
Capitolul I 
Aplicarea legii penale 


ES În acest capitol urmează să fie prezentate modalitățile generale de apli- 
care temporală și spațială a normelor penale române. 


1. Aplicarea în timp — se va analiza modalitatea de determinare a: 

a) datei săvârșirii infracţiunii atât cu referire la infracțiunile simple, cât şi la 
cele cu durată de consumare; 

b) legii penale active; 

c) cazurilor în care se poate reţine incidenţa dezincriminării, precum şi a 
efectelor acesteia; 


d) legii penale mai favorabile în cursul procesului penal (urmărire penală şi 
judecată) în cazul succesiunii de legi penale în timp cu evidenţierea modalităţii 
de determinare globală (în ansamblu) a legii penale mai favorabile în scopul 
stabilirii tratamentului penal cel mai favorabil infractorului; 


e) ipotezelor de retroactivitate a legii penale noi sau de ultraactivitate a legii 
penale vechi în cursul procesului penal; 


f) efectelor aplicării legii penale mai favorabile intervenite după rămânerea defi- 
nitivă a hotărârii judecătoreşti prin care s-a constatat comiterea unei infracţiuni. 


Deopotrivă vor fi studiate soluţiile pronunţate de instanţa supremă în dezle- 
garea unor chestiuni de drept, faţă de complexitatea ipotezelor de aplicare a 
legii penale în timp apărute după intrarea în vigoare a Codului penal. 

2. Aplicarea legii penale în spaţiu — se vor analiza ipotezele în care legea 
penală română nu poate fi aplicată unor infracţiuni comise pe teritoriul țării, 
cât și cazurile în care legea penală română poate fi aplicată și infracțiunilor 
comise integral sau parțial în afara teritoriului țării. 


Aplicarea legii penale reprezintă acţiunea de a aplica (sau rezultatul acesteia) 
dispoziţiile legii penale persoanelor care au încălcat aceste prevederi legale. Potrivit 
profesorului Vintilă Dongoroz, aplicarea legii penale reprezintă „convertirea efi- 
cienței juridice virtuale a normelor de drept în eficienţă reală prin efectiva folosire a 
acestor norme la realizarea concretă a ordinii juridice. A aplica legea înseamnă, deci, a 
executa (a aduce la îndeplinire) normele de drept cuprinse în lege”!. 


! V. Dongoroz, Drept penal, reeditarea ediției din 1939, Asociaţia Română de Științe 
Penale, Bucureşti, 2000, p. 94. 


2 Sinteze de drept penal. Partea generală 


Noul Cod penal (Legea nr. 286/2009, în continuare C.pen.) a reglementat mai 
întâi principiile aplicării legii penale în timp, acordându-le întâietate față de cele 
referitoare la aplicarea legii penale în spaţiu, aliniindu-se astfel reglementărilor 
penale din majoritatea statelor Uniunii Europene. 


Secţiunea 1. Aplicarea legii penale în timp 


- principiul activității legii penale este principiul potrivit căruia orice lege penală 
este activă, adică se aplică tuturor infracțiunilor săvârşite între momentul intrării în 
vigoare a legii și momentul ieșirii sale din vigoare (art. 3 C.pen.)!; în acelaşi sens, 
art. 15 alin. (2) din Constituţie prevede că legea dispune numai pentru viitor, cu 
excepţia legii penale sau contravenţionale mai favorabile; 


- principiul activităţii legii penale decurge din principiul legalității incriminării 
(art. 1 C.pen.) şi din cel al legalității sancţiunilor de drept penal (art.2 C.pen.), 
precum şi din interpretarea art. 7 parag. 1 din Convenţia europeană (care are caracter 
direct aplicabil în dreptul intern); 


- aplicarea art. 3 C.pen. presupune că la data comiterii faptei aceasta era prevăzută 
ca infracţiune de o lege penală în vigoare care nu a suferit modificări până la soluţio- 
narea definitivă a cauzei; 


- în situaţia în care legiuitorul decide ca prin legea nouă să incrimineze unele 
forme de ilicit nepenale (incriminatio ex novo), legea nouă se va aplica numai pentru 
viitor în baza principiului activității (de pildă, vătămarea fătului în timpul naşterii 
care a cauzat ulterior copilului o vătămare corporală, nu era incriminată în Codul 
penal din 1969 ca infracțiune contra persoanei, fiind însă prevăzută ca infracțiune în 
art. 202 alin. (2) C.pen.; această nouă infracţiune se va aplica numai faptelor comise 
după intrarea în vigoare a Codului penal potrivit principiului activității legii penale); 

- în principiu, legea penală nu este nici retroactivă (neretroactivitatea legii 
penale), adică nu se aplică faptelor comise înainte de intrarea sa în vigoare, şi nici 
ultraactivă (nonultraactivitatea legii penale), adică nu se aplică faptelor săvârșite cât 
timp era în vigoare, dar urmărite sau judecate după ieșirea sa din vigoare; de la acest 
principiu pot exista şi unele excepții (de pildă, aplicarea retroactivă sau ultraactivă a 
legii penale mai favorabile); 

- pentru aplicarea legii penale în temeiul principiului activității prezintă importanță 
stabilirea datei săvârșirii infracțiunii, precum și a legii în vigoare la această dată. 


! Dispoziţiile art. 3 C.pen. sunt identice cu cele cuprinse în art. 10 C.pen. din 1969. 

2 În doctrină (G. Antoniu, Aplicarea legii penale în timp şi spaţiu, în R.D.P. nr. 4/2001, p. 24) 
s-a arătat că ultraactivitatea este posibilă numai într-o formă improprie, în cazul în care legea veche 
continuă să se aplice, dar numai cu privire la faptele comise înainte de ieşirea ei din vigoare. 


Aplicarea legii penale 3 
1.1. Data săvârșirii infracţiunii 


- în cazul infracţiunilor simple data săvârşirii se analizează prin raportare la 
momentul comiterii faptei de autor, neprezentând importanță data când au fost 
efectuate actele de instigare sau complicitate; astfel, în cazul infracțiunilor comisive, se 
va aplica legea de la data la care a fost comisă acţiunea infracțională, în vreme ce în 
cazul infracțiunilor omisive se va aplica legea în vigoare la data care făptuitorul trebuia 
să acționeze potrivit obligaţiilor legale sau convenționale pe care acesta le avea; 


- prin decizia nr. 5/RIL/2019 instanța supremă a considerat că în cazul infrac- 
țiunilor simple a căror latură obiectivă implică producerea unei pagube ori realizarea 
unui folos necuvenit pe o perioadă de timp prin data săvârșirii infracţiunii se înţelege 
momentul apariției primei pagube ori al obținerii primului folos necuvenit, 

- față de caracterul indivizibil al infracţiunilor complexe, acestea vor fi supuse 
legii în vigoare la momentul consumării lor, 


- în cazul infracțiunii continue, continuate sau de obicei, în funcție de momen- 
tul epuizării se determină: legea penală aplicabilă (legea în vigoare la momentul 
epuizării), momentul de început al prescripției răspunderii penale, incidența unei legi 
de amnistie sau de grațiere antecondamnatorii; totuşi, având în vedere jurisprudența 
Curţii Europene!, în cazul infracțiunilor continue sau continuate incriminate pentru 
prima oară de către legea nouă (spre exemplu, infracțiunea de violare a vieţii private, 
prevăzută de art. 226 C.pen.) a căror executare a început anterior intrării în vigoare a 
Codului penal și s-a epuizat sub legea nouă, instanța va avea în vedere la pronunțarea 
soluției de condamnare/renunțare la aplicarea pedepsei/amânarea aplicării pedepsei 
numai actele săvârşite după intrarea în vigoare a Codului penal?. Dacă aceeaşi faptă 
continuă sau continuată este incriminată atât de vechiul, cât şi de noul Cod, instanțele 
pot aplica întregii activități infracționale epuizate sub legea nouă dispoziţiile actua- 
lului Cod penal, chiar dacă acesta din urmă prevede limite de pedeapsă mai ridicate’; 

- în cazul infracțiunii progresive legea aplicabilă este cea în vigoare Ja momen- 
tul comiterii activităţii (acțiunii sau inacțiunii) infracționale (data consumării), iar 
nu cea de la momentul producerii rezultatului mai grav (epuizării). 


1.2. Intrarea în vigoare a legii penale 


- legile se publică în Monitorul Oficial al României şi intră în vigoare la 3 zile de 
la data publicării (termen calculat pe zile calendaristice, care începe la data publicării 
în Monitorul Oficial al României și expiră la ora 24:00 a celei de-a treia zi de la 
publicare, de exemplu, o lege publicată pe data de 3 aprilie 2017 va intra în vigoare pe 


6 aprilie 2017, ora 00:00) sau la o dată ulterioară prevăzută în textul ei (vocatio legis); 


! CtKEDO, hotărârea din 21 ianuarie 2003, în cauza Veeber c. Estoniei (nr. 2), parag. 31. 

? O soluţie similară se poate reţine şi atunci când o parte dintre acţiunile sau inacţiunile pre- 
văzute de legea penală şi comise la diferite intervale de timp în baza aceleiași rezoluţii infrac- 
tionale au fost comise înainte de împlinirea vârstei de 14 ani. Aceste acţiuni sau inacţiuni nu vor 
putea fi avute în vedere în conţinutul unităţii de infracţiune (continuată), deoarece faţă de 
fiecare dintre acestea este incidentă cauza de neimputabilitate a minorităţii. 

3 CtEDO, hotărârea din 18 aprilie 2013, în cauza Rohlena c. Republicii Cehe, parag. 37. 


4 Sinteze de drept penal. Partea generală 


- spre deosebire de legi, în principiu, ordonanţele de urgență ale Guvernului 
intră în vigoare la data publicării în Monitorul Oficial al României, sub condiția 
depunerii lor prealabile la Camera Parlamentului competentă să fie sesizată!; 
astfel, în cazul în care ordonanța de urgență a Guvernului este mai întâi publicată în 
Monitorul Oficial, iar apoi a fost depusă la camera Parlamentului competentă, data 
intrării în vigoare va fi data depunerii actului normativ la Parlament. Dacă 
anterior publicării ordonanţei de urgență a Guvernului în Monitorul Oficial actul 
normativ a fost depus la Parlament, data intrării în vigoare va fi data publicării, în 
această privinţă prin DCC nr. 28/2013 s-a arătat că: „pentru a intra în vigoare, deci 
pentru a produce efecte juridice, ordonanța de urgenţă trebuie să îndeplinească 
anumite condiţii, respectiv să fie depusă la Camera competentă să fie sesizată, pentru 
a fi dezbătută în procedură de urgenţă, şi să fie publicată în Monitorul Oficial al 
României. În situaţia în care Senatul și Camera Deputaţilor nu se află în sesiune, se 
convoacă în mod obligatoriu în 5 zile de la depunere sau, după caz, de la trimitere. 
Ca atare, depunerea ordonanţei de urgenţă la Camera competentă să fie sesizată şi 
publicarea acesteia sunt două etape succesive (s.n., M.U.) în procesul normativ. În 
ce priveşte intrarea în vigoare „/a data publicării în Monitorul Oficial al României” 
(text legal) şi „după publicarea în Monitorul Oficial al României” (text constitu- 
tional), ambele expresii au aceeaşi semnificaţie: ordonanța de urgenţă intră în vigoare 
în ziua în care este publicată. Această zi indică atât data intrării în vigoare a ordo- 
nanţei, cât şi data de la care începe aplicarea acesteia. (...) De asemenea, din coro- 
borarea dispoziţiilor constituţionale ale art. 115 alin. (5) cu cele ale art. 108 alin. (4), 
precum şi din principiul nemo consetur legem ignorare, se desprinde ideea că ordo- 
nanţele de urgenţă nu pot intra în vigoare înainte de a fi publicate în Monitorul 
Oficial al României. Principiul nemo censetur legem ignorare constituie o prezumție 
a cunoașterii legii, care trebuie înţeleasă în aplicarea sa concretă de la caz la caz şi nu 
la modul general, deoarece el exprimă obligaţia oricărei persoane de a cunoaște 
legea, ceea ce presupune însă ca acea lege să existe la momentul săvârşirii faptei. 
Aşadar, data publicării are relevanţă asupra momentului intrării în vigoare a actului 
normativ, în timp ce data aplicării efective a actului normativ constituie atributul 
autorităţii judecătoreşti, care va aplica principiul nemo consetur legem ignorare coro- 
borat cu principiul mitior lex la speța dedusă judecății”; 


- ca excepţie, este posibil ca ordonanța de urgență a Guvernului să conţină o 
dată ulterioară celei publicării în Monitorul Oficial ca dată de intrare în vigoare, caz 
în care va intra în vigoare la data indicată explicit; tot astfel, legiuitorul delegat poate 
stabili ca ordonanța de urgență a Guvernului să intre în vigoare într-un anumit termen 
de la publicare, caz în care termenul va fi calculat pe zile calendaristice, care va 
începe să curgă la data publicării ordonanţei de urgență a Guvernului în Monitorul 
Oficial al României și va expira la ora 24:00 a ultimei zile a termenului; 


! A se vedea art. 12 din Legea nr. 24/2000 privind normele de tehnică legislativă pentru 
elaborarea actelor normative, republicată (M.Of. nr. 260 din 21 aprilie 2010). Legea a fost 
modificată ulterior prin Legea nr. 29/2011. 

- în privința legilor de amnistie sau grațiere, în doctrină! s-a arătat că, întrucât în 
conținutul lor aceste acte normative sunt acte de clemență, legiuitorul va trebui să 
arate explicit data până la care devine incidentă clemenţa, dată care în mod obliga- 
toriu trebuie să fie anterioară publicării în Monitorul Oficial și să privească 
momentul săvârșirii faptelor susceptibile de clemenţă; în plus, având în vedere dispo- 
ziţiile art. 7 din Legea nr. 52/2003 privind transparența decizională în administraţia 
publică, republicată? care instituie cerința existenței unei dezbateri publice cu privire 
la proiectul de lege vizând amnistia sau grațierea, este important ca data până la care 
devine incidentă clemenţa să fie anterioară datei aducerii proiectului de lege la 
cunoştinţa publicului; tot astfel, în cazul în care inițiativa legislativă aparține 
parlamentarilor, data până la care devine incidentă clemenţa să fie anterioară datei 
înregistrării propunerii legislative şi publicării stadiului procesului legislativ; 


- până la momentul intrării în vigoare a legii publicate în Monitorul Oficial, 
aceasta nu produce niciun efect juridic, neputând fi avută în vedere la stabilirea legii 
penale mai favorabile; 


- după intrarea în vigoare a unei legi poate interveni, pe durata existenței acesteia, 
modificarea, completarea, abrogarea, republicarea, suspendarea denumite de art. 58 din 
Legea nr. 24/2000, republicată, evenimente legislative”. Evenimentele legislative pot fi 


! G. Antoniu, Tratat de drept penal. Partea generală, vol. I, Ed. Universul Juridic, București, 
2014, p. 292. 

2? Conform art. 7 alin. (1)-(4) din Legea nr. 52/2003, republicată: „(1) În cadrul procedu- 
rilor de elaborare a proiectelor de acte normative autoritatea administraţiei publice are 
obligația să publice un anunț referitor la această acțiune în site-ul propriu, să-l afişeze la 
sediul propriu, într-un spaţiu accesibil publicului, şi să-l transmită către mass-media centrală 
sau locală, după caz (s.n., M.U.). Autoritatea administrației publice va transmite proiectele de 
acte normative tuturor persoanelor care au depus o cerere pentru primirea acestor informaţii. 
(2) Anunţul referitor la elaborarea unui proiect de act normativ va fi adus la cunoştinţa 
publicului, în condiţiile alin. (1), cu cel puţin 30 de zile lucrătoare înainte de supunerea spre 
avizare de către autorităţile publice. (...) (4) La publicarea anunţului, autoritatea administraţiei 
publice va stabili o perioadă de cel puţin 10 zile calendaristice pentru proiectele de acte 
normative prevăzute la alin. (2), pentru a primi în scris propuneri, sugestii sau opinii cu privire 
la proiectul de act normativ supus dezbaterii publice”. 

3 Relevante în acest sens sunt art. 59-62 din Legea nr. 24/2000, republicată. Astfel, art. 59 din 
Legea nr. 24/2000, republicată, prevede: „(1) Modificarea unui act normativ (S.n., M.U.) constă 
în schimbarea expresă a textului unora sau mai multor articole ori alineate ale acestuia şi în 
redarea lor într-o nouă formulare. (2) Pentru exprimarea normativă a intenției de modificare a 
unui act normativ se nominalizează expres textul vizat, cu toate elementele de identificare 
necesare, iar dispoziția propriu-zisă se formulează utilizându-se sintagma «se modifică și va avea 
următorul cuprins:», urmată de redarea noului text. (3) Procedeul de a se menționa generic, în 
finalul unui act normativ, că un alt act normativ conex sau texte din acel act «se modifică 
corespunzător» trebuie evitat. De asemenea, nu se utilizează, pentru a exprima o modificare, 
redarea doar a unor fragmente ori sintagme dintr-un text. Modificarea trebuie să cuprindă în 
întregime textul vizat, cuprins în articol, alineat sau în elementul marcat al unei enumerări”. 

Art. 60 din Legea nr. 24/2000, republicată, prevede: „(1) Completarea actului normativ 
(s.n., M.U.) constă în introducerea unor dispoziții noi, cuprinzând soluții legislative şi ipoteze 
suplimentare, exprimate în texte care se adaugă elementelor structurale existente, prin utili- 
zarea unei formule de exprimare, cum ar fi: «După articolul ... se introduce un nou articol, ..., 

dispuse prin acte normative ulterioare de acelaşi nivel sau de nivel superior, având ca 
obiect exclusiv evenimentul respectiv, dar şi prin alte acte normative ulterioare care, în 
principal, reglementează o anumită problematică, iar ca măsură conexă dispun ase- 
menea evenimente pentru a asigura corelarea celor două acte normative. 


1.3. Ieşirea din vigoare a legii penale 


- efectele legii ori ale ordonanţei de urgență a Guvernului sau ale unei dispoziţii a 
acesteia încetează în cazul în care actul normativ sau dispoziţia acestuia este abrogată 
sau modificată ori în cazul în care Parlamentul sau Guvernul, după caz, nu pun de 
acord prevederile declarate neconstituționale cu dispozițiile Constituţiei, în termen de 
45 de zile de la publicarea deciziei Curţii Constituţionale în Monitorul Oficial al 
României!, ori atunci când ordonanța de urgență este respinsă de către Parlament; 


-- legile temporare sau excepţionale ies din vigoare prin abrogarea expresă înainte 
de ajungerea la termen, prin ajungerea la termen ori ca urmare a încetării condiţiilor 
excepționale care au condus la adoptarea lor; 


- abrogarea legii penale semnifică ieşirea din vigoare a întregii legi (abrogare 
totală) ori a uneia sau a mai multor dispoziţii ale acesteia (abrogare parțială); 


- potrivit art. 64 din Legea nr. 24/2000, republicată, prevederile cuprinse într-un 
act normativ, contrare unei noi reglementări de același nivel sau de nivel superior, 
trebuie abrogate. În cazul unor abrogări parţiale intervenite succesiv, ultima abrogare 
se va referi la întregul act normativ, nu numai la textele rămase în vigoare, dacă o 
normă de nivel inferior, cu acelaşi obiect, nu a fost abrogată expres de actul normativ 
de nivel superior, această obligaţie îi revine autorității care a emis prima actul; 


cu următorul cuprins:». (2) Dacă actul de completare nu dispune renumerotarea actului 
completat, structurile, inclusiv articolele sau alineatele nou-introduse, vor dobândi numărul 
structurilor corespunzătoare celor din textul vechi, după care se introduc, însoţite de un indice 
cifric, pentru diferențiere”. 

Art. 6l din Legea nr. 24/2000, republicată, prevede: „(1) Modificarea sau completarea 
unui act normativ (s.n., M.U.) este admisă numai dacă nu se afectează concepția generală ori 
caracterul unitar al acelui act sau dacă nu privește întreaga ori cea mai mare parte a 
reglementării în cauză; în caz contrar actul se înlocuiește cu o nouă reglementare, urmând să 
fie în întregime abrogat. (2) Prevederile modificate sau care completează actul normativ 
trebuie să se integreze armonios în actul supus modificării ori completării, asigurându-se 
unitatea de stil şi de terminologie, precum și succesiunea normală a articolelor”. 

Art. 62 din Legea nr. 24/2000, republicată, prevede: „Dispoziţiile de modificare și de com- 
pletare (s.n., M.U.) se încorporează, de la data intrării lor în vigoare, în actul de bază, identi- 
ficându-se cu acesta. Intervenţiile ulterioare de modificare sau de completare a acestora 
trebuie raportate tot la actul de bază”. 

! Pe durata termenului de 45 de zile dispoziţiile constatate ca fiind neconstituţionale sunt 
suspendate de drept. În parag. 52 al considerentelor DCC nr. 651/2018 se reţine că: „în vreme 
ce legea este rezultatul unei evaluări a legiuitorului, în acord cu politica penală a statului, 
decizia Curţii Constituţionale este rezultatul unui control de constituţionalitate în urma căruia 
norma își pierde validitatea constituţională. Sancţiunea aplicată legii, respectiv lipsirea de 
efecte juridice, produce consecințe similare abrogării sale, astfel că efectele deciziei Curţii 
Constituţionale nu pot decât să fie asimilate cu cele ale unei legi de dezincriminare”. 

abrogările parțiale sunt asimilate modificărilor de acte normative, actul normativ 
abrogat parțial rămânând în vigoare prin dispoziţiile sale neabrogate; 

- abrogarea nu poate fi consecința desuetudinii, indiferent cât timp a trecut de la 
neaplicarea legii penale în practică. 


Abrogarea este: 


1. explicită (expresă) — când în legea sau ordonanța de urgență nouă se prevede 
expres (explicit) că o anumită lege anterioară sau o dispoziţie dintr-o lege anterioară 
este abrogată. Poate fi asimilată cu abrogarea expresă a unei ordonanțe de urgență a 
Guvernului și respingerea acesteia de către Parlament!. Abrogarea expresă poate fi 
concretă, când se prevede ce lege sau dispoziție a acesteia va ieşi din vigoare, sau 
generică, când se prevede abrogarea tuturor dispoziţiilor contrare. Deşi, în general, 
prin abrogarea expresă se dezincriminează o faptă, abrogarea nu echivalează în toate 
cazurile cu dezincriminarea, fapta putând fi incriminată de o altă normă penală, fie 
sub o altă denumire marginală, fie ca variantă agravată sau atenuantă a altei infrac- 
țiuni, fie într-o lege penală generală (în cazul abrogării incriminării din legea penală 
specială sau din legea nepenală care cuprinde dispoziții penale). De pildă, chiar dacă 
infracțiunea de primire de foloase necuvenite, prevăzută de art. 256 C.pen. din 1969, 
nu se mai regăsește în Codul penal actual, aceasta nu echivalează cu o dezincriminare 
a acestor fapte prin Codul penal, regăsindu-se în noul conţinut constitutiv al infrac- 
țiunii de luare de mită, prevăzută de art. 289 C.pen. tot astfel, în cazul în care este 
abrogată o infracțiune complexă, nu se va reţine incidența dezincriminării dacă fap- 
tele ce intrau în conţinutul acesteia sunt în continuare incriminate în mod autonom; 


- având în vedere că legea de amnistie produce efecte retroactive, nu este posibilă 
abrogarea acesteia ulterior intrării în vigoare; şi dacă ar interveni o lege de abrogare, 
aceasta ar fi ineficientă, neputând lipsi de efecte legea de amnistie intrată în vigoare; 


2. tacită (implicită) — când legea nouă, reglementând aceeaşi materie, este 
incompatibilă cu reglementarea anterioară, pe care o înlătură implicit; tot astfel, 
echivalează cu o abrogare tacită ratificarea de către România a unei convenții 
internaționale ale cărei dispoziții sunt incompatibile cu o normă în vigoare; 


- legea de abrogare intră în vigoare la 3 zile de la data publicării în Monitorul 
Oficial al României sau la o dată ulterioară prevăzută în textul ei; astfel, între data 
publicării legii de abrogare în Monitorul Oficial și data intrării în vigoare, dispozițiile 
legii vechi sunt încă în vigoare; 

- în cazul în care abrogarea este realizată printr-o ordonanță de urgență a 
Guvernului, aceasta va opera de la data publicării în Monitorul Oficial al României, 
sub condiția depunerii prealabile la Camera Parlamentului competentă să fie sesizată, 
dacă în cuprinsul ordonanţei nu este prevăzută o dată ulterioară de intrare în vigoare; 


> Indiferent de forma abrogării (expresă, tacită, totală sau parțială), actul 
legislativ care conţine o asemenea dispoziție nu își produce efectul abrogator decât 
în momentul când a intrat în vigoare; aşadar, actul legislativ îşi produce efectele 


În același sens, a se vedea F. Streteanu, D. Niţu, Drept penal. Partea generală, vol. I, 
Ed. Universul Juridic, București, 2014, p. 103. 

până la momentul intrării în vigoare a actului abrogativ (o lege moare în momentul 
când naște eficiența legii abrogatoare) (I.C.C.J., Completul pentru dezlegarea unor 
chestiuni de drept în materie penală, decizia nr. 6/2015, www.scj.ro). 


- nu reprezintă o abrogare a legii penale sau a unei dispoziţii a acesteia apariția 
unei noi legi ori a unei noi norme penale care disciplinează aceeași materie ca şi 
legea, respectiv norma anterioară; 


- potrivit art. 64 alin. (3) din Legea nr. 24/2000, republicată, abrogarea unei 
dispoziții sau a unui act normativ are caracter definitiv. Nu este admis ca prin 
abrogarea unui act de abrogare anterior să se repună în vigoare actul normativ inițial. 
Fac excepție prevederile din ordonanțele Guvernului care au prevăzut norme de 
abrogare şi au fost respinse prin lege de către Parlament, 


- o situație particulară o prezintă cazul normelor abrogatoare declarate ulterior 
neconstituționale de Curtea Constituţională; în această ipoteză, instanța de con- 
tencios constituțional a apreciat că deciziile sale prin care au fost constatate ca fiind 
neconstituționale norme abrogatoare au ca efect imediat repunerea în vigoare a 
normelor abrogate!. Curtea Constituţională a arătat că în astfel de cazuri nu intervine 
o „abrogare a abrogării”, pentru a se putea reține incidența dispoziţiilor art. 64 
alin. (3) teza a II-a din Legea nr. 24/2000, republicată, potrivit cărora, „nu este admis 
ca prin abrogarea unui act de abrogare anterior să se repună în vigoare actul 
normativ iniţial” — dispoziţii opozabile legiuitorului în activitatea de legiferare — ci 
este vorba de un efect specific al deciziilor de constatare a neconstituţionalității unei 
norme abrogatoare, efect întemeiat pe prevederile constituţionale ale art. 142 alin. (1) 
care consacră rolul Curţii Constituţionale de garant al supremaţiei Constituţiei şi ale 
art. 147 alin. (4), potrivit cărora deciziile Curţii sunt general obligatorii? [a se vedea 
DCC nr. 206/2013 (M.Of. nr. 350 din 13 iunie 2013)]; 

- în mod excepţional, unele dispoziţii ale legii abrogate pot subzista şi după 
ieşirea legii din vigoare. Există o astfel de situaţie atunci când legea abrogatoare 
conţine dispoziţii tranzitorii, care permit aplicarea în continuare a unor prevederi ale 
legii abrogate. 


1.4. Normele de trimitere 


- Legea de punere în aplicare a Codului penal aduce o serie de precizări impor- 
tante în materia normelor de trimitere sau de referire. Astfel, potrivit art. 5 LPANCP: 
„(1) Atunci când o normă penală face trimitere la o altă normă determinată, de la care 
împrumută unul sau mai multe elemente, modificarea normei completatoare atrage și 


! Semnalez încă de aici că, în ipoteza în care norma abrogatoare are natura unei legi de 
dezincriminare, vor fi incidente dispoziţiile art. 4 C.pen. până la publicarea în Monitorul Oficial 
a deciziei Curţii Constituţionale cu privire la faptele comise până la intrarea în vigoare a normei 
abrogatoare. După publicarea în Monitorul Oficial a deciziei Curţii Constituţionale, norma de 
incriminare fiind repusă în vigoare, nu se va putea aplica retroactiv, ci numai pentru viitor. 

? Trebuie avut în vedere că atât considerentele, cât şi dispozitivul deciziilor Curţii Consti- 
tuţionale sunt general obligatorii şi se impun cu aceeaşi forță tuturor subiectelor de drept. 

modificarea normei incomplete. (2) În cazul abrogării normei completatoare, norma 
incompletă va păstra elementele preluate de la aceasta, inclusiv limitele de pedeapsă, 
în forma existentă la data abrogării, afară de cazul în care legea dispune altfel”; față 
de această prevedere în mod justificat s-a arătat în doctrină! că este suficient ca de 
acum înainte să se rețină o singură categorie, aceea a normelor de trimitere, 
urmând ca prin aceasta să se înțeleagă atât normele care împrumută un element 
determinat al dispoziției de la o altă normă (fostele norme de referire), cât şi cele care 
își împrumută sancţiunea (fostele norme de trimitere); 


In acest fel este clarificat, cu titlu de principiu, în materia normelor de trimitere 
raportul dintre normele incomplete şi cele completatoare în ipotezele de modificare 
sau abrogare a acestora din urmă, după cum urmează: 


a) în situația modificării normei completatoare este stipulată dependența de 
aceasta a normei incomplete (care se va modifica şi ea conform modificării normei 
complete); 


b) în cazul abrogării normei completatoare este prevăzută independența normei 
incomplete, aceasta din urmă continuând să fie în vigoare prin păstrarea elementelor 
preluate de la norma completatoare, inclusiv cu privire la pedeapsă, astfel cum 
acestea existau la momentul abrogării, dacă legea nu dispune altfel?. 


- Codul penal s-a depărat de linia doctrinară anterioară, potrivit căreia, în cazul 
normelor de trimitere sau de referire, modificarea „normei împrumutate” nu pro- 
duce niciun efect cu privire la norma de trimitere sau de referire, în corpul căreia va 
subzista „norma împrumutată”, așa cum era ea prevăzută de lege la momentul 


intrării în vigoare a normei de trimitere sau de referire. 


! F. Streteanu, D. Niţu, op. cit., vol. I, p. 97. 

2 Această situaţie este atipică pentru efectele abrogării. Deşi abrogarea conduce, în prin- 
cipiu, la încetarea efectelor legii abrogate, în cazul normelor de trimitere norma completatoare 
abrogată supravieţuieşte abrogării, fiind inclusă în norma incompletă. 

3 Deși soluția pronunţată de I.C.C.J. prin decizia nr. 6/HP/2015 este corectă pe fond, 
întrucât infracțiunile silvice prevăzute de art. 108 şi art. 109 din Legea nr. 46/2008, republi- 
cată, au, potrivit Codului penal, natura juridică a unor norme incomplete de trimitere, care, 
conform art. 5 alin. (2) LPANCP, sunt independente de normele completatoare, în mod eronat 
instanța supremă s-a raportat în considerentele deciziei la normele incomplete făcând trimi- 
tere la o linie doctrinară abandonată de Codul penal. Astfel, în motivarea deciziei s-a reţinut 
că „Pornind de la distincția făcută de doctrină între normele de trimitere și cele de referire 
(V. Dongoroz, Drept penal, op. cit., p. 77-78, care a stabilit drept criteriu de separare raportul 
care se creează între norma de trimitere și norma de referire), în sensul că norma de referire se 
întregeşte cu perceptul sau sancţiunea, raportându-se la disciplinarea juridică stabilită de o altă 
normă, pe când norma de trimitere absoarbe complet disciplina juridică stabilită de norma 
împrumutată astfel că orice modificare ulterioară/interioară adusă normei împrumutate nu mai 
poate influența norma de trimitere, şi în cazul infracțiunilor la regimul silvic (cu referire la 
art. 108 şi 110) suntem în prezența unor norme de referire care se completează cu ordinul 
autorității publice centrale ce răspunde de păduri, respectiv cu dispoziţiile din lege în baza 
propunerii autorității publice centrale ce răspunde de păduri, şi orice modificare a acestor acte 
normative influențează prejudiciul, ce determină prin cuantumul său incriminarea faptei (în 
formă simplă sau agravată). În concret, actul completator care va întregi norma de referire 

- relevante în materia normelor de trimitere sunt şi dispoziţiile art. 7 LPANCP, 
potrivit cărora ori de câte ori o normă în vigoare face trimitere la una sau mai multe 
infracţiuni prevăzute de Codul penal din 19609 sau de o lege specială modificată prin 
dispozițiile prezentei legi, trimiterea se consideră făcută la infracţiunea sau infrac- 
ţiunile prevăzute de legea nouă, având aceleași elemente constitutive; 


- în cazul normelor în alb (cadru)!, abrogarea normei completatoare nu echiva- 
lează cu abrogarea normei în alb, aceasta fiind însă inaplicabilă (fapta fiind pe cale de 
consecință dezincriminată) până la data intrării în vigoare a unei noi norme com- 
pletatoare; de pildă, în cazul infracţiunii de exercitare fără drept a unei profesii sau 
activități’, prevăzută de art. 348 C.pen. abrogarea normei completatoare din legea 


(textele art. 108 şi art. 109 din Legea nr. 46/2008) este Ordinul ministrului mediului şi pădurilor 
nr. 3283/2012, iar începând cu 9 ianuarie 2015, norma completatoare o reprezintă Legea 
nr. 4/2015 pentru aprobarea prețului mediu al unui metru cub de masă lemnoasă pe picior 
(M.Of. nr. 18 din 9 ianuarie 2015). Interpretarea că prin modificarea dispoziţiilor art. 123 din 
Legea nr. 46/2008 în sensul celor enunțate a intervenit o abrogare implicită a Ordinului minis- 
trului mediului şi pădurilor nr. 3283/2012, fapt ce ar conduce la imposibilitatea stabilirii 
prețului mediu pe metru cub de masă lemnoasă pe picior şi, pe cale de consecință, la dezincri- 
minarea faptelor la regimul silvic descrise în conţinutul art. 108 și art. 110 din legea specială, 
nu poate fi primită întrucât, în lumina dispozițiilor art. 5 alin. (2) din Legea nr. 187/2012, în 
cazul abrogării normei completatoare, norma incompletă va păstra elementele preluate de la 
aceasta, (...) în forma existentă la data abrogării, în afară de situaţia în care legea dispune 
altfel. Prin urmare, chiar dacă s-ar aprecia ca fiind abrogate dispozițiile Ordinului ministrului 
mediului și pădurilor nr. 3283/2012, ele îşi produc efectele în virtutea îngăduinţei noii legi 
care, în normele tranzitorii, a prevăzut în mod explicit că norma incompletă va păstra elemen- 
tele preluate de la norma completatoare” (7.C.C.J., Completul de hotărâre preliminară, 
decizia nr. 6/2015, www.scj.ro). 

l În doctrină s-a arătat că prin norme penale în alb se înţeleg normele care conţin o incri- 
minare cadru, al cărei precept este formulat generic, el urmând a se concretiza grație unui alt 
act normativ (a se vedea F. Streteanu, D. Niţu, op. cit., vol. I, p. 92). Tot astfel, aceeași autori 
clasifică normele penale în alb în două principale categorii: 7. norme în alb proprii (cele în 
cazul cărora completarea se face printr-o dispoziţie cuprinsă într-un act normativ de forță 
juridică inferioară); 2. norme în alb improprii (acele norme în cazul cărora completarea se 
face cu dispoziţii ale unui act normativ de forță juridică egală). În mod corect s-a arătat de 
aceeaşi autori că între normele de trimitere şi cele în alb există următoarele element de 
distincție: a) norma de trimitere se completează întotdeauna cu elemente preluate din una sau 
mai multe norme determinate de către legiuitor, în vreme ce norma în alb are vocaţia de a fi 
completată cu prevederi dintr-un număr nedeterminat de norme; b) norma de trimitere se 
completează doar cu prevederile unei norme care există în momentul adoptării ei, în vreme ce 
norma în alb poate fi completată şi de norme care vor fi adoptate ulterior intrării ei în vigoare; 
c) norma de trimitere se completează cu elemente ale dispoziţiei unei norme cuprinse în 
aceeași lege, în vreme ce norma în alb se completează cel mai adesea cu elemente ale unor 
norme cuprinse în alte legi sau chiar în acte normative de forță juridică inferioară (a se vedea 
F. Streteanu, D. Niţu, op. cit., vol. I, p. 99). 

? Potrivit art. 348 C.pen., „Exercitarea, fără drept, a unei profesii sau activități pentru care 
legea cere autorizație ori exercitarea acestora în alte condiţii decât cele legale, dacă legea 
specială prevede că săvârșirea unor astfel de fapte se sancţionează potrivit legii penale 
(s.n., M.U.), se pedepseşte cu închisoare de la 3 luni la un an sau cu amendă”. 

specială (de pildă, art. 113 din Legea nr. 51/1995, republicată), nu conduce şi la abro- 
garea infracțiunii prevăzute de art. 348 C.pen., fapta fiind însă dezincriminată până la 
apariția unei noi norme completatoare. 


2. Principiul neretroactivităţii legii penale 


- principiu potrivit căruia legea penală nu se aplică faptelor care, la data când au 
fost săvârşite, nu erau prevăzute ca infracțiuni; 

- decurge din principiul legalității, constituind o garanție esențială a libertății per- 
soanei; o persoană care se supune rigorilor legale la momentul acțiunii sau inacțiunii 
sale nu poate fi supusă exigențelor unei legi penale intrate în vigoare ulterior faptelor 
sale, în măsură în care noua lege califică aceste fapte drept infracțiuni; 


- afirmarea principiului neretroactivității legii penale rezultă şi din prevederile 
art. 2 alin. (2) C.pen., potrivit căruia nu se poate aplica o pedeapsă ori nu se poate lua o 
măsură educativă sau o măsură de siguranță dacă aceasta nu era prevăzută de legea 
penală la data când fapta a fost săvârșită, fiind prevăzute numai de legea nouă; 

- face excepție de la acest principiu legea penală ce cuprinde dispoziții mai favo- 
rabile infractorului (mitior lex), care retroactivează. 


Extraactivitatea legii penale 


- extraactivitatea este acea situație în care legea penală poate fi aplicată şi unor 
fapte care au fost săvârşite înainte de intrarea sa în vigoare (rerroactivitate) ori unor 
fapte ce sunt urmărite sau judecate după ieşirea sa din vigoare (ultraactivitate); 


- în mod întemeiat s-a arătat în doctrină! că extraactivitatea legii penale apare ca 
un principiu de sine stătător aplicabil unor situaţii noi, provocate de succesiunile 
legilor penale unei cauze până la soluționarea ei definitivă, iar ultraactivitatea şi 
retroactivitatea au caracterul de forme sub care se realizează principiul extraactivității 
legii penale. Ca atare, retroactivitatea şi ultraactivitatea n-ar putea fi socotite ca 
principii adiacente ale principiului activităţii legii penale. 


Constituie EXCEPȚII de la principiul neretroactivității legii penale: 


1. Retroactivitatea legii penale 


1. legea interpretativă mai favorabilă”; nu se poate ajunge ca urmare a aplicării 
retroactive a interpretării la o situație mai grea pentru făptuitor (interpretare in peius), 


! G. Antoniu, Tratat de drept penal. Partea generală, vol. I, Ed. Universul Juridic, București, 
2014, p. 289. 

? În doctrină (N. Neagu, Drept penal. Partea generală, Ed. Universul Juridic, Bucureşti, 
2020, p. 706) s-a arătat că „legea interpretativă nu constituie o nouă lege, nici nu aduce o 
modificare a legii în vigoare, ci doar o clarificare a înţelesului legii interpretate. Neaducând 
modificări legii interpretate, ci doar instrucţiuni destinatarilor normei cu privire la modalitatea 
de interpretare a legii, nu consider că aceasta poate fi inclusă printre legile care retroacti- 

2. legea penală mai favorabilă (rerroactivitatea in mitius); în jurisprudenţa 
CJUE s-a arătat că „principiul retroactivităţii legii penale mai favorabile, astfel cum a 
fost consacrat la art. 49 alin. (1) din Cartă, face parte din dreptul primar al UE. Chiar 
anterior intrării în vigoare a Tratatului de la Lisabona, care a conferit Cartei aceeaşi 
valoare juridică cu cea a tratatelor, Curtea a statuat că acest principiu decurge din 
tradițiile constituţionale comune ale statelor membre și, în consecință, trebuie să fie 
considerat ca făcând parte dintre principiile generale ale dreptului Uniunii pe care 
instanța națională trebuie să le respecte atunci când aplică dreptul național [a se 
vedea, în acest sens, hotărârea din 7 august 2018, în cauza Administration des 
douanes et droits indirects, Etablissement national des produits de l’agriculture de la 
mer (France AgriMer) c. Hubert Clergeau ş.a., sau hotărârea din 6 octombrie 2016, 
în cauza Paoletti ș.a.]; 


3. legile de amnistie, precum și legile sau decretele de grațiere; acestea se vor 
aplica infracțiunilor săvârşite anterior intrării lor în vigoare, fiind întotdeauna 
retroactive; 


4. legea de dezincriminare, adică legea nouă care nu mai incriminează o anumită 
faptă, prevăzută ca infracțiune în legea veche (art. 4 C.pen.); prin urmare, determi- 
nantă în aprecierea incidenței sau nu a legii de dezincriminare este prima trăsătură 
esențială a infracțiunii, tipicitatea; 

- față de complexitatea problemelor generate de incidența dezincriminării ori a 
legii penale mai favorabile, a modalității de determinare a existenței unei legi de 
dezincriminare ori a unei legi penale mai favorabile şi a mecanismelor procesuale de 
invocare vom proceda la analiza distinctă a acestor două instituţii. 


3.2. Legea de dezincriminare 


- se va reţine incidenţa art. 4 C.pen. atât în cazul în care, după comiterea unei 
infracţiuni şi până la soluţionarea definitivă a cauzei penale, a intervenit o lege de 
dezincriminare, cât şi atunci când aceasta intervine după rămânerea definitivă a hotă- 
rârii judecătoreşti prin care s-a constatat comiterea infracţiunii; 


- legea de dezincriminare poate fi atât o lege propriu-zisă (act al Parlamentului în 
calitate de autoritate legiuitoare primară), cât şi o ordonanţă de urgenţă a Guvernului 
(act al autorităţii legiuitoare delegate); 


- aplicarea legii de dezincriminare în condițiile art. 4 C.pen. este incidentă și în 
cazul ordonanţelor de urgență ale Guvernului aprobate de Parlament cu modificări 
sau completări ori respinse; având în vedere că efectele legii de aprobare/respingere 
a ordonanţei de urgență se produc numai pentru viitor şi că, de la momentul săvârșirii 
infracţiunii şi până la judecarea ei definitivă, aceste ordonanțe de urgență (ori 


vează”. Această opinie trebuie privită cu precauţie, deoarece pot exista situaţii în care prin 
putea aplica retroactiv fără a se ajunge la o încălcare a art. 7 CEDO, dar se poate adopta şi 
o interpretare mai favorabilă care să redeseneze sensul normei de incriminare fără a-l 
modifica, caz în care aceasta trebuie să fie privită ca având aplicare retroactivă. 

dispoziţii penale ale acestora) au fost în vigoare, va trebui reţinută aplicarea legii de 
dezincriminare în condiţiile art. 4 C.pen., în cazul în care: 1. prin ordonanța de 
urgență respinsă a fost dezincriminată o anumită faptă, fie prin abrogarea normei 
incriminatoare, fie prin prevederea faptei drept contravenţie; 2. prin legea de apro- 
bare a ordonanţei de urgenţă nu a fost acceptată dispoziția de abrogare a unei norme 
de incriminare sau cea de contravenţionalizare a faptei ce constituia anterior infrac- 
ţiune; 3. prin ordonanța de urgenţă respinsă au fost incriminate fapte care anterior nu 
erau prevăzute de lege ca infracțiuni; 


- aplicarea legii de dezincriminare în condiţiile art. 4 C.pen. este incidentă şi în 
cazul actelor normative ori prevederilor din acestea declarate neconstituționale ca 
urmare a soluționării de Curtea Constituţională a unei excepții de neconstituţio- 
nalitate ridicate în faţa instanţelor de judecată (controlul de constituționalitate a 
posteriori), în acest sens, în DCC nr. 651/2018 Curtea Constituţională a arătat că 
„posibilitatea producerii unor efecte specifice dezincriminării unei fapte sau specifice 
intervenirii unei pedepse mai uşoare decât cea care se execută poate fi generată nu 
numai de o lege nouă de dezincriminare sau o lege penală mai favorabilă, ci şi de 
însăşi o decizie a Curții Constituționale prin care se constată neconstituționalitatea 
unei norme de incriminare. Astfel, dezincriminările intervin atât prin intermediul 
abrogării/modificării textelor legale preexistente, dar şi prin intermediul deciziei 
Curții Constituţionale prin care se admite excepția de neconstituționalitate a unei 
norme de incriminare, cu consecința constatării neconstituţionalității întregului text 
de incriminare (Decizia nr. 363/2015) sau a unui/unor element/e constitutiv/e din 
conţinutul normei de incriminare (Decizia nr. 405 din 15 iunie 2016). În acest din 
urmă caz, se produce o reconfigurare a elementelor constitutive ale unei norme de 
incriminare printr-o decizie a instanței de contencios constituţional, sens în care 
Curtea constată că prin efectele deciziei sale se pot reconfigura anumite infracțiuni”; 
tot astfel, în decizia nr. 6/HP/2017 instanţa supremă a arătat că o decizie prin care se 
constată neconstituţionalitatea unei norme de incriminare, având ca efect dezincrimi- 
narea, „poate privi norma în integralitatea sa ori numai anumite variante de incri- 
minare (prin constatarea neconstituţionalităţii unor teze ale normei de incriminare sau 
a unor sintagme din norma de incriminare care determină existenţa unor variante de 
incriminare). În această ipoteză, constatarea neconstituţionalităţii are ca efect dezin- 
criminarea acelei variante vizate de decizia instanţei de contencios constituţional, iar 
nu a tuturor variantelor prevăzute în norma de incriminare”; 


- prin DCC nr. 683/2018 s-a apreciat că „decizia Curţii Constituţionale prin care 
este constatată neconstituționalitatea unei norme de incriminare face ca, de la data 
publicării sale, fapta incriminată şi considerată anterior socialmente periculoasă să nu 
mai existe, adică produce efecte similare unei legi de dezincriminare. Împrejurarea că 
legiuitorul nu intervine pentru a pune de acord dispozițiile de incriminare constatate 
neconstituționale cu decizia Curții Constituţionale nu constituie un argument pentru 
respingerea cererilor de înlăturare a pedepselor aplicate, întrucât, per a contrario, 
decizia Curții Constituționale de constatare ca neconstituţională a unei norme de 
incriminâre ar fi lipsită de efectele sale general obligatorii, consacrate de art. 147 
alin. (4) din Legea fundamentală”; 

ə Deciziile instanței constituționale, prin caracterul lor general obli- 
gatoriu, creează cadrul necesar aplicării art. 4 C.pen. privind dezincriminarea, 
atât pentru cauzele în curs, cât și pentru cele definitiv soluționate, întrucât ele au 
aptitudinea de a scoate din vigoare o normă de incriminare. Or, în măsura în care 
art. 4 C.pen. prevede expres retroactivitatea legii de dezincriminare, toate conse- 
cințele penale ale hotărârilor judecătoreşti privitoare la faptele dezincriminate 
încetând prin intrarea în vigoare a legii noi, rezultă că şi decizia Curţii Constitu- 
tionale, asimilată ca efecte juridice legii de dezincriminare, trebuie să producă 
aceleași consecințe, deci să poată constitui temei pentru formularea unei cereri 
întemeiate pe art. 595 C.proc.pen. (DCC nr. 651/2018, www.ccr.ro). 


- având în vedere că efectele deciziei Curţii Constituţionale se produc numai 
pentru viitor şi că, de la momentul săvârşirii infracţiunii și până la judecarea ei 
definitivă, aceste legi sau ordonanţe de urgenţă (ori dispoziții penale ale acestora) au 
fost în vigoare, va trebui reţinută aplicarea legii de dezincriminare în condiţiile 
art. 4 C.pen., în cazul în care a fost declarată neconstituțională o normă de incrimi- 
nare, sau anumite elemente ale conţinutului constitutiv care conduc la reconfigurarea 
normei prin restrângerea sferei faptelor incriminate; de pildă, dispoziţiile art. 6 din 
Legea nr. 241/2005 pentru prevenirea și combaterea evaziunii fiscale (M.Of. nr. 672 
din 27 iulie 2005) care au fost declarate neconstituționale prin DCC nr. 363/2015 pe 
motiv că nu sunt respectate exigenţele constituționale referitoare la calitatea legii, 
respectiv nu sunt întrunite condiţiile de claritate, precizie, previzibilitate şi accesi- 
bilitate; în urma publicării deciziei Curţii Constituţionale în practică s-a apreciat că 
nu se mai poate reţine tipicitatea drept trăsătură esenţială a infracțiunii prevăzute de 
art. 6 din Legea nr. 241/2005. Tot astfel, prin DCC nr. 673/2019 Curtea Constituţio- 
nală a apreciat că „Sintagma «al exemplarelor cu potențial agresiv» din cuprinsul 
dispoziţiilor art. 6 alin. (4) fraza întâi din O.U.G. nr. 55/2002 lipsește de previzibili- 
tate norma de incriminare prevăzută de dispoziţiile art. 12 din O.U.G. nr. 55/2002, în 
condiţiile în care principiul respectării legilor și cel al legalităţii incriminării impun 
legiuitorului să legifereze prin texte suficient de clare şi precise pentru a putea fi 
aplicate, inclusiv prin asigurarea posibilității persoanelor interesate de a se conforma 
prescripţiei legale prin care este incriminată o anumită faptă. Sintagma «al exempla- 
relor cu potenţial agresiv» din cuprinsul dispoziţiilor art. 6 alin. (4) fraza întâi din 
O.U.G. nr. 55/2002 privind regimul de deţinere al câinilor periculoşi sau agresivi este 
constituţională în măsura în care vizează câinii prevăzuţi la art. 2 alin. (1) din același 
act normativ”; 


 Dezincriminarea faptei prevăzute în art. 6 din Legea nr. 241/2005 ca 
efect al DCC nr. 363 din 7 mai 2015 exclude existenţa concordanţei dintre fapta 
concretă şi modelul descris de legiuitor în norma de incriminare cuprinsă în 
art. 2801 din Legea nr. 31/1990. I.C.C.J. — Completul pentru dezlegarea unor ches- 
tiuni de drept în materie penală reaminteşte prevederile art. 147 alin. (1) şi (4) 
din Constituţie referitoare la efectele deciziilor Curţii Constituţionale, potrivit 
cărora efectele unei decizii de admitere a excepţiei de neconstituţionalitate sunt 
echivalente abrogării textului de incriminare, inclusiv dezincriminării acestuia. 
Pe cale de consecinţă, având în vedere dispoziţiile art. 4 C.pen., în situaţia în 
care fapta anterioară nu este incriminată, nu poate subzista scopul sustragerii de 

la urmărirea penală, întrucât nu se poate efectua urmărirea penală a unei fapte 
neincriminate. Asemănător, nici atunci când fapta anterioară a fost dezincri- 
minată, trăsătura tipicităţii nu este întrunită indiferent dacă dezincriminarea a 
operat ca efect al abrogării normei sau ca efect al admiterii unei excepţii de 
neconstituţionalitate şi al constatării neconstituţionalităţii normei (7.C.C.J., 
Completul pentru dezlegarea unor chestiuni de drept în materie penală, decizia 
nr. 18/2016, www.scj.ro). 


După rămânerea definitivă a hotărârii de condamnare, contestaţia 
întemeiată pe dispoziţiile art. 595 C.proc.pen. constituie un mijloc procesual prin 
care poate fi invocată dezincriminarea ca efect al unei decizii a Curţii Consti- 
tuţionale de admitere a excepţiei de neconstituţionalitate privind norma de incri- 
minare. În consecinţă, incidenţa DCC nr. 405/2016 — în sensul verificării exis- 
tenţei ori a inexistenţei încălcării unei legi, ordonanţe sau ordonanţe de urgenţă — 
poate fi examinată în procedura reglementată în dispoziţiile art. 595 C.proc.pen. 
(I.C.C.J., secția penală, decizia nr. 1 10/A din 4 aprilie 2017, www.scj.ro). 


- în vederea facilitării aplicării dispoziţiilor legale referitoare la legea de dezin- 
criminare, art. 3 LPANCP prevede că dispoziţiile art. 4 C.pen. sunt aplicabile și în 
situaţiile în care o faptă determinată, comisă sub imperiul legii vechi, nu mai 
constituie infracțiune potrivit legii noi datorită modificării elementelor constitutive 
ale infracțiunii, inclusiv a formei de vinovăţie cerută de legea nouă pentru existența 
infracțiunii. Însă dispoziţiile art. 4 C.pen. nu se aplică în situaţia în care fapta este 
incriminată de legea nouă sau de o altă lege în vigoare, chiar sub o altă denumire; 
prin urmare, evaluarea incidenței legii de dezincriminare se realizează in concreto 
prin raportare la fapta efectiv comisă cu privire la care se va evalua dacă mai este 
tipică prin raportare la noua reglementare; astfel, este posibil ca in abstracto norma 
de incriminare să fie prevăzută şi de legea nouă, însă prin raportare la elementele de 
tipicitate obiectivă și subiectivă fapta concret comisă să nu mai fie incriminată;, de 
pildă, în cazul în care în urma vătămării corporale comise din culpă pentru vinde- 
carea leziunilor traumatice sunt necesare 60 de zile de îngrijiri medicale, analiza in 
abstracto relevă că fapta de vătămare corporală este incriminată atât de Codul penal 
anterior, cât şi de Codul penal actual; procedând, însă, la analiza in concreto se 
constată că vechiul Cod penal incrimina această faptă, în vreme ce, ca urmare a 
modificării conţinutului constitutiv al vătămării corporale din culpă, în noul Cod 
penal fapta concretă nu mai este incriminată (operează astfel o dezincriminare in 
concreto, iar nu in abstracto), 


ə Reglementând o situaţie derogatorie de la principiul activităţii legii 
penale, art. 4 C.pen. stabilește că legea penală nu se aplică faptelor săvârşite sub 
legea veche, dacă nu mai sunt prevăzute de legea nouă, în acest caz executarea 
pedepselor, a măsurilor educative și a măsurilor de siguranță, pronunțate în baza 
legii vechi, precum şi toate consecințele penale ale hotărârilor judecătoreşti 
privitoare la aceste fapte încetând prin intrarea în vigoare a legii noi. De 
asemenea, potrivit art. 3 alin. (1) LPANCP, prevederile art. 4 C.pen. privind 
legea penală de dezincriminare sunt aplicabile şi în situaţiile în care o faptă 
determinată, comisă sub imperiul legii vechi, nu mai constituie infracţiune 

potrivit legii noi datorită modificării elementelor constitutive ale infracţiunii, 
inclusiv a formei de vinovăţie, cerută de legea nouă pentru existenţa infracțiunii. 
Se observă, așadar, că ipoteza la care se referă aceste dispoziţii legale vizează 
situaţia când legea nouă preia, în liniile sale generice (în esența sau natura sa), 
ideea de bază pe care se edificase şi în legea anterioară o normă de incrimi- 
nare, însă modifică forma sub care se prezintă aceasta, la nivelul unor elemente 
constitutive, iar, în concret, fapta ce formează obiectul acuzației penale sau pentru 
care s-a pronunţat deja o soluţie de condamnare nu mai întruneşte unul sau mai 
multe din aceste elemente ale noului conținut constitutiv (I.C.C.J., secția penală, 
decizia nr. 217/4/2014, www.sc].ro). 


- aplicarea legii de dezincriminare este întotdeauna retroactivă, această lege 
neputând în niciun caz ultraactiva; 


- legea nouă de dezincriminare se va aplica și faptelor săvârşite sub legea veche 
(aplicare retroactivă), însă efectele sale juridice (de pildă, înlăturarea condamnării 
din antecedenţa penală, încetarea executării pedepsei etc.) se vor produce numai 
pentru viitor; 


- în ceea ce priveşte aplicarea legii de dezincriminare faptelor comise anterior 
intrării sale în vigoare, se observă că, în mod similar legii penale mai favorabile, este 
vorba de o aplicare retroactivă, însă această situaţie nu conduce la includerea legii de 
dezincriminare (art. 4 C.pen.) în reglementarea noţiunii de lege penală mai favorabilă 
care are o consacrare legislativă distinctă (art. 5 C.pen.) și care are ca premisă 
existenţa unei continuității a incriminării în legile penale succesive; în plus, sunt 
diferite şi efectele aplicării postsententiam a dispoziţiilor art. 4 C.pen., respectiv art. 6 
C.pen., în cazul în care legea nouă (mai favorabilă sau de dezincriminare) intră în 
vigoare după rămânerea definitivă a hotărârii judecătorești; 


- existenţa concursului de legi penale! cu privire la aceeaşi faptă (aceeași faptă este 
incriminată şi într-o lege cu caracter general, dar și în alta ce are caracter specia!) nu 


! În doctrină (G. Antoniu, vol. I, op. cit., p. 305) s-a arătat că: „Există un asemenea concurs 
ori de câte ori două sau mai multe legi penale cuprind norme care reglementează conținutul 
aceleiași materii, însă una dintre legi conține o reglementare generală (comună, ordinară), pe 
când celelalte legi conțin o reglementare specială (particulară, extraordinară). În acest caz, 
legea specială va avea prioritate, deoarece ea a fost elaborată ca să deroge de la legea generală 
(ex specialis derogat legi generali), în timp ce norma generală, fără a fi abrogată, cedează 
locul normei speciale și îşi încetează autoritatea pe durata legii speciale în reglementarea 
aceleiași materii. Acest caracter al legii speciale devine evident când ea este ulterioară legii 
generale. Dacă legea generală apare după legea specială, aceasta din urmă rămâne în vigoare 
considerându-se că legea generală abrogă numai legea generală anterioară. Dar legea generală 
ulterioară poate să arate explicit că abrogă şi legea penală specială anterioară sau dacă din 
cuprinsul legii generale rezultă că legiuitorul a reglementat în această lege și situația regle- 
mentată în legea specială. Dacă legea generală ulterioară nu înlocuiește o lege generală 
anterioară, ci este nouă, ea va abroga şi legea specială anterioară, considerându-se că intenția 
legiuitorului a fost ca în locul diferitelor dispoziţii izolate din legile speciale să dea o regle- 
mentare unitară, nouă”. 

2 În literatura de specialitate (F. Streteanu, D. Niţu, op. cit., vol. I, p. 162-165) s-au propus 
mai multe clasificări ale calificărilor în concurs: 

echivalează cu dezincriminarea faptei prevăzute de legea generală; în această ipoteză se 
vor aplica întotdeauna dispoziţiile legii speciale! (de exemplu, se va reţine infracțiunea 
prevăzută de legislaţia specială, iar nu cea prevăzută în cadrul legii generale — Codul 
penal, partea specială); 


Aplicarea principiului specialia generalibus derogant se impune în 
condiţiile în care infracțiunea prevăzută în art. 9 alin. (1) lit. c) din Legea 
nr. 241/2005 pentru prevenirea şi combaterea evaziunii fiscale reprezintă o 
formă particulară a infracţiunilor de fals în înscrisuri sub semnătură privată ori 
uz de fals. Particularitatea acesteia rezidă în faptul că obiectul material al infrac- 
ţiunii este constituit din documentele legale, ca facturile şi chitanţele, înscrisuri 
care dobândesc în condiţiile menţionate anterior calitatea de documente justifi- 
cative, în vreme ce în cazul infracţiunii de fals în înscrisuri sub semnătură 
privată, obiectul material este unul general, respectiv orice înscris sub semnătură 


a. calificările alternative — în situaţia în care între conținuturile legale ale infracțiunilor 
susceptibile de a fi reținute există o opoziție esenţială, astfel încât alegerea unei calificări o 
exclude în mod necesar pe cealaltă (de pildă, viol — incest, ori când legea prevede că fapta 
întruneşte elementele constitutive ale unei anumite infracțiuni „dacă fapta nu constituie o 
infracţiune mai gravă”), se remarcă totodată că în această ipoteză este aparent concursul de 
calificări, iar opoziţia celor două calificări face să fie întrunite elementele constitutive doar în 
cazul uneia dintre cele două incriminări; 

b. calificări incompatibile — când o infracţiune este consecința logică şi întrucâtva naturală 
a alteia, cu care se confundă intim, căci ele tind să protejeze acelaşi interes colectiv sau 
individual şi au la bază o rezoluţie infracțională unică; se va reține doar calificarea principală, 
cea subsidiară fiind înlăturată; 

c. calificările redundante — conflictul între o calificare generală şi una specială şi, 
respectiv, ipoteza în care o calificare se regăseşte ca element sau circumstanță în structura altei 
calificări. Conflictul între o calificare generală şi una specială se rezolvă în temeiul princi- 
piului specialităţii. Concursul între două calificări dintre care una constituie element sau 
circumstanță a celeilalte implică existenţa unui raport de absorbție, urmând a fi aplicată doar 
norma absorbantă; 

d. calificări echivalente — aceeaşi activitate materială intră sub incidenţa a două calificări 
ce o acoperă în întregime, ca urmare a unor necorelări legislative; se rezolvă pe baza crite- 
riului cronologic, dând prioritate de aplicare normei mai recente. 

! În doctrină (C. Duvac, Pluralitatea aparentă de infracţiuni, Ed. Universul Juridic, Bucureşti, 
2008, p. 67-71) s-au propus mai multe criterii de rezolvare a concursului de norme penale 
[n.n., cu privire la ipotezele de la pct. c) și d) am serioase dubii că reprezintă o veritabilă 
ipoteză de concurs de norme penale]: 

a. regula specialităţii: se va aplica întotdeauna legea specială (lex speciali derogat lex 
generali), 

b. regula subsidiarității: forma tipică se va considera ca principală, iar celelalte subsidiare 
(lex primaria derogat legi subsidiariae); 

c. regula absorbției (consumpțiunii): se va aplica norma absorbantă (lex consumens 
derogat consumptae); 

d. regula alternativităţii: în cazul infracţiunilor cu conţinut alternativ când se reţine o 


Singură infracțiune indiferent de numărul acţiunilor alternative prevăzute de lege care au fost 
comise. 

privată. Similară este situaţia în cazul infracţiunii de uz de fals, în privinţa căreia 
obiectul material este, de asemenea, unul general, respectiv înscrisul falsificat în 
prealabil. Pe cale de consecinţă, având în vedere că infracţiunea prevăzută de 
art. 9 alin. (1) lit. c) din Legea nr. 241/2005 reprezintă o variantă specială a 
infracţiunilor de fals în înscrisuri sub semnătură privată şi uz de fals, prevăzută 
într-o normă penală cuprinsă într-o lege specială, încadrarea juridică a acţiunilor 
făptuitorului constând în înregistrarea unor facturi fiscale şi chitanţe de plată 
întocmite în fals în numele unor societăți comerciale care nu recunosc tranzac- 
tiile sau care au avut în perioada funcţionării comportamentul fiscal asemănător 
societăţilor comerciale „fantomă”, în scopul sustragerii de la îndeplinirea obliga- 
țiilor fiscale, în cadrul acesteia se impune, fără a fi posibilă sancţionarea făptui- 
torului şi pentru infracțiunea cuprinsă în Codul penal, norma generală, aptă de 
evidenţiere în actele contabile sau în alte documente legale a cheltuielilor care 
nu au la bază operaţiuni reale ori evidenţierea altor operaţiuni fictive, prin folo- 
sirea de facturi şi chitanţe fiscale falsificate, în scopul sustragerii de la îndepli- 
nirea obligaţiilor fiscale, constituie infracțiunea de evaziune fiscală prevăzută de 
art. 9 alin. (1) lit. c) din Legea nr. 241/2005 pentru prevenirea şi combaterea 
evaziunii fiscale (.C.C.J., Completul pentru soluționarea recursurilor în inte- 
resul legii, decizia nr. 21/2017, www.scj.ro). 


- abrogarea legii speciale nu conduce la dezincriminarea faptei, aceasta rămânând 
incriminată în legea generală; de asemenea, trebuie avută în vedere și prevederea art. 236 
LPANCP potrivit căreia dispoziţiile părții generale a Codului penal, precum și 
dispoziţiile generale ale Legii de punere în aplicare a noului Cod penal se aplică şi 
faptelor sancţionate penal prin legi speciale, în afară de cazul în care legea specială 
dispune altfel; 


- analiza incidenţei legii de dezincriminare se realizează prin raportare la trăsătura 
esenţială a tipicității; pe cale de consecinţă, constatarea incidenței legii de dezincri- 
minare va conduce la reținerea impedimentului la punerea în mișcare sau la exerci- 
tarea acţiunii penale stipulat de art. 16 alin. (1) lit. b) C.proc.pen. 


Ipoteze de dezincriminare: 


a) pentru a fi în prezenţa unei legi de dezincriminare este necesară o analiză in 
concreto din care să rezulte că fapta concretă prevăzută de legea penală veche nu 
mai este incriminată sub nicio formă în legea penală nouă (de pildă, 1. prostituția 
era incriminată ca infracţiune în art. 328 C.pen. din 1969, nefiind însă incriminată în 
Codul penal actual sau în vreo altă lege penală specială; 2. Codul penal nu mai 
incriminează infracțiunea de seducţie, operând și sub acest aspect o dezincriminare a 
faptelor prevăzute de art. 199 C.pen. din 1969); 


- această ipoteză de dezincriminare reliefează modul în care noua codificare a 
înțeles și a implementat principiul minimei intervenții a dreptului penal, principiul 
minimalist! se află într-o strânsă legătură cu cel al necesităţii respectării drepturilor şi 


! Pentru o analiză generală a principiului a se vedea D. Husak, Criminal Law as last resort, 
în Oxford Journal of Legal Studies nr. 24/2004, p. 207-235. 


Aplicarea legii penale 19 


libertăţilor fundamentale ale omului în activitatea de legiferare care, ca regulă!, 
implică şi o limitare proporţională a legiferării în materie penală, astfel privit princi- 
piul minimei intervenţii reprezintă o obiectivare în activitatea de legiferare în materia 
dreptului substanţial a principiilor proporţionalităţii și subsidiarităţii dezvoltate în 
jurisprudența Curţii de la Strasbourg, în legătură cu ingerințele în drepturile funda- 


mentale stipulate de Convenţia europeană”; 


- constatarea că o faptă concretă nu mai este prevăzută de legea penală poate 
rezulta, în cele mai multe cazuri, facil, prin analiza elementelor de tipicitate obiectivă 
sau subiectivă prevăzute de norma de incriminare; deopotrivă, pot fi esenţiale 
aspectele ce ţin de obiectul juridic sau material al infracţiunii, categoriile de persoane 
care pot fi subiecţi activi ai infracţiunii etc.; pot exista însă și situaţii în care să fie 
necesară intervenţia instanței supreme pe calea unor decizii pronunţate în recurs în 
interesul legii, ori prin hotărârile prealabile pentru dezlegarea unor chestiuni de drept, 
pentru a fi tranșată situaţia incriminării sau dezincriminării in concreto unor fapte (de 
pildă, decizia în HP nr. 12/2014 — redată mai jos); 


Noua dispoziție a art. 367 C.pen. a preluat atât prevederile art. 7 
(aspect necontroversat în practică), cât și pe cele ale art. 323 C.pen. din 1969 și 
ale art. 8 din Legea nr. 39/2003, faptele prevăzute de aceste texte de lege nefiind 
dezincriminate. (...) îşi găsesc incidenţa dispoziţiile art. 3 alin. (2) LPANCP, 
conform cărora dispoziţiile art. 4 C.pen. referitoare la legea de dezincriminare nu 
se aplică în situaţia în care fapta este incriminată de legea nouă sau de o altă lege 
în vigoare, chiar sub o altă denumire, faptele prevăzute de art. 323 C.pen. din 1969 


! Există însă şi situaţii în care necesitatea protecţiei drepturilor fundamentale atrage după 
sine o obligaţie pozitivă a statului de a incrimina anumite acţiuni sau inacțiuni care vatămă 
drepturile fundamentale (de pildă, protecţia dreptului la viaţă stipulat de art. 2 din Convenţia 
europeană prin incriminarea omorului, sau garantarea dreptului stipulat de art. 4 din Convenţia 
europeană prin incriminarea sclaviei). 

? Principiul minimei intervenţii a fost analizat şi în jurisprudenţa Curţii Constituţionale care a 
reținut în DCC nr. 405/2016 că „în exercitarea competenţei de legiferare în materie penală, 
legiuitorul trebuie să țină seama de principiul potrivit căruia incriminarea unei fapte ca 
infracțiune trebuie să intervină ca ultim resort în protejarea unei valori sociale, ghidându-se 
după principiul «ultima ratio». (...) Astfel, ultima ratio are semnificația comună de procedeu sau 
metodă ultimă sau finală folosită pentru a atinge scopul urmărit. Curtea apreciază că, în materie 
penală, acest principiu nu trebuie interpretat ca având semnificația că legea penală trebuie privită 
ca ultimă măsură aplicată din perspectivă cronologică, ci trebuie interpretat ca având semni- 
ficația că legea penală este singura în măsură să atingă scopul urmărit, alte măsuri de ordin 
civil, administrativ etc. fiind improprii în realizarea acestui deziderat. Curtea apreciază că, în 
sens larg, scopul urmărit de legiuitor prin legislația penală este acela de a apăra ordinea de drept, 
iar, în sens restrâns, este acela de a apăra valori sociale, identificate de legiuitor în partea specială 
a Codului penal, acest scop fiind, în principiu, legitim. Totodată, măsurile adoptate de legiuitor 
pentru atingerea scopului urmărit trebuie să fie adecvate, necesare și să respecte un just echilibru 
între interesul public şi cel individual. Curtea reține că din perspectiva principiului «ultima 
ratio» în materie penală, nu este suficient să se constate că faptele incriminate aduc atingere 
valorii sociale ocrotite, ci această atingere trebuie să prezinte un anumit grad de intensitate, de 
gravitate, care să justifice sancţiunea penală”. 

şi art. 8 din Legea nr. 39/2003 fiind incriminate de Codul penal în art. 367 sub 
denumirea de „Constituirea unui grup infracțional organizat”. Doar în situația în 
care, în concret, nu este îndeplinită condiția privind numărul de 3 persoane prevă- 
zută în art. 367 alin. (6) C.pen., devine incident art. 3 alin. (1) LPANCP, conform 
căruia dispoziţiile art. 4 C.pen. din 1969 privind legea penală de dezincriminare 
sunt aplicabile şi în situaţiile în care o faptă determinată, comisă sub imperiul legii 
vechi nu mai constituie infracțiune potrivit legii noi, datorită modificării 
elementelor constitutive ale infracţiunii, inclusiv a formei de vinovăţie, cerută de 
legea nouă pentru existența infracţiunii (1.C.C.J, Completul pentru dezlegarea 
unor Chestiuni de drept în materie penală, decizia nr. 12/2014, www.scj.ro). 


b) vom fi în prezenţa unei legi de dezincriminare şi atunci când prin legea nouă este 
limitat domeniul de aplicare a unei infracțiuni prin raportare fie la elementele 
constitutive (elementul material, urmarea imediată, tipicitatea subiectivă), fie la 
subiectul activ sau pasiv al infracțiunii prin raportare la faptele concrete care nu 
mai sunt acoperite de noua incriminare [de pildă, 1. vătămarea corporală din culpă 
prin care au fost produse leziuni traumatice pentru a căror vindecare au fost necesare 
între 11 și 90 de zile de îngrijiri medicale nu este incriminată de Codul penal, dacă 
fapta nu a fost săvârşită de către o persoană aflată sub influenţa băuturilor alcoolice ori 
a unei substanțe psihoactive sau în desfășurarea unei activități ce constituie prin ea 
însăși infracțiune; 2. în cazul infracțiunii de luare de mită, varianta alternativă a 
elementului material constând în „nerespingerea unei promisiuni”, prevăzută de 
art. 254 alin. (1) C.pen. din 1969, nu se mai regăsește între faptele tipice prevăzute de 
art. 289 alin. (1) C.pen., noul Cod neincriminând o asemenea faptă; 3. tulburarea de 
posesie comisă fără utilizarea constrângerii sau desființarea ori mutarea semnelor de 
hotar nu mai constituie infracţiune, ci un litigiu civil ce poate fi rezolvat pe calea 
acţiunii posesorii, art. 256 alin. (1) C.pen. incriminând numai ocuparea, în întregime 
sau în parte, fără drept, prin violență sau amenințare ori prin desființarea sau 
strămutarea semnelor de hotar, a unui imobil aflat în posesia altuia; 4. fapta de „port 
fără drept, în locuri și împrejurări în care s-ar putea primejdui viaţa sau integritatea 
corporală a persoanelor a unui obiect fabricat anume pentru tăiere” comisă într-un 
spațiu privat, prevăzută de art. 2 alin. (1) pct. 1 din Legea nr. 61/1991, republicată, nu 
mai este incriminată de art. 372 alin. (1) C.pen. care sancţionează fapta de a purta fără 
drept obiecte fabricate anume pentru tăiere, doar în condiţiile în care aceasta se 
realizează /a adunări publice, manifestări cultural-sportive, în locuri special amenajate 
și autorizate pentru distracție ori agrement sau în mijloace de transport în comun, 
5. infracțiunea de părăsirea locului accidentului în cazul în care în urma accidentului 
s-au produs numai daune materiale prevăzută de art. 89 alin.(l) din O.U.G. 
nr. 195/2002 privind circulația pe drumurile publice (M.Of. nr. 670 din 3 august 2006), 
republicată, nu mai este incriminată de dispoziţiile art. 338 alin. (1) C.pen.]; 


- Codul penal a restrâns sfera de aplicare a infracțiunii de divulgare a secretului 
profesional, aceasta vizând divulgarea numai a datelor sau informaţiilor privind viața 
privată a unei persoane de care cel ținut să păstreze secretul a luat cunoştinţă cu con- 
simțământul persoanei vizate de aceste date (fie că i-au fost încredințare nemijlocit, fie 
că le-a constatat în virtutea profesiei sau funcţiei, cu consimțământul celui în cauză), iar 
nu divulgarea oricărui secret profesional. În această ipoteză, deşi se constată restrân- 


Aplicarea legii penale 21 


gerea domeniului de aplicare a incriminării din legea veche, nu trebuie considerat că a 
operat o dezincriminare a divulgării altor date, ci trebuie analizat dacă această 
divulgare nu are o incriminare autonomă. Astfel, potrivit Codului penal, în cazul în 
care divulgarea priveşte date de altă natură (informații nepublice, secrete de stat sau 
secrete de serviciu) nu se va reține comiterea infracțiunii de divulgare a secretului 
profesional, ci comiterea infracțiunii de divulgarea informațiilor secrete de stat (art. 303 
C.pen.), respectiv a infracțiunii de divulgare a informațiilor secrete de serviciu sau 
nepublice (art. 304 C.pen.); 


“e Infracțiunea de vătămare corporală din culpă prevăzută de art. 184 
alin. (2) teza I [fapta a avut vreuna din urmările prevăzute de art. 182 alin. (1)] şi 
alin. (4) C.pen. din 1969 în ipoteza în care fapta a produs o vătămare ce a 
necesitat între 11 şi 90 de zile îngrijiri medicale și nu îndeplineşte una dintre 
condițiile impuse de alin. (1) al art. 196 C.pen. este dezincriminată începând cu 
data de 1 februarie 2014 (I.C.C.J., Completul pentru dezlegarea unor chestiuni 
de drept, decizia nr. 4/2015, www.scj.ro). 


- sfera de incriminare a unei norme penale poate fi restrânsă şi ca efect al 
unora dintre deciziile Curții Constituționale. De pildă, prin DCC nr. 603/2015 s-a 
limitat sfera de incriminare a conflictului de interese numai la actele funcţionarului 
public care, în mod conştient şi deliberat, îşi satisface interesele personale prin 
îndeplinirea atribuțiilor publice, urmărindu-se înlăturarea oricăror suspiciuni cu privire 
la conduita persoanelor care exercită o funcție publică sau prestează un serviciu 
public!. Ulterior, instanța supremă a considerat prin decizia nr. 6/HP/2017 că fapta 
funcţionarului public care, în exercitarea atribuțiilor de serviciu, a îndeplinit un act ori a 
participat la luarea unei decizii prin care s-a obținut, direct sau indirect, un folos patri- 
monial pentru o persoană cu care s-a aflat în raporturi comerciale, intră sub incidența 
DCC nr. 603 din 6 octombrie 2015 (M.Of. nr. 845 din 13 noiembrie 2015), fiind 
dezincriminată, indiferent de data îndeplinirii actului ori a participării la luarea deciziei 
şi indiferent de data raporturilor comerciale; 


- tot astfel, prin DCC nr. 405/2016, Curtea Constituțională a adus o dublă limi- 
tare incriminării în cazul abuzului în serviciu: 1. pe de o parte, a restrâns sfera 
actelor abuzive numai la cele prin care au fost încălcate atribuțiile de serviciu stipu- 
late explicit în lege, ordonanță a Guvernului sau ordonanță de urgență a Guvernului, 
scoțând astfel din sfera incriminării actele nelegale sau defectuoase care au fost 
comise prin încălcarea atribuțiilor de serviciu stipulate în acte normative care nu 
constituie legislația primară (de pildă, prin Hotărâri de Guvern, Ordine ale miniştrilor 
sau ale conducătorilor autorităților administrației publice centrale sau locale, regula- 


POE. RON N 5 a U OUA U, 
' În urma acestei Decizii a Curţii Constituţionale, prin Legea nr. 193/2017 (M.Of. nr. 598 din 
25 iulie 2017) au fost modificate dispoziţiile art. 301 C.pen., atât în ceea ce priveşte denumirea 
marginală (din „Conflictul de interese” în „Folosirea funcției pentru favorizarea unei persoane”), 
cât şi în privința elementului material al laturii obiective, nemaifiind incriminate faptele 
funcţionarului public prin care acesta îndeplinea uri act sau participa la luarea unei decizii prin 
care se crea un folos material pentru o persoană cu care se aflase în raporturi de muncă sau 
comerciale în ultimii 5 ani sau din partea căreia beneficiase de foloase de orice natură. 

mente interne, coduri deontologice etc.), 2. pe de altă parte, făcând referire la 
principiul minimei intervenţii Curtea Constituţională a constatat că „în prezent, orice 
acţiune sau inacțiune a persoanei care se circumscrie calităților cerute subiectului 
activ, indiferent de gravitatea faptei săvârșite, poate intra în sfera normei de incrimi- 
nare. Această constatare determină Curtea să aibă rezerve în a aprecia că aceasta a 
fost voinţa legiuitorului când a incriminat fapta de abuz în serviciu. Aceasta cu atât 
mai mult cu cât Curtea constată că legiuitorul a identificat şi reglementat la nivel 
legislativ extrapenal pârghiile necesare înlăturării consecinţelor unor fapte care, deși, 
potrivit reglementării actuale se pot circumscrie săvârşirii infracțiunii de abuz în 
serviciu, nu prezintă gradul de intensitate necesar aplicării unei pedepse penale. (...) 
În concluzie, Curtea reţine că sarcina aplicării principiului «ultima ratio» revine, pe 
de-o parte, legiuitorului, iar, pe de altă parte, organelor judiciare chemate să aplice 
legea. Astfel, Curtea apreciază că responsabilitatea de a reglementa și aplica, în acord 
cu principiul anterior menţionat, prevederile privind «abuzul în serviciu», ţine atât de 
autoritatea legiuitoare primară/delegată (Parlament/Guvermn), cât şi de organele 
judiciare — ministerul public și instanțele judecătoreşti — indiferent dacă subiectul 
activ este acuzat conform unor reguli speciale de acuzare sau unor proceduri penale 
ordinare”. Prin urmare, se poate considera că în mod implicit Curtea a considerat că 
faptele care prin efectele lor sunt lipsite de importanţă ori sunt apte să atragă numai 
răspunderea disciplinară nu pot fi considerate fapte tipice de abuz în serviciu; 


- faţă de efectele deciziei instanţei de contencios constituţional pentru evaluarea 
intervenţiei dezincriminării în materia infracţiunii de abuz în serviciu este necesar să 
fie analizat ansamblul considerentelor hotărârii definitive prin raportare la limitele 
sesizării, iar nu doar mențţiunile instanţei la secţiunea în drept din cuprinsul hotărârii, 
pentru a se stabili dacă instanţa a avut în vedere încălcarea de către funcţionar a 
atribuţiilor de serviciu prevăzute de legislaţia primară; 

c) va exista o ipoteză de dezincriminare și în cazul în care Codul penal 
coboară limita de vârsta a subiectului pasiv în raport de care fapta era consi- 
derată ca infracțiune potrivit Codului penal din 1969, iar la data comiterii faptei 
persoana vătămată depășise acea limită [de exemplu, dacă potrivit art. 198 
alin. (3) C.pen. din 1969 constituia infracțiune actul sexual, de orice natură, cu o 
persoană de sex diferit sau de acelaşi sex, care nu a împlinit vârsta de 18 ani, dacă 
a fost determinat de oferirea sau darea de bani ori alte foloase de către făptuitor, 
direct sau indirect, victimei, conform art. 220 alin. (1) C.pen. constituie infracțiune 
raportul sexual, actul sexual oral sau anal, precum și orice alte acte de penetrare 
vaginală sau anală comise cu un minor cu vârsta între 13 şi 15 ani, nemaifiind 
stipulată condiția determinării actului sexual de oferirea, darea de bani sau alte 
foloase, direct sau indirect, victimei. Astfel, în Codul penal există condiția ca minorul 
să aibă vârsta cuprinsă între 13 și 15 ani, pentru ca fapta să fie incriminată; în cazul 
în care la data comiterii faptei minorul împlinise vârsta de 15 ani şi nu se poate 
reține vreo variantă agravată stipulată de art. 220 alin. (2)-(4) C.pen., fapta va fi 
considerată că a fost dezincriminată]; 


d) o ipoteză nouă de dezincriminare generată de succesiunea în timp a celor 
două Coduri rezultă din analiza comparativă a dispoziţiilor art. 19 alin. (3) C.pen. 
din 1969 [potrivit căruia fapta care constă într-o inacțiune constituie infracţiune, fie că 

este săvârşită cu intenție, fie din culpă, afară de cazul în care legea sancţionează numai 
săvârşirea cu intenţie a acelei fapte] şi a dispoziţiilor art. 16 alin. (6) teza a II-a C.pen. 
[potrivit căruia inacțiunea comisă din culpă este infracțiune numai atunci când în lege se 
prevede în mod expres aceasta]. Prin urmare, Codul penal dezincriminează 
inacțiunile pentru care legea nu prevede expres că sunt infracțiuni și atunci când 
sunt comise din culpă [de pildă, infracțiunea de nedenunţare comisă din culpă era 
incriminată în art. 262 C.pen. din 1969 raportat la art. 19 alin. (3) C.pen. din 1969, în 
vreme ce art. 266 C.pen. nu mai incriminează comiterea nedenunțării din culpă]; 


e) incidența legii de dezincriminare cu privire la una sau mai multe infracțiuni 
poate avea și efecte colaterale cu privire la întrunirea elementelor de tipicitate 
obiectivă ale altor infracțiuni; astfel, dezincriminarea infracţiunii care reprezintă 
scopul grupului infracțional organizat face să nu mai fie îndeplinită condiţia 
tipicităţii infracțiunii prevăzute de art. 367 C.pen.; lipsa scopului grupării (săvâr- 
şirea de infracțiuni) face ca fapta să nu mai corespundă unui model legal. Asocierea 
în vederea săvârșirii de contravenţii sau în vederea comiterii unei fapte ce intră în 
ilicitul disciplinar nu reprezintă infracţiunea prevăzută de art. 367 C.pen., chiar dacă 
ar fi îndeplinite celelalte condiţii din art. 367 alin. (6) C.pen. (.C.CJ, Completul 
pentru dezlegarea unor chestiuni de drept în materie penală, decizia nr. 10/2015, 
wwyw.scj.ro). Tot astfel, prin decizia 18/HP/2016 instanța supremă a apreciat că în 
interpretarea dispoziţiilor art. 280! din Legea nr. 31/1990, republicată, în ipoteza în 
care infracțiunea pentru care s-a început urmărirea penală, de la care s-a sustras 
inculpatul prin transmiterea fictivă a părților sociale, a fost dezincriminată, nu mai 
este îndeplinită una din condițiile de tipicitate pentru reținerea acestei infracțiuni. 


f) în unele ipoteze modificarea normei completatoare a unei norme incom- 
plete poate conduce la o dezincriminare in concreto a faptei; astfel, prin decizia 
nr. 6/HP/2015 s-a arătat că „succesiunea de acte normative cu privire la preţul mediu 
al unui metru cub de masă lemnoasă pe picior (Ordinul ministrului mediului şi 
pădurilor nr. 3.283/2012; art. 202 pct. 8 din Legea nr. 187/2012 pentru punerea în 
aplicare a Legii nr. 286/2009 privind Codul penal; Ordinul ministrului delegat pentru 
ape, păduri şi piscicultură nr. 76/2014 şi Ordinul ministrului delegat pentru ape, 
păduri şi piscicultură nr. 118/2014) nu a avut ca efect imposibilitatea stabilirii acestui 
preţ şi, pe cale de consecinţă, nu a condus la dezincriminarea in concreto a 
infracţiunilor de tăiere fără drept de arbori din fondul forestier naţional, prevăzută de 
art. 108 din Legea nr. 46/2008, şi de furt de arbori din fondul forestier naţional, 
prevăzută de art. 110 din Legea nr. 46/2008. (...) Având însă în vedere că prin Legea 
nr. 4/2015 pentru aprobarea preţului mediu al unui metru cub de masă lemnoasă pe 
picior, publicată în M.Of. nr. 18 din 9 ianuarie 2015, s-a modificat valoarea unui 
metru cub de masă lemnoasă pe picior, de la 85 lei la 115 lei, suntem în ipoteza 
intervenirii mai multor dispoziţii cu caracter normativ, prin care s-a modificat 
criteriul de stabilire a valorii pagubei, ce determină prin cuantum incriminarea faptei 
sau agravarea încadrării juridice, pentru faptele aflate în curs de judecată, se pune 
problema aplicării legii penale mai favorabile. Ca atare, majorarea valorii acestuia 
poate atrage, pentru cauzele aflate în curs de judecată, ce au ca obiect infracțiunile 
prevăzute de art. 110 din Legea nr. 46/2008, fie incidenţa dispoziţiilor art. 4 C.pen. 

şi ale art. 3 alin. (I) din Legea nr. 187/2012 (s.n.), fie incidenţa dispoziţiilor art. 5 
C.pen., după caz”. 

NU se va reţine incidenţa legii de dezincriminare: 


a) în toate cazurile în care intervine abrogarea unei norme de incriminare, 
deoarece fapta poate fi prevăzută de o altă lege cu dispoziţii penale; 


 Dezincriminarea unei fapte şi abrogarea textului de incriminare sunt 
chestiuni diferite, aşa încât abrogarea normei nu conduce, în mod automat, la 
dezincriminarea faptei. Aşadar, nu există dezincriminare atunci când, deşi norma 
de incriminare din legea veche nu se mai regăseşte în legea nouă, conţinutul ei a 
fost preluat de o altă normă din Codul penal sau din legislaţia specială ori este 
acoperit de o incriminare generală existentă. Or, o analiză in abstracto conduce 
la concluzia că, deşi dispoziţia din legea specială a fost abrogată, conţinutul ei 
este acoperit, ca şi anterior intrării în vigoare a noului Cod penal, de incrimi- 
narea generală, art. 321 C.pen. În final, se impune a fi efectuată o analiză in 
concreto, respectiv trebuie verificată corespondenţa dintre fapta concretă, astfel 
cum a fost descrisă în considerentele deciziei din apel şi modelul legal de incri- 
minare, şi anume cel prevăzut în art. 321 C.pen. Sub acest aspect se constată că, 
prin decizia atacată, s-a reținut, între altele, că recurenta inculpată A., în perioada 1 
ianuarie 2009 - 31 mai 2010, în calitate de casieră în cadrul Companiei 
Naţionale Loteria Română S.A., în mod repetat, a efectuat înregistrări fictive sau 
inexacte în documentele contabile. Totodată, s-a reţinut că inculpata, la 
momentul comiterii faptelor, era funcţionar public, în condiţiile art. 175 alin. (1) 
lit. c) C.pen., deoarece a exercitat atribuţii legate de realizarea obiectului de acti- 
vitate în cadrul Companiei Naţionale Loteria Română S.A. Regimul său juridic 
este acela al unei companii în care statul român prin Ministerul Finanţelor deţine 
100% din acțiuni şi care organizează şi exploatează, în calitate de unic orga- 
nizator, pe întreg teritoriul ţării, jocuri loto şi pariuri mutuale. Aşadar, instanța 
de apel a constatat că prin abrogarea normei de incriminare din legea specială, 
fapta inculpatei de a efectua înregistrări fictive sau inexacte în documentele 
contabile nu a devenit licită, adică permisă de ordinea juridică, ci, dimpotrivă, 
constituie infracțiunea de fals intelectual (7.C.C.J, secția penală, decizia 
nr. 53/RC din 10 februarie 2017, www.scj.ro). 


% Ipoteza avută în vedere de art. 4 C.pen. este aceea a faptei care nu mai 
constituie infracţiune, şi nu cea a faptei care pierde un element circumstanţial de 
agravare adăugat conținutului constitutiv, dar care rămâne în sfera ilicitului 
penal prin conținutul său constitutiv. Nu există dezincriminare nici atunci când 
fapta incriminată de norma abrogată este o infracțiune complexă şi cel puţin una 
dintre componentele sale continuă să rămână incriminată de o altă normă 
(.C.CJ., Completul pentru dezlegarea unor chestiuni de drept în materie 
penală, decizia nr. 30/2015, www.scj.ro). 


» Instanţa constată că la data săvârşirii faptei era în vigoare agravanta a 
cărei înlăturare se cere. Dispoziţiile prevăzute în art. 17 lit. c) din Legea 
nr. 78/2000 au natura juridică a unei cauze de agravare a pedepsei şi nu aceea a 

unei incriminări distincte. Ca urmare a intrării în vigoare a Codului penal actual 
la 1 februarie 2014, dispoziţiile din Codul penal anterior, dar şi cele din art. 17 
lit. c) din Legea nr. 78/2000 au fost abrogate. În prezent, falsul în înscrisuri sub 
semnătură privată este incriminat, doar în formă simplă, în art. 322 C.pen. şi se 
pedepseşte cu închisoarea de la 6 luni la 3 ani sau amenda (I.C.C.J., secţia 
penală, decizia nr. 404/A din 5 noiembrie 2015, www.scj.ro). 


 Dezincriminarea infracțiunii de insultă nu afectează existenţa infrac- 
țiunii de purtare abuzivă, care constituie o infracţiune de sine stătătoare, norma 
incriminatoare care o consacră făcând referire la „întrebuințarea de expresii 
jignitoare”, ca element material al faptei. (...) Pretinsa lipsă de claritate a normei 
cu privire la conţinutul material al infracțiunii de purtare abuzivă, din perspec- 
tiva suprapunerii sau nu a acestuia cu conţinutul elementului material al infrac- 
țiunilor de insultă sau de calomnie, dezincriminate de legiuitor, nu prezintă 
relevanță constituţională atâta vreme cât infracțiunea de purtare abuzivă are o 
existență de sine stătătoare, legiuitorul înțelegând să incrimineze orice faptă a 
funcţionarului public care este de natură a pune o persoană într-o situaţie/stare 
de umilință, de batjocură, lezându-i demnitatea. (...) Opţiunea legiuitorului de a 
dezincrimina faptele de insultă sau de calomnie, care erau calificate de vechiul 
Cod penal ca infracţiuni contra demnității persoanei, nu are nicio înrâurire 
asupra infracţiunii de purtare abuzivă, a cărei reglementare are ca scop prote- 


jarea unei alte valori sociale, respectiv probitatea și integritatea funcţiei publice 
(DCC nr. 573/2019, M.Of. nr. 961 din 21 noiembrie 2019). 


b) în toate cazurile în care se constată lipsa unei infracțiuni prevăzute de 
Codul penal din 1969 din Codul penal actual sau din legile speciale cu dispoziţii 
penale, astfel cum au fost modificate prin Legea de punere în aplicare a Codului 
penal, deoarece, fapta poate fi prevăzută de o altă normă de incriminare (de pildă, 
1. infracțiunea de primire de foloase necuvenite, prevăzută de art. 256 C.pen. din 
1969, nu se mai regăseşte în Codul penal, ca infracțiune autonomă, ci în noul 
conţinut constitutiv al infracțiunii de luare de mită, prevăzută de art. 289 C.pen., 
potrivit căruia fapta funcţionarului public care, direct sau indirect, pentru sine sau 
pentru altul, pretinde ori primește bani sau alte foloase care nu i se cuvin ori acceptă 
promisiunea unor astfel de foloase, în legătură cu îndeplinirea, neîndeplinirea ori 
întârzierea îndeplinirii unui act ce intră în îndatoririle sale de serviciu sau în legătură 
cu îndeplinirea unui act contrar acestor îndatoriri constituie infracțiunea de luare de 
mită; 2. infracţiunea de subminare a economiei naționale prevăzută de art. 165 C.pen. 
din 1969, nu a mai fost reluată în Codul penal, acest fapt neechivalând cu o dezin- 
criminare, fapta concretă putând întruni, în funcție de particularităţile cauzei și de 
activitătea concretă efectuată, elementele constitutive ale infracțiunii de abuz în 
serviciu ori, după caz, ale celei de delapidare); 


c) în ipoteza în care legea nouă instituie o cauză justificativă sau de neimpu- 
tabilitate neprevăzută de legea veche şi incidentă în cazul inculpatului!; de pildă, 


e Ie ae e 


! F. Streteanu, D. Niţu, op. cit., p. 125. 

stipularea de Codul penal a erorii de drept ca şi cauză de neimputabilitate nu produce 
efecte dezincriminatorii neputându-se reține impedimentul la punerea în mișcare şi 
exercitarea acţiunii penale prevăzut de art. 16 alin. (1) lit. b) C.proc.pen., ci poate 
conduce la reținerea lipsei trăsurii esenţiale a imputabilității şi la constatarea 
impedimentului prevăzut de art. 16 alin. (1) lit. d) teza a II-a C.proc.pen.; 


d) în situaţiile în care legea nouă instituie o cauză specială de nepedepsire 
care nu era stipulată de legea veche şi care este incidentă în cauză (de pildă, în 
cazul infracțiunii de act sexual cu un minor în forma de bază pentru care Codul penal 
stipulează drept cauză de nepedepsire situația în care diferenţa de vârstă nu depăşeşte 
3 ani) şi nici atunci când noua lege instituie condiţia de procedibilitate a plân- 
gerii prealabile faptelor cu privire la care potrivit legii vechi acţiunea penală se 
punea în mișcare din oficiu, iar persoana vătămată declară că nu înțelege să 
formuleze plângere prealabilă (de exemplu, în cazul infracţiunii de violare de domi- 
ciliu în variantă agravată); 

e) în cazul în care legea nouă explicitează conținutul constitutiv al infrac- 


țiunii în scop de clarificare, iar nu în vederea restrângerii sferei de aplicare a 
normei de incriminare; 


2 Replementând o situaţie derogatorie de la principiul activităţii legii 
penale, art. 4 C.pen. stabileşte că legea penală nu se aplică faptelor săvârşite sub 
legea veche, dacă nu mai sunt prevăzute de legea nouă, în acest caz executarea 
pedepselor, a măsurilor educative şi a măsurilor de siguranţă, pronunţate în baza 
legii vechi, precum şi toate consecinţele penale ale hotărârilor judecătoreşti 
privitoare la aceste fapte încetând prin intrarea în vigoare a legii noi. De 
asemenea, potrivit art.3 alin. (1) din Legea nr. 187/2012 pentru punerea în 
aplicare a Legii nr. 286/2009 privind Codul penal, prevederile art. 4 C.pen. 
privind legea penală de dezincriminare sunt aplicabile şi în situaţiile în care o 
faptă determinată, comisă sub imperiul legii vechi, nu mai constituie infracţiune 
potrivit legii noi datorită modificării elementelor constitutive ale infracţiunii, 
inclusiv a formei de vinovăţie cerută de legea nouă pentru existenţa infracţiunii. 
Se observă, aşadar, că ipoteza la care se referă aceste dispoziţii legale vizează 
situaţia când legea nouă preia, în liniile sale generice (în esenţa sau natura sa), 
ideea de bază pe care se edificase şi în legea anterioară o normă de incriminare, 
însă modifică forma sub care se prezintă aceasta, la nivelul unor elemente 
constitutive, iar, în concret, fapta ce formează obiectul acuzaţiei penale sau 
pentru care s-a pronunţat deja o soluţie de condamnare nu mai întruneşte unul 
sau mai multe din aceste elemente ale noului conţinut constitutiv. În speţă, prin 
art. 79 pct. 12 din Legea nr. 187/2012, a fost modificat art. 18! alin. (1) din 
Legea nr. 78/2000 pentru prevenirea, descoperirea şi sancţionarea faptelor de 
corupţie în sensul introducerii, cu privire la toate modalităţile normative ale 
elementului material al laturii obiective, a cerinţei ca acţiunile care îl definesc să 
fie săvârşite cu rea-credinţă. Procedând în acest mod, legiuitorul a urmărit să 
înlăture orice urmă de îndoială în ce priveşte latura subiectivă a infracţiunii, 
noţiunea de „rea-credinţă” semnificând intenţia şi fiind folosită pentru a stabili 
neîndoios că infracţiunea nu poate fi comisă decât cu această formă de vinovăţie 
Şi a exclude culpa ca manifestare a acesteia (cu toate că şi potrivit vechii regle- 
mentări s-a apreciat că infracţiunea nu se poate comite decât cu intenţie). Aşa 

fiind, şi având în vedere aspectele expuse pe larg la pct. 2 din considerente din 
care rezultă că inculpatul B.A. a săvârşit acţiunile de prezentare la A.P.I.A. a 
documentelor false cu vinovăţie sub forma intenţiei directe, nu se poate consi- 
dera că, în speţă, faptele de care este acuzat acesta au fost dezincriminate, ele 
întrunind, în continuare, toate elementele de conţinut ale infracţiunii prevăzute 
în art. 18! alin. (1) din Legea nr. 78/2000, astfel cum au fost stabilite atât de 
vechea, cât şi de noua reglementare. În ce priveşte infracţiunea de abuz în 
serviciu contra intereselor publice, prevăzută în art. 13? din Legea nr. 78/2000, 
se constată că şi aceasta a fost modificată sub aspectul conţinutului constitutiv 
prin art. 79 pct. 9 din Legea nr. 187/2012, fiind introdusă, cu referire la urmarea 
imediată a infracţiunii, cerința ca folosul obţinut pentru sine sau pentru altul de 
funcţionarul public să aibă caracter necuvenit. Or, în speţă, aşa cum s-a arătat în 
dezvoltările anterioare (pct. 2 din considerente), faptele inculpatului L.N. care, 
în conivenţă cu inculpatul B.A., a încheiat cu Asociaţia F. a Crescătorilor de 
Animale F., reprezentată de acesta din urmă în calitate de vicepreşedinte, cele 
două acte adiţionale la contractele de arendare, prin care, succesiv, a diminuat 
nivelul chiriei pentru cele 330,97 ha păşune comunală închiriate anterior de 
Consiliul Local Asociaţiei, au avut ca urmare atât prejudicierea Consiliului 
Local F., în calitate de proprietar al păşunii, cu suma de 43.569,5 euro repre- 
zentând diferenţa valorică a chiriilor în cauză, cât şi obţinerea pentru inculpata 
Asociaţia F. a Crescătorilor de Animale, al cărei preşedinte şi împuternicit pe 
cont era şi din partea căreia beneficia de foloase (păşunatul propriilor animale pe 
păşunea închiriată fără a achita taxa de păşunat), a unui folos material necuvenit 
constând în aceeaşi sumă (43.569,5 euro), dat de diferenţa între valoarea 
subvenţiilor primite de la A.P.I.A. pentru campaniile din anii 2007, 2008 şi 2009 şi 
sumele plătite cu titlu de chirie către Consiliul Local în aceeaşi perioadă. Ca 
urmare, faptele reţinute în sarcina inculpatului L.N., astfel cum au fost anterior 
descrise, întrunesc, în continuare, toate elementele de conţinut prevăzute de norma 
de incriminare a infracţiunii prevăzute în art. 13? din Legea nr. 78/2000, nefiind 
incidente nici în acest caz dispoziţiile art. 4 C.pen. şi art. 3 alin. (1) din Legea 
nr. 187/2012 (I.C.C.J., secția penală, decizia nr. 217/4/2014, www.scj.ro). 


f) în decizia nr. 30/HP/2015 s-a reţinut faptul că neprevederea în Codul penal a 
unei forme calificate ce presupunea un element circumstanţial agravant adăugat 
conținutului constitutiv nu produce consecinţele juridice proprii dezincriminării; 
înlăturarea elementului circumstanţial agravant, ca urmare a intervenirii unei legi noi, 
conduce la abrogarea formei calificate, și nu la dezincriminarea faptei; instanţa 
supremă a mai arătat că nu există dezincriminare nici atunci când fapta incriminată 
de norma abrogată este o infracţiune complexă şi cel puţin una dintre componentele 
sale continuă să rămână incriminată de o altă normă; așadar, nu se va reţine incidența 
legii de dezincriminare în cazul unor infracţiuni precum înșelăciunea, furtul, delapi- 
darea etc. comise sub imperiul Codului penal din 1969, care au produs un prejudiciu 
mai mare de 200.000 lei, dar sub pragul de 2.000.000 lei; 


> În interpretarea dispoziţiilor art.4 C.pen., succesiunea de acte 
normative cu privire la prețul mediu al unui metru cub de masă lemnoasă pe 
picior (Ordinul ministrului mediului și pădurilor nr. 3.283/2012; art. 202 pct. 8 
LPANCP; Ordinul ministrului delegat pentru ape, păduri şi piscicultură 

nr. 76/2014 şi Ordinul ministrului delegat pentru ape, păduri și piscicultură 
nr. 118/2014) nu a avut ca efect imposibilitatea stabilirii acestui preţ şi, pe cale 
de consecință, nu a condus la dezincriminarea in concreto a infracțiunilor de 
tăiere fără drept de arbori din fondul forestier național, prevăzută de art. 108 din 
Legea nr. 46/2008, şi de furt de arbori din fondul forestier naţional, prevăzută de 
art. 110 din Legea nr. 46/2008 (7.C.C.J, Completul pentru dezlegarea unor 
chestiuni de drept în materie penală, decizia nr. 6/2015, www.scj.ro). 


g) în decizia nr. 9/HP/2016 s-a reținut că în aplicarea dispozițiilor art. 371 
C.pen., în cazul infracțiunii de tulburare a ordinii şi liniştii publice, pentru existența 
infracțiunii, violențele, amenințările sau atingerile grave aduse demnității nu trebuie 
să fie comise împotriva mai multor persoane, fiind suficient ca violențele, amenin- 
țările ori atingerile grave aduse demnităţii, care tulbură ordinea și liniștea publică, să 
fie săvârşite, în public, împotriva unei persoane. În ipoteza în care violențele, ame- 
nințările sau atingerile grave aduse demnităţii persoanei, care tulbură ordinea și 
liniştea publică, au fost comise, în public, împotriva unei singure persoane, nu ope- 
rează dezincriminarea, nefiind incidente dispoziţiile art. 4 C.pen. 


Efectele legii de dezincriminare. Dacă legea de dezincriminare intervine: 


(i) înainte de începerea urmăririi penale, se va dispune o soluţie de clasare în 
temeiul art. 16 alin. (1) lit. b) C.proc.pen.; 


(ii) în cursul urmăririi penale (indiferent dacă s-a dispus sau nu continuarea efec- 
tuării urmăririi penale față de suspect sau dacă s-a pus în mişcare acţiunea penală), se 
va dispune clasarea în temeiul art. 16 alin. (1) lit. b) C.proc.pen.; 


(iii) în faza de judecată, se va dispune achitarea în temeiul art. 16 alin. (1) lit. b) 
C.proc.pen.; 


(iv) după rămânerea definitivă a hotărârii judecătoreşti, potrivit art. 4 teza a I-a 
C.pen., executarea pedepselor (principale, accesorii, ori complementare), a măsurilor 
educative şi a măsurilor de siguranță, pronunţate în baza legii vechi, precum și 
toate consecinţele penale! ale hotărârilor judecătorești privitoare la aceste fapte 
(interdicțiile, incapacităţile şi decăderile) încetează prin intrarea în vigoare a legii de 
dezincriminare?; în esență, aceste efecte se produc numai în ipoteza în care legea de 
dezincriminare intră în vigoare înainte de intervenţia reabilitării de drept sau înainte de 
a se fi dispus reabilitarea judecătorească; după intervenția reabilitării, intrarea în 
vigoare a unei legi de dezincriminare produce numai efecte pe plan moral, efectele 
juridice fiind, în ansamblu, estompate de efectul purgatoriu al reabilitării; 


! De pildă, în cazul în care, ulterior pronunțării unei soluţii definitive de condamnare la 
pedeapsa închisorii de un an și şase luni, persoana condamnată mai comite o nouă infracțiune 
intenționată, intervenția legii de dezincriminare a infracțiunii care a atras condamnarea definitivă 
face ca aceasta să nu mai constituie primul termen al recidivei sau al pluralității intermediare și nici 
impediment la dispunerea renunțării la aplicarea pedepsei, amânării aplicării pedepsei sau 
suspendării sub supraveghere a executării pedepsei cu referirea la infracțiunea nou comisă. 

2 În cazul în care pedeapsa principală nu a fost încă pusă în executare, nu se va mai trece la 
executarea acesteia ca urmare a intervenției legii de dezincriminare după rămânerea definitivă 
a hotărârii judecătoreşti şi înainte de începerea executării pedepsei principale. 

- legea de dezincriminare își va produce efectele şi în ipoteza în care soluţia dispusă 
prin hotărârea definitivă este cea de renunțare la aplicarea pedepsei sau de amânare a 
aplicării pedepsei; astfel, în cazul renunțării la aplicarea pedepsei prin efectul legii de 
dezincriminare nu va mai exista restricția rezultată din dispoziţiile art. 80 alin. (2) lit. b) 
C.pen. cu privire la posibilitatea obţinerii unei soluţii de renunțare la aplicarea pedepsei 
cu privire la o nouă infracțiune comisă în mai puţin de 2 ani de la data soluției de 
renunțare la aplicarea pedepsei dispuse anterior pentru infracțiunea dezincriminată; tot 
astfel, dezincriminarea unei infracțiuni pentru care s-a dispus amânarea aplicării 
pedepsei înainte de expirarea termenului de supraveghere face ca interdicțiile, incapa- 
citățile sau decăderile rezultate din această soluţie să fie înlăturare de plano, iar 
procesul de supraveghere să nu mai continue; dacă legea de dezincriminare a intervenit 
după expirarea termenului de supraveghere al amărârii aplicării pedepsei, efectele sale 
sunt estompate de efectele definitive ale amânării; 


- în cazul în care soluţia dispusă definitiv este cea de suspendare sub supraveghere a 
executării pedepsei, efectele legii de dezincriminare se produc fie că legea intervine pe 
parcursul termenului de supraveghere, fie după expirarea acestuia (dar înainte de 
intervenția/dispunerea reabilitării) când pedeapsa se considera a fi fost executată; 


- în ceea ce priveşte pedeapsa complementară a degradării militare, care se 
execută la data rămânerii definitive a hotărârii de condamnare, legea de dezincri- 
minare nu are ca efect redobândirea gradului militar pierdut, de asemenea, legea de 
dezincriminare intervenită după rămânerea definitivă a hotărârii nu produce niciun 
efect nici cu privire la bunurile care, prin efectul confiscării speciale sau extinse, au 
trecut în patrimoniului statului, la data rămânerii definitive a hotărârii; 


- în cazul concursului de infracțiuni: dacă infracţiunea, care nu mai este prevăzută 
în legea nouă şi pentru care a fost stabilită o pedeapsă, este concurentă cu alte infrac- 
țiuni pentru care s-a dispus de asemenea condamnarea, se va proceda la descon- 
topirea pedepselor, urmând ca pentru aplicarea pedepsei rezultante să fie înlăturată 
pedeapsa pentru fapta dezincriminată şi fie să se reducă, fie să se înlăture sporul 
aplicat (de pildă, în ipoteza în care o persoană a fost condamnată pentru două infrac- 
țiuni aflate în concurs, iar pentru ultima infracțiune a intervenit, ulterior rămânerii 
definitive a hotărârii, o lege care dezincriminează fapta, condamnatul va executa 
numai pedeapsa stabilită pentru prima infracțiune, sporul urmând a fi înlăturat ca 
urmare a inexistenței concursului de infracțiuni); 


- în situaţia în care pedeapsa aplicată în temeiul legii vechi a fost deja executată 
sau considerată ca executată la data intrării în vigoare a legii de dezincriminare, 
efectul acesteia se va produce numai cu privire la interdicțiile, incapacitățile și decă- 
derile ce rezultă din condamnare, care vor înceta, legea de dezincriminare neconsti- 
tuind temei pentru restabilirea situației anterioare condamnării, astfel, condamnarea 
veche nu va mai constitui prim termen al recidivei postexecutorii sau impediment la 
obţinerea în viitor a unei soluții de renunțare la pedeapsă, amânarea aplicării pedepsei 
sau suspendarea sub supraveghere a executării pedepsei, 


- în ipoteza în care infracțiunea, care nu mai este prevăzută în legea nouă, a avut 
anterior ca efect revocarea sau anularea suspendării condiționate a executării 
pedepsei/suspendării sub supraveghere a executării pedepsei/amânării aplicării 


30 Sinteze de drept penal. Partea generală 


pedepsei, se va proceda şi la înlăturarea revocării sau anulării suspendării, întrucât 
dezincriminarea înlătură toate consecințele penale ale hotărârilor judecătoreşti 
privind faptele dezincriminate; 


- intervenţia legii de dezincriminare poate produce efecte colaterale, care sunt în 
competența unor autorități administrative, iar nu a instanţei penale; astfel, potrivit 
art. 116 alin. (21) şi (22) din O.U.G. nr. 195/2002 privind circulaţia pe drumurile 
publice, republicată, persoana căreia i-a fost anulat permisul de conducere, ca urmare 
a condamnării pentru o infracțiune care a fost dezincriminată, în condiţiile art. 4 
C.pen., se poate prezenta la autoritatea competentă pe raza căreia își are domiciliul 
sau reședința, pentru eliberarea unui nou permis de conducere, fără a mai susține 
examen și cu prezentarea documentului care atestă o astfel de situaţie; în ipoteza în 
care anularea permisului de conducere nu a fost dispusă până la depunerea cererii de 
restituire de către titularul permisului de conducere, condamnat definitiv pentru o 
infracțiune care a fost dezincriminată, în condiţiile art. 4 C.pen., şeful serviciului 
rutier competent dispune restituirea acestuia, în baza documentului care atestă o 
astfel de situație; tot astfel, radierea menţiunilor din cazierul judiciar referitoare la 
condamnare ţine de faza de executare a hotărârii de constatare a dezincriminării, care 
este de competența Serviciului de cazier judiciar competent, care va trebui să 
procedeze — din oficiu sau la cerere — în conformitate cu dispoziţiile art. 15 alin. (1) 
lit. a) din Legea nr. 290/2004 privind cazierul judiciar, republicată; 


- prin DCC nr. 475/2018 Curtea Constituţională a apreciat că „Sintagma «nu a 
suferit condamnări pentru infracțiuni săvârșite cu intenție» din cuprinsul art. 19 alin. 
(10) din Legea nr. 333/2003 încetează să mai constituie o interdicţie la dobândirea 
funcţiei de conducător al societății specializate de pază și protecţie în ceea ce priveşte 
persoanele care cad sub incidenţa/sunt beneficiare ale unei legi de dezincriminare 
(...), persoane cu privire la care condamnarea penală încetează să mai producă 
efectele extrapenale prevăzute de lege”. 


- aplicarea art. 4 teza a II-a C.pen. se realizează, potrivit art. 595 C.proc.pen., din 
oficiu sau la cererea procurorului ori a persoanei condamnate ori față de care s-a 
dispus renunţarea la aplicarea pedepsei/amânarea aplicării pedepsei, de către instanța 
de executare, iar dacă persoana condamnată se află în executarea pedepsei sau a unei 
măsuri educative, de către instanța corespunzătoare în grad în a cărei circumscripție 
se află locul de deținere sau, după caz, centrul educativ ori centrul de detenţie; 


- incidenţa legii de dezincriminare trebuie analizată şi prin efectele imediate pe 
care le produce cu privire la libertatea persoanei; în toate cazurile în care infracţiunea 
dezincriminată este cea pentru care o persoană a fost condamnată la o pedeapsă cu 
executare în regim de detenție sau la o măsură educativă privativă de libertate, după 
intrarea în vigoare a legii de dezincriminare nu mai există temei legal pentru privare 
de libertate; deopotrivă, dacă infracţiunea dezincriminată este singurul temei al 
privării de libertate prin măsura arestării preventive sau a arestului la domiciliu, la 
data intrării în vigoare a legii de dezincriminare se impune discutarea în regim de 
urgenţă a necesității revocării măsurii preventive; tot astfel, dacă privarea de libertate 
constă în instituirea măsurii internării medicale provizorii (pe parcursul procesului 
penal sau după terminarea acestuia) (fie ca urmare a confirmării măsurii procesuale 

în urma dispunerii unei soluţii de netrimitere în judecată, fie ca urmare a dispunerii 
acesteia ca măsură de siguranță) se impune analiza de urgență a încetării măsurii de 
siguranţă; 

- în ipoteza în care, după dezincriminarea unei fapte, intervine o nouă lege care 
reincriminează fapta, nu se va putea proceda la tragerea la răspundere penală a 
persoanei care a săvârşit fapta prevăzută de legea penală anterior dezincriminării. 


"3.3. Ultraactivitatea legii penale 
Se va reţine ultraactivitatea legii penale în cazul: 


1. legii penale temporare; 


- potrivit art. 7 alin. (2) C.pen., legea temporară este legea penală care prevede 
data ieșirii ei din vigoare (legea temporară proprie) sau a cărei aplicare este limitată 
prin natura temporară a situației care a impus adoptarea sa (legea temporară 
improprie sau excepțională)!; 


- o lege penală care nu se încadrează în aceste două categorii nu poate fi consi- 
derată lege temporară, chiar dacă a fost în vigoare o scurtă perioadă de timp, fiind 
ulterior abrogată sau înlocuită de o altă lege; 


- durata pentru care legea penală temporară este activă este dată de chiar termenul 
prevăzut de lege, în cazul legii temporare proprii, respectiv de încetarea situației 
excepționale ce a generat edictarea legii, în cazul legii temporare improprii”; 


- legea temporară se va aplica în mod obligatoriu infracțiunii săvârșite în timpul 
când era în vigoare, chiar dacă fapta nu a fost urmărită sau judecată în acest interval 
de timp [art. 7 alin. (1) C.pen.]; astfel, chiar dacă legea în vigoare la momentul jude- 
cății este mai favorabilă decât legea temporară, instanța va trebui să aplice dispo- 
zițiile acesteia din urmă, care va ultraactiva, deşi această soluţie este tradițională în 
legislaţia română, iar doctrina nu a formulat critici în această privinţă, cred că, faţă de 
standardele de protecţie ale drepturilor omului prevăzute de art. 7 CEDO, respectiv 
art. 49 din Cartă, imposibilitatea aplicării retroactive a legii penale mai favorabile ca 
efect al ultraastivării legii temporare ridică serioase probleme cu privire la convenţio- 
nalitatea şi constituţionalitatea acestor dispoziţii şi, implicit, a instituţiei însăşi a legii 


! În doctrină (G. Antoniu, op. cit., p. 346) s-a arătat că: „O lege penală are acest caracter nu 
pentru că are o durată limitată de timp (nicio lege penală nu este veşnică, toate sunt tempo- 
râre), ci pentru că momentul ieşirii din vigoare a legii este cunoscut chiar din momentul 
intrării în vigoare a acesteia (legea prevăzând ea însăşi data ieşirii din vigoare) sau acest 
moment este uşor previzibil deoarece legea, reglementând o situație de excepţie (de pildă, 
faptele comise în stare de calamitate, de asediu, de război etc.), inevitabil ea va ieşi din vigoare 
odată cu încetarea stării excepţionale. Prin urmare, atât legile temporare propriu-zise, cât şi cele 
excepţionale sunt legi temporare, deoarece momentul ieșirii lor din vigoare poate fi cunoscut cu 
certitudine (în cazul legilor temporare propriu-zise) sau cu o anumită aproximaţie (în cazul 
legilor excepţionale), chiar din momentul intrării lor în vigoare”. 

? Ipotezele dezbătute în legătură cu legile penale temporare au, în esenţă, caracter teoretic, 
analiza legislaţiei penale din ultimii 30 de ani relevând absenţa unei astfel de reglementări, sau 
ipoteze sectoriale fără aplicaţie practică. 

penale temporare în condiţiile în care nu pot fi instituite limitări sau derogări de la 
aplicarea retroactivă a legii penale mai favorabile!; 


- legea temporară va ultraactiva şi în ipoteza în care, după ieşirea ei din vigoare, 
fapta nu mai este incriminată, în acest caz nefiind aplicate principiile prezentate la 
legea de dezincriminare; 


- în cazul în care legea temporară este mai favorabilă decât legea veche sub 
imperiul căreia a fost săvârșită infracțiunea, se vor aplica regulile prevăzute de art. 5 
C.pen. referitoare la legea penală mai favorabilă, în acest caz legea temporară apli- 
cându-se retroactiv. 


Legea temporară are acest caracter numai dacă limitarea ei în timp 
rezultă fără echivoc din însuşi textul ei, prevăzându-se data ieșirii din vigoare, 
sau dacă aplicarea este limitată prin natura situaţiei temporare care a impus-o 
(.C.CJ., secția penală, decizia nr. 300/2005, www.legalis.ro). 


2. legii penale mai favorabile, ce se va aplica și infracțiunilor săvârşite în timpul cât 
era în vigoare şi care nu au fost definitiv judecate până la data ieșirii ei din vigoare; 


- legea penală mai favorabilă (mitior lex) este legea ce cuprinde dispoziții mai 
favorabile infractorului, în cazul succesiunii legilor penale în timp, care incriminează 
fapta concretă comisă; 


- în cazul succesiunii de legi penale în timp, analiza legii penale mai favorabile 
antesententiam trebuie realizată atât în cursul urmăririi penale, cât şi al judecății, iar 
postsententiam în procedurile penale care pot fi desfăşurate după rămânerea definitivă a 
hotărârii, având în vedere obiectul fazei de cameră preliminară, analiza legii penale mai 


= A 


favorabile nu intră în competenţa funcţională a judecătorului de cameră preliminară; 


- analiza caracterului mai favorabil al legii nu se va realiza decât din perspectiva 
acuzatului (suspect sau inculpat), respectiv a persoanei condamnate, iar nu prin 
raportare la situaţia juridică a persoanei vătămate, părții civile sau responsabile 
civilmente ori la interesele societății reprezentate de parchet; 


- în cazul în care după comiterea infracțiunii intră în vigoare o lege nouă (mai 
favorabilă) în cursul procesului penal determinarea şi aplicarea legii penale mai 
favorabilă nu este afectată de cerinţe procedurale referitoare la stadiul, etapa ori faza 
procesului sau de comportament al acuzatului; astfel, organele judiciare au obligația 
de a determina incidenţa legii penale mai favorabile, chiar dacă la momentul intrării 
în vigoare la legii infracțiunea comisă nu fusese descoperită ori dacă infractorul s-a 


' În acest sens, trebuie avut în vedere că în doctrină (C. Bîrsan, Convenţia europeană a 
drepturilor omului. Comentariu pe articole. Vol. I. Drepturi şi libertăţi, Ed. All Beck, 
Bucureşti, 2005, p. 572-573) s-a subliniat că „prevederile art. 7 CEDO au un caracter absolut; 
ele fac parte din ceea ce doctrina de specialitate denumeşte a fi conținutul dur (noyaux dur) al 
reglementărilor tratatelor internaţionale în domeniul drepturilor omului, în sensul că statele 
semnatare nu sunt autorizate să deroge de la prevederile lor”. Astfel, art. 15 parag. 2 CEDO nu 
stipulează nicio derogare de la art. 7 CEDO, nici chiar în caz de război sau de pericol public 
ce ar fi de natură să amenințe viaţa naţiunii. 

sustras ori a încercat să împiedice aflarea adevărului prin influențarea martorilor sau 
alterarea probelor, tot astfel, determinarea legii penale mai favorabile trebuie 
realizată încă de la momentul începerii urmăririi penale in rem, sau, ulterior, chiar 
dacă urmărirea penală nu a trecut în etapa procesuală in personam. 


3.4. Aplicarea legii penale mai favorabile în cazul faptelor pentru care nu; 
s-a pronunţat o hotărâre judecătorească definitivă 


3.4.1. Condiţii 


- dacă de la săvârşirea infracțiunii până la judecarea definitivă! a cauzei au inter- 
venit una sau mai multe legi penale care incriminează fapta săvârşită, prevăzând însă 
condiţii de incriminare, de tragere la răspundere penală sau de sancționare diferite?, 
se va aplica legea cea mai favorabilă [art. 5 alin. (1) C.pen.%]; 


- în mod întemeiat s-a arătat în doctrină“ că pentru a fi reținută incidența legii 
penale mai favorabile antesententiam trebuie îndeplinite următoarele trei conditii: 


a) succesiunea de legi penale să intervină între momentul comiterii faptei şi 
momentul judecării definitive a infractorului, aşadar, intervalul de timp pentru care 
se analizează dacă a existat o succesiune de legi penale în timp pentru a se determina 
legea penală mai favorabilă este cel cuprins între data comiterii faptei şi data pronun- 
țării hotărârii rămase definitive, neprezentând relevanță faptul că anterior comiterii 
faptei a/au existat una sau mai multe legi care erau mai favorabile infractorului; 


b) toate legile succesive să incrimineze fapta comisă de inculpat (continuitatea 
incriminării); 

- mai întâi, este necesar ca din probele administrate să rezulte dincolo de orice 
îndoială rezonabilă comiterea unei sau mai multor fapte care au făcut obiectul 
acuzării şi care sunt incriminate de legile penale succesive; în cazul în care din 
probele administrate nu rezultă existenţa uneia sau a unor fapte, evaluarea legii 
penale mai favorabile nu se va realiza şi în raport de acestea; 


- în ipoteza în care legea nouă nu mai incriminează fapta concretă comisă se vor 
aplica dispoziţiile art. 4 C.pen. referitoare la incidenţa legii de dezincriminare, iar nu 
cele ale art. 5 C.pen.; 


! În situaţia în care o hotărâre definitivă este desființată ca urmare a exercitării căii extraor- 
dinare de atac a revizuirii, contestaţiei în anulare, a recursului în casație, precum și în ipoteza 
rejudecării procesului penal în cazul judecării în lipsa persoanei condamnate, procesul se va 
relua în vederea pronunțării unei hotărâri legale şi temeinice definitive; în aceste împrejurări, 
dacă după rămânerea definitivă a primei hotărâri a intervenit o lege penală mai favorabilă, 
care este în vigoare la data rejudecării ca urmare a admiterii căii extraordinare de atac, este 
obligatorie aplicarea legii penale mai favorabile. 

? În situaţia în care legea nouă este similară cu cea veche sub aspectul conținutului constitutiv 
şi al pedepsei, se va aplica legea nouă în vigoare la momentul pronunțării hotărârii în cauză. 

* Dispoziţiile art. 5 alin. (1) C.pen. sunt similare cu prevederile art. 13 alin. (1) C.pen. din 
1969. 

* F. Streteanu, D. Niţu, op. cit., p. 129-133. 

c) legile succesive să incrimineze sau să sancţioneze diferit fapta comisă; 


- art. 5 alin. (2) C.pen. stipulează că regulile aplicării legii penale mai favorabile 
sunt incidente şi în cazul actelor normative ori prevederilor din acestea declarate 
neconstituționale ca urmare a soluționării de Curtea Constituţională a unei excepții 
de neconstituţionalitate ridicate în fața instanțelor de judecată (control de constitu- 
ționalitate a posteriori)! precum și ordonanţelor de urgență aprobate de Parlament 
cu modificări sau completări ori respinse, dacă în timpul când acestea s-au aflat în 
vigoare au cuprins dispoziții penale mai favorabile; având în vedere că efectele 
deciziei Curţii Constituţionale şi ale legii de aprobare/respingere a ordonanţei de 
urgență se produc numai pentru viitor şi că, de la momentul săvârșirii infracțiunii şi 
până la judecarea ei definitivă, aceste legi sau ordonanțe de urgență (ori dispoziţii 
penale ale acestora), care sunt mai favorabile, au fost în vigoare, va trebui reținută 
aplicarea legii penale mai favorabile potrivit art. 5 C.pen., în cazul în care prin actul 
normativ declarat neconstituțional ori prin ordonanța de urgență aprobată (cu sau fără 
modificări), respectiv prin ordonanța de urgență respinsă au fost realizate modificări ale 
normei de incriminare sau au fost prevăzute alte dispoziții penale (de pildă, au fost 
prevăzute cauze legale de reducere a pedepselor, cauze de nepedepsire etc.); 


2 O decizie a Curţii Constituționale prin care se constată neconstituțio- 
nalitatea unei dispoziții penale mai favorabile nu poate atinge dreptul născut sub 
imperiul acelei dispoziţii, inclusiv soluţionarea litigiului legat de realizarea 
acelui drept, întrucât în temeiul acelei prevederi s-au născut şi epuizat raporturi 
juridice, astfel că prevederea neconstituţională continuă să producă consecințe și 
ulterior încetării efectelor sale juridice/ieşirii sale din vigoare pentru acte/fapte 
săvârşite în timpul acesteia propriu de aplicare. (...) O lege posterioară astfel 
izvorâtă/modelată din/de efectele deciziilor de admitere a Curţii Constituţionale 
nu poate atinge dreptul născut sub imperiul legii anterioare mai favorabile, 
aceasta urmând să guverneze dreptul respectiv, inclusiv soluţionarea litigiului 
legat de realizarea acelui drept, chiar şi ulterior ieșirii sale din vigoare. În conse- 
cință, soluţia legislativă consacrată de art. 5 alin. (2) C.pen. (...) este conformă 
cu principiile constituţionale invocate. În susținerea acestui punct de vedere, 
Curtea face trimitere la împrejurarea că în materia drepturilor şi libertăților 
cetățenilor se acordă prioritate reglementărilor mai favorabile, acesta fiind şi 
motivul pentru care dispoziţiile art. 20 alin. (2) din Constituţie acordă prioritate 
reglementărilor mai favorabile, indiferent că aparțin dreptului intern în opoziție 
cu pactele și tratatele internaţionale privitoare la drepturile omului. În concluzie, 
împrejurarea că o normă de drept penal substanţial mai blândă a fost declarată 
neconstituţională printr-o decizie a Curţii Constituţionale nu este de natură a 
nega existența principiului consacrat de art. 15 alin. (2) din Constituţie, reflectat 
în art. 5 C.pen., deoarece, având caracter axiomatic, nu poate fi limitat de înde- 
plinirea unor condiții — cum ar fi apariţia ulterioară a unei decizii de admitere a 


! Dispoziţiile art. 5 alin. (2) C.pen. nu privesc ipoteza declarării neconstituţionale a unui 
act normativ pe calea obiecţiei de neconstituționalitate (control de constituţionalitate a priori), 
deoarece aceasta are ca obiect numai actele normative care nu au intrat în vigoare. 

Curţii Constituţionale — care din motive obiective nu puteau fi imputate destina- 
tarilor săi. Drept urmare, ori de câte ori există norme mai favorabile, acestea vor 
fi aplicabile fie retroactivând, fie ultraactivând. Această teză este cu atât mai 
evidentă cu cât dispoziţiile art. 15 alin. (2) din Legea fundamentală nu instituie 
niciun fel de distincţie sau excepție de la aplicarea principiului aplicării legii 
penale mai favorabile în funcție de modalitatea concretă în care legea penală mai 
favorabilă și-a încetat efectele juridice (abrogare/modificare sau declarare ca 
neconstituțională) (DCC nr. 180/2019, M.Of. nr. 398 din 21 mai 2019). 


- determinarea legii penale mai favorabile constituie o obligaţie pozitivă a orga- 
nelor judiciare, indiferent dacă există sau nu o cerere formulată în acest sens de pro- 
curor, părţi sau persoana vătămată,; astfel, chiar şi în lipsa unei astfel de cereri, orga- 
nele de urmărire penală sau instanţa de judecată care constată îndeplinite condiţiile 
de mai sus trebuie să realizeze, în limitele sesizării, o analiză in concreto pentru a 
stabili care este legea penală mai favorabilă aplicabilă faptei care face obiectul cauzei 
penale!; dacă legea nouă este mai favorabilă, va retroactiva?, iar dacă legea veche 
este mai favorabilă, aceasta va ul/traactiva; 


- în cazul în care în aceeaşi cauză sunt trimişi în judecată mai mulţi inculpaţi 
acuzaţi de comiterea unor infracţiuni conexe sau de participaţie penală la aceeaşi 
infracţiune (unitate legală sau naturală), determinarea legii penale mai favorabile se 
face în funcţie de situaţia concretă a fiecărui inculpat, iar nu prin raportare la fiecare 
infracţiune care face obiectul cauzei, astfel este posibil ca pentru doi inculpaţi care 
sunt coautori la aceeaşi faptă cu privire la care se reţine existenţa unei succesiuni a 
legilor penale în timp, legea penală mai favorabilă să fie diferită (de pildă, pentru 
unul Codul penal din 1969, iar pentru altul Codul penal actual); 


! Recent, în cauza Jidic c. României (CtEDO, cauza Jidic c. României, hotărârea din 18 
februane 2020) s-a constatat că nu există o încălcare a art. 7 CEDO prin modalitatea în care 
instanţa de control judiciar a determinat legea penală mai favorabilă, dispunând suspendarea 
condiţionată a executării pedepsei în aplicarea Codului penal din 1969 pentru comiterea de 
către un şofer profesionist a infracţiunii de conducere a unui vehicul pe drumurile publice sub 
influenţa alcoolului, în locul amânării aplicării pedepsei în temeiul noului Cod penal. Instanța 
de contencios european a arătat că determinarea legii penale mai favorabile nu depinde de 
ânaliza comparativă in abstracto a normelor de incriminare succesive, determinant fiind dacă, 
în urma unei evaluări concrete a actelor comise, luând în considerare particularităţile fiecărui 
caz, alegerea uneia dintre legile penale succesive în detrimentul celeilalte a creat un 
dezavantaj pentru inculpat. 

? În mod constant în jurisprudența CJUE (a se vedea, de pildă, CJUE, hotărârea din 3 mai 
2005, în cauza Procedura penală c. S. Berlusconi, C-387/02, C-391/02 şi C-403/02, parag. 66-69) 
s-a arătat că principiul aplicării retroactive a legii penale mai favorabile face parte din tradi- 
tiile constituţionale comune ale statelor membre; prin urmare, s-a apreciat că acest principiu 
trebuie să fie considerat ca făcând parte din principiile generale de drept al UE pe care instan- 
tele naţionale trebuie să îl respecte inclusiv atunci când aplică legislaţia națională adoptată 
pentru punerea în aplicare a dreptului UE (de pildă, în cazul legislației adoptate pentru 
implementarea unei directive). 

- stabilirea legii penale mai favorabile nu se realizează prin intermediul instituţiei 
procesuale a schimbării încadrării juridice, deoarece aceasta presupune o recalificare 
juridică a faptei cu care este sesizat organul judiciar, în cazul succesiunii de legi 
penale în timp în vederea determinării mitior lex; 


- în ipoteza în care atât legea veche, cât și legea nouă incriminează în condiții 
similare o anumită faptă, diferind doar numărul articolului din Codul penal, în prin- 
cipiu, nu ne aflăm în situaţia aplicării legii penale mai favorabile, ci a legii în vigoare la 
momentul dispunerii unei soluţii în cauză în temeiul principiului activității legii penale; 
această regulă generală trebuie privită nuanţat în condiţiile în care în prezent evaluarea 
legii penale mai favorabile se realizează global; astfel, şi în ipotezele în care conţinutul 
constitutiv al infracțiunii şi regimul sancționator este același, reținerea circumstanțelor 
atenuante sau a regimului sancționator mai favorabil al concursului de infracțiuni din 
Codul penal din 1969 poate conduce la reținerea acestei legi ca fiind mai favorabilă; 


- în cazul în care legea nouă este o lege de dezincriminare (de pildă, legea nouă 
prevede o anumită calitate a subiectului activ al infracțiunii sau impune existența unei 
cerinţe esenţiale pentru ca fapta să fie considerată infracțiune, ambele neprevăzute de 
legea veche), se vor aplica prevederile art. 4 C.pen., iar nu regulile legii penale mai 
favorabile, prevăzute de art. 5 C.pen. deoarece nu mai este îndeplinită condiţia conti- 
nuității incriminării (foare legile succesive să incrimineze fapta comisă de inculpat); 

- în situația în care inculpatul este acuzat de comiterea mai multor infracțiuni 
toate incriminate de legea veche, iar după intrarea în vigoare a legii noi se constată că 
aceasta incriminează numai o parte din infracțiunile pentru care a fost începută 
urmărirea penală/s-a dispus trimiterea în judecată, mai întâi se va face aplicarea art. 4 
C.pen., iar apoi se va analiza incidența legii penale mai favorabile în temeiul art. 5 
C.pen. cu privire la faptele pentru care există o continuitate în incriminare; 


- în ipoteza infracțiunii continue, continuate sau de obicei incriminate în toate 
legile penale succesive, legea aplicabilă se stabilește în funcție de momentul epui- 
zării, astfel, dacă între momentul consumării infracțiunii şi momentul epuizării au 
intervenit mai multe legi penale, nu se vor aplica regulile legii penale mai favorabile, 
ci legea în vigoare la momentul epuizării infracțiunii; în situaţia în care după 
momentul epuizării şi până la judecarea definitivă a cauzei au intervenit mai multe 
legi penale se va analiza aplicarea dispoziţiilor art. 5 C.pen.; 


- aplicarea dispoziţiilor art. 5 C.pen. se va realiza şi în ipoteza infracţiunii pro- 
gresive, dacă între momentul comiterii activității infracționale (consumării) şi cel al 
producerii rezultatului mai grav (epuizării), respectiv al judecării definitive a cauzei 
au intervenit mai multe legi penale. 


! În cazul acestor infracțiuni cu durată de consumare, nu prezintă importanță faptul că 
legea de la momentul consumării infracțiunii este mai favorabilă decât cea de la momentul 
epuizării, organele judiciare urmând să se raporteze numai la aceasta din urmă ca lege activă 
la data epuizării infracțiunii. În acest caz nu se va reţine existența unei succesiuni de legi 
penale în timp între data consumării infracțiunii continue, continuate sau de obicei şi data 
epuizării acesteia, pentru a fi aplicabile dispoziţiile art. 5 C.pen. 

3.4.2. Criterii de evaluare a legii penale mai favorabile 


- este interzisă combinarea dispoziţiilor diferitelor legi succesive pentru determi- 
narea legii penale mai favorabile, întrucât s-ar crea astfel o lex tertia, fiind încălcat 
principiul legalității incriminării (de exemplu, preluarea minimului special mai redus 
din legea veche şi a maximului special mai favorabil din legea nouă); 


- având în vedere amploarea reformei sistemului de justiție penală ce a avut loc 
începând cu 1 februarie 2014, principala problemă care a măcinat practica judiciară a 
fost cea referitoare la stabilirea dacă aplicarea legii penale mai favorabile în situațiile 
complexe se face cu luarea în considerare a instituţiilor juridice autonome! față de 
încadrarea juridică și tratamentul sancționator al faptei sau prin determinarea 
globală a legii penale mai favorabile considerându-se că analiza legii penale cu luarea 
în considerare a instituțiilor juridice autonome constituie o lex tertia; 


- după o practică judiciară relativ neunitară, Înalta Curte de Casaţie şi Justiţie pla- 
sându-se în tradiția juridică română [doctrinară și jurisprudenţială (inclusiv la nivelul 
Curţii Constituţionale?)] şi interpretând în acord cu exigenţele art. 7 din Convenţia 
europeană modalitățile de determinare a legii penale mai favorabile, prin decizia 
nr. 2/HP/2014 pronunţată de Completul pentru dezlegarea unor probleme de drept în 
materie penală a considerat că în aplicarea art. 5 C.pen. prescripția răspunderii 
penale reprezintă o instituție autonomă față de instituția pedepsei; intervenția Curții 
Constituţionale prin DCC nr. 265/2014 într-un domeniu care se afla dincolo de limi- 
tele sale de competență”, a condus la pronunțarea unei noi hotărâri eronate de către 
instanța de contencios constituțional și, din păcate, obligatorie pentru viitor prin care 


! Sunt instituții juridice autonome față de încadrarea juridică și tratamentul sancționator 
al faptei: prescripţia răspunderii penale, reabilitarea, tratamentul sancționator al pluralităţii de 
infracțiuni ori al unității legale de infracţiune, modalităţile de individualizare a executării 
pedepsei etc. 

2 Potrivit DCC nr. 214 din 16 iunie 1997: „Incidenţa dispoziţiilor Legii nr. 140/1996 pentru 
modificarea și completarea Codului penal, în raport cu faptele şi cu persoanele, este guvernată de 
prevederile art. 15 alin. (2) din Constituţie, care, consfințind regula că legea dispune numai 
pentru viitor, admit ca unică excepție legea penală mai favorabilă. Aceste reguli referitoare la 
succesiunea legilor penale privesc atât legea în ansamblul său, cât și fiecare dintre normele și 
instituţiile sale în parte, cum este cazul liberării condiționate” (s.n., M.U.). 

3 Aprecierea cu privire la depăşirea competențelor Curţii Constituţionale se întemeiază pe 
faptul că dispoziţiile art. 5 C.pen. (identice cu cele din Constituţie, precum şi cu cele din 
vechiul Cod sau din dreptul comparat) trebuiau evaluate strict prin raportare la textul consti- 
tuţional, iar nu supusă controlului de constituţionalitate interpretarea acestei norme. În reali- 
tate, Curtea Constituţională nu a analizat constituționalitatea art. 5 C.pen., ci a impus o inter- 
pretare a modului de stabilire a legii penale mai favorabile. Or, nu intră în competenţa acestei 
entități politico-jurisdicționale să stabilească modul de interpretare a normelor juridice. Consi- 
derentele deciziei Curţii Constituţionale relevă încercarea instanței de contencios constitu- 
tional de a justifica admiterea unei excepţii inadmisibile. Este regretabil şi faptul că instanța de 
contencios constituțional a ales pentru a-și justifica soluţia eronată să facă referire la decizii 
ale Curţii de la Strasbourg (de exemplu, cauza Maktouf și Damjanovic c. Bosniei Herţegovina) în 
care nu a fost analizată problematica modalităţii de determinare a legii penale mai favorabile, 
încercând, parcă, să inducă în eroare practicienii dreptului. 

s-a statuat criteriul aprecierii globale (în ansamblu) a legii penale mai favorabile, 
dispunând totodată și încetarea efectelor deciziei nr. 2/HP/2014; astfel, potrivit 
interpretării Curţii Constituționale, în ipoteza generată de intrarea în vigoare a 
Codului penal, aprecierea legii penale se va face prin compararea situaţiei incul- 
patului, luându-se în considerare în ansamblu Codului penal din 1969 (şi legis- 
laţia penală în vigoare înainte de 1 februarie 2014, după caz), pe de o parte, și 
Codul penal (şi legislaţia penală în vigoare după 1 februarie 2014, după caz) pe 
de altă parte; 


- analiza practicii judiciare din ultimii şase ani relevă carențele majore ale criteriului 
aprecierii globale şi faptul că acesta nu constituie decât o viziune simplistă în stabilirea 
legii penale mai favorabile, aplicarea acesteia devenind în realitate doar o problemă de 
individualizare a pedepsei și a executării acesteia; mecanismul ar presupune, în esență, 
ca instanța de judecată să stabilească ipotetic ce pedeapsă ar putea aplica potrivit 
fiecărei legislații succesive și apoi să determine care lege este mai favorabilă; realitățile 
practice atestă, nu în puține cazuri, mecanisme stranii de determinare a legii penale mai 
favorabile în care judecătorul stabileşte ce pedeapsă ar trebui aplicată în cauză, iar apoi 
în funcție de aceasta legea penală mai favorabilă; 


- în aplicarea acestui criteriu, analizele doctrinare clasice în care accentul cădea 
pe conținutul constitutiv al infracţiunii și pe compararea pedepselor (inclusiv în 
cazuri de asimetrie) devin lipsite de utilitate în condiţiile în care circumstanţele 
atenuante şi efectele lor, regimul pluralității de infracţiuni sau modalitățile de indivi- 
dualizare a regimului sancționator înclină balanța în stabilirea legii penale mai favo- 
rabile, inclusiv în situațiile în care există o disproporție evidentă între regimul sanc- 
ționator din legislațiile succesive [de pildă, un regim mai favorabil al circumstanțelor 
atenuante împreună cu un regim mai blând de individualizare a executării pedepsei 
pot fi determinante în stabilirea ca legea penală mai favorabilă a Codului penal din 
1969 în cazul reţinerii mai multor infracțiuni de înşelăciune în concurs cu unul sau 
mai multe acte de fals material în înscrisuri oficiale sau uz de fals (fără a se putea 
reține unitatea de rezoluție infracțională), chiar dacă pedeapsa prevăzută de noul Cod 
pentru aceste infracţiuni este mai redusă decât cea stipulată de vechiul Cod, uneori în 
mod semnificativ de la 6 luni la 12 ani închisoare pentru forma de bază a infracțiunii 
de înşelăciune prevăzută de art. 215 alin. (1) C.pen. din 1969, respectiv de la 6 luni la 
3 ani închisoare pentru forma de bază a infracțiunii de înşelăciune prevăzută de 
art. 244 alin. (1) C.pen.]; în aceste condiţii, analiza în ansamblu a normei de incrimi- 
nare împreună cu alte instituţii, cum ar fi: circumstanţele atenuante sau agravante și 
efectele acestora, regimul sancționator al pluralității de infracțiuni (concurs, recidivă, 
pluralitate intermediară), modalitățile de individualizare a executării pedepsei etc. 
relevă că, în cele mai multe dintre situaţiile întâlnite în practica judiciară, Codul 
penal anterior şi legislația specială în vigoare înainte de 1 februarie 2014 se 
învederează a fi legea penală mai favorabilă; 


» Cu privire la legea penală mai favorabilă, în cazul inculpatei M., 
Tribunalul constată că în mod paradoxal aceasta este vechiul Cod penal. Este 
adevărat că raportat la prevederile noului Cod penal, pentru infracțiunile de 
complicitate la înşelăciune (raportat la data epuizării infracţiunilor — august 

2008) termenul de prescripţie specială a răspunderii penale s-a împlinit în august 
2018, însă cea de-a treia infracţiune reţinută în sarcina inculpatei, infracțiunea de 
constituire de grup infracţional organizat, nu este prescrisă, această infracţiune 
epuizându-se în august 2010. Condamnarea inculpatei pentru infracţiunea de 
constituire de grup infracțional organizat în baza noului Cod penal ar impune 
aplicarea tratamentului sancționator prevăzut de noua legislație penală pentru 
concursul de infracţiuni (şi anume spor obligatoriu de pedeapsă) raportat la 
infracțiunile comise de către inculpată care sunt concurente cu faptele din 
prezenta cauză şi pentru care inculpata a fost condamnată în mai multe rânduri 
în perioada 2008-2013 (pentru aceste infracțiuni, inculpata a fost condamnată 
printre altele la trei pedepse de doi ani închisoare, două pedepse de trei ani 
închisoare și o pedeapsă de un an și șase luni închisoare). Este evident ca 
aplicarea noului Cod penal este mai defavorabilă inculpatei decât în situaţia în 
care se reține vechiul Cod penal ca lege penală mai favorabilă [instanţa urmând 
a reţine şi circumstanţa atenuantă prevăzută de art. 74 alin. (1) lit. a) C.pen. din 
1969], chiar dacă această din urmă soluţie ar presupune condamnarea inculpatei 
pentru infracțiunea de complicitate la înșelăciune (Trib. București, secția penală, 
sentința nr. 221 din 13 februarie 2019, în A. lugan, C.pen. adnotat). 


% În cazul unui concurs de infracţiuni, dacă pentru una dintre infracțiu- 
nile concurente noul Cod penal a introdus o dispoziţie potrivit căreia acţiunea 
penală se pune în mişcare la plângerea prealabilă a persoanei vătămate, iar 
aceasta declară că nu formulează plângere prealabilă, instanţa poate dispune 
încetarea procesului penal pentru infracţiunea menţionată numai în ipoteza în 
care noul Cod penal, în ansamblul său, constituie legea penală mai favorabilă. În 
ipoteza în care, prin aplicarea globală, Codul penal anterior constituie legea 
penală mai favorabilă, instanţa menţine soluţia de condamnare şi pentru infrac- 
țiunea concurentă pentru care nu este îndeplinită, conform noului Cod penal, 
condiţia existenţei plângerii prealabile (7.C.C.J., secția penală, decizia nr. 2220 
din 30 iunie 2014, www.scj.ro). 


În cazul în care analiza legii penale mai favorabile se realizează în condiții în 
care circumstanţele atenuante sau agravante și efectele acestora, regimul sanc- 
ționator al pluralităţii de infracţiuni (concurs, recidivă, pluralitate interme- 
diară), modalităţile de individualizare a regimului sancționator nu sunt determi- 
nante pentru stabilirea legii penale mai favorabile, organele judiciare vor putea 
avea în vedere pentru determinarea legii penale mai favorabile in concreto 
următoarele CRITERII!: 


! În doctrină (G. Antoniu, Tratat de drept penal. Partea generală, vol. I, op. cit., p. 320) s-a 
apreciat că „în cazul aplicării legii penale mai favorabile este de observat, de asemenea, că 
ceea ce se compară nu este structura legilor succesive pertinente într-o cauză determinată şi 
nici efectele în abstract pe care le-ar avea legile succesive asupra situaţiei infractorului, ci 
numai efectele concrete ale acestor legi asupra situaţiei infractorului, efecte determinate de 
structura normelor succesive care se confruntă sub aspectul condițiilor de incriminare, de 
tragere la răspundere penală ori a limitelor de sancționare”. 

a) conținutul infracţiunii (vor fi avute în vedere variantele agravate, elementele 
circumstanţiale agravante, existenţa unor condiţii suplimentare de incriminare etc.); 


b) existenţa unor impedimente la punerea în mișcare sau exercitarea acţiunii 
penale [de pildă, punerea în mişcare a acţiunii penale la plângerea prealabilă a 
persoanei vătămate, împăcarea, în ipotezele în care există o manifestare de voință în 
sensul retragerii plângerii prealabile sau împăcării; astfel, 1. în Codul penal legiui- 
torul a apreciat că principiul oficialităţii acțiunii penale poate fi limitat în cazul 
infracțiunii de înşelăciune sau al infracțiunii de furt, prin introducerea posibilității 
împăcării [art. 231 alin. (2) C.pen., art. 244 alin. (3) C.pen.]; din această perspectivă, 
legea nouă este mai favorabilă decât legea veche, în care acțiunea penală pentru 
infracțiunea de înșelăciune sau cea de furt se exercita din oficiu, împăcarea nefiind 
posibilă; 2. deopotrivă, în cazul în care lovirile sau violențele au ca urmare leziuni 
traumatice pentru a căror vindecare sunt necesare între 61 şi 90 de zile de îngrijiri 
medicale, Codul penal actual va fi legea penală mai favorabilă, fapta constituind 
infracțiunea de loviri sau alte violenţe, la care acţiunea penală se pune în mișcare la 
plângerea prealabilă, iar nu Codul penal din 1969, unde fapta constituia infracțiunea 
de vătămare corporală gravă, iar acțiunea penală se punea în mişcare din oficiu; 3. în 
cazul infracțiunii de tulburare de posesie, Codul penal prevede că acțiunea penală se 
pune în mișcare la plângerea prealabilă a persoanei vătămate, spre deosebire de 
Codul penal din 1969 în care, atât pentru forma de bază, cât şi pentru variantele 
agravate, acțiunea penală se punea în mișcare din oficiu, însă împăcarea părților 
înlătura răspunderea penală]; în cazul în care fapta nu este prevăzută de legea penală 
ca urmare a dezincriminării vor fi incidente dispoziţiile art. 4 C.pen; 


c) existenţa unor cauze de nepedepsire [de exemplu, 1. retragerea mărturiei 
mincinoase, în condițiile prevăzute în art. 273 alin. (3) C.pen., săvârşirea infracțiunii 
de favorizare a făptuitorului sau a tăinuirii de către un membru de familie, prevăzută 
de art. 269 alin. (3) C.pen., respectiv, de art. 270 alin. (3) C.pen.; 2. în cazul infrac- 
țiunii de act sexual cu un minor, art. 220 alin. (5) C.pen. a prevăzut o cauză specială 
de nepedepsire, în ipoteza în care diferența de vârstă între minorii care întrețin actul 
sexual liber consimțit este de până la 3 ani, în această ipoteză, Codul penal actual 
este lege penală mai favorabilă față de Codul penal din 1969]; 


d) pedeapsa (natura și limitele acesteia). 
Ipoteze cu privire la pedepsele ce pot fi prevăzute de legile penale succesive: 


(i) legea veche prevede pedeapsa detenţiunii de viață alternativ cu pedeapsa în- 
chisorii: va fi, în principiu, mai favorabilă legea nouă care prevede numai pedeapsa 
închisorii! (de pildă, omorul comis de un poliţist în timpul atribuţiilor de serviciu era 


! Este însă important ca pedeapsa închisorii prevăzută de legea nouă să nu fie mai mare 
decât cea prevăzută de legea veche, chiar alternativ cu pedeapsa detențiunii pe viață, pentru 
ipotezele în care instanța înțelege să se orienteze în procesul de individualizare judiciară a 
pedepsei pentru aplicarea pedepsei închisorii. În acest caz, va rămâne mai favorabilă legea 
veche (de pildă, în cazul în care o persoană este acuzată potrivit Codului penal de comiterea 
unui omor deosebit de grav împotriva unui magistrat, fapta fiind comisă în legătură cu exerci- 

considerat de Codul penal din 1969 omor deosebit de grav, sancționat cu pedeapsa 
detențiunii pe viață alternativ cu pedeapsa închisorii de la 15 la 25 de ani și interzi- 
cerea unor drepturi, în vreme ce, potrivit Codului penal, constituie omor simplu, 
sancționat cu pedeapsa închisorii de la 10 la 20 de ani și interzicerea unor drepturi; 
prin urmare, Codul penal actual va fi legea penală mai favorabilă); 


(ii) legea veche prevede pedeapsa închisorii şi aplicarea obligatorie a unei pe- 
depse complementare: va fì mai favorabilă legea nouă care prevede numai pedeapsa 
închisorii în aceleaşi limite ca şi legea veche [de pildă, în cazul comiterii infracțiunii 
de întreruperea cursului sarcinii în prima formă tip, când instanța urmează a se 
orienta spre aplicarea pedepsei închisorii, este mai favorabil Codul penal din 1969 
[art. 185 alin. (1) C.pen. din 1969], deoarece minimul și maximul special al pedepsei 
sunt aceleaşi în ambele Coduri (închisoarea de la 6 luni la 3 ani), însă Codul penal nu 
prevede aplicarea obligatorie a pedepsei complementare a interzicerii unor drepturi]; 


- însă, atunci când legea veche prevede o pedeapsă principală mai mare decât cea 
prevăzută de legea nouă, va fi mai favorabilă legea nouă, chiar dacă aceasta stipu- 
lează aplicarea obligatorie a pedepselor complementare [de pildă, în cazul infracțiunii 
de tâlhărie comisă în forma de bază, Codul penal din 1969 prevedea pedeapsa 
închisorii de la 3 la 18 ani, în vreme ce Codul penal prevede închisoarea de la 2 la 
7 ani şi interzicerea unor drepturi; astfel Codul penal actual va fi considerat legea 
penală mai favorabilă în acest caz, chiar dacă prevede aplicarea obligatorie a 
pedepsei complementare]; 


- dacă ambele legi prevăd obligativitatea aplicării de pedepse complementare, 
determinarea legii penale mai favorabile se va face prin raportare la pedeapsa princi- 
pală, iar nu prin luarea în calcul şi a sferei pedepselor complementare; 

(iii) legea veche prevede numai pedeapsa închisorii: va fi mai favorabilă legea 
nouă care prevede aceleași limite ale pedepsei închisorii alternativ cu pedeapsa 
amenzii sau limite speciale mai mici ale pedepsei închisorii (de pildă, 1. în cazul 
infracțiunii de violare de domiciliu în forma de bază, Codul penal din 1969 prevedea 
pedeapsa închisorii de la 6 luni la 4 ani, în vreme ce Codul penal prevede pedeapsa 
închisorii de la 3 luni la 2 ani sau amenda, prin urmare, legea mai favorabilă va fi 
Codul penal actual; 2. în cazul infracţiunii de tulburare de posesie, Codul penal din 
1969 prevedea pedeapsa închisorii de la 1 la 5 ani, în vreme ce Codul penal prevede 
pedeapsa închisorii de la 1 la 5 ani sau amenda, prin urmare, legea mai favorabilă va 
fi Codul penal actual); 


(iv) atât legea veche, cât și cea nouă prevăd același minim special al pedepsei: va fi 
mai favorabilă legea care prevede un maxim special mai redus (de pildă, 1. în ipoteza în 
care prin actele de violență s-a produs praeterintenționat avortul, Codul penal din 1969 
prevedea pentru forma agravată a infracţiunii de vătămare corporală gravă pedeapsa 
închisorii de la 2 la 10 ani, iar Codul penal prevede pentru forma de bază a infracțiunii de 
vătămare corporală pedeapsa închisorii de la 2 la 7 ani; prin urmare, Codul penal actual 


Ea ee ae e e a 
tarea atribuţiilor de serviciu ale acestuia, aceasta va constitui infracțiunea de ultraj judiciar, 
potrivit Codului penal. În această ipoteză, dacă instanța apreciază că se impune aplicarea 
pedepsei închisorii, va fi mai favorabil Codul penal din 1969). 

va fi legea penală mai favorabilă; 2. tot astfel, pentru infracțiunea de rele tratamente 
aplicate minorului comisă de un părinte, Codul penal din 1969 prevedea pedeapsa 
închisorii de la 3 la 15 ani şi interzicerea unor drepturi, în vreme ce Codul penal prevede 
pedeapsa închisorii de la 3 la 7 ani şi interzicerea unor drepturi, astfel, în ceea ce priveşte 
fapta părintelui, Codul penal actual va fi legea penală mai favorabilă, având un maxim 
special mai redus; 3. pentru infracţiunea de viol comisă în formă agravată (când victima 
se află în îngrijirea, ocrotirea, educarea, paza sau tratamentul făptuitorului; victima este 
rudă în linie directă, frate sau soră; victima nu a împlinit vârsta de 16 ani; fapta a avut ca 
urmare vătămarea corporală și fapta a fost săvârșită de două sau mai multe persoane 
împreună), Codul penal din 1969 prevedea pedeapsa închisorii de la 5 la 18 ani şi 
interzicerea unor drepturi, în vreme ce Codul penal prevede pedeapsa închisorii de la 5 la 
12 ani şi interzicerea unor drepturi; astfel Codul penal actual va fi legea penală mai 
favorabilă având un maxim special mai redus); 


(v) atât legea veche, cât și cea nouă prevăd acelaşi maxim special al pedepsei: va 
fi mai favorabilă legea care prevede un minim special mai redus (de pildă, 1. Infrac- 
țiunea de determinare sau înlesnire a sinuciderii comisă față de o victimă majoră şi 
responsabilă, atunci când sinuciderea a avut loc era sancționată de Codul penal din 
1969 cu închisoarea de la 2 la 7 ani, iar potrivit Codului penal cu închisoare de la 3 la 
7 ani, ceea ce face ca Codul penal din 1969 să fie legea penală mai favorabilă; 
2. omorul comis asupra soțului constituia potrivit Codului penal din 1969 omor 
calificat sancționat cu pedeapsa închisorii de la 15 la 25 de ani și interzicerea unor 
drepturi; potrivit Codului penal omorul comis asupra soțului constituie infracțiunea 
de violenţă în familie, prevăzută de art. 199 C.pen., şi va fi sancţionat cu pedeapsa 
închisorii de la 10 la 25 de ani şi interzicerea unor drepturi, ceea ce face ca Codul 
penal actual să fie legea penală mai favorabilă, 3. pentru falsul intelectual, Codul 
penal din 1969 prevedea pedeapsa închisorii de la 6 luni la 5 ani, în vreme ce Codul 
penal prevede pedeapsa închisorii de la 1 la 5 ani, caz în care vechiul Cod se dove- 
deşte a fi legea penală mai favorabilă); 


(vi) în cazul în care legile penale succesive prevăd limite speciale diferite de 
pedeapsă (pedepse asimetrice), va fi mai favorabilă legea care prevede un minim 
special mai redus dacă instanța!, în procesul de individualizare judiciară a pedepsei, 
urmează a aplica o pedeapsă orientată către minimul special, respectiv cea care 
prevede un maxim special mai redus, dacă instanța va aplica o pedeapsă orientată 
către maximul special [de pildă, 1. în ipoteza infracțiunii de loviri sau vătămări 
cauzatoare de moarte, Codul penal din 1969 prevedea pedeapsa închisorii de la 5 la 
15 ani, în vreme ce Codul penal prevede pedeapsa închisorii de la 6 la 12 ani, 
respectiv un minim special mai ridicat, dar un maxim special mai redus; va fi mai 
favorabil Codul penal din 1969, dacă instanța urmează a aplica o pedeapsă orientată 
către minimul special sau Codul penal, dacă instanța va aplica o pedeapsă orientată 
către maximul special; 2. omorul comis asupra unui funcționar public care exercită o 


1 În cazul în care determinarea legii penale mai favorabile trebuie realizată de organele de 
urmărire penală care nu pot realiza o individualizare judiciară a pedepsei, acestea vor trebui să 
evalueze in concreto circumstanțele cauzei pentru a determina legea care permite aplicarea 
unei pedepse mai blânde. 

funcție ce implică exercițiul autorității de stat în legătură cu atribuțiile sale de 
serviciu constituia, potrivit Codului penal din 1969, omor calificat sancţionat cu 
închisoarea de la 15 la 25 de ani şi interzicerea unor drepturi, iar potrivit Codului 
penal ultraj, prevăzut de art. 257 alin. (1) C.pen., sancţionat cu pedeapsa de la 
infracțiunea de omor simplu (absorbită în ultraj), ale cărei limite sunt majorate cu o 
treime, respectiv, închisoarea de la 13 ani şi 4 luni şi 26 de ani și 8 luni, prin urmare, 
va fi mai favorabil Codul penal actual care prevede un minim special mai redus, dacă 
instanța, în procesul de individualizare judiciară a pedepsei, urmează a aplica o 
pedeapsă orientată către minimul special, respectiv Codul penal din 1969, care 
prevede un maxim special mai redus, dacă instanța va aplica o pedeapsă orientată 
către maximul special; 3. în cazul infracțiunii de întreruperea ilegală a cursului 
sarcinii care a avut ca urmare praeterintenționată moartea femeii însărcinate, Codul 
penal din 1969 prevedea pedeapsa închisorii de la 5 la 15 ani şi interzicerea 
exercitării unor drepturi, în vreme ce Codul penal prevede pedeapsa închisorii de la 
6 la 12 ani și interzicerea exercitării unor drepturi, respectiv un minim special mai 
ridicat, dar un maxim special mai redus; va fi mai favorabil Codul penal din 1969, 
dacă instanța urmează a aplica o pedeapsă orientată către minimul special, sau Codul 
penal, dacă instanţa va aplica o pedeapsă orientată către maximul special]; 


- tot o ipoteză de asimetrie a pedepselor este şi aceea în care Codul penal din 1969 
prevede limite mai reduse ale pedepsei închisorii, însă Codul penal, deși prevede 
limite mai ridicate ale pedepsei închisorii, aceasta este stipulată alternativ cu 
pedeapsa amenzii [de pildă, în ipoteza infracțiunii de fals material în înscrisuri 
oficiale, Codul penal din 1969 prevedea pentru forma de bază a infracţiunii închi- 
soarea de la 3 luni la 3 ani, în vreme ce Codul penal prevede pedeapsa închisorii de la 
6 luni la 3 ani sau amenda; în această ipoteză instanţa va face o analiză in concreto şi 
în măsura în care în procesul de individualizare a pedepsei va aprecia că se impune 
aplicarea pedepsei închisorii, mai favorabil va fi Codul penal din 1969. 


(vii) dacă atât legea penală veche, cât și cea nouă prevăd aceleași limite de 
pedeapsă, va fi mai favorabilă cea care nu prevede aplicarea obligatorie a pedep- 
selor complementare sau cea care are condiții mai favorabile pentru dispunerea 
suspendării sub supraveghere a executării pedepsei/amânării aplicării pedepsei (de 
pildă, pentru infracțiunea de ucidere din culpă comisă în forma de bază, atât Codul 
penal din 1969, cât şi Codul penal prevăd pedeapsa închisorii de la 1 la 5 ani; în acest 
context va fi mai favorabil Codul penal actual care prevede posibilitatea dispunerii 
renunțării la aplicarea pedepsei pentru această infracțiune, ceea ce implică absența 
unei hotărâri de condamnare); 


(viii) dacă legea penală veche prevede pentru sancţionarea minorilor posibilitatea 
aplicării fie a unei pedepse, fie a unei măsuri educative, va fi mai favorabilă, în 


principiu, legea penală nouă, care prevede posibilitatea aplicării numai a unor măsuri 
educative!; 


n a 


| "A se vedea analiza aspectelor ce privesc aplicarea legii penale mai favorabile în cazul 
minorilor din Capitolul X. Menţionăm că pot exista şi situaţii în care o pedeapsă este consi- 
derată mai favorabilă decât o măsură educativă (pedeapsa amenzii este mai favorabilă decât o 
măsură educativă privativă de libertate). 

- criteriile enumerate mai sus au caracter exemplificativ şi pot fi analizate 
împreună, fiind uneori posibil ca, deşi noua incriminare să prevadă o pedeapsă mai 
mare, totuşi aceasta să fie stabilită, printr-o analiză in concreto, drept lege penală mai 
favorabilă în ipoteza în care aceasta stipulează un impediment la exercitarea acțiunii 
penale care este incident în cauză (de pildă, împăcarea în situația în care persoana 
vătămată și suspectul/inculpatul au decis să se împace sau să încheie un acord de 
mediere); 


- în considerentele DCC nr. 650/2018, în care a fost analizată constituționalitatea 
Legii de modificare a Codului penal!, s-au reţinut, în esență, următoarele: 


a) operaţiunea de determinare a legii penale mai favorabile este una complexă, 
care se realizează in concreto. Prin urmare, trebuie luate în calcul atât condiţiile de 
incriminare şi de tragere la răspundere penală, cât şi condiţiile referitoare la 
pedeapsă. Această operațiune nu comportă doar o comparare a minimului sau maxi- 
mului special al pedepsei prevăzute de lege pentru o infracțiune dată, ci, pe lângă 
criteriul antemenţionat, prezintă relevanţă, cu titlu exemplificativ, regimul juridic al 
concursului de infracţiuni, al recidivei, al pluralităţii intermediare, al modului în care 
norma penală este configurată [formă simplă/calificată a infracţiunii], aspectele 
referitoare la individualizarea pedepselor. De aceea, o aplicare globală a legii penale 
mai favorabile implică o viziune de ansamblu, în funcţie de datele cauzei; 


b) nu este posibilă o enumerare exhaustivă a criteriilor necesare determinării 
legii penale mai favorabile, întrucât ea necesită o apreciere globală a instituţiilor de 
drept penal, la îndemâna judecătorului. Cu alte cuvinte, datele speţei sunt de cele mai 
multe ori determinante pentru a stabili care dintre legile penale aflate „în concurs” 
sunt mai favorabile, pentru că această operaţiune necesită o aplicare globală a tuturor 
instituţiilor de drept penal substanţial, nu numai a unora sau a altora. Mai mult, chiar 
dacă legiuitorul ar enumera instituţiile de drept penal incidente în evaluarea 
caracterului mai favorabil al legii penale, cu indicarea unei ordini în analiza realizată, 
ar rezulta riscul ca enumerarea limitativă să nu fie exhaustivă şi să nu cuprindă 
toate ipotezele posibile care se nasc în practică. Indiferent de existenţa sau nu a 
acestei enumerări, judecătorul cauzei este obligat să determine el însuşi legea penală 
mai favorabilă. În măsura în care legiuitorul procedează la normativizarea instituţiilor 
de drept penal incidente şi a ordinii de analiză a acestora în evaluarea legii penale 
mai favorabile, acesta nu are competența constituțională ca, în funcţie de o analiză 
secvenţială determinată de aprecierea criteriilor astfel normate într-o anumită ordine 
legală, să reglementeze o prevalență a criteriilor ce țin de maximul special al 
pedepsei, față de cele ce ţin de cauzele care înlătură răspunderea penală, 


1 În această lege Parlamentul a reafirmat criteriul determinării globale a legii penale mai 
favorabile şi a instituit o serie de criterii şi o ordine imperativă de evaluare a acestora în activi- 
tatea de determinare a legii penale mai favorabile; această opțiune a legiuitorului a fost apreciată 
ca fiind contrară art. 15 alin. (2) din Constituţie, întrucât ordinea impusă permitea calificarea 
unei legi penale mai aspre ca fiind mai blânde şi contravenea ideii de aplicare globală a legii 
penale, subliniind imposibilitatea enumerării exhaustive pe cale legală a criteriilor de evaluare 
a legii penale mai favorabile. 

c) stabilirea criteriilor de natură legală, în mod secvențial, cu o ordine de analiză 
în trepte, dirimantă ca natură şi efecte în procesul de determinare a legii penale mai 
favorabile, implică riscul ca această ordine dirimantă să nu fie corect stabilită şi să 
nu cuprindă toate situaţiile posibile. 


ə În aplicarea globală a principiului legii penale mai favorabile, Înalta 
Curte are în vedere că nu este îngăduită aplicarea concomitentă a dispoziţiilor 
celor mai favorabile din cele două coduri penale — cel vechi şi cel nou — întrucât 
s-ar crea pe cale judecătorească o lex tertia, ceea ce este inadmisibil,deoarece ar 
însemna ca judecătorul să exercite un atribuit care nu îi revine, şi anume acela 
de legiuitor. (...) Pentru ca din mai multe legi penale apărute succesiv în raport 
cu timpul săvârşirii unei infracţiuni să se aleagă legea penală mai favorabilă, 
trebuie să existe anumite criterii, şi anume: legile trebuie să se compare sub 
aspectul condiţiilor de incriminare a faptei (al conţinutului infracţiunii), al 
condiţiilor de tragere la răspundere penală, al sancţiunilor şi al altor aspecte 
asupra cărora au survenit modificări (termenul de prescripţie a răspunderii 
penale sau a executării pedepsei). Criteriul sancţiunilor este cel mai important, 
deoarece orice proces penal, de cele mai multe ori, se finalizează cu aplicarea 
unor sancţiuni penale, care dacă sunt mai blânde, mai uşoare, vor imprima 
acelaşi caracter legii care o prevede. Dintre infracțiunile de drept penal aplica- 
bile, pedepsele principale şi pedepsele complementare dau conţinut evaluării 
situaţiei mai favorabile. (...) Compararea legilor nu se reduce numai la obser- 
varea limitelor de pedeapsă din normele incriminatorii, ci presupune, în plus, 
examinarea tuturor reglementărilor privitoare la pedeapsă şi la mijloacele legale 
de individualizare a ei. Trebuie avute în vedere şi cauzele de modificare a 
pedepsei (de atenuare sau de agravare), precum şi circumstanţele atenuante sau 
agravante. Sub aspectul dispoziţiilor privind prescripţia răspunderii penale şi a 
executării pedepselor, va fi mai favorabilă legea care prevede un termen de 
prescripţie mai mic (7.C.C.J., secția penală, decizia nr. 32/2015, www.scj.ro). 


. ..A 


3.4.3. Unificarea practicii în materia aplicării art. 5 C.pen. 


- după DCC nr. 265/2014, carenţele criteriului aprecierii globale au condus la 
pronunţarea mai multor decizii de Completul pentru dezlegarea unor probleme de 
drept în materie penală în următoarele materii în cadrul cărora s-au adus o serie de 
nuanţe aplicării globale, după cum urmează: 


A. infracțiunea continuată — decizia nr. 5/HP/2014 potrivit căreia: nu este per- 
misă combinarea prevederilor din legi succesive în stabilirea și aplicarea legii penale 
mai favorabile cu privire la condiţiile de existență şi sancţionare ale infracţiunii în 
formă continuată; de pildă, nu se poate reţine norma de incriminare dintr-o lege şi 
condițiile reţinerii formei continuate şi regimul sancționator al acesteia din altă lege; 


B. circumstanţele atenuante — decizia nr. 10/HP/2014 potrivit căreia: cir- 
cumstânţele atenuante se apreciază global în funcţie de incriminare și sancțiune. În 
situaţia intrării în vigoare a unei noi legi, ce aduce modificări atât cu privire la 
pedepse, cât şi cu privire la circumstanţele atenuante, circumstanţele ca parte din 
instituţia sancțiunii unei infracțiuni nu pot fi privite și analizate distinct faţă de 
instituţia pedepsei; aşadar, când instanța apreciază că în cauză trebuie reţinute 

circumstanţe atenuante, va realiza o analiză globală a legilor succesive pentru determi- 
narea legii penale mai favorabile (prin raportare la toate criteriile de mai sus, dar şi la 
efectele circumstanțelor atenuante); nu se va putea stabili încadrarea juridică și implicit 
pedeapsa potrivit legii vechi apreciate ca fiind mai favorabile, iar apoi stabili aplicarea 
circumstanțelor atenuante prevăzute de legea nouă considerată mai favorabilă sub acest 
aspect; deopotrivă, nu se va putea stabili încadrarea juridică şi implicit pedeapsa 
potrivit unei legi apreciate ca fiind mai favorabile (avându-se în vedere și o anume 
circumstanță atenuantă existentă numai în această lege), iar apoi aplica efectele 
circumstanțelor atenuante dintr-o altă lege considerată mai favorabilă sub acest aspect; 


C. prescripţia răspunderii penale — decizia nr. 21/HP/2014 potrivit căreia: 
dispoziţiile art. 5 alin. (1) C.pen. trebuie interpretate, inclusiv în materia prescripţiei 
răspunderii penale, în sensul că legea penală mai favorabilă este aplicabilă în cazul 
infracţiunilor săvârşite anterior datei de 1 februarie 2014 care nu au fost încă judecate 
definitiv, în conformitate cu DCC nr. 265/2014 (criteriul aprecierii globale), această 
ipoteză vizează cazurile în care prin legi succesive sunt operate modificări atât cu 
privire la condiţiile de tragere la răspundere penală şi cele sancţionatorii, cât şi cu 
privire la prescripţia răspunderii penale [termenele de prescripţie (generale şi/sau 
speciale) a răspunderii penale, cazurile de întrerupere/suspendare etc.]; în situația în 
care norma de incriminare rămâne similară în legile succesive, iar prin legea nouă 
sunt operate modificări numai cu privire la instituţia prescripţiei răspunderii penale, 
nu mai devine incident criteriul aprecierii globale; astfel, în cazul în care legile 
penale succesive prevăd aceleași condiții de incriminare și aceleași regim sancţio- 
nator, va fi mai favorabilă legea care prevede un termen de prescripţie a răspunderii 
penale mai redus; tot astfel, va fi mai favorabilă legea care cuprinde un termen al 
prescripţiei speciale (când prescripţia îşi va produce efectele indiferent de numărul 
întreruperilor survenite), decât cea care prevede numai un termen general de 
prescripţie (când orice cauză de întrerupere va face să curgă un nou termen de 
prescripţie, indiferent de numărul întreruperilor), sau legea care stipulează un termen 
mai redus al prescripţiei speciale; 


2 Curtea consideră că legea mai favorabilă cu privire atât la limitele de 
pedeapsă reţinute pentru infracțiunea de vătămare corporală din culpă, dar şi în 
raport de termenele de prescripţie specială, este legea veche, mai exact Codul 
penal din 1969. În acest sens, Curtea arată că, potrivit Codului penal din 1969, 
infracțiunea prevăzută de art. 184 alin. (2) şi (4) era sancţionată cu pedeapsa 
închisorii între 6 luni şi 3 ani, iar infracţiunea corespondentă, potrivit dispozi- 
țiilor art. 196 alin. (2) și (3) C.pen. raportat la art. 194 alin. (1) lit. b) C.pen. este 
sancționată tot cu închisoare de la 6 luni la 3 ani, alternativ cu pedeapsa amenzii. 
În ceea ce priveşte prescripţia specială a răspunderii penale din Codul penal din 
1969 cu privire la infracţiunea de vătămare corporală din culpă, încadrată în 
prevederile art. 184 alin. (2) şi (4) C.pen. din 1969, Curtea constată că, potrivit 
dispoziţiilor art. 124 C.pen. din 1969 raportat la art. 122 lit. d) C.pen. din 1969 — 
termenul de prescripţie era de 5 ani, iar prescripția specială de 7 ani şi jumătate. 
Această reglementare era în vigoare la momentul producerii accidentului soldat 
cu vătămarea corporală din culpă a victimei (18 mai 2007), fiind anterioară 
modificării art. 124 C.pen. din 1969 prin art. I pct. 3 din Legea nr. 63/2012. 

Potrivit Codului penal, pentru infracțiunea de vătămare corporală din culpă, 
prevăzută de art. 196 alin. (2) şi (3) C.pen. raportat la art. 194 alin. (1) lit. b) 
C.pen., termenele de prescripţie a răspunderii penale, prevăzute la art. 154, 
inclusiv la art. 154 alin. (1) lit. d) aplicabil în speță, vor fi socotite îndeplinite 
oricâte întreruperi ar interveni, dacă au fost depăşite cu încă o dată. Aşadar, 
Curtea constată că dacă s-ar lua în considerare această depăşire a termenului de 
prescripţie cu încă o dată, deci 5 ani, la care să se adauge alți 5 ani, o atare 
situaţie ar fi nefavorabilă inculpatului, prin prisma criteriului aprecierii globale, 
aşa cum s-a arătat mai sus, astfel că instanţa de apel se va orienta pentru a fi 
aplicată legea mai favorabilă în cauză inculpatului la prescripția din Codul penal 
din 1969, menținând, desigur, încadrarea faptei tot în Codul penal din 1969 și, în 
consecință, termenul de prescripţie a răspunderii penale urmează a fi de 5 ani la 
care se adaugă jumătate, în total 7 ani și jumătate. Cum accidentul a avut loc la 
data de 18 mai 2007, Curtea constată că la data de 3 decembrie 2014, a fost 
depășită această perioadă de 7 ani și jumătate şi, ca atare, va înceta procesul penal 
pornit împotriva inculpatului, pentru infracțiunea prevăzută de art. 184 alin. (2) și (4) 
C.pen. din 1969 ca urmare a intervenirii prescripției speciale a răspunderii penale 
(C.A. Piteşti, secția penală, decizia nr. 689/2014, www.rolii.ro). 


- în materia prescripției este demnă de relevat jurisprudența eclectică a Curţii 
Constituţionale: 


a) printr-o decizie eronată, însă obligatorie, instanța de contencios constituțional a 
consacrat caracterul constituţional al unor modificări legislative în materia prescrip- 
tiei (prin declararea imprescriptibilă a unor infracţiuni) și posibilitatea aplicării 
normelor de drept substanţial noi referitoare la imprescriptibilitate și faptelor 
comise anterior intrării în vigoare a legii prin care anumite infracțiuni au fost 
declarate imprescriptibile; astfel, Curtea a concluzionat că opţiunea legiuitorului 
privind reglementarea imprescriptibilităţii executării pedepselor principale în cazul 
infracțiunilor prevăzute la art. 174-176 C.pen. din 1969 şi al infracţiunilor intenţio- 
nate urmate de moartea victimei pentru care, la data intrării în vigoare a dispoziţiilor 
de lege criticate, nu s-a împlinit termenul de prescripţie a executării, nu are drept con- 
secinţă un prejudiciu constituţional relevant (DCC nr. 341/2014, M.Of. nr. 595 din 
8 august 2014); 


b) materia prescripției răspunderii penale este supusă aplicării legii penale 
mai favorabile, astfel, s-a reţinut că termenul de prescripţie specială prevăzut de 
legea veche are valenţe constituţionale în măsura în care ultraactivează aplicându-se 
faptelor comise sub imperiul său și care, în acord cu principiul securităţii juridice, nu 
au fost judecate definitiv până la apariţia legii noi. Totodată, termenul de prescripţie 
specială prevăzut de legea nouă este constituțional în măsura în care se aplică numai 
faptelor săvârșite sub imperiul noii soluţii legislative. În concluzie, Curtea constată 
că normele legale criticate sunt constituţionale în măsura în care nu împiedică 
aplicarea legii penale mai favorabile faptelor săvârșite sub imperiul legii vechi 
(DCC nr. 1092/2012, M.Of. nr. 67 din 31 ianuarie 2013). 


D. regimul sancţionator după revocarea suspendării condiționate a execu- 
tării pedepsei — decizia nr. 13/HP/2015 potrivit căreia: în cazul unei pluralități de 
infracțiuni constând într-o infracțiune pentru care, potrivit Codului penal din 1969, a 

fost aplicată, printr-o hotărâre definitivă, o pedeapsă cu suspendarea condiționată a 
executării, care, conform art. 41 alin. (1) C.pen., nu îndeplinește condiţiile pentru a 
constitui primul termen al recidivei postcondamnatorii şi, respectiv, o infracțiune 
săvârșită în termenul de încercare, anterior datei de 1 februarie 2014, pentru care 
legea penală mai favorabilă este legea nouă, stabilirea și executarea pedepsei, în 
urma revocării suspendării condiţionate, se realizează potrivit dispoziţiilor 
art. 15 alin.(2) LPANCP raportat la art. 83 alin. (1) C.pen. din 1969 (regim 
sancționator care nu era diferit după cum noua infracțiune era săvârșită în stare de 
recidivă postcondamnatorie sau în stare de pluralitate intermediară) care impun exe- 
cutarea în întregime a pedepsei în privinţa căreia s-a dispus revocarea suspendării 
condiţionate, alături de pedeapsa aplicată pentru noua infracţiune (Chiar dacă nu 
sunt îndeplinite, conform legii penale noi, condițiile recidivei postcondamnatorii, ci 
acelea ale pluralității intermediare), iar nu conform dispozițiilor art. 96 alin. (5) C.pen. 
raportat la art. 44 alin. (2) C.pen. referitoare la pluralitatea intermediară; 


De exemplu, în cazul în care o persoană condamnată definitiv în decembrie 2012 
la pedeapsa de 8 luni închisoare cu suspendarea condiționată a executării pedepsei pe 
un termen de încercare de 2 ani şi 8 luni comite în ianuarie 2014 (în termenul de 
încercare) o infracțiune de înşelăciune (pentru care legea penală mai favorabilă este 
noul Cod penal față de limitele de pedeapsă semnificativ mai reduse), instanța de 
judecată care judecă această cauză după intrarea în vigoare a noului Cod penal va 
stabili o pedeapsă pentru infracţiunea de înşelăciune — e.g. 1 an și 4 luni închisoare — 
comisă în condițiile participaţiei improprii (însă nu va aplica regimul sancționator al 
acestei forme de pluralitate de infracțiune), va revoca suspendarea condiționată a 
executării pedepsei de 8 luni închisoare și va dispune executarea acesteia alături de 
pedeapsa de 1 an şi 4 luni închisoare, în final inculpatul urmând să execute pedeapsa 
de 2 ani închisoare în regim de detenție (după revocarea suspendării condiționate 
nefiind posibilă dispunerea unei noi soluţii în care executarea pedepsei rezultante să 
fie suspendată sau amânată); 


E. regimul sancţionator după revocarea suspendării sub supraveghere a 
executării pedepsei — decizia nr. 11/HP/2016: în cazul pluralității de infracțiuni 
constând într-o infracţiune pentru care potrivit Codului penal din 1969 a fost aplicată 
printr-o hotărâre definitivă o pedeapsă cu suspendarea sub supraveghere a executării 
pedepsei conform art. 86! C.pen. din 1969 şi, respectiv, o infracţiune săvârşită în 
termenul de încercare, pentru care legea penală mai favorabilă este considerată /egea 
nouă, stabilirea şi executarea pedepsei rezultante în urma revocării suspendării sub 
supraveghere se realizează potrivit art. 96 alin. (4) şi (5) C.pen.; pe cale de conse- 
cință, dacă legea penală mai favorabilă va fi legea veche, stabilirea şi executarea 
pedepsei rezultante în urma revocării suspendării sub supraveghere se va realiza în 
temeiul art. 16 alin. (1) LPANCP raportat la art. 864 alin. (1) C.pen. din 1969; 

F. concursul de infracțiuni — în această materie există mai multe soluţii pronun- 
tate de instanța supremă, după cum urmează: 

f1. decizia nr. 29/HP/2015: în cadrul operațiunii de contopire a unei pedepse cu 
închisoarea aplicate în temeiul Codului penal din 1969 pentru o infracţiune săvârșită 
sub imperiul acestei legi cu o pedeapsă cu închisoarea aplicată în temeiul noului Cod 

penal pentru o infracțiune săvârşită sub Codul penal din 1969, se impune determi- 
narea legii penale mai favorabile condamnatului conform art. 5 C.pen.; 


- în această ipoteză, Înalta Curte de Casaţie şi Justiţie a legitimat posibilitatea 
analizei legii penale mai favorabile cu privire la regimul sancţionator al concursului 
de infracțiuni (care în mod evident va fi legea veche care nu prevede spor fix şi 
obligatoriu) faţă de unicitatea cauzei în care are loc analiza; astfel, cauza având un 
singur obiect, respectiv contopirea pedepselor stabilite pentru infracțiuni concurente 
comise anterior datei de 1 februarie 2014, în acest cadru este posibilă evaluarea 
globală a legii penale mai favorabile prin raportare la acest obiect, respectiv numai în 
privința regimului sancţionator al concursului; 


- în acest fel, instanța supremă a făcut un prim pas în sensul estompării efectelor 
nocive ale evaluării globale a legii penale mai favorabile; acest raționament al instanţei 
supreme va putea fi replicat ori de câte ori se reține unicitatea cauzei [de pildă, în cazul 
analizei legii penale mai favorabile în materia liberării condiţionate (când nu mai 
prezintă importanţă legea penală stabilită a fi mai favorabilă în temeiul art. 5 C.pen. la 
momentul dispunerii soluţiei de condamnare şi nici dacă, ulterior, pedeapsa a fost 
redusă ca urmare a aplicării dispoziţiilor art. 6 C.pen., unicitatea cauzei fiind dată de 
unicitatea obiectului acesteia — liberarea condiţionată) sau a reabilitării judecăto- 
reşti sau de drept (când nu mai prezintă relevanţă legea penală stabilită a fi mai 
favorabilă în temeiul art. 5 C.pen. la momentul dispunerii soluţiei de condamnare, 
putând însă prezenta relevanţă aplicarea dispoziţiilor art. 6 C.pen. pentru determinarea 
datei de la care curge termenul de reabilitare, durata termenului sau chiar natura 
reabilitării, unicitatea cauzei fiind dată de unicitatea obiectului acesteia — reabilitarea, 
deopotrivă, se va reţine unicitatea cauzei şi atunci când se analizează înlăturarea stării 
de recidivă ca urmare a reţinerii împlinirii termenului de reabilitare)]. 


De pildă, o persoană comite o infracţiune de furt şi una de tâlhărie în iunie 2012, 
fiind urmărită şi judecată în cauze distincte; pentru prima infracțiune de furt se 
pronunță o hotărâre definitivă de condamnare în temeiul vechiului Cod la pedeapsa 
ae 9 luni închisoare, reținându-se incidenţa circumstanțelor atenuante (fie înainte de 
1 februarie 2014 potrivit legii în vigoare, fie după această dată prin stabilirea de către 
instanță a Codului penal din 1969 ca lege penală mai favorabilă), iar pentru infrac- 
țiunea de tâlhărie o hotărâre definitivă de condamnare la pedeapsa de 2 ani închi- 
soare, după intrarea în vigoare a noului Cod penal, care a şi fost considerat ca lege 
penală mai favorabilă; în acest caz se constată că dacă cele două infracțiuni ar fi fost 
urmărite şi judecate cu celeritate înainte de 1 februarie 2014, ar fi fost incident numai 
Codul penal din 1969; prelungirea procesului penal pentru cel puţin una dintre aceste 
infracțiuni pune în discuţie necesitatea stabilirii legii penale mai favorabile strict 
pentru regimul sancționator al concursului de infracțiuni, când față de unicitatea 
obiectului Cauzei instanța va trebui să determine dacă este mai favorabil regimul 
sancționator al concursului potrivit Codului penal din 1969 ori potrivit Codului penal 
actual. Prevederea în această ultimă reglementare a sporului unic și obligatoriu face 
ca regimul sancţionator stipulat de noua codificare să fie mai sever decât cel anterior; 


_ $2. decizia nr. 7/HP/2016: în cazul concursului de infracțiuni constând în 
săvarşirea unor infracțiuni anterior datei de 1 februarie 2014, respectiv a unor infrac- 

țiuni comise după intrarea în vigoare a Codului penal, pentru infracțiunile săvârşite 
anterior datei de 1 februarie 2014 se va aplica legea penală mai favorabilă — identi- 
ficată ca fiind legea veche sau legea nouă — iar pentru infracțiunile săvârşite sub 
imperiul legii penale noi, precum şi pentru tratamentul sancționator al concursului de 
infracțiuni, se va aplica legea nouă, conform art. 3 C.pen. şi art. 10 LPANCP; 


- ca urmare a acestei decizii a fost clarificată o altă problemă generată de criteriul 
evaluării globale; astfel, în practică s-a apreciat, în mod eronat, că atât timp cât 
obiectul judecății îl formează atât infracțiuni comise anterior datei de 1 februarie 
2014, cât şi ulterior acesteia date, criteriul evaluării globale impune stabilirea ca lege 
penală mai favorabilă a legii noi, întrucât regimul concursului de infracţiuni urma să 
fie aplicat potrivit acestei legi. Prin decizia nr. 7/HP/2016, instanța supremă nuan- 
țează criteriul evaluării globale a legii penale mai favorabile ca fiind aplicabil numai 
în situațiile de succesiune de legi penale în timp, chiar dacă infracțiunile comise în 
aceste situaţii sunt concurente cu alte infracțiuni pentru care operează principiul acti- 
vităţii legii penale (art. 3 C.pen.). Așadar, nu va fi încălcat criteriul evaluării globale 
a legii penale mai favorabile, chiar dacă, în aceeași cauză cu privire la infracțiunile 
comise anterior datei de 1 februarie 2014 a fost stabilită în temeiul aplicării globale 
ca lege penală mai favorabilă Codul penal din 1969, iar actualul Cod penal se aplică 
pentru infracțiunile comise ulterior datei de 1 februarie 2014 (ca lege în vigoare la 
data comiterii faptei) şi pentru regimul sancţionator al concursului de infracțiuni, 
avându-se în vedere în această privinţă şi dispoziţiile art. 10 LPANCP. 


În materia concursului de infracţiuni când legea nouă prevede un tratament 
sancționator agravat al concursului de infracțiuni față de legea veche, iar prima 
infracțiune a fost comisă sub imperiul legii vechi, în vreme ce cea de-a doua infrac- 
țiune a fost comisă sub imperiul legii noi, tratamentul sancționator al concursului 
de infracțiuni va fi stabilit potrivit legii noi, mai grele sub acest aspect, deoarece 
numai din momentul comiterii celei de-a doua infracțiuni se poate reține naşterea 
concursului de infracțiuni!;, având în vedere momentul la care se poate vorbi de o 
pluralitate de infracțiuni, nu se poate considera că tratamentul sancționator agravat al 
concursului prevăzut de legea nouă se va aplica retroactiv; un raționament similar 
poate fi aplicat şi în ipoteza în care infracţiunea ce constituie cel de-al doilea termen 
al recidivei sau al pluralității intermediare a fost comisă după intrarea în vigoare a 
legii noi, care prevede un tratament sancționator agravat pentru aceste forme ale 


! De pildă, în cazul în care aceeași persoană comite o infracţiune de furt în decembrie 2013 
(când era în vigoare Codul penal din 1969) şi o infracţiune de tâlhărie în iunie 2014 (după 
intrarea în vigoare a noului Cod penal) se constată că pluralitatea de infracţiuni s-a născut 
numai sub imperiul legii noi. În acest caz, tratamentul sancţionator al concursului de infrac- 
ţiuni se va aplica potrivit noului Cod penal, legea în vigoare la momentul naşterii concursului 
de infracţiuni. O astfel de logică de aplicare a legii penale este prevăzută explicit şi de art. 10 
LPANCP. În final, trebuie avut în vedere că una dintre condiţiile pentru aplicarea art. 5 C.pen. 
este aceea a existenţei unei succesiuni de legi penale în timp care să reglementeze diferit 
regimul sancţionator al concursului de infracţiuni. Or, o astfel de ipoteză nu este incidentă în 
legătură cu exemplul dat în condiţiile în care regimul problematica sancţionării concursului de 
infracţiuni s-a născut numai sub imperiul noului Cod penal. 

pluralității de infracțiuni, față de momentul la care se poate vorbi de existența stării 
de recidivă sau de pluralitate intermediară; în acest sens, art. 10 LPANCP! prevede 
că „Tratamentul sancționator al pluralităţii de infracţiuni se aplică potrivit legii noi 
atunci când cel puţin una dintre infracțiunile din structura pluralităţii a fost comisă 


sub legea nouă, chiar dacă pentru celelalte infracțiuni pedeapsa a fost stabilită potrivit 
2. 


legii vechi, mai favorabilă”; 
II noni e ae ne E ee 

! Prin DCC nr. 822/2015, Curtea Constituţională a respins ca neîntemeiată excepţia de 
neconstituționalitate a art. 10 LPANCP (care la momentul elaborării a avut ca premisă 
aplicarea legii penale pe instituții autonome), atenuând efectele Deciziei nr. 265 din 6 mai 
2014 cu privire la aplicarea globală a legii penale mai favorabile. Astfel, instanţa de con- 
tencios constituţional a reţinut în parag. 12-16 ale deciziei: „tratamentul sancționator al plura- 
lităţii de infracțiuni se aplică potrivit legii noi atunci când cel puţin una dintre infracțiunile din 
structura pluralității a fost comisă sub legea nouă, chiar dacă pentru celelalte infracțiuni 
pedeapsa a fost stabilită potrivit legii vechi, mai favorabilă. Cu alte cuvinte, dacă cel puţin una 
dintre infracțiunile concurente a fost comisă după intrarea în vigoare a noului Cod penal, se va 
aplica legea penală mai favorabilă numai la individualizarea pedepsei pentru infracțiunile 
comise sub legea veche, iar tratamentul sancționator al concursului va fi în mod obligatoriu 
cel prevăzut de noul Cod penal, chiar dacă este mai sever, deoarece sub imperiul acestuia s-a 
desăvârșit configurația concursului. Curtea reține că, prin reglementarea art. 10 LPANCP, 
legiuitorul a urmărit să evite controversele doctrinare apărute în momentul intrării în vigoare a 
Codului penal din 1969, aşa încât a consacrat explicit soluția majoritară conturată în practica 
acelei perioade, potrivit căreia tratamentul sancționator al pluralității de infracțiuni se aplică 
potrivit legii noi atunci când cel puţin una dintre infracțiunile din structura pluralității a fost 
comisă sub legea nouă, chiar dacă pentru celelalte infracțiuni pedeapsa a fost stabilită potrivit 
legii vechi, mai favorabile. (...) Totodată, Curtea reține că, aparent, art. 10 LPANCP instituie, 
prin voința legiuitorului, o lex tertia, permiţând, în privinţa tratamentului sancționator al plu- 
ralității de infracțiuni, aplicarea unei alte legi decât cele aplicate pentru majoritatea infracțiu- 
nilor componente ale pluralității. Curtea constată însă că art. 10 LPANCP reglementează 
tratamentul sancționator al pluralităţii de infracțiuni care și-a desăvârşit configurația prin 
comiterea ultimei infracţiuni sub legea nouă, așa încât pedeapsa rezultantă urmează să se 
aplice potrivit principiului «legii mai conforme cu interesele apărării sociale», care este legea 
nouă. Curtea reține că stabilirea limitelor apărării sociale este atributul exclusiv al legiuito- 
rului, conform politicii penale a statului, potrivit rolului său constituțional de unică autoritate 
legiuitoare a ţării, prevăzut la art. 61 alin. (1) din Legea fundamentală. Prin urmare, principiul 
aplicării legii penale mai blânde pentru infractor nu trebuie privit în mod absolut, ci în raport 
cu interesul apărării sociale, care nu permite crearea unei situații juridice mult prea favorabile 
acestuia. De altfel, Curtea constată că, în aplicarea pedepsei rezultante, în ipoteza reglemen- 
tată de art. 10 din Legea nr. 187/2012, nu se poate reține existența unei succesiuni de legi 
penale, momentul în raport cu care se apreciază aplicarea legii penale în timp fiind cel al reali- 
zării integrale, al definitivării concursului real de infracțiuni. În aceste condiţii este obligatorie 
aplicarea legii noi tratamentului sancționator al concursului de infracțiuni aşadar, doar atunci 
când cel puţin una dintre infracțiunile concurente a fost săvârşită după intrarea în vigoare a 
noii legi, nefiind obligatorie aplicarea legii noi atunci când toate faptele sunt comise sub legea 
veche, dar judecarea lor are loc sub legea nouă, în această din urmă ipoteză urmând a se face 
aplicarea celor statuate de Curtea Constituţională prin Decizia nr. 265 din 6 mai 2014”. În 
acelaşi sens, a se vedea DCC nr. 210/2016, nr. 337/2016 şi nr. 545/2016. 

? Urmare a acestei prevederi legale pot exista şi situaţii injuste, dar nu neconstituţionale, în 
Procesul de contopire a pedepselor — de pildă, în cazul în care o persoana a fost condamnată la 

f3. deşi prin decizia nr. 15/HP/2016 instanţa supremă a respins a inadmisibilă, 
sesizarea formulată de Curtea de Apel Constanţa în vederea pronunțării unei hotărâri 
prealabile pentru dezlegarea în principiu a problemei de drept, respectiv: „Dacă în 
interpretarea dispoziţiilor art. 10 din Legea nr. 187/2012 şi în aplicarea art. 5 C.pen., 
în cazul unei operaţiuni de contopire a unei pedepse aplicate în temeiul noului Cod 
penal, pentru o infracţiune săvârşită sub imperiul Codului penal din 1969, aflată în 
curs de judecată, cu o pedeapsă aplicată în temeiul noului Cod penal printr-o hotărâre 
judecătorească definitivă, pentru o infracţiune concurentă săvârşită sub imperiul 
Codului penal din 1969, se impune aplicarea tratamentului sancționator al pluralităţii 
de infracţiuni prevăzut de legea penală în vigoare la momentul efectuării operaţiunii 
de contopire sau aplicarea tratamentului sancţionator al pluralității de infracţiuni 
prevăzut de legea penală în vigoare la momentul săvârşirii faptelor”, în motivarea 
soluţiei pronunţate a reţinut că, deşi „pentru una din infracțiunile ce face obiectul 
concursului s-a stabilit o lege penală mai favorabilă şi s-a aplicat o pedeapsă printr-o 
hotărâre anterioară rămasă definitivă, aceasta nu are relevanță pentru stabilirea 
globală a legii penale mai favorabile în prezenta cauză. Analiza legii penale mai 
favorabile trebuie realizată în cauza dedusă judecății, ca atare, ea trebuie să vizeze 
instituțiile incidente în respectiva cauză (stabilirea unei pedepse pentru infracţiunea 
dedusă judecății şi regimul sancționator al concursului de infracțiuni), altfel s-ar 
încălca dispoziţiile Deciziei nr. 265 din 6 mai 2014 pronunţată de Curtea Consti- 
tuţională (M.Of. nr. 372 din 20 mai 2014), care impun o analiză globală a legii penale 
mai favorabile, fără combinarea prevederilor din legi penale succesive. Aceasta însă 
nu înseamnă, aşa cum au concluzionat unele instanţe, că, în mod automat, con- 
cursului de infracţiuni din speţă trebuie să îi fie aplicat tratamentul sancţionator 
prevăzut de noul Cod penal pentru că încadrarea juridică a infracţiunii deduse 
judecății a fost făcută în baza acestui Cod. Instanţa învestită cu soluţionarea apelului 
inculpatului trebuie să facă o analiză a întregii cauze deduse judecății (în care trebuie 
să aibă în vedere şi obligativitatea aplicării dispoziţiilor privind concursul de 
infracţiuni) şi nu să stabilească mai întâi legea penală mai favorabilă pentru infrac- 
țiunea din speţă, iar apoi să încerce să detecteze textul de lege aplicabil concursului 
de infracţiuni”; apreciez că situaţia juridică supusă dezbaterii putea fi soluţionată în 
mod mult mai facil în ipoteza în care contopirea pedepselor se realiza doar în faza de 
executare prin aplicarea deciziei nr. 29/HP/2015, în măsura în care această proce- 
dură nu conducea la supunerea condamnatului la un risc de privare de libertate 
nelegală, la data efectuării contopirii. 


3.4.4. Aplicarea legii penale mai favorabile în privinţa pedepselor comple- 
mentare și accesorii 


- spre deosebire de art. 13 alin. (2) C.pen. din 1969, art. 5 C.pen. nu mai cuprinde 
nicio prevedere cu privire la modalitatea de aplicare a acestora în cazul succesiunii de 


pedeapsa închisorii pentru 20 de interacțiuni concurente comise înainte de 1 februarie 2014 
pentru care a fost realizată deja contopirea în temeiul Codului penal din 1969, iar ulterior este 
judecat pentru o ultima infracţiune, concurentă cu celelalte, dar comisă după 1 februarie 2014 
şi pentru care este stabilită pedeapsa amenzii. 

legi în timp; în vederea aplicării unitare a legii penale, art. 12 alin. (1) LPANCP a 
stipulat că, în cazul succesiunii de legi penale intervenite până la rămânerea defi- 
pitivă a hotărârii de condamnare, pedepsele accesorii şi complementare se aplică 
potrivit legii care a fost identificată ca lege mai favorabilă în raport cu infracțiunea 
comisă; așadar, pedepsele complementare și accesorii vor fi aplicate în condiţiile 
legii penale stabilite a fi mai favorabilă pentru aplicarea pedepsei principale (lipsa 
autonomiei pedepselor accesorii şi complementare faţă de pedeapsa principală); 


- astfel, în cazul în care pedeapsa principală a fost stabilită potrivit legii vechi mai 
favorabile, instanţa nu poate aplica pe lângă aceasta pedepsele accesorii şi comple- 
mentare care au corespondent în legea nouă, în conținutul şi limitele prevăzute de 
aceasta, chiar dacă legea nouă este mai favorabilă sub acest aspect, ci va trebui să 
aplice pedepsele accesorii şi complementare prevăzute de legea veche, în funcție de 
care a fost stabilită pedeapsa principală; tot astfel, dacă legea penală veche a fost 
considerată ca fiind mai favorabilă, pedepsele accesorii și complementare se vor aplica 
potrivit acestei legi, chiar dacă acestea nu mai au un corespondent în legea nouă; 


- în cazul în care legea nouă a fost apreciată mai favorabilă în privința pedep- 
selor principale care au fost aplicate potrivit acesteia, pedepsele accesorii și comple- 
mentare se vor aplica în condiţiile prevăzute de legea nouă; excepție de la această 
ultimă ipoteză face pedeapsa complementară a publicării hotărârii de condam- 
nare, prevăzută de art. 55 lit. c) C.pen., care nu poate fi aplicată infracțiunilor 
comise înainte de intrarea în vigoare a noului Cod, chiar dacă pedeapsa princi- 
pală este stabilită potrivit Codului penal [art. 12 alin. (2) LPANCP]; 


- de pildă, în cazul infracțiunii de evadare comise în varianta agravată prin folosire 
de violenţe sau arme, pedeapsa prevăzută de art. 269 alin. (2) C.pen. din 1969 este 
închisoarea de la 2 la 8 ani, în vreme ce pedeapsa prevăzută de art. 285 alin. (2) C.pen. 
este închisoarea de la 1 la 5 ani și interzicerea exercitării unor drepturi. Rezultă, astfel, 
că pentru această faptă legea penală mai favorabilă sub aspectul pedepsei principale 
este art. 285 alin. (2) C.pen., care prevede un maxim special mai redus. Pe lângă 
aceasta urmează a fi aplicată obligatoriu pedeapsa complementară a interzicerii unor 
drepturi potrivit Codului penal, chiar dacă art. 269 alin. (2) C.pen. din 1969 nu 
prevedea obligativitatea aplicării pedepsei complementare a interzicerii unor drepturi; 


- dispoziţiile art. 12 alin. (1) LPANCP se aplică în mod corespunzător și infrac- 
torilor persoane juridice; aşadar, pedepsele complementare vor fi aplicate infrac- 
torului persoană juridică în condiţiile legii penale stabilite a fi mai favorabilă 
pentru aplicarea pedepsei principale a amenzii. 


3.4.5. Aplicarea legii penale mai favorabile în privinţa măsurilor de siguranță 


- Codul penal şi Legea de punere în aplicare a noului Cod penal nu prevăd reguli 
speciale pentru aplicarea legii penale mai favorabile în privința măsurilor de sigu- 
ranță; rezultă că, în principiu, instanţa va trebui să analizeze comparativ dispozițiile 
din vechiul Cod şi cele din Codul penal actual pentru determinarea legii penale mai 
favorabile, iar măsurile de siguranţă se vor aplica potrivit legii penale determinate în 
ansamblu ca fiind mai favorabilă; 


- o situație de excepție se remarcă în privinţa interzicerii de a se afla în anumite 
localități, expulzării și interdicției de a reveni în locuinţa familiei, care sunt prevăzute 

de Codul penal drept pedepse complementare, iar nu ca măsuri de siguranță, așa cum 
erau reglementate de vechiul Cod; în cadrul evaluării globale a legii penale mai 
favorabile se va avea în vedere şi analiza comparativă a regimului măsurilor de 
siguranţă ale interzicerii de a se afla în anumite localități, expulzării şi interdicției de 
a reveni în locuința familiei, prevăzut de vechiul Cod şi regimul pedepselor 
complementare constând în interzicerea de a se afla în anumite localități, expulzarea 
şi interdicția de a reveni în locuinţa familiei, prevăzut de Codul penal (condiţii de 
dispunere, durată, pedeapsă minimă stabilită etc.), astfel, trebuie remarcat faptul că 
vechiul Cod prevedea un regim mai favorabil în privința măsurii de siguranță a 
interzicerii de a se afla în anumite localități și interdicției de a reveni în locuința 
familiei, fiind astfel legea penală mai favorabilă în această privință; în schimb, 
Codul penal este lege penală mai favorabilă prin raportare la pedeapsa comple- 
mentară a expulzării, care poate fi dispusă numai pe o perioadă de cel mult 5 ani şi 
numai dacă infractorului i-a fost aplicată o pedeapsă; 


- dacă Codul penal este legea mai favorabilă, în baza art. 12 alin. (1) LPANCP, 
interzicerea de a se afla în anumite localităţi, expulzarea şi interdicția de a reveni în 
locuința familiei por fi dispuse numai ca pedepse complementare, dacă instanța 
consideră că o astfel de pedeapsă este necesară şi proporțională cu scopul urmărit; 


- Curtea Constituțională s-a pronunțat cu privire la aplicarea în timp a legii penale 
mai favorabile şi în materia confiscării extinse. Astfel, prin DCC nr. 356/2014, 
Curtea Constituţională a arătat că dispoziţiile art. 118? alin. (2) lit. a) C.pen. din 1969 
sunt constituționale în măsura în care confiscarea extinsă nu se aplică asupra 
bunurilor dobândite înainte de intrarea în vigoare a Legii nr. 63/2012 pentru modi- 
ficarea şi completarea Codului penal al României şi a Legii nr. 286/2009 privind 
Codul penal. Ulterior, în acelaşi sens, însă cu referire la Codul penal actual, în data de 
15 ianuarie 2015, prin DCC nr. 11/2015, Curtea Constituţională a decis că dispozițiile 
art. 112! alin. (2) lit. a) C.pen. sunt constituţionale în măsura în care confiscarea 
extinsă nu se aplică asupra bunurilor dobândite înainte de intrarea în vigoare a 
Legii nr. 63/2012 pentru modificarea și completarea Codului penal al României și 
a Legii nr. 286/2009 privind Codul penal; prin urmare, indiferent de legea care va 
fi apreciată ca fiind mai favorabilă, confiscarea extinsă nu va putea fi dispusă decât 
cu privire la bunuri dobândite începând cu data de 22 aprilie 2012. 


3.5. Aplicarea legii penale mai favorabile intrate în vigoare ulterior 
rămânerii definitive a hotărârii judecătorești 
3.5.1. Condiţii de aplicare 


- art. 6 C.pen. reglementează numai ipotezele de aplicare obligatorie a legii 
penale noi mai favorabile, renunțând la dispoziţiile referitoare la aplicarea facul- 
tativă în vederea întăririi autorității de lucru judecat a hotărârii penale definitive; 
astfel, s-a instituit o limitare a res iudicata în scopul respectării principiului consti- 
tuțional al legalităţii pedepsei; 

- în mod întemeiat s-a reținut în decizia nr. 6/HP/2014 că: „Scopul reglementării 
art. 6 C.pen. este de a oferi suport legal unei pedepse definitive în raport cu noua 
lege, care este mai favorabilă, pe timpul executării acestei pedepse și până la 

încetarea oricăror efecte ale condamnării ce vor interveni prin reabilitare și, totodată, 
de a asigura egalitatea de tratament juridic și legalitatea în aplicarea pedepselor; 
Principiul legalității pedepselor impune ca pedeapsa aplicată în baza legii vechi să 
aibă susţinere și în legea nouă, nefiind admisă executarea unei pedepse mai mari 
decât cea aplicabilă potrivit legii noi mai favorabile. Prin garantarea principiului 
legalităţii se face o individualizare legală a pedepsei, înlăturându-se partea din 
pedeapsă care depăşeşte maximul aplicabil sub legea nouă fără a face o nouă indi- 
vidualizare” (s.n., M.U.); 


- nu vor fi aplicabile dispozițiile art. 6 C.pen., în cazurile în care legea penală mai 
favorabilă a fost evaluată cu autoritate de lucru judecat în cursul procesului penal 
potrivit art. 5 C.pen. cu privire la aceleaşi infracțiuni; 


- în logica aplicării art. 6 C.pen., singura lege care poate fi considerată a fi mai 
favorabilă este legea nouă intrată în vigoare după data rămânerii definitive a hotărârii 
judecătorești (aplicare retroactivă a legii noi mai favorabile), analiza fiind limitată la 
regimul sancționator prevăzut de aceasta pentru infracţiunea comisă, fără a putea fi 
puse în discuţie celelalte aspecte ce ţin de existenţa faptei, condiţiile de incriminare, 
încadrarea juridică sau de tragere la răspundere penală care au intrat deja în puterea 
lucrului judecat; ca excepţie, pentru identitate de rațiune, consider că dispoziţiile 
art. 6 C.pen. pot fi aplicate şi în ipoteza în care legea nouă mai favorabilă a intrat în 
vigoare după data pronunțării hotărârii primei instanţe, iar sentinţa a rămas definitivă 
prin neapelare; 

- instanța supremă a analizat dintr-o perspectivă generală logica art. 6 C.pen. în 
decizia nr. 1/HP/2014 reținând următoarele: „din cuprinsul art.6 C.pen. rezultă 
condiţiile în care operează aplicarea obligatorie a legii mai favorabile potrivit 
art. 6 C.pen. (s.n., M.U.): a) să existe o hotărâre de condamnare la pedeapsa deten- 
țiunii pe viață, a închisorii, a amenzii sau o hotărâre de aplicare a unei măsuri educa- 
tive; b) înainte de executarea pedepsei sau a măsurii educative, în timpul executării 
acestora sau chiar după executarea lor integrală să intervină o lege penală nouă; 
c) legea penală nouă să prevadă o pedeapsă sau măsură educativă mai ușoară decât 
pedeapsa oii măsura educativă prevăzută de legea în temeiul căreia s-a pronunțat 
hotărârea definitivă; d) pedeapsa sau măsura educativă aplicată prin hotărârea 
judecătorească definitivă să depășească maximul pedepsei prevăzute de legea nouă 
sau să fie mai grea. O primă observaţie pe care o facem este aceea că, privitor la 
pedepsele definitive, prin aplicarea legii penale mai favorabile, legiuitorul nu a 
înțeles să repună în discuţie criteriile de stabilire și individualizare a sancțiunii, ci 
numai să înlăture de la executare acea parte din sancțiune care excedează maxi- 
mului prevăzut de legea nouă, respectiv acea sancțiune mai grea care nu mai este 
prevăzută de legea nouă. Dacă în cazul aplicării legii penale mai favorabile, în cursul 
procesului, anterior rămânerii definitive a hotărârii, instanța trebuie să opereze, în 
concret, o stabilire a sancțiunii în raport cu limitele de pedeapsă prevăzute de fiecare 
dintre legile succesive și să aplice aceste criterii în limitele legii identificate ca fiind 
mai favorabilă, acest procedeu este total diferit în raport cu ipotezele avute în vedere 
în art. 6 C.pen. Aplicarea obligatorie a legii mai favorabile după judecarea definitivă a 
cauzei, așa cum rezultă din cele de mai sus, prezintă unele particularităţi față de 

aplicarea legii mai favorabile faptelor în curs de judecată. Astfel, în cazul aplicării 
obligatorii a legii mai favorabile după judecarea definitivă a cauzei, legea mai 
favorabilă nu poate fi decât legea nouă care retroactivează (cu excepția pedep- 
selor complementare), pe când în cazul faptelor în curs de judecată, legea mai 
favorabilă poate fi legea nouă, care retroactivează sau legea veche care ultraac- 
tivează” (s.n., M.U.); 


- aplicarea legii penale mai favorabile post sententiam vizează atât pedepsele care 
au fost executate sau care sunt considerate ca executate, cât şi pe cele pentru care nu s-a 
început executarea ori a fost suspendată executarea! sau care se află în curs de 
executare (inclusiv în ipoteza în care s-a dispus liberarea condiționată); 


- nu interesează, pentru aplicarea legii penale mai favorabile post sententiam, faptul 
că legea nouă prevede mai multe forme atenuate ale infracțiunii sau efecte mai extinse 
în cazul reţinerii circumstanțelor atenuante ori faptul că acțiunea penală se pune în 
mişcare la plângerea prealabilă la persoanei vătămate și/sau împăcarea înlătură 
răspunderea penală; 


- după intrarea în vigoare a Codului penal nu se poate considera că dispozițiile 
art. 15 C.pen. din 1969 privind aplicarea facultativă post sententiam a legii penale 
mai favorabile urmează a fi aplicate ultraactiv, în calitate de legea penală mai 
favorabilă, pentru infracțiunile comise înainte de intrarea în vigoare a Codului penal 
şi pentru care s-a aplicat o pedeapsă printr-o hotărâre rămasă definitivă înainte de 
intrarea în vigoare a Codului penal, față de dispozițiile art. 4 LPANCP, potrivit 
cărora „Pedeapsa aplicată pentru o infracțiune printr-o hotărâre ce a rămas definitivă 
sub imperiul Codului penal din 1969, care nu depășește maximul special prevăzut de 
Codul penal, nu poate fi redusă în urma intrării în vigoare a acestei legi”. Iar art. 4 
LPANCP se aplică numai pentru viitor, şi nu retroactiv, fiind întru totul conform 
exigențelor constituționale; 


- deşi Codul penal face referire explicită la ipotezele de aplicare a art. 6 prin 
raportare la pedepsele aplicate prin hotărâri de condamnare (cu executare în regim de 


1 În mod eronat s-a reținut în parag. 37 al considerentelor DCC nr. 651/2018 că aplicarea 
legii penale mai favorabile în temeiul art. 6 C.pen. se dispune „numai dacă pedeapsa urmează 
să se execute sau este în curs de executare, nu şi dacă aceasta a fost suspendată”. Consider că 
garantarea principiului legalității pedepsei impune ca art. 6 C.pen. să fie aplicat inclusiv în 
cazul soluţiilor de condamnare cu suspendarea sub supraveghere (sau condiționată, dacă 
vechiul Cod penal a fost aplicat ca lege penală mai favorabilă), reducerea în acest caz a limi- 
telor de pedeapsă putând produce efecte cu privire la incidenţa reabilitării (de pildă, în situa- 
tiile în care soluţiile de condamnare au fost pronunţate în temeiul Codului penal din 1865), sau 
la analiza întrunirii condiţiilor recidivei postcondamnatorii ori ale pluralității intermediare, sau 
ale recidivei postexecutorii. Faţă de dispoziţiile art. 146 din Constituţia României, opinez că 
aceste evaluări eronate ale instanţei de contencios constituțional nu sunt opozabile instan- 
țelor de judecată, deoarece Curtea Constituţională nu are atribuţii relative la interpretarea şi 
aplicarea şi dispoziţiilor legale la cazuri concrete, acestea fiind atributul exclusiv al Înaltei 
Curți de Casaţie şi Justiţie şi al instanţelor de judecată, conform art. 126 alin. (1) şi (3) din 
Constituţia României, iar aceste considerente nu vizează dispoziţiile art. 4 C.pen. a cărui 
constituționalitate a fost analizată în această decizie. 

detenție sau cu suspendare sub supraveghere a executării pedepsei), nu trebuie omis 
faptul că, în procesul de individualizare a pedepselor, acestea pot fi stabilite şi atunci 
când instanța dispune amânarea aplicării pedepsei; nu cred că intenția legiuitorului a 
fost aceea de a exclude din sfera de aplicare a art. 6 C.pen. situaţiile în care pedeapsa 
este stabilită, dar instanţa dispune amânarea aplicării pedepsei, față de scopul urmărit 
de respectare a principiului legalității pedepsei şi având în vedere interpretarea prin 
analogie in bonam partem, aşadar, consider că art. 6 C.pen. trebuie interpretat ca având 
o exprimare generică şi că acesta trebuie aplicat și în ipoteza pedepselor stabilite, dar 
neaplicate! în condiţiile în care modalitatea de individualizare a tratamentului 
sancționator aleasă prin hotărârea definitivă este amânarea aplicării pedepsei?; 


- competenţa de aplicare a principiilor legii penale mai favorabile prevăzute de 
art. 6 C.pen. aparţine instanţei de executare sau, dacă cel condamnat se află în 
executarea pedepsei sau a unei măsuri educative, instanţa corespunzătoare în grad în 
a cărei rază teritorială se află locul de deţinere sau, după caz, centrul educativ ori 
centrul de detenţie; instanța competentă va face aplicarea art. 6 C.pen., din oficiu sau 
la cererea procurorului ori a persoanei condamnate în cadrul procedurii prevăzute de 
art. 595 C.proc.pen. 


R Atunci când se pune problema aplicării legii penale mai favorabile 
după judecarea definitivă a cauzei, nu se mai pot analiza toate criteriile care se 
au în vedere în situația în care cauza este în curs de judecată, întreg textul art. 6 
referindu-se doar la cuantumul pedepselor, la conținutul și limitele măsurilor 
educative și ale măsurilor de siguranță. Autoritatea de lucru judecat trebuie 
respectată, inclusiv de către legiuitor sau judecător, astfel încât intervenția 
asupra condamnării şi pedepsei aplicate definitiv să fie minimă. Înfrângerea 
autorităţii de lucru judecat trebuie să fie neapărat necesară, iar modificarea hotă- 
rârii definitive trebuie să se realizeze numai în limitele necesităţii identificate, 
respectiv numai atunci când s-ar încălca principiul legalităţii incriminării (în 
cazul condamnării definitive pentru infracţiuni dezincriminate de legea nouă) 
sau principiul legalităţii sancțiunii (aceeași infracțiune este pedepsită în legea 
nouă cu un alt tip de pedeapsă, mai ușoară, respectiv, deşi este posibilă aplicarea 
aceluiaşi tip de pedeapsă, cuantumul maxim aplicabil conform legii noi este mai 
mic decât pedeapsa efectiv aplicată sub imperiul vechii legi). În cadrul aplicării 
obligatorii a legii penale mai favorabile pedepselor definitive, nu are loc o nouă 
individualizare judiciară a pedepsei, ci o individualizare legală. Aceasta pentru 
că în privința legii vechi individualizarea a epuizat toate criteriile (legale și 

! Aceste pedepse vor deveni executabile în ipoteza în care se dispune revocarea amânării 
SE caz în care, în ipoteza succesiunii de legi penale în timp va trebuie să fie aplicat art. 6 

pen. 

2 În același sens, a se vedea F. Streteanu, D. Niţu, op. cit., vol. I, p. 147. În sensul aplicării 
art. 6 C.pen. numai în cazul soluțiilor de condamnare, a se vedea Ctin. Mitrache, C. Mitrache, 
Drept penal. Partea generală, Ed. Universul Juridic, Bucureşti, 2014, p. 139. 

? Se remarcă, aşadar, că nu întotdeauna instanța care a pronunțat hotărârea care se execută 
va fi şi cea care va face aplicabilitatea art. 6 C.pen. 

judiciare), pe când în privința legii noi, se va face numai o individualizare 
legală, pedeapsa putând fi redusă numai dacă depășește maximul pe care con- 
damnatul l-ar fi putut primi, conform legii noi, nu doar pentru fiecare infracțiune 
analizată separat, ci și pentru întreg complexul infracțional (forme calificate ale 
infracţiunii, circumstanțe agravante, tratamentul pluralității de infracțiuni). 
Rațiunea dispoziţiilor din art. 6 C.pen. nu este aceea de a-l aduce pe condamnat 
în aceeași situație în care s-ar fi aflat dacă succesiunea de legi ar fi intervenit în 
cursul procesului, ci doar de a garanta respectarea principiului legalității, 
înlăturând partea din pedeapsă care depăşeşte maximul aplicabil sub legea nouă. 
Pentru aplicarea dispoziţiilor art. 6 C.pen. prezintă relevanță doar modificările 
limitelor de pedeapsă, nu şi modificarea altor condiţii de care depinde sancțio- 
narea infractorului. În practică, singurele analize care se realizează după rămâ- 
nerea definitivă a unei cauze, sunt cele referitoare la dezincriminare și, apoi, 
dacă ambele legi incriminează acea faptă, pentru determinarea caracterului mai 
favorabil se are în vedere numai cuantumul sau conținutul pedepsei (mitior 
poena) (C.A. Cluj, secția penală, decizia nr. 117 din 26 martie 2014). 


3.5.2. Ipoteze de aplicare a art. 6 C.pen.: 


a) dacă după rămânerea definitivă a hotărârii de condamnare la pedeapsa 
închisorii sau a amenzii şi până la executarea completă a acesteia a intervenit o 
lege care prevede o pedeapsă mai ușoară, sancţiunea aplicată conform legii 
vechi, dacă depăşeşte maximul special prevăzut de legea nouă pentru infrac- 
țiunea săvârșită, se va reduce la acest maxim [art. 6 alin. (1) C.pen.]; 


- în acelaşi sens, art. 4 LPANCP prevede că pedeapsa aplicată pentru o infracțiune 
printr-o hotărâre ce a rămas definitivă sub imperiul Codului penal din 1969, care nu 
depășește maximul special prevăzut de Codul penal, nu poate fi redusă în urma 
intrării în vigoare a acestei legi; 


- prin această ipoteză de aplicare a legii penale mai favorabile nu va opera o 
reindividualizare a pedepselor stabilite cu autoritate de lucru judecat prin raportare la 
limitele de pedeapsă prevăzute de legea nouă, ci doar o reducere a cuantumului 
pedepsei stabilite definitiv la maximul special prevăzut de legea nouă mai favorabilă; 


- aşadar, este necesar să existe o condamnare definitivă la pedeapsa închisorii sau 
a amenzii în baza legii vechi, iar aceasta să nu fi fost executată complet sau să fi fost 
considerată ca executată (de pildă, prin efectul grațierii postcondamnatorii a întregii 
pedepsei sau a restului rămas de executat ori prin intervenţia prescripției executării 
pedepsei) până în momentul intrării în vigoare a legii penale mai favorabile care 
prevede un maxim special mai redus decât pedeapsa efectiv şi definitiv aplicată în 
temeiul legii vechi; 


- atunci când s-a dispus condamnarea definitivă la pedeapsa amenzii penale 
(indiferent dacă legea veche prevedea pentru infracțiune numai pedeapsa amenzii sau 
pedeapsa amenzii alternativ cu pedeapsa închisorii), aplicarea legii penale în temeiul 
art. 6 alin. (1) C.pen. se face dacă noua lege prevede numai pedeapsa amenzii (nu 
alternativ cu pedeapsa închisorii, ceea ce ar presupune un nou proces de individuali- 
zare) al cărei maxim special este mai redus decât pedeapsa efectiv aplicată, în acest 
caz, pedeapsa amenzii se va reduce la maximul special prevăzut de legea nouă; nu se va 

putea aplica art. 6 alin. (1) C.pen. dacă pedeapsa prevăzută de legea nouă este amenda 
alternativ cu închisoarea, ori în cazul în care pedeapsa efectiv aplicată în temeiul legii 
vechi este mai mică decât maximul special al pedepsei prevăzut de legea nouă; 


- pentru a se asigura corecta aplicare a legii penale mai favorabile în cazul 
pedepselor cu amenda aplicate definitiv în Codul penal din 1969, Legea de punere în 
aplicare a noului Cod penal a prevăzut în art. 13 măsuri de natură a facilita stabilirea 
mitior lex, având în vedere că potrivit Codului penal se instituie sistemul 
zilelor-amendă; astfel, în cazul amenzilor stabilite definitiv sub imperiul Codului 
penal din 1969, aplicarea obligatorie a legii penale mai favorabile se face prin 
compararea amenzii aplicate cu suma ce rezultă din prevederile art. 61 alin. (2) şi (4) 
C.pen. prin utilizarea unui cuantum de referință pentru o zi-amendă în sumă de 150 
lei. Dimpotrivă, în cazul persoanelor juridice condamnate definitiv, cuantumul de 
referință pentru o zi-amendă, utilizat pentru aplicarea prevederilor art. 137 alin. (2) 
şi (4) C.pen., va fi de 2.000 lei; 


- în situaţia în care s-a dispus condamnarea definitivă la pedeapsa închisorii, 
aplicarea legii penale în temeiul art. 6 alin. (1) C.pen. se face numai în cazul în care 
noua lege prevede pedeapsa închisorii (chiar alternativ cu pedeapsa amenzii) al 
cărei maxim special este mai redus decât pedeapsa efectiv aplicată, este totuşi 
necesar ca maximul special prevăzut de legea nouă să fie mai redus decât cel pre- 
văzut de legea veche, deoarece numai în această situație ne aflăm în ipoteza aplicării 
legii penale mai favorabile, nu și atunci când limitele speciale ale pedepsei închisorii 
sunt aceleaşi atât în legea veche, cât şi în legea nouă; în acest caz, pedeapsa închisorii 
se va reduce la maximul special prevăzut de legea nouă; 


- nu se va putea aplica art. 6 alin. (1) C.pen. dacă pedeapsa efectiv aplicată în 
temeiul legii vechi este mai mică decât maximul special al pedepsei prevăzut de 
legea nouă (de pildă, pedeapsa de 20 de ani de închisoare, aplicată pentru săvârşirea 
infracțiunii de omor deosebit de grav, prevăzută de art. 174 alin. (1) - art. 176 
alin. (1) lit.a) C.pen. din 1969, nu va fi redusă, întrucât nu depăşeşte maximul 
special de 25 de ani prevăzut de legea nouă pentru infracțiunea de omor calificat 
prevăzut de art. 189 alin. (1) lit. h) C.pen. corespondentă vechii încadrări pentru care 
petentul a fost definitiv condamnat); 


- potrivit deciziei nr. 13/HP/2014 dispoziţiile art. 6 alin. (1) C.pen. sunt aplica- 
bile şi cu privire la hotărârea de condamnare pronunțată de un alt stat față de cetăţenii 
români, dacă aceasta a fost recunoscută în procedura reglementată de Legea 
nr. 302/2004, republicată; 


- prin decizia nr. 13/HP/2017 s-a arătat că dispoziţiile art. 6 C.pen. sunt incidente 
în ipoteza în care legea penală mai favorabilă a intervenit după liberarea condiţionată 
a persoanei condamnate, iar ulterior s-a dispus executarea restului de pedeapsă printr- 
o nouă hotărâre definitivă de condamnare prin care instanța nu s-a pronunţat cu 
privire la aplicarea legii penale mai favorabile după judecarea definitivă a cauzei, 
aşadar, dacă nu s-a verificat aplicabilitatea dispoziţiilor art. 6 C.pen. prin noua 
hotărâre definitivă de condamnare (cea prin care s-a dispus revocarea liberării condi- 
ționate şi executarea restului de pedeapsa), faptul că această hotărâre este ulterioară 
momentului intervenirii legii penale mai favorabile nu exclude aplicarea dispoziţiilor 

art. 6 C.pen., care au rolul de a asigura legalitatea pedepsei, inclusiv a pedepsei 
aplicate prin hotărârea definitivă iniţială de condamnare (din executarea căreia se 
dispusese liberarea condiţionată) când aceasta excedează maximului prevăzut de 
legea nouă mai favorabilă; 


- ca efect al DCC nr. 601/2018 a fost admisă excepţia de neconstituţionalitate a 
dispoziţiilor art. 129 alin. (2) lit. b) C.pen., în cazul existenţei unei pluralităţi de 
infracţiuni din care una/unele comise după majorat, pedeapsa maximă ce poate fi 
aplicată este cea a închisorii, la care se adaugă un spor fix de 1/4 din durata măsurii 
educative privative de libertate. În aceste condiţii, având în vedere că anterior 
publicării în Monitorul Oficial a DCC nr. 601/2018 era posibilă aplicarea unui spor 
superior limitei de 1/4, putându-se ajunge ca sporul să fie egal cu durata măsurii 
educative privative de libertate (cumul aritmetic), se impune aplicarea art. 6 C.pen. ori de 
câte ori sporul de pedeapsă aplicat este mai mare de 1/4 din durata măsurii educative, 
efectele DCC nr. 601/2018 fiind asimilate unei legi penale mai favorabile; 


% În aplicarea art.6 C.pen., a deciziei nr.1/2014 și a deciziei 
nr. 13/2014, pronunţate de Înalta Curte de Casaţie şi Justiţie, Completul pentru 
dezlegarea unor chestiuni de drept în materie penală, instanța română nu poate 
reduce în baza dispoziţiilor art. 39 alin. (1) lit. b) C.pen. pedeapsa rezultantă 
aplicată, prin cumul aritmetic, în cazul unui concurs de infracțiuni, prin hotă- 
rârea de condamnare pronunţată de instanța străină, întrucât, în conformitate cu 
dispoziţiile art. 135 alin. (7) lit. b) din Legea nr. 302/2004, republicată, adap- 
tarea pedepsei rezultante aplicate în cazul unui concurs de infracțiuni este 
permisă numai în ipoteza în care aceasta depășește totalul pedepselor stabilite 
pentru infracţiuni concurente sau limita maximă generală a pedepsei închi- 
sorii. Prin urmare, în ipoteza în care instanța străină a aplicat pedeapsa rezultantă 
prin cumul aritmetic, dacă instanța română a redus pedepsele stabilite prin 
hotărârea de condamnare pronunţată de instanța străină pentru infracțiuni concu- 
rente în temeiul deciziei nr. 13/2014 a Înaltei Curți de Casaţie și Justiţie, Com- 
pletul pentru dezlegarea unor chestiuni de drept în materie penală, noua pedeapsă 
rezultantă nu se aplică potrivit art. 39 alin. (1) lit. b) C.pen., ci prin menţinerea 
cumulului aritmetic aplicat de instanţa străină cu autoritate de lucru judecat 
(I.C.C.J., secția penală, decizia nr. 2508 din 9 septembrie 2014, www.scj.ro). 


K În aplicarea art. 6 C.pen., demersul instanței competente trebuie să se 
limiteze exclusiv la o comparație a legilor succesive, sub două aspecte: 1. cores- 
pondența dintre fapta concret comisă şi una dintre normele de incriminare ale 
legii noi, pentru a exclude o eventuală dezincriminare a faptei în accepțiunea 
art. 4 C.pen. şi art.3 din Legea nr. 187/2012; 2. evaluarea comparativă a 
pedepsei principale definitiv aplicate şi a maximului special prevăzut de legea 
nouă pentru infracţiunea săvârşită, pentru a se constata dacă există o disproporție 
de natură a impune reducerea obligatorie a pedepsei. În determinarea maximului 
special prevăzut de legea nouă, instanţa trebuie să se raporteze la limita maximă 
prevăzută în textul legal care sancţionează infracţiunea săvârşită, fără luarea în 
considerare a cauzelor de reducere sau de majorare a pedepsei. Aceasta deoarece 
raţiunea aplicării art. 6 C.pen. nu este aceea de a-l readuce pe condamnat în 
situaţia în care s-a aflat anterior rămânerii definitive a hotărârii, ci doar de a 

înlătura acel eventual plus de pedeapsă care nu mai are suport în legea nouă, mai 
favorabilă. Prin urmare, în aplicarea art. 6 C.pen., cauzele sau circumstanțele de 
agravare sau de atenuare a pedepsei nu vor fi valorificate distinct şi subsecvent 
reducerii pedepsei la nivelul maximului special, deoarece caracterul definitiv al 
hotărârii exclude repunerea în discuție a întregului tratament sancționator şi 
reconfigurarea acestuia în raport de alte dispoziții ale legii noi, cu excepția 
normei de incriminare. Distinct de limitele aplicării art. 6 C.pen., astfel definite, 
soluționarea contestației la executare întemeiată pe acest text trebuie să se 
conformeze, în egală măsură, unei reguli ce ține de esența procedurii, şi anume 
aceea a creării unei situații mai blânde pentru condamnat. Este exclusă, prin 
urmare, orice modificare a tratamentului sancționator ce ar putea antrena o 
agravare a situației sale, cum ar fi, de exemplu, aplicarea unui spor ce nu a fost 
valorificat în hotărârea inițială ori eventuala majorare a acestuia. Modificările 
aduse pedepsei definitiv stabilite trebuie să rămână minime şi să tindă doar la 
asigurarea, pe cât posibil, a legalității pedepsei executabile, potrivit dispozițiilor 
legii noi, cu respectarea, în egală măsură, a autorității de lucru judecat a 
hotărârii. O completă recalificare juridică a faptei de luare de mită comisă sub 
imperiul legii vechi obligă la valorificarea efectivă a tuturor circumstanțelor 
referitoare la conținutul constitutiv ori factorii infracțiunii, astfel cum au fost 
reținute prin hotărâre, inclusiv a calității în care a acționat subiectul activ. 
Evaluarea acestor elemente nu are semnificația unei „reinterpretări” a situației 
de fapt, ci reprezintă o condiție sine qua non pentru excluderea unei eventuale 
dezincriminări a faptei concrete, în accepțiunea art. 3 din Legea nr. 187/2012. 
Calitatea specială a subiectului activ circumstanțiat reprezintă, prin urmare, un 
element circumstanțial de atenuare/agravare, parte integrantă a conținutului 
juridic al „infracțiunii săvârşite”, în sensul art. 6 alin. (1) C.pen. şi trebuie avut 
în vedere la determinarea maximului special prevăzut de legea nouă 
(C.A. Bucureşti, secția a Il-a penală, decizia nr. 319 din 28 mai 2017, în A. lugan, 
C.pen. adnotat). 


Nu se poate face aplicarea art. 6 C.pen., întrucât, deşi pedeapsa 
aplicată pentru infracțiunea de violare de domiciliu de 5 ani închisoare este mai 
mare decât maximul special prevăzut de art. 224 C.pen., aceasta şi-a pierdut 
caracterul de infracțiune de sine stătătoare, devenind un element circumstanţial 
de calificare în cadrul infracțiunii de tâlhărie, incriminată de art. 234 alin. (1) 
lit. d) şi f) C.pen., ale cărei limite de pedeapsă se încadrează între 3 şi 10 ani. Or, 
nici pedeapsa aplicată pentru infracțiunea de violare de domiciliu absorbită 
(5 ani) şi nici pedeapsa aplicată pentru infracțiunea absorbantă de tâlhărie califi- 
cată (7 ani) nu depăşesc maximul special prevăzut de noua incriminare pentru 
infracțiunea complexă de tâlhărie, comisă în modalitatea agravată sus-menţio- 
nată, respectiv prin violarea domiciliului persoanei vătămate (Jud. Iaşi, sentința 
penală nr. 590/2014, definitivă, nepublicată). 


b) în cazul în care de la rămânerea definitivă a hotărârii de condamnare la 
detenţiunea pe viaţă şi până la executarea ei a intervenit o lege care prevede 
pentru aceeași faptă pedeapsa închisorii, pedeapsa cu detenţiunea pe viaţă se va 

înlocui cu maximul special al închisorii prevăzut de legea nouă pentru acea 
infracțiune [art. 6 alin. (2) C.pen.]; 

- aşadar, este necesar să existe o condamnare definitivă la pedeapsa detențiunii 
pe viaţă, în baza legii vechi, iar aceasta să fie în curs de executare sau să nu fie consi- 
derată ca executată până în momentul intrării în vigoare a legii penale mai favorabile, 
care prevede pentru aceeași faptă pedeapsa închisorii (pedeapsă unică sau alter- 
nativă cu amenda); 


- în cazul în care legea nouă prevede pedeapsa închisorii alternativ cu pedeapsa 
detențiunii pe viață, nu se va aplica legea penală mai favorabilă în temeiul art. 6 
alin. (2) C.pen., nefiind considerată ca lege mai favorabilă; 


c) dacă legea nouă prevede pentru infracțiunea săvârșită numai pedeapsa 
amenzii, se va aplica amenda în locul pedepsei cu închisoarea, dispusă în baza 
legii vechi, fără a putea depăşi maximul special prevăzut de legea nouă [art. 6 
alin. (3) C.pen.]; 

- aşadar, este necesar să existe o condamnare definitivă la pedeapsa închisorii’, 
în baza legii vechi, iar aceasta să nu fi fost executată complet sau să nu fi fost consi- 
derată ca executată până în momentul intrării în vigoare a legii penale mai favorabile, 
care prevede pentru aceeași faptă numai pedeapsa amenzii; 


- nu prezintă importanță dacă legea veche prevedea pedeapsa închisorii alternativ 
cu pedeapsa amenzii (chiar cu limite speciale mai mici decât cele din legea nouă), 
condiția cerută de art. 6 alin. (3) C.pen. fiind ca pedeapsa stabilită în baza legii vechi 
să fie numai închisoarea, iar cea prevăzută de legea nouă numai amenda (nu 
alternativ cu pedeapsa închisorii); 


- în această ipoteză, se va aplica o pedeapsă cu amenda penală individualizată, 
în principiu, în limitele speciale prevăzute de legea nouă?, neprocedându-se la înlo- 
cuirea pedepsei închisorii aplicate în baza legii vechi cu maximul special al amenzii 
prevăzute de legea nouă; aşadar, deşi faza judecății este depăşită, în acest caz instanța 
se va raporta la elementele de individualizare concrete reţinute în hotărârea definitivă 
prin raportare la criteriile prevăzute de art. 74 C.pen. şi va proceda la o nouă 
individualizare a pedepsei amenzii; deopotrivă, în procesul de individualizare nu pot 
fi omise deciziile nr. 6/HP/2014 şi nr. 15/HP/2014 pronunțate de instanța supremă 
în interpretarea art. 6 C.pen., care conduc la concluzia că, prin excepţie de la regula 
că individualizarea pedepsei se realizează ținând cont de limitele speciale ale 


l! A fortiori se va aplica această ipoteză şi atunci când după condamnarea la pedeapsa 
detențiunii pe viaţă, legea nouă prevede pentru fapta comisă numai sancţiunea amenzii. 
Această situaţia este pur teoretică, neexistând de-a lungul istoriei vreo situaţie în care politica 
penală a statului să se fi modificat atât de radical astfel ca pentru fapte pentru care legea veche 
prevede pedeapsa detenţiunii pe viață (pedeapsă unică sau alternativă cu pedeapsa amenzii), 
legea nouă să prevadă numai pedeapsa închisorii. 

2 În acelaşi sens, a se vedea F. Streteanu, D. Niţu, op. cit., vol. I, p. 143. În sensul aplicării 
întotdeauna numai a maximului special al amenzii, a se vedea Cin. Mitrache, C. Mitrache, 
op. cit., p. 94. 

amenzii, se vor avea în vedere limitele reduse cu jumătate în cazul tentativei, 
respectiv majorate cu jumătate în situaţia recidivei postexecutorii; 


- nu este necesar în toate cazurile ca pedeapsa amenzii determinată în condițiile 
art. 6 alin. (3) C.pen. să fie executată în întregime; astfel, pedeapsa amenzii poate fi 
înlăturată în tot sau în parte avându-se în vedere partea executată din pedeapsa închi- 
sorii, evitându-se ca persoana condamnată să execute două pedepse, în situaţia în 
care legea penală nouă intră în vigoare în momentul în care condamnatul executase 
deja o mare parte din pedeapsa închisorii; opinez că în lipsa unei dispoziţii legale 
explicite care să stabilească mecanismul de conversie nu se poate considera că se vor 
deduce un număr de zile-amendă corespunzător zilelor de închisoare executate!; 


- dacă legea nouă prevede pedeapsa amenzii alternativ cu pedeapsa închisorii, 
aplicarea obligatorie a legii penale mai favorabile nu se poate face în temeiul art. 6 
alin. (3) C.pen., ci numai în condițiile prevăzute de art. 6 alin. (1) C.pen., adică doar 
atunci când pedeapsa închisorii definitiv aplicată în temeiul legii vechi este mai mare 
decât maximul special al pedepsei închisorii prevăzute de legea nouă; în acest caz 
instanța nu va putea aplica pedeapsa alternativă a amenzii și nici o pedeapsă cu 
închisoarea inferioară maximului special stipulat de legea nouă. 


Determinarea maximului special al pedepsei pentru cele trei ipoteze enumerate 
mai sus [lit. a) — c)] prevăzute de art. 6 alin. (1)-(3) C.pen. a ridicat o serie de 
probleme practice care au condus la pronunţarea unor hotărâri preliminare de către 
instanța supremă; analiza acestor soluții trădează o anumită incoerență în viziunea 
Înaltei Curți de Casaţie și Justiţie, după cum urmează: 

1. Pe de o parte, s-a considerat că trebuie dat efect tentativei sau recidivei 
postexecutorii; astfel, va avea în vedere: 


(i) în cazul tentativei: maximul special al pedepsei prevăzute de lege pentru 
infracțiunea consumată, redus sau înlocuit conform dispoziţiilor privind tratamentul 
sancționator al tentativei (decizia nr. 6/HP/2014); 


(ii) în cazul recidivei postexecutorii: maximul special al pedepsei prevăzut în 
legea nouă pentru infracțiunea săvârşită în stare de recidivă postexecutorie, majorat 
cu jumătate (decizia nr. 15/HP/2014). 


2. Pe de altă parte, nu se ţine seama de sporul facultativ de pedeapsă în cazul 
formei continuate sau al circumstanțelor agravante și nici de cauza de reducere 
a pedepsei prevăzută de lege în ipoteza în care judecata s-a desfășurat potrivit 
procedurii abreviate a recunoașterii învinuirii; astfel, va avea în vedere: 


(i) în cazul infracţiunii continuate: maximul special al pedepsei prevăzut de 
legea nouă care incriminează fapta săvârșită, fără luarea în considerare a sporului 
facultativ de 3 ani în cazul pedepsei închisorii, respectiv de o treime în cazul 
pedepsei amenzii ca urmare a reţinerii existenței unei condamnări definitive pentru o 
infracţiune continuată (decizia nr. 7/HP/2014); 

E SERPI ON N Oe e Da 

! În acelaşi sens, a se vedea F. Srreteanu, D. Niţu, op. cit., vol. I, p. 143. În sensul 

conversiunii zilelor de închisoare în zile-amendă şi deducerii numai a acestora, a se vedea 


Ctin. Mitrache, C. Mitrache, op. cit., p. 94, precum și V. Pașca, Drept penal. Partea generală, 
Ed. Universul Juridic, București, 2011, p. 115. 

(ii) în cazul reţinerii circumstanțelor atenuante: maximul special al pedepsei 
prevăzut de legea nouă care incriminează fapta săvârșită, fără luarea în considerare 
a efectelor circumstanțelor atenuante (reducerea maximului special cu o treime) 
sau a circumstanțelor agravante (spor facultativ de 2 ani închisoare, dar nu mai 
mare de o treime din maxim, respectiv spor facultativ de cel mult o treime din 
maximul amenzii) (decizia nr. 8/HP/2014); 

(iii) în cazul judecății potrivit procedurii abreviate: maximul special al 
pedepsei prevăzut de legea nouă care incriminează fapta săvârșită, fără luarea în 
considerare a cauzei speciale de reducere a pedepsei prevăzută de art. 320! alin. (7) 
C.proc.pen. din 1968 [art. 396 alin. (10) C.proc.pen.], în cazul în care procedura de 
judecată a fost abreviată, inculpatul pledând vinovat (decizia nr. 14/HP/2014); 


(iv) în cazul infracţiunilor care au produs consecințe deosebit de grave 
conform Codului penal din 1969: determinarea maximului special prevăzut de 
legea nouă se realizează, chiar dacă valoarea prejudiciului este inferioară pragului 
valoric prevăzut de art. 183 C.pen. (2.000.000 lei), prin raportare la varianta 
agravată a infracțiunilor limitativ enumerate în art. 309 C.pen. [de pildă, în ipoteza 
infracţiunilor de delapidare în varianta agravată prevăzută de art. 215! alin. (2) C.pen. 
din 1969, abuz în serviciu în forma calificată prevăzut de art. 248! C.pen. din 1969, 
neglijență în serviciu în varianta agravată prevăzută de art. 249 alin. (2) C.pen. din 
1969] (decizia nr. 12/HP/2015). 


În cazul concursului de infracţiuni reținut atât potrivit legii vechi, cât și potrivit 
legii noi, prin decizia nr. 1/HP/2014 s-au stabilit următorii paşi de urmat în aplicarea 
art. 6 C.pen.: 


1. verificarea incidenței art. 6 C.pen. cu privire la fiecare dintre pedepsele aplicate 
pentru infracțiunile concurente; 


2. compararea pedepsei rezultante aplicate potrivit legii vechi cu maximul special la 
care se poate ajunge în baza legii noi la care se ajunge pe baza unui calcul ipotetic prin 
contopirea conform art. 39 C.pen. a pedepselor pentru fiecare infracțiune concurentă 
avându-se în vedere şi regulile de la pct. 1 (stabilirea rezultantei potrivit legii noi); 


3. dacă pedeapsa rezultantă, aplicată potrivit legii vechi, depăşeşte maximul la 
care se poate ajunge în baza art. 39 C.pen., se va proceda la reducerea pedepsei rezul- 
tante aplicate potrivit legii vechi la maximul special la care se poate ajunge în baza 
legii noi, conform art. 39 C.pen., anularea formelor de executare vechi şi emiterea 
unui nou mandat de executare a pedepsei, în caz contrar, pedeapsa rezultantă va 
rămâne astfel cum a fost aplicată potrivit legii vechi. 

- la stabilirea pedepsei aplicabile potrivit noii legi în cazul unei pluralități de 
infracțiuni care, potrivit Codului penal din 1969, presupunea reținerea stării de 
recidivă postcondamnatorie (cu revocarea suspendării condiționate), iar, potrivit 
Codului penal nu mai sunt întrunite condiţiile recidivei postcondamnatorii cu privire 
la primul termen, se ia în considerare pedeapsa aplicabilă conform art. 44 C.pen. 
raportat la art. 39 C.pen., referitoare la pluralitatea intermediară (pedeapsa 
aplicată pentru noua infracţiune și pedeapsa anterioară se contopesc potrivit regulilor 
de la concursul de infracțiuni prevăzute în Codul penal), iar nu cea aplicabilă potrivit 

art. 43 alin. (1) C.pen. de la recidiva postcondamnatorie (respectiv cumularea 
aritmetică a pedepsei aplicate pentru noua infracțiune cu cea a cărei executare a fost 
suspendată) [decizia nr. 3/HP/201$]; 


d) măsurile educative neexecutate și neprevăzute în legea nouă mai favorabilă 
nu se mai execută, iar cele care au corespondent în legea nouă mai favorabilă se 
execută în conţinutul și limitele prevăzute de aceasta [art. 6 alin. (4) C.pen.]!; 


- Codul penal a stipulat o normă distinctă referitoare la aplicarea obligatorie a 
legii penale noi mai favorabile post sententiam în cazul măsurilor educative [art. 6 
alin. (4) C.pen.], deoarece acestea sunt singurele sancțiuni penale principale ce pot fi 
aplicate infractorilor minori, neputându-le fi acordat un regim similar pedepselor 
complementare sau măsurilor de siguranță, ca în art. 14 alin. (4) C.pen. din 1969; 


- aşadar, este necesar să existe o hotărâre definitivă prin care s-a aplicat o măsură 
educativă în baza legii vechi, iar aceasta să nu fi fost executată complet sau să nu fi 
fost considerată ca executată până în momentul intrării în vigoare a legii penale noi 
care nu mai prevede acea măsură educativă sau care este mai favorabilă cu privire la 
aceeaşi măsură educativă; 

- fiind sancţiuni principale, se vor aplica și în materia măsurilor educative princi- 
piile mitior lex, fiind înlăturată astfel posibilitatea retroactivării legii noi care 
prevede măsuri educative mai aspre, astfel, vom avea următoarele ipoteze: 


(i) dacă măsurile educative au fost aplicate în temeiul legii vechi, nu au fost executate 
şi nu mai sunt prevăzute în legea nouă mai favorabilă, nu se vor mai executa; 


(ii) când măsurile educative au fost aplicate în temeiul legii vechi, nu au fost 
executate și au corespondent în legea nouă mai favorabilă, se vor executa în con- 
ținutul și limitele prevăzute de legea nouă, 


(iii) dacă legea nouă este mai severă, măsurile educative care au corespondent în 
aceasta se execută în conținutul și condiţiile în care au fost dispuse prin hotărârea 
definitivă în temeiul legii vechi mai favorabile; 

Legea de punere în aplicare a noului Cod penal a stipulat o serie de reguli 
speciale de aplicare a legii penale mai favorabile postententiam în cazul minorilor: 


A. potrivit art. 19 LPANCP, măsura educativă a internării într-un centru de 
reeducare dispusă în baza Codului penal din 1969 se înlocuiește cu măsura 
educativă a internării într-un centru educativ pe o durată egală cu timpul rămas din 
momentul rămânerii definitive a hotărârii prin care s-a luat măsura internării în 
centrul de reeducare și până la majoratul celui în cauză, dar nu mai mult de 3 ani. 
Perioada executată din măsura educativă a internării în centrul de reeducare, precum 
şi durata reţinerii şi arestării preventive se consideră ca parte executată din durata 
măsurii educative a internării în centrul educativ. În cazul în care, potrivit Codului 
penal din 1969, s-a dispus prelungirea duratei măsurii educative a internării într-un 
centru de reeducare, măsura se va executa într-un centru educativ; 


E e a e 


1 R : ii i z: R a Si ăia A stai 
A se vedea și analiza incidenţei legii penale mai favorabile după rămânerea definitivă a 
hotărârii în cazul minorilor din Capitolul X. 

B. potrivit art. 20 LPANCP, pedeapsa amenzii executabilă, aplicată pentru 
infracțiuni comise în timpul minorității în baza Codului penal din 1969 și neexe- 
cutată în tot sau în parte până la intrarea în vigoare a Codului penal, se înlocuiește 
cu măsura educativă a consemnării la sfârșit de săptămână, ţinând seama şi de 
partea care a fost executată din amendă; 


C. conform art. 21 LPANCP, pedeapsa închisorii executabilă, aplicată în baza 
Codului penal din 1969 pentru infracțiuni comise în timpul minorităţii, se înlocuiește 
cu măsura educativă a internării într-un centru de detenţie pe o perioadă egală cu 
durata pedepsei închisorii. Pedeapsa închisorii care depăşeşte 20 de ani, aplicată 
pentru infracțiuni comise în timpul minorităţii, se va înlocui cu internarea într-un 
centru de detenţie pe o perioadă de 15 ani. În cazul pluralităţii de infracţiuni, înlo- 
cuirea se face cu privire la pedeapsa rezultantă. Partea executată din pedeapsa 
închisorii, precum şi durata reţinerii și arestării preventive se consideră ca parte 
executată din durata măsurii educative a internării în centrul de detenţie; 


D. în baza art. 22 alin. (1)-(3) LPANCP, măsura suspendării executării pedep- 
selor aplicate în baza Codului penal din 1969 pentru infracțiuni comise în timpul 
minorității se menține şi după intrarea în vigoare a Codului penal. În cazul în care 
suspendarea executării unei pedepse cu închisoarea se revocă din alte cauze decât 
comiterea unei noi infracțiuni, pedeapsa închisorii se înlocuiește cu măsura edu- 
cativă a internării într-un centru educativ pe o perioadă egală cu durata pedepsei 
suspendate, dar nu mai mult de 3 ani. În cazul în care suspendarea executării unei 
pedepse cu amenda se revocă din alte cauze decât comiterea unei noi infracțiuni, 
pedeapsa amenzii a cărei executare a fost suspendată se înlocuiește cu măsura 
educativă a consemnării la sfârșit de săptămână pe o durată de 6 săptămâni, 

E. potrivit art. 22 alin. (4) LPANCP, dacă în termenul de încercare al suspendării 
executării unei pedepse pentru infracțiuni comise în timpul minorității condamnatul a 
săvârşit din nou o infracțiune, instanța revocă suspendarea și înlocuiește pedeapsa 
închisorii cu măsura educativă a internării într-un centru educativ pe o perioadă 
egală cu durata pedepsei suspendate, dar nu mai mult de 3 ani, respectiv înlo- 
cuieşte pedeapsa amenzii a cărei executare a fost suspendată cu măsura educativă 
a consemnării la sfârșit de săptămână pe o durată de 6 săptămâni după care: 


a) dacă noua infracțiune a fost comisă în timpul minorităţii, se stabileşte şi pentru 
aceasta o măsură educativă, iar apoi se aplică măsura educativă cea mai grea; 


b) dacă noua infracţiune a fost comisă după majorat, se aplică o sancțiune rezul- 
tantă stabilită potrivit art. 129 alin. (2) C.pen.; 


- în această ultimă privință Înalta Curte de Casaţie şi Justiţie a apreciat prin 
decizia nr. 4/HP/2014 că prevederile art. 22 alin. (4) lit. b) LPANCP cu referire la 
art. 129 alin. (2) lit. b) C.pen. nu sunt aplicabile faptelor definitiv judecate la data 
de 1 februarie 2014, ceea ce face ca această problemă de drept să nu se circumscrie 
aplicării legii penale mai favorabile postsententiam. Astfel, art. 22 alin. (4) LPANCP 
este aplicabil cauzelor aflate în curs de judecată la 1 februarie şi nu atunci când există 
o pedeapsă rezultantă stabilită printr-o hotărâre definitivă, în care se găsesc înglobate, 
ca urmare a revocării suspendării condiționate, pedepse aplicate în timpul minorității 
şi pedepse aplicate în majorat. 

e) dacă legea nouă este mai favorabilă prin raportare la pedepsele principale sau 
la măsurile educative în condițiile art. 6 alin. (1)-(4) C.pen. pedepsele complementare 
și măsurile de siguranță neexecutate și neprevăzute în legea nouă mai favorabilă nu 
se vor mai executa, iar cele care au corespondent în legea nouă mai favorabilă se vor 
executa în conţinutul şi limitele prevăzute de această lege. (art. 6 alin. (5) C.pen.]; 


- legea penală mai favorabilă se stabileşte, după rămânerea definitivă a hotărârii, 
în general, în raport de pedeapsa principală, potrivit regulilor descrise mai sus, în 
această ipoteză, distingem între următoarele situații: 


(i) pedepsele complementare şi măsurile de siguranță aplicate în baza legii vechi 
(mai defavorabile) care nu au fost executate şi care nu mai sunt prevăzute de legea 
nouă mai favorabilă nu se vor mai executa, 


- neprevederea în legea nouă mai favorabilă a pedepselor complementare şi măsu- 
rilor de siguranță trebuie să vizeze, pe de o parte, situaţia în care legea nouă nu mai 
cuprinde sub nicio formă pedeapsa complementară sau măsura de siguranță pre- 
văzută de legea veche, iar, pe de altă parte, situaţia în care pedeapsa complementară 
sau măsura de siguranță, deși prevăzută de legea nouă, nu poate fi in concreto 
aplicată persoanei condamnate pentru infracţiunea pentru care a fost sancționată; 


- o precizare trebuie făcută în legătură cu unele măsuri de siguranță din Codul 
penal din 1969 care nu mai sunt prevăzute de Codul penal ca măsuri de siguranță, ci 
ca pedepse complementare (interzicerea de a se afla în anumite localități, expulzarea 
şi interdicția de a reveni în locuința familiei); în acest caz, nu se poate considera că 
vreuna dintre aceste măsuri de siguranță dispuse în baza vechiului Cod nu are 
corespondent în actualul Cod, situaţie în care, dacă Codul penal se va aprecia ca fiind 
legea penală mai favorabilă, procedându-se la modificarea sau înlocuirea pedepsei 
principale în condiţiile art. 6 C.pen., prin aceeași hotărâre aceste măsuri de sigu- 
ranță urmează a fi înlocuite cu pedepsele complementare prevăzute de Codul penal. 


(ii) pedepsele complementare şi măsurile de siguranță aplicate în baza legii vechi 
(mai defavorabile) care nu au fost executate şi care sunt prevăzute de legea nouă 
mai favorabilă se vor executa în conținutul şi limitele prevăzute de lege nouă, chiar 
dacă acestea sunt mai severe decât cele prevăzute de legea veche; 


- în cazul în care unele pedepse complementare (degradarea militară) sau măsuri de 
siguranță (confiscarea specială) au un regim mai favorabil în legea nouă, însă au fost 
executate până la intrarea în vigoare a noii legi, nu va opera o restitutio in integrum; 


- în cazul în care amenda penală aplicată unei instituţii publice este redusă în 
condiţiile art. 6 C.pen., se va înlătura şi pedeapsa complementară a suspendării acti- 
vității aplicată, deoarece, potrivit Codului penal, instituției publice nu îi mai poate fi 
aplicată această pedeapsă complementară. 

f) dacă intrarea în vigoare a legii noi nu determină o modificare a pedepsei 
principale potrivit regulilor prevăzute de art. 6 alin. (1)-(3) C.pen., legea nouă 
fiind însă mai favorabilă numai sub aspectul pedepselor complementare sau al 


1 A se vedea şi analiza incidenţei legii penale mai favorabile în cazul măsurilor de sigu- 
ranță şi al pedepselor complementare din Capitolele VII şi IX. 

măsurilor de siguranță, acestea se execută în conţinutul şi limitele prevăzute de 
legea nouă [art. 6 alin. (6) C.pen.]; 


- spre deosebire de cazul de la art. 6 alin. (5) C.pen., această ipoteză are ca premisă 
faptul că în privința pedepselor principale nu ne aflăm în vreo ipoteză de aplicare 
obligatorie a legii penale potrivit art. 6 alin. (1)-(3) C.pen., însă se remarcă faptul că 
legea nouă este mai favorabilă numai sub aspectul pedepselor complementare sau al 
măsurilor de siguranță; astfel, legea nouă este mai favorabilă doar în ceea ce priveşte 
pedepsele complementare/măsurile de siguranță, nu și în ceea ce privește pedepsele 
principale [de pildă, prin legea nouă nu este modificată pedeapsa principală, ci se prevede 
un conținut mai ușor sau limite mai reduse numai cu privire la pedepsele complementare 
sau la măsurile de siguranță; o altă situaţie posibilă este cea în care, deși sunt modificate 
limitele sau categoriile de pedepse principale, nu sunt incidente vreuna din dispoziţiile 
art. 6 alin. (1)-(3) C.pen., însă este prevăzut un conținut mai uşor sau limite mai reduse 
numai cu privire la pedepsele complementare sau la măsurile de siguranță]; 


- dacă legea nouă este mai grea prin raportare la pedepsele principale, însă este 
mai favorabilă sub aspectul pedepselor complementare ori al măsurilor de 
siguranță!, este posibil ca pedeapsa principală să fie stabilită în temeiul legii vechi mai 
favorabile, dar pedepsele complementare şi măsurile de siguranță să se execute în 
conţinutul şi limitele prevăzute de legea nouă, mai favorabilă numai sub acest aspect; se 
remarcă astfel că art. 6 alin. (6) C.pen. prevede o excepţie de la principiul instituit prin 
art. 6 alin. (5) C.pen. în materia pedepselor complementare/măsurilor de siguranță 
(principiul lipsei autonomiei funcționale a pedepsei complementare/ măsurii de siguranță 
în raport cu pedeapsa principală), potrivit căruia acestea urmează a fi aplicate potrivit 
legii stabilite a fi mai favorabile în privința pedepsei principale, precum și un trata- 
ment diferit al pedepselor complementare față de modalitatea de aplicare a acestora 
în ipoteza în care cauza se afla în curs de judecată [art. 12 alin. (1) LPANCP); 


- o precizare trebuie făcută cu privire la măsurile de siguranță din Codul penal din 
1969 care nu mai sunt prevăzute de Codul penal ca măsuri de siguranță, ci ca pedepse 
complementare (interzicerea de a se afla în anumite localități, expulzarea și interdicția de 
a reveni în locuința familiei), atunci când se reține că Codul penal nu este legea penală 
mai favorabilă și, pe cale de consecință, nu se procedează la modificarea sau înlocuirea 
pedepsei principale în condiţiile art. 6 C.pen., prin aceeași hotărâre se va dispune 
înlocuirea măsurii de siguranță a expulzării cu pedeapsa complementară a interzicerii 
dreptului străinului de a se afla pe teritoriul României, care este mai favorabilă, 
respectiv se va menţine măsura de siguranță a interzicerii de a se afla în anumite 
localități sau cea a interdicţiei de a reveni în locuința familiei, dispuse în baza vechiului 
Cod, deoarece sunt mai favorabile decât pedepsele complementare corespunzătoare 
prevăzute de Codul penal; 


- potrivit art. 6 alin. (6) C.pen., executarea pedepsei complementare a suspendării 
activității aplicată unei instituţii publice va fi înlăturată şi atunci când Codul penal este 


l În sensul că în această ipoteză nu sunt aplicabile dispoziţiile art. 6 alin. (6), a se vedea 
F. Streteanu, D. Niţu, op. cit., vol. I, p. 149. 

mai favorabil doar în privința acesteia, deoarece, potrivit Codului penal, instituţiei 
publice nu îi mai poate fi aplicată pedeapsa complementară a suspendării activității. 

g) situaţia pedepselor executate sau considerate ca executate [art. 6 alin. (7) 
C-pen.]. 

- în cazul în care pedepsele aplicate în temeiul legii vechi au fost executate ori 
sunt considerate executate (ca urmare a graţierii totale sau a restului de pedeapsă, ori 
a prescripției executării pedepsei) până la data intrării în vigoare a legii noi mai 
favorabile, acestea vor fi reduse sau înlocuite, potrivit regulilor arătate de mai sus 
[art. 6 alin. (1)-(6) C.pen.]; 

- reducerea sau înlocuirea pedepsei executate sau considerate ca executate pre- 
zintă importanţă ex nunc pentru stabilirea existenţei recidivei, determinarea formei de 
reabilitare incidentă (judecătorească sau de drept) şi calculul termenului de reabi- 
litare!, accesul la diferite instituţii de drept penal (de pildă, suspendarea sub suprave- 
ghere a executării pedepsei, amânarea aplicării pedepsei) etc. 


Secţiunea a 2-a. Aplicarea legii penale în spațiu 


ŞI. Aplicarea legii penale faptelor săvârșite pe teritoriul României 


1.1. Principiul teritorialității 


- principiul teritorialităţii este principiul potrivit căruia normele de drept penal 
române se aplică tuturor infracţiunilor săvârşite pe teritoriul României, ca expresie a 
suveranității statului român învestit cu ius punendi a infracțiunilor comise pe teri- 
toriul său; astfel, prin raportare la legea penală română organele judiciare vor stabili 
tipicitatea faptei săvârșite pe teritoriul României şi încadrarea juridică a acesteia, vor 
analiza cauzele justificative şi de neimputabilitate ori condițiile răspunderii penale, 
vor aplica sancțiunile penale etc.; 


- pentru aplicarea legii penale române în baza principiului teritorialității nu intere- 
sează cetățenia infractorului ori calitatea de apatrid a acestuia sau locul unde acesta 
își are domiciliul sau reședința; în cazul străinilor, nu prezintă importanță dacă fapta 
este prevăzută de legea penală a statului de origine ori dacă legea străină care incri- 


! Pot exista astfel situaţii atipice în care termenul de reabilitare se calculează de la o dată la 
care persoana condamnată se afla efectiv în executarea pedepsei (de pildă, în cazul în care 
pedeapsa aplicată potrivit Codului penal din 1969 a fost integral executată în stare de deţinere 
condamnatul fiind liberat la termen, iar în urma aplicării art. 6 C.pen. pedeapsa este redusă la 
un cuantum inferior. În acest caz, data de începere a termenului de reabilitare se va calcula de 
la data la care pedeapsa redusă potrivit art. 6 C.pen. este considerată ca executată, chiar dacă 
la acel moment condamnatul era privat de libertate conform vechiului mandat de executare a 
pedepsei. În ceea ce priveşte natura reabilitări şi termenul de reabilitare se vor aplica dispo- 
ziţiile art. 5 C.pen. pentru determinarea legii penale mai favorabile, faţă de unicitatea cauzei 
care are ca obiect doar aplicarea instituției reabilitării). 

minează fapta este mai favorabilă decât legea română; este însă necesar ca tratatele 
sau convențiile internaționale la care România este parte să nu conțină prevederi 
referitoare la un alt mod de soluționare a acestor cauze; 


- legea penală română se aplică în temeiul principiului teritorialității și infracțiu- 
nilor săvârşite de persoane juridice (române sau străine) pe teritoriul României; 


- potrivit art. 8 alin. (2) C.pen., teritoriul reprezintă: întinderea de pământ (solul) 
cuprinsă între frontierele statului!, marea teritorială?, apele interioare curgătoare sau 
stătătoare, apele maritime interioare’, precum și subsolul și spaţiul aerian“ al acestora; 


- teritoriul misiunilor diplomatice ale României în străinătate (ambasade, consu- 
late generale, consulate, consulate onorifice, misiuni permanente) nu face parte din 
teritoriul României; 


- zonele libere din porturile și aeroporturile române, respectiv punctele de trecere 
a frontierei în care îşi desfăşoară activitatea funcţionarii vamali români fac parte din 
teritoriul României; 


! Potrivit art. 1 lit. a) din O.U.G. nr. 105/2001 privind frontiera de stat a României (M.Of. 
nr. 352 din 30 iulie 2001), prin frontieră de stat se înţelege linia reală sau imaginară care 
trece, în linie dreaptă, de la un semn de frontieră la altul ori, acolo unde frontiera nu este 
marcată în teren cu semne de frontieră, de la un punct de coordonate la altul; la fluviul 
Dunărea și celelalte ape curgătoare frontiera de stat este cea stabilită prin acordurile, conven- 
tiile și înțelegerile dintre România şi statele vecine, cu luarea în considerare a faptului că prin- 
cipiul general acceptat de dreptul internaţional fluvial este acela că frontiera trece pe mijlocul 
şenalului navigabil principal, iar la apele curgătoare nenavigabile, pe la mijlocul pânzei de 
apă; la Marea Neagră frontiera de stat trece pe la limita exterioară și limitele laterale ale mării 
teritoriale a României. 

2 Marea teritorială a României cuprinde fâșia de mare adiacentă țărmului ori, după caz, 
apelor maritime interioare având lățimea de 12 mile marine (22.224 m), măsurată de la liniile 
de bază. Limita exterioară a mării este linia care are fiecare punct situat la o distanță de 
12 mile marine măsurată de la punctul cel mai apropiat al liniilor de bază. Limitele exterioare 
și laterale ale mării teritoriale constituie frontiera de stat maritimă a României. 

3 Apele maritime interioare sunt cuprinse între țărmul mării și liniile de bază (limitele 
celui mai mare reflux de-a lungul țărmului sau liniile drepte care unesc punctele cele mai 
avansate ale țărmului, inclusiv ale țărmului dinspre larg al insulelor, al locurilor de acostare, 
amenajărilor hidrotehnice și ale altor instalații portuare permanente) [art. 2 alin. (2) şi art. 5 
din Legea nr. 17/1990 privind regimul juridic al apelor maritime interioare, al mării teritoriale, 
al zonei contigue și al zonei economice exclusive ale României, republicată (M.Of. nr. 252 din 
8 aprilie 2014)]. Apele interioare, solul şi subsolul acestora, precum şi spațiul aerian de dea- 
supra lor fac parte din teritoriul României. 

4 Potrivit art. 6 din O.G. nr. 29/1997 privind Codul aerian civil, republicată (M.Of. nr. 45 
din 26 ianuarie 2001), aprobată prin Legea nr. 130/2000, spațiul aerian național reprezintă 
coloana de aer situată deasupra teritoriului de suveranitate al României, până la limita 
inferioară a spațiului extraatmosferic, iar potrivit art. 8 din aceeași lege: Sunt asimilate din 
punct de vedere al furnizării serviciilor de navigaţie aeriană cu spaţiul aerian naţional: 
a) spaţiul aerian de deasupra zonei internaţionale a Mării Negre alocat României de Organi- 
zația Aviației Civile Internaţionale, în baza acordurilor regionale de navigaţie aeriană; 
b) spaţiul aerian al altor ţări, în care a fost delegată României, permanent sau pe termen 
limitat, prin tratate internaționale, furnizarea serviciilor de navigaţie aeriană. 

- potrivit art. 8 alin. (3) C.pen., prin infracțiune săvârşită pe teritoriul României 
se înțelege orice infracțiune comisă în întregime pe teritoriul statului român sau pe o 
navă sub pavilion românesc ori pe o aeronavă înmatriculată în România, se va avea 
în vedere săvârşirea oricăreia dintre faptele pe care legea penală le pedepseşte ca 
infracțiune consumată sau ca tentativă, precum și participarea la comiterea acestora 
ca autor, instigator sau complice [de pildă, atunci când făptuitorul este descoperit în 
punctul vamal român (aflat pe teritoriul României) având asupra sa o cantitate de 
droguri pe care dorea să o introducă în țară]; 


- nu trebuie omis faptul că, potrivit art. 12 C.pen., aplicarea principiului teritoria- 
lității în condițiile art. 8 C.pen. se poate face dacă nu se dispune altfel printr-un tratat 
internațional la care România este parte. Or, faţă de prevederile art. 5 din Convenţia 
dintre România şi Republica Ungară privind controlul traficului de frontieră rutier şi 
feroviar!, semnată la Bucureşti la 27 aprilie 2004 şi ratificată prin Legea nr. 191/2005 


! Potrivit art. 5 din Convenţia dintre România şi Republica Ungară privind controlul trafi- 
cului de frontieră rutier şi feroviar, semnată la Bucureşti la 27 aprilie 2004 şi ratificată prin 
Legea nr. 191/2005: „(1) Personalul de serviciu al statului vecin efectuează controlul traficului 
de frontieră pe teritoriul de funcţionare, în conformitate cu dispoziţiile prezentei convenţii, pe 
baza legislaţiei lui interne, în aceeaşi măsură şi cu aceleaşi consecinţe juridice ca şi când acesta 
ar fi executat pe teritoriul propriu. Această activitate nu poate fi restricţionată de statul de 
teritoriu, care nu poate dispune nici alte obligaţii. (2) Actele de autoritate aplicate pe teritoriul de 
funcţionare de către personalul de serviciu al statului vecin, pe baza legislaţiei lui interne, trebuie 
considerate ca şi cum ar fi efectuate în localitatea statului vecin pe teritoriul căruia se află 
punctul de trecere a frontierei care îi aparţine (s.n., M.U.). (3) Dacă acţiunea care contravine 
legislaţiei statului vecin referitoare la trecerea frontierei de către persoane, introducerea, scoa- 
terea şi tranzitarea bunurilor este comisă pe teritoriul de funcţionare, atunci aceasta trebuie 
considerată ca şi cum ar fi fost săvârşită în acea localitate a statului vecin pe al cărui 
teritoriu se găseşte punctul de trecere a frontierei care îi aparţine (s.n., M.U.). (4) Dispozi- 
tiile alin. (1)-(3) trebuie aplicate în mod corespunzător celor care prestează serviciul şi activităţii 
desfășurate de aceştia. (5) În alte situaţii prevalează normele juridice ale statului de teritoriu”. 

Tot astfel, în art. 9 din Acordul dintre Guvernul României şi Guvernul Republicii Ungare, 
semnat la Bucureşti la 21 decembrie 2006, pentru aplicarea Convenţiei dintre România şi Repu- 
blica Ungară privind controlul traficului de frontieră rutier şi feroviar, semnată la Bucureşti la 
27 aprilie 2004 şi aprobat prin H.G. nr. 718/2007 se prevede că: „Art. 9. Borş (Bors) — Artand: 
(...) (2) Controlul traficului de persoane care ies de pe teritoriul Republicii Ungare şi intră pe 
teritoriul României prin punctul de trecere rutier de la Borş (Bors) — Artand are loc pe teritoriul 
României, într-un loc comun. În acest scop pe teritoriul României se înfiinţează un loc de 
serviciu maghiar pentru controlul traficului de frontieră. (3) Controlul traficului internaţional de 
persoane care ies de pe teritoriul României şi intră pe teritoriul Republicii Ungare are loc pe 
teritoriul Republicii Ungare, într-un loc comun. În acest scop pe teritoriul Republicii Ungare se 
înființează un loc de serviciu român pentru controlul traficului de frontieră. (4) Controlul 
persoanelor participante la traficul internaţional de mărfuri la punctul de trecere a frontierei 
indicat la alin. (1) are loc într-un loc comun de pe teritoriul Republicii Ungare. În acest scop pe 
teritoriul Republicii Ungare se înființează un loc de serviciu român pentru controlul traficului de 
frontieră. (...) (7) Pentru personalul de serviciu român, teritoriul de funcţionare la locul de serviciu 
pentru controlul traficului de frontieră, existent pe teritoriul Republicii Ungare, se extinde asupra: 
a) încăperilor de serviciu desemnate, încăperilor comune; b) drumului public care duce de la 

şi art. 9 din Acordul dintre Guvernul României şi Guvernul Republicii Ungare, sem- 
nat la Bucureşti la 21 decembrie 2006, pentru aplicarea Convenţiei dintre România şi 
Republica Ungară privind controlul traficului de frontieră rutier şi feroviar, semnată 
la Bucureşti la 27 aprilie 2004 şi aprobat prin H.G. nr. 718/2007. Prin urmare, se 
constată că prin convențiile internaţionale la care România este parte infracțiunile 
comise pe teritoriul de funcţionare sunt asimilate celor comise pe teritoriul țării, în 
măsura în care acestea privesc activitățile menţionate în cuprinsul dispoziţiilor art. 5 
alin. (3) din Convenţie. În aceste condiţii legea penală română se va aplica în temeiul 
principiului teritorialităţii atât faptelor constatate de funcţionarii publici români ce îşi 
desfăşoară activitatea în toneta aflată geografic pe teritoriul maghiar, cât şi activităţii 
desfăşurate de funcționarii maghiari. O consecinţă a acestei constatări este inexistenţa 
condiţiei autorizării prealabile pentru punerea în mişcare a acţiunii penale, astfel cum 
prevede art. 9 alin. (3) C.pen., respectiv art. 10 alin. (2) C.pen. 


- chiar dacă nava sub pavilion românesc sau aeronava înmatriculată în România 
nu intră în noțiunea de „teritoriu”, infracțiunile săvârşite pe aceasta (când nava se află 
în apele teritoriale ale unui stat străin sau aeronava se află în spaţiul aerian al unui 
stat străin) sunt considerate de lege a fi săvârșite pe teritoriul României, faptul că o 
infracțiune este săvârșită pe o navă sub pavilion românesc sau aeronavă înmatriculată 
în România nu exclude aplicarea legii penale străine (de pildă, în cazul în care 
infracțiunea este comisă după ce nava a aterizat pe teritoriul altui stat); 


- dacă infracțiunea a fost săvârşită pe o navă sub pavilion românesc sau pe o 
aeronavă înmatriculată în România, însă în timp ce aceasta se afla pe teritoriul român 
sau dacă nava ori aeronava se afla în apa, respectiv spaţiul aerian care nu este supus 
jurisdicției vreunui stat, legea penală română se va aplica tot în temeiul principiului 
teritorialității; 

- în situația în care echipajul navei sub pavilion românesc sau al aeronavei înma- 
triculate în România săvârşeşte o infracțiune în afara navei/aeronavei după 
acostare/aterizare în străinătate, se va aplica legea penală străină în baza principiului 
teritorialității; 

- art. 8 alin. (4) C.pen. a extins aplicarea regulii ubicuității din Codul penal din 
1969, prevăzând că infracțiunea se consideră săvârșită pe teritoriul României și 
atunci când pe acest teritoriu, pe o navă sub pavilion românesc sau pe o 
aeronavă înmatriculată în România: 


(i) s-a efectuat numai un act de executare, inclusiv în cazul tentativei sau al 
infracțiunilor continue, continuate sau complexe; de pildă, în cazul unei infracţiuni de 
trafic de persoane se va aplica legea penală română în baza principiului teritorialității 
dacă o parte dintre acţiunile prevăzute de lege ca element material alternativ au fost 
comise în România (de pildă, recrutare), chiar dacă victimele au fost exploatate în 
străinătate unde au fost obligate să practice prostituţia; 


- astfel, în cazul infracțiunilor continue, continuate sau complexe legea penală 
română se aplică în temeiul principiului teritorialității şi atunci când primul/primele 


frontiera de stat la locul de serviciu; c) benzilor de circulaţie de control şi cabinelor de serviciu 
aferente acestora, atât pe terminalul de ieşire, cât şi de intrare; d) parcării de serviciu”. 

acte de executare s-au comis pe teritoriul României, respectiv pe o navă sub pavilion 
românesc sau pe o aeronavă înmatriculată în România, iar celelalte prin care s-a 
consumat/epuizat infracțiunea, în străinătate, ori în ipoteza în care primul/primele 
acte de executare s-au comis în străinătate, iar celelalte prin care s-a consumat/epui- 
zat infracțiunea pe teritoriul României, respectiv pe o navă sub pavilion românesc sau 
pe o aeronavă înmatriculată în România; deopotrivă, şi atunci când un singur act de 
executare din conținutul infracțiunilor continue, continuate sau complexe este comis 
în România, ori pe o navă sub pavilion românesc sau pe o aeronavă înmatriculată în 
România se va aplica legea penală română, în virtutea principiului teritorialităţii; 

- în cazul infracțiunilor de obicei, din actele de executare efectuate pe teritoriul 
țării ori pe o navă sub pavilion românesc sau pe o aeronavă înmatriculată în România 
trebuie să rezulte obișnuința cerută de tipicitatea obiectivă a infracțiunii; 


- simplele acte de pregătire neincriminate, neurmate de un act de executare pe 
teritoriul național ori pe o navă sub pavilion românesc sau pe o aeronavă înmatri- 
culată în România, nu pot atrage aplicarea legii penale române; excepţie face situația 
în care actele de pregătire sunt considerate acte de complicitate anterioară caz în care 
se va aplica legea Română în condițiile descrise mai jos la (ü). 


(ii) s-a efectuat un act de instigare sau de complicitate, când actele de exe- 
cutare şi rezultatul au avut loc în străinătate, sau 


(iii) s-a produs, chiar în parte, rezultatul infracțiunii (rezultatul material sau 
starea de pericol), de exemplu, în cazul în care făptuitorul accesează în mod 
fraudulos conturile victimei în timp ce se afla în Londra, prin utilizarea aplicaţiei de 
internet banking instalată pe telefonul victimei şi transferă fraudulos o sumă de bani 
în contul deţinut de concubina sa la o bancă din România, din care banii sunt scoşi în 
țară prin folosirea unui card bancar; 

- legea română se va aplica potrivit principiului teritorialităţii şi în cazul infrac- 
țiunii progresive, dacă activitatea (acţiunea sau inacțiunea) infracțională sau rezul- 
tatu! mai grav s-au realizat/produs pe teritoriul României ori pe o navă sub pavilion 
românesc sau pe o aeronavă înmatriculată în România; 


- tot astfel, legea penală română se va aplica şi în ipoteza infracţiunilor omisive, 
dacă activitatea infracțională realizată prin omisiune s-a realizat pe teritoriul 
României ori pe o navă sub pavilion românesc sau pe o aeronavă înmatriculată în 
România, iar rezultatul s-a produs în străinătate, ori atunci când activitatea infrac- 
ţională realizată prin omisiune s-a realizat în străinătate, iar rezultatul s-a produs pe 
teritoriul României ori pe o navă sub pavilion românesc sau pe o aeronavă înmatri- 
culată în România; 


- în cazul infracţiunilor comise în spațiul virtual prin intermediul interne- 
tului, în doctrină! s-a arătat că fiecare stat pe al cărui teritoriu infracțiunea comisă a 
produs cel puţin o stare de pericol este competent să aplice propria lege penală; 
deopotrivă, s-a învederat că această soluție este consecventă cu interpretarea noțiunii 


a i pe a 
! F. Streteanu, D. Niţu, op. cit., vol. I, p. 177. 

de „rezultat” din art. 8 alin. (4) C.pen. ca acoperind atât rezultatul material, fizic, cât 
şi starea de pericol creată pentru valoarea socială ocrotită; 


- potrivit art. 73 C.pen., în cazul în care o infracţiune care este urmărită şi 
judecată în România, prin aplicarea principiului teritorialităţii (art. 8 C.pen.), a făcut 
obiectul unei cauze penale şi în fața organelor judiciare străine, partea din pedeapsă, 
precum şi durata măsurilor preventive privative de libertate executate în afara terito- 
riului țării se scad din durata pedepsei aplicate pentru aceeaşi infracțiune în România. 
Aceste dispoziții se aplică în mod corespunzător şi în cazul în care pedeapsa 
executată este amenda. Apreciez că acest articol vine în conflict cu prevederile art. 50 
din Carta drepturilor fundamentale a Uniunii Europene, care extinde aplicarea 
principiului ne bis in idem! la nivelul UE reprezentând, în esență, o modalitate în care 
statele membre îşi recunosc hotărârile definitive pronunţate în materie penală, în 
vederea evitării reluării procedurilor după rămânerea definitivă a hotărârilor. 


Trebuie remarcat faptul că aplicarea dispoziţiilor art. 50 din Cartă şi a jurispru- 
denţei CJUE impun reținerea cu titlu de hotărâre definitivă şi a unui act prin care un 
procuror a dispus în mod definitiv asupra fondului unei cauze penale (fie că actul este 
emis de un parchet din România sau din alt stat membru al UE). Astfel, în măsura în 
care există o hotărâre definitivă asupra fondului, în sens european, cu privire la 
același idem factual aceasta constituie un impediment la punerea în mișcare și 
exercitarea acțiunii penale în România. 


% În cauză legea penală română nu se poate aplica în baza principiului 
teritorialităţii în condiţiile art. 8 alin. (4) C.pen. (pe considerentul că starea de 
pericol s-a produs în România), având în vedere că, la momentul folosirii de 
către inculpat a documentului falsificat în Franţa, infracţiunea de complicitate la 
fals material în înscrisuri oficiale era deja consumată. Falsul material în înscri- 
suri oficiale se consumă la finalizarea acţiunii de falsificare, în acel moment 
producându-se şi urmarea socialmente periculoasă, prin crearea unui înscris 
oficial fals, cu aparenţa de autenticitate, şi aptitudinea de a produce efecte juri- 
dice. Or, situaţia de fapt reţinută prin rechizitoriu demonstrează că infracţiunea 
s-a consumat în Franţa, unde inculpatul a solicitat şi a primit cartea de identitate 
falsificată, nemaiputându-se aplica principiul teritorialităţii legii penale române 
în baza art. 8 alin. (4) C.pen. pentru această infracțiune. În cauză legea penală 
română nu se poate aplica nici potrivit principiului universalităţii prevăzut de 
art. 11 C.pen., principiu care a fost modificat în noua reglementare penală, şi 
presupune ca cetăţeanul străin care a săvârşit o infracţiune în afara teritoriului 
țării să se afle de bunăvoie pe teritoriul României (condiţie îndeplinită în cauză), 
dar şi să fie incident unul din următoarele cazuri: a) s-a săvârşit o infracţiune pe 
care statul român şi-a asumat obligaţia să o reprime în temeiul unui tratat 
internaţional, indiferent dacă este prevăzută sau nu de legea penală a statului pe 
al cărui teritoriu a fost comisă, sau b) s-a cerut extrădarea sau predarea infrac- 
torului şi aceasta a fost refuzată (condiţii neîndeplinite în cauză). În privinţa 


! A se vedea M. Udroiu, Comentariu art. 6, în M. Udroiu (coord.), Codul de procedură 
penală. Comentariu pe articole, ed. a 2-a, Ed. C.H. Beck, Bucureşti, 2017, p. 48-66. 

infracţiunii de complicitate la fals material în înscrisuri oficiale săvârşită de către 
inculpatul M.D.I.K. în Franţa, în legătură cu o carte de identitate românească, se 
poate aplica legea penală română în baza principiului realităţii prevăzut de 
art. 10 C.pen. Cu toate acestea, noua reglementare penală a adus modificări şi în 
privinţa aplicării principiului realităţii, prevăzând că punerea în mişcare a 
acţiunii penale se face cu autorizarea prealabilă a Procurorului general al Parche- 
tului de pe lângă Înalta Curte de Casaţie şi Justiţie şi numai dacă fapta nu face 
obiectul unei proceduri judiciare în statul pe teritoriul căruia s-a comis. Având în 
vedere că în cauză nu există această autorizarea prealabilă a Procurorului general 
al Parchetului de pe lângă Înalta Curte de Casaţie şi Justiţie, devine incident 
art. 16 lit. e) C.proc.pen., lipsind autorizarea prevăzută de lege, astfel încât se va 
dispune încetarea procesului penal pornit împotriva inculpatului V.K. (fost 
M.D..) pentru complicitatea la săvârşirea infracțiunii de fals material în înscri- 
suri oficiale (C.A. Timișoara, secția penală, decizia nr. 320 din 16 martie 2016, 
www.sintact.ro). 


1.2. Excepţii de la principiului teritorialităţii 

Legea penală română nu se aplică în baza principiului teritorialităţii: 

1. infracțiunilor săvârșite: a) de către reprezentanţii diplomatici ai statelor 
străine (membri ai corpului diplomatic şi consular: ambasadori, atașați diplomatici, 
consuli etc.); b) de alte persoane care, în conformitate cu tratatele internaționale, 


nu sunt supuse jurisdicției penale a statului român (de exemplu, prim-ministrul 
unui stat străin aflat în vizită diplomatică în România); 


- este astfel consacrată imunitatea de jurisdicție ce decurge din imunitatea diplo- 
matică; 

- în cazul acestor persoane legea penală română nu poate fi aplicată nici în teme- 
iul principiului teritorialității şi nici în baza principiilor realităţii sau universalității; 

- infractorul poate fi însă tras la răspundere penală de statul al cărui cetățean este; 


- statul român poate dispune declararea reprezentatului diplomatic al unui stat 
străin drept persona non grata şi solicita rechemarea lui de către statul străin. 


2. infracţiunilor săvârșite în sediile misiunilor diplomatice străine din 
România (ambasade, consulate, reprezentanţe); 


- chiar dacă suprafața de pământ pe care se află sediile misiunilor diplomatice 
străine face parte din teritoriul României, infracțiunile săvârşite în astfel de locuri nu 
sunt supuse legii penale române. 


! Art. 31 din Convenţia de la Viena ratificată de România prin Decretul nr. 566/1968 
publicat în Buletinul Oficial nr. 89 din 8 iulie 1968 prevede că: „l. Agentul diplomatic se 
bucură de imunitatea de jurisdicție penală a statului acreditar. (...). 2. Agentul diplomatic nu 
este obligat să depună mărturie. (...) 4. Imunitatea de jurisdicție a agentului diplomatic în 
statul acreditar nu poate scuti pe acest agent de jurisdicţia statului acreditant”. 

? În cazul în care un infractor care a săvârșit o infracțiune pe teritoriul României se refu- 
giază în sediul unei misiuni diplomatice străine, conducătorul acesteia îl poate preda autori- 
tăților române, fiind aplicabilă legea penală română potrivit regulilor teritorialității. 

3. infracţiunilor săvârşite de personalul armatelor străine aflate în trecere 
sau staționate pe teritoriul României!; 


- va opera astfel o extindere a aplicării legii penale a statului străin cărui îi apar- 
ţine armata. 


4. infracţiunilor săvârşite la bordul navelor sau aeronavelor militare sau 
guvernamentale străine aflate pe teritoriul României și nici infracţiunilor săvâr- 
şite de persoanele care fac parte din echipajul sau personalul specializat al 
acestor nave sau aeronave pe timpul cât ele se află în porturi ori în apele mari- 
time interioare sau în marea teritorială a României, respectiv în aeroporturi din 
România (imunitate de jurisdicție); 

- în acest caz, se va aplica legea pavilionului navei sau aeronavei. 


5. infracțiunilor săvârşite la bordul unei nave străine folosite în scopuri comer- 
ciale care trece prin marea teritorială română?, cu excepţia situațiilor în care: 


a) infracțiunea a fost săvârşită de un cetățean român sau de o persoană fără 
cetăţenie care are domiciliul pe teritoriul României; 


b) infracțiunea este îndreptată împotriva intereselor României sau împotriva unui 
cetățean român ori a unei persoane rezidente pe teritoriul României; 


c) infracţiunea este de natură să tulbure ordinea și liniştea publică în țară sau 
ordinea în marea teritorială; 


d) exercitarea jurisdicției române este necesară pentru reprimarea traficului ilicit 
de stupefiante sau de substanţe psihotrope; 


e) asistența autorităților române a fost cerută, în scris, de căpitanul navei ori de un 
agent diplomatic sau un funcționar consular din ţara al cărui pavilion îl arborează nava. 


În toate cazurile prevăzute la pct. 5 lit. a)-e) se va aplica legea penală română, în 
baza principiului teritorialității. 


! A se vedea, de pildă, Legea nr. 260/2002 pentru ratificarea Acordului dintre România și 
Statele Unite ale Americii privind statutul forțelor Statelor Unite ale Americii în România, 
semnat la Washington la 30 octombrie 2001 (M.Of. nr. 324 din 16 mai 2002); Legea 
nr. 362/2004 pentru aderarea României la Acordul dintre statele părți la Tratatul Atlanticului de 
Nord cu privire la statutul forțelor lor, semnat la Londra la 19 iunie 1951, şi la Protocolul privind 
statutul comandamentelor militare internaționale, înființate în temeiul Tratatului Atlanticului de 
Nord, semnat la Paris la 28 august 1952 (M.Of. nr. 845 din 15 septembrie 2004). 

2 Dacă o infracţiune este săvârşită la bordul unei nave comerciale, care se afla într-un port 
român sau în apele maritime interioare, iar nu în trecere prin marea teritorială, se va aplica 
legea penală română în baza principiului teritorialității. 

:.82, Aplicarea legii penale române faptelor săvârșite în afara terito- 
riului României 


2.1. Principiul personalităţii legii penale (art. 9 C.pen.) 
2.1.1. Condiţii 


- pentru aplicarea legii penale române în baza principiului personalității (naţiona- 
Jităţii active) trebuie întrunite următoarele condiții: 

a) infracțiunea să fie săvârșită în întregime în afara teritoriului țării; 

- fapta trebuie comisă atât în afara teritoriul României aşa cum este definit de 
art. 8 alin. (2) C.pen., cât și în afara „teritoriul asimilat” astfel cum este prevăzut de 
art. 8 alin. (4) C.pen. (navă sub pavilion românesc sau aeronavă înmatriculată în 
România); 

- dacă pe teritoriul României (propriu-zis sau asimilat) a fost realizat numai un act 
de executare, de instigare ori de complicitate, sau s-a produs, chiar şi în parte, 
urmarea infracțiunii, legea penală română se va aplica în baza principiului teritoria- 
lității, iar nu în temeiul celui al personalităţii; 

- nu prezintă relevanţă pentru reținerea îndeplinirii acestei condiţii, faptul că, după 
consumarea/epuizarea infracţiunii integral în străinătate sunt realizate acte în legătură 
cu aceasta pe teritoriul ţării, deoarece fapta ce se impune a fi investigată este în 
integralitate comisă în străinătate (de pildă, după sustragerea unor bunuri prin spar- 


gerea unor locuinţe în Italia, banii rezultați din valorificarea acestora sunt cheltuiţi în 
România, sau chiar bunurile sunt depozitate în România). 


b) la momentul săvârșirii infracțiunii, făptuitorul (autor, coautor, instigator 
sau complice) să fie cetățean român (în cazul persoanei fizice) sau o persoană 
juridică română; 

- nu este necesar ca făptuitorul să aibă la data comiterii faptei prevăzute de legea 
penală numai cetățenia română (putând avea, de pildă, dublă cetăţenie) sau să se afle 
pe teritoriul României; 


- apreciez că scopul reglementării nu a fost acela ca această condiție a cetăţeniei 
române să fie întrunită şi la data pronunțării hotărârii judecătoreşti definitive, în 
vederea evitării unor sustragerii de la răspundere penală a persoanelor care renunță 
voluntar la cetăţenia română după data comiterii faptei în străinătate?; 


c 


! Codul penal a introdus în sfera persoanelor cu privire la care se poate aplica legea penală 
română în temeiul principiului personalității și persoanele juridice române şi a scos din 
domeniul de aplicare a principiului personalităţii pe infractorii apatrizii care aveau domiciliul 
In ţară, având în vedere că aceștia pot fi extrădaţi. 

* Trebuie avut în vedere faptul că impedimentul la renunţarea la cetățenia română prevăzut 
de art. 27 lit. a) din Legea nr. 21/1991 este incident numai în cazul în care se constată că cetă- 
țeanul român are calitatea de suspect sau inculpat într-o cauză penală, nu şi anterior sesizării 
organelor de urmărire penală sau pe parcursul efectuării urmăririi penale in rem. 

- în cazul persoanelor juridice române de drept public trebuie verificat dacă 
acestea nu fac obiectul unor imunităţi de jurisdicție (statul, autoritățile publice, institu- 
tiile publice pentru infracțiunile săvârşite în exercitarea unei activităţi ce nu poate 
face obiectul domeniului privat); 

- legea penală română nu se aplică în temeiul principiului personalității infrac- 
țiunilor săvârşite de persoane juridice străine în străinătate, dacă acestea nu au 
personalitatea juridică română; 


- persoana vătămată poate fi un cetățean străin sau român ori un apatrid, indiferent 
dacă acesta se află sau nu pe teritoriul României; 


- în situaţia în care, după săvârşirea faptei în afara ţării, infractorul dobândeşte 
cetățenia română, nu se va aplica legea penală română, în temeiul principiul persona- 
lităţii, chiar dacă infractorul se află pe teritoriul României şi este respinsă cererea de 
extrădare; statul român poate fi însă obligat, la cererea statului străin care a solicitat 
extrădarea, să supună cauza autorităților sale judiciare competente, astfel încât să se 
poată efectua urmărirea penală și judecata, dacă este cazul. În acest scop, statul 
solicitant trebuie să transmită gratuit Ministerului Justiţiei din România dosarele, 
informaţiile şi obiectele privind infracţiunea. Statul solicitant va fi informat despre 
rezultatul cererii sale [art. 23 alin. (1) din Legea nr. 302/2004 privind cooperarea 
judiciară internaţională în materie penală, republicată!]. 


c) pedeapsa prevăzută de legea română pentru infracțiunea săvârșită să fie 
detențiunea pe viaţă ori închisoarea mai mare de 10 ani, chiar dacă fapta nu 
este prevăzută ca infracțiune de legea statului în care a fost săvârșită; 


- pentru infracțiunile grave săvârșite în străinătate pentru care pedeapsa prevăzută 
de norma de incriminare română este derențiunea pe viaţă, ori pentru care maximul 
special al pedepsei este mai mare de 10 ani închisoare, nu este necesară îndeplinirea 
condiției dublei incriminări, 

- în cazul în care legea penală română prevede pentru infracţiunea săvârșită în 
străinătate pedeapsa amenzii sau pedeapsa închisorii de 10 ani sau mai mică (alter- 
nativ sau nu cu pedeapsa amenzii) aplicarea legii penale române, în temeiul prin- 
cipiului personalităţii, se poate realiza numai dacă fapta este prevăzută ca infracțiune 
și de legea penală a ţării unde a fost săvârșită (faptă tipică obiectiv şi subiectiv, fără 
a interesa dacă fapta este antijuridică sau imputabilă)?, indiferent de pedeapsa 
prevăzută de legea străină (dubla incriminare”) ori dacă a fost comisă într-un loc 


1 M.Of. nr. 411 din 27 mai 2019. 

2 În doctrină (MI. Mărculescu-Michinici, M. Dunea, Drept penal. Partea generală, 
Ed. Hamangiu, București, 2017, p. 259) s-a arătat că ceea ce trebuie verificat este dacă tipul de 
conduită este prevăzut de legea penală străină, deoarece trebuie analizată condiţia dublei incri- 
minări, iar nu pe cea a dublei calificări infracționale concrete, efective a faptei. 

3 Completarea realizată prin Codul penal cu privire la cerința dublei incriminări în cazul 
infracțiunilor cu un pericol mic sau mijlociu este de natură a evita aplicarea legii penale 
române cetățenilor români sau persoanelor juridice române care n-au săvârşit niciun ilicit 
penal în afara țării potrivit legii străine, în cazul în care faptele acestora sunt totuși prevăzute 
ca infracţiuni numai de legea penală română. 

care nu este supus jurisdicției niciunui stat (caz în care nu se poate vorbi de verifi- 
carea condiției dublei incriminări); 


- în ipoteza persoanelor juridice române care au comis infracţiuni în străinătate 
pentru a se reţine întrunită cerința dublei incriminări este necesar ca legislația 
statului în care a fost comisă fapta prevăzută de legea penală să reglementeze 
răspunderea penală a persoanei juridice!, aptă de a conduce la aplicarea unei sanc- 
țiuni penale în sens european prin raportare la criteriile EngeP; 


- neîntrunirea cerinței dublei incriminări pentru infracțiunile săvârşite în străi- 
nătate pentru care legea penală română prevede pedeapsa amenzii sau pedeapsa 
închisorii de 10 ani sau mai mică va conduce la reținerea lipsei tipicităţii faptei şi la 
dispunerea unei soluţii de clasare de către procuror, respectiv de achitare de către 
instanţă, în temeiul art. 16 alin. (1) lit. b) teza I C.proc.pen.3; 


- având în vedere că procesul penal se desfășoară în faţa organelor judiciare române 
potrivit legii penale substanțiale şi procesuale române, acuzatul nu poate solicita să fie 
aplicabile normele de procedură sau garanţiile procesuale prevăzute numai de legislația 
statului în care a fost comisă fapta; tot astfel, nu poate solicita organelor judiciare să 
facă aplicarea legii penale mai favorabile potrivit art. 5 C.pen. prin compararea normei 
de incriminare române cu cea din statul în care a fost comisă fapta. 


d) tratatele sau convențiile internaţionale la care România este parte să nu 
conțină prevederi referitoare la un alt mod de soluţionare a acestor cauze. 


- art. 135 din Legea nr. 302/2004, republicată, prevede o excepţie de la aplicarea 
legii penale române în temeiul principiului personalităţii, stipulând că: „O persoană 


1 În acelaşi sens, a se vedea F. Srreteanu, D. Niţu, op. cit., vol. I, p. 183 [,,în cazul per- 
soanei juridice, se va considera că nu este îndeplinită această condiție în măsura în care 
legislaţia statului pe al cărui teritoriu a fost comisă fapta nu reglementează răspunderea penală 
a persoanei juridice. Totuşi, ca o rezervă, precizăm că această condiţie va fi îndeplinită în 
măsura în care este reglementată o răspundere administrativ-penală a persoanei juridice (cum 
este cazul Germaniei sau al Italiei, spre exemplu). Astfel, criteriul de urmat va fi examinarea 
sancţiunii aplicabile persoanei juridice în statul străin potrivit criteriilor dezvoltate de CtEDO 
referitor la noțiunea de acuzație „în materie penală”. Dacă sancţiunea aplicabilă persoanei 
juridice corespunde acestei noțiuni de „penal”, condiția dublei incriminări va fi considerată a 
fi îndeplinită”]. În sensul că nu este necesar pentru reținerea dublei incriminări ca în statul 
străin să fie reglementată răspunderea penală a persoanei juridice atât timp cât fapta este incri- 
minată de legea română (M.I. Mărculescu-Michinici, M. Dunea, op. cit., p. 259). 

? Noţiunea de ,, acuzație în materie penală” are un caracter autonom, semnificând noti- 
ficarea oficială, emisă de o autoritate competentă, prin care se impută unei persoane săvârşirea 
unei infracţiuni, ceea ce atrage repercusiuni importante asupra respectivei persoane. Într-o 
Jurisprudență constantă, CtEDO a stabilit trei criterii alternative (, criteriile Engel”) pentru a 
aprecia dacă o ramură a dreptului intern intră în noţiunea de „materie penală” în sens euro- 
pean: calificarea faptei ca infracţiune în dreptul intern, natura faptei incriminate şi natura şi 
gradul de severitate al sancţiunii ce poate fi aplicată persoanei acuzate. 

* În acelaşi sens, a se vedea Ctin. Mitrache, C. Mitrache, op. cit., p. 217; în sensul că s-ar 
putea reține impedimentul prevăzut de art. 16 alin. (1) lit. e) teza finală C.proc.pen. ca urmare 
a reţinerii inexistenței unei condiții prevăzute de lege pentru punerea în mişcare a acțiunii 
Penale, a se vedea MI. Mărculescu-Michinici, M. Dunea, op. cit., p. 257. 

în privinţa căreia s-a pronunţat o hotărâre definitivă pe teritoriul unui stat membru al 
spațiului Schengen nu poate fi urmărită sau judecată pentru aceleaşi fapte dacă, în 
caz de condamnare, hotărârea a fost executată, este în curs de executare sau nu mai 
poate fi executată potrivit legii statului care a pronunţat condamnarea”, această pre- 
vedere reprezintă o aplicare a principiului ne bis in idem şi, prin urmare, procurorul 
va trebui să dispună clasarea, iar instanța încetarea procesului penal, în cazul în care 
există o hotărâre definitivă de condamnare a aceleiași persoane, pentru aceeaşi faptă 
de către instanţele străine. 


2.1.2. Autorizaţia prealabilă punerii în mișcare a acţiunii penale 


- în cazul în care o infracțiune a fost comisă în integralitate în afara teritoriului 
țării, Codul penal a introdus o cerinţă suplimentară de procedibilitate, prevăzând 
că punerea în mișcare a acțiunii penale se face numai cu autorizarea prealabilă a 
procurorului general al parchetului de pe lângă curtea de apel în a cărei rază 
teritorială se află parchetul mai întâi sesizat sau, după caz, a Procurorului 
general al Parchetului de pe lângă Înalta Curte de Casaţie și Justiţie [cu privire 
la infracțiunile care sunt judecate în primă instanță de instanța supremă şi pentru care 
competența de efectuare a urmăririi penale aparține Parchetului General, dar și în 
ipoteza în care Parchetul General efectuează urmărirea penală ca urmare a preluării 
cauzei de la un parchet ierarhic inferior, ori atunci când urmărirea penală este dată 
prin lege în competenţa structurilor specializate de parchet (D.I.I.C.O.T. şi D.N.A.)]; 


- autorizarea prealabilă a procurorului competent nu este necesară încă de la 
debutul investigaţiilor, şi nici pentru a se dispune efectuarea în continuare a urmăririi 
penale față de suspect, ci numai înainte de punerea în mișcare a acțiunii penale; 
organul de urmărire penală poate începe urmărirea penală in rem şi efectua acte de 
cercetare cu privire la faptă, poate dispune efectuarea în continuare a urmăririi penale 
față de suspect, însă, în absenţa autorizării prealabile, nu poate pune în mișcare 
acțiunea penală și dispune trimiterea în judecată; 

- în cazul în care procurorul consideră în cursul urmăririi penale că se impune 
efectuarea investigaţiei pentru o infracțiune complexă comisă atât în ţară, cât şi în 
străinătate de un cetăţean român sau de o persoană juridică română, în care este 
absorbită o infracţiune comisă numai în afara teritoriului ţării, iar instanţa dispune 
schimbarea încadrării juridice reţinând existenţa unui concurs de infracțiuni (una 
dintre infracțiunile concurente fiind comisă numai în străinătate), cred că nu se mai 
impune efectuarea de către instanţă a unei adrese în vederea obținerii autorizării 
procurorului competent, deoarece acţiunea penală a fost deja pusă în mişcare, iar 
acuzatul are calitatea de inculpat cu referire la ambele infracțiuni concurente; pe de 
altă parte, nu se poate omite eroarea parchetului în evaluarea chestiunilor de drept ale 
acuzaţiei, care a condus la trimiterea în judecată pentru comiterea în afara teritoriului 
țării a unei infracțiuni în absenţa autorizării prealabile punerii în mişcare a acţiunii 
penale; în acest cadru, nu cred că prin reținerea unei încadrări juridice eronate 
parchetul îşi poate justifica omisiunea de a obţine avizul prealabil punerii în mişcare 
a acţiunii penale, ceea ce conduce la încetarea procesului penal, în temeiul art. 16 
alin. (1) lit. e) C.proc.pen. pentru infracţiunea comisă în străinătate [de pildă, în cazul 
în care parchetul dispune trimiterea în judecată pentru comiterea infracțiunii de trafic 

de persoane în care anumite acțiuni sunt comise pe teritoriul României, iar altele în 
străinătate (nefiind deci necesară autorizația prealabilă) şi instanța dispune schim- 
barea încadrării juridice dintr-o infracțiune de trafic de persoane în două infracțiuni, 
una de trafic de persoane, iar cea de-a doua de supunere la muncă forțată (comisă 
numai în străinătate, pentru care nu există autorizația prealabilă punerii în mişcare a 
acțiunii penale), opinând că infracțiunea scop nu poate fi absorbită în infracțiunea de 
trafic de persoane]; 


- în cazul concursului de infracțiuni, dacă toate infracțiunile au fost comise integral 
în străinătate, este necesar să se solicite autorizația organului competent pentru punerea 
în mişcare a acțiunii penale pentru toate acestea; dacă numai unele dintre infracțiunile 
concurente au fost comise în străinătate, este în continuare obligatorie obținerea 
autorizării prealabile a organului competent pentru aceste infracțiuni, neputându-se 
considera că, în acest caz, autorizarea nu mai este necesară, deoarece urmărirea penală 
vizează şi unele infracțiuni comise în România; trebuie subliniat că aplicarea prin- 
cipiului ubicuității face ca, numai pentru infracțiunea considerată ca fiind comisă în 
România, să nu fie necesară autorizarea prealabilă a organului competent, nu și pentru 
infracțiunile concurente cu aceasta care au fost comise integral în străinătate; 


- emiterea autorizaţiei de procurorul competent este necesară și pentru a se dis- 
pune extinderea acțiunii penale pentru noi infracțiuni comise integral în străinătate, 
indiferent dacă infracțiunile pentru care fusese pusă în mișcare acțiunea penală 
fuseseră comise în țară sau în străinătate; astfel, existența autorizării prealabile a 
organului competent pentru a se dispune punerea în mișcare a acțiunii penale pentru 
una sau mai multe infracțiuni comise în străinătate nu înlătură obligația organului de 
urmărire penală să solicite o nouă autorizaţie în ipoteza în care dorește extinderea 
acțiunii penale pentru infracțiuni noi; 

- pentru emiterea autorizaţiei procurorul competent trebuie să evalueze oportuni- 
tatea tragerii la răspundere penală a suspectului în baza legii penale române, respectiv 
oportunitatea continuării investigației penale și trimiterii în judecată a unei cauze în 
care probațiunea ar fi dificil de administrat sau ar exista riscul de a nu obține extră- 
dârea unor acuzați ori nu ar exista posibilitatea concretă de a garanta respectarea 
dreptului de a compărea în persoană garantat de art. 6 din Convenţia europeană 
(judecata in absentia constituind o situaţie de excepţie care dă dreptul la redeschi- 
derea procesului penal în condiţiile art. 466 și urm. C.proc.pen. în cazul condamnă- 
rilor pronunţate în lipsă) etc.; 


- prin Legea de punere în aplicare a noului Cod penal a fost modificat alin. (3) al 
art. 9 C.pen., prevăzându-se faptul că termenul în care procurorul competent poate 
emite autorizarea prealabilă punerii în mișcare a acţiunii penale este de până la 30 de 
zile (termen procedural) și poate fi prelungit în condițiile legii, dar nu poate depăși 
180 de zile (termen procedural), termenul de 30 de zile, respectiv posibilitatea 
prelungirii acestuia până la 180 de zile se referă numai la emiterea autorizării 
prealabile, după emiterea autorizării prealabile poate fi pusă în mod legal în mișcare 
acțiunea penală fără a mai fi necesară ulterior prelungirea autorizaţiei inițial emise; 


- lipsa autorizaţiei prealabile punerii în mişcare a acțiunii penale produce urmă- 
toarele consecinţe: 

a) nelegalitatea ordonanţei de punere în mişcare/extindere a acțiunii penale; 


b) neregularitatea actului de sesizare, deoarece prin intermediul său se dispune 
trimiterea în judecată pentru una sau mai multe infracțiuni pentru care nu a fost pusă 
în mişcare acțiunea penală în mod legal; 


- constatarea oricăreia dintre aceste nelegalităţi de către judecătorul de cameră 
preliminară trebuie să conducă la restituirea cauzei la procuror; 


c) în cazul în care lipsa autorizaţiei prealabile nu a fost constatată şi sancționată 
de judecătorul de cameră preliminară, în faza de judecată instanța trebuie să dispună 
încetarea procesului penal, în temeiul art. 16 alin. (1) lit. e) C.proc.pen. 


> În cauză nu a fost respectată exigenţa prevăzută de art. 9 alin. (3) 
C.pen., referitoare la îndeplinirea unei condiţii esenţiale pentru punerea în 
mişcare a acțiunii penale în cauzele în care acuzaţia penală vizează fapte comise 
în străinătate, iar legea penală română se aplică în temeiul principiului personali- 
tății. Astfel, din actele procesuale efectuate în cauză rezultă că parchetul a 
asumat că unele dintre faptele care fac obiectul acuzaţiei au fost comise 
numai în străinătate [în Olanda (punerea în circulație de carduri bancare 
falsificate la diverşi comercianți), în Slovacia, Cehia şi Germania (montarea de 
aparatură pentru citit banda magnetică a cardurilor bancare)]. (...) cel puţin 
pentru acuzaţiile de punere în circulație de valori falsificate în formă conti- 
nuată, accesul ilegal la un sistem informatic în formă continuată și efectuarea 
de operaţiuni financiare în mod fraudulos prin transmiterea neautorizată de 
date de identificare în formă continuată, procurorul a apreciat că infracțiunile 
s-au consumat şi epuizat în străinătate. (...) Este eronată susţinerea parche- 
tului în sensul că nu era necesară autorizarea prealabilă a Procurorului general al 
Parchetului de pe lângă Înalta Curte de Casaţie și Justiţie față de aplicarea în 
cauză a principiului ubicuității. Astfel, în cazul concursului real de infracţiuni, 
dacă toate infracțiunile concurente care fac obiectul acuzaţiei au fost comise 
integral în străinătate este necesar să se solicite autorizaţia organului competent 
pentru punerea în mișcare a acţiunii penale pentru toate acestea. Dacă doar unele 
dintre infracțiunile concurente care fac obiectul acuzaţiei au fost comise numai 
în străinătate, este în continuare obligatorie obținerea autorizării prealabile a 
organului competent pentru aceste infracțiuni, neputându-se considera că, în 
acest caz, autorizarea nu mai este necesară deoarece urmărirea penală vizează și 
alte infracţiuni comise în România care sunt reţinute ca fiind comise în concurs 
rea] cu cele din străinătate. Aşadar, aplicarea principiului ubicuităţii în condiţiile 
stipulate de art. 8 alin. (4) C.pen. face ca numai pentru infracţiunea considerată 
ca fiind comisă în România să nu fie necesară autorizarea prealabilă a organului 
competent, nu și pentru infracțiunile săvârșite în integralitate în străinătate 
(reţinute în acuzare ca fiind comise în concurs real cu cea de pe teritoriul 
României). În aceste condiţii, față de legea penală reţinută a fi mai favorabilă și 
având în vedere caracterul de normă procesuală de imediată aplicare a celei 
stipulate de art. 9 alin. (3) C.pen., începând cu data de 1 februarie 2014, procu- 
rorul nu putea dispune în mod legal punerea în mișcare a acțiunii penale în cauză 
pentru acuzații vizând infracțiuni comise în integralitate în străinătate, fără 
autorizarea prealabilă a Procurorului general al Parchetului de pe lângă I.C.C.J. 

(...) Având în vedere că pentru fiecare dintre acuzaţiile formulate împotriva 
inculpaţilor B.V.C., G.L.C., S.S., G.A. şi Z.G.C. parchetul a reţinut cel puţin un 
act de executare comis pe teritoriul ţării sau nu a indicat ca vreuna dintre 
acuzaţiile reţinute în forma unităţii legale să se fi comis exclusiv în străinătate 
(carenţă constatată în continuare în legătură cu descrierea faptelor în actul de 
sesizare) vor fi aplicabile regulile ubicuității în condiţiile art. 8 alin. (4) C.pen., 
potrivit cărora acuzaţiile formulate împotriva acestora vizează infracțiuni care se 
consideră săvârşite pe teritoriul României, ceea ce conduce ca pentru fiecare 
dintre aceste acuzaţii să fie aplicabile regulile teritorialității. Or, pentru apli- 
carea legii penale în temeiul principiului teritorialității, art. 8 C.pen. nu instituie 
vreo cerință procedurală suplimentară. În schimb, în absenţa unei autorizări 
prealabile din partea Procurorului general al Parchetului de pe lângă 
I.C.C.J., parchetul a dispus în mod nelegal prin ordonanţă punerea în 
mișcare a acţiunii penale. (...) Nelegalitatea punerii în mişcare a acțiunii 
penale constituie o cauză de nelegalitate a sesizării instanței și, implicit, de 
neregularitate a actului de sesizare sub forma nelegalităţii în condiţiile în care, 
potrivit noului Cod de procedură penală, rechizitoriul constituie numai actul de 
sesizare a instanței nemaiîndeplinind și funcţia de act de inculpare. Așadar, nele- 
galitatea punerii în mișcare a acțiunii penale afectează în mod direct legalitatea 
sesizării instanţei şi regularitatea actului de sesizare şi poate fi invocată din 
oficiu de către judecătorul de cameră preliminară. Prin urmare, în această ipo- 
teză, nelegalitatea, chiar şi parțială, a celui mai important act de urmărire penală 
(ordonanța de punere în mișcare a acţiunii penale) se răsfrânge în mod direct 
asupra regularităţii actului de sesizare a instanţei (privită din perspectiva legali- 
tății), rechizitoriul devenind implicit nelegal, deoarece nu privește o persoană 
care a dobândit anterior în mod legal calitatea de inculpat cu privire la o parte 
dintre acuzaţiile formulate de procuror (C.A. Oradea, secția penală, încheierea 
nr. 27/2017, nepublicată). 


2.1.3. Ne bis in idem 


- potrivit art. 73 C.pen., în cazul în care o infracțiune care este urmărită şi 
judecată în România prin aplicarea principiului personalităţii (art. 9 C.pen.) a făcut 
obiectul unei cauze penale şi în faţa organelor judiciare străine, partea din pedeapsă, 
precum şi durata măsurilor preventive privative de libertate executate în afara teri- 
toriului ţării se scad din durata pedepsei aplicate pentru aceeaşi infracțiune în 
România. Aceste dispoziţii se aplică în mod corespunzător şi în cazul în care 
pedeapsa executată este amenda; 


- apreciez că art. 73 C.pen. vine în conflict cu prevederile art. 50 din Carta drep- 
turilor fundamentale a Uniunii Europene, care extinde aplicarea principiului ne bis in 
idem la nivelul UE!, reprezentând, în esență, o modalitate în care statele membre își 
recunosc hotărârile definitive pronunţate în materie penală în vederea evitării reluării 


a RON i a a a N e 


! Pentru analiza principiului ne bis in idem, a se vedea M. Udroiu, Comentariu art. 6, în 
M. Udroiu (coord.), Codul de procedură penală. Comentariu pe articole, ed. a 2-a, Ed. C.H. 
Beck, Bucureşti, 2017, p. 48-66, în special cauzele Turansky, precum şi Gozutok și Brugge. 


84 Sinteze de drept penal. Partea generală 


procedurilor după rămânerea definitivă a hotărârilor. În acest sens, art. 135 alin. (1) 
din Legea nr. 302/2004, republicată, prevede că o persoană (inclusiv un cetățean 
român sau o persoană juridică română) în privinţa căreia s-a pronunțat o hotărâre 
definitivă pe teritoriul unui stat membru al spațiului Schengen nu poate fi urmărită 
sau judecată pentru aceleași fapte dacă, în caz de condamnare, hotărârea a fost 
executată, este în curs de executare sau nu mai poate fi executată potrivit legii 
statului care a pronunțat condamnarea. Excepțiile prevăzute de alin. (2) al art. 135 
din Legea nr. 302/2004, republicată, sunt aplicabile numai în cazul în care, pentru 
aceleaşi fapte, statul membru interesat nu a cerut preluarea urmăririi penale sau nu a 
acordat extrădarea persoanei în cauză și vizează următoarele situaţii: a) faptele vizate 
de hotărârea străină s-au săvârşit în tot sau în parte pe teritoriul României. În acest 
caz, excepţia nu se aplică dacă faptele s-au săvârșit în parte pe teritoriul statului 
membru unde s-a pronunțat hotărârea (în acest caz nu se aplică legea română 
potrivit principiului personalităţii), b) faptele vizate de hotărârea străină constituie o 
infracțiune contra securității naționale sau împotriva altor interese esenţiale ale 
României; c) faptele vizate de hotărârea străină au fost săvârșite de un funcționar 
român prin încălcarea obligațiilor sale de serviciu. 

- asigurarea respectării principiului ne bis in idem impune reținerea impedimen- 
tului la exercitarea acțiunii penale prevăzut de art. 16 alin. (1) lit. i) C.proc.pen. şi 
implicit dispunerea unei soluţii de clasare, respectiv de încetare a procesului penal, 
iar nu desfășurarea unui proces penal în România pentru aceeași faptă pentru care s-a 
pronunţat o hotărâre definitivă asupra fondului în străinătate, urmată de deducerea 
perioadelor de privare de libertate în străinătate; 


De pildă, să presupunem că inculpatul, cetățean român, este acuzat de comiterea 
unei infracțiuni de înșelăciune constând în aceea că în timp ce se afla pe teritoriul 
Franţei a indus în eroare pe reprezentanții persoanei vătămate (societate franceză care 
se ocupa cu închirierea de autovehicule) cu prilejul încheierii contractului de închi- 
riere a unui autoturism prin aceea că nu a urmărit de la început restituirea autoturis- 
mului, ci însuşirea acestuia. În acest scop, inculpatul, după ce încheie contractul de 
închiriere a vehiculului, îl duce în Belgia, cu încălcarea clauzelor contractuale, pentru 
a-l valorifica în urma modificării seriilor de caroserie. Pentru a nu fi descoperită fapta 
sa, se deplasează ulterior în Franța și sesizează autoritățile judiciare cu privire la 
faptul că i-a fost sustras de persoane necunoscute autovehiculul închiriat. Presu- 
punem, de asemenea, că pentru fapta de înşelăciune inculpatul este condamnat în 
Franţa (în temeiul principiului teritorialității) la pedeapsa de doi ani închisoare pe 
care o execută integral în regim de detenție, iar în urma eliberării este expulzat în 
România, unde organele de urmărire penală îl trimit în judecată în temeiul princi- 
piului personalităţii legii penale tot pentru comiterea infracţiunii de înşelăciune în 
dauna societăţii franceze (idem factual). În aceste condiţii instanța de judecată 
sesizată de procuror va constata că inculpatul este cetățean român, care nu are calitate 
de funcționar român, că a fost condamnat definitiv pentru aceeași faptă de o instanță 
dintr-un stat membru al spaţiului Schengen pentru comiterea unei infracțiuni pe 
teritoriul acestui stat și că infracțiunea nu este una contra securității naționale sau 
împotriva altor interese esențiale ale României. Față de această constatare, instanța 
română va trebui să procedeze în baza art. 147 alin. (2) cu referire la art. 142 din 

Legea nr. 302/2004, republicată, la recunoaşterea, pe cale incidentală, a hotărârii 
străine prin care inculpatul a fost condamnat (care va produce efecte în România ca și 
orice altă hotărâre pronunțată de instanțele naţionale) şi, ulterior, ca urmare a reţinerii 
autorităţii de lucru judecat, să dispună încetarea procesului penal dând efecte 
principiului ne bis in idem, 

- consider că va exista o încălcare a principiului ne bis in idem în cazul în care, 
după recunoașterea hotărârii străine, instanţa de judecată dispune condamnarea incul- 
patului pentru fapta comisă în străinătate și în baza art. 73 alin. (1) C.pen. deduce din 
pedeapsa aplicată durata privării de libertate în străinătate. Nu discern nicio 
Justificare pentru aplicarea diferită a regulilor autorităţii de lucru judecat, întrucât 
dacă prima hotărâre ar fi fost pronunţată de o instanță română nu ar fi existat niciun 
dubiu cu privire la existenţa impedimentului la exercitarea acțiunii penale. Or, hotă- 
rârea străină recunoscută în România produce aceleași efecte ca şi hotărârea pronun- 
tată de o instanță internă. 


Din cuprinsul acelorași probe a rezultat însă că pentru această faptă 
inculpatul M.Z. a fost condamnat definitiv anterior prin sentinţa Tribunalului de 
Primă Instanță Erding (Germania) la pedeapsa totală de 2 ani închisoare, pentru 
două infracţiuni de înşelăciune, din care fapta din 26.04.2011, reţinută în sen- 
tința de condamnare din Germania, este aceeași cu cea care formează obiectul 
cauzei de faţă, aspect care rezultă în mod evident din motivarea acestor hotărâri. 
În legătură cu această condamnare, în mod judicios instanţa de fond în baza 
art. 140! alin. (2) cu referire la art. 136 din Legea nr. 302/2004, republicată, a 
recunoscut pe cale incidentală sentinţa din 10.09.2014 a Tribunalului de Primă 
Instanță Erding (Germania), prin care s-a aplicat inculpatului M.Z. pedeapsa de 
2 ani închisoare pentru comiterea infracţiunii de înşelăciune şi a constatat că 
inculpatul a executat pedeapsa de 2 ani închisoare, aplicată de instanţa germană, 
în perioada 28.04.2014 - 15.07.2015, fiind expulzat în România şi având un rest 
de pedeapsă de 276 zile. În legătură cu aceeași condamnare, curtea reţine 
incidenţa în cauză a dispoziţiilor art. 129 din Legea nr. 302/2004, republicată, 
care consacră principiul ne bis in idem. Toate condiţiile pe care incidenţa 
art. 129 din Legea nr. 302/2004, republicată, le presupune sunt îndeplinite, deoa- 
rece în cauză există o hotărâre definitivă de condamnare (Sentința Tribunalului 
de Primă Instanță Erding (Germania), hotărârea definitivă de condamnare 
privește aceleași fapte (aspect rezultat neechivoc din considerentele hotărârilor 
autorităţilor judiciare germane) şi hotărârea anterioară a fost executată (incul- 
patul a executat pedeapsa de 2 ani închisoare, aplicată de instanța germană, în 
perioada 28.04.2014 - 15.07.2015, fiind expulzat în România şi având un rest de 
pedeapsă de 276 zile). Argumentele expuse în motivele de apel de procuror, cu 
privire la faptul că pedeapsa aplicată de autorităţile judiciare germane inculpa- 
tului M.Z. este considerată executată sunt corecte, faptul că există un rest de 
pedeapsă în urma liberării condiţionate neputând conduce la o altă concluzie, 
jurisprudenţa Curţii de Justiţie a Uniunii Europene, în situaţii analoge fiind în 
acelaşi sens (hotărârea Krerzinger, cauza C-288/05). Totodată, Curtea reţine că 
nu este incidentă niciuna din excepţiile prevăzută de art. 129 alin. (2) din Legea 
nr. 302/2004, republicată, în condiţiile în care fapta inculpatului M.Z. a fost 
comisă pe teritoriul Germaniei (statul de condamnare), fapta vizată de hotărârea 

germană nu constituie o infracţiune contra securităţii naţionale sau împotriva 
altor interese esenţiale ale României şi nu a fost săvârşită de un funcţionar 
român prin încălcarea obligaţiilor sale de serviciu. Argumentul pentru neapli- 
carea în cauză a principiului ne bis in idem, reţinut de instanţa de fond din inter- 
pretarea art. 73 alin. (1) C.pen., nu poate fi primit. (...) Consacrând în mod expres 
principiul ne bis in idem între România şi un stat membru al spaţiului Schengen, 
condiţiile şi limitele aplicării acestuia, art. 129 din Legea nr. 302/2004, republi- 
cată, impune luarea sa în considerare cu prioritate față de dispoziţiile art. 73 
alin. (1) C.pen. Curtea mai reţine că o hotărâre străină recunoscută de instanţele 
române produce efecte juridice în România întocmai ca orice hotărâre a instan- 
telor române. În aceste condiţii, recunoscută fiind prin chiar hotărârea instanței de 
fond Sentința din 10.09.2014 a Tribunalului de Primă Instanță Erding (Germania), 
aceasta produce efectele ca orice altă hotărâre judecătorească penală română. 
Odată recunoscută o astfel de hotărâre, care vizează săvârşirea aceleiaşi fapte, de 
către aceeaşi persoană, se impune constatarea incidenţei în cauză şi a art. 6 
C.proc.pen., care consacră în dreptul intern acelaşi principiu ne bis in idem 
(C.A. Oradea, secția penală, decizia nr. 140/2016, nepublicată). 


2.2. Principiul realităţii legii penale (art. 10 C.pen.) 
2.2.1. Condiţii 


- pentru aplicarea legii penale române în baza principiului realității (naţionalității 
pasive) trebuie întrunite următoarele condiții: 


a) infracţiunea să fie săvârșită în întregime în afara teritoriului României; 


- trebuie avut în vedere atât teritoriul României aşa cum este definit de art. 8 
alin. (2) C.pen., cât şi „teritoriul asimilat” astfel cum este prevăzut de art. 8 alin. (4) 
C.pen. (navă sub pavilion românesc sau aeronavă înmatriculată în România); 


- dacă pe teritoriul României (propriu-zis sau asimilat) a fost realizat numai un act 
de executare, de instigare ori de complicitate sau s-a produs, chiar și în parte, 
urmarea acestor infracțiuni, legea penală română se va aplica în baza principiului 
teritorialității, iar nu în temeiul principiului realității. 

b) infracţiunea să fie comisă contra statului român sau a unui cetățean 
român ori a unei persoane juridice române; 


- infracțiunile comise contra statului român sunt atât cele prevăzute de art. 394-410 
C.pen. (infracțiunile contra securității naţionale), cât şi alte infracțiuni prevăzute de 
Codul penal sau de legile speciale contra intereselor statului român; 


- infracțiunile comise contra unui cetățean român sunt atât cele contra persoanei 
prevăzute de art. 188-227 C.pen., cât şi alte infracţiuni prevăzute de Codul penal sau 
de legile speciale ca infracțiuni contra persoanei; 


- în privinţa naturii infracțiunilor contra unei persoane juridice române, legiui- 
torul nu face nicio precizare, rezultând astfel că legea penală română poate fi aplicată 


! Astfel, Codul penal a extins sfera infracțiunilor pentru care poate fi aplicată legea penală 
în temeiul principiului realităţii, dar și cea a subiecţilor pasivi ai acestor infracțiuni, incluzând 
între aceştia și persoanele juridice române. 

în temeiul principiului realităţii indiferent de natura infracțiunii comise în afara 
teritoriului României împotriva unei persoane juridice române; 


- subiectul pasiv al infracțiunii este fie statul, fie un cetățean român care are 
domiciliu/reşedinţa în ţară sau în străinătate, ori o persoană juridică română; nu este 
necesar ca subiectul pasiv să aibă numai cetățenia română (putând avea, de pildă, 
dublă cetăţenie) sau ca acesta să se afle pe teritoriul României; 


- pentru aplicarea legii penale române în temeiul principiului realității trebuie ca 
subiectul pasiv al infracțiunii să nu fie un apatrid ori un cetățean străin, chiar dacă 
aceștia au domiciliul sau reşedinţa pe teritoriul României; 


- în cazul în care, după săvârşirea infracțiunii sau pe parcursul procesului penal, 
până la rămânerea definitivă a hotărârii, victima pierde cetățenia română (din orice 
motive) sau calitatea de persoană juridică română, nu se va mai putea aplica legea 
penală română, în temeiul principiului realității (poate fi aplicabilă legea penală în baza 
principiului universalităţii, dacă sunt îndeplinite condiţiile prevăzute de art. 11 C.pen.)); 


- este necesar ca infracțiunea săvârşită să fie prevăzută de legea română, chiar 
dacă nu este prevăzută de legea statului în care a fost săvârşită; nu trebuie îndepli- 
nită condiţia dublei incriminări. 

c) infracţiunea să fie săvârșită de o persoană fizică care este cetățean străin 
sau apatrid?, indiferent dacă aceştia domiciliază sau nu pe teritoriul țării; 

- legea penală română nu se aplică, în temeiul principiului realității, infracțiunilor 
săvârşite în calitate de autor persoanelor juridice române sau străine, aplicabilitatea legii 
fiind limitată numai situaţiilor în care făptuitorul este o persoană fizică, cetățean străin 
(indiferent dacă are una sau mai multe cetăţenii, cu excepţia celei române) sau apatrid, 


- nu trebuie ca făptuitorul să se afle de bunăvoie pe teritoriul țării, legea penală 
putând fi aplicată în baza principiului realității și atunci când s-a obţinut extrădarea 
infractorului; 


- în cazul în care făptuitorul dobândește cetățenia română după data comiterii 
inracțiunii, legea penală română se va aplica tot în temeiul principiului realității, iar 
nu în baza principiului personalităţii; astfel, legea impune doar cerința ca la data 
comiterii faptei făptuitorul să fie cetățean străin sau apatrid, iar nu şi ulterior (de 
pildă, la data descoperirii faptei, ori a începerii urmăririi penale in rem, respectiv a 
punerii în mişcare a acțiunii penale ori a trimiterii în judecată, sau la data începerii 
judecății ori a pronunțării hotărârii judecătoreşti definitive)”; 


! În același sens, a se vedea F. Streteanu, D. Niţu, op. cit., vol. I, p. 187. 

? Codul penal a înlăturat posibilitatea aplicării legii penale române în temeiul principiului 
personalităţii cu privire la infracțiunile săvârşite de aparrizi cu domiciliul în fară, prevăzând, 
totodată, posibilitatea aplicării legii penale cu privire la acești subiecţi activi în temeiul princi- 
Piului realității. 

3 În același sens, a se vedea F. Streteanu, D. Niţu, op.cit., vol. I, p. 186. În sensul că 
Pentru aplicarea legii penale în temeiul principiului realităţii este necesar ca infractorul să fie 
Cetăţean străin sau apatrid atât la momentul comiterii faptei, cât şi la momentul pronunțării 
hotărârii definitive, a se vedea MI. Mărculescu-Michinici, M. Dunea, op. cit., p. 264. 

- nu se va aplica legea penală română în temeiul principiul realității cu privire la 
infracțiunile săvârşite de către reprezentanții diplomatici ai statelor străine sau de 
către alte persoane care, în conformitate cu tratatele internaționale, nu sunt supuse 
jurisdicției penale a statului român (art. 13 C.pen.); astfel, este prevăzută o imunitate 
de jurisdicție ce decurge din imunitatea diplomatică, infractorul poate fi însă tras la 
răspundere penală de statul al cărui cetățean este; statul român poate dispune decla- 
rarea reprezentatului diplomatic al unui stat străin drept persona non grata şi solicita 
rechemarea lui de către statul străin. 


d) tratatele sau convențiile internaționale la care România este parte să nu 
conțină prevederi referitoare la un alt mod de soluționare a acestor cauze. 


2.2.2. Autorizaţia prealabilă punerii în mişcare a acțiunii penale 


- chiar dacă sunt îndeplinite condițiile menţionate mai sus, punerea în mișcare a 
acțiunii penale în vederea tragerii la răspundere penală a infractorului se face numai cu 
autorizarea prealabilă a Procurorului general al Parchetului de pe lângă Înalta 
Curte de Casaţie și Justiție; 


- autorizarea prealabilă a procurorului competent nu este necesară încă de la 
debutul investigaţiilor, şi nici pentru a se dispune efectuarea în continuare a urmăririi 
penale față de suspect, ci numai înainte de punerea în mișcare a acțiunii penale; 
organul de urmărire penală poate începe urmărirea penală in rem şi efectua acte de 
cercetare cu privire la faptă, poate dispune efectuarea în continuare a urmăririi penale 
față de suspect, însă, în absenţa autorizării prealabile, nu poate pune în mișcare 
acțiunea penală și dispune trimiterea în judecată; 

- în cazul în care procurorul consideră în cursul urmăririi penale că se impune 
efectuarea investigației pentru o infracţiune complexă comisă atât în țară, cât şi în 
străinătate împotriva unui cetățean român sau a unei persoane juridice române, în 
care este absorbită o infracțiune comisă numai în afara teritoriului țării, iar instanţa 
dispune schimbarea încadrării juridice reţinând existenţa unui concurs de infracţiuni 
(una dintre infracțiunile concurente fiind comisă numai în străinătate), cred că nu se 
mai impune efectuarea de către instanță a unei adrese la Procurorul general al 
Parchetului de pe lângă Înalta Curte de Casaţie şi Justiţie în vederea obținerii autori- 
zării, deoarece acţiunea penală a fost deja pusă în mişcare, iar acuzatul are calitatea 
de inculpat cu referire la ambele infracțiuni concurente; pe de altă parte, nu se poate 
omite eroarea parchetului în evaluarea chestiunilor de drept ale acuzaţiei, care a 
condus la trimiterea în judecată pentru comiterea unei infracţiuni în afara teritoriului 
țării în absenţa autorizării prealabile a punerii în mişcare a acţiunii penale, ceea ce 
justifică încetarea procesului penal, în temeiul art. 16 alin. (1) lit. e) C.proc.pen. 
pentru infracţiunea comisă în străinătate, 


- în cazul concursului de infracțiuni, dacă toate infracțiunile au fost comise integral 
în străinătate, este necesar să se solicite autorizația organului competent pentru punerea 
în mişcare a acţiunii penale pentru toate acestea; dacă numai unele dintre infracțiunile 
concurente au fost comise în străinătate, este în continuare obligatorie obținerea 
autorizării prealabile a organului competent pentru aceste infracțiuni, neputându-se 
considera că, în acest caz, autorizarea nu mai este necesară, deoarece urmărirea penală 


Aplicarea legii penale 89 


vizează şi unele infracțiuni comise în România; trebuie subliniat că aplicarea princi- 
piului ubicuităţii face ca, numai pentru infracțiunea considerată ca fiind comisă în 
România, să nu fie necesară autorizarea prealabilă a organului competent, nu şi pentru 
infracțiunile concurente cu aceasta care au fost comise integral în străinătate; 


- emiterea autorizaţiei de procurorul competent este necesară şi pentru a se dis- 
pune extinderea acțiunii penale pentru noi infracţiuni comise integral în străinătate, 
indiferent dacă infracțiunile pentru care fusese pusă în mișcare acţiunea penală 
fuseseră comise în țară sau în străinătate; astfel, existența autorizării prealabile a 
organului competent pentru a se dispune punerea în mişcare a acțiunii penale pentru 
una sau mai multe infracţiuni comise în străinătate nu înlătura obligaţia organului de 
urmărire penală să solicite o nouă autorizaţie în ipoteza în care dorește extinderea 
acțiunii penale pentru infracțiuni noi; 

- pentru emiterea autorizaţiei procurorul competent trebuie să constate că fapta nu 
face obiectul unei proceduri judiciare în statul pe teritoriul căruia s-a comis! şi să 
evalueze oportunitatea tragerii la răspundere penală a suspectului în baza legii penale 
române, respectiv oportunitatea continuării investigaţiei penale și trimiterii în 
judecată a unei cauze în care probaţiunea ar fi dificil de administrat sau ar exista 
riscul de a nu obţine extrădarea unor acuzaţi ori nu ar exista posibilitatea concretă de 
a garanta respectarea dreptului de a compare în persoană garantat de art. 6 din 
Convenţia europeană (judecata in absentia constituind o situaţie de excepție care dă 
dreptul la redeschiderea procesului penal în condiţiile art. 466 şi urm. C.proc.pen. în 
cazul condamnărilor pronunțate în lipsă) etc.; 


- lipsa autorizaţiei prealabile punerii în mişcare a acțiunii penale produce urmă- 
toarele consecinţe: 


a. nelegalitatea ordonanţei de punere în mișcare/extindere a acţiunii penale; 


b. neregularitatea actului de sesizare deoarece prin intermediul său se dispune 
trimiterea în judecată pentru una sau mai multe infracțiuni pentru care nu a fost pusă 
în mişcare acțiunea penală în mod legal; 


- constatarea oricăreia dintre aceste nelegalități de către judecătorul de cameră 
preliminară trebuie să conducă la restituirea cauzei la procuror; 


c. în cazul în care aceste elemente de nelegalitate nu au fost constatate și sancțio- 
nate de judecătorul de cameră preliminară, în faza de judecată instanţa trebuie să 
dispună încetarea procesului penal, în temeiul art. 16 alin. (1) lit. e) C.proc.pen. 


2.2.3. Ne bis in idem 


- potrivit art. 73 C.pen., în cazul în care o infracțiune care este urmărită și judecată 
în România, prin aplicarea principiului realității (art. 10 C.pen.), a făcut obiectul unei 
cauze penale şi în fața organelor judiciare străine, partea din pedeapsă, precum și durata 
măsurilor preventive privative de libertate executate în afara teritoriului țării se scad din 

durata pedepsei aplicate pentru aceeași infracțiune în România. Aceste dispoziții se 
aplică în mod corespunzător şi în cazul în care pedeapsa executată este amenda; 


- apreciez că acest articol vine în conflict cu prevederile art. 50 din Carta dreptu- 
rilor fundamentale a Uniunii Europene, care extinde aplicarea principiului ne bis in 
idem la nivelul UE!, reprezentând, în esență, o modalitate în care statele membre își 
recunosc hotărârile definitive pronunţate în materie penală, în vederea evitării reluării 
procedurilor după rămânerea definitivă a hotărârilor. Înlăturarea acestor inconve- 
niente se poate realiza prin recunoaşterea, pe cale incidentală, a hotărârii penale 
străine şi reținerea de către organele judiciare a impedimentului la punerea în 
mişcare și exercitarea acțiunii penale prevăzut de art. 16 alin. (1) lit. i) C.proc.pen.? 


2.3. Principiul universalităţii legii penale (art. 11 C.pen.) 


Pentru aplicarea legii penale române în baza principiului universalităţii trebuie 
întrunite următoarele condiţii: 


a) să fie săvârşită în întregime în afara teritoriului României o infracţiune, 
alta decât cele contra statului român sau a unui cetățean român ori a unei 
persoane juridice române; 


- fapta trebuie să fie incriminată de legea penală română, însă nu este necesar ca 
infracţiunea să fie prevăzută de legea penală a statului pe al cărui teritoriu a fost 
comisă (nu este necesară dubla incriminare); 


- trebuie avut în vedere atât teritoriul României așa cum este definit de art. 8 
alin. (2) C.pen., cât şi „teritoriul asimilat” astfel cum este prevăzut de art. 8 alin. (4) 
C.pen. (navă sub pavilion românesc sau aeronavă înmatriculată în România); 


- dacă pe teritoriul României (propriu-zis sau asimilat) a fost realizat numai un 
act de executare, de instigare ori de complicitate sau s-a produs, chiar şi în parte, 
urmarea acestor infracțiuni, legea penală română se va aplica în baza principiului 
teritorialității, iar nu în temeiul principiului universalităţii; 

- infracţiunea trebuie să nu fie dintre cele care cad sub domeniul de aplicare al 
principiului realităţii potrivit art. 10 C.pen., respectiv infracțiunea nu trebuie să fie 
săvârşită împotriva următorilor subiecți pasivi: statul român, persoană fizică cetățean 
român, persoană juridică română, astfel, indiferent de natura şi obiectul juridic al 
acesteia, infracțiunea trebuie comisă împotriva următorilor subiecți pasivi: statul 


străin, persoană fizică cetățean străin sau apatrid, ori persoană juridică străină. 
b) infracțiunea să fie săvârşită de un cetățean străin sau de un apatrid, indi- 


ferent dacă aceştia domiciliază sau nu pe teritoriul ţării, care se află de bunăvoie 
în România“; 


1 Pentru analiza principiului ne bis in idem, a se vedea M. Udroiu (coord.), op. cit., 
p. 41-57. 

2 A se vedea şi comentariile realizate cu ocazia analizei efectelor principiului ne bis in 
idem în cazul aplicării legii penale române în temeiul principiului personalității. 

3 Situaţiile de excepţie prevăzute de art. 6 alin. (2) C.pen. din 1969 sunt acoperite în Codul 
penal de ipotezele aplicării legii penale române în temeiul principiului realităţii. 

- subiectul activ nemijlocit al infracțiunii trebuie să fie un cetățean străin ori un apatrid 
aflat benevol în România (nu pe o navă sub pavilion românesc sau pe o aeronavă 
înmatriculată în România, sau ca urmare a extrădării ori predării sale în România); 


- potrivit art.237 LPANCP, în aplicarea dispozițiilor art. 11 C.pen., condiția 
aflării de bunăvoie pe teritoriul României se interpretează în sensul aflării benevole 
pe acest teritoriu la momentul dispunerii de către organele judiciare a unei măsuri 
privative sau restrictive de libertate în considerarea infracțiunii care atrage incidența 
principiului universalității; 

- legea penală română nu se aplică, în temeiul principiului universalității, infrac- 
țiunilor săvârşite de persoane juridice române sau străine; 

- nu se va aplica legea penală română, în temeiul principiul universalității, cu 
privire la infracțiunile săvârșite de către reprezentanții diplomatici ai statelor străine 
sau de către alte persoane care, în conformitate cu tratatele internaționale, nu sunt 
supuse jurisdicției penale a statului român (art. 13 C.pen.); astfel, este prevăzută o 
imunitate de jurisdicție ce decurge din imunitatea diplomatică; infractorul poate fi 
însă tras la răspundere penală de statul al cărui cetățean este; statul român poate 
dispune declararea reprezentatului diplomatic al unui stat străin drept persona non 
grata şi solicita rechemarea lui de către statul străin. 


c) statul român să își fi asumat în temeiul unui tratat internațional obligaţia 
de a reprima infracţiunea săvârșită în străinătate sau să se fi cerut extrădarea 
sau predarea infractorului aflat pe teritoriul României pentru infracţiunea 
săvârșită în străinătate și aceasta să fi fost refuzată; 


- astfel, trebuie distins între competența universală şi competenta substitutivă!: 


1. competenţa universală: statul român să își fi asumat în temeiul unui tratat 
internațional obligaţia de a reprima infracțiunea săvârşită în străinătate: 

- nu prezintă importanță dacă fapta este incriminată și sancționată în statul pe 
teritoriul căruia a fost comisă (dubla incriminare nu constituie o condiție pentru 
aplicara legii penale potrivit principiului universalităţii), iar în ipoteza în care este 
incriminată modalitatea în care fapta este sancționată în statul pe teritoriul căruia a 
fost comisă. 


2. competența substitutivă: statului român să îi fi fost cerută de către un alt stat 
extrădarea sau predarea infractorului aflat pe teritoriul României pentru infracțiu- 
nea săvârşită în străinătate şi acesta să fi refuzat extrădarea/predarea infractorului: 


- competenţa substitutivă se regăseşte în sfera infracțiunilor care nu sunt acoperite 
de competența universală şi presupune că statul român se poate „substitui” organelor 
judiciare din statul în care a fost comisă infracțiunea sau care ar avea competența de 
a-l urmări şi judeca pe infractor; această substituire marchează în fapt o extindere a 
competenţei funcționale a organelor judiciare române în ipoteza în care a fost 
respinsă extrădarea/predarea infractorului; 

' În acelaşi sens, a se vedea F. Streteanu, D. Niţu, op. cit., vol. I, p. 189-192. 

- nu se poate aplica legea penală română în baza competenţei substitutive dacă 
potrivit legii statului în care a fost săvârșită infracțiunea există vreun impediment la 
punerea în mișcare sau exercitarea acțiunii penale ori la executarea pedepsei; în acest 
sens în doctrină s-a apreciat că este necesar ca să fie respectată exigența dublei 
incriminări!; neîntrunirea cerinţei dublei incriminări va conduce la reținerea lipsei 
tipicităţii faptei şi la dispunerea unei soluţii de clasare de către procuror, respectiv de 
achitare de către instanţă, în temeiul art. 16 alin. (1) lit. b) teza I C.proc.pen.; 


- în situaţia în care infractorul a fost condamnat în statul străin, potrivit princi- 
piului teritorialității, este necesar ca pedeapsa aplicată să nu fi fost executată sau 
considerată ca executată; când pedeapsa nu a fost executată sau a fost executată 
numai în parte, se procedează potrivit dispoziţiilor legale privitoare la recunoașterea 
hotărârilor străine; 


- impedimentele arătate anterior nu sunt prevăzute de legiuitor și în cazul compe- 
tenței universale, deoarece în această situație România și-a asumat printr-un tratat inter- 
național obligația de a reprima infracţiunea (indiferent de gravitatea acesteia) săvârşită 
în străinătate, ceea ce impune aplicarea legii penale române în baza principiului univer- 
salității, chiar dacă în statul străin în care a fost comisă fapta există vreun impediment 
la punerea în mișcare sau exercitarea acțiunii penale ori la executarea pedepsei sau 
chiar în situațiile pronunțării unei soluții de condamnare pentru această faptă. 


d) tratatele sau convențiile internaţionale la care România este parte nu 
dispun altfel. 


- potrivit art. 73 C.pen., în cazul în care o infracțiune care este urmărită şi 
judecată în România, prin aplicarea principiului universalității (art. 11 C.pen.), a 
făcut obiectul unei cauze penale şi în fața organelor judiciare străine, partea din 
pedeapsă, precum şi durata măsurilor preventive privative de libertate executate în 
afara teritoriului țării se scad din durata pedepsei aplicate pentru aceeaşi infracțiune 
în România. Aceste dispoziții se aplică în mod corespunzător şi în cazul în care 
pedeapsa executată este amenda. Apreciez că acest articol vine în conflict cu 
prevederile art. 50 din Carta drepturilor fundamentale a Uniunii Europene, care extinde 
aplicarea principiului ne bis in idem la nivelul UE, reprezentând, în esență, o modalitate 
în care statele membre își recunosc hotărârile definitive pronunţate în materie penală, în 
vederea evitării reluării procedurilor după rămânerea definitivă a hotărârilor. 
Înlăturarea acestor inconveniente se poate realiza prin recunoaşterea, pe cale inciden- 
tală, a hotărârii penale străine şi reținerea de către organele judiciare a impedi- 
mentului la punerea în mișcare și exercitarea acțiunii penale prevăzut de art. 16 
alin. (1) lit. i) C.proc.pen.? 


Astfel, prima instanţă a reţinut că fapta inculpatului M.M. de a falsi- 
fica cartea de identitate prin scanarea celei originale şi lipirea pe documentul 
scanat a unei fotografii, în locul special prevăzut pentru aceasta, pentru a nu se 


! Ibidem. 
2 A se vedea şi comentariile realizate cu ocazia analizei efectelor principiului ne bis in 
idem în cazul aplicării legii penale române în temeiul principiului personalității. 

observa existenţa acelei interdicții, întruneşte elementele constitutive ale infrac- 
țiunii de fals material în înscrisuri oficiale, prevăzută de art. 320 alin. (1) C.pen. 
Prin actul de sesizare a instanţei s-a reţinut că respectiva carte de identitate a fost 
falsificată către inculpatul M.M., cetăţean italian, în timp ce se afla în Italia. Prin 
urmare, infracţiunea fiind săvârşită de un cetăţean străin în afara teritoriului 
României, în cauză se pune problema verificării aplicării în spaţiu a legii penale 
române. Prin notele depuse în apel, Parchetul de pe lângă Judecătoria Timişoara 
a arătat că legea penală română se aplică în temeiul art. 11 alin. (1) lit. a) C.pen., 
întrucât cetăţeanul se află de bunăvoie pe teritoriul României şi Chiar dacă nu a 
fost identificat un tratat internaţional în care să se facă referire în mod special la 
reprimarea infracţiunii de fals material în înscrisuri oficiale, s-au avut în vedere 
dispoziţiile art. 67 alin. (3), Titlul V din TFUE care prevăd că Uniunea acţio- 
nează pentru a asigura un înalt nivel de securitate prin măsuri de prevenire a cri- 
minalităţii, a rasismului şi a xenofobiei. (...) În cauză, legea penală română nu 
se poate aplica în baza art. 8 alin (4) C.pen. Falsul material în înscrisuri oficiale 
se consumă la finalizarea acţiunii de falsificare, în acel moment producându-se 
Şi urmarea socialmente periculoasă, prin crearea unui înscris oficial fals, cu 
aparenţa de autenticitate, şi aptitudinea de a produce efecte juridice. Or, situaţia 
de fapt reţinută prin rechizitoriu demonstrează că infracţiunea s-a consumat în 
Italia, neputându-se aplica principiul teritorialității legii penale române în 
baza art. 8 alin (4) C.pen. pentru această infracțiune. În privinţa infracţiunii de 
fals material în înscrisuri oficiale săvârşită de către inculpatul M.M., în legătură 
cu cartea de identitate italiană, nu s-ar putea aplica legea penală română nici în 
baza principiului realităţii prevăzut de art. 10 C.pen., nefiind îndeplinite 
condiţiile prevăzute de art. 10 alin. (1) C.pen. În cauză legea penală română nu 
se poate aplica nici potrivit principiului universalităţii prevăzut de art. 11 
C.pen., principiu care a fost modificat în noua reglementare penală, şi presupune 
ca cetățeanul străin care a săvârşit o infracţiune în afara teritoriului ţării să se 
afle de bunăvoie pe teritoriul României (condiţie îndeplinită în cauză), dar şi să 
fie incident unul din următoarele cazuri: a) s-a săvârşit o infracţiune pe care 
statul român şi-a asumat obligaţia să o reprime în temeiul unui tratat interna- 
tional, indiferent dacă este prevăzută sau nu de legea penală a statului pe al cărui 
teritoriu a fost comisă, sau b) s-a cerut extrădarea sau predarea infractorului şi 
aceasta a fost refuzată (condiţii neîndeplinite în cauză). Art. 67 alin. (3), Titlul V 
din TFUE are caracter general. În cauză nu a fost identificat niciun tratat sau 
convenţie bilaterală cu Italia prin care România să-şi asume obligaţia să reprime 
această infracţiune comisă pe teritoriul altui stat de un cetățean străin. De ase- 
menea, prevederile art. 328 C.pen. nu sunt de natură a înfrânge principiul terito- 
rialităţii, dispoziţiile acestui articol fiind incidente în cazul în care falsificarea 
actului de identitate italian ar fi avut loc în România, ceea ce nu este cazul în 
cauza de faţă. Având în vedere că în cauză nu este îndeplinită condiţia prevăzută 
la art. 11 lit. a) C.pen. se va dispune încetarea procesului penal pornit împotriva 
inculpatului M.M. pentru săvârşirea infracţiunii de fals material în înscrisuri 
oficiale, în temeiul art. 16 alin. (1) lit. e) C.proc.pen., lipsind o condiţie prevă- 
zută de lege pentru punerea în mişcare a acţiunii penale (C.A. Timișoara, secția 
penală, decizia nr. 323 din 16 martie 2016, www.sintact.ro). 


Capitolul II 
Trăsăturile esenţiale ale infracţiunii 


In cadrul acestui capitol vor fi analizate cele trei trăsături esenţiale ale 
25 infracţiunii, precum şi cauzele care înlătură caracterul penal al faptei, 
după cum urmează: 


1. Tipicitatea — se vor avea în vedere categoriile de subiecți activi şi pasivi, 
precum și latura obiectivă şi subiectivă a infracțiunii astfel cum este prevăzută 
de norma de incriminare; 


2. Antijuridicitatea — se vor analiza condiţiile subiective şi obiective prevă- 
zute de lege pentru reținerea existenței unei cauze justificative, precum și 
efectele în materie penală şi civilă produse de acestea; 


3. Imputabilitatea — se vor studia condiţiile ce trebuie îndeplinite pentru a 
putea fi reținută o cauză de neimputabilitate, precum şi efectele acestora în 
materie penală și civilă. 


Secţiunea 1. Noţiunea. Structura trăsăturilor 
esenţiale ale infracțiunii 


- Codul penal a regândit instituția infracţiunii, renunțând la vechea definiție dată 
de art. 17 alin. (1) C.pen. din 1969! și prevăzând în art. 15 alin. (1) C.pen. o definiţie 
formală (nu substanţială, ca cea prevăzută de vechiul Cod), potrivit căreia infrac- 
țiunea este fapta prevăzută de legea penală, săvârșită cu vinovăţie, nejustificată şi 
imputabilă persoanei care a săvăârșit-o; astfel, au fost avute în vedere atât definițiile 
date infracțiunii în unele Coduri penale europene, cât și concepția tradițională în 
această materie a dreptului penal român interbelic; 


- Codul penal a eliminat pericolul social dintre trăsăturile esenţiale ale infrac- 
țiunii, urmând ca pentru infracțiunile care prezintă un pericol social concret extrem 
de redus și pentru care nu se justifică continuarea procesului penal, prin aplicarea 
mecanismelor oportunității, procurorul să poată dispune renunțarea la urmărirea 
penală (clasarea în oportunitate”), potrivit art. 318 C.proc.pen., iar instanța, renun- 
tarea la aplicarea pedepsei, potrivit art. 80 C.pen.; în urma modificărilor operate prin 


! Potrivit Codului penal din 1969, infracțiunea era definită drept fapta care prezintă pericol 
social, săvârșită cu vinovăţie şi prevăzută de legea penală. 

O.U.G. nr. 18/2016 nu se mai poate reţine vreo coerență în aplicarea efectelor 
oportunității, în condițiile în care procurorul are o marjă largă de apreciere putând 
dispune renunțarea la urmărirea penală pentru infracțiuni pentru care legea prevede 
pedeapsa închisorii de până la 7 ani, în vreme ce instanța de judecată poate dispune 
renunțarea la aplicarea pedepsei numai dacă pedeapsa prevăzută de lege nu este mai 
mare de 5 ani închisoare; lipsa pericolului social concret al unei fapte nu mai 
conduce la reținerea lipsei unei trăsături esenţiale a infracțiunii. Această situație 
putea genera, la momentul intrării în vigoare a Codului penal şi Codului de procedură 
penală, unele probleme referitoare la aprecierea legii penale mai favorabile, în 
ipoteza în care pentru cauzele aflate în cursul procesului penal se aprecia că faptele 
concrete prezintă un pericol social concret extrem de redus. În acest scop, art. 19 
LPANCPP a prevăzut că atunci când, în cursul procesului, se constată că în privința 
unei fapte comise anterior intrării în vigoare a Codului penal sunt aplicabile dispo- 
ziţiile art. 18! C.pen. din 1969, ca lege penală mai favorabilă, procurorul dispune 
clasarea, iar instanța dispune achitarea, în condițiile Codului de procedură penală. 
Această dispoziţie din Legea de punere în aplicare a noului Cod de procedură penală 
va constitui temeiul pentru dispunerea soluţiilor de clasare, respectiv achitare, pentru 
situațiile tranzitorii generate de intrarea în vigoare a noilor Coduri; 

- instituția infracțiunii este intim legată de instituția răspunderii penale, art. 15 
alin. (2) C.pen. prevăzând că „Infracțiunea este singurul temei al răspunderii penale”; 
pe cale de consecință, Codul penal a eliminat instituția înlocuirii răspunderii penale cu 
răspunderea administrativă în cazul în care se constată săvârșirea unei infracțiuni; 
săvârşirea unei infracțiuni nu conduce în toate situațiile la tragerea la răspundere penală 
a făptuitorului, legiuitorul prevăzând și cauze în care este înlăturată răspunderea penală; 

- instituţia răspunderii penale se află în legătură cu cea a sancţiunilor penale 
(pedepse sau măsuri educative), care nu pot fi aplicate decât dacă a fost săvârşită o 
infracțiune, iar făptuitorul răspunde penal; 


- din însăşi definiţia infracțiunii rezultă cele trei trăsături esenţiale ale acesteia! 
(comune tuturor infracțiunilor): tipicitatea (prevederea în legea penală a faptei atât 


| În același sens, a se vedea M.-I. Michinici, M. Dunea, în T. Toader (coord.), Noul Cod 
penal. Comentarii pe articole, Ed. Hamangiu, Bucureşti, 2014, p. 49. În doctrină s-a apreciat că 
vinovăția constituie ea însăşi o trăsătură esenţială a infracțiunii [G. Antoniu, T. Toader (coord.), 
Explicaţiile noului Cod penal, vol. I, Ed. Universul Juridic, Bucureşti, 2015, p. 162-164; 
C-tin. Mitrache, C. Mitrache, Drept penal. Partea generală, Ed. Universul Juridic, Bucureşti, 
2014, p. 134]. Astfel, în unele opinii (Ctin. Mitrache, C. Mitrache, op. cit., p. 134) s-a arătat: 
„întrucât legiuitorul a părăsit concepția inițială a proiectului de Cod penal și a prevăzut vinovăția 
în cuprinsul art. 15 alin. (1) C.pen., apreciem că măcar formal vinovăția poate fi considerată una 
dintre cele patru trăsături esenţiale ale infracțiunii prevăzute în dispoziţiile art. 15 alin. (1) 
C.pen. Prevederea vinovăţiei ca trăsătură esenţială a infracţiunii, chiar dacă ar putea fi 
considerată de prisos (deoarece este acoperită de prevederea trăsăturii esențiale a faptei 
imputabile persoanei care a săvârşit-o), cel puţin din punct de vedere practic, nu este de natură să 
creeze dificultăţi de aplicare a legii penale”. Potrivit F. Streteanu, D. Niţu (Drept penal. Partea 
generală, vol. I, Ed. Universul Juridic, Bucureşti, 2014, p. 253-256): „Codul nostru penal (...) în 
art. 15 alin. (1), a definit infracţiunea ca fiind fapta prevăzută de legea penală, săvârșită cu 

sub aspect subiectiv, cât şi sub aspect obiectiv), antijuridicitatea [fapta să fie nejus- 
tificată (ilicită)] şi imputabilitatea (fapta să fie imputabilă); în acest sens, Curtea 
Constituţională a arătat că „plecând de la noua reglementare a infracţiunii şi modul în 
care aceasta a fost redată în doctrină, Curtea a reţinut că, în prezent, trăsăturile esen- 
ţiale ale infracţiunii sunt prevederea faptei de legea penală (tipicitatea), caracterul 
nejustificat (cauzele justificative) şi caracterul imputabil (cauzele de neimputabi- 
litate)” [a se vedea DCC nr. 82/2016, parag. 20 (M.Of. nr. 370 din 13 mai 2016)]; 


- deşi vinovăția este enumerată de legiuitor printre trăsăturile esențiale ale infracțiunii, 
aceasta nu constituie în fapt o trăsătură esenţială distinctă, ci elementul de factură 
subiectivă din cuprinsul normei de incriminare (intenţia, culpa, praeterintenţia)!; astfel, 
tipicitatea ca trăsătură esenţială a infracțiunii va îngloba două dintre mențiunile din 
cuprinsul definiției prevăzute de art. 15 alin. (1) C.pen., respectiv prevederea faptei în 
legea penală (tipicitatea obiectivă) şi vinovăția (tipicitatea subiectivă), în acest sens, 
art. 16 alin. (1) C.pen. referindu-se la tipicitatea subiectivă a faptei stipulează că fapta 
constituie infracțiune numai dacă a fost săvârşită cu forma de vinovăţie cerută de legea 
penală, adică de modelul abstract conţinut de norma de incriminare; 


- această inserare a fost realizată în cadrul comisiilor mixte parlamentare, care au 
dezbătut într-o procedură sui-generis proiectul Codului penal elaborat de Ministerul 
Justiţiei, în vederea agreării unei forme a actului normativ care urma să fie însușită de 


vinovăție, nejustificată și imputabilă persoanei care a săvârşit-o. Pornind de la definiţia legală, 
pot fi identificate trăsăturile generale ale infracțiunii, trăsături care, aşa cum spuneam, permit în 
concret delimitarea infracţiunii de alte forme ale ilicitului juridic. a) Prevederea faptei de către 
legea penală (tipicitatea) este prima condiţie de existență a oricărei infracțiuni. (...) Din păcate, 
legiuitorul nostru nu a înţeles acest lucru, preferând să se ralieze vechii concepții, potrivit 
căreia tipicitatea are în vedere doar elementele de factură obiectivă din conținutul incriminării, 
elementul subiectiv — vinovăția — constituind o trăsătură distinctă potrivit art. 15 C.pen. Chiar 
dacă din expunerea de motive la Codul penal rezultă că tipicitatea se verifică atât în planul 
elementelor de factură obiectivă (acţiune, urmare, calitatea subiectului activ sau pasiv etc.), cât 
și al elementelor de factură subiectivă (formă de vinovăţie), trebuie să admitem că opțiunea 
legiuitorului a fost cât se poate de clară în privinţa limitării tipicității la elementele obiective. 
Acest lucru rezultă nu doar din dezbaterile în fața Comisiei parlamentare comune a Camerei 
Deputaţilor şi Senatului, care a modificat anteproiectul elaborat de comisia de specialiști, dar mai 
ales din reglementările subsecvente care tratează în mod distinct prevederea în legea penală şi 
vinovăția. Astfel, art. 16 alin. (1) lit. b) C.proc.pen. prevede că acţiunea penală nu mai poate fi 
pusă în mişcare sau exercitată atunci când fapta nu este prevăzută de legea penală sau nu a fost 
săvârșită cu vinovăția prevăzută de lege. La rândul său, art. 25 C.proc.pen. prevede că instanța 
lasă nesoluționată acțiunea civilă atunci când fapta nu este prevăzută de legea penală, dar o 
soluţionează atunci când lipseşte forma de vinovăţie cerută de lege. Așa fiind, cu regret, trebuie 
să admitem că, în actuala reglementare, prevederea faptei în legea penală se referă doar la 
elementele obiective din conţinutul infracțiunii” (s.n., M.U.). 

! Acest aspect rezultă chiar din expunerea de motive a Legii nr. 286/2009 (www.cdep.ro), 
în care se arată că: „Prevederea faptei în legea penală presupune cerința ca fapta concretă 
săvârşită, ce urmează a fi calificată ca infracțiune, să corespundă întru totul descrierii pe care 
legiuitorul o face în norma de incriminare. Această corespondenţă se realizează atât în planul 
elementelor de factură obiectivă, cât și al celor de factură subiectivă” (s.n., M.U.). 

Guvem şi pe care acesta urma să îşi asume răspunderea în fața camerelor reunite ale 
Parlamentului; astfel cum se poate constata din discuţiile purtate în cadrul comisiilor 
mixte, menționarea a avut ca singur scop evidențierea (în opinia mea inutilă) 
importanței vinovăţiei în structura normei de incriminare, în vederea evitării oricărei 
interpretări ce ar putea fi generată de noua definiție, în sensul că aceasta nu ar face 
referire şi la vinovăție. Apreciez că prin această inserare nu se acordă autonomie 
vinovăției prin excluderea acesteia din cuprinsul tipicității și nu se abandonează 
concepția proiectului Codului penal cu privire la trăsătura esenţială a tipicității 
(majoritară în acest moment la nivelul doctrinei europene în sensul includerii și a 
tipicității subiective). De altfel, am dubii serioase că în cadrul comisiilor parlamentare 
inserarea vinovăţiei a fost urmarea unei dezbateri doctrinare şi a analizei comparative a 
doctrinei potrivit căreia tipicitatea include atât elementele de natură obiectivă, cât şi 
cele de natură subiectivă, respectiv a viziunii conform căreia tipicitatea include numai 
elementele de factură obiectivă. 


- în logica Codului penal vinovăția este prevăzută ca element constitutiv al 
infracțiunii, fiind astfel analizată în cadrul trăsăturii esențiale a fipicității. Vinovăţia 
ca trăsătură generală a infracțiunii este denumită de Codul penal impuzabilitate, 
regăsindu-se, astfel, în cea de-a treia trăsătură esențială a infracțiunii; 


- menționarea distinctă în art. 16 alin. (1) lit. b) teza a II-a C.proc.pen. a vinovăţiei 
nu a fost de natură a întări caracterul acesteia de trăsătură esențială a infracțiunii, ci 
de a evita orice inconveniente practice în interpretarea cauzelor care împiedică 
punerea în mișcare sau exercitarea acțiunii penale (eroarea din Codul penal, care 
fusese deja adoptat, a fost astfel reflectată ulterior și în Codul de procedură penală); 
soluțiile distincte sub aspectul acțiunii civile în funcție de constatarea lipsei tipicității 
obiective (lăsarea nesoluționată a acţiunii civile) sau subiective a faptei (soluţionarea 
acțiunii civile) marchează în realitate o opţiune nouă a puterii legiuitoare cu privire la 
soluțiile pe care le poate pronunţa instanța penală în privinţa acţiunii civile în funcție 
de «lementele de tipicitate constatate că nu sunt întrunite în cauză de instanța care 
dispune achitarea, iar nu o confirmare a caracterului de trăsătură esenţială a vino- 
văţiei. Astfel, în cazul în care din probele administrate se va reţine lipsa de tipicitate 
obiectivă a faptei, impedimentul la punerea în mişcare şi exercitarea acţiunii penale 
va fi cel prevăzut de art. 16 alin. (1) lit. b) teza I C.proc.pen., dacă se constată lipsa 
de tipicitate subiectivă a faptei impedimentul va fi cel prevăzut de art. 16 alin. (1) lit. b) 
teza a II-a C.proc.pen., iar atunci când este înlăturată vinovăția ca trăsătură esenţială 
a infracțiunii prin reținerea unei cauze de neimputabilitate impedimentul va fi cel 
prevăzut de art. 16 alin. (1) lit. d) teza a I-a C.proc.pen; 


„7 ~- această structură a trăsăturilor esenţiale ale infracţiunii este confirmată şi de 
jurisprudenţa instanţei supreme în recurs în casaţie în privinţa interpretării cazului 
stipulat de art. 438 alin.(l) pct. 7 C.proc.pen., când s-a reținut că acesta „se 
Circumscrie situațiilor în care fapta concretă pentru care s-a pronunțat soluția definitivă 
de condamnare nu întruneşte elementele de tipicitate obiectivă sau subiectivă prevă- 
Zută de norma de incriminare, când instanța a ignorat o normă care conține dispoziții 
de dezincriminare a faptei, indiferent dacă vizează vechea reglementare, în ansamblul 
Său, sau modificarea unor elemente ale conținutului constitutiv, astfel încât nu se mai 

realizează o corespondenţă deplină între fapta săvârşită şi noua configurare legală a 
tipului respectiv de infracţiune” (I.C.C.J., secția penală, decizia nr. 250/RC din 
14 octombrie 2014, www.scj.ro). Având în vedere şi scopul recursului în casaţie de 
instrument de uniformizare a practicii prin dezlegările în drept date de Înalta Curtea de 
Casaţie şi Justiţie, consider că nu s-ar putea aprecia că acest caz de recurs în casaţie 
vizează numai elementele ce ţin de tipicitatea obiectivă prin raportare la faptul că 
art. 16 alin. (1) lit. b) teza I C.proc.pen. foloseşte sintagma „fapta nu este prevă- 
zută de legea penală”, întrucât scopul recursului în casaţie este şi acela de a 
înlătura elementele de nelegalitate ale hotărârii definitive atunci când nu este 
întrunită trăsătura esenţială a tipicităţii faptei; 

- în acest sens s-a exprimat şi instanţa de contencios constituțional care a arătat că 
„noţiunea de tipicitate se referă atât la elementele obiective, cât şi la elemente 
subiective din structura normei de incriminare. Ambele sunt elemente prin prisma 
cărora se analizează concordanța între modelul descris de legiuitor în norma de 
incriminare şi fapta concret săvârşită” [a se vedea DCC nr. 631/2014, parag. 41 
(M.Of. nr. 77 din 29 ianuarie 2015)]. 


Secţiunea a 2-a. Tipicitatea (prevederea faptei în legea penală) 


$1. Noţiune 


- tipicitatea, prevăzută de art. 15 alin. (1) C.pen. drept prima trăsătură esențială a 
infracțiunii, rezultă din principiul legalității incriminării și presupune corespondența 
dintre fapta concretă săvârşită, direct sau indirect, de o persoană (acţiunea/inacțiunea 
comisă cu o formă de vinovăţie care a determinat o anumită urmare) şi elementele de 
natură obiectivă şi subiectivă stabilite de legiuitor în modelul abstract (tip) prevăzut 
de norma de incriminare (legi organice sau ordonanţe de urgenţă ale Guvernului); 


- o faptă concretă este tipică dacă corespunde modelului abstract prevăzut în 
norma de incriminare de legiuitor, atât sub aspect obiectiv, cât şi sub aspect subiec- 
tiv; includerea în cadrul trăsăturii esenţiale a prevederii în legea penală și a elemen- 
telor subiective din cuprinsul normei de incriminare rezultă cu claritate din dispozi- 
tiile art. 16 alin. (1) C.pen., potrivit cărora „Fapta constituie infracțiune numai dacă a 
fost săvârşită cu forma de vinovăţie cerută de legea penală”; 


- tipicitatea nu se referă numai la săvârşirea de către autor a unei fapte în formă 
consumată, ci şi la comiterea unei tentative incriminate sau la participaţia penală; în 
acest caz, modelul abstract (tip) prevăzut de norma de incriminare din partea specială 
a Codului penal sau de legislaţia specială cu dispoziții penale ori de legile nepenale 
ce conțin și dispoziții penale se completează cu modelul abstract (tip) complementar 
prevăzut de partea generală a Codului penal; 


- fapta tipică nu constituie întotdeauna o infracțiune, fiind necesar să fie întrunite 
şi celelalte trăsături esențiale, respectiv antijuridicitatea și imputabilitatea; 

- noţiunea de faptă prevăzută de legea penală nu se confundă cu cea de ilicit penal 
(faptă penală sau infracţiune), prevederea în legea penală fiind numai una dintre 
trăsăturile esenţiale ale infracţiunii; 


- analiza tipicităţii presupune studierea: obiectului infracțiunii, a subiecților 
infracțiunii, a laturii obiective şi a laturii subiective ale acesteia; 

- lipsește trăsătura esenţială a tipicităţii atunci când se reţine incidenţa legii de 
dezincriminare în condiţiile art. 4 C.pen.!, sau când nu sunt întrunite cerinţele stipulate 
de norma de incriminare de factură obiectivă (inclusiv cele referitoare la subiectul activ 
nemijlocit calificat al infracţiunii, ori la locul sau timpul comiterii infracţiunii) sau 
subiectivă (inclusiv în ceea ce priveşte mobilul sau scopul infracțiunii); lipsa tipicității 
se poate reține şi în cazul infracțiunilor săvârșite integral în străinătate atunci când 
legea română se aplică în temeiul principiului personalității, fiind întrunită cerința 
autorizării prealabile de organul competent, dar nu şi cea a dublei incriminări, sau când 
legea penală română se aplică potrivit principiului universalităţii în condițiile 
competenţei substitutive dacă nu este întrunită cerința dublei incriminări; 

- reținerea erorii asupra tipicității obiective a unei fapte poate conduce la înlătu- 
rarea tipicităţii subiective [de pildă, în ipoteza în care fapta este tipică subiectiv 
numai atunci când este comisă cu intenţie, iar eroarea asupra tipicităţii obiective 
conduce la reținerea comiterii faptei din culpă]; 


- absenţa trăsăturii esenţiale a tipicității poate conduce fie la dispunerea de către 
procuror a unei soluţii de clasare, fie la dispunerea de către judecător a unei soluţii 
de achitare. 


è Tipicitatea, prima trăsătură a infracţiunii, se constituie într-o garanție a 
respectării principiului legalității. Astfel, tipicitatea asigură în primul rând res- 
pectarea principiului legalității incriminării, căci o faptă concretă poate fi sanc- 
ționată numai dacă ea se regăsește în descrierea realizată de o normă penală. În 
acelaşi timp, tipicitatea poate contribui la respectarea principiului minimei inter- 
venții, căci dintre diferitele acţiuni ce se dovedesc la un moment dat antijuridice 
(contrare ordinii de drept), legiuitorul trebuie să le aducă în sfera dreptului penal 
numai pe acelea care nu pot fi prevenite eficient prin mijloacele altor ramuri de 
drept (I.C.C.J., Completul pentru dezlegarea unor chestiuni de drept în materie 
penală, decizia nr. 6/2015, www.scj.ro). 


_$2. Obiectul infracţiunii 


- în analiza obiectului infracţiunii trebuie distins între obiectul juridic și obiectul 
material. 


2.1. Obiectul juridic 


- obiectul juridic reprezintă valoarea socială şi relațiile formate în jurul acesteia, 
protejate prin norma de incriminare, cărora li se aduce atingere prin săvârșirea infracțiunii 


! A se vedea Capitolul 1, Secţiunea 1, pct. 3.1. 

(de pildă, patrimoniul, în cazul infracțiunii de furt, sau relațiile sociale referitoare la buna 
desfăşurare a raporturilor de serviciu, în cazul infracţiunii de luare de mită); 


- nu există infracțiuni fără obiect juridic; 
- în funcţie de obiectul juridic, poate fi determinat subiectul pasiv al infracțiunii, 
care este titularul valorii lezate. 


Categorii de obiect juridic al infracţiunii: 
a) obiect juridic generic; este obiectul juridic comun unei categorii de infracțiuni 


(de pildă, al infracţiunilor contra patrimoniului); titlurile părții speciale a Codului 
penal sunt structurate în funcţie de obiectul juridic generic al infracțiunilor; 


b) obiect juridic special, este obiectul juridic specific unei anumite infracțiuni sau 
grup de infracțiuni (de exemplu, infracțiunile contra libertăţii persoanei, care fac 
parte din titlul infracțiunilor contra persoanei); 


c) obiect juridic principal, constă în relațiile sociale ocrotite de legea penală ce 
sunt vătămate sau periclitate prin acţiunea principală a unei infracțiuni complexe (de 
exemplu, în cazul infracțiunii de tâlhărie, obiectul juridic principal îl constituie patri- 
moniul); 

d) obiect juridic secundar; constă în relaţiile sociale ocrotite de legea penală ce 
sunt vătămate sau periclitate prin acțiunea secundară a unei infracțiuni complexe (de 
pildă, obiectul juridic secundar poate fi viața, sănătatea, integritatea sau libertatea 
persoanei în cazul infracţiunii de tâlhărie); obiectul juridic secundar al unei infrac- 
țiuni complexe poate consta fie în valori juridice de aceeași natură cu cele care 
constituie obiectul juridic principal (de pildă, în cazul şantajului care absoarbe infrac- 
țiunea de amenințare), fie în valori juridice de natură diferită de cele care constituie 
obiectul juridic principal (de exemplu, în cazul infracțiunii de tâlhărie), pot există însă 
şi infracţiuni complexe care să nu aibă un obiect juridic secundar (de pildă, în cazul 
omorului calificat comis împotriva a două sau mai multe persoane ori a vătămării 
corporale din culpă a mai multor victime sau a furtului calificat comis prin efracție). 


2.2. Obiectul material 


- obiectul material este lucrul sau ființa vătămat/ă sau pus/ă în pericol în mod 
nemijlocit prin acțiunea/inacţiunea prevăzută de norma de incriminare [de pildă, 
lucrul sustras prin săvârşirea infracţiunii de furt, corpul persoanei în viață, în cazul 
infracţiunilor contra vieţii şi integrităţii corporale!, sau corpul unei persoane dece- 
date, în cazul infracțiunii de profanare de cadavre sau morminte]; 


- nu toate infracțiunile au un obiect material (de pildă, determinarea sau înles- 
nirea sinuciderii, amenințarea, lipsirea de libertate în forma de bază, violarea de 
domiciliu, violarea sediului profesional, nedenunțarea, omisiunea sesizării, inducerea 
în eroare a organelor judiciare, favorizarea făptuitorului, mărturia mincinoasă, 


! În această ipoteză trebuie notat că victima unei infracțiuni contra integrităţii corporale 
sau sănătăţii (de pildă, loviri sau alte violenţe ori vătămarea corporală) are calitatea de subiect 
pasiv al infracţiunii, iar corpul acesteia reprezintă obiectul material al infracţiunii. 

ultrajul sau ultrajul judiciar comis prin ameninţare, evadarea sau înlesnirea evadării 
în forma de bază, uzurparea de calități oficiale în forma de bază sau asimilată, luarea 
şi darea de mită, traficul și cumpărarea de influență, falsul în înscrisuri sub semnătură 
privată comis prin contrafacere, falsul privind identitatea, incestul, abandonul de 
familie), aşadar, se constată că, în principiu, infracțiunile contra justiției și infrac- 
țiunile mai importante de corupţie nu au obiect material; 

- de regulă, infracțiunile de rezultat au şi un obiect material, există însă şi infrac- 
țiuni de rezultat care nu au obiect material; obiectul material al infracțiunii nu consti- 
tuie produsul infracțiunii; de pildă, în ipoteza falsificării unui înscris oficial prin 
contrafacere, înscrisul falsificat va reprezenta produsul infracţiunii, iar nu obiectul 
material al infracțiunii (infracţiune de rezultat fără obiect material), dacă falsificarea 
se realizează prin alterare, înscrisul preexistent alterării reprezintă obiectul material 
al infracțiunii; 

- în principiu, infracțiunile de pericol nu au obiect material (infracţiunea de 
mărturie mincinoasă, evadare etc.), există însă și infracțiuni de pericol care au un 
obiect material [de exemplu, distrugerea şi semnalizarea falsă prevăzută de art. 332 
alin. (1) C.pen.]; 

- infracțiunile complexe pot avea un obiect material principal şi unul secundar (de 
pildă, în cazul infracțiunii de tâlhărie, obiectul material principal este bunul mobil 
corporal aflat în proprietatea, posesia sau detenţia altuia, iar obiectul material 
secundar poate fi corpul persoanei tâlhărite); pot există însă şi infracțiuni complexe 
în privinţa cărora, deşi se poate reţine existenţa unui obiect juridic principal şi a unuia 
secundar, obiectul material poate lipsi (de pildă, ultrajul comis prin amenințare) ori 
poate fi unic (de exemplu, ultrajul judiciar comis prin loviri sau alte violenţe), 
deoarece complexitatea obiectului juridic nu conduce întotdeauna şi la reținerea unei 
pluralități de obiecte materiale; 


- existența unor infracțiuni este strâns legată de anumite particularități ale obiec- 
tului material. de exemplu, dacă înscrisurile sustrase ţin de o procedură judiciară se 
va putea reține comiterea infracţiunii de sustragere sau distrugere de probe sau înscri- 
suri prevăzute de art. 275 C.pen.; dacă înscrisurile sustrase nu țin de o procedură 
judiciară se va putea reține, după caz, comiterea infracțiunii de sustragere sau distru- 
gere de înscrisuri (art. 259 C.pen.) sau furt (art. 228 C.pen.), furt calificat (art. 229 
C.pen.) etc.; 


- mijloacele folosite sau destinate a fi folosite la săvârșirea unei infracțiuni au 
natura juridică a unor mijloace materiale de probă [corpuri delicte potrivit art. 197 
alin. (2) C.proc.pen.] şi nu constituie, totodată, şi obiect material al infracțiunii (de 
exemplu, în cazul furtului calificat săvârșit prin efracție, obiectul cu care se forțează 
încuietoarea nu reprezintă obiectul material al infracțiunii, ci mijlocul folosit la 
săvârşirea acesteia); 


- în cazul în care, deşi executarea acțiunii infracționale a fost complet efectuată, 
urmarea socialmente periculoasă (urmărită sau acceptată de făptuitor) nu s-a produs 
datorită lipsei obiectului material din locul unde făptuitorul credea că se află, se va 
reține săvârşirea unei tentative idonee la infracţiune (de pildă, atunci când un hoţ 
Pătrunde în timpul nopţii într-un magazin în scopul de a sustrage telefoane mobile, 

iar ulterior pătrunderii constată că în rafturi erau plasate numai machete de plastic ale 
telefoanelor, iar nu bunurile în sine, apoi părăsește locaţia fără a sustrage vreun bun); 


- în mod întemeiat s-a reținut în doctrină! faptul că obiectul material al infracțiunii 
poate servi fie la circumscrierea factorului intelectiv al intenţiei, fie la stabilirea 
prejudiciului ori la determinarea încadrării juridice. 


$3. Subiecţii infracțiunii 


- constituie subiect al infracțiunii persoana (fizică sau juridică) care a săvârșit sau 
a participat la săvârşirea infracțiunii, respectiv persoana asupra căreia se răsfrânge 
urmarea infracțiunii. 


3.1. Subiectul activ al infracțiunii 


Subiectul activ al infracțiunii este persoana (fizică sau juridică) care a săvârşit 
nemijlocit sau a participat la săvârșirea infracțiunii; prin urmare, va fi subiect activ al 
infracțiunii nu numai autorul acesteia, ci și coautorii, complicii ori instigatorii (autorul 
este subiect activ al infracţiunii, însă nu orice subiect activ este și autor al infracțiunii); 


- în procesul penal subiectul activ al infracțiunii poate fi suspect sau inculpat (subiect 
pasiv al acţiunii penale); 

- prin DCC nr.418/2018, instanța de contencios constituţional a apreciat că 
dispozițiile art. 29 alin. (1) lit. c) din Legea nr. 656/2002 pentru prevenirea și 
sancţionarea spălării banilor, precum şi pentru instituirea unor măsuri de prevenire şi 
combatere a finanțării actelor de terorism (M.Of. nr. 702 din 12 octombrie 2012) în 
interpretarea dată prin decizia I.C.C.J. nr. 16/HP/2016 în ceea ce priveşte subiectul 
activ al infracţiunii sunt neconstituţionale, întrucât are ca efect o dublă tragere la 
răspundere penală a subiectului activ al infracțiunii pentru faptele ce constituie 
primele două modalităţi alternative ale elementului material al infracțiunii regle- 
mentate prin textul criticat şi, respectiv, ar putea avea efectul anterior precizat, în 
cazul faptei ce constituie cea de-a treia modalitate alternativă a elementului material 
al aceleiaşi infracțiuni; practic în urma acestei decizii nu se mai poate considera că 
autorul infracţiunii predicat poate fi şi autor al infracţiunii de spălare a banilor art. 29 
alin. (1) lit. c) din Legea nr. 656/2002 (în oricare dintre modalitățile alternative ale 
elementului material: dobândirea, deținerea sau folosirea de bunuri cunoscând că 
acestea provin din săvârşirea de infracţiuni), Curtea Constituţională opinând că 
reglementarea infracțiunii prevăzute la art. 29 alin. (1) lit. c) din Legea nr. 656/2002 
îndeplineşte cerințele de claritate şi coerență logică doar în condiţiile în care autorul 
acestei infracțiuni este diferit de autorul infracțiunii predicat, deoarece incriminarea 
analizată vizează o tăinuire, iar tăinuirea poate fi comisă doar de o persoană diferită 
de autorul infracţiunii din care provin bunurile tăinuite; legiuitorul a avut în vedere 
aceste soluţii şi în art. 49 alin. (1) lit. c) din Legea nr. 129/2019 a stipulat că una 
dintre modalitățile de comitere a infracțiunii de spălare a banilor constă în dobân- 
direa, deținerea sau folosirea de bunuri de către o altă persoană decât subiectul activ 


! A se vedea F. Streteanu, D. Niţu, op. cit., vol. I, p. 272. 

al infracțiunii din care provin bunurile, cunoscând că acestea provin din săvârşirea 
de infracțiuni. 


Xa Martorul denunțător care beneficiază de cauza de nepedepsire prevăzută 
la art. 290 alin. (3) C.pen. poate fi subiect activ al infracțiunii de mărturie minci- 
noasă, prevăzută de art. 273 alin. (1) C.pen. (IC.C.J, Completul pentru dezle- 
garea unor chestiuni de drept în materie penală, decizia nr. 1/2020, www.scj.ro). 


A, Participantul la comiterea unei infracţiuni care a fost judecat separat 
de ceilalţi participanţi şi audiat ulterior ca martor, în cauza disjunsă, nu poate 
avea calitatea de subiect activ al infracţiunii de mărturie mincinoasă prevăzută 
de art. 273 C.pen. (I.C.CJ, Completul pentru dezlegarea unor chestiuni de 
drept în materie penală, decizia nr. 10/2019, www.scj.ro). 


3.1.1. Persoana fizică — subiect activ al infracţiunii 


- din punctul de vedere al analizei tipicității faptei, orice persoană fizică poate fi 
subiect activ al infracțiunii (de pildă, un minor cu vârsta de 13 ani sau o persoană 
lipsită de discernământ poate comite o faptă tipică); 

- aspectele referitoare la aptitudinea psiho-fizică a persoanei de a înțelege semni- 
ficaţia acțiunilor sau a inacțiunilor sale ori a urmărilor acestora (factorul intelectiv) şi 
de a fi stăpână pe ele (factorul volitiv) vor fi avute în vedere cu ocazia analizei 
trăsăturii esenţiale a impurabilității; 

- decesul persoanei fizice care a comis o infracţiune conduce fie la dispunerea 
unei soluţii de clasare, fie la pronunţarea unei soluţii de încetare a procesului penal; 
aşadar, răspunderea penală ori calitatea de suspect sau inculpat nu se transmite pe 
cale succesorală. 


3.1.2. Persoana juridică — subiect activ al infracțiunii 
A. Reguli generale 


- persoana juridică are o răspundere penală generală (pentru orice infracțiune 
la care poate participa în calitate de autor, coautor, complice sau instigator), directă, 
pentru fapta proprie, iar nu pentru fapta altei persoane; 


- există însă şi infracțiuni care nu pot fi săvârşite în calitate de autor de către 
persoana juridică datorită unor particularități ale elementului material sau ale 
subiectului activ nemijlocit al infracțiunii (de pildă, uciderea sau vătămarea nou-năs- 
cutului de către mamă, mărturia mincinoasă, represiunea nedreaptă, cercetarea abu- 
zivă, evadarea, bigamia, abandonul de familie, trădarea etc.), aceasta nu exclude 
posibilitatea participaţiei penale a persoanei juridice la aceste infracțiuni în calitate de 
instigator sau complice (de pildă, o persoană juridică poate fi instigator la infrac- 
țiunea de mărturie mincinoasă); 


- răspunderea penală a persoanei juridice nu este întotdeauna condiționată de 
identificarea persoanei fizice care a angajat persoana juridică (de exemplu, în ipoteza 
votului secret în cadrul organului de conducere) şi nici nu exclude răspunderea 
penală a persoanei fizice care a contribuit, în orice mod, la săvârşirea aceleiași fapte 
[art. 135 alin. (3) C.pen.]; 

- nu este însă necesar ca infracţiunea de care este acuzată persoana juridică să fie 
aceeaşi cu cea pentru care este acuzată persoana fizică care a acţionat în calitate de 
autor material (de pildă, persoana fizică poate fi acuzată de omor săvârşit cu intenție 
indirectă, iar persoana juridică de ucidere din culpă); tot astfel, în acest caz nu se va 
putea întotdeauna reține existența unei participaţii penale, existând o răspundere 
penală a persoanei fizice distinctă de cea a persoanei juridice; 


- Codul penal nu conţine nicio menţiune cu privire la sfera persoanelor fizice care 
prin faptele concrete săvârşite angajează răspunderea penală a persoanei juridice, 
acestea putând fi administratori sau gestionari de fapt, prepuși, reprezentanţi etc.; 


- nu este exclusă tragerea la răspundere penală a unei persoane juridice pentru faptele 
concrete comise de o altă persoană juridică (de pildă, când infracțiunea este comisă de o 
persoană juridică ce acţionează ca mandatar în interesul unei alte persoane juridice); 


- persoanei juridice care a comis o infracțiune i se aplică pedeapsa amenzii, alături 
de care poate fi dispusă, în principiu, una sau mai multe pedepse complementare; 
există şi situaţii în care anumitor persoane juridice nu li se poate aplica întreaga 
paletă de sancţiuni penale prevăzute de lege (de exemplu, sindicatelor, patronatelor, 
organizaţiilor religioase sau celor aparţinând minorităţilor naţionale, persoanelor 
juridice care îşi desfăşoară activitatea în domeniul presei nu li se poate aplica 
pedeapsa complementară a dizolvării sau suspendării activităţii). 


B. Cazuri în care se poate reţine existența personalităţii juridice 


- condiţiile în care o entitate dobândeşte sau pierde personalitatea juridică ori cele 
referitoare la reorganizarea persoanei juridice sunt guvernate de regulile Codului 
civil! sau de alte legi civile cu caracter special; 


- aceste entități pot fi persoane juridice de drept privat, cu sau fără scop lucrativ” 
[de exemplu, o societate reglementată de Legea societăţilor nr. 31/1990, republicată 
(inclusiv cele care îşi desfășoară activitatea în domeniul presei), o asociaţie ori 
fundaţie, un sindicat, o societate agricolă, asociaţie composesorală etc.) sau persoane 
juridice de drept public (de pildă, potrivit art. 1 din Legea nr. 14/2003 partidele 
politice sunt persoane juridice de drept public); 


- legea prevede în privinţa persoanelor juridice de drept public unele imunităţi de 
jurisdicție sau stipulează inaplicabilitatea unor categorii de pedepse complementare 


! Potrivit art. 1889 C.civ.: „(1) Prin contractul de societate sau printr-un act separat, aso- 
ciații pot conveni constituirea unei societăți cu personalitate juridică, cu respectarea condițiilor 
prevăzute de lege. În acest caz, răspunderea lor pentru datoriile sociale este subsidiară, nelimi- 
tată și solidară, dacă prin lege nu se dispune altfel. (2) Dacă, potrivit voinţei asociaţilor, socie- 
tatea urmează să aibă personalitate juridică, indiferent de obiectul de activitate, ea poate fi 
constituită numai în forma şi condiţiile prevăzute de legea specială care îi conferă personalitate 
juridică. (3) Societatea dobândeşte personalitate juridică prin și de la data înmatriculării în 
registrul comerțului, dacă prin lege nu se dispune altfel. (4) Până la data dobândirii personalității 
juridice, raporturile dintre asociați sunt guvernate de regulile aplicabile societății simple”. 

2 Nu este necesar ca o societate care are personalitate juridică să fie întotdeauna o societate 
reglementată de Legea societăţilor. 

(de exemplu, în ceea ce priveşte partidele politice nu se poate aplica pedeapsa 
complementară a dizolvării sau pe cea a suspendării activităţii); 


- societatea dizolvată și aflată în procedura de lichidare își păstrează persona- 
litatea juridică, putând fi subiect activ al infracțiunii; 


- radierea persoanei juridice care a comis o infracțiune conduce fie la dispunerea 
unei soluţii de clasare, fie la pronunţarea unei soluţii de încetare a procesului penal; 


CE Asociaţia constituită potrivit dispoziţiilor legale privitoare la asociaţii 
şi fundaţii, ca persoană juridică, răspunde penal pentru infracţiunea împotriva 
intereselor financiare ale Uniunii Europene prevăzută în art. 18! din Legea 
nr. 78/2000, constând în depunerea de documente false la Agenţia de Plăţi şi 
Intervenţie pentru Agricultură de către vicepreşedintele asociaţiei, în interesul şi 
în numele acesteia, pe baza cărora asociaţia a obţinut ilegal ajutoare finanțate 
din Fondul European de Garantare Agricolă (FEGA) (.C.C.J., secția penală, 
decizia nr. 217/A din 16 iulie 2014, www.scj.ro). 


% Societatea profesională cu răspundere limitată, ca formă de exercitare 
a profesiei de practician în insolvenţă cu personalitate juridică, desemnată admi- 
nistrator judiciar în procedura insolvenței, răspunde penal pentru infracțiunea de 
bancrută frauduloasă săvârşită de reprezentantul său în realizarea obiectului de 
activitate al societăţii desemnate administrator judiciar în procedura insolvenţei 
(.C.CJ., secția penală, decizia nr. 245/4 din 2 iulie 2015, www.scj.ro). 


- nu pot fi subiecți activi ai infracţiunii: entitățile aflate în curs de constituire ca 
persoane juridice, societăţile simple (dacă nu s-a dispus altfel prin actul de modifi- 
care a contractului de societate)!, asocierile în participaţiune?; 


- potrivit deciziei nr. 1/HP/2016, întreprinderea individuală, formă de activitate 
economică organizată de întreprinzătorul persoană fizică în temeiul dispoziţiilor 
O.U.G nr. 44/20085, nu are calitatea de persoană juridică şi, prin urmare, nu poate 
răspunde penal în condiţiile prevăzute de art. 135 C.pen.; 


! Potrivit art. 1892 C.civ.: „(1) Societatea simplă nu are personalitate juridică. (2) Dacă 
asociaţii doresc dobândirea personalităţii juridice, prin actul de modificare a contractului de 
societate vor indica, în mod expres, forma juridică a acesteia și vor pune de acord toate clau- 
zele sale cu dispoziţiile legale aplicabile societăţii nou-înființate. (3) În cazul prevăzut la 
alin. (2) dobândirea personalităţii juridice se face fără a se dispune dizolvarea societății 
simple. Asociaţii şi societatea nou-înființată răspund solidar și indivizibil pentru toate datoriile 
societății născute înainte de dobândirea personalității juridice”. 

? Potrivit art. 1949 C.civ.: „Contractul de asociere în participaţie este contractul prin care o 
persoană acordă uneia sau mai multor persoane o participaţie la beneficiile şi pierderile uneia 
sau mai multor operațiuni pe care le întreprinde”, iar, conform art. 1951 teza I C.civ.: „Aso- 
cierea în participaţie nu poate dobândi personalitate juridică şi nu constituie față de terți o 
persoană distinctă de persoana asociaţilor”. 

3 Potrivit art. 22 din O.U.G. nr. 44/2008, întreprinderea individuală nu dobândeşte perso- 
nalitate juridică prin înregistrarea în registrul comerțului. Conform art. 23 din același act 

- conform deciziei 25/HP/2015 subiect activ al infracţiunii prevăzute de art. 16 
din Legea nr. 194/2011 privind combaterea operaţiunilor cu produse susceptibile de a 
avea efecte psihoactive, altele decât cele prevăzute de acte normative în vigoare, 
republicată, poate fi orice persoană fizică sau juridică; 


- pentru a evita sustragerea de la răspunderea penală a persoanei juridice prin 
intermediul reorganizării acesteia! (fuziune, absorbţie, divizare) art. 493 alin. (1) 
lit. b) C.proc.pen. a prevăzut posibilitatea ca judecătorul de drepturi și libertăți, în 
cursul urmăririi penale, la propunerea procurorului, sau, după caz, judecătorul de 
cameră preliminară ori instanța să dispună ca măsură preventivă interdicția inițierii 
ori, după caz, suspendarea fuziunii, a divizării sau a reducerii capitalului social al 
persoanei juridice, începută anterior sau în cursul urmăririi penale; în plus, art. 495 
alin. (4) C.proc.pen. a stipulat obligaţia persoanei juridice acuzate într-un proces penal 


normativ, „Întreprinzătorul persoană fizică titular al întreprinderii individuale este comerciant 
persoană fizică de la data înregistrării sale în registrul comerțului”. 

! Codul civil reglementează transformarea persoanei juridice în art. 232-243, stipulând, 
printre altele: art. 232: „Reorganizarea persoanei juridice este operațiunea juridică în care pot 
fi implicate una sau mai multe persoane juridice și care are ca efecte înființarea, modificarea 
ori încetarea acestora”, art. 233: „(1) Reorganizarea persoanei juridice se realizează prin 
fuziune, prin divizare sau prin transformare. (2) Reorganizarea se face cu respectarea con- 
dițiilor prevăzute pentru dobândirea personalității juridice, în afară de cazurile în care prin 
lege, actul de constituire sau statut se dispune altfel”; art. 234: „Fuziunea se face prin absorb- 
ţia unei persoane juridice de către o altă persoană juridică sau prin contopirea mai multor 
persoane juridice pentru a alcătui o persoană juridică nouă”, art. 235: „(1) În cazul absorbției, 
drepturile şi obligaţiile persoanei juridice absorbite se transferă în patrimoniul persoanei 
juridice care o absoarbe. (2) În cazul contopirii persoanelor juridice, drepturile şi obligaţiile 
acestora se transferă în patrimoniul persoanei juridice nou-înfiinţate”, art. 236: „(1) Divizarea 
poate fi totală sau parțială. (2) Divizarea totală se face prin împărțirea întregului patrimoniu al 
unei persoane juridice între două sau mai multe persoane juridice care există deja sau care se 
înființează prin divizare. (3) Divizarea parțială constă în desprinderea unei părți din 
patrimoniul unei persoane juridice, care continuă să existe, şi în transmiterea acestei părți către 
una sau mai multe persoane juridice care există sau care se înființează în acest mod”; art. 237: 
„(1) Patrimoniul persoanei juridice care a încetat de a avea ființă prin divizare se împarte în 
mod egal între persoanele juridice dobânditoare, dacă prin actul ce a dispus divizarea nu s-a 
stabilit o altă proporţie. (2) În cazul divizării parţiale, când o parte din patrimoniul unei 
persoane juridice se desprinde şi se transmite unei singure persoane juridice deja existente sau 
care se înființează în acest mod, reducerea patrimoniului persoanei juridice divizate este 
proporțională cu partea transmisă. (3) În cazul în care partea desprinsă se transmite mai multor 
persoane juridice deja existente sau care se înființează în acest mod, împărţirea patrimoniului 
între persoana juridică față de care s-a făcut desprinderea şi persoanele juridice dobânditoare 
se va face potrivit dispoziţiilor alin. (2), iar între persoanele juridice dobânditoare, împărțirea 
părţii desprinse se va face potrivit dispoziţiilor alin. (1), ce se vor aplica în mod corespun- 
zător”; art. 241: „(1) Transformarea persoanei juridice intervine în cazurile prevăzute de lege, 
atunci când o persoană juridică își încetează existența, concomitent cu înființarea, în locul ei, a 
unei alte persoane juridice. (2) În cazul transformării, drepturile şi obligaţiile persoanei 
juridice care şi-a încetat existența se transferă în patrimoniul persoanei juridice nou-înființate, 
cu excepția cazului în care prin actul prin care s-a dispus transformarea se prevede altfel. În 
aceste din urmă cazuri, dispoziţiile art. 239, 240 și 243 rămân aplicabile”. 

de a comunica organului judiciar, în termen de 24 de ore, intenţia de fuziune, divizare, 
dizolvare, reorganizare, lichidare sau reducere a capitalului social; 


- pe aceeași linie de evitare a sustragerii persoanei juridice de la răspunderea 
penală, Codul penal a prevăzut în mod explicit regula transferării răspunderii penale 
către persoana juridică succesoare!; astfel, potrivit art. 151 alin. (1) C.pen., „În cazul 
pierderii personalității juridice prin fuziune?, absorbţie? sau divizare“ intervenită după 
comiterea infracțiunii, răspunderea penală și consecinţele acesteia se vor angaja: a) în 
sarcina persoanei juridice create prin fuziune; b) în sarcina persoanei juridice absor- 
bante, c) în sarcina persoanelor juridice care au fost create prin divizare sau care au 
dobândit fracțiuni din patrimoniul persoanei divizate” (s.n., M.U.); 


- în scopul asigurării eficienței acestei dispoziţii legale, art. 496 C.proc.pen. a 
stipulat efectele fuziunii, absorbției, divizării, reducerii capitalului social, ale 
dizolvării sau lichidării persoanei juridice condamnate, prevăzând că: „(1) Dacă, după 
rămânerea definitivă a hotărârii de condamnare a persoanei juridice şi până la 
executarea pedepselor aplicate, intervine un caz de fuziune, absorbție, divizare, 
dizolvare, lichidare sau reducere a capitalului social al acesteia, autoritatea ori 
instituţia căreia îi revine competenţa de a autoriza sau înregistra această operațiune 
este obligată să sesizeze instanța de executare cu privire la acesta și să informeze cu 
privire la persoana juridică creată prin fuziune, absorbţie sau care a dobândit fracțiuni 
din patrimoniul persoanei divizate. (2) Persoana juridică rezultată prin fuziune, 
absorbție sau care a dobândit fracțiuni din patrimoniul persoanei divizate preia 
obligaţiile şi interdicțiile persoanei juridice condamnate, dispoziţiile art. 151 C.pen. 
aplicându-se în mod corespunzător”. 


C. Condiţii pentru tragerea la răspundere penală a persoanei juridice 


Pentru ca o entitate care are personalitate juridică să fie subiect activ al infrac- 
țiunii, trebuie îndeplinite următoarele condiţii: 


a) Persoana juridică să nu fie exceptată de lege de la răspunderea penală 
(imunitate de jurisdicție penală a persoanei juridice); 


! Din punct de vedere procedural, ţinând cont de faptul că, în principiu, calitatea de 
suspect/inculpat are caracter personal şi netransmisibil, în situaţia prevăzută de art. 151 
alin. (1) C.pen. de transferare a răspunderii penale a persoanei juridice inculpate către per- 
soana juridică succesoare, cred că organul de urmărire penală nu trebuie să dispună o soluţie 
de clasare faţă de persoana juridică inculpată, ci va trebui să emită o ordonanţă prin care să 
constate transferul de răspundere penală şi să dispună exercitarea acţiunii penale față de per- 
soana juridică succesoare, căreia să îi aducă la cunoştinţă drepturile şi obligaţiile procesuale. 

? În cazul fuziunii, persoanele juridice ce fuzionează încetează să existe, luând naștere o 
ouă persoană juridică. 

* În cazul absorbției, va înceta personalitatea juridică numai a entității absorbite, nu şi a 
celei absorbante. 

* În cazul divizării parţiale, va continua să existe persoana juridică inițială, o parte a patri- 
moniului acesteia fiind transferat către alte persoane juridice. În situația divizării totale, 
Persoana juridică iniţială își încetează existenţa, întreg patrimoniul acesteia fiind transferat 
Către alte persoane juridice. 

- legea penală nu se aplică oricărei entități care are personalitate juridică, potrivit 
art. 135 alin. (1) C.pen., nu sunt subiecți activi ai infracţiunii: starul și autoritățile publice; 

- în vederea determinării precise a sferei autorităților publice și a distingerii aces- 
tora de instituţiile publice, art. 240 LPANCP a prevăzut că: „În aplicarea dispoziţiilor 
art. 135 C.pen., prin autorități publice se înțelege autorităţile prevăzute în mod expres 
în Titlul III (art. 61-134 din Constituţie — n.a.), precum şi la art. 140 şi 142 din 
Constituţia României, republicată”; aşadar, prin autorităţi publice se va înțelege: Parla- 
mentul, Preşedintele României (privit ca instituţia prezidenţială), Guvernul, adminis- 
trația publică centrală de specialitate sau locală, autoritatea judecătorească (instanţele, 
Ministerul Public, Consiliul Superior al Magistraturii, Curtea de Conturi, Curtea 
Constituţională); 


- Codul penal reglementează o imunitate penală generală şi absolută a statului 
şi a autorităţilor publice cu privire la toate infracțiunile săvârşite de aceşti subiecți 
(inclusiv cele săvârșite în exercitarea unei activități ce poate face obiectul domeniului 
privat); 

- Codul penal a restrâns însă imunitatea penală a instituţiilor publice (de pildă, 
Banca Naţională a României, Institutul Naţional de Medicină Legală „Mina Minovici”, 
penitenciarele, universitățile de stat sau private! etc.) numai pentru infracțiunile 
săvârşite în exercitarea unei activităţi ce nu poate face obiectul domeniului 
privat? [art. 135 alin. (2) C.pen.]?; astfel, dacă prin actul de înființare le este conferită 
acestor instituţii publice posibilitatea de a desfășura o activitate ce nu poate face 
obiectul domeniului privat, alături de alte activități care pot face obiectul acestui 
domeniu, imunitatea penală a persoanei juridice nu mai este generală, ci limitată la 
acțiunile sau inacțiunile săvârşite în exercitarea unei activități ce nu poate face 
obiectul domeniului privat; instituția publică va răspunde penal pentru infracțiunile 
săvârşite în exercitarea unei activități ce poate face obiectul domeniului privat şi pe 
care o poate desfășura în mod legal, alături de activităţile ce nu pot face parte din 
domeniul privat; rezultă, aşadar, că, în privinţa instituțiilor publice, Codul penal din 
1969 constituie legea penală mai favorabilă, 


- pot fi subiecţi activi ai infracţiunii, nefăcând parte din categoria instituțiilor 
publice care desfăşoară o activitate ce nu poate face obiectul domeniului privat: 


1 Nu sunt considerate instituţii publice asociaţiile sau fundaţiile care au fost declarate de 
utilitate publică. 

2 Aceste activități sunt cele care nu ar putea fi desfăşurate în mod legal de o persoană 
juridică de drept privat. 

3 Codul penal din 1969 prevedea o imunitate de jurisdicție penală generală şi pentru 
instituțiile publice care desfășoară o activitate ce nu poate face obiectul domeniului privat. 
Astfel, dacă prin actul de înființare le era conferită acestor instituţii publice posibilitatea de a 
desfăşura chiar şi numai o activitate ce nu poate face obiectul domeniului privat, alături de alte 
activități care pot face obiectul acestui domeniu, imunitatea penală a persoanei juridice era 
generală, pentru toate actele efectuate, indiferent de domeniu. În aceste condiții, în cazul în care 
se va pune în discuţie aplicarea în timp a legii penale odată cu intrarea în vigoare a Codului 
penal, art. 19! C.pen. din 1969 va constitui lege penală mai favorabilă față de dispoziţiile 
art. 135 alin. (2) C.pen. 

spitalele, unităţile de învățământ de stat, regiile autonome (naţionale sau locale), 
sindicatele, fundaţiile etc. 


b) Persoana juridică să fi săvârșit o infracțiune: 1. în realizarea obiectului său 
de activitate (ca urmare a dispoziţiilor ori a actelor reprezentantului, prepusului ori a 
unui organ al persoanei juridice se comite o infracțiune în legătură directă cu 
activităţile desfășurate pentru realizarea obiectului principal de activitate al persoanei 
Juridice ori cu politica societară a acesteia) sau 2. în interesul persoanei juridice 
(infracțiunea trebuie săvârşită pentru obţinerea unui beneficiu ori pentru a fi evitată o 
pierdere sau un alt efect negativ), chiar dacă fapta nu este comisă în realizarea obiec- 
tului de activitate (de pildă, o societatea reglementată de Legea nr. 31/1990, repu- 
blicată, săvârşeşte o infracțiune de cumpărare de influență în vederea obținerii unor 
foloase materiale; deopotrivă, practica judiciară atestă ca infracțiuni comise în interesul 
persoanei juridice şi pe cele de spălarea banilor, ori traficul de migranţi sau de persoane 
etc.) ori 3. în numele persoanei juridice, chiar dacă faptele nu sunt săvârșite în reali- 
zarea obiectului de activitate al persoanei juridice sau nu sunt susceptibile de a aduce 
un profit acesteia (de pildă, de un prepus, reprezentant ori mandatar al acesteia); 


- cele trei criterii de tipicitate obiectivă a infracțiunii săvârşite de o persoană juri- 
dică enumerate mai sus sunt alternative, iar nu cumulative; 

- este posibil ca infracțiunea să fie săvârşită atât în realizarea obiectului de acti- 
vitate, cât şi în interesul persoanei juridice; 


- este posibil ca răspunderea penală a persoanei juridice să fie angajată şi de 
activitatea infracțională a unei persoane care nu exercită formal voința societară (de 
pildă, un administrator de fapt sau o persoană care acţionează din umbră în favoarea 
persoanei juridice conduse oficial de un interpus al acesteia). 


Fapta inculpatei SC E.A. SRL, constând în aceea că începând cu luna 
noiembrie 2013, în deplină conivenţă infracţională cu inculpatul M.M. şi numiții 
S.A., V.M., B.P. şi T.D. (cetăţeni italieni), i-a ajutat pe aceştia în demersul lor 
infracţional de a transporta/importa cantitatea de 70 kg cocaină provenită din 
Bolivia cu destinaţia Milano (Italia), via România, drog de mare risc disimulat în 
deşeuri feroase — în data de 17.04.2014, autorităţile olandeze au procedat la desi- 
gilarea şi controlul containerului în discuţie, identificat sub nr. EGSU3088964, 
în care se afla material feros în care a fost disimulată cantitatea de droguri men- 
ționată mai sus — întruneşte elementele constitutive ale infracţiunii de compli- 
citate la trafic de droguri de mare risc, prevăzută de art. 48 alin. (1) C.pen. 
raportat la art. 2 alin. (1) şi (2) din Legea nr. 143/2000. Cu privire la elementul 
material, pentru a se putea angaja răspunderea penală a persoanei juridice, 
trebuie ca infracţiunea să fi fost comisă în realizarea obiectului de activitate sau 
în interesul ori în numele persoanei juridice. Cele trei categorii sunt greu de deli- 
mitat în practică, însă este important de reţinut că, pentru ca persoana juridică să 
poată răspunde penal, este suficient ca fapta să se încadreze doar într-una dintre 
aceste categorii. În doctrină şi practica judiciară s-a apreciat că ne aflăm în 
ipoteza primei teze, respectiv „săvârşire în realizarea obiectului de activitate” în 
cazul unor fapte care se leagă direct de activităţile principale menite să ducă la 
realizarea obiectului social, şi nu fapte care au fost doar ocazionate de activităţi 

legate indirect de acest obiect. De asemenea, sfera noțiunii de „săvârşire în 
interesul persoanei juridice” include infracţiuni ce exced cadrului activităţilor 
legate de realizarea obiectului de activitate, dar care sunt susceptibile să aducă 
un beneficiu persoanei juridice. Beneficiul trebuie înţeles aici atât ca obţinerea 
unui profit, cât şi ca evitare a unei pierderi. Finalmente, „săvârşire în numele 
persoanei juridice” presupune infracţiuni care nu se leagă nemijlocit de obiectul 
de activitate al persoanei juridice şi nici nu sunt de natură a aduce un beneficiu 
acesteia, dar se comit în procesul organizării activităţii şi funcţionării persoanei 
juridice. În prezenta cauză a constatat instanţa de fond că obiectul de activitate al 
societății EA S.R.L este acela de comerţ cu ridicata al materialului lemnos şi al 
materialelor de construcţii şi echipamente sanitare. Se constată faptul că în cauză 
comerțul cu material feros nu face parte din obiectul de activitate, însă în opinia 
instanţei actul de comerţ poate fi calificat ca fiind făcut cel puţin aparent în 
beneficiul persoanei juridice, operaţiunea comercială fiind prezentată ca fiind una 
profitabilă, având în vedere preţul competitiv reclamat a fi practicat pe piaţa de 
profil din Bolivia. În consecinţă, din punct de vedere material sunt îndeplinite în 
cauză condiţiile angajării răspunderii penale a persoanei juridice (Trib. București, 
secţia I penală, sentinţa nr. 1543 din 23 septembrie 2015, www.sintact.ro). 


2 Fapta inculpatei SC T.R. SRL, care nu a asigurat un cadru organi- 
zatoric apt să preîntâmpine atacul canin asupra minorului A.I.C., prin menţi- 
nerea integrităţii împrejmuirii curții societăţii, pentru ținerea câinilor societății 
exclusiv în interiorul perimetrului îngrădit al firmei, şi prin îndeplinirea obliga- 
țiilor ce decurg din legislaţia referitoare la deținerea de câini, inclusiv a celor 
periculoși sau agresivi, împrejurări care au dus la moartea minorului A.I.C., 
întruneşte elementele constitutive ale infracţiunii de ucidere din culpă. (...) 
Câinii stabiliţi pe terenul SC T.R. SRL Bucureşti au fost acceptaţi, toleraţi, 
oferindu-li-se mâncare chiar de către angajații societății inculpate, nefiind 
alungaţi în mod ferm de pe acest teren. Totodată, faptul că hrana era asigurată de 
mai multe persoane, inclusiv de locatari ai blocurilor din vecinătate sau de 
persoane care îşi parcau în mod obişnuit autoturismele pe strada T., care aruncau 
peste gard pungi cu resturi alimentare este de natură a accentua legătura câinilor 
cu imobilul unde erau hrăniţi, dar nu este de natură a elimina răspunderea deți- 
nătorului acestora şi nu îi transformă pe furnizorii resturilor alimentare în 
deţinători/stăpâni. De altfel, schimbarea deţinătorilor de garaje închiriate sau 
plecarea altor persoane cu legături pe acel imobil nu a avut niciun efect asupra 
componenței haitei de câini, elementul de stabilitate constituindu-l terenul 
păzit. Împrejurarea că nu au fost alocate fonduri pentru edificarea unei 
construcţii pentru animale sau pentru mâncarea ori îngrijirea lor sau împre- 
jurarea că inculpatul C.C., administratorul SC T.R. SRL București, ar fi chemat 
hingherii de două ori, nu înlătură răspunderea penală a inculpaţilor, atâta timp 
cât chemarea hingherilor demonstrează tocmai faptul că inculpatul C. era 
conștient de pericol, respectiv de caracterul agresiv al câinilor, iar măsurile 
luate au fost ineficiente, neavând ca efect ruperea legăturii stabilite între câini şi 
teritoriul pe care îl păzeau. Astfel, câinii au fost în continuare toleraţi, accep- 
tându-se posibilitatea naşterii unei legături a câinilor cu teritoriul respectiv, 
acceptându-se paza imobilului cu ajutorul câinilor, aşa încât inculpaţii şi-au 

asumat rolul de deținător al acestor câini. (...) Inculpata SC T.R. SRL București, 
deținătoarea celor șapte câini în septembrie 2013, avea — astfel cum s-a reținut şi 
în rechizitoriu şi în hotărârea apelată — obligația să asigure un cadru organi- 
zatoric apt să preîntâmpine atacul canin soldat cu moartea minorului A.I.C., prin 
asigurarea integrității gardului curții societății, evitând astfel trecerea acestora 
pe terenul proprietatea firmei, situat înspre Lacul Tei, care la acea dată nu mai 
era delimitat în niciun fel de terenul viran al Administrației Domeniului Public 
Sector 2 Bucureşti, şi unde minorii au putut să ajungă în mod facil, ca urmare a 
faptului că se rătăciseră. În ceea ce priveşte infracțiunile comise în numele 
persoanei juridice, acestea sunt fapte care nu se leagă nemijlocit de obiectul de 
activitate al persoanei juridice şi nici nu sunt de natură a aduce un beneficiu 
acesteia, dar se comit în procesul organizării și funcţionării persoanei juridice, 
incluzând și faptele omisive săvârșite pentru evitarea antrenării unor 
cheltuieli. În cauza de față, infracţiunea reţinută în sarcina inculpatei SC T.R. 
SRL București se încadrează în această ultimă categorie, societatea evitând să 
facă cheltuieli cu repararea gardului împrejmuitor sau cu luarea măsurilor 
necesare pentru ținerea câinilor în perimetrul îngrădit de pe teren ori pentru 
realizarea unui perimetru delimitat în interiorul căruia să fie îngrădiţi câinii, în 
așa fel încât să nu poată părăsi nestingheriţi terenul proprietatea inculpatei sau să 
permită accesul facil al persoanelor străine neavertizate asupra împrejurării că 
terenul este o proprietate privată păzită de câini. De altfel, efectuarea unor 
demersuri pentru realizarea unor astfel de lucrări de îngrădire, respectiv 
cunoașterea cuantumului cheltuielilor necesare în acest sens erau evidente pentru 
inculpata SC T.R. SRL București, dar și pentru inculpatul C.C. (în calitate de 
administrator al societăţii), cu atât mai mult cu cât obiectul de activitate prin- 
cipal al societăţii este promovare/dezvoltare imobiliară. Faţă de cele arătate, se 
reține că în cazul inculpatei persoană juridică SC T.R. SRL Bucureşti culpa 
constă în neluarea măsurilor de prevedere impuse de deținerea de câini, 
precum şi de activitatea de asigurare a pazei bunurilor societăţii cu ajutorul 
câinilor (C.A. Bucureşti, secția a II-a penală, decizia nr. 816 din 12 mai 2016, 
www.sintact.ro). 


“a Persoanele fizice ce pot atrage răspunderea penală a persoanei juridice 
pot fi: acţionari, administratori, persoane care au legătură directă cu persoana 
juridică, fie mandatari care acționează în temeiul unui mandat, fie el şi nescris, 
fie terți de societate, care cu respectarea condiţiilor art. 191 şi art. 135 C.pen., 
acționează prin faptele proprii sau în interesul propriu prin intermediul societății. 
Însă, în cauză nu se precizează care este persoana fizică care a determinat 
modalităţile în care ar fi fost săvârșită fapta de SC D. SA, respectiv difuzarea de 
ştiri cu potenţial presupus negativ în intervalul 16-30 aprilie 2013, difuzarea 
spot-ului și activitatea după data de 30 aprilie 2013, nefiind indicată nicio 
persoană fizică care ar fi determinat printr-un lanț de evenimente corect indivi- 
dualizat, de cauzalitate, modalitatea în care aceasta a fost translatată la persoana 
juridică. Mai mult, s-a statuat în dosarul de urmărire penală că nu există nicio 
persoană fizică din cadrul Antenei 3 la care să se raporteze vinovăția persoanei 
juridice. Într-un alt plan, din punct de vedere tehnic, indiferent dacă ar fi vorba 
de un anumit teaser, aşa cum l-au numit inculpaţii, sau despre un promo, 

explicaţiile oferite de către inculpatul F. și de martorul S. asupra mesajului 
respectiv exced noțiunii de mesaj sau de material publicitar la care se referă 
contractul de promovare reciprocă între inculpatele SC D. SA și SC L SA. Din 
cuprinsul acestui contract, pct. 1 și pct. 2, rezultă că serviciile prestate vor avea 
ca obiect în mod exclusiv promovarea în cadrul spaţiilor publicitare disponibile 
a numelui de comerț, mesajelor, mărcilor, produselor şi serviciilor proprii ale 
SC I. SA sau, după caz, ale SC D. SA, pe baza comenzilor emise de către fiecare 
beneficiar. În cazul promo-ului de față nu s-ar putea identifica nici despre ce fel 
de publicitate este vorba în înţelesul legii audiovizualului, nici care ar putea fi 
beneficiarul așa-ziselor mesaje publicitare. Dincolo de aceasta, prin raportare la 
conţinutul spotului menționat, în mod cert persoanele străine de infracțiunea în a 
cărei săvârşire era implicat inculpatul F. nu aveau cum să realizeze că spotul 
respectiv ascundea de fapt un șantaj. Din probele administrate a rezultat că nicio 
persoană din conducerea SC D. SA şi niciun angajat al acestei societăţi nu au 
avut cunoştinţă despre infracțiunile care fac obiectul cauzei de faţă. Rezultă 
aşadar că inculpata SC D. SA nu putea să își dea seama că spotul pus la 
dispoziţie de partenerul contractual SC I. SA avea legătură cu comiterea unei 
infracţiuni de şantaj. În aceste condiţii, SC D. SA, la fel ca şi inculpaţii A. şi 
SC B. SRL, a acţionat fără vinovăţie, necunoscând şi neavând nici posibilitatea 
să cunoască faptul că ar fi implicată în comiterea unei infracțiuni. Cu privire la 
persoana juridică SC I. SA, instanţa constată că inculpatul F. a săvârșit 
infracțiunea de şantaj acționând în calitate de director general al acestei societăți, 
iar fapta a fost comisă şi în interesul acesteia, încheierea contractului de 
retransmisie urmând să profite direct acestei societăți. Mai mult, inculpatul a 
folosit în mod direct entitățile media deținute de această societate la săvârşirea 
faptei şi a profitat și de relaţiile comerciale pe care societatea le avea cu SC D. 
SA tot în acest scop. Drept urmare, sunt întrunite condiţiile atragerii răspunderii 
penale ale persoanei juridice SC I. SA (IC.C.J, secția penală, decizia nr. 236 
din 28 iunie 2017, www.scj.ro). 


% Inculpata SC V.S. SRL a fost trimisă în judecată, reţinându-se că, prin 
reprezentantul său legal F.L., administrator, care a acționat în numele societății, 
în baza unor rezoluţii infracționale autonome în perioada iunie - noiembrie 2007, 
a certificat prin semnătură şi ștampilă, datele nereale inserate de FL. în 
cuprinsul a 6 adeverințe de salariu după care a certificat, prin semnătură și 
ștampilă, pentru a facilita utilizarea acesteia, cinci copii ale unor contracte 
individuale de muncă și o copie a unui carnet de muncă pe care le-a încredințat 
apoi, în original, respectiv, copie, celorlalți inculpaţi pentru a induce în eroare 
angajaţii B. SA, prin prezentarea ca adevărată a împrejurării mincinoase că sunt 
angajaţii SC V.S. SRL și a obţine, astfel, împrumuturi bancare întrunește 
elementele constitutive a 6 infracțiuni de complicitate la înşelăciune. Curtea 
reține însă că răspunderea penală a persoanei juridice poate fi angajată şi de alte 
categorii de persoane, iar nu numai de organele sau reprezentanții săi, trebuind 
să fie cercetat în ce măsură elementul subiectiv este întrunit, în ceea ce priveşte 
persoana juridică, în asemenea situaţii. Astfel, doctrina apreciază că „în cazul 
faptelor unor prepuşi sau mandatari, este necesar ca persoana juridică să fi avut 
cunoștință de intenția de a comite aceste infracțiuni şi să fi consimţit ori să fi 


Trăsăturile esenţiale ale infracțiunii 113 


îndemnat la săvârşirea lor, cu privire la faptele săvârșite din culpă, este nevoie să 
se constate că persoana juridică a avut cunoştinţă de riscul comiterii lor şi a 
neglijat să adopte măsurile necesare pentru a le preveni. Prin urmare, persoana 
juridică nu poate răspunde pentru orice infracțiune comisă de un prepus ori 
mandatar al acesteia, chiar dacă infracțiunea este săvârșită în realizarea obiec- 
tului de activitate al acesteia, sau în interesul, ori în numele ei”. În acest sens, 
doctrina apreciază că: „entitatea în cauză va răspunde numai dacă organele de 
conducere au acceptat, tolerat, încurajat ori instigat comiterea faptei”. Altfel 
spus, este necesară identificarea unei culpe proprii în sarcina persoanei juridice. 
Curtea reţine că în doctrina românească s-a învederat că: „pentru a înțelege 
vinovăția în cazul persoanei juridice, trebuie pornit de la conceptul de persona- 
litate juridică, care include organizarea ierarhică, structurarea modului de luare a 
deciziilor, climatul general de respectare a legislaţiei în vigoare şi este explicată 
prin scopul urmărit de persoana juridică, mijloacele folosite în realizarea acestui 
scop, atitudinile, politicile, practicile și regulile din cadrul persoanei juridice”. 
Astfel, pentru a fi reţinută vinovăția în sarcina persoanei juridice în cazul săvâr- 
şirii unei infracțiuni intenționate, este necesar ca ea să fi autorizat sau permis, în 
mod expres sau tacit, comiterea infracțiunii respective, iar pentru a se angaja 
răspunderea sa penală pentru infracțiuni din culpă, este nevoie să se probeze că 
la nivelul persoanei juridice mecanismele ei interne au fost deficiente, creând un 
climat propice încălcării legii ori că aceasta nu a luat toate măsurile de pregătire 
profesională, control și supraveghere a personalului, precum și de transmitere 
corectă a informaţiei către întreg personalul, pentru ca o astfel de infracțiune să 
nu se comită” așa cum se arată în literatura de specialitate. Pentru motivele ce 
preced, Curtea reține că persoana juridică SC V.S. SRL nu răspunde penal 
pentru infracțiunile deduse judecății, deoarece în speţă, nu s-a putut stabili o 
culpă distinctă a firmei de cea a angajaților săi, adeverințele de salarizare false, 
întocmite de inculpata F.L., prin care se atesta că inculpaţii din cauză sunt 
angajați ai persoanei juridice, nu au fost emise în realizarea obiectului de activi- 
tate al societăţii. Probele dosarului nu au dovedit fără echivoc că persoana 
juridică ar fi avut cunoştinţă de intenţia inculpatei F.L. de a comite infracțiunile 
de înșelăciune și fals și nici nu a consimțit şi nu a îndemnat-o pe aceasta la 
săvârşirea lor (C.A. Cluj, secția penală, decizia nr. 820 din 8 octombrie 2014, în 
A. lugan, C.pen. adnotat). 


Dacă un reprezentant al societății profesionale cu răspundere limitată, 
desemnată administrator judiciar în procedura insolvenţei, săvârşeşte infrac- 
țiunea de bancrută frauduloasă prevăzută în vechile dispoziții ale art. 143 
alin. (2) lit. a) din Legea nr. 85/2006, care au corespondent în art. 241 alin. (1) 
lit. a) C.pen., în realizarea obiectului de activitate al societăţii, iar un alt repre- 
zentant al acesteia săvârşeşte infracțiunea de bancrută frauduloasă prevăzută în 
vechile dispoziţii ale art. 143 alin. (2) lit. b) din Legea nr. 85/2006, care au 
corespondent în art. 241 alin. (1) lit. b) C.pen., în realizarea obiectului de acti- 
vitate al societăţii societatea profesională cu răspundere limitată — persoană juri- 
dică desemnată administrator judiciar în procedura insolvenţei — răspunde penal 
pentru două infracțiuni de bancrută frauduloasă, aflate în concurs real de infrac- 
țiuni (.C.C.J,, secția penală, decizia nr. 248/A din 2 iulie 2015, www.scj.ro). 

2 Prin săvârșirea unei infracțiuni în realizarea obiectului de activitate se 
înțelege ca un organ, prepus sau reprezentant al persoanei juridice a comis o 
infracțiune cu prilejul transpunerii în practică a activităţilor pe care, potrivit legii 
sau actelor constitutive, persoana juridică le poate derula. În cauză se constată că 
obiectul principal de activitate al inculpatei persoană juridică îl reprezintă 
realizarea de construcţii, obiectiv care este expres prevăzut în contractul de 
subantrepriză încheiat (C.A. Ploiești, secția penală, decizia nr. 961 din 20 sep- 
tembrie 2017, www.sintact.ro). 


Legea nu prevede ca și condiţie a răspunderii penale a persoanei 
juridice comiterea infracţiunii de către o persoană care exercită voința societară. 
De asemenea, existența unui angajament de fidelitate între inculpatul T.M. şi 
SC T.C.C. SRL nu exonerează societatea comercială de răspundere penală, întoc- 
mirea respectivului angajament putând avea chiar acest scop, nefiind însă posibil 
ca răspunderea penală să fie stabilită prin acte cu caracter privat. Curtea apreciază 
ca nerelevantă și împrejurarea că activitatea de transport era coordonată de o altă 
persoană decât inculpaţii, respectiv martorul C.I. Dimpotrivă, prin probele admi- 
nistrate, s-a dovedit că, deşi nu aveau atribuţii concrete referitor la transportul 
efectuat de inculpatul T.M., inculpaţii C. şi D. au manifestat un interes deosebit 
pentru respectivul transport, iar cei trei inculpați erau angajaţi ai societăţii comer- 
ciale și s-au folosit de existența acesteia pentru efectuarea transportului de droguri, 
care s-a realizat din dispoziția lui C.V., administratorul societăţii. Legea nu 
prevede, ca şi condiţie de tragere a răspunderii penale a unei persoane juridice, ca 
infracţiunea să fie comisă doar în folosul societății comerciale, ci şi în realizarea 
scopului pentru care societatea comercială a fost înființată. În speță, sunt 
îndeplinite toate aceste condiţii, căci cu ocazia desfășurării activităţii SC T.C.C. 
SRL în conformitate cu obiectul său de activitate, cei trei inculpați au urmărit 
livrarea unei importante cantităţi de droguri în străinătate, transportul de mărfuri 
realizat prin intermediul SC T.C.C. SRL fiind mijlocul utilizat de inculpați pentru 
comiterea infracţiunii, transportul de marfă fiind folosit drept acoperire pentru 
transportul heroinei. Relevantă în acest sens este și diferența de valoare între marfa 
transportată de la SC R.W. către o destinaţie din Franţa și valoarea drogurilor care, 
potrivit Raportului de evaluare întocmit pe anul 2007 de către Agenţia Naţională 
Antidrog, era de circa 1.665.000-2.220.000 euro. În plus, prin cele ce preced, s-a 
dovedit că cei trei inculpaţi au acționat cu vinovăția prevăzută de legea penală 
(C.A. București, secţia a IT-a penală, decizia nr. 381/2011, nepublicată). 


Prin emiterea unor file cec şi bilete la ordin fără a exista provizia nece- 
sară, pentru achitarea mai multor mărfuri comandate în temeiul unor contracte 
comerciale încheiate de societate, precum și prin nedeclararea unor sume de bani 
în vederea calculării impozitului datorat bugetului de stat, persoana juridică a 
săvârşit infracțiunile de înşelăciune și evaziune fiscală în realizarea obiectului ei 
de activitate, care includea construcţiile de clădiri, de instalații electrice, de tâm- 
plărie, comerțul cu ridicata al diverselor materiale (Trib. Buzău, secția penală, 
sentința nr. 123/2009, nepublicată). 

c. infracţiunea să fie comisă de persoana juridică ca urmare a unei hotărâri 
adoptate în cadrul acesteia sau a neglijenței acesteia; se va avea în vedere com- 
portamentul organelor de conducere (inclusiv cele de fapt) ale persoanei juridice (de 
pildă, în situaţia în care persoana juridică adoptă sau încurajează anumite practici 
periculoase sau nu face niciun demers pentru a adopta sau a implementa o anumită 
politică care ar conduce la scăderea riscului de a produce vătămări sănătăţii sau inte- 
grităţii corporale). 

3.1.3. Categorii de subiecţi activi 


a) subiect activ calificat (subiect propriu) — este autorul sau coautorul pentru care 
legea impune îndeplinirea unei anumite calități la data comiterii faptei prevăzute de 
legea penală (de pildă, calitatea de funcționar public pentru săvârşirea infracțiunii de 
luare de mită, calitatea de administrator sau gestionar pentru săvârşirea infracțiunii de 
delapidare, organe de urmărire penală/judecător în cazul infracţiunii de cercetare 
abuzivă etc.); 


- în cazul unor infracțiuni legea prevede cerința calificării autorului atât pentru 
forma de bază a infracţiunii, cât şi pentru varianta agravată [de pildă, în ipoteza purtării 
abuzive (art. 296 C.pen.) fapta trebuie comisă de cel aflat în exercitarea atribuţiilor de 
serviciu], la alte infracţiuni legea impune cerința calificării numai pentru varianta 
agravată, nu şi pentru forma de bază (de pildă, în cazul infracţiunii de viol), există şi 
infracţiuni la care calificarea subiectului activ nemijlocit este prevăzută atât pentru 
forma de bază, cât şi pentru varianta atenuantă, calitatea cerută fiind însă diferită (de 
pildă, în cazul infracţiunii de bigamie, forma de bază se poate comite numai de o 
persoană căsătorită, iar varianta atenuantă de o persoană necăsătorită); 


- legea nu impune cerința unei anumite calități pentru instigatorul sau complicele la 
comiterea faptei prevăzute de legea penală, urmând a se stabili fapta pentru care aceştia 
vor răspunde în funcție de modul de evaluare a calității speciale a subiectului calificat 
drept o circumstanță personală subiectivă sau de individualizare; 


- în cazul în care pentru comiterea unei anumite infracțiuni legea prevede calitatea 
de subiect activ nemijlocit calificat, lipsa acestei calităţii la data comiterii faptei 
(indiferent dacă această calitate este dobândită sau nu ulterior) poate conduce la: 

1. lipsa tipicității faptei (de pildă, în cazul infracţiunilor de luare de mită când 
autorul nu este nici funcționar public şi nici funcționar privat); 

2. schimbarea încadrării juridice a faptei şi reținerea unei alte infracțiuni (de 
pildă, în cazul în care în urma activității de gestiune a unei universalități de bunuri se 
produce o pagubă, lipsa calităţii de funcţionar public a gestionarului va conduce la 
imposibilitatea reţinerii comiterii infracţiunii de delapidare, fapta putând fi încadrată 
Juridic în infracţiunea de gestiune frauduloasă); 


3. schimbarea încadrării juridice a faptei şi reținerea unei variante atenuante a 
infracțiunii (de exemplu, în ipoteza în care infracțiunea de delapidare nu este comisă de 
un funcționar public, ci de un funcţionar privat astfel cum este definit de art. 308 


C.pen.); 
„4 schimbarea încadrării juridice a faptei şi reținerea formei de bază a infracțiunii, 
lar nu a unei variante agravate a acesteia (de pildă, în cazul în care nu se probează că 

falsul material în înscrisuri oficiale există, însă nu a fost comis de către un funcţionar 
public aflat în exercițiul atribuţiilor de serviciu); 


C Fapta subiectului activ de a monta pe autoturismul unei persoane un 
dispozitiv de localizare şi urmărire tip GPS, cu ajutorul căruia a monitorizat depla- 
sările efectuate de către aceasta cu autoturismul, nu întrunește elementele de tipici- 
tate ale infracțiunii prevăzute în art. 26 alin. (1) din Legea nr. 51/1991 privind securi- 
tatea naţională a României — referitoare la „desfășurarea, fără autorizare, a activită- 
ţilor specifice culegerii de informaţii supuse autorizării în condiţiile prezentei legi 
sau cu depășirea autorizării acordate” — dacă subiectul activ nu are calitatea de 
persoană abilitată, potrivit Legii nr. 51/1991, să desfăşoare activităţi de culegere de 
informații, iar scopul săvârșirii faptei nu are legătură cu securitatea naţională 
(.C.CJ,, secția penală, decizia nr. 15/A din 25 ianuarie 2018, www. scj.ro). 


- în ipoteza în care pentru comiterea unei anumite infracţiuni în forma de bază 
legea nu prevede calitatea de subiect activ nemijlocit calificat la data comiterii 
faptei prevăzute de legea penală, anumite calități ale autorului pot conduce totuși la: 


1. reținerea unei cauze de nepedepsire (de pildă, calitatea de membru de familie a 
persoanei acuzate de nedenunţare sau de favorizarea făptuitorului); 


2. reținerea unei circumstanțe agravante legale (de exemplu, în situaţia în care un 
major comite în coautorat o infracţiune împreună cu un minor); 


3. schimbarea încadrării juridice a faptei şi reținerea unei variante agravate a 
infracțiunii (de pildă, reținerea sustragerii de sub sechestru comise de către custode 
(varianta agravată a infracțiunii), când acuzaţia a fost formulată în considerarea formei 
de bază a infracţiunii pentru care legea nu cere vreo calitate a subiectului activ). 


b) subiect activ unic (exclusiv) — este subiectul infracțiunilor ce nu pot fi comise, 
în calitate de autor, decât de o singură persoană — in persona propria — (de exemplu, 
în cazul infracţiunii de uciderea sau vătămarea nou-născutului de către mamă, prevă- 
zută de art. 200 C.pen., subiect activ unic este mama aflată într-o stare de tulburare, 
care ucide sau provoacă vătămarea corporală a copilului nou-născut, imediat după 
naştere, dar nu mai târziu de 24 de ore de la aceasta); 


- la unele infracţiuni cu subiect activ unic sunt posibile anumite forme de partici- 
paţie penală; de pildă, în cazul infracţiunii de nedenunţare coautoratul nu este posibil, 
fiind o imfracțiune omisivă proprie cu autor exclusiv față de caracterul personal al 
obligaţiei de denunțare care trebuie îndeplinită individual, astfel, fiecare persoană care 
ia cunoştinţă, în aceeaşi împrejurare sau în împrejurări diferite, despre comiterea unei 
fapte prevăzute de legea penală contra vieţii sau care a avut ca urmare moartea unei 
persoane și care omite să o denunțe de îndată autorităților va comite în calitate de autor 
infracțiunea de nedenunţare, chiar dacă există o înțelegere între aceste persoane în 
scopul de a nu denunța fapta; participația penală la infracţiunea de nedenunţare este 
posibilă în forma instigării sau a complicităţii morale, care vor fi însă absorbite natural 

în autoratul la această infracțiune (dacă actele de participare nu îmbracă vreuna dintre 
modalităţile prevăzute de art. 272 C.pen.)!; 


- în cazul unor infracțiuni cu autor exclusiv participația penală nu este posibilă (de 
exemplu, la infracţiunea de ucidere sau vătămare a nou-născutului de către mamă, 
prevăzută de art. 200 C.pen. nu este posibil coautoratul, iar persoanele care cu intenţie 
determină, înlesnesc sau ajută pe mama copilului nou-născut la săvârşirea infracțiunii 
vor răspunde pentru instigare, respectiv complicitate la omor/loviri sau alte violențe/ 
vătămare corporală/loviri sau vătămări cauzatoare de moarte, după caz, respectiv 
pentru instigare/complicitate la violență în familie dacă au calitatea de membru de 
familie în raport cu nou-născutul). 


c) subiecți activi plurali — sunt subiecţi ai infracţiunilor ce nu pot fi comise decât 
de două sau mai multe persoane [de pildă, în cazul infracțiunilor de incest (art. 377 
C.pen.) sau bigamie (art. 376 C.pen.) etc.]. 


- o ipoteză aparte în cazul infracţiunilor cu subiect activ plural o prezintă 
încăierarea (art. 198 C.pen.) unde autorii trebuie să fie împărțiți în două tabere de ce/ 
puțin două persoane fiecare”; existenţa pluralităţii naturale de făptuitori exclude 
posibilitatea reţinerii coautoratului ca formă a participaţiei penale, participaţia penală 
este posibilă numai sub forma instigării sau a complicităţii, având în vedere unitatea 
infracţiunii de încăierare comise de către persoanele care au calitatea de autor, chiar 
dacă actele de determinare sau de înlesnire/ajutorare îi vizează pe mai mulţi ori pe 
toți autorii, se va reţine participaţia penală la o infracţiune de încăierare, iar nu un 
concurs de infracţiuni prin raportare la numărul de acte de instigare sau complicitate 
efectuate faţă de persoanele care au participat la încăierare. 


3.2. Subiectul pasiv al infracțiunii 
3.2.1. Noţiune. Importanță 


- subiectul pasiv al infracțiunii este persoana (fizică sau juridică) titulară a valorii 
sociale ocrotite penal, împotriva căreia s-a îndreptat infracțiunea și asupra căreia se 
răsfrânge urmarea socialmente periculoasă a infracțiunii; 


! În sens contrar, în doctrină (O. Loghin, T. Toader, Drept penal român. Partea specială, 
ed. a 2-a, revăzută şi adăugită, Casa de Editură și Presă „Șansa”, București, 1999, p. 391) s-a 
arătat că instigatorul sau complicele moral, cunoscând infracțiunea nedenunțată, are şi el obli- 
gâţia personală de a o denunța. Neîndeplinindu-şi această obligație, instigatorul sau complicele 
moral săvârşeşte independent o infracţiune de nedenunțare, pe lângă activitatea de instigare sau 
complicitate la infracțiunea de nedenunțare săvârșită de autor, față de noua configurare a 
normelor de incriminare, reținerea acestei opinii ar putea conduce la constatarea existenței unui 
Concurs între autorat la nedenunţare şi autorat la infracţiunea de influențare a declaraţiilor. 

? În doctrină [V. Dongoroz (coord.), Explicații teoretice ale Codului penal român, vol. IV, 
ed. a 2-a, Academia Română şi Ed. All Beck, Bucureşti, 2003, p. 603] s-a arătat că: „Încăie- 
Tarea între mai multe persoane, denumită şi rix (de la cuvântul latin rixa), este ciocnirea 
Violentă şi spontană între mai multe persoane învrăjbite, desfășurată în îmbulzeală şi cu o 
impletire de acțiuni de aşa fel încât este greu să se stabilească aportul fiecăreia dintre persoa- 
nele prinse în încăierare”, 

- poate fi subiect pasiv al infracțiunii: persoana fizică, persoana juridică de drept 
public sau privat, statul, în măsura în care sunt titularii valorii juridice protejate; 


- o persoană concepută, dar nenăscută poate fi subiect pasiv al infracțiunii (de pildă, 
în cazul infracţiunii de întrerupere a cursului sarcinii, prevăzută de art. 201 C.pen. sau 
de vătămare a fătului, prevăzută de art. 202 C.pen.); 


- nu există infracțiuni fără subiect pasiv; 


- subiectivul pasiv al infracţiunii poate participa în cadrul procesului penal ca per- 
soană vătămată şi/sau ca parte civilă când exercită acţiunea civilă în procesul penal; 


- nu se poate reţine în toate cazurile că partea civilă are şi calitatea de subiect 
pasiv al infracţiunii, deoarece această noţiune nu este identică cu aceea de „persoană 
prejudiciată prin infracțiune”, fiind posibil ca paguba rezultată din comiterea unei 
infracțiuni să fie cauzată unei alte persoane decât subiectul pasiv (de pildă, în cazul în 
care în urma unui accident rutier se produce decesul unei persoane, prejudiciul 
material poate fi localizat în patrimoniul persoanelor aflate în întreținerea celui 
decedat, care nu sunt şi subiecți pasivi ai infracțiunii); 


- în legătură cu infracţiunea de furt, în mod întemeiat s-a reținut în literatura de 
specialitate? că subiect pasiv este titularul dreptului (persoană fizică sau juridică), 
respectiv al unui interes protejat juridic în raport cu bunul sustras; astfel, persoana 
din posesia sau detenţia căreia este sustras bunul nu coincide întotdeauna cu titularul 
dreptului, fiind uneori un simplu subiect cu privire la care s-a răsfrânt acţiunea mate- 
rială a hoţului, iar nu subiectul pasiv al infracţiunii, neavând dreptul de a se constitui 
parte civilă în cadrul procesului penal (de pildă, în cazul în care hoţul sustrage 
maşina persoanei juridice, imediat după ce angajatul acesteia, care o folosea, a 
parcat-o în faţa societăţii, ori în ipoteza sustragerii unui portmoneu de la hoţul care îl 
obținuse anterior prin furtul comis asupra persoanei vătămate); infracţiunea de furt se 
poate comite și în cazul în care bunul este deţinut de o persoană care îl furase anterior 
de la titularul dreptului/raportului juridic protejat, cu excepţia situaţiei în care bunul 
este luat din posesia hoţului chiar prin acţiunea titularului dreptului/raportului juridic 
protejat (proprietarului, posesorului sau detentorului de bună-credință); față de 
precizarea făcută anterior cu privire la persoana care are calitatea de subiect pasiv al 
infracţiunii, în cazul în care bunul este sustras de la hoţ de către o terță persoană, 
hoţul nu va avea calitatea de subiect pasiv al infracţiunii; astfel, în doctrină” s-a 
subliniat că şi în acest caz subiectul pasiv al infracţiunii va fi tot titularul 
dreptului/raportului juridic protejat, al cărui interes este în continuare prejudiciat prin 
faptul că trecerea bunului în detenţia altui infractor face mai dificilă posibilitatea de 
recuperare a bunului; 


- nu poate fi subiect pasiv al infracţiunii: o persoană fizică decedată (nici în 
cazul infracțiunii de profanare de cadavre sau morminte, prevăzute de art. 383 
C.pen.), o persoană juridică care şi-a încetat existenţa sau un animal; 


! În același sens, a se vedea F. Streteanu, D. Niţu, op. cit., vol. I, p. 278. 

2 G. Fiandaca, E. Musco, Diritto penale. Parte speciale, vol. II, I delitti contro il patri- 
monia, settima editione, Zanichelli Editore, 2015, p. 53. 

3 Ibidem. 

- în principiu, comiterea unei infracțiuni simple (formă a unităţii naturale de 
infracțiune) împotriva mai multor subiecți pasivi atrage reținerea unei pluralități de 
infracţiuni, ca excepţie, în cazul infracţiunilor contra vieţii pluralitatea de victime 
ucise atrage reținerea omorului calificat [art. 189 alin. (1) lit. f) C.pen.] aflându-ne în 
fata unei infracțiuni complexe (unitate legală de infracțiune); tot astfel pluralitatea de 
victime în cazul comiterii unei ucideri din culpă ori a unei vătămări corporale din 
culpă atrage reținerea variantei agravate a infracțiunii, prevăzute de art. 192 alin. (3) 
C.pen., respectiv art. 196 alin. (4) C.pen., care au fiecare în parte natura unei 
infracțiuni complexe (unitate legală de infracțiune); 


- unitatea de subiect pasiv nu mai constituie o condiţie pentru reținerea infracţiunii 
continuate (formă a unităţii legale de infracţiune), prin DCC nr. 368/2017, Curtea 
Constituţională a admis excepţia de neconstituţionalitate și a constatat că sintagma „și 
împotriva aceluiaşi subiect pasiv” din cuprinsul dispoziţiilor art. 35 alin. (1) C.pen. 
este neconstituțională; recent, prin DCC nr. 650/2018 instanţa de contencios consti- 
tuţional a reafirmat această poziţie precizând că este neconstituţională reținerea cerinţei 
unităţii subiectului pasiv pentru existenţa formei continuate inclusiv în cazul infracţiu- 
nilor contra persoanei, în aceste condiţii, nu este exclusă ope legis posibilitatea reţinerii 
unităţii legale de infracţiune în forma infracţiunii continuate, indiferent de natura 
infracţiunii comise, în cazul pluralităţii de subiecți pasivi; deopotrivă, unitatea de subiect 
pasiv nu va mai constitui o condiţie pentru reținerea unității naturale de infracțiune; 

- determinarea subiectului pasiv al infracţiunii poate prezenta importanță în 
procesul penal pentru: 


1. stabilirea încadrării juridice [de pildă, atunci când subiectul pasiv este calificat 
(e.g. un procuror), exercitarea de acte de violenţă asupra acestuia în timpul exercitării 
atribuţiilor de serviciu va conduce la reținerea infracţiunii de ultraj judiciar, iar nu a 
celei de loviri sau alte violenţe sau de ultraj]; 


2. reținerea lipsei tipicităţii faptei [de exemplu, în cazul în care subiectul pasiv al 
acuzaţiei de corupere sexuală a minorilor era o persoană care la data comiterii faptei 
împlinise vârsta de 18 ani]; 


3. reținerea unei cauze de nepedepsire [de pildă, în cazul în care la data comiterii 
faptei actul sexual este întreţinut de un minor care avea vârsta de 14 ani şi 6 luni cu 
un minor care avea vârsta de 16 ani, întrucât diferenţa de vârstă dintre aceştia nu este 
mai mare de 3 ani]; 


4. individualizarea pedepsei [de pildă, în cazul în care acţiunea infracţională a 
fost comisă pentru motive relative la rasă sau naţionalitate, ori faţă de o persoană 
aflată într-o stare de vădită vulnerabilitate]; 


5. comunicarea drepturilor procesuale, ori pentru a i se aduce la cunoștință 
posibilitatea de a se constitui parte civilă sau de a formula plângere prealabilă, ori 
Pentru a se determina admisibilitatea unor acte procesuale ale acesteia, deopotrivă, 
persoana vătămată poate retrage plângerea prealabilă, se poate împăca ori poate 
încheia un acord de mediere. 

3.2.2. Categorii de subiecţi pasivi 


a) subiect pasiv general (mediat) — este statul ca reprezentant al societății; 


b) subiect pasiv special (imediat) — este persoana vătămată direct prin infracțiune 
(de pildă, proprietarul bunului furat); 


c) subiect pasiv calificat — este subiectul pasiv pentru care legea impune înde- 
plinirea unei anumite calități la data comiterii faptei (de pildă, funcţionarul public 
care exercită atribuţii ce implică exercițiul autorității de stat în cazul infracțiunii de 
ultraj sau copilul nou-născut în cazul infracţiunii de ucidere sau vătămare a 
nou-născutului de către mamă); 


- există infracțiuni la care forma de bază are un subiect pasiv necalificat, iar 
varianta agravată subiect pasiv calificat (de pildă, la determinarea sau înlesnirea 
sinuciderii unde caracterul mai grav este dat de calitatea de minor a subiectului 
pasiv); tot astfel, la anumite infracțiuni atât forma de bază, cât şi varianta agravată au 
un subiect pasiv calificat, însă sfera calificării este restrânsă la varianta mai gravă (de 
exemplu, în cazul ultrajului unde la forma de bază subiectul pasiv este funcţionarul 
public care exercită atribuţii ce implică exercițiul autorității de stat); 


d) subiect pasiv principal — este persoana ale cărei interese sunt ocrotite, în prin- 
cipal, prin norma de incriminare (de pildă, statul în cazul infracțiunii de ultraj); 


e) subiect pasiv secundar — este persoana ale cărei interese sunt ocrotite, în subsi- 
diar, prin norma de incriminare (de pildă, funcţionarul în cazul infracțiunii de ultraj). 


C aS Trebuie avute în vedere valorile sociale a căror proteguire s-a urmărit 
a se realiza prin trecerea în sfera ilicitului penal a unor fapte prin care subiectul 
activ aduce atingere normelor de conviețuire în societate. În condițiile în care 
incriminarea faptelor care se circumscriu infracţiunii de abandon de familie a 
avut ca scop apărarea relaţiilor sociale care privesc familia şi care impun respec- 
tarea obligaţiilor şi îndatoririlor de sprijin material şi moral faţă de membrii 
acesteia, îndreptăţiţi legal la întreţinere, rezultă că norma juridică protejează, cu 
prioritate, un interes general mai mult decât unul individual, astfel încât 
persoanele care au dreptul la pensie de întreţinere sunt subiecţi pasivi secundari, 
în timp ce societatea, prin stat, este subiect pasiv principal. Aşadar, pluralitatea 
de subiecți pasivi secundari nu atrage existenţa unei pluralităţi sub forma con- 
cursului, ci a unei unităţi naturale de infracţiune, în cazul de faţă, a infracţiunii 
continue omisive, în condiţiile în care valoarea socială lezată de făptuitor este 
unică, şi anume familia, indiferent de numărul membrilor acesteia care sunt 
văduviţi prin neplata drepturilor băneşti ce li se cuvin şi care au fost stabilite 
prin aceeaşi hotărâre judecătorească (7.C.C.J., Completul pentru soluționarea 
recursurilor în interesul legii, decizia nr. 4/RIL/2017, www.scj.ro). 


$4. Latura obiectivă 


In cadrul tipicității obiective a infracțiunii vom analiza: situația premisă, ele- 
mentul material, urmarea imediată, legătura de cauzalitate, precum şi locul sau 
timpul săvârșirii infracțiunii. 

4.1. Situaţia premisă 


- presupune existenţa unei situaţii de fapt sau de drept, prealabilă săvârșirii actului 
prevăzut de norma de incriminare şi pe care acest act se grefează (de pildă, existența 
unui raport prealabil de deţinere a unui bun mobil în baza unui titlu, în cazul infrac- 
tiunii de abuz de încredere; existența unei persoane în viață, pentru săvârşirea infrac- 
țiunii de omor sau existenţa unei obligaţii legale de întreţinere, în cazul infracțiunii 
de abandon de familie); 

- nu toate infracțiunile au o situaţie premisă; 

- situaţia premisă este mai degrabă o secțiune creată artificial de doctrină în 
structura laturii obiective a infracțiunii; o analiză atentă a acestei noţiuni relevă faptul 
că, în realitate, situaţia premisă este o veritabilă componentă a elementului material 
al infracțiunii, nu o structură distinctă de acesta, ca urmare a reţinerii unor justificări 
cronologice inutile. 


% Curtea apreciază că fapta inculpatului care, în repetate rânduri, i-a 
agresat atât fizic şi verbal pe copii săi minori, a agresat-o fizic şi verbal pe soţia 
sa, în prezenţa celor doi minori şi i-a alungat de mai multe ori de acasă pe toţi 
membrii familiei sale, punând astfel în primejdie gravă dezvoltarea fizică şi 
intelectuală a celor doi minori este tipică, întrunind atât sub aspect obiectiv, cât 
şi subiectiv elementele constitutive ale infracţiunii de rele tratamente aplicate 
minorului, prevăzută de art. 197 C.pen. În ceea ce priveşte tipicitatea obiectivă 
a faptei, Curtea constată că sunt întrunite cerințele legale cu privire la situația 
premisă constând în relaţia .părinte-copil minor existentă între inculpat şi 
persoanele vătămate, la subiecții speciali ai infracțiunii, autorul acesteia fiind 
inculpatul, tatăl persoanelor vătămate minore, care sunt subiecţii pasivi ai infrac- 
țiunii. Având în vedere că măsurile sau tratamentele necorespunzătoare s-au 
obiectivat şi în exercitarea de agresiuni fizice, obiectul material al infracţiunii îl 
reprezintă corpul persoanelor vătămate minore (C.A. Oradea, secţia penală, 
decizia nr. 405/2019, nepublicată). 


Infracţiunea de abuz de încredere este construită pe o situaţie premisă 
ce constă în existenţa unui bun mobil al altuia, încredinţat în baza unui titlu şi cu 
un anumit scop, făptuitorului. Spre deosebire de reglementarea anterioară, bunul 
mobil trebuie să fie încredinţat, iar nu pur şi simplu deţinut, legiuitorul marcând 
astfel mai clar că trebuie să existe o transmitere voită a posesiei sau detenţiei 
bunului, o manifestare de voinţă din partea posesorului ori detentorului inițial. 
Bunul este încredinţat în baza unui titlu şi cu un anumit scop. Titlul la care se 
referă textul de lege reprezintă un raport juridic patrimonial între cel care deţine 
bunul şi cel care i l-a încredinţat, iar în baza acestui raport juridic persoana care 
deţine bunul are obligaţia fie de a-l păstra şi restitui la momentul convenit, fie de 
a da o întrebuințare acelui bun. Titlul la care se referă textul poate fi reprezentat 
de orice raport patrimonial care nu este translativ de proprietate, de genul con- 
tractelor de depozit, mandat, împrumut de folosinţă, gaj, locaţiune etc. Sumele 
de bani încredințate cu alt titlu decât cel de împrumut pot fi obiect material al 
infracţiunii de abuz de încredere, fiind cazul sumelor de bani încredințate pentru 

a fi depuse la bancă sau la casierie, pentru a se achiziţiona diverse bunuri sau 
pentru a se face diverse plăţi. În cauză s-a apreciat că sunt întrunite elementele 
de fapt ce reprezintă situaţia premisă a infracţiunii de abuz de încredere. Astfel, 
plicul conţinând suma de 2000 euro aparţinând persoanei vătămate C.E. i-a fost 
încredinţat inculpatului D.C. de C.E. prin intermediul persoanei vătămate C.V., 
în baza unui titlu, respectiv în temeiul raporturilor patrimoniale similare celor 
dintre angajat și angajator sau specifice mandatului, inculpatul prestând pentru 
persoana vătămată mai multe activități — cărat mobilă, curăţenie, încasarea 
sumelor de bani de la clienţii firmei de închirieri, efectuarea diverselor plăţi — 
contra oferirii unui spaţiu de cazare și a unor sume de bani; probele administrate 
în cauză atestă faptul că inculpatul D.C. „lucra” pentru C.E., acesta din urmă 
având o mare încredere în el în condiţiile în care i-a permis să gestioneze sume 
mari de bani: 2000 lei, 2500 lei, 500 euro, 2000 euro) şi cu un anumit scop, 
acela al predării plicului cu 2000 euro martorei C.P.M., cu titlu de parte din 
preţul unei garsoniere (C.A. București, secția I penală, decizia nr. 1509 din 
1 noiembrie 2017, www.sintact.ro). 


2 Curtea consideră că, deși starea de insolvenţă de fapt constituie o 
situație premisă generală pentru infracţiunea de bancrută frauduloasă prevăzută 
de art. 241 C.pen., în privința modalităţii alternative prevăzute de art. 241 
alin. (1) lit.c) C.pen. legea a stipulat o condiţie suplimentară referitoare la 
situația premisă (situație premisă specială) care presupune existența la momentul 
comiterii faptei a unei stări de insolvenţă de drept prin deschiderea procedurii 
insolvenţei în condiţiile legii speciale. Astfel, Curtea apreciază că pentru reținerea 
infracţiunii de bancrută frauduloasă prevăzută de art. 241 alin. (1) lit. c) C.pen. nu 
este suficientă reținerea unei simple stări de insolvenţă de fapt (ens facti), ci este 
necesară existența unei stări de insolvenţă de drept (ens iuris) ca stare juridică a 
debitorului față de care s-a constatat starea de insolvenţă printr-o hotărâre jude- 
cătorească. În acest sens, s-a exprimat și literatură juridică de specialitate majo- 
ritară (cvasiunanimă) în interpretarea dispoziţiilor art. 143 alin. (2) în Legea 
nr. 85/2006 privind procedura insolvenţei, cât şi Înalta Curte de Casaţie și Justiţie 
prin decizia nr. 2207 din 22 iunie 2012 pronunţată în dosarul nr. 1358/102/2010 
(C.A. Oradea, secția penală, decizia nr. 642/2015, nepublicată). 


Situaţia premisă a infracţiunii de însuşire a bunului găsit este starea de 
fapt preexistentă săvârșirii acțiunii sau inacţiunii prin care se realizează 
elementul material al infracţiunii şi constă în relaţia patrimonială născută în mod 
întâmplător între persoana care a găsit bunul şi persoana în paguba căreia s-a 
produs pierderea bunului. Astfel, un bun mobil se consideră găsit atunci când în 
momentul intrării sale în mâinile persoanei care l-a găsit, nicio altă persoană nu 
avea contact direct cu acel bun, iar împrejurările de fapt nu lăsau să se presupună 
că această rupere de contact ar fi numai momentană, ci dimpotrivă, indica faptul 
că cineva pierduse acel bun. Instanţa reţine că nu poate fi considerat ca găsit un 
bun care se află în apropierea sau la dispoziţia celui căruia îi aparţine, ori în 
situaţia de a fi uşor reluat de acesta. Însuşirea unor bunuri aflate în această 
situaţie constituie infracţiunea de furt, iar nu de însuşirea bunului găsit. Astfel, în 
prezentul caz, instanţa reţine că inculpatul a găsit bunul într-o sacoşă ce se afla 

lângă o masă din interiorul sălii de pariuri de pe strada M. Această situaţie de 
fapt a fost reţinută de instanţă ca fiind reală, instanța considerând declaraţia 
inculpatului dată în faţa instanţei ca nefiind sinceră, întrucât detaliul pe care l-a 
precizat — că a găsit sacoşa de unde a luat telefonul în afara sălii de pariuri, lângă 
un tomberon (sau într-un tomberon, contrazicându-se în timpul audierii) — nu se 
coroborează cu niciun alt mijloc de probă. Astfel, nu se poate considera că 
telefonul pe care inculpatul l-a luat din sacoşa aflată în interiorul sălii de pariuri 
era un bun pierdut, inculpatul fiind cel care l-a găsit. Astfel, telefonul mobil, deşi 
lăsat în acel loc de persoana vătămată care părăsise locaţia pentru câteva minute, 
era un bun ce putea fi uşor reluat de acesta. Mai mult decât atât, faţă de locul 
unde se afla bunul (într-o sacoşă în interiorul sălii de pariuri), față de faptul că 
telefonul era deschis, funcţional, inculpatul avea reprezentarea faptului că acela 
este un bun ce aparţine unei alte persoane, nefiind un bun pierdut (Jud. 
Sectorului 5 București, sentința penală nr. 2237 din 27 iulie 2018, în A. lugan, 
C.pen. adnotat). 


Pentru a putea pune în discuţie existența infracţiunii de sustragere de sub 
sechestru, trebuie ca situație premisă să existe un bun legal sechestrat. Or, Curtea 
consideră că în cauză nu a existat un bun legal sechestrat, întrucât „bunul 
sechestrat”, respectiv drepturile de dispoziţie asupra drepturilor federative de joc al 
jucătorilor de fotbal legitimaţi la S FC U.C. SA nu au ajuns niciodată să producă 
efecte juridice, nefiind îndeplinită în ceea ce priveşte fiecare drept în parte, 
condiţia suspensivă a încheierii unui contract de transfer între club şi orice alt club 
care dorea să beneficieze de serviciile vreunui jucător de fotbal legitimat la primul 
club anterior menţionat. Neîndeplinirea condiţiei suspensive menţionate anterior 
conduce, cu efect retroactiv, la concluzia că respectivul drept de dispoziţie nu a 
existat niciodată, astfel că, neexistând, nu putea fi supus în mod legal unui 
sechestru asiguratoriu sau executoriu aplicat de către organul fiscal competent. În 
concluzie, Curtea apreciază că în cauză, faţă de cele sus-expuse, nu este îndeplinită 
situaţia premisă impusă de art. 261 alin. (1) C.pen. pentru a analiza restul 
elementelor constitutive ale infracţiunii de sustragere de sub sechestru. (...) se mai 
pune problema dacă un sechestru instituit în mod legal asupra unor drepturi ale 
unui debitor şi ulterior suspendat de drept mai poate constitui situaţia premisă 
pentru infracţiunea de sustragere de sub sechestru. Curtea apreciază că într-o astfel 
de situaţie nu mai este îndeplinită condiţia impusă de lege pentru a se putea supune 
analizei întrunirea celorlalte elemente constitutive ale infracţiunii de sustragere de 
sub sechestru, în condiţiile în care nu ne mai găsim în situaţia unui sechestru 
legal aplicat, noţiune care ar trebui înţeleasă ca fiind un sechestru apt de a produce 
efecte juridice. Or, cât timp, în speța dedusă judecății, efectele sechestrelor aplicate 
sunt paralizate de către dispoziţiile art. 36 din Legea nr. 85/2006 (organul fiscal 
neputând dispune cu privire la sechestrele aplicate), nu este îndeplinită situaţia 
premisă impusă de lege pentru a analiza şi îndeplinirea celorlalte elemente 
constitutive ale infracţiunii (C.A. București, secția I penală, decizia nr. 887 din 
5 iunie 2017, www.sintact.ro). 


IR Rănirea uneia sau mai multor persoane prevăzută de art. 75 lit. b) din 
O.U.G. nr. 195/2002, cuprinsă în definiția accidentului de circulație, ca situație 
premisă a infracțiunii de părăsire a locului accidentului prevăzută de art. 338 


124 Sinteze de drept penal. Partea generală 


alin. (1) C.pen., nu are în vedere şi autorănirea, când singura persoană rănită este 
însuşi conducătorul singurului autovehicul implicat în accident (I.C.C.J., 
Completul pentru dezlegarea unor chestiuni de drept în materie penală, decizia 
nr. 8/2019, www.scj.ro). 


4.2. Elementul material (verbum regens) 


- toate infracțiunile au un element material; 
- constă în acțiunea sau inacțiunea interzisă prin norma de incriminare; 


- acțiunea! poate consta fie într-un singur act de executare, fie într-o pluralitate de 
asemenea acte (de exemplu, elementul material al infracţiunii de furt constă în luarea 
unui bun mobil din posesia sau detenţia altuia; aceasta se poate realiza prin unul sau 
mai multe acte de executare comise în aceeași împrejurare), pluralitatea actelor de 
executare care nu afectează unitatea de acţiune conduce la reținerea unei unităţi 
naturale de infracţiune; 


- inacțiunea poate constitui element material al unei infracțiuni, doar în situația în 
care există o obligaţie legală sau convențională, generală sau cu caracter special, de a 
nu rămâne în pasivitate (de pildă, în cazul infracţiunii de nedenunţare, prevăzute de 
art. 266 C.pen., există o obligaţie generală de denunţare pentru anumite infracţiuni, în 
vreme ce în cazul săvârșirii infracţiunii de omisiunea sesizării, prevăzută de art. 267 
C.pen., obligaţia de a denunța este specială și incumbă numai funcţionarului public); 


- în doctrină? s-a arătat că dacă în cazul acțiunii subiectul lezează sau pune în 
pericol valoarea socială protejată, în cazul inacțiunii, de regulă, pericolul pentru valoa- 
rea socială este preexistent, iar subiectul are obligaţia de a-l înlătura; această obligație 
corespunde unei îndatoriri, care poate fi generică, ce incumbă oricărei persoane (spre 
exemplu, de a acorda ajutor unei persoane aflate în pericol), sau specifică, ce incumbă 
subiectului în considerarea unei calități a acestuia (funcționar, militar); 


- acţiunea sau inacţiunea unică poate da naştere fie unei unităţi naturale de 
infracţiune [infracţiune simplă, continuă (atunci când acţiunea sau inacţiunea are o 
anumită durată) sau deviată], ori a unei unităţi legale de infracţiune (infracțiunea 
complexă sau progresivă), fie unei pluralităţi de infracţiuni sub forma concursului 
ideal, a recidivei sau a pluralităţii intermediare; în schimb, pluralitatea acţiunilor şi/sau 
inacţiunilor poate da naştere fie unei unităţi legale de infracțiune (infracţiune conti- 
nuată, complexă sau de obicei), fie unei pluralităţi de infracţiuni sub forma concursului 
real, a recidivei sau a pluralităţii intermediare (în ultimele două cazuri termenul al II-lea 
fiind multiplu); 


! În doctrină (F. Streteanu, D. Niţu, op. cit., vol. I, p. 281) s-a analizat posibilitatea reţi- 
nerii cerinţei caracterului voluntar al acţiunii, considerându-se că „dată fiind însă reglemen- 
tarea actuală din dreptul nostru, trebuie să admitem că relevanța penală a acţiunii nu este 
condiționată, din păcate, de caracterul voluntar al acesteia. Argumentul irefutabil în acest sens 
este dat de reglementarea în art. 24 C.pen. a constrângerii fizice, nu ca o cauză de înlăturare a 
acțiunii, ci ca una care înlătură imputabilitatea faptei”. 

2 F. Streteanu, D. Niţu, op. cit., vol. I, p. 284. 

- elementul material al infracţiunii poate fi prevăzut de legiuitor în formă unică 
(o singură acțiune sau inacțiune; de pildă, în cazul infracțiunii de omor, elementul 
material constă în uciderea unei persoane) sau în formă alternativă (mai multe acțiuni sau 
inacțiuni, respectiv atât acţiuni, cât şi inacțiuni, de exemplu, în cazul infracţiunii de 
distrugere, elementul material constă în distrugerea, degradarea, aducerea în stare de 
neîntrebuinţare a unui bun; tot astfel, în cazul infracţiunii de abuz în serviciu elementul 
material constă în îndeplinirea defectuoasă a unui act sau neîndeplinirea unui act), în 
cazul formei alternative (infracțiuni cu conținut alternativ!), realizarea mai multora dintre 
variantele elementului material nu conduce la reținerea unui concurs de infracțiuni, 
unitatea de infracţiune menținându-se; în cazul în care se reţine existenţa unor conținuturi 
alternative ale infracţiunii, realizarea fiecăreia dintre variantele normative alternative 
va conduce la reținerea unui concurs de infracţiuni [de pildă, în cazul infracţiunii de 
violare a vieţii private, când se comite atât modalitatea prevăzută de art. 226 alin. (1) 
C.pen., cât şi cea stipulată de art. 226 alin. (2) C.pen.]; 


> Infracţiunea de hărțuire prevăzută de art. 208 C.pen. este o infrac- 
țiune cu conţinuturi alternative în cadrul căreia legiuitorul a reglementat în 
mod distinct două infracţiuni de obicei de sine stătătoare, respectiv: 

a. la art. 208 alin. (1) C.pen. — urmărirea în mod repetat, fără drept sau fără un 
interes legitim a persoanei vătămate, respectiv supravegherea în mod repetat, 
fără drept sau fără un interes legitim a locuinţei, a locului de muncă sau a altor 
locuri frecventate de către persoana vătămată; această infracțiune are un conţinut 
alternativ, deoarece cele două modalităţi ale elementului material prevăzute 
lege sunt echivalente din perspectiva semnificației penale. Forma unităţii legale 
a infracțiunii de obicei rezultă din prevederea explicită în lege a caracterului 
repetat al actelor de executare, astfel că fiecare act de executare privit indivi- 
dual nu este tipic, având natura unui ilicit civil. Prin urmare, pentru stabilirea 
momentului consumării infracţiunii trebuie determinată în concret existenţa 
obișnuinţei prin analiza actelor de executare omogene comise în oricare dintre 


! În doctrină (MI. Mărculescu-Michinici, M. Dunea, op. cit., p. 514) s-a arătat că „teoria 
generală a conţinutului infracţiunii nu recunoaşte existenţa ca formă/modalitate/variantă distinctă 
a unui aşa-zis concept general de formă/variantă/modalitate asimilată. O asemenea referire nu 
exprimă altceva decât că, făcând referire la o modalitate alternativă a conținutului unei 
infracțiuni. (...) o aşa-numită modalitate asimilată nu este decât o variantă alternativă a conţinu- 
tului unei anumite incriminări (...) asimilarea poate fi realizată în considerarea formei tip a unei 
incriminări ori a unei forme derivate prin agravare sau a unei forme derivate prin atenuare”. 

| ? În literatura de specialitate (F. Streteanu, D. Niţu, op. cit., vol. I, p. 262-264) se arată că 
distinct de infracțiunea cu conținut alternativ trebuie reținută infracțiunea cu conținuturi 
alternative care este cea în cazul căreia „legiuitorul regrupează sub aceeași denumire două sau 
mai multe infracţiuni de sine stătătoare” [de pildă, nerespectarea hotărârilor judecătoreşti 
Prevăzută de art. 287 alin. (1) lit. a)-g) C.pen.]. Astfel, se subliniază că: „în cazul infracţiunilor 
Cu conținut alternativ, diferitele modalităţi prevăzute de norma de incriminare sunt echi- 
valente din punctul de vedere al semnificației penale, astfel că realizarea mai multora dintre 
ele nu afectează unitatea infracțiunii (...), iar în cazul infracțiunilor cu conținuturi alternative 
dacă se realizează mai multe dintre aceste conţinuturi, vom avea mai multe infracțiuni”. 

modalitățile alternative prevăzute de lege (urmărire şi/sau supraveghere), la 
diferite intervale de timp, de aceeași persoană, împotriva aceluiași subiect 
pasiv şi în baza aceleiași manifestări de voinţă; 

b. la art. 208 alin. (2) C.pen. — efectuarea de apeluri telefonice sau comunicări 
prin mijloace de transmitere la distanţă, care, prin frecvență sau conţinut, îi cau- 
zează o temere unei persoane. Forma unităţii legale a infracţiunii de obicei rezultă 
în mod implicit din referirea legiuitorului la frecvenţa actelor de executare, astfel 
că fiecare act privit individual nu este tipic, având natura unui ilicit civil. Prin 
urmare, şi în acest caz, pentru stabilirea momentului consumării infracțiunii, 
trebuie determinată în concret existenţa obișnuinței prin analiza actelor de exe- 
cutare omogene comise la diferite intervale de timp, de aceeași persoană, împo- 
triva aceluiași subiect pasiv şi în baza aceleiași manifestări de voinţă. 

Faţă de natura juridică de infracţiune cu conţinuturi alternative a infracţiunii de 
hărţuire, comiterea de aceeași persoană în același loc şi într-un interval scurt de 
timp sau la intervale diferite de timp a unor fapte care îmbracă atât forma 
infracţiunii prevăzute de art. 208 alin. (1) C.pen. (indiferent de modalitățile 
alternative de comitere), cât şi pe cea a infracţiunii prevăzute de art. 208 alin. (2) 
C.pen., conduce la reținerea unui pluralități de acţiuni infracţionale eterogene, 
iar nu a unei singure acţiuni şi a mai multor acte de executare omogene. Prin 
urmare, în această ipoteză se va constata existența concursului de infracțiuni 
(formă a pluralităţii de infracţiuni), iar nu a unei unităţi naturale de infracţiune 
faţă de lipsa omogenităţii materiale şi juridice, ori a unei unităţi legale sub forma 
infracţiunii continuate faţă de lipsa omogenităţii juridice (C.A. Oradea, secţia 
penală, decizia nr. 50/2018, nepublicată ). 


% Spălarea de bani este o infracţiune la care elementul material constă 
într-o acţiune ce se poate realiza în şapte modalităţi alternative (schimbarea, 
transferul, ascunderea, disimularea, dobândirea, deținerea sau folosirea). Reali- 
zarea oricărei modalităţi a elementului material va conduce la consumarea 
infracţiunii. Odată consumată infracţiunea, realizarea altei modalităţi a elemen- 
tului material în baza aceleiaşi rezoluţii infracţionale va fi lipsită de consecinţe 
juridice. De exemplu, cel care deţine un bun despre care ştie că provine din 
săvârşirea unei infracţiuni comite infracţiunea de spălare de bani. Dacă ulterior 
această persoană transferă acest bun, vom fi în prezenţa aceleiaşi infracţiuni, 
realizându-se doar o nouă modalitate a elementului material, fără relevanță 
juridică. Dacă infracţiunea de spălare de bani s-a produs prin realizarea mai 
multor modalităţi ale elementului material, aparţinând unor variante distincte, 
acest aspect va fi valorificat în încadrarea juridică, prin reținerea tuturor acestor 
variante. Ca atare, realizarea mai multor acţiuni ce reprezintă elementul material 
al infracţiunii de spălare de bani, în realizarea aceleiaşi rezoluţii infracţionale, nu 
afectează unitatea infracţională (7.C.C.J., Completul pentru dezlegarea unor 
chestiuni de drept în materie penală, decizia nr. 16/2016, www.scj.ro). 


Acţiunile şi inacţiunile enunțate în art. 9 alin. (1) lit. b) şi c) din Legea 
nr. 241/2005 pentru prevenirea şi combaterea evaziunii fiscale, care se referă la 
aceeaşi societate comercială, reprezintă variante alternative de săvârşire a faptei, 
constituind o infracţiune unică de evaziune fiscală prevăzută de art. 9 alin. (1) 

lit. b) şi c) din Legea nr. 241/2005 pentru prevenirea şi combaterea evaziunii 
fiscale (I.C.C.J., Completul pentru dezlegarea unor chestiuni de drept în 
materie penală, decizia nr. 25/2017, www.scj.ro). 


ə Stabileşte că, acţiunea de conducere a unui vehicul, astfel cum este 
prevăzută de art. 336 C.pen., nu presupune în mod necesar punerea în mişcare a 
vehiculului prin acţionarea sistemelor de autopropulsie (7.C.C.J., Completul 
pentru dezlegarea unor chestiuni de drept în materie penală, decizia nr. 6/2019, 
www.scj.ro). 


 Procurarea de produse susceptibile de a avea efecte psihoactive de 
către consumatorul final în vederea consumului propriu, efectuată exclusiv în 
acest scop, nu constituie operaţiune cu produse în sensul art. 2 lit. b) din Legea 
nr. 194/2011 şi nu intră sub incidenţa dispoziţiilor art. 16 alin. (1) din acelaşi act 
normativ! (I.C.C.J., Completul pentru dezlegarea unor chestiuni de drept în 
materie penală, decizia nr. 10/2018, www.scj.ro). 


GR, În interpretarea și aplicarea dispoziţiilor art. 338 alin. (1) C.pen. 
privind infracţiunea de părăsire a locului accidentului, stabileşte că termenul de 
rănire prevăzut de art. 75 lit. b) teza a Il-a din O.U.G. nr. 195/2002 privind 
circulaţia pe drumurile publice, republicată, se interpretează în sensul de 
„leziuni traumatice sau afectarea sănătăţii unei persoane, a căror gravitate este 
evaluată prin zile de îngrijiri medicale (cel puţin o zi) ori printr-una din 
urmările prevăzute de art. 194 alin. (1) lit. a), c), d) şi e) C.pen.” (CCJ, 
Completul pentru dezlegarea unor chestiuni de drept în materie penală, decizia 
nr. 5/2018, www.scj.ro). 


- legiuitorul poate prevedea unele cerințe esențiale ale elementului material, cum 
ar fi modul de realizare a acestuia [de exemplu, la infracțiunea de tulburare de 
posesie, prevăzută de art. 256 alin. (1) C.pen., acțiunea de ocupare trebuie să fie 
realizată prin violență sau amenințare, desființarea ori strămutarea semnelor de 


! În acest sens, în jurisprudență (I.C.C.J., secția penală, decizia nr. 383/RC din 31 
octombrie 2018) s-a reținut că „deținerea de produse susceptibile de a avea efecte psihoactive, 
în alt scop decât cel prevăzut expres de Legea nr. 194/2011, care vizează importul, exportul 
sau intermedierea de astfel de produse, nu realizează elementele de tipicitate ale infracțiunii 
prevăzute în art. 17 din lege. În cauză, simplul fapt al deținerii de produse susceptibile de a 
avea efecte psihoactive, descoperite la percheziția domiciliară din 18 august 2017, cu preci- 
Zarea că sunt autorizate potrivit legii sau este permisă comercializarea lor, prezentate drept 
Ceaiuri — cum s-a reținut ca stare de fapt prin decizia instanței de apel — nu suplineşte, în sine, 
elementul material al laturii obiective constând în efectuarea de operaţiuni (sub forma deţi- 
nerii), legate de importul, exportul sau intermedierea unor asemenea produse. Potrivit deciziei 
nr. 10/2018 a Completului pentru dezlegarea unor chestiuni de drept în materie penală, simpla 
deținere de produse susceptibile de a avea efecte psihoactive, care nu prezintă nicio legătură 
Cu operațiunile prevăzute în art. 2 lit. b) din Legea nr. 194/2011, inclusiv cu activitățile de 
import, export sau intermediere a unor astfel de produse, nu întruneşte elementele de tipicitate 
ale infracțiunii prevăzute în art. 17 din Legea nr. 194/2011”. 


128 Sinteze de drept penal. Partea generală 


hotar], intervalul de timp în care trebuie realizată activitatea infracțională (de pildă, 
în cazul infracţiunii de ucidere ori vătămare a nou-născutului de către mamă, prevă- 
zută de art. 200 C.pen., fapta trebuie săvârşită imediat după naștere, dar nu mai 
târziu de 24 de ore de la aceasta), mijloacele folosite etc. 


În funcție de modalitatea elementului material infracțiunile pot fi clasificate în: 


a) Infracţiuni comisive, constând în săvârșirea unei acțiuni interzise de norma de 
incriminare (de exemplu, furtul, violul); sunt cele mai frecvente infracțiuni; pot fi atât 
infracţiuni de rezultat, cât și infracțiuni de pericol; 


b) Infracţiuni omisive proprii, constând în omisiunea de a efectua o acțiune 
impusă de norma de incriminare (de pildă, omisiunea sesizării organelor judiciare 
incriminată de art. 267 C.pen. sau neplata cu rea-credinţă timp de 3 luni a pensiei de 
întreţinere stabilite pe cale judecătorească, ce constituie abandon de familie); 


- infracțiunile omisive proprii sunt, în general infracțiuni de pericol; nu este 
exclusă identificarea şi a unor infracțiuni omisive propriii de rezultat [de pildă, 
infracțiunea de abuz în serviciu comisă prin neîndeplinirea de către funcţionarul 
public a unui act care are ca efect vătămarea drepturilor și intereselor legitime ale 
unei persoane fizice, prevăzută de art. 297 alin. (1) C.pen.]; 


- infracțiunile omisive proprii pot fi instantanee sau continuel; 


Prin urmare, regula este că infracțiunile comisive se săvârșesc prin acțiune, iar 
infracțiunile omisive se săvârșesc prin inacţiune. 

c) Infracţiuni omisive improprii (comisive prin omisiune), constând în omi- 
siunea de a împiedica producerea unui rezultat socialmente periculos, pe care făptui- 
torul avea obligaţia de a-l împiedica (de pildă, fapta asistentei medicale dintr-o 
maternitate care nu ia măsurile necesare pentru tratamentul unui nou-născut, produ- 
cându-se astfel moartea acestuia); constituie o excepţie de la regula enunțată mai sus; 

- în vederea respectării principiului legalităţii incriminării, art. 17 C.pen.? a consa- 
crat legislativ, după modelul prevăzut în art. 11 Cod penal spaniol, infracțiunile 
omisive improprii (comisive prin omisiune) prevăzând că: infracțiunea comisivă care 
presupune producerea unui rezultat (infracțiuni materiale) se consideră săvârșită și 
prin omisiune în următoarele două ipoteze întemeiate pe funcţia de garant: 


(c1) când există o obligaţie legală sau contractuală” de a acţiona; 


! În acest sens în literatura de specialitate (F. Streteanu, D. Niţu, Drept penal, Partea 
Generală, vol. II, Ed. Universul Juridic, 2018, p. 35) s-a arătat că „infracțiunea omisivă 
proprie este instantanee atunci când norma de incriminare sancţionează nerespectarea unei 
obligaţii susceptibile de executare printr-un singur act şi este continuă atunci când norma de 
incriminare sancţionează încălcarea unei obligaţii cu caracter de permanenţă”. 

2 O asemenea prevedere nu exista în Codul penal din 1969, regulile infracțiunii comisive 
prin omisiune fiind stabilite de doctrină. 

3 Prin DCC nr. 650/2018 Curtea Constituţională a apreciat ca fiind neconstituţională 
opţiunea legiuitorului din prima formă a Legii de modificare a Codului penal de a restrânge 
prima ipoteză întemeiată pe funcţia de garant numai la obligaţia legală de a acţiona, ca urmare 
a eliminării obligaţiei convenţionale de a acţiona. Astfel, în considerentele deciziei instanţa de 

- obligaţia legală sau contractuală de a interveni pentru a împiedica producerea 
rezultatului (obligația de garanție) poate fi de rezultat sau de mijloace; 


- în literatura de specialitate! s-a reţinut ca obligația legală de a acționa: „obli- 
gaţia de întreținere prevăzută de Codul civil, obligația de conservare/reparare etc. a 
clădirii — art. 655 C.civ., art. 16 din Legea nr. 230/2007 privind înființarea, organi- 
zarea şi funcționarea asociaţiilor de proprietari (proprietarii sunt obligaţi să ia măsuri 
pentru consolidarea sau modernizarea clădirii, pentru reabilitarea termică şi eficienţa 
energetică, potrivit prevederilor legale. În clădirile afectate de seisme, proprietarii au 
obligaţia de a lua de urgenţă măsuri pentru consolidare, cu sprijinul autorităţii publice 
locale sau centrale); obligațiile care revin administratorului unui drum public — art. 5 
din O.U.G. nr. 195/2002 privind circulația pe drumurile publice, republicată; obliga- 
tiile proprietarilor sau deţinătorilor temporari ai câinilor periculoși — art. 6 din O.U.G. 
nr. 55/2002 privind regimul de deţinere al câinilor periculoși sau agresivi etc.”, iar ca 
obligație contractuală de a acţiona: „obligaţiile asumate prin contractul de între- 
tinere — art. 2254 C.civ.; obligațiile asumate printr-un contract având ca obiect supra- 
vegherea unui minor sau a unei persoane puse sub interdicție etc.” 


(c2) când autorul omisiunii, printr-o acțiune sau inacțiune anterioară, a creat 
pentru valoarea socială protejată o stare de pericol care a înlesnit producerea 
rezultatului. 


- acțiunea sau inacțiunea anterioară poate să fie licită sau ilicită (de pildă, o per- 
soană decide să facă un foc de tabără în curtea casei cu prilejul zilei sale de naştere; 
după aprinderea focului, aceasta îl lasă nesupravegheat şi părăsește locuinţa pentru a 
ieşi în oraș cu prietenii; focul nesupravegheat se extinde la o dependință a locuinței 
sale, iar apoi la o locuință învecinată, producând distrugerea acesteia); 


contencios constituţional a apreciat că „modificarea legislativă analizată diminuează, în mod 
semnificativ, rolul preventiv al dispoziţiilor art. 17 C.pen., cu consecința lipsirii de protecţie 
penală a persoanelor care încheie contracte similare celor mai sus analizate, sub aspectul 
ocrotirii dreptului la viaţă şi la integritate fizică și psihică al acestora. Cum relațiile contrac- 
tuale de natura celor anterior referite sunt extrem de numeroase și de diverse, modificarea 
legislativă analizată lipsește de protecţie penală un număr extrem de mare de subiecte de 
drept, aspect ce semnifică neîndeplinirea de către legiuitor a obligaţiei prevăzute la art. 22 
alin. (1) din Legea fundamentală, aceea de a garanta dreptul la viață, precum și dreptul la inte- 
gritate fizică şi psihică ale persoanei. (...) a elimina posibilitatea săvârșirii infracţiunii comise 
prin omisiune atunci când obligaţia de a acţiona decurgea dintr-un contract înseamnă, în 
primul rând, o diminuare a protecţiei penale a unor valori sociale primordiale, precum dreptul 
la viaţă, dreptul la integritate fizică, dreptul la sănătate, libertatea individuală. O asemenea 
diminuare a forţei de constrângere a statului echivalează cu încălcarea obligaţiilor pozitive care 
rezultă din art. 1 alin. (3) din Constituţie, respectiv stabilirea unui cadru normativ apt şi capabil 
să protejeze drepturile şi libertăţile fundamentale, inclusiv prin folosirea mijloacelor de drept 
penal atunci când valorile sociale lezate sunt de o importanță primordială. În al doilea rând, se 
constată că legiuitorul şi-a încălcat marja de apreciere în privința configurării normei de 
incriminare, având în vedere că textul analizat este de aplicabilitate generală în privința normelor 
din partea specială a Codului penal, conţinutul său normativ neraportându-se numai la art. 297 
C.pen. Prin urmare, se încalcă şi art. 61 din Constituţie”. 
17, Nedelcu, în CP comentat 2, op. cit., p. 93. 

- acțiunea sau inacțiunea anterioară poate crea singură starea de pericol sau poate 
contribui esențial la crearea stării de pericol; 


- în doctrină! s-a arătat, în mod întemeiat, că există: 1. obligații ale garantului 
subsumate unei funcţii de protecţie a unei valori sociale determinate şi, respectiv, 
2. obligaţii legate de supravegherea unei surse de pericol, A. Funcţia de protecţie 
poate decurge: a) dintr-o legătură naturală [cazul membrilor de familie, între care 
există potrivit Codului civil — art. 487 C.civ., art. 309 alin. (1) C.civ. — obligația 
reciprocă de a evita producerea unor urmări vătămătoare pentru viaţa sau integritatea 
corporală]; nu se poate reține existența unei poziţii de garant în cazul convieţuirii a 
două persoane în absența unei legături juridice; sau b) din asumarea voluntară a 
obligaţiei de protecție (de pildă, obligația medicului de a-și trata pacientul, ori 
obligația bodyguardului de a proteja persoana cu care a încheiat un contract de pază 
şi protecție etc.); existența poziţiei de garant nu depinde de valabilitatea din punct de 
vedere civil a contractului, ci de asumarea materială a obligaţiei de către cel căruia i s-a 
transferat. B. Răspunderea pentru anumite Surse de pericol poate privi: a) o acțiune 
precedentă periculoasă a autorului care a creat sau a contribuit la crearea situaţiei 
periculoase: o acțiune precedentă ilicită (analizată în raport cu data comiterii faptei) 
determină întotdeauna o poziție de garant şi, implicit, obligaţia de a acționa pentru 
evitarea producerii ulterioare a unui rezultat vătămător, chiar dacă acțiunea anterioară 
este ilicită, forma de vinovăţie a faptei comisive prin omisiune nu se analizează prin 
raportare la această acţiune, ci la inacţiunea ulterioară, aceasta din urmă constituind 
elementul material al infracţiunii; b) obligația (legală sau contractuală) de control 
asupra unei Surse de pericol: persoana ce are în stăpânire un bun care poate prezenta 
un pericol pentru valorile sociale ocrotite de legea penală este obligată să ia toate 
măsurile rezonabile pentru a preveni o eventuală lezare a acestor valori; c) răspun- 
derea pentru acțiunile unor terţi: acţiunea periculoasă nu îi aparține garantului, ea 
fiind comisă de o terță persoană ce se află sub autoritatea acestuia; obligația de a 
acţiona decurge cel mai adesea dintr-un contract; 


1 A se vedea J. Child, D. Omerod, Essential of Criminal Law, Oxford University Press, 
2017, p. 51-56; N. Padfield, Criminal Law, Oxford University Press, 2014, p. 27-32; 
F. Streteanu, Tratat de drept penal. Partea Generală, Ed. C.H. Beck, București, 2008, 
p. 399-400; F. Streteanu, D. Niţu, op. cit., vol. I, p. 287-292. În doctrina interbelică, T. Pop 
arăta că izvoarele obligaţiei de a acţiona în ipoteza infracțiunilor comisive sunt: „legea sau 
ordinul expres al legii (de pildă, legea civilă care ordonă unor persoane să dea îngrijire 
persoanelor aflate în grija lor, omisiunea îndeplinirii acestei obligaţii va constitui infracțiune 
în măsura în care produce uciderea, punerea în pericol a vieţii, sănătății (mama care nu își 
hrăneşte copilul nou-născut, medicul care nu acordă îngrijirea necesară pacientului etc.); 
obligaţia contractată (de pildă, în cazul în care o persoană care s-a angajat să călăuzească prin 
munți turişti sau să dea cursuri de înot, şi care are obligația de a acorda ajutor celor pe care îi 
îndrumă dacă vreun pericol le-ar amenința sănătatea, viața), promisiunea sau acțiunea ante- 
rioară (de pildă, în cazul în care un înotător determină un neînotător să intre în apă adâncă, și 
care este dator să îl salveze pe cel din urmă dacă s-ar afla în pericol de a se îneca; obligaţia de 
salvare este determinată de acțiunea anterioară a înotătorului de a fi dus pe cel ce nu știe să 
înoate în apă adâncă), obligaţii de serviciu, profesionale” (s.n., M.U.) (T. Pop, Drept penal 
comparat. Partea generală, vol. II, op. cit., p. 225). 

- în principiu, infracțiunile omisive improprii îmbracă forma infracțiunii simple 
de rezultat, dar pot exista și ipoteze de reţinere a unei infracțiuni complexe omisive 
improprii de rezultat (de exemplu, omorul calificat cu privire la mai multe victime 
comis în aceeaşi împrejurare prin omisiune); 


- persoana care se află în poziţia de garant are calitatea de autor al infracţiunii; în 
principiu, se va reţine complicitatea prin omisiune la o infracţiune comisivă, iar nu 
autoratul la o infracţiune omisivă improprie, dacă pe lângă omisiunea garantului se 
poate reţine şi comisiunea unei alte persoane, ambele activităţi infracționale fiind 
îndreptate împotriva aceluiaşi subiect pasiv şi urmărind acelaşi scop (pe pildă, 
comiterea unui furt având ajutorul dat prin omisiune de către persoanele care aveau 
obligaţia de a asigura paza); 

- având în vedere conținutul infracțiunilor omisive improprii nu se va putea reține 
cauza de nepedepsire a împiedicării producerii rezultatului. 


Inculpata A., medic specializat în medicină de urgență în cadrul Spita- 
lului Judeţean de Urgenţă D., a efectuat un consult foarte sumar asupra numitei 
C. şi a dispus, în aceste condiţii, transferul acesteia către Spitalul de Neurologie 
şi Psihiatrie D., unde pacienta a decedat la scurt timp. Aşadar, instanţele au 
apreciat că probele atestă că, deşi transportată cu ambulanţa la Spitalul Judeţean 
de Urgenţă D., în contextul în care acuza dureri de cap intense și persistente, 
pacienta C. nu a beneficiat de un set minim de analize şi investigații, fiind 
realizată o electrocardiogramă și testată exclusiv glicemia, ceea ce nu a făcut 
posibilă stabilirea unui diagnostic pentru a fi adoptată o conduită terapeutică 
corespunzătoare. Mai mult, deşi nu prezenta semne de suferință neurologică, 
pacienta a fost transportată la Spitalul de Neurologie și Psihiatrie D., unitate 
spitalicească specializată care nu dispunea de posibilitatea de a trata şi alte 
afecţiuni decât cele neurologice, fapte ce au contribuit, conjugat cu consultul 
sumar, la decesul pacientei prin aceea că a creat premisele imposibilității de a-i 
fi acordat un tratament medical corect. Ca atare, conduita de care este acuzată 
inculpata A. constă într-o inacţiune, respectiv neefectuarea unor investigaţii care 
să excludă alte cauze decât cele neurologice ale simptomelor pacientei, dar şi 
într-o acţiune, respectiv trimiterea prematură la un alt spital care nu putea 
efectua decât investigaţii neurologice, cu consecinţa directă a neacordării de 
îngrijiri medicale şi a decesului acesteia. Sub aspectul laturii obiective sunt 
întrunite elementele constitutive ale infracțiunii de ucidere din culpă, având în 
vedere că, prin conduita reţinută ca reieşind din probe, inculpata A. a determinat 


! În această privinţă în doctrină (F. Streteanu, D. Niţu, op. cit., vol. II, p. 35) s-a arătat că 
„în ceea ce priveşte infracțiunile omisive improprii, acestea fiind infracţiuni de rezultat, sunt 
infracţiuni instantanee, ele consumându-se și epuizându-se în momentul producerii rezulta- 
tului. (...) Se pune însă problema calificării faptei în situaţia în care aceasta rămâne în formă 
de tentativă, aşa cum se întâmplă atunci când, după o perioadă în care bebeluşul nu a fost 
hrănit, el este descoperit şi salvat de o altă persoană. În acest caz, având în vedere că obligaţia 
incălcată de mamă avea caracter de permanenţă, tentativa de omor va fi considerată o infrac- 
fune omisivă improprie continuă”. 

imposibilitatea stabilirii unui diagnostic şi a acordării unor îngrijiri medicale 
pacientei care a decedat la scurt timp. Fără a specula asupra șanselor reale pe 
care le-ar fi avut victima și fără a mai analiza în concret protocolul privind actul 
medical, lipsirea pacientei de investigaţiile minimale în cadrul unei urgențe 
medicale echivalează cu nerespectarea măsurilor de prevedere în exercițiul 
profesiei de medic în cadrul unui spital de urgență, aceasta cu atât mai mult cu 
cât instanțele de fond au stabilit cu autoritate de lucru judecat că inculpata 
trebuia şi putea să prevadă situaţia critică. Prin urmare, omisiunea medicului din 
cadrul unui spital de urgenţă de a efectua investigaţiile minime pentru stabilirea 
diagnosticului în scopul adoptării conduitei terapeutice corespunzătoare şi trimi- 
terea pacientului la o unitate spitalicească care putea efectua numai o categorie 
limitată de investigații, cu consecinţa decesului pacientului, constituie infrac- 
țiunea de ucidere din culpă prevăzută în dispoziţiile art. 192 alin. (1) şi (2) 
C.pen., referitoare la uciderea din culpă ca urmare a nerespectării măsurilor de 
prevedere pentru exercițiul profesiei de medic în cadrul unui spital de urgenţă, 
care are corespondent în dispoziţiile art. 178 alin. (1) şi (2) C.pen. anterior 
(I.C.C.J., secția penală, decizia nr. 331/RC din 9 octombrie 2018, www.scj.ro). 


4.3. Urmarea imediată 


- reprezintă urmarea acţiunii sau inacțiunii infracționale ce constă fie într-o stare 
de pericol pentru valoarea protejată de lege, fie într-o modificare fizică a realității 
înconjurătoare!; 


- toate infracțiunile au o urmare imediată; 


- norma de incriminare poate conţine forme alternative ale urmăririi imediate? (de 
pildă, în cazul infracțiunii de vătămare corporală norma de incriminare prevede urmă- 
toarele urmări imediate alternative: o infirmitate, leziuni traumatice sau afectarea 
sănătăţii unei persoane, care au necesitat, pentru vindecare, mai mult de 90 de zile de 
îngrijiri medicale; un prejudiciu estetic grav și permanent, avortul, punerea în primejdie 
a vieţii persoanei). 


În funcţie de urmarea imediată, infracțiunile pot fi clasificate în: 


a) infracțiuni de rezultat (materiale), a căror urmare imediată constă într-o modi- 
ficare fizică a realităţii înconjurătoare (rezultat material, vătămare); astfel, rezultatul 


! Pentru o analiză detaliată, a se vedea G. Antoniu, Urmarea imediată. Contribuţii la clari- 
ficarea conceptului, în R.D.P. nr. 1/1999, p. 28-31. 

2 În literatura de specialitate (MI. Mărculescu-Michinici, M. Dunea, op. cit., p. 558) s-a 
reţinut că „uneori, prin natura lucrurilor, consecinţele alternativ prevăzute de lege sunt incom- 
patibile între ele, în timp ce în alte situaţii nimic nu împiedică producerea lor cumulativă. 
Fiind variante echivalente juridic ale uneia şi aceleiași infracțiuni, oricare dintre aceste urmări 
va atrage reținerea faptei drept infracţiune (în formă consumată), iar producerea cumulativă a 
mai multor urmări (când acest lucru este posibil), ca efect al activităţii infracţionale unice, va 
menține unitatea infracțională, neconducând la existenta mai multor infracţiuni”. 

3 În doctrină (MI. Mărculescu-Michinici, M. Dunea, op. cit., p. 556) s-a arătat în mod 
întemeiat că „aprecierea caracterului de rezultat sau de pericol al unei infracțiuni, indiferent de 
stadiul tipic sau atipic în care rămâne aceasta pe caz concret, se raportează exclusiv la tipul 

face parte din elementul constitutiv al infracțiunii, aceasta consumându-se în momentul 
în care se produce acest rezultat. De exemplu, vătămarea corporală [art. 194 alin. (1) lit. b) 
C.pen.] poate avea drept urmare producerea unor leziuni traumatice unei persoane, 
pentru a căror vindecare au fost necesare îngrijiri medicale de cel puțin 91 de zile; 
organele de urmărire penală trebuie să administreze probe din care să rezulte rezultatul 
produs prin comiterea faptei; 


b) infracțiuni de pericol (formale), a căror urmare imediată constă într-o stare de 
pericol pentru valoarea protejată de lege [de exemplu, infracțiunea de conducere a unui 
vehicul fără permis de conducere prevăzută de art. 335 C.pen.], fără a se nota o 
modificare fizică a realității înconjurătoare. Infracţiunile de pericol pot fi clasificate! la 
rândul lor în: 

1. infracțiuni de pericol abstract, când starea de pericol pentru valoarea protejată 
este prezumată de legiuitor că există prin însăși incriminarea faptei [de pildă, ame- 
ninţarea (art. 206 C.pen.), violarea de domiciliu (art. 224 C.pen.), mărturia mincin- 
oasă (art. 273 C.pen.), inducerea în eroare a organelor judiciare (art. 268 C.pen.)]; în 
acest caz nu e necesară dovedirea stării de pericol, aceasta rezultând din materia- 
litatea faptei (ex re); aşadar, dovedirea existenţei faptei conduce în mod automat şi la 
reținerea urmăririi imediate şi a legăturii de cauzalitate, consumarea infracţiunii se 
produce în momentul săvârşirii acțiunii sau inacţiunii infracționale prevăzute de lege; 


2. infracțiuni de pericol concret, când norma de incriminare prevede cerința ca 
infracţiunea să producă efectiv o stare de pericol pentru valoarea protejată de lege [de 
exemplu, infracțiunea de hărțuire prevăzută de art. 208 alin. (1) C.pen. sau atentatul 
care pune în pericol securitatea națională (art. 401 C.pen.)]; în acest caz, starea de 
pericol trebuie dovedită de organele de urmărire penală; consumarea infracţiunii se 
realizează în momentul producerii efective a stării de pericol. 


- în unele cazuri determinarea naturii juridice a infracţiunii (de pericol sau de 
rezultat) este mai dificil de realizat; un exemplu elocvent în acest sens este cel al 
infracţiunii de folosirea funcției pentru favorizarea unei persoane, prevăzute de 
art. 301 C.pen., abia în urma modificării operate prin Legea nr. 193/2017 (M.Of. 
nr. 598 din 25 iulie 2017) a rezultat în mod semnificativ mai clar că este necesar 
pentru comiterea infracţiunii să se producă an folos patrimonial pentru functio- 
narul public, ori pentru soțul său sau pentru o rudă sau afin până la gradul II 
inclusiv, ceea ce echivalează cu natura de infracţiune de rezultat a acesteia; 


- determinarea neechivocă a urmăririi imediate facilitează stabilirea momen- 
tului consumării infracţiunii şi permite totodată identificarea momentului de 
inceput al termenului de prescripţie a răspunderii penale. 

Sean Int da ta de e e a a a Sl 


infracțiunii aşa cum este acesta indicat de forma consumată. (...) În legătură cu raportul dintre 
tentativă şi clasificarea infracţiunilor în fapte penale de pericol şi de rezultat, este de punctat 
faptul că, în timp ce la o infracțiune de rezultat tentativa are aptitudinea de a se manifesta, de 
regulă, atât în formă imperfectă, cât şi în formă perfectă, la infracțiunile de pericol la care este 
Posibilă, tentativa se poate manifesta exclusiv sub formă imperfectă (cu potențiala excepţie a 
une! tentative la infracțiunile de pericol concret în măsura în care este incriminată)”. 

! În acelaşi sens, a se vedea F. Streteanu, Tratat de drept penal. Partea Generală, 
Ed. C.H. Beck, Bucureşti, 2008, p. 221-223. 

4.4. Legătura de cauzalitate 


- legătura de cauzalitate este un concept variabil care constă în raportul cauză-efect 
ce trebuie să existe între acţiunea sau inacțiunea prevăzută de norma de incriminare 
care constituie elementul material al infracțiunii și urmarea imediată a acesteia; 


- este necesar să se determine dacă o anumită acţiune sau inacțiune a unei anumite 
persoane (fizice sau juridice) poate fi în mod rezonabil reținută drept cauză a urmării 
produse, astfel încât să reiasă o legătură logică între o activitate umană şi urmarea 
produsă, avându-se în vedere contextul temporal și social în care a avut loc, printr-o 
abordare pragmatică, iar nu tributară unor aplicări mecanice ale dreptului sau unor 
teorii abstracte cu privire la care argumentele de nereţinere sunt calitativ superioare 
celor de aplicare!; astfel, în primul rând este necesar a stabili dacă acțiunea sau inac- 


1 În literatura de specialitate (M. Hotca, Curs de drept penal. Partea generală, Ed. Uni- 
versul Juridic, Bucureşti, 2017, p. 181-183) au fost prezentate principale teorii privind raportul 
de cauzalitate după cum urmează: 

A. Sistemul monist: a.l. teoria cauzei preponderente [rezultatului este energia care a 
contribuit cel mai mult (în cea mai mare măsură) la producerea consecinţei (urmării). Ceea ce 
dă unei condiţii caracter cauzal nu este calitatea deosebită, ci poziţia sa faţă de efect sau inten- 
sitatea contribuţiei la survenirea rezultatului. (...) Numai condiţia determinantă, preponderentă, 
are rol cauzal. Celelalte condiţii trebuie să fie excluse din antecedenţa cauzală, deoarece nu au 
legătură cauzală”]; a.2. teoria cauzei proxime [,„cauza rezultatului este întotdeauna cea care se 
situează în timp imediat anterior producerii acestuia”], a.3. teoria cauzei eficiente („dintre 
toate condiţiile existente în antecedenţa cauzală, va fi reţinută drept cauză a rezultatului numai 
aceea care a creat pentru celelalte condiţii capacitatea de a produce rezultatul”] a.7. teoria 
cauzei adecvate [rezultatul este produs întotdeauna de o cauză tipică, adecvată. (...) Un act de 
conduită produce rezultatul socialmente periculos numai dacă se înscrie în legătura tipică, de 
cauzalitate firească”], a.5. teoria cauzei relevante din punct de vedere juridic [„se consideră 
cauză numai acţiunea care, apreciată în raport de norma de interpretare, are relevanţă juridică”); 

B. Sistemul pluralist. b.l. teoria echivalenţei condiţiilor [toate condiţiile anterioare 
rezultatului ce au relaţie cu acesta sunt cauze ale sale, fiind echivalente cu cauza. Criteriul 
folosit de această teorie este criteriul sine qua non, care se aplică prin procedeul eliminării 
ipotetice a cauzelor probabile şi, dacă se constată că fără acestea consecinţa periculoasă nu 
s-ar fi produs deloc sau în aceeaşi anvergură, înseamnă că respectiva condiţie nu are legătură 
de cauzalitate cu rezultatul. Dimpotrivă, dacă fără cauza respectivă rezultatul nu s-ar fi produs 
deloc ori s-ar fi produs în proporţii mai reduse, aceasta trebuie reţinută ca având legătură de 
cauzalitate”], b.2. teoria condiţiei necesare [„cauză a survenirii rezultatului este orice condiţie 
care a fost necesară pentru producerea lui. Reţinerea energiei ca având legătură cauzală se face 
prin izolarea temporară şi artificială a cauzelor de natură neumană. După această etapă 
urmează etapa stabilirii gradului de contribuţie a fiecărei cauze umane la producerea rezulta- 
tului”.]; b.3. teoria indivizibilității cauzei cu condiţiile [stabilirea raportului de cauzalitate 
trebuie să pornească de la premisa că în lanţul cauzal apar diverşi factori care favorizează, 
agravează ori asigură survenirea rezultatului. Aceşti factori alcătuiesc o unitate indivizibilă, 
deoarece, datorită interacțiunii cu cauza, factorii respectivi dobândesc caracter cauzal”); 
b.4. teoria cauzalității umane [cauze ale rezultatului sunt exclusiv acele împrejurări care pot 
fi controlate de subiect ca o consecinţă a aptitudinilor sale cognitiv-volitive”], b.5. teoria 
cumulului de criterii sau imputării obiective a rezultatului („mai întâi se cercetează dacă 
elementul material a creat un pericol relevant juridiceşte obiectului infracţiunii, iar apoi dacă 

tiunea constituie o cauză de minimis! a urmării periculoase produse; aceasta nu este 
însă suficientă pentru a se constata probată existenţa legăturii de cauzalitate, deoarece 
pot exista cauze de minimis nesemnificative şi nesubstanţiale care au caracter negli- 
jabil; prin urmare, în literatura de specialitate? se arată că în vederea determinării 
legăturii de cauzalitate trebuie în continuare analizat dacă urmarea imediată este doar 
rezultatul activității infracționale a făptuitorului ori s-a produs şi din alte cauze, dacă 
urmarea imediată s-ar fi produs chiar fără acțiunea sau inacțiunea făptuitorului ori 
dacă aceasta a fost accelerată de intervenţia făptuitorului, dacă acţiunea sau inac- 
țiunea acestuia au constituit un factor substanţial/semnificativ (un act care constituie 
mai mult decât o contribuţie neglijabilă la producerea urmării imediate) în produ- 
cerea urmăririi imediate, sau dacă aceasta s-a produs ca o consecinţă naturală proba- 
bilă a activităţii inculpatului, intervenţiile colaterale nefiind apte să rupă legătura de 
cauzalitate”; 


- realitatea practică atestă faptul că majoritatea problemelor generate de nece- 
sitatea stabilirii legăturii de cauzalitate au apărut în materia infracțiunilor contra vieţii 
şi integrităţii corporale şi în mod excepţional în alte materii, dezvoltarea ştiinţei 
criminalisticii şi a medicinii legale împreună cu progresul analizelor de laborator au 
mai redus sfera cauzelor în care se ridicau probleme referitoare la stabilirea legăturii 
de cauzalitate, există totuşi situaţii în care este încă dificilă determinarea legăturii de 


rezultatul este o consecinţă a stării de pericol creat prin conduita ce formează conţinutul 
elementului material”). 

! Pentru o analiză detaliată a cauzei de minimis, a se vedea W.R. Lafave, Criminal Law, 
St edition, West Academic, 2010, p. 334 şi urm. 

2 J. Horder, Ashworth's principles of criminal law, 8* edition, Oxford University Press, 
2016, p. 123; G.E. Dix, Criminal Law, Gilbert Law Summaries, Thomson West, 2010, p. 56-58. 

3 În literatura de specialitate (F. Streteanu, D. Niţu, op. cit., vol. I, p. 305) s-a arătat că 
determinarea cauzalităţii potrivit teoriei echivalenţei condiţiilor a fost abandonată în 
mâjoritatea sistemelor de drept şi s-a apreciat că legătura de cauzalitate ar trebui apreciată în 
funcţie de teoria imputării obiective a rezultatului, potrivit căreia „mai întâi se verifică dacă 
acțiunea a creat un pericol relevant din punct de vedere juridic pentru valoarea socială 
ocrotită, iar apoi urmează a se constata dacă rezultatul produs este o consecință a stării de 
pericol create prin acțiune. Aşa cum se poate observa, un astfel de algoritm de imputare se 
potriveşte cel mai bine infracţiunilor comisive de rezultat. De aceea, în cazul infracţiunilor de 
pericol concret, imputarea se decide doar pe baza primei etape a analizei, căci în aceste cazuri 
nu trebuie să demonstrăm decât că acţiunea sau inacțiunea autorului a creat efectiv starea de 
pericol cerută de norma de incriminare”. Autorii arată că în primul rând se impune verificarea 
existenței unui risc nepermis pentru valoarea socială protejată (care porneşte de la premisa 
conform căreia comportamentul autorului care a determinat rezultatul tipic este de la început 
unul periculos, cu alte cuvinte, un comportament care a creat o anumită probabilitate de 
producere a unei lezări sau puneri în pericol a valorii sociale ocrotite. Comportamentul este 
periculos atunci când este adecvat pentru producerea rezultatului tipic, adică atunci când duce 
la creşterea semnificativă a posibilităţii producerii acestuia). În al doilea rând, se susține ca 
evaluată materializarea stării de pericol în rezultat (în măsura în care rezultatul tipic este o 
concretizare a stării de pericol evidenţiată în prima etapă, respectivul rezultat poate fi imputat 
autorului. Imputarea va fi exclusă în primul rând atunci când rezultatul a fost determinat în 
mod nemijlocit de o cauză străină de acţiunea autorului). 

cauzalitate şi în care ar trebui determinat dacă acțiunile sau inacţiunile au fost apte să 
conducă la urmarea socialmente periculoasă sau să întrerupă lanţul cauzal anterior, 
cum ar fi: 


a) contribuţia mai multor persoane la exercitarea actelor de violenţă, cu acte de 
agresiune de intensități diferite, care produc o urmare socialmente periculoasă unică 
(de pildă, unii dintre agresori lovesc victima cu pumnii, alţii cu corpuri contondente 
sau cu picioarele etc.); 


b) contribuţia victimei la agravarea stării sale de sănătate (de exemplu, refuzul 
victimei de a urma tratamentul medical prescris, considerându-l inadecvat stării sale 
de sănătate sau incompatibil cu credința sa religioasă); 


c) culpa medicală ulterioară, cu ocazia acordării îngrijirilor şi tratamentului 
medical victimei (de pildă, aplicarea în mod eronat a unei proceduri medicale care 
conduce la decesul pacientului ajuns în comă la spital); 


d) contribuţia ulterioară a unui terț prin acte violente sau nonviolente la agravarea 
stării de sănătate (de exemplu, accidentarea succesivă a victimei de către mai mulți 
conducători auto). 


- în cazul infracțiunilor de rezultat şi al celor de pericol concret organele de 
urmărire penală trebuie să dovedească legătura de cauzalitate între elementul material 
al infracțiunii şi urmarea socialmente periculoasă, în vreme ce în cazul infracțiunilor 
de pericol abstract, legătura de cauzalitate rezultă din materialitatea faptei (ex re), 
netrebuind să fie dovedită prin probele administrate. 


R Curtea opinează că determinarea existenței legăturii de cauzalitate 
implică stabilirea unui raport cauză-efect între acțiunea inculpatului şi urmarea 
imediată a acesteia, pentru a se putea constata că acțiunea prevăzută de norma de 
incriminare a fost cea care a cauzat urmarea imediată. În doctrina penală există o 
părere unanimă în privința sferei, întrucâtva limitate, în care apare necesară 
identificarea legăturii cauzale între acțiunea (inacțiunea) făptuitorului şi urmarea 
imediată, constatarea raportului de cauzalitate neprezentând dificultăţi atunci 
când producerea rezultatului a fost precedată de o singură acţiune, opinie confir- 
mată de realitatea practică, care atestă faptul că majoritatea problemelor generate 
de necesitatea stabilirii acestei legături au apărut în materia infracţiunilor contra 
vieţii şi integrităţii corporale, în cazul acestora rezultatul putând fi determinat nu 
numai de o cauză unică, ci şi de o pluralitate de cauze. Teoriile privitoare la 
stabilirea legăturii de cauzalitate pot fi grupate în jurul a două teze: teza monistă 
şi teza pluralistă. Teza monistă cuprinde teoria cauzei preponderente, teoria 
cauzei adecvate sau a cauzei tipice şi teoria cauzei terminale sau proxime, toate 
acestea susținând că, dintre acţiunile care au precedat rezultatul, una sigură 
trebuie considerată drept cauză a efectului produs, celelalte acţiuni având semni- 
ficaţia unor condiţii fără relevanţă juridico-penală. În opoziţie cu teza monistă, 
potrivit tezei pluraliste, producerea urmării imediate poate fi consecinţa unui 
concurs de cauze şi în cadrul acestei teze fiind conturate mai multe teorii, dintre 
care cele mai importante sunt teoria echivalenţei condiţiilor (sau teoria condiţiei 
sine qua non) şi teoria condiţiei necesare. În literatura de specialitate română, 
precum şi în unele soluţii din practica judiciară a fost agreată teoria echivalenţei 

condițiilor [formulată pentru prima oară de M. von Buri, la sfârşitul secolului al 
XIX-lea, sub influenţa concepţiilor mecaniciste şi naturaliste, conceptul de cauză 
fiind preluat din domeniul fenomenelor naturii (constituie cauza rezultatului 
totalitatea condiţiilor necesare şi suficiente pentru a-l produce)]. Astfel, în 
doctrină s-a reţinut că teoria echivalenţei condițiilor consideră drept cauză a 
oricărui rezultat condiţiile care l-au precedat, dacă acestea au fost indispensabile 
rezultatului, încât fără ele nu s-ar fi realizat (sine qua non), toate condiţiile care 
îndeplinesc cerinţele de mai sus fiind cauze, indiferent de contribuţia concretă a 
fiecăreia la producerea efectului. Pentru a se stabili dacă o condiţie a fost nece- 
sară rezultatului, se foloseşte metoda izolării în gândire (eliminarea ipotetică), o 
condiţie fiind necesară atunci când, eliminată mental din procesul cauzal, rezul- 
tatul nu s-ar putea produce (sublata causa tollitur effectus) Odată stabilită 
condiţia necesară, legătura cauzală nu este întreruptă nici dacă a intervenit între 
condiţie şi rezultat acţiunea forţelor naturii, a altor persoane, sau rezultatul s-a 
datorat particularităţilor fizice sau psihice ale victimei. În alte soluţii jurispru- 
denţiale şi doctrinare este agreată teoria imputării obiective a rezultatului (sau 
teoria imputabilităţii obiective), potrivit căreia accentul nu trebuie pus pe necesi- 
tatea de a identifica existenţa unui raport cauzal efectiv între acţiune/inacţiune şi 
rezultat, ci pe condiţiile în care i s-ar putea imputa autorului faptei rezultatul ca 
reprezentând consecinţa acţiunii sale. În această analiză nu prezintă relevanţă 
dacă prin acţiunea inculpatului a fost cauzat rezultatul, ci dacă urmarea imediată 
poate fi, în mod obiectiv, imputată acuzatului drept consecinţă a acţiunii/inac- 
țiunii sale. Aşadar, stabilirea raportului cauzal, deşi este o condiţie necesară 
pentru ca fapta să-i fie imputată autorului, nu este suficientă, fiind necesar ca 
acţiunea să fi majorat riscul producerii rezultatului ilicit şi, în plus, rezultatul să 
coincidă cu acela pe care norma legală urmărea să-l prevină prin incriminare. În 
doctrină s-a arătat că teoria imputării obiective preia elemente de la teoria echi- 
valenţei condiţiilor, de la teoria cauzei adecvate şi de la teoria cauzei relevante şi 
porneşte de la ideea că simpla verificare a cauzalităţii naturale nu este suficientă 
pentru imputarea rezultatului, fiind, în plus, necesar să se constate că acţiunea a 
creat un pericol pe care legea îl dezaprobă şi că rezultatul produs este o materia- 
lizare a pericolului concret creat de acţiune. Acesta este motivul pentru care 
teoria imputării obiective a rezultatului presupune un examen în două etape: 
1. În prima etapă se verifică dacă fapta a creat un pericol relevant din punct de 
vedere juridic pentru valoarea socială ocrotită; 2. În a doua etapă se analizează 
dacă rezultatul produs este o consecinţă a stării de pericol creată prin acţiune. Pe 
de o parte, Curtea opinează că această din urmă teorie este cea mai adecvată 
pentru stabilirea legăturii de cauzalitate în prezenta cauză, ţinând cont şi de 
faptul că, faţă de obligaţia parchetului de a stabili pe bază de probe tipicitatea 
obiectivă a faptei şi de standardul probei dincolo de orice îndoială rezonabilă, 
existenţa oricărei teorii relevante în baza căreia poate rezulta absenţa legăturii 
câuză efect dintre fapta de care este acuzat inculpatul şi rezultatul produs, 
trebuie să conducă la pronunţarea unei soluţii de achitare. Pe de altă parte, 
Curtea consideră că în prezenta cauză nu se poate reţine legătura de cauzalitate 
între fapta de care este acuzat inculpatul şi decesul victimei indiferent dacă legă- 
tura de cauzalitate este evaluată din perspectiva teoriei echivalenţei condițiilor, 
ori a teoriei imputabilităţii obiective în condiţiile criteriului criteriul riscului 

cauzalitate și în care ar trebui determinat dacă acţiunile sau inacţiunile au fost apte să 
conducă la urmarea socialmente periculoasă sau să întrerupă lanţul cauzal anterior, 
cum ar fi: 


a) contribuţia mai multor persoane la exercitarea actelor de violenţă, cu acte de 
agresiune de intensități diferite, care produc o urmare socialmente periculoasă unică 
(de pildă, unii dintre agresori lovesc victima cu pumnii, alții cu corpuri contondente 
sau cu picioarele etc.); 


b) contribuţia victimei la agravarea stării sale de sănătate (de exemplu, refuzul 
victimei de a urma tratamentul medical prescris, considerându-l inadecvat stării sale 
de sănătate sau incompatibil cu credința sa religioasă); 


c) culpa medicală ulterioară, cu ocazia acordării îngrijirilor şi tratamentului 
medical victimei (de pildă, aplicarea în mod eronat a unei proceduri medicale care 
conduce la decesul pacientului ajuns în comă la spital); 


d) contribuţia ulterioară a unui terț prin acte violente sau nonviolente la agravarea 
stării de sănătate (de exemplu, accidentarea succesivă a victimei de către mai mulți 
conducători auto). 


- în cazul infracțiunilor de rezultat și al celor de pericol concret organele de 
urmărire penală trebuie să dovedească legătura de cauzalitate între elementul material 
al infracţiunii şi urmarea socialmente periculoasă, în vreme ce în cazul infracțiunilor 
de pericol abstract, legătura de cauzalitate rezultă din materialitatea faptei (ex re), 
netrebuind să fie dovedită prin probele administrate. 


R Curtea opinează că determinarea existenței legăturii de cauzalitate 
implică stabilirea unui raport cauză-efect între acțiunea inculpatului şi urmarea 
imediată a acesteia, pentru a se putea constata că acțiunea prevăzută de norma de 
incriminare a fost cea care a cauzat urmarea imediată. În doctrina penală există o 
părere unanimă în privința sferei, întrucâtva limitate, în care apare necesară 
identificarea legăturii cauzale între acțiunea (inacțiunea) făptuitorului şi urmarea 
imediată, constatarea raportului de cauzalitate neprezentând dificultăţi atunci 
când producerea rezultatului a fost precedată de o singură acţiune, opinie confir- 
mată de realitatea practică, care atestă faptul că majoritatea problemelor generate 
de necesitatea stabilirii acestei legături au apărut în materia infracţiunilor contra 
vieţii şi integrităţii corporale, în cazul acestora rezultatul putând fi determinat nu 
numai de o cauză unică, ci şi de o pluralitate de cauze. Teoriile privitoare la 
stabilirea legăturii de cauzalitate pot fi grupate în jurul a două teze: teza monistă 
şi teza pluralistă. Teza monistă cuprinde teoria cauzei preponderente, teoria 
cauzei adecvate sau a cauzei tipice şi teoria cauzei terminale sau proxime, toate 
acestea susținând că, dintre acţiunile care au precedat rezultatul, una sigură 
trebuie considerată drept cauză a efectului produs, celelalte acţiuni având semni- 
ficaţia unor condiţii fără relevanţă juridico-penală. În opoziţie cu teza monistă, 
potrivit tezei pluraliste, producerea urmării imediate poate fi consecinţa unui 
concurs de cauze și în cadrul acestei teze fiind conturate mai multe teorii, dintre 
care cele mai importante sunt teoria echivalenţei condiţiilor (sau teoria condiţiei 
sine qua non) şi teoria condiţiei necesare. În literatura de specialitate română, 
precum şi în unele soluţii din practica judiciară a fost agreată teoria echivalenţei 


Trăsăturile esenţiale ale infracțiunii 137 


condițiilor [formulată pentru prima oară de M. von Buri, la sfârşitul secolului al 
XIX-lea, sub influenţa concepțiilor mecaniciste şi naturaliste, conceptul de cauză 
fiind preluat din domeniul fenomenelor naturii (constituie cauza rezultatului 
totalitatea condiţiilor necesare şi suficiente pentru a-l produce)]. Astfel, în 
doctrină s-a reţinut că teoria echivalenței condițiilor consideră drept cauză a 
oricărui rezultat condiţiile care l-au precedat, dacă acestea au fost indispensabile 
rezultatului, încât fără ele nu s-ar fi realizat (sine gua non), toate condiţiile care 
îndeplinesc cerinţele de mai sus fiind cauze, indiferent de contribuţia concretă a 
fiecăreia la producerea efectului. Pentru a se stabili dacă o condiţie a fost nece- 
sară rezultatului, se foloseşte metoda izolării în gândire (eliminarea ipotetică), o 
condiţie fiind necesară atunci când, eliminată mental din procesul cauzal, rezul- 
tatul nu s-ar putea produce (sublata causa tollitur effectus). Odată stabilită 
condiţia necesară, legătura cauzală nu este întreruptă nici dacă a intervenit între 
condiţie şi rezultat acţiunea forţelor naturii, a altor persoane, sau rezultatul s-a 
datorat particularităţilor fizice sau psihice ale victimei. În alte soluţii jurispru- 
denţiale şi doctrinare este agreată teoria imputării obiective a rezultatului (sau 
teoria imputabilității obiective), potrivit căreia accentul nu trebuie pus pe necesi- 
tatea de a identifica existenţa unui raport cauzal efectiv între acţiune/inacţiune şi 
rezultat, ci pe condiţiile în care i s-ar putea imputa autorului faptei rezultatul ca 
reprezentând consecinţa acţiunii sale. În această analiză nu prezintă relevanţă 
dacă prin acţiunea inculpatului a fost cauzat rezultatul, ci dacă urmarea imediată 
poate fi, în mod obiectiv, imputată acuzatului drept consecinţă a acţiunii/inac- 
țiunii sale. Aşadar, stabilirea raportului cauzal, deşi este o condiţie necesară 
pentru ca fapta să-i fie imputată autorului, nu este suficientă, fiind necesar ca 
acţiunea să fi majorat riscul producerii rezultatului ilicit şi, în plus, rezultatul să 
coincidă cu acela pe care norma legală urmărea să-l prevină prin incriminare. În 
doctrină s-a arătat că teoria imputării obiective preia elemente de la teoria echi- 
valenţei condiţiilor, de la teoria cauzei adecvate şi de la teoria cauzei relevante şi 
porneşte de la ideea că simpla verificare a cauzalităţii naturale nu este suficientă 
pentru imputarea rezultatului, fiind, în plus, necesar să se constate că acţiunea a 
creat un pericol pe care legea îl dezaprobă şi că rezultatul produs este o materia- 
lizare a pericolului concret creat de acţiune. Acesta este motivul pentru care 
teoria imputării obiective a rezultatului presupune un examen în două etape: 
1. În prima etapă se verifică dacă fapta a creat un pericol relevant din punct de 
vedere juridic pentru valoarea socială ocrotită; 2. În a doua etapă se analizează 
dacă rezultatul produs este o consecinţă a stării de pericol creată prin acţiune. Pe 
de o parte, Curtea opinează că această din urmă teorie este cea mai adecvată 
pentru stabilirea legăturii de cauzalitate în prezenta cauză, ţinând cont şi de 
faptul că, faţă de obligația parchetului de a stabili pe bază de probe tipicitatea 
obiectivă a faptei şi de standardul probei dincolo de orice îndoială rezonabilă, 
existenţa oricărei teorii relevante în baza căreia poate rezulta absenţa legăturii 
cauză efect dintre fapta de care este acuzat inculpatul şi rezultatul produs, 
trebuie să conducă la pronunţarea unei soluţii de achitare. Pe de altă parte, 
Curtea consideră că în prezenta cauză nu se poate reţine legătura de cauzalitate 
între fapta de care este acuzat inculpatul şi decesul victimei indiferent dacă legă- 
tura de cauzalitate este evaluată din perspectiva teoriei echivalenţei condițiilor, 
ori a teoriei imputabilității obiective în condiţiile criteriului criteriul riscului 

egal (potrivit căruia imputarea rezultatului este exclusă în cazul în care depăşirea 
de către inculpat a limitelor riscului permis nu are repercusiuni asupra rezulta- 
tului în configurația sa concretă; astfel, nu poate fi tras la răspundere penală 
inculpatul în ipotezele în care cursul cauzal a coincis în totalitate cu cel care s-ar 
fi produs în cazul în care acesta s-ar fi menţinut în cadrul riscului permis). 
Procedând la analiza faptei ce i se impută inculpatului prin prisma teoriei 
imputării obiective, Curtea va constata într-o primă etapă că acţiunea inculpa- 
tului de a conduce în data de 2 septembrie 2012, în jurul orei 18:40, autoturismul 
marca Volkswagen Golf, cu numărul de înmatriculare BH-08-ADS, pe DN19, în 
direcţia Negreşti-Oaş — Livada, cu o viteză de circa 108 km/h, peste limita 
maximă admisă pe acel sector de drum, de 90 km/h, a creat o stare de pericol 
din punct de vedere juridic pentru valoarea ocrotită [potrivit art. 108 alin. (1) 
lit. a) pct. (4) din O.U.G. nr. 195/2002, depăşirea cu 10-20 km/h a vitezei maxim 
admise pe sectorul de drum respectiv pentru categoria din care face parte 
autovehiculul condus constituie contravenţie, conducerea cu o viteză situată 
peste limita legală creând un pericol pentru siguranţa circulaţiei pe drumurile 
publice]. Prin urmare, Curtea va reține că acțiunea inculpatului a condus la 
crearea unui risc pentru integritatea corporală şi viaţa participanţilor la 
traficul rutier, fiind adecvat pentru producerea rezultatului tipic, crescând 
posibilitatea producerii acestuia prin raportare la criteriul omului prudent şi 
diligent (bonus pater familias). Cu toate acestea, trecând la analiza etapei a 
doua a teoriei imputabilităţii obiective Curtea apreciază că, din probele admi- 
nistrate în cauză, nu rezultă că starea de pericol creată de inculpat (prin depă- 
şirea vitezei maxim admise pe sectorul de drum unde s-a produs evenimentul 
rutier) s-a materializat în rezultatul produs (decesul victimei L.O.N. ca urmare a 
coliziunii dintre bicicleta condusă de acesta şi autoturismul condus de inculpat), 
caz în care rezultatul nu poate fi imputat inculpatului. În acest sens, Curtea reţine 
că viteza care i-ar fi permis inculpatului oprirea vehiculului înainte de inter- 
sectarea direcţiei de deplasare a biciclistului era de circa 72 km/h, iar cea care 
i-ar fi permis biciclistului să părăsească coridorul de deplasare al autoturismului 
înaintea intersectării traiectoriilor celor două vehicule era de circa 79 km/h, 
ambele inferioare valorii maxim admise pe sectorul de drum pe care s-a produs 
accidentul, de 90 km/h. Aşa fiind, Curtea constată că depăşirea de către inculpat 
a limitelor riscului permis (depăşirea vitezei legale maximă admise pe acel 
sector de drum) nu a avut repercusiuni asupra rezultatului în configurarea sa 
concretă, fiind astfel în prezenţa criteriului riscului egal, rezultatul produs 
(decesul victimei) nefiind o consecinţă a stării de pericol create prin acţiunea 
inculpatului, cursul cauzal coincizând în totalitate cu cel care s-ar fi produs în 
cazul în care inculpatul s-ar fi menţinut în cadrul riscului permis. Aşadar, 
Curtea opinează că decesul victimei s-ar fi produs în mod evident şi în 
circulaţie pe drumurile publice. Nici în cazul în care s-ar proceda la o analiză 
a legăturii de cauzalitate prin prisma teoriei echivalenţei condiţiilor nu s-ar 
putea reţine existenţa legăturii de cauzalitate între acţiunea inculpatului (condu- 
cerea pe drumurile publice a unui autovehicul cu o viteză ce depăşeşte limita 
maximă admisă pe acel segment de drum) şi urmarea imediată (decesul 
victimei). Astfel, procedând la identificarea în antecedenţa cauzală a tuturor 

contribuţiilor care ar putea avea legătură cu rezultatul, Curtea constată că există 
două condiţii principale care ar putea avea legătură cu rezultatul, şi anume: 
(1) conducerea de către inculpat a autoturismului marca Volkswagen Golf cu o 
viteză ce depăşea limita legal admisă pe acel sector de drum; (2) nerespectarea 
de către victimă a semnificației indicatorului STOP situat la intersecţia dintre 
drumul comunal nr. 82 cu drumul naţional nr. 19 şi pătrunderea intempestivă a 
acestuia pe drumul naţional nr. 19. Eliminând ipotetic prima condiţie, respectiv 
depăşirea de către inculpat a limitei de viteză maxim admise pe segmentul de 
drum pe care s-a produs incidentul de 90 km/h, Curtea constată că, rezultatul tot 
s-ar fi produs, câtă vreme şi în cazul unei viteze de 90 km/h impactul dintre 
autoturismul condus de inculpat şi biciclist tot s-ar fi realizat, deci nu suntem în 
prezenţa unei cauze necesare. Dimpotrivă, dacă s-ar proceda ipotetic la elimi- 
narea celei de-a doua cauze, constând în pătrunderea intempestivă a victimei pe 
drumul naţional nr. 19, fără a acorda prioritate, respectiv fără a aştepta ca 
autoturismul condus de inculpat să treacă, este evident că impactul dintre cele 
două vehicule şi, implicit, decesul victimei nu s-ar fi produs. În consecinţă, din 
probele administrate în cauză, Curtea opinează că decesul victimei s-ar fi produs 
în mod cert şi în cazul în care inculpatul s-ar fi deplasat cu viteza maximă 
admisă pe acel segment de drum. Reţinerea lipsei legăturii de cauzalitate între 
acţiunea inculpatului şi decesul victimei prin raportare la două teorii relevante în 
această materie, utilizate preponderent în practica judiciară şi agreate de doctrina 
majoritară relevantă, este de natură de a conduce la concluzia că în cauză 
parchetul nu a reuşit să dovedească dincolo de orice îndoială rezonabilă raportul 
cauză efect între acţiunea imputată inculpatului şi decesul victimei (C.A. Oradea, 
secţia penală, decizia nr. 342/2019, nepublicată). 


®%% Din concluziile raportului de expertiză a rezultat că numita D.M. putea 
preveni/evita producerea accidentului dacă nu efectua deplasarea pe marginea 
din dreapta a părţii carosabile a DNSI, în sensul său de mers şi/sau dacă ar fi 
avut aplicate pe îmbrăcăminte accesorii fluorescent-reflectorizante sau ar fi 
purtat o sursă de lumină vizibilă din ambele sensuri; viteza de deplasare a auto- 
turismului condus de către inculpatul O.T.C., în momentul impactului cu 
pietonul D.M. a fost de 53 km/h, iar accidentul putea fi evitat la viteza de cel 
mult 38 km/h; în zona respectivă, DN51 era în aliniament, partea carosabilă era 
umedă, timpul era noaptea, cerul înnorat şi vizibilitatea redusă. Curtea nu va 
reţine în sarcina inculpatului decât încălcarea dispoziţiilor art. 49 alin. (1) 
din O.U.G. nr. 195/2002, potrivit cărora limita maximă de viteză în localităţi 
este de 50 km/h, precum şi a celor de la art. 121 din H.G. nr. 1391/2006, pentru 
aprobarea Regulamentului de aplicare a O.U.G. nr. 195/2002, conform cărora 
conducătorii de vehicule sunt obligaţi să respecte viteza maximă admisă pe 
sectorul de drum pe care circulă şi pentru categoria din care face parte vehiculul 
condus, precum şi cea impusă prin mijloacele de semnalizare. Date fiind conclu- 
ziile raportului de expertiză menţionat — potrivit cărora viteza la care accidentul 
putea fi evitat prin frânare este de 38 km/h — observă totodată că, şi în condiţiile 
în care inculpatul ar fi condus autoturismul cu viteza maximă permisă de lege pe 
sectorul de drum în discuţie — de 50 km/h — tot nu ar fi putut evita producerea 
accidentului. Sub acest aspect, Curtea nu poate reţine că inculpatul ar fi trebuit 

să circule cu o viteză aflată sub limita maximă prevăzută de lege, aceea de 50 
km/h, chiar dacă partea carosabilă era umedă, timpul era noaptea (ora 5:50), 
cerul înnorat şi vizibilitatea redusă, în condiţiile în care drumul public pe care se 
circula era unul în aliniament şi funcţiona iluminatul stradal. Existenţa caracterului 
preventiv al conduitei inculpatului, constând într-un comportament care să nu 
afecteze fluenţa şi siguranţa circulaţiei, să nu pună în pericol viaţa şi integritatea 
corporală a persoanelor [prevăzut de art. 35 alin. (1) din O.U.G. nr. 195/2002] şi în 
adaptarea vitezei în funcţie de condiţiile de drum, astfel încât să poată efectua 
orice manevră în condiţii de siguranță (prevăzută de art. 48 din O.U.G. 
nr. 195/2002), nu trebuie analizată ex post, ceea ce ar însemna că odată produs 
un accident conducătorul auto nu şi-a îndeplinit niciodată aceste obligaţii (şi ar fi 
întotdeauna culpabil, cel puţin parţial), ci ex ante — prin raportare la condiţiile 
anterioare producerii accidentului, care nu impuneau reducerea vitezei sub limita 
legală, nici obiectiv (în lipsa unui indicator care să impună reducerea vitezei pe 
segmentul de drum respectiv) şi nici subiectiv (conducerea unui autoturism în 
zori, pe un drum în aliniament şi iluminat, în condiţiile date, chiar dacă partea 
carosabilă era umedă, cerul înnorat şi vizibilitatea redusă, cu viteza de 50 km/h, 
nefiind de natură a-l împiedica pe conducătorul auto să efectueze vreo manevră 
în condiţii de siguranţă). Cu atât mai puţin ar putea fi reţinută încălcarea dispo- 
ziţiilor art. 123 lit. j) din Regulamentul de aplicare a O.U.G. nr. 195/2002 
aprobat prin H.G. nr. 1391 din 4 octombrie 2006, potrivit cărora conducătorul de 
vehicul este obligat să circule cu o viteză care să nu depăşească 30 km/h în 
localităţi, „când vizibilitatea este sub 100 m în condiţii de ceaţă, ploi torențiale, 
ninsori abundente”, dat fiind că la dosarul cauzei nu există nicio probă care să 
ateste existenţa condiţiilor menţionate de textul de lege aminitit („condiţii de ceaţă, 
ploi torențiale, ninsori abundente” având ca efect o vizibilitate sub 100 m). În 
aceste condiţii, Curtea reţine că lipseşte legătura de cauzalitate între acţiunea 
inculpatului şi urmarea imediată, întrucât accidentul s-ar fi produs şi în condiţiile 
în care inculpatul ar fi respectat dispoziţiile legale. Or, existenţa infracţiunii este 
condiţionată de legătura de cauzalitate dintre actul de conduită interzis şi 
urmarea imediată socialmente periculoasă prevăzută de lege, iar pentru o soluţie 
de condamnare este necesar, printre altele, potrivit art. 396 alin. (2) C.proc.pen., 
ca instanţa să constate, „dincolo de orice îndoială rezonabilă”, că fapta „consti- 
tuie infracțiune” (C.A. București, secţia a I-a penală, decizia nr. 238/A din 
21 februarie 2018, www.sintact.ro). 


% Pe fondul unor nereguli grave, la a căror menţinere au concurat mai 
mulţi factori (conducerea inculpatei SA, angajaţii acesteia, conducerea A.N.R.E. 
şi [.S.C.), în noaptea de 19.02.2012, în jurul orelor 1:00, a avut loc o explozie la 
imobilul de pe S. Marmaţiei, în clubul Euphobia, declanşată în grupul sanitar 
unde se aflau 7 tinere care au aprins o brichetă pentru a-şi aprinde ţigările, fără a 
se cunoaşte iniţial cauza care a determinat explozia. Persoanele vătămate au 
suferit de gradul II şi III pe o suprafaţă a corpului cuprinsă între 10% - 40%. 
Acestea au fost transportate la spitalele din judeţul Maramureş, iar ulterior au 
fost duse cu un avion militar la spitalele din Bucureşti. La faţa locului au fost 
chemaţi reprezentanţii Detaşamentului de Pompieri din S. Marmaţiei, Poliţia 
Municipiului S. Marmaţiei, şi angajaţii SC B.S.G. SA, care după verificări, au 

precizat că nu au detectat gaz în zonă. Cercetarea la faţa locului s-a întrerupt fără 
a se detecta cauza exploziei, urmând să fie reluată a doua zi. În dimineaţa zilei 
următoare o echipă de cercetare formată din poliţişti, pompieri şi angajaţi ai 
SC B.S.G. SA s-a deplasat din nou la locul accidentului pe fiind chemaţi şi 
proprietarii care deţin apartamente în acel imobil. Angajaţii inculpatei au făcut 
verificări cu detectoare mobile în zona producerii exploziei şi au asigurat pe cei 
din jur că nu există scurgeri de gaze în zonă. Al doilea eveniment, produs la ora 
9:50 a.m., a fost generat de două explozii succesive la un interval de câteva 
secunde a unor amestecuri de aer-metan formate în încăperile imobilului nr. 3 
(pentru explozia primară într-o zonă a încăperii nr. 4 către încăperea nr. 5, 
respectiv în încăperile nr. 3, 2, | pentru explozia secundară). Expertiza crimina- 
listică a constatat că fisura de pe ramificaţia T a constituit sursa scurgerilor de 
gaze infiltrate în imobil. În ceea ce priveşte evitabilitatea, s-a specificat că cele 
două evenimente ar fi putut fi evitate prin depistarea în timp util a scurgerilor de 
gaze, ventilarea corespunzătoare a spaţiilor închise şi evitarea surselor de 
aprindere. (...) chiar dacă gazul metan era oprit pe întreg tronsonul în data de 
19.02.2012, după orele 1:00 a.m., nu s-ar fi evitat producerea celei de a doua 
explozii. Datorită acestor realităţi, legătura de cauzalitate nu a fost întreruptă 
între cele două evenimente. (...) Expertiza criminalistică a sintetizat cauzele 
determinante şi condiţiile favorizante aflate în legătură de cauzalitate cu cele 
două evenimente. Astfel, cauzele sunt pierderea etanşeităţii sudurii cap la cap a 
racordului tip „T” cu conducta de distribuţie din zona de intersecţie a străzilor Ş. 
cu C., migrarea gazului metan, acumularea şi formarea amestecului exploziv şi 
prezenţa surselor de aprindere. Prin urmare, doar persoanele responsabile strict 
pentru existenţa cauzelor determinante şi a condiţiilor favorizante răspund penal, 
fiindcă doar cauzele determinante şi condiţiile favorizante se află în legătură de 
cauzalitate cu evenimentele petrecute. (...) Legătura de cauzalitate există dacă 
împrejurarea antecedentă sau concomitentă a avut eficienţă cauzală, adică a 
contribuit efectiv la producerea rezultatului neprevăzut, în sensul că, dacă nu ar 
fi intervenit acea împrejurare, rezultatul nu s-ar fi produs. Acţiunii incriminate i 
se pot adăuga şi alte cauze preexistente, concomitente sau survenite care 
contribuie la producerea rezultatului, precum în speţă, care laolaltă pot constitui 
cauza complexă a rezultatelor produse. O asemenea contribuţie li se reproşează 
prin actul de sesizare a instanţei inculpaţilor G.E. şi R.D. (...) Se observă că în 
cazurile ambilor inculpaţi considerentele folosite de acuzare sunt implicite, fără 
trimitere la vreo probă pe care se întemeiază. Astfel, în cazul inculpatului G.E. 
considerentele implicite asumă cel puţin două teze improbabile, şi anume: că 
monitorizarea corectă şi verificarea lucrărilor ar fi dus la stoparea activităţii 
S.A., iar stoparea activităţii acesteia ar fi dus la înlăturarea exploziilor. Cele 
două teze sunt improbabile, fiindcă scurgerea de gaze din 2012 îşi are originea 
în modul defectuos de efectuare în anul 2006 a sudurii T-ului de către inculpatul 
D.V. Şi dacă monitorizarea ori verificarea lucrărilor ar fi fost efective şi 
eficiente, nu ar fi fost înlăturată fisura din sudură, mai ales că T-ul a fost montat 
în afara oricărui proiect la sfârşitul unei săptămâni din septembrie (de vineri 
până duminică) din dispoziţia directorilor SA. În egală măsură, monitorizarea 
deficitară şi lipsa de verificare a lucrărilor ori semnarea în fals a proceselor- 
verbale nu putea evita scurgerea de gaze. Teza că monitorizarea eficientă ar fi 

condus la suspendarea activităţii SA este improbabilă, după cum la fel de impro- 
babilă este teza subsecventă că un alt operator al reţelei de gaze ar fi depistat 
scurgerea de gaze în momentul în care aceasta a avut loc şi ar fi reuşit să ia toate 
măsurile necesare pentru evitarea exploziilor. Improbabilitatea în ipotezele 
analizate este atrasă de existenţa unei mulţimi de factori necontrolabili. (...) O 
trăsătură importantă a legăturii cauzale este caracterul ei necesar. Acesta derivă 
nu numai din universalitatea legăturii cauzale, dar şi din faptul că ori de câte ori 
există aceeaşi cauză şi condiţiile sale eficiente, se produce cu regularitate şi în 
mod constant acelaşi efect. Cu alte cuvinte, şi între condiţiile favorizante şi 
urmarea produsă este necesar să existe o legătură de cauzalitate, ceea ce este 
firesc, deoarece nu orice se situează în antecedenţa efectului, contribuie efectiv 
la producerea acestuia. Ca atare, spre deosebire de cauză, condiţia favori- 
zantă este necesară, dar nu şi suficientă producerii efectului; aceasta înseamnă că 
în absenţa ei, efectul nu s-ar fi produs. Aşadar, o condiţie se înscrie în lanţul 
cauzal doar în măsura în care face inevitabilă producerea efectului, nefiind 
suficient să o facă doar posibilă. În speţă, semnarea în fals a documentelor de 
către inculpatul R.D. şi nemonitorizarea eficientă de către inculpatul G.E. nu au 
făcut inevitabilă producerea exploziilor. Această realitate este probată, fiindcă 
raportul de expertiză criminalistică identifică ştiinţific cauzele şi condiţiile 
favorizante necesare producerii exploziilor (C.A. Cluj, secția penală, decizia 
nr. 857/2018, www.sintact.ro). 


! În această cauză, deşi soluţia instanţei este corectă, cred că argumentele puteau fi pre- 
zentate cu succes în raport de teoria imputării obiective a rezultatului. Astfel, sunt întrutotul 
de acord cu analiza efectuată în opinia legală depusă în cauză de profesorul F. Streteanu (şi 
pusă la dispoziția subsemnatului în scop de citare de către domnul avocat Radu Chiriţă) în 
care s-au reținut în esență următoarele: 

„l. Cu privire la posibilitatea imputării rezultatelor unei explozii determinate de fisurarea 
unei conducte de gaz persoanei care a omis să suspende activitatea unui agent economic care 
exploatează o reţea de gaze naturale care nu mai îndeplinea anumite condiții de funcționare: 

a) lipsa viabilităţii teoriei echivalenţei condițiilor: în materia omisiunii nu suntem în 
prezenta unei veritabile cauzalități, deoarece rezultatul nu este niciodată, în acest gen de 
situaţii, urmarea directă a omisiunii, ci urmarea unui alt eveniment pe care conduita omisivă ar 
fi trebuit să îl împiedice. Aplicarea teoriei echivalenţei condiţiilor nu poate conduce aici decât 
la concluzia că omisiunea nu este cauza, întrucât, suprimând mental acţiunea principală este 
indubitabil că rezultatul nu s-ar fi produs. Astfel, dacă se constată existența unei fisuri a unei 
ţevi de gaz şi o explozie care a produs anumite urmări prevăzute de legea penală, aplicând 
algoritmul teoriei echivalenţei condiţiilor, se constată că este negativ răspunsul la întrebarea 
dacă în absența fisurii din țeava de gaz urmarea s-ar mai fi produs?, astfel că respectiva 
împrejurare este veritabila cauză rezultatului produs. Această concluzie este întărită chiar de 
art. 17 C.pen. din interpretarea căruia rezultă că omisiunea nu cauzează rezultatul, ci doar 
înlesneşte producerea acestuia. Deși art. 17 C.pen. are în vedere ipoteza acțiunii/inacțiunii 
anterioare ca izvor al poziției de garant statutul omisiunii este acelaşi în ipoteza obligaţiei 
legale sau contractuale de a acționa; 

b) identificarea mecanismului pe baza căruia se poate stabili dacă o inacțiune (omisiunea 
retragerii autorizaţiei) a înlesnit producerea rezultatului prevăzut de legea penală — în raport 
de teoria imputării obiective a rezultatului: 

Etapa I: dacă omisiunea retragerii autorizaţiei era aptă să producă o stare de pericol pentru 
valorile sociale prevăzute de lege, cu precizarea că această stare de pericol se analizează ca o 
creștere a pericolului ca urmare a acțiunii principale. Se constată că este îndeplinită condiția 
deoarece omisiunea retragerii autorizaţiei unei firme care prezintă deficiente sub aspectul 
organizării creşte şansele ca respectiva firmă să efectueze lucrări necorespunzătoare ce pot 
periclita valorile sociale ocrotite de legea penală. Dacă în cazul constatării unor deficiențe 
persoana care a omis ridicarea autorizaţiei era obligată să facă acest lucru, condiţia creării unei 
stări de pericol este îndeplinită, emitentul acționând cu încălcarea unei obligaţii legale. Nu se 
va putea reține incidenţa riscului permis doar dacă omisiunea retragerii autorizaţiei a avut loc 
cu încălcarea unor dispoziţii legale. În măsura în care sunt îndeplinite condițiile riscului 
permis, examenul se opreşte la acest moment, iar imputarea rezultatului (urmările exploziei) 
în sarcina emitentului (care nu a retras autorizație) va fi exclusă. Dacă nu sunt îndeplinite 
condiţiile riscului permis, omisiunea a creat o stare de pericol pentru valorile sociale ocrotite 
de legea penală vom trece la cea de-a doua etapă; 

Etapa II: dacă rezultatul produs este o materializare a stării de pericol create prin inacțiune. 
Prezintă relevanță analiza situaţiilor de risc egal. În cazul acțiunii suntem în prezenta unui risc 
egal atunci când se probează că rezultatul s-ar fi produs, cu certitudine, în lipsa acţiunii sau 
inacţiunii care a creat starea de pericol. În ipoteza omisiunii se are în vedere un grad foarte 
ridicat de probabilitate, trebuind să se constate că lezarea valorii sociale ar fi avut loc, în mod 
aproape cert, în absenta omisiunii (de a retrage autorizația). Criteriul principal al distincției 
este dat aici de momentul realizării acțiunii principale raportat la momentul acțiunii omise. 
Astfel, dacă lucrarea executată necorespunzător — care a condus la fisurarea ţevii de gaz ce a 
determinat explozia a fost realizată ulterior momentului la care omitentul a descoperit nere- 
gulile ce ar fi condus la suspendarea autorizaţiei, se va reţine înlesnirea producerii rezultatului. 
În acest caz nu se poate spune — cu o probabilitate apropiată de certitudine — că rezultatul 
(decesul sau vătămarea unor persoane) s-ar fi produs oricum, fiind mult mai probabil ca acesta 
să nu se producă. Dacă însă, lucrarea a fost executată anterior momentului la care s-ar fi putut 
retrage autorizația pe baza informaţiilor obținute de omitent, este exclusă reținerea înlesnirii 
producerii rezultatului. În acest caz, sunt apropiate de certitudine ca rezultatul să se fi produs 
în ipoteza retragerii autorizaţiei (un alt agent economic care ar fi preluat activitatea respectivă 
cel mai probabil nu ar fi descoperit în timp util lucrarea executată necorespunzător, iar simpla 
eventualitate ca acest nou agent economic să descopere să înlăture deficienta care a condus la 
explozie este mult prea puţin probabilă pentru a înlătura incidenţa riscului egal). Astfel, dacă 
se reţine existența unui risc egal rezultatul (uciderea sau vătămarea corporală a unor persoane) 
nu este o materializare a stării de pericol create prin omisiunea de a retrage autorizaţia, astfel 
că el nu poate fi imputat emitentului. În consecință nu se poate spune că emitentul a înlesnit 
producerea rezultatului în sensul art. 17 C.pen.; 

2. Referitor la posibilitatea ca aceleași persoane îi poată fi imputate urmările unei a doua 
explozii produse la câteva ore de la prima, după ce ISU şi organele abilitate au luat teoretic 
vorbind măsurile de protecţie necesare unei explozii? 

a) este puţin probabil să se rețină posibilitatea imputării în sarcina omitentului a urmărilor 
exploziilor determinate de fisura în țeava de gaz; 

b) întrebarea este pertinentă numai în măsura în care s-ar constata posibilitatea imputării 
rezultatelor primei explozii în sarcina emitentului. Pentru situații de acest gen, se recurge la 
aşa-numitul principiu al interzicerii regresului, potrivit căruia intervenția intenţionată a unui 
terţ asupra cursului cauzal exclude posibilitatea imputării în sarcina celui care a acționat fără 
intenție (omitentul) a urmării produse prin intervenţia terțului (întreruperea cursului cauzal). 

cest raționament poate trebuie să fie extrapolat în cazul unei culpe grave a terțului 
intervenient, Analiza poartă asupra raportului de cauzalitate, care este o componentă a laturii 

Constatarea încălcării unei dispoziţii legale referitoare la conducerea 
autovehiculelor pe drumurile publice nu este suficientă pentru a reține culpa în 
producerea accidentului rutier și, implicit, referitor la moartea victimei, fiind 
necesar să se analizeze în ce măsură încălcarea respectivei dispoziţii legale a 
influențat producerea evenimentului rutier ce a avut drept consecință decesul 
victimei. (...) instanţele aveau obligaţia de a analiza raportul de cauzalitate dintre 
conducerea autoturismului cu dreptul de conducere suspendat şi moartea 
victimei. Așa cum rezultă din raportul de expertiză tehnică, inculpatul nu a 
încălcat alte dispoziţii legale și nu a avut posibilitatea evitării producerii 
accidentului. În consecință, producerea evenimentului rutier nu poate fi imputată 
inculpatului, deoarece între conducerea autoturismului cu permisul suspendat și 
moartea victimei nu există legătură de cauzalitate. (...) și în situația în care nu ar 
fi avut dreptul de conducere suspendat, inculpatul era în imposibilitate de a evita 
accidentul rutier (C.A. București, secţia penală, decizia nr. 1009 din 1.07.2009, 
www.sintact.ro). 


ə Având în avizul Comisiei superioare medico-legale de pe lângă 
Institutul de Medicină Legală „Mina Minovici”, din care rezultă că leziunile 
suferite de persoana vătămată M.P., inclusiv hematomul subdural s-au produs ca 
urmare a incidentului din 8 iulie 2014, Curtea apreciază ca apărările inculpa- 
tului, în sensul că persoana vătămată ar fi putut suferi ulterior leziuni fie ca 
urmare a faptului că a căzut, întrucât ar fi fost în stare de ebrietate, fie ca urmare 


obiective a infracțiunii, distinctă de vinovăţie. De aceea, limitarea întreruperii cursului cauzal 
doar la intervenţiile intenționate nu se justifică, important fiind rolul intervenției în producerea 
rezultatului nu forma de vinovăţie. Importanta intervenţiei terțului în lanțul cauzal este 
nemijlocit legată de probabilitatea producerii rezultatului. Aceasta, la rândul ei influențează 
poziția subiectivă a intervenientului, probând că el a prevăzut, a dorit, a acceptat sau nu a 
acceptat rezultatul; 

c) întrucât omisiunea nu prezintă aceeași intensitate a relației cauzale cu urmarea produsă 
de acțiunea principală, imputarea respectivei urmări trebuie exclusă din momentul intervenției 
unui terţ — care asumă prerogativele poziţiei de garant şi realizează o intervenţie ce înlesneşte 
într-o manieră semnificativă producerea rezultatului. Indiferent dacă se recurge la teoria 
cursului cauzal ipotetic sau la teoria imputării obiective a rezultatului, măsurile pe care terțul 
(terţii) era chemat să le ia — spre exemplu, oprirea alimentării cu gaz verificarea atentă pentru 
identificarea eventualelor acumulări deja formate — ar fi împiedicat cu certitudine producerea 
celei de-a doua explozii. În măsura în care intervenţia terțului este caracterizată de o culpă 
gravă se va putea reține un risc deviat (sau, după caz, un raport de cauzalitate întrerupt, în 
funcţie de teoria la care se apelează); se reţine în acest caz un risc deviat sau un raport de 
cauzalitate întrerupt nu în raport de acţiunea principală (efectuarea necorespunzătoare a 
lucrării, care a condus la fisurarea ţevii de gaz), ci în raport de conduita primului emitent (cel 
care nu a retras autorizaţia), care, prin ipoteza ar fi înlesnit producerea rezultatului; 

d) neluarea de către terț a măsurilor care se impun înlesneşte producerea rezultatului într-o 
asemenea măsură încât estompează până la dispariție relaţia care ar fi existat altfel între 
omisiunea retragerii autorizaţiei şi urmarea consecutivă celei de-a doua explozii. În 
consecință, răspunsul la această ultimă întrebare nu poate fi decât negativ, cel puţin în măsura 
în care se constată o intervenţie caracterizată de o culpă gravă din partea unui terț. 

a faptului că ar fi fost bătut de nepotul său, nu sunt apte de a fi reținute în cauză 
deoarece nu pot conduce la concluzia că aceste acte au fost de natură a întrerupe 
legătura de cauzalitate între activitatea violentă a inculpatului şi urmarea 
imediată. Astfel, prin raportare la probele administrate în cauză, Curtea apre- 
ciază că actele de agresiune exercitate de inculpatul I.A.-I. constituie o condiţie 
sine qua non pentru producerea urmăririi imediate, contribuind în mod semni- 
ficativ şi substanţial la aceasta. Deopotrivă, nu se poate considera că actele de 
agresiune realizate de inculpat au avut efecte neglijabile prin raportare la 
urmarea imediată din cauză, constituind o cauză de minimis care nu poate fi 
reţinută în lanţul cauzal şi că eventuale violenţe sau traumatisme suferite de 
victimă ulterior au fost de natură să rupă lanţul cauzal şi să constituie factorul 
semnificativ pentru periclitarea vieţii persoanei vătămate şi crearea infirmităţii 
prin lipsa de substanță osoasă craniană (C.A. Oradea, secția penală, decizia 
nr. 2/2018, nepublicată). 


Din verificarea lucrărilor cauzei rezultă că situația de fapt a fost corect 
reținută, inculpații având intenția de a-i aplica victimei o corecție pentru că 
aceasta, anterior, lovise o rudă a unuia dintre ei. Loviturile aplicate și căderea 
victimei i-au produs leziuni care ar fi necesitat 7-8 zile de îngrijiri medicale 
pentru vindecare. Între traumatismul cranio-facial şi decesul datorat meningitei 
acute există însă o legătură de cauzalitate indirectă, secundară, complicațiile 
posttraumatice determinând moartea violentă a victimei. Chiar dacă aceasta 
suferea de mai multe boli preexistente lovirilor, care puteau determina moartea 
și în afara condiţiilor create prin traumatismul cauzat de inculpaţi, această stare 
patologică nu are relevanţă sub aspectul cauzei determinante a morţii; rezultatul, 
moartea victimei, nu a survenit ne calea unei evoluţii naturale, la o dată impre- 
vizibilă, ci la scurt timp după lovirea ei de către inculpaţi, ca urmare a trauma- 
tismului care a declanşat meningita acută purulentă. În aceste condiţii, se 
constată că inculpaţii au săvârșit cu intenţie fapta de lovire, dar nu au prevăzut, 
din culpă, rezultatul survenit. Ca atare, ei au acţionat cu intenţie depășită, 
element subiectiv specific infracţiunii de loviri sau vătămări cauzatoare de 
moarte (I.C.C.J., secţia penală, decizia nr. 1173 din 5 martie 2002, www.scj.ro). 


Din probele administrate rezultă că inculpatul locuia într-un imobil în 
vecinătatea căruia locuia victima. Pe fondul consumului de alcool, între inculpat 
şi părinţii concubinei sale au existat numeroase conflicte violente. În ziua de 
21 iulie 2000, inculpatul, în stare de ebrietate, l-a lovit pe B.C. cu pumnii și 
picioarele şi apoi, cu un obiect contondent i-a produs leziuni multiple, cea mai 
gravă fiind ruptura de femur. Din cauza unei îngrijiri neadecvate, au survenit 
complicaţii în starea de sănătate a victimei, aceasta decedând după o lună de la 
agresiune, raportul medico-legal stabilind că moartea a fost violentă și s-a 
datorat insuficienţei cardio-respiratorii, consecinţa unei bronhopneumonii, com- 
plicaţie apărută în evoluţia unei fracturi de femur. S-a mai stabilit că, între leziu- 
nile de violenţă și deces există legătură de cauzalitate indirectă. Mai rezultă din 
probe că victima nu a fost transportată la spital sau îngrijită corespunzător nu din 
cauza opunerii violente a inculpatului, ci datorită ignoranței familiei și a lipsei 
mijloacelor materiale. Faptul că imediat după agresiune inculpatul a fost reţinut 

de organul de poliţie din comună întreaga noapte, că acesta nu a locuit împreună 
cu victima și, deci, nu a fost în permanenţă în apropierea acesteia și că victima a 
fost examinată de medicul din comună duce la concluzia că ignoranţa familiei 
victimei a făcut ca aceasta să nu fie corespunzător îngrijită. Ca atare, activitatea 
inculpatului de a lovi victima și de a-i produce o ruptură de femur, leziune ce a 
generat, în timp şi datorită unei îngrijiri neadecvate, bronhopneumonia şi apoi 
insuficienţa cardio-respiratorie și decesul, realizează conţinutul infracţiunii 
praeterintenţionate de loviri cauzatoare de moarte, între leziunile cauzate și 
deces existând un nex cauzal indirect (I.C.C.J, secția penală, decizia nr. 1305 
din 14 martie 2003, www.scj.ro). 


4.5. Locul şi timpul săvârșirii infracțiunii 


- în principiu, locul și timpul săvârşirii infracțiunii nu condiţionează existenţa 
acesteia, ori a unei forme a acesteia, cu excepția situaţiei în care: 

1. sunt elemente constitutive ale infracţiunii [de pildă, pentru existența infracțiunii 
de conducere a unui vehicul sub influenţa alcoolului sau a altor substanţe [art. 336 
alin. (1) C.pen.] este necesar ca fapta să fie săvârşită pe drumurile publice, sau pentru 
existența infracțiunii de trădare prin ajutarea inamicului (art. 396 C.pen.), este necesar 
ca fapta să fie săvârșită în timp de război]; 


% Elementul material al laturii obiective a infracţiunii prevăzute de 
art. 336 alin. (1) C.pen. constă în activitatea de conducere pe drumurile publice 
a unui vehicul de către o persoană care, la momentul prelevării mostrelor biolo- 
gice, are o îmbibaţie alcoolică de peste 0,80 g/l alcool pur în sânge. Așadar, 
pentru a se reţine tipicitatea obiectivă a faptei prevăzute de art. 336 alin. (1) 
C.pen. trebuie întrunite cumulativ următoarele trei condiţii: /. să existe o 
activitate de conducere a unui vehicul pentru care legea prevede obligativitatea 
deţinerii permisului de conducere; 2. activitatea de conducere să fie efectuată de 
către o persoană care, la momentul prelevării mostrelor biologice, avea o 
îmbibaţie alcoolică de peste 0,80 g/l alcool pur în sânge; 3. fapta să fie comisă 
pe un drum public. Noţiunea de drum public este definită de art. 6 pct. 14 din 
O.U.G. nr. 195/2002, republicată, ca fiind orice cale de comunicaţie terestră, cu 
excepția căilor ferate, special amenajată pentru traficul pietonal sau rutier, 
deschisă circulaţiei publice. Curtea constată din probele administrate rezultă că 
terenul unde se afla parcat autoturismul inculpatului A.C.I. nu este amenajat ca 
drum public sau parcare, fiind proprietatea privată a Asociaţiei Urbariale „T.S.”. 
În raport de aceste împrejurări şi în ipoteza în care s-ar reţine că inculpatul 
A.C.I. a condus autoturismul marca VW pe terenul aflat în faţa barului P.R. în 
condiţiile în care avea o alcoolemie de peste 0,80 g/l alcool pur în sânge, fapta 
acestuia nu este tipică din punct de vedere obiectiv, întrucât activitatea de 
conducere nu s-a efectuat pe un drum public (C.A. Oradea, secția penală, 
decizia nr. 6/2017, nepublicată). 


- uneori legea instituie condiţia ca o anumită infracţiune să fie comisă într-un 
anumit interval de timp; de pildă, în cazul infracţiunii de ucidere sau vătămare a 
nou-născutului de către mamă (art. 200 C.pen.), fapta trebuie comisă imediat după 

naştere, dar nu mai târziu de 24 de ore de la finalizarea procesului naşterii, indiferent 
de data la care se produce urmarea imediată; în cazul în care fapta este săvârșită după 
mai mult de 24 de ore de la finalizarea procesului nașterii, mama va răspunde pentru 
infracţiunea de violențe în familie (ca formă agravată a omorului), dacă fapta este 
comisă în timpul nașterii se va reţine comiterea infracţiunii de vătămare a fătului 
(art. 202 C.pen.); 

2, sunt elemente circumstanţiale agravante (de pildă, tâlhăria săvârşită într-un 
mijloc de transport ori furtul săvârșit în timpul nopții). 


m Criteriul astronomic, apusul și răsăritul soarelui nu poate servi, în 
exclusivitate, la determinarea înțelesului noțiunii „timpul nopţii”, deoarece nici 
apusul, nici răsăritul soarelui nu schimbă, deodată, ziua în noapte și noaptea în 
zi, între apusul soarelui și ziua reală existând un interval de tranziţie, în care cele 
două stări se întrepătrund. Prin „timpul nopţii” se impune a se înțelege numai 
noaptea reală, adică din momentul când întunericul a luat, în mod efectiv, locul 
luminii; amurgul, care nu poate fi considerat încă întuneric, nu face parte din 
noapte. De aceea, împrejurarea dacă furtul a fost săvârşit în timpul nopţii trebuie 
stabilită în raport cu starea de întuneric ce poate fi determinată prin probe, 
ținându-se seama nu numai de ora comiterii faptei, ci şi de data calendaristică, 
poziţia topografică a localităţii și condiţiile atmosferice din momentul respectiv. 
Or, la data de 30 iulie 1997 apusul soarelui a intervenit la ora 20:43, adică cu 
numai 17 minute înainte de săvârşirea faptei, iar poziţia topografică a localității 
şi condiţiile atmosferice nu au favorizat apariția mai rapidă a întunericului, încât 
în mod corect s-a reținut de instanța de apel că încă nu se făcuse noapte atunci 
când inculpatul a săvârşit fapta (C.S.J, secția penală, decizia nr. 355/1999, 
www.legalis.ro). 


% Curtea apreciază că în mod temeinic s-a reţinut elementul circumstan- 
țial care califică fapta prevăzut de art. 234 alin. (1) lit. d) C.pen., având în 
vedere că infracţiunea de tâlhărie a fost comisă în data de 17 aprilie 2017, la ora 
21:45, adică în timpul nopţii, deoarece în a doua jumătate a lunii aprilie a anului 
2017, în vestul ţării soarele apune în jurul orei 20:30, iar la data comiterii faptei 
noaptea era instalată ca fenomen natural. Faptul că parcul public era iluminat 
artificial la momentul comiterii tâlhăriei nu conduce la înlăturarea elementului 
circumstanţial care califică fapta. Aşa cum s-a arătat în literatura de specialitate 
(M. Cusson, Deliquants pourquoi?, Ed. Armand Colin, Paris, 1981, p. 64.) 
decizia de angrenare într-o activitate infracţională implică o analiză strategică la 
care recurge majoritatea infractorilor pentru a alege mijloacele adecvate pentru 
obținerea finalităţii urmărite. Astfel, Curtea consideră că activitatea infracţională 
este orientată spre rezultate având raţiunea sa proprie care ţine cont de oportuni- 
tăţile ce i se oferă infractorului şi de conduita terţilor. În funcţie de oportunităţile 
şi preferinţele pe care le are infractorul, poate fi optim pentru acesta să săvâr- 
şească anumite infracţiuni într-o anume perioadă de timp. Chiar dacă nu există 
vreo variaţie sistematică în preferinţele unei persoane de a comite infracţiuni de 
la o perioadă la alta, aceasta poate fi tentată să comită infracţiuni dacă oportu- 
nităţile pe care le are rămân neschimbate. După instalarea nopţii ca fenomen 

natural, chiar şi în locurile publice iluminate artificial, oportunităţile de a comite 
o infracţiune de tâlhărie sunt, de regulă, mai sporite, întrucât numărul de 
persoane prezente în parcuri este semnificativ mai redus decât cel în timpul zilei, 
astfel că riscul de prindere ori de identificare a infractorului nu este atât de 
ridicat ca în timpul zilei. Deopotrivă, probabilitatea de prindere ori de identi- 
ficare a infractorului este mai scăzută şi din cauza faptului că activitatea orga- 
nelor de ordine publică ori a organelor de urmărire penală este mai redusă în 
timpul nopţii. În consecinţă, Curtea consideră că iluminatul artificial al parcului 
public nu face să lipsească de orice importanță lăsarea întunericului natural 
(C.A. Oradea, secția penală, decizia nr. 528/2017, nepublicată). 


$5. Latura subiectivă 


- constă în formele și modalităţile vinovăției cu care se săvârşeşte infracțiunea 
(intenţie, culpă, praeterintenţie), vinovăția constituie, aşadar, unul dintre elementele 
constitutive ale infracţiunii, fiind inclusă în trăsătura esenţială a tipicității, întrucât 
numai o faptă ce întruneşte toate condiţiile tipicității obiective şi subiective este 
prevăzută de legea penală; 


- Codul penal nu instituie prezumțţii relative de vinovăţie, fiind în sarcina orga- 
nelor de urmărire penală să probeze dincolo de orice îndoială rezonabilă îndeplinirea 
condiţiilor referitoare la tipicitatea subiectivă a unei fapte; 


- la anumite infracţiuni vinovăția poate cuprinde și unele cerințe esenţiale refe- 
ritoare la mobilul sau scopul urmărit de infractor; 


- Codul penal a unificat regimul sancţionator prevăzut de lege pentru acţiunea și 
inacțiunea comise cu aceeași formă de vinovăţie, după cum urmează: 


a) fapta (acțiune sau inacţiune) constituie infracţiune atunci când este comisă 
cu intenţie directă sau indirectă (de exemplu, furtul calificat, al cărui element 
material constă în luarea unui bun mobil al altuia) sau cu praeterintenţie (de pildă, 
lovirile sau vătămările cauzatoare de moarte); 


b) fapta (acţiune sau inacţiune) comisă din culpă este infracţiune numai atunci 
când în lege se prevede în mod expres aceasta! [de pildă, infracțiunea de nedenun- 
tare poate fi comisă numai cu intenţie, art. 266 C.pen. neincriminând și comiterea 
acesteia din culpă, în vreme ce în cazul infracţiunii de omisiunea sesizării, art. 267 
alin. (2) C.pen. incriminează, ca variantă atenuată, comiterea faptei din culpă]. 


- există şi situații în care Codul penal prevede explicit forma de vinovăţie cu care 
se comite o infracțiune fie în denumirea marginală (de pildă, uciderea din culpă, 
prevăzută de art. 192 C.pen., distrugerea din culpă, prevăzută de art. 255 C.pen.), fie 


! Potrivit Codului penal din 1969, fapta care constă într-o acțiune săvârşită din culpă 
constituie infracțiune numai atunci când legea prevede aceasta [art. 19 alin. (2) C.pen. din 
1969], iar fapta care constă într-o inacţiune constituie infracțiune fie că este săvârşită cu 
intenție, fie din culpă, afară de cazul în care legea sancţionează numai săvârșirea cu intenție 
a acelei fapte [art. 19 alin. (3) C.pen. din 1969]. 

chiar în conținutul infracțiunii [de exemplu, în cazul neglijenței în serviciu, prevăzută de 
art. 298 C.pen., neglijența în păstrarea informaţiilor, prevăzută de art. 305 alin. (2) 


C.pen.]- 
5.1. Tipicitatea subiectivă a faptei comise de o persoană fizică 


- în linii mari, art. 16 C.pen. păstrează noțiunile prevăzute în art. 19 C.pen. din 
1969, sub acest aspect, Codul penal actual neaducând modificări semnificative; 


- potrivit art. 16 alin. (1) C.pen., fapta constituie infracțiune numai dacă a fost 
săvârşită cu forma de vinovăţie cerută de legea penală, fiind astfel relevată impor- 
tanța tipicităţii subiective în structura infracțiunii; 

- în vederea respectării principiului legalității incriminării, art. 16 alin. (2) C.pen. 
enumeră formele de vinovăţie, după cum urmează: intenția, culpa, intenția depăşită 
(praeterintenţia); astfel, spre deosebire de Codul penal din 1969, Codul penal prevede 
explicit praeterintenția drept a treia formă de vinovăţie cu care poate fi săvârşită o 
infracțiune. 


5.1.1. Intenţia 


- este acea formă a vinovăţiei ce constă în prevederea rezultatului faptei infrac- 
tionale și urmărirea sau acceptarea producerii lui (intenţie simplă, generală), aceasta 
poate fi reținută atât în cazul infracțiunilor de pericol, cât şi al celor de rezultat; 


- legiuitorul a consacrat explicit în art. 16 alin. (3) C.pen. cele două modalități 
principale ale intenţiei: 

a) Intenţia directă, când făptuitorul prevede rezultatul faptei sale și urmărește 
producerea lui prin săvârşirea acelei faptei (de pildă, în cazul în care făptuitorul 
urmăreşte să ucidă victima şi în acest sens trage un foc de armă în zona capului 
acesteia, producându-i decesul); în această modalitate făptuitorul doreşte producerea 
rezultatului faptei sale; 


- în structura intenției directe se remarcă azât un element intelectiv (făptuitorul 
prevede elementele ce ţin de tipicitatea obiectivă a faptei sale! la momentul comiterii 
acesteia), cât și un element volitiv (făptuitorul urmăreşte producerea rezultatului prin 
comiterea faptei); 


- nu prezintă importanță pentru reținerea intenţiei directe dacă producerea rezul- 
fatului este probabilă sau certă, ci numai ca aceasta să fi fost urmărită de făptuitor (de 
pildă, O persoană dorind să o rănească pe alta aruncă cu pietre după aceasta; faptul că 
Pietrele urmau să lovească victima constituie o certitudine dacă aceasta se afla chiar 


lângă agresor, dar poate constitui o probabilitate, dacă victima se depărtase în alergare 
de făptuitor); 


s NI II 
| 1 a : za 3 ; ; ; z 
| De pildă, făptuitorul poate să îşi reprezinte: acțiunea sau inacţiunea pe care vrea s-o între- 
Prindă, subiectul pasiv împotriva căruia se îndreaptă sau o anumită calitate a acestuia, locul 
unde va fi săvârşită fapta, timpul comiterii (pe timp de noapte). 

- aspectele ce ţin de elementul intelectiv al intenției urmează a fi evaluate în funcție de 
profilul personal al făptuitorului, avându-se în vedere pregătirea profesională, vârsta, 
starea de sănătate, experienţa de viaţă şi profesională, aptitudinile acestuia etc.; 


- anumite infracțiuni se comit numai cu intenţie directă! [de exemplu, vătămarea 
corporală în varianta agravată, tâlhăria, tâlhăria calificată, abuzul de încredere în 
frauda creditorilor în forma de bază, gestiunea frauduloasă în varianta agravată 
prevăzută de art. 242 alin. (3) C.pen., înşelăciunea, luarea și darea de mită, traficul şi 
cumpărarea de influenţă, falsul în înscrisuri sub semnătură privată, uzul de fals, falsul 
în declaraţii, falsul privind identitatea, falsificarea unei înregistrări tehnice). 


v În ceea ce priveşte latura subiectivă, instanţa a reţinut că infracţiunea 
de furt a fost comisă cu intenţie directă calificată prin scop, în accepțiunea 
art. 16 alin. (3) lit. a) C.pen., aspect ce rezultă dolus ex re, inculpatul acţionând 
în scopul însuşirii în mod fraudulos a bunurilor aparţinând persoanei vătămate. 
În ceea ce priveşte infracţiunea de lovire comisă împotriva persoanei vătămate 
D.D. pentru a-şi asigura scăparea, în contradicţie cu susţinerile Parchetului 
(potrivit căruia fapta ar fi fost comisă cu intenţie indirectă) sau cu cele ale 
inculpatului (potrivit căruia fapta ar fi fost comisă din culpă), instanţa apreciază 
că fapta a fost comisă cu intenţie directă de gradul doi. În doctrină? se face 


! În cele mai multe situaţii, atunci când legea califică intenţia prin scop, fapta este tipică 
numai dacă este comisă cu intenţie directă. Există totuşi şi situaţii de excepţie în care, deşi 
legea prevede un anumit scop, se mai reţine comiterea faptei şi cu intenţie indirectă (de pildă, 
în cazul furtului, când luarea bunului este comisă pe nedrept în scopul însuşirii, se poate reține 
comiterea faptei cu intenţie indirectă). Aşadar, este esențial de subliniat că reținerea scopului 
special în cuprinsul laturii subiective nu face ca în toate cazurile infracțiunea să se comită doar 
cu intenţie directă. În această privință, în doctrină s-a arătat că „existența scopului special nu 
este incompatibilă întotdeauna cu intenţia eventuală. Atunci când caracterul eventual al inten- 
tiei nu priveşte scopul, ci un alt element de care depinde existența faptei, cele două elemente 
sunt compatibile. Spre exemplu, infractorul doreşte să ia un bun, dar nu ştie cu certitudine 
dacă este al său sau nu. Dacă totuşi decide să îl sustragă, el îşi asumă riscul luării unui bunul 
altuia, astfel că furtul va fi comis cu intenție eventuală” (F. Sfreteanu, Tratat de drept penal. 
Partea generală, vol. I, Ed. C.H. Beck, București, 2008, p. 468). 

2 În literatura juridică de specialitate (F. Streteanu, D. Niţu, op. cit., vol. I, p. 321 şi 322) s-a 
arătat că: „Intenţia directă de gradul întâi corespunde situaţiilor, când autorul îşi propune 
cauzarea urmării prevăzute de norma de incriminare, fie ca scop final, fie ca mijloc pentru 
realizarea scopului final. Intenția directă de gradul doi se realizează atunci autorul nu îşi 
propune producerea rezultatului ca un scop în sine sau ca un mijloc pentru realizarea altui 
scop, ci rezultatul apare ca o consecință necesară a modului sau mijloacelor de comitere a 
infracțiunii. (...) Această intenţie directă de gradul doi se situează pe o poziţie intermediară 
între intenţia directă de gradul întâi şi intenţia eventuală, motiv pentru care uneori s-a conside- 
rat că ea este o formă a intenţiei eventuale. Cu toate acestea, dată fiind legătura strânsă dintre 
mijloacele alese de infractor spre a fi folosite la comiterea infracțiunii şi urmarea accesorie, 
precum şi gradul ridicat de probabilitate a producerii acesteia din urmă, nu se poate spune că 
autorul nu a dorit producerea ei atunci când a conceput în acest mod comiterea infracţiunii. În 
acest sens, s-a arătat şi în doctrina noastră că, „atunci când rezultatul faptei era inevitabil, iar 
autorul, conştient de aceasta, a acționat mai departe, nu mai are nicio însemnătate dacă toate 

distincţia dintre intenţie directă de gradul întâi, atunci când autorul îşi propune 
cauzarea urmării prevăzute de norma de incriminare, fie ca scop final, fie ca 
mijloc pentru realizarea scopului final, şi intenţia directă de gradul doi, când 
autorul, deşi nu îşi propune producerea rezultatului ca un scop în sine sau ca un 
mijloc pentru realizarea altui scop, rezultatul apare ca o consecinţă necesară a 
modului de comitere a faptei. În condiţiile în care inculpatul a văzut-o pe 
persoana vătămată D.D. aşezată în fața maşinii sale cu mâinile pe capotă, şi cu 
toate acestea a pornit maşina şi s-a deplasat în faţă (oricât de încet ar fi făcut-o), 
era evident că o astfel de faptă i-ar fi provocat persoanei vătămate suferinţe 
fizice. Producerea rezultatului era un rezultat inevitabil al modului de comitere a 
faptei, independent de scopul efectiv al inculpatului. În cazul intenţiei indirecte, 
fapta este susceptibilă de două urmări, una voită de inculpat şi alta acceptată de 
către acesta. Raportat la circumstanţele prezentei cauze, pornirea şi deplasarea în 
faţă a autoturismului nu putea produce decât o singură consecinţă: lezarea 
integrităţii lui D.D. (Jud. Sectorului 5 Bucureşti, secția penală, sentința nr. 2663 
din 24 octombrie 2017, www.sintact.ro). 


b) Intenţia indirectă (eventuală), când făptuitorul prevede rezultatul faptei sale, 
nu îl urmărește, dar acceptă posibilitatea producerii lui (de exemplu, în cazul în 
care, urmărind să se răzbune pe fosta concubină, făptuitorul introduce benzină pe sub 
ușa apartamentului acesteia pentru a-l incendia, acceptând că în urma incendiului 
poate fi pusă în pericol viața copiilor acesteia, care locuiau în același apartament și cu 
privire la care exista o probabilitate ridicată să se afle în locuinţă; incendiul produs 
are ca urmare și decesul prin intoxicare cu monoxid de carbon al copiilor fostei 
concubine aflați în casă, urmare pe care făptuitorul a prevăzut-o, nu a urmărit-o, dar a 
acceptat-o); în această modalitate făptuitorul nu dorește în mod necesar producerea 


vede elementele ce ţin de tipicitatea obiectivă a fa 
acesteia), cât și un element volitiv (făptuitorul 
dar acceptă producerea lui); 


1 sale, la momentul comiterii 
urmărește producerea rezultatului, 


- în acest caz, făptuitorul prevede două urmări: pe de o parte, o urmare (infrac- 
fională sau nu) pe care o doreşte, iar, pe de altă parte, o urmare stipulată de legea penală, 
pe care nu o dorește, dar o acceptă; este important ca cea de-a doua urmare să fie 
eventuală (posibilă), iar nu inevitabilă ori să prezinte un grad ridicat de probabilitate de a 
se produce, deoarece, în această din urmă ipoteză, intenţia va fi directă, iar nu indirectă; 


e e n e RI a De e e e E II 


consecințele au fost dorite sau nu de făptuitor. În această ipoteză ne aflăm întotdeauna în fața 
MIEI fapte comise cu intenţie directă. De acord cu soluţia autorilor citați, vom preciza totuşi 
că, în opinia noastră, rezultatele accesorii nu trebuie să fie neapărat inevitabile, fiind suficient 
ca producerea lor să fie foarte probabilă. Situaţia este însă diferită în ipoteza în care produ- 
cerea urmării accesorii nu prezintă un grad de probabilitate ridicat, fiind o simplă posibilitate. 
fag De aceea, în cazul intenției directe de gradul al doilea se poate afirma că elementul 
definitoriu care apare în prim-plan este elementul intelectiv, conştientizarea de către autor a 
riscului extrem de ridicat ca rezultatul să se producă”. 

- nu există fapte care să fie incriminate numai dacă sunt comise cu intenție 
indirectă, cu excluderea celorlalte forme de vinovăţie; 


- legea nu prevede un tratament sancționator special infracțiunilor comise cu 
intenție indirectă, însă determinarea modalității intenţiei cu care a fost comisă fapta 
poate prezenta relevanță în procesul de individualizare judiciară a pedepsei ori a 
executării pedepsei; 

- în cazul infracţiunilor care au avut ca urmare moartea persoanei, pentru a se 
reține existența intenției de a ucide (și, implicit, comiterea infracțiunii de omor și nu 
a celei de loviri sau vătămări cauzatoare de moarte, respectiv a tentativei la omor, iar 
nu a vătămării corporale) se vor avea în vedere următoarele criterii: zona unde au 
fost aplicate loviturile (vitală sau nevitală), aptitudinea obiectului cu care au fost 
aplicate loviturile de a produce moartea; numărul şi intensitatea loviturilor aplicate; 
vârsta sau starea de sănătate a victimei; în această privinţă, în doctrină! s-a arătat că 
tentativa de omor se deosebeşte de vătămarea corporală (şi implicit de lovirile sau 
alte violenţe) sub aspectul laturii subiective „în sensul că în timp ce la tentativa de 
omor starea de pericol pentru viaţa victimei îi este imputabilă făptuitorului, având la 
bază intenția de a ucide victima, la vătămarea corporală nu există o atare intenţie, ci 
aceea de vătămare corporală, iar starea de pericol îi este imputabilă făptuitorului pe 
bază de intenție depășită. Pentru delimitarea celor două infracţiuni se impune a fi 
avute în vedere toate împrejurările în care a fost săvârşită fapta cum sunt obiectul 
vulnerant folosit, intensitatea şi efectele loviturilor, zona corpului vizată şi urmăririle 
produse, împrejurări semnificative cu privire la poziţia subiectivă a făptuitorului”; 
această opinie doctrinară îmbrățișată şi în alte lucrări de specialitate sau în juris- 
prudenţă reliefează o ipoteză în care prezumţiile judiciare conduc la reținerea unei 
anumite încadrări juridice; având în vedere standardul de probă impus de art. 103 
C.proc.pen. cred că pentru realizarea unei constatări a comiterii faptei tipice în 
condiţiile standardului de probă dincolo de orice îndoială rezonabilă, aceste prezumţii 
simple trebuie să se plaseze în vecinătatea certitudinii, iar orice dubiu să profite 
inculpatului?; instanţa de judecată nu poate reţine tipicitatea subiectivă a unei fapte 


! T. Toader, Drept penal. Partea Specială, vol. I, Ed. Universul Juridic, Bucureşti, 2019, p. 35. 

? Potrivit pct. 22 din Preambulul Directivei nr. 2016/343 a Parlamentului European şi a 
Consiliului din 9 martie 2016 privind consolidarea anumitor aspecte ale prezumțţiei de 
nevinovăție şi a dreptului de a fi prezent la proces în cadrul procedurilor penale: „Pentru 
stabilirea vinovăţiei persoanelor suspectate sau acuzate, sarcina probei revine organelor de 
urmărire penală, iar orice îndoială ar trebui interpretată în favoarea persoanei suspectate sau 
acuzate. Prezumția de nevinovăție ar fi încălcată atunci când sarcina probei este inversată de la 
organele de urmărire penală la apărare, fără a se aduce însă atingere competențelor ex 
officio ale instanţei de stabilire a faptelor, independenţei autorităților judiciare atunci când 
evaluează vinovăția persoanei suspectate sau acuzate şi utilizării prezumțiilor de fapt şi de 
drept privind răspunderea penală a persoanei suspectate sau acuzate. Aceste prezumțţii ar 
trebui să se încadreze în limite rezonabile, ținând seama de importanța mizei și menținând 
dreptul la apărare, iar mijloacele folosite ar trebui să fie rezonabil proporţionale cu scopul 
legitim urmărit. Prezumțţiile ar trebui să fie relative și, în orice caz, acestea ar trebui să fie 
utilizate numai cu condiţia ca dreptul la apărare să fie respectat”. 

numai în baza unei prezumţii simple care este aptă să releve cu o anumită proba- 
pilitate comiterea faptei cu forma de vinovăţie stipulată de norma de incriminare, ci 
este necesar să se stabilească cu certitudine că prezumția simplă este reținută pornind 
de la constatarea nor împrejurări obiective probate şi că este aptă să răstoarne 
prezumția (relativă) de nevinovăție; în măsura în care inculpatul, cu privire la care 
acuzaţia reţinută se întemeiază pe prezumţii simple, reliefează pe bază de probe o 
apărare factuală credibilă, de natură a pune în discuție legitimitatea raționamentului 
judiciar evidenţiat în prezumția simplă, revine acuzării obligaţia de a proba nete- 
meinicia celor afirmate de inculpat în condiţiile standardului de probă dincolo de 
orice îndoială rezonabilă. Numai în acest fel se poate realiza o protecție eficientă şi 
efectivă a prezumțţiei de nevinovăție; 

- deopotrivă, în cazul infracțiunilor care au avut ca urmare moartea persoanei 
organele judiciare trebuie să analizeze cu atenție particularitățile cauzei atunci când 
situația de fapt impune realizarea unei distincții corecte între fapta comisă cu 
intenţie indirectă (omor) şi cea săvârșită în condițiile culpei cu prevedere (ucidere 
din culpă), de pildă, decesul unei persoane în urma arsurilor provocate de un act de 
incendiere poate conduce fie la reținerea omorului comis cu intenție indirectă (ca în 
ipoteza relevată de speța de mai jos, în contextul unor glume muncitoreşti cu efect 
fatal), fie la constatarea unui omor calificat comis prin cruzimi (în cazul în care 
criminalul este feroce, dorind să provoace suferințe crunte victimei incendiate); 
pentru a se reține comiterea omorului cu intenţie indirectă este necesar mai întâi ca 
în urma acţiunii/inacţiunii autorului să se producă urmarea imediată, iar în al doilea 
rând, ca autorul să fi prevăzut că urmarea imediată este posibil să se producă în urma 
acţiunii sau inacţiunii sale şi, cu toate acestea, să fi decis să comită fapta acceptând 
riscul producerii unei astfel de urmări; pentru a reţine comiterea infracțiunii de 
ucidere din culpă va fi însă necesar să se constate, pe de o parte, că acuzatul a 
prevăzut riscul ca prin acțiunea/inacţiunea sa să se producă decesul unei persoane, iar 
pe de altă parte, că acuzatul şi-a asumat în mod nejustificat acest risc în mod 
conştient, fără a accepta posibilitatea producerii acestuia. Analiza practicii judiciare 
relevă că, de cele mai multe ori, este destul de dificil de determinat dacă fapta a fost 
comisă cu intenţie indirectă sau din culpă cu prevedere în cazul acuzațiilor vizând 
fapte care au condus la suprimarea vieţii. În cele mai multe situaţii, evaluarea laturii 
subiective nu se raportează numai la declaraţiile acuzatului (care va avea tendinţa 
naturală să afirme că nu a acceptat producerea urmării imediate, sperând, în consi- 
derarea calităţilor sale sau a împrejurărilor de fapt, că aceasta nu se va produce); este, 
aşadar, în sarcina organelor judiciare să determine ce a fost în mintea acuzatului, ce 
TISCuri şi-a asumat şi ce urmări a acceptat, iar nu ce ar fi trebuit să prevadă acuzatul 
Sau ce ar fi prevăzut o persoană diligentă şi prudentă. De aceea, pe lângă declaraţiile 
acuzatului, organele judiciare trebuie să aibă în vedere la determinarea formei de 
Vinovăţie un set de criterii exterioare procesului psihic relevat de acuzat, cum ar fi: 
nivelul riscului asumat, măsurile de precauţie luate, nivelul de previzibilitate a 
urmărilor faptei comise ori gradul de probabilitate de a se produce consecinţele faptei 
comise, avându-se în vedere pregătirea şi educaţia acuzatului. Ca regulă generală, 
cred că trebuie reţinut faptul că probabilitatea de a fi prevăzută producerea urmării 
imediate a faptei este direct proporţională cu probabilitatea de a se produce 


154 Sinteze de drept penal. Partea generală 


consecinţele faptei (cu cât acestea din urmă sunt mai mari, cu atât probabilitatea de 
prevedere a faptei este mai mare). În final, trebuie avut în vedere că sarcina probei 
aparţine parchetului, iar reținerea comiterii faptei cu intenţie indirectă se impune 
numai dacă această formă de vinovăţie rezultă din probele administrate dincolo de 
orice îndoială rezonabilă; 


- comiterea faptei din glumă ori în contextul unei farse nu exclude posibilitatea 
reţinerii intenţiei indirecte atunci când făptuitorul a lăsat în sarcina providenţei soarta 
vieţii/integrităţii corporale a victimei, deşi faţă de contextul şi modul de acţiune riscul 
de a se produce decesul/vătămarea era semnificativ, în acest caz făptuitorul 
prevăzând posibilitatea producerii urmării imediate şi acceptând-o; spre deosebire de 
această ipoteză, care atrage reținerea comiterii omorului/vătămării corporale/lovirii 
sau altor violenţe cu intenţie indirectă, se va reţine comiterea faptei din culpă cu 
prevedere (şi, pe cale de consecinţă, ucidere din culpă/vătămare corporală din culpă, 
iar nu omor/vătămare corporală) dacă făptuitorul a evaluat riscurile acțiunii sale pe 
baza unui set de premise (nelăsând producerea urmării imediate să depindă de alea) 
şi a considerat (în mod eronat) că nu poate interveni decesul/vătămarea integrităţii 
corporale sau a sănătăţii. 


Săvârşirea unei fapte cu intenţie indirectă sau eventuală plasează pe 
autorul ei într-o poziţie subiectivă care, deşi presupune reprezentarea şi, deci, 
înţelegerea desfăşurării întregii conduite, precum şi a rezultatelor acesteia, 
apentul criminal acţionează în astfel de condiţii încât sunt posibile, în fapt, cel 
puţin două urmări: o urmare pe care o doreşte şi care poate să fie sau să nu fie 
prevăzută de legea penală şi o urmare, de regulă mai gravă, prevăzută de legea 
penală, pe care nu o doreşte şi nu o urmăreşte în mod special, dar a cărei 
realizare apare ca fiind posibilă şi este acceptată în mod conştient de autor. Deşi 
rezultatul posibil sau eventual nu este urmărit anume de agentul criminal şi nici 
nu este dorit de acesta, acţiunea sau inacţiunea criminală, fiind astfel concepută 
şi realizată, încât poate atrage şi producerea lui, urmarea nedorită fiind acceptată 
în mod conştient, atitudinea mentală conştientă a autorului trebuie raportată la 
toate rezultatele faptei şi nu numai la cele urmărite. Alături de criteriile mini- 
male de identificare a intenţiei indirecte indicate de art. 16 alin. (3) lit. b) C.pen., 
doctrina a evidenţiat şi o particularitate obligatorie a intenţiei indirecte, şi anume 
acea că, în planul atitudinii psiho-afective, autorul care acţionează cu intenţie 
indirectă va adopta o atitudine pasivă, indiferentă faţă de rezultat, care apare 
doar ca o simplă eventualitate. Cu toată această contrarietate de atitudini, 
aparent ireconciliabile, pe care le presupun, cele două forme ale intenţiei se vor 
reuni în conştiinţa şi exprimarea criminală a uneia şi aceleiaşi persoane, fie 
atunci când aceasta pune în pericol prin una şi aceeaşi acţiune două sau mai 
multe valori sociale distincte (ca în cazul incendiului care ucide şi o persoană), 
faţă de unele valori comportamentul criminal angajându-se activ, faţă de alte 
valori cu indiferenţă, fie când aceasta poate pricinui vătămări de gravitate 
diferită uneia şi aceleiaşi valori (ca în cazul unei vătămări grave care pune în 
pericol şi viaţa victimei). Culpa cu prevedere, denumită şi uşurinţă criminală, se 
caracterizează prin aceea că deşi făptuitorul a prevăzut rezultatul faptei sale, nu 
l-a urmărit şi nici acceptat, socotind în mod uşuratic, neîntemeiat, că el nu se va 

produce. Infractorul prevede două urmări ale acţiunii sau inacţiunii sale: una 
prevăzută sau nu în norma de incriminare, pe care o urmăreşte, şi alta prevăzută 
întotdeauna de legea penală, care este însă sub aspectul producerii ei, incertă şi 
subordonată celei dintâi, pe care nu o doreşte şi nici nu o acceptă. Această formă 
de culpă criminală se apropie de intenţie eventuală prin elementul comun de 
prevedere pe care ambele îl comportă. Însă criteriul de delimitare a acestor două 
forme ale vinovăţiei are în vedere faptul că, în vreme ce în cazul intenţiei 
indirecte autorul adoptă faţă de rezultatul mai grav o atitudine de expectativă 
pasivă, indiferentă, în aşteptarea producerii rezultatului care îi apare posibil şi 
chiar eventual, în ipoteza culpei cu previziune, autorul care face o evaluare 
uşuratică a posibilităţii evitării rezultatului va adopta o atitudine de preîntâm- 
pinare activă a producerii acestuia, uşurinţa sa constând tocmai în evaluarea 
greşită a aptitudinii unor factori obiectivi şi subiectivi pe care mizează. În cazul 
când speranţa în neproducerea rezultatului vătămător sau periculos s-ar întemeia 
pe o întâmplare, pe un eveniment care ar putea să se producă, dar care în 
realitate nu are loc, altfel spus pe hazard, nu ne mai găsim în faţa uşurinţei, ci a 
intenţiei indirecte, fiind vorba practic de acceptare de către făptuitor a riscului 
producerii rezultatului. În materia accidentelor de circulaţie, se rețin de regulă, 
ca astfel de împrejurări obiective pe care se fundamentează convingerea auto- 
rului privind neproducerea rezultatului, performanţele maşinii, experienţa şi 
abilitatea în conducere a şoferului, ora târzie şi lipsa traficului ori a pietonilor 
etc., chiar dacă la o analiză obiectivă ele se relevă insuficiente. Cu toate acestea, 
în unele situaţii, datorită gradului ridicat de risc al activităţii, aceste împrejurări 
obiective pe care s-ar putea fundamenta convingerea autorului privind neprodu- 
cerea rezultatului, sunt considerate ab initio ca insuficiente, întrucât riscul creat 
este vădit prea mare pentru a putea fi acoperit în mod rezonabil de aceste împre- 
jurări. Inculpatul circulând cu o viteză peste limita legal admisă în localităţi, 
viteza medie cu care inculpatul s-a deplasat de la ultima intersecţie până la 
momentul impactului fiind de 88 km/h, a declanşat o stare de pericol potenţial, 
care putea fi stinsă prin reducerea vitezei. În momentul în care acesta a depăşit 
axul drumului, cu cel puţin 55 m înainte de impact, intrând pe contrasens, a 
declanşat o nouă stare de pericol care s-a suprapus peste starea de pericol 
inițială. Imediat, cu aproximativ 55 m de intrarea în intersecţie, fiind pe contra- 
sens inculpatul constată că vizibilitatea asupra părții drepte a intersecţiei este 
blocată de tramvaiul şi autoturismele care între timp au oprit la semaforul care 
arăta culoarea roşie. În acest context factual, respectiv inculpatul conducea cu o 
viteză în jur de 88 km/h, se deplasa pe contrasens şi cu vizibilitatea blocată 
asupra părţii drepte a intersecţiei de un tramvai care oprise la culoare roşie a 
semaforului, la aproximativ 55 m de intersecţie, inculpatul ia hotărârea, ori îşi 
menţine hotărârea deja luată, de a nu opri la culoarea roşie a semaforului şi se 
deplasează spre intersecţie cu viteză, care ajunge în momentul premergător 
impactului la cca 96 km/h, declanşând, astfel, o stare de pericol iminent. Rapor- 
tându-se la momentul imediat premergător declanşării stării de pericol iminent, 
Curtea constată că inculpatul a acţionat în astfel de împrejurări în care erau 
posibile cel puțin două urmări, o urmare pe care acesta a urmărit-o, respectiv 
punerea în pericol a desfăşurării fluente şi în siguranţă a circulaţiei pe drumurile 
publice, urmare ce ar fi atras o răspundere contravenţională, şi o urmare, 

prevăzută de legea penală, incertă şi subordonată celei dintâi, care constă în 
uciderea persoanelor participante la trafic sau aflate în zona drumului public. 
Avem în vedere cele mai grave urmări întrucât viteaza autoturismului condus de 
inculpat era de aproximativ 96 km/h în momentul premergător impactului. În 
ceea ce priveşte ceea de-a doua urmare, Curtea constată că inculpatul, deşi nu a 
dorit-o şi nu a urmărit-o în mod special, a fost acceptată în mod conştient de 
către acesta, forma de vinovăţie cu care a acţionat fiind cea a intenţiei indirecte. 
Astfel, este evidentă atitudinea pasivă, indiferentă faţă de această urmare mai 
gravă, pe care a adoptat-o inculpatul, înainte de declanşarea stării de pericol 
iminent, şi care îi apărea ca fiind posibilă în condiţiile în care acesta a luat hotă- 
rârea de a trece pe culoarea roşie a semaforului, într-o intersecţie aglomerată din 
mun. laşi, aflându-se pe contrasens, cu o viteză de peste 88 km/h şi cu vizibili- 
tatea blocată asupra părţii drepte a intersecţiei de un tramvai. Este evident şi 
faptul că, faţă de contextul factual anterior precizat, că speranţa inculpatului de a 
nu produce un rezultat vătămător s-a întemeiat doar pe hazard, pe întâmplare, 
acceptând riscul producerii acestui rezultat, aflându-ne, astfel, în prezenţa unei 
intenţii eventuale. Pe de altă parte, datele cauzei nu relevă nici o probă care să 
dovedească că inculpatul a avut o minimă atitudine de preîntâmpinare activă a 
producerii rezultatului vătămător şi că ar fi fost posibil ca acesta să evalueze în 
mod ușuratic posibilităţile de evitare a rezultatului. Forma de vinovăţie cu care a 
acționat inculpatul nu poate fi raportată la un moment în care nu erau create 
toate premisele declanşării stării de pericol iminent, întrucât la acel moment nici 
nu putem vorbi de luarea vreunei hotărâri a inculpatului, nefiind creat încă 
contextul factual ce să-l determine pe inculpat să ia o hotărâre. Astfel, în cazul 
unei acţiuni continue, este posibil ca o culpă iniţială să fie înlocuită la momentul 
schimbării împrejurărilor de fapt de o intenţie directă sau eventuală. În speța de 
faţă, Curtea constată că, deşi iniţial se poate reţine că, la momentul în care a 
ajuns în partea de sus a podului, şi i-a apărut în câmpul vizual semaforul şi 
intersecţia, inculpatul putea aprecia în mod uşuratic că poate trece pe culoarea 
roşie a semaforului înainte de a intra în intersecţie maşinile din lateral care 
aveau verde la semafor, ulterior, împrejurările s-au modificat, în sensul că în faţa 
sa s-au oprit la semafor un tramvai şi 4 autoturisme pe fiecare bandă, au trecut 
mai multe secunde de când semaforul avea culoarea verde pentru autoturismele 
care puteau veni din lateral, şi cel mai important, deplasarea pe contrasens i-a 
blocat total vederea spre partea dreaptă a intersecţiei. Este evident faptul că, în 
momentul suprapunerii tuturor acestor împrejurări de fapt, inculpatul a fost pus 
în faţa unei noi evaluări, în urma căreia a luat hotărârea de a-şi continua depla- 
sarea cu o viteză ce a ajuns înainte de impact a 96 km/h, fiindu-i indiferent dacă 
va produce uciderea participanţilor la trafic ori celor din imediata apropiere, 
rezultat care, din acel moment, depindea ca realizare sau nerealizare doar de 
hazard ori noroc, această din urmă hotărâre caracterizând şi forma de vinovăţie 
cu care a acţionat inculpatul, şi anume, intenţia indirectă. Curtea constată că 
atitudinea indiferentă a inculpatului şi acceptarea uciderii unor persoane şi chiar 
a propriei persoane nu a fost una singulară, ci a caracterizat şi acţiunile ante- 
rioare ale inculpatului, când doar norocul a făcut să nu producă alte victime. 
Concluzionând, Curtea, raliindu-se la aprecierea făcută prin rechizitoriu, 
constată că inculpatul, prin nerespectarea celor mai importante reguli de 

circulaţie, respectiv circulând cu o viteză cu mult peste cea legală în localitate, 
trecând linia continuă şi conducând pe distanțe semnificative pe contrasens şi, 
cel mai periculos, intrând în intersecţie pe culoarea roşie a semaforului, a 
transformat autoturismul într-o armă a crimei, fiindu-i indiferente urmările grave 
previzibile, şi anume, uciderea ori/și vătămarea unor persoane (C.A. lași, secția 
penală, decizia nr. 178 din 14 martie 2018, nepublicată). 


Faptul că inculpatul a aplicat loviturile repetat, cu o anumită intensi- 
tate şi la întâmplare, este de natură să conducă la ideea că a prevăzut şi acceptat 
posibilitatea lezării unor regiuni cu potenţial mortal ridicat (cap, torace, 
abdomen, carotidă). Este adevărat că orientarea expresă a loviturilor către aceste 
regiuni reliefează mai puternic intenția de a ucide (care este directă), însă lipsa 
acestei orientări concretizată în loviri întâmplătoare a unor atari regiuni nu poate 
constitui o prezumție de înlăturare a intenţiei indirecte. Intenția indirectă de 
omor cu care inculpatul a acţionat în cazul celor patru victime rezultă cu 
prisosinţă din faptul că inculpatul cunoştea ce obiect vulnerant foloseşte — un 
cuţit — şi a conştientizat aptitudinea acestuia de a produce moartea, din faptul că 
inculpatul a lovit părţile vătămate în zone vitale — abdomen şi torace — şi nu la 
extremităţi, din profunzimea plăgilor cauzate, ca şi din faptul incontestabil că la 
momentul imediat ulterior lovirii acestora inculpatul a conştientizat urmările 
grave ale faptei sale, motiv pentru care a şi părăsit localul anterior sosirii orga- 
nelor de poliţie, obiectul vulnerant folosit de inculpat nefiind astfel recuperat 
(.C.CJ,, secția penală, decizia nr. 931 din 14 martie 2014, www.scj.ro). 


În practica judiciară, s-a reţinut infracțiunea de omor sau tentativă de 
omor, prin folosirea unui autovehicul în mișcare, numai în situaţiile în care s-a 
dovedit, dincolo de orice îndoială rezonabilă, că vinovăția inculpatului s-a 
materializat fără echivoc în intenţia de a ucide. Astfel, s-a reținut infracțiunea de 
omor calificat cu premeditare, comisă cu intenţie directă, atunci când inculpatul, 
pe fondul unui conflict anterior cu victima prin agresiuni verbale, îmbrânceli și 
amenințări la adresa victimei, în timp ce conducea autoturismul a trecut pe 
contrasens, fără ca pe sensul său să existe un obstacol, lovind victima (care se 
afla pe sensul opus la un metru de acostament, pentru a permite trecerea 
autoturismului condus de inculpat) cu partea frontală a autoturismului, cauzând 
decesul acesteia. S-a reţinut infracțiunea de omor calificat, comisă cu intenţie 
indirectă, atunci când inculpatul, care conducea un autoturism, nu a oprit la 
semnalul polițistului aflat în exercițiul funcțiunii, l-a preluat pe capotă, a parcurs 
astfel circa 350 de metri după care a efectuat viraje stânga-dreapta în urma 
cărora polițistul a fost proiectat pe carosabil suferind leziuni care au condus la 
decesul acestuia. În alte speţe, atunci când nu s-a putut stabili intenţia, directă 
sau indirectă, a inculpatului de a ucide, prin folosirea unui autovehicul în 
mişcare, dar s-a stabilit intenţia de a vătăma s-a reținut comiterea infracțiunii de 
lovire şi alte violenţe. În acest sens, într-o speță, s-a reţinut că lovirea cu partea 
laterală dreapta a autovehiculului a unui poliţist, aflat în exercitarea atribuţiilor 
de serviciu (care făcuse semnul regulamentar de oprire), cauzându-i leziuni care 
au necesitat pentru vindecare 16-18 zile de îngrijiri medicale, constituie 
infracțiunea de ultraj prin lovire, prevăzută de art. 257 alin. (1), (4) C.pen. 

De asemenea, într-o altă cauză s-a reţinut că fapta inculpatul care, pe fondul unui 
conflict determinat de coliziunea dintre autoturismele conduse de el şi persoana 
vătămată (soldat doar cu pagube materiale), a tamponat (pentru a doua oară) 
frontal stânga autoturismul condus de persona vătămată, în care se mai afla și 
soţia acestuia, cauzând celor două persoane vătămate leziuni care au necesitat 
pentru vindecare 6-7 zile de îngrijiri medicale şi, respectiv, 10 zile de îngrijiri 
medicale, constituie două infracțiuni de lovire prevăzute de art. 193 alin. (2) 
C.pen. (C.A. Galaţi, secția penală, decizia nr. 153 din 7 februarie 2019, 
www.sintact.ro). 


“2 Gravitatea, multitudinea şi intensitatea loviturilor aplicate de inculpat 
asupra victimei, pe fondul consumului exagerat de băuturi alcoolice al celor doi, 
zonele în care aceste lovituri i-au fost aplicate, faptul că acestea au fost aplicate 
inclusiv când victima era căzută (atât prin loviri repetate, cât şi prin compri- 
mare), diferenţa vădită de forţe dintre cei doi, amplificată de starea avansată de 
ebrietate în care inclusiv victima se afla (având o alcoolemie de 3,7 grame la mie 
în sânge), stare care nu i-a permis în concret să riposteze în niciun fel, dezinte- 
resul manifestat de inculpat, imediat după comiterea faptei, față de starea 
victimei, sunt toate elemente care, alăturate circumstanțelor anterioare comiterii 
faptei, expuse de curte, dovedesc cu prisosinţă intenţia indirectă, ca formă a 
vinovăţiei, indiferența de care a dat dovadă inculpatul în ceea ce priveşte rezul- 
tatul mai grav şi acceptarea, prin urmare, a acestui rezultat, respectiv decesul 
victimei. Apărările inculpatului, care a arătat că nu a conştientizat gravitatea 
acelor lovituri datorită consumului exagerat de alcool, că o iubea pe concubina 
sa, că nu a folosit obiecte contondente, nu a ascuns cadavrul, nu a fugit şi că abia 
dimineaţa a observat decesul victimei, pe de-o parte, nu sunt în măsură să 
înlăture răspunderea sa penală pentru fapta comisă și, pe de altă parte, sunt 
inapte să susțină concluzia culpei în ceea ce prieşte rezultatul mai grav produs, 
pentru a fi în prezenţa infracţiunii de loviri sau vătămări cauzatoare de moarte. 
Curtea reţine că inculpatul însuşi era conştient de efectele negative ale consu- 
mului de alcool asupra sa, făcând referire atât el, cât şi martorii, la repetatele 
acte de violenţă asupra victimei, cu atât mai mult cu cât condamnarea sa 
anterioară pentru infracţiunea de tentativă la omor calificat a fost săvârşită tot pe 
fondul consumului de alcool. Totodată, intoxicația, cauză de neimputabilitate 
reglementată de art. 29 C.pen., presupune, pe de-o parte, caracterul involuntar al 
intoxicației cu alcool și, pe de altă parte, caracterul total, complet al intoxicației, 
datorită căreia autorul faptei, în momentul comiterii acesteia, îşi pierde total 
capacităţile intelective sau volitive, astfel încât nu îşi dă seama de acţiunile sau 
inacţiunile sale ori nu poate să le controleze. Niciuna din ipoteze nu este aplica- 
bilă inculpatului, care pe de-o parte a consumat voit alcool şi, pe de altă parte, 
nu s-a aflat în ipoteza de a-şi fi pierdut total capacităţile intelective sau volitive 
în momentul comiterii faptei, fiind în măsură să dea ulterior, pe parcursul proce- 
sului, suficiente detalii legate atât de fapta comisă — expunând împrejurări 
(imediat) anterioare, concomitente şi ulterioare săvârşirii acesteia, cât şi de 
mobilul şi scopul faptei (inculpatul urmărind să aplice victimei o corecție severă, 
determinat de discuţiile contradictorii purtate şi de consumul exagerat de băuturi 
alcoolice, pe fondul problemelor de natură financiară şi pe fondul geloziei — 

inculpatul făcând referire el însuşi la gelozia determinată de faptul că victima îl 
înşelase de mai multe ori cu vărul său). Altfel spus, prin modalitatea în care a 
fost săvârşită fapta în concret, prin prisma gravităţii, multitudinii şi intensității 
loviturilor aplicate intenţionat de inculpat (indiferent de folosirea sau nu a unor 
obiecte contondente), era previzibil rezultatul mai grav (decesul victimei), faţă 
de care inculpatul nu a luat nicio măsură de precauţie, acceptându-l, ignorându-l 
şi asumând-şi acest risc, poziţie subiectivă determinată, întărită chiar de consumul 
de alcool la care inculpatul a făcut referire, fiind lipsită de relevanţă împrejurarea 
că acesta nu a ascuns cadavrul ori nu a fugit (atitudine ce este evaluată însă la 
individualizarea pedepsei). Faţă de toate aceste elemente, concluzia este că poziţia 
subiectivă a inculpatului faţă de rezultatul mai grav, decesul victimei, a fost de 
acceptare şi de ignorare a acestuia (poziţie subiectivă specifică intenţiei indirecte, 
adică infracţiunii de omor) şi nu doar de prevedere (poziţie subiectivă specifică 
culpei, adică infracţiunii de loviri sau vătămări cauzatoare de moarte) 
(C.A. Oradea, secţia penală, decizia nr. 532/2018, nepublicată). 


X% Moartea poliţistului rutier a constituit un rezultat pe care, prin întregul 
său mod de a acţiona, inculpatul l-a prevăzut şi, chiar dacă nu l-a urmărit, l-a 
acceptat, vinovăția sa îmbrăcând astfel forma intenţiei indirecte, în sensul art. 16 
alin. (3) lit. b) C.pen., specifică, sub aspectul laturii subiective, infracţiunii de 
omor. Dacă se poate reţine, valorificând în favoarea inculpatului dubiul referitor 
la împrejurările în care s-a produs acroşarea şi preluarea pe capota autoturis- 
mului pe care îl conducea a poliţistului rutier, neexistând probe certe că i-ar fi 
văzut în timp util semnalele de oprire ce îi erau adresate şi putea într-adevăr să 
evite, la viteza cu care rula şi în raport cu timpul de reacţie şi câmpul de 
vizibilitate pe care le-a avut la dispoziţie, contactul fizic cu corpul acestuia, 
conduita ulterioară a inculpatului dovedeşte, cu certitudine, că acesta a acţionat 
prevăzând şi acceptând posibilitatea de a cauza moartea acelui poliţist, sens în 
care sunt relevante următoarele împrejurări (ce rezultă, dincolo de orice îndoială 
rezonabilă, din probatoriul anterior prezentat): 1. fiind conştient de prezenţa 
poliţistului pe capotă, inculpatul nu a oprit niciun moment autoturismul pe care 
îl conducea, nici la strigătele repetate ale acestuia, nici la intervenţia colegului 
său, care a reuşit să deschidă portiera din dreapta spate a acelui autoturism şi i s- 
a adresat, în mod explicit, prin viu grai, pe care, în împrejurările date (fără 
zgomot ambiental în habitaclu), nu avea cum să nu-l audă: „Opreşte! Stai, 
Poliţia!”, nici la încercarea echipajului din autospeciala S.A.S. inscripționată 
„POLIŢIA” de a-i bloca drumul (pe care a conştientizat-o, întrucât a evitat 
impactul cu acel autovehicul, printr-un viraj la dreapta), nici când era urmărit, 
încă din primele momente, de autospeciala M.A.I. având aceeaşi inscripţie, cu 
semnalele luminoase şi acustice pornite; 2. inculpatul nu doar că nu a oprit, dar, 
avându-l pe poliţist pe capotă, a accelerat progresiv, ajungând să circule cu o 
viteză în mod cert superioară limitei legale şi atât de mare încât, până la baza 
Podului Pipera, pe o distanţă de aproximativ 350 metri, nu s-a reuşit ajungerea 
sa din urmă, nici de către cele două autospeciale inscripţionate „POLIŢIA”, nici 
de către autoturismul BMW condus de martorul civil, în condiţiile în care, 
potrivit imaginilor video, autovehiculele respective au pornit în urmărirea sa 
după numai câteva secunde; 3. inculpatul a rulat, cu polițistul pe capotă, pe o 

distanță de aproximativ 350 metri, fără a exista vreun indiciu al unei minime 
încercări de reducere a vitezei, existând, dimpotrivă, probe concludente ale unei 
accelerări constante (astfel cum rezultă din declaraţiile concordante ale tuturor 
martorilor porniţi în urmărirea sa), 4. înainte de intrarea pe pod, inculpatul a 
efectuat, cu autoturismul pe care îl conducea, o manevră bruscă de virare stânga- 
dreapta, motivul afirmat de acesta, pentru prima dată, în declaraţia din faţa 
instanţei de apel (urcarea uneia dintre roțile din dreapta peste o „ridicătură”), 
chiar dacă ar fi fost real, fiind nerelevant, câtă vreme, din punct de vedere 
subiectiv, acesta (care era un şofer cu experienţă, deţinând permis de conducere 
— obţinut în România — de 12 ani), putea uşor anticipa că orice obstacol întâlnit 
în cale, la viteza foarte mare cu care circula, îi era fatal poliţistului aflat pe 
capotă într-o poziţie precară din perspectiva siguranţei, deznodământul fiind, de 
altfel, chiar acesta, întrucât acel poliţist a fost proiectat de pe acea capotă, 
zburând prin aer circa 3-4 metri în înălțime şi 10 metri în lungime, înainte de a 
se izbi de asfaltul de pe partea carosabilă şi, apoi, de bordura unui trotuar aflat la 
baza podului; 5. după proiectarea poliţistului de pe capotă (acţiune pe care, în 
pofida afirmațiilor sale, nu avea, în mod obiectiv, cum să nu o vadă, întrucât se 
derula chiar în faţa ochilor lui), inculpatul a manifestat o totală indiferenţă faţă 
de soarta acestuia, continuându-și drumul, prin accelerarea vitezei de deplasare; 
6. leziunile traumatice care au cauzat, în mod direct şi necondiţionat, moartea 
poliţistului rutier nu au fost determinate de acroşarea sa la momentul evenimen- 
tului petrecut la intersecţia Străzii Nicolae Caramfil cu Şoseaua Pipera (în raport 
cu care, astfel cum a menţionat şi prima instanţă, s-ar fi putut reţine doar culpa, 
ca formă de vinovăţie), ci de bascularea şi proiectarea acestuia de pe capotă, 
după o cursă de aproximativ 350 metri, realizată de inculpat în viteză, prin 
manevrarea deliberată a autoturismului pe care îl conducea, la baza podului, 
urmate de lovirea de planuri dure — asfaltul de pe partea carosabilă şi corpuri 
dure — bordura trotuarului (cădere heteropropulsată), acest mecanism lezional 
fiind stabilit, cu certitudine, prin raportul medico-legal de necropsie anterior 
citat; în plus, leziunile traumatice cu rol tanato-generator nu au fost doar cele de 
la nivelul capului (cu care polițistul victimă s-a lovit, în cădere, de bordura 
trotuarului), ci şi cele toraco-abdominale (determinate de lovirea de asfalt, ca 
efect imediat al proiectării sale de pe capota autoturismului condus de inculpat, 
care circula cu o viteză ridicată) — fracturi costale multiple stânga, hemopneu- 
motorax stâng, contuzie pulmonară stânga, fractură de stern, ruptură de splină, 
contuzie renală stânga, leziuni de mezenter şi mezocolon transvers, hemoperi- 
toneu, astfel cum rezultă din cuprinsul aceluiaşi act medico-legal. Drept urmare, 
Curtea concluzionează, asemenea primei instanţe, că, în plan subiectiv, incul- 
patul a prevăzut, ca rezultat al acţiunilor sale, moartea poliţistului rutier şi, chiar 
dacă nu l-a urmărit, a acceptat, astfel cum o dovedeşte întreaga sa conduită, 
posibilitatea producerii acestui rezultat, motiv pentru care forma de vinovăţie cu 
care a acţionat, în legătură cu uciderea acelui poliţist, a fost intenţia (indirectă), 
iar nicidecum culpa sau intenţia depăşită, astfel că solicitarea apărării de schim- 
bare a încadrării juridice în infracţiunea de ucidere din culpă ori în infracţiunea 
de loviri sau vătămări cauzatoare de moarte este nefondată (C.A. București, 
secția I penală, decizia nr. 1770 din 19 decembrie 2017, www.sintact.ro). 

O N Fapta inculpatului de a asmuți câinii asupra victimei, cu consecința 
decesului, ca urmare a multiplelor plăgi muşcate, este săvârșită cu intenție 
indirectă și, prin urmare, constituie infracțiunea de omor, iar nu de ucidere din 
culpă (.C.C.J,, secția penală, decizia nr. 1671/2004, www.legalis.ro). 


 Lovirea unei persoane cu gâtul tăios al unei sticle, cu urmarea unor plăgi 
care, după suturare, au necesitat 8-9 zile de îngrijiri medicale și care, potrivit 
actelor medico-legale, nu au pus în primejdie viaţa victimei constituie tentativă la 
infracțiunea de omor, iar nu infracțiunea de lovire sau alte violențe, deoarece într-o 
atare situație numai datorită întâmplării rezultatul letal sau periculos pentru viață 
nu s-a produs. Faţă de natura obiectului folosit în agresiune, zona corporală vizată 
şi intensitatea loviturii care a produs cele două plăgi nu se poate susţine că 
inculpatul nu a prevăzut posibilitatea producerii decesului victimei, rezultat pe 
care cel puțin l-a acceptat, și care a fost evitat numai datorită întâmplării (7.C. C.J., 
secția penală, decizia nr. 3570/2005, în Dreptul nr. 8/2006, p. 233). 


> Lovirea cu intensitate a victimei cu briceagul în zona inghinală, cu con- 
secința secționării arterei şi venei femurale, leziuni ce au dus la deces, constituie 
infracțiunea de omor, iar nu aceea de loviri cauzatoare de moarte, ţinând seama că 
lovitura viza abdomenul, zonă conţinând organe a căror lezare prin tăiere sau 
înțepare duce, de regulă, la moartea victimei, că obiectul vulnerant este apt pentru 
uciderea unei persoane, iar lovitura a fost aplicată cu intensitate deosebită (Trib. 
Suprem, secția penală, decizia nr. 17/1987, în C.D. 1987, p. 286). 


> Curtea reține că stabilirea alcoolemiei se poate realiza numai prin 
puncţionarea vaselor sanguine, neexistând alte mijloace alternative pentru 
determinarea acesteia. Astfel, la momentul la care o persoană intenţionează să 
obțină permisul de conducere a unui autovehicul îşi asumă, implicit, și obligația 
de a se supune dispoziţiilor legale ce reglementează circulaţia pe drumurile 
publice, inclusiv testarea cu alcooltestul și, ulterior, după caz, prelevarea de probe 
biologice, prin puncţie venoasă, în vederea stabilirii alcoolemiei. În această 
privință, Curtea Constituţională a reținut prin DCC nr. 456 din 28 octombrie 2004 
(M.Of. nr. 60 din 18 ianuarie 2005) că „(...) este adevărat că un segment de 
populaţie suferă de un sindrom alergic sever la orice tratament injectabil, care 
însă se deosebeşte de simplele fobii sau temeri. (...) nici măcar acestor persoane 
nu li se încalcă dreptul la integritate fizică şi psihică. (...) «recoltarea probelor 
biologice» nu este un «act prin care se provoacă unei persoane, cu intenţie, o 
durere sau suferinţe puternice, fizice ori psihice», condiţie impusă de convenţia 
menţionată pentru definirea termenului «tortură». Totodată, recoltarea probelor 
biologice nu reprezintă o «pedeapsă sau tratament inuman ori degradant», 
interzise, de asemenea, prin alin. (2) al art.22 din Constituţie”. În aceste 
condiții, Curtea apreciază că fobia inculpatului faţă de ace nu poate constitui un 
motiv care să conducă la înlăturarea tipicităţii subiective a faptei în condiţiile în 
care inculpatul avea cunoștință despre obligaţiile legale care îi incumbă și a 
prevăzut că, prin refuzul de recoltare a probelor biologice, intră în sfera ilicitului 
penal (C.A. Oradea, secția penală, decizia nr. 607/2016, nepublicată). 


162 Sinteze de drept penal. Partea generală 


Alte modalităţi ale intenţiei: 


- calificată, când făptuitorul care acționează cu intenție directă urmăreşte realizarea 
scopului special prevăzut de norma de incriminare ca element al infracțiunii (de pildă, în 
cazul infracţiunii de furt, luarea trebuie să urmărească însușirea pe nedrept a lucrului); 


- determinată, când făptuitorul are reprezentarea unui anumit rezultat al faptei sale; 


- alternativă, când făptuitorul îşi reprezintă mai multe rezultate ale faptei sale care 
s-ar putea produce alternativ; 


- inițială, când făptuitorul prevede şi urmăreşte/acceptă rezultatul faptei chiar în 
momentul începerii săvârșirii acesteia; 


- supravenită, când făptuitorul prevede şi urmăreşte/acceptă rezultatul faptei pe 
parcursul comiterii acesteia (nu după săvârşirea faptei), în cazul în care inițial 
prevăzuse un alt rezultat (de pildă, făptuitorul pătrunde în sediul profesional al unei 
persoane juridice în timpul nopţii, prin efracţie, pentru a se adăposti, iar după ce a 
pătruns în interior, observând existența unor laptopuri, se hotărăşte să le sustragă); 
intenţia supravenită poate fi reținută atât în cazul unităţii de infracţiune (de pildă, 
infracţiunea complexă), cât şi în cazul pluralității de infracţiuni (concursului real sau 
ideal de infracţiuni); 


- premeditată, când hotărârea de a săvârși fapta prevăzută de norma de incri- 
minare este pusă în executare după un interval mai îndelungat de timp (spre exemplu, 
în acest interval de timp făptuitorul care a premeditat săvârşirea faptei efectuează 
acte materiale de pregătire), nu implică în mod necesar existența unui scop ori a unui 
mobil special, caracterul premeditat se poate reţine atât în cazul intenţiei directe, cât 
şi în ipoteza intenţiei indirecte; poate reprezenta o cauză de agravare a răspunderii 
penale (de pildă, este calificat omorul comis cu premeditare!); 


! Instanţa supremă a arătat că premeditarea presupune îndeplinirea cumulativă a următoa- 
relor condiții: 1. luarea rezoluţiei infracționale trebuie să preceadă cu un interval de timp 
acțiunea agresivă; 2. chibzuirea infractorului trebuie să fie suficientă, din probele administrate 
trebuie să rezulte aşadar că infractorul a avut suficient timp să reflecteze cu privire la comiterea 
faptei, nu este necesar ca durata de timp necesară deliberării să fie îndelungată; 3. hotărârea luată 
anterior trebuie să se concretizeze în anumite activități de pregătire, de natură a înlesni 
săvârşirea infracţiunii (1.C.C.J,, secția penală, decizia nr. 1910/2009). În această privinţă, în 
doctrină (F. Streteanu, D. Niţu, op. cit., vol. I, p. 325-326) s-a apreciat că în cazul intenției 
premeditate, autorul ia hotărârea în stare de relativ calm, iar până la momentul punerii ei în 
executare se scurge un timp mai îndelungat, pe durata căruia hotărârea infracțională se 
menţine şi chiar se consolidează şi că nu este posibilă stabilirea cu valoare de principiu a 
limitei minime a intervalului de timp în discuţie, totul depinzând de împrejurările concrete, dar 
acest interval de timp nu poate fi de ordinul minutelor. Deşi s-a admis că săvârşirea unei 
infracțiuni caracterizate de intenție premeditată presupune de regulă şi o pregătire a acesteia, 
indiferent dacă pregătirea îmbracă forma unor acte materiale sau intelectuale, s-a considerat că 
premeditarea nu este condiționată de efectuarea unor acte de pregătire, căci ea este posibilă 
şi în cazul unor infracțiuni care nu sunt susceptibile de astfel de acte. Deopotrivă, s-a opinat 
că amenințarea repetată în timp a victimei de către inculpat, urmată de comiterea infracţiunii 
cu care se amenința, poate fi un indiciu al premeditării, însă acesta trebuie coroborat cu alte 
elemente. Opinez că cerința existenţei unor acte preparatorii materiale în intervalul de timp 


Trăsăturile esenţiale ale infracțiunii 163 


- spontană (repentină), când hotărârea de a săvârși fapta prevăzută de norma de 
incrirninare este luată sub imperiul unei stări de tulburare sau emotie (intenție afectivă)! 
si este pusă în executare de îndată sau într-un interval extrem de scurt de timp de la luarea 
hotărârii (de pildă, în cazul infracțiunii de ucidere sau vătămare a nou-născutului comisă 
de către mamă, prevăzută de art. 200 C.pen.); poate fi reținută intenția repentină şi în 
ipoteza în care hotărârea de a comite fapta este luată instantaneu în urma evaluării unor 
împrejurări de fapt favorabile făptuitorului, cu condiția relevării unei stări de emoție (de 
exemplu, în cazul în care făptuitorul, aflat în vizită la o rudă de-a sa internată într-un 
spital, constată existența unui telefon mobil lăsat nesupravegheat de colegul de salon al 
rudei, și, bucuros că nu va putea fi observat de nicio persoană, decide spontan să îl 
sustragă); caracterul spontan se poate reţine atât în cazul intenţiei directe, cât şi în 
ipoteza intenţiei indirecte; reprezintă o cauză de atenuare a răspunderii penale în cazul 
reţinerii provocării, intenția repentină nefiind incompatibilă cu provocarea. 


5.1.2. Culpa 


- este acea formă de vinovăţie constând în atitudinea uşuratică a făptuitorului față 
de rezultatul socialmente periculos al faptei sale sau în neprevederea acestui rezultat 
de către făptuitor, aceasta poate fi reținută atât în cazul infracțiunilor de pericol, cât şi 
al celor de rezultat?; 


cuprins între momentul luării hotărârii de a săvârşi omorul și momentul executării infracţiunii, 
constituie o cerință care ar trebui privită cu o anumită flexibilitate prin raportare la particula- 
ritățile fiecărei cauze în care se poate reține existența unei deliberări a infractorului cu privire la 
modalitatea de comitere a faptei, astfel, este posibil ca în urma actelor de reflecţie infractorul să 
aştepte oportunitatea de a comite omorul, fără a fi necesară efectuarea unor acte materiale de 
pregătire; de aceea, cred că este suficientă raportarea analizei la primele două cerinţe jurispru- 
dențiale, pe care le-am putea sintetiza astfel: cerința cronologică (trecerea unui interval de 
timp de la decizie până la trecerea la act) şi condiția psihologică (pregătirea psihică a fâptuito- 
rului pentru a trece la act). În literatura de specialitate (T. Toader, op. cit., p. 38) s-a apreciat 
că pentru a reţine întrunirea cerinţei cronologice, organul judiciar va avea în vedere „particu- 
laritățile subiective ale făptuitorului, deoarece, în funcţie de acestea, o persoană poate avea 
nevoie de un interval mai mare de timp pentru a chibzui, în timp ce o altă persoană poate 
chibzui cu eficiență într-un interval de timp mult mai scurt”, cred că practica judiciară şi 
opiniile doctrinare omit a observa că în cazul acestui element circumstanţial agravant nu 
timpul este de esenţa premeditării, ci intensitatea, determinarea cu care infractorul doreşte să 
pună în aplicare planul criminal. 

! În același sens, a se vedea F. Streteanu, D. Niţu, op. cit., vol. I, p. 325, care arată că 
starea de tulburare sau emoție sub imperiul căreia are loc luarea hotărârii şi punerea ei în 
executare este de esența intenției repentine. Deopotrivă, s-a apreciat (F. Streteanu, D. Niţu, 
OP. cit., vol. II, p. 396), că provocarea este unica circumstanță generală ce are aptitudinea de a 
determina apariția intenției spontane şi că întotdeauna şi fără excepție provocarea şi preme- 
ditarea se exclud. 

? În literatura juridică de specialitate (V. Dongoroz ş.a., Explicaţiile teoretice ale Codului 
penal român. Partea generală, vol. I, Ed. C.H. Beck, Bucureşti, 2012, p. 122) s-a arătat că „în 
cazul culpei, comportarea făptuitorului vădeşte lipsă de atenție, lipsă de diligență sau vigi- 
lenţă, lipsă de informare, deci o stare psihică insuficient de trează; or, şi această stare psihică 
constituie o atitudine a conştiinţei, adică o formă de participare subiectivă la săvârşirea faptei 
ȘI la producerea urmărilor ei”. 

- legiuitorul a consacrat explicit în art. 16 alin. (4) C.pen. cele două modalităţi 
principale ale culpei: 


a) Culpa cu prevedere (ușurință) este acea formă a vinovăţiei făptuitorului care, 
încălcând obligaţia de diligență ce-i revenea, a prevăzut rezultatul socialmente 
periculos al faptei sale, însă nu l-a acceptat, considerând fără un temei suficient că 
acesta nu se poate produce în concret (de exemplu, un conducător auto profesionist 
prevede că circulând cu viteză pe un drum acoperit cu polei este posibil să derapeze 
şi să producă o vătămare corporală pasagerilor din maşină, urmare pe care nu o 
acceptă, ignorând-o tocmai în virtutea calităților sale de șofer cu experiență, consi- 
derând că în orice situație poate preveni producerea acestei urmări, prin realizarea 
unui derapaj controlat; în urma derapării autovehiculului şi lovirii acestuia de un 
copac unul dintre pasageri suferă leziuni traumatice pentru a căror vindecare sunt 
necesare peste 100 de zile de îngrijiri medicale); 


- făptuitorul prevede două urmări): una dorită (/icită sau ilicită) şi alta care nu 
este urmărită sau acceptată ca posibil de a se produce (care este întotdeauna ilicită);, 


- evaluarea poziţiei subiective se realizează în funcție de experiența, pregătirea ori 
dezvoltarea psihică a făptuitorului (de exemplu, conducătorul auto care se deplasează 
în localitate cu o viteză excesivă, prevede că este posibil ca o persoană să traverseze 
strada pe trecerea de pietoni, dar consideră fără temei că, în concret, acest lucru nu 
este posibil, iar ca urmare a neglijenţei se produce accidentarea pietonului angajat 
regulamentar în traversarea străzii); 


- spre deosebire de intenţia indirectă, în cazul culpei cu prevedere, făptuitorul nu 
acceptă urmarea eventuală, ci consideră, în baza anumitor temeiuri obiective, eva- 
luate în mod eronat, că poate preveni sau evita urmarea care nu se va produce; în 
situaţia în care aprecierea făptuitorului are la bază șansa, întâmplarea, a/ea, iar nu 
temeiuri obiective rezonabile, se va reţine că acesta a comis infracțiunea acceptând 
rezultatul acţiunii sau inacțiunii sale, deci cu intenție indirectă. 


b) Culpa fără prevedere (simplă, greşeală) este acea formă a vinovăţiei făptui- 
torului care nu a prevăzut rezultatul faptei sale, deși trebuia (criteriu obiectiv, prin 
raportare la un bonus pater familias care cunoaște regulile de convieţuire socială; în 
ipoteza în care nicio persoană nu putea să prevadă rezultatul faptei se va reţine cazul 
fortuit drept cauză de neimputabilitate) și putea să-l prevadă (criteriu subiectiv, prin 
raportare la împrejurările concrete în care a fost comisă fapta, educaţia, experiența 
profesională etc. a făptuitorului). De exemplu, un farmacist lasă nesupravegheată o 
sticlă cu etichetă de sirop de tuse în care se află de fapt substanţe toxice, ce sunt 
consumate de femeia de serviciu care simţea că prezintă simptomele începutului unei 
răceli, care ulterior decedează; 


- reținerea erorii vincibile asupra tipicităţii faptei conduce la constarea comiterii 
faptei din culpă fără prevedere; astfel, în măsura în care fapta este sancţionată şi 
atunci când este comisă din culpă, se va reţine această normă de incriminare, dacă 


! În mod similar, în cazul intenţiei indirecte unde deopotrivă făptuitorul prevede două 
urmări. 

fapta nu este incriminată atunci când este comisă din culpă, se impune dispunerea 
unei soluţii de clasare de către procuror, respectiv de achitare de către instanţă; 

- neîntrunirea condițiilor cazului fortuit nu conduce la concluzia că fapta a fost 
comisă din culpă fără prevede, fiind posibil față de particularităţile cauzei să 
lipsească şi tipicitatea subiectivă a faptei comise din culpă, dar să se rețină existența 
unei culpe civile. 


» Pentru reținerea culpei fără prevedere este necesar, pe de o parte, ca 
inculpatul să nu fi prevăzut rezultatul faptei sale, iar, pe de altă parte, să fi fost 
încălcată obligaţia de prevedere a acestui rezultat sau făptuitorul să nu fi avut 
posibilitatea de a prevede rezultatul socialmente periculos. Obligaţia de preve- 
dere constituie esenţa criteriului obiectiv de evaluare a existenţei culpei şi presu- 
pune existenţa unei obligaţii cutumiare sau reglementate normativ de diligenţă şi 
prudenţă care îi incumbă inculpatului în vederea evitării producerii unor stări de 
pericol sau vătămări ale valorilor juridice protejate. Prin urmare, existenţa unei 
obligaţii de prudenţă are caracter preventiv. Posibilitatea de a prevede constituie 
esenţa criteriului subiectiv de evaluare a existenţei culpei şi se evaluează in 
concreto atât prin raportare la ansamblul împrejurărilor de fapt şi la condiţiile de 
acţiune, cât şi cu referire la calităţile şi particularităţile inculpatului, iar nu prin 
raportare la un standard abstract al omului dotat cu cele mai bune calităţi 
motrice sau intelectuale. Se va putea reţine existenţa culpei în ipoteza în care 
inculpatul putea în concret să prevadă rezultatul socialmente periculos. Per a 
contrario, va lipsi culpa în cazurile în care producerea rezultatului socialmente 
periculos nu era previzibilă pentru inculpat sau, deşi previzibilă, era inevitabilă. 
Cazul fortuit este o cauză care înlătură caracterul penal al faptei, constând într-o 
împrejurare exterioară a cărei intervenţie imprevizibilă se adaugă peste acţiunea 
sau inacţiunea, licită ori ilicită a unei persoane şi care conduce astfel la produ- 
cerea unui rezultat ce nu putea fi prevăzut. Prin urmare, imposibilitatea generală 
şi absolută de prevedere este de esenţa cazului fortuit. În aceste condiţii, faţă de 
distincţiile realizate mai sus, rezultă că nu în toate ipotezele în care inculpatul nu 
putea să prevadă urmarea socialmente periculoasă se va reţine existenţa cazului 
fortuit, ci doar în cazurile în care atât inculpatul, cât şi nicio altă persoană nu 
puteau să prevadă existenţa împrejurării exterioare. Curtea constată că opinia 
exprimată de către expert în concluziile raportului de expertiză criminalistică, 
precum şi în supliment, relevă faptul că în momentul declanşării stării de 
pericol iminent, autovehiculul Volkswagen Passat se afla la o distanţă de 
31,06 de metri faţă de locul impactului şi că spaţiul teoretic necesar opririi 
autoturismului de la viteza de 50 km/h este de 28,35 de metri, deci mai mic 
decât distanţa la care se afla autovehiculul faţă de locul impactului, în momentul 
declanşării stării de pericol iminent, ceea ce i-ar fi permis oprirea acestuia 
înainte de intersecţia cu traiectoria victimei angajată în traversare, desigur, cu 
condiția acţionării sistemului de frânare, încă din momentul declanşării stării 
de pericol iminent. Curtea constată că momentul declanşării stării de pericol 
iminent pentru inculpat îl reprezintă cel în care a existat posibilitatea fizică de a 
sesiza faptul că victima, angajată în traversare, se deplasa pe o traiectorie de 
intersectare cu cea a autovehiculului pe care îl conducea. Acest moment este 
determinat de expert printr-un standard tehnic abstract al datelor oferite de 

camera video amplasată în postul de conducere al autoturismului Volkswagen 
Passat, în cadrul unei simulări realizate prin intermediul unui program infor- 
matic. Curtea opinează că evaluarea făcută de expert este una bazată pe supoziții 
cu privire la viteza avută de inculpat, pe simulări cu un grad ridicat de precizie și 
pe raționamente logico-formale, iar în urma acesteia expertul a ajuns la o 
concluzie potrivit căreia nu se poate reține o imposibilitate generală şi absolută 
de prevedere a pericolului. Aceasta echivalează cu faptul că exista o posibilitate 
teoretică de evitare a accidentului, dacă șoferul ar fi acţionat frâna simultan cu 
momentul apariţiei stării de pericol, ceea ce ar fi condus la oprirea autovehi- 
culului în 28,35 de metri, la distanţă de aproximativ un metru faţă de victimă. 
Pentru aceasta era însă necesar ca șoferul să fi fost o persoană abstractă (ca cea 
asumată de programul informatic Virtual Crash 2.2.) care: 1. ar fi circulat cu o 
viteză teoretică de 50 km/h; 2. ar fi avut precizia matematică în constatarea 
situaţiilor de fapt similară celei a camerei video special montate pentru a sesiza, 
în cadrul simulării informatice, momentul de început al stării de pericol; 3. ar fi 
acționat instantaneu sistemul de frânare în momentul constatării (teoretice) a 
stării de pericol și 4. pe timp de noapte nu ar fi putut fi afectată de faptul că 
mediul peste care se suprapune pietonul care traversează imprudent prin loc 
nepermis, în mers grăbit, prin spatele unui autocamion oprit. Așadar, Curtea 
consideră că, în evaluarea făcută, expertul s-a raportat la standardul abstract al 
omului dotat cu cele mai bune calităţi motrice sau intelectuale și că din mijloa- 
cele de probă cu caracter științific administrate în cauză rezultă cu certitudine 
că în cauză nu se putea reține incidența cazului fortuit. Curtea apreciază că 
raportul de expertiză criminalistică, precum şi suplimentul la acesta au lăsat în 
competența instanței evaluarea in concreto a posibilității de prevedere a 
rezultatului socialmente periculos atât prin raportare la ansamblul împrejurărilor 
de fapt şi la condiţiile de acţiune, cât şi cu referire la calităţile şi particularităţile 
inculpatului. Curtea constată că inculpatul T.I.A. a respectat obligația de 
diligențţă reducând viteza la intrare în localitate și rulând cu prudenta adec- 
vată condiţiilor de trafic. Astfel, din partea expozitivă a raportului de expertiză 
criminalistică, precum şi din suplimentul la acesta rezultă că inculpatul a 
respectat obligaţia de diligenţă, rulând cu o viteză probabilă de 50 km/h. Curtea 
consideră că nu se poate reţine în sarcina inculpatului încălcarea prevederilor 
art. 49 din O.U.G. nr. 195/2002, republicată, ca de altfel nici pe cele ale art. 48 
din O.U.G. nr. 195/2002, republicată, care stipulează obligaţia conducătorului 
vehiculului de a respecta regimul legal de viteză şi de a o adapta în funcţie de 
condiţiile de drum, astfel încât să poată efectua orice manevră în condiţii de sigu- 
ranţă şi nici obligaţiile prevăzute la art. 114 alin. (1) lit. b) din H.G. nr. 1391/2006, 
acesta neavând cum să prevadă că, din partea opusă a carosabilului, pe care se afla 
oprit autotrenul condus de martorul N.G.C., care avea în funcţie faza scurtă a 
farurilor, victima se va angaja în traversarea părţii carosabile a drumului 
printr-un loc nepermis şi fără să se asigure. Curtea mai constată că, raportat la 
împrejurările concrete ale traficului pe timp de noapte, la vârsta şi experienţa de 
viaţă a inculpatului, acesta nu a avut posibilitatea să prevadă apariţia intem- 
pestivă a victimei pe şosea, care a condus la producerea evenimentului rutier. 
Curtea apreciază drept relevantă declaraţia inculpatului care a arătat că a văzut 
confuz, o siluetă omenească care a avut impresia că schițează ca un gest de 

apărare şi apoi a simţit cum se crapă parbrizul în partea stângă jos, conștien- 
tizând abia în acel moment că a !ovit un om, ceea ce l-a determinat să frâneze 
brusc. Faptul că victima a apărut intempestiv din spatele camionului fără a putea 
fi observată de inculpat este atestat de procesul-verbal de cercetare la faţa 
locului din care a rezultat că nu au fost identificate urme de frânare create de 
pneurile autoturismului implicat în accident şi că victima a fost lovită cu partea 
Stângă a maşinii, unde au fost localizate urme dinamice la nivelul caroseriei, 
parbrizului și al farului. Simularea efectuată cu ajutorul programului Virtual — 
Crash 2.2. în cadrul raportului de expertiză criminalistică cu privire la poziţia 
victimei și a autovehiculul în momentul impactului confirmă trecerea intem- 
pestivă a străzii de către victimă şi apariția inopinată în fața conducătorului 
auto. Doar în aceste condiţii victima putea fi preluată în zona de colț a autovehi- 
culului, impact care a favorizat proiectarea laterală a victimei fără ca aceasta să 
fi fost preluată şi pe parbriz, în partea superioară. În consecință, Curtea opinează 
că faptei de care este acuzat inculpatul îi lipseşte tipicitatea subiectivă, nepu- 
tându-se reţine în cauză comiterea faptei din culpă fără prevedere (C.A. Oradea, 
secția penală, decizia nr. 19/2017, nepublicată). 


% Fapta unui ostaş de a efectua, în prezenta altuia, manevre repetate de 
introducere și expulzare a cartușelor pe țeava pistolului mitralieră îndreptată spre 
acesta din urma şi apăsarea pe trăgaci cu consecința împușcării mortale a 
victimei, nu constituie, în sine, temei suficient pentru încadrarea faptei în infrac- 
țiunea de omor. Dacă se dovedeşte că manevrarea pistolului s-a făcut în joacă, 
inculpatul apăsând pe trăgaci crezând că pârghia este asigurată, iar după împuș- 
carea victimei a avut manifestări de disperare, fiind în bune relaţii cu aceasta, nu 
se poate reţine existenţa intenţiei indirecte de a ucide; poziţia sa subiectivă 
caracterizându-se prin culpă, încadrarea corectă a faptei este în infracțiunea de 
ucidere din culpă (C.S.J., completul de 7 judecători, decizia nr. 29/1991, în B.J. 
1990-2003, p. 754). 


Întreaga conduită a inculpatei B. a fost expresia unei poziţii psihice 
specifice intenţiei indirecte, apelanta semnând cele două exemplare ale încheierii 
de autentificare „fără a le citi” şi „fără a-şi da seama care era natura actului 
autentificat”, semnătura notarului fiind obținută în mod fraudulos, cel mai 
probabil pe fondul încrederii pe care o avea în secretara biroului C. În conside- 
rarea funcţiei şi a obligaţiilor profesionale instituite în sarcina notarului public, 
semnarea unei încheieri de autentificare fără a citi documentul relevă că făptui- 
torul prevede efectele potenţiale ale faptei sale, însă nu este interesat de evitarea 
acestora, acceptând producerea lor. În dezacord cu prima instanță, Înalta Curte 
constată că semnarea unui act notarial fără a cunoaște conținutul acestuia, pe 
fondul speculării unor posibile relaţii de încredere existente între notar și perso- 
nalul angajat al biroului, în circumstanțe de natura celor existente în speță, 
determină calificarea atitudinii subiective a autorului ca fiind specifică culpei 
simple. (...) Factorul intelectiv specific intenţiei (indiferent de modalitatea sa) — 
exprimat prin termenul „prevede” — presupune, întotdeauna, că făptuitorul își dă 
seama că o anumită conduită a sa va produce un anume rezultat, el reclamă 
existenţa, în psihicul autorului, a unei reprezentări prealabile, cât mai exacte, a 

conţinutului acţiunii efectuate, a împrejurărilor în care se desfășoară, a altor con- 
diții ale laturii obiective, atunci când ele sunt prevăzute în norma de incriminare 
ca elemente ale infracțiunii în forma sa tipică. În cazul intenţiei indirecte 
(întâlnită în cazul faptelor care pot produce cel puţin două rezultate), factorul 
conștiință presupune ca făptuitorul să aibă reprezentarea atât a rezultatului pe 
care îl doreşte (și care poate fi licit), cât şi a celui pe care nu îl urmărește, dar a 
cărui producere este posibilă şi acceptată de autor. Prin urmare, și în cazul 
acestei modalități a intenţiei, făptuitorul are reprezentarea mentală a ambelor 
rezultate ale conduitei sale, implicit, a circumstanțelor în care acţionează și care 
pot influența configuraţia urmărilor faptei. În ipoteza în care nu cunoaşte sau 
cunoaşte eronat conţinutul acţiunii pe care o efectuează, inclusiv elementele 
colaterale verbum regens, dar ataşate în mod necesar laturii obiective, făptuitorul 
nu prevede consecinţele faptelor sale. În această ipoteză, atitudinea sa psihică 
reprezintă expresia fie a unei alte forme de vinovăţie (culpa simplă), fie, după 
caz, a cauzei de neimputabilitate prevăzute de art. 30 C.pen. În situaţia în care 
făptuitorul nu prevede rezultatul faptei sale, deşi acesta trebuia și putea să îl 
prevadă, atitudinea sa psihică este specifică culpei simple sau fără prevedere 
(neglijenţa). Lipsa prevederii rezultatului înseamnă că făptuitorul, deşi a 
executat integral acţiunea ce constituie verbum regens, nu a avut reprezentarea 
urmărilor produse. În acest caz, răspunderea sa penală intervine numai dacă el 
trebuia și putea să prevadă rezultatul. Obligaţia de prevedere rezultă, de regulă, 
din actele normative care reglementează executarea anumitor funcţii, profesii, 
meserii sau activități, ea poate fi dedusă și din utilizarea criteriului obiectiv de 
analiză a împrejurărilor în care s-a săvârşit fapta, pentru a se determina dacă un 
om normal şi atent din categoria făptuitorului avea posibilitatea să prevadă 
rezultatului faptei. Posibilitatea concretă de prevedere — criteriul subiectiv — 
trebuie determinată pe baza unei evaluări a trăsăturilor și aptitudinilor indivi- 
duale ale făptuitorului, respectiv particularități psihofizice, intelectuale, profe- 
sionale, raportate la momentul şi condiţiile concrete în care s-a comis fapta. În 
coordonatele acestor consideraţii teoretice, Înalta Curte reţine că infracțiunea de 
fals intelectual prevăzută de art. 289 C.pen. din 1969 (art. 321 C.pen.) presu- 
pune, din punct de vedere obiectiv, o acţiune de falsificare a unui înscris oficial 
cu prilejul întocmirii acestuia, realizată de un subiect activ calificat — funcționar 
public aflat în exercitarea atribuţiilor de serviciu — prin modalitățile expres 
prevăzute de norma incriminatoare, respectiv prin atestarea unor fapte sau 
împrejurări necorespunzătoare adevărului ori omisiunea de a insera unele date 
sau împrejurări. Din perspectiva laturii subiective, falsul intelectual este o 
infracțiune eminamente intenţionată, săvârşită numai cu intenţie, directă sau 
indirectă, după cum făptuitorul, prevăzând întotdeauna că denaturează conţinutul 
unui înscris oficial — fie prin menţionarea mincinoasă, în cuprinsul său, a unor 
împrejurări nereale, fie prin omisiunea menţionării lor — urmărește sau doar 
acceptă starea de pericol pentru încrederea publică în această categorie de 
înscrisuri. Date fiind exigenţele art. 16 alin. (6) teza finală C.pen., câtă vreme 
falsul intelectual săvârşit din culpă nu este prevăzut de lege, o astfel de faptă nu 
constituie infracţiune. Particularizând aceste consideraţii la datele speței, se 
constată că semnarea, de către notarul B., a încheierii de autentificare datate 
17 mai 2006 ar fi realizat conținutul infracţiunii de fals intelectual comisă cu 
intenție indirectă, numai în ipoteza în care inculpata ar fi cunoscut natura actului 
autentificat (testament), ar fi avut reprezentarea caracterului nereal al menţiunilor 

privind presupusa prezență personală a defunctului şi, în pofida acestor împreju- 
rări, ar fi acceptat să semneze încheierea de autentificare pe fondul relaţiei de 
încredere cu C., manifestând indiferență față de starea de pericol astfel creată. 
Or, o atare derulare obiectivă a evenimentelor nu a fost reţinută de prima 
instanță și nici confirmată probator. Dimpotrivă, reconstituirea ideologică a 
împrejurărilor în care a fost semnat actul în litigiu a reliefat teza contrară, a 
necunoașterii naturii actului autentificat şi, implicit, a caracterului mincinos al 
menţiunilor consemnate în cuprinsul său — aceste ultime două elemente fiind 
esențiale pentru existența infracţiunii analizate. O atare necunoaștere este, incon- 
testabil, urmarea culpei inculpatei care, raportat la criteriul obiectiv, trebuia să 
prevadă că, în exercitarea atribuţiilor de notar public, semnarea unui înscris 
prezentat de părți, fără a-l citi şi fără a-i verifica fondul/forma, în contrast cu 
obligațiile expres prevăzute de art. 43 alin. (2) din Legea nr. 36/1995, poate avea 
ca urmare atestarea unor împrejurări necorespunzătoare adevărului (în cazul de 
față, prezența personală și legitimarea testatorului) și denaturarea conţinutului 
său. Din perspectiva criteriului subiectiv, un notar cu vârsta, experiența profe- 
sională şi personalitatea inculpatei, care nu dezvăluie tare majore, în împreju- 
rările obișnuite ale exercitării funcţiei în care a semnat testamentul în litigiu, a 
avut și posibilitatea concretă să prevadă că semnarea unui înscris oficial fără a-l 
citi poate avea urmarea menționată. Această urmare îi este imputabilă, așadar, 
sub forma culpei simple, nu a intenţiei indirecte (7.C.C.J., secția penală, decizia 
nr. 60/20017, www.scj.ro). 


Alte modalități ale culpei: 
- in agendo — este culpa ce se referă la o acțiune; 
- in omitendo — este culpa ce se referă la o omisiune; 


- comună! — când rezultatul este urmarea activității culpabile atât a făptuitorului, 
cât și a contribuției persoanei vătămate (pietonul care traversează strada printr-un loc 
Pal n a mie a 


' Analizând soluţiile jurisprudenţiale în ipotezele în care rezultatul a fost generat exclusiv 
de conduita victimei, cu consecința exonerării de răspundere a autorului care a acţionat conco- 
mitent cu aceasta în doctrină (I. Curt, Confluenţa de riscuri — efectele contribuției 
concomitente a victimei asupra răspunderii penale a autorului, în C.D.P. nr. 4/2018) s-a reținut 
Că „nu suntem în prezenţa unei veritabile confluenţe de riscuri deoarece riscul care provine din 
Partea «autorului» se dovedește în final lipsit de relevanță în producerea rezultatului”. S-a 
remarcat faptul că „la nivelul practicii judiciare se pot observa două tendințe. În ceea ce 
Priveşte temeiul achitării în astfel de ipoteze, opinia dominantă este în sensul constatării lipsei 
Culpei «autorului» (terțul care în aparență pune în pericol valorile sociale ale victimei). Fără a 
9 menţiona în mod expres, instanțele sugerează că vinovăția inculpatului este înlăturată de 
culpa exclusivă a victimei, având loc un soi de compensare între cele două culpe. O a doua 
tendință, în egală măsură de discutabilă în ceea ce ne privește, majoritatea instanțelor 
echivalează lipsa culpei autorului cu lipsa încălcării vreunei prevederi legale. Trecând peste 
aptul că există o imixtiune nejustificată între trăsăturile infracţiunii, căci se rezolvă problema 
la nivelul trăsăturii vinovăţiei, când în realitate suntem în prezența unei chestiuni ce ţine de 
Upicitate, adevărata problemă rezidă în faptul că o astfel de abordare ar putea duce la soluţii de 
condamnare în ipoteze în care, prin aplicarea noilor instituţii propuse la nivel doctrinar, s-ar 
impune exonerarea de răspundere. (...) la nivelul practicii judiciare se impune o mai atentă 
ânalizare a conduitei potenţialului autor, pentru a se evita condamnarea acestuia ori de câte ori 

nepermis este accidentat grav de către un conducător auto neglijent care circula cu 
viteză excesivă), în acest caz, instanța va trebui să stabilească proporția culpelor 
comune (de pildă, 70% victima infracțiunii, 30% inculpatul) care va prezenta rele- 
vanță atât la individualizarea pedepsei, cât și în privinţa soluționării laturii civile a 
procesului penal (inculpatul urmând a fi obligat la repararea daunelor materiale și 
morale produse proporţional cu nivelul culpei reținute în sarcina sa, potrivit art. 137] 
C.civ.); reținerea contribuţiei exclusive a victimei la comiterea infracțiunii din culpă, 
a fost apreciată în jurisprudența majoritară ca fiind de natură să conducă la lipsa 
tipicităţii subiective a faptei autorului); 


- concurentă — când rezultatul este cauzat de activitatea culpabilă a mai multor 
persoane. 


Constatarea absenței culpei de către instanța penală nu constituie un impediment 
la exercitarea acțiunii civile în faţa instanţei civile în scopul reparării prejudiciului 
produs prin fapta ilicită, față de dispozițiile art. 1365 C.civ. 


5.1.3. Praeterintenţia (intenţia depăşită) 


- potrivit art. 16 alin. (5) C.pen., există intenție depăşită când fapta constând într-o 
acțiune sau inacţiune intenționată produce un rezultat mai grav, care se datorează 
culpei făptuitorului; astfel, Codul penal defineşte în partea generală această a treia 
formă de vinovăţie, care anterior era regăsită numai în partea specială a Codului, în 
conținutul constitutiv al unor infracțiuni; 


acesta încalcă o prevedere legală. Aceasta întrucât, aplicând teoriile moderne ale cauzalității, 
imputarea este exclusă în unele ipoteze în care instanțele române pronunță soluţii de condam- 
nare. În egală măsură, credem că în situațiile în care atât autorul, cât și victima contribuie — 
realmente — la producerea rezultatului vătămător se impune, în afară de cuantificarea culpelor 
(care pare să aibă repercusiuni doar pe latura civilă a cauzei), și o individualizare judiciară 
care să țină cont nu numai implicit, ci şi expres, de contribuţia victimei contrară intereselor 
proprii. (...) credem că instanţele ar trebui să «gestioneze» ipotezele în care victima contribuie 
la producerea rezultatului, acţionând concomitent cu autorul, trecându-le într-o primă fază prin 
filtrul teoriei imputării obiective a rezultatului. În măsura în care este incident riscul permis, 
cel egal sau cel neprotejat se impune exonerarea de răspundere. Pentru a nu se mai recurge la 
analiza vinovăţiei sau la instituţia cazului fortuit în ipotezele care interesează aici, şi pentru ca 
discuţia să fie ancorată la nivelul tipicităţii, acolo unde îi este locul, propunem de lege 
ferenda, pe model italian, codificarea raportului de cauzalitate (desigur, luând în considerare 
teoria imputării obiective a rezultatului, şi nu pe cea a echivalenței condițiilor)”. 

1 În ipoteza analizei legăturii de cauzalitate în baza teoriei imputării obiective a rezulta- 
tului, nu este exclusă posibilitatea ca în anumite împrejurări contribuţia exclusivă a victimei la 
producerea rezultatului să conducă la reținerea lipsei legăturii de cauzalitate şi prin urmare la 
lipsa tipicității obiective a faptei. În această situaţie nu poate fi omis faptul că dispunerea unei 
soluţii de achitare se impune în temeiul art. 16 alin. (1) lit. b) teza I C.proc.pen. care conduce 
la lăsarea nesoluţionată a acțiunii civile exercitate în procesul penal de victima infracțiunii. 
Probabil acesta este unul dintre motivele pentru care practica judiciară, încercând a soluţiona 
pragmatic toate aspectele cauzei, optează pentru o soluție cantonată în sfera tipicităţii subiec- 
tive care permite pronunţarea cu privire la obiectul acţiunii civile exercitate în procesul penal 
în ipoteza în care, deși nu se reține culpa penală, se constată culpa civilă a inculpatului. 

- în structura praeterintenției va exista: intenția (directă sau indirectă) în raport 
cu rezultatul urmărit sau acceptat și culpa (cu sau fără prevedere) în raport cu 
rezultatul mai grav, efectiv produs [cea mai frecventă formă a praeterintenției 
întâlnită în practică are ca structură intenția directă (în raport cu rezultatul urmărit) şi 
culpa fără prevedere (în raport cu rezultatul mai grav) — de pildă, în cazul infracțiunii 
de loviri sau vătămări cauzatoare de moarte]; 


„= este necesar ca acțiunea sau inacțiunea intenționată să fie prevăzută de legea 
penală, altfel se va reține săvârşirea faptei numai din culpă, comiterea faptei din 
culpă se va reține și atunci când rezultatul mai grav nu putea fi prevăzut în mod 
obiectiv de făptuitor; 

- rezultatul mai grav este doar prevăzut, însă nu şi acceptat de făptuitor; în 
cazul în care rezultatul mai grav este acceptat de făptuitor, se va reține săvârşirea 
faptei cu intenţie indirectă, iar nu cu intenție depășită!; în plus, în literatura de 
specialitate? s-a arătat că în cazul praeterintenţiei al doilea rezultat este mai grav 
decât cel urmărit, în vreme ce intenţia indirectă presupune un rezultat care nu trebuie 
să fie cu necesitate mai grav decât cel urmărit şi care, fiind prevăzut şi acceptat, 
exclude culpa; 


- rezultatul mai grav poate fi de aceeași natură cu cel mai puţin grav, prevăzut şi 
urmărit/acceptat (de pildă, în cazul în care făptuitorul urmăreşte doar comiterea unei 
infracțiuni de loviri sau alte violenţe, însă, în urma agravării stării de sănătate a 
victimei se reţine ca încadrare juridică infracțiunea de vătămare corporală comisă cu 
praeteintenţie) sau rezultatele pot fi de naturi diferite (de exemplu, în cazul tâlhăriei 
urmate de moartea victimei); 


- în general, legiuitorul a prevăzut praeterintenția în cadrul tipicităţii subiective a 
variantelor agravate ale infracţiunii care îmbracă forma unor infracțiuni progresive 
[de pildă, violul care a avut ca urmare vătămarea integrității corporale a victimei — 
art. 218 alin. (3) lit. e) C.pen., agresiunea sexuală care a avut ca urmare moartea 
victimei — art. 219 alin. (3) C.pen., tâlhăria care a avut ca urmare moartea victimei 
art. 236 C.pen.], aceasta nu înseamnă că toate infracțiunile progresive se comit cu 
praeterinteție, fiind posibilă comiterea acestora numai din culpă [de exemplu, în 


ipoteza în care după exercitarea actelor de violență din culpă numărul iniţial de 
Re ei e ii Pa 


' În acelaşi sens, în doctrină (V. Dongoroz ș.a., op. cit., vol. I, p. 204) s-a arătat că: „Dacă 
autorul infracțiunii iniţiale a conceput ca sigură producerea rezultatului mai grav și a efectuat 
totuși activitatea, atunci și infracțiunea mai gravă este comisă tot cu dol (intenţie). Dacă 
autorul infracţiunii iniţiale a conceput rezultatul mai grav numai ca probabil, dar a preferat să 
comită fapta cu orice risc, atunci avem iarăși dol, un dol indeterminat eventual (intenţie 
indirectă) şi pentru infracțiunea mai gravă. Dacă autorul infracţiunii iniţiale a conceput rezul- 
tatul mai grav numai ca posibil, vom distinge două ipoteze: cazul când el a socotit această 
Posibilitate ca înlăturată prin precauțiunile pe care le-a luat, şi cazul când el nu a luat nicio 
Precauțiune, ci a mers la risc; în primul caz, rezultatul mai grav este datorit unei culpe, în al 

oilea caz, avem un dol eventual (intenție indirectă). În fine, când autorul infracțiunii inițiale 
Conceput rezultatul mai grav ca improbabil, imposibil sau exclus, sau nu l-a conceput deloc, 
“ȘI putea fi conceput, atunci acest rezultat nu este datorit decât culpei”. 
G. Antoniu, Trăsăturile distinctive ale intenției indirecte, în R.R.D. nr. 12/1974, p. 26. 

îngrijiri medicale (de pildă, 77 zile de îngrijiri medicale) sporește odată cu trecerea 
timpului fără vreo altă intervenţie violentă din partea făptuitorului, până la 190 de 
zile de îngrijiri medicale]; 

- există infracțiuni care nu pot fi comise decât cu praeterintenţie (de exemplu, 
infracţiunea de loviri sau vătămări cauzatoare de moarte). 


d Furtul săvârșit prin întrebuințarea de violenţe sau amenințări, precum 
şi furtul urmat de întrebuințarea unor astfel de mijloace pentru ca făptuitorul 
să-şi asigure scăparea, se pedepseşte cu închisoarea când consecința a fost 
moartea victimei. Rezultă că tâlhăria care a avut ca urmare moartea este o in- 
fracțiune complexă, praeterintenționată. Intervenind în ajutorul rudelor sale care 
încercau să părăsească teritoriul fermei cu căruța încărcată cu produsele sustrase, 
pentru a le asigura scăparea, inculpatul, având un par în mână, s-a apropiat de 
membrii echipei de control, înjurând şi amenințând. Cu acel par a lovit peste 
mâna înarmată cu pistolul pe subofițerul de poliție; urmare a acestei, lovituri 
pistolul s-a descărcat, gloanțele producând moartea unui martor care se afla la 
mică distanță. Lovirea subofițerului de poliţie s-a comis cu intenţie, urmarea mai 
gravă, moartea victimei, fiind consecința culpei, inculpatul neprevăzând rezul- 
tatul faptei, deşi putea și trebuia să-l prevadă. Lovirea, descărcarea pistolului și 
moartea victimei sunt legate cauzal, condamnarea inculpatului pentru infracțiu- 
nea de tâlhărie urmată de moartea victimei fiind legală (C.S.J., secția penală, 
decizia nr. 431/1995). 


5.2. Tipicitatea subiectivă a faptei comise de o persoană juridică 


- persoanele juridice nu au o răspundere obiectivă, ci răspund penal dacă fapta a 
fost săvârșită cu forma de vinovăţie prevăzută de lege; astfel, persoana juridică poate 
comite o infracțiune fie cu intenţie, fie din culpă ori cu praeterintenție; 


- vinovăția persoanei juridice este distinctă de cea a persoanei fizice care a comis 
activitatea infracțională, răspunderea penală a persoanei juridice fiind una directă, 
pentru fapta proprie, iar nu pentru fapta altuia; 


- pentru determinarea vinovăţiei persoanei juridice trebuie avută în vedere atitu- 
dinea subiectivă a organelor de conducere (de fapt sau de drept) ale acesteia, atât cu 
privire la faptele comise de acestea, cât şi cu privire la faptele prepușilor ori ale man- 
datarilor consimțţite sau tolerate de persoana juridică; 


- vinovăția persoanei juridice nu este întotdeauna aceeași cu cea a persoanei 
fizice care realizează în concret activitatea infracțională; astfel, este posibil ca: 

i) atât persoana juridică, cât și persoana fizică să acţioneze numai cu intenţie ori 
numai din culpă (de exemplu, organele de conducere ale persoanei juridice decid că o 
altă societate trebuie indusă în eroare în vederea producerii unui prejudiciu; în con- 
tinuare, actele de executare ale infracţiunii de înşelăciune sunt realizate cu intenţie de 
un angajat al societăţii. Tot astfel, în cazul în care un angajat al persoanei juridice, care 
nu fusese instruit în manevrarea unei freze pe care o folosea la desfășurarea activităţii, 
provoacă, din greşeală, vătămarea corporală a unui coleg de muncă, se poate reține atât 
culpa persoanei juridice, cât şi cea a angajatului care lucrează pentru aceasta); 

(ii) persoana juridică acţionează din culpă, iar persoana fizică cu intenţie (de 
pildă, angajaţii unei persoane juridice care produce mezeluri, pentru a acoperi sustra- 
gerile de produse din carne pe care le realizaseră, introduc în conținutul alimentelor o 
substanță vătămătoare sănătăţii. In cazul în care societatea, deşi a dat dispoziţie să fie 
respectată reţeta produselor, nu a verificat, din neglijență, modul în care sunt produse 
alimentele, iar acestea din urmă au condus la vătămarea sănătăţii unor persoane, se va 
reţine că fapta societăţii este săvârşită din culpă, iar cea a angajaţilor cu intenţie); 

(iii) persoana juridică acţionează cu intenţie, iar persoana fizică din culpă 
(de exemplu, în situaţia în care persoana juridică decide să săvârşească infracțiunea 
de distrugere, iar angajatul o pune în executare din culpă). 


Referitor la elementul subiectiv, pentru a fi reţinută vinovăția în 
sarcina unei persoane juridice în cazul săvârşirii unei infracţiuni intenţionate este 
necesar ca aceasta să fi autorizat sau permis, în mod expres sau tacit, comiterea 
infracţiunii respective. Pentru determinarea elementului subiectiv în cazul per- 
soanei juridice se va avea în vedere, în primul rând, poziţia subiectivă a orga- 
nelor de conducere a entității colective. Astfel, infracţiunea poate avea la bază 
fie o decizie adoptată intenţionat de persoana juridică, fie o neglijenţă a acesteia, 
neglijenţă ce poate consta, spre exemplu, într-o organizare internă deficitară, în 
măsuri de securitate insuficiente sau în restricţii bugetare nerezonabile ce au 
creat condiţiile comiterii infracţiunii. Voința societăţii comerciale se manifestă 
prin organele sale, care sunt: adunarea generală, organul executiv sau de ges- 
tiune şi organul de control. Voința socială se formează în organul de deliberare, 
care de obicei este adunarea generală a asociaţiilor, aceasta fiind un organ 
colectiv format din totalitatea asociaţiilor. Voința socială este adusă la îndepli- 
nire prin actele juridice ale organului executiv, de gestiune, care este administra- 
torul sau administratorii societăţii. În sfârşit, controlul gestiunii administra- 
torului se realizează de către asociaţi sau, în anumite cazuri, de organ specializat, 
respectiv de cenzorii societăţii. În prezenta cauză se constată faptul că asociaţi ai 
societăţii inculpate în cauză sunt inculpatul M.M., numitul B.P. ce este urmărit 
penal pentru comiterea aceleiaşi infracţiuni în calitate de autor de către 
autorităţile judiciare italiene şi numita M.R.M., fiica inculpatului M.M. În aceste 
condiţii, în mod evident organul de conducere al societăţii inculpate a autorizat 
Sau permis (în cazul asociatului M.R.M.) în mod expres comiterea infracţiunii 
respective (Trib. Bucureşti, secția I penală, sentința nr. 1543 din 23 septembrie 
2015, www.sintact.ro). 


5.3. Mobilul 


- Constă în impulsul (sentiment, interes) ce l-a determinat pe făptuitor să comită 
fracțiunea; prevederea de către norma de incriminare a unui mobil special nu este 
ER în esență, cu reținerea comiterii faptei şi cu intenție indirectă; lipsa 
ie A mobil poate fi un indiciu al stării de iresponsabilitate, care atrage reținerea 

uze de neimputabilitate; 


- mobilul este prevăzut de legiuitor: 


in 


i a) fie ca element constitutiv al infracțiunii [de pildă, în cazul formei asimilate a 
acțiunii de abuz în serviciu — art. 297 alin. (2) C.pen. — este prevăzută cerința ca 

făptuitorul să acționeze abuziv pe temei de rasă, naționalitate, etnie, limbă, religie, 
gen, orientare sexuală, opinie, apartenență politică, convingeri, avere, origine socială, 
vârstă, dizabilitate, boală cronică necontagioasă sau infecție HIV/SIDA]; 

b) fie ca element al variantei agravate a infracţiunii [de exemplu, omorul 
calificat săvârşit din interes material (acela al obținerii de către făptuitor, ulterior 
săvârşirii faptei, în mod direct și pe cale aparent legală, a unei sume de bani sau a 
altui folos de natură patrimonială) prevăzut de art. 188 C.pen. raportat la art. 189 
alin. (1) lit. b) C.pen.]; 

c) fie ca circumstanță agravantă generală [de pildă, art. 77 lit.h) C.pen. 
prevede drept circumstanță agravantă săvârşirea infracțiunii pentru motive legate de 
rasă, naţionalitate, etnie, limbă, religie, gen, orientare sexuală, opinie ori apartenență 
politică, avere, origine socială, vârstă, dizabilitate, boală cronică necontagioasă sau 
infecție HIV/SIDA ori pentru alte împrejurări de acelaşi fel, considerate de făptuitor 
drept cauze ale inferiorității unei persoane în raport cu celelalte]. 


5.4. Scopul 


- constă în finalitatea urmărită prin comiterea faptei prevăzute de legea penală; 


- prevederea de către norma de incriminare a unui scop nu implică în mod automat 
că fapta nu poate fi comisă decât cu intenție directă, existența scopului nefiind în sine 
incompatibilă cu posibilitatea comiterii faptei cu intenție indirectă (de pildă, infrac- 
ţiunea de furt la care legea prevede scopul poate fi comisă fie cu intenţie directă, fie 
cu intenţie indirectă)!; nu prezintă importanţă dacă scopul urmărit a fost atins sau nu 
prin săvârşirea activităţii infracționale; în aceste cazuri infracțiunea este săvârșită cu 
intenție calificată. 


- scopul este prevăzut de legiuitor: 


(î) fie ca element constitutiv al infracţiunii [de pildă, în cazul infracțiunii de 
furt, prevăzută de art. 228 alin. (1) C.pen., scopul este însuşirea pe nedrept a bunului 
sustras; scopul poate fi reţinut fie în cazul comiterii furtului cu intenţie directă fie în 
ipoteza comiterii faptei cu intenţie indirectă]; 


(ii) fie ca element al variantei agravate a infracţiunii [de exemplu, omorul 
calificat săvârșit pentru a se sustrage ori pentru a sustrage pe altul de la tragerea la 
răspundere penală ori de la executarea unei pedepse, prevăzut de art. 188 C.pen. 
raportat la art. 189 alin. (1) lit. c) C.pen.]. 


- norma de incriminare poate cuprinde scopuri alternative [de pildă, în cazul infrac- 
ţiunii de favorizarea făptuitorului favorizatorul poate acţiona în scopul împiedicării 
sau îngreunării cercetărilor într-o cauză penală, tragerii la răspundere penală, execu- 
tării unei pedepse sau măsuri privative de libertate [măsuri preventive privative de 
libertate (arestul preventiv sau arestul la domiciliu) sau măsuri educative privative de 
libertate (internarea într-un centru educativ sau internarea într-un centru de detenție)]. 


! În acelaşi sens, a se vedea F. Srreteanu, D. Niţu, op. cit., vol. I, p. 347. În sensul reţinerii 
numai a intenției directe, a se vedea Ctin. Mitrache, C. Mitrache, op. cit., p. 93. 

EA Clasificări ale conținutului infracțiunii 


Conţinutul infracțiunii reprezintă ansamblul condițiilor prevăzute de norma de 
incriminare pentru ca o faptă să constituie infracțiune. In doctrină, acesta a fost clasi- 
ficat după cum urmează: 


< - conţinutul unic al infracțiunii constă în condiţiile necesare pentru existența 
infracțiunii într-o singură modalitate normativă, adică o singură acţiune sau inac- 
țiune, un singur rezultat, o singură formă de vinovăţie (de exemplu, omorul); 


- conţinutul complex al infracțiunii constă în condiţiile necesare pentru existența a 
două sau mai multe modalități normative ale aceleiași infracțiuni, adică mai multe 
acțiuni, rezultate sau forme de vinovăţie (de pildă, violul urmată de moartea victimei); 


- conținutul alternativ al infracțiunii constă în diferitele variante alternative ale 
conținutului aceleiași infracțiuni (de exemplu, la infracțiunea de trafic de influență, 
elementul material alternativ cuprinde: pretinderea, primirea sau acceptarea de 
promisiuni de bani sau alte foloase). În situaţia în care o persoană realizează mai 
multe variante alternative ale conținutului unei infracțiuni, nu se va reţine săvârșirea 
mai multor infracțiuni în concurs, ci numai a unei singure infracțiuni; 


- conținutul de bază (tipic) al infracțiunii constă în ansamblul condiţiilor necesare 
pentru existența unei anumite infracțiuni în forma ei tipică (de pildă, furtul, prevăzut 
de art. 228 C.pen.); 


- conţinutul agravat al infracțiunii constă în conţinutul de bază al infracțiunii, 
precum şi unul sau mai multe elemente circumstanţiale agravante! [de exemplu, 
furtul calificat săvârşit într-un mijloc de transport în comun, prevăzut de art. 228 
alin. (1) C.pen. raportat la art. 229 alin. (1) lit. a) C.pen.]; 

- conținutul atenuat al infracțiunii constă în conținutul de bază al infracțiunii, 


precum şi o condiție ce determină un grad de pericol social mai redus al infracţiunii 
(de exemplu, infracţiunea de omisiune a sesizării comisă din culpă). 


ə De regulă, infracțiunile-tip împreună cu variantele acestora sunt 
cuprinse în acelaşi articol, cum ar fi, spre exemplu, infracţiunea de înșelăciune 
care este prevăzută în varianta-tip în alin. (1) al art. 244 C.pen. şi o variantă 
agravată în alin. (2) al aceluiaşi articol. Uneori, din rațiuni de tehnică legislativă, 
variantele se pot construi prin deviaţie pe orizontală şi astfel au fost reglemen- 
tate separat variantele calificate ale infracţiunii de bază, de la care s-a păstrat 
chiar denumirea marginală, cum ar fi, spre exemplu, omorul calificat, furtul 
calificat ori tâlhăria calificată, precum şi variantele atenuate şi agravate, cum ar 
fi, spre exemplu, dispoziţiile art. 308 C.pen. cu denumirea marginală „Infrac- 


ee pi O O 


' În doctrină s-a apreciat în mod întemeiat că variante ale infracțiunii sunt acele variațiuni 
si Care le prezintă infracțiunea în raport cu forma sa tipică, variațiuni determinate de legiuitor 
eee incriminării faptei şi în raport cu variaţiunile pe care le prezintă gradul de pericol 
Edi ui generic al acestora (C. Bulai, Drept penal român, Partea generală, vol. I, Casa de 

ră şi Presă „Şansa” S.R.L., București, 1992, p. 181). 

țiuni de corupție şi de serviciu comise de alte persoane” şi art. 309 C.pen. cu 
denumirea marginală „Faptele care au produs consecințe deosebit de grave”. 
Indiferent de modul cum sunt reglementate, variantele atenuate ori agravate ale 
unei infracțiuni au trăsăturile constitutive ale infracţiunii de bază la care se 
adaugă trăsături agravante sau atenuante, de natură a determina un tratament 
juridic diferit de cel al infracţiunii-tip. (...) varianta agravată sau atenuată a unei 
infracţiuni presupune mai întâi condiţiile conţinutului variantei-tip, la care se 
adaugă anumite elemente circumstanţiale care pot să se refere la aspectul 
material sau moral al faptei, la obiectul sau subiecții faptei ori la locul și timpul 
săvârşirii faptei, imprimându-i acesteia, în abstract, o gravitate mai ridicată sau 
mai redusă. Așadar, aceeași faptă poate fi deci incriminată, pe lângă forma 
tipică, în una ori mai multe variante, agravate sau atenuante, care corespund 
conceptului faptei prevăzute de legea penală în configurația tipică, deose- 
bindu-se de aceasta prin anumite elemente circumstanţiale (.C.C.J., Completul 
pentru dezlegarea unor chestiuni de drept în materie penală, decizia 
nr. 1/2015, www.scj.ro). 


Secţiunea a 3-a. Antijuridicitatea (fapta nu este justificată) 
Subsecţiunea 1. Noţiunea de antijuridicitate 


- a doua trăsătură esenţială a infracţiunii este antijuridicitatea; organele de urmă- 
rire penală sau instanţa de judecată trebuie să stabilească, prin probe, dacă o faptă 
tipică este antijuridică, adică ilicită (nepermisă de legea penală sau extrapenală); 


- în expunerea de motive la Codul penal se reține: caracterul antijuridic (nejusti- 
ficat) al faptei prevăzute de legea penală „presupune că aceasta nu este permisă de 
ordinea juridică, cu alte cuvinte are un caracter ilicit. Astfel, este posibil ca o faptă 
deşi prevăzută de legea penală (tipică — n.n.), să nu fie ilicită, întrucât săvârşirea ei 
este permisă de o normă legală” (de pildă, în cazul în care, în legitimă apărare o 
persoană o lovește pe alta, fapta va fi tipică, însă este permisă de ordinea juridică, 
dacă sunt respectate condiţiile strict şi limitativ prevăzute de lege; cu alte cuvinte, 
legea permite săvârşirea, în anumite condiţii, a unei fapte prevăzute de legea penală); 


- potrivit art. 18 alin. (1) C.pen., o faptă prevăzută de legea penală nu constituie 
infracțiune, dacă există vreuna dintre cauzele justificative prevăzute de lege; astfel, 
constatarea de către organele judiciare că o faptă este tipică, nu implică întotdeauna 
necesitatea ca aceasta să fie şi antijuridică (nejustificată), putând exista vreuna 
dintre împrejurările care înlătură caracterul nejustificat al faptei, reglementate în 
art. 19-22 C.pen., sub denumirea de cauze justificativel; 


! Codul penal din 1969 nu cuprindea nicio referire cu privire la cauzele justificative, 
legitima apărare şi starea de necesitate fiind considerate cauze care înlăturau caracterul penal 
al faptei, prin faptul că lipsea vinovăția ca trăsătură esențială a infracţiunii. Codul penal actual 

- pe lângă aceste cauze justificative generale, care sunt aplicabile tuturor infrac- 
tiunilor, există şi unele cauze justificative speciale!, prevăzute în partea specială a 
Codului ori în legislaţia specială [de pildă, 1. cauza justificativă specială reglementată 
de art. 201 alin. (6) C.pen., care permite medicului care are specialitatea obste- 
trică-ginecologie să procedeze, în anumite condiţii la întreruperea cursului sarcinii; 
2. cauza justificativă prevăzută de art. 203 alin. (2) C.pen., când fapta nu constituie 
infracţiunea de lăsarea fără ajutor a unei persoane aflate în dificultate dacă, prin 
acordarea ajutorului, autorul s-ar expune unui pericol grav cu privire la viața, 
integritatea corporală sau sănătatea sa; 3. cauza justificativă specială prevăzută de 
art. 272 alin. (2) C.pen., potrivit căreia nu constituie infracțiunea de influențare a decla- 
rațiilor înţelegerea patrimonială dintre infractor și persoana vătămată, intervenită în 
cazul infracţiunilor pentru care acțiunea penală se pune în mișcare la plângere 
prealabilă sau pentru care intervine împăcarea; 4. cauza justificativă specială prevăzută 
de art. 277 alin. (4) C.pen., potrivit căreia nu constituie infracțiunea de compromiterea 
intereselor justiției fapta prin care sunt divulgate ori dezvăluite acte sau activități vădit 
ilegale comise de autorități într-o cauză penală]; 


- cauzele justificative speciale trebuie distinse de ipotezele speciale de înlăturare 
a tipicităţii?; de pildă, art. 226 alin. (4) C.pen. stipulează o serie de ipoteze care 
conduc la reținerea lipsei tipicității faptei prevăzute de art. 226 alin. (1) şi (2) C.pen., 
prin înlăturarea cerinței esențiale a comiterii faptei fără drept; toate cele patru situaţii 
stipulate de art. 226 alin. (4) C.pen. înlătură prima trăsătură esenţială a infrac- 
țiunii (tipicitatea), iar nu cea de-a doua trăsătură esenţială a infracţiunii, res- 
pectiv antijuridicitatea; tot astfel, apreciez că în cazul infracţiunii de folosirea 
funcţiei pentru favorizarea unei persoane, art. 301 alin. (2) C.pen. nu stipulează cauze 
justificative speciale, ci două ipoteze particulare în care fapta nu este tipică (condiții 
negative de tipicitate): 1. în cazul emiterii, aprobării sau adoptării actelor normative 
şi 2. în cazul exercitării unui drept recunoscut de lege sau a îndeplinirii unei obligații 
impuse de lege, cu respectarea condiţiilor și limitelor prevăzute de aceasta; 


- cauzele justificative înlătură numai caracterul antijuridic (ilicit) al faptei prevă- 
Zute de legea penală, iar nu vinovăția, sub forma imputabilităţii faptei; 

- Pentru a se reține existența unei cauze justificative este necesar ca prin rapor- 
tare la data săvârşirii faptei prevăzute de legea penală, pe de o parte, să fie întrunite 
toate condiţiile prevăzute de lege (elementul obiectiv al cauzei justificative) şi, pe de 
altă parte, ca făptuitorul să fi conştientizat că acționează în aceste condiții (elementul 


EEE e a 


a calificat explicit legitima apărare şi starea de necesitate drept cauze justificative, adăugând 

pe lângă acestea şi alte două: consimțământul persoanei vătămate, precum și exercitarea unui 

drept și îndeplinirea unei obligații. 

a | Aceste cauze justificative speciale vor fi descrise odată cu analiza infracțiunilor care le 
“prind, în M. Udroiu, Drept penal. Partea specială, ed. a 6-a, Ed. C.H. Beck, București, 2019. 

Sa i literatura de specialitate (a se vedea S. Bogdan, D.A. Serban, Drept penal. Partea 
i a ă, Ed, Universul Juridic, Bucureşti, 2017, p. 290-293) aceste ipoteze sunt considerate a 
condiţii negative de tipicitate. 

subiectiv al cauzei justificative)! prin urmare, la fel ca în cazul primei trăsături 
esenţiale când organele judiciare evaluează tipicitatea obiectivă şi subiectivă a faptei 
concrete, și în cazul cauzelor justificative se va analiza pe de o parte aspectele 
obiective rezultate din cuprinsul normei penale, şi, pe de altă parte, poziţia subiectivă 
a autorului vizavi de acţiunea sa; în plus, în literatura de specialitate? s-a arătat că, 
pentru a da efecte cauzei justificative, este suficient ca aceasta să existe în mod 
obiectiv, iar autorul să acționeze având cunoştinţă de existența ei, fără a fi însă 
necesar ca acțiunea acestuia să fi fost motivată de finalitatea care stă la baza acesteia 
(de a salva valoarea socială protejată); astfel, se menţionează că, atât timp cât scopul 
concret urmărit de cel care acționează în condiţiile unei cauze justificative se situează 
dincolo de scopul prevăzut de normă şi implică realizarea acestuia din urmă, va fi 
reținută incidența cauzei justificative; 


- constatarea existenţei unei cauze justificative produce efecte cu privire la faptă 
(in rem), care este considerată licită, fiind pe cale de consecință înlăturat caracterul 
penal al acesteia; în aceste condiţii consider că este discutabilă reținerea tipicității 
subiective a favorizării făptuitorului în ipoteza în care cu privire la fapta prevăzută de 
legea penală comisă se reține o cauză justificativă (de pildă, legitima apărare); 

- deoarece efectele cauzelor justificative se produc in rem, acestea nu vor fi limitate 
doar la autorul (coautorii) faptei, ci se extind și asupra celorlalți participanți (complici 
sau instigatori), fapta acestora fiind de asemenea justificată [art. 18 alin. (2) C.pen.]; 


- în situaţia în care se constată existența unei cauze justificative, ca urmare a 
reţinerii impedimentului la punerea în mișcare sau la exercitarea acțiunii penale 
prevăzut de art. 16 alin. (1) lit. d) teza I C.proc.pen., organele de urmărire penală 
trebuie să dispună clasarea, iar instanța de judecată dispune achitarea; dispoziţiile 
art. 18 C.proc.pen. nu permit suspectului sau inculpatului să solicite continuarea 
procesului penal în ipoteza în care impedimentul la punerea sau exercitarea acţiunii 
penale reţinut de procuror sau de instanţă constă într-o cauză justificativă,; 


- reținerea unei cauze justificative înlătură posibilitatea aplicării de pedepse, 
măsuri educative, măsuri de siguranță; deopotrivă, în principiu, nu se poate dispune 
obligarea inculpatului în latura civilă a procesului penal. 


1 În acelaşi sens, a se vedea F. Srreteanu, D. Niţu, op. cit., vol. I, p. 347; I. Pascu, Legitima 
apărare în noua reglementare, în R.D.P. nr. 1/2003, p. 34. 

2 F, Streteanu, D. Niţu, op. cit., vol. I, p. 347-348. Aceștia autori subliniază următoarele: 
„De aceea, chiar dacă atitudinea autorului nu este în mod necesar una morală, nu există niciun 
motiv pentru a refuza incidența unei cauze justificative atunci când el se foloseşte de aceasta 
pentru a comite o acțiune permisă și a produce un rezultat permis în condiţiile date, dar 
acționează pe baza unei motivații interne diferite de cea care constituie fundamentul respec- 
tivei cauze justificative. În măsura în care scopul urmărit de cel care acționează nu implică și 
realizarea scopului avut în vedere de legiuitor în reglementarea cauzei justificative, efectele 
acesteia trebuie refuzate”. 

_ Subsecţiunea a 2-a. Cauzele justificative 


“81, Legitima apărare 


1.1. Noţiune 
— y . s. xl Aati ài . A A = 
- este cauza justificativă' care înlătură caracterul penal al faptei constând în apă- 


rarea realizată prin săvârşirea unei fapte prevăzute de legea penală, pentru a împie- 
dica un atac material, direct, imediat și injust care pune în pericol persoana celui care 
se apără, a altuia, drepturile acestora sau un interes general, dacă apărarea este 
proporţională cu gravitatea atacului? [art. 19 alin. (2) C.pen.]; 


- legea instituie o prezumție relativă de legitimă apărare în cazul în care atacul 
constă în fapta unei persoane de a pătrunde ori de a încerca să pătrundă fără drept 
prin violență, viclenie, efracţie sau prin alte asemenea mijloace ori în timpul noptii, 
într-o locuinţă, încăpere, dependinţă sau loc împrejmuit ținând de acestea”, iar apă- 
rarea prezumată legitimă este comisă printr-o faptă prevăzută de legea penală pentru 
a respinge pătrunderea fără drept, necesară pentru înlăturarea atacului și proporțio- 
nală cu gravitatea acestuia; 


- spre deosebire de Codul penal din 1969, Codul penal nu asimilează excesul 
justificat de apărare legitimei apărări, drept cauză justificativă, calificându-l drept 
cauză de neimputabilitate, în art. 26 C.pen., sub denumirea de exces neimputabil. 


1.2. Condiţiile legitimei apărări 
1.2.1. Condiţii privind atacul“ 


a) să existe un atac material; 


- se exercită prin violență fizică sau prin mijloace care pun în pericol fizic 
valoarea socială protejatăs; 


Ca Bi a A i AP UI a a EI Ja sa N IE Re 


! Codul penal a renunţat la viziunea Codului penal din 1969 potrivit căreia legitima 
apărare era întemeiată pe lipsa vinovăţiei celui care se apără, ca urmare a existenței unei 
constrângeri morale şi a imposibilității acestuia de a-şi manifesta liber voința, şi plasează 
legitimna apărare în rândul cauzelor justificative ce operează in rem. 

? Spre deosebire de Codul penal din 1969, Codul penal actual a înlocuit noțiunea de interes 
Obștesc cu cea de interes general şi nu mai menţine între condiţiile necesare atacului cerința ca 
Acesta să pună în pericol grav persoana sau drepturile celui atacat ori interesul obștesc, aceasta 
urmând a fi luată în considerare cu ocazia analizei proporţionalității apărării cu atacul. 
~ Ín Codul penal se remarcă, pe de o parte, o limitare a spațiilor în care pătrunderea sau 
incercarea de pătrundere prin violență, viclenie, efracție sau alte asemenea mijloace este 
i atacului, iar, pe de altă parte, o extindere a categoriilor de acțiuni de pătrundere sau 
„_ “Creare de pătrundere care sunt prezumate a fi atac, prin adăugarea celor comise, în orice mod, 
n timpul nopții. 

Conditiile privind atacul din Codul penal actual sunt, în principiu, similare cu cele din 
odul penal din 1969. 

n doctrină (MI. Mărculescu-Michinici, M. Dunea, op. cit., p. 353) s-a arătat că atacul 

material constituie o formă de manifestare agresivă a unei persoane care este îndreptată asupra 


180 Sinteze de drept penal. Partea generală 


- poate consta fie într-o faptă comisivă, fie într-o faptă omisivă proprie ori impro- 
prie (comisivă prin omisiune), în ipoteza în care prin omisiune se aduce o atingere 
materială valorii sociale protejate de norma penală; 


- nu este necesar ca atacul să se materializeze întotdeauna într-o infracțiune con- 
sumată sau epuizată, putându-se obiectiva și într-o tentativă idonee la o infracțiune, 
chiar dacă legea nu o incriminează [de pildă, în cazul în care atacatorul (cu privire la 
care cel care se apără cunoaște că suferise mai multe condamnări definitive pentru 
fapte cu violență) încercă să pătrundă într-o locuinţă, întrucât tentativa la violare de 
domiciliu nu este incriminată)]; 


- nu poate constitui atac material comiterea unei tentative absolut improprii 
(neidonee), o astfel de conduită fiind inaptă să producă un rezultat infracțional!; 


- nu constituie atac material cel exercitat prin violenţe verbale sau scrise (ame- 
nințări, injurii); deopotrivă nu se poate reține caracterul material al atacului doar în 
considerarea unei stări conflictuale anterioare ori în cadrul unor discuţii contradictorii 
în care părţile îşi aduc reproşuri, dacă aceste împrejurări nu sunt urmate de acte de 
violență fizică; riposta la astfel de atacuri poate fi analizată din perspectiva provo- 
cării, ca circumstanță atenuantă legală. 


b) atacul să fie direct; 


- acțiunile sau inacţiunile să creeze un pericol care amenință direct persoana și 
drepturile acesteia sau un interes general”; 


- nu este necesară existența unui contact fizic nemijlocit între agresor şi victimă 
sau valoarea ocrotită prin legea penală (de pildă, în cazul atacului constând prin 
asaltul cu un cuţit asupra celui care se apără, acesta din urmă nu trebuie să aștepte să 
fie agresat pentru a riposta în legitimă apărare, atacul fiind în mod evident îndreptat 
împotriva sa şi având caracter iminent), însă nici nu trebuie să existe între aceştia un 
obstacol pe care agresorul nu îl poate depăşi (de exemplu, un gard de beton înalt de 
doi metri situat între victimă și agresorul care doreşte să o lovească cu o bâtă). 


atributelor/drepturilor unei alte persoane şi care tinde către producerea unui rezultat material, 
obiectiv, perceptibil şi concret. 

! Nu trebuie confundată ipoteza tentativei neidonee, care nu poate fi asimilată unui atac, cu 
alte forme de manifestare care nu au natura unei tentative neidonee, însă pot conduce la 
înlăturarea caracterului infracţional fie ca urmare a reţinerii constrângerii fizice sau morale, fie 
a erorii asupra antijuridicităţii, lipsind în aceste ipoteze imputabilitatea faptei, iar nu antijuri- 
dicitatea ei (de pildă, în ipoteza în care apărarea are loc în condiţiile în care percepția celui 
făptuitorului este aceea că se află în faţa unui veritabil atac, pe când pretinsul atacator dorea să 
facă o farsă). 

2 În ceea ce priveşte componenta spaţială a atacului, în doctrină (M.I. Mărculescu-Michinici, 
M. Dunea, op. cit., p. 353) s-a arătat că atacul este direct ori de câte ori în raport cu tipul său şi 
de mijloacele de aducere la îndeplinire, respectiv de rezultatul tipic, obstacolele (aparent) 
interpuse între agresor şi victimă sunt formale, lipsite de o eficiență practică efectivă în 
îndepărtarea aptitudinii de producere a rezultatului. 

c) atacul să fie imediat; 


- atacul să fie actual (în curs de desfășurare) sau iminent (dacă desfăşurarea aces- 
tuia este o certitudine, nu o eventualitate); legea nu impune celui care se apără 
obligaţia de a aştepta ca atacul material să fie efectiv declanșat, în condiţiile în care 
iminenţa atacului era indubitabilă faţă de dinamica faptelor şi de comportamentul 
atacatorilor (evaluat inclusiv prin raportare la obiectele cu care erau înarmaţi, la 
antecedentele violente cunoscute ale acestora etc.); 


- nu se va reţine îndeplinirea acestei condiţii dacă atacul este eventual, iar nu 
iminent, sau atunci când atacul este deja consumat, nemaifiind actual; 


- dacă atacul constă în săvârșirea unei infracţiuni, în general, acesta își pierde 
caracterul imediat odată cu consumarea ori epuizarea infracțiunii; ca excepție, acest 
caracter poate să dispară şi atunci când a fost realizată numai o tentativă la infrac- 
țiune (de pildă, în cazul tentativei imperfecte la săvârşirea infracțiunii de omor, când 
activitatea infracțională a fost întreruptă de intervenția strigătului public); 


- pot exista însă şi situații în care caracterul imediat al atacului să persiste şi în 
intervalul de timp situat imediat după consumarea infracțiunii, cum este cazul infrac- 
țiunilor cu rezultat reversibil (de exemplu, în situaţia în care victima, imediat după ce 
a fost tâlhărită, exercită violenţe asupra infractorului pentru a-și recupera bunul de 
care a fost deposedată); în ipoteza în care rezultatul infracțiunilor este ireversibil 
consumarea atacului este simultană cu consumarea infracțiunii!. 


Ik Prin atac imediat se înțelege un atac iminent, adică pe punctul de a se 
dezlănțui, sau un atac în curs de desfășurare. În ambele situații se cere ca 
pericolul pe care îl produce atacul să fie pe punctul de a se ivi (iminent) sau să 
se fi ivit (actual). Iminenţa sau actualitatea atacului este dată de durata de timp 
aproape imperceptibilă dintre atac şi pericolul grav ce amenință persoana sau 
interesele ei, încât acțiunea în apărare se impune. Când intervalul dintre înce- 
perea atacului și pericolul ce îl prezintă este mai îndelungat, atributul imediat 
cerut de lege nu este realizat. Cu alte cuvinte, într-un atare caz pericolul nu mai 
constituie o realitate prezentă, ci este vorba de eventualitatea survenirii perico- 
lului, deci de o ameninţare cu producerea unui pericol (Trib. Suprem, decizia 
nr. 354 din 13 februarie 1981, în Repertoriu 1981-1985, p. 132). 


IR De esența legitimei apărări este existența unei agresiuni, a unui atac 
care pune în pericol grav persoana sau drepturile acesteia ori un interes general 
şi care creează necesitatea unei acţiuni de apărare imediată, adică de înlăturare a 
atacului înainte ca acesta să vatăme valorile amenințate. Or, în cauză, se constată 
Că nu sunt îndeplinite nici condiţiile referitoare la atac şi nici cele referitoare la 


i In acelaşi sens, a se vedea F. Streteanu, D. Niţu, op. cit., vol. I, p. 356; Ctin. Mitrache, 
au dtrache, op. cit., p. 177; L. Biro, Cu privire la posibilitatea invocării legitimei apărări 
h oe atacul îndreptat împotriva patrimoniului constă, într-un furt consumat, în L.P. 
Precu 61, p. 86-87; O.A. Stoica, Considerații referitoare la infracțiunea de ultraj cu violență, 

m ȘI asupra legitimei apărări cu privire la avutul obştesc, în L.P. nr. 8/1960, p. 88. 

apărare. Astfel, la momentul la care inculpatul a început să exercite acțiuni 
violente cu cuțitul asupra victimelor, nu exista un atac actual sau iminent din 
partea vreunei persoane din grupul advers asupra sa sau asupra vreunei alte per- 
soane din grupul care îl însoțea, iar între vătămarea martorului G.A. şi violențele 
exercitate de inculpat s-a scurs un interval de timp, existând posibilitatea 
înlăturării atacului prin alte mijloace, nu prin săvârșirea unor fapte prevăzute de 
legea penală. În momentele în care inculpatul a aplicat loviturile cu cuțitul 
asupra celor două victime, atacul nu era în curs de executare şi nici pe punctul 
de a se declanşa. Infracţiunile au fost comise după ce grupul din care făceau 
parte victimele încerca să părăsească în fugă zona, fiind urmărit de grupul incul- 
patului. În aceste momente, în care victima P.M. fugea, inculpatul i-a aplicat 
acestuia o lovitură de cuțit în spate, după care l-a abandonat, întrucât observase 
că victima T.A. se împiedicase şi căzuse, momente în care, profitând de imposi- 
bilitatea acesteia de a se apăra, i-a aplicat o lovitură de cuțit în partea stângă a 
toracelui, urmată și de alte violențe cu pumnul și mânerul cuţitului în cap. Acţiu- 
nile vătămătoare ale inculpatului au fost plasate în timp și în afara intervalului în 
care atacul putea fi iminent şi a momentului în care acesta putea fi consumat, 
astfel că cerința necesităţii nu a fost îndeplinită, întrucât actul pe care l-a invocat 
recurentul inculpat nu era nici iminent şi nici nu mai era actual (I.C. C.J., secția 
penală, decizia nr. 945/2009, www.legalis.ro). 


d) atacul să fie in just; 


- atacul să fie exercitat de o persoană responsabilă şi nu trebuie să fie permis de 
lege (de pildă, opunerea de rezistență la prinderea în flagrant de către organele de 
poliţie, prin comiterea unei fapte prevăzute de legea penală, nu poate justifica 
reținerea legitimei apărări, întrucât atacul nu este injust); 


- nu se poate vorbi de caracterul injust al atacului unui animal, cu excepţia situației în 
care animalul a fost determinat să acţioneze astfel de o persoană responsabilă (de exeni- 
plu, în cazul în care proprietarul unui Rottweiler asmute câinele asupra unui vecin); 


- în mod justificat s-a arătat în doctrină! că „nu se poate admite legitima apărare 
în cazul unor acţiuni care sunt ele însele acoperite de legitimă apărare, lipsind carac- 
terul injust. Astfel, terțul care intervine în sprijinul atacatorului nu poate beneficia de 
legitimă apărare, căci acţiunea celui care se apăra nu avea caracter injust. În schimb, 
dacă apărarea depăşeşte limitele proporţionalităţii, ea devine injustă și poate, la 
rândul său, genera o legitimă apărare”, în acest sens, în jurisprudenţă s-a reţinut exis- 
tența unui veritabil atac injust în ipoteza în care în cadrul unor agresiuni fizice 
reciproce unul dintre combatanți scoate un cuţit şi exercită un atac asupra vieţii incul- 
patului încercând să îl lovească în zona pieptului; această acţiune, chiar exercitată în 
apărare, iese de sub sfera posibilei protecţii oferite de cauza justificativă a legitimei 
apărări dobândind un caracter ilicit, constituind un atac îndreptat asupra vieții 
inculpatului (a se vedea opinia separată la decizia nr. 905/2016 a Curţii de Apel 
Oradea, secția penală, nepublicată); 


! F, Streteanu, D. Niţu, op. cit., p. 359. 

- nu este necesar ca atacul să constea întotdeauna într-o faptă prevăzută de legea 
penală şi nici ca acesta să fie săvârșit cu intenţie, putându-se reţine existența 
Jegitimei apărări şi în situația unui atac injust comis din culpă, 

- în cazul în care iniţial exista o justificare legală pentru a acționa, atacul trebuie 
să rămână în limite legale pentru a nu deveni injust, de pildă, persoana cu privire la 
care se pune în executare un mandat de arestare şi care reacționează violent față de 
acțiunea autorităţilor nu poate invoca în susținerea sa faptul că potrivit propriei 
interpretări a considerat atacul ca injust (ceea ce a justificat reacţia sa în legitimă 
apărare) decât dacă actele autorităților (organelor de poliție) sunt în mod evident 
ilegale, acțiunea organelor statului fiind prezumată relativ a fi legală şi provenind de 
la o autoritate competentă; 


- pentru a se reține legitima apărare în situația atacului venit din partea unei per- 
soane iresponsabile este necesar ca cel care se apără să nu cunoască starea de ires- 
ponsabilitate a agresorului, în caz contrar urmând a se analiza dacă sunt îndeplinite 
condiţiile stării de necesitate!; dacă apărarea este efectuată de un iresponsabil împo- 
triva atacului unei persoane responsabile, se va reține iresponsabilitatea drept cauză 
care înlătură caracterul penal al faptei (cauză de neimputabilitate) numai dacă nu sunt 
întrunite condițiile legitimei apărări, care, fiind o cauză justificativă, are întâietate. 


e) atacul să fie îndreptat împotriva celui care se apără, împotriva altei per- 
soane, a drepturilor acestora ori a unui interes general. 


- atacul poate viza una sau mai multe persoane fizice (de pildă, atacul îndreptat 
împotriva vieţii sau al integrității fizice ori împotriva libertății şi integrității sexuale) 
ori persoane juridice şi drepturile acestora, un interes general al statului ori al unei 
persoane juridice de interes național (de pildă, în cazul în care o persoană se pregă- 
teşte să detoneze o bombă pe care o are asupra sa); 


- în cazul în care o persoană încercă să se sinucidă, acţiunea sa constituie un atac 
(împotriva propriei persoane) în sensul art. 19 alin. (2) C.pen., față de care se poate 
interveni în legitimă apărare; 

- în principiu, nu prezintă importanță dacă persoana împotriva căreia se exercită 
atacul era sau nu capabilă. 


Spre deosebire de Codul penal din 1969, Codul penal nu mai prevede drept con- 
diție a atacului ca acesta să pună în pericol grav persoana sau drepturile celui atacat 
2 i interesul general; se renunță astfel la condiția ca atacul să prezinte o anumită gra- 
vitate; astfel, poate fi constată îndeplinirea condițiilor atacului chiar şi atunci când 
acesta nu este grav, dacă sunt îndeplinite celelalte condiții enumerate mai sus. 


E N N. 


= acelaşi sens, a se vedea Ctin. Mitrache, C: Mitrache, op. cit., p. 178, care apreciază că în 
ai dator stării de iresponsabilitate legitima apărare vine în concurs cu eroarea; în 
reține a toate ipotezele indiferent de cunoaşterea sau nu a stării de iresponsabilitate se va 

&itima apărare (F. Strefeanu, D. Niţu, op. cit., vol. I, p. 360), respectiv starea de necesitate 


` Bulai, B, Bulai, Drept penal. Partea generală, Ed. Universul Juridic, București, 2013, p. 243). 


184 Sinteze de drept penal. Partea generală 


1.2.2. Condiţii privind apărarea 


a) apărarea trebuie să constituie o faptă prevăzută de legea penală (tipică); 


- fapta poate rămâne în forma tentativei sau poate fi consumată; poate fi o infrac- 
iune simplă sau o infracțiune complexă; 


- nu prezintă importanță încadrarea juridică a faptei (formă de bază sau variantă 
agravată, infracțiune contra vieții sau contra integrității corporale); 


- fapta prevăzută de legea penală poate fi săvârşită cu intenție, praeterintenție sau 
din culpă! (pentru această ultimă ipoteză se poate imagina următoarea situaţie: 
victima, atacată de două persoane, fuge pentru a scăpa; agresorii o urmăresc şi la un 
moment dat, în vederea prinderii acesteia, care se îndrepta spre scara unui bloc, se 
despart pentru a o încercui; se va reține legitima apărare şi în cazul în care victima 
urmărită de unul dintre agresori lovește, din culpă, cu uşa de la intrare din bloc pe cel 
de-al doilea care o aştepta în scara blocului pentru a o prinde); indiferent de forma de 
vinovăţie cu care este comisă fapta tipică făpruitorul trebuie să aibă cunoștință de 
atac şi să acţioneze pentru a-l înlătura, 


IR Există legitimă apărare și atunci când făptuitorul s-a apărat lovind cu 
pumnii şi picioarele pe victima agresoare care, datorită stării de ebrietate în care 
se găsea, a căzut şi s-a lovit cu capul de solul îngheţat, suferind leziunile ce i-au 
provocat moartea (Trib. Suprem, secția penală, decizia nr. 2415/1976, în Reper- 
toriu 1976-1980, p. 235). 


- apărarea poate fi realizată fie de cel împotriva căruia se îndreaptă atacul, fie de o 
altă persoană (de pildă, părintele care intervine pentru salvarea propriului copil care 
era agresat de către părintele unui coleg de clasă), este necesar ca cel care se apără 
sau cel care apără pe altul, drepturile acestuia sau interesul general să fie conștient de 
existența atacului şi de implicațiile faptei sale; 

- este posibil ca fapta prevăzută de legea penală comisă de persoana fizică să 
constituie și o faptă tipică săvârșită de persoana juridică în numele ori în interesul 
căreia acționează persoana fizică (de exemplu, pentru a împiedica intrarea într-un bar 
a unui un grup de clienți recalcitranți care voiau să devasteze localul, conducerea 
societății decide să folosească prin intermediul unor angajați arme cu gaze lacri- 
mogene, care produc vătămări corporale). 


b) apărarea să fie necesară pentru respingerea atacului; 


- apărarea trebuie să fie realizată între momentul în care atacul a devenit iminent 
şi momentul în care s-a consumat şi să fie aptă prin natura ei să înlăture atacul, 


- nu prezintă importanță dacă cel care se apară putea să prevadă în mod rezonabil 
iminența atacului sau dacă acesta a fost inopinat; 


- apărarea nu trebuie să fie prematură (înainte ca atacul material să fie iminent) şi 
nici tardivă (după încetarea atacului); 


! În acelaşi sens, a se vedea F. Streteanu, D. Niţu, op. cit., vol. I, p. 365. 


Trăsăturile esenţiale ale infracțiunii 185 


_ în literatura de specialitate! s-a apreciat că, în principiu, apărarea trebuie să fie 
realizată împotriva agresorului, iar nu a bunurilor acestuia; ca excepţie se va reține 
Jegitima apărare şi în ipoteza în care riposta se îndreaptă împotriva bunului folosit de 
agresor la atac, cât şi în situaţia în care pentru a salva victima din mâinile agresorului 
cel care se apără începe să distrugă un bun; 


- trebuie ca apărarea să aibă caracter idoneu, adică să fie aptă a conduce la respin- 
gerea atacului; în acest sens, în doctrină? s-a subliniat că se va aprecia in abstracto 
caracterul idoneu al actelor având în vedere natura lor, și nu prin raportare la şansele 
concrete ca acele acte să asigure respingerea cu succes a atacului, 


- nu este necesar ca săvârşirea faptei prevăzute de legea penală să fie singura cale 
de înlăturare a atacului”, ca în cazul stării de necesitate unde acţiunea de salvare 
trebuie să fie singura modalitate de înlăturare a pericolului; persoana care se apără 
sau cea care intervine în scopul de a-l apăra pe cel atacat poate opta între modalitățile 
alternative posibile pentru înlăturarea atacului, în măsura în care apărarea este 
îndreptată împotriva agresorului şi proporțională cu gravitatea atacului; astfel, nu se 
poate înlătura incidenţa cauzei justificative doar în considerarea faptului că cel care 
se apără nu a optat pentru o altă soluţie pentru înlăturarea atacului; 


c) apărarea trebuie să fie îndreptată împotriva agresorului; 


- persoana care se apără trebuie să săvârșească fapta împotriva agresorului, nu a 
unui tert (de pildă, cel care a avut numai rolul de instigator la agresiune) ori a bunu- 
rilor agresorului; 


- în cazul în care există victime colaterale ca urmare a actelor de apărare îndrep- 
tate asupra agresorului, răspunderea penală a celui care se apără ar putea fi înlăturată 
dacă sunt întrunite condițiile stării de necesitate ori ale erorii de fapt; 


- ca excepţie, în cazul în care agresorul săvârşeşte atacul prin intermediul unui 
câine/animal periculos, apărarea poate consta și în săvârşirea unei fapte penale îndrep- 
tate împotriva unui bun al agresorului (de pildă, omorârea animalului periculos). 


Ik În cauză nu poate fi reținută legitima apărare, deoarece inculpatul nu a 
comis fapta pentru care a fost trimis în judecată împotriva presupuşilor atacatori. 
În concret trebuie să existe o acţiune ilicită a unei persoane, iar persoana atacată 
să săvârşească o faptă prevăzută de legea penală împotriva atacatorului. Instanţa 
reţine însă că inculpatul a fost acuzat de comiterea infracțiunii de tulburarea 
ordinii şi liniştii publice, relaţiile sociale vătămate neavând nicio legătură cu 
persoana atacatorilor. Nu se poate reţine în nicio situaţie legitima apărare în 
cazul comiterii infracţiunii de tulburarea ordinii şi liniştii publice, deoarece 
subiectul pasiv, respectiv societatea, nu poate fi autorul unui atac care să justi- 
fice o apărare. Doctrina şi jurisprudenţa sunt constante în a aprecia că în cazul în 


slean DOI N SII Ie 
E. Streteanu, D. Niţu, op. cit., vol. I, p. 366, precum și T. Pop, op. cit., p. 526. 
F. Streteanu, D. Niţu, op. cit., vol. I, p. 366. 
In același sens, a se vedea C. Bulai, B. Bulai, op. cit., p.246; Ctin. Mitrache, C. Mitrache, 
OP. cit., p. 178. 

care o persoană, victima unui atac, comite o faptă prevăzută de legea penală 
împotriva altei persoane decât atacatorul sau împotriva oricărei alte valori 
sociale pentru a se apăra, situaţia trebuie examinată din perspectiva stării de 
necesitate. În aceste situaţii atacul material, direct, imediat şi injust devine un 
pericol iminent (de exemplu, inculpatul, fiind atacat, trage cu pistolul pentru a se 
salva tulburând ordinea şi liniştea publică, situaţie care, dacă ar fi existat, ar fi 
putut justifica starea de necesitate). În cauză însă, astfel cum s-a arătat, 
inculpatul nu era supus niciunui atac, astfel că nu sunt îndeplinite nici condiţiile 
stării de necesitate (datorită lipsei unui pericol iminent) (Jud. Sectorului 5 
București, secția penală, sentința nr. 2034 din 14 octombrie 2015, în A. lugan, 
C.pen. adnotat). 


d) apărarea să fie precedată de atac; 
e) apărarea să fie proporțională cu atacul. 


- apărarea să fie realizată prin săvârşirea unei fapte prevăzute de legea penală 
(tipică) a cărei gravitate este mai mică decât cea a atacului ori apropiată de acesta; 


- prin renunțarea la condiţia prevăzută de Codul penal din 1969, şi anume ca 
pericolul pe care îl produce atacul să fie grav, Codul penal actual legitimează apă- 
rarea, chiar şi atunci când atacul produce un pericol de o gravitate mică sau 
mijlocie, fiind însă necesar ca apărarea să fie proporțională cu atacul (de pildă, va fi 
în legitimă apărare și persoana care, după ce a fost lovită de două ori cu palma peste 
față de agresor, parează, printr-un procedeu de autoapărare, o nouă lovitură cu 
piciorul provenind de la agresor, fapt ce îi provoacă acestuia din urmă o leziune 
traumatică la nivelul tibiei; în acest caz, se va reține legitima apărare, pericolul cu 
care era ameninţată victima nefiind grav, iar apărarea este proporțională cu atacul); 


- aprecierea proporționalităţii se realizează în funcție de împrejurările concrete în 
care a avut loc atacul și apărarea, de valorile ce au fost sau ar fi putut fi afectate, de 
constituția sau abilităţile fizice ale persoanelor angrenate, de obiectele folosite în 
atac, respectiv în apărare, de profilul psihologic al combatanţilor (relevat eventual 
prin intermediul unei expertize psihologice) etc.; 


C a Nu există legitimă apărare în situația în care inculpatul, aflat într-o 
discotecă unde partea vătămată, fiind sub influența băuturilor alcoolice, l-a 
stropit cu bere şi a încercat să îl trântească, a reacționat lovind victima cu 
capul în față, fracturându-i doi dinți (C.A. Constanţa, secția penală, decizia 
nr. 61/2001, în C.P.J. 1999-2002, p. 318). 


- constatarea unei disproporţii între atac şi apărare nu echivalează întotdeauna cu 
existența caracterului infracțional al faptei; deşi Codul penal nu mai asimilează 
excesul de apărare legitimei apărări în ipoteza în care făptuitorul, din cauza tulbu- 
rării sau temerii, a depăşit voluntar ori involuntar limitele unei apărări proporționale 
cu gravitatea pericolului și cu împrejurările în care s-a produs atacul, totuşi se va 
putea reţine existența cauzei de neimputabilitate, prevăzută de art. 26 C.pen. (excesul 
neimputabil), care înlătură de asemenea caracterul penal al faptei; 

_ dacă depăşirea limitelor unei apărări proporţionale este determinată de alte cauze, 
se va reține excesul scuzabil, ce reprezintă o circumstanță atenuantă legală [art. 75 
alin. (1) lit. b) C.pen.] pe care instanţa o va avea în vedere la individualizarea pedepsei; 


_ alinierea dreptului intern jurisprudenţei CtEDO! în materia dreptului la viață 
far. 2 parag. 2 lit. a) din Convenţia europeană] impune ca numai o persoană aflată în 
aţa unui atac material, direct, imediat, injust, îndreptat împotriva sa sau a altei 
persoane, prin care se pune în pericol grav numai viața, integritatea, sănătatea sau 
libertatea persoanei, iar nu drepturile acesteia ce au alt obiect decât protecţia 
persoanei sau un interes public, să poată invoca legitima apărare atunci când apărarea 
proporţională are ca efect suprimarea vieţii atacatorului. 


Ik În ceea ce priveşte reținerea stării de legitimă apărare raportată la 
situația de fapt reținută în mod corect de prima instanță, Curtea constată că 
apărarea inculpatului față de ambele părți civile s-a făcut față de un atac material, 
direct, actual, injust, de natură să-i pună în pericol grav integritatea corporală, 
având în vedere şi vârsta inculpatului. Apărarea a fost, în ambele cazuri, îndreptată 
împotriva agresorului, a fost precedată de atac şi era necesară pentru respingerea 
atacului, având în vedere şi faptul că, în lipsa reacției inculpatului, atacul ar fi 
continuat, martorul B. arătând că H.T. şi-a anunţat intenţia de a-l bate pe inculpat, 
iar H.D. se pregătea a îl mai lovi pe inculpat când acesta a reacţionat. Apărarea a 
fost, totodată, proporţională cu gravitatea atacului. Dacă în cazul atacului părții 
civile H.D. această concluzie este una destul de evidentă, având în vedere faptul că 
inculpatul era atacat de o persoană cu mult mai tânără şi cu o capacitate fizică net 
superioară, aflându-se în acel la moment la pământ, fără alte şanse de a se apăra, 
problema proporţionalităţii poate fi pusă în cazul agresiunii părţii civile H.T. În 
acest caz, la aprecierea proporţionalităţii instanţa are în vedere faptul că inculpatul 
era înarmat cu acea halbă cu care însă nu s-a înarmat în mod special, iar folosirea 
halbei pentru a lovi a fost o reacţie spontană, inculpatul răspunzând unei lovituri 
cu mâna tot cu o lovitură cu mâna, în care avea însă halba, fiind excesiv a i se 
pretinde acestuia să fi avut luciditatea de a arunca halba înainte de a lovi. La 
aprecierea acestui criteriu trebuie avute în vedere şi vârsta inculpatului, starea de 
surescitare, faptul că persoana vătămată H.T. s-a îndreptat spre el şi l-a lovit, după 
ce avuseseră în aceeaşi zi un alt conflict, aspecte ce conduc la concluzia că excesul 
de apărare nu i-a fost imputabil inculpatului, surprins de atac şi stăpânit de o 
puternică tulburare. Aşa cum în mod corect a concluzionat şi prima instanţă, apă- 
rarea inculpatului s-a realizat în ambele cazuri faţă de un atac material, direct, 
actual, injust, de natură să-i pună în pericol grav integritatea corporală, propor- 
tional cu gravitatea unei agresiuni care provenea de la două persoane, una dintre 
acestea fiind net superioară fizic inculpatului. La momentul celui de-al doilea atac 
inculpatul era căzut, nu l-a lovit în mod special pe H.D., ci a lovit la întâmplare, 
pentru a îndepărta orice agresor. Are în vedere de asemenea şi faptul că, având în 
vedere succesiunea faptelor, sunt credibile susţinerile inculpatului în sensul că 
dădea cu halba să se apere deasupra capului, fără a vedea în cine dă. Constată, 
Sata e a ad ec 
i se vedea CtEDO, hotărârea din 28 martie 2006, în cauza Perk ș.a. c. Turciei, CEDO, 

ea din 27 septembrie 1995, în cauza McCann c. Marii Britanii. 

totodată, că nu poate fi reţinut dincolo de orice dubiu rezonabil faptul că inculpatul 
a conştientizat amplificarea potenţialului vătămător al obiectului pe care îl ţinea în 
mână prin spargerea halbei (C.A. București, secția penală, decizia nr. 251 din 
16 februarie 2015, www.sintact.ro). 


Ik Legitima apărare propriu-zisă are ca principală caracteristică faptul că 
apărarea este proporțională cu gravitatea pericolului și cu împrejurările în care 
s-a produs atacul. „Excesul de apărare” are ca principală caracteristică depăşirea 
limitei unei apărări proporţionale, pe fondul tulburării sau temerii de care a fost 
stăpânit cel care a săvârşit fapta pentru a înlătura atacul. În sfârşit, legea a ţinut 
seama şi de existența altor situaţii decât cele două menţionate anterior, și anume 
că în cazul depăşirii limitelor apărării cauza acestei depăşiri este, de cele mai 
multe ori, datorată împrejurării că cel atacat nu îşi poate da seama exact de 
natura atacului, de iminența acestuia, de gravitatea pericolului, așa încât, ținând 
seama și de condiţia psihică în care a acţionat, depășirea apărării este oarecum 
explicabilă, în toate cazurile vina primară a acestei depășiri revenind agresorului 
care, în mod firesc, va suferi o parte din riscurile comportării sale. Legea a 
socotit excesul de apărare, atunci când nu este datorat tulburării sau temerii, ca o 
circumstanță atenuantă legală, cunoscută ca „exces scuzabil”. Excesul scuzabil 
desemnează acea ripostă exagerată care nu este determinată de starea de tulburare 
sau temere provocată de atac, ci eventual de sentimentul de indignare, de mânie, de 
revoltă în fața violenței nejustificate (7.C.C.J, secția penală, decizia nr. 686/2008, 
www.legalis.ro). 


1.3. Condiţiile legitimei apărări prezumate 


- în cazul legitimei apărări prezumate operează o inversare a sarcinii probei în 
ceea ce priveşte condiţiile atacului; prin urmare, în privinţa acestei instituţii abor- 
darea trebuie să fie, în principal procesuală, întrucât vizează sarcina probei; potrivit 
art. 99 C.proc.pen., în acțiunea penală (exercitată din oficiu sau la plângerea preala- 
bilă a persoanei vătămate) sarcina probei aparține, în principal, procurorului (res- 
pectiv organelor de cercetare penală sub supravegherea procurorului); suspectul 
sau inculpatul beneficiază de prezumția de nevinovăție, nefiind obligat să îşi dove- 
dească nevinovăția, şi are dreptul de a nu contribui la propria acuzare; dacă există 
probe de vinovăţie, suspectul sau inculpatul are dreptul să probeze lipsa lor de 
temeinicie, putând solicita administrarea de probe în apărare; ca excepţie, sarcina 
probei aparţine suspectului sau inculpatului care invocă o cauză justificativă; aşadar, ca 
urmare a prezumției relative de îndeplinire a condiţiilor generale ale atacului, 
organelor de urmărire penală le revine sarcina de a proba neîndeplinirea acestora, iar 
nu suspectului sau inculpatului; practic, prin efectul prezumţiei legale relative, 
suspectul sau inculpatul care invocă legitima apărare prezumată nu mai trebuie 
să dovedească îndeplinirea condiţiilor atacului. 


1.3.1. Condiţii privind atacul 


- atacul trebuie să constea într-o acțiune de pătrundere efectivă sau o încercare 
de pătrundere fără drept într-o locuinţă, încăpere, dependință sau loc împrejmuit 

ținând de acestea, săvârşită prin violență, viclenie, efracţie sau prin alte asemenea 
mijloace ori în timpul nopții, realizată de o persoană responsabilă; 

- pe de o parte, Codul penal limitează sfera spaţiilor acoperite de prezumția de 
legitimă apărare, eliminând locurile împrejmuite sau delimitate prin semne de 
marcare care nu țin de o locuință, încăpere, dependință (de pildă, un teren situat în 
extravilan care a fost împrejmuit de proprietar); pe de altă parte, Codul penal 
prevede o ipoteză nouă de aplicare a prezumţiei, când pătrunderea sau încercarea 
de pătrundere este săvârșită în timpul nopții, în acest din urmă caz nefiind necesar 
ca pătrunderea sau încercarea de pătrundere să fi fost săvârşită prin violență, 
viclenie, efracție sau prin alte asemenea mijloace; 


- prin urmare, pentru a se reţine legitima apărare prezumată, pătrunderea efectivă 
sau încercarea de pătrundere fără drept într-o locuință, încăpere, dependință sau loc 
împrejmuit ţinând de acestea trebuie comisă: 


(î) fie în timpul zilei, însă numai prin violenţă, viclenie, efracție sau prin alte ase- 
menea mijloace; 


(Ë) fie în timpul noptii, indiferent de mijloacele folosite sau de modalitatea de 
pătrundere, fapta trebuie comisă după ce întunericul a luat, în mod real, locul luminii; 
amurgul nu face parte din noapte, spre deosebire de zori, care sunt incluse în această 
noțiune; determinarea concretă a „timpului nopții” se va face după criteriul astronomic, 
care va ţine seama de ora, ziua, luna în care a fost săvârşită fapta; astfel, în viziunea 
Codului penal, se acordă o protecţie celor care se apără încercând să respingă un atac 
nocturn în spaţiile lor private, dacă fapta este comisă în timpul nopţii, Codul penal nu 
instituie şi cerința cumulativă a comiterii ei prin violență, viclenie, efracţie sau prin alte 
asemenea mijloace; 

- trebuie să fie vorba de o încercare de pătrundere sau de o pătrundere efectivă, 
fără drept!, în aceste spaţii, pătrunderea poate echivala cu o violare de domiciliu, 
existând similitudine între aceste spaţii și noțiunea de „domiciliu” prevăzută la 
art. 224 C.pen.; 


- incercarea de pătrundere sau pătrunderea nu trebuie să aibă vreun temei legal; 


 Lovirea repetată, cu urmări mortale, a unei persoane care a pătruns în 
locuinţa făptuitorului noaptea, prin escaladare şi efracţie, și a lovit cu bățul în 
cap pe cel aflat în încăpere constituie un act de legitimă apărare. Faptul că 
victima a fost lovită și pe când încerca să se retragă şi după ce scăpase băţul din 
mână este irelevant, de vreme ce pericolul nu a încetat, ea putându-se înarma din 
nou cu unul din parii aflați la îndemână (.C.C.J., Completul de 9 judecători, 
decizia nr. 429/2003, www.legalis.ro). 


ssa II II 


LE 
In ipoteza în care există o bază legală pentru pătrunderea în spaţiile protejate, nu se mai 
a reține incidența prezumției legale relative de legitimă apărare, suspectul sau inculpatul 
lep; nd totuși beneficia de cauza justificativă, dacă probează întrunirea condițiilor generale ale 
“&ltimei apărări. 

1.3.2. Condiţii privind apărarea 


i 


a) apărarea prin care se respinge pătrunderea sau încercarea de pătrundere 
să constituie o faptă prevăzută de legea penală; 


- apărarea trebuie să urmărească fie respingerea pătrunderii/revenirii în spațiile 
protejate, fie îndepărtarea atacatorului din spațiile protejate; în ipoteza în care, din orice 
motive atacatorul a decis să părăsească spațiul în care a pătruns sau renunță la tentativa 
de pătrundere în spațiul protejat, trebuie evaluată atent existența caracterului actual a 
atacului; 


- dacă apărarea se realizează în scopul de a-l determina pe atacator să părăsească 
locuința, încăperea, dependința sau locul împrejmuit ținând de acestea în care a 
pătruns fără drept în timpul nopții sau prin violență, viclenie, efracție sau prin alte 
asemenea mijloace (de pildă, prin comiterea infracțiunii de violarea de domiciliu) se 
remarcă faptul că fapta prevăzută de legea penală comisă de cel care se apără are loc 
după consumarea infracțiunii comise de atacator!; 


- poate fi săvârşită de orice persoană (fizică sau juridică) care urmăreşte să 
oprească pătrunderea sau să determine pe autorul atacului să părăsească spațiul în 
care a pătruns. 


b) apărarea să fie necesară pentru respingerea atacului; 


c) apărarea să fie proporţională cu atacul. 


Este real că, în speţă, U.C. fusese evacuat din imobilul inculpatului, 
însă în ciuda acestui fapt, el continua să locuiască într-o anexă a casei, proprie- 
tate a celui din urmă (un grajd, „în care locuia victima abuziv”). În plus, până la 
acea dată între cei doi au mai avut loc şi alte incidente, generate de comporta- 
mentul violent al victimei, aceasta continuând însă să încalce interdicţia de 
pătrundere în domiciliul inculpatului. Prin urmare, nu se mai poate vorbi, în 
prezentul context, de o pătrundere singulară, fără drept, în sensul rezultat din 
conţinutul alin. (3) al art. 19 C.pen., ci, dimpotrivă, o obişnuinţă a numitului 
U.C. de a proceda astfel. Chiar dacă s-ar reţine că victima a pătruns, la data 
critică, fără drept în dependinţa (anexa) inculpatului, pentru a se putea reţine 
starea de legitimă apărare se impun a fi date cerinţele reglementate în alin. (2) al 
aceluiaşi articol, în sensul că manifestarea agresivă care a condus la decesul ei, 
respectiv atacul, să fi fost material, direct, imediat şi injust şi, în cazul concret, 
să fi pus în pericol persoana acestuia. În plus, trebuie respectată şi o condiţie 
referitoare la apărare, şi anume ca ea să fie proporţională cu gravitatea atacului. 
Relaţionând la cauza dedusă judecății, din situaţia de fapt mai sus descrisă 
rezultă că incidentul dintre inculpat şi victimă a avut două etape. Astfel, într-o 


l În acest sens în doctrină (F. Streteanu, D. Niţu, op. cit., vol. I, p. 374) s-a arătat că „în 
cazul pătrunderii prin viclenie respingerea nu poate avea loc decât după ce s-a consumat 
pătrunderea, pentru a determina părăsirea spaţiului. (...) în situația în care proprietarul 
locuinţei a fost indus în eroare şi a permis accesul în locuință, iar apoi își dă seama că intrusul 
nu are calitatea de care s-a prevalat, suntem în prezența unui atac — reprezentat chiar de 
simplul refuz de a părăsi locuinţa — care va atrage o apărare legitimă”. 

primă fază, victima l-a atacat pe inculpat cu un par, dar fără a-l vătăma în vreun 
fel (în condiţiile în care nu a probat prezenţa leziunilor pe corpul său), întrucât 
starea de ebrietate avansată în care ea se afla i-a permis celui din urmă să o 
dezarmeze. De la acest moment, nu se mai poate reține că victima mai constituia 
un pericol pentru persoana inculpatului, întrucât conflictul putea să înceteze. 
Or, dimpotrivă, acesta a început să o lovească cu parul peste corp, determinând 
căderea sa la pământ. Ulterior, victima s-a ridicat cu greutate, intrând în anexă. 
În a doua fază, la scurt timp după cele anterior descrise, victima a revenit, de 
data aceasta purtând în mână o furcă, cu care l-a ameninţat pe inculpat (şi care 
nu părăsise locul incidentului, deşi avusese posibilitatea să o facă). Profitând de 
starea în care ea se afla (cu atât mai mult cu cât fusese anterior lovită cu parul), 
inculpatul i-a smuls din mână şi respectivul instrument vulnerant, cauzându-i 
căderea la pământ. În prezentul context, activitatea agresivă manifestată de 
victimă la adresa inculpatului fusese anihilată, nemaijustificând manifestarea 
deosebit de violentă a acestuia, care a lovit-o apoi cu furca pe partea din faţă a 
corpului, cauzându-i leziuni ce au condus la decesul ei. Prin urmare, atacul 
îndreptat de victimă asupra inculpatului ar putea fi apreciat ca unul injust, 
material, direct şi imediat numai din momentul declanşării şi până în momentul 
consumării sale, marcat, în cazul supus analizei, de dezarmarea acesteia. Ulterior 
însă, apărarea a încetat să mai fie legitimă, deoarece nu s-a mai desfăşurat 
împotriva unui atac imediat. Or, actele de violenţă fizică au fost exercitate de 
către inculpat asupra victimei, în ambele faze ale incidentului, exclusiv după 
acest moment, pe fondul tulburării cauzate de manifestarea ei agresivă. Aşadar, 
apărarea, sub forma sa violentă, nu era necesară pentru înlăturarea atacului, în 
condiţiile în care este apreciată ca îndeplinind respectiva cerinţă dacă are loc, 
sub raportul întinderii, după ce atacul a devenit iminent sau actual şi până în 
momentul când acesta a încetat prin dezarmarea ori imobilizarea agresorului, iar 
sub raportul intensității, cât timp a condus la înlăturarea atacului şi nu a depăşit 
gravitatea pericolului care ameninţa dreptul la viaţă al inculpatului. Date fiind 
cele aici expuse, care se adaugă argumentelor reţinute de prima instanţă, 
temeinic s-a apreciat că nu se poate reţine comiterea faptei în stare de legitimă 
apărare (cauză justificativă), pentru ca achitarea sa pentru acest motiv să poată fi 
dispusă (C.A. Suceava, secția penală, decizia nr. 86 din 1 februarie 2016, 
www.sintact.ro). 


IR În cauză, instanța a constatat a fi îndeplinite aceste condiții privind 
atacul. Astfel cum s-a reținut cu ocazia descrierii situației de fapt, din probele 
administrate în cauză a rezultat faptul că persoana vătămată a mers la locuința 
inculpatului, până în pragul uşii, profitând că aceasta era lăsată deschisă, solici- 
tându-i să reducă volumul sunetului, moment în care cei doi au început să își 
adrese reciproc injurii, iar inculpatul T.C. a luat, de pe frigiderul aflat în partea 
stângă a uşii de la intrare, pistolul tip airsoft cu bile, ce îi aparţinea, împuşcând-o 
de două ori pe persoana vătămată, o dată în zona inghinală şi o dată în abdomen. 
Deşi instanţa a înlăturat apărarea inculpatului, conform căreia persoana vătămată a 
pătruns în imobil şi l-a lovit pe inculpat în spate, iar acesta în cădere a luat pistolul 
de pe frigider şi a tras în sus, întrucât această susţinere nu a fost dovedită de niciun 
mijloc de probă administrat în cauză, instanţa a reţinut că persoana vătămată a 
încercat să pătrundă în locuinţa inculpatului, deşi nu a pătruns efectiv. Astfel, s-a 

arătat că, aşa cum însăşi persoana vătămată G.M. a declarat, întrucât uşa 
garsonierei în care domicilia inculpatul era deschisă, acesta a mers până în pragul 
uşii pentru a-i solicita inculpatului să dea muzica mai încet. Instanţa de fond a 
constatat astfel că, deşi nu a pătruns efectiv în interiorul locuinţei inculpatului, 
acţiunea persoanei vătămate echivalează cu o încercare de pătrundere în imobil, 
întrucât din pragul uşii şi până în interiorul locuinţei nu mai era decât un singur 
pas, aceasta realizându-se fără drept, întrucât persoana vătămată nu avea 
consimțământul inculpatului pentru a pătrunde în locuinţa sa. Pentru a se reţine 
legitima apărare prezumată, în condiţiile pătrunderii în timpul nopţii în spaţiile 
enumerate de textul menţionat, este necesar ca pătrunderea efectivă sau încercarea 
de pătrundere să se realizeze după ce întunericul a luat, în mod real, locul luminii. 
Din probele administrate în cauză, respectiv declaraţia martorei N.S., conform 
căreia imediat după aplanarea conflictului a sunat la poliţie pentru a sesiza cele 
întâmplate, precum şi relaţiile comunicate de Serviciul de Telecomunicaţii 
Speciale, din care a reieşit că în data de 19.06.2017, la ora 21:41 a fost înregistrat 
un apel telefonic de pe numărul de telefon, aparţinând martorei N.S., a rezultat că 
persoana vătămată a încercat să pătrundă în locuinţa inculpatului după ora 21:15, 
respectiv după apusul soarelui, oră la care întunericul luase în mod normal locul 
luminii. Ca atare, instanţa a constatat că încercarea de pătrundere în locuinţa 
inculpatului a fost realizată în timpul nopţii. Cu privire la apărare, instanța a reţinut 
că apărarea prin care s-a respins pătrunderea sau încercarea de pătrundere trebuie 
să constea într-o faptă prevăzută de legea penală şi să fie necesară pentru 
respingerea atacului, dar şi proporțională cu atacul. Instanţa a constatat că primele 
două condiţii sunt întrunite, dat fiind faptul că infracţiunea de lovire sau alte 
violenţe a fost săvârşită pentru ca inculpatul să respingă încercarea de pătrundere 
în locuinţa sa a persoanei vătămate. Deşi inculpatul ar fi putut recurge şi la alte 
mijloace pentru a respinge încercarea de pătrundere a persoanei vătămate, instanţa 
a reţinut că nu este necesar ca acțiunea exercitată de inculpat să fie singura 
posibilitate de înlăturare a atacului, întrucât în măsura în care persoana vătămată 
are mai multe posibile mijloace de respingere a atacului, poate în principiu uza de 
oricare dintre ele, sub rezerva respectării condiţiei proporționalităţii. Instanţa a 
constatat, însă, că aceasta din urmă nu este îndeplinită în cauză. Astfel, pentru a se 
înlătura caracterul penal al faptei în condiţiile legitimei apărări, este necesar ca 
fapta tipică, săvârşită în apărare să prezinte o gravitate mai mică sau cel mult egală 
cu gravitatea atacului, ţinându-se seama de mijloacele întrebuințate de către 
persoana vătămată, de împrejurările de fapt, precum şi de situaţia personală a 
inculpatului şi persoanei vătămate. Efectuând un examen al proporţionalităţii, 
instanţa de fond a constatat că au fost depăşite limitele unei apărări proporționale 
cu atacul, întrucât urmarea pe care cel mai probabil ar fi produs-o atacul, urmare 
dorită de inculpat, şi cea care s-a produs efectiv prezintă o gravitate diferită. 
Astfel, instanţa a reţinut că persoana vătămată nu era înarmată şi nici nu a exercitat 
acte de violenţă. Mai mult decât atât, aşa cum a rezultat din probele administrate în 
cauză, înainte de săvârşirea faptei, persoana vătămată a mai mers la locuinţa 
inculpatului pentru a-i solicita să asculte muzică la un nivel mai scăzut, fără ca 
între aceştia să se nască vreun conflict, astfel că nu s-a putut reţine că încercarea de 
pătrundere în locuinţa inculpatului ar fi atras şi iminența unei agresiuni fizice 
direcționate împotriva acestuia, pentru a-l îndreptăți pe inculpat să recurgă la 
violenţă. Totodată, instanţa a avut în vedere şi faptul că acţiunile inculpatului şi ale 
persoanei vătămate au fost îndreptate împotriva unor valori sociale de natură 

diferită, nefiind justificată cauzarea unor leziuni traumatice persoanei vătămate cu 
scopul protejării inviolabilității domiciliului, atât timp cât integritatea fizică a 
inculpatului nu a fost pusă în pericol. În ceea ce priveşte înscrisurile medicale 
depuse de inculpat la dosarul cauzei în scopul dovedirii săvârşirii faptei în legitimă 
apărare, instanţa a reţinut că acestea sunt lipsite de relevanță sub acest aspect, 
întrucât din probatoriul administrat în cauză a rezultat că violențele exercitate de 
inculpat au apărut în timpul unei discuţii în contradictoriu, discuţie în care 
inculpatul şi persoana vătămată şi-au adresat reciproc injurii, fără ca persoana 
vătămată să exercite vreun act de violenţă înainte ca inculpatul să săvârşească 
fapta. Or, a reţinut prima instanţă, exercitarea unor acte de violență de către 
persoana vătămată după săvârşirea faptei nu poate avea ca efect înlăturarea 
răspunderii penale. Aşadar, instanţa de fond a constatat că nu sunt îndeplinite 
condiţiile prevăzute de art. 19 alin. (3) C.pen. pentru reținerea cauzei justificative a 
săvârşirii faptei în condiţiile legitimei apărări prezumate, fiind neîntemeiată 
apărarea inculpatului sub acest aspect (Jud. Sectorului 5 Bucureşti, secția penală, 
sentinţa nr. 370 din 15 februarie 2018, www.sintact.ro). 


1.4. Efectele legitimei apărări 


- înlăturarea caracterului penal al faptei săvârşite în legitimă apărare, care este astfel 
justificată (licită); pe cale de consecinţă, nu pot fi aplicate făptuitorului pedepse, măsuri 
educative ori alte sancțiuni de drept penal [de pildă, măsuri de siguranță, care pot fi 
dispuse, potrivit art. 107 alin. (2) C.pen., numai dacă fapta este nejustificată]; 


- produce efecte in rem; astfel, reținerea comiterii faptei în legitimă apărare de 
autor va produce efecte şi cu privire la participanţii la infracţiune; 


- în situaţia în care existența legitimei apărări este constatată în cursul urmăririi 
penale, procurorul dispune clasarea; în cursul judecății, instanța care constată 
existența legitimei apărări dispune achitarea; 

- reținerea legitimei apărări înlătură răspunderea delictuală a făptuitorului, 
întrucât acțiunea sau inacțiunea sa nu constituie faptă ilicită; astfel, art. 1360 C.civ. 
prevede că: „Nu datorează despăgubire cel care, fiind în legitimă apărare, a cauzat 


agresorului un prejudiciu”. 


$2. Starea de necesitate 
2.1. Noţiune 


„ este cauza justificativă! care înlătură caracterul penal al faptei, constând în 
cală unui pericol iminent și inevitabil care îndreptățește o persoană să comită o 
aptă prevăzută de legea penală, pentru a salva de la acel pericol viața, integritatea 


aie eee ai a E 


i Codul penal renunță la viziunea Codului anterior, potrivit căreia starea de necesitate era 

daia pe lipsa vinovăției celui care realizează acţiunea de salvare, ca urmare a existenţei 

sta A. Nei morale şi a imposibilității acestuia de a-și manifesta liber voinţa, și plasează 
e necesitate în rândul cauzelor justificative ce operează in rem. 


înte 

corporală sau sănătatea sa, a altuia sau un bun important al său ori al altuia sau up 
interes general [art. 20 alin. (2) C.pen.]; 


- dacă în cazul legitimei apărări fapta prevăzută de legea penală este comisă 
împotriva atacatorului, care astfel devine victima celui care se apără, în ipoteza stării 
de necesitate, victima faptei prevăzute de legea penală nu l-a periclitat în niciun fel 
pe cel care comite fapta. 


2.2. Condiţii 
2.2.1. Condiţii privind pericolul 


a) să existe un pericol imediat sau actual; 


- pericolul poate să rezulte nu numai în urma unei acțiuni umane intenționate sau 
neintenționate (de pildă, un incendiu), ci poate fi generat şi de fenomene naturale (de 
exemplu, o alunecare de teren) ori de un animal sau chiar de persoana vătămată; 


- pericolul trebuie să fie real, efectiv, pe punctul de a se produce sau în curs de des- 
făşurare; pe cale de consecință, pericolul nu trebuie să fie viitor sau deja consumat, 


- pericolul nu trebuie să fi fost provocat intenţionat ori din culpă de cel care 
invocă starea de necesitate; dacă pericolul a fost produs din culpa autorului faptei 
prevăzute de legea penală, acesta va fi tras la răspundere penală, nu pentru fapta 
comisă cu intenție, ci pentru fapta comisă din culpă, dacă aceasta este incriminată; 


- dificultățile financiare invocate în justificarea comportamentului prevăzut de 
legea penală (de pildă, sustragerea unui baton de salam pentru ca făptuitorul, lipsit de 


natură a conduce la reținerea existenţei unui pericol iminent sau actual. 


% Nu se poate considera că inculpatul — trimis în judecată pentru condu- 
cerea unui autovehicule pe drumurile publice având dreptul de a conduce 
suspendat — s-a aflat în momentul săvârşirii faptei în stare de necesitate, chiar 
dacă a efectuat deplasarea pentru a aduce medicament minorei C.N.B., alergică 
la înțepăturile de insecte. În primul rând, pericolul în care se afla minora putea fi 
înlăturat prin altă modalitate licită, fie prin apelarea serviciului de urgenţă 112, 
fie prin deplasarea în localitatea unde se afla minora cu un alt autovehicul sau un 
alt conducător auto. De altfel, din răspunsul formulat de către Serviciul de 
Medicină Legală administrarea de pastile Claritine nu se recomandă în faza 
acută a afecțiunii şi nu are efect asupra şansei de supravieţuire a pacientului. Mai 
mult, aşa cum în mod corect a susţinut reprezentantul Ministerului Public, 
inculpatul a fost depistat în trafic conducând autovehiculului respectiv în 
momentul în care se întorcea din localitatea unde se afla minora, aşadar după ce 
aşa-zisa stare de pericol la care fusese expusă minora se consumase (C.A. 
Craiova, secția penală, decizia nr. 1118 din 12 iulie 2018, www.sintact.ro). 


b) pericolul să amenințe viaţa, integritatea corporală sau sănătatea unei per- 
soane, un bun important al acesteia ori un interes general; 


- pericolul poate amenința viaţa, integritatea corporală ori sănătatea persoanei 
care realizează acţiunea de salvare sau a unui terţ, indiferent de vârsta, sexul, 
cetăţenia ori starea de sănătate a persoanelor periclitate; 

- în practica judiciară s-a apreciat că în cadrul noţiunii de bun important poate 
intra şi un animal protejat de lege şi care aparţine statului (de pildă, un pui de căprior 
a cărui viață a fost salvată de agresiunile unor căini); în acest context s-a reținut că a 
fost comisă în stare de necesitate fapta de braconaj constând în salvarea animalului și 
luarea acestuia din pădure la domiciliul salvatorului pentru a fi îngrijit de un medic 
veterinar (care, potrivit legii, echivalează cu un act de vânătoare), act care a constituit 
singurul mijloc de înlăturare a pericolului. Totodată, s-a apreciat că acțiunea de 
capturare a animalului prezintă un pericol social, întrucât a avut ca urmare imposi- 
bilitatea adaptării căprioarei la viaţa în sălbăticie, care este însă vădit mai mic, decât 
cel care s-ar fi putut produce — moartea animalului; 

- interesul general poate fi al statului, al unei persoane juridice de interes național 
ori al unei colectivități. 


c) pericolul să nu poată fi înlăturat altfel decât prin săvârșirea faptei prevă- 
zute de legea penală. 


- aprecierea caracterului inevitabil al pericolului se face in concreto, în funcţie de 


împrejurările cauzei, avându-se totodată în vedere și starea psiho-fizică a făptuitorului; 


- din caracterul inevitabil al pericolului decurge condiţia că acţiunea de salvare 
trebuie să fie singura modalitate prin care acesta putea fi înlăturat. 


Nu se poate considera că inculpatul — condamnat pentru conducerea 
unui autovehicul pe drumurile publice având în sânge o îmbibaţie de alcool ce 
depăşeşte limita legală — s-a aflat în momentul săvârșirii faptei în stare de nece- 
sitate, chiar dacă a efectuat deplasarea pentru a procura medicamente pentru 
socrul său, bolnav de cancer. Socrul inculpatului suferea de o boală incurabilă, 
cu o evoluţie lentă şi îndelungată, situaţie în care pericolul nu era nici nepre- 
văzut, nici iminent, iar înlăturarea lui nu era posibilă prin administrarea unor 
medicamente (C.A. București, secția a II-a penală, decizia nr. 1457/1998, în 
R.D.P. nr. 1/2000, p. 148). 


2 Curtea nu poate reține existența cauzei justificative a stării de nece- 
sitate față de neîntrunirea condiţiilor prevăzute de art. 20 alin. (2) C.pen. 
referitoare la existenţa unui pericol iminent sau actual care să amenințe viaţa, 
integritatea corporală sau sănătatea unei persoane, un bun important al acesteia 
ori un interes general. Astfel, în literatura de specialitate medico-legală se 
apreciază că frica de ace şi injecții face parte din tulburările specifice din cadrul 
tulburărilor fobice, care la rândul lor fac parte din cadrul tulburărilor anxioase. 
Aceste fobii specifice constau în frică iraţională de situații/activități/obiecte 
specifice. Fobiile simple pot fi urmate de atacuri de panică sau simptome ale 
atacului de panică manifestate prin anxietate acută şi manifestări somatice 
(tahicardie, palpitaţii, tahipnee, senzaţie de gură uscată, transpiraţii, disconfort 
epigastric, diaree etc.), însă nu există niciun pericol pentru sănătatea persoanei 
cu această fobie dacă i se prelevează sânge prin puncţie venoasă. Prin urmare, 
având în vedere că procedura de recoltare a probelor de sânge urma să fie 
realizată în cadrul Spitalului A., sub supravegherea personalului de specialitate 
medicală, precum şi că exista posibilitatea luării de îndată a măsurilor de prim 

ajutor calificat în ipoteza în care inculpatului i-ar fi apărut manifestările 
specifice fobiilor, Curtea consideră că nu se poate reţine existenţa unui pericol 
care să îi amenințe viața, integritatea corporală sau sănătatea inculpatului. 
Deopotrivă, Curtea nu poate reţine incidenţa în cauză a vreunei cauze de 
neimputabilitate în condiţiile în care inculpatul, căruia îi revenea sarcina probei 
unei astfel de cauze, nu a dovedit întrunirea condiţiilor legale ale constrângerii 
fizice sau morale, ale iresponsabilităţii ori al vreunei alte cauze de neimputa- 
bilitate. Curtea consideră că, din punct de vedere medico-legal, nu există nicio 
afecțiune care să motiveze pertinent refuzul prelevării de sânge în vederea 
stabilirii alcoolemiei. De altfel, această motivaţie este contrazisă şi de faptul că 
orice persoană cu fobie de ace acceptă orice tratament în ipoteza în care o 
situație medicală de urgență îi pune în primejdie viaţa sau sănătatea. Curtea 
reţine că, din raportul de evaluare psihologică extrajudiciară, încuviinţat cu titlu 
de înscris (mijloc de probă) în apărare inculpatului, rezultă, pe de o parte, că 
acesta prezintă elemente care se circumscriu fobiilor specifice — frica de ace, 
înţepături, obiecte ascuţite — iar, pe de altă parte, că nivelul anxietăţii ca trăsătură 
se circumscrie parametrilor clinici normali și nu există elemente de patogeneză 
care să afecteze funcționalitatea psihologică din prezent. În consecință, Curtea 
apreciază că, din probele administrate în cauză, nu rezultă că inculpatul nu avea 
discernământul păstrat cu privire la faptele sale ori că tulburarea anxioasă cu 
elemente fobice era de natură de a pune în primejdie sănătatea inculpatului în 
ipoteza în care s-ar fi intervenit asupra acestuia cu obiecte ascuţite. Astfel, 
tulburarea anxioasă cu elemente fobice învederată de inculpat nu este de natură 
să justifice refuzul său de recoltare a probelor biologice sau să nu atragă 
imputabilitatea faptei tipice reținute în sarcina acestuia. Nu în ultimul rând, 
trebuie remarcat faptul că în cursul judecății în prima instanță inculpatul a 
recunoscut integral situaţia de fapt descrisă în actul de sesizare care relevă 
manifestarea conştientă a acestuia de a refuza să se supună prelevării de mostre 
biologice în vederea stabilirii alcoolemiei (C.A. Oradea, secția penală, decizia 
nr. 607/2016, nepublicată). 


2.2.2. Condiţii privind acţiunea de salvare 

a) acţiunea de salvare să constea în săvârşirea unei fapte prevăzute de legea 
penală; 

- fapta poate rămâne în forma tentativei sau poate fi consumată; 


- fapta prevăzută de legea penală poate fi săvârşită de o persoană (fizică sau juri- 
dică) cu intenţie, praeterintenţie sau din culpă; indiferent de forma de vinovăţie cu 
care este comisă fapta tipică, făptuitorul trebuie să aibă cunoștință de pericol şi să 
acționeze pentru a-l înlătura. 


b) fapta să fie necesară pentru salvarea de la pericol a valorilor ocrotite de lege; 


- actele de salvare trebuie să fie realizate între momentul în care pericolul a 
devenit iminent şi momentul în care acesta s-a consumat; 


- nu este necesar ca, în toate cazurile, acţiunea de salvare să fie îndreptată 
împotriva unei persoane, deoarece sursa pericolului nu este numai o acțiune umană; 
aceasta nu exclude posibilitatea ca acţiunea de salvare să fie îndreptată asupra celui 

care a generat pericolul sau, în unele cazuri, chiar asupra victimei în dorința de a o 
salva de la pericolul care o ameninţa; 


- trebuie ca acțiunea de salvare să aibă caracter idoneu, adică să fie aptă a conduce 
la înlăturarea pericolului; în acest sens, în doctrină! s-a arătat că: „În măsura în care 
acțiunea nu era susceptibilă de a înlătura pericolul, ci doar a fost comisă în contextul 
acestuia, nu se poate vorbi de o stare de necesitate. (...) Caracterul idoneu al acţiunii 
de salvare trebuie analizat in concreto, deoarece este posibil ca o acţiune care, prin 
natura ei, are aptitudinea de a înlătura pericolul, să fie lipsită de aceasta în speță din 
cauza unor împrejurări concrete”; 


- săvârşirea faptei prevăzute de legea penală (acţiunea de salvare) trebuie să fie 
singura modalitate prin care putea fi înlăturat pericolul, neexistând alte modalități 
licite prin care acesta putea fi înlăturat (acţiunea de salvare apare ca fiind indispen- 
sabilă pentru evitarea pericolului); 


- pentru a se reține cauza justificativă trebuie apelat la testul subsidiarității, 
respectiv ca acțiunea de salvare să aibă caracter subsidiar atât faţă de oricare altă 
modalitate de a acţiona în mod licit care ar fi putut conduce la înlăturarea pericolului, 
cât şi față de orice altă modalitatea ilicită mai gravă de a înlătura pericolul (opţiune 
pentru răul cel mai mic), în cazul în care făptuitorul avea opţiunea de a înlătura peri- 
colul, fie prin săvârşirea unei contravenţii, fie prin săvârșirea unei fapte prevăzute de 
legea penală, nu se va putea reţine starea de necesitate în situaţia în care făptuitorul a 
optat pentru săvârşirea faptei penale; dacă înlăturarea pericolului se putea face numai 
prin săvârșirea unor fapte prevăzute de legea penală, starea de necesitate se poate 
reține numai dacă pericolul a fost înlăturat prin săvârşirea faptei ce prezintă pericolul 
social concret cel mai redus; 


- în mod frecvent şi stereotipic se invocă în practica judiciară starea de necesitate în 
cazul infracțiunilor la regimul circulaţiei pe drumurile publice, inculpaţii arătând că au 
comis infracţiunea (de pildă, conducere fără permis sau cu permisul suspendat, ori sub 
influența băuturilor alcoolice), în general pentru a prezenta la tratament medical o rudă, 
afin sau o altă persoană ori pentru a achiziționa medicaţia necesară acestora sau pentru 
a-și administra o medicaţie prescrisă de doctor, ori pentru a se deplasa la domiciliul 
unei persoane care afirmase că se află într-o stare precară de sănătate, în funcție de 
Particularităţile cauzei, acestea motive nu pot constitui, în sine, temei pentru reținerea 
stării de necesitate fie pentru că nu se poate reține caracterul iminent sau actual al 
pericolului, fie pentru că, în majoritatea cazurilor, existau posibilități alternative, de 
regulă licite, de înlăturare a pretinselor stări de pericol (de exemplu, deplasarea cu un 
taxi, ori cu ajutorul unui terț sau apelarea serviciului de urgență 112). 

©) acţiunea de salvare să fie proporțională cu pericolul; 

~ Pentru a se reţine cauza justificativă pe lângă testul subsidiarității acţiunii de 
Salvare, aceasta trebuie să treacă şi restul proporționalității, astfel, prin săvârşirea 
faptei nu trebuie să se pricinuiască urmări vădit mai grave decât cele care s-ar fi 
Putut produce dacă pericolul nu era înlăturat; în cazul în care urmările produse prin 
E a a ne Nea o ea 

! F. Streteanu, D. Niţu, op. cit., vol. I, p. 384. 

acţiunea de salvare sunt mai grave decât cele pe care le-ar fi putut produce pericolul, 
dar nu vădit mai grave, condiţia este îndeplinită; evaluarea cerinţei de proporționa- 
litate se realizează întotdeauna in concreto în funcţie de particularităţile cauzei; 


- în situaţia în care făptuitorul nu a avut reprezentarea că va pricinui urmări vădit 
mai grave decât cele care s-ar fi putut produce dacă pericolul nu era înlăturat, nu se 
va reţine starea de necesitate drept cauză justificativă, ci excesul neimputabil, pre- 
văzut de art. 26 alin. (2) C.pen. drept cauză de neimputabilitate; 


- în cazul în care făptuitorul a depășit limitele stării de necesitate, cunoscând că va 
pricinui urmări vădit mai grave decât cele care s-ar fi putut produce dacă pericolul nu 
era înlăturat, se va reţine existenţa circumstanţei atenuante legale prevăzute de art. 75 
alin. (1) lit. c) C.pen. (depășirea limitelor stării de necesitate). 

d) acţiunea de salvare să nu fie săvârşită de către o persoană care avea 
obligaţia de a înfrunta pericolul, pentru a se salva pe sine’. 


- persoanele obligate să înfrunte pericolul (de pildă, pompieri, polițiști, salvamon- 
tişti etc.) vor putea invoca starea de necesitate numai în situaţia în care, în exercițiul 
atribuţiilor, săvârşesc o faptă prevăzută de legea penală pentru a salva terțe persoane 
de la un pericol grav şi iminent la care erau expuse cu respectarea exigenţelor de 
subsidiaritate și proporţionalitate; aceste persoane nu vor putea invoca cauza justifi- 
cativă pentru a înlătura antijuridicitatea faptei prevăzute de legea penală comisă 
pentru propria salvare. 


2 În ceea ce priveşte infracţiunea de uz de armă fără drept instanţa a 
reţinut că în data de 24.01.2014, în timp ce se afla pe terenul său din localitatea 
Gurghiu inculpatul a executat un foc în plan vertical, cu arma de vânătoare 
deţinută legal, pentru a se apăra de câinii părţii civile C.P., care se apropiau 
lătrând de acesta. Instanţa a mai reţinut că atât inculpatul, cât şi persoana 
vătămată şi martora M.M. au arătat că mai mulţi câini se îndreptau alergând şi 
lătrând spre inculpat, iar focul de armă i-a oprit De asemenea, aceste declaraţii 
relevă faptul că, anterior executării focului de armă, deşi partea civilă, la solici- 
tarea inculpatului, a încercat să oprească câinii, nu a reuşit. Instanţa a reţinut că 
integritatea corporală a inculpatului şi a martorei M.M. era pusă în pericol de 
atacul celor 5 câini care însoțeau turma de oi a părţii civile, iar la acel moment 
fapta de a executa un foc de armă în plan vertical de către inculpat, pentru a 
speria animalele, părea a fi singura soluţie la îndemâna inculpatului. S-a apreciat 
că această concluzie este cu atât mai îndreptăţită cu cât chiar stăpânul câinilor, 
partea civilă, a încercat fără succes să îi oprească. Instanţa a constatat îndeplinită 
Şi condiţia din teza finală a art. 20, aceea ca urmările să nu fie vădit mai grave 
decât cele care s-ar fi putut produce în cazul în care pericolul nu era înlăturat, 
întrucât executarea unui foc de armă în plan vertical de către un utilizator de 
armă experimentat, aşa cum este inculpatul, nu a pus în niciun moment în 
pericol viaţa sau integritatea fizică a vreunei persoane, bun sau animal (C.A. 
Târgu Mureş, secția penală, decizia nr. 426 din 30 iunie 2016, www.sintact.ro). 


1 În același sens, a se vedea: F. Streteanu, D. Niţu, op. cit., vol. I, p. 390; Ctin. Mitrache, 
C. Mitrache, op. cit., p. 184; C. Bulai, B. Bulai, op. cit., p. 253. 

2.3. Efectele stării de necesitate 


_ înlăturarea caracterului penal al faptei săvârşite în condiţiile stării de necesitate, 
care este astfel justificată (licită);, pe cale de consecință, nu pot fi aplicate făptui- 
torului pedepse, măsuri educative ori alte sancţiuni de drept penal [de pildă, măsuri 
de siguranță, care pot fi dispuse, potrivit art. 107 alin. (2) C.pen., numai dacă fapta 
este nejustificată]; 

- produce efecte in rem; astfel, reținerea comiterii faptei în stare de necesitate de 
către autor va produce efecte şi cu privire la participanții la infracțiune; 


- în situaţia în care existența stării de necesitate este constatată în cursul urmăririi 
penale, procurorul dispune clasarea; în cursul judecății, instanța care constată exis- 
tența stării de necesitate dispune achitarea; 


- existenţa stării de necesitate nu înlătură răspunderea delictuală a persoanei 
care, salvându-se pe sine de la pericol ori un bun ce îi aparține, a produs preju- 
dicii materiale unei terţe persoane, constituind o ipoteză autonomă de răspundere 
delictuală pentru fapta proprie, ce are la bază îmbogățirea fără justă cauză; în acest 
sens, art. 1361 C.civ. prevede: „Cel care, aflat în stare de necesitate, a distrus sau a 
deteriorat bunurile altuia pentru a se apăra pe sine ori bunurile proprii de un preju- 
diciu sau pericol iminent este obligat să repare prejudiciul cauzat, potrivit regulilor 
aplicabile îmbogăţirii fără justă cauză” (s.n., M.U.); 

- de asemenea, răspunderea civilă nu este înlăturată pentru persoana în 
favoarea căreia s-a realizat acţiunea de salvare de către un terț, acțiune prin care 
a fost creată o pagubă în patrimoniul unei alte persoane; astfel, art. 1362 C.civ. pre- 
vede că, în situaţia stării de necesitate, „Dacă (...) fapta păgubitoare a fost săvârşită 
în interesul unei terțe persoane, cel prejudiciat se va îndrepta împotriva acesteia în 
temeiul îmbogăţirii fără justă cauză” (s.n., M.U.); este reglementată o acțiune 
directă a persoanei prejudiciate împotriva terțului în al cărui interes a fost realizată 
acțiunea de salvare, în limitele îmbogăţirii acestuia din urmă; 


- caracterul justificativ al stării de necesitate conduce la reținerea unei fapte licite 
care a produs prejudicii (îmbogățirea fără justă cauză), în doctrină! se arată că în 
realitate se naşte o obligaţie de restituire de către cel îmbogăţit a valorilor economice 
salvate, prin săvârşirea faptei respective în stare de necesitate, în limita însărăcirii 
Celui care a fost astfel prejudiciat, 


- în Situaţia în care, prin acţiunea de salvare, s-a produs un prejudiciu celui care a 
Creat starea de pericol, nu va fi angajată răspunderea civilă a făptuitorului care a 
acționat în stare de necesitate. 

“E Pop, I.F. Popa, SJ. Vidu, Curs de drept civil. Obligaţiile, Ed. Universul Juridic, 


Bucureşti, 2015, p. 341. 

$3. Exercitarea unui drept sau îndeplinirea unei obligaţii -į 


3.1. Noţiune. Condiţii 


Art. 21 C.pen. reglementează trei noi cauze justificative pe care Codul penal din 
1969 nu le prevedea!, respectiv: 1. exercitarea unui drept recunoscut de lege (autori 
zarea legii); 2. îndeplinirea unei obligaţii impuse de lege cu respectarea condițiilor și 
limitelor prevăzute de aceasta (ordinul legii); 3. îndeplinirea unei obligații impuse de 
autoritatea competentă, în forma prevăzută de lege, dacă aceasta nu este în mod vădit 
ilegală (comanda autorității legitime). 

Astfel, se prevede că este justificată fapta prevăzută de legea penală constând în: 

1. exercitarea unui drept recunoscut de lege (autorizarea legii); 

- poate fi invocată atât de o persoană fizică, cât şi de o persoană juridică; 


- prin noţiunea de lege se înțelege atât actul normativ emis de Parlament (lege 
stricto sensu), cât şi alte acte normative (de pildă, Constituţia, ordonanță a guvernului, 
ordonanță de urgență, hotărâre de guvern etc.) sau o hotărâre judecătorească etc.; 


- prin noțiunea de drept trebuie avute în vedere atât drepturile subiective, cât şi pre- 
rogativele conferite de lege unei persoane fizice sau juridice ori unei autorități de stat; 


- în raporturile dintre părinţi şi copii, drepturile celor dintâi exclud exercitarea 
oricăror acte de violenţă fizică?; 


- exercitarea dreptului trebuie efectuată în limitele prevăzute de lege (de pildă, se va 
reține drept cauză justificativă, în cazul unei acuzații cu privire la săvârşirea infracțiunii 
de abuz de încredere, exercitarea dreptului de retenție”, în situația refuzului de restituire a 
unui bun pe care detentorul îl deţine în baza unui titlu); 


! În viziunea Codului penal din 1969, fapta comisă în exercitarea unui drept sau în înde- 
plinirea unei obligaţii prevăzute de lege era considerată ca nefiind prevăzută de legea penală, 
omițând însă faptul că, în realitate, ne aflăm în fața unui veritabil conflict între norma de incri- 
minare şi o altă normă (penală sau extrapenală) care legitimează fapta, ca expresie a exercitării 
unui drept ori a îndeplinirii unei obligaţii stipulate de această din urmă normă. 

2 Potrivit art. 489 C.civ., măsurile disciplinare nu pot fi luate de părinţi decât cu respec- 
tarea demnităţii copilului. Sunt interzise luarea unor măsuri, precum şi aplicarea unor pedepse 
fizice, de natură a afecta dezvoltarea fizică, psihică sau starea emoţională a copilului, în 
acelaşi sens, art. 33 alin. (1) Legea nr. 272/2004, republicată: „Copilul are dreptul la respec- 
tarea personalităţii şi individualităţii sale şi nu poate fi supus pedepselor fizice sau altor trata- 
mente umilitoare ori degradante. (2) Măsurile de disciplinare a copilului nu pot fi stabilite 
decât în acord cu demnitatea copilului, nefiind permise sub niciun motiv pedepsele fizice ori 
acelea care se află în legătură cu dezvoltarea fizică, psihică sau care afectează starea emoțio- 
nală a copilului”. 

3 Potrivit art. 2495 alin. (1) C.civ., „Cel care este dator să remită sau să restituie un bun 
poate să îl reţină cât timp creditorul nu își execută obligaţia sa izvorâtă din acelaşi raport de 
drept sau, după caz, atât timp cât creditorul nu îl despăgubeşte pentru cheltuielile necesare şi 
utile pe care le-a făcut pentru acel bun ori pentru prejudiciile pe care bunul i le-a cauzat”. Prin 
art. 2496 C.civ. sunt stabilite şi o serie de excepții de la exercitarea dreptului de retenție: 

- prin decizia nr. 19/HP/2015 instanța supremă a considerat că medicul angajat 
cu contract de muncă într-o unitate spitalicească din sistemul public de sănătate, care 
are calitatea de funcţionar public, în accepțiunea dispoziţiilor art. 175 alin. (1) lit. b) 
teza a II-a C.pen nu poate invoca această cauză justificativă prevăzută de art. 21 
alin. (1) teza I C.pen. pentru a justifica primirea de plăţi suplimentare sau donaţii de 
la pacienți, în condiţiile art. 34 alin. (2) din Legea drepturilor pacientului nr. 46/2003; 

- dacă legea incriminează săvârșirea faptei, fără drept [de pildă, în cazul infracțiu- 
nilor de violare de domiciliu (art. 224 C.pen.), violarea sediului profesional (art. 225 
C.pen.), violarea vieţii private (art. 226 C.pen.) etc.], sau în mod ilegal (spre exemplu, 
în cazul infracțiunii de nerespectare a regimului armelor și munițiilor, prevăzută de 
art. 342 C.pen. sau a infracțiunii de lipsire de libertate în mod ilegal, prevăzută de 
art. 205 C.pen.), iar fapta este comisă în exercitarea dreptului recunoscut de lege, ne 
aflăm în fața unei situaţii care înlătură prima trăsătură esenţială a infracţiunii (tipi- 
citatea), iar nu a cauzei justificative prevăzute de art. 21 alin. (1) C.pen., care înlă- 
tură numai cea de-a doua trăsătură esenţială a infracţiunii, respectiv antijuridicitatea. 


SR, (...) Examinarea jurisprudenţei instanțelor din România, aşa cum 
aceasta este publicată în modalităţi accesibile (informatice), nu a relevat cauze 
penale în care oferirea de către pacient de plăți suplimentare sau donații 
medicului din unități spitaliceşti publice a fost realizată „cu respectarea legii”, 
iar pacientul sau medicul au fost trimişi în judecată şi, respectiv, condamnați ori 
achitați. În Codul penal „Carol al II-lea”, această cauză justificativă era definită 
ca „ordinul legii și comanda autorității legitime”. Existenţa unei obligaţii impuse 
de lege sau a unei obligaţii impuse de autoritatea competentă de a se comite o 
faptă care întruneşte trăsăturile esenţiale ale unei infracțiuni naşte un conflict 
între voinţa legiuitorului care ordonă sau autorizează o faptă și tot voința legiui- 
torului prin care incriminează o faptă săvârșită în executarea sau cu autorizarea 
legii. Un astfel de conflict nu poate fi soluţionat decât de legiuitor, care trebuie 
să stabilească în ce condiţii are prioritate ordinul sau autorizația legii față de 
voința exprimată în norma de incriminare. Această cauză justificativă exprimă 
interesele ordinii juridice de ansamblu, de a fi respectată voința autorității 
publice de la care emană, ca o garanţie a legalităţii. În multe cazuri, ordinul legii 
justifică acţiunile menţionate, dacă acestea se menţin în limitele necesităţii care 
a impus utilizarea lor. Justificarea acestor fapte prevăzute de legea penală, 
săvârşite din ordinul legii, este fundamentată mai întâi pe utilitatea ei socială și 
apoi pe ideea că ea exprimă voinţa legii care a ordonat-o, şi nu voința celui care 
a executat ordinul. În situaţia acestei cauze justificative făptuitorul se supune 
legii sau autorităţii legitime, săvârşind o faptă prevăzută de legea penală, cu 
voință și conştiinţă (de exemplu, gardianul care îl împușcă mortal pe deținutul 
Care fuge de sub escortă este apărat de pedeapsă pentru că legea reglementează o 
astfel de situaţie, prevăzând că armele pot fi folosite în această situaţie). Din 
acest motiv, „ordinul legii sau al autorităţii legitime” era cunoscut sub denu- 

ste abuzivă ori nelegală sau dacă bunul nu este susceptibil de urmărire silită. (2) Dreptul de 

200 Sinteze de drept penal. Partea generală 
$3. Exercitarea unui drept sau îndeplinirea unei obligaţii 
3.1. Noţiune. Condiţii 


Art. 21 C.pen. reglementează trei noi cauze justificative pe care Codul penal din 
1969 nu le prevedeal, respectiv: 1. exercitarea unui drept recunoscut de lege (autori- 
zarea legii); 2. îndeplinirea unei obligații impuse de lege cu respectarea condițiilor şi 
limitelor prevăzute de aceasta (ordinul legii), 3. îndeplinirea unei obligații impuse de 
autoritatea competentă, în forma prevăzută de lege, dacă aceasta nu este în mod vădit 
ilegală (comanda autorității legitime). 


Astfel, se prevede că este justificată fapta prevăzută de legea penală constând în: 
1. exercitarea unui drept recunoscut de lege (autorizarea legii); 
- poate fi invocată atât de o persoană fizică, cât şi de o persoană juridică; 


- prin noţiunea de lege se înţelege atât actul normativ emis de Parlament (lege 
stricto sensu), cât şi alte acte normative (de pildă, Constituţia, ordonanță a guvernului, 
ordonanță de urgență, hotărâre de guvern etc.) sau o hotărâre judecătorească etc.; 


- prin noțiunea de drept trebuie avute în vedere atât drepturile subiective, cât şi pre- 
rogativele conferite de /ege unei persoane fizice sau juridice ori unei autorități de stat; 


- în raporturile dintre părinţi şi copii, drepturile celor dintâi exclud exercitarea 
oricăror acte de violenţă fizică?; 


- exercitarea dreptului trebuie efectuată în limitele prevăzute de lege (de pildă, se va 
reține drept cauză justificativă, în cazul unei acuzaţii cu privire la săvârşirea infracțiunii 
de abuz de încredere, exercitarea dreptului de retenţie”, în situaţia refuzului de restituire a 
unui bun pe care detentorul îl deține în baza unui titlu); 


! În viziunea Codului penal din 1969, fapta comisă în exercitarea unui drept sau în înde- 
plinirea unei obligații prevăzute de lege era considerată ca nefiind prevăzută de legea penală, 
omițând însă faptul că, în realitate, ne aflăm în fața unui veritabil conflict între norma de incri- 
minare şi o altă normă (penală sau extrapenală) care legitimează fapta, ca expresie a exercitării 
unui drept ori a îndeplinirii unei obligaţii stipulate de această din urmă normă. 

2 Potrivit art. 489 C.civ., măsurile disciplinare nu pot fi luate de părinţi decât cu respec- 
tarea demnităţii copilului. Sunt interzise luarea unor măsuri, precum şi aplicarea unor pedepse 
fizice, de natură a afecta dezvoltarea fizică, psihică sau starea emoţională a copilului; în 
acelaşi sens, art. 33 alin. (1) Legea nr. 272/2004, republicată: „Copilul are dreptul la respec- 
tarea personalităţii şi individualităţii sale şi nu poate fi supus pedepselor fizice sau altor trata- 
mente umilitoare ori degradante. (2) Măsurile de disciplinare a copilului nu pot fi stabilite 
decât în acord cu demnitatea copilului, nefiind permise sub niciun motiv pedepsele fizice ori 
acelea care se află în legătură cu dezvoltarea fizică, psihică sau care afectează starea emoţio- 
nală a copilului”. 

3 Potrivit art. 2495 alin. (1) C.civ., „Cel care este dator să remită sau să restituie un bun 
poate să îl rețină cât timp creditorul nu îşi execută obligaţia sa izvorâtă din acelaşi raport de 
drept sau, după caz, atât timp cât creditorul nu îl despăgubește pentru cheltuielile necesare şi 
utile pe care le-a făcut pentru acel bun ori pentru prejudiciile pe care bunul i le-a cauzat”. Prin 
art. 2496 C.civ. sunt stabilite şi o serie de excepţii de la exercitarea dreptului de retenție: 
„(1) Dreptul de retenție nu poate fi exercitat dacă deținerea bunului provine dintr-o faptă ilicită, 

- prin decizia nr. 19/HP/2015 instanța supremă a considerat că medicul angajat 
cu contract de muncă într-o unitate spitalicească din sistemul public de sănătate, care 
are calitatea de funcționar public, în accepțiunea dispoziţiilor art. 175 alin. (1) lit. b) 
teza a Il-a C.pen nu poate invoca această cauză justificativă prevăzută de art. 21 
alin. (1) teza I C.pen. pentru a justifica primirea de plăţi suplimentare sau donaţii de 
la pacienți, în condiţiile art. 34 alin. (2) din Legea drepturilor pacientului nr. 46/2003; 

- dacă legea incriminează săvârşirea faptei, fără drept [de pildă, în cazul infracțiu- 
nilor de violare de domiciliu (art. 224 C.pen.), violarea sediului profesional (art. 225 
C.pen.), violarea vieţii private (art. 226 C.pen.) etc.], sau în mod ilegal (spre exemplu, 
în cazul infracţiunii de nerespectare a regimului armelor şi munițiilor, prevăzută de 
art. 342 C.pen. sau a infracțiunii de lipsire de libertate în mod ilegal, prevăzută de 
art. 205 C.pen.), iar fapta este comisă în exercitarea dreptului recunoscut de lege, ne 
aflăm în fața unei situaţii care înlătură prima trăsătură esenţială a infracțiunii (tipi- 
citatea), iar nu a cauzei justificative prevăzute de art. 21 alin. (1) C.pen., care înlă- 
tură numai cea de-a doua trăsătură esenţială a infracțiunii, respectiv antijuridicitatea. 


 (...) Examinarea jurisprudenţei instanțelor din România, aşa cum 
aceasta este publicată în modalități accesibile (informatice), nu a relevat cauze 
penale în care oferirea de către pacient de plăți suplimentare sau donații 
medicului din unități spitalicești publice a fost realizată „cu respectarea legii”, 
iar pacientul sau medicul au fost trimiși în judecată şi, respectiv, condamnaţi ori 
achitați. În Codul penal „Carol al II-lea”, această cauză justificativă era definită 
ca „ordinul legii şi comanda autorității legitime”. Existenţa unei obligaţii impuse 
de lege sau a unei obligaţii impuse de autoritatea competentă de a se comite o 
faptă care întruneşte trăsăturile esențiale ale unei infracțiuni naște un conflict 
între voinţa legiuitorului care ordonă sau autorizează o faptă şi tot voinţa legiui- 
torului prin care incriminează o faptă săvârşită în executarea sau cu autorizarea 
legii. Un astfel de conflict nu poate fi soluţionat decât de legiuitor, care trebuie 
să stabilească în ce condiţii are prioritate ordinul sau autorizaţia legii față de 
voinţa exprimată în norma de incriminare. Această cauză justificativă exprimă 
interesele ordinii juridice de ansamblu, de a fi respectată voinţa autorității 
publice de la care emană, ca o garanție a legalității. În multe cazuri, ordinul legii 
justifică acțiunile menționate, dacă acestea se menţin în limitele necesităţii care 
a impus utilizarea lor. Justificarea acestor fapte prevăzute de legea penală, 
săvârşite din ordinul legii, este fundamentată mai întâi pe utilitatea ei socială şi 
apoi pe ideea că ea exprimă voința legii care a ordonat-o, și nu voinţa celui care 
a executat ordinul. În situaţia acestei cauze justificative făptuitorul se supune 
legii sau autorităţii legitime, săvârşind o faptă prevăzută de legea penală, cu 
voinţă şi conştiinţă (de exemplu, gardianul care îl împuşcă mortal pe deținutul 
care fuge de sub escortă este apărat de pedeapsă pentru că legea reglementează o 
astfel de situaţie, prevăzând că armele pot fi folosite în această situație). Din 
acest motiv, „ordinul legii sau al autorităţii legitime” era cunoscut sub denu- 

mirea de „teoria supunerii pasive”. Exercitarea unui drept şi îndeplinirea unei 
obligaţii au aceeași sferă de cuprindere ca și „ordinul sau autorizarea legii şi 
comanda autorității legitime” consacrată de Codul penal din 1936, reprezentând 
însă o formulare modernă a acestei cauze justificative, pentru care a optat 
majoritatea legislaţiilor (art. 20 pct. 7 din Codul penal spaniol, art. 51 din Codul 
penal italian, art. 36 din Codul penal portughez etc.)”. În doctrina juridică 
modernă această cauză justificativă este cunoscută sub denumirea „ordinul sau 
autorizarea legii şi comanda autorităţii legitime”, cele mai frecvente referiri fiind 
cu privire la „dreptul de corecție al părinților asupra copiilor minori”, „exerci- 
tarea unor drepturi constituţionale”, „autorizarea oficială” şi, în sfârşit, „exerci- 
tarea unor drepturi ale creditorului”. Chiar dacă se admite existenţa unui drept al 
medicului de a primi plăți suplimentare sau donaţii, corelativ dreptului pacien- 
tului de a oferi angajaților sau unității unde a fost îngrijit plăţi suplimentare ori 
donaţii, cu respectarea legii, este evident că „respectarea legii” se referă atât la 
respectarea legii de „pacient”, cât şi la respectarea legii de „angajaţii unității”, 
atunci când, pe de o parte, pacientul oferă plăți suplimentare sau donații, iar, pe 
de altă parte, „angajaţii” unității medicale primesc aceste plăți suplimentare sau 
donaţii. Este posibil ca pacientul să ofere plăți suplimentare sau donaţii, cu 
respectarea legii (împrejurare care poate fi de natură să excludă orice răspundere 
penală), însă primirea acestora să nu se facă de către „angajați? cu respectarea 
legii, deoarece chiar legea interzice primirea unor plăţi suplimentare sau donații 
de către aceştia din urmă. (...) fapta medicului angajat cu contract de muncă 
într-o unitate spitalicească din sistemul public de sănătate, care are calitatea de 
funcționar public, în accepțiunea dispoziţiilor art. 175 alin. (1) lit. b) teza a II-a 
C.pen., de a primi plăți suplimentare sau donaţii de la pacienţi, în condiţiile 
art. 34 alin. (2) din Legea drepturilor pacientului nr. 46/2003, nu constituie o 
exercitare a unui drept recunoscut de lege având ca urmare incidenţa dispozi- 
țiilor art. 21 alin. (1) teza I C.pen. (.C.C.J, Completul pentru dezlegarea unor 
chestiuni de drept în materie penală, decizia nr. 19/2015, www.scj.ro). 


Cauza justificativă prevăzută de art. 21 alin. (1) C.pen., care constă în 
exercitarea unui drept recunoscut de lege (autorizarea legii), are în vedere că 
dreptul subiectiv al unei persoane să fie conferit de lege şi să fie exercitat în 
limitele prevăzute de lege, adică cu bună-credinţă. În speța de față, dreptul 
conferit inculpatului, prin lege, împotriva unui judecător cu privire la activitatea 
sa de judecată în cadru unui dosar, îl reprezenta exercitarea căii de atac 
prevăzută de lege împotriva hotărârii pronunţate. Numai atunci s-ar fi putut avea 
în vedere această cauză justificativă, dacă ar fi fost îndeplinite condiţiile textului 
legal invocat. Plângerea penală, ca modalitatea de sesizare a organelor judiciare, 
poate fi făcută de orice persoană interesată, numai că aceasta trebuie făcută cu 
bună-credinţă şi numai în cazul în care sunt indicii temeinice sau suspiciunea 
rezonabilă că s-a săvârşit o faptă penală (C.A. București, secția penală, decizia 
nr. 722 din 22 aprilie 2016, www.sintact.ro). 


2. îndeplinirea unei obligaţii impuse de lege cu respectarea condiţiilor și limi- 
telor prevăzute de aceasta (ordinul legii); 


- spre deosebire de exercitarea unui drept, care este facultativă, îndeplinirea unei 
obligaţii impuse de lege are caracter imperativ şi, pe cale de consecinţă, fapta 

persoanei care o execută în condițiile și limitele prevăzute de lege este justificată, 
necontravenind ordinii juridice (de pildă, dispoziţiile legale referitoare la exercitarea 
profesiei de doctori chirurgi sau de medicină de urgenţă justifică intervențiile curative 
asupra corpului pacienților care ar putea fi apreciate in abstracto ca fiind vătămări 


corporale); 
- activităţile efectuate nu trebuie doar să fie prevăzute de lege, ci şi să urmărească 
un scop legitim, precum și să fie necesare şi proporţionale cu scopul urmărit; 


- poate fi invocată atât de o persoană fizică, cât şi de o persoană juridică, care sunt 
destinatarii direcţi ai ordinului legii. 

3. îndeplinirea unei obligaţii impuse de autoritatea competentă, în forma 
prevăzută de lege, dacă aceasta nu este în mod vădit ilegală (comanda autorităţii 
legitime). 

- în principiu, obligaţia trebuie să fie impusă făptuitorului de autoritatea publică 
competentă (civilă sau militară) cu respectarea condiţiilor de formă şi fond prevăzute 
de lege [de pildă, art. 150 alin. (4) C.proc.pen. prevede că, în cadrul actelor efectuate 
cu prilejul punerii în executare a procedeului probatoriu al constatării unei infrac- 
ţiuni, activitatea persoanelor care participă la constatare nu constituie infracțiune]; 


- impunerea obligaţiei nu trebuie să provină de la o autoritate privată; 


- cauza justificativă poate fi reținută şi atunci când s-a pus în executare o obligație 
care este impusă în mod nelegal de autoritatea competentă, cu excepţia situaţiilor în 
care caracterul nelegal este vădit, prin urmare, executarea unei obligații impuse de o 
autoritate printr-un act care are o aparență de legalitate, dar care în realitate este 
nelegal, constituie o cauză justificativă pentru făptuitor (de pildă, investigatorul sub 
acoperire care desfăşoară o activitate de supraveghere a unor traficanţi de droguri, 
autorizată de un procuror dintr-un parchet necompetent material, ori cu încălcarea 
dispozițiilor strict şi limitativ prevăzute de art. 148 C.proc.pen.); 


- poate fi invocată atât de o persoană fizică (funcţionar public), cât şi de o 
persoană juridică. 


ə Curtea constată că prima instanţă a reţinut în sarcina inculpatului M.A. 
că a semnat un proces-verbal în care erau inserate date necorespunzătoare 
adevărului, proces-verbal încheiat de o persoană rămasă neidentificată, dar în 
numele inculpatului şi nu că inculpatul ar fi inserat în cuprinsul procesului- 
verbal datele necorespunzătoare adevărului. În noul Cod penal se reglementează 
expres situaţia în care o faptă prevăzută de legea penală este comisă de către o 
persoană care acţionează în baza comenzii autorităţii legitime. Aceste dispo- 
ziţii legale nu pot fi invocate decât de către o persoană care are statut de 
funcţionar public în momentul săvârșirii faptei şi care se află în faţa obligaţiei de 
a îndeplini un ordin. În doctrina juridică, cu privire la situaţia în care o faptă 
prevăzută de legea penală este comisă de către o persoană care acţionează în 
baza comenzii autorităţii legitime, s-a promovat, de-a lungul timpului, atât teoria 
subordonării necondiționate (teoria consemnului sau teoria supunerii pasive), 
conform căreia funcţionarul este obligat să execute întocmai ordinul autorităţii 
competente, atâta timp cât acesta se referă la atribuţiile sale de serviciu, cât şi 

teoria baionetelor inteligente, conform căreia subordonatul are dreptul şi obli- 
gaţia de a examina legalitatea ordinului şi de a refuza executarea celui ilegal. 
Dominante sunt însă teoriile eclectice, potrivit cărora funcţionarul are obligaţia 
de a se supune autorităţii ierarhic superioare, fiind obligat să execute ordinele pe 
care le primeşte în legătură cu atribuţiile de serviciu. El are însă dreptul să 
pretindă ca ordinul să fie emis în forma cerută de lege şi să observe dacă 
executarea acestui ordin este vădit nelegală. Aşadar, funcţionarul care execută 
ordinul are dreptul şi obligaţia să exercite doar un control formal al legalităţii 
ordinului primit. Raportând aceste consideraţii la situaţia concretă, Curtea nu 
poate reţine nici această solicitare în condiţiile în care, la momentul săvârşirii 
faptei, mai precis încă din anul 2002, se procedase la demilitarizarea poliţiei 
române, iar subofiţerii şi ofiţerii deveniseră funcţionari publici civili cu statut 
special, instituit prin Legea nr. 360/2002 privind Statutul poliţistului, astfel 
încât, atribuţiile sale de serviciu erau cele stabilite prin fişa postului sau dispo- 
ziția scrisă a şefului, ambele lipsind în speța de faţă în ceea ce-l priveşte pe 
apelantul inculpat, ordinul superiorului neputând fi invocat în acest sens. Astfel, 
din probele administrate în cauză, nu rezultă că apelantul inculpat ar fi primit 
vreo dispoziţie scrisă din partea şefului său în sensul semnării procesului-verbal 
în condiţiile în care constata că nu corespunde realităţii percepute de el. Chiar 
apelantul inculpat M.A. a precizat în declaraţia dată în faţa instanţei de apel că a 
refuzat iniţial semnarea procesului-verbal întrucât „au fost mai multe persoane, 
iar eu nu am văzut ca persoana vătămată să prezinte vreo lovitură la cap, acesta 
fiind şi motivul pentru care am ezitat la semnarea acestuia”, apoi, susţine tot 
inculpatul, fiindu-i precizat de către şeful său că respectivul proces-verbal era 
întocmit pentru o procedură internă şi că nu va fi ataşat la dosar, a semnat 
procesul-verbal ştiind că cele consemnate în cuprinsul acestuia nu corespund 
realităţii. Or, faţă de gradul de instruire a apelantului inculpat şi funcţia pe care o 
îndeplinea — poliţist — Curtea nu poate reţine că argumentele invocate de şeful 
său (astfel cum au fost precizate de apelantul inculpat), chiar reale de ar fi fost, 
au fost hotărâtoare pentru apelantul inculpat, ci mai degrabă acesta, în spirit de 
echipă şi pentru a-l ajuta pe şeful său de birou de a se sustrage tragerii la 
răspundere pentru infracțiunea de purtare abuzivă, a semnat procesul-verbal 
alături şi de inculpaţii D.M. şi B.G., ştiind că cele consemnate în cuprinsul 
acestuia nu corespund realităţii (C.A. București, secția penală, decizia nr. 623 
din 8 mai 2019, www.sintact.ro). 


3.2. Efecte 


- înlăturarea caracterului penal al faptei săvârşite în exercitarea unui drept sau 
îndeplinirea unei obligaţii, care este astfel justificată (licită); pe cale de consecinţă, 
nu pot fi aplicate făptuitorului pedepse, măsuri educative ori alte sancțiuni de drept 
penal [de pildă, măsurile de siguranță, care pot fi dispuse, potrivit art. 107 alin. (2) 
C.pen., numai dacă fapta este nejustificată]; 


- produce efecte in rem, care se răsfrâng și asupra participanților; 


- în situaţia în care cauza justificativă a exercitării unui drept sau a îndeplinirii 
unei obligaţii este constatată în cursul urmăririi penale, procurorul dispune clasarea, 
iar, dacă această constatare survine în cursul judecății, instanța dispune achitarea; 

- în principiu, reținerea comiterii faptei în exercitarea unui drept înlătură răs- 
punderea delictuală; astfel, art. 1353 C.civ. prevede: „Cel care cauzează un preju- 
diciu prin chiar exercițiul drepturilor sale nu este obligat să îl repare, cu excepția 
cazului în care dreptul este exercitat abuziv”; fapta fiind licită, ca urmare a comiterii 
în exercitarea unui drept prevăzut de lege nu poate atrage răspunderea civilă chiar şi 
în ipoteza producerii unui prejudiciu; ca excepție, în literatura de specialitate? s-a 
remarcat faptul că exercitarea în mod abuziv a dreptului [cu încălcarea dispoziţiilor 
art. 14 alin. (1) C.civ. potrivit cărora orice persoană trebuie să îşi exercite drepturile 
cu bună-credință, în acord cu ordinea publică şi bunele moravuri) va conduce totuși 
la reținerea unei fapte ilicite civile care în măsura în care a produs un prejudiciu 
poate conduce la angajarea răspunderii civile; 

- în principiu, lipsa caracterului ilicit al faptei comise în condiţiile reţinerii 
ordinului legii sau a comenzii autorităţii legitime înlătură răspunderea delictuală; 
ca excepţie, art. 1364 C.civ. prevede că: „Îndeplinirea unei activități impuse ori 
permise de lege sau ordinul superiorului nu îl exonerează de răspundere pe cel care 
putea să își dea seama de caracterul ilicit al faptei sale săvârșite în asemenea 
împrejurări” (s.n., M.U.); în această privinţă în doctrină” s-a apreciat că este posibilă 
angajarea răspunderii civile ca urmare a reţinerii caracterului ilicit civil al faptei atât 
în situaţia în care s-a acționat în îndeplinirea unei obligaţii impuse sau permise de 
lege cu nerespectarea limitelor prevăzute de aceasta, dacă autorului i se poate dovedi 
o culpă proprie, cât şi în cazul în care fapta a fost comisă în executarea unui ordin 
vădit ilegal al superiorului, făptuitorul putând să îşi dea seama de caracterul ilicit al 
faptei, ori când modul de executare a ordinului a fost ilicit, iar fapta a fost comisă cu 
vinovăţie (intenţie sau culpă). 


:%4. Consimţământul persoanei vătămate 
4.1. Noţiune. Condiţii 


- art. 22 C.pen. reglementează o nouă cauză justificativă pe care Codul penal din 
1969 nu o prevedea: consimțământul persoanei vătămate (victimei); 

- pentru reținerea acestei cauze justificative este necesar, în primul rând, ca fapta 
să fie tipică; 

- atunci când consimțământul persoanei vătămate se regăseşte printre elementele 
de lipicitate obiectivă, atunci constatarea existenței acestuia nu constituie o cauză 
Justificativă, ci o cauză care înlătură prima trăsătură esenţială a infracțiunii, tipici- 
a (de exemplu, când luarea unui bun mobil din posesia sau detențţia altuia s-a 

acut cu consimțământul acestuia, fapta nu va constitui infracţiunea de furt, ca 
urmare a lipsei tipicităţii, nu ca efect al cauzei justificative a consimțământului 
a E RENI O N NI 
l să 5 bos . A vay 
„Potrivit art. 15 C.civ., „Niciun drept nu poate fi exercitat în scopul de a vătăma sau 


Pagubi Pe altul (s.n., M.U.) ori într-un mod excesiv și nerezonabil, contrar bunei-credințe”. 


L. Pop, I.F. Popa, S.I. Vidu, op. cit., p. 342. 


A Ibidem. 

persoanei vătămate; tot astfel, în ipoteza în care pătrunderea într-o locuință are loc cu 
consimțământul proprietarului acesteia, fapta de violare de domiciliu nu va fi 
infracțiune ca urmare a lipsei tipicității, iar nu a existenței cauzei justificate a consim- 
țământului persoanei vătămate); 

- cauza justificativă poate fi invocată atât de o persoană fizică, cât și de o per- 
soană juridică, atât cu privire la o infracțiune săvârşită cu intenţie sau praeterintenție, 
cât şi cu privire la cea săvârşită din culpă (în această ultimă privință, relevantă poate 
fi situaţia unor elevi care la ora de sport decid să joace un meci de fotbal, iar din 
culpă unul dintre fundaşi, încercând să degajeze, loveşte cu mingea un atacant care se 
retrăgea producându-i o leziune traumatică pentru a cărei vindecare au fost necesare 
95 de zile de îngrijiri medicale); 

- consimțământul victimei poate conduce și la reținerea unei incriminări autonome 
atenuate a unei infracțiuni (de pildă, infracțiunea de ucidere la cererea victimei, 
prevăzută de art. 190 C.pen. constituie o incriminare autonomă atenuată a omorului/ 
omorului calificat). 


Pentru a se reţine aplicarea acestei cauze justificative, trebuie îndeplinite urmă- 
toarele condiţii: 


a) să existe un consimțământ valabil exprimat al persoanei vătămate cu 
privire la săvârşirea unei fapte prevăzute de legea penală; 


- pentru a se reține existența unui consimțământ valabil exprimat al persoanei 
vătămate pentru săvârşirea unei fapte prevăzute de legea penală este necesar ca: 


1. acesta să fie serios, liber şi exprimat în cunoştinţă de cauză; dacă persoana 
vătămată prin infracţiune este o persoană juridică, este necesar ca exprimarea con- 
simțământului să provină de la organele care puteau angaja persoana juridică; 


2. să provină de la o persoană capabilă de a-și da seama de urmările faptei sale 
(cu discernământ); nu este necesar ca persoana vătămată să aibă capacitate deplină de 
exercițiu, putând fi exprimat un consimțământ valabil care să producă efecte 
justificative şi de o persoană care are capacitate restrânsă de exercițiu, ori chiar de 
cea lipsită capacitate de exercițiu! (de pildă, un elev minor îşi dă consimțământul ca 
un coleg de clasă să-și încerce forțele prin raportare la un creion din penarul său. 
Colegul loveşte creionul rupându-l, ceea ce face ca fapta de distrugere să fie tipică, 
dar nu antijuridică ca urmare a existenței consimțământului victimei); 


3. consimțământul să fie determinat și neechivoc, nefiind valabil exprimat un 
consimțământ imprecis, nedeterminat, 


4. consimțământul persoanei vătămate nu trebuie să fie viciat prin eroare, violență 
sau dol. 


! Art. 43 alin. (3) C.civ. acordă o serie de derogări și minorului având vârsta sub 14 ani ori 
interzisului judecătoresc stipulând că „persoana lipsită de capacitatea de exercițiu poate 
încheia singură actele anume prevăzute de lege, actele de conservare, precum şi actele de 
dispoziție de mică valoare, cu caracter curent şi care se execută la momentul încheierii lor”. 
Prin urmare, pot exista situaţii în care aceștia să exprime un consimțământ valabil pentru acte 
de dispoziție materială de mică valoare. 


Trăsăturile esenţiale ale infracțiunii 207 


- consimțământul poate fi dat în orice formă (oral, în scris, prin mijloace tehnice 
de comunicare la distanță etc.); 


- nu este întotdeauna necesar ca exprimarea consimțământului să fie explicită (el 
putând fi valabil exprimat şi în mod tacit) şi nici ca victima să cunoască identitatea 
făptuitorului! (de pildă, în cazul proprietarului care își dă acordul pentru demolarea 
unei magazii aflate pe terenul său, când fapta tipică nu este antijuridică indiferent 
dacă proprietarul a cunoscut sau nu identitatea persoanelor care au distrus bunul); 


- în unele domenii legiuitorul poate impune ca exprimarea consimțământului să 
îmbrace forma scrisă pentru a opera cauza justificativă?. 


b) consimțământul să privească valori sociale al căror titular este persoana 
vătămată și de care aceasta poate dispune în mod legal; 


- este necesar, pe de o parte, ca persoana vătămată să fie titularul valorii sociale 
protejate de lege, iar, pe de altă parte, ca aceasta să poată dispune în mod legal de 


! Legea nu impune condiţia ca exprimare consimțământului să fie realizată intuitu 
personae. Pot exista situaţii în care cunoașterea identității făptuitorului să fie analizată ca o 
cerință de facto a consimțământului exprimat de victimă (de pildă, când o persoană îşi dă 
acordul pentru efectuarea unei operații estetice de un anumit doctor, iar în urma sedării inter- 
venția este realizată de un alt doctor, care nu efectuează operaţia cerută de victimă). 

? De pildă, art. 144 alin. (1) din Legea nr. 95/2006 privind reforma în domeniul sănătății, 
republicată, prevede că: „Prelevarea de organe, țesuturi și celule de origine umană de la 
donatorul în viaţă se face în următoarele condiţii: 

a) prelevarea de organe, țesuturi şi celule de origine umană, în scop terapeutic, se poate 
efectua de la persoane majore în viață, având capacitate de exercițiu deplină, după obținerea 
consimțământului informat, scris, liber, prealabil şi expres al acestora, conform modelului de 
formular aprobat prin ordin al ministrului sănătății. Se interzice prelevarea de organe, țesuturi 
şi celule de la persoane fără discernământ; 

b) consimțământul se semnează numai după ce donatorul a fost informat de medic, asis- 
tentul social sau alte persoane cu pregătire de specialitate asupra eventualelor riscuri şi 
consecințe pe plan fizic, psihic, familial, profesional şi social rezultate din actul prelevării; 

c) donatorul poate reveni asupra consimțământului dat, până în momentul prelevării, 

d) prelevarea şi transplantul de organe, țesuturi şi celule de origine umană ca urmare a 
exercitării unei constrângeri de natură fizică sau morală asupra unei persoane sunt interzise; 

„€) donarea şi transplantul de organe, țesuturi şi celule de origine umană nu pot face 
obiectul unor acte şi fapte juridice, în scopul obţinerii unui folos material sau de altă natură; 

J donatorul şi primitorul vor semna un înscris autentic prin care declară că donarea se face în 
Scop umanitar, are caracter altruist şi nu constituie obiectul unor acte şi fapte juridice în scopul 
9 finerii unui folos material sau de altă natură, conform modelului de formular aprobat prin ordin al 
ministrului sănătății; 

i 8) donatorul va fi scutit de plata spitalizării/spitalizărilo” aferente donării, precum şi a costurilor 
erente controalelor medicale periodice postdonare” (s.n., M.U.). 

Rer astfel, art. 660 alin. (1) din Legea nr. 95/2006 privind reforma în domeniul sănătății, 

ri Icată, pentru a fi supus la metode de prevenție, diagnostic şi tratament, cu potențial de 

„Pentru pacient, după explicarea lor de către medic, medic dentist, asistent medical/moaşă, 
Pacientului i se solicită acordul scris. 

valoarea socială lezată sau puse în pericol (de pildă, integritatea corporală, sănătatea, 
drepturile patrimoniale! etc.) 


- alin. (2) al art. 22 C.pen. prevede anumite limitări ale efectelor justificative ale 
consimţământului, existând valori sociale de care o persoană nu poate dispune; 
pentru explicitarea acestei prevederi, în expunerea de motive la Codul penal se arată: 
„„Consimțământul persoanei vătămate nu va opera însă ca o cauză justificativă în 
cazul acelor valori sociale de care persoana nu poate dispune, fie pentru că nu îi 
aparțin, fie pentru că ar duce la o pierdere totală și ireversibilă a valorii sociale”, de 
exemplu, nu se va putea reține existența cauzei justificative, întrucât persoana care a 
dat consimțământul nu este titularul valorii juridice protejate, în cazul în care fiul 
persoanei decedate își dă consimțământul pentru înscrierea unor mesaje satanice pe 
monumentul funerar al părintelui său ori pentru distrugerea acestuia; tot astfel, 
consimțământul dat de soțul căsătorit soției acestuia să încheie o nouă căsătorie nu va 
exonera făptuitoarea de răspunderea penală pentru infracțiunea de bigamie; de 
asemenea, consimțământul minorei având vârsta sub 15 ani de a întreține raporturi 
sexuale cu un major sau consimțământul sorei de a întreține raporturi sexuale cu 
fratele său nu au valoare justificativă,; 


- chiar și în situaţia în care persoana vătămată este titularul valorii sociale prote- 
jate, consimțământul dat cu privire la vătămarea sau punerea în pericol a acesteia nu 
va putea produce efecte justificative dacă persoana vătămată nu putea dispune de 
acestea; de pildă, consimțământul dat de proprietarul unei sculpturi ce face parte din 
patrimoniul cultural mobil cu privire la deteriorarea acesteia nu va constitui cauză justi- 
ficativă care să conducă la exonerarea de răspundere penală a făptuitorului pentru 
infracțiunea de distrugere în varianta agravată prevăzută de art. 253 alin. (3) C.pen. 
[consimțământul proprietarului bunului ar fi avut valoarea unei cauze justificative în 
ipoteza în care bunul nu făcea parte din patrimoniul cultural, caz în care s-ar fi reținut 
infracțiunea de distrugere în forma de bază prevăzută de art. 253 alin. (1) C.pen.]; tot 
astfel, o persoana nu își va putea da consimțământul cu privire la săvârşirea unei infrac- 
ţiuni prin care să îi fie suprimată viaţa (în acest caz, făptuitorul va răspunde pentru 
omor, omor calificat sau chiar pentru ucidere la cererea victimei); 


- uneori chiar legea poate exclude efectul justificativ al consimțământului în cazul 
unor infracţiuni [de pildă, în cazul traficului de persoane — art. 210 alin. (3) C.pen. 
sau traficului de minori — art. 211 alin. (3) C.pen., consimțământul persoanei traficate 
nu are efect justificativ]; 


- pot exista situații în care, deşi există un consimțământ al persoanei vătămate, 
acesta să nu excludă răspunderea penală cu privire la faptele comise având în vedere 
ansamblul circumstanțelor comiterii faptei (de pildă, în cazul în care două persoane 


! Ca excepţie, în unele cazuri, legiuitorul a incriminat și distrugerea comisă cu privire la un 
bun care aparţine făptuitorului [art. 253 alin. (4) C.pen.]. 

> Aşadar, trebuie reținut că nu doar în cazul infracțiunilor contra vieții consimțământul 
victimei nu are caracter justificativ, putând exista şi alte infracțiuni unde lipsa efectului justi- 
ficativ poate fi reținută (distrugerea unui bun din patrimoniul cultural sau traficul de persoane), 
sau chiar ipoteze în care existența consimțământului înlătură tipicitatea, iar nu antijuridicitatea. 

decid să își tranşeze rivalitatea dintre ele prin acceptarea unei confruntări și, în acest 
context, organizează o luptă într-un loc public, aplicându-şi reciproc lovituri, cauza 
justificativă va opera numai în măsura în care actele de violență reciproce rămân în 
sfera infracțiunilor contra integrității persoanei şi numai cu privire la aceste infrac- 
tiuni, răspunderea penală putând fi angajată pentru comiterea infracțiunii de tulburare 
a ordinii şi liniştii publice prevăzute de art. 371 C.pen.; în cazul în care actele de 
violență sunt de o intensitate deosebită, susceptibile să atragă reținerea unei tentative 
la infracțiunea de omor, câuza justificativă nu mai poate opera; 


- consimțământul trebuie dat personal de titularul valorii sociale protejate, însă nu 
trebuie excluse a priori situaţiile în care acesta ar putea fi dat şi prin intermediul unui 
reprezentant [de pildă, în cazul unor infracțiuni contra patrimoniului (spre exemplu, 
proprietarul unui garaj îl împuterniceşte pe un mandatar de-al său să dea consim- 
țământul pentru ca o echipă de muncitori să îi demoleze garajul și să îi evacueze 
molozul din curte) sau în cazul în care reprezentantul persoanei vătămate își exprimă 
consimțământul pentru o intervenție chirurgicală]. 


c) consimțământul să fie anterior primului act de executare al faptei tipice. 


- în cazul în care consimțământul nu este dat înainte de începerea actelor de exe- 
cutare, însă survine pe parcursul acestora, se poate reţine săvârşirea unei tentative la 
infracțiune; 

- fapta nu este justificată dacă persoana vătămată nu şi-a dat consimțământul 
anterior comiterii faptei, ci numai a ratificat ulterior acțiunea sau inacțiunea tipică a 
făptuitorului; 


- în cazul activităţilor infracţionale care se prelungesc în timp, consimțământul 
trebuie să rămână valabil exprimat pe întreaga durata a comiterii faptei. 


% Inculpaţii D., C. şi E. au comis infracțiunile de abuz în serviciu ce 
le-au fost imputate cu forma de vinovăţie cerută de lege — intenţie directă, 
întrucât, în exercitarea atribuţiilor specifice funcţiilor deţinute (preşedinte, 
secretar, administrator şi membri în consiliul director al asociaţiei) prevăzute în 
art. 24 alin. (2) lit. b) din O.G. nr. 26/2000, semnând contractele de schimb din 
19 august 2008, din 23 octombrie 2008 şi din 26 martie 2009, deşi cunoşteau 
interdicţia de înstrăinare care viza păşunile şi terenurile nearabile ale formelor 
asociative de proprietate, instituită de art. 28 alin. (6) şi (7) din Legea nr. 1/2000, 
cu modificările şi completările ulterioare, au prevăzut rezultatul propriilor fapte, 
respectiv scoaterea din patrimoniul Asociaţiei F. a păşunilor ce nu se aflau în 
circuitul civil, corelativ cu obţinerea unui folos necuvenit în favoarea soţilor H. 
şi I., urmărind producerea lui şi nu au avut nici consimţământul părţii civile de a 
acţiona în acest sens, motiv pentru care nu se poate constata că a fost înlăturat 
caracterul penal al faptelor. Astfel, pentru ca consimţământul persoanei vătămate 
să conducă la înlăturarea caracterului penal al faptei este obligatoriu ca acesta să 
fie valabil exprimat; or, în speţă, decizia de încheiere a contractelor de schimb 
nu a fost luată în condiţiile legii; mai mult, hotărârile A.G.A. care au fost avute 
în vedere la înstrăinarea tereriurilor ce nu se aflau în circuitul civil, deşi cuprind 
dispoziţii de aprobare a unor asemenea tranzacţii, aşa cum s-a arătat, nu 
Concordă cu realitatea, fiind necorespunzătoare adevărului. Chiar dacă persoana 

vătămată şi-ar fi dat acordul ulterior săvârșirii infracţiunii, astfel cum au încercat 
inculpaţii să acrediteze ideea, caracterul nejustificat al faptei nu este înlăturat şi, 
ca atare, participanţii la activitatea infracţională nu sunt exoneraţi de răspundere 
penală. Astfel, acceptarea de către unii dintre membrii composesoratului, după 
perfectarea primului contract de schimb, a unor sume de bani nu echivalează cu 
un consimţământ neviciat exprimat în sensul încheierii contractelor de schimb. 
Nici semnarea de o parte dintre asociaţi a acordului privind înstrăinarea, 
obţinută, în mod individual, de inculpata C. care s-a deplasat la domiciliul 
fiecăruia dintre aceştia ulterior încheierii actului juridic translativ de proprietate, 
nu poate fi calificată ca reprezentând voinţa reală a asociaţiei în sensul scoaterii 
din patrimoniul său a terenurilor predate la schimb (I.C.C.J., secţia penală, 
decizia nr. 47/A din 1 martie 2018, www.scj.ro). 


Œ Prin definiţie, infracţiunea de proxenetism în forma tipică prevăzută de 
alin. (1) al art. 213 C.pen. presupune existenţa consimţământului persoanei care 
practică prostituţia de a se prostitua, iar împrejurarea că acest lucru este înlesnit 
de o altă persoană nu poate decât să profite persoanei care se prostituează (în 
ceea ce priveşte pe martora G.E.). Prin urmare, faptul că şi-a dat consimţă- 
mântul să fie ajutată să se prostitueze nu are nicio relevanţă. Conform art. 22 
alin. (1) C.pen. este justificată fapta săvârşită cu consimţământul persoanei 
vătămate, dacă aceasta putea să dispună în mod legal de valoarea socială lezată 
sau pusă în pericol. În cazul infracţiunii de proxenetism, valoarea socială lezată 
este reprezentată de relaţiile sociale referitoare la bunele moravuri din cadrul 
relaţiilor de convieţuire socială şi de asigurare licită a mijloacelor de existenţă, 
valori cu privire la care instanţa a apreciat că victima (C.V.) nu poate dispune în 
mod legal. Prostituţia nu mai este infracţiune, dar nu este nici legalizată, fiind 
contravenţie conform art. 1 pct. 5 din Legea nr. 61/1991 în forma modificată 
prin Legea nr. 187/2012 (C.A., secția penală, decizia nr. 1010 din 14 noiembrie 
2014, www.sintact.ro). 


2 În ceea ce priveşte infracţiunea de furt de arbori tăiaţi ilegal din 
pădure, faptă revăzută de art. 109 alin. (1) lit. c) din Legea nr. 46/2008, faptă 
pentru care s-a dispus începerea urmăririi penale prin ordonanța din 18.12.2017, 
s-a dispus clasarea ca urmare a incidenţei cazului de împiedicare a punerii în 
mişcare a acţiunii penale prevăzut de art. 16 alin. (|) lit. b) teza I C.proc.pen., 
întrucât inculpatul, anterior tăierii, a avut consimțământul persoanei vătămate, 
împrejurare care se transpune în neîndeplinirea tipicităţii obiective a faptei de 
furt. În drept, fapta inculpatului întruneşte elementele de tipicitate ale infrac- 
țiunii prevăzute de art. 107 alin. (1) lit. c) din Legea nr. 46/2008. Elementul 
material s-a realizat prin acţiunea de tăiere a unui arbore nemarcat de organele 
silvice, situat în fondul forestier naţional, într-o zonă de pădure proprietate 
privată. Urmarea imediată a constat în crearea unei stări de pericol pentru eco- 
sistemul forestier (Jud. Piteşti, secția penală, sentința nr. 1782 din 19 decembrie 
2018, www.sintact.ro). 


4.2. Efecte 


- înlăturarea caracterului penal al faptei săvârşite (cu intenţie ori din culpă) cu 
consimțământul persoanei vătămate, care este astfel justificată (licită), nu pot fi 

aplicate făptuitorului pedepse, măsuri educative ori alte sancțiuni de drept penal [de 
pildă, măsurile de siguranță, care pot fi dispuse, potrivit art. 107 alin. (2) C.pen., 
numai dacă fapta este nejustificată]; 


- în cazul în care consimțământul este dat în mod valabil pentru comiterea unei 
fapte tipice cu intenție, însă din culpă se produce un rezultat mai grav decât cel 
pentru care fusese exprimat consimțământul, făptuitorul va răspunde penal pentru 
fapta mai gravă comisă din culpă (de exemplu, dacă două persoane care curtau 
aceeași fată consimt să-şi tranșeze rivalitatea printr-o confruntare fizică, iar, în cursul 
altercaţiei, una dintre persoane îi provoacă din culpă celeilalte o leziune traumatică ce 
conduce la pierderea vieţii acesteia, se va reține cauza justificativă a consimțămân- 
tului victimei numai pentru urmările intenționate ce au produs vătămări corporale, 
făptuitorul urmând să răspundă penal pentru ucidere din culpă); 


- produce efecte in rem, care se răsfrâng şi asupra participanților, 


- în situaţia în care existenţa consimțământului persoanei vătămate este constatată 
în cursul urmăririi penale, procurorul dispune clasarea, iar dacă această constatare 
survine în cursul judecății, instanţa dispune achitarea; 


- în ceea ce privește prejudiciului material cauzat bunurilor victimei, art. 1355 
alin. (1) C.civ. limitează efectele exoneratoare de răspundere civilă ale consimță- 
mântului acesteia prevăzând că „nu se poate exclude sau limita, prin convenţii sau 
acte unilaterale, răspunderea pentru prejudiciul material cauzat altuia printr-o faptă 
săvârșită cu intenţie sau din culpă gravă”, astfel, potrivit art. 1355 alin. (2) C.civ. 
consimțământul victimei poate conduce la limitarea sau înlăturarea răspunderii civile 
pentru prejudiciile cauzate bunurilor acesteia, numai dacă fapta a fost comisă printr-o 
simplă imprudență sau neglijenţă; 

- referitor la prejudiciile cauzate integrităţii fizice sau psihice ori sănătății 
victimei, potrivit art. 1355 alin. (3) C.civ., consimțământul victimei nu produce, în 
principiu, efecte exoneratoare sau de limitare a răspunderii civile; în literatura de 
specialitate! s-a arătat că „în mod excepţional, în cazuri speciale prevăzute de lege. 
Din sfera ilicitului civil sunt excluse totuşi unele fapte care pot cauza asemenea 
prejudicii, fapte a căror săvârșire a fost consimțită explicit sau implicit cum sunt: 
intervenţiile chirurgicale, donarea de sânge, prelevarea de organe, unele violenţe care 
se produc fără intenţie cu prilejul unor activităţi sau întreceri sportive. În schimb, 
Sunt interzise cu desăvârșire şi deci nule clauzele de nerăspundere privitoare la 
faptele care sunt îndreptate contra vieţii celui care şi-a dat consimțământul la săvâr- 
Șirea lor, precum şi în cazul altor fapte interzise explicit de legea imperativă cum 
Sunt: traficul de persoane, sclavia, proxenetismul”. 


PS ee e a Ie ei: 
|L. Pop, LF. Popa, S.. Vidu, op. cit. p. 343. 

„Secţiunea a 4-a. Imputabilitatea E. 


Subsecţiunea 1. Noţiunea de imputabilitate 


ay 


- imputabilitatea este prevăzută de Codul penal drept cea de-a treia trăsătură 
esențială a infracțiunii; spre deosebire de vechiul Cod, unde vinovăția se regăsea atât 
ca element constitutiv, cât şi ca trăsătură esențială a infracțiunii (în acord cu teoria 
psihologică a vinovăției), în Codul penal vinovăția, ca trăsătură generală a infrac- 
țiunii, a fost denumită imputabilitate, fiind astfel distinsă de vinovăția-element 
constitutiv al infracțiunii (intenție, culpă, praeterintenție), astfel, Codul penal prevede 
vinovăția din perspectiva teoriei normative!, ca o imputare făcută unei persoane din 
partea societății cu privire la încălcarea ordinii juridice prin comiterea unei fapte 
prevăzute de norma de incriminare; 


- imputabilitatea nu este susceptibilă de forme ca vinovăția-element constitutiv al 
infracțiunii (intenție, culpă, praeterintenție), organele judiciare putând constata fie 
existența, fie inexistența ei, iar nu diferite modalități ale acesteia; 


- pentru a se reține că o persoană a săvârşit o infracțiune, organele judiciare 
trebuie să stabilească prin raportare la data săvârșirii faptei prevăzute de legea 
penală în ce măsură fapta tipică şi nejustificată este imputabilă făptuitorului; dacă se 
constată că fapta nu este tipică ori, deşi întrunește trăsătura esențială a tipicității, este 
justificată, organele judiciare nu vor mai proceda la analiza imputabilității; 


- pentru a putea imputa (reproşa) săvârșirea unei infracțiuni unei persoane, este în 
primul rând necesar ca făptuitorul să fie responsabil, adică să aibă aptitudinea 
psiho-fizică de a înţelege semnificaţia acţiunilor sau a inacţiunilor sale ori a urmărilor 
acestora (factorul intelectiv) şi de a fi stăpână pe ele (factorul volitiv), cu toate 
acestea, chiar şi în cazul în care făptuitorul este responsabil, nu se va putea reține 
imputabilitatea unei fapte tipice şi nejustificate decât dacă acesta a cunoscut la 
momentul comiterii faptei stările, situaţiile sau împrejurării de care depinde carac- 
terul ilicit al activităţii sale și dacă aceasta avea posibilitatea de a se conforma 
preceptului normei de incriminare; cu alte cuvinte, reținerea responsabilități făptui- 
torului nu este suficientă per se pentru a se constata imputabilitatea faptei, ci este 
necesar ca acesta să nu fi acţionat din eroare ori sub imperiul unui caz fortuit, 
respectiv a unei constrângeri (fizice sau morale) sau a unui exces neimputabil?; 


! În doctrina italiană, s-a arătat că în teoria psihologică asupra vinovăţiei, aceasta repre- 
zirită legătura psihică dintre autor şi conduita care determină rezultatul infracțional, iar, ÎN 
teoria normativă a vinovăţiei, aceasta este concepută drept contradicția dintre comportarea 


penal Carol al II-lea adnotat. Vol. I. Partea generală, Ed. Librăriei Socec, Bucureşti, 1937, 
p. 302) sau imputabilitatea există atunci când agentul are capacitatea sau facultatea de â 

_ Codul penal a prevăzut în art. 23-31 cauzele generale care înlătură trăsătura 
esențială a imputabilităţii (cauze de neimputabilitate); există însă şi cauze speciale de 
neimputabilitate prevăzute în partea specială a Codului penal [de pildă, constrângerea 
la darea de mită, prevăzută de art. 290 alin. (2) C.pen.]; 


- spre deosebire de cauzele justificative, cauzele de neimputabilitate produc efecte 
numai cu privire la persoana căreia nu îi poate fi reproşată fapta tipică ilicită (in 
personam); aceste efecte nu se extind asupra participanţilor care, în măsura în care nu 
beneficiază ei înşişi de o cauză justificativă sau de neimputabilitate, vor răspunde 
pentru fapta săvârşită cu intenție, în condiţiile participației improprii [art. 52 alin. (3) 
C.pen.]; tot astfel, reținerea unei cauze de neimputabilitate în favoarea participantului 
nu produce efecte cu privire la autor, excepție face numai cazul fortuit, ce constituie 
singura cauză de neimputabilitate care produce efecte in rem, de care vor beneficia 
atât autorul, cât şi participanţii la comiterea faptei’; 

- în situația în care se constată existența unei cauze de neimputabilitate, ca urmare 
a reţinerii impedimentului la punerea în mișcare sau la exercitarea acțiunii penale 
prevăzut de art. 16 alin. (1) lit. d) teza a II-a C.proc.pen., organele de urmărire penală 
trebuie să dispună clasarea, iar instanţa de judecată dispune achitarea; dispoziţiile 


discerne valoarea etică și socială (caracterul delictuos/antisocial) a actului său, de a aprecia 
motivele care îl stimulează la acela sau îl rețin de la acela şi de a se determina conform acestei 
aprecieri, în doctrina națională, în loc de imputabilitate, se întrebuințează mai mult termenul 
de responsabilitate. Tot astfel, prof. Traian Pop arăta că imputabilitatea trebuie să existe în tot 
timpul în care agentul poate influența procesul cauzal, deci până în momentul în care mai 
poate modifica cursul dat al procesului cauzal; influența pe care o poate exercita agentul 
asupra procesului cauzal inițiat poate consista în aceea că îl opreşte, îi dă altă direcțiune sau 
împiedecă producerea rezultatului (7. Pop, Drept penal comparat, Partea generală, vol. II, 
Institutul de arte grafice Ardealul, Cluj, 1923, p. 318, 321 și urm.). Recent, în doctrina română 
(F. Streteanu, D. Niţu, op. cit., vol. I, p. 411) s-a arătat că: „Verificarea îndeplinirii condiției 
generale a imputabilităţii, cu alte cuvinte, posibilitatea de a-i putea reproşa autorului fapta 
prevăzută de legea penală, comisă cu vinovăţie şi nejustificată, presupune constatarea mai 
multor elemente, aşa-numitele «sub-condiții» ale imputabilităţii: responsabilitatea, cunoaș- 
terea antijuridicității faptei şi exigibilitatea unei conduite conforme normei juridice. Astfel, în 
Primul rând, pentru a-i putea reproşa agentului fapta comisă, trebuie să putem constata că 
acesta era responsabil, cu alte cuvinte, că avea discernământ, înțelegând semnificația faptelor 
sale și fiind stăpân pe ele. În al doilea rând, odată constatată prezența discernământului, este 
T autorul să fi avut reprezentarea caracterului nejustificat al faptei sale la momentul 
ilicit în acesteia. In fine, presupunând că agentul avea discernământ şi a cunoscut caracterul 
cenid faptei sale, trebuie să putem stabili că în cazul concret avea posibilitatea să respecte 
oi e e normei juridice, cu alte cuvinte, vom verifica exigibilitatea unei conduite a agentului 
i oa normei juridice” (s.n. M.U.). 
sibi am de specialitate (MI. Mărculescu-Michinici, M. Dunea, op. cit., p- 429) s-a 
As pa dreptate că în ipoteza cazului fortuit, de principiu, nicio altă persoană care 
i tt at în aceeași situaţie cu. făptuitorul ny AT fi putut să prevedă apariția impre Jurárn care 
ecit us la urmarea incriminată. Astfel, dacă în ipoteza cauzelor justificative efectul in rem 
e din caracterul obiectiv, real al cauzei de excludere a infracțiunii, în situația cazului 
ecua asi efect decurge din probabilitatea rezonabilă de generalizare a unei cauze de 
Te a infracțiunii care prezintă un efect originar subiectiv. 

art. 18 C.proc.pen. permit suspectului sau inculpatului să solicite continuarea proce. 
sului penal în ipoteza în care impedimentul la punerea sau exercitarea acţiunii penale 
reţinut de procuror sau de instanţă constă într-o cauză de neimputabilitate, în vederea 
obţinerii unei soluţii de clasare fundamentate pe un alt temei mai favorabil (de pildă, 
în scopul obţinerii unei soluţii de clasare întrucât fapta nu există sau nu este tipică, 
ori Chiar în vederea reţinerii unei cauze justificative); 


- incidenţa unei cauze de neimputabilitate nu înlătură posibilitatea instanței de a 
aplica o măsură de siguranță (cu excepția confiscării extinse pentru aplicarea căreia este 
necesară dispunerea unei soluţii de condamnare), fapta fiind tipică şi nejustificată. 


„_. Subsecţiunea a 2-a. Cauze de neimputabilitate  — -$ 


“ $1. Constrângerea fizică 


1.1. Noţiune 


- constrângerea fizică (vis major) este o cauză de neimputabilitate constând în pre- 
siunea pe care un eveniment imprevizibil şi irezistibil (forță majoră) sau o persoană ori 
un animal o exercită asupra fizicului unei persoane, care are drept urmare lipsirea 
acesteia de posibilitatea de a avea control asupra acțiunilor sale, determinând-o, astfel, 
să comită o faptă prevăzută de legea penală, nejustificată (art. 24 C.pen.)!; 


- în acest caz, făptuitorul responsabil, deşi conștient de fapta sa, nu poate să acțio- 
neze liber (să îşi coordoneze comportamentul în scopul respectării normei legale), 
întrucât libertatea sa fizică este anihilată şi, prin urmare, nu i se poate imputa săvâr- 
şirea faptei. 


1.2. Condiţii 


a) existenţa unei constrângeri asupra fizicului făptuitorului; 


- forţa exterioară ce realizează constrângerea fizică poate rezulta dintr-un eveni- 
ment imprevizibil şi irezistibil (de exemplu, starea de leşin, un fenomen natural etc.) 
sau poate fi exercitată de o persoană ori de un animal; constrângerea fizică poate fi 
determinată atât de cauze exterioare subiectului, cât şi de cauze interne [de pildă, © 
stare de leșin, care determină căderea unei persoane peste o alta]?; 


- constrângerea fizică trebuie exercitată direct asupra făptuitorului; în situaţia în 
care se exercită o constrângere fizică asupra unei alte persoane pentru a-l determina 
pe făptuitor la un anumit comportament, se poate reține constrângerea morală; 


- în situația în care constrângerea fizică este exercitată de către o persoană, Va 
exista participaţie improprie sub forma instigării la fapta penală a celui constrâns; 


! Reglementarea condiţiilor constrângerii fizice în Codul penal actual este similară cu ce 
din Codul penal din 1969 (art. 46 alin. (1) C.pen. din 1969]. 
2 F. Streteanu, D. Niţu, op. cit., vol. I, p. 449. 

- în ipoteza în care starea de constrângere este provocată cu știință chiar de către 
făptuitor, pentru ca ulterior să o poată invoca drept cauză de neimputabilitate (actio 
libera in causa), acesta va răspunde penal pentru fapta săvârşită, nefiind incidente 
dispoziţiile art. 24 C.pen.; 

- în mod întemeiat s-a reținut în doctrină! că nu se va putea reţine incidenţa cauzei 
de neimputabilitate, ci comiterea faptei cu intenţie, în măsura în care făptuitorul a 
putut să prevadă intervenția forței exterioare şi să facă demersuri pentru a evita 
eficient acțiunea acestei asupra fizicului său; 


- constrângerea fizică trebuie să existe în momentul săvârșirii faptei prevăzute de 
legea penală, respectiv pe tot parcursul săvârșirii faptei, în cazul faptelor cu des- 
făsurare în timp (continue, continuate); 


- la faptele progresive, constrângerea fizică trebuie să existe la momentul 
comiterii acţiunii sau inacţiunii prevăzute de legea penală, nefiind necesar ca aceasta 
să subziste până la producerea rezultatului mai grav; 


- în ipoteza faptelor omisive, este necesar ca starea de constrângere fizică să 
existe pe toată perioada de timp în care făptuitorul avea obligaţia de a acționa; 


- în situația comiterii la diferite intervale de timp a mai multor fapte prevăzute de 
legea penală, nejustificate, constrângerea fizică trebuie să existe la momentul 
comiterii fiecărei fapte în parte. 

b) constrângerea fizică să fie irezistibilă; 

- persoana constrânsă trebuie să nu poată opune rezistență eficace acţiunii de 
constrângere; 


- aprecierea caracterului irezistibil se realizează in concreto, având în vedere 
Particularităţile fizice şi psihice ale persoanei constrânse, împrejurările în care inter- 
vine constrângerea, intensitatea acesteia? etc.; 


- spre deosebire de starea de necesitate, unde făptuitorul poate opta între a realiza 
acțiunea de salvare sau a lăsa pericolul să-şi producă efectele, în cazul constrângerii 
fizice, cel constrâns nu are nicio opțiune, trebuind să acționeze. 

c) fapta săvârşită sub imperiul constrângerii fizice să fie prevăzută de legea 
penală și nejustificată. 

- fapta poate să fie comisă prin acţiune sau inacţiune și poate rămâne în forma 
tentativei sau poate fi consumată; 

„7 Du prezintă importanță dacă fapta a fost comisă în calitate de autor sau de par- 
ticipant; 

- faptele prevăzute de legea penală, nejustificate sunt imputabile făptuitorului 

Că acesta a continuat să acţioneze după ce constrângerea fizică a încetat. 


Eee ae e a, 


l 
A M. Hotca (coord.), Instituţii de drept penal, Ed. Universul Juridic, București, 2014, p. 73. 
In același sens, Ctin. Mitrache, C. Mitrache, op. cit., p. 191. 

IR Persoana constrânsă săvârşeşte fapta prevăzută de legea penală 
determinată de intervenția unei forțe care acționează asupra energiei sale fizice, 
obligând-o să acționeze, chiar dacă legea interzicea o asemenea acțiune sau o 
obliga să nu acționeze; respectiva forță îi paralizează voința şi o lipseşte de orice 
posibilitate de a acţiona altfel. În aceste condiţii, persoana constrânsă devine 
doar un instrument care este pus în mișcare sau oprit să acționeze de un factor 
din afară căruia nu îi poate rezista în niciun fel (Trib. Suprem, decizia penală 
nr. 2259/1966, în R.R.D nr. 4/1967, p. 166). 


Ik Constrângerea fizică (forța majoră) poate fi definită ca presiunea pe 
care o exercită o forță căreia nu i se poate rezista, asupra energiei fizice a unui 
persoane, în aşa fel încât această acțiune este scoasă de sub acțiunea conștiinței 
ŞI voinţei persoanei constrânse, devenind, sub aspect material, cauza unei fapte 
ilicite, fiind astfel afectată libertatea de acţiune a persoanei constrânse. Faptul că 
inculpatul ar fi fost agresat fizic de către membrii echipajului de poliţie, în 
încercarea acestora de prindere şi imobilizare a acestuia, nu poate fi reţinută 
drept cauză de neimputabilitate constând în constrângerea fizică a inculpatului. 
Astfel, la momentul săvârşirii infracţiunii, prin refuzul de prelevare a mostrelor 
biologice în vederea determinării alcoolemiei, inculpatul nu se afla sub nicio 
presiune fizică din partea unei alte persoane care să îl fi împiedicat să îşi mani- 
feste acordul şi să îi fie prelevate mostrele biologice. Inculpatul a condiţionat, 
potrivit propriilor declaraţii, recoltarea probelor biologice de examinarea mai 
întâi a ochiului său, pentru ca în final să refuze prelevarea, cu toate că medicul 
de gardă i-a spus acestuia că starea generală de sănătate îi poate fi examinată şi 
ulterior prelevării, aspect ce conduce la concluzia că leziunile sale nu repre- 
zentau o urgenţă. Astfel, inculpatul, deşi în stare de ebrietate voluntară şi incom- 
pletă, în mod conştient şi voit a săvârşit elementul material al infracţiunii 
prevăzute de art. 337 C.pen. Mai mult, invocarea de către inculpat a unei situaţii 
de fapt anterioare momentului săvârşirii infracţiunii nu poate conduce instanţa la 
reținerea cauzei de neimputabilitate a constrângerii fizice, care trebuie să fie 
concomitentă săvârşirii faptei. De asemenea, în doctrina şi practica judiciară s-a 
reţinut că cel constrâns nu are nicio opţiune, trebuind să acţioneze şi să săvâr- 
şească fapta ilicită; or, în prezenta cauză, pe lângă faptul că fapta ilicită constă 
într-o inacţiune, inculpatul a avut atât libertatea de voinţă, cât şi fizică, fiind 
alegerea sa să nu se conformeze normelor legale. Pentru aceste motive, instanța 
a apreciat că în cauză nu este incidentă cauza de neimputabilitate prevăzută de 
art. 24 C.pen. constând în constrângerea fizică, invocată de inculpat (Jud. Turnu 
Măgurele, sentința penală nr. 95 din 7 iunie 2016, www.sintact.ro). 


1.3. Efectele constrângerii fizice 


- înlăturarea caracterului penal al faptei săvârşite sub imperiul constrângerii 
fizice; nu pot fi aplicate făptuitorului pedepse, ori măsuri educative, însă este posibilă 
aplicarea unor măsuri de siguranță [de pildă, confiscarea specială (art. 112 C.pen.)]; 


- produce efecte numai in personam, care nu se răsfrâng şi asupra participanţilor; 
în ipoteza în care constrângerea fizică constituie o cauză de neimputabilitate pentru 
autorul faptei prevăzute de legea penală, în privința coautorilor, complicilor sau 

instigatorilor care răspund penal se va reţine participaţia improprie (intenție — lipsă 
vinovăție); în cazul coautoratului ori al complicității concomitente comise în forma 
participației improprii, prezența făptuitorului aflat în stare de constrângere fizică va fi 
avută în vedere la analiza reţinerii circumstanţei agravante [art. 77 lit. a) C.pen.] a 
comiterii faptei de trei sau mai multe persoane împreună. 


- în situaţia în care existența constrângerii fizice este constatată în cursul urmăririi 
penale, procurorul dispune clasarea, iar, dacă constrângerea fizică se reţine în cursul 
judecății, instanța dispune achitarea; 

- existența constrângerii fizice înlătură răspunderea delictuală a făptuitorului 
(art. 1380 C.civ.); 


- persoana care exercită acte de constrângere fizică asupra făptuitorului va răs- 
punde penal, pentru participaţie improprie la fapta săvârşită de persoana constrânsă, 
şi civil, pentru prejudiciul cauzat prin fapta comisă. 


$2. Constrângerea morală 


2.1. Noţiune 


- spre deosebire de Codul penal din 1969, Codul penal actual reglementează 
într-un articol separat, constrângerea morală, tocmai pentru a o evidenția mai bine de 
constrângerea fizică; 


- constrângerea morală (vis compulsiva) este o cauză de neimputabilitate constând 
în presiunea pe care acțiunea unei persoane o exercită asupra psihicului unei alte 
persoane prin amenințarea cu un pericol grav, iminent, inevitabil și injust, ce are 
drept urmare lipsirea acesteia de posibilitatea de a avea control asupra voinţei sale, 
determinând-o astfel să comită o faptă prevăzută de legea penală sub stăpânirea unei 
temeri grave (art. 25 C.pen.); 


3 în acest caz, făptuitorul responsabil, deși conștient de fapta sa, nu poate să 
decidă liber ce comportament să urmeze fiind afectată libertate sa de voință, şi prin 
urmare nu i se poate imputa săvârşirea faptei. 


2.2. Condiţii 


: a) existența unei constrângeri exercitate asupra psihicului unei persoane de 
către o altă persoană, prin amenințare cu un pericol grav; 


- constrângerea morală nu poate fi exercitată decât de o altă persoană, astfel, spre 
deosebire de constrângerea fizică, constrângerea morală afectează libertatea de voință 
nu pe cea de acțiune și are ca sursă numai acțiunea umană, nu şi comportamentul 
Spontan al unui animal (sălbatic sau domestic) sau acțiunea unui fenomen natural; 


i - amenințarea poate fi realizată direct sau indirect, în scris, oral, prin mijloace de 
Omunicare la distanță etc.; 


SS aa a o e i 


1 
dià Reglementarea condițiilor constrângerii morale în Codul penal actual este similară cu cea 
Codul penal din 1969 [art. 46 alin. (2) C.pen. din 1969]. 

- răul cu care se amenință trebuie să fie grav (de natură a produce repercusiuni 
ireversibile ori greu de înlăturat), iminent (nu eventual), inevitabil (altfel decât prin 
comiterea faptei), injust şi proporțional cu urmarea faptei prevăzute de lege penală ce 
se solicită a fi săvârşităl; 

- pericolul trebuie să privească persoana făptuitorului sau o altă persoană; 


- cu ocazia amenințării pot fi exercitate şi violenţe fizice asupra celui amenințat, 
pentru a spori efectele constrângerii morale; 


- consecința amenințării este aceea că făptuitorul ia decizia de a comite fapta pre- 
văzută de legea penală, solicitată explicit sau implicit de constrângător, neavând altă 
alternativă; 


- în sarcina persoanei care exercită constrângerea morală se va reţine participația 
improprie sub forma instigării la fapta penală a celui constrâns; 


- constrângerea morală trebuie să existe Ja momentul săvârșirii faptei prevăzute de 
legea penală, respectiv pe zor parcursul săvârşirii faptei, în cazul faptelor cu des- 
făşurare în timp (continue, continuate); 


- la faptele progresive, constrângerea morală trebuie să existe la momentul 
comiterii acţiunii sau inacţiunii prevăzute de legea penală, nefiind necesar ca aceasta 
să subziste până la producerea rezultatului mai grav; 


- în ipoteza faptelor omisive, este necesar ca starea de constrângere morală să 
existe pe toată perioada de timp în care făptuitorul avea obligaţia de a acţiona; 


- în situaţia comiterii la diferite intervale de timp a mai multor fapte prevăzute de 
legea penală, nejustificate, constrângerea morală trebuie să existe la momentul 
comiterii fiecărei fapte în parte. 


b) constrângerea morală să fie irezistibilă; 


- persoana constrânsă trebuie să nu poată opune rezistență eficace acţiunii de 
constrângere, 


- din cauza caracterului irezistibil al constrângerii, făptuitorul nu are altă moda- 
litate de a înlătura pericolul rezultat din amenințare decât prin săvârşirea faptei; 


- aprecierea caracterului irezistibil se realizează in concreto având în vedere parti- 
cularitățile psihice ale persoanei constrânse, împrejurările în care intervine constrân- 
gerea, intensitatea acesteia etc.; 


- spre deosebire de starea de necesitate, unde făptuitorul poate opta între a realiza 
acțiunea de salvare sau a lăsa pericolul să-şi producă efectele, în cazul constrângeri 
morale, cel constrâns nu are nicio opţiune, trebuind să acţioneze. 


c) fapta săvârşită sub imperiul constrângerii morale să fie prevăzută de legea 
penală și nejustificată. 


- fapta poate să fie comisă printr-o acţiune ori inacţiune și poate rămâne în forma 
tentativei sau poate fi consumată; 


! În acelaşi sens, a se vedea F. Streteanu, D. Niţu, op. cit., vol. I, p. 453. 

- nu este întotdeauna necesar ca fapta să fie comisă cu intenţie repentină (spon- 
tană), putând exista situaţii în care acțiunea persoanei constrânse prin comiterea unei 
infracţiuni continue (de pildă, lipsire ilegală de libertate) are loc după trecerea unei 
anumite perioade de timp, în care a evaluat riscurile comiterii faptei sub imperiul 
constrângerii morale); 


- săvârşirea faptei trebuie să fi fost solicitată direct sau indirect de către cel care 
exercită constrângerea morală; 


- nu prezintă importanță dacă fapta a fost comisă în calitatea de autor sau de 
participant; 

- în situaţia în care se poate reţine o cauză justificativă, aceasta va opera in rem, 
făcând inutilă analiza imputabilităţii faptei tipice; 


- faptele prevăzute de legea penală, nejustificate, sunt imputabile făptuitorului 
dacă acesta a continuat să acţioneze după ce constrângerea morală a încetat. 


C a Pentru existenţa constrângerii morale, trebuie să fie îndeplinite urmă- 
toarele condiţii: 

1. să existe o acțiune de constrângere săvârşită de o persoană asupra psihicului 
unei alte persoane, prin ameninţare cu un rău important. Tocmai existenţa unei 
amenințări de acest fel provoacă la persoana amenințată un sentiment de teamă sub 
imperiul căruia ea săvârşeşte o faptă prevăzută de legea penală, ca singura 
alternativă a răului cu care este ameninţată. Persoana constrânsă moral este 
nevoită, deci, sau să sufere răul cu care este amenințată, sau să săvârșească fapta 
ce i se pretinde de către cel care exercită constrângerea şi care este o faptă ilicită. 
Amenințarea poate fi orală sau scrisă. Amenințarea orală poate fi însoțită sau nu de 
gesturi amenințătoare (de exemplu, agitarea unei arme, închiderea ușii cu cheia, 
ruperea legăturii telefonice etc.), fără ca prin aceasta să înceteze de a fi o constrân- 
gere morală, exercitată asupra psihicului persoanei; 

2. prin ameninţare să se creeze un pericol grav pentru persoana ameninţată sau 
pentru o altă persoană, în cazul în care nu s-ar ceda amenințării și nu s-ar săvårşi 
fapta prevăzută de legea penală. Pericolul poate să privească oricare dintre valorile 
legate de persoana fizică: viaţa, integritatea corporală, sănătatea, libertatea, demni- 
tatea etc., fie că este vorba de persoana celui ameninţat, fie de orice altă persoană, 
independent de existența vreunei legături între aceasta şi cel ameninţat. Legea penală 
apără şi încurajează, și în acest caz, sentimentul de solidaritate şi relaţiile de ajutor 
reciproc împotriva agresiunii. Pericolul rezultat din amenințare este considerat grav 
atunci când se referă la un rău ireparabil sau greu de reparat. Dacă pericolul nu 
priveşte vreuna dintre valorile esenţiale legate de persoană sau dacă pericolul nu este 
grav, nu poate exista constrângere morală; 

3. pericolul cu care se ameninţă trebuie să fie de așa natură încât să nu poată fi 
înlăturat decât prin săvârşirea faptei prevăzute de legea penală. Dacă era posibilă 
recurgerea la alte mijloace de înlăturare a pericolului, condiţia inevitabilităţii nu este 
îndeplinită şi nu există constrângere morală (de exemplu, când este posibilă 
chemarea în ajutor a altor persoane sau a organelor de poliţie etc.). Pentru stabilirea 
evitabilității sau inevitabilităţii pericolului, pe altă cale decât săvârşirea faptei 
prevăzute de legea penală, trebuie să se țină seama, ca şi în cazul constrângerii fizice, 
deî imprejurările de fapt și de persoana făptuitorului. 

Simpla enumerare a acestor condiţii contrazice categoric apărarea inculpatului 
potrivit căreia ar fi săvârșit fapta pe fondul constrângerii morale. 

Pe de o parte, inculpatul avea un nivel intelectual, educaţional și cultural de 
natură să îl facă să înțeleagă contextul juridic şi cadrul legal al cercetării sale de 
către organele judiciare, iar pe de altă parte, pretinsul „rău” consta în efectuarea 
unor cercetări judiciare standard specifice soluționării unor cauze penale; în 
urma acestora — chiar dacă s-ar fi finalizat cu trimiterea în judecată, deși incul- 
patul a avut convingerea că faptele cercetate nu constituiau infracțiuni — nu se 
crea un pericol grav pentru persoana sa în situația în care nu s-ar fi cedat 
pretinsei constrângeri și nu s-ar fi săvârșit fapta prevăzută de legea penală (darea 
de bani) (.C.C.J,, secția penală, decizia nr. 1863/2010, www.legalis.ro). 


è» Deşi legea nu condiționează înlăturarea caracterului penal al faptei 
săvârşite de existența vreunei proporţii între pericolul cu care era amenințat 
făptuitorul şi ce a rezultat din comiterea faptei, totuşi, această cerință rezultă 
implicit din celelalte condiţii ce caracterizează constrângerea morală. De altfel, 
caracterul penal al faptei este înlăturat doar dacă săvârşirea acesteia era unica 
posibilitate de a înlătura pericolul (Trib. Suprem, secția penală, decizia 
nr. 2052/1976, în Repertoriu 1976-1980, p. 78). 


Ik Pentru a fi reținută incidența constrângerii psihice, este necesar ca 
pericolul cu care este amenințată persoana să fie grav (gravitatea se analizează în 
raport cu valoarea socială amenințată de pericol), iminent (declanşarea într-un 
interval de timp relativ scurt), inevitabil (inexistența unei alte soluții de înlătu- 
rare a pericolului în mod eficient, apreciată în concret) şi injust. Răul poate privi 
atât persoana celui direct ameninţat, cât şi o altă persoană. Spre deosebire de 
constrângerea fizică, la a cărei origine se pot afla diverse cauze, constrân- 
gerea morală este determinată întotdeauna de o acţiune a unei persoane. Condiţia 
legală privind comiterea faptei prevăzute de legea penală din cauza constrân- 
perii morale impune cerința ca fapta să fi fost cerută explicit sau implicit de 
către cel care exercita constrângerea. Dacă cel amenințat putea evita pericolul 
grav prin denunțarea celui ce exercită ameninţarea ori prin alarmă sau alte căi 
(chemarea în ajutor a altor persoane, obținerea unei soluţii de tranziţie), condiția 
inevitabilităţii nu mai este îndeplinită, întrucât el avea posibilități mai puţin 
dăunătoare pentru înlăturarea pericolului grav. În evaluarea posibilităţilor de 
înlăturare în alt mod a pericolului, se impun a fi avute în vedere nu numai felul 
amenințării şi gravitatea acesteia, dar şi starea şi, în special, condiţia psihică şi 
emotivitatea persoanei amenințate, siguranţa eficienţei mijloacelor de înlăturare 
care puteau, eventual, fi folosite, cât şi toate împrejurările cauzei susceptibile de 
a pune în lumină situaţia reală. Or, raportând aceste considerente de ordin 
teoretic la situaţia de fapt dedusă judecății instanţei de control judiciar, se va 
reţine că materialul probator demonstrează că ambii inculpaţi apelanţi s-au 
deplasat în Germania, unde au cumpărat iniţial canabis şi apoi au hotărât să 
cumpere o cantitate mai mare de pastile de ecstasy, cu scopul de a fi valorificate 
în România. Faptul că ulterior unei asemenea rezoluţii infracţionale comune, 
inculpatul G.A.I. i-a solicitat inculpatului C.V. să mai transporte în România o 
cantitate de substanţe stupefiante calificate de legea naţională ca droguri de mare 

risc, chiar în condiţiile unei datorii băneşti pe care inculpatul apelant C.V. o 
putea achita prin remiterea acestor pastile, nu poate conferi activităţii de 
instigare caracterul de constrângere morală sau de constrângere fizică. Chiar în 
situaţia în care se consideră că inculpatul G.A.I. ar fi avut asupra celorlalți doi 
(inculpatul C.V. şi martorul M.L.) un ascendent de ordin moral, activitatea 
infracţională a inculpatului C.V. s-a derulat în condiţiile absenței inculpatului 
G.A.I. Pe lângă faptul că inculpatul apelant C.V. ar fi avut posibilitatea de a se 
adresa imediat autorităţilor şi de a denunța fapta la care fusese instigat, cu cele 
mai favorabile consecinţe în privinţa situaţiei sale juridice, materialul probator 
administrat nu demonstrează existenţa condiţiilor cauzei de neimputabilitate. 
Dimpotrivă, actele de urmărire penală demonstrează că planul infracţional a fost 
conceput şi pus iniţial în executare cu voinţa ambilor inculpaţi apelanţi, 
transportul ulterior al pastilelor de ecstasy de către inculpatul C.V. din Germania 
în România fiind consecinţa unei solicitări pe care inculpatul C.V. se prezumă în 
mod rezonabil că ar fi putut chiar să o anticipeze, tocmai în calitate de persoană 
rămasă în Germania cu substanţele cumpărate asupra sa (o parte a celor deţinute 
fiind cumpărate de inculpatul G.A.[.). Prin urmare, deşi inculpatul apelant C.V. 
a susţinut că a comis fapta prevăzută de legea penală în condiţiile unei cauze de 
neimputabilitate, Curtea va reţine caracterul nefondat al acestei apărări (C.A. 
Ploiești, secția penală, decizia nr. 1049 din 25 octombrie 2018, www.sintact.ro). 


Într-adevăr inculpatul C. avea manifestări ușor despotice la adresa 
angajaţilor primăriei, impunându-şi în general punctul de vedere în fața acestora. 
Cu toate acestea, nu se poate reține că inculpata a acţionat sub constrângerea 
exercitată asupra psihicului de către inculpatul C., prin ameninţare cu un pericol 
grav. În primul rând, ceea ce susține inculpata este că ar fi acţionat de teama să 
nu fie destituiți ea și familia ei, or acesta nu poate fi considerat ca fiind un 
pericol grav, inevitabil decât prin comiterea faptei, căci în situația unei conce- 
dieri ilegale inculpata se putea apăra în justiţie. Mai apoi, acest pericol nu poate 
fi considerat nici iminent, căci procedura concedierii este una îndelungată. (...) 
De asemenea, nu sunt îndeplinite nici condiţiile privind constrângerea irezisti- 
bilă, în sensul că persoana să nu poată opune rezistență eficace, să nu existe altă 
modalitate de a înlătura pericolul rezultat, în condiţiile în care, având în vedere 
atribuţiile pe care le îndeplinea inculpata, tocmai rolul acesteia era de a sesiza 
neregulile și de a refuza efectuarea plăţilor ilegale, în caz contrar, inculpata se 
putea adresa oricând organelor abilitate (C.A. Ploiești, secția penală, decizia 
nr. 243 din 2 martie 2018, în A. Iugan, C.pen. adnotat). 


% Pentru a fi în prezenţa constrângerii psihice, este necesar ca pericolul 
Cu care este ameninţată persoana să fie grav (gravitatea se analizează în raport cu 
valoarea socială ameninţată de pericol), iminent (declanşarea într-un interval de 
timp relativ scurt), inevitabil (inexistenţa unei alte soluţii de înlăturare a perico- 
lului în mod eficient, apreciată în concret) şi injust. Dacă cel ameninţat putea 
evita pericolul grav prin denunțarea celui ce exercită ameninţarea ori prin alte 
Căi, condiţia inevitabilităţii nu mai este îndeplinită, întrucât el avea posibilităţi 
mai puţin dăunătoare pentru înlăturarea pericolului grav. Probatoriul administrat 
relevă faptul că pretinsa constrângere morală rezultă exclusiv din declaraţiile 

inculpatului A. şi că nu îmbracă forma unui pericol iminent, în sensul dispozi- 
țiilor art. 25 C.pen., întrucât existau alternative de înlăturare a acestui, altfel 
decât prin săvârşirea unei fapte penale. Astfel cum rezultă din chiar declaraţia 
inculpatului A., nu se poate aprecia că libertatea de voinţă i-a fost afectată în 
contextul în care probatoriul a evidenţiat că preocuparea sa principală era în 
sensul identificării „unei modalităţi” de a obţine o soluţie favorabilă în dosarul 
aflat în instrumentarea procurorilor din cadrul Direcţiei de Investigare a Infrac- 
țiunilor de Criminalitate Organizată şi Terorism: „Am avut o primă discuţie cu 
domnul C., care m-a vizitat la biroul societăţii din Şoseaua Pipera-Tunari”, 
„L-am întrebat ce se poate face”, „C. mi-a spus că nu ştie, dar că se va interesa şi 
va reveni în scurt timp”, „L-am întrebat ce soluţii există, ştiind că este avocat. 
Nu l-am întrebat de unde are aceste informaţii, cunoşteam că fusese preşedinte 
ANAF şi că este bine conectat”, „Nu am apelat la consilierii juridici ai firmei şi 
nici la casele de avocatură cu care colaboram, care lucrau în domeniul civil, şi 
nu am comunicat nimănui această situaţie a mea, care viza redeschiderea dosa- 
rului penal. Am acceptat ca C. să se ocupe de această problemă a mea, deoarece 
dumnealui mi-a semnalat aspectele legate de dosarul meu, dânsul a urmărit 
desfăşurarea dosarului şi prin frecvenţa întâlnirilor şi a telefoanelor pe care mi le 
dădea, mi-a fost clar că este aproape de factorii de decizie din cadrul Direcţiei de 
Investigare a Infracţiunilor de Criminalitate Organizată şi Terorism”. Totodată, 
instanţa de control judiciar reţine, faţă de împrejurarea că inculpatul A. nu era 
pentru prima dată angrenat într-o cauză penală, că avea posibilitatea de a se 
consulta cu persoane cu pregătire juridică (consilierii juridici, avocaţii angajaţi 
în cadrul firmelor pe care le controla), că este evident că acesta avea reprezen- 
tarea faptului că există şi alte mijloace de a evita presupusul pericol şi că aceste 
mijloace erau utilizabile. În pofida tuturor acestor aspecte, inculpatul A. a arătat 
că: „Nu am făcut nicio sesizare la autorităţile statului”. În consecinţă, în raport 
de cele ce preced, instanţa de control judiciar apreciază ca neîntemeiată solici- 
tarea inculpatului A. de a se reţine cauza de neimputabilitate a constrângerii 
morale, cu consecinţa exonerării sale de răspundere penală pentru infracţiunea 
de cumpărare de influenţă (.C.C.J., Completul de 5 judecători, decizia penală 
nr. 116 din 26 iunie 2018, www.scj.ro). 


C a Astfel, pentru incidența cauzei de neimputabilitate a constrângerii 
morale este necesar ca pericolul cu care se amenință să fie grav şi să nu poată fi 
înlăturat altfel decât prin săvârşirea faptei prevăzute de legea penală. Analiza 
condiţiei privind gravitatea pericolului cu care se amenință presupune şi 
verificarea proporționalităţii acestuia cu urmarea faptei penale ce se solicită a fi 
comisă, în sensul că trebuie să existe o concordanță sub aspectul gravităţii între 
pericolul la care se expune făptuitorul şi însăşi fapta comisă de acesta. În cauză, 
inculpatul apare ameninţat cu un rău fizic privind propria persoană, fără nicio 
circumstanţiere, urmare a răzbunării pentru eventuala sa mărturie contra 
aceleiaşi persoane, date într-o cauză judiciară având ca obiect infracţiunea de 
tulburare a ordinii şi liniştii publice. Răul pare să fie astfel privit prin prisma 
aceleiaşi împrejurări în care apare comisă fapta de tulburare a ordinii publice şi 
chiar fapta de lovire a cărui victimă a fost însuşi inculpatului, în contextul sus- 
ținut privind notorietatea atitudinii agresive a persoanei exercitând amenințarea, 

motiv pentru care instanţa de apel consideră îndeplinită cerința proporţionalității 
celor două situaţii nelegale. Cealaltă condiţie a cauzei de neimputabilitate 
privind caracterul irezistibil al constrângerii morale se apreciază în concret (in 
concreto), având în vedere multiple criterii, precum particularităţile psihice ale 
persoanei constrânse, împrejurările în care intervine constrângerea, intensitatea 
acesteia sau alte asemenea. În speța de față, instanţa de apel ia în considerare 
întreg ansamblul situaţiei în care apare comisă fapta de mărturie mincinoasă, 
context în care reţine aspecte privind persoana inculpatului care în mod constant 
şi-a exprimat temerea față de impulsivitatea notorie a persoanei exercitând 
ameninţarea şi imposibilitatea sa de reacţie şi apărare materială faţă de aceasta, 
ținând de renumele negativ şi anturajul său, privit inclusiv prin prisma naturii 
juridice violente a faptei de tulburare a ordinii publice deduse judecății şi a 
comunităţii de colectivitate în care persoanele apar să-şi desfăşoare viaţa coti- 
diană. În acelaşi sens, nu pot fi ignorate nici consecinţele mărturiei mincinoase a 
inculpatului, care au a fi puse astfel în balanţă cu riscurile faţă de propria 
persoană, instanţa de apel reţinând că susţinerile nereale ale martorului au fost 
înlăturate de instanţă prin pronunţarea unei soluţii de condamnare în acea cauză, 
fiind reţinute în dovedirea acesteia alte mijloace de probă, precum înregistrările 
video de la faţa locului, apreciate ca fiind suficiente în probatoriul acuzării, dar 
şi cele dintâi susţineri ale martorului mincinos din procesul-verbal de primire a 
plângerii sale prealabile, aşa cum reiese din sentinţa de condamnare. Critica 
nedovedirii susţinerilor inculpatului referitoare la ameninţarea sa fizică nu poate 
fi primită, în condiţiile în care acestea nu sunt supuse standardului de probă 
dincolo de orice îndoială rezonabilă, specific doar acuzaţiei în materie penală 
formulate de autorităţile competente, iar nu de către o persoană fizică în apărarea 
sa, fiind suficient caracterul plauzibil al acestora raportat la circumstanţele 
cauzei, reţinute fiind aici afirmaţiile constante ale inculpatului, care şi-a retras 
propria plângere prealabilă formulată în aceeaşi împrejurare, întărite de natura 
violentă a faptei deduse judecății, condiţii în care temerea pare reală şi 
constantă, iar nu imaginară ori tendenţioasă şi incidentală. Nu poate fi primită 
nici îngrijorarea creării precedentului judiciar pentru cazuri asemănătoare, care 
āu a fi analizate aplicând aceleaşi criterii precum cele prezente, condiţii în care 
este justificată absolvirea de vinovăţie a persoanei acuzate de mărturie minci- 
noasă în astfel de împrejurări, trebuind să se ţină seama atât de interesul public 
în urmărirea şi pedepsirea unor asemenea declarații mincinoase, cât şi de necesi- 
tatea protejării în mod concret şi efectiv a drepturilor fundamentale ale persoanei 
privind integritatea sa fizică şi morală (C.A. Brașov, secția penală, decizia 
nr. 592 din 10 octombrie 2018, www.sintact.ro). 


2.3. Efectele constrângerii morale 


- înlăturarea caracterului penal al faptei săvârşite sub imperiul constrângerii morale; 
nu pot fi aplicate făptuitorului pedepse ori măsuri educative, însă este posibilă aplicarea 
unor măsuri de siguranță [de pildă, confiscarea specială (art. 112 C.pen.)]; 

~ Produce efecte numai in personam, care nu se răsfrâng și asupra participanților; 


în i A A ` Sa 5 s 
> Ipoteza în care constrângerea morală constituie o cauză de neimputabilitate pentru 

torul faptei prevăzute de legea penală, în privința coautorilor, complicilor sau 

instigatorilor care răspund penal se va reţine participaţia improprie (intenție — lipsă 
vinovăție), în cazul coautoratului ori al complicităţii concomitente comise în forma 
participaţiei improprii, prezența făptuitorului aflat în stare de constrângere morală va 
fi avută în vedere la analiza reţinerii circumstanței agravante [art. 77 lit. a) C.pen.] a 
comiterii faptei de trei sau mai multe persoane împreună; 


- în situația în care existența constrângerii morale este constatată în cursul urmă- 
ririi penale, procurorul dispune clasarea, iar, dacă constrângerea morală se reține în 
cursul judecății, instanţa dispune achitarea; 


- existența constrângerii morale înlătură răspunderea delictuală a făptuitorului 
(art. 1380 C.civ.); 


- persoana care exercită acte de constrângere morală asupra făptuitorului va 
răspunde penal pentru participaţie improprie la fapta săvârşită de persoana constrânsă 
ŞI civil, pentru prejudiciul cauzat prin fapta comisă. 


$3. Excesul neimputabil 


3.1. Noţiune 


- Codul penal cuprinde în cadrul aceluiași articol cauzele de înlăturare a caracterului 
penal al faptei care anterior erau asimilate legitimei apărări şi stării de necesitate; 


- potrivit art. 26 alin. (1) C.pen., nu este imputabilă fapta prevăzută de legea penală 
săvârşită de persoana aflată în stare de legitimă apărare, care a depășit, din cauza 
tulburării sau temerii, limitele unei apărări proporționale cu gravitatea atacului; 


- conform art. 26 alin. (2) C.pen., nu este imputabilă fapta prevăzută de legea 
penală, săvârşită de persoana aflată în stare de necesitate, care nu și-a dat seama, în 
momentul comiterii faptei, că pricinuiește urmări vădit mai grave decât cele care s-ar 
fi putut produce dacă pericolul nu era înlăturat, 


- cele două cauze vor înlătura, așadar, imputabilitatea faptei, iar nu antijuridi- 
citatea acesteia, întrucât au la bază un element de factură subiectivă (starea de tulbu- 
rare în care se afla făptuitorul care afectează factorul intelectiv al vinovăţiei), 
producând efecte in personam, iar nu in rem; 


- excesul neimputabil trebuie să existe în momentul săvârșirii faptei prevăzute de 
legea penală, respectiv pe tot parcursul săvârşirii faptei, în cazul faptelor cu des- 
fășurare în timp (continue); 


- la faptele progresive, excesul neimputabil trebuie să existe la momentul 
comiterii acţiunii sau inacţiunii prevăzute de legea penală, nefiind necesar ca acesta 
să subziste până la producerea rezultatului mai grav; 


- în situaţia comiterii la diferite intervale de timp a mai multor fapte prevăzute de 
legea penală, nejustificate, excesul neimputabil trebuie să existe la momentul 
comiterii fiecărei fapte în parte. 

3.2. Condiţii 
3.2.1. Excesul neimputabil de apărare 


- pentru a se reține excesul neimputabil de apărare trebuie îndeplinite toate condi- 
tiile prevăzute de art. 19 alin. (2) C.pen. cu privire la atac, precum și cele de la apă- 
rare, cu excepția proporfionalității, în această ipoteză, făptuitorul, din cauza 
tulburării sau temerii, depăşeşte, voluntar ori involuntar, limitele unei apărări 
proporționale cu gravitatea pericolului și cu împrejurările în care s-a produs atacul; în 
mod corect s-a arătat în doctrină! că depășirea voluntară a limitelor unei apărări 
proporționale poate fi realizată numai cu intenție indirectă, intenția directă excluzând 
reținerea cauzei de neimputabilitate; 


- în situaţia în care nu sunt îndeplinite celelalte condiţii ale legitimei apărări, nu se 
va putea invoca excesul neimputabil; tot astfel, nu se va putea reține excesul neim- 
putabil dacă apărarea este vădit şi semnificativ disproporționată în raport cu atacul; 


- dacă depăşirea limitelor unei apărări proporționale este determinată de alte cauze, 
se va reține excesul scuzabil, ce reprezintă o circumstanță atenuantă legală [art. 75 
alin. (1) lit. b) C.pen.] pe care instanţa o va avea în vedere la individualizarea pedepsei; 


- față de particularitățile condiţiilor ce trebuie îndeplinite, excesul neimputabil de 
apărare poate constitui o cauză de neimputabilitate doar pentru persoana fizică, nu şi 
pentru persoana juridică; 

- se impune realizarea următoarelor distincții între cauza de neimputabilitate a 


excesului de apărare și circumstanțele atenuante legale ale provocării și excesului 
scuzabil după cum urmează: 


a) pentru a se reţine excesul neimputabil de apărare este necesară îndeplinirea 
tuturor condiţiilor atacului de la legitima apărare (material, direct, imediat, injust, 
care să pună în pericol persoana sau drepturile celui atacat, ale altei persoane ori inte- 
resul general), precum şi a celor ale apărării (să constituie o faptă prevăzută de 
legea penală, necesară pentru respingerea atacului, îndreptată împotriva agresorului), 
Cu excepţia celei a proporționalităţii apărării cu atacul, în această ipoteză, făptui- 
torul, din cauza tulburării sau temerii, depășește, voluntar ori involuntar, limitele 
une! apărări proporționale cu gravitatea pericolului şi cu împrejurările în care s-a 
Produs atacul; 

b) pentru a se reține circumstanța atenuantă legală a provocării, actul de provo- 
care trebuie să satisfacă următoarele cerinţe: să fie realizat prin violenţă (fizică sau 
psihică), atingere gravă a demnităţii persoanei sau prin altă acţiune ilicită gravă; să 
fie indreptat împotriva făptuitorului şi/sau a altei persoane; nu trebuie să fie imputabil 
celui Care a comis fapta în stare de provocare; trebuie să determine o stare de puter- 
mică tulburare sau emoție. Infracţiunea săvârşită în stare de provocare (riposta) 
ír ebuie: comisă față de persoana care a efectuat actul de provocare, săvârşită cu 
intenţie (directă sau indirectă) sau praeterintenţie; să fie determinată de actul de 
Provocare; să fie concomitentă sau posterioară cu actul de provocare. 
aaa pi e at e 


' F. Streteanu, D. Nitu, op. cit., vol. I, p. 458. 

c) Excesul scuzabil este o circumstanță atenuantă legală generală, constând în 
săvârşirea unei fapte prevăzute de legea penală de către o persoană ce nu se află sub 
stăpânirea vreunei tulburări sau temeri, prin depăşirea limitelor unei apărări propor- 
tionale cu gravitatea pericolului şi cu împrejurările în care s-a produs atacul material, 
direct, imediat şi injust; este necesară îndeplinirea tuturor condiţiilor atacului de la 
legitima apărare (material, direct, imediat, injust, care să pună în pericol persoana 
sau drepturile celui atacat, ale altei persoane ori interesul general), precum şi a celor 
ale apărării (să constituie o faptă prevăzută de legea penală, necesară pentru respin- 
gerea atacului, îndreptată împotriva agresorului), cu excepția celei a proporțio- 
nalității apărării cu atacului, iar excesul de apărare nu trebuie să fie determinat de 
existenţa unei stări de tulburare sau temere a persoanei care a efectuat apărarea; 


d) spre deosebire de legitima apărare unde atacul este iminent, în cazul provo- 
cării atacul este, în principiu, deja consumat; 

e) disproporţia între apărare şi atac nu conduce per se la înlăturarea posibilității 
reţinerii excesului neimputabil; astfel, dacă sunt depășite limitele unei apărări propor- 
tionale cu gravitatea pericolului şi cu împrejurările în care s-a produs atacul din cauza 
tulburării sau temerii se poate reține excesul neimputabil; 


J) reținerea circumstanţei atenuante a provocării este incompatibilă cu excesul 
neimputabil (depăşirea limitelor legitimei apărări), care presupune un atac iminent. 


g) pentru reținerea circumstanţei atenuante a provocării nu este necesar să existe 
un atac material, ca în cazul excesului neimputabil, fiind suficientă o atingere gravă 
adusă demnităţii persoanei sau o acţiune ilicită gravă; 


h) spre deosebire de excesul scuzabil care presupune existența numai a unui atac 
material şi imediat (iminent sau actual) care nu se realizează sub imperiul unei stări 
de tulburare sau temere, în cazul provocării atacul nu trebuie să fie întotdeauna 
material, este, în principiu, deja consumat, şi trebuie să producă o stare de puternică 
tulburare sau emoție; 


Inculpatul se afla în fața unui afac material iminent exercitat de 
victima aflată în ortostatism cu fața la inculpat, care se afla în poziţie cu 
trunchiul, membrele şi capul aplecat în jos în fața victimei sau în poziţie în 
genunchi în faţa acesteia. Atacul victimei a fost realizat iniţial cu cuțitul și 
obiectivat în forma tentativei de omor, iar, după dezarmare, continuă aflându-se 
într-o unitate naturală cu actele anterioare. Astfel, nu se poate reţine vreun 
moment de discontinuitate între actele violente ale victimei. Prin urmare, carac- 
terul imediat al atacului victimei exclude posibilitatea reţinerii circumstanței 
atenuante legale a provocării. Reacţia inculpatului în faţa atacului surprinzător cu 
cuțitul venit din partea victimei este realizată în scopul protecţiei vieţii, acelaşi 
scop fiind urmărit pe fondul tulburării și în urma dezarmării victimei. În acest 
cadru nu trebuie neglijat faptul că victima a comis în prealabil o tentativă de 
omor asupra inculpatului, că actele de violență s-au succedat cu o deosebită 
rapiditate într-o încleştare în care viața oricăruia dintre combatanți putea fi pusă 
în pericol. Astfel, față de concluziile raportului de autopsie și de caracterul 
grupat al loviturilor, majoritatea în zone nevitale, este dincolo de orice dubiu 
rezonabil că inculpatul a acţionat cu intenţie indirectă. Din nicio probă nu se 

poate ajunge la concluzia că inculpatul a comis fapta tipică şi nejustificată de 
omor din alte motive decât teama. Dinamica violenţelor, personalitatea victimei 
care face să nu fie întâmplător faptul că acesta purta un briceag asupra lui cu 
care l-a atacat pe inculpat lovind în direcţia unei zone vitale, surprinderea incul- 
patului de tentativă de omor provenită din partea victimei, structura perso- 
nalității inculpatului, rapiditatea şi dramatismul încleștării conduc la o singură 
concluzie dincolo de orice dubiu rezonabil respectiv că inculpatul a acţionat pe 
fondul unei tulburări sau temeri generate de noile realităţi ale atacului victimei. 
Chiar dacă după dezarmarea victimei acțiunea inculpatului a fost disproporţio- 
nată, aceasta nu este imputabilă tocmai pentru faptul că a intervenit pe fondul 
tulburării sau temerii. În plus, nu se poate considera că rezultă din vreo probă că 
după momentul dezarmării victimei în ipoteza unui comportament pasiv al 
inculpatului victima ar fi abandonat încleștarea, ar fi renunțat la recuperarea 
cuţitului și la continuarea atacului contra vieţii. Astfel, cred că față de personali- 
tatea victimei se poate aprecia că exista o probabilitate semnificativă ca victima 
să continue exercitarea de violențe care să pună în pericol grav sănătatea, 
integritatea corporală sau viaţa inculpatului. În faţa unui asemenea risc, este 
fundamentată temerea inculpatului pe fondul căreia se apără disproporționat. 
Din raportul de expertiză psihologică şi din profilul de personalitate rezultă că 
inculpatul este predispus să se angajeze în acţiuni revendicative când este atacat. 
De asemenea, în timpul atacului, inculpatul cel mai probabil a resimţit un nivel 
ridicat de frică/teamă pe care a inhibat-o şi la care a reacţionat agresiv. Reali- 
zarea faptului că victima a scos un briceag cel mai probabil a dus la intensifi- 
carea fricii şi la o creştere a agresivităţii. Dificultatea de a întrevedea consecin- 
tele îndepărtate ale acţiunilor proprii legată de impulsivitate (cu substrat probabil 
neurologic) sugerează dificultăţi de analiză şi urmare a altor acţiuni alternative. 
Astfel rezultă înclinația inculpatului de a continua acţiunile în care este angajat 
deja (lovituri pentru a se apăra) și dificultăţi majore de analizare şi angajare în 
alte acţiuni în condiţii de stres (mecanism de vulnerabilitate personală ceea ce 
poate favoriza agresivitatea la răspuns la reacții de frică). Aceste concluzii se 
desprind și din expertiza poligraf administrată în apărarea inculpatului în cursul 
urmăririi penale când la întrebarea „În încăierarea cu D., ai avut intenția să îl 
omori?” răspunsul „NU” a reieşit a fi sincer. Chiar şi în ipoteza în care nu se 
poate reţine o valoare probantă semnificativă acestei probe, totuși, este necesar a 
se constata că prin coroborare cu celelalte elemente de fapt ea conduce cel puţin 
la reținerea unei probabilităţi că inculpatul a acţionat pe fondul temerii, iar nu 
mânat de alte motive. În aceste condiţii nu se poate reţine în cauză existenţa 
excesului scuzabil drept circumstanță atenuantă legală, ci numai a excesului 
neimputabil drept cauză care înlătură caracterul penal al faptei (opinia separată 
a C.A. Oradea, secţia penală, decizia 905/2016, nepublicată). 


Legitima apărare propriu-zisă are ca principală caracteristică că apă- 
Tarea este proporţională cu gravitatea pericolului şi cu împrejurările în care s-a 
produs atacul. „Excesul de apărare” sau „excesul justificat” are ca principală 
căracteristică depășirea limitei unei apărări proporționale, pe fondul tulburării 
sau temerii de care a fost stăpânit cel care a săvârșit fapta pentru a înlătura 
atacul. Legea a ţinut seama şi de existenţa altor situaţii decât cele două menţio- 

nate anterior, şi anume că în cazul depășirii limitelor apărării cauza acestei depă- 
şiri este, de cele mai multe ori, datorată împrejurării că cel atacat nu îşi poate da 
seama exact de natura atacului, de iminența acestuia, de gravitatea pericolului, 
aşa încât, ţinând seama şi de condiţia psihică în care a acţionat, depăşirea apă- 
rării este oarecum explicabilă, în toate cazurile vina primară a acestei depăşiri 
revenind agresorului care, în mod firesc, va suferi o parte din riscurile compor- 
tării sale. Legea a socotit excesul de apărare, atunci când nu este datorat tulbu- 
rării sau temerii, și nu este deci asimilat cu legitima apărare, ca o circumstanță 
atenuantă legală, cunoscută ca „exces scuzabil”. Excesul scuzabil desemnează 
acea ripostă exagerată care nu este determinată de starea de tulburare sau temere 
provocată de atac, ci eventual de sentimentul de indignare, de mânie, de revoltă 
în fața violenţei nejustificate (I.C.C.J., secția penală, decizia nr. 686/2005, 
www.legalis.ro). 


Cu privire la apărare a inculpatului, Curtea constată că aceasta, deşi 
necesară pentru a înlătura atacul violent al victimei, care a pus în pericol nu doar 
persoana lui, ci şi copilul foarte mic aflat în braţele sale la momentul iniţial al 
acelui atac, a fost disproporţionată, lovind-o pe persoana vătămată, în mod 
repetat, în spate şi în zona capului, cu un obiect vulnerant apt să producă vătă- 
mări corporale grave (coada unei lopeţi), însă lipsa proporţionalităţii apărării cu 
gravitatea atacului s-a datorat, contrar susţinerii Parchetului, stărilor cumulate de 
temere şi de tulburare pe care fapta victimei, de a-l ataca, în prezenţa copiilor, 
cel mai mic aflat chiar în mijlocul evenimentelor, cu o sticlă spartă şi de a stărui 
în această acţiune, le-a cauzat inculpatului. Fiind chestiuni de fapt, aceste stări se 
apreciază în funcţie de împrejurările concrete în care s-a produs atacul şi de 
starea psihică a celui care s-a apărat. Pe de altă parte, ele trebuie să afecteze atât 
factorul intelectiv, făptuitorul neavând reprezentarea corectă a proporţionalităţii 
ripostei, cât şi factorul volitiv, acesta neîntrevăzând pentru moment un alt mod 
de respingere a atacului. În speță, existența cumulată, pentru inculpat, a celor 
două stări (de temere şi de tulburare) şi afectarea de către acestea a ambilor 
factori anterior menţionaţi (intelectiv şi volitiv) rezultă, cu evidenţă, din proba- 
toriul anterior menţionat. Astfel, inculpatul şi-a văzut fratele, aflat sub influenţa 
alcoolului, dar şi a drogurilor, aspect care îi era bine cunoscut, la fel ca şi 
efectele acestor substanţe asupra comportamentului său, atacându-l, pe fondul 
unui conflict spontan generat de o problemă minoră (o datorie bănească între 
fraţi), în curtea casei unde locuiau la acel moment împreună, în prezenţa a doi 
copii cu vârste foarte mici, dintre care unul se afla chiar în braţele sale şi, din 
cauza evenimentului, l-a scăpat pe jos, ambii copii începând să plângă, cu un 
obiect extrem de periculos (o sticlă anume spartă), toate aceste aspecte, combi- 
nate, creându-i o stare de temere pentru integritatea sa corporală, dar şi a acelor 
copii, care depindeau de el, având datoria părintească de a-i proteja de orice 
potenţial pericol şi, de asemenea, o stare de tulburare, alimentată de ţipetele lor, 
dar şi de perseverenţa atacatorului, care nu a renunţat la intenţia agresivă nici 
după ce a căzut la sol, ţinând în continuare acea sticlă spartă în mână, pentru a-l 
putea lovi. Relevantă şi întru-totul credibilă (dată fiind coroborarea sa cu decla- 
rațiile, anterior citate, ale persoanei vătămate şi martorilor oculari) este, sub 
aceste aspecte, declaraţia inculpatului din cursul judecății în primă instanţă în 

care a afirmat: „(...) fratele meu a găsit în curte o sticlă, căreia i-a spart gâtul şi a 
venit să mă lovească cu restul ce i-a rămas în mână. De frică, am pus mâna pe o 
lopată ce se afla în curte, în apropierea mea şi l-am lovit cu acea lopată, dar nu 
mai ştiu exact cum s-a întâmplat, pentru că, în acele momente, am fost foarte 
emoţionat, căci copiii urlau de frică şi efectiv nu mai ştiu ce s-a întâmplat. Nu 
contest că l-am lovit pe fratele meu cu acea lopată, dar arăt din nou că l-am lovit 
pentru a mă apăra de încercarea acestuia de a mă lovi cu un ciob de sticlă pe care 
îl ţinea în mână”. În aceste condiţii, este indubitabil că inculpatul, care s-a 
înarmat cu obiectul vulnerant folosit pentru lovirea persoanei vătămate 
(o lopată) chiar de la locul unde s-a produs atacul acesteia (în condiţiile în care, 
în curtea casei, era o organizare de şantier, pentru efectuarea unor lucrări la 
acoperiș şi de tencuială), din cauza stării psihice grav afectate de atacul violent 
al propriului frate, nu a avut o reprezentare corectă asupra proporționalității 
ripostei şi nici nu a întrevăzut, în contextul dat, un alt mod eficient de respingere 
a acelui atac decât lovirea repetată a atacatorului până când acesta „s-a calmat”, 
conform propriei afirmaţii, tot el declarând şi că inculpatul l-a oprit, astfel, „să 
facă o nenorocire” (C.A. Bucureşti, secţia I penală, decizia nr. 210 din 
19 februarie 2019, www.sintact.ro). 


IR În cauză sunt îndeplinite condițiile privind existența unui atac 
material, direct, imediat şi injust îndreptat împotriva celor trei minore L.G.A., 
E.G. şi T.A.M. Aşa cum rezultă din declarațiile martorelor menționate, încă din 
momentul în care se aflau în staţia RATB, victima a declanșat un veritabil atac 
îndreptat împotriva acestora, urmărind comiterea unor infracțiuni contra 
libertății şi integrității sexuale. Este fără putință de tăgadă că tocmai conduita 
victimei a fost de natură să provoace martorelor o stare de temere, ducând la 
părăsirea staţiei RATB şi căutarea de ajutor, în final solicitând sprijinul inculpa- 
tului. De asemenea, instanţa de apel constată că atacul declanşat de către victimă 
împotriva minorelor nu a fost întrerupt prin intervenţia inculpatului, ci doar 
suspendat temporar, victima urmărind îndepărtarea acestuia (prin adresarea de 
injurii, amenințări cu moartea, ridicarea braţului pentru aplicarea de lovituri) în 
vederea reluării agresiunii. Sunt relevante și declaraţiile martorelor L.G.A., E.G. 
şi T.A.M. care au subliniat faptul că s-au simţit în siguranţa abia în momentul în 
care âu constatat că victima se afla căzută la sol. De asemenea, inculpatul a 
declarat că a perceput acţiunea victimei ca o veritabilă tentativă de viol asupra 
minorelor. Curtea apreciază ca veridice aceste apărări, neexistând niciun alt 
motiv pentru intervenţia inculpatului decât situația gravă şi pericolul în care se 
aflau cele trei minore. Totodată, sunt îndeplinite şi celelalte condiţii ale apărării 
(caracter necesar pentru respingerea atacului, orientată împotriva agresorului, 
precedată de atac) cu excepţia proporționalităţii. Din această perspectivă, în 
raport de împrejurările concrete în care au avut loc atacul şi apărarea, Curtea 
consideră că pe fondul tulburării, inculpatul a depășit limitele unei apărări pro- 
Porționale cu gravitatea atacului. Contrar celor reţinute de către prima instanța, 
Curtea consideră că starea de tulburare în care s-a aflat inculpatul a fost generată 
de împrejurările deosebite în care acţionat (fiind singura persoană care a 
intervenit în sprijinul minorelor, atacate de către victimă, aceasta exprimându-și 
fără rețineri intenţiile de a întreţine relații sexuale prin constrângere, inutilitatea 

intervenţiei verbale în scopul îndepărtării victimei, temerea că lăsarea minorelor 
fără ajutor ar determina concretizarea intențiilor victimei etc.). De asemenea, 
susţinerile că ar fi auzit ţipetele unei alte persoane nu ar putea fi catalogate drept 
simple invenții, ci posibil închipuiri generate de starea de tulburare în care incul- 
patul se afla. Ca și concluzie, Curtea constată incidenţa în cauza a dispoziţiilor 
art. 26 C.pen., motiv pentru care va dispune achitarea inculpatului pentru comi- 
terea infracțiunii de loviri sau vătămări cauzatoare de moarte (C.A. București, 
secția I penală, decizia nr. 756 din 17 mai 2017, www.sinctact.ro). 


3.2.2. Excesul neimputabil în acţiunea de salvare 


- în cazul stării de necesitate, pentru reținerea excesului neimputabil în acțiunea 
de salvare, trebuie îndeplinite toate condițiile prevăzute de art. 20 alin. (2) C.pen. cu 
privire la pericol, precum și cele referitoare la acțiunea de salvare, cu excepția pro- 
porționalităţii, în această situaţie, făptuitorul, la momentul comiterii faptei, nu a avut 
reprezentarea că va pricinui urmări vădit mai grave decât cele care s-ar fi putut 
produce dacă pericolul nu era înlăturat; 


- domeniul cauzei justificative acoperă şi situația în care urmarea produsă de 
acțiunea de salvare depăşeşte, dar nu în mod vădit, urmarea pe care ar fi cauzat-o 
starea de pericol în lipsa intervenţiei; 


- în mod întemeiat s-a arătat în doctrină? că va exista o depășire a limitelor stării 
de necesitate şi atunci când, deşi în ansamblu urmarea produsă nu este mai gravă 
decât cea care s-ar fi produs, este însă vădit mai gravă decât cea care era strict nece- 
sară pentru salvare; 


- în situaţia în care nu sunt îndeplinite celelalte condiţii ale stării de necesitate, nu 
se poate invoca excesul justificat în acțiunea de salvare; 


- în cazul în care făptuitorul a depăşit limitele stării de necesitate, cunoscând că va 
pricinui urmări vădit mai grave decât cele care s-ar fi putut produce dacă pericolul nu 
era înlăturat, se va reţine existența circumstanţei atenuante legale prevăzute de art. 75 
alin. (1) lit. c) C.pen. (depășirea limitelor stării de necesitate); 

- față de particularităţile condiţiilor ce trebuie îndeplinite, excesul în acțiunea de 
salvare nu poate constitui o cauză de neimputabilitate decât pentru o persoană fizică, 
nu şi pentru o persoană juridică. 


3.3. Efectele excesului neimputabil 


- înlăturarea caracterului penal al faptei săvârșite în ipotezele excesului neimpu- 
tabil; nu pot fi aplicate făptuitorului pedepse ori măsuri educative, însă este posibilă 
aplicarea unor măsuri de siguranță [de pildă, confiscarea specială (art. 112 C.pen.)]; 


- produce efecte numai in personam, care nu se răsfrâng și asupra participanților, în 


ipoteza în care excesul neimputabil constituie o cauză de neimputabilitate pentru 
autorul faptei prevăzute de legea penală, în privinţa coautorilor, complicilor sau 


! F, Streteanu, D. Niţu, op. cit., vol. I, p. 460. 
2 Ibidem. 

instigatorilor care răspund penal se va reţine participația improprie (intenție — lipsă 
vinovăţie), în cazul coautoratului ori al complicității concomitente comise în forma 
participaţiei improprii, prezența persoanei care a comis fapta în condiţiile excesului 
neimputabil va fi avută în vedere la analiza reţinerii circumstanţei agravante [art. 77 
lit. a) C.pen.] a comiterii faptei de trei sau mai multe persoane împreună; 


- în situaţia în care existenţa excesului neimputabil este constatată în cursul urmă- 
ririi penale, procurorul dispune clasarea, iar dacă excesul neimputabil se reţine în 
cursul judecății, instanța dispune achitarea; 


- în cazul în care limitele legitimei apărări sunt depăşite în condițiile excesului 
neimputabil, răspunderea civilă nu este înlăturată, făptuitorul putând fi obligat la 
plata unei indemnizaţii adecvate și echitabile [art. 1360 alin. (2) C.civ.], în acest 
context apreciez că dispoziţiile art. 1360 alin. (2) C.civ. nu trebuie evaluate cu 
rigoarea ochiului specialistului în penal în sensul de a considera că referirea la infrac- 
țiunea săvârşită prin depăşirea limitelor legitimei apărări vizează numai ipoteza 
excesului scuzabil [art. 75 alin. (1) lit. b) C.pen.], iar nu şi a excesului neimputabil; în 
realitate, art. 1360 alin. (2) C.civ. impune, pe de o parte, reținerea caracterului ilicit al 
faptei (tipice şi nejustificate), iar pe de altă parte, evaluarea vinovăţiei civile pentru a 
determina dacă persoana prejudiciată poate beneficia de o satisfacție echitabilă în 
cazul în care apărarea nu a fost proporțională cu atacul; 


- în ipoteza în care se reține excesul în acțiunea de salvare, răspunderea civilă nu 
este înlăturată pentru prejudiciile cauzate terţilor, fiind angajată pe temeiul îmbogă- 
tirli fără justă cauză (art. 1361 C.civ.). 


+84. Minoritatea făptuitorului 
4.1. Noţiune 


- este cauza de neimputabilitate care înlătură caracterul penal al faptei datorită 
săvârșirii acesteia de către o persoană care nu înțelege semnificaţiile faptei sale din 
Cauza dezvoltării psiho-fizice insuficiente, urmare a vârstei fragede (doli incapax); 


- în condiţiile în care lipsește discernământul făptuitorului, fapta prevăzută de 
egea penală și nejustificată nu îi poate fi imputată. 
4.2. Condiţii! 
„2) săvârşirea unei fapte prevăzute de legea penală şi nejustificată de către un 
minor care nu îndeplinește condiţiile legale pentru a răspunde penal; 


i z fapta poate fi săvârşită în calitate de autor sau de participant, în formă consu- 
ată ori în forma tentativei; 


LR minorii până la 14 ani nu răspund penal (prezumție absolută de lipsă a discer- 
"ământului ); 


iza e DN o o N Ra 


1 
Reglementarea condițiilor minorității este similară cu cea din Codul penal din 1969. 

- minorii cu vârsta între 14-16 ani (au împlinit vârsta de 14 ani, dar nu au ajuns la 
vârsta de 16 ani) răspund penal numai dacă se dovedeşte prin intermediul unei exper- 
tize medico-legale psihiatrice că au săvârșit fapta cu discernământ (prezumție 
relativă de lipsă a discernământului);, prezumția relativă poate fi răsturnată, în prin- 
cipal, prin efectuarea unei expertize medico-legale psihiatrice [potrivit art. 184 
alin. (1) C.proc.pen., efectuarea expertizei este obligatorie], dar şi prin orice alt 
mijloc de probă care se coroborează cu expertiza; 


- în ipoteza în care se constată că minorul cu vârsta între 14 (împliniți) - 16 ani 
(neiîmpliniţi) a acționat fără discernământ, se va reţine minoritatea drept cauză care 
înlătură caracterul penal al faptei, iar nu iresponsabilitatea; 


- minorii cu vârsta de 16 ani sau mai mare, dar care nu au împlinit vârsta de 
18 ani, răspund penal; este astfel instituită o prezumție relativă de existență a discer- 
nământului care va putea fi înlăturată prin mijlocele de probă administrate în cauză; 
dacă se constată că minorul care a împlinit vârsta de 16 ani a acţionat fără discernă- 
mânt, se va reţine iresponsabilitatea (art. 28 C.pen.) drept cauză care înlătură 
caracterul penal al faptei; 


- în situația în care se poate reţine o cauză justificativă, aceasta va opera in rem, 
făcând inutilă analiza imputabilității faptei tipice. 


wee 


b) existența stării de minoritate la momentul săvârșirii faptei. 


- în cazul infracțiunii simple sau complexe cu consumare instantanee este necesar 
ca la data comiterii activității infracționale făptuitorul să nu fi împlinit vârsta de 14 ani; 


- cauza de neimputabilitate operează în situația săvârșirii unei infracțiuni progre- 
sive anterior împlinirii vârstei de 14 ani ale cărei urmări se produc după momentul de la 
care minorul poate fi tras la răspundere penală, relevanță prezentând în acest caz 
momentul comiterii activității infracționale (acțiune sau inacțiune); în situația în care 
un minor care a împlinit vârsta de 14 ani comite o infracțiune progresivă, care se 
epuizează înainte ca minorul să fi împlinit vârsta de 16 ani, va opera prezumția relativă 
de lipsă a discernământului, care poate fi răsturnată prin probele administrate; în 
ipoteza în care infracțiunea progresivă consumată anterior împlinirii vârstei de 16 ani 
se epuizează după împlinirea acestei vârste va exista o prezumție relativă de lipsă a 
discernământului; 


- în cazul infracțiunilor continue, continuate şi de obicei, care s-au consumat 
înainte ca minorul să fi împlinit vârsta de 14 ani, dar s-au epuizat după acest moment, 
minorul va răspunde numai pentru faptele săvârșite după data la care a împlinit vârsta 
de 14 ani, dacă se dovedeşte că a acționat cu discernământ; 


- în situaţia comiterii la diferite intervale de timp a mai multor fapte prevăzute de 
legea penală, nejustificate, starea de minoritate trebuie să existe la momentul 
comiterii fiecărei fapte în parte. 


R Dacă minorul a săvârşit o parte din actele succesive componente ale 
unei infracțiuni continue sau continuate în perioada de timp în care nu răspundea 
penal, dar le-a continuat în timpul când era major, va fi tras la răspundere penală 
pentru activitatea desfăşurată în această ultimă perioadă (Plenul Trib. Suprem, 
Decizia de îndrumare nr. 9/1972, în R.R.D. nr. 5/1972, p. 91). 

4.3. Efectele stării de minoritate 


- înlăturarea caracterului penal al faptei săvârşite în stare de minoritate, ca urmare 
a lipsei trăsăturii esențiale a imputabilității; nu pot fi aplicate făptuitorului măsuri 
educative, însă este posibilă aplicarea unor măsuri de siguranță [de pildă, obligarea la 
tratament medical (art. 109 C.pen.), internarea medicală (art. 110 C.pen.), confiscarea 
specială (art. 112 C.pen.)]; 

- produce efecte numai in personam, care nu se răsfrâng și asupra participanților, 
în ipoteza în care minoritatea constituie o cauză de neimputabilitate pentru autorul 
faptei prevăzute de legea penală, în privinţa coautorilor, complicilor sau instigatorilor 
care răspund penal se va reţine participația improprie (intenţie — lipsă vinovăţie), 
precum şi circumstanța agravantă legală a comiterii faptei împreună cu un minor 
prevăzută de art. 77 lit. d) C.pen.! (dacă participanţii sunt majori); 


- în situația în care existența minorității este constatată în cursul urmăririi penale, 
procurorul dispune clasarea, iar dacă minoritatea se reţine în cursul judecății, 
instanța dispune achitarea; 


- față de minorul care a săvârșit o faptă prevăzută de legea penală și care nu răs- 
punde penal, Comisia pentru Protecția Copilului, atunci când există acordul părinților 
sau al altui reprezentant legal al copilului ori, după caz, instanţa judecătorească, atunci 
când acest acord lipsește, poate dispune măsura plasamentului sau a supravegherii 
specializate (art. 84 din Legea nr. 272/2004 privind protecţia şi promovarea drepturilor 
copilului, republicată), pentru dispunerea unei asemenea măsuri se va ţine seama de: 
condiţiile care au favorizat săvârșirea faptei, gradul de pericol social al faptei, mediul în 
care a crescut şi a trăit copilul, riscul săvârşirii din nou de către copil a unei fapte 
prevăzute de legea penală, orice alte elemente de natură a caracteriza situaţia copilului; 


- minoritatea nu înlătură, ge plano, răspunderea delictuală a făptuitorului; 


_ ~ Potrivit art. 1366 alin. (1) C.civ., minorul care nu a împlinit vârsta de 14 ani nu 
răspunde de prejudiciul cauzat, dacă nu se dovedește discernământul său la data 
săvârșirii faptei, este instituită astfel o prezumție relativă de lipsă de discernământ a 
minorului care are vârsta sub 14 ani; dacă pe bază de probe este răsturnată prezumția 
legală, constatându-se că minorul a acţionat cu discernământ, el nu va răspunde penal 
Prezumția instituită de art. 113 alin. (1) C.pen. fiind absolută], însă constatându-se 
Capacitatea civilă a acestuia, va putea fi angajată răspunderea sa delictuală; 


EI - art. 1366 alin. (2) C.civ. prevede că minorul care a împlinit vârsta de 14 ani 
âspunde de prejudiciul cauzat, în afară de cazul în care dovedeşte că a fost lipsit de 
cip la data săvârșirii faptei, astfel, este instituită o prezumție relativă de 
Ea Si a discernământului în materie civilă a minorului cu Vârsta între 14 şi 18 ani, 
ni Capacitatea acestuia delictuală; dacă pentru minorul cu vârsta între 14 și 16 ani 
ci 19 prezumție relativă de lipsă a capacității penale [art. 113 alin. (2) C.pen.], care 

€ răsturnată în cursul procesului penal, acesta va răspunde atât pe latura penală, cât 
ooi 
1Mpro 
Vante 


n cazul coautoratului ori al complicității concomitente comise în forma participației 
pri, prezența minorului va fi avută în vedere şi la analiza reţinerii circumstanței agra- 
[art. 77 lit. a) C.pen.] a comiterii faptei de trei sau mai multe persoane împreună. 


234 Sinteze de drept penal. Partea generală 


şi pe cea civilă, în cazul în care prezumția instituită de legea penală nu este 
răsturnată, atunci devin aplicabile prevederile cauzei de neimputabilitate prevăzute 
de art. 27 C.pen., ce înlătură caracterul penal al faptei, însă totodată va fi angajată şi 
răspunderea civilă, fapta fiind săvârşită cu discernământ; 

- Codul civil a reglementat detaliat ipotezele de răspundere civilă pentru fapta 
minorului în art. 1372, prevăzând că persoana care în temeiul legii (de pildă, părinţii), 
al unui contract (de exemplu, bonele, instituţiile de ocrotire etc.) ori al unei hotărâri 
judecătoreşti (de pildă, rudele, tutorii, curatorii, care exercită supravegherea în 
temeiul hotărârii de încredințare sau reîncredințare a minorului) este obligată să 
supravegheze un minor, răspunde de prejudiciul cauzat altuia; este consacrată astfel 
o răspundere pentru fapta altuia directă, obiectivă, independentă de capacitatea 
delictuală a minorului, întemeiată pe obligația de supraveghere permanentă a mino- 
rului; totuşi, art. 1372 alin. (3) C.civ. prevede o cauză de exonerare de răspundere 
civilă pentru fapta altuia, în cazul în care cel obligat la supraveghere „dovedește că 
nu a putut împiedica fapta prejudiciabilă. În cazul părinților sau, după caz, al tuto- 
rilor, dovada se consideră a fi făcută numai dacă ei probează că fapta copilului 
constituie urmarea unei alte cauze decât modul în care și-au îndeplinit îndatoririle 
decurgând din exerciţiul autorității părintești”. 


85, Iresponsabilitatea 


5.1. Noţiune 


- potrivit art.28 C.pen., iresponsabilitatea este o cauză de neimputabilitate 
constând în starea de incapacitate psiho-fizică a persoanei care, fie din cauza unei 
boli psihice (de pildă, schizofrenia paranoidă, psihozele maniaco-depresive etc.), fie 
din alte cauze (de exemplu, somnambulismul, hipnoza etc.), este lipsită de capaci- 
tatea de a-și da seama de acţiunile sau inacțiunile sale sau de urmările acestora 
(factorul intelectiv), ori de capacitatea de a le controla (factorul volitiv)!; 


- în condiţiile în care lipsește discernământul făptuitorului, fapta prevăzută de 
legea penală și nejustificată nu îi poate fi imputată. 


! Dispoziţiile art. 28 C.pen. sunt relativ identice cu cele ale art. 48 C.pen. din 1969. Pentru a 
se asigura o unitate conceptuală cu terminologia folosită în literatura medico-legală psihiatrică, 
Codul penal a reformulat unele expresii din vechiul Cod, după cum urmează: expresia „nu putea 
fi stăpân pe ele” a fost înlocuită cu expresia „nu putea să le controleze ”, iar noțiunea de 
„alienație mintală” cu cea de „boli psihice”. În literatura de specialitate (M.I. Mărculescu- 
Michinici, M. Dunea, op. cit., p. 449) s-a arătat că în privinţa factorului intelectiv, iresponsabili- 
tatea trebuie raportată la imposibilitatea de conştientizare a acţiunilor sau inacţiunilor săvârşite, 
înțeleasă în sensul imposibilității de prevedere a semnificaţiilor şi implicaţiilor elementului 
material (actului de executare), cât şi a imposibilității conştientizării urmării imediate ori & 
legăturii de cauzalitate, iar în privința factorului volitiv, iresponsabilitatea vizează cazurile care 
afectează capacitatea volitivă de liberă determinare a propriilor acte (auto-control) în condiţiile 
unor situaţii de inhibiţie irezistibile sau a unor impulsuri irezistibile de a acţiona. Deopotrivă, s-â 
subliniat că pot coexista cauzele care afectează factorul intelectiv şi factorul volitiv. 

5.2. Condiţii 


a) existența unei stări de incapacitate psihică în momentul săvârșirii faptei; 


- în principiu, trebuie apreciat că orice persoană cu vârsta mai mare de 16 ani este 
prezumată a avea discernământ şi că răspunde penal; prezumția este relativă, putând 
fi înlăturată prin probele administrate (de pildă, expertiza medico-legală psihiatrică, 
probe cu înscrisuri din care rezultă afecțiunile psihiatrice etc.) din care să rezulte 
starea de iresponsabilitate; 


- pentru a se reține cauza de neimputabilitate făptuitorul trebuie să fie lipsit de 
capacitatea de a-şi da seama de acțiunile sau inacţiunile sale sau de urmările acestora 
(factorul intelectiv), ori de capacitatea de a le controla (factorul volitiv)); 


- nu este suficient că făptuitorul nu a realizat că acțiunea sau inacţiunea sa este 
imorală sau ilicită, fiind necesară afectarea capacității de a raționa, memora şi 
înțelege urmările faptei; 


- incapacitatea psiho-fizică trebuie să existe /a momentul săvârșirii faptei prevăzute 
de legea penală (pe tot parcursul săvârşirii faptei, altfel făptuitorul răspunde pentru 
acțiunile sau inacţiunile realizate când era responsabil) şi se stabileşte pe baza unei 
expertize medico-legale psihiatrice; excepţie fac actio libera in causa”, care reprezintă 
acțiunile sau inacțiunile infracționale săvârşite de un făptuitor care la momentul 
comiterii faptei nu era responsabil de acestea, dar care şi-a provocat anterior în mod 
voluntar sau din culpă această stare de iresponsabilitate, într-un moment în care avea 
deplină capacitate intelectivă şi volitivă — dispunea „în mod liber de acțiunea sa”; de 
pildă, în cazul în care un accident rutier în urma căruia rezultă victime umane a fost 
produs din cauza faptului că şoferul a adormit la volan, somnul, deși reprezintă o stare 
de iresponsabilitate, nu va putea fi reţinut în cazul în care inculpatul a condus 
autovehiculul într-o stare de oboseală accentuată, acceptând riscul adormirii la volan şi, 
implicit, al producerii accidentului; 


Date De a et ei ae a E 


„În același sens, a se vedea Ctin. Mitrache, C. Mitrache, op. cit., p. 198. 

__ “În doctrină (F. Streteanu, D. Niţu, op. cit., vol. I, p. 423-426) s-a arătat că trebuie distins 
intre mai multe posibile ipoteze de actio libera in causa, în funcţie de poziția subiectivă a 
autorului, după cum urmează: 

l. autorul îşi provoacă starea de responsabilitate, cu scopul de a comite o infracțiune: în 
măsura în care infracțiunea comisă este cea dorită, autorul va răspunde pentru o faptă inten- 
Hionată. Dacă însă el săvârşeşte şi o altă infracțiune, din culpă, va răspunde şi pentru aceasta; 

2. autorul nu a dorit să comită o infracțiune şi nu şi-a provocat starea de iresponsabilitate 
a scop, dar, la momentul provocării stării de iresponsabilitate, a prevăzut şi acceptat 
Sfin H sub imperiul ei ar putea comite o infracțiune: răspunderea autorului va fi antrenată 

infracțiune comisă cu intenţie indirectă, 
să aer ul își provoacă starea de iresponsabilitate fără a prevedea, deşi putea și trebuia 
comisă p că în această stare: răspunderea autorului va fi antrenată pentru o infracțiune 
previzibila Saua în cazul în care urmarea provocata în stare de iresponsabilitate nu era 
intentionat a momentul inducerii acestei stări, indiferent dacă starea a fost indusă în mod 
j sau din culpă, autorul trebuie exonerat de răspundere. 


în 

Ik Faptul că anterior îmbarcării în avion, inculpatul a luat Xanax, iar în 
timpul zborului a băut mai multe sticluțe de whisky, nu reprezintă o justificare 
pentru comportamentul acestuia. În acest sens, instanța reamintește principiu 
evocat în doctrină sub denumirea de actio libera in causa. În aceste situaţii, 
agentul îşi provoacă deliberat sau culpabil o stare sau o situaţie fie de natură să 
elimine prezența elementului subiectiv în momentul comiterii faptei (actio libera 
in causa), fie de natură să facă posibilă, la o analiză superficială, incidența 
vreuneia dintre cauzele justificative (actio ilicita in causa). Odată reținută 
acțiunea intenţionată sau culpabilă a agentului în provocarea stării menită să 
elimine sau să modifice elementul subiectiv în momentul comiterii faptei, se va 
avea în vedere forma de vinovăţie a subiectului activ la data provocării stării de 
iresponsabilitate, nu pe cea de la data săvârșirii acţiunii sau inacţiunii ce îndepli- 
neşte conținutul constitutiv al infracţiunii. Astfel, dacă inculpatul știa că este 
supus unui tratament cu medicamente puternice, precum Xanax, este predispus 
spre un comportament agresiv și fiind de notorietate că Xanaxul combinat cu 
alcool produce tulburări și amplifică ce afectează capacitatea de control a 
subiectului, trebuia să se abţină de la consumul de alcool. Ignorând acest aspect, 
inculpatul a prevăzut sau trebuia şi putea să prevadă consecințele asupra stării 
sale psihice a combinației dintre alcool şi Xanax, pe care le-a acceptat sau a fost 
indiferent față de acestea, urmând a răspunde pentru săvârşirea cel puţin a unei 
infracțiuni cu intenție indirectă (Jud. Buftea, sentința penală nr. 577 din 
20 decembrie 2018, în A. lugan, C.pen. adnotat). 


- în ipoteza în care din raportul de expertiză medico-legală psihiatrică nu rezultă 
starea de iresponsabilitate a inculpatului, ci numai existența unor boli psihice care 
afectează discernământul fără a-l aboli, această situaţie de fapt va fi avută în vedere 
de instanța de judecată la individualizarea pedepsei; 


- starea de iresponsabilitate trebuie să existe în momentul săvârşirii faptei prevă- 
zute de legea penală, respectiv pe tot parcursul săvârșirii faptei, în cazul faptelor cu 
desfăşurare în timp (continue, continuate); în situaţia în care starea de iresponsabili- 
tate nu subzistă pe întreaga durată a activităţii ilicite, se va putea angaja răspunderea 
penală pentru actele comise după încetarea acestei stări; 


- în situaţia faptelor progresive, starea de iresponsabilitate trebuie să existe la 
momentul comiterii acţiunii sau inacţiunii prevăzute de legea penală, nefiind necesâr 
ca aceasta să subziste până la producerea rezultatului mai grav; 


- în ipoteza faptelor omisive, este necesar ca starea de iresponsabilitate să existe 
pe toată perioada de timp în care făptuitorul avea obligaţia de a acționa; 


- în situaţia comiterii la diferite intervale de timp a mai multor fapte prevăzute de 
legea penală, nejustificate, starea de iresponsabilitate trebuie să existe la momentul 
comiterii fiecărei fapte în parte. 

b) incapacitatea psihică să fie determinată de o boală psihică sau alte cauze 
anormale; 

- dacă incapacitatea psihică este determinată de consumul cronic de alcool, se va 
reține iresponsabilitatea, iar nu intoxicația drept cauză de neimputabilitate (de 

exemplu, în ipoteza în care se reține lipsa discernământului din cauza unei tulburări 
amnezice toxic-etilică)!; 


c) acțiunea sau inacțiunea făptuitorului să constituie o faptă prevăzută de 
legea penală și nejustificată. 


- fapta prevăzută de legea penală poate fi comisă în calitatea de autor (coautor), 
instigator sau complice; 


- în situaţia în care se poate reţine o cauză justificativă, aceasta va opera in rem, 
făcând inutilă analiza imputabilităţii faptei tipice. 


E, Iresponsabilitatea poate fi definită ca o stare de incapacitate psihică a 
unei persoane, care din cauza alienaţiei mintale sau din alte cauze, nu poate să-şi 
dea seama de semnificaţia socială, morală sau juridică a acţiunilor sale, cât şi a 
urmărilor acestora. Specific stării de iresponsabilitate este lipsa acelor capacităţi 
psihice ale persoanei care ţin de factorul intelectiv ori de factorul volitiv sau 
chiar de ambii factori ai vinovăţiei, situaţie în care nu poate fi antrenată 
răspunderea penală. Raportul de expertiză medico-legală psihiatrică din data de 
1 octombrie 2014, întocmit de Institutul Naţional de Medicină Legală „Mina 
Minovici”, în urma analizării documentelor medicale depuse la dosarul cauzei şi 
a examinării psihiatrice privind pe inculpatul N.D. a reţinut că acesta este 
consumator de droguri şi alcool şi, din anul 2007, având multiple internări în 
spitale de psihiatrie şi a concluzionat că inculpatul prezintă diagnosticele: 
„tulburare polimorfă de personalitate cu decompensări psihotice în antecedente, 
toxicomanie la etnobotanice, dependenţă etanolică, hepatită cronică cu HVC”, 
apreciindu-se că a avut capacitate psihică de apreciere critică asupra conţinutului 
şi consecinţelor social-negative ale faptei, acţionând cu discernământ diminuat. 
Prin urmare, din perspectiva prevederilor art. 28 C.pen., prin raportare şi la 
concluziile raportului de primă expertiză medico-legală psihiatrică efectuat în 
cauză, instanţa de control judiciar constată că, în ceea ce-l priveşte pe inculpatul 
N.D., afecțiunile de care acesta suferă nu sunt de natură să conducă la abolirea 
discernământului şi la constatarea că inculpatul a acţionat fără vinovăţie, situaţie 
în care se impunea achitarea sa pentru toate faptele ce i se rețin în sarcină. 
Urmare a analizei coroborate a probatoriului administrat în cauză, Înalta Curte, 
Completul de 5 judecători, faţă de toate argumentele prezentate mai sus va 
concluziona în sensul că apărarea inculpatului N.D., constând în aceea că, în 
ceea ce-l priveşte, ar exista o cauză de neimputabilitate, respectiv iresponsa- 
bilitatea, nu poate fi primită (.C.C.J., Completul de 5 judecători, decizia penală 
nr. 74/2015, www.scj.ro). 


e În cazul în care prin raportul de expertiză medico-legală psihiatrică se 
concluzionează că la data săvârșirii faptei inculpatul avea discenământul mult 
diminuat, dar nu abolit, nu se poate dispune achitarea. Potrivit actelor medicale 
de la dosar, la data săvârșirii infracţiunilor inculpatul nu avea discernământul 


za a A AI a II E AP a 


1 
G. Antoniu, Vinovăţia penală, op. cit., p. 240, precum şi Jud. Constanța, sentința penală 


Ar. 1200 din 12 noiembrie 2014 (www.rolii.ro). 

abolit, ci prezenta tulburări de personalitate de tip paranoid cu decompensări 
afective şi discernământul mult diminuat. Dacă există o îndoială cu privire la 
responsabilitatea inculpatului, instanţa trebuie să dispună efectuarea unei noi 
expertize medico-legale psihiatrice ori să solicite avizul Comisiei de avizare şi 
control al actelor medico-legale (I.C.C.J, secția penală, decizia nr. 1575/2005, 
www.legalis.ro). 


% Astfel, deşi la dosarul cauzei există numeroase acte medicale care 
confirmă existenţa unor probleme medicale pe care inculpatul le are, acestea nu 
sunt în măsură să dovedească că fapta a fost comisă în condiţiile art. 28 C.pen. 
De asemenea, practica judiciară a fost constantă în a statua că săvârşirea faptei 
fără o anumită motivaţie sau aparent fără motivaţie nu îndreptăţeşte instanţa să 
tragă concluzia că autorul suferă de o boală mintală ce pune în discuţie existenţa 
responsabilităţii. Astfel, biletul de externare medicală şi actele medicale aferente 
au confirmat internarea inculpatului în perioada 25.04 - 29.04.2016 cu exter- 
narea acestuia ameliorat şi recomandarea de evaluare psihiatrică periodică. 
Ulterior, inclusiv pe parcursul judecății în apel, inculpatul a fost supus la inter- 
nări medicale periodice, însă toate actele medicale depuse la dosar nu au fost de 
natură să conducă la concluzia că inculpatul a comis infracțiunile în condiţiile 
art. 28 C.pen., adeverinţele medicale eliberate în cauză evidențiind existenţa 
unei tulburări de personalitate disociate. În concluzie, nu se poate reţine exis- 
tenţa stării de iresponsabilitate astfel cum este ea reglementată de dispoziţiile 
art. 28 C.pen. pentru a se putea dispune o soluţie fundamentată pe lipsa 
vinovăţiei, trăsătură în lipsa căreia nu poate exista nici infracţiune şi nici 
răspundere penală (C.A. Cluj, secția penală, decizia nr. 992 din 22 iunie 2017, 
www.rolii.ro). 


5.3. Efectele iresponsabilității 


- înlăturarea caracterului penal al faptei săvârşite în stare de iresponsabilitate, ca 
urmare a lipsei trăsăturii esenţiale a imputabilității; nu pot fi aplicate făptuitorului 
pedepse ori măsuri educative, însă este posibilă aplicarea unor măsuri de siguranță 
[de pildă, obligarea la tratament medical (art. 109 C.pen.), internarea medicală 
(art. 110 C.pen.), confiscarea specială (art. 112 C.pen.)]; 


- produce efecte numai in personam, care nu se răsfrâng şi asupra participanților; 
în ipoteza în care iresponsabilitate constituie o cauză de neimputabilitate pentru 
autorul faptei prevăzute de legea penală, în privinţa coautorilor, complicilor sau 
instigatorilor care răspund penal se va reţine participaţia improprie (intenție — lipsă 
vinovăție), în cazul coautoratului ori al complicității concomitente comise în forma 
participaţiei improprii, prezența iresponsabilului va fi avută în vedere la analiza 
reţinerii circumstanţei agravante [art. 77 lit. a) C.pen.] a comiterii faptei de trei sau 
mai multe persoane împreună; 


- în situaţia în care existența iresponsabilităţii este constatată în cursul urmăririi 
penale, procurorul dispune clasarea, iar, dacă iresponsabilitatea se reţine în cursul 
judecății, instanţa dispune achitarea; 

- în principiu, iresponsabilitatea înlătură răspunderea delictuală a făptuitorului; 
astfel, potrivit art. 1367 C.civ.: „Cel care a cauzat un prejudiciu nu este răspunzător 
dacă în momentul în care a săvârșit fapta păgubitoare era într-o stare, chiar vremel- 
nică, de tulburare a minții care l-a pus în neputinţă de a-și da seama de urmările 
faptei sale”, cu toate acestea, poate fi angajată răspunderea pentru fapta altuia a per- 
soanei care în temeiul legii, unei hotărâri judecătorești sau unui contract, exercita 
obligația de supraveghere a iresponsabilului (art. 1372 C.civ.); în mod excepțional, 
art. 1368 C.civ. prevede o obligație subsidiară de indemnizare a victimei de către 
iresponsabil, stipulând că: „(1) Lipsa discernământului nu îl scutește (s.n., M.U.) pe 
autorul prejudiciului de plata unei indemnizaţii către victimă ori de câte ori nu poate 
fi angajată răspunderea persoanei care avea, potrivit legii, îndatorirea de a-l supra- 
veghea. (2) Indemnizaţia va fi stabilită într-un cuantum echitabil, ținându-se seama 
de starea patrimonială a părților” (s.n., M.U.). 


96; Intoxicația! 
6.1. Noţiune și feluri 


- reprezintă cauza de neimputabilitate determinată de intoxicația completă a unei 
persoane cu alcool (beţia) sau alte substanţe psihoactive; 


- potrivit art. 241 LPANCP, prin substanțe psihoactive se înţelege substanţele 
stabilite prin lege, la propunerea Ministerului Sănătăţii (de pildă, drogurile); 

- în condiţiile în care lipsește discernământul făptuitorului, fapta prevăzută de 
legea penală şi nejustificată nu îi poate fi imputată. 

Feluri: 


- intoxicația voluntară este intoxicația cu alcool sau alte substanțe, produsă în 
mod voluntar, chiar dacă persoana nu a intenţionat să ajungă în această stare; astfel, o 
persoană consumă cu ştiinţă, iar nu din eroare, băuturi alcoolice sau alte substanțe 
indiferent dacă a urmărit sau acceptat că se va îmbăta, cauza intoxicației fiind aşadar 
voluntară (de pildă, va exista o intoxicație voluntară atunci când ingerarea de băuturi 
alcoolice s-a realizat pe parcursul transferului unei cantități de vin dintr-o damigeană 
in sticle, prin folosirea unui furtun); 


_ ~ intoxicația involuntară este intoxicația cu alcool sau alte substanțe produsă în mod 
involuntar (accidental) sau din eroare (de pildă, în cazul în care o persoană consumă o 
băutură nealcoolică în care îi fusese pusă fără ştirea sa o substanță psihotropă); în 
această ipoteză chiar cauza stării de intoxicație, iar nu doar efectul, este involuntară; 


- intoxicația completă este intoxicația cu alcool sau alte substanțe ce face ca 
ia, aflată în această stare să-şi piardă capacitățile intelective sau volitive (de 
pildă, Situația în care alcoolemia unei persoane depășește 3%o alcool pur în sânge); 


—— 


a i Codul penal menţine condițiile de fond ale acestei cauze care înlătură caracterul penal al 

apă a aihlând numai la denumirea din Codul penal din 1969, respectiv „beţia”, în favoarea 

sui nui de intoxicație, care acoperă şi situaţiile în care lipsește discernământul din alte cauze 
ât alcoolul (de pildă, droguri). 

- intoxicația incompletă este o intoxicație cu alcool sau alte substanţe ce face ca 
persoana aflată în această stare să sufere o diminuare a capacităţilor intelective sau 
volitive. 


Combinând aceste forme ale intoxicației reținem: 


- intoxicația involuntară completă reprezintă o cauză de neimputabilitate care înlătură 
caracterul penal al faptei; 


- intoxicația involuntară incompletă nu constituie o cauză de neimputabilitate, 
însă poate constitui o circumstanță atenuantă [art. 75 alin. (2) lit. b) C.pen.]; 


- intoxicația voluntară completă sau intoxicația voluntară incompletă nu consti- 
tuie o cauză de neimputabilitate, putând fi reținută, în funcție de particularitățile 
cauzei, ca o circumstanță agravantă, în situația în care intoxicația este preordinată 
[art. 77 lit. f) C.pen.]. De asemenea, legiuitorul a prevăzut, uneori, starea de intoxi- 
caţie voluntară drept element constitutiv al infracțiunii, [de exemplu: 1. în cazul 
infracțiunii de conducerea unui vehicul sub influenţa alcoolului sau a altor substanţe, 
fapta este săvârşită către o persoană care are o îmbibaţie alcoolică de peste 0,80 g/l 
alcool pur în sânge (art. 336 C.pen.); sau 2. în cazul vătămării corporale din culpă, 
prevăzută de art. 196 alin. (1) C.pen.]; 


- intoxicația voluntară completă sau intoxicația voluntară incompletă poate con- 
duce la reținerea comiterii faptei din culpă, față de împrejurările în care a fost comisă 
acțiunea sau inacțiunea ilicită. 


Se Beţia voluntară completă (potrivit Codului penal intoxicația voluntară 
completă — n.n.) poate constitui, după caz, o circumstanță agravantă sau 
atenuantă. Starea de beție este completă atunci când procesul de intoxicare cu 
alcool sau alte substanțe este atât de avansat încât a dus la cvasiparalizarea 
energiei fizice şi la totala întunecare a facultăţilor psihice ale persoanei, aceasta 
nemaifiind stăpână pe mișcările ei fizice şi neavând capacitatea de a înțelege şi 
voi; ea se află, în mod obiectiv, la limita stării de iresponsabilitate. În stare de 
beţie completă, persoana nu mai are capacitatea de a-și dirija acţiunile, aceasta 
fiind mult stânjenită (C.A. București, secția a I-a penală, decizia nr. 90/1996, în 
G. Antoniu, în R.D.P. nr. 2/1997, p. 170). 


Ik Reținerea stării de beție voluntară a făptuitorului (potrivit Codului 
penal intoxicația voluntară — n.n.), ca circumstanță atenuantă, nu este justificată 
în cazul în care, deşi la originea stării de anormalitate psiho-fizică a acestuia în 
momentul săvârșirii faptei de viol care a avut ca urmare moartea victimei s-a 
aflat acțiunea sa conştientă de consumare a băuturilor alcoolice, starea de beție 
voluntară nu a fost completă, ci incompletă, nefiindu-i abolită, ci numai afectată 
capacitatea de înțelegere, de stăpânire a propriilor reacții (.C.C.J., secția 
penală, decizia nr. 2209/2009, în BJ. 2009, p. 662). 

6.2. Intoxicația involuntară completă 


6.2.1. Condiţii 


a) existenţa stării de intoxicație involuntară completă în momentul săvârșirii 
faptei; 

- intoxicația cu alcool sau alte substanțe trebuie să fie produsă în mod involuntar 
(accidental) sau din eroare; 


- intoxicația cu alcool sau alte substanţe trebuie să fie completă, adică persoana 
trebuie să-și piardă capacitățile intelective sau volitive, datorită intoxicației; 

- starea de intoxicație trebuie să existe în momentul săvârșirii faptei prevăzute de 
legea penală, respectiv pe tot parcursul săvârșirii faptei, în cazul infracţiunilor cu 
desfășurare în timp (continue, continuate), altfel făptuitorul răspunde pentru acţiunile 
sau inacţiunile realizate când nu se afla în stare de intoxicație involuntară incompletă; 
excepție fac actio libera in causa, care reprezintă acţiunile sau inacţiunile infrac- 
tionale săvârşite de un făptuitor care la momentul comiterii faptei nu era responsabil 
de acestea, dar care şi-a provocat anterior în mod voluntar sau din culpă această 
intoxicația completă, într-un moment în care avea deplină capacitate intelectivă şi 
volitivă — dispunea „în mod liber de acțiunea sa” (de exemplu, persoana care şi-a 
provocat o stare de beţie completă pentru a săvârşi o infracțiune); 


- în cazul în care făptuitorul se afla în stare de intoxicație involuntară completă 
numai la momentul luării rezoluţiei infracționale, iar ulterior, la momentul săvârșirii 
faptei, aceasta nu mai subzista, devenind incompletă, nu se va putea reține incidența 
cauzei de neimputabilitate; 


- la faptele progresive, intoxicația involuntară completă trebuie să existe la 
momentul comiterii acţiunii sau inacţiunii prevăzute de legea penală, nefiind necesar 
ca aceasta să subziste până la producerea rezultatului mai grav; 


- în ipoteza faptelor omisive, este necesar ca intoxicația involuntară completă să 
existe pe toată perioada de timp în care făptuitorul avea obligaţia de a acţiona; 


- în situaţia comiterii la diferite intervale de timp a mai multor fapte prevăzute de 
legea penală, nejustificate, intoxicația involuntară completă trebuie să existe la 
momentul comiterii fiecărei fapte în parte 


- Stabilirea existenței intoxicației involuntare complete se poate realiza în temeiul 
unei expertize medico-legale. 


| b) acţiunea sau inacţiunea făptuitorului să constituie o faptă prevăzută de 
egea penală și nejustificată. 


IR Deşi cele mai multe dintre infracțiuni au fost comise pe fondul consu- 
mului de alcool şi a stării mai mult sau mai puțin avansate de ebrietate, nu s-a 
Putut reţine, în favoarea inculpatului, cauza de neimputabilitate prevăzută de 
art. 29 C.pen. — intoxicația — în condiţiile în care acesta nu s-a aflat într-o stare 
completă şi involuntară de intoxicație cu alcool, astfel încât să fie exclusă 
responsabilitatea pentru faptele comise, ca element al vinovăţiei. Dimpotrivă, a 
apărut într-unul dintre cazurile tipice de actio liberă in causa, inculpatul fiind 

conştient de efectele pe care consumul băuturilor alcoolice le avea asupra sa, 
datorită incidentelor anterioare, dar şi recomandărilor medicale şi a tratamen- 
tului administrat pe perioada internărilor la Clinica de Psihiatrie. S-a reţinut în 
acest sens că, la puţin timp de la momentul ultimei externări din 28.04.2014, 
inculpatul a continuat să consume băuturi alcoolice, pe fondul cărora a comis, pe 
lângă infracțiunile de nerespectarea hotărârilor judecătoreşti, şi toate cele patru 
infracţiuni de violenţă în familie. Prin urmare, comportamentul violent al incul- 
patului era exacerbat de consumul de alcool, context în care intoxicația volun- 
tară, incompletă, cu alcool, nu putea fi reţinută nici cel puţin drept circumstanţă 
atenuantă în favoarea inculpatului (C.A. Târgu Mureș, secția penală, decizia 
nr. 298 din 8 iunie 2015, www.sintact.ro). 


æ Referitor la cererea de schimbare a încadrării juridice formulată de 
inculpat, instanţa a analizat, în principal, incidența actio libera in causa, care 
reprezintă acea situaţie în care făptuitorul a contribuit în mod intenţionat sau 
culpabil la provocarea stării sale de iresponsabilitate şi a săvârşit sub imperiul 
acesteia o faptă prevăzută de legea penală. Întrucât fapta a fost săvârşită în stare 
de absenţă a responsabilităţii, potrivit regulii generale, făptuitorul ar trebui să 
beneficieze de efectele unei cauze de neimputabilitate. Însă, datorită faptului că 
el a contribuit în mod culpabil sau intenţionat la provocarea acesteia, regula nu 
se mai aplică și el va răspunde penal pentru fapta comisă. Deci, pentru a putea 
vorbi de actio libera in causa, în situaţia stării de iresponsabilitate creată de 
consumul de alcool, beţia sau intoxicația trebuie să fie completă. Starea de beţie 
este completă atunci când procesul de intoxicație cu alcool sau alte substanţe 
este atât de avansat încât a dus la cvasiparalizarea energiei fizice și psihice și la 
totala întunecare a facultăților psihice ale persoanei, aceasta nemaifiind stăpână 
pe mişcările ei fizice şi neavând capacitatea de a înţelege și voi. Ea se află în 
mod obiectiv, la limita stării de iresponsabilitate. În stare de beţie completă, 
persoana nu mai are capacitatea de a-şi dirija acţiunile, aceasta fiind mult stânje- 
nită. De exemplu, în această stare pot ajunge persoanele care au o alcoolemie de 
peste 3%0 în sânge (C.A. Cluj, secția penală, decizia nr. 1322 din 13 noiembrie 
2018, www ssintact.ro). 


6.2.2. Efectele intoxicației involuntare complete 


- înlăturarea caracterului penal al faptei săvârşite în stare de intoxicație involun- 
tară completă, ca urmare a lipsei imputabilităţii faptei; nu pot fi aplicate făptuitorului 
pedepse, ori măsuri educative, însă este posibilă aplicarea unor măsuri de siguranță 
[de pildă, obligarea la tratament medical (art. 109 C.pen.), internarea medicală 
(art. 110 C.pen.), confiscarea specială (art. 112 C.pen.)]; 


- produce efecte numai in personam, care nu se răsfrâng şi asupra participanților, În 
ipoteza în care intoxicația involuntară completă constituie o cauză de neimputabilitate 
pentru autorul faptei prevăzute de legea penală, în privinţa coautorilor, complicilor sau 
instigatorilor care răspund penal se va reţine participaţia improprie (intenție — lipsă 
vinovăție), în cazul coautoratului ori al complicității concomitente comise în forma 
participaţiei improprii, prezența făptuitorului aflat în stare de intoxicație involuntară 
completă va fi avută în vedere la analiza reţinerii circumstanţei agravante (art. 77 lit. a) 
C.pen.] a comiterii faptei de trei sau mai multe persoane împreună; 

- în situaţia în care existența intoxicației este constatată în cursul urmăririi penale, 
procurorul dispune clasarea, iar, dacă intoxicația se reține în cursul judecății, instanța 
dispune achitarea; 

- intoxicația involuntară completă înlătură răspunderea delictuală a făptuitorului, 
lipsind discernământul, acest aspect rezultă din interpretarea per a contrario a 
art. 1367 alin. (2) C.civ. care prevede că răspunderea civilă poate fi angajată şi în 
cazul în care starea vremelnică de tulburare a minţii a celui care a cauzat prejudiciul a 
fost provocată de el însuși, prin beţia produsă de alcool, de stupefiante sau de alte 
substanţe; pe cale de consecinţă, lipsind discernământul, nu va răspunde civil cel care 
a acţionat în stare de intoxicație involuntară completă. 


7.1. Noţiune și clasificare 


- reprezintă o cauză de neimputabilitate constând în necunoaşterea sau cunoaş- 
terea greşită a realității sau a unei prevederi legale de către o persoană responsabilă, 


- eroarea poate fi invocată drept cauză de neimputabilitate şi de către o persoană 
juridică, dacă aceasta se referă la eroarea organelor de conducere ale persoanei juridice; 


- spre deosebire de Codul penal din 1969, Codul penal actual a ales să reglementeze 
eroarea, iar nu eroarea de fapt, trecând în plan secundar distincția clasică între eroarea 
de fapt și eroarea de drept; astfel, în viziunea Codului penal, trebuie, în principal, realizată 
diferențierea între eroarea asupra tipicității și eroarea asupra antijuridicităţii!; în această 
modalitate, eroarea se va analiza prin raportare la celelalte două trăsături esenţiale ale 
infracțiunii; 

- eroarea trebuie să existe în momentul săvârşirii faptei prevăzute de legea penală, 
respectiv pe tot parcursul săvârșirii faptei, în cazul faptelor cu desfășurare în timp 
(Continue, continuate), în situaţia în care eroarea nu subzistă pe întreaga durată a 
activității ilicite, se va putea angaja răspunderea penală pentru actele comise după 
încetarea acestei stări; 


„= la faptele progresive, eroarea trebuie să existe la momentul comiterii acţiunii sau 
Inacţiunii prevăzute de legea penală, nefiind necesar ca aceasta să subziste până la 
Producerea rezultatului mai grav; 


. ~ in ipoteza faptelor omisive, este necesar ca eroarea să existe pe toată perioada de 
timp în care făptuitorul avea obligația de a acţiona; 


- în situaţia comiterii la diferite intervale de timp a mai multor fapte prevăzute de 


l URRE DRE Ei Saa 
egea penală, nejustificate, eroarea trebuie să existe la momentul comiterii fiecărei 
fapte în parte: 


ea ë Āå oo 


i f În acest sens, a se vedea și F. Streteanu, Proiectul Noului Cod penal şi reconfigurarea 
oriei infracțiunii în dreptul român, în C.D.P. nr. 2/2009, p. 56 şi F. Streteanu, D. Niţu, 
OP. cit., vol. I, p. 429. 

- atât eroarea asupra tipicității, cât și eroarea asupra antijuridicității pot fi de 
fapt sau de drept; 


C În cuprinsul art. 30 C.pen. legiuitorul a reglementat eroarea asupra 
tipicității, cauză care înlătură tipicitatea subiectivă, în acest caz fapta fiind 
comisă fără forma de vinovăție cerută de lege (aspect ce rezultă din formularea 
cerută de legiuitor: nu constituie infracțiune) şi eroarea asupra antijuridicității, 
care constituie o cauză de neimputabilitate (aspect ce rezultă din formularea 
cerută de legiuitor: nu este imputabilă). Acest lucru rezultă în mod expres şi din 
expunerea de motive a noului Cod Penal unde se arată că dispoziţiile alin. (1), 
(2) şi (4) ale art. 30 privesc eroarea asupra elementelor constitutive ale infrac- 
țiunii, eroare care înlătură intenţia, ca sub-element al laturii subiective. Această 
eroare înlătură şi culpa dacă este invincibilă, respectiv lasă să subziste răspun- 
derea penală pentru o faptă din culpă dacă eroarea este culpabilă, iar fapta este 
incriminată şi în modalitatea respectivă. Spre exemplu, dacă o persoană, dorind 
să facă o glumă, îndreaptă spre o altă persoană o armă pe care o ştia neîncărcată, 
deşi în realitate nu era aşa, şi ucide victima, autorul nu va răspunde pentru o 
faptă intenţionată de omor datorită erorii, dar va răspunde pentru o ucidere din 
culpă datorită faptului că această eroare îi este imputabilă. Eroarea asupra 
caracterului ilicit al faptei este cea care înlătură imputabilitatea. Din aceste 
considerente, alin. (1) al art. 30 precizează că „nu constituie infracţiune fapta 
(...)”, nefiind folosită formularea „nu este imputabilă fapta (...)”, ca în cazul 
celorlalte cauze reglementate în acest capitol, căci eroarea asupra elementelor 
constitutive ale infracţiunii nu înlătură imputabilitatea, ci intenţia (eventual şi 
culpa) ca sub-element al laturii subiective. Din considerente legate de o mai 
bună sistematizare, s-a optat pentru reglementarea celor două forme ale erorii în 
cuprinsul aceluiaşi articol (după modelul art. 14 din Codul penal spaniol) (Jud. 
Sectorului 5 Bucureşti, sentința penală nr. 127 din 19 ianuarie 2016, în 
A. lugan, C.pen. adnotat). 


Alte clasificări ale erorii: 

- după evitabilitatea erorii: 

(i) eroare invincibilă — presupune imposibilitatea evitării unei percepții false a 
realității, indiferent de numărul diligenţelor rezonabile pe care le putea depune 
făptuitorul; analiza trebuie realizată in concreto prin raportare la acţiunea unui bonus 
pater familias aflat în situaţia făptuitorului, deoarece nu se poate reţine că invincibi- 
litatea trebuie să fie absolută; 

(ii) eroare vincibilă (culpabilă) — presupune percepţia falsă a realități de către 
autor; în doctrină! s-a arătat că eroarea vincibilă ar fi putut fi evitată dacă autorul ar fi 
acționat diligent şi că, în situaţia în care priveşte un element constitutiv, ea va 
exclude existenţa intenţiei, dar nu şi existenţa culpei, astfel că, în prezenţa ei, autorul 
nu va răspunde pentru o infracțiune intenționată, ci pentru o infracțiune din culpă, in 
măsura în care fapta este incriminată şi în această modalitate. 


! F, Streteanu, D. Niţu, op. cit., vol. I, p. 429. 


Trăsăturile esențiale ale infracțiunii 245 


_ atât eroarea asupra tipicităţii, cât şi eroarea asupra antijuridicității pot fi erori 
vincibile sau invincibile. 


7.2. Eroarea asupra tipicităţii 
7.2.1. Noţiune. Condiţii 


- reprezintă eroarea cu privire /a elementele de tipicitate (obiectul infracţiunii, 
subiecţii acesteia, condiţiile de loc şi timp, elementul material, urmare imediată, 
legătura de cauzalitate etc.); 

- poate fi atât o eroare de fapt, cât şi o eroare de drept extrapenal!, respectiv o 
eroare vincibilă ori invincibilă; 

- potrivit art. 30 alin. (1) şi (4) C.pen., pentru a se reține eroarea (de fapt sau de 
drept extrapenal) asupra tipicității trebuie îndeplinite următoarele conditii: 


a) săvârșirea unei fapte care întrunește toate elementele de tipicitate prevă- 
zute de norma de incriminare, cu excepţia tipicităţii subiective; 


- trebuie să fie întrunite în cauză cerinţele din norma de incriminare cu privire la 
subiecţii şi obiectul infracțiunii, situaţia premisă, locul şi timpul comiterii faptei, 
latura obiectivă (element material, urmare imediată, legătura de cauzalitate); 

- în cazul în care nu sunt îndeplinite cerinţele tipicității obiective este inutilă 
analiza tipicității subiective prin raportare la efectele produse de eroarea (de fapt sau 
de drept penal) ce poartă asupra conținutului constitutiv al infracțiunii. 


b) persoana care a săvârșit fapta să nu fi cunoscut ori să fi cunoscut greșit 
existența unei stări, situaţii sau împrejurări de care depinde caracterul penal al 
faptei, respectiv să nu fi cunoscut ori să fi cunoscut greșit existenţa unei dispo- 
ziţii legale extrapenale referitoare la tipicitatea faptei; 


~ = având în vedere că eroarea presupune un element de natură subiectivă constând 
in necunoaşterea sau cunoaştere greşită a unor realităţi, înseamnă că eroarea asupra 
tipicităţii implică eroarea asupra unuia sau mai multor elemente de factură obiectivă: 
subiecţii şi obiectul infracțiunii, situaţia premisă, locul şi timpul comiterii faptei, 
latura obiectivă; 

- eroarea de fapt asupra tipicității presupune faptul că, din cauza necunoașterii sau 
Cunoașterii greșite a unei stări, situaţii sau împrejurări, făptuitorul să fi apreciat, în mod 
eronat, că fapta sa nu întrunește elementele de tipicitate; în doctrină? s-a arătat că prin 
„stare se înțelege felul în care se prezintă o persoană sau o entitate oarecare (de 
exemplu, o persoană, sub aspectul stării de sănătate, stării civile etc.; un bun, sub 
aspectul stării de funcţionare, vechimii etc.) prin „„sifuație” se înțelege poziţia unei 
Persoane sau entități în cadrul relaţiilor sociale sau al realității obiective (de pildă, 
Calitatea de cetățean român sau străin, membru de familie, minor, funcționar etc.), iar 


E ea re dat ë å 
1 

Spre deosebire de eroarea asupra antijuridicității, eroarea asupra tipicității nu poate fi în 
un caz o eroare de drept penal. 

C. Bulai, B. Bulai, op. cit., p. 276-277; Ctin. Mitrache, C. Mitrache, op. cit., p. 206. 

prin „împrejurare ” se înţelege realitatea externă care, raportată la fapta comisă, o par- 
ticularizează în concret (în timpul nopții, într-un loc public, în exercițiul funcției etc.); 


- în cazul în care făptuitorul are numai o îndoială, un dubiu, cu privire la tipici- 
tatea faptei, aceasta îi va fi imputabilă,; 


- nu se va reţine eroarea de fapt asupra tipicității în situația în care făptuitorul a 
acționat împotriva unei persoane sau lucru, iar, din cauza efectuării în mod defectuos 
a actelor de executare sau ca urmare a unui eveniment neprevăzut, acțiunea infrac- 
țională a fost deviată către un alt subiect sau obiect, ajungându-se astfel la un alt 
rezultat decât acela urmărit de făptuitor, însă de aceeaşi natură cu acesta — aberratio 
ictus (de pildă, făptuitorul urmărește vătămarea corporală a unei persoane și datorită 
schimbării bruşte a poziţiei acesteia provoacă leziuni traumatice altei persoane); o 
soluție similară trebuie reținută şi în cazul în care există o eroare cu privire la identi- 
tatea victimei infracţiunii (făptuitorul vrea să vatăme o anumită persoană, însă o con- 
fundă pe aceasta cu un tert, împotriva căruia acționează cu intenţie); în cazul infrac- 
țiunilor contra persoanei (error in personam), se va reține săvârşirea unei singure 
infracțiuni asupra persoanei efectiv vătămate; 


- în cazul infracţiunilor complexe, eroarea de fapt cu privire la tipicitatea infrac- 
țiunii absorbante înlătură numai caracterul penal al acesteia, făptuitorul putând fi tras 
la răspundere penală pentru infracțiunea absorbită, cu privire la care cauza de neim- 
putabilitate nu operează de plano (de pildă, în ipoteza în care făptuitorul vrea să 
comită infracțiunea de ultraj judiciar, prevăzută de art. 279 C.pen., însă din eroare 
amenință o altă persoană fără nicio calitate, se va reține cauza de neimputabilitate 
numai pentru infracţiunea de ultraj, nu și pentru cea de ameninţare, pentru care făp- 
tuitorul poate fi tras la răspundere penală); dacă eroarea asupra tipicității poartă asupra 
infracțiunii absorbite, aceasta poate conduce la înlăturarea caracterului penal infrac- 
țiunii absorbante (în exemplu dat mai sus, dacă eroarea nu poartă asupra subiectului 
pasiv al infracţiunii de ultraj judiciar, ci chiar cu privire la infracțiunea de ameninţare, 
atunci constituie o cauză de neimputabilitate chiar a infracţiunii absorbante); 


- eroarea de drept (extrapenal) asupra tipicităţii: potrivit art. 30 alin. (4) C.pen., 
dispozițiile alin. (1)-(3) referitoare la eroarea asupra tipicităţii se aplică în mod 
corespunzător și în cazul necunoaşterii unei dispoziţii legale extrapenale; astfel, 
eroarea ce poartă asupra unei norme extrapenale (lege, ordonanță a Guvernului, 
ordonanţă de urgență a Guvernului, ordin, regulament etc.) reprezintă, în principiu’, 
o eroare asupra tipicității, care conduce la înlăturarea caracterului imputabil al 
faptei; este necesar ca, la momentul comiterii faptei, norma extrapenală, ori compor- 
tamentul pe care acesta îl interzice să nu fi fost cunoscute în niciun mod. 


» Necunoașterea legii extrapenale poate constitui cauză de înlăturare a 
caracterului penal al faptei, echivalentă erorii, cu condiţia ca făptuitorul să 
ignore acea dispoziţie legală, ceea ce nu subzistă în cazul angajatului unei firme 


! Ca excepție, eroarea cu privire la o dispoziţie juridică extrapenală poate constitui Şi O 
eroare asupra antijuridicităţii (de pildă, în cazul erorii cu privire la o normă extrapenală ce ține 
de cauza justificativă a îndeplinirii unei obligații). 

care importă și exportă substanţe toxice, dacă acesta sustrage și deţine asemenea 
substanțe (C.S.J., secţia penală, decizia nr. 2440/1995, în Probleme de drept din 
jurisprudența Curţii Supreme de Justiţie în materie penală 1990-2000). 


2 Curtea reţine că: a) inculpatul nu a acționat în condiţiile unei erori de 
fapt asupra tipicității, deoarece existenţa unei stări dubitative cu privire la conți- 
nutul normelor extrapenale prevăzute de art. 6 pct. 21 şi art. 20 alin. (1) şi (2) 
din O.U.G. nr. 195/2002, republicată, referitoare la condiţiile care trebuie înde- 
plinite pentru a conduce pe drumurile publice un moped având o capacitate 
cilindrică ce nu depășește 50 cmc nu poate fi echivalată cu faptul că inculpatul 
nu a cunoscut sau a cunoscut greșit existența unei stări, situații sau împrejurări 
de care depinde caracterul penal al faptei, b) inculpatul nu a acționar în 
condițiile unei erori de fapt sau de drept asupra antijuridicității, deoarece nu se 
poate constata că acesta nu cunoștea existența normei de drept penal sau că 
aprecia că norma de incriminare nu mai este în vigoare. Din declaraţiile 
inculpatului rezultă că acesta ştia că este interzisă conducerea de vehicule fără 
permis, fiind sancționată penal, însă a considerat că această incriminare este 
incidentă numai cu privire la vehicule cu o capacitatea cilindrică superioară celei 
a mopedului marca Yamaha YOG (49 cmc) pe care îl deţinea. Pe cale de conse- 
cinţă, nu se poate considera că inculpatul avea credinţa că nu este incriminată ca 
infracţiune fapta de a conduce un vehicul pentru care legea impune necesitatea 
deţinerii unui permis, fără deținerea acestui document care conferă dreptul de a 
conduce. Deopotrivă, nu se poate reţine nici că inculpatul a acţionat în timp ce 
se afla în eroare asupra caracterului nejustificat al faptei, fiind convins că 
acţiunea sa de a conduce fără permis un moped este acoperită de o cauză justifi- 
cativă, deoarece inculpatul a relevat doar faptul că nu a ştiut că legea (extra- 
penală) îi impunea să aibă permis pentru a conduce mopedul marca Yamaha 
YOG (49 cmc). Aşadar, singura analiză care trebuie efectuată în cauză este cea 
referitoare la posibilitatea constatării erorii de drept extrapenal asupra tipicității 
care conduce la înlăturarea tipicităţii subiective a faptei. 

Astfel, mopedul este definit prin art. 6 pct. 21 din O.U.G. nr. 195/2002, repu- 
blicată (normă de drept extrapenal) ca fiind autovehiculul (...) cu o capacitate 
cilindrică ce nu depăşeşte 50 cmc (...). Potrivit art. 20 alin. (1) şi (2) din O.U.G. 
nr. 195/2002, republicată, cu referire la anexa 1 lit. a), pentru a conduce pe 
drumurile publice mopede, conducătorii acestora trebuie să posede permis de 
conducere corespunzător (normă de drept extrapenal). Inculpatul nu s-a aflat în 
eroare asupra conținutului normei de drept extrapenal, acesta neavând convin- 
gerea fermă că nu există vreo reglementare care să impună necesitatea deținerii 
unui permis pentru a conduce mopede, ci a avut o incertitudine cu privire la 
conținutul normei, arătând inclusiv în faţa acestei instanţe că şi-a întrebat 
prietenii dacă are nevoie de permis de conducere pentru a conduce mopedul pe 
drumurile publice. Curtea constată că inculpatul nu a făcut minime demersuri 
pentru a verifica care este în realitate conţinutul normei de drept extrapenal care 
reglementează circulaţia de drumurile publice, respectiv categoriile de vehicule 
pentru care există obligativitatea deţinerii permisului de conducere corespun- 
zător, rezumându-se la a-şi întreba prietenii în vederea elucidării incertitudinii. 
În această situaţie dubitativă în care a avut reprezentarea posibilității ca norma 
de drept extrapenal să prevadă obligativitatea deţinerii permisului de conducere 

pentru moped, trebuia ca acesta să nu conducă vehiculul pe drumurile publice 
până nu ar fi aflat cu certitudine care este conţinutul normei extrapenale care 
reglementează acest domeniu, în condiţiile în care aceste informaţii sunt uşor 
accesibile la orice sediu al poliţiei rutiere sau pot fi obţinute din surse publice 
din mediul online. În consecință, Curtea consideră că nu se poate reţine că 
inculpatul a acționat sub imperiul unei erori de drept extrapenal asupra tipici- 
tății, ci că acesta a comis fapta cu intenţie în modalitatea prevăzută de art. 16 
alin. (3) lit. b) C.pen., întrucât a avut reprezentarea consecințelor acțiunii sale 
şi a acceptat că astfel pune în pericol siguranța circulaţiei, chiar dacă nu a 
urmărit producerea acestui rezultat (intenţie indirectă) (C.A. Oradea, secţia 
penală, decizia nr. 95/2017, nepublicată). 


Ik Inculpații D., C. şi E. au comis infracțiunile de abuz în serviciu ce le- 
au fost imputate cu forma de vinovăție cerută de lege — intenție directă, întrucât, 
în exercitarea atribuțiilor specifice funcțiilor deținute (preşedinte, secretar, 
administrator şi membri în consiliul director al asociației) prevăzute în art. 24 
alin. (2) lit. b) din O.G. nr. 26/2000, semnând contractele de schimb din 19 
august 2008, din 23 octombrie 2008 şi din 26 martie 2009, deşi cunoşteau 
interdicţia de înstrăinare care viza păşunile şi terenurile nearabile ale formelor 
asociative de proprietate, instituită de art. 28 alin. (6) şi (7) din Legea nr. 1/2000, 
cu modificările şi completările ulterioare, au prevăzut rezultatul propriilor fapte, 
respectiv scoaterea din patrimoniul Asociaţiei F. a păşunilor ce nu se aflau în 
circuitul civil, corelativ cu obţinerea unui folos necuvenit în favoarea soților H. 
şi I., urmărind producerea lui şi nu s-au aflat în eroare cu privire la norma 
juridică extrapenală invocată motiv pentru care nu se poate constata că a fost 
înlăturat caracterul penal al faptelor. Pentru a opera cauza de neimputabilitate 
prevăzută în art. 30 alin. (4) C.pen., era obligatoriu ca inculpaţii D., C. şi E. să fi 
avut la momentul semnării celor trei contracte de schimb o reprezentare greşită 
asupra realităţii, materializată în necunoaşterea sau cunoaşterea eronată a 
normelor juridice extrapenale care reglementau regimul juridic al păşunilor 
aflate în patrimoniul formelor asociative de proprietate. Însă, în cauză, proba- 
toriul administrat dovedeşte că niciunul dintre cei trei inculpaţi nu s-a aflat într-o 
eroare cu privire la existenţa normei de drept extrapenale când a semnat actele 
juridice în numele şi pe seama asociaţiei, fiind lipsit de relevanţă faptul că nu 
aveau pregătire juridică, în condiţiile în care din conduita adoptată anterior 
încheierii contractelor de schimb rezultă că au avut cunoştinţă de interdicţia de 
înstrăinare prevăzută în art. 28 alin. (6) şi (7) din Legea nr. 1/2000, cu modifi- 
cările şi completările ulterioare, care viza terenurile formelor asociative de 
proprietate. Mai mult, dacă inculpaţii ar fi avut cea mai mică îndoială cu privire 
la norma juridică extrapenală generată de lipsa sa de claritate şi care ar fi putut 
conduce la o cunoaştere eronată a acesteia, împrejurare pe care au invocat-o în 
apărare, ar fi trebuit să nu semneze cele trei contracte de schimb, întrucât, 
implicit, erau conştienţi că nu pot să-şi reprezinte realitatea, în caz contrar, acţio- 
nând cel puţin cu vinovăţie în forma intenţiei indirecte, deoarece acceptau pro- 
ducerea unui rezultat socialmente periculos. În acest context, este de menţionat 
că acţiunile celor trei inculpaţi nu s-au limitat la semnarea actelor juridice 
translative de proprietate, ci s-au concretizat într-o serie de demersuri care au 


Trăsăturile esenţiale ale infracțiunii 249 


facilitat încheierea celor trei contracte de schimb cu eludarea interdicţiei de 
înstrăinare prevăzute în art. 28 alin. (6) şi (7) din Legea nr. 1/2000, cu modi- 
ficările şi completările ulterioare, relevantă sub acest aspect fiind plăsmuirea în 
intepralitate a hotărârii A.G.A. din 5 iunie 2008, în baza căreia s-a obţinut 
modificarea statutului şi a actului constitutiv al asociaţiei, în sensul reducerii 
numărului de membri coposesori. Mai mult, hotărârea A.G.A. din 17 august 
2008 şi procesul-verbal de şedinţă, acte autentificate, conţin menţiuni diferite de 
cele consemnate în registrul de procese-verbale pentru şedinţa din 17 august 
2008. Tocmai aceste discrepanțe dovedesc că inculpaţii D., C. şi E. au acţionat în 
cunoştinţă de cauză când au semnat contractele de schimb cu nesocotirea inter- 
dicţiei de înstrăinare, având reprezentarea clară că prin faptele lor cauzează o 
pagubă în patrimoniul Asociaţiei F., realizând, totodată, un folos material necu- 
venit pentru coschimbaşi, în condiţiile în care au participat la şedinţa din 17 august 
2008; inculpatul D. a fost cel care a solicitat instanţei încuviințarea modificării 
statutului şi actului constitutiv al asociaţiei, în baza unei hotărâri false (Z.C.C.J., 
secţia penală, decizia nr. 47/A din 1 martie 2018, www.scj.ro). 


c) existenţa erorii la momentul săvârșirii faptei. 


- în cazul infracţiunilor continue, continuate și de obicei, eroarea trebuie să existe 
pe toată durata activităţii infracționale; 


- cauza de înlăturare a caracterului penal al faptei operează și în situația săvârşirii 
unei infracțiuni progresive, dacă eroarea a existat la momentul săvârșirii actului 
infracțional, chiar dacă la momentul producerii urmării mai grave făptuitorul nu se 
mai afla în eroare. 


» Eroarea este exclusă în caz de îndoială, de cunoaştere nesigură, 
deoarece în acest caz făptuitorul acceptă posibilitatea producerii faptei sale care, 
astfel, este săvârșită cu intenție indirectă. Prin urmare, fapta de a introduce în 
țară droguri de risc, fără drept, nu este săvârşită în condiţiile erorii de fapt, dacă 
făptuitorul, exercitându-și funcţia şi având experienţă în domeniul transportului 
internațional, a introdus în ţară colete cu droguri primite spre transport fără a 
verifica conţinutul acestora, întrucât cunoașterea nesigură a conţinutului cole- 
telor implică acceptarea de către făptuitor a posibilităţii de a primi spre transport 
Şi de a introduce în țară substanțe interzise (I.C.C.J., secția penală, decizia 
nr. 3033/2006, în Dreptul nr. 5/2007, p. 293). 


“% Existenţa unor hotărâri judecătorești contradictorii privind dreptul de 
Proprietate asupra unui imobil, dă naștere, pentru partea care a folosit terenul 
despre care credea că este al său, unei erori invincibile, care înlătură caracterul 
penal al faptei (C.A. București, secția I penală, decizia nr. 633/R/2003, 
Portal. just.ro). 


IR Prin eroare, ca noțiune generală, se înțelege necunoaşterea sau cunoaş- 
terea greşită de către cel care a săvârşit o faptă prevăzută de legea penală, fie a 
unei stări, situaţii sau împrejurări esenţiale pentru corecta caracterizare a faptei, 
fie a unui element circumstanţial de agravare, fie a unei dispoziţii legale 
nepenale sau a caracterului ilicit al faptei. Din definiţia dată erorii în dreptul 

penal rezultă că o faptă îşi pierde caracterul imputabil ca urmare a necunoașterii 
sau a cunoaşterii greşite a unor date ale realității obiective, în acest sens vino- 
văţia este alterată datorită influenţei suferite de factorul intelectiv, făptuitorul 
având o reprezentare greşită a realităţii. Deformarea factorului intelectiv se 
datorează deci necunoaşterii sau a cunoaşterii greşite a stării, situaţiei sau 
împrejurării în care a avut loc săvârşirea faptei, adică provine din reprezentarea 
greşită, deformată pe care făptuitorul a avut-o cu privire la realitatea din 
momentul săvârşirii faptei. Afectând factorii vinovăţiei, eroarea înlătură vino- 
văţia ca trăsătură esenţială a infracţiunii şi care are în vedere capacitatea făptui- 
torului de a cunoaşte şi de a voi săvârşirea faptei prevăzute de legea penală şi 
rezultatele ei. În măsura în care cunoaşterea realităţii este afectată din varii 
motive, există o discrepanţă între ceea ce făptuitorul săvârşeşte, gândeşte şi 
voieşte (realitatea faptică) şi realitatea normativă (comportamentul prescris de 
lege). Reprezentarea greşită, neconformă realităţii formează conţinutul erorii. 
Greşita reprezentare a realităţii se poate datora fie completei necunoaşteri a 
vreunui element din realitate, fie cunoaşterii lui greşite. Între cunoaşterea greşită 
şi necunoaşterea deplină nu există nicio deosebire sub aspectul consecinţelor, 
întrucât ambele produc aceleaşi efecte asupra gradului de eficienţă a factorului 
intelectiv. Eroarea de fapt constituie o lipsă de concordanţă între ceea ce şi-a 
închipuit făptuitorul şi realitate sau un dezacord între reprezentările lui şi 
realitate ori o reprezentare falsă a realităţii existente în momentul săvârşirii 
faptei şi pe tot timpul actului de executare a acesteia. Procesul cunoaşterii este 
influenţat şi de elemente care aparţin experienţei anterioare a făptuitorului, 
depind de gradul de cultură, de maturitatea, de particularităţile temperamentale, 
de deprinderile, de obişnuinţele şi de caracterul acestuia. Transpunând aceste 
consideraţii teoretice la speța dedusă judecății, instanţa de apel apreciază că, în 
momentul în care inculpatul s-a urcat la volanul autoturismului marca Opel 
Zafira şi a rulat pe drumurile publice cu acesta, s-a aflat în eroare cu privire la 
valabilitatea autorizaţiei numerelor de circulaţie provizorii, datorită reprezentării 
greşite a realităţii în sensul certitudinii avute cu privire la autorizaţia emisă la 
22.08.2014 şi despre care credea că operează până la 22.09.2014 (în realitate 
prima autorizaţie de circulaţie expira la 20.09.2014), dată de la care inculpatul 
beneficia de o altă autorizaţie de circulaţie, valabilă până la 2 1.10.2014. Sigur că 
în privinţa posibilităţii de evitare, eroarea în care s-a aflat inculpatul este înlătu- 
rabilă în sensul că acesta, dacă ar fi fost mai atent, mai diligent şi-ar fi putut da 
seama că greşeşte sau ar fi simţit nevoia de a verifica, de a elimina orice îndoială 
dar, fiind vorba despre o faptă ce poate fi comisă doar cu intenţie, eroarea vinci- 
bilă înlătură răspunderea inculpatului. Lipsa intenţiei inculpatului în comiterea 
infracţiunii prevăzute de art. 334 alin. (1) C.pen. rezidă şi din demersurile 
efectuate de acesta de a fi în posesia unei noi autorizaţii provizorii de circulaţie 
eliberate de organele abilitate la data de 22.09.2014, dată până la care inculpatul 
avea reprezentarea valabilităţii celei anterior eliberate. Prin urmare, instanța de 
apel apreciază că suntem în prezența unei cauze de neimputabilitate existentă în 
momentul depistării în trafic a inculpatului circulând cu autoturismul marca 
Opel Zafira, în timp ce se afla în eroare cu privire la valabilitatea numerelor şi a 
autorizaţiei de circulaţie provizorie, aspect ce conduce la inexistenţa intenţiei 
(C.A. Timişoara, secția penală, decizia nr. 10/4/2016, www.sintact.ro). 

A, Având în vedere împrejurările concrete în care acest inculpat a comis 
fapta, instanţa a reţinut că acesta a cunoscut împrejurarea că a beneficiat de 
serviciile sexuale ale unor persoane victime ale traficului de persoane sau 
traficului de minori. În opinia instanţei modalitatea concretă prin care inculpatul 
a ajuns să folosească serviciile sexuale ale persoanelor vătămate, este suficientă 
pentru a reţine vinovăția inculpatului, raportat şi la gradul de educaţie al 
acestuia, nivelul de trai, vârsta şi ocupaţia. S-a constatat că inculpatul este o 
persoană cu studii medii, are ocupaţie, familie, or, în atare situaţie nu se poate 
susține în mod rezonabil că nu şi-au dat seama de faptul că persoanele ce îi erau 
puse la dispoziţie de inculpatul C. nu sunt victime ale exploatării sexuale, astfel 
că faptele au fost comise cu vinovăția cerută de lege, soluţia de condamnare 
fiind justificată. Nu prezintă relevanţă sub aspectul vinovăţiei inculpatului 
împrejurarea că persoanele vătămate i-ar fi spus că sunt majore, că nu sunt obli- 
gate să practice prostituţia sau că nu a cunoscut vârsta acestora, aceste condiţii 
nefiind cerute de textul de lege care prevede şi sancţionează această infracţiune. 
Nu este incidentă cauza de neimputabilitate prevăzută de art. 30 C.pen., 
constând în eroarea asupra calităţii persoanei cu care inculpatul a întreţinut 
raporturi sexuale, aceea de victimă a exploatării inculpaţilor, întrucât nu există 
probe certe şi obiective din care să rezulte că inculpatul s-a aflat într-o situaţie 
obiectivă de necunoaştere atât a vârstei persoanei (minoră), cât şi a statutului său 
de victimă a exploatării de către inculpaţi, având în vedere dispoziţiile art. 216 
C.pen., raportat la art. 182 lit. c) C.pen. Pentru a fi incidentă această cauză de 
neimputabilitate este necesară îndeplinirea cumulativă a următoarelor condiţii: 
să se fi comis o faptă prevăzută de legea penală, respectiv în cauză infracţiunea 
prevăzută de art. 216 C.pen. constând în folosirea serviciilor unei persoane 
exploatate; în momentul comiterii faptei, inculpatul să nu fi cunoscut existența 
unei stări, situaţii sau împrejurări de care depinde caracterul penal al faptei; 
starea, situaţia sau împrejurarea pe care se grefează necunoaşterea de către 
inculpat să contureze tipicitatea faptei penale, adică, de acestea să depindă carac- 
terul penal al faptei. Eroarea de fapt asupra tipicităţii presupune faptul că din 
Cauza necunoaşterii sau cunoaşterii greşite a unei stări, situaţii sau împrejurări, 
făptuitorul să fi apreciat în mod rezonabil că fapta sa nu întruneşte elementele de 
tipicitate. În cazul în care făptuitorul are numai o îndoială, un dubiu cu privire la 
tipicitatea faptei, aceasta îi va fi imputabilă şi astfel nu operează eroarea, cauză 
de neimputabilitate prevăzută de art. 30 C.pen. Nu există o reprezentare falsă a 
realităţii, în ceea ce priveşte persoana inculpatului, întrucât o astfel de situaţie nu 
rezultă din ansamblul probelor administrate, având în vedere următoarele 
argumente deduse pe baza elementelor procesuale: ca de altfel toţi inculpaţii, a 
apelat la aceeaşi persoană pentru a întreţine relaţii sexuale cu persoane de sex 
feminin, iar nu apelând la o altă metodă ori direct la aceste persoane; inculpatul 
este o persoană majoră, cu studii; inculpatul a recunoscut conţinutul interceptă- 
rilor aflate la dosarul cauzei, deoarece nu le-a contestat; inculpatul a plătit con- 
travaloarea serviciilor sexuale în favoarea inculpatului C., astfel încât atitudinea 
faţă de activitatea autonomă de cumpărare a serviciilor sexuale s-a convertit într- 
O veritabilă operaţiune de comerţ în care rolul de vânzător era deţinut de 
inculpatul lider al grupului, iar fiecare inculpat care dorea să întreţină relaţii 
Sexuale o putea face prin intermediul inculpatului C., în condiţiile stabilite de 

acesta, în locurile fixate de el, plătind aceluiaşi inculpat contravaloarea servi- 
ciilor sexuale, rezultând astfel că beneficiarul acestor acte urma să adere la 
condiţiile stabilite de liderul grupului. În cazul erorii prevăzute de art. 30 C.pen., 
cauză de neimputabilitate, dacă eroarea făptuitorului provine din dubiul acestuia 
şi inculpatul, în pofida acestei stări de îndoială acţionează, nu va fi exonerat de 
răspundere penală, întrucât starea de eroare în care pretinde că se afla provine 
din propria sa neglijenţă, din propria culpă în lămurirea completă şi exactă a 
situaţiei de fapt (.C.CJ, secția penală, decizia nr. 134 din 29 mai 2018, 
WwwWwwW.Scj.ro). 


7.2.2. Efecte 


- în mod întemeiat s-a reţinut în doctrină! că eroarea asupra elementelor consti- 
tutive ale infracțiunii nu înlătură imputabilitatea, ci elementul vinovăţie (intenția, 
eventual şi culpa) şi că singura eroare care are natura unei veritabile cauze de neim- 
putabilitate este cea referitoare la antijuridiciate; 


- eroarea (de fapt sau de drept extrapenal) asupra tipicității conduce la înlătu- 
rarea tipicităţii subiective a faptei în cazul infracţiunilor incriminate numai atunci 
când sunt comise cu intenție, ca urmare a lipsei elementului intelectiv din structura 
intenţiei; în cazul faptelor incriminate şi atunci când sunt săvârșite din culpă, eroarea 
înlătură caracterul penal al faptei, numai dacă necunoaşterea stării, situaţiei sau 
împrejurării respective nu este ea însăși rezultatul culpei (vincibilă); 


- astfel, eroarea invincibilă asupra tipicității înlătură întotdeauna caracterul 
penal al faptei indiferent dacă fapta este incriminată doar atunci când este comisă 
cu intenţie, ori şi atunci când este săvârşită din culpă, 


- dacă eroarea (de fapt sau de drept extrapenal) asupra tipicității este vincibilă, 
datorându-se culpei făptuitorului, răspunderea penală a acestuia nu va fi angajată 
pentru o faptă comisă cu intenţie, ci pentru o faptă săvârşită din culpă, dacă aceasta 
este incriminată (de pildă, făptuitorul, pe timp de noapte, intenţionând să alunge un 
jder din propria curte, aruncă cu pietre spre locul unde credea că se află animalul, 
rănindu-și copilul minor care se afla în acel loc; dacă leziunile traumatice necesită 
pentru vindecare îngrijiri medicale de cel mult 90 de zile, vătămarea corporală din 
culpă nu este tipică, făptuitorul fiind exonerat de răspundere penală; dacă îngrijirile 
medicale necesare sunt mai mari de 90 zile, făptuitorul va fi tras la răspundere penală 
pentru vătămare corporală din culpă); 


k Dacă eroarea (de fapt sau de drept extrapenal) asupra tipicității 
priveşte un element constitutiv al infracțiunii şi conduce la înlăturarea tipicității 
subiective a faptei, eroarea asupra antijuridicității înlătură cea de-a treia trăsă- 
tură esenţială a infracțiunii, imputabilitatea. Curtea apreciază că, faţă de 
dispoziţiile art. 30 alin. (1) C.pen., în cauză trebuie reţinută eroarea de fapt 
asupra tipicităţii, fiind întrunite cumulativ cele trei condiţii prevăzute de 
lege, după cum urmează: 


! F, Streteanu, D. Niţu, op. cit., vol. I, p. 430. 

a) săvârşirea unei fapte care întrunește toate elementele de tipicitate prevă- 
zute de norma de incriminare, în afara tipicită ii subiective; astfel, trebuie să 
fie întrunite în cauză cerințele din norma de incriminare cu privire la subiecţii şi 
obiectul infracțiunii, situaţia premisă, locul şi timpul comiterii faptei, latura 
obiectivă (element material, urmarea imediată, legătura de cauzalitate). În cauză 
sunt întrunite elementele de tipicitate obiective şi celelalte componente ale conți- 
nutului generic al infracţiunii prevăzute de art. 338 C.pen., excepție făcând 
cerinţele de tipicitate subiectivă, deoarece inculpatul a fost implicat într-un acci- 
dent cu victimă şi a părăsit locul producerii accidentului fără să anunţe aceasta la 
cea mai apropiată unitate de poliţie după ce victima a părăsit locul faptei. (...); 

b) persoana care a săvârșit fapta să nu fi cunoscut ori să fi cunoscut greșit 
existenţa unei stări, situaţii sau împrejurări de care depinde caracterul 
penal al faptei: eroarea de fapt în care s-a aflat inculpatul s-a obiectivat în 
necunoașterea existenței unei stări de care depinde caracterul penal al faptei. 
Astfel, inculpatul nu a cunoscut faptul că martorul O.N.T. a fost o persoană 
rănită în accidentul rutier, adică o persoană care a suferit leziuni traumatice care 
necesită pentru vindecare îngrijiri medicale. Din evaluarea probelor administrate 
în cauză Curtea reţine că inculpatul a constatat, imediat după accident, că 
martorul O.N.T. se afla în stare bună de sănătate, că nu dorea să fie chemată 
poliția sau să fie dus la spital, deoarece susţinea că starea sa de sănătate este 
bună şi nu prezenta urme vizibile ale consecințelor traumatice care să fi impus 
asistența medicală. Deopotrivă, inculpatul a constatat continuarea activităţilor 
anterioare ale martorului O.N.T. în sensul că acesta şi-a reluat deplasarea cu 
bicicleta fără vreo dificultate şi i-a ajuns în scurt timp din urmă pe ceilalți doi 
biciclişti. Evaluarea inculpatului cu privire la nivelul minim de suferințe fizice 
cauzate martorului O.N.T. a fost similară cu cea a celorlalţi doi biciclişti care nu 
au oprit în momentul producerii accidentului considerând că partenerul lor de 
drum nu a fost rănit. În aceste condiţii, Curtea apreciază drept credibilă decla- 
raţia inculpatului care a arătat în faţa instanţei de apel că martorul O.N.T. nu 
părea victima unui accident rutier şi că nu a avut vreun indiciu din care să 
rezulte că persoana accidentată era vătămată corporal. În cauză nu se poate 
considera că inculpatul ar fi avut vreo îndoială cu privire la lipsa calității de 
victimă a accidentului a martorului O.N.T., inculpatul având convingerea certă că 
martorul nu poate fi catalogat ca o persoană rănită în urma accidentului şi care are 
nevoie de îngrijiri medicale. Nu se poate reţine în cauză eroarea invincibilă de 
Japt asupra tipicității, deoarece în ipoteza în care inculpatul ar fi depus maximul 
de diligențe posibile ar fi putut constata existența unor excoriaţii pe sub hainele 
victimei, care ar fi putut necesita un minimum de îngrijiri medicale. Deopotrivă, 
lipsa caracterului invincibil rezultă şi din compararea comportamentului 
inculpatului cu standardul abstract al persoanei cu nivelul cel mai mare de 
diligență, care în faţa unui incident rutier din care ar fi rezultat orice suferință 
fizică a unui participant la trafic ar fi încunoștințat autorităţile, chiar şi în situaţia 
în care victima susținea în mod credibil că are o stare bună de sănătate. Eroarea 
de fapt a inculpatului este vincibilă, acesta înşelându-se cu privire existenţa unei 
stări prevăzute de norma de incriminare, respectiv că martorul O.N.T. este o 
persoană rănită în accidentul rutier care a suferit leziuni pentru a căror vindecare 
sunt necesare îngrijiri medicale. 

c) existenţa erorii la momentul săvârșirii faptei. În cauză, Curtea constată că 
eroarea de fapt asupra stării prevăzute de norma de incriminare a existat la 
momentul la care inculpatul a părăsit locul în care l-a accidentat pe martorul 
O.N.T. Constatând îndeplinite condiţiile erorii de fapt asupra tipicităţii Curtea 
apreciază că aceasta afectează elementul intelectiv al infracțiunii, făcând să nu 
poată fi reţinută intenția. Aşadar, reținerea erorii vincibile de fapt asupra tipici- 
tăţii are ca efect excluderea posibilității comiterii faptei cu intenţie şi conduce la 
concluzia că inculpatul a acţionat din culpă fără prevedere. Astfel, faţă de 
situaţia de fapt reţinută în cauză Curtea consideră că inculpatul nu a prevăzut că 
martorul O.N.T. este o persoană rănită în accidentul rutier care a suferit leziuni 
pentru a căror vindecare sunt necesare îngrijiri medicale. În aceste circumstanţe 
răspunderea penală a inculpatului ar fi putut fi angajată doar dacă fapta ar fi fost 
incriminată şi atunci când este comisă din culpă. Or, infracţiunea prevăzută de 
art. 338 alin. (1) C.pen. nu este incriminată decât atunci când a fost comisă cu 
intenţie directă sau indirectă. În consecință, constatând că infracţiunea de 
părăsirea locului accidentului nu este incriminată şi în cazul săvârşirii acesteia 
din culpă, Curtea reţine că eroarea culpabilă în care s-a aflat inculpatul este de 
natură a înlătura caracterul penal al faptei prin înlăturarea elementului inten- 
tional, fiind incidente dispoziţiile art. 16 alin. (1) lit. b) teza a II-a C.proc.pen. 
(C.A. Oradea, secţia penală, decizia nr. 29/2017, nepublicată). 


- există posibilitatea ca eroarea să nu poarte asupra elementelor constitutive ale 
infracţiunii, ci să constea în necunoașterea sau cunoașterea greşită, la momentul săvâr- 
şirii infracțiunii, a unei stări, situații, împrejurări ce constituie circumstanță agravantă 
generală sau element circumstanţial de agravare a infracțiunii (art. 30 alin. (3) 
C.pen.]. În această situaţie, indiferent dacă eroarea este culpabilă ori invincibilă, efectul 
acesteia, în cazul infracțiunilor intenționate, este pierderea caracterului agravat (nu 
cauză de neimputabilitate), adică nereţinerea circumstanței agravante generale, 
respectiv înlăturarea elementului circumstanțial agravat, infractorul răspunzând penal 
numai pentru săvârşirea infracțiunii în forma de bază [de pildă, violatorul, din eroare, 
nu a cunoscut faptul că victima infracțiunii nu împlinise vârsta de 16 ani; în acest caz, 
nu se va reţine forma agravată a violului, prevăzută de art. 218 alin. (3) C.pen., ci forma 
prevăzută de art. 218 alin. (1) C.pen.]; în schimb, în cazul infracţiunilor săvârşite din 
culpă, eroarea asupra unei circumstanţe agravante generale ori asupra unui element 
circumstanțial agravant înlătură reținerea acestora, numai dacă aceasta nu este 
rezultatul culpei (doar eroarea invincibilă, nu și cea vincibilă); 


- dacă eroarea poartă asupra unei circumstanțe atenuante, aceasta ar trebui să 
aibă ca urmare reținerea efectelor acestora (de pildă, eroare cu privire la îndeplinirea 
condiţiilor stării de provocare); 


- în situaţia în care existenţa erorii asupra tipicităţii este constatată în cursul urmă- 
ririi penale, procurorul dispune clasarea, iar, dacă eroarea se reţine în cursul jude- 
căţii, instanţa dispune achitarea, în temeiul art. 16 alin. (1) lit. b) teza a II-a 
C.proc.pen. 

7.3. Eroarea asupra antijuridicității 
7.3.1. Noţiune. Condiţii 


- reprezintă cauza de neimputabilitate constând în eroarea invincibilă asupra 
caracterului ilegal al faptei; făptuitorul este o persoană responsabilă, care decide să 
comită o faptă (tipică), pe care din eroare o apreciază ca fiind permisă de ordinea 
juridică fie din cauza necunoaşterii legii (de exemplu, în cazul în care în mod 
obiectiv nu a putut cunoaşte intrarea în vigoare a normei de incriminare), fie 
deoarece apreciază că fapta este justificată (de pildă, consideră că fapta este comisă 
în condiţiile legitimei apărări sau ale stării de necesitatea), aşadar, eroarea asupra 
antijuridicității nu înlătură vinovăția, ca element constitutiv al infracțiunii, și nici 
antijuridicitatea, ci face ca fapta prevăzută de legea penală să nu fie imputabilă; 

- eroarea asupra antijuridicității poate fi o eroare de fapt sau de drept penal sau 
extrapenal, vincibilă sau invincibilă; 

- eroarea de fapt asupra antijuridicității implică faptul că, din cauza necunoaş- 
terii sau cunoaşterii greşite a unei stări, situații sau împrejurări, făptuitorul să fi apre- 
ciat, în mod eronat, că fapta sa este legală, justificată [evaluarea greşită a existenței 
unei cauze justificative (de pildă, aprecierea eronată a existenţei consimțământului 
victimei)]; 

- eroarea de drept asupra antijuridicităţii poate fi atât o eroare de drept extra- 
penal când făptuitorul nu a cunoscut ori a cunoscut greșit existența unei dispoziţii 
legale extrapenale referitoare la existența unei cauze justificative (de pildă, a inter- 
pretat eronat dispoziţiile de drept civil atunci când și-a fundamentat comportamentul 
pe cauza justificativă a exercitării unui drept recunoscut de lege), cât şi o eroare de 


drept penal când făptuitorul nu a cunoscut ori a cunoscut greșit existența unei 
norme penale; 


- eroarea asupra existenței şi limitelor cauzelor justificative constituie de aseme- 
nea o eroare de drept, care, pentru a putea fi reținută drept cauză de neimputabilitate, 
trebuie să fie invincibilă; 


- Potrivit art. 30 alin. (5) C.pen., nu este imputabilă fapta prevăzută de legea 
Penală săvârşită ca urmare a necunoașterii sau cunoaşterii greşite a caracterului 
ilicit al acesteia din cauza unei împrejurări care nu putea fi în niciun fel evitată; spre 
deosebire de Codul penal din 1969, care excludea orice efecte ale erorii de drept 
Penal, Codul penal oferă efecte atenuate principiului nemo censetur ignorare legem, 
având în vedere realităţile juridice ale societății actuale, dar şi principiului răspun- 

eril penale subiective; astfel, reglementând eroarea asupra antijuridicităţii, Codul 
Penal acordă efect de cauză de neimputabilitate erorii de drept penal invincibile 
Privind-o ca eroare de drept asupra antijuridicității (de pildă, în situația în care, fără 
Vreo dezbatere sau aducere anterioară la cunoștința publicului, Guvernul emite în 
Perioada de vară o ordonanță de urgență în care sunt incriminate anumite fapte; 
ordonanța de urgență a Guvernului este în aceeaşi zi publicată, după orele 22:00, și 

“pusă la Parlament spre aprobare; la ora 1:00 a zilei următoare, o persoană comite o 


aptă , tă ae A A ase si 
> ptă pe care o considera a fi licită, fără să aibă obiectiv posibilitatea de a cunoaște 
Oua incriminare), 

7.3.2. Efecte 


- numai în cazul erorii [de fapt sau drept (penal sau extrapenal)] invincibile 
asupra antijuridicităţii se va reține o cauză de neimputabilitate, nu pot fi aplicate 
făptuitorului pedepse, ori măsuri educative, însă este posibilă aplicarea unor măsuri 
de siguranță; 

- în ipoteza în care eroarea asupra antijuridicității este vincibilă (făptuitorul 
aflându-se în eroare din culpa sa), făptuitorul va răspunde pentru fapta săvârșită cu 
intenţie, deoarece caracterul culpabil al erorii face ca fapta să fie în continuare consi- 
derată săvârşită cu intenție, instanța putând avea în vedere faptul că a acționat din 
eroare la individualizarea pedepsei, eventual prin reținerea circumstanței atenuante 
judiciare prevăzute de art. 75 alin. (2) lit. b) C.pen.; 


- produce efecte numai in personam, care nu se răsfrâng și asupra participanților; 
în ipoteza în care eroarea invincibilă asupra antijuridicităţii constituie o cauză de 
neimputabilitate pentru autorul faptei prevăzute de legea penală, în privinţa coauto- 
rilor, complicilor sau instigatorilor care răspund penal se va reţine participația 
improprie (intenție — lipsă vinovăţie), în cazul coautoratului ori al complicității 
concomitente comise în forma participației improprii prezența făptuitorului aflat în 
stare de eroare invincibilă asupra antijuridicității va fi avută în vedere la analiza 
reţinerii circumstanței agravante [art. 77 lit. a) C.pen.] a comiterii faptei de trei sau 
mai multe persoane împreună; 


- în situaţia în care existența erorii este constatată în cursul urmăririi penale, pro- 
curorul dispune clasarea, iar, dacă eroarea se reține în cursul judecății, instanța 
dispune achitarea, în temeiul art. 16 alin. (1) lit. d) teza a II-a C.proc.pen. 


48. Cazul fortuit 
8.1. Noţiune 


- este o cauză de neimputabilitate care înlătură caracterul penal al faptei constând 
într-o împrejurare exterioară, a cărei intervenție imprevizibilă se adaugă peste acțiu- 


cerea unui rezultat ce nu putea fi prevăzut (art. 31 C.pen.); 


- dispoziţiile art. 31 C.pen. sunt similare cu cele ale art. 47 C.pen. din 1969, fiind 
introduse (în mod nefericit) în cadrul dezbaterilor parlamentare, prin preluarea 
acestora mot-à-mot din vechiul Cod, prin această continuitate în reglementare s-a 
trecut peste argumentarea ştiinţifică a comisiei de elaborare a proiectului noului Cod 
care în esență propunea ca ipotezele împrejurărilor imprevizibile grefate pe acţiunea 
sau inacțiunea făptuitorului să fie analizate doar din perspectiva tipicităţii subiective 
a faptei; astfel, în expunerea de motive care a însoțit proiectul Codului penal s-a 
arătat că noua codificare renunţă la reglementarea cazului fortuit. „Într-adevăr, 
reglementarea legală a cazului fortuit nu se justifică, în condițiile în care pentru a 
înlătura existenţa infracțiunii este suficientă imposibilitatea subiectivă de prevedere. 
Astfel, dacă existenţa infracțiunii este exclusă în condițiile în care autorul nu a putut 
prevedea rezultatul (ceea ce înseamnă că nu există nici măcar o culpă fără 

prevedere, lipsind deci vinovăția), ce importanță mai are să constatăm că nicio altă 
persoană nu ar fi avut această posibilitate? Este de semnalat și faptul că nici dreptul 
francez, german, elvețian, portughez sau olandez nu cunoaşte o reglementare în 
materie, iar legiuitorul spaniol a renunțat în 1995 la dispoziţiile anterioare din 
Codul penal privitoare la cazul fortuit”. 


8.2. Condiţii 


a) existența unei împrejurări exterioare imprevizibile care se suprapune 
peste activitatea (licită sau ilicită) făptuitorului; 


- imprevizibilitatea împrejurării exterioare trebuie să aibă un caracter general, 
obiectiv (atât autorul, cât şi orice altă persoană nu putea prevedea intervenția împre- 
jurării exterioare); 

- în doctrină! s-a arătat că originea împrejurării exterioare poate fi: o faptă a 
omului, un fenomen natural, actul unui animal, o defecțiune tehnică etc.; deopotrivă 
s-a arătat? că intervenția împrejurării exterioare şi rezultatul acesteia trebuie sa fie 
imprevizibile, precum şi că „pentru a exista caz fortuit trebuie constatat ca nicio per- 
soană nu putea prevedea intervenţia împrejurării străine şi efectele acesteia. Așa 
fiind, se poate afirma că domeniul culpei fără prevedere nu se învecinează cu cel al 
cazului fortuit. Între cele două există un domeniu intermediar, specific situaţiilor în 
care autorul nu putea să prevadă, însă o altă persoană ar fi putut. În acest caz nu 
există culpă fără prevedere, dar nici caz fortuit, iar achitarea inculpatului se va 
pronunţa ca efect al lipsei vinovăţiei, în vreme ce în domeniul cazului fortuit lipsește 
imputabilitatea ca trăsătură generală a infracțiunii” (s.n., M.U.); 

- intervenția împrejurării imprevizibile poate fi anterioară faptei autorului sau 
concomitentă cu aceasta; 

- intervenția împrejurării imprevizibile trebuie să existe pe tot parcursul săvârșirii 
faptei, în cazul faptelor cu desfășurare în timp (continue, continuate), altfel făptui- 


torul răspunde pentru acţiunile sau inacțiunile realizate când nu se afla în condițiile 
cazului fortuit; 


- la faptele progresive, intervenţia împrejurării imprevizibile trebuie să existe la 
momentul comiterii acţiunii sau inacţiunii prevăzute de legea penală, nefiind necesar 
Ca aceasta să subziste până la producerea rezultatului mai grav; 

- în ipoteza faptelor omisive, este necesar ca intervenţia împrejurării imprevizibile 
să subziste pe toată perioada de timp în care făptuitorul avea obligaţia de a acționa; 

i - în situația comiterii la diferite intervale de timp a mai multor fapte prevăzute de 
egea penală, nejustificate, intervenţia împrejurării imprevizibile trebuie să existe la 
momentul comiterii fiecărei fapte în parte; 


Se a Et aa e o e 

- rezultatul care se produce trebuie să fie diferit de cel care s-ar fi produs fără 
intervenţia împrejurări imprevizibile; 

- în situaţia în care se reține existența unei culpe a făptuitorului nu se mai poate 
invoca cazul fortuit. 


b) acţiunea sau inacțiunea făptuitorului să constituie o faptă prevăzută de 
legea penală, nejustificată. 


- nu împrejurarea imprevizibilă produce urmarea vătămătoare a valorilor sociale 
protejate de legea penală, ci acţiunea sau inacțiunea făptuitorului pe care se grefează 
împrejurarea exterioară; 


- trebuie să existe un raport de cauzalitate între acţiunea sau inacțiunea făptui- 
torului (în condițiile intervenţiei evenimentului imprevizibil) și urmarea socialmente 
periculoasă produsă. 


Cazul fortuit este o cauză care înlătură caracterul penal al faptei 
constând într-o împrejurare exterioară a cărei intervenție imprevizibilă se adaugă 
peste acţiunea sau inacțiunea, licită ori ilicită a unei persoane și care conduce 
astfel la producerea unui rezultat ce nu putea fi prevăzut. Pentru a se reţine 
incidenţa cazului fortuit este necesar să fie îndeplinite următoarele condiţii: 1. să 
existe o împrejurare exterioară imprevizibilă care se suprapune peste acțiunea 
sau inacțiunea făptuitorului, imprevizibilitatea împrejurării exterioare trebuie să 
aibă un caracter general, obiectiv (atât autorul, cât şi orice altă persoană nu 
puteau prevede intervenţia împrejurării exterioare), 2. acțiunea sau inacţiunea 
făptuitorului să constituie o faptă prevăzută de legea penală. Prin urmare, 
imposibilitatea generală și absolută de prevedere este de esența cazului fortuit. 
În aceste condiții, faţă de distincţiile realizate mai sus rezultă că nu în toate 
ipotezele în care făptuitorul nu putea să prevadă urmarea socialmente pericu- 
loasă se va reţine existenţa cazului fortuit, ci doar în cazurile în care nici incul- 
patul şi nicio altă persoană nu puteau să prevadă existența împrejurării exte- 
rioare. În cauză, Curtea constată că inculpatul a respectat obligaţia de 
diligență, rulând cu o viteză inferioară vitezei maxime admise, adaptată condi- 
țiilor de trafic, cu faza scurtă. Nu se poate reține în sarcina inculpatului încăl- 
carea regulilor de circulaţie privind modalitatea de folosire a farurilor pe timp de 
noapte şi nici faptul că inculpatul a încălcat obligaţia conducătorului vehiculului 
de a respecta regimul legal de viteză și de a o adapta în funcţie de condiţiile de 
drum. Prin urmare, inculpatul a respectat toate regulile și cutumele conducerii 
preventive şi diligente a unui autovehicul pe drumurile publice. Curtea mai 
constată că raportat la împrejurările concrete ale traficului, la vârsta și experiența 
de viaţă a inculpatului, acesta nu a avut posibilitatea să prevadă apariția pe 
şosea a bovinei care a condus la producerea evenimentului rutier soldat cu 
decesul celor doi pasageri, relevantă în acest sens este și declaraţia martorului 
F.R. (şofer de taxi) care nu a sesizat prezenţa bovinei în apropierea carosabilului 
sau pe drumul public, deşi se deplasa cu o viteză de 50-60 km/h. Curtea 
apreciază că opiniile exprimate în raportul de expertiză criminalistică potrivit 
cărora inculpatul nu putea evita producerea accidentului, însă putea să îl prevină 
dacă s-ar fi deplasat cu o viteză adaptată spaţiului de vizibilitate frontală de 30 m 
de care a dispus, atestă faptul că nu se poate reține nici culpa penală a inculpa- 

tului, dar nici existența cazului fortuit care presupune că nici inculpatul și nicio 
altă persoană să nu fi putut să prevadă apariția bovinei și producerea accidentului 
soldat cu decesul celor două victime, deoarece în condiţiile concrete inculpatul nu 
putea să prevadă rezultatul socialmente periculos, dar o altă persoană (având 
standardul maxim de diligență) care ar fi circulat pe un drum public în afara 
localităţii cu o viteză de cel mult 50 km/h ar fi putut să-l prevadă. În consecință, 
Curtea va constata că faptei de care este acuzat inculpatul îi lipseşte tipicitatea 
subiectivă, neputându-se reţine în cauză comiterea faptei din culpă fără preve- 
dere (C.A. Oradea, secția penală, decizia nr. 609/2015, nepublicată ). 


Persoana vătămată s-a angajat în traversarea drumului în mod impru- 
dent, în afara spațiului destinat traversării, apărând în mod imprevizibil în plin 
trafic, ceea ce l-a determinat pe inculpat să încerce o manevră de evitare a 
impactului, dar care nu a izbutit, astfel că partea vătămată a fost lovită. Atitu- 
dinea imprudentă a părții vătămate și apariţia acesteia în mod cu totul surprin- 
zător în trafic a fost cauza unică a producerii accidentului și constituie caz 
fortuit. Este lipsit de relevanță faptul că inculpatul circula cu o viteză de 55 km/h 
şi că nu a păstrat o distanță suficientă față de autoturismul din fața sa, deoarece 
aceste aspecte nu au fost în legătură cauzală cu producerea accidentului (C.A. 
Brașov, secția penală, decizia nr. 161/2001, în P.R. nr. 3/2002, p. 130-132). 


Cazul fortuit prevăzut în art. 31 C.pen. este reprezentat de acțiunea- 
inacțiunea unei persoane care produce un rezultat neconceput și neurmărit de 
autorul acțiunii, rezultatul datorându-se unei forțe naturale a cărei prezență nu a 
putut fi prevăzută. Caracteristic cazului fortuit este faptul că acțiunea sau 
inacțiunea unei persoane produce un rezultat socialmente periculos, neaşteptat, 
datorită faptului că intră în concurs cu o împrejurare fortuită, neprevizibilă, 
care produce în fapt acel rezultat, iar această imprevizibilitate trebuie să aibă 
un caracter obiectiv și general. Cazul fortuit are caracter obiectiv și există când 
„acţiunea-inacțiunea unei persoane a produs un rezultat pe care acea persoană nu 
l-a conceput și nu l-a urmărit, producerea lui fiind datorată unei împrejurări 
neașteptate”, adică împrejurarea nu putea fi prevăzută de orice altă persoană, 
nu numai de către subiectul care a săvârșit fapta. Pornind de la aceste consi- 
derațiuni teoretice, unanim acceptate de practica judiciară în materie, I.C.C.J. 
apreciază că în prezenta speță nu i se poate reţine inculpatului S.L. caracterul 
obiectiv al imprevizibilității, atâta timp cât trebuia să prevadă de cât timp are 
nevoie pentru a traversa în siguranță calea ferată, în condiţiile în care acesta avea 
obligaţiile legale de a da dovadă de prudenţă sporită la apropierea şi traversarea 
liniilor de cale ferată şi de a opri atunci când întâlnește indicatorul trecere la 
nivel cu calea ferată simplă, fără bariere, iar probele cauzei relevă neechivoc că 
nu a manifestat suficientă prudenţă la traversarea căii ferate în condiţiile ştiute, 
respectiv conducea o cisternă plină cu motorină, autoutilitara era dotată cu cutie 
automată și în condiţii de ceaţă ce afecta mult vizibilitatea. Susținerea acestuia 
în sensul că a luminat cu farurile şi a claxonat sau s-a asigurat prin deschiderea 
ferestrelor, iar apoi s-a angajat în trecere și întrucât un coleg al său i-a comunicat 
telefonic că se poate trece în siguranță, se circumscrie unor măsuri minime de 
diligență, măsuri care însă în raport cu circumstanțele concrete ale cauzei 

(respectiv trecerea de nivel de cale ferată unde trenul are întotdeauna prioritate 
de trecere și nu este obligat să frâneze pentru a lăsa autovehiculul să treacă, 
ceață intensă şi vizibilitate redusă) nu s-au dovedit suficient de riguroase și de 
eficiente, deși trebuia și putea să prevadă rezultatul și deşi se impunea sporirea 
la maximum a măsurilor într-o atare situaţie. Așadar, caracterul obiectiv şi 
general al imprevizibilităţii ce diferenţiază această neprevedere, în situaţia 
cazului fortuit, de imprevizibilitatea care apare în situația în care inculpatul, 
deși trebuia să prevadă rezultatul, nu-l prevede datorită unor deficienţe şi limite 
personale, nu se regăseşte în acţiunea și conduita inculpatului S.L., care a 
acționat facil, creând o stare de pericol real pentru siguranța mijloacelor de 
transport pe calea ferată, urmată de producerea unei pagube generată de 
impactul cu trenul, nu-și găseşte suport în actele și probele dosarului, sens în 
care solicitarea sa de achitare pe motivul existenţei unei cauze ce înlătură 
caracterul penal al faptei este neîntemeiată (I.C.C.J., secția penală, decizia 
nr. 238/4/2014, www.sc].ro). 


O faptă prevăzută de legea penală se consideră ca fiind săvârșită 
datorită cazului fortuit atunci când acţiunea sau inacţiunea unei persoane a 
produs un rezultat prejudiciabil pe care aceasta nu l-a prevăzut şi nu l-a dorit, ca 
urmare a unei forţe străine ce n-a putut fi prevăzută în mod obiectiv. Această 
situaţie apare atunci când peste o faptă umană, social-utilă, se suprapune o 
întâmplare sau o împrejurare imprevizibilă, care deviază direcţia şi rezultatul 
firesc al faptei iniţiale a omului realizându-se componenţa unei infracţiuni 
concrete. Caracterul penal al faptei este înlăturat tocmai pentru că făptuitorul 
este în imposibilitate de a prevedea intervenţia energiei străine care a produs 
rezultatul, ceea ce înseamnă că el nu a prevăzut şi nici nu putea să prevadă 
intervenţie acelei împrejurări care s-a suprapus peste activitatea sa şi rezultatul 
care a survenit în urma acestei suprapuneri, ceea ce presupune că a lipsit factorul 
intelectiv. Lipsind factorul intelectiv, fapta prevăzută de legea penală este 
săvârşită fără vinovăţie, acesta fiind şi argumentul pe baza căruia se înlătură 
caracterul penal al faptei. Limita de comparaţie a imposibilității de prevedere a 
faptei este generată de aprecierea că, în situații identice, nicio persoană nu ar fi 
putut să prevadă rezultatul produs. Cu alte cuvinte, din punct de vedere al 
cercetării cauzalităţii săvârşirii faptei penale, trebuie arătat că activitatea unei 
persoane, care reprezintă o cauză a faptei, o altă cauză neprevăzută a exista, fie 
concomitent, fie succesiv faţă de prima, care produc un rezultat dat, cu conse- 
cinţe juridice. Dacă făptuitorul nu a putut prevedea, i-a fost imposibil de 
prevăzut intervenţia forţei externe şi ca atare i-a fost imposibil de prevăzut şi 
rezultatul produs, vom spune că ne găsim în faţa cazului fortuit. Ceea ce este 
pură întâmplare, în afară de orice acţiune subiectivă cu autorul, fără îndoială nu 
poate să atragă răspunderea penală. Domeniul întâmplării, necunoscut şi 
necontrolat de individul uman, nu poate fi cenzurat de legea penală, nu poate 
avea caracter de infracțiune. Nimănui nu i se poate imputa că nu a prevăzut şi nu 
a preîntâmpinat un caz fortuit. Dar nu mai puţin adevărat este că el poate fi luat 
în considerare, aşa încât ceea ce nu poate fi prevăzut este de fapt momentul 
intervenirii sale. Aceasta nu înseamnă adoptarea unei poziţii categorice, în 
sensul că nu mai conduc automobilul pentru că oricând se poate rupe o piesă 

care să producă un accident, ci o poziţie realistă: conducerea automobilului cu 
respectarea tuturor dispoziţiilor legale, inclusiv a prescripţiilor tehnice, astfel 
încât, dacă ar interveni o împrejurare neprevăzută (defecţiune tehnică) să se 
poată evita producerea urmărilor prejudiciabile sau să se poată diminua conse- 
cințele acestuia, adică să fie adoptată o conduită şi în raport cu eventualitatea 
intervenirii unui caz fortuit. Dacă făptuitorul s-a comportat în acest ultim mod, 
adică a respectat toate dispoziţiile legale, atunci este evident că urmările 
prejudiciabile (de exemplu, decesul, vătămarea corporală etc.) sunt rezultatul 
exclusiv al cazului fortuit şi, în consecință, răspunderea penală nu poate fi 
antrenată. Dacă peste cazul fortuit, însă, s-a suprapus şi comportarea neglijentă a 
făptuitorului, de aşa manieră încât rezultatul prejudiciabil nu s-ar fi produs, 
atunci se consideră că urmează a fi antrenată răspunderea penală. Din probele 
administrate în cauză rezultă inexistenţa unei imprevizibilităţii subiective a 
inculpatului cu privire la urmarea faptei sale, deşi, acesta trebuia şi putea să 
prevadă acest rezultat. Potrivit propriilor susţineri, inculpatul a prezentat o stare 
de rău chiar în dimineaţa zilei, în care s-a produs accidentul, aspect care este de 
natură să întărească convingerea că acesta era conştient de riscul producerii în 
orice moment a unei stări similare, care să îl pună în imposibilitatea de a 
îndeplini activitatea pe care urma să o realizeze. Această stare de fapt este 
confirmată de actele medicale depuse la dosar, inculpatul fiind înregistrat în 
evidențele cabinetului cu afecțiuni cardiace din anul 2005. Potrivit raportului de 
expertiză medico-legală nr. 1505 din 20 martie 2015, inculpatul suferea în 
momentul accidentului de o boală cardiacă ischemică, afecţiuni care puteau 
influenţa starea de conștientă a acestuia. În cuprinsul aceluiaşi raport se menţio- 
nează şi faptul că, afecțiunile amintite pot influența capacitatea de a conduce 
vehicule sau utilaje pe drumurile puolice. În cauză, nu este incident nici cazul de 
neimputabilitate prevăzut de art. 28 C.pen. din moment ce, aşa cum am arătat 
anterior, inculpatul era înregistrat în evidențele medicale cu afecțiuni cardiace, 
iar, conform propriilor declaraţii, în dimineaţa accidentului s-a simţit rău (C.A. 
Cluj, secția penală, decizia nr. 235 din 13 februarie 2018, www.sintact.ro). 


Ik, În cauză, inculpatul nu a încălcat niciuna din normele rutiere, viteză, 
depăşire, prioritate de trecere, schimbarea direcției de mers etc., ci datorită unui 
fenomen meteo extrem şi intempestiv, o furtună de intensitate mare, s-a produs o 
inundare a părții carosabile cu apa adunată de pe dealurile din apropiere şi din 
cauza acestei ape cu mâl, autotrenul a intrat în derapaj şi ulterior s-a răsturnat 
fără să producă victime sau pagube materiale. În actul de sesizare s-a dispus 
clasarea cauzei faţă de administratorul drumului CNADNR motivat tocmai de 
acest aspect — cazul fortuit, respectiv imposibilitatea prevederii unui fenomen 
meteo extrem. În aceste condiţii în care autorităţile și instituţiile abilitate au fost 
surprinse de un astfel de fenomen, nu au putut să-l prevadă, nu se poate cere 
inculpatului un comportament sau o abilitate în sensul că, avea obligaţia şi 
trebuia să prevadă că va întâlni un astfel de fenomen. Imprevizibilitatea feno- 
menului meteo produs la locul accidentului este o imprevizibilitate obiectivă şi 
nu subiectivă, aceasta neavând nicio legătură cu abilităţile de conducere ale 
inculpatului, fiind imprevizibil pentru toţi, nu doar pentru unii. Acuzaţiile aduse 
inculpatului, care sunt şi referitor la faptul că, după ce autotrenul s-a răsturnat, 

nu a luat măsuri pentru semnalizarea accidentului, respectiv a peleţilor împrăş- 
tiaţi pe carosabil, nu sunt susţinute de probele din dosar. Fenomenul meteo 
extrem a existat, a fost de o anvergură deosebită şi tocmai acest aspect a avut o 
contribuţie majoră la producerea acestui accident. Condiţia esenţială a cazului 
fortuit reglementat de art. 31 C.pen. ca o cauză care înlătură caracterul penal al 
faptei, se referă la caracterul cu totul imprevizibil al împrejurării care a 
intervenit în cursul normal al acţiunilor umane, iar această condiţie esenţială este 
demonstrată în cauză, cum corect a reţinut prima instanță. În completarea 
argumentelor expuse de către prima instanţă Curtea observă că principala cauză 
a producerii evenimentului rutier a constituit-o acoperirea intempestivă a carosa- 
bilului, pe o porţiune relativ scurtă, de circa 100 m, cu un strat de nămol, în 
condiţiile în care în momentele premergătoare accidentului ploaia torențială care 
a generat acest fenomen îşi pierduse din intensitate. Inculpatul a adaptat viteza în 
mod corespunzător condiţiilor meteo, conducând autotrenul cu o viteză sub 
limita legală, în afara localităţii. Conducerea autotrenului de către inculpat s-a 
produs astfel în condiţii de siguranţă până la momentul în care s-a pătruns în 
segmentul de drum acoperit cu un strat gros de nămol, urmare a acestei 
împrejurări, păstrarea controlului autovehiculului nemaifiind posibilă. Aşadar, 
cu privire la starea carosabilului, se impune a fi făcută o distincţie între seg- 
mentul de drum acoperit cu apă, ca urmare a ploii torențiale, pe care inculpatul a 
rulat fără a fi pusă în pericol siguranţa traficului rutier şi care a constituit o 
împrejurarea previzibilă şi segmentul de drum acoperit cu nămol, care a condus 
la pierderea controlului autovehiculului şi la răsturnarea acestuia. Totodată, 
trebuie făcută diferenţa între acoperirea carosabilului cu mâzgă (cu privire la 
care Parchetul a invocat existenţa unui indicator de semnalizare cu semnificaţia 
„drum alunecos”) şi acoperirea carosabilului cu un strat gros de mâl şi aluviuni, 
de circa 20 cm, situaţie confirmată atât de declaraţiile persoanelor implicate în 
evenimentul rutier, cât şi de declaraţiile de martori. Că segmentul de drum nu 
era acoperit cu mâzgă, ci cu un strat gros de nămol rezultă şi din intervenţia 
ulterioară a administratorului drumului, care a acţionat cu buldozere pentru 
curăţarea carosabilului, or, este evident că aceste utilaje nu ar fi fost necesare 
dacă drumul ar fi fost acoperit doar cu mâzgă. Tot în acest sens, se impune a fi 
avut în vedere că la momentul producerii accidentului nu era instalat indicatorul 
cu semnificaţia „Atenţie alte pericole”, acesta fiind montat ulterior, posibil în 
noaptea sau dimineaţa ulterioară accidentului, atunci când în zonă s-au deplasat 
mai mulţi lucrători ai administratorului drumului. Faţă de aspectele relevate, 
prezenţa nămolului pe carosabil s-a constituit într-o împrejurarea imprevizibilă 
pentru inculpat, situaţie care impune aplicarea dispoziţiilor privitoare la cazul 
fortuit, ca instituţie care înlătură caracterul penal al faptei (C.A. Bacău, secția 
penală, decizia nr. 701 din 23 iunie 2015, www.sintact.ro). 


8.3. Efectele cazului fortuit 


- înlăturarea trăsăturii esenţiale a imputabilității faptei săvârşite datorită cazului 
fortuit; nu pot fi aplicate făptuitorului pedepse ori măsuri educative, însă este posibilă 
aplicarea unor măsuri de siguranță; 

- produce efecte in rem care se răsfrâng și asupra participanților (este singura 
cauză de neimputabilitate care produce efecte in rem şi nu in personam); 


- în situaţia în care existenţa cazului fortuit este constatată în cursul urmăririi 
penale, procurorul dispune clasarea, iar, dacă instanța reţine cazul fortuit, dispune 
achitarea; 

- în principiu, reținerea cazului fortuit înlătură răspunderea delictuală a făptui- 
torului pentru fapta proprie; astfel, art. 1351 C.civ. definește, din perspectiva răspun- 
derii delictuale, cazul fortuit ca fiind „un eveniment care nu poate fi prevăzut şi nici 
împiedicat de către cel care ar fi fost chemat să răspundă dacă evenimentul nu s-ar fi 
produs” şi arată că: „dacă legea nu prevede altfel sau părțile nu convin contrariul, 
răspunderea este înlăturată atunci când prejudiciul este cauzat (...) de caz fortuit”; 
totuși, răspunderea civilă poate fi angajată și în situaţia reţinerii cazului fortuit, de 
pildă, pentru prejudiciile produse prin fapta animalului (art. 1375 C.civ.) sau fapta 
lucrului (art. 1376 C.civ.), de către cel care are paza ori de către proprietarul unui 
imobil pentru ruina edificiului (art. 1378 C.civ.) sau de către transportator pentru 
daunele produse persoanei transportate (art. 2004 C.civ.). 


Capitolul III 
Formele infracţiunii intenţionate 


În cadrul acestui capitol vor fi analizate fazele externe ale infrac- 

ES țiunii, realizându-se distincția atât între actele de pregătire şi cele de 

executare, cât şi între diferitele modalități în care se pot prezenta 

actele de executare. Mai întâi, trebuie stabilit dacă acţiunea sau inacţiunea 

făptuitorului este un act de pregătire (incriminat sau nu, autonom), ori are 

natura unui veritabil act de executare nemijlocit sau de ajutorare a autorului 

activităţii infracționale. Apoi, în măsura în care se reţine existenţa unor acte de 

executare se vor analiza acele acte care pot îmbrăca forma tentativei idonee 

perfecte şi imperfecte, cât şi cele care îmbracă forma infracțiunii consumate 
sau epuizate. 


Deopotrivă, se vor analiza împrejurările în care, după începerea actelor de 
executare, este posibil ca făptuitorul să nu fie tras la răspundere penală, ca 
urmare a desistării sau împiedicării producerii rezultatului. 


Relevante din punct de vedere penal sunt formele fazei externe a infracțiunii!, 
constând în: actele de pregătire, tentativa, fapta consumată. 


Secţiunea 1. Acte de pregătire (preparatorii) 


- sunt actele materiale sau intelectuale, licite sau ilicite, prin care se pregătește 
executarea hotărârii de a săvârşi o infracţiune intenţionată sau praeterintenţionată 
(spre exemplu, actele prin care se urmărește ascunderea infracţiunii sau se facilitează 
comiterea acesteia etc.); 


- actele preparatorii trebuie să fie realizate cu intenție şi nu trebuie să facă parte 
din activităţile ce intră în elementul material al infracțiunii; 


! În mod constant în doctrină s-a agreat că faza internă a infracțiunii cunoaște trei etape: 
l. apariţia ideii infracţionale (infracţiunea este privită ca fiind posibilă de a fi comisă), 
2. deliberarea (analiza avantajelor, riscurilor ori a costurilor comiterii infracțiunii) și 3. luarea 
hotărârii (eventual, creionarea unui plan de comitere a infracțiunii). Această fază a infracţiunii 
nu este incriminată. 

2 Codul penal nu cuprinde în partea generală nicio reglementare cu privire la actele de 
pregătire, fiind astfel similar cu Codul anterior. 

- nu reprezintă o condiție sine qua non de existență a infracțiunii comise cu 
premeditare, nefiind incompatibile cu săvârşirea faptei cu intenție repentină; 


- dacă actele de pregătire sunt realizate de o altă persoană decât infractorul, pot 
constitui acte de complicitate anterioară, când infractorul s-a folosit de acestea la 
săvârşirea infracțiunii (de pildă, procurarea de arme care sunt ulterior utilizate de 
infractor)!; când actele de pregătire sunt comise chiar de autorul infracțiunii, acestea vor 
fi absorbite în conţinutul infracțiunii; 


- actele preparatorii sunt anterioare începerii executării hotărârii de a săvârși o 
infracțiune intenționată, neconstituind, în principiu, o tentativă pedepsibilă la aceasta; 


- în literatura juridică? s-a apreciat că actele de pregătire nu sunt posibile la 
infracțiunile al căror element material îmbracă forma inacţiunii (deoarece pregătirea 
comiterii infracţiunii presupune activităţi care îmbracă forma acţiunii), la infrac- 
țiunile comise din culpă ori la infracțiunile al căror element material constă într-o 
activitate de pregătire; 

- în principiu, în dreptul penal român, actele preparatorii nu sunt incriminate în mod 
autonom. În mod excepţional, legiuitorul a prevăzut în mod expres că actele prepara- 
torii pot atrage răspunderea penală fie când sunt asimilate tentativei [de exemplu, 
sancţionarea tentativei în cazul infracţiunilor contra securităţii naționale, conform 
art. 412 alin. (2) C.pen.], fie când sunt incriminate ca infracțiune consumată de sine 
stătătoare [de pildă, plasarea, fără drept, de mijloace tehnice de înregistrare audio sau 
video, în scopul săvârșirii infracțiunii de violare a vieții private [art. 226 alin. (5) 
C.pen.], infracțiunea de deținere de instrumente în vederea falsificării de valori, 
prevăzută de art. 314 C.pen., sau nerespectarea regimului armelor şi al munițiilor, 
prevăzută de art. 342 C.pen. (când persoana care doreşte să comită un omor îşi 
procură ilegal o armă)]; 


IR Spre deosebire de tentativă, actele preparatorii, deși se înscriu şi ele 
în perioada externă a activității infracționale, se caracterizează prin desfăşu- 
rarea unor acțiuni de pregătire a executării propriu-zise a activității infracțio- 
nale, pregătire materială (cum este cazul procurării unor mijloace ce urmează a 
fi folosite la săvârşirea infracțiunii) sau, după caz, morală. Specific acestei faze 
este faptul că nu se execută acțiuni ce conturează elementul material al laturii 
obiective, ci doar activități menite să pregătească executarea. În noțiunea de 
tentativă mu pot fi cuprinse numai acțiunile prevăzute de verbum regens, căci 
aceasta ar restrânge prea mult sfera actelor de executare, ci și acele acțiuni 
anterioare sau concomitente cu acțiunea tipică elementului material, legate 
nemijlocit de aceasta și care sunt angajate în mod neechivoc în sensul săvârșirii 
făptei. Din ansamblul materialului probator rezultă nu numai faptul că inculpaţii 
au luat hotărârea de a sustrage bunuri și că şi-au procurat în acest sens sacii în 
care urmau să depoziteze bunurile (ceea ce conturează acte de pregătire mate- 
rială a infracţiunii), ci și faptul că au pătruns în curtea părţii vătămate în care se 


aia = CSE RIO E i i i 


1 
„ În același sens, a se vedea C. Bulai, B. Bulai, op. cit., p. 422. 
M. Hotca, op. cit., p. 283. 

afla şi un magazin ce-i aparținea, fiind surprinși de către paznici în spatele 
acestuia, în poziția ghemuit. Faptul că inculpații au fost depistaţi în curtea în 
care se găsea un magazin având asupra lor doi saci, denotă faptul că cei doi au 
pus în executare hotărârea de a săvârşi infracțiunea, fiind surprinşi înaintea 
forțării sistemului de acces al ușii, deci a pătrunderii propriu-zise în magazin. 
Prin urmare, activitatea infracțională a inculpaţilor a depășit sfera actelor 
preparatorii, ea conturând din punct de vedere obiectiv punerea în executare de 
către inculpaţi a hotărârii de a sustrage bunuri, aflându-ne așadar în prezenţa 
tentativei la infracțiunea de furt calificat (C.A. București, secția a I-a penală, 
decizia nr. 1388/2002, în P.J.P. 2001-2002, p. 93). 


C Infracțiunea de viol comisă prin constrângere fiind o infracțiune 
complexă, presupune, sub aspectul laturii obiective, săvârşirea atât a unor acte 
de violență sau amenințare, cât și a actului sexual; dacă activitatea infractorului 
este oprită — din motive independente de voința acestuia — după săvârșirea unor 
acte de constrângere, dar mai înainte de realizarea raportului sexual în vederea 
căruia acele acte fuseseră comise, infracțiunea se consideră ca rămasă în stadiul 
tentativei. În speță, activitatea inculpatului — întreruptă de intervenţia altei 
persoane — constând în amenințarea victimei cu lovirea, în împingerea acesteia 
spre locul unde era prevăzută consumarea actului sexual și în imobilizarea ei, 
spre a i se înfrânge opunerea, are semnificaţia săvârşirii unor acte de constrân- 
gere ceea ce înseamnă că inculpatul a săvârșit nu doar simple acte de pregătire a 
violului, ci o tentativă de viol (C.A. București, secția a Il-a penală, decizia 
nr. 48/4/1996, în G. Antoniu, loc. cit., R.D.P. nr. 1/1996, p. 76). 


- distincția dintre actele de pregătire şi actele de executare este uneori dificil de 
realizat, având în vedere că în continuitatea de acte sau fapte trebuie distins între cele de 
executare și cele aflate în anterioritatea lor, vor fi avute în vedere elemente de factură 
obiectivă apte să reliefeze rezoluția infracțională cum ar fi analiza dinamicii actului de 
conduită, a aptitudinii actului săvârşit de a reliefa rezoluția infracțională, precum şi a 
identităţii actului de conduită cu acțiunea sau inacțiunea incriminată prin norma penală ce 
constituie elementul material al unei infracţiuni; astfel, un act ce ar putea avea drept 
consecință directă şi imediată consumarea infracţiunii, comis cu intenţie, va constitui O 
tentativă la infracțiune, iar nu un act de pregătire. 


> În desfășurarea activităţii infracţionale, doctrina este unanimă în a 
aprecia că există două perioade: perioada internă (care cuprinde trei momente: 
al naşterii şi conceperii ideii de a săvârşi infracţiunea, al deliberării şi al luării 
deciziei de a săvârşi infracţiunea) şi perioada externă (care cuprinde faza actelor 
de pregătire, faza actelor de executare şi faza urmărilor). Perioadă externă 
presupune trecerea la executarea hotărârii infracţionale, îndeplinindu-se acţiuni, 
activităţi specifice laturii obiective, pornind de la activităţi menite să pregătească 
săvârşirea infracţiunii (acte preparatorii), continuând cu începerea executării 
(tentativa) şi executarea propriu-zisă a infracţiunii, finalizată prin producerea 
urmării periculoase (consumarea). Ceea ce deosebeşte actele preparatorii de 
actele de executare, în cadrul perioadei externe, este împrejurarea că activităţile 
specifice actelor preparatorii nu intră în sfera actului de conduită interzis prin 

norma de incriminare (verbum regens) şi nici nu sunt legate nemijlocit de 
acţiunea tipică a infracţiunii pentru a dovedi orientarea împotriva obiectului 
infracțiunii. Intră în sfera actelor preparatorii activităţile de pregătire morală sau 
materială, precum procurarea de date şi informaţii legate de modul de săvârşire a 
infracţiunii, atragerea de complici sau alți participanţi, stabilirea condiţiilor de 
săvârşire, procurarea de instrumente, modalităţi şi mijloace de săvârşire a faptei 
etc. În prezenta cauză, probele administrate susțin concluzia certă că cei doi 
inculpaţi, în desfăşurarea activităţilor infracţionale pentru care au fost trimişi în 
judecată, au trecut de la perioada internă în desfășurarea activităţii infracţionale, 
la perioada externă, trecere realizată odată cu abordarea martorului T.S.C. căruia 
i-au solicitat găsirea unui criminal profesionist, fiind dispuși să plătească suma 
de 5.000 dolari şi continuată cu discuţiile legate de modul în care uciderea lui 
S.M.A. s-ar putea realiza. Aceleaşi probe susţin şi concluzia certă că activitatea 
infracţională a inculpaţilor s-a oprit în prezenta cauză la această fază a actelor de 
pregătire, curtea însuşindu-şi în totalitate argumentele expuse în apărare cu 
privire faptul că persoana instigată să săvârşească infracţiunea de omor dorită de 
cei doi inculpaţi, nu a trecut la executarea infracţiunii la care a fost instigat, 
nesăvârşind nici măcar vreun act de executare susceptibil a fi calificat cel puţin 
ca tentativă pedepsibilă la infracţiunea de omor. Într-o astfel de situaţie, activi- 
tăţile infracţionale ale celor doi inculpaţi reprezintă o instigare neurmată de 
executare, nu ca formă de participaţie penală, ci ca faptă distinctă. În drept, 
faptele inculpaţilor S.R. şi S.M.L. care, în perioada sfârşitul lunii noiembrie 
2012 - 15 decembrie 2012, au încercat să-l determine pe martorul T.S.C. ca, 
direct sau prin intermediul altei persoane, să comită infracţiunea de omor cali- 
ficat pentru care legea prevede pedeapsa detenţiunii pe viaţă sau pedeapsa închi- 
sorii mai mare de 10 ani, faptă prin care au urmărit uciderea numitului S.M.A., 
fostul soţ al inculpatei, în schimbul acestui serviciu cei doi inculpaţi oferind o 
sumă de 5.000 dolari, întrunesc elementele constitutive ale infracţiunii de 
încercare de a determina săvârşirea unei infracţiuni, prevăzută de art. 370 C.pen. 
(C.A. Oradea, secţia penală, decizia nr. 30/2017, nepublicată). 


„+ Secțiunea a 2-a. Tentativa 


_ ~ Potrivit art. 32 alin. (1) C.pen., constă în punerea în executare a intenţiei de a 
SăVârși infracțiunea (elementul material al laturii obiective) care este întreruptă sau nu 
Și-a produs efectul (nu se produce urmarea socialmente periculoasă prevăzută de lege)'; 


- este posibilă numai la infracțiunile săvârşite cu intenţie directă sau indirectă 
„Punerea în executare a intenției”), indiferent că sunt infracțiuni de rezultat sau de 


—— 


P Codul penal din 1969 tentativa era definită ca: punerea în executare a hotărârii de a 
sf infracţiunea, executare care a fost însă întreruptă sau nu şi-a produs efectul; prin 
i a dată de Codul penal este înlăturată orice dezbatere doctrinară cu privire la posibi- 

comiterii tentativei în cazul infracțiunilor săvârşite cu intenţie indirectă. 

pericol; deopotrivă, se poate reține tentativa atât în cazul infracțiunilor continue, cât și 
ipoteza infracțiunilor continuate; 


- în cazul tentativei forma de vinovăţie nu poate fi diferită de cea care ar fi carac- 
terizat infracțiunea respectivă comisă în formă consumată; 


- în esență, tentativa este o infracțiune autonomă, care conţine: obiect juridic 
(acelaşi cu cel al faptei consumate), obiect material (în unele cazuri), subiect activ 
(persoana care a pus în executare intenţia de a săvârși infracțiunea; participaţia este 
posibilă la tentativa, atât în forma coautoratului, cât şi a complicităţii sau a instigării); 
latura obiectivă (elementul material constă numai în acţiune, nu și într-o inacțiune; 
urmarea imediată constă, de regulă, într-o stare de pericol!), latura subiectivă (aceeaşi 
cu cea a faptei consumate: intenţie directă sau indirectă?); 


œ (...) La instigarea inculpatului R.M., inculpaţii C.D. şi L.D. s-au 
deplasat din oraşul Zărneşti către Braşov în zona Gării Centrale, de unde au fost 
preluaţi de un taxi condus de martorul M.M. şi împreună au umplut o sticlă de 
plastic de 2 litri cu motorină, au cumpărat 2 sticle cu vin şi au confecţionat 
2 proiectile tip „Molotov”, după care s-au deplasat în localitatea S., în apro- 
pierea casei familiei C. Inculpaţii au aprins recipientele şi le-au aruncat prin 
geamul de la parter unde locuia numitul M.V., geamul fiind deschis. Camera a 
fost incendiată, iar victima M.V. a suferit arsuri de gradul I-II la nivelul extre- 
mităţii cefalice şi căilor aeriene superioare (prin flacără) şi arsuri de gradul II-III, 
pe mâini bilateral. După comiterea faptei, cei doi inculpaţi au fugit spre autotu- 
rismul cu care se deplasaseră la locul faptei, condus de martorul M.M. (...) 
inculpaţii cunoşteau că respectiva casă era locuită, că nu există probe în sensul 
că inculpaţii ar fi ştiut că la acel moment era exclus ca în casă să fie vreo 
persoană sau că inculpaţii ar fi efectuat vreo verificare în acest sens. (...) Fapta a 
fost comisă la instigarea inculpatului R.M., în scop de răzbunare pentru refuzul 
familiei C. de a primi o sumă de bani în schimbul modificării declaraţiilor 
persoanei vătămate C.K. într-un alt dosar penal, că inculpatul R.M. a ținut 
legătura telefonic cu inculpatul C.D. şi a fost cel care a stabilit ca inculpaţii L.D. 
şi C.D. să fie duşi la locul faptei de taximetristul M.M., că R.M. şi C.D. s-au 
cunoscut în penitenciar şi au ţinut legătura telefonic atât înainte, cât şi după 
comiterea faptei (imediat după incendiere, C.D. comunicându-i că „a rezolvat”). 
(...) Fapta inculpatului R.M., de a-i determina pe inculpaţii C.D. şi I.D. să incen- 
dieze imobilul situat în localitatea S., aparţinând familiei C., în interiorul căruia 
se afla persoana vătămată M.V., faptă dusă la îndeplinire în noaptea de 1/2 


! Ca excepţie, se poate reţine că săvârşirea unei tentative produce și un anumit rezultat (de 
pildă, în cazul în care o persoană exercită violențe împotriva alteia în scopul sustragerii unul 
bun, indiferent din ce motive nu se realizează sustragerea bunului, se va reține existența une! 
tentative la infracţiunea de tâlhărie, a cărei urmare nu este o stare de pericol, ci chiar Un 
rezultat, constând în leziunile traumatice produse victimei prin exercitarea actelor de violență). 

2 În acest sens, în literatura de specialitate (F. Streteanu, D. Niţu, op. cit., vol. I, p. 470) s-a 
arătat că nu există o intenţie specifică tentativei, ci doar o intenţie specifică faptei consumate 
întrucât tentativa nu este decât o etapă în procesul de materializare a rezoluţiei infracționale: 
Autorul nu îşi propune să săvârşească o tentativă, ci o infracțiune consumată. 

aprilie 2012, având drept consecinţă vătămarea numitului M.V., care a suferit 
arsuri pe 15% din suprafaţa corpului, întruneşte elementele constitutive ale insti- 
gării la tentativă la omor (I.C.C.J., secția penală, decizia nr. 84 din 13 ianuarie 
2014, www.scj.ro). 


LX Potrivit jurisprudenţei interne, aplicarea unei lovituri, la cap, cu o 
furcă metalică, instrument care prin natura sa este apt de a ucide şi cu atare 
intensitate încât fracturile produse radiant din vertex au avut ca urmare punerea 
în primejdie a vieții părții vătămate R.G., rezultatul letal neintervenind datorită 
îngrijirilor medicale de specialitate, acordate competent şi în timp oportun, 
justifică convingerea că inculpatul N.G. a acţionat asupra acestuia depăşind 
limitele aplicării unei corecţii corporale, deci cu intenţia cel puţin indirectă de a 
ucide ce întregește latura subiectivă a tentativei de omor, delimitând-o de orice 
alte infracțiuni contra vieţii şi integrităţii corporale a persoanei, inclusiv acelea 
prevăzute de art. 180, art. 181 sau art. 182 C.pen. din 1969. Pe de altă parte, 
referitor la participaţia inculpatului N.D., sub forma coautoratului, Curtea a 
amintit jurisprudența mai veche a fostului Tribunal Suprem (de exemplu, decizia 
nr. 1876/1976, decizia nr. 467/1978), dar şi decizii de speţă din practica recentă 
a Înaltei Curți de Casaţie şi Justiţie, secţia penală, potrivit cărora aceasta subzistă 
şi în cazul în care nu toţi participanţii la faptă contribuie în aceeaşi măsură la 
producerea rezultatului ce a pus în primejdie viaţa victimei. Esenţial este ca 
activităţile materiale desfăşurate de fiecare participant să se completeze reciproc, 
prin acţiuni simultane sau succesive şi toate împreună să alcătuiască activitatea 
unică, indivizibilă, considerată în ansamblu activitatea de săvârșire a faptei, 
indiferent de valoarea contributivă separată a fiecărei acţiuni în parte. S-a 
acceptat, de asemenea, că există coautorat şi pentru cazul în care participantul 
săvârşeşte o acţiune care nu aparține neapărat actelor de executare specifice 
infracțiunii de omor, dacă respectiva acţiune, aparent exterioară, se dovedește a 
fi avut o contribuţie determinantă în aducerea la îndeplinire a rezoluţiei infrac- 
tionale iniţiale, respectiv intenţia de a ucide, deci în mod nemijlocit a contribuit 
la săvârşirea faptei sau după caz a servit la înlăturarea sau paralizarea rezistenţei 
pe care ar fi opus-o victima. În considerarea celor expuse, curtea de apel a 
constatat că prima instanță, în mod corect şi fără a da o greşită apreciere a pro- 
belor administrate, a reţinut fapta, iar la completarea acestora conform art. 378 
C.proc.pen. din 1968, s-a dovedit vinovăția apelanţilor inculpaţi în calitate de 
coautori la tentativa de omor calificat dedusă judecății. Curtea a apreciat că nu 
are relevanţă care lovitură sau dacă numai lovitura aplicată la cap victimei R.G. 
de către inculpatul N.G. a fost sau nu aptă producerii unui rezultat mortal, din 
moment ce s-a probat că, percepând deplasarea acesteia spre locuința martorului 
L.D., în acelaşi timp şi înarmaţi fiind cu corpuri contondente apte de a ucide, 
ambii i-au ieşit în întâmpinare şi fără vreo explicaţie, l-au lovit succesiv, primul 
cu furca la cap, urmat de secundul, care, repetat l-a agresat, cu bâta şi picioarele, 
profitându-se de căderea la pământ şi plăgile sângerânde evidente (C.CJ, 
secția penală, decizia nr. 2925 din 4 noiembrie 2014, www.scj.ro). 

- tentativa nu este posibilă la: 

1. infracțiunile omisive proprii! (de pildă, la modalitatea omisivă a însuşirii bunului 
găsit, ori în cazul infracţiunii de nedenunţare), întrucât acestea se consumă prin simpla 
neîndeplinire a obligaţiei prevăzute de lege; 

2. infracțiunile de obicei sau de simplă repetare; 

3. infracțiunile de executare promptă săvârșite prin viu grai? (de pildă, amenin- 
tarea, mărturia mincinoasă); 


4. infracțiunile de consumare anticipată (luarea de mită, constituirea unui grup 
infracţional organizat); 


Fapta de trafic de influenţă face parte din sfera infracţiunilor cu 
consumare anticipată, deoarece se consumă în momentul pretinderii de bani sau 
alte foloase, nefiind necesară existenţa unui acord de voinţă; nu interesează dacă 
inițiativa a aparținut vânzătorului sau dimpotrivă, cumpărătorului de influenţă, 
nici dacă intervenţia pe lângă funcționar a fost sau nu făcută de către făptuitor, 
deoarece aceasta are loc după consumarea infracțiunii. De asemenea, nu 
interesează dacă actul ce intră în sfera atribuţiilor de serviciu ale funcţionarului a 
fost sau nu îndeplinit, dacă pretenţia a fost sau nu satisfăcută, ori promisiunea a 
fost sau nu respectată, după cum nu interesează nici momentul în care s-a 
realizat intervenţia, raportat la data săvârşirii uneia din acţiunile ce constituie 
elementul material al infracţiunii, deoarece producerea intervenției nu este o 
condiţie pentru existenţa faptei. În speţă, infracţiunea de trafic de influență s-a 
consumat în momentul pretinderii de către apelant de la denunţător a sumei de 
2.500 euro pe care a şi primit-o şi a remis-o inculpatului B.G. care a promis că 
va interveni pentru soluţionarea favorabilă a dosarului în care denunțătorul era 
cercetat, intervenţie pe care a şi realizat-o pe lângă inculpatul C.A.I., care era 
cumnatul său şi ofițerul ce instrumenta dosarul penal în care martorul denunțător 
era cercetat pentru infracţiunea prevăzută de art. 87 alin. (1) din O.U.G. 
nr. 195/2002, republicată (7.C.C.J., secţia penală, decizia nr. 52 din 16 februarie 
2015, wwwsscj.ro). 


5. infracțiunile săvârşite din culpă (simplă ori cu prevedere) sau cu praeterintenţie”. 


! Tentativa este posibilă în cazul infracţiunilor omisive improprii (comisive prin omisiune) 
prevăzute de art. 17 C.pen. De pildă, tentativa la infracțiunea de omor comisă prin omisiunea 
acordării hranei unei persoane cu handicap care nu îşi poate procura autonom alimentele. 

2 Tentativa este posibilă la unele infracțiuni de executare promptă săvârșite în scris (de 
pildă, trimiterea unei scrisori de amenințare cu moartea, care este ulterior ridicată de făptuitor 
din cutia poştală a destinatarului). În literatura de specialitate (F. Streteanu, D. Niţu, op. cit 
vol. I, p.478) s-a arătat că „nu întotdeauna când o infracţiune se comite verbal ea este 
incompatibilă cu ideea de tentativă. În ipoteza în care infracţiunea nu se consumă prin simple 
rostire a cuvintelor, ci este necesară producerea unei alte urmări, spre exemplu, a unui scandal 
public, se poate concepe existența unei tentative, dar de cele mai multe ori ea nu este incrimi- 
nată în asemenea ipoteze”. 

În principiu, Codul penal nu a incriminat tentativa la formele agravate ale unei infracţiuni 
complexe, la care urmarea mai gravă se produce praeterintenţionat [de exemplu, la violu 

_ astfel, trebuie distins între situaţiile în care tentativa nu este posibilă și ipotezele 
în care tentativa este posibilă doar în forma imperfectă sau, deși posibilă, nu este 


incriminată. 


ŞI gi. Modalităţile tentativei 


În funcţie de stadiul de realizare a activităţii infracționale: 


a) tentativa imperfectă (întreruptă, neterminată), când executarea activității infrac- 
tionale este întreruptă voluntar sau din motive independente de voința făptuitorului; 


- cauzele de întrerupere sunt întotdeauna supravenite faţă de activităţile efectuate 
până în momentul intervenirii lor, 


- în literatura de specialitate! s-a arătat nu este necesar ca aceste cauze de întreru- 
pere să fie întotdeauna reale, fiind suficient ca acestea să existe în imaginaţia (repre- 
zentarea) făptuitorului și astfel să determine întreruperea activității infracționale; 


- este posibilă atât la infracțiunile de pericol, cât şi la cele de rezultat. 


b) tentativa perfectă (terminată), când executarea acțiunii infracţionale a fost 
complet efectuată, însă urmarea socialmente periculoasă, urmărită sau acceptată de 
făptuitor, nu s-a produs, din cauze independente de voinţa acestuia (cauzele pot fi ante- 
rioare începerii executării, simultane cu actele de executare ori ulterioare executării). 


- este, în principiu, posibilă la infracțiunile de rezultat; ca excepţie, la unele 
infracțiuni de rezultat nu este posibilă tentativa perfectă (de pildă, infracțiunile de 
furt, viol, act sexual cu un minor, când executarea în întregime a acţiunii infrac- 
ionale echivalează cu consumarea infracţiunii, aceasta nerămânând în stadiul de 
tentativă); 


z nu este posibilă tentativa perfectă la infracțiunile de pericol abstract, însă este 
posibilă la cele de pericol concret; 


- desistarea este posibilă doar la tentativa imperfectă, în vreme ce împiedicarea 
Producerii rezultatului este posibilă numai la tentativa perfectă. 


Codul penal a renunțat la împărţirea tentativei în funcţie de cauzele care conduc la 
neproducerea rezultatului infracţiunii, în tentativă proprie și improprie (relativ sau 
a CO Dot AN O A A titi SI i e E pie E ce ag 


e de moartea victimei, prevăzut de art. 218 alin. (4) C.pen., tentativa nu este pedepsită, 

incriminată numai la alin. (1)-(3) ale art. 218 C.pen.; tot astfel, la tâlhăria urmată de 
Fie victimei, prevăzută de art. 236 C.pen., tentativa nu este incriminată, astfel cum rezultă 
alin pă o n art. 237 C.pen.]. Această viziune trebuie coroborată cu dispozițiile art. 36 
Ea ) C.pen., potrivit căruia infracțiunea complexă săvârşită cu intenție depăşită, dacă s-a 
ana pi numai rezultatul mai grav al acțiunii secundare, se sancţionează cu pedeapsa prevă- 
e Ci lege Pentru infracțiunea complexă consumată. Există însă și situații de excepție, în 
tâlh, atata la o infracțiune complexă comisă cu praeterintenție este incriminată [de pildă, 
îifată. urmată de vătămare corporală, prevăzută de art. 234 alin. (3) C.pen., care este incri- 

în astfel cum rezultă din art. 237 C.pen.]. 
G. Antoniu, Tentativa, Ed. Societății Tempus, București, 1995, p. 164; F. Streteanu, 
- Nifu, op. cit., vol. I, p. 482. 

absolut), neavând o prevedere similară cu cea din art. 20 alin. (2) C.pen. din 1969, 
considerându-se că este lipsit de importanță motivul pentru care nu se produce 
rezultatul în cazul tentativei; atât tentativa proprie, cât și cea improprie se regăsesc 
reglementate în Codul penal ca forme ale tentativei idonee. 


Prin urmare, în lumina Codului penal vom avea următoarea clasificare a 
tentativei! 


a) Tentativa idonee (periculoasă) este prevăzută de art. 32 alin. (1) C.pen., potrivit 
căruia: „Tentativa constă în punerea în executare a intenției de a săvârşi infracțiunea, 
executare care a fost însă întreruptă sau nu și-a produs efectul”; 


- aprecierea caracterului idoneu al tentativei se realizează prin raportare la poziția 
unui bonus pater familias, plasat în momentul săvârșirii actelor de executare și 
beneficiind de cunoştinţele pe care le avea făptuitorul cu privire la ansamblul împre- 
jurărilor de fapt; 


- pentru a se reține existența tentativei idonee, este necesar să fie îndeplinite 
următoarele condiții: 


(î) să existe intenţia directă sau indirectă a făptuitorului de a săvârși o infracțiune; 


Ik Fapta inculpatului de a procura un termometru cu mercur, de a aştepta 
ocazia pentru a pătrunde în locuința victimei — soția sa cu care se afla în proces 
de divorț — şi de a introduce mercurul din termometru în ţigările victimei, într-o 
cantitate suficientă pentru a produce, prin inhalare sub formă de vapori, decesul 
victimei, rezultat care nu s-a produs, întrucât victima a sesizat greutatea ţigărilor 
cu mercur, întruneşte elementele constitutive ale tentativei la infracţiunea de 
omor calificat, săvârșită cu premeditare, asupra soțului. (...) Inculpatul a acționat 
cu vinovăţie, sub forma intenţiei directe şi după o prealabilă chibzuinţă asupra 
acțiunii pe care urma să o comită. (...) Natura substanţei folosite și modalitatea 
de utilizare a acesteia demonstrează existența unei rezoluţii infracționale ante- 
rioare desfășurării actelor de executare propriu-ziuă, hotărâre ce a fost exterio- 
rizată prin activități materiale de pregătire a infracțiunii. (...) Inculpatul s-a 
informat cu privire la efectele produse de intoxicația cu mercur, a procurat 
substanţa și a folosit-o într-o cantitate ce asigura decesul persoanei căreia îi era 
destinată, toate acestea în așteptarea ocaziei de a avea acces în locuință şi la 
obiectele părții vătămate. Introducerea mercurului în ţigări nu a fost facil de 
realizat, implicând mai multe operaţiuni succesive și folosirea unui instrument 
ajutător, ceea ce demonstrează că fapta fusese plănuită anterior, concluzie des- 
prinsă şi din împrejurarea că inculpatul nu a ezitat să săvârșească actele de exe- 
cutare, deși în locuinţa părții vătămate se afla şi fiica sa minoră. Acest fapt con- 
firmă o anume determinare în săvârşirea faptei și o reflecţie suficient de îndelun- 
gată asupra hotărârii de a ucide partea vătămată. Ca urmare, nu se poate vorbi de 
o intenţie spontană în comiterea faptei, inculpatul acţionând cu premeditare şi în 
scopul de a suprima viaţa părţii vătămate cu care era încă căsătorit (I.C. C.J., 
secția penală, decizia nr. 1681 din 29 aprilie 2010, www.scj.ro). 


! Pentru o analiză detaliată, a se vedea F. Streteanu, D. Niţu, op. cit., vol. I, p. 485-489. 

(ii intenţia de a săvârși o infracţiune să fi fost pusă în executare; 

- pentru a se reține că făptuitorul a depăşit faza actelor preparatorii şi a pus în 
executare intenția de a săvârși o infracțiune, este necesar ca actele sale să corespundă 
tipicității obiective prevăzute de lege sau să fie intim legate de activitățile interzise de 
norma de incriminare, evidențiind fără echivoc rezoluția infracțională!; 


- actele de executare efectuate de făptuitor trebuie să fie socialmente periculoase 
si de natură a releva posibilitatea producerii urmării socialmente periculoase; 


- în cazul infracţiunii complexe, constând în reunirea mai multor acțiuni infracțio- 
nale, se va reține existenţa tentativei din momentul în care există un început de exe- 
cutare a acţiunii-mijloc (de exemplu, se va reţine săvârşirea unei tentative la infrac- 
tiunea de tâlhărie din momentul în care sunt exercitate acte de constrângere asupra 
victimei, în scopul de a o deposeda de un bun). 


Momentul iniţial al tentativei este marcat de începutul unui act de 
executare. Actele de executare sunt acele acte care au aptitudinea sau capa- 
citatea, prin ele însele sau raportate la împrejurările în care au fost efectuate, de 
a „trăda” sau a da în vileag rezoluţia infracțională în vederea căreia au fost 
comise. Constituie un asemenea act de executare — al infracţiunii de furt calificat 
— fapta inculpatului care, într-o seară, a pătruns prin efracţia încuietorilor într-o 
baracă a unui șantier de construcții, fiind surprins de muncitori în timp ce, folo- 
sindu-se de o lanternă, căuta printre hârtii. Această faptă este un act de executare 
care vădește scopul în vederea căruia fusese făcut sau, cu alte cuvinte, care lasă 
să se vadă limpede legătura cu infracțiunea de furt pe care inculpatul se hotărâse 
să o comită (C.A. Bucureşti, secția a Il-a penală, decizia nr. 44/1997, în 
V. Papadopol, Curtea de Apel Bucureșt., Culegere de practică judiciară penală 
1997, Ed. Holding Reporter, 1998, p. 124). 


(iii) actele de executare să fi fost întrerupte sau, deşi duse până la capăt, să nu 
își fi produs efectul din orice motive. 


„7 DU prezintă importanță pentru existenţa tentativei motivele pentru care infrac- 
funea nu s-a consumat. 


E SC e e 8 IN 


19 
: In acest sens, în doctrină (F. Streteanu, D. Niţu, op. cit., p. 475) s-a arătat că vor fi consi- 
r A Ek a zi 

in ate »ācte de executare nu doar actele ce se înscriu în sfera acțiunii prevăzute de norma de 
crimi A 3 Sa AEA : Aa i A 

„_ Ximinare în sens Strict, ci şi acele acte aflate în imediata vecinătate a acesteia şi Care sunt 


ing nemij locit spre consumarea infracțiunii, aşa cum a fost concepută de autor. Prin veci- 
actele p aa tipice urmează să înțelegem, în primul rând, o unitate funcțională, adică faptul că 
a erioare acestei acțiuni sunt atât de strâns legate de ea, încât nu mai lasă loc pentru 
i ia unor acte intermediare esențiale. In subsidiar, condiția vecinătății implică, de regulă, şi 
val de ţi acela în sensul că actul în discuţie și acțiunea tipică nu sunt separate de un inter- 
regulă p semnificativ. Această din urmă regulă este, însă, susceptibilă și de excepții. (...) De 


de Conexiunea temporală constituie un indiciu cu privire la inexistența unor acte interme- 
€ esenţiale între actul analizat şi acţiunea verbului din norma de incriminare”. 


In același sens, a se vedea F. Srreteanu, D. Niţu, op. cit., vol. I, p. 475. 

Spre exemplu, se va reţine săvârşirea unei tentative idonee când: 


1. mijloacele folosite de făptuitor erau suficiente pentru producerea urmării so- 
cialmente periculoase, urmărită sau acceptată, care, din împrejurări independente de 
voinţa făptuitorului, nu s-a mai produs; 


2. deşi executarea acţiunii infracționale a fost complet efectuată, urmarea socjal- 
mente periculoasă, urmărită sau acceptată de făptuitor, nu s-a produs, de pildă, dato- 
rită insuficienţei sau defectuozităţii mijloacelor folosite de făptuitor (mijloacele folo- 
site nu erau in concreto apte să producă rezultatul) ori datorită lipsei obiectului 
material din locul unde făptuitorul credea că se află, sau din orice alte motive. 


% Prima instanţă a concluzionat că, în cauză nu este îndeplinită condiţia 
obiectului juridic (generic sau special) al infracţiunii de înşelăciune, întrucât 
acţiunea inculpatei nu putea aduce în mod obiectiv vreo atingere relaţiilor 
sociale privitoare la patrimoniul celor doi agenţi câtă vreme aceştia nu au avut în 
niciun moment intenţia de a cumpăra respectivele ţigări şi nici nu ar fi putut 
cumpăra astfel de ţigări fără a intra în conflict cu legea. Această concluzie este 
însă una eronată, deoarece în analiza pe care o reclamă dispoziţiile legale în 
materie, nu are relevanţă intenţia pe care cei doi poliţişti ar fi avut-o sau nu cu 
privire la cumpărarea pachetelor de țigarete (ori posibilitatea reală de a cumpăra 
sau nu bunurile), ci intenţia inculpatei, respectiv acţiunea efectivă a acesteia, 
care în această cauză s-a dovedit a fi una de amăgire (inducere în eroare) cu 
privire la conţinutul coletului respectiv. Totodată, reținem că, într-adevăr, în 
cazul tentativei neidonee (nepericuloasă), prevăzută de art. 32 alin. (2) C.pen., 
nu există tentativă atunci când imposibilitatea de consumare a infracţiunii este 
consecinţa modului cum a fost concepută executarea. Astfel, va exista o „tenta- 
tivă” neidonee când, deşi executarea acţiunii infracţionale a fost complet 
efectuată, urmarea socialmente periculoasă, urmărită sau acceptată de făptuitor, 
nu s-a produs din cauza modului eronat (absurd) în care a fost concepută 
executarea, ori a folosirii unor mijloace absolut inapte a produce urmarea sau din 
cauza imposibilității materiale de a se ajunge la rezultatul dorit. Situaţiile expuse 
anterior nu se regăsesc însă în speța de faţă. În cauză, acţiunea inculpatei a 
constat în punerea în executare a intenţiei de a săvârşi infracţiunea de 
înşelăciune, executare care însă a fost întreruptă sau nu şi-a produs efectul (din 
împrejurări independente de voinţa făptuitorului, respectiv împrejurarea că cei 
doi cumpărători erau agenţi ai statului) şi se circumscrie tentativei idonee 
(periculoase), prevăzută de art. 32 alin. (1) C.pen. Prin urmare, nu putem 
constata, astfel cum a apreciat prima instanţă, că atitudinea subiectivă a incul- 
patei constând în intenţia de a comite infracţiunea de înşelăciune a rămas fără 
relevanţă penală, întrucât prin maniera concretă în care ar fi fost transpusă în 
realitatea obiectivă nu ar fi putut aduce atingere, la modul teoretic şi practic, 
relaţiilor sociale privitoare la patrimoniul celor doi agenţi de poliţie (C.A. Galaţi; 
secția penală, decizia nr. 978 din octombrie 2018, www.sintact.ro). 


Pentru ca infracțiunea complexă de tâlhărie să fie consumată, se cere 
ca principala sa componentă (furtul) să se fi epuizat prin însușirea bunului; dacă 
acțiunea de luare a bunului din posesia sau detenţia altuia a fost întreruptă, rămâ- 

nând în faza de tentativă, iar componenta sa adiacentă (întrebuinţarea de violențe 
sau amenințări) s-a consumat, fapta, în întregul ei, constituie tentativă la infrac- 
țiunea de tâlhărie (C.S.J., secția penală, decizia nr. 1204/2002, www.legalis.ro). 


» Există tentativă de omor și nu vătămare corporală, ori de câte ori 
infractorul acţionează în așa mod încât provoacă leziuni la nivelul organelor 
vitale ale organismului victimei ori foloseşte instrumente sau procedee specifice 
uciderii. Nu are relevanţă timpul necesar pentru îngrijiri medicale, deoarece 
acesta este caracteristic infracțiunilor de vătămare corporală și nu exprimă 
dinamismul interior al actului infracţional. Anumite stări ale infractorului ori 
defectuozitatea mijloacelor folosite de el în executarea actului nu au relevanţă în 
sine, întrucât intenţia de omor se deduce din modul în care a acţionat, iar nu din 
elemente exterioare. Forma și modalitatea intenţiei, element al laturii subiective 
a infracţiunii, rezultă din materialitatea actului, printre altele, din relaţiile perso- 
nale anterioare existente între inculpat și victimă, din obiectul vulnerant folosit, 
numărul şi intensitatea loviturilor, zona anatomică vizată, comportamentul 
ulterior al inculpatului etc. (7.C.C.J, secția penală, decizia nr. 1227 din 2 aprilie 
2009, www.scj.ro). 


b) Tentativa neidonee (nepericuloasă) este prevăzută de art. 32 alin. (2) C.pen., 
potrivit căruia: „Nu există tentativă atunci când imposibilitatea de consumare a 
infracţiunii este consecinţa modului cum a fost concepută executarea” (s.n., M.U.); 
astfel, practic tentativa absolut improprie din vechiul Cod a fost stipulată de Codul 
penal ca tentativă neidonee. 


- tentativa neidonee nu este o veritabilă tentativă la comiterea unei infracţiuni 
(„nu există tentativă ”), actele de executare neaducând atingere obiectului juridic 
protejat de lege; în mod întemeiat s-a reținut în doctrină! că: „Textul legal menţio- 
nează că nu există tentativă în ipoteza analizată, dar precizarea nu trebuie înțeleasă în 
sensul că nu ar exista o încercare de a pune în executare rezoluţia infracțională, ci în 
sensul că fapta respectivă rămâne în afara legii penale. Cu alte cuvinte, nu este vorba 
de un simplu caz de nepedepsire, ci de o ipoteză în care lipseşte tipicitatea, cu toate 
Consecințele care decurg de aici”; 


- aprecierea caracterului idoneu al tentativei se realizează prin raportare la poziţia 
unui bonus pater familias, plasat în momentul săvârșirii actelor de executare și bene- 
ficiind de cunoştinţele pe care le avea făptuitorul cu privire la ansamblul împreju- 
rărilor de fapt; 

„= de pildă, va exista o „tentativă” neidonee când, deși executarea acțiunii infrac- 
tionale a fost complet efectuată, urmarea socialmente periculoasă, urmărită sau 
acceptată de făptuitor, nu s-a produs din cauza modului eronat (absurd) în care a fost 
concepută executarea ori a folosirii unor mijloace absolut inapte a produce urmarea 
Sau din cauza imposibilității materiale de a se ajunge la rezultatul dorit (de pildă, 
incercarea de a ucide o persoană care era deja moartă); 


tar EN NE UNI o E NI IE IE e 
LE Streteanu, D. Niţu, op. cit., vol. I, p. 486. 

- spre deosebire de „tentativa” neidonee, fapta putativă nu este absurd concepută, 
ci coerentă, îşi produce rezultatul urmărit, numai că acesta nu are în realitate caracter 
infracțional (valenţele infracționale există numai în mintea autorului, în realitate fapta 
comisă nefiind incriminată sau fiind dezincriminată), în acest caz, făptuitorul se află 
în realitate într-o eroare cu privire la norma de incriminare, considerând în mod greșit 
că fapta sa este tipică, sau cu privire la un element normativ al acesteia!. 


Ik Constituie tentativă fapta persoanei de a încasa prima de asigurare 
declarând în mod mincinos că autoturismul asigurat a fost furat, plata fiind 
refuzată ca urmare a descoperirii de către poliție că făptuitorul, în realitate, 
vânduse autoturismul. Împrejurarea că societatea de asigurare este astfel organi- 
zată încât încercarea de inducere în eroare poate fi relativ ușor descoperită nu 
atribuie cererii de despăgubiri bazate pe declaraţii false caracterul impropriu, 
acest mod de executare a infracţiunii putând duce, în anumite împrejurări, la 
consumarea infracțiunii de înșelăciune (C.S.J, secția penală, decizia 
nr. 5137/2001, www.legalis.ro). 


2 Având în vedere modalitatea şi împrejurările în care inculpatul a 
falsificat înscrisul (prin plăsmuire, prin utilizarea unei imprimante color, compa- 
rând cu alte modele de adeverinţe, prin imitarea antetului instituţiei „emitente” 
etc.), rezultatul obţinut (înscrisul alterat) — corespunzător din punct de vedere al 
conţinutului cu cele emise în mod legal, necesitatea depunerii de către persoa- 
nele din comisia de analiză a dosarului a unor diligenţe suplimentare pentru a 
analiza veridicitatea înscrisului — instanţa de control judiciar apreciază că nu 
sunt îndeplinite condiţiile tentativei absolut improprii — aşa cum a fost solicitată 
de către inculpat a fi „schimbată încadrarea juridică” a infracţiunii de tentativă la 
obţinerea ilegală de fonduri. Astfel, nici mijlocul folosit nu a fost absolut inapt 
de a produce urmarea, falsul nefiind unul „grosolan”, aşa cum încearcă 
inculpatul să inducă ideea, nici modul în care a fost concepută executarea 
acţiunii nu a fost eronat (absurd) — într-o astfel de situaţie nemaifiind întrunite 
condiţiile privind reținerea cauzei de neimputabilitate cu privire la fapta comisă 
de martora D.A.G. şi nici cele privind tipul de participaţie stabilit în prezentul 
dosar (participaţie improprie în forma instigării), ci o participaţie proprie sub 
forma complicităţii (C.A. Cluj, secția penală, decizia nr. 1532 din 20 decembrie 
2018, www.sintact.ro). 


2 În ceea ce o priveşte pe inculpata C., Tribunalul reţine că aceasta a 
solicitat eliberarea unui card de credit bancar în sumă de 10.500 euro de la 
G. Bank din Bucureşti, formulând cerere în acest sens la data de 20.10.2009, 


! În literatura de specialitate (F. Streteanu, D. Niţu, op. cit., vol. I, p. 488) s-a arătat că 
suntem în prezența unei „fapte putative atunci când autorul acționează în condiţiile unei ero” 
inverse de drept. Astfel, vom avea o faptă putativă în primul rând în ipoteza în care autorul 
crede în mod eronat că fapta pe care a încercat să o comită era incriminată, fără a şti că această 
a fost dezincriminată sau că nu a fost niciodată incriminată. (...) Va exista însă o faptă 
putativă nu doar atunci când eroarea poartă asupra existenței normei de incriminare, ci Și 
atunci când éa priveşte un element normativ din structura incriminării” (s.n., M.U.). 

consemnând în aceasta că este angajată a SC A. SRL Bucureşti, cu un salariu 
lunar de 2.500 lei. Raportat la modalitatea în care a fost formulată cererea de 
credit, Tribunalul apreciază că se impune a se analiza şi dacă, în realitate, fapta 
inculpatei nu constituie o tentativă absolut improprie. Raportat la realitățile 
sistemului bancar românesc din acea perioadă, în care creditele nu erau acordate 
în urma unei analize realizate în mod obiectiv de către structura centrală a băncii 
(cum se realizează în prezent), ci de funcționarii din agenții și sucursale care 
primeau dosarele de credit, aceşti funcționari bancari fiind interesaţi de acor- 
darea respectivelor credite deoarece primeau procente generoase din cuantumul 
lor şi având în vedere faptul că probatoriul administrat a dovedit faptul că 
inculpaţii care constituiau grupul infracţional creat de inculpata Ş. aveau relaţii 
puternice în rândul funcționarilor bancari, Tribunalul apreciază că neconsumarea 
infracțiunii de înşelăciune nu se datorează modului absurd în care a fost con- 
cepută executarea, astfel încât poate fi angajată răspunderea penală a inculpatei 
C. pentru infracțiunea de tentativă de înşelăciune (Trib. Bucureşti, secția penală, 
sentința nr. 221 din 13 februarie 2019, în A. lugan, C.pen. adnotat). 


$2. Incriminarea şi pedepsirea tentativei 


- Codul penal actual a menţinut sistemul incriminării limitate din Codul penal 
din 1969 prevăzând că tentativa idonee se pedepseşte numai când legea prevede 
expres! (de exemplu, la infracțiunile de omor, omor calificat, înşelăciune, delapidare, 
evadare, înlesnirea evadării comisă cu intenţi:, fals material în înscrisuri oficiale, fals 
intelectual, fals în înscrisuri sub semnătură privată), la unele infracțiuni este posibilă 
şi incriminată numai tentativa imperfectă (de pildă, în cazul violului, furtului sau 
furtului calificat, ori a tâlhăriei sau tâlhăriei calificate); 


-la alte infracţiuni legiuitorul a incriminat numai forma consumată, optând pentru 
neincriminarea tentativei (de pildă, în cazul infracțiunilor de ucidere la cererea 
victimei, determinarea sau înlesnirea sinuciderii, loviri sau alte violenţe, ameninţare, 
şantaj, gestiune frauduloasă, favorizarea făptuitorului, tulburare de posesie, uz de 
fals, fals în declarații, fals privind identitatea, abandon de familie, incest); 


„7 âVând în vedere că, potrivit art. 174 C.pen., prin comiterea unei infracțiuni se 
1 : 3 à E AR . x ES Sa E A 

nțelege ŞI forma tentată a acesteia, atunci când infracțiunea absorbită rămâne în 
tadiul tentativei incriminate, se va reține comiterea ultrajului sau a ultrajului judiciar 


E TE Amd CI a i 


zii Prev ederea în legea penală a incriminării tentativei trebuie să satisfacă cerințele de previ- 
tatea și ale legii. In această privință prin DCC nr. 458/2017 s-a constatat neconstituționali- 
1Spozīțiilor art. 15 din Legea nr. 78/2000, reținându-se că „deşi legiuitorul a reglementat 
sp iara formei tentate, tocmai prin modul în care este reglementată infracțiunea prevăzută 
intor o apike art, 132 din Legea nr. 78/2000, forma tentată a acestei infracțiuni se identifică 
art. 297 Ga cu infracțiunea consumată de abuz în serviciu, în varianta-tip, prevăzută de 
perspecti «pen. Prin urmare, Curtea apreciază că această situaţie Juridică pune probleme din 
due, lva clarității şi previzibilității legii și implicit a aplicării dispozițiilor de lege criti- 
Ta acest fapt determină imposibilitatea persoanei în cauză de a-și adapta conduita la 
Pția normativă”, 

în formă consumată; acesta este şi motivul pentru care art. 257 C.pen./art. 279 C.pen. 
nu stipulează faptul că tentativa este incriminată la ultraj/ultrajul judiciar; prin 
raportare la infracțiunile absorbite, această ipoteză se referă, în special, la situația în 
care ultrajul/ultrajul judiciar absoarbe vătămarea corporală sau omorul/omorul cali- 
ficat la care tentativa este incriminată; în toate aceste cazuri, trebuie avut în vedere şi 
faptul că, cel puțin, lovirile sau alte violenţe, care absorbite natural în tentativa la 
infracțiunile mai grave, sunt deja consumate; determinarea limitelor de pedeapsă 
pentru ultraj se va face prin majorarea cu o treime, respectiv o jumătate, a limitelor 
de pedeapsă reduse cu jumătate ale infracțiunii tentate absorbite; 


- potrivit art. 33 alin. (2) C.pen., pedeapsa principală pentru tentativă idonee este 
cuprinsă între jumătatea minimului şi jumătatea maximului prevăzute de lege pentru 
infracțiunea consumată, fără ca minimul să fie mai mic decât minimul general al 
pedepsei; în cazul în care pedeapsa prevăzută de lege este detențiunea pe viață, se 
aplică pedeapsa închisorii de la 10 la 20 de ani! (principiul diversificării); 


- nu va opera nici sistemul incriminării limitate sau cel al diversificări în materia 
sancţiunilor ce pot fi aplicate minorilor (durata măsurilor educative privative sau 
neprivative de libertate nu se va reduce la jumătate?), nici în ceea ce priveşte pedep- 
sele complementare sau accesorii (alături de pedeapsa principală stabilită pentru 
tentativă, pot fi aplicate una sau mai multe pedepse complementare, pe o durată de la 
1 la 5 ani, rămânerea faptei în faza tentativei nu produce niciun efect cu privire la 
durata pentru care pot fi aplicate pedepsele complementare, aceasta fiind aceeaşi ca și 
ipoteza în care infracţiunea s-ar fi consumat) ori în materia măsurilor de siguranță; 


- dacă legea prevede pentru sancţionarea unei infracţiuni pedepse alternative (de 
pildă, pedeapsa detenţiunii pe viață sau pedeapsa închisorii de la 15 la 25 de ani, 
pedeapsa închisorii de la 6 luni la trei ani sau amenda, mai întâi, instanța, ţinând 
seama de criteriile generale de individualizare a pedepsei prevăzute de art. 74 C.pen., 


! Aceasta este singura diferență relevantă pe care Codul penal o cuprinde în materia 
incriminării și pedepsirii tentativei față de Codul anterior, în care pedeapsa era de la 10 la 
25 de ani. 

2 În cazul infracțiunilor săvârşite în timpul minorităţii, comiterea unei tentative, iar nu â 
unei infracţiuni consumate va fi avută în vedere la alegerea măsurii educative şi va produce 
efecte numai între limitele prevăzute de lege pentru fiecare măsură educativă, neoperând 0 
reducere a acestor limite. Față de dispozițiile art. 187 C.pen., limitele speciale de pedeapsâ 
prevăzute de lege pentru forma consumată a infracțiuni, iar nu cele reduse pentru forma 
tentată comisă vor fi cele în funcție de care se va stabili dacă se pot aplică măsuri educative 
privative de libertate sau în funcție de care se determină limitele speciale ale măsurilor 
educative privative de libertate [în acest sens, a se vedea şi I.C.C.J., secția penală, decizia 
nr. 55/HP/2015 (www.scj.ro)], efectele deciziei nr. 6/HP/2014 producându-se numai prih 
raportare la interpretarea şi aplicarea art. 6 C.pen., fără a putea fi extinse şi în această materie. 

3 În această privință, în doctrină (F. Streteanu, D. Niţu, op. cit., vol. I, p. 495) s-a arătat că 
„neaplicarea reducerii la jumătate a limitelor prevăzute de lege în cazul măsurilor educative 
sau al pedepselor complementare se explică și prin faptul că respectivele limite constitul€ 
chiar limite generale ale sancţiunilor în cauză, iar stabilirea sancţiunii în afara acestor limite 
nu este posibilă”. 

va trebui să decidă ce tip de pedeapsă intenționează să stabilească în cauză, iar în 
etapa a doua, în raport cu pedeapsa stabilită, să aplice regulile de sancţionare speci- 
fice tentativei; astfel, dacă instanța decide că în ipoteza în care infracțiunea s-ar fi 
consumat ar fi stabilit pedeapsa detențiunii pe viață va reține pentru sancţionarea 
tentativei pedeapsa închisorii de la 10 la 20 de ani; în situaţia în care instanța 
apreciază că ar trebui stabilită pedeapsa închisorii limitele ce vor fi avute în vedere 
sunt cele prevăzute de norma de incriminare reduse la jumătate, în ipoteza în care 
instanța apreciază că ar trebui stabilită pedeapsa amenzii limitele speciale ale 
zilelor-amendă (nu şi suma corespunzătoare unei zile-amendă) prevăzute de lege 
pentru infracțiunea consumată se reduc la jumătate; 


- în ipoteza în care pedeapsa amenzii este aplicată pe lângă pedeapsa închisorii în 
condiţiile art. 61 C.pen. limitele speciale ale zilelor-amendă nu pot fi reduse în ipoteza 
în care acuzaţia penală constă în comiterea unei tentative, aplicarea amenzii pe lângă 
pedeapsa închisorii reprezentând în sine un mijloc de constrângere penală suplimentar, 
care, fără a conduce la majorarea pedepsei închisorii, agravează represiunea penală; 


2 Dacă infracțiunea a cărei executare a rămas în faza tentativei se 
sancţionează cu pedepse alternative, instanța, ţinând seama de criteriile generale 
de individualizare a pedepsei, trebuie să se fixeze mai întâi asupra uneia din 
aceste pedepse, pe care ar fi pronunțat-o în ipoteza în care infracţiunea s-ar fi 
consumat, și apoi, în raport cu pedeapsa asupra căreia s-a fixat, să aplice 
regulile de sancționare specifice tentativei. Pedeapsa alternativă asupra căreia 
instanţa înţelege să se fixeze trebuie indicată în mod expres în conţinutul hotă- 
rârii, pentru a da astfel posibilitatea instanțe: superioare să exercite dreptul său 
de control asupra acelei hotărâri, sub aspectul legalităţii temeiniciei pedepsei 
aplicate (Trib. Suprem, secția penală, decizia nr. 1554/1978, în Repertoriu 
1976-1980, p. 289). 


- în cazul persoanei juridice, limitele speciale ale zilelor-amendă (nu şi suma cores- 
Punzătoare unei zile-amendă) prevăzute de lege pentru infracțiunea consumată [inclusiv 
cele majorate cu o treime, potrivit art. 137 alin. (5) C.pen.] se reduc la jumătate; 


„7 art. 36 alin. (3) C.pen. prevede un caz de excepție de la sistemul incriminării 
limitate sau al diversificării în care tentativa se pedepsește cu pedeapsa prevăzută de 
ege pentru infracțiunea consumată, atunci când fapta rămâne în faza tentativei, dar 
se produce praeterintenţionat rezultatul mai grav prevăzut de lege („infracţiunea 
complexă săvârşită cu intenție depășită, dacă s-a produs numai rezultatul mai grav al 
acțiunii secundare, se sancţionează cu pedeapsa prevăzută de lege pentru infracțiunea 
complexă consumată”); de pildă, tentativa la viol sau la tâlhărie care a avut drept 
urmare praeterintenționată vătămarea corporală a victimei va fi pedepsită cu 
Pedeapsa prevăzută la art. 218 alin. (3) lit.e) C.pen., respectiv art. 234 alin. (3) 

Pen. pentru infracțiunea consumată; 


- tentativa neidonee nu este incriminată. 

$3. Cauze de nepedepsire a tentativei 


- atât în cazul desistării, cât şi în ipoteza împiedicării producerii rezultatului, fapta 
există, constituie infracțiune, însă deşi atrage răspunderea penală nu poate fi aplicată 
o pedeapsă/măsură educativă autorului infracțiunii, 


- desistarea şi împiedicarea producerii rezultatului prevăzute de art. 34 C.pen. 
înlătură posibilitatea aplicării pedepsei/măsurii educative pentru autorul faptei, în 
vreme ce pentru a se stabili dacă instigatorul sau complicele la comiterea faptei bene- 
ficiază de o cauză de nepedepsire se va verifica dacă sunt întrunite condiţiile art. 51 
C.pen., referitoare la împiedicarea săvârșirii infracţiunii. 


3.1. Desistarea 


- este o cauză de nepedepsire a tentativei idonee constând în renunţarea voluntară 
de către autor la continuarea actelor de executare nemijlocite ale infracţiunii 
începute, înainte de terminarea executării acţiunii tipice și de descoperirea faptei!; 


- poate avea loc numai în cazul infracțiunilor (de pericol sau de rezultat) ce pot fi 
săvârșite în forma tentativei întrerupte (N.B.: este necesară efectuarea unuia sau a 
mai multor acte de executare); 


- pentru reținerea desistării, este necesar ca făptuitorul să pună în executare inten- 
ţia de a comite infracțiunea pe care ulterior să o întrerupă benevol; astfel, caracterul 
voluntar al desistării presupune că, fără a exista un eveniment exterior care să neutra- 
lizeze activitatea făptuitorului, acesta decide, din indiferent ce motiv, să nu continue 
actele de executare (de pildă, nu se va reţine caracterul voluntar al desistării dacă 
făptuitorul renunţă la continuarea realizării actelor de executare specifice furtului în 
momentul constatării aparinţei unei patrule a poliţiei, ori a declanşării sistemului de 
alarmă, sau din cauza imposibilității folosirii cheii mincinoase, ori în condiţiile în care 
este surprins în flagrant de proprietarul apartamentului pe care dorea să îl spargă); 


- desistarea poate consta fie într-o omisiune (în cazul infracțiunilor comisive), fie 
într-o comisiune (în cazul infracţiunilor omisive improprii) prin care o persoană 
reintră în sfera legalităţii fără a fi pedepsit; 

- caracterul voluntar al desistării nu va exista în cazul în care făptuitorul a renun- 
tat la activitatea infracţională sub imperiul unei constrângeri (fizice sau morale) ori 
din cauza vreunui alt eveniment exterior voinţei sale; 


- nu prezintă importanță mobilul ce a condus la desistare (de pildă, teama, remuș- 
carea, mila etc.); 


- în cazul în care făptuitorul constată că fapta a fost descoperită, nu se vor mal 
produce efectele cauzei de nepedepsire a desistării, aceasta pierzându-și caracterul 
voluntar, prin descoperirea faptei se înţelege cunoaşterea acesteia de către alte 


! Această condiţie nu era prevăzută explicit în Codul penal din 1969, fiind însă analizată În 
doctrină pe tărâmul caracterului voluntar al desistării. 

persoane, de persoana al cărei patrimoniu a fost prejudiciat sau de către autorități, 
chiar şi în situaţia în care autorul rămâne necunoscut; 


- este necesar ca urmarea socialmente periculoasă să nu se producă după desis- 
tare, din cauza actelor efectuate de făptuitor; 


- în cazul în care actele de executare au fost deja efectuate, desistarea nu mai este 
posibilă, putând eventual interveni cauza de nepedepsire a împiedicării producerii 
rezultatului; 


- nu este posibilă desistarea în cazul tentativei perfecte, întrucât, în această 
ipoteză, punerea în executare a intenţiei de a comite infracțiunea nu mai poate fi 
întreruptă; 

- nu este necesar ca desistarea să aibă caracter definitiv, gândul criminal putând 
rămâne în mintea făptuitorului, care poate aprecia că în viitor ar avea mai multe şanse 
să comită infracţiunea?; 

- fapta rămâne tentativă la infracțiune, dar nu se mai pedepseşte; 


- nu se va putea reține existența desistării în situația în care autorul a amânat 
continuarea actelor de executare sau a renunţat la efectuarea actelor de executare, 
însărcinând însă pe o altă persoană să le continue, respectiv dacă nu a mai putut 
continua actele de executare (deşi ar fi dorit), față de împrejurările concrete de fapt 
sau de mijloacele de care dispunea, ori ca urmare a intervenţiei unei cauze externe ce 
l-a constrâns să renunțe sau din cauza existenţei unor riscuri ridicate pe care nu a 
dorit să şi le asume; 


- restituirea bunului sustras, realizată chiar la scurt timp după momentul împo- 
sedării nu conduce la reținerea desistării, întrucât fapta de furt/furt calificat/tâlhărie 
este deja consumată, iar nu rămasă în faza tentativei; 


- complicele nu poate beneficia de cauza de nepedepsire a desistării chiar dacă 
renunţă voluntar la continuarea actelor de ajutorare sau înlesnire a comiterii faptei 
inainte de terminarea executării actelor de executare nemijlocite de autor și de 
descoperirea faptei, în cazul în care autorul realizează o tentativă pedepsibilă ori o 
faptă consumată (de pildă, va răspunde penal complicele concomitent al spărgăto- 
rului unei locuinţe dacă în timp ce infractorul se afla în imobil pentru a sustrage 
bunuri, decide voluntar să renunţe la asigurarea pazei ori a transportului ulterior al 

oțului şi să plece acasă); 


Er Dra a a a, 


' În doctrină (F. Streteanu, D. Niţu, op. cit., vol. I, p. 501-502) a fost nuanțată categoria 
Persoanelor care pot exclude desistarea apreciindu-se ca ar fi totuşi posibilă reținerea desistării și 
m Ipoteza în care: a) între autor şi terţul care descoperă fapta există o relaţie foarte apropiată 
(rudenie, prietenie), astfel încât autorul este sigur că nu va fi denunțat de către acesta din urmă; 

d a fost descoperită de persoane care nu sunt susceptibile de ao denunța (copii de vârstă 
Ea mică, alienați mintal) sau atunci când cel care descoperă comiterea faptei îl încurajează să 
= nue (devenind astfel complice intelectual); c) autorul nu știe că a fost descoperit. 

3 R sens contrar, C. Bulai, B. Bulai, op. cit., p- 446; G. Antoniu, Tentativa, op. cit., p- 251. i 
să Se privința participanților la comiterea faptei care au calitatea de complici sau instigatori 
săvây Putea reține numai cauza de nepedepsire prevăzută de art. 51. C.pen., împiedicarea 

Srii infracţiunii. 

- în cazul comiterii faptei în coautorat (formă a participaţiei penale) este necesar 
ca toți coautorii să se fi desistat; dacă numai unul dintre coautori s-a desistat, doar 
acesta va beneficia de cauza de nepedepsire; 


- va profita de cauza de nepedepsire autorul care s-a desistat, nu şi complicii sau 
instigatorii la infracțiune, cauza de nepedepsire având caracter personal, pentru a 
beneficia de cauza de impunitate, complicele sau instigatorul trebuie să împiedice 
consumarea infracțiunii în condiţiile art. 51 C.pen.!; 


- dacă actele îndeplinite până în momentul desistării constituie o altă infracțiune, 
se aplică pedeapsa numai pentru acea infracţiune (acte de executare calificate). 


% Desistarea nu există decât dacă renunţarea autorului se referă la fapta 
a cărei executare se află în curs, nefiind consumată, și are ca efect oprirea 
săvârșirii acesteia, în măsura în care este voluntară, nesilită şi se produce mai 
înainte de descoperirea faptei (C.S.J., secția penală, decizia nr. 2302/1998, în 
R.D.P. nr. 2/2000, p. 155). 


% În ceea ce priveşte celelalte 3 infracţiuni reţinute în sarcina inculpa- 
tului — tentativă la furt calificat — pentru a se reţine că făptuitorul a pus în execu- 
tare hotărârea de a săvârşi o infracţiune, este necesar ca actele sale să cores- 
pundă tipicităţii obiective prevăzute de lege sau să fie intim legate de activităţile 
interzise de norma de incriminare, evidențiind fără echivoc rezoluţia infracţio- 
nală. Deşi autorul nu a săvârşit acte materiale care să se circumscrie activităţii de 
deposedare sau imposedare, ca acte materiale specifice infracţiunii de furt, totuşi 
probatoriul administrat pentru dovedirea adoptării rezoluţiei infracţionale şi 
actele materiale săvârşite în concret în vederea pătrunderii în boxele persoanelor 
vătămate (faptul că avea asupra sa instrumente necesare pătrunderii prin efracţie 
— levier, şurubelniţă — faptul că a tăiat lacătele celor 3 boxe) constituie acţiuni 
anterioare, legate nemijlocit de modul de săvârşire a elementului material şi 
angajate în mod neechivoc în sensul săvârşirii faptei. Din ansamblul probator, 
rezultă nu numai că inculpatul a luat hotărârea de a sustrage bunuri, ci şi faptul 
că a pătruns în boxe distrugând lacătele şi a pătruns efectiv în cele 3 boxe. Prin 
urmare, activitatea infracţională a inculpatului a depăşit sfera actelor prepara- 
torii, ea conturând din punct de vedere obiectiv punerea în executare de către 
inculpat a hotărârii de a sustrage bunuri, aflându-ne, aşadar, în prezenţa tenta- 
tivei la infracțiunea de furt calificat. În cauză nu poate fi reţinută o desistare din 
partea autorului infracțiunii, întrucât desistarea presupune o acţiune de renunțare 
voluntară de către făptuitor la continuare actelor de executare a infracţiunii 
începute, înainte de terminarea executării acţiunii tipice. Faptul că inculpatul nu 
a sustras niciun bun a fost determinat de faptul că nu a găsit nimic în cele 3 boxe 
ale persoanelor vătămate. Mai mult, simplul fapt că inculpatul nu a luat niciun 
bun din cele 3 boxe nu atrage decât incidenţa formei tentate a infracţiunii, 
neputând fi asimilată unei desistări (Jud. Brașov, secţia penală, sentința 
nr. 1712 din 6 octombrie 2015, www.sintact.ro). 


! Codul penal a reglementat în art. 51 împiedicarea săvârșirii infracţiunii de către parti- 
cipant. 

a, Pentru a beneficia de efectele desistării este necesar să fie îndeplinite 
două condiţii, şi anume: pe de o parte, atitudinea inculpatului să fie suficientă 
prin ea însăşi, fără concursul unor cauze exterioare, pentru a zădărnici consu- 
marea infracțiunii, iar, pe de altă parte, inculpatul să fie convins că desistarea sa 
constituie unicul factor care împiedică desăvârşirea executării. Aceste condiții 
nu sunt îndeplinite în cazul în care, pe de o parte, inculpatul a părăsit incinta 
magaziei aparținând părții vătămate fără a lua bunurile, pentru motivul că a fost 
văzut de un martor, și pe de altă parte, chiar dacă a renunţat în cele din urmă la 
bunurile sustrase şi partea vătămată nu a fost prejudiciată prin luarea acestora, 
lipsa unei pagube nu se datorează voinţei inculpatului, ci împrejurărilor că acesta 
nu a găsit în magazia în care a intrat bani sau alte bunuri ușor valorificabile și că 
a fost văzut de către martora menționată (C.A. Cluj, secția penală, decizia 
nr. 55/2007, www.legalis.ro). 


a, Nu se poate vorbi de desistare în cazul inculpatului care și-a dat seama 
că a fost văzut în momentul în care introducea o cantitate de otravă în paharul cu 
băutură al unei alte persoane și, de teamă să nu fie surprins, a răsturnat paharul 
cu otravă, curmând astfel executarea începută. În acest caz autorul nu a pus 
capăt executării în mod voluntar, ci datorită unui factor extern, constând în 
descoperirea faptei (Trib. Suprem, secția penală, decizia nr. 1964/1965, în 
CP comentat 2, p. 156). 


Apărările inculpatului potrivit cărora în cauză ar fi vorba despre o 
tentativă imperfectă sunt vădit nefondate, actele dosarului demonstrând fără 
echivoc existenţa infracţiunii consumate de tâlhărie, atâta timp cât după acţiunea 
de sustragere prin violenţă a bunurilor inculpatul s-a îndepărtat în fugă de 
persoana vătămată, nefiind relevantă sub aspectul întrunirii elementelor de 
tipicitate, conduita inculpatului de a se răzgândi şi a înapoia bunul. Se reţine din 
probele de la dosar că bunul a ieşit din sfera de posesie a proprietarului în urma 
exercitării actelor de violenţă şi a reintrat în posesia sa doar după o anumită 
perioadă de timp, împrejurări ce nu pot circumscrie conduita inculpatului unei 
desistări în accepţia legii. Este lipsită de relevanţă juridică împrejurarea 
evidenţiată de către inculpat în apărare, potrivit căreia acesta a reacţionat pozitiv 
la îndemnul coinculpatului care i-a atras atenţia să remită bunul, întrucât ar putea 
săvârşi o tâlhărie, atitudine ce redefineşte poziţia subiectivă a inculpatului 
apelant (C.A. Alba lulia, secţia penală, decizia nr. 1013 din 16 noiembrie 2017, 
Wwww.Sintact.ro). 


3.2. Împiedicarea producerii rezultatului 


i ~ este o cauză de nepedepsire a tentativei idonee, ce produce efecte în următoarele 
0uă ipoteze: 


a) împiedicarea voluntară şi eficientă de către autor a producerii urmării social- 
sta Periculoase a faptei prevăzute de norma de incriminare (care altfel s-ar fi 

dus), după executarea în întregime a activității infracționale şi înainte de desco- 
Perirea faptei (împiedicarea personală a producerii rezultatului); 

b) încunoştinţarea voluntară a autorităţilor de către autor, după executarea în 
întregime a activităţii infracționale și înainte de descoperirea faptei, astfel încât 
consumarea să poată fi împiedicată (împiedicarea producerii rezultatului prin 
încunoșştințarea autorităților); această a doua ipoteză de împiedicare a producerii 
rezultatului a fost introdusă de Codul penal pentru situaţiile în care autorul nu ar 
putea împiedica singur sau eficient producerea rezultatului; pentru reținerea acestei 
cauze de nepedepsire, nu este suficientă simpla încunoştințare în timp util a autorită- 
ților, fiind necesar ca împiedicarea eficientă a rezultatului să se fi produs ca urmare 
a intervenţiei acestora; nu este incidentă cauza de nepedepsire dacă făptuitorul încu- 
noștințează autoritățile, însă acestea nu intervin în timp util pentru ca să fie împie- 
dicată producerea rezultatului. 


- în doctrină! s-a arătat că împiedicarea producerii rezultatului nu trebuie confun- 
dată cu înlăturarea rezultatului sau a consecințelor infracţiunii, aceasta din urmă 
situându-se în timp după consumarea faptei şi având natura unei circumstanțe 
atenuante care poate fi reţinută în procesul de individualizare a regimului sancționator; 


- împiedicarea producerii rezultatului se poate realiza numai printr-o acțiune 
(licită sau ilicită), nu și printr-o omisiune; 
- caracterul voluntar al împiedicării producerii rezultatului nu va exista în cazul 


în care acțiunea făptuitorului a fost realizată sub imperiul unei constrângeri (fizice 
sau morale) ori din cauza vreunui alt eveniment exterior voinței sale; 


- nu prezintă importanță mobilul ce a condus la împiedicarea producerii rezul- 
tatului (de pildă, teama, remușcarea, mila etc.) şi nici dacă, la momentul încunoştin- 
țării autorităţii, făptuitorul s-a autodenunţat,; 

- în cazul în care făptuitorul constată că fapta a fost descoperită, nu se vor mai 
produce efectele cauzei de nepedepsire, aceasta pierzându-și caracterul voluntar; prin 
descoperirea faptei se înţelege cunoaşterea acesteia de către alte persoane, de per- 
soana al cărei patrimoniu a fost prejudiciat sau de către autorități, chiar şi în situaţia 
în care autorul rămâne necunoscut; 


- este necesar ca urmarea socialmente periculoasă să nu se producă din cauza 
actelor efectuate de făptuitor, întrucât împiedicarea producerii rezultatului (personală 
sau prin încunoştinţarea autorităților) trebuie să fie eficientă, efectivă; faţă de această 
cerinţă, restituirea bunului sustras sau delapidat, care are loc după momentul consu- 
mării infracţiunii nu echivalează cu o împiedicare a producerii rezultatului, dar poate 
fi valorificată cu titlul de circumstanţă atenuantă; 


- caracterul efectiv al împiedicării nu impune, însă, ca acţiunea autorului să fi fost 
singura cauză a împiedicării rezultatului?; 


- poate avea loc numai în cazul infracţiunilor de rezultat susceptibile de a fi 
săvârșite în forma tentativei perfecte (producerea rezultatului trebuie să fie întot- 
deauna ulterioară realizării actelor de executare ale infracţiunii), nefiind posibilă la 
infracțiunile de pericol; ca excepţie, pot exista infracţiuni de rezultat care nu sunt 


! F. Streteanu, D. Niţu, op. cit., vol. I, p. 506. 
2 Idem, p. 507. 

susceptibile de tentativă perfectă (de pildă, furtul sau agresiunea sexuală), ceea ce 
conduce la concluzia că împiedicarea producerii rezultatului nu este posibilă în cazul 
acestora, singura cauză de nepedepsire care ar putea fi incidentă fiind desistarea; 


- dacă are loc împiedicarea efectivă a producerii rezultatului în condiţiile prevă- 
zute de art. 34 alin. (1) teza a Il-a C.pen., fapta rămâne tentativă la infracțiune, dar 
nu se mai pedepsește/nu pot fi aplicate măsuri educative, în situația în care făp- 
tuitorul, deşi a încercat să împiedice producerea rezultatului, nu a reuşit, sau atunci 
când, deşi făptuitorul informează în timp util autorităţile, acestea nu reuşesc să inter- 
vină eficient pentru împiedicarea producerii rezultatului, se va reține comiterea unei 
infracțiuni consumate/epuizate, însă la individualizarea pedepsei instanţa va putea 
reţine incidenţa circumstanței atenuante judiciare a eforturilor depuse pentru înlă- 
turarea consecințelor infracțiunii prevăzute de art. 75 alin. (2) lit. a) C.pen.; 


- în cazul comiterii faptei în coautorat (formă a participaţiei penale) este necesar 
ca toți coautorii să fi împiedicat producerea rezultatului înainte de descoperirea 
faptei, dacă numai unul dintre coautori a împiedicat producerea rezultatului, numai 
acesta va beneficia de cauza de nepedepsire; 


- va profita de cauza de nepedepsire autorul care a împiedicat producerea rezul- 
tatului, nu şi complicii sau instigatorii la infracțiune, cauza de nepedepsire având 
caracter personal; pentru a beneficia ca cauza de impunitate, complicele sau instiga- 
torul trebuie să împiedice săvârşirea infracțiunii, în condiţiile art. 51 C.pen.!; 

- dacă actele îndeplinite până în momentul împiedicării producerii rezultatului consti- 
tuie infracțiune, se aplică pedeapsa numai pentru acea infracţiune (acte de executare 
calificate); de exemplu, făptuitorul aplică victimei o lovitură cu un cuțit într-o zonă vitală 
în scopul suprimării vieţii acesteia, iar apoi, în mod voluntar, ia măsuri de acordare a 
primului ajutor acesteia: duce victima la spital unde este salvată; autorul nu va putea fi 
pedepsit pentru tentativă la infracțiunea de omor, pentru că a împiedicat producerea 
rezultatului, dar va putea fi tras la răspundere penală pentru o infracţiune contra 
integrității corporale sau a sănătății (de pildă, pentru vătămare corporală). 


Pentru ca împiedicarea producerii rezultatului să constituie o cauză de 
nepedepsire se cer îndeplinite următoarele condiţii: a) făptuitorul să fi executat 
în întregime acţiunea ce reprezintă elementul material al laturii obiective a 
infracţiunii; b) făptuitorul, după executarea faptei, să împiedice producerea 
rezultăâtului; c) împiedicarea producerii rezultatului să fie făcută de făptuitor din 
proprie iniţiativă, de bunăvoie; d) împiedicarea producerii rezultatului să aibă 
loc mai înainte de descoperirea faptei. Condiţia priveşte deopotrivă descoperirea 
faptei de organele de urmărire penală, ca şi de către orice persoană, cu men- 
ţiunea că, în cazul infracţiunilor contra patrimoniului, fapta se consideră desco- 
perită şi atunci când victima a luat cunoştinţă de săvârşirea infracţiunii. În speţă 
instanţa de fond a reţinut însă că nu sunt întrunite condiţiile de mai sus, deoa- 
rece nu inculpaţii M.L., C.V. şi M.D. (sau ceilalți membri ai grupării infracţio- 
nale) au fost cei care au împiedicat producerea rezultatului păgubitor în dauna 

ea ea dai e) 

' Ibidem, 

SC D. SA, ci chiar reprezentanţii societăţii de leasing care, având anumite suspi- 
ciuni cu privire la documentele depuse în scopul obţinerii finanţării, în regim 
leasing, a utilajelor agricole ce proveneau de la SC T.C. SRL, au refuzat să 
execute contractul, astfel încât urmarea socialmente periculoasă nu s-a mai 
produs. În acest context, solicitarea şi obţinerea rezoluţiunii contractului de 
leasing financiar la data de 10.09.2010 nu reprezintă altceva decât încercarea 
membrilor grupării infracţionale de a recupera suma de bani plătită cu titlu de 
avans pentru acordarea finanţării, conştienţi fiind de faptul că încercarea de 
inducere în eroare a SC D. SA a dat greş, iar rezultatul dorit nu se va mai pro- 
duce (independent de voinţa lor), acţiunile inculpaţilor sub acest aspect nefiind 
producătoare de consecinţe juridice în sensul art. 34 C.pen. (Trib. București, 
secția I penală, sentinţa nr. 1942 din 9 iulie 2014, www.sintact.ro). 


Ad 
CR Curtea evidenţiază că, tentativa, ca formă a infracţiunii, se caracteri- 
zează prin aceea că întotdeauna rezultatul nu se va produce, fie datorită întreru- 
perii actului de executare, fie datorită altor împrejurări, când actul de executare a 
fost efectuat în întregime. În cazul infracţiunii de înşelăciune comisă de incul- 
patul V.A., acţiunea ce constituie elementul material al laturii obiective, 
respectiv inducerea în eroare a unităţii bancare prin depunerea unei documentaţii 
ce conţinea înscrisuri falsificate, s-a realizat integral, însă pentru consumarea 
infracţiunii era necesară şi producerea unei pagube care nu s-a produs pentru că 
inculpatul nu a retras suma de bani în discuţie de pe cardul primit. În aceste 
condiţii, în mod corect instanţa de fond a reţinut că pentru cel de-al doilea act 
material comis de inculpat, infracţiunea de înşelăciune a rămas în forma tentată. 
Este de subliniat, de asemenea, că forma tentativei despre care vorbim în speţă, 
este cea perfectă având în vedere că executarea a fost dusă până la capăt, în 
sensul că unitatea bancară a fost indusă în eroare prin validarea adeverinţelor de 
salariu falsificate şi acordarea descoperitului autorizat de cont, dar rezultatul nu 
s-a produs, respectiv o pagubă în patrimoniul băncii. Desistarea este o cauză de 
nepedepsire a tentativei constând în renunţarea voluntară de către făptuitor la 
continuarea actelor de executare a infracţiunii începute, înainte de terminarea 
executării acţiunii tipice şi de descoperirea faptei. Aşadar, poate avea loc numai 
în cazul infracţiunilor ce pot fi săvârşite în forma tentativei întrerupte, ceea ce nu 
este în cazul în speța de față aşa cum mai sus s-a argumentat. Pentru reținerea 
desistării, este necesar ca făptuitorul să pună în executare intenţia de a comite 
infracţiunea, pe care ulterior să o întrerupă benevol, împrejurare care însă nu s-a 
întâmplat în cazul inculpatului. Inculpatul V.A. nu a întrerupt executarea, acesta 
doar nu a valorificat creditul acordat prin inducerea în eroare a băncii, conduită 
care nu poate fi asimilată nici măcar cauzei de nepedepsire a împiedicării pro- 
ducerii rezultatului, pentru acest beneficiu fiind necesară o împiedicare volun- 
tară şi eficientă de către autor a producerii urmării socialmente periculoase a 
faptei înainte de descoperirea acesteia. În concret, împiedicarea producerii 
rezultatului se poate realiza numai printr-o acţiune şi nu printr-o omisiune, aşa 
cum a fost în cazul inculpatul care a optat, din motive necunoscute, să nu mai 
retragă suma de 5000 lei de pe cardul primit de la banca. Concluzionând, Curtea 
constată că în situaţia inculpatului nu se putea reţine nicio cauză de nepedepsire 
a tentativei care să se reflecte ulterior în individualizarea cuantumului pedepsei 

şi în mod legal şi temeinic a procedat instanţa de fond când l-a condamnat pe 
acesta la pedeapsa închisorii de 1 ani şi 6 luni, date fiind şi circumstanțele reale 
de comiterea ale faptei (C.A. București, secția penală, decizia nr. 1540 din 
15 noiembrie 2018, www.sintact.ro). 


- Secţiunea a 3-a. Infracţiunea fapt consumat € 


- consumarea infracțiunii este momentul în care fapta concretă corespunde mode- 
lului-tip abstract din norma de incriminare (momentul întrunirii elementelor consti- 
tutive ale unei infracțiuni); 


- în cazul infracțiunilor de rezultat, consumarea are loc în momentul producerii 
rezultatului prevăzut de lege (de pildă, în cazul infracțiunii de înşelăciune consu- 
marea intervine în momentul producerii prejudiciului); 


- la infracțiunile de pericol abstract, consumarea se produce în momentul săvâr- 
şirii acţiunii sau inacțiunii infracționale prevăzute de lege (de pildă, în cazul mărturiei 
mincinoase consumarea se produce în momentul în care este semnată declaraţia în 
care au fost relatate fapte nereale); 


- în cazul infracțiunilor de pericol concret, consumarea se realizează în momentul 
producerii efective a stării de pericol (de exemplu, în cazul atentatului care pune în 
pericol securitatea națională fapta se consumă în momentul în care fapta pune efectiv 
în pericol securitatea națională); 


- stabilirea momentului consumării infracţiunii este relevant pentru a determina: 
legea aplicabilă (de pildă, în caz de succesiune în timp a legilor penale), momentul de 
inceput al termenului de prescripţie a răspunderii penale etc. 


*% Inculpatul a luat perechea de adidaşi din spatele casei, a mers ulterior 
până în faţa casei unde a fost surprins căutând în tomberonul de gunoi. În acest 
moment, inculpatul a abandonat perechea de adidaşi şi a sărit gardul. Cu alte 
cuvinte, deposedarea a avut loc în spatele casei, existând un interval de timp în 
care inculpatul s-a împosedat cu bunul, abandonarea acestuia fiind ulterioară 
luării bunului, respectiv ulterioară consumării infracţiunii. Astfel, în dreptul 
penal român, în ciuda formulării mai multor teorii cu privire la momentul consu- 
mării infracţiunii de furt (aprehensiunii, amoţiunii, ilaţiunii), teoria apropriaţiunii 
este aceea unanim acceptată de doctrina şi practica judiciară. Astfel, bunul 


trebuie să fi trecut în posesia (stăpânirea de fapt) a inculpatului, indiferent cât 
a E a N A S 


f Infracțiunea de furt se consumă în momentul în care se produce împosedarea făptuito- 
a dif reni de durata stăpânirii bunului (teoria apropriațiunii) sau în momentul folosirii 
i Paa sustras; în acest sens, în doctrină (G. Fiandaca, E. Musco, op. cit., vol. II, p. 75) s- 

t că momentul consumării coincide cu cel al împosedării când, după sustragerea 
Hena fäptuitorul poate dispune autonom de el, scoţându-l din sfera de supraveghere a 
retinere, Restituirea sau abandonarea bunului ulterior consumării furtului nu conduce la 

a formei tentate a infracțiunii. 

durează această posesie. Consumarea furtului implică deci schimbarea situației 
de fapt, adică deposedarea subiectului pasiv prin sustragerea bunului din sfera 
stăpânirii sale şi consecutiva intrare a acelui bun în posesia (detenţia) făptuito- 
rului, deci o luare în stăpânire de fapt (apropriaţiune), în scopul însuşirii pe 
nedrept. Aplicând această teorie la speța dată, deposedarea reprezintă ieşirea 
bunului din posesia făptuitorului, aspect ce a avut loc în momentul în care incul- 
patul a luat bunul (adidaşii) din spatele casei, respectiv din locul unde fuseseră 
lăsaţi la uscat. De esenţa posesiei este faptul că bunul se află la dispoziţia 
titularului posesiei. Când bunul a intrat în sfera de dispoziţie a inculpatului, s-a 
realizat deposedarea şi împosedarea pe criteriul puterii de dispoziţie în raport de 
bunul mobil respectiv. Faptul că adidaşii au fost abandonaţi ulterior deposedării 
Şi împosedării nu are relevanţă prin raportare la consumarea infracțiunii. Infrac- 
țiunea de furt calificat s-a consumat anterior momentului abandonării bunului la 
vederea persoanei vătămate (Jud. Sectorului 5 București, sentința penală 
nr. 1626 din 30 mai 2018, în A. lugan, C.pen. adnotat). 


“% Fapta inculpatului care, într-o noapte, după ce a pătruns prin efracţie 
în magazinul unei societăți comerciale, a luat din casa de marcat o sumă de bani 
pe care a ascuns-o în buzunarul pantalonilor și în slip, fiind surprins de organele 
de poliţie înainte de a părăsi magazinul, constituie infracțiune consumată de furt 
calificat, și nu o tentativă a acestei infracțiuni. Este irelevant pentru reținerea 
infracțiunii consumate faptul că la momentul surprinderii sale de organele de 
poliţie se găsea încă în interiorul magazinului, deoarece infracțiunea se consu- 
mase anterior acelui moment prin luarea banilor din casa de marcat și ascun- 
derea lor în haine (C.A. București, secția a II-a penală, decizia nr. 767/1997, în 
V. Papadopol, Curtea de Apel București, Culegere de practică judiciară penală 
1997, Ed. Holding Reporter, 1998, p. 140). 


E Inculpaţii se aflau încarceraţi în Penitenciarul Tg. Mureş, în camera de 
infirmerie. În jurul orelor 3:45, după o înţelegere prealabilă, cei patru inculpaţi 
au demontat geamul ferestrei, au îndoit gratiile exterioare şi au ieşit din cameră 
în curtea interioară a sectorului de detenţie respectiv. De acolo au escaladat 
gardul din plasă sudată al curţii de plimbare, au urcat pasarela metalică, după 
care s-au suit pe acoperişul penitenciarului cu intenţia de a escalada un copac 
pentru a părăsi incinta penitenciarului. După ce s-a sesizat lipsa inculpaţilor din 
camera pe care o părăsiseră, au fost observați de către gardieni. Cei patru incul- 
paţi au coborât de pe acoperiş după ce au purtat o discuţie cu comandantul 
penitenciarului. Faptele inculpaţilor întrunesc elementele constitutive ale infrac- 
ţiunii de tentativă la evadare şi nu ale infracţiunii de evadare, aceasta pentru că 
inculpaţii nu au părăsit incinta penitenciarului, fiind surprinși pe acoperișul 
clădirii acestuia atunci când se gândeau să escaladeze un copac pentru a cobori 
în stradă, acolo unde s-ar fi găsit în starea ilegală de libertate. Nu se poate consi- 
dera că poziționarea inculpaţilor pe acoperişul penitenciarului ar fi oferit 
acestora o stare ilegală de libertate, atâta vreme cât inculpaţii se găseau sub 
controlul gardienilor, nereuşind să iasă de sub supravegherea acestora pentru a 
se găsi în stare de libertate în afara perimetrului penitenciarului. Prin urmare, 
încadrarea juridică corectă este cea de tentativă la evadare (C.A. Târgu Mureș, 
secția penală, decizia nr. 143 din 3 martie 2016, www.sintact.ro). 

Secţiunea a 4-a. Infracţiunea fapt epuizat 


- epuizarea infracțiunii! este momentul plasat în timp după consumarea infrac- 
ţiunii când, din cauza continuării activităţii infracționale ori augmentării rezultatului, se 
produc ultimele urmări ale infracțiunii; 


- momentul consumării infracțiunii coincide de regulă cu momentul epuizării, cu 
excepția infracțiunilor continue, continuate, de obicei sau progresive (infracțiuni cu 
durată de consumare); 


- infracțiunea continuată presupune săvârşirea de către aceeași persoană a două sau 
mai multe acțiuni sau inacțiuni care prezintă, fiecare în parte, conținutul aceleiași 
infracțiuni, la diferite intervale de timp, în realizarea aceleiași rezoluţii infracționale (de 
pildă, sustragerea de bunuri din mai multe magazine, aparținând aceleiași societăți, în 
baza aceleiaşi rezoluţii infracționale, într-un interval de o săptămână; infracțiunea se va 
epuiza la momentul săvârșirii ultimului act din cadrul activității in fracționale; 


- infracţiunea continuă se caracterizează prin aceea că executarea sa se prelun- 
geşte în timp, după momentul consumării, până la intervenția unei noi manifestări 
contrare de voință, care reprezintă și momentul epuizării acesteia; 


- infracțiunea de obicei este infracțiunea al cărei element material se realizează 
prin repetarea faptei prevăzute de norma de incriminare de un număr suficient de ori 
încât să indice obişnuința persoanei în a o săvârşi; consumarea infracțiunii de obicei 
se realizează în momentul în care într-un anumit interval de timp se realizează un 
număr suficient de acte de executare identice sau similare care să conducă, dincolo 
de orice dubiu rezonabil, la concluzia existenţei unui obicei, a unei deprinderi. Epui- 
zarea infracțiunii se produce la terminarea întregii activități infracţionale; 


- infracțiunea progresivă este acea infracțiune a cărei urmare imediată se agravează, 
fie prin augmentarea urmării inițiale, fie prin producerea şi a altor urmări (de pildă, 
tâlhăria care a avut ca urmarea vătămarea corporală), în absența vreunui nou act al 
făptuitorului; există aşadar un moment al consumării (cel al producerii rezultatului inițial 
al infracțiunii de bază) şi un moment al epuizării (cel al producerii urmării mai grave); 


- în cazul infracțiunilor cu durată de consumare, în principiu, în funcţie de 
momentul epuizării se va determina aplicarea legii penale în timp, a legii de grațiere 
ete.; ca excepție, în ipoteza infracţiunii progresive, în cazul succesiunii legilor penale 
în timp, legea aplicabilă este cea de la momentul comiterii acţiunii/inacţiunii infrac- 
tionale (momentul consumării infracțiunii), iar nu cea de la momentul producerii 
rezultatului (epuizării infracțiunii). 


> În cazul în care în timpul duratei unei infracțiuni continue se adoptă 
mai multe legi penale, fapta se încadrează potrivit legii în vigoare la data când 
activitatea infracțională s-a încheiat, iar nu potrivit legii sub imperiul căreia a 
început şi a durat o perioadă de timp (.C.CJ, secția penală, decizia 
nr. 2570/2005, www.legalis.ro). 


mee 


' Epuizarea infracțiunii face parte din stadiul infracțiunii fapt consumat. Pentru motive 


di 
idactice, am preferat tratarea acesteia într-o secțiune separată. 


Capitolul IV 
Unitatea de infracţiune 


ES După izvorul ei, unitatea de infracțiune este de două feluri: naturală 
(infracțiunea simplă, infracțiunea continuă, infracţiunea deviată) şi 
legală (infracțiunea continuată, infracțiunea complexă, infracțiunea progresivă, 
infracțiunea de obicei). 
În cuprinsul acestui capitol se vor analiza cazurile şi condiţiile în care se poate 
reține existența unei unități de infracțiune, formele de participaţie la aceasta, 
latura obiectivă şi subiectivă a acesteia, modalitatea de consumare/epuizare, 
precum şi cazurile în care este posibilă tentativa. 


Totodată, va fi realizată distincţia dintre ipotezele în care se poate reţine o 
singură acţiune infracţională şi mai multe acte de executare de cele în care sunt 
comise mai multe acțiuni infracționale prin unul sau mai multe acte de execu- 
tare, ce diferenţiază unitatea naturală de infracțiune de cea legală sau de con- 
cursul de infracțiuni. 


Deopotrivă, vor fi studiate modalităţile în care cele două forme de unitate de 
infracțiune pot coexista cu privire la aceleași faptă (de exemplu, infracțiunea 
continuă progresivă) sau în care se pot reţine mai multe forme ale aceleaşi 
unități de infracțiune cu privire la aceleaşi acțiuni infracţionale (de pildă, 
infracțiunea complexă continuată sau infracțiunea complexă progresivă). 


Secţiunea 1. Unitatea naturală 


- unitatea de infracțiune este naturală când activitatea infracțională este prin natura 
sa unică, indiferent de numărul de acte materiale eterogene sau omogene efectuate 
pentru realizarea ei (infracțiunea simplă, infracțiunea continuă, infracțiunea deviată); 

- unitatea naturală de infracţiune poate consta fie în infracțiuni instantanee 
(infracţiunea simplă sau infracţiunea deviată), fie în infracţiuni cu durată de consumare 
(infracţiunea continuă)!. 


l În aceleaşi sens, a se vedea MI. Mărculescu-Michinici, M. Dunea, op. cit., p. 700. 

§1. Infracţiunea simplă 


- presupune existența unei singure acțiuni sau inacțiuni, a unei singure urmări 
imediate şi rezoluţii infracţionale, unui singur subiect activ şi a unui singur obiect 
juridic (de exemplu, aplicarea unei lovituri în urma căreia victima decedează); 


- infracţiunea simplă poate fi o infracţiune în formă de bază sau o variantă 
agravată ori atenuată a infracţiunii [de pildă, vătămarea corporală în forma de bază 
(comisă cu intenţie indirectă) sau în varianta agravată (săvârşită cu intenţie directă) 
poate îmbrăcă forma infracţiunii simple atunci când prin acţiunea unică de tăiere a 
feţei victimei se produce instantaneu un prejudiciu estetic grav şi permanent)]; 


- infracţiunea simplă poate fi comisă atât de o persoană fizică (minoră sau 
majoră), cât şi de o persoană juridică; participaţia penală este, în principiu, posibilă la 
toate infracțiunile simple; ca excepție, există însă şi infracţiuni simple la care nu este 
posibil coautoratul (de exemplu, mărturia mincinoasă), ori la care instigarea şi 
complicitatea morală sub absorbite în autorat (de pildă, nedenunţarea); 

- dacă prin acțiunea unică se aduce atingere vieţii, integrităţii corporale sau sănă- 
tăţii mai multor persoane, pluralitatea de subiecţi pasivi va determina o pluralitate de 
infracțiuni (de exemplu, două infracţiuni concurente de vătămare corporală) sau o 
formă de unitate legală (de pildă, complexitatea legală în ipoteza uciderii cu intenţie 
sau din culpă a mai multor victime), iar nu reținerea unei infracțiuni simple (unitatea 
naturală); în situaţia în care prin acţiunea unică sunt afectate mai multe patrimonii, nu 
este exclusă reținerea unității naturale de infracţiune în ipoteza în care infractorul a 
avut reprezentarea că aduce atingere unui singur patrimoniu; prin urmare, subiectul 
pasiv al infracţiunii simple poate fi unic sau multiplu; 


- infracțiunea simplă poate fi realizată prin unul sau mai multe acte materiale de 
executare, comisive sau omisive; 


~ - unitatea naturală colectivă constituie o modalitate a infracţiunii simple şi constă 
într-o singură acțiune infracțională şi mai multe acte de executare!; dacă pluralitatea 
actelor de executare relevă existenţa şi a unei pluralităţi de acţiuni infracţionale nu se 


va reţine unitatea naturală colectivă, ci, fie un concurs de infracțiuni, fie o infracţiune 
continuată; 


- Pentru a se reține unitatea naturală colectivă? trebuie ca pluralitatea de acte de 
executare din cadrul acţiunii infracționale unice: 


— 


A ' În doctrină (MI. Mărculescu- Michinici, M. Dunea, op. cit., p. 703) s-a arătat în mod 
intemeiat că în cazul unităţii naturale colective unicitatea elementului material nu este afectată 
atât timp cât în cazul pluralităţii de acte materiale de executare se menţin: succesiunea 
imediată a acestora, precum şi unitatea spaţio-temporală de comitere (acelaşi cadru topografic 
A, Cronologic, unitate de loc şi timp), respectiv omogenitatea lor juridică, în contextul unei 
atitudini subiective unice. 
Ea p literatura de specialitate (F. Streteanu, D. Niţu, Drept penal, Partea Generală, vol. II, 
a niversul Juridic, Bucureşti, 2018, p. 12) s-a arătat că pentru a fi reţinută existenţa unei 
ün: fi naturale colective trebuie întrunite următoarele condiţii: 1. unitatea de acțiune [a) 
ca manifestării de voinţă, luând în considerare scopul acțiunii desfăşurate de către 

(i) să fie de aceeaşi natură!; 


(ii) să fie realizate de aceeaşi persoană, în baza unei rezoluţii infracționale unice 
(la infracțiunile intenționate sau praeterintenţionate) sau numai din culpă, în cadrul 
unui proces execuţional unic [în acelaşi loc şi fără alte întreruperi decât cele pe care le 
implică în mod firesc? săvârşirea faptei (evaluare in concreto)]; 


(iii) să urmărească aceeaşi finalitate; existenţa unor finalităţi diferite ale actelor de 
executare face să nu se mai poată reţine unicitatea acţiunii, ci a unei pluralităţi de 
acţiuni; 

(iv) să întrunească elementele constitutive ale aceleiaşi infracțiuni; nu prezintă 
importanță dacă unele acte de executare constituie forma de bază a infracțiunii, iar alte 
acte de executare reprezintă varianta agravată a acesteia, în acest caz urmând a se reține 
o unitate de infracțiune prin raportare la varianta mai gravă; tot astfel, unele acte de 
executare din cadrul acţiunii infracționale unice pot îmbrăca forma tentată, iar altele 
forma consumată, în această ipoteză urmând a se reţine o unitate de infracţiune prin 
raportare la forma consumată; 


- dacă elementul material al infracţiunii constă în mai multe variante normative 
alternative (infracțiune cu conţinut alternativ) nu va prezenta importanţă dacă, în 
aceeaşi împrejurare, autorul comite numai o modalitate a elementului material sau mai 
multe modalităţi alternative ale infracțiunii” (de pildă, în cazul infracțiunii de luare de 


autor, b) unitatea spaţio-temporală, care presupune ca actele de executare susceptibile de 
încadrare în conţinutul aceleiaşi infracţiuni să fie comise în acelaşi loc şi într-un interval scurt 
de timp şi c) omogenitatea materială a actelor], 2. omogenitatea juridică (fiecare act din 
structura acţiunii unice să îşi găsească un corespondent în structura aceleiaşi norme de incri- 
minare); 3. unitatea subiectului pasiv (în cazul infracțiunilor contra persoanei). 

1 În privinţa cerinţei omogenității materiale a actelor de executare în literatura de specia- 
litate (F. Streteanu, D. Niţu, op. cit., vol. II, p. 14) s-a arătat că „vor fi susceptibile de reunire 
într-o acţiune unică numai acele acte de executare care prezintă o omogenitate materială, cu 
alte cuvinte, sunt toate acte de aceeaşi natură (acte de violenţă, acte de sustragere, acte de 
ameninţare etc.). Ceea ce interesează în acest context este doar omogenitatea actelor în mate- 
rialitatea lor, făcând abstracţie de rezultatele pe care fiecare dintre ele le-a produs. (...) Rezul- 
tatele produse de diferitele acte vor fi avute însă în vedere cu ocazia analizării unităţii său 
pluralităţii de infracțiune”. 

2 În doctrină (F. Streteanu, D. Niţu, op. cit., vol. II, p. 13) s-a apreciat că cerința unităţii 
Spațio-temporale nu exclude însă orice întrerupere a actului de executare propriu-zis, reţinându- 
se că „o întrerupere nu afectează unitatea acţiunii în măsura în care ea este firească, fiind cerută 
de însăşi natura infracţiunii sau de modul în care a fost concepută executarea. (...) Caracterul 
firesc al întreruperilor este o chestiune de fapt pe care instanţa o va aprecia având în vedere toate 
datele speţei concrete, neputând fi stabilite a priori limite temporale în acest sens”. 

3 Dacă în cadrul procesului execuțional unic unele acte sunt comise cu intenţie, iar altele 
din culpă se va reține existența unui concurs de infracţiuni, iar nu o unitate naturală colectivă. 

4 În acest sens în literatura juridică (F. Streteanu, D. Niţu, op. cit., vol. II, p. 15) s-a arătat 
că „în cazul infracțiunilor cu conținut alternativ, diferitele acte din structura acţiunii unice pot 
să îşi găsească un corespondent în modalităţi de săvârşire diferite sau pot să producă urmări 
diferite fără ca acest lucru să afecteze unitatea infracţiunii. (...) nu trebuie înţeles că, în cazul 
infracţiunilor cu conţinut alternativ, teoria unităţii naturale de acţiune cedează complet locul 
teoriei unităţii juridice. Şi în acest caz determinarea unităţii de acţiune se va face, de regulă, 

mită, infractorul, cu aceeaşi ocazie, pretinde și primește o sumă de bani pentru 
neîndeplinirea unor atribuţii de serviciu)!; o soluție similară trebuie adoptată şi în 
situația în care, prin acelaşi act, se produc mai multe dintre rezultatele prevăzute 
alternativ de norma de incriminare (de pildă, printr-o acțiune abuzivă şi neglijentă a 
unei persoane se produce atât o pagubă în patrimoniul unei persoane fizice, cât şi o 
vătămare a intereselor legitime ale unei persoane juridice, săvârşindu-se astfel o 
singură infracțiune de neglijență în serviciu, prevăzută de art. 298 C.pen.); 


- în condiţiile în care Curtea Constituţională a respins în mod explicit prin DCC 
nr. 368/2017 şi DCC nr. 650/2018 posibilitatea de a reţine drept condiţie a infrac- 
țiunii continuate a unităţii de subiect pasiv, cred că nici în materia unităţii naturale de 
infracţiune nu se mai impune cerința ca actele de executare din cuprinsul acțiunii 
infracționale unice să fie îndreptate împotriva aceluiași subiect pasiv, constatarea 
existenței unei pluralități de subiecţi pasivi trebuie să conducă la o atentă analiză a 
cerinţei unităţii de rezoluţie infracţională, pentru că, în special în cazul infracțiunilor 
intenţionate sau praeterintenţionate contra persoanei, pluralitatea de victime poate fi 
un indiciu al lipsei unității de rezoluţie, ceea ce ar conduce la reținerea concursului 
ideal de infracţiuni, iar nu a unei unităţi naturale colective; 


- analiza normelor de incriminare din partea specială a Codului penal relevă o 
serie de ipoteze în care se poate reține unitatea de infracțiuni, dintre care exemplificăm 
următoarele: 


a. în situaţia în care omisiunea denunțării priveşte mai multe fapte prevăzute de 
legea penală (comise în aceeaşi împrejurare sau la diferite intervale de timp) despre 
care o persoană află în aceeași împrejurare, se va reţine o singură infracţiune de nede- 
nunțare față de unicitatea obligaţiei de denunțare (unitate naturală de infracțiune); 

b. săvârşirea omorului în condiţiile descrise, în două sau mai multe dintre 
elementele circumstanţiale agravante prevăzute limitativ de art. 189 alin. (1) C.pen. 
nu conduce la existenţa unui concurs de infracţiuni ori a unei infracţiuni continuate 
atât timp cât se reţine unitatea de acţiune/infracţiune infracțională, şi nici nu se va 
reține o variantă agravată a omorului calificat, ci instanţa de judecată va avea în 
vedere aceste împrejurări cu prilejul individualizării pedepsei; 


EA E PR IE e CONIC ON ON Ain ON SUI oa e III 


tot prin raportare la unitatea naturală de acţiune, în cazul actelor de același fel, urmând ca, prin 
excepție — atunci când legiuitorul a inclus modalităţi alternative de comitere vădit neomogene 
material — să avem în vedere şi conţinutul normei de incriminare în această etapă”. Deopo- 
trivă, s-a arătat că în situaţia infracțiunilor cu conținuturi alternative realizarea de către diferi- 
tele acte comise a unor conţinuturi distincte nu conduce la reținerea unei unităţi de infracţiune, 
ci a unei pluralităţi de infracţiuni. 

In această privinţă, prin decizia nr. 16/HP/2016 s-a reţinut că „Spălarea de bani este o 
Cţiune la care elementul material constă într-o acţiune ce se poate realiza în şapte 
î alternative (schimbarea, transferul, ascunderea, disimularea, dobândirea, deținerea 
i Noii ră Realizarea oricărei modalităţi a elementului material va conduce la consumarea 

unii. Odată consumată infracţiunea, realizarea altei modalităţi a elementului material în 

zana, aceleiași rezoluţii infracţionale va fi lipsită de consecinţe juridice. (...) Ca atare, reali- 

realiz mar multor acțiuni ce reprezintă elementul material al infracțiunii de spălare de bani, în 
area aceleiaşi rezoluții infracționale, nu afectează unitatea infracţională”: 


infra 

c. în situaţia în care, cu aceeași ocazie, persoana vătămată este lovită de mai multe 
ori de făptuitor, se va reține existența unei singure infracțiuni de loviri sau alte 
violenţe, deoarece există o unitate naturală colectivă în cadrul căreia există o singură 
acţiune infracțională violentă realizată în același context spaţio-temporal prin mai 
multe acte de executare; 

d. în cazul în care în aceeaşi împrejurare şantajul este comis atât prin acte de 
constrângere, cât și prin amenințarea cu darea în vileag se va reţine o singură infrac- 
țiune de şantaj (unitate naturală colectivă), iar nu un concurs de infracţiuni; 

e. se va reţine o singură acţiune de viol, compusă din două acte, atunci când 
inculpatul întreţine două raporturi sexuale prin constrângere cu victima la interval 
scurt de timp (unitate naturală colectivă), deoarece în acest caz o eventuală întreru- 
pere între actele succesive este firească, fiind determinată de însuşi specificul infrac- 
ţiunii în cauză!. 

f. dacă sustragerea de bunuri din patrimoniul/posesia/detenţia mai multor persoane 
se comite printr-o acţiune unică (chiar realizată prin mai multe acte de executare) în 
aceeași împrejurare spaţio-temporală şi în baza aceleiaşi rezoluţii infracționale, se va 
reține săvârşirea unei singure infracțiuni de furt (unitate naturală colectivă), acțiunea 
unică de luare se poate realiza printr-un act de executare, caz în care se va reţine 
existenţa unei infracţiuni simple (formă a unităţii naturale de infracţiune) sau prin mai 
multe acte succesive de executare realizate în baza aceleiași rezoluţii infracţionale, în 
aceeaşi unitate spaţio-temporală, când furtul va îmbrăca forma unităţii naturale 
colective (de pildă, în cazul în care inculpatul se decide să sustragă zahăr dintr-o 
fabrică şi realizează mai multe drumuri din interiorul halei de producţie până la maşină 
transportând zahărul depozitat în saci de plastic); 

g. în cazul în care în aceeaşi unitate spațio-temporală se comite de aceeaşi persoană 
atât actul de sustragere, cât şi actul de distrugere a înscrisului, se va putea reţine 
unitatea naturală colectivă, întrucât caracterul de infracţiune cu conţinut alternativ 
permite în această împrejurare să se reţină unitatea de acţiune, chiar dacă actele de 
executare sunt diferite? 

h. în ipoteza în care prin aceeaşi declaraţie persoana vătămată urmăreşte să favori- 
zeze doi sau mai mulți inculpaţi, pluralitatea de persoane favorizate nu atrage şi reți- 


! F, Streteanu, D. Niţu, Drept penal. Partea generală, vol. II, Ed. Universul Juridic, 
Bucureşti 2018, p. 14. 

2 În același sens în doctrină (F. Streteanu, D. Niţu, op. cit., vol. II, p. 15) s-a arătat că „în 
cazul infracţiunilor cu conţinut alternativ, care prevăd modalităţi diferite ale actului material, 
teoria unităţii naturale de acţiune urmează a se completa cu elemente ale teoriei unităţii juridice. 
Aceasta deoarece, în ipoteza respectivelor infracţiuni, voinţa legiuitorului poate determina 
includerea în conţinutul acţiunii unice a unor acte care, din punct de vedere material, sunt 
diferite. De pildă, în cazul infracţiunii prevăzute de art. 259 C.pen., în structura acţiunii unice 
poate intra un act de sustragere şi unul de distrugere. (...) Nu trebuie înţeles de aici că, în cazul 
infracţiunilor cu conţinut alternativ, teoria unităţii naturale de acţiune cedează complet locul 
teoriei unităţii juridice. Şi în acest caz determinarea unităţii de acţiune se va face, de regulă, tot 
prin raportare la unitatea naturală de acţiune, în cazul actelor de acelaşi fel, urmând ca, prin 
excepţie — atunci când legiuitorul a inclus modalităţi alternative de comitere vădit neomogene 
material — să avem în vedere şi conţinutul normei de incriminare în această etapă”. 

nerea unei pluralităţi de infracţiuni de favorizare a făptuitorului în forma concursului 
ideal, ci O unitate naturală de infracţiune, reţinându-se unicitatea actului de executare şi 
a vinovăţiei, precum şi unicitatea urmăririi imediate prin raportare la subiectul pasiv — 
statul — şi la relaţiile sociale referitoare la înfăptuirea actului de justiție. 


- infracţiunea simplă poate fi o infracțiune de rezultat [de pildă, vătămarea corpo- 
rală prevăzută de art. 194 alin. (1) lit. b) C.pen.] sau de pericol [de pildă, amenințarea 
(art. 206 C.pen.)]; 

- infracțiunea simplă este o infracţiune instantanee, nefiind susceptibilă prin 
natura sa de prelungire în timp; 


- infracțiunea simplă (inclusiv unitatea naturală colectivă) poate fi comisă cu 
intenție, praeterintenţie sau din culpă; 


- sancţiunea pentru infracţiunea simplă (inclusiv pentru unitatea naturală colec- 
tivă) este cea stipulată de norma de incriminare; 


- infracțiunea simplă (inclusiv unitatea naturală colectivă) poate fi comisă în 
formă continuată. 


- în considerentele deciziei nr. 15/RIL/2019 instanţa supremă a arătat că deose- 
birile existente între infracţiunea simplă şi infracțiunea continuă, continuată şi 
progresivă, chiar şi atunci când aceasta presupune producerea unei pagube ori reali- 
zarea unui folos necuvenit pe o perioadă de timp, sunt evidente: 


a) infracțiunea simplă, sub raport obiectiv, se caracterizează printr-o activitate 
unică, ce produce rezultatul tipic şi nu cunoaşte un moment al epuizării distinct de cel 
al consumării, infracţiunea fapt epuizat fiind posibilă doar la infracțiunile continue, 
continuate, progresive şi la cele de obicei; 


b) infracțiunea continuă implică o continuitate la nivelul acţiunii sau al inacţiunii 
care constituie elementul material al laturii obiective, în timp ce în cazul infrac- 
fiunilor simple care produc pagube succesive sau generează foloase patrimoniale 
Succesive, nu există o asemenea continuitate. În cazul primei infracţiuni, subiectul 
insuși lasă să continue actul de conduită. Tocmai în considerarea faptului că subiectul 
are posibilitatea de a pune capăt actului său de conduită, dar alege să lase să îi 
continue efectele; 


©) infracțiunea continuată, cauză de majorare a pedepsei, implică o reiterare a 
acțiunii sau a inacțiunii, spre deosebire de infracțiunile simple, continue şi progre- 
Sive, care presupun numai o producere succesivă a pagubei ori o obţinere succesivă a 
folosului patrimonial. Spre deosebire de infracţiunea continuată, în cazul infrac- 
fiunilor simple care produc pagube succesive sau generează foloase patrimoniale 
Succesive, nu există acţiuni sau inacţiuni care prezintă, fiecare în parte, conţinutul 
aceleiaşi infracţiuni săvârşite la diferite intervale de timp şi în realizarea aceleiași 
rezoluții infracţionale. 


d) infracțiunea progresivă este definită ca fiind infracţiunea a cărei latură obiec- 
i pă cea atins momentul consumării corespunzător unei anumite infracţiuni, se 
ina e progresiv, fie prin agravarea urmării produse, fie prin producerea de noi 
me coat, corespunzătoare unei infracţiuni mai grave. In acest caz, rezul- 

acţiunii se amplifică în timp, deşi actul de conduită al subiectului a încetat. 

Spre deosebire de infracţiunea continuă, la care subiectul, având posibilitatea să pună 
capăt conduitei sale, nu o face, în cazul infracţiunii progresive, rezultatul se amplifică 
în timp, de regulă, independent de voinţa subiectului. Elementul material al infrac- 
țiunii progresive este identic cu acela al infracțiunii de bază, constând în acţiunea say 
inacţiunea constitutivă a acesteia. Pentru ca amplificarea rezultatului să dea naştere 
infracțiunii progresive este necesar, pe de o parte, ca posibilitatea amplificării urmă- 
rilor să rezulte din cuprinsul textului de incriminare şi, pe de altă parte, ca rezultatul 
amplificat să atribuie faptei care l-a produs o încadrare juridică deosebită, mai grea 
decât aceea pe care i-o conferea rezultatul iniţial. 


“2 Curtea opinează că, față de conţinutul constitutiv prevăzut de legiuitor 
în art. 207 alin. (1) şi (2) C.pen., infracțiunea de şantaj în forma de bază 
(propriu-zisă şi asimilată) constituie o infracțiune cu conţinut alternativ, deoa- 
rece cele două variante ale elementului material prevăzute în alin. (1), respectiv în 
alin. (2), sunt echivalente din perspectiva semnificației penale. În aceste 
condiţii, trebuie distins între formele unităţii de infracţiuni care pot să apără 
atunci când se constată existenţa unei pluralităţi de acte de executare. Astfel, se 
va reţine comiterea infracțiunii de şantaj sub forma unităţii naturale colective 
în ipoteza în care se constată existența unei unice acțiuni de şantaj comise prin 
mai multe acte de executare de aceeași persoană (constatând unitatea de subiect 
activ, scopul unic al acţiunii efectuate de inculpat, procesul execuţional unic 
realizat în același loc şi într-un interval scurt de timp şi omogenitatea materială a 
actelor de executare ce intră în componenţa acţiunii infracţionale unice), omoge- 
nitatea juridică a actelor de executare din structura acţiunii unice de şantajare, 
inclusiv în ipoteza în care acestea se obiectivează în modalităţile diferite de 
comitere a infracţiunii cu conţinut alternativ, precum şi unitatea de subiect pasiv. 
Infracţiunea de şantaj va fi comisă în forma unităţii legale a infracţiunii 
continuate, dacă aceeaşi persoană comite o pluralitate de acțiuni de constrângere, 
la diferite intervale de timp, care sunt omogene juridic realizând fiecare în parte 
conținutul constitutiv al infracţiunii de şantaj (inclusiv în situaţia în care unele 
dintre ele sunt comise în forma de bază propriu-zisă sau asimilată ori în varianta 
agravată) (C.A. Oradea, secția penală, decizia nr. 50/2016, nepublicată). 


è Purtarea unor discuţii repetate cu mai multe persoane aflate împreună, 
urmate de primirea unor foloase de la acestea în același timp şi loc nu atribuie 
faptei semnificația unei infracțiuni continuate de trafic de influenţă, caracterizată 
prin săvârşirea repetată a unor acţiuni care prezintă, fiecare în parte, conținutul 
aceleiaşi infracțiuni, ci constituie o unitate naturală de infracțiune, această 
unitate nu este incompatibilă cu existența unei pluralități de acte materiale, cu 
condiţia ca acestea, considerate în ansamblul lor, prin legătura firească dintre 
ele, să alcătuiască o singură acțiune în vederea aceluiaşi rezultat (.C.C.J., Com- 
pletul de 9 judecători, decizia nr. 604/2003, www.legalis.ro). 


Având în vedere că în art. 2 alin. (1) din Legea nr. 143/2000 sunt 
reglementate toate elementele de tipicitate ale infracţiunii de trafic de droguri, 
care conturează atât latura sa obiectivă, cât şi cea subiectivă, respectiv modali- 

tăţile alternative ale realizării elementului material, cerința esenţială alăturată 
acestuia, obiectul infracţiunii şi sancţiunea, se constată că aceste dispoziţii 
reprezintă norma de incriminare a formei tip sau de bază a infracţiunii. Prin 
modul de reglementare al alin. (2) din acelaşi text de lege, care face trimitere la 
prevederile alineatului precedent, făcând excepţie doar limitele pedepsei cu 
închisoarea şi obiectul traficului de stupefiante, rezultă că, în cuprinsul acestuia, 
nu se defineşte o infracţiune-tip de sine stătătoare, întrucât în structura normei 
nu este descrisă o faptă distinctă. (...) Drept urmare, fiind în prezența unei 
norme de trimitere, dispoziţiile art. 2 alin. (2) din Legea nr. 143/2000 se com- 
pletează cu cele ale alin. (1), de la care împrumută toate elementele constitutive, 
respectiv modalităţile alternative ale elementului material (cultivarea, producerea, 
fabricarea, experimentarea, extragerea, prepararea, transformarea, oferirea, 
punerea în vânzare, vânzarea, distribuirea, livrarea cu orice titlu, trimiterea, trans- 
portul, procurarea, cumpărarea, deținerea ori alte operaţiuni privind circulaţia 
drogurilor), precum şi condiţia atașată acestuia, şi anume ca verbum regens să 
fie realizat fără drept. (...) În consecinţă, comiterea uneia dintre acţiunile 
enumerate exemplificativ ca modalităţi alternative de realizare a elementului 
material al infracțiunii prevăzute de art. 2 alin. (1) din Legea nr. 143/2000, care 
însă are ca obiect atât droguri de risc, cât şi droguri de mare risc, nu conturează 
o pluralitate de infracțiuni sub forma concursului ideal, în condiţiile în care, aşa 
cum s-a arătat anterior, norma juridică conținută în alin. (2) al textului de lege 
menţionat nu reglementează o infracţiune distinctă, de sine stătătoare, ci o 
variantă agravată a celei de bază. Or, în cazul concursului formal de infracţiuni 
este necesar ca acţiunea săvârşită să realizeze conţinutul mai multor infracţiuni, 
având în vedere împrejurările în care a avut loc sau urmările pe care le-a produs, 
aşa cum stabileşte art. 38 alin. (2) C.pen. Totodată, fiind vorba de o acţiune unică, 
chiar dacă aceasta ar viza mai multe categorii de substanţe aflate sub control 
naţional dintre cele înscrise în tabelele anexă nr. I-IV la Legea nr. 143/2000, 
republicată, cu modificările şi completările ulterioare, nu sunt îndeplinite nici 
condiţiile concursului real de infracţiuni, întrucât această formă de pluralitate 
presupune existenţa a cel puţin două infracţiuni săvârşite de aceeaşi persoană 
prin acţiuni distincte potrivit art. 38 alin. (1) C.pen. Pluralitatea de acțiuni 
caracterizează şi infracţiunea continuată care, însă, fiind o formă a unităţii 
legale de infracţiune, implică pe lângă cerința unităţii de rezoluţie infracţională, 
a unităţii juridice a faptelor, a unităţii de subiect pasiv şi subiect activ şi 
săvârşirea la anumite intervale de timp a unor acţiuni care fiecare în parte 
realizează conţinutul aceleaşi infracţiuni, situaţie care nu este incidentă atunci 
când, în aceeaşi împrejurare, se comite oricare dintre operaţiunile privind circu- 
laţia substanţelor stupefiante, deşi respectiva operaţiune are ca obiect droguri de 
risc, dar şi droguri de mare risc. Un alt tip de unitate infracţională este şi infrac- 
țiunea complexă care, cu toate că presupune o pluralitate de infracţiuni de natură 
diferită, deci implicit de acţiuni sau inacţiuni, absoarbe în conţinutul său, prin 
Voința legiuitorului, una sau mai multe fapte distincte care reprezintă fiecare în 
Parte conţinutul constitutiv al unei anumite infracţiuni şi care îşi pierd autonomia 
iniţială, devenind fie un simplu element constitutiv în conţinutul de bază al 
infracţiunii complexe, fie un element circumstanţial în conţinutul agravat sau 
calificat al acesteia. Or, cum norma juridică cuprinsă în art. 2 alin. (2) din Legea 
nr. 143/2000 nu reglementează o infracţiune de sine-stătătoare în raport cu 

incriminarea din alin. (1) al aceluiaşi articol, se constată că nu sunt îndeplinite 
condiţiile de existenţă a infracțiunii complexe, ce presupune, aşa cum s-a arătat 
deja, absorbirea în conținutul său a unei fapte care prezintă elementele de 
tipicitate ale unei infracţiuni de natură diferită, ceea ce nu este cazul având în 
vedere că prevederile cuprinse în cele două alineate sunt variante normative ale 
aceleiaşi infracţiuni, respectiv a traficului de stupefiante. Așadar, săvârşirea în 
aceeași împrejurare a unei singure acţiuni dintre cele enumerate în art. 2 alin. (1) 
al Legii nr. 143/2000, care are ca obiect atât droguri de risc, cât și droguri de 
mare risc, reprezintă o infracţiune simplă, ca formă a unităţii naturale de 
infracţiune, prevăzută de art. 2 alin. (1) şi (2) din acelaşi act normativ, întrucât 
natura diferită a substanţelor stupefiante nu modifică unitatea infracţiunii de 
trafic de droguri. Concluzionând, (...) în interpretarea dispoziţiilor art. 2 din 
Legea nr. 143/2000 săvârşirea, în aceeaşi împrejurare, a unei singure acţiuni 
dintre cele enumerate în alin. (1) al acestui articol, care are ca obiect atât droguri 
de risc, cât şi droguri de mare risc, reprezintă o infracţiune simplă, ca formă a 
unităţii naturale de infracţiune, prevăzută de art. 2 alin. (1) şi (2) din acelaşi act 
normativ (I.C.C.J., Completul pentru dezlegarea unor chestiuni de drept în 
materie penală, decizia nr. 3/2017, www.scj.ro). 


Punerea în circulaţie sau conducerea pe drumurile publice a unui 
autovehicul pe care sunt aplicate plăcuţe cu numărul provizoriu de circulaţie 
expirat, iar autorizaţia de circulaţie provizorie şi-a încetat valabilitatea, 
întruneşte numai elementele constitutive ale infracţiunii prevăzute în art. 334 
alin. (1) C.pen. (I.C.C.J, decizia nr. 18/RIL/2012, www.scj.ro). 


În privinţa inculpatului, reprezentanta Ministerului Public a solicitat 
schimbarea încadrării juridice din două infracţiuni de favorizare a făptuitorului 
în formă continuată într-o singură infracţiune de favorizare a făptuitorului în 
formă simplă, întrucât infracţiunea de favorizare a făptuitorului este o infrac- 
țiune contra înfăptuirii justiţiei, nu există un subiect pasiv secundar, astfel cum 
se întâmplă în cazul altor infracţiuni contra înfăptuirii justiţiei, cum este cea de 
influențare a declaraţiilor şi este lipsit de relevanţă că se urmărea favorizarea 
unei persoane, coinculpat ori a mai multor persoane, coinculpaţi în prezenta 
cauză, prin aceeaşi activitate infracțţională. Curtea constată că solicitarea 
Ministerului Public, în favoarea inculpatului, este fondată, întrucât, într-adevăr, 
infracţiunea de favorizare a făptuitorului este o infracțiune contra înfăptuirii 
justiţiei, al cărei subiect pasiv principal este statul, fără a avea nicio relevanță 
juridică numărul persoanelor favorizate prin aceeași acţiune. Or, în cauză, 
inculpatul a comis o singură activitate de favorizare, prin aceea că a apelat la 
inculpatul C.D. pentru ca acesta să le aducă pe partea civilă şi pe martora P.A. şi 
să le determine ca, în schimbul unor sume de bani, să îşi modifice declaraţiile 
date anterior în cauză. Inculpatul a făcut o singură solicitare de acest fel, fapta 
consumându-se la acel moment, astfel că, aşa cum corect s-a arătat de către 
procuror, în ceea ce priveşte forma continuată a infracţiunii, faptul că suma de 
bani a fost plătită în trei tranşe nu justifică reținerea dispoziţiilor privind 
infracțiuneă continuată (C.A. București, secția I penală, decizia nr. 1884 din 
14 decembrie 2016, www.sintact.ro). 

82 Infracţiunea continuă 
2.1. Noţiune. Condiţii. Conţinut constitutiv 


_ este infracţiunea caracterizată prin aceea că executarea sa se prelungeşte în timp, 
după momentul consumării infracțiunii, până la intervenția unei noi manifestări 
contrare de voinţă (de exemplu, până când infractorul sau altă persoană pune capăt 
activității infracţionale) sau a unei hotărâri de condamnare, chiar nedefinitivă; 


- pentru a fi în prezenţa unei infracțiuni continue este necesară întrunirea urmă- 
eeel. 
toarelor condiții : 
1. existența unității de subiect activ; 


2. acțiunea sau inacțiunea care constituie elementul material al infracţiunii continue 
să îşi păstreze unitatea pe tot parcursul desfășurării ei; în doctrină? s-a apreciat că la 
„infracțiunile continue complexe, condiţia prelungirii elementului material după 
momentul consumptiv trebuie să existe numai în privinţa acţiunii sau inacţiunii princi- 
pale, în timp ce elementul material adiacent poate fi atât continuu, cât şi instantaneu; 


3. existența unei unităţi a elementului subiectiv; în literatura de specialitate? s-a 
apreciat că, faţă de unitatea elementului material, unitatea elementului subiectiv este 
prezumată, nefiind necesar a se face dovada ei şi că în situaţia probării existenţei 
unor cauze care scindează această unitate se va reţine pluralitatea de infracţiuni; 


- infracțiunea continuă poate fi o infracțiune în forma de bază sau o variantă 
agravată a infracțiunii (de pildă, lipsirea de libertate în mod ilegal); 

- infracţiunea continuă poate fi comisă în formă continuată sau poate îmbrăca 
forma unei infracţiuni complexe; 


- subiectul activ al infracţiunii continue poate fi atât o persoană fizică (minoră sau 
majoră), cât şi o persoană juridică; participaţia la infracțiunea continuă este posibilă 
in toate formele (coautorat, instigare, complicitate) putând interveni şi după 
momentul consumării infracţiunii până la data epuizării acesteia; 


~ Subiectul pasiv al infracţiunii continue este, în principiu, unic; ca excepţie, poate 
exista ŞI o unică infracțiune continuă cu mai mulți subiecți pasivi secundari [de pildă, 
Prin decizia nr. 4/RIL/2017 instanța supremă a considerat că infracțiunea de 


PERLE aa a eee a a 


' În acest sens, în literatura de specialitate (F. Streteanu, D. Niţu, op. cit., vol. II, p. 28) s-a 
Se pentru a fi reținută existența unei infracțiuni continue trebuie întrunite următoarele 
a p |. existenţa unui act de executare (acţiune sau inacţiune) susceptibil de prelungire în 
ital de momentul consumării, determinat prin utilizarea conjugată a următoarelor 
sira : efiniția legală a infracțiunii, natura valorii sociale ocrotite şi modul concret de săvâr- 

k nfracțiunii; existența unui rezultat care se prelungeşte sau se amplifică în timp, nu este 
a. consecință a prelungirii acțiunii; şi 2. unitatea elementului subiectiv (prelungirea în 

acțiunii sau inacţiunii infracţionale trebuie să se datoreze voinţei agentului; este necesar 
se Constata că manifestarea de voinţă iniţială, ce a caracterizat momentul consumării, s-a 
menținut pe întreaga durată a acțiunii sau inacțiunii). 

5 M. Hotca, op. cit., p. 301. 

F. Streteanu, D. Niţu, op. cit., vol. II, p. 37. 

abandon de familie săvârşită prin neplata, cu rea-credinţă, timp de trei luni, a pensiei 
de întreţinere, instituită printr-o singură hotărâre judecătorească în favoarea maj 
multor persoane, constituie o infracţiune unică continuă!); 


- elementul material: poate fi săvârşită atât prin omisiune, cât şi prin comisiune; 


- în funcție de modul de realizare a actului de executare, infracțiunea continuă 
poate fi?: 


1. permanentă — presupune, prin natura sa, existența unei desfăşurări fără întreru- 
pere a actului de executare [de pildă, săvârşirea infracţiunii de nerespectarea regi- 
mului armelor şi al munițiilor prin deținerea fără drept de arme letale, precum şi a 
muniției pentru astfel de arme — art. 342 alin. (1) C.pen.]; existența unor întreruperi 
ale actului de executare, urmate de reluarea activității infracționale atrage reținerea 
concursului de infracţiuni sau a infracţiunii continuate; 


2. succesivă — este susceptibilă, prin natura ei, de existența unor întreruperi fireşti 
ale actului de executare care nu afectează însă unitatea de infracțiune (de exemplu, 
portul, fără drept, de obiecte periculoase — art. 372 C.pen.); la infracțiunile continue 
succesive, caracterul continuu este de esenţa infracțiunii. 


- urmarea imediată: poate fi atât o infracțiune de rezultat (de exemplu, furtul de 
curent), cât şi o infracțiune de pericol (de pildă, conducerea unui vehicul sub influența 
alcoolului sau a altor substanțe — art. 336 C.pen., portul fără drept de obiecte peri- 
culoase — art. 372 C.pen.); în literatura de specialitate” s-a arătat că urmarea imediată 
(rezultatul) a infracțiunii continue are caracter unitar, dar progresiv (din punct de 
vedere cantitativ), pentru că se amplifică după momentul consumptiv, fiind curmată 


1 În motivarea soluţiei pronunțate, Înalta Curte de Casaţie și Justiţie a reţinut că „plurali- 
tatea de subiecţi pasivi secundari nu atrage existenţa unei pluralităţi sub forma concursului, 
ci a unei unităţi naturale de infracțiune, în cazul de faţă, a infracţiunii continue omisive, În 
condiţiile în care valoarea socială lezată de făptuitor este unică, şi anume familia, indiferent de 
numărul membrilor acesteia care sunt văduviţi prin neplata drepturilor băneşti ce li se cuvin şi 
care au fost stabilite prin aceeaşi hotărâre judecătorească. (....) Caracterul personal al obliga- 
ţiei de întreţinere nu generează tot atâtea raporturi juridice de drept penal câte persoane sunt 
îndrituite, în temeiul aceleiaşi hotărâri judecătoreşti, la pensie de întreţinere, cu consecință 
incidenţei dispoziţiilor referitoare la concursul de infracţiuni, deoarece, la calificarea ca infrac- 
ţiune unică continuă a abandonului de familie, în varianta prevăzută de art. 378 alin. (1) lit. c) 
C.pen., se au în vedere, aşa cum s-a menționat anterior, obiectul juridic, unicitatea subiectului 
pasiv principal şi poziția subiectivă a făptuitorului față de faptă şi urmările sale”. 

2 În același sens, a se vedea Ctin. Mitrache, C. Mitrache, op. cit., p. 301. În doctrină 
(F. Streteanu, D. Niţu, op. cit., vol. II, p. 37), s-a mai arătat că „uneori o infracțiune se poate 
înfățişa în concret ca permanentă sau succesivă nu în funcție de natura ei, ci de modul concret 
în care autorul a conceput comiterea. (...) conducerea pe drumurile publice a unui autovehicu 
de către o persoană care are în sânge o îmbibaţie alcoolică ce depăşeşte limita legală este, de 
regulă, o infracţiune continuă succesivă, căci ea presupune anumite întreruperi fireşti (de 
exemplu, pentru alimentare cu combustibil). Aceeași infracțiune ar putea fi în concret un 
permanentă, atunci când, pe parcursul comiterii ei, autorul nu oprește deloc autovehiculu 
condus (spre exemplu, face un drum de câteva ore fără întrerupere)”. 

3 M. Hotca, op. cit., p. 302. 

odată cu încetarea elementului material. Prelungirea rezultatului infracțiunii continue 
complexe este necesară numai sub aspectul rezultatului principal, în timp ce urmările 
imediate adiacente pot fi progresive sau simple; 


- legătura de cauzalitate: în doctrină! s-a reţinut că „o particularitate a raportului 
de cauzalitate a infracțiunii continue o reprezintă necesitatea stabilirii acestuia între 
acţiunea sau inacțiunea cuprinzând toate actele materiale derulate în timp şi rezultatul 
infracţiunii privit în ansamblu”; 

- latura subiectivă: poate fi comisă cu intenție (directă sau indirectă) ori cu 
preterintenție?; 

- pentru a înlătura caracterul penal al faptei este necesar să se facă dovada faptului 
că atât la momentul consumării faptei prevăzute de legea penală, cât şi pe tot 
parcursul săvârşirii faptei, până la epuizare, a existat o cauză de neimputabilitate; 


- spre deosebire de infracțiunea continuată, în cazul infracțiunii continue succe- 
sive: a. rezoluția infracțională poate fi nedeterminată (nu este de esenţa infracțiunii 
prefigurarea în linii generale a activității infracționale, ceea ce implică o relativă 
determinare a acesteia); b. prelungirea în timp a activității infracționale este datorată 
naturii acțiunii sau inacţiunii ce constituie verbum regens al infracțiunii, iar nu 
voinţei făptuitorului. 


2.2. Formele infracţiunii 


- infracţiunea continuă poate rămâne în faza tentativei, care în unele cazuri este 
incriminată (de pildă, în cazul lipsirii de libertate în mod ilegal); 


- infracțiunea continuă se consumă la momentul în care sunt întrunite elemen- 
tele constitutive prevăzute de lege şi se epuizează la momentul încetării activităţii 
infracționale?, fie prin voința infractorului, fie din motive independente de 
Eee iat mi da dd e 

Ibidem. 

? În doctrină (M.I. Mărculescu-Michinici, M. Dunea, op. cit., p. 705) s-a arătat că din 
punct de vedere teoretic nu pare să existe niciun fel de incompatibilitate între instituția infrac- 
hunii continue şi forma de vinovăţie a culpei. De lege lata, analizând infracțiunile din Codul 
penal nu am putut remarca însă reglementarea vreunei infracțiuni continue la care forma de 
vinovăție prevăzută de norma de incriminare să fie culpa. 
diary teratura de specialitate (F. Streteanu, D. Niţu, op. cit., vol. H, p. 30) a fost realizată 
dara între infracţiunea continuă şi cea de stare [de pildă, bigamia sau punerea în 

ție a unor monede falsificate, prevăzută de art. 313 alin. (2) C.pen.] ultima fiind definită 


ca ; : ee a cau a 
< acea infracțiune care, odată ajunsă în faza consumării, produce o urmare care persistă în 


timp, fără a fi necesară o manifestare de voinţă a autorului în acest sens. Astfel, s-a arătat că 
N dela la momentul în care se consideră săvârşită infracţiunea (cu efecte inclusiv în 
infracțin atei de începere a curgerii termenului de prescripţie a răspunderii penale), în cazul 
mării Nea continue se va reţine momentul încetării acțiunii sau inacțiunii, ulterior consu- 
k Sa Vreme ce în cazul infracţiunilor de stare momentul este dat de producerea urmării, adică 
Posibija arca infracţiunii. Deopotrivă, s-a subliniat că, în cazul infracțiunilor continue este 
Stare, q complicitatea şi ulterior consumării, până la epuizare, în vreme ce, la infracțiunile de 
fipaiton consumare nu se mai poate comite decât, eventual, tăinuire sau favorizarea 

ui. În acest context s-a învederat faptul că nu există o incompatibilitate între 

abandon de familie săvârşită prin neplata, cu rea-credinţă, timp de trei luni, a pensiei 
de întreţinere, instituită printr-o singură hotărâre judecătorească în favoarea mai 
multor persoane, constituie o infracţiune unică continuă!); 


- elementul material: poate fi săvârşită atât prin omisiune, cât şi prin comisiune; 


- în funcție de modul de realizare a actului de executare, infracțiunea continuă 
poate fi?: 


1. permanentă — presupune, prin natura sa, existența unei desfăşurări fără întreru- 
pere a actului de executare [de pildă, săvârşirea infracțiunii de nerespectarea regi- 
mului armelor şi al munițiilor prin deținerea fără drept de arme letale, precum şi a 
muniției pentru astfel de arme — art. 342 alin. (1) C.pen.]; existenţa unor întreruperi 
ale actului de executare, urmate de reluarea activităţii infracționale atrage reținerea 
concursului de infracțiuni sau a infracţiunii continuate; 


2. succesivă — este susceptibilă, prin natura ei, de existența unor întreruperi fireşti 
ale actului de executare care nu afectează însă unitatea de infracțiune (de exemplu, 
portul, fără drept, de obiecte periculoase — art. 372 C.pen.); la infracțiunile continue 
succesive, caracterul continuu este de esenţa infracțiunii. 


- urmarea imediată: poate fi atât o infracţiune de rezultat (de exemplu, furtul de 
curent), cât şi o infracţiune de pericol (de pildă, conducerea unui vehicul sub influența 
alcoolului sau a altor substanţe — art. 336 C.pen., portul fără drept de obiecte peri- 
culoase — art. 372 C.pen.); în literatura de specialitate? s-a arătat că urmarea imediată 
(rezultatul) a infracțiunii continue are caracter unitar, dar progresiv (din punct de 
vedere cantitativ), pentru că se amplifică după momentul consumptiv, fiind curmată 


1 În motivarea soluţiei pronunțate, Înalta Curte de Casaţie şi Justiţie a reţinut că „plurali- 
tatea de subiecţi pasivi secundari nu atrage existența unei pluralități sub forma concursului, 
ci a unei unități naturale de infracțiune, în cazul de faţă, a infracţiunii continue omisive, în 
condiţiile în care valoarea socială lezată de făptuitor este unică, şi anume familia, indiferent de 
numărul membrilor acesteia care sunt văduviţi prin neplata drepturilor băneşti ce li se cuvin şi 
care au fost stabilite prin aceeaşi hotărâre judecătorească. (....) Caracterul personal al obliga- 
tiei de întreţinere nu generează tot atâtea raporturi juridice de drept penal câte persoane sunt 
îndrituite, în temeiul aceleiaşi hotărâri judecătoreşti, la pensie de întreţinere, cu consecinţa 
incidenţei dispoziţiilor referitoare la concursul de infracțiuni, deoarece, la calificarea ca infrac- 
ţiune unică continuă a abandonului de familie, în varianta prevăzută de art. 378 alin. (1) lit. c) 
C.pen., se au în vedere, aşa cum s-a menţionat anterior, obiectul juridic, unicitatea subiectului 
pasiv principal şi poziţia subiectivă a făptuitorului faţă de faptă şi urmările sale”. 

2 În acelaşi sens, a se vedea Ctin. Mitrache, C. Mitrache, op. cit., p. 301. În doctrină 
(F. Srreteanu, D. Niţu, op. cit., vol. II, p. 37), s-a mai arătat că „uneori o infracţiune se poate 
înfăţişa în concret ca permanentă sau succesivă nu în funcţie de natura ei, ci de modul concret 
în care autorul a conceput comiterea. (...) conducerea pe drumurile publice a unui autovehicul 
de către o persoană care are în sânge o îmbibaţie alcoolică ce depăşeşte limita legală este, de 
regulă, o infracţiune continuă succesivă, căci ea presupune anumite întreruperi fireşti (de 
exemplu, pentru alimentare cu combustibil). Aceeaşi infracțiune ar putea fi în concret una 
permanentă, atunci când, pe parcursul comiterii ei, autorul nu oprește deloc autovehiculul 
condus (spre exemplu, face un drum de câteva ore fără întrerupere)”. 

3 M. Hotca, op. cit., p. 302. 

odată cu încetarea elementului material. Prelungirea rezultatului infracțiunii continue 
complexe este necesară numai sub aspectul rezultatului principal, în timp ce urmările 
imediate adiacente pot fi progresive sau simple; 


- legătura de cauzalitate: în doctrină! s-a reţinut că „o particularitate a raportului 
de cauzalitate a infracţiunii continue o reprezintă necesitatea stabilirii acestuia între 
acţiunea sau inacţiunea cuprinzând toate actele materiale derulate în timp și rezultatul 
infracţiunii privit în ansamblu”; 

- latura subiectivă: poate fi comisă cu intenţie (directă sau indirectă) ori cu 
preterintenție?; 

- pentru a înlătura caracterul penal al faptei este necesar să se facă dovada faptului 
că atât la momentul consumării faptei prevăzute de legea penală, cât şi pe tot 
parcursul săvârșirii faptei, până la epuizare, a existat o cauză de neimputabilitate; 


- spre deosebire de infracțiunea continuată, în cazul infracțiunii continue succe- 
sive: a. rezoluția infracțională poate fi nedeterminată (nu este de esenţa infracțiunii 
prefigurarea în linii generale a activității infracționale, ceea ce implică o relativă 
determinare a acesteia); b. prelungirea în timp a activităţii infracționale este datorată 
naturii acțiunii sau inacțiunii ce constituie verbum regens al infracțiunii, iar nu 
voinței făptuitorului. 


2.2. Formele infracțiunii 


- infracțiunea continuă poate rămâne în faza tentativei, care în unele cazuri este 
incriminată (de pildă, în cazul lipsirii de libertate în mod ilegal); 

- infracțiunea continuă se consumă la momentul în care sunt întrunite elemen- 
tele constitutive prevăzute de lege şi se epuizează la momentul încetării activității 
infracţionale?, fie prin voinţa infractorului, fie din motive independente de 


! Ibidem. 

? În doctrină (M.I. Mărculescu-Michinici, M. Dunea, op. cit., p. 705) s-a arătat că din 
Punct de vedere teoretic nu pare să existe niciun fel de incompatibilitate între instituția infrac- 
Hiunii continue şi forma de vinovăţie a culpei. De lege lata, analizând infracțiunile din Codul 
penal nu am putut remarca însă reglementarea vreunei infracţiuni continue la care forma de 
vinovăție prevăzută de norma de incriminare să fie culpa. 

In literatura de specialitate (F. Streteanu, D. Niţu, op. cit., vol. II, p. 30) a fost realizată 
distincția între infracţiunea continuă şi cea de stare [de pildă, bigamia sau punerea în 
Circulaţie a unor monede falsificate, prevăzută de art. 313 alin. (2) C.pen.] ultima fiind definită 
ca acea infracțiune care, odată ajunsă în faza consumării, produce o urmare care persistă în 
timp, fără a fi necesară o manifestare de voinţă a autorului în acest sens. Astfel, s-a arătat că 
Prin raportare la momentul în care se consideră săvârşită infracţiunea (cu efecte inclusiv în 
privința datei de începere a curgerii termenului de prescripţie a răspunderii penale), în cazul 
infracțiunii continue se va reţine momentul încetării acţiunii sau inacţiunii, ulterior consu- 
mării, în vreme ce în cazul infracţiunilor de stare momentul este dat de producerea urmării, adică 
e consumarea infracțiunii. Deopotrivă, s-a subliniat că, în cazul infracțiunilor continue este 
Posibilă complicitatea şi ulterior consumării, până la epuizare, în vreme ce, la infracțiunile de 
Stare, după consumare nu se mai poate comite decât, eventual, tăinuire sau favorizarea 
“ptuitorului. În acest context s-a învederat faptul că nu există o incompatibilitate între 

aceasta!; în mod întemeiat s-a arătat în doctrină? că pot exista și cazuri în care 
infracţiunea continuă nu se epuizează la data încetării acţiunii sau inacțiunii (de 
exemplu, în cazul săvârșirii infracțiunii de lipsire de libertate în mod ilegal săvârșite 
în varianta agravantă când fapta a avut ca urmare preterintenționată moartea 
victimei); 

- legea penală română va fi aplicabilă infracțiunii continue şi dacă numai un act 
de executare a fost comis pe teritoriul României sau dacă pe acest teritoriu s-a produs 
rezultatul infracțiunii; 


- stabilirea momentului epuizării prezintă importanță pentru: determinarea legii 
penale aplicabile în caz de succesiune de legi penale în timp (de regulă, legea în 
vigoare la momentul epuizării), a incidenţei legilor de amnistie sau grațiere antecon- 


infracțiunea continuă şi infracțiunea de stare, putând fi imaginate situaţii în care o faptă este 
susceptibilă de încadrare în ambele categorii [de exemplu, în cazul infracţiunii de executare a 
unei construcţii fără autorizaţie de construire, prevăzute de art. 24 lit. a) din Legea nr. 50/1991, 
republicată]. 

l În decizia pronunțată în recursul în interesul legii nr. 4/2017, instanţa supremă a reţinut 
că infracţiunea de abandon de familie prevăzută de art. 378 alin. (1) lit. c) C.pen. este o 
infracţiune continuă care se consumă la expirarea perioadei de trei luni, pe durata căreia 
autorul a rămas în pasivitate, prin neexecutarea obligaţiei de plată a pensiei de întreţinere 
stabilită pe cale judecătorească, şi se epuizează la momentul reluării plăţii de către debitor 
sau al condamnării acestuia, prin hotărâre judecătorească, dată la care se încheie ciclul 
infracţional şi se autonomizează activitatea desfăşurată până în acel moment. În privinţa între- 
ruperii de drept generate de pronunţarea unei hotărâri judecătoreşti în doctrină (F. Streteanu, 
D. Niţu, op. cit., vol. II, p. 39) s-a respins posibilitatea existenţei unui astfel de moment al 
epuizării infracţiunii, autonom de existenţa unei încetări a acţiunii sau inacţiunii infracţionale, 
considerându-se că numai o hotărâre de condamnare definitivă poate produce acest efect. În 
această problematică consider că analiza de drept substanţial nu poate omite o serie de elemente 
de natură procedurală referitoare la limitele exercitării acţiunii penale şi ale sesizării instanţei 
pentru ipoteza în care neplata pensiei de întreţinere continuă şi după momentul punerii în 
mişcare a acţiunii penale şi, eventual, al emiterii rechizitoriului (de pildă, în cazul infracţiunii de 
abandon de familie, în ipoteza în care inculpatul nu a înţeles să reia plata pensiei de întreţinere 
nici după data punerii în mișcare a acţiunii penale şi nici până la momentul emiterii 
rechizitoriului). Apreciez că, faţă de dispoziţiile art. 371 C.proc.pen., judecata trebuie să se 
limiteze la fapta descrisă în actul de sesizare şi pentru care a fost exercitată acţiunea penală, iar 
instanţa de judecată nu se poate autoînvesti cu faptele comise după data sesizării şi nici nu are 
posibilitatea extinderii acţiunii penale. Chiar şi prin raportare la considerentele deciziei Înaltei 
Curți de Casaţie şi Justiţie nu cred că ar putea fi avut în vedere ca moment al epuizării 
pronunţarea unei hotărâri în primă instanţă, care nu a devenit încă definitivă, deoarece o astfel de 
soluţie nu poate prezenta relevanţă atâta timp cât inculpatul beneficiază încă de prezumția de 
nevinovăție. În plus, opţiunea doctrinară citată mai sus, care leagă momentul epuizării 
infracţiunii continue de data rămânerii definitive a hotărârii de condamnare, omite faptul că 
pentru unele dintre aceste infracţiuni este posibilă dispunerea şi a unei soluţii de renunțare la 
aplicarea pedepsei sau de amânare a aplicării pedepsei. Deopotrivă, trebuie avut în vedere şi 
faptul că pentru unele infracţiuni continue se poate dispune o soluţie de renunțare la urmărirea 
penală, care sunt confirmate prin hotărâre definitivă de către judecător. 

2? M. Hotca, op. cit., p. 302. 

damnatorie, stabilirea răspunderii penale pentru infracțiunea continuă consumată în 
timpul minorității, însă epuizată după majorat (infractorul va răspunde ca major, însă 
instanţa va avea în vedere la individualizarea judiciară a pedepsei faptul că unele acte 
au fost comise în minorat) sau a momentului de la care curge termenul de prescripţie 
a răspunderii penale; tot astfel, se va reține recidiva postcondamnatorie, iar nu 
concursul de infracțiuni dacă o infracţiune continuă s-a consumat înainte de rămâ- 
nerea definitivă a hotărârii de condamnare, epuizându-se după acest moment, prezen- 
tând relevanță momentul epuizării infracțiunii; 


- totuşi, momentul consumării infracțiunii continue este relevant pentru a distinge 
între formele recidivei; astfel, în funcție de momentul consumării infracţiunii continue: 


a) se va reține recidiva postcondamnatorie, iar nu recidiva postexecutorie în 
cazul în care o infracţiune continuă s-a consumat în termenul de supraveghere al libe- 
rării condiţionate sau al suspendării sub supraveghere, epuizându-se după aceasta, 
dacă infracţiunea a fost descoperită în termenul de supraveghere; 


b) se va reține starea de recidivă postcondamnatorie, iar nu starea de recidivă 
postexecutorie dacă o infracţiune continuă s-a consumat în termenul de încercare al 
grațierii condiţionate, epuizându-se după aceasta. 


- în cazul infracțiunilor continue comise de minori nu va fi avută în vedere în 
conținutul unității naturale activitatea infracțională anterioară vârstei de 14 ani, 
respectiv de 16 ani, în cazul săvârșirii faptei fără discernământ, întrucât aceasta nu 
are relevanță penală; dacă această infracţiune s-a consumat înainte de împlinirea 
vârstei de 18 ani, epuizându-se după acest moment, întregii unităţi infracționale i se 
va aplica regimul majorilor. 


Instanţa constată din starea de fapt, astfel cum a fost reţinută, că incul- 
patul a săvârșit două acţiuni de lipsire de libertate (...). În cazul infracţiunilor 
continue permanente, cum este infracțiunea de lipsire de libertate, orice întreru- 
pere a activităţii infracționale urmată de o reluare a acesteia conduce la 
scindarea unităţii naturale de infracțiune (sub forma infracţiunii simple), precum 
şi la reținerea în sarcina persoanei în cauză a unei infracţiuni continuate sau a 
unui concurs de infracţiuni (...). Instanţa reține că fapta inculpatului care în data 
de 15 iunie 2015, a luat-o cu forţa pe persoana vătămată de la adresa din 
București, la data de 17 iunie 2015, a fost dusă în diverse locaţii pe raza mun. 
București şi jud. I., ultima locaţie fiind situată în București, sector 5, la locuința 
numitului B.F., de unde persoana vătămată a fugit pe geamul de la bucătărie, 
fiind prinsă de către inculpat la scurt timp, şi introdusă în autoturismul marca 
Ford, condus de B.F., întrunește elementele constitutive ale infracțiunii de lipsire 
de libertate în mod ilegal în formă continuată, prevăzută de art. 205 alin. (1) 
C.pen. raportat la art. 35 alin. (1) C.pen (...). Instanţa constată că sunt incidente 
prevederile art. 35 alin. (1) C.pen. deoarece inculpatul, în baza aceleiaşi rezoluții 
infracţionale şi împotriva aceluiași subiect pasiv, a săvârşit la diferite intervale 
de timp acţiuni care prezintă fiecare în parte, conţinutul aceleiaşi infracţiuni. În 
acest sens, instanţa reține că infracțiunea de lipsire de libertate s-a consumat la 
momentul în care inculpatul a luat victima cu forţa din locuinţa sa, în data de 
15 iunie 2015. Infracţiunea, având un caracter continuu, s-a epuizat odată ce 

persoana vătămată a reuşit să îşi recapete libertatea, sărind pe geamul de la bucă- 
tărie al locuinţei în care era ținută de către inculpat. La scurt timp, inculpatul a 
reuşit din nou să o priveze de libertate pe victimă, luând-o cu forţa şi băgând-o 
într-o mașină împotriva voinţei sale. Din modalitatea de comitere a faptei, instanța 
reține că inculpatul a acţionat având la bază o rezoluţie infracțională unică. 
Ambele acţiuni prezintă în parte conţinutul aceleiași infracţiuni de lipsire de 
libertate a persoanei vătămate. Deopotrivă, intervalul de timp dintre cele două 
acţiuni este unul redus, ceea ce nu face să se rupă unitatea infracţională (Jud. 
Sectorului 5, secţia penală, sentinţa nr. 2422/2015, www.sintact.ro). 


2.3. Pedeapsa 


- infracțiunile continue nu au un regim special de sancționare, pedeapsa ce poate fi 
aplicată fiind cea prevăzută de lege pentru fapta tipică; în funcţie de modalitatea de comi- 
tere, întinderea în timp a activității infracționale, precum şi alte criterii prevăzute de 
art. 74 C.pen., instanța de judecată poate aplica o pedeapsă orientată spre maximul 
special. 


$3. Infracţiunea deviată 


- infracțiunea deviată! are două modalități de săvârşire: 


1. aberratio ictus, ce presupune situaţia în care făptuitorul a acționat împotriva unei 
persoane sau lucru, iar, din cauza efectuării în mod defectuos a actelor de executare sau 
ca urmare a unui eveniment neprevăzut, acţiunea infracţională a fost deviată către un 
alt subiect sau obiect, ajungându-se astfel la un alt rezultat decât acela urmărit de 
făptuitor, însă de aceeaşi natură cu acesta (de pildă, făptuitorul urmăreşte vătămarea 
corporală a unei persoane şi, datorită schimbării bruşte a poziţiei acesteia, provoacă 
leziuni traumatice altei persoane). Această eroare intervine în momentul desfăşurării 
acțiunii infracţionale şi nu înlătură caracterul penal al faptei. Apreciez că, în această 
ipoteză, trebuie reținută o singură infracțiune intenţionată, prin raportare la persoana 
sau obiectul lezat prin activitatea infracțională, întrucât există un singur rezultat; 


2. error in rem Sau error in personam, când infracțiunea se săvârşeşte prin 
îndreptarea acțiunii, din eroare, asupra altui obiect ori asupra altei persoane decât 
aceea aflată în reprezentarea făptuitorului; se va reţine o singură infracţiune în forma 


' În doctrină (M.I. Mărculescu-Michinici, M. Dunea, op. cit, p. 711, 712) s-a arătat că 
noțiunea de infracțiune deviată „exprimă, pe plan juridico-penal, cazul incidenţei unor ipoteze 
de manifestare a unor forme specifice de eroare, în raport de comiterea, în concret, a unei 
activităţi infracționale determinate. În sinteză, ca efect al acțiunii acestei erori, se ajunge la 
una dintre următoarele consecințe: 1. fie se produce, în realitatea obiectivă, o altă urmare 
imediată aflată în reprezentarea infractorului, dar asupra unui alt subiect pasiv/unui alt obiect 
material decât cel vizat iniţial de acesta; 2. fie se produce, în realitatea obiectivă, urmarea ime- 
diată intenționată de infractor, asupra subiectului pasiv — obiectului material vizat de acesta, 
dar într-o modalitate pe care infractorul nu şi-a imaginat-o, așadar, printr-o desfășurare 
cauzală diferită decât aceea aflată în reprezentarea infractorului. 

de bază sau agravată (de pildă, omorul calificat săvârşit cu premeditare se va reţine şi 
în ipoteza error in personam). 


- infracţiunea deviată poate fi o infracţiunea simplă sau una complexă; 


Inculpatul, având în mână cuțitul cu care tăia pâinea, alertat în mod 
insistent de fiul său a intrat în beci nu cu intenţia de a ucide o persoană, ci de a 
verifica dacă într-adevăr o persoană străină a pătruns în locuința sa. După ce 
inculpatul a verificat prin pipăire locul, în timp ce se retrăgea cu spatele la scară, 
a fost anunţat că în spatele său s-ar afla intrusul. Atunci, brusc s-a întors cu 
cuțitul în mâna dreaptă, lovind involuntar persoana care se afla pe scară şi care 
s-a dovedit a fi propriul său copil. Lovitura a fost întâmplătoare şi involuntară şi 
a avut consecinţe letale. Nu este vorba de error in personam pentru că inculpatul 
nu a intenţionat să ucidă o altă persoană, ci înarmat întâmplător cu cuțitul a 
coborât în beci numai pentru a verifica dacă în acest spaţiu se află o persoană 
străină, aşa cum îl sesizase fiul său în mod insistent. Lipsind un element esențial 
pentru existența infracțiunii de omor, intenţia, chiar în forma ei indirectă, în 
sarcina inculpatului nu se poate reține această infracțiune. Acţiunea inculpatului 
s-a produs din culpă exprimată sub forma nebăgării de seamă, în acest caz el 
nereprezentându-şi posibilitatea producerii morţii unei persoane, datorită lipsei 
de atenţie (întoarcere bruscă, pe întuneric, într-un spaţiu strâmt), fiind astfel 
întrunite elementele constitutive ale infracțiunii de ucidere din culpă (I.C.C.J., 
secția penală, decizia nr. 165/2005, www.legalis.ro). 


ə Iar fapta inculpatului care a intenţionat să aplice lovitura cu coasa în 
zona capului victimei C.V.V., însă nu a reuşit aceasta, ci tăierea victimei C.V., 
întruneşte elementele constitutive ale infracţiunii de tentativă de omor faţă de 
persoana vătămată C.V. Eroarea asupra persoanei victime nu influenţează 
vinovăția făptuitorului şi nu înlătură răspunderea sa penală. Lovitura deviată 
(aberatio-ictus) există în situaţia în care făptuitorul îşi îndreaptă acţiunea asupra 
unei persoane, pe care vrea să o ucidă, însă datorită unei manipulări greşite a 
instrumentului folosit ori datorită altor cauze accidentale, rezultatul se produce 
asupra altei persoane şi în acest caz, fapta constituie o infracţiune de tentativă la 
omor şi nu o simplă lovire ori vătămare deoarece, chiar dacă inculpatul a avut în 
vedere o altă persoană, el a prevăzut şi a dorit să ucidă un om, ceea ce este 
suficient pentru existenţa infracţiunii. Aşadar, fapta inculpatului constituie 
infracţiunea de tentativă la omor (doar tentativă, pentru că nu s-a produs moartea 
persoanei) faţă de victima C.V. şi nu faţă de persoana vătămată C.V.V., chiar 
dacă persoana vizată a fost alta față de care s-a produs rezultatul — tăierea 
efectivă cu coasa — deoarece din motive independente de voinţa inculpatului nu 
s-a produs rezultatul periculos asupra persoanei împotriva căreia acesta şi-a 
desfăşurat activitatea infracțională (C.V.V. care a căzut în şanţ şi din această 
câuză nu a mai recepționat lovitura) şi s-a produs asupra altei persoane — victima 
C.V. (C.A. Bacău, secţia penală, decizia nr. 1263 din 16 noiembrie 2017, 
www.sintact.ro). 

„Secţiunea a 2-a. Unitatea legală de infracţiune 


- unitatea de infracţiune este /egală când activitatea infracțională este unică, prin 
voința legiuitorului (infracțiunea continuată, infracțiunea complexă, infracțiunea pro- 
gresivă, infracțiunea de obicei); 


- unitatea legală de infracțiune poate consta fie în infracţiuni instantanee (infrac- 
ţiunea complexă), fie în infracțiuni cu durată de consumare (infracțiunea continuată, 
infracțiunea progresivă, infracțiunea de obicei). 


ŞI. Infracţiunea continuată 


1.1. Noţiune 


- infracțiunea este continuată când aceeaşi persoană săvârşeşte, la diferite inter- 
vale de timp, dar în realizarea aceleiaşi rezoluţii şi împotriva aceluiaşi subiect pasiv, 
acţiuni sau inacțiuni care prezintă, fiecare în parte, conţinutul aceleiaşi infracțiuni! 
[art. 35 alin. (1) C.pen.]; 


! În jurisprudența CtEDO (cauza Rohlena c. Republicii Cehe, hotărârea din 27 ianuarie 
2015) s-a arătat că: 5 

a. noțiunea de infracțiune continuată (introdusă în dreptul european în Evul Mediu pentru 
a pondera regula de drept roman excesiv de severă quod criminae tot poenae, care consacra 
suma materială a tuturor pedepselor) a cunoscut două abordări diferite. Potrivit unei concepții 
subiective — întâlnită în Italia — infracțiunea continuată reprezenta un grup de fapte unite de o 
intenție unică şi de acelaşi „desen infracțional”. Conform concepției obiective — dezvoltată, în 
special, în Germania — infracțiunea continuată se caracteriza prin intenţia repetată a autorului său 
de a ataca același bun sau obiect juridic ori un bun sau obiect juridic similar. Având în vedere că 
repetarea actelor infracționale şi existența intenției infracționale erau înlesnite de circumstanţe 
materiale — între altele, legătura de proximitate temporală și natura obiectului juridic afectat — s-a 
considerat că este justificată impunerea unei pedepse mai uşoare. Concepţia obiectivă cu privire 
la infracțiunea continuată s-a răspândit în toată Europa, fiind adoptată în mai multe legislații. 
Totuşi, pentru a nu da dovadă de prea multă clemență faţă de recidivişti, unii legiuitori au limitat 
aplicarea acestei noțiuni la anumite categorii de infracțiuni; 

b. există o tradiţie europeană ce consacră noțiunea de „infracțiune continuată” în concepția 
sa obiectivă. Majoritatea acestor state au introdus noțiunea respectivă în ordinea juridică 
internă, fie pe cale de dispoziţii legale exprese, fie prin intermediul practicii judiciare. 

c. Există un larg consens, rezultat dintr-o lungă tradiție europeană, cu privire la caracte- 
risticile infracțiunii continuate, unitatea juridică a respectivelor fapte ilicite fiind stabilită atât 
prin elemente obiective (actus reus), cât şi prin elemente subiective (mens rea): a) autorul 
trebuie să comită un anumit număr de fapte ilicite contra aceleiaşi valori sociale şi, adesea, 
victima este aceeaşi; b) este necesar să existe cel puțin o asemănare a modurilor de operare a 
actelor individuale (modus operandi) sau alte circumstanțe materiale care să unească faptele 
respective într-un întreg (actus reus), c) între actele distincte trebuie să existe o legătură 
temporală, aceasta fiind apreciată în funcţie de circumstanţele fiecărui caz în parte, d) toate 
faptele trebuie să prezinte aceeași intenţie sau același „desen infracțional” (mens rea), chiar 
dacă nu toate au fost plănuite ab initio, e) actele distincte trebuie să întrunească, în mod 
explicit sau implicit, elementele constitutive ale aceleiași/aceloraşi infracțiuni. 

- o infracţiune simplă (inclusiv unitatea naturală colectivă), continuă, complexă 
sau progresivă poate fi comisă în formă continuată; 


- prin DCC nr. 368/2017, Curtea Constituțională a apreciat că „sintagma «și 
împotriva aceluiaşi subiect pasiv» din cuprinsul dispoziţiilor art. 35 alin. (1) C.pen. — 
care impune condiția unității subiectului pasiv în cazul infracțiunii continuate — 
creează o diferență de tratament juridic în cadrul aceleiaşi categorii de făptuitori, fără 
a exista vreo justificare obiectivă şi rezonabilă, ceea ce atrage încălcarea prevederilor 
art. 16 alin. (1) din Constituţie cu privire la egalitatea cetățenilor în fața legii, fără 
privilegii şi fără discriminări”; este din ce în ce mai evident că „adversitatea” Curţii 
faţă de noua viziune în materie penală şi procesual penală constituie una dintre etapele 
șocului cultural descris de Kalervo Oberg încă din 1960 ca anxietate generată de 
pierderea reperelor familiare şi a simbolurilor contractelor sociale. Această stare a 
instanţei de contencios constituţional a fost „anticipată” şi de Alvin Toffler în Șocul 
viitorului, care a subliniat că șocul cultural afectează oamenii care se trezesc brusc 
într-un mediu din care le-au dispărut reperele, experiență care le provoacă o dezorien- 
tare profundă; în consecință, în urma publicării în M.Of. nr. 566 din 17 iulie 2017 a 
DCC nr. 368/2017, unitatea de subiect pasiv nu va mai constitui o condiţie pentru 
reținerea infracţiunii continuate; 


- această orientare a instanţei de contencios constituţional a fost menţinută şi cu 
ocazia analizei primei forme a Legii de modificare a Codul penal adoptată în vara 
anului 2018 când în DCC nr. 650/2018 s-a apreciat că cerința unității de subiect 
pasiv nu poate fi menţinută nici măcar în cazul infracţiunilor contra persoanei!; 


! Procedând astfel, în realitate Curtea Constituţională se dezice de cele reținute în parag. 28 
al DCC nr. 650/2018 („consecinţa constatării de către Curte a neconstituţionalităţii sintagmei 
«şi împotriva aceluiaşi subiect pasiv» din cuprinsul dispoziţiilor art. 35 alin. (1) C.pen. este, 
practic, revenirea la soluția adoptată de practica judiciară sub reglementarea Codului penal 
din 1969, în sensul existenţei unei compatibilităţi limitate între infracţiunea continuată şi 
pluralitatea de subiecţi pasivi”). Astfel, trebuie avut în vedere faptul că potrivit jurisprudenţei 
dezvoltate în aplicarea Codului penal din 1969 (Trib. Suprem, dec. nr. 35/1981, C.D. 1981, 
p. 256; Trib. Suprem, secția penală, decizia nr. 423/1982, în R.R.D. nr. 3/1983, p. 74; Trib. 
Suprem, secția penală, decizia nr. 293/1981, în R.R.D. nr. 10/1981, p. 73; Trib. Suprem, secția 
penală, decizia nr. 3886/1971, în R.R.D. nr. 10/1972, p. 181) existenţa unităţii de infracțiune 
presupunea în mod necesar unitatea de subiect pasiv în cazul infracţiunilor contra persoanei. 
In decizia nr. 650/2018 Curtea Constituţională a arătat că „analizând considerentele DCC 
nr. 368/2017, Curtea constată că acestea nu disting în privința obiectului juridic al infrac- 
fiunilor continuate pentru care art. 35 alin. (1) C.pen. prevede condiția unicității subiectului 
pasiv, stabilind că impunerea acestei condiții creează discriminare între subiecții activi ai 
diferitelor infracțiuni, care, în funcție de circumstanțele concrete ale cauzelor, pot sau nu să 
Cunoască aspectul unicității subiectului pasiv al infracțiunilor pe care le comit la diferite 
intervale de timp, în realizarea aceleiaşi rezoluții infracționale, unicitatea subiectului pasiv al 
infracțiunii continuate neputând constitui un criteriu obiectiv de aplicare a unui regim sancțio- 
nator diferit în privința făptuitorilor. (...) În consecință, Curtea constată că, în urma pronun- 
färii DCC nr. 368/2017, reperul diferențiator între infracțiunea continuată şi concursul de 
infracțiuni este, în mod exclusiv, unitatea rezoluţiei infracționale, şi nu tratamentul sancțio- 
nator sau tipologia de relații sociale ocrotite prin norma penală de incriminare, astfel că apare 

constatarea existenţei unei pluralități de subiecţi pasivi trebuie să conducă la o atentă 
analiză a cerinţei unităţii de rezoluţie infracţională, pentru că, în special în cazul 
infracţiunilor contra persoanei, comise la diferite intervale de timp, pluralitatea de 
victime poate fi un indiciu al lipsei unităţii de rezoluţie atât timp cât planul de acţiune 
nu este a priori suficient de determinat, ceea ce ar conduce la reținerea concursului 
real de infracţiuni, iar nu a unei infracţiuni continuate. 


1.2. Condiţii. Conţinut constitutiv 


Pentru a fi în prezența unei infracțiuni continuate, este necesară îndeplinirea 
cumulativă a următoarelor patru condiţii!: 


1. să existe o unitate de subiect activ; 


- aceeaşi persoană (fizică sau juridică, minoră sau majoră) trebuie să realizeze 
toate actele de executare indiferent de calitatea sa: autor, coautor, complice, insti- 
gator (de pildă, primele acte de executare pot fi comise în calitate de complice conco- 
mitent, iar următoarele în calitate de coautor, neputându-se reţine că variaţia formei 
de participaţie afectează în sine unitatea de rezoluţie infracţională), în ceea ce 
priveşte actele de participaţie penală este necesar ca acestea să privească acţiunile sau 
inacțiunile infracţionale ale aceluiași autor, iar nu ale unor autori diferiţi, în acest din 
urmă caz, unitatea de rezoluţie infracţională în comiterea actelor de participaţie 
neputând asigura prin ea însăşi unitatea legală de infracțiune?; 


cu atât mai surprinzătoare opţiunea legiuitorului de a stabili, în contra deciziei Curţii, reținerea 
formei continuate a infracţiunii când faptele sunt săvârşite împotriva aceluiaşi subiect pasiv în 
cazul infracțiunilor contra persoanei. De altfel, Curtea reține că aspectul săvârșirii infracțiunii 
continuate contra persoanei nu presupune, per se, cunoașterea de către subiectul activ a iden- 
tității subiectului pasiv. Aceasta întrucât, în practică, infracțiunile contra persoanei prezintă 
diverse forme de comitere, identitatea victimei sau a victimelor putând fi cunoscută sau nu de 
către autori și de către participanții la săvârşirea acestora. Prin urmare, indiferent de regimul 
sancționator al concursului de infracțiuni astfel cum acesta se propune a fi modificat prin art. I 
pct. 6 din legea criticată, Curtea constată că menținerea condiției unicității subiectului pasiv 
pentru reținerea infracțiunii continuate, în cazul unei anumite categorii de infracțiunii, res- 
pectiv al infracţiunilor contra persoanei, este de natură a contraveni Deciziei Curţii Constitu- 
tionale nr. 368 din 30 mai 2017”. 

' În această privință în literatura de specialitate (F. Streteanu, D. Niţu, op. cit., vol. IL, p. 42) 
s-a arătat că pentru a fi reținută existenţa unei infracţiuni continuate trebui întrunite urmă- 
toarele condiţii: 7. pluralitate de acțiuni sau inacțiuni săvârşite la diferite intervale de timp 
(pluralități de conduite „autonome” ce dau naştere unor episoade distincte în procesul de 
materializare a rezoluţiei infracţionale); 2. omogenitatea juridică a acțiunilor sau inacțiunilor 
(acţiunile sau inacţiunile comise la diferite intervale de timp trebuie să realizeze conţinutul 
aceleiaşi infracţiuni, să se încadreze în conţinutul aceleiaşi incriminări-tip), 3. unitate de 
rezoluţie infracțională (factor intelectiv — constând în prevederea întregii activităţi desfăşurate 
eşalonat şi a urmării acesteia şi factor volitiv — concretizat în dorinţa de a comite în mod 
succesiv acţiunile care alcătuiesc activitatea infracţională ), 4. unitate de subiect activ; 5. unitate 
de subiect pasiv (în cazul infracțiunilor contra persoanei). 

2 În doctrină (F. Streteanu, D. Niţu, op. cit., vol. II, p. 49) s-a arătat că nu este însă posibilă 
reținerea formei continuate în cazul actelor de participaţie comise de aceeași persoană în 

- dacă o persoană participă numai la un singur act de executare, se va reține parti- 
cipaţia la săvârşirea infracțiunii continuate, numai dacă acesta a prevăzut sau a 
cunoscut că ceilalți participanți săvârşesc infracțiunea în formă continuată [de pildă, 
dacă o persoană dă ajutor autorului la comiterea unei infracţiuni de înșelăciune, fără a 
cunoaște că acesta mai săvârșise anterior în baza aceleiași rezoluţii infracționale alte 
infracțiuni de înşelăciune, nu se va reţine complicitatea la comiterea în formă conti- 
nuată a infracţiunii, ci complicitatea la o infracțiune simplă de înşelăciune (formă a 
unității naturale), dacă complicele ştia că autorul mai comisese anterior și alte acte de 
executare din cuprinsul unităţii legale şi decide să contribuie la noul act de executare 
se va reţine participaţia penală la infracţiune continuată]!. 


Dacă actele de executare constituie fapte prevăzute de legea penală 
autonome, pentru că au fost săvârşite de autori diferiţi, actele de complicitate, 
chiar atunci când sunt comise de aceeaşi persoană şi în executarea unei rezoluţii 
infracţionale unice, rămân disociate, neputând fi constituite, numai ele, într-o 
unitate infracţională deosebită, căreia nu i-ar corespunde, sub raportul executării, 
o infracţiune, de asemenea, unică. Acest principiu este valabil nu numai în cazul 
participaţiei proprii, ci şi în cazul participaţiei improprii; împrejurarea că autorul 
acţionează fără vinovăţie nu are repercusiuni nici asupra existenţei participaţiei, 
nici asupra poziţiei juridice a celorlalţi participanţi, care rămân instigatori sau, 
respectiv, complici şi cărora, dat fiind faptul că au prestat contribuţia lor cu 
intenţie, li se aplică tratamentul sancţionator de lege pentru participaţie (Trib. 
Suprem, secţia penală, decizia nr. 2852/1974, www.sintact.ro). 


Distincția dintre concursul de infracţiuni şi infracțiunea continuată 
este esenţială şi trebuie privită diferit în funcţie de cele două tipuri de infrac- 
ţiuni: înşelăciune în forma participaţiei improprii, respectiv fals în înscrisuri 
sub semnătură privată. Dacă în ceea ce priveşte această ultimă infracţiune nu se 
pun probleme majore, fiind de reţinut forma continuată prin îndeplinirea tuturor 
condiţiilor de existenţă ale acesteia, situaţia este diferită în cazul infracţiunii de 
înșelăciune în forma participaţiei improprii, aceasta din urmă neputând fi comisă 
în formă continuată. Astfel, actele de participaţie ale instigatorului şi compli- 
celui nu pot constitui infracţiune continuată chiar dacă sunt săvârşite de aceeaşi 
persoană (cele trei inculpate) şi în executarea unei rezoluţii aparent unice, 
respectiv chiar împotriva aceluiaşi subiect pasiv, dacă actele de executare la care 
se raportează constituie fapte autonome săvârşite de autori diferiţi. Explicaţia 
acestei interpretări rezidă în faptul că de esenţa participaţiei improprii este faptul 
că, deşi există o cooperare materială a mai multor persoane la săvârşirea actelor 
de executare, lipseşte legătura subiectivă dintre ele. Instigatorul şi complicele 
(cele trei inculpate, în cauza de faţă) au comis actele cu intenţie, în timp ce 
autorii efectivi — angajaţii societăţii — au acţionat ca simplu instrument, fără a şti 


ES aaa Doe ee pe e ee e ae o e PE o mea e 
beneficiul unor autori diferiţi şi nici în cazul în care infracţiunea comisă de autor este una 
Instantanee, chiar dacă actele complicelui au caracter repetat. 

In același sens, a se vedea Ctin. Mitrache, C. Mitrache, op. cit., p. 305. 

de fapt că se comite o înşelăciune în dauna băncii prin acte cu conţinut fals. 
Ipotetic vorbind, dacă aceştia din urmă ar fi avut cunoştinţă despre mecanismul 
înşelăciunii, deci ar fi răspuns penal pentru infracțiunea efectivă, situaţia juridică 
a celor trei inculpate în calitate de instigator şi complice ar fi fost aceea de a 
răspunde pentru atâtea infracţiuni câte ar fi fost comise de către autori — 52 în 
cazul nostru — chiar dacă acestea au acţionat în baza aceleiaşi rezoluţii infrac- 
ţionale unice. S-a subliniat faptul că în ambele ipoteze analizate, inculpatele au 
făcut exact acelaşi lucru, prin urmare nu se poate reţine o altă încadrare juridică 
pentru acestea distinctă în funcţie de poziţia subiectivă a autorilor actelor de 
executare. În consecinţă, faptele celor trei inculpate nu pot fi încadrate ca fiind o 
infracţiune continuată de înşelăciune, ci doar ca infracțiuni distincte de înșelăciune 
în forma participaţiei improprii, comise în stare de concurs de infracţiuni (CA. 
Alba Iulia, secția penală, decizia nr. 534 din 13 iunie 2017, www.sintact.ro). 


2. să existe o pluralitate de acțiuni sau inacțiuni infracţionale săvârşite la 
diferite intervale de timp; 


- existenţa unităţii legale este condiționată de existenţa a cel puţin două acţiuni/ 
inacţiuni infracţionale (tipice), comise prin unul sau mai multe acte de executare; 


- pluralitatea acţiunilor infracţionale nu trebuie confundată cu pluralitatea actelor 
de executare de aceeaşi natură realizate de aceeaşi persoană, în baza unei rezoluții 
infracționale unice şi în cadrul unui proces execuţional unic, când se va reține o 
singură acțiune (unitate naturală de infracțiune) şi mai multe acte de executare în 
cadrul acesteia; 


- precizarea legiuitorului că acţiunile/inacţiunile infracţionale trebuie comise la 
diferite intervale de timp exclude posibilitatea reţinerii unității legale de infracţiune 
în condiţiile în care se reține existenţa unei unităţi spaţio — temporale, cerință 
specifică unităţii naturale colective, iar nu infracţiunii continuate; 


% Dacă inculpatul a sustras pe timpul nopţii, prin efracție, în cadrul unei 
acțiuni neîntrerupte, O cantitate de vin din beciul persoanei vătămate, chiar dacă a 
efectuat mai multe transporturi de la beci la căruța cu care a transportat ulterior vinul, 
nu este îndeplinită cerința intervalului de timp pentru a se reţine forma continuată a 
infracțiunii de furt calificat, acțiunea repetată a inculpatului fiind executată 
neîntrerupt în cadrul unei singure acțiuni de sustragere — fiind o unitate naturală 
infracțională (C.A. Iaşi, decizia penală nr. 431/2002, în B.J.C.P.J. 2002, p. 32). 


- intervalele de timp trebuie să fie mai mari decât întreruperile pe care le implică 
în mod firesc săvârşirea faptei, altfel se va reține existenţa unei infracțiuni simple sau 
continue succesive; 


- intervalele mari de timp între actele de executare pot conduce la concluzia 
existenței unei pluralități de infracţiuni sub forma concursului, deoarece scurgerea 
timpului afectează posibilitatea reţinerii cu certitudine a existenţei unei rezoluții 
infracționale unice; totuşi, trebuie avută în vedere şi natura infracţiunii comise, 
modalitatea de operare, specializarea infractorului sau mijloacele de precauţie nece- 
sare pentru evitarea descoperirii faptei. 

2 Curtea apreciază că, în mod nelegal şi netemeinic, prima instanță a 
constatat existenţa unui concurs real de infracţiuni între infracţiunea de şantaj 
prevăzută de art. 207 alin. (1) şi (3) C.pen. (varianta agravată a formei de bază 
propriu-zise) şi infracţiunea de şantaj prevăzută de art. 207 alin. (2) şi (3) C.pen. 
(varianta agravată a formei de bază asimilate), având în vedere că în cauză sunt 
întrunite condiţiile cumulative prevăzute de art. 35 alin. (1) C.pen. pentru reţi- 
nerea unităţii legale a infracţiunii continuate, deoarece: 

1. există o unitate de subiect activ: inculpatul M.R.V. a comis toate acţiunile 
infracţionale succesive; deşi în urma deciziei Curţii Constituţionale nr. 368/2017 
unitatea de subiect pasiv nu mai constituie o condiţie pentru reținerea infracţiunii 
continuate, remarcăm faptul că, în cauză, acţiunile de şantajare exercitate 
succesiv de inculpat au vizat același subiect pasiv, persoana vătămată H. D.; 

2. inculpatul M.R.V. a comis o pluralitate de acțiuni de şantajare a persoanei 
vătămate H.D. la diferite date (fie în cursul aceleiași zile, fie în zile consecutive), 
în perioada 02.12.2015 - 28.01.2016; 

3. acţiunile de şantajare satisfac condiţia unității de conținut, întrucât întrunesc 
cerinţele legale ale variantei agravate a infracţiunii de şantaj fie că aceasta se 
raportează la forma de bază propriu-zisă, fie la forma de bază asimilată, fiind 
îndreptate împotriva aceluiași obiect juridic. Omogenitatea juridică a acţiunilor 
infracţionale comise de inculpat nu este afectată, întrucât, aşa cum am arătat 
anterior, infracțiunea de şantaj în forma de bază (propriu-zisă şi asimilată) 
constituie o infracţiune cu conținut alternativ, iar modalităţile alternative de 
comitere sunt echivalente din punct de vedere juridic; 

4. inculpatul M.R.V. a acţionat în baza aceleiași rezoluţii infracţionale deter- 
minate, deoarece la momentul luării hotărârii de a o şantaja pe persoana 
vătămată H.D. acesta avea atât reprezentarea ansamblului acţiunilor pe care 
urmează să le întreprindă, cât şi a faptului că acestea vor fi realizate secvențial. 
Din probele administrate Curtea constată că rezoluţia infracţională în temeiul 
căreia inculpatul M.R.V. a acţionat a fost anterioară primei acţiuni de şantaj, că 
aceasta s-a menţinut în perioada 02.12.2015 - 28.01.2016 şi că inculpatul a 
acţionat prin modalităţi relativ similare împotriva aceleiași victime, la intervale 
scurte de timp, urmărind aceleași scopuri (C.A. Oradea, secția penală, decizia 
nr. 50/2018, nepublicată). 


% În cauză sunt întrunite condiţiile necesare pentru reținerea formei con- 
tinuate a infracţiunii de folosirea funcţiei pentru favorizarea unei persoane pre- 
văzute de art. 301 C.pen. având în vedere că din probele administrate rezultă: 

1. existenţa unei pluralități de acțiuni (dispoziţiile de desemnare în calitate de 
evaluator imobiliar a afinului său de gradul al II-lea M.R.C., realizate prin 
delegaţiile şi încheierile emise în dosarele execuţionale) săvârşite în perioada 
4.11.2010 - 2.05.2017, la diferite intervale de timp de inculpatul B.A.G.; 

2. omogenitatea juridică a acțiunilor comise de inculpatul B.A.G. în condiţiile 
în care acţiunile concrete realizate la diferite intervale de timp realizează conți- 
nutul aceleiaşi infracţiuni prevăzute de art. 301 C.pen., fiind îndreptate astfel 
împotriva aceleiaşi valori sociale (unitate a obiectului juridic); 

3. unitatea de subiect activ, toate acţiunile infracționale fiind comise de incul- 
patul B.A.G.; 

4. unitatea de rezoluție infracțională în condiţiile în care, după dobândirea 
calității de evaluator de către inculparul M.R.C., inculpatul B.A.G. a luat 
hotărârea de a-l desemna în calitatea de evaluator în mai multe cauze aflate pe 
rolul Societăţii de Executori Judecătorești B. Astfel, în momentul luării hotărârii, 
inculpatul B.A.G. a avut o reprezentare de ansamblu a faptului că în viitor îl va 
desemna pe inculpatul M.R.C. în calitate de evaluator, acţiunile infracţionale 
urmând a se comite fracţionat, la diferite intervale de timp. Aşadar, rezoluţia 
infracţională a fost unică, determinată, anterioară primei dispoziţii de desem- 
nare prin delegaţie în calitate de evaluator imobiliar a lui M.R.C. și s-a menţinut 
pe întreaga perioadă infracţională cu care a fost sesizată instanța. Astfel, Curtea 
opinează că în cauză este întrunit, pe de o parte, factorul intelectiv al rezoluţiei 
infracţionale în condiţiile în care inculpatul B.A.G. a avut o reprezentare de 
ansamblu a acţiunilor de desemnare în calitate de evaluator a inculpatului 
M.R.C., acţiuni care urmau să se desfăşoare la diferite intervale de timp, în dosa- 
rele de executare silită care impuneau realizarea unei evaluări, precum şi a urmă- 
rilor acestora referitoare la naşterea de drepturi de creanţă asupra onorariilor 
aferente rapoartelor de evaluare. Pe de altă parte, se va reţine şi existenţa facto- 
rului volitiv deoarece inculpatul B.A.G. a dorit să comită acţiunile infracționale 
în mod succesiv la diferite intervale de timp (C.A. Oradea, secţia penală, 
sentinţa nr. 109/2018, nepublicată). 


Pentru identificarea numărului de acte materiale care intră în compo- 
nenţa infracţiunii continuate trebuie avute în vedere numărul de acţiuni sau 
inacţiuni prevăzute de legea penală comise de inculpat. În cazul în care o per- 
soană incendiază un autoturism, iar focul se extinde asupra unui alt autoturism, 
nu putem vorbi de două acţiuni sau inacţiuni distincte, ci de o singură acţiune ale 
cărei urmări s-au agravat, fapta îmbrăcând forma infracţiunii progresive. 
Propagarea focului s-a produs fără vreo intervenţie a inculpatului. Este adevărat 
că acesta trebuie să răspundă pentru acest lucru, dar acest aspect nu atrage 
existenţa infracţiunii continuate. Chiar dacă s-ar aprecia că incendierea 
ulterioară a celuilalt autoturism ar îmbrăca forma unei infracţiuni comisive prin 
omisiune, în condiţiile art. 17 lit. b) C.pen. tot nu ne-am afla în faţa unei infrac- 
țiuni continuate. Nu se poate reţine existenţa unei infracţiuni continuate în cazul 
în care acţiunile sau inacţiunile incriminate s-au comis în aceeaşi unitate spaţio- 
temporală. Infracţiunea continuată este condiţionată de existenţa unui interval de 
timp între acţiunile sau inacţiunile incriminate. Dacă faptele au fost comise în 
aceeaşi împrejurare, există o unitate naturală colectivă, neputându-se pune 
semnul egalităţii între act de executare şi acţiuni. Procurorul de şedinţă a mai 
solicitat schimbarea încadrării juridice în sensul reţinerii unei singure infracţiuni 
în formă continuată pentru faptele din 20.10.2016 și 21.10.2016. Intervalul de 
timp foarte scurt între fapte nu este suficient pentru a se reţine existența 
infracţiunii continuate, fiind necesar a se dovedi că acesta avea reprezentarea, 
cel puţin generală, a faptelor pe care le va comite. Raportat la starea psihică a 
inculpatului, acesta având discernământul mult diminuat, nu se poate susţine că 
acesta a avut în data de 20.10.2016 prefigurarea faptului că va incendia auto- 
turisme şi a doua zi. În cazul persoanelor cu probleme psihice grave este evident 
că acestea iau rezoluţii infracţionale spontane, neavând o rezoluţie infracţională 
continuă pe parcursul unei zile (Jud. Sectorului 5 București, secția penală, 
sentința nr. 269 din 6 februarie 2018, în A. lugan, C.pen. adnotat). 

3, să existe o unitate de conținut al infracțiunii; 


- infracțiunea continuată poate fi o infracţiune comisivă sau omisivă; astfel, 
acțiunile sau inacţiunile concrete, efective, ale făptuitorului trebuie să prezinte, 
fiecare în parte, conţinutul aceleiaşi infracțiuni, lezând acelaşi obiect juridic! (omo- 
genitatea juridică a actelor de executare’), de pildă, se va reține omogenitatea juri- 
dică a conţinutului în cazul în care au fost comise mai multe furturi sau mai multe 
tâlhării, nu şi atunci când au fost comise atât furturi, cât şi tâlhării (cu excepția 
situației în care se reține un concurs între infracţiunea continuată de furt şi infrac- 
țiunea continuată de tâlhărie); 

- unitatea de conţinut implică doar unitatea de obiect juridic, nu şi pe cea de 
obiect material, în cazul infracţiunii continuate putându-se reține o diversitate de 
obiecte materiale; 


- în cazul infracţiunilor cu conţinut alternativ, unitatea de conținut este realizată 


chiar dacă sunt săvârşite modalități alternative diferite prevăzute de norma de 
3. 


incriminare 


ə În perioada februarie 2013-29 martie 2013, inculpatul C.C., în calitate 
de avocat în cadrul Baroului Bucureşti, prin acţiuni distincte, săvârşite în trei 
ocazii diferite, dar în realizarea aceleiaşi rezoluţii, a pretins, mai întâi, de la 
denunţătorul M.S. (zis „H.”), clientul său, cu care nu a încheiat însă un contract 
de asistenţă juridică, suma de 2000 RON (din care a primit numai 1500 RON), 
pentru a o înmâna poliţiştilor implicaţi în instrumentarea Dosarului 
nr. 453/P/2012 al Parchetului de pe lângă Tribunalul Bucureşti, faţă de care a 
pretins că are influență, promițând că îi va determina să efectueze actele de 
urmărire penală în acel dosar astfel încât să determine adoptarea unei soluţii de 
scoatere a acestuia de sub urmărire penală, apoi, de la denunţătorul M.B. (fiul 


! În literatura juridică (V. Papadopol, D. Pavel, Formele unităţii infracționale în dreptul 
penal român, Casa de Editură şi Presă „Șansa” S.R.L., București, 1992, p. 123, F. Streteanu, 
D. Niţu, op. cit., vol. II, p. 45) s-a arătat că identitatea obiectului juridic se analizează şi prin 
raportare la acţiunile efectiv comise, iar nu numai în raport cu intenţia iniţială a autorului. 

? În doctrină (F. Streteanu, D. Niţu, op. cit., vol. II, p. 46) s-a subliniat că omogenitatea 
juridică nu implică şi o omogenitate materială şi nu este incompatibilă cu: a) realizarea unor 
faze diferite ale infracţiunii (când în baza aceleiaşi rezoluţii infracţionale se comit la diferite 
intervale de timp fapte tentate şi fapte consumate, se va reţine o infracţiune continuată, 
indiferent dacă tentativa şi forma consumată au privit aceeaşi faptă), b) reținerea în cadrul 
infracţiunii continuate a unor forme agravate sau atenuate ale aceleiaşi infracţiuni; c) reținerea, 
in cazul unora dintre acţiunile componente, a unor circumstanțe agravante sau atenuante; 
d) împrejurarea că textele de incriminare în care se încadrează diferitele acţiuni au denumiri 
diferite, atâta vreme cât ele nu reprezintă decât simple forme agravate ale uneia şi aceleiaşi 
infracţiuni. 

? În literatura de specialitate (F. Streteanu, D. Niţu, op. cit., vol. II, p. 45) s-a arătat că în 
Cazul infracţiunilor cu conţinuturi alternative, este vorba de fapte diferite incriminate sub 
aceeaşi denumire, iar atunci când se realizează două sau mai multe dintre conținuturile 
respective, vom fi în prezenţa unui concurs de infracţiuni, și nu a unei infracţiuni continuate. 

celui dintâi), suma de 200 RON (primită integral), promiţându-i că va uza de 
influenţa sa pe lângă lucrătorii locului de detenţie unde primul denunțător a fost 
încarcerat, în urma dispunerii reţinerii sale în dosarul anterior menţionat, pentru 
a-i determina să accepte primirea unui pachet cu alimente pentru acesta, iar, în 
final, de la denunţătorul M.B., sumele de: 3000 dolari SUA (primiţi integral), 
5000 euro (primiţi integral) şi 5000 RON (în contul căreia a păstrat sumele de 
3600 RON şi 300 euro, pe care denunțătorul M.S. i le-a lăsat în custodie în 
momentul reţinerii sale), promițând că va uza de influenţa pe care a pretins că o 
are asupra judecătorului învestit cu soluţionarea propunerii de arestare preven- 
tivă a tatălui său, pentru a-l determina să dispună cercetarea acestuia în stare de 
libertate (7.C.C.J., secția penală, decizia nr. 154 din 4 iunie 2014, www.scj.ro). 


%%» Fapta inculpatei D.E., care în calitatea sa de prim-procuror al Parche- 
tului de pe lângă Judecătoria Paşcani, pentru ascunderea modului defectuos în 
care şi-a îndeplinit atribuţiile de serviciu, a falsificat formularele statistice, 
rapoartele de bilanţ și informările întocmite pe baza statisticii, precum şi rapoar- 
tele periodice pe care trebuia să le transmită parchetelor ierarhic superioare cu 
privire la dosarele nesoluţionate aflate în evidenţa Parchetului de pe lângă 
Judecătoria Paşcani, în sensul că a inclus între dosarele soluționate şi pe cele 
care s-au găsit în biroul său cu ocazia controlului efectuat la 10 iunie 2011, faptă 
ce a avut ca rezultat denaturarea indicatorilor Parchetului de pe lângă Judecă- 
toria Paşcani, întruneşte elementele constitutive ale infracţiunii de fals inte- 
lectual în formă continuată, prevăzută de art. 289 C.pen. cu aplicarea art. 41 
alin. (2) C.pen. — 55 acte materiale (IC.CJ, secția penală, decizia 
nr. 200/03.06.2015, www.scj.ro). 


- în cazul infracțiunilor care conțin şi variante agravate, unitatea de conținut este 
realizată chiar dacă unele acţiuni sau inacțiuni îmbracă forma de bază a infracțiunii, 
iar altele sunt comise în condiţiile vreunei variante agravate (de pildă, în cazul infrac- 
țiunii continuate de lipsire de libertate este posibil ca unele acte de executare să 
îmbrace cerințele formei de bază a infracţiunii, iar altele ale variantei agravate a 
comiterii faptei faţă de un minor); în această situaţie, întreaga infracţiune continuată 
va fi considerată calificată, chiar dacă există un singur act de executare care 
întruneşte cerințele variantei agravate; 


- unitatea de conţinut este realizată chiar dacă unele acţiuni îmbracă forma consu- 
mată a infracțiunii, iar altele au rămas în forma tentativei; în această situație, dacă 
există cel puţin o faptă consumată, întreaga infracțiune continuată va fi considerată a 
fi săvârşită în formă consumată; în această privință în doctrină! s-a arătat că: „atunci 
când, după ce a săvârşit o tentativă, făptuitorul, acționând în baza aceleiaşi 
rezoluţii, fie a continuat executarea începută şi întreruptă, fie a reluat, de la capăt, 


! C.A. București, secția I penală, decizia nr. 483/1996, în C.P.J.P. 1996, p. 121, cu notă de 
V. Papadopol, V. Papadopol, notă la decizia citată; în același sens, a se vedea C.SJ., secția 
penală, decizia nr. 403/1997, în Dreptul nr. 9/1998, p. 148; precum și G. Bodoroncea, în CP 
comentat, p. 113. 

actele de executare, reuşind să consume infracțiunea, cele două forme infracționale 
realizate succesiv, tentativa şi infracțiunea consumată, vor alcătui o unitate naturală 
de infracțiune, nu o infracțiune continuată. (...) De asemenea, rezultă că, dacă pe 
parcursul săvârșirii unei infracțiuni continuate, una dintre acțiunile componente 
a rămas în stadiul tentativei după care făptuitorul, reluând executarea, a desă- 
vârşit-o, tentativa nu se va încorpora ca o entitate distinctă în conţinutul concret al 
acelei infracțiuni continuate, ci, absorbindu-se în forma continuată subsecventă, va 
constitui, împreună cu aceasta, o unitate naturală, care numai ca atare va intra în 
conținutul infracțiunii continuate respective”, această soluţie doctrinară împărtăşită 
şi de jurisprudenţă omite însă faptul că absorbţia tentativei în forma consumată se va 
putea realiza numai în condiţiile unității naturale de infracțiune care presupune 
existenţa unei singure acţiuni şi a unității spaţio-temporale, or ipoteza avută în vedere 
relevă existenţa unei pluralități de infracţiuni realizate de diferite intervale de timp, 
ceea ce ar justifica reținerea unităţii legale a infracţiunii continuate!; 


- dacă toate acțiunile au rămas în stadiul tentativei, se va reţine tentativa la 
infracţiune în formă continuată; 


- în ipoteza în care prejudiciul total rezultat din însumarea urmărilor imediate 
produse prin fiecare act material de executare este mai mare de 2.000.000 lei se va 
reţine varianta agravată a comiterii infracţiunii continuate care a produs consecinţe 
deosebit de grave (îşi menţine valabilitatea decizia pronunţată de instanța supremă în 
recurs în interesul legii nr. 14/2006). 


a, Sunt îndeplinite condiţiile pentru reținerea formei continuate a tenta- 
tivei la infracțiunea de viol săvârșită de inculpat, repetarea actelor sexuale, 
acţiunea fiind întreruptă înainte de realizarea raportului sexual, producându-se la 
intervale diferite de timp, în condiţiile în care persoana vătămată după prima 
acțiune a inculpatului a reuşit să fugă pe fereastră, fiind urmărită de inculpat, 
adusă cu forța în cameră, acesta reluând acţiunea de realizare a unui act sexual 
cu partea vătămată minoră prin constrângere, acțiune, de asemenea, nefinalizată 
prin consumare, acţiunea sexuală, rămânând la stadiul de tentativă (.C.CJ, 
secţia penală, decizia nr. 1099 din 29 martie 2013, www.scj.ro). 


ə Din situaţia de fapt descrisă, conformă probatoriului administrat în 
cauză, rezultă existența mai multor acte materiale comise de inculpat pe par- 
cursul activităţii sale infracționale, subsumate scopului unic constând în trafi- 


Era a ăi 


' În acest sens în doctrină (F. Streteanu, D. Niţu, op. cit., vol. II, p. 47) s-a mai arătat că 
„Este adevărat că fazele infracţiunii au caracter absorbant, dar credem că această absorbţie nu 
poate opera decât în condiţiile în care există o unitate naturală colectivă de infracţiune, 
caracterizată de o unitate a acţiunii. Or, aşa cum am văzut anterior, unitatea de acţiune presu- 
Pune o conexiune spaţio-temporală, ceea ce nu este cazul în speța noastră. Intervalul de timp 
Scurs între tentativă şi consumarea faptei autonomizează acţiunile corespunzătoare celor două 
momente, dând astfel naştere unei infracţiuni continuate, desigur, în măsura în care se poate 
face dovada unităţii de rezoluţie”. i 

carea pretinsei sale influenţe pe lângă funcţionarii Ambasadei Franței, determi- 
nate de acelaşi mobil, şi anume obţinerea vizelor de intrare în Franţa, săvârșite 
simultan față de toți membrii grupului familiilor L. și S. Există aşadar în cauză o 
particularitate evidentă, în sensul că actele reţinute ca formând obiectul infrac- 
țiunii de trafic de influenţă în formă continuată reprezintă acțiuni care decurg 
din natura faptei, părți constitutive ale realizării elementului material al laturii 
obiective a infracțiunii menţionate. Acestea nu au o semnificaţie autonomă, nu 
constituie acte care, luate separat, ar prezenta trăsăturile aceleași infracțiuni, 
condiție hotărâtoare pentru existenţa infracțiunii de trafic de influenţă în formă 
continuată. Or, există unitate naturală de infracțiune ori de câte ori activitatea 
unei persoane, formată dintr-un act sau mai multe acte, datorită stării de fapt, 
este apreciată ca o activitate unică, având un singur rezultat periculos și având la 
bază o unică formă de vinovăţie prevăzută de lege, prin care s-a realizat 
conținutul unei singure infracțiuni. Așadar, unitatea naturală de infracţiune nu 
este incompatibilă cu existența unei pluralități de acte materiale, atâta timp cât 
acestea, considerate în ansamblul lor, se îmbină între ele în mod natural, alcă- 
tuind în mod firesc o singură acţiune. În cauză, această condiţie este îndeplinită, 
întreruperile intervenite în desfăşurarea activității infracționale, între actele 
succesive menționate, fiind determinate de natura infracţiunii săvârșite de 
inculpat, așa încât acestea nu sunt de natură a transforma unitatea infracțională 
într-o infracțiune continuată de trafic de influență (7. C.C.J., Completul de 9 jude- 
cători, decizia nr. 604/2003, www.legalis.ro). 


% Existenţa infracțiunii continuate nu este condiționată de omogenitatea 
faptică a acțiunilor componente. Pentru aceasta este însă necesar ca, pe de o 
parte, deosebirile de ordin material dintre diverse acţiuni să nu afecteze omoge- 
nitatea juridică a acestora şi, pe de altă parte, acele deosebiri să fie compatibile 
cu unitatea de rezoluţie. Acţiunile plurale care — atunci când prezintă elementele 
aceleiaşi infracțiuni tip (în cazul de față, furt) — alcătuiesc o infracţiune conti- 
nuată nu trebuie să fie identice sub aspectul realizării lor materiale; unele din ele 
se pot comite într-o anumită modalitate, iar alta sau altele în altă modalitate. 
Asemenea deosebiri, dacă nu modifică rezoluţia inițială, nu exclud subordonarea 
acțiunilor plurale unei unităţi infracționale de tipul infracțiunii continuate şi nu 
generează un concurs de infracțiuni (C.A. Constanţa, secția penală, decizia 
nr. 11/1997, în R.D.P. nr. 2/1997, p. 129). 


4. unitatea de rezoluţie infracţională; 


- făptuitorul trebuie să aibă reprezentarea ansamblului activităților infracționale 
înainte de comiterea primului act de executare (ex ante) şi să dorească să realizeze în 
timp acţiunile sau inacţiunile din conţinutul aceleiași infracțiuni; astfel, făptuitorul 
trebuie să aibă reprezentarea concretă a faptelor pe care urmează să le săvârşească (un 
plan de acţiune determinat în linii generale) înainte de realizarea primului act de 
executare (acţiune sau inacţiune)!; în lipsa cerinţei rezoluţiei ex ante ori a caracterului 


1 În această privință în doctrină (Cin. Mitrache, C. Mitrache, op. cit, p. 306) s-a arătat că: 
„Pentru a uni toate actele de executare, rezoluţia infracțională trebuie să fie suficient de determi- 
nată, în sensul că infractorul are imaginea de ansamblu a activității sale ulterioare ce o va desfășura 

predeterminat al acesteia nu poate fi reținută condiţia unităţii de rezoluţie infracţională 
(de pildă, în cazul în care o persoană comite mai multe infracțiuni de furt din auto- 
turisme, însă rezoluţia infracțională este luată de fiecare dată înainte de comiterea faptei 
în funcţie de nevoile financiare ale infractorului, de natura bunurilor pe care le observă 
în autovehicul şi de existenţa unor oportunităţi de a nu fi prins); 


- rezoluția infracțională trebuie să se menţină pe parcursul întregii activități 
infracționale, întrucât acţiunile sau inacțiunile trebuie comise în baza aceleiaşi rezo- 
luţii infracționale (de pildă, un hoţ specializat în spargerile de locuinţe ia decizia ca 
în mai multe zile să pătrundă în domiciliile mai multor persoane situate în aceeași 
zonă rezidenţială), nu se va reţine îndeplinită această cerinţă dacă, după comiterea 
primului act de executare, infractorul abandonează rezoluţia determinată de a comite 
infracţiuni, care fusese luată ex ante, însă ulterior se răzgândeşte şi decide să-şi 
continue activitatea infracţională comiţând un nou act de executare, situaţie în care se 
va reţine existenţa unui concurs de infracţiuni, iar nu o unitate legală; 


- infracțiunea continuată se săvârşeşte numai cu intenţie directă sau indirectă n 


- existența unei rezoluții infracționale unice poate fi dedusă din modul de operare al 
infractorului, specializarea într-un anumit domeniu infracțional, intervalul de timp dintre 
actele de executare, conținutul concret al actelor de executare, scopul urmărit, mijloacele 
de precauție luate în vederea păstrării produsului infracțiunii etc.?; 

- în cazul în care, după săvârşirea mai multor acțiuni sau inacțiuni infracționale, în 


baza aceleiaşi rezoluții, făptuitorul ia o nouă rezoluţie infracţională de a comite alte fapte, 
se va reține existența concursului omogen de infracțiuni, iar nu a unei unități legale. 


2 Pentru a stabili dacă toate acțiunile sau inacțiunile au fost comise în 
realizarea aceleiași rezoluţii infracţionale sau dacă își au sursa în rezoluţii 
distincte este indispensabilă examinarea tuturor împrejurărilor de fapt şi a 
condiţiilor în care au fost săvârșite, putând fi avută în vedere, printre alte ele- 
mente, și identitatea persoanei vătămate. De asemenea, alte criterii de stabilire a 
existenței infracțiunii continuate ar putea fi: săvârşirea la intervale de timp 
relativ scurte a acţiunilor componente; comiterea acţiunilor asupra unor bunuri 


a REC E E i N N RO N E N a m ia a Ii 


Prin acte de executare separată, iar cu fiecare executare, hotărârea se concretizează. Dintre 
elementele ce pot concura, alături de alte împrejurări, la stabilirea unităţii de rezoluție vor fi avute în 
vedere unitatea obiectului infracţiunii, a locului, a persoanei vătămate, precum şi unitatea de timp”. 

! În doctrină s-a apreciat că nu se poate reţine comiterea în formă continuată, ci în concurs 
real a unor infracțiuni intenționate prin care se urmăreşte ascunderea unor infracţiuni din 
culpă, comise succesiv. 

* În DCC nr. 368/2017 s-a reţinut că „pentru a stabili dacă toate acţiunile sau inacţiunile au 
fost comise în realizarea aceleiaşi rezoluţii infracționale sau dacă îşi au sursa în rezoluţii 
distincte este indispensabilă examinarea tuturor împrejurărilor de fapt şi a condiţiilor în care 
au fost săvârşite, putând fi avută în vedere, printre alte elemente, și identitatea persoanei 
vătămate, De asemenea, alte criterii de stabilire a existenţei infracțiunii continuate ar putea fi: 
Săvârşirea la intervale de timp relativ scurte a acțiunilor componente, comiterea acţiunilor 
asupra unor bunuri de același fel; folosirea acelorași metode, procedee, mijloace; comiterea 
acțiunilor în aceleași împrejurări sau condiţii, precum şi unitatea de scop”. 

de același fel, folosirea aceloraşi metode, procedee, mijloace; comiterea acțiu- 
nilor în aceleași împrejurări sau condiţii, precum şi unitatea de scop (DCC 
nr. 368/2017, M.Of. nr. 566 din 17 iulie 2017). 


% Rezoluţia specifică infracţiunii continuate presupune atât un factor 
intelectiv de conştiinţă, în baza căruia făptuitorul are reprezentarea în ansamblu 
a activităţii infracționale şi a urmărilor sale, cât şi un factor volitiv, constând în 
voinţa de a săvârşi treptat acţiunile componente ale acestei activităţi. De 
asemenea, unitatea de rezoluţie rezultă din modul în care au fost săvârşite dife- 
rite acţiuni sau inacţiuni ce compun infracţiunea continuată, fiind dependentă şi 
de mărimea intervalului de timp la care acestea a fost săvârşite. În ipoteza în 
care făptuitorul a luat o hotărâre generică de a săvârşi în viitor mai multe infrac- 
țiuni de un anumit tip, fără a avea reprezentarea în concret a faptelor pe care le 
va comite, nu ne aflăm în prezenţa elementului unificator al acţiunilor/inac- 
țiunilor săvârşite, care vor constitui tot atâtea infracţiuni autonome aflate în 
concurs (C.A. Târgu Mureș, secția penală, decizia nr. 237/A din 21 mai 2019, în 
A. Iugan, C.pen. adnotat). 


2 La stabilirea unităţii de rezoluţie infracțională necesară pentru exis- 
tența infracţiunii continuate (...) trebuie avute în vedere toate împrejurările de 
fapt, de natură să determine concluzia că, în momentul luării hotărârii, autorul a 
avut reprezentarea, în concret, a activităţii infracţionale, în ansamblul ei. Dintre 
elementele ce pot concura, alături de alte împrejurări, la stabilirea unităţii de 
rezoluţie vor fi avute în vedere unitatea obiectului infracţiunii, a locului, a 
persoanei vătămate, precum şi unitatea de timp (Plenul Trib. Suprem, decizia de 


îndrumare nr. 1/1963, în C.D. 1963, p. 10). 


% Unitatea de rezoluţie infracţională este păstrată şi atunci când, în 
executarea unor acte ulterioare ce intră în conținutul aceleiaşi infracţiuni, autorul 
este nevoit să schimbe modalitatea de executare, din cauza unei situaţii ivite. 
Doctrina şi practica judiciară rețin o asemenea situaţie în cazurile în care, spre 
exemplu, după mai multe acţiuni de sustragere de bunuri dintr-o incintă, folosind 
o spărtură dintr-un gard, autorul continuă sustragerea prin escaladarea gardului, 
întrucât acesta fusese reparat. În speţă, nu lipsa de omogenitate faptică a 
acţiunilor constituie argumentul înlăturării dispoziţiilor privind infracţiunea 
continuată. Pe de o parte, rezoluţia infracţională iniţială nu este una caracte- 
ristică infracţiunii continuate, iar pe de altă parte, evenimentul intervenit în 
cursul anului 2012, nu împiedica în niciun fel derularea contractului de muncă 
pentru martorul B., astfel încât inculpatul să fie obligat să găsească o altă 
modalitate de comitere a faptei. Dimpotrivă, căsătoria fiului său şi naşterea 
nepoatei au condus la luarea unei noi rezoluţii infracţionale, formată în aceste 
circumstanţe de fapt, ce nu puteau fi anticipate la începutul mandatului său de 
parlamentar (ianuarie 2009) (I.C.C.J., secția penală, sentința nr. 190 din 
31 martie 2017, www.scj.ro). 


Xə Acţiunile sau inacţiunile să fie săvârşite în baza aceleiaşi rezoluții 
infracţionale. Această condiţie deosebeşte infracțiunea continuată de concursul 
de infracţiuni, rezoluţia infracţională unică fiind factorul care uneşte pluralitatea 

de activități într-o singură infracțiune. Unitatea rezoluţiei infracționale este 
condiția ce se stabileşte cel mai dificil, deoarece luarea unei hotărâri este un 
proces psihic, interior al făptuitorului, greu de descifrat după săvârşirea faptelor. 
Pentru a exista rezoluție unică trebuie ca aceasta să cuprindă întreaga activitate, 
să fie prealabilă începerii activității infracționale şi să se mențină pe tot 
parcursul desfăşurării ei. Făptuitorul trebuie să prevadă întreaga desfăşurare a 
activității prin acte repetate, fiecare acțiune, la rândul ei, fiind însoțită de o 
poziție psihică proprie constând în reactualizarea hotărârii inițiale. Nu este 
nevoie de un plan concret detaliat, ci hotărârea infracțională trebuie să prevadă, 
în linii generale acțiunile succesive, autorul având imaginea concretă a faptei ce 
o va săvârşi prin acte repetate. Iniţial, hotărârea infracțională poate fi mai puțin 
determinată, mai generală, dar pe parcursul desfăşurării activității ea se preci- 
zează. Rezoluţia infracțională trebuie să fie anterioară săvârșirii infracțiunii, să 
se mențină în linii generale pe parcursul executării actelor ce compun acea 
activitate, trebuie să fie suficient de determinată, în sensul că infractorul are 
imaginea de ansamblu a întregii sale activități infracționale pe care o va executa, 
iar cu fiecare executare, hotărârea se concretizează. Criteriile pe baza cărora se 
poate constata unitatea de rezoluție pot fi date de: unitatea obiectului material, 
unitatea locului, a persoanei vătămate, unitatea modalităţii de acțiune, unitatea 
de împrejurări de loc și de timp. (...) Inculpatul a fost trimis în judecată, a recu- 
noscut şi a fost condamnat pentru săvârşirea unui număr de 5 fapte de sustragere 
comise în dauna aceleiaşi persoane vătămate. Pluralitatea actelor materiale a fost 
reprezentată prin fapte consumate de furt, comise de către inculpat în calitate de 
autor exclusiv, sub forma unor acţiuni comisive, având un rezultat propriu, şi 
autonomie specifică, însă au fost săvârșite la diferite intervale de timp. Aceste 
intervale de timp, în lipsa unei precizări legale, trebuie să fie adecvate pentru 
unirea rezoluţiei infracţionale unice cu care a acţionat inculpatul tuturor actelor 
succesive comisive de furt. Intervalele de timp la care inculpatul a comis faptele 
de furt în dauna aceleiaşi persoane vătămate, au constat în câteva săptămâni, şi 
Chiar două luni, însă, raportându-le la specificul activităţii infracţionale desfă- 
şurate, se constată că succesiunea este compatibilă cu structura şi raţiunea 
juridică a infracţiunii continuate, intervalele de timp fiind apropiate relativ între 
ele. La această concluzie contribuie atât natura activităţii desfăşurate de per- 
soâna vătămată, respectiv vânzarea produselor alimentare şi nealimentare, dar şi 
condiţiile de desfăşurare care presupun asigurarea pazei şi nu în ultimul rând, 
motivul infracţional de care a fost animat inculpatul, şi anume lipsa unor resurse 
financiare necesare traiului, determinându-l să apeleze la furturi repetate pentru 
a obţine banii necesari subzistenţei. Unitatea de rezoluţie infracțională este 
acea condiţie a unităţii legale de infracţiune care uneşte pluralitatea de activităţi 
într-o singură infracţiune, ea cuprinzând întreaga activitate infracțională desfă- 
şurată de inculpat şi menţinându-se pe tot parcursul desfăşurării ei. Rezoluţia 
infracţională unică a fost adoptată de inculpat anterior săvârşirii actelor 
materiale comisive de furt, luând în considerare unicitatea mobilului infracţional 
care a subzistat pe tot parcursul activităţii infracţionale, şi anume nevoia de 
resurse financiare ce caracteriza persoana inculpatului. La stabilirea caracterului 
unic al rezoluţiei infracţionale, instanţa de apel are în vedere ansamblul de 
criterii dezvoltate de doctrină şi jurisprudenţă: 1. Unitatea obiectului material 

este impusă în prezenta cauză de natura bunurilor sustrase de inculpat, respectiv 
în data de 10.07.2015, inculpatul a sustras o sticlă de vin, iar în celelalte patru 
acte materiale de furt, inculpatul şi-a însuşit recipiente cu şampon de aceeaşi 
marcă comercială. Aceste categorii de bunuri ce constituie obiectul material al 
faptelor comisive de furt, se caracterizează printr-o trăsătură comună, sunt 
bunuri uşor vandabile, au dimensiuni reduse, putând fi păstrate asupra persoanei 
făptuitorului prin ascunderea sub îmbrăcăminte sau în bagajul de mână; 
2. Unitatea locului săvârşirii actelor materiale de furt reprezintă un alt criteriu 
care pledează pentru unitatea rezoluţiei infracţionale, şi este îndeplinită în 
această cauză, având în vedere că faptele comisive succesive de furt au fost 
săvârşite de inculpat în incinta magazinelor reprezentând puncte de lucru ale 
aceleiaşi societăţi comerciale, două dintre actele materiale fiind comise în mod 
repetat în incinta aceluiaşi magazin comercial. Este relevată astfel tendința de 
comitere a faptelor în locuri cunoscute inculpatului, metodă adoptată pentru a 
asigura facilitatea însuşirii bunurilor şi evitarea surprinderii sale; 3. Unitatea 
persoanei vătămate este determinată de identitatea aceleiaşi societăți comerciale 
având ca obiect comerţul cu produse alimentare şi nealimentare, în dauna căruia 
au fost săvârșite actele materiale de sustragere, chiar dacă în puncte de lucru 
diferite, 4. Unitatea de împrejurări de loc şi de timp caracterizează activitatea 
infracţională comisă de inculpat şi contribuie la conturarea unităţii de hotărâre 
infracțională adoptată şi menţinută de persoana inculpatului, care a procedat la 
săvârşirea în mod succesiv a mai multor acte materiale de furt, pe timpul zilei, 
din magazine aparținând aceleiaşi persoane vătămate, în mai multe cazuri 
repetând sustragerile în acelaşi magazin; 5. Stăruinţa infracţională manifestată 
în săvârşirea actelor materiale de furt reprezintă un alt argument pentru stabilirea 
unităţii de rezoluţie infracţională, deoarece inculpatul, deşi a fost depistat de 
către organele de pază ale societăţii comerciale vătămate, de fiecare dată când 
trecea de casa de marcat fără achitarea contravalorii produselor, a continuat să 
sustragă bunuri, uneori chiar în acelaşi magazin şi să îşi aproprie fraudulos 
fiecare dată s-au dovedit a fi actuale; 6. Repetarea comiterii actelor de furt în 
aceleaşi împrejurări de loc şi timp, în spaţii comerciale de aceeași natură, deşi 
în fiecare caz a fost descoperit în aceeași modalitate, şi anume, după depășirea 
caselor de marcat, bunurile fiind recuperate de fiecare dată de persoana vătă- 
mată, denotă asumarea şi menţinerea deciziei infracționale adoptate de inculpat, 
materializate cu fiecare act de executare în parte. În concluzie, fapta dedusă 
judecății reprezintă o unitate legală de infracţiune (C.A. Craiova, secția penală, 
decizia nr. 568 din 8 aprilie 2016, www.sintact.ro). 


A Unitatea de rezoluţie infracţională reprezintă o condiţie esenţială 
pentru existenţa infracțiunii continuate şi, totodată, principalul element de deli- 
mitare a acesteia de concursul de infracţiuni. Rezoluţia infracţională trebuie să 
fie determinată, făptuitorul, în momentul luării hotărârii, să fi avut reprezentarea 
de ansamblu a obiectului material, a locului, modului şi timpului de săvârşire a 
diferitelor acţiuni. Rezoluţia infracțională trebuie să fi fost adoptată anterior 
primului act de executare şi să se menţină pe parcursul întregii activităţi infrac- 
tionale, motiv pentru care este necesar ca acţiunile sau inacţiunile inculpatului să 

fi fost săvârşite la diferite intervale de timp care trebuie să fie mai mari decât 
întreruperile pe care le implică în mod firesc comiterea faptei, pentru a nu se 
reţine o infracţiune simplă sau continuă succesivă, însă nici prea mari, întrucât 
scurgerea timpului afectează posibilitatea reţinerii cu certitudine a existenţei 
unei rezoluţii infracţionale unice. Prin aplicarea acestor criterii la faptele deduse 
judecății, instanţa de fond a constatat că rezoluţia infracţională nu este suficient 
de bine conturată astfel încât să se poată reţine unicitatea acesteia şi, pe cale de 
consecinţă, săvârşirea de către inculpat a unei singure infracţiuni în formă conti- 
nuată. Deşi condiţia unităţii de rezoluţie infracţională nu presupune reprezen- 
tarea de către făptuitor, în detaliu, a tuturor actelor de executare, nici nu este 
suficient să fie prea generală, iar instanţa a apreciat că intervalul suficient de 
mare de timp în care au fost săvârşite faptele (prima faptă a fost săvârşită la data 
de 25.03.2017, iar următoarea la aproape 8 luni distanţă — 20.11.2017) împiedică 
reținerea cu certitudine a faptului că acţiunile inculpatului au fost săvârşite în 
considerarea aceleiaşi rezoluţii infracţionale. Chiar dacă următoarele infracţiuni 
au fost săvârşite într-un interval mai scurt de timp, intervalul mare de timp dintre 
primele infracţiuni (privit în contextul specializării infracţionale ce rezultă din 
antecedenţa penală a inculpatului), arată că inculpatul lua hotărârea de a săvârşi 
o infracţiune în funcţie de necesităţile pe care le avea, iar nu în baza unei unice 
rezoluţii infracţionale adoptate anterior primului act de executare. Faptul că 
inculpatul din prezenta cauză s-a specializat în săvârşirea unui anume tip de 
infracţiune, adoptând un anumit mod de operare (se poate observa că în 
antecedența sa penală sunt fapte săvârşite prin acelaşi mod de operare), nu este 
suficient pentru a-i fi reţinută săvârşirea unei singure infracţiuni, în forma 
unităţii legale a infracţiunii continuate. Deşi nu este necesară o rezoluţiune 
infracţională care să aibă în vedere în mod concret, până la detalii, faptele 
succesive ce urmează a fi săvârşite, trebuie să existe o hotărâre generică, cu 
obiective clare însă, hotărâre urmată — ca o consecinţă imediată — de mai multe 
fapte comise la intervale de timp care să nu afecteze rezoluţia adoptată iniţial. În 
speţă, instanţa reţine că rezoluţia infracţională nu este suficient de conturată 
pentru a fi îndeplinită condiţia unicităţii acesteia. Din analiza modului 
de operare pe care l-a folosit inculpatul, se poate observa că acesta a fost variat, 
inculpatul săvârşind, atunci când a avut ocazia, şi două infracţiuni de înşelă- 
ciune. Practic, din antecedenţa penală a inculpatului şi din modul de săvârşire a 
infracţiunilor din prezenta cauză, se desprinde concluzia că inculpatul a decis să 
îşi asigure sumele de bani necesare prin săvârşirea infracţiunilor în care este 
specializat. Faţă de aceasta, instanţa reţine că rezoluţia infracțională este prea 
generală, nu este suficient de bine determinată şi nu poate fi comună tuturor 
actelor de executare. Astfel, de fiecare dată când s-a ivit ocazia, inculpatul a luat 
o nouă hotărâre infracţională, iar faptul că de fiecare dată a urmărit scopul unic, 
constând în obţinerea unor sume de bani în scopul asigurării mijloacelor de 
existenţă, nu poate conduce la o altă concluzie. Faţă de cele arătate, în cauză 
sunt incidente dispoziţiile concursului de infracţiuni, întrucât există o pluralitate 
de rezoluţii infracţionale, iar nu cele ale infracţiunii continuate — formă a unităţii 
legale de infracţiune (C.A. București, secția penală, decizia nr. 1047 din 
23 august 2018, www.sintact.ro). 

Pentru existența infracţiunii continuate este necesar, sub aspect 
subiectiv, ca făptuitorul să-şi fi reprezentat în momentul luării hotărârii activi- 
tatea infracțională desfăşurată ulterior, în ansamblul ei. Această reprezentare nu 
implică însă, în mod necesar, o imagine exactă a acţiunilor ce urmează a se 
înfăptui, fiind suficientă numai o prevedere în linii generale a condiţiilor în care 
se vor comite acțiunile componente (C.A. Iaşi, secția penală, decizia 
nr. 151/1997, în B.J.C.PJ. 1997, p. 83). 


% Criteriile în funcţie de care instanța va evalua existenţa rezoluţiei 
unice infracţionale privesc, cu titlu exemplificativ: unitatea obiectului infrac- 
ţiunii, unitatea de loc, unitatea subiectului pasiv, utilizarea aceloraşi procedee de 
săvârşire a acţiunilor/inacţiunilor componente ale activităţii infracţionale, timpul 
scurs între actele de executare. Niciunul dintre aceste elemente, luat separat, nu 
prezintă un criteriu sigur pentru determinarea unicităţii rezoluţiei infracţionale, 
dar cercetate împreună, toate împrejurările de fapt şi circumstanţele în care s-au 
săvârşit actele separate pot întări concluzia existenţei rezoluţiei unice. Pentru 
verificarea rezoluţiei unice infracţionale, sub aspect probator, declaraţia incul- 
patului este importantă, însă aceasta nu este decisivă, hotărârea instanţei fiind 
luată în urma coroborării tuturor probelor instrumentate în cauză (C.A. Mureş, 
secția penală, decizia nr. 268/2018, www.sintact.ro). 


ə Faptele inculpatei V.A. constând în aceea că, în cursul lunii octombrie 
2012, a sprijinit-o pe inculpata B.C. prin acordarea de sfaturi, punerea la 
dispoziţie a unor documente medicale privind copilul său şi intermedierea 
punerii în legătură a acesteia cu inculpata M.E. care să îşi exercite, contra unei 
sume de bani, influența la membrii Comisiei pentru Protecţia Copilului, în 
vederea obţinerii unui certificat de încadrare în grad de handicap a numitei 
B.M.I., în baza căruia, învinuita B.C. să poată beneficia de prelungirea conce- 
diului de creștere a copilului până la vârsta de 3 ani întrunesc elementele consti- 
tutive ale infracțiunilor de complicitate la cumpărare de influență şi complicitate 
la dare de mită. (...) Spre deosebire de comiterea faptelor de luare de mită, pe 
care inculpata le-a săvârșit în baza unei rezoluţii infracționale unice, cele două 
fapte de trafic de influență, comise de inculpata M.E., nu sunt rezultatul unei 
cunoașteri anticipate a condiţiilor în care acţiunile ilicite vor fi comise. Dacă în 
cazul faptelor de luare de mită, inculpata era conştientă că datorită atribuţiilor 
sale de serviciu specifice, putea pretinde și/sau primi foloase materiale injuste cu 
titlu de regularitate, în cazul celor două fapte de trafic de influență reținute în 
sarcina acesteia, acest element de previzibilitate apriorică a hotărârii infracțio- 
nale lipseşte, întrucât pentru săvârșirea traficului de influență este necesară și 
participarea unei alte persoane, cumpărătorul de influență, a cărui intervenţie nu 
era previzibilă la momentul anterior săvârșirii celor două acte de executare 
(.C.CJ, secţia penală, decizia nr. 1140 din 31 martie 2014, www.scj.ro). 


ə Pentru ca o infracţiune să fie considerată ca fiind săvârșită în formă 
continuată, trebuie să se constate întrunirea cumulativă a următoarelor condiţii: 
1. O prima condiţie o constituie unitatea de rezoluție infracțională. Această 

cerința legală reprezintă liantul, de ordin subiectiv, care uneşte acţiunile sau 
inacţiunile săvârşite într-o unitate infracționala, făcând ca ele să-şi piardă 
statutul de infracțiuni independente şi, totodată, constituie criteriul de deosebire 
a infracțiunii continuate de concursul de infracţiuni. Prin „rezoluţie” se înțelege, 
aşadar, elementul subiectiv al infracţiunii intenţionate cu ambii săi factori: 
volitiv şi intelectiv; dar aceștia au un specific, în cazul infracțiunii continuate, 
față de infracțiunea simplă. Sub aspectul factorului intelectiv, rezoluţia unică ce 
caracterizează infracțiunea continuată constă în reprezentarea în ansamblu a 
activităţii infracţionale, inclusiv a realizării ei prin acțiuni sau inacțiuni repetate 
şi a rezultatului sau global, iar, sub aspectul factorului volitiv, ea constă în 
voinţa de a săvârși treptat acțiunile sau inacţiunile componente ale acelei activi- 
tăţi, ce trebuie apreciate în unitatea sa. În activitatea practică, pentru stabilirea 
unității de rezoluție infracțională, organele judiciare trebuie să ţină seama de 
unitatea obiectului material asupra căruia s-a acţionat, de locul comiterii actelor, 
de partea vătămată prin activitatea infracţională, de identificarea mijloacelor ori 
modului de săvârşire a acţiunilor, precum şi unitatea de scop sau mobil, 
de timpul scurs etc.; (...) 3. Pluralitatea de acte să fie săvârşite la diferite 
intervale de timp. Acţiunile (inacţiunile) ce alcătuiesc infracțiunea continuată 
trebuie să se săvârșească la diferite intervale de timp. Este ştiut că legea penală 
nu precizează cât de mari trebuie să fie intervalele; de aceea îi revine sarcina 
instanței de judecată, ca din felul cum s-au desfășurat acțiunile şi din toate pro- 
bele administrate în cauză, să stabilească faptul că acţiunile distanţate în timp, cu 
intervale mai mici sau mai mari, constituie ori nu o infracțiune continuată. 
Pentru existența acestei condiţii, intervalele de timp trebuie să nu fie nici prea 
mari, dar nici prea mici. Intervalele prea mari de timp sunt de natura să duca la 
concluzia inexistenţei infracțiunii continuate și la adoptarea soluţiei concursului 
de infracțiuni, întrucât, asemenea distanțe nu mai pot susţine rezoluția 
infracțională unică. Când intervalele de timp sunt foarte mici, ori pluralitatea de 
acte similare este săvârşită în aceeași împrejurare, nu avem infracţiune conti- 
nuată, ci o infracţiune simplă; 4. Unitatea de conţinut al infracțiunii: acţiunile 
(inacțiunile) componente să prezinte, fiecare în parte, conţinutul aceleiași 
infracţiuni. Aceasta presupune ca acțiunile-inacțiunile să fie omogene din punct 
de vedere juridic, să vatăme același relaţii sociale. În ceea ce priveşte condiția 
nr. 1, şi anume unitatea de rezoluţie infracțională, Curtea şi-a format convin- 
gerea că nu este îndeplinită această cerinţă imperativă, întrucât inculpaţii nu au 
acţionat în baza aceleiaşi rezoluţii infracționale, planul acestora fiind unul 
haotic, scopul principal fiind acela de a pătrunde în case diferite şi de a sustrage 
bunuri, ci numai hazardul sau mai exact reacția persoanelor vătămate pe care 
inculpaţii nu au prevăzut-o, au făcut ca acțiunile acestora să vizeze comiterea 
unor acte de violență nesăbuite, lipsite de milă şi empatie, aşa cum au fost 
descrise în rechizitoriu şi în considerentele sentinței penale apelate. Sub aspect 
intelectiv, inculpații nu au avut o reprezentare în ansamblu a activităţii infrac- 
tionale şi nici a rezultatului global, acţionând practic, aşa cum s-a precizat, sub 
impulsul momentului şi în funcţie de conjunctură (C.A. București, secția a I-a 
penală, decizia nr. 456 din 3 aprilie 2018, www.sintact.ro). 

1.3. Infracţiuni care nu pot fi săvârşite în formă continuată 


Nu pot fi săvârşite în formă continuată: 


1. infracțiunile care au un rezultat ireversibil [de exemplu, infracțiunea de omor, 
în cazul căreia pluralitatea de victime atrage reținerea omorului calificat săvârşit 
asupra a două sau mai multor persoane — art. 189 alin. (1) lit. f) C.pen.]!; 


2. infracțiunile care se săvârşesc din culpă, întrucât nu poate exista rezoluţie 
infracţională unică; 


3. infracțiunile praeterintenționate, întrucât rezultatul mai grav este produs din 
culpă, ceea ce exclude existența rezoluţiei infracționale unice; în cazul în care primul 
act de executare produce praeterintenţionat un rezultat mai grav, iar în legătură cu al 
doilea act de executare făptuitorul prevede rezultatul mai grav, se va reține existența 
intenției indirecte, iar nu a praeterintenției, ceea ce conduce la absenţa unității de con- 
ținut al infracțiuni şi a unităţii de rezoluţie infracțională, caz în care există o plura- 
litate de infracţiuni sub forma concursului real, iar nu o unitate legală de infracţiune?, 


4. infracțiunile de obicei?. 


1.4. Data săvârşirii 


- infracțiunea continuată se consumă la momentul săvârşirii celei de-a doua 
acțiuni sau inacțiuni din componenţa infracțiunii; 


- infracțiunea continuată se epuizează la data săvârşirii ultimei acţiuni sau inac- 
țiuni din componenţa infracțiunii; 


! În doctrină (F. Srreteanu, D. Niţu, op. cit., vol. IL, p. 57-58) sunt relevate şi unele ipoteze de 
excepție în care se va putea reţine forma continuată a acestor infracţiuni cum ar fi: 1. în situaţia 
în care acţiunile vizează aceeaşi persoană, iar victima a supravieţuit primei încercări de ucidere, 
dar făptuitorul, în baza aceleiaşi rezoluţii, a repetat acţiunea, reuşind în final să o ucidă, atunci 
când de la început autorul a acceptat posibilitatea unei tentative eşuate, hotărând ca în acest caz 
să reia ulterior acţiunea până la consumare; 2. în ipoteza în care, potrivit unui plan prestabilit, 
autorul îi administrează victimei la diferite intervale de timp o cantitate de otravă insuficientă 
pentru a o ucide, moartea urmând a se produce din cauza acumulării în organism a substanţei 
toxice (tentativă la omor în formă continuată). Deopotrivă, s-a arătat că unitatea legală se va 
menţine în acest caz şi în ipoteza în care la final se produce rezultatul dorit de autor. 

2 În literatura de specialitate (F. Streteanu, D. Niţu, op. cit., vol. II, p. 56) au fost reţinute 
cu titlu de excepţie şi unele ipoteze în care infracțiunea praeterintenționată poate fi comisă în 
formă continuată în situaţia infracţiunii praeterintenţionate care are urmări alternative, când 
prima acţiune produce un rezultat, iar cea de-a doua altul dacă: 1. în momentul comiterii celei 
de-a doua acţiuni, făptuitorul nu are cunoştinţă de rezultatul mai grav produs în urma comiterii 
celei dintâi; 2. în momentul comiterii celei de-a doua acţiuni, autorul ia anumite măsuri menite 
să prevină producerea urmării mai grave ce a caracterizat prima acţiune, dar aceste măsuri 
sunt în concret insuficiente. 

3 Ca excepție, în doctrină (F. Streteanu, D. Niţu, op. cit., vol. IL, p. 59) s-a admis posibi- 
litatea reţinerii formei continuate a infracţiunii de obicei în cazul în care în ansamblul actelor 
ce constituie infracțiunea de obicei, se pot contura grupe de acte, separate în timp, fiecare 
dintre ele fiind în măsură să probeze obişnuinţa. 

- stabilirea momentului epuizării prezintă importanță pentru: determinarea legii 
penale aplicabile în caz de succesiune de legi penale în timp (de regulă, legea în 
vigoare la momentul epuizării), a incidenţei legilor de amnistie sau grațiere antecon- 
damnatorie, stabilirea răspunderii penale pentru infracțiunea continuată consumată în 
timpul minorității, însă epuizată după majorat (infractorul va răspunde ca major, însă 
instanța va avea în vedere la individualizarea judiciară a pedepsei faptul că unele acte 
au fost comise în minorat) sau a momentului de la care curge termenul de prescripţie 
a răspunderii penale; tot astfel, se va reține recidiva postcondamnatorie, iar nu 
concursul de infracțiuni dacă o infracțiune continuată s-a consumat înainte de rămâ- 
nerea definitivă a hotărârii de condamnare, epuizându-se după acest moment, prezen- 
tând relevanță momentul epuizării infracțiunii; 


C a În cazul infracțiunii continuate, dacă cea din urmă dintre acțiunile 
componente ale acestei infracțiuni a fost săvârşită după intrarea în vigoare a legii 
penale noi, care a majorat minimul şi maximul pedepsei, se va aplica pentru 
întreaga infracțiune pedeapsa prevăzută de legea nouă (C.A. Bucureşti, secția I 
penală, decizia nr. 553/1997, în R.D.P. nr. 2/1998, p. 128). 


- totuşi, momentul consumării infracțiunii continuate va prezenta importanță 
pentru a distinge între formele recidivei; astfel, în funcție de momentul consumării 
infracțiunii continuate: 

a) se va reține recidiva postcondamnatorie, iar nu recidiva postexecutorie în 
cazul în care o infracțiune continuată s-a consumat în termenul de supraveghere al 
liberării condiționate sau al suspendării sub supraveghere, epuizându-se după aceasta, 
dacă infracțiunea a fost descoperită în termenul de supraveghere; 


b) se va reține starea de recidivă postcondamnatorie, iar nu starea de recidivă 
postexecutorie dacă o infracţiune continuată s-a consumat în termenul de încercare al 
grațierii condiționate, epuizându-se după aceasta; 

- în cazul infracțiunilor continuate comise de minori, nu va fi avută în vedere în 
conținutul unității legale activitatea infracțională anterioară vârstei de 14 ani, 
respectiv 16 ani, în cazul săvârşirii faptei fără discernământ, întrucât aceasta nu are 
relevanță penală; dacă aceste infracțiuni s-au consumat înainte de împlinirea vârstei 
de 18 ani, epuizându-se după acest moment, întregii unității infracționale i se va 
aplica regimul majorilor. 


1.5. Pedeapsa pentru infracţiunea continuată 


- stabilirea pedepsei pentru infracțiunea continuată săvârşită de o persoană fizică 
Sau Juridică se face într-o singură etapă; 

- dacă infracţiunea continuată este săvârşită de o persoană fizică, se va aplica 
pedeapsa prevăzută de lege pentru infracțiunea comisă (între limitele speciale), al 
Saa a SU IE ve A 


' În acelaşi sens, a se vedea F. Streteanu, D. Niţu, op. cit., vol. II, p. 59. Autorii arată că 
»DU se stabileşte mai întâi o pedeapsă concretă care s-ar fi aplicat dacă infracţiunea nu era 
Comisă în formă continuată, la care să se adauge apoi sporul, ci se stabileşte de la început o 
pedeapsă care poate ajunge până la maximul special plus sporul prevăzut”. 

cărei maxim special se poate majora cu cel mult 3 ani, în cazul în care pedeapsa 
prevăzută de lege este închisoarea, respectiv cu cel mult o treime din acest maxim în 
cazul pedepsei amenzii (atât în situaţia în care amenda este pedeapsa unică, cât şi 
atunci când în procesul de individualizare instanța a optat pentru pedeapsa amenzii); 
sporirea este facultativă, instanţa urmând a avea în vedere toate particularităţile 
activităţii infracţionale în procesul de individualizare a pedepsei; 


- atunci când infracțiunea continuată este comisă de o persoană juridică, se va 
aplica pedeapsa amenzii prevăzute de lege pentru infracțiunea comisă (între limitele 
speciale), al cărei maxim special se poate majora cu cel mult o treime din acest maxim; 


- în cazul infracțiunilor săvârşite (consumate/epuizate) în timpul minorității, 
forma continuată a infracțiunii va fi avută în vedere la alegerea măsurii educative şi 
va produce efecte numai între limitele prevăzute de lege pentru fiecare măsură 
educativă, neoperând o majorare a acestor limite; 


- în cazul în care, după efectuarea cercetării judecătoreşti instanța constată că sunt 
dovedite dincolo de orice bănuială rezonabilă numai o parte din acțiunile sau inacțiu- 
nile infracționale ce intră în cuprinsul infracțiunii continuate, iar pentru altele proba- 
toriul administrat nu este apt să înlăture prezumția de nevinovăție I.C.C.J.! a apreciat 
că „nu se poate dispune pentru o parte dintre acțiunile ce intră în conţinutul infrac- 
țiunii continuate achitarea, iar pentru alte acte de executare ale aceleiaşi infracțiuni 
continuate condamnarea inculpatului, întrucât acțiunile care prezintă fiecare în parte 
conținutul aceleiaşi infracțiuni nu reprezintă infracțiuni distincte cu care instanța 
a fost sesizată şi asupra cărora să se pronunţe. În această situaţie, instanța a fost sesi- 
zată cu o singură infracţiune de înşelăciune continuată, urmând să pronunţe o soluție 
unică pentru actele materiale dovedite, cu excluderea din conținutul infracţiunii 
a acţiunilor nedovedite, în acest mod nefiind afectată unitatea legală de infracțiune”, în 
acelaşi sens în doctrină? a fost prezentată şi o altă soluţie recentă a instanţei supreme în 
care s-a reținut că „nu se poate dispune schimbarea încadrării juridice prin reținerea 
a două infracțiuni distincte, aflate în concurs, pe considerentul dezincriminării unora 
dintre actele materiale ce compun infracțiunea, în condiţiile în care în cursul cercetării 
judecătoreşti nu au apărut elemente care să înlăture unitatea legală a infracţiunii 
reținute în sarcina inculpatului. Într-o asemenea situaţie, unitatea infracțiunii impune 
pronunțarea unei Soluţii unice, restrângerea activităţii infracționale datorându-se 
modificărilor legislative şi nu schimbărilor apărute, în cursul cercetării judecătoreşti, cu 
privire la elemente ce caracterizează situația de fapt” (s.n., M.U.); 


2 Nu se poate dispune achitarea inculpatului pentru acţiunile/inacţiunile 
ce intră în conținutul infracțiunii continuate, deoarece acestea nu reprezintă 
infracţiuni distincte, cu care instanţa a fost sesizată, instanța urmând să constate 
şi să pronunțe o pedeapsă unică pentru celelalte acte de executare (C.A. Timișoara, 
secția penală, decizia nr. 487/R/2004, în B.J.C.P.J. 2004, p. 127). 


! A se vedea I.C.C.J., secţia penală, decizia nr. 2647/2012 (www.scj.ro). 
2 A se vedea I.C.C.J., secția penală, sentința nr. 460/2014, în G. Bodoroncea, în CP 
comentat, p. 114. 

- conform art. 37 C.pen. se poate proceda la recalcularea pedepsei dacă cel con- 
damnat definitiv pentru o infracțiune simplă sau continuată este judecat ulterior şi 
pentru alte acţiuni sau inacțiuni care intră în conţinutul aceleiași infracțiuni conti- 
nuate; astfel, ţinându-se seama de infracțiunea săvârşită în întregul ei, se stabileşte o 
pedeapsă corespunzătoare, care nu poate fi mai uşoară decât cea pronunțată 
anterior, recalcularea pedepsei nu se realizează prin intermediul instituţiei revocării 
sau anulării suspendării sub supraveghere, întrucât aceste două ipoteze presupun 
existenţa unei alte infracţiuni (comise în termenul de supraveghere sau descoperite 
ulterior), pe când în cazul recalculării pedepsei este vorba de o singură infracţiune 
(unitate legală de infracţiune); 


- potrivit art. 585 alin. (1) lit. d) C.proc.pen., pedeapsa pronunțată poate fi 
modificată, dacă la punerea în executare a hotărârii sau în cursul executării 
pedepsei (nu după executarea acesteia ori după ce aceasta este considerată ca 
executată) se constată, pe baza unei alte hotărâri definitive, existența de acte care 
intră în conţinutul aceleiaşi infracțiuni [de pildă, dacă infractorul (persoană fizică 
sau juridică) condamnat definitiv pentru o infracțiune continuată este condamnat 
ulterior şi pentru alte acţiuni sau inacțiuni care intră în conținutul acestei infracțiuni; 
Sau dacă infractorul (persoană fizică sau juridică) condamnat definitiv pentru o 
infracțiune simplă este condamnat ulterior şi pentru alte acţiuni sau inacțiuni 
omogene comise în baza aceleiaşi rezoluții infracționale, care conturează astfel 
reținerea formei continuate a infracțiunii], această dispoziţie legislativă vine să acopere 
înlăturarea prin Codul de procedură penală a posibilității extinderii acţiunii penale cu 
privire la alte fapte în cursul judecăţii!, care a condus la inexistenţa unui instrument 
procedural care să permită desfiinţarea hotărârii definitive anterioare pronunţate numai 
pentru o parte a actelor de executare din conţinutul infracţiunii continuate; practic, deşi 
dispoziţiile art. 37 C.pen. permit recalcularea pedepsei într-o asemenea ipoteză, în 
absenţa unei dispoziţii procedurale care să permită desfiinţarea hotărârii definitive 
pronunţate pentru o parte din actele de executare ce fac parte din conţinutul infracțiunii 
cotinuate, instanţa învestită cu judecarea celorlalte acte nu poate proceda în cursul 
procesului penal la reunirea tuturor acțiunilor şi inacţiunilor infracţionale pentru 
aplicarea unui tratament sancţionator unic unităţii legale de infracţiune; recalcularea 
pedepsei stipulată de art. 37 C.pen. constituie o ipoteză de modificare a pedepsei 
prevăzută de art. 585 alin. (1) lit. d) C.proc.pen. care poate avea loc numai după 
Tămânerea definitivă a hotărârilor judecătoreşti; instanța competentă să dispună asupra 
modificării pedepsei este instanța de executare a ultimei hotărâri sau, în cazul în care 
Persoana condamnată se află în stare de deținere, instanța corespunzătoare în a cărei 
circumscripție se află locul de deţinere; 


- în cadrul procedurii de modificare (recalculare) a pedepsei instanţa competentă 
desfiinţează hotărârile definitive pronunţate, reţine existenţa autorităţii de lucru 
Sene e e a e e 

! Potrivit art. 335 alin. (2) C.proc.pen. din 1968: „Dacă cu privire la unele din actele care 
intră în conţinutul aceleiași infracţiuni s-a pronunţat anterior o hotărâre definitivă, instanţa 
reuneşte cauza cu aceea în care s-a dat hotărârea definitivă, pronunțând o nouă hotărâre în 
raport cu toate actele care intră în conținutul infracțiunii, şi desființează hotărârea anterioară”. 

judecat cu privire la existenţa infracţiunii şi a pedepsei aplicate (care nu va putea fi 
micşorată), nu însă şi cu privire la modalitatea executare, care va putea fi modificată 
in peius sau menţinută prin raportare la pedeapsa aplicată în urma recalculării [de 
pildă, 1. dacă pentru unele acte de executare ale infracţiunii continuate s-a dispus o 
pedeapsă de 3 ani închisoare, iar pentru celelalte acte de executare o pedeapsă de doi 
ani închisoare, ambele cu suspendarea sub supraveghere a executării pedepsei, în 
urma recalculării instanţa poate aplica o pedeapsă de 3 ani şi 6 luni închisoare (având 
în vedere ansamblul activităţii infracţionale) şi prin raportare la acesta va dispune 
executarea pedepsei în regim de detenţie, întrucât nu mai sunt întrunite condiţiile 
prevăzute de art. 91 C.pen. pentru dispunerea suspendării sub supraveghere a execu- 
tării pedepsei; în această ipoteză înlăturarea dispoziţiei de suspendare sub suprave- 
ghere este posibilă odată cu desfiinţarea hotărârilor definitive anterioare şi nu 
operează prin aplicarea instituţiilor anulării sau revocării suspendării sub suprave- 
ghere a executării pedepsei; 2. în cazul în care pentru unele acte de executare ale 
infracțiunii continuate s-a dispus o pedeapsă de 3 ani închisoare cu executare în 
regim de detenţie, iar pentru celelalte acte de executare o pedeapsă de doi ani închi- 
soare cu suspendarea sub supraveghere a executării pedepsei, în urma recalculării 
instanța poate aplica o pedeapsă de 3 ani (având în vedere ansamblul activităţii 
infracţionale), care va fi obligatoriu executată în regim de detenţie, neputând opera 
pe această cale o modificare in favorem a modalităţii de executare stabilite pentru o 
parte a actelor de executare ale infracţiunii continuate (de exemplu, dacă pentru 5 
acte materiale una dintre instanţe a apreciat că se impune executarea pedepsei închi- 
sorii în regim de detenţie, a fortiori în urma reunirii şi reţinerii a 8 acte materiale, nu 
s-ar putea considera că se poate dispune suspendarea sub supraveghere)]. 


2 Este posibilă recalcularea pedepsei în cazul unui condamnat care 
a beneficiat de liberare condiţionată, dacă până la împlinirea duratei pedepsei se 
descoperă acte materiale care intră în conţinutul aceleiași infracţiuni (Trib. 
Suprem, secția penală, decizia nr. 888/1975, în R.R.D. nr. 4/1976, p. 55). 


§2. Infracţiunea complexă 


- este infracțiunea în al cărei conţinut intră, ca element constitutiv sau ca element 
circumstanțial agravant, o acţiune sau inacţiune ce constituie prin ea însăşi o faptă 
prevăzută de legea penală [art. 35 alin. (2) C.pen.]!; 


- în conținutul unei infracțiuni complexe poate intra o altă infracțiune complexă 
(de pildă, tâlhăria care absoarbe furtul prin efracție). 


! Codul penal a procedat la înlocuirea unor expresii folosite de Codul penal din 1969 pentru a 
determina cu precizie elementele absorbite în conținutul infracțiunii complexe absorbante: 
expresia „ca element sau circumstanță agravantă” a fost înlocuită cu expresia „ca element 
constitutiv sau ca element circumstanțial agravat”. În esență, Codul penal nu aduce nicio 
modificare de fond cu privire la structura ori la condiţiile de existență a infracțiunii complexe 


față de Codul penal din 1969. 


Unitatea de infractiune 329 


2.1. Formele infracţiunii complexe 


Infracțiunea complexă are două forme: 
1. Infracţiunea complexă — forma de bază; 


- în esenţă, în conținutul acestei infracţiuni intră ca e/ement constitutiv una sau 
mai multe acţiuni sau inacţiuni care sunt în mod distinct prevăzute de norma de 
incriminare; în doctrină! s-a arătat că pot exista şi infracţiuni complexe în care numai 
una dintre fapte să fie incriminată distinct, important în acest caz fiind ca lezarea 
valorilor sociale ocrotite prin incriminarea complexă să presupună acţiuni distincte 
(de pildă, violul, când există două acţiuni: 1. lovirea sau ameninţarea, incriminate şi 
2. comiterea actului sexual — neincriminată distinct de legea penală); 


- se poate realiza: 


a) prin reunirea a două sau mai multe fapte prevăzute de norma de incriminare 
între care există o legătură etiologică sau consecvenţională?, care îşi pierd astfel 
autonomia infracțională, formând o nouă infracțiune distinctă de cele reunite (de 
exemplu, infracțiunea de tâlhărie în care sunt reunite furtul şi vătămarea corporală); 


Curtea consideră că se impune efectuarea unor precizări cu privire la 
Structura infracţiunii complexe de tâlhărie şi la relaţia ce trebuie să existe între 
actele de violență şi cele de furt. Pe de o parte, Curtea constată că în cazul 
infracţiunii complexe de tâlhărie legiuitorul a reunit în conţinutul aceleiaşi infrac- 
ţiuni două infracţiuni distincte, care în absenţa unităţii legale ar fi trebuit reţinute 
în concurs (infracţiunea de furt şi cea de lovire sau alte violenţe). Prin comiterea 
ambelor infracţiuni se ajunge la vătămarea relaţiilor sociale care alcătuiesc 
obiectul juridic complex al infracţiunii de tâlhărie. Pe de altă parte, Curtea 
consideră că între acţiunea principală (furtul) şi cea adiacentă (lovire sau alte 
violenţe) trebuie să existe o conexitate etiologică, constând în aceea că actele de 
violență anterioare sau concomitente (infracţiunea mijloc) trebuie realizate în 
scopul comiterii furtului (infracțiunea scop). Faţă de natura conexităţii, Curtea 
opinează că pentru reținerea infracțiunii complexe de tâlhărie este necesar ca atât 
rezoluţia infracţională pentru comiterea furtului, cât şi rezoluţia infracţională 
pentru exercitarea actelor de violenţă trebuie să fie anterioare comiterii infracțiunii 
mijloc. Din probele administrate în cauză, Curtea apreciază că se poate reţine 
numai existenţa unei legături (obiective) spaţio-temporale între actele de violență 
şi cele de furt, nu şi a unei conexități etiologice între acestea. (...) Faţă de această 
dinamică a situaţiei de fapt, Curtea apreciază că actele de violență nu au fost 
comise în scopul sustragerii bunurilor persoanei vătămate şi că rezoluţia 
inculpaţilor D.R.M. şi B.M.S. privind comiterea infracţiunii scop este ulterioară 
începerii executării acţiunii mijloc de către inculpatul D.R.M. Prin urmare, 
existenţa a două rezoluţii infracţionale succesive conduce la reținerea în sarcina 
inculpatului D.R.M. a unui concurs de infracţiuni între lovire sau alte violenţe şi 
furt, iar nu a infracţiunii complexe de tâlhărie (C.A. Oradea, secția penală, decizia 
nr. 64/2018, nepublicată). 


PE o pna a pi lei ei e E 


„E Streteanu, D. Niţu, op. cit., vol. II, p. 68. 
În acest sens, a se vedea MI. Mărculescu-Michinici, M. Dunea, op. cit., p. 738. 

- aplicarea principiului ne bis in idem va constitui un impediment pentru reținerea 
unităţii legale de infracțiune în condiţiile în care pentru una dintre infracțiunile care 
ar trebui să intre în structura infracțiunii complexe a fost pronunţată deja o hotărâre 
definitivă (de pildă, inculpatul achitat pentru comiterea infracțiunii de vătămare 
corporală nu poate fi ulterior trimis în judecată pentru comiterea infracțiunii de 
tâlhărie în structura căreia să fie incluse actele de violență pentru care se dispuse 
anterior achitare; în acest caz inculpatul va putea fi trimis în judecată numai pentru 
infracțiunea de furt); 


- dacă nu se poate proba existenţa uneia dintre faptele absorbite, instanţa urmează 
să schimbe încadrarea juridică şi fie să reţină cealaltă infracţiune absorbită, 
constatând totodată că nu se poate reţine existenţa unei infracţiuni complexe, fie să 
reţină forma tentată a infracțiunii complexe (de pildă, 1. dacă inculpatul a fost acuzat 
de comiterea infracţiunii de tâlhărie şi se probează numai comiterea furtului nu şi a 
actelor de ameninţare/violenţă, se va schimba încadrarea juridică din tâlhărie în furt; 
2. dacă inculpatul a exercitat actele de violenţă în scopul întreţinerii unui raport 
sexual cu persoana vătămată, dar nu a reuşit să realizeze actul de penetrare sexuală se 
va reţine tentativa la infracţiunea de viol). 


b) prin absorbţie, când forma tip constituie prin ea însăşi o infracțiune, care prin 
adăugarea unor condiții suplimentare dobândeşte caracter complex şi o nouă înca- 
drare juridică [de pildă, violul care absoarbe actele de constrângere fizică (lovire sau 
alte violenţe) sau psihică (ameninţarea); infracțiunea de amenințare este absorbită în 
conținutul complex al unor infracțiuni cum ar fi: şantajul (art. 207 C.pen.), violul 
(art. 218 C.pen.), agresiunea sexuală (art. 219 C.pen.), tâlhăria (art. 233 C.pen.), ultrajul 
(art. 257 C.pen.), ultrajul judiciar (art. 279 C.pen.), cercetarea abuzivă (art. 280 
Cpen.)]. 


- în cazul infracțiunii complexe prin absorbţie este necesar ca infracțiunea absor- 
bantă să nu poată fi în niciun caz comisă fără comiterea infracțiunii absorbite şi să 
aibă un maxim special al pedepsei mai mare decât maximul special al pedepsei 
prevăzute de lege pentru sancţionarea infracţiunii absorbitel; 


- fiind o formă a unităţii legale de infracţiune, existenţa absorbției se analizează in 
abstracto prin raportare la norma de incriminare, iar nu in concreto; 


' În privinţa condiţiilor necesare pentru reținerea infracțiunii complexe în literatura de 
specialitate (F. Streteanu, D. Niţu, op. cit., vol. II, p. 62) s-au reţinut următoarele: 1. Carac- 
terul necesar al absorbției (infracţiunea complexă nu se poate comite niciodată fără săvârşirea 
infracţiunii absorbite; necesitatea absorbției trebuie să fie consecinţa modului de incriminare a 
unei infracţiuni, şi nu a naturii intrinsece a faptei); 2. Caracterul determinat sau determinabil 
al infracţiunii absorbite (când infracţiunea absorbită este determinată de lege sfera faptelor 
susceptibile de integrare în conţinutul infracţiunii complexe nu poate fi extinsă pe cale de 
interpretare; în situaţia în care termenii utilizaţi sunt de maximă generalitate şi nesusceptibili 
să circumscrie măcar o anumită categorie de fapte, nu se mai poate vorbi de un conținut 
complex), 3. Diferenţa de pericol social între cele două fapte (în măsura în care infracţiunea 
aparent complexă este sancţionată cu o pedeapsă inferioară sau egală cu cea prevăzută de lege 
pentru infracţiunea „absorbită”, cele două fapte se vor reţine în concurs). 

> Curtea consideră că infracţiunea de şantaj este o infracțiune 
complexă care absoarbe legal infracțiunea de amenințare. Procedând la o 
analiză in abstracto a dispozițiilor legale pentru a determina existența sau nu a 
caracterului necesar al absorbției, Curtea reține că toate elementele constitutive 
ale infracțiunii absorbite de amenințare se regăsesc în conținutul constitutiv al 
infracțiunii absorbante de şantaj, care nu poate fi comisă în absența violenței sau 
a amenințării. Aşadar, caracterul necesar al absorbției infracțiunii de amenin- 
tare în cea de şantaj rezultă din modul de redactare a normei de incriminare. 
Infracțiunea absorbită de amenințare este uşor determinabilă în conținutul 
constitutiv al infracțiunii absorbante de şantaj al cărei element material constă 
într-o acțiune de constrângere fizică sau morală (amenințarea). În fine, prin 
raportare la limitele speciale ale pedepsei, infracțiunea absorbantă de şantaj 
(pentru care legea prevede pedeapsa închisorii de la 1 la 5 ani pentru forma de 
bază şi cea asimilată, respectiv de la 2 la 7 ani pentru varianta agravată) are un 
pericol social legal mai ridicat decât cel al infracțiunii absorbite de amenințare 
(pentru care legea prevede pedeapsa închisorii de la 3 luni la un an alternativ cu 
pedeapsa amenzii). (...) Curtea consideră că în mod nelegal şi netemeinic prima 
instanță a apreciat că trebuie reținute în concurs real infracțiunea de amenințare 
prevăzută de art. 206 alin. (1) C.pen. (constând în fapta inculpatului M.R.V. 
care, în perioada 2.12.2015 - 28.01.2016, prin numeroase mesaje prin aplicația 
WhatsApp, prin mesaje telefonice SMS, apeluri telefonice sau prin viu grai, a 
amenințat-o pe persoana vătămată H.D. cu acte de violență, cu moartea, cu 
distrugerea apartamentului, care au fost de natură să-i creeze o profundă stare de 
temere) cu infracțiunea de şantaj prevăzută de art. 207 alin. (1) şi (3) C.pen. 
(constând în fapta inculpatului M.R.V. care, în perioada 2.12.2015 - 28.01.2016, 
folosind numeroase mesaje prin aplicația WhatsApp, mesaje telefonice SMS, 
apeluri telefonice sau prin viu grai, prin aceleaşi metode — amenințarea cu acte 
de violență, cu moartea, cu distrugerea apartamentului, a constrâns-o pe per- 
soana vătămată H.D. să-i remită suma de 7.000 euro), precum şi cu infracțiunea 
de şantaj prevăzută de art. 207 alin. (2) şi (3) C.pen. [constând în fapta inculpa- 
tului M.R.V. care, în perioada 4.01.2016 - 28.01.2016, prin numeroase mesaje 
prin aplicația WhatsApp, prin mesaje telefonice SMS, apeluri telefonice sau prin 
viu grai, conținând amenințări cu postarea în mediul online a unor fotografii 
compromițătoare (înfățişând-o pe aceasta în ipostaze intime), a constrâns-o pe 
persoana vătămată H.D. să-i remită diferite sume de bani, inclusiv printr-o 
notificare scrisă datată 20.01.2016, cu scopul de a dobândi, în mod injust, un 
folos patrimonial]. Pe de o parte, Curtea opinează că faptele de violență şi 
descrierea consecințelor acestora, care au făcut obiectul amenințării au fost în 
legătură cu eventuala împăcare a părților şi împrejurarea că inculpatul a 
continuat să-i trimită astfel de mesaje persoanei vătămate şi după ce a aflat că s- 
a formulat plângere împotriva sa, nu sunt de natură să conducă la concluzia că 
infracţiunea de ameninţare nu este absorbită în conţinutul constitutiv al infrac- 
țiunii de şantaj. Din probele administrate în cauză Curtea constată că la diferite 
intervale de timp, în perioada 2.12.2015 - 28.01.2016, în baza aceleiaşi rezoluții 
infracționale, inculpatul M.R.V. a ameninţat-o pe persoana vătămată H.D. numai 
în scopul de a o determina pe aceasta să dea sau să facă ceva în scopul obţinerii 
în mod injust a unor foloase patrimoniale şi nepatrimoniale, actele de ameninţare 

din acest interval de timp neputând fi autonomizate astfel încât să se poată reţine 
că prin unele dintre acestea inculpatul nu a urmărit să determine o anumită 
conduită a persoanei vătămate. Prin urmare, nu se poate constata existenţa unei 
pluralităţi de acţiuni de ameninţare comise la diferite intervale de timp, dintre 
care unele au caracterul unui infracţiuni de sine stătătoare, iar altele sunt absor- 
bite în conţinutul constitutiv al infracţiunii de şantaj. Așadar, Curtea consideră 
că toate acţiunile de ameninţare comise în perioada 2.12.2015 - 28.01.2016 de 
inculpatul M.R.V. cu privire la persoana vătămată H.D. sunt absorbite în conți- 
nutul constitutiv al infracțiunii de şantaj (C.A. Oradea, secţia penală, decizia 
nr. 50/2018, nepublicată;). 


I În măsura în care infracțiunea complexă absoarbe o altă faptă, este 
evident că ea trebuie să fie caracterizată de o periculozitate mai ridicată decât 
cea a faptei absorbite. Dacă se dovedeşte faptul că acţiunea finală de însuşire 
a bunurilor are un caracter absorbant, iar activitatea inculpaţilor a vizat reali- 
zarea acestui scop, se impune concluzia că pătrunderea inculpaţilor în curte şi 
apoi în locuinţă se află într-o unitate de execuție materială şi nu pot fi disociate, 
fiind vorba despre o infracțiune complexă (C.A. Cluj, secția penală, decizia 
nr. 127/2004, în B.J.C.P.J. 2004, p. 677). 


% Reţinerea unei singure infracţiuni, respectiv aceea de fals în declaraţii, 
prevăzută de art. 326 C.pen., este justificată, însă nu pe considerentul reţinut de 
procuror, în sensul că ar opera absorbţia infracţiunii de uz de fals, prevăzută de 
art. 323 teza a II-a C.pen. în infracţiunea de fals în declaraţii, prevăzută de 
art. 326 C.pen., ci pe considerentul că declaraţia mincinoasă făcută în modali- 
tatea prevăzută de art. 326 C.pen. şi folosirea ei pentru producerea consecinţelor 
pe care ea le determină potrivit legii sau împrejurărilor atrage reținerea doar a 
infracţiunii de fals în declaraţii, având un caracter special. Aşa cum s-a reţinut în 
practica judiciară apărută sub imperiul Codului penal anterior (elementele 
constitutive ale celor două infracţiuni fiind aceleaşi şi în prezent), infracţiunea 
de fals în declaraţii exclude, prin însuşi conţinutul său normativ, existenţa — în 
concurs — a infracţiunii de uz de fals. Ca atare, fapta unei persoane de a auten- 
tifica la notariatul de stat o declaraţie în care afirmă împrejurări nereale şi de a 
prezenta apoi acea declaraţie unei autorităţi constituie numai infracţiunea de fals 
în declaraţii, nu şi aceea de uz de fals. Or, absorbţia naturală operează numai 
atunci când, teoretic, ar putea fi reținute ambele infracţiuni, atât cea absorbantă, 
cât şi cea absorbită, criteriul esenţial fiind ca infracţiunea absorbantă să nu se 
poată consuma fără săvârşirea infracțiunii absorbite (Jud. Cluj-Napoca, secția 
penală, încheierea nr. 1268/2017, www.sintact.ro). 


2. Infracţiunea complexă — forma agravată. 


- în conținutul acesteia intră ca element circumstanţial agravat o acţiune sau inac- 
țiune care reprezintă conţinutul unei alte infracţiuni (de exemplu, în cazul furtului 
calificat săvârşit prin efracție); 

dacă nu se poate proba existența elementului circumstanţial agravat, instanţa 
urmează să schimbe încadrarea juridică şi să reţină forma de bază a infracţiunii!; 


În afara complexității legale, există şi complexitatea naturală?, ce presupune că în 
conţinutul unei infracțiuni este absorbit în mod natural conţinutul alteia [de pildă, 
1. infracţiunea de loviri sau alte violențe, prevăzută de art. 193 C.pen., este absorbită 
natural în conținutul infracțiunii de vătămare corporală, prevăzută de art. 194 C.pen.3; 
2. lipsirea ilegală de libertate este absorbită în conţinutul constitutiv al infracțiunii de 
viol comis prin constrângerea victimei (art. 218 C.pen.) pe perioada strict necesară 
întreținerii prin constrângere a actului sexual; dacă lipsirea de libertate precedă o peri- 
oadă semnificativă de timp, actul sexual comis ulterior prin constrângere sau 
continuă şi după ce actul sexual prin constrângere a fost întreținut, se va reține 
concursul real cu infracțiunea de viol; 3. lipsirea ilegală de libertate este absorbită în 
infracțiunea de tâlhărie (art. 233 C.pen.) în ipoteza în care prin această modalitate 


1 În privinţa asemănărilor şi deosebirilor dintre infracţiunea complexă în forma de bază şi 
cea în forma agravată în mod întemeiat s-a arătat în literatura de specialitate (F. Srreteanu, 
D. Niţu, op. cit., vol. II, p. 71) că în cazul ambelor forme „infracţiunea absorbită de fapta 
complexă îşi pierde autonomia, astfel că nu poate beneficia separat de o cauză de înlăturare a 
răspunderii penale (amnistia, retragerea plângerii prealabile etc.)” şi că diferenţa esenţială 
constă în aceea că „în absenţa acţiunii incriminate autonom, infracţiunea complexă în formă 
de bază nu va exista sau se va realiza doar în faza tentativei, în vreme ce în cazul infracţiunii 
complexe în formă agravată se va reţine totuşi forma de bază”. 

? În doctrină (Ctin. Mitrache, C. Mitrache, op. cit., p. 315) s-a arătat că „în astfel de cazuri, 
de complexitate naturală, se păstrează unitatea infracțiunii simple, ce cuprinde în elementul 
său måterial şi elementul material al altei infracțiuni simple mai puţin grave. Interesul cunoaș- 
terii complexității naturale are o importantă practică, fiindcă nerealizarea conţinutului infrac- 
Hunii mai grave va atrage răspunderea infractorului pentru infracțiunea mai puţin gravă”. Tot 
astfel, s-a susţinut că „alături de complexitatea legală, creată deci de legea penală, complexi- 
tatea poate fi şi naturală, atunci când elementele obiective ale unei infracțiuni sunt cuprinse 
prin firea lucrurilor în conţinutul altei infracţiuni” (G. Antoniu, În legătură cu unitatea şi 
pluralitatea de infracțiuni, în Revista română de drept nr. 9/1967, p. 121). Deopotrivă, în 
literatura juridică (V. Papadopol, D. Pavel, Formele unităţii infracţionale în dreptul penal 
român, Casa de editură şi presă Şansa, Bucureşti, 1992, p. 189, 190) s-a apreciat „fie că este 
Vorbe de complexitatea legală, fie de cea naturală, în ambele cazuri operează absorbția unui 
conținut de infracțiune în altul, cu diferența că în cazul complexităţii legale infracțiunea 
absorbită rezultă din formularea incriminării, pe când în cazul celei naturale infracţiunea 
absorbită se include în conținutul infracţiunii absorbante prin firea lucrurilor, ca un efect al 
raporturilor fireşti ce există între diferite activități incriminate de lege. Distincția dintre 
Complexitatea legală şi naturală nu exprimă o diferenţă de structură. De asemenea, nu trebuie 
să Se creadă că complexitatea naturală este în afară de lege şi nici că cea legală ar fi rezultatul 
îi Male arbitrare a legiuitorului. Complexitatea naturală îşi are aplicarea în raport cu conți- 
Siisoă legal al incriminării. O anumită infracțiune, aşa cum este prevăzută de lege, apare 
îi cent de a absorbi în mod firesc, în înfăptuirea ei concretă, activitatea proprie altei 

sluni, în condiţiile în care aceasta din urmă este arătată în textul legal”. 
E Infracţiunea de loviri sau alte violenţe este absorbită în infracțiunea de vătămare corporală sau 
iara dacă acestea au fost comise prin lovire sau alte violențe (absorbție naturală) ori în 
tinutul constitutiv al infracţiunilor de tâlhărie, ultraj, ultraj judiciar etc. (absorbție legală). 

infractorul urmărește păstrarea bunului sustras sau asigurarea scăpării; dacă tâlhăria 
este comisă prin punerea victimei în neputința de a se apăra, lipsirea de libertate este 
absorbită în infracțiunea de tâlhărie pe perioada necesară comiterii acesteia, iar dacă 
lipsirea ilegală de libertate continuă şi după consumarea infracțiunii de tâlhărie din 
cauza manoperelor infractorului, va fi reţinută în concurs cu tâlhăria]. 


2 Un alt tip de unitate infracţională este şi infracțiunea complexă care, 
cu toate că presupune o pluralitate de infracţiuni de natură diferită, deci implicit 
de acţiuni sau inacţiuni, absoarbe în conţinutul său, prin voinţa legiuitorului, una 
sau mai multe fapte distincte care reprezintă, fiecare în parte, conţinutul 
constitutiv al unei anumite infracțiuni şi care îşi pierd autonomia iniţială, 
devenind fie un simplu element constitutiv în conţinutul de bază al infracţiunii 
complexe, fie un element circumstanţial în conţinutul agravat sau calificat al 
acesteia. Or, cum norma juridică cuprinsă în art.2 alin. (2) din Legea 
nr. 143/2000, republicată, cu modificările şi completările ulterioare, nu regle- 
mentează o infracţiune de sine stătătoare în raport cu incriminarea din alin. (1) al 
aceluiaşi articol, se constată că nu sunt îndeplinite condiţiile de existență a 
infracţiunii complexe, ce presupune, aşa cum s-a arătat deja, absorbirea în conți- 
nutul său a unei fapte care prezintă elementele de tipicitate ale unei infracţiuni 
de natură diferită, ceea ce nu este cazul, având în vedere că prevederile cuprinse 
în cele două alineate sunt variante normative ale aceleiaşi infracţiuni, respectiv a 
traficului de stupefiante. Aşadar, săvârşirea, în aceeaşi împrejurare, a unei 
singure acţiuni dintre cele enumerate în art. 2 alin. (1) al Legii nr. 143/2000, 
republicată, cu modificările şi completările ulterioare, care are ca obiect atât 
droguri de risc, cât şi droguri de mare risc, reprezintă o infracţiune simplă, ca 
formă a unităţii naturale de infracţiune, prevăzută de art. 2 alin. (1) şi (2) din 
acelaşi act normativ, întrucât natura diferită a substanţelor stupefiante nu modi- 
fică unitatea infracţiunii de trafic de droguri (I.C.C.J., decizia nr. 3/H1P/2017, 
www.scj.ro). 


2.2. Structura infracțiunii complexe 


1. obiectul juridic — presupune două valori sociale de aceeaşi natură sau de 
naturi diferite (în acest din urmă caz una principală, iar cealaltă secundară); aşadar, 
în cazul infracţiunilor complexe care presupun valori de natură diferită vor exista 
întotdeauna două obiecte juridice: unul principal şi altul secundar (de pildă, în cazul 
infracțiunii de tâlhărie), în ipoteza infracțiunilor complexe al căror obiect juridic este 
alcătuit din două valori juridice identice va exista întotdeauna o pluralitatea de 
subiecți pasivi (de exemplu, în cazul uciderii din culpă în varianta agravată care a 
avut ca urmare decesul mai multor victime); 


! În doctrină (F. Streteanu, D. Niţu, op. cit., vol. II, p. 62) s-a arătat că valorile sociale pot 
aparține aceluiași subiect pasiv (de exemplu, în cazul violului) sau unor subiecţi pasivi distincți 
(de pildă, în ipoteza tâlhăriei când actele de violență se exercită asupra altei persoane decât 
proprietarul bunului sustras), învederându-se şi existenţa unor infracţiuni complexe în care cele 
două valori au în mod necesar titulari diferiţi (de pildă, în cazul ultrajului comis prin violenţe). 

2. subiecţii — subiectul activ: infracţiunea poate fi săvârşită de o persoană (fizică sau 
juridică, minoră sau majoră) sau în participaţie (coautorat, instigare, complicitate), o 
particularitate prezintă participaţia penală în cazul infracțiunilor complexe praeterin- 
tenționate, când este necesar ca poziția subiectivă a instigatorului şi a complicelui să fie 
aceeaşi cu cea a autorului pentru ca aceştia să răspundă pentru rezultatul mai grav produs 
prin infracțiune; 

- în ceea ce priveşte subiectul pasiv, se poate reţine fie unicitatea, fie pluralitatea de 
subiecţi pasivi; de regulă, se constată existenţa unui subiect pasiv principal şi a unui 
subiect pasiv secundar. 


Fapta de a lua parte la adoptarea hotărârii de a săvârşi o tâlhărie, la 
stabilirea modului de a acționa, la pândirea victimei şi la urmărirea ei, urmată de 
participarea la împărțirea bunurilor sustrase acesteia de către autor prin violență, 
caracterizează complicitatea la infracțiunea de tâlhărie, iar nu infracțiunea de 
tăinuire (C.S.J,, secția penală, decizia nr. 769 din 12 februarie 2002, www.scj.ro). 


% Fapta inculpatului de a fi sustras dintr-un magazin de confecţii un 
costum de haine şi — atunci când a fost descoperit — de a fi lovit trei vânzătoare, 
pentru a-şi asigura scăparea, constituie o singură infracțiune de tâlhărie. Împreju- 
rarea că, pentru a se sustrage urmăririi, inculpatul a lovit trei persoane, nu justifică 
concluzia primei instanţe şi a instanței de apel că el a săvârşit trei infracţiuni de 
tâlhărie, atâta vreme cât acțiunea principală — furtul — este unică, după cum şi 
subiectul pasiv principal — unitatea comercială prejudiciată — este unic; faptul că 
acţiunea adiacentă — violența — a fost săvârşită împotriva mai multor persoane, 
care au încercat să recupereze bunul sustras şi să-l rețină pe inculpat, nu poate 
determina existenţa unui concurs de infracţiuni, atâta vreme cât pluritatea nu 
priveşte şi acţiunea principală sau subiectul pasiv principal (C.A. Bucureşti, 
secția a II-a penală, decizia nr. 260/1994, în C.PJ.P. 1994, p. 226). 


3. latura obiectivă — elementul material: acţiunile sau inacțiunile corespunzătoare 
faptelor absorbite sau reunite; este posibil ca o infracțiune complexă să fie săvârşită şi 
printr-o singură acţiune (spre exemplu, omorul calificat comis asupra a două sau mai 
multor persoane); aşadar, infracțiunea complexă poate îmbrăca forma infracțiunii 
comisive sau omisive (proprii sau improprii); 

- în ipoteza în care în structura infracţiunii complexe intră realizarea a două sau mai 
multe acte de executare, nu este întotdeauna necesar ca între acestea să existe o conexitate 
ctiologică sau consecvențională ca în cazul concursului real de infracțiuni cu conexitate; 


- urmarea imediată: rezultatul/ele produse de faptele absorbite sau reunite; poate fi 
unică sau multiplă; infracţiunea complexă poate fi o infracţiune de rezultat sau de pericol; 


4. latura subiectivă — de regulă, făptuitorul acționează cu intenţie, în baza unei 
rezoluții infracționale unice; în cazul infracțiunii complexe ca variantă agravată nu 
este exclusă reținerea culpei ca modalitate de comitere a infracțiunii [de pildă, 
uciderea din culpă a mai multor victime în condiţiile art. 192 alin. (3) C.pen.] sau a 
Praeterintenţiei (de exemplu, violul care a avut ca urmare moartea victimei). 

% Fapta de a ataca cu parul un polițist care urmărea pe autorii unor 
furturi şi de a-l lovi peste mâna cu care avea pistolul cu care încerca să se apere 
de agresori, ceea ce a avut ca urmare declanşarea focului şi împuşcarea mortală 
a unui martor, constituie infracțiunea de tâlhărie în forma agravată, lovirea poli- 
țistului constituind ultraj, iar moartea martorului ucidere din culpă, inculpatul 
(persoana care a lovit cu parul pe poliţist, producând declanşarea pistolului) 
neprevăzând rezultatul acţiunii sale, deşi putea şi trebuia să-l prevadă (C.S.J., 
secția penală, decizia nr. 431/1995, în R.D.P. nr. 3/1995, p. 148). 


- în practica judiciară construită pe dispoziţiile vechiului Cod, s-a considerat că o 
infracţiune intenţionată poate fi absorbită într-o infracțiune complexă săvârşită din 
culpă (de exemplu, faptele de conducere pe drumurile publice a unui autovehicul sau 
tramvai de către o persoană având în sânge o îmbibaţie alcoolică ce depăşeşte limita 
legală şi de ucidere din culpă, cu această ocazie, a unei persoane constituie o singură 
infracțiune complexă de ucidere din culpă); această viziune nu a mai fost împărtășită 
de Codul penal, care, în art. 192 alin. (2), a prevăzut că în această ipoteză se va reține 
concursul de infracţiuni între uciderea din culpă şi infracţiunea la regimul circulației 
rutiere [,„Uciderea din culpă ca urmare a nerespectării dispoziţiilor legale ori a măsu- 
rilor de prevedere pentru exerciţiul unei profesii sau meserii ori pentru efectuarea unei 
anumite activităţi se pedepseşte cu închisoarea de la 2 la 7 ani. Când încălcarea dispozi- 
țiilor legale ori a măsurilor de prevedere constituie prin ea însăşi o infracţiune se aplică 
regulile privind concursul de infracțiuni” (s.n., M.U.)], o soluţie similară a fost pre- 
văzută de legiuitor şi în materia vătămării corporale din culpă, în art. 196 alin. (5) 
C.pen. 

5. forme: în principiu, este posibilă şi incriminată tentativa la infracțiunile com- 
plexe; infracțiunea complexă se consumă în momentul producerii rezultatului acțiunii 
principale; infracțiunile complexe pot fi comise în formă continuată (de exemplu, 
comiterea în formă continuată a infracţiunii de tâlhărie), caz în care se va epuiza la 
comiterea ultimului act de executare; 


- este posibil ca o infracțiune complexă să îmbrace forma unei infracţiuni progre- 
sive (de pildă, tâlhăria urmată de moartea victimei), ori a unei infracţiuni continue (de 
pildă, lipsirea ilegală de libertate urmată de moartea victimei), caz în care se va epuiza 
la momentul producerii rezultatului mai grav, respectiv la momentul încetării activității 
infracționale, fie prin voinţa infractorului, fie din motive independente de aceasta. 


2 Pentru ca infracțiunea complexă de tâlhărie să fie consumată, se cere 
ca principala sa componentă, furtul, să se fi epuizat prin însuşirea bunului, dacă 
acțiunea de luare a bunului din posesia sau detenția altuia a fost întreruptă, rămâ- 
nând în faza de tentativă, iar componenta sa adiacentă, întrebuinţarea de violențe 
sau amenințări, s-a consumat, fapta, în întregul ei, constituie tentativă la infrac- 
țiunea de tâlhărie (C.S.J., secția penală, decizia nr. 1204/2002, www.legalis.ro). 

6. pedeapsa pentru infracțiunea complexă este cea prevăzută de norma de incri- 
minare [art. 36 alin. (2) C.pen.].. 


- în plus, Codul penal prevede în art. 36 alin.(3) că: infracțiunea complexă 
săvârşită cu intenție depăşită, dacă s-a produs numai rezultatul mai grav al acţiunii 
secundare, se sancţionează cu pedeapsa prevăzută de lege pentru infracțiunea 
complexă consumată, această prevedere legală era absolut necesară pentru a pune 
capăt unei aprinse dezbateri doctrinare cu privire la pedeapsa ce se poate aplica în 
cazul în care fapta rămâne în faza tentativei, dar se produce praeterintenționat 
rezultatul mai grav prevăzut de lege (de pildă, tentativa la viol sau la tâlhărie care a 
avut drept urmare praeterintenționată vătămarea corporală a victimei); prin urmare, în 
această ipoteză, tentativa se va pedepsi cu pedeapsa prevăzută de lege pentru 
infracțiunea consumată (sistemul parificării, iar nu al incriminării limitate în care 
tentativa se pedepsește cu aceeaşi pedeapsă ca şi infracţiunea consumată); 


- potrivit art. 37 C.pen., se poate proceda la recalcularea pedepsei dacă cel con- 
damnat definitiv pentru o infracțiune complexă este judecat ulterior şi pentru alte 
acțiuni sau inacțiuni care intră în conținutul aceleiaşi infracțiuni; astfel, ținându-se 
seama de infracțiunea săvârşită în întregul ei, se stabileşte o pedeapsă corespun- 
zătoare, care nu poate fi mai uşoară decât cea pronunțată anterior; în doctrină? s-a 
arătat că dispoziţiile art. 37 C.pen. privind recalcularea pedepsei sunt aplicabile şi în 
situaţia în care condamnarea definitivă anterioară fusese pronunțată pentru o altă 
formă de infracțiune decât cea continuată ori complexă; 


- potrivit art. 585 alin. (1) lit. d) C.proc.pen., pedeapsa pronunţată poate fi modi- 
ficată, dacă la punerea în executare a hotărârii sau în cursul executării pedepsei (nu 
după executarea acesteia ori după ce aceasta este considerată ca executată) se 
constată, pe baza unei alte hotărâri definitive, existența de acte care intră în conținutul 
aceleiaşi infracțiuni [de pildă, infracţiunea complexă], această dispoziție legislativă 
acțiunii penale cu privire la alte fapte în cursul judecății, care a condus la inexistenţa 
unui instrument procedural care să permită desfiinţarea hotărârii definitive anterioare 
pronunțate numai pentru o parte a acţiunilor sau inacţiunilor din conţinutul infracţiunii 
complexe; practic, deşi dispoziţiile art. 37 C.pen. permit recalcularea pedepsei într-o 
asemenea ipoteză, în absenţa unei dispoziţii procedurale care să permită desființarea 
hotărârii definitive pronunţate pentru o parte din acţiunile sau inacţiunile ce fac parte 
din conţinutul infracţiunii complexe, instanţa învestită cu judecarea celorlalte acţiuni/ 
inacțiuni nu poate proceda în cursul procesului penal la reunirea tuturor acţiunilor şi 
macțiunilor infracționale pentru aplicarea unui tratament sancţionator unic unităţii 
legale de infracţiune; recalcularea pedepsei stipulată de art. 37 C.pen. constituie o 
ipoteză de modificare a pedepsei prevăzută de art. 585 alin (1) lit. d) C.proc.pen. care 
Poate avea loc numai după rămânerea definitivă a hotărârilor judecătoreşti; 


E a a o o 


1 É A . POE : : z 
O astfel de prevedere nu exista în Codul penal din 1969, însă soluția era unanim agreată 
in doctrină, 


2 Ctin. Mitrache, C. Mitrache, op. cit., p. 314. 

- instanța competentă să dispună asupra modificării pedepsei este instanța de execu- 
tare a ultimei hotărâri sau, în cazul în care persoana condamnată se află în stare de 
deţinere, instanţa corespunzătoare în a cărei circumscripție se află locul de deţinere; 


- în cadrul procedurii de modificare (recalculare) a pedepsei instanţa competentă 
desființează hotărârile definitive pronunţate, reţine existenţa autorităţii de lucru judecat 
cu privire la existenţa infracţiunii şi a pedepsei aplicate (care nu va putea fi micşorată), 
nu însă şi cu privire la modalitatea de executare, care va putea fi modificată in peius 
sau menţinută prin raportare la pedeapsa aplicată în urma recalculării. 


$3. Infracţiunea progresivă 


- este infracțiunea a cărei urmare imediată se agravează, fie prin amplificarea 
urmării inițiale, fie prin producerea şi a altor urmări ori prin suprapunerea unor alte 
urmări fără o nouă intervenţie din partea autorului! (de pildă, tâlhăria urmată de 
moartea victimei); 


1 În doctrină (MI. Mărculescu-Michinici, M. Dunea, op. cit., p. 753) se arată, în mod înte- 
meiat, că deosebirea esenţială dintre infracțiunea progresivă şi celelalte infracțiuni de durată 
(continue, continuate) constă în aceea că în cazul acestora din urmă, continuitatea în desfășu- 
rare, posterior momentului consumării, nu prezintă doar procesul de acumulare a rezultatului 
(urmării), ci însuşi elementul material (executarea acţiunii/inacţiunii). În schimb, la infrac- 
țiunea progresivă, desfășurare în timp are doar procesul de amplificare a urmării, în absența 
continuității/repetabilității elementului material. 

În opinia exprimată în legătură cu soluționarea cauzei în care s-a pronunţat decizia 
nr. 5/RIL/2019, Universitatea „Babeş-Bolyai”, Cluj-Napoca, Facultatea de Drept, Catedra de 
drept penal a arătat că: 

a. În cazul infracţiunilor progresive actul de executare nu se prelungeşte în timp (ceea ce 
exclude apartenenţa lor la categoria infracţiunilor continue), dar, ulterior consumării, urmarea 
infracţiunii cunoaşte o amplificare, în absenţa unei noi acţiuni tipice comise de subiectul activ; 

b. în mod obişnuit, în doctrină se asociază infracţiunii progresive o modificare de înca- 
drare juridică, atrasă de agravarea rezultatului. Respectiva modificare a încadrării juridice nu 
este de esenţa infracţiunii progresive, ci un element prin prisma căruia se relevă importânţa 
practică a acestei categorii de infracţiuni. Astfel, calificarea juridică mai severă, atrasă de 
rezultatul final mai grav absoarbe calificarea iniţială a faptei, fiind în prezenţa unei unităţi de 
infracţiune; sub aspectul naturii juridice, că o infracţiune este sau nu progresivă în funcţie de 
agravarea în timp a urmării iniţiale — în absenţa unei noi intervenţii a agentului — şi nu în 
funcţie de modificarea încadrării juridice ca efect al agravării; i 

c. un alt aspect întâlnit în mod frecvent în cazul infracţiunilor progresive este absenţa unul 
control al autorului asupra agravării rezultatului iniţial; aceasta nu este o trăsătură de esenţa 
infracţiunii progresive, putând fi întâlnite ipoteze de infracţiuni progresive în care acest 
control există; 

d. nu se poate pune semnul egalităţii între condiţia ca autorul să nu mai comită o acţiune 
tipică ulterior momentului producerii primei urmări şi absenţa oricărei posibilităţi a acestuia 
de a influenţa cursul cauzal pe perioada agravării urmării iniţiale. Această din urmă posibili- 
tate există sau nu în funcţie de circumstanţele concrete şi nu este de natură a influența califi- 
carea infracţiunii ca progresivă. 


Unitatea de infracțiune 339 


_ în literatura de specialitate! s-a arătat că „infracțiunea realizată, corespunzător 
rezultatului mai grav amplificat, absoarbe în conţinutul său conținuturile infracțiu- 
nilor mai uşoare realizate anterior. Absorbţia este legală întrucât în lege sunt prevă- 
zute ca infracțiuni de sine stătătoare etapele de amplificare a rezultatului”; 


- nu are o reglementare explicită în partea generală a Codului penal; 

- poate îmbrăca forma infracțiunii simple, continue, complexe, continuate; 

- subiect activ: orice persoană fizică sau juridică, minoră sau majoră; participația 
penală la infracțiunea progresivă este posibilă în toate formele (coautorat, compli- 
citate, instigare); 

- subiect pasiv: necircumstanţiat, poate fi unic sau poate exista o pluralitate de 
subiecţi pasivi; 

- elementul material: infracțiunea progresivă se poate comite fie printr-o acţiune, fie 
printr-o inacțiune, putând îmbrăca chiar forma unei infracțiuni comisive prin omisiune; 


- urmarea imediată: infracțiunea progresivă este, în esenţă, o infracţiune de 
rezultat?; 


- latura subiectivă: infracțiunea progresivă se poate comite cu orice formă de vino- 
văție, neexistând identitate între infracțiunea praeterintenționată şi infracțiunea 
progresivă; astfel, infracţiunea progresivă poate fi săvârşită fie cu intenție (de exemplu, 
omorul, în cazul în care decesul victimei nu se produce imediat după exercitarea actelor 
de violenţă, ci după trecerea unei anumite perioade de timp, ca urmare a amplificării 
urmării iniţiale), fie din culpă (de pildă, vătămarea corporală din culpă ale cărei urmări se 
agravează în timp) sau cu praeterintenţie (de exemplu, infracțiunea de loviri sau vătămări 
cauzatoare de moarte); există şi infracțiuni progresive care se săvârşesc numai cu 
praeterinteție (de pildă, infracţiunea de loviri sau vătămări cauzatoare de moarte); 


- făptuitorul va fi tras la răspundere penală în raport de rezultatul mai grav, care 
determină şi încadrarea juridică a faptei; 


- pedeapsa pentru infracțiunea progresivă este cea prevăzută în norma de incri- 
minare; 


n a IE 


! Ctin. Mitrache, C. Mitrache, op. cit., p. 315. Tot astfel, în literatura juridică (F. Streteanu, 
D. N iu, op. cit., vol. II, p. 83) s-a arătat că „la infracțiunea progresivă activitatea infracțională 
se incadrează, în final, în ipoteza unei norme de incriminare unice, care reia şi include în 
intregime încadrarea configurată inițial. Cu alte cuvinte, încadrarea juridică atrasă de urmarea 
cea mai gravă dintre cele produse succesiv acoperă toate aspectele activităţii infracţionale, 
excluzând deci orice altă calificare specifică unei urmări de o gravitate mai mică”. 

In sensul că se poate reţine şi o infracţiune progresivă de pericol cu exemplificarea 

art. pi alin. (1) Şi 6) C.pen., a se vedea MI. Mărculescu-Michinici, M. Dunea, op. cit, p. 755. l 
fs a mod întemeiat s-a precizat în literatura de specialitate (F. Streteanu, D. Niţu, op. cit., 
exem d 83) ca există ŞI infracțiuni practerintenționate cale nu sunt progresive oferindu-se ca 
Ea u Situația în care autorul îi aplică victimei o lovitură cu pumnul, aceasta se dezechili- 
me „i se loveşte de un corp dur ŞI decedează pe loc, deoarece în acest caz nu se poate 
Stiria, O agravare în timp a unei urmări produse inițial, căci urmarea cea mai gravă a 

instantaneu. 

- în caz de succesiune a legilor penale în timp, legea aplicabilă este cea de la mo- 
mentul comiterii acțiunii/inacțiunii infracționale, iar nu cea de la momentul produ- 
cerii rezultatului; 


- în cazul infracţiunii progresive prezintă o importanță aparte momentul consu- 
mării, raportarea la momentul consumării sau la cel al epuizării infracțiunii este 
relevantă pentru determinarea reţinerii concursului de infracțiuni sau a recidivei 
postcondamnatorii, respectiv pentru a distinge între recidiva postcondamnatorie şi 
cea postexecutorie;, astfel, distingem între următoarele cazuri: 


a) se va reține concursul de infracţiuni, iar nu recidiva postcondamnatorie dacă 
actul de executare al unei infracțiuni progresive a fost comis înainte de rămânerea 
definitivă a hotărârii, iar rezultatul mai grav s-a produs după această dată; 


b) se va reține recidiva postcondamnatorie, iar nu recidiva postexecutorie în 
cazul în care o infracțiune progresivă s-a consumat în termenul de supraveghere al 
liberării condiţionate sau al suspendării sub supraveghere, epuizându-se după 
aceasta, dacă infracțiunea a fost descoperită în termenul de supraveghere; în această 
situaţie va interveni revocarea liberării condiționate/suspendării sub supraveghere; 


c) se va reține starea de recidivă postcondamnatorie, iar nu starea de recidivă 
postexecutorie dacă o infracțiune progresivă s-a consumat în termenul de încercare al 
graţierii condiționate, epuizându-se după aceasta; în această ipoteză, revocarea grațierii 
poate interveni în principiu oricând (cu excepţia situaţiei în care există dispoziții contrare 
în legea de grațiere), ceea ce conduce la reținerea recidivei postcondamnatorii,; 


- în cazul infracţiunilor progresive comise de minori, nu se va reţine răspunderea 
penală dacă la momentul săvârșirii faptei (acțiune sau inacțiune), minorul nu avea 
capacitate penală (anterior vârstei de 14 ani, respectiv de 16 ani, în cazul săvârșirii 
faptei fără discernământ), chiar dacă urmarea mai gravă se produce după ce minorul a 
atins vârsta de la care începe să răspundă penal; dacă infracțiunea progresivă s-a 
consumat înainte de împlinirea vârstei de 18 ani, epuizându-se după acest moment, va 
fi aplicat regimul răspunderii penale a minorilor. 


În sarcina inculpatului s-a reţinut iniţial o infracțiune progresivă 
pretins comisă cu o intenţie depășită (praeterintenţia), respectiv o formă a 
unităţii legale de infracţiune a cărei latură obiectivă, după ce a atins momentul 
consumativ corespunzător unei anumite infracțiuni, se amplifică progresiv, fără 
intervenţia făptuitorului, fie prin agravarea urmării produse, fie prin producerea 
de noi urmări vătămătoare, corespunzătoare unei infracțiuni mai grave. Infrac- 
țiunea pentru care inculpatul apelant a fost trimis în judecată, se caracterizează 
prin durata în timp, în sensul că urmarea mai gravă (punerea vieţii în primejdie) 
a fost reținută ca intervenind după un anumit interval de timp de la săvârşirea 
infracţiunii inițiale. Infracţiunea progresivă se deosebeşte de alte infracțiuni ce 
durează în timp (infracţiunea continuată, continuă, de obicei) prin aceea că dacă 
în cazul acestora autorul continuă să desfășoare acţiunea prin derularea faptelor 
(infracțiunea continuată) sau prelungirea activității (infracţiune continuă), în 
cazul infracțiunii progresive activitatea făptuitorului ia sfârşit odată cu termi- 
narea acţiunii inițiale, după care autorul nu mai desfășoară nicio activitate, însă 
urmarea se amplifică şi se distanțează de fapta inițială (C.A. București, secția 
penală, decizia nr. 210 din 27 februarie 2019, www.scj.ro). 

$4. Infracţiunea de obicei 


- este infracțiunea al cărei element material se realizează prin repetarea faptei pre- 
văzute de norma de incriminare de un număr suficient de ori încât să indice obiş- 
nuința persoanei în a o săvârşi; 

- nu are o reglementare explicită în partea generală a Codului penal; sunt 
infracţiuni de obicei prevăzute în partea specială a Codului penal: hărţuirea (art. 208 
C.pen.), hărţuirea sexuală (art. 223 C.pen.) etc.; 


- fiecare act material de executare privit ut singuli nu prezintă relevanță infracțio- 
nală (spre deosebire de infracțiunea continuată), însă este necesar ca din ansamblul 
faptelor să rezulte in concreto obișnuința?, conducând astfel la reținerea caracterului 
infracțional; 

- se vor lua în considerare pentru reținerea unității legale de infracțiune toate 
faptele din care rezultă obiceiul, îndeletnicirea de a comite un anumit act de execu- 
tare prevăzut de legea penală, realizându-se astfel o structură infracțională compactă; 


- trebuie să existe o unitate de subiect activ şi pasiv; 


- subiectul activ poate fi orice persoană fizică sau juridică, majoră sau minoră; par- 
ticipaţia penală este posibilă în toate formele: coautoratul, instigarea sau complicitatea; 


- de lege lata, de regulă, infracţiunea de obicei se săvârşeşte numai printr-o 
acţiune, nu prin inacțiune?; 


! În literatura de specialitate (F. Streteanu, D. Niţu, op. cit., vol. II, p. 75-79) au fost 
învederate următoarele condiții necesare pentru reținerea infracțiunii de obicei: 1. pluralitate 
de acte omogene săvârşite la diferite intervale de timp [numărul actelor necesare pentru a se 
consuma infracțiunea este o chestiune de fapt, lăsată la aprecierea instanței, în funcție de 
împrejurările concrete; constatarea obişnuinței nu depinde exclusiv de numărul acestor acte, 
prezentând relevanță şi intervalul de timp scurs între actele consecutive, împrejurările în care 
S-au comis aceste acte, natura faptei; omogenitatea nu presupune o identitate sub aspect 
material, ci doar în planul semnificației lor juridice], 2. irelevanța penală individuală a 
actelor comise [actele care intră în structura infracţiunii, analizate în mod individual, nu sunt 
tipice. Ele dobândesc acest caracter numai ca efect al integrării lor în seria de acte similare şi 
in măsura în care probează existenţa obişnuinței], 3. unitatea manifestării de voinţă [este 
suficientă o rezoluţie generică, fără a interesa dacă la momentul iniţial făptuitorul şi-a 
reprezentat numărul actelor şi împrejurările în care le va comite]; 4. unitate de subiect activ şi 
pasiv [în situaţia în care persoana fizică sau juridică apare doar ca subiect pasiv secundar, 
Pluralitatea subiecţilor pasivi nu va afecta unitatea infracţiunii de obicei]. 

In cazul infracţiunii de camătă prevăzute de art. 351 C.pen., norma de incriminare face 
referire la darea de bani cu dobândă, ca îndeletnicire. 

, „In doctrină (F. Stretearu, D. Niţu, op. cit., vol. II, p. 75) s-a subliniat că structura infrac- 
Hunii analizate nu ar fi incompatibilă cu forma omisivă, fiind posibilă o astfel de incriminare 
de lege ferenda. Cred că şi de lege lata, se poate reţine o situaţie de excepţie în care infrac- 
(iunea de obicei este comisă prin omisiune în cazul infracţiunii de rele tratamente aplicate 
minorului la care art. 197 C.pen. prevede că elementul material constă în adoptarea de măsuri 
Sau tratamente de orice fel (inclusiv inacțiuni) prin care se ajunge la punerea în primejdie gravă 
a dezvoltării fizice, intelectuale sau morale a minorului (de pildă, neasigurarea hranei); 

- de lege lata, infracţiunea de obicei se comite numai cu intenție (directă sau 
indirectă)!, fiind totodată necesară existenţa unei rezoluţii unice fie că aceasta este 
determinată precis (în sensul că făptuitorul îşi propune să realizeze un anumit număr 
de acte), fie că are caracter general (de pildă, în cazul hărţuirii, când făptuitorul îşi 
propune ca în următoarele luni să îi trimită în mod repetat mesaje prin toate 
mijloacele de comunicare persoanei vătămate); 


- tentativa nu este posibilă la infracțiunea de obicei; 
- infracțiunea de obicei nu poate fi săvârşită în formă continuată?; 


- infracțiunea de obicei se consumă în momentul în care într-un anumit interval de 
timp se realizează un număr suficient de acte de executare identice sau similare care să 
conducă, dincolo de orice dubiu rezonabil, la concluzia existenţei unui obicei, a unei 


2 Fapta inculpatului M.R.F., care, la diferite intervale de timp, în 
perioada 2.12.2015 - 28.01.2016, a urmărit-o, în mod repetat şi fără un interes 
legitim pe persoana vătămată H.D. atât la domiciliu, cât şi la locul de muncă al 
acesteia, şi a procedat la supravegherea în mod repetat şi fără un interes legitim a 
acestor locuri, este tipică, întrunind atât sub aspect obiectiv, cât şi subiectiv 
elementele constitutive ale infracţiunii de hărțuire, prevăzute de art. 208 alin. (1) 
C.pen. Elementul material al laturii obiective constă atât în urmărirea repetată 
şi fără un interes legitim a persoanei vătămate, atât la domiciliu, cât şi la locul 
de muncă al acesteia, cât şi în supravegherea în mod repetat şi fără un interes 
legitim a acestor locuri. Actele de executare comise de inculpatul M.R.F. au 
avut caracter repetat, fiind săvârşite la diferite intervale de timp, în perioada 
2.12.2015 - 28.01.2016, nu au fost efectuate în temeiul vreunui drept sau a unui 
interes legitim public sau privat şi au fost îndreptate împotriva aceluiași subiect 
pasiv, persoana vătămată H.D. Actele de executare comise de inculpat sunt 
omogene juridic, constituind modalități alternative de comitere a infracţiunii 
prevăzute de art. 208 alin. (1) C.pen. (...) Sub aspectul laturii subiective, 
inculpatul a comis fapta cu intenţie în modalitatea prevăzută de art. 16 alin. (3) 
lit. a) C.pen., întrucât a prevăzut şi urmărit ca acţiunile sale să producă o vătă- 
mare a libertăţii morale şi o stare de temere persoanei vătămate (intenţie 
directă). Unitatea de manifestare de voinţă a inculpatului M.R.F. este evidentă, 


dispoziţiile art. 197 C.pen. fac referire la măsuri şi tratamente, plasând astfel infracțiunea în 
categoria celor de obicei, care implică reiterarea comportamentului ilicit; astfel, relele tratamente 
trebuie să aibă caracter de continuitate, săvârşirea unui singur act conducând la reținerea numai a 
unei infracțiuni contra vieţii, integrității corporale sau libertății persoanei. 

! În literatura juridică (F. Streteanu, D. Niţu, op. cit., vol. II, p. 78) s-a precizat că infrac- 
țiunea de obicei nu impune prin natura sa intenţia ca modalitate de comitere, fiind posibilă o 
astfel de incriminare din culpă de lege ferenda. 

2 În doctrină (F. Streteanu, D. Niţu, op. cit., vol. II, p. 78) s-a arătat că în ipoteza în care în 
conţinutul infracţiunii de obicei se pot individualiza grupe de acte — fiecare grupă întrunind 
elementele constitutive ale infracţiunii — comise la diferite intervale de timp, se poate reţine 
comiterea unei infracțiuni de obicei în formă continuată. 

acesta luând o rezoluţie generică de a hărțui persoana vătămată în perioada 
2.12.2015 - 28.01.2016. Curtea opinează că modalitatea concretă de comitere a 
infracţiunii de hărţuire de către inculpatul M.R.F. într-un interval de timp de 
aproximativ două luni, în cadrul căruia actele de hărţuire au avut caracter de 
continuitate, face ca infracțiunea de obicei a hărțuirii să nu poate fi considerată 
că a fost comisă în formă continuată. Astfel, Curtea reţine că, faţă de natura 
relaţiilor existente anterior între inculpat şi persoana vătămată şi de modul în care 
acesta a receptat întreruperea relaţiei de concubinaj, infracţiunea de hărţuire s-a 
consumat după comiterea celui de-al treilea act de urmărire/supraveghere, 
deoarece, raportat la particularităţile cauzei, din acel moment se poate discerne 
existența unui număr suficient de acte de executare care relevă obişnuinţa şi se 
poate reţine producerea urmăririi imediate a infracţiunii. Infracţiunea de hărțuire 
s-a epuizat la data comiterii ultimului act de executare (C.A. Oradea, secția 
penală, decizia nr. 50/2018, nepublicată). 


Ia 


Infracţiunea prevăzută la art. 379 alin. (2) C.pen., constând în fapta 
persoanei căreia i s-a încredinţat minorul prin hotărâre judecătorească spre 
creştere şi educare de a împiedica, în mod repetat, pe oricare dintre părinţi să 
aibă legături personale cu minorul, în condiţiile stabilite de părți sau de către 
organul competent, se realizează prin repetarea faptei prevăzute de norma de 
incriminare de un număr suficient de ori încât să indice obişnuinţa persoanei 
respective în a o săvârşi, fiind o infracţiune de obicei, în care fiecare act material 
de executare privit singular nu prezintă relevanţă infracţională, fiind necesar ca 
din ansamblul faptelor să rezulte obişnuinţa, conducând astfel la reținerea 
caracterului infracțional (C.A. București, secția penală, decizia nr. 140 din 
4 februarie 2019, www.sintact.ro). 


- stabilirea momentului epuizării prezintă importanță pentru: stabilirea legii 
penale aplicabile în caz de succesiune de legi penale în timp (de regulă, legea în 
vigoare la momentul epuizării), a incidenței legilor de amnistie sau grațiere antecon- 
damnatorie, stabilirea răspunderii penale pentru infracțiunea de obicei consumată în 
timpul minorităţii, însă epuizată după majorat (infractorul va răspunde ca major, însă 
instanța va avea în vedere la individualizarea judiciară a pedepsei faptul că unele acte 
au fost comise în minorat) sau a momentului de la care curge termenul de prescripţie 
a răspunderii penale; tot astfel, se va reţine recidiva postcondamnatorie, iar nu 
concursul de infracțiuni dacă o infracțiune de obicei s-a consumat înainte de rămâ- 
nerea definitivă a hotărârii de condamnare, epuizându-se după acest moment, 
prezentând relevanță momentul epuizării infracțiunii; 


~ `~ totuşi momentul consumării infracțiunii de obicei este relevant pentru a distinge 
intre formele recidivei; astfel, în funcţie de momentul consumării infracțiunii de 
obicei: 

a) se va reţine recidiva postcondamnatorie, iar nu recidiva postexecutorie în 
Cazul în care o infracţiune de obicei s-a consumat în termenul de supraveghere al 
liberării condiționate sau al suspendării sub supraveghere, epuizându-se după aceasta, 


“A 


dacă infracțiunea a fost descoperită în termenul de supravèghere; 

b) se va reține starea de recidivă postcondamnatorie, iar nu starea de recidivă 
postexecutorie dacă o infracţiune de obicei s-a consumat în termenul de încercare al 
graţierii condiționate, epuizându-se după aceasta; 

- în cazul infracțiunii de obicei comise de un minor, nu va fi avută în vedere în 
conținutul unității legale activitatea infracțională anterioară vârstei de 14 ani, 
respectiv 16 ani, în cazul săvârşirii faptei fără discernământ, întrucât aceasta nu are 
relevanță penală; dacă aceste infracţiuni s-au consumat înainte de împlinirea vârstei 
de 18 ani, epuizându-se după acest moment, întregii unităţii infracționale i se va 
aplica regimul majorilor; 

- pedeapsa pentru infracțiunea de obicei este cea prevăzută în norma de incri- 
minare; 

- potrivit art. 37 C.pen., se poate proceda la recalcularea pedepsei dacă cel con- 
damnat definitiv pentru o infracțiune de obicei este judecat ulterior şi pentru alte 
acțiuni care intră în conținutul aceleiaşi infracțiuni; astfel, ţinându-se seama de 
infracţiunea săvârşită în întregul ei, se stabileşte o pedeapsă corespunzătoare, care nu 
poate fi mai uşoară decât cea pronunțată anterior; 


- potrivit art. 585 alin. (1) lit. d) C.proc.pen., pedeapsa pronunţată poate fi modi- 
ficată, dacă la punerea în executare a hotărării sau în cursul executării pedepsei (nu 
după executarea acesteia ori după ce aceasta este considerată ca executată) se 
constată, pe baza unei alte hotărâri definitive, existența de acte care intră în 
conţinutul aceleiaşi infracțiuni [de pildă, infracţiunea de obicei], această dispoziție 
legislativă vine să acopere înlăturarea prin Codul de procedură penală a posibilității 
extinderii acţiunii penale cu privire la alte fapte în cursul judecății, care a condus la 
inexistenţa unui instrumentul procedural care să permită desfiinţarea hotărârii definitive 
anterioare pronunţate numai pentru o parte a acţiunilor din conţinutul infracţiunii de 
obicei; practic, deşi dispoziţiile art. 37 C.pen. permit recalcularea pedepsei într-o 
asemenea ipoteză, în absenţa unei dispoziţii procedurale care să permită desfiinţarea 
hotărârii definitive pronunţate pentru o parte din acţiunile ce fac parte din conţinutul 
infracțiunii de obicei, instanţa învestită cu judecarea celorlalte acţiuni nu poate proceda 
în cursul procesului penal la reunirea tuturor pentru aplicarea unui tratament 
sancţionator unic unităţii legale de infracţiune; recalcularea pedepsei stipulată de 
art. 37 C.pen. constituie o ipoteză de modificare a pedepsei prevăzută de art. 585 
alin. (1) lit. d) C.proc.pen. care poate avea loc numai după rămânerea definitivă a 
hotărârilor judecătoreşti; instanța competentă să dispună asupra modificării pedepsei 
este instanța de executare a ultimei hotărâri sau, în cazul în care persoana condamnată 
se află în stare de deținere, instanța corespunzătoare în a cărei circumscripție se află 
locul de deţinere; 


- în cadrul procedurii de modificare (recalculare) a pedepsei instanţa competentă 
desfiinţează hotărârile definitive pronunţate, reţine existenţa autorităţii de lucru 
judecat cu privire la existenţa infracţiunii şi a pedepsei aplicate (care nu va putea fi 
micşorată), nu însă şi cu privire la modalitatea executare, care va putea fi modificată 
in peius sau menţinută prin raportare la pedeapsa aplicată în urma recalculării. 

$5. Infracţiunea de simplă repetare 


- o infracțiune asemănătoare cu cea de obicei este infracțiunea de simplă repe- 
tare, care se poate reţine când legiuitorul prevede expres câte acte de executare 
trebuie comise pentru ca fapta să aibă relevanță penală; 


- în cazul infracțiunilor de simplă repetare, intră în conţinutul infracţiunii unice 
ambele acte de executare realizate succesiv de aceeaşi persoană; 


- şi în acest caz, legiuitorul stabileşte caracterul infracțional al ansamblului faptic 
repetitiv, iar nu numai al ultimei fapte; 


- spre deosebire de infracţiunea de obicei, în cazul infracţiunii de simplă 
repetare: 


a. unitatea de subiect pasiv nu constituie o condiţie pentru existența infracțiunii; 


b. numărul de acte ce trebuie repetate este prevăzut explicit de legiuitor, iar nu 
prin trimitere la cerința caracterului repetat al faptei; 


c. nu este necesară existenţa unei rezoluţii infracţionale unice; 


d. consumarea are loc la momentul comiterii celui de-al doilea act de executare/a 
numărului de acte prevăzute explicit de lege, fără a fi necesară dovedirea caracterului 
de obişnuință. 

De exemplu, Codul silvic (Legea nr. 46/2008, republicată) prevede în art. 107 
alin. (1) lit. b) că tăierea, ruperea, distrugerea, degradarea ori scoaterea din rădăcini, 
fără drept, de arbori, puieţi sau lăstari din fondul forestier naţional şi din vegetaţia 
forestieră situată pe terenuri din afara acestuia, indiferent de forma de proprietate, 
constituie infracţiune silvică şi se sancţionează cu închisoare de la 6 luni la 3 ani, dacă 
valoarea prejudiciului produs este de până la de 5 ori prețul mediu al unui metru cub de 
masă lemnoasă pe picior, dar fapta a fost săvârşită de cel puţin două ori în interval de 
un an, iar valoarea cumulată a prejudiciului produs depăşeşte această limită. Cred că 
modalitatea de construire a infracţiunilor de unică repetare prevăzute de art. 107 
alin. (1) lit. b) şi art. 109 alin. (1) lit. b) din Codul silvic nu este întocmai conformă 
cu jurisprudenţa CtEDO în materia ne bis in idem, de unde poate rezulta implicit şi 
caracterul neconstituţional al normelor de incriminare, în condiţiile în care în 
conţinutul constitutiv al infracţiunii sunt incluse şi fapte de aceeași natură sancţionate 
definitiv convenţional. Această construcţie legitimează faptul că, ulterior sancționării 
definitive a unei fapte de natură contravenţională (care în mod cert poate fi calificată 
drept o sancţiune penală), este posibilă înglobarea acestei fapte în conţinutul constitutiv 
al infracţiunii în vederea atingerii numărului minim de acte săvârşite repetat și a limitei 
prejudiciului prevăzut de lege şi sancţionarea penală a ansamblului de fapte (inclusiv 
cea cu privire la care există o hotărârea definitivă penală în sens european), ipoteză care 
vine în conflict cu art. 4 din Protocolul nr. 7 adiţional la Convenţia Europeană. 


2 Infracţiunea de furt de arbori [art. 109 alin. (1) din Legea nr. 46/2008] 
este una de simplă repetare, fiind compusă dintr-o pluralitate de acte care, 
analizate în mod izolat, nu au semnificaţie penală, constituind contravenţii, astfel 
cum a fost arătat mai sus. Cu privire la numărul de acte necesar pentru ca fapta 
să constituie infracţiune, acesta este stabilit prin lege, fiind întrunit în cauză, 

fapta fiind săvârşită de două ori în interval de un an, respectiv la datele de 
19.01.2016 şi 2.02.2016. De asemenea, este întrunită şi condiţia privind 
omogenitatea juridică a actelor care compun infracţiunea de simplă repetare, 
acţiunile inculpatului fiind de însușire fără drept a materialului lemnos. În cauză 
există şi o unitate a manifestării de voinţă, fiind necesar a se preciza că în 
situaţia infracţiunii de simplă repetare este suficientă o rezoluţie generică, fără a 
interesa dacă la momentul iniţial inculpatul a avut o reprezentare determinată 
asupra numărului de acte, respectiv a împrejurărilor de comitere a acestora. 
Astfel cum reiese şi din declaraţiile inculpatului, în ambele rânduri a urmărit 
sustragerea materialului lemnos în vederea utilizării acestuia în scop personal, 
rezoluţia iniţială fiind menţinută pe parcursul săvârşirii faptelor. Prin urmare, 
fapta inculpatului care, în datele de 19.01.2016, în jurul orei 8:40, şi 2.02.2016, 
în jurul orei 5:20, s-a deplasat în Pădurea Bisericii (Pădurea Parohiei 
Greco-Catolice Mănăştur), iar ulterior în pădurea aparţinând Composesoratului 
Mănăştur, de unde a sustras doi arbori din specia gorun, în volum de 3,03 m;, 
respectiv trei arbori din specia gorun, în volum de 2,455 ms, valoarea cumulată a 
materialului lemnos, de 630,77 lei, fiind de cel puţin 5 ori mai mare decât preţul 
mediu al unui metru cub de masa lemnoasă pe picior la data comiterii faptei, 
întruneşte elementele constitutive ale infracţiunii de furt de arbori prevăzută de 
art. 109 alin. (1) lit. b) şi alin. (2) lit. b) din Legea nr. 46/2008 (Jud. Cluj 
Napoca, secția penală, sentinţa nr. 1247 din 24 aprilie 2019, www.sintact.ro). 


Capitolul V 
Pluralitatea de infracţiuni 


Pi Pluralitatea de infracţiuni vizează cazurile în care aceeași persoană 

comite două sau mai multe infracţiuni, formele pluralităţii de 
infracţiuni diferă în funcţie de data comiterii acestora (înainte sau după rămâ- 
nerea definitivă a hotărârii judecătoreşti pentru cel puţin una dintre infracțiunile 
comise!), forma de vinovăţie cu care au fost comise, tratamentul sancționator 
prevăzut de lege pentru acestea etc. 


În acest capitol vor fi analizate cele trei forme de pluralitate de infracțiuni 
reglementate de Codul penal: concursul de infracţiuni, pluralitatea interme- 
diară şi recidiva, urmând a fi studiate cazurile şi condiţiile în care acestea pot 
fi reţinute (fiind realizate corelaţiile cu alte instituţii de drept penal, partea 
generală), regimul sancționator atât în ceea ce priveşte pedepsele principale, 
cât şi pedepsele accesorii sau complementare ori măsurile de siguranță. 


Deopotrivă, vor fi studiate ipotezele în care în cursul procesului penal pot fi 
reţinute în sarcina aceleaşi persoane mai multe forme de pluralitate de 
infracțiuni. 

Se va analiza şi modalitatea de valorificare din punct de vedere sancționator a 
pluralităţii de infracţiuni descoperite după rămânerea definitivă a hotărârii 
judecătoreşti. 


Codul penal reglementează explicit trei forme de pluralitate de infracţiuni, 


precum şi regimul sancţionator al acestora: concursul, recidiva şi pluralitatea inter- 
mediară. 


Unele dintre aceste forme de pluralitate pot fi reținute uneori împreună cu privire 
la același inculpat în aceeaşi cauză; de pildă, se poate reține comiterea a două sau mai 
multe infracţiuni concurente în stare de recidivă (postcondamnatorie sau postexecu- 
torie), ori în stare de pluralitate intermediară; deopotrivă, este posibilă comiterea unei 
infracțiuni atât în stare de recidivă postcondamnatorie, cât și în stare de recidivă 
postexecutorie; tot astfel este posibilă reținerea comiterii unei infracțiuni în stare de 
recidivă postexecutorie și de pluralitate intermediară. 


Celelalte forme de pluralitate care pot să apără în diferite ipoteze în care nu sunt 
îndeplinite condiţiile uneia dintre cele trei forme de pluralitate expres prevăzute de 
SPIRII U O NIC 


1 : è E ui ye A sate A 
Existenţa unei hotărâri definitive de condamnare constituie o linie de demarcare între con- 
eul de infracţiuni, pe de o parte, şi pluralitatea intermediară sau recidivă, pe de altă parte, la 
el cum aceasta delimitează prescripția răspunderii penale de cea a executării pedepsei. 

lege constituie ipoteze de pluralitate nenumită de infracţiuni! (de pildă, în cazul în 
care după executarea sau considerarea ca executată a unei pedepse privative de liber- 
tate este comisă o infracţiune din culpă care nu satisface condiţiile pentru reținerea 
recidivei postexecutorii; în acest caz, pentru infracţiunea comisă din culpă pedeapsa 
se va stabili prin raportare la limitele speciale prevăzute de norma de incriminare, 
urmând ca antecedența penală să fie avută în vedere în cadrul criteriilor personale de 
individualizare a pedepsei stipulate de art. 74 C.pen.). 


Secţiunea 1. Concursul de infracţiuni 


- este o formă a pluralității de infracţiuni constând în existenţa a două sau mai 
multe infracțiuni, susceptibile de a fi supuse judecății, săvârşite de aceeași persoană 
fizică sau juridică prin acțiuni/inacțiuni distincte ori prin aceeași acţiune/inacțiune, 
mai înainte de a se fi pronunțat o condamnare definitivă pentru vreuna dintre acestea; 


- nu prezintă importanţă sub aspectul reţinerii concursului de infracțiuni dacă 
infracțiunile sunt urmărite sau judecate simultan ori succesiv, de aceleași organe 
judiciare sau de organe judiciare diferite. 


<q 

I Infracțiunile de lovire sau alte violențe, vătămare şi lipsire de libertate 
în mod ilegal după caz, se vor reține în concurs ideal cu infracțiunea de rele 
tratamente aplicate minorului, în cazul faptei părintelui sau persoanei căreia 
minorul i-a fost încredințat spre creştere şi educare, care abuzează de autoritatea 
sa şi, contrar intereselor minorului, exercită acte de violență sau lipsire de 
libertate împotriva acestuia, cu intenţia de a-i produce suferinţe, vătămări fizice 
sau morale, şi care au pus în primejdie gravă dezvoltarea fizică, intelectuală sau 
morală a minorului (.C.C.J., Secţiile Unite, decizia nr. 16/RIL/2007, M.Of. 
nr. 542 din 17 iulie 2008). 


' În doctrină (M.I. Mărculescu-Michinici, M. Dunea, op. cit., p. 778) se face referire şi la 
ipoteza unei pluralități sui-generis de infracţiuni care acoperă ipotezele legale, ce ilustrează 
perseverenţa infracțională a unei persoane care a suferit deja o condamnare, pentru cel puţin o 
infracţiune comisă în timpul minorităţii şi care săvârşeşte o nouă infracţiune/noi infracţiuni 
înainte de împlinirea vârstei de 18 ani sau după împlinirea vârstei majoratului. Deopotrivă, în 
literatura de specialitate (F. Streteanu, D. Niţu, op. cit., vol. II, p. 87) s-a arătat că pot exista 
situaţii în care pluralitatea de infracţiuni este doar aparentă, subliniindu-se că acestea includ 
„pe de o parte, unele forme de unitate naturală (unitatea naturală colectivă, infracțiunea 
continuă succesivă) şi unitatea legală de infracţiune, iar pe de altă parte, concursul de 
calificări, deoarece în toate aceste situaţii suntem în prezența unei unităţi de infracţiune ce 
prezintă o aparenţă de pluralitate, chiar dacă aceasta este determinată de împrejurări diferite — 
pluralitatea acţiunilor (inacţiunilor) în prima ipoteză şi, respectiv, pluralitatea normelor penale 
referitoare la aceeaşi activitate materială în cea de-a doua”. 

ə În situaţia existenţei unui prim act de tăinuire, urmat de o altă acţiune 
a aceluiaşi tăinuitor care promite că va asigura valorificarea în continuare şi a 
altor bunuri sustrase, sunt întrunite elementele constitutive ale complicităţii la 
infracţiunea de furt în forma simplă sau continuată, după caz, în concurs real cu 
infracţiunea de tăinuire, chiar dacă promisiunea anticipată de tăinuire a bunurilor 
nu a fost îndeplinită (T.C.C.J., Secţiile Unite, decizia nr. 2/RIL/2008, M.Of. 
nr. 859 din 19 decembrie 2008). 


În ipoteza în care obiectul material al infracţiunii de profanare de mor- 
minte este un cadavru, iar inculpatul, prin dezmembrarea ori incendierea cada- 
vrului, urmăreşte ascunderea faptei de omor comise anterior, se vor reţine în con- 
curs real infracţiunea de omor şi infracţiunea de profanare de morminte (I.C.CJ, 
Secţiile Unite, decizia nr. 35/RIL/ 2008, M.Of. nr. 158 din 13 martie 2009). 


§1. Condiţii 


- atât în cazul infractorilor persoane fizice, cât şi în ipoteza infractorilor persoane juri- 
dice, pentru reținerea concursului de infracțiuni trebuie îndeplinite următoarele patru 
conditii! : 

1. să fie săvârșite două sau mai multe infracțiuni în țară sau în străinătate (cel 
putin două fapte trebuie să întrunească cele trei trăsături esențiale ale infracțiunii); 


- acțiunile sau inacțiunile comise trebuie să fie tipice (obiectiv şi subiectiv), 
antijuridice şi imputabile; lipsa vreuneia dintre trăsăturile esenţiale ale infracțiunii 
face ca fapta comisă să nu poată fi avută în vedere pentru analiza existenței 
concursului de infracțiuni, întrucât în acest caz parchetul va dispune pentru aceasta o 
soluție de clasare, iar instanța de judecată o soluție de achitare; 


- pentru a determina existența unei pluralități de infracțiuni este necesar să fie 
analizată cu atenție norma de incriminare pentru a se determina dacă faptele comise 
nu îmbracă forma unei unități legale sau naturale de infracțiune (de pildă, furtul 
comis prin utilizarea de violență conduce la reținerea unei singure infracțiuni — 
tâlhăria; tot astfel, dacă în aceeaşi împrejurare sunt comise atât actele de amenințare 
cu săvârşirea unei infracțiuni, cât şi infracțiunea cu care victima a fost amenințată, 
această infracțiune va absorbi infracțiunea de amenințare; deopotrivă, falsificarea 
aa a a ea o ea 

f ! În doctrină (F. Streteanu, D. Niţu, op. cit., vol. II, p. 88) s-a arătat că pentru a reține 
existența concursului de infracțiuni trebuie întrunite următoarele condiții: 1. comiterea a două 
Sau mai multor infracțiuni; 2. săvârşirea infracțiunilor de către aceeaşi persoană; 3. comi- 
terea infracțiunilor înainte de a fi intervenit o hotărâre definitivă de condamnare pentru 
vreuna dintre ele; 4. infracțiunile — sau cel puțin două dintre ele — să poată atrage aplicarea 
unei pedepse [această ultimă condiție fiind evaluată drept una pentru aplicarea tratamentului 
Sancționator al concursului de infracțiuni, iar nu pentru însăși existența concursului, deoarece 
acesta presupune o pluralitate de raporturi juridice penale având aceeași persoană în postură 
de infractor, iar raportul juridic penal se naşte în momentul săvârşirii infracțiunii]. 


350 Sinteze de drept penal. Partea generală 


unui înscris sub semnătură privată urmată de folosirea acestuia nu conduce la 
reținerea în concurs a uzului de fals cu infracţiunea de fals în înscrisuri sub semnă- 
tură privată, ci numai a acesteia din urmă; folosirea cu aceeaşi ocazie a mai multor 
înscrisuri oficiale false constituie o singură infracţiune de uz de fals şi nu un concurs 
de infracţiuni); 

- nu prezintă importanță forma de vinovăţie cu care sunt săvârşite infracțiunile 
atât timp cât este prevăzută de norma de incriminare; 


- infracțiunile pot fi consumate sau epuizate (simple, continue, progresive, 
complexe, continuate sau de obicei) ori rămase în faza tentativei idonee pedepsibile 
(perfectă sau imperfectă); 


- nu reprezintă o condiţie de existență a concursului de infracțiuni ca faptele să fie 
săvârşite împotriva aceluiaşi subiect pasiv; 

- în cazul în care una, mai multe sau toate infracțiunile concurente cu care au fost 
sesizate instanţele române au fost comise în străinătate este necesar ca legea penală 
română să se aplice acestora potrivit art. 9-11 C.pen.; este posibilă totuşi reținerea 
concursului de infracţiuni şi în ipoteza în care una sau mai multe dintre infracțiunile 
concurente comise au fost judecate definitiv de către instanţele străine în cazul în 
care ulterior instanţa română sesizată cu judecarea celorlalte infracţiuni concurente 
procedează la recunoașterea, pe cale incidentală, a hotărârii străine în vederea 
aplicării tratamentului sancţionator al concursului pentru întreaga pluralitate de 
infracţiuni comisă!. 


Nu se poate reţine existenţa concursului de infracţiuni atât timp cât în 
cauză s-a reţinut o activitate unică de poprire asupra conturilor aceleiași entități 
debitoare, cele trei entităţi bancare neavând calitatea de părți vătămate, ci de terți 
popriţi, eventuala parte vătămată putând fi, dacă infracţiunea de înşelăciune nu 
ar fi rămas în faza tentativei, numai debitorul menţionat (activitatea de inducere 
în eroare dacă ar fi fost finalizată îi crea acesteia un prejudiciu prin instituirea 
popririi asupra conturilor deţinute la cele trei bănci). Mai mult, aceste activităţi 
de poprire au vizat aceeaşi executare silită din cadrul aceluiaşi dosar, care l-a 
obligat pe executorul judecătoresc să adreseze tuturor posibililor terţi popriţi la 
care debitoarea ar fi putut avea conturi, ordonanța de instituire a popririi. În 
momentul în care executorul judecătoresc primeşte o cerere de executare silită 
din partea creditorului, se adresează tuturor băncilor ce ar putea deveni terți 
popriţi, raportat eventual la conturile indicate de creditor, iar dacă acestea nu 
sunt indicate, pentru identificarea unor astfel de date concrete, executorul, în 
realizarea activităţii de executare silită formulează adrese către toate persoanele 
fizice şi juridice care ar putea să aibă o relație comercială cu debitorul, astfel 
încât, în cazul de faţă, C.B. şi B.N.R. au avut calitatea de terți popriţi şi nu de 


! Chiar dacă infracţiunea comisă în străinătate şi judecată definitiv de instanţele străine 
este concurentă cu cea săvârşită pe teritoriul României, dacă nu se procedează la 
recunoașterea hotărârii străine aceasta nu va putea fi avută în vedere de instanţa română pentru 
a fi aplicată o pedeapsă rezultantă pentru concursul de infracţiuni. 

persoane vătămate în raport de activitatea infracţională de încercare de inducere 
în eroare. Aceasta este şi rațiunea pentru care aceste două entităţi bancare nu au 
avut nicio calitate procesuală în cauză (I.C.C.J, secția penală, decizia nr. 433/25 
noiembrie 2015, www.scj.ro). 


ə Se va reţine o singură infracţiune de trafic de influență, iar nu un 
concurs de infracţiuni în condiţiile în care pretinderea şi primirea banilor, chiar 
dacă a avut loc de la două persoane, s-a desfăşurat concomitent față de ambele 
denunţătoare, iar „problema ce urma a fi rezolvată” vizează aceeaşi cauză penală, 
intervenţiile fiind promise ambelor denunțătoare la membrii aceluiaşi complet de 
judecată, fiind incidentă situaţia existenţei unei unităţi naturale de infracţiune 
(.C.CJ,, secția penală, decizia nr. 39 din 6 februarie 2015, www.scj.ro). 


2. toate infracțiunile să fie săvârșite de aceeași persoană (fizică sau juridică), 
indiferent de calitatea acesteia (autor, instigator sau complice); 


- aceeași persoană (fizică sau juridică, minoră sau majoră), poate comite mai 
multe infracțiuni în calitate de autor/coautor, dar și alte infracțiuni concurente în 
calitate de instigator sau complice!; 


- nu poate fi reţinut concursul de infracţiuni între infracțiunea de furt/furt cali- 
ficat/tâlhărie/tâlhărie calificată comise în calitate de autor și cea de tăinuire a bunului 
sustras; 


- unele infracţiuni pot fi săvârşite în perioada în care făptuitorul avea vârsta 
cuprinsă între 14 şi 18 ani, iar altele după majorat; deopotrivă, unele infracțiuni pot fi 
comise în ţară, iar altele în străinătate dacă pentru acestea din urmă se aplică legea 
penală română potrivit principiului personalităţii, realității sau universalității. 

3. infracțiunile să fie săvârșite înainte de pronunțarea unei hotărâri defini- 
tive de condamnare pentru vreuna dintre ele; 


- această condiţie diferențiază concursul de infracțiuni (pluralitate de infracţiuni 
antecondamnatorie) de celelalte forme de pluralitate de infracțiuni; 


- trebuie avut în vedere momentul în care o infracțiune se consideră a fi săvârşită 
(consumarea sau, după caz, epuizarea infracţiunii), iar nu data descoperirii faptelor, 
sau stadiul procesual în care acestea se află; astfel, în cazul infracţiunilor simple data 
săvârșirii se analizează prin raportare la momentul comiterii faptei de autor, în cazul 
infracţiunii continue, continuate sau de obicei se va avea în vedere momentul 
epuizării, iar în cazul infracţiunii progresive se va avea în vedere momentul 
comiterii activităţii (acţiunii sau inacțiunii) infracționale (data consumării), iar nu 
momentul producerii rezultatului mai grav (epuizării); 

- constituie ipoteze (exemplificative) în care se poate reţine îndeplinirea acestei 
Condiţii: 

i e a E e e i IN aia 

! În mod întemeiat s-a subliniat în doctrină (F. Streteanu, D. Niţu, op. cit., vol. II, p. 89) că 

„existenţa concursului presupune însă ca formele de participaţie să se integreze în conţinutul 


unor entităţi juridice distincte, nefiind posibilă reținerea în concurs a diferitelor forme de 
Participaţie la comiterea aceleiași infracţiuni”. 

(i) două sau mai multe infracţiuni sunt comise înainte de începerea urmăririi 
penale pentru oricare dintre acestea; 


(ii) după comiterea unei infracţiuni pentru care s-a început urmărirea penală este 
comisă o nouă infracţiune/sunt comise mai multe infracţiuni pe parcursul urmăririi 
penale efectuate pentru prima faptă, după trimiterea în judecată pentru această 
acuzaţie, în faza camerei preliminare sau în cursul judecății în primă instanţă ori în 
cursul judecății în apel înainte de pronunţarea hotărârii definitive; 


(iii) după dispunerea unei soluţii de renunțare la urmărirea penală se descoperă că 
făptuitorul/suspectul/inculpatul a mai comis o infracţiune anterior dispunerii soluţiei 
de netrimitere în judecată, iar procurorul redeschide urmărirea penală (cu confir- 
marea judecătorului de cameră preliminară); 


(iv) după rămânerea definitivă a unei hotărâri judecătorești de renunțare la apli- 
carea pedepsei, de amânare a aplicării pedepsei!, sau de condamnare, se descoperă că 
anterior acestei date inculpatul mai săvârşise şi alte infracţiuni. 


- în situaţia în care noua infracțiune (72) este comisă anterior sau ulterior dispu- 
nerii unei soluţii de clasare pentru prima faptă investigată (1), este totuşi posibilă 
constatarea unui concurs de infracţiuni dacă parchetul dispune redeschiderea urmă- 
ririi penale pentru prima faptă (TI), apreciind că au apărut fapte sau împrejurări noi 
care relevă caracterul infracțional al acesteia, iar redeschiderea este confirmată de 
judecătorul de cameră preliminară; 


- dacă noua infracţiune (12) este comisă anterior sau ulterior dispunerii unei soluţii 
de renunțare la urmărirea penală (confirmate de judecătorul de cameră preliminară) 
pentru prima infracțiune săvârşită (11), este totuşi posibilă constatarea unui concurs 
de infracţiuni dacă parchetul dispune redeschiderea urmăririi penale pentru prima 
faptă (11), apreciind că au apărut fapte sau împrejurări noi relevă dispariția evaluării 
în oportunitate efectuate anterior, iar redeschiderea este confirmată de judecătorul de 
cameră preliminară; 


- în cazul în care noua infracțiune este comisă anterior rămânerii definitive a hotă- 
rârii prin care s-a dispus renunțarea la aplicarea pedepsei pentru prima infracțiune 
comisă (11), fiind descoperită după această dată, pentru aplicarea regimului concur- 
sului de infracțiuni este necesar să fie îndeplinite condiţiile prevăzute de art. 82 
C.pen. pentru a se dispune anularea renunțării la aplicarea pedepsei; 


- în ipoteza în care noua infracțiune (12) este comisă anterior rămânerii definitive 
a hotărârii prin care s-a dispus amânarea aplicării pedepsei/suspendarea sub suprave- 
ghere a executării pedepsei pentru prima infracțiune comisă (71), fiind descoperită 
după această dată, pentru aplicarea regimului concursului de infracțiuni este necesar 
să fie îndeplinite condiţiile prevăzute de art. 89 C.pen., respectiv 97 C.pen. pentru a 
se dispune anularea amânării aplicării pedepsei/anularea suspendării sub suprave- 
ghere a executării pedepsei; 


! Este însă important ca noua infracţiune să fi fost comisă/descoperită cel târziu până la 
împlinirea termenului de supraveghere când se produc efectele definitive ale amânării aplicării 
pedepsei, prevăzute de art. 90 C.pen. 

- în situația în care pentru prima infracţiune comisă (71) prin hotărârea definitivă 
nu s-a dispus o soluţie de condamnare, ci de renunțare la aplicarea pedepsei, iar noua 
infracțiune (12) a fost comisă după data rămânerii definitive a hotărârii, nu este 
reglementată instituţia revocării renunţării la aplicarea pedepsei şi nu sunt îndeplinite 
condiţiile anulării renunţării la aplicarea pedepsei; prin urmare, perseverența infrac- 
tională nu va conduce la reținerea unui concurs de infracţiuni, ci va fi avută în vedere 
la individualizarea tratamentului sancţionator!; 


- în cazul în care prin hotărârea definitivă nu s-a dispus o soluţie de condamnare, 
ci amânarea aplicării pedepsei, iar noua infracțiune a fost comisă în termenul de 
supraveghere se va analiza dacă se impune sau nu revocarea amânării (prin raportare 
la cazurile de revocare obligatorii sau facultative), iar în cazul în care se dispune 
revocarea se vor aplica regulile de la concurs; 


- referitor la hotărârea definitivă de condamnare care constituie limita până la 
care poate fi avută în vedere existenţa acestei forme de pluralitate de infracţiuni prin 
raportare la data comiterii faptei se rețin următoarele: 


a) o hotărâre de condamnare este definitivă atunci când nu mai poate fi atacată 
prin intermediul căii ordinare de atac a apelului (art. 551 C.proc.pen., art. 552 
C.proc.pen.Y; 


b) nu contează gradul instanței care a pronunțat hotărârea definitivă de condam- 
nare şi nici infracţiunea pentru care s-a dispus soluţia de condamnare; 


! Instanţa va putea dispune şi cu privire la această renunțare a aplicării pedepsei ori 
amânare a aplicării pedepsei sau suspendare sub supraveghere a executării pedepsei. 

? Hotărârile primei instanţe rămân definitive: 

a) la data expirării termenului de apel sau de introducere a contestaţiei: 

(î) când nu s-a declarat apel în termen; formularea cererii de repunere în termenul de apel 
nu suspendă executarea de drept, fiind necesară o dispoziţie a instanţei de control judiciar, 
care după admiterea cererii de repunere în termenul apel are facultatea de a dispune suspen- 
darea executării; 

(ï) când apelul declarat a fost retras înăuntrul termenului; în cazul în care în termenul de 

apel persoana vătămată sau partea renunță la apel, hotărârea este definitivă sub aspectul 
laturii penale de la data expirării termenului de apel, respectiv de la data renunțării sub 
aspectul laturii civile. 
_ b) la data retragerii apelului, dacă aceasta s-a produs după expirarea termenului de apel, 
indiferent de data la care instanţa de control judiciar ia act de retragerea căii de atac; în 
cazul în care apelul nu a fost declarat în termen, se va respinge calea de atac ca tardivă, chiar 
dacă apelantul arată că doreşte să retragă calea de atac, întrucât aceasta nu are aptitudinea de a 
investi instanţa de control judiciar, hotărârea rămânând definitivă la data expirării termenului 
de formulare a apelului sau contestaţiei. 

c) la data pronunțării hotărârii prin care s-a respins apelul. 

Hotărârile instanţei de apel rămân definitive la data pronunțării acestora, atunci când apelul a 
fost admis şi procesul a luat sfârșit în faţa instanţei de apel; dacă apelul a fost respins, ceea ce 
tâmâne definitiv este hotărârea primei instanţe, nu hotărârea instanţei de apel, de la data 
pronunțării hotărârii prin care a fost respins apelul. 

c) nu prezintă importanță pedeapsa stabilită prin hotărârea definitivă de condam- 
nare şi nici dacă s-a dispus executarea pedepsei sau suspendarea sub supraveghere a 
executării acesteia; 


d) se va reține existența concursului de infracțiuni, iar nu recidiva postcondamnato- 
rie, dacă noua infracţiune este comisă chiar în ziua rămânerii definitive a hotărârii jude- 
cătoreşti de condamnare pronunţate pentru infracțiunea anterioară [de pildă, inculpatul, 
după ce pleacă de la ședința de judecată în care s-a judecat apelul formulat de acesta 
împotriva hotărârii de condamnare (soluţia de respingere a apelului pronunțându-se în 
aceeași zi, fără amânarea pronunțării), comite în aceeași zi o nouă infracțiune]; 


e) se va reţine existenţa concursului de infracțiuni şi în cazul în care una/unele 
dintre infracțiuni au fost săvârșite după rămânerea definitivă a hotărârii, dacă ulterior 
aceasta este anulată/desființată ca urmare a exercitării unei căi extraordinare de atac 
(revizuire, contestaţie în anulare, sau recurs în casaţie), iar noua hotărâre a rămas 
definitivă după săvârșirea acestor infracțiuni. 


4. pentru cel puţin două dintre infracțiunile săvârșite să nu existe o cauză de 
împiedicare a punerii în mișcare sau a exercitării acţiunii penale, care să o 
lipsească de obiect. 


- este necesar ca pentru cel puţin două dintre infracțiuni să nu existe vreo cauză de 
nepedepsire (generală sau specială), ori de înlăturare a răspunderii penale [având în 
vedere că existența infracțiunii este o condiţie distinctă (condiția 1), cauzele care 
înlătură tipicitatea, antijuridicitatea și imputabilitatea trebuie analizate în acel 
context, deoarece reprezintă impedimente la punerea în mișcare a acţiunii penale care 
o lipsesc de temei] sau să lipsească autorizarea (sesizarea) organului competent; cu 
alte cuvinte, pentru cel puțin două infracțiuni trebuie să poată fi dispusă o soluție de 
condamnare, de renunțare la aplicarea pedepsei sau de amânarea aplicării pedepsei; 


- nu este necesar ca pentru infracțiunile concurente acţiunea penală să fie pusă în 
mișcare numai din oficiu, putând fi pusă în mişcare și la plângerea prealabilă a per- 
soanei vătămate; 


- în cazul în care au fost săvârșite două infracțiuni pentru care nu a intervenit o 
hotărâre definitivă, este necesar ca intervalul de timp dintre ele să nu depășească 
termenul de prescripţie a răspunderii penale pentru prima infracțiune. 


$2. Formele concursului de infracţiuni 


- în funcţie de modul în care se săvârșesc infracțiunile, concursul se prezintă sub 
două forme: 


2.1. Concurs real (material) de infracțiuni 


- reprezintă situaţia în care aceeaşi persoană a săvârşit două sau mai multe infrac- 
țiuni (fie că se rețin mai multe unități naturale de infracțiune, fie mai multe unități 
legale de infracţiune sau chiar o unitate naturală de infracțiune în concurs cu o unitate 

legală de infracţiune), prin acțiuni sau inacțiuni distincte! înainte de a fi condamnată 
definitiv pentru vreuna dintre ele, existând tot atâtea infracţiuni câte acţiuni ori 
inacțiuni au fost comise [art. 38 alin. (1) teza I C.pen.]; 


- infracțiunile care intră în structura concursului real se pot consuma/epuiza în 
acelaşi timp, sau la momente temporale diferite; 


- concursul real de infracțiuni poate fi, la rândul său, omogen, când infracțiunile 
concurente sunt de aceeași natură, fiind susceptibile de aceeași încadrare juridică (de 
pildă, numai infracţiuni de furt calificat), sau eterogen, când infracțiunile concurente 
sunt diferite (de pildă, mai multe furturi, șantaje şi vătămări corporale); 

- concurs real omogen — infracţiunea continuată: în cazul infracțiunii continuate 
trebuie să existe unitate de rezoluție infracțională pentru toate actele de executare, în 
vreme ce în cazul concursului de infracțiuni trebuie să existe o pluralitate de rezoluții 
infracționale (concurs). 


“2 Curtea opinează că în mod nelegal prima instanță a apreciat că trebuie 
reținute în concurs real infracțiunea de amenințare prevăzută de art. 206 alin. (1) 
C.pen. (constând în fapta inculpatului M.R.V. care, în perioada 2.12.2015 - 
28.01.2016, prin numeroase mesaje prin aplicația WhatsApp, prin mesaje 
telefonice SMS, apeluri telefonice sau prin viu grai, a amenințat-o pe persoana 
vătămată H.D. cu acte de violență, cu moartea, cu distrugerea apartamentului, care 
au fost de natură să-i creeze o profundă stare de temere) cu infracțiunea de 
hărțuire prevăzută de art. 208 alin. (2) C.pen. [constând în faptele inculpatului 
M.R.V. care, în perioada 2.12.2015 - 28.01.2016 a trimis numeroase mesaje SMS 
(sute de mesaje) şi apeluri telefonice de pe diferite numere de telefon, atât 
persoanei vătămate H.D., cât şi membrilor familiei acesteia, toate aceste acţiuni, 
inclusiv prin frecvență și conținutul apelurilor şi mesajelor telefonice, fiind de 
natură să-i mențină persoanei vătămate starea de temere deja insuflată]. Curtea 
constată faptul că, în cadrul apelurilor telefonice şi a celorlalte tipuri de 
comunicări efectuate de inculpat, mesajul de ameninţare a fost explicit şi s-a referit 
la comiterea unor infracţiuni şi a unor fapte păgubitoare. Curtea consideră că 
există un concurs aparent de calificări în forma calificărilor alternative între 
infracţiunea de ameninţare, prevăzută de art. 206 alin. (1) C.pen. şi infracțiunea de 
hărțuire, prevăzută de art. 208 alin. (2) C.pen., deoarece conţinutul constitutiv al 
infracţiunii mai grave de ameninţare pentru care legea prevede pedeapsa închisorii 
de la 3 luni la un an, alternativ cu pedeapsa amenzii, î exclude pe cel al 
infracţiunii mai uşoare de hărțuire, pentru care legea prevede pedeapsa de la o lună 
sau trei luni sau amenda şi există o cauză de subsidiaritate prevăzută de teza finală 
a art. 208 alin. (2) C.pen. („dacă fapta nu constituie o infracțiune mai gravă”). Prin 
urmare, în condiţiile în care în cauză s-a constatat că prin apelurile telefonice 
efectuate în mod repetat de inculpatul M.R.V. s-au realizat şi actele de ameninţare, 
ae RR IE o e 
A : Reținerea caracterului distinct al acțiunilor/inacțiunilor infracționale poate avea loc şi în 
Ipoteza în care pluralitatea de infracțiuni se comite în aceeași împrejurare (de pildă, în cazul în 


c ni gis A š Mi Pa : ; ÎI : 
pa același infractor tâlhărește într-o scară de bloc, în aceeaşi împrejurare, doi copii intraţi 
codată în imobil). 

Curtea consideră că trebuie reţinută numai această din urmă infracţiune, nu un 
concurs de infracţiuni între ameninţare şi hărțuire (C.A. Oradea, secția penală, 
decizia nr. 50/2018, nepublicată). 


Concursul real de infracțiuni este: 


a) Concurs real simplu (concurs fără conexitate) — când între infracțiunile con- 
curente nu există nicio legătură, cu excepţia aceleia că sunt săvârşite de aceeaşi 
persoană; 


- concursul real simplu de infracțiuni poate fi la rândul său omogen, când infrac- 
țiunile concurente sunt de aceeaşi natură şi au, în esenţă!, aceeași încadrare juridică 
(de pildă, numai infracţiuni de furt calificat), sau eterogen, când infracțiunile concu- 
rente sunt diferite (de pildă, mai multe furturi și vătămări corporale grave); 


- infracțiunile concurente pot fi comise într-o unitate de timp şi de loc (de pildă, 
şantaj şi ultraj), sau la diferite intervale de timp şi în locuri diferite (situaţia cel mai 
frecvent întâlnită în practică); 


b) Concurs real caracterizat (concurs cu conexitate) — când între infracțiuni 
există o legătură, o conexitate (etiologică sau consecvenţională). 


(i) Concursul real cu conexitate etiologică presupune: 


- potrivit art. 38 alin. (1) teza a II-a C.pen., una dintre infracţiuni a fost comisă 
pentru săvârșirea” altei infracţiuni [de exemplu, infractorul săvârşeşte un fals material 


! Pe de o parte, se va reţine un concurs real omogen şi în cazul în care se comite un furt 
(art. 228 C.pen.) şi un furt calificat (art. 229 C.pen.) sau o tâlhărie (art. 233 C.pen.) şi o 
tâlhărie calificată (art. 234 C.pen.), omogenitatea concursului nefiind afectată de faptul că o 
infracţiune este comisă în forma de bază, iar alta/altele în varianta agravată. Pe de altă parte, în 
cazul infracţiunilor cu conţinuturi alternative omogenitatea juridică trebuie analizată în fiecare 
caz în parte. În doctrină (F. Streteanu, D. Niţu, op. cit., vol. II, p. 108) s-a arătat că „în situația 
în care una dintre normele incidente este o normă de trimitere, care preia elemente de la 
cealaltă, fapta calificată potrivit normei incomplete va intra într-un concurs eterogen cu o 
faptă calificată potrivit normei la care ea face trimitere”. 

2 În acelaşi sens, a se vedea F. Srreteanu, D. Niţu, op. cit., vol. II, p. 108. 

3 Cred că nu se poate reţine concursul cu conexitate etiologică în ipoteza în care din analiza 
(în abstracto) a normelor de incriminare se constată că infracţiunea mijloc este întotdeauna 
necesară pentru comiterea infracțiunii scop, în acest caz fiind în prezenţa unei unități legale de 
infracţiune sub forma infracţiunii complexe. În acest sens, în literatura de specialitate 
(F. Streteanu, D. Niţu, op. cit., vol. II, p. 113) s-a arătat că „atunci când in abstracto comiterea 
infracţiunii mijloc este indispensabilă pentru săvârşirea infracţiunii scop, nu mai poate fi vorba 
de un concurs de infracţiuni. Este o soluţie raţională, nefiind de acceptat dubla sancţionare a 
infractorului pentru «infracțiunea mijloc», o dată ca faptă de sine stătătoare, iar apoi ca 
element constitutiv al conţinutului legal al infracţiunii scop. Dacă însă comiterea infracţiunii 
mijloc a fost doar în mod ocazional necesară, într-un caz concret, pentru săvârşirea infracţiunii 
scop, va exista un concurs cu conexitate etiologică. Vom fi în prezenţa acestei variante a 
concursului numai atunci când comiterea acţiunii mijloc nu este necesară in abstracto pentru 
săvârşirea infracțiunii scop”. În sensul că această formă a concursului poate fi reţinută și atunci 
când infracțiunea mijloc este indispensabilă pentru comiterea infracțiunii scop, a se vedea 
V. Dongoroz ş.a., Explicații teoretice ale Codului penal român, vol. I, Ed. Academiei, 
Bucureşti, 1969, p. 264. 

în înscrisuri oficiale (infracțiunea mijloc) în vederea săvârşirii unei infracțiuni de 
înşelăciune (infracțiunea scop)]; 

- concursul real cu conexitate etiologică poate fi omogen sau eterogen, 

- atât infracţiunea mijloc, cât şi infracțiunea scop trebuie să fie săvârşite cu intenție 
(directă ori indirectă) sau cu praeterintenție; 

- nu este posibil ca vreuna dintre infracțiunile ce intră în cadrul concursul cu conexi- 
tate etiologică să fie comisă din culpă; 

- rezoluţia infracțională pentru săvârşirea infracțiunii scop trebuie să fie anterioară 
săvârşirii infracțiunii mijloc. 

(ii) Concursul real cu conexitate consecvenţională presupune: 

- potrivit art. 38 alin. (1) teza a II-a C.pen., una dintre infracțiuni a fost comisă 


pentru ascunderea altei infracțiuni săvârşite anterior (de exemplu, după săvârşirea 
unei delapidări, administratorul societăţii falsifică actele contabile ale firmei); 


- concursul real conexitate consecvenţională poate fi omogen sau eterogen, 


- prima infracţiune (infracțiunea cauză) poate fi comisă cu orice formă de vino- 
văție (intenţie, culpă, praeterintenţie), în vreme ce a doua infracțiune (infracțiunea 
efect) trebuie săvârşită cu intenţie (directă sau indirectă) ori cu praeterintenţie,; 

De pildă, în cazul comiterii unei furt prin spargerea unei bănci, pentru ascunderea 
furtului făptuitor plasează o bombă în scopul simulării unui incendiu, acceptând că în 
urma deflagrației se poate produce decesul persoanelor aflate în vecinătatea băncii; în 
această ipoteză infracțiunea efect este comisă cu intenție indirectă, dacă prin produ- 
cerea deflagraţiei făptuitorul a urmărit producerea decesului, de pildă, al personalului 
de pază al băncii, infracţiunea efect va fi comisă cu intenţie directă. 


ə Fapta persoanei surprinse asupra încercării de a săvârşi un furt dintr-o 
încăpere, de a trage cu pistolul mitralieră asupra uşii prin care mai multe per- 
soane încearcă să intre, rănind pe una dintre acestea în picior, în scopul de a-și 
asigura scăparea, constituie tentativă la infracţiunea de omor, în concurs cu 
tentativa la infracțiunea de tâlhărie, iar nu tentativă la infracțiunea de furt 
calificat în concurs cu infracţiunea de vătămare corporală gravă (C.S.J., secția 
penală, decizia nr. 1304/2002, în CP comentat, p. 124). 


- rezoluţia infracțională pentru comiterea celei de-a doua infracțiuni este luată, de 
regulă, înainte de săvârşirea primei infracțiuni, cum ar fi ipoteza în care atât infrac- 
țiunea cauză, cât şi cea efect sunt comise cu intenţie (de exemplu, făptuitorul îşi 
propune ab initio atât să delapideze societatea la care este administrator, cât și să 
încheie înscrisuri fictive pentru a justifica lipsa banilor din gestiune); 


7 ~ este însă posibil ca rezoluţia infracțională pentru comiterea celei de-a doua 
infracțiuni (infracţiunea efect) să fie luată și după comiterea infracțiunii cauză (de 
Pildă, în ipoteza în care prima infracțiune este săvârşită din culpă). 


2 Săvârşirea a două infracțiuni de tâlhărie, la interval de 3 zile, nu are 
semnificaţia unei infracțiuni continuate, dacă faptele au fost comise pe baza unor 
rezoluţii spontane, în împrejurări și împotriva unor persoane diferite, în raport cu 

condiţiile concrete ale fiecărui caz. Neavând o reprezentare inițială a acţiunilor 
succesive, cele două fapte constituie o pluralitate de infracțiuni, fiind săvârșite în 
condiţiile concursului real (C.S.J., secția penală, decizia nr. 364/1996, în CP 
comentat, p. 124). 


2 Faptele succesive de furt consumat, de tentativă de furt şi de tentativă 
de furt prin întrebuințare de violenţe săvârşite în aceeași împrejurare şi asupra 
aceluiași patrimoniu constituie, pentru toate faptele, infracțiunea unică de tâl- 
hărie, agresiunea finală având ca scop scăparea făptuitorului de tragerea la răs- 
pundere pentru toate sustragerile, consumate și tentate, comise anterior actelor 
de violență sau, după caz, pentru păstrarea bunurilor sustrase succesiv (C.S.J,, 
secția penală, decizia nr. 3582/2003, în CP comentat, p. 124). 


> Sustragerea în aceleaşi împrejurări a unor bunuri aparținând mai 
multor persoane vătămate constituie o infracțiune unică de furt calificat, iar nu 
o infracţiune continuată sau un concurs de infracţiuni. (...) Pe de o parte, din 
probele administrate se constată că inculpatul nu a repetat actele materiale în 
baza unor rezoluţii infracționale distincte, iar pe de altă parte, cele două activități 
concrete de luare a bunurilor au avut loc în aceleași împrejurări de loc şi de 
timp, într-o succesiune neîntreruptă impusă de modul cum a fost concepută 
executarea faptei în ansamblul ei (C.A. Craiova, secția penală, decizia 
nr. 1232/2001, în CP comentat, p. 124). 


2.2. Concursul ideal (formal) de infracţiuni 


- reprezintă situaţia în care o persoană a săvârșit o singură acțiune/inacțiune!, iar 


datorită împrejurărilor în care a avut loc sau a urmărilor pe care le-a produs reali- 


! În doctrină (F. Streteanu, D. Niţu, op. cit., vol. II, p. 99-102) se susţine că se impune 
reținerea unităţii de acţiune atunci când autorul pune în practică hotărârea sa de a atinge un 
anumit scop printr-o pluralitate de acte omogene, aflate într-o conexiune spaţio-temporală atât 
de strânsă, încât ele formează, din perspectiva unui observator imparţial, un tot unitar. Astfel, 
pentru reținerea unităţii de acțiune susceptibile să dea naştere unui concurs ideal de 
infracţiuni în măsura în care diferitele acte au lezat valori sociale aparţinând unor titulari 
distincţi s-a apreciat de către cei doi autori că este necesară întrunirea cumulativă a urmă- 
toarelor trei condiții: 1. Unitatea manifestării de voinţă [raportată exclusiv la scopul acţiunii 
desfăşurate de către autor, fără a interesa latura subiectivă a eventualelor infracțiuni comise 
prin acţiunea respectivă; nu implică o cunoaştere prealabilă de către autor a numărului actelor 
pe care le va comite, important fiind scopul vizat de acesta; în măsura în care unele dintre acte 
sunt săvârşite pe baza unei manifestări de voinţă distincte de cea iniţială, cele două categorii 
de acte, corespunzătoare fiecărei rezoluţii, se separă, alcătuind două acţiuni distincte]; 
2. Unitatea spaţio-temporală [comiterea actelor de executare susceptibile de încadrare în 
conţinutul aceleiaşi acţiuni în acelaşi loc şi într-un interval scurt de timp; întrerupere nu 
afectează unitatea acţiunii în măsura în care ea este firească, fiind cerută de însăşi natura 
infracţiunii sau de modul în care a fost concepută executarea] şi 3. Omogenitatea materială a 
actelor comise [acte de aceeaşi natură, omogene în materialitatea lor, făcându-se abstracţie de 
rezultatele pe care fiecare dintre ele le-a produs; nu presupune însă în mod necesar o identitate 
a acestora]. În cazul infracțiunilor omisive improprii s-a apreciat că se va reţine existenţa unui 

zează conținutul mai multor infracţiuni [art. 38 alin. (2) C.pen.];, de exemplu, o 
persoană aruncă cu un obiect contondent şi produce astfel leziuni traumatice la două 
persoane; 


- spre deosebire de concursul real unde trebuie să existe o pluralitate de acțiuni sau 
inacțiuni (cel puţin două), în cazul concursului ideal este necesar să existe o singură 
acțiune sau inacţiune infracțională; 


- în literatura de specialitate! s-a arătat, în mod întemeiat, că se va reţine 
concursul ideal de infracţiuni atunci când actele de executare a celor două infracţiuni 
se suprapun complet [de pildă, conducerea unui vehicul fără permis de conducere 
(art 335 C.pen.) şi conducerea unui vehicul sub influența alcoolului sau a altor 
substanţe (art. 336 C.pen.)], sau când actele de executare specifice uneia dintre infrac- 
țiuni se regăsesc integral în conţinutul celeilalte (de exemplu, tâlhăria şi ultrajul). 


- infracțiunile care formează concursul ideal de infracțiuni pot fi de aceeaşi natură 
sau de naturi diferite, consumate sau rămase în faza tentativei incriminate (toate 
infracțiunile în formă consumată, ori toate infracțiunile în formă tentativei, sau o 
infracţiune consumată şi o tentativă), și pot fi comise cu orice formă de vinovăție? 
(toate numai cu intenție directă, sau unele cu intenție, iar altele cu praeterintenţie, ori 
numai din culpă etc.); 


- în structura concursului ideal pot intra două infracțiuni progresive (de exemplu, 
două infracțiuni de loviri sau vătămări cauzatoare de moarte comise prin aceeași 
acțiune infracțională cu privire la doi subiecți pasivi) sau două infracțiuni continuate 
(de pildă, ultrajul și ultrajul judiciar comise în formă continuată prin acte de execu- 
tare diferite care fiecare în parte îmbracă forma concursului ideal); 


- în ceea ce priveşte infracțiunile continue în doctrină” s-a arătat că pentru a reţine 
un concurs ideal între o infracţiune continuă şi o altă infracţiune, nu este suficientă 
simultaneitatea actelor de executare şi nici unitatea de scop (cealaltă infracţiune să fie 
săvârşită cu ocazia infracţiunii continue), fiind necesar ca actele de executare 
specifice celor două fapte să coincidă, iar nu să fie acţiuni distincte; dacă acţiunile 
sunt distincte (inclusiv în situaţia în care infracţiunea comisă pe durata infracţiunii 
continue are drept scop menţinerea stării antijuridice create de aceasta) s-a apreciat 
Că va exista un concurs real; 


- infracțiunile comise în concurs ideal se pot consuma/epuiza în același timp, sau 
la momente temporale diferite (de pildă, în cazul comiterii în concurs ideal a 


E e e E SE a a E IS e e o e a A 


Concurs ideal (unitate de omisiune) atunci când autorul putea să îşi îndeplinească toate obliga- 
tiile printr-o singură acţiune, respectiv a unui concurs real dacă, după producerea unui 
rezultat, autorul putea interveni pentru a împiedica producerea altora (pluralitate de omisiuni). 
În cazul infracţiunilor omisive proprii s-a apreciat că se va reţine existenţa concursului formal 
numai în cazul în care diferitele obligații puteau fi îndeplinite doar prin aceeaşi acțiune, nu şi 
Prin acţiuni distincte. 

! F, Streteanu, D. Niţu, op. cit., vol. II, p. 107. 

, ? Legea nu impune şi nici natura pluralității de infracțiuni nu implică comiterea infracțiu- 

nilor concurente formal cu aceeași formă de vinovăție. 

3 F, Streteanu, D. Niţu, op. cit., vol. II, p. 107. 

infracțiunii de ucidere din culpă și a conducerii unui vehicul de o persoană care nu 
posedă permis de conducere ori care are în sânge o alcoolemie peste limita legală); 


- concursul ideal de infracțiuni poate fi, la rândul său, omogen (când infracțiunile 
concurente sunt de aceeași natură, fiind susceptibile de aceeași încadrare juridică; de 
pildă, două infracţiuni la regimul circulaţiei pe drumurile publice) sau eterogen (când 
infracțiunile concurente sunt diferite; de exemplu, tâlhărie şi ultraj); 


- concursul ideal de infracțiuni nu trebuie confundat cu concursul de legi penale 
cu privire la aceeaşi acţiune/inacţiune (aceeași faptă este incriminată și într-o lege cu 
caracter general, dar și în alta ce are caracter special); în cazul concursului formal, vom 
avea o pluralitate de infracțiuni, în vreme ce, în cazul concursului de legi penale, vom 
avea o singură infracțiune cu privire la care se vor aplica întotdeauna dispoziţiile legii 
speciale (de exemplu, se va reține infracțiunea prevăzută de legislaţia specială, iar nu 
cea prevăzută în cadrul legii generale — Codul penal, partea specială)!. 


În Codul penal sunt reglementate două forme ale concursului de 
infracţiuni: concursul real în art. 38 alin. (1) C.pen. atunci când se reţine exis- 
tenţa mai multor acţiuni sau inacţiuni care întrunesc fiecare în parte conţinutul 
constitutiv al unei infracţiuni şi concursul formal (ideal) în art. 38 alin. (2) 
C.pen. în ipoteza în care o unică acţiune sau inacţiune infracţională întruneşte 
elementele constitutive ale mai multor infracţiuni. Aşadar, unitatea de infrac- 
ţiune constituie principalul criteriu în baza căruia se realizează distincţia între 
concursul real şi cel formal (ideal) de infracţiuni. În cauză, Curtea constată că în 
data de 11 iunie 2016, inculpatul B.D. a realizat două acţiuni infracționale: pe 
de o parte, conducerea unui moped care nu figura înmatriculat şi înregistrat în 
circulaţie pe drumurile publice fără a avea dreptul de a conduce, iar pe de altă 
parte, refuzul de a se supune prelevării de mostre biologice în vederea stabilirii 
alcoolemiei. Mai întâi, Curtea consideră că sunt îndeplinite cerinţele legale 
pentru reținerea pluralităţii de infracţiuni sub forma concursului, deoarece prin 
cele două acţiuni au fost comise de aceeaşi persoană trei infracţiuni în formă 
consumată/epuizată [fiind întrunite trăsăturile esențiale prevăzute de art. 15 
C.pen. pentru fiecare dintre următoarele infracţiuni: conducerea unui vehicul 
neînmatriculat, prevăzută de art. 334 alin. (1) C.pen., conducerea unui vehicul 
fără permis de conducere, prevăzută de art. 335 alin. (1) C.pen. şi refuzul sau 
sustragerea de la prelevarea de mostre biologice, prevăzută de art. 337 alin. (1) 
C.pen.], înainte de a fi intervenit o hotărâre definitivă de condamnare a incul- 
patului pentru vreuna dintre ele. Fiecare infracţiune concurentă comisă de incul- 
patul B.D. este susceptibilă să atragă aplicarea unei pedepse, putând fi aplicat 


! În literatura de specialitate (F. Streteanu, D. Niţu, op. cit., vol. II, p. 102) s-a arătat că 
elementul de diferenţiere între concursul formal şi concursul de legi penale este reprezentat de 
aptitudinea unuia dintre textele de lege aplicabile de a acoperi întreaga semnificaţie antiju- 
ridică a faptului comis. În măsura în care acţiunea, împreună cu toate urmările sale, se regă- 
seşte într-o singură normă, va exista un concurs de legi penale, iar norma respectivă va fi 
Singura aplicabilă, în defavoarea celorlalte texte incidente. Dacă însă niciuna dintre normele 
aplicabile nu acoperă în întregime starea de fapt, se va reţine existenţa unui concurs formal. 

tratamentul sancţionator al pluralităţii de infracţiuni constatate. Apoi, Curtea 
apreciază că acțiunea unică a inculpatului B.D. de a conduce a unui moped care 
nu figura înmatriculat şi înregistrat în circulaţie, pe drumurile publice, fără a 
avea dreptul de a conduce, determină reținerea unui concurs formal (ideal) 
omogen deoarece actul de executare (conducerea mopedului) realizat de 
inculpatul B.D. în aceeaşi unitate spaţio-temporală şi în baza unei manifestări 
unice de voinţă este comun pentru două infracţiuni comise [conducerea unui 
vehicul neînmatriculat, prevăzută de art. 334 alin. (1) C.pen. şi conducerea unui 
vehicul fără permis de conducere, prevăzută de art. 335 alin. (1) C.pen.]. În final, 
Curtea opinează că, deşi a fost comisă cu aceeaşi ocazie, acţiunea infracţională 
de refuz de a se supune prelevării de mostre biologice în vederea stabilirii 
alcoolemiei, este distinctă şi ulterioară celei de conducere, fiind astfel în 
prezenţa unei pluralități de acţiuni care atrage reținerea concursului real (C.A. 
Oradea, secția penală, decizia nr. 183/2018, nepublicată). 


> Ceea ce caracterizează această modalitate a concursului de infracţiuni 
este faptul că infracțiunile aflate în concurs sunt săvârşite prin aceeaşi acţiune 
sau inacţiune, adică prin aceeaşi manifestare fizică. În sensul normei evocate 
anterior, sintagma de „acţiune” sau „inacţiune” corespunde noţiunii de element 
material prin care se realizează, sub aspectul obiectiv, infracțiunea. Acţiunea sau 
inacţiunea nu constituie, prin ea însăşi, decât un element, o parte componentă 
din conţinutul infracţiunii. Pentru realizarea infracţiunii este necesar să coexiste 
şi celelalte elemente care fac parte din conţinutul acesteia. De aceea, pentru 
existenţa concursului ideal, textul prevede că acţiunea sau inacțiunea trebuie să 
întrunească elementele mai multor infracţiuni „din cauza împrejurărilor în care a 
avut loc sau a urmărilor pe care le-a produs”. Termenii „împrejurări” şi 
„urmări”, se referă tocmai la acele elemente care fac parte din conținuturile 
infracţiunilor concurente. Mai exact, trebuie înţeles acele elemente de fapt, 
obiective şi subiective, în care s-a realizat acţiunea sau inacţiunea într-un caz 
concret şi care corespunde unor elemente din conținuturile infracţiunilor 
concurente, iar prin cuvântul „urmări” trebuie înţeles consecinţele vătămătoare 
specifice infracţiunilor săvârşite în concurs ideal. Din această perspectivă, dacă 
funcţionarul public, în exercitarea atribuţiilor de serviciu, prin aceeaşi acţiune 
sau inacţiune, produce o pagubă ori o vătămare a drepturilor sau intereselor 
legitime ale unei persoane fizice sau juridice, cu obţinerea unui beneficiu pentru 
sine ori pentru o altă persoană decât cea favorizată, corelată cu urmarea imediată 
specifică infracţiunii de favorizarea făptuitorului, ne vom afla în prezenţa unui 
concurs ideal de infracţiuni, şi anume infracţiunea de abuz în serviciu, respectiv 
infracţiunea de favorizarea făptuitorului. Dacă însă acţiunea sau inacţiunea 
funcţionarului public nu produce niciuna din consecinţele la care face trimitere 
dispoziţiile art. 297 C.pen., ci doar un folos necuvenit pentru cel favorizat, se va 
putea reţine doar infracţiunea de favorizarea infractorului prevăzută de art. 269 
C.pen. Existenţa unei înţelegeri prealabile între autor şi complice — în speţă, în 
sarcina inculpatului A., Parchetul a reţinut infracţiunea de abuz în serviciu pre- 
văzută de art. 13? din Legea nr. 78/2000 raportat la art. 297 C.pen., iar în sarcina 
inculpatului B. s-a reţinut complicitate la aceeaşi faptă prevăzută de art. 48 
C.pen. raportat la art. 13? din Legea nr. 78/2000 raportat la art. 297 C.pen., 

făcând referire, în mod repetat, la o conivenţă între aceştia — corelată cu împreju- 
rarea că nu pot fi reţinute consecinţe diferite, având în vedere că urmarea ime- 
diată a activităţii de favorizare este identică cu beneficiul produs pentru altul 
prin exercitarea necorespunzătoare a atribuţiilor de serviciu, exclude posibili- 
tatea reţinerii unui concurs ideal între infracţiunea de abuz în serviciu şi favori- 
zarea făptuitorului (I.C.C.J., secția penală, decizia nr. 295/A din 12 noiembrie 
2018, www.scj.ro). 


ə Acţiunea continuă de transport de droguri de risc/mare risc pe 
teritoriul unui stat străin, peste frontiera de stat a României şi pe teritoriul 
României, fără drept, se încadrează în ipoteza concursului formal de infracțiuni, 
prevăzută de art. 38 alin. (2) C.pen. Astfel, acţiunea continuă de transport de 
droguri, datorită împrejurărilor în care a avut loc — pe parcursul transportului 
drogurile au fost introduse pe teritoriul României, fără drept — întruneşte ele- 
mentele constitutive ale infracţiunii prevăzute de art. 2 din Legea nr. 143/2000 
privind prevenirea şi combaterea traficului şi consumului ilicit de droguri, în 
modalitatea normativă a transportului de droguri şi ale infracţiunii prevăzute de 
art. 3 din același act normativ, în modalitatea introducerii în ţară de droguri. În 
ipoteza concursului formal (ideal) de infracţiuni, într-o singură acţiune sau 
inacţiune sunt comprimate elementele constitutive a două sau mai multe infrac- 
țiuni. În acţiunea continuă de transport de droguri de risc/mare risc pe teritoriul 
unui stat străin, peste frontiera de stat a României şi pe teritoriul României sunt 
comprimate, la momentul trecerii drogurilor peste frontiera de stat a României, 
elementele constitutive ale infracţiunilor prevăzute în art. 2 şi în art. 3 din Legea 
nr. 143/2000, întrucât, pe parcursul transportului, este realizată introducerea în 
ţară de droguri. Acţiunea continuă de transport de droguri de risc/mare risc pe 
teritoriul unui stat străin şi pe teritoriul României, fără drept, datorită împreju- 
rărilor în care a avut loc, realizează atât conţinutul infracţiunii prevăzute în art. 2 
din Legea nr. 143/2000, cât şi conţinutul infracţiunii prevăzute în art. 3 din 
acelaşi act normativ. Un argument în plus îl reprezintă şi faptul că transportul de 
droguri, fără drept, nu presupune introducerea drogurilor în ţară, ci se poate 
realiza în interiorul frontierelor României, iar introducerea în ţară de droguri, 
fără drept, nu necesită, în mod obligatoriu, transportul de droguri, ci se poate 
efectua prin expedierea unui colet sau prin intermediul unei alte persoane 
(.C.CJ, Completul pentru dezlegarea unor chestiuni de drept în materie 
penală, decizia nr. 15/2017, www.scj.ro). 


“e Infracţiunea prevăzută de art. 9 alin. (1) lit. c) din Legea nr. 241/2005 
reprezintă o variantă specială a infracţiunilor de fals în înscrisuri sub semnătură 
privată şi uz de fals, prevăzută într-o normă penală cuprinsă într-o lege specială, 
încadrarea juridică a acţiunilor făptuitorului constând în înregistrarea unor 
facturi fiscale şi chitanţe de plată întocmite în fals în numele unor societăţi 
comerciale care nu recunosc tranzacţiile sau care au avut în perioada funcţionării 
comportamentul fiscal asemănător societăţilor comerciale „fantomă”, în scopul 
sustragerii de la îndeplinirea obligaţiilor fiscale, în cadrul acesteia se impune, 
fără a fi posibilă sancţionarea făptuitorului şi pentru infracţiunea cuprinsă în 
Codul penal, norma generală. Fapta de evidenţiere în actele contabile sau în alte 
documente legale a cheltuielilor care nu au la bază operaţiuni reale ori 

evidenţierea altor operaţiuni fictive, prin folosirea de facturi şi chitanţe fiscale 
falsificate, în scopul sustragerii de la îndeplinirea obligaţiilor fiscale, constituie 
infracţiunea de evaziune fiscală prevăzută de art. 9 alin. (1) lit. c) din Legea 
nr. 241/2005 pentru prevenirea şi combaterea evaziunii fiscale (7.C.C.J., Com- 
pletul pentru soluționarea recursurilor în interesul legii, decizia nr. 21/2017, 
www.scj.ro). 


$3. Sancţionarea concursului de infracțiuni 


- Codul penal prevede același mecanism de aplicare a pedepsei, atât pentru con- 
cursul real, cât şi pentru concursul ideal de infracțiuni; 


- mecanismul sancţionatoriu presupune două etape: mai întâi sunt stabilite/ 
aplicate pedepsele pentru fiecare infracţiune concurentă, iar apoi se stabilește/aplică 
pedeapsa pentru întreg concursul de infracţiuni). 


3.1. Stabilirea/Aplicarea? pedepsei în cazul comiterii unui concurs de 
infracţiuni de o persoană fizică majoră 


3.1.1. Stabilirea/Aplicarea pedepsei principale 


- stabilirea/aplicarea pedepsei principale unei persoane fizice care, majoră” fiind, 
a săvârşit mai multe infracțiuni în concurs se realizează, în principal, prin raportare la 
sistemul cumulului juridic, ce presupune aplicarea celei mai grele dintre pedepsele 
stabilite, la care se adaugă în mod obligatoriu un spor fix? 


! În cazul în care instanța dispune amânarea aplicării pedepsei rezultante, pedepsele indi- 
viduale vor fi doar stabilite, dar nu aplicate. Tot astfel, se va stabili, dar nu va aplica pedeapsa 
rezultantă. Dacă instanța dispune o soluţie de condamnare pentru fiecare dintre infracțiunile 
concurente se va aplica pedeapsa astfel cum a fost individualizată. Deopotrivă, se va aplica 
pedeapsa rezultantă. 

? Pentru a se asigura lectura facilă a textului voi folosi noţiunea de stabilire cu referire la 
ipotezele de stabilire (în cazul amânării aplicării pedepsei) sau de aplicare (în cazul condam- 
nării) a pedepselor pentru fiecare dintre infracțiunile concurente, iar noţiunea de aplicare cu 
referire la situaţiile de stabilire a pedepsei rezultante (în cazul amânării aplicării pedepsei) sau 
de aplicare a pedepsei rezultante (în cazul condamnării). 

* În cazul în care una/unele dintre infracțiunile concurente sunt comise în minorat, iar 
alta/altele după majorat, Codul penal stabileşte un regim special de sancționare în art. 129 
C.pen., pe care urmează să îl analizăm în capitolul destinat răspunderii penale a minorului. 

* În Codul penal din 1969 sporul de pedeapsă era variabil şi facultativ. În DCC nr. 650/2018 
s-a reținut că „în legislaţiile penale sunt consacrate trei sisteme principale de sancţionare a 
Concursului de infracțiuni, şi anume cumulul aritmetic, al absorbției și cumulul juridic. 
Sistemul cumulului aritmetic constă în stabilirea unei pedepse pentru fiecare infracţiune, după 
Care pedepsele se totalizează. Sistemul absorbției presupune faptul că instanța judecătorească 
stabileşte pedeapsa pentru fiecare infracţiune în parte, iar apoi o aplică pe cea mai grea, 
considerându-se că aceasta le absoarbe pe celelalte. Această soluţie prezintă dezavantajul că 
un infractor care ştie că va fi condamnat pentru o infracțiune gravă, se va considera imun la 
Orice pedeapsă pentru infracțiunile mai uşoare pe care le-ar comite. Sistemul cumulului juridic 

- art. 39 C.pen. prevede următoarele situații de aplicare a pedepsei principale: 


(i) dacă pentru infracțiunile concurente s-au stabilit numai pedepse cu închisoa- 
rea, se va aplica pedeapsa cea mai grea, precum și un spor (fix) de o treime din 
totalul celorlalte pedepse stabilite!; 


De exemplu, în cazul în care inculpatul major (infractor primar) a săvârşit trei 
infracțiuni de furt calificat, prevăzute de art. 228 alin. (1) C.pen. raportat la art. 229 
alin. (1) lit. b) C.pen., pentru fiecare dintre acestea instanţa a stabilind pedeapsa 
închisorii de 1 an, precum și o infracţiune de tâlhărie, prevăzută de art. 233 C.pen., 
pentru care instanţa a stabilit pedeapsa de 2 ani închisoare, se va aplica pedeapsa de 2 
ani închisoare, ca pedeapsă de bază, plus sporul (fix) obligatoriu de 1] an 
[(1+1+1):3=1], în final inculpatul executând 3 ani închisoare. 


- dacă o persoană aflată în stare de reținere sau arest preventiv evadează, infrac- 
țiunea de evadare va fi reținută în concurs real cu infracţiunea pentru care persoana 
fusese privată de libertate, aplicându-se, în caz de condamnare, tratamentul sancțio- 
nator al cumulului juridic învederat mai sus, și nu cel constând în cumulul aritmetic, 
întrucât art. 285 alin.(4) C.pen. se aplică numai în ipotezele de recidivă sau 
pluralitate intermediară când evadarea are loc după încarcerarea în baza unei hotărâri 
definitive de condamnare (caz în care nu se poate reţine concursul de infracțiuni). 


constă în stabilirea unei pedepse de către instanţă pentru fiecare infracţiune aflată în concurs, 
făcând abstracţie de celelalte, după care se aplică cea mai grea dintre ele ca pedeapsă 
rezultantă, căreia i se aplică un spor. Acest din urmă sistem cunoaşte variaţiuni de aplicare, 
astfel, există posibilitatea ca pedepsei celei mai grele să i se aplice un spor obligatoriu şi fix 
sau un spor facultativ şi variabil ori un spor obligatoriu şi variabil sau facultativ şi fix”. 

! Potrivit Codului penal din 1969, dacă pentru infracțiunile concurente erau stabilite numai 
pedepse cu închisoarea, se aplica pedeapsa cea mai grea, care mai întâi putea fi sporită până 
la maximul ei special, iar atunci când acesta nu era îndestulător, se putea adăuga un spor de 
până la 5 ani. In DCC nr. 650/2018 s-a reţinut că este neconstituţională prima formă a Legii 
de modificare a Codului penal adoptată în vara anului 2018 în ceea ce priveşte tratamentul 
sancţionator al concursului de infracţiuni când pentru infracțiunile concurente s-au aplicat 
numai pedepse cu închisoare, când se propunerea sistemului cumulului juridic cu spor 
facultativ de 3 ani, argumentându-se că: „dacă se dorește pedepsirea mai blândă a con- 
cursului de infracțiuni, corelativ, legiuitorul are obligaţia constituțională de a spori limitele 
speciale de pedeapsă, pentru a se realiza o corelare între acestea. În caz contrar, infractorul 
ar fi încurajat să comită mai multe infracţiuni, pentru că ştie că în principal este pedepsit 
pentru o singură infracţiune comisă, iar sporul aplicat în aceste condiţii devine nesemnificativ. 
Practic, se constată că legiuitorul, deşi menţine sistemul cumulului juridic în privinţa sancţio- 
nării concursului de infracţiuni, prin reglementarea aplicării numai a unui spor facultativ, 
alterează sistemul cumulului juridic, deplasându-l, în mod nepermis, către cel al absorbției 
sistem care în sine poate încuraja săvârşirea de infracţiuni concurente. (...) Curtea constată că 
politica penală a statului devine contradictorie: dacă iniţial s-a dorit ca acest Cod penal să aibă 
mai degrabă o funcţie preventivă, în forma preconizată se ajunge la încurajarea săvârșirii a cât 
mai multor infracţiuni în concurs, pentru că cele mai multe dintre ele rămân nepedepsite. 
O asemenea concepţie afectează fundamentul statului de drept, fiind de netăgăduit faptul că 
perseverenţa infracțională trebuie descurajată şi mai aspru pedepsită”. 

2 În caz de concurs de infracțiuni, dintre care pentru unele s-au stabilit 
pedepse ce intră sub incidența graţierii, dispoziţiile referitoare la contopire se 
aplică numai cu privire la pedepsele executabile ce nu au făcut obiectul grațierii 
sau care au fost grațiate parţial. Graţierea individuală, în cazul concursului de 
infracțiuni, vizează numai pedeapsa rezultantă (7.C.C.J., Secţiile Unite, Decizia 
nr. 10/2005, www.legalis.ro). 


x Dispoziţiile art. 39 alin. (1) lit. b) C.pen. sunt imperative, contopirea 
pedepselor fiind obligatorie chiar dacă unele dintre pedepsele aplicate pentru 
infracțiunile concurente au fost executate. Situaţia juridică a unei persoane care 
a comis mai multe infracţiuni trebuie să fie identică, iar pedeapsa rezultantă să 
fie aceeaşi, indiferent de data judecării acestora. O interpretare contrară ar fi de 
natură a produce un tratament discriminatoriu între persoane aflate în aceeaşi 
situaţie juridică, în funcţie de operativitatea organelor judiciare. În concret, o 
persoană care a executat o pedeapsă foarte mare şi este judecat ulterior pentru o 
infracţiune concurentă ar trebui să execute integral noua pedeapsă, raportat la 
raționamentul primei instanţe. În schimb, dacă aceeaşi persoană este judecată 
pentru fapta respectivă în perioada în care execută pedeapsa iniţială, noua 
infracțiune va conduce doar la aplicarea unui spor de o treime din noua 
pedeapsă. O astfel de diferenţiere nu se justifică însă (C.A. București, secţia I 
penală, decizia nr. 586 din 24 aprilie 2019, www.sintact.ro). 


(ii) când s-au stabilit numai pedepse cu amenda penală, se va aplica amenda cea 
mai grea, precum și un spor (fix) de o treime din totalul celorlalte pedepse 
stabilite!; 

- în această ipoteză, pentru a se identifica şi structura pedeapsa rezultantă, se va 
proceda după cum urmează: 


l. determinarea pedepsei de bază: raportarea se va face numai la cuantumul 
pedepsei amenzii stabilite, astfel cum prevede art. 39 alin. (1) lit. c) C.pen. (suma 
finală de plătit în urma înmulțirii numărului de zile-amendă cu cuantumul unei zile- 
amendă), iar nu la numărul zilelor-amendă sau la cuantumul acestora; astfel, pedeapsa 
de bază va fi amenda care are cuantumul cel mai mare, chiar dacă pentru celelalte 
infracţiuni concurente pentru care pedepsele cu amenda sunt într-un cuantum inferior 
acesteia, instanţa a stabilit un număr mai ridicat al zilelor-amendă (însă un cuantum 
mai redus al zilei-amendă) sau alte pedepse cu amenda într-un cuantum inferior 
acesteia, pentru care instanţa a stabilit un cuantum mai ridicat al zilei-amendă (însă un 
număr mai redus al acestora), deopotrivă, nu este posibilă combinarea pedepselor cu 
amenda stabilite pentru infracțiunile concurente, în sensul alegerii numărului celui mai 
mare a] zilelor-amendă stabilite pentru o infracţiune şi înmulţirea acestuia cu valoarea 
Cea mare a zilelor-amendă stabilite pentru altă infracţiune; 


ata m E NE N N e N a OS 
1 noo : r i i a p 2 
Potrivit Codului penal din 1969, când erau stabilite numai pedepse cu amenda penală, se 
aplica amenda cea mai mare, care putea fi sporită până la maximul ei special, iar atunci când 
acesta nu este îndestulător, amenda putea fi sporită cu până la jumătate din acel maxim. 

2. determinarea sporului fix şi obligatoriu: o treime din totalul celorlalte pedepse cu 
amenda; 


3. determinarea pedepsei rezultante: suma rezultată din adunarea pedepsei de bază 
cu sporul; aceasta trebuie plătită de persoana condamnată cu titlu de pedeapsă penală 
pentru a evita riscul unei încarcerări; 


4. determinarea structurii pedepsei rezultante — mecanism în doi paşi: 4.1. deter- 
minarea numărului zilelor-amendă „rezultante ”: în lipsa unei dispoziţii legale expli- 
cite se va proceda la aplicarea pe calea suplimentului analogic in favorem a dispozi- 
țiilor art. 61 alin. (6) C.pen.; astfel, la numărul cel mai mare al zilelor-amendă 
stabilite pentru o infracţiune se va adăuga sporul de o treime din numărul zilelor- 
amendă stabilite pentru celelalte infracţiuni; 4.2. determinarea „cuantumului rezul- 
tant” al unei zile-amendă!: prin împărţirea cuantumul pedepsei rezultante de executat 


la numărul „zilelor-amendă rezultante”?. 


De pildă, în cazul în care inculpatul major (infractor primar) a săvârșit frei 
infracțiuni de violare de domiciliu, prevăzute de art. 224 alin. (1) C.pen., iar pentru 
fiecare dintre acestea instanța a stabilit pedeapsa amenzii de 4.800 lei [120 zile-amendă 
x 40 lei cuantumul unei zile-amendă], precum şi o infracţiune de loviri sau alte vio- 
lenţe, prevăzută de art. 193 alin. (1) C.pen., pentru care într-o judecată într-o altă cauză 
şi instanţa a stabilit pedeapsa amenzii de 4.500 lei [150 zile-amendă x 30 lei cuantumul 
unei zile-amendă], se va proceda după cum urmează: 


1. determinarea pedepsei de bază: pedeapsa amenzii de 4.800 lei; 


2. determinarea sporului fix şi obligatoriu: 4.700 lei [(4.800+4.800+4.500): 
3=4.700]; 

3. determinarea pedepsei rezultante: pedeapsă de bază de 4.800 lei + sporul (fix) 
obligatoriu de 4.700 lei [(4.800+4.800+4.500):3=4.700], în final inculpatul fiind 
obligat la 9.500 lei amendă penală. 


4. determinarea structurii pedepsei rezultante: a. numărul zilelor-amendă „„rezul- 
tante”: 270 zile-amendă (150+120 [(120+120+120):3=120];; b. „cuantumului rezul- 
tant” al unei zile-amendă: 9.500 lei (pedeapsa de executat): 270 (numărul zilelor- 
amendă „rezultante ”) = 35, 18 lei. 


(iii) dacă s-a stabilit o pedeapsă cu închisoarea şi o pedeapsă cu amenda penală, 
se va aplica pedeapsa închisorii, la care se adăugă în mod obligatoriu în întregime 
amenda (sistemul cumulului aritmetic); 


- spre deosebire de Codul penal din 1969, aplicarea amenzii penale este obliga- 
torie pe lângă pedeapsa închisorii; deopotrivă, spre deosebire de vechiul Cod, se va 
aplica integral pedeapsa amenzii, nefiind posibilă aplicarea acesteia în parte; 


! Determinarea pe această cale a cuantumului rezultant al unei zile-amendă poate prezenta 
relevanţă în ipoteza unei neplăţi parțiale a amenzii, pentru a se determina numărul zilelor de 
închisoare de executat. 

2 În literatura de specialitate (F. Streteanu, D. Niţu, op. cit., vol. II, p. 128) s-a apreciat că 
mai întâi se va proceda la determinarea cuantumului corespunzător unei zile-amendă ca medie 
ponderată a cuantumurilor stabilite în cazul pedepselor individuale, iar apoi se va determina 
numărul de zile-amendă pornind de la acest cuantum. 

- acelaşi mecanism al cumulului aritmetic se va aplica şi atunci când pentru o 
infracţiune s-a aplicat pe lângă pedeapsa închisorii şi pedeapsa amenzii în condiţiile 
art. 62 C.pen. (când prin infracţiunea săvârşită s-a urmărit obţinerea unui folos patri- 
monial), iar pentru cea de-a doua infracţiune s-a aplicat pedeapsa amenzii; în acest 
caz pedeapsa rezultantă de executat este închisoarea, precum şi totalul cuantumului 
amenzilor, astfel, nu se va proceda la cumulul juridic al pedepselor amenzii ca la 
pct. ii) de mai sus, pentru că acea ipoteză este aplicabilă numai în cazul reglementat 
de art. 39 alin. (1) lit. c) C.pen. când s-au stabilit numai pedepse cu amenda!; 


(iv) când s-au stabilit mai multe pedepse cu închisoarea şi o pedeapsă cu amenda 
penală, se va aplica pedeapsa închisorii, potrivit regulilor de la pct. (i), la care se 
adăugă în mod obligatoriu în întregime amenda; 


(v) când s-au stabilit o pedeapsă cu închisoarea și mai multe pedepse cu amenda 
penală, se va aplica pedeapsa închisorii, Ja care se adăugă în mod obligatoriu în 
întregime amenda, Stabilită potrivit regulilor de la pct. (ii); 


(vi) când s-au stabilit mai multe pedepse cu închisoarea și mai multe pedepse cu 
amenda penală, se va aplica pedeapsa închisorii potrivit regulilor de la pct. (i), la 
care se adăugă în mod obligatoriu în întregime amenda stabilită potrivit regulilor 
de la pct. (ii); 

- acelaşi raționament se va urma şi atunci când pentru două sau mai multe 
infracţiuni concurente s-a aplicat pe lângă pedeapsa închisorii şi pedeapsa amenzii în 
condițiile art. 62 C.pen. (când prin infracțiunea săvârşită s-a urmărit obținerea unui 
folos patrimonial). 


Limite. În toate cazurile enumerate mai sus nu se poate, însă, niciodată depăși 
maximul general al pedepsei; Codul penal renunță la interdicția prevăzută de art. 34 
alin. (2) C.pen. din 1969, potrivit căreia pedeapsa aplicată pentru concurs nu putea 
depăși cumulul aritmetic al pedepselor componente. Această modificare este firească 
dacă analizăm strict situaţia concursului de infracţiuni, întrucât, din moment ce 
sporul maxim ce poate fi stabilit este de 1/3 din totalul pedepselor neaplicate, 
pedeapsa rezultantă va fi întotdeauna mai mică decât cumulul aritmetic al pedepselor. 


În. ERE E N N N E N 


! În același sens, a se vedea F. Streteanu, D. Niţu, op. cit., vol. II, p. 130. În sensul că se 
vor aplica dispoziţiile art. 39 alin. (1) lit. c) C.pen. şi cu privire la pedeapsa amenzii aplicată în 
Condiţiile art. 62 C.pen. pe lângă pedeapsa închisorii, a se vedea Cin. Mitrache, C. Mitrache, 
op. cit., p. 328. 

? În sensul că în ipoteza în care pentru o infracţiune a fost aplicată pedeapsa închisorii la 
Care s-a adăugat pedeapsa amenzii în condiţiile art. 62 C.pen., iar pentru cealaltă infracţiune 
concurentă a fost aplicată pedeapsa amenzii nu sunt aplicabile dispoziţiile art. 39 alin. (1) 
lit. c) C.pen. în privința pedepselor cu amenda, ci se va proceda la cumularea aritmetică a 
pedepsei amenzii stabilite în condiţiile art. 62 C.pen. cu pedeapsa amenzii aplicate pentru 
infracțiunea concurentă, a se vedea F. Streteanu, D. Niţu, op. cit., vol. II, p. 130. Autorii mai 
arată că în ipoteza în care s-au stabilit două pedepse cu închisoare şi amendă, în condiţiile 
art. 62 C.pen., se va proceda mai întâi la contopirea între ele a pedepselor cu închisoarea, apoi 
la contopirea amenzilor, la final urmând să se adauge amenda astfel obţinută la rezultanta 
Constând în închisoare. 


368 Sinteze de drept penal. Partea generală 


În cazul în care mai multe infracțiuni concurente sunt comise în stare de pluralitate 
intermediară instituirea pe cale legală a acestei limite îşi putea justifica utilitatea, 
pentru că în aceste cazuri s-ar putea teoretic ajunge la o pedeapsă care să depășească 
cumulul aritmetic al pedepselor componente; 


(vii) Codul penal prevede şi o ipoteză suplimentară ce priveşte înlocuirea 
pedepsei închisorii cu pedeapsa detenţiunii pe viaţă, în art. 39 alin. (2) C.pen., 
potrivit căruia: „Atunci când s-au stabilit mai multe pedepse cu închisoarea, dacă prin 
adăugare la pedeapsa cea mai mare a sporului de o treime din totalul celorlalte 
pedepse cu închisoarea stabilite s-ar depăşi cu 10 ani sau mai mult maximul general 
al pedepsei închisorii, iar pentru cel puțin una dintre infracțiunile concurente 
pedeapsa prevăzută de lege este închisoarea de 20 de ani sau mai mare, se poate 
aplica pedeapsa detențiunii pe viață”; 

- această ipoteză nouă de sancționare a concursului de infracțiuni îşi găseşte apli- 
cabilitatea în ipoteza comiterii mai multor infracţiuni, dintre care cel puţin una are un 
grad de pericol ridicat, când, deși pentru niciuna dintre infracțiunile concurente nu a 
fost stabilită pedeapsa detenţiunii pe viaţă, se poate ajunge la aplicarea acestei 
pedepse, astfel, instanţa, constatând îndeplinite cele două condiţii legale [1. pedeapsa 
rezultantă calculată potrivit art. 39 alin. (1) C.pen. este de 40 ani închisoare sau mai 
mare!;, 2. pentru cel puţin una dintre infracțiunile concurente maximul special 
prevăzut de lege pentru forma consumată a infracţiunii este de 20 ani închisoare sau 
mai mare], având în vedere şi criteriile de individualizare prevăzute de art. 74 C.pen., 
poate fie să aplice pedeapsa închisorii în maximul general (30 de ani închisoare), fie 
să înlocuiască pedeapsa închisorii cu pedeapsa detenţiunii pe viaţă. 


De pildă, în cazul în care în sarcina infractorului se reține săvârșirea unei infrac- 
fiuni de omor calificat săvârșit cu premeditare, prevăzută de art. 188 C.pen. raportat 
la art. 189 alin. (1) lit. a) C.pen., pentru care a fost stabilită o pedeapsă de 20 de ani 
închisoare, a patru infracțiuni de viol săvârşite împotriva unor victime cu vârsta sub 
16 ani, prevăzute de art. 218 alin. (1) şi (3) C.pen., pentru fiecare dintre acestea fiind 
stabilită câte o pedeapsă de 10 ani închisoare, precum şi patru infracțiuni de tâlhărie 
calificată săvârşite în timpul nopții, prevăzute de art. 234 alin. (1) lit. d) C.pen., 
pentru fiecare dintre acestea fiind stabilită câte o pedeapsă 8 ani închisoare, instanța 
ar putea aplica pedeapsa de bază de 20 de ani închisoare (pedeapsă de bază) şi un 
spor de o treime din totalul restului pedepselor [(10+10+10+10+8+8+8+8):3=24], 
fără a depăşi însă maximul general de 30 de ani; cum în cauză maximul general este 
depăşit cu mai mult de zece ani (20+24=44), având în vedere şi principiul propor- 
ționalității pedepsei, instanța poate fie să aplice pedeapsa de 30 de ani închisoare, fie 
să dea eficiență dispoziţiilor art. 39 alin. (2) C.pen. şi să aplice pedeapsa detențiunii 
pe viaţă; 


! Spre deosebire de dispoziţiile art. 39 alin. (2) C.pen. din materia concursului de infrac- 
ţiuni când pedeapsa rezultantă trebuie să fie închisoarea de 40 de ani sau mai mare de 40 de 
ani, în cazul recidivei postcondamnatorii art. 43 alin. (3) C.pen. impune ca pedeapsa rezultantă 
să fie mai mare de 40 de ani închisoare. 

(viii) sistemul sancţionator al absorbției se aplică în situația în care s-a stabilit o 
pedeapsă cu detenţiunea pe viață şi una sau mai multe pedepse cu închisoarea ori 
cu amenda, când se va aplica numai pedeapsa detențiunii pe viaţă. 


3.1.2. Aplicarea pedepselor complementare și accesorii sau a măsurilor de 
siguranță 


În cazul pedepselor complementare, art. 45 alin. (1)-(3) C.pen. stipulează modali- 
tatea în care se va aplica pedeapsa complementară rezultantă, pe lângă pedeapsa 
principală rezultantă indiferent dacă infracțiunile concurente sunt judecate în aceeaşi 
cauză, sau în cauze diferite. În toate situaţiile, pentru determinarea pedepsei 
complementare rezultante sunt avute în vedere de legiuitor pedepsele complementare 
aplicate pe lângă una sau mai multe infracțiuni concurente, nefiind posibilă aplicarea 
de pedepse complementare direct pe lângă pedeapsa principală rezultantă. Astfel, 
trebuie avute în vedere următoarele trei ipoteze: 


a) dacă a fost stabilită o singură pedeapsă complementară pe lângă una dintre 
pedepsele amenzii/închisorii! aplicate pentru una dintre infracțiunile concurente, 
aceasta se va aplica pe lângă pedeapsa principală rezultantă (principiul totalizării 
sancţiunilor); 

b) când s-au stabilit mai multe pedepse complementare de natură diferită (inter- 
zicerea exercitării unor drepturi, degradarea militară, respectiv publicarea hotărârii de 
condamnare)? sau de aceeași natură, dar cu conținut diferit (această ipoteză vizează 
pedeapsa complementară a interzicerii exercitării unor drepturi, în care conținutul 
poate fi diferit față de natura drepturilor interzise”, sau pedeapsa complementară a 
publicării hotărârii de condamnare care vizează fiecare dintre hotărârile definitive 
pronunțate pentru infracțiunile concurente judecate separat”) pe lângă una dintre 
pedepsele amenzii/închisorii aplicate pentru una sau mai multe infracțiuni concurente, 
se vor aplica toate aceste pedepse complementare alături de pedeapsa principală 
rezultantă (principiul totalizării pedepselor complementare); 


! Dacă pentru una dintre infracțiunile concurente a fost aplicată pedeapsa detențiunii pe 
viață, aceasta va fi pedeapsa rezultantă pe lângă care nu se pot aplica pedepse complementare, 
Chiar dacă pentru vreuna dintre celelalte infracţiuni concurente a fost aplicată o pedeapsă com- 
plementară pe lângă pedeapsa amenzii sau a închisorii. Tot astfel, nu se vor aplica pedepse 
complementare pe lângă pedeapsa rezultantă nici atunci când, în aplicarea art. 39 alin. (2) 
C.pen., pedeapsa închisorii este înlocuită cu pedeapsa detenţiunii pe viaţă. 

? De pildă, se stabileşte degradarea militară, pe lângă infracțiunea de omor, și interzicerea 
exercitării dreptului de a alege pe o durată de 5 ani, pe lângă infracțiunea concurentă de violare de 
domiciliu. În acest caz, pe lângă pedeapsa rezultantă se vor aplica ambele pedepse complementare. 

* De exemplu, se stabilește interzicerea exercitării dreptului de a alege pe o perioadă de 
l an, pe lângă infracțiunea de delapidare, şi interzicerea exercitării dreptului de a exercita 
funcţia de contabil pe o perioadă de 1 an, pe lângă infracțiunea de fals intelectual. În acest caz, 
pe lângă pedeapsa rezultantă se vor aplica ambele pedepse complementare. 

In acest sens, în jurisprudenţă (C.A. Cluj, secția penală, decizia nr. 714 din 12 iunie 
2019, www.sintact.ro) s-a reţinut că „deși natura pedepselor este aceeaşi — publicarea hotărârii 
de condamnare, ele nu au același conţinut, aşadar se impune publicarea ambelor hotărâri de 
condamnare, respectiv atât cea apelată în acest dosar, cât și cea din sentința anterioară”. 

c) dacă s-au stabilit mai multe pedepse complementare de aceeași natură și cu 
același conţinut concret (interzicerea exercitării aceluiași drept concret, inclusiv prin 
raportare la locurile unde este interzisă deplasarea sau aflarea, la vehiculele care nu pot 
fi conduse, victimele sau persoanele cu care nu se poate comunica etc.)!, se va aplica 
cea mai grea dintre ele pe lângă pedeapsa principală rezultantă (principiului 
absorbției pedepselor complementare); de pildă, în situaţia în care într-o cauză exer- 
citarea drepturilor electorale a fost interzisă pe o durată de 2 ani, iar în altă cauză care 
avea ca obiect o infracţiunea concurentă cu cea din prima cauză, drepturile electorale 
au fost interzise pe o durată de 5 ani, constatându-se că pedepsele complementare au 
aceeași natură şi același conţinut, se va aplica pedeapsa cea mai grea, adică cea a 
interzicerii drepturilor electorale pentru 5 ani, severitatea sancţiunii fiind dată de durata 
cea mai mare pentru care a fost impusă interzicerea exercitării drepturilor; 


În cazul condamnărilor succesive pentru infracțiuni concurente, partea din 
pedeapsa complementară a interzicerii exercitării unor drepturi? executată până la 
data contopirii pedepselor principale se scade din durata pedepsei complementare 
aplicate pe lângă pedeapsa rezultată. 


În caz de condamnare pentru un concurs de infracțiuni, aplicarea 
pedepsei complementare a interzicerii unor drepturi se face, când este cazul, 
pentru fiecare infracțiune concurentă în parte, urmând a însoţi fiecare pedeapsă 
principală stabilită. Este deci greşită aplicarea pedepsei complementare a interzi- 
cerii unor drepturi direct pe lângă pedeapsa rezultantă (C.A. București, secția a 
II-a penală, decizia nr. 19/1994, în C.P.J.P. 1994, p. 112). 


2 Condamnă pe inculpatul D.D. la o pedeapsă de 3 (trei) luni închisoare 
pentru săvârşirea infracţiunii de efectuare fără drept de operaţiuni cu articole 
pirotehnice în stare de recidivă postcondamnatorie, faptă prevăzută şi pedepsită 
de art. 37 lit. a) din Legea nr. 126/1995 cu aplicarea art. 41 alin. (1) C.pen. 
raportat la art. 43 alin. (1) C.pen. În baza art. 67 alin. (1) C.pen. aplică incul- 
patului pedeapsa complementară a interzicerii exercitării drepturilor prevăzute 
de art. 66 alin. (1) lit. a) şi b) C.pen., pe o durată de 1 an. În baza art. 65 alin. (1) 
şi (3) C.pen. aplică inculpatului pedeapsa accesorie a interzicerii exercitării 
drepturilor prevăzute de art. 66 alin. (1) lit. a) şi b) C.pen., pe durata pedepsei 
principale. În baza art. 45 alin. (3) lit. b) C.pen. adaugă la pedeapsa comple- 
mentară a interzicerii exercitării drepturilor prevăzute de art. 66 alin. (1) lit. a) şi 
b) C.pen. pe o durată de 1 an aplicată în cauza dedusă judecății, restul neexecutat 


! De pildă, se stabileşte pedeapsa interzicerii drepturilor părintești pe o perioadă de 2 ani, 
pentru săvârşirea infracţiunii de rele tratamente aplicate minorului, şi tot pedeapsa interzicerii 
drepturilor părintești pe o perioadă de 5 ani, pentru săvârşirea infracțiunii de viol. În acest caz, 
pe lângă pedeapsa rezultantă se va aplica pedeapsa interzicerii drepturilor părintești pe o 
perioadă de 5 ani. 

? Ipoteza de deducere stipulată de art. 40 alin. (4) C.pen. vizează numai categoria pedepsei 
complementare a interzicerii exercitării unor drepturi care se dispune pentru o anumită 
perioadă de timp, nu şi celelalte pedepse complementare. 

de 11 luni şi 22 zile din pedeapsa complementară aplicată inculpatului prin 
sentinţa penală nr. 848 din 2 decembrie 2014 a Judecătoriei Sectorului 1 
Bucureşti, definitivă prin neapelare la data de 22.12.2014, stabilindu-se că 
pedeapsa complementară urmează a se executa, conform art. 68 alin. (1) lit. c) 
C.pen., pe o durată de 1 an, 11 luni şi 22 zile. Deduce din durata de 1 an, 11 luni 
şi 22 zile a pedepsei complementare a interzicerii exercitării drepturilor 
prevăzute de art. 66 alin. (1) lit. a) şi b) C.pen. perioada executată din data de 
30.12.2015 la zi. În cauză inculpatul a comis infracţiunea în stare de recidivă 
postcondamnatorie, având în vedere că fapta dedusă judecății a fost săvârşită în 
termenul de supraveghere de 2 ani stabilit prin sentința penală nr. 848 din 
2 decembrie 2014 a Judecătoriei Sectorului 1 Bucureşti, definitivă prin neapelare 
la data de 22.12.2014, prin care inculpatul a fost condamnat la o pedeapsă de 
2 ani închisoare, a cărei executare a fost suspendată sub supraveghere. În 
privinţa pedepsei complementare, se remarcă faptul că la data comiterii faptei 
deduse judecății, inculpatul avea un rest neexecutat de 11 luni şi 22 zile din 
pedeapsa complementară aplicată prin prima hotărâre de condamnare, astfel că, 
în baza art. 45 alin. (3) lit. b) C.pen., se impune a se adăuga la pedeapsa 
complementară a interzicerii exercitării drepturilor prevăzute de art. 66 alin. (1) 
lit. a) şi b) C.pen. pe o durată de 1 an aplicată în cauza dedusă judecății, restul 
neexecutat de 11 luni şi 22 zile din pedeapsa complementară aplicată inculpa- 
tului prin sentinţa penală nr. 848 din 2 decembrie 2014 a Judecătoriei Sectorului 
1 Bucureşti, definitivă prin neapelare la data de 22.12.2014, pedeapsa 
complementară urmând a se executa, conform art. 68 alin. (1) lit. c) C.pen., pe o 
durată de 1 an, 11 luni şi 22 zile. Prin raportare la dispoziţiile art. 186 alin. (1) 
C.pen., la data de 21.12.2016 se reţine că inculpatul a executat integral pedeapsa 
complementară aplicată prin sentinţa penală nr. 848 din 2 decembrie 2014 a 
Judecătoriei Sectorului 1 Bucureşti, definitivă prin neapelare la data de 
22.12.2014, astfel că a dedus din durata de 1 an, 11 luni şi 22 zile a pedepsei 
complementare a interzicerii exercitării drepturilor prevăzute de art. 66 alin. (1) 
lit. a) şi b) C.pen. perioada executată de la data comiterii faptei deduse judecății, 
respectiv de la 30.12.2015 la zi (Jud. Sectorului 1 Bucureşti, secţia penală, 
sentinţa nr. 446 din 22 iunie 2017, www.sintact.ro). 


În cazul pedepselor accesorii, Codul penal conține prevederi explicite de aplicare 
a acestora, având în vedere că pedepsele accesorii au un conținut mai larg decăt cele 
prevăzute de vechiul Cod şi că judecătorul urmează să aprecieze dacă se impune apli- 
carea uneia ori a mai multor pedepse accesorii prin raportare la fiecare infracțiune 
concurentă; în privința mecanismului de aplicare, se vor aplica în mod similar regulile 
de la pedepsele complementare [art. 45 alin. (5) C.pen.]; 


- astfel, dacă a fost stabilită o singură pedeapsă accesorie pe lângă una dintre 
pedepsele principale aplicate pentru infracțiunile concurente, aceasta se va aplica pe 
lângă pedeapsa principală rezultantă; când s-au stabilit mai multe pedepse accesorii de 
natură diferită sau de aceeaşi natură, dar cu conţinut diferit, se vor aplica toate pedep- 
sele accesorii alături de pedeapsa principală rezultantă; dacă s-au stabilit mai multe 
pedepse accesorii de aceeaşi natură și cu acelaşi conținut, se va aplica cea mai grea 
dintre ele pe lângă pedeapsa principală rezultantă; în toate cazurile, pedeapsa acce- 
sorie rezultantă se execută până la executarea sau considerarea ca executată a pedepsei 

principale rezultante; în ipoteza în care instanța optează pentru înlocuirea pedepsei 
închisorii cu pedeapsa detențiunii pe viață în condiţiile art. 39 alin. (2) C.pen., iar pe 
lângă una sau mai multe pedepse cu închisoarea aplicate pentru infracțiunile concurente 
au fost aplicate şi pedepse accesorii, se va proceda la contopirea acestora potrivit 
regulilor prevăzute de art. 45 alin. (1)-(3) C.pen., chiar dacă pe lângă pedeapsa deten- 
țiunii pe viaţă nu poate fi aplicată şi o pedeapsă complementară rezultantă; 


Contopirea pedepselor accesorii se va realiza chiar dacă una sau mai multe dintre 
pedepsele închisorii aplicate pentru infracțiunile concurente, pe lângă care au fost 
aplicate pedepse accesorii, a fost deja executată, în condiţiile în care durata pedepsei 
principale executate se deduce în urma contopirii din pedeapsa rezultantă a închisorii; 
astfel, pe lângă pedeapsa principală rezultantă se va aplica şi pedeapsa accesorie 
rezultantă. 


În privința măsurilor de siguranță, regulile de aplicare ale acestora în caz de 
concurs de infracțiuni sunt prevăzute în art. 45 alin. (6) şi (7) C.pen., după cum 
urmează: 


a) măsurile de siguranță de natură diferită! sau de aceeași natură, dar cu un 
conţinut concret diferit, luate în cazul infracțiunilor concurente, se vor cumula; 


! Pentru completarea represiunii penale în cazul concursului de infracțiuni pot fi cumulate 
mai multe măsuri de siguranță de natură diferită dintre următoarele trei categorii: 1. obli- 
garea la tratament medical sau internarea medicală; 2. interzicerea ocupării unei funcții sau 
a exercitării unei profesii; 3. confiscarea specială sau confiscarea extinsă. 

2 Pentru completarea represiunii penale în cazul concursului de infracțiuni pot fi cumulate 
mai multe măsuri de siguranță de aceeași natură, dar cu conţinut diferit, faţă de cele trei cate- 
gorii prezentate în nota anterioară trebuie făcute următoarele precizări: 

l. obligarea la tratament medical este o măsură de siguranță de aceeași natură cu inter- 
narea medicală, ambele având caracter medical, dar cu un conținut diferit; obligarea la 
tratament medical presupune obligația impusă făptuitorului, care prezintă pericol pentru 
societate din cauza unei boli, inclusiv cea provocată de consumul cronic de alcool sau de alte 
substanțe psihoactive, de a se prezenta în mod regulat la tratament medical, până la însănă- 
toşire sau până la obținerea unei ameliorări care să înlăture starea de pericol (măsură de sigu- 
ranță neprivativă de libertate); internarea medicală presupune internarea făptuitorului care 
are o boală sau o tulburare psihică, inclusiv cea produsă de consumul cronic de alcool sau de 
alte substanţe psihoactive, într-o unitate sanitară de specialitate (măsură de siguranță priva- 
tivă de libertate), totuşi cred că nu pot fi cumulate cele două măsuri de siguranță modalitățile 
de executare fiind incompatibile; internarea medicală presupune efectuarea tratamentului 
într-o unitate medicală de specialitate, cu posibilitatea înlocuirii acestei măsuri cu obligarea la 
tratament medical în condiţiile art. 571 C.proc.pen.; 

2. interzicerea ocupării unei funcții este o măsură de siguranță de aceeași natură cu inter- 
zicerea exercitării unei profesii sau meserii ambele având ca scop interzicerea unor drepturi 
când fapta prevăzută de legea penală şi nejustificată a fost săvârşită de făptuitor datorită 
incapacității, nepregătirii sau altor cauze ce îl fac inapt pentru ocuparea acelei funcţii ori 
pentru exercitarea respectivei meserii, profesii, dar cu un conținut diferit; deopotrivă, inter- 
zicerea ocupării unei anumite funcţii este o măsură de siguranță de aceeași natură cu interzi- 
cerea exercitării unei alte funcții (diferită de prima); 

3. confiscarea specială este o măsură de siguranță de aceeași natură cu confiscarea extinsă 
însă având un conţinut diferit; cumularea acestora se va face în condiţiile art. 45 alin. (6) 
C.pen., iar nu în baza alin. (7) al acestui articol care se referă la situația confiscării speciale. 

b) dacă s-au luat mai multe măsuri de siguranță de aceeași natură și cu același 
conținut concret (aceeași măsură de siguranță concretă), dar pe durate diferite, se 
va aplica o singură dată măsura de siguranță cu durata cea mai lungă; pe de o 
parte, trebuie avut în vedere că dispoziţiile art. 45 alin. (7) teza I C.pen. nu sunt core- 
late cu prevederile art. 109-111 C.pen., potrivit cărora măsurile de siguranță constând 
în obligarea la tratament medical, internarea medicală sau interzicerea ocupării unei 
funcţii sau a exercitării unei profesii se dispune pe o perioadă nedeterminată; pe de altă 
parte, în cazul confiscării extinse nu se va avea în vedere perioada cea mai lungă, ci 
diferența cea mai mare dintre veniturile licite și valoarea bunurilor dobândite; 


c) măsurile de siguranță constând în confiscarea specială unor bunuri, dispuse 
potrivit art. 112 C.pen. pe lângă fiecare infracțiune concurentă ori pe lângă unele 
dintre acestea, se vor cumula atât în cazul confiscării în natură sau prin echivalent 
a unor bunuri diferite, cât şi atunci când, potrivit art. 112 alin. (2) C.pen., în apli- 
carea principiului proporționalităţii, se dispune confiscarea în parte prin echiva- 
lent bănesc a aceluiași bun folosit în condiţiile art. 112 alin. (1) lit. b) şi c) C.pen. 
(la comiterea a două sau mai multe infracțiuni concurente ori pentru a asigura 
scăparea făptuitorului sau păstrarea folosului sau produsului obținut)’; se va avea 
în vedere dispunerea mai multor măsuri de confiscarea specială pentru aceleași temei 
sau pentru temeiuri diferite dintre cele prevăzute la lit. a)-f) ale art. 112 alin. (1) 
C.pen.; consider că este posibil cumulul măsurilor de confiscare specială și atunci 
când acestea sunt dispuse în baza unor temeiuri prevăzute de legislația specială (de 
pildă, Legea nr. 78/2000 sau Legea nr. 143/2000, republicată), ori atât în baza 
Codului penal, cât şi a legilor speciale. 


3.2. Aplicarea pedepsei în cazul comiterii unui concurs de infracţiuni de o 
persoană juridică 


- în caz de concurs de infracțiuni săvârșite de persoana juridică, art. 147 Cpen. 
prevede că se aplică regimul amenzii prevăzut de lege pentru persoana fizică, astfel, 
se va stabili pedeapsa amenzii pentru fiecare infracțiune în parte şi se va aplica 
amenda cea mai mare, precum și un spor (fix și obligatoriu) de o treime din 
totalul celorlalte pedepse stabilite, 


- în acelaşi mod se va proceda și în cazul în care persoana juridică condamnată defi- 
nitiv este judecată ulterior pentru o infracțiune concurentă, precum și atunci când, după ce 
O hotărâre de condamnare a rămas definitivă, se constată că persoana juridică suferise și o 
altă condamnare definitivă pentru o infracțiune concurentă. În aceste cazuri, partea din 
amenda executată se scade din amenda aplicată pentru infracțiunile concurente; 


- regulile de aplicare a pedepselor complementare sunt similare cu cele de la persoana 
fizică; astfel, potrivit art. 147 alin. (2) C.pen., pedepsele complementare de natură 
diferită, cu excepția dizolvării, sau de aceeași natură, dar cu conținut diferit, se vor 
aplica toate alături de pedeapsa amenzii (principiul totalizării pedepselor complemen- 

1 . pt ci ăia „ră sd tă g r i : A : 
Valoarea bunului va constitui limita cumulării măsurilor confiscării speciale în parte prin 
echivalent bănesc. 

tare), dacă pedepsele complementare sunt de aceeași natură și cu același conținut, se 
va aplica cea mai grea dintre ele (principiului absorbției pede pselor complementare); 


- măsurile de siguranță constând în confiscarea specială unor bunuri, dispuse 
potrivit art. 112 C.pen. pe lângă fiecare infracțiune concurentă ori pe lângă unele 
dintre acestea, se vor cumula [art. 147 alin. (3) C.pen.]. Se va avea în vedere dispu- 
nerea mai multor măsuri de confiscare specială pentru aceleași temei sau pentru 
temeiuri diferite dintre cele prevăzute la lit. a)-f) ale art. 112 alin. (1) C.pen.; consider 
că este posibil cumulul măsurilor de confiscare și atunci când acestea sunt dispuse în 
baza unor temeiuri prevăzute de legislaţia specială (de pildă, Legea nr. 78/2000 sau 
Legea nr. 143/2000, republicată) ori atât în baza Codului penal, cât și a legilor speciale. 


3.3. Aplicarea pedepsei în cazul judecării separate a infracțiunilor 
concurente 


În cazul judecării separate a infracțiunilor concurente, trebuie distins între urmă- 
toarele ipoteze: 


(i) după condamnarea definitivă pentru o infracţiune, infractorul este judecat 
pentru o altă infracțiune concurentă [art. 40 alin. (1) C.pen.]; 


- instanţa va stabili pedeapsa pentru infracțiunea pe care o judecă, pe care o va 
contopi potrivit regulilor de mai sus cu prima pedeapsa pentru care operează auto- 
ritatea de lucru judecat, aplicând, bineînţeles, sporul obligatoriu și fix; realizarea con- 
topirii are caracter obligatoriu, neconstituind o facultate pentru instanța de judecată; 


è Instanţele de control judiciar nu pot dispune direct în căile de atac 
contopirea pedepsei aplicate pentru infracţiunea care a făcut obiectul judecății cu 
pedepse aplicate infracţiunilor concurente, pentru care există o condamnare 
definitivă, în cazul în care contopirea nu a fost dispusă de către prima instanță 
(I.C.CJ, Secţiile Unite, decizia nr. 70/2007, www.scj.ro). 


- pentru realizarea contopirii este necesar ca relativ la pedepsele aplicate pentru 
infracțiunile concurente să nu fi operat grațierea totală sau a restului de pedeapsă; 


ə În cazul în care, după graţierea condiţionată a unei pedepse, condam- 
natul a săvârșit în cursul termenului de încercare mai multe infracțiuni concu- 
rente, care sunt judecate separat, fiecare dintre instanțele sesizate cu judecarea 
acestor infracțiuni este obligată să dispună revocarea grațierii și executarea — pe 
lângă pedeapsa stabilită pentru infracțiunea ce constituie obiectul judecății — şi 
a pedepsei anterioare, neexecutată, în privința căreia cel în cauză beneficiase de 
grațiere. Cu ocazia contopirii ulterioare a pedepselor stabilite pentru infracțiunile 
concurente, se va dispune executarea, o singură dată, și a pedepsei cu privire la 
care s-a revocat graţierea (C.A. București, secția all-a penală, decizia 
nr. 114/4/1994, în CP comentat, p. 133). 


- dacă pentru infracţiunea judecată definitiv s-a dispus amânarea aplicării pedep- 
sei sau suspendarea sub supraveghere a executării pedepsei, se va dispune mai întăi 
anularea amânării, respectiv a suspendării, iar apoi se va proceda la contopire 

potrivit regulilor de la concursul de infracțiuni; dacă nu sunt îndeplinite condiţiile cu 
privire la anularea amânării/suspendării nu se va putea proceda la contopirea pedep- 
selor stabilite/aplicate; 

- în ipoteza în care, după dispunerea printr-o hotărâre definitivă a amânării apli- 
cării pedepsei, aceeaşi persoană este trimisă în judecată pentru săvârşirea a două 
infracțiuni intenţionate, dintre care prima este concurentă cu infracțiunea pentru care 
s-a dispus amânarea, iar cea de-a doua este săvârșită în termenul de supraveghere, 
instanța va proceda după cum urmează: va stabili o pedeapsă pentru fiecare dintre 
cele două infracțiuni care fac obiectul dosarului, apoi va proceda la anularea 
amânării aplicării pedepsei, la aplicarea pedepsei şi condamnarea inculpatului pentru 
infracțiunea vizată de anularea amânării, pentru ca în final să se contopească toate 
pedepsele potrivit regulilor de la concursul de infracţiuni; 


- în situația în care, după condamnarea definitivă a unei persoane la o pedeapsă a 
cărei executare a fost suspendată sub supraveghere, aceasta este trimisă în judecată 
pentru săvârșirea a două infracţiuni, dintre care prima este concurentă cu infracțiunea 
pentru care a intervenit condamnarea definitivă, iar cea de-a doua este săvârșită în 
termenul de supraveghere; instanța va proceda după cum urmează: va stabili o 
pedeapsă pentru fiecare dintre cele două infracţiuni care fac obiectul dosarului, apoi 
va proceda la anularea suspendării sub supraveghere şi aplicarea unei pedepse 
rezultante pentru cele două infracțiuni concurente, pentru ca ulterior să se aplice o 
pedeapsă rezultantă prin care să fie sancţionată starea de pluralitate intermediară sau 
recidiva în care este săvârşită ultima infracțiune, potrivit regulilor generale prevăzute 
de Codul penal în aceste materii; 


- în cazul condamnării în străinătate pentru o infracțiune concurentă, pedeapsa 
aplicată va fi avută în vedere la contopire numai dacă hotărârea străină de condam- 
nare a fost recunoscută în România, în condițiile Legii nr. 302/2004, republicată!; 


- din pedeapsa principală rezultantă aplicată va fi scăzută partea din pedeapsa 
principală executată efectiv sau chiar integral pedeapsa deja executată la data 
Tămânerii definitive a hotărârii judecătorești prin care s-a aplicat pedeapsa rezultantă 
pentru concursul de infracţiuni; 


! În cazul în care hotărârea pronunțată în străinătate nu a fost deja recunoscută (de pildă, ca 
urmare a transferării persoanei condamnate, deținute în state terțe, în vederea executării într-un 
penitenciar din România a pedepsei aplicate de instanţele străine), instanța va proceda la recu- 
noaşterea hotărârii străine de condamnare, inserate în fişa de cazier judiciar, pe cale incidentală, 
în condiţiile art. 147 alin. (2) din Legea nr. 302/2004, republicată, în cadrul procedurii de solu- 
ționare a cererii de contopire a pedepselor stabilite pentru infracțiunile concurente. Prin decizia 
nr. 1/RIL/2018, I.C.C.J. a apreciat în interpretarea art. 140! alin. (2) din Legea nr. 302/2004 [în 
prezent, art. 147 alin. (2) din Legea nr. 302/2004, republicată] că: „Cererea de recunoaştere a 
unei hotărâri de condamnare la pedeapsa închisorii pronunțată de o instanță străină, formulată de 
persoana condamnată, aflată în România, în vederea contopirii cu pedepse aplicate de instanţele 
Tomâne şi deducerii duratei executate în străinătate este o cerere incidentală de competența 
instanţei învestite cu soluţionarea cererii de contopire”. 

Eat Când se constată existența concursului de infracțiuni, perioada reți- 
nerii și arestării preventive se deduce din pedeapsa ce se execută. Deducerea 
menționată trebuie efectuată şi în cazul în care, anterior judecării sesizării, unele 
dintre infracțiunile pentru care condamnatul fusese reținut sau arestat preventiv 
au fost amnistiate (Trib. Suprem, secţia penală, decizia nr. 707/1989, în 
C. Sima, Codul penal adnotat, p. 93). 


Perioada în care condamnatul s-a aflat în întreruperea executării 
pedepsei nu reprezintă perioadă executată din pedeapsa aplicată, astfel încât, în 
situaţia contopirii cu o altă pedeapsă, aceasta nu poate fi scăzută din cea rezul- 
tantă (C.A. Pitești, secția penală, decizia nr. 62/R/2002, în CP comentat, p. 133). 


- partea din pedeapsa complementară executată până la data contopirii pedepselor 
principale se scade din durata pedepsei complementare aplicate pe lângă pedeapsa 
rezultantă; 


- în cazul în care pedeapsa aplicată prin hotărârea definitivă se executa în regim 
de detenţie, este necesară anularea mandatului de executare şi emiterea unui nou 
mandat de executare pentru pedeapsa rezultantă în urma contopirii. 


(ii) infracțiunile concurente au fost definitiv judecate în cauze diferite [art. 40 
alin. (2) C.pen.]; 

- în situația în care există numai două infracțiuni concurente, instanța de executare 
a ultimei hotărâri sau, când cel condamnat se află în stare de deținere, instanța 
corespunzătoare în a cărei rază teritorială se află locul de deţinere, din oficiu, la cere- 
rea procurorului ori a celui condamnat, va proceda la contopirea pedepselor stabilite 
definitiv, potrivit regulilor de la concurs descrise mai sus, aplicând, bineînţeles, și 
sporul fix şi obligatoriu [art. 585 alin. (2) şi (3) C.proc.pen.]; 

- prin decizia nr. 29/HP/2015 Înalta Curte de Casaţie şi Justiţie a statuat că în 
cadrul operaţiunii de contopire a unei pedepse cu închisoarea aplicată în temeiul 
Codului penal din 1969 pentru o infracțiune săvârşită sub imperiul acestei legi cu o 
pedeapsă cu închisoarea aplicată în temeiul actualului Cod penal pentru o infracțiune 
săvârșită sub Codul penal din 1969, se impune determinarea legii penale mai 
favorabile condamnatului conform art. 5 C.pen.; 


- dacă există mai multe infracțiuni concurente pentru care au fost pronunțate 
hotărâri de condamnare definitive, pedepsele rezultante vor fi descontopite, pedep- 
sele stabilite pentru fiecare infracțiune vor fi repuse în individualitatea lor, urmând ca 
instanța de executare a ultimei hotărâri sau, când cel condamnat se află în stare de 
deținere, instanța corespunzătoare în a cărei rază teritorială se află locul de deținere, 
din oficiu, la cererea procurorului ori a celui condamnat, să procedeze la contopirea 
pedepselor stabilite definitiv, urmând a fi anulate toate mandatele de executare emise 
anterior şi emis un nou mandat de executare al pedepsei rezultante; 

- în cazul condamnării în străinătate pentru o infracțiune concurentă, pedeapsa 


aplicată va putea fi avută în vedere la contopire numai dacă hotărârea străină de con- 
damnare a fost recunoscută în România, în condiţiile Legii nr. 302/2004, republicată; 

- pentru realizarea contopirii este necesar ca pedepsele să fie executabile, adică să 
nu fi intervenit vreo cauză care înlătură executarea (de pildă, grațierea totală sau a 
restului de pedeapsă); 


- din pedeapsa principală rezultantă aplicată va fi scăzută partea din pedeapsa 
principală executată efectiv sau chiar integral pedeapsa deja executată la data 
rămânerii definitive a hotărârii judecătoreşti prin care s-a aplicat pedeapsa rezultantă 
pentru concursul de infracțiuni; 

- partea din pedeapsa complementară executată până la data contopirii pedepselor 
principale se scade din durata pedepsei complementare aplicate pe lângă pedeapsa 
rezultantă; 


3% În cazul în care se constată că infracțiunea dedusă judecății se afla în 
concurs real cu alte infracţiuni pentru care inculpatul a fost condamnat printr-o 
hotărâre definitivă, instanţa este obligată să descontopească pedeapsa rezultantă 
stabilită prin hotărârea definitivă, să pună în individualitatea pedepsele aplicate 
pentru fiecare infracţiune, iar apoi să facă aplicarea dispoziţiilor art. 39 alin. (1) 
lit. b) C.pen. Calculul greşit al sporului obligatoriu de 1/3 din totalul celorlalte 
pedepse stabilite atrage nelegalitatea pedepsei rezultante aplicate (C.A. Ploiești, 
secția penală, decizia nr. 320 din 21 martie 2018, www.sintact.ro). 


(iii) contopirea pedepselor în cazul înlocuirii/comutării detenţiunii pe viață cu 
închisoarea. 

- în cazul în care unei persoane i s-a aplicat pedeapsa detențiunii pe viață, iar, în 
temeiul art. 58 C.pen., la împlinirea vârstei de 65 de ani, instanța decide înlocuirea 
acesteia cu pedeapsa închisorii de 30 de ani şi interzicerea drepturilor pe o durată de 
5 ani, se vor aplica regulile cumulului juridic de la concurs, urmând ca din pedeapsa 
rezultantă a închisorii de 30 de ani să fie dedusă perioada de timp deja executată. 


- în cazul în care unei persoane i s-a aplicat pentru una dintre infracțiunile concu- 
rente comise pedeapsa detenţiunii pe viață, iar, în temeiul art. 58 C.pen., la împlinirea 
vârstei de 65 de ani, instanța decide înlocuirea acesteia cu pedeapsa închisorii de 30 
de ani şi interzicerea drepturilor pe o durată de 5 ani, se vor aplica regulile de la 
concursul de infracțiuni, urmând ca din pedeapsa rezultantă a închisorii de 30 de ani 
să fie dedusă perioada de timp deja executată (de pildă, pedeapsa închisorii de 30 de 
ani este cumulată aritmetic cu pedeapsa amenzii); 

- dispoziţiile art. 39 C.pen. se vor aplica şi atunci când prin legea de grațiere 
pedeapsa detenţiunii pe viaţă este comutată într-o pedeapsă cu închisoarea de 30 de ani 
Sau mai mică. 


Secţiunea a 2-a. Recidiva 


- este o formă a pluralității de infracţiuni constând în săvârşirea de către o per- 
soană fizică majoră, din nou, cu intenţie sau praeterintenție, a unei infracţiuni pentru 
Care legea prevede pedeapsa închisorii de 1 an sau mai mare, după rămânerea defi- 

nitivă a hotărârii de condamnare la pedeapsa închisorii mai mare de 1 an şi până la 
reabilitare sau împlinirea termenul de reabilitare! [art. 41 alin. (1) C.pen.]; 

- în cazul persoanei juridice, există recidivă când: (i) după rămânerea definitivă a 
unei hotărâri de condamnare, persoana juridică săvârşeşte din nou o infracțiune cu 
intenție sau praeterintenţie, iar amenda pentru infracțiunea anterioară nu a fost exe- 
cutată; (ii) după rămânerea definitivă a unei hotărâri de condamnare, persoana 
juridică săvârşeşte din nou o infracţiune cu intenție sau praeterintenție, iar amenda 


pentru infracțiunea anterioară a fost executată sau considerată ca executată [art. 146 
alin. (1) C.pen.]. 


$1. Forme ale recidivei 


- recidiva postcondamnatorie presupune săvârşirea din nou a unei infracțiuni 
înainte de executarea integrală a pedepsei la care infractorul a fost condamnat defi- 
nitiv anterior; 


- recidiva postexecutorie presupune săvârşirea din nou a unei infracțiuni după 
executarea integrală a pedepsei la care infractorul a fost condamnat definitiv anterior 
sau după ce această pedeapsă a fost considerată ca executată; 


- recidiva generală este recidiva ai cărei termeni nu sunt condiționați de natura 
infracţiunilor săvârşite (infracțiuni de aceeași natură sau diferită); 


- recidiva specială este recidiva ai cărei termeni sunt condiționați de săvârşirea 
unor infracțiuni de aceeaşi natură; 


- recidiva absolută este recidiva a cărei existență nu este condiționată de gravi- 
tatea primei condamnări; 


- recidiva relativă este recidiva a cărei existență este condiționată de o anumită gra- 
vitate a primei condamnări, în scopul de a se demonstra perseverenţa infractorului; 


- recidiva cu efect unic presupune aplicarea aceluiași tratament penal ori de câte ori 
s-ar repeta starea de recidivă; 


- recidiva cu efecte progresive presupune agravarea progresivă a tratamentului 
penal pentru cu fiecare nouă recidivă; 


- recidiva naţională (teritorială) este recidiva al cărei prim termen constă într-o 
hotărâre de condamnare pronunțată de o instanță naţională; 


- recidiva internaţională este recidiva al cărei prim termen constă într-o hotărâre de 
condamnare pronunțată în străinătate; se poate reține numai dacă fapta pentru care s-a 
dispus condamnarea este prevăzută ca infracțiune și în România, iar hotărârea străină 
de condamnare a fost recunoscută în România, în condițiile Legii nr. 302/2004, 
republicată; 


' În Codul penal din 1969 pedeapsa prevăzută de lege pentru infracțiunea nou-săvârşită 
trebuia să fie mai mare de 1 an închisoare, iar primul termen al recidivei trebuia să constea 
într-o condamnare definitivă la o pedeapsă de peste 6 luni închisoare. 


Pluralitatea de infracțiuni 379 


- în această din urmă privinţă trebuie avut în vedere că potrivit Deciziei-cadru 
2008/675/JAI a Consiliului din 24 iulie 2008, în cadrul unui proces penal desfăşurat 
împotriva unei persoane, condamnările anterioare pronunţate împotriva aceleiaşi 
persoane pentru fapte diferite săvârşite în alte state membre, în legătură cu care s-au 
obţinut informaţii pe baza instrumentelor aplicabile disponibile cu privire la asistenţa 
juridică reciprocă sau la schimburile de informaţii extrase din cazierele judiciare, 
sunt luate în considerare în măsura în care condamnările anterioare la nivel naţional 
sunt luate în considerare şi că acestor condamnări le sunt conferite efecte echivalente 
cu cele conferite condamnărilor anterioare la nivel naţional, în conformitate cu legis- 
laţia naţională. Prin hotărârea pronunţată în 5 iulie 2018 în cauza Daniel Bertold 
Lada (C-390/16), CJUE a apreciat că Decizia-cadru 2008/675/JAI, examinată în 
lumina articolului 82 TFUE, trebuie interpretată în sensul că se opune ca luarea în 
considerare într-un stat membru, cu ocazia unui nou proces penal desfăşurat împo- 
triva unei persoane, a unei hotărâri de condamnare penală definitive pronunţate 
anterior de o instanţă dintr-un alt stat membru împotriva aceleiaşi persoane, pentru 
fapte diferite, să fie supusă unei proceduri speciale de recunoaştere prealabilă de 
către instanţele acestui prim stat membru. În considerentele acestei hotărâri, instanţa 
europeană a reținut că art. 3 alin. (2) din Decizia-cadru 2008/675/JAI precizează că 
această obligaţie se aplică în etapa care precede procesul penal, în timpul procesului 
penal şi în etapa executării condamnării, în special în ceea ce priveşte normele proce- 
durale aplicabile, inclusiv cele referitoare la definiţia infracţiunii, la tipul şi gravitatea 
sentinţei, precum şi la normele privind executarea hotărârii. Astfel, instanţa naţională 
trebuie să fie în măsură să ia în considerare condamnările pronunţate în celelalte state 
membre, inclusiv pentru a stabili modalităţile de executare susceptibile să fie puse în 
aplicare, şi că efectele acestor condamnări ar trebui să fie echivalente cu efectele 
hotărârilor pronunţate la nivel naţional în fiecare dintre aceste faze ale procedurii 
(Hotărârea din 21 septembrie 2017, Bseshkov, C-171/26, EU.C.2017.710, pct. 27). În 
concluziile prezentate CJUE la 6 februarie 2018 în cauza Daniel Bertold Lada, avo- 
catul general Yves Bot a arătat că existenţa unui cazier judiciar permite autorităţilor 
judiciare să ştie dacă o anumită persoană a fost condamnată, în ce constă pedeapsa 
acesteia, precum şi faptele comise, ceea ce permite, dacă este cazul, să se determine 
sau să se excludă o posibilă stare de recidivă şi să se verifice dacă sentinţa pronunţată 
a fost executată. Prin ea însăşi, înscrierea în cazierul judiciar nu constituie nici luarea 
în considerare, nici punerea în executare a unei condamnări. Prin examinarea cazie- 
rului judiciar, în cadrul unui proces subsecvent, autoritatea judiciară va observa dacă în 
acesta figurează o condamnare pe care va trebui să o ia în considerare sau să o pună în 
executare. Numai în această ipoteză şi în funcţie de caz, instanţa sesizată în cadrul unui 
nou proces penal îşi va pune problema aplicării Deciziei-cadru 2008/675/JAL, pentru 
luarea în considerare a unei condamnări, sau a Deciziei-cadru 2008/99, pentru 
punerea în executare a acesteia. În mod evident, Decizia-cadru 2008/675 nu are ca 
scop executarea într-un stat membru a hotărârilor judecătoreşti pronunţate în celelalte 
State membre, acestea putând fi însă luate în considerare inclusiv pentru a stabili 
modalităţile de executare susceptibile să fie puse în aplicare. 

In funcție de aceste clasificări, se poate constata că în Codul penal este prevăzută 
recidiva postcondamnatorie sau postexecutorie, generală, relativă, cu efect unic, 
teritorială sau internaţională. 


$2. Recidiva în cazul persoanei fizice 


2.1. Recidiva postcondamnatorie! 


- se reține când cel condamnat pentru săvârșirea unei infracțiuni cu intenție/praeter- 
intenţie la pedeapsa detenţiunii pe viață sau a închisorii mai mare de 1 an (pedeapsă 
unică sau rezultantă) a săvârşit din nou o infracţiune cu intenţie sau praeterintenţie, 
pentru care lege prevede pedeapsa închisorii de / an sau mai mare ori detențiunea pe 
viață, înainte de începerea executării pedepsei, în timpul executării, în stare de evadare 
din executarea pedepsei anterioare sau în termenul de încercare al suspendării sub supra- 
veghere a executării pedepsei, al graţierii condiționate sau al liberării condiţionate. 


2.1.1. Termenii recidivei postcondamnatorii 


a) Primul termen presupune îndeplinirea următoarelor condiţii: 


(i) existența unei condamnări definitive pentru săvârșirea uneia sau mai multor 
infracțiuni cu intenție (directă sau indirectă) ori cu praeterintenţie; 

- hotărârea poate fi pronunţată fie de instanțele române, fie de instanţe străine, 
pentru o faptă prevăzută şi de legea română (dubla incriminare), dacă hotărârea de 
condamnare a fost recunoscută în România, în condiţiile Legii nr. 302/2004, republi- 
cată?; potrivit Codului penal actual, recidiva internațională are caracter obligatoriu, 
iar nu facultativ, ca în Codul penal din 1969; 


- hotărârea judecătorească trebuie să fie definitivă pe latură penală; faptul că 
acțiunea civilă alăturată acţiunii penale a fost disjunsă, fiind soluţionată într-un dosar 
separat în care nu a fost pronunţată o hotărâre definitivă, nu influenţează asupra 
reţinerii îndeplinirii acestei condiţii atâta timp cât hotărârea de condamnare prin care 
a fost soluţionată acțiunea penală este definitivă; 


Nu constituie prim termen al recidivei condamnarea rămasă definitivă, 
prin retragerea apelului, la o dată ulterioară săvârşirii celei de-a doua infracțiuni, 
în atare caz faptele aflându-se în concurs real (C.S.J, secția penală, decizia 
nr. 2961/2000, în CP comentat, p. 137). 


! Codul penal nu a mai reglementat mica recidivă şi, prin urmare, nu se mai justifică 
distincția între recidiva mare (postcondamnatorie sau postexecutorie) şi recidiva mică. 

2 Deopotrivă, trebuie avut în vedere că prin hotărârea pronunţată în 5 iulie 2018 în cauza 
Daniel Bertold Lada (C-390/16), CJUE a apreciat că Decizia-cadru 2008/675/JAI, examinată 
în lumina art. 82 TFUE, trebuie interpretată în sensul că se opune ca luarea în considerare într-un 
stat membru, cu ocazia unui nou proces penal desfăşurat împotriva unei persoane, a unei 
hotărâri de condamnare penală definitive pronunţate anterior de o instanţă dintr-un alt stat 
membru împotriva aceleiaşi persoane, pentru fapte diferite, să fie supusă unei proceduri 
speciale de recunoaştere prealabilă de către instanţele acestui prim stat membru. 

- condamnarea poate fi dispusă pentru o infracțiune rămasă în faza tentativei, con- 
sumată sau epuizată, comisă în calitate de autor, coautor, instigator ori complice; 


- o hotărâre definitivă prin care s-a dispus renunțarea la aplicarea pedepsei sau 
amânarea aplicării pedepsei, nefiind o hotărâre de condamnare, nu poate constitui 
prim termen al recidivei postcondamnatorii, 


- vor putea constitui însă prim termen al recidivei hotărârile prin care s-a dispus sus- 
pendarea condiționată a executării pedepsei închisorii potrivit Codului penal din 1960, 
hotărârile prin care s-a dispus suspendarea sub supraveghere a executării pedepsei fie 
potrivit Codului penal din 1969, fie potrivit Codului penal actual sau cele prin care s-a 
dispus ca pedeapsa închisorii să fie executată în regim de detenție (indiferent dacă 
persoana condamnată este în continuare încarcerată sau se află în stare de evadare ori a 
fost liberat condiţionat). 


(îi) pedeapsa aplicată de instanţă prin hotărârea definitivă trebuie să fie 
detențiunea pe viaţă sau închisoarea mai mare de 1 an şi să nu fi fost executată 
sau considerată ca executată; 


- nu prezintă importanță dacă instanța a dispus prin hotărâre executarea pedepsei 
închisorii mai mari de un an în regim de detenție sau suspendarea sub supraveghere a 
executării pedepsei, ori dacă pe lângă pedeapsa închisorii mai mare de un an a fost 
aplicată pedeapsa amenzii în condițiile art. 62 C.pen.; 


- nu poate constitui prim termen al recidivei postcondamnatorii o hotărâre defi- 
nitivă prin care s-a dispus condamnarea unei persoane pentru o infracțiune la pedeapsa 
amenzii (în cazul în care, ulterior comiterii noii infracţiuni, pedeapsa amenzii este 
înlocuită prin hotărârea definitivă cu pedeapsa închisorii!) sau la pedeapsa închisorii de 
l an sau mai mică de 1 an; 


- deopotrivă, nu poate constitui prim termen al recidivei o hotărâre prin care a fost 
aplicată măsura internării într-un centru educativ sau într-un centru de detenţie pe o 
perioadă mai mare de un an, chiar dacă la momentul rămânerii definitive infractorul era 
major, deoarece aceste cauze vizau infracțiuni comise în minorat,; 


- în doctrină? s-a apreciat că nu se poate reţine recidiva pe motiv al neîndeplinirii 
cerinței primului termen nici în următoarele două ipoteze: 1. în cazul în care pedeapsa 


! Chiar dacă situaţiile de înlocuire a pedepsei amenzii cu pedeapsa închisorii au caracter 
obligatoriu, nu poate fi omis faptul că starea de recidivă se evaluează în funcţie de data comi- 
terii infracţiunii, iar nu de evenimente ulterioare, că soluţia originară aplicată prin hotărârea 
definitivă este aceea de condamnare la pedeapsa amenzii care nu poate constitui prim termen 
al recidivei prin raportare la momentul comiterii noii infracţiuni şi că dispoziţia definitivă de 
înlocuire nu produce efecte retroactive care să se răsfrângă asupra infracţiunilor comise 
anterior acesteia. Dacă, ulterior rămânerii definitive a hotărârii judecătoreşti prin care s-a 
dispus înlocuirea pedepsei amenzii cu pedeapsa închisorii de peste un an și înainte de exe- 
Cutarea sau considerarea ca executată a pedepsei închisorii, este comisă o nouă infracţiune se 
Poate reţine starea de recidivă postcondamnatorie (ipoteză care nu a fost regăsită în practica 
judiciară, având în vedere faptul că, pentru a fi întrunită condiţia pedepsei de peste 1 an închi- 
Soare, pedeapsa amenzii ar fi trebuit să fie aplicată spre maximul general prevăzut de lege). 

? F, Streteanu, D. Niţu, op. cit., vol. IL, p. 149. 

închisorii este mai mare de un an numai în urma recalculării pedepsei în condiţiile 
art. 37 C.pen., pentru întregul ansamblu de acte sau acţiuni comise, însă nouă infrac- 
ţiune este săvârşită înainte de rămânerea definitivă a hotărârii prin care s-a procedat 
la recalculare; 2. în situaţia în care infractorul este condamnat la o pedeapsă ce nu 
întruneşte condiţia pe care o analizăm, comite apoi o nouă infracţiune ce ar putea 
constitui termenul al doilea al unei recidive, iar ulterior este condamnat pentru o 
infracţiune comisă anterior, concurentă cu cea de la termenul întâi; 


- aplicarea ca legea penală mai favorabilă a dispoziţiilor art. 55! din Legea 
nr. 254/2013 (abrogate prin Legea nr. 240/2019) prezintă importanţă numai pentru a 
se stabili dacă pedeapsa anterioară este executată sau considerată ca executată, 
nefiind aptă să conducă la o modificare a pedepsei aplicate care să influențeze 
cercetarea îndeplinirii acestei condiţii în componenta referitoare la cuantumul 
pedepsei aplicate prin hotărârea definitivă; 


- pentru reținerea îndeplinirii condiţiilor primului termen al recidivei în ipoteza 
concursului de infracţiuni analiza va viza pedeapsa rezultantă, prin raportare la 
pedepsele stabilite pentru infracțiunile intenționate sau praeterintenţionate comise; 
astfel, trebuie să fie mai mare de 1 an închisoare pedeapsa rezultantă aplicată 
pentru infracțiunile intenționate/praeterintenționate concurente prin hotărârea 
definitivă, respectiv pedeapsa rezultantă determinată în urma unui calcul ipotetic! în 
care se vor avea în vedere numai pedepsele stabilite pentru infracțiunile intenţio- 
nate/praeterintenţionate concurente (atunci când în hotărârea judecătorească defini- 
tivă la aplicarea pedepsei rezultante a fost avută în vedere şi pedeapsa/pedepsele 
stabilite pentru infracţiuni comise din culpă, inclusiv când infracțiunea comisă din 
culpă dă pedeapsa de bază); prin urmare, nu se poate concluziona că nu sunt îndepli- 
nite condiţiile primului termen al recidivei în toate cazurile în care pedepsele stabilite 
pentru infracțiunile concurente comise sunt de 1 an închisoare sau mai mici, ori când 
pedeapsa de bază este cea stabilită pentru o infracțiune comisă din culpă. 


a) în cazul în care pedeapsa rezultantă a fost aplicată printr-o singură 
hotărâre definitivă pentru un concurs de infracțiuni judecat în aceeaşi cauză, 
pentru detalierea situaţiei expuse mai sus distingem între următoarele situații: 


1. pentru toate infracțiunile intenționate sau praeterintenționate au fost stabilite 
pedepse de peste 1 an închisoare — constituie prim termen al recidivei, 


2. numai pentru una sau unele dintre infracțiunile intenţionate sau praeterinten- 
ționate au fost stabilite pedepse de peste 1 an închisoare — constituie prim termen al 
recidivei; 


! Efectuarea calcului ipotetic al pedepsei rezultante este posibilă deoarece se cunosc 
pedepsele stabilite pentru fiecare infracțiune avută, iar sporul de pedeapsă este fix şi obliga- 
toriu. Astfel, prin raportare la pedepsele stabilite pentru infracțiunile intenționate sau 
praeterintenționate comise se va determina pedeapsa de bază şi sporul obligatoriu de o treime 
din restul pedepselor. Dacă pedeapsa rezultantă astfel calculată este mai mare de 1 an închi- 
soare, atunci vor fi îndeplinite condiţiile primului termen al recidivei, indiferent dacă alături 
de aceste infracţiuni a/au mai fost comisă/e una sau mai multe infracțiuni din culpă şi 
indiferent de pedepsele stabilite pentru acestea. Dacă sporul prevăzut de legiuitor ar fi fost 
facultativ, nu mai era posibilă efectuarea calculului ipotetic. 

3. pentru toate infracțiunile intenționate sau praeterintenționate au fost stabilite 
pedepse de 1 an închisoare sau mai mici, însă pedeapsa rezultantă aplicată este de 
peste 1 an închisoare — constituie prim termen al recidivei, 


4. pentru una sau unele dintre infracțiunile intenționate sau praeterintenționate au 
fost stabilite pedepse de peste 1 an închisoare, iar pentru alte infracţiuni (indiferent de 
forma de vinovăţie cu care au fost săvârșite) pedeapsa amenzii, iar pedeapsa rezultantă 
aplicată este de peste 1 an închisoare și amenda — constituie prim termen al recidivei, 


5. pentru una sau unele dintre infracțiunile intenţionate sau praeterintenționate au 
fost stabilite pedepse de 1 an închisoare sau mai mici, iar pentru alte infracțiuni 
(indiferent de forma de vinovăţie cu care au fost săvârșite) pedeapsa amenzii, însă 
pedeapsa rezultantă aplicată este de peste 1 an închisoare şi amenda — constituie prim 
termen al recidivei, 


6. în cadrul concursului intră atât infracțiuni intenţionate sau praeterintenționate, 
cât şi infracțiuni din culpă, iar pedeapsa stabilită pentru fiecare dintre acestea este de 
peste 1 an închisoare — constituie prim termen al recidivei (chiar dacă pedeapsa de 
bază este aplicată pentru o infracţiune din culpă!); 


7. în cadrul concursului intră atât infracţiuni intenționate sau praeterintenționate, 
cât şi infracțiuni din culpă, iar numai pedeapsa stabilită pentru una sau mai multe 
infracțiuni intenționate sau praeterintenționate este de peste 1 an închisoare — 
constituie prim termen al recidivei, 


8. în cadrul concursului intră atât infracțiuni intenționate sau praeterintenționate, cât 
şi infracțiuni din culpă, iar numai pedeapsa stabilită pentru una sau mai multe infrac- 
țiuni din culpă este de peste 1 an închisoare — nu constituie prim termen al recidivei; 
pentru a fi reţinută această ipoteză este necesar ca pedeapsa rezultantă care ar fi putut fi 
aplicată prin raportare doar la infracțiunile intenționate/praeterintenţionate să nu fi fost 
de peste 1 an închisoare, deoarece în acest caz ar fi incidentă concluzia de la pet. 3 
de mai sus; 


9. în cadrul concursului intră atât infracțiuni intenționate sau praeterintenționate, 
cât şi infracțiuni din culpă, iar pedeapsa stabilită pentru fiecare dintre infracţiuni este 
de 1 an închisoare sau mai mică, însă pedeapsa rezultantă aplicată este de peste 1 an 
închisoare — nu constituie prim termen al recidivei, pentru a fi reţinută această 
ipoteză este necesar ca pedeapsa rezultantă care ar fi putut fi aplicată prin raportare 
doar la infracțiunile intenționate/praeterintenţionate să nu fi fost de peste 1 an 
închisoare, deoarece în acest caz ar fi incidentă concluzia de la pct. 3 de mai sus; 


% În situaţia în care primul termen al recidivei constă într-o pedeapsă 
aplicată pentru un concurs de infracțiuni (săvârşite cu intenţie directă, intenţie 
indirectă sau praeterintenţie), nu prezintă relevanță dacă pedepsele stabilite 
pentru fiecare infracțiune concurentă în parte sunt mai mici de 1 an, din moment 
ce pedeapsa rezultantă, aplicată pentru întreg concursul de infracțiuni, este mai 


o ca N A INN N E E e E, 


1 Pedeapsa de bază este pedeapsa cea mai grea dintre cele stabilite pentru infracțiunile 
concurente. 

mare de 1 an, întrucât trebuie avută în vedere pedeapsa pronunţată pentru 
întreaga pluralitate infracțională. Mai mult, în cauză, pedeapsa de 1 an și 5 luni 
închisoare este una indivizibilă, fiind aplicată în urma revocării beneficiului 
suspendării condiţionate şi a cumulului aritmetic al pedepselor, conform art. 83 
C.pen. din 1969 (C.A. București, secţia a H-a penală, decizia nr. 355 din 
6 martie 2017, nepublicară). 


b) în situaţia în care pedeapsa rezultantă nu a fost aplicată în aceeaşi cauză 
printr-o singură hotărâre definitivă de condamnare pronunţată pentru toate 
infracțiunile concurente, ci, ulterior, distingem între următoarele situaţii: 


b.l. pentru toate infracțiunile concurente s-au pronunţat hotărâri definitive de 
condamnare anterior comiterii unei/unor noi infracțiuni (cu privire la care se 
analizează starea de recidivă) — se vor aplica regulile de pct. a) de mai sus pentru a 
se stabili dacă sunt întrunite condițiile primului termen al recidivei, iar contopirea 
pedepselor stabilite prin hotărările definitive va fi realizată de către instanța care 
judecă infracțiunea/ile nou comise, şi în funcţie de pedeapsa rezultantă se va decide 
dacă se reține starea de pluralitate intermediară sau cea de recidivă. 


De pildă, în lunile iulie și august 2017 o persoană comite 4 furturi în mijloace de 
transport în comun [art. 229 alin. (1) lit. a) C.pen.], câte unul în fiecare dintre urmă- 
toarele oraşe: Suceava, Brăila, Baia-Mare şi Lugoj. Fiind judecat de judecătoriile din 
aceste oraşe potrivit procedurii abreviate a recunoaşterii învinuirii îi sunt aplicate 
4 pedepse de 8 luni închisoare, ultima hotărâre rămânând definitivă la data de 
10 ianuarie 2018. La data de 1 februarie 2018 condamnatul, care se sustrăgea de la 
executarea pedepsei comite o nouă infracţiune de furt calificat în Bucureşti. Pentru a 
evalua dacă noul furt este comis în stare de recidivă, instanţa trebuie mai întâi să 
procedeze la contopirea pedepsele stabilite prin hotărârile definitive pentru infracţiu- 
nile concurente, iar apoi în funcţie de această pedeapsă rezultantă, să stabilească dacă 
noul furt este comis în stare de recidivă [8 luni pedeapsă de bază, plus sporul (fix) 
obligatoriu de 8 luni [(8+8+8):3=8], în final pedeapsa rezultantă fiind de 1 an şi 
4 luni închisoare, care constituie primul termen al recidivei; 


b.2. după comiterea mai multor infracţiuni, pentru una sau unele dintre acestea 
se pronunţă o hotărâre definitivă de condamnare; după momentul rămânerii defini- 
tive a hotărârii de condamnare aceeaşi persoană mai comite una sau mai multe 
infracțiuni; infracțiunile comise iniţial, dar pentru care nu a fost pronunţată o hotă- 
râre definitivă de condamnare, sunt concurente atât cu cele pentru care s-a pro- 
nunțat hotărârea definitivă, cât şi cu cele comise ulterior acestui moment; în această 
ipoteză urmează să distingem între următoarele situaţii: 


b.2.1. dacă infracţiunea/ile pentru care s-a pronunţat hotărârea definitivă era/au 
intenţionată/e sau praeterintenţionate, iar pedeapsa stabilită este mai mare de un an, 
este evidentă reținerea stării de recidivă pentru infracțiunile comise ulterior rămânerii 
definitive a hotărârii de condamnare; 


b.2.2. dacă infracţiunea/ile pentru care s-a pronunţat hotărârea definitivă era/au 
intenţionată/e sau praeterintenţionate, dar pedeapsa stabilită, respectiv pedeapsa 
rezultantă nu este mai mare de un an închisoare consider că, mai întâi, trebuie deter- 
minată pedeapsa rezultantă pentru concursul iniţial de infracţiuni conform art. 40 

C.pen., ţinând seama că infracțiunile concurente au fost judecate separat, apoi în 
funcţie de pedeapsa aplicată prin hotărârea definitivă la data comiterii faptei noi, se 
va stabili starea de pluralitate de infracţiuni (recidivă sau pluralitate intermediară), în 
funcţie de care se va determina pedeapsa rezultantă finală. 


De pildă, în luna octombrie 2017 o persoană comite 4 furturi în mijloace de 
transport în comun [art. 229 alin. (1) lit. a) C.pen.], două în Suceava (77 şi 12) şi două 
în Baia-Mare (I3 şi 14). În Suceava, judecata se desfăşoară potrivit procedurii 
abreviate a recunoaşterii învinuirii fiind aplicate două pedepse de 8 luni închisoare 
pentru fiecare infracţiune comisă cu care a fost sesizată instanţa, aplicându-se 
pedeapsa rezultantă de 10 luni şi 20 de zile închisoare [8 luni închisoare pedeapsa de 
bază şi sporul de 2 luni şi 20 de zile închisoare], iar hotărârea a rămas definitivă la 
data de 70 ianuarie 2018. Înainte de a fi încarcerată aceeaşi persoană, comite la data 
de // ianuarie 2018 o infracţiune de vătămare corporală [art. 194 alin. (1) lit. c) 
C.pen.] în oraşul Baia-Mare (15). În luna februarie 2018, inculpatul este trimis în 
judecată atât pentru acuzaţiile referitoare la furturi, cât şi pentru cea referitoare la 
vătămarea corporală, fiind sesizată Judecătoria Baia-Mare, în faţa căreia judecata se 
desfăşoară de asemenea potrivit procedurii abreviate a recunoaşterii învinuirii. Se 
observă că IS este concurentă cu I3 şi 14, dar şi că I] și 12 (vizate de hotărârea 
definitivă de condamnare) sunt concurente cu 13 şi 14. Pentru I5 nu se poate reţine 
starea de recidivă prin raportare la pedeapsa rezultantă aplicată prin hotărârea 
definitivă pentru 1] și 12, deoarece la data comiterii 15 pedeapsa rezultantă aplicată 
prin hotărârea definitivă nu era mai mare de 1 an închisoare, această stare nu ar 
putea fi reţinută în ipoteza în care şi pentru 73 și I4 se aplică pedepse de 8 luni 
închisoare, chiar dacă în urma contopirii efectuate în condiţiile art. 40 C.pen. 
pedeapsa rezultantă va fi de / an și 4 luni închisoare {8 luni pedeapsă de bază, plus 
sporul (fix) obligatoriu de 8 luni [(8+8+8):3=8]), deoarece la momentul comiterii 75 
nu exista o condamnare definitivă la pedeapsa închisorii mai mare de 1 an 
închisoarea. Presupunând că pentru infracţiunea de vătămare corporală comisă în 
stare de pluralitate intermediară i se aplică inculpatului pedeapsa de 7 an și 4 luni 
închisoare, prin contopirea acesteia cu pedeapsa rezultantă de la termenul 1, se va 
ajunge o pedeapsă rezultantă finală de 1 an 9 luni şi 10 zile. 


- decizia nr. 7/HP/2017 se poate aplica în mod corespunzător şi în cazul primului 
termen plural al recidivei postcondamnatorii în sensul că la stabilirea stării de reci- 
divă se va avea în vedere, ca prim termen al recidivei, pedeapsa stabilită prin cumul, 
potrivit art. 83 C.pen. din 1969 (respectiv conform art. 96 raportat la art. 43 C.pen.); 


- dispoziţiile art. 43 alin. (2) C.pen. vizează numai termenul al doilea al recidivei 
şi, față de caracterul lor de excepţie, nu pot fi aplicate prin analogie şi cu privire la 
primul termen al recidivei. 

(iii) hotărârea de condamnare să nu privească: infracțiuni săvârşite numai din 
culpă, infracțiuni pentru care a intervenit amnistia postcondamnatorie sau fapte 
care au fost ulterior dezincriminate. 


- nu pot constitui prim termen al recidivei condamnările definitive pronunțate 
Pentru infracțiuni comise din culpă, indiferent dacă aceasta este cu ori fără prevedere; 

- în privinţa condamnărilor pentru care a intervenit amnistia postcondamnatorie!, 
art. 152 alin. (1) C.pen. prevede între efectele amnistiei înlăturarea consecinţelor 
condamnării”, ceea ce justifică nereţinerea unei astfel de condamnări ca prim termen 
al recidivei; 


- în privința condamnărilor pronunțate pentru fapte care ulterior au fost dezincri- 
minate (fie prin lege sau ordonanţă de urgenţă, fie în urma unei decizii a Curţii 
Constituţionale), art. 4 C.pen. prevede între efectele dezincriminării înlăturarea 
tuturor consecințelor hotărârii definitive de condamnare, ceea ce justifică nereținerea 
unei astfel de condamnări ca prim termen al recidivei,; 


- spre deosebire de Codul penal din 1969, Codul penal actual nu mai menţionează 
printre condamnările care nu pot constitui prim termen al recidivei postcondamnatorii pe 
cele pronunţate pentru infracțiuni săvârşite în timpul minorității, întrucât pentru aceste 
fapte nu se poate aplica o pedeapsă, ci numai măsuri educative privative sau neprivative 
de libertate, și de plano acestea nu ar putea constitui prim termen al recidivei, nefiind 
întrunite condițiile prevăzute la (i) şi (ii); având în vedere aplicarea în timp a celor două 
Coduri, art. 9 alin. (1) LPANCP a prevăzut că pedepsele cu închisoarea aplicate în baza 
dispoziţiilor Codului penal din 1969 pentru infracțiuni comise în timpul minorității nu vor 
fi luate în considerare la stabilirea stării de recidivă potrivit dispozițiilor actualului 
Cod penal; 


- se va putea reţine ca prim termen al recidivei condamnarea pronunțată pentru o 
infracțiune consumată cât timp inculpatul era minor, dar epuizată după ce acesta a 
devenit major, cu excepția infracţiunii progresive, când starea de minoritate nu 
trebuie să existe la momentul consumării infracțiunii, pentru a se reține recidiva. 


b) Al doilea termen presupune îndeplinirea următoarelor condiții: 


(î) să fie săvârșită de un major din nou o infracțiune cu intenţie sau praeterintenţie, 
pentru care legea prevede pedeapsa închisorii de 1 an sau mai mare (pedeapsă unică 
sau alternativă cu amenda) sau detențiunea pe viată; 


- noua infracţiune poate fi comisă în calitate de autor, coautor, complice sau instigator, 
în formă tentată sau consumată/epuizată,; 


- prezintă importanță maximul special al pedepsei închisorii prevăzute de lege pentru 
infracțiunea consumată, chiar dacă fapta a rămas în stadiul tentativei; 


- nu vor fi luate în considerare efectele circumstanțelor atenuante/agravante, ale 
infracţiunii continuate sau ale cauzelor de reducere a pedepsei; va fi, însă, avut în vedere 


! Amnistia antecondamnatorie constituie un impediment la exercitarea acţiunii penale care 
conduce fie la o soluţie de clasare, fie la una de încetare a procesului penal, deci nu are efecte 
în analiza primului termen al recidivei. 

2 În literatura de specialitate (F. Streteanu, D. Niţu, op. cit., vol. II, p. 150) s-a arătat în 
mod întemeiat că „Dacă legea de amnistie este aplicabilă doar în privinţa uneia sau a unora 
dintre infracțiunile din structura unui concurs ce formează primul termen al recidivei, acestea 
vor fi înlăturate din structura rezultantei iniţiale, urmând a fi contopite din nou doar pedepsele 
stabilite pentru infracțiunile ce nu intră sub incidenţa amnistiei. Verificarea îndeplinirii condi- 
ției de gravitate a primului termen (pedeapsă mai mare de un an) se va raporta în acest caz la 
noua rezultantă”. 

maximul special al pedepsei închisorii prevăzute de lege pentru variantele agravate sau 
atenuate ale infracţiunii; 


- nu interesează ce pedeapsă efectivă aplică instanța pentru această infracțiune [de 
pildă, se va reține recidiva chiar dacă pedeapsa aplicată este închisoarea mai mică de 
1 an sau amenda, cu condiţia ca maximul special stipulat de norma de incriminare sa 
fie închisoarea de 1 an sau mai mare (alternativ sau nu cu amenda)]; 


- se va reține starea de recidivă și în ipoteza în care este comis un concurs de 
infracţiuni, dacă una, mai multe sau toate infracțiunile concurente sunt intenţionate 
sau praeterintenționate, iar legea prevede pentru cel puţin una dintre acestea pedeapsa 
închisorii de 1 an sau mai mare (alternativ sau nu cu amenda) ori pedeapsa deten- 
țiunii pe viaţă (alternativ sau nu cu închisoarea de cel puţin 1 an); astfel, starea de 
recidivă va fi verificată pentru fiecare infracţiunea în parte, dintre cele concurente, iar 
tratamentul sancţionator prevăzut de art. 43 alin. (2) C.pen. se va aplica dacă cel 
puţin una dintre infracțiunile concurente a fost comisă în stare de recidivă (stabilirea 
iniţial a pedepsei rezultante la concursul de infracţiuni, iar apoi aplicarea regimului 
sancţionator al recidivei postcondamnatorii). 


2 Dacă infracţiunea continuată s-a epuizat după rămânerea definitivă a 
unei hotărâri anterioare de condamnare, sunt îndeplinite condiţiile recidivei post- 
condamnatorii (C.A. Iași, secția penală, decizia nr. 539/2005, în BJCPJ. 
2005, p. 35). 


(ii) noua infracţiune să fie săvârșită înainte de începerea executării pedepsei 
(inclusiv în cazul în care condamnatul se sustrage de la executare ori a obținut 
amânarea executării pedepsei), în timpul executării pedepsei, în perioada în care 
executarea pedepsei a fost întreruptă, în Stare de evadare din executarea pedepsei 
anterioare sau în termenul de supraveghere al suspendării sub supraveghere a 
executării pedepsei închisorii sau al liberării condiționate (cu condiţia de a fi 
descoperită în acest termen), ori în termenul de încercare al graţierii condiționate 
a pedepsei închisorii. 

- în ipoteza infracțiunilor cu durată de consumare prezintă, de regulă, importanță 
momentul epuizării! atunci când este vorba de infracțiuni continue, continuate sau de 
obicei [în special pentru stabilirea legii penale aplicabile în caz de succesiune de legi 
penale în timp (de regulă, legea în vigoare la momentul epuizării), a incidenţei legilor 
de amnistie sau grațiere antecondamnatorie, stabilirea răspunderii penale pentru infrac- 
țiunea consumată în timpul minorității, însă epuizată după majorat sau a momentului de 
la care curge termenul de prescripţie a răspunderii penale], respectiv momentul 
consumării în cazul infracțiunii progresive, raportarea la momentul consumării sau la 
cel al epuizării infracțiunii este relevantă pentru determinarea reţinerii concursului de 
infracțiuni sau a recidivei posteondamnatorii, respectiv pentru a distinge între recidiva 
postcondamnatorie şi cea postexecutorie, astfel, distingem între următoarele cazuri: 


! În sensul că relevantă pentru determinarea stării de recidivă: prezintă întotdeauna 
momentul consumării infracțiunii, a se vedea G. Bodoroncea, în CP comentat, p. 136. 

a) se va reține recidiva postcondamnatorie, iar nu concursul de infracțiuni 
dacă o infracțiune continuă, continuată sau de obicei s-a consumat înainte de rămâ- 
nerea definitivă a hotărârii de condamnare, epuizându-se după acest moment (pre- 
zintă importanță momentul epuizării); 

b) se va reține concursul de infracţiuni, iar nu recidiva postcondamnatorie dacă 
actul de executare al unei infracțiuni progresive a fost comis înainte de rămânerea 
definitivă a hotărârii, iar rezultatul mai grav s-a produs după această dată (prezintă 
importanță momentul consumării ); 


c) se va reține recidiva postcondamnatorie, iar nu recidiva postexecutorie în 
cazul în care o infracțiune progresivă, continuă, continuată sau de obicei s-a 
consumat în termenul de supraveghere al liberării condiționate sau al suspendării sub 
supraveghere, epuizându-se după aceasta, dacă infracţiunea a fost descoperită în 
termenul de supraveghere; în această situație va interveni revocarea liberării condi- 
ționate/suspendării (prezintă importanță momentul consumării ); 


d) se va reține recidiva postexecutorie, iar nu recidiva postcondamnatorie în 
cazul în care o infracțiune progresivă, continuă, continuată sau de obicei s-a con- 
sumat în termenul de supraveghere al liberării condiționate sau al suspendării sub 
supraveghere, epuizându-se după aceasta, dacă infracțiunea nu a fost descoperită în 
acest termen; în această ipoteză nu mai poate interveni revocarea liberării condițio- 
nate/suspendării, iar pedeapsa se va considera executată (prezintă importanță 
momentul epuizării); 

e) se va reține starea de recidivă postcondamnatorie, iar nu starea de recidivă 
postexecutorie dacă o infracţiune progresivă, continuă, continuată sau de obicei s-a 
consumat în termenul de încercare al graţierii condiționate, epuizându-se după 
aceasta!; în această ipoteza revocarea grațierii poate interveni în principiu oricând (cu 
excepția situației în care există dispoziţii contrare în legea de grațiere), ceea ce conduce 
la reținerea recidivei postcondamnatorii (prezintă importanță momentul consumării ). 


- infracțiunea de evadare va fi săvârşită în stare de recidivă (atunci când evadarea 
are loc din executarea pedepsei închisorii sau detențiunii pe viaţă), dacă sunt întrunite 
şi celelalte condiţii referitoare la termenii recidivei. 


% Dacă primul termen al recidivei îl constituie o pedeapsă grațiată 
condiționat, aceasta se consideră executată după împlinirea termenului stipulat 
expres în actul de clemență. Acest termen curge fie de la data intrării în vigoare 
a actului de clemență, în cazul unor condamnări anterioare, fie de la data rămâ- 
nerii definitive a hotărârilor pronunţate ulterior apariţiei legii. Săvârşirea infrac- 
țiunii în cursul acestui termen atrage incidența recidivei postcondamnatorii, iar 
nu a recidivei postexecutorii (C.A. Ploiești, secția penală, decizia nr. 289/1994, 
în BJ.C.P.J. 1993-1997, p. 28). 


! Precedentele legislative în materia graţierii au relevat faptul că prin Legile de grațiere nu 
a fost impusă condiţia ca infracțiunea comisă în termenul de încercare al graţierii să fie desco- 
perită în acest termen. 

Curtea nu își poate însuși opinia potrivit căreia furtul de energie 
electrică nu ar fi putut atrage incidenţa stării de recidivă, deoarece, deşi activi- 
tatea infracțională a debutat în luna decembrie a anului 2012, odată cu racor- 
darea locuinţei inculpatului la rețeaua electrică, aceasta s-a prelungit până la data 
de 4.12.2013, ca urmare a unei intervenții umane, caracteristice unei fapte 
prevăzute de legea penală. Atât timp cât și în materia răspunderii penale 
termenul de prescripţie se socotește de la data încetării acțiunii sau inacţiunii 
ilicite (întrucât până la acel moment activitatea infracțională se prelungește, 
grație unei intervenţii umane de care făptuitorul nu înțelege a se desista) nu 
există nicio rațiune pentru ca atunci când infracţiunea continuă se prelungește 
după rămânerea definitivă a unei hotărâri judecătoreşti condamnare, noua 
infracțiune să nu atragă incidența stării de recidivă, doar pentru că aceasta a avut 
ca punct de plecare o dată anterioară acelei hotărâri. Prelungirea în timp a faptei, 
mai ales în cazul în care acesta ar fi putut fi stopată prin intervenţia făptuitorului, 
echivalează cu prelungirea în timp a inacţiunii sau a acțiunii specifice elemen- 
tului material al infracţiunii, neexistând niciun motiv pentru care această 
întreagă activitate să fie scoasă din sfera de incidență a recidivei, doar pentru că 
a debutat mai devreme de rămânerea definitivă a unei hotărâri judecătoreşti de 
condamnare, deşi s-a prelungit după acest moment (C.A. Constanţa, secția 
penală, decizia nr. 1073 din 10 aprilie 2017, www.sintact.ro). 


2.1.2. Sancţionarea recidivei postcondamnatorii 

a) Regimul sancționator în privinţa pedepselor principale; 

(i) când ambii termeni ai recidivei sunt formaţi numai dintr-o infracţiune se 
cumulează aritmetic pedeapsa stabilită pentru infracțiunea săvârșită ulterior (al 
doilea termen) și pedeapsa aplicată pentru prima infracţiune [în cazul în care a doua 
infracţiune a fost săvârşită înainte de începerea executării primei; nu se va avea în 
vedere restul de pedeapsă rămas de executat în urma deducerii privării de libertate 
(reţinere, arestare preventivă, arest la domiciliu, internare medicală nevoluntară), ci 
pedeapsa în integralitatea ei], respectiv restul de pedeapsă ce a mai rămas de exe- 
cutat la momentul săvârșirii noii infracțiuni! (nu la momentul pronunțării hotărârii 
judecătorești în ipoteza în care privarea de libertate în executarea pedepsei pentru 


primul termen a continuat pe parcursul judecării procesului vizând infracțiunea 
comisă în stare de recidivă), 


1 Aşa cum am arătat şi anterior, în cazul infracțiunilor simple data săvârșirii se analizează 
prin raportare la momentul comiterii faptei de autor, în cazul infracţiunii continue, continuate 
sau de obicei, se va avea în vedere momentul epuizării, iar în cazul infracţiunii progresive se 
va avea în vedere momentul comiterii activităţii (acţiunii sau inacțiunii) infracționale (data 
consumării), iar nu momentul producerii rezultatului mai grav (epuizării). 

La calculul restului de pedeapsă de executat se va avea în vedere atât partea din pedeapsă 
executată efectiv, cât şi zilele câştigate prin efectul aplicării ca lege penală mai favorabilă a 
art. 55! alin. (1) din Legea nr. 254/2013 ca măsură compensatorie pentru privarea de libertate în 
condiţii necorespunzătoare, fără a fi luate în considerare zilele câştigate ca urmare a muncii 
prestate în penitenciar. 

De exemplu, condamnatul aflat în executarea pedepsei de 3 ani închisoare săvâr- 
şeşte, după 1 an de executare, în stare de recidivă postcondamnatorie, o nouă infrac- 
țiune intenţionată; instanța de judecată va stabili pedeapsa pentru noua infracțiune (de 
pildă, 2 ani închisoare), pe care apoi o va cumula aritmetic cu restul de pedeapsă 
rămas neexecutat (2 ani închisoare), în final condamnatul urmând să execute 
pedeapsa rezultantă de 4 ani închisoare. 


Deducerea privării de libertate: 


1. dacă infractorul a fost reținut și/sau arestat preventiv/la domiciliu pentru cea 
de-a doua infracțiune (cea săvârşită în stare de recidivă), durata prevenţiei se va 
deduce din pedeapsa rezultantă; 


2. dacă infractorul nu a fost reținut sau arestat preventiv/la domiciliu pentru cea 
de-a doua infracțiune, însă după săvârşirea acesteia a fost încarcerat în baza manda- 
tului de executare emis în temeiul hotărârii definitive de condamnare pentru prima 
infracțiune, durata acestei privării de libertate se va scădea din pedeapsa rezultantă; 


3. în cazul în care infractorul continuă să rămână privat de libertate în baza man- 
datului de executare emis în temeiul hotărârii definitive de condamnare pentru prima 
infracțiune (indiferent dacă a fost sau nu arestat preventiv/la domiciliu pentru cea 
de-a doua infracţiune), perioada de timp scursă între data săvârșirii noii infracțiuni 
(al doilea termen) și data rămânerii definitive a hotărârii judecătoreşti pentru 
aceasta se va deduce din pedeapsa rezultantă. 


- pedeapsa rezultantă aplicată nu poate depăși maximul general al pedepselor. 


(ii) în cazul evadării din executarea unei pedepse, se va realiza cumulul aritmetic 
între pedeapsa aplicată pentru infracțiunea de evadare și restul de pedeapsă de executat, 
la momentul evadării [art. 285 alin. (4) C.pen.], această reglementare a regimului sanc- 
ționator al evadării din partea specială a Codului penal este similară cu cea prevăzută 
de art. 43 alin. (1) C.pen., în cazul în care evadarea este săvârșită în stare de recidivă; 


- dacă infractorul a evadat din starea de reţinere sau de arest preventiv, va exista 
concurs de infracţiuni, şi nu starea de recidivă, între evadare şi infracţiunea pentru 
care infractorul fusese reținut sau arestat; 


- în situația în care în stare de evadare este săvârșită o nouă infracțiune de către 
condamnat, Codul penal nu mai stabileşte un regim special pentru aplicarea pedepsei!, 
urmând să se aplice regulile generale de sancţionare pentru situația în care al doilea 
termen al recidivei postcondamnatorii” constă într-un concurs de infracţiuni (evadarea şi 
infracțiunea nou săvârșită), astfel cum sunt descrise la pct. (iv); în același mod se va 
proceda și dacă noua infracțiune este săvârșită înaintea evadării ori în timpul evadării, 


! Potrivit Codului penal din 1969, regimul de stabilire a pedepselor era următorul: 
pedeapsa stabilită pentru infracțiunea săvârșită ulterior se contopea potrivit regulilor de la 
concursul de infracţiuni cu pedeapsa rezultată din cumulul aritmetic dintre pedeapsa stabilită 
pentru infracțiunea de evadare şi restul de pedeapsă din a cărui executare a evadat condam- 
natul. La această pedeapsă rezultantă se putea aplica un spor de până la 7 ani. 

2 Este necesar ca pedeapsa din a cărei executare s-a evadat să fi fost aplicată printr-o 
hotărâre de condamnare care constituie prim termen al recidivei, altfel se va aplica regimul 
pluralității intermediare. 

- pedeapsa rezultantă aplicată nu poate depăşi maximul general al pedepselor. 


(iii) când primul termen al recidivei este o condamnare pentru un concurs de 
infracțiuni, iar al doilea termen este format numai dintr-o infracţiune se cumulează 
aritmetic pedeapsa stabilită pentru infracţiunea săvârșită ulterior (al doilea termen) şi 
pedeapsa rezultantă aplicată pentru concursul de infracţiuni din primul termen (în cazul 
în care infracțiunea ce constituie al doilea termen a fost săvârșită înainte de începerea 
executării pedepsei rezultante anterioare), respectiv restul din pedeapsa rezultantă ce a 
mai rămas de executat la momentul săvârşirii noii infracţiuni; 


De pildă, după aplicarea printr-o hotărâre definitivă a unei pedepse rezultante de 3 
ani închisoare pentru săvârșirea a două infracţiuni concurente, şi înainte de începerea 
executării pedepsei închisorii, condamnatul săvârşeşte în stare de recidivă o nouă 
infracțiune pentru care instanţa îi stabilește o pedeapsă de 2 ani închisoare, această 
din urmă pedeapsă urmează să fie cumulată aritmetic cu pedeapsa de la primul 
termen, în final condamnatul urmând să execute 5 ani închisoare. 


Deducerea privării de libertate: 


a) dacă infractorul a fost reținut și/sau arestat preventiv/la domiciliu pentru infrac- 
țiunea săvârşită în stare de recidivă (care constituie al doilea termen al recidivei), 
durata prevenției se va deduce din pedeapsa rezultantă aplicată pentru recidivă; 


b) dacă infractorul nu a fost reţinut sau arestat preventiv/la domiciliu pentru infrac- 
țiunea săvârşită în stare de recidivă, însă după săvârşirea acesteia a fost încarcerat în 
baza mandatului de executare a pedepsei rezultante (primul termen), durata acestei 
privări de libertate se va scădea din pedeapsa rezultantă aplicată pentru recidivă; 


c) în cazul în care infractorul continuă să rămână privat de libertate în baza 
mandatului de executare emis în temeiul hotărârii definitive de condamnare pentru 
concursul de infracțiuni (indiferent dacă a fost sau nu arestat preventiv/la domiciliu 
pentru noua infracţiune), perioada de timp scursă între data săvârșirii noii infracțiuni 
(al doilea termen) și data rămânerii definitive a hotărârii judecătorești pentru 
aceasta se va deduce din pedeapsa rezultantă. 


- pedeapsa rezultantă aplicată nu poate depăși maximul general al pedepselor. 


(iv) când primul termen este format numai dintr-o infracţiune, iar cel de-al 
doilea dintr-un concurs de infracțiuni, Codul penal a schimbat ordinea de aplicare 
a pedepselor stabilind că se aplică mai întâi pedeapsa potrivit regulilor de la 
concursul de infracţiuni pentru cel de-al doilea termen, iar apoi pedeapsa rezultantă 
potrivit regulilor de la recidivă, astfel, art. 43 alin. (2) C.pen. stipulează: „când 
înainte ca pedeapsa anterioară să fi fost executată sau considerată ca executată sunt 
săvârşite mai multe infracțiuni concurente, dintre care cel puțin una se află în stare 
de recidivă, pedepsele stabilite se contopesc potrivit dispozițiilor referitoare la 
Concursul de infracţiuni, iar pedeapsa rezultată se adaugă la pedeapsa anterioară 
neexecutată ori la restul rămas neexecutat din aceasta” (s.n., M.U.); 


- Codul penal renunță, așadar, la principiile de stabilire a pedepsei în această 
ipoteză potrivit Codul penal din 1969 stipulând că în ceea ce priveşte termenul al 
doilea plural al recidivei postcondamnatorii, mai întâi se aplică dispoziţiile de la 
concursul de infracțiuni, iar apoi cele de la recidivă; regimul sancționator astfel 
Stabilit este mai uşor decât cel aplicat în baza vechiului Cod, când se stabilea 

pedeapsa pentru fiecare infracțiune potrivit regulilor recidivei, fiind ulterior aplicate 
regulile contopirii de la concursul de infracțiuni; astfel dispoziţiile art. 43 alin. (2) 
C.pen. ţin seama de noul regim sancţionator al recidivei postcondamnatorii şi înlătură 
o parte din neajunsurile impunerii sporului fix şi obligatoriu la concursul care ar fi 
putut duce, în ipoteza reţinerii mai întâi a tratamentului sancţionator al recidivei şi, 
ulterior, pe cel al concursului între rezultantele parţiale, la aplicarea unui spor 
disproporționat de mare în condiţiile în care fiecare dintre rezultantele parţiale ar fi 
mărite ca urmare a cumulului aritmetic cu termenul întâi al recidivei!; 


- chiar dacă una/unele infracțiuni concurente sunt comise în stare de recidivă, iar 
alta/altele în pluralitate intermediară, se va aplica pedeapsa potrivit dispozițiilor art. 43 
alin. (2) C.pen. de la recidivă, neputând fi omisă calitatea de recidivist a infractorului; 


- prin decizia nr. 14/HP/2019 instanţa supremă a arătat că din analiza coroborată a 
dispoziţiilor legale anterior menţionate rezultă că toate infracțiunile concurente la care 
se referă art. 43 alin. (2) C.pen. sunt săvârşite după rămânerea definitivă a hotărârii de 
condamnare la pedeapsa închisorii mai mare de un an (neexecutată sau parţial executată) 
şi întrunesc cerinţele recidivei (minimum una dintre ele) ori ale pluralităţii intermediare, 
dispoziţia legală nefiind aplicabilă în ipoteza în care una dintre infracţiuni este în concurs 
şi cu cea care constituie primul termen al recidivei,; 


- restul rămas neexecutat se stabilește prin raportare /a momentul comiterii primei 
infracțiuni concurente?, când se naşte pluralitatea de infracțiuni sub forma recidivei. 


De pildă, atunci când după condamnarea definitivă la pedeapsa de doi ani închi- 
soare pentru o infracțiune intenționată (prim termen al recidivei), și înainte de înce- 
perea executării acesteia condamnatul mai săvârşeşte două infracțiuni intenționate (în 
recidivă postcondamnatorie), şi una din culpă (pluralitate intermediară) aplicarea 
pedepsei rezultante presupune următorii paşi: 


1. stabilirea pedepselor pentru fiecare dintre cele trei infracţiuni nou săvârșite; să 
presupunem că pentru fiecare dintre infracțiunile intenționate instanța va stabili 
pedeapsa de doi ani închisoare, iar pentru cea din culpă pedeapsa de un an închisoare; 


2. aplicarea regulilor de la concursul de infracţiuni: pedeapsa rezultantă va fi trei 
ani închisoare [doi ani pedeapsa de bază și un an [(2+1):3=1] sporul fix obligatoriu]; 


! Să presupunem că în aceeaşi zi inculpatul comite 4 infracţiuni concurente în stare de 
recidivă pentru care se aplică pedeapsa de 3 ani închisoare, iar restul rămas neexecutat din 
pedeapsă ar fi de 3 ani închisoare. În lipsa dispoziţiilor art. 43 alin. (2) C.pen. s-ar fi aplicat 
iniţial tratamentul sancţionator al recidivei, ceea ce ar fi condus la 4 rezultante parţiale de 
6 ani închisoare, iar ca urmare a aplicării tratamentului sancţionator al concursului de infrac- 
țiuni pedeapsa de bază ar fi fost 6 ani închisoare cu un spor de 6 ani închisoare, în final 
inculpatul ar fi trebuit să execute 72 ani închisoare. Potrivit art. 43 alin. (2) C.pen. se vor 
aplica mai întâi dispoziţiile de la concursul de infracţiuni reieșind o pedeapsă de bază de 3 ani 
închisoare şi un spor de 3 ani închisoare, la care s-ar adăuga ca efect al recidivei restul de trei 
ani închisoare, pedeapsa finală de executat fiind de 9 ani închisoare, cu 3 ani mai mică decât 
pedeapsa de executat calculată în absenţa acestei dispoziţii legale. 

2 În literatura de specialitate (F. Srreteanu, D. Niţu, op. cit., vol. II, p. 160) s-a apreciat că 
restul rămas de executat trebuie determinat în raport cu data săvârșirii ultimei infracțiuni concu- 
rente comise înainte de executarea sau considerarea ca executată a pedepsei de la primul termen. 

3. aplicarea pedepsei pentru recidiva postcondamnatorie: cumul aritmetic între 
pedeapsa de doi ani închisoare (primul termen) şi cea de trei ani închisoare (al doilea 
termen), în final condamnatul urmând să execute 5 ani închisoare. 


Deducerea privării de libertate: 


a) dacă infractorul a fost reținut şi/sau arestat preventiv/la domiciliu pentru 
vreuna dintre infracțiunile care constituie al doilea termen al recidivei, durata pre- 
venției se va deduce din pedeapsa rezultantă aplicată pentru recidivă; 


b) dacă infractorul nu a fost reţinut sau arestat preventiv/la domiciliu pentru 
vreuna dintre infracțiunile săvârşite în stare de recidivă, însă după săvârşirea acesteia 
a fost încarcerat în baza mandatului de executare a pedepsei stabilite prin hotărârea 
definitivă (primul termen), durata acestei privări de libertate se va scădea din 
pedeapsa rezultantă aplicată pentru recidivă; 


c) în cazul în care infractorul continuă să rămână privat de libertate în baza man- 
datului de executare emis în temeiul hotărârii definitive de condamnare (indiferent 
dacă a fost sau nu arestat preventiv/la domiciliu pentru vreuna dintre noile infrac- 
țiuni), perioada de timp scursă între data săvârșirii primei dintre infracțiunile concu- 
rente nou-comise (al doilea termen) şi data rămânerii definitive a hotărârii jude- 
cătorești pentru acestea se va deduce din pedeapsa rezultantă. 


- regulile arătate mai sus referitoare la aplicarea pedepsei sunt incidente și atunci 
când persoana condamnată! evadează și săvârşeşte anterior/concomitent/ulterior 
evadării una sau mai multe infracțiuni, în această situație, al doilea termen al reci- 
divei va consta din mai multe infracțiuni concurente (inclusiv evadarea); astfel, mai 
întâi se vor contopi pedepsele stabilite pentru evadare şi pentru infracțiunile nou 
săvârşite, potrivit regulilor de la concursul de infracțiuni, iar pedeapsa rezultantă 
altfel obţinută va fi cumulată aritmetic cu restul de pedeapsă rămas de executat la 
momentul evadării; dacă infractorul a fost reținut şi/sau arestat preventiv/la domiciliu 
pentru infracțiunea de evadare și/sau pentru infracțiunea săvârșită după evadare, 
durata prevenţiei se va deduce din pedeapsa rezultantă; 


- pedeapsa rezultantă aplicată nu poate depăşi maximul general al pedepselor. 


(v) când primul termen al recidivei constă într-o condamnare pentru un concurs 
de infracţiuni, iar al doilea termen este format tot dintr-un concurs de infracțiuni, se 
vor aplica în mod corespunzător regulile descrise mai sus [(îi;) și (iv)]; 


Cu referire la toate cazurile menționate mai sus, Codul penal prevede în cazul 
recidivei postcondamnatorii posibilitatea înlocuirii pedepsei închisorii cu pedeapsa 
detenţiunii pe viaţă. Astfel, art. 43 alin. (3) C.pen. stipulează: „dacă prin însumarea 
pedepselor (...) s-ar depăși cu mai mult de 10 ani maximul general al pedepsei 
închisorii, iar pentru cel puţin una dintre infracțiunile săvârșite pedeapsa prevăzută de 
lege este închisoarea de 20 de ani sau mai mare, în locul pedepselor cu închisoarea se 
poate aplica pedeapsa detențiunii pe viață”; astfel, instanţa, constatând îndeplinite 


! Asumăm pentru această ipoteză că hotărârea de condamnare întrunește condiţiile pri- 
mului termen al recidivei. 

cele două condiţii legale (1. pedeapsa rezultantă este mai mare de 40 ani închisoarel; 
2. pentru cel puţin una dintre infracțiunile concurente maximul special prevăzut de 
lege pentru forma consumată a infracţiunii este de 20 ani închisoare sau mai mare) 
având în vedere şi criteriile de individualizare prevăzute de art. 74 C.pen., poate fie 
să aplice pedeapsa închisorii în maximul general (30 de ani închisoare), fie să 
înlocuiască pedeapsa închisorii cu pedeapsa detenţiunii pe viaţă. 

De exemplu, o persoană condamnată definitiv la 20 de ani închisoare pentru săvâr- 
şirea infracțiunii de omor calificat, după 1 an petrecut în penitenciar, comite, în stare de 
recidivă, o nouă infracţiune de omor calificat împotriva colegului de celulă; în acest caz, 
instanța stabilind pedeapsa pentru noua infracţiune (de pildă, 23 de ani închisoare), va 
trebuie să o cumuleze aritmetic cu restul de pedeapsă rămas neexecutat (19 ani 
închisoare), cum pedeapsa rezultantă depășește maximul general al pedepsei închisorii 
(23+19=42), instanța, având în vedere şi principiul proporționalității pedepsei, poate fie 
să aplice pedeapsa închisorii de 30 de ani, fie pedeapsa detențiunii pe viață. 

(vi) când primul termen al recidivei sau pedeapsa stabilită pentru infracțiu- 
nea săvârşită în stare de recidivă (al doilea termen) este detențiunea pe viaţă, se 
va executa pedeapsa detenţiunii pe viaţă. 


Codul penal actual nu mai prevede ca Codul penal din 1969 reguli speciale de 
Sancţionare a recidivei postcondamnatorii în ipoteza revocării suspendării sub 
supraveghere a executării pedepsei închisorii, a revocării graţierii condiționate ori 
în ipoteza revocării liberării condiționate. În toate aceste ipoteze, se va aplica 
regimul general de sancţionare a recidivei postcondamnatorii (cumul aritmetic), 
astfel cum rezultă din art. 96 alin. (5) C pen., respectiv art. 104 alin. (2) C pen. 


b) Regimul pedepselor accesorii, complementare și al măsurilor de siguranță. 


- în cazul în care pe lângă pedepsele cu închisoarea care constituie termenii reci- 
divei au fost aplicate pedepse accesorii, complementare sau măsuri de siguranță, 


! Spre deosebire de dispoziţiile art. 39 alin. (2) C.pen. din materia concursului de infrac- 
țiuni, în cazul recidivei postcondamnatorii art. 43 alin. (3) C.pen. impune ca pedeapsa rezul- 
tantă să fie mai mare de 40 de ani închisoare, nu de 40 ani închisoare sau mai mare. 

2 Potrivit Codului penal din 1969, era prevăzut un regim sancţionator special al recidivei 
postcondamnatorii, după cum urmează: 

(i) cumulul aritmetic între pedeapsa aplicată pentru infracțiunea săvârşită ulterior şi 
pedeapsa aplicată pentru infracțiunea anterioară, în situaţia în care se dispunea revocarea 
suspendării condiționate sau sub supraveghere a executării pedepsei ca urmare a săvârșirii din 
nou a unei infracțiuni în termenul de încercare al suspendării; nu este posibilă aplicarea unui 
spor de pedeapsă (art. 83 şi 86* C.pen. din 1969); 

(îi) cumulul aritmetic între pedeapsa stabilită pentru infracțiunea săvârşită ulterior şi pedeapsa 
sau restul de pedeapsă grațiată condiționat, în cazul în care se dispunea revocarea grațierii; nu era 
posibilă aplicarea unui spor de pedeapsă (spre exemplu, art. 7 din Legea nr. 543/2002); 

(iii) în cazul revocării liberării condiționate, se proceda la contopirea, potrivit regulilor de 
la concursul de infracțiuni, a pedepsei aplicate pentru infracțiunea săvârşită în timpul liberării 
condiţionate și a restului de pedeapsă rămas de executat din pedeapsa aplicată pentru infrac- 
țiunea anterioară, putând fi aplicat un spor de până la 5 ani, fără a depăşi maximul general ori 
cumulul aritmetic al pedepselor. 

aplicarea acestora pe lângă pedeapsa rezultantă pentru recidiva postcondamnatorie va 
urma, în principiu, regulile de la concursul de infracțiuni!. Spre deosebire de concurs, 
în privința pedepselor accesorii şi complementare de aceeași natură și acelaşi 
conţinut, art. 45 alin. (3) lit.b) prevede sistemul cumulului aritmetic în cazul 
recidivei postcondamnatorii. Astfel, legiuitorul este consecvent în privinţa sistemului 
de sancţionare, regimul fiind acelaşi cu cel prevăzut pentru pedeapsa principală. În 
această ipoteză, dacă pedeapsa complementară a interzicerii exercitării unor drepturi 
aplicată pe lângă pedeapsa principală impusă pentru infracţiunea ce constituie primul 
termen al recidivei a început să fie executată anterior comiterii infracțiunii care 
constituie cel de-al doilea termen al recidivei (în cazul suspendării sub supraveghere 
a executării pedepsei închisorii), cumulul aritmetic se va realiza între restul din 
pedeapsa complementară rămas neexecutat la data comiterii noii infracţiuni şi 
pedeapsa complementară a interzicerii exercitări unor drepturi aplicate pentru noua 
infracţiune. Bineînţeles, prin alăturarea pedepselor complementare constând în inter- 
zicerea exercitării unor drepturi nu poate fi depășit maximul general de 5 ani al 
pedepsei complementare, prevăzut de art. 66 alin. (1) C.pen. (spre exemplu, atunci 
când inculpatul săvârşeşte în stare de recidivă postcondamnatorie, în termenul de 
liberare condiționată, o nouă infracţiune pentru care instanța aplică pedeapsa comple- 
mentară a interzicerii drepturilor prevăzute de art. 66 alin. (1) lit. a) şi b) C.pen., 
pentru o durată de 2 ani. Dacă pentru T1 a fost de asemenea aplicată aceeași 
pedeapsă complementară, instanța va dispune revocarea liberării condiţionate, 
pedeapsa cu închisoarea stabilită pentru T2 urmează să se alăture cu restul rămas 
neexecutat din T1, iar pedepsele complementare stabilite prin cele două hotărâri de 
condamnare urmează să se alăture, inculpatul urmând să execute o pedeapsă comple- 
mentară de 4 ani). Deopotrivă, cred că trebuie dedusă din pedeapsa complementară 
rezultantă şi durata executată între data comiterii infracțiunii în stare de recidivă şi 
data rămânerii definitive a hotărârii de condamnare. 


2.2. Recidiva postexecutorie 


- se reține când cel condamnat pentru săvârșirea unei infracțiuni cu intenție sau 
praeterintenție la pedeapsa închisorii mai mare de 1 an, pe care a executat-o sau care 
este considerată ca executată (după graţierea totală sau a restului de pedeapsă ori 
după prescripția executării pedepsei), a săvârșit din nou o infracţiune cu intenție sau 
praeterintenție, pentru care legea prevede pedeapsa închisorii de 1 an sau mai mare, 
ori detențiunea pe viaţă. 


2.2.1. Termenii recidivei postexecutorii 


a) Primul termen presupune îndeplinirea următoarelor condiții: 

(i) existența unei condamnări definitive pentru săvârșirea unei infracțiuni cu 
intenţie directă sau indirectă ori cu praeterintenție; 

- hotărârea poate fi pronunțată fie de instanțele române, fie de instanțe străine, 
pentru o faptă prevăzută şi de legea română (dubla incriminare), dacă hotărârea de con- 


1 A se vedea supra p. 269 şi urm. 

damnare a fost recunoscută în România, în condiţiile Legii nr. 302/2004, republicată!; 
potrivit Codului penal actual, recidiva internațională are caracter obligatoriu, iar nu 
facultativ, ca în Codul penal din 1969; 


- hotărârea judecătorească trebuie să fie definitivă pe latură penală; faptul că 
acțiunea civilă alăturată acţiunii penale a fost disjunsă, fiind soluționată într-un dosar 
separat în care nu a fost pronunțată o hotărâre definitivă, nu influențează asupra 
reţinerii îndeplinirii acestei condiții, atâta timp cât hotărârea de condamnare prin care 
a fost soluţionată acțiunea penală este definitivă; 


- condamnarea poate fi dispusă pentru o infracțiune rămasă în faza tentativei, con- 
sumată sau epuizată, comisă în calitate de autor, coautor, instigator ori complice; 


- o hotărâre definitivă prin care s-a dispus renunțarea la aplicarea pedepsei sau 
amânarea aplicării pedepsei, nefiind o hotărâre de condamnare, nu poate constitui 
prim termen al recidivei. 


(ii) pedeapsa aplicată trebuie să fie detențiunea pe viaţă sau închisoarea mai 
mare de 1 an şi să fi fost executată sau considerată executată ca urmare a grațierii 
totale sau a restului de pedeapsă ori ca urmare a intervenţiei prescripţiei executării 
pedepsei; 

- nu prezintă importanță dacă instanţa a dispus prin hotărâre definitivă executarea 
pedepsei închisorii mai mari de un an în regim de detenție sau suspendarea sub 
supraveghere a executării pedepsei atât timp cât pedeapsa a fost executată integral în 
regim de detenţie, respectiv considerată ca executată prin expirarea termenului de 
supraveghere al suspendării ori al liberării condiţionate (fără a fi incidentă revocarea 
sau anularea suspendării) sau ca efect la beneficiului obţinut în baza măsurilor com- 
pensatorii prevăzute de art. 55! din Legea nr. 254/2013?, ori dacă pe lângă pedeapsa 


! Deopotrivă, trebuie avut în vedere că prin hotărârea pronunţată în 5 iulie 2018 în cauza 
Daniel Bertold Lada (C-390/16), CJUE a apreciat că Decizia-cadru 2008/675/JAI, examinată 
în lumina art. 82 TFUE, trebuie interpretată în sensul că se opune ca luarea în considerare într- 
un stat membru, cu ocazia unui nou proces penal desfăşurat împotriva unei persoane, a unei 
hotărâri de condamnare penală definitive pronunţate anterior de o instanţă dintr-un alt stat 
membru împotriva aceleiaşi persoane, pentru fapte diferite, să fie supusă unei proceduri 
speciale de recunoaştere prealabilă de către instanţele acestui prim stat membru. 

? Pentru a se stabili dacă pedeapsa este considerată ca executată, în condiţiile aplicării 
art. 5 C.pen., vor fi avute în vedere ca lege penală mai favorabilă și dispoziţiile art. 55! din 
Legea nr. 254/2013 potrivit cărora la calcularea pedepsei executate efectiv se are în vedere, 
indiferent de regimul de executare a pedepsei, ca măsură compensatorie, şi executarea pedepsei 
în condiţii necorespunzătoare, caz în care, pentru fiecare perioadă de 30 de zile executate în 
condiţii necorespunzătoare (astfel cum sunt definite în art. 55! alin. (3) din Legea nr. 254/2013), 
chiar dacă acestea nu sunt consecutive, se consideră executate, suplimentar, 6 zile din pedeapsa 
aplicată. Perioada pentru care se acordă zile considerate ca executate în compensarea cazării 
în condiţii necorespunzătoare se calculează începând cu 24 iulie 2012. Este însă necesar să nu 
existe o ipoteză de excepţie prevăzută de art. 55! alin. (5) din Legea nr. 254/2013 potrivit 
căruia nu se consideră executare a pedepsei în condiţii necorespunzătoare ziua sau perioada în 
care persoana a fost: a) internată în infirmerii din cadrul locurilor de deţinere, în spitale din 
reţeaua sanitară a Administraţiei Naţionale a Penitenciarelor, a Ministerului Afacerilor Interne 
sau din reţeaua sanitară publică, b) în tranzit. 

închisorii mai mare de un an, a fost aplicată pedeapsa amenzii în condiţiile art. 62 
C.pen.; chiar dacă dispoziţiile art. 55! din Legea nr. 254/2013 au fost abrogate prin 
Legea nr. 240/2019 (M.Of. nr. 1028 din 20 decembrie 2019), acestea vor continua să 
producă efecte ca lege penală mai favorabilă prin raportare la perioada cuprinsă între 
24.07.2012 - 22.12.2019; 


- prin pedeapsă executată se înţelege pedeapsa executată efectiv prin privare de 
libertate fie care urmare a unei măsuri preventive privative de libertate (reţinere, arest 
la domiciliu şi arestare preventivă) ori a altei măsuri procesuale privative de libertate 
(internarea medicală nevoluntară în vederea efectuării expertizei psihiatrice, or inter- 
narea medicală provizorie), fie în baza mandatului de executare a pedepsei închisorii; 


- pedeapsa închisorii mai mare de un an se consideră executată la împlinirea 
termenului de prescripţie al executării pedepsei, la expirarea termenului de supra- 
veghere al suspendării sau al liberării condiţionate, la data rămânerii definitive a 
hotărârii judecătoreşti prin care s-a constatat graţierea antecondamnatorie integrală a 
pedepsei sau a restului de pedeapsa, respectiv la momentul în care s-au produs 
efectele graţierii postcondamnatorii!; în acest caz, deşi pedeapsa nu a fost executată 
efectiv (integral sau în parte) în regim de detenţie, printr-o ficțiune legislativă se 
consideră executată; 


- în decizia nr. 15/HP/2018 instanţa supremă a opinat că în noţiunea de pedeapsă 
considerată ca executată intră şi perioada de timp executată în condiţii necorespun- 
zătoare în regim de detenţie, pentru compensarea căreia a fost instituit mecanismul 
prevăzut de art. 55! din Legea nr. 254/2013, astfel, s-a apreciat că prin pedeapsa execu- 
tată sau considerată ca executată, ce constituie primul termen al recidivei, se are în 
vedere şi pedeapsa recalculată ca urmare a aplicării art. 55! din Legea nr. 254/2013, 
dacă acesta este aplicabil ca lege penală mai favorabilă; 


- în legătură cu decizia nr. 15/HP/2018, dacă se reţine aplicarea art. 55! din Legea 
nr.254/2013 ca lege penală mai favorabilă (consecutiv abrogării prin Legea 
nr. 240/2019), prin raportare la perioada cuprinsă între 24.07.2012 - 22.12.2019, se 
impune a se formula următoarele observaţii: 

a. forma de pluralitate de infracțiuni şi tratamentul sancționator incident se deter- 
mină în funcţie de data comiterii faptei prin raportare la legea în vigoare la acest 
moment, dacă ulterior nu a intervenit o lege penală mai favorabilă; 


b. măsura compensatorie instituită de art. 55! din Legea nr. 254/2013 a fost desti- 
nată să producă efecte in favorem atât persoanelor aflate în executarea pedepselor, cât 


! În literatura de specialitate (F. Szreteanu, D. Niţu, op. cit., vol. II, p. 165) s-a apreciat că 
Sunt întrunite cerinţele primului termen al recidivei postexecutorii atât în cazul în care pentru 
infracțiunile din structura concursului au fost stabilite pedepse de cel mult un an, contopite 
într-o rezultantă, ce depăşeşte această limită, dar pedepsele individuale au fost graţiate 
postcondamnatoriu în întregime, cât şi atunci când actul de grațiere totală a produs efecte în 
cursul procesului penal, iar instanţa nu a mai procedat la calcularea pedepsei rezultante. 
Deopotrivă, se apreciază că în cazul graţierii antecondamnatorii parţiale se va ţine seama tot 
de pedeapsa rezultantă stabilită ipotetic în funcţie de pedeapsa integrală aplicată, iar nu de 
Pedeapsa rezultantă calculată prin raportare la partea negraţiată din fiecare pedeapsă. 

şi celor liberate condiţionat sau cu privire la care pedeapsa era executată sau consi- 
derată executată la momentul intrării în vigoare a legii; 


c. în considerentele deciziei nr. 15/HP/2018 s-a arătat că voinţa legiuitorului a 
fost ca „măsura compensatorie prevăzută în acest text de lege să fie aplicată retro- 
activ, adică şi persoanelor care nu se mai aflau în detenţie la data intrării în vigoare a 
acestei modificări legislative, cu consecinţa recalculării perioadei executate efectiv 
din pedeapsa din a cărei executare fusese dispusă liberarea condiționată”. Or, apli- 
carea retroactivă nu poate privi decât o lege penală mai favorabilă, nu şi o lege care 
produce efecte in peius. Pare cu totul surprinzătoare aprecierea făcută în paragraful 
următor de instanța supremă, în care a considerat, fără a distinge în funcţie de 
momentul comiterii infracţiunii, că „în ipoteza în care, drept urmare a acestei recal- 
culări, se constată că nu mai există niciun rest rămas neexecutat până la data săvâr- 
şirii noii infracţiuni, pedeapsa anterioară fiind considerată executată, nu mai pot fi 
incidente dispoziţiile legale privind tratamentul sancţionator al recidivei postcon- 
damnatorii, căci de esenţa acestuia este existenţa unui rest din pedeapsa anterioară 
care se cumulează cu pedeapsa stabilită pentru noua infracţiune săvârşită. În caz 
contrar, s-ar ajunge la o situaţie sui-generis, în care, deşi se reţine că noua infracţiune 
a fost comisă în stare de recidivă postcondamnatorie, tratamentul sancţionator nu ar fi 
cel prevăzut de art. 43 alin. (1) C.pen., în condiţiile în care, ca efect al aplicării 
art. 55! din Legea nr. 254/2013 privind executarea pedepselor şi a măsurilor privative 
de libertate dispuse de organele judiciare în cursul procesului penal, cu modificările 
şi completările ulterioare, nu mai există un rest neexecutat din pedeapsa ce constituie 
primul termen al recidivei”. Având în vedere că recidiva postexecutorie este mai 
sever sancţionată decât cea postcondamnatorie, din considerentele eliptice deciziei 
nr. 15/HP/2018 ar rezulta că este posibilă reținerea şi a unei aplicări in peius a 
măsurii compensatorii; 


d. în lipsa oricărei distincţii efectuate de instanța supremă în considerentele deci- 
ziei nr. 15/HP/2018, se poate considera că, atunci când instanţa este sesizată cu jude- 
carea unei acuzaţii având ca obiect o infracţiune ce constituie termenul al II-lea al 
unei pluralităţi de infracţiuni, prin aplicarea efectelor art. 55! din Legea nr. 254/2013 
constând în deducerea din durata pedepsei ce constituie primul termen al pluralităţii a 
zilelor considerate ca executate, care are drept consecinţă considerarea ca executată a 
primului termen mai înainte de momentul comiterii infracţiunii ce constituie 
termenul al II-lea al pluralităţii, se poate reţine: 1. recidiva postexecutorie în locul 
celei postcondamnatorii, atât în cazul în care infracţiunea ce constituie termenul al II-lea 
al recidivei a fost comisă înainte de data intrării în vigoare a art. 55! din Legea 
nr. 254/2013, cât şi atunci când infracţiunea a fost comisă în ziua intrării în vigoare a 
art. 55! din Legea nr. 254/2013. În acest caz, pentru ipoteza în care fapta este comisă 
anterior intrării în vigoare a art. 55! din Legea nr. 254/2013, soluţia instanţei supreme 
ar conduce la încălcarea art. 7 CEDO, precum şi art. 15 alin. (2) din Constituţia 
României, fiind legitimată o aplicare retroactivă a legii mai severe; 2. pluralitatea 
nenumită în locul pluralității intermediare, situaţie de aplicare retroactivă a legii 
penale mai favorabile; 

e. nu cred că instanţa supremă a consacrat faptul că se pot acorda efecte retro- 
active in peius în aplicarea art. 55 ! din Legea nr. 254/2013 în ipoteza în care, în urma 
recalculării pedepsei aplicate pentru infracțiunea comisă anterior datei de 21.07.2017, 
ce constituie primul termen al recidivei, aceasta este considerată ca executată, astfel 
încât, deşi prin raportare la data comiterii faptei se impunea reținerea recidivei 
postcondamnatorii, ca urmare a reducerii operate prin mecanismul compensatoriu, 
recidiva devine postexecutorie; 


f. opinez că nu se poate pune în discuţie aplicarea deciziei nr. 15/HP/2018 din 
perspectiva principiului aplicării legii penale mai favorabile, care ar implica, pe de o 
parte, considerarea deciziei I.C.C.J. ca producând efectele unei legi, iar pe de altă 
parte, că această decizie este o „lege” mai defavorabilă. În această privinţă trebuie 
reţinut că prin DCC nr. 651/2018 Curtea Constituţională a arătat că prin noțiunea de 
lege se înțelege doar un act al autorității legiuitoare, primare (Parlamentul) sau 
delegate (Guvernul), respectiv că posibilitatea producerii specifice intervenirii unei 
legi penale mai favorabile poate fi generată și de însăși o decizie a Curţii Constitu- 
tionale prin care se constată neconstituționalitatea unei norme de incriminare sau a 
unei soluţii legislative. Deopotrivă, prin decizia nr. 21/HP/2014, instanţa supremă a 
opinat că în sfera noțiunii de lege penală au fost incluse doar actele normative care au 
putere de lege, fiind adoptate cu respectarea principiilor generale de legiferare proprii 
sistemului dreptului românesc, astfel cum sunt reglementate în Legea nr. 24/2000 
privind normele de tehnică legislativă pentru elaborarea actelor normative. În conse- 
cinţă, s-a arătat că o decizie pronunţată de Completul HP nu este un act normativ, în 
înţelesul dat acestei noţiuni de Legea nr. 24/2000. În plus, s-a considerat că hotărârile 
I.C.C.J. date în recurs în interesul legii sau pentru dezlegarea unor chestiuni de drept 
nu pot fi considerate acte normative cu putere de lege, în înţelesul dispoziţiilor 
art. 173, teza finală C.pen. şi, din perspectiva faptului că nu reglementează relaţii de 
apărare socială, nu instituie reguli de conduită şi norme de incriminare sau care se 
referă la răspunderea penală, la temeiurile şi limitele acesteia, ci reflectă doar o inter- 
pretărea a unor asemenea prevederi cuprinse în acte normative elaborate şi adoptate 
conform procedurii de tehnică legislativă aplicabilă în materie; 


8. cred că singura interpretare care să asigure deplina compatibilitate deciziei 
nr. 15/HP/2018 cu art. 7 CEDO precum şi cu art. 15 alin. (2) din Constituţia României 
este următoarea: 


i) dacă noua infracţiune este comisă la data intrării în vigoare a art. 55! din Legea 
nr. 254/2013 sau ulterior acestei date, în urma recalculării perioadei executate efectiv 
din pedeapsa care constituie primul termen al pluralităţii de infracţiuni, prin aplicarea 
art. 55! din Legea nr. 254/2013 se poate reţine recidiva postexecutorie în locul celei 
Postcondamnatorii, sau pluralitatea nenumită în locul pluralităţii intermediare; 


ii) dacă noua infracţiune este comisă anterior datei de intrării în vigoare a 
art. 55! din Legea nr. 254/2013, iar în funcţie de legea în vigoare la acel moment erau 
întrunite condiţiile recidivei postcondamnatorii, aceasta va fi menţinută şi după 
această dată, când se vor da efecte mecanismului compensatoriu, însă fără schim- 
barea formei de recidivă, iar în condiţiile în care pedeapsa de la primul termen va fi 
Considerată integral executată, infractorul va executa doar pedeapsa de la termenul al 
doilea al recidivei postcondamnatorii. 

- aplicarea dispoziţiilor art. 55! din Legea nr. 254/2013 prezintă importanţă numai 
pentru a se stabili dacă pedeapsa anterioară este considerată ca executată, nefiind aptă 
să conducă la o modificare a pedepsei aplicate care să influențeze cercetarea îndepli- 
nirii acestei condiţii în componenta referitoare la cuantumul pedepsei aplicate prin 
hotărâre definitivă; 


- în cazul în care o infracțiune progresivă, continuă, continuată sau de obicei este 
comisă cu intenție sau praeterintenție şi s-a consumat în termenul de supraveghere al 
suspendării/liberării condiționate, epuizându-se după aceasta, dacă infracțiunea nu a 
fost descoperită în acest termen nu se va dispune revocarea suspendării/liberării, însă 
se va reține starea de recidivă postexecutorie (dacă sunt îndeplinite şi celelalte 
condiţii prevăzute de art. 41 C.pen.), având în vedere că odată cu expirarea 
termenului de supraveghere pedeapsa este considerată ca executată; 


- atunci când pe lângă pedeapsa închisorii este aplicată şi pedeapsa amenzii în 
condiţiile art. 62 C.pen. (când prin infracțiunea săvârşită s-a urmărit obţinerea unui 
folos patrimonial), pentru a se reţine recidiva postexecutorie este necesar ca pedeapsa 
principală unică să fie executată sau considerată ca executată, analiza neputând fi 
limitată numai la executarea sau considerarea ca executată a pedepsei închisorii; 


- nu poate constitui prim termen al recidivei postexecutorii o hotărâre definitivă 
prin care s-a dispus condamnarea unei persoane la pedeapsa amenzii (în cazul în care, 
ulterior comiterii infracţiunii, pedeapsa amenzii este înlocuită cu pedeapsa închisorii) 
sau la pedeapsa închisorii de 1 an sau mai mică de 1 an care a fost executată; dacă, 
după executarea pedepsei închisorii mai mari de un an dispuse în urma înlocuirii 
pedepsei amenzii, este comisă o nouă infracţiune, se poate reţine starea de recidivă 
postexecutorie; 


- este posibilă reținerea ca prim termen și a unei condamnări la pedeapsa deten- 
țiunii pe viață, deoarece persoana condamnată poate fi liberată condiționat din execu- 
tarea acestei pedepse după ce a executat efectiv 20 de ani de detenţie, având un 
termen de supraveghere de 10 ani, după expirarea căruia pedeapsa se consideră ca 
executată; deopotrivă, executarea pedepsei detențiunii pe viață se prescrie după 
trecerea unui termen de 20 de ani, caz în care pedeapsa se consideră ca executată; 


- în cazul în care pedeapsa rezultantă aplicată pentru un concurs de infracțiuni 
este mai mare de 1 an închisoare, se mențin distincțiile făcute cu ocazia analizei reci- 
divei postcondamnatorii?; 


- prin decizia nr. 7/HP/2017 instanţa supremă a apreciat că pentru la stabilirea 
stării de recidivă postexecutorie se va avea în vedere, ca prim termen plural al 
recidivei, pedeapsa stabilită prin cumul, potrivit art. 83 C.pen. din 1969 (respectiv 
conform art. 96 raportat la art. 43 C.pen.); 


(iii) să nu fi intervenit reabilitarea de drept sau să nu se fi împlinit termenul de 
reabilitare judecătorească; 


- în cazul reabilitării de drept împlinirea termenului face ca reabilitarea să intervină 
ope legis; în ipoteza condamnărilor care sunt susceptibile de reabilitare judecătorească, 


1 În acelaşi sens, a se vedea F. Streteanu, D. Niţu, op. cit., vol. II, p. 167. 
? A se vedea supra p. 297 şi urm. 

legea impune drept condiţie pentru reținerea primului termen al recidivei numai 
împlinirea termenul de reabilitare judecătorească, nu şi dispunerea efectivă a acesteia 
prin hotărâre judecătorească definitivă, cu îndeplinirea tuturor condiţiilor prevăzute de 
art. 168 C.pen. (chiar dacă infractorul nu este reabilitat, nu se va putea reţine recidiva 
postexecutorie dacă s-a împlinit termenul de reabilitare judecătorească); 


- în cazul condamnărilor succesive, termenul de reabilitare judecătorească va fi 
stabilit în funcție de pedeapsa cea mai severă şi va fi calculat de la data executării 
ultimei pedepse. 


Primul termen al recidivei postexecutorii constă într-o condamnare 
definitivă la pedeapsa închisorii mai mare de 1 an, şi anume pedeapsa de 3 ani 
închisoare aplicată pentru comiterea cu intenţie a unei infracţiuni de furt 
calificat, prin sentinţa penală nr. 1488 din 5 noiembrie 2003 a Judecătoriei 
Sectorului 2 Bucureşti, pedeapsă din a cărei executare inculpatul a fost liberat 
condiţionat la 31.08.2005, rămânând un rest neexecutat de 384 de zile. Deşi la 
prima vedere în cauză nu ar putea fi reţinută recidiva postexecutorie deoarece s- 
a împlinit termenul de reabilitare judecătorească, instanţa reţine că prin această 
prevedere legiuitorul a apreciat că nu se poate vorbi de recidivism şi perseve- 
rența infracțională care să atragă agravarea răspunderii penale a unei persoane 
care după executarea unei pedepse nu comite o perioadă îndelungată infracţiuni. 
Un astfel de raţionament nu îşi găseşte aplicabilitate în cazul inculpatului, 
deoarece acesta a mai comis alte două infracţiuni de furt calificat, ulterior consi- 
derării ca executată a pedepsei. Faptul că niciuna dintre aceste două pedepse nu 
poate constitui primul termen al recidivei postexecutorii, deoarece din pedepsele 
aplicate inculpatul a fost liberat condiţionat, liberare care a fost revocată, 
porţiuni din acele pedepse fiind înglobate în pedeapsa ce constituie primul 
termen al recidivei postcondamnatorii în prezenta cauză, nu poate reprezenta un 
motiv pentru a se considera că în cauză termenul de reabilitare s-ar fi împlinit. 
Practic, prin comiterea unei noi infracţiuni în termenul de reabilitare, acest 
termen este întrerupt. De altfel, starea de recidivă postexecutorie a fost reţinută 
şi de instanţa care l-a condamnat pentru infracțiunile ulterioare (în cazul cărora 
pedepsele aplicate nu pot fi considerate ca fiind executate, ele constituind primul 
termen al recidivei postcondamnatorii). O astfel de stare (recidiva postexecu- 
torie) nu poate dispărea decât dacă inculpatul, după executarea pedepsei, nu 
comite infracţiuni pe parcursul termenului de reabilitare, nu şi în situaţia incul- 
patului care pe tot parcursul acestui termen s-a aflat în cea mai mare parte în 
stare de detenţie, ca urmare a comiterii de noi infracțiuni. Prin urmare, în cazul 
inculpatului, alături de starea de recidivă postcondamnatorie se va reţine şi 
starea de recidivă postexecutorie (Jud. Sectorului 5 Bucureşti, sentința penală 
nr. 1327 din 30 iunie 2015, în A. lugan, C.pen. adnotat). 


(î) hotărârea de condamnare să nu privească: infracțiuni săvârșite numai din 
Culpă, infracțiuni pentru care a intervenit amnistia postcondamnatorie sau fapte 
care au fost ulterior dezincriminate. 


- nu pot constitui prim termen al recidivei condamnările definitive pronunțate 
Pentru infracţiuni comise din culpă, indiferent dacă aceasta este cu ori fără prevedere 
(de pildă, o condamnare pentru comiterea infracțiunii de ucidere din culpă); 

- aplicarea dispoziţiilor art. 55! din Legea nr. 254/2013 prezintă importanţă numai 
pentru a se stabili dacă pedeapsa anterioară este considerată ca executată, nefiind aptă 
să conducă la o modificare a pedepsei aplicate care să influenţeze cercetarea îndepli- 
nirii acestei condiţii în componenta referitoare la cuantumul pedepsei aplicate prin 
hotărâre definitivă; 


- în cazul în care o infracțiune progresivă, continuă, continuată sau de obicei este 
comisă cu intenție sau praeterintenţie şi s-a consumat în termenul de supraveghere al 
suspendării/liberării condiţionate, epuizându-se după aceasta, dacă infracțiunea nu a 
fost descoperită în acest termen nu se va dispune revocarea suspendării/liberării, însă 
se va reţine starea de recidivă postexecutorie (dacă sunt îndeplinite și celelalte 
condiții prevăzute de art. 41 C.pen.), având în vedere că odată cu expirarea 
termenului de supraveghere pedeapsa este considerată ca executată; 


- atunci când pe lângă pedeapsa închisorii este aplicată şi pedeapsa amenzii în 
condiţiile art. 62 C.pen. (când prin infracţiunea săvârşită s-a urmărit obţinerea unui 
folos patrimonial), pentru a se reţine recidiva postexecutorie este necesar ca pedeapsa 
principală unică să fie executată sau considerată ca executată, analiza neputând fi 
limitată numai la executarea sau considerarea ca executată a pedepsei închisorii!; 


- nu poate constitui prim termen al recidivei postexecutorii o hotărâre definitivă 
prin care s-a dispus condamnarea unei persoane la pedeapsa amenzii (în cazul în care, 
ulterior comiterii infracţiunii, pedeapsa amenzii este înlocuită cu pedeapsa închisorii) 
sau la pedeapsa închisorii de 1 an sau mai mică de 1 an care a fost executată, dacă, 
după executarea pedepsei închisorii mai mari de un an dispuse în urma înlocuirii 
pedepsei amenzii, este comisă o nouă infracţiune, se poate reţine starea de recidivă 
postexecutorie; 


- este posibilă reținerea ca prim termen și a unei condamnări la pedeapsa deten- 
țiunii pe viaţă, deoarece persoana condamnată poate fi liberată condiționat din execu- 
tarea acestei pedepse după ce a executat efectiv 20 de ani de detenţie, având un 
termen de supraveghere de 10 ani, după expirarea căruia pedeapsa se consideră ca 
executată; deopotrivă, executarea pedepsei detențiunii pe viață se prescrie după 
trecerea unui termen de 20 de ani, caz în care pedeapsa se consideră ca executată; 


- în cazul în care pedeapsa rezultantă aplicată pentru un concurs de infracțiuni 
este mai mare de 1 an închisoare, se mențin distincțiile făcute cu ocazia analizei reci- 
divei postcondamnatorii?; 


- prin decizia nr. 7/HP/2017 instanţa supremă a apreciat că pentru la stabilirea 
stării de recidivă postexecutorie se va avea în vedere, ca prim termen plural al 
recidivei, pedeapsa stabilită prin cumul, potrivit art. 83 C.pen. din 1969 (respectiv 
conform art. 96 raportat la art. 43 C.pen.); 


(iii) să nu fi intervenit reabilitarea de drept sau să nu se fi împlinit termenul de 
reabilitare judecătorească; 


- în cazul reabilitării de drept împlinirea termenului face ca reabilitarea să intervină 
ope legis; în ipoteza condamnărilor care sunt susceptibile de reabilitare judecătorească, 


1 În acelaşi sens, a se vedea F. Streteanu, D. Niţu, op. cit., vol. II, p. 167. 
2 A se vedea supra p. 297 şi urm. 

legea impune drept condiţie pentru reținerea primului termen al recidivei numai 
împlinirea termenul de reabilitare judecătorească, nu şi dispunerea efectivă a acesteia 
prin hotărâre judecătorească definitivă, cu îndeplinirea tuturor condiţiilor prevăzute de 
art. 168 C.pen. (chiar dacă infractorul nu este reabilitat, nu se va putea reţine recidiva 
postexecutorie dacă s-a împlinit termenul de reabilitare judecătorească); 


- în cazul condamnărilor succesive, termenul de reabilitare judecătorească va fi 
stabilit în funcție de pedeapsa cea mai severă și va fi calculat de la data executării 
ultimei pedepse. 


% Primul termen al recidivei postexecutorii constă într-o condamnare 
definitivă la pedeapsa închisorii mai mare de 1 an, şi anume pedeapsa de 3 ani 
închisoare aplicată pentru comiterea cu intenţie a unei infracţiuni de furt 
calificat, prin sentinţa penală nr. 1488 din 5 noiembrie 2003 a Judecătoriei 
Sectorului 2 Bucureşti, pedeapsă din a cărei executare inculpatul a fost liberat 
condiţionat la 31.08.2005, rămânând un rest neexecutat de 384 de zile. Deşi la 
prima vedere în cauză nu ar putea fi reținută recidiva postexecutorie deoarece s- 
a împlinit termenul de reabilitare judecătorească, instanţa reţine că prin această 
prevedere legiuitorul a apreciat că nu se poate vorbi de recidivism şi perseve- 
rența infracţională care să atragă agravarea răspunderii penale a unei persoane 
care după executarea unei pedepse nu comite o perioadă îndelungată infracţiuni. 
Un astfel de raționament nu îşi găseşte aplicabilitate în cazul inculpatului, 
deoarece acesta a mai comis alte două infracţiuni de furt calificat, ulterior consi- 
derării ca executată a pedepsei. Faptul că niciuna dintre aceste două pedepse nu 
poate constitui primul termen al recidivei postexecutorii, deoarece din pedepsele 
aplicate inculpatul a fost liberat condiţionat, liberare care a fost revocată, 
porţiuni din acele pedepse fiind înglobate în pedeapsa ce constituie primul 
termen al recidivei postcondamnatorii în prezenta cauză, nu poate reprezenta un 
motiv pentru a se considera că în cauză termenul de reabilitare s-ar fi împlinit. 
Practic, prin comiterea unei noi infracţiuni în termenul de reabilitare, acest 
termen este întrerupt. De altfel, starea de recidivă postexecutorie a fost reţinută 
Şi de instanţa care l-a condamnat pentru infracțiunile ulterioare (în cazul cărora 
pedepsele aplicate nu pot fi considerate ca fiind executate, ele constituind primul 
termen al recidivei postcondamnatorii). O astfel de stare (recidiva postexecu- 
torie) nu poate dispărea decât dacă inculpatul, după executarea pedepsei, nu 
comite infracţiuni pe parcursul termenului de reabilitare, nu şi în situaţia incul- 
patului care pe tot parcursul acestui termen s-a aflat în cea mai mare parte în 
stare de detenţie, ca urmare a comiterii de noi infracțiuni. Prin urmare, în cazul 
inculpatului, alături de starea de recidivă postcondamnatorie se va reţine și 
starea de recidivă postexecutorie (Jud. Sectorului 5 Bucureşti, sentința penală 
nr. 1327 din 30 iunie 2015, în A. lugan, C.pen. adnotat). 


(iv) hotărârea de condamnare să nu privească: infracțiuni săvârşite numai din 
culpă, infracţiuni pentru care a intervenit amnistia postcondamnatorie sau fapte 
care au fost ulterior dezincriminate. 


- nu pot constitui prim termen al recidivei condamnările definitive pronunțate 
Pentru infracţiuni comise din culpă, indiferent dacă aceasta este cu ori fără prevedere 
(de pildă, o condamnare pentru comiterea infracțiunii de ucidere din culpă); 

- în privința condamnărilor pentru care a intervenit amnistia postcondamnatorie, 
art. 152 alin. (1) C.pen. prevede între efectele amnistiei înlăturarea consecințelor con- 
damnării, ceea ce justifică nereţinerea unei astfel de condamnări ca prim termen al 
recidivei; 

- în privința condamnărilor pronunţate pentru fapte care ulterior au fost dezincri- 
minate, art. 4 C.pen. prevede între efectele dezincriminării înlăturarea tuturor conse- 
cințelor hotărârii definitive de condamnare, ceea ce justifică nereţinerea unei astfel de 
condamnări ca prim termen al recidivei; 


- spre deosebire de Codul penal din 1969, actualul Cod penal nu mai menționează 
printre condamnările care nu pot constitui prim termen al recidivei postexecutorii pe 
cele pronunțate pentru infracțiuni săvârşite în timpul minorității, întrucât pentru 
aceste fapte nu se poate aplica o pedeapsă, ci numai măsuri educative privative sau 
neprivative de libertate, şi de plano acestea nu ar putea constitui prim termen al 
recidivei, nefiind întrunite condiţiile prevăzute la (i)-(iii), având în vedere aplicarea 
în timp a celor două Coduri, art. 9 alin. (1) LPANCP a prevăzut că pedepsele cu 
închisoarea aplicate în baza dispozițiilor Codului penal din 1969 pentru infracțiuni 
comise în timpul minorității nu vor fi luate în considerare la stabilirea stării de 
recidivă potrivit dispozițiilor Codului penal; 

- se va putea reține ca prim termen al recidivei condamnarea pronunțată pentru o 
infracțiune consumată cât timp inculpatul era minor, dar epuizată după ce acesta a 
devenit major, cu excepţia infracțiunii progresive, când starea de minoritate nu 
trebuie să existe la momentul consumării infracțiunii, pentru a se reține recidiva. 


b) Al doilea termen presupune îndeplinirea următoarelor condiții: 


(î) să fie săvârșită din nou o infracțiune cu intenţie sau praeterintenţie, pentru 
care legea prevede pedeapsa închisorii de 1 an sau mai mare (pedeapsă unică sau 
alternativă cu amenda) ori detențiunea pe viaţă; 


- noua infracțiune poate fi comisă în calitate de autor, coautor, complice sau instigator, 
în formă tentată sau consumată, prezintă importanță pedeapsa prevăzută de lege pentru 
infracțiunea consumată, chiar dacă fapta a rămas în stadiul tentativei; 


- se va reține starea de recidivă și în ipoteza în care este comis un concurs de 
infracțiuni, dacă una, mai multe sau toate infracțiunile concurente sunt intenționate 
sau praeterintenționate, iar legea prevede pentru cel puţin una dintre acestea pedeapsa 
închisorii de 1 an sau mai mare (alternativ sau nu cu amenda) ori pedeapsa deten- 
țiunii pe viață (alternativ sau nu cu închisoarea de cel puţin 1 an); astfel, starea de 
recidivă va fi verificată pentru fiecare infracţiune în parte dintre cele concurente. 


ə La stabilirea stării de recidivă nu se ţine seama de hotărârile de 
condamnare privitoare la infracțiunile din culpă. Infracţiunea praeterintenționată 
nu poate fi considerată o infracţiune din culpă, deoarece acţiunea sau inacţiunea 
inculpatului este întotdeauna intenţionată, iar numai consecințele mai grave se 
produc din culpă; aceasta survine în desfăşurarea procesului cauzal ce a generat 
rezultatul, fără să modifice esența infracţiunii și să o transforme într-o infrac- 
țiune din culpă. În consecință, atunci când, după executarea unei pedepse mai 
mari de 1 an (sn., M.U.), condamnatul săvârşeşte o infracțiune praeterinten- 

ționată pentru care legea prevede o pedeapsă mai mare de 1 an, există starea de 
recidivă postexecutorie (C.S.J., secția penală, decizia nr. 2070/1997, în R.D.P. 
nr. 3/1998, p. 146). 


(ii) noua infracțiune să fie săvârşită după executarea primei pedepse (în ţară 
sau în străinătate) sau după data intrării în vigoare a actului normativ de grațiere 
totală sau a restului de pedeapsă ori după data împlinirii termenului de prescripţie 
a executării primei pedepse, dar înainte de intervenţia reabilitării de drept sau de 
împlinirea termenul de reabilitare judecătorească. 


- în principiu, în cazul infracţiunilor cu durată de consumare, se va reține numai 
recidiva postexecutorie, în cazul în care epuizarea acestora are loc după momentul la 
care prima pedeapsă fusese executată sau considerată ca executată, chiar dacă infrac- 
tiunea fusese consumată înainte de acest moment!; 


- dacă o infracţiune continuă, continuată sau de obicei s-a consumat înainte de 
împlinirea termenului de reabilitare judecătorească/intervenţia reabilitării de drept, 
epuizându-se însă după acest moment, se va reţine totuși starea de recidivă postexe- 
cutorie, întrucât există o activitate infracțională în termenul de reabilitare; 


- în situaţia în care o infracţiune progresivă s-a consumat înainte ca pedeapsa să 
fie executată ori considerată ca executată, iar rezultatul mai grav se produce după 
acest moment, se va reţine numai starea de recidivă postcondamnatorie; 


- dacă infracţiunea progresivă s-a consumat înainte de împlinirea termenului de 
reabilitare judecătorească/intervenția reabilitării de drept, iar rezultatul mai grav se 
produce după acest moment, se va reţine starea de recidivă postexecutorie. 


> Infracțiunile în privinţa cărora s-a împlinit termenul de reabilitare nu 
atrag starea de recidivă, chiar dacă reabilitarea nu a fost constatată printr-o 
hotărâre judecătorească (C.A. Timișoara, secţia penală, decizia nr. 845/2004, în 
B.J. 2004, p. 388). 


a În cazul săvârșirii unei noi infracţiuni, de către o persoană condamnată 
definitiv la mai multe pedepse, dintre care unele au fost executate, iar pentru 
altele durata pedepsei nu s-a împlinit, trebuie să se rețină că acea infracțiune a 
fost săvârșită atât în condiţiile stării de recidivă postcondamnatorie, cât şi în cele 
ale stării de recidivă postexecutorie (I.C.C.J, Secţiile Unite, decizia nr. 18/2007, 
www.legalis.ro). 


2.2.2. Sancţionarea recidivei postexecutorii 


a) Regimul sancţionator în privinţa pedepselor principale; 
- Codul penal stabilește un regim nou de sancționare a recidivei postexecutorii ce 


vizează majorarea limitelor de pedeapsă ale infracțiunii săvârșite în stare de reci- 
divă; astfel, potrivit art. 43 alin. (5) C.pen., dacă după ce pedeapsa anterioară a fost 


ET ANI IRINEI SRI 


| A se vedea distincţiile de mai sus între recidiva postcondamnatorie și cea postexecutorie 
în materia infracțiunilor cu durată de consumare. 

executată sau considerată ca executată, săvârşeşte o nouă infracțiune în stare de 
recidivă, limitele speciale ale pedepsei închisorii/limitele speciale ale zilelor- 
amendă prevăzute de lege pentru noua infracțiune se majorează cu jumătate, fără 
a putea fi depăşit maximul general al pedepsei (cauză de agravare obligatorie). De 
pildă, în cazul în care infractorul săvârşeşte un furt calificat într-un mijloc de 
transport în comun, în stare de recidivă postexecutorie [art. 228 alin. (1) C.pen. 
raportat la art. 229 alin. (1) lit. a) C.pen. cu aplicarea art. 41 C.pen.] limitele de 
pedeapsă prevăzute de lege pentru infracțiunea de furt calificat (de la 1 la 5 ani 
închisoare) se majorează cu o jumătate, astfel că noile limite în care instanța de 
judecată va trebui să realizeze individualizarea pedepsei pentru infracțiunea săvârșită 
în stare de recidivă postexecutorie vor fi de la 1 an şi 6 luni închisoare la 7 ani şi 
6 luni închisoare; tot astfel, dacă omorul calificat (art. 189 C.pen.) este comis în stare 
de recidivă postexecutorie, iar instanţa consideră că nu se impune aplicarea pedepsei 
detențiunii pe viaţă, având în vedere limitele de pedeapsă prevăzute de lege (de la 
15 la 25 ani închisoare) se va majora minimul special cu o jumătate, iar maximul 
special până la limita maximului general, astfel că noile limite în care instanța de jude- 
cată va trebui să realizeze individualizarea pedepsei pentru infracțiunea săvârşită în 
stare de recidivă postexecutorie vor fi închisoarea de la 22 ani şi 6 luni la 30 de ani; 


- în ipoteza în care legea prevede pentru infracţiunea comisă în stare de recidivă 
postexecutorie numai pedeapsa detenţiunii pe viață sau dacă instanţa în procesul de 
individualizare optează pentru pedeapsa alternativă a detenţiunii pe viaţă, cu toate că 
se reţine cauza de agravare, nu poate opera o majorare a limitelor de pedeapsă; 


- deşi recidiva postexecutorie constituie ea însăşi o cauză de agravare a răspun- 
derii penale, în ipoteza în care se rețin alături de aceasta una sau mai multe cauze de 
agravare, apreciez că mai întâi se va da efect recidivei postexecutorii (limitele spe- 
ciale ale pedepsei prevăzute de lege se vor majora cu jumătate), iar apoi se vor 
aplica următoarele cauze de agravare!: circumstanţele agravante, infracţiunea conti- 
nuată, concursul şi recidiva postcondamnatorie; 


- în cazul în care cel de-al doilea termen este un concurs de infracțiuni, se aplică 
mai întâi tratamentul sancţionator al recidivei postexecutorii (stabilirea pedepsei 
pentru fiecare infracțiune corectă prin raportare la limitele de pedeapsă majorate ca 
urmare a comiterii faptei în stare de recidivă) şi apoi cel al concursului (contopirea 
pedepselor stabilite potrivit regulilor de la concursul de infracţiuni), dispoziţiile 
art. 43 alin. (2) C.pen. fiind aplicabile numai în legătură cu termenul al II-lea al 
recidivei postcondamnatorii, în această ipoteză stările de pluralitate de infracţiuni se 
vor reţine în ordinea în care acestea apar: mai întâi recidiva postexecutorie (prin 
raportare la prima faptă comisă), iar apoi concursul de infracţiuni (cu referire la 
următoarele infracţiuni comise). 


De pildă, după executarea unei pedepse de 2 ani închisoare, stabilită pentru O 
infracțiune de furt calificat comisă de infractorul major acesta mai săvârşește în 


! Spre deosebire de dispoziţiile art. 79 alin. (1) C.pen. din materia cauzelor de atenuare, 
art. 79 alin. (2) C.pen. nu mai prevede în materia cauzelor de agravare precizarea în ordine, 
enumerarea având caracter exemplificativ. 

recidivă postexecutorie patru infracțiuni de şantaj în scopul dobândirii în mod injust a 
unui folos patrimonial [art. 207 alin. (1) şi (3) C.pen. pentru care legea prevede 
pedeapsa închisorii la de 2 la 7 ani]; inculpatul va fi condamnat pentru fiecare infrac- 
țiune de şantaj avându-se în vedere limitele de pedeapsă majorate cu jumătate (închi- 
soarea de la 3 ani la 10 ani şi 6 luni); asumând că pentru fiecare infracțiune de şantaj 
comisă în recidivă postexecutorie instanța îi va aplica 4 ani închisoare, se va proceda 
apoi la stabilirea pedepsei rezultante prin contopirea celor patru pedepse de 4 ani 
închisoare potrivit regulilor de la concursul de infracțiuni, se va aplica pedeapsa de 
4 ani închisoare, ca pedeapsă de bază, plus sporul (fix) obligatoriu de 4 ani 
[(4+4+4):3=4], în final inculpatul executând 8 ani închisoare. 


- în situaţia în care se reține că infracțiunea a fost săvârşită atât în condiţiile stării 
de recidivă postcondamnatorie, cât şi în cele ale stării de recidivă postexecutorie, se 
aplică mai întâi tratamentul sancţionator al recidivei postexecutorii (majorarea 
limitelor de pedeapsă cu jumătate), iar apoi, după individualizarea pedepsei, cel al 
recidivei postcondamnatorii (cumul aritmetic al pedepsei stabilite cu pedeapsa de 
executat/restul de pedeapsă de executat); 


De pildă, după executarea unei pedepse de 2 ani închisoare, stabilită pentru o infrac- 
țiune de furt calificat comisă de infractorul major, acesta mai săvârşeşte o infracțiune 
de şantaj (în recidivă postexecutorie), pentru care este condamnat definitiv la 3 ani 
închisoare, iar, înainte de începerea executării ultimei pedepse, infractorul comite o 
infracțiune de tâlhărie; această din urmă infracțiune este comisă în stare de recidivă 
postcondamnatorie, față de condamnarea pentru infracțiunea de şantaj, şi în stare de 
recidivă postexecutorie, față de condamnarea pentru infracțiunea de furt calificat; în 
această situație, se va aplica pedeapsa pentru infracțiunea de tâlhărie, având în vedere 
regulile recidivei postexecutorii (avându-se în vedere limitele de pedeapsă majorate cu 
jumătate), iar apoi această pedeapsă va fi cumulată aritmetic cu cea stabilită pentru 
infracțiunea de șantaj, potrivit regulilor recidivei postcondamnatorii. 


- în cazul în care se reține că mai multe infracțiuni concurente au fost săvârșite 
atât în condiţiile stării de recidivă postcondamnatorie, cât și în cele ale stării de reci- 
divă postexecutorie, se aplică mai întâi tratamentul sancţionator al recidivei post- 
executorii (majorarea limitelor de pedeapsă cu jumătate), iar apoi, după indivi- 
dualizarea pedepsei, cel concursului (contopirea pedepselor stabilite), și în final 
regimul recidivei postcondamnatorii (cumul aritmetic al pedepsei rezultante cu 
Pedeapsa de executat/restul de pedeapsă de executat); 


De pildă, după executarea unei pedepse de 2 ani închisoare, stabilită pentru o 
infracţiune de furt calificat comisă de infractorul major, acesta mai săvârşeşte o 
infracţiune de șantaj (în recidivă postexecutorie), pentru care este condamnat defi- 
nitiv la 3 ani închisoare, iar, înainte de î începerea executării pedepsei aplicate pentru 
infracţiunea de şantaj, infractorul comite trei infracțiuni de tâlhărie; aceste din urmă 
infracțiuni sunt comise în stare de recidivă postcondamnatorie, față de condamnarea 
Pentru infracțiunea de şantaj, şi în stare de recidivă postexecutorie, față de condam- 
narea pentru infracțiunea de furt calificat; în această situaţie, se va aplica pedeapsa 
Pentru fiecare infracţiune de tâlhărie, având în vedere regulile recidivei postexe- 
Cutorii (prin raportare la limitele de pedeapsă majorate cu jumătate); asumând că 
Pentru fiecare infracțiune de tâlhărie comisă în recidivă postexecutorie instanța îi va 

aplica 4 ani şi 6 luni închisoare, se va proceda apoi la stabilirea pedepsei rezultante 
prin contopirea celor trei pedepse de 4 ani şi 6 luni închisoare potrivit regulilor de la 
concursul de infracțiuni, se va aplica pedeapsa de 4 ani și 6 luni închisoare, ca 
pedeapsă de bază, plus sporul (fix) obligatoriu de 3 ani [(4,6+4,6):3=3], rezultând 
7 ani şi 6 luni închisoare; în final, această pedeapsă va fi cumulată aritmetic cu cea 
de 3 ani închisoare stabilită pentru infracțiunea de șantaj, potrivit regulilor recidivei 
postcondamnatorii, rezultând 10 ani şi 6 luni închisoare [3+7,6=10,6]. 


- în cazul recidivei postexecutorii Codul penal nu prevede posibilitatea înlocuirii 
pedepsei închisorii cu pedeapsa detențiunii pe viaţă, dispoziţiile art. 43 alin. (3) 
C.pen. (care fac trimitere numai la ipotezele de recidivă postcondamnatorie) 
neputând fi aplicabile prin analogie în defavoarea acuzatului; dacă termenul al doilea 
al recidivei postexecutorii este format dintr-un concurs de infracţiuni, se va putea 
dispune înlocuirea pedepsei rezultante a închisorii de 40 de ani sau mai mare cu 
pedeapsa detenţiunii pe viaţă în condiţiile art. 39 alin. (2) C.pen. 

b) Regimul pedepselor accesorii, complementare și al măsurilor de siguranță. 


- pedepsele complementare și măsurile de siguranță se aplică potrivit dreptului 
comun pe lângă pedeapsa stabilită pentru infracțiunea săvârşită în stare de recidivă 
postexecutorie; 


- reținerea recidivei postexecutorii nu conduce şi la majorarea limitelor speciale 
ale pedepsei complementare a interzicerii exercitării unor drepturi, însă va putea avea 
ca efect indirect reținerea caracterului obligatoriu al aplicării pedepsei complemen- 
tare a degradării militare atunci când în urma majorării limitelor speciale ale pedepsei 
principale instanța aplică pedeapsa închisorii mai mare de 10 ani; 


De pildă, în cazul în care un militar în rezervă sau în retragere, având gradul de 
ofiţer, comite o infracţiune de tâlhărie calificată prin folosirea de arme [art. 234 alin. (1) 
lit. a) C.pen.], limitele pedepsei complementare ce trebuie aplicate vor fi tot de la 1 la 
5 ani, însă, faţă de limitele pedepsei principale astfel cum au fost majorate ca urmare a 
reţinerii cauzei de agravare (de la 4 ani şi 6 luni la 15 ani), dacă pedeapsa aplicată este 
de peste 10 ani închisoare, este obligatorie! şi dispunerea degradării militare. 


- dacă sunt săvârșite mai multe infracțiuni concurente în stare de recidivă postexe- 
cutorie, pedepsele accesorii, complementare şi măsurile de siguranță stabilite pentru 
fiecare infracțiune se vor aplica pe lângă pedeapsa rezultantă, potrivit regulilor de la 
recidiva postcondamnatorie?, 


- în ipoteza în care pentru sancţionarea infracţiunii care constituie primul termen 
al recidivei postexecutorii a fost aplicată şi pedeapsa complementară a interzicerii 
exercitării unor drepturi care a început să se execute după executarea sau conside- 
rarea ca executată a pedepsei principale, iar înainte de executarea integrală a acestei 


1 În cazul în care infracţiunea nu era comisă în stare de recidivă postexecutorie şi nu se 
reţinea vreo altă cauză de agravare faţă de limitele speciale ale pedepsei prevăzute de art. 234 
alin. (1) lit. a) C.pen. (închisoarea de la 3 la 10 ani), chiar şi în ipoteza în care pedeapsa princi- 
pală aplicată era în maximul special aplicarea pedepsei complementare a degradării militare 
era facultativă. 

2 A se vedea supra p. 307 şi urm. 

pedepse este comisă infracţiunea care constituie termenul al doilea al recidivei pentru 
sancţionarea căreia instanţa aplică pe lângă pedeapsa principală şi o pedeapsă 
complementară de aceeași natură şi cu acelaşi conținut concret, art. 45 alin. (3) lit. b) 
C.pen. stipulează că partea neexecutată din pedeapsa complementară anterioară la 
data comiterii noii infracțiuni se adaugă (cumul aritmetic) la pedeapsa complemen- 
tară a interzicerii exercitării unor drepturi stabilită pentru noua infracțiune, fără a 
putea fi depășit maximul de 5 ani; astfel, art. 45 alin. (3) lit. b) C.pen. nu are o 
aplicabilitatea limitată la sfera recidivei postcondamnatorii, fiind incident şi în cazul 
recidivei postexecutorii, doar în acest fel putând fi evitate ipotezele absurde care au 
ca efect neexecutarea in concreto a pedepsei complementare atunci când pedeapsa 
complementară a interzicerii exercitării unor drepturi (aplicată prin hotărârea defini- 
tivă anterioară) ar trebui să fie executată simultan cu pedeapsa accesorie de aceeaşi 
natură şi cu acelaşi conținut aplicată pentru infracțiunea care constituie termenul al 
doilea al recidivei; deopotrivă, cred că trebuie dedusă din pedeapsa complementară 
rezultantă şi durata executată între data comiterii infracțiunii în stare de recidivă 
postexecutorie şi data rămânerii definitive a hotărârii de condamnare; 


% Condamnă pe inculpatul S.C.E. la pedeapsa de 1 an închisoare pentru 
săvârşirea infracţiunii de furt în stare de recidivă postexecutorie, prevăzută de 
art. 228 alin. (1) C.pen. cu aplicarea art. 41 alin. (1) C.pen. raportat la art. 43 
alin. (5) C.pen. În baza art. 67 alin. (1) C.pen. aplică inculpatului pedeapsa 
complementară a interzicerii drepturilor prevăzute de art. 66 alin. (1) lit. a) şi b) 
C.pen., respectiv dreptul de a fi ales în autorităţile publice sau în orice alte 
funcţii publice şi dreptul de a ocupa o funcţie care implică exerciţiul autorităţii 
de stat, pe o durată de 2 ani, pedeapsa complementară urmând a se executa 
conform art. 68 alin. (1) lit c) C.pen., după executarea sau considerarea ca 
executată a pedepsei principale. În baza art. 65 alin. (1) şi (3) C.pen. aplică 
inculpatului pedeapsa accesorie a interzicerii drepturilor prevăzute de art. 66 
alin. (1) lit. a) şi b) C.pen., respectiv dreptul de a fi ales în autorităţile publice 
sau în orice alte funcţii publice şi dreptul de a ocupa o funcţie care implică 
exerciţiul autorităţii de stat, pe durata executării pedepsei principale. În baza 
art. 45 alin. (3) lit b) contopeşte pedepsele complementare aplicate în prezenta 
cauză cu pedepsele complementare aplicate prin sentinţa penală nr. 706 din 
10 octombrie 2014 a Judecătoriei Sectorului 2 Bucureşti, definitivă prin decizia 
penală nr. 7 din 6 ianuarie 2015 a Curţii de Apel Bucureşti şi a aplicat inculpa- 
tului pedeapsa complementară a interzicerii drepturilor prevăzute de art. 66 
alin. (1) lit. a) şi b) C.pen., respectiv dreptul de a fi ales în autorităţile publice 
sau în orice alte funcţii publice şi dreptul de a ocupa o funcţie care implică 
exerciţiul autorităţii de stat, pe o durată de 4 ani şi 225 de zile (2 ani la care se 
adaugă 2 ani şi 225 de zile, rest rămas de executat din pedeapsa complementară 
la data săvârşirii noii infracţiunii) şi pedeapsa complementară a interzicerii 
drepturilor prevăzute de art. 66 alin. (1) lit. h), n) şi o) [dreptul de a deţine, purta 
şi folosi orice categorie de arme, dreptul de a comunica cu persoana vătămată 
C.I.L. sau cu membri de familie ai acestuia şi dreptul de a se apropia de locuinţa 
persoanei vătămate C.I.L. — (...)] pe o perioadă de 2 ani şi 225 de zile (rest rămas 
de executat din pedeapsa complementară la data săvârşirii noii infracţiuni), 
pedeapsa complementară urmând a fi executată conform art. 68 alin. (1) lit. c) 
C.pen., după executarea sau considerarea ca executată a pedepsei principale”. În 

baza art. 45 alin. (3) lit. b) şi alin.(4) C.pen. deduce din durata pedepsei 
complementare a interzicerii drepturilor prevăzute de art. 66 alin. (1) lit. a), b), 
h), n) şi o) C.pen., perioada deja executată, de la data de 19.10.2016 (data săvâr- 
şirii noii infracţiuni) la zi (Jud. Sectorului 1 Bucureşti, secția penală, sentinţa 
nr. 446 din 22 iunie 2017, www.sintact.ro). 


- pedeapsa accesorie de executat se va raporta numai la conținutul pedepsei 
complementare stabilite pe lângă pedeapsa principală aplicată pentru infracțiunea 
comisă în stare de recidivă postexecutorie; 


De exemplu, după executarea în regim de detenţie a pedepsei de 3 ani închisoare 
aplicate pentru comiterea infracţiunii de violenţe în familie, condamnatul începe 
executarea pedepsei complementare a interzicerii exercitării dreptului de a comunica 
cu victima şi de a se apropia de locuinţa acesteia, precum şi a interzicerii exercitării 
dreptului de a deţine arme prevăzute de art. 66 alin. (1) lit. h), n) şi o) C.pen., care 
fusese impusă pe o perioadă de 3 ani. După executarea unui an din pedeapsa comple- 
mentară condamnatul comite în stare de recidivă postexecutorie o infracțiune de 
tâlhărie (art. 233 C.pen.) față de aceeaşi victimă pentru care este condamnat la 
pedeapsa de 5 ani închisoare şi la pedeapsa complementară a interzicerii dreptului de a 
comunica cu victima şi de a se apropia de locuinţa acesteia prevăzute de art. 66 alin. (1) 
lit. n) şi o) C.pen. pe o durată de patru ani. În acest caz, pedeapsa complementară de 
executat va fi cea a interzicerii exercitării dreptului de a deţine arme prevăzută de 
art. 66 alin. (1) lit. h) C.pen. pe o durată de 2 ani, precum şi cea a interzicerii exercitării 
dreptului de a comunica cu victima şi de a se apropia de locuinţa acesteia prevăzute de 
art. 66 alin. (1) lit. n) şi o) C.pen. pe o perioadă de 5 ani, având în vedere limita 
maximă pentru care pot fi cumulate aritmetic pedepsele complementare de aceeaşi 
natură şi cu acelaşi conţinut, iar nu de 6 ani astfel cum ar rezulta din cumularea restului 
de pedeapsă complementară neexecutat cu pedeapsa complementară aplicată pentru 
infracţiunea comisă în stare de recidivă postexecutorie. În schimb, pedeapsa accesorie 
de executat va fi doar aceea a interzicerii exercitării dreptului de a comunica cu victima 
şi de a se apropia de locuinţa acestei, nu şi cea a interzicerii exercitării dreptului de a 
deţine arme, deoarece această interdicţie nu a fost impusă cu titlu de pedeapsă 
complementară pe lângă pedeapsa principală aplicată pentru cel de-al doilea termen 
al recidivei postexecutorii. 


$3. Recidiva în cazul persoanei juridice 


Nici în cazul persoanei juridice, Codul penal nu prevede mica recidivă, distincția 
făcându-se și în această materie între recidiva postcondamnatorie şi cea postexecutorie. 


3.1. Condiţii 


- se va reţine existența stării de recidivă!: 


! Spre deosebire de Codul penal din 1969, Codul penal actual include explicit în sfera infrac- 
ţiunilor ce pot constitui al doilea termen al recidivei infracțiunile săvârşite cu intenţie depășită. 

1. când după rămânerea definitivă a unei hotărâri de condamnare la pedeapsa 
amenzii penale (indiferent de cuantumul acesteia) pentru o infracțiune intenționată 
sau praeterintenționată, persoana juridică săvârşeşte din nou o infracţiune cu intenție 
sau praeterintenție, iar amenda pentru infracţiunea anterioară nu a fost executată ori 
nu este considerată executată (recidivă postcondamnatorie), nu prezintă importanță 
pentru reținerea stării de recidivă postcondamnatorie dacă pedeapsa complementară 
aplicată pe lângă pedeapsa amenzii a fost sau nu executată; 


2. când după rămânerea definitivă a unei hotărâri de condamnare la pedeapsa 
amenzii penale (indiferent de cuantumul acesteia) pentru o infracțiune intenționată sau 
praeterintenționată, persoana juridică săvârşeşte din nou o infracțiune cu intenţie sau 
praeterintenție, după ce amenda pentru infracţiunea anterioară a fost executată sau este 
considerată ca executată, și mai înainte de reabilitare (recidivă postexecutorie). 


- primul termen a recidivei în cazul persoanei juridice nu poate consta într-o 
hotărâre de condamnare privind: infracțiuni săvârşite numai din culpă, infracțiuni cu 
privire la care a intervenit amnistia postcondamnatorie sau fapte care au fost ulterior 
dezincriminate. De asemenea, nu se va ține seama de condamnările pentru care a 
intervenit reabilitarea. 


3.2. Sancţionarea recidivei în cazul persoanei juridice 


Codul penal prevede ca regulă generală de sancţionare a recidivei în cazul infrac- 
torilor persoane juridice majorarea limitelor minime şi maxime ale zilelor-amendă, 
fără a putea fi depășit maximul general, renunțând astfel la sistemului sporirii 
pedepselor. 


s.a 


3.2.1. Regimul sancţionator al recidivei postcondamnatorii în cazul persoanei 
juridice 

a) Regimul sancţionator în privinţa pedepsei principale; 

(i) când ambii termeni ai recidivei postcondamnatorii sunt formaţi numai 
dintr-o infracțiune; 

- instanţa va proceda mai întâi la stabilirea pedepsei pentru infracțiunea nou 
săvârşită (al doilea termen), având în vedere dispoziţiile art. 146 alin. (2) C.pen., 
Potrivit căruia „limitele speciale ale pedepsei prevăzute de lege pentru noua infrac- 
țiune se majorează cu jumătate (s.n., M.U.), fără a depăşi maximul general al 
pedepsei amenzii”, ceea ce se majorează în fapt nu este amenda, ci numărul 
zilelor-amendă, care constituie minimul special și maximul special al pedepsei 
Prevăzut de lege pentru persoana juridică; numărul zilelor-amendă astfel stabilit pentru 
noua infracțiune se înmulțeşte cu suma aferentă unei zile-amendă, stabilindu-se 
Cuantumul amenzii pentru infracțiunea comisă în recidivă; apoi, instanța va proceda, în 
temeiul art. 146 alin. (3) C.pen., la cumularea aritmetică a acestei pedepse (suma 
astfel obţinută) cu amenda anterioară (în cazul în care a doua infracțiune a fost 
Săvârşită înainte de începerea executării primei) sau restul rămas neexecutat din 
aceasta Ja momentul săvârșirii noii infracțiuni; 


De pildă, o persoană juridică a fost condamnată printr-o hotărâre definitivă la 
Plata unei amenzi în cuantum de 12.000 lei; înainte de executarea integrală a pedep- 


410 Sinteze de drept penal. Partea generală 


sei, la momentul în care persoana juridică plătise numai suma de 3.000 lei, săvârşeşte 
în stare de recidivă postcondamnatorie infracțiunea de deturnarea licitaţiilor publice, 
prevăzută de art. 246 C.pen., a cărei pedeapsă legală pentru persoanele juridice este 
între 120 şi 240 zile-amendă; prin aplicarea dispoziţiilor art. 146 alin. (2) C.pen., 
limitele de pedeapsă în care instanța urmează să realizeze individualizarea pedepsei 
pentru infracțiunea nou săvârșită sunt între 180 şi 360 zile-amendă; asumând că 
instanța stabileşte o pedeapsă de 200 zile-amendă și că suma corespunzătoare unei 
zile-amendă, individualizată în funcție de criteriile prevăzute de art. 137 alin. (3) 
C.pen., este de 100 lei, persoana juridică va fi condamnată pentru noua infracțiune (al 
doilea termen) la plata sumei de 20.000 lei, cu titlu de amendă. Ulterior, făcând apli- 
carea art. 146 alin. (3) C.pen., instanţa va cumula această sumă cu restul de pedeapsă 
rămas neexecutat (9.000 lei), pedeapsa rezultantă pentru infracțiunea săvârșită în 
stare de recidivă postcondamnatorie fiind de 29.000 lei. 


- pedeapsa rezultantă aplicată nu poate depăşi maximul general al pedepsei 
amenzii pentru persoana juridică (3.000.000 lei). 


(îi) când primul termen al recidivei postcondamnatorii este o condamnare pentru 
un concurs de infracțiuni, iar al doilea termen este format numai dintr-o infracţiune; 


- instanța va proceda mai întâi la stabilirea pedepsei pentru infracțiunea nou 
săvârșită (al doilea termen), având în vedere dispoziţiile art. 146 alin. (2) C.pen., 
potrivit căruia „limitele speciale ale pedepsei prevăzute de lege pentru noua infrac- 
țiune se majorează cu jumătate (s.n., M.U.), fără a depăşi maximul general al 
pedepsei amenzii”, ceea ce se majorează în fapt nu este amenda, ci numărul 
zilelor-amendă, care constituie minimul special și maximul special al pedepsei pre- 
văzut de lege pentru persoana juridică; numărul zilelor-amendă astfel stabilit pentru 
noua infracțiune se înmulțește cu suma aferentă unei zile-amendă, stabilindu-se 
cuantumul amenzii pentru infracțiunea comisă în recidivă; apoi, instanţa va proceda, în 
temeiul art. 146 alin. (3) C.pen., la cumularea aritmetică a acestei pedepse (suma 
astfel obținută) cu amenda rezultantă aplicată pentru concursul de infracțiuni din primul 
termen (în cazul în care infracțiunea ce constituie al doilea termen a fost săvârşită 
înainte de începerea executării pedepsei rezultante anterioare) sau restul rămas 
neexecutat din aceasta la momentul săvârșirii noii infracțiuni, 


De pildă, o persoană juridică a fost condamnată printr-o hotărâre definitivă pentru 
comiterea unui concurs de infracțiuni la plata unei amenzi rezultante în cuantum de 
18.000 lei (pedeapsa de bază la care a fost adăugat sporul fix și obligatoriu); înainte de 
executarea integrală a pedepsei rezultante, la momentul în care persoana juridică plătise 
numai suma de 3.000 lei, săvârşeşte în stare de recidivă postcondamnatorie infracțiunea 
de deturnarea licitaţiilor publice, prevăzută de art. 246 C.pen., a cărei pedeapsă legală 
pentru persoanele juridice este între 120 şi 240 zile-amendă; prin aplicarea dispoziţiilor 
art. 146 alin. (2) C.pen., limitele de pedeapsă în care instanța urmează să realizeze 
individualizarea pedepsei pentru infracțiunea nou săvârșită sunt între 180 şi 360 
zile-amendă; asumând că instanţa stabileşte o pedeapsă de 200 zile-amendă și că suma 
corespunzătoare unei zile-amendă, individualizată în funcţie de criteriile prevăzute de 
art. 137 alin. (3) C.pen., este de 100 lei, persoana juridică va fi condamnată pentru noua 
infracțiune (al doilea termen) la plata sumei de 20.000 lei, cu titlu de amendă. Ulterior, 
făcând aplicarea art. 146 alin. (3) C.pen., instanţa va cumula această sumă cu restul de 

pedeapsă rămas neexecutat (15.000 lei), pedeapsa rezultantă pentru infracțiunea 
săvârşită în stare de recidivă postcondamnatorie fiind de 35.000 lei. 


- pedeapsa rezultantă aplicată nu poate depăşi maximul general al pedepsei 
amenzii pentru persoana juridică (3.000.000 lei). 


(iii) când primul termen al recidivei postcondamnatorii este format numai 
dintr-o infracțiune, iar cel de-al doilea dintr-un concurs de infracțiuni; 


- stabilirea pedepsei se va face în mai multe etape, care presupun aplicarea pe 
calea suplimentului analogic a art. 43 alin. (2) C.pen. (inițial regulile de la concurs 
şi apoi cele de la recidiva postcondamnatorie) şi cu privire la termenul al doilea al 
recidivei postcondamnatorii comise de o persoană juridică; astfel, se va proceda la: 


1. stabilirea pedepselor pentru fiecare dintre infracțiunile concurente nou săvâr- 
şite, având în vedere pentru fiecare infracțiune în parte dispozițiile art. 146 alin. (2) 
C.pen., potrivit căruia „limitele speciale ale pedepsei prevăzute de lege pentru noua 
infracțiune se majorează cu jumătate (s.n., M.U.), fără a depăşi maximul general al 
pedepsei amenzii”; ceea ce se majorează în fapt nu este amenda, ci numărul zile- 
lor-amendă, care constituie minimul special și maximul special al pedepsei prevăzut de 
lege pentru persoana juridică; pentru fiecare infracțiune numărul zilelor-amendă astfel 
stabilit se înmulțește cu suma aferentă unei zile-amendă, stabilindu-se cuantumul 
amenzii pentru fiecare infracţiune concurentă comisă în stare de recidivă; 


2. aplicarea regulilor de la concursul de infracţiuni: se va aplica amenda cea mai 
mare, precum şi un spor (fix şi obligatoriu) de o treime din totalul celorlalte pedepse 
stabilite (pedeapsa rezultantă pentru concursul de infracțiuni); 


3. apoi aplicarea regulilor de la recidiva postcondamnatorie: instanța va proceda, 
în temeiul art. 146 alin.(3) C.pen., la cumularea aritmetică a acestei pedepse 
rezultante (suma astfel obținută) cu amenda anterioară (în cazul în care toate 
infracțiunile concurente au fost săvârşite înainte de începerea executării primei 
pedepse) sau restul rămas neexecutat din aceasta la momentul comiterii primei 
infracţiuni concurente. 


De exemplu, o persoană juridică a fost condamnată printr-o hotărâre definitivă la 
plata unei amenzi în cuantum de 18.000 lei; înainte de executarea integrală a pedep- 
sei, la momentul în care persoana juridică plătise numai suma de 3.000 lei, săvârşeşte 
în stare de recidivă postcondamnatorie trei infracțiuni de deturnarea licitaţiilor 
publice, prevăzute de art. 246 C.pen., a cărei pedeapsă legală pentru persoanele 
Juridice este între 120 şi 240 zile-amendă. 


Urmărind etapele descrise mai sus instanța va proceda după cum urmează: 


1. prin aplicarea dispoziţiilor art. 146 alin. (2) C.pen., limitele de pedeapsă în care 
instanța urmează să realizeze individualizarea pedepsei pentru fiecare dintre cele trei 
infracțiuni nou-comise sunt între 180 şi 360 zile-amendă; asumând că instanța stabi- 
leşte o pedeapsă de 200 zile-amendă pentru fiecare infracțiune concurentă şi că 
Suma corespunzătoare unei zile-amendă pentru fiecare infracțiune concurentă, indivi- 
dualizată în funcţie de criteriile prevăzute de art. 137 alin. (3) C.pen., este de 150 lei, 
Persoana juridică va fi condamnată pentru fiecare infracţiune concurentă ce constituie 
al doilea termen al recidivei la plata sumei de 30.000 lei, cu titlu de amendă; 

2. aplicarea regulilor de la concursul de infracțiuni: pedeapsa rezultantă va fi 
50.000 lei [30.000 lei pedeapsa de bază şi 20.000 lei [(30.000+30.000):3=20.000] 
sporul fix obligatoriu]; 


3. Ulterior, făcând aplicarea art. 146 alin. (3) C.pen., instanţa va cumula această 
sumă (50.000 lei) cu restul de pedeapsă rămas neexecutat (15.000 lei), pedeapsa 
rezultantă pentru infracțiunile săvârşite în stare de recidivă postcondamnatorie fiind 
de 65.000 lei. 


- pedeapsa rezultantă aplicată nu poate depăși maximul general al pedepsei 
amenzii pentru persoana juridică (3.000.000 lei). 


(iv) când primul termen al recidivei constă într-o condamnare pentru un 
concurs de infracţiuni, iar al doilea termen este format tot dintr-un concurs de 
infracţiuni, se vor aplica regulile descrise mai sus [(î;) și (iii)], care se aplică în 
mod corespunzător, pedeapsa rezultantă aplicată nu poate depăși maximul general 
al pedepsei amenzii pentru persoana juridică (3.000.000 lei). 


b) Regimul pedepselor complementare și al măsurilor de siguranță; 


- aplicarea pedepselor complementare sau a măsurilor de siguranță în cazul săvâr- 
şirii de o persoană juridică a unei infracțiuni în stare de recidivă postcondamnatorie 
se realizează după acelaşi mecanism ca în situaţia persoanelor fizice; 


- potrivit art. 147 alin. (2) C.pen., pedepsele complementare de nazură diferită, cu 
excepția dizolvării, sau de aceeași natură, dar cu conținut diferit, se vor aplica toate 
alături de pedeapsa amenzii (principiul totalizării pedepselor complementare), dacă 
pedepsele complementare sunt de aceeași natură și cu același conținut, se va aplica 
cea mai grea dintre ele (principiului absorbției pedepselor complementare); 


- măsurile de siguranță constând în confiscarea specială unor bunuri, dispuse 
potrivit art. 112 C.pen. pe lângă fiecare infracțiune concurentă ori pe lângă unele 
dintre acestea, se vor cumula [art. 147 alin. (3) C.pen.]. 


3.2.2. Regimul sancţionator al recidivei postexecutorii în cazul persoanei 
juridice 

a) Regimul sancționator în privinţa pedepsei principale; 

(i) când ambii termeni ai recidivei postexecutorii sunt formaţi numai dintr-o 
infracțiune, sau atunci când primul termen al recidivei postexecutorii este o con- 
damnare pentru un concurs de infracțiuni, iar al doilea termen este format numai 
dintr-o infracțiune; 

- în situația reţinerii recidivei postexecutorii, instanța va proceda la stabilirea 
pedepsei pentru infracțiunea nou săvârșită (al doilea termen), având în vedere dispo- 
zițiile art. 146 alin. (2) C.pen., potrivit căruia „limitele speciale ale pedepsei prevă- 
zute de lege pentru noua infracţiune se majorează cu jumătate, fără a depăși maximul 
general al pedepsei amenzii” (s.n., M.U.); în acest caz, se vor majora numai 
numărul zilelor-amendă, care constituie minimul special și maximul special al 
pedepsei prevăzut de lege pentru infracțiunea comisă de persoana juridică; 


De pildă, în cazul săvârşirii de persoana juridică a infracțiunii de abuz de încre- 
dere prin fraudarea creditorilor (art. 239 C.pen.), a cărei pedeapsă legală pentru 

persoanele juridice este între 720 și 240 zile-amendă, prin aplicarea dispoziţiilor 
art. 146 alin. (2) C.pen., limitele de pedeapsă în care instanța urmează să realizeze 
individualizarea pedepsei pentru infracțiunea nou săvârșită în stare de recidivă post- 
executorie sunt între 780 și 360 zile-amendă. 


- pedeapsa rezultantă nu poate depăşi maximul general al pedepsei amenzii pentru 
persoana juridică (3.000.000 lei). 


(îi) când primul termen al recidivei executorii este format dintr-o infracțiune 
sau dintr-un concurs de infracţiuni, iar cel de-al doilea termen dintr-un concurs de 
infracțiuni; 

- în cazul în care cel de-al doilea termen al recidivei postexecutorii este un 
concurs de infracţiuni, stabilirea pedepsei se va face în următoarele etape: 


1. stabilirea pedepselor pentru fiecare dintre infracțiunile concurente nou săvâr- 
șite potrivit regulilor recidivei postexecutorii, având în vedere pentru fiecare 
infracțiune în parte dispoziţiile art. 146 alin. (2) C.pen., potrivit căruia „limitele spe- 
ciale ale pedepsei prevăzute de lege pentru noua infracțiune se majorează cu jumătate 
(s.n., M.U.), fără a depăşi maximul general al pedepsei amenzii”, ceea ce se majorează 
în fapt nu este amenda, ci numărul zilelor-amendă, care constituie minimul special şi 
maximul special al pedepsei prevăzut de lege pentru persoana juridică; pentru fiecare 
infracțiune numărul zilelor-amendă astfel stabilit se înmulțește cu suma aferentă unei 
zile-amendă, stabilindu-se cuantumul amenzii pentru fiecare infracţiune concurentă 
comisă în stare de recidivă; 


2. aplicarea regulilor de la concursul de infracțiuni: se va aplica amenda cea mai 
mare, precum şi un spor (fix şi obligatoriu) de o treime din totalul celorlalte pedepse 
stabilite (pedeapsa rezultantă pentru concursul de infracțiuni). 


De pildă, o persoană juridică a fost condamnată printr-o hotărâre definitivă la 
plata unei amenzi în cuantum de 18.000 lei; după executarea integrală a pedepsei 
săvârşeşte în stare de recidivă postexecutorie trei infracțiuni de deturnarea licitaţiilor 
publice, prevăzute de art. 246 C.pen., a cărei pedeapsă legală pentru persoanele juri- 
dice este între 120 şi 240 zile-amendă; 


Urmărind etapele descrise mai sus instanța va proceda după cum urmează: 


1. prin aplicarea dispoziţiilor art. 146 alin. (2) C.pen., limitele de pedeapsă în 
Care instanța urmează să realizeze individualizarea pedepsei pentru fiecare dintre cele 
trei infracţiuni nou-comise sunt între 180 şi 360 zile-amendă; asumând că instanța 
stabileşte o pedeapsă de 200 zile-amendă pentru fiecare infracțiune concurentă şi că 
Suma corespunzătoare unei zile-amendă pentru fiecare infracțiune concurentă, indivi- 
dualizată în funcţie de criteriile prevăzute de art. 137 alin. (3) C.pen., este de 150 lei, 
Persoana juridică va fi condamnată pentru fiecare infracțiune ce constituie al doilea 
termen al recidivei la plata sumei de 30.000 lei, cu titlu de amendă; 


2. aplicarea regulilor de la concursul de infracţiuni: pedeapsa rezultantă va fi 
50.000 lei [30.000 lei pedeapsa de bază și 20.000 lei [(30.000+30.000):3=20.000] 
Sporul fix obligatoriu]; 


- pedeapsa rezultantă aplicată nu poate depăși maximul general al pedepsei 
amenzii pentru persoana juridică (3.000.000 lei). 

(iii) în situaţia în care se reţine că infracțiunea a fost săvârșită atât în condiţiile 
stării de recidivă postcondamnatorie, cât şi în cele ale stării de recidivă postexe- 
cutorie; 


- în această situație se aplică mai întâi tratamentul sancționator al recidivei post- 
executorii (majorarea limitelor de pedeapsă cu jumătate, similar de altfel cu cel al 
recidivei postcondamnatorii), iar apoi, după individualizarea pedepsei, cel al reci- 
divei postcondamnatorii (cumul aritmetic al pedepsei stabilite cu pedeapsa de 
executat/restul de pedeapsă de executat); 


De exemplu, după executarea unei pedepse de 10.000 lei la care fusese condamnată 
pentru o infracţiune de gestiune frauduloasă, persoana juridică mai săvârşeşte o altă 
infracțiune de înșelăciune (în recidivă postexecutorie) pentru care este condamnată 
printr-o hotărâre definitivă la plata unei amenzi în cuantum de 12.000 lei; înainte de 
executarea integrală a pedepsei, la momentul în care persoana juridică plătise numai 
suma de 3.000 lei, săvârşeşte infracțiunea de deturnarea licitaţiilor publice, prevăzută 
de art. 246 C.pen., a cărei pedeapsă legală pentru persoanele juridice este între 120 şi 
240 zile-amendă; această din urmă infracțiune este comisă în stare de recidivă post- 
condamnatorie, față de condamnarea pentru infracțiunea de înşelăciune, și în stare 
de recidivă postexecutorie, față de condamnarea pentru infracțiunea de gestiune 
frauduloasă, prin aplicarea dispoziţiilor art. 146 alin. (2) C.pen., limitele de pedeapsă 
în care instanța urmează să realizeze individualizarea pedepsei pentru infracțiunea 
nou săvârşită sunt între 180 şi 360 zile-amendă; asumând că instanța stabilește o 
pedeapsă de 200 zile-amendă și că suma corespunzătoare unei zile-amendă, indivi- 
dualizată în funcție de criteriile prevăzute de art. 137 alin. (3) C.pen., este de 150 lei, 
persoana juridică va fi condamnată pentru noua infracțiune (al doilea termen) la plata 
sumei de 30.000 lei, cu titlu de amendă. Ulterior, făcând aplicarea art. 146 alin.(3) 
C.pen., instanța va cumula această sumă cu restul de pedeapsă rămas neexecutat 
(9.000 lei), pedeapsa rezultantă pentru infracțiunea săvârşită atât în stare de recidivă 
postcondamnatorie, cât și în stare de recidivă postexecutorie fiind de 39.000 lei. 


- pedeapsa rezultantă aplicată nu poate depăşi maximul general al pedepsei 
amenzii pentru persoana juridică (3.000.000 lei). 


(iv) în cazul în care se reține că mai multe infracțiuni concurente au fost 
săvârșite atât în condiţiile stării de recidivă postcondamnatorie, cât şi în cele ale 
stării de recidivă postexecutorie. 


- în această ipoteză se aplică mai întâi tratamentul sancționator al recidivei 
postexecutorii (majorarea limitelor de pedeapsă cu jumătate similar de altfel cu cel 
al recidivei postcondamnatorii), iar apoi, după individualizarea pedepsei, cel con- 
cursului (contopirea pedepselor stabilite), și în final regimul recidivei postcon- 
damnatorii (cumul aritmetic al pedepsei rezultante cu pedeapsa de executat/restul de 
pedeapsă de executat); 


De pildă, după executarea unei pedepse de 10.000 lei la care fusese condamnată 
pentru o infracţiune de gestiune frauduloasă, persoana juridică mai săvârşeşte o altă 
infracțiune de înșelăciune (în recidivă postexecutorie) pentru care este condamnată 
printr-o hotărâre definitivă la plata unei amenzi în cuantum de 18.000 lei; înainte de 
executarea integrală a pedepsei, la momentul în care persoana juridică plătise numai 

suma de 3.000 lei, săvârşeşte trei infracțiuni de deturnarea licitaţiilor publice, 
prevăzute de art. 246 C.pen., a cărei pedeapsă legală pentru persoanele juridice este 
între 120 şi 240 zile-amendă; aceste din urmă trei infracţiuni sunt comise în stare de 
recidivă postcondamnatorie, față de condamnarea pentru infracțiunea de înşelăciune, 
şi în stare de recidivă postexecutorie, față de condamnarea pentru infracțiunea de 
gestiune frauduloasă. 


Urmărind etapele descrise mai sus, instanţa va proceda după cum urmează: 


1. prin aplicarea dispoziţiilor art. 146 alin. (2) C.pen., limitele de pedeapsă în 
care instanța urmează să realizeze individualizarea pedepsei pentru fiecare dintre cele 
trei infracțiuni nou-comise sunt între 180 şi 360 zile-amendă; asumând că instanța 
stabileşte o pedeapsă de 200 zile-amendă pentru fiecare infracțiune concurentă și că 
suma corespunzătoare unei zile-amendă pentru fiecare infracţiune concurentă, 
individualizată în funcţie de criteriile prevăzute de art. 137 alin. (3) C.pen., este de 
150 lei, persoana juridică va fi condamnată pentru fiecare infracțiune ce constituie al 
doilea termen al recidivei la plata sumei de 30.000 lei, cu titlu de amendă; 


2. aplicarea regulilor de la concursul de infracțiuni: pedeapsa rezultantă va fi 
50.000 lei [30.000 lei pedeapsa de bază şi 20.000 [(30.000+30.000):3=20.000] sporul 
fix obligatoriu]; 


3. ulterior, făcând aplicarea art. 146 alin. (3) C.pen., instanța va cumula această 
sumă (50.000 lei) cu restul de pedeapsă rămas neexecutat (15.000 lei), pedeapsa 
rezultantă pentru infracțiunile săvârşite atât în stare de recidivă postcondamnatorie, 
cât și în stare de recidivă postexecutorie fiind de 65.000 lei. 


- pedeapsa rezultantă aplicată nu poate depăşi maximul general al pedepsei 
amenzii pentru persoana juridică (3.000.000 lei). 


b) Regimul pedepselor complementare și al măsurilor de siguranță. 


- pedepsele complementare şi măsurile de siguranță se aplică potrivit dreptului 
comun pe lângă pedeapsa stabilită pentru infracțiunea săvârşită de persoana juridică 
în stare de recidivă postexecutorie; 

- dacă sunt săvârşite mai multe infracțiuni concurente în stare de recidivă postexe- 
Cutorie, pedepsele complementare și măsurile de siguranţă stabilite pentru fiecare 
infracțiune se vor aplica pe lângă pedeapsa rezultantă, potrivit regulilor de la con- 
Cursul de infracțiuni. 


$4. Reindividualizarea pedepsei în cazul descoperirii ulterioare a 
stării de recidivă 


- reprezintă constatarea realizată de către instanță după rămânerea definitivă a 
hotărârii de condamnare a unei persoane fizice sau juridice și mai înainte ca pedeapsa 
să fie executată ori considerată ca executată, cu privire la starea de recidivă în care se 
află condamnatul (în cazul în care, la momentul pronunțării hotărârii de condamnare, 
instanța de judecată nu a putut cunoaşte din probele administrate în cauză existenţa 
Stării de recidivă); dispoziţiile art. 43 alin. (6) C.pen. se completează cu regulile 

procedurale prevăzute de art. 585 C.proc.pen., care prevede în alin. (1) lit. b) ca 
ipoteză de modificare a pedepselor descoperirea ulterioară a stării de recidivă; 


- data „descoperirii” stării de recidivă este cea în care instanța de executare a 
ultimei hotărâri sau, în cazul când cel condamnat se află în stare de deţinere, instanța 
corespunzătoare în a cărei rază teritorială se află locul de deţinere, se sesizează din 
oficiu ori este sesizată de procuror sau de persoana condamnată în vederea reindivi- 
dualizării pedepsei; 

- dacă descoperirea stării de recidivă are loc în termenul prevăzut de art. 43 
alin. (6) C.pen., nu prezintă importanță data pronunțării sau rămânerii definitive a 
hotărârii instanţei prin care este aplicat regimul sancţionator al recidivei,; 

- limitele competenţei instanţei sunt prevăzute de lege, având în vedere particu- 
laritatea procedurii care se desfăşoară după rămânerea definitivă a hotărârii; astfel, 
instanţa competentă va avea în vedere că situaţia de fapt şi încadrarea juridică au fost 
stabilite cu autoritate de lucru judecat şi, pe lângă criterii de individualizare avute în 
vedere de instanţele care au judecat cauza, va adăuga şi cauza de agravare a stării de 
recidivă descoperite; în acest cadru, instanţa competentă va proceda numai la reindi- 
vidualizarea pedepsei, aplicând tratamentul sancționator de la recidiva postcondam- 
natorie (cumul aritmetic al pedepsei aplicate cu autoritate de lucru judecat prin 
hotărârea definitivă pentru infracţiunea care constituie termenul al doilea al recidivei 
cu pedeapsa sau restul de pedeapsă neexecutat la data comiterii noii infracţiuni) sau 
postexecutorie (avându-se în vedere limitele speciale majorate cu jumătate ale 
pedepsei prevăzute de norma de incriminare reţinută cu autoritate de lucru judecat în 
hotărârea definitivă sau reținerea pedepsei alternative mai severe ale cărei limite vor 
fi de asemenea majorate cu jumătate); în această procedură nu se va putea dispune 
schimbarea de încadrare juridică prin reținerea stării de recidivă, ci se va da efect 
acesteia numai în ceea ce privește tratamentul sancționator,; 


- dacă instanța de judecată, deși avea la dosarul cauzei fișa de cazier a inculpa- 
tului, precum și toate hotărârile de condamnare pronunţate anterior (însoţite de refe- 
ratele birourilor de executare a pedepselor din carul instanțelor), interpretând 
dispoziţiile art. 41 C.pen. a apreciat prin hotărâre definitivă că nu se poate reține 
starea de recidivă, nu va fi incidentă instituţia prevăzută de art. 43 alin. (6) C.pen. 
care implică necunoașterea stării de recidivă și descoperirea ulterioară a stării de 
recidivă; hotărârea astfel pronunţată nu poate fi desființată prin utilizarea vreunei 
dintre căile extraordinare de atac prevăzute de Codul de procedură penală; deopo- 
trivă, ulterior acestei hotărâri, nu poate fi reţinută starea de recidivă în cadrul proce- 
durii prevăzute de art. 585 C.proc.pen.,; 


- reindividualizarea pedepsei potrivit art. 43 alin. (6) C.pen. nu se poate realiza 
nici atunci când data descoperii stării de recidivă este ulterioară executării sau consi- 
derării ca executate a pedepsei. 

$5. Reindividualizarea pedepsei pentru infracțiunea comisă în stare de 
recidivă după înlocuirea pedepsei detenţiunii pe viaţă cu pedeapsa închisorii 


- este necesară efectuarea distincției între următoarele două ipoteze: 


1. primul termen al recidivei constă într-o condamnare la pedeapsa deten- 
țiunii pe viață; 

- în acest caz, instanţa deşi a avut în vedere starea de recidivă la pronunţarea soluției 
de condamnare pentru cel de-al doilea termen al recidivei (închisoare sau detențiunea pe 
viaţă), nu va fi eficient regimul de agravare al stării de recidivă, executându-se doar 
pedeapsa detențiunii pe viață; în continuare trebuie făcută și următoarea distincție: 


a) pedeapsa aplicată pentru termenul al doilea al recidivei este închisoarea; 


- dacă pe parcursul executării pedepsei detenţiunii pe viaţă aceasta este înlocuită 
cu pedeapsa de 30 de ani închisoare în condiţiile art. 58 C.pen., art. 43 alin. (7) C.pen. 
prevede că se va proceda la reindividualizarea pedepsei cu luarea în calcul a dispo- 
zițiilor de la recidivă; astfel, se cumulează aritmetic pedeapsa închisorii stabilite 
pentru al doilea termen al recidivei şi restul de pedeapsă închisorii (care a înlocuit 
detenţiunea pe viață) ce a mai rămas de executat la momentul săvârșirii noii infrac- 
țiuni (asumând că infracțiunea ce constituie termenul al doilea al recidivei a fost 
comisă pe parcursul executării pedepsei aplicate pentru primul termen). 


De exemplu, condamnatul aflat în executarea pedepsei detenţiunii pe viață săvâr- 
şeşte, după 5 ani de executare, în stare de recidivă postcondamnatorie, o infracțiune 
de vătămare corporală; instanța de judecată va stabili pedeapsa pentru noua infrac- 
țiune (de pildă, 2 ani închisoare), în final inculpatul executând pedeapsa detenţiunii 
pe viaţă; dacă după împlinirea vârstei de 65 de ani condamnatul beneficiază de înlo- 
cuirea pedepsei detențiunii pe viață cu pedeapsa închisorii de 30 de ani instanța ar 
trebui să procedeze la cumularea aritmetică a pedepsei stabilite pentru al doilea 
termen al recidivei (2 ani închisoare) la restul de pedeapsă ce a mai rămas de 
executat Ja momentul săvârșirii noii infracțiuni (25 de ani închisoare) în final 
condamnatul având de executat pedeapsa rezultantă de 27 de ani închisoare; din 
aceasta se va deduce perioada de timp deja executată. 

b) pedeapsa aplicată pentru al doilea termen al recidivei este tot detenţiunea pe 
viață. 

- dacă pe parcursul executării pedepsei detențiunii pe viață aceasta este înlocuită 
cu pedeapsa de 30 de ani închisoare în condiţiile art. 58 C.pen., art. 43 alin. (7) C.pen. 
prevede că se va proceda la reindividualizarea pedepsei cu luarea în calcul a dispo- 
zițiilor de la recidivă; astfel, ar trebui să se cumuleze aritmetic pedeapsa stabilită 
pentru al doilea termen al recidivei şi restul de pedeapsă ce a mai rămas de executat 
la momentul săvârșirii noii infracțiuni; numai că în această situație ar fi depăşit 
maximul general al pedepsei, ceea ce înseamnă că persoana condamnată va executa 
pedeapsa de 30 de ani închisoare fără a opera vreo reindividualizare a pedepsei. 


2. al doilea termen al recidivei constă într-o condamnare la pedeapsa deten- 
fiunii pe viață; 

- instanța, deşi a avut în vedere starea de recidivă la pronunțarea soluției de con- 
damnare la pedeapsa detențiunii pe viață aplicate unei persoane fizice, nu a putut da 


418 Sinteze de drept penal. Partea generală 


efectul de agravare impus de starea de recidivă (ca în ipoteza în care pedeapsa pentru 
cel de-al doilea termen ar fi fost închisoarea) deoarece în acest caz se execută 
detențiunea pe viață; în acest caz, dacă pe parcursul executării pedepsei detențiunii pe 
viață aceasta este înlocuită cu pedeapsa închisorii în condiţiile art. 58 C.pen., teoretic, 
art. 43 alin. (7) C.pen. prevede că se va proceda la reindividualizarea pedepsei cu 
luarea în calcul a dispozițiilor de la recidivă; analiza concretă relevă că față de dis- 
poziţiile art. 58 C.pen. care prevăd că pedeapsa detențiunii pe viață se înlocuieşte cu 
pedeapsa de 30 de ani închisoare (maximul general al pedepsei închisorii), reindivi- 
dualizarea este practic exclusă. 


De exemplu, condamnatul aflat în executarea pedepsei de 3 ani închisoare săvâr- 
şeşte, după 1 an de executare, în stare de recidivă postcondamnatorie, o infracțiune 
de omor calificat pentru care instanța i-a aplicat pedeapsa detențiunii pe viață; în 
acest caz pedeapsa rezultantă pentru infracțiunea de omor calificat comisă în stare de 
recidivă postcondamnatorie va fi detențiunea pe viață; dacă după împlinirea vârstei 
de 65 de ani condamnatul beneficiază de înlocuirea pedepsei detențiunii pe viață cu 
pedeapsa închisorii de 30 de ani în condiţiile art. 58 C.pen., instanţa ar trebui, potrivit 
art. 43 alin. (7) C.pen., să procedeze la cumularea aritmetică a acestei pedepse cu 
restul de pedeapsă rămas neexecutat (2 ani închisoare), or, în acest caz s-ar depăşi 
maximul general al pedepsei închisorii, aspect nepermis; așadar, în final inculpatul va 
executa pedeapsa de 30 de ani închisoare, ceea ce conduce la concluzia că in 
concreto nu va opera o reindividualizare a pedepsei închisorii. 


Secţiunea a 3-a. Pluralitatea intermediară 


$1. Pluralitatea intermediară în cazul persoanei fizice ~ 


1.1. Condiţii 


- Codul penal stipulează în mod explicit pluralitatea intermediară ca formă 
distinctă a pluralităţii de infracțiuni; astfel, art. 44 alin. (1) C.pen. prevede că 
pluralitatea intermediară se va reține când „după rămânerea definitivă a unei hotărâri 
de condamnare şi până la data la ca re pedeapsa este executată sau considerată ca 
executată, condamnatul săvârşeşte din nou o infracțiune şi nu sunt întrunite condițiile 
prevăzute de lege pentru starea de recidivă”; 


- pluralitatea intermediară presupune săvârşirea din nou a unei infracțiuni (nu doar 
o faptă prevăzută de legea penală), indiferent de natura, gravitatea ori forma de 
vinovăţie a acesteia, de către o persoană fizică majoră condamnată definitiv, înainte 
de începerea executării pedepsei, în timpul executării acesteia sau în stare de evadare, 
în cazul în care nu sunt întrunite condițiile prevăzute de lege pentru starea de reci- 
divă postcondamnatorie; 

- spre deosebire de concursul de infracțiuni, pluralitatea intermediară presupune 
existența unei condamnări definitive la o pedeapsă pentru o infracţiune anterioară!; 
dacă prin hotărârea definitivă s-a dispus renunţarea la aplicarea pedepsei, ori amâ- 
narea aplicării pedepsei, iar ulterior se comite o nouă infracţiune nu se poate reține 
existența pluralității intermediare; 

- primul termen al pluralităţii intermediare nu poate consta într-o condamnare 
pentru o infracțiune pentru care a intervenit amnistia postcondamnatorie, prescripția 
executării, reabilitarea ori care a fost ulterior dezincriminată (acestea constituie con- 
diţii negative ale recidivei postcondamnatorii, la care nu se poate face raportarea con- 
diţiilor pluralităţii intermediare); în schimb, poate constitui prim termen al pluralității 
intermediare o condamnare a infractorului major pentru o infracțiune sancționată de 
lege numai cu pedeapsa amenzii, ori la pedeapsa închisorii pentru o infracțiune săvâr- 
şită din culpă? sau la pedeapsa închisorii mai mică de 1 an închisoare etc.; nu este 
exclus ca primul termen al pluralității intermediare să constea într-o condamnare la 
pedeapsa detenţiunii pe viaţă (de exemplu, în ipoteza în care pe parcursul executării 
condamnatul comite o infracţiune din culpă); 


- pluralitatea intermediară poate fi reţinută şi atunci când noua infracţiune este 
comisă în termenul de supraveghere al liberării condiţionate sau al suspendării sub 
supraveghere a executării pedepsei, dacă nu sunt întrunite condiţiile recidivei post- 
condamnatorii, iar instanţa dispune revocarea suspendării/liberării, în cazul comiterii 
unui concurs de infracţiuni în termenul de supraveghere al liberării condiţionate sau 
al suspendării sub supraveghere este necesar ca pentru niciuna dintre acestea să nu fie 
întrunite condiţiile recidivei postcondamnatorii,; 


- cel de-al doilea termen al pluralităţii intermediare poate consta într-o infracţiune 
pentru care legea prevede pedeapsa închisorii mai mică de 1 an alternativ sau nu cu 
pedeapsa amenzii sau numai pedeapsa amenzii ori într-o infracţiune comisă din culpă; 


- dacă noua infracțiune este săvârșită după ce pedeapsa a fost executată sau consi- 
derată executată nu se va reține pluralitatea intermediară; 


- o infracțiune comisă în pluralitate intermediară se poate afla în același timp în 
Stare de recidivă postexecutorie [de pildă, imediat după executarea pedepsei de 3 ani 
închisoare pentru infracțiunea de tâlhărie, infractorul este condamnat la pedeapsa de 
doi ani închisoare pentru comiterea infracțiunii de ucidere din culpă, iar pe parcursul 
executării acestei pedepse comite atât în stare de recidivă postexecutorie, cât şi de 
pluralitate intermediară o infracțiune de loviri sau alte violențe față de un coleg de 
celulă; în acest caz infracțiunea de loviri sau alte violenţe este în stare de recidivă 
postexecutorie (prim termen fiind condamnarea pentru tâlhărie pentru care nu s-a 
împlinit termenul de reabilitare) şi de pluralitate intermediară (prim termen fiind 
condamnarea pentru uciderea din culpă)]. 
aa Za o i A ae db ude e i 

! Existenţa unei hotărâri de condamnare definitive constituie unul dintre elementele care 
diferențiază formele pluralității de infracțiuni: concurs de recidivă, respectiv concurs de 
Pluralitate intermediară; tot astfel existența unei hotărâri de condamnare definitive delimitează 
Prescripția răspunderii penale de prescripţia executării pedepsei. 

? Legea nu impune drept condiţie forma de vinovăţie cu care să fie săvârşită infracţiunea 
care constituie primul termen al pluralităţii intermediare. 

1.2. Regim sancţionator 
1.2.1. Regimul sancţionator în privinţa pedepsei principale 


- pentru sancţionarea pluralităţii intermediare se aplică, de regulă, principiile 
de la aplicarea pedepsei în cazul concursului de infracțiuni, contopindu-se întreaga 
pedeapsă anterioară (chiar dacă a fost în parte executată) cu pedeapsa aplicată 
pentru noua infracțiune, iar la pedeapsa de bază se adaugă în mod obligatoriu și un 
spor de o treime din totalul celorlalte pedepse stabilite (în cazul în care sunt numai 
pedepse cu închisoarea sau numai pedepse cu amenda), din pedeapsa rezultantă se 
va deduce perioada deja executată din pedeapsa anterioară. Ca excepție, în cazul în 
care legea prevede expres alt tratament sancționator, se vor aplica prevederi legale 
speciale (de pildă, în cazul revocării graţierii condiţionate); 

- în situația în care primul termen al pluralităţii intermediare constă într-o con- 
damnare la pedeapsa derențiunii pe viaţă, pedeapsa rezultantă va fi tot detențiunea pe 
viață [de pildă, în timp ce infractorul condamnat la pedeapsa detenţiunii pe viaţă se 
afla în executarea pedepsei, comite o infracțiune de ucidere din culpă (în pluralitate 
intermediară); instanța va aplica pedeapsa pentru infracțiunea de ucidere din culpă pe 
care o va contopi potrivit regulilor de la concursul de infracţiuni cu pedeapsa deten- 
țiunii pe viaţă, în final infractorul executând pedeapsa detenţiunii pe viață]; tot astfel, 
dacă pentru cel de-al doilea termen al pluralității intermediare s-a aplicat pedeapsa 
detenţiunii pe viață pedeapsa rezultantă va fi tot detențiunea pe viață [de pildă, în 
timp ce infractorul condamnat la pedeapsa închisorii pentru ucidere din culpă se afla 
în executarea pedepsei, comite o infracțiune de omor calificat (în pluralitate interme- 
diară) pentru care instanţa îi aplică pedeapsa detențiunii pe viață]; 

- dacă sunt săvârşite mai multe infracţiuni concurente în stare de pluralitate 
intermediară, nu vor fi incidente dispoziţiile art. 43 alin. (2) C.pen. care se aplică 
numai în privinţa termenului al doilea al recidivei postcondamnatorii; prin decizia 
nr. 7/RIL/2020 instanţa supremă a considerat că „în interpretarea şi aplicarea unitară 
a dispoziţiilor art. 44 alin. (2) C.pen., în cazul pluralităţii intermediare de infracţiuni, 
în ipoteza în care primul şi/sau a doilea termen al pluralităţii intermediare este format 
dintr-un concurs de infracţiuni, contopirea tuturor pedepselor stabilite se realizează, 
în cadrul unei operațiuni unice, potrivit dispoziţiilor referitoare la concursul de 
infracţiuni”; prin urmare, se va contopi întreaga pedeapsă anterioară (Chiar dacă a 
fost în parte executată) cu pedepsele aplicate pentru infracțiunile concurente (comise 
în pluralitate intermediară), iar la pedeapsa de bază se va adăuga în mod obligatoriu 
și un spor de o treime din celelalte pedepse (în cazul în care sunt numai pedepse cu 
închisoarea sau numai pedepse cu amenda), această pedeapsă rezultantă va fi cea 
pe care inculpatul o va executa; din pedeapsa rezultantă finală se va deduce 
perioada deja executată din pedeapsa anterioară; 


- având în vedere că pedeapsa pentru pluralitatea intermediară se aplică potrivit 
regulilor de la concursul de infracțiuni, apreciez că sunt incidente și în materia plura- 


! Din păcate, decizia I.C.C.J. este evident eronată în condiţiile în care nu se poate neglija 
existenţa unei hotărâri definitive de condamnare, precum şi a două forme de pluralitate de 
infracţiuni: pluralitatea intermediară şi concursul. 

Jităţii intermediare dispoziţiile art. 39 alin. (2) C.pen. care prevăd o ipoteză suplimen- 
tară ce privește înlocuirea pedepsei închisorii cu pedeapsa detențiunii pe viață’; 
astfel, potrivit art. 39 alin. (2) C.pen., atunci când s-au stabilit mai multe pedepse cu 
închisoarea pentru infracțiunile comise în pluralitate intermediară, dacă prin adău- 
gare la pedeapsa cea mai mare a sporului de o treime din totalul celorlalte pedepse cu 
închisoarea stabilite s-ar depăși cu 10 ani sau mai mult maximul general al pedepsei 
închisorii, iar pentru cel puțin una dintre infracțiunile concurente pedeapsa prevăzută 
de lege este închisoarea de 20 de ani sau mai mare, se poate aplica pedeapsa deten- 
țiunii pe viață, această ipoteză îşi găseşte aplicabilitatea în ipoteza comiterii în plura- 
litate intermediară a mai multor infracțiuni cu un grad de pericol ridicat, când, deşi 
pentru niciuna dintre infracțiunile concurente comise în pluralitate intermediară nu a 
fost stabilită pedeapsa detenţiunii pe viață, se poate ajunge la aplicarea acestei 
pedepse în ipoteza în care sunt îndeplinite condiţiile art. 39 alin. (2) C.pen.; 


- în situaţia în care înainte ca prima pedeapsă la care o persoană a fost condamnată 
definitiv să fie executată sau considerată executată sunt săvârşite mai multe infrac- 
țiuni, unele în stare de recidivă, iar altele în stare de pluralitate intermediară, se va 
aplica dispoziţiile art. 43 alin. (2) C.pen. care stabileşte aplicarea mai întâi a 
regulilor de la concursul de infracţiuni, iar apoi regimul sancționator al recidivei 
postcondamnatorii; 


- în ipoteza în care are loc evadarea persoanei condamnate definitiv la pedeapsa 
închisorii cu executare în regim de detenţie, condamnare care nu întruneşte condiţiile 
primului termen al recidivei (de pildă, condamnarea la pedeapsa închisorii de 1 an sau 
mai mică cu executare în regim de detenţie, ori condamnarea pentru o infracțiune 
comisă din culpă, indiferent de cuantumul pedepsei), se va reţine pluralitatea interme- 
diară, însă regimul sancționator va fi cel al cumulului aritmetic, faţă de dispoziţiile 
art. 285 alin. (4) C.pen., iar nu cel al concursului stipulat de art. 44 alin. (2) C.pen., 
pedeapsa aplicată pentru infracțiunea de evadare urmând a fi cumulată aritmetic cu 
restul rămas de executat din pedeapsa la data evadării; 


- în cazul în care după evadarea din executarea unei pedepse? este săvârșită o 
nouă infracțiune în stare de pluralitate intermediară (de pildă, o infracţiune din 
culpă) se va proceda astfel’: 


1. pedeapsa aplicată pentru infracţiunea de evadare se va cumula aritmetic cu 
restul rămas de executat din pedeapsa la data evadării; 


2. pentru infracțiunea nou săvârșită se va stabili pedeapsa; 

! În același sens, a se vedea G. Bodoroncea, în CP comentat, p. 147. 

? Asumând că hotărârea de condamnare nu constituie prim termen al recidivei. 

3 În acelaşi sens, a se vedea Crin. Mitrache, C. Mitrache, op. cit., p. 360. În sensul că se 
determină mai întâi prima rezultantă parţială prin cumularea aritmetică a pedepsei stabilite 
Pentru evadare cu restul rămas neexecutat din prima pedeapsă la data evadării, apoi se 
determină cea de-a doua rezultantă parțială prin aplicarea regulilor de la pluralitatea interme- 
diară între pedeapsa stabilită pentru infracţiunea comisă după evadare şi prima pedeapsă, 
Pentru ca apoi să se aplice regulile de la concurs între cele două rezultante parțiale, a se vedea 
F. Streteanu, D. Niţu, op. cit., vol. II, p. 183. 


422 Sinteze de drept penal. Partea generală 


3. pedepsele de la pct. 1 și 2 vor fi contopite potrivit regulilor concursului de infrac- 
țiuni. 

- dacă pedeapsa din a cărei executare se evadează este aplicată printr-o hotărâre 
de condamnare care constituie prim termen al recidivei, atunci infracțiunea de eva- 
dare va fi comisă în stare de recidivă; în această ipoteză comiterea unei noi infrac- 
țiuni după evadare care nu constituie al doilea termen al recidivei nu va avea drept 
urmare aplicarea pentru aceasta din urmă a regimului pluralității intermediare, ci se 
vor aplica mai întâi regulile de la concursul de infracţiuni (cu privire la pedeapsa 
stabilită pentru infracțiunea comisă din culpă şi la cea stabilită pentru infracţiunea de 
evadare), iar după aplicarea pedepsei rezultante aceasta se va cumula aritmetic cu 
restul de pedeapsă rămas neexecutat la momentul evadării; 


- tot o ipoteză în care tratamentul sancţionator va fi cel al cumulului aritmetic este 
dată de succesiunea legilor penale în timp; astfel, prin decizia nr. 13/HP/2015 în cazul 
pluralităţii de infracțiuni constând într-o infracţiune pentru care, potrivit Codului penal 
anterior, a fost aplicată, printr-o hotărâre definitivă, o pedeapsă, cu suspendarea 
condiţionată a executării, care, conform art. 41 alin. (1) C.pen., nu îndeplineşte condiţiile 
pentru a constitui primul termen al recidivei postcondamnatorii şi, respectiv, o infracțiune 
săvârşită în termenul de încercare, pentru care legea penală mai favorabilă este legea 
nouă, stabilirea şi executarea pedepsei, în urma revocării suspendării condiționate, se 
realizează potrivit dispoziţiilor art. 15 alin. (2) din Legea nr. 187/2012 pentru punerea în 
aplicare a Legii nr. 286/2009 privind Codul penal raportat la art. 83 alin (1) C.pen. din 
1969, prevăzute de art. 39 C.pen. în cazul în care prin hotărârea definitivă s-a pronunțat o 
pedeapsă a închisorii. Astfel, în urma revocării suspendării condiționate, pedeapsa a cărei 
executare pedeapsa închisorii stabilite anterior (de pildă, pentru o infracțiune comisă din 
culpă) se va cumula aritmetic cu pedeapsa închisorii aplicate pentru infracţiunea comisă 
în termenul de încercare al suspendării condiționate; 


- în doctrină! s-a mai arătat că este posibil ca infracţiunea care formează al doilea 
termen al pluralităţii intermediare să fie concomitent în stare de recidivă postexe- 
cutorie faţă de o infracţiune comisă anterior, a cărei pedeapsă fusese deja executată, 
caz în care se vor aplica mai întâi regulile recidivei postexecutorii prin aplicarea 
pedepsei în limitele majorate, pentru ca ulterior să fie aplicat tratamentul specific 
pluralităţii intermediare. 


1.2.2. Regimul pedepselor accesorii și complementare și al măsurilor de 
siguranță 


În cazul pedepselor complementare, mecanismul de aplicare al acestora în caz de 
pluralității intermediare va urma regulile de la concursul de infracțiuni prevăzute în 
art. 45 alin. (1)-(3) C.pen., după cum urmează: 

a) dacă a fost stabilită o singură pedeapsă complementară pe lângă una dintre 
infracțiunile ce constituie termenii pluralității intermediare, aceasta se va aplica pe 
lângă pedeapsa rezultantă (principiul totalizării sancţiunilor); 

b) când s-au stabilit mai multe pedepse complementare de natură diferită (inter- 
zicerea exercitării unor drepturi, degradarea militară, respectiv publicarea hotărârii de 


!F. Streteanu, D. Niţu, op. cit., vol. II, p. 186. 


Pluralitatea de infracțiuni 423 


condamnare) sau de aceeași natură, dar cu conţinut diferit (această ipoteză vizează 
doar pedeapsa complementară a interzicerii exercitării unor drepturi, în care conți- 
nutul poate fi diferi față de natura drepturilor interzise), se vor aplica toate alături de 
pedeapsa închisorii (principiul totalizării pedepselor complementare); 


c) dacă s-au stabilit mai multe pedepse complementare de aceeași natură şi cu 
același conţinut (aceleaşi drept concret interzis), se va aplica cea mai grea dintre ele 
(principiului absorbției pedepselor complementare). 


În cazul pedepselor accesorii, mecanismul de aplicare va urma regulile de la 
pedepsele complementare [art. 45 alin. (5) C.pen.], astfel, dacă a fost stabilită o 
singură pedeapsă accesorie pe lângă una dintre infracțiunile ce constituie termenii 
pluralităţii intermediare, aceasta se va aplica pe lângă pedeapsa rezultantă; când s-au 
stabilit mai multe pedepse accesorii de natură diferită sau de aceeași natură, dar cu 
conținut diferit, se vor aplica toate pedepsele accesorii alături de pedeapsa închisorii; 
dacă s-au stabilit mai multe pedepse accesorii de aceeaşi natură şi cu acelaşi conținut, 
se va aplica cea mai grea dintre ele; în toate cazurile, pedeapsa accesorie rezultantă se 
execută până la executarea sau considerarea ca executată a pedepsei principale 
rezultante [art. 45 alin. (5) teza a II-a C.pen.]. 


În privinţa măsurilor de siguranță, regulile de aplicare ale acestora în caz de plu- 
ralitate intermediară sunt prevăzute în art. 45 alin. (6) şi (7) C.pen., după cum urmează: 


a) măsurile de siguranță de natură diferită sau de aceeași natură, dar cu un con- 
ținut diferit, pe lângă fiecare termen al pluralităţii intermediare ori pe lângă unul 
dintre aceştia, se vor cumula; 


b) dacă s-au luat mai multe măsuri de siguranță de aceeași natură și cu același 
conţinut (aceeaşi măsură de siguranță concretă), dar pe durate diferite, se va aplica o 
singură dată măsura de siguranță cu durata cea mai lungă, 


c) măsurile de siguranță constând în confiscarea specială a unor bunuri, dispuse 
potrivit art. 112 C.pen. pe lângă fiecare termen al pluralității intermediare ori pe 
lângă unul dintre aceştia, se vor cumula; se va avea în vedere dispunerea mai multor 
măsuri de confiscare specială pentru aceleaşi temei sau pentru temeiuri diferite dintre 
cele prevăzute în art. 112 Cypen.; consider că este posibil cumulul măsurilor de 
confiscare şi atunci când acestea sunt dispuse în baza unor temeiuri prevăzute de 
legislația specială (de pildă, Legea nr. 78/2000 sau Legea nr. 143/2000). 


$2. Pluralitatea intermediară în cazul persoanei juridice 


- este o formă a pluralității de infracţiuni constând în săvârşirea din nou a unei 
infracțiuni (nu doar o faptă prevăzută de legea penală), indiferent de natura, gravi- 
tatea ori forma de vinovăție a acesteia, de către o persoană juridică condamnată 
definitiv, înainte de începerea executării pedepsei amenzii penale sau înaintea execu- 
tării integrale a acesteia, în cazul în care nu sunt întrunite condiţiile prevăzute de lege 
Pentru starea de recidivă postcondamnatorie; 


- se poate reține pluralitatea intermediară în cazul infractorului persoană juridică: 

(i) când primul termen îl constituie o condamnare definitivă la pedeapsa amenzii 
penale (indiferent de cuantumul acesteia) pentru o infracțiune săvârşită din culpă, iar 
al doilea termen, săvârşirea unei noi infracțiuni, indiferent de forma de vinovăţie; 


(ii) când primul termen îl constituie o condamnare definitivă la pedeapsa amenzii 
penale (indiferent de cuantumul acesteia) pentru o infracțiune săvârșită cu intenție 
sau praeterintenţie, iar al doilea termen, săvârşirea unei noi infracțiuni din culpă. 


- pentru aplicarea pedepsei principale în cazul pluralităţii intermediare se aplică 
principiile de la aplicarea pedepsei în cazul concursului de infracțiuni, în mod similar 
cu regimul sancționator al pluralității intermediare în cazul persoanei fizice; 


- potrivit art. 147 alin. (2) C.pen., pedepsele complementare de natură diferită, cu 
excepția dizolvării, sau de aceeași natură, dar cu conținut diferit, se vor aplica toate 
alături de pedeapsa amenzii (principiul totalizării pedepselor complementare), dacă 
pedepsele complementare sunt de aceeași natură şi cu acelaşi conținut, se va aplica 
cea mai grea dintre ele (principiului absorbției pedepselor complementare); 


- măsurile de siguranță constând în confiscarea specială a unor bunuri, dispuse 
potrivit art. 112 C.pen. pe lângă fiecare termen al pluralităţii intermediare ori pe 
lângă unul dintre aceștia, se vor cumula [art. 147 alin. (3) C.pen.]. 


$3. Reindividualizarea pedepsei în cazul descoperirii ulterioare a 


wte 


stării de pluralitate intermediară 


- reprezintă constatarea realizată de către instanță după rămânerea definitivă a 
hotărârii de condamnare a unei persoane fizice sau juridice și mai înainte ca pedeapsa 
să fie executată ori considerată ca executată, cu privire la starea de pluralitate inter- 
mediară în care se află condamnatul (în cazul în care, la momentul pronunțării hotă- 
rârii de condamnare, instanța de judecată nu a putut cunoaște din probele adminis- 
trate în cauză existența pluralității intermediare); în acest sens, art. 585 alin. (1) lit. c) 
C.proc.pen. permit modificarea (reindividualizarea) pedepsei în ipoteza descoperirii 
ulterioare a pluralității intermediare; 


- data „descoperirii” pluralităţii intermediare este cea în care instanța de executare 
a ultimei hotărâri sau, în cazul când cel condamnat se află în stare de deţinere, 
instanța corespunzătoare în a cărei rază teritorială se află locul de deţinere, se sesi- 
zează din oficiu, ori este sesizată de procuror sau de persoana condamnată în vederea 
reindividualizării pedepsei; 

- dacă descoperirea pluralităţii intermediare are loc la momentul punerii în execu- 
tare a hotărârii sau în cursul executării pedepsei nu prezintă importanţă data pronunțării 
sau rămânerii definitive a hotărârii instanţei prin care este aplicat regimul sancţionator, 


- instanţa competentă va avea în vedere că situaţia de fapt şi încadrarea juridică au 
fost stabilite cu autoritate de lucru judecat şi, pe lângă criterii de individualizare 
avute în vedere de instanţele care au judecat cauza, va adăuga şi cauza de agravare a 
stării de pluralitate intermediară descoperite; în acest cadru instanţa competentă va 
proceda numai la reindividualizarea pedepsei, aplicând tratamentul sancționator al 
pluralităţii intermediare; în această procedură nu se va putea dispune schimbarea de 
încadrare juridică prin reținerea stării de pluralitate intermediară, ci se va da efect 
acesteia numai în ceea ce privește tratamentul sancționator. 


Capitolul VI 
Pluralitatea de făptuitori 


Z În cadrul acestui capitol vor fi analizate situațiile în care la comi- 

terea unei infracțiuni participă una sau mai multe persoane, atât în 
cazul în care infracțiunea prin natura ei nu poate fi comisă decât de mai multe 
persoane, cât şi în ipoteza în care pe lângă activitatea autorului se reține 
implicarea în activitatea infracțională şi a altor subiecți. Vor fi studiate atât 
situaţiile în care participarea la comiterea faptei are loc concomitent cu activi- 
tatea autorului, cât şi ipotezele în care contribuţiile participaţilor la activitatea 
infracțională se succed în timp. 


Analiza ce urmează a fi efectuată va conduce la identificarea situaţiilor în care 
se poate reţine existenţa autoratului, iar nu a coautoratului, a coautoratului, iar 
nu a complicităţii, respectiv a complicităţii, iar nu a instigării. 

Deopotrivă se vor analiza cazurile în care se poate reţine participaţia proprie la 
comiterea infracţiuni, precum şi ipotezele în care urmează a se reţine partici- 
paţia improprie. 

Analiza tratamentului sancţionator al pluralităţii de făptuitori va presupune şi 
studierea efectelor pe care le produc circumstanţele reale sau circumstanţele 
personale subiective ori de individualizare. 


Secţiunea 1. Forme ale pluralității de făptuitori 


- pluralitatea de făptuitori presupune săvârşirea uneia sau mai multor fapte prevă- 
Zute de legea penală de către două sau mai multe persoane!; este necesar să existe o 
Voinţă comună a făptuitorilor de a săvârși fapta prevăzută de legea penală; 


__- astfel, în doctrină? s-a reţinut existența unui aspect obiectiv al pluralităţii de 
făptuitori (săvârşirea împreună a faptei prevăzute de legea penală), cât și a unui 
aspect subiectiv (conlucrarea infractorilor la comiterea faptei); s-a mai arătat că 
Studierea aspectului obiectiv servește la constatarea existenței pluralității de infractori 
ŞI a contribuţiei fiecăruia dintre aceştia, iar cunoașterea aspectului subiectiv este 


e i Pe peace a fe Etna tn 
_ ! Ca excepție, este posibilă reținerea pluralității constituite şi în situaţia în care fapta este 
săvârşită de o singură persoană (de exemplu, o persoană iniţiază constituirea unui grup infrac- 
fonal organizat). 
? V. Dongoroz, op. cit., p. 182. 

necesară pentru caracterizarea juridică a pluralității și pentru justa evaluare a situaţiei 
fiecăruia dintre infractori. 


Forme: 
1. pluralitatea ocazională este participația penală. 


2. pluralitate naturală (necesară) reprezintă acea formă de pluralitate rezultată 
din natura faptei comise și care presupune activitatea infracțională comună a două 
sau mai multor persoane [de exemplu, infracțiunile bilaterale: încăierarea (art. 198 
C.pen.), incestul (art. 377 C.pen.), bigamia (art. 376 C.pen.)]; fiecare dintre infrac- 
tori are calitatea de autor, nefiind însă necesar ca toți să acționeze cu vinovăția 
cerută de norma de incriminare sau să răspundă penal [de exemplu, 1. în cazul 
încăierării sau al incestului este posibil ca unul/unii dintre făptuitori să fie minori care 
nu au împlinit vârsta de 14 ani, caz în care în favoarea acestora se va reţine 
minoritate drept cauză de neimputabilitate; 2. în cazul încăierării este posibil ca unul 
dintre făptuitori să fi fost prins împotriva voinţei sale sau să fi încercat să îi despartă 
pe alţii, caz în care în privinţa acestuia se va reține cauza de nepedepsire prevăzută de 
art. 198 alin. (4) C.pen.; 3. în cazul bigamiei este posibil ca persoana necăsătorită să 
fi consimțit la încheierea căsătorie cu persoana deja căsătorită în condiţiile erorii, caz 
în care indiferent dacă eroare este vincibilă sau invincibilă fapta sa nu va constitui 
infracţiune]; 

- este posibilă participaţia penală la pluralitate necesară (de pildă, actele de 
complicitate la bigamie realizate de ofițerul de stare civilă din cadrul primăriei care 
ajută o persoană căsătorită să încheie o nouă căsătorie; ori actele de instigare sau 
complicitate la incest sau la încăierare); chiar dacă actele de determinare sau de 
înlesnire/ajutorare îi vizează pe mai mulți dintre autori ori pe toţi autorii, având în 
vedere unitatea infracțiunii comise de către mai multe persoane în calitate de autor, 
se va reţine participaţia penală la o infracţiune, iar nu un concurs de infracţiuni prin 
raportare la numărul de acte de instigare sau complicitate efectuate faţă de persoanele 
care acţionează în condiţiile pluralității necesare. 


3. pluralitate constituită constă în asocierea mai multor persoane în vederea 
săvârşirii unor infracțiuni [de exemplu, constituirea de structuri informative ilegale 
(art. 409 C.pen.), constituirea unui grup infracțional organizat (art. 367 C.pen.)]; 
incriminarea ca infracţiune autonomă a acestei forme de pluralitate este consecinţa 
pericolului social sporit al unei astfel de grupări structurate de persoane, care plani- 
fică comiterea în viitor de infracţiuni, chiar dacă infracțiunile care intră în scopul 
grupului nu au fost încă săvârşite; 

- în principiu, este necesar să existe minimum trei persoane care să aibă un plan de a 
săvârşi anumite infracțiuni („pentru a acționa în mod coordonat în scopul comiterii 
uneia sau mai multor infracțiuni”), iar gruparea să aibă o structură ierarhică (,, grup 
structurat”), o conducere care asigură coordonarea grupului în ansamblu și să fie 
constituită pentru o anumită perioadă de timp; Codul penal reunește, sub denumirea 
marginală de constituire a unui grup infracțional organizat, infracțiunile prevăzute de 
art. 323 C.pen. din 1969 şi art. 167 C.pen. din 19609, precum şi cele prevăzute de 
art. 7-9 din Legea nr. 39/2003. Se instituie astfel o incriminare-cadru de constituire a 
unui grup infracțional organizat. Cu titlu de excepţie, atunci când scopul asocierii este 

săvârşirea unor acte de terorism, va fi reținută infracțiunea prevăzută de art. 35 din 
Legea nr. 535/2004, legiuitorul apreciind că, având în vedere specificul acestei 
organizații, este justificată existența unei incriminări distincte. Persoanele care se 
asociază pot acționa cu forme de vinovăţie diferite, fiind posibil și ca unii dintre 
făptuitori să nu răspundă penal; fiecare dintre infractori are calitatea de autor, dacă a 
fost săvârşită vreuna dintre infracțiunile pentru care a fost constituit grupul, se va reține 
existența concursului de infracţiuni; 


- este posibilă participația penală la pluralitate constituită (de exemplu, în cazul 
infracțiunii de constituire a unui grup infracțional organizat participaţia penală este 
posibilă sub forma instigării la aderarea la grupul infracțional, în măsura în care 
această nu reprezintă în realitate o formă de sprijinire a grupului, caz în care fapta 
urmează a fi reţinută ca fiind săvârşită în calitatea de autor, deopotrivă, ar fi posibilă 
instigarea la sprijinirea asocierii infracționale; în doctrină! s-a mai imaginat 
posibilitatea reţinerii complicității morale la actele de iniţiere a grupului organizat); 

- Codul penal prevede şi o cauză specială de nepedepsire în cazul pluralității 
constituite, stipulând în art. 367 alin. (4) că nu se pedepsesc persoanele care au comis 
faptele de constituire a unui grup infracțional organizat, dacă denunță autorităților 
grupul infracțional organizat, înainte ca acesta să fi fost descoperit şi să se fi început 
săvârşirea vreuneia dintre infracțiunile care intră în scopul grupului; 


ə Curtea constată că potrivit dispoziţiilor art. 367 alin. (6) C.pen. prin 

grup infracțional organizat se înţelege grupul structurat, format din trei sau mai 
multe persoane, constituit pentru o anumită perioadă de timp şi pentru a acţiona 
în mod coordonat în scopul comiterii uneia sau mai multor infracțiuni. 
Acţiunea de constituire a unui grup infracţional organizat în scopul comiterii 
uneia sau a mai multor infracţiuni presupune activitatea de asociere a mai multor 
persoane (pluralitate constituită), în scopul ca, în timp, să fie pregătite, organi- 
zate sau duse la îndeplinire activităţile ilicite. Aşadar, trebuie să existe o plura- 
litate constituită de cel puţin trei făptuitori, care acţionează în mod coordonat în 
baza unei discipline interne, având reguli ierarhice şi roluri bine definite pentru a 
realiza activităţile infracţionale. Este astfel de esenţa grupului existența auto- 
nomă a unei organizări constituite din cel puţin trei persoane. 
Prin inițierea constituirii unui grup infracţional organizat se înţelege acea activi- 
tate prin care iniţiativa constituirii grupului este comunicată altor persoane, cât şi 
propunerea către persoanele cărora li se face această comunicare de a face parte 
din grup (a se vedea, în acest sens, C.S.J., secţia penală, decizia nr. 4074/2002, 
www.scj.ro). Este esenţial pentru reținerea acestei modalităţi alternative a laturii 
obiective a infracţiunii prevăzute de art. 367 C.pen. ca, actele de iniţiere să fie 
adresate la cel puţin trei persoane şi, în urma acestora, să se constituie un grup 
infracțional format din cel puţin trei persoane, altfel actele prin care se încearcă 
determinarea unor persoane să realizeze o pluralitate constituită de infractori, 
care nu şi-au atins rezultatul scontat, nu au valențe penale. 
Aderarea la un grup infracțional organizat presupune existenţa a priori a unui 
grup infracţional organizat constituit din cel puţin trei persoane în scopul 

e a A 


! F, Streteanu, D. Niţu, op. cit., vol. II, p. 215. 

săvârşirii de infracţiuni şi că o persoană şi-a manifestat voinţa de a se alătura 
grupului în vederea realizării scopurilor infracţionale. Este totodată necesar ca 
manifestarea de voinţă exprimată în sensul aderării să fie acceptată de ceilalți 
membri ai grupului. 

Curtea consideră că probele administrate în cauză conduc la concluzia inexis- 
tenţei unei pluralităţi constituite de infractori în condițiile în care din materialul 
probator administrat în cauză nu rezultă: 

1) existenţa a cel puţin treipersoane care au constituit grupul: din actele de urmă- 
rire penală nu rezultă manifestarea de voinţă a cel puţin trei dintre inculpaţii trimişi 
în judecată în prezenta cauză care au constituit grupul, în sensul că au luat decizia 
de a se asocia pentru a acţiona structurat pentru o anumită perioadă de timp pentru 
a comite una sau mai multe infracţiuni. Curtea constată că în actul de sesizare 
prima instanţă a reţinut că grupul a fost constituit de inculpatul D.M. şi că la acesta 
ar fi aderat inculpaţii N.N., V.C.S., ILI., D.L. şi K.Z. Prin urmare, în lipsa a cel 
puţin trei persoane care să fi constituit grupul, nu se poate reţine tipicitatea obiec- 
tivă a faptei. În lipsa unui grup infracţional organizat nu se poate reţine tipicitatea 
faptei de aderare la acest grup; 

ii) caracterul structurat al grupului și programul grupului: din probele admi- 
nistrate în cauză Curtea apreciază că nu se poate reține existenţa unui program al 
unui grup de infractori şi nici existenţa unei ierarhizări a membrilor grupului 
care să acționeze coordonat. 

În consecință, Curtea apreciază că ansamblul acuzaţiei formulate împotriva 
inculpaţilor în ceea ce priveşte existenţa pluralităţii constituite de infractori are 
caracter general şi echivoc, faptele acestora având doar natura unei pluralități 
ocazionale obiectivată sub forma participaţiei penale la comiterea infracțiunii de 
evaziune fiscală. Curtea subliniază că existenţa mai multor persoane care se 
hotărăsc să comită împreună una sau mai multe infracţiuni, organizându-şi acti- 
vitatea infracțională în vederea asigurării eficienţei acesteia, precum şi în scopul 
evitării descoperirii infracțiunilor comise de către autorităţi nu constituie per se 
o pluralitate constituită de infractori, pentru reținerea incriminării autonome 
prevăzute de art. 367 C.pen. fiind esenţială întrunirea condiţiilor cumulative 
stipulate de art. 367 alin. (6) C.pen., situație care nu se regăsește în prezenta 
cauză (C.A. Oradea, secția penală, decizia nr. 606/2017, nepublicată). 


Fapta inculpaţilor de a urmări racolarea unor tinere pe care să le 
convingă să practice prostituţia în străinătate nu întruneşte elementele consti- 
tutive ale infracțiunii de asociere în vederea săvârșirii de infracțiuni; pentru a 
comite această infracțiune, inculpaţii ar fi trebuit să realizeze o înţelegere de a 
conlucra o perioadă de timp conform unui plan bine stabilit, în care fiecare să 
aibă anumite sarcini de dus la îndeplinire, activităţi individuale repartizate 
fiecăruia dintre făptuitori pentru săvârşirea de infracțiuni (C.A. Alba Iulia, secția 
penală, decizia nr. 495/2003, în R.D.P. nr. 3/2005, p. 140). 


Grupul infracţional organizat constituit se circumscrie în tipologia 
perfectă a grupului infracţional reglementat şi sancţionat de legea penală 
română, beneficiind de toate atributele cerute de lege: organizat piramidal, cu o 
ierarhie bine precizată în cadrul grupului, cu paliere ierarhice bine delimitate, 

constituit pe o perioadă de timp îndelungată, în care palierele nu se interferează 
între ele decât prin nişte punți de legătură. Chiar dacă unii dintre inculpaţi au 
încercat să se exonereze de răspundere penală, relativ la apartenenţa lor la grupul 
infracţional, acreditând ideea că nu au cunoscut pe toţi membrii grupului 
infracţional şi nici nu au avut posibilitatea să realizeze amploarea fenomenului 
infracţional şi a consecinţelor păgubitoare ale acestuia, asemenea susțineri şi 
apărări se află în totală contradicţie cu probele. Pentru apartenenţa la grup, nu 
este necesar ca fiecare dintre membrii săi să cunoască pe toţi membrii grupării. 
Una dintre modalităţile în care au acţionat membrii grupului infracţional a fost 
aceea a înființării unor societăţi sau preluării părților sociale ale unora deja 
înființate şi implicarea acestora în relaţii comerciale fictive pentru a asigura 
comercializarea de produse petroliere achiziționate în regim suspensiv de plata 
accizei şi pentru care societăţile vânzătoare ar fi datorat acciza, sume pe care 
însă nu le-au virat către bugetul de stat. Membrii grupului nu au făcut parte din 
structura acţionariatului în perioada în care societăţile respective au desfăşurat 
activităţile infracţionale cercetate, ci, fie au determinat anumite persoane pentru 
a deveni asociaţi şi administratori contra unor sume de bani, fie, în ipoteza în 
care au preluat personal, în diferite perioade de timp, procente din părţile 
sociale, le-au cedat unor astfel de persoane care au acceptat să acţioneze ca 
interpuşi ai membrilor grupării în schimbul unor sume de bani, fără a avea însă 
vreo implicare efectivă în activitatea respectivelor societăţi. Prin activitatea efec- 
tivă exercitată de conducere, coordonare şi supraveghere a activităţii societăţilor, 
pe parcursul întregii perioade infracţionale, inculpaţii şi-au asumat rolul de 
administratori de fapt, calitate care le atrage răspunderea penală pentru faptele şi 
actele îndeplinite în exercitarea ei, inclusiv din perspectiva legii penale (I.C. C.J., 
secţia penală, decizia nr. 134/A din 15 aprilie 2019, www.scj.ro). 


Secţiunea a 2-a. Participaţia penală 


- este o formă a pluralității de făptuitori (pluralitate ocazională) constând în 
săvârşirea aceleiași fapte prevăzute de legea penală de două sau mai multe persoane 
decât ar fi fost necesar faţă de natura acesteia, care acționează cu voință comună, în 
Calitate de coautori, instigatori sau complici; 


- actele autorului/coautorilor sunt acte de executare nemijlocite, în vreme ce 
actele instigatorului sunt, de principiul, acte intelectuale de determinare ale 
âutorului/coautorilor la comiterea infracţiunii și sunt anterioare comiterii activităţii 
infracţionale, în vreme ce actele complicelui sunt materiale şi/sau intelectuale şi sunt 
anterioare și/sau concomitente comiterii activităţii infracționale; 


— 

! În cazul participaţiei improprii se poate reţine instigarea realizată prin acte materiale în 
ipoteza în care autorul acționează fără vinovăţie sub puterea unei constrângeri fizice venite din 
Partea instigatorului. 

- participaţia penală se analizează prin raportare la contribuţia la săvârşirea unei 
fapte tipice (prevăzute de legea penală), iar nu la o infracţiune, nefiind necesar ca 
fapta să fie şi imputabilă; 

- este necesar ca cel puţin fapta unuia dintre participanţi să constituie infracțiune 
(consumată sau chiar rămasă în faza tentativei); 


- între participanți trebuie să existe o legătură subiectivă stabilită înainte sau în 
timpul săvârșirii faptei; dacă legătura subiectivă anterioară sau concomitentă lip- 
seşte, nu se va mai putea reține nici incidenţa instigării ori a complicității (materiale 
sau morale) anterioare sau concomitente, urmând ca acţiunile sau omisiunile comise 
ex post să fie analizate prin raportare la elementele de tipicitate ale unor infracțiuni 
contra justiţiei (de exemplu, nedenunțarea, favorizarea făptuitorului sau tăinuirea); 


- în cazul coautoratului legătura subiectivă trebuie să fie bilaterală, în vreme ce în 
ipoteza instigării şi a complicităţii, legătura subiectivă poate fi şi unilaterală; 

- în cazul infracțiunii progresive legătura subiectivă trebuie să existe cel târziu 
până la momentul consumării infracțiunii prin comiterea acțiunii sau inacțiunii 
infracţionale, neputând fi reţinută dacă a intervenit ulterior momentului consumării, 
însă înainte de epuizarea infracţiunii, deoarece amplificarea rezultatului are loc fără o 
nouă intervenţie a autorului; 


- data şi locul săvârșirii infracțiunii se analizează prin raportare la momentul şi 
locul săvârșirii faptei de autor, neprezentând importanță data/locul, când/unde au fost 
efectuate actele de instigare sau de complicitate; 

- participanţii la săvârșirea faptei principale prevăzute de legea penală nu pot fi 
autori, complici sau instigatori la infracțiunea de favorizare a făptuitorului, prin urmare, 


autofavorizarea nu constituie o faptă tipică de favorizare a făptuitorului, însă poate 
îmbrăca forma infracțiunii de influențare a declaraţiilor prevăzute de art. 272 C.pen.; 


- participația penală constituie, din punct de vedere procedural, o ipoteză de 
reunire a cauzelor [art. 43 alin. (2) lit. b) C.proc.pen.]. 


$1. Felurile participaţiei penale! 


1. În funcţie de atitudinea psihică a participanţilor la comiterea faptei: 

a) participaţie proprie (propriu-zisă, tipică), când toţi participanţii acţionează cu 
aceeași formă de vinovăţie (numai cu intenție, praeterintenţie sau numai din culpă”); 

b) participaţie improprie (imperfectă, atipică), când unii participanți acționează 
cu intenţie, iar alții din culpă sau fără vinovăţie: 1. modalitatea intenție și culpă (cu 


1 În același sens, a se vedea Ctin. Mitrache, C. Mitrache, op. cit., p. 367-367, V. Dongoroz, 
op. cit., p. 190-191. 

2 În doctrină (F. Streteanu, D. Niţu, op. cit., vol. II, p. 223) s-a opinat şi în sensul că „în 
materia infracţiunilor neintenţionate, atunci când toţi cei implicaţi acţionează din culpă, se 
impune utilizarea conceptului extensiv de autor şi nu a participaţiei”. 

sau fără prevedere) la faptele care sunt incriminate şi atunci când sunt comise din 
culpă; 2. modalitatea intenție şi lipsă de vinovăţie!; 

- în cazul în care lipseşte tipicitatea subiectivă a faptei prevăzute de legea penală 
(fapta este comisă din culpă, iar legea sancţionează numai comiterea acesteia cu 
intenţie) se va avea în vedere prima modalitate a participaţiei improprii (intenţie — 
culpă) care are drept consecință achitarea autorului. 

- la modalitatea intenţie — lipsă vinovăţie participaţia penală improprie este posibilă în 
toate modalităţile atunci când cauza lipsei de vinovăţie este excesul neimputabil, 
minoritatea, constrângerea morală, constrângerea fizică, iresponsabilitatea, intoxicația, 
eroarea; față de particularitățile condiţiilor cazului fortuit, nu se va putea reține 
participaţia improprie atunci când lipsa vinovăţiei este generată de această cauză de 
neimputabilitate, ci efectele in rem ale acestei cauze se vor răsfrânge asupra participaților 
(proprii sau improprii). 

Participaţia improprie? poate exista în cazul: 


(i) coautoratului“, când unul dintre coautori săvârşeşte fapta cu intenție, iar alții 
din culpă sau fără vinovăţie (de pildă, în ipoteza în care după comiterea actelor de 
violență în scopul însușirii unui bun, infractorul trimite un minor în vârstă de 12 ani 
să ridice bunul din locul în care fusese deposedată persoana vătămată, pentru a nu fi 
văzut la momentul împosedării de publicul care sesizase actele sale de violență); 


(îi) instigării, când instigatorul determină cu intenție o persoană la săvârşirea 
faptei, iar autorul săvârşeşte fapta din culpă sau fără vinovăţie (de pildă, în cazul în 
câre un administrator al unei societăți determină pe un angajat să întocmească facturi 
fiscale cu privire la operaţiuni nereale, spunându-i ca este necesară emiterea acestora 
de urgență pentru că tocmai a livrat unor persoane niște bunuri şi a încasat contra- 
valoarea acestora, însă nu a avut facturierul asupra sa); 


ea o EA A E m RI i II 


! Vom continua să folosim conceptul tradițional de participaţie improprie în forma intenție 
— lipsă de vinovăție pentru considerente de eficienţă a exprimării, deşi în mod riguros ştiinţific 
ar trebui reţinută forma intenţie — neimputabilitate. 

Nu sunt incriminate de Codul penal ca participaţie improprie modalităţile culpă — intenţie 
(de exemplu, în ipoteza în care făptuitorul nu prevede că prin actele sale îl ajută pe autorul 
furtului tipic), respectiv lipsă de vinovăţie — intenţie (de pildă, în ipoteza în care un minor cu 
Vârsta de 13 ani şi 6 luni instigă un major să comită un viol, iar acesta din urmă săvârşeşte 
infracțiunea î în urma actelor de determinare, nu vom fi în prezența unui caz de participaţie 
improprie, dar în sarcina majorului se va reține circumstanța agravantă a comiterii faptei 
împreună cu un minor). 

? În sensul reţinerii participaţiei improprii în forma intenţiei — lipsă de vinovăţie, când 
aceasta din urmă este determinată de cazul fortuit sau de excesul neimputabil ori de eroarea 
asupra antijuridicității, a se vedea F. Streteanu, D. Niţu, op. cit., vol. II, p. 259. 

* Pentru o analiză detaliată a participației improprii, a se vedea D. Moroşan, Participația 
improprie, aspecte general, modalități, chestiuni problematice, în Caiete de drept penal 
nr, 1/2015, p. 89-118. 

* Această ipoteză, recunoscută anterior de doctrină, a fost reglementată explicit în art. 52 
alin. (1) C.pen. 


432 Sinteze de drept penal. Partea generală 


(üi) complicității, când complicele ajută sau înlesneşte cu intenție săvârşirea 
faptei, iar autorul săvârşește fapta din culpă sau fără vinovăţie (de exemplu, în cazul 
în care un major îl ajută pe un minor cu vârsta de 12 ani să sustragă bunuri dintr-un 
magazin); dacă autorul acţionează din culpă sau sub imperiul unora dintre cauzele de 
neimputabilitate (de pildă, iresponsabilitatea sau intoxicația involuntară), apreciez că 
nu se va putea reține complicitatea improprie în modalitatea promisiunii de tăinuire 
sau de favorizare a făptuitorului, deoarece în acest caz nu se poate reţine că autorul a 
acţionat din culpă sau fără vinovăţie; 

- în cazul participaţiei improprii, unii participanți vor răspunde penal pentru o infrac- 
țiune intenționată, iar alții pentru o infracţiune din culpă sau se va reţine că fapta acestora 
nu constituie infracțiune, existând o cauză de neimputabilitate [în modalitatea intenție — 
culpă se va reţine instigare sau complicitate la infracțiunea intenționată și autorat la 
infracțiunea săvârşită din culpă (când comiterea faptei din culpă este incriminată), iar în 
modalitatea intenție — lipsă vinovăție, se va reţine instigarea sau complicitatea la 
infracțiunea intenționată, în vreme ce autorul nu va fi tras la răspundere penală]; 

- este posibilă reținerea participaţiei improprii nu doar în cazul p/uralității ocazio- 
nale de infractori (cum se întâmplă în majoritatea situaţiilor de practică judiciară), ci 
şi în ipoteza pluralității naturale (de pildă, în cazul în care un major responsabil 
determină un minor cu vârsta sub 13 ani și 6 luni să întrețină raporturi sexuale cu 
sora sa minoră care are vârsta de 15 ani, raport sexual care are loc cu consimțământul 
ambilor fraţi); 


- participaţia proprie la săvârşirea unei infracțiuni poate fi reținută în concurs real 
cu participația improprie (de pildă, o persoană instigă succesiv un major şi un minor 
cu vârsta de 12 ani să săvârșească infracţiuni de furt, fiecare dintre aceştia comițând 
câte o infracţiune de furt, în împrejurări diferite, asupra unor subiecți pasivi diferiți); 

- participația proprie la săvârşirea unei infracțiuni poate fi reținută în concurs ideal 
cu participația improprie (de pildă, o persoană instigă în acelaşi timp şi printr-o acţiune 
unică un major și un minor cu vârsta de 12 ani să sustragă bunurile unei persoane şi să 
agreseze polițistul local care se afla în zonă pentru a-şi asigura scăparea). 


> În temeiul unei convenții, inculpatul a cumpărat un număr de 1260 de 
oi, cu plata preţului în rate. Cum inculpatul nu și-a respectat obligaţia, potrivit 
aceleiași înțelegeri dintre părţi, el a fost de acord să restituie vânzătorului, în 
contul datoriei, un număr de oi pe care acesta le-a revândut. Hotărând să recu- 
pereze oile, în aceeaşi zi, ajutat de alte persoane, inculpatul a agresat şi îndepărtat 
pe paznic, după care alte persoane, în necunoştință de cauză, au luat oile şi le-au 
dus la inculpat. Faptele conturează un plan infracțional premeditat de inculpat, 
plan ce se materializează într-o prima fază în îndepărtarea paznicului animalelor 
prin agresare şi sechestrare, acțiune realizată de inculpat și ceilalți participanți, 
acțiuni violente ce au permis, în aceeași noapte, sustragerea unui număr de 353 de 
oi ce aparţineau părții vătămate, de către persoane încredințate că recuperează 
animalele furate de la inculpat. Cele două activități menționate, întrebuințarea de 
violențe urmată de furt, realizează, obiectiv şi subiectiv, elementele infracțiunii 
complexe de tâlhărie săvârşită de inculpat în modalitatea participației improprii 
(C.S.J,, secția penală, decizia nr. 2180/2002, www.legalis.ro). 

Dacă actele de executare constituie fapte prevăzute de legea penală 
autonome, pentru că au fost săvârșite de autori diferiți, actele de complicitate, 
chiar atunci când sunt comise de aceeași persoană și în executarea unei rezoluții 
infracționale unice, rămân disociate, neputând fi constituite, numai ele, într-o 
unitate infracțională deosebită, căreia nu i-ar corespunde, sub raportul executării, 
o infracţiune de asemenea unică. Acest principiu este valabil nu numai în cazul 
participației proprii, ci şi în cazul participației improprii, împrejurarea că 
autorul acţionează fără vinovăţie nu are repercusiuni nici asupra existenţei parti- 
cipaţiei, nici asupra poziţiei juridice a celorlalți participanți, care rămân insti- 
gatori sau, respectiv, complici și cărora, dat fiind faptul că au prestat contribuţia 
lor cu intenţie, li se aplică tratamentul sancționator prevăzut de art. 25 și art. 26 
C.pen. din 1969 (art. 52 C.pen. — n.n.) (Trib. Suprem, secția penală, decizia 
nr. 2852/1974, în C. Sima, Codul penal adnotat, p. 74). 


a În ceea ce priveşte participaţia improprie la infracţiunea de fals 
intelectual în forma continuată prevăzută de art. 31 alin. (2) C.pen. raportat la 
art. 289 C.pen. cu aplicarea art. 41 alin. (2) C.pen., constând în aceea că 
inculpata ar fi determinat pe judecătorii C.A.U., C.B. şi C.I.B. de la Judecătoria 
Baia de Aramă să ateste fără vinovăţie în încheierile şi hotărârile judecătoreşti 
pronunţate că a fost achitată taxa judiciară de timbru, instanţa de fond a apreciat 
că aceasta nu se încadrează în tipicitatea normei de incriminare, cu menţionarea 
următoarelor argumente: consemnarea făcută în practicaua încheierii sau hotă- 
rârii judecătoreşti privind depunerea dovezii de achitare a taxei judiciare de 
timbru sau menţionarea în partea descriptivă a hotărârii că acţiunea a fost legal 
timbrată, nu constituie o operaţiune de atestare a unor împrejurări necorespun- 
zătoare adevărului, pentru că judecătorul nu atestă nici faptul că partea a plătit 
taxa de timbru, o asemenea operaţiune nefiind făcută în faţa sa, nici valabilitatea 
chitanţei de achitare a taxei. Faptul plăţii este atestat de chitanţa de achitare a 
taxei de timbru şi nu de hotărârea judecătorească, la fel cum actul juridic în 
sensul de manifestare de voinţa ce naşte, modifică sau stinge un raport juridic — 
în speţă plata taxei de timbru — nu se confundă cu înscrisul constatator (în sensul 
de instrumentum probationis) — chitanţa de plată (I.C.C.J., secția penală, decizia 
nr. 107/2015, www.scj.ro). 


ə Prin rechizitoriu s-a reținut că fapta inculpatului A. de a completa pe 
înscrisul sub semnătură privată „Declaraţie” rubrici referitoare la persoana 
vătămată B. și de a aplica, în fals, semnătura acesteia la rubrica „semnătura asigu- 
ratului”, înscris folosit în angajarea fictivă a persoanei vătămate în cadrul Biroului 
parlamentar al inculpatului, întruneşte elementele constitutive ale infracțiunii de 
fals în înscrisuri sub semnătură privată, prevăzută de art. 322 alin. (1) C.pen., iar 
fapta aceluiaşi inculpat de a o determina, cu intenţie, pe martora C. să completeze 
înscrisul sub semnătură privată „Declaraţie” cu date aparținând numitei B., fără să 
aibă cunoștință despre faptul că aceasta nu-şi exprimase acordul în acest sens, 
înscris folosit de inculpatul A. la angajarea fictivă a numitei B. întruneşte elemen- 
tele constitutive ale infracţiunii de fals în înscrisuri sub semnătură privată prevă- 
zută de art. 52 alin. (3) C.pen. raportat la art. 322 alin. (1) C.pen. Ambele fapte 

reținute în sarcina inculpatului vizează falsificarea aceluiaşi înscris sub semnătură 
privată, intitulat „Declaraţie”. Inculpatul a participat la falsificarea acestui înscris 
atât în calitate de autor, prin imitarea semnăturii numitei B., cât și în calitate de 
instigator, sub forma participaţiei improprii, determinând-o pe martora C. să 
completeze celelalte rubrici ale înscrisului. Cum acțiunea de falsificare privește 
acelaşi înscris și a fost realizată în aceeaşi împrejurare, autoratul absoarbe insti- 
garea, ca atare, a reținut în sarcina inculpatului o unică infracțiune de fals în 
înscrisuri sub semnătură privată (I.C.C.J, Completul de 5 judecători, decizia 
nr. 69 din 10 aprilie 2017, www.scj.ro). 


è» Din probele administrate în cauză rezultă fără dubiu că inculpatul 
B.T.I. este cel care, prin demersurile pe care în mod evident le-a efectuat, a 
determinat substituirea probelor biologice, cu scopul de a fi exclus de la paterni- 
tatea minorei C.M.L. şi, pe cale de consecinţă, la realizarea de către experţii 
Institutului de Medicină Legală Minovici Bucureşti a unui raport de expertiză 
medico-legală examen ADN, în care sunt astfel consemnate concluzii ce nu 
reflectă realitatea, fiind mincinoase. (...) Curtea are în vedere în acest sens ca 
inculpatul B.T.I., pe parcursul soluționării cauzei civile a refuzat constant efec- 
tuarea unei noi expertize medico-legale, pe baza prelevării unor noi probe biolo- 
gice, iar în prezenta cauză s-a opus cu înverşunare recoltării probelor biologice 
în vederea realizării expertizei medico-legale dispuse de procuror, împotrivindu-se 
la punerea în executare a unei hotărâri judecătoreşti, împrejurare ce formează 
obiectul celei de a doua fapte deduse judecății. În mod normal, într-o astfel de 
situaţie, pentru a-şi dovedi nevinovăția sau împrejurarea că nu este tatăl biologic 
al copilului, orice persoană de bună-credinţă, de bunăvoie, s-ar fi supus efec- 
tuării unei noi astfel de expertize medico-legale examen ADN. Este evident ca 
întregul comportament al inculpatului se datorează împrejurării ca acesta 
cunoştea foarte bine că în situaţia realizării unei noi astfel de expertize rezultatul 
ar fi diferit decât cel stabilit prin raportul de expertiză medico-legală — examen 
ADN. Fapta inculpatului B.T.]., constând în aceea că a determinat cu intenţie 
experţii Institutului de Medicină Legală să întocmească, fără vinovăţie, raportul 
de expertiză medico-legală, ce conține afirmaţii mincinoase, în sensul că analiza 
comparativă a pofilelor ADN determinate pornind de la eşantioanele de salivă 
aparţinând numiţilor C.M., C.M.L. şi B.T.I. exclude de la paternitate pe numitul 
B.T.I. în ce priveşte pe minora C.M.L. la nivelul locilor ADN D351358, THOI, 
D18S51, Penta E, D16$S539, Penta D, VWA, D8S1179 şi TPOX şi că numitul 
B.T.I. nu este tatăl biologic al minorei C.M.L., ca urmare a înlocuirii de către o 
persoană rămasă neidentificată a probelor biologice ce îi aparțineau, în scopul 
denaturării rezultatului examenului ADN, proba dispusa în dosarul Judecătoriei 
şi depus în această cauză la data de 6.06.2011, întruneşte elementele constitutive 
ale participaţiei improprii la mărturie mincinoasă (C.A. București, secția I 
penală, sentința nr. 249 din 2 decembrie 2017, www.sintact.ro). 


Se Inculpaţii A.M.G. şi A.E. au determinat, înlesnit şi ajutat la contrac- 
tarea creditelor de nevoi personale de către angajaţi şi au ajutat cu intenţie, prin 
asigurarea falsificării documentelor justificative, la săvârşirea infracţiunilor de 
înşelăciune prin prezentarea de calităţi mincinoase şi alte mijloace frauduloase 

de către făptuitori, angajaţi ai SC A.C. SRL şi SC A.T. SRL care au săvârşit 
faptele fără vinovăţie. Elementul comun al încadrărilor juridice de mai sus este 
faptul că atât procurorul, cât şi instanţa de judecată au încadrat faptele incul- 
paţilor într-o unitate legală de infracţiune, în forma infracţiunii continuate, când, 
în mod legal, faptele inculpaţilor reprezintă o pluralitate de infracţiuni, în forma 
concursului real. În prezenta cauză se ridică întrebarea dacă în sarcina instigato- 
rului sau a complicelui poate fi reţinută unitatea legală de infracţiune, în forma 
infracţiunii continuate, sau pluralitatea de infracţiune, în forma concursului real. 
Mai întâi, trebuie subliniat faptul că, aşa cum în mod unanim a subliniat doc- 
trina, dreptul nostru penal nu a acceptat teza participaţiei delict-distinct, ci a 
îmbrăţişat teza monistă, a unităţii de infracţiune. Astfel, dacă teza participaţiei 
delict-distinct constă în aceea că susţine existenţa tot atâtor infracţiuni câţi parti- 
cipanţi sunt, astfel că fiecare participant este autor al unei infracţiuni distincte, 
de sine-stătătoare, teza monistă susţine faptul că, indiferent de numărul persoa- 
nelor care cooperează la săvârşirea unei fapte prevăzute de legea penală, fapta 
respectivă rămâne una singură, astfel că toţi participanţii răspund pentru o 
singură infracţiune, deoarece actul de participaţie se confundă cu acţiunea 
principală într-o infracţiune unică, alcătuind un tot indivizibil. Din adoptarea 
tezei moniste a participaţiei penale şi din respingerea teoriei autorului mediat se 
deduce implicit şi concluzia că nu se poate reţine în cazul unor participanţi 
existenţa unei unităţi de infracţiune, în vreme ce în cazul altora existenţa unei 
pluralităţi de infracţiuni, deşi contribuţia acestora a vizat aceeaşi faptă prevăzută 
de legea penală. Contribuind la comiterea aceleiaşi fapte prevăzute de legea 
penală, încadrarea juridică a acesteia trebuie şi ea, de principiu, să fie unică atât 
pentru instigator, cât şi pentru autor. De asemenea, încadrarea juridică se 
stabileşte potrivit faptei efectiv comise de către autor, câtă vreme instigatorul şi 
complicele sunt participanţi secundari faţă de autor (sau de coautori) care comit 
efectiv şi nemijlocit fapta şi au forma principală de participaţie penală. De la 
această regulă există o excepţie doar pentru cazul în care autorul (coautorii) 
comite o faptă mai gravă decât cea la care s-a instigat, când se admite faptul că 
instigatorul va răspunde pentru fapta pentru care a instigat (fapta mai uşoară), cu 
excepţia cazului în care el a prevăzut posibilitatea comiterii faptei mai grave, 
când această împrejurare reală se răsfrânge şi asupra sa. Prin urmare, instigatorul 
(conducătorul persoanei juridice) va răspunde pentru fapta efectiv comisă de 
către autor, chiar dacă răspunderea penală a autorului faptei nu poate fi angajată, 
lipsind, în ceea ce îl priveşte pe acesta, tipicitatea subiectivă (existenţa formei de 
vinovăţie cerute de lege), ca trăsătură esenţială a infracţiunii. Or, în speța 
analizată aici, fapta comisă şi la care trebuie raportată participaţia instigatorului, 
este fapta fiecăruia dintre autorii infracţiunii de înşelăciune, aceştia comiţând 
infracţiuni distincte unul față de celălalt, şi nu o singură infracţiune, în formă 
continuată. Trebuie, aşadar, subliniat faptul că, raportat la starea de fapt descrisă 
mai sus şi care formează obiectul analizei juridice, nu sunt întrunite condiţiile 
participaţiei penale decât între instigator şi fiecare dintre autorii faptei penale de 
înşelăciune, nu şi între aceşti autori. Astfel, condiţiile participaţiei penale între 
autorii fără vinovăţie ai faptelor penale de înşelăciune nu sunt întrunite, 
deoarece: fiecare dintre aceştia a comis o faptă distinctă, existând tot atâtea fapte 
penale de înşelăciune câţi autori sunt şi nu una singură la care să fie contribuit, 

să fi cooperat în vreun fel ceilalţi autori; practic, fiecare autor a acţionat distinct, 
fără vreo înţelegere şi fără a primi vreun sprijin din partea celorlalţi autori, 
fiecare realizând singur şi distinct toate demersurile necesare comiterii faptei 
penale la care a fost instigat. Or, dacă între autori nu există participaţie penală, 
fiecare fiind autor al unei fapte penale distincte, nu pot fi întrunite condiţiile 
infracţiunii continuate, care, în cauză, s-ar fi grefat în mod necesar pe existenţa 
coautoratului, mai exact pe participarea la toate actele materiale ale înşelăciunii 
ale tuturor autorilor (salariaţilor), existenţa unui singur instigator care a urmărit 
şi a avut reprezentarea tuturor actelor infracţionale nefiind de natură a complini 
lipsa acestor condiţii fundamentale ale infracţiunii continuate (comiterea tuturor 
actelor infracţionale de către cel puţin o persoană şi existenţa rezoluţiei infracţio- 
nale unice a acesteia). Cum în cazul autorilor faptele penale comise sunt dis- 
tincte, aceeaşi trebuie să fie şi soluţia în cazul formelor de participaţie secundară 
(instigare şi complicitate), fiind evident că lipseşte instigarea la o infracţiune 
continuată de înşelăciune, deoarece aceasta presupune determinarea, cu intenţie, 
a uneia sau mai multor persoane de a comite, în baza aceleiaşi rezoluții 
infracţionale, acte materiale de înşelăciune care compun aceeaşi infracţiune. În 
realitate, instigarea s-a realizat distinct, cu privire la fiecare autor al infracţiunii, 
instigatorul având în mod cert reprezentarea faptului că determină pe fiecare 
persoană în parte de a comite, singură şi distinct faţă de ceilalţi, o faptă penală 
de înşelăciune. Existenţa rezoluţiei unice a instigatorului de a determina separat 
mai multe persoane să comită infracțiuni distincte nu poate genera reținerea unei 
infracţiuni continuate, deoarece această rezoluţie unică trebuie să existe în per- 
soana autorului (coautorilor) infracţiunii continuate, şi nu doar a instigatorului, 
or, tocmai această condiţie esenţială (alături de cea privind comiterea de către 
toţi coautorii a aceleiaşi fapte penale) lipseşte în speţă. (...) Actelor de compli- 
citate săvârşite în acest mod nu li se pot aplica prevederile privitoare la 
infracţiunea continuată, ci, ele fiind asociate şi subordonate actelor de autorat, cu 
care formează un întreg, în măsura în care fiecare dintre inculpaţii beneficiari ai 
adeverinţelor fictive au fost condamnaţi ca autori, pentru infracţiuni distincte de 
înşelăciune, în același mod trebuie să fie condamnat şi complicele pentru fapte 
distincte de complicitate aflate în concurs real. Doctrina nu doar că şi-a însuşit 
această soluţie de practică judiciară, dar chiar a accentuat corectitudinea soluţiei, 
reţinând: „în susţinerea acestor soluţii s-ar putea adăuga că actele săvârşite de 
complice iau forma unei complicităţi continuate numai în raport cu actele ace- 
luiaşi autor dacă şi activitatea acestuia, cu contribuţia complicelui, are un 
caracter continuat. De asemenea, actele de complicitate vor putea fi reţinute în 
cadrul infracţiuni continuate împreună cu actele săvârşite de aceeaşi persoană, ca 
autor, când «complicele» şi autorul sunt coautori. O asemenea situaţie apare 
atunci când participanţii săvârşesc atât acte de coautori, cât şi de complicitate 
reciprocă la realizarea aceleiaşi infracţiuni continuate. Nu s-ar putea concepe, 
însă, o complicitate continuată în raport de autori diferiţi, deoarece s-ar încălca 
caracterul accesoriu al complicităţii în raport cu fapta comisă de autor. fiind 
subordonate actelor de autorat, vor exista, inevitabil, tot atâtea activităţi de 
ajutorare câţi autori au fost sprijiniți: activitatea complicelui va consta, în 
această situaţie, dintr-o pluralitate de complicităţi în concurs real de infracţiuni”. 
Această soluţie în mod cert este incidentă şi în cazul instigării. Astfel, vom face 

distincţia, subliniată mai sus, între cazul în care instigatorul determină aceeaşi 
persoană să comită, în baza aceleiaşi rezoluţii infracționale şi în mod repetat, 
acte infracţionale care, fiecare în parte realizează conţinutul constitutiv al 
aceleiaşi infracţiuni sau între cazul în care instigatorul realizează şi acte de 
executare ale infracţiunii continuate la care a instigat (prin schimbarea rolurilor 
participanţilor la infracţiune), pe de o parte, şi situaţia analizată de noi, când 
există autori diferiţi ai infracţiunii, în raport de fiecare în parte exercitându-se 
acte de instigare, caz în care, similar celor de mai sus, actele de instigare fiind 
subordonate actelor de executare, instigarea având caracter accesoriu în raport 
de fapta fiecărui autor, va exista o pluralitate de activităţi de instigare în număr 
egal cu numărul autorilor instigaţi, pluralitate care se traduce într-o pluralitate de 
infracţiuni. Soluţia de mai sus este identică şi în cazul participaţiei improprii, aşa 
cum s-a decis într-o cauză privind complicitatea improprie la infracţiunea de 
înşelăciune comisă de o persoană care a vândut mai multe bilete de loterie 
pretins câştigătoare, dar falsificate, unor persoane care, ulterior, s-au prezentat 
pentru încasarea câştigurilor. Instanţa Supremă a reţinut următoarele: „Actele de 
participare improprie — chiar atunci când sunt comise de aceeaşi persoană şi în 
executarea unei rezoluţii unice — nu constituie o activitate infracţională unică, 
săvârşită în formă continuată (complicitate improprie continuată), dacă actele de 
executare la care se raportează constituie fapte autonome, pentru că au fost 
săvârşite de autori deosebiți. (...) Faţă de sistemul Codului nostru penal — potrivit 
căruia actele de complicitate nu constituie infracţiuni autonome, ci sunt 
indisolubil legate de cele de autorat, cărora le sunt subordonate şi cu care 
formează un întreg — rezultă că, în cazul mai multor fapte prevăzute de legea 
penală săvârşite de autori diferiţi, actele de complicitate nu pot fi desprinse din 
legătura care le uneşte cu actele de executare şi înmănuncheate independent de 
acestea, într-o unitate infracţională distinctă. Cu alte cuvinte, dacă actele de 
executare constituie fapte prevăzute de legea penală autonome, pentru că au fost 
săvârşite de autori deosebiți, actele de complicitate, chiar atunci când sunt 
comise de aceeaşi persoană şi în executarea unei rezoluţii infracţionale unice, 
rămân disociate, neputând fi constituite, numai ele, într-o unitate infracţională 
deosebită căreia nu i-ar corespunde, sub raportul executării, o infracţiune de 
asemenea unică. Acest principiu este valabil nu numai în cazul participaţiei 
proprii, ci şi în cazul participaţiei improprii şi care se deosebeşte de cea dintâi 
numai sub aspectul poziţiei psihice a autorului, deoarece în prima ipoteză acesta 
acţionează cu intenţie, pe când în cea de-a doua săvârşeşte fapta din culpă ori 
fără vinovăţie. Chiar şi în această ultimă situaţie, însă, împrejurarea că autorul 
acţionează fără vinovăţie nu are repercusiuni nici asupra existenţei participaţiei, 
nici asupra poziţiei juridice a celorlalţi participanţi, care rămân instigatori, sau, 
respectiv, complici. În aceste condiţii, întrucât în speţă autorii tentativelor de 
înşelăciune săvârşite, desigur, fără vinovăţie, datorită erorii în care s-au aflat, 
sunt multipli, actele de ajutor date acestora de către inculpat nu pot constitui o 
complicitate unică, în formă continuată, la comiterea tuturor faptelor prevăzute 
de legea penală săvârşite de autori, ci tot atâtea fapte de complicitate autonome 
în concurs real, câţi autori sunt şi au fost identificaţi de organele de urmărire 
penală” (C.A. Alba Iulia, secția penală, decizia nr. 699 din 2 octombrie 2018, 
www.Sintact.ro). 

- autor exclusiv! (in persona propria, nomine proprio) — este autorul unei infrac- 
țiuni al cărei element material nu poate fi realizat decât de o singură persoană (de 
exemplu, mărturia mincinoasă). 


2.2. Coautorii 


- potrivit art. 46 alin. (2) C.pen., coautorii sunt persoanele care săvârșesc nemij- 
locit aceeași faptă prevăzută de legea penală; astfel, coautorii participă, ocazional, în 
baza unei legături subiective bilaterale (explicite ori implicite) anterioare sau conco- 
mitente executării activităţii infracționale la săvârşirea aceleiaşi fapte tipice; 


- în cazul participaţiei proprii, coautorii trebuie să săvârşească fapta prevăzută de 
legea penală cu aceeași formă de vinovăție (intenție, preterintenție, culpă); 

- în majoritatea cazurilor aflate pe rolul organelor judiciare coautorii au comis 
infracțiunile în baza unei legături subiective bilaterale explicite şi anterioare începerii 
executării activităţii infracţionale; ca excepţie, în ipoteza în care aceeaşi acţiune 
infracţională se comite prin mai multe acte de executare este posibilă şi realizarea 
legăturii subiective după comiterea primelor acte de executare cu privire la restul actelor 


zA 


de executare ce intră în unitatea naturală de infracțiune?; 


- existența legăturii subiective trebuie analizată prin raportare la acțiunea nemij- 
locită a coautorilor, iar nu la urmarea acesteia; această modalitate de analiză conduce 
la concluzia că este posibil coautoratul nu numai la infracțiunile comise cu intenție 
sau praeterintenție, ci și la cele comise din culpă’; 


- în cazul lipsei legăturii subiective bilaterale între coautori, fiecare participant va 
răspunde în calitate de autor, iar nu de coautor, la săvârşirea infracțiunii; 


1 În doctrină, pentru noţiunea de „autor exclusiv” se mai folosește și denumirea de „autor 
unic” sau „subiect activ unic”. 

2 În doctrină (F. Streteanu, D. Niţu, op. cit., vol. II, p. 200-203) s-a considerat că pentru a 
se reţine existența coautoratului trebuie întrunite următoarele două condiţii: existența unei 
legături subiective între coautori şi comiterea de acte de executare de către coautori. Astfel, s-a 
apreciat că legătura subiectivă dintre coautori reprezintă liantul ce le unifică contribuţiile şi le 
integrează în structura unei acţiuni unice, că legătura subiectivă este, de regulă, explicită şi 
anterioară comiterii faptei, fiind însă posibil ca legătura subiectivă să se stabilească și conco- 
mitent cu comiterea actelor de executare, fie în mod explicit, fie implicit şi că nu este posibilă 
reținerea coautoratului în absența unei legături subiective bilaterale. S-a mai precizat că 
„cerința legăturii subiective între coautori nu impune ca aceştia să se cunoască personal, fiind 
suficient ca fiecare dintre ei să ştie că o altă persoană comite acte de executare alături de ea” şi 
că „în cazul infracţiunilor din culpă se poate reține coautoratul, însă numai atunci când 
urmarea imputabilă cu titlul de culpă este consecința unei acțiuni comise împreună de mai 
multe persoane în baza unei legături subiective”. 

3 Pentru analiza posibilității reţinerii coautoratului la infracțiunile comise din culpă, a se 
vedea V. Dongoroz ș.a., op. cit., p. 194. Pentru opinia că nu se poate reține coautoratul la 
infracțiunile comise din culpa, a se vedea T. Vasiliu, G. Antoniu, Șt. Daneş, G. Dăringă, 
D. Lucinescu, V. Papadopol, D. Pavel, D. Popescu, V. Rămureanu, Codul Penal al Republicii 
Socialiste România. Comentat şi Adnotat, București, Ed. Ştiinţifică, București, 1972, p. 143. 

- acțiunile coautorilor pot fi simultane (de pildă, agresarea simultană a victimei) sau 
succesive (de exemplu, în cazul tâlhărie: mai întâi este sustras bunul de un coautor, iar 
apoi sunt exercitate acte de violență de celălalt pentru a-l păstra, respectiv mai întâi sunt 
exercitate acte de ameninţare de un coautor, iar apoi este sustras bunul de celălalt); 


- nu este necesar ca fiecare act de executare privit ut singuli să producă ori să fie 
apt de a produce urmarea imediată a infracțiunii, atâta timp cât există o legătură 
subiectivă (anterioară sau concomitentă) și caracterul unitar al actelor de executare 
nemijlocite; 

- actele de executare nemijlocite pot îmbrăca forma faptei consumate sau a 
tentativei; dacă, însă, nu se poate reţine niciuna dintre aceste ipoteze, este exclusă 
constatarea existenţei unor acte de executare nemijlocite; totuşi, atunci când actul 
efectuat a ajutat sau înlesnit la comiterea acţiunii nemijlocite se va reţine existenţa 
complicităţii ca formă de participaţie penală!; 


a Există coautorat la omor ori de câte ori mai mulți făptuitori săvârșesc 
în mod intenţionat împotriva unei persoane acte specifice de violență de natură 
să-i cauzeze moartea. Se produce, într-un anume fel, o distribuție a acțiunilor, 
unele de intensitate mai mare, altele mai mică, dar toate orientate spre aceeaşi 
finalitate: suprimarea vieții persoanei. Fa dirijează actele fiecărui coautor, 
stabilind caracterul de faptă unică realizată de toți împreună, indiferent dacă 
contribuţiile sunt simultane sau succesive, în acelaşi loc sau în locuri diferite. 
Pentru ca unul dintre coautori să răspundă pentru omor, el trebuie să fi săvârșit 
împotriva victimei, direct sau indirect, activ sau pasiv, un act de violenţă. În 
același timp, actul de violență al făptuitorului nu trebuie să acopere în între- 
gime sfera actului tipic, căci el nu se priveşte izolat, ci în raport cu totalitatea 
actelor săvârşite de coautori. Cu alte cuvinte, fiecare act de violență conţine un 
dinamism propriu, fizic şi psihic, prin care participă la fapta în ansamblu, 
demonstrând astfel unitatea structurală a acesteia. Potrivit doctrinei juridice, 
condiţiile coautoratului sunt: a) unitatea indivizibilă a acţiunilor mai multor 
făptuitori; b) cooperarea subiectivă a făptuitorilor. În cele mai multe cazuri, 
contribuţiile coautorilor sunt inegale, în sensul că numai unul sau o parte dintre 
aceştia săvârşesc acte specifice de ucidere, iar ceilalți săvârşesc acte care, în 
sine, nu posedă eficiența necesară rezultatului, dar se află în strânsă interdepen- 


a ERE RIN N N N O 


! În literatura juridică (F. Streteanu, D. Niţu, op. cit., vol. II, p. 206-207) s-a arătat că „vor 
atrage incidența coautoratului și actele care, fără a fi expres menţionate de norma de 
incriminare, sunt atât de strâns legate de acțiunea tipică încât săvârşirea lor este considerată 
tentativă. Este vorba de acte îndreptate nemijlocit spre consumarea infracțiunii și situate în 
Imediata vecinătate a acţiunii (în sensul că între ele și acțiunea tipică nu mai rămâne loc pentru 
Comiterea unor acte intermediare esenţiale). (...) Aşadar, decisivă nu este importanța contri- 
buţiei agentului în cauză, ci posibilitatea ca ea să fie inclusă în sfera actelor de executare. De 
aceea, pentru a decide în mod corect dacă o contribuţie reprezintă coautorat sau complicitate, 
este util să ne imaginăm că ea ar fi aparţinut unui autor unic. Dacă, în acest caz, actul respectiv 
era suficient pentru a reţine o tentativă în sarcina autorului unic, vom fi în prezenţa unui act de 
Coautorat. Dacă, dimpotrivă, în ipoteza comiterii de către autorul unic, actul nu era susceptibil 
de calificare ca tentativă, înseamnă că suntem în prezenţa unui act de complicitate”. 

dență cu primele, completându-le. Dacă s-ar privi fracționat contribuţiile, nu s-ar 
realiza nimic concludent asupra sensului juridic al coautoratului. Jurisprudenţa a 
confirmat, în mod constant, acest punct de vedere. Astfel, au caracter de acte de 
coautorat la omor: lovirea victimei cu cuțitul, chiar dacă nu a provocat decesul 
acesteia, dar a fost de natură să slăbească puterea de rezistență şi de apărare, 
permiţând celuilalt inculpat să aplice lovitura mortală; aplicarea de lovituri peste 
spate, în timp ce alt inculpat lovește victima în cap; lovirea victimei cu obiecte şi 
cu picioarele, ceea ce a contribuit la înfrângerea rezistenței acesteia şi a 
posibilității de apărare; în general, acțiunile care sunt conjugate şi indispensabile 
comiterii infracţiunii de omor. Imobilizarea victimei, pentru ca un alt făptuitor să 
fie în măsură să-i aplice lovitura mortală, exprimă forță şi dinamism într-un 
moment decisiv şi, ca urmare, constituie, împreună cu acţiunea de ucidere, o 
unitate indivizibilă. În loc ca infractorul singur să lupte cu victima, să-i învingă 
rezistenţa şi apoi să-i aplice lovitura mortală, un coautor sau mai mulți imobili- 
zează victima chiar în momentul în care un altul aplică acea lovitură. Ca urmare, 
activitatea de imobilizare a victimei este legată direct și nemijlocit de activitatea 
care constituie latura obiectivă a infracțiunii de omor. Unitatea acţiunii de imo- 
bilizare a victimei cu acţiunea de ucidere, efectuată de alt coinculpat, se axează 
pe caracterul indispensabil al primei acţiuni, fără de care cealaltă acțiune nu ar fi 
posibilă. De fapt, imobilizarea victimei în momentul de pericol maxim pentru 
viața ei echivalează cu un adevărat act de violență, susceptibil de a cauza 
moartea acelei victime. Așadar, toate contribuțiile care au legătură între ele, 
fiind conjugate şi unificate într-un ansamblu specific, orientat spre realizarea 
uciderii persoanei, au caracter de acte de coautorat la omor. Nu are relevanţă, 
din punct de vedere al cauzalităţii juridice, care dintre actele săvârşite de 
coautori a provocat leziunea care, în final, a cauzat moartea victimei, căci ceea 
ce caracterizează coautoratul este unitatea acţiunilor, capacitatea lor de a se 
integra aceluiaşi sistem sau model de explicaţie. Coautorul nu acţionează singur, 
ci în cooperare cu alt făptuitor (sau mai mulți). Ca atare, coautorul trebuie să 
urmărească şi să accepte producerea rezultatului cauzat nu numai de acțiunea 
lui, ci de totalitatea acțiunilor, ceea ce presupune că el trebuie să cunoască 
celelalte acțiuni și finalitatea lor şi, în mod conștient, să-și orienteze activitatea 
astfel încât să se integreze finalităţii în ansamblu. Elementul cooperării subiec- 
tive — adică reprezentarea totalității acţiunilor și voința de a se realiza, prin 
efortul comun, activitatea de ucidere a unei persoane — se obţine din analiza 
împrejurărilor în care fapta a fost comisă. În situațiile în care, după o înţelegere 
expresă sau tacită, toți făptuitorii atacă victima şi îi aplică lovituri sau acţionează 
într-o modalitate care, în ansamblu, îi cauzează moartea, nu mai are relevanță 
împrejurarea că unele lovituri au fost de mai mică gravitate și nu puteau — 
singure — să producă rezultatul, căci intenția de coautori la omor rezultă din 
materialitatea actelor săvârșite. Aceeași situaţie este și în cazul în care, fără consens 
prealabil, unul din inculpaţi acţionează agresiv, cunoscând intenţia celorlalți şi 
asociindu-se astfel conştient la realizarea uciderii (7.C.C.J, secția penală, decizia 
nr. 300/2012, www.scj.ro). 


> Există coautorat numai când participanţii acţionează împreună prin 
desfășurarea unor activități materiale concordante, când ei contribuie nemijlocit la 
săvârşirea faptei, iar acţiunile lor se află într-o unitate indivizibilă. Simpla prezență 

fizică a unei persoane, alături de inculpat, la locul și în momentul săvârșirii, de 
către acesta din urmă, a unui omor, nu constituie coautorat (Trib. Suprem, secția 
penală, decizia nr. 2819/1982, în C. Sima, Codul penal adnotat, p. 62). 


a În situația săvârșirii infracțiunii de omor, împrejurarea că loviturile 
mortale au fost aplicate numai de unul din inculpaţi nu duce la concluzia 
inexistenţei coautoratului, atâta timp cât, în condiţiile în care a fost concepută 
executarea infracțiunii, din punct de vedere obiectiv, activitatea celuilalt incul- 
pat, care a pus victima în imposibilitate de a se apăra, s-a învederat indispen- 
sabilă comiterii omorului, iar, sub aspect subiectiv, acest inculpat a prevăzut 
rezultatul produs, moartea victimei, și a acţionat nemijlocit pentru realizarea lui 
(Trib. Suprem, secția penală, decizia nr. 71/1979, în C. Sima, Codul penal 
adnotat, p. 61). 


2 Sustragerea, într-o aglomeraţie de persoane, a portofelului din buzunarul 
persoanei vătămate și transmiterea lui, de îndată, celui de-al doilea făptuitor în 
scopul de a asigura însușirea lucrului fără riscul descoperirii constituie, și pentru 
cel din urmă, coautorat la săvârșirea infracțiunii de furt, iar nu complicitate la 
aceasta. Stabilirea împreună a modului de săvârșire a infracţiunii, prin distribuirea 
rolurilor în scoaterea bunului din buzunar de către unul și preluarea lui de îndată 
de către celălalt făptuitor constituie, ambele, o unică acţiune de luare a lucrului, ce 
caracterizează latura obiectivă a infracțiunii de furt săvârșită în condiţii de 
coautorat (C.S.J., secția penală, decizia nr. 5161/2001, www.legalis.ro). 


2 În data de 5.09.2017, în jurul orei 08:30, după o înţelegere prealabilă, în 
timp ce se aflau într-un autobuz, inculpata L.C., profitând de neatenţia persoanei 
vătămate în vârstă de 88 de ani, i-a sustras acesteia dintr-o geantă un portofel, timp 
în care inculpatul I.N. a asigurat zona comiterii faptei, obturând câmpul vizual al 
celorlalţi călători prin poziţionarea sa lângă persoana vătămată pe care a împins-o, 
după care inculpata L.C. i-a înmânat portofelul inculpatului R.P., apoi, inculpaţii 
au coborât din autobuz, portofelul fiind găsit asupra inculpatului RP. în momentul 
prinderii în flagrant de către organele de poliţie. Aşadar, având în vedere acţiunile 
realizate în concret de către fiecare inculpat, Curtea constată că participaţiile 
penale ale inculpaților sunt următoarele. Inculpata L.C. a acţionat în calitate 
de autor, deoarece este singura dintre cei 3 inculpaţi care a sustras bunul mobil din 
posesia persoanei vătămare, adică singura care a realizat elementul material al 
laturii obiective a infracțiunii de furt (calificat), activitate care corespunde parti- 
cipației penale a autoratului. Inculparul I.N. a acționat în calitate de complice, 
întrucât nu a realizat vreo acţiune care s-ar putea circumscrie elementului material 
al laturii obiective a infracțiunii de furt, ci activitatea sa a constat în înlesnirea 
comiterii faptei de către inculpata L.C., prin obturarea vizibilității celorlalți călători 
şi a persoanei vătămate, ulterior sustragerii bunului de către această inculpată, 
activitatea inculpatului I.N. corespunzând participaţiei penale a complicităţii. 
Inculpatul R.P. a acţionat tot în calitate de complice, întrucât nu a realizat vreo 
acţiune care s-ar putea circumscrie elementului material al laturii obiective a 
infracţiunii de furt, ci activitatea sa a constat în ajutorul pe care i l-a acordat incul- 
patei L.C. prin preluarea bunului ulterior sustragerii acestuia de către inculpată, 

activitatea inculpatului R.P. corespunzând participaţiei penale a complicităţii. În 
acest context faptic, Curtea constată, contrar primei instanţe, că activităţile 
realizate în concret de către cei 3 inculpaţi nu corespund participaţiei penale 
a coautoratului, având în vedere că, aşa cum s-a precizat mai sus, inculpaţii I.N. şi 
R.P. nu au săvârşit, nemijlocit, aceeaşi faptă precum inculpata L.C., în sensul că 
nu au realizat activităţi de natură a se putea circumscrie activităţii de sustragere a 
bunului mobil din posesia persoanei vătămate. Prin urmare, Curtea remarcă faptul 
că, coautoratul presupune contribuţia tuturor inculpaţilor la săvârşirea acelei fapte, 
contribuţii ce reprezintă, fiecare în parte, elementul material al laturii obiective a 
infracţiunii respective. Or, având în vedere că, aşa cum s-a argumentat în conside- 
rentele ce preced, doar inculpata L.C. a realizat acţiunea ce constituie elementul 
material al infracţiunii de furt, ceilalți doi inculpaţi desfăşurând doar activităţi de 
ajutorare şi înlesnire a inculpatei, rezultă, în mod indubitabil, că şi participaţiile 
penale ale acestora sunt diferite, în sensul celor anterior precizate. Totodată, având 
în vedere modalitatea concretă de acţiune a celor 3 inculpaţi, Curtea constată ca 
fiind rezonabilă aprecierea Parchetului în sensul că doar inculpata L.C. a realizat 
acţiunea efectivă de sustragere a bunului, în timp ce inculpaţii I.N. şi RP. nu au 
avut capacitatea de a comite în mod nemijlocit furtul, neavând în niciun moment 
acces direct la bunul care urma a fi sustras, deci nu au avut, în niciun moment, 
posibilitatea de a sustrage nemijlocit portofelul persoanei vătămate. De asemenea, 
Curtea mai remarcă expunerea Parchetului în sensul că trecerea unui interval de 
timp semnificativ între momentul sustragerii bunului şi momentul plasării acestuia 
exclude categoric ipoteza coautoratului. În acelaşi sens, Curtea apreciază că 
situaţia de fapt din prezenta cauză este distinctă de situaţia prezentată în decizia 
penală nr. 5161/2001 pronunţată de Curtea Supremă de Justiţie — Secţia Penală, 
având în vedere, cu precădere, că, pe de o parte, spre deosebire de decizia instanţei 
supreme, în cauza de faţă, între momentul sustragerii bunului de către inculpata 
LC. şi transmiterea bunului către inculpatul R.P. a trecut un interval de timp 
considerabil, iar pe de altă parte, că inculpatul I.N. doar a asigurat paza locului 
faptei. Aşadar, pentru a fi fost în prezenţa coautoratului în privinţa inculpaţilor ar fi 
trebuit ca aceştia să fi desfăşurat activităţi materiale concordante prin care să fi 
contribuit nemijlocit la săvârşirea faptei, iar acţiunile acestora să se fi aflat într-o 
unitate indivizibilă, ipoteză inexistentă, însă, în prezenta cauză (C.A. București, 
secția penală, decizia nr. 80 din 25 ianuarie 2018, www.sintact.ro). 


IR Acțiunea inculpatului C.C. a constat, pe de o parte, în mascarea de 
privirile călătorilor din autobuz a acțiunii coinculpatului G.A.M. de sustragere a 
telefonului mobil, iar, pe de altă parte, în primirea imediată, pe baza unei 
înțelegeri anterioare a telefonului sustras. Instanța apreciază că această primire, 
având în vedere faptul că avut loc în baza unei înțelegeri anterioare, imediat 
după sustragerea bunului, fiind realizată pentru a asigura însuşirea bunului fără a 
exista riscul descoperirii, constituie un act de coautorat la săvârşirea infracțiunii, 
şi nu de complicitate. În concluzie, se constată că inculpatul C.C. a comis atât 
acte de coautorat (primirea bunului aproape concomitentă), cât şi acte de com- 
plicitate (mascarea privirii trecătorilor), acestea din urmă fiind însă absorbite de 
actele realizate în calitate de coautor (Jud. Sectorului 5 Bucureşti, secția penală, 
sentinţa nr. 1207 din 19 iunie 2015, www.sintact.ro). 

®%% Inculpaţii (...) s-au înțeles în prealabil cu privire la introducerea în 
România a cantității de 302,06 g cocaină, au plănuit în detaliu expedierea şi 
livrarea coletului, au supravegheat în detaliu traseul urmat de colet, l-au 
dezasamblat, au scos drogurile din frigider, le-au cântărit, le-au împachetat și 
le-au transportat. De aceea, instanţa apreciază că, chiar dacă numai inculpatul 
W.S. s-a deplasat la aeroport pentru a ridica coletul, totuşi şi inculpatul C.J.C. 
este coautor la infracţiunea de trafic internațional de droguri, deoarece cel dintâi 
nu a făcut altceva decât să acţioneze în baza planului pus la punct până la cel 
mai mic detaliu de cei doi. De aceea, în acord cu procurorul de caz, instanța 
apreciază că cei doi s-au completat reciproc (Trib. București, secția I penală, 
sentința nr. 426 din 16 martie 2015, în CP comentat, ed. a 2-a, p. 226). 


ə Inculpatul N.R.D., cooptat în gruparea infracţională împreună cu alte 
persoane neidentificate din Columbia, s-a situat pe palierul de execuţie al grupării 
infracţionale, însă contribuţia lui a fost esenţială din perspectiva operaţionalizării 
acţiunilor principale stabilite pentru realizarea tranzacţiei de droguri. Contribuţia 
acestui inculpat se circumscrie coautoratului, participaţia sa penală fiind esenţială 
pentru comiterea infracţiunilor de trafic de droguri de mare risc, realizând acte de 
executare. Acţiunile întreprinse de inculpatul N.R.D. au constat în efectuarea, în 
Columbia, a lucrărilor propriu-zise de disimulare a cocainei în containere 
(constând în ascunderea drogurilor în podeaua containerelor, aplicarea spumei 
poliuretanice pentru a le face nedetectabile la scanare, introducerea în spaţiul creat 
prin aplicarea spumei poliuretanice, a pachetelor cu droguri, a unei plăci metalice 
ca remediu împotriva unor eventuale verificări, constând în practicarea de găuri, în 
vederea transportării acesteia în România, precum şi în extragerea drogurilor în 
România, în vederea transportării ulterioare către Olanda, acţiunile materiale 
desfăşurate de inculpatul N.R.D. dobândind un caracter indispensabil în raport cu 
finalitatea urmărită de către coinculpatul K.M., constând în introducerea şi, 
ulterior, scoaterea cocainei din ţară. Se remarcă faptul că, în executarea directă a 
unei fapte penale, contribuţiile coautorilor pot fi identice sau diferite, comise sau 
nu în acelaşi timp şi loc, nefiind nevoie ca fiecare participant să fi comis o 
activitate care să acopere în întregime latura obiectivă a infracţiunii. În cauză, 
actele materiale comise de inculpaţii K.M. şi N.R.D. s-au completat reciproc în 
activitatea infracţională, chiar dacă cei doi au executat părți ale acţiunii 
constitutive în locuri şi în momente diferite, existând o distribuţie a acţiunilor, însă 
toate fiind orientate spre aceeaşi finalitatea. Prin urmare, contribuţiile celor doi 
inculpaţi au legătură între ele, fiind conjugate şi unificate într-un ansamblu 
specific, orientat spre realizarea laturii obiective a infracţiunilor deduse judecății, 
astfel că susţinerea privind contribuţia inculpatului N.R.D. sub forma complicităţii 
nu poate fi reţinută (C.A. Constanţa, secția penală, decizia nr. 859 din 5 octom- 
brie 2018, www.sintact.ro). 


- în ipoteza infracţiunilor pentru care legea prevede că autorul trebuie să aibă o anu- 
mită calitate (subiect activ nemijlocit calificat), este necesar ca toți coautorii să aibă 
această calitate; pot exista situaţii în care subiectul activ nemijlocit calificat este 
exclusiv (de pildă, mama naturală sau purtătoare a nou-născutului în cazul infracţiunii 
Prevăzute de art. 200 C.pen.), când nu este posibil coautoratul; 

- pentru infracțiunile în al căror conţinut constitutiv intră un anumit mobil sau 
scop, trebuie ca toți coautorii să acţioneze în considerarea acelui mobil, respectiv să 
urmărească același scop; 


- în cazul infracţiunilor complexe, există coautorat şi în situaţia în care unul/unii 
dintre participanţi săvârşeşte/săvârşesc o parte a acțiunii infracționale, iar altul/alții 
cealaltă parte a acesteia; 


3 Săvârșirea, pe baza unei înțelegeri prealabile, a actelor de violență 
de către unul dintre participanții la infracțiune şi a actelor de însușire de ceilalți 
participanți atribuie tuturor calitatea de autori ai infracțiunii de tâlhărie (C.S.J,, 
secția penală, decizia nr. 2953/2001, www.legalis.ro). 


- la infracțiunile continue, actele de coautorat pot interveni pe tot parcursul 
desfășurării activității infracționale, până la momentul epuizării acesteia [de pildă, în 
cazul comiterii infracțiunii de lipsire de libertate în mod ilegal (art. 205 C.pen.), privarea 
de libertate a victimei poate fi comisă pe parcursul unei săptămâni, de mai multe 
persoane care vor avea calitatea de coautori]; 


- în cazul infracțiunilor continuate, nu este necesar ca toate actele de executare să fie 
comise în coautorat, participarea penală putând exista și numai pentru o parte din actele 
de executare (de exemplu, cinci persoane se hotărăsc să spargă cinci locuințe aparținând 
aceluiaşi proprietar, în vederea sustragerii de bunuri, în decurs de o lună; la primul furt, 
participă toţi infractorii, la a doilea furt, participă numai infractorii 1 şi 2; la al treilea furt, 
participă infractorii 1, 4 şi 5; la al patrulea furt, participă infractorii 2 și 3; iar la al cincilea 
furt, participă infractorii 2, 4 și 5); 

- este posibil coautoratul în cazul infracțiunii de obicei (de pildă, în cazul infrac- 
țiunii de hărțuire) şi la infracțiunile omisive improprii; 

- în cazul infracţiunii progresive, acte de executare nemijlocită trebuie să intervină 
până la data realizării activităţii infracţionale, nu şi după momentul consumării 
infracțiunii până la data epuizării; 

- coautorul va fi luat în calcul pentru reținerea circumstanței agravante generale 
prevăzute de art. 77 lit. a) C.pen. a comiterii faptei de trei sau mai multe persoane 
împreună, 

- în cazul în care un coautor este minor, iar celălalt major se va reţine în sarcina 
majorului circumstanța agravantă prevăzută de art. 77 lit. d) C.pen. 


Coautoratul nu este posibil: 


1. la infracțiunile cu autor exclusiv (denumite în doctrină şi infracțiuni ce se comit 
în persoană proprie sau infracțiuni cu autor unic), al căror element material constă 
într-o acțiune sau inacţiune ce nu poate fi săvârşită în mod nemijlocit decât de o singură 
persoană [de pildă, uciderea sau vătămarea nou-născutului săvârșită de către mamă 
(art. 200 C.pen.) ori mărturia mincinoasă comisă de un martor (art. 273 C.pen.) falsul 


! Mărturia mincinoasă fiind o infracţiune cu autor exclusiv, coautoratul nu este posibil 
atunci când fapta este comisă de un martor (indiferent dacă este supus sau nu unei măsuri de 

în declaraţii (art. 326 C.pen.) ori evadarea (art. 285 C.pen.)]; tot astfel, în cazul în 
care ameninţarea este săvârşită prin viu grai, aceasta devine o infracţiune instantanee 
cu autor exclusiv la care nu este posibil coautoratul; 


2. în cazul infracţiunilor omisive proprii! [de exemplu, nedenunţarea (art. 266 
C.pen. omisiunea sesizării (art. 267 C.pen.)]; coautoratul este însă posibil la infrac- 
țiunile omisive improprii (comisive prin omisiune); 

3. în cazul pluralității naturale sau constituite de făptuitori (toți infractorii sunt 
autori, nu coautori), de pildă, în cazul infracţiunii de încăierare, existența pluralității 
naturale de făptuitori (autorat colectiv) exclude posibilitatea reţinerii coautoratului, ca 
formă a participaţiei penale. 


2 Infracțiunea de omisiune a sesizării organelor judiciare este o infracţiune 
cu autor exclusiv, nefiind posibil coautoratul, în acest caz, fiecare funcționar 
public care, luând cunoştinţă de săvârșirea unei infracțiuni în legătură cu serviciul 


protecţie) de un investigator sub acoperire, un expert (care întocmeşte singur raportul de 
expertiză ori care este audiat de către instanţă) sau de un interpret; în cazul în care mai mulţi 
experți sunt desemnaţi în cauză să realizeze în comun un raport de expertiză şi în cuprinsul 
acestuia decid împreună să insereze menţiuni mincinoase se va reţine coautoratul la infrac- 
ţiunea de mărturie mincinoasă; tot o ipoteză de coautorat se poate reţine şi în cazul în care 
traducerea sau interpretarea mincinoasă este realizată de mai mulţi interpreţi care decid 
împreună să prezinte fapte sau împrejurări neadevărate (de pildă, traduc împreună un înscris în 
cuprinsul căruia decid de comun acord să insereze menţiuni mincinoase), trebuie subliniat că 
aceste ipoteze de coautorat sunt pur teoretice, neexistând până în prezent vreun caz de practică 
în care să se reţină coautoratul. 

| În doctrină (F. Streteanu, D. Niţu, op. cit., vol. II, p. 209) s-a apreciat că infracțiunile 
omisive proprii nu sunt de plano incompatibile cu săvârşirea în coautorat, precizându-se că 
„va fi exclus coautoratul în cazul acestor fapte numai în măsura în care ele implică o obligație 
personală, ce trebuie îndeplinită în mod individual, caz în care ele fac parte din categoria 
infracţiunilor ce se comit în persoană proprie (cu autor unic). În schimb, atunci când obligația 
impusă de lege poate sau trebuie îndeplinită prin implicarea mai multor persoane, nu vedem 
niciun impediment la reținerea coautoratului”. Într-adevăr, ipoteza pe care am învederat-o drept 
imposibilitate de reţinere a coautoratului are caracterul de regulă generală. Se remarcă însă şi 
faptul că la unele infracţiuni omisive proprii se constată şi existența unui autor exclusiv, prin 
urmare există o dublă rațiune pentru care nu este posibil coautoratul [de exemplu, omisiunea 
sesizării (art. 267 C.pen.)]; ca excepţie, în cazul a două dintre infracțiunile ce intră în conţinu- 
turile alternative prevăzute de art. 287 C.pen. la nerespectării hotărârilor judecătoreşti [d) 
neexecutarea hotărârii judecătoreşti prin care s-a dispus reintegrarea în muncă a unui salariat; e) 
neexecutarea hotărârii judecătorești privind plata salariilor în termen de 15 zile de la data cererii 
de executare adresate angajatorului de către partea interesată], omisiunea unui organ colegial 
realizată în baza unei legături subiective unice conduce la reținerea coautoratului. 

2 Nedenunţarea este în acelaşi timp şi o infracțiune cu autor exclusiv. Astfel, fiecare per- 
Soană care ia cunoştinţă, în aceeaşi împrejurare sau în împrejurări diferite, despre comiterea 
unei fapte prevăzute de legea penală contra vieţii sau care a avut ca urmare moartea unei 
Persoane şi care nu o denunţă de îndată autorităţilor, va comite, în calitate de autor, infrac- 
țiunea de nedenunţare, chiar dacă există o înţelegere între aceste persoane în scopul de a nu 
denunța fapta. 

în cadrul căruia își îndeplinește sarcinile, omite sesizarea de îndată a organelor 
judiciare, comite o infracțiune distinctă, fiind autor al acestei infracţiuni (C.A. 
Ploieşti, secția penală, decizia nr. 269 din 13 martie, www.sintact.ro). 


2.3. Instigatorul 


- este persoana care determină, cu intenţie (directă sau indirectă), o altă persoană 
să săvârşească o faptă prevăzută de legea penală, înainte ca aceasta din urmă să se fi 
decis să comită fapta și să fi început executarea activității infracționale; 


- Codul penal a prevăzut ca incriminări autonome acte de determinare la comi- 
terea unei fapte care nu este tipică [de pildă, determinarea sinuciderii (art. 191 
C.pen.) sau proxenetismul comis în forma determinării la practicarea prostituţiei 
(art. 213 C.pen.)], cel care comite fapta prevăzută de norma de incriminare va fi autor 
al infracţiunii, iar nu instigator la aceasta; 


- în cazul participaţiei penale proprii, actele de instigare sunt, în general, acte 
intelectuale, nu şi acte materiale!; ca excepție, în cazul participaţiei improprii se 
poate reţine şi determinarea prin efectuarea unor acte materiale (instigatorul care 
realizează actele de constrângere acţionează cu intenţie, iar autorul constrâns în 
condiţiile cauzei de neimputabilitate); 


- activitatea de determinare se poate realiza numai printr-o acțiune (licită sau 
ilicită), iar nu printr-o inacţiune?; 


- în doctrină s-a arătat că instigarea trebuie să constea în efectuarea unei activități 
concrete, obiectiv determinate, iar nu în simple îndemnuri*; în plus, actele de deter- 


! În doctrină (N. Giurgiu, Drept penal general, Ed. Sunset, Iaşi, 1997, p. 289) s-a arătat că 
instigarea reprezintă o formă de participare morală, iar instigatorul prezintă toate trăsăturile 
unui autor moral, care realizează transferul de hotărâre şi voinţă criminal asupra executantului 
material. 

2 În acest sens, în literatura juridică (F. Streteanu, D. Niţu, op. cit., vol. II, p. 227) s-a 
considerat că „activitatea de determinare nu poate consta însă într-o inacțiune, deoarece 
instigarea presupune un «impuls» transmis autorului de către participant, ceea ce implică în 
mod necesar o faptă comisivă. Situația nu se schimbă chiar dacă omitentul ar fi avut obligația 
morală sau juridică să încerce să îl convingă pe autor să nu comită fapta. Chiar aşa fiind, ideea 
infracțională există deja în psihicul autorului, iar omisiunea participantului nu face decât să o 
consolideze, ceea ce îl plasează eventual pe terenul complicității intelectuale”. 

3 G. Antoniu şi colaboratorii, în Explicații preliminare ale noului Cod penal, Ed. Universul 
Juridic, Bucureşti, 2010, p. 509. Tot astfel, s-a arătat în literatura de specialitate (M. Horca, 
op. cit., p. 335) că „prin determinarea unei persoane de a comite o infracţiune se înţelege atât 
convingerea unei persoane să comită o infracţiune, cât şi silirea unei persoane de a săvârşi o 
asemenea faptă. Instigarea presupune împrejurarea că instigatorul l-a determinat pe autor la 
comiterea infracţiunii, în aşa fel încât voinţei autorului i s-a substituit voinţa instigatorului, 
care acționează astfel prin mâna acestui autor. De aceea, activitatea instigatorului trebuie să se 
manifeste sub forma unei ascendenţe morale sau materiale — care ar face din autor un simplu 
instrument”. Deopotrivă, în doctrină (M. Ungureanu, Participația penală, Ed. Universul 
juridic, București, 2017, p. 92) s-a susținut că actele de instigare nu pot reprezenta „doar o 
activitate de stimulare, de îmboldire sau impulsionare exhibată făţiş. În realitate, este vorba de 
o influențare insistentă, convingătoare, de natură să-l facă pe autor să procedeze nemijlocit la 

minare trebuie să se refere la comiterea unei/unor anumite fapte prevăzute de legea 
penală de către un anumit autor sau de către coautori determinaţi; 


> Împrejurările în care intervenţia verbală ar fi avut loc exclud crearea 
acelui ascendent care face ca voința autorului să fie abolită. În adevăr, inculpatul 
D.C., zis G., pretinde că recurenţii-instigatori i-ar fi cerut s-o bată pe victimă, şi 
anume că F.A. a spus «vezi, ai grijă de G., pentru chestia de duminică», iar T.V., 
zis S., «Ai grijă de G., că trebuie bătut bine, bătut tare, dar să nu spui la nimeni». 
Aceste simple îndemnuri nu pot constitui, singure, determinarea cerută prin dis- 
poziţiile Codului penal (Trib. Suprem, decizia nr. 3084/1958, C.D. 1958, p. 56). 


- instigarea este posibilă la toate infracțiunile! [atât la cele săvârșite din culpă 
(participaţie improprie), cât şi la cele săvârşite cu intenție sau praeterintenție, atât la 
infracțiunile comisive, cât şi la cele omisive] şi trebuie să fie realizată numai cu 
intenție, directă sau indirectă, iar nu din culpă; nu prezintă importanță scopul sau 
mobil cu care a acţionat instigatorul,; 

- în ipoteza infracțiunilor pentru care legea prevede că autorul trebuie să aibă o 
anumită calitate (circumstanță personală de individualizare), nu este necesar ca 
instigatorul să aibă această calitate, fiind însă obligatoriu ca actele de determinare să se 
realizeze față de subiectul activ nemijlocit calificat?; 


comiterea faptei. Nu credem că ar fi posibil ca acest proces de determinare să se înfăţişeze ca 
o simplă aluzie sau sugestie, fără o anumită insistenţă, prin argumente puternice de natură să 
convingă pe instigat”. 

l În cazul infracţiunii de nedenunţare participaţia penală este posibilă în forma instigării 
sau a complicităţii morale, care vor fi însă absorbite natural în autoratul la această infracţiune 
(dacă nu îmbracă vreuna dintre modalităţile prevăzute de art. 272 C.pen.). Nu se va putea 
reţine nici participaţia improprie la această infracţiune. În cazul în care o persoană care are 
cunoştinţă de comiterea unei infracţiuni de omor, încercarea să determine prin constrângere o 
altă persoană să nu denunțe această infracţiune se va reţine comiterea în concurs a infracţiunii 
de nedenunțare şi a infracțiunii de influențare a declarațiilor [art. 272 alin. (1) C.pen. ]. 

? În ipoteza în care autorul nu are calitatea prevăzută de lege pentru a fi subiect activ 
nemijlocit al unei infracțiuni, trebuie totuşi analizat dacă fapta concretă comisă de acesta ca 
urmare a instigării constituie sau nu infracțiune. Astfel, dacă în urma acestei analize se 
constată că fapta autorului nu este tipică, nu se va reține nici tipicitatea instigării. În situația în 
Care fapta comisă întruneşte elementele constitutive ale altei infracțiuni, în sarcina instigato- 
Tului se va reține participația penală la aceasta. De pildă, dacă X. îl determină pe Y. să îşi 
însuşească mai multe bunuri din patrimoniul persoanei juridice la care era angajat, fără ca Y. 
să aibă calitatea de funcţionar public/privat şi de administrator/gestionar al bunurilor respec- 
tive, nu se va putea reţine comiterea de către Y. a infracţiunii de delapidare în modalitatea 
însuşiri, deoarece Y. nu îndeplineşte cerinţele prevăzute de lege pentru a fi subiect activ 
nemijlocit calificat al acestei infracţiuni. Cu toate acestea, răspunderea penală a lui Y. va fi 
angajată pentru comiterea infracţiunii de furt simplu/calificat, deoarece Y. a luat fără drept 
mai multe bunuri din patrimoniul persoanei juridice în scopul însușirii, operând astfel o depo- 
sedare a subiectului pasiv şi o împosedare a subiectului activ al furtului. Deopotrivă, X. va 
Tăspunde penal pentru instigare la furt simplu sau calificat, după caz (în funcţie de cum a 
prevăzut sau nu circumstaneţele în care a fost comis furtul), deoarece acţiunea sa a constat în 
determinarea cu intenţie a lui Y. să sustragă bunuri din patrimoniul persoanei juridice. 

- de principiu, instigatorul nu va fi luat în calcul pentru reținerea circumstanței agra- 
vante generale prevăzute de art. 77 lit. a) C.pen. a comiterii faptei de trei sau mai multe 
persoane împreună; ca excepţie, este posibilă şi luarea în considerare a instigatorului 
pentru reținerea acestei circumstanţe, în măsura în care instigarea absoarbe compli- 
citatea concomitentă sau este absorbită în coautorat; 


- în cazul în care instigatorul este minor, iar autorul major se va reţine în sarcina 
majorului circumstanţa agravantă prevăzută de art. 77 lit. d) C.pen.; 


- este necesar să nu existe o activitate de determinare anterioară a autorului 
infracțiunii şi deopotrivă ca autorul să nu fi decis în forul său intern comiterea faptei 
(acte de instigare anterioare fazei interne a infracțiunii), dacă făptuitorul luase 
anterior instigării hotărârea de a săvârşi fapta prevăzută de legea penală (singur ori ca 
urmare a unei alte instigări), actele prin care este încurajat să săvârşească acea faptă 
reprezintă în realitate acte de complicitate morală; se va reţine totuşi instigarea dacă 
actele de determinare au un dublu efect: pe de o parte, autorul renunţă la hotărârea 
infracțională iniţială, iar, pe de altă parte, ia hotărârea şi comite o altă faptă prevăzută 
de legea penală cu privire la care se constată la o analiză in abstracto că nu este 
absorbită natural sau legal în fapta iniţială (de pildă, în cazul în care autorul luase 
hotărârea de a falsifica monede pentru a procura sume de bani în mod ilegal, iar în 
urma acțiunii instigatorului renunţă la această rezoluţie infracţională şi se decide să 
comită furturi de maşini de lux); 


- dacă în urma demersurilor unei terţe persoane autorul decide să comită şi săvâr- 
şeşte o faptă mai gravă decât cea pe care autorul însuşi decisese inițial să o comită cu 
privire la care se constată la o analiză in abstracto că absoarbe (legal sau natural) 
fapta inițială, actele terțului nu vor fi calificate ca acte de instigare la comiterea 
infracţiunii mai grave, ci ca acte de complicitate morală; însă, dacă în urma demer- 
surilor unei terţe persoane autorul decide să comită o faptă prevăzută de legea penală, 
iar ulterior săvârşeşte din proprie iniţiativă o faptă mai gravă decât cea pe care fusese 
determinat să o comită, cu privire la care se constată la o analiză in abstracto că 
absoarbe (legal sau natural) infracţiunea la care fusese instigat, terţul va răspunde în 
calitate de instigator la infracţiunea (mai uşoară) cu privire la care a realizat actele de 
instigare, cu excepţia situaţiei în care a prevăzut şi acceptat comiterea faptei mai 
grave, când se va reţine participaţia penală sub forma instigării la aceasta!; 


! În această privință în literatura juridică (F. Streteanu, D. Niţu, op. cit., vol. II, p. 227) s-a 
considerat că ori de câte ori instigatul comite mai mult decât i s-a cerut, răspunderea instiga- 
torului rămâne circumscrisă sferei de incidenţă a intenţiei sale. „Astfel, dacă instigatul a comis 
o infracțiune de altă natură (exces calitativ), instigatorul nu va răspunde nici pentru instigare 
ca act de participaţie și nici pentru infracțiunea efectiv comisă, pe care nu a prevăzut-o. Dacă 
instigatul a comis o infracţiune de aceeași natură, dar mai gravă (exces cantitativ), instigatorul 
va răspunde pentru infracțiunea la care a instigat, afară de cazul în care a prevăzut și a 
acceptat comiterea faptei mai grave”. Deopotrivă, s-a arătat că „prin fapte de aceeași natură 
se înţeleg, atât faptele tipice care sunt susceptibile de a fi absorbite (natural sau legal) una de 
către cealaltă, cât şi situaţiile în care între infracțiunea la care s-a instigat şi cea efectiv comisă 
există o suprapunere parţială a elementelor de tipicitate, suprapunere suficientă pentru a 
permite reținerea unei fapte tipice comune”. 

- dacă în urma demersurilor unei terțe persoane autorul decide să comită şi 
săvârşeşte o faptă mai uşoară decât cea pe care decisese inițial să o comită cu privire 
la care se constată la o analiză in abstracto se constată că este absorbită (legal sau 
natural) în infracțiunea la care s-au realizat actele de determinare, actele terțului nu 
vor fi calificate ca acte de instigare la comiterea infracțiunii mai uşoare, ci ca acte de 
complicitate morală la aceasta; însă, dacă în urma demersurilor unei terțe persoane 
autorul decide să comită o faptă prevăzută de legea penală, iar ulterior săvârşeşte din 
proprie inițiativă o faptă mai uşoară decât cea pe care fusese determinat să o comită, 
cu privire la care se constată la o analiză in abstracto că absoarbe (legal sau natural) 
infracțiunea la care fusese instigat, terțul va răspunde în calitate de instigator la 
infracțiunea (mai uşoară) comisă efectiv!; 

- dacă autorul comite o altă faptă decât cea la care a fost instigat şi, la o analiză in 
abstracto, nu se poate reţine absorbția naturală sau legală a faptei iniţiale la care a 
fost determinat în fapta efectiv comisă, nu se va reţine tipicitatea faptei, cu excepţia 
situaţiei în care actele de instigare sunt incriminate autonom [de pildă, infracţiunea de 
încercare de a determina săvârşirea unei infracțiuni (art. 370 C.pen.)]?; 


% Inculpatul major i-a îndemnat pe inculpații minori să o deposedeze de 
bani pe partea vătămată, spunându-le că avea în buzunar o importantă sumă de 
bani şi dându-le un spray lacrimogen pentru anihilarea unei posibile rezistențe. 
Aceste împrejurări evidenţiază că, pe plan subiectiv, inculpatul a prevăzut și a 
urmărit producerea rezultatului faptei la săvârşirea căreia i-a determinat pe cei doi 
minori, şi anume luarea prin violență a banilor. În aceste condiții, inculpatul a pre- 
văzut posibilitatea producerii unor leziuni traumatice părții vătămate, ca urmare 
firească a comportamentului violent al autorilor, săvârșind o instigare la infrac- 
țiunea de tâlhărie (C.S.J., secția penală, decizia nr. 1699/1997, www legalis.ro). 


% Fapta unei persoane care, având cunoştinţă despre intenţia inculpaţilor 
de a ucide victima, le-a întărit această intenţie, prin sfaturi şi îndemnuri repetate, 
permanente, insuflându-le ideea că trebuie să scape de victimă omorând-o, consti- 
tuie complicitate morală la infracţiunea de omor, iar nu instigare la această infrac- 
țiune (Trib. Suprem, secția penală, decizia nr. 3686/1971, în C.D. 1971, p. 78). 


! În doctrină (F. Streteanu, D. Niţu, op. cit., vol. II, p. 230) s-a apreciat că „în măsura în 
Care instigatul comite o faptă mai puţin gravă, dar de aceeași natură cu cea la care a fost 
instigat, instigatorul va răspunde pentru fapta efectiv comisă, ca efect al caracterului accesoriu 
al participaţiei. Dacă însă, fapta este de natură diferită, instigatorul nu va răspunde pentru insti- 
gare (întrucât fapta la care a instigat nu s-a comis), şi nici pentru fapta efectiv comisă de autor (în 
măsura în care nu există o altă legătură subiectivă între ei cu privire la respectiva faptă)”. 

? În literatura de specialitate (F. Streteanu, D. Niţu, op. cit, vol. II, p. 233) s-a apreciat că în 
măsura în care instigatul a comis o faptă mai puțin gravă, dar de natură diferită cu cea la care a 
Jost instigat, instigatorul „nu va răspunde pentru instigare (întrucât fapta la care a instigat nu s-a 
comis), şi nici pentru fapta efectiv comisă de autor (în măsura în care nu există o altă legătură 
Subiectivă între ei cu privire la respectiva faptă). Dacă instigatul a comis o faptă mai gravă, dar 
de natură diferită cu cea la care a fost instigat, instigatorul nu va răspunde nici pentru instigare 
ca act de participaţie și nici pentru infracțiunea efectiv comisă, pe care nu a prevăzut-o. 

- instigarea trebuie să aibă efect şi să fie urmată de realizarea de către cel 
instigat a cel puţin unei tentative incriminate; totuşi, se va reţine existența instigării 
şi în situația în care autorul nu va fi pedepsit, întrucât se desistează ori împiedică 
producerea urmării socialmente periculoase; 


- instigarea poate fi săvârșită de o singură persoană sau prin conlucrarea, cu 
intenție, simultană ori succesivă, a mai multor persoane între care există o legătură 
subiectivă (coinstigatori), în situaţia în care mai multe persoane acționează autonom, 
fără a şti unele de altele, în scopul de a determina săvârșirea unei infracțiuni, nu se va 
reține existența coinstigării, ci a unui concurs de instigări, când hotărârea de a 
săvârşi fapta a fost luată ca urmare a ansamblului activităților de instigare! faţă de 
lipsa legăturii subiective între instigatori; 


- în situaţia în care o persoană, prin acte diferite, determină două persoane să 
comită infracțiuni diferite, se vor reţine două instigări aflate în concurs real, dacă 
instigarea celor două persoane (care nu sunt coautori) a fost realizată printr-un singur 
act de determinare, se vor reține două instigări aflate în concurs ideal; 


- în cazul în care instigatorul participă alături de autor la săvârșirea infracțiunii, 
instigarea este absorbită în autorat sau coautorat, 


- poate exista instigare la complicitate (de pildă, atunci când o persoană determină 
pe o alta să îl ajute pe autor la săvârşirea faptei), în acest caz nu se va reţine participaţia 
sub forma instigării, deoarece actele de determinare nu îl privesc pe autor, ci pe 
complice, astfel că prin raportare la fapta autorului, instigatorul complicelui va realiza 
în realitate acte specifice complicității mijlocite (indirecte); 


- poate exista şi complicitate la instigare (de exemplu, în cazul în care o persoană 
predă instigatorului un set de instrumente ce pot fi folosite pentru a pătrunde prin 
efracție într-un apartament, cu scopul de a fi date autorului în vederea săvârșirii de 
către acesta din urmă a unui furt din locuinţe), şi în acest caz activitatea complicelui 
reprezintă o formă de complicitate mijlocită (indirectă), 


- în cazul instigării mediate în care instigatorul nu îl determină în mod direct pe 
autor să comită infracțiune, ci prin intermediul unei terțe persoane care se conformează 
întru totul directivelor instigatorului, terțul nu va avea calitatea de instigator, ci pe cea 
de complice moral anterior, dacă pe lângă actele de determinare pe care trebuia să le 
facă la solicitarea instigatorului, terțul realizează acte proprii de determinare oferind 
argumente suplimentare pentru ca autorul să demareze activitatea infracţională se va 
reține existența coinstigării?; 

- în situaţia în care o persoană determină pe alta să fure anumite bunuri, pe care 
ulterior le cumpără de la cel care le-a sustras, se va reține numai infracțiunea de 
instigare la infracțiunea de furt, nu și infracțiunea de tăinuire, pentru aceasta din urmă 
fiind necesar ca înțelegerea dintre cel care dobândește bunul provenit din săvârşirea 
unui fapt penal şi cel care l-a săvârşit să fie ulterioară comiterii infracțiunii respec- 
tive, întrucât tăinuitorul nu este participant la infracțiunea de furt; 


! În același sens, a se vedea Cfin. Mitrache, C. Mitrache, op. cit., p. 373. 
2 În acest sens, a se vedea: Cin. Mitrache, C. Mitrache, op. cit., p. 374; C. Bulai, 
B.N. Bulai, op. cit., p. 470. 

- în ipoteza în care instigarea la mărturia mincinoasă este realizată prin corupere, 
prin constrângere ori prin altă faptă cu efect vădit intimidant, săvârșită asupra subiec- 
tului activ nemijlocit ori asupra unui membru de familie al acestuia, se va reţine comi- 
terea infracţiunii de influențare a declaraţiilor în calitatea de autor [art. 272 alin. (1) 
C.pen.], iar nu o instigare la mărturia mincinoasă; 


Ik În sarcina inculpatului O.C.C. s-a reținut, printre altele, că în perioada 
septembrie 2017 - aprilie 2018 a cultivat plante de canabis şi a executat acte de 
îngrijire şi recoltare plante de canabis în imobilul situat în Bucureşti, iar la data de 
28 martie 2018 a instigat-o pe inculpata F.A. să-i acorde ajutor la întreţinerea 
culturii de canabis, mai exact, a determinat-o pe inculpată ca, în absenţa lui, să ude 
cultura de canabis, însămânţată, cultivată anterior de el, ceea ce a dus la reținerea 
în sarcina inculpatei F.A. a săvârşirii, în formă continuată, a infracțiunii de 
complicitate la trafic ilicit de droguri de risc constând în aceea că a luat la data de 
22 februarie 2018 rezoluţia infracţională de a-l sprijini moral pe inculpatul O.C.C. 
în activitatea acestuia de autor al infracţiunii de trafic ilicit de droguri de risc şi a 
persistat în rezoluţia sa infracțională (luată la data de 22 februarie 2018), astfel 
încât, la data de 28 martie 2018 i-a acordat sprijin material inculpatului, executând 
— sub îndrumarea acestuia — acte de întreţinere a culturii de canabis deja înfiinţată 
(cultivată) de inculpat. Aşadar, inculpata F.A. a participat, în calitate de complice, 
la fapta tipică săvârşită de inculpatul O.C.C. în calitate de autor, astfel încât 
presupusele acte de „determinare la săvârşirea unei fapte penale” exercitate de 
inculpatul O.C.C. asupra inculpatei F.A. sunt acte exercitate de un participant 
asupra unui alt participant, nefiind reglementate de legiuitorul penal prin dispo- 
ziţiile art. 47 C.pen., în contextul în care inculpatul O.C.C. a fost trimis în judecată 
şi condamnat de prima instanță pentru săvârşirea infracţiunii de instigare la trafic 
ilicit de droguri de risc prin raportare la inculpata F.A., deşi aceasta din urmă nu a 
fost acuzată (şi implicit nici condamnată) de săvârşirea, în calitate de autor, a 
infracţiunii de trafic ilicit de droguri de risc, ci în calitate de complice al autorului 
infracţiunii de trafic ilicit de droguri de risc. Pe cale de consecinţă, nici presupu- 
sele acte de determinare, săvârşite la data de 28 martie 2018 de inculpatul O.C.C. 
nu ar fi putut fi calificate juridic drept acte de instigare la autorat, ci cel 
mult instigare la complicitate, absorbite, însă, în fapta tipică de autor al infracţiunii 
de trafic ilicit de droguri de risc, motiv pentru care acesta nu poate deţine şi 
calitatea de participant, instigator sau complice la propria faptă. Raportat la data 
consumării infracţiunii reţinută în sarcina inculpatei F.A., 22 februarie 2018, este 
evident că actele de presupusă „instigare” comise la data de 28 martie 2018 de 
către inculpatul O.C.C. nu sunt acte care se circumscriu noţiunii tipice de instigare, 
aceste acte neavând proprietatea de a o „determina” pe inculpata F.A. la săvârşirea 
infracţiunii pe care aceasta deja o comisese (complicitate la trafic ilicit de droguri 
de risc), întrucât inculpata luase, deja, anterior datei de 28 martie 2018, rezoluţia 
infracţională de a-l sprijini pe autor şi executase acte de întrajutorare morală a 
autorului. Drept urmare, faptele inculpatului O.C.C., constând în sfaturi privind 
modalitatea de îngrijire a culturii de canabis, nu sunt prevăzute de legea penală ca 
infracțiune (C.A. București, secția I penală, decizia nr. 989 din 16 iulie 2019, 
www.sintact.ro). 

Formele instigării! 
1. În funcţie de numărul de persoane instigate: 
a) instigare individuală — este adresată unei sau unor persoane determinate; 


b) instigare publică (colectivă) — reprezintă o infracțiune de sine stătătoare (nu o 
formă a participației penale), constând în fapta de a îndemna publicul verbal, în scris 
sau prin orice alte mijloace, să săvârșească infracțiuni (art. 368 C.pen.). 


2. În funcţie de modul în care este stabilită infracţiunea la care se instigă: 
a) instigare determinată — este instigarea la săvârșirea unei anumite infracțiuni; 


b) instigarea nedeterminată — este instigarea la săvârșirea unei infracțiuni, indi- 
ferent de natura acesteia. 


3. În funcţie de modul de determinare a instigatului la săvârşirea faptei: 

a) instigare imediată (directă) — este instigarea săvârşită printr-o acţiune de 
determinare efectuată direct, nemijlocit asupra instigatului; 

b) instigare mediată (indirectă) — este instigarea săvârșită prin intermediul altei 
persoane, care săvârşeşte instigarea directă; este necesară contribuţia activă la deter- 
minare a instigatorului mediat, altfel actele lui rămase doar în stadiul transmiterii 
hotărârii infracţionale pot fi calificate drept acte de complicitate. 


Fapta unei persoane de a îndemna o altă persoană ca aceasta, la rândul 
ei, să determine o a treia persoană să comită o faptă prevăzută de legea penală 
nu constituie instigare la infracțiunea respectivă, dacă cea de-a doua persoană nu 
a dat curs îndemnului ce i s-a făcut și, astfel, instigarea nu a ajuns la autorul care 
urma să comită infracţiunea. În cazul în care îndemnul de a comite infracțiunea ar 
fi ajuns la cel vizat ca autor, prima persoană ar fi fost instigator mediat (indirect), 
iar cea de-a doua instigator imediat (direct) şi deci faţă de ambele s-ar fi putut 
aplica dispoziţiile legale referitoare la instigarea urmată de executare sau neur- 
mată de executare, după caz (Trib. Suprem, secția penală, decizia nr. 126/1971, 
în C. Sima, Codul penal adnotat, p. 70). 


Codul penal nu a mai prevăzut ca infracţiune de sine stătătoare instigarea 
neurmată de executare sau urmată de realizarea unei tentative nepedepsibile?. 
În aceste cazuri, care presupun ca instigatorul să fi reușit să îl determine pe cel 
instigat să comită fapta prevăzută de legea penală, iar, ulterior, instigatul să se fi răz- 
gândit şi să nu mai fi comis niciun act de executare sau să fi început executarea, însă 
fapta să fi rămas în stadiul unei tentative nepedepsibile, pot fi incidente următoarele 
soluţii: 


! Ibidem. 

2 Potrivit Codului penal din 1969 (art. 29), instigarea neurmată de executare era consi- 
derată o infracţiune de sine stătătoare, constând în realizarea deplină a actelor de instigare, 
neurmate însă de trecerea la executarea faptei de către persoana instigată; în această ipoteză, 
„instigatorul” nu era participant, ci chiar autor al acestei fapte incriminate autonom în partea 
generală a Codului penal; fiind o incriminare autonomă, la această activitate infracțională era 
posibilă participaţia penală sub forma complicităţii ori chiar a instigării. 

(î) instigatorul nu va fi tras la răspundere penală, dacă instigatul nu realizează niciun 
act de executare a faptei tipice; în mod excepţional, o asemenea faptă este incriminată 
de legiuitor, în mod autonom, ca infracțiunea de influențare a declaraţiilor (art. 272 
C.pen.) sau de încercarea de a determina săvârșirea unei infracțiuni (art. 370 C.pen.); 


(ii) instigatorul nu va răspunde penal, dacă tentativa la infracțiune nu este pedep- 
sită de legea penală; 

(iii) instigatorul va răspunde penal pentru instigare la tentativa la infracțiunea la 
care s-a instigat, în cazul în care autorul s-a desistat ori a împiedicat producerea 
rezultatului, întrucât cele două cauze de nepedepsire a autorului produc efecte numai 
in personam, nu in rem, Şi, prin urmare, nu se răsfrâng asupra participanților. 


Pe fondul unei stări conflictuale preexistente generate de divorţul 
intervenit între inculpata S.R. şi martorul S.M.A., a faptului că acesta i-a evacuat 
din locuinţa comună, inculpata S.R. împreună cu fiul său, inculpatul S.M.L., i-au 
cerut martorului T.S.C. să găsească un criminal profesionist care să-l ucidă pe 
S.M.A., cei doi fiind dispuşi să plătească în schimb suma de 5.000 dolari. În 
acest scop, în perioada sfârşitul lunii noiembrie 2012 - 15 decembrie 2012, cei 
doi inculpaţi au efectuat demersuri pe lângă martorul T.S.C., negociind şi 
discutând cu acesta diferite scenarii despre modul în care se intenţiona punerea 
în aplicare a planului de „eliminare a soţului” inculpatei S.R., inculpată care i-a 
spus martorului că doreşte „lichidarea” fostului soţ, afirmând totodată ferm că 
„aicea nu mergi cu jumătăţi... Aicea-i ca-n armată! Ori îl împuşti şi-ai terminat, 
ori duşmanul te împuşcă pe tine şi te-o lichidat”, spunând că doreşte să-şi vadă 
fostul soţ „pachet”, „că-l vrea la tavă”, „că-l vrea bagaj”, că vrea să-şi reînceapă 
viaţa de la zero „fără nimic şi fără tâmpiţi să mă tot joace”. Probele administrate 
în cauză susţin dincolo de orice îndoială aceste demersuri efectuate de inculpaţi, 
prin care au urmărit uciderea martorului S.M.A., demersuri concretizate atât în 
propuneri adresate martorului T.S.C. de a găsi un criminal profesionist, cei doi 
inculpaţi fiind dispuşi să plătească în schimb suma de 5.000 dolari, cât şi în 
discutarea cu acelaşi martor a mai multor scenarii de punere în aplicare a unui 
astfel de plan. Demersurile inculpaţilor, anterior expuse, reprezintă, din punct de 
vedere penal, acte de instigare prin intermediul acestora inculpaţii urmărind 
determinarea altei persoane să săvârşească o faptă prevăzută de legea penală. 
Aceste demersuri şi încercări ale inculpaţilor de a determina săvârşirea unei 
infracţiuni nu s-au mai concretizat, atât ca urmare a faptului că martorul T.S.C. 
(la care cei doi inculpaţi au apelat în acest scop) a înţeles să sesizeze organele 
judiciare, cât şi ca urmare a intervenţiei acestora din urmă. Curtea reţine că în 
desfășurarea activităţii infracţionale, doctrina este unanimă în a aprecia că există 
două perioade: perioada internă (care cuprinde trei momente: al naşterii şi 
conceperii ideii de a săvârşi infracţiunea, al deliberării şi al luării deciziei de a 
săvârşi infracţiunea) şi perioada externă (care cuprinde faza actelor de pregătire, 
faza actelor de executare şi faza urmărilor). Perioadă externă presupune trecerea 
la executarea hotărârii infracţionale, îndeplinindu-se acţiuni, activităţi specifice 
laturii obiective, pornind de la activităţi menite să pregătească săvârşirea infrac- 
ţiunii (acte preparatorii), continuând cu începerea executării (tentativa) şi execu- 
tarea propriu-zisă a infracţiunii, finalizată prin producerea urmării periculoase 
(consumarea). Ceea ce deosebeşte actele preparatorii de actele de executare, în 

cadrul perioadei externe, este împrejurarea că activităţile specifice actelor 
preparatorii nu intră în sfera actului de conduită interzis prin norma de 
incriminare (verbum regens) şi nici nu sunt legate nemijlocit de acţiunea tipică a 
infracţiunii pentru a dovedi orientarea împotriva obiectului infracțiunii. Intră în 
sfera actelor preparatorii activităţi de pregătire morală sau materială, precum 
procurarea de date şi informaţii legate de modul de săvârşire a infracţiunii, 
atragerea de complici sau alţi participanţi, stabilirea condiţiilor de săvârşire, 
procurarea de instrumente, modalităţi şi mijloace de săvârşire a faptei etc. În 
prezenta cauză, probele administrate susţin concluzia certă că cei doi inculpațţi, 
în desfăşurarea activităţilor infracţionale pentru care au fost trimişi în judecată, 
au trecut de la perioada internă în desfăşurarea activităţii infracţionale, la 
perioada externă, trecere realizată odată cu abordarea martorului T.S.C. căruia i- 
au solicitat găsirea unui criminal profesionist, fiind dispuşi să plătească suma de 
5.000 dolari şi continuată cu discuţiile legate de modul în care uciderea lui 
S.M.A. s-ar putea realiza. Aceleaşi probe susţin şi concluzia certă că activitatea 
infracţională a inculpaţilor s-a oprit în prezenta cauză la această fază a actelor de 
pregătire, curtea însuşindu-şi în totalitate argumentele expuse în apărare cu 
privire la faptul că persoana instigată să săvârşească infracţiunea de omor dorită 
de cei doi inculpaţi, nu a trecut la executarea infracțiunii la care a fost instigat, 
nesăvârşind nici măcar vreun act de executare susceptibil de a fi calificat cel 
puţin ca tentativă pedepsibilă la infracţiunea de omor. Într-o astfel de situaţie, 
activităţile infracţionale ale celor doi inculpaţi reprezintă o instigare neurmată de 
executare, nu ca formă de participaţie penală, ci ca faptă distinctă. În condiţiile 
în care inculpaţii au comis faptele în perioada sfârşitul lunii noiembrie 2012 - 
15 decembrie 2012, acestora le sunt incidente dispoziţiile art. 5 C.pen., care 
impun instanţei verificarea legii penale mai favorabile. În cadrul unei astfel de 
analize curtea reţine că instigarea neurmată de executare, incriminată ca atare de 
art. 29 C.pen. din 1969, îşi găseşte corespondent, parţial, ca infracţiune de sine 
stătătoare în cuprinsul actualului Cod penal, în dispoziţiile art. 370 C.pen. care 
incriminează „Încercarea de a determina săvârşirea unei infracţiuni”. Conform 
art. 370 C.pen., încercarea de a determina o persoană, prin constrângere sau 
corupere, să comită o infracţiune pentru care legea prevede pedeapsa detenţiunii 
pe viaţă sau pedeapsa închisorii mai mare de 10 ani se pedepseşte cu închisoare 
de la unu la 5 ani sau cu amendă. Comparând dispoziţiile art. 29 C.pen. din 1969 
cu cele prevăzute de art. 370 C.pen., rezultă că într-adevăr a intervenit o dezin- 
criminare, însă doar parţială, a instigării neurmate de executare reglementate de 
Codul penal anterior, în prezent o astfel de faptă intrând în sfera ilicitului penal 
dacă s-a realizat prin constrângere sau corupere şi doar dacă vizează comiterea 
unei infracţiuni pentru care legea prevede pedeapsa detențiunii pe viață sau 
pedeapsa închisorii mai mare de 10 ani. Ambele condiţii sunt îndeplinite cât 
timp inculpaţii au urmărit comiterea infracţiunii de omor calificat [prevăzută în 
actualul Cod de art. 189 alin. (1) lit. a) C.pen., care prevede pedeapsa detenţiunii 
pe viaţă sau a închisorii de la 15 la 25 de ani] şi cât timp aceştia au arătat că sunt 
dispuşi să achite în schimbul comiterii unei astfel de fapte suma de 5.000 dolari. 
Prin urmare, inculpaţilor nu le sunt aplicabile dispoziţiile art.3 alin. (1) 
LPANCP, aplicabile exclusiv în situaţiile în care o faptă determinată, comisă sub 
imperiul legii vechi, nu mai constituie infracțiune potrivit legii noi datorită 
modificării elementelor constitutive ale infracţiunii, inclusiv a formei de vino- 

văţie, cerută de legea nouă pentru existenţa infracțiunii. Dimpotrivă, acestora le 
sunt incidente dispoziţiile art. 3 alin. (2) LPANCP, conform cărora, dispoziţiile 
art. 4 C.pen. nu se aplică în situaţia în care fapta este incriminată de legea nouă 
sau de o altă lege în vigoare, chiar sub o altă denumire. În drept, faptele incul- 
paţilor S.R. şi S.M.L., care în perioada sfârşitul lunii noiembrie 2012 - 
15 decembrie 2012, au încercat să-l determine pe martorul T.S.C. ca direct sau 
prin intermediul altei persoane, să comită infracţiunea de omor calificat pentru 
care legea prevede pedeapsa detenţiunii pe viaţă sau pedeapsa închisorii mai 
mare de 10 ani, faptă prin care au urmărit uciderea numitului S.M.A., fostul soţ 
al inculpatei, în schimbul acestui serviciu cei doi inculpaţi oferind o sumă de 
5.000 dolari, întrunesc elementele constitutive ale infracţiunii de încercare de a 
determina săvârşirea unei infracţiuni, prevăzută de art. 370 C.pen., care se 
pedepseşte cu închisoare de la unu la 5 ani sau cu amendă. Dispoziţiile art. 370 
C.pen. sunt mai favorabile decât cele prevăzute de art. 29 C.pen. din 1969, care 
sancţionau instigarea neurmată de executare cu o pedeapsă cuprinsă între 
minimul special al pedepsei pentru infracțiunea la care s-a instigat (15 ani 
închisoare) şi minimul general (15 zile închisoare) (C.A. Oradea, secția penală, 
decizia nr. 30/2017, nepublicată). 


2.4. Complicele 


- potrivit art. 48 C.pen., complicele este persoana care, cu intenție (directă sau 
indirectă) înlesnește sau ajută în orice mod (material ori moral) la săvârşirea unei 
fapte prevăzute de legea penală ori care promite, înainte sau în timpul săvârșirii 
faptei, că va primi, dobândi sau transforma bunurile provenite din aceasta ori că va 
înlesni valorificarea lor sau că va da ajutor făptuitorului pentru a îngreuna ori 
zădărnici urmărirea penală, judecata sau executarea pedepsei, chiar dacă după săvâr- 
şirea faptei promisiunea nu este îndeplinită!; 


- Codul penal a prevăzut ca incriminări autonome fie actele de înlesnire a 
comiterii unei fapte tipice (înlesnirea evadării prevăzută de art. 286 C.pen.), fie acte 
de înlesnire la comiterea unei fapte care nu este prevăzută de legea penală [înlesnirea 
sinuciderii (art. 191 C.pen.) sau comiterea infracțiunii de proxenetism prin înlesnirea 
practicării prostituţiei (art. 213 C.pen.)]; cel care comite fapta prevăzută de norma de 
incriminare va fi autor al infracţiunii, iar nu instigator la aceasta; 


- actele complicelui presupun, în principiu, existenţa ex ante a unei hotărâri luate de 
autor de a comite fapta prevăzută de legea penală şi pot fi realizate până la momentul 
Consumării infracțiunii; în cazul infracţiunii progresive actele de complicitate trebuie să 
intervină până la momentul consumării infracţiunii; în ipoteza infracțiunilor continue 
Sau continuate actele de complicitate pot fi realizate şi după consumarea infracțiunii 
Până în momentul epuizării acesteia; deopotrivă, trebuie menționat că în cazul 
complicităţii prin promisiunea de tăinuire a bunurilor sau de favorizare a făptuitorului 
este important ca data promisiunii să fie anterioară consumării/epuizării infracţiunii; 


- actele de complicitate pot fi comisive sau omisive; 


E RE ID IE OI a INI O RI i 


i ! Art. 48 C.pen. cuprinde o definiție a complicelui, similară cu cea din art. 26 C.pen. din 
969. 

ə Într-o primă fază a incidentului, la solicitarea recurentului-inculpat 
D.M., revizor regional şi şeful echipei de control şi a recurentului inculpat V.C., 
şeful Serviciului Poliţiei Transporturi au intervenit recurenţii-inculpaţi C.V. şi 
P.A., lucrători D.I.A.S., care au pornit în urmărirea persoanei vătămate (care 
intenţiona să fugă după ce a fost coborâtă din trenul personal, pentru că a 
circulat fără bilet de călătorie) și au readus-o pe peronul gării. Cei doi recurenţi- 
inculpaţi au avut o atitudine violentă față de persoana vătămată, aspect care 
rezultă din declaraţiile martorilor A.F. şi P.I. Persoana vătămată a fost adusă în 
colţul clădirii haltei, unde a fost încadrată de recurenţii-inculpaţi C.V., P.A., 
P.M. şi P.L., care, din dispoziţia recurentului-inculpat V.C., au efectuat un 
control corporal acesteia pentru ridicarea cărţii de identitate necesare întocmirii 
procesului-verbal de contravenţie (partea vătămată fusese depistată circulând 
într-un tren personal, fără bilet de călătorie) şi a legitimaţiei de poliţist (nepre- 
dată de partea vătămată după destituirea sa din poliţie). În timpul efectuării 
controlului corporal, pe fondul stării de agitaţie a persoanei vătămate, a refuzului 
de a prezenta actul de identitate, a amenințărilor proferate de aceasta, cei patru 
recurenţi-inculpaţi au folosit acte de violenţă, lovind-o cu pumnii, picioarele şi 
cu genunchii, cauzându-i leziunile descrise în certificatul medico-legal și care au 
necesitat pentru vindecare 8-9 zile de îngrijiri medicale. În ceea ce îi priveşte pe 
recurenţii-inculpaţi D.M. şi V.C., aceștia, deşi prezenţi la locul faptei în 
momentul efectuării controlului corporal asupra părții vătămate de către recu- 
renţii-inculpaţi C.V., P.A., P.M. şi P.L. din dispoziţia inculpatului V.C., șeful 
Serviciului Poliţie Transporturi, nu au intervenit pentru stoparea actelor de vio- 
lenţă exercitate asupra părţii vătămate, devenind astfel complici la infracţiunea 
de purtare abuzivă săvârșită de autori sub forma complicităţii prin inacţiune. 
Astfel, fapta de a exercita acte de violenţă asupra unei persoane, săvârșită de 
către funcţionarii publici în exerciţiul atribuţiilor de serviciu, întruneşte 
elementele constitutive ale infracţiunii de purtare abuzivă prevăzută în art. 250 
alin. (3) C.pen. din 1969, iar neintervenţia celorlalţi funcţionari publici prezenţi 
pentru stoparea actelor de violenţă exercitate asupra persoanei constituie compli- 
citate la infracţiunea de purtare abuzivă, sub forma complicităţii prin inacţiune 
(trebuie observat că în cauză complicitatea se comite prin inacţiune de persoane 
care nu aveau calitatea de garanţi, n.n., M.U.) (I.C.C.J., secţia penală, decizia 
nr. 2245 din 1 iunie 2011, www.scj.ro). 


- înlesnirea comiterii faptei constituie, în principiu, o complicitate anterioară (de 
exemplu, procurarea de bani sau de arme pentru a asigura succesul activităţii infrac- 
tionale, predarea de către un angajat al unei bănci de documente cu privire la locurile 
unde sunt instalate camere de supraveghere), poate îmbrăca forma complicității 
materiale sau morale; 


- ajutorul dat la comiterea faptei constituie, în principiu, o complicitate conco- 
mitentă (de exemplu, asigurarea supravegherii zonei pentru a informa pe hoţul aflat 
în locuinţă pentru a fura dacă se întorc acasă proprietarii ori dacă există vreun echipaj 
de poliţie în zonă); poate îmbracă forma complicității materiale sau morale; 


- promisiunea de tăinuire a bunurilor sau de favorizare a făptuitorului „are loc 
înainte de comiterea faptei prevăzute de legea penală sau cel mai târziu până în momentul 

comiterii acesteia şi reprezintă o încurajare a autorului în comiterea faptei, indiferent dacă 
promisiunea se realizează sau nu. Neîndeplinirea de către complice a promisiunii de 
tăinuire a bunurilor sau de favorizare a făptuitorului nu înlătură caracterul de complicitate 
al promisiunii făcute şi care a reprezentat pentru autor o încurajare, o întărire a hotărârii 
de a comite fapta”; reprezintă o formă de complicitate morală care are loc anterior sau 
concomitent comiterii activităţii infracţionale; promisiunea nu este limitată la cele două 
infracţiuni contra justiţiei identificate explicit de legiuitor, acestea fiind doar prezentate cu 
titlu exemplificativ; astfel, complicitatea morală constând în promisiunea (anterioară sau 
concomitentă) comiterii unei infracţiuni poate viza şi alte infracţiuni contra justiţiei (de 
pildă, promisiunea de inducere în eroare a organelor judiciare) sau infracţiuni care aduc 
atingere altor obiecte juridice (promisiunea de corupere a unor funcţionari publici sau 
privaţi pentru a fi acoperite urmele infracţiunii); 


- activitatea desfăşurată de complice trebuie să îi servească efectiv autorului la 
săvârşirea faptei tipice (formă consumată/epuizată sau tentativă incriminată), încer- 
carea de a înlesni sau a ajuta la săvârșirea infracţiunii care nu și-a produs efectele 
(tentativa la complicitate) nu este prevăzută de legea penală; ca excepție, uneori, 
tentativa la complicitate materială poate avea şi valența unei complicități morale 
(complicele încercă să ajute autorul cu diferite bunuri pentru a asigura succesul acţiunii 
infracţionale, însă autorul nu se foloseşte de acestea, simțindu-se în permanență 
încurajat în comiterea faptei de atitudinea complicelui); 


- nu este necesar ca acțiunile sau inacțiunile complicelui să fie prevăzute de legea 
penală şi nici ca autorul să săvârşească infracțiunea în forma consumată fiind 
suficient ca fapta să îmbrace forma tentativei incriminate, chiar şi în ipoteza în care 
autorul beneficiază de o cauză de nepedepsire; 


- complicele trebuie să acţioneze cu intenție (directă sau indirectă) ori cu 
praeterintenţie (în această ultimă ipoteză, complicele trebuie să fi avut o atitudine 
subiectivă similară celei a autorului, raportat la rezultatul mai grav); nu prezintă 
importanță scopul sau mobilul cu care a acţionat complicele; în doctrină? s-a arătat că 
nu se poate reţine existența complicității dacă actele de sprijinire au fost realizate din 
culpă deoarece lipsește legătura subiectivă; 


- în doctrină”, s-a apreciat că, în ceea ce priveşte evaluarea caracterului cauzal al 
actului comis de către participant, trebuie procedat la o analiză în doi pași: mai întâi 
trebuie constatat că, prin acțiunea sau inacțiunea sa, complicele a creat o stare de 
Pericol pentru valoarea socială ocrotită (dată de aptitudinea actului său de a înlesni sau 
ajuta la comiterea acțiunii tipice, prin care autorul lezează valoarea socială, care se veri- 
fică pe baza unui examen ex ante, prin raportare la percepția unui observator obiectiv 
Plasat la momentul comiterii actului de complicitate), apoi, urmează a se verifica în ce 
măsură riscul creat prin acţiunea complicelui s-a concretizat într-o lezare a valorii 
Sociale ocrotite (dacă periclitarea sau lezarea valorii sociale protejate de norma de 
incriminare a fost în concret facilitată, încurajată sau sprijinită prin actul complicelui). 


RE RI NI E a 
' Ctin. Mitrache, C. Mitrache, op. cit., p. 376. 
? V. Dongoroz ș.a., op. cit., p. 203. 
E Streteanu, D. Niţu, op. cit., vol. II, p. 229. 

ə În mod incorect a reţinut instanța de fond că faptele inculpatului 
întrunesc elementele constitutive ale infracţiunilor de furt calificat în forma 
coautoratului, iar nu pe cele ale infracţiunilor de furt calificat în forma 
complicităţii, având în vedere următoarele considerente: din situaţia de fapt 
reţinută de instanţa de fond, recunoscută de inculpatul S.A.I., rezultă că acesta l- 
a ajutat pe inculpatul O.A.A. să sustragă bunurile, prin asigurarea pazei, dar şi 
faptul că, după ce acestea au fost scoase din casele persoanelor vătămate de 
inculpatul O.A.A., au fost date inculpatului S.A.I. peste gard, iar acesta le-a dus 
la maşină. În jurisprudenţă şi doctrină s-a dezvoltat, în ceea ce priveşte 
momentul în care se consumă infracţiunea de furt, teoria apropriaţiunii, 
conform căreia luarea bunului are semnificaţia trecerii lui la dispoziţia făptui- 
torului. În cauză, având în vedere dimensiunea relativ mică a bunurilor sustrase, 
schimbarea locului stabilit de proprietari prin scoaterea acestora din locuinţele 
acestora, are semnificaţia însuşirii bunurilor de către inculpatul O.A.A., acesta 
fiind momentul în care fapta s-a consumat. Ulterior consumării infracțiunii de 
furt calificat, inculpatul S.A.I. nu a făcut decât să-l ajute pe acesta la transportul 
bunurilor, după ce în prealabil acesta asigurase paza locului. Astfel, activitatea 
infracțională a inculpatului se circumscrie complicităţii anterioare şi concomi- 
tente, ca formă a participaţiei penale (C.A. București, secția penală, decizia 
nr. 1041 din 2 septembrie 2015, www.sintact.ro). 


a, Unicitatea de rezoluție ce poate sta la baza unor acte de complicitate la 
săvârşirea mai multor infracțiuni distincte nu este de natură a determina reunirea 
lor într-o entitate autonomă, neaxată pe actele de coautorat corespunzătoare, 
deoarece în sistemul Codului penal complicitatea nu poate exista autonom, ca 
atare, independent de executarea faptei prevăzute de legea penală, ci condiţio- 
nată şi strâns legată de ea. În consecință, dacă complicele înlesneşte activitățile 
infracționale desfăşurate de mai mulți autori, el comite un concurs de fapte de 
complicitate (Trib. Suprem, secția penală, decizia nr. 2410/1976, în C. Sima, 
Codul penal adnotat, p. 74). 


e În privința implicării inculpatei C.S. în incident, declaraţiile martorilor, 
date în cursul urmăririi penale şi în faţa instanţelor confirmă prezența inculpatei 
la incident şi strigătele acesteia „daţi că acum e momentul...omorâţi-l...”. 
Măsura în care aceste strigăte au influențat acţiunile agresive ale inculpaţilor 
trebuie să rezulte din probe. Or, martorii au arătat fie că nu cred ca inculpaţii ar 
fi auzit-o pe aceasta datorită învălmășelii create, fie că oricum, indiferent de 
strigătele acesteia, inculpaţii ar fi bătut-o pe victimă, arătând că motivele care au 
generat scandalul au fost altele, fie că inculpata C.S. a ajuns la faţa locului când 
agresiunea era în desfăşurare, chiar la sfârşitul incidentului. Totodată, niciunul 
dintre inculpați, în declaraţiile date pe tot parcursul procesului penal, nu au 
arătat că ar fi auzit-o pe inculpata C.S. ori că strigătele acesteia i-ar fi influențat 
în vreun fel, în acţiunile lor violente. Altfel spus, nu s-a dovedit că îndemnurile 
inculpatei C.S., care au avut rolul de a încuraja continuarea agresiunilor, ar fi 
produs în concret un astfel de efect. Or, actul de sesizare a reţinut ca faptă, în 
sarcina inculpatei C.S., că i-ar fi încurajat pe ceilalţi inculpaţi, prin strigăte repe- 

tate, să lovească şi să omoare victima. Complicitatea fiind o formă a participaţiei 
penale, de esenţa unei astfel de participaţii penale este legătura subiectivă între 
participanţi, concretizată în voinţa comună a tuturor de a săvârşi fapta. Având în 
vedere că în acuzare se reţine existenţa unei complicităţi intenţionate la o faptă 
intenționată săvârşită de autori, adică o complicitate proprie, aceasta presupune 
coeziunea psihică între participanţi (între autori şi complice), în sensul că toţi 
(autori şi complice) sunt animați de atingerea aceluiaşi rezultat, urmărind sau 
acceptând realizarea rezultatului respectiv prin acţiunile lor conjugate. Această 
coeziune psihică între inculpaţii F.C. şi F.M., pe de o parte şi C.S., pe de altă 
parte, nu a fost dovedită în cauză dincolo de orice dubiu rezonabil. Totodată, 
actele de complicitate, pentru a atrage răspunderea penală, trebuie să aibă un 
caracter efectiv, adică să se materializeze într-un ajutor sau într-o înlesnire care 
să fi contribuit în concret la comiterea faptei de către autor, ambii fiind animați 
de aceeaşi voință comună de a săvârşi fapta. Or, în cauză, probele nu au 
confirmat dincolo de orice echivoc că strigătele inculpatei C.S. ar fi fost auzite 
de inculpaţi şi că aceste strigăte ar fi avut vreun rol în continuarea agresiunii din 
partea autorilor F.C. şi F.M., care nu au sosit la faţa locului împreună cu C.S. 
(aceasta sosise la faţa locului la finalul incidentului) şi care, în aplicarea 
loviturilor, au fost determinaţi de alte motive (starea conflictuală dintre cele două 
familii şi incidentul anterior din cursul aceleiași zile), fără nicio legătură cu îndem- 
nurile inculpatei. În condiţiile în care nu s-a dovedit nici existența unei coeziuni 
psihice între complice şi autori şi nici că strigătele ar fi contribuit în fapt la 
comiterea faptei de către autori, că acestea s-ar fi concretizat în îndemnuri şi 
încurajări care să fi determinat efectiv pe autori să continue actele de agresiune 
asupra victimei, fapta inculpatei C.S. nu poate fi calificată decât ca o tentativă la 
complicitate. Or, legea penală nu incriminează în art. 48 C.pen. nici „încercarea de 
a înlesni”, nici „încercarea de a ajuta” la săvârşirea unei infracţiuni, ci „înlesnirea” 
sau „ajutorul”, adică acele acte de complicitate care au fost duse până la capăt şi 
care şi-au produs efectul, adică au contribuit efectiv la săvârşirea faptei de către 
autori (C.A. Oradea, secţia penală, decizia nr. 690/2017, nepublicată). 


Participația sub forma complicităţii se poate realiza, din punct de 
vedere subiectiv, şi cu intenţie indirectă. Așa fiind, există complicitate nu numai 
atunci când rezultatul acţiunii autorului este prevăzut ca fiind cert, ci și atunci 
când acesta este prevăzut ca fiind eventual. De asemenea, pentru existența 
complicității, nu este necesar ca cel care ajută sau înlesnește comiterea faptei să 
dorească să coopereze la săvârşirea acesteia, fiind suficient să accepte că prin 
activitatea sa contribuie la comiterea infracțiunii (C.A. București, secția a H-a 
penală, decizia nr. 969/1997, în G. Antoniu, R.D.P., p. 216). 


ə Pentru existenţa complicităţii nu este necesară o înțelegere, prealabilă 
sau concomitentă, între autor și complice; ceea ce se cere, sub aspect subiectiv, 
este numai ca respectivul complice să fi cunoscut ceea ce urmărește autorul şi să 
fi voit să-l ajute, dorind sau acceptând rezultatul infracțiunii la a cărei săvârșire a 
contribuit. (...) pentru existența complicităţii nu este suficient un act material de 
natură să ajute la săvârşirea unei infracţiuni, ci mai trebuie ca acesta să fie făcut 
cu intenţia de a ajuta la săvârşirea infracţiunii respective. Învinuirea de 

complicitate este neîntemeiată dacă în cauză se stabilește că inculpatul a 
contribuit în mod obiectiv la infracțiunea săvârşită de autor, fără însă să fi 
cunoscut intenţia infracţională a acestuia. Prevederea, ca element al intenţiei 
complicelui, trebuie să cuprindă, în primul rând, toate împrejurările de fapt care 
formează latura obiectivă a conținutului infracțiunii săvârșite de autor, iar, în al 
doilea rând, legătura cauzală dintre propriile sale acţiuni și infracțiunea comisă 
de autor. Pe baza celui de al doilea element, intenția complicelui trebuie să 
conțină conştiinţa acestuia că acţiunile sale creează condiţiile necesare, care dau 
autorului posibilitatea de a săvârși infracțiunea. Intenţia poate fi directă, când se 
dorește survenirea rezultatului şi indirectă, când se admite în mod conştient 
intervenirea lui. (...) sub aspectul existenței complicităţii nu interesează dacă 
acel complice a avut sau nu vreun folos în schimbul ajutorului pe care l-a dat 
autorului la săvârşirea infracțiunii (C.A. Cluj, secția penală, decizia nr. 873 din 
22 iunie 2016, www.sintact.ro). 


Referitor la inculpatul M.R.C. Curtea opinează nu sunt întrunite în 
cauză condiţiile cumulative prevăzute de art. 48 alin. (1) Cpen. pentru reținerea 
participaţiei penale sub forma complicităţii la comiterea infracţiunii de folosirea 
funcţiei pentru favorizarea unor persoane în formă continuată întrucât: a) procu- 
rorul nu a prezentat vreo probă din care să rezulte existenţa unor acţiuni sau 
inacţiuni comise de inculpatul M.R.C. prin care aceasta să înlesnească sau să 
ajute la desemnarea sa în calitate de evaluator de către inculpatul B.A.G. în cele 
46 de dosare de executare silită sus menţionate. Astfel, acţiunile inculpatului 
M.R.C. constând în elaborarea de rapoarte de evaluare au fost ulterioare consu- 
mării fiecăreia dintre acţiunile infracţionale comise de inculpatul B.A.G., 
neplasându-se nici în faza actelor de pregătire şi nefiind nici concomitente cu 
actele de executare comise de autor, b) chiar dacă în cazul infracțiunii conti- 
nuate actul de complicitate poate interveni şi după consumarea infracţiunii până 
la momentul epuizării acesteia, din probele administrate nu rezultă existenţa 
unei/unor acţiuni de înlesnire sau ajutorare în orice mod a autorului pentru 
comiterea infracţiunii. Astfel, prin acţiunile sale de întocmire a rapoartelor de 
evaluare în cauzele având ca obiect executarea silită în care a fost desemnat prin 
delegaţie sau încheiere de executorul judecătoresc inculpatul M.R.C. nu a creat 
nicio stare de pericol pentru valorile sociale care constituie obiectul juridic al 
infracţiunii de folosirea funcţiei pentru favorizarea unor persoane, deoarece 
acţiunile sale nu sunt apte de a înlesni sau ajuta la comiterea acţiunii tipice, prin 
care autorul lezează valoarea socială. Deopotrivă, trebuie avut în vedere că, faţă 
de particularităţile cauzei în care decizia de desemnare a aparținut exclusiv 
executorului judecătoresc în urma discuţiilor cu creditorii, este cert că lezarea 
valorii sociale protejate de art. 301 C.pen. nu a fost nici facilitată, nici încurajată 
şi nici sprijinită prin acţiunile inculpatului M.R.C. de întocmire de rapoarte de 
evaluare; c) nu se poate reţine din probele administrate că inculpatul M.R.C. a pre- 
văzut şi urmărit sau acceptat atât comiterea infracțiunii în calitate de autor de către 
inculpatul B.A.G., cât şi faptul că prin acţiunile sale înlesneşte sau ajută la acţiunea 
autorului (C.A. Oradea, secția penală, sentinţa nr. 109/2018, nepublicată). 

ə În cazul infracţiunilor bilaterale nedisociate, ne aflăm în prezenţa unei 
complicităţi unice, indiferent dacă acea persoană a dorit să ajute numai pe unul 
dintre autori sau pe amândoi, pentru că ar fi inechitabil ca persoana intermediară 
să fie condamnată pentru un concurs de infracţiuni, iar mituitorul şi, respectiv, 
persoana mituită să fie condamnaţi doar pentru infracţiunea de dare de mită şi, 
respectiv, luare de mită. În angajarea răspunderii penale, este însă esenţial a se 
determina cu privire la care din cele două infracţiuni complicele a săvârşit acte 
de complicitate, respectiv este important a se stabili elementul subiectiv cu care 
acţionează complicele. Astfel, trebuie determinat şi delimitat dacă complicele 
acţionează cu intenţia directă de a-l ajuta pe mituitor sau pe mituit, deşi şi-a dat 
seama că, prin fapta sa îl va ajuta implicit şi pe celălalt (intenţia indirectă) şi în 
raport de poziţia sa subiectivă, se va reţine complicitate fie la infracţiunea de 
dare de mită, fie complicitate la infracţiunea de luare de mită. În determinarea 
poziţiei subiective a complicelui trebuie, de asemenea, stabilit în raport de care 
dintre cele două persoane, autori ai infracţiunilor de dare de mită şi, respectiv, 
luare de mită, se află complicele în relaţii mai apropiate sau, altfel spus, interesul 
cărui autor doreşte acesta în mod prioritar să-l satisfacă. Pornind de la aceste 
consideraţii tehnice, apreciem că actele dosarului reliefează neechivoc că 
intenţia inculpatului B. a fost aceea de a satisface prioritar interesele infracțio- 
nale ale inculpatului A., persoana de la care acesta beneficia de importante sume 
de bani, astfel că angajarea răspunderii penale pe acest palier se va face doar sub 
aspectul participaţiei penale la infracţiunea de dare de mită (.C.C.J., secția 
penală, decizia nr. 235 din 28 iunie 2017, www.scj.ro). 


- în ipoteza infracțiunilor pentru care legea prevede că autorul trebuie să aibă o 
anumită calitate (subiect activ nemijlocit calificat), nu este necesar ca și complicele să 
aibă această calitate; 


- numai complicele concomitent va fi luat în calcul pentru reținerea circumstanţei 
agravante generale a comiterii faptei de trei sau mai multe persoane împreună 
prevăzute de art. 77 lit. a) C.pen.; 


- în cazul în care complicele este minor, iar autorul major se va reţine în sarcina 
majorului circumstanţa agravantă este cea prevăzută de art. 77 lit. d) C.pen.; 


- în cazul în care complicele participă nemijlocit alături de autor la săvârşirea infrac- 
țiunii, complicitatea este absorbită în autorat sau coautorat; în situaţia în care complicele 
este în acelaşi timp şi instigator la săvârşirea infracțiunii, se va reține numai instigarea; 

- dacă autorul săvârşeşte o faptă mai gravă decât cea la care a fost ajutat de com- 
Plice, acesta din urmă va răspunde doar pentru fapta pentru care a oferit ajutorul, cu 
excepția situaţiei în care a prevăzut şi acceptat posibilitatea săvârșirii de către autor a 
faptei mai grave; în situația în care autorul săvârşeşte o faptă mai puţin gravă decât 
aceea la care a fost ajutat de complice, acesta din urmă va răspunde pentru compli- 
Citate la fapta efectiv comisă; 


În cazul complicităţii la infracţiunea de tâlhărie, exetcitarea de violențe 
de către autor asupra persoanei vătămate, pentru ca atât autorul, cât și compli- 
cele să-și asigure scăparea în urma săvârșirii faptei de sustragere, constituie o 

circumstanță privitoare la faptă, care se răsfrânge asupra complicelui, dacă 
acesta a acţionat în consens cu autorul în desfășurarea întregii activități infrac- 
tionale și a prevăzut modalitatea de a-și asigura scăparea, între care şi aceea de a 
exercita violențe asupra persoanei vătămate (.C.C.J, secția penală, decizia 
nr. 2892/2006, www.legalis.ro). 


Curtea apreciază că actele inculpaţilor V.D., V.C. şi C.C. constituie 
acte de coautorat la comiterea infracţiunii de omor, fiecare dintre aceştia 
exercitând în mod direct diferite acțiuni violente asupra victimei care în final au 
condus la moartea acesteia. Nu prezintă importanță, sub aspectul reţinerii coau- 
toratului, dinamica şi succesiunea exercitării în aceeaşi împrejurare a actelor de 
violență, deoarece acestea au un caracter unitar şi indivizibil şi au condus 
împreună la decesul victimei. (...) În schimb, Curtea constată existenţa unei 
situaţii de fapt diferite în ceea ce-i priveşte pe inculpaţii C.I. şi M.V.A. 
Astfel, din imaginile înregistrate de camerele de supraveghere rezultă că, deşi 
ambii inculpaţi au coborât din maşină, nu s-au apropiat de locul în care era 
agresată victima, rămânând pasivi la derularea evenimentelor violente. Curtea 
reţine că din niciuna dintre declarațiile inculpaţilor nu rezultă că inculpaţii C.I. şi 
M.V.A. s-au aflat în proximitatea victimei sau că au putut percepe în concret 
intensitatea agresiunilor exercitate asupra acesteia. De altfel, acești doi inculpați 
au rămas mai degrabă în apropierea mașinii cu care veniseră decât în proximi- 
tatea victimei şi au fost primii care au ajuns la mașină pentru a pleca de la locul 
incidentului. În acest cadru, Curtea reţine existența unui dubiu rezonabil că 
inculpaţii C.I. şi M.V.A. au avut reprezentarea concretă a gravității actelor de 
agresiune şi că au urmărit să contribuie, în mod indirect, la comiterea unei 
infracțiuni contra vieții prin asistența autorilor infracţiunii. Curtea nu constată 
existența vreunei probe produse de parchet din care să se poată trage concluzia, 
dincolo de orice îndoială rezonabilă, a existenţei unui act de complicitate prin 
asistență la comiterea faptei mai grave, care să fie imputabil inculpaţilor C.I. şi 
M.V.A. Curtea apreciază că simplul fapt că inculpaţii C.I. şi M.V.A. s-au 
deplasat în aceeași mașină cu autorii şi participanţii la infracțiunea de omor nu 
este de natură să conducă la reținerea complicităţii la comiterea acestei infrac- 
țiuni în condiţiile în care comiterea faptei mai grave a rezultat doar din dinamica 
actelor concrete de agresiune faţă de care cei doi inculpați au avut o atitudine 
pasivă, neutră, după momentul coborârii din mașină. Relevantă în acest sens este 
şi declaraţia inculpatului V.D. din fața instanței de apel care nu învederează 
existența vreunui act de asistență sau de ajutorare la comiterea faptei mai grave 
din partea celor doi inculpaţi. Omisiunea celor doi inculpaţi de a interveni pentru 
a opri desfășurarea actelor de agresiune, precum şi lipsa vreunui îndemn din 
partea acestora în sensul renunțării autorilor şi participanţilor la comiterea 
infracțiunii de omor, dar şi deplasarea împreună cu agresorii la locuința unuia 
dintre ihculpați pentru a consuma băuturi alcoolice ulterior incidentului nu 
echivalează în sine cu un act de participare la infracţiunea contra vieții comisă în 
măsura în care nu se poate proba latura subiectivă a actelor de complicitate 
constând în intenţia de a participa la comiterea faptei mai grave decât cea la cate 
inculpaţii urmăreau să participe. Astfel, Curtea constată din probele administrate 
existența unui dubiu rezonabil cu privire la faptul că inculpaţii C.I. şi M.V.A. au 

putut constata actele efective comise de autorii omorului şi prevede împrejurarea 
că asistă la comiterea unei infracțiuni contra vieţii, precum și cu privire la 
intenţia acestora de a participa la fapta mai gravă. În aceste condiţii, Curtea 
apreciază că inculpaţii CI. şi M.V.A. au avut doar reprezentarea concretă a 
participării la comiterea unei infracțiuni contra integrității corporale, în sensul 
participării la agresarea agentului de pază care pulverizase sprayul iritant-lacri- 
mogen asupra inculpatului V.D., rezoluţia infracțională iniţială nemodifi- 
cându-se după momentul coborârii din mașină. Astfel, Curtea consideră că, faţă 
de dispoziţiile art. 52 alin. (2) C.pen., circumstanțele reale ale comiterii faptei 
mai grave de omor, care au un caracter obiectiv şi privesc fapta concretă comisă, 
nu se pot răsfrânge asupra participanților decât în măsura în care le-au cunoscut 
sau prevăzut. Or, cum inculpaţii C.I. şi M.V.A. nu au cunoscut sau prevăzut 
aceste circumstanţe reale, Curtea opinează că în sarcina acestora se impune 
reținerea participaţiei penale la infracţiunea prevăzută şi urmărită, respectiv cea 
de vătămare corporală în condiţiile stipulate de art. 194 alin. (1) lit. e) C.pen. 
(C.A. Oradea, secţia penală decizia nr. 322/2016, nepublicată). 


- prin promisiunea de tăinuire a bunurilor provenite din săvârşirea faptei prevăzute 
de legea penală, care trebuie să existe înainte sau în timpul săvârșirii faptei, infrac- 
țiunea de tăinuire, prevăzută de art. 270 C.pen., se realizează fie prin primirea, dobân- 
direa unui bun provenit din infracţiune, fie prin transformarea sau înlesnirea 
valorificării bunului, după săvârşirea unei fapte prevăzute de legea penală și fără o 
promisiune anterioară făcută în acest sens autorului; prin urmare, nu se poate reține 
existența unui concurs ideal între complicitatea la o infracțiune și tăinuirea bunului 
provenit din aceasta, chiar dacă după promisiunea iniţială de tăinuire şi comiterea 
faptei, complicele realizează acte de primire, dobândire, transformare sau înlesnirea 
valorificării bunului provenit din fapta prevăzută de legea penală; 


2 Fapta inculpatului de a transporta, după o prealabilă înțelegere, pe 
autorii infracțiunii de furt la locul săvârşirii faptei, cu autoturismul său, de a-i 
aştepta şi apoi de a-i duce, împreună cu bunurile sustrase, la locuința unuia 
dintre ei, unde acestea au fost împărţite, constituie complicitate la infracțiunea 
de furt, iar nu aceea de tăinuire (C.S.J., secția penală, decizia nr. 1142/1996, 
www.legalis.ro). 


- în situaţia existenţei unui prim act de tăinuire, urmat de o altă acțiune a aceluiași 
tăinuitor, care promite că va asigura valorificarea în continuare și a altor bunuri 
Sustrase, sunt întrunite elementele constitutive ale complicităţii la infracțiunea de furt 
în formă simplă sau continuată, după caz, în concurs real cu infracțiunea de tăinuire, 
chiar dacă promisiunea anticipată de tăinuire a bunurilor nu a fost îndeplinită; 


- complicitate — favorizarea făptuitorului: în cazul complicității, înțelegerea 
între autor şi complice este anterioară sau concomitentă cu săvârşirea faptelor 
autorului, în timp ce, în cazul infracțiunii de favorizare a făptuitorului, prevăzută de 
art. 269 C.pen., înțelegerea de a-l ajuta pe autor are loc ulterior săvârșirii faptei; prin 
Urmare, nu se poate reține existența unui concurs ideal între complicitatea la o 
infracțiune şi favorizarea făptuitorului acelei infracțiuni; ` 

> Înțelegerea între o persoană şi autorii furtului, de a transporta bunurile 
furate cu autoturismul, survenită într-un moment când bunurile fuseseră scoase 
din depozit și erau duse spre a fi aruncate peste gardul curții, constituie pentru 
cel dintâi infracțiunea de favorizare a infractorului, iar nu complicitate, deoarece 
ajutorul nu a fost dat autorului înainte sau în timpul săvârșirii infracţiunii, ci a 
survenit după consumarea acesteia, fără existența unei înţelegeri anterioare 
(C.S.J., secția penală, decizia nr. 1072/2002, www.legalis.ro). 


- promisiunea făcută de o persoană făptuitorului, înainte sau concomitent cu săvâr- 
şirea faptei, că nu va denunța autorităților fapta reprezintă acte de complicitate morală. 


Formele complicităţii 
1. În funcţie de efectele contribuţiei complicelui!: 


a) complicitate materială (fizică) — constând în activitatea de ajutare, înlesnire sau 
sprijinire materială dată la pregătirea sau săvârșirea unei fapte prevăzute de legea 
penală (de exemplu, procurarea banilor necesari pentru mituirea unui funcţionar public); 
efectele se produc în legătură cu elementele de tipicitate obiectivă a faptei; este necesar ca 
autorul să se folosească la săvârşirea infracţiunii de actele de ajutare sau înlesnire, chiar şi 
în cazul în care legătura subiectivă dintre complice şi autor nu este bilaterală, ci doar 
unilaterală (complicele urmărind să ajute autorul fără ca acesta să cunoască intenţia 
participantului); 


b) complicitate morală — constând în activitatea de ajutare sau sprijinire (acţiune 
sau inacțiune) ce intervine pe linia cauzalităţii psihice (de pildă, promisiunea de 
tăinuire a lucrurilor provenite din săvârșirea faptei intervenită anterior săvârșirii 
acesteia, încurajarea în mod repetat a făptuitorului să comită infracțiunea); efectele 
se produc în legătură cu elementele de tipicitate subiectivă a faptei şi, prin urmare, 
conduc la necesitatea existenței unei legături subiective bilaterale între complice şi autor; 


! V, Dongoroz ș.a., op. cit., p. 539. 

2 În doctrină (F. Streteanu, D. Niţu, op. cit., vol. II, p. 243) s-a opinat că reprezintă acte de 
complicitate materială: 1. furnizarea mijloacelor sau instrumentelor de comitere a infracţiunii 
(indiferent dacă această furnizare se face cu titlu gratuit sau contra cost), 2. punerea în stare de 
funcționare a mijloacelor de comitere deținute de autor, 3. înlăturarea unor obstacole care ar 
îngreuna sau ar face imposibilă săvârşire a faptei ori 4. sprijinirea autorului în timpul comiterii 
faptei, cu condiţia ca acest sprijin să nu îmbrace forma unor acte de executare. 

3 În literatura de specialitate (F. Streteanu, D. Niţu, op. cit., vol. II, p. 245-247) s-a apreciat 
că reprezintă acte de complicitate morală: 1. furnizarea de informaţii, instrucțiuni, sfaturi 
menite să asigure derularea acțiunii tipice în condiții cât mai bune; 2. încurajările sau îndem- 
nurile, ulterioare adoptării rezoluţiei infracționale de către autor, menite să întrețină sau să 
întărească această hotărâre, 3. promisiuni, anterioare sau concomitente comiterii actelor de 
executare, de a-l sprijini pe autor în vederea evitării consecințelor infracțiunii săvârşite ori în 
vederea asigurării folosului infracțiunii; 4. promisiunea unor prestații menite să compenseze 
eventualele consecințe ale comiterii infracțiunii, suportate de către autor, 5. promisiunea efec- 
tuării unor acte de complicitate, 6. asistența la comiterea actelor de executare; 7. furnizarea 
unor instrumente care ulterior nu au mai fost folosite de către autor; 8. furnizarea unor 
mijloace neidonee, fără ca participantul (complicele) să cunoască acest lucru, efectuarea unor 
acte materiale ce nu au aptitudinea de a facilita în mod concret comiterea acțiunii tipice. 

- se va reține complicitatea morală şi atunci când, anterior comiterii faptei, com- 
plicele pune la dispoziţia autorului instrumentele necesare a fi folosite la săvârşirea 
infracțiunii, însă autorul comite fapta uzitând alte obiecte sau mijloace dacă se 
probează faptul că actele complicelui au menţinut sau potenţat rezoluţia infracţională 
a autorului (de pildă, complicele anterior îi dă autorului furtului cheile pentru a intra 
în sediul societăţii de unde urma să sustragă bunuri, însă hoţul nu le foloseşte, deoa- 
rece găsind un geam deschis pătrunde în incinta societăţii în acest mod); 


> Contribuţia complicelui poate fi materială sau morală. Complicitatea 
materială constă în orice activitate indirectă şi imediată care ajută, înlesneşte sau 
sprijină, în mod accesoriu, cauzalitatea fizică a infracţiunii. Complicitatea 
materială se poate produce în următoarele modalităţi: a) Procurarea mijloacelor 
care vor servi autorului faptei; prin mijloace se înţelege, în mod larg, tot ceea ce 
poate fi de folos celor care au luat hotărârea de a săvârşi infracţiunea. Procurarea 
mijloacelor constă în actul cuiva de a pune la dispoziţia autorilor mijloacele de 
care aceştia au nevoie, fie prin preluarea efectivă a acelor mijloace, fie prin 
avansarea fondurilor de care au nevoie pentru a fi achiziţionate acele mijloace. 
Prin procurare se mai înţelege şi căutarea, descoperirea şi obţinerea mijloacelor 
necesare autorilor, independent dacă obţinerea s-a făcut cu sau fără bani ori dacă 
banii au fost daţi de autor sau de o altă persoană; b) Pregătirea mijloacelor de 
executare. Aceasta înseamnă punerea lor în stare de a fi folosite sau de a fi 
utilizate într-un anumit mod. Întotdeauna, va trebui să se țină seama de conți- 
nutul obiectiv al infracţiunii, pentru a se putea distinge între mijloacele de 
executare (pregătirea lor) de acte de executare (ceea ce înseamnă săvârşirea 
infracţiunii), c) Darea de ajutor în timpul executării. Prin ajutor în timpul 
executării se înţelege a îndeplini orice activitate indirectă sau imediată faţă de 
acţiunea tipică, dar care a sprijinit realizarea acesteia. Se consideră a constitui un 
ajutor orice activitate care a avut rolul de a preveni sau înlătura un obstacol 
accidental, indirect şi înlăturabil. Acest ajutor este extrinsec acţiunii tipice; el 
uşurează în mod direct, realizarea acţiunii, înlăturând acele piedici care, deşi nu 
ar împiedica săvârşirea infracţiunii, pot, totuşi, să dea loc la dificultăţi şi riscuri. 
Ajutorul poate să constea într-o activitate pozitivă (comisiune) sau într-o acti- 
vitate negativă (omisiune), acesta considerându-se prestat în cursul executării, 
din momentul în care a început executarea și până în momentul consumării. În 
ceea ce priveşte coeziunea psihică — condiţie cumulativă cerută de lege pentru 
această formă de participaţie penală — complicele trebuie să fi dorit ca prin 
activitatea sa să contribuie la realizarea acţiunii întreprinse de autor. În al doilea 
rând, complicele trebuie să fi cunoscut ceea ce urmărea autorul acţiunii pe care 
el a înţeles să-l sprijine, cu alte cuvinte, legea cere să existe identitate în factorul 
intelectiv. Pentru a putea reţine complicitatea nu este necesar ca autorul să fi 
comunicat, în mod expres, complicelui ce finalitate urmăreşte prin acţiunea sa; 
este suficient ca, complicele să fi putut cunoaşte intenţia autorului. Cu alte 
cuvinte, este suficient ca acela care a efectuat activitatea de înlesnire/ajutor să fi 
conceput că acţiunea autorului ar putea ajunge la un anumit rezultat, pentru ca să 
existe coeziune psihică şi, deci, să ne aflăm în prezenţa complicităţii ca formă a 
participaţiei penale. Reţinerea sau, dimpotrivă, constatarea inexistenței compli- 
cităţii se examinează în raport de fiecare caz concret pentru a se vedea, în raport 

de felul în care a fost concepută infracţiunea şi condiţiile în care urma să fie 
săvârşită, de ce anume ajutor era nevoie pentru săvârşirea faptei. Se impune, 
astfel, a se stabili care erau actele de înlesnire/ajutor indispensabile care trebuiau 
să intervină pentru Înalta Curte, în opinie majoritară cu privire la inculpatul D.S. 
reţine de asemenea că, sub aspectul regimului juridic mandatul este contractul 
prin care o parte, numită mandatar, se obligă să încheie unul sau mai multe acte 
juridice pe seama celeilalte părți, numită mandant (art. 2009 C.civ.). Este de 
esenţa contractului de mandat, ca acesta, ca orice contract, trebuie să îndepli- 
nească condiţiile generale de validitate: să fie determinat sau cel puţin determi- 
nabil, să fie licit şi moral (art. 1225 C.civ.). În cauza dedusă judecății, Înalta 
Curte apreciază că fapta inculpatului D.S. de a-i pune la dispoziţia inculpatului 
C.V. mai multe formulare de contract de mandat, necompletate, având aplicată 
în original, ştampila cabinetului său şi semnătura sa, pe care ulterior inculpatul 
C.V. le-a folosit încheind cu denunţătoarea T.B. un contract de mandat care a 
avut menirea să disimuleze înţelegerea reală a părţilor, constituie un act de com- 
plicitate materială la comiterea infracţiunii de trafic de influenţă. Reprezentarea 
reală a activităţii sale infracţionale rezultă, pe de o parte, din declaraţiile incul- 
patului C.V. care, în mod constant, a arătat că el însuşi a completat spaţiile goale 
ale contractului de mandat primit de la inculpatul D.S. cu care avea încheiat un 
contract de asistenţă juridică de la începutul lunii octombrie 2012. Arată că 
ambele exemplare ale contractului de mandat încheiate cu denunţătoarea T.B. 
erau în original, având aplicate ştampila şi semnătura inculpatului D.S. şi că 
acesta din urmă „ştia că din banii pe care îi obţin, o parte îi revenea lui A.I.A.” 
(declaraţie martor din 15 martie 2011). De asemenea, în declaraţia din 24 martie 
2011, inculpatul C.V. arată că „avocatul D.S. ştia că eu pot să rezolv dosare 
având ca obiect despăgubirea unor persoane de către A.N.P.R. prin intermediul 
cunoştinţelor pe care A.I.A. le avea la A.N.R.P., avocatul D.S. era la curent cu 
desfăşurarea activităţii sale în legătură cu dosarul lui T.B., fără a cunoaşte 
persoana sau numele acesteia, întrucât eu îi spuneam doar că mă deplasez la 
Constanţa, pentru a rezolva un dosar de despăgubiri”. Prin urmare, existenţa în 
posesia inculpatului C.V. a contractelor de mandat în alb, semnate şi ştampilate 
de inculpatul D.S. — fapt necontestat de niciunul dintre cei doi inculpaţi — 
cunoaşterea de către acesta din urma, prin prisma profesiei sale de avocat, a 
caracterelor juridice ale contractului de mandat, dar şi a întinderii acestuia, 
corelat şi cu procesele-verbale de transcriere a convorbirilor telefonice purtate 
de cei doi inculpaţi, conferă certitudinea că inculpatul D.S. a participat, în mod 
direct, în deplină cunoştinţă de cauză la activitatea infracțională desfăşurată de 
inculpatul C.V., ceea ce atrage, astfel cum a reţinut şi instanţa de fond, răspun- 
derea sa penală sub forma complicităţii materiale (.C.C.J, secția penală, 
decizia nr. 319/A din 13 octombrie 2014, www.scj.ro). 


Complicitatea morală sau imaterială se caracterizează prin aceea că 
efectele sale poartă asupra psihicului făptuitorului prin întărirea sau întreținerea 
intenției autorului de a săvârşi o faptă prevăzută de legea penală. Ceea ce 
caracterizează complicitatea morală este caracterul ei de contribuţie indirectă, de 
ajutorare sau înlesnire în orice mod la săvârșirea actelor de executare propriu- 
zisă, după cum există situaţii în care deşi o persoană a luat hotărârea de a săvârși 

infracțiune ca hotărârea, evită să o pună în executare datorită unor îndoieli care 
fac ca hotărârea să nu fie fermă, iar dacă o persoană intervine şi înlătură 
asemenea îndoieli prin încurajare sau invocarea unor argumente care consoli- 
dează hotărârea, convingându-l să o pună în executare ne aflăm de asemenea în 
prezența unei complicități morale. Pornind de la aceste scurte consideraţiuni 
teoretice, Înalta Curte, apreciază că analiza conţinutului convorbirilor telefonice 
purtate de inculpatul H. cu fiica sa inculpata G. și inculpatul F. nu au fost de 
natură să întărească hotărârea săvârșirii faptei de către acesta din urmă sau de 
încurajare sau susținere a demersului infracțional al acestuia. În dezacord cu 
instanța de fond, Înalta Curte apreciază că nu poate fi reținut ca şi sprijin moral 
la comiterea faptei de către inculpatul F. faptul că inculpatul H. i-a spus fiicei 
sale în discuţia din 13 mai 2013 ca acesta să fie prudent sau că ar fi avut vreun 
interes deosebit în a urmări rezultatului activităţii infracționale a acestui incul- 
pat, precum și faptul că deși nu mai era acţionar la societățile arătate, avea un rol 
important în luarea deciziilor. (...) Interceptările convorbirilor telefonice dintre 
inculpat şi fiica sa ori dintre inculpat și F. deși duc la concluzia că H. a avut 
cunoştinţă despre întâlnirile dintre F. şi persoana vătămată, nu demonstrează 
însă în niciun mod că acesta ar fi susținut sau ar fi cunoscut demersul 
infracțional al acestuia. Faptul că acesta avea cunoștință de faptul că F. se află în 
negocieri cu SC K. SA nu atrage de plano răspunderea penală a acestuia pentru 
săvârșirea infracțiunii de complicitate la şantaj atâta timp cât niciuna din 
convorbirile purtate de acesta nu confirmă neechivoc acest lucru şi nu există 
nicio altă probă care să poată fi coroborată și care să susțină această acuzaţie. 
(...) A aprecia că discuţiile prin care o persoană îşi avertizează membrii familiei 
sale cu privire la conduita lor prezentă sau viitoare, sau sunt îngrijoraţi cu privire 
la actele și faptele lor și îi îndeamnă să fie prudenți, constituie acte de compli- 
citate ar echivala practic cu imposibilitatea ca în cadrul relaţiilor de familie să 
poată fi purtate vreodată astfel de discuţii fără ca acestea să dobândească 
implicaţii penale. (...) Este greu de acceptat că un părinte în deplină cunoș- 
tință de cauză îşi susține sau îşi încurajează propriul copil în comiterea de fapte 
antisociale, inculpata G. cunoştea că așteptările tatălui său, inculpatul H., pe 
linie profesională sunt ridicate, iar conţinutul integral al convorbirilor telefonice 
dovedesc pe deplin acest aspect, după cum faptul că inculpatul H. cunoştea ce se 
întâmplă în linii generale în firmă nu poate fi interpretat sub forma unor acte de 
complicitate. (...) Înalta Curte apreciază că nu pot constitui acte de complicitate 
morală faptul că inculpatul H. era informat şi își exprima opinia atunci când fiica 
acestuia îl informa despre activităţile sale, niciuna din convorbiri nu reliefează 
că acesta a susținut demersul infracţional al inculpatului F., nu rezultă în niciun 
mod că l-a îndrumat pe acesta sau i-a susținut planul infracţional în a şantaja 
grupul SC K. SA. Simplu fapt că inculpatul H. avea informaţia despre demersul 
iniţiat de inculpatul F. nu este suficientă pentru angajarea răspunderii penale a 
acestuia, în cauză organele de anchetă mai trebuiau să dovedească şi că incul- 
patul H. ştia de scopul real al acestui demers al inculpatului F., ce viza dobân- 
direa în mod injust a unui folos patrimonial. Plecând de la analiza cerințelor 
impuse de principiul prezumției de nevinovăție şi translatând analiza către 
infracțiunea de complicitate la şantaj pentru care a fost condamnat inculpatul în 
primă instanță, instanța de control judiciar constată că ceea ce s-a dovedit în 

cauză a fost doar faptul că inculpatul H. avea cunoștință de demersul iniţiat de 
inculpatul F., însă în contextul lipsei acelor probe ce nu lasă loc de îndoială 
vizând împrejurarea că știa şi de scopul real al acestui demers, pe baza unor 
prezumțţii, deducţii, nu se poate pronunţa o hotărâre de condamnare (I.C.C.J,, 
secția penală, decizia nr. 236/28.06.2017, www.scj.ro). 


> Complicitatea morală se caracterizează prin aceea că efectele sale 
poartă asupra psihicului făptuitorului, prin întărirea şi întreţinerea intenţiei 
autorului de a comite o faptă prevăzută de legea penală. Pot fi considerate acte 
de complicitate morală înlăturarea ezitărilor, nedumeririlor sau temerilor auto- 
rului, întreţinerea unei stări afective de natură a întări hotărârea infracţională, 
încurajarea autorului în timpul săvârşirii faptei, promisiunea de sprijin, fie în 
cursul executării, fie după aceea, prin tăinuire şi favorizare, chiar dacă promi- 
siunea făcută nu a fost respectată. Chiar dacă în cazul complicităţii morale se 
acţionează asupra psihicului autorului, aceasta trebuie să îmbrace forme 
concrete, deoarece simpla intenţie, neconcretizată într-o manifestare externă, 
materială, nu poate cădea sub incidenţa legii penale. Sintetizând, elementul 
material al laturii obiective a complicităţii — ca formă de participaţie penală — 
presupune îndeplinirea următoarelor condiţii: să se fi săvârşit de către autor o 
faptă prevăzută de legea penală, să se fi săvârşit de către complice acte de 
înlesnire sau ajutor la comiterea acelei fapte; contribuţia complicelui să fi folosit 
efectiv la săvârşirea faptei prevăzute de legea penală. În cauza dedusă judecății, 
astfel cum au reţinut şi instanţele de fond, respectiv apel, nu sunt întrunite 
condiţiile prevăzute de lege pentru reținerea, în sarcina inculpatei P.D.E., a unei 
complicităţi morale la fapta reţinută în sarcina inculpatului S.A., aceasta benefi- 
ciind doar de informaţiile nedestinate publicităţii pentru a promova concursul la 
care se înscrisese (I.C.C.J., secția penală, decizia nr. 2646 din 22 septembrie 
2014, www.scj.ro). 


- în jurisprudențţă s-a reținut şi complicitatea prin asistenţă (instituţie uzitată în mod 
frecvent în literatura juridică franceză) care reprezintă o formă a complicității morale, 
întrucât, în condiţiile existenţei unei legături subiective între autor și complicele moral, 
autorul este mai temerar în activităţile sale, având confortul psihic că este susținut de 
complicele care asistă la comiterea faptei (de pildă, șase persoane se decid să agreseze 
victima şi pornesc cu un autovehicul spre locul unde aceasta se află; la faţa locului cele 
şase persoane încercuiesc victima, două dintre acestea lovind-o în vreme ce ceilalți 
patru asistă la agresiune; în această situaţie se va reţine existența a doi coautori şi a 
patru complici morali concomitenți), dacă persoanele care surprind comiterea infrac- 
țiunii nu au realizat anterior sau concomitent o legătură subiectivă cu autorul infrac- 
țiunii, ci au doar calitatea de martori oculari, nu se va reține calitatea acestora de 
complici morali la comiterea infracțiunii, această ipoteză fiind un caz de complicitate 
negativă care nu constituie o formă a participaţiei penale (continuând exemplu de mai 
sus, dacă pe lângă cei patru complici morali care participă la vătămarea corporală a 
victimei, fapta mai este văzută şi de alți trecători care, din orice motive, decid să nu se 
implice, aceștia pot avea în procesul penal doar calitatea de martori oculari, depoziția 
acestora constituind o probă directă, iar nu de suspecți/ inculpați ca urmare a 
participării la comiterea unei infracțiuni), totuși, în cazul în care legea instituie O 

obligație de denunțare a unor categorii de infracțiuni, iar „complicele negativ” nu 
denunță/sesizează organele judiciare competente, se poate reține comiterea în calitate 
de autor a infracțiunii de nedenunțare sau de omisiunea sesizării organelor judiciare; tot 
astfel, actele de complicitate negativă pot constitui autorat la infracțiunea de lăsare fără 
ajutor (art. 203 C.pen.) în cazul în care se reține omisiunea acordării ajutorului sau a 
anunțării autorității de către cel care a găsit o persoană a cărei viață, integritate 
corporală sau sănătate este în pericol şi nu are putinţa de a se salva; 


ə» Curtea apreciază că actele inculpaților V.D., V.C. şi C.C. constituie 
acte de coautorat la comiterea infracţiunii de omor, fiecare dintre aceştia 
exercitând în mod direct diferite acțiuni violente asupra victimei care în final au 
condus la moartea acesteia. Nu prezintă importanță sub aspectul reţinerii coauto- 
ratului dinamica și succesiunea exercitării în aceeași împrejurare a actelor de 
violență, deoarece acestea au un caracter unitar şi indivizibil şi au condus 
împreună la decesul victimei. Curtea consideră că activitatea infracţională a 
inculpaţilor M.D. şi V.I. constă în acte de complicitate concomitentă prin 
asistenţă la comiterea infracţiunii de omor. Curtea constată că, printr-o decizie 
de speţă, fostul Tribunal Suprem reţinuse că simpla prezență a unei persoane, 
aflată împreună cu autorul omorului la locul săvârșirii infracțiunii, nu constituie 
complicitate, atâta vreme cât nu a existat o înţelegere între ea şi autor de a 
înlesni sau ajuta la comiterea faptei şi, totodată, nu a cunoscut şi nici prevăzut că 
acesta va săvârşi un omor (Trib. Suprem, secția penală, decizia nr. 94/1987). 
Per a contrario, aceste considerente îşi găsesc aplicabilitatea şi în prezenta 
cauză pentru constatarea participaţiei penale a inculpaţilor M.D. şi V.I. la 
infracțiunea de omor sub forma complicităţii prin asistenţă. Curtea apreciază că, 
spre deosebire de actele de complicitate care constau în ajutarea autorului 
infracţiunii, actele de complicitate prin asistență constau în prezența complicelui 
la locul în care autorul exercită acţiunea infracțională nemijlocită, participantul 
asistând şi contribuind astfel, în mod indirect, la comiterea infracţiunii. Curtea 
reţine că inculpații M.D. şi V.I. au avut un rol semnificativ în ansamblul între- 
gului mecanism vindicativ construit de inculpatul V.D., atât anterior exercitării 
actelor de agresiune asupra victimei (inculpatul M.D. fiind prima persoană 
chemată în ajutor de inculpatul V.D. pentru a-l ajuta să se răzbune prin acte de 
agresiune, în vreme ce inculpatul V.I. s-a înarmat împreună cu inculpatul V.D., 
fiind apt să intervină oricând în ajutorul lui), cât şi pe parcursul acestora, când au 
perceput în mod direct gravitatea agresiunilor la care era suspusă victima şi au 
continuat să susțină moral, prin asistență, exercitarea acestora. Astfel, inculpații 
M.D. şi V.I. au putut constata actele efectiv comise de autorii omorului şi pre- 
vedea faptul că asistă la comiterea unei infracțiuni contra vieţii. În consecință, 
Curtea apreciază că inculpații M.D. şi V.I. au avut reprezentarea caracterului 
infracţional al acţiunilor concrete ale autorilor şi au participat în mod conștient 
la comiterea acestora prin asistență (C.A. Oradea, secţia penală decizia 
nr. 322/2016, nepublicată). 


- atât complicitatea morală, cât şi cea materială pot fi anterioare sau concomitente; 


- spre deosebire de actele de instigare, care determină o persoană care nu a luat 
hotărârea de a comite o faptă prevăzută de legea penală să o săvârşească, actele de 

complicitate morală sporesc încrederea autorului în realizarea activității infrac- 
tionale; actele de instigare intervin anterior săvârșirii infracțiunii, în vreme ce actele 
de complicitate morală pot fi şi concomitente cu săvârșirea infracțiunii şi nu sunt 
pedepsite dacă autorul nu trece la executarea faptei. 


% Complicitatea imaterială sau morală se caracterizează prin aceea că 
efectele sale poartă asupra psihicului făptuitorului, prin întărirea sau întreținerea 
intenţiei autorului de a săvârşi fapta prevăzută de legea penală. În cauză, incul- 
patul, deși nu a săvârşit acte materiale de agresiune asupra victimei, a fost totuşi 
de acord să însoțească pe autorul infracţiunii de omor, s-a înarmat cu un par şi 
împreună cu acesta a pătruns în curtea victimei, în timp ce autorul omorului a 
început să o lovească în cap pe victimă. Prin urmare, activitatea inculpatului 
întruneşte elementele constitutive ale complicității morale, reprezentând o încu- 
rajare a autorului direct al infracţiunii de omor, care, altfel, fără acest ajutor 
moral, nu ar fi îndrăznit să intre în curtea victimei şi să reușească s-o omoare 
pe aceasta (C.S.J., secția penală, decizia nr. 5478/2001, www.legalis.ro). 


2. În funcţie de momentul la care este realizată activitatea complicelui: 


a) complicitate anterioară — constând în activitatea de ajutare, înlesnire dată pentru 
pregătirea săvârșirii faptei prevăzute de legea penală (de exemplu, procurarea armelor 
necesare pentru săvârșirea faptei), pot fi acte de complicitate materială sau morală; 


b) complicitate concomitentă — constând în activitatea complicelui de ajutare 
dată în cursul săvârșirii faptei prevăzute de legea penală (de pildă, transmiterea de 
informaţii autorului în timpul săvârșirii infracţiunii), pot fi acte de complicitate 
materială sau morală. 


3. În funcţie de modul în care este realizată activitatea complicelui: 


a) complicitate nemijlocită — constând în activitatea de ajutare, înlesnire sau 
sprijinire dată de complice direct autorului; 


b) complicitate mijlocită — constând în activitatea de ajutare, înlesnire sau spriji- 
nire dată de complice autorului prin intermediul altui participant (de exemplu, com- 
plicitate la complicitate, complicitate la instigare, instigare la complicitate), instiga- 
rea la complicitate reprezintă în fapt o complicitate mijlocită, neputându-se reţine 
participaţia penală sub forma instigării. 

- având în vedere particularitățile Codului penal, trebuie subliniate câteva aspecte 


esenţiale ce pot surveni în cazul în care autorul nu este tras la răspundere penală, 
respectiv: 


(î) complicele anterior nu va fi tras la răspundere penală, dacă autorul nu reali- 
zează niciun act de executare a faptei tipice; 


(ii) complicele nu va răspunde penal, dacă tentativa la infracțiune nu este pedep- 
sită de legea penală; 

(îii) complicele va răspunde penal pentru complicitate la tentativă la infracțiune, 
în cazul în care autorul s-a desistat ori a împiedicat producerea rezultatului, întrucât 
cele două cauze de nepedepsire a autorului produc efecte numai in personam, nu in 
rem şi, prin urmare, nu se răsfrâng asupra participanților. 

$3. Pedeapsa în cazul participanților 


3.1. Reguli generale de sancţionare a participanților 


Codul penal consacră pentru pedepsirea participaţiei proprii sistemul parificării 
pedepselor (art. 49 C.pen,), iar pentru cea improprie, sistemul diversificării pedep- 
selor (art. 52 C.pen.). 


- în cazul participaţiei penale proprii, coautorul, instigatorul şi complicele la o 
faptă prevăzută de legea penală, săvârşită cu intenție, se sancţionează cu pedeapsa 
prevăzută de lege pentru autor (specia de pedeapsă şi, după caz, minimul și maximul 
special al acesteia); la stabilirea pedepsei pentru participanţi se ţine seama, pe de o 
parte, de criteriul special de individualizare constând în contribuţia fiecăruia la 
săvârșirea infracţiunii, iar, pe de altă parte, de criteriile generale de individualizare 
stipulate de art. 74 C.pen.; astfel, prin raportare la limitele speciale ale pedepsei 
prevăzute de norma de incriminare, având totodată în vedere şi efectele cauzelor de 
agravare sau atenuate (de pildă, judecata potrivit procedurii abreviate a recunoaş- 
terii învinuiri) şi, văzând criteriile generale şi speciale de individualizare, se va 
stabili/aplica pedeapsa pentru fiecare participant în parte; pe cale de consecință, pot 
fi aplicate pedepse diferite autorului şi participanţilor şi în funcție de importanţa con- 
tribuţiei acestora la comiterea faptei, legea neimpunând aplicarea aceleiaşi pedepse, 
ci numai raportarea la aceleiași limite de pedeapsă prevăzute de lege [de pildă, 
importanța contribuţiei coautorilor poate fi diferită, în ipoteza infracțiunilor 
complexe, când unul dintre infractori comite o parte a activității infracționale, iar 
altul cealaltă parte (în cazul tâlhăriei, un coautor ameninţă victimă pentru a preda 
bunurile, în vreme ce al doilea loveşte victima și o deposedează de bunurile pe care 
le avea asupra sa)]; 


- dacă legea prevede pedeapsa închisorii alternativ cu pedeapsa amenzii, este 
posibil ca autorului să îi fie aplicată pedeapsa închisorii, iar unuia sau tuturor celor- 
lalți participanți pedeapsa amenzii; 

- în cazul în care la săvârşirea infracţiunii participă şi infractori minori, acestora li se 


vor aplica numai măsuri educative, privative ori neprivative de libertate (art. 114 
C.pen.); 


2 Stabilirea tratamentului sancţionator al fiecărui participant la săvâr- 
şirea infracţiunii implică luarea în considerare nu doar a contribuţiei fiecăruia, ci 
a tuturor împrejurărilor anterioare, concomitente sau subsecvente săvârșirii 
infracţiunii, cu relevanță asupra periculozităţii acesteia sau a persoanei infrac- 
torului. Condamnarea instigatorului la o pedeapsă mai severă decât cea aplicată 
autorului infracțiunii se justifică astfel în situația în care antecedentele multiple 
ale celui dintâi, unele dintre ele pentru fapte de acelaşi gen, relevă o periculo- 
zitate sporită a persoanei instigatorului (C.A. București, secția penală, decizia 
nr. 316/2007, în C.P.J.P. 2007, p. 65). 


- în cazul participaţiei penale improprii: 
l. în modalitatea intenţie - culpă: coautorul, instigatorul şi complicele se sancţio- 
nează cu pedeapsa pe care legea o prevede pentru fapta comisă cu intenție (ca în cazul 

participaţiei proprii), iar (co)autorul cu pedeapsa prevăzută de lege pentru fapta săvârșită 
din culpă; 

- dacă fapta prevăzută de lege nu este incriminată când este comisă din culpă, lipsind 
tipicitatea subiectivă, autorul va fi achitat (de pildă, în cazul instigănii la comiterea din 
culpă a unei violări de domiciliu, când instigatorul îi spune autorului să intre într-o curte 
care aparține bunicilor instigatorului (fapt nereal) pentru a lua bicicleta pe care o lăsase 
acolo; în acest cadru, se va reține că violarea de domiciliu nu este incriminată atunci când 
este comisă din culpă, iar autorul va fi achitat); în acest caz nu se va reţine cea de-a doua 
variantă a participaţiei improprii (intenție — lipsă vinovăție). 

2. în modalitatea intenție - lipsă vinovăţie: coautorul, instigatorul sau complicele se 
sancţionează cu pedeapsa prevăzută de lege pentru fapta săvârşită, ca şi când autorul ar fi 
comis-o cu vinovăția cerută de lege, în vreme ce autorul va fi achitat, instanța va putea 
aplica autorului care a acționat fără vinovăţie o măsură de siguranță (de exemplu, 
obligarea la tratament medical ori internarea medicală). 


3.2. Circumstanţele personale şi reale 


- circumstanțele personale sunt cele referitoare la persoana făptuitorului şi nu se 
răsfrâng asupra celorlalți participanţi [art. 50 alin. (1) C.pen.]; în doctrină! se distinge 
între circumstanțele personale subiective şi cele de individualizare; 


Circumstanţele personale subiective? sunt considerate cele în legătură cu atitu- 
dinea psihică a participantului față de fapta comisă (de pildă, forma de vinovăţie, 
mobilul, scopul, cauzele de neimputabilitate, cu excepția cazului fortuit etc.) ori cele 
care se referă la diferite calități personale ale participantului care nu sunt cerute de 
norma de incriminare (de exemplu, calitatea de infractor minor care răspunde penal 
sau de persoană cu antecedente penale ori chiar recidivist); efectele circumstanțelor 
personale subiective nu se răsfrâng asupra coautorului ori a celorlalți participanți; 


- unele circumstanțe care sunt ab initio personale subiective se pot transforma în 
circumstanțe reale, în măsura în care sunt cunoscute sau prevăzute de participanți” 
[de pildă, premeditarea la comiterea unui omor este o circumstanță personală; dacă 
nu este cunoscută sau prevăzută de participanți, se va reţine în sarcina lor doar parti- 
ciparea la infracțiunea de omor (art. 188 C.pen.), în caz contrar, circumstanța, deve- 


! Cin. Mitrache, C. Mitrache, op. cit., p. 383-384. 

2 În literatura juridică (F. Streteanu, D. Niţu, op. cit., vol. II, p. 267) s-a apreciat că 
„Circumstanţele personale subiective se referă la forma de vinovăţie şi modalităţile acesteia, la 
calități ale persoanei subiectului care nu sunt cerute de norma de incriminare (minor, recidivist 
etc.), la imputabilitatea subiectului (cauze de neimputabilitate). Aceste împrejurări rămân 
întotdeauna supuse regulii instituite de art. 50 alin. (1) C.pen., în sensul că ele nu influențează 
niciodată răspunderea altor persoane decât cea în privinţa căreia au fost constatate, altfel spus, 
nu se răsfrâng niciodată asupra altor persoane”. 

3 În această privință, în literatura de specialitate (7. Kuglay, în CP comentat, p. 153) s-a arătat 
că „o categorie aparte o constituie circumstanţele care au, în principiu caracter personal (cum ar 
fi o calitate specială a unui făptuitor: de gestionar, de administrator, de membru al familiei 
persoanei vătămate), se «convertesc», în cazul participației, în circumstanțe reale, respectiv au 
pentru ceilalți făptuitori semnificația unui aspect de fapt” (sn., M.U.). 

nind reală, va determina tragerea la răspundere penală pentru omor calificat [art. 189 
alin. (1) lit. a) C.pen]; 

- în cazul primei forme tip a infracţiunii prevăzute de art. 200 alin. (1) C.pen. 
(pruncuciderea) participanții care cu intenţie determină, înlesnesc sau ajută pe mama 
copilului nou-născut la săvârșirea infracţiunii vor răspunde pentru instigare, respectiv 
complicitate la omor/loviri sau alte violenţe/vătămare corporală/loviri sau vătămări 
cauzatoare de moarte, după caz, respectiv pentru instigare/complicitate la violenţă în 
familie dacă au calitatea de membru de familie în raport cu nou-născutul; dacă mama 
aflată în stare de tulburare instigă sau ajută un terţ să vatăme sau să ucidă copilul 
nou-născut în primele 24 de ore după finalizarea procesului naşterii, autorul va 
răspunde pentru omor/loviri sau alte violenţe/vătămare corporală/loviri sau vătămări 
cauzatoare de moarte/violenţă în familie, în vreme ce mama va răspunde pentru 
instigare sau complicitate la infracțiunea prevăzută de art. 200 C.pen.; 


Circumstanţele personale de individualizare sunt o categorie de mijloc: deşi sunt 
personale pentru că se referă la persoana autorului/coautorului, produc efecte similare 
circumstanțelor reale deoarece sunt prevăzute de norma de incriminare, adică efec- 
tele lor se vor răsfrânge asupra participanţilor în măsura în care le-au cunoscut sau le- 
au prevăzut!; 

- circumstanțele de individualizare sunt prevăzute de norma de incriminare în 
legătură cu autorul infracţiunii (de exemplu, calitatea de funcționar public sau privat 
ori cea de administrator sau gestionar sau cea de membru de familie), deci fac parte 
din trăsătura esenţială a tipicității faptei; fiind o componentă a conţinutului consti- 
tutiv al infracțiunii, acestea vor produce efecte şi cu privire la încadrarea juridică a 
faptei care urmează a fi reţinută în sarcina participanţilor care le-au cunoscut sau 
prevăzut (de pildă, se va reţine complicitatea la comiterea infracţiunii de violenţe în 
familie în condiţiile în care participantul a avut reprezentarea că îl ajută pe autor să 
exercite acte de violenţă asupra unui membru de familie); dacă doar participanţii au 
calitatea cerută de lege pentru autor, participaţia penală se va reţine tot prin raportare 
la încadrarea juridică a faptei autorului, în procesul de individualizare al pedepsei 
urmând a se analiza efectele pe care le produce calitatea specială a participantului [de 
exemplu, în situaţia în care numai instigatorul sau complicele are calitatea de membru 
de familie, nu şi autorul, acesta din urmă va răspunde pentru comiterea uneia dintre 
următoarele infracțiuni: omor (art. 188 C.pen.), omor calificat (art. 189 C.pen.), loviri 
Sau alte violențe (art. 193 C.pen.), vătămare corporală (art. 194 C.pen.), loviri sau 
Vătămări cauzatoare de moarte (art. 195 C.pen.), în vreme ce instigatorul/complicele va 
Ce a PRR a II ii e Ea i a 

' Ctin. Mitrache, C. Mitrache, op. cit., p. 383-384. Tot astfel, F. Streteanu, D. Niţu (op. cit., 
vol. II, p. 269) au arătat că „Circumstanţele personale de individualizare se referă la calități ale 
subiectului activ intrinseci conținutului de bază sau agravat al infracțiunii (calitatea de func- 
tionar public, militar), la o relație specială cu subiectul pasiv (membru de familie, persoană 
aflată în îngrijirea sau ocrotirea subiectului activ, existența unei poziții de garant etc.). Cu alte 
Cuvinte, respectivele calități sau relații devin circumstanțe de individualizare atunci când sunt 
Prevăzute în norma de incriminare, dar nu și în ipoteza prevederii lor cu titlu de circumstanțe 


Benerale. În aceste situații, respectiva circumstanță, determinând încadrarea juridică, se va 
Tăsfrânge asupra tuturor participanţilor care au cunoscut-o”. 

răspunde pentru tot pentru o participaţie penală la fapta autorului, iar nu pentru 
participaţie penală la violenţe în familie, faţă de caracterul accesoriu al participaţiei]; 


Circumstanţele privitoare la faptă (reale) sunt definite în literatura de spe- 
cialitatel ca împrejurări obiective (anterioare, concomitente sau ulterioare comiterii 
infracțiunii) care vizează acţiunea sau inacţiunea prevăzută de norma de incriminare 
şi/sau urmarea imediată materială a acesteia (de pildă, comiterea faptei de două sau 
mai multe persoane împreună ori în timpul nopții sau în formă continuată); 


- cauzele justificative sunt circumstanţe reale care produc efecte in rem, cu privire 
la autor și la toţi ceilalți participanţi; 
- sunt circumstanţe reale şi calitățile stipulate de norma de incriminare cu privire 


la subiectul pasiv al infracţiunii (de exemplu, cunoaşterea faptului că acţiunea 
infracțională este exercitată asupra unui minor); 


- circumstanțele reale care au caracter de agravare se răsfrâng asupra partici- 
panţilor, numai în măsura în care aceştia le-au cunoscut sau le-au prevăzut — art. 50 
alin. (2) C.pen. [de pildă, în situaţia în care autorul comite o infracțiune mai gravă 
decât cea la care a fost instigat sau ajutat (tentativă de omor în loc de vătămare 
corporală), instigatorul sau complicele va putea fi tras la răspundere penală pentru 
infracţiunea efectiv săvârşită, dacă a prevăzut sau a cunoscut săvârşirea acesteia fie 
ab initio, fie pe parcursul realizării actelor de participaţie]; pentru sancţionarea parti- 
cipanţilor nu prezintă importanță dacă şi autorul a cunoscut sau prevăzut existenţa 
circumstanțelor reale ale comiterii faptei atâta timp cât acestea erau cunoscute sau 
prevăzute de instigator sau complice; 


- circumstanţele atenuante reale se răsfrâng asupra tuturor participanţilor, chiar 
dacă nu au fost prevăzute sau cunoscute; 


- circumstanţele reale în care au fost realizate actele de instigare sau de compli- 
citate, nu se vor răsfrânge asupra autorului. 


2 În noaptea de 6-7.11.2012 inculpaţii C.G.A., C.R.M., L.FI., F.G. şi 
G.F.N. au pătruns prin efracţie în magazin, depistaţi în flagrant în timp ce 
sustrăgeau produse (pachete de ţigări), iar când au fost somaţi de organele de 
poliţie să oprească, s-au opus reţinerii, încercând să-şi asigure scăparea prin fugă 
Şi prin întrebuinţarea de violenţe, sens în care, inculpatul G.F.N., în calitate de 
şofer al autoturismului marca BMW, somat fiind să se oprească, a ignorat 
apelurile organelor de poliţie şi a intrat cu mare viteză în blocaj, avariind unul 
dintre autoturismele poliţiei ce blocau drumul. În cauza de faţă, se constată că 
fapta comisă de inculpaţi a rămas în faza tentativei, întrucât bunurile cu privire 
la care s-a exercitat acţiunea de luare (pachetele de ţigări luate de pe raft şi aşe- 
zate în cutia care a rămas în incinta magazinului în momentul în care inculpaţii 


1 Şt Daneş, V. Papadopol, op. cit., p. 382. Deopotrivă, în literatura de specialitate 
(Ctin. Mitrache, C. Mitrache, op. cit. p. 384) s-a arătat că circumstanţele reale sunt legate de 
împrejurări anterioare, concomitente sau posterioare săvârșirii faptei şi privesc conţinutul 
atenuat sau agravat al faptei legat de mijloacele folosite, de împrejurările de loc, de timp în 
care fapta s-a săvârşit, de rezultatul produs. 

au fugit) nu au ieşit din posesia părții vătămate şi, astfel, nu s-a realizat 
elementul material al infracţiunii de furt în formă consumată. (...) În cauza de 
faţă se poate reţine exercitarea violenţelor pentru ca inculpaţii să îşi asigure 
scăparea doar în sarcina inculpatului G.F.N. care, în calitate de şofer al auto- 
turismului marca BMW, somat fiind să se oprească, a ignorat apelurile organelor 
de poliţie şi a intrat cu mare viteză în blocaj, avariind unul dintre autoturismele 
poliției ce blocau drumul. Fiind vorba de o circumstanţă privitoare la faptă, 
aceasta se răsfrânge asupra autorului şi a participanţilor numai în măsura în care 
aceştia le-au cunoscut sau le-au prevăzut, însă din materialul probatoriu 
administrat în cauză, nu rezultă că ceilalţi ocupanţi ai autoturismului au putut să 
prevadă sau au cunoscut faptul că inculpatul G.F.N. va lovi mașinile care blocau 
drumul, cu atât mai mult cu cât blocajul a fost instituit de urgență (C.A. 
Bucureşti, secția penală, decizia nr. 608 din 14 mai 2014, wwwssintact.ro). 


2 Singurul care a exercitat acte de violenţe asupra persoanei vătămate 
este inculpatul I. O astfel de circumstanţă reală în care a fost comis furtul se 
răsfrânge şi asupra celorlalți participanţi doar în măsura în care aceştia le-au 
cunoscut sau le-au prevăzut, în ambele coduri penale. În cazul de faţă, nu există 
niciun indiciu că inculpatul L. a cunoscut faptul că inculpatul I. urmează să 
apeleze la acte de violenţă, aceasta fiind de altfel o rezoluţie spontană a acestuia, 
luată în condiţiile în care a fost surprins de persoana vătămată. În ceea ce 
priveşte prevederea unei astfel de acţiuni violente, instanţa a reţinut că cei doi 
inculpaţi au mai săvârşit anterior multiple fapte de furt din locuinţe, în modali- 
tate similară, fără ca în vreuna dintre ocazii să se fi ajuns la comiterea de acte de 
violenţă împotriva victimelor. De asemenea, nu există niciun indiciu că incul- 
paţii au convenit să reacționeze într-o astfel de modalitate violentă, în măsura în 
care ar fi surprinşi în locuinţele persoanelor vătămate sau că ar fi discutat acest 
lucru. Prin urmare, instanţa de fond a constatat corect că inculpatul L. nu a 
cunoscut şi nici nu a prevăzut că inculpatul I. va exercita acte de violenţă pentru 
a-şi asigura scăparea, astfel că această circumstanţă reală nu se răsfrânge asupra 
sa. Pe cale de consecinţă, instanţa reţine că fapta inculpatului L. care, în data de 
12.12.2011, a pătruns în locuinţa persoanei vătămate invocând calitatea minci- 
noasă de angajat al Electrica SA şi a creat condiţiile pătrunderii în apartament a 
inculpatului I. şi a unui alt participant, ţinând persoana vătămată ocupată, de 
asemenea determinând-o pe aceasta să indice locul în care ţine banii, ocazie în 
care, împreună cu ceilalţi participanţi, au sustras suma de 1350 lei întruneşte 
elementele constitutive ale infracţiunii de furt calificat, iar nu pe cele ale infrac- 
ţiunii de tâlhărie (C.A. Brașov, secția penală, decizia nr. 513 din 17 octombrie 
2014, www.sintact.ro). 


> Instanţa de fond nu a mai reţinut în sarcina inculpatului M.A.B. 
varianta agravantă a infracţiunii de furt calificat, constând în săvârşirea infrac- 
ţiunii de către o persoană mascată. Instanţa de fond a considerat că nu-i este 
aplicabilă inculpatului M.A.B., deoarece acesta nu a purtat mască la comiterea 
furtului, ci coautorii, trimişi în judecată alături de inculpat. Or; acest raționament 
nu poate fi primit, deoarece participarea la săvârşirea unei infracţiuni de furt de 
către o persoană mascată, se răsfrânge şi asupra participanţilor care nu au purtat 

mască, dar au cunoscut că infracţiunea de furt se săvârşeşte într-o astfel de 
modalitate agravantă. De pildă, persoana care înlesneşte săvârşirea unei infrac- 
ţiuni de furt, de către o altă persoană mascată, va răspunde pentru complicitate la 
varianta agravată a infracţiunii de furt, iar nu pentru forma simplă a acestei 
infracţiuni. În cazul furtului comis de o persoană mascată, agravanta este una 
personală, de individualizare, iar circumstanţele personale de individualizare 
(spre deosebire de circumstanţele personale subiective) se răsfrâng asupra 
participanţilor, în măsura în care le-au cunoscut sau le-au prevăzut. Din acest 
motiv, Curtea constată că încadrarea juridică corectă a faptei comise de incul- 
patul M.A.B. este cea dată de procuror în actul de sesizare, iar nu cea reţinută de 
instanța de fond în sentința de condamnare, care urmează a fi înlăturată (C.A. 
Braşov, secția penală, decizia nr. 455 din 16 iunie 2015, www.sintact.ro). 


$4. Împiedicarea de către participant a săvârșirii infracțiunii A E 


- este o cauză generală de nepedepsire de care beneficiază participantul la 
săvârşirea unei infracțiuni care, înainte de descoperirea faptei, denunță săvârşirea 
infracțiunii, astfel încât consumarea acesteia să poată fi împiedicată, sau împiedică 
el însuși, efectiv, consumarea acesteia (art. 51 Cypen.), este reglementată astfel o 
cauză personală de nepedepsire a participantului pentru forma tentată a infracțiunii la 
care a contribuit; 


- în cazul autorului unic se va analiza incidenţa desistării sau a împiedicării 
producerii rezultatului drept cauze de nepedepsire a tentativei prevăzute de art. 34 
alin. (1) C.pen., în vreme ce în cazul participanţilor (coautori, instigatori sau com- 
plici) se va analiza incidenţa dispozițiilor art. 51 C.pen. referitoare la împiedicarea 
săvârșirii infracţiunii; cu titlu de excepţie! se va reține cauza de nepedepsire stipu- 
lată de art. 34 alin. (1) C.pen. atunci când are loc o desistare a tuturor coautorilor; 

- spre deosebire de Codul penal din 1969, Codul penal actual plasează în mod 
corect această cauză de nepedepsire pe tărâmul împiedicării săvârșirii infracțiunii, 
iar nu al unei fapte prevăzute de legea penală, pentru că numai în situația în care 
există o infracțiune (faptă, tipică, nejustificată şi imputabilă), o persoană poate fi 
trasă la răspundere penală şi îi poate fi aplicată o pedeapsă; or, numai în acest context 
se poate discuta de intervenţia unei cauze de nepedepsire; 


- potrivit art. 51 C.pen., cauza de nepedepsire se poate reţine nu numai în situaţia 
în care împiedicarea săvârşirii infracțiunii de către participant intervine în cursul 
executării acesteia (pentru a împiedica continuarea actelor de executare), dar și în 
ipoteza în care aceasta intervine după executarea activității infracționale, dar înainte 
de producerea urmării acesteia (în cazul infracțiunilor de rezultat), momentul inter- 
venției acțiunii de împiedicare trebuie să se situeze înainte de consumarea infrac- 
țiunii, deoarece numai în acest fel de poate ajunge la o împiedicare a săvârșirii infrac- 
țiunii, dacă intervenţia participantului are loc după consumarea infracţiunii, se va 


! În afara acestei excepţii nu mai există vreo altă ipoteză prevăzută de lege în care 
desistarea participanților să aibă natura unei cauze de nepedepsire. 

analiza dacă actele acestuia pot conduce la reținerea circumstanței atenuante judiciare 
prevăzute de art. 75 alin. (2) lit. a) C.pen. cu titlu de acte efectuate pentru înlăturarea 
sau diminuarea consecinţelor infracţiunii; 


- conform art. 51 alin. (1) C.pen., cauza de nepedepsire poate fi incidentă în două 
ipoteze: 

1. când după începerea executării şi înainte de descoperirea infracţiunii, partici- 
pantul (coautor, instigator, complice) împiedică personal și efectiv producerea rezul- 
tatului;, poate fi incidentă fie atunci când se realizează o tentativă perfectă, fie în 
ipoteza unei tentative imperfecte; 

2. când după începerea executării şi înainte de descoperirea infracțiunii partici- 
pantul o denunță autorităţilor, iar, ca urmare a intervenţiei acestora, este efectiv 
împiedicată producerea rezultatului, această nouă ipoteză extinde sfera împiedicării 
consumării infracţiunii, față de Codul penal din 1969, la denunțarea săvârșirii ei; 
denunțul nu trebuie să îndeplinească condiţiile de formă sau de fond prevăzute în 
Codul de procedură penală; în acest sens, în mod întemeiat s-a arătat în literatura de 
specialitate! că „aptitudinea denunţului de a constitui o cauză de nepedepsire se va 
analiza în raport de anumite aspecte precum: data la care a fost formulat, organul căruia 
i-a fost adresat, modul în care în cuprinsul său sunt descrise faptele ori indicaţi 
făptuitori; în măsura în care, independent de celelalte condiții impuse de norma de 
procedură pentru această formă de sesizare, înştiințarea este în măsură să furnizeze 
autorităților suficiente date pentru ca acestea să poată proceda la împiedicarea consumării 
infracțiunii, condiţia este realizată”; aşadar, „denunţarea” poate avea loc în orice formă şi 
la orice autoritate, cu condiţia să conducă la împiedicarea consumării faptei; 


- din conţinutul art. 51 alin. (1) C.pen. rezultă că în ambele ipoteze trebuie să fie 
începută executarea acțiunii sau inacțiunii infracționale de autor, iar acțiunea 
complicelui sau a instigatorului (împiedicare sau denunțare), respectiv desistarea 
tuturor coautorilor ori actele de împiedicare sau de denunţare comise de către 
aceştia să aibă loc înainte de descoperirea infracțiunii și să conducă la împie- 
dicarea efectivă a consumării infracțiunii; 

- prin descoperirea faptei trebuie avută în vedere atât ipoteza în care fapta 
Prevăzută de legea penală este descoperită de o autoritate publică (judiciară sau 
extrajudiciară), cât şi situaţia în care publicul descoperă comiterea faptei, realizând 
posibilitatea existenţei unui posibil ilicit penal; după acest moment, chiar dacă împie- 
dicarea consumării faptei este efectivă, nu se va putea reţine cauza de nepedepsire, ci 
comportamentul participantului va fi evaluat cu ocazia individualizării tratamentului 
sancţionator; 

- spre deosebire de cauza de nepedepsire de care beneficiază autorul infracțiunii 
Care, potrivit art. 34 C.pen., poate consta fie în desistare, fie în împiedicarea produ- 
Cerii rezultatului, în cazul participanţilor, art. 51 alin. (1) C.pen. stipulează că 
aplicarea pedepsei nu se poate realiza doar dacă participanţii împiedică efectiv 
Producerea rezultatului infracţiunii, fapta rămânând în faza tentativei, nu şi atunci 


a a e cet de pie i 
I Kuglay, în CP comentat, p. 154. 

când aceștia se desistă, totuşi, se va reţine cauza de nepedepsire şi în situaţia în care, 
în urma desistării, instigatorul sau complicele împiedică indirect consumarea infrac- 
țiunii, prin persuadarea autorului să renunţe la actele de executare şi să se desiste; 


- cauza generală de nepedepsire a participantului nu poate fi reținută în cazul 
infracțiunilor continue sau continuate, dacă acțiunea participantului a intervenit după 
consumarea acestora, dar înainte de epuizarea infracțiunii, deoarece, în această 
ipoteză, săvârşirea infracțiunii a avut loc; 

- cauza de nepedepsire are caracter personal (circumstanță personală subiectivă) 
şi nu se răsfrânge asupra celorlalți participanți; 

- dacă unul/unii dintre coautori împiedică săvârşirea infracțiunii, ceilalți coautori, 
instigatori sau complici vor răspunde penal pentru tentativă la săvârşirea infracțiunii 
respective, dacă aceasta este incriminată; 


- în cazul în care numai instigatorul împiedică săvârşirea infracțiunii, cauza de 
nepedepsire va opera numai cu privire la acesta, autorul și complicele vor fi trași la 
răspundere penală pentru tentativa la săvârșirea infracțiunii respective, dacă aceasta 
este incriminată; 


- dacă numai complicele împiedică săvârşirea infracţiunii, acesta va beneficia de 
cauza de nepedepsire, în vreme ce autorul și instigatorul vor răspunde penal pentru 
tentativă la săvârşirea infracțiunii respective, dacă aceasta este incriminată,; 


- în ipoteza în care actele săvârşite de participant până în momentul denunțării sau 
al împiedicării constituie o altă infracţiune, i se va aplica pedeapsa pentru această faptă 
[art. 51 alin. (2) C.pen.];, de exemplu, în situaţia în care complicele concomitent, care 
procurase și arma crimei, intervine și împiedică producerea rezultatului infracțiunii de 
omor, acesta va fi scutit de pedeapsă numai pentru tentativa la infracțiunea de omor, 
putând fi tras la răspundere penală pentru complicitate la vătămare corporală. 


Cauza de nepedepsire prevăzută în art. 51 alin. (1) teza a II-a C.pen. 
este aplicabilă participantului care, înainte de descoperirea faptei, împiedică el 
însuşi consumarea infracţiunii. Dispoziţiile art. 51 alin. (1) teza a II-a C.pen. sunt 
incidente în cazul instigatorului — pentru instigarea la săvârşirea tentativei la 
infracţiunea prevăzută în art. 18! alin. (1) din Legea nr. 78/2000 — dacă, înainte 
de descoperirea faptei, a reziliat contractul fals, inexact sau incomplet folosit ori 
prezentat de autor şi a determinat autorul să retragă cererea de fonduri europene 
anterior obţinerii acestora, împiedicând consumarea infracţiunii prevăzute în 
art. 18! alin. (1) din Legea nr. 78/2000 prin neacordarea fondurilor europene. 
Formularea unui denunţ, după rezilierea contractului fals, inexact sau incomplet 
şi după determinarea autorului de către instigator să retragă cererea de fonduri 
europene, nu determină inaplicabilitatea cauzei de nepedepsire prevăzute în 
art. 51 alin. (1) teza a II-a C.pen., chiar dacă autorul a retras în mod efectiv 
cererea de fonduri europene la o dată ulterioară formulării denunţului, cu 
condiţia ca autorul să nu fi avut cunoştinţă de denunţ (IC.C.J., secția penală, 
decizia nr. 444/RC din 15 noiembrie 2017, www.scj.ro). 


Capitolul VII 
Pedepsele 


Sunt sancţiuni de drept penal numai pedepsele, măsurile educative şi 
ES măsurile de siguranță (art. 2 C.pen.). 


În cadrul acestui capitol vor fi analizate pedepsele principale, comple- 
mentare și accesorii care pot fi aplicate infractorului persoană fizică, precum și 
pedepsele principale şi complementare care pot fi aplicate infractorului persoană 
juridică. 

În privința pedepselor principale se vor avea în vedere limitele acestora, 
modalitatea de individualizare şi de punere în executare. 


Deopotrivă, vor fi prezentate atât cazurile și condiţiile în care pot fi stabilite 
pedepse complementare şi accesorii, precum şi modalitatea de punere în 
executare a acestora. 


- pedepsele sunt sancţiuni de drept penal prevăzute de lege în scopul prevenirii 
săvârșirii de noi infracțiuni; 

- pedeapsa este sancţiunea aplicată de instanța de judecată inculpatului care a 
săvârşit o infracțiune după majorat; este pronunțată în numele şi în scopul apărării 
interesului public (al societăţii); 

- scopul pedepsei este finalitatea urmărită prin aplicarea pedepsei, respectiv 
prevenirea săvârșirii de noi infracțiuni!. 


! În doctrină (C. Bulai, B. Bulai, Manual de drept penal. Partea generală, Ed. Universul 
Juridic, Bucureşti, 2007, p. 286) s-a arătat că pedepsele: „sunt măsuri de constrângere cu 
caracter aflictiv ce se aplică infractorilor şi sunt cele mai grele sancțiuni, putând viza persoana 
acestora şi atributele ei esențiale cum ar fi: viața, libertatea, bunurile, drepturile cetățenești. 
Scopul lor este apărarea societăţii împotriva infracțiunilor şi prevenirea săvârșirii de noi 
infracţiuni, atât de cei cărora li se aplică, cât și de către alte persoane. Sunt singurele sancţiuni 
represive sau sancțiuni penale destinate să curme activitatea infracțională și să determine 
Schimbarea mentalităţii antisociale a infractorului, printr-o acţiune modelatoare, în acelaşi timp, 
Coercitivă şi educativă, pe care o exercită asupra acestuia”. Alţi autori (F. Srreteanu, D. Niţu, 
Op. cit., vol. II, p. 281) au apreciat că pedeapsa este „o măsură coercitivă, utilizată de stat împo- 
triva celor care sunt găsiţi vinovaţi de comiterea unor infracţiuni şi care constă în privarea sau 
Testrângerea exerciţiului unor drepturi, în scopul reeducării persoanelor în cauză şi prevenirii 
săvârșirii altor infracţiuni în viitor”. 

În ceea ce privește scopul pedepsei, în literatura de specialitate (T. Vasiliu, G. Antoniu, 
Şt. Daneş, G. Dărîngă, D. Lucinescu, V. Papadopol, D. Pavel, D. Popescu, V. Rămureanu, 
Op. cit., p. 384-385) s-a arătat că: „pentru ca o pedeapsă să fie eficace şi să-şi atingă atât 
Scopul imediat, cât şi pe cel mediat, este necesar să întrunească anumite condiţii, şi anume: 
a) să fie personală, adică să fie suportată numai de cel vinovat de săvârşirea unei infracțiuni, 

Secțiunea 1. Pedepsele principale 


- pedeapsa principală este pedeapsa prevăzută de lege, cu titlu principal, ce poate 
fi aplicată singură, independent de aplicarea altor pedepse; 


- pe de o parte, Codul penal defineşte fiecare pedeapsă principală, iar, pe de altă 
parte, elimină prevederile ce constituie obiectul Legii nr. 254/2013 privind execu- 
tarea pedepselor și a măsurilor privative de libertate dispuse de organele judiciare în 
cursul procesului penal referitoare la regimul general al executării pedepselor, 
regimul de detenţie, ori cele privind regimul de muncă!; 


- pedepsele principale aplicabile persoanei fizice sunt: detenţiunea pe viaţă, 
închisoarea de la 15 zile la 30 de ani şi amenda (art. 53 C.pen.); 


neexistând răspundere penală pentru fapta penală a altuia; b) să fie adaptabilă, adică să poată 
fi proporţională în raport de gradul de pericol social al faptei săvârşite de persoana infracto- 
rului şi de împrejurările care atenuează sau agravează răspunderea penală; c) să fie aflictivă şi 
moralizatoare, adică prin executarea pedepsei să nu se urmărească crearea de suferințe fizice sau 
înjosirea demnității umane, ci numai îndreptarea și reeducarea infractorului; d) să fie egală 
pentru toți; e) să fie legală, adică să fie stabilită prin lege spre a se evita arbitrariul judecătoresc”. 

Referitor la funcţiile pedepsei, în doctrină (F. Streteanu, D. Niţu, op. cit., vol. II, p. 281) 
s-a reţinut: J. funcția retributivă (legată de caracterul aflictiv al pedepsei şi care impune 
proporţionalitatea pedepsei cu gravitatea infracţiunii comise, caracterul determinat, personal şi 
inderogabil al pedepsei), 2. funcția de intimidare (legată de însăşi existenţa normei penale, 
care prevede nu doar conduita cerută subiectului, dar şi sancţiunea incidentă în cazul adoptării 
unei conduite contrare) şi 3. funcția de reeducare a infractorului (corolar al funcţiei 
retributive, urmărind ca prin executarea pedepsei impuse de instanţă în considerarea săvârşirii 
unei infracţiuni, persoana în cauză să fie „transformată”). 

În literatura juridică (St. Daneș, V. Papadopol, op. cit., p. 40) s-a mai arătat că „infractorul 
nu este pedepsit pentru ca răul pe care l-a cauzat să-şi găsească o compensație în suportarea 
unei suferințe, pentru a ispăși suferința pricinuită — căci o asemenea răzbunare legalizată ar fi 
un act gratuit și inutil, ci pentru ca societatea și valorile ei fundamentale să-și găsească o cât 
mai adecvată ocrotire”. 

Potrivit art. 3 din Legea nr. 254/2013: „(]) Scopul executării pedepselor şi a măsurilor 
educative privative de libertate este prevenirea săvârşirii de noi infracţiuni. (2) Prin executarea 
pedepselor şi a măsurilor educative privative de libertate se urmăreşte formarea unei atitudini 
corecte față de ordinea de drept, față de regulile de convieţuire socială și față de muncă, în 
vederea reintegrării în societate a deţinuţilor sau persoanelor internate” (s.n., M.U.). Tot astfel, 
art. 3 alin. (1) din Legea nr. 253/2013 privind executarea pedepselor, a măsurilor educative şi 
a altor măsuri neprivative de libertate dispuse de organele judiciare în cursul procesului penal 
prevede că prin reglementarea executării pedepselor neprivative de libertate (amenda) se 
urmărește asigurarea echilibrului între protecția societății prin menținerea ordinii de drept, 
prevenirea săvârşirii de noi infracțiuni, și menţinerea în comunitate a persoanei care a comis 
una sau mai multe fapte prevăzute de legea penală [acest din urmă scop reiese din reglementările 
europene în domeniu (de exemplu, cu Recomandarea Consiliului Europei Rec. (92) 16 privind 
Regulile Europene în domeniul sancţiunilor și măsurilor comunitare sau cu Recomandarea 
Consiliului Europei Rec. (2010)1 privind Regulile Europene în domeniul probaţiunii)]. 

! În Codul penal din 1969 era definită numai pedeapsa amenzii, iar dispoziţiile din Cod 
referitoare la regimul de executare a pedepselor se regăseau şi în Legea nr. 276/2006. 

- pedeapsa principală aplicabilă persoanei juridice este amenda penală [art. 136 
alin. (2) C.pen.]. 


„Detenţiunea pe viaţă 


- detențiunea pe viață constă în privarea de libertate pe durată nedeterminată şi se 
execută potrivit legii privind executarea pedepselor (art. 56 C.pen.); 


- este reglementată ca pedeapsă principală pentru infracțiunile de o gravitate 
extrem de ridicată; 


- detențiunea pe viață nu se aplică infractorului minor, care va fi sancționat numai 
cu măsuri educative, privative sau neprivative de libertate; 


- poate fi prevăzută de lege ca pedeapsă unică [de exemplu, în cazul infracțiunii de 
genocid, prevăzută de art. 438 alin. (2) C.pen.] sau alternativ cu pedeapsa închisorii 
(de pildă, în cazul omorului calificat, prevăzut de art. 189 C.pen.); în acest ultim caz, 
instanța de judecată în procesul de individualizare judiciară a pedepsei, poate să sta- 
bilească, în funcție de criteriile prevăzute de art. 74 C.pen., fie pedeapsa închisorii, 
fie pedeapsa detenţiunii pe viață; 


Curtea constată că alegerea pedepsei principale a detenţiunii pe viaţă 
pentru săvârşirea infracțiunii de omor calificat în circumstanţa agravantă a 
comiterii acestuia după ce, anterior, inculpata a mai săvârşit o infracţiune de 
omor rămasă în formă tentată, răspunde unei complete evaluări a criteriilor de 
individualizare statuate de art.74 C.pen. referitoare la gravitatea deosebită a 
faptei şi la periculozitatea socială a inculpatei. Cu privire la gravitatea faptei, 
probele administrate au relevat că, în ziua de 12.12.2017, în jurul orei 15:35, în 
timp ce se afla pe peronul staţiei de metrou Costin Georgian a împins-o pe 
C.A.A., în mod repetat şi cu putere, în afara liniei de siguranţă a peronului, chiar 
înainte de intrarea trenului în staţie şi numai aptitudinile fizice deosebite ale 
potenţialei victime au împiedicat un rezultat letal. În același mod, în aceeași zi, 
în jurul orei 19:54, în timp ce se afla pe peronul staţiei de metrou Dristor 1, a 
împins-o pe C.A.I. spre liniile de metrou, iar după ce victima a căzut pe şine, în 
timp ce aceasta încerca să se agaţe de marginea peronului, a lovit-o în zona 
capului cu piciorul, astfel că aceasta a fost lovită de trenul care ce intra în staţie, 
cauzându-i astfel decesul victimei. Cu privire la periculozitatea socială a 
inculpatei, Curtea constată că, prin modalitatea concretă de comitere a faptelor, 
a dovedit coerenţă şi premeditare, comportamentul postfaptic relevând capaci- 
tate de apărare şi de a-şi susţine interesele, aşa cum relevă concluziile obiectiv 
medico-legale ale expertizei psihiatrice avizată. Inculpata şi-a ales victimele, şi a 
folosit elementul surpriză, acţionând pe peronul de metrou, la o oră de vârf şi în 
staţii intens circulate şi aglomerate, rezultatul acţiunilor sale având un impact 
social pronunţat, producând panică şi oroare în rândul călătorilor celui mai 
folosit mijloc de transport în comun. Concluziile raportului de expertiză medico- 
legală psihiatrică au relevat că inculpata prezintă, în esenţă, „tulburare mixtă de 
personalitate cu manifestări antisociale şi heteroagresivitate”, personalitate 
structurată dizarmonic, cu accentuate tendinţe instabil-impulsive şi antisociale şi 

a avut păstrată capacitatea psihică de apreciere critică asupra conţinutului şi mai 
ales asupra consecinţelor social negative ale faptelor pentru care este cercetată şi 
faţă de care discernământul a fost păstrat. În raport cu pericolul social deosebit 
de accentuat al infracțiunilor comise şi luând în considerare incapacitatea 
atitudinală a inculpatei de a se adapta la regulile impuse de ordinea socială dată, 
Curtea apreciază că pedeapsa detenţiunii pe viaţă răspunde, în mod riguros, 
criteriului de proporţionalitate cu vinovăția inculpatei astfel că nu se justifică 
alegerea pedepsei alternative, cu închisoarea pe o durată determinată. Pedeapsa 
detenţiunii pe viaţă este o pedeapsă cu privare de libertate pe durată nedeter- 
minată ce are ca efect eliminarea din viaţa socială a infractorului pentru cel puţin 
20 de ani, ca măsură de apărare a societăţii de un potenţial factor criminogen. Ea 
are un puternic caracter intimidant şi de exemplaritate în sensul prevenirii 
generale a infracţiunilor deosebit de periculoase. Prin urmare, Curtea consideră 
că, în speţă, pedeapsa detenţiunii pe viaţă este singura în măsură să realizeze 
efectiv şi eficient rolul şi funcţiile pedepsei, astfel că, apelul declarat de incul- 
pată cu privire la acest aspect este vădit nefondat (C.A. București, secția I 
penală, decizia nr. 312 din 12 martie 2019, www.sintact.ro). 


- Codul penal a prevăzut explicit şi două cazuri în care, faţă de gravitatea faptelor 
comise, se poate ajunge la înlocuirea pedepsei închisorii cu pedeapsa detențiunii pe 
viață: 

a) în cazul concursului de infracțiuni art. 39 alin. (2) C.pen. prevede: „Atunci 
când s-au stabilit mai multe pedepse cu închisoarea, dacă prin adăugare la pedeapsa cea 
mai mare a sporului de o treime din totalul celorlalte pedepse cu închisoarea stabilite 
s-ar depăşi cu 10 ani sau mai mult maximul general al pedepsei închisorii, iar pentru 
cel puţin una dintre infracțiunile concurente pedeapsa prevăzută de lege este închi- 
soarea de 20 de ani sau mai mare, se poate aplica pedeapsa detenţiunii pe viaţă!”; 


b) în cazul recidivei postcondamnatorii art. 43 alin. (3) C.pen. stipulează: „Dacă 
prin însumarea pedepselor (...) s-ar depăși cu mai mult de 10 ani maximul general al 
pedepsei închisorii, iar pentru cel puţin una dintre infracțiunile săvârşite pedeapsa 
prevăzută de lege este închisoarea de 20 de ani sau mai mare, în locul pedepselor cu 
închisoarea se poate aplica pedeapsa detențiunii pe viaţă”. 


- pentru aplicarea pedepsei detențiunii pe viață este necesar ca inculpatul să nu fi 
împlinit vârsta de 65 de ani? la data pronunțării hotărârii de condamnare; nu 
contează, așadar, vârsta pe care o avea inculpatul la data săvârșirii infracțiunii, ori la 
data trimiterii în judecată, impedimentul la aplicarea pedepsei detențiunii pe viață 
fiind determinat numai de vârsta inculpatului la momentul pronunțării primei 
instanțe, respectiv a instanţei de apel; în ipoteza în care procesul penal este reluat ca 
urmare a admiterii unei căi extraordinare de atac se va analiza din nou prin raportare 
la momentul pronunțării soluțiilor instanțelor de rejudecare (de pildă, este posibil ca 


! Aceste dispoziţii de aplică în mod corespunzător şi în cazul pluralităţii intermediare. 

2? Spre deosebire de Codul penal din 1969, care prevedea că pedeapsa detențiunii pe viață 
nu poate fi aplicată persoanelor care au împlinit vârsta de 60 de ani, Codul penal actual a 
ridicat limita de vârstă până la care această pedeapsă poate fi aplicată până la 60 de ani. 

în procesul penal, judecat în lipsa inculpatului, instanța să fi aplicat pedeapsa 
detenţiunii pe viaţă; ca urmare a redeschiderii procesului penal pe motiv că inculpatul 
a fost condamnat în lipsă este posibil ca instanța să constate existența impedimentului 
la aplicarea pedepsei detenţiunii pe viață); 

- nu constituie impediment a priori de aplicare a pedepsei detențiunii pe viață 
starea de sănătate sau sexul (bărbați sau femei) inculpatului; aceste circumstanţe per- 
sonale ale inculpatului vor fi avute în vedere în procesul de individualizare a 
pedepsei în vederea evitării impunerii unei sancțiuni cu caracter inuman sau degra- 
dant raportat la starea de sănătate a acuzatului; 


- în cazul în care inculpatul a împlinit vârsta de 65 de ani, iar instanţa apreciază că 
s-ar impune stabilirea pedepsei detențiunii pe viaţă, îl va condamna pe inculpat la 
pedeapsa închisorii de 30 de ani! şi pedeapsa complementară a interzicerii unor 
drepturi pe durata de 5 ani; 


- alături de pedeapsa detențiunii pe viață poate fi aplicată pedeapsa complementară 
a degradării militare sau a publicării hotărârii de condamnare, nu şi pedeapsa 
complementară a interzicerii exercitării unor drepturi, deopotrivă, pot fi aplicate măsuri 
de siguranță (de pildă, confiscarea armei cu care a fost comis un omor calificat); 


- în cazul în care pedeapsa principală stabilită de instanță este derențiunea pe 
viăță, se va putea dispune ca pedeapsă accesorie interzicerea exercitării tuturor drep- 
turilor prevăzute de art. 66 alin. (1) lit. a)-o) C.pen. sau a unora dintre acestea; 


- dacă persoana condamnată la pedeapsa detenţiunii pe viață a împlinit vârsta de 
65 de ani în timpul executării pedepsei, pedeapsa detențiunii pe viață poate fi înlo- 
cuită cu pedeapsa închisorii pe timp de 30 de ani și pedeapsa complementară a 
interzicerii exercitării unor drepturi pe durata de 5 ani; potrivit Codului penal, 
înlocuirea este facultativă, iar nu obligatorie; 


- pentru a dispune înlocuirea detenţiunii pe viață cu pedeapsa închisorii instanța 
de judecată va avea în vedere în mod cumulativ următoarele aspecte: 


a) dacă persoana condamnată a avut o bună conduită pe toată durata executării 
pedepsei (de pildă, se va avea în vedere lipsa sancţiunilor disciplinare, nerecurgerea 
la acţiuni care indică o constantă negativă a comportamentului, recompensarea, stă- 
Tuința în muncă etc.); 


b) dacă persoana condamnată a îndeplinit integral obligaţiile civile stabilite prin 
hotărârea de condamnare (afară de cazul când dovedeşte că nu a avut nicio posibi- 
litate să le îndeplinească); 

c) dacă persoana condamnată a făcut progrese constante și evidente în vederea 
Teintegrării sociale (de pildă, participarea la activitățile educative, moral-religioase, 
Culturale, terapeutice, de consiliere psihologică și asistență socială, de instruire 
Şcolară şi formare profesională etc.). 

- înlocuirea pedepsei detenţiunii pe viață cu pedeapsa închisorii se dispune, la 
Cererea procurorului ori a persoanei condamnate, de către instanța de executare, iar 
ae e a a A 

! În Codul penal din 1960, pedeapsa maximă a închisorii care putea fi aplicată era de 25 de ani. 

dacă persoana condamnată se află în stare de deținere, de către instanța corespun- 
zătoare în a cărei circumscripție se află locul de deţinere (art. 584 C.proc.pen.); 


- în cazul comutării! sau înlocuirii pedepsei detenţiunii pe viață cu pedeapsa 
închisorii, se va emite un nou mandat de executare a pedepsei închisorii; perioada de 
detențiune executată se consideră ca parte executată din pedeapsa închisorii; per- 
soana condamnata se va bucura de perioada executată până la momentul comu- 
tării/înlocuirii, evitându-se, astfel, executarea de două ori a aceleiași pedepse unice şi 
creându-se posibilitatea condamnatului de a accede la unele instituții, cum ar fi, de 
pildă, liberarea condiționată; este posibil ca odată cu comutarea/înlocuirea pedepsei 
detențiunii pe viață cu pedeapsa închisorii de 30 de ani să se constate că pedeapsa 
este executată în ipoteza în care persoana condamnată efectuase deja cel puţin 30 de 
ani închisoare (incluzând în aceștia şi durata măsurilor privative de libertate); 


- detențiunea pe viaţă se execută în penitenciare anume destinate pentru aceasta 
sau în secţii speciale ale celorlalte penitenciare din subordinea Administraţiei 
Naţionale a Penitenciarelor, în regim de maximă siguranță. 


§2. Închisoarea 


- este pedeapsa privativă de libertate prevăzută de lege, constând în plasarea celui 
condamnat într-un loc de detenție pe durata stabilită în hotărârea definitivă pronun- 
tată de instanța de judecată; 


- limitele generale ale pedepsei închisorii sunt de la 15 zile la 30 de ani (art. 60 
C.pen.); 

- în Partea specială a Codului penal sau în legile speciale ce cuprind dispoziții 
penale sunt prevăzute limitele speciale ale pedepselor (minimul şi maximul special); 
minimul special al pedepsei este mai mare decât minimul general, iar maximul special 
al pedepsei este mai mic decât maximul general; având în vedere logica pedepselor din 
Codul penal și din Legea de punere în aplicare a Codului penal, remarcăm existența 
unor paliere speciale ale pedepsei închisorii (de pildă, de la 3 luni la 2 ani; de la 
6 luni la 3 ani; de la 1 an la 5 ani; de la 2 la 7 ani; de la 3 la 10 ani; de la 5 la 12 ani 
ş.a.m.d.); limita maximă specială a pedepsei închisorii este de 25 de ani; 


% În cazul în care pedeapsa ce se execută este de 30 de ani închisoare, ce 
constituie maximul general al pedepsei închisorii, pedeapsa aplicată pentru 
infracțiunea de evadare nu se mai adaugă, la pedeapsa care se execută, deoarece 
s-ar depăşi maximul general al pedepsei (C.S.J, secția penală, decizia nr. 230/2003, 
www.legalis.ro). 


! Comutarea pedepsei detenţiunii pe viaţă în pedeapsa închisorii poate opera pe calea 
graţierii. Astfel, conform art. 1 din Legea nr. 546/2002, graţierea este măsura de clemență ce 
constă în înlăturarea, în total sau în parte, a executării pedepsei aplicate de instanță ori în 
comutarea acesteia în una mai uşoară. Tot astfel, art. 14 alin. (3) din aceeaşi lege stipulează 
posibilitatea comutării numai într-o pedeapsă mai uşoară în limitele stabilite de Codul penal. 


Pedepsele 487 


- Legea nr. 254/2013 privind executarea pedepselor şi a măsurilor privative de 
libertate prevede în art. 31 că regimurile de executare a pedepsei închisorii sunt, în ordi- 
nea descrescătoare a gradului de severitate: a) regimul de maximă siguranță; b) regimul 
închis; c) regimul semideschis; d) regimul deschis. Regimurile de executare a pedepselor 
privative de libertate se diferențiază în raport cu gradul de limitare a libertății de mișcare a 
persoanelor condamnate, modul de acordare a drepturilor şi de desfășurare a activităților, 
precum şi de condițiile de detenție. Stabilirea regimului de executare a pedepsei sau 
schimbarea acestuia se face de către comisia pentru stabilirea, individualizarea şi 
schimbarea regimului de executare a pedepselor privative de libertate din fiecare 
penitenciar, care este alcătuită din: directorul penitenciarului, care este și preşedin- 
tele comisiei, șeful serviciului sau biroului pentru aplicarea regimurilor şi şeful servi- 
ciului sau biroului educaţie ori șeful serviciului sau biroului asistență psihosocială,; 


Regimul de maximă siguranță se aplică inițial persoanelor condamnate la 
pedeapsa detențiunii pe viață şi persoanelor condamnate la pedeapsa închisorii mai 
mare de 13 ani, precum şi celor care prezintă risc pentru siguranța penitenciarului. 
Criteriile de stabilire și procedura de evaluare a riscului pe care îl prezintă persoana 
condamnată pentru siguranța penitenciarului se stabilesc prin regulamentul de apli- 
care a prezentei legi. În mod excepțional, natura şi modul de săvârșire a infracțiunii, 
precum şi persoana condamnatului pot determina includerea persoanei condamnate în 
regimul de executare imediat inferior ca grad de severitate, în condiţiile stabilite prin 
regulamentul de aplicare a prezentei legi. Persoanele condamnate care execută 
pedeapsa în regim de maximă siguranță sunt supuse unor măsuri stricte de pază, 
supraveghere şi escortare, sunt cazate, de regulă, individual, prestează muncă şi 
desfăşoară activități educative, culturale, terapeutice, de consiliere psihologică şi 
asistență socială, moral-religioase, de instruire școlară şi formare profesională, în 
grupuri mici, în spaţii anume stabilite în interiorul penitenciarului, sub supraveghere 
continuă, în condiţiile stabilite prin regulamentul de aplicare a prezentei legi. Regi- 
mul de maximă siguranță nu se aplică următoarelor persoane condamnate: a) care 
au împlinit vârsta de 65 de ani, care vor executa pedeapsa privativă de libertate în 
Tegim închis; b) femeilor însărcinate sau care au în îngrijire un copil în vârstă de până 
la 1 an, care vor executa pedeapsa privativă de libertate în regim închis, pe perioada 
cât durează cauza care a impus neaplicarea regimului de maximă siguranță; c) per- 
soanelor încadrate în gradul I de invaliditate, precum şi celor cu afecțiuni locomotorii 
grave, care vor executa pedeapsa privativă de libertate în regim închis, pe perioada 
cât durează cauza care a impus neaplicarea regimului de maximă siguranță. 


Regimul închis se aplică iniţial persoanelor condamnate la pedeapsa închisorii 
mai mare de 3 ani, dar care nu depăşeşte 13 ani. În mod excepțional, natura şi modul 
de săvârşire a infracțiunii, persoana condamnatului, precum şi comportarea acesteia 
Până la stabilirea regimului de executare pot determina includerea persoanei condam- 
nate în regimul de executare imediat inferior sau superior ca grad de severitate, în 
Condiţiile stabilite prin regulamentul de aplicare a prezentei legi. Persoanele condam- 
Nate care execută pedeapsa în regim închis sunt cazate, de regulă, în comun, pres- 
tează muncă şi desfăşoară activităţi educative, culturale, terapeutice, de consiliere 
Psihologică şi asistență socială, moral-religioase, de instruire şcolară şi formare 
Profesională, în grupuri, în interiorul penitenciarului, sub pază şi supraveghere, în 

condiţiile stabilite prin regulamentul de aplicare a prezentei legi. Persoanele condam- 
nate care execută pedeapsa în regim închis pot presta munca și pot desfășura 
activități educative și culturale în afara penitenciarului, sub pază şi supraveghere 
continuă, cu aprobarea directorului penitenciarului. Măsurile de siguranță specifice 
regimului închis se aplică persoanelor condamnate, altele decât cele din regimul de 
maximă siguranță, transferate temporar într-un alt penitenciar, pentru prezentarea în 
faţa organelor judiciare. 


Regimul semideschis se aplică iniţial persoanelor condamnate la pedeapsa închi- 
sorii mai mare de 1 an, dar care nu depăşeşte 3 ani. În mod excepțional, natura şi 
modul de săvârşire a infracțiunii, persoana condamnatului, precum şi comportarea 
acesteia până la stabilirea regimului de executare pot determina includerea persoanei 
condamnate în regimul de executare imediat inferior sau imediat superior ca grad de 
severitate, în condiţiile stabilite prin regulamentul de aplicare a prezentei legi. 
Persoanele condamnate care execută pedeapsa în regim semideschis sunt cazate în 
comun, se pot deplasa neînsoţite în zone prestabilite din interiorul penitenciarului, 
prestează muncă și desfășoară activități educative, culturale, terapeutice, de con- 
siliere psihologică și asistență socială, moral-religioase, de instruire școlară și for- 
mare profesională, sub supraveghere, în grupuri, în spații din interiorul peniten- 
ciarului care rămân deschise în timpul zilei, în condițiile stabilite prin regulamentul 
de aplicare a prezentei legi. Persoanele condamnate care execută pedeapsa în regim 
semideschis pot presta muncă și desfășura activități educative, culturale, terapeutice, 
de consiliere psihologică şi asistență socială, moral-religioase, de instruire școlară şi 
formare profesională, în afara penitenciarului, sub supraveghere, inclusiv electronică, 
în condiţiile stabilite prin regulamentul de aplicare a prezentei legi. 


Regimul deschis se aplică inițial persoanelor condamnate la pedeapsa închisorii 
de cel mult 1 an. În mod excepțional, natura şi modul de săvârşire a infracțiunii, per- 
soana condamnatului, precum și comportarea acesteia până la stabilirea regimului de 
executare pot determina includerea persoanei condamnate în regimul de executare 
imediat superior ca grad de severitate, în condiţiile stabilite prin regulamentul de 
aplicare a prezentei legi. Persoanele condamnate care execută pedeapsa în regim 
deschis sunt cazate în comun, se pot deplasa neînsoţite în zone prestabilite din inte- 
riorul penitenciarului, pot presta muncă și pot desfășura activități educative, cultu- 
rale, terapeutice, de consiliere psihologică și asistență socială, moral-religioase, de 
instruire școlară și formare profesională, în afara penitenciarului, fără supraveghere, 
în condiţiile stabilite prin regulamentul de aplicare a prezentei legi. 


- munca prestată de condamnat este remunerată, cu excepția muncii cu caracter 
gospodăresc, necesară locului de deținere, şi a celei prestate în caz de calamitate; 


- potrivit art. 86 şi 87 din Legea nr. 254/2013, veniturile realizate de persoanele con- 
damnate pentru munca prestată nu constituie venituri salariale şi se impozitează potrivit 
prevederilor legale care reglementează impunerea veniturilor realizate de persoanele 
fizice; sunt încasate de către administrația locului de deţinere şi repartizate astfel: 


a) 40% din venit revine persoanei condamnate, care poate folosi pe durata execu- 
tării pedepsei privative de libertate 90% din acesta, iar 10% se consemnează pe 
numele său, la Trezoreria Statului, urmând să fie încasat în momentul punerii în 

libertate; în cazul în care persoana condamnată a fost obligată la plata de despăgubiri 
civile, care nu au fost achitate până la data primirii în penitenciar, o cotă de 50% din 
procentul din venituri ce revine condamnatului se utilizează pentru repararea preju- 
diciului cauzat părții civile. 

b) 60% din venit revine administrației penitenciarului, constituind venituri proprii 
care se încasează, se contabilizează și se utilizează potrivit dispozițiilor legale privind 
finanţele publice. 


- durata executării pedepsei închisorii se calculează din ziua în care condamnatul 
începe să execute hotărârea definitivă de condamnare; ziua în care începe executarea 
pedepsei şi ziua în care încetează se socotesc în durata executării; 


- timpul în care condamnatul aflat în executarea pedepsei este internat în spitalul 
penitenciar intră în durata executării, cu excepția situaţiei în care acesta şi-a provocat 
în mod voit boala, iar această împrejurare se constată în cursul executării pedepsei; 


- timpul reţinerii și al arestării preventive/arestului la domiciliu/internării medi- 
cale sau în vederea efectuării expertizei psihiatrice din cursul urmăririi penale sau al 
fazei de judecată se deduce din durata pedepsei închisorii pronunțate, chiar dacă, 
pentru infracțiunea în legătură cu care a fost reținut sau arestat preventiv, s-a dispus 
clasarea sau renunțarea la urmărire penală; în cazul condamnării la pedeapsa amenzii 
penale, executarea acesteia va fi înlăturată în tot sau în parte, ca urmare a reţinerii, 
arestului la domiciliu sau arestării preventive din cursul procesului; 


- în situaţia în care infractorul este judecat în țară pentru o infracțiune pentru care 
a fost reţinut, arestat preventiv sau condamnat în străinătate, durata reţinerii, arestului 
la domiciliu ori a arestării preventive, precum şi partea din pedeapsă executată în 
afara teritoriului țării se deduc din durata pedepsei aplicate pentru aceeași infracțiune 
de instanțele române, după recunoaşterea hotărârii judecătorești străine; 


- alături de pedeapsa închisorii pot fi aplicate pedepse complementare, pedepse 
accesorii sau măsuri de siguranță; 


- instanța poate stabili pedeapsa închisorii fără să dispună condamnarea inculpa- 
tului, în ipoteza în care modalitatea de individualizare constă în amânarea aplicării 
pedepsei; deopotrivă, în cazurile în care instanța dispune condamnare poate stabili ca 
pedeapsa închisorii să se execute în regim de detenţie sau să dispună suspendarea sub 
Supraveghere a executării pedepsei închisorii. 


$3. Amenda penală 


- este pedeapsa principală ce poate fi aplicată de instanța de judecată unei per- 
soane fizice sau juridice pentru săvârșirea unei infracţiuni şi constă în suma de bani 
pe care infractorul este obligat să o plătească statului [art. 61 alin. (1) C.pen.]; 


- analiza de ansamblu a Codului penal şi a Legii de punere în aplicare a Codului 
Penal relevă creşterea semnificativă a infracţiunilor pentru care este prevăzută pedeapsa 
amenzii ca pedeapsă unică sau alternativă cu pedeapsa închisorii, 


- Codul penal a introdus sistemul zilelor-amendă pentru calcularea cuantumului 
amenzii penale, fiind asigurată astfel o mai bună individualizare a pedepsei, atât 


490 Sinteze de drept penal. Partea generală 


prin stabilirea, potrivit criteriilor generale de individualizare, unei mai eficiente apli- 
cări a principiului proporționalității cu ocazia determinării numărului zilelor-amendă, 
cât şi prin stabilirea valorii unei zile-amendă, prin raportare la situația patrimonială 
a inculpatului; 


- pentru garantarea executării pedepsei amenzii, procurorul, judecătorul de cameră 
preliminară sau instanța de judecată pot lua măsuri asigurătorii. 


3.1. Amenda în cazul persoanei fizice 
3.1.1. Noţiune. Limite. Aplicare 


- dacă legea prevede pentru infracțiunea săvârşită numai pedeapsa amenzii sau în 
cazul în care amenda este prevăzută alternativ cu pedeapsa închisorii, iar instanța 
optează pentru aplicarea amenzii, pedeapsa de executat se va determina prin 
parcurgerea a trei pași: 


1. mai întâi, instanța va stabili numărul zilelor-amendă la care va fi obligat 
inculpatul, având în vedere criteriile generale de individualizare a pedepsei, prevă- 
zute de art. 74 C.pen;; 


2. ulterior, instanța va stabili cuantumul unei zile-amendă, ținând seama de crite- 
riul general prevăzut de art. 61 alin. (3) teza a II-a C.pen. constând în situația mate- 
rială! a inculpatului și obligațiile legale ale inculpatului? faţă de persoanele aflate în 
întreținerea sa, astfel încât să nu îl pună pe inculpat în situația de a nu-și putea 
îndeplini îndatoririle privitoare la întreţinerea, creșterea, învățătura și pregătirea profe- 
sională a persoanelor față de care are aceste obligaţii legale; în ipoteza în care, potrivit 
art. 62 C.pen., amenda însoțește pedeapsa închisorii la determinarea cuantumului unei 
zile-amendă se va avea în vedere criteriul special prevăzut de art. 62 alin. (3) C.pen. 
constând în valoarea folosului patrimonial obținut sau urmărit, 


3. în final, instanţa va stabili amenda pe care trebuie să o achite inculpatul, care 
este dată de produsul numărului zilelor-amendă cu cuantumul unei zile-amendă, 


- limitele generale ale zilelor-amendă sunt cuprinse între 30 și 400 zile-amendă, 
iar cuantumul unei zile-amendă este cuprins între 10 lei și 500 lei; rezultă că Jimitele 


! Vor fi avute în vedere nu numai veniturile nete ale inculpatului obţinute din activitatea 
desfăşurată cu caracter permanent, ci şi orice alte elemente de natură patrimonială care pot 
conduce la determinarea situaţiei patrimoniale (de pildă, veniturile din dividende sau chirii, 
imobilele sau autovehiculele pe care le deţine în proprietate etc.). Informaţii în legătură cu 
situaţia materială a inculpatului pot fi obţinute de organele judiciare fie prin efectuare de 
adrese la autorităţile publice pentru a fi comunicate veniturile sau bunurile impozabile ale 
inculpatului, fie prin utilizare serviciului PazrimVen care este destinat să ofere instituţiilor 
publice acces la datele disponibile cu privire la patrimoniul şi veniturile cetățenilor 
(www.epatrim.anaf.ro). 

2 Referirea din art. 61 alin. (3) C.pen. la persoana condamnatului este eronată din două 
motive. Pe de o parte, din punct de vedere procesual putem vorbi de o persoană condamnată 
după rămânerea definitivă a hotărârii judecătoreşti, pe tot parcursul procesului penal şi în faza 
de judecată acuzatul având calitatea de inculpat. Pe de altă parte, individualizarea cuantumului 
unei zile-amendă are loc şi atunci când aceasta este stabilită şi se dispune amânarea aplicării, 
nu doar în ipoteza în care soluţia este una de condamnare. 

generale ale pedepsei amenzii sunt cuprinse între 300 lei și 200.000 lei; aceste limite 
nu pot fi depăşite indiferent de numărul cauzelor de atenuare sau agravare care s-ar 
reține în cauză; 

- potrivit art. 61 alin. (4) C.pen., limitele speciale ale zilelor-amendă sunt 
cuprinse între: 

a) 60 și 180 zile-amendă, când legea prevede pentru infracțiunea săvârşită numai 
pedeapsa amenzii; 

b) 120 şi 240 zile-amendă, când legea prevede pedeapsa amenzii alternativ cu 
pedeapsa închisorii de cel mult 2 ani (mai mică sau egală cu 2 ani); 


c) 180 și 300 zile-amendă, când legea prevede pedeapsa amenzii alternativ cu 
pedeapsa închisorii mai mare de 2 ani. 


- potrivit art. 187 C.pen., prin pedeapsă prevăzută de lege se înțelege pedeapsa 
prevăzută în textul de lege care incriminează fapta săvârşită în forma consumată, fără 
luarea în considerare a cauzelor de reducere sau de majorare a pedepsei; 

pd 


De exemplu, o persoană care nu are calitatea de medic de specialitate obste- 
trică-ginecologie şi drept de liberă practică în această specialitate săvârşeşte infrac- 
țiunea de întreruperea cursului sarcinii, prevăzută de art. 201 alin. (1) lit. b) C.pen., 
sancționată de lege cu închisoare de la 6 luni la 3 ani sau cu amendă; în procesul de 
individualizare judiciară a pedepsei, instanța decide, având în vedere criteriile 
prevăzute de art. 74 C.pen., că inculpatului urmează să îi fie aplicată pedeapsa 
amenzii. Mai întâi, instanța va stabili numărul zilelor-amendă, având în vedere că 
potrivit art. 61 alin. (4) lit. c) C.pen. limitele speciale ale zilelor-amendă sunt de la 
180 la 300; să asumăm că instanţa va stabili, în funcție de criteriile prevăzute de 
art. 74 C.pen., un număr de 200 zile-amendă în sarcina inculpatului; odată stabilit 
numărul zilelor-amendă, instanța procedează la stabilirea cuantumului unei 
zile-amendă, ale cărui limite sunt, potrivit art. 61 alin. (2) C.pen., între 10 şi 500 lei, 
având în vedere situația materială a inculpatului și obligaţiile sale legale; să 
presupunem că instanța stabilește un cuantum de 20 lei pentru o zi-amendă; în final, 
suma pe care inculpatul va trebui să o plătească cu titlu de amendă penală va fi: 200 
(zile-amendă) x 20 (cuantumul zile-amendă) = 4.000 lei. 

- potrivit art. 61 alin. (5) C.pen., dacă prin infracţiunea săvârșită s-a urmărit obți- 
nerea unui folos patrimonial, iar pedeapsa prevăzută de lege este numai amenda ori 
instanța optează pentru aplicarea acestei pedepse (atunci când norma de incriminare 
Prevede pedeapsa amenzii alternativ cu pedeapsa închisorii), limitele speciale ale 
zilelor-amendă se pot majora cu o treime (cauză „sui-generis” de agravare 
facultativă, nu obligatorie).; noutatea acestei instituţii şi efectul facultativ de 
agravare impun câteva precizări pentru ipoteza în care la individualizarea pedepsei se 
reţine necesitatea majorării limitelor de pedeapsă potrivit art. 61 alin. (5) C.pen., cât 
ȘI incidenţa unor alte cauze de agravare ori a unor cauze de atenuare; deopotrivă, 
eee a ee ae 

! Majorarea limitelor specială prezintă relevanță numai în situaţia în care, faţă de particu- 
larităţile cauzei, instanța consideră necesară aplicarea unei pedepse superioare maximului 
Special prevăzut de norma de incriminare. 

notăm că dispoziţiile art. 79 alin. (2) C.pen. nu fac referire la această cauză de agra- 
vare; mecanismul sui-generis creat de art. 61 alin. (5) C.pen. implică o legătură 
indestructibilă între încadrarea juridică a faptei comise, pedeapsa prevăzută de legea 
penală pentru acesta (formă de bază sau variantă atenuată sau agravată) şi posibi- 
litatea majorării limitelor speciale ale zilelor amendă; în aceste condiţii, consider că 
în acest caz raportarea efectelor cauzelor de atenuare sau agravare potrivit art. 79 
C.pen. nu se va face întotdeauna la limitele speciale ale zilelor amendă stipulate de 
norma de incriminare, ci fie la acestea (dacă instanţa consideră că nu e necesară sau 
proporţională cu scopul urmărit majorarea acestor limite), fie la cele rezultate în urma 
aplicării dispoziţiilor art. 61 alin. (5) C.pen. (când instanţa consideră că se impune o 
astfel de majorare); prin urmare, în cazul reţinerii şi a unor cauze de atenuare, faţă de 
efectul specific al dispoziţiilor art. 61 alin. (5) C.pen., nu se poate considera că natura 
de cauză de agravare conduce la aplicarea mai întâi a cauzelor de atenuare, potrivit 
art. 79 alin. (1) C.pen., iar apoi a cauzei de agravare; 


De pildă, dacă persoana din exemplul de mai sus urmăreşte prin întreruperea 
nelegală a cursului sarcinii obținerea unui folos material, instanța se poate raporta în 
procesul de stabilire a numărului zilelor-amendă la limitele speciale majorate cu o 
treime; cum, potrivit art. 61 alin. (4) lit. c) C.pen., limitele speciale ale zilelor-amendă 
sunt de la 180 la 300, prin aplicarea dispozițiilor art. 61 alin. (5) C.pen. acestea vor fi 
de la 240 la 400. 


- cazul prevăzut de art. 61 alin.(5) C.pen. se aplică doar atunci când pedeapsa 
stabilită este amenda; în ipoteza în care prin infracțiunea săvârşită s-a urmărit obținerea 
unui folos patrimonial, iar instanţa de judecată stabilește pedeapsa închisorii [legea 
prevăzând pentru infracțiunea săvârșită pedeapsa închisorii, ca pedeapsă unică ori 
alternativă cu pedeapsa amenzii, respectiv pedeapsa închisorii alternativ cu pedeapsa 
detențiunii pe viață] în baza art. 62 C.pen., instanța va putea aplica (cauză de agravare 
facultativă) pe lângă pedeapsa închisorii și pedeapsa amenzii, 

- în situația în care instanța reține existența unei cauze de atenuare (tentativă, 
circumstanțe atenuante) sau agravare a pedepsei (infracțiune continuată, recidivă 
postexecutorie, circumstanțe agravante), fracțiile stabilite de lege pentru aceste 
cauze [reducerea pedepsei cu: 1/2 în cazul tentativei, 1/3 în cazul circumstanțelor 
atenuante; majorarea pedepsei cu: 1/3 în cazul infracţiunii continuate; 1/2 în cazul 
recidivei postexecutorii; cel mult 1/3 în cazul circumstanțelor agravante] se aplică 
numai limitelor speciale ale zilelor-amendă, nu și cuantumului unei zile-amendă zi 


De exemplu, în cazul în care cel care a săvârşit infracțiunea de întrerupere a 
cursului sarcinii, din exemplu de mai sus, a comis fapta în stare de recidivă postexe- 
cutorie, pentru care legea prevede că limitele de pedeapsă se majorează cu jumătate, 
rezultă că limitele speciale ale zilelor-amendă (presupunând că instanţa a optat pentru 
aplicarea pedepsei amenzii) vor fi de la 270 la 450. 


! În situaţia concursului de infracțiuni (cauză de agravare), raportarea pentru a se determina 
pedeapsa de bază se va face numai la cuantumul pedepsei amenzii stabilite astfel cum prevede 
art. 39 alin. (1) lit. c) C.pen. (suma finală de plătit în urma înmulțirii numărului de zile-amendă 
cu cuantumul unei zile-amendă), iar nu la numărul zilelor amendă sau la cuantumul acestora. 

- potrivit art. 79 alin. (1) C.pen., când în cazul aceleiași infracțiuni sunt incidente 
două sau mai multe dispoziţii care au ca efect reducerea pedepsei, limitele speciale 
ale zilelor-amendă prevăzute de lege pentru infracțiunea săvârșită (nu și cuantu- 
mului unei zile-amendă) se reduc prin aplicarea succesivă a dispoziţiilor privitoare la 
tentativă, circumstanțe atenuante și cazuri speciale de reducere a pedepsei 
[inclusiv cea prevăzută de art. 396 alin. (10) C.proc.pen.] în această ordine; 


- potrivit art. 79 alin. (2) C.pen., în situaţia în care sunt incidente două sau mai 
multe dispoziţii care au ca efect agravarea răspunderii penale, limitele speciale ale 
zilelor-amendă prevăzute de lege pentru infracțiunea săvârşită (nu şi cuantumului 
unei zile-amendă) se majorează prin aplicarea succesivă a dispozițiilor privitoare la 
recidivă postexecutorie, circumstanțe agravante, infracţiune continuată, 


- persoana condamnată la pedeapsa amenzii este obligată să achite integral 
amenda în termen de 3 luni de la rămânerea definitivă a hotărârii de condamnare şi 
să comunice judecătorului delegat cu executarea dovada plăţii, în termen de 15 zile 
de la efectuarea acesteia; prin depunerea recipisei de plată integrală, pedeapsa 
amenzii este executată; 


- când cel condamnat se găsește în imposibilitate de a achita integral amenda în 
termen de 3 luni de la rămânerea definitivă a hotărârii, poate solicita judecătorului 
delegat cu executarea (nu instanței de executare), eşalonarea plății amenzii în rate 
lunare, pe o perioadă ce nu poate depăși 2 ani, cererea de eşalonare poate fi for- 
mulată atât în termenul de trei luni, cât și după expirarea acestuia, Codul de proce- 
dură penală neprevăzând obligativitatea depunerii cererii de eșalonare în acest termen 
şi nici posibilitatea respingerii cererii de eşalonare ca tardivă; judecătorul delegat cu 
executarea, analizând cererea persoanei condamnate şi documentele justificative 
privind imposibilitatea acesteia de achitare integrală a amenzii, se pronunță prin 
încheiere, care nu este supusă niciunei căi de atac.; apreciez că în această materie nu 
sunt aplicabile dispoziţiile art. 597 alin. (7) C.proc.pen. privind posibilitatea exercitări 
contestației, calea de atac putând fi exercitată potrivit acestor dispoziții numai 
împotriva soluţiilor instanței de executare, iar nu şi cu privire la încheierile judecă- 
torului delegat cu executarea. În cazul în care dispune eșalonarea, încheierea va 
Cuprinde: cuantumul amenzii, numărul de rate lunare în cuantum egal pentru care se 
eşalonează amenda, precum şi termenul de plată; 


- judecătorul delegat cu executarea, constatând că persoana fizică condamnată nu 
a achitat amenda, în tot sau în parte, în termenul de 3 luni de la rămânerea definitivă 
a hotărârii de condamnare sesizează instanța de executare, care procedează după 
Cum urmează: 


a) când constată că neexecutarea nu este imputabilă condamnatului şi acesta îşi dă 
consimțământul la prestarea unei munci neremunerate în folosul comunităţii, dispune 
executarea amenzii prin muncă neremunerată în folosul comunităţii, în afară de 
Cazul în care persoana nu poate presta această muncă din cauza stării de sănătate; 


- în această situaţie, sesizarea instanței de executare se poate face şi la cererea 
Condamnatului, de către judecătorul delegat cu executarea, chiar înainte de expirarea 
termenului de plată a amenzii. 

b) când constată că neexecutarea nu este imputabilă condamnatului şi acesta nu 
își dă consimțământul la prestarea unei munci neremunerate în folosul comunității, 
înlocuieşte amenda cu închisoarea, 


c) când constată neexecutarea cu rea-credință a amenzii, înlocuiește amenda cu 
închisoarea. 

3.1.2. Amenda care însoţeşte pedeapsa închisorii 4 

- Codul penal prevede că instanța de judecată poate aplica pedeapsa amenzii pe 
lângă pedeapsa închisorii stabilită pentru infracțiunea săvârşită, dacă prin aceasta 
inculpatul a urmărit obținerea unui folos patrimonial [art. 62 alin. (1) C.pen.]; 
astfel, Codul penal a instituit un nou mijloc de constrângere penală a infractorului, 
care nu presupune majorarea duratei pedepsei închisorii; 


- în cazul în care instanța va stabili pedeapsa închisorii în funcțiile de criteriile 
prevăzute de art. 74 C.pen. și, constatând că aceasta nu este suficientă pentru a-și 
atinge scopul, precum şi că inculpatul a urmărit prin săvârşirea infracțiunii obținerea 
unui folos patrimonial, va putea aplica (cauză de agravare facultativă) pe lângă 
pedeapsa închisorii și pedeapsa amenzii, 

- dispozițiile art. 62 C.pen. pot fi aplicate atât în cazul în care legea prevede 
pentru infracțiunea săvârșită pedeapsa închisorii, ca pedeapsă unică ori alternativă 
cu pedeapsa amenzii, cât şi în situaţia în care, deși legea prevede pedeapsa închisorii 
alternativ cu pedeapsa detenţiunii pe viață, instanța de judecată se orientează către 
pedeapsa închisorii; în ipoteza în care inculpatul a urmărit obținerea unui folos 
patrimonial prin comiterea infracţiunii însă legea sancţionează această infracțiune 
numai cu pedeapsa amenzii, ori dacă instanța s-a orientat în procesul de individuali- 
zare către pedeapsa amenzii (legea prevăzând această pedeapsă alternativ cu 
pedeapsa închisorii) nu sunt aplicabile dispoziţiile art. 62 C.pen., pedeapsa amenzii 
urmând a fi stabilită în condiţiile art. 61 C.pen. descrise mai sus (limitele speciale ale 
zilelor-amendă putând fi majorate cu o treime); 


- art. 62 C.pen. nu prevede vreo limitare a sferei infracţiunilor la care poate fi 
aplicat; deși legea prevede posibilitatea ca pedeapsa amenzii să fie aplicată pe lângă 
pedeapsa închisorii, nu numai în cazul infracțiunilor care prin natura lor presupun 
urmărirea unui folos patrimonial, ci şi în cazul altor infracțiuni (de pildă, șantajul, 
lipsirea de libertate, divulgarea secretului profesional), cred că această instituție ar 
trebui utilizată, în principal, în cazul infracţiunilor care nu presupun prin natura lor 
producerea unui prejudiciu patrimonial (de pildă, abuzul de încredere presupune prin 
natura sa urmărirea de către infractor a obținerii unui folos patrimonial; în acest caz, 
credem că instanțele trebuie să manifeste o anumită prudență în aplicarea pedepsei 
amenzii pe lângă cea a închisorii, având în vedere ca uneori este dificil de evaluat 
cuantumul amenzii față de reprezentarea concretă pe care infractorul a avut-o; pot 
exista însă situaţii în care, faţă de antecedentele penale ale inculpatului, de speciali- 
zarea acestuia în comiterea unor anumite infracţiuni cu urmări patrimoniale, de 
modalitatea de comitere a faptei, nu este exclusă aplicarea pedepsei amenzii alături 
de cea a închisorii şi pentru infracţiuni contra patrimoniului; deopotrivă, se vor putea 
aplica dispoziţiile art. 62 C.pen. în cazul în care făptuitorul solicită şi obţine O 
anumită sumă de bani pentru a o vătăma corporal pe victimă); 

Fişa de cazier judiciar relevă că inculpatul este cunoscut cu antece- 
dente penale numeroase, anterior fiind condamnat pentru mai multe infracţiuni 
contra patrimoniului atât în România, dar mai ales în afara graniţelor. Chiar dacă 
unele dintre hotărârile de condamnare suferite în străinătate nu au fost 
recunoscute în ţară şi nu pot fi recunoscute pe cale incidentală (pentru că ar 
conduce la executarea pedepsei principale), acestea reflectă periculozitatea 
aparte a inculpatului pe care pedeapsa închisorii pare să nu-l mai descurajeze. Se 
poate observa că inculpatul şi-a format un mod de viaţă din comiterea de 
infracţiuni contra patrimoniului, conduita sa reflectând o viaţă paralelă faţă de 
legalitate. De fiecare dată a urmărit şi obţinut beneficii cu mult peste necesarul 
unei vieţi decente, ceea ce reflectă o indiferenţă faţă de cei care muncesc pentru 
a duce o viaţă corectă, căutarea luxului prin mijloace total nelegale şi vanitate. 
Pentru aceste motive, instanţa a stabilit în cazul infracţiunilor contra patrimo- 
niului pedepse cu închisoarea, iar în cazul celor mai grave dintre infracţiuni şi 
pedepse cu amenda care însoţeşte pedeapsa închisorii, întrucât apreciază că doar 
aşa sancţiunea ar avea cu adevărat un caracter disuasiv. După cum s-a menționat 
anterior, doar pedeapsa închisorii nu ar fi suficientă faţă de gravitatea infrac- 
ţiunilor şi nu ar conduce la descurajarea inculpatului în a comite asemenea fapte, 
nesatisfăcând funcţia preventivă şi educativă a pedepsei. Trebuie menţionat că 
din economia prevederilor art. 68 C.pen. rezultă că este permisă aplicarea 
amenzii care însoţeşte pedeapsa închisorii şi în cazul infracțiunilor contra 
patrimoniului, chiar dacă este recomandată (potrivit unei părţi a doctrinei) pentru 
alte categorii de infracțiuni. În acest caz, situaţia prezintă caracter excepțional în 
raport de caracterul profund infracțional al comportamentului inculpatului, faţă 
de care nicio sancțiune privativă de libertate nu pare a fi descurajantă. S-a avut 
în vedere şi gradul de educaţie al inculpatului care este unul redus, are 45 de ani, 
este necăsătorit. Şansele de reintegrare socială prin obţinerea unui loc de muncă 
stabil sunt foarte reduse (C.A. Cluj, secția penală, decizia nr. 86 din 19 ianuarie 
2017, www.sintactro). 


- opinez că în situaţia în care legea prevede ca variantă agravată a infracţiunii 
comiterea faptei în scopul de a dobândi un folos patrimonial, sancţionarea mai gravă 
a comportamentului făptuitorului prin majorarea limitelor pedepsei închisorii va 
Conduce la imposibilitatea aplicării şi a pedepsei amenzii în condiţiile art. 62 C.pen.; 
de pildă, în cazul infracţiunii de gestiune frauduloasă nu este posibilă aplicarea 
amenzii alături de pedeapsa închisorii, conform art. 62 C.pen., întrucât, dacă făptuitorul 
unnăreşte un folos patrimonial, fapta va întruni elementele constitutive ale agravantei 
Prevăzute de art. 242 alin. (3) C.pen.; 


- nu este necesar ca instanța să dispună executarea pedepsei închisorii în regim de 
detenție, dispoziţiile art. 62 C.pen. putând fi aplicate şi atunci când executarea pedep- 
sei închisorii este suspendată sub supraveghere (în acest caz, executarea pedepsei 
amenzii astfel stabilite nu este suspendată urmând a fi executată pe durata terme- 
hului de supraveghere) ori în cazul în care se dispune amânarea aplicării pedepsei (în 
această ipoteză, amânarea aplicării va privi ansamblul pedepsei — închisoare+ 
amendă — nu doar pedeapsa închisorii); 

- nu trebuie ca folosul material să fi fost efectiv obținut, legea cerând numai ca 
infractorul să fi urmărit obţinerea folosului; infractorul poate urmări obținerea unui 
folos patrimonial pentru sine sau pentru altul; 


- poate fi aplicată amenda pe lângă pedeapsa închisorii în condiţiile art. 62 C.pen. 
chiar şi atunci când folosul obţinut este confiscat ca bun dobândit prin săvârşirea 
infracţiunii [de exemplu, suma de bani primită de inculpat pentru a o agresa pe 
victimă, care face ca prin comiterea infracţiunii să se fi urmărit un folos patrimonial, 
iar banii primiţi să aibă natura unor bunuri date pentru a determina săvârşirea 
infracţiunii sau pentru a-l răsplăti pe făptuitor să facă obiectul confiscării speciale în 
temeiul art. 112 alin. (1) lit. d) C.pen.]; 


- în cazul în care instanța decide aplicarea pedepsei amenzii alături de pedeapsa 
închisorii pentru sancţionarea unei infracțiuni prin care s-a urmărit obținerea unui 
folos patrimonial, limitele speciale ale zilelor-amendă vor fi: 


a) 120 și 240 zile-amendă, când pedeapsa închisorii stabilită de instanță este de 
cel mult 2 ani; 


b) 180 și 300 zile-amendă, când pedeapsa închisorii stabilită de instanţă este mai 
mare de 2 ani. 


- limitele speciale ale zilelor-amendă vor fi stabilite, în acest caz, numai în 
funcţie de pedeapsa închisorii efectiv stabilită de instanță pentru infracțiunea săvâr- 
şită, iar nu în funcție de pedeapsa prevăzută de lege pentru infracțiunea săvârşită ca 
în situația în care amenda se aplică ca pedeapsă unică; 

- limitele speciale ale zilelor-amendă menţionate mai sus nu pot fi reduse sau 
majorate ca efect al cauzelor de atenuare ori agravare a pedepsei, aplicarea amenzii 
pe lângă pedeapsa închisorii reprezentând în sine un mijloc suplimentar de constrân- 
gere penală, care, fără a conduce la majorarea pedepsei închisorii, agravează repre- 
siunea penală; în mod întemeiat s-a arătat în literatura de specialitate! că atunci când 
„sunt incidente cauze de atenuare sau de agravare, acestea vor produce efecte asupra 
pedepsei închisorii care determină și numărul zilelor-amendă. Efectul cauzelor de 
atenuare şi de agravare asupra zilelor-amendă este indirect ca urmare a reducerii 
pedepsei închisorii la care se raportează zilele-amendă”; 


- pentru determinarea concretă a numărului de zile-amendă instanța de judecată 
va utiliza criteriile generale de individualizare a pedepsei prevăzute de art. 74 C.pen; 


- cuantumul unei zile-amendă este cuprins între 10 lei şi 500 lei, iar la stabilirea 
acestuia se va avea în vedere criteriul special prevăzut de art. 62 alin. (3) C.pen., 
respectiv valoarea folosului patrimonial obținut sau urmărit, iar nu criteriul general 
prevăzut de art. 61 alin. (3) teza a Il-a C.pen. constând în situaţia materială a 
inculpatului şi de obligaţiile legale ale inculpatului față de persoanele aflate în între- 


! L. Lefterache, în CP comentat, p. 177. 

ţinerea sa; se remarcă însă că, deşi legea indică criteriul de evaluare, nu precizează 
modalitatea de stabilire a cuantumului unei zile-amendă!; 


_ în doctrină? s-a arătat că „efectele cauzelor de atenuare sau de agravare se 
produc asupra pedepsei închisorii şi nu afectează cuantumul corespunzător unei 
zile-amendă, care are propriile criterii de individualizare (valoarea folosului patri- 
monial) independent de cauzele de atenuare și de agravare”; 


De exemplu, făptuitorul lipseşte de libertate un minor, iar pentru eliberare solicită 
părinților acestuia plata sumei de 20.000 lei, pe care îi primeşte, fiind ulterior reținut 
de organele judiciare; fapta săvârșită constituie infracțiunea de lipsire de libertate în 
mod ilegal, prevăzută de art. 205 alin. (1) şi (3) C.pen., pentru care legea prevede 
pedeapsa închisorii de la 3 la 10 ani; în procesul de individualizare judiciară a 
pedepsei, instanța, având în vedere criteriile prevăzute de art. 74 C.pen., stabilește că 
inculpatul trebuie să execute pedeapsa de 3 ani închisoare; constatând că fapta a fost 
săvârşită în vederea obținerii unui folos material, instanța apreciază că pe lângă 
pedeapsa închisorii trebuie ca represiunea penală să fie completată şi prin stabilirea 
pedepsei amenzii; astfel, mai întâi, instanța va stabili numărul zilelor-amendă; 
potrivit art. 62 alin. (2) C.pen. raportat la art. 61 alin. (4) lit.c) C.pen., limitele 
speciale ale zilelor-amendă sunt de la 180 la 300, întrucât pedeapsa închisorii 
stabilită în cauză este mai mare de 2 ani; să asumăm că instanța va stabili, în funcție 
de criteriile prevăzute de art. 74 C.pen., un număr de 200 zile-amendă în sarcina 
inculpatului; odată stabilit numărul zilelor-amendă, instanța procedează la stabilirea 
cuantumului unei zile-amendă, ale cărui limite sunt, potrivit art. 61 alin. (2) C.pen., 
între 10 şi 500 lei, având în vedere valoarea folosului patrimonial urmărit; să 
presupunem că instanța stabileşte un cuantum de 50 lei pentru o zi-amendă; în final, 
suma pe care inculpatul va trebui să o plătească cu titlu de amendă penală va fi: 200 
(zile-amendă) x 50 (cuantumul zilei-amendă) = 10.000 lei; această pedeapsă va fi 
aplicată alături de pedeapsa închisorii de 3 ani închisoare; 


- potrivit art. 24 din Legea nr. 253/2013, persoana fizică căreia pe lângă pedeapsa 
închisorii i s-a aplicat şi pedeapsa amenzii penale este obligată să achite integral 
amenda în termen de 3 luni de la rămânerea definitivă a hotărârii de condamnare şi să 
comunice judecătorului delegat cu executarea dovada plății, în termen de 15 zile de 
la efectuarea acesteia. În ipoteza în care judecătorul delegat cu executarea constată 
că persoana condamnată nu a achitat amenda, în tot sau în parte, sesizează instanța 
de executare, care procedează după cum urmează: 


a) când constată că neexecutarea nu este imputabilă condamnatului, dispune exe- 
Cutarea amenzii prin muncă neremunerată în folosul comunităţii, afară de cazul în 
Care persoana nu poate presta această muncă din cauza stării de sănătate, în condiţiile 
prevăzute la art. 64 C.pen.; munca neremunerată în folosul comunității dispusă 


~ 


' În doctrină (M. Hotca, op. cit., p. 361) s-a arătat că față de caracterul general al criteriilor 
art. 61 alin. (3) teza a Il-a C.pen., acestea se vor aplica în completarea celor prevăzute de 
art, 62 alin. (3) C.pen. 

? L. Lefterache, în CP comentat, p. 177. 

pentru executarea pedepsei amenzii se execută după executarea sau considerarea ca 
executată a pedepsei închisorii, 


b) când constată că neexecutarea nu este imputabilă condamnatului și acesta nu 
îşi dă consimțământul la prestarea unei munci neremunerate în folosul comunităţii, 
înlocuieşte amenda cu închisoarea, în condiţiile art. 64 C.pen.; 


c) când constată neexecutarea cu rea-credință a amenzii, înlocuieşte amenda cu 
închisoarea, în condiţiile art. 63 C.pen. 


3.1.3. Înlocuirea pedepsei amenzii cu pedeapsa închisorii 


- înlocuirea pedepsei amenzii stabilite de instanță cu cea a închisorii este posibilă 
indiferent de pedeapsa prevăzută de lege pentru infracțiunea pentru care s-a dispus 
condamnarea (pedeapsa unică a amenzii! sau închisoarea alternativ cu amenda?), 
nefiind limitată la cazurile în care legea prevede pentru infracțiunea la care a fost 
condamnat inculpatul pedeapsa închisorii alternativ cu pedeapsa amenzii“; 


1 În temeiul Codului penal din 1969, nu se putea dispune înlocuirea pedepsei amenzii cu 
pedeapsa închisorii, în cazul în care legea prevede pentru infracțiunea pentru care s-a dispus 
condamnarea persoanei fizice pedeapsa unică a amenzii sau dacă la aplicarea pedepsei 
amenzii s-a ajuns ca urmare a reţinerii circumstanțelor atenuante și aplicării dispozițiilor 
art. 76 lit. e) teza a II-a C.pen. din 1969. 

2 În minuta întâlnirii preşedinţilor secţiilor penale ale Înaltei Curți de Casaţie şi Justiţie şi 
curților de apel (Târgu Mureş, 29-30 septembrie 2016, www.inm-lex.ro) s-a reţinut că: 
„Participanţii la întâlnire au apreciat, cu majoritate, că nu este posibilă înlocuirea pedepsei 
amenzii, aplicată prin hotărârea străină de condamnare, recunoscută de instanțele naţionale, 
cu pedeapsa închisorii, în acord cu art. 10 din Decizia-cadru nr. 2005/214/JAL, dacă legea 
statului de condamnare nu prevede în norma de incriminare sancţiuni alternative, iar în 
certificatul transmis statului solicitat se prevede expres că nu este permisă aplicarea de 
sancțiuni alternative. 

În sprijinul acestei soluții s-a arătat că, deși dispoziţiile art. 10 din decizia cadru mențio- 
nată nu au fost transpuse în legislația națională, aceasta a preluat prevederile referitoare la 
certificatul emis de statul solicitant, iar jurisprudența CJUE este în sensul că, chiar dacă o 
decizie cadru nu a fost transpusă în legislaţia internă a unui stat, când aceasta se referă la 
drepturi recunoscute destinatarului deciziei, decizia cadru se va se aplică direct. 

S-a mai menţionat că în materia recunoaşterii hotărârilor prin care s-a aplicat o pedeapsă 
fie privativă, fie neprivativă de libertate, un principiu recunoscut în convenții şi în practicile 
de cooperare judiciară este acela că în statul de executare nu se poate agrava situaţia celui 
condamnat. 

Art. 10 se referă la etapa executării hotărârii străine, și nu la cea a recunoașterii acesteia, 
astfel că la momentul recunoașterii hotărârii nu există opţiunea aplicării unei alte sancţiuni 
decât cea stabilită în hotărârea străină”. 

3 Prevederea de către lege a pedepsei închisorii alternativ cu pedeapsa amenzii reprezenta 
o condiție pentru a se dispune înlocuirea, sub Codul penal din 1969. În această privință în 
doctrină (Ctin. Mitrache, C. Mitrache, op. cit., p. 236) s-a arătat că „în caz de neexecutare cu 
rea-credință a pedepsei amenzii, condamnatul poate ajunge să execute pedeapsa închisorii 
chiar dacă legea prevede pentru infracțiunea săvârşită de acesta doar pedeapsa amenzii. În 
acest caz, nu se poate spune că este încălcat principiul legalității, deoarece condamnatul este 
constrâns să execute o sancțiune care nu este prevăzută de lege pentru infracțiunea săvârșită 


Pedepsele 499 


- premisa ipotezelor de înlocuire a pedepsei amenzii cu cea a închisorii este 
existenţa unei hotărâri definitive prin care a fost aplicată pedeapsa amenzii penale; în 
consecinţă, nu este incidentă această instituţie atunci când instanţa a dispus amânarea 
aplicării pedepsei amenzii sau când amenda administrativă aplicată în străinătate a 
fost recunoscută prin hotărârea definitivă a instanței române în temeiul Legii 
nr. 302/2004, republicată; 


- Codul penal reglementează patru cazuri de înlocuire a pedepsei amenzii cu 
pedeapsa închisorii: 

1. dacă persoana condamnată nu execută, în tot sau în parte, cu rea-credință, 
pedeapsa amenzii [art. 63 C.pen.]; 


- pentru a se dispune înlocuirea pedepsei amenzii cu cea a închisorii, este necesar 
ca persoana condamnată care posedă mijloace financiare suficiente pentru achitarea 
amenzii să nu efectueze plata cu rea-credință; 


- potrivit art. 63 alin. (1) C.pen., înlocuirea are caracter obligatoriu, instanţa de 
judecată neavând facultatea de a aprecia utilitatea, oportunitatea sau proporționali- 
tatea acesteia cu scopul urmărit atunci când constată că persoana condamnată nu 
execută în tot sau în parte, cu rea-credință, pedeapsa amenzii; 


- pentru stabilirea motivelor ce au dus la neexecutarea pedepsei amenzii, instanța va 
solicita date privind situaţia materială a condamnatului de la autoritatea administraţiei 
publice locale de la domiciliul acestuia şi, dacă apreciază necesar, angajatorului sau 
organelor fiscale din cadrul Agenţiei Naţionale de Administrare Fiscală, precum și altor 
autorități sau instituţii publice care dețin informații cu privire la situația patrimonială a 
condamnatului; deopotrivă, vor putea fi administrate orice mijloace de probă relevante 
pentru analiza bunei sau relei-credinţe la neexecutarea pedepsei; 

- înlocuirea pedepsei amenzii cu pedeapsa închisorii este posibilă şi în ipoteza în 
care persoana condamnată la pedeapsa amenzii este ulterior privată de libertate fie ca 
urmare a dispunerii măsurii arestării preventive sau a arestului la domiciliu, fie în 
executarea pedepsei închisorii sau a detenţiunii pe viaţă; în aceste ipoteze se va 
analiza în concret buna sau reaua-credinţă a persoanei private de libertate; 


- nu prezintă importanță, în situaţia reţinerii relei-credinţe, că persoana condam- 
nată își dă consimțământul să presteze o muncă neremunerată în folosul comunității 
Sau că amenda a fost eşalonată în rate lunare de judecătorul delegat cu executarea; 


- Codul penal înlătură posibilitatea instanței de a individualiza pedeapsa închi- 
Sorii cu care este înlocuită amenda, prevăzând în mod explicit că numărul 
zilelor-amendă neexecutate se înlocuieşte cu un număr corespunzător de zile de 
închisoare (unei zile-amendă îi corespunde o zi de închisoare)!; pedeapsa închisorii 


o SERE NE N N I O O O O II RI NR N II CI NINE CNO e at 


de acesta. În cazul înlocuirii pedepsei amenzii cu închisoarea, temeiul aplicării pedepsei cu 
inchisoarea se regăseşte în dispozițiile prevăzute în Codul penal de stabilire a pedepsei 
amenzii pe sistemul zilelor-amendă”. 

Potrivit Codului penal din 1969, instanța proceda la individualizarea pedepsei închisorii, 
atât prin raportare la limitele prevăzute de lege pentru acea infracțiune, cât și la partea din 
amendă care a fost achitată. 

astfel stabilită se va executa numai în regim de detenție, neputându-se dispune 
amânarea aplicării pedepsei ori suspendarea sub supraveghere; 


De pildă, persoana care nu are calitatea de medic de specialitate obstetrică-gineco- 
logie şi drept de liberă practică în această specialitate şi care fusese condamnată pentru 
săvârşirea infracțiunii de întrerupere a cursului sarcinii, prevăzută de art. 201 alin. (1) 
lit. b) C.pen., la amenda în cuantum de 4.000 lei [200 (zile-amendă) x 20 (cuantumul 
zilei-amendă) = 4.000 lei], deşi are resurse financiare, achită numai suma de 1.000 
lei, refuzând în continuare executarea amenzii; în cazul în care instanța dispune 
înlocuirea pedepsei amenzii cu pedeapsa închisorii, instanţa trebuie să aibă în vedere 
că restul de amendă neexecutat este de 3.000 lei, iar față de cuantumul unei 
zile-amendă stabilit prin hotărârea de condamnare se constată că persoana condam- 
nată ar mai avea de executat 150 zile-amendă [3.000 (rest amendă neexecutată): 
20 (cuantumul zilei-amendă) = 150 (zile-amendă)]; având în vedere că sistemul de 
înlocuire presupune că o zi-amendă neplătită = o zi închisoare, rezultă că instanța va 
dispune înlocuirea restului de amendă neachitată de 3.000 lei cu rea-credință cu 
150 de zile închisoare, care vor fi executate în regim de detenție. 


- în caz de neplată cu rea-credință a amenzii, înlocuirea acesteia cu pedeapsa 
închisorii se dispune şi atunci când amenda a fost stabilită alături de pedeapsa închi- 
sorii, în temeiul art. 62 C.pen.; în această situaţie, numărul zilelor-amendă neexecutate 
se înlocuieşte cu un număr corespunzător de zile de închisoare (unei zile-amendă îi 
corespunde o zi de închisoare), care se adaugă la pedeapsa închisorii; pedeapsa astfel 
rezultată este considerată ca fiind o singură pedeapsă (pedeapsă unică); 


- înlocuirea pedepsei amenzii cu închisoarea se dispune de instanța de executare 
sesizată de judecătorul delegat cu executarea. Dacă persoana condamnată achită 
amenda pe parcursul soluționării cauzei, sesizarea va fi respinsă ca neîntemeiată. 


Prin sentința penală a Judecătoriei G. instanţa de judecată l-a condam- 
nat pe M.C.D. la pedeapsa amenzii în cuantum de 6000 lei (300 zile-amendă a 
câte 20 lei). Condamnatul nu a achitat amenda amintită mai sus, drept care s-a 
inițiat procedura înlocuirii pedepsei amenzii cu cea a închisorii. Pe parcursul 
acestei proceduri, condamnatul M.C.D. nu s-a prezentat şi nici nu a oferit o 
explicaţie pentru lipsa prezenţei sau a plăţii, cu toate că avea aceste posibilităţi. 
Prin sentinţa penală nr. 1072/2017, instanţa a dispus în mod corect înlocuirea 
amenzii penale în cuantum de 6000 lei cu pedeapsa închisorii, însă în mod 
nelegal a stabilit cuantumul acesteia la 10 luni, deşi numărul de zile-amendă 
stabilite iniţial era de 300. Prin asimilarea unei luni cu 30 de zile, nu se ţine cont 
de faptul că unele luni au 31 de zile, iar practic condamnatul executa aproxi- 
mativ 5 zile închisoare în plus faţă de cuantumul stabilit în hotărârea definitivă. 
Art. 186 alin. (2) C.pen. (care arată că luna are 30 de zile) se foloseşte doar când 
trebuie să se dividă o pedeapsă exprimată în luni, iar împărţirea dă rest; spre 
exemplul fracţia concursului de 1/3, aplicată la 4 luni, se va calcula împărțind 
lunile multiple de trei, iar ultima lună se va transforma în 30 de zile, rezultând 
sporul de o luna şi 10 zile. Mecanismul este unidirecţional, metoda inversă adău- 
gând, după cum am arătat, zile care nu au fost dispuse prin hotărârea de condam- 
nare. Procedând la judecarea cauzei, în aceste limite, Tribunalul va dispune 

înlocuirea amenzii penale în sumă de 6000 lei, aplicată condamnatului M.C.D. 
cu pedeapsa de 300 zile închisoare (Trib. Cluj, secția penală, decizia nr. 100 din 
18 aprilie 2018, www.sintact.ro). 


ə Persoana condamnată are la dispoziţie un termen de 3 luni de la 
rămânerea definitivă a hotărârii, termen în care trebuie, din proprie iniţiativă, să 
achite amenda penală stabilită în sarcina sa. Neîndeplinirea obligaţiei de plată în 
intervalul de timp stabilit poate reprezenta efectul mai multor cauze care ţin de 
situaţia financiară a condamnatului, de pasivitatea acestuia sau de o atitudine 
răuvoitoare din partea sa. Reaua-credinţă rezultă din împrejurarea că cel căruia îi 
revine obligaţia are posibilitatea de a o îndeplini, dar nu voieşte. Pentru a 
sancţiona această conduită incorectă a debitorului, legiuitorul a reglementat 
posibilitatea înlocuirii pedepsei pecuniare cu pedeapsa închisorii cu executare 
efectivă. În ceea ce priveşte situaţia personală a intimatului, instanța a constatat 
că acesta nu realizează venituri proprii din activităţi legale, determinabile 
conform legislaţiei muncii şi legislaţiei fiscale şi supuse evidenţelor financiare, 
respectiv impozitării, nefigurând cu un contract individual de muncă sau cu alte 
surse de venit. Cu toate acestea, instanța a constatat că cel condamnat are în 
prezent vârsta de 27 de ani şi este apt de muncă (în lipsa unor dovezi în sens 
contrar), ceea ce înseamnă că nu există o imposibilitate obiectivă pentru intimat 
de a achita amenda penală la care a fost obligat, ci pur şi simplu acesta refuză să 
execute pedeapsa. A fi apt de muncă, dar a nu obţine câştiguri, nu este o cauză 
de exonerare de la plata amenzii penale, nerealizarea de venituri legale şi 
identificabile de către condamnat reprezentând strict opţiunea sa. În acest mod, 
el fie doreşte să creeze o aparenţă de insolvabilitate, fie îşi manifestă dezinte- 
resul de a-şi câştiga existenţa prin muncă, denotând o evidentă neadaptabilitate 
socială. O asemenea atitudine trebuie aspru sancţionată şi sub nicio formă nu 
poate fi folosită ca argument al unei aşa-zise bune-credinţe. Legislaţia în materie 
civilă şi implicit instanţele civile statuează că debitorul unei obligaţii de între- 
tinere, apt de muncă, dar fără venituri, este dator la plata pensiei de întreţinere 
lunare, calculată la venitul minim pe economia naţională. Este lipsit de relevanţă 
că intimatul nu figurează cu contract individual de muncă, nu deţine în proprie- 
tate bunuri mobile şi imobile şi nu apare în evidenţele fiscale cu venituri impo- 
zabile, cât timp acesta este apt de muncă. Starea materială aparentă din actele 
oficiale, din care rezultă că intimatul, aflat la o vârstă la care se prezumă că este 
apt de muncă, nu realizează venituri proprii din activităţi legale, nefigurând cu 
contract individual de muncă sau alte surse de venit, nu este un argument în a 
aprecia că acea persoană este insolvabilă. De asemenea, este greşit a se trage 
concluzia că o asemenea persoană nu poate din punct de vedere obiectiv să 
deţină resurse financiare pentru a achita o pedeapsă pecuniară sau că nu are 
vocaţia de a realiza mijloacele materiale necesare îndeplinirii acestei obligaţii, 
deoarece această stare este anume determinată de respectiva persoană, pentru 
intimat fiind o situaţie foarte convenabilă să persiste în pasivitate şi să acumu- 
leze datorii băneşti pe care să nu şi le plătească, invocând de fiecare dată starea 
materială nereală care reiese din evidenţele autorităţilor. Achitarea unei amenzi 
penale este o obligaţie a condamnatului şi nu un drept al acestuia pe care să şi-l 
poată manifesta opţional. O altfel de interpretare ar lăsa fără finalitate însăşi 

astfel stabilită se va executa numai în regim de detenţie, neputându-se dispune 
amânarea aplicării pedepsei ori suspendarea sub supraveghere; 


De pildă, persoana care nu are calitatea de medic de specialitate obstetrică-gineco- 
logie şi drept de liberă practică în această specialitate şi care fusese condamnată pentru 
săvârşirea infracțiunii de întrerupere a cursului sarcinii, prevăzută de art. 201 alin. (1) 
lit. b) C.pen., la amenda în cuantum de 4.000 lei [200 (zile-amendă) x 20 (cuantumul 
zilei-amendă) = 4.000 lei], deşi are resurse financiare, achită numai suma de 1.000 
lei, refuzând în continuare executarea amenzii; în cazul în care instanța dispune 
înlocuirea pedepsei amenzii cu pedeapsa închisorii, instanța trebuie să aibă în vedere 
că restul de amendă neexecutat este de 3.000 lei, iar față de cuantumul unei 
zile-amendă stabilit prin hotărârea de condamnare se constată că persoana condam- 
nată ar mai avea de executat 150 zile-amendă [3.000 (rest amendă neexecutată): 
20 (cuantumul zilei-amendă) = 150 (zile-amendă)], având în vedere că sistemul de 
înlocuire presupune că o zi-amendă neplătită = o zi închisoare, rezultă că instanţa va 
dispune înlocuirea restului de amendă neachitată de 3.000 lei cu rea-credință cu 
150 de zile închisoare, care vor fi executate în regim de detenție. 


- în caz de neplată cu rea-credință a amenzii, înlocuirea acesteia cu pedeapsa 
închisorii se dispune și atunci când amenda a fost stabilită alături de pedeapsa închi- 
sorii, în temeiul art. 62 C.pen.; în această situație, numărul zilelor-amendă neexecutate 
se înlocuieşte cu un număr corespunzător de zile de închisoare (unei zile-amendă îi 
corespunde o zi de închisoare), care se adaugă la pedeapsa închisorii, pedeapsa astfel 
rezultată este considerată ca fiind o singură pedeapsă (pedeapsă unică); 


- înlocuirea pedepsei amenzii cu închisoarea se dispune de instanța de executare 
sesizată de judecătorul delegat cu executarea. Dacă persoana condamnată achită 
amenda pe parcursul soluționării cauzei, sesizarea va fi respinsă ca neîntemeiată. 


% Prin sentinţa penală a Judecătoriei G. instanţa de judecată l-a condam- 
nat pe M.C.D. la pedeapsa amenzii în cuantum de 6000 lei (300 zile-amendă a 
câte 20 lei). Condamnatul nu a achitat amenda amintită mai sus, drept care s-a 
iniţiat procedura înlocuirii pedepsei amenzii cu cea a închisorii. Pe parcursul 
acestei proceduri, condamnatul M.C.D. nu s-a prezentat şi nici nu a oferit o 
Prin sentinţa penală nr. 1072/2017, instanţa a dispus în mod corect înlocuirea 
amenzii penale în cuantum de 6000 lei cu pedeapsa închisorii, însă în mod 
nelegal a stabilit cuantumul acesteia la 10 luni, deşi numărul de zile-amendă 
stabilite iniţial era de 300. Prin asimilarea unei luni cu 30 de zile, nu se ţine cont 
de faptul că unele luni au 31 de zile, iar practic condamnatul executa aproxi- 
mativ 5 zile închisoare în plus faţă de cuantumul stabilit în hotărârea definitivă. 
Art. 186 alin. (2) C.pen. (care arată că luna are 30 de zile) se foloseşte doar când 
trebuie să se dividă o pedeapsă exprimată în luni, iar împărţirea dă rest; spre 
exemplul fracţia concursului de 1/3, aplicată la 4 luni, se va calcula împărțind 
lunile multiple de trei, iar ultima lună se va transforma în 30 de zile, rezultând 
sporul de o luna şi 10 zile. Mecanismul este unidirecţional, metoda inversă adău- 
gând, după cum am arătat, zile care nu au fost dispuse prin hotărârea de condam- 
nare. Procedând la judecarea cauzei, în aceste limite, Tribunalul va dispune 

înlocuirea amenzii penale în sumă de 6000 lei, aplicată condamnatului M.C.D. 
cu pedeapsa de 300 zile închisoare (Trib. Cluj, secția penală, decizia nr. 100 din 
18 aprilie 2018, www sintact.ro). 


Persoana condamnată are la dispoziţie un termen de 3 luni de la 
rămânerea definitivă a hotărârii, termen în care trebuie, din proprie iniţiativă, să 
achite amenda penală stabilită în sarcina sa. Neîndeplinirea obligaţiei de plată în 
intervalul de timp stabilit poate reprezenta efectul mai multor cauze care ţin de 
situaţia financiară a condamnatului, de pasivitatea acestuia sau de o atitudine 
răuvoitoare din partea sa. Reaua-credinţă rezultă din împrejurarea că cel căruia îi 
revine obligaţia are posibilitatea de a o îndeplini, dar nu voieşte. Pentru a 
sancţiona această conduită incorectă a debitorului, legiuitorul a reglementat 
posibilitatea înlocuirii pedepsei pecuniare cu pedeapsa închisorii cu executare 
efectivă. În ceea ce priveşte situaţia personală a intimatului, instanţa a constatat 
că acesta nu realizează venituri proprii din activităţi legale, determinabile 
conform legislaţiei muncii şi legislaţiei fiscale şi supuse evidenţelor financiare, 
respectiv impozitării, nefigurând cu un contract individual de muncă sau cu alte 
surse de venit. Cu toate acestea, instanţa a constatat că cel condamnat are în 
prezent vârsta de 27 de ani şi este apt de muncă (în lipsa unor dovezi în sens 
contrar), ceea ce înseamnă că nu există o imposibilitate obiectivă pentru intimat 
de a achita amenda penală la care a fost obligat, ci pur şi simplu acesta refuză să 
execute pedeapsa. A fi apt de muncă, dar a nu obţine câştiguri, nu este o cauză 
de exonerare de la plata amenzii penale, nerealizarea de venituri legale şi 
identificabile de către condamnat reprezentând strict opţiunea sa. În acest mod, 
el fie doreşte să creeze o aparenţă de insolvabilitate, fie îşi manifestă dezinte- 
resul de a-şi câştiga existenţa prin muncă, denotând o evidentă neadaptabilitate 
socială. O asemenea atitudine trebuie aspru sancţionată şi sub nicio formă nu 
poate fi folosită ca argument al unei așa-zise bune-credinţe. Legislaţia în materie 
civilă şi implicit instanţele civile statuează că debitorul unei obligaţii de între- 
tinere, apt de muncă, dar fără venituri, este dator la plata pensiei de întreţinere 
lunare, calculată la venitul minim pe economia naţională. Este lipsit de relevanță 
că intimatul nu figurează cu contract individual de muncă, nu deţine în proprie- 
tate bunuri mobile şi imobile şi nu apare în evidenţele fiscale cu venituri impo- 
zabile, cât timp acesta este apt de muncă. Starea materială aparentă din actele 
oficiale, din care rezultă că intimatul, aflat la o vârstă la care se prezumă că este 
apt de muncă, nu realizează venituri proprii din activităţi legale, nefigurând cu 
contract individual de muncă sau alte surse de venit, nu este un argument în a 
aprecia că acea persoană este insolvabilă. De asemenea, este greşit a se trage 
concluzia că o asemenea persoană nu poate din punct de vedere obiectiv să 
deţină resurse financiare pentru a achita o pedeapsă pecuniară sau că nu are 
vocaţia de a realiza mijloacele materiale necesare îndeplinirii acestei obligaţii, 
deoarece această stare este anume determinată de respectiva persoană, pentru 
intimat fiind o situaţie foarte convenabilă să persiste în pasivitate şi să acumu- 
leze datorii băneşti pe care să nu şi le plătească, invocând de fiecare dată starea 
materială nereală care reiese din evidenţele autorităţilor. Achitarea unei amenzi 
penale este o obligaţie a condamnatului şi nu un drept al acestuia -pe care să şi-l 
poată manifesta opţional. O altfel de interpretare ar lăsa fără finalitate însăşi 

pedeapsa aleasă în momentul individualizării acesteia de către instanţa care a 
aplicat-o, moment la care se cunoştea că inculpatul nu are un loc de muncă şi nu 
realizează venituri în mod legal. Prin aplicarea pedepsei amenzii penale în 
cuantum de 1000 lei (cuantum relativ redus, de altfel), Judecătoria Găeşti a 
apreciat că se poate atinge scopul pedepsei, acela de reeducare a inculpatului şi 
de prevenire a săvârşirii de noi infracţiunii, în primul rând raportat la gravitatea 
faptei, dar şi faţă de utilitatea unei astfel de pedepse pecuniare. Nicidecum nu s-a 
avut în vedere ca această sancţiune să devină ineficientă, în lipsa unor venituri 
stabile şi urmăribile ale condamnatului, cum este cazul intimatului, tocmai 
acesta fiind şi scopul pentru care s-a atras atenţia condamnatului cu privire la 
posibilitatea înlocuirii pedepsei amenzii penale cu pedeapsa închisorii. Pe de altă 
parte, inexistenţa unor venituri proprii, evidenţiate oficial, nu duce la concluzia 
că intimatul are o stare materială precară, astfel încât să se prezume în mod 
automat existenţa bunei-credinţe a condamnatului în neachitarea amenzii penale. 
Şi dacă ar fi reală, starea materială modestă este o simplă alegere a condamna- 
tului — de a nu munci şi de a nu realiza venituri sau de a nu declara eventualele 
câştiguri obţinute. Dimpotrivă, pentru argumentele mai sus invocate, instanţa 
apreciază că intimatul se sustrage cu rea-credinţă de la plata amenzii aplicate de 
o instanţă judecătorească, în condiţiile în care este în mod evident apt de muncă 
şi ar putea obţine venituri în mod legal, dar alege să nu o facă, neexistând deci o 
imposibilitate obiectivă de a achita sancţiunea pecuniară. Mai mult decât atât, 
intimatul nici măcar nu a invocat pe parcursul judecării cauzei o astfel de 
imposibilitate obiectivă şi nu a încercat să dovedească o eventuală incapacitate 
de muncă. De altfel, intimatul a plătit în cadrul procesului suma de 500 lei, o 
parte considerabilă din amenda penală, ceea ce atestă încă o dată că, în privinţa 
sa, nu a existat şi nu există o împiedicare absolută în a obţine venituri, ci doar o 
pasivitate voită. Este de remarcat şi aspectul că, după pronunţarea prezentei, 
intimatul a achitat în integralitate amenda penală, ceea ce reprezintă o dovadă în 
plus că el nu se confruntă cu situația materială dificilă pe care o pretinde. Nu în 
ultimul rând, amenda în cuantum de 1000 lei fusese eşalonată în 10 rate a câte 
100 lei fiecare, suma pe care intimatul ar fi trebuit să o achite lunar fiind una mai 
mult decât modestă. În consecință, se impune înlocuirea pedepsei amenzii cu 
închisoarea (Trib. Dâmboviţa, secţia penală, decizia nr. 199 din 3 iunie 2016, 
www.sintact.ro). 


ə Pentru a se constata dacă există bună sau rea-credinţă în ceea ce 
priveşte executarea hotărârii penale, trebuie să se facă dovada că persoana 
condamnată a cunoscut despre pedeapsa aplicată (noţiunile de bună sau rea- 
credinţă se apreciază prin raportare la cunoaşterea dispoziţiilor unei hotărâri). În 
mod judicios judecătorul fondului a constatat nu doar că persoana condamnată 
nu a fost prezentă la judecata pe fond a pricinii, dar nici nu a primit comunicarea 
hotărârii. Citaţiile de la judecata pe fond s-au întors cu menţiunea destinatar 
mutat de la adresă, întocmai ca şi procesul-verbal de comunicare a hotărârii pro- 
nunţate. Chiar dacă persoana condamnată avea obligaţia încă din cursul urmăririi 
penale să anunţe orice schimbare de domiciliu sau reşedinţă, acest aspect nu 
absolvă efectuarea de verificări cu privire la situaţia locativă a persoanei 
condamnate la momentul soluționării pricinii, cu atât mai mult cu cât după 


Pedepsele 503 


momentul aducerii la cunoştinţă a drepturilor procesuale nu s-a comunicat 
inculpatului că va fi trimis în judecată. Aici avem în vedere că soluţia de 
condamnare a survenit la 5 ani de la momentul la care s-a comis fapta. Deşi din 
actele de dosar rezultă că persoana condamnată deţine bunuri în patrimoniu, 
bunuri pe care le-ar fi dobândit în anul 2012 (acelaşi an în care s-a comis şi fapta 
dedusă judecății), fiind vorba de bunuri mobile, nu rezultă că acestea se află în 
posesia persoanei condamnate; în ceea ce priveşte sumele care ar fi fost obţinute 
cu titlu de salariu de persoana condamnată în anul 2018: nu doar că suma 
acestora nu face dovada unei capacităţi de plată, dar exista posibilitatea verifi- 
cării şi identificării locului de muncă al persoanei condamnate la momentul 
punerii în executare a sancţiunii aplicate. Cum nu există dovezi că persoana 
condamnată cunoaşte dispoziţiile sentinţei penale nr. 373 din 2 martie 2017 
pronunţată de Judecătoria B., aspect care se apreciază independent de cunoaş- 
terea sau necunoaşterea unei proceduri anterioare care îl priveşte sau al exis- 
tenţei unor venituri, în mod judicios s-a reţinut la fond că nu s-a făcut dovada 
relei-credinţe cu privire la neexecutare (Trib. Brașov, secția penală, decizia 
nr. 96 din 8 martie 2019, www.sintact.ro). 


2. în situaţia în care pedeapsa amenzii nu poate fi executată (în tot sau în 


w 


parte) din motive neimputabile condamnatului, iar acesta nu își dă consimță- 
mântul la executarea amenzii prin muncă neremunerată în folosul comunității 
[art. 64 alin. (6) C.pen.]; 

- spre deosebire de primul caz de înlocuire de mai sus în această ipoteză neexe- 
cutarea pedepsei amenzii nu se realizează cu rea-credință, ci din motive neimputabile 
condamnatului; 


- pedeapsa amenzii poate fi stabilită ca pedeapsă autonomă sau pe lângă pedeapsa 
închisorii în condiţiile art. 62 C.pen.; nu prezintă importanță faptul că amenda a fost 
eşalonată în rate lunare de judecătorul delegat cu executarea; 


- pentru stabilirea motivelor care au dus la neexecutarea pedepsei amenzii, 
instanța va solicita date privind situația materială a condamnatului de la autoritatea 
administraţiei publice locale de la domiciliul acestuia şi, dacă apreciază necesar, 
angajatorului sau organelor fiscale din cadrul Agenţiei Naţionale de Administrare 
Fiscală, precum și altor autorităţi sau instituţii publice care deţin informaţii cu privire 
la situația patrimonială a condamnatului; 


- refuzul de a presta munca neremunerată în folosul comunităţii nu trebuie să fie 
intemeiat pe motive medicale, în acest caz neputându-se dispune înlocuirea amenzii 
Cu închisoarea; 


- numărul zilelor-amendă neexecutate se înlocuiește cu un număr corespunzător 
de zile de închisoare (unei zile-amendă îi corespunde o zi de închisoare), care vor fi 
executate în regim de detenţie, neputând fi dispusă amânarea aplicării pedepsei sau 
Suspendarea sub supraveghere; 


- înlocuirea pedepsei amenzii cu închisoarea se dispune de instanța de executare 
Sesizată de judecătorul delegat cu executarea; dacă persoana condamnată achită 
amenda pe parcursul soluționării cauzei, sesizarea va fi respinsă ca neîntemeiată; 

- potrivit art. 64 alin. (6) C.pen., înlocuirea pedepsei amenzii cu pedeapsa închi- 
sorii are caracter obligatoriu instanța de judecată neavând facultatea de a aprecia 
utilitatea, oportunitatea sau proporționalitatea acesteia cu scopul urmărit atunci când 
constată că sunt îndeplinite condiţiile prevăzute de lege. 


3. dacă persoana condamnată nu execută obligaţia de muncă în folosul 
comunităţii în condiţiile stabilite de instanţă (art. 64 alin. (5) lit. a) C.pen.]; 


- acest caz de înlocuire a pedepsei amenzii cu închisoarea este incident în ipoteza 
în care, după dispunerea executării pedepsei amenzii prin munca neremunerată în 
folosul comunităţii, în baza art. 64 alin. (1) C.pen., persoana condamnată nu 
prestează munca în condiţiile stabilite de către instanță; 


- din analiza dispoziţiilor art. 65 alin. (5) lit.a) C.pen. rezultă că nu prezintă 
importanță motivele pentru care intervine neexecutarea obligaţiei de muncă; totuși, 
credem că, în cazul în care neîndeplinirea obligaţiei de muncă este datorată deterio- 
rării stării de sănătate a condamnatului, care îl pune în imposibilitate de a mai presta 
munca, nu se va putea dispune înlocuirea amenzii cu închisoarea; 


- numărul zilelor-amendă neexecutate se înlocuiește cu un număr corespunzător 
de zile de închisoare, care vor fi executate în regim de detenție, neputând fi dispusă 
amânarea aplicării pedepsei sau suspendarea sub supraveghere; 


- instanța competentă să dispună înlocuirea muncii în folosul comunităţii cu închi- 
soarea este instanța de executare; sesizarea instanței se face din oficiu sau de către 
organul care, potrivit legii, execută amenda ori la sesizarea serviciului de probaţiune 
(art. 561 C.proc.pen.); 


- potrivit art. 64 alin. (5) lit. a) C.pen., înlocuirea pedepsei amenzii cu pedeapsa 
închisorii are caracter obligatoriu instanța de judecată neavând facultatea de a 
aprecia utilitatea, oportunitatea sau proporționalitatea acesteia cu scopul urmărit 
atunci când constată că sunt îndeplinite condițiile prevăzute de lege. 


4. în cazul în care persoana condamnată săvârşeşte o nouă infracţiune, desco- 
perită înainte de executarea integrală a obligaţiei de muncă în folosul comunității, 
pentru care se pronunță o soluţie de condamnare [art. 64 alin. (5) lit. b) C.pen.]. 


- acest caz de înlocuire a pedepsei amenzii cu închisoarea este incident în ipoteza 
în care, după rămânerea definitivă a hotărârii prin care s-a dispus executarea amenzii 
prin muncă neremunerată în folosul comunităţii, în condiţiile art. 64 alin. (1) C.pen., 
persoana condamnată săvârşeşte o nouă infracţiune, iar pedeapsa amenzii nu este 
integral executată prin prestarea muncii în folosul comunităţii la data rămânerii 
definitive a hotărârii de condamnare pronunțate pentru noua infracțiune; 


- nu prezintă importanță forma de vinovăţie cu care este săvârşită infracțiunea, 
înlocuirea putând interveni şi în cazul faptelor săvârşite din culpă; 


- este necesar ca noua infracțiune să fie săvârşită și descoperită până în ultima zi 
în care se execută munca în folosul comunității, indiferent de momentul în care se 
pronunță o hotărâre judecătorească cu privire la această faptă; dacă fapta este săvâr- 
şită în perioada în care persoana condamnată executa munca, dar este descoperită 
după executarea integrală a muncii, instanța se va pronunța numai cu privire la 
această faptă, fără a putea înlocui amenda cu închisoarea, întrucât pedeapsa amenzii 

este deja executată prin prestarea muncii, însă va putea avea în vedere perseverența 
infracțională şi pluralitatea intermediară la individualizarea pedepsei ce urmează a fi 
stabilită pentru noua infracţiune; 


- dacă noua infracțiune este săvârşită în perioada în care persoana condamnată 
executa munca în folosul comunității, fiind descoperită înainte de executarea 
integrală a muncii în folosul comunității, însă până la momentul rămânerii definitive 
a hotărârii judecătorești amenda este executată integral prin prestarea muncii, instanța 
se va pronunța numai cu privire la infracțiunea nou-comisă, fără a putea înlocui 
amenda cu închisoarea, întrucât pedeapsa amenzii este deja executată prin prestarea 
muncii; perseverența infracțională se va avea în vedere la individualizarea pedepsei 
ce urmează a fi stabilită pentru noua infracțiune; 


- nu se va putea dispune înlocuirea zi/e/or-amendă neexecutate prin muncă în 
folosul comunităţii cu pedeapsa închisorii dacă a fost amânată aplicarea pedepsei 
stabilite pentru infracţiunea nou comisă, 


- numărul zilelor-amendă neexecutate prin muncă în folosul comunităţii la data 
condamnării definitive pentru noua infracțiune se înlocuieşte cu un număr cores- 
punzător de zile de închisoare și se adaugă la pedeapsa (amenda sau închisoarea) 
pentru noua infracțiune; zilele de muncă în folosul comunităţii efectuate în execu- 
tarea pedepsei amenzii, între data comiterii noii infracţiuni și data condamnării defi- 
nitive, nu vor fi avute în vedere la stabilirea zilelor de închisoare pe care condam- 
natul trebuie să le execute; 


- dacă pedeapsa stabilită pentru noua infracţiune este detențiunea pe viață, atunci 
pedeapsa închisorii rezultată din înlocuire nu se mai adaugă la pedeapsa stabilită 
pentru noua faptă; 


- instanța competentă să dispună înlocuirea muncii în folosul comunităţii cu închi- 
soarea este instanța care judecă în primă instanţă infracțiunea săvârşită înainte de 
executarea integrală a muncii în folosul comunităţii; sesizarea instanţei se face din 
oficiu sau de către organul care, potrivit legii, execută amenda ori la sesizarea 
serviciului de probaţiune (art. 561 C.proc.pen.); 


- potrivit art. 64 alin. (5) lit. b) C.pen., înlocuirea pedepsei amenzii cu pedeapsa 
închisorii are caracter obligatoriu instanţa de judecată neavând facultatea de a 
aprecia utilitatea, oportunitatea sau proporţionalitatea acesteia cu scopul urmărit 
atunci când constată că sunt îndeplinite condiţiile prevăzute de lege. 


3.1.4. Executarea pedepsei amenzii prin prestarea unei munci neremunerate 
ìn folosul comunităţii 


- Codul penal a reglementat o formă substitutivă a executării pedepsei amenzii., 
Prevăzând posibilitatea persoanelor de bună-credinţă şi insolvabile să execute 


aa ARE i N N II N SI 


! Prin această reglementare a fost înlăturată o carență legislativă a Codului penal din 1969 

i a legii de punere în executare a pedepselor, pentru situația în care un condamnat de 

ună-credință se afla din motive neimputabile în imposibilitate de'a-şi executa pedeapsa și nici 
Nu era posibilă demararea unei proceduri de executare silită împotriva sa. 

pedeapsa amenzii, nu prin plata sumei de bani, ci prin muncă în folosul comu- 
nității, în acest caz, ne aflăm în situația unei execurări a pedepsei amenzii prin 
muncă în folosul comunităţii, iar nu a înlocuirii pedepsei amenzii cu munca în 
folosul comunității; 


- art. 64 alin. (1) C.pen. prevede, pentru a se dispune executarea pedepsei amenzii 
prin prestarea muncii neremunerate în folosul comunității, necesitatea îndeplinirii 
următoarelor condiţii: 


a) pedeapsa amenzii stabilită prin hotărârea definitivă să nu poată fi exe- 
cutată, în tot sau în parte, din motive neimputabile persoanei condamnate; 


- pedeapsa amenzii poate fi stabilită ca pedeapsă autonomă sau pe lângă pedeapsa 
închisorii în condiţiile art. 62 C.pen., printr-o hotărâre definitivă de condamnare; 


- pentru stabilirea motivelor ce au dus la neexecutarea pedepsei amenzii, instanța 
va solicita date privind situația materială a condamnatului de la autoritatea adminis- 
trației publice locale de la domiciliul acestuia şi, dacă apreciază necesar, angajato- 
rului sau organelor fiscale din cadrul Agenţiei Naţionale de Administrare Fiscală, 
precum și altor autorități sau instituţii publice care dețin informaţii cu privire la 
situația patrimonială a condamnatului; 


- nu prezintă importanță faptul că amenda a fost eşalonată în rate lunare de jude- 
cătorul delegat cu executarea. 


b) să existe consimţământul persoanei condamnate; 


- instanța nu poate dispune obligarea condamnatului la prestarea unei munci 
neremunerate în folosul comunităţii în absența consimțământului acestuia, întrucât o 
asemenea dispoziție ar echivala cu supunerea condamnatului la muncă forțată, ceea 
ce ar contraveni art. 4 din Convenţia europeană!; 


- faţă de dispoziţiile art. 64 alin. (6) C.pen. consimţământul persoanei condamnate 
trebuie dat în mod explicit în cadrul acestei proceduri în faţa instanţei de executare 
sesizate de judecătorul delegat cu executarea, neputându-se da efecte consimțămân- 
tului dat în cursul procesului penal la prestarea unei munci neremunerate în folosul 
comunităţii, care produce efecte numai cu privire la individualizarea executării 
pedepsei; 


c) persoana condamnată să fie aptă din punct de vedere medical să presteze 
munca în folosul comunităţii. 


! În acest sens prin DCC nr. 650/2018 s-a apreciat că „obligarea infractorului să presteze o 
muncă neremunerată în folosul comunităţii, fără acordul acestuia, prin înlocuirea obligaţiei 
de plată a amenzii neexecutate este contrară dispoziţiilor art. 42 alin. (1) din Constituţie, art. 4 
parag. 2 din Convenţia pentru apărarea drepturilor omului şi a libertăților fundamentale, art. 8 
parag. 3 lit. a) din Pactul internaţional cu privire la drepturile civile și politice și art. 2 parag. 1 
din Convenţia nr. 29/1930 privind munca forțată sau obligatorie, întrucât munca prestată nu 
se încadrează în cele două ipoteze reglementate expres în art. 42 alin. (2) lit. b) din Consti- 
tuție, în art. 4 parag. 3 lit. a) din Convenţie, art. 8 parag. 3 lit. c) (i) din Pact și art. 2 parag. 2 
lit. c) din Convenţia nr. 29/1930, respectiv munca unei persoane condamnate prestată în 
perioada de detenţie sau de liberare condiționată”. 

- în doctrină! s-a arătat că în ipoteza în care starea de sănătate a condamnatului nu 
permite temporar efectuarea muncii în folosul comunităţii, instanța va dispune 
executarea amenzii prin muncă, urmând ca munca să fie prestată efectiv după 
însănătoşire, iar în cazul în care este vorba de o incapacitate permanentă, instanţa nu 
va putea dispune executarea amenzii prin muncă şi nici înlocuirea pedepsei amenzii 
cu închisoarea; 


Dacă sunt îndeplinite condițiile cumulative de la pct. a)-c) de mai sus, instanța de 
executare va dispune executarea amenzii prin munca neremunerată în folosul comu- 
nității, potrivit art. 64 alin. (1) C.pen., dispunerea executării amenzii prin munca 
neremunerată în folosul comunității are caracter obligatoriu instanța neavând facul- 
tatea de a aprecia utilitatea, oportunitatea sau proporționalitatea acesteia cu scopul 
urmărit atunci când constată că sunt îndeplinite condiţiile prevăzute de lege; 


- această măsură nu poate fi dispusă dacă persoana condamnată nu poate presta 
munca în folosul comunităţii din cauza stării de sănătate, dovedită prin acte medicale; 


- competenţa de a dispune executarea amenzii prin prestarea unei munci neremu- 
nerate în folosul comunității aparține instanței de executare sesizate de judecătorul 
delegat cu executarea; sesizarea instanței de executare se poate face și la cererea 
condamnatului, de către judecătorul delegat cu executarea, chiar înainte de expirarea 
termenului de plată a amenzii; regulile de desfășurare a procedurii sunt cele generale 
prevăzute de art. 597 C.proc.pen.; astfel, sesizarea se soluţionează în ședință publică, 
cu citarea condamnatului și participarea procurorului; neprezentarea condamnatului 
legal citat, aflat în stare de libertate, nu împiedică judecarea cauzei; instanța de exe- 
cutare se pronunță prin sentință ce poate fi atacată cu contestaţie la instanța ierarhic 
superioară în termen de 3 zile de la comunicare; procedura de soluţionare a contes- 
taţiei este cea prevăzută de art. 425! C.proc.pen.; 


Instanţa apreciază că simpla formulare a prezentei cereri la nici două 
săptămâni de la data rămânerii definitive a sentinței penale demonstrează o 
vădită lipsă de diligență a condamnatului, un dezinteres manifest al acestuia de a 
încerca să achite amenda aplicată, încercând astfel să golească de conţinut 
sancţiunea penală aplicată. Instanţa constată că petentul nu a încercat să facă 
măcar plăți parțiale pe decursul celor trei luni acordate, nu a formulat o cerere de 
eşalonare, nu a întreprins demersuri pentru a demonstra instanței că depune toate 
eforturile posibile pentru achitarea amenzii, alegând să formuleze direct, după 
nici două săptămâni, prezenta cerere. Coroborând cele trei argumente prezentate, 
instanța apreciază nu doar că la acest moment nu sunt întrunite condiţiile 
prevăzute de lege pentru admiterea prezentei cereri, însă începe a se contura și 
reaua-credință a condamnatului necesară pentru înlocuirea amenzii penale cu 
închisoarea (Jud. Sectorului 1 Bucureşti, sentința penală nr. 638 din 22 octom- 
brie 2018, www sintact.ro). 


Sen o o o a ooo o 
! F. Streteanu, D. Niţu, op. cit., vol. II, p. 319. 

Având în vedere că obligaţia de a plăti amenda a fost stabilită în mod 
definitiv printr-o hotărâre a instanţei penale, că înlocuirea acesteia cu munca în 
folosul comunităţii este doar subsidiară, deci numai dacă se probează potrivit 
legii că persoana condamnată nu poate achita amenda stabilită în sarcina sa, 
rezultă că, atât timp cât condamnatul a dovedit că are venituri pentru plata 
amenzii, nu se poate dispune înlocuirea cu munca. Mai mult, în dosarul penal cu 
nr. X, la cererea aceluiaşi condamnat, cu privire la aceeaşi amendă penală sus- 
menţionată, judecătorul delegat cu executarea a dispus prin încheierea definitivă 
din 14.03.2018 eşalonarea plăţii amenzii în cauză pe o perioadă de 24 de luni. 
Prin urmare, atât timp cât s-a decis deja cu titlu definitiv eşalonarea amenzii, s-a 
considerat că aceeaşi amendă nu poate fi înlocuită cu munca în folosul comu- 
nităţii, în cazul rămânerii definitive a hotărârii din prezenta cauză (înlocuirea cu 
munca), urmând a fi în ființă două hotărâri care nu se pot concilia, situaţie nele- 
gală, condamnatul văzându-se silit să execute de două ori pedeapsa, în două forme 
diferite, contravenindu-se principiului unicităţii răspunderii penale. Potrivit acestui 
principiu, răspunderea pentru comiterea unei infracţiuni este unică, putându-se 
aplica o singură pedeapsă principală. Or, în acest context, deşi s-a aplicat o singură 
pedeapsă principală, condamnatul ar ajunge să o execute de două ori, prin două 
modalităţi diferite, esenţa principiului sus-menţionat fiind iremediabil încălcată, 
fapt inacceptabil. Pe de altă parte, încheierea definitivă din cauza penală X. nu face 
decât să întărească ideea că persoana condamnată are venituri pentru plata 
amenzii, prin urmare, nu se justifică înlocuirea acesteia cu munca, aşa cum am 
arătat, această posibilitate fiind una subsidiară în opinia noastră şi nu una alter- 
nativă ori opţională în privinţa plăţii amenzii de către cel condamnat (Trib. Cluj, 
secţia penală, decizia nr. 120 din 16 mai 2018, www.sintact.ro). 


- dacă instanţa dispune executarea pedepsei prin prestarea unei munci neremu- 
nerate în folosul comunităţii, sistemul de stabilire a zilelor de muncă este următorul: 
unei zile-amendă îi corespunde o zi de muncă în folosul comunităţii, 


- în situaţia în care amenda care se execută prin prestarea muncii în folosul comu- 
nității fusese aplicată pe lângă pedeapsa închisorii, în temeiul art. 62 C.pen., munca 
neremunerată în folosul comunității se va presta după ce pedeapsa închisorii este 
executată sau considerată ca executată; 


- în cazul în care instanța de executare dispune executarea amenzii prin muncă 
neremunerată în folosul comunității, o copie a hotărârii se trimite serviciului de 
probaţiune în a cărui circumscripție locuieşte persoana care urmează a presta muncă 
neremunerată în folosul comunității; 


- coordonarea executării obligaţiei de muncă în folosul comunităţii se face de 
serviciul de probaţiune, 


Pedepsele 509 


- executarea muncii în folosul comunității se face într-un termen de maxim 2 ani 
de la rămânerea definitivă a hotărârii de executare a pedepsei amenzii prin prestarea 
unei munci neremunerate în folosul comunităţii!; 


- executarea pedepsei amenzii prin munca neremunerată în folosul comunității 
încetează la data executării ultimei zile de muncă stabilită de către instanță sau prin 
plata amenzii corespunzătoare zilelor-amendă rămase neexecutate, în cazul în care 
persoana condamnată nu mai este insolvabilă şi nu mai doreşte să continue munca. 


3.2. Amenda în cazul persoanei juridice 


- amenda este singura pedeapsa principală care se aplică persoanei juridice și 
constă în suma de bani pe care persoana juridică este condamnată să o plătească 
statului [art. 137 alin. (1) C.pen.]; 


- instanţa va stabili amenda pe care trebuie să o execute persoana juridică în urma 
unui raționament în trei pași: 


1. mai întâi, instanța va stabili numărul zilelor-amendă la care va fi obligat pe 
persoana juridică inculpată, având în vedere criteriile generale de individualizare a 
pedepsei, prevăzute de art. 74 C.pen.; 


2. ulterior, instanța va stabili cuantumul unei zile-amendă, ţinând seama de 
cifra de afaceri (în cazul persoanei juridice cu scop lucrativ; se determină anual şi 
constă în valoarea bunurilor și serviciilor facturate), respectiv de valoarea activului 


! Potrivit art. 52 din Legea nr. 253/2013: (1) Munca neremunerată în folosul comunității se 
execută într-un interval de cel mult 6 luni de la data începerii prestării muncii, cu excepția 
situațiilor în care persoana nu mai este aptă pentru prestarea unei sau unor activități dintre cele 
stabilite de consilierul de probaţiune ori starea de incapacitate temporară de muncă a încetat, 
situaţii în care munca neremunerată în folosul comunității poate fi prestată până la expirarea 
termenului de supraveghere. (2) Două ore de activitate prestată efectiv echivalează cu o zi de 
muncă. (3) În cazul persoanelor supravegheate care desfăşoară o activitate remunerată sau 
urmează cursuri de învățământ ori de calificare profesională, durata muncii prestate în aceeași 
Zi calendaristică poate fi de maximum două ore. La solicitarea persoanei supravegheate, 
durata muncii prestate poate fi prelungită de către consilierul de probaţiune cu până la două 
ore de muncă. (4) În zilele nelucrătoare sau în cazul persoanelor care nu desfăşoară o acti- 
vitate remunerată ori nu urmează cursuri de învățământ sau de calificare profesională, durata 
muncii prestate într-o zi calendaristică nu poate depăşi 8 ore. (5) Munca neremunerată în 
folosul comunității nu se execută în timpul nopții sau în zilele de duminică şi în zilele decla- 
rate, potrivit legii, sărbători legale, decât la solicitarea persoanei şi în măsura în care acest 
lucru este posibil. (6) Dispoziţiile alin. (5) se aplică în mod corespunzător şi persoanelor care, 
datorită cultelor religioase legale din care fac parte, au altă zi de repaus decât duminica. 
(7) Munca neremunerată în folosul comunităţii se execută cu respectarea prevederilor legale 
Privind cerinţele minime de securitate și sănătate la locul de muncă. Munca neremunerată în 
folosul comunității nu poate fi executată în locuri vătămătoare, periculoase ori care prezintă 
un grad de risc pentru sănătatea sau integritatea persoanelor. (8) După executarea obligaţiei 
muncii neremunerate în folosul comunității, instituția din comunitate unde persoana suprave- 
Bheată a executat munca neremunerată în folosul comunității are obligația de a emite și de 
a comunica serviciului de probaţiune şi persoanei supravegheate un document care atestă că 
Munca neremunerată în folosul comunității a fost executată. 

patrimonial (în cazul persoanelor juridice fără scop lucrativ), precum și de celelalte 
obligaţii ale persoanei juridice; 
3. în final, instanța va determina amenda pe care trebuie să o achite persoana 


juridică inculpată, care este dată de produsul numărului zilelor-amendă cu cuantumul 
unei zile-amendă; 


- limitele generale ale zilelor-amendă în cazul persoanei juridice sunt cuprinse 
între 30 și 600 zile, iar cuantumul unei zile-amendă este cuprins între 100 şi 
5.000 lei; astfel, /imizele generale ale pedepsei amenzii sunt cuprinse între 3.000 și 
3.000.000 lei; aceste limite nu pot fi depăşite indiferent de numărul cauzelor de ate- 
nuare sau agravare care s-ar reţine în cauză; 


- limitele speciale ale zilelor-amendă sunt cuprinse între: 


a) 60 și 180 zile-amendă, când legea prevede pentru infracțiunea săvârșită numai 
pedeapsa amenzii; 


b) 120 și 240 zile-amendă, când legea prevede pedeapsa închisorii de cel mult 
5 ani, unică sau alternativ cu pedeapsa amenzii; 


c) 180 și 300 zile-amendă, când legea prevede pedeapsa închisorii de cel mult 
10 ani; 


d) 240 și 420 zile-amendă, când legea prevede pedeapsa închisorii de cel mult 
20 de ani; 


e) 360 și 510 zile-amendă, când legea prevede pedeapsa închisorii mai mare de 
20 de ani sau detenţiunea pe viață. 


- potrivit art. 187 C.pen., prin pedeapsă prevăzută de lege se înțelege pedeapsa 
prevăzută în textul de lege care incriminează fapta săvârșită în forma consumată, fără 
luarea în considerare a cauzelor de reducere sau de majorare a pedepsei; 


- în situația în care instanța reține existența unei cauze de atenuare (tentativă, 
circumstanțe atenuante) sau agravare a pedepsei (infracțiune continuată, recidivă 
postexecutorie, circumstanţe agravante), fracțiile stabilite de lege pentru aceste cauze 
[reducere a pedepsei cu: 1/2 în cazul tentativei, 1/3 în cazul circumstanțelor atenuante; 
majorarea pedepsei cu: 1/3 în cazul infracțiunii continuate; 1/2 în cazul recidivei 
postexecutorii; cel mult 1/3 în cazul circumstanțelor agravante] se aplică numai 
limitelor speciale ale zilelor-amendă, nu și cuantumului unei zile-amendă, 


- potrivit art. 79 alin. (1) C.pen., când în cazul aceleiași infracțiuni sunt incidente două 
sau mai multe dispoziții care au ca efect reducerea pedepsei, limitele speciale ale 
zilelor-amendă prevăzute de lege pentru infracțiunea săvârșită (nu şi cuantumului unei 
zile-amendă) se reduc prin aplicarea succesivă a dispoziţiilor privitoare la tentativă, 
circumstanțe atenuante şi cazuri speciale de reducere a pedepsei în această ordine; 


- potrivit art. 79 alin. (2) C.pen., în situaţia în care sunt incidente două sau mai 
multe dispoziţii care au ca efect agravarea răspunderii penale, limitele speciale ale 
zilelor-amendă prevăzute de lege pentru infracțiunea săvârșită (nu şi cuantumului 
unei zile-amendă) se majorează prin aplicarea succesivă a dispoziţiilor privitoare la 
circumstanțe agravante, infracțiune continuată, 


Pedepsele 511 


- când, prin infracțiunea săvârşită, persoana juridică a urmărit obținerea unui 
folos patrimonial, limitele speciale ale zilelor-amendă prevăzute de lege pentru 
infracțiunea comisă se pot majora cu o treime (cauză de agravare facultativă, nu 
obligatorie), fără a se depăşi maximul general al zilelor-amendă!; la stabilirea 
amenzii se va ține seama de valoarea folosului patrimonial obținut sau urmărit; 


- persoana juridică ce a fost condamnată la pedeapsa amenzii este obligată să 
achite integral amenda în termen de 3 luni de la rămânerea definitivă a hotărârii de 
condamnare şi să comunice judecătorului delegat cu executarea dovada plății, în 
termen de 15 zile de la efectuarea acesteia; dacă persoana juridică se află în impo- 
sibilitate de a achita integral amenda în termenul de 3 luni, judecătorul delegat cu 
executarea, la cererea acesteia, poate dispune eșalonarea plății amenzii în rate 
lunare, pe o perioadă ce nu poate depăşi 2 ani (art. 25 din Legea nr. 253/2013); 


- în cazul nerespectării termenului de achitare integrală a amenzii sau a unei rate, 
când plata a fost eşalonată, executarea pedepsei amenzii se face potrivit prevederilor 
Legii nr. 207/2015 privind Codul de procedură fiscală; executorii fiscali au obligaţia 
să comunice judecătorul delegat cu executarea, la data executării integrale a amenzii, 
plata acesteia şi să îl înștiințeze cu privire la orice împrejurare care împiedică 
executarea; 


- persoana juridică căreia i s-a aplicat amenda penală nu poate formula o acțiune 
civilă în regres împotriva persoanei fizice (organ de conducere, prepus ori mandatar) 
care a săvârșit fapta în materialitatea ei pentru recuperarea sumei plătite cu titlu de 
pedeapsă penală; 

- spre deosebire de inculpatul persoană fizică, inculpatul persoană juridică nu 
poate beneficia de renunţarea la aplicarea pedepsei, amânarea aplicării pedepsei şi 
Suspendarea sub supraveghere a executării pedepsei ca alternative la executarea 
efectivă a pedepsei amenzii. 


Secţiunea a 2-a. Pedepsele complementare 


ŞI. Pedepsele complementare aplicabile persoanei fizice 


- pedeapsa complementară este pedeapsa ce se poate aplica alături de pedeapsa 
Principală, în vederea completării represiunii rezultate din pedeapsa principală; 
Pedepsele complementare aplicabile persoanei fizice sunt: interzicerea exercitării 
unor drepturi de la 1 la 5 ani, degradarea militară și publicarea hotărârii definitive 
de condamnare. 


a e ea e iz i 


1 ra a tu za SEI š i S aowa 
f Această instituție reprezintă corespondentul, în cazul infractorilor ‘persoane juridice, a 
instituției amenzii care însoţeşte pedeapsa închisorii. 

1.1. Interzicerea exercitării unor drepturi 
1.1.1. Noţiune. Conţinut 


- potrivit art. 66 alin. (1) C.pen., interzicerea exercitării unor drepturi este 
pedeapsa complementară constând în interzicerea exercitării, pe o durată de la 1 la 
5 ani!, a unuia sau a mai multora dintre următoarele drepturi: 


a) dreptul de a fi ales în autorităţile publice sau în orice alte funcţii publice; 


- poate fi interzis dreptul de a fi ales în cadrul alegerilor locale, a celor pentru 
Parlament, Preşedinte ori pentru Parlamentul European; tot astfel, poate fi interzis 
dreptul de a fi ales în alte funcţii publice (de pildă, dreptul de a fi ales membru al 
C.S.M. al unei persoane ce face parte din societatea civilă); 


- interzicerea exercitării acestui drept se dispune cumulativ cu interzicerea exerci- 
tării dreptului de a ocupa o funcţie care implică exercițiul autorităţii de stat [lit. b)]; 
b) dreptul de a ocupa o funcţie care implică exerciţiul autorităţii de stat; 


- sunt funcţii care implică exerciţiul autorității de stat cele din cadrul organelor 
puterii legislative, executive sau judecătorești; 


- interzicerea exercitării acestui drept se dispune cumulativ cu interzicerea exerci- 
tării dreptului de a fi ales în autorităţile publice sau în orice alte funcţii publice [lit. a)]. 


C Curtea consideră însă că nu este oportună aplicarea pedepselor 
complementare şi accesorii constând în interzicerea exercitării drepturilor de a fi 
ales în autorităţile publice sau în orice alte funcţii publice şi de a ocupa o funcţie 
care implică exerciţiul autorităţii de stat, prevăzute de art. 66 alin. (1) lit. a) şi b) 
C.pen., având în vedere natura infracţiunii şi datele care caracterizează persoana 
inculpatului: are vârsta de 42 de ani, este căsătorit, având doi copii minori, 
profesia poliţist, angajat în cadrul D.G.P.M.B. — Poliţia Sectorului 3, Bucureşti, 
a absolvit Academia de Poliţie precum şi studii postuniversitare. În cursul 
procesului penal, inculpatul a avut o atitudine adecvată, prezentându-se în fața 
organelor judiciare, colaborând cu acestea şi având o comportare sinceră şi de 
regret a faptei sale (C.A. București, secția a Il-a penală, decizia nr. 1069 din 
11 iulie 2017, www.sintact ro). 


c) dreptul străinului de a se afla pe teritoriul României; 


- Codul penal actual a introdus în sfera pedepselor complementare interzicerea 
dreptului străinului de a se afla pe teritoriul României, care, potrivit Codului penal 
din 1969, putea fi dispusă ca măsura de siguranță a expulzării; 


- prin străin înțelegem atât persoana care nu are cetățenia română (chiar dacă are 
cetățenia unui stat membru al UE), cât și apatridul; 


! Potrivit Codului penal din 1969, pedeapsa complementară a interzicerii unor drepturi se 
putea dispune pe o durată de la 1 la 10 ani. 

2 În cauza Secretary of State for the Home Department c. CS (Hotărârea Marii Camere 2 
CJUE din 13 septembrie 2016) s-a arătat că: „Art. 20 TFUE trebuie interpretat în sensul că se 

- interzicerea dreptului străinului de a se afla pe teritoriul României are ca urmare 
îndepărtarea de pe teritoriul țării a cetățeanului străin sau apatridului care a săvârșit o 
infracţiune și trimiterea acestuia în țara al cărei cetățean este ori, în cazul apatridului, în 

unde are domiciliul sau unde locuieşte; în mod corelativ, odată expulzat străinul nu 
are dreptul de reveni pe teritoriul României pe durata pedepsei complementare; 


- față de caracterul personal al pedepsei complementare, aceasta îl vizează numai 
pe infractorul străin, nu și pe familia acestuia; 


- exercitarea acestui drept al străinului nu poate fi interzisă dacă instanţa dispune 
suspendarea sub supraveghere a executării pedepsei închisorii; 


- potrivit art. 2 din O.U.G. nr. 194/2002, republicată, prin expulzare se înțelege 
punerea în executare a pedepsei complementare de interzicere a exercitării dreptului 
străinului de a se afla pe teritoriul României, aplicate potrivit prevederilor art. 66 
alin. (1) lit. c) C.pen.; art. 100 alin. (1) din O.U.G. nr. 194/2002, republicată, stipu- 
lează cazurile de suspendare a expulzării (ce pot fi constatate de Inspectoratului 
General pentru Imigrări care are şi obligația informării instanței, precum și a străi- 
nului) după cum urmează: 


(î) străinul poate fi îndepărtat sub escortă numai către un stat față de care există 
temeri justificate că viața îi este pusă în pericol ori că va fi supus la torturi, trata- 
mente inumane sau degradante; 


(îi) starea de sănătate a străinului face imposibilă realizarea îndepărtării sub escortă; 


(iii) străinul se află în una dintre următoarele situații: 7. este învinuit sau inculpat 
într-o cauză penală și magistratul dispune instituirea măsurii interdicției de părăsire a 
localității sau a țării; 2. a fost condamnat prin hotărâre judecătorească rămasă defini- 
tivă şi are de executat o pedeapsă privativă de libertate. 


- aplicarea pedepsei complementare trebuie să fie necesară şi proporțională cu 
scopul urmărit şi, după caz, cu imperativul respectării dreptului la viața de familie a 
cetățeanului străin sau apatrid. Pentru a constata că interzicerea dreptului străinului de a 
se afla pe teritoriul României este necesară și proporțională cu scopul legitim urmărit, 
CtEDO se raportează la următoarele criterii Boultif: (i) natura şi gravitatea infracțiunii 


e E e e Ce E e E Ie 4 


opune unei reglementări a unui stat membru prin care se impune expulzarea de pe teritoriul 
acestui stat membru către un stat terț a unui resortisant al unui astfel de stat, care a făcut 
obiectul unei condamnări penale, în condiţiile în care acesta exercită efectiv autoritatea părin- 
tească în privința unui copil mic, resortisant al acestui stat membru, în care locuieşte de la 
naștere fără să își fi exercitat dreptul de liberă circulaţie, atunci când expulzarea persoanei 
interesate ar impune acestui copil să părăsească teritoriul Uniunii Europene, privându-l astfel 
de beneficiul efectiv al esenței drepturilor sale ca cetățean al Uniunii. Cu toate acestea, în 
Imprejurări excepţionale, un stat membru poate adopta o măsură de expulzare cu condiția ca 
ca să se întemeieze pe conduita respectivului resortisant al unui stat terț, care trebuie să consti- 
tuie o ameninţare reală, prezentă şi suficient de gravă care aduce atingere unui interes funda- 
mental al societăţii acestui stat membru, şi să se bazeze pe luarea în considerare a diferitor 
interese implicate, aspect a cărui verificare este de competența instanţei naționale”. 

! Aceste criterii au fost sistematizate încă din anul 2001 în cauza Boultif c. Elveției, fiind 
ulterior explicitate prin alte hotărâri (de pildă, în cauza Uner c. Olandei, Bousara c. Franței). 

comise; (ii) vârsta infractorului; (iii) perioada de timp pe care infractorul a petrecut-o în 
țara de unde va fi expulzat; (iv) timpul scurs de la săvârșirea infracțiunii și conduita 
infractorului în această perioadă; (v) situația familială a infractorului (de exemplu, 
durata căsătoriei sau alte elemente din care rezultă caracterul efectiv al vieții de familie 
a unui cuplu); (vi) cunoaşterea de către soțul infractorului a infracțiunii la începutul 
vieții de familie; (vii) naşterea unor copii legitimi și vârsta acestora; (viii) gravitatea 
dificultăților cu care riscă să se confrunte soțul infractorului în ţara în care se dispune 
trimiterea străinului (în general, țara de origine a infractorului), chiar dacă simplul fapt 
că soțul va întâmpina dificultăți nu constituie în sine un motiv pentru a nu se dispune 
expulzarea; (ix) interesul și bunăstarea copiilor, în special cu referire la gravitatea 
dificultăților pe care aceştia le-ar putea întâmpina în ţara unde infractorul trebuie să fie 
trimis; (x) soliditatea legăturilor sociale, culturale şi de familie cu ţara din care urmează 
a fi îndepărtat, precum şi cu ţara unde urmează a fi trimis. Importanță deosebită 
prezintă gravitatea infracţiunii comise (spre exemplu, în cazul condamnărilor pentru 
săvârşirea infracţiunii de trafic de droguri), în special în cazurile în care există încă o 
legătură cu ţara de origine, precum şi pedeapsa aplicată pentru aceasta, fiind necesară 
examinarea măsurii în care acestea pot lăsa să se creadă că infractorul constituie, pe 
viitor, un pericol pentru ordinea şi siguranța publică; 

- CJUE a apreciat că luarea oricărei măsuri de expulzare este condiționată de 
îndeplinirea cerinţei potrivit căreia comportamentul persoanei în cauză constituie o 
amenințare reală și prezentă la adresa unui interes fundamental al societății sau al 
statului membru gazdă, constatare care implică, în general, existența unei tendințe a 
individului în cauză de a-şi menţine în viitor acest comportament. Înainte de a lua o 
decizie de expulzare, statul membru gazdă trebuie să ia în considerare diverşi factori, 
precum durata şederii individului respectiv pe teritoriul său, vârsta acestuia, starea lui 
de sănătate, situaţia sa familială și economică, integrarea sa socială și culturală în 
acest stat şi legăturile sale cu ţara de origine (CJUE, hotărârea Marii Camere din 
22 mai 2012, P.I. c. Oberbiirgermeisterin der Stadt Remscheid); 


- nu pot fi expulzate persoanele cu privire la care există motive serioase de a se 
crede că riscă să fie supuse la tortură în statul în care urmează a fi expulzare; nu se 
va putea dispune pedeapsa complementară a interzicerii dreptului străinului de a se 
afla pe teritoriul României (sau, în cazul în care s-a dispus, nu se va putea executa) 
dacă există motive întemeiate de a crede că viața persoanei expulzate este pusă în 
pericol ori că persoana va fi supusă la tortură sau alte tratamente inumane ori degra- 
dante în statul în care urmează a fi expulzată; tot astfel, art. 100 din O.U.G. 
nr. 194/2002, republicată, prevede că un străin nu poate fi expulzat într-un stat în care 
există temeri justificate că viaţa îi este pusă în pericol ori că va fi supus la torturi, 
tratamente inumane sau degradante; interdicția de expulzare durează până la dispa- 
riția motivelor pe care a fost întemeiată; aceste riscuri pot fi invocate de persoana 
condamnată pe calea contestaţiei la executare, ca motiv de împiedicare la executare 
[art. 598 alin. (1) lit. c) C.proc.pen.]; 

- Împotriva solicitantului de azil nu pot fi luate măsuri de expulzare, cu excepția 
cazurilor prevăzute la art. 44 din Legea nr. 535/2004 privind prevenirea și comba- 
terea terorismului! [art. 6 alin. (1) din Legea nr. 122/2006 privind azilul în România]; 


- persoana care a fost recunoscută ca refugiat sau căreia i s-a acordat protecție subsi- 
diară este protejată împotriva expulzării, extrădării ori retumării în țara de origine sau în 
orice stat în care viața ori libertatea sa ar fi puse în pericol sau în care ar fi supusă la 
torturi, tratamente inumane ori degradante [art. 6 alin. (2) din Legea nr. 122/2006]; 


- nerespectarea interzicerii de a se reîntoarce în țară, urmare a expulzării, poate 
constitui infracțiunea de trecere frauduloasă a frontierei, prevăzută de art. 262 C.pen.; 
în acest caz nu se poate reţine infracțiunea de neexecutare a sancţiunilor penale, față 
de caracterul subsidiar al incriminării acestei fapte („dacă fapta nu constituie o 
infracțiune mai gravă”). 


% În ceea ce priveşte motivul de apel al Parchetului referitor la aplicarea 
pedepsei complementare a interzicerii străinului de a se afla de pe teritoriul 
României, Curtea apreciază că acesta este fondat, reținând gravitatea faptelor 
săvârșite de inculpaţi pe teritoriul României. Curtea constată că inculpatul W. 
trăieşte pe teritoriul României, însă familia acestuia se află pe teritoriul statului 
libanez, al cărui cetăţean este şi inculpatul, iar împrejurarea că acesta se află de 
12 ani în România și că a absolvit studii superioare pe teritoriul României nu 
sunt argumente în sine suficiente ca să nu poată fi dispusă această pedeapsă. 
Curtea reţine, în ceea ce îl priveşte pe inculpatul C., că acesta se afla de foarte 
puţin timp în România, de doar câteva zile anterior săvârşirii faptelor, aşa cum 
acesta a arătat, nu cunoaște limba română, familia sa nu se află în România, nu 
are legături dovedite în România, astfel încât pedeapsa complementară se 
justifică pe deplin. Curtea nu poate reține susținerile instanței de fond în sensul 
că expulzarea acestuia ar apărea disproporționată doar în considerarea acestor 
argumente. Curtea reamintește că infracțiunile săvârşite de inculpaţi sunt unele 
foarte grave, au implicaţii internaționale, fiind evident că inculpaţii dețin legături 
în state din America de Sud şi legături, de asemenea, şi în alte state din Europa, 
aşa cum a rezultat şi în cauza de faţă, în care România a devenit un stat de 
destinaţie, după tranzituri succesive prin mai multe ţări, fiind aşadar evident că 
nu se mai impune rămânerea ulterioară în România a inculpaţilor pe teritoriul 
naţional după executarea pedepselor (C.A. București, secția penală, decizia 
nr. 81 din 10 septembrie 2015, în A. lugan, C.pen. adnotat). 


d) dreptul de a alege; 


- poate fi interzis dreptul de a alege în cadrul alegerilor locale, a celor pentru 
Parlament, Preşedinte, ori pentru Parlamentul European. 


ama n — 


! Conform art. 44 alin. (1) din Legea nr. 535/2004: „Împotriva cetățenilor străini sau apatri- 
zilor despre care există date sau indicii temeinice că intenționează să desfăşoare acte de terorism 
ori de favorizare a terorismului se dispune măsura de declarare ca persoană indezirabilă pentru 
România sau de întrerupere a dreptului de şedere în țară, dacă împotriva acestora nu s-a dispus 
măsura nepermiterii ieșirii din țară, potrivit legii privind regimul străinilor în România”. 

% În mod eronat prima instanţă a interzis ca pedeapsă complementară şi 
accesorie dreptul de a alege, de vreme ce infracțiunile a căror săvârşire se 
impută inculpatului (furt şi tâlhărie) nu relevă existența unei nedemnități sub 
acest aspect. Într-adevăr, aplicarea pedepselor complementare și accesorii 
inculpatului trebuie realizată atât în baza articolelor 65 şi 66 C.pen., cât și prin 
prisma CEDO, a Protocoalelor adiţionale și a jurisprudenţei Curţii Europene a 
Drepturilor Omului care, în conformitate cu dispoziţiile art. 11 alin. (2) și art. 20 
din Constituţia României, fac parte din dreptul intern ca urmare a ratificării 
acestei Convenții de către România prin Legea nr. 30/1994. Astfel, în cauza 
Hirst c. Marii Britanii (hotărârea din 30 martie 2004), Curtea a analizat ches- 
tiunea interzicerii legale automate a dreptului de vot persoanelor deţinute aflate 
în executarea unei pedepse, constatând că în legislaţia britanică „interzicerea 
dreptului de a vota se aplică tuturor deţinuţilor condamnați, automat, indiferent 
de durata condamnării sau de natura ori gravitatea infracţiunii”. Curtea a 
acceptat „că există o marjă națională de apreciere a legiuitorului în determinarea 
faptului dacă restrângerea dreptului de vot al deţinuţilor poate fi justificată în 
timpurile moderne și a modului de menţinere a justului echilibru”, însă a conclu- 
zionat că art. 3 din Primul protocol adițional a fost încălcat, întrucât „legislaţia 
națională nu analizează importanța intereselor în conflict sau proporţionalitatea 
și nu poate accepta că o interzicere absolută a dreptului de vot, pentru orice 
deţinut, în orice împrejurare, intră în marja de apreciere; reclamantul din 
prezenta cauză și-a pierdut dreptul de vot ca rezultat al unei restricţii automate 
impuse deţinuţilor condamnaţi şi se poate pretinde victimă a acestei măsuri”. În 
consecință, o aplicare automată a pedepsei interzicerii dreptului de a vota, fără o 
apreciere a judecătorului național în vederea analizării temeiurilor care ar 
determina luarea acestei măsuri, încalcă art. 3 din Primul Protocol adiţional 
(C.A. Bucureşti, secția penală, decizia nr. 171 din 8 februarie 2017, în A. lugan, 
C.pen. adnotat). 


e) drepturile părintești; 


- pot fi interzise drepturile ce decurg din autoritatea părintească referitoare la per- 
soana minorului sau la bunurile acestuia [art. 507, art. 483, art. 487, art. 500-502, 
art. 499 C.civ.]; 


- în doctrină! s-a considerat că interzicerea acestui drept se poate dispune atunci 
când au fost comise infracţiuni ce afectează sau pot afecta sănătatea fizică sau psihică 
a minorului, respectiv dezvoltarea sa pe viitor, inclusiv faţă de persoane care la 
momentul dispunerii pedepsei nu au calitatea de părinţi, în considerarea scopului de 
prevenţie al pedepsei. 


2 Faţă de natura și gravitatea infracțiunii (tentativă de omor comisă prin 
lovituri repetate și de mare intensitate în zone vitale, cu consecinţa unor grave 
leziuni traumatice asupra fiului minor, ce reflectă o atitudine de sfidare de către 
inculpată a valorilor sociale fundamentale referitoare la integritatea fizică și 


l! F. Streteanu, D. Niţu, op. cit., vol. II, p. 337. 

sănătatea persoanei), de împrejurările în care fapta a fost săvârşită (asupra 
propriului copil în vârstă de doar 2 luni, aflat într-o vădită stare de neputinţă, 
faptă care a produs leziuni grave, cu consecinţe negative de lungă durată asupra 
victimei ce ar fi trebuit protejată tocmai de persoana care i-a dat viață) şi de con- 
duita inculpatei (care nu şi-a asumat în mod real responsabilitatea comiterii faptei), 
Curtea constată nedemnitatea acesteia în exercitarea drepturilor părintești şi a 
dreptului de a fi tutore sau curator pe o perioadă de 5 ani (C.A. București, secția a 
IT-a penală, decizia nr. 1022/A din 27 iunie 2017, www.sintact.ro). 


f) dreptul de a fi tutore sau curator; 


- în literatura de specialitate! s-a arătat că „interzicerea exercitării acestor drepturi 
este determinată, de asemenea, de nedemnitatea condamnatului care, prin natura 
infracţiunilor săvârşite, a demonstrat că nu prezintă garanţiile morale necesare pentru 
a exercita drepturile prevăzute în legislaţia civilă privitoare la tutelă şi curatelă”. 


g) dreptul de a ocupa funcţia, de a exercita profesia sau meseria ori de a 
desfășura activitatea de care s-a folosit pentru săvârşirea infracțiunii; 


- în doctrină? s-a apreciat că „funcția desemnează activitatea administrativă 
prestată în mod regulat şi organizat, integrat ierarhic în cadrul unei instituţii; (...) 
profesia trimite la un complex de cunoştinţe teoretice şi practice ce definesc pregă- 
tirea, cu alte cuvinte are în vedere persoanele cu pregătire superioară; (...) meseria 
implică o îndeletnicire cu caracter permanent, ce se bazează pe un complex de cunoş- 
tințe obținute prin şcolarizare şi prin practică, nefiind necesară o pregătire superioară; 
(...) activitatea desemnează un ansamblu de acte fizice sau intelectuale efectuate în 
scopul obţinerii unui rezultat, caracterizându-se, de regulă, prin absenţa caracterului 
de permanenţă, dar totuşi prin existența anumitor reguli care trebuie respectate în 
desfăşurarea ei”; 


- este necesar ca prin utilizarea (abuzivă) a funcţiei, profesiei sau meseriei infrac- 
torul să fi comis cu intenţie infracţiunea; în aceste condiţii, indiferent dacă funcţia, 
profesia sau meseria era exercitată cu respectarea condiţiilor legale sau în mod 
nelegal (de pildă, ulterior expirării autorizaţiei necesare pentru exercițiul profesiei 
sau după excluderea din profesie etc.), infractorul este nedemn de a exercita aceste 
activități ca urmare a comiterii faptei tipice acţionând în mod deliberat abuziv”. 


Coma SERE N RI N RR 


! C. Mitrache, Comentariul art. 66 în G. Antoniu (coord.), Explicații preliminare ale noului 
Cod penal, vol. II, Ed. Universul Juridic, Bucureşti, 2011, p. 58. 

? F. Streteanu, D. Niţu, op. cit., vol. II, p. 339. 

3 În literatura juridică (F. Streteanu, D. Niţu, op. cit, vol. II, p. 339) s-a arătat că 
„Pedeapsa complementară se referă astfel la un abuz din partea agentului, ce profită de poziţia 
sau pregătirea sa, astfel că pedeapsa complementară poate fi incidentă doar în cazul infrac- 
fiunilor care au la bază un element intenţional. (...) Simpla comitere a unei infracţiuni având 
la bază un element intenţional în timpul exercitării unei funcţii sau pe fondul derulării unei 
activităţi nu conduce la necesitatea restrângerii exerciţiului dreptului”. 

> În cazul notarilor publici, interzicerea drepturilor prevăzute de art. 66 
lit. b) C.pen. nu mai impune și interzicerea drepturilor prevăzute de art. 66 
lit. g), deoarece odată interzis dreptul de a ocupa o funcție care implică exercițiul 
autorității de stat, este implicit interzis și dreptul de a ocupa funcția de notar 
public. De aceea, în Legea nr. 36/1995 a notarilor publici și a activităţii 
notariale, la art. 40 lit. f) se precizează expres că această calitate de notar public 
încetează când prin hotărâre judecătorească definitivă s-a dispus condamnarea 
sau amânarea aplicării pedepsei pentru săvârşirea unei infracţiuni de serviciu sau 
în legătură cu serviciul ori pentru săvârşirea cu intenţie a unei alte infracţiuni. 
Așadar, Înalta Curte reține că, în cazul notarilor publici, urmare a dispunerii 
condamnării pentru comiterea unei fapte intenţionate, cum este cazul abuzului în 
serviciu, funcţia acestora încetează prin efectul legii, indiferent de modalitatea 
de executare a pedepsei aleasă de către instanță (executare efectivă ori 
suspendare), deoarece această modalitate de executare nu este decât un mijloc de 
individualizare a executării pedepsei. (...) Numai condamnarea este cea care 
determină schimbarea situaţiei juridice a persoanei care exercită autoritatea 
publică şi o descalifică pe aceasta din punct de vedere legal şi moral pentru 
ocuparea funcției în care a fost învestită. Prezumția de nevinovăție, de bună- 
credință și de loialitate a acesteia au fost desființate ca efect al hotărârii defini- 
tive de condamnare, astfel încât, indiferent de modul de executare al pedepsei, 
unei astfel de persoane nu i se mai poate încredința de către stat exerciţiul 
autorităţii publice, întrucât, prin condamnarea penală, persoana pierde legitimi- 
tatea şi încetează de a mai fi în acord cu interesele generale pe care este obligată 
să le protejeze, potrivit legii (I.C.C.J., secția penală, decizia nr. 175 din 17 mai 
2017, www.scj.ro). 


> Având în vedere forma de vinovăţie reţinută în săvârşirea faptei, 
respectiv culpa, inculpatului nu-i poate fi aplicată pedeapsa complementară 
prevăzută de art. 66 lit. g) C.pen., respectiv „dreptul de a ocupa funcţia, de a 
exercita profesia sau meseria ori de a desfăşura activitatea de care s-a folosit 
pentru săvârşirea infracţiunii”, în contextul în care sintagma „s-a folosit” presu- 
pune în mod necesar ca inculpatul să fi acţionat cu intenţie, apelul parchetului 
fiind nefondat sub acest aspect (C.A. Bucureşti, secţia a Il-a penală, decizia 
nr. 888/2017, www.sintact.ro). 


Dacă, în cazul pedepsei complementare şi a celei accesorii a interzicerii 
exercitării drepturilor menţionate în art. 66 alin. (1) lit. a) şi b) C.pen., simpla 
menționare în hotărârea de condamnare a temeiului legal este suficientă pentru ca 
pedeapsa să fie una previzibilă şi să nu ridice dificultăţi de executare, în schimb, în 
ceea ce priveşte complementara şi accesoria referitoare la interzicerea exercitării 
dreptului de a ocupa o funcţie, de a exercita profesia sau meseria ori de a desfăşura 
activitatea de care s-a folosit pentru săvârşirea infracţiunii, obligatoriu instanţa 
trebuie să o individualizeze în funcţie de specificul pricinii şi calitatea avută de 
făptuitor şi de care acesta s-a folosit la comiterea infracţiunii. În acest fel, cel 
condamnat va fi în cunoştinţă de cauză asupra conţinutului sancţiunii la care este 
supus şi se evită problemele pe care o sancţiune echivocă le poate ridica cu prilejul 

punerii în executare şi executării acesteia. Curtea admite că o trimitere generică în 
dispozitivul hotărârii la textul art. 66 alin. (1) lit. g) C.pen. nu satisface cerinţele de 
claritate şi previzibilitate ale sancţiunii stabilite, dar hotărârea trebuie citită în 
întregul său, fiind îndestulător dacă instanţa a indicat în mod adecvat în partea 
expozitivă a sentinţei care este conţinutul interdicţiei. (...) În raport cu criteriile 
prescrise de art. 67 alin. (1) C.pen., reţine că inculpatul, în calitatea sa de medic 
specialist în cadrul Spitalului Clinic Judeţean de Urgenţă T.M., Clinica de 
Ortopedie Traumatologie, în mod repetat în perioada februarie-septembrie 2016, a 
acceptat promisiunea de foloase necuvenite, a pretins şi a primit sume de bani cu 
titlu de mită pentru exercitarea atribuţiilor sale de serviciu. Date fiind circumstan- 
tele săvârşirii infracțiunii, numărul actelor materiale componente ale infracţiunii 
continuate, timpul scurs între momentul consumării şi cel al epuizării infracţiunii, 
stăruința inculpatului în efectuarea activităţii infracţionale, fapta sa este una gravă. 
În acelaşi timp, remarcă atitudinea inculpatului anterioară şi după comiterea 
infracţiunii — este bine integrat în familie şi societate, se află la prima confluență 
cu legea penală, iniţial a negat actele care i se reproşează, pentru ca apoi să îşi 
asume integral responsabilitatea lor şi a consecinţelor cauzate şi să regrete cele 
întâmplate şi nu omite nici împrejurarea că inculpatul este un bun profesionist în 
domeniul său de activitate, iar expertiza sa trebuie focalizată în beneficiul 
pacienţilor. Natura şi gravitatea infracţiunii, circumstanţele cauzei şi persoana 
inculpatului justifică sancţionarea în mod adecvat a conduitei infracţionale a 
medicului I.A.D., dar şi nevoia asigurării unei cât mai bune reinserţii sociale a 
condamnatului şi evitării oricărui risc de recidivă din partea acestuia. În lumina 
acestor idei, constată că I.A.D. este nedemn să exercite drepturile de a fi ales în 
autorităţile publice sau în orice alte funcţii publice şi de a ocupa o funcţie care 
implică exerciţiul autorităţii de stat, precum şi activitatea avută la data faptei de 
medic ortoped traumatolog-chirurgie ortopedică în cadrul unităţilor sanitare de stat 
— finanţate integral sau parţial din bugetul de stat — atât ca pedeapsă comple- 
mentară, pe o perioadă de 2 ani calculată conform art. 68 alin. (1) lit. b) C.pen., 
începând cu data de astăzi — a rămânerii definitive a hotărârii de condamnare — cât 
şi ca pedeapsă accesorie, iar aceasta din urmă se va executa doar dacă pedeapsa 
principală va deveni executorie, ca urmare a anulării sau a revocării suspendării 
executării pedepsei de 2 ani şi 6 luni închisoare sub supraveghere (C.A. Mureș, 
secția penală, decizia nr. 268/2018, www.sintactro). 


è În ceea ce priveşte cuantumul pedepsei aplicate, Curtea remarcă faptul 
că împrejurările şi modul de comitere a faptei, prin pretinderea unei sume de 
1000 lei şi primirea a 500 lei, împrejurarea că nu rezultă condiţionarea efectivă a 
actului medical de remiterea sumei de bani, dar mai ales datele ce caracterizează 
persoana inculpatului, doctor în medicină, având o activitate profesională 
îndelungată fără să planeze suspiciunea comiterii unor acte ilicite pe parcursul 
acesteia, constituie criterii ce denotă o gravitate redusă a faptei, astfel încât 
orientarea pedepsei peste limita minimă nu se justifică obiectiv, pedeapsa 
urmând a fi redusă la limita de 2 ani închisoare. Ca o consecinţă a reducerii 
pedepsei principale, dar şi a faptul că prin sentinţa apelată au fost stabilite două 
durate ale termenului de supraveghere, fapt ce impune reformarea sentinţei sub 
acest aspect, dispoziţia primei instanţe fiind contradictorie, în considerarea 
persoanei inculpatului apreciind că nu este necesară supravegherea acestuia pe o 

durată mai îndelungată, termenul minim de 2 ani, prevăzută de art. 92 alin. (1) 
C pen. fiind suficient, urmează a reduce durata acestuia. Apelul inculpatului este 
fondat şi sub aspectul pedepsei complementare aplicate acestuia pentru motive 
similare, respectiv faptul că datele personale ale inculpatului caracterizează de o 
manieră favorabilă pe acesta, astfel încât nu se justifică aplicarea unei pedepse 
complementare pe o durată mai mare decât limita minimă stabilită de legea 
penală, aceea de un an. Cât priveşte conţinutul pedepsei complementare şi 
accesorii, Curtea apreciază disproporţionată interzicerea de a exercita de plano 
profesia de medic, prin raportare la gravitatea faptei, la persoana inculpatului, 
dar şi în considerarea penuriei de medici cu o pregătire de excepţie şi experienţă 
profesională vastă, pedeapsa ca atare urmând a se răsfrânge şi asupra eventua- 
lilor pacienţi şi nu este necesară într-o societate democratică. Ca atare, pentru a 
sancţiona sub acest aspect conduita inculpatului de o manieră care să asigure 
proporţionalitatea pedepsei, să garanteze protecţia societăţii față de astfel de 
comportamente şi să asigure că inculpatul nu va repeta actul sancţionat de legea 
penală, Curtea apreciază că se impune interzicerea exercitării profesiei de medic 
exclusiv în sistemul public de sănătate, atât timp cât infracţiunea a fost comisă în 
îndeplinirea unei funcţii publice, funcţie în exercitarea căreia se pretinde o 
conduită ireproşabilă a celui însărcinat cu îndeplinirea acesteia. Disproporţionată 
şi nejustificată în raport de natura infracţiunii săvârşite apare şi impunerea 
obligaţiei de a nu părăsi ţara, interdicţie care nu are nicio justificare, dispoziţia 
nefiind de altfel motivată în niciun fel de prima instanţă (C.A. București, secția 
a II-a penală, decizia nr. 100 din 27 ianuarie 2017, wwwsintactro). 


h) dreptul de a deţine, purta și folosi orice categorie de arme; 


- poate fi aplicată atât persoanelor care deţin permis de port armă, care nu le vor 
mai putea folosi în mod legal, cât şi celor care nu deţin un astfel de permis, dar care 
intenționează să depună diligenţele necesare pentru obținerea unuia; 


- interdicţia vizează numai armele propriu-zise nu şi pe cele asimilate. 


“e Inculpaţii T.V., D.M., TC. şi Z.A.M. au săvârşit infracțiunile de 
tâlhărie, respectiv lipsire de libertate în mod nelegal, prin utilizarea unor arme 
asimilate, manifestând un comportament violent, în scopul înfrângerii voinţei 
persoanelor vătămate, astfel încât este oportun ca cel puţin pentru o perioadă 
determinată, inculpaţii mai sus-menţionaţi să nu fie deținători sau utilizatori al 
oricărei categorii de arme, fiind îndeplinit astfel scopul prevenţiei săvârșirii de 
noi fapte violente. Prin această modalitate, în ceea ce priveşte infracțiunile 
comise prin utilizarea armelor şi prin violenţă, se realizează completarea repre- 
siunii rezultate din pedeapsa principală cu pedeapsa complementară a interzicerii 
dreptului de a deţine, purta şi folosi orice categorie de arme, sancţionarea incul- 
paţilor devenind mai eficientă. Cu privire la solicitarea de a se aplica faţă de 
inculpaţi şi pedeapsa complementară prevăzută de art. 66 alin. (1) lit. n) şi o) 
C.pen. privind interzicerea dreptului de a se apropia de persoana vătămată M.V. 
şi de a comunica cu aceasta, Curtea o consideră ca fiind nefondată, având în 
vedere că de la data comiterii faptei au trecut aproximativ opt ani, timp în care 
inculpaţii nu au mai luat legătura cu această persoană, iar în aceste condiţii 
sancţiunea nu îşi mai găseşte justificarea (C.A. București, secția I penală, decizia 
nr. 438 din 2 aprilie 2019, www.sintact.ro). 

i) dreptul de a conduce anumite categorii de vehicule stabilite de instanță; 


- în literatura de specialitate! s-a arătat că „interdicţia nu ar trebui să vizeze însă 
exercitarea activităţii sau meseriei, ci doar limitarea categoriilor de vehicule ce vor 
putea fi conduse de condamnat” și că poate fi aplicată „şi în cazul comiterii unor 
infracţiuni din culpă, nefiind necesar să se stabilească folosirea conducerii drept 
mijloc pentru comiterea altei infracţiuni”; 


- conform art. 114 alin. (1) lit. a), b) şi d) din O.U.G. nr. 195/2002, anularea 
permisului de conducere se dispune în următoarele cazuri: 


a) titularul permisului de conducere a fost condamnat printr-o hotărâre judecăto- 
rească rămasă definitivă pentru o infracțiune care a avut ca rezultat uciderea sau 
vătămarea corporală a unei persoane, săvârşită ca urmare a nerespectării regulilor de 
circulație; 

b) titularul permisului de conducere a fost condamnat, printr-o hotărâre jude- 
cătorească rămasă definitivă, pentru infracțiunile prevăzute la art. 334 alin. (2) și (4), 
art. 335 alin. (2), art. 336, 337, art. 338 alin. (1), art. 339 alin. (2), (3) şi (4) C.pen.; (...) 
d) titularului permisului de conducere i s-a aplicat, printr-o hotărâre judecătorească 
rămasă definitivă, pedeapsa complementară a interzicerii dreptului de a conduce anu- 
mite categorii de vehicule stabilite de instanță prevăzută la art. 66 alin. (1) lit. i) C.pen.; 


- față de dispoziţiile legale menţionate mai sus aplicarea pedepsei complementare 
se poate dovedi eficientă în cazul în care se dispune amânarea aplicării pedepsei, 
pentru că în caz de condamnare, dreptul de a conduce se pierde ca efect al anulării 
permisului de conducere. 


j) dreptul de a părăsi teritoriul României; 
- se poate aplica inculpatului (cetăţean român sau străin, ori apatrid) în cazul în 


care instanţa apreciază că prezenţa acestuia în străinătate poate constitui un risc de 
comitere de noi infracţiuni. 


k) dreptul de a ocupa o funcţie de conducere în cadrul unei persoane juridice 
de drept public; 

- în cazul în care există o similitudine de conţinut între funcţia prevăzută de 
art. 66 alin. (1) lit. k) C.pen. şi una dintre funcţiile prevăzute de art. 66 alin. (1) lit. b) 
sau g) C.pen., interzicerea exercitării dreptului se va realiza numai în temeiul acestor 
din urmă temeiuri; 

- interzicerea exercitării acestui drept poate fi dispusă şi cumulativ cu interzicerea 
exercitării dreptului de a fi ales în autorităţile publice sau în orice alte funcţii publice, 
Precum şi cu interzicerea exercitării dreptului de a ocupa o funcţie care implică 
exercițiul autorităţii de stat, când instanţa doreşte şi interzicerea exercitării unor 
funcţii de conducere şi în cadrul altor persoane juridice de drept public; 

1) dreptul de a se afla în anumite localităţi stabilite de instanță; 

- Codul penal a introdus în sfera pedepselor complementare interzicerea drep- 
tului de a se afla în anumite localități stabilite de instanță, care, potrivit Codului 
anterior, putea fi dispusă ca măsură de siguranţă; 

ERE RE Il (al aa e tu Sie Să 
! F. Streteanu, D. Niţu, op. cit., vol. II, p. 341. 

- pedeapsa complementară constă în interdicţia impusă condamnatului de a se afla 
într-o anumită localitate explicit determinată de instanță (de exemplu, localitatea 
unde s-a săvârşit infracţiunea sau alte localități stabilite neechivoc de instanța de 
judecată prin hotărârea definitivă de condamnare), datorită pericolului social pe care 
îl prezintă prezenţa lui în acele localităţi; în doctrină!, s-a apreciat că noţiune de „a se 
afla” nu include şi tranzitarea localităţii; 


- nu prezintă importanţă dacă localitatea vizată de interdicţie este cea în care 
infractorul îşi are domiciliul/reşedința sau locuieşte cu caracter de permanență, fără 
forme legale, în măsura în care impunerea unei astfel de pedepse este proporţională 
cu ingerința în dreptul la viaţă privată şi cu scopul urmărit prin aceasta; 

- se poate dispune alături de măsuri de siguranță. 


m) dreptul de a se afla în anumite locuri sau la anumite manifestări sportive, 
culturale ori la alte adunări publice, stabilite de instanță; 


- aplicarea pedepsei are ca scop îndepărtarea persoanei condamnate din anumite 
locuri explicit determinată de instanţă care ar putea favoriza recidiva ori în care s-ar 
putea întâlni cu victima infracțiunii comise. 


Potrivit art. 48 din Legea nr. 4/2008, în cazul în care o persoană, cu ocazia desfă- 
şurării unei competiții sau a unui joc sportiv ori în legătură cu acesta, a săvârșit o 
faptă prevăzută de legea penală potrivit art. 31-45, se va lua față de aceasta măsura de 
siguranță a interzicerii accesului la competițiile sportive de genul celor la care fapta a 
fost săvârşită. Practic, în aceste situaţii legea specială a transformat natura interdicției 
din pedeapsă complementară în măsură de siguranţă, prevăzând posibilitatea impunerii 
acesteia încă din prima faza a procesului penal prin ordonanța procurorului?. 


n) dreptul de a comunica cu victima sau cu membri de familie ai acesteia, cu 
persoanele cu care a comis infracţiunea sau cu alte persoane, stabilite de 
instanţă, ori de a se apropia de acestea; 


- instanța de judecată trebuie să individualizeze în concret conținutul acestei 
pedepse complementare, ținând seama de împrejurările cauzei (de pildă, interzicerea 
dreptului de a comunica cu un anumit complice sau de a se întâlni cu un anume 
instigator ori de a se apropia de un anumit martor etc.); 


- instanţa trebuie să aprecieze, în funcţie de particularitățile cauzei, dacă este pro- 
porţională cu scopul urmărit interzicerea acestui drept, în ipoteza în care victima este 
un membru de familie al infractorului ori dacă participanții la săvârşirea infracțiunii 
sunt membrii de familie ai celui condamnat. 


! F. Streteanu, D. Niţu, op. cit., vol. II, p. 345. 

2 Faţă de incongruenţa legislativă creată prin Legea de punere în aplicare a Codului penal, 
în doctrină (F. Srreteanu, D. Niţu, op. cit., vol. II, p. 347) s-a opinat că „măsura de siguranţă se 
va dispune doar în cazul infracţiunilor unde este expres prevăzută de legea specială (art. 48 
trimite la infracțiunile din cuprinsul art. 31 şi 32 din lege). În aceste ipoteze, norma specială va 
avea aplicare prioritară (mai mult, măsura de siguranţă este obligatorie pentru instanţă), iar 
pedeapsa complementară cu conţinut similar nu va fi incidentă. În toate celelalte situaţii, va 
putea fi dispusă doar pedeapsa complementară ce face obiectul analizei”. 

o) dreptul de a se apropia de locuința, locul de muncă, școala sau alte locuri 
unde victima desfășoară activităţi sociale, în condiţiile stabilite de instanța de 
judecată. 

- Codul penal a introdus în sfera pedepselor complementare interdicția de a 
reveni în locuinţa familiei, care anterior era prevăzută ca măsură de siguranţă; 


- atât în cazul în care aplicarea acestei pedepse complementare este facultativă, 
cât şi în unele dintre cazurile în care aplicarea pedepsei este obligatorie instanța de 
judecată trebuie să individualizeze în concret conținutul acestei pedepse comple- 
mentare, ţinând seama de împrejurările cauzei (de exemplu, interzicerea dreptului de 
a se apropia de locuința persoanei vătămate ori interzicerea dreptului de a se apropia 
la mai puțin de un km de şcoala unde victima minoră învață); se remarcă însă şi 
existenţa unor cazuri de aplicare obligatorie a pedepsei complementare, în care legea 
nu prevede numai caracterul imperativ al impunerii pedepsei complementare, ci şi 
precizează ce anume drepturi se impun a fi interzise [de pildă, în cazul comiterii 
infracțiunii de întreruperea cursului sarcinii dacă fapta este comisă de medic şi 
instanţa aplică pedeapsa închisorii art. 201 alin. (4) C.pen. impune interzicerea 
exercitării profesiei de medic; în ipoteza comiterii infracțiunii de cercetare abuzivă 
art. 280 alin. (1) C.pen. impune interzicerea exercitării dreptului de a ocupa o funcţie 
publică; în situaţia comiterii infracţiunii de luare de mită art. 289 alin. (1) C.pen. 
prevede interzicerea exercitării dreptului de a ocupa o funcţie publică ori de a 
exercita profesia sau activitatea în executarea căreia a săvârşit fapta]; 


% Nu este exclusă interzicerea, ca pedeapsă complementară a dreptului 
prevăzut de art. 66 alin. (1) lit. o) Cpen. în cazul infracţiunii de ameninţare. Şi în 
cazul acestei infracţiuni, starea de tulburare psihică creată victimei poate impune 
măsuri de protecție a acesteia, măsuri care să constea în interdicția impusă 
inculpatului de a nu se apropia de aceasta. În mod corect a apreciat prima instanţă, 
având în vedere că persoana vătămată a fost amenințată cu moartea, de o persoană 
despre care ştia că este violentă şi care se afla în penitenciar (aspect care accen- 
tuează starea de temere), că protecţia numitei D.D. se poate realiza doar dacă i se 
interzice inculpatului să se apropie de ea. Nu se poate spune că o astfel de 
interdicţie este specifică doar infracţiunii de hărțuire [pentru infracţiunea de 
ameninţare, fiind necesară interzicerea dreptului prevăzut de art. 66 alin. (1) lit. n) 
C.pen.] şi nu de ameninţare, deoarece spaima victimei nu se creează neapărat prin 
faptul că inculpatul comunică cu ea, ci de faptul că există riscul ca inculpatul să se 
apropie de ea şi să o agreseze. Aplicarea pedepsei complementare se impune în 
cazul ambelor infracţiuni. Faptul că ea a fost aplicată doar pentru una dintre 
infracţiuni nu este suficient pentru a-i asigura persoanei vătămate protecția şi nu 
face inutilă aplicarea pentru cealaltă infracţiune (existând, de exemplu, posibili- 
tatea dezincriminării infracţiunii pe lângă care complementara a fost aplicată, 
achitarea într-o cale extraordinară de atac etc.). Cu privire la modalitatea de indivi- 
dualizare a interzicerii exercitării dreptului prevăzut de art. 66 alin. (1) lit. o) 
C.pen., în mod corect s-a subliniat că individualizarea în concret a conţinutului 
pedepsei complementare constând în interzicerea acestui drept presupune şi 
individualizarea imobilelor sau a locurilor de care inculpatului îi este interzis să se 
apropie pe perioada executării sancţiunii, nefiind suficientă interzicerea dreptului 

de a se apropia de locuri descrise la modul general şi enumerate de dispoziţia 
legală. Astfel, nu se poate prezuma cunoaşterea acestor locuri de către inculpat şi, 
în lipsa precizării, în concret, a particularităţilor şi a localizării spaţiale a locurilor 
enumerate la art. 66 alin. (1) lit. o) C.pen. şi a cunoaşterii acestora de către 
inculpat, acesta nu are posibilitatea de a respecta interdicțiile ce decurg din con- 
damnarea sa la pedeapsa complementară, cu atât mai mult cu cât ultimul caz, cel al 
„locurilor unde victima desfăşoară activităţi sociale” nu este ușor determinabil, 
cum este situaţia locuinţei sau a locului de muncă ale persoanei vătămate. Mai 
mult, având în vedere că art. 288 alin. (1) C.pen. incriminează sustragerea de la 
executare sau neexecutarea conform legii a unei pedepse complementare, în lipsa 
individualizării, în concret, a conţinutului unei asemenea pedepse, în conformitate 
cu legea, şi, pe cale de consecinţă, a cunoaşterii acestuia, inculpatul nu şi-ar putea 
dirija comportamentul în aşa fel încât să nu săvârşească, cel puţin sub aspectul 
laturii obiective fapta prevăzută de legea penală indicată anterior. Curtea nu 
achiesează la susţinerile parchetului potrivit cărora, deoarece nu a rezultat că locul 
săvârşirii infracţiunilor a fost locul de muncă al persoanei vătămate sau alte locuri 
unde aceasta desfăşoară activităţi sociale, interdicţia nu viza aceste locuri. 
Protecţia deplină a victimei impune şi aplicarea interdicţiei ca inculpatul să se 
apropie de locul ei de muncă. Cu privire la interdicţia de a se apropia de alte locuri 
unde victima desfăşoară activităţi sociale, în condiţiile imposibilității individua- 
lizării acestora, măsura va fi înlăturată (C.A. București, secția I penală, decizia 
nr. 864 din 21 iunie 2019, wwwssintact.ro). 


- instanța poate dispune interzicerea exercitării unuia sau a mai multor drepturi 
enumerare mai sus, neputând însă să dispună interzicerea exercitării tuturor dreptu- 
rilor prevăzute de art. 66 alin. (1) lit. a)-o) C.pen., se remarcă astfel, că spre deosebire 
de art. 65 alin. (2) C.pen. care prevede posibilitatea interzicerii ca pedeapsă accesorie a 
exercitării unuia, mai multor sau a tuturor drepturilor prevăzute de art. 66 alin. (1) 
lit. a)-o) C.pen. (,,în cazul detențiunii pe viaţă pedeapsa accesorie consta în interzicerea 
de către instanță a exercitării drepturilor prevăzute la art. 66 alin. (1) lit. a)-o) C.pen. 
sau a unora dintre acestea”), în situaţia pedepsei complementare art. 66 alin. (1) 
C.pen. face referire la interzicerea exercitării unuia sau a mai multor drepturi; 


- munca neremunerată în folosul comunităţii nu poate fi impusă cu titlul de 
obligație în vreuna dintre ipotezele stipulate de art. 66 alin. (1) C.pen. când se 
dispune pedeapsa complementară a interzicerii exercitării unor drepturi. 


1.1.2. Condiţii de aplicare 


1.1.2.1. Caracterul facultativ sau obligatoriu al aplicării pedepsei comple- 
mentare a interzicerii exercitării unor drepturi 


- în principiu, aplicarea pedepsei complementare a interzicerii exercitării unor 
drepturi este facultativă, fiind lăsată de legiuitor la aprecierea instanței de judecată, 
care poate determina atât conţinutul, cât şi durata pedepsei; 


- ca excepție, legea prevede obligativitatea aplicării pedepsei complementare a 
interzicerii exercitării unor drepturi, independent de cuantumul pedepsei amenzii sau 

închisorii aplicate ca pedeapsă principală!, precum şi independent de faptul că 
instanţa dispune executarea pedepsei principale, respectiv amânarea aplicării 
pedepsei amenzii sau închisorii, ori a suspendării sub supraveghere a pedepsei închi- 
sorii după cum urmează: 


a) prin prevederea explicită, dar generală a necesităţii interzicerii exercitării 
unor drepturi, fără a face vreo precizare cu privire la conţinutul pedepsei comple- 
mentare [de pildă, în cazul infracțiunii de omor (art. 188 C.pen.), care este pedepsită 
cu închisoarea de la 10 la 20 de ani și interzicerea exercitării unor drepturi]; instanța 
are o marjă de apreciere doar cu privire la ce categorie concretă de drepturi dintre 
cele prevăzute de art. 66 alin. (1) lit. a)-o) C.pen. să interzică urmând ca pentru 
aceasta să aibă în vedere natura şi gravitatea infracțiunii, împrejurările cauzei și 
persoana infractorului; în urma evaluării instanța de judecată va trebui să interzică 
exercitarea cel puţin a unui drept; 


b) prin prevederea explicită a interzicerii exercitării unei anumite categorii de 
drepturi [de exemplu, în cazul infracțiunii de cercetare abuzivă (art. 280 C.pen.), 
pedepsită cu închisoarea de la 2 la 7 ani și interzicerea exercitării dreptului de a 
ocupa o funcție publică, sau în ipoteza infracţiunii de luare de mită, la care pedeapsa 
prevăzută de lege este închisoarea de la 3 la 10 ani și interzicerea exercitării 
dreptului de a ocupa o funcţie publică sau de a exercita profesia sau activitatea în 
executarea căreia a fost săvârşită fapta]; 

- potrivit art. 66 alin. (2) C.pen. când legea prevede interzicerea exercitării drep- 
tului de a ocupa o funcție publică (de exemplu, în cazul infracțiunilor de delapidare, 
abuz în serviciu, folosirea abuzivă a funcţiei în scop sexual, conflict de interese etc.), 
instanța va dispune interzicerea exercitării dreptului de a fi ales în autoritățile publice 
sau în orice alte funcții publice, precum şi a dreptul de a ocupa o funcţie care implică 
exercițiul autorității de stat [lit. a) și b)]; 

- faptul că legea prevede în mod explicit interzicerea exercitării anumitor drepturi, 
ca pedeapsă complementară, nu exclude posibilitatea instanței de judecată de a inter- 
zice, pe lângă aceste drepturi, şi alte drepturi a căror interzicere este facultativă (de 
exemplu, în cazul infracţiunii de luare de mită, instanța poate să interzică și dreptul 
de a alege, pe lângă drepturile prevăzute explicit de lege); 

c) prin prevederea explicită a interzicerii exercitării unui anumit drept: interzi- 
Cerea exercitării profesiei de medic, dacă instanţa îl condamnă la pedeapsa închisorii 
Pe doctorul care a comis infracţiunea de întreruperea cursului sarcinii; instanţa are 
deopotrivă posibilitatea de a interzice, pe lângă acest drept, și alte drepturi dintre cele 
Prevăzute limitativ de lege; dacă autorul infracţiunii nu este medic, sau dacă pedeapsa 
Principală stabilit/aplicată este amenda, art. 201 alin. (1)-(3) C.pen. impune obligativi- 
tatea aplicării pedepsei complementare a interzicerii exercitării unor drepturi, caz în 
Care instanța are o marjă de apreciere doar cu privire la ce categorie concretă de 
drepturi dintre cele prevăzute de art. 66 alin. (1) lit. a)-o) C.pen. să interzică. 
soe dai mele mda a apti 

! Potrivit Codului penal din 1969, aplicarea interzicerii unor drepturi este obligatorie 


atunci când legea prevede această pedeapsă, dacă pedeapsa principală stabilită este închi- 
Soarea de cel puţin 2 ani. 


526 Sinteze de drept penal. Partea generală 


- deopotrivă, este obligatorie aplicarea pedepsei complementare a interzicerii 
exercitării unor drepturi pe durata de 5 ani şi în următoarele două cazuri: 1. când nu 
se poate aplica detenţiunea pe viaţă, deoarece inculpatul a împlinit vârsta de 65 de 
ani, caz în care i se aplică pedeapsa de 30 de ani închisoare (art. 57 C.pen.); 2. în 
ipoteza comutării/înlocuirii detenţiunii pe viaţă cu pedeapsa de 30 de ani închisoare 
(art. 58 C.pen.). 


1.1.2.2. Pedeapsa principală pe lângă se poate aplica/se aplică pedeapsa 
complementară a interzicerii exercitării unor drepturi 


- potrivit art. 67 alin. (1) C.pen., interzicerea exercitării unor drepturi poate fi apli- 
cată de instanţa de judecată dacă pedeapsa principală stabilită este închisoarea sau 
amenda şi instanța constată că, față de natura și gravitatea infracțiunii, împrejurările 
cauzei şi persoana infractorului, această pedeapsă este necesară!; 


- dacă instanța a stabiliv/aplicat pedeapsa închisorii, în principiu, nu prezintă 
importanță cuantumul pedepsei închisorii sau dacă aceasta urmează să fie executată în 
regim de detenţie ori dacă s-a dispus amânarea aplicării pedepsei ori suspendarea sub 
supraveghere a executării pedepsei; ca excepție, interzicerea exercitării dreptului 
străinului de a se afla pe teritoriul României nu poate fi aplicată decât în cazul în care 
pedeapsa închisorii se execută în regim de detenţie, nu și atunci când s-a dispus 
suspendarea executării pedepsei sub supraveghere, întrucât executarea unei astfel de 
pedepse complementare ar fi incompatibilă cu procesul de supraveghere al condam- 
natului care ar trebuie derulat de serviciul de probaţiune; în situația în care s-a dispus 


! Potrivit Codului penal din 1969, interzicerea unor drepturi putea fi aplicată de instanța de 
judecată pe o durată de la 1 la 10 ani, în cazul condamnării inculpatului la pedeapsa închisorii 
de cel puțin 2 ani sau a detențiunii pe viață, dacă se constată că față de natura și gravitatea 
infracțiunii, împrejurările cauzei și persoana inculpatului, aplicarea acestei pedepse este nece- 
sară. Se constată o serie de diferenţe între cele două Coduri penale în ceea ce privește materia 
pedepsei complementare a interzicerii exercitării unor drepturi. Astfel, spre deosebire de 
Codul penal din 1969 (art. 64-66 C.pen. din 1969), potrivit Codului penal actual (art. 66-68 
C.pen.): 1. aplicarea pedepsei complementare nu este condiţionată de pronunţarea unei soluții 
de condamnare, putându-se dispune şi în caz de amânare a aplicării pedepsei; 2. aplicarea 
pedepsei complementare nu este condiționată de un cuantum minim al pedepsei închisorii 
stabilite, putându-se dispune şi în cazul condamnării la pedeapsa închisorii mai mică de 2 ani; 
3. pedeapsa complementară se poate aplica pe lângă pedeapsa amenzii, caz în care se execută 
începând cu data rămânerii definitive a hotărârii, 4. pedeapsa complementară nu se poate 
aplica pe lângă pedeapsa detenţiunii pe viață; 5. pedeapsa complementară se poate dispune pe 
o durată maximă de 5 ani; 6. paleta de drepturi ce pot fi interzise ca pedeapsă complementară 
este mult mai largă (pot fi interzise cincisprezece drepturi), între acestea regăsindu-se și 
instituţii care, în Codul penal din 1969, erau prevăzute ca măsuri de siguranță, în considerarea 
caracterului lor pronunțat punitiv; 7. cu excepția dreptului străinului de a se afla pe teritoriul 
României, aceleaşi drepturi ce sunt interzise ca pedeapsă complementară vor fi interzise şi Ca 
pedeapsă accesorie; 8. în cazul în care se dispune suspendarea sub supraveghere a executării 
pedepsei închisorii, pedepsele complementare se vor executa de la data rămânerii definitive å 
hotărârii, pe parcursul termenului de supraveghere; 9. sustragerea de la executare ori neexecu- 
tarea conform legii a unei pedepse complementare constituie infracțiune (art. 288 C.pen. — 
Neexecutarea sancţiunilor penale). 

suspendarea sub supraveghere a executării pedepsei principale a închisorii, efectele 
suspendării nu se vor extinde şi cu privire la pedeapsa complementară a interzicerii 
exercitării unor drepturi, care se va executa pe parcursul termenului de supraveghere; 


- în Situația în care instanța a stabilit/aplicat pedeapsa amenzii, nu prezintă 
importanță cuantumul pedepsei sau dacă aceasta urmează să fie executată ori dacă s-a 
dispus amânarea aplicării pedepsei; aşa cum am arătat şi anterior în cazul comiterii 
infracţiunii de întreruperea cursului sarcinii de către medic, deşi aplicarea pedepsei 
complementare a interzicerii exercitării unor drepturi este obligatorie, instanţa nu va fi 
obligată întotdeauna de a dispune interzicerea exercitării profesiei de medic, dacă 
pedeapsa principală aplicată este amenda; 


- pot fi stabilite pedepse complementare constând în interzicerea exercitării 
unor drepturi şi în cazul în care instanța nu a dispus condamnarea, ci amânarea 
aplicării pedepsei’; acestea nu se vor executa pe durata termenului de supraveghere 
şi nici după expirarea acestuia, dacă nu intervine revocarea sau anularea măsurii ori 
nu a fost săvârșită o nouă infracţiune, când persoana față de care s-a dispus amânarea 
aplicării pedepsei nu va fi supusă niciunei decăderi, interdicții sau incapacităţi; însă, 
în situația în care intervine revocarea ori anularea măsurii amânării aplicării 
pedepsei, executarea pedepsei complementare va urma regimul dreptului comun; 


- în cazul în care pedeapsa principală stabilită de instanță este detențiunea pe 
viață, nu se vor aplica pedepse complementare care constau în interzicerea exerci- 
tării unor drepturi”, dacă detenţiunea pe viață este ulterior înlocuită cu pedeapsa 
închisorii, instanța va dispune şi pedeapsa interzicerii exercitării unor drepturi pe o 
durată de 5 ani (art. 58 C.pen.); în ipoteza dispunerii liberării condiționate din execu- 
tarea pedepsei detențiunii pe viață, față de condiţiile ce trebuie îndeplinite pentru a se 
dispune o asemenea măsură şi de durata termenului de supraveghere (10 ani), exe- 
Cutarea pedepsei complementare, după acest interval de timp, ar fi lipsită de eficiență; 


- nu se poate aplica pedeapsa complementară a interzicerii exercitării unor drep- 
turi persoanei care a săvârşit infracțiunea în timp ce era minor, chiar dacă la data pro- 
nunțării hotărârii este major; 

- pedeapsa complementară a interzicerii exercitării unor drepturi se aplică şi cetă- 
țenilor străini, în măsura în care instanțele penale din România sunt învestite să-i 
Judece, în temeiul art. 10 sau 11 C.pen., această pedeapsă trebuind să fie stabilită și în 
Cazul lor, tot în condiţiile prevăzute în art. 67 C.pen.; 


- în caz de concurs de infracțiuni, dacă instanța apreciază că se impune aplicarea 
de pedepse complementare pentru fiecare din infracțiunile concurente, va trebuie să 
procedeze în consecință, iar nu să aplice pedeapsa complementară direct pe lângă 
pedeapsa rezultantă; contopirea pedepselor complementare se va face potrivit regu- 
lilor prevăzute de art. 45 C.pen.; 


[oana CS A N i N a 8 


! O parte din interdicțiile prevăzute de lege cu titlu de pedeapsă complementară se regă- 
Sesc şi între cele care pot fi impuse cu titlul de obligații pe termenul de supraveghere a 
amânării aplicării pedepsei [art. 85 alin. (2) C.pen.]. 

? Pot fi însă aplicate celelalte două pedepse complementare: degradârea militară și publi- 
Care hotărârii de condamnare. 

I Referitor la pedeapsa complementară a interzicerii drepturilor prevă- 
zute în art. 66 alin. (1) lit. g) C.pen. (exercitarea profesiei de avocat), Înalta 
Curte de Casaţie şi Justiție apreciază că nu se impunea aplicarea acesteia față de 
inculpatul A., deoarece, în raport cu natura faptei şi împrejurările cauzei, infrac- 
țiunea comisă de acesta nu are legătură cu exercitarea profesiei de avocat. Prima 
instanță nu argumentează soluția privind interzicerea acestui drept raportat la 
situaţia de fapt reţinută în cauză, limitându-se a menţiona, în cadrul procesului 
de individualizare a pedepsei, faptul că inculpatul s-a folosit la comiterea faptei 
de calitatea pe care o deținea (aceea de avocat). Or, în realitate, pornind de la 
modul în care inculpatul A. a acţionat, se constată că acesta nu a comis fapta în 
exercitarea atribuțiilor de avocat şi nici nu s-a folosit de această calitate: nu avea 
o relaţie contractuală cu vreunul dintre martorii denunțători în sensul Legii 
nr. 51/1995 pentru organizarea şi exercitarea profesiei de avocat, republicată, şi 
nu a apelat în calitate de avocat la coinculpatul B. pentru a se întâlni cu martorul 
C. în rezolvarea problemei acestuia. Prin urmare, pedeapsa complementară 
prevăzută în art. 66 alin. (1) lit. g) C.pen. aplicată de instanţa fondului inculpatului 
A., în temeiul art. 67 alin. (1) C.pen., nu este justificată în raport cu circumstanţele 
reale ale săvârșirii faptei şi nu există temei pentru aplicarea acestei interdicții, care 
are consecinţe negative asupra inculpatului în plan profesional şi social (.C.C.J, 
secţia penală, decizia nr. 138/A din 18 aprilie 2017, www.scj.ro). 


e Referitor la aplicarea pedepsei complementare constând în interzicerea 
dreptului de a exercita profesia de avocat, prevăzută de art. 66 alin. (1) lit. g) 
C.pen., Înalta Curte constată că săvârşirea infracţiunii de trafic de influență 
constituie un argument pertinent şi suficient pentru a conduce la concluzia că 
inculpatul M.I.B. este nedemn să exercite funcţia de avocat, prin activitatea sa 
infracţională, întrucât a adus o atingere gravă demnităţii şi onoarei corpului de 
avocaţi, dar şi sistemului de justiţie, dat fiind rolul avocatului ca participant în 
administrarea justiţiei (1.C.C.J, secția penală, decizia nr. 310/A din 17 septem- 
brie 2015, www.scj.ro). 


C Este nelegală hotărârea instanței de a-l condamna pe inculpat la două 
pedepse cu închisoarea și de a aplica o singură pedeapsă complementară, întru- 
cât trebuia să îl condamne pe inculpat la pedeapsa complementară pentru fiecare 
infracțiune şi apoi să contopească atât pedepsele principale, cât şi pe cele com- 
plementare (C.A. Brașov, secția penală, decizia nr. 72/2002, în B.J. 2002, p. 92). 


1.1.2.3. Durata pentru care poate fi interzisă exercitarea drepturilor 


- durata pedepsei complementare poate fi mai mică, egală sau mai mare decât 
durata pedepsei principale; 

- în principiu, instanţa de judecată trebuie să stabilească perioada de timp pentru care 
sunt interzise drepturile, care nu poate fi mai mică de 1 an şi nici mai mare de 5 ani’; 


! În cazul neaplicării pedepsei detenţiunii pe viață pe motiv că inculpatul a împlinit vârsta 
de 65 de ani (art. 57 C.pen.), respectiv în ipoteza înlocuirii/comutării detenţiunii pe viaţă cu/în 


Pedepsele 529 


- rămânerea faptei în stadiul tentativei nu are ca efect şi reducerea limitelor de 
timp pentru care poate fi dispusă o pedeapsă complementară; deopotrivă reținerea 
circumstanțelor atenuante (legale sau judiciare), respectiv a circumstanțelor agra- 
vante, a unei cauze legale de reducere a pedepsei [de pildă, cea prevăzută de art. 396 
alin. (10) C.proc.pen. în cazul recunoașterii învinuirii], a stării de recidivă postexecu- 
torie ori a formei continuate a infracțiunii nu are ca efect micșorarea, respectiv 
mărirea limitelor de timp pentru care pot fi aplicate pedepse complementare și nici 
transformarea aplicării acestora din facultativă în obligatorie (în ipoteza cauzelor de 
agravare), respectiv din obligatorie în facultativă (în ipoteza cauzelor de atenuare); 


- ca excepție, legea prevede aplicarea pedepsei complementare pe o durată deter- 
minată, după cum urmează: 

a) 5 ani — când nu se poate aplica detențiunea pe viaţă, deoarece inculpatul a 
împlinit vârsta de 65 de ani, caz în care i se aplică pedeapsa de 30 de ani închisoare 
(art. 57 C.pen.), precum şi în ipoteza comutării/înlocuirii detențiunii pe viaţă cu 
pedeapsa de 30 de ani închisoare (art. 58 C.pen.); 

b) 3 ani — în cazul stabilirii/aplicării pedepsei pentru infracțiunea de folosirea 
funcţiei pentru favorizarea unor persoane (art. 301 C.pen.). 


1.1.3. Executarea 


- în principiu, pedeapsa complementară a interzicerii executării unor drepturi se exe- 
cută de la data executării sau considerării ca executată a pedepsei principale, legea 
prevede două excepții când executarea începe de la data rămânerii definitive a hotărârii 
de condamnare: 1. când pedeapsa complementară este aplicată de către instanţă pe lângă 
pedeapsa amenzii; 2. când pedeapsa complementară este aplicată de către instanţă pe 
lângă pedeapsa închisorii a cărei executare este suspendată sub supraveghere; 


- astfel, executarea pedepsei complementare a interzicerii exercitării unor drepturi 
începe: 


a) de la rămânerea definitivă a hotărârii de condamnare la pedeapsa amenzii; 


- nu prezintă importanță dacă pedeapsa amenzii a fost sau nu executată, inter- 
zicerea exercitării unor drepturi fiind efectivă chiar din momentul în care hotărârea 
este definitivă; astfel, pedeapsa complementară se execută cât mai aproape de 
momentul comiterii faptei, iar nu după plata integrală a amenzii (uno ictu ori rate, în 
urma eşalonării), în acest caz, persoana condamnată va executa în paralel atât 
pedeapsa principală, cât şi cea complementară; 

- în situaţia în care instanța dispune înlocuirea pedepsei amenzii cu închisoarea, 
Pentru alte motive decât săvârşirea unei noi infracțiuni, partea din durata pedepsei 
Complementare a interzicerii exercitării unor drepturi neexecutată la data rămânerii 
definitive a hotărârii judecătorești prin care s-a dispus înlocuirea se va executa după 
Ce pedeapsa închisorii este executată sau considerată ca executată. 


nara CEO SRR E RE RI NI E E RN a E E NP E RE NI N N IE IN 


Pedeapsa închisorii (art. 58 C.pen.) instanţa nu are o marjă de individualizare a pedepsei 
Complementare trebuind să o aplice pe durata maximă de 5 ani. 

b) de la rămânerea definitivă a hotărârii de condamnare prin care s-a dispus 


suspendarea executării pedepsei sub supraveghere!; 


- în acest caz, pe durata termenului de supraveghere, va fi suspendată numai exe- 
cutarea pedepsei principale, pedeapsa complementară urmând să se execute; de 
regulă, durata pedepsei complementare stabilite este mai mică sau cel mult egală cu 
durata termenului de supraveghere; este însă posibil şi ca durata pedepsei com- 
plementare să fie mai mare decât termenul de supraveghere, caz în care executarea 
acesteia va continua şi după expirarea termenului de supraveghere (de pildă, în cazul 
stabilirii unui termen de supraveghere de 2 ani și a pedepsei complementare pe o 
durată de 3 ani); 


- dacă se dispune revocarea suspendării executării pedepsei sub supraveghere, pentru 
alte motive decât săvârșirea unei noi infracțiuni, partea din durata pedepsei comple- 
mentare a interzicerii exercitării unor drepturi neexecutată la data revocării se va executa 
după executarea pedepsei închisorii ori după ce aceasta este considerată ca executată, 


- dacă se dispune revocarea suspendării executării pedepsei sub supraveghere în 
urma comiterii unei noi infracțiuni în termenul de supraveghere se va proceda la apli- 
carea pedepsei complementare rezultante potrivit regulilor prevăzute de art. 45 
C.pen. (potrivit regulilor de la recidivă sau pluralitate intermediară), urmând a se 
deduce din aceasta durata pedepsei complementare deja executate. 


c) după executarea pedepsei închisorii, după graţierea totală ori a restului de 
pedeapsă sau după împlinirea termenului de prescripţie a executării pedepsei; 


- până la data la care pedeapsa este executată sau considerată ca executată, majo- 
ritatea drepturilor prevăzute de art. 66 C.pen. poate fi interzisă, ca pedeapsă accesorie; 


- în cazul în care, pe parcursul executării pedepsei închisorii, intervine amnistia 
postcondamnatorie, pedeapsa complementară nu se mai execută; 


- grațierea postcondamnatorie a pedepsei închisorii nu are efecte asupra pedep- 
selor complementare, afară de cazul în care prin actul de grațiere se dispune altfel; 


- intervenirea reabilitării de drept face ca pedeapsa complementară să nu se mai 
execute chiar și în ipoteza în care durata sa nu s-a împlinit (de pildă, în cazul în care 
s-a dispus condamnarea inculpatului la pedeapsa închisorii de un an cu executare în 
regim de detenţie pentru comiterea infracțiunii de lipsire de libertate în mod ilegal 
fiind impusă pedeapsa complementară a interzicerii exercitării unor drepturi pe 
durata maximă de 5 ani; termenul de reabilitare de drept este de 3 ani în vreme ce 
durata pedepsei complementare este de 5 ani, ambele calculându-se de la data execu- 
tării pedepsei principale). 

d) după expirarea termenului de supraveghere al liberării condiţionate, în cazul 
în care instanţa a dispus liberarea condiționată din executarea pedepsei închisorii. 


- pe durata termenului de supraveghere a liberării condiționate, majoritatea drep- 
turilor prevăzute de art. 66 C.pen. poate fi interzisă ca pedeapsă accesorie; 


! Potrivit art. 67 alin. (3) C.pen. interzicerea dreptului străinului de a se afla pe teritoriul 
României nu se aplică în cazul în care s-a dispus suspendarea executării pedepsei sub 
supraveghere. 

- ca excepție, în cazul în care s-a dispus liberarea condiționată, interzicerea drep- 
tului străinului de a se afla pe teritoriul României se execută la data liberării, iar nu 
la data expirării termenului de supraveghere al liberării; 


- sustragerea de la executare ori neexecutarea în condițiile legii a unei pedepse 
complementare constituie infracțiunea de neexecutarea sancţiunilor penale, prevăzută 
de art. 288 alin. (1) C.pen. 


- prin decizia nr. 26/RIL/2015 I.C.C.J. a apreciat că „sancţiunile/interdicţiile 
aplicate în baza hotărârilor străine de condamnare, pronunţate de autorităţile judiciare 
ale statelor membre ale Uniunii Europene care au transpus Decizia 2008/909/JAI, al 
căror corespondent în legea penală română sunt pedepsele complementare/accesorii, 
nu pot fi puse în executare de autorităţile judiciare române. Sancţiunile/interdicţiile 
aplicate în baza hotărârilor străine de condamnare, pronunţate de autorităţile judiciare 
ale statelor care nu au transpus Decizia 2008/909/JAI ori care nu sunt membre ale 
Uniunii Europene, al căror corespondent în legea penală română sunt pedepsele 
complementare/accesorii, nu pot fi puse în executare de autorităţile judiciare române, 
în afară de cazul în care statul emitent solicită aceasta în mod expres”. 


1.1.4. Comunicări în vederea punerii în executare a pedepsei complementare 


În cazul dispunerii pedepsei complementare a interzicerii unor drepturi, jude- 
cătorul delegat cu executarea trimite o copie de pe dispozitivul hotărârii, în funcţie de 
drepturile a căror exercitare a fost interzisă, persoanei juridice de drept public sau de 
drept privat autorizate să supravegheze exercitarea dreptului respectiv, după cum 
urmează: 

a) pentru interzicerea dreptului de a fi ales în autorităţile publice sau în orice alte 
funcţii publice, comunicarea se face primăriei de la domiciliul, precum și, dacă este 
Cazul, celei de la locuința persoanei condamnate și Direcţiei pentru Evidenţa 
Persoanelor şi Administrarea Bazelor de Date; 


b) pentru interzicerea dreptului de a ocupa o funcţie care implică exerciţiul auto- 
rității de stat, comunicarea se face Agenţiei Naţionale a Funcţionarilor Publici, pre- 
Cum și, dacă este cazul, instituţiei în cadrul căreia cel condamnat exercită o astfel de 
funcţie; 

c) pentru interzicerea dreptului străinului de a se afla pe teritoriul României, 
Comunicarea se face Inspectoratului General pentru Imigrări și Inspectoratului 
General al Poliţiei de Frontieră; 


d) pentru interzicerea dreptului de a alege, comunicarea se face primăriei de la 
domiciliul, precum şi, dacă este cazul, celei de la locuința persoanei condamnate, 
Direcţiei pentru Evidenţa Persoanelor şi Administrarea Bazelor de Date, iar, în cazul 
in care persoana locuieşte în străinătate, comunicarea se face Departamentului 
Consular al Ministerului Afacerilor Externe. În cazul cetățenilor statelor membre ale 

niunii Europene, comunicarea se face Inspectoratului General pentru Imigrări!; 


PO De i pe ue a e e 


! Potrivit Legii nr. 208/2015, evidența tuturor cetățenilor români cu drept de vot se 
realizează la nivel național prin Registrul electoral. Persoanele autorizate să efectueze opera- 

e) pentru interzicerea drepturilor părintești, comunicarea se face consiliului local şi 
direcţiei generale de asistență socială și protecţia copilului, în a căror circumscripție își 
are domiciliul condamnatul, precum și, dacă este cazul, celor în care își are locuința 
condamnatul; 


f) pentru interzicerea dreptului de a fi tutore sau curator, comunicarea se face 
consiliului local în a cărui circumscripție îşi are domiciliul condamnatul, precum și, 
dacă este cazul, celui în a cărui circumscripție își are locuința condamnatul; 


g) pentru interzicerea dreptului de a ocupa funcția, de a exercita profesia sau 
meseria ori de a desfășura activitatea de care s-a folosit pentru săvârșirea infracțiunii, 
comunicarea se face persoanei juridice în cadrul căreia persoana exercită respectiva 
funcție, profesie, meserie sau activitate, precum și, dacă este cazul, persoanei juridice care 
asigură organizarea şi coordonarea exercitării profesiei sau activității respective ori auto- 
rităţii care a învestit-o cu exercitarea unui serviciu de interes public (de pildă, Uniunii 
Naţionale a Barourilor din România, Consiliului Naţional al Colegiului Medicilor din 
România, Corpului Experţilor Contabili şi Contabililor Autorizaţi din România); 


h) pentru interzicerea dreptului de a deţine, purta și folosi orice categorie de arme, 
comunicarea se face inspectoratului județean de poliţie în a cărui circumscripție își 
are domiciliul, precum și, dacă este cazul, celui în a cărui circumscripție își are 
locuința condamnatul; 


i) pentru interzicerea dreptului de a conduce anumite categorii de vehicule sta- 
bilite de instanță, comunicarea se face inspectoratului județean de poliţie în a cărui 
circumscripție își are domiciliul, precum și, dacă este cazul, celui în a cărui 
circumscripție își are locuinţa condamnatul; 


j) pentru interzicerea dreptului de a părăsi teritoriul României, comunicarea se 
face Inspectoratului General al Poliţiei de Frontieră, Direcției Generale de Pașapoarte 
și Inspectoratului General pentru Imigrări, în situația cetățenilor străini; 


k) pentru interzicerea dreptului de a ocupa o funcție de conducere în cadrul unei 


persoane juridice de drept public, comunicarea se face Inspectoratului General al 
Poliției Române; 


ţiuni în Registrul electoral cuprinzând cetățenii români cu domiciliul sau reședința în ţară sunt 
primarii sau persoanele desemnate de către primari, prin dispoziţie, conform legii. Persoanele 
autorizate să efectueze operaţiuni în Registrul electoral cuprinzând cetăţenii români cu domi- 
ciliul sau reşedinţa în străinătate sunt persoanele desemnate de către Autoritatea Electorală 
Permanentă. Ministerul Afacerilor Externe poate desemna, cu avizul Autorităţii Electorale 
Permanente, persoane autorizate să efectueze interogări în Registrul electoral cuprinzând cetă- 
țenii români cu domiciliul sau reședința în străinătate. Înscrierea în Registrul electoral a cetă- 
țenilor români care au împlinit sau împlinesc vârsta de 18 ani până în ziua alegerilor inclusiv 
se face, din oficiu, de către Autoritatea Electorală Permanentă, pe baza comunicării Direcţiei 
pentru Evidenţa Persoanelor şi Administrarea Bazelor de Date. După dobândirea cetăţeniei 
române, persoanele care au 18 ani împliniţi sunt înscrise în Registrul electoral, din oficiu, de 
către Autoritatea Electorală Permanentă, pe baza comunicării Direcţiei pentru Evidenţa Per- 
soanelor și Administrarea Bazelor de Date. Radierea din Registrul electoral a unui alegător se 
face în caz de deces, de pierdere a cetăţeniei române, de interzicere a exercitării dreptului de 
a alege sau de punere sub interdicție. 

]) pentru interzicerea dreptului de a se afla în anumite localităţi stabilite de instanță, 
comunicarea se face inspectoratelor judeţene de poliție în a căror circumscripție se află 
localitățile vizate de interdicție şi Direcţiei pentru Evidenţa Persoanelor și Adminis- 
trarea Bazelor de Date; 


m) pentru interzicerea dreptului de a se afla în anumite locuri sau la anumite mani- 
festări sportive, culturale ori la alte adunări publice, stabilite de instanță, comunicarea 
se face inspectoratului judeţean de poliție în a cărui circumscripție îşi are domiciliul, 
precum și, dacă este cazul, celui în a cărui circumscripție îşi are locuinţa condamnatul 
şi, pentru cazurile în care s-a dispus interdicţia pentru locuri, manifestări sau adunări în 
afara acestei circumscripţii, Inspectoratului General al Poliţiei Române; 


n) pentru interzicerea dreptului de a comunica cu victima ori cu membri de familie 
ai acesteia, cu persoanele care au comis infracțiunea sau cu alte persoane stabilite de 
instanță ori de a se apropia de acestea, comunicarea se face persoanelor cu care 
condamnatul nu are dreptul să intre în legătură ori de care nu are dreptul să se apropie, 
inspectoratului judeţean de poliţie în a cărui circumscripție își are domiciliul, precum 
şi, dacă este cazul, celui în a cărui circumscripție îşi are locuinţa condamnatul şi, pentru 
cazurile în care victima sau persoanele stabilite de instanță nu domiciliază în aceeași 
circumscripție, inspectoratelor judeţene de poliţie de la domiciliul acestora; 


o) pentru interzicerea dreptului de a se apropia de locuința, locul de muncă, școala 
sau alte locuri unde victima desfăşoară activități sociale, în condiţiile stabilite de 
instanța de judecată, comunicarea se face victimei, inspectoratului judeţean de poliție 
în a cărui circumscripție își are domiciliul, precum și, dacă este cazul, celui în a cărui 
circumscripție îşi are locuința condamnatul şi inspectoratelor judeţene de poliţie în a 
căror circumscripție se află locurile vizate de interdicție. 


- comunicarea nu se face de la data rămânerii definitive a hotărârii, ci de la data 
când pedeapsa complementară a interzicerii unor drepturi devine executabilă, potrivit 
art. 68 C.pen. urmând a se va menţiona data de la care începe și data la care ar trebui să 
înceteze executarea pedepsei complementare [art. 29 alin. (2) din Legea nr. 253/2013]. 


1.1.5. Acordarea de permisiuni în executarea pedepsei complementare a 
interzicerii unor drepturi 


- această instituţie nu este prevăzută de Codul penal, ci de art. 31 din Legea 
nr. 253/2013, şi constă în permisiunea acordată pe o durată de cel mult 5 zile per- 
Soanei condamnate de a exercita o serie de drepturi interzise, ca efect al aplicării şi 
executării pedepsei complementare; ca excepție, acordarea permisiunii pentru 
urmarea unui tratament sau a unei intervenții medicale poate fi dispusă pentru durata 
de timp necesară pentru urmarea tratamentului sau a intervenţiei medicale; 


- acordarea permisiunii se poate dispune numai cu privire la executarea pedepselor 
Complementare prevăzute de art. 66 alin. (1) lit. 1)-o) C.pen. ce vizează interzicerea 
exercitării anumitor drepturi prevăzute de lege (dreptul de a se afla în anumite localităţi 
Stabilite de instanță; dreptul de a se afla în anumite locuri sau la anumite manifestări 
Sportive, culturale ori la alte adunări publice, stabilite de instanță; dreptul de a comu- 
Nica cu victima sau cu membrii de familie ai acesteia, cu persoanele cu care a comis 
infracțiunea sau cu alte persoane, stabilite de instanță, ori de a se apropia de acestea; 

dreptul de a se apropia de locuința, locul de muncă, şcoala sau alte locuri unde victima 
desfăşoară activități sociale, în condiţiile stabilite de instanța de judecată), de jude- 
cătorul delegat cu executarea, dacă sunt îndeplinite următoarele condiţii: 


a) să se fi început executarea pedepsei complementare; 


b) persoana condamnată să fi solicitat, personal sau prin mandatar special, acor- 
darea permisiunii, cu indicarea motivelor, precum și a mijloacelor de probă; 


c) permisiunea să fie necesară persoanei condamnate pentru participarea la căsă- 
toria, botezul sau înhumarea unui membru de familie, participarea la un concurs în 
vederea ocupării unui loc de muncă, susținerea unui examen ori urmarea unui trata- 
ment sau efectuarea unei intervenții medicale. 


- judecătorul delegat cu executarea soluţionează cererea persoanei condamnate 
în camera de consiliu; judecătorul va dispune citarea persoanei condamnate pentru a 
fi ascultată; procedura presupune ascultarea persoanei condamnate, precum şi a 
reprezentantului instituţiilor care asigură punerea în executare a pedepselor comple- 
mentare menționate mai sus, respectiv a consilierului de probaţiune, atunci când s-a 
dispus suspendarea executării pedepsei sub supraveghere. Persoana condamnată va fi 
citată pentru a fi ascultată în mod nemijlocit; 


- judecătorul delegat cu executarea se pronunţă printr-o încheiere definitivă; 


- o copie a încheierii definitive se comunică instituţiilor cărora le-a fost transmisă 
hotărârea în vederea punerii în executare a pedepsei complementare şi serviciului de 
probaţiune competent, atunci când este cazul; 


- intervalul de timp pentru care s-a acordat permisiunea se include în durata 
pedepsei complementare, fiind un beneficiu acordat persoanei condamnate de natură 
a contribui la reabilitarea socială a acesteia, dar și o expresie a umanismului în 
executarea unei sancțiuni penale. 


1.2. Degradarea militară! 


- este pedeapsa complementară ce poate fi aplicată condamnaților militari în 
activitate, în rezervă sau în retragere?, constând în pierderea definitivă a gradului 


! Reglementarea pedepsei complementare a degradării militare în actualul Cod penal este 
similară cu cea din Codul penal din 1969. 

? Potrivit art. 4 din Legea nr. 80/1995 privind statutul cadrelor militare, „Cadrele militare 
se pot afla în una dintre următoarele situații: a) în activitate, când ocupă o funcție militară. 
Calitatea de cadru militar în activitate se menţine și pe timpul cât acestea sunt eliberate din 
funcţii pentru a urma diferite forme de pregătire în interesul serviciului, sunt suspendate din 
funcţii, precum şi atunci când sunt puse la dispoziţie: în vederea încadrării sau trecerii în 
rezervă ori în retragere; pentru cazurile de boală stabilite prin hotărâre a Guvernului; pe timpul 
cât sunt în captivitate. Pot fi ofițeri, maiştri militari sau subofiţeri în activitate persoanele care 
au cetăţenie română şi domiciliul în țară; b) în rezervă, când nu ocupă o funcţie militară, dar 
întrunesc condițiile prevăzute de lege pentru a fi chemate să îndeplinească serviciul militar ca 
rezervişti concentrați sau mobilizați, iar la nevoie, în calitate de cadre militare în activitate; 
c) în retragere, când, potrivit legii, nu mai pot fi chemate pentru îndeplinirea serviciului 
militar” (s.n., M.U.). 

militar şi a dreptului de a purta uniformă; instanța de judecată nu poate dispune 
numai pierderea definitivă a gradului militar sau numai pierderea dreptului de a purta 
uniformă; 

- potrivit art. 1 alin. (1) Legea nr. 80/1995 privind statutul cadrelor militare, prin 
cadre militare se înţelege cetăţenii români cărora li s-a acordat grad de ofițer, maistru 
militar sau subofițer, în raport cu pregătirea lor militară şi de specialitate, în condiţiile 
prevăzute de lege; 


- pierderea gradului militar şi a dreptului de a purta uniformă este definitivă 
(perpetuă), legea neprevăzând durata pentru care se poate dispune această pedeapsă 
complementară; 


- instanţa de judecată este obligată să dispună degradarea militară, dacă pedeapsa 
principală stabilită pentru săvârşirea unei infracțiuni (cu intenție, praeterintenție sau 
din culpă, indiferent de natura acesteia) prin hotărârea de condamnare este închi- 
soarea mai mare de 10 ani sau detențiunea pe viață, 


- degradarea militară este facultativă, când pedeapsa principală stabilită pentru 
săvârşirea cu intenție/praeterintenţie a unei infracțiuni prin hotărârea de condam- 
nare este închisoarea de cel puţin 5 ani și de cel mult 10 ani; dacă instanţa stabi- 
leşte o pedeapsă cu închisoarea de cel puţin 5 ani şi de cel mult 10 ani pentru o 
infracțiune săvârşită din culpă, nu se va putea aplica pedeapsa complementară a 
degradării militare; 

- în cazul în care pedeapsa stabilită de către instanță prin hotărârea de condamnare 
este mai mică de 5 ani, nu se va putea aplica pedeapsa complementară a degradării 
militare, indiferent de forma de vinovăție cu care fost săvârşită infracțiunea; 
a fortiori, nu se poate dispune degradarea militară în cazul în care instanţa nu dispune 
o soluție de condamnare la pedeapsa închisorii cu executare în regim de detenție, ci 
doar suspendarea sub supraveghere a pedepsei închisorii (pedeapsa aplicată în acest 
caz fiind închisoarea de cel mult 3 ani), ori atunci când dispune amânarea aplicării 
pedepsei sau renunţarea la aplicarea pedepsei; 


- instanţa de judecată poate dispune pedeapsa complementară a degradării militare 
alături de celelalte două pedepse complementare (interzicerea exercitării unor drep- 
turi sau publicarea hotărârii de condamnare) fie pentru aceeaşi infracțiune, fie pentru 
infracțiuni concurente diferite (pedepse complementare de natură diferită); 


- degradarea militară operează imediat după rămânerea definitivă a hotărârii 
de condamnare, reprezentând o excepție de la regula potrivit căreia pedepsele com- 
plementare se execută după ce pedeapsa principală a fost executată sau considerată 
executată; 


- degradarea militară se pune în executare prin trimiterea de către judecătorul 
delegat cu executarea unei copii de pe dispozitivul hotărârii comandantului unității 
militare în a cărei evidență este luată persoana condamnată, respectiv Centrului 
Militar Judeţean sau Zonal de la domiciliul condamnatului; 


__ conform art. 71 din Legea nr. 80/1995, ofiţerii, maiștrii militari şi subofițerii 
Carora li s-a aplicat pedeapsa complementară a degradării militare se scot din evi- 
dența militară, astfel: 

a) prin ordin al șefului Statului Major General, cei care au avut grade de generali 
şi amirali; 

b) prin ordin al comandanților stabiliți de şeful Statului Major General, cei care 
au avut grade de ofițeri, maiștri militari sau subofiteri. 


- art. 72 din Legea nr. 80/1995 stipulează că în ipoteza în care intervine o altă 
hotărâre judecătorească (de pildă, o hotărâre pronunţată în recurs în casație), prin care 
s-a pronunțat achitarea sau prin care nu se mai aplică pedeapsa complementară a degra- 
dării militare, cei în cauză sunt reluaţi în evidența militară, cu gradul avut, prin ordinul 
celor care au dispus scoaterea din evidență. În această situaţie, timpul cât au fost degra- 
dați se include în calculul stagiului în grad, iar cadrele militare respective pot cere prin 
instanța judecătorească reparaţii morale și materiale pentru prejudiciile ce li s-au adus; 


- dispunerea reabilitării judecătorești sau intervenţia unei legi de dezincriminare 
nu are ca efect redobândirea de drept a gradului militar pierdut; 

- ofițerii, maiştrii militari şi subofițerii cărora li s-a aplicat degradarea militară şi 
care au fost amnistiați sau grațiaţi de pedeapsa complimentară a degradării militare, 
precum și cei care au fost reabilitați se reiau în evidența militară şi, în raport cu 
nevoile forțelor armate, li se poate reda orice grad militar, până la gradul avut inclu- 
siv; redarea gradului se face prin: a) decret al Preşedintelui României, pentru generali 
şi amirali; b) ordin al şefului Statului Major General, pentru ceilalți ofițeri, maiștri 
militari şi subofiteri; redarea gradului ca urmare a amnistierii, grațierii sau reabilitării 
nu atrage, de drept, rechemarea în activitate, iar timpul cât au fost degradaţi nu se ia 
în calculul stagiului în grad și al vechimii de cadre militare în activitate. 


1.3. Publicarea hotărârii definitive de condamnare 


- Codul penal a introdus o a treia pedeapsă complementară, publicarea hotărârii 
definitive de condamnare într-un cotidian local sau național; 


- aplicarea acestei pedepse contribuie la întărirea prevenției generale, prin media- 
tizarea hotărârilor de condamnare; 


- publicarea hotărârii definitive de condamnare are în același timp şi un rol de 
informare a opiniei publice cu privire la faptele ilicite şi la consecințele acestora şi, 
pe cale de consecinţă, și un rol educativ, constituind totodată o reparaţie de ordin 
moral persoanei vătămate; 


- publicarea hotărârii definitive de condamnare are întotdeauna caracter facul- 
tativ, putându-se dispune indiferent de pedeapsa principală stabilită de către instanța 
de judecată prin hotărârea de condamnare [amendă, închisoare (cu executarea în 
regim de detenție sau a cărei executare este suspendată sub supraveghere) sau deten- 
țiunea pe viață], când instanța apreciază că publicarea va contribui la prevenirea 
săvârșirii altor asemenea infracțiuni; 


- nu se poate dispune aplicarea acestei pedepse complementare atunci când instanță 
dispune renunţarea la aplicarea pedepsei sau amânarea aplicării pedepsei, întrucât, în 
acest caz, instanţa nu dispune o soluție de condamnare; 


- pentru a dispune această pedeapsă complementară, instanţa va ţine seama de 
natura şi gravitatea infracțiunii, împrejurările cauzei și persoana condamnatului; 

- instanța care aplică această pedeapsă trebuie să realizeze un extras din consi- 
derentele şi dispozitivul hotărârii de condamnare, care urmează să fie publicat; 


- executarea pedepsei complementare se face imediat după rămânerea defini- 
tivă a hotărârii de condamnare; 


- persoana condamnată căreia i s-a aplicat pedeapsa complementară trebuie să 
trimită, în vederea publicării, hotărârea de condamnare în extras, în forma stabilită de 
instanță, unui cotidian local ce apare în circumscripția instanţei de executare sau unui 
cotidian național; 

- publicarea hotărârii definitive de condamnare se face, o singură dată, pe cheltu- 
iala persoanei condamnate, fără a se dezvălui identitatea victimei sau a altor parti- 
cipanți în procesul penal; 


- art. 33 din Legea nr. 253/2013 stabileşte procedura de punere în executare a 
acestei pedepse complementare; astfel, judecătorul delegat cu executarea trimite 
extrasul, în forma stabilită de instanță, cotidianului local sau naţional desemnat de 
acesta, solicitând comunicarea tarifului pentru publicare; în termen de 10 zile de la 
primirea răspunsului din partea conducerii cotidianului desemnat, judecătorul delegat 
cu executarea comunică persoanei condamnate costul publicării și obligaţia acesteia 
de a face plata în termen de 30 de zile; cotidianul desemnat va proceda la publicarea 
extrasului hotărârii de condamnare, în termen de 5 zile de la data plății, şi îl va 
înştiința pe judecătorul delegat cu executarea despre publicare, comunicându-i o 
copie a textului publicat; 


- dacă în termen de 45 de zile de la comunicarea tarifului de publicare, de judecă- 
torul delegat cu executarea, persoanei condamnate nu se primește la biroul de exe- 
cutări penale înştiințarea privind efectuarea publicării, judecătorul delegat cu exe- 
cutarea va proceda la verificarea motivelor care au condus la neefectuarea acesteia; 
în situaţia în care conducerea cotidianului desemnat nu furnizează informaţia privind 
tariful pentru publicare sau când nu ia măsurile necesare în vederea asigurării publi- 
Cării, judecătorul delegat cu executarea poate acorda un nou termen pentru înde- 
plinirea acestor obligaţii, ce nu poate depăși 15 zile, sau desemnează un alt cotidian 
din aceeași categorie, pentru publicare; dacă se constată că neefectuarea publicării s-a 
datorat culpei persoanei condamnate, judecătorul delegat cu executarea poate acorda 
un nou termen pentru publicare, care nu poate depăși 15 zile; 


- dacă persoana condamnată nu a efectuat plata pentru publicare în termenele prevă- 
zute de lege, judecătorul delegat cu executarea va sesiza organul de urmărire penală 
competent, cu privire la săvârșirea infracţiunii prevăzute la art. 288 alin. (1) C.pen. 


2 Având în vedere natura infracţiunii şi modalitatea de comitere a acesteia 
(n.n. — în fapt s-a reţinut că inculpatul, după ce a fost oprit de către agentul de 
poliţie locală deoarece a pătruns cu autoutilitara marca Mercedes Benz într-o 
zonă în care era interzisă circulația unor astfel de autovehicule, i-a oferit acestuia 
suma de 50 lei cu scopul de a nu fi sancţionat), instanţa apreciază că se impune şi 
publicarea hotărârii de condamnare, ca pedeapsă complementară, publicarea 
acesteia contribuind în mod sigur la prevenirea comiterii unor infracțiuni asemă- 
nătoare. Hotărârea de condamnare se va publica o singură dată, într-un cotidian 

naţional, în extras (se va publica prezenta decizie începând cu alineatul „Exami- 
nând apelul promovat...” şi terminând cu ultimul alineat, respectiv „Pronunţată în 
şedinţă publică ...”), pe cheltuiala inculpatului, fără a se dezvălui identitatea altor 
persoane. Instanța apreciază că această hotărâre de condamnare se impune a fi 
publicată pentru a conştientiza conducătorii auto în special asupra efectelor unor 
fapte ce par banale la prima vedere, dar în urma cărora persoanele implicate ajung 
să execute pedepse privative de libertate. Deşi acceptăm că suma de 50 lei dată cu 
titlu de mită nu este consistentă, observăm faptul că în prezenta cauză legislaţia 
actuală nu permite o altă pedeapsă mai mică sau o altă modalitate de execu- 
tare (C.A. Mureş, secția penală, decizia nr. 97/2019, www.sintact.ro). 


a În baza art. 70 C.pen., având în vedere răspândirea acestui fenomen 
infracţional (înşelăciune prin metoda accidentul) şi necesitatea conştientizării 
populaţiei relevante expuse riscurilor coroborat cu necesitatea prevenirii comiterii 
de infracțiuni similare prin mediatizarea pedepselor la care se expun cei care se 
angrenează în asemenea conduite ilicite, instanţa a dispus publicarea hotărârii 
definitive de condamnare într-un cotidian local sau naţional, o singură dată, pe 
cheltuiala inculpatei, cu titlu de pedeapsă complementară. Hotărârea se publică în 
extras (situaţia de fapt şi încadrarea juridică, respectiv dispozitivul hotărârii, fără 
dezvăluirea identităţii părților din dosar, cu excepţia identităţii inculpatei) (C.A. 
Cluj, secţia penală, decizia nr. 1466 din 10 decembrie 2018, www.sintact.ro). 


~ $2. Pedepsele complementare aplicabile persoanei juridice - 


- pedepsele complementare pot fi aplicate persoanei juridice pe lângă pedeapsa 
principală a amenzii (indiferent de cuantumul acesteia); nu prezintă importanță forma 
de vinovăţie cu care este săvârșită infracțiunea; 

E 3 5 bă 


- în principiu, aplicarea pedepselor complementare persoanei juridice are caracter 
facultativ, putându-se dispune când instanța constată că, față de natura și gravitatea 
infracțiunii, precum şi față de împrejurările în care a fost săvârşită, aceste pedepse 
sunt necesare și proporţionale cu scopul urmărit; 

- ca excepţie, legea poate să prevadă explicit obligativitatea aplicării de pedepse 
complementare unei persoane juridice; 

- aplicarea pedepselor complementare persoanei juridice nu este de iure obligatorie 
în cazurile în care legea prevede obligativitatea aplicării pedepsei complementare a 
interzicerii exercitării unor drepturi persoanei fizice, ci numai atunci când legea 
prevede explicit că alături de pedeapsa principală a amenzii se va aplica persoanei 
juridice şi o pedeapsă complementară; prin urmare, nu se poate reţine existența unui 
paralelism între cazurile când aplicarea pedepsei complementare a interzicerii exerci- 
tării unor drepturi sau cea a degradării militare este obligatorie şi cazurile în care apli- 
carea pedepselor complementare este obligatorie, față de infractorul persoană juridică; 


- persoanei juridice îi pot fi aplicate una sau mai multe pedepse complementare 
(care vor fi astfel cumulate), excepţie făcând numai pedeapsa complementară a dizol- 
vării, care nu poate fi aplicată alături de alte pedepse complementare; 

- spre deosebire de executarea pedepselor aplicate persoanelor fizice, în cazul per- 
soanelor Juridice, executarea atât a pedepselor principale, cât și a celor comple- 
mentare începe după rămânerea definitivă a hotărârii judecătoreşti de condamnare; 


- persoanei juridice nu îi pot fi aplicate pedepse accesorii. 


2.1. Pedepsele complementare aplicabile persoanei juridice sunt: 


1. dizolvarea persoanei juridice; 


- se aplică persoanei juridice condamnate pentru săvârșirea unei infracțiuni când 
este incidentă vreuna dintre următoarele ipoteze: 


a) persoana juridică a fost constituită în scopul săvârșirii de infracţiuni; 


- scopul săvârșirii de infracțiuni trebuie să constituie motivul principal pentru care 
a fost constituită persoana juridică, aceasta putând desfășura, în subsidiar, și unele 
activităţi legale; 

- trebuie avută în vedere activitatea efectivă, concretă ce urmează a fi desfășurată 
şi pentru care a fost constituită persoana juridică, iar nu cea care rezultă din actele 
constitutive ale acesteia, care este în majoritatea cazurilor licită; 


- infracțiunile care urmează a fi săvârşite sunt numai cele comise cu vinovăţie în 
forma intenţiei sau a intenţiei depășite, nu și cele din culpă; nu prezintă importanță 
gravitatea infracțiunilor care urmează a fi săvârşite. 

b) obiectul de activitate al persoanei juridice a fost deturnat în scopul comi- 
terii de infracţiuni, iar pedeapsa prevăzută de lege pentru infracțiunea săvârșită 
este închisoarea mai mare de 3 ani; 


- persoana juridică este legal constituită, însă, pe parcursul funcţionării acesteia, 
obiectul de activitate este deturnat în vederea săvârșirii de infracțiuni; nu este necesar 
ca întreaga activitate a persoanei juridice să devină ilicită, fiind suficient ca acti- 
vitatea principală a acesteia să devină ilegală; 


- este necesară săvârșirea a cel puţin unei infracțiuni după deturnarea obiectului 
de activitate, pentru care legea să prevadă pedeapsa închisorii mai mare de 3 ani, în 
Cazul în care pedeapsa prevăzută de lege pentru infracțiunea săvârşită este de 3 ani 
Sau mai mică, nu se va putea dispune pedeapsa complementară a dizolvării. 


c) persoana juridică nu a executat cu rea-credință una sau mai multe 
pedepse complementare (suspendarea în tot sau în parte a activităţii, închiderea 
unor puncte de lucru, interzicerea de a participa la procedurile de achiziţii 
publice, plasarea sub supraveghere judiciară) la care a fost obligată printr-o 
hotărâre penală definitivă. 


Curtea consideră că pedeapsa principală de 240.000 lei (240 zile- 
amendă a câte 1.000 lei zi-amendă) aplicată inculpatei SC B.I. SRL a fost 
temeinic individualizată atât în ceea ce priveşte numărul zilelor amendă prin 
raportare la criteriile prevăzute de art. 74 C.pen., cât şi în privinţa cuantumului 
zilelor amendă prin raportare la cifra de afaceri a societăţii, însă pedeapsa com- 
plementară a fost dispusă fără respectarea dispoziţiilor legale. Curtea apreciază 
că în cauză nu se poate reţine că: 


540 


Sinteze de drept penal. Partea generală 


a) SC B.I. SRL a fost constituită în anul 2006 în scopul de a comite infracţiuni, 
având ab initio o existenţă nelegală. Astfel, din probele administrate în cauză nu 
rezultă că obiectul explicit de activitate al SC B.I. SRL (affectio societatis) 
prefigura ab initio comiterea de infracţiuni sau că una sau mai multe dintre 
activităţile acestei societăţi au fost astfel concepute încât să fie subordonate de la 
început unui scop disimulat de a comite acte evazioniste. Curtea reţine că, prin 
raportare la activitatea reală a societăţii, aceasta a desfăşurat şi activităţi licite 
nefiind probat de către parchet că scopul ascuns al înfiinţării SC B.I. SRL a fost 
ca această societate să fie folosită în scopul sustragerii de la plata taxelor şi 
impozitelor. Relevant pentru această ipoteză de dizolvare este şi faptul că 
acuzaţia penală a vizat perioada 2011-2014, în vreme ce SC B.I. SRL a fost 
înfiinţată în anul 2006, iar pentru activitatea lucrativă desfăşurată în intervalul 
2006-2010 nu au fost formulate acuzaţii penale în prezenta cauză; 

b) obiectul de activitate al SC B.I. SRL a fost deturnat în scopul săvârșirii de 
infracțiuni, în condiţiile în care metoda evazionistă folosită este facturare în 
cruce (cross invoincing), suprapunându-se peste relaţii comerciale de achiziţie şi 
livrare reale operaţiuni de achiziţie şi livrare fictive. Chiar dacă potrivit art. 139 
alin. (1) C.pen. nu este necesară o deturnare totală a obiectului de activitate al 
persoanei juridice, trebuie ca deturnarea parţială a obiectului de activitate să 
conducă la reținerea caracterului preponderent al activităţilor nelegale desfăşu- 
rate de către persoana juridică, care să afecteze semnificativ şi substanțial legiti- 
mitatea juridică a acesteia sau ca în concret gravitatea faptei şi a urmărilor 
acesteia să justifice aplicarea pedepsei complementare a dizolvării. Curtea 
opinează că parchetul nu a probat niciuna dintre aceste teze în care s-ar justifica 
dizolvarea prin raportare la activitatea comercială a SC B.I. SRL în perioada 
2011-2014 şi la volumul tranzacţiilor acesteia pentru a se conchide că legiti- 
mitatea juridică a acesteia a fost afectată din cauza deturnării obiectului de acti- 
vitate în scop evazionist. Deşi infracţiunea de evaziune fiscală a produs un preju- 
diciu important, efectele patrimoniale ale activităţii infracţionale a persoanei 
juridice au fost atenuate prin instituirea măsurilor asiguratorii în vederea recupe- 
rării prejudiciului pe un număr important de active mobiliare şi imobiliare. 

În consecinţă, Curtea apreciază că acuzarea nu a probat în cauză că o parte 
semnificativă a activităţii a SC B.I. SRL a fost deturnată în perioada 2011-2014 
în scopul realizării de acte evazioniste ori că activitatea SC B.I. SRL a fost încă 
din anul 2006 concepută pentru comiterea evaziunii fiscale (C.A. Oradea, secția 
penală, decizia nr. 606/2017, nepublicată). 


ə Cu referire la inculpata SC M.K.C. SRL, instanţa a reţinut că infrac- 
țiunea săvârşită este una gravă, fiind săvârşită în formă continuată pe parcursul 
unei perioade îndelungate de timp, şi în realizarea obiectului secundar de 
activitate. Inculpata a avut o contribuţie esenţială la săvârşirea infracţiunii, 
punând la dispoziţie spaţiul unde s-a desfăşurat activitatea de prostituție, element 
în lipsa căruia săvârşirea infracţiunii nu ar fi fost cu putinţă. Totodată, inculpata 
a racolat persoane de sex feminin în vederea practicării prostituţiei, acesta fiind 
încă un element important în activitatea infracţională, perpetuându-se astfel 
practicarea prostituţiei la punctul de lucru al acesteia. În vederea unei realizări 
corespunzătoare a activităţii infracţionale, pentru atragerea unui număr cât mai 

mare de clienţi, inculpata a îndeplinit activităţile de publicitate şi a profitat de pe 
urma unei părţi din banii obţinuţi în urma practicării prostituţiei, aceste sume 
fiind folosite în activitatea curentă a societăţii. Pe de altă parte, inculpata a 
recunoscut săvârşirea infracţiunii reţinute în sarcina sa şi a colaborat cu organele 
judiciare, iar conform fişei de cazier judiciar aceasta se află la primul contact cu 
legea penală. În raport cu toate aceste elemente de individualizare, ţinând cont 
de gravitatea faptei săvârşite şi de circumstanţele personale ale inculpatei, 
instanţa de fond a condamnat pe inculpata persoană juridică la pedeapsa de 150 
de zile-amendă pentru săvârşirea infracţiunii de proxenetism, iar faţă de sumele 
mari de bani care se obțineau în urma înlesnirii prostituţiei, a fost stabilit 
cuantumul unei zile-amendă la suma de 500 lei. Conform extrasului din registrul 
comerţului, SC M.K.C. SRL are ca obiect principal de activitate — „activităţi de 
consultanţă pentru afaceri şi management”, iar ca obiect secundar de activitate — 
„activităţi de întreţinere corporală”. Constatând că obiectul de activitate al socie- 
tăţii a fost deturnat de la activitatea avută în vedere şi menţionată în registrul 
comerțului, unica activitate a societăţii comerciale fiind aceea de înlesnire a 
practicării prostituție, iar pedeapsa pentru infracţiunea de proxenetism este mai 
mare de 3 ani închisoare, s-a dispus dizolvarea SC M.K.C. SRL (C.A. București, 
secţia penală, decizia nr. 382 din 15 martie 2018, www.sintact.ro). 


- de asemenea, dacă persoana juridică nu execută cu rea-credință pedeapsa com- 
plementară a afişării sau publicării hotărârii de condamnare, mai întăi, se dispune 
suspendarea activităţii pe o perioadă de cel mult 3 luni, iar dacă nici în acest termen 
pedeapsa complementară a afişării sau publicării hotărârii nu a fost executată cu 
rea-credinţă, se dispune dizolvarea, 


- în cazul în care neexecutarea nu este imputabilă persoanei juridice, nu se poate 
dispune aplicarea pedepsei dizolvării; 

- pedeapsa complementară a dizolvării nu poate fi dispusă în cazul instituțiilor 
Publice!, partidelor politice, sindicatelor, patronatelor, organizațiilor religioase ori 
aparținând minorităţilor naţionale constituite potrivit legii? sau persoanelor juridice 
Care își desfășoară activitatea în domeniul presei; 


- spre deosebire de Codul penal din 1969, potrivit Codului penal actual, instituțiile 
Publice, indiferent de sfera atribuţiilor acestora, sunt exceptate de la aplicarea 
pedepsei complementare a dizolvării; 


- copia dispozitivului hotărârii de condamnare se comunică, la data rămânerii 
definitive, de către judecătorul delegat cu executarea, persoanei juridice condam- 
nate, precum şi organului care a autorizat înființarea persoanei juridice, respectiv 
organului care a înregistrat persoana juridică, solicitându-se totodată informarea cu 


m ENE A E N N IE 


' Codul penal a limitat sfera imunității penale a instituţiilor publice numai la faptele 
Comise în exercitarea unei activităţi care nu pot face obiectul domeniului privat. 

? Codul penal a făcut precizarea necesară că numai persoanele juridice constituite, potrivit 
legii, ca forme de asociere ale minorităților naționale nu pot fi dizolvate; alte persoane juridice 
ce constituie forme de asociere ale altor minorități (de exemplu, minoritățile sexuale) pot fi 
Supuse pedepsei complementare a dizolvării. 

privire la modul de aducere la îndeplinire a măsurii; la data rămânerii definitive a 
hotărârii de condamnare la pedeapsa complementară a dizolvării persoana juridică 
intră în lichidare. Lichidarea persoanei juridice trebuie finalizată în cel mult 2 ani de 
la data dizolvării. În acest scop, judecătorul delegat cu executarea desemnează un 
lichidator din rândul practicienilor în insolvenţă, în vederea îndeplinirii procedurii de 
lichidare; lichidatorul aplică în mod corespunzător dispoziţiile legale specifice 
privind lichidarea persoanelor juridice; 


- lichidarea societății nu este urmată de confiscarea bunurilor acesteia, ca efect al 
aplicării pedepsei complementare; 

- în cazul în care o persoană juridică a fost condamnată definitiv la plata amenzii 
penale, fiind aplicată drept pedeapsă complementară dizolvarea, şi totodată s-a dispus 
confiscarea unor bunuri ale acesteia, precum și obligarea la plata despăgubirilor 
civile, dizolvarea se va realiza după executarea celorlalte măsuri dispuse de instanță. 


2. suspendarea activităţii persoanei juridice pe o durată de la 3 luni la 3 ani 
sau suspendarea uneia dintre activităţile persoanei juridice în legătură cu care 
s-a săvârșit infracţiunea pe o durată de la 3 luni la 3 ani; 


- pedeapsa complementară a suspendării activităţii persoanei juridice constă 
interzicerea desfășurării activității sau a uneia dintre activităţile persoanei juridice, 
realizarea căreia a fost săvârşită infracțiunea; 


în 
în 


- trebuie să existe o legătură între infracțiunea săvârşită și activitatea desfăşurată 
de persoana juridică; 

- în situaţia în care persoana juridică nu execută cu rea-credință pedeapsa comple- 
mentară a afişării sau publicării hotărârii de condamnare, instanța dispune suspendarea 
activităţii ori a uneia dintre activități până la punerea în executare a pedepsei comple- 
mentare, însă nu mai mult 3 luni; dacă până la împlinirea termenului de 3 luni, per- 
soana juridică nu execută cu rea-credință pedeapsa complementară a afişării sau publi- 
cării hotărârii de condamnare, instanța dispune dizolvarea persoanei juridice; 


- pedeapsa complementară a suspendării activităţii ori a uneia dintre activități nu 
poate fi dispusă în cazul instituțiilor publice, partidelor politice, sindicatelor, patrona- 
telor, organizaţiilor religioase ori aparținând minorităţilor naţionale, constituite potrivit 
legii, sau persoanelor juridice care îşi desfășoară activitatea în domeniul presei; 

- spre deosebire de Codul penal din 1969, potrivit Codului penal actual, instituțiile 
publice, indiferent de sfera atribuţiilor acestora, sunt exceptate de la aplicarea 
pedepsei complementare a suspendării activității; 

- după rămânerea definitivă a hotărârii de condamnare, judecătorul delegat cu exe- 
cutarea comunică o copie a dispozitivului hotărârii organului care a autorizat înfiin- 
tarea persoanei juridice, precum şi organului care a înregistrat persoana juridică, 
organului care a înființat instituţia nesupusă autorizării sau înregistrării, precum şi 
organelor cu atribuţii de control și supraveghere a persoanei juridice, conform art. 34 
din Legea nr. 253/2013, pentru a lua măsurile necesare în vederea suspendării acti- 
vităţii; totodată, judecătorul delegat cu executarea comunică o copie de pe dispozitiv 
organelor de poliţie în a căror circumscripție de află punctele de lucru ale persoanei 
juridice, pentru verificarea respectării măsurii dispuse; la sfârșitul perioadei de 

suspendare dispuse prin hotărârea judecătorească, instituţiile mai sus menţionate 
radiază din registre menţiunile specifice efectuate, iar organul de poliție informează 
instanța de executare cu privire la respectarea interdicției dispuse; în cazul în care, pe 
parcursul duratei pentru care a fost aplicată pedeapsa complementară, organul de 
poliție constată nerespectarea acesteia, sesizează de îndată judecătorul delegat cu 
executarea, care va proceda potrivit art. 503 C.proc.pen. 


% Fapta inculpatei SC K. SRL, având administrator pe P.A. şi asociaţi pe 
P.A. (număr parți sociale: 1; cota de participare la beneficii şi pierderi: 5%/5%) 
şi C.S. (număr parți sociale: 19; cota de participare la beneficii şi pierderi: 
95%/95%o), care în perioada decembrie 2014 - aprilie 2015, sub paravanul dome- 
niului secundar de activitate „activităţi de întreţinere corporală”, a înlesnit 
practicarea prostituţiei de către angajatele P.A., S.I. şi T.I., prin intermedierea 
plasării acestora la potenţiali clienţi în scopul întreţinerii de acte sexuale contra 
cost în hotelurile situate în zona centrală a municipiului Bucureşti, asigurarea 
cazării femeilor, precum şi acoperirea activităţilor ilicite prin realizarea formali- 
tăţilor de angajare a acestora ca maseuze în cadrul acestei societăţi, obţinând 
astfel foloase materiale, întruneşte elementele constitutive ale infracţiunii de 
proxenetism, prevăzute de art. 213 alin. (1) C.pen. Instanţa va avea în vedere la 
individualizarea amenzii penale modul de săvârşire a faptei, respectiv prin 
acoperirea activităţilor de prostituție desfăşurate în cadrul clubului sub paravanul 
obiectului de activitate autorizat în mod legal — activităţi de întreţinere corpo- 
rală, masaj — ceea ce imprimă o periculozitate sporită faptelor imputate. De 
asemenea, având în vedere că activităţile de prostituție se desfăşurau într-un 
cadru organizat, folosind infrastructura societăţii (în clubul situat pe strada H., 
Bucureşti, deplasarea fetelor la/de la unităţile hoteliere în care erau cazaţi clienții 
se realiza cu autovehiculele aflate în folosinţa societăţii) instanţa apreciază că se 
impune aplicarea pedepsei complementare constând în suspendarea activităţii în 
realizarea căreia a fost săvârşită infracţiunea, respectiv activităţile specifice 
clasei CAEN 9604 — activităţi de întreţinere corporală. Instanţa apreciază că nu 
se impune dizolvarea societăţii, neexistând date certe că plăţile se realizau exclu- 
siv în acest scop, cu atât mai mult cu cât din datele cauzei rezultă faptul că în 
local se consumau şi băuturi alcoolice pentru care se practica un adaos comercial 
foarte mare (Jud. Sectorului 1 București, sentința penală nr. 424 din 29 iunie 
2018, în A. lugan, C.pen. adnotat). 


3. închiderea unor puncte de lucru ale persoanei juridice pe o durată de la 
3 luni la 3 ani; 


- prin punct de lucru se înţelege locul unde o persoană juridică își desfăşoară 
activitatea; 


- se poate aplica numai persoanelor juridice care au un scop lucrativ şi numai cu 


Privire la punctul/punctele de lucru în care s-a desfășurat activitatea cu scop lucrativ 
a persoanei juridice în realizarea căreia a fost săvârşită infracțiunea; 


- prezintă importanță pentru dispunerea măsurii caracterul periculos al desfășu- 
Tării unei activități lucrative într-un anumit punct de lucru, iar nu activitatea desfă- 
Şurată, privită in abstracto; 

- instanța poate dispune închiderea unui punct de lucru al persoanei juridice (chiar 
dacă acesta este singurul punct în care persoana juridică își desfășoară activitatea), a 
mai multor puncte de lucru sau a tuturor punctelor de lucru ale acesteia; 


- spre deosebire de pedeapsa complementară a suspendării activităţii, care implică 
imposibilitatea desfășurării activităţii ce a condus la săvârşirea infracțiunii, pe durata 
suspendării, pedeapsa complementară a închiderii unor puncte de lucru dă posibi- 
litatea persoanei juridice de a deschide un alt punct de lucru, chiar în aceeaşi loca- 
litate, în care să desfăşoare activitatea lucrativă în mod licit; 

- se poate dispune, cu privire la aceeaşi persoană juridică, atât pedeapsa închiderii 
unui punct de lucru, cât şi pedeapsa suspendării unor activități ale acesteia, nefiind 
însă posibil să se dispună cumulativ suspendarea întregii activități şi închiderea 
tuturor punctelor de lucru; 


- nu se poate aplica persoanelor juridice care îşi desfăşoară activitatea în dome- 
niul presei; 

- în cazul dispunerii pedepsei complementare a închiderii unor puncte de lucru ale 
persoanei juridice, judecătorul delegat cu executarea comunică o copie de pe dispo- 
zitivul hotărârii organului care a autorizat înființarea persoanei juridice, organului 
care a înregistrat persoana juridică, organului care a înfiinţat instituţia nesupusă auto- 
rizării sau înregistrării, precum şi organelor cu atribuţii de control și supraveghere a 
persoanei juridice, pentru a lua măsurile necesare în vederea închiderii unor puncte 
de lucru ale societăţii, de asemenea, o copie de pe dispozitivul hotărârii se comunică 
de judecătorul delegat cu executarea organului de poliţie în a cărei circumscripție se 
află punctul de lucru al persoanei închis, pentru verificarea îndeplinirii măsurii; în 
cazul în care constată neexecutarea pedepsei complementare dispuse, organul de 
poliţie îl informează de îndată pe judecătorul delegat cu executarea, pentru a sesiza 
instanța în vederea aplicării prevederilor art. 503 C.proc.pen. 


4. interzicerea de a participa la procedurile de achiziţii publice pe o durată 
de la 1 la 3 ani; 


- constă în restrângerea ex nunc a capacității de exercițiu a persoanei juridice prin 
interzicerea de a participa, direct sau indirect (simulație prin interpunere de persoane 
ori în cazul în care persoana juridică are calitatea de subcontractant al unei alte per- 
soane care a participat la achiziţia publică), la procedurile pentru atribuirea contrac- 
telor de achiziţii publice prevăzute de Legea nr. 98/2016 privind modul de realizare 
a achiziţiilor publice, procedurile de atribuire a contractelor de achiziție publică şi de 
organizare a concursurilor de soluţii, instrumentele şi tehnicile specifice care pot fi 
utilizate pentru atribuirea contractelor de achiziție publică, precum şi anumite aspecte 
specifice în legătură cu executarea contractelor de achiziţie publică! (de pildă, lici- 
taţia deschisă, negocierea directă etc.); 


! Potrivit art. 3 alin. (1) lit. b) din Legea nr. 98/2016 prin achiziție sau achiziție publică se 
înțelege achiziţia de lucrări, de produse sau de servicii prin intermediul unui contract de 
achiziție publică de către una ori mai multe autorități contractante de la operatori economici 
desemnaţi de către acestea, indiferent dacă lucrările, produsele sau serviciile sunt destinate ori 
nu realizării unui interes public. 

- contractele de achiziție publică în curs de executare pot fi menținute, întrucât 
pedeapsa complementară nu se aplică ex tunc, însă nu pol fi încheiate acte adiţionale 
care să le prelungească valabilitatea; este garantată astfel siguranța circuitului civil, 
în legătură cu contractele de achiziţii publice deja încheiate, asigurându-se totodată şi 
protecţia terţilor de bună-credință; ca excepție, consider că, dacă infracțiunea pentru 
care a fost condamnată persoana juridică a fost comisă în legătură cu contractul de 
achiziție publică pendent (de pildă, o infracţiune de dare de mită funcționarilor care 
au atribuit contractul de achiziție publică), se va dispune şi anularea acestuia, ca efect 
al restabilirii situaţiei anterioare săvârșirii infracțiunii; 

- se poate aplica atât persoanelor juridice cu scop lucrativ, cât şi celor fără scop 
lucrativ (de pildă, asociaţii, fundaţii); 

- după rămânerea definitivă a hotărârii de condamnare a persoanei juridice prin 
care s-a aplicat pedeapsa complementară a interzicerii de a participa la procedurile de 
achiziții publice, o copie de pe dispozitiv se comunică de judecătorul delegat cu exe- 
cutarea: 1. oficiului registrului comerțului, în vederea efectuării formalităţilor de 
publicitate în registrul comerțului; 2. Ministerului Justiţiei, în vederea efectuării for- 
malităţilor de publicitate în registrul național al persoanelor juridice fără scop patri- 
monial; 3. altor autorităţi care țin evidența persoanelor juridice, în vederea efectuării 
formalităţilor de publicitate; 4. administratorului sistemului electronic de achiziţii 
publice; 5. organului care a autorizat înființarea persoanei juridice şi organului care a 
înregistrat persoana juridică. În cazul nerespectării interdicţie impuse, orice persoană 
poate încunoştința judecătorul delegat cu executarea, pentru a sesiza instanța în 
vederea aplicării prevederilor art. 503 C.proc.pen. 


Conform art. 3 alin. (1) lit. 1)-o) din aceeaşi lege: 

1) contractul de achiziție publică este contractul cu titlu oneros, asimilat, potrivit legii, 
actului administrativ, încheiat în scris între unul sau mai mulți operatori economici și una ori 
mai multe autorităţi contractante, care are ca obiect execuţia de lucrări, furnizarea de produse 
Sau prestarea de servicii; 

m) contract de achiziție publică de lucrări este contractul de achiziţie publică care are ca 
obiect: fie exclusiv execuția, fie atât proiectarea, cât şi execuţia de lucrări în legătură cu una 
dintre activitățile prevăzute în anexa nr. l; fie exclusiv execuția, fie atât proiectarea, cât și 
execuţia unei construcții; fie realizarea, prin orice mijloace, a unei construcții care corespunde 
cerințelor stabilite de autoritatea contractantă care exercită o influență determinantă asupra 
tipului sau proiectării construcției; 

n) contractul de achiziție publică de produse este contractul de achiziție publică care are ca 
obiect achiziția de produse prin cumpărare, inclusiv cu plata în rate, închiriere, leasing cu sau 
fără opţiune de cumpărare ori prin orice alte modalități contractuale în temeiul cărora autori- 
tatea contractantă beneficiază de aceste produse, indiferent dacă dobândeşte sau nu proprie- 
tatea asupra acestora; contractul de achiziție publică de produse poate include, cu titlu 
accesoriu, lucrări ori operațiuni de amplasare și de instalare; 

o) contractul de achiziție publică de servicii este contractul de achiziție publică care are ca 
Obiect prestarea de servicii, altele decât cele care fac obiectul unui contract de achiziție 
publică de lucrări potrivit lit. m). 

5. plasarea sub supraveghere judiciară; 


- este pedeapsa complementară introdusă prin Codul penal, care constă în desem- 
narea de către instanță a unui mandatar judiciar care va supraveghea, pe o perioadă de 
la 1 la 3 ani, desfășurarea activităţii ce a ocazionat săvârşirea infracțiunii; în acest 
fel, instanța urmăreşte prevenirea situațiilor în care persoana juridică poate recidiva, 
continuându-și activitatea infracțională,; 


- plasarea sub supraveghere judiciară nu poate fi dispusă în cazul instituțiilor 
publice, partidelor politice, sindicatelor, patronatelor, organizațiilor religioase ori 
aparținând minorităților naționale, constituite potrivit legii, sau persoanelor juridice 
care își desfăşoară activitatea în domeniul presei; 


- pedeapsa plasării sub supraveghere judiciară nu poate fi dispusă cumulativ cu 
pedeapsa complementară a dizolvării, dar nici cu cea a suspendării (totală) a activi- 
tății (în acest din urmă caz, mandatarul sau administratorul nu mai are ce supra- 
veghea), în această ultimă privinţă nu este exclus cumulul, dacă pedeapsa comple- 
mentară a suspendării activităţii persoanei juridice constă în interzicerea desfășurării 
uneia dintre activitățile persoanei juridice; 


- în cazul aplicării pedepsei complementare a plasării sub supraveghere judiciară, 
judecătorul delegat cu executarea desemnează un mandatar judiciar din rândul prac- 
ticienilor în insolvenţă sau al experților judiciari și trimite acestuia o copie de pe 
dispozitivul hotărârii. Nu poate fi desemnat mandatar judiciar practicianul în insol- 
venţă care a fost mandatar cu drept de reprezentare al aceleiaşi persoane, în cursul 
procesului penal. Onorariul mandatarului judiciar este stabilit de judecătorul delegat, 
fără a putea depăși remuneraţia acordată de respectiva persoană juridică unui cenzor 
în anul anterior rămânerii definitive a hotărârii de condamnare. Plata onorariului 
mandatarului judiciar se face din fondurile persoanei juridice; 


- atribuțiile mandatarului judiciar privesc doar supravegherea activității ce a 
ocazionat comiterea infracțiunii şi nu conferă un drept de decizie în gestionarea res- 
pectivei activități a persoanei juridice. Mandatarul judiciar are dreptul să participe, 
fără drept de vot, la orice reuniune a organelor de conducere ale persoanei juridice în 
care se discută aspecte legate de activitatea în cauză și are acces în toate punctele de 
lucru în care se desfăşoară aceasta. Mandatarul judiciar este obligat la respectarea 
confidenţialităţii datelor de care a luat cunoştinţă în exercitarea atribuțiilor, divul- 
garea fără drept a acestora atrăgând răspunderea sa; i 


- în caz de împiedicare de către persoana juridică a exercitării atribuțiilor man- 
datarului judiciar, acesta îl va informa de îndată pe judecătorul delegat cu executarea, 
în vederea sesizării instanței pentru înlocuirea pedepsei complementare dispuse cu 
pedeapsa suspendării activității persoanei juridice pe o durată de la 3 luni la 3 ani; în 
situaţia în care persoana juridică nu respectă nici pedeapsa suspendării activităţii, se 
dispune dizolvarea; 


! Această pedeapsă complementară se aseamănă cu modalitatea de individualizare judi- 
ciară a executării pedepsei în cazul persoanei fizice, constând în suspendarea sub suprave- 
ghere a executării pedepsei. 

- dacă mandatarul judiciar nu își mai poate exercita atribuțiile ce i-au fost sta- 
bilite, înlocuirea acestuia se dispune de către judecătorul delegat cu executarea. 


6. afişarea sau publicarea hotărârii de condamnare. 

- poate fi aplicată oricărei persoane juridice căreia i s-a stabilit o pedeapsă princi- 
pală pentru săvârşirea unei infracțiuni, indiferent de gravitatea acesteia sau de forma 
de vinovăţie cu care a fost săvârşită; 


- instanța poate dispune fie afişarea hotărârii, fie publicarea hotărârii sau atât afi- 
şarea, cât şi publicarea hotărârii; 

- instanța care aplică această pedeapsă trebuie să realizeze un extras din consideren- 
tele și dispozitivul hotărârii de condamnare, care urmează să fie afişat sau publicat; 


- afișarea sau publicare se realizează pe cheltuiala persoanei juridice căreia i s-a 
aplicat această pedeapsă complementară; 


- prin afişarea sau publicarea hotărârii de condamnare nu poate fi dezvăluită iden- 
titatea altor participanţi la procesul penal, cu excepţia persoanei juridice condamnate; 


- afişarea hotărârii de condamnare se realizează în extras, în forma şi locul sta- 
bilite de instanță, pentru o perioadă cuprinsă între o lună şi 3 luni; 


- publicarea hotărârii de condamnare se face în extras și în forma stabilită de 
instanță, în presa scrisă sau audiovizuală, ori prin alte mijloace de comunicare audio- 
vizuală, stabilite de instanță; instanţa va stabili prin hotărâre şi numărul aparițiilor în 
presa scrisă sau audiovizuală, fără a fi depășite 10 apariții, iar în cazul difuzării prin 
alte mijloace audiovizuale, nu poate depăși o perioadă 3 luni, 

- în cazul aplicării pedepsei complementare a afişării hotărârii de condamnare, 
judecătorul delegat cu executarea comunică un extras al hotărârii de condamnare 
persoanei juridice condamnate care este obligată să-l afişeze în forma, locul şi pentru 
perioada stabilite de instanță, respectiv secției de poliţie în circumscripția căreia se 
află locul unde urmează a se face afişarea, în vederea verificării îndeplinirii obli- 
gației; în cazul în care după afișare, dar înainte de împlinirea perioadei stabilite de 
instanță, afişul este sustras, distrus sau deteriorat, organul de poliţie solicită persoanei 
condamnate reafișarea, care trebuie realizată în termen de 24 de ore; 

- în situaţia aplicării pedepsei complementare a publicării hotărării de condam- 
nare, judecătorul delegat cu executarea comunică un extras al hotărârii de condam- 
nare, în forma stabilită de instanță, persoanei juridice condamnate, care este obligată 
să-l publice pe cheltuială proprie, prin intermediul presei scrise sau audiovizuale ori 
Prin alte mijloace de comunicare audiovizuale, desemnate de instanță; persoana 
juridică condamnată înaintează judecătorului delegat cu executarea dovada executării 
publicării hotărârii de condamnare, în termen de 30 de zile de la comunicarea extra- 
sului; în situaţia în care publicarea s-a dispus a fi efectuată prin afișarea pe o pagină 
de internet, extrasul trebuie publicat în termen de 30 de zile de la comunicarea sa, iar 
persoana condamnată va comunica judecătorului delegat, în termen de 5 zile de la 
începerea publicării, dovada punerii în executare a hotărârii. Perioadele în care, din 
motive tehnice, extrasul publicat nu a fost accesibil, nu se socotesc în durata publi- 
Cării stabilite de instanță; judecătorul delegat cu executarea verifică periodic înde- 
plinirea obligaţiei de publicare, până la împlinirea duratei stabilite de instanță; 

- dacă persoana juridică nu execută cu rea-credință pedeapsa complementară a 
afişării sau publicării hotărârii de condamnare, instanța dispune suspendarea acti- 
vităţii sau a uneia dintre activitățile persoanei juridice, până la punerea în executare a 
acestei pedepse complementare, dar nu mai mult de 3 luni; în situația în care nici 
până la împlinirea acestui termen pedeapsa complementară nu a fost executată, 
instanța dispune dizolvarea persoanei juridice. 


æ Referitor la inculpată s-a avut în vedere că în realizarea obiectului de 
activitate şi în derularea contractului de finanţare cu fonduri europene aferent 
proiectului A. a depus, prin intermediul reprezentantului său legal, R.O.I., la 
autoritatea contractantă, cu toate că acesta avea cunoştinţă, așa cum s-a arătat, de 
nerealitatea documentelor procurate şi apoi depuse, trei înscrisuri falsificate, fie 
în scopul autorizării la plată a avansului stabilit conform actului adiţional şi apoi 
în scopul prelungirii termenului de realizare a investiţiei şi implementare a 
proiectului, fapt ce i-a permis atât încasarea avansului şi a sumei reprezentând 
tranşa I, dar şi păstrarea avansului ca urmare a nerezilierii contractului de finan- 
tare, fie în vederea prelungirii termenului de realizare a investiţiei şi implemen- 
tare a proiectului, încasând în total suma de 1.783.352,54 lei, reprezentând 
prejudiciu cauzat bugetului Comunităţii Europene şi bugetului naţional. De 
asemenea, s-a avut în vedere că fără cele trei documente financiare justificative 
contractul de finanţare pe care îl derula societatea inculpată ar fi fost reziliat, 
precum şi insistența în săvârşirea unor infracţiuni de acelaşi gen, la diferite 
intervale de timp, dar în realizarea aceleiaşi rezoluţii infracţionale. Totodată, s-a 
impus a se avea în vedere că din relaţiile înaintate de Oficiul Registrului 
Comerţului privind situaţia juridică a inculpatei rezultă că înființarea acesteia a 
avut loc în anul 2006, deci cu circa 3 ani anterior încheierii contractului de 
finanţare, neputându-se astfel reţine că la momentul înfiinţării persoana juridică 
a fost constituită cu un scop ilicit, cel al săvârșirii de infracţiuni. Nu rezultă, de 
asemenea, din lucrările dosarului, că obiectul său principal de activitate, res- 
pectiv creşterea animalelor a fost deturnat în scopul comiterii de infracţiuni, ci, 
din probatoriul administrat rezultă că în realizarea obiectului său de activitate, 
societatea inculpată a încheiat contractul de finanţare având ca obiectiv înfiin- 
țarea unui adăpost pentru îngrăşarea suinelor la punctul de lucru situat în 
comuna L. Raportat la aceste împrejurări, la modalitatea şi împrejurările deta- 
liate anterior privind săvârşirea faptelor reţinute în sarcina acestei inculpate, se 
apreciază că pedepse cu amenda orientate peste jumătatea limitelor prevăzute de 
art. 137 alin. (2) C.pen. raportat la art. 137 alin. (4) lit. b) şi c) C.pen., ţinând 
seama şi de criteriile de individualizare anterior menţionate, dar şi de cele 
reliefate cu ocazia analizării situaţiei tuturor inculpaţilor, relativ la natura şi 
gravitatea infracţiunilor reţinute în sarcina ei, cuantumul prejudiciului, scopul 
urmărit, conduita infracţională şi circumstanţele personale vor contribui la atin- 
gerea scopului prevăzut de lege. Astfel, s-a apreciat că o sumă corespunzătoare 
unei zile-amendă de 500 lei, care se înmulțește cu un număr de zile-amendă 
calculate ţinându-se seama de limitele pedepsei prevăzute de lege pentru infrac- 
ţiunile reţinute în sarcina societăţii inculpate, respectiv un număr de 250 zile- 
amendă pentru săvârşirea infracţiunii prevăzute de art. 18! alin. (1) din Legea 
nr. 78/2000 şi, respectiv, de 180 zile-amendă pentru săvârşirea infracţiunii 
art. 244 alin. (2) C.pen. este suficientă în vederea condamnării inculpatei. La 


Pedepsele 549 


aprecierea cuantumului sumei corespunzătoare unei zile-amendă s-a ţinut seama 
de documentele contabile ale societăţii inculpate, respectiv bilanţul şi contul de 
profit şi pierderi, ataşate la dosarul cauzei, care reliefează un profit mic, situaţie 
în care considerăm că se impune aplicarea unei sume orientată către minimul de 
100 lei prevăzut de lege. Cum în sarcina inculpatei s-a reţinut săvârşirea celor 
două infracţiuni în concurs, va fi obligată la plata unei pedepse principale 
constând în amenda calculată conform art. 39 alin. (1) lit. c) C.pen. Instanţa de 
fond a dispus şi aplicarea unor pedepse complementare, raportat la prevederile 
art. 18! alin. (1) din Legea nr. 78/2000, pedepse stabilite în funcţie de situaţia 
reţinută în ceea ce o priveşte pe societatea inculpată, dar şi de prevederile 
art. 139-145 C.pen. În ceea ce priveşte limitele în care aceste pedepse com- 
plementare vor fi aplicate, se vor avea în vedere atât prevederile art. 136 C.pen,, 
dar şi dispoziţiile care le detaliază, s-a ţinut seama de complexitatea activităţii 
infracţionale reţinută în sarcina inculpatei şi de necesitatea atingerii scopului 
sancţionator al pedepsei. Astfel, s-a constatat că în cauză nu sunt îndeplinite 
cerințele prevăzute de art. 139 C.pen. pentru aplicarea pedepsei complementare 
a dizolvării persoanei juridice, faţă de cele anterior menţionate privind scopul 
pentru care a fost constituită societatea şi, respectiv, împrejurarea că nu a 
rezultat că obiectul său de activitate ar fi fost deturnat în scopul comiterii de 
infracţiuni. Având însă în vedere că s-a urmărit obținerea unor fonduri pentru 
dezvoltarea unui adăpost de animale la punctul de lucru situat în comuna L. s-a 
apreciat că sunt îndeplinite cerinţele legale pentru închiderea acestuia, mai ales 
că aici s-a şi desfăşurat activitatea în realizarea căreia a fost săvârşită infrac- 
ţiunea. Totodată, s-a apreciat că se impune şi aplicarea pedepsei complementare 
prevăzute de art. 136 alin. (3) lit. d) C.pen., constând în interzicerea participării 
la proceduri de achiziţii publice, în condiţiile în care societatea inculpată a 
înţeles să încalce, cu bună ştiinţă, prevederile legale din contract şi să-l deruleze 
prin utilizarea unor documente false, slăbind, în acest mod, încrederea de care 
trebuie să se bucure autorităţile statului român în relaţia cu instituţiile de 
finanţare europene, referitor la desfăşurarea în condiţii de legalitate a relaţiilor 
contractuale, afectând inclusiv încrederea în sistemul bancar, prin utilizarea unor 
documente care păreau a proveni de la o unitate bancară şi care, datorită 
caracteristicilor pe care le-au prezentat au şi fost evaluate şi apreciate ca fiind 
corespunzătoare, deci îndeplinind condiţiile de legalitate. De asemenea, raportat 
la natura relaţiilor afectate prin săvârşirea infracţiunilor, se apreciază că se 
impune şi aplicarea pedepsei complementare constând în publicarea, în extras, a 
hotărârii de condamnare, în presa centrală, într-un număr suficient, care să 
asigure că opinia publică a luat cunoştinţă de sancţiunea aplicată, pentru ca 
pedeapsa să nu constituie doar o simplă sancţiune pentru inculpată, ci, să 
contribuie, în acelaşi timp, la descurajarea comiterii unor fapte similare şi să 
constituie şi un semnal cu privire la atitudinea autorităţilor statului faţă de cei 
care înțeleg să încalce legea în desfăşurarea acestor relaţii contractuale. 
Constatăm, însă, că nu se impune aplicarea pedepsei complementare constând în 
plasarea sub supraveghere judiciară, de vreme ce la dosarul cauzei nu există 
relaţii cu privire la alte activităţi comerciale de anvergură pe care societatea 
inculpată le-ar fi desfăşurat şi care să justifice ca aceasta să fie supravegheată de 
un mandatar judiciar (C.A. Ploiești, secția penală, decizia nr. 367 din 22 martie 
2016, www.sintact.ro). 

2.2. Comunicări în vederea punerii în executare a pedepsei complementare 


- în situaţia impunerii unei pedepse complementare persoanei juridice, judecătorul 
delegat cu executarea comunică o copie de pe dispozitiv, în funcție de persoana 
juridică vizată, după cum urmează: 

a) Oficiului Naţional al Registrului Comerțului, pentru cazul în care persoana 
juridică respectivă este societate reglementată de Legea societăților, în vederea 
înscrierii mențiunii în Registrul comerțului computerizat pentru persoane juridice și 
persoane fizice; 


b) Ministerului Justiţiei, pentru cazul în care persoana juridică se încadrează în 
prevederile O.G. nr. 26/2000 cu privire la asociaţii și fundaţii, aprobată cu modificări 
şi completări prin Legea nr. 246/2005, cu modificările și completările ulterioare, în 
vederea înscrierii mențiunii în Registrul național al persoanelor juridice fără scop 
patrimonial — asociaţii, fundaţii și federaţii; 

c) Tribunalului Bucureşti, pentru cazul partidelor, în vederea înscrierii menţiunii 
în Registrul partidelor politice; 

d) Judecătoriei în circumscripţia căreia îşi are sediul sindicatul, pentru cazul în 
care aceasta se încadrează în prevederile Legii dialogului social nr. 62/2011, 
republicată, în vederea înscrierii mențiunii în Registrul special; 


e) Judecătoriei în circumscripția căreia își are sediul societatea, pentru cazul în 
care aceasta se încadrează în prevederile Legii nr. 36/1991 privind societățile agri- 
cole şi alte forme de asociere în agricultură, cu modificările și completările ulte- 
rioare, în vederea înscrierii menţiunii în Registrul societăţilor agricole; 


f) Instituţiei sau autorităţii publice competente cu înregistrarea activității res- 
pective, pentru persoanele juridice înființate prin acte normative; 


g) Oficiului Naţional de Prevenire şi Combatere a Spălării Banilor, Băncii 
Naţionale a României, Comisiei Naţionale a Valorilor Mobiliare, Comisiei de Supra- 
veghere a Asigurărilor și Comisiei de Supraveghere a Sistemului de Pensii Private, 
pentru cazul în care persoana juridică a fost condamnată pentru săvârşirea unor 
infracțiuni privind spălarea banilor ori finanțarea actelor de terorism; 


h) Inspectoratului județean de poliţie în a cărui circumscripție de află sediul per- 
soanei juridice, pentru a verifica respectarea interdicţiei dispuse. 


Secţiunea a 3-a. Pedeapsa accesorie 


$1. Noţiune. Condiţii. Conţinut 


- pedeapsa accesorie este pedeapsa ce poate fi aplicată persoanei fizice alături de 
pedeapsa detențiunii pe viață sau a închisorii, constând în interzicerea exercitării 

unuia sau a mai multor drepturi! a căror exercitare a fost interzisă de instanță, ca 
pedeapsă complementară, din momentul rămânerii definitive a hotărârii de condam- 
nare și până la terminarea executării pedepsei principale, grațierea totală sau a restului 
de pedeapsă sau până la împlinirea termenului de prescripţie a executării pedepsei; 
raţiunea acestei noi modalități de aplicare a pedepsei accesorii constă în aceea că în 
condiţiile în care judecătorul consideră necesar să interzică exercitarea unor drepturi 
după executarea sau considerarea ca executată a pedepsei principale, a fortiori, 
asemenea restrângeri ale drepturilor fundamentale se impun şi pe perioada executării 
pedepsei principale ori până la momentul la care aceasta este considerată ca executată; 


- deşi în mod uzual în practică şi în teorie se face referire la pedepsele accesorii, în 
realitate, există o singură pedeapsă accesorie care constă în interzicerea exercitării 
unuia, mai multor sau a tuturor drepturilor prevăzute de art. 66 alin. (1) lit. a)-o) 
C.pen;; 

- pentru a putea fi aplicată pedeapsa accesorie trebuie îndeplinite următoarele 
condiţii: 

a) instanța de judecată să fi pronunţat o hotărâre de condamnare a inculpatului 
persoană fizică majoră la pedeapsa detenţiunii pe viaţă sau la pedeapsa închisorii; 

- nu este îndeplinită această condiţie dacă soluţia pronunțată este condamnarea la 
pedeapsa amenzii? (pe lângă această pedeapsă pot fi aplicate doar pedepse complemen- 


! Drepturile ce pot fi interzise ca pedeapsă accesorie sunt cele prevăzute de art. 66 alin. (1) 
lit. a), b) şi d)-o) C.pen., respectiv: 

a) dreptul de a fi ales în autorităţile publice sau în orice alte funcţii publice; 

b) dreptul de a ocupa o funcţie care implică exercițiul autorității de stat; 

d) dreptul de a alege; 

e) drepturile părintești; 

J) dreptul de a fi tutore sau curator; 

£) dreptul de a ocupa funcţia, de a exercita profesia sau meseria ori de a desfășura acti- 
vitatea de care s-a folosit pentru săvârșirea infracțiunii; 

h) dreptul de a deţine, purta și folosi orice categorie de arme; 

i) dreptul de a conduce anumite categorii de vehicule stabilite de instanță; 

J) dreptul de a părăsi teritoriul României, 

k) dreptul de a ocupa o funcție de conducere în cadrul unei persoane juridice de drept public; 

I) dreptul de a se afla în anumite localităţi stabilite de instanță; 

m) dreptul de a se afla în anumite locuri sau la anumite manifestări sportive, culturale ori 
la alte adunări publice, stabilite de instanță; 

n) dreptul de a comunica cu victima sau cu membri de familie ai acesteia, cu persoanele cu care 
a comis infracțiunea sau cu alte persoane, stabilite de instanță, ori de a se apropia de acestea; 

0) dreptul de a se apropia de locuinţa, locul de muncă, şcoala sau alte locuri unde victima 
desfăşoară activități sociale, în condiţiile stabilite de instanța de judecată. 

? În lipsa unei dispoziţii legale explicite nu cred că se poate dispune aplicarea de pedepse 
accesorii prin hotărârea prin care se dispune înlocuirea pedepsei amenzii cu închisoarea, chiar 
dacă alături de pedeapsa amenzii a fost aplicată şi o pedeapsă complementară. Astfel, apreciez 
Că necesitatea asigurării unei coerențe în structura interdicţiilor nu poate justifica în sine, în 
absenţa unei baze legale, aplicarea de instanţa de executare a unei pedepse accesorii. În sens 
contrar, în literatura de specialitate (F. Streteanu, D. Niţu, op. cit., vol. II, p. 327) s-a opinat că 

tare, care se execută după rămânerea definitivă a hotărârii de condamnare, nu şi pedepse 
accesorii) sau amânarea aplicării pedepsei!, ori renunţarea la aplicarea pedepsei; 


- prin decizia nr. 29/RIL/2019 instanţa supremă a apreciat că aplicarea pedepselor 
accesorii constând în interzicerea drepturilor prevăzute de art. 66 alin. (1) lit. a), b) şi 
d)-o) C.pen., a căror exercitare a fost interzisă de instanţă ca pedeapsă complementară, 
nu este posibilă în cazul dispunerii unei soluţii de condamnare la pedeapsa amenzii; în 
motivarea soluţiei pronunţate s-a arătat că „pedeapsa accesorie este consecutivă 
stabilirii unei pedepse principale privative de libertate (închisoarea sau detenţia pe 
viaţă) însoţită de aplicarea pedepsei complementare a interzicerii unor drepturi. (...) 
aplicarea pedepsei accesorii în cazul condamnării la pedeapsa principală neprivativă de 
libertate a amenzii, chiar şi în situaţia în care este stabilită şi pedeapsa complementară, 
echivalează cu aplicarea unei pedepse neprevăzute de lege, contrar jurisprudenţei Curţii 
Europene a Drepturilor Omului referitoare la art. 7 CEDO”; 


- nu pot fi aplicate pedepse accesorii unei persoane juridice sau inculpaţilor 
minori (acestora din urmă aplicându-li-se numai măsuri educative, privative sau 
neprivative de libertate). 

b) pe lângă pedeapsa principală a închisorii să fi fost stabilită pedeapsa 
complementară a interzicerii exercitării unor drepturi. 

- Codul penal creează o paralelă între drepturile a căror exercitare este interzisă ca 
pedeapsă accesorie și cele a căror exercitare este interzisă ca pedeapsă comple- 
mentară, singura excepţie fiind dreptul străinului de a se afla pe teritoriul României 
[art. 66 alin. (1) lit. c) C.pen.], care poate fi interzis doar ca pedeapsă comple- 
mentară?, când pedeapsa principală stabilită este închisoarea; raţiunea acestei 
excepții este aceea că pedeapsa accesorie se execută de la data rămânerii definitive a 


„pedeapsa accesorie constând în interzicerea drepturilor a căror exercitare a fost interzisă ca 
pedeapsă complementară va trebui dispusă, prin hotărârea judecătorească prin care se dispune 
înlocuirea amenzii cu închisoarea, tocmai în considerarea pedepsei nou-obţinute a închisorii. 
În acest fel, se asigură și continuitatea în interzicerea exercitării unor drepturi între perioada 
anterioară înlocuirii (când începuse să opereze pedeapsa complementară) şi perioada ulte- 
rioară executării pedepsei închisorii care a înlocuit amenda (când va opera restul de pedeapsă 
complementară neexecutat la data înlocuirii)”. 

1 În cazul amânării aplicării pedepsei, deşi s-a constatat că nu există nicio dispoziție legis- 
lativă în privinţa situaţiei pedepselor accesorii în doctrină (F. Srreteanu, D. Niţu, op. cit., vol. 
II, p. 324, respectiv 507), totuşi s-a considerat că se impune stabilirea lor şi că amânarea 
aplicării pedepsei principale conduce şi la amânarea aplicării pedepsei accesorii. 

2 Se constată o serie de diferenţe între cele două coduri în ceea ce privește materia pedep- 
sei accesorii. Astfel, spre deosebire de Codul penal din 1969 (art. 64 și 71 C.pen. din 1969), 
potrivit Codului penal actual (art. 65 C.pen.): 1. paleta de drepturi ce pot fi interzise ca 
pedeapsă accesorie este mult mai largă (pot fi interzise paisprezece drepturi), 2. cu excepția 
dreptului străinului de a se afla pe teritoriul României, aceleaşi drepturi ce sunt interzise ca 
pedeapsă complementară vor fi interzise şi ca pedeapsă accesorie; 3. nu se realizează o indi- 
vidualizare judiciară a pedepselor accesorii distinctă de cea a pedepselor complementare; 
4. sustragerea de la executare ori neexecutarea conform legii a unei pedepse accesorii 
constituie infracțiune (art. 288 C.pen. — Neexecutarea sancţiunilor penale). 

hotărârii de condamnare, caz în care, dacă s-ar fi putut impune ca pedeapsă accesorie 
şi interzicerea exercitării dreptului prevăzut de art. 66 alin. (1) lit. c) C.pen., ar fi 
însemnat că în mod automat de la data rămânerii definitive a hotărârii condamnatul 
urma să fie expulzat, neexecutând pedeapsa principală aplicată de statul român într- 
un penitenciar din România; străinul poate obține totuşi recunoaşterea hotărârii 
pronunţate de instanțele române şi transferul în vederea executării pedepsei într-un 
penitenciar din statul al cărui cetăţean este, potrivit legii străine de executare; dacă nu 
solicită şi obţine transferul în vederea executării pedepsei în străinătate, expulzarea se 
poate realiza în măsura în care a fost dispusă ca pedeapsă complementară, după 
executarea sau considerarea ca executată a pedepsei principale; 


- când pedeapsa principală este detențiunea pe viață se va putea aplica ca 
pedeapsă accesorie şi interzicerea dreptul străinului de a se afla pe teritoriul 
României, care însă va fi executată după liberarea condiționată a condamnatului sau 
atunci când pedeapsa detenţiunii pe viaţă este considerată ca executată, interzicerea 
exercitării dreptului prevăzut de art. 66 alin. (1) lit. c) C.pen. este posibilă în acest 
caz deoarece alături de pedeapsa principală nu se mai aplică şi pedeapsa complemen- 
tară, de unde rezultă şi particularitățile modalității de executare a acestei pedepse; 


- în ipoteza în care aplicarea pedepsei complementare a interzicerii exercitării 
unor drepturi este facultativă, dacă instanţa apreciază că pe lângă pedeapsa închisorii 
nu se impune aplicarea pedepsei complementare a interzicerii exercitării unor drep- 
turi, nu vor putea fi aplicate nici pedepse accesorii, dacă însă instanța apreciază că 
pe lângă pedeapsa închisorii se impune aplicarea pedepsei complementare a inter- 
zicerii exercitării unor drepturi se vor aplica şi pedepse accesorii; 


- în situația în care legea prevede obligativitatea aplicării pedepsei complemen- 
tare a interzicerii exercitării unor drepturi [de pildă, în cazul infracțiunii de omor 
(art. 188 C.pen.), care este pedepsită cu închisoarea de la 10 la 20 de ani și interzi- 
cerea exercitării unor drepturi] sau obligativitatea interzicerea exercitării anumitor 
drepturi (de pildă, deși în cazul infracțiuni de luare de mită, pedeapsa prevăzută de 
lege este închisoarea de la 3 la 10 ani și interzicerea exercitării dreptului de a ocupa o 
funcţie publică sau de a exercita profesia sau activitatea în executarea căreia a fost 
săvârşită fapta) instanța este obligată să aplice pedeapsa complementară și, pe cale 
de consecinţă, pedepsele accesorii corespunzătoare, 

- este însă posibil ca pe lângă pedeapsa închisorii să fie aplicată pedeapsa comple- 
mentară a degradării militare (ca urmare a aplicării obligatorii sau facultative) sau 
pedeapsa complementară a publicării hotărârii de condamnare (aplicarea fiind întot- 
deauna facultativă) fără a se aplica și pedeapsa complementară a interzicerii exer- 
Citării unor drepturi (atunci când aplicarea acesteia este facultativă); în această 
Situaţie nu este posibilă aplicarea de pedepse accesorii, indiferent de cuantumul 
pedepsei închisorii stabilite, pedeapsa accesorie fiind, în principiu, intim legată de 
aplicarea pedepsei complementare; 


- în cazul în care pedeapsa principală stabilită de instanţă este detenţiunea pe viață 
(pe lângă care nu poate fi aplicată pedeapsa complementară a interzicerii exercitării 
unor drepturi), totuşi, este obligatorie aplicarea pedepsei accesorii, astfel, instanţa este 
obligată să aplice pedeapsa accesorie, urmând ca în procesul de individualizare al 

acesteia să stabilească exercitarea cărora dintre drepturile prevăzute de art. 66 alin. (1) 
lit. a)-o) C.pen. urmează a fi interzise; nu este exclusă posibilitatea interzicerii tuturor 
acestor drepturi dacă această măsură este necesară şi proporțională cu scopul urmărit; 

- din situațiile expuse mai sus rezultă că, în principiu, atunci când pe lângă 
pedeapsa principală a fost aplicată și pedeapsa complementară a interzicerii exerci- 
tării unor drepturi se va aplica şi pedeapsa accesorie (inclusiv în ipotezele în care 
instanța dispune suspendarea sub supraveghere a executării pedepsei închisorii); ca 
excepţie, pot exista situații în care pe lângă pedeapsa principală să se aplice pedeapsa 
complementară a interzicerii exercitării unor drepturi fără a putea fi aplicate şi 
pedepse accesorii (în ipoteza în care pedeapsa principală este amenda), precum şi 
situaţii în care pe lângă pedeapsa principală nu se aplică pedeapsa complementară a 
interzicerii exercitării unor drepturi, dar se vor aplica pedepse accesorii (în ipoteza în 
care pedeapsa principală este detențiunea pe viață); 


- instanța de judecată nu va face o individualizare judiciară a pedepsei comple- 
mentare a interzicerii exercitării unor drepturi şi o altă individualizare, distinctă, a 
pedepselor accesorii, ci va proceda, mai întâi, la analiza aplicării pedepsei com- 
plementare, urmând ca apoi aceleaşi drepturi [cu excepția celui prevăzut de art. 66 
alin. (1) lit. c) C.pen.] să fie interzise, ca pedeapsă accesorie; se creează, astfel, o 
continuitate între drepturile interzise ca pedeapsă accesorie și cele interzise ca 
pedeapsă complementară, evitându-se ca unele drepturi să fie interzise ca pedeapsă 
accesorie şi altele ca pedeapsă complementară. 


$2. Executarea pedepsei accesorii | 


- pedeapsa accesorie se execută începând cu momentul rămânerii definitive a 
hotărârii de condamnare (chiar dacă persoana condamnată nu a fost încă încarcerată), 
până la momentul executării integrale a pedepsei ori până când aceasta este consi- 
derată ca executată; 


- conform art. 45 alin. (5) teza finală C.pen. dacă pedeapsa accesorie a fost aplicată 
alături de una/unele pedepse principale aplicate pentru infracţiuni concurente, pedeapsa 
accesorie rezultantă se va executa până la executarea sau considerarea ca executată a 
pedepsei principale rezultante, iar nu până la executarea sau considerarea executată a 
pedepsei principale pe lângă care a fost aplicată; 

- perioada de timp în care se execută pedeapsa accesorie poate fi: 


(i) mai mică decât cea a pedepsei principale, când pe parcursul procesului penal 
persoana condamnată a fost reţinută şi/sau arestată preventiv ori la domiciliu, ori 
suspusă măsurii internării medicale provizorii, respectiv a internării voluntare sau 
nevoluntare într-o instituţie de specialitate, în vederea efectuării expertizei psihiatrice; 


(ii) egală cu durata pedepsei principale, în situaţia în care persoana condamnată 
nu a fost privată de libertate pe parcursul procesului penal şi este încarcerată în 
momentul rămânerii definitive a hotărârii; 


! A se vedea, în acest sens, şi decizia I.C.C.J. nr. 22/RIL/2018. 

(iii) mai mare decât durata pedepsei principale, în situația în care persoana con- 
damnată, judecată în stare de libertate, nu este încarcerată la data rămânerii definitive 
a hotărârii; dacă persoana condamnată se sustrage de la executarea pedepsei princi- 
pale, durata executării pedepselor accesorii poate coincide cu durata termenului de 
prescripţie a executării pedepsei. 

- ca excepţie, având în vedere că în situația stabilirii pedepsei detențiunii pe viață 
poate fi interzis, ca pedeapsă accesorie, și dreptul străinului de a se afla pe teritoriul 
României, executarea acesteia se va face la data liberării condiționate sau după ce 
pedeapsa a fost considerată ca executată; 


- în cazul în care instanța a dispus suspendarea sub supraveghere a executării 
pedepsei închisorii și a aplicat pedeapsa complementară a interzicerii unor drepturi, se 
va aplica şi pedeapsa accesorie a interzicerii unor drepturi care însă nu se va executa, 
având în vedere că executarea pedepsei complementare începe de la data rămânerii 
definitive a hotărârii prin care s-a dispus suspendarea sub supraveghere; astfel, nu se va 
executa simultan pedeapsa accesorie și cea complementară, ci numai aceasta din urmă; în 
ipoteza în care pedeapsa principală devine executabilă ca urmare a anulării sau revocării 
suspendării sub supraveghere se va executa și pedeapsa accesorie; 

- interdicțiile impuse ca urmare a aplicării unei pedepse accesorii operează şi pe 
parcursul termenului de supraveghere al liberării condiționate sau în perioada în care 
condamnatul se află în stare de evadare; 


- sustragerea de la executare ori neexecutarea conform legii a unei pedepse acce- 
sorii constituie infracțiunea de neexecutarea sancţiunilor penale (art. 288 C.pen.); 


- după grațierea pedepsei principale sau a restului de pedeapsă rămas neexecutat, 
pedepsele accesorii nu se mai execută; 


- în doctrină! s-a arătat că, în cazul prescripţiei executării pedepsei închisorii, 
pedeapsa accesorie are durata termenului de prescripţie; 


- potrivit art. 27 din Legea nr. 253/2013: 


a) punerea în executare a pedepsei accesorii ce însoţeşte pedeapsa închisorii se 
face de îndată după rămânerea definitivă a hotărârii, prin trimiterea de către judecă- 
torul delegat cu executarea unei copii de pe dispozitivul hotărârii persoanelor şi 
instituţiilor prevăzute la art. 29 alin. (1) lit. a), b) şi d)-n) din Legea nr. 253/2013, 
corespunzătoare conţinutului pedepsei accesorii; 


b) punerea în executare a pedepsei accesorii ce însoţeşte pedeapsa detențiunii pe 
Viaţă se face de îndată după rămânerea definitivă a hotărârii, prin trimiterea de către 
judecătorul delegat cu executarea unei copii de pe dispozitivul hotărârii persoanelor 
şi instituțiilor prevăzute la art. 29 alin. (1) lit. a)-f) din Legea nr. 253/2013. 


În ipoteza în care pedeapsa accesorie se execută fără ca persoana condamnată să 
fie privată de libertate (de pildă, pe durata termenului de supraveghere al liberării 
condiționate), condamnatul poate solicita acordarea de permisiuni; procedura de 
Soluționare a cererii este identică cu cea descrisă mai sus la acordarea permisiunii în 
executarea pedepsei complementare a interzicerii unor drepturi. 


ce AS a IP ui N i 
' Ctin. Mitrache, C. Mitrache, op. cit., p. 252. 


Capitolul VIII 
Individualizarea pedepselor 


2 În acest capitol vor fi analizate modalităţile de individualizare a 
pedepsei prin raportare la criteriile generale prevăzute de lege. 
Deopotrivă, vor fi studiate circumstanţele atenuante legale și judiciare, precum 
și circumstanţele agravante legale, instituții esenţiale pentru o justă individua- 
lizare a pedepsei. 


În privința modalităţii de individualizare a regimului sancționator vor fi stu- 
diate: renunțarea la aplicarea pedepsei, amânarea aplicării pedepsei, suspendarea 
sub supraveghere a executării pedepsei şi liberarea condiționată, avându-se în 
vedere condiţiile obiective şi subiective în care pot fi dispuse, precum şi 
efectele imediate sau definitive ale acestora. 


Analiza regimului anulării sau revocării acestor modalităţi de individualizare 
va oferi ocazia studierii formelor de pluralitate de infracţiuni inerente în cazul 
reţinerii incidenţei acestor instituţii. 


Secţiunea 1. Noţiune și forme de individualizare 


- individualizarea pedepsei este un principiu al dreptului penal, potrivit căruia legea 
stabilește natura şi limitele pedepsei aplicabile pentru o anumită infracțiune, iar instanța 
de judecată stabilește pedeapsa concretă și modalitatea de executare a acesteia; 


- individualizarea pedepsei cunoaşte trei forme: 


(i) individualizarea legală: stabilirea prin lege a cadrului general, a naturii şi limi- 
telor pedepsei aplicabile pentru o anumită infracţiune, a criteriilor de individualizare, 
precum şi a unor circumstanțe atenuante sau agravante legale!; 

(ii) individualizarea judiciară: stabilirea și, după caz, aplicarea pedepsei în limi- 
tele legale pentru săvârşirea unei infracțiuni; 


l! În mod întemeiat s-a arătat în doctrină (F. Streteanu, D. Niţu, op. cit., p. 68) că „pe calea 
individualizării legale legiuitorul răspunde unui dublu imperativ: canalizează puterea jude- 
cătorului de stabilire a pedepsei în cadrul anumitor limite predeterminate (minimul și maximul 
special al pedepsei) și, în același timp, îi oferă aceluiași judecător instrumentele care îi permit să 
procedeze la determinarea unei sancţiuni concrete, ţinând seama de particularităţile faptei comise 
şi de persoana infractorului (cauzele care atenuează sau agravează răspunderea etc.)”. 

(üii) individualizarea administrativă. se realizează în faza de executare de către 
organele administrative de executare a pedepselor și presupune stabilirea regimului 
de executare, aplicarea dispozițiilor privitoare la liberarea condiționată, grațiere etc. 


Importanța individualizării legale a sancţiunilor de drept penal prin 
aceea că legiuitorul nu poate să confere judecătorului o libertate absolută în 
stabilirea pedepsei concrete, întrucât ar exista riscul unei interpretări și aplicări 
arbitrare a pedepsei. Pe de altă parte, (...) în reglementarea sancţiunilor de drept 
penal de către legiuitor, trebuie stabilit un echilibru între dreptul fundamental, care 
face obiectul limitării impuse de sancţiune, şi valoarea socială a cărei protecţie a 
determinat limitarea. (...) Totodată, legiuitorul nu trebuie să îi ia judecătorului 
dreptul de a proceda la individualizarea judiciară prin stabilirea unor pedepse 
absolut determinate sau prin prevederea unor pedepse care, datorită aplicării lor 
automate, scapă oricărui control judiciar. Prin individualizarea legală legiuitorul 
oferă judecătorului puterea de stabilire a pedepsei în cadrul anumitor limite 
predeterminate — minimul şi maximul special al pedepsei, dar, totodată, îi oferă 
aceluiași judecător instrumentele care îi permit alegerea şi determinarea unei 
sancţiuni concrete, în raport cu particularitățile faptei și cu persoana infractorului 
(DCC nr. 711 din 27 octombrie 2015, M.Of. nr. 913 din 9 decembrie 2015). 


è Individualizarea pedepsei reprezintă una dintre cele mai importante și 
sensibile operaţiuni juridice de a cărei acuratețe depinde în mod direct reuşita 
procesului de îndreptare şi recuperare a condamnatului, întrucât aceasta presu- 
pune, prin evaluarea gravității infracțiunii comise şi a periculozității infrac- 
torului, determinarea gradului de răspundere penală a inculpatului în raport cu 
care urmează să se stabilească pedeapsa şi modul de executare a acesteia. 
Infracţiunea, ca faptă socialmente periculoasă, creează o tulburare socială, aduce 
o atingere valorilor sociale ocrotite de legea penală și ordinii juridice instituite 
într-un sistem de drept. Pentru înlăturarea acestor consecințe negative ale infrac- 
ţiunii este necesar să se reacționeze din partea societăţii, este necesar să se aplice 
ânumite măsuri de constrângere juridică celor ce săvârşesc asemenea fapte. Mai 
mult, pentru înlăturarea neliniștii și tulburării sociale, pentru restabilirea ordinii 
juridice trebuie ca persoanele care au săvârşit infracțiuni să fie de îndată traşi la 
răspundere penală. Pedeapsa constituie criteriul principal prin care legea penală, 
evaluează, determină și diferențiază gradul de pericol social abstract, generic al 
fiecărei infracţiuni în parte. Aplicarea și executarea pedepsei se realizează în 
vederea atingerii unor scopuri bine definite: pe de o parte, în scopul prevenirii 
săvârşirii de noi fapte penale din partea infractorilor, prin reeducarea acestora și 
din partea altor persoane, prin exemplaritatea pedepselor, iar pe de altă parte, în 
scopul restabilirii liniștii sociale şi al reintegrării ordinii juridice. Aplicarea și 
executarea pedepselor pot conduce la atingerea scopurilor urmărite, dacă efec- 
tuarea lor are loc în timp util. În general, sancţionarea infractorilor prin aplicarea 
pedepsei devine cu atât mai eficace şi contribuie cu atât mai intens la realizarea 
scopurilor de mai sus, cu cât ea intervine într-un interval de timp cât mai scurt şi 
cât mai apropiat de momentul infracţiunii. De asemenea, exemplaritatea, care 
decurge din supunerea celui condamnat la executarea pedepsei, devine cu atât 
mai puternică cu cât punerea în executare se produce neîntârziat după 

condamnare. În aceste condiţii, conștiința socială are încă vie şi exactă imaginea 
pericolului pe care îl prezintă fapta şi făptuitorul, a urmărilor dăunătoare sau 
primejdioase ale faptei săvârșite şi va reacţiona mai adecvat. După trecerea unui 
interval de timp mai îndelungat însă, fapta şi făptuitorii, precum şi cei condam- 
naţi ar putea apărea într-o altă lumină. Astfel, în primul rând, fapta poate să se 
şteargă din amintirea societăţii sau a grupului social în care s-a petrecut, să fie 
complet uitată; ori chiar dacă nu s-a şters, ea apare într-o imagine neclară, cu un 
conținut deformat, gradul de pericol social pe care îl prezenta fapta și făptuitorul 
s-ar putea diminua sau chiar ar dispărea, aceeași uitare sau amintire vagă fiind şi 
în cazul condamnatului dispărut şi regăsit după mulți ani. În al doilea rând, 
atingerile aduse valorilor sociale prin faptele săvârșite cu ani în urmă şi-ar putea 
pierde rezonanța socială, urmările acestor fapte s-ar putea estompa sau ar putea 
fi şterse de trecerea timpului. Cu atât mai mult, în condiţiile în care, în ultimii 
ani, în societatea românească am asistat la o tendință de creștere a faptelor de 
corupţie, ce au căpătat o amploare deosebită se impune ca justiţia să riposteze cu 
fermitate ori de câte ori se probează asemenea cazuri, ca o dovadă a faptului că 
statul de drept nu asistă pasiv la amplificarea şi propagarea acestora, la toate 
nivelurile, ci dimpotrivă, funcţionează și, mai ales, reacţionează prin autoritățile 
şi pârghiile specifice puse în slujba propriilor cetățeni. Corupţia reprezintă o 
amenințare majoră pentru democrație, constituind o negare a drepturilor omului 
şi o încălcare a principiilor democratice, pentru echitatea socială şi pentru jus- 
tiție, erodând principiile unei administrații eficiente, punând în pericol stabili- 
tatea şi credibilitatea instituţiilor statului (7.C. C.J., secția penală, Completul de 
5 judecători, decizia nr. 131/2016, www.scj.ro). 


Secţiunea a 2-a. Individualizarea judiciară a pedepselor 


§1. Noţiune. Criterii 


- potrivit art. 74 alin. (1) C.pen., instanţa de judecată, în vederea satisfacerii sco- 
purilor pedepsei, trebuie să țină seama la stabilirea duratei ori a cuantumului pedepsei 
stabilite persoanei fizice de gravitatea infracțiunii săvârşite şi de periculozitatea 
infractorului, care se evaluează după următoarele criterii generale: 


1. împrejurările şi modul de comitere a infracțiunii, precum și mijloacele 
folosite; 


- se va avea în vedere locul și timpul săvârșirii infracțiunii! (de pildă, în timpul 
nopții, al unei calamităţi, într-un aeroport etc.), precum şi modul de pregătire şi de 


! De principiu, pentru a constitui un veritabil criteriu de individualizare este important ca 
aceste elemente să nu facă parte din tipicitatea faptei (de pildă, în cazul comiterii violării de 
domiciliu într-o locuință), sau să conducă la reținerea unei variante agravante a infracțiunii 
(calificarea furtului ca urmare a comiterii în timpul nopţii). În doctrină (F. Streteanu, D. Niţu, 
op. cit., vol. II, p. 371) s-a apreciat că în măsura în care aceeaşi împrejurare poate prezenta 

executare a infracțiunii (de pildă, în cazul în care culpa victimei este preponderentă 
în producerea unui accident rutier); 


- mijloacele folosite la comiterea infracțiunii pot releva, de asemenea, un pericol 
social sporit al faptei (de exemplu, în cazul în care fapta este săvârșită prin mijloace 
care pun în pericol viaţa mai multor persoane sau prin incendiere ori prin folosirea de 
material explozibil); 

- în baza acestui criteriu se va evalua activitatea infracțională a participanților atât 
prin raportare la modul de comitere a faptei de către autor, cât şi relativ la modali- 
tatea concretă de realizare a actelor de complicitate şi instigare. 


2. starea de pericol creată pentru valoarea ocrotită; 


- starea de pericol creată prezintă o importanță deosebită la individualizarea 
pedepsei în cazul infracţiunilor formale (de pericol) ori al tentativei idonee (perfecte 
sau imperfecte); 


- în baza acestui criteriu se va evalua activitatea infracţională a participanților 
atât prin raportare la starea de pericol a faptei de către autor, cât şi relativ la starea de 
pericol creată prin actele de complicitate şi instigare. 


3. natura şi gravitatea rezultatului produs ori a altor consecinţe ale infracţiunii; 
- vor fi avute în vedere în cazul infracțiunilor materiale (de rezultat); 


- la individualizarea pedepsei, se va avea în vedere nu numai rezultatul direct 
produs prin săvârșirea infracţiunii, ci şi alte urmări indirecte produse de aceasta [de 
pildă, în cazul săvârşirii unui furt calificat prin scoaterea din funcţiune a sistemului de 
supraveghere, vor fi avute în vedere nu numai valoarea bunurilor sustrase, dar şi cele- 
lalte urmări produse persoanei vătămate determinate de punerea în starea de nefuncţio- 
nare a sistemului de supraveghere (costuri de reparare, de înlocuire a sistemului etc.)]; 


- în baza acestui criteriu se va evalua activitatea infracțională a participanţilor şi 
Prin raportare la natura şi gravitatea urmărilor faptei autorului, fie că aceasta este 
Consumată, fie că a rămas în faza tentativei. 


4. motivul săvârșirii infracțiunii şi scopul urmărit; 


- mobilul şi scopul din structura laturii subiective a infracțiunii constituie, în 
același timp, elemente de care se va ține seama la individualizarea pedepsei. 


5. natura şi frecvenţa infracţiunilor care constituie antecedente penale ale 
infractorului; 


- se va avea în vedere specializarea infractorului într-un anumit domeniu infrac- 
tional (de exemplu, furturi din locuințe), tratamentele sancționatorii aplicate anterior 
Prin hotărâri definitive care nu implică o soluţie de condamnare (renunțarea la 
aplicarea pedepsei, amânarea aplicării pedepsei), precum şi intervalul de timp de la 
Condamnările anterioare în care şi-a reluat activitatea infracțională; în acest context, 
urmează a fi avut în vedere faptul că infractorul a săvârşit o pluralitate de infracțiuni, 
Ceea ce conduce la reținerea recidivei ori a pluralităţii intermediare. 

a ae a a fane da de e E ee a i 


diferite grade de intensitate pe lângă încadrarea juridică determinată ar trebuie să producă 
efecte şi drept criteriul de individualizare. 

6. conduita după săvârșirea infracţiunii și în cursul procesului penal; 


- prezintă importanță pentru individualizarea pedepsei comportamentul infrac- 
torului după săvârșirea faptei şi înainte de începerea procesului penal (de exemplu, 
autodenunţare, încercarea de a împiedica producerea rezultatului, restituirea bunu- 
rilor sustrase, încercarea de a ascunde urmele infracțiunii etc.), dar şi comporta- 
mentul acestuia în cadrul procesului penal (de pildă, recunoașterea tipicităţii obiec- 
tive a faptei, chiar dacă a fost respinsă forma de vinovăţie reţinută de procuror, 
sustragerea de la urmărire penală, încercarea de intimidare a martorilor etc.). 


7. nivelul de educaţie, vârsta, starea de sănătate, situația familială și socială. 


- pot fi avute în vedere aspecte referitoare la abandonul școlar, vârsta adoles- 
cenţei, starea de sănătate precară ori existența unor tulburări psihice (care nu îi afec- 
tează discernământul), mediul familial în care a crescut şi s-a dezvoltat infractorul, 
influența anturajului, rezultatele meritorii confirmate prin notele primite la 
şcoală/liceu/facultate sau dimpotrivă carenţele în instruire care l-au condus pe autor 
spre o înţelegere greşită a exigenţelor legale sau au permis unor terţe persoane să 
profite de naivitatea autorului etc.; 


- pentru analizarea acestui criteriu informaţii utile pot rezulta şi din referatul de 
evaluare întocmite de Serviciul de probaţiune. 


- aceste criterii generale de individualizare sunt obligatorii și se iau în consi- 
derare împreună la stabilirea şi aplicarea pedepsei; 


- în situaţia în care legea prevede pentru infracțiunea săvârşită pedepse alterna- 
tive, se va ţine seama de criteriile enumerate mai sus, mai întâi pentru alegerea uneia 
dintre aceste pedepse, iar apoi pentru individualizarea acesteia; 


- la stabilirea numărului zilelor-amendă pentru infractorul persoană juridică se 
ține seama tot de criteriile generale prevăzute în art. 74 C.pen.|; determinarea cuantu- 
mului unei zile-amendă se va face în funcţie de criteriile speciale prevăzute de 
art. 137 alin. (3) teza a II-a C.pen., respectiv de cifra de afaceri (în cazul persoanei 
juridice cu scop lucrativ; se determină anual şi constă în valoarea bunurilor şi 
serviciilor facturate), respectiv de valoarea activului patrimonial (în cazul persoa- 
nelor juridice fără scop lucrativ), precum şi de celelalte obligaţii ale persoanei 
juridice; pentru individualizarea pedepsei prin raportare la aceste criterii trebuie 
avute în vedere înscrisurile administrate în cauză constând în documentele contabile 
ale societăţii (de exemplu, bilanţul şi contul de profit şi pierderi), raportările societăţii 
la autorităţile fiscale etc.; 

- în doctrină? s-a apreciat că ar trebui avute în vedere şi o serie de criterii specifice 
de individualizare a pedepsei în materia persoanelor juridice după cum urmează: 


! Evaluarea acestor criterii se va face prin raportare la particularităţile persoanei juridice. 
De pildă, criteriul „nivelul de educaţie, vârsta, starea de sănătate, situația familială şi socială” 
nu poate avea aplicabilitate în cazul persoanei juridice. 

2 G.A. Lazăr, Individualizarea pedepselor aplicabile persoanelor juridice, în C.D. 
nr. 4/2018. 


Individualizarea pedepselor 561 


a) conduita organelor de conducere ale persoanei juridice evaluată prin raportare 
a atribuţiilor stabilite de lege, hotărâre de guvern sau regulament, actul constitutiv, 
fişa postului sau contractul de muncă ori a politicilor și practicilor acceptate sau a 
cutumelor din cadrul persoanei juridice de drept public ori privat; 


b) antecedentele persoanei juridice: existenţa unor avertizări sau amenzi contra- 
venţionale ori alte sancțiuni aplicate anterior de organele administrative (de pildă, ca 
urmare a controalelor calculării, declarării şi achitării obligațiilor fiscale, ori în 
materia sănătăţii şi securității în muncă) şi modalitatea în care s-au luat măsuri pentru 
a se asigura respectarea dispoziţiilor a căror încălcare a fost constatată, eficienţa 
acestora; deopotrivă s-a considerat relevant a se evalua existența unor litigii 
civile/dreptul muncii anterioare pentru a se reţine sau nu dacă există o atitudine 
perseverentă a persoanei juridice în crearea unui risc; 


c) managementul riscului: evaluarea diligenţei persoanei juridice în identificarea 
riscului şi a măsurilor luate pentru prevenirea acestuia; 


d) auditul: se consideră relevantă existenţa sau periodicitatea auditului (intern sau 
extern), caracterul complet şi aprofundat al verificărilor, măsurile luate de persoana 
juridică în cazul în care activitatea de audit a identificat nereguli; 


e) criteriile de evaluare în domeniul de activitate: modul în care o persoană 
juridică este clasificată în raport de criterii de siguranță și securitate; se exemplifică 
numărul reclamațiilor înregistrate de către autoritățile competente sau chiar de către 
propriul departament, criteriile de audit IOSA pentru evaluarea siguranței transpor- 
tului (în cazul companiilor aeriene) etc.; 


J) recomandările organismelor profesionale şi instituțiilor abilitate: se va avea în 
vedere modalitatea de conformare; 


8) sisteme de compliance: evaluarea măsurilor specifice adoptate pentru a-şi 
atinge obiectivele, pentru a combate incertitudinea şi a acţiona cu integritate în 
scopul prevenirii săvârșirii de infracţiuni în cadrul persoanei juridice; 

- instanţa va trebui să țină cont la individualizarea pedepsei de principiul pro- 
Porționalităţii pedepsei cu natura şi gradul de pericol al faptei săvârșite, avându-se în 
vedere drepturile și libertățile fundamentale sau alte valori sociale protejate care au 
fost vătămate prin comiterea infracțiunii; de asemenea, trebuie avut în vedere și 
gradul de participare al infractorului la activitatea infracţională; 


% În procesul de individualizare a pedepselor, Curtea consideră că trebuie 
avută în vedere atât prevenţia specială stipulată de art. 3 din Legea nr. 254/2013, 
prin stabilirea şi aplicarea pedepsei urmărindu-se prevenirea săvârşirii de noi 
infracțiuni, intimidarea infractorului prin intermediul pedepsei şi reeducarea sa 
în scopul evitării recidivei, cât și prevenția generală prin descurajarea generală a 
potenţialilor făptuitori în comiterea unor astfel de infracțiuni, precum şi prin 
retribuţie (expresie a indignării societăţii în ansamblu faţă de aceste infracţiuni şi 
a poziţiei statului în sensul că aceste fapte nu vor rămâne nesancţionate). Faţă de 
criteriile de individualizare prevăzute de art. 74 C.pen., Curtea consideră că este 
important de analizat, pe de o parte: faptele comise (...),-iar pe de altă parte 
persoana inculpatului. În ceea ce priveşte faptele comise, Curtea reţine că incul- 

patul S.I. a săvârşit în mod repetat şi în baza aceleiaşi rezoluţii infracționale 
multiple şi variate forme de agresiune sexuală (cu sau fără penetrarea victimei) 
care au produs urmări severe de natură psihologică asupra persoanei vătămate, 
minoră, aflată într-o vădită stare de vulnerabilitate. Curtea opinează că prezenta 
cauză prezintă o particularitate aparte în procesul de evaluare a tratamentului 
sancţionator al infracţiunilor contra libertăţii şi integrităţii sexuale, întrucât 
vizează un set de acte cu caracter regulat comise asupra propriului copil minor, 
pe o durată îndelungată de timp, care au avut repercusiuni grave asupra dez- 
voltării victimei. Curtea apreciază că sancţiunea care trebuie aplicată în prezenta 
cauză trebuie să fie proporțională cu gravitatea faptelor comise de inculpatul S.I. 
Astfel, Curtea va avea în vedere atât gradul ridicat de vinovăţie al inculpatului în 
activitatea infracțională, obiectivat prin comiterea faptelor cu intenţie directă 
asupra propriului copil minor, prin regularitatea şi varietatea actelor de agre- 
siunea sexuală, prin săvârşirea acestora pe fondul consumului unor substanţe cu 
efecte halucinogene şi prin izolarea deliberată a victimei de mediul social 
specific vârstei acesteia. Deopotrivă, Curtea va avea în vedere şi urmarea 
produsă prin comportamentul inculpatului, acesta lezând libertatea sexuală a 
victimei minore şi afectând dezvoltarea fizică, psihică şi morală a acesteia. Aşa 
cum s-a reţinut în raportul de expertiză psihologică, în cazul abuzului sexual 
comis de un părinte, gravitatea faptei este mai mare deoarece acest tip de 
legătură implică relaţii de încredere şi siguranţă ce trebuie oferite copilului. Or, 
în speţă, tatăl, care trebuia să asigure încredere, suport şi siguranţă copilului 
minor nu a îndeplinite aceste criterii, ci, dimpotrivă, şi-a vulnerabilizat propria 
fiică, creându-i sentimente de teamă, groază, trădare, vinovăţie, confuzie, 
nesiguranţă. În ceea ce priveşte persoana inculpatului, Curtea va avea în vedere 
că acesta nu este cunoscut cu antecedente penale, a fost părăsit de soţia sa, 
provine dintr-un mediu instituţionalizat în care susţine că a fost victima unor 
abuzuri, situaţie care este posibil să fi produs efecte adverse cu privire la 
percepţia acestuia despre relaţiile dintre părinţi şi copii, precum şi la actele de 
natură sexuală. Toate aceste împrejurări nu sunt de natură a justifica în vreun fel 
comportamentul inculpatului faţă de fiica sa, abuzurile de natură emoţională, 
sexuală şi fizică la care şi-a supus fiica minoră pe parcursul a trei ani şi nici modul 
în care a perceput-o pe aceasta. Deopotrivă, este relevant şi faptul că, în ciuda 
faptelor şi împrejurărilor rezultate din probele administrate, inculpatul S.I. a 
respins parţial acuzaţiile de viol formulate de parchet, neuzând de procedura 
abreviată a recunoaşterii învinuirii şi neasumându-şi în integralitate consecinţele 
faptelor sale. Curtea consideră că regimul sancționator ce trebuie impus inculpa- 
tului S.I. nu trebuie să urmărească numai gravitatea infracțiunii comise, ci şi 
efectul pe care fapta sa o produce asupra publicului. Astfel, exemplaritatea 
pedepsei produce efecte şi asupra altor persoane care, constatând constrângerea la 
care este supus inculpatul, vor evalua dintr-o altă perspectivă costurile şi benefi- 
ciile implicării într-o activitate infracțională îndreptată împotriva libertăţii şi inte- 
grităţii sexuale (C.A. Oradea, secția penală, decizia nr. 467/2017, nepublicată). 


Referitor la sancţiunea aplicată inculpatului, se impune a sublinia că 
pedeapsa şi modalitatea de executare a acesteia trebuie individualizate în aşa 
manieră încât inculpatul să se convingă de necesitatea respectării legii şi să evite 

în viitor comiterea unor fapte antisociale. Scopul pedepsei este prevenirea 
săvârşirii de noi infracţiuni. Prevenirea săvârşirii de noi infracţiuni trebuie să se 
realizeze nu doar pentru cel căruia i se aplică o pedeapsă care este menită să 
asigure constrângerea şi reeducarea inculpatului (aşa numita „prevenţie 
specială”), ci şi pentru ceilalți destinatari ai legii penale — care sub ameninţarea 
cu pedeapsa prevăzută în norma penală îşi conformează conduita socială la 
exigenţele acesteia (aşa numita „prevenţie generală”). Scopul imediat al 
pedepsei se realizează prin funcţia de constrângere a pedepsei (care implică o 
privaţiune de drepturi la adresa inculpatului), funcţia de reeducare (care implică 
înlăturarea deprinderilor antisociale ale inculpatului), dar şi prin funcţia de 
exemplaritate a pedepsei, care are ca scop determinarea altor posibili subiecţi de 
drept penal să evite săvârşirea de noi infracţiuni, datorită consecinţelor la care se 
expun. Or, pentru ca pedeapsa să-şi realizeze funcţiile şi scopul definit de 
legiuitor, aceasta trebuie să corespundă sub aspectul duratei şi naturii sale gravi- 
tății faptei comise, potenţialului de pericol social pe care în mod real îl prezintă 
persoana inculpatului, dar şi aptitudinii acestuia de a se îndrepta sub influența 
sancţiunii. Prin urmare, este stabilit cu valoare de principiu că atingerea dublului 
scop educativ şi preventiv al pedepsei este esenţial condiţionată de caracterul 
adecvat al acesteia, revenind instanţei de judecată datoria asigurării unui 
echilibru real între gravitatea faptei şi periculozitatea infractorului, precum şi 
durata şi modalitatea de executare a sancţiunii pe de altă parte (C.A. Cluj, secția 
penală, decizia. nr. 941/A din 18 septembrie 2013). 


La dozarea şi individualizarea pedepsei, instanţa a avut în vedere 
criteriile generale prevăzute de art. 74 C.pen., aplicate în concret la speța de faţă, 
şi anume: 1. Împrejurările de comitere a infracţiunii şi mijloacele folosite: 
instanţa are în vedere că este vorba despre o infracţiune deosebit de gravă, care 
are o componentă de violență extremă, având în vedere faptul că vorbim de: 
împuşcarea victimei cu o armă, în condiţiile în care aceasta fusese prietena 
inculpatului şi se presupunea că a avut faţă de ea sentimente de afecţiune; având 
şi un copil minor cu aceasta, totodată, acesta a ignorat consecinţele care se 
puteau produce cu privire la ceilalţi consumatori aflaţi în local, ceea ce dove- 
deşte o periculozitate ieşită din comun, aspect concretizat în împuşcarea şi 
rănirea încă a unei persoane. Instanţa are în vedere şi împrejurările de comitere 
ale infracţiunii de nerespectarea regimului armelor şi munițiilor, uz de armă fără 
drept şi tulburarea ordinii şi liniştei publice, în sensul că acesta şi-a procurat 
arma din piaţa de ruşi, iar la data de 22.01.2017, prin executarea a două focuri de 
armă într-un loc public, cu consecinţa provocării unor zgomote alarmante puter- 
nice, rănirea mortală a unei persoane şi provocarea de leziuni prin împuşcare 
altei persoane, cauzând şi distrugeri localului public, a tulburat grav liniştea 
publică, locuitorii din zonă au auzit zgomotele armei de foc şi au ieşit în stradă, 
asistând la acordarea ajutorului medical victimelor, fiind tulburaţi profund de 
evenimentele provocate de inculpat; 2. Starea de pericol creată pentru valoarea 
ocrotită. fiind vorba de o infracţiune contra vieţii, în formă consumată, instanţa 
apreciază că valoarea socială ocrotită de legea penală a fost efectiv lezată. La 
acest capitol instanţa are în vedere şi starea de pericol creată prin săvârşirea 
infracţiunii de omor, nu doar prin consecinţele concrete, materiale date de 

deteriorarea localului, ci şi prin pericolul potenţial generat cu privire la viaţa, 
sănătatea şi integritatea corporală a celorlalți oameni prezenţi, 3. Natura şi 
gravitatea rezultatului produs, ori a altor consecinţe ale infracţiunii: instanţa 
apreciază că rezultatul produs este extrem de grav, constând în principal în 
pierderea vieţii unei persoane tinere, rezultat ireversibil. Dreptul la viaţă este cel 
mai important drept al omului, este un drept esenţial, opozabil erga omnes, toți 
membrii societăţii fiind obligaţi să-l respecte şi să se abțină de la orice acţiune 
care ar aduce atingere ori ar pune în pericol această valoare socială supremă. 
Expresia „drepturile omului” evocă drepturile fiinţei umane, căreia îi sunt recu- 
noscute drepturile sale naturale, cum este dreptul la viaţa, ca fiind unul dintre 
drepturile fundamentale ale omului, având relevanţă pentru întreaga societate. 
De aceea, acest drept fundamental capătă o dimensiune socială, garantarea sa 
fiind necesară prin tratatele şi convențiile internaţionale, dar şi prin normele 
dreptului intern. Astfel, în art. 3 al Declaraţiei Universale a Drepturilor Omului 
se prevede că „orice fiinţă are dreptul la viaţă, la libertate şi la securitatea sa”, iar 
în art. 6 din Pactul Internaţional privitor la drepturile civile şi politice se 
precizează că: „dreptul la viaţă este inerent persoanei umane, iar acest drept 
trebuie ocrotit prin lege”, 4. Natura şi frecvenţa infracţiunilor care constituie 
antecedente penale ale infractorului: instanţa reţine că inculpatul nu are 
antecedente penale, fiind infractor primar. Acest aspect nu echivalează, „de 
plano” cu o bună conduită, nu constituie sub imperiul prezentului Cod penal o 
circumstanţă legală şi nici nu va fi valorificat de instanţă ca o circumstanță 
judiciară în condiţiile art. 74 C.pen. Având în vedere gravitatea extremă a 
faptelor deduse judecății, respectiv folosirea unei arme într-un oraş în plină zi, 
uciderea unei persoane şi rănirea alteia, tulburarea ordinii şi a liniştii publice, 
instanţa va avea în vedere aceste împrejurări şi va aplica pedepse orientate spre 
maximul special prevăzut de lege şi detenţiune pe viaţă pentru infracţiunea de 
omor calificat, respectiv cea mai drastică pedeapsă judiciară care se poate acorda 
de către o instanţă din România; 5. Conduita după săvârşirea infracţiunii şi în 
cursul procesului penal: instanţa apreciază că inculpatul nu a avut o conduită 
adecvată, deoarece a recunoscut nuanțat acuzele aduse, a încercat să acrediteze 
ideea că nu a intenţionat să o ucidă şi pe victima D.A. şi că comportamentul 
victimei legat de întâlnirea cu un alt bărbat, şi întreţinerea unei relaţii cu un alt 
bărbat i-a indus, respectiv i-a provocat o stare de puternică tulburare, pe fondul 
căreia ar fi săvârşit faptele imputate, susținând totodată că datorită geloziei a 
acţionat astfel. Aceste susţineri ale inculpatului sunt contrazise de probele admi- 
nistrate la care am făcut referire pe larg, la secţiunea dedicată prezentării stării 
de fapt, 6. Nivelul de educaţie, vârsta, starea de sănătate, situaţia familială şi 
socială: instanţa are în vedere că inculpatul este tânăr, are o stare de sănătate şi O 
situaţie familială normală, precum şi un nivel de educaţie mediu, însă din 
probele administrate rezultă că nu dorea să muncească, că era întreţinut, şi că 
avea dificultăţi financiare, neavând un loc de muncă stabil (C.A. Târgu Mureș, 
secția penală, decizia nr. 408 din 27 septembrie 2018, www.sintact.ro). 


C a Instanța de control judiciar reține că în speță niciunul dintre aceste 
criterii nu a fost absolutizat, dându-se relevanță corespunzătoare împrejurărilor 
faptice și aspectelor care caracterizează persoana fiecărui inculpat, prin raportare 

la contribuţia avută în ansamblul activităţii infracționale. Înalta Curte, Completul 
de 5 judecători, constată, totodată, că necesitatea aplicării unei pedepse și 
evaluarea cuantumului acesteia trebuie să se înfăptuiască sub semnul fermității 
care nu echivalează cu aplicarea unei pedepse severe, ci a unui tratament penal 
corespunzător, adecvat pericolului social al faptei și persoanei făptuitorului, apt 
să-și realizeze cu maximă eficiență finalitatea educativ-preventivă, ceea ce 
prima instanţa a evaluat şi aplicat corect. În acest context, se constată, că în mod 
întemeiat, prima instanță a reținut contribuţia mai redusă a acestor inculpaţi în 
lanţul infracţional, dar și atitudinea inculpaţilor O. şi N., care, după preluarea 
funcţiilor, au dispus verificări reale asupra modului de executare a lucrărilor de 
către SC ȚŢ. SRL, dispunând ca plata să se facă pentru lucrările efectiv executate. 
Prin urmare, reținând gradul de pericol social mai redus al faptelor săvârșite de 
către inculpații H., N. şi O., dedus nu doar din circumstanţele în care faptele s-au 
comis, ci şi din calitatea persoanelor implicate în activitatea infracțională, Înalta 
Curte, Completul de 5 judecători, apreciază ca fiind justificat atât cuantumul cât 
şi modalitatea de executare a pedepselor stabilite pentru aceștia. Astfel, instanța 
de control judiciar apreciază că, prin menţinerea pedepselor aplicate inculpaților 
H., N. și O. atât sub aspectul cuantumului cât și al modalităţii de executare, pe 
de o parte, sunt respectate toate garanţiile procesuale conferite, atât de dispozi- 
tiile legale procesuale penale, cât şi de cele ale Convenţiei pentru apărarea drep- 
turilor omului și a libertăţilor fundamentale, a căror finalitate, prin tragerea la 
răspundere penală, în condițiile stabilirii vinovăţiei inculpaţilor, corespunde și 
caracterului disuasiv al pedepsei, iar pe de altă parte, se poate asigura, în viitor, 
reinserţia socială a acestora, precum şi o reacţie promptă a opiniei publice 
adecvată gradului de pericol pe care-l reprezintă săvârșirea unor infracțiuni de 
corupție, consolidând percepţia cetăţenilor că organele judiciare sunt în măsură 
să realizeze un act de justiţie. Înalta Curte, Completul de 5 judecători, consideră 
că prima instanță, dând eficiență criteriilor de individualizare a pedepselor 
anterior menţionate, în scopul asigurării deopotrivă, a prevenţiei speciale, dar şi 
a celei generale, a procedat justificat atunci când a apreciat că, în cauză, se 
impune aplicarea pentru inculpații B., F., D., E. și G. a unor pedepse exemplare, 
reținând astfel, că scopul pedepselor aplicate a fost acela de a preîntâmpina 
săvârşirea în viitor, de către ei sau de alte persoane, a unor noi infracțiuni sau a 
altora de același gen cu cele care au format obiectul judecății. În acest sens, 
instanța de control judiciar constată că rolul inculpaţilor B., F., D., E. şi G. în 
declanșarea mecanismului infracțional care a condus la inducerea şi menţinerea 
în eroare a părţilor civile nu a fost unul de neglijat, în condiţiile în care inculpaţii 
au fost implicaţi activ în denaturarea adevărului, prin întocmirea în fals a mai 
multor înscrisuri, ce a avut ca urmare păgubirea bugetului local şi de stat. În 
egală măsură, inculpaţii B., F., D., E. şi G. nu şi-au asumat faptele comise şi nici 
consecințele acestora, negând contrar evidenţei săvârşirea cu vinovăţie a 
infracţiunilor pentru care au fost cercetaţi și încercând să atribuie altor persoane 
responsabilitatea ce le incumba pentru aceste fapte. Totodată, cuantumul preju- 
diciului relevă nu numai un grad sporit de pericol social al infracțiunilor, dar și un 
grad sporit de periculozitate al făptuitorilor care manifestau o desconsiderare 
evidentă a interesului general și public, activitatea infracțională vizând modalitatea 
de cheltuire iraţională a banului public. Înalta Curte, Completul de 5 judecători, 
reține că numai o pedeapsă justă şi proporțională este de natură să asigure atât 
exemplaritatea, cât şi finalitatea acesteia, prevenţia specială și generală. Ori, 

faptele pentru care inculpaţii B., F., D., E. şi G. au fost trimişi în judecată sunt 
neîndoielnic grave, astfel că în operaţiunea complexă a individualizării trata- 
mentului penal, Înalta Curte, Completul de 5 judecători, având în vedere activi- 
tățile ilicite desfăşurate, astfel cum au fost descrise anterior, precum și calitatea 
pe fiecare dintre inculpaţi o avea, importanţa și specificul valorilor sociale 
ocrotite de legea penală, consecințele grave ale acţiunilor acestora şi, nu în 
ultimul rând, circumstanțele personale (atitudinea cu privire la faptele comise, 
antecedenţa penală, situația familială și materială, ș.a.) apreciază că resociali- 
zarea lor viitoare pozitivă nu este posibilă decât prin aplicarea unei pedepse în 
cuantumul și în modalitatea de executare stabilită de instanța de fond. Totodată, 
exemplul inculpaţilor sancționați prin aplicarea unor pedepse rezultante dându- 
se relevanță efectivă valorii sociale atinse, gradului ridicat de pericol social 
concret, ce a fost agravat prin modalităţile de săvârşire, inculpaţii săvârșind 
infracțiunile cu forma de vinovăţie a intenției directe, având permanent repre- 
zentarea întregii activităţi infracţionale, fără a interveni pentru stoparea acesteia 
şi pentru a înlătura rezultatul infracţiunii, trebuie să reprezinte un puternic 
semnal de alarmă (I.C.C.J., secția penală, Completul de 5 judecători, decizia 
nr. 131/2016, www.scj.ro). 


- Codul penal prevede şi o serie de criterii speciale de individualizare a pedepsei 
care sunt avute în vedere în procesul de individualizare, alături de criteriile generale 
prevăzute de art. 74 C.pen., dintre care amintim următoarele: 


a) în cazul participanţilor la o infracțiune comisă cu intenţie: se sancţionează cu 
pedeapsa prevăzută de lege pentru autor, iar la stabilirea pedepsei se ţine seama de 
contribuţia fiecăruia la săvârșirea infracțiunii, precum şi de criteriile generale de 
individualizare, prevăzute de art. 74 C.pen; 


b) la stabilirea pedepsei amenzii pentru infractorul persoană fizică: dacă 
numărul zilelor-amendă se stabileşte potrivit criteriilor generale de individualizare a 
pedepsei (art. 74 C.pen.), cuantumul sumei corespunzătoare unei zile-amendă se 
stabilește ținând seama de situaţia materială a inculpatului și de obligaţiile legale 
ale inculpatului faţă de persoanele aflate în întreținerea sa [art. 61 alin. (3) teza 
a Il-a]; în ipoteza în care, potrivit art. 62 C.pen., amenda însoţeşte pedeapsa închi- 
sorii, la determinarea cuantumului unei zile-amendă se va avea în vedere criteriul 
special prevăzut de art. 62 alin. (3) C.pen. constând în valoarea folosului patrimonial 
obținut sau urmărit, 


c) la stabilirea pedepsei amenzii pentru infractorul persoană juridică: 
instanța va stabili, mai întâi, numărul zilelor-amendă la care va fi obligată persoana 
juridică inculpată, având în vedere criteriile generale de individualizare a pedepsei, 
prevăzute de art. 74 Cpen.; ulterior, instanța va stabili cuantumul unei zile-amendă, 
ținând seama de cifra de afaceri (în cazul persoanei juridice cu scop lucrativ), res- 
pectiv de valoarea activului patrimonial, în cazul altor persoane juridice, precum şi 
de celelalte obligaţii ale persoanei juridice [art. 137 alin. (3) teza a II-a C.pen.]; 


d) la aplicarea pedepsei complementare a interzicerii exercitării unor drepturi, 
art. 67 alin. (1) C.pen. prevede că instanța trebuie să constate că, față de natura şi 
gravitatea infracțiunii, împrejurările cauzei și persoana infractorului, aplicarea 
acestei pedepsei este necesară. 

i 82 Circumstanţe atenuante și agravante 


2.1. Noţiune. Clasificare 


- sunt fapte sau împrejurări anterioare, concomitente sau ulterioare săvârşirii unei 
infracțiuni, privind persoana făptuitorului, a victimei sau cu modul de săvârșire a 
faptei, care nu intră în conținutul constitutiv al infracțiunii, dar care pot contribui la 
determinarea gradului de pericol social concret al infracţiunii și a periculozității 
sociale a infractorului; 


“% Circumstanţele au fost definite ca fiind acel complex de date, împreju- 
rări, stări, calităţi sau situaţii care însoțesc săvârşirea faptei sau privesc persoana 
făptuitorului, în legătură cu manifestarea sa infracţională, iar stările de atenuare 
sau de agravare au fost definite ca acele situaţii, care deşi nu sunt legate direct 
de faptă, caracterizează gradul de pericol social al acesteia sau periculozitatea 
socială a infractorului. Cu alte cuvinte, circumstanţele sunt legate de fapta 
comisă, influenţează pedeapsa ca urmare a acelor stări, situaţii care însoțesc 
fapta şi influențează gravitatea faptei şi situaţia făptuitorului, iar stările de 
atenuare sau de agravare determină gravitatea faptei şi influenţează situația 
făptuitorului în mod autonom, fără o legătură directă cu fapta şi persoana făptui- 
torului. (...) Circumstanţele sunt definite ca acele împrejurări, stări, situaţii, 
calităţi, întâmplări sau alte date ale realităţii, care stau în afara conţinutului 
esenţial al infracţiunii, care au legătură cu fapta săvârşită sau cu persoana făptui- 
torului, sporesc sau nu gradul de pericol social al faptei ori periculozitatea făp- 
tuitorului, putând determina fie o agravare, fie o atenuare a pedepsei concrete. În 
funcţie de anumite elemente care le diferenţiază, circumstanţele se clasifică, în 
funcţie de obiectul la care se referă în: circumstanţe reale (cu privire la faptă) şi 
circumstanţe personale (cu privire la făptuitor). Astfel, circumstanţele reale sunt 
acele împrejurări, stări, situaţii calităţi care sunt legate de faptă şi au în vedere 
obiectul şi latura obiectivă a faptei prevăzute de legea penală şi se răsfrâng asupra 
participanţilor numai în măsura în care aceştia le-au cunoscut şi le-au prevăzut — 
art. 50 alin.(2) C.pen., art. 28 alin. (2) C.pen. din 1969, iar circumstanțele 
personale sunt acele împrejurări, stări, situaţii, calităţi, însuşiri care sunt legate de 
persoana făptuitorului şi care îl caracterizează sub aspectul periculozităţii sale. 
Acestea din urmă cuprind atât circumstanțele personale subiective (cele referi- 
toare la legătura dintre participant şi atitudinea sa psihică în efectuarea actelor 
contributive la săvârşirea faptei prevăzute de legea penală, respectiv forma de 
vinovăţie cu care făptuitorul a acţionat, scopul urmărit, dorinţa de a se desista, 
căinţa activă), cât și circumstanţele personale de individualizare (care privesc 
particularităţile persoanei participantului la săvârşirea infracţiunii, respectiv 
calitatea făptuitorului, antecedentele penale, raporturile cu victima etc.) 
(I.C.C.J., decizia nr. 9/HP/2017, www.scj.ro). 


- în doctrină! s-a arătat că „deosebirea între cauzele de atenuare/agravare (tenta- 
tiva, procedura acordului de recunoaştere a vinovăției, recidiva, concursul de 


' L. Lefterache, în CP comentat, p. 198. 

faptele pentru care inculpaţii B., F., D., E. şi G. au fost trimişi în judecată sunt 
neîndoielnic grave, astfel că în operaţiunea complexă a individualizării trata- 
mentului penal, Înalta Curte, Completul de 5 judecători, având în vedere activi- 
tățile ilicite desfășurate, astfel cum au fost descrise anterior, precum şi calitatea 
pe fiecare dintre inculpaţi o avea, importanţa și specificul valorilor sociale 
ocrotite de legea penală, consecinţele grave ale acţiunilor acestora și, nu în 
ultimul rând, circumstanțele personale (atitudinea cu privire la faptele comise, 
antecedenţa penală, situaţia familială și materială, ş.a.) apreciază că resociali- 
zarea lor viitoare pozitivă nu este posibilă decât prin aplicarea unei pedepse în 
cuantumul şi în modalitatea de executare stabilită de instanța de fond. Totodată, 
exemplul inculpaților sancţionaţi prin aplicarea unor pedepse rezultante dându- 
se relevanță efectivă valorii sociale atinse, gradului ridicat de pericol social 
concret, ce a fost agravat prin modalităţile de săvârşire, inculpaţii săvârșind 
infracțiunile cu forma de vinovăţie a intenției directe, având permanent repre- 
zentarea întregii activități infracționale, fără a interveni pentru stoparea acesteia 
şi pentru a înlătura rezultatul infracţiunii, trebuie să reprezinte un puternic 
semnal de alarmă (I.C.C.J., secția penală, Completul de 5 judecători, decizia 
nr. 131/2016, www.scj.ro'). 


- Codul penal prevede și o serie de criterii speciale de individualizare a pedepsei 
care sunt avute în vedere în procesul de individualizare, alături de criteriile generale 
prevăzute de art. 74 C.pen., dintre care amintim următoarele: 


a) în cazul participanţilor la o infracţiune comisă cu intenţie: se sancţionează cu 
pedeapsa prevăzută de lege pentru autor, iar la stabilirea pedepsei se ţine seama de 
contribuţia fiecăruia la săvârșirea infracțiunii, precum şi de criteriile generale de 
individualizare, prevăzute de art. 74 C.pen.; 


b) la stabilirea pedepsei amenzii pentru infractorul persoană fizică: dacă 
numărul zilelor-amendă se stabileşte potrivit criteriilor generale de individualizare a 
pedepsei (art. 74 C.pen.), cuantumul sumei corespunzătoare unei zile-amendă se 
stabilește finând seama de situația materială a inculpatului și de obligaţiile legale 
ale inculpatului față de persoanele aflate în întreținerea sa [art. 61 alin. (3) teza 
a II-a], în ipoteza în care, potrivit art. 62 C.pen., amenda însoţeşte pedeapsa închi- 
sorii, la determinarea cuantumului unei zile-amendă se va avea în vedere criteriul 
special prevăzut de art. 62 alin. (3) C.pen. constând în valoarea folosului patrimonial 
obținut sau urmărit; 


c) la stabilirea pedepsei amenzii pentru infractorul persoană juridică: 
instanța va stabili, mai întâi, numărul zilelor-amendă la care va fi obligată persoana 
juridică inculpată, având în vedere criteriile generale de individualizare a pedepsei, 
prevăzute de art. 74 C.pen.; ulterior, instanţa va stabili cuantumul unei zile-amendă, 
ținând seama de cifra de afaceri (în cazul persoanei juridice cu scop lucrativ), res- 
pectiv de valoarea activului patrimonial, în cazul altor persoane juridice, precum și 
de celelalte obligaţii ale persoanei juridice [art. 137 alin. (3) teza a II-a C.pen.]; 


d) la aplicarea pedepsei complementare a interzicerii exercitării unor drepturi, 
art. 67 alin. (1) C.pen. prevede că instanţa trebuie să constate că, față de natura și 
gravitatea infracțiunii, împrejurările cauzei și persoana infractorului, aplicarea 
acestei pedepsei este necesară. 

182. Circumstanţe atenuante și agravante 


2.1. Noţiune. Clasificare 


- sunt fapte sau împrejurări anterioare, concomitente sau ulterioare săvârșirii unei 
infracţiuni, privind persoana făptuitorului, a victimei sau cu modul de săvârşire a 
faptei, care nu intră în conţinutul constitutiv al infracţiunii, dar care pot contribui la 
determinarea gradului de pericol social concret al infracţiunii și a periculozităţii 
sociale a infractorului; 


ə Circumstanţele au fost definite ca fiind acel complex de date, împreju- 
rări, stări, calităţi sau situaţii care însoțesc săvârşirea faptei sau privesc persoana 
făptuitorului, în legătură cu manifestarea sa infracţională, iar stările de atenuare 
sau de agravare au fost definite ca acele situaţii, care deşi nu sunt legate direct 
de faptă, caracterizează gradul de pericol social al acesteia sau periculozitatea 
socială a infractorului. Cu alte cuvinte, circumstanţele sunt legate de fapta 
comisă, influenţează pedeapsa ca urmare a acelor stări, situaţii care însoțesc 
fapta şi influenţează gravitatea faptei şi situaţia făptuitorului, iar stările de 
atenuare sau de agravare determină gravitatea faptei şi influenţează situaţia 
făptuitorului în mod autonom, fără o legătură directă cu fapta şi persoana făptui- 
torului. (...) Circumstanţele sunt definite ca acele împrejurări, stări, situaţii, 
calităţi, întâmplări sau alte date ale realităţii, care stau în afara conţinutului 
esenţial al infracţiunii, care au legătură cu fapta săvârşită sau cu persoana făptui- 
torului, sporesc sau nu gradul de pericol social al faptei ori periculozitatea făp- 
tuitorului, putând determina fie o agravare, fie o atenuare a pedepsei concrete. În 
funcţie de anumite elemente care le diferenţiază, circumstanţele se clasifică, în 
funcţie de obiectul la care se referă în: circumstanţe reale (cu privire la faptă) şi 
circumstanţe personale (cu privire la făptuitor). Astfel, circumstanțele reale sunt 
acele împrejurări, stări, situaţii calităţi care sunt legate de faptă şi au în vedere 
obiectul şi latura obiectivă a faptei prevăzute de legea penală şi se răsfrâng asupra 
participanţilor numai în măsura în care aceştia le-au cunoscut şi le-au prevăzut — 
art. 50 alin. (2) C.pen., art. 28 alin. (2) C.pen. din 1969, iar circumstanțele 
personale sunt acele împrejurări, stări, situaţii, calităţi, însuşiri care sunt legate de 
persoana făptuitorului şi care îl caracterizează sub aspectul periculozităţii sale. 
Acestea din urmă cuprind atât circumstanțele personale subiective (cele referi- 
toare la legătura dintre participant şi atitudinea sa psihică în efectuarea actelor 
contributive la săvârşirea faptei prevăzute de legea penală, respectiv forma de 
vinovăţie cu care făptuitorul a acţionat, scopul urmărit, dorinţa de a se desista, 
căinţa activă), cât și circumstanţele personale de individualizare (care privesc 
particularităţile persoanei participantului la săvârşirea infracțiunii, respectiv 
calitatea  făptuitorului, antecedentele penale, raporturile cu victima etc.) 
(I.C.C.J., decizia nr. 9/HP/2017, www.scj.ro). 


- în doctrină! s-a arătat că „deosebirea între cauzele de atenuare/agravare (tenta- 
fiva, procedura acordului de recunoaștere a vinovăţiei, recidiva, concursul de 

LL Lefterache, în CP comentat, p. 198. 

infracțiuni, pluralitatea intermediară) și circumstanţe vizează efectele pe care le 
produc asupra pedepsei. În timp ce cauzele de agravare sau de atenuare produc efecte 
fiecare în parte, acționând succesiv asupra pedepsei și producând două ori mai multe 
agravări sau atenuări, circumstanțele, oricâte ar fi, nu produc o pluralitate de agravări 
sau de atenuări, ci o singură agravare sau atenuare” (s.n., M.U.). 


Clasificare!: 
1. În funcţie de efectul pe care îl produc: 


a) circumstanțe agravante — fapte sau împrejurări prevăzute de lege care relevă 
un pericol social concret sporit al faptei sau o periculozitate mai mare a făptuitorului, 
putând determina instanța de judecată să aplice o pedeapsă mai severă; 


b) circumstanţe atenuante — fapte sau împrejurări prevăzute de lege sau lăsate la 
aprecierea instanței care, deşi nu înlătură caracterul penal al unei fapte, relevă un 
pericol social redus al acesteia sau o periculozitate redusă a făptuitorului și care îi 
permit judecătorului să aplice o pedeapsă în limitele reduse cu o treime. 


2. În funcţie de izvorul lor: 


a) circumstanțe legale — sunt circumstanţele atenuante sau agravante prevăzute 
explicit de lege; 

- după domeniul lor de aplicare, circumstanțele legale pot fi generale, când sunt 
aplicabile oricărei infracțiuni, fiind prevăzute în Partea generală a Codului penal, sau 
speciale, care sunt prevăzute în Partea specială a Codului penal și se aplică numai 
pentru infracțiunea la care se referă [de pildă, numărul victimelor în cazul infracțiunii 
de omor]; 


- există şi circumstanțe care sunt prevăzute atât de Partea generală, cât și de Partea 
specială a Codului penal, caz în care nu se vor putea aplica efectele circumstanței 
generale; 


b) circumstanţe judiciare — sunt numai circumstanțele atenuante ce nu sunt 
prevăzute explicit de lege, dar pentru care legea permite instanței să le rețină în 
funcţie de particularităţile cauzei. 


3. În funcţie de obiectul la care se referă: 


a) circumstanţe reale — au un caracter obiectiv şi privesc fapta prevăzută de 
legea penală (de exemplu, comiterea furtului în timpul noptii), se răsfrâng asupra 
tuturor participanţilor, în măsura în care le-au cunoscut sau prevăzut; 


b) circumstanţe personale — privesc pe făptuitor şi nu se răsfrâng asupra celor- 
lalţi participanţi; există şi situaţii în care circumstanţele personale devin reale (de 
pildă, cunoașterea de către participanți a stării de intoxicație involuntară incompletă). 


! În acelaşi sens, a se vedea Crin. Mitrache, C. Mitrache, op. cit., p. 445-446. 

4. În funcţie de momentul în care intervin raportat la data săvârșirii infrac- 
ţiunii: 

a) circumstanţe anterioare (de pildă, provocarea!); 

b) circumstanţe concomitente (de exemplu, săvârşirea faptei în timpul nopţii); 


c) circumstanţe posterioare (de pildă, eforturile depuse de infractor pentru înlă- 
turarea sau diminuarea consecințelor infracțiunii). 


ə În cazul concursului real de infracţiuni, efectele circumstanțelor 
atenuante judiciare se pot întinde asupra tuturor infracțiunilor concurente sau 
numai asupra unora dintre ele, în raport cu contingența pe care o au, în mod 
obiectiv, cu fiecare dintre infracțiunile aflate în concurs. Circumstanţele ate- 
nuante legate nemijlocit de persoana făptuitorilor influențează gradul de pericol 
social al tuturor infracțiunilor concurente, întrucât au fost comise în aceleași 
condiţii și împrejurări şi de aceleaşi persoane (C.A. Cluj, secția penală, decizia 
nr. 231/4/1999, în R.D.P. nr. 3/2000, p. 158). 


2.2. Circumstanţele atenuante 


- în literatura de specialitate? s-a arătat că circumstanțele atenuante sunt exterioare 
conținutului infracţiunii şi au caracter întâmplător (accidental), în sensul că nu 
însoțesc orice faptă infracţională şi nu privesc pe orice infractor. 


2.2.1. Circumstanțele atenuante legale generale 


- odată îndeplinite condițiile prevăzute de lege, instanţa este obligată să reţină 
aceste circumstanţe şi să facă aplicarea efectului atenuant al acestora’; 


a) Provocarea; 


- este circumstanța atenuantă legală generală ce constă în săvârşirea unei infrac- 
țiuni de către o persoană fizică aflată într-o stare de puternică tulburare sau emoție, 
determinată de conduita persoanei vătămate, produsă prin violență, printr-o atingere 
gravă a demnităţii persoanei sau prin altă acțiune ilicită gravă (scuza provocării); 

- este o circumstanță atenuantă personală, efectele sale neprofitând și participan- 
ților la săvârşirea infracțiunii, chiar dacă aceştia au avut reprezentarea că autorul a 
acţionat în condiţiile stării de provocare; în mod întemeiat s-a arătat în doctrină“ că în 
cazul participanţilor la infracțiunea provocată, circumstanţa atenuantă se va reţine 


canoe EERTE  NI 


! În sensul că actualul Cod penal a renunţat la categoria circumstanțelor anterioare, iar cu 
excepția celei prevăzute de art. 75 alin. (1) lit. d) C.pen. care este o circumstanţă ulterioară, 
toate celelalte circumstanțe sunt concomitente, a se vedea F. Srreteanu, D. Niţu, op. cit., 
vol. II, p. 387. 

? Ctin. Mitrache, C. Mitrache, op. cit., p. 447. 

3 În doctrină (M. Hotca, op. cit., p. 400), s-a arătat că „circumstanțele legale sunt obliga- 
torii pentru organele judiciare, deoarece ele nu cunosc variațiuni substanțiale de la o infrac- 
tiune la alta sau de la un infractor la altul şi nu pot fi anihilate de existența altor date sau 
imprejurări, în sensul că existența lor ar deveni irelevantă”. 

* F. Streteanu, D. Niţu, op. cit., vol. II, p. 398. 

doar în măsura în care şi aceştia, la rândul lor, au acţionat sub imperiul stării de 
puternică tulburare sau emoție; 


- nu poate fi reținută ca circumstanță atenuantă în cazul faptelor comise de o per- 
soană juridică. 

Actul de provocare trebuie să satisfacă următoarele cerinţe: 

(i) să fie realizat prin violență (fizică sau psihică), atingere gravă a demnităţii 
persoanei sau prin altă acțiune ilicită gravă; 

- actul de provocare comis prin violenţă fizică sau psihică poate consta fie în 
comiterea unei infracţiuni contra vieţii sau a integrităţii şi sănătăţii (în formă tentată 
sau consumată), fie în comiterea unei alte infracţiuni [de pildă, infracţiuni contra 
persoanei (agresiunea sexuală), patrimoniului (tâlhăria), autorităţii (ultrajul), înfăp- 
tuirii justiţiei (cercetarea abuzivă) sau chiar o infracţiune de serviciu (purtarea abu- 
zivă); atunci când actul de provocare constă în atingere gravă a demnității persoanei 
acţiunea ilicită poate fi de natură penală (de pildă, purtarea abuzivă prin între- 
buinţarea de expresii injurioase), sau nepenală (de exemplu, insulta, calomnia); tot 
astfel, şi în cazul în care acţiunea de provocare constă în orice activitate ilicită gravă 
aceasta poate fi de natură penală (de pildă, în ipoteza în care persoana vătămată 
aflată în vacanță în străinătate fiind acostată de un cetăţean străin în scopul de a-i fi 
vândute o serie de obiecte tradiţionale constată că a fost înşelată sau că i-a fost 
distrasă atenţia pentru a-i fi sustrase bunurile ce le avea asupra sa), sau nepenală (de 
exemplu, comiterea unei contravenţii cu privire la ordinea şi liniştea publică); 


- poate fi săvârşit cu orice formă de vinovăţie (intenţie/culpă/praeterintenţie) sau 
chiar de o persoană iresponsabilă, indiferent dacă autorul infracţiunii a avut sau nu 
reprezentarea modului în care a acționat provocatorul!; 


(ii) să fie îndreptat împotriva făptuitorului şi/sau a altei persoane; 


- actul de provocare realizat prin violenţă (fizică sau psihică), atingere gravă a 
demnităţii persoanei sau prin altă acţiune ilicită gravă îl poate viza fie pe autorul 
infracţiunii, fie pe o altă persoană, în acest din urmă caz neprezentând relevanţă dacă 
autorul infracţiunii a perceput nemijlocit comiterea actului de provocare sau a aflat 
de acesta prin intermediul altor persoane ori de la persoana vizată de acţiune. 


1 În cazul în care actul provocator este comis din culpă sau de o persoană iresponsabilă, iar 
autorul infracțiunii cunoaște aceste aspecte cred că se impune acordarea unei atenţii suplimentare 
analizei ultimei condiţii prevăzute de lege pentru a se stabili dacă actul a determinat o stare de 
puternică tulburare sau emoție. În acest sens în literatura de specialitate (Şt. Danej, 
V. Papadopol, op. cit., 2004, p. 172) s-a arătat că „este de la sine înţeles că o faptă comisă din 
culpă — în cazul în care infractorul şi-a dat seama că victima nu a acţionat cu intenţie — este, prin 
firea lucrurilor, mai puţin aptă să genereze acea tulburare sau emoție intensă, specifică stării de 
provocare”. Tot astfel, alți autori (F. Stretearu, D. Niţu, op. cit., vol. II, p. 391) au subliniat că 
„actul provocator, chiar perceput corect de către persoana care ripostează ca fiind din culpă, va 
putea, în teorie, să determine reținerea atenuantei. (...) Totuşi, cu toate rezervele legate de 
aptitudinea unui act din culpă — perceput ca atare de către persoana care ripostează — de a genera 
o stare de tulburare, aceasta nu poate fi exclusă cu caracter absolut”. 

(üii) nu trebuie să fie imputabil celui care a comis fapta în stare de provocare; 


- actul de provocare nu trebuie să fie precedat de o provocare din partea celui care 
a comis fapta (de pildă, nu se poate invoca, ca act de provocare, apărarea efectuată de 
o persoană făcută în legitimă apărare față de un atac material direct, imediat, care îi 
punea în pericol viața)!. 

(iv) actul de provocare trebuie să determine o stare de puternică tulburare sau 
emoție. 

- evaluarea existenței stării de tulburare sau de emoție se realizează de instanța de 
judecată în procesul de individualizare a pedepsei, având în vedere împrejurările con- 
crete ale cauzei, particularitățile fizice sau psihice ale inculpatului etc. (in concreto), 
iar nu în funcție de anumite criterii abstracte (in abstracto), esenţial este să se 
constate o intensitate ridicată a tulburării/emoției care să marcheze substanțial per- 
soana celui care ripostează; 


- în doctrină? s-a arătat că starea de tulburare a infractorului poate să existe, chiar 
dacă acesta nu a fost prezent la locul actului de provocare, dar a luat cunoștință 
despre aceasta imediat ori a constatat imediat urmările actului de violență comis şi 
care s-a îndreptat chiar împotriva altei persoane. 


Infracţiunea săvârșită în stare de provocare (riposta) trebuie: 
(i) comisă față de persoana care a efectuat actul de provocare; 


- în principiu, subiectul pasiv principal sau secundar al infracțiunii comise în stare 
de provocare trebuie să fie persoana care a comis acţiunea de provocare; 


- nu se va reţine scuza provocării în cazul în care fapta este comisă față de o altă 
persoană decât persoana provocatorului (indiferent de natura relațiilor existente între 
acesta din urmă şi victima infracţiunii), cu excepţia situaţiei în care făptuitorul a 
acţionat din eroare (error in personam), confundându-l pe tert cu persoana provoca- 


torului; dacă făptuitorul nu a acționat din eroare, ci a avut un dubiu cu privire la 


persoana provocatorului, nu se poate reține provocarea; 


OD i i ii a iii 


! În doctrină (F. Streteanu, D. Niţu, op. cit., vol. II, p. 394) s-a mai arătat şi faptul că „în 
situaţia în care inculpatul comite iniţial un atac în sensul art. 19 C.pen. care justifică o legitimă 
apărare din partea victimei, acțiunea acesteia din urmă este o faptă licită. Prin urmare, această 
faptă nu poate să fie considerată simultan act provocator, căci de esenţa acestuia este carac- 
terul «nedrept». Astfel, în momentul în care inculpatul comite o a doua faptă ca răspuns la 
apărare, el continuă atacul iniţial şi nu îi va putea fi reţinută provocarea. Pornind de la această 
Concluzie, credem că putem generaliza şi conchide că o condiţie sine qua non a actului provo- 
cator, ce se deduce din întreaga reglementare a circumstanței provocării, o reprezintă carac- 
terul injust al acestuia. Prin urmare, în măsura în care «actul provocator» este comis în condi- 
tiile unei cauze justificative (cunoscută de către cel provocat), nu se va putea pune problema 
Teținerii circumstanţei atenuante”. 

? Ctin. Mitrache, C. Mitrache, op. cit., p. 447. 

3 În acest sens în literatura de specialitate (F. Szreteanu, D. Niţu, op. cit., vol. II, p. 399) s-a 
subliniat că „trebuie să se reţină efectele atenuantei în considerarea tulburării psihice în care se 
&ăsea autorul, care a crezut efectiv că ripostează contra persoanei provocatoare. (...) În 
schimb, în ipotezele de deviere a loviturii (aberratio ictus sau delicti), credem că circumstanța 

- în principiu, nu se va reține scuza provocării în cazul în care riposta este comisă 
față de bunurile persoanei care a făcut actul de provocare, ori ale altei persoane; în 
literatura de specialitate s-a învederat existenţa unei ipoteze de excepţie de la această 
regulă, în care ar fi posibilă reținerea circumstanței atenuante a provocării şi atunci 
când este comisă o infracţiune contra patrimoniului în cazul în care „acţiunea care 
vizează bunurile are la bază în mod evident starea de tulburare sau emoție, fiind 
vizibilă intenţia persoanei de a se răzbuna, de a reacţiona (riposta, mai exact) contra 
faptei iniţiale”!; 

(ii) săvârşită cu intenție (directă sau indirectă) sau praeterintenţie; 

- în ipoteza în care o persoană aflată într-o stare de puternică tulburare sau emoție 
ca urmare a acţiunii de provocare comite infracțiunea din culpă, nu se va putea reţine 
circumstanţa atenuantă legală a provocării, instanţa urmând a evalua dacă în funcție 
de particularitățile cauzei se poate reține circumstanţa atenuantă judiciară prevăzută 
de art. 75 alin. (2) lit. b) C.pen.; 


- în literatura juridică? s-a arătat că în cazul provocării intenţia cu care este comisă 
infracțiunea este una spontană (repentină) şi că aceasta exclude posibilitatea reţinerii 
comiterii faptei cu premeditare; 


(iii) să fie determinată de actul de provocare; 


- actul de provocare trebuie să se plaseze în antecedența cauzală a infracţiunii 
săvârșite cu intenție spontană de persoana aflată într-o stare de puternică tulburare 
sau emoție; 


(iv) să fie concomitentă sau posterioară actului de provocare. 


- este necesar ca infracțiunea săvârşită să se comită concomitent cu consumarea 
provocării ori imediat după aceasta cât timp autorul se afla într-o stare de puternică 
tulburare sau emoție generată de actul de provocare; intervalul de timp în care se 
comite infracțiunea nu trebuie să fie îndepărtat în timp de momentul provocării, 
întrucât prin scurgerea timpului, efectele produse de actul de provocare se pot estompa; 


- spre deosebire de legitima apărare unde atacul este iminent, în cazul provocării 
atacul este, în principiu, deja consumat; 


- spre deosebire de excesul scuzabil care presupune existența unui atac material şi 
imediat care produce o stare de tulburare (indiferent de intensitate), în cazul provo- 
cării atacul nu trebuie să fie întotdeauna material (putând consta de pildă și în 
violenţe verbale), este, în principiu, deja consumat şi trebuie să producă o stare de 
puternică tulburare sau emoție; 


provocării se va putea reţine doar în cazul tentativei la infracţiunea intenţionată privind per- 
soana provocatoare. În cazul infracțiunii comise din culpă, luând în considerare că infrac- 
ţiunea provocată trebuie cu stringență să fie săvârşită cu intenţie (directă, indirectă ori depă- 
şită), nu credem că se va putea reţine provocarea, autorul urmând să răspundă pentru fapta din 
culpă, cu posibilitatea reţinerii unei circumstanţe atenuante judiciare”. 

! F. Streteanu, D. Niţu, op. cit., vol. II, p. 400. 

2 F, Streteanu, D. Niţu, op. cit., vol. II, p. 396; Şt. Daneş, V. Papadopol, op. cit., 2004, p. 182. 

- reținerea provocării este incompatibilă cu depăşirea limitelor legitimei apărări 
(excesul neim putabil), care presupune de asemenea un atac iminent. 


C aN În raport de circumstanțele concrete în care s-a comis fapta, Curtea 
consideră că în favoarea inculpatului V.S. se impune reținerea circumstanței 
atenuante personale subiective a provocării, întrucât sunt întrunite condițiile 
cumulative ale actului provocator şi ale ripostei prevăzute de art. 75 alin. (1) 
lit. a) C.pen. În primul rând, Curtea apreciază că, în cauză, sunt întrunite 
condiţiile legale pentru existența actului provocator, după cum urmează: i) actul 
provocator să fi fost realizat prin violenţă (fizică sau psihică), atingere gravă a 
demnităţii persoanei sau prin altă acţiune ilicită gravă. În privinţa acestei 
condiţii obiective Curtea opinează că, în cauză, actul provocator a fost realizat 
prin mai multe acţiuni comise în mai multe forme dintre cele prevăzute explicit 
de art. 75 alin. (1) lit. a) C.pen. Astfel, cu ocazia primului incident din data de 
5 iunie 2016, orei 21%, actul provocator a constat în acţiunile violente ale 
persoanei vătămate V.A. îndreptate împotriva surorii inculpatului (V.T.) şi a mamei 
inculpatului (M.). Având în vedere că în legătură cu acest incident persoana 
vătămată V.A. a fost sancţionată contravențional cu o amendă în sumă de 500 lei 
pentru comiterea contravenţiei prevăzute de art. 2 pct. 23 din Legea nr. 61/1991 
(provocarea ori participarea efectivă la scandal în locuri publice), Curtea 
consideră că această contravenţie are deopotrivă valenţele unui act provocator 
comis în forma unei acțiuni ilicite grave obiectivate într-o faptă contrară ordinii 
juridice şi care, faţă de contextul în care a avut loc şi ţinând seama de faptul că 
inculpatul a sesizat acest incident organelor de ordine publică competente, se 
poate considera că prezenta o gravitate substanțială pentru persoana care a 
ripostat. În legătură cu cel de-al doilea incident petrecut în cursul serii de 
5 iunie 2016, în jurul orei 23%, Curtea constată că persoana vătămată V.A. s-a 
întâlnit din nou cu inculpatul V.S., manifestându-se agresiv la adresa acestuia şi 
încercând să-l lovească cu băţul din lemn pe care-l avea asupra sa. Această 
acţiune a persoanei vătămate are natura unui nou act de provocare comis prin 
violenţe fizice (atac material actual), care a fost de natură de a potenţa starea de 
tulburare a inculpatului produsă ca urmare a primului incident. Nu în ultimul 
rând, Curtea reţine că actele de provocare au fost comise cu intenţie de persoana 
vătămată, inculpatul V.S. având reprezentarea formei de vinovăţie cu care a 
acţionat provocatorul; îi) actul provocator să fie îndreptat împotriva făptuito- 
rului și/sau a altei persoane; Curtea consideră pentru reținerea stării de provo- 
care nu este necesar ca acţiunea violentă provocatoare să fie îndreptată numai 
împotriva persoanei care ripostează, circumstanța atenuantă fiind incidentă şi în 
cazul în care subiectul asupra căruia s-a exercitat violenţa este o altă persoană. 
În cauză, la primul incident persoanele vizate de actul de provocare erau mama 
şi sora inculpatului, persoane apropiate acestuia. În legătură cu cel de-al doilea 
incident, Curtea reţine că actul de provocare a privit persoana inculpatului V.S.; 
iii) actul provocator nu trebuie să fie imputabil celui care a comis fapta în 
stare de provocare. Din probele administrate în cauză rezultă că actul provo- 
cator nu a fost determinat de către inculpatul V.S., la originea faptei inculpatului 
neputându-se reţine că ar sta conduita sa inițială deoarece aceasta nu a fost 
obiectivată în vreo atitudine provocatoare la adresa persoanei vătămate. Astfel, 
Curtea constată caracterului ilicit şi injust al comportamentului iniţial al 

persoanei vătămate V.A. față de sora şi mama inculpatului, precum şi faptul că, 
ulterior, persoana vătămată a fost cea care a iniţiat cel de-al doilea incident, 
ameninţându-l pe inculpat şi încercând să-l lovească cu bâta din lemn pe care o 
avea asupra sa; iv) actul de provocare trebuie să determine o stare de puternică 
tulburare sau emoție. Curtea apreciază că această condiţie se impune a fi eva- 
luată în funcţie de particularităţile concrete ale cauzei cu referire la împrejurările 
în care a fost comisă fapta, la raporturile existente între inculpat şi persoanele 
vizate de actul de provocare şi la particularităţile psihice ale inculpatului (in 
concreto). Astfel, agresarea de către persoana vătămată a mamei şi sorei sale, 
precum şi provocarea unei tulburări a ordinii şi liniştii publice au fost de natură 
să-i creeze inculpatului o stare de puternică tulburare şi emoție, care a fost 
accentuată ulterior de atitudinea persoanei vătămate care s-a manifestat agresiv 
verbal şi fizic la adresa inculpatului în momentul în care s-au întâlnit pe stradă, 
încercând să-l lovească cu bâta din lemn pe care o avea asupra sa. Aşadar, 
consecutiv comiterii actului provocator şi înainte de comiterea infracţiunii incul- 
atul V.S. se afla sub imperiul unei puternice tulburări şi emoţii. 
În al doilea rând, Curtea opinează că, în cauză, sunt întrunite condiţiile legale 
pentru existenţa ripostei, după cum urmează: i) riposta să fie comisă față de 
persoana care a efectuat actul de provocare; în cauză, Curtea constată că 
riposta inculpatului obiectivată în comiterea unei tentative la infracţiunea de 
omor a fost comisă față de persoana vătămată, care a efectuat actul de 
provocare; ii) riposta trebuie săvârşită cu intenție (directă sau indirectă) sau 
praeterintenție; aşa cum s-a reţinut anterior, riposta inculpatului a fost comisă 
cu intenţie indirectă, deoarece inculpatul a avut reprezentarea consecințelor 
acțiunii sale, acceptând că prin aplicarea unei lovituri cu un corp dur în zona 
capului, ce a avut drept urmare producerea unei fracturi fronto-temporale stângi, 
există posibilitatea producerii decesului persoanei vătămate, rezultat pe care l-a 
acceptat, chiar dacă nu a urmărit producerea lui. Inculpatul V.S. a luat decizia de 
a agresa persoana vătămată sub imperiul unei puternice tulburări şi emoții 
accentuate de al doilea incident în care persoana vătămată V.A. înarmată cu acel 
băț l-a urmărit pe inculpatul V.S. pentru a-l agresa şi a pus imediat în executare 
hotărârea infracţională lovind persoana vătămată cu băţul din lemn de o lungime 
de peste un metru pe care l-a luat din căminul de apă din curtea imobilului 
martorilor V.E. şi C.C. Aşadar, intenţia inculpatului de a agresa persoana vătă- 
mată a fost spontană, aspect care exclude existența vreunui act de premeditare 
(dacă s-ar fi constatat în cauză existența premeditării, aceasta ar fi condus, pe de o 
parte, la reținerea comiterii unei tentative la omor calificat, iar nu la infracţiunea de 
omor, iar, pe de altă parte, la imposibilitatea reţinerii stării de provocare); 
iii) riposta să fie determinată de actul de provocare; în cauză, riposta inculpa- 
tului comisă cu intenţie indirectă spontană a fost determinată de actul de 
provocare care reuneşte acţiunile succesive provocatorii comise de persoana 
vătămată care au generat o puternică tulburare inculpatului; iv) riposta să fie 
concomitentă sau posterioară cu actul de provocare. În cauză, riposta incul- 
patului a fost posterioară actului de provocare. Chiar dacă primele acţiuni provo- 
catoare ale persoanei vătămate s-au produs cu două ore înainte de comiterea 
infracţiunii (cu ocazia primului incident), efectele acestora au fost potenţate, cu 
ocazia celui de-al doilea incident, de acţiunea ulterioară a persoanei vătămate, 
care l-a agresat verbal şi a încercat să-l agreseze fizic pe inculpat, riposta 
acestuia venind imediat după încercarea persoanei vătămate de a-l agresa fizic. 

În toată această perioadă de timp inculpatul s-a aflat sub imperiul stării de 
tulburare sau de emoție produse prin actele de provocare. Aşadar, Curtea 
opinează că în cauză provocarea a constituit motivul determinat al acţiunii 
infracționale a inculpatului. 

În final, Curtea apreciază că pentru reținerea circumstanței atenuante prevăzute 
de art. 75 alin. (1) lit. a) C.pen. legea nu prevede drept condiţie ca fapta provo- 
catorului să fie la fel de gravă ca riposta celui provocat. Astfel, în situaţia 
constatării întrunirii cerințelor legale cu privire la actul de provocare şi la ripostă 
instanţa este obligată să reţină la individualizarea pedepsei circumstanţa legală a 
scuzei provocării, de esenţa acestei fiind existența unei puternice tulburări sau 
emoții sub imperiul căreia inculpatul a comis infracțiunea, iar nu proporționa- 
litatea între infracţiunea provocată şi actul provocator, aceasta urmând a fi avută 
în vedere în procesul de individualizare a pedepsei (C.A. Oradea, secția penală, 
decizia nr. 507/2018, nepublicată). 


Pentru a putea fi reţinută circumstanţa atenuantă a provocării, este 
necesar ca victima infracțiunii să fi avut o atitudine agresivă ori un comporta- 
ment care să fie considerat grav, de natură să cauzeze făptuitorului o stare de 
puternică tulburare sau emoție, astfel încât acesta să nu fie în stare să se abţină 
de la o ripostă (prin săvârşirea unei infracţiuni). Legea nu cere ca fapta provo- 
catorului să fie la fel de gravă ca riposta celui provocat, dar pentru existenţa unei 
puternice tulburări sau emoţii se presupune, de regulă, ca faptele celor în cauză 
să fie de o severitate apropiată. În condiţiile în care inculpatul a acţionat spontan, 
în sensul că i-a aplicat victimei o singură lovitură cu pumnul în zona feţei sub 
imperiul puternicei tulburări produsă de muşcătura câinelui, căruia victima îi 
dăduse drumul din curte în acest scop, în mod corect a fost reţinută în favoarea 
inculpatului circumstanţa atenuantă a provocării (C.A. Craiova, secția penală, 
decizia nr. 1421/2015, www.legalis.ro). 


> Pentru a se reţine circumstanţa atenuantă a provocării, nu este suficient 
ca persoana vătămată să aibă o comportare injurioasă sau amenințătoare, ci se 
cere ca victima să dovedească o agresivitate sau o altă comportare care să fie 
considerată gravă, de natură să cauzeze făptuitorului o stare de puternică tulbu- 
rare sau emotie, încât să nu fie în stare să se abțină de la o ripostă prin săvârşirea 
de infracţiuni. Legea nu cere ca fapta provocatorului să fie la fel de gravă ca 
riposta celui provocat, dar pentru existența unei puternice tulburări sau emoţii se 
presupune, de regulă, ca faptele celor în cauză să aibă o apropiată semnificație 
(I.C.C.J., secţia penală, decizia nr. 4038/2005, www.legalis.ro). 


Nu se poate reține în favoarea inculpatului circumstanța atenuantă a 
provocării în condiţiile în care între acesta şi victima infracțiunii de omor a avut 
loc un conflict spontan, victima venind la domiciliul inculpatului cu scopul 
declarat de a o lua pe concubina sa acasă. Riposta victimei față de inculpat a 
avut loc după ce acesta a intervenit între el și concubina sa, neavând aptitudinea 
de a crea inculpatului o stare de surescitare sau încordare nervoasă, de mânie sau 
indignare ori de emoție puternică, acesta lovind imediat cu cuțitul, în condiţiile 
în care victima doar l-a împins (C.A. Bacău, secția penală, decizia nr. 78/2009, 
în B.C.A. nr. 4/2009, p. 57). A 

Aplicarea de către inculpat a unei lovituri de cuțit victimei, lovitură ce 
a cauzat decesul acesteia, după ce în prealabil, cu câteva minute înainte, aceasta 
din urmă a ameninţat-o cu un cuţit, pe care ulterior l-a aruncat jos, nu se 
circumscrie cauzei de înlăturare a caracterului penal al faptei statuat de depășirea 
limitelor legitimei apărări. Nu sunt întrunite condițiile legitimei apărări, respec- 
tiv să existe un atac material, direct, imediat și injust pentru înlăturarea căruia 
inculpata, dată fiind tulburarea ori temerea, să fi depășit limitele unei apărări 
proporţionale cu gravitatea pericolului şi cu împrejurarea în care s-a produs atacul, 
atunci când victima, după ce în prealabil a ameninţat-o pe inculpată cu cuțitul, a 
aruncat arma, încetând amenințările și îndepărtându-se. Recuperând obiectul 
vulnerant şi mergând după victimă, inculpata a săvârșit fapta într-un moment în 
care se afla în afara oricărei constrângeri datorate unui atac şi, ca urmare, în afara 
oricărui pericol. Calificarea împrejurărilor în care s-a aflat inculpata ca cir- 
cumstanța atenuantă legală a provocării este întemeiată (C.A. Alba Iulia, secția 
penală, decizia nr. 45/2004, în CP comentat, p. 201). 


În cazul săvârșirii tentativei la infracţiunea de omor, acţiunea per- 
soanei vătămate de a nu recunoaşte o datorie, cu consecinţa refuzului de a plăti 
inculpatului o sumă de bani, nu constituie act de provocare, de natură să-i 
producă inculpatului o puternică tulburare sau emoție. În cauză, nu sunt întrunite 
condiţiile prevăzute de lege pentru existenţa circumstanței atenuate a provocării, 
având în vedere faptul că atitudinea părții vătămate, de nerecunoaştere a unei 
datorii bănești, cu consecinţa refuzului de a plăti inculpatului vreo sumă de bani, 
nu constituie un act de provocare de natură să determine inculpatului o puternică 
tulburare sau emoție, care să-i inducă acestuia imposibilitatea de control asupra 
acțiunilor sale, cu atât mai mult cu cât inculpatul avea posibilităţi legale de a 
determina partea vătămată să-i plătească suma solicitată (7.C.C.J., secția penală, 
decizia nr. 6167/2005, în CP comentat, p. 198). 


» Pentru reținerea scuzei provocării trebuie îndeplinite mai multe 
condiţii, respectiv: infracțiunea să fi fost săvârșită sub stăpânirea unei puternice 
tulburări sau emoţii, stare care să fi avut drept cauză o provocare din partea 
persoanei vătămate. De asemenea, este necesar ca provocarea să fi fost produsă 
de victimă prin violență, printr-o atingere gravă a demnităţii persoanei sau prin 
altă acţiune ilicită gravă, iar riposta infractorului la acțiunea provocatoare a vic- 
timei trebuie să fie îndreptată împotriva acesteia, iar nu împotriva altei persoane. 
În cauză se poate reţine că inculpatul a săvârșit infracțiunile într-o stare de 
încărcare nervoasă, însă din probele administrate în cauză nu rezultă că această 
stare de tulburare a fost determinată de faptele provocatoare ale victimelor. În 
declarațiile sale, inculpatul a arătat că, după înfruntarea celor două grupuri, s-a 
înarmat cu un cuțit pe care l-a găsit pe jos, după care a început să lovească cu 
acesta haotic, pentru a se apăra. Apărarea inculpatului este infirmată de celelalte 
probe administrate în cauză. Astfel, inculpatul, însoţit de alte persoane, pornise 
în urmărirea mai multor persoane, între care se aflau şi victimele, după ce a avut 
loc confruntarea între cele două grupuri, moment în care a lovit victimele în 
modalitatea arătată. Probele administrate în cauză nu au făcut dovada că 

inculpatul a fost provocat de cele două victime, mai ales că iniţiativa confrun- 
tării între cele două grupuri a aparținut inculpatului şi martorului Ţ.D., în 
vederea soluționării unui conflict determinat de disputa cu privire la o fată. După 
încăierarea care a avut loc între cele două grupuri, riposta inculpatului a fost 
îndreptată împotriva celor două victime, fără ca acesta să fi avut certitudinea că 
victimele erau autoarele violenţelor exercitate asupra sa sau asupra unchiului său, 
împrejurare care determină ca inculpatul să nu beneficieze de circumstanţa atenuantă 
a provocării (I.C.C.J, secţia penală, decizia nr. 945/2009, www.legalis.ro). 


> Tentativa la infracțiunea de omor este săvârşită în condiţiile cir- 
cumstanţei atenuante legale a provocării dacă inculpatul, după ce a fost agresat 
de două persoane și a reușit să-şi asigure scăparea prin fugă, a fost urmărit de cei 
doi agresori şi de victima care s-a alăturat agresorilor, iar în momentul în care a 
fost ajuns din urmă de grupul format din cele trei persoane, a lovit victima cu un 
cuţit, interpretând, în mod justificat, în aceste circumstanțe, că şi victima era un 
potenţial agresor. În acest caz, faptul că victima nu a exercitat acte de agresiune 
Sau ameninţare împotriva inculpatului nu înlătură existența circumstanței ate- 
nuante legale a provocării, întrucât în psihicul inculpatului a fost produsă starea de 
puternică tulburare sau emoție specifică provocării, ca urmare a pericolului la care 
inculpatul s-a considerat expus din partea grupului de persoane din care făcea 
parte victima (I.C. C.J., secția penală, decizia nr. 3337/2010, www.legalis.ro). 


Agresiunea comisă de victimă asupra infractorului, cu aproximativ 
6 ani înainte de săvârșirea infracțiunii, nu atrage reținerea circumstanței 
atenuante a provocării, întrucât existenţa unei puternice tulburări sau emoții sub 
imperiul căreia autorul săvârşeşte infracţiuni exclude scurgerea unui interval de 
timp de o asemenea durată între momentul provocării și momentul comiterii 
infracțiunii (.C.C.J., secția penală, decizia nr. 1090/2012, www.scj.ro). 


Este în general admis că, atunci când actul provocator săvârşit de 
victimă a fost precedat de o agresiune sau de o altă provocare din partea infrac- 
torului, dispoziţiile legale privind circumstanţa atenuantă a provocării nu sunt 
operante, deoarece un anumit act poate fi socotit provocator numai dacă nu se 
datorează propriei conduite a celui ce se pretinde provocat; altfel, săvârşirea 
infracțiunii apare ca o continuare a actelor inițiale de agresiune și nicidecum 
provocate de atitudinea victimei față de aceste acte. Un anumit act ilicit poate fi 
caracterizat ca provocator numai dacă nu este dependent într-un fel sau altul de 
conduita autorului infracţiunii; când însă acel act constituie o urmare a propriei 
sale conduite, infractorul nu poate beneficia de circumstanţa atenuantă a provo- 
cării pentru că provocatorul propriu-zis este el însuşi. În speță, inculpatul este 
acela care a declanșat conflictul iniţial ce a avut loc în terasa discotecii, în jurul 
orelor 0015, prin adresarea de insulte şi îmbrâncirea martorului P.V., determi- 
nând astfel intervenţia verbală justificată a victimei care i-a solicitat să înceteze 
această comportare inadecvată, situaţie în care, iritat de atitudinea amintită şi în 
mod vădit disproporționat, inculpatul a lovit victima determinând astfel riposta, 
de asemenea, violentă a acesteia — aplicarea de lovituri cu o sticlă în cap ce au 
cauzat leziuni necesitând 6-7 zile de îngrijiri medicale. După aceste prime 

conduite violente ale părților, limitate la vătămări corporale uşoare, produse în 
succesiunea și având cauzalitatea și urmările anterior arătate, victima și incul- 
patul s-au despărțit, acesta din urmă intrând în bar pentru a beneficia de toaletă 
și îngrijiri până în jurul orelor 1.00, aproximativ 45 minute. După acest interval 
semnificativ de timp scurs de la conflictul inițial, inculpatul a pornit în căutarea 
martorului și a victimei, a localizat-o pe aceasta din urmă aflată singură la o 
masă în discotecă şi s-a îndreptat către ea, declanșând acţiunea finală de omu- 
cidere — a lovit-o inițial cu pumnii și picioarele, determinându-i căderea cu fața 
în jos, după care în prezenţa celor peste 60 de persoane în discotecă a apucat o 
masă, a întors-o, ținând-o de picioarele din metal şi cu tăblia (blatul) mesei care 
era din lemn i-a aplicat două-trei lovituri în zona capului, imediat victima pre- 
zentând o hemoragie — sânge exteriorizat pe nas, gură și urechi — decedând la 
scurt timp la faţa locului. În acest context factual, în cadrul căruia inculpatul este 
acela care a inițiat cauzalitatea violentă având ca efect moartea victimei și având 
în vedere şi intervalul de timp semnificativ scurs de la primul conflict violent 
minor dintre părți, existența provocării din partea victimei nu poate fi reținută în 
cauză (I.C.CJ., secția penală, decizia nr. 2935/2011, www.scj.ro). 


ə Instanţa de fond a reţinut în favoarea inculpatului provocarea din două 
motive: victima a intervenit pentru aplanarea conflictului, dar după ce atacul 
inculpatului a încetat partea vătămată şi-a transformat intervenţia într-o activi- 
tate brutală și nejustificată, lovindu-l pe acesta cu picioarele până ce au inter- 
venit alte persoane; inculpatul a acţionat sub imperiul unei tulburări determinate 
de împrejurarea că în ziua respectivă partea vătămată ar fi lovit-o pe mama lui 
cu pietre, producându-i leziunile descrise în certificatul medico-legal depus la 
dosar. Pentru existența stării de provocare este necesar ca infracțiunea să 
constituie o ripostă la fapta victimei, care însă să nu fi fost determinată de mani- 
festări agresive ale inculpatului. Or, victima a intervenit în altercația dintre 
inculpat și o altă persoană, cu scopul de a-i despărți, situaţie în care inculpatul a 
lovit-o pe victimă cu pumnul în regiunea feţei. Victima a ripostat şi, la rândul ei, 
l-a lovit pe inculpat cu pumnul, iar când acesta a căzut, a continuat să-l lovească 
cu picioarele. După circa o oră, inculpatul a aşteptat partea vătămată și a lovit-o 
cu o furcă în cap. În aceste împrejurări, conflictul fiind iniţiat de inculpat prin 
lovirea victimei cu pumnul, inculpatul nu poate beneficia de circumstanţa ate- 
nuantă a provocării. Reacţia victimei a fost urmarea atitudinii agresive a incul- 
patului. Instanţa de fond a greșit atunci când a scindat acțiunea ilicită desfășurată 
de inculpat în două momente. Ea trebuie să analizeze acţiunile inculpatului în 
întregul lor, respectiv din momentul în care victima a intervenit pentru aplanarea 
conflictului şi până la consumarea infracțiunii. Procedând în acest mod, a ajuns 
la o concluzie greşită, reținând provocare la provocare, situaţie ce încalcă cerin- 
tele legale. Pentru existența acestora se cere ca săvârșirea infracțiunii să consti- 
tuie o ripostă la fapta victimei, care însă să nu fi fost la rândul ei determinată de 
manifestări agresive ale inculpatului. Cum acțiunea victimei a fost o ripostă la 
acțiunea agresivă a inculpatului, în speță nu sunt îndeplinite cerințele cir- 
cumstanței atenuante a provocării (C.A. Iaşi, secția penală, decizia nr. 36/1998, 
în CP comentat, p. 201). 

ə Activitatea inculpatului care a insultat partea vătămată şi apoi l-a 
agresat pe soțul acesteia, care a ripostat şi apoi l-a mușcat pe acesta din urmă de 
degetul inelar al mâinii stângi, retezându-i falanga și rămânând astfel cu infir- 
mitate permanentă, nu atrage nici incidența depășirii limitelor legitimei apărări 
sau a provocării. Astfel, probatoriul evidenţiază că incidentul dintre părți a fost 
provocat chiar de inculpat, el fiind cel care a insultat și lovit partea vătămată. 
Prin urmare, față de această stare de fapt nu poate fi primită apărarea inculpa- 
tului în sensul reţinerii în favoarea sa a circumstanţei legale a provocării. Provo- 
carea impune existența unei legături de cauzalitate între acţiunea persoanei 
vătămate, realizate exclusiv prin modalitățile limitativ determinate de lege — vio- 
lență, atingere gravă a demnităţii persoanei, alte acţiuni ilicite grave — și reacția 
inculpatului, reacție care în speță nu există, inculpatul nereacționând ca urmare a 
unei acțiuni provocatoare a părții vătămate, ci dimpotrivă, el provocând inci- 
dentul. Pentru aceleași considerente, nu poate fi acceptată nici teza legitimei 
apărări, invocată de inculpat, el nu a ripostat la un atac material, direct, imediat 
şi injust îndreptat împotriva sa (C.A. Brașov, secția penală, decizia nr. 48/2002, 
în CP comentat, p. 199). 


b) Depășirea limitelor legitimei apărări (excesul scuzabil); 

- este o circumstanță atenuantă legală generală, constând în săvârșirea unei fapte 
prevăzute de legea penală de către o persoană ce nu se află sub stăpânirea vreunei tul- 
burări sau temeri, prin depăşirea limitelor unei apărări proporționale cu gravitatea 
pericolului și cu împrejurările în care s-a produs atacul material, direct, imediat şi injust 
— exces scuzabil; 


- este necesară îndeplinirea tuturor condiţiilor atacului de la legitima apărare 
(material, direct, imediat, injust, care să pună în pericol persoana sau drepturile celui 
atacat, ale altei persoane ori interesul general), precum și a celor ale apărării (să 
constituie o faptă prevăzută de legea penală, necesară pentru respingerea atacului, 
îndreptată împotriva agresorului), cu excepția celei a proporționalității apărării cu 
atacului, iar apărarea disproporționată nu trebuie să fi fost determinată de exis- 
tența unei stări de tulburare sau temere a persoanei care a efectuat apărarea; 


- poate fi reținut excesul scuzabil chiar şi în situația în care făptuitorul acționează 
fără a se afla într-o stare de tulburare [de pildă, 1. făptuitorul se aştepta să fie agresat 
de victimă, premeditând să acţioneze în mod disproporționat imediat după agresiunea 
victimei; 2. făptuitorul (boxer profesionist) constatând că victima (vizibil inferioară 
fizic acestuia) încearcă să îl lovească cu palma reacționează disproporționat aplicându-i 
O lovitură de pumn care îi produce moartea, fără a se afla în vreo stare de tulburare]; în 
acest sens, în mod întemeiat s-a reţinut în doctrină! că în acest caz fără a fi afectat de 
0 emoție sau tulburare din cauza atacului, făptuitorul depăşeşte limitele proporţiei 
acţionând cu intenție directă sau indirectă (aflându-se sub pretextul unei apărări, iar 
nu sub imperiul unei erori) sau din culpă (fie din cauza unei erori de percepţie, fie în 
Condiţiile unei erori în dozarea efectivă a reacției); 


Ea fe a e E a ae a cae «i 
l F, Streteanu, D. Niţu, op. cit., vol. II, p. 404; Șt. Daneș, V. Papadopol, op. cit., 2004, p. 159. 

- nu se va putea reţine excesul scuzabil ca circumstanță atenuantă [care implică 
îndeplinirea tuturor condițiilor prevăzute de art. 19 alin. (2) C.pen. pentru existența 
atacului în cazul legitimei apărări] în ipoteza în care prin probatoriul administrat de 
organele de urmărire penală este răsturnată prezumția relativă de îndeplinire a 
condiţiilor generale ale atacului în cazul /egitimei apărări prezumate prevăzute de 
art. 19 alin. (3) C.pen.; 


- poate fi reținută atât în favoarea unui infractor persoană fizică, cât şi a unuia 
persoană juridică; 

- poate fi reținută la individualizarea pedepsei alături de alte circumstanțe agra- 
vante legale (de pildă, este posibilă reținerea atât a circumstanţei atenuate a excesului 
scuzabil, cât şi a circumstanței agravante a comiterii fapte de un major împreună cu 
un minor sau a intoxicației voluntare preordinate), caz în care se vor aplica dispo- 
ziţiile art. 79 C.pen. 

- este o circumstanță atenuantă personală, efectele sale neprofitând şi participan- 
ților la săvârşirea infracțiunii, chiar dacă aceştia au avut reprezentarea că autorul a 
acţionat în condiţiile excesului scuzabil; în cazul participanţilor la infracţiune, 
circumstanţa atenuantă se va reține doar în măsura în care şi aceştia, la rândul lor, au 
acţionat în condiţiile excesului scuzabil!; 


> Legea a ţinut seama şi de existenţa altor situaţii decât cele două 
menţionate anterior, şi anume că în cazul depășirii limitelor apărării cauza 
acestei depăşiri este, de cele mai multe ori, datorată împrejurării că cel atacat nu 
își poate da seama exact de natura atacului, de iminenţa acestuia, de gravitatea 
pericolului, așa încât, ţinând seama şi de condiţia psihică în care a acţionat, 
depăşirea apărării este oarecum explicabilă, în toate cazurile vina primară a 
acestei depăşiri revenind agresorului care, în mod firesc, va suferi o parte din 
riscurile comportării sale. Legea a socotit excesul de apărare, atunci când nu este 
datorat tulburării sau temerii, și nu este deci asimilat cu legitima apărare, ca o 
circumstanţă atenuantă legală, cunoscută ca „exces scuzabil”. Excesul scuzabil 
desemnează acea ripostă exagerată care nu este determinată de starea de 
tulburare sau temere provocată de atac, ci eventual de sentimentul de indignare, 
de mânie, de revoltă în faţa violenţei nejustificate. Numai pornind de la aceste 
dispoziţii legale și interpretări doctrinare, pe baza probelor administrate, se poate 
stabili dacă în prezenta cauză inculpatul a acţionat în condiţiile existenţei unei 
cauze care înlătură caracterul penal al faptei ori, dimpotrivă, acţiunea sa s-a des- 
fășurat în condiţiile existenţei circumstanţei atenuante (7.C.C.J., secția penală, 
decizia nr. 686/2008, www.scj.ro). 


Instanţa reţine că în mod eronat în rechizitoriu a fost reţinută cir- 
cumstanţa atenuantă prevăzută de art. 75 alin. (1) lit. b) C.pen., şi anume depă- 
şirea limitelor legitimei apărări. Această circumstanță presupune îndeplinirea 


! În aceleași sens, Ctin. Mitrache, C. Mitrache, op. cit., p. 449. În sensul că excesul scu- 
zabil reprezintă o circumstanţă reală, a se vedea F. Streteanu, D. Niţu, op. cit., vol. II, p. 404. 


Individualizarea pedepselor 581 


tuturor condiţiilor privitoare la legitima apărare, cu excepţia proporţionalităţii 
între atac şi apărare. În condiţiile în care atacul nu era imediat, iar apărarea nu a 
fost îndreptată împotriva presupuşilor atacatori, instanţa urmează a înlătura 
această circumstanţă atenuantă. Inculpatul a fost acuzat de comiterea infracţiunii 
de tulburarea ordinii şi liniştii publice, relaţiile sociale vătămate neavând nicio 
legătură cu persoana atacatorilor. Nu se poate reţine în nicio situaţie legitima 
apărare (şi, prin urmare, nici depășirea limitelor legitimei apărări) în cazul comi- 
terii infracțiunii de tulburarea ordinii şi liniştii publice, deoarece subiectul pasiv, 
respectiv societatea, nu poate fi autorul unui atac care să justifice o apărare. 
Totodată, în cauză nu ar putea fi reţinută nici circumstanța atenuantă a provo- 
cării. Potrivit art. 75 alin. (1) lit. a), deoarece aceasta se reţine când se constată că 
infracțiunea a fost comisă sub stăpânirea unei puternice tulburări sau emoții, 
determinată de o provocare din partea persoanei vătămate, produsă prin violență, 
printr-o atingere gravă a demnităţii persoanei sau printr-o altă acțiune ilicită gravă. 
Provocarea trebuie să provină din partea împotriva căreia este comisă infracţiunea, 
or, în cauză, subiectul pasiv este societatea (Jud. Sectorului 5 Bucureşti, sentința 
nr. 2034 din 14 octombrie 2015, în A. lugan, C.pen. adnotat). 


o. 


c) Depășirea limitelor stării de necesitate; 


- este o circumstanță atenuantă legală generală, constând în fapta unei persoane 
care, cu intenție, pentru a salva de la un pericol iminent, ce nu putea fi înlăturat altfel, 
persoana sau un bun important, al său ori al altuia, sau un interes obştesc, comite o 
faptă prevăzută de legea penală prin care pricinuiește urmări vădit mai grave decât 
cele ce s-ar fi putut produce dacă pericolul nu era înlăturat; 


- este necesară îndeplinirea tuturor condiţiilor pericolului de la starea de nece- 
sitate (iminent sau actual, să amenințe viaţa, integritatea corporală sau sănătatea unei 
persoane, un bun important al acesteia ori un interes general, să nu poată fi înlăturat 
altfel decât prin săvârşirea faptei prevăzute de legea penală), precum și a celor 
privind acţiunea de salvare (să constea în săvârşirea unei fapte prevăzute de legea 
penală; să fie necesară pentru salvarea de la pericol a valorilor ocrotite de lege, să nu 
fie săvârşită de către o persoană care avea obligaţia de a înfrunta pericolul, pentru a se 
salva pe sine), cu excepția proporționalităţii acțiunii de salvare cu pericolul (făptui- 
torul a depășit limitele stării de necesitate, cunoscând, la momentul comiterii faptei, 
Că va pricinui urmări vădit mai grave decât cele care s-ar fi putut produce dacă peri- 
colul nu era înlăturat; este necesar ca după comiterea faptei să se constate că dispro- 
Porţia este reală, iar nu putativă); 


„= depăşirea limitelor stării de necesitate poate consta într-o infracțiune săvârșită cu 
intenţie (directă sau indirectă), praeterintenție, ori culpă cu prevedere (ușurința); în 
mod întemeiat s-a apreciat în literatura de specialitate! că în ipoteza comiterii faptei 
din culpă fără prevedere, nu se va reţine circumstanţa atenuantă a depășirii limitelor 
Stării de necesitate, ci cauza care înlătură caracterul penal al faptei a excesului 
neimputabil; 

ee i e 


! Ctin. Mitrache, C. Mitrache, op. cit., p. 337; F. Streteanu, D. Niţu, op. cit., vol. II, p. 406; 
Şt. Daneș, V. Papadopol, op. cit., 2004, p. 164. 

- poate fi reținută în favoarea unui infractor persoană fizică sau persoană juridică; 


- este o circumstanță atenuantă personală, efectele sale neprofitând şi participan- 
ților la săvârşirea infracţiunii, chiar dacă aceştia au avut reprezentarea că autorul a 
acţionat în condiţiile depăşirii limitelor stării de necesitatel. 


è Chiar dacă fiica inculpatului suferă de epilepsie şi în dimineaţa respec- 
tivă avusese un atac epileptic, motivaţia inculpatului că a condus autoturismul 
pentru a merge la o staţie de benzină situată la 10 km distanţă pentru a achizi- 
ționa carburantul necesar unui alt autoturism cu care urma să meargă fetiţa la 
spital, nu poate constitui o acţiune efectuată în stare de necesitate, care să 
înlăture caracterul penal al faptei şi implicit răspunderea penală a inculpatului. 
Pentru ca o acţiune de salvare să fie considerată ca fiind efectuată în stare 
de necesitate, trebuie să se constate că pericolul care amenința nu putea fi 
înlăturat într-altfel decât prin săvârşirea faptei prevăzute de legea penală. Numai 
în acest caz de inevitabilitate a pericolului prin alte mijloace se poate vorbi de 
caracterul necesar al faptei săvârşite în scop de salvare şi deci, de stare de nece- 
sitate. Din moment ce pericolul care devenise iminent ar fi putut fi înlăturat prin 
alte mijloace şi această posibilitate putea fi cunoscută de către persoana care a 
efectuat acţiunea de salvare, nu există constrângere şi deci nu există nici stare 
de necesitate. Or, în cauză, dacă o astfel de criză de epilepsie ar fi fost conside- 
rată periculoasă pentru sănătatea imediată a fetiţei, exista posibilitatea chemării 
ambulanţei, care ar fi sosit mult mai repede să acorde prim ajutor copilului decât 
să parcurgă inculpatul pentru achiziționarea carburantului aproximativ 20 km 
dus/întors şi apoi să meargă cu copilul la spital şi cu atât mai mult cu cât crizele 
de epilepsie durează în marea majoritate a cazurilor de la câteva secunde până la 
câteva minute, ceea ce ar fi însemnat că după aceste câteva minute prezentarea 
copilului la spital nu mai era o urgenţă. De altfel, aşa cum a recunoscut 
inculpatul cu ocazia declaraţiei din apel, copilul nu a mai fost dus ulterior la 
spital, fiind prezentat doar la medicul de familie. Nu poate fi reţinută în cauză 
nici circumstanţa atenuantă a depăşirii stării de necesitate, întrucât condiţia esen- 
țială a reţinerii acestei circumstanţe este existenţa iniţială a unei stări de necesi- 
tate în care să se fi aflat făptuitorul, limite pe care apoi să le fi depăşit. Or, în 
cauza de faţă, aşa cum s-a arătat mai sus, inculpatul nu s-a aflat în niciun 
moment în stare de necesitate pentru a se considera că eventual a depășit limitele 
acesteia (C.A. Craiova, secția penală, decizia nr. 1542 din 27 octombrie 2016, 
wwwolii.ro). 


d) Acoperirea integrală a prejudiciului material cauzat prin infracţiune, în 
cursul urmăririi penale sau al judecății, până la primul termen de judecată, dacă 
făptuitorul nu a mai beneficiat de această circumstanţă într-un interval de 5 ani 
anterior comiterii faptei. Circumstanţa atenuantă nu se aplică în cazul săvârşirii 
următoarelor infracţiuni: contra persoanei, de furt calificat, tâlhărie, piraterie, fraude 
comise prin sisteme informatice și mijloace de plată electronice, ultraj, ultraj judiciar, 


1 În sensul că depășirea limitelor stării de necesitate reprezintă o circumstanţă reală, a se 
vedea F. Streteanu, D. Niţu, op. cit., vol. II, p. 407. 

urtare abuzivă, infracțiuni contra siguranței publice, infracțiuni contra sănătății 

ublice, infracțiuni contra libertăţii religioase şi respectului datorat persoanelor dece- 
date, contra securităţii naționale, contra capacităţii de luptă a forțelor armate, infrac- 
tiunilor de genocid, contra umanității şi de război, a infracțiunilor privind frontiera de 
stat a României, a infracțiunilor la legislaţia privind prevenirea şi combaterea teroris- 
mului, a infracțiunilor de corupţie, infracțiunilor asimilate infracțiunilor de corupţie, a 
celor împotriva intereselor financiare ale Uniunii Europene, a infracțiunilor privitoare 
la nerespectarea regimului materiilor explozive, materialelor nucleare sau al altor 
materii radioactive, privind regimul juridic al drogurilor, privind regimul juridic al 
precursorilor de droguri, a celor privind spălarea banilor, privind activităţile aeronau- 
tice civile și cele care pot pune în pericol siguranţa zborurilor şi securitatea aeronautică, 
privind protecția martorilor, privind interzicerea organizațiilor și simbolurilor cu 
caracter fascist, rasist sau xenofob şi a promovării cultului persoanelor vinovate de 
săvârşirea unor infracțiuni contra păcii şi omenirii, a celor privind traficul de organe, 
țesuturi sau celule de origine umană, privind prevenirea şi combaterea pornografiei și a 
celor la regimul adopțiilor; 


- prin Legea de punere în aplicare a Codului penal a fost introdusă în Cod o nouă 
circumstanță atenuantă care, în esență, vizează acoperirea prejudiciului material produs 
prin infracțiune, pentru reținerea căreia trebuie îndeplinite următoarele condiții: 


a) cauza să se afle în faza urmăririi penale, în procedura camerei preliminare 
ori în cursul judecății, până la primul termen cu procedura legal îndeplinită; 


- poate fi incidentă atât în ipoteza în care instanţa este sesizată prin rechizitoriu, cât 
ŞI în cazul în care actul de sesizare este acordul de recunoaștere a vinovăţiei sau 
încheierea judecătorului de cameră preliminară prin care s-a admis plângerea împotriva 
soluţiei de clasare şi s-a dispus începerea judecății; 

- infractorul poate achita integral prejudiciul material în faza de urmărire penală, pe 
tot parcursul fazei de cameră preliminară (dacă procesul penal cunoaşte această fază) 
sau până la primul termen de judecată în prima instanţă; în această ultimă privință, data 
limită nu este întotdeauna primul termen de judecată stabilit pentru cauza penală, 
întrucât este posibil ca la acest termen procedura să nu fie legal îndeplinită sau 
persoana vătămată ori părţile să solicite acordarea unui nou termen pentru pregătirea 
apărării, sau chiar ca partea civilă să îşi precizeze pretenţiile în sensul majorării sau 
Micşorării acestora; prin urmare, primul termen de judecată avut în vedere de legea 
penală va fi considerat acela în care procedura este legal îndeplinită și garanţiile 
dreptului la apărare sunt deplin asigurate. 


i b) inculpatul să fi acoperit integral prejudiciul material produs prin infrac- 
tiune; 


- față de această condiție, circumstanța poate fi incidentă numai în cazul infracțiu- 
nilor de rezultat, nu şi în privința infracţiunilor de pericol; 


- nu este necesar pentru reținerea acestei circumstanţe atenuante ca inculpatul să fi 
acoperit şi prejudiciul moral; 


- nu este îndeplinită această condiţie dacă infracțiunea comisă a produs doar un 
Prejudiciu personal nepatrimonial sau dacă persoană vătămată s-a constituit parte 
Civilă solicitând doar daune morale, nu și daune materiale; 

- se va reține această condiție în cazul în care inculpatul, în termenul legal, a 
acoperit integral prejudiciul material produs prin infracțiune, astfel, analiza preju- 
diciului material se va raporta la momentul consumării/epuizării infracţiunii, avându- 
se în vedere pierderea efectiv suferită ca urmare a comiterii infracțiunii (damnum 
emergens), nu şi beneficiul nerealizat (lucrum cessans)! acesta din urmă fiind avut în 
vedere numai la soluţionarea laturii civile, nu şi cu privire la individualizarea 
pedepsei prin reținerea circumstanţei atenuante legale prevăzute de art. 75 alin. (1) 
lit. d) C.pen.; 

- este îndeplinită această condiţie și în ipoteza în care, până la primul termen de 
judecată, inculpatul a acoperit integral doar prejudiciul material, nu și prejudiciul 
moral solicitat de partea civilă, ori în cazul în care inculpatul a acoperit integral doar 
o parte din prejudiciul material solicitat de partea civilă, însă, în urma deliberării, 
instanța constată că prestațiile inculpatului sunt acoperitoare față de întreg prejudiciul 
produs, astfel cum rezultă din probele administrate, acţiunea civilă urmând a fi 
admisă numai în parte; 


- nu se va reţine îndeplinită această condiţie dacă inculpatul nu a acoperit integral 
prejudiciul material, dar a convenit cu partea civilă pe calea unei tranzacții ori a unui 
acord de mediere (care nu produce în cauză efecte impeditive cu privire la exercitarea 
acțiunii penale) prin care doar a convenit o modalitate de reparare a prejudiciului, sau 
în ipoteza în care repararea prejudiciului are loc în natură însă independent de 
manifestarea de voinţă a infractorului (de pildă, în ipoteza în care bunul sustras este 
găsit în posesia acestuia în urma unei percheziții domiciliare, corporale ori a vehicu- 
lului şi restituit de organele de urmărire penală persoanei prejudiciate). 


c) inculpatul să nu mai fi beneficiat de această circumstanță atenuantă în 
ultimii 5 ani calculaţi de la data comiterii faptei (termen de regresiune); 


d) infracţiunea de care este acuzat să nu fie vreuna dintre cele strict și limitativ 
enumerate mai sus (de pildă, poate beneficia de această circumstanță legală inculpatul 
care a acoperit integral prejudiciul material produs printr-o infracțiune de furt, 
înșelăciune, gestiune frauduloasă, delapidare etc.; sunt exceptate infracțiunile contra 
persoanei, chiar dacă produc un prejudiciu material, furtul calificat, tâlhăria etc.). 


- în cazul în care infracțiunea comisă şi pentru care inculpatul a acoperit integral 
prejudiciul material nu este vreuna dintre acelea excluse strict și limitativ de lege şi 
este comisă în concurs real cu o altă infracțiune pentru care nu se poate reține 
circumstanţa atenuantă prevăzută de art. 75 alin. (1) lit. d) C.pen., efectele acesteia 
vor fi aplicate numai cu privire la prima infracţiune; 


! În practică, uneori se pot constata situații în care este dificil de determinat în mod 
previzibil beneficiul nerealizat până la primul termen de judecată, întrucât partea civilă nu a 
efectuat un calcul al dobânzilor sau al obligaţiilor fiscale accesorii. În plus, trebuie avut în 
vedere că lucrum cessans poate varia în funcţie de durata procesului în faza de urmărire 
penală sau în cea de cameră preliminară. 

- este o circumstanță atenuantă personală!, efectele sale neprofitând şi parti- 
cipanților la săvârşirea infracțiunii care nu au contribuit la repararea prejudiciului; în 
aceste condiţii, în cazul participaţiei penale, faptul că autorul sau unul dintre partici- 

anţi achită integral prejudiciul material nu poate conduce la concluzia că ceilalți vor 
baicha ope legis de această circumstanță atenuantă; plata de către autor sau de 
vreun participant a întregului prejudiciu nu exclude posibilitatea celorlalți participanți 
de a beneficia de efectele circumstanței atenuante în măsura în care restituie 
plătitorului cota lui/lor parte din prejudiciu (asumând că fiecare participant având 
calitatea de codebitor solidar să suporte cote egale din prejudiciu); 


- această circumstanță atenuantă legală prevăzută de art. 75 alin. (1) lit. d) C.pen. 
nu trebuie confundată cu cauza specială de reducere a pedepselor prevăzută de 
art. 10 alin. (1) din Legea nr. 241/2005 potrivit căreia în cazul săvârşirii unei infrac- 
țiuni de evaziune fiscală prevăzute la art. 8? şi 9 din Legea nr. 241/2005, dacă în 


! Soluţia instanței supreme din decizia nr. 9/HP/2017 constituie un argument suplimentar 
pentru reținerea caracterului personal al circumstanței, rațiunea fiind aceeași atât în cazul 
dispoziţiilor art. 10 alin. (1) din Legea nr. 241/2005, cât și în situaţia art. 75 alin. (1) lit. d) 
C.pen., doar condiţiile de aplicare prezentând unele particularități. 

? Potrivit art. 8 din Legea nr. 241/2005: (1) Constituie infracţiune și se pedepseşte cu 
închisoare de la 3 ani la 10 ani şi interzicerea unor drepturi stabilirea cu rea-credință de către 
contribuabil a impozitelor, taxelor sau contribuţiilor, având ca rezultat obținerea, fără drept, a 
unor sume de bani cu titlu de rambursări sau restituiri de la bugetul general consolidat ori 
compensări datorate bugetului general consolidat. (2) Constituie infracțiune și se pedepsește 
cu închisoare de la 5 ani la 15 ani și interzicerea unor drepturi asocierea în vederea săvârșirii 
faptei prevăzute la alin. (1). (3) Tentativa faptelor prevăzute la alin. (1) şi (2) se pedepseşte. 

? Potrivit art. 9 din Legea nr. 241/2005: (1) Constituie infracţiuni de evaziune fiscală şi se 
pedepsesc cu închisoare de la 2 ani la 8 ani şi interzicerea unor drepturi următoarele fapte 
săvârșite în scopul sustragerii de la îndeplinirea obligaţiilor fiscale: 

a) ascunderea bunului ori a sursei impozabile sau taxabile; 

b) omisiunea, în tot sau în parte, a evidențierii, în actele contabile ori în alte documente 
legale, a operaţiunilor comerciale efectuate sau a veniturilor realizate; 

€) evidenţierea, în actele contabile sau în alte documente legale, a cheltuielilor care nu au 
la bază operaţiuni reale ori evidenţierea altor operaţiuni fictive; 

d) alterarea, distrugerea sau ascunderea de acte contabile, memorii ale aparatelor de taxat 
ori de marcat electronice fiscale sau de alte mijloace de stocare a datelor; 

e) executarea de evidențe contabile duble, folosindu-se înscrisuri sau alte mijloace de sto- 
Care a datelor; 

J) sustragerea de la efectuarea verificărilor financiare, fiscale sau vamale, prin nedecla- 
Tarea, declararea fictivă ori declararea inexactă cu privire la sediile principale sau secundare 
ale persoanelor verificate; 

g) substituirea, degradarea sau înstrăinarea de către debitor ori de către terțe persoane a 
bunurilor sechestrate în conformitate cu prevederile Codului de procedură fiscală și ale 
Codului de procedură penală. 

(2) Dacă prin faptele prevăzute la alin. (1) s-a produs un prejudiciu mai mare de 100.000 euro, 
in echivalentul monedei naționale, limita minimă a pedepsei prevăzute de lege și limita 
maximă a acesteia se majorează cu 5 ani. 
(3) Dacă prin faptele prevăzute la alin. (1) s-a produs un prejudiciu mai mare de 500.000 euro, 
in echivalentul monedei naţionale, limita minimă a pedepsei prevăzute de lege şi limita 
maximă a acesteia se majorează cu 7 ani. 

cursul urmăririi penale, al procedurii de cameră preliminară sau al judecății, până lą 
primul termen de judecată, inculpatul acoperă integral pretențiile părții civile, 
limitele prevăzute de lege pentru fapta săvârşită se reduc la jumătate; cauza spe- 
cială de reducere a pedepselor nu se aplică dacă făptuitorul a mai săvârşit o infrac- 
tiune prevăzută de Legea nr. 241/2005 într-un interval de 5 ani de la comiterea faptei 
pentru care a beneficiat de dispozițiile art. 10 alin. (1); prin pretențiile civile trebuje 
înțeles prejudiciul cert şi actual produs prin infracțiune, adică doar damnum emer- 
gens, nu şi beneficiul nerealizat care constă în obligațiile fiscale accesorii datorate, în 
condiţiile Codului de procedură fiscală (penalităţi, dobânzi); în privinţa aplicării legii 
penale în timp, prin decizia nr. 9/HP/2017 instanţa supremă a stabilit că dispoziţiile 
art. 10 alin. (1) din Legea nr. 241/2005, în forma în vigoare până la data 1 februarie 
2014, reglementează o cauză de nepedepsire/reducere a limitelor de pedeapsă cu 
caracter personal. 


%%» Cauza specială de reducere a pedepsei, reglementată în art. 10 alin. (1) 
din Legea nr. 241/2005, este aplicabilă în cazul săvârşirii unei infracţiuni de 
evaziune fiscală prevăzută în art. 8 şi art. 9 din legea menţionată, dacă în cursul 
urmăririi penale sau al judecății, până la primul termen de judecată, inculpatul 
acoperă integral pretenţiile părţii civile. În ipoteza în care partea civilă nu a 
indicat cuantumul obligaţiilor fiscale accesorii nici în cursul urmăririi penale şi 
nici în cursul judecății până la primul termen de judecată, dar inculpatul a 
acoperit prejudiciul reţinut în rechizitoriu, înainte de primul termen de judecată, 
dispoziţiile art. 10 alin. (1) din Legea nr. 241/2005 sunt incidente, întrucât 
omisiunea părţii civile de a calcula obligaţiile fiscale accesorii pentru a da posi- 
bilitatea inculpatului să le achite în termenul prevăzut de lege, nu poate opera în 
defavoarea acestuia (I.C.C.J, secția penală, decizia nr. 370/A din 29 septembrie 
2016, www.scj.ro). 


> Curtea consideră că, faţă de legea penală mai favorabilă stabilită ca 
fiind incidentă în cauză, dispoziţiile art. 10 alin. (1) din Legea nr. 241/2005, în 
forma în vigoare până la data de 1 februarie 2014, reglementează o cauză de 
nepedepsire/reducere a limitelor de pedeapsă cu caracter personal, în acest 
sens pronunţându-se şi Înalta Curte de Casaţie şi Justiţie, Completul pentru 
dezlegarea unor chestiuni de drept în materie penală prin decizia nr. 9/2017 
(M.Of. nr. 346 din 11 mai 2017). Astfel, pentru a fi incidentă cauza de nepedep- 
sire/reducere a pedepselor reglementată de dispoziţiile art. 10 alin. (1) din Legea 
nr. 241/2005, este necesar să se constate contribuţia inculpatului de a acoperi 
integral prejudiciul infracţional, iar nu atitudinea şi contribuţia părții civile de a- 
şi recupera debitele. Altfel spus, nu orice modalitate de recuperare a prejudi- 
ciului duce la incidenţa cauzei de nepedepsire, ci numai atitudinea activă, strict 
personală a inculpatului, de a înlătura consecinţele infracţiunii săvârşite. În ceea 
ce priveşte cuantumul prejudiciului Care trebuie acoperit până la primul termen 
de judecată, Curtea apreciază că, față de dispoziţiile art. 10 alin. (1) din Legea 
nr. 241/2005 (în forma în vigoare până la data de 1 februarie 2014), care fac 
referire la acoperirea prejudiciului, iar nu a pretențiilor părții civile (astfel cum 
prevede norma în vigoare după data de 1 februarie 2014 ca urmare a modificării 
operate prin Legea nr. 255/2013) trebuie avut în vedere numai prejudiciul cert şi 

actual produs prin infracțiune (damnum emergens), nu şi beneficiul nerealizat 
(lucrum cessans), ce constă în accesoriile obligaţiilor fiscale, care se calculează 
în conformitate cu dispoziţiile Codului de procedură fiscală (art. 173, art. 181, 
art. 183) şi care sunt generate de întârzierea la plată. Astfel, posibilitatea părții 
civile de a-şi majora pretenţiile civile sau nedeterminarea explicită a cuantu- 
mului acestor obligaţii nu putea, potrivit normei în vigoare până la data de 
1 februarie 2014, să influențeze aplicarea art. 10 din Legea nr. 241/2005 
(C.A. Oradea, secția penală, decizia nr. 545/2017, nepublicată). 


“% Nu poate fi reținută infracțiunea prevăzută de art. 75 alin. (1) lit. d) 
C.pen. Obiectul juridic al contrabandei este multiplu chiar dacă infracțiunea nu 
este una complexă. Astfel, în afara relaţiilor sociale referitoare la regimul vamal, 
protejate prin incriminarea acestei infracţiuni, obiectul juridic adiacent sau 
secundar îl constituie regimul frontierei de stat a României, iar potrivit art. 75 
alin. (1) lit. d) teza a II-a C.pen.: „Circumstanţa atenuantă nu se aplică în cazul 
săvârşirii următoarelor infracțiuni: (...), infracțiunile privind frontiera de stat a 
României, (...)” (C.A. Timişoara, secția penală, decizia nr. 1311 din 8 noiem- 
brie 2017, www.sintact.ro). 


2.2.2. Circumstanțele atenuante judiciare 


- Codul penal limitează semnificativ sfera faptelor sau împrejurărilor ce ar putea fi 
reținute de instanță cu titlul de circumstanţe atenuante judiciare; 


- chiar dacă sunt îndeplinite condiţiile prevăzute de lege, instanța nu este obligată 
să rețină aceste circumstanțe și să facă aplicarea efectului atenuant al acestora, 
urmând a evalua în ansamblu particularitățile in rem şi in personam ale cauzei pentru a 
se stabili dacă se impune reținerea acestor circumstanțe; așadar, în cazul circumstan- 
telor atenuante judiciare reținerea lor este facultativă; 


- potrivit art. 75 alin. (2) C.pen., pot constitui circumstanţe atenuante judiciare: 


a) eforturile depuse de infractor pentru înlăturarea sau diminuarea conse- 
cinţelor infracțiunii (căinţa activă); 

- este necesar ca urmările infracțiunii să se fi produs și infractorul să încerce să le 
înlăture ori să le diminueze (de exemplu, se poate reţine drept circumstanţă atenuantă 
ajutorul dat de infractor la stingerea incendiului, restituirea bunului sustras, acope- 
rirea pagubei rezultate din infracţiune etc.); 


- circumstanța atenuantă judiciară prevăzută de art. 75 alin.(2) lit. a) C.pen. 
Prezintă o serie de diferenţe față de cea legală, art. 75 alin. (1) lit. d) C.pen. putând fi 
reținut atât în cazul infracțiunilor de pericol, cât și al celor de rezultat neexistând o 
Ea Ea Pa a e a Moi a 


! Potrivit Codului penal din 1969 (art. 74 C.pen. din 1969), puteau fi reținute ca circumstanţe 
atenuante judiciare: (i) conduita bună a infractorului înainte de săvârşirea infracțiunii (de pildă, 
lipsa antecedentelor penale), (ii) stăruința depusă de infractor pentru a înlătura rezultatul 
infracțiunii sau a repara paguba pricinuită (căință activă), (iii) atitudinea infractorului după 
săvârşirea infracţiunii, rezultând din prezentarea sa în fața autorității, comportarea sinceră în 
Cursul procesului, înlesnirea descoperirii ori arestării participanţilor. Tot “astfel, orice alte 
imprejurări având aceeaşi natură puteau fi reținute drept circumstanțe atenuante. 

listă de infracțiuni de la care să fie exclusă incidența acesteia, atât în situația în care 
persoana vătămată s-a constituit parte civilă solicitând daune materiale, cât și atunci 
când solicită numai daune morale, ori și daune materiale și daune morale; deopotrivă, 
reținerea circumstanței atenuante judiciare nu este condiționată de acoperirea 
integrală a prejudiciului până la primul termen de judecată, putând fi incidentă atât în 
cazul în care prejudiciul este acoperit parţial până la primul termen de judecată sau 
dacă acoperirea prejudiciului se realizează pe parcursul judecății în primă instanță ori 
în apel sau când se convine cu partea civilă o modalitate de reparare a prejudiciului, 
inclusiv în modalitatea plăţii în rate a acestuia; 


- în situația în care infractorul împiedică chiar consumarea infracțiunii, înainte de 
descoperirea faptei, se va reţine cauza de nepedepsire a tentativei, prevăzută de art. 34 
C.pen. cu referire la autor/coautori, respectiv cauza de nepedepsire prevăzută de art. 51 
C.pen. cu referire la complice sau instigator, potrivit art. 51 C.pen., momentul 
intervenției acțiunii de împiedicare trebuie să se situeze înainte de consumarea 
infracţiunii, deoarece numai în acest fel se poate ajunge la o împiedicare a săvârşirii 
infracţiunii, dacă intervenţia participantului are loc după consumarea infracţiunii se va 
analiza dacă actele acestuia pot conduce la reținerea circumstanței atenuante judiciare 
prevăzute de art. 75 alin. (2) lit. a) C.pen.; în doctrină! s-a apreciat că se va reține totuși 
circumstanța atenuantă și în cazul desistării sau al împiedicării producerii rezultatului 
față de actele de executare calificată care constituie ele însele infracțiuni; 


- poate fi reţinută și în cazul persoanelor juridice; 


- este o circumstanță atenuantă personală, efectele sale neprofitând și participan- 
ților la săvârşirea infracțiunii. 


Circumstanţa atenuantă prevăzută de art. 75 alin. (2) lit. a) C.pen. 
(eforturile depuse de infractor pentru a înlătura sau a diminua consecinţele 
infracțiunii comise) vizează situaţiile în care, din probele administrate rezultă că 
prin acţiunile efectuate ulterior comiterii faptei de care a fost acuzat, inculpatul 
urmărește, în mod neechivoc, fie să împiedice producerea rezultatului activității 
sale (încercare nereușită, care nu este aptă de a atrage reținerea cauzei de nepe- 
depsire prevăzute de art. 34 C.pen.), fie să diminueze, remedieze sau să repare 
urmarea patrimonială produsă, ori principalele repercusiuni ale faptei. Deopo- 
trivă, va putea fi reținută această circumstanță atenuantă judiciară şi în cazurile 
în care inculpatul face dovada că a acoperit integral sau parțial prejudiciul 
produs prin fapta prevăzută de legea penală de care a fost acuzat şi nu sunt inci- 
dente dispoziţiile art. 75 alin. (1) lit. d) C.pen., care să conducă la reținerea unei 
circumstanţe atenuante legale. Circumstanţa prevăzută de art. 75 alin. (2) lit. a) 
C.pen. este o circumstanță atenuantă personală, efectele sale neprofitând şi 
participanţilor la săvârşirea infracțiunii. În acest sens, în decizia nr. 9/2017 a 
I.C.C.J. — Completul pentru dezlegarea unor chestiuni de drept în materie penală 
(M.Of. nr. 346 din 11 mai 2017) s-a reţinut că „în conţinutul art. 75 alin. (2) 
C.pen. legiuitorul a înţeles să includă şi alte situaţii, împrejurări care pot fi 


1 Crin. Mitrache, C. Mitrache, op. cit., p. 451. 

apreciate de instanță drept circumstanţe atenuante judiciare, cu caracter personal, 
printre care la lit. a) a inclus şi „eforturile depuse de infractor pentru înlăturarea 
sau diminuarea consecințelor infracțiunii” (acea căință activă) şi care conduc, 
atunci când sunt reținute, la reducerea limitelor de pedeapsă la jumătate, în 
condiţiile stabilite de art. 76 C.pen.” În cauză, Curtea apreciază că în raport de 
poziţia procesuală a inculpatului pe parcursul procesului penal, de natura 
infracțiunii ce i se impută inculpatului şi împrejurările concrete în care aceasta a 
fost comisă, faptul că persoana vătămată P.C. a declarat că nu se constituie parte 
civilă în cauză, întrucât inculpatul I.I. a acoperit prejudiciul pe care i l-a cauzat 
nu este apt să conducă la concluzia că eforturile depuse de inculpat sunt de 
natură să releve căința activă şi să conducă la atenuarea răspunderii penale 
pentru comiterea infracțiunii de tâlhărie prin reținerea în favoarea acestuia a 
circumstanţei prevăzute de art. 75 alin. (2) lit. a) C.pen. (C.A. Oradea, secția 
penală, decizia nr. 114/2019, nepublicată). 


b) împrejurările legate de fapta comisă, care diminuează gravitatea infrac- 
țiunii sau periculozitatea infractorului; 


- această circumstanță are caracter general, lăsând libertatea instanţei de a reţine orice 
împrejurări legate numai de fapta comisă, care au ca efect diminuarea gravității 
infracțiunii sau a periculozității infractorului; aceste împrejurări pot privi orice element 
de tipicitate obiectivă sau subiectivă prevăzut de norma de incriminare (de pildă, 
comiterea faptei în stare de beție involuntară incompletă, ce nu a avut caracter preordinat; 
prejudiciul redus, mobilul sau scopul, încercarea de împiedicare a consumării infracțiunii 
care nu a fost eficientă etc.); 


- instanța poate reţine circumstanța atenuantă judiciară prevăzută de art. 75 
alin. (2) lit. b) C.pen. şi în ipoteza în care eroarea asupra antijuridicității este 
vincibilă (făptuitorul aflându-se în eroare din culpa sa) și, pe cale de consecință, nu 
înlătură imputabilitatea faptei; 


- spre deosebire de Codul penal din 1969, potrivit actualului Cod penal, nu vor 
Putea fi reținute drept circumstanțe atenuante împrejurările anterioare/posterioare 
comiterii faptei ce ţin numai de persoana infractorului, iar nu de elementele de 
tipicitate prevăzute de norma de incriminare cu privire la faptă [de pildă, conduita 
bună a infractorului înainte de săvârşirea infracțiunii, obiectivată prin lipsa 
antecedentelor penale sau atitudinea infractorului după săvârşirea infracțiunii, rezul- 
tând din prezentarea sa în faţa autorităţii, comportarea sinceră în cursul procesului, 
înlesnirea descoperirii ori arestării participanţilor (această conduită poate conduce la 
reducerea pedepsei, în situaţia în care se încheie un acord de recunoaştere a vino- 
Văției sau dacă inculpatul uzează de instituţia judecății în cazul recunoaşterii vino- 
Văției)] sau depășirea termenului rezonabil al procesului penal; prin urmare, în 
Viziunea Codului penal, împrejurările referitoare la persoana infractorului pot fi 
valorificate, în principiu, numai în cadrul criteriilor generale de individualizare a 
pedepsei [art. 74 alin. (1) lit. f) și g) C.pen.]; ca excepţie, în doctrină!, s-a opinat că ar 
Putea fi reținute în analiza acestei circumstanţe şi acele împrejurări legate de făptuitor 
ema ee oblica Cu ai area ; 

! F. Streteanu, D. Niţu, op. cit., vol. II, p. 414. 

(circumstanţe personale) în măsura în care acestea sunt concomitente cu comiterea 
infracţiunii [cum ar fi comiterea faptei în stare de intoxicație voluntară completă sau 
incompletă, mobilul sau scopul infracţional, o eroare vincibilă asupra caracterului 
ilicit al faptei etc.]; 

- poate fi reținută şi în cazul infracţiunilor săvârșite de persoane juridice; 


- în principiu, această circumstanţă are caracter real, însă pot exista şi situații 
(cum sunt cele reliefate mai sus referitoare la mobilul și scopul infracţiunii ori la 
eroarea vincibilă asupra antijuridicității) care nu pot fi caracterizate decât ca 
circumstanţe personale care nu se răsfrâng asupra celorlalți participanţi; 


% Circumstanţa atenuantă prevăzută de art. 75 alin. (2) lit. b) C.pen. 
(împrejurările legate de fapta comisă, care diminuează gravitatea infracțiunii 
sau periculozitatea infractorului) vizează, în principal, împrejurări obiective 
legate de fapta comisă şi simultane cu săvârșirea acesteia (circumstanțe reale 
concomitente) care sunt evaluate de instanța ca fiind apte să conducă la dimi- 
nuarea gravităţii infracțiunii sau a periculozităţii infractorului. Nu este exclusă 
reținerea şi a unor circumstanțe personale concomitente comiterii faptei în 
măsura în care acestea conduc în mod neechivoc la scăderea gravităţii acesteia 
sau la atenuarea periculozităţii infractorului (de pildă, eroare vincibilă asupra 
antijuridicităţii). Doar aparent reglementarea din art. 75 alin. (2) lit. b) C.pen. 
este extrem de largă, în realitate scopul urmărit de legiuitor prin impunerea 
cerinței concomitenței circumstanțelor reale şi personale fiind acela de a 
restrânge sfera circumstanțelor atenuante judiciare prin excluderea împreju- 
rărilor cu caracter atenuant anterioare comiterii primului act de executare, sau 
ulterioare consumării/epuizării infracţiunii, indiferent dacă acestea vizează 
persoana inculpatului (conduita bună a infractorului anterior săvârşirii infrac- 
țiunii, situaţia familială, educaţie, reputaţie, conduită procesuală etc.), ori fapta 
de care acesta este acuzat, sau modul de desfășurare a procesului penal. Astfel, 
circumstanţele anterioare sau ulterioare comiterii infracţiunii vor putea fi 
valorificate numai în cadrul criteriilor generale de individualizare prevăzute de 
art. 74 C.pen. ori la individualizarea judiciară a executării pedepsei. Curtea 
consideră că în raport de circumstanţele reale şi personale concomitente comi- 
terii infracţiunii de tâlhărie nu se poate reţine în favoarea acestuia circumstanța 
atenuantă prevăzută de art. 75 alin. (2) lit. b) C.pen. faţă de modalitatea în care 
inculpatul I.I. a comis fapta, pe timpul nopţii, având asupra sa două cuțite şi un 
spray lacrimogen, pe care l-a folosit împotriva persoanelor care l-au surprins. 
Lipsa antecedentelor penale constituie o circumstanță personală anterioară 
comiterii faptei care nu poate fi avută în vedere la reținerea circumstanței 
atenuante prevăzută de art. 75 alin. (2) lit. b) C.pen., dar care va fi avută în 
vedere la individualizarea judiciară a pedepsei şi a modalităţii de executare a 
acesteia (C.A. Oradea, secţia penală, decizia nr. 114/2019, nepublicată). 


ə Pentru a se circumscrie circumstanței atenuante judiciare prevăzute în 
art. 75 alin. (2) lit. b) C.pen., împrejurările legate de fapta comisă trebuie să aibă 
caracter obiectiv şi să evidenţieze — fie din perspectiva contextului factual în 
care s-a comis acţiunea incriminată și s-a produs rezultatul socialmente 

periculos, fie din cea a particularităţilor infractorului — o gravitate a infracțiunii 
sau o periculozitate a autorului atât de scăzută încât numai o pedeapsă în limite 
reduse ar putea asigura o reală atingere a scopului său preventiv-educativ şi a 
funcţiilor de prevenţie generală sau specială. În cauza de faţă, contrar exigen- 
telor normei evocate, elementele atenuante valorificate de prima instanţă nu se 
raportează la fapta comisă, ci exclusiv la conduita inculpatului A. anterior 
comiterii infracţiunii și la situația sa familială. Or, aceste din urmă circumstanțe 
personale, anterioare sau posterioare comiterii faptei, reprezintă criterii legale 
generale de individualizare a pedepsei, expres prevăzute în art. 74 alin. (1) lit. f) 
şi g) C.pen., ce trebuie valorificare în procesul de individualizare a sancţiunii, 
însă nu se confundă cu împrejurările ce pot constitui circumstanţe atenuante 
judiciare, conform textului anterior menţionat. Pentru a fi incidente prevederile 
art. 75 alin. (2) lit. b) C.pen., este esenţială constatarea nu a unor date pozitive ce 
caracterizează, în genere, persoana infractorului, ci a unor elemente care 
particularizează de o așa manieră contribuţia sa la fapta comisă ori poziţia sa 
subiectivă (inclusiv prin raportare la mobilul sau scopul urmărit), încât reflectă, 
în contextul faptei, o periculozitate incontestabil scăzută a autorului său. În 
cauza de față, Înalta Curte de Casaţie şi Justiţie nu identifică date obiective, care 
să justifice reținerea circumstanței atenuante judiciare valorificate de prima 
instanță. Infracţiunea de trafic de influență reținută în sarcina inculpatului A. a 
fost comisă într-un context agravant, atras de funcţia de procuror pe care acesta 
o exercita la acel moment și de care s-a folosit, de altfel, pentru reușita activității 
sale infracţionale. În plus, specularea în interes personal, de către un magistrat 
procuror, a disponibilității autorilor unei fapte grave, de tâlhărie, de a presta o 
muncă neremunerată în scopul îmbunătăţirii situației lor juridice potențează 
gravitatea concretă a faptei într-o asemenea măsură încât face complet irelevant 
elementul singular al valorii folosului primit. Indiferent de valoarea sumei ce 
s-ar fi cuvenit, în mod efectiv, denunțătorilor B. și C. pentru munca prestată, 
împrejurarea că inculpatul A. (deţinător al unei funcţii judiciare de a cărei esență 
este identificarea și tragerea la răspundere penală a autorilor unei infracțiuni) a 
înțeles să speculeze interesul lor judiciar în folosul personal, afectând nu doar 
prestigiul propriei funcţii, ci şi pe cel al magistratului asupra căruia a pretins că 
are influenţă, pune în lumină o gravitate a faptei și o periculozitate a autorului 
său suficient de ridicate pentru a exclude valorificarea unor circumstanțe 
atenuante (I.C.CJ., secția penală, decizia nr. 237/4 din 1 octombrie 2018, 
www.scj.ro). 


2 Prin raportare la gradul de pericol social ridicat al faptelor, la canti- 
tatea foarte mare de heroină ce a fost transportată şi valoarea deosebită a 
acesteia, circumstanţele favorabile invocate de către inculpara societate comer- 
cială, constând în durata de funcţionare, lipsa altor sancțiuni, plata impozitelor şi 
taxelor datorate bugetului de stat, nu dobândesc o valoare de diminuare a 
pericolului social al faptelor și nu pot determina reducerea amenzii penale de 
1.000.000 lei aplicate de instanța de fond (C.A. București, secția a II-a penală, 
decizia nr. 381/2011, nepublicată). 

% Dacă infracțiunea de tâlhărie a fost săvârşită asupra unui minor, într-un loc 
public şi în timpul nopţii, prin agresiuni fizice şi constrângere morală, persistența în 
obținerea de bani și bunuri de la victimă reflectând temeritatea inculpaților, împreju- 
rarea că prejudiciul material a fost parțial reparat nu justifică reținerea circumstan- 
telor atenuante (.C.C.J., secția penală, decizia nr. 1015/2006, www. legalis ro). 


2.2.3. Efectele circumstanțelor atenuante 


- Codul penal prevede un regim unitar al efectelor circumstanțelor atenuante, fără 
a distinge aceste consecinţe în funcţie de minimul special al pedepsei prevăzute de 
lege pentru infracțiunea săvârşită; 

- în cazul în care instanţa reţine în favoarea persoanei fizice inculpate existența 
circumstanțelor atenuante legale sau judiciare, efectul atenuant este obligatoriu, 
producându-se numai cu privire la pedeapsa principală, după cum urmează: 


a) dacă legea prevede pentru infracţiunea săvârşită numai pedeapsa închi- 
sorii, limitele speciale ale pedepsei se reduc cu o treime; 


- potrivit Codului penal, reținerea circumstanțelor atenuante nu are ca efect 
reducerea obligatorie a pedepsei sub minimul special, ci atât minimul special, cât și 
maximul special al pedepsei vor fi reduse cu o treime, urmând ca pedeapsa pe care 
instanța o va stabili să se situeze în acest interval — de exemplu, în cazul comiterii 
infracţiunii de furt calificat [art. 229 alin. (1) C.pen.], pentru care legea prevede 
pedeapsa închisorii de la 1 la 5 ani, reținerea circumstanțelor atenuante va conduce la 
aplicarea unei pedepse de la 8 luni la 3 ani şi 4 luni închisoare; 


- în cazul în care legea prevede pedeapsa închisorii alternativ cu pedeapsa 
amenzii, mai întâi se va alege una dintre pedepse, în funcţie de criteriile prevăzute de 
art. 74 C.pen., iar apoi se vor stabili efectele circumstanțelor atenuante, în funcţie de 
pedeapsa aleasă; 


- când limitele speciale ale pedepsei închisorii nu sunt divizibile cu 3, se vor avea în 
vedere dispoziţiile art. 186 alin. (2) și (3) C.pen., potrivit cărora, dacă limita de pedeapsă 
este exprimată într-un termen pe luni care nu este divizibil cu fracţia (...) de reducere ce 
ar urma să se aplice, fracţia se va aplica asupra termenului transformat în zile, după care 
durata obținută se transformă în luni. În acest caz, luna se socotește de 30 de zile și se iau 
în calcul doar zilele întregi rezultate din aplicarea fracţiei. În cazul limitelor de pedeapsă 
exprimate în ani și care nu sunt divizibile cu fracția (...) de reducere ce ar urma să se 
aplice, fracția se va aplica asupra termenului transformat în luni, după care durata 
obținută se transformă în ani. Se va avea în vedere că anul are 12 luni. 


b) dacă legea prevede pentru infracțiunea săvârșită numai pedeapsa amenzii» 
ori dacă instanţa a optat pentru stabilirea pedepsei amenzii (când aceasta este 
prevăzută de lege alternativ cu pedeapsa închisorii), reducerea cu o treime se 
aplică numai limitelor speciale ale zilelor-amendă, nu și cu privire la cuantumul 
unei zile-amendă!; 


1 Spre deosebire de Codul penal din 1969, actualul Cod penal nu mai permite înlocuirea 
pedepsei închisorii cu pedeapsa amenzii penale. 

De exemplu, o persoană care nu are calitatea de medic de specialitate obste- 
trică-ginecologie şi drept de liberă practică în această specialitate săvârşeşte infrac- 
țiunea de întreruperea cursului sarcinii, prevăzută de art. 201 alin. (1) lit. b) C.pen., 
sancționată de lege cu închisoare de la 6 luni la 3 ani sau cu amendă; în procesul de 
individualizare judiciară a pedepsei, instanța decide, având în vedere criteriile 
prevăzute de art. 74 C.pen., că inculpatului urmează să îi fie aplicată pedeapsa 
amenzii. Mai întâi, instanța va stabili numărul zilelor-amendă, având în vedere că, 
potrivit art. 61 alin. (4) lit. c) C.pen., limitele speciale ale zilelor-amendă sunt de la 180 
la 300, iar, în condiţiile reţinerii unei circumstanțe atenuante, operează reducerea 
acestora cu o treime (de la 120 la 200); prin urmare, instanţa poate să stabilească un 
număr de 130 zile-amendă în sarcina inculpatului; odată stabilit numărul 
zilelor-amendă, instanța procedează la stabilirea cuantumului unei zile-amendă, ale 
cărui limite sunt, potrivit art. 61 alin. (2) C.pen., între 10 și 500 lei (nereduse ca urmare 
a reţinerii circumstanțelor atenuante), având în vedere situația materială a inculpatului 
şi obligaţiile sale; să presupunem că instanța stabilește un cuantum de 20 lei pentru o 
zi-amendă; în final, suma pe care inculpatul va trebui să o plătească cu titlu de 
amendă penală va fi: 130 (zile-amendă) x 20 (cuantumul zile-amendă) = 2.600 lei. 


c) dacă pedeapsa prevăzută de lege este detențiunea pe viață sau dacă instanța se 
orientează către stabilirea acestei pedepse (în ipoteza în care pedeapsa detențiunii 
pe viață este prevăzută de lege alternativ cu pedeapsa închisorii), în cazul reţinerii 
circumstanțelor atenuante, se aplică pedeapsa închisorii de la 10 la 20 de ani’. 


- în caz de concurs de circumstanţe atenuante [de pildă, reținerea a două circumstanţe 
atenuante legale (depăşirea limitelor stării de necesitate și repararea integrală a 
prejudiciului material) sau reținerea unei circumstanţe atenuante legale şi a uneia 
judiciare (de exemplu, provocarea şi eforturile depuse de infractor pentru înlăturarea 
sau diminuarea consecinţelor infracțiunii)], nu se va proceda la o reducere succesivă 
a limitelor de pedeapsă prin raportare la fiecare circumstanță, ci reducerea limitelor 
speciale ale pedepsei se face o singură dată, indiferent de numărul circumstan- 
telor atenuante reținute, efectul atenuant fiind, aşadar, unic; 


a Circumstanţa atenuantă legală a provocării poate coexista cu 
circumstanțe atenuante judiciare. Reducerea pedepsei se va efectua într-un 
singur timp, pentru ambele categorii de circumstanţe (C.A. București, secția I 
penală, decizia nr. 22/1998, în R.D.P. nr. 4/1998, p. 140). 


- spre deosebire de Codul penal din 1969, în actualul Cod penal, reținerea exis- 
tenței circumstanțelor atenuante nu produce efecte cu privire la pedepsele comple- 
mentare, astfel, când se reţine existența circumstanțelor atenuante, iar legea prevede 
aplicarea obligatorie a pedepsei complementare a interzicerii exercitării unor drepturi 
— 

! În mod întemeiat s-a reținut în doctrină (F. Streteanu, D. Niţu, op. cit., vol. II, p. 416) că 
în Situaţia î în care se comite un concurs de infracţiuni, iar reținerea circumstanțelor atenuante 
Conduce la aplicarea pedepsei închisorii de la 10 la 20 de ani ca urmare a comutării speciei de 
pedeapsă, totuşi se poate ajunge la pedeapsa rezultantă a detenţiunii pe viaţă în condițiile 
art. 39 alin. (2) C.pen. 

sau a degradării militare, aplicarea acestora nu devine facultativă, rămânând tot obli- 
gatorie; tot astfel, reținerea circumstanțelor atenuante nu produce efecte cu privire la 
durata pentru care pot fi aplicate pedepse complementare, aceasta rămânând tot între 
1 şi 5 ani; deopotrivă, reținerea existenței circumstanțelor atenuante nu produce 
efecte cu privire la pedepsele accesorii ori la măsurile de siguranță, 


- în cazul în care infracţiunea a fost comisă în timpul minorităţii, circumstanțele 
atenuante reţinute în favoarea inculpatului vor fi avute în vedere numai la alegerea 
măsurii educative şi la individualizarea măsurii educative între limitele prevăzute de 
lege (art. 128 C.pen.); aşadar, limitele speciale ale măsurilor educative (privative sau 
neprivative de libertate) nu se vor reduce cu o treime, în cazul reţinerii circumstan- 
telor atenuante; 


În cazul în care se reţine existența unor circumstanţe atenuante în favoarea unei 
persoane juridice, limitele speciale ale zilelor-amendă se reduc cu o treime; această 
reducere nu operează şi cu privire la cuantumul unei zile-amendă, ca şi în cazul 
persoanei fizice reținerea existenţei circumstanțelor atenuante nu produce efecte cu 
privire la pedepsele complementare sau la măsurile de siguranţă. 


2.3. Circumstanţele agravante 
2.3.1. Circumstanţele agravante legale 


- Codul penal prevede numai circumstanțele agravante legale, renunțând la 
reglementarea circumstanțelor atenuante judiciare!; 

- reținerea circumstanțelor agravante nu este condiţionată de consumarea infrac- 
țiunii, așadar, aceleaşi circumstanțe agravate se vor reține fie că infracțiunea a rămas 


în faza tentativei sau s-a consumat. 
Constituie circumstanțe agravante legale următoarele împrejurări”: 


! Potrivit Codului penal din 1969, instanța putea reţine ca circumstanțe agravante și alte 
împrejurări care imprimă faptei un caracter grav; reținerea circumstanțelor agravante judiciare 
reprezenta o clauză de analogie cu caracter eterogen, ce producea efecte în defavoarea incul- 
patului, fiind contrară prevederilor art. 7 din Convenţia europeană. 

2 Spre deosebire de Codul penal din 1969, Codul penal actual nu mai prevede drept 
circumstanţe agravante: 

(i) săvârşirea infracțiunii prin violenţe asupra membrilor familiei, întrucât faptele de 
violență comise împotriva membrilor de familie sunt reglementate distinct în art. 199 C.pen., 
drept forme agravate ale infracțiunii de omor, omor calificat, loviri sau alte violențe, vătămare 
corporală, loviri sau vătămări cauzatoare de moarte, ce au ca efect majorarea maximului 
special al pedepsei cu o pătrime; 

(ii) săvârșirea infracţiunii din motive josnice, deoarece, așa cum se arată în expunerea de 
motive, „prin forţa lucrurilor în majoritatea covârșitoare a cazurilor comiterea infracțiunilor nu 
este animată de resorturi care pot stârni admirație sau pot reprezenta repere morale. În măsura 
în care, într-un caz concret, mobilul comiterii infracțiunii evidențiază în mod flagrant nivelul 
scăzut de conștiință al infractorului, această împrejurare poate fi avută în vedere în procesul de 
individualizare a pedepsei”. Tot astfel, noţiunea de motive josnice nu avea un conţinut precis 
determinat nici în doctrină şi nici în jurisprudenţă, iar acest caracter imprevizibil contraveneâ 
exigenţei de previzibilitate a legii penale. 

a) săvârșirea faptei de trei sau mai multe persoane împreună; 


- este necesară participarea concomitentă (împreună) a trei sau mai multe per- 
soane în calitate de autori, coautori sau complici concomitenţi!, la săvârşirea ace- 
Jeiaşi fapte prevăzute de legea penală [un autor şi cel puţin doi complici concomi- 
tenți, ori cel puţin trei coautori (dacă nu se reţine și activitatea unor complici conco- 
mitenţi) sau doi coautori și cel puţin un complice concomitent, ori doi sau mai mulți 
coautori şi unul sau mai mulți complici concomitenţi], deopotrivă, în doctrină? s-a 
arătat că nu este necesar ca cel puţin trei persoane să fie prezente la locul săvârşirii 
infracțiunii ori ca toţi coautorii să acţioneze concomitent, fiind suficientă conlucrarea 
temporală a participanţilor, aceasta putând fi realizată şi de la distanţă; 

- se poate reține atât în cazul participaţiei proprii, cât şi în ipoteza participaţiei 
improprii; 

- nu prezintă importanță dacă celelalte două trăsături esenţiale ale infracţiunii 
(antijuridicitatea sau imputabilitatea) sunt satisfăcute, fiind suficient ca numai unul 
dintre participanți să poată fi tras la răspundere penală (de pildă, un major sustrage 
bunuri împreună cu două persoane iresponsabile în calitate de coautori; chiar dacă 
numai majorul este trimis în judecată se va reţine și în privinţa acestuia circumstanța 
agravantă chiar dacă față de iresponsabili s-a dispus o soluţie de clasare); 


- nu se va reține această circumstanță agravantă dacă la săvârșirea faptei participă 
alături de autor mai mulți instigatori şi/sau complici anteriori ori în cazul pluralităţii 
naturale de infractori (de pildă, în cazul infracţiunii de încăierare); 


- în situaţia în care trei sau mai multe persoane săvârșesc în aceeași împrejurare 
același tip de infracțiune (de exemplu, mai multe tâlhării), însă împotriva unor vic- 
time diferite, se poate reţine circumstanța agravantă, numai dacă la fiecare faptă 
prevăzută de legea penală au participat cel puţin trei persoane; 


- se poate reţine numai în cazul infracțiunilor intenționate sau praeterintenţio- 
nate, săvârşite de trei sau mai multe persoane; nu prezintă importanță dacă infrac- 
țiunea a rămas în faza tentativei pedepsibile sau dacă este consumată ori epuizată? (de 
pildă, în acest ultim caz, este posibilă reținerea circumstanţei agravante și atunci când 
numai unele dintre actele ce intră în structura infracțiunii continuate au fost săvârșite 
de trei sau mai multe persoane); 


- pluralitatea de făptuitori nu trebuie să reprezinte o circumstanță agravantă spe- 
cială (de pildă, în ipoteza formei agravate a infracțiunii de viol ori de agresiune 
Sexuală, când fapta este comisă de două sau mai multe persoane împreună) ori un ele- 
ment obligatoriu pentru existența infracţiunii [de pildă, nu se poate reţine această 


Se e e Pe te 2 Do o a II EEE E E N E F 


| ! Ca excepție, este posibilă şi luarea în considerare a instigatorului pentru reținerea acestei 
circumstanțe, în măsura în care instigarea absoarbe complicitatea concomitentă sau este 
absorbită în coautorat. 
2 F. Streteanu, D. Niţu, op. cit., vol. II, p. 419. 
* În cazul unității legale de infracțiune sau al infracțiunii continue nu poate fi omis că 
Suntem în prezenţa unei infracţiuni unice şi că acţiunile coautorilor $i ale complicilor conco- 
mitenţi pot interveni şi după momentul consumării până la data epuizării infracţiunii. 

circumstanță agravantă legală în cazul pluralității naturale în sarcina subiecţilor activi 
nemijlociţi ai infracţiunii (încăierare) ori în cazul pluralității constituite (infracţiunea 
de constituire a unui grup infracţional organizat)]!; 


- poate fi reținută atât în cazul faptelor comise de persoane fizice, cât şi atunci 
când acestea sunt comise de persoane juridice; 


- este o circumstanță reală care se răsfrânge asupra tuturor participanților 
(inclusiv instigatori sau complici anteriori), în măsura în care au prevăzut-o sau 
cunoscut-o? (de pildă, nu se va reţine această circumstanţă în situaţia în care com- 
plicele anterior a promis tăinuirea bunurilor care urmau să fie sustrase de autor, fără a 
cunoaşte că acesta va comite fapta împreună cu alte două persoane în calitate de 
coautori sau complici concomitenți). 


E Circumstanţa agravantă legală referitoare la săvârşirea faptei de trei 
sau mai multe persoane împreună, presupune ca făptuitorii să acţioneze 
împreună în aceleaşi condiţii de loc şi de timp, întrucât numai în acest caz fapta 
prezintă o periculozitate sporită, pentru că făptuitorii se ajută reciproc, iar 
cooperarea la săvârşirea faptei le măreşte forța de acțiune și le creează condiţii 
de natură să îngreuneze descoperirea faptei și identificarea lor. În consecinţă, 
această circumstanță agravantă nu poate fi reținută în cazul în care persoanele 
inculpate pentru săvârșirea infracţiunii de trafic de migranţi nu au acționat 
împreună, ci separat, în locuri şi în perioade de timp diferite (.C.C.J, secția 
penală, decizia nr. 1981/2008, www.legalis.ro). 


IR Circumstanța agravantă prevăzută de art. 77 lit. a) C.pen. este 
una reală, care se răsfrânge asupra tuturor participanților, în măsura în care 
aceştia au cunoscut-o sau au prevăzut-o. Din acest punct de vedere, Curtea va 
reține că există această agravantă numai dacă în cauză este îndeplinită atât 
condiția ca acțiunea participanților să se fi concretizat în acte concomitente, 
contributive la săvârşirea aceleiași infracțiuni, cât şi condiția ca între participanți 
să fi existat o conlucrare concomitentă în comiterea acesteia, conlucrare în 
măsură să imprime infracțiunii un grad sporit de pericol social, prin creșterea 
forţei de acțiune a participanţilor, pe de o parte, dar şi prin amplificarea curajului 
și îndrăznelii acestora (C.A. Alba Iulia, secția penală, decizia nr. 190 din 
5 martie 2019, www.sintact.ro). 


! Chiar dacă art. 77 lit. a) C.pen. nu va putea fi reţinut la individualizarea pedepsei pentru 
comiterea infracţiunii de constituire a unui grup infracțional organizat prevăzută de art. 367 
C.pen., va fi posibilă reținerea acestei circumstanţe agravante atunci când infracţiunea/ile care 
intră în scopul grupului a/au fost comise de trei sau mai multe persoane împreună (participanţi 
concomitenţi, indiferent dacă aceştia sunt sau nu membrii grupului infracţional). 

2 În doctrină (F. Streteanu, D. Niţu, op. cit. vol. II, p. 424) s-a apreciat că este posibil ca o 
persoană să fie avută în vedere pentru reținerea comiterii faptei de trei persoane împreună, fără 
ca în cazul acesteia să se reţină circumstanţa agravantă, dacă nu a cunoscut participarea alături 
de al doilea coautor şi a unui complice concomitent care nu era prezent la locul comiterii 
infracţiunii, respectiv ca circumstanța agravantă să se răsfrângă asupra unui complice anterior 
sau instigator, în măsura în care a cunoscut sau a prevăzut faptul că vor participa cel puţin trei 
persoane la săvârşirea faptei prevăzute de legea penală. 

Curtea apreciază însă că acest tip de infracţiuni [evaziune fiscală 
prevăzută de art. 9 alin. (1) lit. b) și alin. (2) din Legea nr. 241/2005, şi folosire 
cu rea-credință a bunurilor sau creditului societăţii, prevăzută de art. 272 
alin. (1) lit. b) din Legea nr. 31/1990] nu sunt susceptibile de a atrage 
circumstanța agravantă prevăzută de art. 77 lit. a) C.pen. Astfel, în doctrină şi 
jurisprudenţă s-a arătat în mod constant că circumstanța agravantă a săvârșirii 
faptei de trei sau mai multe persoane împreună presupune o conlucrare simul- 
tană, concomitentă a celor care acționează „împreună”, indiferent că aceștia au 
calitatea de coautori sau complici concomitenți. Drept urmare, în cazul 
infracțiunii de evaziune fiscală prevăzută de art. 9 alin. (1) lit. b) și alin. (2) din 
Legea nr. 241/2005, al cărei element material constă într-o omisiune (omisiunea 
de evidenţiere a operaţiunilor comerciale și a veniturilor), nici nu se poate pune 
problema săvârșirii sale prin conlucrarea mai multor persoane. În mod evident, 
fiecare persoană căreia îi revine obligația de a evidenția operaţiunile comerciale 
şi veniturile realizate de o societate comercială este autor şi nu coautor al 
infracțiunii, iar în ce privește complicitatea concomitentă, aceasta nu poate fi 
nici măcar concepută în cazul infracțiunii respective. În cazul infracţiunii de 
folosire cu rea-credință a bunurilor sau creditului societății, prevăzută de art. 272 
alin. (1) lit. b) din Legea nr. 31/1990, din simpla expunere a situaţiei de fapt 
rezultă că inculpaţii nu au folosit împreună sumele de bani retrase din conturile 
SC X. SRL, astfel că reținerea agravantei menționate nu este corectă nici în 
cazul acestei fapte (C.A. București, secția penală, decizia nr. 525 din 12 aprilie 
2019, în A. Iugan, C.pen. adnotat). 


b) săvârşirea infracțiunii prin cruzimi sau supunerea victimei la tratamente 
degradante; 


- raţiunea agravării se poate reține numai în cazul infracțiunilor intenționate sau 
praeterintenţionate; 


- teza I: prin folosirea de cruzimi se înţelege utilizarea unor mijloace şi procedee 
feroce, care depășesc în intensitate pe cele proprii acțiunii de a ucide/vătăma, și care 
Cauzează victimei mari suferințe (fizice sau psihice), prelungite în timp; 


- faţă de natura reală a circumstanței consider că de esența noțiunii de cruzimi 
este doar ferocitatea autorului, oroarea fiind doar repercusiunea ferocității faptei, iar 
nu o condiţie cumulativă ce trebuie analizată alături de ferocitate pentru reținerea 
Cruzimilor sau o cerinţă alternativă ferocității; 


- săvârşirea faptei prin cruzimi poate fi reținută nu numai în cazul infracțiunilor 
Comise împotriva integrităţii corporale sau a sănătăţii, ci și în ipoteza unor infracţiuni 
Complexe împotriva patrimoniului (de exemplu, tâlhăria) sau a autorității (ultrajul), 
Ori a justiţiei (ultrajul judiciar). 


a Prin cruzimi se înțelege nu numai provocarea de suferinţe fizice victi- 
mei — suferinţe care, de altfel, de cele mai multe ori ar fi imposibil de stabilit — 
ci şi aspectul de ferocitate, ieșit din comun, cu care infractorul săvârşeşte fapta, 
trezind în conștiința celor ce iau cunoștință de această faptă, un sentiment de 
oroare (Trib. Suprem, Completul de 7 judecători, decizia nr. 9/1970, în Reper- 
toriu 1969-1975, p. 309). 

ə Omorul se consideră săvârşit prin cruzimi atunci când făptuitorul a 
conceput şi executat fapta în aşa fel încât a produs victimei suferințe mari, 
prelungite în timp, care depăşesc cu mult suferințele inerente acţiunii de 
ucidere. Fapta de a arunca un proiectil inflamabil prin geamul unui imobil, 
provocând arsuri persoanei aflate în imobil, întruneşte elementele constitutive 
ale tentativei la omor, cu reținerea elementului circumstanţial de agravare 
referitor la omorul săvârşit prin cruzimi. Utilizarea unei substanţe inflamabile — 
de natură a cauza suferinţe suplimentare victimei, întrucât, în caz de incendiere, 
decesul nu survine instantaneu sau la scurt timp, ci după o suferinţă prelungită, 
de intensitate deosebită, determinată de arsurile corporale — se încadrează în 
noţiunea de „cruzimi” (I.C.C.J., secția penală, decizia nr. 84 din 13 ianuarie 
2014, www.sc].ro). 


ə Noţiunea de „cruzimi” prezintă două înțelesuri: unul intrinsec acţiunii 
de ucidere, constând în întrebuințarea de către făptuitor a unor metode inumane 
şi inutile de chinuire a victimei înainte de deces şi altul extrinsec acțiunii de 
ucidere, constând în agravanta socială a actului de ucidere, respectiv în aptitu- 
dinea lui de a inspira oroare și groază celor care au cunoștință de el și de proce- 
deele folosite. Legiuitorul are în vedere ambele înțelesuri ale noţiunii de cruzime. 
Deci, pentru a exista cruzime în sensul legii, trebuie îndeplinite următoarele 
condiţii: a) ferocitatea sau sadismul făptuitorului. Actele sadice de ucidere sunt 
acele acte care folosesc procedee cauzatoare de suferințe prelungite și de maximă 
intensitate, având ca rezultat, în afară de suprimarea vieţii victimei, şi chinuirea ei 
fizică sau morală; b) provocarea unui sentiment de oroare. Procedeele folosite de 
infractor pentru săvârşirea omorului trebuie să fie de natură să provoace şi 
sentimentul de oroare sau groază, însoțit de reflecții asupra josniciei şi neomeniei 
infractorului. Pentru încadrarea faptei în omor prin cruzimi nu interesează dacă 
cruzimile au condus, eo ipso, la moartea victimei ori dacă făptuitorul le-a utilizat 
numai pentru chinuirea victimei înainte de a o ucide. Ceea ce interesează este, 
însă, ca ele să fie comise anterior momentului consumativ al omorului. În cauză, în 
condițiile în care inculpatul a conceput şi executat fapta în așa fel încât a produs 
victimei suferințe mari, prelungite în timp, care au depășit cu mult suferințele 
inerente acțiunii de ucidere (acesta după ce i-a „aplicat multiple lovituri pe toată 
suprafața corpului”, iar victima a căzut la pământ, a luat două chingi şi a legat-o 
de picioare și de mâini, iar apoi de un stâlp ce susținea bolta de vie, la o înălțime 
de aproximativ 1,20 m, unde a rămas imobilizată și în viaţa până la sosirea 
lucrătorilor de poliție și ambulanţei, aceasta din urmă decedând la spital după 
aproximativ două ore), este îndeplinită condiţia de agravare a omorului (.C.C.J., 
secția penală, decizia nr. 2836/2013, www.scj.ro). 


> Curtea consideră că se impune reținerea circumstanței agravante 
prevăzute de art. 77 lit. b) C.pen., în condiţiile în care acţiunea inculpatului de a 
eviscera parțial globul ocular al ochiului drept, prin presarea cu degetul, este în 
sine, fără putință de tăgadă, un act de cruzime, având în vedere suferința pre- 
lungită provocată victimei. Astfel, evisceraţia globului ocular prin introducerea 
degetului în cavitatea oculară și apăsarea cu putere reprezintă un exemplu clasic 
de cruzime. Deopotrivă, se impune şi reținerea circumstanței agravante prevă- 
zute de art. 77 lit. e) C.pen. în condiţiile în care starea de vulnerabilitate a 

victimei era evidentă, respectiv aceasta, în vârstă de 75 de ani, era încadrată în 
gradul de handicap grav permanent, cu asistent personal, fiind transportată în 
căruţ cu rotile, vulnerabilitate de care inculpatul a profitat, aplicându-i, cu inten- 
sitate, lovituri cu pumnii şi picioarele peste corp şi cap, culminând cu 
eviscerarea globului ocular drept (C.A. Iaşi, secția penală, decizia nr. 44 din 
31 ianuarie 2017, wwwsintact.ro). 


> Inculpaţii au dat dovadă de o deosebită cruzime, acţionând în grup, 
împotriva unei singure persoane pe care au imobilizat-o prin legare cu un lanț de 
gât de un copac, exercitând asupra acesteia violenţe, lovind-o cu pumnii, cu 
picioarele, cu un băț şi cu un bici, până ce aceasta și-a pierdut cunoștința din 
pricina durerii. Și ca și cum nu ar fi fost de ajuns, inculpații au udat-o pe 
persoana vătămată cu apă, iar după ce şi-a revenit, au dezbrăcat-o de haine şi au 
continuat să o lovească, în final abandonând-o, dezbrăcată, în drum (C.A. Bacău, 
secția penală, decizia nr. 1250 din 17 noiembrie 2016, wwwssintact.ro) 


- teza a II-a: supunerea victimei la tratamente degradante presupune utilizarea 
de mijloace şi procedee care umilesc victima, provocându-i o suferință fizică sau 
psihică; 

- pentru reținerea circumstanței agravante în oricare dintre cele două modalități, 
trebuie ca infractorul să acţioneze cu intenție directă sau indirectă; 


- modalităţile de săvârşire nu trebuie să reprezinte o circumstanță agravată spe- 
cială a unei infracţiuni, altfel, se va reţine numai forma agravată a acelei infracțiunii 
[de pildă, în cazul omorului calificat săvârşit prin cruzimi, prevăzut de art. 188 
alin. (1) C.pen. raportat la art. 189 lit. h) C.pen., sau al variantei agravate a infrac- 
țiunii de supunere la rele tratamente prevăzute de art. 281 alin. (2) C.pen.]; 


- este o circumstanţă reală care se răsfrânge asupra participanților, în măsura în 
care au prevăzut-o sau cunoscut-o. 


2 Cu ocazia audierii inculpatului C.C., acesta a recunoscut comiterea 
faptei, declarând că, la data de 26.06.2016, în jurul orelor 07:30, se întorcea de 
la serviciu, respectiv de la restaurantul McDonald's şi avea asupra sa un borcan 
cu fecale, pregătit din ziua premergătoare. S-a oprit în staţia de metrou Piaţa 
Victoriei şi a aşteptat aproximativ 20 minute până în jurul orelor 08:00, când a 
observat o persoană de sex feminin intrând în toaletă. A urmat-o şi cu o cheie 
potrivită a încuiat-o pe aceasta în cabină. Inculpatul a menţionat că nu a reţinut 
exact cabina unde a intrat, a doua sau a treia, dar la broasca cabinei se potrivea 
orice fel de cheie. A mai arătat că după ce a încuiat-o pe persoana vătămată în 
cabina toaletei, a scos din punga pe care o avea asupra sa borcanul cu fecale, a 
intrat în cabina alăturată şi a aruncat conţinutul asupra acesteia. După comiterea 
faptei a stat pe peron şi a observat ce se întâmplă, aproximativ 10-20 minute. 
După ce a văzut că au venit pompierii şi erau mai multe persoane acolo s-a 
speriat şi a plecat. În plus, inculpatul a declarat că în cursul anului 2016, a 
aruncat de mai multe ori cu fecale asupra unor persoane de sex feminin în 
toaleta publică din staţia de metrou Piaţa Victoriei. (...) În cauză, faţă de modul 
de comitere a faptei şi a mijloacelor folosite, respectiv aruncarea cu materii 
fecale peste persoana vătămată, care anterior a fost închisă într-o toaletă publică, 


600 Sinteze de drept penal. Partea generală 


unde a trebuit să aştepte timp de 40 de minute pentru a putea ieşi, instanţa de 
fond a apreciat că este dincolo de orice îndoială că acţiunile inculpatului, 
concretizate în infracţiunea săvârşită, au fost de natură a umili victima şi a duce 
la consecinţe de ordin psihic şi moral asupra părţii civile. (...) Cu privire la 
reținerea circumstanţei agravante privind săvârşirea infracţiunii prin cruzimi sau 
supunerea victimei la tratamente degradante, prevăzută de art. 77 lit. b) C.pen., 
instanța a reținut faptul că aruncarea cu materii fecale asupra persoanei 
vătămate, pe care anterior a încuiat-o în cabina unei toalete publice este de 
natură a umili victima şi a duce la consecinţe de ordin psihic şi moral asupra 
acesteia. (...) Astfel, infracţiunea de lipsire de libertate aduce atingere libertăţii 
de mişcare a persoanei şi este de natură să producă daune cu caracter nepatri- 
monial, respectiv traume psihice, stres post-traumatic, anxietate. Suplimentar, în 
speța dedusă judecății, victima a fost supusă unor tratamente degradante 
neobişnuite, de natură să provoace traume psihologice suplimentare, inclusiv 
sentimente de ruşine, şi să-i afecteze serios normala desfăşurare a vieții sociale, 
profesionale şi familiale. Sub acest aspect este relevantă şi împrejurarea că 
inculpatul şi partea civilă nu aveau nicio legătură, acuzatul atacând-o pe aceasta 
după ce a ales-o fără un criteriu obiectiv, aspecte de natură să potenţeze traumele 
psihice ale părţii civile (C.A. București, secţia penală, decizia nr. 845 din 
13 iunie 2019, www.sintact.ro). 


c) săvârşirea infracțiunii prin metode sau mijloace de natură să pună în 
pericol alte persoane ori bunuri; 


- deşi legea nu prevede vreo limitare a sferei infracţiunilor la care se poate reţine 
această circumstanţă, cred că este necesar ca activitatea infracțională comisă prin 
astfel de metode ori mijloace să fie intenționată sau praeterintenționată, nefiind 
posibilă reținerea acestei agravante atunci când făptuitorul nu a prevăzut că mijloa- 
cele sau metodele folosite sunt de natură să pună în pericol alte persoane sau bunuri, 
ori atunci când, deşi a prevăzut, a considerat în mod nefondat că nu este posibilă o 
asemenea urmare; aşadar, opinez că dispoziţiile art. 77 lit. c) C.pen. nu vor putea fi 
reținute pentru agravarea răspunderii penale pentru o infracţiune comisă din culpă; 


- metodele sau mijloacele folosite trebuie să fie susceptibile prin ele însele să 
pună în pericol viaţa, integritatea corporală, sănătatea altor persoane (unui număr 
nedeterminat de persoane) sau a unor bunuri ale acestora (indiferent de valoarea eco- 
nomică a acestora); de exemplu, comiterea faptei prin folosirea de materiale explo- 
zive, substanțe toxice (trimiterea prin poștă a unui colet părții vătămate, conținând 
material exploziv şi un mecanism de declanșare a exploziei) etc.; 

- făptuitorul trebuie să cunoască sau să prevadă că metodele sau mijloacele pe care le 
folosește sunt, prin ele însele ori din cauza împrejurărilor concrete în care sunt utilizate, 
de natură a pune în pericol alte persoane (care nu participă la săvârşirea infracţiunii) ori 
bunuri; 

- nu este necesar pentru reținerea circumstanței agravante ca starea de pericol să 
se fi produs efectiv, fiind suficient numai ca metodele sau mijloacele de comitere a 
faptei să fie de natură să pună în pericol alte persoane ori bunuri; 


- modalităţile de săvârşire nu trebuie să reprezinte o circumstanță agravată spe- 
cială a unei infracțiuni, altfel se va reține numai forma agravată a acelei infracţiunii 

[de pildă, în cazul distrugerii, prevăzute de art. 253 alin. (4) C.pen., sau a distrugerii 
din culpă prevăzute de art. 255 alin. (1) C.pen.]; în plus, în literatura de specialitate! 
s-a apreciat că nu poate fi reținută această circumstanță agravantă în cazul în care 
„starea de pericol pentru alte bunuri sau persoane constituie un element constitutiv al 
infracţiunii — de exemplu, natura obiectului material al infracțiunii, cum se întâmplă 
în cazul furtului calificat care are ca obiect material bunuri prin care se pune în 
pericol siguranţa traficului şi a persoanelor pe drumurile publice, prevăzut de art. 229 
alin. (3) lit. g) C.pen., ori urmarea acesteia, în cazul diversiunii (art. 403 C.pen.)”; 


- poate fi reținută atât în cazul faptelor comise de persoane fizice, cât şi atunci 
când acestea sunt comise de persoane juridice; 


- în cazul în care se comite un omor prin metode sau mijloace de natură să pună în 
pericol alte persoane, pentru reținerea acestei circumstanțe agravante la individuali- 
zarea pedepsei pentru infracțiunea de omor (art. 188 C.pen.), este necesar ca urmarea 
acestei fapte să fie moartea unei singure persoane; în cazul în care se produce 
decesul a două sau mai multe persoane, se va reține numai infracțiunea de omor 
calificat, fără a putea fi reţinută şi această circumstanță agravantă?, sub aspectul 
laturii subiective, se va reţine fie intenţia directă, cu privire la moartea unei persoane, 
şi intenția indirectă, în legătură cu pericolul care vizează viața altor persoane, fie 
intenție directă cu privire la ambele aspecte; 


- este o circumstanță reală, care se răsfrânge asupra participanţilor, în măsura în 
care au prevăzut-o sau cunoscut-o 


ə Prin sintagma „săvârşirea infracțiunii prin metode sau mijloace de 
natură să pună în pericol alte persoane ori bunuri”, legiuitorul a subliniat 
împrejurarea că anumite metode sau mijloace au prin ele însele aptitudinea de a 
crea o stare de pericol pentru alte persoane ori bunuri, distinct de rezultatul 
socialmente periculos care se produce prin acțiunea făptuitorului, împrejurare 
care îl caracterizează pe acesta ca fiind mai periculos și justifică agravarea 
răspunderii penale. Astfel, prin modalitatea în care făptuitorul acționează, se 
creează o stare de pericol public, derivată în mod subsidiar din acţiunea sau 
inacțiunea acestuia. Pot produce un astfel de pericol utilizarea de către făptuitor 
a unor metode care pot conduce la incendiere, explozie, otrăvire şi în general, a 
oricăror modalități care, în maniera concretă de acțiune, se dovedesc periculoase 
pentru mai multe bunuri ori persoane (C.A. Suceava, secția penală, decizia 
nr. 889 din 26 septembrie 2017, www.sintact.ro). 


2 Prin metode sau mijloace de natură să pună în pericol alte persoane ori 
bunuri în sensul art. 77 lit. c) C.pen. se înțelege orice mijloace sau metode care, 
prin folosire, sunt susceptibile de a produce urmări grave pentru un număr nede- 
terminat de persoane, pentru bunurile acestora ori pentru alte valori sociale 


e e Mee true E Sa e seu 
! F. Streteanu, D. Niţu, op. cit., vol. II, p. 428. 
? În sensul reţinerii acestei circumstanţe agravante şi în Cazul omorului calificat prevăzut 
de art. 189 alin. (1) lit. f) C.pen., a se vedea F. Stretearu, D. Niţu, op. cit., vol. II, p. 428. 


600 Sinteze de drept penal. Partea generală 


unde a trebuit să aştepte timp de 40 de minute pentru a putea ieşi, instanţa de 
fond a apreciat că este dincolo de orice îndoială că acţiunile inculpatului, 
concretizate în infracţiunea săvârşită, au fost de natură a umili victima şi a duce 
la consecinţe de ordin psihic şi moral asupra părţii civile. (...) Cu privire la 
reținerea circumstanţei agravante privind săvârşirea infracţiunii prin cruzimi sau 
supunerea victimei la tratamente degradante, prevăzută de art. 77 lit. b) C.pen., 
instanța a reţinut faptul că aruncarea cu materii fecale asupra persoanei 
vătămate, pe care anterior a încuiat-o în cabina unei toalete publice este de 
natură a umili victima şi a duce la consecinţe de ordin psihic şi moral asupra 
acesteia. (...) Astfel, infracţiunea de lipsire de libertate aduce atingere libertăţii 
de mişcare a persoanei şi este de natură să producă daune cu caracter nepatri- 
monial, respectiv traume psihice, stres post-traumatic, anxietate. Suplimentar, în 
speța dedusă judecății, victima a fost supusă unor tratamente degradante 
neobişnuite, de natură să provoace traume psihologice suplimentare, inclusiv 
sentimente de ruşine, şi să-i afecteze serios normala desfăşurare a vieții sociale, 
profesionale şi familiale. Sub acest aspect este relevantă şi împrejurarea că 
inculpatul şi partea civilă nu aveau nicio legătură, acuzatul atacând-o pe aceasta 
după ce a ales-o fără un criteriu obiectiv, aspecte de natură să potenţeze traumele 
psihice ale părţii civile (C.A. București, secția penală, decizia nr. 845 din 
13 iunie 2019, www.sintact.ro). 


c) săvârşirea infracțiunii prin metode sau mijloace de natură să pună în 
pericol alte persoane ori bunuri; 


- deşi legea nu prevede vreo limitare a sferei infracţiunilor la care se poate reţine 
această circumstanţă, cred că este necesar ca activitatea infracţională comisă prin 
astfel de metode ori mijloace să fie intenționată sau praeterintenţionată, nefiind 
posibilă reținerea acestei agravante atunci când făptuitorul nu a prevăzut că mijloa- 
cele sau metodele folosite sunt de natură să pună în pericol alte persoane sau bunuri, 
ori atunci când, deşi a prevăzut, a considerat în mod nefondat că nu este posibilă o 
asemenea urmare; aşadar, opinez că dispoziţiile art. 77 lit. c) C.pen. nu vor putea fi 
reţinute pentru agravarea răspunderii penale pentru o infracţiune comisă din culpă; 


- metodele sau mijloacele folosite trebuie să fie susceptibile prin ele însele să 
pună în pericol viața, integritatea corporală, sănătatea altor persoane (unui număr 
nedeterminat de persoane) sau a unor bunuri ale acestora (indiferent de valoarea eco- 
nomică a acestora), de exemplu, comiterea faptei prin folosirea de materiale explo- 
zive, substanţe toxice (trimiterea prin poştă a unui colet părții vătămate, conținând 
material exploziv şi un mecanism de declanșare a exploziei) etc.; 

- făptuitorul trebuie să cunoască sau să prevadă că metodele sau mijloacele pe care le 
foloseşte sunt, prin ele însele ori din cauza împrejurărilor concrete în care sunt utilizăte, 
de natură a pune în pericol alte persoane (care nu participă la săvârşirea infracțiunii) ori 
bunuri; 

- nu este necesar pentru reținerea circumstanţei agravante ca starea de pericol să 
se fi produs efectiv, fiind suficient numai ca metodele sau mijloacele de comitere a 
faptei să fie de natură să pună în pericol alte persoane ori bunuri; 


- modalităţile de săvârşire nu trebuie să reprezinte o circumstanță agravată spe- 
cială a unei infracţiuni, altfel se va reţine numai forma agravată a acelei infracțiunii 

[de pildă, în cazul distrugerii, prevăzute de art. 253 alin. (4) C.pen., sau a distrugerii 
din culpă prevăzute de art. 255 alin. (1) C.pen.]; în plus, în literatura de specialitate! 
s-a apreciat că nu poate fi reţinută această circumstanţă agravantă în cazul în care 
„starea de pericol pentru alte bunuri sau persoane constituie un element constitutiv al 
infracţiunii — de exemplu, natura obiectului material al infracţiunii, cum se întâmplă 
în cazul furtului calificat care are ca obiect material bunuri prin care se pune în 
pericol siguranţa traficului şi a persoanelor pe drumurile publice, prevăzut de art. 229 
alin. (3) lit. g) C.pen., ori urmarea acesteia, în cazul diversiunii (art. 403 C.pen.)”; 


- poate fi reținută atât în cazul faptelor comise de persoane fizice, cât şi atunci 
când acestea sunt comise de persoane juridice; 


- în cazul în care se comite un omor prin metode sau mijloace de natură să pună în 
pericol alte persoane, pentru reținerea acestei circumstanţe agravante la individuali- 
zarea pedepsei pentru infracțiunea de omor (art. 188 C.pen.), este necesar ca urmarea 
acestei fapte să fie moartea unei singure persoane; în cazul în care se produce 
decesul a două sau mai multe persoane, se va reține numai infracțiunea de omor 
calificat, fără a putea fi reţinută şi această circumstanță agravantă?; sub aspectul 
laturii subiective, se va reţine fie intenția directă, cu privire la moartea unei persoane, 
şi intenția indirectă, în legătură cu pericolul care vizează viața altor persoane, fie 
intenţie directă cu privire la ambele aspecte; 


- este o circumstanță reală, care se răsfrânge asupra participanților, în măsura în 
care au prevăzut-o sau cunoscut-o. 


> Prin sintagma „săvârşirea infracțiunii prin metode sau mijloace de 
natură să pună în pericol alte persoane ori bunuri”, legiuitorul a subliniat 
împrejurarea că anumite metode sau mijloace au prin ele însele aptitudinea de a 
crea o stare de pericol pentru alte persoane ori bunuri, distinct de rezultatul 
socialmente periculos care se produce prin acţiunea făptuitorului, împrejurare 
care îl caracterizează pe acesta ca fiind mai periculos şi justifică agravarea 
răspunderii penale. Astfel, prin modalitatea în care făptuitorul acționează, se 
creează o stare de pericol public, derivată în mod subsidiar din acţiunea sau 
inacțiunea acestuia. Pot produce un astfel de pericol utilizarea de către făptuitor 
a unor metode care pot conduce la incendiere, explozie, otrăvire şi în general, a 
oricăror modalităţi care, în maniera concretă de acțiune, se dovedesc periculoase 
pentru mai multe bunuri ori persoane (C.A. Suceava, secția penală, decizia 
nr. 889 din 26 septembrie 2017, www.sintact.ro). 


2 Prin metode sau mijloace de natură să pună în pericol alte persoane ori 
bunuri în sensul art. 77 lit. c) C.pen. se înțelege orice mijloace sau metode care, 
prin folosire, sunt susceptibile de a produce urmări grave pentru un număr nede- 
terminat de persoane, pentru bunurile acestora ori pentru alte valori sociale 


an E E E N N NI II 


E. Streteanu, D. Niţu, op. cit., vol. II, p. 428. 
? În sensul reţinerii acestei circumstanțe agravante şi în cazul omorului calificat prevăzut 
de art. 189 alin. (1) lit. f) C.pen. a se vedea F. Streteanu, D. Niţu, op. cit., vol. II, p. 428. 

importante și de a crea astfel o stare de insecuritate pentru ambianța socială. 
Asemenea metode sau mijloace pot fi: incendiul, exploziile, răspândirea de 
substanțe chimice vătămătoare, toxice ori radioactive, infectarea surselor ori 
rețelelor de apă, declanșarea unor energii distructive etc. Pentru existența 
agravantei nu este necesar ca metodele sau mijloacele folosite de făptuitor să fi 
produs efectiv urmări grave asupra persoanelor, bunurilor ori asupra altor valori 
importante; este suficientă potenţialitatea producerii unor astfel de urmări pentru 
securitatea socială și pentru un număr nedefinit de persoane sau pentru alte 
valori sociale (C.A. Iaşi, secția penală, decizia nr. 78 din 13 februarie 2017, 
www.sintact.ro). 


®%» Inculpaţii P.I.M. şi P.F., în perioada aprilie-mai 2017, au deţinut fără 
drept arma de foc letală pistol militar marca Pietro Beretta Gardone VT, model 
92 FS, calibrul 9 mm şi 15 elemente de muniţie corespunzătoare acestei arme, în 
ziua de 26.05.2017 au folosit arma de foc letală menţionată anterior, executând 
11 focuri, iar în aceeaşi zi de 26.05.2017, pe fondul unui conflict preexistent cu 
victima B.C.A., au stabilit o întâlnire cu aceasta, iar în jurul orei 11:30, au 
executat mai multe focuri cu acea armă de foc letală către victimă, creându-i 
două plăgi împuşcate transfixiante ce au creat două orificii de intrare şi două de 
ieşire a proiectilului la nivelul antebraţului drept şi al ambelor flancuri abdomi- 
nale, cu interesarea rinichiului drept, masei intestinale, venei cave, a mezente- 
rului şi mezocolonului, ce au condus în mod direct şi necondiţionat la decesul 
acesteia. (...) ambii inculpaţi au efectuat acte de executare a hotărârii infracţio- 
nale de ucidere a victimei, urmărind şi executând focuri de armă asupra acesteia, 
în scopul suprimării vieţii sale, aşa încât acţiunile inculpatului îmbracă forma 
autoratului la infracţiune de omor calificat, chiar dacă numai unul dintre proiec- 
tilele trase cu arma de foc şi-a atins ţinta şi a ucis victima, acţiunile tentante ale 
unuia dintre inculpaţi fiind absorbite în fapta consumată de omor calificat la care 
şi-au adus aportul ambii inculpaţi care s-au completat reciproc în comiterea 
faptei. (...) ambii inculpaţi i-au adresat victimei B.C.A. ameninţări cu săvârşirea 
de acte de violență şi chiar cu moartea, încă din timpul deplasării către B., 
expediindu-i şi hărţi care arătau poziţia lor reală pentru a crea tensiune, temere. 
(...) prin mijloacele folosite pentru uciderea victimei şi prin modul în care 
acestea au fost manevrate, inculpaţii P.I.M. şi P.F. au pus în pericol alte per- 
soane ori bunuri, au distrus în concret anumite bunuri (fiind degradat imobilul 
familiei P., prin proiectilele care au ajuns în tencuiala casei, în curtea mobilului, 
în geamurile casei, în peretele interior dintr-una din camerele imobilului, fiind 
distrus şi geamul de la un autoturism Volkswagen care se afla parcat în zonă). 
Din probe a rezultat că a existat riscul uciderii şi a altor persoane, nu numai a 
victimei, respectiv a martorilor A.V.C. şi P.A., precum şi a altor persoane care 
s-ar fi aflat în acel moment în curte şi în casa familiei P. (C.A. Galaţi, secția 
penală, decizia nr. 172 din 12 februarie 2019, wwwsintact.ro). 


d) săvârşirea infracţiunii de către un infractor major, dacă aceasta a fost 
comisă împreună cu un minor; 


- nu prezintă importanţă vârsta minorului și nici dacă acesta răspunde penal, fapta 
majorului fiind considerată mai gravă în oricare dintre aceste ipoteze; 

- nu poate fi reținută dacă la data comiterii faptei ambii participanţi erau minori, 
chiar dacă la momentul trimiterii în judecată unul dintre aceştia era major; 

- este posibilă în cazul participaţiei penale (proprii sau improprii !), dar și în cazul 
pluralității naturale sau constituite”, dacă fapta este comisă de trei sau mai multe 
persoane împreună se va reține şi circumstanța agravantă de la lit. a); 


- poate fi reținută şi în cazul comiterii infracțiunii de act sexual cu un minor (de 
pildă, în cazul în care un major şi un minor în vârstă de 17 ani întrețin în calitate de 
coautori raporturi sexuale consimțite cu un minor în vârstă de 13 ani şi două luni); 


- în cazul participației penale proprii acesta se poate obiectiva în coautorat (dacă 
această formă de participaţie este posibilă la infracțiunea comisă), instigare sau 
complicitate concomitentă, fapta fiind comisă de major împreună cu minorul“; 


- se poate reţine nu numai atunci când minorul are calitatea de autor (participantul 
fiind major), ci şi atunci când minorul este instigatorul“ sau complicele majorului; 

- în situaţia în care infractorul major s-a aflat în eroare de fapt cu privire la vârsta 
minorului, crezând că aceasta este major, nu se va reţine circumstanţa agravantă; 


- este aplicabilă numai inculpatului major, nu şi minorului care răspunde penal, cu 
care majorul a comis infracțiunea, chiar dacă minorul este cel care l-a determinat pe 
major să comită fapta; 

- este o circumstanță reală care se răsfrânge asupra tuturor participanților 
majori, în măsura în care au prevăzut-o sau cunoscut-o. 


2 Circumstanța agravantă presupune săvârșirea infracțiunii de către un 
infractor major şi unul minor împreună, în condiţiile participației penale. 
Conducerea unui autovehicul, succesiv, de un inculpat major şi de unul minor, 
ambii fără a avea permis de conducere, nu realizează cerința ca infracțiunea să 
fie comisă împreună, fiecare săvârșind o infracțiune distinctă, ca autor, prin 
natura ei fapta nefiind susceptibilă de coautorat (I.C.C.J., secția penală, decizia 
nr. 3666/2004, www.legalis.ro). 


a EP Ne a AN N ES Iara REPRESENT 


! Nu se va reţine circumstanța agravantă în condițiile unei participaţi penale improprii în 
Cazul în care minorul, care nu răspunde penal (având vârsta sub 14 ani), are calitatea de 
instigator sau complice, iar majorul acționează cu vinovăția prevăzută de lege. În acest caz nu 
Se poate considera că există vreuna dintre modalităţile participaţiei penale incriminate [intenţie 

~ lipsă vinovăţie, respectiv intenţie — culpă], nefiind incriminată ca participaţie improprie 
forma lipsă de vinovăție (minoritate) — intenţie. 

2 În acelaşi sens, a se vedea F. Streteanu, D. Niţu, op. cit., vol. II, p. 430. 

* În acelaşi sens, a se vedea L. Lefterache, în CP comentat, p. 205. În sensul, că circumstanţa 
agravantă se poate reţine şi în ipoteza complicităţii anterioare, a se vedea F. Streteanu, D. Niţu, 
Op. cit., vol. II, p. 429. 

$ Spre deosebire de agravanta prevăzută de art. 77 lit. a) C.pen., cea stipulată de art. 77 
r d) C.pen. se va reține şi atunci când instigatorul este minor (chiar dacă are vârsta mai mică 

e 14 ani). 

e) săvârşirea infracțiunii profitând de starea de vădiză vulnerabilitate a per- 
soanei vătămate, datorată vârstei, stării de sănătate, infirmităţii sau altor cauze; 


- este necesar, pe de o parte, ca victima infracțiunii să se afle într-o stare vădită de 
vulnerabilitate fizică sau psihică datorată vârstei (de pildă, vârsta foarte fragedă ori 
foarte înaintată), stării de sănătate [de exemplu, persoanele care suferă de o afecțiune 
severă care le afectează semnificativ fizicul sau psihicul (e.g. retardul mintal vădit, 
calitatea de persoană internată şi aflată sub tratament într-un spital de psihiatrie)], 
infirmității temporare sau permanente (de exemplu, un infirm care nu se poate 
deplasa decât cu ajutorul unor cârje ori a unui cadru metalic) sau din alte cauze (de 
pildă, administrarea unor medicamente poate genera, temporar, stări de somnolenţă, 
sau în ipoteza în care victima se afla în stare avansată de ebrietate, ori în cazul în care 
la momentul comiterii faptei victima dormea ori avea slăbite capacităţile fizice ca 
urmare a faptului că suferea de vertij care îi afecta în mod substanţial posibilitatea de 
a-şi păstra echilibrul), iar, pe de altă parte, infractorul să profite de starea de 
vulnerabilitate pentru a săvârşi infracţiunea; 


- starea vădită de vulnerabilitate fizică sau psihică se va reţine şi în ipoteza în care 
între făptuitor şi victimă există o disproporție categorică de forță, ce face practic 
imposibilă orice încercare a victimei de a se apăra; 


- starea vădită de vulnerabilitate fizică sau psihică se apreciază in concreto, poate fi 
temporară sau permanentă şi trebuie să existe la momentul săvârșirii faptei; 


- făptuitorul trebuie să fi cunoscut starea vădită de vulnerabilitate fizică sau 
psihică a victimei și să fi săvârşit infracțiunea profitând de această stare; în situația în 
care infractorul s-a aflat în eroare de fapt cu privire la starea de vulnerabilitate vârsta 
nu se va reţine circumstanța agravantă; 


- starea de vulnerabilitate fizică sau psihică trebuie să fie exterioară activității 
făptuitorului, adică să nu se datoreze faptelor acestuia, făptuitorul doar profitând de 
această stare; 


- trebuie ca starea de vulnerabilitate a victimei să nu constituie un element al con- 
ținutului infracțiunii (de pildă, în cazul comiterii infracţiunii de viol profitându-se de 
imposibilitatea victimei de a se apăra ori de a-și exprima voinţa) sau o circumstanță 
agravantă specială [de pildă, în cazul variantei agravate a infracțiunii de act sexual 
cu un minor prevăzute de art. 220 alin. (3) lit. b) C.pen. când fapta este comisă de un 
major cu un minor cu vârsta între 15 şi 18 ani, când făptuitorul a abuzat de situația 
deosebit de vulnerabilă a minorului ca urmare a unui handicap psihic sau fizic ori ca 
urmare a unei situații de dependență]; 


- față de caracterul atenuat al incriminării autonome prevăzute de art. 200 C.pen., 
de subiectul activ nemijlocit calificat unic (mama) și de subiectul pasiv (copilul 
nou-născut aflat în primele 24 de ore după naștere) nu este posibilă reținerea 
circumstanței agravante legale prevăzute de art. 77 lit. e) C.pen. cu privire la mama 
care comite infracțiunea de ucidere sau vătămarea nou-născutului; 


- poate fi reţinută atât în cazul faptelor comise de persoane fizice, cât şi atunci 
când acestea sunt comise de persoane juridice; 


- este o circumstanță reală, care se răsfrânge asupra tuturor participanților, în 
măsura în care au prevăzut-o sau cunoscut-o. 

ə Starea de neputinţă, fizică sau psihică, a victimei de a reacţiona, 
apărându-se în faţa atacului, trebuie să fie exterioară activităţii autorului, adică 
să nu se datoreze faptelor acestuia. Comiterea de către autor a unor acte de 
natură a pune victima în imposibilitate de a se apăra are semnificaţia săvârşirii 
unor acte de pregătire sau de executare a omorului, care sunt absorbite în infrac- 
țiunea consumată. În consecință, legarea mâinilor victimei, pentru a înlătura 
rezistenţa sa față de actele de violență comise împotriva ei, nu justifică reținerea 
agravantei în discuţie, deoarece în momentul declanșării agresiunii victima nu se 
afla în imposibilitate de a se apăra, ci apărarea sa a fost înfrântă pe parcurs, de 
către autorul infracțiunii de omor (Trib. Suprem, secția penală, decizia 
nr. 1500/1982, în C.P. Ad, p. 617). 


ə Fapta a fost comisă de către inculpat profitând de starea vădită de 
vulnerabilitate a persoanei vătămate M.M.F., vulnerabilitate cauzată de dizabili- 
tăţile psihice de care suferă (encefalopatie infantilă şi retard mintal), devenind 
astfel incidentă circumstanţa agravantă prevăzută de art. 77 lit. e) C.pen. Astfel, 
instanţa a subliniat că, dincolo de faptul că, din înfăţişarea persoanei vătămate se 
pot observa în mod clar dizabilităţile sale, din declaraţia martorului R.M.A. 
rezultă că inculpatul cunoştea condiţia fizică şi psihică a persoanei vătămate, 
chiar făcând glume pe seama acesteia (C.A. Alba Iulia, secția penală, decizia 
nr. 680 din 23 august 2017, www.sintact.ro). 


> Curtea constată, în favoarea inculpatului, că, în mod nelegal, a fost 
reţinută, cu privire la faptele săvârşite de acesta în dauna persoanelor vătămate 
minore circumstanţa agravantă prevăzută de art. 77 lit. e) C.pen., pe care, în 
consecinţă, o va înlătura. (...) vârsta persoanei vătămate (în speţă fiind relevantă 
cea specifică minorităţii) nu este suficientă pentru reținerea circumstanţei 
agravante analizate (întrucât, dacă aceasta ar fi fost voinţa legiuitorului, ar fi 
reglementat, în mod expres, drept o astfel de circumstanţă, săvârşirea infracțiunii 
asupra unui minor), ci este necesar ca ea să determine o stare de vulnerabilitate 
evidentă a persoanei respective, iar inculpatul să profite de acea stare, pentru a-şi 
ușura săvârşirea infracţiunii. În speţă, această condiţie nu este îndeplinită, în 
cazul niciuneia dintre cele două fapte, sens în care Curtea are în vedere urmă- 
toarele aspecte: /. modul de operare al inculpatului (evidenţiat în procesele-ver- 
bale de supraveghere) dovedeşte că acesta nu şi-a ales victimele în funcţie de 
vârstă, ci a urmărit mai multe persoane (inclusiv majore) şi a acţionat atunci 
când a considerat că avea şanse de reuşită, profitând fie de neatenţia victimei, fie 
de aglomeraţie; 2. niciuna dintre cele două persoane vătămate minore nu a 
perceput, la nivelul simţurilor, săvârşirea faptei asupra sa, la momentul 
consumării acesteia, astfel că aparenta lor vulnerabilitate, datorată vârstei, nu a 
constituit un factor de care inculpatul să fi profitat, mai degrabă dexteritatea sa 
(rezultat al unei bogate „experienţe” anterioare de aceeaşi natură) fiind cea care 
i-a favorizat comiterea cu uşurinţă a ambelor fapte (persoana vătămată I.P.G. a 
constatat lipsa telefonului mobil care i-a fost sustras, pe stradă, din buzunarul 
hainei, abia când a ajuns la şcoală, faptul furtului nefiind sesizat nici măcar de 
către organele de poliţie care îl supravegheau pe inculpăt, fiind constatat abia 
atunci când acesta a încercat să vândă bunul sustras; persoana vătămată B.E.C. 

şi-a dat seama că i-a fost furat telefonul mobil din buzunarul pantalonilor şi s-a 
speriat, începând să plângă, doar atunci când inculpatul, după comiterea faptei, 
fiind imobilizat de către organele de poliţie, a aruncat acel bun pe podeaua 
troleibuzului, printre picioarele călătorilor) (C.A. București, secția I penală, 
decizia nr. 1071/A din 6 septembrie 2017, www.sintact.ro). 


.. A 


f) săvârşirea infracţiunii în stare de intoxicație voluntară cu alcool sau cu alte 
substanţe psihoactive, când a fost provocată în vederea comiterii infracțiunii; 


- se va reține circumstanța agravantă în cazul în care instanța constată că la 
momentul săvârşirii faptei inculpatul se afla în stare de intoxicație voluntară 
preordinată (premeditată), completă ori incompletă, generată de alcool (beţia) sau de 
alte substanțe psihoactive (de pildă, marijuana); 


- trebuie ca făptuitorul să-şi fi provocat starea de intoxicație în scopul comiterii 
infracţiunii; astfel, faptul că infractorul este consumator ocazional sau cronic de 
alcool ori de substanţe psihoactive nu justifică per se reținerea acestei circumstanţe 
agravante în absenţa probării faptului că starea de intoxicație a fost provocată în 
scopul comiterii de infracţiuni; deopotrivă, provocarea acestei stări nu este 
condiționată de calitatea de consumator cronic de alcool ori substanţe psihoactive; în 
acest sens, în doctrină! s-a considerat că „în cazul în care nu se va putea proba acest 
scop, starea de intoxicație va putea avea, eventual, semnificația unui criteriu general 
de individualizare sau chiar a unei circumstanţe atenuante judiciare, în sensul art. 75 
alin. (2) lit. b) C.pen.” 

- este necesar ca premeditarea să nu reprezinte o circumstanță specială agravantă 
a infracțiunii [de pildă, va constitui omor calificat omorul comis cu premeditare 
prevăzut de art. 189 alin. (1) lit. a) C.pen., caz în care reținerea acestei circumstanțe 
agravante nu este posibilă]; 


- este o circumstanță personală, care nu se răsfrânge asupra participanților, cu 
excepţia situaţiei în care aceștia au cunoscut că autorul săvârşeşte o infracțiune în 
stare de intoxicație voluntară preordinată, când circumstanța personală se convertește 
într-o circumstanță reală’. 


g) săvârşirea infracțiunii de către o persoană care a profitat de situaţia prile- 
juită de o calamitate, de starea de asediu sau de starea de urgență; 


- poate constitui o calamitate situaţia creată de cutremur, inundație, alunecări de 
teren etc.; 


- potrivit art. 2 din O.U.G. nr. 1/1999 privind regimul stării de asediu și regimul 
stării de urgenţă, „Starea de asediu (s.n., M.U.) reprezintă ansamblul de măsuri 


! F, Streteanu, D. Niţu, op. cit., vol. II, p. 434. 

2 În acelaşi sens, a se vedea Cin. Mitrache, C. Mitrache, op. cit., p. 457; C. Bulai, 
B.-N. Bulai, op. cit., p. 409. În sensul că nu se poate vorbi de o suprapunere între premeditare 
şi circumstanţa intoxicației preordinate, aceasta din urmă putând fi reţinută fără a fi automat 
întrunite şi condiţiile premeditării, a se vedea F. Srreteanu, D. Niţu, op. cit., vol. II, p. 436. 

3 În sensul că circumstanţa este personală subiectivă producând efecte numai în condiţiile 
art. 50 alin. (1) C.pen., adică doar cu privire la persoana infractorului, fără a se răsfrânge $! 
asupra participanţilor, a se vedea F. Streteanu, D. Niţu, op. cit., vol. II, p. 435. 

excepţionale de natură politică, militară, economică, socială și de altă natură, apli- 
cabile pe întreg teritoriul ţării ori în unele unități administrativ-teritoriale, instituite 
pentru adaptarea capacităţii de apărare a ţării la pericole grave, actuale sau iminente, 
care amenință suveranitatea, independența, unitatea ori integritatea teritorială a 
statului. În cazul instituirii stării de asediu, se pot lua măsuri excepţionale, aplicabile 
pe întreg teritoriul țării ori în unele unități administrativ-teritoriale”; se instituie prin 
decret al Președintelui României, contrasemnat de prim-ministru, care se publică de 
îndată în Monitorul oficial al României; 


- potrivit art. 3 din O.U.G. nr. 1/1999, „Starea de urgență (s.n., M.U.) reprezintă 
ansamblul de măsuri excepționale de natură politică, economică şi de ordine publică 
aplicabile pe întreg teritoriul țării sau în unele unități administrativ-teritoriale care se 
instituie în următoarele situații: a) existența unor pericole grave actuale sau iminente 
privind securitatea națională ori funcţionarea democraţiei constituționale; b) iminența 
producerii ori producerea unor calamităţi care fac necesară prevenirea, limitarea sau 
înlăturarea, după caz, a urmărilor unor dezastre”; se instituie prin decret al Preşe- 
dintelui României, contrasemnat de prim-ministru, care se publică de îndată în 
Monitorul oficial al României; 


- decretul de instituire a stării de asediu sau a stării de urgenţă se aduce neîntâr- 
ziat la cunoştinţă populaţiei prin mijloacele de comunicare în masă, împreună cu 
măsurile urgente de aplicare, care intră imediat în vigoare. Decretul se difuzează pe 
posturile de radio și de televiziune, în cel mult 2 ore de la semnare, și este retransmis 
în mod repetat în primele 24 de ore de la instituirea stării de asediu sau de urgenţă. 


- infractorul trebuie să cunoască existenţa stării de calamitate, de asediu sau de 
urgenţă și să profite efectiv de aceste stări excepționale pentru a comite acţiunea sau 
inacţiunea infracţională în aceste împrejurări, nu se va putea reţine această 
circumstanţă agravantă dacă infractorul se află în eroare cu privire la existenţa împre- 
jurărilor excepţionale, sau nu cunoaşte existenţa lor, ori nu profită de ele; 


- poate fi reținută atât în cazul faptelor comise de persoane fizice, cât și atunci 
Când acestea sunt comise de persoane juridice; 


- este o circumstanţă reală, care se răsfrânge asupra participanților, în măsura în 
Care au prevăzut-o sau cunoscut-o. 


h) săvârşirea infracțiunii pentru motive legate de rasă, naţionalitate, etnie, 
limbă, religie, gen, orientare sexuală, opinie ori apartenenţă politică, avere, ori- 
gine socială, vârstă, dizabilitate, boală cronică necontagioasă sau infecţie 
HIV/SIDA ori pentru alte împrejurări de același fel, considerate de făptuitor 
drept cauze ale inferiorităţii unei persoane în raport cu celelalte. 


- criteriile de discriminare nu trebuie să fie prevăzute drept mobil al formei tip a 
infracțiunii sau să reprezinte o circumstanță agravantă specială [de exemplu, în cazul 
infracţiunii de abuz în serviciu, prevăzută de art. 297 alin. (2) C.pen.]; 

- în doctrină! s-a apreciat că se va reţine această circumstanță agravantă şi în 
ipoteza în care subiectul pasiv nu aparţine unuia dintre grupurile minoritare, dar 
infractorul, din eroare, crede că există această situaţie, deoarece legiuitorul a ales să î] 
sancționeze mai drastic pe infractor în considerarea mobilului care l-a determinat să 
treacă la săvârşirea faptei, or, acesta este prezent chiar şi în ipoteza unei erori de fapt 
asupra calităţii subiectului pasiv; 


- poate fi reţinută atât în cazul faptelor comise de persoane fizice, cât şi atunci 
când acestea sunt comise de persoane juridice; 


- este o circumstanță personală, care nu se răsfrânge asupra participanţilor, cu 
excepția situaţiei în care aceştia au cunoscut că autorul săvârşeşte o infracțiune având 
ca mobil vreunul dintre motivele de discriminare enumerate mai sus, când 
circumstanţa personală se convertește într-o circumstanță reală. 


Pe lângă circumstanțele agravante legale prevăzute de Codul penal, există şi 
circumstanțe agravante prevăzute în legi speciale cu dispoziţii penale; astfel, art. 13 
alin. (1) din Legea nr. 143/2000 privind prevenirea și combaterea traficului şi consu- 
mului ilicit de droguri, republicată, prevede: „Cu privire la infracțiunile cuprinse în 
prezentul capitol (infracțiunile referitoare la traficul sau deținerea de droguri de risc 
sau mare risc — n.n.), pe lângă situaţiile prevăzute în Codul penal, constituie 
circumstanțe agravante următoarele situaţii (s.n., M.U.): a) persoana care a comis 
infracțiunea îndeplinea o funcție ce implică exerciţiul autorităţii publice, iar fapta a 
fost comisă în exercitarea acestei funcții; b) fapta a fost comisă de un cadru medical 
sau de o persoană care are, potrivit legii, atribuţii în lupta împotriva drogurilor; 
c) drogurile au fost trimise sau livrate, distribuite sau oferite unui minor, unui bolnav 
psihic, unei persoane aflate într-un program terapeutic ori s-au efectuat alte asemenea 
activități interzise de lege cu privire la una dintre aceste persoane ori dacă fapta a fost 
comisă într-o instituţie sau unitate medicală, de învățământ, militară, loc de detenţie, 
centre de asistență socială, de reeducare sau instituție medical-educativă, locuri în 
care elevii, studenţii și tinerii desfășoară activități educative, sportive, sociale ori în 
apropierea acestora; d) folosirea minorilor în săvârşirea faptelor prevăzute la art. 2-10; 
e) drogurile au fost amestecate cu alte substanţe care le-au mărit pericolul pentru 
viața şi integritatea persoanelor”. 


2.3.2. Efectele circumstanțelor agravante 


- agravarea pedepsei este facultativă, iar nu obligatorie şi poate viza doar 
maximul special al pedepsei închisorii sau amenzii; 


- în cazul în care instanța reține existența uneia sau a mai multor circumstanţe 
agravante, poate aplica persoanei fizice o pedeapsă cu închisoarea până la maximul 
special, iar dacă acesta este considerat neîndestulător, se poate aplica un spor de până 
la 2 ani închisoare?, care nu poate depăși o treime din acest maxim [de pildă, în cazul 
infracţiunii de înşelăciune comise în forma de bază prevăzută de art. 244 alin. (1) 


! F, Streteanu, D. Niţu, op. cit., vol. II, p. 438. 
2 Potrivit Codului penal din 1969, sporul de pedeapsă ce putea fi aplicat era de 5 ani 
închisoare. 


Individualizarea pedepselor 609 


C.pen. şi sancționată cu închisoarea de la 6 luni la trei ani, reținerea uneia sau a mai 
multor circumstanțe agravante poate conduce la individualizarea pedepsei peste 
maximul special, prin aplicarea unui spor de pedeapsă de cel mult un an, având în 
vedere că în privința acestuia există o dublă limită: 2 ani, dar nu mai mult de o treime 
din maximul special care în cazul de față este de 3 ani închisoare); 


- în cazul amenzii, se poate aplica pedeapsa până la maximul special, iar dacă 
acesta este considerat neîndestulător, se poate aplica un spor de cel mult o treime din 
maximul special al zilelor-amendă [sporul nu va opera și cu privire la cuantumul 
unei zile-amendă, care va rămâne cel prevăzut de art. 61 alin. (2) C.pen], 


- în cazul în care legea prevede pedeapsa închisorii alternativ cu amenda, instanța 
trebuie mai întâi să aleagă, în funcție de criteriile prevăzute de art. 74 C.pen., ce 
pedeapsă urmează să stabilească pentru infracţiunea săvârșită, iar apoi va da efect, 
dacă este cazul, circumstanțelor agravante; 


- reținerea circumstanțelor agravante nu conduce la majorarea minimului special 
al pedepsei și nici la posibilitatea înlocuirii pedepsei amenzii prevăzute de lege cu 
pedeapsa închisorii; deopotrivă, atunci când pedeapsa amenzii este aplicată în condi- 
tiile art. 62 C.pen. pe lângă pedeapsa închisorii efectele circumstanțelor agravante se 
vor produce numai cu privire la pedeapsa închisorii, iar ulterior determinarea 
pedepsei amenzii se face potrivit art. 62 alin. (2) C.pen. în raport de durata pedepsei 
închisorii stabilite de instanță; 


- circumstanţele agravante nu au efect asupra pedepsei detenţiunii pe viaţă sau a 
pedepselor complementare (nu poate fi majorată durata maximă de 5 ani prevăzută 
de lege pe care poate fi interzisă exercitarea unor drepturi, respectiv aplicarea degra- 
dării militare nu devine obligatorie până la publicarea hotărârii de condamnare); 


- în ipoteza în care infracţiunea a fost comisă în timpul minorităţii, circumstanţele 
agravate reţinute vor fi avute în vedere numai la alegerea măsurii educative şi la 
individualizarea măsurii educative între limitele prevăzute de lege (art. 128 C.pen.); 
aşadar, limitelor speciale ale măsurilor educative (privative sau neprivative de liber- 
tate) nu li se vor putea aplica un spor peste maximul special prevăzut de lege pentru 
fiecare măsură educativă în parte; 


- în caz de concurs de circumstanțe agravante, nu se va proceda la o majorare 
succesivă a limitelor de pedeapsă prin raportare la fiecare circumstanță, ci majorarea 
maximului special al pedepsei se face o singură dată, indiferent de numărul cir- 
Cumstanţelor agravante reţinute, efectul agravant fiind așadar unic, 


- în cazul persoanei juridice, instanţa poate aplica pedeapsa amenzii până la 
maximul special, iar dacă acesta este considerat neîndestulător, se poate aplica un spor 
de până la o treime din maximul special al zilelor-amendă [sporul nu va opera şi cu 
Privire la cuantumul unei zile-amendă, care va rămâne cel prevăzut de art. 137 


alin. (2) C.pen.]. 


2.4. Concursul între cauzele de agravare și de atenuare a pedepsei 


- cauzele de agravare sau de atenuare a pedepsei sunt împrejurări care, fiind reți- 
nute de instanța de judecată în procesul de individualizare judiciară a pedepsei, 
atrag/pot atrage agravarea sau atenuarea pedepsei ce urmează a fi aplicată inculpa- 

tului major. Instanţa de judecată poate reține existența circumstanțelor atenuante sau 
agravante, a uneia sau mai multor stări de agravare (de pildă, infracțiunea continuată, 
starea de recidivă, concursul de infracțiuni, pluralitatea intermediară) sau a uneia sau 
mai multor stări de atenuare (tentativa, cazuri speciale de reducere a pedepsei); 


- concursul între cauzele de agravare şi atenuare reprezintă situația în care, în 
aceeași cauză, sunt reținute în procesul de individualizare a pedepsei una sau mai 
multe cauze de agravare şi una sau mai multe cauze de atenuare; 


- în cazul inculpaților care au comis infracțiuni în minorat cauzele de atenuare 
(tentativa, circumstanțele atenuante) sau de agravare (circumstanţele agravante, 
infracțiunea continuată, concursul de infracțiuni), chiar concurente vor fi avute în 
vedere de instanță numai la determinarea categoriei de măsuri educative aplicabile 
(privative sau neprivative de libertate), precum şi la alegerea unei anumite măsuri 
educative din categoria determinată anterior, astfel, art. 128 C.pen. stipulează că în 
cazul infracţiunilor săvârşite în timpul minorităţii, cauzele de atenuare şi agravare 
sunt avute în vedere la alegerea măsurii educative și produc efecte între limitele pre- 
văzute de lege pentru fiecare măsură educativă. 


2.4.1. Concursul între cauzele de atenuare 


- potrivit art. 79 alin. (1) C.pen., când la individualizarea pedepsei pentru aceeaşi 
infracțiune comisă de un major sunt incidente două sau mai multe dispoziţii care au 
ca efect reducerea pedepsei, limitele speciale ale pedepsei prevăzute de lege pentru 
infracțiunea săvârșită (formă de bază, varianta atenuată/agravată) se reduc 
succesiv prin aplicarea cauzelor de atenuare în următoarea ordine”: 


1. tentativă (înlocuirea pedepsei detenţiunii pe viaţă cu pedeapsa închisorii de la 
10 la 20 de ani, reducerea la jumătate a limitelor speciale ale pedepsei închisorii, 
respectiv reducerea la jumătate a limitelor speciale ale zilelor amendă în cazul 
pedepsei amenzii); 


! În doctrină s-a arătat că (...) atât elementele circumstanțiale, atenuante, cât și cauzele de 
reducere a pedepsei se referă la anumite împrejurări, stări, situaţii, întâmplări, calităţi sau alte 
date care au legătură cu fapta sau cu persoana inculpatului, ceea ce poate crea confuzie din 
perspectiva efectelor acestora. (...) Deosebirea dintre ele rezidă în faptul că, în timp ce con- 
diţiile privind existenţa infracțiunii, deși extrinseci activităţii incriminate, fac parte din conți- 
nutul incriminării, cauzele de reducere sunt exterioare conținutului infracțiunii şi au efecte 
doar în ceea ce priveşte gradul de pericol social al faptei, fiind criterii de individualizare a 
pedepsei (S. Daneș, V. Papadopol, Individualizarea judiciară a pedepselor, Ed. Ştiinţifică și 
Enciclopedică, București, 1985, p. 111-112). 

? În literatura de specialitate (D. Niţu, Unele consideraţii privind concursul între cauzele de 
agravare şi de atenuare a pedepsei, în In honorem Nicolae Volonciu, Ed. Universul Juridic, 
Bucureşti, 2017, p. 46) s-a arătat că „efectul produs de circumstanțele atenuante în noua regle- 
mentare, permite integrarea acestora imediat după efectul produs de tentativă. Mai mult, este 
logică enumerarea efectului cauzei speciale de atenuare la final, deoarece acest efect poăte 
diferi, în funcţie de prevederea normei speciale, iar enumerarea cauzei speciale de atenuare 
anterior circumstanţei atenuante ar fi putut bloca modul de funcţionare a circumstanţei”. 

2. circumstanțe atenuante [reducerea cu o treime a limitelor speciale ale pedepsei 
închisorii, respectiv a limitelor speciale ale zilelor-amendă în cazul pedepsei amenzii 
(astfel cum au fost reduse după aplicarea dispozițiilor referitoare la tentativă)]; 


3. cazurile speciale de reducere a pedepsei — prin raportare la limitele de 
pedeapsă reduse succesiv la pct. 1 şi/sau pct. 2 (de pildă, cele prevăzute de art. 15 
din Legea nr. 143/2000 privind prevenirea şi combaterea traficului și consumului 
ilicit de droguri, republicată!, de cea prevăzută de art. 19 din Legea nr. 682/2002 
privind protecția martorilor, republicată’, sau cel prevăzut de art. 10 alin. (1) din 
Legea nr. 241/2005 pentru prevenirea şi combaterea evaziunii fiscale’, ori art. 19 din 
O.U.G. nr. 43/2002 privind Direcţia Naţională Anticorupție”); 


- astfel, mai întâi se determină încadrarea juridică a faptei şi limitele speciale de 
pedeapsă prevăzute de norma de incriminare pentru infracţiunea comisă [forma de 
bază, respectiv varianta (forma) atenuată/agravată], iar, ulterior, se va proceda, ca 


! Potrivit art. 15 din Legea nr. 143/2000: „Persoana care a comis una dintre infracțiunile 
prevăzute la art. 2-9, iar în timpul urmăririi penale denunță și facilitează identificarea și 
tragerea la răspundere penală a altor persoane care au săvârşit infracțiuni legate de droguri 
beneficiază de reducerea la jumătate a limitelor pedepsei prevăzute de lege”. 

? Potrivit art. 19 din Legea nr. 682/2002: „Persoana care are calitatea de martor, în 
sensul art. 2 lit. a) pct. 1, şi care a comis o infracțiune gravă, iar înaintea sau în timpul urmă- 
ririi penale ori al judecății denunță și facilitează identificarea şi tragerea la răspundere penală 
aaltor persoane care au săvârșit astfel de infracţiuni beneficiază de reducerea la jumătate 
a limitelor pedepsei prevăzute de lege”. Prin DCC nr. 67 din data de 26 februarie 2015 s-a 
constatat că soluţia legislativă reglementată de art. 19 din Legea nr. 682/2002, care exclude de 
la beneficiul reducerii la jumătate a limitelor pedepsei prevăzute de lege persoana care are 
calitatea de martor, în sensul art. 2 lit. a) pct. 1 din lege, și care nu a comis o infracţiune gravă, 
este neconstituțională. În motivarea soluţiei pronunțate Curtea Constituţională a constatat că 
persoâna care are calitatea de martor în sensul art. 2 lit. a) pct. 1 din Legea nr. 682/2002, 
indiferent dacă este autor al unei infracțiuni grave sau mai puţin grave, se află în aceeași 
situație juridică, sens în care, tratamentul juridic nu poate fi decât identic. Așadar, neconstitu- 
fionalitatea discriminării astfel constatate are ca rezultat acordarea beneficiului reducerii la 
jumătate a limitelor pedepsei prevăzute de lege și martorilor care au săvârșit infracțiuni ce 
excedează definiţiei din art. 2 lit. h) din Legea nr. 682/2002. 

* Prevederile art. 8-10 din Legea nr. 241/2005 au fost prezentate mai sus. 

4 Potrivit art. 19 din O.U.G. nr. 43/2002 „Persoana care a comis una dintre infracțiunile 
atribuite prin prezenta ordonanță de urgență în competența Direcţiei Naţionale Anticorupție, 
lar în timpul urmăririi penale denunţă și facilitează identificarea şi tragerea la răspundere 
Penală a altor persoane care au săvârșit astfel de infracţiuni beneficiază de reducerea la 
Jumătate a limitelor pedepsei prevăzute de lege” (s.n., M.U.). 

5 În cazul infracţiunii de violenţă în familie nu trebuie omis că aceasta reprezintă în 
Iealitate o variantă agravată a infracţiunilor de omor (art. 188 C.pen.), omor calificat (art. 189 
C.pen.), loviri sau alte violenţe (art. 193 C.pen.), vătămare corporală (art. 194 C.pen.), loviri sau 
Vătămări cauzatoare de moarte (art. 195 C.pen.) când aceste fapte sunt comise împotriva unui 
membru de familie. Prin urmare, în acest caz se va determina pedeapsa pentru această variantă 
agravată, iar apoi se vor da efecte succesive cauzelor de atenuare, în această ipoteză neexistând 
un concurs între cauzele de agravare şi cele de atenuare. 

efect al reţinerii cauzelor de atenuare în ordinea de mai sus, la reducerea succesivă a 
acestor limite de pedeapsă!; 


- în niciun caz prin reducerile succesive pedeapsa nu poate fi mai mică decât 
minimul general al pedepsei (15 zile închisoare, respectiv, 30 zile-amendă); 


De pildă, în situaţia în care infractorul săvârşeşte o tentativă la infracţiunea de 
vătămare corporală, prevăzută de 194 C.pen., pentru care legea prevede pedeapsa 
închisorii de la 2 la 7 ani închisoare, iar instanţa reține şi existența stării de provo- 
care, la stabilirea pedepsei se va avea în vedere că, potrivit art. 33 alin. (2) C.pen., în 
cazul reţinerii tentativei, limitele de pedeapsă se reduc la jumătate (de la 1 an la 3 ani 
şi 6 luni închisoare), iar apoi, prin aplicarea dispoziţiilor art. 76 alin. (1) C.pen., 
potrivit căruia limitele de pedeapsă se reduc cu o treime în situația reţinerii unei 
circumstanțe atenuante, rezultă că limitele de pedeapsă între care instanţa va trebui 
să se orienteze sunt de la 9 luni la 2 ani şi 6 luni închisoare. 


- există şi două cauze speciale de reducere a pedepselor (stări de atenuare) regle- 
mentate de Codul de procedură penală, care au la bază o pledoarie de vinovăţie: 
judecata potrivit procedurii abreviate a recunoaşterii învinuirii şi judecata potrivit 
procedurii speciale constând în sesizarea instanţei cu un acord de recunoaștere a 
vinovăţiei; astfel, în cazul în care judecata se desfăşoară potrivit procedurii abreviate 
a recunoașterii învinuirii se produce şi un efect substanțial constând în aceea că 
inculpatul beneficiază de reducerea cu o treime a limitelor de pedeapsă prevăzute de 
lege (atât a minimului special, cât și a maximului special), în cazul pedepsei 
închisorii, şi de reducerea cu o pătrime a limitelor de pedeapsă prevăzute de lege, în 
cazul pedepsei amenzii (atât a minimului special, cât și a maximului special); este 
astfel reglementată în dispozițiile art. 396 alin. (10) C.proc.pen. o cauză legală de 
reducere a pedepsei; şi în această ipoteză, dacă instanța reține tentativa la o infrac- 
țiune și circumstanţe atenuante (legale sau judiciare) prevăzute de art. 75 C.pen. în 
favoarea inculpatului, trebuie avute în vedere ordinea stipulată de art. 79 alin. (1) 
C.pen. limitele speciale ale pedepsei prevăzute de lege pentru infracțiunea săvârşită 
se reducându-se succesiv prin aplicarea dispoziţiilor privitoare la tentativă, 


1 În acest sens, în doctrină (D. Niţu, Unele consideraţii privind concursul între cauzele de 
agravare şi de atenuare a pedepsei, op. cit., p. 40; C. Bulai, B.N. Bulai, Manual de drept penal. 
Partea generală, Ed. Universul Juridic, Bucureşti, 2007, p. 390) s-a arătat că „instituţia 
formelor infracțiunii, care, fie atenuante, fie agravante au fost «ridicate de legiuitor la rangul 
de elemente ale infracţiunii (...) şi au încetat prin aceasta să mai stea în afara conţinutului, 
fiind incluse în acesta». Cu alte cuvinte, forma infracţiunii reprezintă un element strâns legat 
de norma de incriminare, ce vine din exteriorul acesteia (nefiind un element constitutiv al 
infracţiunii-tip) şi îi «colorează» de o manieră specifică conţinutul, făcând corp comun CU 
norma de incriminare iniţială. Subliniem că aceste forme nu trebuie confundate cu instituția 
stărilor (cauzelor): astfel, dacă formele — deşi extrinseci formal activităţii incriminate, fac 
parte din conţinutul incriminării —, stările (de reducere sau atenuate) sunt exterioare conți- 
nutului infracţiunii şi privesc, de regulă, o conduită ulterioară faptei. (...) forma (varianta), fie 
ea atenuată sau calificată, va fi avută în vedere la încadrarea juridică a infracţiunii, fiind 
valorificată la identificarea pericolului social abstract, prin determinarea noilor limite de 
pedeapsă de la care abia apoi va debuta operaţiunea de individualizare judiciară a pedepsei”. 

circumstanţe atenuante şi cazuri speciale de reducere a pedepsei [cel prevăzut de 
art. 396 alin. (10) C.proc.pen.], în această ordine; 


De pildă, atunci când infractorul săvârşeşte o tentativă la infracțiunea de vătămare 
corporală, prevăzută de 194 C.pen., pentru care legea prevede pedeapsa închisorii de 
la 2 la 7 ani închisoare, iar instanța în urma judecării potrivit procedurii abreviate a 
recunoaşterii învinuirii reţine şi existența stării de provocare, la stabilirea pedepsei se 
va avea în vedere că, potrivit art. 33 alin. (2) C.pen., în cazul reţinerii tentativei, 
limitele de pedeapsă se reduc la jumătate (de la | an la 3 ani şi 6 luni închisoare), iar 
apoi, prin aplicarea dispoziţiilor art. 76 alin. (1) C.pen. referitoare la efectul 
circumstanțelor atenuante, potrivit căruia limitele de pedeapsă se reduc cu o treime 
în situația reţinerii unei circumstanțe atenuante, rezultă că limitele de pedeapsă se 
reduc din nou ajungându-se la pedeapsa închisorii de la 9 luni la 2 ani şi 6 luni; în 
final, ca urmare a aplicării dispoziţiilor art. 396 alin. (10) C.proc.pen. aceste limite 
vor fi reduse cu încă o treime rezultând că limitele de pedeapsă între care instanţa va 
trebui să se orienteze sunt de la 6 luni la un an şi 8 luni închisoare; 


- în cazul în care inculpatul judecat potrivit procedurii abreviate beneficiază și de 
alte cauze legale de reducere a pedepsei, limitele pedepsei la care se va aplica 
reducerea prevăzută de art. 396 alin. (10) C.proc.pen. sunt cele reduse ca urmare a 
aplicării celorlalte cauze de reducere; în această ipoteză efectele de drept substanţial 
prevăzute de art. 396 alin. (10) C.proc.pen. se vor produce cele din urmă; 


- în mod similar celor prezentate mai sus pentru ipoteza judecății în cazul recu- 
noașterii învinuirii se va proceda şi în procedura specială a acordului de recunoaștere 
a vinovăţiei, unde potrivit art. 480 alin. (4) C.proc.pen. negocierea pentru încheierea 
acordului se poartă între limitele de pedeapsă reduse cu o treime în cazul pedepsei 
închisorii, respectiv cu o pătrime în cazul pedepsei amenzii. 


2.4.2. Concursul între cauzele de agravare 


- se remarcă faptul că, spre deosebire de dispoziţiile art. 79 alin. (1) C.pen., în 
materia concursului de cauze de agravare art. 79 alin. (2) C.pen. nu enumeră toate 
cauzele de agravare reglementate [lipsind atât pluralitatea de infracțiuni, cât şi cauza 
sui-generis de agravare prevăzută de art. 61 alin. (5) C.pen.] şi nu mai face men- 
țiunea caracterului obligatoriu al aplicării cauzelor enumerate în ordinea prevă- 
zută de lege; în aceste condiţii, apreciez că enumerarea are caracter exemplificativ, 
lar că reținerea ordinii de aplicare nu are caracter obligatoriu; astfel, trebuie făcută o 
distincţie între ipotezele în care efectele recidivei postcondamnatorii sunt reţinute 
împreună cu celelalte cauze de agravare (ipoteza 1) şi cele în care se reţine incidenţa 
efectelor recidivei postexecutorii împreună cu celelalte cauze de agravare (ipoteza 2)!; 


SE aa P ae i 

! În ambele ipoteze dacă se pune problema aplicării dispoziţiilor art. 61 alin. (5) C.pen. 
acestea vor fi aplicate cu prioritate faţă de celelalte cauze de agravare. Având în vedere că în cei 
Cinci ani scurşi de la intrarea în vigoare a Codului penal ipotezele practice de aplicare a acestor 
dispoziţii au fost cvasiinexistente am optat pentru prezentarea doar a situaţiilor care pot să apară 
în mod frecvent în practică. 

Ipoteza 1: mai întâi se determină încadrarea juridică a faptei şi limitele speciale 
de pedeapsă prevăzute de norma de incriminare pentru infracţiunea comisă [forma de 
bază, respectiv varianta (forma) atenuată/agravată], iar, ulterior, în situația în care 
sunt incidente două sau mai multe dispoziţii care au ca efect agravarea răspunderii 
penale a inculpatului major, aceste limite se majorează succesiv prin aplicarea 
cauzelor de atenuare în următoarea ordine: 


1. circumstanțe agravante (în cazul pedepsei închisorii — se poate aplica o 
pedeapsă până la maximul special, iar dacă acesta nu este suficient, se poate aplica 
un spor de cel mult 2 ani, fără a depăşi o treime din maximul special; în cazul 
amenzii, se poate aplica pedeapsa amenzii până la maximul special, iar dacă acesta 
este considerat neîndestulător, se poate aplica un spor de cel mult o treime din 
maximul special al zilelor-amendă); 


2. infracțiune continuată (maximul special se poate majora cu cel mult 3 ani în 
cazul pedepsei închisorii, respectiv cu cel mult o treime din acest maxim în cazul 
pedepsei amenzii); 

3. concurs (pedeapsa de bază şi sporul fix şi obligatoriu de o treime din celelalte 
pedepse); 

4. recidivă postcondamnatorie (cumulul aritmetic între pedeapsa aplicată pentru 
termenul al doilea al recidivei şi restul de pedeapsă neexecutat la data comiterii faptei)’. 


De exemplu, în cazul în care o persoană majoră, liberată condiționat din executarea 
pedepsei de 2 ani închisoare, stabilită pentru infracţiunea de furt calificat, săvârşeşte, în 
termenul de supraveghere de 8 luni, o infracțiune de vătămare corporală în formă 
continuată, prevăzută de art. 194 alin. (1) C.pen. cu aplicarea art. 35 alin. (1) C.pen., şi 
o infracțiune de şantaj, prevăzută de art. 207 alin. (1) C.pen., ambele împreună cu un 
minor cu vârsta de 13 ani, descoperite în termenul de supraveghere, pedeapsa maximă 
ce poate fi aplicată infractorului se va stabili după următorul mecanism: 


a) stabilirea pedepsei pentru infracţiunea de vătămare corporală în formă conti- 
nuată, având în vedere şi circumstanța agravantă a comiterii faptei împreună cu un 
minor [art. 77 lit. d) C.pen.]: maximul special al pedepsei de la 2 la 7 ani închisoare, 
prevăzut de art. 194 alin. (1) C.pen., se majorează mai întâi cu 2 ani, ca urmare a 
reţinerii circumstanţei agravante (art. 78 alin. (1) C.pen.], și apoi cu încă 3 ani, ca 
urmare a reţinerii caracterului continuat al infracțiunii (art. 36 alin. (1) C.pen.]; 
pedeapsa maximă ce poate fi stabilită este de 12 ani închisoare; 


b) stabilirea pedepsei pentru infracțiunea de şantaj, având în vedere şi cir- 
cumstanța agravantă a comiterii faptei împreună cu un minor [art. 77 lit. d) C.pen.]: 
maximul special al pedepsei de la 1 la 5 ani închisoare, prevăzut de art. 207 alin. (1) 
C.pen., se majorează cu 2 ani, ca urmare a reţinerii circumstanței agravante [art. 78 
alin. (1) C.pen.]; pedeapsa maximă ce poate fi stabilită este de 7 ani închisoare; 


! Această prevedere se încadrează în logica modificării operate prin art. 43 alin. (2) C.pen., 
potrivit căruia mai întâi se aplică dispoziţiile referitoare la concursul de infracțiuni, iar apol 
cele referitoare la recidiva postcondamnatorie. 

c) aplicarea pedepsei pentru concursul de infracțiuni, potrivit art. 39 alin. (1) 
lit. b) C.pen.: asumând că instanța a stabilit pedeapsa maximă a închisorii pentru 
fiecare dintre cele două infracțiuni, pedeapsa rezultantă va fi: 12 ani închisoare 
(pedeapsă de bază), la care se adaugă sporul obligatoriu de o treime din cealaltă 
pedeapsă, respectiv 2 ani și 4 luni închisoare, în final 14 ani și 4 luni închisoare, 


d) sancţionarea stării de recidivă postcondamnatorie, potrivit art. 104 alin. (2) 
C.pen. şi art. 43 alin. (1) C.pen.: în temeiul art. 104 alin. (2) teza I C.pen., instanța 
mai întâi va revoca beneficiul liberării condiționate, și apoi, în baza art. 104 alin. (2) 
teza a Il-a C.pen. cu referire la art. 43 alin. (1) C.pen., va cumula restul de pedeapsă 
rămas neexecutat, de 8 luni închisoare, cu pedeapsa rezultantă aplicată pentru 
concursul de infracțiuni de 14 ani și 4 luni închisoare, în final infractorul executând 
15 ani închisoare. 


- este posibil ca prin aplicarea succesivă a dispoziţiilor de la concursul de 
infracțiuni şi recidiva postcondamnatorie să fie incidente în cauză prevederile art. 39 
alin. (2) C.pen., ori cele ale art. 43 alin. (3) C.pen. care permit înlocuirea pedepsei 
închisorii stabilite pentru infracțiunile concurente comise în recidivă cu pedeapsa 
detențiunii pe viață; 

Ipoteza 2: vizează reținerea recidivei postexecutorii alături de una sau mai multe 
cauze de agravare; în vederea asigurării previzibilităţii normei de incriminare în 
coriiponenta referitoare la pedeapsă, în condiţiile în care circumstanţele agravante şi 
infracţiunea continuată prevăd posibilitatea aplicării de sporuri facultative, fără a 
modifica minimul special al pedepsei, concursul presupune aplicarea a priori a 
pedepsei pentru fiecare infracţiune concurentă şi, deci, determinarea limitelor 
speciale de sancționare, în vreme ce recidiva postexecutorie conduce la majorarea cu 
jumătate atât a minimului special, cât şi a maximului special a fiecărei infracţiuni 
comise; aşadar, mai întâi se determină încadrarea juridică a faptei şi limitele speciale 
de pedeapsă prevăzute de norma de incriminare pentru infracțiunea comisă [forma de 
bază, respectiv varianta (forma) atenuată/agravată], iar, ulterior, în situaţia în care 
sunt incidente două sau mai multe dispoziţii care au ca efect agravarea răspunderii 
penale a inculpatului major, aceste limite se majorează succesiv prin aplicarea 
cauzelor de agravare în următoarea ordine!: 


1. recidiva postexecutorie; 

2. circumstanţe agravante; 

3. infracţiune continuată; 

4. concurs; 

5. recidivă postcondamnatorie. 


cam 2 ARE E MIR E NI N N SO NI 


1 . OISE PE. . A . ee . 3 . ai . 
Revenim asupra opiniei exprimate în ediţiile anterioare faţă de dificultăţile practice 
Constatate în reținerea ordinii propuse anterior (circumstanțe agravante, infracțiune conti- 
huată, recidivă postexecutorie, concurs și recidivă postcondamnatorie în această ordine). 


616 Sinteze de drept penal. Partea generală 


2.4.3. Concursul între cauzele de agravare și de atenuare 


- potrivit Codului penal, în caz de concurs între una sau mai multe cauze de atenuare 
și una sau mai multe cauze de agravare a pedepsei, mai întâi instanța va determina 
încadrarea juridică a faptei şi limitele speciale de pedeapsă prevăzute de norma de 
incriminare pentru infracțiunea comisă [forma de bază, respectiv varianta (forma) 
atenuată/ agravată], apoi va reduce limitele, dând efect cauzelor de atenuare, în ordinea 
prevăzută de art. 79 alin. (1) C.pen. (tentativă, circumstanțe atenuante, cauze speciale 
de reducere a pedepsei), pentru ca, ulterior, limitele de pedeapsă astfel reduse să fie 
majorate, potrivit ordinii din art. 79 alin.(2) C.pen. (recidivă postexecutorie, 
circumstanțe agravante, infracţiune continuată, pluralitate intermediară, concurs, 
recidivă postcondamnatorie); astfel, instanţa de judecată va analiza mai întâi împre- 
jurările ce au caracter atenuant, urmând ca apoi să le analizeze pe cele cu caracter 
agravant; această ordine are caracter obligatoriu. 


In cazul aplicării concomitente a dispoziţiilor cu privire la circumstanțe agra- 
vante, recidivă şi concurs de infracţiuni, pedeapsa amenzii pentru persoana juridică 
poate fi sporită până la maximul general. 


Secţiunea a 3-a. Renunţarea la aplicarea pedepsei. 
Individualizarea judiciară a pedepselor 


ŞI. Renunţarea la aplicarea pedepsei! 


1.1. Noţiune. Condiţii 


- este o măsură pe care o poate dispune instanța, constând în renunțarea la sta- 
bilirea pedepsei închisorii sau amenzii cu privire la inculpatul persoană fizică 
majoră care a comis o infracțiune, pentru îndreptarea căruia, ținând seama de infrac- 
țiunea săvârşită, de persoana infractorului și de conduita avută de acesta înainte şi 
după comitere, nu este oportună aplicarea unei pedepsei, fiind suficientă aplicarea 
unui avertisment; 


- instituţia reprezintă obiectivarea oportunității în faza de judecată, când instanța 
are posibilitatea de a aprecia că nu se impune sancţionarea unei persoane care a 
comis o infracțiune de o gravitate redusă”; în doctrină? s-a arătat că, potrivit prin- 
cipiul minimei intervenţii a legii penale, judecătorul este chemat să aplice o sancțiune 


1 Renunţarea la aplicarea pedepsei nu constituie propriu-zis o modalitate de individua- 
lizare a pedepsei și, pe cale de consecință, nicio modalitate de individualizare a executării 
pedepsei, întrucât, în acest caz, instanța nu dispune o soluţie de condamnare şi nici nu stabi- 
lește o pedeapsă. 

2 În faza de urmărire penală, procurorul poate face aplicarea oportunității şi dispune, în 
condiţiile art. 318 C.proc.pen., renunțarea la urmărire penală. 

? F. Streteanu, D. Niţu, op. cit., p. 25. 

penală doar atunci când, deși suntem în prezența unei valori căreia legiuitorul i-a 
asociat o protecţie penală, atingerea adusă acesteia în concret nu poate fi reprimată 
eficient prin mijloace sancționatorii aparținând altor ramuri de drept. Cu alte cuvinte, 
atunci când atingerea adusă în concret valorii protejate este minimă, nu se justifică 
aplicarea unei sancțiuni penale, putându-se dispune renunțarea la aplicarea pedepsei; 


- denumirea marginală a instituţiei este eronată, întrucât instanța nu renunţă la 
aplicarea pedepsei, ci la stabilirea acesteia; fapta constituie infracţiune, atrage 
răspunderea penală a infractorului, iar instanța, în aplicarea principiului oportunității, 
renunță la stabilirea unei pedepsei şi aplică un avertisment; prin urmare, este eronat a 
fi considerată această instituție o modalitate de individualizare a pedepsei prin 
raportare strict la capitolul din Codul penal în care este stipulată, fără a se analiza 
esența instituţiei care nu presupune o individualizare judiciară a pedepsei, adică o 
stabilire a acesteia în limitele speciale prevăzute de lege, în condiţiile în care instanța 
renunță in concreto la o astfel operațiune de individualizare nepreocupându-se de 
cuantumul pedepsei; deopotrivă, ea nu poate fi echivalată cu o cauză de nepedepsire 
sau de înlăturare a caracterului penal al faptei ori a răspunderii penale; 


- reglementarea acestei instituţii era necesară faţă de noua definiţie a infracțiunii 
(faptă tipică, antijuridică și imputabilă), în care nu se regăseşte ca trăsătură esențială 
distinctă pericolul social şi, pe cale de consecință, nu mai există posibilitatea 
instanţei de a dispune achitarea inculpatului pentru lipsa pericolului social concret al 
unei fapte prevăzute de legea penală!; 


! Deși renunțarea la aplicarea pedepsei din Codul penal pare a fi o instituție similară 
achitării pentru lipsa pericolului social al infracțiunii, prevăzută de Codul penal din 1969, 
având în vedere că se aplică infracțiunilor de gravitatea redusă, în realitate, între cele două 
instituții există o serie de deosebiri, dintre care amintim următoarele: 1. renunţarea la apli- 
carea pedepsei presupune existența unei infracțiuni (faptă tipică, antijuridică şi imputabilă), în 
vreme ce achitarea pentru lipsa pericolului social al faptei concrete implică constarea inexis- 
tenţei infracțiunii datorată lipsei celei de-a treia trăsături esenţiale a acesteia; 2. renunțarea la 
aplicarea pedepsei este o soluţie distinctă de cea a achitării, care se putea dispune ca urmare a 
lipsei pericolului social al infracțiunii; 3. pentru a se dispune renunțarea la aplicarea pedepsei, 
trebuie întrunite mai multe condiţii cu privire la infracțiune şi la persoana infractorului, 
Prevăzute strict şi limitativ de lege, în vreme ce pentru a constata lipsa pericolului social al 
infracțiunii, legea stipula numai criteriile în baza cărora se putea reține că fapta concretă, prin 
atingerea minimă adusă uneia din valorile apărate de lege și prin conţinutul ei concret, este 
lipsită în mod vădit de importanță; 4. în cazul în care dispune renunțarea la aplicarea pedepsei, 
instanța va aplica în mod obligatoriu un avertisment, în vreme ce, în situaţia în care era 
constatată lipsa de pericol social a faptei, instanţa avea posibilitatea de a aplica o sancţiune cu 
Caracter administrativ, 5. persoana care a beneficiat de o soluţie de renunțare la aplicarea 
pedepsei nu va mai putea obţine o soluție similară în cazul în care mai comite o nouă 
infracţiune, decât dacă, pe lângă îndeplinirea celorlalte condiții prevăzute de lege, noua faptă 
este comisă la mai mult de 2 ani de la data la care a rămas definitivă hotărârea judecătorească 
Prin care s-a dispus renunțarea; în cazul achitării pentru lipsa pericolului social al faptei, nu 
exista o asemenea limitare, o soluție similară putând fi dispusă chiar dacă noua faptă era 
comisă imediat după rămânerea definitivă a hotărârii prin care s-a dispus achitarea; 6. Renun- 
farea la aplicarea pedepsei nu se poate dispune cu privire la infracțiunile săvârşite de minori 

- nu se poate dispune renunțarea la aplicarea pedepsei față de inculpatul persoană 
juridică sau față de inculpaţii minori; 
- opţiunea pentru soluţia renunțării la aplicarea pedepsei nu presupune dispunerea 


de către instanță a unei soluţii de condamnare, dar nici existența vreunuia dintre 
impedimentele prevăzute de art. 16 C.proc.pen.; 


- se poate dispune motivat de instanța de judecată prin hotărâre (sentință în primă 
instanță sau decizie în apel), dacă sunt îndeplinite cumulativ următoarele condiţii 
(obiective şi subiective) strict şi limitativ prevăzute de art. 80 C.pen., cu privire la 
infracțiune și la persoana infractorului: 


1.1.1. Condiţii cu privire la infracţiunea săvârșită (condiţii obiective) 


a) pedeapsa prevăzută de lege pentru infracţiunea săvârşită să fie amenda 
ori închisoarea de 5 ani sau mai mică; 


- este realizată o determinare legislativă in abstracto a infracțiunilor pentru care 
se poate dispune renunțarea la aplicarea pedepsei prin raportare la maximul special al 
pedepsei stipulate de norma de incriminare pentru infracţiunea comisă (forma 
consumată), nu prezintă importanţă dacă infracţiunea comisă este în forma de bază 
sau constituie o variantă agravată sau atenuantă,; 


- amenda poate fi prevăzută de lege ca pedeapsă unică sau alternativ cu închi- 
soarea de cel mult 5 ani (de exemplu, infracțiunile de loviri sau alte violențe, prevă- 
zută de art. 193 alin. (1) C.pen., încăierarea, prevăzută de art. 198 alin. (1) C.pen., 
întreruperea cursului sarcinii, prevăzută de art. 201 alin. (1) C.pen., amenințarea, 
hărţuirea, exploatarea cerșetoriei, prevăzută de art. 214 alin. (1) C.pen., folosirea unui 
minor în scop de cerșetorie, violarea de domiciliu, violarea sediului profesional, 
violarea vieții private, furtul etc.); 


- în cazul în care fapta a rămas în faza tentativei, prezintă importanță pedeapsa 
prevăzută de lege pentru infracțiunea consumată; astfel, în cazul în care un funcționar 
public comite o tentativă la infracţiunea de delapidare, evaluarea in abstracto exclude 
posibilitatea dispunerii renunțării la aplicarea pedepsei în condiţiile în care pedeapsa 
prevăzută de art. 295 alin. (1) C.pen. (forma consumată) este închisoare de la 2 la 7 ani, 
chiar dacă limitele de pedeapsă pentru tentativă sunt de la 1 an la 3 ani și 6 luni; 


- pedeapsa prevăzută de norma de incriminare (forma de bază sau varianta 
agravată/atenuantă) va fi avută în vedere şi atunci când se rețin una sau mai multe 
cauze de agravare sau atenuare a răspunderii penale, efectul de agravare sau de 
atenuare produs de aceste cauze neprezentând relevanţă la analiza acestei condiţii 
[de pildă, 1. În cazul comiterii unei infracțiuni continuate de înşelăciune în varianta 
agravată prevăzută de art. 244 alin. (1) şi (2) C.pen., sancţionată cu pedeapsa închi- 
sorii de la 1 la 5 ani, chiar dacă pedeapsa maximă ce poate fi aplicată în concret de 
instanță prin aplicarea dispozițiilor art. 36 alin. (1) C.pen. este de 8 ani închisoare, nu 


(acestora aplicându-li-se numai măsuri educative privative sau neprivative de libertate), în 
vreme ce achitarea ca urmare a lipsei pericolului social al faptei putea fi dispusă şi cu privire 
la infractorii minori. 

se poate reține neîndeplinirea acestei condiţii față de maximul special prevăzut de 
norma de incriminare (caracterul continuat al infracțiunii va fi însă evaluat în cadrul 
condiţiei următoare pentru determinarea gravității in concreto a faptei); 2. în urma 
judecății potrivit procedurii abreviate a unei acuzaţii de comiterea infracțiunii de 
tâlhărie prevăzute de art. 233 C.pen. pentru care legea prevede pedeapsa închisorii de 
la 2 la 7 ani nu poate conduce la dispunerea unei soluții de renunțare la aplicarea 
pedepsei prin raportare la limitele de pedeapsă reduse ca urmare a incidenței dispo- 
ziţiilor art. 396 alin. (10) C.proc.pen. (de la 1 an şi 4 luni închisoare la 4 ani și 8 luni 
închisoare)]; 


- în cazul variantelor agravate ale infracțiunilor se va avea în vedere pedeapsa 
prevăzută de norma de incriminare pentru această formă a infracţiunii comise, iar nu 
pedeapsa prevăzută de lege pentru forma de bază a infracţiunii, astfel, în cazul în care 
o persoană exercită acte de violență asupra altei persoane, față de care nu are calitatea 
de membru de familie, iar în urma acestora rezultă leziuni traumatice pentru a căror 
vindecare sunt necesare îngrijiri medicale (de la 1 la 90 de zile) evaluarea in abstracto 
nu exclude posibilitatea dispunerii renunțării la aplicarea pedepsei în condiţiile în care 
pedeapsa prevăzută de art. 193 alin. (2) C.pen. este închisoare de la 6 luni la 5 ani sau 
amenda; dacă actele de agresiune sunt exercitate de un membru de familie asupra 
altuia, ca urmare a reţinerii variantei agravate prevăzute de art. 199 C.pen. raportat la 
art. 193 alin. (2) C.pen., nu se va putea dispune renunţarea la aplicarea pedepsei chiar 
dacă pentru vindecare este necesară doar o zi de îngrijiri medicale, deoarece limitele 
pedepsei închisori în acest caz sunt de la 1 an și 3 luni la 6 ani şi 3 luni; 


- în cazul variantelor atenuante ale infracţiunilor se va avea în vedere pedeapsa 
prevăzută de norma de incriminare pentru această formă a infracţiunii comise, iar nu 
pedeapsa prevăzută de lege pentru forma de bază a infracțiunii; astfel, în cazul în care 
un funcționar public comite infracțiunea de delapidare, evaluarea in abstracto 
exclude posibilitatea dispunerii renunțării la aplicarea pedepsei în condițiile în care 
pedeapsa prevăzută de art. 295 alin. (1) C.pen. este închisoare de la 2 la 7 ani, dacă 
delapidarea este comisă de un funcţionar privat, ca urmare a reţinerii variantei ate- 
nuante prevăzute de art. 308 C.pen. raportat la art. 295 alin. (1) C.pen. (având în vedere 
şi decizia nr. 1/HP/2015) se va putea dispune renunțarea la aplicarea pedepsei, deoa- 
rece limitele pedepsei închisorii în acest caz sunt de la 1 an și 4 luni la 4 ani și 8 luni; 


- dubla măsură în determinarea limitelor în care se pot da efecte principiului 
oportunității (de judecător pentru infracțiuni sancţionate cu cel mult 5 ani închisoare, 
iar de procuror pentru infracțiuni sancţionate cu cel mult 7 ani închisoare) relevă lipsa 
de coerență a modificărilor operate prin O.U.G. nr. 18/2016. De pildă, atunci când 
există probe cu privire la comiterea unei infracțiuni de dare de mită procurorul poate 
dispune o soluţie de renunțare la urmărirea penală în vreme ce judecătorul trebuie să 
dispună o soluție de condamnare putând opta numai în sfera individualizării executării 
pedepsei între suspendarea sub supraveghere şi executarea în regim de detenţie; 


- greșita evaluare a acestei condiţii conduce la reținerea nelegalităţii hotărârii 
pronunțate. 

e În cazul infracţiunii de dare de mită prevăzută în art. 290 alin. (1) 
C.pen., sancţionată cu pedeapsa închisorii de la 2 la 7 ani, instanța nu poate 
dispune nici renunțarea la aplicarea pedepsei în raport cu dispoziţiile art. 80 
alin. (2) lit. d) C.pen. şi nici amânarea aplicării pedepsei în raport cu dispoziţiile 
art. 83 alin. (2) C.pen., chiar dacă a reţinut în favoarea inculpatului circumstanţe 
atenuante şi cauza de reducere a pedepsei prevăzută în art. 396 alin. (10) 
C.proc.pen., întrucât prin pedeapsă prevăzută de lege se înţelege, conform 
art. 187 C.pen., pedeapsa prevăzută în textul de lege care incriminează fapta 
săvârşită în forma consumată, fără luarea în considerare a cauzelor de reducere 
sau de majorare a pedepsei (I.C.C.J, secția penală, decizia nr. 433/A din 
14 decembrie 2017, www.sc].ro). 


b) infracţiunea săvârșită să aibă o gravitate redusă. 

- nu prezintă importanță forma de vinovăţie cu care este comisă infracțiunea 
(intenţie, culpă, praeterintenție); 

- instanța va face o cercetare in concreto a gravităţii infracțiunii prin raportare la 
următoarele criterii pe care le va evalua global: 7. natura și întinderea urmărilor 
infracțiunii [se vor analiza urmările atât la infracțiunile formale, cât și la cele de 
rezultat, se vor avea în vedere atât urmările patrimoniale, cât și cele personal 
nepatrimoniale (de pildă, valoarea prejudiciului produs prin infracţiune, posibilitatea 
ca fapta să pună în pericol sănătatea publică sau mediul înconjurător, traumele 
psihice suferite de victima infracțiunii sau de membrii familiei acesteia etc.); în cazul 
daunelor materiale se va avea în vedere atât prejudiciul efectiv (damnum emergens), 
cât şi beneficiul nerealizat (lucrum cessans)!], 2. mijloacele folosite la comiterea 
infracţiunii (de pildă, dacă a fost folosită sau nu o armă); 3. modul și împrejurările 
în care a fost comisă fapta [de exemplu, se va avea în vedere locul și timpul 
săvârşirii infracţiunii (în public, în timpul nopţii, în timpul unei calamităţi etc.), 
pregătirea săvârşirii infracțiunii, modul de operare, instrumentele folosite etc.]; 
4. motivul şi scopul urmărit (de exemplu, procurarea hranei, obţinerea unui profit pe 
nedrept, producerea unui sentiment de panică în societate etc.); 


- greşita evaluare a acestei condiţii conduce la reținerea netemeiniciei hotărârii 
pronunțate. 


 Gravitatea redusă a infracţiunii trebuie raportată atât la natura și 
întinderea urmărilor infracțiunii, la mijloacele folosite, la modul şi împrejurările 
în care a fost comisă fapta, cât și la motivul şi scopul urmărit. Astfel, în raport cu 
această condiţie, trebuie analizate atât elemente de factură obiectivă (precum 
modul, mijloacele de comitere), cât şi elemente de factură subiectivă (scopul, 
motivul comiterii faptei). Aceste elemente trebuie apreciate în concret, în totali- 
tatea lor, de către judecător și, dacă va considera suficientă şi oportună aplicarea 
unui avertisment, va dispune renunțarea la aplicarea pedepsei. Trebuie, de 


1 În acelaşi sens, a se vedea Al Riîșniţă, I. Curt, Renunţarea la aplicarea pedepsei- 
Amânarea aplicării pedepsei, Ed. Universul Juridic, Bucureşti, 2014, p. 25. 

asemenea, precizat faptul că această condiţie privește fapta efectiv comisă 
(condiţie intrinsecă faptei) şi nu comportamentul făptuitorului înainte sau după 
comiterea acesteia (I.C.C.J., secția penală, decizia nr. 343/A din 7 octombrie 
2015, www.scj.ro). 


» Raportat la gravitatea redusă a infracțiunii comise ce rezultă din 
modalitatea concretă în care aceasta a fost comisă relevată anterior, la persoana 
inculpatului şi posibilităţile acestuia de îndreptare, dispunerea unei pedepse în 
cauză nu este oportună. Astfel, fapta reţinută în sarcina inculpatului a fost 
comisă din culpă simplă, fără prevedere, la o viteză redusă de deplasare a 
autoturismului de 16-18 km/h. Impactul cu bicicleta părţii civile a fost de uşoară 
intensitate şi nu a determinat lovirea victimei, ci doar dezechilibrarea bicicletei 
cu care aceasta se deplasa. Inculpatul era deja în staţionare acordând prioritate 
de trecere unui grup de pietoni şi a pornit de pe loc, fără să sesizeze prezenţa 
părţii civile pe carosabil, în traversare, pe bicicletă. Leziunile părţii vătămate s- 
au datorat căderii de pe bicicletă şi faptului că şi-a prins piciorul sub roata de la 
bicicletă. Totodată, contribuţia inculpatului la comiterea accidentului a unul 
redus, apreciat la un procent de 25%. Referitor la persoana inculpatului se 
constată că acesta are calitatea de avocat, s-a prezentat în faţa organelor judiciare 
şi şi-a dat concursul la stabilirea adevărului în prezenta cauză, conduita sa 
anterioară şi ulterioară comiterii faptei, prin prisma şi a elementelor precizate 
mai sus, conduc instanţa la concluzia că reeducarea inculpatului poate avea loc 
şi fără a fi necesară ajungerea la stabilirea unei pedepse, pedeapsă ce se dove- 
deşte a fi inoportună din cauza consecinţelor ce le-ar avea asupra persoanei 
acestuia. Faţă de cele arătate şi având în vedere că sunt îndeplinite condiţiile pre- 
văzute de art. 80 alin. (1) C.pen. referitor la infracţiunea săvârşită care prezintă o 
gravitate redusă şi referitor la persoana inculpatului, conduita acestuia şi posibi- 
lităţile sale de reeducare, Înalta Curte urmează a aplica inculpatului V.M.D. un 
avertisment în baza art. 81 C.pen. (.C.C.J,, secția penală, decizia nr. 356/A din 
9 octombrie 2015, www.scj.ro). 


1.1.2. Condiţii cu privire la persoana infractorului (condiții subiective) 


a) infractorul să nu fi fost anterior condamnat printr-o hotărâre definitivă; 


- nu prezintă importanță forma de vinovăţie cu care a fost săvârşită infracțiunea 
(intenţie, culpă, praeterintenție) pentru care s-a dispus condamnarea definitivă, nici 
pedeapsa prevăzută de lege pentru aceasta şi nici pedeapsa care i-a fost stabilită 
anterior infractorului (de pildă, poate constitui impediment la dispunerea renunțării la 
aplicarea pedepsei existenţa unei condamnări definitive la pedeapsa amenzii stabilită 
Pentru o infracţiune comisă din culpă); 


- nu este necesar ca hotărârea de condamnare anterioară să întrunească condițiile 
Primului termen al recidivei (postcondamnatorii sau postexecutorii), existând un 
impediment la dispunerea renunțării aplicării pedepsei şi în cazul în care condam- 
Narea anterioară vizează o infracțiunea comisă din culpă sau dacă pedeapsa stabilită 
este mai mică de 1 an închisoare; 


- ca excepție, se poate dispune renunţarea la aplicarea pedepsei dacă fapta pentru 
Care s-a dispus condamnarea definitivă anterioară nu mai este prevăzută de legea 

penală (în ipoteza în care, după rămânerea definitivă, a intervenit o lege de dezincri- 
minare) ori dacă a intervenit amnistia postcondamnatorie, reabilitarea de drept, ori 
s-a împlinit termenul reabilitării judecătorești!; 

- potrivit art. 239 LPANCP, termenul condamnare, stipulat de art. 80 alin. (2) 
lit. a) C.pen., se referă şi la hotărârile prin care, față de inculpat, s-a luat, în timpul 
minorității, potrivit Codului penal, o măsură educativă (privativă sau neprivativă de 
libertate), în afară de cazul în care au trecut cel puțin 2 ani de la data executării sau 
considerării ca executată a acestei măsuri; 


- având în vedere succesiunea în timp a celor două Coduri penale, art. 9 alin. (2) 
LPANCP a prevăzut că infracțiunile comise în timpul minorității, pentru care s-au 
aplicat pedepse în baza Codului penal din 1969, nu constituie impedimente pentru 
dispunerea renunțării la aplicarea pedepsei pentru o infracțiune comisă ulterior 
condamnării definitive; a fortiori, nu constituie impediment la dispunerea renunțării 
la aplicarea pedepsei faptul că infractorului i-a fost aplicată prin hotărâre definitivă o 
măsură educativă în baza Codului penal din 1969. 


b) infractorul să nu fi beneficiat în ultimii 2 ani de măsura renunțării la 
aplicarea pedepsei; 
- este necesar ca față de același infractor să nu se fi dispus renunţarea la aplicarea 


pedepsei printr-o hotărâre rămasă definitivă în ultimii 2 ani anteriori datei comiterii 
infracțiunii pentru care este judecat; 


- termenul de 2 ani este un termen substanţial regresiv care se calculează potrivit 
dispozițiilor art. 186 alin. (1) C.pen.; 

- dacă infracțiunea care face obiectul judecății este o infracțiune continuă, conti- 
nuată sau progresivă se va avea în vedere ca moment de început al termenului dåäta 
consumării infracțiunii, iar nu data epuizării acesteia”; 

- în cazul în care inculpatul a mai beneficiat în ultimii 2 ani de o soluţie de renun- 
tare la aplicarea pedepsei, instanța nu va putea dispune o nouă renunțare la aplicarea 
pedepsei, având în vedere perseverenţa infracțională și lipsa de efecte a avertis- 
mentului anterior aplicat, însă este posibilă dispunerea amânării aplicării pedepsei; 

- faţă de dispoziţiile art. 80 alin. (3) C.pen. nu se poate dispune renunţarea la 
aplicarea pedepsei pentru infracţiunea nou săvârșită nici în cazul în care, față de 
același infractor, s-a dispus amânarea aplicării pedepsei printr-o hotărâre rămasă 
definitivă în ultimii 2 ani anteriori datei comiterii infracţiunii pentru care este 
judecat; în acest caz, se dispune fie revocarea obligatorie sau facultativă a amânării 
aplicării pedepsei, fie menţinerea măsurii anterioare şi amânarea aplicării pedepsei 
pentru infracțiunea nou săvârșită din culpă; dacă au intervenit efectele definitive ale 
amânării aplicării pedepsei anterior dispuse prin hotărârea definitivă, nu există vreun 
impediment pentru a se renunţa la aplicarea pedepsei pentru infracţiunea nou comisă; 


1 Aceste ipoteze sunt prevăzute de legiuitor și în art. 42 C.pen. în care sunt enumerate 
cazurile în care nu sunt îndeplinite condițiile primului termen al recidivei. 
? În acelaşi sens, a se vedea A. Rîșniţă, I. Curt, op. cit., p. 37. 

- dispunerea unei soluții de renunțare la urmărirea penală în ultimii 2 ani anteriori 
datei comiterii infracțiunii pentru care este judecat nu constituie un impediment 
pentru obținerea unei soluţii de renunțare la aplicarea pedepsei; 


- în ipoteza în care față de infractor s-a dispus amânarea aplicării pedepsei (care 
potrivit Codului penal nu reprezintă o soluţie de condamnare) printr-o hotărâre 
rămasă definitivă în urmă cu mai mult de 2 ani față de data comiterii infracțiunii 
pentru care este judecat (producându-se efectele definitive ale amânării), instanța poate 
dispune renunțarea la aplicarea pedepsei, dacă sunt întrunite și celelalte condiții 
prevăzute de lege. 


c) infractorul să nu se fi sustras de la urmărire penală ori judecată sau să nu 
fi încercat zădărnicirea aflării adevărului ori a identificării și tragerii la răs- 
pundere penală a autorului sau a participanților; 


- pentru a putea beneficia de măsura renunțării la aplicarea pedepsei, este necesar 
ca infractorul să nu fi îngreunat sau să fi încercat zădărnicirea înfăptuirii actului de 
justiţie în legătură cu fapta de care este acuzat, adică să fi avut o atitudine procesuală 
loială; 

- se poate reține îndeplinirea acestei condiții în ipoteza în care inculpatul uzează 
de garanţiile fundamentale ale dreptului la apărare sau când există inculpatul încearcă 
fără succes să se sustragă de la urmărire penală; în această din urmă privință, 
consider că trebuie avut în vedere şi comportamentul infractorului după comiterea 
faptei până la începerea urmăririi penale in rem, sau până la continuarea efectuării 
urmăririi penale față de suspect, nu numai comportamentul inculpatului în etapa in 
personam a urmăririi penale; 


d) în raport de persoana infractorului, de conduita avută anterior săvârșirii 
infracţiunii, de eforturile depuse de acesta pentru înlăturarea sau diminuarea 
consecinţelor infracţiunii, precum și de posibilitățile sale de îndreptare, instanța 
să aprecieze că stabilirea unei pedepse ar fi inoportună din cauza consecințelor 
pe care le-ar avea asupra persoanei acestuia. 


- pentru a aprecia că stabilirea unei pedepse ar fi inoportună din cauza consecin- 
telor pe care le-ar avea asupra persoanei inculpatului, instanţa va avea în vedere în 
mod global următoarele criterii: 1. persoana infractorului (de pildă, modul în care 
acesta este perceput în comunitate, vârsta și efectele pe care lipsa de maturitate le pot 
Produce, gradul de educaţie etc.); 2. conduita avută anterior săvârșirii infracţiunii 
[se vor putea avea în vedere antecedentele penale ale inculpatului care nu constituie 
impedimente la dispunerea unei soluţii de renunțare la aplicarea pedepsei (de pildă, 
soluții de renunțarea la aplicarea pedepsei sau amânare a aplicării pedepsei pentru 
Care s-au produs efectele definitive, soluţii de condamnare pentru care a intervenit 
reabilitarea), sau numărul mare de soluţii de renunțare la urmărirea penală dispuse 
anterior pentru fapte similare etc.), 3. eforturile depuse de acesta pentru înlăturarea 
Sau diminuarea consecinţelor infracțiunii [de pildă, se va avea în vedere dacă 
Inculpatul a acoperit integral sau parţial prejudiciul produs fie în natură, fie prin 
echivalent, sau dacă a convenit cu persoana vătămată o modalitate de reparare a 
Prejudiciului; elementele avute în vedere la evaluarea acestui criteriu pot fi similare 
Celor care analizate pentru a se stabili dacă se impune sau nu reținerea circumstanţei 

atenuante prevăzute de art. 75 alin. (1) lit. d) C.pen., respectiv de art. 75 alin. (2) 
lit. b) C.pen.] şi 4. posibilitățile sale de îndreptare; 

- în vederea aprecierii acestor criterii, instanța de judecată poate dispune efec- 
tuarea unui referat de evaluare de către serviciul de probaţiune. 


Aceasta este o condiție extrinsecă săvârşirii infracțiunii, care priveşte 
persoana făptuitorului și conduita pe care acesta a avut-o atât anterior, cât și 
ulterior săvârșirii infracțiunii. Combinarea elementelor care privesc săvârşirea 
faptei cu cele care privesc persoana autorului face posibilă evaluarea corectă a 
gravităţii infracțiunii și, în consecință, îi poate conferi judecătorului posibilitatea 
de a hotărî renunțarea la aplicarea pedepsei (I.C.C.J., secția penală, decizia 
nr. 343/A din 7 octombrie 2015, www.scj.ro). 


- îndeplinirea condiţiilor de mai sus nu creează un drept inculpatului la obținerea 
unei soluţii de renunțare la aplicarea pedepsei, ci numai o facultate, instanța putând 
dispune amânarea aplicării pedepsei sau chiar o soluţie de condamnare. 


- în cazul participaţiei penale nu este necesar ca renunțarea la aplicarea pedepsei 
să se dispună cu privire la toți participanţi (de exemplu, este posibil ca faţă de autorul 
infracțiunii să se dispună renunțarea la aplicarea pedepsei, în vreme ce față de 
complici sau instigatori să se dispună amânarea aplicării pedepsei sau condamnarea 
la pedeapsa închisorii cu executare în regim de detenţie ori cu suspendarea sub supra- 
veghere a executării pedepsei, în funcţie de circumstanţele persoanele sau antece- 
dentele penale ale acestora sau de participaţia concretă la comiterea faptei). 


- în ipoteza în care instanța este sesizată în aceeași cauză cu un concurs de 
infracțiuni, renunţarea la aplicarea pedepsei se poate dispune dacă pentru fiecare 
infracțiune concurentă sunt îndeplinite condițiile de mai sus; prin urmare, instanța 
trebuie să pronunţe câre o soluție de renunțare la aplicarea pedepsei pentru fiecare 
infracțiune săvârșită, iar nu o singură soluţie de renunțare la aplicarea pedepsei 
pentru pluralitatea de infracțiuni; în situaţia în care instanța apreciază că numai 
pentru una sau unele dintre infracțiunile cu care a fost sesizată sunt îndeplinite condi- 
tiile pentru dispunerea renunțării la aplicarea pedepsei, nu va putea opta pentru acest 
tratament sancţionator; dacă infracțiunile concurente sunt judecate în cauze diferite ŞI 
nu se procedează la reunirea cauzelor sau dacă instanţele sesizate nu au cunoştinţa de 
existenţa celuilalt dosar, nu este exclus ca pentru o infracţiune să se dispună renun- 
tarea la aplicarea pedepsei, iar pentru cealaltă amânarea aplicării pedepsei; 


Ca excepţie, măsura renunțării la aplicarea pedepsei poate fi dispusă şi în ipoteză 
în care nu sunt îndeplinite condiţiile enumerate mai sus; astfel, potrivit art. 19 din 
Legea nr. 143/2000 privind prevenirea și combaterea traficului și consumului ilicit de 
droguri, republicată, dacă, până în momentul pronunțării hotărârii, inculpatul acuzat 
de săvârşirea faptei prevăzute de art. 4 din Legea nr. 143/2000, republicată, respectă 
protocolul programului integrat de asistență a persoanelor corisumatoare de drogul! » 


! Potrivit art. 19 din Legea nr. 143/2000: „(1) În cazul săvârșirii infracțiunilor prevăzute la 
art. 4, procurorul dispune, în termen de 24 de ore de la începerea urmăririi penale, evaluarea 

instanța de judecată poate dispune (măsura facultativă, nu obligatorie) renunţarea 
aplicării pedepsei, chiar dacă nu sunt îndeplinite condițiile prevăzute de art. 80 C.pen. 


1.2. Avertismentul 


- în situaţia în care instanţa dispune renunţarea la aplicarea pedepsei, va aplica 
infractorului un avertisment, ce constă în prezentarea motivelor de fapt care au 
determinat renunţarea la aplicarea pedepsei (ansamblul motivelor concrete care au 
condus instanța la concluzia că nu este oportună aplicarea unei pedepse) şi atențio- 
narea infractorului asupra conduitei sale viitoare și a consecinţelor la care se expune 
dacă va mai comite infracțiuni; 


- avertismentul nu are natura unei sancţiuni de drept penal, nefiind enumerat 
limitativ între sancţiunile prevăzute de art. 2 C.pen.!; 


- în cazul în care instanța a fost sesizată cu un concurs de infracțiuni, chiar dacă se 
dispune câte o soluţie de renunțare la aplicarea pedepsei pentru fiecare dintre infrac- 
țiunile concurente, va aplica un singur avertisment, 


- ca excepție, este posibilă și aplicarea mai multor avertismente, în ipoteza în care 
infracțiunile concurente pentru care se dispune renunțarea la aplicarea pedepsei sunt 
judecate simultan sau succesiv în cauze diferite, iar instanţele nu cunosc existența 
celorlalte cauze; 


- executarea avertismentului are loc de îndată, în ședința în care s-a pronunțat 
hotărârea; dacă avertismentul nu poate fi executat îndată după pronunțare, punerea în 
executare a acestuia se face la rămânerea definitivă a hotărârii, prin comunicarea unei 
copii de pe aceasta persoanei căreia i se aplică. 


1.3. Efecte 


- soluţia de renunțare la aplicarea pedepsei se înscrie în cazierul judiciar; 


- instanţa, care dispune renunțarea aplicării pedepsei principale, nu poate aplica 
infractorului pedepse accesorii și nici pedepse complementare (interzicerea exerci- 
tării unor drepturi, degradarea militară sau publicarea hotărârii de condamnare); 


- chiar dacă dispune renunţarea la aplicarea pedepsei, instanța poate aplica în 
cauză măsuri de siguranță (de pildă, confiscarea bunurilor folosite la săvârşirea in- 


ea e e e Ic O 


Consumatorului de către centrul de prevenire, evaluare şi consiliere antidrog, în scopul inclu- 
derii acestuia în circuitul integrat de asistență a persoanelor consumatoare de droguri. (2) În 
funcție de concluziile raportului de evaluare întocmit de centrul de prevenire, evaluare și con- 
Siliere antidrog, în termen de 5 zile de la primirea acestuia, procurorul dispune, cu acordul 
Consumatorului, includerea acestuia în programul integrat de asistență a persoanelor consu- 
matoare de droguri”. 

__ În acelaşi sens, a se vedea F. Streteanu, D. Niţu, op. cit., vol. II, p. 280, care mai arată şi 
că avertismentul nu poate avea nici natura unei sancţiuni cu caracter administrativ deoarece nu 
se înscrie în cazierul judiciar. Astfel, se susţine că rolul avertismentului este acela de a-l 
informa pe infractor asupra conduitei sale viitoare şi asupra consecinţelor la care se expune 
Prin comiterea altor infracţiuni. 

fracțiunii) sau poate obliga inculpatul, în tot sau în parte, la repararea prejudi- 
ciului produs prin infracțiune, prin admiterea acțiunii civile a părţii civile; 


- persoana față de care s-a dispus renunțarea la aplicarea pedepsei nu este supusă 
supravegherii de către serviciul de probaţiune, precum și niciunei decăderi, interdicții 
sau incapacităţi ce ar putea decurge din infracțiunea săvârşită; prin urmare, pentru 
infracțiunile pentru care s-a dispus renunţarea la aplicarea pedepsei nu poate inter- 
veni reabilitarea, întrucât această instituție este dependentă de existența unei soluții 
de condamnare, ale cărei consecinţe le înlătură; astfel, constatăm că efectele renun- 
țării sunt, în mare măsură, similare cu cele ale reabilitării!; 


- renunțarea la aplicarea pedepsei, nefiind o soluţie de condamnare, nu poate 
constitui prim termen al recidivei ori al pluralității intermediare; 


- în cazul în care inculpatul săvârşeşte din nou o infracțiune, după rămânerea defi- 
nitivă a hotărârii prin care s-a dispus renunțarea la aplicarea pedepsei, instanţa va 
putea dispune și cu privire la aceasta renunțarea aplicării pedepsei (dacă sunt înde- 
plinite condițiile enumerate mai sus, de pildă să nu se fi dispus în ultimii 2 ani o altă 
renunțare la aplicarea pedepsei sau amânarea aplicării pedepsei) ori amânarea apli- 
cării pedepsei sau suspendarea sub supraveghere a executării pedepsei (în cazul 
îndeplinirii condițiilor prevăzute de art. 83 C.pen., respectiv art. 91 C.pen.). 


1.4. Anularea renunțării la aplicarea pedepsei 


- este o măsură care se dispune de instanţa de judecată dacă sunt îndeplinite urmă- 
toarele condiţii: 


1 Remarcăm totuși existența unor dispoziţii legale în baza căror se produc o serie de 
efecte colaterale în cazul dispunerii unei soluții de renunțare la aplicarea pedepsei. Astfel, 
art. 103 alin. (1) lit. c) din O.U.G. nr. 195/2002 stipulează că suspendarea exercitării dreptului 
de a conduce autovehicule și tractoare agricole sau forestiere se dispune pentru o perioadă de 
90 de zile când fapta conducătorului de autovehicul, tractor agricol sau forestier ori tramvai 
a fost urmărită ca infracţiune la regimul circulaţiei pe drumurile publice, precum și în cazul 
accidentului de circulaţie din care a rezultat decesul sau vătămarea corporală a unei persoane Și 
instanța de judecată a dispus renunțarea la aplicarea pedepsei, dacă pentru regula de circulaţie 
încălcată prezenta ordonanță de urgență prevede suspendarea exercitării dreptului de a conduce. 

Tot astfel, art. 18! alin. (5) din Legea nr. 303/2004, republicată, prevede că renunţarea la 
aplicarea pedepsei dispusă printr-o hotărâre definitivă faţă de un auditor de justiţie nu conduce 
la exmatriculare, dacă se apreciază de către Consiliul ştiinţific că infracţiunea săvârşită nu 
aduce atingere demnităţii calităţii de auditor de justiţie sau imaginii Institutului. X 

Deopotrivă, art. 65 alin. (1) lit. f) din Legea nr. 303/2004, republicată, prevede că judecătorii 
şi procurorii sunt eliberați din funcție dacă se dispune renunțarea la aplicarea pedepsei, printr-o 
hotărâre definitivă, pentru o infracțiune prin care se aduce atingere prestigiului profesiei. 

Potrivit art. 83? alin. (3) din Legea nr. 303/2004, republicată, dacă se dispune renunțarea la 
aplicarea pedepsei față de judecător, procuror, magistrat-asistent sau personalul de specialitate 
juridică asimilat judecătorilor şi procurorilor, acesta este repus în situația anterioară şi i Se 
plăteşte pensia de serviciu de care a fost lipsit ca urmare a punerii în mişcare a acţiunii penale 
sau, după caz, diferenţa dintre aceasta şi pensia din sistemul public încasată după punerea în 
mişcare a acţiunii penale. 

(i) în termen de 2 ani de la rămânerea definitivă a hotărârii prin care s-a dispus 
renunţarea la aplicarea pedepsei, se descoperă că persoana față de care s-a luat această 
măsură săvârșise în calitate de autor sau participant o altă infracțiune (tentativă, 
formă consumată sau epuizată, indiferent de forma de vinovăţie cu care a fost comisă) 
înainte de pronunțarea hotărârii prin care s-a dispus renunțarea ori până la rămânerea 
definitivă a acesteia (de care instanţa care a dispus renunţarea nu a avut cunoștință), de 
pildă, infracțiunea nou descoperită a fost comisă după pronunțarea în primă instanță a 
hotărârii prin care s-a dispus renunțarea la aplicarea pedepsei, în interiorul termenului 
în care putea fi declarat apelul; 


(ii) pentru infracțiunea descoperită ulterior instanța a stabilit o pedeapsă (nu 
prezintă importanță felul sau cuantumul pedepser), chiar după expirarea termenul de 
2 ani; această condiţie nu este îndeplinită dacă pentru infracțiunea nou descoperită a 
fost dispusă tot renunţarea la aplicarea pedepsei. 


- având în vedere că art. 82 alin. (3) C.pen. prevede că instanța anulează renun- 
farea la aplicarea pedepsei dacă sunt îndeplinite condiţiile de mai sus rezultă că 
dispunerea anulării este obligatorie pentru instanţă, iar nu facultativă atunci când 
constată îndeplinirea condiţiilor prevăzute de lege; 


- cauza anulării este anterioară rămânerii definitive a hotărârii prin care s-a 
dispus renunțarea la aplicarea pedepsei; 


De pildă, o persoană săvârşeşte pe data de 1 martie 2017 o infracţiune de loviri 
såu alte violenţe în Bucureşti, iar la data de 3 martie 2017, o infracţiune de ame- 
nințare în lași. După pronunțarea unei hotărâri definitive de către instanța din Iaşi 
prin care s-a dispus renunțarea la aplicarea pedepsei, cu ocazia judecării cauzei 
pentru infracțiunea comisă în capitală, infractorul învederează instanţei din București 
existenţa celeilalte hotărâri judecătoreşti pronunțată pentru o infracțiune concurentă. 
Astfel, instanța din București va trebui să anuleze renunţarea la aplicarea pedepsei 
dispusă pentru infracţiunea comisă în Iaşi, în ipoteza în care apreciază că pentru 
infracţiunea de loviri sau alte violenţe se impune stabilirea unei pedepse. 


- instanța competentă să se pronunţe asupra anulării renunțării la aplicarea pedep- 
sei este cea care judecă ori a judecat în primă instanță infracțiunea ce ar putea atrage 
anularea; această instanță constând incidența dispoziţiilor art. 82 alin (1) C.pen. va 
proceda după cum urmează: 


a) va stabili pedeapsa pentru infracțiunea dedusă judecății care atrage anularea 
renunţării (în ipoteza în care aceasta este concurentă cu infracţiunea pentru care 
S-a dispus renunțarea) potrivit criteriilor generale de individualizare a pedepsei 
Prevăzute de art. 74 C.pen., nu prezintă importanță dacă pedeapsa stabilită este 
amenda sau închisoarea; 


b) va dispune anularea renunțării la aplicarea pedepsei; 


c) va stabili pedeapsa pentru infracțiunea cu privire la care anterior se dispuse 
renunțarea [având în vedere criteriile generale de individualizare a pedepsei, dar și 
Particularitățile procedurale (de pildă, se va da eficiență dispoziţiilor art. 396 alin. (10) 

-Proc.pen. dacă procesul în care s-a dispus renunțarea la aplicarea pedepsei s-a 
esfăşurat potrivit procedurii abreviate a recunoașterii învinuiri), instanța trebuie să 

respecte dispoziţiile din hotărârea penală definitivă care a intrat în puterea lucrului 
judecat, neputând să le nesocotească odată cu anularea renunțării la aplicarea pedep- 
sei; cuantumul și modalitatea de executare a pedepsei rămân la aprecierea instanței!; 


d) va aplica tratamentul sancţionator al pluralităţii de infracțiuni constatate 
potrivit regulilor de drept comun; astfel, tratamentul sancționator poate urma fie 
regulile de la concursul de infracțiuni sau, după caz, cele de la recidivă (primul 
termen al recidivei este hotărârea definitivă prin care s-a aplicat pedeapsa închisorii 
mai mare de 1 an pentru comiterea unei infracțiuni (intenţionate sau praeterintenţio- 
nate), descoperită în termen de 2 ani de la rămânerea definitivă a hotărârii prin care 
s-a dispus renunțarea la aplicarea pedepsei, iar cel de-al doilea termen este infrac- 
țiunea, comisă după rămânerea definitivă a hotărârii de condamnare, pentru care s-a 
dispus renunţarea la aplicarea pedepsei; în acest caz, în urma anulării va fi aplicabil 
sistemul cumulului aritmetic) ori cele ale pluralităţii intermediare (primul termen al 
pluralității intermediare este hotărârea definitivă pronunţată pentru comiterea unei 
infracţiuni, descoperită în termen de 2 ani de la rămânerea definitivă a hotărârii prin 
care s-a dispus renunțarea la aplicarea pedepsei, iar cel de-al doilea termen este 
infracțiunea, comisă după rămânerea definitivă a hotărârii de condamnare pentru care 
s-a dispus renunţarea la aplicarea pedepsei). 


De pildă, la data de 1 martie 2016 o persoană comite o infracţiune de furt calificat 
pentru care este condamnat definitiv la pedeapsa de 1 an şi 6 luni închisoare cu 
suspendarea sub supraveghere a executării pedepsei, hotărârea rămânând definitivă la 
data de 4 ianuarie 2017 (1.1.). Pe data de 5 ianuarie 2017 aceeași persoană conduce 
un vehicul fără a avea permis, fiind surprins în trafic de organele de poliţie. Incul- 


1 În literatura de specialitate (4.-V. Iugan, Individualizarea judiciară a pedepsei. Alterna- 
tive la pedeapsa închisorii, Ed. Universul Juridic, Bucureşti, 2018, p. 151) a fost semnalată o 
posibilă problemă de neconvenționalitate a aplicării pedepsei de către instanţa care anulează 
renunţarea la aplicarea pedepsei faţă de raţionamentul Curţii Europene în cauza Beraru contra 
Românei, pe considerentul că judecătorul care aplică pedeapsa nu este cel în fața căruia 
procesul s-a desfăşurat cu respectarea principiului nemijlocirii, iar condamnarea nu vizează 
doar stabilirea vinovăţiei sau nevinovăţiei unei persoane, ci și pedeapsa care se impune ca 
urmare a faptei comise. Consider că un asemenea risc nu există în cauză în condiţiile în care 
procesul în cadrul căruia s-a dispus renunţarea la aplicarea pedepsei s-a desfăşurat cu respec- 
tarea dispoziţiilor art. 6 CEDO, instanţa a stabilit situaţia de fapt şi a analizat toate condiţiile 
prevăzute de art. 80 C.pen., deoarece prin raportare de aceste date reţinute în hotărârea defi- 
nitivă, instanţa poate realiza în urma unei dezbateri contradictorii o adecvată individualizare a 
pedepsei prin raportare la dispoziţiile art. 74 C.pen.; de pildă, în ceea ce priveşte evaluarea 
gravității faptei, instanţa poate face apel la cercetarea in concreto a gravităţii infracțiunii 
realizată în hotărârea definitivă prin raportare la criteriile prevăzute de art. 80 alin. (1) lit. a) 
C.pen. (l. natura şi întinderea urmărilor infracţiunii, 2. mijloacele folosite la comiterea 
infracțiuni; 3. modul și împrejurările în care a fost comisă fapta; 4. motivul și scopul urmărit); 
în ceea ce priveşte persoana infractorului, instanţa poate face apel la evaluarea in personam 
realizată în hotărârea definitivă prin raportare la criteriile prevăzute de art. 80 alin. (1) lit. 3) 
C.pen. (1. persoana infractorului; 2. conduita avută anterior săvârșirii infracțiunii; 3. eforturile 
depuse de acesta pentru înlăturarea sau diminuarea consecințelor infracțiunii; 4. posibilitățile 
sale de îndreptare). 


Individualizarea pedepselor 629 


patul îşi recunoaşte vinovăția şi negociază cu procurorul soluţia de renunțare la 
aplicarea pedepsei care este consemnată în acordul de recunoaştere a vinovăţiei, la 
momentul negocierii nefiind înscrisă în cazierul judiciar condamnarea anterioară. 
Instanţa validează acordul de recunoaştere a vinovăţiei prin hotărârea rămasă 
definitivă la 10 martie 2017 ([.2.). În acest caz, în urma anulării renunțării la apli- 
carea pedepsei, instanţa va stabili pedeapsa pentru I.2., va constata că I.2. este comisă 
în stare de recidivă postcondamnatorie al cărei prim termen este condamnarea pentru 
[.1., va revoca suspendarea sub supraveghere a executării pedepsei stabilite pentru 
I.1. şi va cumula aritmetic pedepsele stabilite pentru I.1. şi I.2. 


- în caz de concurs de infracţiuni, instanța poate dispune amânarea aplicării 
pedepsei rezultante aplicate în urma anulării renunțării amânării pedepsei, dacă sunt 
îndeplinite condițiile generale prevăzute de lege (art. 83 C.pen.); această soluţie este 
firească și trebuie urmată prin raportare la dispoziţiile Codului penal exact ca în 
situația în care inculpatul ar fi fost trimis în judecată în aceeași cauză pentru toate 
infracțiunile concurente comise neputându-se reține că în această din urmă ipoteză ar 
fi posibilă amânarea aplicării pedepsei pentru concursul de infracțiuni, iar în cazul 
descoperirii ulterioare a concursului de infracțiuni, ca urmare a anulării renunțării 
aplicării pedepsei, această soluţie nu ar mai fi posibilă ca urmare a unor incongruențe 
legislative evidente!; în acest caz, termenul de supraveghere se calculează de la data 
rămânerii definitive a hotărârii prin care instanța s-a pronunțat asupra pluralității de 
infracţiuni, iar nu de la data rămânerii definitive a soluţiei inițiale de renunțare la 
aplicarea pedepsei, dispoziţiile art. 89 alin. (2) teza a Il-a C.pen., art. 97 alin. (2) teza 
a Il-a C.pen. ori art. 105 alin. (2) teza a II-a C.pen. neputând fi aplicate prin analogie; 
a fortiori, în caz de concurs de infracțiuni instanța va putea dispune suspendarea sub 
supraveghere a executării pedepsei rezultante dacă sunt întrunite condițiile prevăzute 
de art. 91 C.pen; 


- dacă instanța este sesizată cu judecarea a două infracţiuni intenționate, săvârşite 
de același inculpat, dintre care una anterior şi cealaltă ulterior rămânerii definitive a 
hotărârii de renunțare la aplicarea pedepsei, va stabili mai întâi pedeapsa pentru 
fiecare dintre cele două infracțiuni, apoi va dispune anularea renunțării la aplicarea 
pedepsei şi stabilirea pedepsei pentru infracţiunea pentru care iniţial se dispuse 
renunțarea, pentru ca, în final, să contopească toate aceste pedepse potrivit regulilor 
de la concursul de infracțiuni, respectiv recidivă sau pluralitate intermediară. 


pa a a E a 

! În literatura de specialitate (D. Nizu, Anularea renunțării şi amânării aplicării pedepsei. 
Incongruenţe în aplicarea practică, în C.J. nr. 3/2014, p. 166) s-a arătat că dispoziţiile art. 581! 
alin. (2) C.proc.pen. impun soluția condamnării inculpatului cu consecința imposibilității 
amânării aplicării pedepsei rezultante, stabilite pentru infracțiunile concurente. 

$2. Amânarea aplicării pedepsei! 


2.1. Noţiune. Condiţii 


J 


- este o măsură de individualizare a pedepsei pe care o poate dispune instanța 
constând în amânarea temporară a aplicării pedepsei închisorii de cel mult 2 ani sau a 
pedepsei amenzii stabilite cu privire la inculpatul persoană fizică major care a comis o 
infracțiune, când instanța apreciază, ținând seama de persoana infractorului şi de con- 
duita avută de acesta înainte şi după comiterea infracțiunii, că, în raport cu situația per- 
sonală a inculpatului, aplicarea imediată a unei pedepse nu este necesară, dar se impune 
supravegherea conduitei sale pentru un termen de supraveghere fix de 2 ani”; 


- infracţiunea pentru care s-a stabilit pedeapsa poate fi comisă numai de o per- 
soană fizică majoră, cu orice formă de vinovăţie (intenţie, praeterintenţie, culpă), în 
calitate de autor sau participant (coautor, instigator, complice), indiferent dacă 


! Amânarea aplicării pedepsei constitui o măsura de individualizare a pedepsei, dar nu şi o 
măsură de individualizare judiciară a executării pedepsei întrucât, în acest caz, instanța nu 
dispune o soluţie de condamnare, ci doar stabilește pedeapsa şi amână aplicarea ei. 

? O instituţie cu o denumire relativ similară este amânarea executării pedepsei. Aceasta nu 
este o instituție de drept penal, ci una de drept procesual penal, care are ca premisă existența 
unei hotărâri definitive de condamnare a unei persoane fizice la pedeapsa detențiunii pe viață 
ori a închisorii cu executare în regim de detenţie și prin intermediul căreia persoana con- 
damnată poate obține, în cazurile strict și limitativ prevăzute de art. 589 C.proc.pen., amânarea 
punerii în executare a hotărârii definitive. 

Deși amânarea aplicării pedepsei, prevăzută de Codul penal, pare a fi o instituție 
asemănătoare cu suspendarea condiționată a executării pedepsei, prevăzută de Codul penal 
din 1969, întrucât, în cazul ambelor instituţii, dacă nu intervine revocarea sau anularea, 
efectul este absența oricărei decăderi, interdicții sau incapacităţi ce ar putea decurge din 
infracțiunea săvârșită, între aceste instituţii există o serie de diferenţe, dintre care enumerăm 
următoarele: ]. Amânarea aplicării pedepsei este o soluţie distinctă de soluţia de condamnare 
la o pedeapsă (a cărei executare putea fi suspendată potrivit Codului anterior), 2. Amânarea 
aplicării pedepsei nu se poate dispune dacă pedeapsa prevăzută de lege pentru infracțiunea 
săvârșită este de 7 ani sau mai mare, o asemenea limitare legală a maximului special al 
pedepsei neexistând în cazul suspendării condiționate; 3. Pedeapsa închisorii stabilită de 
instanță, a cărei executare poate fi amânată, este de maximum 2 ani, în vreme ce suspendarea 
condiționată putea fi dispusă cu privire la pedepse de maximum 3 ani; 4. Amânarea aplicării 
pedepsei nu poate fi dispusă dacă infractorul a mai fost condamnat anterior la pedeapsa 
închisorii, în vreme ce suspendarea condiționată putea fi dispusă şi în cazul în care infractorul 
fusese condamnat anterior pentru o infracţiune din culpă ori pentru o infracţiune cu intenție la 
pedeapsa închisorii mai mică de 6 luni; 5. Termenul de supraveghere în cazul dispunerii 
amânării executării pedepsei este un termen fix de 2 ani, în vreme ce termenul de încercare al 
suspendării condiţionate este format dintr-un termen fix de 2 ani care, însă, se adaugă la 
pedeapsa stabilită de către instanță; 6. Persoana cu privire la care s-a dispus amânarea 
pedepsei va trebui să respecte cinci măsuri de supraveghere, instanța putând totodată să Îi 
impună şi respectarea uneia sau mai multor obligații, condamnatul ce a beneficiat de sus- 
pendarea condiționată a executării pedepsei nu va fi supus niciunei măsuri de supraveghere 
sau obligaţii; 7. amânarea aplicării pedepsei nu se poate dispune cu privire la inculpații 
minori, în vreme ce suspendarea condiționată putea fi dispusă şi cu privire la aceștia. 

participaţia penală este proprie sau improprie; nu se poate dispune amânarea aplicării 
pedepsei a amenzii aplicate unei persoane juridice, iar în cazul infracțiunilor comise 
în minorat se vor aplica măsuri educative privative sau neprivative de libertate; 


- în cazul infracţiunilor continue, continuate sau de obicei care s-au consumat 
înainte de împlinirea vârstei de 18 ani, epuizându-se după acest moment, întregii 
unități infracționale i se va aplica regimul majorilor și, prin urmare, se va putea 
dispune amânarea aplicării pedepsei; 

- dacă infracțiunea progresivă s-a consumat înainte de împlinirea vârstei de 18 ani, 
epuizându-se după acest moment, va fi aplicat regimul răspunderii penale a minorilor 
şi, prin urmare, nu se va analiza posibilitatea dispunerii amânării aplicării pedepsei; 

- alegerea acestei modalităţi de individualizare judiciară a pedepsei nu presupune 
dispunerea de către instanță a unei soluții de condamnare, dar nici existența vreunuia 
dintre impedimentele prevăzute de art. 16 C.proc.pen.; 


2 Instituţia amânării aplicării pedepsei este incompatibilă cu pronunţarea 
unei soluții de condamnare și, în consecinţă, în cazul în care reține incidenţa dis- 
poziţiilor art. 83 C.pen., instanța nu pronunță o soluţie de condamnare, ci stabi- 
leşte pedeapsa și dispune amânarea aplicării acesteia (I.C.C.J., secția penală, 
decizia nr. 17/A din 19 ianuarie 2015, www.scj.ro). 


- spre deosebire de renunțarea la aplicarea pedepsei, în cazul amânării aplicării 
pedepsei instanța stabileşte o pedeapsă, iar apoi se amână aplicarea acesteia pe un 
termen de supraveghere; 


- se poate dispune motivat de instanţa de judecată, prin hotărâre, dacă sunt înde- 
plinite următoarele condiţii cumulative strict şi limitativ prevăzute de art. 83 C.pen. cu 
privire la infracţiune și la persoana infractorului. 


2.1.1. Condiţii cu privire la infracțiunea săvârșită (condiții obiective) 


> Li 


a) pedeapsa prevăzută de lege pentru infracțiunea săvârşit 
ori închisoarea mai mică de 7 ani; 


= 


ă să fie amenda 


- este realizată o determinare legislativă in abstracto a infracțiunilor pentru care 
se poate dispune amânarea aplicării pedepsei prin raportare la maximul special al 
pedepsei stipulat de norma de incriminare pentru infracţiunea comisă (forma consu- 
mată); nu prezintă importanţă dacă infracţiunea comisă este în forma de bază sau 
Constituie o variantă agravată sau atenuantă; 


- legea trebuie să prevadă pentru sancţionarea infracțiunii fie numai pedeapsa 
închisorii mai mică de 7 ani, fie amenda, ca pedeapsă unică sau alternativă cu închi- 
Soarea mai mică de 7 ani (de exemplu, infracțiunile de loviri sau alte violenţe, vătă- 
mare corporală din culpă, uciderea sau vătămarea nou-născutului săvârșită de către 
mamă, amenințarea, hărţuirea, violarea de domiciliu, violarea sediului profesional, 
Violarea vieţii private, furtul, furtul calificat, înșelăciunea, bancruta frauduloasă etc.); 


- nu se poate dispune amânarea aplicării pedepsei în cazul în care maximul special 
Prevăzut de lege pentru infracțiunea comisă este de 7 ani închisoare [de pildă, în cazul 
infracțiunii de vătămare corporală în forma de bază prevăzută de art. 194 alin. (1) 

C.pen. pentru care legea prevede pedeapsa închisorii de la 2 la 7 ani); condiția nu este 
îndeplinită chiar şi în cazul în care legea ar prevede pedeapsa amenzii alternativă cu 
pedeapsa închisorii al cărei maxim special este de 7 ani închisoare; 


- în cazul în care fapta a rămas în faza tentativei, prezintă importanță pedeapsa 
prevăzută de lege pentru fapta consumată; 


- pedeapsa prevăzută de norma de incriminare (forma de bază sau varianta 
agravată/atenuantă) va fi avută în vedere şi atunci când se rețin una sau mai multe 
cauze de agravare sau atenuare a răspunderii penale, efectul de agravare sau de 
atenuare produs de aceste cauze neprezentând relevanță la analiza acestei condiţii, 


- în cazul variantelor agravate sau atenuante ale infracţiunilor se va avea în 
vedere pedeapsa prevăzută de norma de incriminare pentru această formă a infrac- 
țiunii comise, iar nu pedeapsa prevăzută de lege pentru forma de bază a infracţiunii; 


- greşita evaluare a acestei condiţii conduce la reținerea nelegalității hotărârii 
pronunțate. 


b) pedeapsa stabilită de instanța de judecată, inclusiv în cazul concursului de 
infracţiuni, este amenda sau închisoarea de 2 ani sau mai mică. 


- se poate dispune amânarea aplicării pedepsei în cazul în care instanța, consta- 
tând că inculpatul major care răspunde penal a săvârşit o infracțiune, stabileşte pentru 
aceasta pedeapsa amenzii (indiferent de cuantumul acestei) ori pedeapsa închisorii de 
2 ani sau mai mică sau pedeapsa închisorii de cel mult 2 ani, alături de care aplică 
pedeapsa amenzii, în condiţiile art. 62 C.pen. (atunci când prin săvârşirea infracţiunii 
s-a urmărit obținerea unui folos patrimonial); 


- în cazul unității (naturale sau legale) de infracţiune pedeapsa stabilită nu trebuie 
să fie mai mare de doi ani închisoare; 


- nu prezintă importanță pentru dispunerea măsurii dacă la individualizarea 
pedepsei au fost reţinute circumstanţe atenuante legale/judiciare sau dacă alături de 
pedeapsa principală a închisorii a fost stabilită şi o pedeapsă complementară; 


- în cazul concursului de infracţiuni, pedeapsa rezultantă aplicată nu trebuie să fie 
mai mare de 2 ani închisoare; poate fi dispusă amânarea pedepsei și în ipoteza în 
care pedeapsa rezultantă aplicată este închisoarea de cel mult 2 ani, la care s-a 
adăugat pedeapsa amenzii penale (indiferent de numărul zilelor amendă stabilite); 


- nu se va putea dispune amânarea numai a pedepsei amenzii aplicate alături de 
pedeapsa închisorii de 2 ani sau mai mică, în cazul concursului de infracţiuni, sau în cazul 
în care aceasta este aplicată alături de pedeapsa închisorii, în condiţiile art. 62 C.pen.; 

- dacă o infracțiune a fost săvârșită în timpul minorităţii (Fmin), iar altă infrac- 
țiune a fost săvârșită după majorat (Fmaj), instanța va stabili o măsură educativă 
pentru infracţiunea care a fost săvârșită în timpul minorităţii (Emin) și o pedeapsă 
pentru infracţiunea săvârșită după majorat (Fmaj), după care: a) Dacă pentru Fmih 
a stabilit o măsură educativă neprivativă de libertate, se va avea în vedere numai 
pedeapsa (amendă penală, închisoare sau închisoarea însoţită de amenda penală) cu 
privire la care se poate dispune amânarea aplicării pedepsei; b) Dacă pentru Fmin 
este stabilită o măsură educativă privativă de libertate, iar pentru Fmaj pedeapsă 
închisorii, instanţa va aplica pedeapsa închisorii, la care va adăuga un spor obliga- 

toriu de 1/4 din durata măsurii educative; potrivit art. 129 alin. (5) C.pen.! cu 
privire la această pedeapsă nu se poate dispune amânarea aplicării pedepsei; 


_ preşita evaluare a acestei condiţii conduce la reținerea nelegalităţii hotărârii 
gres f f f 
pronunțate. 


2.1.2. Condiţii cu privire la persoana infractorului (condiții subiective) 


> > 


a) infractorul să nu fi fost anterior condamnat definitiv la pedeapsa 
închisorii/detenţiunii pe viață; 

- nu prezintă importanță forma de vinovăţie cu care a fost săvârșită infracțiunea 
(intenţie, culpă?, praeterintenție) pentru care s-a dispus condamnarea definitivă la 
pedeapsa închisorii şi nici cuantumul pedepsei închisorii care i-a fost stabilită 
anterior infractorului; a fortiori, nu va fi posibilă amânarea aplicării pedepsei dacă 
anterior se dispusese o condamnare la pedeapsa detențiunii pe viaţă; 


- în cazul în care, prin hotărârea definitivă anterioară, s-a dispus condamnarea 
numai la pedeapsa amenzii penale, se poate dispune amânarea aplicării pedepsei’; 


- nu este necesar ca hotărârea anterioară de condamnare să întrunească condiţiile 
primului termen al recidivei, existând un impediment la dispunerea amânării aplicării 
pedepsei şi atunci când condamnarea anterioară vizează o infracţiune comisă din culpă 
sau dacă pedeapsa stabilită este mai mică de 1 an închisoare; 


- ca excepție, se poate dispune amânarea aplicării pedepsei dacă fapta pentru care 
s-a dispus condamnarea definitivă anterioară la pedeapsa închisorii nu mai este 
prevăzută de legea penală (în ipoteza în care, după rămânerea definitivă, a intervenit 
o lege de dezincriminare), dacă a intervenit amnistia postcondamnatorie, reabilitarea 


de drept ori s-a împlinit termenul reabilitării judecătoreşti; 


- tot astfel, se poate dispune amânarea aplicării pedepsei și în cazul în care 
instanța a dispus anterior, printr-o hotărâre definitivă, renunțarea la aplicarea pe- 
depsei ori amânarea aplicării pedepsei (în acest din urmă caz, numai dacă nu se dis- 
pune revocarea amânării anterioare); 


- având în vedere succesiunea în timp a celor două Coduri penale, art. 9 alin. (2) 
LPANCP a prevăzut că infracțiunile comise în timpul minorităţii, pentru care s-au 
aplicat pedepse în baza Codului penal din 1969, nu constituie impedimente pentru 
dispunerea amânării aplicării pedepsei pentru o infracțiune comisă ulterior condam- 
nării definitive; a fortiori nu constituie impediment la dispunerea amânării aplicării 
pedepsei faptul că infractorului i-a fost aplicată o măsură educativă printr-o hotărâre 
definitivă pronunțată în baza Codului penal din 1969; 


acne oC SOS AR 0 SP NI RI NI RR ia III 


' Reţinerea caracterului fix şi obligatoriu al sporului se impune după DCC nr. 601/2018. 

j ? Existenţa unei condamnări anterioare pentru o infracţiune comisă din culpă constituie un 
Impediment la dispunerea amânării aplicării pedepsei, însă nu împiedică dispunerea suspen- 
dării sub supraveghere a executării pedepsei. 

* În doctrină (F. Streteanu, D. Niţu, op. cit., vol. II, p. 491) s-a apreciat că este necesar ca 
Pedeapsa amenzii să fi fost executată sau considerată ca executată la momentul comiterii noii 
infracţiuni, în caz contrar pedeapsa aplicată pentru pluralitatea de infracțiuni constatată urmând să 
fie executată. 

- aplicarea unei măsuri educative potrivit Codului penal printr-o hotărâre 
definitivă nu constituie impediment pentru dispunerea amânării aplicării pedepsei în 
ipoteza în care după majorat este comisă din nou o infracțiune după executarea 
măsurii educative; dacă noua infracțiune este comisă înainte de executarea măsurii 
educative vor fi aplicabile dispozițiile art. 129 C.pen.; 


- aplicarea sancţiunii amenzii administrative pentru o faptă comisă anterior datei 
de 1 februarie 2014 ca urmare a dispunerii unei soluţii de clasare (scoatere de sub 
urmărire penală) în urma constatării lipsei de pericol social concret al faptei nu 
constituie un impediment la dispunerea ulterior a unei soluţii de amânare a aplicării 
pedepsei. 

b) infractorul să-și fi manifestat acordul de a presta o muncă neremunerată 
în folosul comunității; 


- condiția prevăzută de lege este necesară în vederea evitării supunerii condam- 
natului la o muncă forțată sau obligatorie, asigurându-se astfel compatibilitatea noii 
reglementări cu dispoziţiile art. 4 din Convenţia europeană, respectiv cu art. 42 din 
Constituţie; 

- potrivit art. 378 alin. (3) C.proc.pen., în situaţiile în care legea prevede posibi- 
litatea ca inculpatul să fie obligat la prestarea unei munci neremunerate în folosul 
comunităţii, acesta va fi întrebat dacă își manifestă acordul în acest sens, în cazul în 
care va fi găsit vinovat; 


- exprimarea acordului de a presta munca neremunerată în folosul comunităţii poate 
fi realizată oricând în cursul procesului penal, iar nu numai în faţa instanţei, personal 
sau prin mandatar special; deopotrivă, este posibil ca inculpatul să îşi exprime acordul 
printr-un înscris [autentic sau sub semnătură privată (Care să nu lase să existe vreun 
dubiu că emană de la inculpat)] din care să rezulte explicit manifestarea sa de voinţă în 
legătură cu cauza penală aflată în fața organelor judiciare; în faţa instanţei acordul 
poate fi dat şi oral în şedinţa de judecată în primă instanță sau chiar în apel, când 
instanţa va consemna manifestarea de voinţă în încheierea de şedinţă; 

- în ipoteza în care inculpatul nu şi-a exprimat acordul de a presta munca nere- 
munerată în folosul comunității sau a refuzat să îşi dea acordul pentru prestarea unei 
astfel de munci până la data pronunțării unei soluţii în prima instanţă, își poate exprima 
acordul şi cu ocazia judecății cauzei în apel, în această situaţie refuzul neavând caracter 
irevocabil; 

- în cazul în care, din orice motive, inculpatul nu şi-a exprimat acordul de a presta 
munca neremunerată în folosul comunităţii în faţa instanței până la închiderea dez- 
baterilor, nu este exclus ca un asemenea acord să fie comunicat instanţei în termenul de 
pronunțare sau de amânare a pronunțării; 


- în situaţia în care acuzatul care a recunoscut comiterea infracțiunii îşi dă acordul 
pentru prestarea unei munci în folosul comunităţii în faţa organelor de urmărire penală, 
această manifestare de voinţă va fi considerată ca valabilă de către instanţa sesizată cu 
rechizitoriul sau printr-un acord de recunoaştere a vinovăţiei, dacă nu există o dovadă 
certă de revenire a inculpatului cu privire la această manifestare de voinţă; 

- în principiu, în situaţia în care inculpatul nu și-a manifestat în cursul urmăririi 
penale sau al judecății acordul de a presta o muncă neremunerată în folosul comu- 
nităţii, nu se va putea dispune amânarea aplicării pedepsei, chiar dacă impunerea 
prestării unei asemenea munci reprezintă o facultate pentru instanța de judecată; ca 
excepție, dacă din actele medicale existente la dosarul cauzei instanța constată că 
obligarea inculpatului la o muncă în folosul comunităţii ar echivala cu supunerea 
acestuia la un tratament inuman sau degradant în sensul art. 3 din Convenţia euro- 
peană, lipsa acordului inculpatului nu ar trebui să constituie un impediment la dispu- 
nerea măsurii amânării aplicării pedepsei; chiar şi în ipoteza în care ar fi existat 
acordul inculpatului instanţa nu ar fi putut impune munca în folosul comunității. 


c) infractorul să nu se fi sustras de la urmărire penală ori judecată sau să nu 


fi încercat zădărnicirea aflării adevărului ori a identificării și tragerii la răspun- 
dere penală a autorului sau a participanților; 


- pentru a putea beneficia de măsura amânării aplicării pedepsei, este necesar ca 
infractorul să nu fi îngreunat sau să fi încercat zădărnicirea înfăptuirii actului de justiție. 


d) în raport de persoana infractorului, de conduita avută anterior săvârșirii 
infracțiunii, de eforturile depuse de acesta pentru înlăturarea sau diminuarea 
consecințelor infracţiunii, precum și de posibilităţile sale de îndreptare, instanța 
apreciază că aplicarea imediată a unei pedepse nu este necesară, dar se impune 
supravegherea conduitei sale pentru o perioadă determinată. 


- pentru a aprecia că aplicarea imediată a unei pedepse nu este necesară, dar se 
impune supravegherea conduitei sale pentru o perioadă determinată, instanţa va 
avea în vedere în mod global următoarele criterii: 1. persoana infractorului 
(de pildă, modul în care acesta este perceput în comunitate, vârsta și efectele pe care 
lipsa de maturitate le pot produce, gradul de educaţie etc.); 2. conduita avută 
anterior săvârșirii infracțiunii (se vor putea avea în vedere antecedentele penale ale 
inculpatului care nu constituie impedimente la dispunerea unei soluţii de renunțare la 
aplicarea pedepsei dacă pentru acestea nu a intervenit reabilitarea sau numărul mare 
de soluţii de renunțare la urmărirea penală dispuse anterior pentru fapte similare etc.), 
3. eforturile depuse de acesta pentru înlăturarea sau diminuarea consecințelor 
infracțiunii (de pildă, se va avea în vedere dacă inculpatul a acoperit integral sau 
parțial prejudiciul produs fie în natură, fie prin echivalent, sau dacă a convenit cu 
Persoana vătămată o modalitate de reparare a prejudiciului) și 4. posibilitățile sale de 
îndreptare; 


- în vederea analizei acestor criterii, instanța de judecată poate dispune efectuarea 
unui referat de evaluare de către serviciul de probaţiune; 


- îndeplinirea condiţiilor de mai sus nu creează un drept inculpatului la obținerea 
unei soluții de amânare a aplicării pedepsei, ci numai o facultate, instanța putând 
dispune suspendarea sub supraveghere a executării pedepsei sau chiar o soluţie de 
Condamnare; 

- ca excepție, amânarea aplicării pedepsei va fi dispusă și în cazul în care nu sunt 
îndeplinite condiţiile enumerate mai sus (cu excepţia consimțământului la prestarea 
unei munci în folosul comunității’, care trebuie să existe în prealabil, deoarece impu- 
nerea unei astfel de obligaţii în absenţa consimțământului inculpatului ar conduce la 
o încălcare a Convenţiei europene şi a Constituţiei) atunci când inculpatul acuzat de 
săvârşirea infracțiunii de abandon de familie nu şi-a îndeplinit obligaţiile până la data 
emiterii rechizitoriului?, dar şi le îndeplineşte în faza camerei preliminare ori în 
cursul judecății în primă instanță ori în apel [art. 378 alin. (5) C.pen.], astfel, este 
stabilit un caz în care, deşi nu sunt satisfăcute condiţiile art. 83 C.pen., respectiv 
art. 91 C.pen., instanța, dacă constată că sunt îndeplinite elementele constitutive ale 
infracțiunii de abandon de familie, şi dacă nu dă efect principiului oportunității în 
sensul de a dispune renunţarea la aplicarea pedepsei, este obligată să opteze între 
una dintre următoarele forme de individualizare a pedepsei: amânarea aplicării 
pedepsei sau suspendarea sub supraveghere a pedepsei închisorii (măsură obliga- 
torie, iar nu facultativă), temeiul juridic al amânării aplicării pedepsei îl constituie, 
în acest caz, dispoziţiile art. 378 alin. (5) C.pen., iar nu cele ale art. 83 C.pen.; în 
ipoteza în care inculpatul acuzat de comiterea infracțiunii de abandon de familie nu 
îşi îndeplineşte obligaţiile restante pe parcursul procesului penal, instanța va putea 
dispune amânarea aplicării pedepsei, dacă sunt îndeplinite condiţiile generale prevă- 
zute de art. 83 C.pen; 


- amânarea aplicării pedepsei va fi dispusă și în cazul în care nu sunt îndeplinite 
condiţiile obiective şi subiective enumerate mai sus (cu excepţia consimțământului la 
prestarea unei munci în folosul comunităţii, care trebuie să existe în prealabil, dacă 
instanţa consideră că se impune prestarea muncii, deoarece impunerea unei astfel de 
obligaţii în absența consimțământului inculpatului ar conduce la o încălcare a 
Convenţiei europene şi a Constituţiei) în cazul în care, în cursul judecății în primă 
instanță ori în apel, inculpatul acuzat de săvârşirea infracțiunii de împiedicarea 
accesului la învățământul general obligatoriu asigură reluarea frecventării cursurilor 
de către minor [art. 380 alin. (3) C.pen.]; astfel, este stabilit un caz în care deşi nu 
sunt satisfăcute condiţiile art. 83 C.pen., instanța, dacă constată că sunt îndeplinite 
elementele constitutive ale infracțiunii de împiedicare a accesului la învățământul 
general obligatoriu, şi dacă nu dă efect principiului oportunității în sensul de a 


' În sens contrar, a se vedea F. Streteanu, D. Niţu, op. cit., vol. II, p. 497, care consideră că 
instanța va putea dispune amânarea aplicării pedepsei ori suspendarea executării pedepsei sub 
supraveghere, inclusiv în cazul în care nu există acordul pentru prestarea muncii neremune- 
rate, situaţii în care în mod excepţional nu se va impune şi prestarea unei munci în folosul 
comunității (chiar dacă în cazul amânării instanţa ar considera necesar aceasta, respectiv dacă 
în cazul suspendării sub supraveghere ar fi obligată de textul general). 

2 Atunci când suspectul sau inculpatul acuzat de săvârşirea infracțiunii de abandon de 
familie şi-a îndeplinit obligaţiile până la data emiterii rechizitoriului, procurorul va dispune o 
soluţie de clasare reţinând existenţa cauzei de nepedepsire prevăzute de art. 378 alin. (4) 
C.pen. În situaţia în care, deşi inculpatul şi-a îndeplinit obligaţiile în faza de urmărire penală 
procurorul a dispus trimiterea în judecată a acestuia, instanţa, constatând existenţa cauzei de 
nepedepsire prevăzute de art. 378 alin. (4) C.pen., va dispune încetarea procesului penal. 

dispune renunţarea la aplicarea pedepsei, este obligată să opteze între una dintre 
următoarele forme de individualizare a pedepsei: amânarea aplicării pedepsei sau 
suspendarea sub supraveghere a pedepsei închisorii (măsură obligatorie, iar nu 
facultativă); temeiul juridic al amânării aplicării pedepsei îl constituie, în acest caz, 
dispoziţiile art. 380 alin. (3) C.pen., iar nu cele ale art. 83 C.pen.; în ipoteza în care 
inculpatul acuzat de comiterea infracțiunii de împiedicare a accesului la învățământul 
general obligatoriu nu asigură reluarea frecventării cursurilor de către minor pe 
parcursul procesului penal, va putea dispune amânarea aplicării pedepsei, dacă sunt 
îndeplinite condiţiile generale prevăzute de art. 83 C.pen.; 


- potrivit art. 19 din Legea nr. 143/2000, republicată, dacă, până în momentul pro- 
nunțării hotărârii, inculpatul acuzat de săvârşirea infracțiunii prevăzute de art. 4 din 
Legea nr. 143/2000, republicată!, respectă protocolul programului integrat de 
asistență a persoanelor consumatoare de droguri, instanța de judecată poate dispune 
amânarea aplicării pedepsei (în acest caz măsura îşi păstrează caracterul facul- 
tativ), chiar dacă nu sunt îndeplinite condițiile prevăzute de art. 83 C.pen. Nerespec- 
tarea, pe durata termenului de supraveghere, a programului integrat de asistenţă a 
persoanelor consumatoare de droguri atrage în mod corespunzător aplicarea art. 88 
alin. (1) C.pen., referitor la revocarea măsurii amânării aplicării pedepsei; 

- considerentele hotărârii judecătoreşti prin care se dispune amânarea aplicării 
pedepsei trebuie să cuprindă prezentarea motivelor care au determinat amânarea apli- 
cării pedepsei și atenționarea infractorului asupra conduitei sale viitoare şi a conse- 
cințelor la care se expune dacă va mai comite infracțiuni sau nu va respecta măsurile 
de supraveghere ori nu va executa obligaţiile ce îi revin pe durata termenului de 
supraveghere. 


2.2. Termenul de supraveghere 


- potrivit art. 2 din Legea nr. 253/2013, termenul de supraveghere sau durata 
supravegherii desemnează intervalul de timp în care persoana față de care s-a dispus 
amânarea aplicării pedepsei trebuie să respecte obligațiile ori măsurile de supra- 


= A 


veghere care intră în conținutul acestei modalităţi de individualizare; 


- termenul de supraveghere este un termen fix de 2 ani, indiferent de cuantumul 
pedepsei amenzii sau al închisorii stabilite de instanță și a cărei aplicare a fost amânată; 


- termenul de supraveghere este un termen substanțial, care se calculează potrivit 
art. 186 alin. (1) C.pen,; 

- în cazul stabilirii pedepsei închisorii, termenul de supraveghere poate fi mai 
mare decăt pedeapsa stabilită (de pildă, atunci când instanţa a stabilit pedeapsa 


l Potrivit art. 19 din Legea nr. 143/2000: „(1) În cazul săvârșirii infracțiunilor prevăzute la 
art. 4, procurorul dispune, în termen de 24 de ore de la începerea urmăririi penale, evaluarea 
Consumatorului de către centrul de prevenire, evaluare și consiliere antidrog, în scopul includerii 
acestuia în circuitul integrat de asistență a persoanelor consumatoare de droguri. (2) În funcție de 
Concluziile raportului de evaluare întocmit de centrul de prevenire, evaluare şi consiliere anti- 
drog, în termen de 5 zile de la primirea acestuia, procurorul dispune, cu acordul consumatorului, 
Includerea acestuia în programul integrat de asistență a persoanelor consumatoare de droguri”. 


a 

închisorii de 1 an) sau egal cu pedeapsa stabilită (când instanţa a stabilit pedeapsa de 
2 ani), în niciun caz termenul de supraveghere nu poate fi mai mic decât pedeapsa 
închisorii stabilită; 

- din durata termenul de supraveghere nu poate fi dedusă durata privării de liber- 
tate pe parcursul procesului penal (reținerea, arestarea preventivă, arestul la domiciliu 
sau internarea medicală); 


- termenul de supraveghere începe să curgă de la data rămânerii definitive a 
hotărârii prin care s-a dispus amânarea aplicării pedepsei; 

- pe durata termenului de supraveghere, persoana față de care s-a dispus amânarea 
aplicării pedepsei nu va executa pedeapsa stabilită de instanță, însă trebuie să res- 
pecte măsurile de supraveghere prevăzute de lege şi să execute obligaţiile ce îi revin, 
dacă acestea au fost stabilite de instanță; 


- persoana supravegheată trebuie să îndeplinească integral obligațiile civile 
stabilite prin hotărârea judecătorească, cel mai târziu cu 3 luni înainte de expirarea 
termenului de supraveghere, prin depunerea dovezii de plată a acestora la consi- 
lierul de probaţiune; prin obligaţii civile!, în sensul art. 85 alin. (5) C.pen., trebuie 
avute în vedere dispoziţiile instanţei penale cu privire la acţiunea civilă exercitată în 
procesul penal, respectiv cu privire la plata cheltuielilor judiciare efectuate de către 
partea civilă/persoana vătămată care pot fi subsumate noţiunii de creanţe civile?; 


! Apreciez că pentru definirea acestei noţiuni pot fi avute în vedere considerentele deciziei 
nr. 3/2016 pronunţate de Înalta Curte de Casaţie şi Justiţie în recurs în interesul legii cu privire 
la delimitarea noţiunii de creanţe civile. Deşi în cuprinsul motivării (parag. 52) instanţa 
supremă reţine că potrivit Codului de procedură penală obligațiile civile stabilite prin hotă- 
rârea de condamnare pot fi „despăgubirile civile, cheltuielile judiciare cuvenite părţilor, 
cheltuielile judiciare avansate de stat, amenzile judiciare şi sumele de bani confiscate şi care 
nu au fost consemnate la unităţi bancare”, ulterior, în motivare, este delimitată sfera creanţelor 
civile de cea a creanţelor fiscale reţinându-se: a) sumele de bani stabilite prin hotărârea penală 
cu titlu de despăgubiri civile şi cheltuieli judiciare cuvenite părților se execută potrivit 
dispoziţiilor legii civile” (parag. 53); b) cheltuielile judiciare avansate de stat şi amenzile 
judiciare „constituie venituri la bugetul de stat, iar executarea acestora se realizează conform 
dispoziţiilor privitoare la executarea creanţelor fiscale” (parag. 54), c) executarea confiscării 
speciale sau extinse se realizează potrivit dispoziţiilor privind creanțele bugetare (parag. 56). 
Prin urmare, concluzionează instanţa supremă că „destinaţia cheltuielilor judiciare avansate de 
stat, a amenzilor judiciare şi a sumelor de bani confiscate care nu au fost consemnate la unități 
bancare le califică, în mod evident, ca fiind drepturi patrimoniale rezultate dintr-un raport de 
drept material fiscal, aşa încât, în mod firesc, sunt aplicabile dispoziţiile Codului de procedură 
fiscală referitoare la executarea silită a acestor creanţe”. 

În literatura juridică de specialitate (L. Pop, I.F. Popa, S.I. Vidu, op. cit., p. 22-23) s-a 
reţinut că spre deosebire de obligaţiile fiscale, obligaţiile civile sunt reglementate de norme de 
drept civil: sunt raporturi de drept privat, izvorăsc din acte juridice civile sau din fapte juridice 
civile, conţinutul raporturilor obligaţionale este alcătuit din drepturi de creanţă şi îndatoriri 
corelative de drept comun, iar obiectul raporturilor obligaţionale constă într-o prestație care 
poate fi de a da a face sau a nu face. 

2 Nu vor fi avute în vedere pentru evaluarea îndeplinirii obligaţiilor civile pe parcursul 
termenului de supraveghere, modul în care persoana față de care s-a dispus amânarea aplicării 

repararea prejudiciului se face potrivit dispoziţiilor legii civile: (i) în natură! prin: a) 
restituirea lucrului (de pildă, în situaţia în care bunul sustras prin săvârşirea infrac- 
junii de tâlhărie a fost găsit la făptuitor); b) restabilirea situației anterioare (de 
exemplu, obligarea inculpatului de a elibera terenul ocupat prin săvârşirea infracțiunii 
de tulburare de posesie); (ii) prin echivalent, prin plata unei sume de bani când repa- 
rarea în natură nu este posibilă în tot sau în parte (daune materiale sau morale); 


- pedepsele complementare aplicate alături de pedeapsa principală nu se vor 
executa pe durata termenului de supraveghere; în situația în care intervine revocarea 
ori anularea măsurii amânării aplicării pedepsei, executarea pedepsei complementare 
va urma regimul dreptului comun; 


- pedepsele accesorii nu pot fi aplicate în cazul amânării aplicării pedepsei. 


2.3. Măsuri de supraveghere 


- instanța de judecată trebuie să dispună ca, pe durata termenului de suprave- 
ghere, persoana față de care s-a dispus amânarea aplicării pedepsei să respecte urmă- 
toarele cinci măsuri de supraveghere: 


a) să se prezinte la serviciul de probaţiune, la datele fixate de acesta; 


b) să primească vizitele consilierului de probaţiune desemnat cu suprave- 
gherea sa; efectuarea vizitelor urmăreşte eficientizarea supravegherii care nu se 
rezumă numai la prezentarea voluntară a persoanei față de care s-a dispus amânarea 
aplicării pedepsei, ci presupune şi atitudinea proactivă a serviciului prin deplasarea 
consilierului de probaţiune; este necesar ca modalitatea de efectuare a vizitelor şi 
conţinutul lor concret să nu se transforme într-o ingerinţă disproporționată în dreptul 
la viaţă privată al persoanei supravegheate; 


pedepsei şi-a executat creanţele fiscale rezultate din hotărâre (plata cheltuielilor judiciare către 
stat, a amenzii judiciare sau executarea dispoziţiilor de confiscare prin echivalent sau în natură 
a unor bunuri). În acelaşi sens, în literatura de specialitate (F. Streteanu, D. Niţu, op. cit., 
vol. II, p. 506) s-a apreciat că prin sintagma obligaţii civile trebuie înţeleasă „modalitatea 
stabilită de instanță pentru încetarea încălcării drepturilor afectate prin săvârşirea 
infracțiunii şi pentru recuperarea prejudiciului cauzat prin această încălcare, conform legii 
civile. (...) Prin urmare, vom include în primul rând aici daunele materiale şi morale stabilite 
de instanţă pentru recuperarea prejudiciului provocat ca urmare a comiterii infracțiunii, (...) 
cheltuielile de judecată ale persoanei vătămate sau ale părţii civile. Nu vom include aici însă 
în categoria obligaţiilor civile şi cheltuielile judiciare avansate de stat şi pe care acesta trebuie 
să le recupereze de la infractor (cheltuielile necesare pentru efectuarea actelor de procedură, 
administrarea probelor, conservarea mijloacelor materiale de probă, onorariile avocaţilor, 
Precum şi orice alte cheltuieli ocazionate de desfăşurarea procesului penal), acestea având 
natura juridică a creanţelor bugetare, fiind guvernate de legislaţia specială şi Codul de proce- 
dură fiscală”. 

! În doctrină (L. Pop, I.F. Popa, S.I. Vidu, Curs de drept civil. Obligaţiile, Ed. Universul 
Juridic, Bucureşti, 2015, p. 416) s-a arătat că „prin repararea în natură se înţelege activitatea 
de înlăturare a prejudiciului suferit prin modalităţi sau procedee practice, cum ar fi: restituirea 
bunului sau a valorilor sustrase, înlocuirea bunurilor distruse cu altele de același fel și cu 
Performanţe identice, efectuarea de reparaţii tehnice şi operaţii de specialitate etc.” 

c) să anunte, în prealabil, schimbarea locuinţei și orice deplasare care depă- 
şește 5 zile, precum şi întoarcerea; pe de o parte, plecarea într-o deplasare (în ţară 
sau în străinătate) trebuie anunţată în prealabil, nu ulterior plecării, ori odată cu 
întoarcerea, care trebuie deopotrivă anunţată; pe de altă parte, schimbarea locuinţei, 
fie că presupune o mutare temporară sau una permanentă trebuie în prealabil anun- 
tată; nici deplasarea şi nici schimbarea locuinţei nu sunt condiționate de un acord 
prealabil al serviciului de probaţiune; 


d) să comunice schimbarea locului de muncă; comunicarea poate fi prealabilă 
sau imediat după schimbarea locului de muncă; 


e) să comunice informații și documente de natură a permite controlul mijloa- 
celor sale de existenţă. 


- impunerea acestor măsuri este obligatorie şi cumulativă şi trebuie reflectată 
întotdeauna în hotărârea judecătorească! 


- persoana față de care au fost impuse măsurile de supraveghere trebuie să res- 
pecte toate măsurile impuse pe durata întregului termen de supraveghere; 


- consilierul de probaţiune controlează nemijlocit respectarea de către persoana 
supravegheată a măsurilor de supraveghere pe toată durata termenului de suprave- 
ghere; în exercitarea controlului respectării măsurilor de supraveghere, consilierul 
stabileşte şi derulează întrevederi cu persoana supravegheată la sediul serviciului de 
probaţiune, efectuează vizite anunțate sau inopinate la locuința persoanei sau în alte 
locuri, în funcție de specificul situaţiei, solicită documente privind structura familiei, 
a persoanelor care se află în întreținerea sa sau în a căror întreţinere se află, docu- 
mente privind situația locativă, a locului de muncă și a mijloacelor de existenţă, 
verifică periodic datele furnizate de persoana supravegheată și îndeplinește orice alte 
măsuri de control adaptate cazului (art. 56-57 din Legea nr. 252/2013); 


- pe parcursul termenului de supraveghere, nu se poate dispune modificarea sau 
încetarea măsurilor de supraveghere, această măsură putând fi dispusă numai cu 
privire la obligaţiile impuse de instanță. 


2.4. Obligatii 


- pe lângă măsurile de supraveghere, instanţa poate impune (măsură facultativă, 
iar nu obligatorie) persoanei față de care s-a dispus amânarea aplicării pedepsei să 
execute una sau mai multe obligaţii dintre cele prevăzute limitativ de art. 85 alin. (2) 
C.pen.; 

- cu excepţia unora dintre obligaţii care au caracter limitat în timp (de pildă, 
prestarea unei munci neremunerate în folosul comunităţii, urmarea unui un curs de 
pregătire sau perfecționare sau frecventarea unuia sau a mai multor programe de 


1 Nu se poate considera că nu se impune menţionarea acestor măsuri de supraveghere în 
minuta/considerentele şi dispozitivul hotărârii pronunţate pe motiv că impunerea acestora este 
obligatorie, deci subînțeleasă în cazul dispunerii amânării aplicării pedepsei. 

reintegrare socială), celelalte obligaţii trebuie respectate pe durata întregului 
termen de supraveghere!, dacă nu se dispune modificarea sau încetarea lor. 


v Împrejurarea că în cuprinsul art. 85 alin. (2) C.pen. nu se precizează în 
mod expres, din nou, că obligaţiile sunt impuse pe durata termenului de 
supraveghere nu poate conduce la opinia că judecătorul poate stabili un termen 
diferit pe parcursul căruia sunt exercitate obligațiile stabilite prin hotărârea jude- 
cătorească. Articolul menţionat trebuie interpretat în acord cu restul prevederilor 
care reglementează instituţia amânării aplicării pedepsei, motiv pentru care 
durata de timp a termenului de supraveghere nu este lăsată la aprecierea 
instanţei. De asemenea, dacă pe parcursul termenului de supraveghere intervin 
motive care justifică modificarea sau încetarea obligaţiilor impuse de către 
instanţă se poate observa că sunt incidente prevederile art. 87 C.pen. (...), 
urmând ca serviciul de probaţiune să analizeze dacă mai este necesară menţi- 
nerea obligaţiei pe întreaga durată a termenului, urmând a sesiza instanţa de 
judecată conform procedurii prevăzute de art. 86 alin. (4) lit. a) C.pen. Mai mult, 
în cadrul art. 83 alin. (4) C.pen. se prevede în mod expres atragerea atenţiei incul- 
patului cu privire la nerespectarea măsurilor de supraveghere şi a obligaţiilor care 
îi revin pe durata termenului de supraveghere, fiind, astfel, circumstanţiată 
necesitatea respectării obligaţiilor impuse pe întreaga durată a termenului de 
supraveghere. Prin urmare, Curtea apreciază că art. 85 alin. (4) C.pen. care 
prevede în sarcina judecătorului datoria de a individualiza în concret conţinutul 
obligaţiei, nu se extinde şi asupra perioadei de timp în care este incidentă aceasta 
(C.A. Cluj, secția penală decizia nr. 1469/2016, wwwsintact.ro). 


2.4.1. Obligaţii de „a face”? 

Pe întreaga durată a termenului de supraveghere, instanța poate impune 
infractorului să execute una sau mai multe dintre următoarele obligaţiile: 

a) să urmeze un curs de pregătire școlară ori de calificare profesională; 


- consilierul de probaţiune din cadrul serviciului de probaţiune în a cărui cir- 
cumscripţie locuieşte persoana care trebuie să urmeze un curs de pregătire școlară ori 


| ! Aşadar, instanța nu poate dispune prin hotărâre impunerea acestor obligaţii pe o durată 
inferioară sau superioară termenului de supraveghere (de pildă, nu se poate dispune obligaţia 
de a nu conduce anumite vehicule stabilite de instanță, pe o durată de 6 luni sau de 3 ani). 

? Analiza de ansamblu a Legii nr. 252/2013 relevă că legiuitorul a stabilit în privința 
executării „obligaţiilor de a face” impuse de instanța de judecată următoarea logică generală 
de executare: 7. Instanţa de judecată pronunță hotărârea prin care sunt stabilite obligaţiile, 
hotărâre care rămâne definitivă; 2. Hotărârea definitivă este comunicată serviciului de proba- 
țiune competent; 3. Lucrarea este repartizată de șeful serviciului unui consilier de probaţiune 
manager de caz, 4. Consilierul de probaţiune convoacă persoana supravegheată şi realizează o 
evaluarea generală inițială a infractorului; 5. În urma evaluării, consilierul de probaţiune emite 
o decizie în care stabileşte aspectele referitoare la executarea obligaţiei; 6. Decizia consi- 
lierului de probaţiune şi copia de pe dispozitivul hotărârii judecătoreşti se comunică, după caz 
autorităţii publice sau instituţiei din comunitate; 7. Executarea obligaţiei. este supravegheată şi 
controlată de serviciul de probaţiune competent. 

de calificare profesională, primind copia hotărârii judecătorești, decide, pe baza 
evaluării inițiale a persoanei, cursul ce trebuie urmat și instituția din comunitate 
în care urmează să aibă loc, comunicând acestei instituții o copie de pe dispozitivul 
hotărârii, precum şi decizia sa; aşadar, consilierul de probaţiune manager de caz 
stabileşte conținutul concret al acestei obligaţii, în funcție de evaluarea inițială a 
persoanei supravegheate şi de posibilitățile concrete de executare existente la nivelul 
comunităţii (art. 50 din Legea nr. 253/2013, art. 58 din Legea nr. 252/2013); 


- supravegherea și controlul respectării obligaţiei de a urma un curs de pregătire 
şcolară ori de calificare profesională, atât cu privire la persoana supravegheată, cât şi 
cu privire la instituția stabilită, se efectuează de serviciul de probaţiune competent; 


- în cazul în care persoana supravegheată va urma un curs de calificare, aceasta va 
începe cursul în termen de maxim 6 luni de la data primei întrevederi, iar dacă va 
urma un curs de pregătire școlară, aceasta se va înscrie în anul şcolar următor. 


b) să presteze o muncă neremunerată în folosul comunităţii, pe o perioadă 
cuprinsă între 30 şi 60 de zile, în condiţiile stabilite de instanță; 


- chiar dacă inculpatul și-a exprimat consimțământul de a presta o muncă în 
folosul comunităţii, instanța de judecată nu va putea impune executarea acestei obli- 
gații dacă rezultă din probele administrate că, din cauza stării de sănătate, inculpatul 
nu poate presta această muncă; în situația în care, pe parcursul termenului de supra- 
veghere, starea de sănătate a condamnatului se îmbunătăţeşte, acesta devenind apt de 
muncă, instanța trebuie să impună prestarea acestei munci, prin intermediul instituţiei 
modificării obligaţiilor, prevăzută de art. 87 alin. (1) C.pen. 


- pentru stabilirea acestei obligaţii, instanța va trebui să consulte informaţiile 
puse la dispoziţie periodic de către serviciul de probaţiune, cu privire la posibili- 
tățile concrete de executare existente la nivelul serviciului de probaţiune și la nivelul 
instituțiilor din comunitate; serviciile de probaţiune transmit Direcţiei de Probaţiune 
informaţii specifice în vederea centralizării acestora şi a publicării listei privind 
posibilitățile concrete de executare existente la nivelul fiecărui serviciu de probaţiune 
pe pagina de internet a Ministerului Justiţiei și a curților de apel; lista cuprinde 
instituțiile din comunitate în cadrul cărora poate fi prestată muncă neremunerată în 
folosul comunităţii și tipurile de activități care pot face obiectul acesteia. Lista va fi 
inclusă de Direcţia de Probaţiune în baza de date constituită la nivel naţional; la 
solicitarea serviciilor de probaţiune, instituţiile din comunitate vor comunica date în 
vederea includerii acestora în listă, potrivit specificului activităţilor pe care le desfă- 
şoară; autorităţile publice locale sunt obligate să pună la dispoziţia serviciilor de 
probaţiune datele solicitate, în termen de 7 zile. În caz de neexecutare, serviciile de 
probaţiune vor sesiza judecătorul delegat cu executarea. Necomunicarea datelor la 
solicitarea judecătorului delegat constituie abatere judiciară; 


- pe baza informaţiilor primite, instanța de judecată stabilește în hotărârea jude- 
cătorească două instituții din comunitate unde urmează a fi executată obligaţia de 
prestare a muncii neremunerate în folosul comunităţii; 


- consilierul de probaţiune din cadrul serviciului de probaţiune în a cărui cir- 
cumscripţie locuieşte persoana care urmează a presta muncă neremunerată în folosul 

comunității, primind copia hotărârii judecătoreşti, decide, pe baza evaluării inițiale a 
persoanei, în care din cele două instituţii din comunitate menţionate în hotărârea 
judecătorească urmează a se executa obligația și tipul de activitate, comunicând 
acestei instituții o copie de pe dispozitivul hotărârii, precum și decizia sa; aşadar, 
consilierul de probaţiune manager de caz stabilește conținutul concret al acestei 
obligații, în funcţie de evaluarea inițială a persoanei supravegheate şi de posibilitățile 
concrete de executare existente la nivelul comunităţii (art. 51-52 din Legea 
nr. 253/2013, art. 58 din Legea nr. 252/2013); 


- după evaluarea inițială, persoana supravegheată prezintă un certificat medical 
eliberat, după caz, de medicul său de familie sau de un medic de medicină generală, 
care confirmă faptul că persoana este aptă pentru prestarea unor activităţi dintre cele 
propuse de consilierul de probaţiune şi nu prezintă risc pentru sănătatea altor per- 
soane, fiind astfel respectate exigenţele referitoare la siguranța sănătăţii persoanei. 
Pentru persoanele care nu pot suporta costurile evaluării medicale, acestea sunt 
suportate de la bugetul de stat; 


- îndrumarea și verificarea modalităţii efective în care persoana supravegheată 
desfășoară muncă neremunerată în folosul comunității se realizează de către un repre- 
zentant al instituției din comunitate stabilită prin decizia consilierului de probaţiune; 


- supravegherea și controlul respectării obligaţiei de executare a muncii nere- 
munerate în folosul comunităţii, atât cu privire la persoana supravegheată, cât şi cu 
privire la instituția din comunitate stabilită, se efectuează de serviciul de probaţiune 
competent, 


- munca neremunerată în folosul comunității se execută într-un interval de cel 
mult 6 luni de la data începerii prestării muncii, 2 ore de activitate prestată efectiv 
echivalând cu o zi de muncă; în cazul persoanelor supravegheate care desfășoară o 
activitate remunerată sau urmează cursuri de învățământ ori de calificare profesio- 
nală, durata muncii prestate în aceeaşi zi calendaristică poate fi de maxim 2 ore. La 
solicitarea persoanei supravegheate, durata muncii prestate poate fi prelungită de către 
consilierul de probaţiune cu până la 2 ore de muncă; în zilele nelucrătoare sau în cazul 
persoanelor care nu desfășoară o activitate remunerată ori nu urmează cursuri de 
învățământ sau de calificare profesională, durata muncii prestate într-o zi calendaristică 
nu poate depăși 8 ore; munca neremunerată în folosul comunităţii nu se execută în 
timpul nopţii sau în zilele de duminică și în zilele declarate, potrivit legii, sărbători 
legale, decât la solicitarea persoanei și în măsura în care acest lucru este posibil; 


- pe parcursul executării, persoana informează consilierul de probaţiune cu 
privire la apariţia unor modificări referitoare la starea sa de sănătate. În cazul în care 
persoana supravegheată a devenit incapabilă de a presta muncă neremunerată în 
folosul comunităţii, aceasta prezintă un certificat medical eliberat, după caz, de 
medicul său de familie sau de un medic de medicină generală, care confirmă faptul că 
Persoana nu mai este aptă pentru prestarea unor activități dintre cele propuse de 
Consilierul de probaţiune ori prezintă risc pentru sănătatea altor persoane; 


- dacă executarea muncii nu mai este posibilă în niciuna din cele două instituții 
din comunitate menţionate în hotărâre, consilierul de probaţiune sesizează judecă- 

torul delegat cu executarea, care va desemna o altă instituție din comunitate pentru 
executarea muncii; 


- după executarea obligaţiei muncii neremunerate în folosul comunităţii, instituţia 
din comunitate unde persoana supravegheată a executat munca neremunerată în 
folosul comunităţii are obligaţia de a emite şi de a comunica serviciului de probaţiune 
şi persoanei supravegheate un document care atestă că munca neremunerată în 
folosul comunităţii a fost executată. 


c) să frecventeze unul sau mai multe programe de reintegrare socială deru- 
late de către serviciul de probaţiune sau organizate în colaborare cu instituţii 
din comunitate; 


- instanța trebuie să stabilească în hotărâre numărul programelor de reintegrare 
socială pe care infractorul trebuie să le urmeze, această opțiune neputând fi lăsată la 
latitudinea consilierului de probaţiune; 


- consilierul de probaţiune din cadrul serviciului de probaţiune în a cărui 
circumscripție locuiește persoana care trebuie să frecventeze unul sau mai multe 
programe de reintegrare socială, primind copia hotărârii judecătoreşti, decide, pe 
baza evaluării iniţiale a persoanei, programul sau programele care trebuie urmate, 
precum și, dacă este cazul, instituţia, respectiv instituţiile din comunitate în care 
urmează să aibă loc acestea, comunicând acestei instituţii copia de pe dispozitivul 
hotărârii, precum și decizia sa; așadar, consilierul de probaţiune manager de caz 
stabileşte conţinutul concret al acestei obligaţii, în funcţie de evaluarea inițială a 
persoanei supravegheate și de posibilitățile concrete de executare existente la nivelul 
comunității (art. 51-52 din Legea nr. 253/2013, art. 58 din Legea nr. 252/2013); 


- Supravegherea și controlul respectării obligaţiei de a urma unul sau mai multe 
programe de reintegrare socială, atât cu privire la persoana supravegheată, cât şi cu 
privire la instituţia din comunitate stabilită, se efectuează de serviciul de probaţiune 
competent. 


d) să se supună măsurilor de control, tratament sau îngrijire medicală. 


- instanța de judecată trebuie să stabilească instituţia în care persoana Suprave- 
Bheată urmează a se supune acestor măsuri ce au Scop curativ; în absenţa unei ase- 
menea mențiuni în hotărârea instanţei, stabilirea instituţiei se va face de serviciul de 
probaţiune; 

- consilierul de probaţiune din cadrul serviciului de probaţiune în a cărui cir- 
cumscripție locuieşte persoana care trebuie să se supună măsurilor de control, trata- 
ment sau îngrijire medicală, primind copia hotărârii judecătorești, comunică o copie 
de pe dispozitivul hotărârii instituției în care urmează să aibă loc controlul, trata- 
mentul sau îngrijirea medicală, menţionată în hotărâre. În cazul în care instituția nu 
este menţionată în hotărâre, consilierul de probaţiune decide instituția în care 
urmează să aibă loc controlul, tratamentul sau îngrijirea medicală şi comunică 
acesteia copia de pe dispozitivul hotărârii, precum și decizia sa; 

- supravegherea şi controlul respectării obligaţiei de a se supune măsurilor de 
control, tratament sau îngrijire medicală, atât cu privire la persoana supravegheată, 

cât şi cu privire la instituţia din comunitate stabilită se efectuează de serviciul de 
probaţiune competent, 

- instituţia în care urmează să aibă loc controlul, tratamentul sau îngrijirea medi- 
cală sesizează serviciul de probaţiune atunci când constată că persoana supravegheată 
medicale. Sesizarea serviciului de probaţiune poate fi făcută, după caz, şi de persoana 
vătămată sau de altă persoană interesată; 


- costurile controlului, tratamentului sau îngrijirii medicale sunt acoperite de la 
bugetul de stat. 


Aceste obligaţii urmăresc, în esență, reintegrarea socială a persoanei supra- 
vegheate. 


2.4.2. Obligaţii de „a nu face” 


Pe întreaga durată a termenului de supraveghere, instanța poate impune 
infractorului să execute una sau mai multe dintre următoarele obligaţiile: 


a) să nu comunice cu victima sau cu membri de familie ai acesteia, cu persoa- 
nele cu care a comis infracţiunea sau cu alte persoane stabilite de instanță ori să 
nu se apropie de acestea; 


- în cadrul hotărârii judecătoreşti trebuie identificate explicit persoanele cu care 
inculpatul va avea obligaţia de a nu comunica în scopul determinării unui comporta- 
ment previzibil al acestuia şi al facilitării verificării respectării obligaţiei; 

- impunerea obligaţiei trebuie să fie proporţională cu respectare dreptului la viaţă 
privată al inculpatului; 


b) să nu se afle în anumite locuri sau la anumite manifestări sportive, cultu- 
rale ori la alte adunări publice, stabilite de instanță; 


- este necesar ca locurile identificate explicit de către instanţă să fie în legătură cu 
fapta comisă, iar prezenţa inculpatului în aceste locuri să constituie un factor de risc 
pentru ordinea publică sau pentru integritatea persoanelor; 


c) să nu conducă anumite vehicule stabilite de instanță; 


- această obligaţie nu echivalează cu suspendarea dreptului de a conduce vehicule, 
infractorul având doar obligaţia de a nu conduce anumite vehicule stabilite de 
instanţă pe întreaga durată a termenului de supraveghere; astfel, încălcarea obligaţiei 
va atrage revocarea amânării aplicării pedepsei în temeiul art. 88 alin. (1) C.pen., iar 
nu comiterea infracţiunii prevăzute de art. 335 alin. (2) C.pen. şi revocarea amânării 
aplicării pedepsei în temeiul art. 88 alin. (3) C.pen. !; 


m E E E E N a E NE 


l! În decizia nr. 18/HP/2019 L.C.C.]. a arătat că „În concepţia legiuitorului, suspendarea 
exercitării dreptului de a conduce reprezintă, în primul rând, o sancţiune contravenţională 
complementară. În al doilea rând, potrivit dispoziţiilor art. 97 alin. (1) lit. a) coroborat cu 
art. 111 din O.U.G. nr. 195/2002, republicată, cu modificările şi completările ulterioare, 
reținerea permisului de conducere (fără drept de conducere sau cu drept de conducere, dar 
ulterior expirării duratei pentru care s-a acordat dreptul de conducere) dispusă ca măsură 

PN O A NR N RR CR SN E 0 PE RI NI RE Re SENEI SE RER 
tehnico-administrativă de către polițistul rutier este asimilată cu suspendarea exercitării 
dreptului de a conduce, în temeiul art. 97 alin. (3) din acelaşi act normativ (perioada în care 
titularul permisului de conducere nu are dreptul de a conduce un autovehicul, tractor agricol 
sau forestier ori tramvai se consideră perioadă de suspendare a exercitării dreptului de a 
conduce). În acest punct de analiză, Înalta Curte de Casaţie şi Justiţie reţine că dispoziţiile 
art. 97 alin. (3) din O.U.G. nr. 195/2002, republicată, cu modificările şi completările ulte- 
rioare, nu au natura unor dispoziţii generale care să reglementeze toate situaţiile ce pot fi 
asimilate unei suspendări a dreptului de a conduce. Aceste dispoziţii legale, prin voinţa legiui- 
torului, privesc exclusiv măsura tehnico-administrativă a reţinerii/retragerii/anulării permi- 
sului de conducere, urmată de eliberarea unei dovezi înlocuitoare fără drept de circulaţie în 
cazul reţinerii permisului de conducere. În al treilea rând, din coroborarea dispoziţiilor art. 103 
alin. (8) şi ale art. 114 alin. (1) lit. e) din O.U.G. nr. 195/2002, republicată, cu modificările şi 
completările ulterioare, rezultă că suspendarea exercitării dreptului de a conduce se dispune la 
momentul sesizării instanţei de judecată în scopul anulării permisului de conducere obţinut cu 
încălcarea normelor legale, până la rămânerea definitivă a hotărârii judecătoreşti. În al 
patrulea rând, suspendarea exercitării dreptului de a conduce reprezintă un efect al soluţiei de 
clasare sau al soluţiei de renunțare la urmărirea penală ori al hotărârii penale definitive prin 
care s-a dispus renunţarea la aplicarea pedepsei, amânarea aplicării pedepsei, încetarea 
procesului penal sau condamnarea, în cazurile prevăzute expres şi limitativ de legiuitor în 
cuprinsul dispoziţiilor art. 103 alin. (1) lit. c), d) şi e) din O.U.G. nr. 195/2002, republicată, cu 
modificările şi completările ulterioare: Suspendarea exercitării dreptului de a conduce auto- 
vehicule şi tractoare agricole sau forestiere se dispune: (...) c) pentru o perioadă de 90 de zile 
când fapta conducătorului de autovehicul sau tramvai a fost urmărită ca infracţiune contra 
siguranţei circulaţiei pe drumurile publice şi procurorul sau instanța de judecată a dispus 
clasarea în condiţiile art. 16 alin. (1) lit. b) teza a II-a C.proc.pen., renunţarea la urmărirea 
penală, renunţarea la aplicarea pedepsei sau amânarea aplicării pedepsei dacă nu a fost 
dispusă obligaţia prevăzută la art. 85 alin. (2) lit. g) C.pen., d) pentru o perioadă de 90 de zile 
în cazul accidentului de circulaţie din care a rezultat decesul sau vătămarea corporală a unei 
persoane dacă a fost încălcată o regulă de circulaţie pentru care prezenta ordonanţă de urgenţă 
prevede suspendarea exercitării dreptului de a conduce şi instanța de judecată sau procurorul a 
dispus clasarea în condiţiile art. 16 alin. (1) lit. b), e) şi g) C.proc.pen., renunţarea la urmărirea 
penală, renunţarea la aplicarea pedepsei sau amânarea aplicării pedepsei dacă nu a fost 
dispusă obligația prevăzută la art. 85 alin. (2) lit. g) C.pen. ori încetarea procesului penal în 
condiţiile art. 16 alin. (1) lit. e) şi g) C.proc.pen.; e) pentru o perioadă de 90 de zile, când 
titularul permisului de conducere a fost condamnat printr-o hotărâre judecătorească rămasă 
definitivă pentru infracțiunile prevăzute la art. 334 alin. (1) şi (3) C.pen. În al cincilea rând, în 
conformitate cu dispoziţiile art. 110 din O.U.G. nr. 195/2002, republicată, cu modificările şi 
completările ulterioare, suspendarea exercitării dreptului de a conduce se dispune, în cazul în 
care împotriva titularului permisului de conducere s-a luat măsura de siguranţă prevăzută la 
art. 108 lit. c) C.pen., pe întreaga perioadă cât durează interzicerea dreptului de a exercita 
profesia sau ocupaţia de conducător de autovehicul. (...) Prin natura sa, suspendarea exercitării 
dreptului de a conduce îşi produce efectele restrictive asupra dreptului de a conduce pe 
drumurile publice. În schimb, obligaţia de a nu conduce anumite vehicule din conţinutul 
controlului judiciar nu înlătură sau suspendă dreptul de a conduce pe drumurile publice, ci 
condiţionează acest drept prin restricționarea unor forme de manifestare. Această obligaţie nu 
priveşte exercitarea dreptului de a conduce, în general, ci numai conducerea vehiculelor 
anume stabilite de organul judiciar. Prin urmare, se constată că nu există niciun temei legal în 
baza căruia obligaţia prevăzută de art. 215 alin. (2) lit. i) C.proc.pen. să fie asimilată cu 
suspendarea exercitării dreptului de a conduce. (...) De asemenea, în ceea ce priveşte sintagma 

d) să nu deţină, să nu folosească și să nu poarte nicio categorie de arme; 
e) să nu părăsească teritoriul României fără acordul instanței; 


- pentru impunerea acestei obligaţii instanţa trebuie să evalueze caracterul trans- 
frontalier sau nu al infracțiunii comise, circumstanțele personale ale infractorului, 
împrejurările relevante relative la modul de exercitare a vieţii private de către acesta, 
existenta vreunui risc de sustragere de la supraveghere ori de comiterea unor noi 
infracțiuni etc. pentru a determina dacă restrângerea libertăţii de circulaţie este 
proporțională cu scopul urmărit prin impunerea obligaţiei de a nu face; astfel cum a 
arătat CtEDO în cauza Hajibeyli c. Azerbaijanului, restricţia libertăţii de mişcare 
poate fi justificată într-un caz concret dacă există indicii cu privire la un interes 
general care să depăşească interesul individual la exercitarea libertăţii de mişcare; 


f) să nu ocupe sau să nu exercite funcţia, profesia, meseria ori activitatea de 
care s-a folosit pentru săvârșirea infracţiunii. 


- având în vedere caracterul general al obligațiilor de „a nu face”, dar şi scopul 
acestora (prevenirea săvârşirii de noi infracțiuni), instanţa trebuie să individualizeze, 
în concret, conținutul fiecărei obligaţii, ţinând seama de împrejurările cauzei (de 
pildă, să nu comunice cu X sau Y, membrii ai familiei victimei Z, sau să nu se afle pe 
stadionul Ghencea, din București etc.); 


În cazul impunerii față de persoana supravegheată a unei/unor obligaţii de „a nu 
face”, judecătorul delegat cu executarea comunică o copie de pe dispozitivul 
hotărârii definitive următoarelor instituții sau autorități, după cum urmează (art. 55 
din Legea nr. 253/2013); 


a) pentru obligaţia de a nu comunica cu victima sau cu membrii de familie ai 
acesteia, cu persoanele care au comis infracţiunea sau cu alte persoane stabilite de 
instanță ori de a nu se apropia de acestea, comunicarea se face persoanelor cu care 
condamnatul nu are dreptul să intre în legătură ori să se apropie, inspectoratului jude- 


suspendarea exercitării dreptului de a conduce, nu trebuie să se piardă din vedere că prioritară 
este regula interpretării gramaticale sau literale (ce implică analiza textului de lege), că 
dispoziţiile de drept penal sunt de strictă interpretare şi, nu în ultimul rând, trebuie să se ţină 
cont de necesitatea interpretării acestor dispoziţii în acord cu respectarea principiului previzi- 
bilităţii normei de incriminare Astfel, a include încălcarea obligaţiei de a nu conduce anumite 
vehicule stabilite de organul judiciar, reglementată de art. 215 alin. (2) lit. i) C.proc.pen., în 
sfera de aplicare a normei de incriminare cuprinse în dispoziţiile art. 335 alin. (2) C.pen. 
Teprezintă o interpretare extensivă a normei de incriminare, soluţie ce încalcă principiul 
fundamental al legalităţii incriminării prevăzut de art. 1 alin. (1) C.pen., care nu permite nici 
Incriminarea prin analogie, nici aplicarea prin analogie a unei dispoziţii procesual penale, în 
detrimentul persoanei acuzate”. 

' Potrivit art. 28 alin. (1) lit. a) din Legea nr. 295/2004, anularea dreptului de a deţine arme 
rezultă ex lege numai în cazul în care soluţia pronunţată este una de condamnare pentru infrac- 
fiuni comise cu intenţie/praeterintenţie ori pentru infracţiuni prevăzute de Legea nr. 295/2004, cu 
Condiţia ca pedeapsa aplicată să fie detenţiunea pe viaţă sau închisoarea mai mare de un an; prin 
urmare, în cazul dispunerii amânării aplicării pedepsei, anularea dreptului de a deţine arme 
operează numai dacă a fost dispusă de către instanţă, ca obligaţie de a nu face. 

tean de poliţie în a cărui circumscripție îşi are domiciliul, precum şi, dacă este cazul, 
celui în care îşi are locuința condamnatul și, pentru cazurile în care victima sau 
persoanele stabilite de instanță nu domiciliază în aceeaşi circumscripție, inspecto- 
ratelor judeţene de poliţie de la domiciliul acestora; 


b) pentru obligaţia de a nu se afla în anumite locuri sau la anumite manifestări 
sportive, culturale ori la alte adunări publice, stabilite de instanță, comunicarea se 
face inspectoratului judeţean de poliție în a cărui circumscripție îşi are domiciliul, 
precum și, dacă este cazul, celui în care își are locuința condamnatul şi, pentru cazu- 
rile în care s-a dispus interdicţia pentru locuri, manifestări sau adunări în afara acestei 
circumscripții, Inspectoratului General al Poliției Române; 


c) pentru obligaţia de a nu conduce anumite categorii de vehicule stabilite de 
instanță, comunicarea se face inspectoratului judeţean de poliție în a cărui cir- 
cumscripție îşi are domiciliul, precum şi, dacă este cazul, celui în care îşi are locuința 
condamnatul; 


d) pentru obligaţia de a nu deţine, purta și folosi orice categorie de arme, comu- 
nicarea se face inspectoratului județean de poliție în a cărui circumscripție îşi are 
domiciliul, precum și, dacă este cazul, celui în care îşi are locuința condamnatul; 


e) pentru obligaţia de a nu părăsi teritoriul României, comunicarea se face Inspec- 
toratului General al Poliţiei de Frontieră, Direcţiei Generale de Paşapoarte şi 
Oficiului Român pentru Imigrări, în situaţia cetățenilor străini; 


f) pentru obligația de a nu ocupa funcţia, de a nu exercita profesia sau meseria ori 
de a nu desfășura activitatea de care s-a folosit pentru săvârşirea infracțiunii, comu- 
nicarea se face persoanei juridice în cadrul căreia persoana exercită respectiva 
funcţie, profesie, meserie sau activitate, precum şi, dacă este cazul, persoanei juridice 
care asigură organizarea și coordonarea exercitării profesiei sau activităţii respective. 


Verificarea respectării obligaţiilor de „a nu face” nu cade în sarcina serviciului 
de probaţiune, ci a autorităților sau instituţiilor enumerate mai sus, care sunt notifi- 
cate de către judecătorul delegat cu executarea; în cazul constatării încălcării 
unei/unor obligaţii de „a nu face”, autoritățile sau instituțiile competente vor sesiza 
serviciul de probaţiune, iar nu judecătorul delegat cu executarea. 


- în vederea punerii în executare a obligaţiilor de „a nu face”, consilierul de 
probaţiune informează organele competente cu privire la obligația pe care acestea O 
au de a oferi informaţiile solicitate de către consilierul de probaţiune cu privire la 
persoana supravegheată și modul de executare a obligaţiilor şi de a sesiza serviciul de 
probaţiune dacă persoana supravegheată încalcă obligaţiile; la solicitarea organelor 
competente, consilierul de probaţiune pune la dispoziția acestora informaţiile nece- 
sare verificării respectării obligaţiei de către persoana supravegheată; 


- în situaţia în care constată încălcarea uneia dintre obligaţiile impuse, autoritățile 
sau instituţiile de mai sus sesizează serviciul de probaţiune, sesizarea serviciului de 
probaţiune cu privire la nerespectarea obligaţiilor impuse poate fi făcută, după caz, și 
de persoana vătămată sau de altă persoană interesată; dacă apreciază că nerespectarea 
obligaţiilor s-a făcut cu rea-credință, serviciului de probaţiune sesizează instanţa de 
executare în vederea revocării amânării. 

 Interdicţia de a nu conduce autovehicule pe durata termenului de 
supraveghere trebuie examinată şi în raport de dispoziţiile art. 53 din Constituţie 
potrivit căruia: „Exerciţiul unor drepturi sau al unor libertăţi poate fi restrâns 
numai prin lege şi numai dacă se impune, după caz, pentru: apărarea securității 
naţionale, a ordinii, a sănătăţii ori a moralei publice, a drepturilor şi a libertăţilor 
cetăţenilor; desfăşurarea instrucției penale; prevenirea consecinţelor unei cala- 
mităţi naturale, ale unui dezastru ori ale unui sinistru deosebit de grav. Restrân- 
gerea poate fi dispusă numai dacă este necesară într-o societate democratică. 
Măsura trebuie să fie proporţională cu situaţia care a determinat-o, să fie aplicată 
în mod nediscriminatoriu şi fără a aduce atingere existenţei dreptului sau a 
libertăţii”. Analizând măsura dispusă în prezenta cauză, judecătorul constată că 
aceasta este prevăzută de lege în art. 85 alin. (2) lit. g) C.pen. ca obligaţie afe- 
rentă amânării aplicării pedepsei, dispoziţie care îndeplinește condiţiile de acce- 
sibilitate şi previzibilitate impuse de jurisprudenţa Curţii Europene a Drepturilor 
Omului. Totodată, interdicţia urmăreşte un scop legitim: siguranţa publică, 
menţinerea ordinii publice, prevenirea faptelor penale. Măsura trebuie însă să fie 
necesară într-o societate democratică, astfel încât ingerinţa să nu depăşească 
ceea ce este necesar pentru atingerea scopului, cu alte cuvinte potrivit testului 
proporţionalității, măsura restrictivă trebuie să fie necesară şi suficientă pentru 
realizarea funcţiei sale de protecţie (Bartik c. Rusiei). Echilibrul între interesul 
general de asigurare a siguranța publică, menţinere a ordinii publice și prevenire 
a faptelor penale şi interesul personal al inculpatului este evaluat în raport de 
circumstanţele speciale ale fiecărei cauze. Restricţia poate fi justificată într-un 
caz concret dacă există indicii cu privire la un interes general care să depăşească 
interesul individual la exercitarea libertăţii de mişcare (Hajibeyli c. Azerbaijan). 
În prezenta cauza, Curtea va avea în vedere faptul că inculpatul are calitatea de 
poliţist local în cadrul Poliției Locale Sector 6 Bucureşti şi domiciliază în 
comuna | Decembrie. Faţă de natura profesiei, este evident că inculpatul are 
nevoie de autoturism, nu doar pentru a se deplasa la locul de muncă, ci chiar 
pentru a-și exercita această activitate. Concluzionând, Curtea reţine că o astfel 
de obligaţie este de natură a pune în pericol locul de muncă al inculpatului. 
Examinând proporționalitatea măsurii, Curtea constată că deși inculpatul are 
permis din anul 1998, acesta a fost sancționat contravențional de doar 2 ori în 
20 de ani, în 2004 şi 2016. Totodată, Curtea apreciază că nivelul alcoolemiei, de 
1,05 g/l alcool pur în sânge, la 40 minute de la comiterea faptei este unul mediu. 
În faţa instanţei de judecată inculpatul a adoptat o atitudine sinceră, demonstrând 
ca înţelege consecinţele faptei sale şi le regretă. De asemenea, acesta se află la 
primul contact cu legea penală. Curtea apreciază că, raportat la particularităţile 
personalităţii inculpatului, desfășurarea procesului penal a fost suficientă pentru 
a-l face pe inculpat să conştientizeze rigorile legii penale, riscul ca acesta să 
conducă autovehicule sub influenţa alcoolului fiind extrem de redus (C.A. 
Bucureşti, secția I penală, decizia nr. 867 din 21 iunie 2019, www.sintact.ro). 


2.4.3. Modificarea obligaţiilor 


- procesul de supraveghere reglementat de Codul penal este unul flexibil, art. 87 
C.pen. prevăzând posibilitatea ca pe parcursul termenului de supraveghere obligaţiile 

impuse prin hotărârea judecătorească definitivă să poată fi modificate de instanţa de 
executare pentru a asigura persoanei supravegheate șanse sporite de îndreptare şi 
reintegrare socială, fie prin impunerea unor noi obligaţii care nu fuseseră anterior 
impuse de instanţă, fie prin modificarea conținutului obligațiilor existente prin spo- 
rirea/diminuarea condiţiilor de executare (de pildă, când deși inițial fusese impusă 
obligaţia de a nu se afla pe stadionul Ghencea din București, iar ulterior, având în 
vedere comportamentul persoanei supravegheate, instanța impune acesteia obligația 
de a nu se afla pe niciunul dintre stadioanele din capitală); 


- nu se poate dispune pe parcursul termenului de supraveghere modificarea obli- 
gației persoanei supravegheate de a-și îndeplini integral obligaţiile civile stabilite 
prin hotărârea judecătorească, acestea fiind stabilite cu autoritate de lucru judecat, şi 
nici modificarea termenului în care trebuie executate obligaţiile civile (cel mai târziu 
cu 3 luni înainte de expirarea termenului de supraveghere); 


- sesizarea instanţei de executare în vederea modificării obligaţiilor se poate 
face de serviciul de probaţiune ori de judecătorul delegat cu executarea (la cererea 
persoanei supravegheate sau a persoanei vătămate, după consultarea raportului întoc- 
mit de consilierul de probaţiune!); procedura de judecată este cea din materia fazei de 
executare: şedinţă este publică şi se desfăşoară cu citarea persoanei supravegheate și 
participarea procurorului; asistenţa juridică nu este obligatorie; instanţa de executare 
se pronunţă prin sentinţă care poate fi atacată cu contestaţie în termen de 3 zile de la 
comunicare; 


- în ipoteza în care persoana supravegheată a sesizat direct instanţa de executare?, 
constituindu-se astfel un dosar penal având ca obiect modificarea obligaţiilor, 
instanţa va trebui să dispună trimiterea, pe cale administrativă, a cererii la judecătorul 
delegat cu executarea care are drept de sezină pentru ca acesta să evalueze dacă se 
impune sesizarea instanţei; 


- pe parcursul termenului de supraveghere, se poate dispune de mai multe ori 
modificarea obligaţiilor, legea neprevăzând în această materie nicio limitare; 


- nu constituie modificare a obligațiilor obţinerea de către persoana suprave- 
gheată a permisiunii în executarea obligaţiilor prevăzute la art. 85 alin. (2) lit. e) 
şi f) C.pen. (obligaţia de a nu comunica cu victima sau cu membri de familie ai 
acesteia, cu persoanele cu care a comis infracţiunea sau cu alte persoane stabilite de 
instanță ori să nu se apropie de acestea, respectiv obligaţia de a nu se afla în anumite 


! Potrivit art. 66 alin. (2) din Legea nr. 252/2013, la solicitarea judecătorului delegat cu 
executarea, consilierul de probaţiune manager de caz întocmeşte un raport de evaluare în care 
consemnează constatările sale cu privire la existența unor motive care justifică fie modificarea 
obligațiilor prin impunerea de noi obligaţii, sporirea sau diminuarea condiţiilor de executare a 
celor existente, fie încetarea executării unora dintre obligaţiile pe care le are de executat 
persoana supravegheată. 

2 În mod întemeiat s-a reţinut în literatura de specialitate (7. Borlan, Amânarea aplicării 
pedepsei în teoria şi practica dreptului penal, Ed. Universul Juridic, București, 2017, p. 169) 
inadmisibilitatea contestaţiei la executare exercitate de persoana supusă supravegherii prin 
care se solicită modificarea obligaţiilor. 

jocuri sau la anumite manifestări sportive, culturale ori la alte adunări publice, 
stabilite de instanță). Permisiunea în executarea obligațiilor poate fi acordată de 
consilierul de probaţiune, prin decizie, pe durata termenului de supraveghere pentru 
o perioadă de timp de maxim 5 zile în următoarele cazuri: 1. participarea persoanei 
supravegheate la căsătoria, botezul sau funeraliile unui membru de familie; 2. partici- 
parea la un concurs în vederea ocupării unui loc de muncă; 3. susținerea unui 
examen; 4. urmarea unui tratament sau a unei intervenții medicale (în acest ultim caz 
în mod excepțional, permisiunea poate fi acordată pentru durata de timp necesară 
pentru urmarea tratamentului sau a intervenţiei medicale, chiar dacă aceasta este mai 
mare de 5 zile). Pe durata permisiunii, prezența persoanei supravegheate în anumite 
Jocuri sau luarea legăturii cu anumite persoane nu reprezintă o încălcare a obligaţiilor 
impuse. Durata permisiunii se include în termenul de supraveghere (art. 45 din Legea 
nr. 253/2013), despre acordarea permisiunii, consilierul de probaţiune încunoștin- 
țează persoanele sau instituţiile prevăzute la art. 29 alin. (1) lit. m) şi n) din Legea 
nr. 253/2013!, precum și judecătorul delegat cu executarea. Potrivit art. 17 alin. (3) 
coroborat cu art. 16 alin. (2), art. 15 lit. f) din Legea nr. 253/2013 decizia emisă de 
consilierul de probaţiune care este obligatorie pentru persoanele aflate în supraveghere 
şi instituţiile din comunitate vizate, împotriva deciziei consilierului de probaţiune, 
persoana poate face plângere la judecătorul delegat cu executarea care se pronunţă 
prin încheiere care nu este supusă niciunei căi de atac. Nerespectarea termenelor 
pentru care au fost acordate permisiuni din executarea obligațiilor poate conduce la 
revocarea amânării aplicării pedepsei, în condiţiile art. 88 alin. (1) lit. a) C.pen.,; 

- tot astfel, nu constituie o modificare a obligaţiilor obţinerea de către persoana 
supravegheată a încuviințării de a părăsi teritoriul ţării, în cazul în care o astfel de 
obligaţia de „a nu face” îi fusese impusă de către instanță; legea nu prevede cazuri 
limitative (ca în cazul permisiunii în executarea obligaţiilor) în care se poate dispune 
încuviințarea părăsirii teritoriului țării, acestea urmând a fi apreciate in concreto de 
către instanța de executare, cererea de încuviințare a părăsirii teritoriului se 


! Potrivit art. 29 lit. m), pentru interzicerea dreptului de a se afla în anumite locuri sau la 
anumite manifestări sportive, culturale ori la alte adunări publice, stabilite de instanță, comu- 
nicarea se face inspectoratului județean de poliție în a cărui circumscripție își are domiciliul, 
Precum şi, dacă este cazul, celui în care își are locuința condamnatul și, pentru cazurile în care 
s-a dispus interdicția pentru locuri, manifestări sau adunări în afara acestei circumscripții, 
Inspectoratului General al Poliţiei Române; n) pentru interzicerea dreptului de a comunica cu 
Victima ori cu membri de familie ai acesteia, cu persoanele care au comis infracțiunea sau cu 
alte persoane, stabilite de instanță, ori de a se apropia de acestea, comunicarea se face persoa- 
nelor cu care condamnatul nu are dreptul să intre în legătură ori de care nu are dreptul să se 
apropie, Direcţiei Generale de Poliţie a Municipiului Bucureşti ori, după caz, inspectoratului 
judeţean de poliţie în a cărui circumscripție îşi are domiciliul, precum şi, dacă este cazul, celui 
În care î își are locuința condamnatul și, pentru cazurile în care victima sau persoanele stabilite 
de instanță nu domiciliază în aceeaşi circumscripție, Direcţiei Generale de Poliţie a Munici- 
Piului Bucureşti ori, după caz, inspectoratelor judeţene de poliție de la domiciliul acestora. 
Copia va fi însoţită de menţiunea că victima sau membrul de familie al acesteia la care se 
referă măsura complementară poate solicita emiterea unui ordin european de protecție, î 
Condițiile prezentei legi. 

soluţionează de instanța de executare în camera de consiliu, după ascultarea acesteia 
şi a consilierului de probaţiune, prin încheiere definitivă; încuviințarea se dispune pe 
parcursul termenului de supraveghere, pe o durată de cel mult 30 de zile într-un an; o 
copie a încheierii definitive se comunică, de îndată, serviciului de probaţiune compe- 
tent, Inspectoratului General al Poliţiei de Frontieră şi Direcţiei Generale de Paşa- 
poarte. Pe durata pentru care s-a dispus încuviințarea, părăsirea teritoriului țării nu 
reprezintă o încălcare a obligaţiei impuse. Durata permisiunii se include în termenul 
de supraveghere (art. 46 din Legea nr. 253/2013). Nerespectarea termenelor pentru 
care a fost acordat încuviințarea de a părăsi teritoriul poate conduce la revocarea 
amânării aplicării pedepsei, în condiţiile art. 88 alin. (1) C.pen. 


Pe parcursul termenului de supraveghere, nu se poate dispune modifi- 
carea sau încetarea măsurilor de supraveghere, această măsură putând fi dispusă 
numai cu privire la obligaţiile impuse de instanţă. Astfel, impunerea măsurilor 
de supraveghere prevăzute de art. 85 alin. (1) C.pen. este obligatorie şi cumula- 
tivă, persoana faţă de care s-a dispus amânarea aplicării pedepsei fiind obligată 
să respecte toate măsurile impuse pe durata întregului termen de supraveghere. 
Măsurile de supraveghere care se iau pe durata termenului de încercare sunt 
menite să asigure un control permanent şi direct asupra conduitei persoanei faţă 
de care s-a dispus amânarea, pentru a o determina la o conduită licită. În vederea 
asigurării realizării scopului acestei măsuri de individualizare a pedepsei, 
consilierul de probaţiune trebuie să controleze nemijlocit respectarea de către 
persoana supravegheată a măsurilor de supraveghere pe toată durata termenului 
de supraveghere. (...) Prin urmare, în vederea asigurării realizării scopului 
acestei măsuri de individualizare este necesar un contact direct şi nemijlocit al 
consilierului de probaţiune cu persoana faţă de care s-a dispus amânarea aplicării 
pedepsei, inclusiv prin realizarea de vizite inopinate la locuinţa sa sau în ale 
locuri, care să permită verificarea comportamentului şi respectarea obligaţiilor şi 
a interdicţiilor impuse, astfel încât nu este admisibilă încuviințarea de către 
instanță ca întrevederile stabilite de consilierul de probaţiune să aibă loc prin 
mijloace de comunicare audio-video sau întâlnirile să fie realizate numai în 
perioada 15 august - 15 septembrie a anului (Trib. București, secția penală, 
decizia nr. 363 din 10 aprilie 2018, în A. lugan, C.pen. adnotat). 


2.4.4. Încetarea obligaţiilor 


- tot ca expresie a caracterului flexibil al procesului de supraveghere, art. 87 C.pen. 
stipulează că instanța de executare! va dispune încetarea executării uneia/unora 
dintre obligaţiile pe care le-a impus prin hotărârea definitivă, atunci când apreciază Că 
menţinerea acestora nu mai este necesară (de pildă, instanța apreciază că nu mai este 
necesară şi proporțională cu scopul urmărit restrângerea libertăţii de circulaţie a persoa- 
nei condamnate, dispunând încetarea obligaţiei de a nu părăsi teritoriul României); 


! Competența va aparţine instanței de executare şi în ipoteza în care amânarea aplicării 
pedepsei a fost dispusă de către instanţa de apel, iar nu de prima instanță, deoarece în această 
ipoteză nu este incident cazul de contestaţie la executare prevăzut de art. 598 alin. (1) lit. €) 
teza I C.proc.pen., ce ar atrage competenţa instanţei de apel. 

- chiar şi în cazul în care executarea muncii în folosul comunității este în con- 
tinuare necesară, însă din cauza agravării stării de sănătate a persoanei supravegheate 
aceasta nu mai este posibilă, instanța va dispune încetarea executării acestei obligaţii; 


- nu se poate dispune, pe parcursul termenului de supraveghere, încetarea executării 
obligaţiei persoanei supravegheate de a-şi îndeplini integral obligaţiile civile stabilite 
prin hotărârea judecătorească, acestea fiind stabilite cu autoritate de lucru judecat; 


- sesizarea instanței de executare în vederea încetării obligaţiilor se poate face 
de serviciul de probaţiune ori de judecătorul delegat cu executarea (la cererea per- 
soanei supravegheate sau a persoanei vătămate, după consultarea raportului întocmit 
de consilierul de probaţiune); procedura de judecată este cea din materia fazei de 
executare: şedinţă este publică şi se desfăşoară cu citarea persoanei supravegheate şi 
participarea procurorului; asistenţa juridică nu este obligatorie; instanţa de executare 
se pronunţă prin sentinţă care poate fi atacată cu contestaţie în termen de 3 zile de la 
comunicare; 


- în ipoteza în care persoana supravegheată a sesizat direct instanța de executare, 
constituindu-se astfel un dosar penal având ca obiect încetarea obligaţiilor, instanța 
va trebui să dispună trimiterea pe cale administrativă a cererii la judecătorul delegat 
cu executarea care are drept de sezină; 


- pe parcursul termenului de supraveghere, se poate dispune de mai multe ori înce- 
târea executării unor obligații, legea neprevăzând în această materie nicio limitare. 


2.5. Supravegherea 


- serviciul de probaţiune în a cărui circumscripție locuiește persoana supra- 
vegheată joacă rolul central în procesul de supraveghere a respectării măsurilor de 
supraveghere și a obligaţiilor pe durata termenului de supraveghere!; 


- definiţia procesului de supraveghere este dată de art. 48 din Legea nr. 252/2013, 
Potrivit căruia procesul de supraveghere cuprinde ansamblul activităţilor și inter- 
vențiilor derulate în mod direct de către serviciul de probaţiune sau sub coordonarea 
acestuia, în scopul reabilitării sociale a persoanei supravegheate, al reparării preju- 
diciului adus comunităţii prin săvârşirea faptei și al creșterii gradului de siguranţă în 
Comunitate; procesul de supraveghere se realizează prin exercitarea controlului 
asupra respectării măsurilor și executării obligațiilor impuse în sarcina unei persoane 
supravegheate și asistarea adaptată nevoilor persoanei, riscului de săvârşire de infrac- 
țluni și particularităţilor cazului; 

a e ue e pice o 

! În cazul în care persoana supravegheată este un cetăţean străin sau un apatrid care nu 
locuieşte şi nici nu are domiciliul/reședința pe teritoriul României, opinez că faţă de 
dispoziţiile art. 32 din Legea nr. 253/2013 se va stabili ca organ de supraveghere Serviciul de 
Probaţiune din circumscripţia tribunalului care judecă sau în a cărui rază teritorială se află 
Instanţa care judecă cauza în primă instanţă, respectiv a Serviciului de probaţiune Bucureşti, 
Când hotărârea este pronunţată în primă instanţă de I.C.C.J. Deopotrivă, trebuie avute în 
Vedere şi dispoziţiile art. 218 şi urm. din Legea nr. 302/2004, republicată, referitoarea la recu- 
hoaşterea hotărârilor judecătoreşti care stabilesc măsuri de probaţiune sau sancțiuni alter- 
hative date în România în scopul executării lor în alte state membre ale Uniunii Europene. 

- în ceea ce privește măsurile de supraveghere, persoana care a beneficiat de 
măsura amânării aplicării pedepsei va trebui să comunice serviciului de probaţiune: 


(i) în prealabil, schimbarea locuinţei şi orice deplasare care depăşeşte 5 zile, 
precum și întoarcerea; 


(ii) schimbarea locului de muncă; 


(iii) informaţii şi documente de natură a permite controlul mijloacelor sale de 
existenţă. 


- referitor la executarea obligațiilor impuse de instanță, serviciul de probaţiune 
are următoarele competenţe: 


a) supraveghează și controlează executarea de către infractor a următoarelor 
obligaţii: 


1. de a urma un curs de pregătire şcolară ori de calificare profesională; 
2. de a presta o muncă neremunerată în folosul comunității; 


3. de a frecventa unul sau mai multe programe de reintegrare socială derulate de 
către serviciul de probaţiune sau organizate în colaborare cu instituții din comunitate, 


4. de a executa integral obligaţiile civile stabilite prin hotărâre, cel mai târziu cu 
3 luni înainte de expirarea termenului de supraveghere. 


- în ceea ce priveşte obligaţia persoanei supravegheate de a se supune măsurilor 
de control, tratament sau îngrijire medicală, serviciul de probaţiune are un rol impor- 
tant, atât în supravegherea îndeplinirii acestei obligaţii de către infractor, cât și cu 
privire la controlul modului în care instituţia în care se realizează controlul, trata- 
mentul sau îngrijirea medicală își îndeplinește atribuţiile; 


- art. 86 alin. (3) C.pen. impune serviciul de probaţiune obligaţia de a lua măsurile 
necesare pentru a asigura executarea obligaţiilor prezentate mai sus, într-un termen 
cât mai scurt de la data rămânerii definitive a hotărârii de condamnare. 


b) primeşte sesizări de la organele abilitate cu privire la orice încălcări ale 
obligaţiilor pe care acestea sunt competente să le verifice; 


- serviciul de probaţiune nu are competența de a verifica în mod direct respectarea 
de către persoana supravegheată a următoarelor obligaţii: să se supună măsurilor de 
control, tratament sau îngrijire medicală; să nu comunice cu victima sau cu membri de 
familie ai acesteia, cu persoanele cu care a comis infracțiunea sau cu alte persoane 
stabilite de instanță ori să nu se apropie de acestea; să nu se afle în anumite locuri sau la 
anumite manifestări sportive, culturale ori la alte adunări publice, stabilite de instanță; 
să nu conducă anumite vehicule stabilite de instanță; să nu deţină, să nu folosească și să 
nu poarte nicio categorie de arme; să nu părăsească teritoriul României fără acordul 
instanței; să nu ocupe sau să nu exercite funcția, profesia, meseria ori activitatea de care 
s-a folosit pentru săvârşirea infracțiunii, această competență aparține organelor 
abilitate ale statului, în funcţie de natura obligaţiei, care au îndatorirea de a sesiza 
serviciul de probaţiune cu privire la orice încălcări ale acestor obligații. 


c) sesizează instanța de executare dacă pe durata termenului de supraveghere: 


1. au intervenit motive care justifică fie modificarea obligaţiilor impuse de 
instanță, fie încetarea executării unora dintre acestea; 

2. persoana supravegheată nu respectă măsurile de supraveghere sau nu execută, 
în condiţiile stabilite, obligațiile ce îi revin; 

3. persoana supravegheată nu a îndeplinit obligaţiile civile stabilite prin hotărâre, 
cel mai târziu cu 3 luni înainte de expirarea termenului de supraveghere. 


2.6. Efecte 
2.6.1. Efectele imediate 


- sunt acele efecte care se produc pe durata termenului de supraveghere a amâ- 
nării aplicării pedepsei, în cazul în care, pe parcursul termenului de supraveghere, 
intervine revocarea sau anularea amânării, efectele imediate se vor produce numai 
până la rămânerea definitivă a hotărârii prin care s-a dispus revocarea ori anularea; 


- persoana față de care s-a dispus amânarea aplicării pedepsei nu va fi o persoană 
condamnată la o pedeapsă şi nici nu va executa pedeapsa stabilită de către instanță 
(închisoare de până la 2 ani, amenda, ca pedeapsă autonomă, sau amenda care înso- 
țeşte pedeapsa închisorii); totuşi, în cazierul judiciar se va face referire cu privire la 
dispunerea amânării aplicării pedepsei; 

- în cazul dispunerii amânării aplicării pedepsei nu pot fi stabilite pedepse acce- 
sorii şi nici nu se poate dispune pedeapsa complementară a degradării militare sau a 
publicării hotărârii de condamnare; trebuie sau poate fi însă stabilită pe lângă 
pedeapsa principală pedeapsa complementară a interzicerii exercitării unor 
drepturi în funcţie de caracterul facultativ sau obligatoriu prevăzut de lege, care însă 
nu se va executa pe durata termenului de supraveghere!; 


- amânarea aplicării pedepsei nu produce efecte asupra executării măsurilor de 
Siguranță şi a obligaţiilor civile prevăzute în hotărârea instanţei penale; acestea 
urmează a fi executate după rămânerea definitivă a hotărârii judecătorești; 


- persoana față de care s-a dispus măsura amânării aplicării pedepsei trebuie să 
respecte măsurile de supraveghere sau obligațiile stabilite de instanţă; 


- în cazul în care inculpatul a fost supus unei măsuri preventive, aceasta încetează 
de drept în momentul dispunerii, chiar printr-o hotărâre nedefinitivă, a amânării apli- 
Cării pedepsei. 


2.6.2. Efectele definitive 


- sunt acele efecte care se produc de /a împlinirea termenului de supraveghere; 


- persoanei față de care s-a dispus amânarea aplicării pedepsei nu i se mai aplică 
Pedeapsa principală ce a fost stabilită de instanță şi nu este supusă niciunei decăderi, 
interdicții sau incapacități? ce ar putea decurge din infracţiunea săvârşită, dacă: 


e III 


! În sensul că pot stabili atât pedepse complementare, cât şi pedepse accesorii, iar instanţa va 
dispune amânarea aplicării acestora, a se vedea F. Streteanu, D. Niţu, op. cit., vol. II, p. 508. 
? În literatura juridică (7. Borlan, op. cit., p. 257) au fost evidenţiate o serie de efecte 
»definitive” pe care le produce o hotărâre prin care s-a dispus amânarea aplicării pedepsei. 
Astfel, aceasta poate sta la baza unei alte hotărâri judecătoreşti prin care se dispune nedem- 

a) nu a săvârșit din nou o infracțiune până la expirarea termenului de supraveghere: 
bă 


b) nu s-a dispus revocarea amânării aplicării pedepsei în termenul de supra- 
veghere!; 


c) nu s-a descoperit o cauză de anulare a amânării aplicării pedepsei în termenul 
de supraveghere; efectul definitiv nu se va produce, chiar dacă anularea suspendării 
nu a intervenit pe parcursul termenului de supraveghere, ci după expirarea acestuia. 


- menţiunea cu privire la hotărârea de amânare a aplicării pedepsei se scoate din 
cazierul judiciar; 


- efectele amânării aplicării pedepsei sunt, în mare măsură, similare cu cele ale 
reabilitării?. 


nitatea judiciară (a se vedea art. 959-961 C.civ). Iar, efectele nedemnităţii judiciare nu sunt 
înlăturate prin împlinirea termenului de supraveghere a amânării aplicării pedepsei. 

! Se remarcă, aşadar, că producerea efectelor definitive ale amânării aplicării pedepsei este 
condiționată de executarea despăgubirilor civile stabilite prin hotărârea judecătorească. 

2 Remarcăm totuşi existența unor dispoziţii legale în baza căror se produc o serie de 
efecte colaterale în cazul dispunerii unei soluții de amânare a aplicării pedepsei. Astfel, 
art. 103 alin. (1) lit. c) din O.U.G. nr. 195/2002, republicată, stipulează că suspendarea 
exercitării dreptului de a conduce autovehicule și tractoare agricole sau forestiere se dispune 
pentru o perioadă de 90 de zile când fapta conducătorului de autovehicul, tractor agricol sau 
forestier ori tramvai a fost urmărită ca infracțiune la regimul circulaţiei pe drumurile publice, 
precum şi în cazul accidentului de circulație din care a rezultat decesul sau vătămarea 
corporală a unei persoane și instanța de judecată a dispus amânarea aplicării pedepsei, dacă 
pentru regula de circulație încălcată prezenta ordonanță de urgență prevede suspendarea 
exercitării dreptului de a conduce. 

Tot astfel, art. 18! alin. (5) din Legea nr.303/2004, republicată, prevede că amânarea 
aplicării pedepsei dispuse printr-o hotărâre definitivă faţă de un auditor de justiţie pentru o 
infracţiune comisă din culpă nu conduce la exmatriculare, dacă se apreciază de către Consiliul 
ştiinţific că infracţiunea săvârşită nu aduce atingere demnităţii calităţii de auditor de justiţie 
sau imaginii Institutului. 

Deopotrivă, art. 65 alin. (1) lit. f) din Legea nr. 303/2004, republicată, prevede că judecă- 
torii şi procurorii sunt eliberaţi din funcţie dacă se dispune amânarea aplicării pedepsei, printr-o 
hotărâre definitivă, pentru o infracţiune prin care se aduce atingere prestigiului profesiei. 

Potrivit art. 832 alin. (1) şi (4) din Legea nr. 303/2004 nu beneficiază de pensia de serviciu 
judecătorii, procurorii, magistraţii-asistenţi şi personalul de specialitate juridică asimilat 
judecătorilor şi procurorilor faţă de care, chiar ulterior eliberării din funcţie, s-a dispus amâ- 
narea aplicării pedepsei pentru o infracţiune de corupție, o infracţiune asimilată infracţiunilor 
de corupție sau o infracţiune în legătură cu acestea, precum şi una din infracțiunile cuprinse în 
Titlul IV din Legea nr. 286/2009, cu modificările şi completările ulterioare, «Infracţiuni contra 
înfăptuirii justiţiei» săvârşite înainte de eliberarea din funcţie. Aceste persoane beneficiază de 
pensie în sistemul public, în condiţiile legii. (...) Hotărârea prin care s-a dispus amânarea 
aplicării pedepsei, rămasă definitivă, se comunică de către instanţa de executare Consiliului 
Superior al Magistraturii. Secţia pentru judecători sau, după caz, Secţia pentru procurori va 
informa Casa Naţională de Pensii Publice cu privire la apariţia uneia dintre situaţiile prevăzute 
de prezentul articol care are ca efect acordarea, suspendarea, încetarea sau reluarea plăţii 
pensiei de serviciu ori, după caz, suspendarea sau reluarea procedurii de soluţionare a cererii 
de acordare a pensiei de serviciu. 


Individualizarea pedepselor 657 


2.7. Revocarea amânării aplicării pedepsei 


- este o măsură ce se dispune de instanța de judecată și care constă în revenirea 
asupra amânării aplicării pedepsei; 

- cauza revocării amânării este ulterioară rămânerii definitive a hotărârii prin care 
s-a dispus amânarea aplicării pedepsei; 

- Codul penal reglementează două modalități ale revocării: obligatorie și facul- 
tativă. 

2.7.1. Revocarea obligatorie a amânării aplicării pedepsei 


Instanţa de judecată trebuie să dispună revocarea amânării aplicării pedepsei, în 
cazul în care: 

a) persoana supravegheată a săvârşit în termenul de supraveghere al amâ- 
nării o infracţiune intenționată sau praeterintenționată, descoperită în termenul 
de supraveghere (chiar dacă făptuitorul este descoperit ulterior), pentru care a 
fost condamnat (indiferent de natura ori cuantumul pedepsei), chiar după expi- 
rarea acestui termen; 


- infracţiunea poate fi comisă numai de o persoană fizică majoră, cu intenţie sau 
praeterintenţie, în calitate de autor sau participant (coautor, instigator, complice), 
indiferent dacă participaţia penală este proprie sau improprie; 

- nu se va putea dispune revocarea amânării dacă infracţiunea comisă în termenul 
de supraveghere este abandonul de familie sau împiedicarea accesului la învăță- 
mântul general obligatoriu, iar în faza camerei preliminare ori în cursul judecății în 
primă instanță ori în apel inculpatul şi-a îndeplinit obligaţiile restante, respectiv 
asigură reluarea frecventării cursurilor de către minor, caz în care instanţa are obli- 
gaţia de a dispune fie amânarea aplicării pedepsei, fie suspendarea sub supraveghere 
a executării pedepsei pentru infracţiunea comisă în termenul de supraveghere; 


- revocarea este obligatorie și atunci când, în termenul de supraveghere, a fost 
comis un concurs de infracţiuni, din care cel puţin una este săvârşită cu intenţie sau 
praeterintenție; 


- este necesar ca pentru infracţiunea nou comisă să se dispună o soluţie de 
condamnare, indiferent de pedeapsa aplicată; prin decizia nr. 24/HP/2017 instanţa 


Ac m CE PR E RR N E N NE E N S 


Conform art. 23 alin. (1) lit. e) şi alin. (1!) din Legea nr. 188/2000, republicată, calitatea 
de executor judecătoresc încetează când prin hotărâre judecătorească definitivă s-a dispus 
amânarea aplicării pedepsei. Executorul judecătoresc poate fi menţinut în activitate în cazul 
in Care, pentru o infracțiune săvârșită din culpă, s-a dispus amânarea aplicării pedepsei şi se 
apreciază că fapta săvârşită nu a adus atingere prestigiului profesiei. 

Potrivit art. 41 alin. (1) lit. f) şi alin. (3) din Legea nr. 36/1995, republicată, calitatea de 
hotar public încetează când prin hotărâre judecătorească definitivă s-a dispus amânarea 
aplicării pedepsei pentru săvârşirea unei infracţiuni de serviciu sau în legătură cu serviciul ori 
Pentru săvârşirea cu intenție a unei alte infracțiuni. Notarul public poate fi menţinut în activi- 
tate în cazul în care, pentru o infracţiune săvârșită din culpă, s-a dispus amânarea aplicării 
pedepsei şi se apreciază că fapta săvârşită nu a adus atingere prestigiului profesiei. 

supremă a arătat că: „în ipoteza săvârşirii unei noi infracţiuni intenţionate în termenul 
de supraveghere al amânării aplicării unei pedepse, atât pronunţarea soluţiei de 
condamnare pentru noua infracţiune, cât şi revocarea amânării aplicării pedepsei 
anterioare sunt obligatorii”; prin această soluţie nu este exclusă posibilitatea ca 
pentru infracţiunea nou comisă instanţa să dispună încetarea procesului penal 
constatând existenţa unuia dintre impedimentele prevăzute de art. 16 alin. (1) lit. e)-j) 
C.proc.pen., caz în care nu se va putea dispune revocarea amânării aplicării pedepsei; 


- revocarea amânării aplicării pedepsei va interveni şi în cazul în care o infrac- 
ţiune progresivă, continuă, continuată sau de obicei comisă cu intenţie sau praeterin- 
tenție s-a consumat în termenul de supraveghere al amânării, epuizându-se după 
aceasta, dacă infracţiunea a fost descoperită în acest termen; 


- se va dispune revocarea amânării aplicării pedepsei, iar nu anularea amânării, 
dacă o infracțiune continuă, continuată sau de obicei comisă cu intenţie sau praeterin- 
tenție s-a consumat înainte de rămânerea definitivă a hotărârii prin care s-a dispus 
amânarea, iar momentul epuizării se situează în termenul de supraveghere, dacă 
infracțiunea a fost descoperită în acest termen; 


- se va dispune anularea amânării aplicării pedepsei, iar nu revocarea amânării, 
dacă actul de executare al unei infracțiuni progresive a fost comis înainte de 
rămânerea definitivă a hotărârii, iar rezultatul mai grav s-a produs după această dată 
în termenul de supraveghere, 


- revocarea amânării nu se poate dispune dacă noua infracțiune (inclusiv cea cu 
durată de consumare) a fost descoperită după expirarea termenului de supraveghere; 
prin descoperire înţelegem atât situaţia în care organele de urmărire penală sunt 
sesizate (din oficiu sau prin plângere, denunţ, ori plângere prealabilă), cât şi ipoteza în 
care fapta este descoperită de organele de constatare prevăzute de art. 61 C.proc.pen., 
procesul-verbal întocmit de acestea constituind actul de sesizare al organelor de 
urmărire penală; relevanță prezintă numai data descoperirii infracţiunii, nu şi data 
descoperirii infractorului, aceasta putând fi şi ulterioară expirării termenului de 
supraveghere; în acest caz, pentru noua infracţiune se va aplica numai pedeapsa 
prevăzută de norma de incriminare individualizată potrivit criteriilor prevăzute de 
art. 74 C.pen.; 


- instanța nu va reține săvârşirea noii infracţiuni în stare de recidivă postcon- 
damnatorie sau în condiţiile pluralităţii intermediare, întrucât hotărârea prin care s-a 
dispus amânarea aplicării pedepsei mu este o hotărâre de condamnare; infracțiunea 
nou săvârșită este concurentă cu cea a cărei aplicare a fost amânată, deoarece 
aceeași persoană a săvârşit două infracţiuni, prin acțiuni sau inacțiuni distincte, 
înainte de a fi condamnată definitiv pentru vreuna dintre ele; 


- instanța competentă să se pronunţe asupra revocării amânării aplicării pedepsei 
în condițiile art. 88 alin. (3) C.pen. este cea care judecă ori a judecat în primă 
instanță infracţiunea care atrage revocarea, aceasta se poate sesiza din oficiu sau 
după caz, poate fi sesizată de procuror, dacă nu a existat o astfel de sesizare în față 
primei instanțe care să fi fost dezbătută instanța de apel nu poate dispune direct în 
calea de atac revocarea amânării aplicării pedepsei; 

- instanța care judecă infracţiunea comisă în termenul de supraveghere al amâ- 
pării aplicării pede psei va proceda după cum urmează: 

1. va dispune condamnarea pentru noua infracțiune; la individualizarea pedepsei 
vor fi avute în vedere criterii prevăzute de art. 74 C.pen.; 


2. va revoca amânarea aplicării pedepsei; 


3. va dispune condamnarea infractorului şi pentru infracțiunea anterioară, apli- 
când astfel pedeapsa ce fusese stabilită anterior; 


4. va aplica regulile de la concursul de infracţiuni pentru stabilirea pedepsei ce 
urmează a fi executată; pedeapsa rezultantă aplicată nu poate fi suspendată sub 
supraveghere şi nici nu se poate dispune amânarea aplicării acesteia, urmând a fi 
executată. 


De pildă, dacă instanța dispusese amânarea aplicării pedepsei de 9 luni închisoare, 
stabilită pentru o infracţiune de loviri sau alte violențe, iar în termenul de supra- 
veghere este comisă şi descoperită o infracțiune de furt, se va proceda astfel: se va 
dispune condamnarea pentru infracțiunea de furt (de pildă, la 2 ani închisoare), se va 
revoca amânarea aplicării pedepsei de 9 luni închisoare, se va dispune condamnarea 
la pedeapsa de 9 luni închisoare pentru infracţiunea de loviri sau alte violențe, apoi se 
vor contopi pedepsele astfel aplicate, potrivit regulilor de la concursul de infracţiuni, 
rezultând pedeapsa de bază de 2 ani închisoare, la care se adaugă sporul de 3 luni 
(o treime din cealaltă pedeapsă), în final, condamnatul urmând să execute 2 ani şi 
3 luni închisoare în regim de detenţie. 


- în situaţia în care în termenul de supraveghere este comis și descoperit un 
concurs de infracțiuni, instanța care judecă infracțiunile concurente comise va 
proceda după cum urmează: 


1. va dispune condamnarea pentru fiecare dintre infracțiunile concurente; 
2. va revoca amânarea aplicării pedepsei; 


3. va dispune condamnarea infractorului pentru infracţiunea anterioară, aplicând 
astfel pedeapsa ce fusese stabilită anterior; 


4. vor fi aplicate regulile de la concursul de infracțiuni, contopindu-se toate pedep- 
sele, iar la pedeapsa de bază se va aplica sporul fix şi obligatoriu de o treime din 
celelalte pedepse; pedeapsa astfel stabilită nu poate fi suspendată sub supraveghere şi 
hici nu se poate dispune amânarea aplicării acesteia, urmând a fi executată. 


i De exemplu, dacă instanța dispusese amânarea aplicării pedepsei de 9 luni 
inchisoare stabilită pentru o infracțiune de loviri sau alte violențe, iar în termenul de 
Supraveghere sunt comise şi descoperite două infracțiuni de furt, se va proceda astfel: 
se va dispune condamnarea pentru infracțiunile de furt (de pildă, la 2 ani închisoare 
Pentru prima infracţiune, respectiv la 1 an şi 6 luni pentru cea de-a doua), se va 
Tevoca amânarea aplicării pedepsei de 9 luni închisoare şi se va dispune condamnarea 
la pedeapsa de 9 luni închisoare pentru infracțiunea de loviri sau alte violenţe; apoi se 
Vor contopi toate pedepsele astfel aplicate, potrivit regulilor de la concursul de infrac- 
tuni [9 luni închisoare cu 2 închisoare şi cu 1 an și 6 luni închisoare], rezultând 
Pedeapsa de bază de 2 ani, la care se adaugă sporul de 9 luni închisoare [(1 an şi 6 luni 

închisoare + 9 luni închisoare) : 3 = 9 luni închisoare], în final, condamnatul urmând 
să execute 2 ani și 9 luni închisoare. 


- dacă inculpatul a fost supus unei măsuri preventive privative de liberate (reţinere, 
arest la domiciliu sau arestare preventivă) în procesul în care s-a pronunțat amânarea 
aplicării pedepsei, durata prevenției se va deduce din durata pedepsei rezultante ce 
urmează să fie executată în urma revocării amânării aplicării pedepsei; astfel, instanţa 
care a dispus revocarea amânării, constatând că inculpatul a comis o nouă infracțiune 
intenționată/praeterintenționată după ce se dispusese definitiv amânarea aplicării 
pedepsei, nu va putea mai întâi să scadă din durata pedepsei amânate durata prevenției, 
iar apoi să aplice regulile de la concursul de infracțiuni, între restul rămas neexecutat 
din pedeapsa anterioară și pedeapsa aplicată pentru ultima infracțiune. 


Ca excepţie, în situația în care, în termenul de supraveghere al amânării aplicării 
pedepsei stabilite pentru infracţiunea de abandon de familie, este săvârşită o nouă 
infracțiune de abandon de familie (infracţiune comisă cu intenţie), nu se va dispune 
revocarea amânării dacă: (i) inculpatul își îndeplinește obligaţiile în cursul urmăririi 
penale, se va reţine cauza de nepedepsire prevăzută de art. 378 alin. (4) C.pen., ceea ce 
atrage dispunerea de către procuror a unei soluții de clasare, astfel că instanța nu va mai 
fi sesizată; (i) inculpatul își îndeplineşte obligaţiile în cursul judecății, instanța va 
trebui să menţină măsura amânării aplicării pedepsei şi să dispună fie amânarea 
aplicării pedepsei stabilite pentru noua infracțiune de abandon de familie, fie condam- 
narea cu suspendarea sub supraveghere a executării pedepsei, potrivit art. 378 alin. (5) 
C.pen.; în această ipoteză, la expirarea termenului de supraveghere al amânării aplicării 
pedepsei iniţiale, nu se vor produce pe deplin efectele prevăzute de art. 90 C.pen., 
respectiv nu se va putea considera că persoana supravegheată nu este supusă niciunei 
decăderi, interdicții ori incapacități ce ar putea decurge din infracțiunea săvârșită. 

b) pe parcursul termenului de supraveghere persoana supravegheată, cu rea-cre- 
dință, nu respectă măsurile de supraveghere sau nu execută obligațiile impuse; 


- în cazul în care pe durata termenului de supraveghere, consilierul de probaţiune 
constată că persoana supravegheată nu respectă măsurile de supraveghere sau nu 
execută, în condiţiile stabilite, obligaţiile ce îi revin verifică motivele care au 
determinat această nerespectare şi, dacă apreciază că nerespectarea s-a făcut cu 
rea-credință, întocmește un raport de evaluare și sesizează instanța de executare; 
sesizarea instanţei în vederea revocării poate fi făcută şi de către judecătorul 
delegat cu executarea, la cererea persoanei vătămate sau a altei persoane interesate, 
după consultarea raportului întocmit de consilierul de probaţiune. Raportul de 
evaluare însoţeşte sesizarea făcută de judecătorul delegat; 


- nerespectarea măsurilor de supraveghere sau neexecutarea obligaţiilor impuse 
de către instanță trebuie să fie făcută cu intenție de către persoana supravegheată 
arătând astfel că măsura de clemență acordată de instanță nu este eficientă!; 


l În această privința în doctrină (F. Streteanu, D. Niţu, op. cit., vol. II, p. 514) s-a apreciat 
că „în măsura în care sunt constatate încălcări minore, care nu aduc atingere scopului pentru 
care au fost dispuse măsurile de supraveghere sau obligaţiile, consilierul de probaţiune 

- în cazul în care nerespectarea măsurilor de supraveghere sau neexecutarea obli- 
gațiilor este realizată din culpă ori dacă persoana supravegheată s-a aflat într-o impo- 
gibilitate obiectivă de a respecta aceste măsuri ori de a executa obligaţiile impuse, 
rezultă că nu se poate dispune revocarea amânării aplicării pedepsei; nu se află în 
imposibilitate de a îndeplini obligaţiile persoana supravegheată care decide să 
părăsească ţara pentru a lucra în străinătate, deoarece acesta avea obligaţia de a 
informa consilierul de probaţiune care se ocupa de supravegherea sa despre părăsirea 
teritoriului ţării în care aceasta se realiza pe o durată mai mare de 5 zile şi să facă 
dovada noului loc de muncă şi a reședinței din străinătate pentru ca serviciul de 
probaţiune să întreprindă măsurile de preluare a supravegherii de către instituția 
competentă de pe teritoriul statului membru UE unde persoana supravegheată îşi 
stabileşte reşedinţa; 


- indiferent dacă sesizarea instanţei de executare este făcută de consilierul de 
probaţiune sau de judecătorul delegat cu executarea este necesar ca aceasta să fie 
realizată în termenul de supraveghere, prin urmare, nu se va putea dispune revocarea 
amânării aplicării pedepsei dacă nerespectarea măsurilor de supraveghere sau 
neexecutarea obligațiilor este descoperită după expirarea termenului de supraveghere, 
ori atunci când, deşi este descoperită în termenul de supraveghere, sesizarea instanţei 
de executare cu cererea de revocare are loc după expirarea termenului; 


- dacă instanța de executare constată incidenţa acestui caz, va dispune revocarea 
amânării aplicării pedepsei şi condamnarea la pedeapsa ce fusese anterior stabilită, care 
va fi executată, deopotrivă, va fi executată şi pedeapsa complementară a interzicerii 
exercitării unor drepturi aplicate anterior prin hotărârea definitivă de amânare şi, pe cale 
de consecinţă, exercitarea acelorași drepturi va fi interzisă pe durata executării pedepsei 
închisorii şi cu titlu de pedeapsă accesorie; nu se va putea dispune, în urma revocării 
amânării aplicării pedepsei, suspendarea sub supraveghere a executării pedepsei 
aplicate. 


IR Serviciul de Probațiune Dolj a comunicat instanței că urmare a comuni- 
cării hotărârii judecătoreşti, serviciul de probaţiune a procedat la convocarea 
contestatorului, prin mai multe adrese, însă acesta nu s-a prezentat şi nici nu a 
contactat serviciul, adresele de convocare fiind retumate de către poşta română cu 
menţiunea „Avizat. Destinatar lipsă domiciliu”. Totodată, s-a mai comunicat că s-a 
procedat la verificarea persoanei condamnate prin organele de poliţie din cadrul 
Secţiei 6 Poliţie C. şi s-a constatat că aceasta nu locuiește la această adresă, fiind 
plecat în Canada. Într-o atare situaţie de fapt, instanţa de control judiciar, apreciază 
că în mod corect judecătorul fondului a constatat că, deşi față de contestatorul- 


Manager de caz poate emite avertismente. Revocarea va fi solicitată instanţei doar în măsura 
in care sunt încălcări grave ale programului de supraveghere şi se apreciază că există rea- 
Credință din partea persoanei, cu alte cuvinte că aceasta nu respectă cu intenţie şi fără vreun 
motiv întemeiat programul de supraveghere. (...) sarcina probei se răstoarnă, persoana supra- 
Vegheată putând aduce, cu ocazia soluționării cererii de revocare argumentele privind 
Nerespectarea planului de supraveghere, respectiv motivele care nu au permis comunicarea 
acestora din timp”. 

intimat s-a dispus amânarea aplicării pedepsei, măsură ce a arătat clemența organelor 
judiciare, totuşi acesta a înţeles să nesocotească normele penale, tratând cu 
indiferenţă obligaţiile impuse în sarcina sa, motiv pentru care şi instanţa de contro] 
consideră că, în cauză, a avut loc o încălcare, cu rea-credinţă a obligaţiilor, cu atât 
mai mult cu cât, acestuia i s-au adus la cunoştinţă consecințele nerespectării 
obligaţiilor, iar acesta a avut posibilitatea de a alege, dacă execută sau nu, cele 
impuse în sarcina sa, urmând a suporta urmările. Impunerea obligaţi ei de a se 
prezenta la Serviciul de Probaţiune Dolj, la datele fixate de acesta era obligatorie, 
conform art. 85 alin. (1) Cpen. şi nu facultativă, astfiel că respectarea acesteia nu era 
lăsată la latitudinea intimatului, a cesta nefăcând dovada că absenţa de la Serviciul de 
Probaţiune a avut loc ca urmare a unei împrejurări mai presus de voinţa sa. Se 
constată, de altfel, că pe parcursul acest ui proces penal, având ca obiect revocarea 
amânării aplicării pedepsei, conform art. 88 alin. (1) C.pen., existând astfel riscul de 
a fi condamnat, intimatul a înţeles să nu se prezinte niciodată la Serviciul de 
Probaţiune D. De asemenea, tribunalul constată că în mod corect prima instanţă a 
reţinut că sancţiunea la care s-a ajuns fiind urmarea unui acord de recunoaştere a 
vinovăţiei, contestatorul cunoştea obligaţiile ce îi reveneau şi de asemenea în mod 
corect nu a dat relevanţă înscrisului din care reiese formularea unei cereri în vederea 
dobândirii calităţii de refugiat în Canada, întrucât această împrejurare evidenţiază 
intenția persoanei condamnate de a se sustrage de la executarea măsurilor de 
supraveghere. În ceea ce priveşte susţinerile apărătorului ales în sensul că petentul 
condamnat a plecat din ţară din motive medicale, tribunalul constată că nu există 
vreo dovadă în acest sens, astfel încât urmează a respinge această apărare ca fiind 
neîntemeiată (Trib. Dolj, secția penală, decizia nr. 968 din 7 decembrie 2018, 
www.sintact.ro). 


c) până la expirarea termenului de supraveghere, persoana supravegheată 
nu îndeplineşte integral obligaţiile civile stabilite prin hotărâre. 


- persoana supravegheată trebuie să depună la consilierul de probaţiune dovada 
îndeplinirii obligaţiilor civile stabilite prin hotărârea instanţei penale! [dispoziţiile 
instanţei penale cu privire la acţiunea civilă exercitată în procesul penal (de pildă, 
repararea prejudiciului în natură sau prin restituirea bunului, ori prin plata de daune 
materiale sau morale), respectiv cu privire la plata cheltuielilor judiciare efectuate de 
către partea civilă/persoana vătămată (temeiul obligării fiind răspunderea delictuală 
pentru culpa procesuală)], cu cel puțin 3 luni înainte de expirarea termenului de 
supraveghere, 


- în scopul verificării îndeplinirii de către perșoana supravegheată a obligaţiilor 
civile stabilite prin hotărârea judecătorească, cu 6 luni înainte de împlinirea termenu- 
lui de supraveghere, consilierul de probaţiune solicită persoanei informaţii privind 
demersurile efectuate în vederea îndeplinirii acestor obligații; dacă persoana supra- 


l! Nu se va putea dispune revocarea amânării atunci când neexecutarea vizează obligaţiile 
stabilite prin hotărârea instanţei civile, în ipoteza în care, în exercitarea dreptului de opţiune 
(electa una via), persoana prejudiciată a optat pentru sesizarea acestei instanţe, iar nu pentru 
alăturarea acţiunii civile acţiunii penale în cadrul procesului penal, sau în alte cazuri de 
soluţionare a acţiunii civile de instanţa civilă potrivit art. 27 C.proc.pen. 

vegheată nu a îndeplinit obligaţiile civile în acest termen, consilierul de probaţiune 
verifică motivele neîndeplinirii și, dacă este cazul, îndrumă persoana în vederea 
îndeplinirii obligaţiilor civile cel târziu cu 3 luni înainte de expirarea termenului de 
supraveghere; 

- în situația neîndeplinirii integrale a obligaţiilor civile de către persoana suprave- 
gheată cel mai târziu cu 3 luni înainte de expirarea termenului de supraveghere, 
consilierul de probaţiune întocmește un raport de evaluare în care consemnează 
motivele neîndeplinirii şi sesizează instanța de executare în vederea revocării 
amânării aplicării pedepsei; în situaţia în care persoana supravegheată a îndeplinit 
obligațiile civile, consilierul de probaţiune solicită dovada îndeplinirii acestora, care 
se atașează la dosarul de probaţiune; 


- sesizarea instanței de executare se poate face și de către procuror sau de către 
judecătorul delegat cu executarea (la cererea părții civile, după consultarea rapor- 
tului întocmit de consilierul de probaţiune) sau chiar de partea civilă sau succesorii 
acesteia, până la expirarea termenului de supraveghere; 


- instanța va dispune revocarea amânării aplicării pedepsei în situaţia în care se 
reține o neexecutare culpabilă, integrală sau parţială, a obligațiile civile stabilite prin 
hotărâre până la expirarea termenului de supraveghere (chiar dacă există o executare 
parţială până la expirarea termenului ori dacă executarea integrală se produce imediat 
după expirarea acestui termen); pentru stabilirea motivelor care au dus la neexe- 
cutarea obligațiilor civile, instanța va solicita date privind situația materială a con- 
damnatului de la autoritatea administrației publice locale de la domiciliul acestuia și, 
dacă apreciază necesar, angajatorului sau organelor fiscale din cadrul Agenţiei Naţio- 
nale de Administrare Fiscală, precum şi altor autorități sau instituții publice care 
deţin informații cu privire la situaţia patrimonială a condamnatului; 


- nu se va putea dispune revocarea amânării aplicării pedepsei în cazul în care 
persoana supravegheată își îndeplineşte obligațiile civile după sesizarea instanței, dar 
înainte de împlinirea termenului de supraveghere sau în situaţia în care neplata parțială 
Sau integrală a fost datorată imposibilității obiective a debitorului de a-și îndeplini 
obligațiile civile; imposibilitatea obiectivă de efectuare a plăţii se poate reţine fie prin 
raportare la situaţia patrimonială a persoanei supravegheate, fie în cazul în care plata 
este făcută în termenul de supraveghere de un codebitor solidar (de pildă, de un 
coinculpat sau de partea responsabilă civilmente), fie de o altă persoană în numele 
persoanei supravegheate!; sarcina probei aparţine persoanei cu privire la care s-a dispus 
amânarea aplicării pedepsei care va trebuie să probeze că nu a avut nicio posibilitate să 
îndeplinească obligațiile civile [art. 96 alin. (2) C.pen.]; 

- nu se va putea dispune revocarea amânării aplicării pedepsei nici în cazul în care 
creditorul este de acord cu o reeșalonare a plăţii creanței, chiar dacă termenele de plată 
Sunt stabilite total sau parţial după expirarea termenului de supraveghere sau în ipoteza 
în care stingerea obligaţiei are loc în termenul de supraveghere prin altă modalitatea 


ca EERO N a E a N NOD RN O a N E 


! În cazul în care plata este făcută de o altă persoană în termenul de supraveghere, după 
momentul stingerii creanţei nu se mai poate reține rea-credinţa persoanei supravegheate. 

decât cea a plăţii (de pildă, prin dare în plată, confuziune, remitere de datorie sau prin 
compensație’; 

- dacă instanța constată incidența acestui caz, va dispune revocarea amânării apli- 
cării pedepsei și condamnarea la pedeapsa ce fusese anterior stabilită, care va fi 
executată; deopotrivă, va fi executată şi pedeapsa complementară a interzicerii exercitării 
unor drepturi aplicate anterior prin hotărârea definitivă de amânare şi, pe cale de 
consecință, exercitarea acelorași drepturi va fi interzisă pe durata executării pedepsei 
închisorii şi cu titlu de pedeapsă accesorie; nu se va putea dispune, în urma revocării 
amânării aplicării pedepsei, suspendarea sub supraveghere a acesteia. 


d Analizând înscrisurile atașate sesizării Serviciului de Probaţiune Ilfov, 
instanţa a reţinut că, deşi X. a fost obligat la plata sumei de 14.464,26 euro, cu 
titlu de despăgubiri pentru prejudiciul material cauzat prin săvârşirea infracțiunii 
de înşelăciune (reprezentând contravaloarea împrumutului obţinut la data de 
21.11.2007, prin folosirea unor mijloace frauduloase, la care se adaugă dobânzi 
şi comisioane bancare), acesta a achitat, în cursul anului 2014, suma de 400 lei, 
fără ca ulterior să mai plătească părţii civile vreo sumă de bani, în contul 
datoriei. În declaraţiile date pe parcursul termenului de supraveghere, la între- 
vederile cu consilierul de probaţiune, intimatul a arătat că realizează venituri din 
muncă, în cuantum de 1000 lei, la data de 29.09.2014, respectiv în cuantum de 
1200 lei, conform declaraţiei din data de 8.03.2016, menţionând, cu o altă 
ocazie, că a realizat venituri în cuantum de 500 euro, din activităţi desfăşurate în 
domeniul construcţiilor, în Germania, în perioada 27.11 - 21.12.2015. De 
asemenea, potrivit declaraţiilor sale, intimatul urma să realizeze o serie de 
venituri din activităţi prestate în sistem de plată cu ziua, ulterior datei de 
18.01.2016, preconizând că va fi plătit cu 80 lei pe zi. În plus, la dosarul cauzei a 
fost depusă şi o adeverinţă, eliberată în data de 30.04.2015, de SC M.M. SRL, 
din care reiese că intimatul a fost angajat la această persoană juridică, realizând, 
în perioada octombrie 2014 - martie 2015 un venit net total de 1188 lei. Instanţa 
a constatat, astfel, că veniturile realizate de intimat pe parcursul termenului de 
supraveghere au fost reduse şi nu au avut caracter de continuitate, acesta nefiind 
angajat în muncă, pe bază de contract, dar obţinând, totuşi, o serie de venituri 
din activităţi lucrative prestate sporadic, contrar susţinerilor din declaraţia dată 
în faţa notarului public, în care a precizat că în perioadele iulie-septembrie 2015 
nu a realizat niciun fel de venituri. În ceea ce priveşte obligaţiile civile stabilite 
prin sentința penală sus-menţionată, intimatul a manifestat un interes foarte 
scăzut, astfel cum a reţinut şi consilierul de probaţiune, după achitarea unei 
sume de 400 lei, în anul 2014, nemaifiind virată în conturile părții civile sau 
achitată către aceasta în alt mod nicio sumă de bani, destinată a acoperi prejudi- 
ciul provocat prin fapta ilicită a intimatului. Astfel, după încercarea de a încheia 
cu partea civilă o convenţie privind achitarea datoriei în tranşe lunare de câte 
300 lei, încercare nefinalizată cu semnarea unui plan de rambursare din cauza 
cuantumului sumei, apreciat ca fiind foarte mic de către partea civilă, intimatul 
nu a mai făcut alte demersuri pentru a achita vreo sumă de bani, prin virament 


1 În acest sens, a se vedea și I. Borlan, op. cit., p. 190. 

bancar sau în altă modalitate, aspecte confirmate de acesta în faţa instanţei, la 
interpelarea preşedintelui completului de judecată. În acest context, instanța a 
reţinut că, deşi veniturile realizate de intimat au fost modeste, acesta ar fi avut 
posibilitatea de a achita chiar şi sume mici, în contul datoriei, pentru a dovedi 
buna sa credinţă în raport cu obligaţiile civile stabilite prin hotărâre. În condiţiile 
în care, însă, într-un interval de 2 ani, intimatul a achitat doar suma de 400 lei, deşi 
nu a fost lipsit total de venituri, încasând diverse sume de bani, drept contravaloare 
a muncii prestate, instanţa a apreciat că interesul său scăzut faţă de acoperirea 
prejudiciului provocat, prin fapta sa, părţii civile, dovedeşte reaua-credinţă a 
intimatului. Contrar celor susţinute de intimat, înscrisurile aflate la dosarul cauzei 
dovedesc că acesta ar fi avut posibilitatea de a repara, chiar şi parţial, paguba, dar 
nu a făcut-o, acordând o importanță scăzută acestui aspect şi preocupându-se de el 
în mod formal, fără a face demersuri substanţiale (Trib. București, secția penală, 
decizia nr. 86 din 30 ianuarie 2017, în A. lugan, C.pen. adnotat). 


2.7.2. Revocarea facultativă a amânării aplicării pedepsei 


- în cazul în care persoana supravegheată a săvârșit în termenul de supraveghere 
al amânării o infracțiune din culpă, descoperită în termenul de supraveghere (chiar 
dacă făptuitorul este descoperit ulterior), pentru care a fost condamnat, chiar după 
expirarea acestui termen!, revocarea nu este obligatorie, ci facultativă, instanța 
putând dispune: 

a) fie menţinerea amânării aplicării pedepsei; 

- având în vedere forma de vinovăţie cu care este comisă noua infracțiune, instanța 


poate aprecia că nu se impune executarea imediată a pedepsei, fiind necesară conti- 
nuarea supravegherii infractorului; 


- menținerea amânării aplicării pedepsei poate opera fie atunci când pentru infrac- 
țiunea din culpă se dispune amânarea aplicării pedepsei, fie atunci când se dispune 
condamnarea la o pedeapsă cu suspendarea sub supraveghere a executării pedepsei; 
în această situaţie vor curge în paralel două termene de supraveghere; 


“A 


- dacă se săvârşeşte o nouă infracțiune intenționată în termenul de supraveghere 
al amânării aplicării pedepsei și al suspendării sub supraveghere a executării pedep- 
sei, instanța va proceda după cum urmează: 

1. va dispune condamnarea pentru noua infracţiune; 


2. va revoca atât amânarea aplicării pedepsei, cât și suspendarea sub supraveghere 
a executării pedepsei; 

3. va dispune condamnarea infractorului pentru infracțiunea anterioară, aplicând 
astfel pedeapsa ce fusese stabilită de către instanță; 


4. va aplica dispoziţiile referitoare la pluralitatea intermediară, contopind 
pedeapsa aplicată pentru noua infracțiune intenționată cu cea aplicată pentru infrac- 
țiunea din culpă; pedeapsa astfel stabilită va fi contopită, potrivit regulilor de la 


' Revocarea amânării aplicării pedepsei este facultativă şi în cazul în care o infracțiune 
Progresivă comisă din culpă s-a consumat în termenul de supraveghere al amânării, epui- 
zându-se după aceasta, dacă infracțiunea a fost descoperită în acest termen. 

concursul de infracțiuni, cu pedeapsa a cărei aplicare a fost amânată; pedeapsa astfe] 
determinată va fi executată. 


De exemplu, dacă instanța dispusese amânarea aplicării pedepsei de 9 luni închi- 
soare pentru o infracţiune de loviri sau alte violențe, iar în termenul de supraveghere 
a fost comisă o infracțiune de vătămare corporală din culpă, pentru care s-a aplicat 
pedeapsa de 6 luni închisoare, a cărei executare a fost suspendată sub supraveghere, 
iar în cursul ambelor termene de supraveghere inculpatul săvârşeşte o infracțiune de 
furt, instanța va proceda astfel: va dispune condamnarea pentru infracțiunea de furt 
(de pildă, la pedeapsa închisorii de 1 an), va revoca atât amânarea aplicării pedepsei, 
dispunând condamnarea la pedeapsa închisorii de 9 luni pentru infracțiunea de loviri 
sau alte violențe, cât şi suspendarea sub supraveghere a executării pedepsei, apoi se 
vor aplica regulile pluralității intermediare [art. 44 alin. (2) C.pen.], fiind contopită 
pedeapsa de 1 an închisoare cu pedeapsa de 6 luni închisoare, rezultând pedeapsa de 
bază de 1 an închisoare la care se adaugă sporul de 2 luni, în final rezultând 1 an și 
2 luni închisoare; această pedeapsă va fi contopită, potrivit regulilor de la concursul 
de infracțiuni [art. 39 alin. (1) lit. b) C.pen.], cu pedeapsa de 9 luni închisoare, rezul- 
tând pedeapsa de bază de 1 an și 2 luni, la care se adaugă sporul de 3 luni, în final 
inculpatul urmând să execute 1 an şi 5 luni închisoare. 


- dacă instanța dispune executarea pedepsei stabilite pentru infracțiunea săvârșită 
din culpă, va trebui să dispună și revocarea amânării aplicării pedepsei, nefiind 
posibil ca, în acest caz de concurs de infracţiuni, una din pedepse să fie executată, iar 
aplicarea pedepsei pentru cealaltă infracțiune să fie amânată. 

b) fie revocarea amânării aplicării pedepsei. 

- în acest caz, instanța va dispune condamnarea pentru noua infracțiune comisă 
din culpă, va revoca amânarea aplicării pedepsei, va dispune condamnarea infracto- 
rului şi pentru infracţiunea anterioară, aplicând astfel pedeapsa ce fusese stabilită de 
către instanță, iar apoi va aplica regulile de la concursul de infracțiuni pentru stabi- 
lirea pedepsei ce urmează a fi executată; pedeapsa astfel stabilită nu poate fi suspen- 
dată sub supraveghere, urmând a fi executată. 


- revocarea amânării aplicării pedepsei este obligatorie, iar nu facultativă, dacă în 
termenul de supraveghere a fost comisă alături de o infracțiune din culpă și o infrac- 
țiune intenționată sau praeterintenționată; 


- revocarea amânării nu se poate dispune dacă noua infracţiune comisă din culpă a 
fost descoperită după expirarea termenului de supraveghere; în acest caz, pentru noua 
infracțiune se va aplica numai pedeapsa prevăzută de norma de incriminare; 

- instanţa competentă să se pronunţe asupra revocării/menţinerii amânării aplicării 
pedepsei în condiţiile art. 88 alin. (4) C.pen. este cea care judecă ori a judecat în 
primă instanță infracțiunea din culpă comisă în termenul de supraveghere; aceasta se 
poate sesiza din oficiu sau, după caz, poate fi sesizată de procuror, dacă nu a existat O 
astfel de sesizare în fața primei instanţe care să fi fost dezbătută, instanța de apel nu 
poate dispune direct în calea de atac revocarea amânării aplicării pedepsei. 

2.8. Anularea amânării aplicării pedepsei 


_ este o măsură remediu! care se dispune de instanța de judecată dacă sunt înde- 
plinite următoarele condiţii: 


a) persoana supravegheată să mai fi săvârşit o infracțiune înainte de pronunțarea 
hotărârii prin care s-a dispus amânarea aplicării pedepsei ori până la rămânerea defi- 
nitivă a acesteia (de care instanţa care a dispus amânarea nu a avut cunoștință), de 
pildă, infracțiunea nou descoperită a fost comisă după pronunțarea în primă instanță a 
hotărârii prin care s-a dispus amânarea aplicării pedepsei, în interiorul termenului în 
care putea fi declarat apelul; 


b) noua infracțiune să fie descoperită înainte de expirarea termenului de supra- 
veghere; prin descoperire înţelegem atât situaţia în care organele de urmărire penală 
sunt sesizate (din oficiu sau prin plângere, denunţ, ori plângere prealabilă), cât şi ipo- 
teza în care fapta este descoperită de organele de constatare prevăzute de art. 61 
C.proc.pen, procesul-verbal întocmit de acestea constituind actul de sesizare al 
organelor de urmărire penală; relevanță prezintă numai data descoperirii infracţiunii, nu 
şi data descoperirii infractorului, aceasta putând fi şi ulterioară expirării termenului de 
supraveghere; 


c) pentru infracțiunea descoperită ulterior instanța a stabilit pedeapsa închisorii, 
Chiar după expirarea termenul de supraveghere; această condiţie nu este îndeplinită 
dacă pentru infracțiunea nou descoperită pedeapsa stabilită a fost amenda sau dacă 
pentru această infracțiune instanța a dispus renunţarea la aplicarea pedepsei. 


- având în vedere că art. 89 alin. (1) C.pen. prevede că instanța anulează amâ- 
narea aplicării pedepsei dacă sunt îndeplinite condițiile de mai sus rezultă că dispu- 
nerea anulării este obligatorie pentru instanță, iar nu facultativă atunci când constată 
îndeplinirea condiţiilor prevăzute de lege; 


- cauza anulării amânării este anterioară rămânerii definitive a hotărârii prin care 
s-a dispus amânarea aplicării pedepsei; 

De pildă, o persoană săvârşeşte pe data de 1 martie 2014 o infracţiune de loviri 
sau alte violenţe în București, iar la data de 3 martie 2014, o infracţiune de ame- 
nințare în laşi. După pronunțarea unei hotărâri definitive de către instanța din lași, 
prin care s-a dispus amânarea aplicării pedepsei, cu ocazia judecării cauzei pentru 
infracțiunea comisă în capitală, infractorul învederează instanței existența celeilalte 
hotărâri judecătorești pronunțate pentru o infracțiune concurentă. Astfel, instanța din 
București va trebui să anuleze amânarea aplicării pedepsei dispusă pentru infrac- 
iunea comisă în lași. 


În N 


! Caracterul remediu este dat de faptul că există o eroare (justificată sau nu) a instanţei 
Care a dispus amânarea aplicării pedepsei în stabilirea ansamblului faptelor comise de un 
infractor, eroare care a condus la neaplicarea tratamentului sancţionator pentru pluralitatea de 
infracţiuni comise. Eroarea poate proveni fie din greşita analiză a fişei de cazier a inculpatului 
Sau din imposibilitatea obiectivă a stabilirii la momentul rămânerii definitive a hotărârii prin 
Care s-a dispus amânarea faptului că anterior inculpatul a mai comis una sau mai multe 
infracţiuni. 

- instanța competentă să se pronunțe asupra anulării amânării pedepsei este cea 
care judecă ori a judecat în primă instanță infracțiunea ce ar putea atrage anularea; 
această instanță constatând incidența dispoziţiilor art. 89 alin (1) C.pen. va proceda 
după cum urmează: 


1. va stabili pedeapsa pentru infracțiunea dedusă judecății care atrage anularea 
amânării (în ipoteza în care aceasta este concurentă cu infracțiunea pentru care 
s-a dispus amânarea) potrivit criteriilor generale de individualizare a pedepsei 
prevăzute de art. 74 C.pen.; 


2. va dispune anularea amânării aplicării pedepsei, în ipoteza în care pedeapsa 
stabilită este închisoarea; 


3. va dispune aplicarea pedepsei care anterior fusese amânată; instanța trebuie 
să respecte dispozițiile din hotărârea penală definitivă care a intrat în puterea lucrului 
judecat inclusiv în ceea ce priveşte cuantumul pedepsei stabilite, neputând să le 
nesocotească odată cu anularea amânării aplicării pedepsei; 


4. va aplica tratamentul Sancţionator al pluralității de infracțiuni constatate 
potrivit regulilor de drept comun, astfel, tratamentul sancţionator poate urma fie 
regulile de la concursul de infracțiuni sau, după caz, pe cele de la recidivă (infrac- 
țiunea pentru care s-a dispus amânarea aplicării pedepsei constituind cel de-al 
doilea termen al recidivei) ori de la pluralitate intermediară (infracţiunea pentru 
care s-a dispus amânarea aplicării pedepsei constituind cel de-al doilea termen al 
pluralității intermediare). 


- potrivit art. 89 alin. (2) C.pen., în caz de concurs de infracțiuni instanța poate 
dispune din nou amânarea aplicării pedepsei rezultante stabilite în urma anulării 
amânării anterioare, dacă sunt îndeplinite condiţiile generale prevăzute de lege 
(art. 83 C.pen.); această soluţie este firească şi trebuie urmată prin raportare la dispo- 
zițiile Codului penal exact ca în situaţia în care inculpatul ar fi fost trimis în judecată 
în aceeaşi cauză pentru toate infracțiunile concurente comise neputându-se reţine că 
în această din urmă ipoteză ar fi posibilă amânarea aplicării pedepsei rezultante, iar 
în cazul descoperirii ulterioare a concursului de infracțiuni, ca urmare a anulării amâ- 
nării aplicării pedepsei, această soluţie nu ar mai fi posibilă ca urmare a unor incon- 
gruenţe legislative evidente!; în acest caz, termenul de supraveghere se calculează de 
la data rămânerii definitive a hotărârii prin care s-a pronunţat anterior amânarea 
aplicării pedepsei); a fortiori, în caz de concurs de infracțiuni, instanța va putea 
dispune suspendarea sub supraveghere a executării pedepsei rezultante dacă sunt 
întrunite condiţiile prevăzute de art. 91 C.pen., caz în care termenul de supraveghere 
se va calcula de la data rămânerii definitive a hotărârii prin care s-a dispus 


În literatura de specialitate (D. Niţu, Anularea renunțării şi amânării aplicării pedepsei. 
Incongruenţe în aplicarea practică, în C.J. nr. 3/2014, p. 166) s-a arătat că, întrucât una dintre 
condițiile amânării aplicării pedepsei este existența unei pedepse „stabilite” [art. 83 alin. (1) 
lit. a) C.pen.] în raport de terminologia utilizată de art. 89 alin. (1) C.pen., nu se poate amâna 
aplicarea pedepsei rezultante, în cazul concursului de infracţiuni, precum și că față de dis- 
poziţiile art. 582 C.proc.pen. nu se poate dispune decât executarea pedepsei rezultante. 

suspendarea sub supraveghere a executării pedepsei rezultante; în acest sens, prin 
decizia nr. 13/HP/2019, instanţa supremă a arătat că: „În cazul anulării amânării 
aplicării unei pedepse, urmate de suspendarea sub supraveghere a executării pedepsei 
principale rezultante, termenul de supraveghere, stabilit potrivit dispoziţiilor art. 92 
C.pen., se calculează de la data rămânerii definitive a hotărârii prin care se dispune 
suspendarea sub supraveghere a executării pedepsei principale rezultante”; 

- atât în situaţia în care s-a dispus amânarea aplicării pedepsei rezultante, cât şi în 
ipoteza în care s-a dispus suspendarea sub supraveghere a pedepsei rezultante, iar în 
ambele cazuri s-a aplicat obligaţia prestării unei munci neremunerate în folosul 
comunităţii, dacă se constată că inculpatul executase un anumit număr de zile de 
muncă neremunerată în folosul comunității, această constatare trebuie să se reflecte 
în dispozitivul hotărârii prin care s-a dispus anularea, caz în care infractorul va 
executa pe durata termenului de supraveghere doar diferenţa dintre zilele nou-dispuse 
şi cele neefectuate anterior; 


- în ipoteza în care infracțiunile concurente au fost judecate succesiv și separat, iar 
instanţa s-a pronunțat prin hotărâri definitive cu privire la acestea, şi pentru cel puțin 
una din infracțiuni s-a dispus amânarea aplicării pedepsei, infractorul poate solicita 
după rămânerea definitivă a hotărârilor contopirea pedepselor aplicate pentru infrac- 
țiunile concurente; în acest caz, în procedura de contopire instanţa va analiza pe cale 
incidentală și instituția anulării amânării pedepsei dacă sunt îndeplinite condițiile 
prevăzute de art. 89 C.pen.; competența va aparţine instanţei de executare a ultimei 
hotărâri sau, în cazul în care persoana condamnată se află în stare de deţinere, 
instanței corespunzătoare în grad instanţei de executare în a cărei circumscripție se 
află locul de deţinere; și în această ipoteză este posibilă amânarea aplicării pedepsei 
rezultante sau a suspendării sub supraveghere a executării acesteia după anularea 
amânării aplicării pedepsei dispuse prin hotărârea definitivă anterioară (de pildă, în 
cazul în care pentru fiecare infracţiune concurentă judecată definitiv separat instan- 
tele au dispus amânarea aplicării pedepsei); 

- dacă instanţa este sesizată cu judecarea a două infracțiuni intenționate, săvârşite 
de același inculpat, dintre care una anterior și cealaltă ulterior rămânerii definitive a 
hotărârii de amânare a aplicării pedepsei, va dispune numai anularea amânării 
aplicării pedepsei, nu atât anularea, cât şi revocarea amânării aplicării pedepsei; 
astfel, instanţa mai întâi va stabili pedeapsa pentru fiecare dintre cele două infrac- 
fiuni, apoi va dispune anularea amânării pedepsei şi condamnarea inculpatului la 
Pedeapsa a cărei aplicare fusese amânată, pentru ca, în final, să contopească toate 
aceste pedepse potrivit regulilor de la concursul de infracțiuni; 

- o ipoteză specială de anulare a amânării aplicării pedepsei este prevăzută de 
art. 130 C.pen. potrivit căruia, dacă pe durata termenului de supraveghere al 
amânării aplicării pedepsei (amenzii sau închisorii) se descoperă că persoana supra- 
Vegheată (majoră) mai săvârşise o infracțiune în timpul minorităţii, pentru care s-a 
luat, chiar după expirarea acestui termen, o măsură educativă privativă de libertate 
(internarea într-un centru educativ sau de detenție), amânarea se anulează, apli- 
Cându-se în mod corespunzător regulile prevăzute de art. 129 alin. (2)-(4) C.pen.; 

- dacă infracțiunea/infracțiunile săvârşite în minorat nu au fost descoperite înăuntru] 
termenului de supraveghere, nu se va mai putea dispune anularea amânării pedepsei; 
pentru aceste infracţiuni se va aplica totuşi o măsură educativă (dacă nu a intervenit 
între timp vreo cauză de înlăturare a răspunderii penale), care va fi executată chiar dacă 
infractorul a devenit între timp major; nu se va mai putea dispune anularea amânării 
pedepsei dacă pentru infracțiunea/infracțiunile comise în minorat şi descoperite în 
termenul de supraveghere s-a aplicat o măsură educativă neprivativă de libertate; în 
acest caz, măsura educativă neprivativă de libertate se va executa chiar dacă infractorul 
a devenit între timp major, alături de măsurile de supraveghere și/sau obligaţiile 
stabilite de către instanță odată cu dispunerea amânării aplicării pedepsei. 


Curtea apreciază că în cazul în care are loc anularea amânării pedepsei 
(cum este situaţia din prezenta cauză), după aplicarea pedepsei rezultante pentru 
pluralitatea de infracţiuni a cărei executare este suspendată sub supraveghere, 
instanţa are libertatea de a stabili numărul zilelor de muncă neremunerată în 
folosul comunităţii, în limitele prevăzute de lege (de la 60 la 120 de zile) şi fără 
ca acesta să fie mai mic decât cel stabilit prin hotărârea definitivă prin care a fost 
dispusă anterior amânarea aplicării pedepsei. Deopotrivă, în cazul anulărilor 
multiple ale amânării aplicării pedepsei/suspendării sub supraveghere a execu- 
tării pedepsei nu se va putea stabili un număr al zilelor de muncă în folosul 
comunităţii inferior celui mai mic număr de zile de muncă în folosul comunităţii 
stabilit anterior prin hotărârile definitive vizate de anularea amânării aplicării 
pedepsei/suspendării sub supraveghere a executării pedepsei, după cum nu se 
proceda nici la contopirea numărului de zile de muncă în folosul comunității, 
deoarece nu există o dispoziţie legală în acest sens, iar exigenţele art. 39 C.pen. 
se aplică numai cu privire la determinarea pedepsei rezultante în cazul con- 
cursului de infracţiuni, neputând fi aplicate prin analogie în scopul determinării 
în mod corespunzător a „obligaţiei rezultante” de prestare a unei munci nere- 
munerate în folosul comunităţii. Curtea opinează că faţă de dispoziţiile art. 72 
C.pen. şi art. 73 C.pen. din numărul de zile de muncă în folosul comunității la 
care a fost obligată persoana condamnată cu suspendarea sub supraveghere a 
pedepsei rezultante nu se pot deduce zilele deja muncite, însă instanţa este 
obligată să constate numărul de zile de muncă în folosul comunităţii deja 
executat, astfel că munca va fi prestată doar pentru restul zilelor. În acest fel, se 
evită posibilitatea impunerii executării unui număr de zile de muncă în folosul 
comunităţii superior limitei maxime de 120 de zile, pe care instanţa nu ar fi 
putut-o depăşi în ipoteza judecării în aceeaşi cauză a tuturor infracţiunilor con- 
curente (C.A. Oradea, secția penală, decizia nr. 44/2019, nepublicată). 


> Anularea amânării aplicării pedepsei constă în desființarea dispoziţiei 
de amânare ca urmare a descoperirii pe parcursul termenului de supraveghere a 
existenţei unei pedepse stabilite pentru o infracţiune comisă anterior rămânerii 
definitive a hotărârii prin care s-a dispus amânarea, care dacă ar fi fost cunoscute 
ar fi condus la constatarea neîndeplinirii condiţiilor prevăzute de art. 83 C.pen. 
Măsura se dispune dacă amânarea era lovită ab initio de un viciu esențial, 
deoarece, în momentul judecării, instanţa nu a cunoscut, datorită unor cauze ce 

nu-i sunt imputabile, unele date privitoare la antecedentele penale ale inculpa- 
tului, care, dacă ar fi fost cunoscute, ar fi exclus incidența amânării. Dacă pentru 
restabilirea adevăratei situaţii și pentru reconsiderarea soluţiei definitive cu 
privire la amânare n-ar fi reglementată această măsură-remediu, cum erorile n-ar 
putea fi îndreptate nici prin folosirea vreunei căi de atac, căci ele nu se datoresc 
instanței, nici pe calea revocării, căci nu se poate vorbi de o nerespectare de 
către cel condamnat, în cursul termenului de supraveghere, a condiţiilor sub care 
s-a acordat amânarea — s-ar ajunge la situaţia ca aceasta să profite, în detrimentul 
interesului social, de un accident procesual, ceea ce este inadmisibil. Practic, 
acesta este motivul pentru care a fost reglementată instituţia anulării amânării 
aplicării pedepsei. În mod concret, anularea devine incidentă fie când la 
momentul pronunțării hotărârii existenţa antecedentelor nu era cunoscută 
instanței de judecată (de exemplu, hotărârea pentru o infracţiune concurentă 
rămăsese definitivă cu o zi înainte, fișa de cazier judiciar nu este completă din 
cauza unei erori a organelor judiciare etc.), sau, deși fapta fusese comisă, nu 
exista o hotărâre cu privire la aceasta. Este posibil, de exemplu, ca, cu privire la 
aceasta să nu se fi pronunţat o hotărâre definitivă, cercetarea penală să nu fi 
demarat sau chiar ca infracţiunea să nu fi fost descoperită. De asemenea, 
este posibil ca după pronunţarea hotărârii prin care s-a dispus amânarea, însă 
înainte de rămânerea ei definitivă, infractorul să mai fi comis o infracțiune. 
Faptul că legiuitorul menţionează în cuprinsul art. 89 C.pen. că anularea 
intervine dacă pe parcursul termenului de supraveghere se descoperă că 
persoana supravegheată mai săvârşise o infracţiune până la rămânerea definitivă 
a hotărârii prin care s-a dispus amânarea, nu înseamnă că anularea nu este 
incidentă în cazul infracțiunilor comise și descoperite înainte de infracțiunile 
pentru care a operat amânarea anterioară. Formularea utilizată de legiuitor are în 
vedere momentul maxim până la care ar trebui să fie descoperită infracțiunea 
care atrage anularea, neexistând niciun argument ca instituţia anulării să nu fie 
aplicabilă şi pentru infracțiuni descoperite (infracţiunea din prezenta cauză, fiind 
o infracţiune flagrantă, a fost descoperită chiar la data comiterii ei, respectiv 
16.02.2014) înainte chiar de comiterea infracţiunilor pentru care s-a dispus 
amânarea (C.A. București, secţia I penală, decizia nr. 1132 din 23 septembrie 
2019, în A. lugan, Cpen. adnotat). 


Prima instanţă a ignorat însă faptul că pentru actul material anterior 
există o hotărâre definitivă prin care s-a stabilit o pedeapsă. Prin urmare, orice 
operaţiune în acest sens nu putea fi realizată decât dacă în prealabil se dispunea 
desființarea pedepsei anterioare şi reunirea celor două acte materiale. Atât timp 
cât pentru o faptă există o pedeapsă stabilită în mod definitiv, reunirea şi pro- 
nunţarea unei pedepse unitare nu poate fi realizată decât după desfiinţarea acelei 
pedepse. În aceste condiţii, Curtea apreciază că se impunea a se constata că fapta 
pentru care inculpatul este judecat în prezenta cauză face parte din conţinutul 
aceleiaşi infracţiuni continuate pentru care inculpatului D.C. i s-a stabilit o 
pedeapsă de 1 an închisoare, a cărei aplicare a fost amânată. Ulterior, trebuia 
desfiinţată pedeapsa de 1 an închisoare a cărei aplicare a fost amânată şi să 
reunească actul material din cuprinsul infracţiunii de delapidare care face 
obiectul prezentei cauze cu actul material din cuprinsul infracţiunii de delapidare 


672 Sinteze de drept penal. Partea generală 


pentru care inculpatul a fost judecat definitiv, în sarcina acestuia urmând a fi 
reţinută infracţiunea de delapidare în formă continuată. Hotărârea primei 
instanţe este criticabilă şi sub aspectul soluţiei de menţinere a amânării aplicării 
pedepsei, nefiind reglementată o astfel de posibilitate. În cazul descoperirii unui 
act material nou, care face parte dintr-o infracţiune continuată pentru care se 
dispusese amânarea aplicării pedepsei, amânarea nu se anulează, art. 89 C.pen. 
făcând referire doar la o nouă infracţiune. În concret, ca urmare a desființării 
pedepsei aplicate, se desfiinţează inclusiv modalitatea de individualizare apli- 
cată. Ulterior însă, pentru noua pedeapsă stabilită, dacă sunt îndeplinite condi- 
țiile prevăzute de lege, se va putea dispune (şi nu menţine) amânarea aplicării 
pedepsei. Referitor la momentul de la care va curge noul termen de suprave- 
ghere, se impune a se aplica prin analogie prevederile art. 89 alin. (2) C.pen. 
Practic, dacă în cazul descoperirii unei noi infracţiuni, termenul de supraveghere 
pentru noua amânare curge de la data rămânerii definitive a primei hotărâri, 
a fortiori, în cazul descoperirii unui nou act material (deci o situaţie mai uşoară), 
raţionamentul ar trebui să fie acelaşi (C.A. București, secția I penală, decizia 
nr. 1405 din 25 octombrie 2019, www.sintactro). 


$3. Suspendarea sub supraveghere a executării pedepsei 


3.1. Noţiune. Condiţii 


- este o măsură de individualizare judiciară a executării pedepsei, constând în sus- 
pendarea executării pedepsei închisorii aplicate inculpatului persoană fizică majoră, pe 
durata unui termen de supraveghere, în care persoana condamnată este supusă unor 
măsuri de supraveghere şi trebuie să respecte unele obligații stabilite de instanţa de 
judecată!; 


1 Instituţia suspendării sub supraveghere a executării pedepsei din actualul Cod penal 
cunoaște o serie de diferențe față de modalitatea de reglementare a instituţiei suspendării sub 
supraveghere a executării pedepsei din Codul penal din 1969, dintre care amintim 
următoarele: 7. În Codul penal pedeapsa maximă stabilită de instanță a cărei executare poate fi 
suspendată este de 3 ani închisoare (aceeași și în caz de concurs de infracțiuni), în vreme ce, în 
Codul penal din 1969, pedeapsa stabilită trebuia să fie închisoarea de cel mult 4 ani, iar în 
cazul concursului de infracţiuni, pedeapsa rezultantă aplicată nu trebuia să fie mai mare de 
3 ani închisoare; 2. În Codul penal nu se poate dispune suspendarea sub supraveghere în cazul 
în care inculpatul era recidivist, în vreme ce, în Codul penal din 1969, este posibilă dispunerea 
suspendării sub supraveghere și pentru o infracțiune săvârșită în stare de recidivă; 3. în Codul 
penal termenul de supraveghere este un interval de timp cuprins între 2 şi 4 ani, fără a fi 
adăugat la acesta pedeapsa a cărei executare se suspendă, în timp ce, în Codul penal din 1969, 
termenul de încercare consta din durata pedepsei închisorii aplicate, la care se adăuga un 
termen variabil între 2 și 5 ani; 4. Codul penal stabilește un alt set de măsuri de supraveghere 
şi obligaţii decât Codul penal din 1969; de pildă, prestarea muncii neremunerate în folosul 
comunității este obligatorie, obligaţiile civile trebuie executate integral cel mai târziu cu 3 luni 
înainte de expirarea termenului de supraveghere etc.; 5. în cazul în care pedeapsa amenzii a 
fost aplicată alături de pedeapsa închisorii, Codul penal, spre deosebire de Codul anterior, 
prevede numai suspendarea executării pedepsei închisorii, nu și pe cea a amenzii, care se va 

- suspendarea sub supraveghere poate fi dispusă cu privire la pedeapsa aplicată 
pentru O infracţiune comisă numai de o persoană fizică majoră cu orice formă de 
vinovăţie (intenţie, praeterintenţie, culpă), în calitate de autor sau participant 
(coautor, instigator, complice), indiferent dacă participaţia penală este proprie sau 
improprie; nu se poate dispune suspendarea sub supraveghere a pedepsei amenzii 
aplicate unei persoane juridice, iar în cazul infracțiunilor comise în minorat se vor 
aplica măsuri educative privative sau neprivative de libertate; 


- în cazul infracţiunilor continue, continuate sau de obicei care s-au consumat 
înainte de împlinirea vârstei de 18 ani, epuizându-se după acest moment, întregii 
unității infracţionale i se va aplica regimul majorilor şi, prin urmare, se va putea 
dispune suspendarea sub supraveghere a pedepsei închisorii; 

- dacă infracţiunea progresivă s-a consumat înainte de împlinirea vârstei de 18 ani, 
epuizându-se după acest moment, va fi aplicat regimul răspunderii penale a minorilor 
şi, prin urmare, nu se va analiza posibilitatea dispunerii suspendării sub supraveghere a 
executării pedepsei; 

- se poate dispune motivat de instanţa de judecată, prin hotărâre, dacă sunt înde- 
plinite următoarele condiții cumulative, strict şi limitativ prevăzute de art. 91 C.pen., cu 
privire la infracțiune și la persoana infractorului. 


3.1.1. Condiţii cu privire la infracţiunea săvârșită (condiții obiective) 


> Li 


- pedeapsa aplicată de instanţa de judecată, inclusiv în cazul concursului de 
infracţiuni, este închisoarea de 3 ani sau mai mică; 


- în cazul unității (naturale sau legale) de infracțiune pedeapsa aplicată nu trebuie 
să fie mai mare de trei ani închisoare; 


- nu prezintă importanță pentru dispunerea măsurii dacă la individualizarea 
pedepsei au fost reţinute circumstanţe atenuante legale/judiciare sau dacă alături de 
pedeapsa principală a închisorii a fost stabilită și o pedeapsă complementară; 


- nu constituie impediment la dispunerea măsurii suspendării sub supraveghere 
limitele speciale ale pedepsei prevăzute de lege pentru infracțiunea săvârșită şi nici 
efectele pe care le produc unele cauzele de agravare a răspunderii penale (circumstan- 
tele agravante, forma continuată), având în vedere palierele de pedepse prevăzute de 
Codul penal, în practică, suspendarea sub supraveghere va putea fi dispusă, în general, 
pentru infracțiuni pentru care legea prevede pedeapsa închisorii de cel mult 10 ani; 


executa pe parcursul termenului de supraveghere; 6. spre deosebire de Codul penal din 1969, 
în Codul penal, pedepsele complementare stabilite pe lângă pedeapsa închisorii se vor executa 
pe parcursul termenului de supraveghere; 7. în Codul penal efectul definitiv al suspendării sub 
Supraveghere este acela că pedeapsa se consideră executată, în vreme ce, potrivit Codului 
Penal din 1969, intervenea reabilitarea de drept; 8. potrivit Codului penal, în cazul revocării 
Suspendării sub supraveghere, nu se va mai aplica în toate cazurile sistemul cumulului arit- 
metic, ca în Codul penal din 1969, pluralitatea intermediară sau recidiva postcondamnatorie 
urmând regimul sancţionator general; 9. Codul penal prevede un nou caz de revocare a sus- 
pendării sub supraveghere ce este incident atunci când amenda ce însoțește pedeapsa închi- 
Sorii a fost înlocuită cu închisoarea pe parcursul termenului de supraveghere. 


674 Sinteze de drept penal. Partea generală 


- nu se va putea dispune suspendarea sub supraveghere a pedepsei închisorii în 
cazul în care aplicarea pedepsei închisorii a fost inițial amânată, iar, ulterior, 
amânarea a fost revocată, dispunându-se condamnarea la pedeapsa închisorii de ce] 
mult 3 ani; pedeapsa închisorii va fi executată numai în regim de detenţie; 


- nu se va putea dispune suspendarea sub supraveghere a executării pedepsei 
amenzii stabilite: 


a) fie ca singură pedeapsă principală (cu privire la această pedeapsă se poate 
dispune însă amânarea aplicării pedepsei atunci când instanța apreciază că nu este 
necesar să fie executată); 


b) fie ca pedeapsă principală pe lângă pedeapsa închisorii de cel mult 3 ani, în 
condiţiile art. 62 C.pen. (atunci când prin săvârșirea infracțiunii s-a urmărit obținerea 
unui folos patrimonial), în acest caz, suspendarea executării va viza doar pedeapsa 
închisorii, nu şi pe cea a amenzii; 


- în cazul concursului de infracțiuni, pedeapsa rezultantă aplicată nu trebuie să fie 
mai mare de 3 ani închisoare; dacă pedeapsa rezultantă aplicată este închisoarea, la 
care s-a adăugat amenda penală, va fi suspendată numai executarea pedepsei închi- 
sorii, amenda urmând a fi executată pe durata termenului de supraveghere, tratarea 
disociată trebuind să aibă loc, dincolo de unitatea pedepsei rezultante; astfel, apreciez 
că excluzând posibilitatea suspendării executării amenzii, legiuitorul a avut în vedere 
regula că aceasta trebuie întotdeauna executată, dispoziţiile art. 62 C.pen., neconsti- 
tuind o excepţie de la această regulă, ci o întărire a ei, evidenţiată în contextul insti- 
tuţiei nou introduse a pedepsei amenzii aplicate alături de pedeapsa închisorii pentru 
o unitate de infracţiune, dacă prin săvârșirea infracțiunii s-a urmărit obținerea unui 
folos patrimonial, pentru a se evita crearea unei practici neunitare!. În acest sens, prin 
decizia nr. 4/RIL/2020 instanţa supremă a considerat că „în interpretarea şi apli- 
carea unitară a dispoziţiilor art. 91 alin. (1) lit. a) şi alin. (3) C.pen., când pedeapsa 
amenzii se adaugă pedepsei închisorii, amenda penală se execută, chiar dacă 
executarea pedepsei închisorii a fost suspendată sub supraveghere”. 


3.1.2. Condiţii cu privire la persoana infractorului: 


a) infractorul să nu fi fost anterior condamnat definitiv la pedeapsa închi- 
sorii mai mare de 1 an; 


- dacă hotărârea definitivă este pronunţată pentru o unitate de infracțiune este 
necesar ca pedeapsa să nu fie închisoarea mai mare de 1 an aplicată pentru o infrac- 
țiune comisă cu intenţie sau praeterintenție; nu prezintă importanță forma infracţiunii 
(tentativă, consumată, epuizată) pentru care s-a dispus condamnarea definitivă şi nici 
dacă aceasta a fost comisă de în calitate de autor sau de participant (coautor, insti- 
gator, complice), ori dacă participaţia penală este proprie sau improprie; 


! În sensul că poate dispune suspendarea sub supraveghere a pedepsei rezultante a unui 
concurs de infracțiuni în structura căruia intră închisoarea şi amenda apreciindu-se că aceasta 
este o pedeapsă unică, a se vedea F. Streteanu, D. Niţu, op. cit., vol. II, p. 537. 

- ca excepție, se poate dispune suspendarea sub supraveghere dacă fapta pentru 
care s-a dispus anterior condamnarea definitivă la pedeapsa închisorii mai mare de 
1 an a fost comisă din culpă, ori nu mai este prevăzută de legea penală (în ipoteza în 
care, după rămânerea definitivă, a intervenit o lege de dezincriminare), dacă a inter- 
venit amnistia postcondamnatorie, reabilitarea de drept ori s-a împlinit termenul rea- 
pilitării judecătorești; tot astfel, se poate dispune suspendarea sub supraveghere și în 
cazul în care instanța a dispus anterior, printr-o hotărâre definitivă, renunțarea la 
aplicarea pedepsei ori amânarea aplicării pedepsei (în acest din urmă în caz, numai 
dacă nu se dispune revocarea amânării anterioare); 


- în ipoteza concursului de infracţiuni pentru care s-a pronunţat anterior o hotă- 
râre definitivă, analiza va viza pedeapsa rezultantă, prin raportare la pedepsele 
stabilite pentru infracțiunile intenţionate sau praeterintenţionate comise; astfel, nu 
trebuie să fie mai mare de 1 an închisoare pedeapsa rezultantă aplicată pentru 
infracțiunile intenţionate/praeterintenţionate concurente prin hotărârea definitivă, 
respectiv pedeapsa rezultantă determinată în urma unui calcul ipotetic! în care se vor 
avea în vedere numai pedepsele stabilite pentru infracțiunile intenţionate/praeterin- 
tenţionate concurente (atunci când în hotărârea judecătorească definitivă la aplicarea 
pedepsei rezultante a fost avută în vedere şi pedeapsa/pedepsele stabilite pentru 
infracţiuni comise din culpă, inclusiv când infracțiunea comisă din culpă dă pedeapsa 
de bază); prin urmare, nu se poate concluziona că este îndeplinită această condiţie în 
toate cazurile în care pedepsele stabilite pentru infracțiunile concurente intențio- 
nate/praeterintenţionae comise sunt de 1 an închisoare sau mai mici, ori când 
pedeapsa de bază este cea stabilită pentru o infracţiune comisă din culpă”; 


- în cazul în care, prin hotărârea definitivă anterioară, s-a dispus condamnarea la 
pedeapsa închisorii de 1 an sau mai mică (la care poate fi adăugată şi pedeapsa 
amenzii) ori la pedeapsa amenzii penale, se poate dispune suspendarea sub supra- 
veghere a executării pedepsei închisorii pentru noua infracțiune, indiferent de forma 
de vinovăţie cu care a fost comisă infracţiunea; 


- având în vedere succesiunea în timp a celor două Coduri penale, art. 9 alin. (2) 
LPANCP a prevăzut că infracțiunile comise în timpul minorităţii, pentru care s-au 
aplicat pedepse în baza Codului penal din 1969, nu constituie impedimente pentru 
dispunerea suspendării sub supraveghere a executării pedepsei pentru o infracțiune 
comisă ulterior condamnării definitive; a fortiori nu constituie impediment la 


! Efectuarea calcului ipotetic al pedepsei rezultante este posibilă deoarece se cunosc 
pedepsele stabilite pentru fiecare infracţiune avută, iar sporul de pedeapsă este fix şi obliga- 
toriu. Astfel, prin raportare la pedepsele stabilite pentru infracțiunile intenţionate sau 
praeterintenţionate comise se va determina pedeapsa de bază şi sporul obligatoriu de o treime 
din restul pedepselor. Dacă pedeapsa rezultantă astfel calculată este mai mare de 1 an închi- 
soare, atunci vor fi îndeplinite condiţiile primului termen al recidivei, indiferent dacă alături 
de aceste infracţiuni a/au mai fost comisă/e una sau mai multe infracţiuni din culpă și indi- 
ferent de pedepsele stabilite pentru acestea. 

2 A se vedea analiza detaliată efectuată la tratarea primului termen al recidivei postcon- 
damnatorii, care prezintă importanţă și pentru stabilirea îndeplinirii acestei condiţii. 

dispunerea suspendării sub supraveghere a executării pedepsei faptul că infractorului 
i-a fost aplicată o măsură educativă printr-o hotărâre definitivă pronunţată în baza 
Codului penal din 1969. 


b) infractorul să-și fi manifestat acordul de a presta o muncă neremunerată 
în folosul comunității; 


- condiţia prevăzută de lege este necesară în vederea evitării supunerii condam- 
natului la o muncă forțată sau obligatorie, asigurându-se astfel compatibilitatea noii 
reglementări cu dispoziţiile art. 4 din Convenţia europeană, respectiv cu art. 42 din 
Constituţie!; 

- exprimarea acordului de a presta muncă neremunerată în folosul comunității poate 
fi realizată oricând în cursul procesului penal, iar nu numai în faţa instanţei, personal 
sau prin mandatar special; deopotrivă, este posibil ca inculpatul să își exprime acordul 
printr-un înscris [autentic sau sub semnătură privată (care să nu lase să existe vreun 
dubiu că emană de la inculpat)] din care să rezulte explicit manifestarea sa de voință în 
legătură cu cauza penală aflată în fața organelor judiciare; în toate aceste ipoteze 
acordul pentru muncă trebuie să rezulte explicit, acesta neputând fi apreciat ca fiind 
subînțeles, în considerarea faptului că exprimarea acestuia este favorabilă inculpatului; 


- în ipoteza în care inculpatul nu şi-a exprimat acordul de a presta munca neremu- 
nerată în folosul comunităţii sau a refuzat să îşi dea acordul pentru prestarea unei astfel 
de munci până la data pronunțării unei soluţii în prima instanţă, îşi poate exprima 
acordul şi cu ocazia judecății cauzei în apel, în această situaţie refuzul neavând caracter 
irevocabil; 


- în situaţia în care acuzatul care a recunoscut comiterea infracţiunii îşi dă acordul 
pentru prestarea unei munci în folosul comunităţii în faţa organelor de urmărire penală, 
această manifestare de voinţă va fi considerată ca valabilă de către instanţa sesizată cu 
rechizitoriul sau printr-un acord de recunoaştere a vinovăţiei, dacă nu există o dovadă 
certă de revenire a inculpatului cu privire la această manifestare de voinţă; 


- în principiu, în situaţia în care inculpatul nu şi-a manifestat, în cursul urmăririi 
penale sau al judecății, acordul de a presta o muncă neremunerată în folosul comu- 
nităţii, nu se va putea dispune suspendarea sub supraveghere a executării pedepsei, 
întrucât impunerea prestării unei asemenea munci este obligatorie pe durata termenului 
de supraveghere; ca excepţie, dacă din actele medicale existente la dosarul cauzei 
instanța constată că obligarea inculpatului la o muncă în folosul comunității ar echi- 
vala cu supunerea acestuia la un tratament inuman sau degradant în sensul art. 3 din 
Convenţia europeană, lipsa acordului inculpatului nu ar trebui să constituie un impe- 
diment la dispunerea măsurii suspendării sub supraveghere a executării pedepsei. 


c) infractorul să nu se fi sustras de la urmărire penală ori judecată sau să nu 
fi încercat zădărnicirea aflării adevărului ori a identificării și tragerii la răspun- 
dere penală a autorului sau a participanților; 


1 În acest sens, în DCC nr. 650/2018 s-a reţinut că „în ipoteza dispunerii suspendării 
executării pedepsei sub supraveghere, orice muncă neremunerată în folosul comunității trebuie 
să fie calificată ca fiind forțată, în lipsa consimțământului persoanei”. 

- pentru a putea beneficia de măsura suspendării sub supraveghere a executării 
pedepsei, este necesar ca infractorul să nu fi îngreunat sau să fi încercat zădărnicirea 
înfăptuirii actului de justiţie; 

- faptul că inculpatul lipseşte de la desfășurarea procesului penal nu echivalează cu 
neîndeplinirea condiţiei prevăzute de art. 91 alin. (3) lit. c) C.pen., acesta putând noti- 
fica în scris organul judiciar cu privire la motivul absenței şi solicita judecata în lipsă; 


2 Cu privire la penultima condiție [respectiv, cea prevăzută de art. 91 
alin. (3) lit. c) Cypen.], este adevărat că inculpaţii au comis infracţiunea de 
influențare a declaraţiilor, însă condiţia privind conduita procesuală a 
inculpatului (nu au încercat zădărnicirea aflării adevărului ori a identificării şi 
tragerii la răspundere penală a autorului sau a participanților) se analizează 
raportat la infracțiunea comisă şi procesul penal având ca obiect această infrac- 
țiune, nereţinându-se atunci când infracţiunea pe care au realizat-o reprezintă o 
formă de împiedicare a aflării adevărului. O interpretare contrară ar însemna 
practic că legiuitorul a exclus infracțiunile contra înfăptuirii justiției de la 
posibilitatea aplicării unei modalități de individualizare neprivative de libertate, 
deoarece aceste infracțiuni, prin ele însele, presupun o încercare de zădărnicire a 
aflării adevărului (Jud. Sectorului 5 București, sentința penală nr. 1645 din 
28 iulie 2016, în A. lugan, C.pen. adnotat). 


d) în raport de persoana infractorului, de conduita avută anterior săvârșirii 
infracțiunii, de eforturile depuse de acesta pentru înlăturarea sau diminuarea 
consecințelor infracţiunii, precum și de posibilitățile sale de îndreptare, instanța 
apreciază că aplicarea pedepsei este suficientă şi, chiar fără executarea acesteia, 
condamnatul nu va mai comite alte infracțiuni, însă este necesară supravegherea 
conduitei sale pentru o perioadă determinată. 


- pentru a aprecia că aplicarea pedepsei este suficientă şi, chiar fără executarea 
acesteia, condamnatul nu va mai comite alte infracțiuni, însă este necesară suprave- 
&herea conduitei sale pentru o perioadă determinată, instanţa de judecată va avea în 
vedere următoarele criterii: persoana infractorului, conduita avută anterior săvârșirii 
infracţiunii, eforturile depuse de acesta pentru înlăturarea sau diminuarea consecin- 
telor infracţiunii, precum și posibilităţile sale de îndreptare; 


- în vederea analizei acestor criterii, instanța de judecată poate dispune efectuarea 
unui referat de evaluare de către serviciul de probaţiune; 


- îndeplinirea condiţiilor de mai sus nu creează un drept inculpatului la obţinerea 
unei soluții de suspendare sub supraveghere a executării pedepsei, ci numai o facul- 
tate, instanța putând dispune o soluţie de condamnare cu executarea pedepsei în 
regim de detenţie. 


Ca excepţie, suspendarea sub supraveghere a executării pedepsei poate fi dispusă 
ŞI în cazul în care nu sunt îndeplinite condiţiile enumerate mai sus (cu excepţia con- 
simțământului la prestarea unei munci în folosul comunităţii!, care trebuie să existe 


| 1 În sens contrar, a se vedea F. Streteanu, D. Niţu, op. cit., vol. II, p. 545, care consideră că 
instanţa va putea dispune suspendarea executării pedepsei sub supraveghere, inclusiv în cazul 

în prealabil, deoarece impunerea unei astfel de obligaţii în absența consimţământuluj 
inculpatului ar conduce la o încălcare a Convenţiei europene şi a Constituţiei), atunci 
când inculpatul acuzat de săvârșirea infracțiunii de abandon de familie nu şi-a 
îndeplinit obligaţiile până la data emiterii rechizitoriului!, dar şi le îndeplinește în 
faza camerei preliminare ori în cursul judecății în primă instanță ori în apel [art. 378 
alin. (5) C.pen.]; astfel, este stabilit un caz în care, deşi nu sunt satisfăcute condiţiile 
art. 91 C.pen., instanţa, dacă constată că sunt îndeplinite elementele constitutive ale 
infracţiunii de abandon de familie, şi dacă nu dă efect principiului oportunității în 
sensul de a dispune renunţarea la aplicarea pedepsei este obligată să opteze între una 
dintre următoarele forme de individualizare a pedepsei: amânarea aplicării pedepsei 
sau suspendarea sub supraveghere a pedepsei închisorii (măsură obligatorie, iar nu 
facultativă), temeiul juridic al suspendării sub supraveghere a executării pedepsei îl 
constituie, în acest caz, dispoziţiile art. 378 alin. (5) C.pen., iar nu cele ale art. 91 
C.pen.; în ipoteza în care inculpatul acuzat de comiterea infracţiunii de abandon de 
familie nu își îndeplineşte obligațiile restante pe parcursul procesului penal, instanța 
va putea dispune suspendarea sub supraveghere a executării pedepsei, dacă sunt 
îndeplinite condiţiile generale prevăzute de art. 91 C.pen.; 


- suspendarea sub supraveghere a executării pedepsei va fi dispusă şi atunci când 
nu sunt îndeplinite condiţiile enumerate mai sus (cu excepția consimțământului la 
prestarea unei munci în folosul comunităţii, care trebuie să existe în prealabil, 
deoarece impunerea unei astfel de obligaţii în absenţa consimțământului inculpatului 
ar conduce la o încălcare a Convenţiei europene și a Constituţiei) în cazul în care, în 
cursul judecății în primă instanţă ori în apel, inculpatul acuzat de săvârșirea infrac- 
țiunii de împiedicare a accesului la învățământul general obligatoriu asigură reluarea 
frecventării cursurilor de către minor [art. 380 alin. (3) C.pen.]; astfel, este stabilit 
un caz în care, deşi nu sunt satisfăcute condiţiile art. 91 C.pen., instanța, dacă 
constată că sunt îndeplinite elementele constitutive ale infracţiunii de împiedicare a 
accesului la învățământul general obligatoriu şi dacă nu dă efect principiului oportu- 
nităţii în sensul de a dispune renunţarea la aplicarea pedepsei, este obligată să opteze 
între una dintre următoarele forme de individualizare a pedepsei: amânarea 
aplicării pedepsei sau suspendarea sub supraveghere a pedepsei închisorii (măsură 
obligatorie, iar nu facultativă); temeiul juridic al suspendării sub supraveghere a 
executării pedepsei îl constituie, în acest caz, dispoziţiile art. 380 alin. (3) C.pen., iar 
nu cele ale art. 91 C.pen.; în ipoteza în care inculpatul acuzat de comiterea infrac- 
țiunii de împiedicare a accesului la învățământul general obligatoriu nu asigură 
reluarea frecventării cursurilor de către minor pe parcursul procesului penal, instanţa 


în care nu există acordul pentru prestarea muncii neremunerate, situaţii în care în mod excep- 
tional nu se va impune şi prestarea unei munci în folosul comunității. 

! Atunci când suspectul sau inculpatul acuzat de săvârșirea infracțiunii de abandon de 
familie şi-a îndeplinit obligaţiile până la data emiterii rechizitoriului, procurorul va dispune o 
soluţie de clasare reţinând existenţa cauzei de nepedepsire prevăzute de art. 378 alin. (4) 
C.pen. În situaţia în care, deși inculpatul şi-a îndeplinit obligaţiile în faza de urmărire penală, 
procurorul a dispus trimiterea în judecată a acestuia, instanţa constatând existenţa cauzei de 
nepedepsire prevăzute de art. 378 alin. (4) C.pen. va dispune încetarea procesului penal. 

va putea dispune suspendarea sub supraveghere a executării pedepsei, dacă sunt 
îndeplinite condiţiile generale prevăzute de art. 91 C.pen.; 


- hotărârea judecătorească prin care s-a dispus suspendarea sub supraveghere a 
executării pedepsei trebuie să cuprindă prezentarea motivelor pe care s-a întemeiat 
condamnarea, precum şi a celor ce au determinat suspendarea executării pedepsei și 
atenționarea condamnatului asupra conduitei sale viitoare şi a consecinţelor la care se 
expune dacă va mai comite infracțiuni sau nu va respecta măsurile de supraveghere 
ori nu va executa obligaţiile ce îi revin pe durata termenului de supraveghere. Obli- 
gația de a motiva nu este impusă de legiuitor şi pentru situaţia în care instanța nu 
dispune suspendarea sub supraveghere, când instanța va trebui să argumenteze 
soluţia de condamnare cu executarea în regim de detenţie. 


3.2. Termenul de supraveghere 


- potrivit art. 2 din Legea nr. 253/2013, termenul de supraveghere sau durata supra- 
vegherii desemnează intervalul de timp în care persoana față de care s-a dispus sus- 
pendarea sub supraveghere a executării pedepsei trebuie să respecte obligaţiile ori 
măsurile de supraveghere care intră în conţinutul acestei modalități de individualizare; 


- termenul de supraveghere este variabil fiind cuprins între 2 și 4 ani, fără a 
putea fi însă mai mic decăt durata pedepsei aplicate (fără a deduce din aceasta durata 
măsurilor preventive privative de libertate); astfel, potrivit Codului penal, termenul 
de supraveghere constă numai într-un interval determinat de timp, fără a fi adăugată 
la acesta pedeapsa aplicată de instanță pentru infracțiunea săvârşită; 


- dacă pedeapsa aplicată este mai mică de 2 ani închisoare, termenul de supra- 
veghere este de cel puţin 2 ani; 


- termenul de supraveghere poate fi egal cu durata pedepsei aplicate, în situația în 
care aceasta este de la 2 la 3 ani închisoare, ori poate fi mai mare decât durata 
pedepsei aplicate (de pildă, în cazul în care pedeapsa aplicată este de 3 ani închi- 
soare, iar termenul de supraveghere stabilit este de 4 ani), fără a putea fi în niciun 
caz mai mic decât durata pedepsei aplicate, 


- termenul de supraveghere începe să curgă de la data rămânerii definitive a hotă- 
Târii prin care s-a dispus suspendarea executării pedepsei închisorii şi, fiind un 
termen substanţial, se calculează pe zile pline; 


- pe durata termenului de supraveghere, persoana condamnată nu va executa 
pedeapsa închisorii aplicate de instanță, însă trebuie să respecte măsurile de supra- 
veghere prevăzute de lege şi să execute obligaţiile ce îi revin, în condiţiile stabilite de 
instanță; de asemenea, persoana supravegheată trebuie să îndeplinească integral obli- 
&ațiile civile stabilite prin hotărârea judecătorească cel mai târziu cu 3 luni înainte de 
expirarea termenului de supraveghere; prin obligaţii civile în sensul art. 93 alin. (5) 
C.pen. trebuie avute în vedere dispoziţiile instanţei penale cu privire la acţiunea 
Civilă exercitată în procesul penal, respectiv cu privire la plata cheltuielilor judiciare 
efectuate de către partea civilă/persoana vătămată care pot fi subsumate noțiunii de 

creanţe civile!; repararea prejudiciului se face potrivit dispoziţiilor legii civile: (i) în 
natură prin: a) restituirea lucrului (de pildă, în situaţia în care bunul sustras prin 
săvârşirea infracţiunii de tâlhărie a fost găsit la făptuitor), b) restabilirea situaţiei 
anterioare (de exemplu, obligarea inculpatului la eliberarea terenului ocupat prin 
săvârşirea infracţiunii de tulburare de posesie); (îi) prin echivalent, prin plata unei 
sume de bani când repararea în natură nu este posibilă în tot sau în parte (daune 
materiale sau morale); 


- pedepsele complementare aplicate alături de pedeapsa principală se vor 
executa pe durata termenului de supraveghere; 


- pedeapsa accesorie aplicată pe lângă pedeapsa închisorii nu se va executa pe 
durata termenului de supraveghere având în vedere că executarea pedepsei comple- 
mentare începe de la data rămânerii definitive a hotărârii prin care s-a dispus suspen- 
darea sub supraveghere; astfel, nu se va executa simultan atât pedeapsa accesorii şi 
cea complementară, ci numai aceasta din urmă; în ipoteza în care pedeapsa principală 
devine executabilă ca urmare a anulării sau revocării suspendării sub supraveghere se 
va executa şi pedeapsa accesorie. 


3.3. Măsurile de supraveghere 


- instanța de judecată trebuie să dispună ca, pe durata termenului de suprave- 
ghere, persoana față de care s-a dispus suspendarea sub supraveghere a executării 
pedepsei să respecte următoarele cinci măsuri de supraveghere”: 


a) să se prezinte la serviciul de probaţiune, la datele fixate de acesta; 
b) să primească vizitele consilierului de probaţiune desemnat cu supravegherea sa; 


c) să anunțe, în prealabil, schimbarea locuinţei și orice deplasare care depăşeşte 5 
zile, precum şi întoarcerea; 


d) să comunice schimbarea locului de muncă; 


e) să comunice informaţii şi documente de natură a permite controlul mijloacelor 
sale de existență. 


- impunerea acestor măsuri de către instanță pe durata întregului termen de 
supraveghere este obligatorie și cumulativă; 


- consilierul de probaţiune controlează nemijlocit respectarea de către persoana 
supravegheată a măsurilor de supraveghere pe toată durata termenului de suprave- 
ghere; în exercitarea controlului respectării măsurilor de supraveghere, consilierul 
stabilește şi derulează întrevederi cu persoana supravegheată la sediul serviciului de 


! Nu vor fi avute în vedere pentru evaluarea îndeplinirii obligaţiilor civile pe parcursul ter- 
menului de supraveghere, modul în care persoana condamnată și-a executat creanţele fiscale 
rezultate din hotărâre (plata cheltuielilor judiciare către stat, a amenzii judiciare sau executarea 
dispoziţiilor de confiscare prin echivalent sau în natură a unor bunuri). 

> Măsurile de supraveghere ce trebuie impuse cu ocazia dispunerii suspendării sub supra- 
veghere a executării pedepsei sunt similare cu cele care trebuie impuse în ipoteza dispunerii 
amânării aplicării pedepsei. 

probaţiune, efectuează vizite anunțate sau inopinate la locuința persoanei sau în alte 
jocuri, în funcţie de specificul situaţiei, solicită documente privind structura familiei, 
a persoanelor care se află în întreținerea sa sau în a căror întreținere se află, docu- 
mente privind situaţia locativă, a locului de muncă și a mijloacelor de existență, 
verifică periodic datele furnizate de persoana supravegheată și îndeplinește orice alte 
măsuri de control adaptate cazului (art. 56-57 din Legea nr. 252/2013); 


- pe parcursul termenului de supraveghere, nu se poate dispune modificarea sau 
încetarea uneia sau unor măsuri de supraveghere, această instituţie putând fi aplicată 
numai cu privire la obligaţiile impuse de instanță. 


E Potrivit art. 95 alin. (2) C.pen., instanţa poate dispune încetarea execu- 
tării unora dintre obligaţiile pe care le-a impus în aplicarea art.93 
alin. (2) C.pen., nefiind deci posibil să se dispună încetarea uneia sau unora 
dintre măsurile de supraveghere reglementate de art. 93 alin. (1) C.pen.; de 
altfel, măsurile de supraveghere sunt de esenţa suspendării sub supraveghere a 
executării pedepsei, astfel încât o dispoziţie de încetare a unor măsuri de supra- 
vephere ar reprezenta lipsirea de conţinut a modalităţii de individualizare a 
pedepsei, precum şi încălcarea autorităţii de lucru judecat a hotărârii definitive 
de condamnare (C.A. Bucureşti, secţia a I-a penală, decizia nr. 185/CO din 
18 aprilie 2017, www.sintact.ro). 


3.4. Obligaţiile condamnatului 


Potrivit art. 93 alin.(2) C.pen., pe lângă măsurile de supraveghere, instanţa 
trebuie să impună persoanei condamnate: 


1. obligaţia să presteze o muncă neremunerată în folosul comunităţii, pe o 
perioadă cuprinsă între 60 și 120 de zile, în condiţiile stabilite de instanță; 


- impunerea acestei obligații are caracter imperativ, neconstituind o facultate a 
instanței de judecată, întrucât, în viziunea Codului penal, prestarea unei munci neremu- 
nerate în folosul comunităţii este de esența instituției suspendării sub supraveghere; 


- pentru stabilirea acestei obligaţii, instanța va trebui să consulte informaţiile puse 
la dispoziţie periodic de către serviciul de probaţiune cu privire la posibilitățile con- 
crete de executare existente la nivelul serviciului de probaţiune și la nivelul institu- 
țiilor din comunitate; 


- spre deosebire de amânarea aplicării pedepsei, în cazul suspendării sub supra- 
Veghere a executării pedepsei, art. 57 din Legea nr. 253/2013 prevede că durata 
maximă în care trebuie prestată activitatea neremunerată în folosul comunităţii este 
de cel mult 1 an de la data începerii prestării muncii, deoarece, pe de o parte, în 
Cazul suspendării sub supraveghere a executării pedepsei, legea prevede obligaţia, iar 
nu facultatea instanței, de dispune prestarea muncii neremunerate în folosul comu- 
nității, iar, pe de altă parte, există posibilitatea stabilirii unui număr mai mare de zile 
de muncă în folosul comunității (între 60 şi 120 de zile, față de între 30 şi 60 de zile, 
în cazul amânării aplicării pedepsei), iar termenul de supraveghere poate fi mai mare 
(între 2 şi 4 ani, față de termenul fix de 2 ani, în cazul amânării aplicării pedepsei); 

- chiar dacă inculpatul şi-a exprimat consimțământul de a presta o muncă în folo. 
sul comunității, instanța de judecată nu va putea impune executarea acestei obligaţii 
în cazul în care rezultă din probele administrate că, din cauza stării de sănătate, nu 
poate presta această muncă; în situaţia în care, pe parcursul termenului de supra- 
veghere, starea de sănătate a condamnatului se îmbunătăţeşte, acesta devenind apt de 
muncă, instanța trebuie să impună prestarea acestei munci, prin intermediul instituţie; 
modificării obligaţiilor, prevăzută de art. 103 alin. (1) C.pen.; 


- pe lângă această obligație, pe parcursul termenului de supraveghere, instanța 
mai poate impune prestarea unei munci neremunerate în folosul comunității, în 
temeiul art. 64 alin. (1) C.pen., ca formă substitutivă a executării pedepsei amenzii ce 
însoțește pedeapsa închisorii (a cărei executare a fost suspendată), în cazul în care 
pedeapsa amenzii nu poate fi executată, în tot sau în parte, din motive neimputabile 
persoanei condamnate; 


- pentru stabilirea acestei obligații, instanța va trebui să consulte informaţiile 
puse la dispoziție periodic de către serviciul de probaţiune, cu privire la posibilită- 
tile concrete de executare existente la nivelul serviciului de probaţiune şi la nivelul 
instituțiilor din comunitate; serviciile de probaţiune transmit Direcţiei de Probațiune 
informaţii specifice în vederea centralizării acestora și a publicării listei privind 
posibilitățile concrete de executare existente la nivelul fiecărui serviciu de probaţiune 
pe pagina de internet a Ministerului Justiţiei şi a curților de apel; lista cuprinde 
instituțiile din comunitate în cadrul cărora poate fi prestată muncă neremunerată în 
folosul comunității și tipurile de activităţi care pot face obiectul acesteia. Lista va fi 
inclusă de Direcţia de Probaţiune în baza de date constituită la nivel național; la 
solicitarea serviciilor de probaţiune, instituţiile din comunitate vor comunica date în 
vederea includerii acestora în listă, potrivit specificului activităţilor pe care le desfă- 
şoară; autorităţile publice locale sunt obligate să pună la dispoziția serviciilor de 
probaţiune datele solicitate, în termen de 7 zile. În caz de neexecutare, serviciile de 
probaţiune vor sesiza judecătorul delegat cu executarea. Necomunicarea datelor la 
solicitarea judecătorului delegat constituie abatere judiciară; 


- pe baza informaţiilor primite, instanța de judecată stabilește în hotărârea jude- 
cătorească două instituţii din comunitate unde urmează a fi executată obligaţia de 
prestare a muncii neremunerate în folosul comunității; 


- consilierul de probaţiune din cadrul serviciului de probaţiune în a cărui cir- 
cumscripţie locuiește persoana care urmează a presta muncă neremunerată în folosul 
comunității, primind copia hotărârii judecătoreşti, decide, pe baza evaluării inițiale a 
persoanei, în care din cele două instituţii din comunitate menţionate în hotărârea 
judecătorească urmează a se executa obligaţia și tipul de activitate, comunicând 
acestei instituţii o copie de pe dispozitivul hotărârii, precum şi decizia sa; aşadar, 
consilierul de probaţiune manager de caz stabilește conţinutul concret al acestei 
obligaţii, în funcţie de evaluarea inițială a persoanei supravegheate şi de posibilitățile 
concrete de executare existente la nivelul comunităţii; 

- după evaluarea iniţială, persoana supravegheată prezintă un certificat medical 


eliberat, după caz, de medicul său de familie sau de un medic de medicină generală, 
care confirmă faptul că persoana este aptă pentru prestarea unor activităţi dintre cele 

propuse de consilierul de probaţiune și nu prezintă risc pentru sănătatea altor per- 
soane, fiind astfel respectate exigenţele referitoare la siguranța sănătăţii persoanei. 
pentru persoanele care nu pot suporta costurile evaluării medicale, acestea sunt 
suportate de la bugetul de stat; 


- îndrumarea și verificarea modalităţii efective în care persoana supravegheată 
desfăşoară muncă neremunerată în folosul comunităţii se realizează de către un repre- 
zentant al instituţiei din comunitate stabilită prin decizia consilierului de probaţiune; 


- supravegherea și controlul respectării obligaţiei de executare a muncii nere- 
munerate în folosul comunităţii, atât cu privire la persoana supravegheată, cât şi cu 
privire la instituţia din comunitate stabilită, se efectuează de serviciul de probaţiune 
competent, 


- două ore de activitate prestată efectiv echivalând cu o zi de muncă; în cazul 
persoanelor supravegheate care desfășoară o activitate remunerată sau urmează 
cursuri de învățământ ori de calificare profesională, durata muncii prestate în aceeași 
zi calendaristică poate fi de maxim 2 ore. La solicitarea persoanei supravegheate, 
durata muncii prestate poate fi prelungită de către consilierul de probaţiune cu până 
la 2 ore de muncă; în zilele nelucrătoare sau în cazul persoanelor care nu desfășoară o 
activitate remunerată ori nu urmează cursuri de învățământ sau de calificare profe- 
sională, durata muncii prestate într-o zi calendaristică nu poate depăși 8 ore; munca 
neremunerată în folosul comunităţii nu se execută în timpul nopții sau în zilele de 
duminică și în zilele declarate, potrivit legii, sărbători legale, decât la solicitarea per- 
soanei și în măsura în care acest lucru este posibil; 


- pe parcursul executării, persoana informează consilierul de probaţiune cu 
privire la apariţia unor modificări referitoare la starea sa de sănătate. În cazul în care 
persoana supravegheată a devenit incapabilă de a presta muncă neremunerată în 
folosul comunității, aceasta prezintă un certificat medical eliberat, după caz, de 
medicul său de familie sau de un medic de medicină generală, care confirmă faptul că 
persoana nu mai este aptă pentru prestarea unor activităţi dintre cele propuse de 
consilierul de probaţiune ori prezintă risc pentru sănătatea altor persoane; 


- în cazul în care executarea muncii nu mai este posibilă în niciuna din cele două 
instituții din comunitate menţionate în hotărâre, consilierul de probaţiune sesizează 
judecătorul delegat cu executarea, care va desemna o altă instituţie din comunitate 
pentru executarea muncii, tot astfel, judecătorul delegat cu executare în temeiul art. 51 
alin. (2) din Legea nr. 253/2013 poate să desemneze o altă instituţie din comunitate 
Pentru executarea muncii şi în ipoteza în care persoana condamnată îşi schimbă 
domiciliul pe parcursul termenului de supraveghere şi doreşte să execute munca la o 
instituţie aflată în noua localitate de domiciliul, această ipoteză neputând fi calificată 
drept un caz de modificare a conţinutului obligaţiei impus prin hotărârea definitivă, 
Care să atragă competenţa instanţei de executare potrivit art. 48 din Legea nr. 253/2013; 
e EN ul RS NNE SSE ui e 

! Aceeaşi situație s-ar putea reţine şi în cazul în care pe parcursul termenului de suprave- 
ghere sporeşte numărul instituţiilor unde se poate presta munca, iar persoana condamnată 
solicită schimbarea instituțiilor desemnate iniţial cu altele în care i-ar fi mai facil să îşi execute 
obligaţia impusă prin hotărârea definitivă. 

- după executarea obligaţiei muncii neremunerate în folosul comunității, instituția 
din comunitate unde persoana supravegheată a executat munca neremunerată în 
folosul comunităţii are obligația de a emite şi de a comunica serviciului de probaţiune 
Şi persoanei supravegheate un document care atestă că munca neremunerată în 
folosul comunităţii a fost executată. 


În cazul în care instanţa a indicat o singură entitate pentru executarea 
obligaţiei de a presta o muncă neremunerată în folosul comunităţii, ca unică 
entitate existentă în comunitatea de domiciliu a persoanei condamnate şi a 
stabilit numărul minim de ore de muncă neremunerată în folosul comunităţii pe 
zi, iar persoana condamnată a început fără impedimente executarea obligaţiei de 
a presta o muncă neremunerată în folosul comunităţii în cadrul entității indicate, 
pentru un număr zilnic de ore mai mare decât numărul minim menţionat de 
instanţă, contestaţia la executare formulată de procuror în baza art. 598 alin. (1) 
lit. c) C.proc.pen. împotriva hotărârii prin care instanța a dispus suspendarea 
executării pedepsei sub supraveghere este inadmisibilă, întrucât nu se justifică 
interesul în declararea acesteia (1. C.C.J, secția penală, decizia nr. 45/A din 28 
februarie 2018, www.scj.ro). 


2. să execute una sau mai multe dintre obligaţiile prevăzute limitativ de 
art. 93 alin. (2) C.pen.: 


- instanța trebuie să impună (măsură obligatorie, iar nu facultativă) inculpa- 
tului cel puțin una dintre obligaţiile „de a face” sau „a nu face” prevăzute de 
art. 93 alin. (2) C.pen. Aceasta nu poate însă impune condamnatului respectarea 
tuturor obligațiilor „de a face” sau „a nu face” prevăzute de art. 93 alin. (2) C.pen.!; 


- cu excepția unora dintre obligaţii care au caracter limitat în timp (de pildă, pres- 
tarea unei munci neremunerate în folosul comunității, urmarea unui un curs de pregă- 
tire sau perfecţionare sau frecventarea unuia sau a mai multor programe de reinte- 
grare socială), celelalte obligații trebuie respectate pe durata întregului termen de 
supraveghere, dacă nu se dispune modificarea sau încetarea lor. 


3.4.1. Obligaţii de „a face” 


a) să urmeze un curs de pregătire şcolară ori de calificare profesională; 


- consilierul de probaţiune din cadrul serviciului de probaţiune în a cărui cir- 
cumscripţie locuieşte persoana care trebuie să urmeze un curs de pregătire școlară or 
de calificare profesională, primind copia hotărârii judecătoreşti, decide, pe baza 
evaluării inițiale a persoanei, cursul ce trebuie urmat și instituția din comunitate 
în care urmează să aibă loc, comunicând acestei instituții o copie de pe dispozitivul 
hotărârii, precum şi decizia sa; aşadar, consilierul de probaţiune manager de caz 
stabileşte conţinutul concret al acestei obligaţii, în funcţie de evaluarea inițială a 
persoanei supravegheate şi de posibilitățile concrete de executare existente la nivelul 
comunităţii (art. 50 din Legea nr. 253/2013, art. 58 din Legea nr. 252/2013); 


1 În sensul că pot fi impuse toate obligaţiile prevăzute de lege, a se vedea F. Streteany, 
D. Niţu, op. cit., vol. II, p. 549. 


Individualizarea pedepselor 685 


- supravegherea și controlul respectării obligaţiei de a urma un curs de pregătire 
şcolară ori de calificare profesională, atât cu privire la persoana supravegheată, cât şi 
cu privire la instituţia stabilită, se efectuează de serviciul de probaţiune competent, 


- în cazul în care persoana supravegheată va urma un curs de calificare, aceasta va 
începe cursul în termen de maxim 6 luni de la data primei întrevederi, iar dacă va 
urma un curs de pregătire şcolară, aceasta se va înscrie în anul școlar următor. 


b) să frecventeze unul sau mai multe programe de reintegrare socială deru- 
late de către serviciul de probaţiune sau organizate în colaborare cu instituții 
din comunitate; 


- instanţa trebuie să stabilească în hotărârea de condamnare numărul programelor 
de reintegrare socială pe care condamnatul trebuie să le urmeze, această opţiune 
neputând fi lăsată la latitudinea consilierului de probaţiune; 


- consilierul de probaţiune din cadrul serviciului de probaţiune în a cărui cir- 
cumscripție locuieşte persoana care trebuie să frecventeze unul sau mai multe pro- 
grame de reintegrare socială, primind copia hotărârii judecătoreşti, decide, pe baza 
evaluării inițiale a persoanei, programul sau programele care trebuie urmate, 
precum şi, dacă este cazul, instituţia, respectiv instituţiile din comunitate în care 
urmează să aibă loc acestea, comunicând acestei instituţii copia de pe dispozitivul 
hotărârii, precum și decizia sa; aşadar, consilierul de probaţiune manager de caz sta- 
bileşte conţinutul concret al acestei obligaţii, în funcție de evaluarea iniţială a per- 
soanei supravegheate şi de posibilitățile concrete de executare existente la nivelul 
comunității (art. 51-52 din Legea nr. 253/2013, art. 58 din Legea nr. 252/2013); 


- supravegherea și controlul respectării obligaţiei de a urma unul sau mai multe 
programe de reintegrare socială, atât cu privire la persoana supravegheată, cât și cu 
privire la instituţia din comunitate stabilită, se efectuează de serviciul de probaţiune 
competent. 


c) să se supună măsurilor de control, tratament sau îngrijire medicală. 


- instanța de judecată trebuie să stabilească instituția în care persoana suprave- 
gheată urmează a se supune acestor măsuri ce au scop curativ; în absența unei ase- 
menea mențiuni în hotărârea instanței, stabilirea instituției se va face de serviciul de 
Probaţiune; 


- consilierul de probaţiune din cadrul serviciului de probaţiune în a cărui cir- 
Cumscripţie locuieşte persoana care trebuie să se supună măsurilor de control, trata- 
ment sau îngrijire medicală, primind copia hotărârii judecătoreşti, comunică o copie 
de pe dispozitivul hotărârii instituţiei în care urmează să aibă loc controlul, trata- 
mentul sau îngrijirea medicală, menţionată în hotărâre. În cazul în care instituția nu 
este menţionată în hotărâre, consilierul de probaţiune decide instituţia în care 
urmează să aibă loc controlul, tratamentul sau îngrijirea medicală şi comunică 
acesteia copia de pe dispozitivul hotărârii, precum și decizia sa; 


- supravegherea și controlul respectării obligaţiei de a se supune măsurilor de 
Control, tratament sau îngrijire medicală, atât cu privire la persoana supravegheată, 
Cât şi cu privire la instituția din comunitate stabilită se efectuează de serviciul de 
Probaţiune competent; 

- instituția în care urmează să aibă loc controlul, tratamentul sau îngrijirea medi. 
cală sesizează serviciul de probaţiune atunci când constată că persoana supravegheată 
nu-și respectă îndatoririle stabilite în cadrul controlului, tratamentului sau îngrijirii 
medicale. Sesizarea serviciului de probaţiune poate fi făcută, după caz, şi de persoana 
vătămată sau de altă persoană interesată; 


bugetul de stat. 


Aceste obligații urmăresc, în esență, reintegrarea socială a persoanei suprave- 
gheare. 


B. Obligatii de „a nu face”: 


- instanța poate impune persoanei condamnate obligaţia să nu părăsească teritoriul 
României fără acordul instanţei; la evaluarea necesității şi proporționalității impunerii 
unei astfel de măsuri instanţa trebuie să analizeze cu atenţie natura infracţiunii comise 
şi/sau riscurile de sustragere de la supraveghere pentru a impune o obligaţie ce are ca 
efect o limitare temporară a dreptului la liberă circulaţie; de pildă, nu cred că s-ar 
justifica impunerea acestei obligaţii de a nu face când infracţiunea comisă nu are 
caracter transfrontalier, iar din probele administrate nu rezultă vreun risc de sustragere 
de la supraveghere sau vreo altă împrejurare de natură a putea aprecia că infracțiunea 
comisă constituie un temei suficient pentru restrângerea libertăţii de mişcare; 


- judecătorul delegat cu executarea comunică o copie de pe dispozitivul hotă- 
rârii definitive Inspectoratului General al Poliţiei de Frontieră, Direcţiei Generale de 
Paşapoarte şi Oficiului Român pentru Imigrări, în situaţia cetățenilor străini; 


- în situaţia în care constată încălcarea uneia dintre obligaţiile impuse, autoritățile 
sau instituţiile de mai sus sesizează serviciul de probaţiune; sesizarea serviciului de 
probaţiune cu privire la nerespectarea obligaţiilor impuse poate fi făcută, după caz, şi 
de persoana vătămată sau de altă persoană interesată; dacă apreciază că nerespectarea 
obligaţiilor s-a făcut cu rea-credință, serviciului de probaţiune sesizează instanța de 
executare în vederea revocării suspendării sub supraveghere. 


Spre deosebire de amânarea aplicării pedepsei, în cazul suspendării sub supra- 
veghere a executării pedepsei, instanţa de judecată nu poate impune condamnatului 
să respecte pe durata termenului de supraveghere vreuna dintre următoarele obligatii 
de „a nu face”: 


a) să nu comunice cu victima sau cu membri de familie ai acesteia, cu persoanele 
cu care a comis infracţiunea sau cu alte persoane stabilite de instanță ori să nu se 
apropie de acestea; 


b) să nu se afle în anumite locuri sau la anumite manifestări sportive, culturale ori 
la alte adunări publice, stabilite de instanță; 


c) să nu conducă anumite vehicule stabilite de instanță; 

d) să nu deţină, să nu folosească și să nu poarte nicio categorie de arme!; 


e) să nu ocupe sau să nu exercite funcţia, profesia, meseria ori activitatea de care 
s-a folosit pentru săvârşirea infracțiunii. 

- totuşi, limitările drepturilor enumerate mai sus, deşi nu pot fi impuse ca obligaţii 
de „a nu face”, pot fi aplicate cu titlu de pedeapsă complementară în ipoteza în care 
instanța aplică pe lângă pedeapsa închisorii şi interzicerea exercitării unor drepturi 
dintre cele prevăzute de art. 66 alin. (1) lit. g), h), i), m), n) C.pen. care se va executa pe 
durata termenul de supraveghere; în ipoteza în care instanța a dispus interzicerea 
exercitării drepturilor prevăzute de art. 66 alin. (1) lit. g), h), i), m), n) C.pen. cu titlu de 
pedeapsă complementară, verificarea respectării lor nu este în competenţa serviciului 
de probaţiune, ci a persoanelor juridice de drept public sau de drept privat autorizate să 
supravegheze exercitarea acestor drepturi, în caz de încălcare a acestor interdicții, este 
necesară sesizarea organelor de urmărire penală cu privire la săvârşirea infracțiunii de 
neexecutare a sancţiunilor penale, prevăzute de art. 288 C.pen.; 


- în situaţia în care instanța a admis acțiunea civilă exercitată în procesul penal, 
persoana supravegheată trebuie să îndeplinească integral obligațiile civile stabilite 
prin hotărârea judecătorească, cel mai târziu cu 3 luni înainte de expirarea terme- 
nului de supraveghere. 


“2 Obligaţiile stabilite în sarcina condamnatului pot fi executate până la 
finalul duratei termenului de supraveghere stabilit în cauză, iar, pe de altă parte, 
organul desemnat cu supravegherea condamnatului, respectiv serviciul de proba- 
țiune, este cel care monitorizează situaţia petentului şi stabileşte dacă există 
condiţiile de punere în aplicare a celor două obligaţii impuse de instanţă ori, în 
caz contrar, că a intervenit un motiv care face imposibilă executarea acestora. 
Din conţinutul actelor dosarului rezultă că, în conformitate cu dispoziţiile 
art. 552 alin. (1) C.proc.pen., hotărârea ce se execută de către condamnat a 
rămas definitivă la 25 octombrie 2016, data pronunțării deciziei nr. 412/A de 
către instanţa de apel, aşa încât termenul de supraveghere care a început să curgă 
de la acea dată se împlineşte la 24 octombrie 2019. Prin urmare, nu s-a epuizat 
durata termenului de supraveghere înăuntrul căruia condamnatul poate executa 
obligaţiile impuse prin hotărârea de condamnare, iar actul nou depus în cursul 
judecării contestaţiei relevă că, în interiorul termenului de supraveghere, 
respectiv la 1 aprilie 2019, se va realiza o nouă evaluare a capacităţii sale de 
muncă. Totodată, afecțiunile medicale de care suferă condamnatul nu pot 
constitui un motiv de împiedicare privind executarea obligaţiei de a frecventa 


Can E N n a E E NE, 


! Potrivit art. 28 alin. (1) lit. a) din Legea nr. 295/2004, anularea dreptului de a deţine arme 
rezultă ex lege numai în cazul în care soluţia pronunțată este una de condamnare pentru 
infracţiuni comise cu intenţie/praeterintenţie ori pentru infracţiuni prevăzute de Legea 
nr. 295/2004, cu condiţia ca pedeapsa aplicată să fie detenţiunea pe viaţă sau închisoarea mai 
mare de un an; prin urmare, în cazul dispunerii suspendării sub supraveghere a executării 
pedepsei pentru o infracţiune comisă din culpă sau pentru o infracţiune comisă cu intenţie 
atunci când pedeapsa aplicată este de cel mult 1 an închisoare, anularea dreptului de a deţine 
arme operează numai dacă a fost dispusă de către instanţă ca pedeapsă complementară. 

unul sau mai multe programe de reintegrare, câtă vreme serviciul de probaţiune, 
în cursul termenului de supraveghere, poate individualiza executarea obligaţiei 
ținând seama de aceste afecţiuni, precum şi de dificultăţile de deplasare ale 
contestatorului. În concluzie, instanța de control judiciar constată că, în mod 
corect, Curtea de Apel Timişoara a apreciat că nu s-a epuizat durata termenului 
de supraveghere înăuntrul căruia condamnatul poate executa obligaţiile în 
discuţie şi nici că nu s-a făcut dovada că până la finalul termenului de suprave- 
ghere există o împiedicare a executării obligaţiilor de către condamnat şi, în 
consecinţă, a respins în mod justificat contestaţia la executare (I.C.C.J, secția 
penală, decizia nr. 482 din 5 mai 2017, www.scj.ro). 


2 l. Instanţa poate înlocui, pe calea contestaţiei la executare formulată 
de serviciul de probaţiune, entităţile în cadrul cărora persoana condamnată cu 
suspendarea executării pedepsei sub supraveghere va presta, conform art. 93 
alin. (3) C.pen., muncă neremunerată în folosul comunităţii. 2. În cazul suspen- 
dării executării pedepsei sub supraveghere, instanţa trebuie să impună cel puţin 
una dintre obligaţiile prevăzute în art. 93 alin. (2) lit. a)-d) C.pen. Dacă prin 
hotărârea de condamnare cu suspendarea executării pedepsei sub supraveghere 
nu a fost impusă niciuna dintre obligaţiile prevăzute în art. 93 alin. (2) lit. a)-d) 
C.pen., impunerea uneia dintre aceste obligaţii poate fi dispusă pe calea contes- 
taţiei la executare formulată de serviciul de probaţiune (7.C.C.J, secția penală, 
decizia nr. 171/A din 19 aprilie 2016, www.scj.ro). 


A 
5 Instanţa de fond a impus inculpatei D.V. ca pe durata termenului de 
supraveghere, de 3 ani, să nu părăsească teritoriul României fără acordul 
instanţei, însă Curtea constată că infracțiunile pentru care a fost condamnată 
inculpata nu au implicaţii transfrontaliere (cum, de exemplu, sunt infracțiunile 
de contrabandă sau trafic internațional de droguri), nu au fost comise acte 
materiale pe teritoriul altor state, iar faptul că inculpata a prezentat celor două 
societăţi anumite documente care atestau, în mod nereal, că ar fi beneficiat de 
asistență medicală în străinătate nu este de natură să imprime faptelor un 
caracter transnațional, care să motiveze necesitatea ca inculpata să nu părăsească 
teritoriul României o anumită perioadă de timp. Totodată, susţinerile Ministe- 
rului Public în sensul că în cazul în care inculpata ar părăsi teritoriul României, 
nu s-ar putea pune în executare hotărârea de condamnare şi că, astfel, inculpata 
s-ar sustrage executării, sunt vădit nefondate, în contextul în care atât România, 
cât şi Spania au transpus în legislaţia internă Decizia cadru 2008/947/JAI a 
Consiliului din 27.11.2008 privind aplicarea principiului recunoaşterii reciproce 
în cazul hotărârilor judecătoreşti şi al deciziilor de probaţiune în vederea 
supravegherii măsurilor de probaţiune şi a sancţiunilor alternative. Astfel, 
consultând site-ul Reţelei Judiciare Europene rezultă că Spania a implementat 
decizia menţionată la data de 11.12.2014, iar România a implementat-o la data 
de 26.12.2013 (prin introducerea Capitolului II din Titlul VII al Legii 
nr. 302/2004 privind cooperarea judiciară internaţională în materie penală), aşa 
încât poate avea loc recunoaşterea hotărârii de condamnare pronunţată de 
autoritatea judiciară din România spre a fi executată într-un alt stat membru al 
Uniunii Europene prin transmiterea, către autoritatea competentă din statul 

spaniol, a certificatului din Anexa 9 a Legii nr. 302/2004 şi, alături de acesta, a 
hotărârii judecătoreşti şi a referatului de evaluare întocmit de către Serviciul de 
Probaţiune, traduse în limba spaniolă. Pentru aceleaşi considerente, se constată 
că este nefondată şi solicitarea apelantei inculpate de a se menţiona expres ca 
prestarea muncii în folosul comunităţii să aibă loc doar în perioada concediului 
legal de odihnă, atunci când se întoarce în România. Astfel, există posibilitatea 
ca supravegherea respectării de către persoana condamnată a obligaţiilor şi 
măsurilor de supraveghere dispuse prin hotărârea de condamnare să fie încredin- 
țată statului spaniol, unde inculpata are reşedinţă şi un loc de muncă stabil, aşa 
cum rezultă din înscrisurile de la dosar, respectiv contract de muncă pe durată 
nedeterminată pentru serviciu casnic (C.A. București, secţia a [l-a penală, 
decizia nr. 1340A din 14 octombrie 2015). 


2 Apelul inculpatei este însă fondat raportat la obligațiile impuse în 
cadrul procesului de supraveghere al acesteia. Curtea constată că prima instanță 
a impus inculpatei ca urmare a condamnării la o pedeapsă cu închisoarea cu 
suspendare sub supraveghere interdicția de a părăsi teritoriul țării fără acordul 
instanței pe durata termenului de supraveghere. Această măsură restrictivă 
trebuie examinată şi în raport de dispoziţiile art.2 din Protocolul nr.4 la 
Convenţia Europeană a Drepturilor Omului. Potrivit acestui text, oricine se 
găseşte în mod legal pe teritoriul unui stat are dreptul să circule în mod liber şi 
să-şi aleagă în mod liber reşedinţa sa. Alin. (3) al acestui articol stabilește situa- 
țiile în care se pot aduce restrângeri dreptului la liberă circulaţie: „exercitarea 
acestor drepturi nu poate face obiectul altor restrângeri decât acelea care, 
prevăzute de lege, constituie măsuri necesare într-o societate democratică pentru 
securitatea naţională, siguranţa publică, menţinerea ordinii publice, prevenirea 
faptelor penale, protecția sănătăţii sau a moralei, ori pentru protejarea drepturilor 
şi libertăţilor altora”. CtEDO a stabilit că libertatea de mişcare, aşa cum este 
garantată de art.2 din Protocolul nr. 4, este reglementată pentru a asigura 
oricărei persoane libertatea de deplasare pe teritoriul unui stat şi să părăsească 
acest teritoriu, ceea ce implică dreptul de a pleca în orice alt stat doreşte şi care îl 
primeşte (Peltonen c. Finlanda, hotărârea Comisiei din 20.02.1995). Libertatea 
de mişcare interzice orice măsură de natură a aduce atingere acestui drept sau 
exerciţiului său fără a îndeplini condiţiile de a fi necesară într-o societate demo- 
cratică, în vederea atingerii unuia dintre scopurile legitime enumerate limitativ 
în parag. 3 (Baumann c. Franţei). CtEDO a stabilit că obligaţia de a solicita 
permisiunea autorităţilor de a pleca este o ingerinţă adusă libertăţii de mişcare 
(Ivanov c. Ucrainei), astfel încât apreciem că interdicția prevăzută de art. 85 
alin. (2) lit. i) C.pen. intră în câmpul de aplicare al art. 2 din Protocolul nr. 4, 
urmând a fi analizate condiţiile pe care trebuie să le îndeplinească pentru a fi 
justificată: să fie prevăzută de lege, să urmărească unul din scopurile legitime şi 
să fie necesară într-o societate democratică — să fie proporţională cu scopul 
urmărit. Analizând măsura dispusă în prezenta cauză, judecătorul constată că 
aceasta este prevăzută de lege ca obligaţie aferenta suspendării sub supraveghere 
a pedepsei închisorii, dispoziţie care îndeplineşte condiţiile de accesibilitate şi 
previzibilitate impuse de jurisprudenţa Curţii ca şi calităţi ale legii, Totodată, 
interdicția urmăreşte un scop legitim: siguranța publică, menţinerea ordinii 

publice, prevenirea faptelor penale. Măsura prin care se aduce atingere libertăţii 
de mișcare trebuie să fie necesară într-o societate democratică, astfel încât 
ingerinţa să nu depăşească ceea ce este necesar pentru atingerea scopului, cu alte 
cuvinte, potrivit testului proporționalităţii măsura restrictivă trebuie să fie nece- 
sară şi suficientă pentru realizarea funcției sale de protecţie (Bartik c. Rusia). 
Echilibrul între interesul general de asigurare a siguranţei publice, menţinere a 
ordinii publice şi prevenire a faptelor penale şi interesul personal al inculpatului 
de a se bucura de libertatea de mişcare este evaluat în raport de circumstanţele 
speciale ale fiecărei cauze. Restricţia poate fi justificată într-un caz concret dacă 
există indicii cu privire la un interes general care să depăşească interesul indi- 
vidual la exercitarea libertăţii de mişcare (Hajibeyli c. Azerbaijan). În prezenta 
cauza, Curtea apreciază că, în raport de natura infracţiunii pentru care inculpata 
a fost condamnată (furt calificat), de conduita procesuală a acesteia (care a 
recunoscut săvârşirea faptei şi a colaborat cu organele judiciare), de circumstan- 
tele personale (soțul ei lucrează în străinătate), aplicarea unei astfel de interdicții 
nu este necesară şi proporțională cu scopul pentru care a fost aplicată, astfel 
încât se impune înlăturarea sa pentru a da posibilitatea acesteia să îşi exercite pe 
deplin dreptul la viață privată şi libertatea de mișcare (C.A București, secția I 
penală, decizia nr. 684 din 17 mai 2019, www.sintact.ro). 


3.5. Modificarea obligațiilor 


- procesul de supraveghere reglementat de Codul penal este unul flexibil, art. 95 
C.pen. prevăzând posibilitatea ca, pe parcursul termenului de supraveghere, obliga- 
tiile impuse prin hotărârea judecătorească definitivă să poată fi modificate de 
instanța de executare pentru a asigura persoanei supravegheate șanse sporite de 
îndreptare şi reintegrare socială, fie prin impunerea unor noi obligaţii care nu 
fuseseră anterior impuse de instanță, fie prin modificarea conţinutului obligațiilor 
existente prin sporirea/diminuarea condiţiilor de executare (de pildă, inițial îi fusese 
impusă persoanei supravegheate obligaţia de a urma trei programe de reintegrare 
socială derulate de serviciul de probaţiune, iar ulterior, având în vedere compor- 
tamentul acesteia, instanța poate să impună ca aceasta să urmeze numai un asemenea 
curs; ori pe parcursul termenului de supraveghere se constată că nu mai este necesâră 
supunerea persoanei condamnate la măsuri de îngrijire medicală); 


- legiuitorul permite doar modificarea obligaţiilor impuse prin hotărârea definitivă, 
prin care s-a dispus suspendarea sub supraveghere a executării pedepsei în temeiul 
Codului penal, iar nu şi a măsurilor de supraveghere, indiferent dacă acestea au fot 
impuse în temeiul Codului penal actual sau Codului penal din 1969, ori a obligaţiilor 
impuse în baza vechii codificări!; 


- nu se poate dispune, pe parcursul termenului de supraveghere, modificarea obli- 
gaţiei persoanei supravegheate de a-şi îndeplini integral obligaţiile civile stabilite 


1 În cazul în care obligațiile au fost impuse în temeiul Codului penal din 1969 consider că 
nu este admisibilă formularea unei contestaţii la executare prin care să se solicite aplicarea 
prin analogie a instituţiei modificării obligaţiilor prevăzute de Codul penal, în condiţiile în 
care vechiul cod nu stipula o asemenea posibilitate. 

prin hotărârea judecătorească, acestea fiind stabilite cu autoritate de lucru judecat, și 
pici modificarea termenului în care trebuie executate obligaţiile civile (cel mai târziu 
cu 3 luni înainte de expirarea termenului de supraveghere); 


- sesizarea instanţei de executare în vederea modificării obligaţiilor se poate 
face de serviciul de probaţiune ori de judecătorul delegat cu executarea (la cererea 
persoanei supravegheate sau a persoanei vătămate, după consultarea raportului întoc- 
mit de consilierul de probaţiune!); procedura de judecată este cea din materia fazei de 
executare: şedinţă este publică şi se desfăşoară cu citarea persoanei supravegheate şi 
participarea procurorului; asistența juridică nu este obligatorie; instanţa de executare 
se pronunţă prin sentință care poate fi atacată cu contestaţie în termen de 3 zile de la 
comunicare; 


- în ipoteza în care persoana supravegheată a sesizat direct instanța de executare, 
constituindu-se astfel un dosar penal având ca obiect modificarea obligațiilor, instanța 
va trebui să dispună trimiterea, pe cale administrativă, a cererii la judecătorul delegat 
cu executarea care are drept de sezină pentru ca acesta să evalueze dacă se impune 
sesizarea instanței; aşadar, nu se poate obține modificarea obligaţiilor pe cale con- 
testației la executare formulate de persoana supravegheată, aceasta fiind inadmisibilă; 


- pe parcursul termenului de supraveghere, se poate dispune de mai multe ori 
modificarea obligaţiilor, legea neprevăzând în această materie nicio limitare; 


- nu constituie o modificare a obligațiilor obținerea de către persoana suprave- 
gheată a încuviințării de a părăsi teritoriul țării, în cazul în care o astfel de obligație 
de „a nu face” îi fusese impusă de către instanță; legea nu prevede cazuri limitative în 
care se poate dispune încuviințarea părăsirii teritoriului țării, acestea urmând a fi 
apreciate in concreto de către instanța de executare, cererea de încuviințare a 
părăsirii teritoriului se soluţionează de instanța de executare în camera de consiliu, 
după ascultarea acesteia și a consilierului de probaţiune, prin încheiere definitivă; 
încuviințarea se dispune pe parcursul termenului de supraveghere, pe o durată de cel 
mult 30 de zile într-un an, o copie a încheierii definitive se comunică, de îndată, 
serviciului de probaţiune competent, Inspectoratului General al Poliţiei de Frontieră 
şi Direcţiei Generale de Paşapoarte. Pe durata pentru care s-a dispus încuviințarea, 
părăsirea teritoriului țării nu reprezintă o încălcare a obligaţiei impuse. Durata permi- 
siunii se include în termenul de supraveghere; nerespectarea termenelor pentru care a 
fost acordată încuviințarea de a părăsi teritoriul poate conduce la revocarea suspen- 
dării sub supraveghere a executării pedepsei, în condiţiile art. 96 alin. (1) C.pen. 


cazan CE E E N a E RE N RER 


! Potrivit art. 66 alin. (2) din Legea nr. 252/2013, la solicitarea judecătorului delegat cu 
executarea, consilierul de probaţiune manager de caz întocmește un raport de evaluare în care 
Consemnează constatările sale cu privire la existența unor motive care justifică fie modificarea 
obligaţiilor prin impunerea de noi obligaţii, sporirea sau diminuarea condiţiilor de executare a 
Celor existente, fie încetarea executării unora dintre obligaţiile pe care le are de executat 
Persoana supravegheată. j 

3.6. Încetarea obligaţiilor 


- tot ca expresie a caracterului flexibil al procesului de supraveghere, art. 95 C.pen. 
stipulează că instanța de executare! va dispune încetarea executării uneia/unora 
dintre obligațiile pe care le-a impus prin hotărârea definitivă, atunci când apreciază că 
menținerea acestora nu mai este necesară (de pildă, instanța apreciază că nu mai este 
necesară şi proporţională cu scopul urmărit restrângerea libertăţii de circulaţie a per- 
soanei condamnate, dispunând încetarea obligaţiei de a nu părăsi teritoriul României); 


- instanţa de executare trebuie să evite ca prin hotărârea pronunţată să afecteze în 
substanță autoritatea de lucru judecat a hotărârii, de pildă, în cazurile în care cererea de 
încetare a obligaţiilor este formulată imediat sau la scurt timp după rămânerea 
definitivă a hotărârii pentru motive care existau şi la data judecării cauzei (în special 
când pe această cale se solicită ridicarea interdicției de a părăsi teritoriul ţării); 

- chiar și în cazul în care executarea muncii în folosul comunității este în conti- 
nuare necesară, însă din cauza agravării stării de sănătate a persoanei supravegheate 
aceasta nu mai este posibilă, instanţa va dispune încetarea executării acestei obligaţii 
(de pildă, în cazul în care din actele medicale depuse rezultă că bolile de care acesta 
suferă precum şi pierderea în totalitate a capacităţii de muncă); 


- pentru a se dispune încetarea executării muncii în folosul comunității persoana 
condamnată trebuie să producă un înscris emis fie de medicul de familie, fie de un 
medic specializat în medicina muncii din care să rezulte fie că este inapt să presteze 
activitățile stabilite de consilierul de probaţiune, ori prezintă risc pentru sănătatea 
altor persoane; 


- nu se poate dispune, pe parcursul termenului de supraveghere, încetarea executării 
obligaţiei persoanei supravegheate de a-și îndeplini integral obligaţiile civile stabilite 
prin hotărârea judecătorească, acestea fiind stabilite cu autoritate de lucru judecat; 

- sesizarea instanţei de executare în vederea încetării obligațiilor se poate face de 
serviciul de probaţiune ori de judecătorul delegat cu executarea (la cererea per- 
soanei supravegheate sau a persoanei vătămate, după consultarea raportului întocmit 
de consilierul de probaţiune); procedura de judecată este cea din materia fazei de 
executare: şedinţă este publică şi se desfăşoară cu citarea persoanei supravegheate şi 
participarea procurorului, asistenţa juridică nu este obligatorie; se pot administra 
mijloace de probă, inclusiv raportul de expertiză în specialitatea medicina muncii, 
pentru a se stabili de către un expert dacă persona condamnată nu mai poate presta 
munca în folosul comunității, instanța de executare se pronunţă prin sentinţă care 
poate fi atacată cu contestaţie în termen de 3 zile de la comunicare; 


- pe parcursul termenului de supraveghere, se poate dispune de mai multe ori înce- 
tarea executării unor obligații, legea neprevăzând în această materie nicio limitare. 


' Competența va aparţine instanţei de executare şi în ipoteza în care suspendarea sub 
supraveghere a executării pedepsei a fost dispusă de către instanţa de apel, iar nu de prima 
instanţă, deoarece în această ipoteză nu este incident cazul de contestaţie la executare prevăzut 
de art. 598 alin. (1) lit. c) teza I C.proc.pen., ce ar atrage competenţa instanţei de apel. 

> În raport cu cele ce preced, Înalta Curte constată îndeplinirea de către 
condamnatul A. a unora dintre obligaţiile ce i-au fost impuse prin decizia de 
condamnare, însă reţine că aceste motive nu pot constitui temeiuri pentru 
încetarea obligaţiei de a nu părăsi teritoriul naţional, fără încuviințarea instanţei, 
deoarece s-ar ignora toate considerentele ce au fundamentat procesul deliberativ 
ce a condus la stabilirea pedepsei, a modalităţii de executare şi a obligaţiilor 
impuse. Finalizarea executării orelor de muncă neremunerată în folosul comuni- 
tăţii ori executare în mod corespunzător a obligaţiilor ce îi revin condamnatului 
A. în cadrul supravegherii, ţin de esenţa acestei măsuri, deoarece nerespectarea 
acestora ar fi putut conduce la revocarea suspendării executării pedepsei sub 
supraveghere. Pe de altă parte, argumentele condamnatului A. potrivit cărora 
societatea la care este angajat are anumite relații comerciale în afara României, 
fiind necesară deplasarea sa în străinătate nu sunt de natură să justifice înlătu- 
rarea obligaţiei prevăzută de art. 93 alin. (2) lit. d) C.pen., întrucât condamnatul 
are posibilitatea ca ori de câte ori consideră necesar, să se adreseze judecătorului 
cu cerere motivată de părăsire a teritoriului țării. De asemenea, Înalta Curte 
reţine că petentul a beneficiat de permisiuni de a părăsi ţara, atunci când s-a 
adresat instanţei cu astfel de solicitări şi chiar dacă a respectat obligaţiile şi 
măsurile dispuse de către instanţă, propunerea consilierului de probaţiune 
privind încetarea executării obligaţiei de a nu părăsi teritoriul României fără 
acordul instanţei, nu poate fi primită. În aceiaşi ordine de idei, Înalta Curte reţine 
că într-o astfel de analiză, de înlăturare a unei obligaţii impuse printr-o hotărâre 
definitivă de condamnare, nu poate fi ignorată analizarea tuturor motivelor ce au 
condus la alegerea modalităţii de executare a pedepsei şi a obligaţiilor impuse. 
De aceea, instanţa consideră că trebuie avut în vedere faptul că pe tot parcursul 
procesului, intimatul A. a contestat participaţia sa penală, însă cu toate acestea, 
instanța de apel a constatat vinovăția sa, în procesul de individualizare al 
pedepsei a reţinut că se impune schimbarea modalităţii de executare, deoarece 
prin aplicarea pedepsei s-a urmărit reeducarea, pedeapsa astfel stabilită fiind 
adaptată fiecărui infractor, proporțională faţă de fapta şi persoana infractorului, 
în raport cu trăsăturile sale specifice, cu periculozitatea sa pentru ordinea publică 
şi cu toate elementele ce au fost de natură să caracterizeze personalitatea sa. La 
stabilirea pedepsei, instanţa de apel a arătat că pentru a acţiona ca un factor 
educativ, constrângerea penală trebuie să fie în măsură să forțeze procesele 
psihice mai profunde ale făptuitorului, să influenţeze raţiunea, sentimentul, 
voința acestuia, spre a-l determina să-şi modifice în mod statornic comporta- 
mentul. Pedeapsa este în măsură să realizeze această finalitate, numai dacă prin 
felul şi măsura sa reflectă gravitatea faptei, gradul de vinovăţie şi periculozitatea 
făptuitorului, dacă este rațională, convingătoare, justă şi echitabilă. Pedeapsa 
trebuie adecvată nu numai în raport cu fapta săvârşită, care rămâne totuşi în 
centrul procesului de individualizare, dar şi cu periculozitatea infractorului şi cu 
şansa de reeducare pe care o prezintă. În raport cu cele evocate, Înalta Curte 
reţine că aceste motive îşi păstrează şi în prezent aplicabilitatea şi deci nu pot fi 
ignorate, fiind în acelaşi timp argumente contrare faţă de motivele pentru care s- 
a apreciat de către Curtea de Apel că ar fi justificată încetarea uneia dintre 
obligaţiile stabilite prin decizia definitivă de condamnare, fiind demonstrată 
necesitatea executării în continuare a acestei obligaţii de către, condamnatul A. 
(.C.C.J., secția penală, decizia nr. 851/A din 18 octombrie 2015, www.scj.ro). 

ə Pe parcursul termenului de supraveghere intimatul a respectat măsu- 
rile, a executat obligaţia de a presta muncă neremunerată în folosul comunităţii, 
în urma căreia şi-a acoperit nevoile identificate ca fiind potenţial declanşatoare a 
unor noi infracţiuni şi a asimilat într-un mod corespunzător valorile prosociale 
unanim acceptate. Conform raportului de evaluare întocmit de Serviciul de 
Probaţiune Vâlcea, în vederea punerii în executare a prevederilor sentinței 
penale, persoana supravegheată s-a prezentat la sediul Serviciului de Probaţiune 
Vâlcea, la data la care a fost convocată 18.10.2016, pentru a i se aduce la cunoş- 
tință aspectele esenţiale ale procesului de supraveghere, s-a realizat evaluarea 
iniţială a situaţiei personale, a depus documentele solicitate la dosarul de 
probaţiune. În perioada 5.12.2016 - 17.03.2017 intimatul a executat cele 100 de 
zile lucrătoare de muncă neremunerată în folosul comunităţii în cadrul Servi- 
ciului de Gestionare Câini fără Stăpân, respectând termenul legal. În ceea ce 
priveşte comportamentul în comunitate nu au fost existat sesizări cu privire la 
manifestarea unui comportament violent în comunitate sau cu privire la impli- 
carea în comiterea unor fapte penale. Până în prezent intimatul a reuşit să 
identifice un loc de muncă stabil, cu forme legale în Anglia, iar veniturile 
obţinute din prestarea acestor activităţi îi pot asigura o independenţă financiară. 
În atare condiţii, intimatul nu poate în mod obiectiv să participe la programul de 
reintegrare socială derulat de Serviciul de Probaţiune Vâlcea structurat în 
11 şedinţe săptămânale consecutive. Consilierul de probaţiune apreciază că 
riscul de comitere a unor noi infracţiuni este mic. Faţă de această situaţie, se 
constată că se impune ridicarea obligaţiei de a urma un program de reintegrare 
socială impusă petentului pentru a-i da acestuia posibilitatea de a obţine venituri 
din muncă (Trib. București, secția penală, decizia nr. 1471 din 1 octombrie 
2019, www.sintact.ro). 


3.7. Supravegherea 


- serviciul de probaţiune în a cărui circumscripție locuieşte persoana suprave- 
gheată joacă rolul central în verificarea respectării măsurilor de supraveghere şi a 
obligaţiilor pe durata termenului de supraveghere!; 


- definiţia procesului de supraveghere este dată de art. 48 din Legea nr. 252/2013, 
potrivit căruia procesul de supraveghere cuprinde ansamblul activităţilor și interven- 
țiilor derulate în mod direct de către serviciul de probaţiune sau sub coordonarea 
acestuia, în scopul reabilitării sociale a persoanei supravegheate, al reparării prejudi- 


l În cazul în care persoana supravegheată este un cetăţean străin sau un apatrid care nu 
locuieşte şi nici nu are domiciliul/reşedința pe teritoriul României, opinez că faţă de dispo- 
ziţiile art. 32 din Legea nr. 253/2013 se va stabili ca organ de supraveghere Serviciul de 
probaţiune din circumscripția tribunalului care judecă sau în a cărui rază teritorială se află 
instanţa care judecă cauza în primă instanţă, respectiv a Serviciului de probaţiune Bucureşti» 
când hotărârea este pronunţată în primă instanță de I.C.C.J. Deopotrivă, trebuie avute în 
vedere şi dispoziţiile art. 218 şi urm. din Legea nr. 302/2004, republicată, referitoarea la recu- 
noaşterea hotărârilor judecătoreşti care stabilesc măsuri de probaţiune sau sancțiuni alter- 
native date în România în sco pul executării lor în alte state membre ale Uniunii Euro pene. 

ciului adus comunității prin săvârşirea faptei și al creșterii gradului de siguranță în 
comunitate; procesul de supraveghere se realizează prin exercitarea controlului 
asupra respectării măsurilor şi executării obligațiilor impuse în sarcina unei persoane 
supravegheate și asistarea adaptată nevoilor persoanei, riscului de săvârșire de infrac- 
tiuni Şi particularităților cazului; 

- în ceea ce priveşte măsurile de supraveghere, persoana care a beneficiat de 
măsura amânării aplicării pedepsei va trebui să comunice serviciului de probaţiune: 

(i) în prealabil, schimbarea locuinţei și orice deplasare care depăşeşte 5 zile, 
precum şi întoarcerea; 


(ii) schimbarea locului de muncă; 

(iii) informaţii și documente de natură a permite controlul mijloacelor sale de 
existență. 

- referitor la executarea obligaţiilor impuse de instanță, serviciul de probaţiune 
are următoarele competenţe: 


a) supraveghează și controlează executarea de către infractor a următoarelor 
obligaţii: 

1. de a urma un curs de pregătire școlară ori de calificare profesională; 

2. de a presta o muncă neremunerată în folosul comunității; 


3. de a frecventa unul sau mai multe programe de reintegrare socială derulate de 
către serviciul de probaţiune sau organizate în colaborare cu instituţii din comunitate; 


4. de a executa integral obligaţiile civile stabilite prin hotărâre, cel mai târziu cu 3 
luni înainte de expirarea termenului de supraveghere. 


- în ceea ce priveşte obligația persoanei supravegheate de a se supune măsurilor 
de control, tratament sau îngrijire medicală, serviciul de probaţiune are un rol impor- 
tant, atât în supravegherea îndeplinirii acestei obligaţii de către infractor, cât şi cu 
privire la controlul modului în care instituția în care se realizează controlul, trata- 
mentul sau îngrijirea medicală îşi îndeplinește atribuţiile; 


- art. 94 alin. (3) C.pen. impune serviciului de probaţiune obligaţia de a lua măsu- 
rile necesare pentru a asigura executarea obligaţiilor prezentate mai sus, într-un 
termen cât mai scurt de la data rămânerii definitive a hotărârii de condamnare. 


b) primește sesizări de la organele abilitate cu privire la orice încălcări ale obli- 
faţiilor pe care acestea sunt competente să le verifice; 


Serviciul de probaţiune nu are competenţa de a verifica în mod direct respectarea 
de către persoana supravegheată a următoarelor obligaţii: 


1. să se supună măsurilor de control, tratament sau îngrijire medicală; 
2. să nu părăsească teritoriul României fără acordul instanței. 


Această competență aparține organelor abilitate ale statului, în funcţie de natura 
obligaţiei, care au îndatorirea de a sesiza serviciul de probaţiune cu privire la orice 
încălcări ale acestor obligaţii. 


c) sesizează instanța de executare dacă pe durata termenului de supraveghere: 
1. au intervenit motive care justifică fie modificarea obligaţiilor impuse de instanță, 

fie încetarea executării unora dintre acestea; 2. persoana supravegheată nu respectă 
măsurile de supraveghere sau nu execută, în condiţiile stabilite, obligațiile ce îi revin; 
3. persoana supravegheată nu a îndeplinit obligaţiile civile stabilite prin hotărâre, cel 
mai târziu cu 3 luni înainte de expirarea termenului de supraveghere. 


3.8. Efecte 
3.8.1. Efectele imediate 


- sunt acele efecte care se produc pe durata termenului de supraveghere a suspen- 
dării executării pedepsei, în cazul în care, pe parcursul termenului de supraveghere, 
intervine revocarea sau anularea suspendării, efectele provizorii se vor produce numai 
până la rămânerea definitivă a hotărârii prin care s-a dispus revocarea ori anularea; 


- pedeapsa închisorii aplicată de instanţă nu va fi pusă în executare, fiind suspen- 
dată pe durata termenului de supraveghere (efect imediat); 


- când pentru sancţionarea săvârșirii unei infracțiuni, pedeapsa închisorii este 
însoţită de pedeapsa amenzii aplicate în condițiile art. 62 C.pen., numai executarea 
pedepsei închisorii va fi suspendată pe durata termenului de supraveghere, amenda 
urmând a fi executată după rămânerea definitivă a hotărârii, a fortiori, în cazul con- 
cursului de infracțiuni, dacă pedeapsa rezultantă aplicată este închisoarea, la care s-a 
adăugat amenda penală, va fi suspendată, de asemenea, numai executarea pedepsei 
închisorii, amenda urmând a fi executată pe durata termenului de supraveghere (în 
acest sens, decizia nr. 4/RIL/2020); 


- chiar dacă executarea pedepsei închisorii este suspendată, pedepsele comple- 
mentare aplicate alături de pedeapsa principală se vor executa pe durata terme- 
nului de supraveghere (începând cu data rămânerii definitive a hotărârii prin care s-a 
dispus suspendarea sub supraveghere a executării pedepsei închisorii), având în 
vedere că pedeapsa complementară poate fi aplicată pe o durată de maximum 5 ani, 
iar termenul de supraveghere poate fi de cel mult 4 ani, executarea pedepsei comple- 
mentare poate continua și după împlinirea termenului de supraveghere; 


- pedeapsa accesorie aplicată pe lângă pedeapsa închisorii nu se va executa pe 
durata termenului de supraveghere având în vedere că executarea pedepsei comple- 
mentare începe de la data rămânerii definitive a hotărârii prin care s-a dispus suspen- 
darea sub supraveghere; astfel, nu se vor executa simultan atât pedeapsa accesorie și 
cea complementară, ci numai aceasta din urmă; 


- condamnatul trebuie să respecte măsurile de supraveghere și obligaţiile stabilite 
de instanță; 

- suspendarea sub supraveghere nu atrage suspendarea executării măsurilor de 
siguranță sau a obligaţiilor civile dispuse prin hotărârea de condamnare; 


- în cazul în care inculpatul a fost supus unei măsuri preventive privative de 
libertate, aceasta încetează de drept în momentul dispunerii, chiar printr-o hotărâre 
nedefinitivă, a suspendării sub supraveghere a executării pedepsei, măsura contro- 
lului judiciar sau a controlului judiciar pe cauțiune poate fi menţinută şi atunci când 
s-a dispus suspendarea sub supraveghere. 

3.8.2. Efectele definitive 


- sunt acele efecte care se produc de la împlinirea termenului de supraveghere!; 


- pedeapsa închisorii a cărei executare a fost suspendată sub supraveghere se 
consideră executată (neintervenind reabilitarea de drept?) în situaţia în care: 


(i) condamnatul nu a mai săvârşit o nouă infracțiune în termenul de supraveghere, 
descoperită până la expirarea acestuia; 


(ii) nu s-a dispus revocarea suspendării? până la expirarea termenului de supra- 
veghere; efectele definitive nu se vor produce nici în cazul în care revocarea suspen- 
dării se dispune ca urmare a comiterii unei infracţiuni în termenul de supraveghere, 
cu privire la care hotărârea (prin care se dispune revocarea) rămâne definitivă după 
expirarea acestui termen; tot astfel, dacă s-au comis două sau mai multe infracţiuni, 
din care cel puţin una în termenul de supraveghere (care va atrage revocarea) şi una 
sau mai multe după expirarea acestui termen, nu se va putea considera că, prin 
raportare la aceste din urmă infracţiuni, s-au produs efectele definitive ale suspen- 
dării (de pildă, reținerea comiterii lor în stare de recidivă postexecutorie), atât timp 
cât se dispune revocarea suspendării în considerarea infracțiunii/lor comise în 
termenul de supraveghere; 


(iii) nu s-a descoperit o cauză de anulare a suspendării în termenul de suprave- 
ghere; efectul definitiv nu se va produce chiar dacă anularea suspendării nu a inter- 
venit pe parcursul termenului de supraveghere, ci după expirarea acestuia. 


- este posibil ca pedepsele complementare aplicate să continue să fie executate și după 
expirarea termenului de supraveghere (de pildă, în cazul în care s-a dispus pedeapsa 
complementară a interzicerii unor drepturi pe o durată de 3 ani, iar suspendarea sub 
supraveghere a executării pedepsei închisorii pe un termen de supraveghere de 2 ani); 


- de la expirarea termenului de supraveghere va începe să curgă termenul de 
reabilitare de drept sau judecătorească. 


! În literatura juridică de specialitate (S. Daneş, V. Papadopol, op. cit., p. 326) s-a arătat: 
„comiterea unei infracțiuni înăuntrul termenului de supraveghere, deşi nu întotdeauna conduce 
la excluderea efectelor finale ale suspendării, ţine pe loc, până la rămânerea definitivă a hotă- 
Târii ce urmează a se pronunţa, producerea acestor efecte. Dacă hotărârea a fost dată și a rămas 
definitivă în cursul termenului de supraveghere și dacă soluţia finală nu a dus la revocarea 
suspendării, efectele finale ale suspendării se vor produce la expirarea acestui termen; dacă 
hotărârea-nesusceptibilă să atragă revocarea a fost dată sau a intrat în puterea lucrului judecat 
după ce termenul de supraveghere a expirat, producerea efectelor finale va avea loc numai pe 
data când hotărârea respectivă a rămas definitivă, însă ele vor opera retroactiv, de la împli- 
nirea termenului de supraveghere”. 

2 Hotărârea prin care s-a dispus suspendarea sub supraveghere a executării pedepsei poate 
sta la baza unei alte hotărâri judecătoreşti prin care se dispune nedemnitatea judiciară (a se 
vedea art. 959-961 C.civ.). Efectele nedemnităţii judiciare nu sunt înlăturate prin împlinirea 
termenului de supraveghere şi nici prin reabilitarea ulterioară a condamnatului. 

3 Se remarcă, așadar, că producerea efectelor definitive ale suspendării sub supraveghere 
este condiționată de executarea despăgubirilor civile stabilite prin hotărârea judecătorească. 

3.9. Revocarea suspendării sub supraveghere 


- este o măsură ce se dispune de instanța de judecată și care constă în revenirea 
asupra suspendării sub supraveghere a executării pedepsei; 


- cauza revocării suspendării sub supraveghere este ulterioară rămânerii defini- 
tive a hotărârii de condamnare la pedeapsa închisorii a cărei executare a fost suspen- 
dată sub supraveghere; 


- instituţia revocării suspendării sub supraveghere prevăzută de art. 96 C.pen. nu 
constituie mijlocul prin care se realizează modificarea (recalculare) pedepsei 
conform art. 37 C.pen. şi art. 585 alin (1) lit. d) C.proc.pen., aceasta din urmă vizând 
o singură infracţiune (unitate legală de infracţiune: continuată, complexă, de 
obicei), iar nu comiterea unei noi infracțiuni ulterior rămânerii definitive a hotărârii 
de condamnare şi înainte de expirarea termenului de supraveghere; în cadrul proce- 
durii de modificare (recalculare) a pedepsei, instanţa competentă desfiinţează hotărâ- 
rile definitive pronunţate, reţine existenţa autorității de lucru judecat cu privire la 
existenţa infracţiunii şi a pedepsei aplicate (care nu va putea fi micşorată), nu însă şi 
cu privire la modalitatea de executare, care va putea fi modificată in peius sau 
menţinută prin raportare la pedeapsa aplicată în urma recalculării. 


Codul penal reglementează două modalități ale revocării: obligatorie și 
facultativă. 


3.9.1. Revocarea obligatorie a suspendării sub supraveghere 


Instanţa de judecată trebuie să dispună revocarea suspendării sub supraveghere a 
executării pedepsei în cazul în care: 


a) persoana supravegheată a săvârșit în termenul de supraveghere al suspen- 
dării o infracţiune intenționată sau praeterintenţionată, descoperită în termenul 
de supraveghere (chiar dacă făptuitorul este descoperit ulterior), pentru care a 
fost condamnată la pedeapsa închisorii, chiar după expirarea acestui termen; 


a.l. Condiţii de aplicare 


- infracţiunea poate fi comisă în ţară sau în străinătate, însă numai de o persoană 
fizică majoră, cu intenţie sau praeterintenţie, în calitate de autor sau participant 
(coautor, instigator, complice), indiferent dacă participaţia penală este proprie sau 
improprie; 

- nu se va putea dispune revocarea suspendării dacă infracțiunea comisă în terme- 
nul de supraveghere este abandonul de familie sau împiedicarea accesului la învăţă- 
mântul general obligatoriu, iar în faza camerei preliminare ori în cursul judecății în 
primă instanță ori în apel inculpatul şi-a îndeplinit obligaţiile restante, respectiv 
asigură reluarea frecventării cursurilor de către minor, caz în care instanța are 
obligaţia de a dispune fie amânarea aplicării pedepsei, fie suspendarea sub suprave- 
ghere a executării pedepsei pentru infracţiunea comisă în termenul de supraveghere; 


- revocarea este obligatorie și atunci când în termenul de supraveghere a fost 
comis un concurs de infracțiuni, din care cel puţin una este săvârşită cu intenție sau 
praeterintenție; 

- este necesar ca pedeapsa stabilită de instanță pentru infracţiunea comisă în ter- 
menul de supraveghere să fie închisoarea; dacă pedeapsa aplicată pentru noua infrac- 
țiune este amenda, nu se va dispune revocarea suspendării sub supraveghere, 
pedeapsa amenzii urmând să fie executată! deopotrivă, nu se va putea dispune 
revocarea suspendării sub supraveghere dacă pentru infracţiunea nou comisă instanța 
dispune încetarea procesului penal constatând existența unuia dintre impedimentele 


prevăzute de art. 16 alin. (1) lit. e)-)) C.proc.pen;; 


- revocarea suspendării sub supraveghere va interveni şi în cazul în care o infrac- 
ţiune progresivă, continuă, continuată sau de obicei comisă cu intenție sau praeterin- 
tenție s-a consumat în termenul de supraveghere al suspendării, epuizându-se după 
aceasta, dacă infracțiunea a fost descoperită în acest termen; atunci când infracțiunea 
nu este descoperită în termenul de supraveghere, nu se va dispune revocarea suspen- 
dării, însă se va reţine starea de recidivă postexecutorie (dacă sunt îndeplinite şi 
celelalte condiții prevăzute de art. 41 C.pen.), având în vedere că odată cu expirarea 
termenului de supraveghere pedeapsa este considerată ca executată; 


- se va dispune revocarea suspendării sub supraveghere, iar nu anularea suspen- 
dării, dacă o infracțiune continuă, continuată sau de obicei comisă cu intenţie sau 
praeterintenție s-a consumat înainte de rămânerea definitivă a hotărării prin care s-a 
dispus suspendarea sub supraveghere, iar momentul epuizării se situează în termenul 
de supraveghere al suspendării, dacă infracţiunea a fost descoperită în acest termen; 


- revocarea suspendării sub supraveghere nu se poate dispune dacă noua infrac- 
ţiune a fost descoperită după expirarea termenului de supraveghere; prin descoperire 
înţelegem atât situaţia în care organele de urmărire penală sunt sesizate (din oficiu 
sau prin plângere, denunţ, ori plângere prealabilă), cât şi ipoteza în care fapta este 
descoperită de organele de constatare prevăzute de art. 61 C.proc.pen., procesul- 
verbal întocmit de acestea constituind actul de sesizare al organelor de urmărire 
penală; relevanță prezintă numai data descoperirii infracţiunii, nu şi data descoperirii 
infractorului, aceasta putând fi şi ulterioară expirării termenului de supraveghere; în 
acest caz, se poate reține că noua infracțiune este săvârşită în stare de recidivă 
postexecutorie deoarece efectele suspendării sub supraveghere s-au produs (nefiind 
posibilă revocarea acesteia) pedeapsa fiind considerată ca executată; 

- se va dispune anularea suspendării sub supraveghere, iar nu revocarea suspen- 
dării, dacă o infracţiune progresivă s-a consumat înainte de rămânerea definitivă a 
hotărârii prin care s-a dispus suspendarea sub supraveghere, iar rezultatul mai grav s-a 
produs după această dată în termenul de supraveghere; 

- instanţa va reține săvârșirea noii infracțiuni în condiţiile pluralității intermediare 
Sau în stare de recidivă postcondamnatorie; pedeapsa principală pentru noua infrac- 


' În cazul în care, pentru infracțiunea comisă după data de 1 februarie 2014, pedeapsa apli- 
Cată în temeiul Codului penal este amenda, analiza instituției revocării suspendării sub 
Supraveghere se va face numai în condiţiile art. 96 alin. (4) C.pen. Astfel, nu se va putea 
dispune revocarea suspendării sub supraveghere a executării pedepsei, indiferent dacă această 
modalitate de individualizare a executării pedepsei a fost realizată potrivit Codului penal din 
1969 sau conform actualului Cod penal. 


700 Sinteze de drept penal. Partea generală 


ţiune se stabileşte şi se execută, după caz, potrivit dispozițiilor generale referitoare la 
recidivă [art. 43 alin. (1) şi (2) C.pen.] sau la pluralitatea intermediară [art. 44 
alin. (2) C.pen.]; 

- dacă inculpatul a fost supus unei măsuri preventive privative de liberate (reți- 
nere, arest la domiciliu sau arestare preventivă) în procesul în care s-a pronunțat sus- 
pendarea sub supraveghere a executării pedepsei, durata prevenţiei se va deduce din 
durata pedepsei rezultante ce urmează să fie executată în urma revocării suspendării; 
astfel, instanța care a dispus revocarea suspendării, constatând că inculpatul a comis 
o nouă infracțiune intenționată/praeterintenţionată în termenul de supraveghere, nu 
va putea mai întâi să scadă din durata pedepsei suspendate durata prevenţiei, iar apoi 
să aplice regulile de la pluralitatea intermediară ori de la recidiva postcondamnatorie; 


- instanța competentă să se pronunţe asupra revocării suspendării sub suprave- 
ghere a executării pedepsei în condiţiile art. 96 alin. (4) C.pen. este cea care judecă 
ori a judecat în primă instanță infracțiunea care atrage revocarea, aceasta se poate 
sesiza din oficiu sau, după caz, poate fi sesizată de procuror, dacă nu a existat o astfel 
de sesizare în fața primei instanţe care să fi fost dezbătută, instanța de apel nu poate 
dispune direct în calea de atac revocarea suspendării sub supraveghere; 


În ultimii ani în practica judiciară a fost frecvent întâlnită problematica deter- 
minării legii în baza căreia se realizează revocarea suspendării sub supraveghere a 
executării pedepsei dispuse în temeiul Codului penal din 1969. Instituţia suspendării 
sub supraveghere se regăsește în ambele coduri, iar Legea de punere în aplicare a 
Codului penal nu a mai stipulat dispoziţii tranzitorii ca în cazul suspendării conditio- 
nate a executării pedepsei (art. 15 din Legea nr. 187/2012) unde față de lipsa de 
continuitate a reglementării a impus stabilirea ca anularea și revocarea să fie realizate 
în condiţiile art. 83 și 85 C.pen. din 1969 (ultraactivitatea legii penale vechi). 
Deopotrivă, în cazul suspendării condiţionate prin decizia nr. 12/HP/2019 I.C.C.J. a 
reţinut că „indiferent de felul pedepsei aplicate pentru infracțiunea săvârşită în cursul 
termenului de încercare, regimul suspendării condiţionate a executării pedepsei 
aplicată în baza art. 81 C.pen. din 1969, ca efect al aplicării legii penale mai favo- 
rabile, printr-o hotărâre pronunţată după 1 februarie 2014, se menţine şi după intrarea 
în vigoare a Codului penal actual, inclusiv sub aspectul revocării sau anulării 
acesteia, fiind cel prevăzut de Codul penal din 1969”. 


Faţă de condiţiile stabilite prin DCC nr.265/2014 de aplicare a criteriului 
determinării globale a legii penale mai favorabile dacă legea penală mai favorabilă 
stabilită pentru infracțiunea comisă, înainte de 1 februarie 2014, în termenul de 
încercare al suspendării sub supraveghere a executării pedepsei închisorii dispuse 
potrivit vechiului Cod este actualul Cod penal, atunci și regimul revocării suspendării 
va urma regulile acestei codificări, iar tratamentul sancţionator al pluralităţii de 
infracţiuni (recidivă sau pluralitate intermediară) se va stabili tot potrivit Codului 
penal actual; în acest sens, prin decizia nr. 11/HP/2016 instanţa supremă a arătat că 
în aplicarea dispoziţiilor art. 5 C.pen., conform DCC nr. 265/2014, în cazul plurali- 
tăţii de infracţiuni constând într-o infracţiune pentru care potrivit Codului penal 
anterior a fost aplicată printr-o hotărâre definitivă o pedeapsă cu suspendarea sub 
supraveghere a executării pedepsei potrivit art. 86! C.pen. din 1969 şi o infracţiune 

săvârşită în termenul de încercare, pentru care legea penală mai favorabilă este 
considerată legea nouă, stabilirea şi executarea pedepsei rezultante în urma revocării 
suspendării sub supraveghere se realizează conform art. 96 alin. (4) şi (5) C.pen.; în 
cazul în care Codul penal din 1969 este legea penală mai favorabilă, atunci și regimul 
revocării suspendării va urma regulile acestei codificări, iar tratamentul sancționator 
al pluralităţii de infracțiuni (recidivă sau pluralitate intermediară) se va stabili tot 
potrivit vechiului Cod. 


> În considerentele deciziei nr. 11/2016, Înalta Curte de Casaţie şi 
Justiţie, Completul pentru dezlegarea unor chestiuni de drept a reţinut că, în 
cuprinsul dispoziţiilor art. 16 din Legea nr. 187/2012, nu se regăsesc prevederi 
similare celor inserate în art. 15 alin. (2) din Legea nr. 187/2012, potrivit cărora 
„regimul suspendării condiţionate a executării pedepsei (n.r. aplicată în baza 
Codului penal anterior) (...), inclusiv sub aspectul revocării sau anulării 
acesteia, este cel prevăzut de Codul penal din 1969”. Prin urmare, a concluzionat 
că, în ipoteza săvârşirii unei noi infracţiuni în termenul de încercare al suspen- 
dării sub supraveghere aplicate conform Codului penal anterior, revocarea 
suspendării sub supraveghere se dispune conform art. 96 alin. (4) şi (5) C.pen. 
Deşi decizia Completului pentru dezlegarea unor chestiuni de drept a fost 
pronunţată în contextul incidenţei Codului penal în vigoare ca lege penală mai 
favorabilă, iar nu ca lege sub imperiul căreia s-a săvârşit infracţiunea ce ar putea 
atrage revocarea, dezlegarea de principiu dată prin această decizie este aplica- 
bilă a fortiori şi în această ultimă ipoteză. Imposibilitatea combinării dispozi- 
țiilor legale privind revocarea suspendării sub supraveghere, inserate în legi 
penale succesive, este cu atât mai evidentă în cazul în care infracţiunea fost 
săvârşită în termenul de încercare, ulterior intrării în vigoare a legii noi. În 
această ultimă ipoteză, aplicarea legii în vigoare la data comiterii celei de-a doua 
infracţiuni este obligatorie în virtutea principiului activităţii legii penale, soluţia 
fiind, de altfel, consacrată şi expres de legiuitor, în cuprinsul normei tranzitorii 
prevăzute în art. 10 din Legea nr. 187/2012. În fine, potrivit art. 96 alin. (4) 
C.pen., „dacă pe parcursul termenului de supraveghere cel condamnat a săvârşit 
o nouă infracțiune, descoperită până la împlinirea termenului şi pentru care s-a 
pronunţat o condamnare la pedeapsa închisorii, chiar după expirarea acestui 
termen, instanţa revocă suspendarea şi dispune executarea pedepsei”. Rezultă că, 
spre deosebire de prevederile Codului penal anterior, care, în cuprinsul 
art. 86 coroborat cu art. 83, instituiau obligativitatea revocării suspendării sub 
supraveghere a executării pedepsei, indiferent dacă pedeapsa stabilită pentru 
infracţiunea comisă în termenul de încercare era amenda sau închisoarea, noul 
Cod penal restrânge sfera cazurilor de revocare obligatorie la acele ipoteze în 
care a fost aplicată pedeapsa închisorii. Per a contrario, în ipoteza în care 
pedeapsa aplicată pentru noua infracţiune este amenda, dispoziţiile art. 96 
alin. (4) C.pen. nu sunt incidente (.C.C.J, secția penală, decizia nr. 370/RC din 
29 septembrie 2017, www.scj.ro). 


a.2. Ipoteze de revocare obligatorie şi tratament sancţionator 

(î) în situația în care noua infracțiune (intenționată sau praeterintenționată) este 
săvârşită în termenul de supraveghere în condiţiile pluralității intermediare (de pildă, 
în situaţia în care pedeapsa a cărei executare era suspendată era de cel mult 1 an 

țiune se stabilește și se execută, după caz, potrivit dispoziţiilor generale referitoare Ja 
recidivă [art. 43 alin. (1) şi (2) C.pen.] sau la pluralitatea intermediară [art. 44 
alin. (2) C.pen.]; 

- dacă inculpatul a fost supus unei măsuri preventive privative de liberate (reți- 
nere, arest la domiciliu sau arestare preventivă) în procesul în care s-a pronunţat sus- 
pendarea sub supraveghere a executării pedepsei, durata prevenţiei se va deduce din 
durata pedepsei rezultante ce urmează să fie executată în urma revocării suspendării; 
astfel, instanţa care a dispus revocarea suspendării, constatând că inculpatul a comis 
o nouă infracțiune intenționată/praeterintenționată în termenul de supraveghere, nu 
va putea mai întâi să scadă din durata pedepsei suspendate durata prevenţiei, iar apoi 
să aplice regulile de la pluralitatea intermediară ori de la recidiva postcondamnatorie; 


- instanța competentă să se pronunțe asupra revocării suspendării sub suprave- 
ghere a executării pedepsei în condiţiile art. 96 alin. (4) C.pen. este cea care judecă 
ori a judecat în primă instanță infracțiunea care atrage revocarea; aceasta se poate 
sesiza din oficiu sau, după caz, poate fi sesizată de procuror, dacă nu a existat o astfel 
de sesizare în faţa primei instanțe care să fi fost dezbătută, instanţa de apel nu poate 
dispune direct în calea de atac revocarea suspendării sub supraveghere; 


În ultimii ani în practica judiciară a fost frecvent întâlnită problematica deter- 
minării legii în baza căreia se realizează revocarea suspendării sub supraveghere a 
executării pedepsei dispuse în temeiul Codului penal din 1969. Instituţia suspendării 
sub supraveghere se regăsește în ambele coduri, iar Legea de punere în aplicare a 
Codului penal nu a mai stipulat dispoziții tranzitorii ca în cazul suspendării condițio- 
nate a executării pedepsei (art. 15 din Legea nr. 187/2012) unde față de lipsa de 
continuitate a reglementării a impus stabilirea ca anularea și revocarea să fie realizate 
în condițiile art. 83 și 85 C.pen. din 1969 (u/rraactivitatea legii penale vechi). 
Deopotrivă, în cazul suspendării condiţionate prin decizia nr. 12/HP/2019 I.C.C.J. a 
reținut că „indiferent de felul pedepsei aplicate pentru infracţiunea săvârşită în cursul 
termenului de încercare, regimul suspendării condiţionate a executării pedepsei 
aplicată în baza art. 81 C.pen. din 1969, ca efect al aplicării legii penale mai favo- 
rabile, printr-o hotărâre pronunţată după 1 februarie 2014, se menţine şi după intrarea 
în vigoare a Codului penal actual, inclusiv sub aspectul revocării sau anulării 
acesteia, fiind cel prevăzut de Codul penal din 1969”. 


Faţă de condiţiile stabilite prin DCC nr.265/2014 de aplicare a criteriului 
determinării globale a legii penale mai favorabile dacă legea penală mai favorabilă 
stabilită pentru infracţiunea comisă, înainte de 1 februarie 2014, în termenul de 
încercare al suspendării sub supraveghere a executării pedepsei închisorii dispuse 
potrivit vechiului Cod este actualul Cod penal, atunci și regimul revocării suspendării 
va urma regulile acestei codificări, iar tratamentul sancţionator al pluralității de 
infracțiuni (recidivă sau pluralitate intermediară) se va stabili tot potrivit Codului 
penal actual; în acest sens, prin decizia nr. 11/HP/2016 instanța supremă a arătat Că 
în aplicarea dispoziţiilor art. 5 C.pen., conform DCC nr. 265/2014, în cazul plurali- 
tății de infracţiuni constând într-o infracţiune pentru care potrivit Codului penal 
anterior a fost aplicată printr-o hotărâre definitivă o pedeapsă cu suspendarea sub 
supraveghere a executării pedepsei potrivit art. 86! C.pen. din 1969 şi o infracțiune 

săvârşită în termenul de încercare, pentru care legea penală mai favorabilă este 
considerată legea nouă, stabilirea şi executarea pedepsei rezultante în urma revocării 
suspendării sub supraveghere se realizează conform art. 96 alin. (4) şi (5) C.pen.; în 
cazul în care Codul penal din 1969 este legea penală mai favorabilă, atunci și regimul 
revocării suspendării va urma regulile acestei codificări, iar tratamentul sancționator 
al pluralității de infracţiuni (recidivă sau pluralitate intermediară) se va stabili tot 
potrivit vechiului Cod. 


Si 


ə În considerentele deciziei nr. 11/2016, Înalta Curte de Casaţie şi 
Justiție, Completul pentru dezlegarea unor chestiuni de drept a reținut că, în 
cuprinsul dispozițiilor art. 16 din Legea nr. 187/2012, nu se regăsesc prevederi 
similare celor inserate în art. 15 alin. (2) din Legea nr. 187/2012, potrivit cărora 
„regimul suspendării condiționate a executării pedepsei (n.r. aplicată în baza 
Codului penal anterior) (...), inclusiv sub aspectul revocării sau anulării 
acesteia, este cel prevăzut de Codul penal din 1969”. Prin urmare, a concluzionat 
că, în ipoteza săvârșirii unei noi infracțiuni în termenul de încercare al suspen- 
dării sub supraveghere aplicate conform Codului penal anterior, revocarea 
suspendării sub supraveghere se dispune conform art. 96 alin. (4) şi (5) C.pen. 
Deşi decizia Completului pentru dezlegarea unor chestiuni de drept a fost 
pronunțată în contextul incidenței Codului penal în vigoare ca lege penală mai 
favorabilă, iar nu ca lege sub imperiul căreia s-a săvârșit infracțiunea ce ar putea 
atrage revocarea, dezlegarea de principiu dată prin această decizie este aplica- 
bilă a fortiori şi în această ultimă ipoteză. Imposibilitatea combinării dispozi- 
țiilor legale privind revocarea suspendării sub supraveghere, inserate în legi 
penale succesive, este cu atât mai evidentă în cazul în care infracțiunea fost 
săvârşită în termenul de încercare, ulterior intrării în vigoare a legii noi. În 
această ultimă ipoteză, aplicarea legii în vigoare la data comiterii celei de-a doua 
infracțiuni este obligatorie în virtutea principiului activității legii penale, soluția 
fiind, de altfel, consacrată şi expres de legiuitor, în cuprinsul normei tranzitorii 
prevăzute în art. 10 din Legea nr. 187/2012. În fine, potrivit art. 96 alin. (4) 
C.pen., „dacă pe parcursul termenului de supraveghere cel condamnat a săvârșit 
o nouă infracțiune, descoperită până la împlinirea termenului şi pentru care s-a 
pronunţat o condamnare la pedeapsa închisorii, chiar după expirarea acestui 
termen, instanţa revocă suspendarea şi dispune executarea pedepsei”. Rezultă că, 
spre deosebire de prevederile Codului penal anterior, care, în cuprinsul 
art. 86* coroborat cu art. 83, instituiau obligativitatea revocării suspendării sub 
supraveghere a executării pedepsei, indiferent dacă pedeapsa stabilită pentru 
infracțiunea comisă în termenul de încercare era amenda sau închisoarea, noul 
Cod penal restrânge sfera cazurilor de revocare obligatorie la acele ipoteze în 
care a fost aplicată pedeapsa închisorii. Per a contrario, în ipoteza în care 
pedeapsa aplicată pentru noua infracţiune este amenda, dispoziţiile art. 96 
alin. (4) C.pen. nu sunt incidente (I.C.C.J., secția penală, decizia nr. 370/RC din 
29 septembrie 2017, www.scj.ro). 


a.2. Ipoteze de revocare obligatorie şi tratament sancţionator 

Ö în situaţia în care noua infracțiune (intenţionată sau praeterintenţionată) este 
Săvârșită în termenul de supraveghere în condițiile pluralității intermediare (de pildă, 
în situaţia în care pedeapsa a cărei executare era suspendată” era de cel mult 1 an 

închisoare sau fusese aplicată pentru o infracţiune comisă din culpă) instanța de 
judecată va proceda după cum urmează: 


1. va dispune condamnarea la pedeapsa închisorii pentru această faptă; 


2. va revoca suspendarea sub supraveghere a executării pedepsei; astfel, pedeapsa 
aplicată prin hotărârea definitivă devine executabilă; 


3. va aplica regulile de la concursul de infracţiuni pentru stabilirea pedepsei ce 
urmează a fi executată (se va contopi pedeapsa aplicată pentru infracțiunea 
nou-comisă cu pedeapsa a cărei executare a fost suspendată sub supraveghere, iar la 
pedeapsa de bază se va aplica sporul fix şi obligatoriu din cealaltă pedeapsă); 
pedeapsa astfel stabilită nu poate fi suspendată sub supraveghere, urmând să fie 
executată în regim de detenție. 


De pildă, dacă instanța dispusese suspendarea sub supraveghere a executării 
pedepsei de 9 luni închisoare, stabilită pentru o infracţiune de vătămare corporală din 
culpă, iar în termenul de supraveghere este comisă o infracţiune de furt, se va pro- 
ceda astfel: se va dispune condamnarea pentru infracțiunea de furt (de pildă, la 2 ani 
închisoare), se va revoca suspendarea sub supraveghere a executării pedepsei de 
9 luni închisoare, apoi se vor contopi pedepsele astfel aplicate, potrivit regulilor de la 
concursul de infracțiuni, rezultând pedeapsa de bază de 2 ani închisoare, la care se 
adaugă sporul obligatoriu de 3 luni (o treime din cealaltă pedeapsă), în final condam- 
natul urmând să execute 2 ani şi 3 luni închisoare. 


(ü) în cazul în care noua infracţiune (intenţionată sau praeterintenţionată) este 
săvârșită în termenul de supraveghere în stare de recidivă postcondamnatorie, 
instanţa va proceda după cum urmează: 


1. va dispune condamnarea la pedeapsa închisorii pentru această faptă; 


2. va revoca suspendarea sub supraveghere a executării pedepsei; astfel, pedeapsa 
aplicată prin hotărârea definitivă devine executabilă; 


3. va aplica regulile de la recidiva postcondamnatorie pentru stabilirea pedepsei 
ce urmează a fi executată (se va cumula aritmetic pedeapsa stabilită pentru noua 
infracţiune cu pedeapsa a cărei executare a fost suspendată sub supraveghere); 
pedeapsa astfel stabilită nu poate fi suspendată sub supraveghere, urmând a fi 
executată în regim de detenţie. 


De pildă, dacă instanța dispusese suspendarea sub supraveghere a executării 
pedepsei de 1 an și 6 luni închisoare, stabilită pentru o infracţiune de loviri şi alte 
violențe, iar în termenul de supraveghere este comisă o infracţiune de furt, se va 
proceda astfel: se va dispune condamnarea pentru infracţiunea de furt (de pildă, la 
2 ani închisoare), se va revoca suspendarea sub supraveghere a executării pedepsei de 
1 an şi 6 luni închisoare, apoi se vor cumula aritmetic pedepsele astfel aplicate, rezul- 
tând pedeapsa de 3 ani şi 6 luni închisoare, pe care condamnatul va trebui să O 
execute în regim de detenţie. 


(iii) în ipoteza în care în termenul de supraveghere este comis un concurs de 
infracţiuni (în care cel puţin o infracţiune este intenționată sau praeterintențio- 
nată), toate în condiţiile pluralităţii intermediare (de pildă, în situaţia în care 
pedeapsa a cărei executarea era suspendată era de cel mult 1 an închisoare sau fusese 

aplicată pentru o infracţiune comisă din culpă), iar instanța judecă în aceeași cauză 
pluralitatea de infracţiuni va proceda după cum urmează: 


1. va dispune condamnarea pentru fiecare dintre infracțiunile concurente (cel 
puţin pentru o infracţiune intenţionată sau praeterintenționată trebuie să se aplice 
pedeapsa închisorii); 


2. va revoca suspendarea sub supraveghere a executării pedepsei; astfel, revo- 
carea suspendării este unică (nu se dispun atâtea revocări câte infracţiuni concurente 
sunt comise), iar consecutiv acesteia pedeapsa aplicată prin hotărârea definitivă 
devine executabilă; 


3. apoi vor fi aplicate regulile pluralității intermediare (adică cele de la concursul 
de infracțiuni) pentru stabilirea pedepsei rezultante; astfel, trebuie avut în vedere că 
prin decizia nr. 7/RIL/2020 instanţa supremă a apreciat că „în cazul pluralității 
intermediare de infracţiuni, în ipoteza în care primul şi/sau al doilea termen al plurali- 
tății intermediare este format dintr-un concurs de infracțiuni, contopirea tuturor 
pedepselor stabilite se realizează, în cadrul unei operațiuni unice, potrivit dispozițiilor 
referitoare la concursul de infracțiuni”, pedeapsa rezultantă finală astfel stabilită nu 
poate fi suspendată sub supraveghere, urmând a fi executată în regim de detenție. 


De exemplu, dacă instanța dispusese suspendarea executării pedepsei de 9 luni 
închisoare, stabilită pentru o infracţiune de vătămare corporală din culpă, iar în 
termenul de supraveghere sunt comise două infracţiuni de furt, se va proceda astfel: se 
va dispune condamnarea pentru infracțiunile de furt (de pildă, la 2 ani închisoare pentru 
prima infracțiune, respectiv la 1 an şi 6 luni pentru cea de-a doua infracțiune), se va 
revoca suspendarea sub supraveghere a executării pedepsei de 9 luni închisoare, apoi se 
va contopi (potrivit regulilor pluralității intermediare) pedeapsa de 9 luni închisoare cu 
pedeapsa de 2 ani închisoare, precum şi cu pedeapsa de un 1 şi 6 luni închisoare, iar la 
pedeapsa de bază de 2 ani se va adăuga sporul obligatoriu de 9 luni (o treime din 
cealaltă pedeapsă), în final rezultând pedeapsa de 2 ani și 9 luni închisoare care se va 
executa în regim de detenție. 


iv) dacă în termenul de supraveghere este comis un concurs de infracțiuni 
(intenţionate sau praeterintenționate), toate în stare de recidivă postcondamnatorie, 
iar instanța judecă în aceeași cauză pluralitatea de infracţiuni va proceda după 
cum urmează: 


1. va dispune condamnarea pentru fiecare dintre infracțiunile concurente; 


2. va revoca suspendarea sub supraveghere a executării pedepsei, astfel, revo- 
Carea suspendării este unică (nu se dispun atâtea revocări câte infracţiuni concurente 
Sunt comise), iar consecutiv acesteia pedeapsa aplicată prin hotărârea definitivă 
devine executabilă; 


3. vor aplica regulile de la concursul de infracţiuni, contopind pedepsele stabilite 
Pentru infracțiunile concurente (pedeapsă rezultantă parțială); 


4. se va cumula aritmetic pedeapsa rezultantă parţială cu pedeapsa a cărei execu- 
tare a fost suspendată sub supraveghere; aşadar, pentru determinarea pedepsei rezul- 
tante finale se vor aplica dispoziţiile art. 43 alin. (2) C.pen. care vizează termenul al 
doilea al recidivei postcondamnatorii; pedeapsa rezultantă finală astfel stabilită nu 
Poate fi suspendată sub supraveghere, urmând a fi executată în regim de detenție. 

De pildă, dacă instanța dispusese suspendarea sub supraveghere a executării 
pedepsei de 1 an şi 6 luni închisoare, stabilită pentru o infracţiune de loviri și alte 
violenţe, iar în termenul de supraveghere sunt comise 2 infracțiuni de furt, se va 
proceda astfel: se va dispune condamnarea pentru infracțiunile de furt (de pildă, la 
2 ani închisoare pentru prima infracțiune, respectiv la 1 an şi 6 luni pentru cea de-a 
doua infracțiune), se va revoca suspendarea sub supraveghere a executării pedepsei 
de 1 an şi 6 luni închisoare, iar apoi se vor contopi pedepsele pentru infracțiunile 
săvârșite în stare de recidivă [2 ani închisoare cu 1 an şi 6 luni închisoare, rezultând 
pedeapsa de bază de 2 ani închisoare, la care se adaugă sporul de 6 luni închisoare 
(l an şi 6 luni închisoare: 3 = 6 luni închisoare)], în final rezultând 2 ani și 6 luni 
închisoare; această ultimă pedeapsă va fi cumulată aritmetic, potrivit regulilor de la 
recidiva postcondamnatorie, cu pedeapsa de l an şi 6 luni închisoare, a cărei 
executare a fost suspendată sub supraveghere, în final, inculpatul urmând să execute 
4 ani închisoare în regim de detenție. 


(») în situaţia în care în termenul de supraveghere este comis un concurs de 
infracțiuni, în cadrul căruia unele dintre infracţiuni Sunt în stare de recidivă post- 
condamnatorie, iar altele în condiţiile pluralităţii intermediare, iar instanța judecă 
în aceeași cauză pluralitatea de infracţiuni va proceda după cum urmează: 


1. va dispune condamnarea pentru fiecare dintre infracțiunile concurente; 


2. va revoca suspendarea sub supraveghere a executării pedepsei; astfel, revo- 
carea suspendării este unică (nu se dispun atâtea revocări câte infracţiuni concurente 
sunt comise), iar consecutiv acesteia pedeapsa aplicată prin hotărârea definitivă 
devine executabilă; 


3. se vor aplica regulile de la concursul de infracțiuni, contopind pedepsele stabi- 
lite pentru infracțiunile concurente (pedeapsă rezultantă parțială); 


4. se va cumula aritmetic pedeapsa rezultantă parțială cu pedeapsa a cărei execu- 
tare a fost suspendată sub supraveghere; aşadar, pentru determinarea pedepsei 
rezultante finale se vor aplica dispoziţiile art. 43 alin. (2) C.pen. cu referire la ipoteza 
în care pentru cel puţin una dintre infracțiunile concurente se reţine starea de recidivă 
postcondamnatorie; pedeapsa rezultantă finală astfel stabilită nu poate fi suspendată 
sub supraveghere, urmând a fi executată în regim de detenție. 


(vi) în ipoteza în care un concurs de infracțiuni (intenţionate sau praeterinten- 
ționate), toate în stare de recidivă postcondamnatorie, este comis atât în termenul 
de supraveghere al suspendării (cel puţin una dintre infracţiuni), cât şi după împli- 
nirea acestui termen, iar instanța judecă în aceeași cauză pluralitatea de infrac- 
țiuni va proceda după cum urmează: 


1. va dispune condamnarea pentru fiecare dintre infracțiunile concurente; 


2. va revoca suspendarea sub supraveghere a executării pedepsei; astfel, revo- 
carea suspendării este unică (nu se dispun atâtea revocări câte infracţiuni concurente 
sunt comise), iar consecutiv acesteia pedeapsa aplicată prin hotărârea definitivă 
devine executabilă, nu se mai produc efectele definitive ale suspendării şi toate 
infracțiunile vor fi reţinute ca fiind comise în stare de recidivă postcondamnatori€; 
prin urmare, faptul că una sau mai multe infracţiuni sunt comise după împlinirea 

termenului de supraveghere nu face ca acestea să fi considerate a fi săvârşite în stare 
de recidivă postexecutorie, efectul revocării fiind acela de a considera toate aceste 
infracţiuni ca fiind comise înainte de executarea sau considerarea ca executată a 
pedepsei anterioare; 


3. va aplica regulile de la concursul de infracțiuni, contopind pedepsele stabilite 
pentru infracțiunile concurente (pedeapsă rezultantă parțială); 


4. se va cumula aritmetic pedeapsa rezultantă parțială cu pedeapsa a cărei execu- 
tare a fost suspendată sub supraveghere; aşadar, pentru determinarea pedepsei rezul- 
fante finale se vor aplica dispoziţiile art. 43 alin. (2) C.pen. care vizează termenul al 
doilea al recidivei postcondamnatorii;, pedeapsa rezultantă finală astfel stabilită nu 
poate fi suspendată sub supraveghere, urmând a fi executată în regim de detenție. 


În mod similar se va proceda şi în ipoteza în care infracțiunile concurente se 
comit atăt în termenul de supraveghere al suspendării (cel puţin una dintre infrac- 
țiuni), cât şi după împlinirea acestui termen, iar cel puţin pentru una dintre acestea 
se reține starea de recidivă postcondamnatorie (celelalte putând fi comise în condi- 
țiile pluralităţii intermediare), pedeapsa rezultantă finală fiind determinată tot prin 
aplicarea dispoziţiilor art. 42 alin. (3) C.pen. 

(vii) dacă un concurs de infracțiuni (în care cel puţin o infracţiune este intențio- 
nată sau praeterintenționată), toate în condiţiile pluralității intermediare, este 
comis atât în termenul de supraveghere al suspendării (cel puţin una dintre infrac- 
țiunile intenţionate sau praeterintenţionate), cât şi după împlinirea acestui termen, 
iar instanța judecă în aceeași cauză pluralitatea de infracţiuni va proceda după 
cum urmează: 


1. va dispune condamnarea pentru fiecare dintre infracțiunile concurente (cel 
puţin pentru o infracţiune intenţionată sau praeterintenţionată trebuie să se aplice 
pedeapsa închisorii); 

2. va revoca suspendarea sub supraveghere a executării pedepsei, astfel, revo- 
carea suspendării este unică (nu se dispun atâtea revocări câte infracţiuni concurente 
sunt comise), iar consecutiv acesteia pedeapsa aplicată prin hotărârea definitivă 
devine executabilă, nu se mai produc efectele definitive ale suspendării şi toate 
infracțiunile vor fi reţinute ca fiind comise în stare de pluralitate intermediară; prin 
urmare, faptul că una sau mai multe infracţiuni sunt comise după împlinirea terme- 
nului de supraveghere nu face ca pentru acestea să nu mai fie întrunite condiţiile 
pluralităţii intermediare, cu reținerea unei pluralităţi nenumite, efectul revocării fiind 
acela de a considera toate aceste infracţiuni ca fiind comise înainte de executarea sau 
considerarea ca executată a pedepsei anterioare; 


3. apoi vor fi aplicate regulile pluralităţii intermediare (adică cele de la concursul 
de infracţiuni) pentru stabilirea pedepsei rezultante, contopind pedepsele pentru 
infracțiunile nou-comise cu pedeapsa a cărei executare a fost suspendată; doar 
procedând în acest fel se poate respecta decizia nr. 7/RIL/2020; pedeapsa rezultantă 
finală astfel stabilită nu poate fi suspendată sub supraveghere, urmând a fi executată 
în regim de detenţie. 

b) dacă pedeapsa amenzii care a însoţit pedeapsa închisorii, în condițiile art. 62 
C.pen. (atunci când prin săvârşirea infracţiunii s-a urmărit obținerea unui folos 
patrimonial), nu a fost executată și a fost înlocuită, în termenul de supraveghere, cu 
pedeapsa închisorii, potrivit art. 63 alin. (2) C.pen. sau art. 64 alin. (5) şi (6) C.pen.; 


- revocarea suspendării va interveni în caz de înlocuire, în termenul de suprave- 
ghere, a pedepsei amenzii! cu pedeapsa închisorii, nefiind posibil ca o pedeapsă 
aplicată condamnatului să fie executată în regim de detenție, iar executarea alteia să 
fie suspendată, înlocuirea amenzii cu închisoarea poate interveni, întrucât pe durata 
termenului de supraveghere executarea pedepsei amenzii care însoţeşte pedeapsa 
închisorii nu este suspendată; 


Potrivit Codului penal înlocuirea pedepsei amenzii cu pedeapsa închisorii 
intervine: 


1. dacă persoana condamnată nu execută, cu rea-credință, pedeapsa amenzii, în tot 
sau în parte [art. 63 alin. (1) şi (2) C.pen.]; 

2. în situaţia în care pedeapsa amenzii nu poate fi executată, în tot sau în parte, din 
motive neimputabile condamnatului, iar acesta nu își dă consimțământul la executarea 
amenzii prin muncă neremunerată în folosul comunităţii [art. 64 alin. (6) C.pen.]; în 
această ipoteză, condamnatul şi-a dat consimțământul numai la prestarea muncii nere- 
munerate în folosul comunității, numai în considerarea suspendării sub supraveghere a 
pedepsei închisorii, nu şi a înlocuirii amenzii cu munca în folosul comunității; 


3. dacă persoana condamnată, după dispunerea executării pedepsei amenzii prin 
munca neremunerată în folosul comunităţii, în condiţiile art. 64 alin. (1) C.pen., nu 
execută obligația de muncă în condiţiile stabilite de instanță [art. 64 alin. (5) lit.a) 
C.pen.]; 


4. în cazul în care persoana condamnată, după dispunerea executării pedepsei 
amenzii prin munca neremunerată în folosul comunităţii, în condiţiile art. 64 alin. (1) 
C.pen., săvârşeşte o nouă infracțiune descoperită înainte de executarea integrală a 
obligaţiei de muncă în folosul comunităţii, dar în termenul de supraveghere [art. 64 
alin. (5) lit. b) C.pen.]; în această ipoteză, revocarea suspendării se va dispune în 
temeiul art. 96 alin. (3) C.pen., iar nu al dispoziţiilor generale referitoare la revocarea 
suspendării în cazul săvârşirii unei noi infracțiuni în termenul de supraveghere, 
prevăzut de art. 96 alin. (4) şi (6) C.pen. 


- în situaţia în care revocarea suspendării intervine în condițiile prevăzute la 
pct. 1-3, instanţa care revocă suspendarea va dispune executarea pedepsei închisorii 
a cărei executare a fost suspendată alături de pedeapsa închisorii care a înlocuit 
amenda; 


- dacă revocarea suspendării intervine în condiţiile prevăzute la pct. 4, numărul 
zilelor-amendă neexecutate prin muncă în folosul comunităţii la data condamnării 
definitive pentru noua infracțiune se înlocuiește cu un număr corespunzător de zile cu 
închisoarea şi se adaugă la pedeapsa pentru noua infracțiune, iar pedeapsa astfel 


! În această ipoteză, pedeapsa amenzii este aplicată alături de pedeapsa închisorii. 

obținută se adaugă la pedeapsa a cărei suspendare a fost revocată; dacă pedeapsa 
stabilită pentru noua infracțiune este detențiunea pe viață, atunci nici pedeapsa închi- 
sorii rezultată din înlocuire și nici cea a cărei suspendare a fost revocată nu se mai 
adaugă la pedeapsa stabilită pentru noua faptă. 


c) pe parcursul termenului de supraveghere, persoana supravegheată, cu 
rea-credinţă, nu respectă măsurile de supraveghere sau nu execută obligaţiile 
impuse; 

- în cazul în care, pe durata termenului de supraveghere, consilierul de proba- 
{iune constată că persoana supravegheată nu respectă măsurile de supraveghere sau 
nu execută, în condiţiile stabilite, obligaţiile ce îi revin, verifică motivele care au 
determinat această nerespectare şi, dacă apreciază că nerespectarea s-a făcut cu 
rea-credință, întocmește un raport de evaluare și sesizează instanța de executare; 
sesizarea instanței în vederea revocării poate fi făcută şi de către judecătorul 
delegat cu executarea, la cererea persoanei vătămate sau a altei persoane interesate, 
după consultarea raportului întocmit de consilierul de probaţiune. Raportul de eva- 
luare însoţeşte sesizarea făcută de judecătorul delegat; 


- nerespectarea măsurilor de supraveghere sau neexecutarea obligaţiilor impuse 
de către instanță trebuie să fie făcută cu intenție calificată de către persoana suprave- 
gheată, arătând astfel că măsura de clemenţă acordată de instanță nu este eficientă; 


- dacă nerespectarea măsurilor de supraveghere sau neexecutarea obligaţiilor este 
realizată din culpă, ori dacă persoana supravegheată s-a aflat într-o imposibilitate 
obiectivă de a respecta aceste măsuri ori de a executa obligațiile impuse, nu se poate 
dispune revocarea suspendării sub supraveghere a executării pedepsei; 


- indiferent dacă sesizarea instanţei de executare este făcută de consilierul de 
probaţiune sau de judecătorul delegat cu executarea este necesar ca aceasta să fie 
realizată în termenul de supraveghere; prin urmare, nu se va putea dispune revocarea 
suspendării sub supraveghere dacă nerespectarea măsurilor de supraveghere sau 
neexecutarea obligaţiilor este descoperită după expirarea termenului de supraveghere, 
ori atunci când, deşi este descoperită în termenul de supraveghere, sesizarea instanţei 
de executarea cu cererea de revocare are loc după expirarea termenului; 


- dacă instanța de executare constată incidența acestui caz, va dispune revocarea 
suspendării sub supraveghere și executarea pedepsei a cărei executare a fost sus- 
pendată în regim de detenţie. 


> Pentru a se dispune revocarea suspendării sub supraveghere a execu- 
tării pedepsei este necesar, printre altele, ca neexecutarea obligaţiei de efectuare 
a muncii neremunerate în folosul comunităţii să se fi făcut cu rea-credinţă, iar 
această situaţie să fie constatată de consilierul de probaţiune, care să sesizeze 
instanţa în vederea revocării suspendării sub supraveghere a executării pedepsei. 
În speţă, aceste condiţii nu sunt îndeplinite, astfel că în mod nejustificat a dispus 
instanţa de fond revocarea suspendării sub supraveghere a pedepsei de 3 ani 
închisoare aplicată prin sentința penală nr. 104 din 19 iunie 2015 a Tribunalului 
B. şi executarea acesteia în regim de detenţie. Astfel, în primul rând, consilierul 
de probaţiune nu a precizat că neexecutarea obligaţiei de efectuare a muncii 

neremunerate în folosul comunităţii de către condamnata D.A. s-a datorat relei- 
credinţe a acesteia, arătând că, pe lângă motivele invocate de aceasta (unele 
dintre acestea reale, cele referitoare la volumul de activitate ca avocat şi 
implicarea într-un accident de circulaţie, altele, respectiv starea de sănătate, doar 
la nivel declarativ), neefectuarea acestei obligaţii s-a datorat şi faptului că prima 
dintre instituţiile menţionate în sentinţa penală a Tribunalului B., şi-a 
externalizat serviciile din data de 16.03.2016 şi nu mai figurează în lista 
instituţiilor din comunitate în care persoanele condamnate pot efectua orele de 
muncă neremunerată. Or, într-o astfel de situaţie Serviciul de Probaţiune B. 
trebuia să facă aplicaţia dispoziţiilor art. 146! alin. (7) din H.G. nr. 1079/2013 
din 11 decembrie 2013 pentru aprobarea Regulamentului de aplicare a dispozi- 
țiilor Legii nr. 252/2013 privind organizarea şi funcţionarea sistemului de pro- 
baţiune ce stabilesc că: „În situaţia în care se constată imposibilitatea conti- 
nuării ori finalizării executării obligaţiei din motive neimputabile persoanei ori 
instituției din comunitate stabilite pentru executarea obligaţiei, consilierul de 
probaţiune, manager de caz, reia, dacă este posibil, procedura de întocmire 
a deciziei de executare a obligaţiei în a doua instituţie din comunitate menţio- 
nate în hotărârea judecătorească şi revocă prima decizie”. În speţă, Serviciul de 
Probaţiune B. nu a emis o nouă decizie de executare a obligaţiei de a efectua 
muncă neremunerată în folosul comunităţii de către condamnata D.A. în a doua 
instituţie din comunitate menţionată în hotărârea judecătorească, respectiv la 
Consiliul Local Municipal B. — Serviciul de Utilitate Publică Seroplant B., astfel 
că neexecutarea acestei obligaţii nu se poate imputa condamnatei. Sub un alt 
aspect, Curtea constată că atât în actul de sesizare al instanţei de executare, cât şi 
în adresa completatoare, Serviciul de Probaţiune B. nu a solicitat în mod expres 
revocarea suspendării sub supraveghere a executării pedepsei, astfel cum dispun 
prevederile art. 57 alin. (2) raportat la art. 56 din Legea nr. 253/2013, ci a cerut ca 
instanța de judecată să aprecieze dacă D.A. poate presta munca neremunerată în 
folosul comunităţii până la expirarea termenului de supraveghere (11.11.2019), 
urmând să fie referită celeilalte instituţii menţionate în sentinţa penală, Consiliul 
Local Municipal B — Serviciul de Utilitate Publică Seroplant B. (C.A. Galaţi, 
secția penală, decizia nr. 248/2017, www.sintact.ro). 


2 Este adevărat că intimatul nu a îndeplinit orele de muncă în termenul 
legal, însă raportat la particularităţile concrete ale prezentei cauze, instanţa 
apreciază că nu se poate vorbi de o rea-credință din partea acestuia. În opinia 
instanţei, susţinerile acestuia, potrivit cărora nu a putut să finalizeze orele de 
muncă în folosul comunităţii sunt credibile. În acest sens, la dosarul cauzei au 
fost depuse mai multe contracte de muncă ale petentului, ceea ce dovedeşte 
dorinţa acestuia de a se reintegra în societate şi de a obţine venituri licite. Astfel, 
la dosarul cauzei au fost depuse contracte de muncă încheiate cu S. SRL (unde 
intimatul a lucrat ca ospătar), T. SRL (unde a lucrat ca muncitor calificat). De 
asemenea, din relaţiile de la ITM rezultă că intimatul a mai fost angajat la P. 
SRL (unde a lucrat ca operator calculator), H. (unde a lucrat ca lucrător comer- 
cial) T.D. (unde a lucrat ca ajutor ospătar). Referitor la susţinerile reprezentan- 
tului Ministerului Public, potrivit cărora intimatul putea să îşi îndeplinească 
obligaţiile, raportat la numărul de ore pe zi în care acesta lucra pe zi, instanţa 


Individualizarea pedepselor 709 


apreciază că menţiunile cuprinse în contractele de muncă nu corespund situaţiei 
reale. Spre exemplu, contractele cu S. au fost încheiate având un program de 
lucru de 6 ore pe zi (în 2016) şi de 4 ore pe zi (în 2017). Aceste contracte au fost 
înregistrate la ITM cu un program de doar 2 ore pe zi. Este de notorietate faptul 
că agenţii comerciali întocmesc contracte de muncă cu un program subdimen- 
sionat şi că în realitate angajaţii muncesc mult mai mult. Este de notorietate şi 
faptul că tura unui ajutor de ospătar durează mai mult de 2,4 sau 6 ore, persoa- 
nele în cauză muncind de multe ori şi peste 8 ore pe zi pentru a-şi câştiga cele 
necesare traiului. Totodată, instanța constată că prevederile legale menţionate 
trebuie interpretate prin prisma dispoziţiilor internaţionale în materie. Potrivit 
Regulilor de la Tokyo, în cazul în care procesul de supraveghere nu dă rezultate 
se poate dispune „modificarea sau revocarea măsurii neprivative de libertate. 
Modificarea sau revocarea măsurii neprivative de libertate nu poate fi hotărâtă 
de autoritatea competentă decât după o examinare amănunțită a faptelor rapor- 
tate de agentul de probaţiune şi delincvent. Eşecul unei măsuri neprivative de 
libertate nu trebuie să ducă în mod automat, la o măsură de închidere. În caz de 
modificare sau revocare a măsurii neprivative de libertate, autoritatea compe- 
tentă face eforturi să găsească o soluţie adecvată de înlocuire. O pedeapsă priva- 
tivă de libertate nu poate fi pronunţată decât în absenţa altor măsuri corespun- 
zătoare. În caz de modificare sau de revocare a măsurii neprivative de libertate, 
delincventul are dreptul să facă apel la o altă autoritate judiciară sau la o altă 
autoritate competent independentă”. De asemenea, regula nr. 86 din Regula- 
mentul european privind sancțiunile şi măsurile comunitare — Recomandarea 
nr.R (92) 16 prevede că „decizia de revocare a unei sancţiuni sau măsuri 
aplicate în comunitate nu trebuie să ajungă în mod necesar să impună o pedeapsă 
cu închisoarea”. Instanţa învestită cu o cerere de revocare a unei modalităţi de 
individualizare neprivative de libertate trebuie să analizeze şi în ce măsură 
încarcerarea acelei persoane este proporţională cu scopul pedepsei. Astfel, 
trebuie să se stabilească dacă nu cumva plasarea persoanei supravegheate în 
mediul carceral nu ar fi de natură să facă mai mult rău decât bine. Aceasta este 
situaţia şi în prezenta cauză, instanța considerând că neexecutarea muncii 
neremunerate la timp nu s-a datorat relei-credinţe. Nu poate fi omis faptul că 
intimatul a respectat în totalitate restul obligaţiilor şi măsurilor de supraveghere, 
a muncit în permanenţă pe parcursul termenului de supraveghere, ceea ce 
dovedeşte faptul că reintegrarea socială a acestuia este finalizată (chiar Serviciul 
de Probaţiune a apreciat că riscul de recidivă este redus). De asemenea, instanța 
apreciază că simpla sesizare în vederea revocării constituie un argument sufi- 
cient care să-l facă pe intimat să conştientizeze necesitatea respectării obli- 
gaţiilor şi măsurilor de supraveghere. Raportat la întregul său comportament de 
pe parcursul termenului de supraveghere, instanţa apreciază că revocarea 
suspendării şi executarea efectivă a pedepsei este disproporţionată (Trib. 
București, secţia penală, sentinţa nr. 1155 din 30 mai 2018, www.sintact.ro). 

d) până la expirarea termenului de supraveghere, persoana supravegheată 
nu îndeplineşte integral obligaţiile civile stabilite prin hotărâre. 


- persoana supravegheată trebuie să depună la consilierul de probaţiune dovada 
îndeplinirii obligaţiilor civile stabilite prin hotărârea instanței penale! [dispoziţiile 
instanţei penale cu privire la acţiunea civilă exercitată în procesul penal (de pildă, 
repararea prejudiciului în natură sau prin restituirea bunului, ori prin plata de daune 
materiale sau morale), respectiv cu privire la plata cheltuielilor judiciare efectuate de 
către partea civilă/persoana vătămată (temeiul obligării fiind răspunderea delictuală 
pentru culpa procesuală)], cu cel puțin 3 luni înainte de expirarea termenului de 
supraveghere, 


- în scopul verificării îndeplinirii de către persoana supravegheată a obligațiilor 
civile stabilite prin hotărârea judecătorească, cu 6 luni înainte de împlinirea terme- 
nului de supraveghere, consilierul de probaţiune solicită persoanei informații 
privind demersurile efectuate în vederea îndeplinirii acestor obligaţii, dacă persoana 
supravegheată nu a îndeplinit obligaţiile civile în acest termen, consilierul de proba- 
țiune verifică motivele neîndeplinirii și, dacă este cazul, îndrumă persoana în 
vederea îndeplinirii obligaţiilor civile cel târziu cu 3 luni înainte de expirarea terme- 
nului de supraveghere; 


- în situaţia neîndeplinirii integrale a obligaţiilor civile de către persoana suprave- 
gheată cel mai târziu cu 3 luni înainte de expirarea termenului de supraveghere, con- 
silierul de probaţiune întocmește un raport de evaluare în care consemnează 
motivele neîndeplinirii, şi sesizează instanța de executare în vederea revocării sus- 
pendării sub supraveghere a executării pedepsei; în situația în care persoana supra- 
vegheată a îndeplinit obligațiile civile, consilierul de probaţiune solicită dovada înde- 
plinirii acestora, care se ataşează la dosarul de probaţiune; 


- sesizarea instanţei de executare se poate face și de către procuror sau de către 
judecătorul delegat cu executare (la cererea părţii civile, după consultarea rapor- 
tului întocmit de consilierul de probaţiune) sau chiar de partea civilă sau succesorii 
acesteia, până la expirarea termenului de supraveghere; 


- instanța va dispune revocarea suspendării sub supraveghere a executării pedep- 
sei în situația în care se reține o neexecutare culpabilă, integrală sau parţială a 
obligaţiile civile stabilite prin hotărâre până la expirarea termenului de supraveghere 
(chiar dacă există o executare parțială până la expirarea termenului ori dacă execu- 
tarea integrală se produce imediat după expirarea acestui termen), pentru stabilirea 
motivelor care au dus la neexecutarea obligaţiilor civile, instanța va solicita date 
privind situaţia materială a condamnatului de la autoritatea administraţiei publice 
locale de la domiciliul acestuia şi, dacă apreciază necesar, angajatorului sau orga- 


1 Nu se va putea dispune revocarea suspendării atunci când neexecutarea vizează obliga- 
ţiile stabilite prin hotărârea instanței civile, în ipoteza în care, în exercitarea dreptului de 
opţiune (electa una via), persoana prejudiciată a optat pentru sesizarea acestei instanţe, iar nu 
pentru alăturarea acţiunii civile acţiunii penale în cadrul procesului penal, sau în alte cazuri de 
soluţionare a acţiunii civile de instanţa civilă potrivit art. 27 C.proc.pen. 

nelor fiscale din cadrul Agenției Naționale de Administrare Fiscală, precum şi altor 
autorități sau instituții publice care dețin informaţii cu privire la situația patrimonială 
a condamnatului; 

- nu se va putea dispune revocarea suspendării sub supraveghere a executării 
pedepsei în cazul în care persoana supravegheată îşi îndeplinește obligațiile civile după 
sesizarea instanței, dar înainte de împlinirea termenului de supraveghere sau în situația 
în care neplata parțială sau integrală a fost datorată imposibilității obiective a 
debitorului de a-şi îndeplini obligaţiile civile; imposibilitatea obiectivă de efectuare a 
plăţii se poate reţine fie prin raportare la situaţia patrimonială a persoanei suprave- 
gheate, fie în cazul în care plata este făcută în termenul de supraveghere de un code- 
bitor solidar (de pildă, de un coinculpat sau de partea responsabilă civilmente), fie de o 
altă persoană în numele persoanei supravegheate!; sarcina probei aparţine persoanei cu 
privire la care s-a dispus suspendarea sub supraveghere care va trebuie să probeze că 
nu a avut nicio posibilitate să îndeplinească obligaţiile civile [art. 96 alin. (2) C.pen.]; 


- nu se va putea dispune revocarea suspendării sub supraveghere a executării 
pedepsei nici în cazul în care creditorul este de acord cu o reeşalonare a plăţii creanţei, 
chiar dacă termenele de plată sunt stabilite total sau parţial după expirarea termenului 
de supraveghere sau în ipoteza în care stingerea creanţei are loc în termenul de supra- 
veghere prin altă modalitatea decât cea a plăţii (de pildă, prin dare în plată, confuziune, 
remitere de datorie sau prin compensaţie?); 


- dacă instanța constată incidența acestui caz, va dispune revocarea suspendării 
sub supraveghere a executării pedepsei în ultima zi a termenului de supraveghere, 
pedeapsa urmând să fie executată în regim de detenţie; 


Ca excepţie, în situaţia în care în termenul de supraveghere al suspendării executării 
pedepsei stabilite pentru infracțiunea de abandon de familie este săvârşită o nouă 
infracţiune de abandon de familie (infracțiune comisă cu intenţie), nu se va dispune 
revocarea suspendării: (i) dacă inculpatul își îndeplinește obligațiile în cursul urmăririi 
penale, când se va reține cauza de nepedepsire prevăzută de art. 378 alin. (4) C.pen., ceea 
ce atrage dispunerea de către procuror a unei soluţii de clasare, astfel că instanţa nu va 
mai fi sesizată; (ii) dacă inculpatul îşi îndeplinește obligaţiile în cursul judecății, când 
instanța va trebui să menţină măsura suspendării sub supraveghere a executării pedepsei 
şi să dispună condamnarea cu suspendarea sub supraveghere a executării pedepsei pentru 
noua infracţiune de abandon de familie, potrivit art. 378 alin. (5) C.pen. 


- în ultimii doi ani în practica judiciară a fost frecvent întâlnită situaţia deter- 
minării legii în baza căreia se realizează revocarea suspendării sub supraveghere a 
executării pedepsei dispuse în temeiul Codului penal din 1969 în cazul nerespectării 
obligaţiilor civile. Consider că în această ipoteză instanța va trebui să analizeze 
comparativ dispoziţiile ambelor codificări pentru a determina legea penală mai 
favorabilă care se va aplica în materia revocării. 


1 În cazul în care plata este făcută de o altă persoană în termenul de supraveghere, după 
momentul stingerii creanţei nu se mai poate reține reaua-credinţă a persoanei supravegheate. 
? În acest sens, a se vedea şi 7. Borlan, op. cit., p. 190. 

> Instanța supremă constată că nu este fondat argumentul conform 
căruia instanţa urmează a pronunţa revocarea suspendării condiționate pentru 
neîndeplinirea obligaţiilor civile după expirarea termenului de încercare şi va 
avea în considerare următoarele. În primul rând, instanţa constată că până la 
expirarea termenului de încercare (s.n. valabil și pentru termenul de suprave- 
ghere) mai este o perioadă foarte scurtă, de aproximativ 3 luni de zile, în care 
inculpatul îşi poate îndeplini obligaţiile civile, iar prorogarea termenului de 
soluţionare a cererii de revocare a suspendării condiţionate după împlinirea 
termenului de încercare nu este oportună având în vedere comportamentul 
inculpatului până la acest moment. În acest sens, instanţa constată reaua-credință 
a inculpatului care a avut suficient timp la dispoziţie pentru a-şi îndeplini 
obligaţia de a restitui suma ce face obiectul despăgubirilor civile la care a fost 
obligat prin sentinţa penală nr. 327/2015 a C.A. Cluj, menţinută prin decizia 
nr. 55/2016 pronunţată de LC.C.J. Astfel, inculpatul A. a avut timp suficient 
pentru a-şi îndeplini obligaţiile impuse prin sentinţa de condamnare, însă se 
constată că nu a depus nici cea mai mică diligenţă în a încerca să repare paguba 
pricinuită prin săvârşirea infracţiunii pentru care a fost condamnat. Or, în 
această situaţie, a acorda inculpatului o perioadă de încă 3 luni de zile, până la 
împlinirea termenului de încercare, pentru îndeplinirea obligaţiilor civile, ar 
reprezenta un beneficiu acordat unui inculpat care se sustrage, cu rea-credinţă, 
de la plata sumelor datorate. Mai mult decât atât, instanţa constată reaua-cre- 
dință a inculpatului şi din însăşi activitatea inculpatului, acesta fiind condamnat 
pentru că şi-a însuşit suma de bani şi nu a restituit-o, în acest sens arătând, în 
memoriul depus în faţa instanţei de apel, că nu a folosit în niciun fel această 
sumă. Or, în acest context în care inculpatul susţine că a avut la dispoziţie suma 
de bani pe care şi-a însuşit-o pe nedrept, trecerea unei perioade foarte îndelun- 
gate de timp de la însuşirea sumei (6 august 2013) şi de 2 ani de zile de la data 
rămânerii definitive a hotărârii de condamnare (11 februarie 2016), în care nu a 
arătat nicio dispoziţie în a-şi executa obligaţiile, conduce instanţa la concluzia că 
revocarea suspendării condiţionate este necesară şi nu se impune a aştepta 
împlinirea termenului de încercare pentru a se dispune în acest sens (I.C.C.,, 
secţia penală, decizia nr. 142 din 16 februarie 2018, www.scj.ro). 


w oee 


3.9.2. Revocarea facultativă a suspendării sub supraveghere 


- în cazul în care persoana supravegheată a săvârşit în termenul de supraveghere 
al suspendării o infracțiune din culpă, descoperită în termenul de supraveghere 
(chiar dacă făptuitorul este descoperit ulterior), pentru care a fost condamnat chiar 
după expirarea acestui termen!, revocarea nu este obligatorie, ci facultativă, instanța 
putând dispune: 


1 Revocarea suspendării sub supraveghere a executării pedepsei este facultativă şi în cazul 
în care o infracțiune progresivă comisă din culpă s-a consumat în termenul de supraveghere al 
suspendării, epuizându-se după aceasta, dacă infracţiunea a fost descoperită în acest termen. 

a) fie menţinerea suspendării sub supraveghere; 


- având în vedere forma de vinovăție cu care este comisă noua infracţiune, 
instanța poate aprecia că nu se impune executarea imediată a pedepsei, fiind necesară 
continuarea supravegherii infractorului; 


- pentru a menţine suspendarea sub supraveghere a executării pedepsei trebuie ca 
executarea pedepsei stabilită pentru infracțiunea comisă din culpă să fie suspendată sub 
supraveghere (pentru această infracțiune neputându-se dispune nici amânarea aplicării 
pedepsei și nici renunţarea la aplicarea pedepsei, nefiind îndeplinite condițiile prevă- 
zute de lege); în această situaţie vor curge în paralel două termene de supraveghere, 

- dacă instanța dispune executarea în regim de detenţie a pedepsei stabilite pentru 
infracțiunea săvârşită din culpă va trebui să dispună și revocarea suspendării sub supra- 
veghere a executării pedepsei, iar apoi va aplica regulile de la pluralitatea intermediară. 


e. 


b) fie revocarea suspendării sub supraveghere. 


- în acest caz, instanța va dispune condamnarea pentru noua infracţiune, va revoca 
suspendarea sub supraveghere, iar apoi va aplica regulile de la pluralitatea interme- 
diară; pedeapsa astfel stabilită nu poate fi suspendată sub supraveghere, urmând a fi 
executată în regim de detenţie; 


- revocarea suspendării sub supraveghere este obligatorie, iar nu facultativă dacă în 
termenul de supraveghere a fost comisă, alături de o infracțiune din culpă, și o infrac- 
țiune intenţionată sau praeterintenţionată pentru care s-a aplicat pedeapsa închisorii; 


- revocarea suspendării sub supraveghere nu se poate dispune dacă noua infrac- 
țiune comisă din culpă a fost descoperită după expirarea termenului de supraveghere; 


- instanța competentă să se pronunţe asupra revocării/menţinerii suspendării sub 
supraveghere în condiţiile art. 96 alin. (6) C.pen. este cea care judecă ori a judecat în 
primă instanţă infracțiunea din culpă comisă în termenul de supraveghere; aceasta se 
poate sesiza din oficiu sau, după caz, poate fi sesizată de procuror; dacă nu a existat o 
astfel de sesizare în fața primei instanţe care să fi fost dezbătută, instanța de apel nu 
poate dispune direct în calea de atac revocarea suspendării sub supraveghere. 


3.10. Anularea suspendării sub supraveghere a executării pedepsei 


- este o măsură remediu! ce se dispune de instanţa de judecată dacă sunt îndepli- 
nite următoarele condiţii: 


! Caracterul remediu este dat de faptul că există o eroare (justificată sau nu) a instanţei 
Care a dispus suspendarea sub supraveghere în stabilirea ansamblului faptelor comise de un 
infractor, eroare care a condus la neaplicarea tratamentului sancţionator pentru pluralitatea de 
infracţiuni comise. Eroarea poate fi proveni din greşita analiză a fişei de cazier a inculpatului 
sau din imposibilitatea obiectivă a stabilirii la momentul rămânerii definitive a hotărârii prin 
care s-a dispus suspendarea faptului că anterior inculpatul a mai comis una sau mai multe 
infracţiuni. În acest sens, în doctrină (S. Daneș, V. Papadopol, Individualizarea judiciară a 
pedepselor, Ed. Ştiinţifică şi Enciclopedică, Bucureşti, 1985, p. 267) s-a arătat că „anularea se 
dispune dacă suspendarea era lovită ab initio de un viciu esențial, degarece, în momentul 
judecării, instanța nu a cunoscut, datorită unor cauze ce nu-i sunt imputabile, unele date 

> Instanţa supremă constată că nu este fondat argumentul conform 
căruia instanţa urmează a pronunţa revocarea suspendării condiționate pentru 
neîndeplinirea obligaţiilor civile după expirarea termenului de încercare şi va 
avea în considerare următoarele. În primul rând, instanţa constată că până la 
expirarea termenului de încercare (s.n. valabil şi pentru termenul de suprave- 
ghere) mai este o perioadă foarte scurtă, de aproximativ 3 luni de zile, în care 
inculpatul îşi poate îndeplini obligaţiile civile, iar prorogarea termenului de 
soluţionare a cererii de revocare a suspendării condiţionate după împlinirea 
termenului de încercare nu este oportună având în vedere comportamentul 
inculpatului până la acest moment. În acest sens, instanța constată reaua-credință 
a inculpatului care a avut suficient timp la dispoziţie pentru a-şi îndeplini 
obligaţia de a restitui suma ce face obiectul despăgubirilor civile la care a fost 
obligat prin sentinţa penală nr. 327/2015 a C.A. Cluj, menţinută prin decizia 
nr. 55/2016 pronunţată de I.C.C.J. Astfel, inculpatul A. a avut timp suficient 
pentru a-şi îndeplini obligaţiile impuse prin sentinţa de condamnare, însă se 
constată că nu a depus nici cea mai mică diligenţă în a încerca să repare paguba 
pricinuită prin săvârşirea infracţiunii pentru care a fost condamnat. Or, în 
această situaţie, a acorda inculpatului o perioadă de încă 3 luni de zile, până la 
împlinirea termenului de încercare, pentru îndeplinirea obligaţiilor civile, ar 
reprezenta un beneficiu acordat unui inculpat care se sustrage, cu rea-credinţă, 
de la plata sumelor datorate. Mai mult decât atât, instanţa constată reaua-cre- 
dinţă a inculpatului şi din însăşi activitatea inculpatului, acesta fiind condamnat 
pentru că şi-a însuşit suma de bani şi nu a restituit-o, în acest sens arătând, în 
memoriul depus în faţa instanţei de apel, că nu a folosit în niciun fel această 
sumă. Or, în acest context în care inculpatul susţine că a avut la dispoziţie suma 
de bani pe care şi-a însuşit-o pe nedrept, trecerea unei perioade foarte îndelun- 
gate de timp de la însuşirea sumei (6 august 2013) şi de 2 ani de zile de la data 
rămânerii definitive a hotărârii de condamnare (11 februarie 2016), în care nu a 
arătat nicio dispoziţie în a-şi executa obligaţiile, conduce instanţa la concluzia că 
revocarea suspendării condiţionate este necesară şi nu se impune a aştepta 
împlinirea termenului de încercare pentru a se dispune în acest sens (I.C.C.J., 
secția penală, decizia nr. 142 din 16 februarie 2018, www.scj.ro). 


3.9.2. Revocarea facultativă a suspendării sub supraveghere 


- în cazul în care persoana supravegheată a săvârșit în termenul de supraveghere 
al suspendării o infracțiune din culpă, descoperită în termenul de supraveghere 
(Chiar dacă făptuitorul este descoperit ulterior), pentru care a fost condamnat chiar 
după expirarea acestui termen!, revocarea nu este obligatorie, ci facultativă, instanța 
putând dispune: 


' Revocarea suspendării sub supraveghere a executării pedepsei este facultativă şi în cazul 
în care o infracțiune progresivă comisă din culpă s-a consumat în termenul de supraveghere al 
suspendării, epuizându-se după aceasta, dacă infracţiunea a fost descoperită în acest termen. 

wote 


a) fie menținerea suspendării sub supraveghere; 


- având în vedere forma de vinovăție cu care este comisă noua infracțiune, 
instanța poate aprecia că nu se impune executarea imediată a pedepsei, fiind necesară 
continuarea supravegherii infractorului; 


- pentru a menține suspendarea sub supraveghere a executării pedepsei trebuie ca 
executarea pedepsei stabilită pentru infracțiunea comisă din culpă să fie suspendată sub 
supraveghere (pentru această infracțiune neputându-se dispune nici amânarea aplicării 
pedepsei şi nici renunțarea la aplicarea pedepsei, nefiind îndeplinite condițiile prevă- 
zute de lege); în această situație vor curge în paralel două termene de supraveghere; 

- dacă instanța dispune executarea în regim de detenție a pedepsei stabilite pentru 
infracțiunea săvârşită din culpă va trebui să dispună şi revocarea suspendării sub supra- 
veghere a executării pedepsei, iar apoi va aplica regulile de la pluralitatea intermediară. 


b) fie revocarea suspendării sub supraveghere. 


- în acest caz, instanța va dispune condamnarea pentru noua infracțiune, va revoca 
suspendarea sub supraveghere, iar apoi va aplica regulile de la pluralitatea interme- 
diară; pedeapsa astfel stabilită nu poate fi suspendată sub supraveghere, urmând a fi 
executată în regim de detenție, 


- revocarea suspendării sub supraveghere este obligatorie, iar nu facultativă dacă în 
termenul de supraveghere a fost comisă, alături de o infracţiune din culpă, și o infrac- 
ţiune intenționată sau praeterintenționată pentru care s-a aplicat pedeapsa închisorii; 


- revocarea suspendării sub supraveghere nu se poate dispune dacă noua infrac- 
ţiune comisă din culpă a fost descoperită după expirarea termenului de supraveghere; 


- instanța competentă să se pronunţe asupra revocării/menținerii suspendării sub 
supraveghere în condiţiile art. 96 alin. (6) C.pen. este cea care judecă ori a judecat în 
primă instanță infracțiunea din culpă comisă în termenul de supraveghere; aceasta se 
poate sesiza din oficiu sau, după caz, poate fi sesizată de procuror; dacă nu a existat o 
astfel de sesizare în fața primei instanțe care să fi fost dezbătută, instanța de apel nu 
poate dispune direct în calea de atac revocarea suspendării sub supraveghere. 


3.10. Anularea suspendării sub supraveghere a executării pedepsei 


- este o măsură remediul ce se dispune de instanţa de judecată dacă sunt îndepli- 
nite următoarele condiţii: 


! Caracterul remediu este dat de faptul că există o eroare (justificată sau nu) a instanţei 
Care a dispus suspendarea sub supraveghere în stabilirea ansamblului faptelor comise de un 
infractor, eroare care a condus la neaplicarea tratamentului sancţionator pentru pluralitatea de 
infracţiuni comise. Eroarea poate fi proveni din greşita analiză a fişei de cazier a inculpatului 
Sau din imposibilitatea obiectivă a stabilirii la momentul rămânerii definitive a hotărârii prin 
Care s-a dispus suspendarea faptului că anterior inculpatul a mai comis una sau mai multe 
infracţiuni. În acest sens, în doctrină (S. Daneș, V. Papadopol, Individualizarea judiciară a 
pedepselor, Ed. Ştiinţifică şi Enciclopedică, Bucureşti, 1985, p. 267) s-a arătat că „anularea se 
dispune dacă suspendarea era lovită ab initio de un viciu esenţial, deoarece, în momentul 
judecării, instanța nu a cunoscut, datorită unor cauze ce nu-i sunt imputabile, unele date 

a) persoana supravegheată să mai fi săvârşit o infracţiune înainte de pronunțarea 
hotărârii prin care s-a dispus suspendarea sub supraveghere a executării pedepsei ori 
până la rămânerea definitivă a acesteia (de care instanţa care a dispus suspendarea nu 
a avut cunoștință); de pildă, infracțiunea nou descoperită a fost comisă după pronun- 
tarea în primă instanță a hotărârii prin care s-a dispus suspendarea sub supraveghere, 
în interiorul termenului în care putea fi declarat apelul; 


b) noua infracţiune să fie descoperită înainte de expirarea termenului de supra- 
veghere!; prin descoperire înţelegem atât situaţia în care organele de urmărire penală 
sunt sesizate (din oficiu sau prin plângere, denunţ, ori plângere prealabilă), cât şi ipo- 
teza în care fapta este descoperită de organele de constatare prevăzute de art. 61 
C.proc.pen., procesul-verbal întocmit de acestea constituind actul de sesizare al 
organelor de urmărire penală; relevanță prezintă numai data descoperirii infracţiunii, nu 
şi data descoperirii infractorului, aceasta putând fi şi ulterioară expirării termenului de 
supraveghere; 


c) pentru infracțiunea descoperită ulterior instanța a stabilit pedeapsa închisorii, 
chiar după expirarea termenul de supraveghere; această condiţie nu este îndeplinită 
dacă pentru infracțiunea nou descoperită pedeapsa stabilită a fost amenda (caz în care 
nu se va anula suspendarea sub supraveghere, condamnatul urmând să execute 
pedeapsa amenzii). 


- instituţia anulării suspendării sub supraveghere prevăzută de art. 97 C.pen. nu 
constituie mijlocul prin care se realizează modificarea (recalculare) pedepsei 
conform art. 37 C.pen. şi art. 585 alin (1) lit. d) C.proc.pen., aceasta din urmă vizând 
o singură infracţiune (unitate legală de infracţiune: continuată, complexă, de obicei), 
descoperirea unei noi infracțiuni înainte de expirarea termenului de supraveghere; în 
cadrul procedurii de modificare (recalculare) a pedepsei instanţa competentă desfiin- 
ţează hotărârile definitive pronunţate, reţine existenţa autorităţii de lucru judecat cu 
privire la existenţa infracţiunii şi a pedepsei aplicate (care nu va putea fi micşorată), 


privitoare la antecedentele penale ale inculpatului, care, dacă ar fi fost cunoscute, ar fi exclus 
incidența suspendării. Dacă pentru restabilirea adevăratei situaţii şi pentru reconsiderarea 
soluției definitive cu privire la suspendarea sub supraveghere n-ar fi reglementată această 
măsură-remediu — cum erorile n-ar putea fi îndreptate nici prin folosirea vreunei căi de atac, 
căci ele nu se datoresc instanței, nici pe calea revocării, căci nu se poate vorbi de o nerespec- 
tare de către cel condamnat, în cursul termenului de încercare, a condițiilor sub care s-a 
acordat suspendarea — s-ar ajunge la situaţia ca aceasta să profite, în detrimentul interesului 
social, de un accident procesual, ceea ce este inadmisibil”. 

1 În literatura juridică de specialitate (S. Daneș, V. Papadopol, op. cit., p. 343) s-a arătat că 
„prin înscrierea acestei condiții s-a urmărit ca efectele definitive ale suspendării, produse 
odată cu împlinirea termenului de încercare, să nu mai poată fi desființate datorită descoperirii 
ulterioare a unui antecedent penal pe care instanța nu l-a cunoscut atunci când a pronunțat 
hotărârea de suspendare; în acest fel se asigură stabilitatea, în interesul social, a situaţiilor 
juridice definitiv câștigate. Pentru infracțiunea de care a luat la cunoștință ulterior, instanța va 
aplica o pedeapsă independentă — fără niciun efect asupra pedepsei în privinţa căreia s-a 
dispus suspendarea și care se va executa de sine stătător, în mod efectiv, în afară de cazul când 
instanța, va pronunța și privitor la ea măsura suspendării”. 

nu însă şi cu privire la modalitatea de executare, care va putea fi modificată in peius 
sau menținută prin raportare la pedeapsa aplicată în urma recalculării; 


- având în vedere că art. 97 alin. (1) C.pen. prevede că instanța anulează suspen- 
darea sub supraveghere a executării pedepsei dacă sunt îndeplinite condiţiile de mai 
sus rezultă că dispunerea anulării este obligatorie pentru instanță, iar nu facultativă 
atunci când constată îndeplinirea condiţiilor prevăzute de lege; 


- cauza anulării suspendării sub supraveghere este anterioară rămânerii definitive 
a hotărârii de condamnare la pedeapsa închisorii a cărei executare a fost suspendată 
sub supraveghere (art. 97 C.pen.); 


De pildă, o persoană săvârşește pe data de 1 martie o infracțiune de loviri sau alte 
violențe în București, iar la data de 3 martie, o infracţiune de amenințare în lași. 
După pronunţarea unei hotărâri definitive de către instanța din laşi, prin care s-a 
dispus suspendarea sub supraveghere a executării pedepsei stabilite pentru infrac- 
țiunea de loviri sau alte violențe, cu ocazia judecării cauzei pentru infracțiunea 
comisă în capitală, infractorul învederează instanței existenţa celeilalte hotărâri jude- 
cătorești pronunțată pentru o infracțiune concurentă. Astfel, instanța din Bucureşti va 
trebui să anuleze suspendarea sub supraveghere a executării pedepsei, dispusă pentru 
infracțiunea comisă în laşi. 


- sunt îndeplinite condițiile pentru a se dispune anularea suspendării sub supra- 
veghere a executării pedepsei şi atunci când, înainte de rămânerea definitivă a hotă- 
rârii de condamnarea cu suspendarea sub supraveghere a executării pedepsei, este 
descoperită infracțiunea ce atrage anularea suspendării, fiind începută urmărirea 
penală, iar pe parcursul termenului de supraveghere este identificat ca fiind infrac- 
torul persoana condamnată cu suspendarea sub supraveghere; 


- instanța competentă să se pronunţe asupra anulării suspendării sub supraveghere este 
cea care judecă ori a judecat în primă instanță infracțiunea ce ar putea atrage anularea; 
instanța se pronunță din oficiu sau la sesizarea procurorului!; această instanță constând 
incidenţa dispoziţiilor art. 97 alin. (1) C.pen. va proceda după cum urmează: 


a) va stabili pedeapsa pentru infracțiunea dedusă judecății care atrage anu- 
larea suspendării sub supraveghere (în ipoteza în care aceasta este concurentă cu 
infracţiunea pentru care s-a dispus suspendarea) potrivit criteriilor generale de 
individualizare a pedepsei prevăzute de art. 74 C.pen.; 


b) va dispune anularea suspendării sub supraveghere a executării pedepsei, în 
ipoteza în care pedeapsa stabilită este închisoarea; 


c) va aplica tratamentul sancționator al pluralității de infracțiuni; urmează 
regulile de la concursul de infracțiuni sau, după caz, de la recidivă [primul termen al 


1 Din punct de vedere procesual nu există vreun impediment ca cererea de anulare a 
Suspendării sub supraveghere să fie formulată şi de persoana vătămată/partea civilă în con- 
cluziile/apărările/cererile formulate cu privire la latura penală a cauzei (de pildă, atunci când 
prin anulare s-ar ajunge la aplicarea unei pedepse cu executare în regim de detenţie), sau chiar 
de către inculpat (de pildă, în scopul de a obţine suspendarea sub supraveghere a pedepsei 
rezultante pentru pluralitatea de infracţiuni comise). 

recidivei este hotărârea definitivă prin care s-a aplicat pedeapsa închisorii mai mare 
de 1 an pentru comiterea unei infracţiuni (intenţionate sau praeterintenţionate), 
descoperită înainte de expirarea termenului de supraveghere şi care atrage anularea 
suspendării, iar cel de-al doilea termen este infracțiunea, comisă după rămânerea 
definitivă a hotărârii de condamnare, pentru care s-a dispus suspendarea sub supra- 
veghere] ori de la pluralitatea intermediară (primul termen al pluralității interme- 
diare este hotărârea definitivă pronunţată pentru comiterea unei infracţiuni desco- 
perită înainte de expirarea termenului de supraveghere şi care atrage anularea 
suspendării, iar ce/ de-al doilea termen este infracţiunea pentru care s-a dispus 
suspendarea sub supraveghere); 


- în caz de concurs de infracţiuni, instanța poate dispune din nou suspendarea sub 
supraveghere a pedepsei rezultante stabilite în urma anulării suspendării anterioare, 
dacă sunt îndeplinite condițiile generale prevăzute de lege (art. 91 C.pen.); în acest caz, 
instanța poate menţine durata termenului de supraveghere anterior sau poate stabili un 
termen de supraveghere mai mare; termenul de supraveghere astfel stabilit se calcu- 
lează de la data rămânerii definitive a hotărârii prin care s-a pronunțat anterior suspen- 
darea sub supraveghere a executării pedepsei, iar nu de la data rămânerii definitive a 
hotărârii prin care s-a dispus anularea suspendării; 

- în ipoteza pluralității intermediare, dispoziţiile art. 97 alin. (2) C.pen. prevăd că 
instanța poate dispune din nou suspendarea sub supraveghere a pedepsei rezultante 
stabilite în urma anulării suspendării anterioare, dacă sunt îndeplinite condițiile 
generale prevăzute de lege (art. 91 C.pen.); în acest caz trebuie avute în vedere urmă- 
toarele ipoteze: 


1. dacă pentru infracţiunea care atrage anularea suspendării sub supraveghere 
(primul termen al pluralităţii intermediare) este aplicată pedeapsa închisorii cu 
executare în regim de detenție, autoritatea de lucru judecat a hotărării definitive în 
privința acestei modalităţi de individualizare constituie un impediment la aplicarea 
dispoziţiilor art. 97 alin. (2) C.pen. şi dispunerea suspendării sub supraveghere a 
pedepsei rezultante în urma tratamentului sancţionator al pluralităţii intermediare, con- 
secutiv anulării suspendării sub supraveghere a executării pedepsei pentru infracțiunea 
care constituie termenul al doilea al pluralităţii intermediare; 


2. dacă pentru infracţiunea care atrage anularea suspendării sub supraveghere 
(primul termen al pluralităţii intermediare) fusese aplicată prin hotărâre definitivă 
pedeapsa închisorii cu suspendarea sub supraveghere a executării pedepsei, înseamnă 
că infracţiunea care constituie termenul al doilea al pluralităţii intermediare este comisă 
în termenul de supraveghere al acestei suspendări, ceea ce conduce în continuare la 
următoarea distincţie: 


(1) mai întâi instanţa dispune anularea suspendării sub supraveghere a pedepsei 
aplicate pentru infracțiunea care constituie termenul al doilea al pluralităţii interme- 
diare, apoi constată că aceasta a fost comisă în termenul de supraveghere al suspendării 
sub supraveghere a executării pedepsei aplicate prin hotărârea definitivă care constituie 
primul termen al pluralităţii intermediare şi apreciază că se impune revocarea acestei 
din urmă suspendări; în situaţie opinez că voinţa legiuitorului exprimată în art. 97 
alin. (2) C.pen. a fost aceea de a permite dispunerea suspendării sub supraveghere a 

pedepsei rezultante aplicate în condiţiile pluralităţii intermediare, chiar şi consecutiv 
unei soluţii de revocare a suspendării sub supraveghere a executării pedepsei!; instanța 
poate menţine durata termenului de supraveghere anterior sau poate stabili un termen 
de supraveghere mai mare; termenul de supraveghere astfel stabilit se calculează de la 
data rămânerii definitive a hotărârii prin care s-a pronunţat anterior suspendarea sub 
supraveghere a executării pedepsei, iar nu de la data rămânerii definitive a hotărârii 
prin care s-a dispus anularea suspendării; 


(îi) dacă instanța consideră că nu se impune revocarea suspendării sub suprave- 
ghere a executării pedepsei aplicate prin hotărârea definitivă care constituie primul 
termen al pluralităţii intermediare (de pildă, în cazul în care este vorba de o infracţiune 
din culpă comisă în termenul de supraveghere), nu va mai dispune anularea suspen- 
dării sub supraveghere a pedepsei aplicate pentru infracţiunea care constituie termenul 
al doilea al pluralităţii intermediare; în acest caz, vor exista două condamnări succesive 
la pedeapsa închisorii cu suspendarea sub supraveghere a executării şi două termene de 
supraveghere care vor curge în paralel. 


- în caz de recidivă, instanța nu poate dispune din nou suspendarea sub suprave- 
ghere a pedepsei rezultante stabilite în urma anulării suspendării anterioare, deoarece 
nu sunt îndeplinite condiţiile generale prevăzute de lege (art. 91 C.pen.); 


- dacă instanţa este sesizată cu judecarea a două infracțiuni intenționate, săvârșite 
de acelaşi inculpat, dintre care una anterior și cealaltă ulterior rămânerii definitive a 
hotărârii de suspendare sub supraveghere a executării pedepsei, va dispune numai 
anularea suspendării pedepsei, nu atât anularea, cât și revocarea suspendării sub 
supraveghere; astfel, instanța mai întâi va stabili pedeapsa pentru fiecare dintre cele 
două infracțiuni, apoi va dispune anularea suspendării sub supraveghere a executării 
pedepsei, pentru ca, în final, să contopească toate aceste pedepse potrivit regulilor de 
la concursul de infracțiuni, pluralitate intermediară ori recidivă; 


- o ipoteză specială de anulare a suspendării sub supraveghere a executării 
pedepsei este prevăzută de art. 130 C.pen. potrivit căruia, dacă pe durata termenului 
de supraveghere al suspendării sub supraveghere a executării pedepsei închisorii se 
descoperă că persoana supravegheată (majoră) mai săvârșise o infracțiune în timpul 
minorităţii, pentru care s-a luat, chiar după expirarea acestui termen, o măsură 
educativă privativă de libertate (internarea într-un centru educativ sau de detenție), 
Suspendarea se anulează, aplicându-se în mod corespunzător regulile prevăzute de 
art. 129 alin. (2)-(4) C.pen.; 

- dacă infracţiunea/infracțiunile săvârşite în minorat nu au fost descoperite înăuntrul 
termenului de supraveghere, nu se va mai putea dispune anularea suspendării sub 
PIN AN NI N a N e i RR 

1 Având în vedere că dispoziţiile legale trebuie interpretate în sensul aplicării lor, în 
această situaţie, printr-o ficţiune legală, art. 97 alin. (2) C.pen. consideră că pedeapsa aplicată 
Prin hotărârea definitivă care constituie primul termen al pluralităţii intermediare nu devine 
executabilă şi, pe cale de consecinţă, nu atrage ope legis şi executarea pedepsei rezultante. În 
sensul că nu se poate dispune suspendarea pedepsei rezultante în cazul pluralităţii intermediare, a 
se vedea A. Jugan, op. cit., p. 333. Această din urmă opinie face însă inaplicabilă pe cale de inter- 
pretare o dispoziţie legală explicită. 

supraveghere a executării pedepsei, pentru aceste infracțiuni se va aplica totuși o 
măsură educativă (dacă nu a intervenit între timp vreo cauză de înlăturare a răspunderii 
penale), care va fi executată chiar dacă infractorul a devenit între timp major; nu se va 
mai putea dispune anularea suspendării sub supraveghere a executării pedepsei dacă 
pentru infracțiunea/infracțiunile comise în minorat şi descoperite în termenul de 
supraveghere s-a aplicat o măsură educativă neprivativă de libertate, în acest caz, 
măsura educativă neprivativă de libertate se va executa chiar dacă infractorul a devenit 
între timp major, alături de măsurile de supraveghere și/sau obligaţiile stabilite de către 
instanță odată cu dispunerea suspendării sub supraveghere a executării pedepsei. 


$4. Executarea pedepsei 


- instanța de judecată poate aprecia că pedeapsa stabilită trebuie executată după 
rămânerea definitivă a hotărârii, numai în acest fel putând fi atins scopul pedepsei; 


- în situaţia în care pedeapsa stabilită este amenda, instanța poate aprecia că apli- 
carea acesteia nu trebuie amânată, urmând ca pedeapsa să se execute după rămânerea 
definitivă a hotărârii; 

- în ipoteza în care pedeapsa stabilită este închisoarea, instanța poate aprecia că se 
impune executarea acesteia în regim de detenţie; 


- când pedeapsa stabilită este detențiunea pe viață, instanţa va dispune întotdeauna 
executarea sa în regim de detenție. 


§5. Liberarea condiționată 


5.1. Noţiune 


- este măsura ce poate fi dispusă de instanța de judecată, constând în punerea în 
libertate a persoanei condamnate, înainte de executarea în întregime a pedepsei închi- 
sorii sau a detențiunii pe viață, dacă sunt îndeplinite condițiile strict și limitativ pre- 
văzute de lege; 

- este un mijloc de individualizare administrativă a executării pedepsei; conduce 
la reintegrarea socială a persoanelor condamnate și la prevenirea recidivei; 


- are întotdeauna caracter facultativ, nereprezentând un drept, ci numai o vocație 
generală a condamnatului. În acelaşi sens s-a pronunţat şi Curtea Europeană, care a 
statuat că art. 5 parag. 1 lit. a) din Convenţie nu garantează dreptul unui deținut de a 
beneficia de o lege de amnistie sau de a fi eliberat, condiţionat sau definitiv, înainte 
de executarea pedepsei!. 


! CtEDO, cauza Kalan c. Turciei, cererea nr. 73561/01, decizia din 2 octombrie 2001. 

5.2. Condiţii de acordare a liberării condiționate în cazul detenţiunii pe 
viață 


Posibilitatea liberării condiționate din pedeapsa detenţiunii pe viaţă rezultă şi 
dintr-o hotărâre recentă a Curţii de la Strasbourg (cauza Harakchiev şi Tolumov c. 
Bulgariei, hotărârea din 8 iulie 2014) în care instanţa europeană a arătat că, deşi 
Convenţia nu garantează deţinuţilor dreptul la reabilitare, iar art. 3 nu poate fi văzut 
ca impunând autorităților o obligaţie absolută de a pune la dispoziţia deţinuţilor 
programe de reabilitare ori reintegrare şi activități cum ar fi cursuri şi consiliere, 
totuşi, impune autorităţilor să dea persoanelor condamnate la pedeapsa pe viaţă posi- 
bilitatea, oricât de redusă, ca, la un moment dat, să se elibereze. Curtea Europeană a 
subliniat că deşi, pentru atingerea acestui scop statelor le este recunoscută o marjă 
ridicată de apreciere, totuşi, condiţiile şi regimul de detenţie al unui condamnat la 
pedeapsa detenţiei pe viaţă trebuie să fie în aşa fel încât să-i permită să se reabiliteze 
şi să obțină o modificare a pedepsei sale. 


Pentru a se putea dispune liberarea condiționată din executarea pedepsei deten- 
țiunii pe viaţă, trebuie îndeplinite următoarele condiţii: 
a) persoana condamnată să fi executat efectiv cel puţin 20 de ani de detenţiune; 


- Codul penal nu mai distinge în funcție de vârsta sau sexul persoanei condam- 
nate, perioada de timp pe care persoana condamnată trebuie să o execute în regim de 
detenţie pentru a deveni propozabilă pentru liberare condiționată fiind aceeaşi!; 


- este necesar ca durata efectivă în care persoana condamnată a fost privată de 
libertate pentru infracțiunea săvârşită să fie de cel puțin 20 de ani; va fi avută în 
vedere la stabilirea acestei durate și perioada în care persoana condamnată s-a aflat în 
stare de arest preventiv sau arest la domiciliu; 


- nu se va ține seama de partea din durata pedepsei ce poate fi considerată, potrivit 
legii, ca executată pe baza muncii prestate în perioada de detenţie, însă va fi avut în 
vedere că potrivit art. 55! din Legea nr. 254/2013 la calcularea pedepsei executate 
efectiv, pentru perioada cuprinsă între 24.07.2012 - 22.12.2019, pentru fiecare 
perioadă de 30 de zile executate în condiții necorespunzătoare, chiar dacă acestea nu 
sunt consecutive, se consideră executate, suplimentar, 6 zile din pedeapsa aplicată?. 


! Potrivit Codului penal din 1969, persoana condamnată la pedeapsa detenţiunii pe viață, care 
avea vârsta sub 60 de ani, putea fi liberată condiționat după executarea efectivă a 20 de ani de 
detenţie, dacă era stăruitoare în muncă, disciplinată și dădea dovezi temeinice de îndreptare, 
ținându-se seama şi de antecedentele sale penale; în cazul în care condamnatul a trecut de vârsta 
de 60 de ani pentru bărbaţi şi 55 de ani pentru femei putea fi liberat condiţionat după executarea 
efectivă a 15 ani de detenție, dacă erau îndeplinite și celelalte condiţii prevăzute de lege. 

? Chiar dacă dispoziţiile art. 55! din Legea nr. 254/2013 au fost abrogate prin Legea 
nr. 240/2019 (publicată în M.Of. nr. 1028 din 20 decembrie 2019), acestea vor continua să pro- 
ducă efecte ca lege penală mai favorabilă prin raportare la perioada cuprinsă între 24.07.2012 
- 22.12.2019. Prin urmare, este necesar ca în perioada cuprinsă între 24.07.2012 - 22.12.2019, 
să existe o privare de libertate în condiţiile necorespunzătoare astfel cum sunt definite în 
art. 55! alin. (3) din Legea nr. 254/2013, avându-se totodată în vedere excepţiile prevăzute 

b) persoana condamnată să fi avut o bună conduită pe toată durata execu- 


tării pedepsei; 


- buna conduită se apreciază în funcţie de rapoartele întocmite de către adminis- 
trația locului de deţinere; 


- legea nu prevede natura regimului de executare al pedepsei (închis, semiînchis, 
deschis sau semideschis) în care trebuie să se afle condamnatul. 


c) persoana condamnată să fi îndeplinit integral obligaţiile civile stabilite 
prin hotărârea de condamnare, afară de cazul când dovedește că nu a avut nicio 
posibilitate să le îndeplinească; 


- această condiţie a fost introdusă de Codul penal şi are ca scop evidenţierea unui 
potenţial de reintegrare socială a condamnatului; 


- pentru a fi propozabilă pentru liberare condiționată, este necesar ca persoana 
condamnată să fi executat integral obligaţiile civile rezultate din hotărârea instanţei 
penale!; prin obligații civile în sensul art. 99 alin. (1) lit. c) C.pen. trebuie avute în 
vedere dispoziţiile instanţei penale cu privire la acţiunea civilă exercitată în procesul 
penal, respectiv cu privire la plata cheltuielilor judiciare efectuate de către partea 
civilă/persoana vătămată care pot fi subsumate noţiunii de creanţe civile”; repararea 
prejudiciului se face potrivit dispoziţiilor legii civile: (i) în natură prin: a) restituirea 
lucrului (de pildă, în situaţia în care bunul sustras prin săvârşirea infracţiunii de 
tâlhărie a fost găsit la făptuitor), b) restabilirea situației anterioare (de exemplu, 
obligarea inculpatului de a elibera terenul ocupat prin săvârşirea infracţiunii de tulbu- 
rare de posesie); (ii) prin echivalent, prin plata unei sume de bani când repararea în 
natură nu este posibilă în totul sau în parte (daune materiale sau morale); 


- va fi îndeplinită această condiţie şi în cazul în care creditorul este de acord cu o 
reeșalonare a plăţii creanţei, chiar dacă termenele de plată sunt stabilite total sau parţial 
după împlinirea fracţiei de pedeapsă sau în ipoteza în care stingerea creanţei are loc 
prin altă modalitatea decât cea a plăţii (de pildă, prin dare în plată, remitere de datorie 
sau prin compensație); 

- persoana condamnată este propozabilă pentru liberare condiționată şi în cazul în care 
nu a executat integral obligațiile civile, dacă neplata parțială sau integrală a fost datorată 


art. 55! alin. (5) din Legea nr. 254/2013 potrivit căruia nu se consideră executare a pedepsei în 
condiţii necorespunzătoare ziua sau perioada în care persoana a fost a) internată în infirmerii din 
cadrul locurilor de deţinere, în spitale din reţeaua sanitară a Administraţiei Naţionale a Peni- 
tenciarelor, a Ministerului Afacerilor Interne sau din reţeaua sanitară publică; b) în tranzit. 

l Nu se va avea în vedere în analiza acestei condiţii neexecutarea obligaţiilor stabilite prin 
hotărârea instanţei civile, în ipoteza în care, în exercitarea dreptului de opţiune (electa una 
via), persoana prejudiciată a optat pentru sesizarea acestei instanţe, iar nu pentru alăturarea 
acţiunii civile acţiunii penale în cadrul procesului penal sau în alte cazuri de soluţionare â 
acţiunii civile de instanţa civilă potrivit art. 27 C.proc.pen. 

2 Nu vor fi avute în vedere pentru evaluarea îndeplinirii obligaţiilor civile modul în care 
persoana condamnată şi-a executat creanţele fiscale rezultate din hotărâre (plata cheltuielilor 
judiciare către stat, a amenzii judiciare sau executarea dispoziţiilor de confiscare prin echi- 
valent sau în natură a unor bunuri). 

imposibilității obiective a debitorului de a-și îndeplini obligațiile civile; imposibilitatea 
obiectivă de efectuare a plăţii se poate reţine fie prin raportare la situația patrimonială a 
persoanei condamnate, fie în cazul în care plata este făcută de un codebitor solidar (de 
pildă, de un coinculpat sau de partea responsabilă civilmente), fie de o altă persoană în 
numele persoanei condamnat!; sarcina probei aparţine persoanei condamnate care va 
trebuie să probeze că nu a avut nicio posibilitate să îndeplinească obligaţiile civile; 


d) instanța să aibă convingerea că persoana condamnată s-a îndreptat și se 
poate reintegra în societate. 


5.3. Condiţii de acordare a liberării condiționate în cazul pedepsei închisorii 


Pentru a se putea dispune liberarea condiționată din executarea pedepsei închi- 
sorii, trebuie îndeplinite următoarele condiţii: 


a) să fie executată fracţia de pedeapsă prevăzută de lege; 


- fracțiile minime de pedeapsă prevăzute de Codul penal sunt aceleași indiferent 
de forma de vinovăţie cu care a fost comisă infracțiunea pentru care s-a dispus con- 
damnarea la pedeapsa închisorii (intenţie, culpă, praeterintenţie), aceasta fiind avută 
în vedere de instanţă la stabilirea încadrării juridice şi la individualizarea judiciară a 
pedepsei; tot astfel, se instituie un regim unitar în această materie indiferent de sexul 
condamnatului sau de motivul pentru care acesta nu a prestat munca în folosul 
comunităţii. 

1. În cazul în care persoana condamnată nu a împlinit vârsta de 60 de ani; 


- trebuie să fi executat efectiv cel puțin 2/3 din durata pedepsei, în cazul închisorii 
care nu depăşeşte 10 ani, sau cel puțin 3/4 din durata pedepsei, dar nu mai mult de 
20 de ani?, în cazul închisorii mai mari de 10 ani; 


- chiar dacă pentru calculul fracțiunilor de pedeapsă de mai sus se ține seama și de 
partea din durata pedepsei ce poate fi considerată, potrivit legii, ca executată pe baza 
muncii prestate”, liberarea condiționată nu poate fi dispusă înainte de executarea 


! În cazul în care plata este făcută de o altă persoană înainte de executarea fiacţiei de pedeapsă 
necesară pentru ca persona condamnată să devină propozabilă pentru liberarea condiționată, după 
momentul stingerii creanței nu se mai poate reține reaua-credință a persoanei condamnate. 

? De pildă, în cazul în care o persoană a fost condamnată la pedeapsa de 28 de ani 
închisoare pentru un omor calificat săvârșit în stare de recidivă, perioada din pedeapsă pe care 
trebuie să o execute în detenţie pentru a fi propozabil pentru liberare condiţionată este de 
20 de ani, iar nu de 3/4 din pedeapsa aplicată (21 de ani). 

3 Potrivit art. 96 din Legea nr. 254/2013: „(1) Pedeapsa care este considerată ca executată 
pe baza muncii prestate sau a instruirii şcolare și formării profesionale, în vederea acordării 
liberării condiționate, se calculează după cum urmează: a) în cazul în care se prestează o 
muncă remunerată se consideră 5 zile executate pentru 4 zile de muncă; b) în cazul în care se 
Prestează o muncă neremunerată se consideră 4 zile executate pentru 3 zile de muncă; c) în 
cazul în care munca este prestată pe timpul nopţii se consideră 3 zile executate pentru 2 nopți 
de muncă; d) în cazul participării la cursurile de şcolarizare pentru formele de învățământ 
general obligatoriu se consideră 30 de zile executate pentru absolvirea unui an şcolar; e) în 
Cazul participării la cursurile de calificare ori recalificare profesională, se consideră 20 de zile 
executate pentru absolvirea unui curs de calificare ori recalificare profesională; f) în cazul 

efectivă a cel puţin 1/2 din durata pedepsei închisorii, când aceasta nu depășește 
10 ani, și a cel 2/3, când pedeapsa este mai mare de 10 ani; 


PI N N a PR d ia a 
elaborării de lucrări ştiinţifice publicate sau invenţii brevetate, se consideră 20 de zile execu- 
tate, indiferent de numărul lucrărilor ştiinţifice sau al invențiilor realizate, pentru întreaga 
durată a executării pedepsei, inclusiv în cazul pedepselor contopite. (2) Reducerea fracțiunii 
de pedeapsă care este considerată ca executată pe baza muncii prestate sau a instruirii şcolare 
şi formării profesionale nu poate fi revocată”. 

Conform art. 96! introdus prin O.U.G. nr. 24/2016: „Procedura elaborării de lucrări 
ştiinţifice publicate sau invenții brevetate. 

(1) Caracterul ştiinţific al lucrărilor elaborate de către deţinuţi este stabilit, potrivit dispo- 
zițiilor legale, de către Consiliul Naţional al Cercetării Științifice, denumit în continuare 
CNCS, cu sprijinul logistic al Unităţii Executive pentru Finanțarea Învățământului Superior, 
a Cercetării, Dezvoltării şi Inovării, denumită în continuare UEFISCDI. 

(2) Brevetarea invențiilor se realizează, potrivit dispoziţiilor legale, de către Oficiul de Stat 
pentru Invenţii și Mărci, denumit în continuare OSIM. 

(3) Lucrările ştiinţifice sau invențiile brevetate pot fi elaborate de către deținuți în condi- 
tiile stabilite în prezenta lege şi prin regulamentul de aplicare a prezentei legi, care se comple- 
tează, după caz, cu prevederile legale privind evaluarea lucrărilor ştiinţifice de către CNCS cu 
sprijinul logistic al UEFISCDI, respectiv procedurile efectuate de OSIM cu privire la cererile 
de brevet de invenție. 

(4) Pe durata elaborării de lucrări ştiinţifice sau de invenţii pot fi desfășurate activități 
lucrative, fără ca acestea să se suprapună și fără ca, însumată, durata desfășurării tuturor 
acestor activități să depăşească durata prevăzută de legislația muncii. 

(5) Lucrările științifice se pot elabora numai în domeniile și specializările universitare 
stabilite de nomenclatorul domeniilor și al specializărilor/programelor de studii universitare. 

(6) În cazul lucrărilor ştiinţifice sau invențiilor brevetate realizate în coautorat, numărul 
zilelor considerate ca executate se împarte proporțional la numărul de coautori. În cazul în 
care mai mulți coautori sunt persoane private de libertate, procedura se aplică în mod indivi- 
dual fiecărui coautor. 

(7) Comisia pentru liberare condiţionată sesizată potrivit legii, în vederea analizării acor- 
dării zilelor considerate ca executate, ia la cunoștință de acordarea caracterului ştiinţific, 
respectiv brevetarea invenţiei, potrivit alin. (1) și (2), şi verifică respectarea procedurii de 
elaborare a lucrării ştiinţifice publicate, respectiv invenţiei brevetate. 

(8) O nouă solicitare privind elaborarea unei lucrări ştiinţifice sau invenţii se poate 
formula doar după finalizarea lucrării anterioare”. 

Având în vedere natura juridică a beneficiilor prevăzute de art. 96 din Legea nr. 254/2013 
şi scopul pentru care a fost instituită ficțiunea legală a zilelor considerate ca executate (strict în 
vederea evaluării îndeplinirii condiţiei fracției din pedeapsă în cadrul instituției liberării 
condiționate), apreciez că acestea nu pot fi asimilate drepturilor persoanelor condamnate care 
pot forma obiectul unei plângeri în temeiul art. 56 din lege. 

Deopotrivă, trebuie avut în vedere și faptul că, după transferarea persoanei condamnate de 
autoritățile judiciare străine, în vederea continuării executării pedepsei în România, durata de 
pedeapsă considerată ca executată de statul de condamnare pe baza muncii prestate şi a bunei 
conduite, acordată ca beneficiu în favoarea persoanei condamnate, de autoritatea judiciară 
străină, chiar dacă nu trebuie scăzută din pedeapsa ce se execută în România, poale fi 
valorificată prin prisma altor instituții de drept, cum este cea referitoare la liberarea condi- 
ționată (decizia nr. 15/HP/2015). 

- pentru stabilirea pedepsei efectiv executate se va avea proceda şi la reținerea 
efectelor măsurilor compensatorii prevăzute de art. 55! din Legea nr. 254/2013, care 
fac referire la „calcularea pedepsei efectiv executate” în perioada 24.07.2012 - 
22.12.2019); 


- deopotrivă, în vederea determinării pedepsei efectiv executate se vor avea în vedere 
şi prevederile art. 141 alin. (9) pct. (ii) din Legea nr. 302/2004, republicată, potrivit 
cărora în procedura de recunoaştere a hotărârii judecătoreşti străine în vederea 
transferării persoanelor condamnate, deţinute în state terțe, în vederea executării 
pedepsei sau a măsurii privative de libertate într-un penitenciar sau unitate sanitară 
din România, în cazul în care se dispune, prin sentinţă, recunoaşterea şi executarea 
pedepsei aplicate de instanţa străină, instanţa de judecată va deduce integral din 
pedeapsa aplicată perioada executată de persoana condamnată în statul emitent, 
numărul de zile care urmează să fie deduse din totalul de pedeapsă ca urmare a 
efectelor produse de amnistia sau graţierea acordată anterior, precum şi, dacă este 
cazul, numărul de zile deduse din totalul de pedeapsă ca urmare a oricăror altor 
măsuri dispuse conform legislaţiei statului emitent, aceste perioade de timp executate 
sau considerate ca executate vor fi avute în vedere la calculul fracţiei de pedeapsă. 


2. În cazul în care persoana condamnată a împlinit vârsta de 60 de ani. 


- trebuie să fi executat efectiv cel puțin 1/2 din durata pedepsei, în cazul închisorii 
ce nu depășește 10 ani, sau cel puțin 2/3 din durata pedepsei, în cazul închisorii mai 
mari de 10 ani; 


- chiar dacă pentru calculul fracțiunilor de pedeapsă de mai sus se ține seama și de 
partea din durata pedepsei ce poate fi considerată, potrivit legii, ca executată pe baza 
muncii prestate, liberarea condiționată nu poate fi dispusă înainte de executarea 
efectivă a cel puţin 1/3 din durata pedepsei închisorii, când aceasta nu depăşeşte 10 ani, 
şi a cel puţin 1/2 din durata pedepsei închisorii, când aceasta este mai mare de 10 ani; 


- calculul fracției de pedeapsă ce trebuie executată se face prin raportare la 
pedeapsa pe care condamnatul o execută efectiv, nu la cea la care a fost condamnat 
de către instanță (de exemplu, prin raportare la restul de pedeapsă pe care condam- 
natul trebuie să îl execute în urma unei graţieri parțiale, iar nu la pedeapsa integrală 
aplicată de instanța de judecată; tot astfel, dacă pedeapsa pe care condamnatul o 
execută a fost micșorată prin aplicarea dispoziţiilor art. 6 C.pen. privind legea penală 
mai favorabilă, pedeapsa la care se vor aplica fracțiile prevăzute de lege este cea 


aa naaa RR RR  R a U, 


! Efectele măsurii compensatorii nu conduc la modificarea pedepsei aplicate prin hotărârea 
definitivă şi nici a fracţiei de pedeapsă ce trebuie executată pentru ca persoana condamnată să 
fie propozabilă pentru liberare condiționată, aceasta nefiind calculată prin raportare la 
pedeapsa rezultată din diferența dintre pedeapsa aplicată și pedeapsa redusă ca urmare a luării 
în considerare a zilelor executate prin efectul măsurii compensatorii. 

A 


b) persoana condamnată să se afle în executarea pedepsei în regim semi- 


deschis sau deschis!; 


- nu se poate dispune liberarea condiționată în cazul în care persoana condamnată 
se află în executarea pedepsei închisorii în regim închis sau semiînchis, chiar dacă 
fracția minimă este demult îndeplinită. 


c) persoana condamnată să fi îndeplinit integral obligaţiile civile stabilite 
prin hotărârea de condamnare, afară de cazul când dovedeşte că nu a avut nicio 
posibilitate să le îndeplinească; 


- această condiție a fost introdusă de Codul penal și are ca scop evidențierea unui 
potenţial de reintegrare socială a condamnatului; 


- pentru a fi propozabil pentru liberare condiţionată, este necesar ca persoana con- 
damnată să fi executat integral obligaţiile civile; 


- persoana condamnată este propozabilă pentru liberare condiţionată și în cazul în 
care nu a executat integral obligaţiile civile, dacă neplata parțială sau integrală a fost 
datorată imposibilității obiective a debitorului de a-și îndeplini obligaţiile civile. 

d) instanţa să aibă convingerea că persoana condamnată s-a îndreptat şi se 
poate reintegra în societate. 


- analizând conduita condamnatului pe toată perioada executării pedepsei (în 
special în cadrul muncii prestate, al activităţilor educative, moral-religioase, cultu- 
rale, terapeutice, de consiliere psihologică și asistență socială, al instruirii școlare și 
al formării profesionale, precum și responsabilitățile încredințate, recompensele 
acordate şi sancţiunile disciplinare aplicate), instanța trebuie să aprecieze că acesta a 
conştientizat consecințele implicării sale în activități ilegale, că a făcut progrese pe 
calea reintegrării în societate şi că punerea condamnatului în libertate nu constituie 
un pericol pentru societate; de pildă, există indicii temeinice cu privire la faptul că 


! Regimul semideschis se aplică iniţial persoanelor condamnate la pedeapsa închisorii mai 
mare de un an, dar care nu depăşeşte 3 ani. Potrivit art. 74 din Regulamentul de aplicare a 
Legii nr. 254/2013, anumitor categorii de deţinuţi, după cum urmează: deţinuţilor clasificați 
iniţial în regim deschis care au comis o abatere disciplinară gravă sau abateri disciplinare 
grave, în mod repetat, şi care din cauza conduitei necorespunzătoare au devenit incompatibile 
cu acest tip de regim; deţinuţilor clasificați iniţial în regimul închis care au avut o bună 
conduită şi au făcut eforturi temeinice pentru reintegrare socială; în mod excepţional, deţinu- 
ilor condamnaţi la pedeapsa închisorii mai mare de 3 ani, dar care nu depăşeşte 13 ani, în 
considerarea naturii, modului de săvârşire a infracţiunii şi a persoanei acestora; în mod 
excepţional, deţinuţilor condamnaţi la pedeapsa închisorii mai mică de un an, în conformitate 
cu art. 38 alin. (2) din Legea nr. 254/2013. 

Regimul deschis se aplică iniţial persoanelor condamnate la pedeapsa închisorii de cel 
mult un an. Conform art. 81 din Regulamentul de aplicare a Legii nr. 254/2013, anumitor 
categorii de deţinuţi, după cum urmează: deţinuţilor clasificați iniţial în regimul semideschis 
care au avut o bună conduită şi au făcut eforturi serioase pentru reintegrare socială; în mod 
excepțional, deţinuţilor condamnaţi la pedeapsa închisorii mai mare de un an, dar care nu 
depăşeşte 3 ani, în considerarea naturii, modului de săvârşire a infracţiunii şi a persoanei 
acestora, îri conformitate cu art. 37 alin. (2) din Lege. 

atingerea scopului pedepsei nu s-a realizat atunci când condamnatul a fost sancționat 
disciplinar pentru abateri de o seriozitate deosebită, ori nu a manifestat interes pentru 
activităţile şi programele recomandate, refuzând totodată şi participarea la şedinţele 
de consiliere psiho-socială; pe de altă parte, lipsa acordării vreunei recompense nu 
poate conduce în sine la concluzia necesităţii continuării privării de libertate; 


2 Liberarea condiționată este un beneficiu acordat de legiuitor celor 
condamnaţi definitiv la pedeapsa cu închisoare, pedeapsă executabilă în regim 
de detenţie care, după ce au executat o parte din durata pedepsei, au dat dovezi 
de îndreptare în sensul că scopul în vederea căreia sancţiunea a fost aplicată a 
fost atins, că se poate produce o reinserție socială fără temerea că se va relua un 
comportament infracțional. Liberarea condiționată nu se acordă automat însă la 
împlinirea termenului prevăzut de lege, căci atunci nici nu ar mai fi fost necesară 
intervenirea instanței în cadrul procedurii. Liberarea condiționată nu poate fi 
interpretată ca o modalitate de reducere a cuantumului pedepsei sau un drept 
absolut al persoanei condamnate, ci este o modalitate de individualizare a 
modului de executare al pedepsei. Prin urmare, instanţa trebuie să verifice înde- 
plinirea unor criterii subiective, cum ar fi comportamentul pe perioada detenţiei, 
dar şi circumstanţele personale ale condamnatului, alături de îndeplinirea celor- 
lalte criterii obiective. Se constată că în mod judicios instanța de fond a reținut 
că persoana condamnată nu a achitat despăgubirile civile la care a fost obligat 
prin sentinţa de condamnare şi nu există date certe că s-a aflat în imposibilitatea 
de a proceda în sens pozitiv. Apoi, persoana condamnată nu se află la prima 
confruntare cu legea penală, în precedent suferind condamnări pentru același gen 
de infracţiuni, dezvoltând un pattern de natură infracțională patrimonială; prin 
urmare, la analiza liberării condiţionate instanța trebuie să fie convinsă că 
reinserția socială se poate realiza mai devreme, fără temerea de reluare a 
conduitei ilicite. În cazul persoanei condamnate G. nu există nicio dată care să 
evidenţieze o excepţie de la regula continuării executării pedepsei, cel puţin pe 
durata stabilită de prima instanță (Trib. Brașov, secția penală, decizia nr. 465 
din 15 decembrie 2017, www,sintact.ro). 


2 În ceea ce priveşte susţinerile formulate de Ministerul Public referi- 
toare la nedovedirea îndreptării sale față de faptul că nu s-a încercat repararea 
prejudiciului în cuantum foarte mare, instanța constată că, pe de o parte, printre 
prevederile art. 59 C.pen. din 1969 nu se numără şi condiţia reparării integrale a 
prejudiciului, iar pe de altă parte, efortul depus în vederea reparării prejudiciului 
produs prin comiterea infracțiunii poate reprezenta cel mult un criteriu în 
aprecierea existenţei dovezilor de îndreptare a condamnatului, iar nu o dovadă în 
sine pentru constatarea lipsei acestor dovezi de îndreptare. Astfel, în soluțio- 
narea acestei cereri, instanţa va trebui să țină cont de toate aspectele legate de 
persoana condamnatului, prin coroborarea tuturor criteriilor prevăzute de lege. 
Este adevărat că infracţiunea comisă de inculpat este gravă și că prejudiciul 
produs prin aceasta este unul consistent, dar întreaga sa conduită din timpul 
executării pedepsei dovedeşte că executarea restului de pedeapsă poate fi făcută 
şi în stare de libertate. Instanţa reţine că nu i se poate imputa petentului că în 
perioada detenţiei nu a obţinut venituri care să-i permită să acopere prejudiciul. 
Cu privire la resursele financiare pe care petentul le avea anterior condamnării 

sale, instanţa reţine că acesta a fost condamnat pentru infracţiunea de spălare a 
banilor, infracţiune în cazul căreia luarea măsurilor asigurătorii este obligatorie. 
Dacă în cauză nu au fost luate măsuri asigurătorii înseamnă că petentul nu avea 
resurse financiare care să-i permită plata prejudiciului, iar dacă au fost luate 
astfel de măsuri revine ANAF să ia măsuri pentru executarea creanţei. Nu se 
poate imputa persoanei condamnate că nu a înstrăinat o serie de bunuri asupra 
cărora nu avea drept de dispoziţie pentru a achita prejudiciul. Aşa cum s-a arătat 
în literatura de specialitate, pedeapsa aplicată nu are o valoare în sine, ci 
reprezintă un mijloc pentru atingerea unui final judecat ca util, final ce este dat 
de reeducarea condamnatului şi revenirea în societatea căreia îi aparţine. 
Resocializarea persoanei condamnate nu se realizează prin simpla aplicare a 
pedepsei cu închisoarea, ci prin intermediul unor activităţi şi programe direcţio- 
nate, pluridisciplinare şi individualizate în funcţie de nevoile persoanelor aflate 
în stare privativă de libertate. De foarte multe ori, persoanele condamnate 
prezintă carenţe educaţionale accentuate, astfel că reeducarea acestora nu poate 
fi limitată la un program, ci la o complexitate de acţiuni socio-educative care ţin 
să îndeplinească nevoile de bază. Instruirea profesională precară sau inexistenţa 
acesteia, nerecunoaşterea prevederilor legale în foarte multe domenii, posibili- 
tăţile reduse de a se putea adresa unor instituţii sau unor organe de stat, lipsurile 
privitoare la îngrijirea sănătăţii, organizarea vieţii private, a alimentaţiei, sunt 
doar câteva dintre problemele condamnaților. Acestea devin în mod obişnuit 
obiective ale activităţii de reeducare, ce vin să demonstreze lista lipsurilor ce 
trebuie corectate, simultan cu obişnuirea/asimilarea la nivelul comportamentului 
condamnatului, a disciplinei civice, cu centrarea conştiinţei pe o normalitate a 
vieţii care aspiră, prin mijloace legale, o reintegrare treptată în comunitate. În 
cazul petentului condamnat, gradul de instrucţie al acestuia, modul de conduită 
adoptat în perioada executării pedepsei raportat la legătura cu mediul de suport 
demonstrează că procesul de reeducare este aproape finalizat, nefiind necesară 
menţinerea persoanei condamnate în detenţie. Conform literaturii de specialitate, 
finalizarea procesului de reeducare presupune şi crearea unei voințe morale, 
precum şi întărirea caracterului prin inhibarea unor comportamente şi trăsături 
negative înrădăcinate de-a lungul anilor de conduită infracţională, înlocuirea şi 
debarasarea de vechile structuri psihice ori morale negative şi construirea altora 
noi pozitive. Or, din acest punct de vedere, se impune reiterarea faptului că 
petentul condamnat nu este cunoscut cu antecedente penale, are o familie, este 
integrat în societate. Având în vedere vârsta petentului (are 45 de ani), perioada 
efectiv executată (1044 zile de închisoare la momentul discutării în comisie), 
perioada de timp ce a mai rămas de executat până la împlinirea integrală a 
duratei pedepsei, diligențele depuse în vederea angajării sale în calitate de 
operator economic, atitudinea acestuia dedusă din dorinţa de a se reîntoarce în 
mijlocul familiei, dar și starea sa de sănătate care rezultă din multitudinea actelor 
medicale depuse la dosarul cauzei şi care pledează în favoarea punerii în 
libertate a petentului în vederea administrării unui tratament adecvat afecțiunii 
medicale de care acesta suferă, instanţa apreciază că se impune liberarea sa 
condiţionată, fiind îndeplinite condiţiile prevăzute de art. 59 C.pen., perioada din 
pedeapsa executată de condamnat fiind suficientă pentru reeducarea sa, scopul 
pedepsei fiind atins (Jud. Sectorului 5 București, sentința penală nr. 529 din 14 
martie 2017, în A. lugan, C.pen. adnotat). 

5.4. Procedura de acordare 


- beneficiul liberării condiţionate se poate acorda la propunerea comisiei consti- 
tuite în penitenciar sau la cererea condamnatului (în cazul în care comisia nu 
propune liberarea condiţionată). 


5.4.1. Procedura administrativă în faţa comisiei de liberare condiționată 


- comisia pentru liberare condiţionată este alcătuită din: 

(i) judecătorul de supraveghere a privării de libertate, care este și președintele 
comisiei; 

(îi) directorul penitenciarului; 

(üt) directorul-adjunct pentru siguranța deținerii şi regim penitenciar; 

(iv) directorul-adjunct pentru educaţie şi asistență psihosocială; 


(v) un consilier de probaţiune din cadrul serviciului de probaţiune competent 
potrivit legii în circumscripţia căruia se află penitenciarul. 


- secretariatul comisiei se asigură de către șeful serviciului evidență din peniten- 
ciarul respectiv; 


- comisia formulează propuneri de liberare condiționată a persoanei condam- 
nate, ținând seama de: 


a) fracțiunea din pedeapsă efectiv executată și de partea din durata pedepsei care 
este considerată ca executată; 


b) regimul de executare a pedepsei privative de libertate în care este repartizată; 


c) îndeplinirea obligaţiilor civile stabilite prin hotărârea de condamnare, în afară 
de cazul când dovedește că nu a avut nicio posibilitate să le îndeplinească; 


d) conduita persoanei condamnate şi eforturile acesteia pentru reintegrare socială, 
în special în cadrul muncii prestate, al activităţilor educative, moral-religioase, cul- 
turale, terapeutice, de consiliere psihologică şi asistență socială, al instruirii școlare şi 
al formării profesionale, precum şi responsabilităţile încredințate, recompensele acor- 
date şi sancțiunile disciplinare aplicate; 

e) antecedentele sale penale. 


- în activitatea sa, comisia ține cont şi de rezultatele aplicării instrumentelor stan- 
dard de evaluare a activităţilor desfăşurate de deţinuţi, aprobate prin decizie a direc- 
torului general al Administraţiei Naţionale a Penitenciarelor; 


- persoana condamnată este adusă în faţa comisiei pentru liberare condiționată, cu 
excepţia situaţiilor în care prezintă afecțiuni medicale confirmate de medic, care nu 
permit prezentarea sa; într-o asemenea situația aceasta poate depune înscrisuri; 
persoana condamnată poate prezenta, în fața comisiei pentru liberare condiționată, 
dovezi că şi-a îndeplinit obligaţiile civile stabilite prin hotărârea de condamnare ori 
S-a aflat în imposibilitatea îndeplinirii acestor obligaţii; 

- propunerea comisiei pentru liberare condiţionată este cuprinsă într-un proces-verbal 
motivat, care cuprinde poziția membrilor comisiei față de propunerea de liberare; 


- comisia poate adopta una dintre următoarele soluții: 

1. să propună liberarea condiţionată a persoanei condamnate; 


- la procesul-verbal de propunere a liberării condiționate se anexează, prin grija 
consilierului de probaţiune din cadrul serviciului de probaţiune competent potrivit 
legii în circumscripţia căruia se află penitenciarul, recomandările cu privire la măsu- 
rile de supraveghere şi obligațiile prevăzute la art. 101 C.pen. care pot fi aplicate de 
către instanța de judecată, în cazul în care restul de pedeapsă rămas neexecutat la data 
liberării persoanei condamnate este de 2 ani sau mai mare; 


- procesul-verbal împreună cu documentele care atestă mențiunile cuprinse în 
acesta, se înaintează judecătoriei în a cărei circumscripție se află penitenciarul, 


- procesul-verbal se comunică de îndată persoanei condamnate; 


- comisia nu poate sesiza instanţa în absenţa unei propuneri de liberare condiţio- 
nată; prin urmare, va fi respinsă ca inadmisibilă orice sesizare provenită din partea 
comisiei dacă aceasta în urma evaluării nu a adoptat o soluţie de propunere a liberării 
condiționate (de exemplu, comisia nu poate sesiza instanţa şi învedera că în urma 
dezbaterilor nu s-a ajuns la o soluţie majoritară, iar în aceste condiţii cade în sarcina 
instanţei să decidă cu privire la liberare condiţionată; o astfel de sesizare va fi 
respinsă ca inadmisibilă). 

2. să aprecieze că nu sunt îndeplinite condiţiile pentru a se dispune liberarea 
condiţionată și să stabilească un termen de reexaminare. 


- în cazul în care comisia pentru liberare condiționată constată că persoana con- 
damnată nu întruneşte condițiile pentru a fi liberată condiționat, în procesul-verbal 
fixează un termen pentru reexaminarea situaţiei acesteia, care nu poate fi mai mare 
de un an; 


- în ipoteza în care cererea de liberare condiționată este formulată înainte de exe- 
cutarea fractie de pedeapsă prevăzute de Codul penal, iar perioada rămasă de exe- 
cutat până la împlinirea acestei fracţiei este mai mare de un an, termenul stabilit de 
comisie pentru reexaminare va fi data împlinirii fracţiei prevăzute de Codul penal; 


- în situaţia în care cererea de liberare condiționată este formulată înainte de exe- 
cutarea fracției de pedeapsă prevăzute de Codul penal, iar perioada rămasă de 
executat până la împlinirea fracției este mai mică de un an, termenul fixat de comisie 
poate depăşi data împlinirii fracţiei, dar nu poate fi mai mare de un an; 


- procesul-verbal prin care s-a apreciat că nu se impune liberarea condiționată şi a 
fost stabilit termen de reexaminare se comunică, de îndată, persoanei condamnate. 


5.4.2. Procedura judiciară 


- competenţa de a decide cu privire la liberarea condiţionată a condamnatului 
aparţine judecătoriei (sau, după caz, tribunalului militar) în a cărei circumscripție 
teritorială se află locul de deținere la momentul formulării cererii de liberare condi- 
ționată a persoanei condamnate sau a propunerii formulate de comisie de liberare 
condiționată, în acest sens, prin decizia nr. 15/RIL/2018 instanţa supremă a arătat că 
„instanţa competentă să soluţioneze cererile formulate de persoanele condamnate în 
cursul executării pedepsei este instanţa în a cărei circumscripție se află locul de 
deţinere la data formulării cererii, indiferent dacă locul de deţinere este reprezentat 

de penitenciarul stabilit iniţial sau de penitenciarul stabilit prin transferarea definitivă 
ori temporară a persoanei condamnate”; 


- pentru determinarea locului de deținere se va avea în vedere penitenciarul în 
care persoana condamnată execută pedeapsa în urma stabilirii regimului de detenţie, 
chiar dacă la momentul formulării cererii de liberare condiționată aceasta se află în 
tranzit, fiind încarcerat temporar într-un alt penitenciar; 

- nu prezintă, așadar, importanță ce instanță a pronunțat hotărârea de condamnare, 


competența materială aparținând judecătoriei chiar şi în cazurile în care soluţia de 
condamnare a fost pronunțată în primă instanţă de Inalta Curte de Casaţie și Justiţie; 


2 Competența de soluționare a cererii de liberare condiţionată revine 
instanţei în a cărei rază teritorială se află locul de deţinere unde se află con- 
damnatul la data formulării, chiar dacă, ulterior, este transferat într-un alt loc de 
deținere (C.S.J., secția penală, decizia nr. 161/1995). 


- sesizarea instanţei poate fi făcută fie prin propunerea comisiei de liberare 
condiționată atunci când se solicită liberarea condiționată a condamnatului, fie prin 
cererea formulată de condamnat în cazul în care comisia de liberare condiționată a 
apreciat că nu sunt îndeplinite condiţiile pentru a se propune liberare condiţionată 
stabilind un termen de reexaminare; 


- condamnatul are posibilitatea ca, în termen de 3 zile (termen procedural) de la 
aducerea la cunoştinţă, sub semnătură, a procesului-verbal, să formuleze cerere de 
liberare condiţionată, care va fi înaintată de administraţia locului de deținere jude- 
cătoriei în circumscripția căreia se află penitenciarul; 


- cererea de liberare nu are natura unei căi de atac formulate împotriva hotărârii 
comisiei de liberare condiționată față de dispoziţiile art. 97 alin. (1) din Legea 
nr. 254/2013 şi art. 587 alin. (2) C.proc.pen. care nu fac referirea la calea de atac a 
Plângerii sau contestaţiei, astfel cum sunt reglementate acestea căi de atac de art. 39 
şi art. 56 din Legea nr. 254/2013; 


ə Cererea condamnatului, formulată în cadrul unei contestaţii la execu- 
tare, de a se constata îndeplinirea cerințelor prevăzute lege pentru dispunerea 
liberării condiţionate este inadmisibilă, deoarece liberarea condiționată nu poate 
fi dispusă pe calea contestaţiei la executare (C.S.J., secția penală, decizia 
nr. 750/1993, www.legalis.ro). 


- în vederea soluționării cererii, instanța poate consulta dosarul individual al per- 
Soanei condamnate sau poate solicita copii ale actelor şi documentelor din acesta; 


- procedura în fața instanței are loc în şedinţă publică, cu participarea obligatorie a 
Procurorului; persoana condamnată privată de libertate va fi adusă în fața instanței; 
asistenţa juridică este obligatorie; 


- cererea de liberare condiționată va fi examinată de instanță sub aspectul înde- 
Plinirii tuturor condiţiilor legale la momentul soluționării acesteia, şi nu la 
momentul introducerii ei; 

- dacă instanța apreciază că nu sunt îndeplinite condiţiile prevăzute de lege pentru 
acordarea liberării condiţionate, respinge prin sentință cererea ca prematur introdusă 
(dacă nu a fost încă executată fracţia din pedeapsă prevăzută de lege) sau ca neînteme- 
iată, fixând termenul după expirarea căruia propunerea sau cererea va putea fi reînnoită, 
ce nu poate fi mai mare de 1 an, care curge de la rămânerea definitivă a hotărârii; 


- fixarea termenului de reînnoire, în cazul respingerii cererii sau al propunerii de 
liberare condiționată, se impune în toate cazurile în care soluţia se întemeiază pe 
neîndeplinirea cumulativă a condiţiilor cerute de lege, inclusiv în situația în care 
perioada rămasă de executat până la împlinirea fracțiunii legale este mai mică sau 
egală cu 1 an, 


- în situația în care cererea sau propunerea de liberare condiționată se respinge 
pentru neîndeplinirea condiției privitoare la fracția prevăzută de lege, iar perioada 
rămasă de executat până la împlinirea acestei fracţii este mai mare de l an, instanța 
va stabili ca cererea sau propunerea să fie reînnoită după împlinirea fracţiei; 


- având în vedere că instanţa nu este sesizată cu o calea de atac, ci cu cererea de 
liberare condiţionată formulată de condamnat, nu vor fi incidente în cauză la 
stabilirea termenului de reînnoire efectele principiului non reformatio in peius prin 
raportare la hotărârea comisiei, ci instanţa se va raporta la situaţia condamnatului la 
momentul pronunțării hotărârii, fără a fi ţinută de evaluările comisiei, aşadar, nu 
există vreo prevedere legală care să oblige instanţa să stabilească acelaşi termen de 
reînnoire ca cel stabilit de comisia de liberare condiționată. Astfel, termenul poate fi 
mai mic, acelaşi sau mai mare prin comparaţie cu cel stabilit de comisia din peni- 
tenciar care a apreciat anterior că nu se impune liberarea condiționată; 


- în situația în care persoana condamnată introduce o nouă cerere de liberare con- 
diționată înainte de împlinirea termenului de reiterare (termen dilatoriu, prohibitiv), 
instanța va constata prematuritatea cererii; 


Fixarea termenului de reînnoire în cazul respingerii cererii sau al 
propunerii de liberare condiţionată se impune în toate cazurile în care soluţia se 
întemeiază pe neîndeplinirea cumulativă a condiţiilor cerute de Codul penal din 
1969, inclusiv în situația în care perioada rămasă de executat până la împlinirea 
fracțiunii legale este mai mică sau egală cu un an. În cazul în care cererea sau 
propunerea de liberare condiționată se respinge pentru neîndeplinirea condiţiei 
privitoare la fracțiunea prevăzută de Codul penal din 1969, iar perioada rămasă 
de executat până la împlinirea acestei fracțiuni este mai mare de un an, instanţa 
va stabili ca cererea sau propunerea să fie reînnoită în termen de un an de la data 
împlinirii fracțiunii prevăzute de lege (7.C.C.J, Secţiile Unite, Decizia nr. 8/2006, 
www.legalis.ro). 


Deşi nu este prevăzută expres, din ansamblul reglementării liberării 
condiţionate rezultă şi o altă condiţie: în cazul în care situaţia persoanei 
condamnate a fost examinată şi s-a stabilit un termen de reiterare, acest termen 
trebuie să se fi împlinit. Totodată, acest termen nu poate fi modificat ulterior, o 
interpretară contrară fiind de natură a conduce la încălcarea principiului autorităţii 
de lucru judecat a unei hotărâri judecătoreşti (Jud. Sectorului 5 București, sentința 
penală nr. 2629 din 15 noiembrie 2016, în A. lugan, C.pen. adnotat). 

- dacă instanța apreciază că sunt îndeplinite condițiile prevăzute de lege, dispune 
prin sentință liberarea condiționată a condamnatului; hotărârea judecătorească trebuie 
să cuprindă prezentarea motivelor de fapt ce au determinat acordarea liberării condi- 
tionate şi atenționarea condamnatului asupra conduitei sale viitoare şi a consecințelor 
la care se expune dacă va mai comite infracțiuni sau nu va respecta măsurile de 
supraveghere ori dacă nu va executa obligațiile ce îi revin pe durata termenului de 
supraveghere; 


- sentința primei instanțe poate fi atacată cu contestaţie la tribunalul în a cărei 
circumscripție se află locul de deținere, în termen de 3 zile de la comunicare! ; 


- contestaţia formulată de procuror este suspensivă de executare; 


- o copie de pe hotărârea rămasă definitivă se comunică serviciului de probaţiune 
competent, precum și unității de poliție în a cărei circumscripție locuiește cel eliberat. 


5.5. Termenul de supraveghere 


- potrivit art. 2 din Legea nr. 253/2013, termenul de supraveghere sau durata 
supravegherii desemnează intervalul de timp în care persoana față de care s-a dispus 
liberarea condiționată trebuie să respecte obligațiile ori măsurile de supraveghere 
care intră în conținutul acestei modalități de individualizare; 


- este termenul în care se verifică conduita persoanei condamnate care a beneficiat 
de liberarea condiționată; 


- în cazul în care s-a dispus liberarea condiționată din pedeapsa derențiunii pe 
viață, termenul de supraveghere este predeterminat de lege: 10 ani; 


- dacă liberarea condiţionată a fost dispusă din pedeapsa închisorii, intervalul 
cuprins între data liberării condiționate și data împlinirii duratei pedepsei 
constituie termen de supraveghere pentru condamnat; 


- termenul de supraveghere începe să curgă de la data rămânerii definitive a hotă- 
Târii prin care s-a dispus liberarea condiţionată şi, fiind un termen substanţial, se 
calculează pe zile pline. 


5.6. Măsuri de supraveghere 


- în cazul dispunerii liberării condiționate din executarea pedepsei detenţiunii pe 
viață sau în cazul în care restul din pedeapsa închisorii rămas neexecutat la data 
liberării este de 2 ani sau mai mare, instanța de judecată trebuie să dispună ca per- 
soana liberată condiţionat să respecte următoarele cinci măsuri de supraveghere”: 


! Termenul de 3 zile curge de la comunicare atât pentru parchet, cât şi pentru persoana 
condamnată, dispoziţiile art. 425! alin. (2) C.proc.pen. (potrivit cărora calea de atac a contes- 
taţiei poate fi exercitată de procuror în termen de 3 zile de la pronunțare) nefiind aplicabile 
faţă de caracterul lor subsidiar, în condiţiile în care există o reglementare explicită a datei de la 
Care curge calea de atac a contestaţie în art. 587 alin. (3) C.proc.pen. 

? Măsurile de supraveghere ce trebuie impuse cu ocazia dispunerii liberării condiționate 
Sunt similare cu cele care trebuie impuse în ipoteza dispunerii amânării aplicării pedepsei, 
respectiv a suspendării sub supraveghere a executării pedepsei. 

a) să se prezinte la serviciul de probaţiune, la datele fixate de acesta; 
b) să primească vizitele persoanei desemnate cu supravegherea sa; 


c) să anunțe, în prealabil, schimbarea locuinţei și orice deplasare care depășește 5 
zile, precum şi întoarcerea; 


d) să comunice schimbarea locului de muncă; 


e) să comunice informaţii şi documente de natură a permite controlul mijloacelor 
sale de existență. 


- impunerea acestor măsuri de supraveghere este obligatorie și cumulativă; 


- nu se poate dispune impunerea unor măsuri de supraveghere în ipoteza în 
care restul din pedeapsa închisorii rămas de executat este mai mic de 2 ani, 


- măsurile de supraveghere nu se execută pe întreaga durată a termenului de 
supraveghere, ci din momentul acordării liberării condiţionate, pe o perioadă egală 
cu o treime din durata termenului de supraveghere, dar nu mai mult de 2 ani, 


- instanţa nu poate dispune modificarea sau încetarea măsurilor de supraveghere, 
această măsură putând fi aplicată numai cu privire la obligațiile impuse condamna- 
tului liberat; 


- instanța de judecată care a dispus liberarea condiționată transmite serviciului de 
probaţiune o copie de pe hotărârea prin care s-a acordat liberarea, cu mențiunea că 
toate măsurile de supraveghere prevăzute la art. 101 alin. (1) C.pen. se execută 
integral, potrivit legii, şi cu indicarea perioadei de executare a măsurilor de supra- 
veghere, deoarece supravegherea nu se întinde pe durata întregului termen de 
supraveghere (art. 58 din Legea nr. 253/2013). 


5.7. Obligaţii 


- în cazul liberării condiţionate din executarea pedepsei detențiunii pe viaţă sau 
în cazul în care restul din pedeapsa închisorii rămas neexecutat la data liberării 
este de 2 ani sau mai mare, pe lângă măsurile de supraveghere instanța POATE 
impune persoanei față de care s-a dispus liberarea condiționată să execute una sau 
mai multe obligaţii dintre cele prevăzute limitativ de art. 101 alin. (2) C.pen.; 

- spre deosebire de instituţia amânării aplicării pedepsei şi de cea a suspendării 
sub supraveghere a executării pedepsei, în cazul liberării condiţionate munca nere- 
munerată în folosul comunităţii nu poate fi impusă cu titlul de obligaţie pe durata 
termenului de supraveghere. 


5.7.1. Obligaţii de „a face” 

Persoanei liberate condiționat îi POATE fi impusă cel puţin una dintre 
următoarele obligații: 

a) să urmeze un curs de pregătire școlară ori de calificare profesională; 


- consilierul de probaţiune din cadrul serviciului de probaţiune în a cărui cir- 
cumscripție locuieşte persoana care trebuie să urmeze un curs de pregătire şcolară ori 
de calificare profesională, primind copia hotărârii judecătoreşti prin care s-a acordat 
liberarea condiționată, decide, pe baza evaluării inițiale a persoanei, cursul ce 

trebuie urmat şi instituția din comunitate în care urmează să aibă loc, comunicând 
acestei instituţii o copie de pe dispozitivul hotărârii prin care s-a acordat liberarea, 
precum Și decizia sa; 

- supravegherea și controlul respectării obligaţiei de a urma un curs de pregătire 
şcolară ori de calificare profesională, atât cu privire la persoana liberată, cât şi cu 
privire la instituția stabilită, se efectuează de serviciul de probaţiune competent 
(art. 59 din Legea nr. 253/2013). 


b) să frecventeze unul sau mai multe programe de reintegrare socială derulate de 
către serviciul de probaţiune sau organizate în colaborare cu instituţii din comunitate; 


- consilierul de probaţiune din cadrul serviciului de probaţiune în a cărui cir- 
cumscripție locuiește persoana care trebuie să frecventeze unul sau mai multe pro- 
grame de reintegrare socială, primind copia hotărârii judecătoreşti, decide, pe baza 
evaluării iniţiale a persoanei, programul sau programele care trebuie urmate, precum 
şi, dacă este cazul, instituţia, respectiv instituţiile din comunitate în care urmează să 
aibă loc acestea, comunicând acestei instituții o copie de pe dispozitivul hotărârii, 
precum și decizia sa; 

- supravegherea şi controlul respectării obligaţiei de a urma unul sau mai multe 
programe de reintegrare socială, atât cu privire la persoana liberată, cât şi cu privire 
la instituţia din comunitate stabilită se efectuează de serviciul de probaţiune compe- 
tent (art. 60 din Legea nr. 253/2012); 


- în cazul în care au fost impuse obligaţii „de a face”, aceste nu se vor executa pe 
întreaga durată a termenului de supraveghere, ci din momentul acordării liberării, 
pe o perioadă egală cu o treime din durata termenului de supraveghere, dar nu 
mai mult de 2 ani. 


Aceste obligații urmăresc, în esenţă, reintegrarea socială a persoanei liberate 
condiționat. 

5.7.2. Obligaţii de „a nu face” 

Persoanei liberate condiţionat îi POATE fi impusă una sau mai multe dintre 
următoarele obligații: 

a) să nu părăsească teritoriul României; 

b) să nu se afle în anumite locuri sau la anumite manifestări sportive, culturale ori 
la alte adunări publice, stabilite de instanță; 


c) să nu comunice cu victima sau cu membri de familie ai acesteia, cu partici- 
panții la săvârșirea infracţiunii sau cu alte persoane stabilite de instanță ori să nu se 
apropie de acestea; 


d) să nu conducă anumite vehicule stabilite de instanță; 
e) să nu deţină, să nu folosească și să nu poarte nicio categorie de armel. 


! Potrivit art. 28 alin. (1) lit. a) din Legea nr. 295/2004, anularea dreptului de a deţine arme 
rezultă ex lege în cazul în care soluţia pronunţată este una de condamnare pentru infracţiuni 

- obligaţiile „de a nu face ” pot fi impuse persoanei liberate condiționat în măsura în 
care nu au fost aplicate în conținutul pedepsei complementare a interzicerii exercitării 
unor drepturi (și implicit al pedepsei accesorii care se execută până când pedeapsa 
închisorii sau detențiunea pe viață este executată sau considerată ca executată); 


- în cazul în care pedeapsa principală stabilită de instanță este derențiunea pe 
viață (pe lângă care nu poate fi aplicată pedeapsa complementară a interzicerii exer- 
citării unor drepturi) este obligatorie aplicarea de pedepse accesorii, astfel, se va 
dispune (măsură obligatorie, iar nu facultativă) interzicerea ca pedeapsă accesorie a 
tuturor drepturilor prevăzute de art. 66 alin. (1) lit. a)-o) C.pen. sau a unora dintre 
acestea; în ipoteza în care liberarea condiționată se dispune din executarea pedepsei 
detențiunii pe viață, pot fi impuse obligații de „a mu face”, doar în măsura în care 
exercitarea acelorași drepturi nu a fost interzisă ca pedeapsă accesorie, caz în care 
executarea pedepsei accesorii va opera pe durata termenului de supraveghere al 
liberării condiționate până când pedeapsa principală este considerată ca executată; 
astfel, se evită interzicerea exercitării aceleiaşi categorii de drepturi atât cu titlu de 
pedeapsă (accesorie), cât și cu titlu de obligație „de a nu face” ce poate fi impusă pe 
durata termenului de supraveghere; 


- în situația în care liberarea condiționată se dispune din executarea pedepsei închi- 
sorii pot fi impuse obligații de „a nu face”, doar în măsura în care exercitarea aceloraşi 
drepturi nu a fost interzisă ca pedeapsă complementară (şi implicit ca pedeapsă 
accesorie) caz în care executarea pedepsei accesorii va opera pe durata termenului de 
supraveghere al liberării condiţionate până când pedeapsa principală este considerată ca 
executată; astfel, se evită interzicerea exercitării aceleiaşi categorii de drepturi atât cu 
titlu de pedeapsă (complementară/accesorie), cât şi cu titlu de obligaţie „de a m face” 
ce poate fi impusă pe durata termenului de supraveghere; 


- având în vedere caracterul general al unor obligaţii de „a nu face ”, dar şi scopul 
acestora (prevenirea săvârșirii de noi infracțiuni), instanţa trebuie să individualizeze, 
în concret, conţinutul fiecărei obligaţii, ținând seama de împrejurările cauzei (de 
pildă, să nu comunice cu X sau Y, membrii ai familiei victimei Z, sau să nu se afle pe 
stadionul Ghencea din București etc.); 


- dacă instanţa a impus obligaţiile „de a nu face” prevăzute de acestea se vor exe- 
cuta pe toată durata termenului de supraveghere. 


În cazul impunerii față de persoana liberată condiționat a unei/unor obligaţii de 
„a nu face”, judecătorul delegat cu executarea trimite o copie de pe dispozitivul 
hotărârii definitive următoarelor instituţii sau autorități, după cum urmează (art. 58 
din Legea nr. 253/2013): 


a) pentru obligaţia de a nu comunica cu victima sau cu membri de familie ai 
acesteia, cu persoanele care au comis infracțiunea sau cu alte persoane stabilite de 
instanță ori de a nu se apropia de acestea, comunicarea se face persoanelor cu care 
condamnatul nu are dreptul să intre în legătură ori să se apropie, inspectoratului jude- 


comise cu intenţie/praeterintenţie ori pentru infracţiuni prevăzute de Legea nr. 295/2004, cu 
condiţia ca pedeapsa aplicată să fie detenţiunea pe viaţă sau închisoarea mai mare de un an. 

tean de poliţie în a cărui circumscripție își are domiciliul, precum și, dacă este cazul, 
celui în care îşi are locuința condamnatul şi, pentru cazurile în care victima sau 
persoanele stabilite de instanță nu domiciliază în aceeași circumscripție, inspectora- 
telor judeţene de poliţie de la domiciliul acestora; 


b) pentru obligația de a nu se afla în anumite locuri sau la anumite manifestări 
sportive, culturale ori la alte adunări publice, stabilite de instanță, comunicarea se 
face inspectoratului judeţean de poliţie în a cărui circumscripție îşi are domiciliul, 
precum şi, dacă este cazul, celui în care își are locuința condamnatul și, pentru cazu- 
rile în care s-a dispus interdicția pentru locuri, manifestări sau adunări în afara acestei 
circumscripții, Inspectoratului General al Poliţiei Române; 


c) pentru obligaţia de nu a nu conduce anumite categorii de vehicule stabilite de 
instanță, comunicarea se face inspectoratului judeţean de poliție în a cărui cir- 
cumscripție își are domiciliul, precum şi, dacă este cazul, celui în a cărui 
circumscripție își are locuința condamnatul; 


d) pentru obligaţia de a nu deţine, purta şi folosi orice categorie de arme, comu- 
nicarea se face inspectoratului judeţean de poliţie în a cărui circumscripție îşi are 
domiciliul, precum şi, dacă este cazul, celui în care își are locuinţa condamnatul; 


e) pentru obligaţia de a nu părăsi teritoriul României, comunicarea se face Inspec- 
toratului General al Poliției de Frontieră, Direcției Generale de Paşapoarte şi 
Oficiului Român pentru Imigrări, în situaţia cetățenilor străini. 


Verificarea respectării obligaţiilor de „a nu face” nu cade în sarcina serviciului 
de probaţiune, ci a autorităţilor sau instituţiilor enumerate mai sus, care sunt notifi- 
cate de către judecătorul delegat cu executarea; potrivit Codului penal, supravegherea 
executării obligațiilor prevăzute de art. 101 alin. (2) lit. d) şi e) C.pen. [d) să nu se 
afle în anumite locuri sau la anumite manifestări sportive, culturale ori la alte adunări 
publice, stabilite de instanță; e) să nu comunice cu victima sau cu membri de familie 
ai acesteia, cu participanții la săvârşirea infracțiunii sau cu alte persoane stabilite de 
instanță ori să nu se apropie de acestea] s-ar putea face şi printr-un sistem electronic 
de supraveghere în condiţiile legii speciale (din păcate o asemenea lege nu a fost 
implementată și, prin urmare, această prevedere este lipsită de aplicabilitate practică); 
în cazul constatării încălcării unei/unor obligaţii de „a nu face”, autorităţile sau 
instituţiile competente vor sesiza serviciul de probaţiune, iar nu judecătorul delegat 
cu executarea. 


5.7.3. Modificarea obligațiilor 


- procesul de supraveghere reglementat de Codul penal este unul flexibil, art. 103 
C.pen. prevăzând posibilitatea ca pe parcursul termenului de supraveghere obligaţiile 
impuse prin hotărârea judecătorească definitivă prin care s-a dispus liberarea condi- 
ționată să poată fi modificate de instanța de executare pentru a asigura persoanei 
liberate condiționat şanse sporite de îndreptare şi reintegrare socială, fie prin impu- 
nerea unor noi obligaţii care nu fuseseră anterior impuse de instanță, fie prin modi- 
ficarea conţinutului obligațiilor existente prin sporirea/diminuarea condițiilor de 
executare (de pildă, când deşi inițial fusese impusă obligaţia de a nu se afla pe sta- 
dionul Ghencea din București, iar ulterior, având în vedere comportamentul per- 

soanei supravegheate, instanța impune acesteia obligaţia de a nu se afla pe niciunul 
dintre stadioanele din capitală); 


- sesizarea instanței în vederea modificării obligațiilor se poate face de serviciul de 
probaţiune ori de judecătorul delegat cu executarea (la cererea celui liberat sau a 
persoanei vătămate), după consultarea raportului întocmit de consilierul de probaţiune); 
procedura de judecată este cea din materia fazei de executare: şedinţa este publică şi 
se desfăşoară cu citarea persoanei liberate condiţionat şi participarea procurorului; 
asistenţa juridică nu este obligatorie; instanţa de executare se pronunţă prin sentință 
care poate fi atacată cu contestaţie în termen de 3 zile de la comunicare; 


- în ipoteza în care persoana liberată condiţionat a sesizat direct instanța de exe- 
cutare, constituindu-se astfel un dosar penal având ca obiect modificarea obligațiilor, 
instanţa va trebui să dispună trimiterea, pe cale administrativă, a cererii la judecătorul 
delegat cu executarea care are drept de sezină pentru ca acesta să evalueze dacă se 
impune sesizarea instanţei, aşadar, nu se poate obţine modificarea obligaţiilor pe cale 
contestaţiei la executare formulate de persoana liberată condiţionat, aceasta fiind 
inadmisibilă; 

- pe parcursul termenului de supraveghere, se poate dispune de mai multe ori 
modificarea obligațiilor, legea neprevăzând în această materie nicio limitare; 


- nu constituie modificare a obligaţiilor obţinerea de către persoana liberată con- 
diționat a permisiunii în executarea obligaţiilor prevăzute la art. 101 alin. (2) lit. d) 
şi e) C.pen. (obligaţia de a nu comunica cu victima sau cu membri de familie ai 
acesteia, cu persoanele cu care a comis infracțiunea sau cu alte persoane stabilite de 
instanță ori să nu se apropie de acestea, respectiv obligația de a nu se afla în anumite 
locuri sau la anumite manifestări sportive, culturale ori la alte adunări publice, stabi- 
lite de instanță). Permisiunea în executarea obligaţiilor poate fi acordată de consi- 
lierul de probaţiune, prin decizie, pe durata termenului de supraveghere pentru o 
perioadă de timp de maxim 5 zile în următoarele cazuri: 1. participarea persoanei 
liberate condiţionat la căsătoria, botezul sau funeraliile unui membru de familie; 
2. participarea la un concurs în vederea ocupării unui loc de muncă; 3. susținerea 
unui examen; 4. urmarea unui tratament sau a unei intervenții medicale (în acest 
ultim caz în mod excepţional, permisiunea poate fi acordată pentru durata de timp 
necesară pentru urmarea tratamentului sau a intervenţiei medicale, chiar dacă aceasta 
este mai mare de 5 zile). Pe durata permisiunii, prezenţa persoanei liberate condi- 
ționat în anumite locuri sau luarea legăturii cu anumite persoane nu reprezintă O 
încălcare a obligațiilor impuse. Durata permisiunii se include în termenul de suprave- 
ghere (art. 45 din Legea nr. 253/2013); despre acordarea permisiunii, consilierul de 
probaţiune încunoștințează persoanele sau instituţiile prevăzute la art. 29 alin. (1) 
lit. m) şi n) din Legea nr. 253/2013, precum și judecătorul delegat cu executarea. 
Potrivit art. 17 alin. (3) coroborat cu art. 16 alin. (2), art. 15 lit. f) din Legea 
nr. 253/2013 decizia emisă de consilierul de probaţiune care este obligatorie pentru 
persoanele liberate condiționat și instituţiile din comunitate vizate; împotriva deciziei 
consilierului de probaţiune, persoana poate face plângere la judecătorul delegat cu 
executarea care se pronunţă prin încheiere care nu este supusă niciunei căi de atac. 

Nerespectarea termenelor pentru care au fost acordate permisiuni din executarea 
obligaţiilor poate conduce la revocarea liberării condiționate. 


5.7.4. Încetarea obligațiilor 


- tot ca expresie a caracterului flexibil al procesului de supraveghere, art. 103 
C.pen. stipulează că instanța va dispune încetarea executării uneia/unora dintre 
obligațiile pe care le-a impus prin hotărârea definitivă de liberare condiționată, atunci 
când apreciază că menţinerea acestora nu mai este necesară (de pildă, instanţa apre- 
ciază că nu mai este necesară şi proporțională cu scopul urmărit restrângerea libertății 
de circulaţie a persoanei condamnate, dispunând încetarea obligaţiei de a nu părăsi 
teritoriul României); 


- sesizarea instanţei în vederea încetării obligațiilor se poate face de serviciul de 
probaţiune ori de judecătorul delegat cu executarea (la cererea celui liberat sau a per- 
soanei vătămate), după consultarea raportului întocmit de consilierul de probaţiune; 
procedura de judecată este cea din materia fazei de executare: şedinţa este publică şi 
se desfăşoară cu citarea persoanei liberate condiţionat şi participarea procurorului; 
asistenţa juridică nu este obligatorie; instanţa de executare se pronunţă prin sentinţă 
care poate fi atacată cu contestaţie în termen de 3 zile de la comunicare; 


- pe parcursul termenului de supraveghere, se poate dispune de mai multe ori înce- 
tarea executării unor obligații, legea neprevăzând în această materie nicio limitare. 


5.8. Supravegherea 


Serviciul de probaţiune joacă rolul central în verificarea respectării măsurilor de 
supraveghere și a obligațiilor pe durata termenului de supraveghere al liberării condi- 
ționate. 

- în ceea ce priveşte măsurile de supraveghere, persoana care a fost liberată con- 
diționat va trebui să comunice serviciului de probaţiune: (i) în prealabil, schimbarea 
locuinţei şi orice deplasare care depășește 5 zile, precum şi întoarcerea; (ii) schim- 
barea locului de muncă; (iii) informaţii şi documente de natură a permite controlul 
mijloacelor sale de existență; 


- referitor la executarea obligațiilor impuse de instanță, serviciul de probaţiune 
are următoarele competențe: 


a) supraveghează și controlează executarea de către infractor a următoarelor 
obligaţii: 

1. de a urma un curs de pregătire școlară ori de calificare profesională; 

2. de a frecventa unul sau mai multe programe de reintegrare socială derulate de 
către serviciul de probaţiune sau organizate în colaborare cu instituţii din comunitate. 

b) primeşte sesizări de la organele abilitate cu privire la orice încălcări ale 
obligaţiilor pe care acestea sunt competente să le verifice; 


- serviciul de probaţiune nu are competența de a verifica în mod direct respec- 
tarea de către persoana liberată condiționat a următoarelor obligaţii: 

1. să nu comunice cu victima sau cu membri de familie ai acesteia, cu persoanele 
cu care a comis infracțiunea sau cu alte persoane stabilite de instanță ori să nu se 
apropie de acestea; 


2. să nu se afle în anumite locuri sau la anumite manifestări sportive, culturale ori 
la alte adunări publice, stabilite de instanță; 


3. să nu conducă anumite vehicule stabilite de instanță; să nu deţină, să nu folo- 
sească și să nu poarte nicio categorie de arme; să nu părăsească teritoriul României. 


Această competență aparține organelor abilitate ale statului, în funcţie de natura 
obligaţiei, care au îndatorirea de a sesiza serviciul de probaţiune cu privire la orice 
încălcări ale acestor obligaţii. 


c) sesizează instanţa dacă pe durata termenului de supraveghere: 


1. au intervenit motive care justifică fie modificarea obligaţiilor impuse de 
instanță, fie încetarea executării unora dintre acestea; 


2. persoana liberată condiţionat nu respectă măsurile de supraveghere sau nu 
execută, în condiţiile stabilite, obligațiile ce îi revin. 


5.9. Efectele liberării condiţionate 
5.9.1. Efectele imediate 


- sunt acele efecte care se produc pe durata termenului de supraveghere al libe- 
rării condiţionate; în cazul în care pe parcursul termenului de supraveghere intervine 
revocarea sau anularea liberării condiţionate, efectele imediate se vor produce numai 
până la rămânerea definitivă a hotărârii prin care s-a dispus revocarea ori anularea; 


- efectul imediat al admiterii prin hotărâre definitivă a cererii de liberare condi- 
ționată este punerea de îndată în libertate a condamnatului; 


- dacă restul de pedeapsă rămas de executat este de doi ani sau mai mare con- 
damnatul va trebuie să execute din momentul acordării liberării condiționate, pe o 
perioadă egală cu o treime din durata termenului de supraveghere, dar nu mai mult 
de 2 ani măsurile de supraveghere și obligaţiile „de a face” impuse; 

- pe întreaga durată a termenului de supraveghere vor fi executate obligațiile „de 
a nu face”, cât și pedepsele accesorii; 


- pedeapsa complementară a interzicerii exercitării unor drepturi nu va fi 
executată pe durata termenului de supraveghere al liberării condiţionate, cu excepția 
pedepsei complementare a interzicerii dreptului străinului de a se afla pe teritoriul 
României, care se va executa de la data liberării, condamnatul fiind expulzat odată cu 
punerea sa în libertate; 


- liberarea condiţionată nu produce efecte imediate cu privire la măsurile de sigu- 
ranță dispuse prin hotărârea de condamnare. 


5.9.2. Efectele definitive 


- sunt acele efecte care se produc de la împlinirea termenului de supraveghere; 


- întrucât prin efectul produs de măsurile compensatorii prevăzute de art. 55! din 
Legea nr. 254/2013 (pentru perioada cuprinsă între 24.07.2012 — 22.12.2019 când se 

aplică drept lege penală mai favorabilă) se ajunge la producerea mai rapidă a efectelor 
definitive ale liberării condiționate, opinez că este admisibilă formularea unei 
contestaţii la executare de către persoana liberată condiționat în scopul obţinerii recal- 
culării restului de pedeapsă rămas neexecutat şi scurtării termenului de supraveghere; 


- pedeapsa detențiunii pe viață ori a închisorii din care s-a dispus liberarea 
se consideră executată, în situaţia în care: 


a) condamnatul nu a mai săvârşit o nouă infracţiune în termenul de supraveghere, 
descoperită până la expirarea acestuia; 


b) nu s-a dispus revocarea liberării până la expirarea termenului de supraveghere; 
efectele definitive nu se vor produce în cazul în care revocarea liberării se dispune ca 
urmare a comiterii unei infracţiuni în termenul de supraveghere, cu privire la care 
hotărârea (prin care se dispune revocarea) rămâne definitivă după expirarea acestui 
termen, tot astfel, dacă s-au comis două sau mai multe infracţiuni, din care cel puţin 
una în termenul de supraveghere (care va atrage revocarea) şi una sau mai multe 
după expirarea acestui termen, nu se va putea considera că, prin raportare la aceste 
din urmă infracţiuni, s-au produs efectele definitive ale liberării (de pildă, reținerea 
comiterii lor în stare de recidivă postexecutorie), atât timp cât se dispune revocare 
liberării în considerarea infracţiunii/lor comise în termenul de supraveghere; 


c) nu s-a descoperit o cauză de anulare a liberării condiţionate în termenul de 
supraveghere; efectul definitiv nu se va produce, chiar dacă anularea liberării condi- 
ționate nu a intervenit pe parcursul termenului de supraveghere, ci după expirarea 
acestuia. 


- de la expirarea termenului de supraveghere va începe să curgă termenul de 
reabilitare de drept sau judecătorească şi se va executa pedeapsa complementară a 
interzicerii unor drepturi (cu excepţia interzicerii dreptului străinului de a se afla pe 
teritoriul României, care se execută la data liberării condiţionate); 


- liberarea condiţionată nu produce efecte definitive cu privire la măsurile de sigu- 
ranță dispuse prin hotărârea de condamnare. 


5.10. Revocarea liberării condiționate 


Instanţa de judecată trebuie să dispună revocarea liberării condiționate (măsură 
obligatorie, iar nu facultativă), în cazul în care: 


a) persoana supravegheată a săvârșit în termenul de supraveghere al libe- 
rării condiţionate o infracţiune, descoperită în termenul de supraveghere (chiar 
dacă făptuitorul este descoperit ulterior), pentru care a fost condamnată la 
pedeapsa închisorii, chiar după expirarea acestui termen; 


a. 1 Condiţii de aplicare 

- infracţiunea poate fi comisă numai de o persoană fizică majoră, în calitate de 
autor sau participant (coautor, instigator, complice), indiferent dacă participaţia 
penală este proprie sau improprie; 

- nu prezintă importanță forma de vinovăție cu care este săvârşită infracțiunea 
(intenţie, praeterintenție sau culpă); 

- este necesar ca pedeapsa stabilită de instanță pentru infracțiunea comisă în ter- 
menul de supraveghere să fie închisoarea, indiferent de cuantumul acesteia; dacă 
pedeapsa stabilită pentru noua infracțiune este amenda, nu se va dispune revocarea 
liberării condiționate, pedeapsa amenzii urmând să fie executată; deopotrivă, nu se va 
putea dispune revocarea liberării condiţionate dacă pentru infracţiunea nou comisă 
instanța dispune încetarea procesului penal constatând existenţa unuia dintre 
impedimentele prevăzute de art. 16 alin. (1) lit. e)-j) C.proc.pen; 


- revocarea liberării condiționate operează și atunci când pedeapsa aplicată pentru 
noua infracțiune este detențiunea pe viață; 


- revocarea este obligatorie şi atunci când în termenul de supraveghere a fost 
comis un concurs de infracțiuni (indiferent de natura infracțiunilor concurente sau de 
forma de vinovăţie cu care au fost comise); 


- revocarea liberării condiționate va interveni și în cazul în care o infracţiune 
progresivă, continuă, continuată sau de obicei s-a consumat în termenul de supra- 
veghere al liberării, epuizându-se după aceasta, dacă infracțiunea a fost descoperită 
în acest termen; atunci când infracțiunea nu este descoperită în termenul de 
supraveghere, nu se va dispune revocarea liberării, însă se va reține starea de recidivă 
postexecutorie (dacă sunt îndeplinite și celelalte condiţii prevăzute de art. 41 C.pen.), 
având în vedere că odată cu expirarea termenului de supraveghere pedeapsa este 
considerată ca executată; 


- se va dispune revocarea liberării condiționate, iar nu anularea liberării, dacă o 
infracțiune continuă, continuată sau de obicei s-a consumat înainte de rămânerea 
definitivă a hotărârii prin care s-a dispus liberarea condiționată, iar momentul 
epuizării se situează în termenul de supraveghere al liberării, dacă infracțiunea a fost 
descoperită în acest termen; 


- revocarea liberării condiţionate nu se poate dispune dacă noua infracţiune a fost 
descoperită după expirarea termenului de supraveghere; prin descoperire înţelegem 
atât situaţia în care organele de urmărire penală sunt sesizate (din oficiu sau prin 
plângere, denunţ, ori plângere prealabilă), cât şi ipoteza în care fapta este descoperită 
de organele de constatare prevăzute de art. 61 C.proc.pen., procesul-verbal întocmit 
de acestea constituind actul de sesizare al organelor de urmărire penală; relevanţă 
prezintă numai data descoperirii infracțiunii, nu şi data descoperirii infractorului, 
aceasta putând fi şi ulterioară expirării termenului de supraveghere; în acest caz, se 
poate reține că noua infracțiune este săvârșită în stare de recidivă postexecutorie 
deoarece efectele liberării condiționate s-au produs (nefiind posibilă revocarea 
acesteia) pedeapsa fiind considerată ca executată; 


- se va dispune anularea liberării condiționate, iar nu revocarea, dacă o infracţiune 
progresivă s-a consumat înainte de rămânerea definitivă a hotărârii prin care s-a 
dispus liberarea condiţionată, iar rezultatul mai grav s-a produs după această dată în 
termenul de supraveghere; 


- instanţa va reţine săvârşirea noii infracțiuni (descoperite în termenul de supra- 
veghere) în condiţiile plvralității intermediare sau în stare de recidivă postcondam- 
natorie; pedeapsa principală pentru noua infracțiune se stabilește și se execută, după 


Individualizarea pedepselor 741 


caz, potrivit dispoziţiilor referitoare la recidivă [art. 43 alin. (1) şi (2) C.pen.] sau la 
pluralitatea intermediară [art. 44 alin. (2) C.pen.]; 


- instanța competentă să se pronunțe asupra revocării liberării condiţionate în 
condiţiile art. 104 alin. (2) C.pen. este cea care judecă ori a judecat în primă instanță 
infracțiunea care atrage revocarea; aceasta se poate sesiza din oficiu sau, după caz, 
poate fi sesizată de procuror, dacă nu a existat o astfel de sesizare în faţa primei 
instanțe care să fi fost dezbătută, instanţa de apel nu poate dispune direct în calea de 
atac revocarea liberării condiţionate; 


a.2. Ipoteze de revocare obligatorie şi tratament sancţionator 


(i) în situaţia în care noua infracțiune este săvârșită în termenul de supraveghere în 
condițiile pluralităţii intermediare instanța de judecată va proceda după cum urmează: 


1. va dispune condamnarea la pedeapsa închisorii pentru această faptă; 
2. va revoca liberarea condiționată; 


3. va aplica regulile de la concursul de infracţiuni pentru stabilirea pedepsei ce 
urmează a fi executată [se va contopi pedeapsa aplicată pentru infracțiunea nou-comisă 
cu întreaga pedeapsă din a cărei executare s-a dispus liberarea condiționată (nu cu 
restul de pedeapsă rămas neexecutat), iar la pedeapsa de bază se va aplica sporul fix 
şi obligatoriu din cealaltă pedeapsă], pedeapsa astfel stabilită nu poate fi suspendată 
sub supraveghere, urmând să fie executată în regim de detenție. 


De pildă, dacă instanţa dispusese liberarea condiționată din executarea pedepsei 
de 9 luni închisoare stabilite pentru o infracțiune de vătămare corporală din culpă, iar 
în termenul de supraveghere este comisă o infracțiune de furt, se va proceda astfel: se 
va dispune condamnarea pentru infracțiunea de furt (de pildă, la 2 ani închisoare), se 
va revoca liberarea condiţionată, apoi se vor contopi pedepsele astfel aplicate potrivit 
regulilor de la concursul de infracțiuni, rezultând pedeapsa de bază de 2 ani închi- 
soare, la care se adaugă sporul obligatoriu de 3 luni (o treime din cealaltă pedeapsă), 
în final, condamnatul urmând să execute 2 ani şi 3 luni închisoare; din această 
pedeapsă urmează să fie dedusă durata pedepsei ca a fost efectiv executată anterior!, 
până la momentul liberării condiţionate. 


(ü) în cazul în care noua infracțiune este săvârșită în stare de recidivă postcon- 
damnatorie, instanța de judecată va proceda după cum urmează: 


1. va dispune condamnarea la pedeapsa închisorii pentru această faptă; 

2. va revoca liberarea condiționată; 

3. va aplica regulile de la recidiva postcondamnatorie pentru stabilirea pedepsei 
ce urmează a fi executată [se va cumula aritmetic pedeapsa stabilită pentru noua 
infracţiune cu restul de pedeapsă rămas neexecutat la data dispunerii liberării condi- 
ționate (fără a fi avută în vedere partea din pedeapsă considerată ca executată în baza 
muncii prestate)], pedeapsa astfel stabilită nu poate fi suspendată sub supraveghere, 
urmând a fi executată în regim de detenție; 


! Dacă persoana condamnată beneficiază de efectul măsurii compensatorii prevăzute de 
art. 55! din Legea nr. 254/2013, durata pedepsei executate prin efectul legii se va deduce din 
pedeapsa rezultantă. 

De pildă, dacă instanța dispusese liberarea condiționată din executarea pedepsej 
de 1 an şi 6 luni închisoare, stabilită pentru o infracțiune de loviri şi alte violenţe, 
reținând existența unui rest de pedeapsă rămas neexecutat de 6 luni, iar în termenul 
de supraveghere este comisă o infracțiune de furt, se va proceda astfel: se va dispune 
condamnarea pentru infracțiunea de furt (de pildă, la 2 ani închisoare), se va revoca 
liberarea condiționată, apoi se vor cumula aritmetic restul rămas neexecutat de 6 luni 
cu pedeapsa de 2 ani închisoare, rezultând pedeapsă de 2 ani şi 6 luni închisoare, pe 
care condamnatul va trebui să o execute în regim de detenție. 


- prin decizia nr. 7/HP/2018 instanţa supremă a stabilit că în interpretarea dispo- 
ziţiilor art. 55! din Legea nr. 254/2013, pentru determinarea restului de pedeapsă rămas 
neexecutat în vederea aplicării tratamentului sancţionator de la art. 104 alin. (2) 
coroborat cu art. 43 alin. (1) C.pen., trebuie recalculată perioada executată efectiv din 
pedeapsa din a cărei executare a fost dispusă liberarea condiționată anterior intrării în 
vigoare a Legii nr. 169/2017 prin considerarea ca executate suplimentar, 6 zile din 
pedeapsa aplicată pentru fiecare perioadă de 30 de zile executate în condiţii 
necorespunzătoare începând cu 24 iulie 2012. Pe baza recalculării, instanța de judecată 
determină partea considerată ca executată prin acordarea măsurii compensatorii şi 
reduce în mod corespunzător durata restului rămas neexecutat din pedeapsa închisorii, 
respectiv constată că restul de pedeapsă este integral executat în situaţia în care 
numărul zilelor considerate ca executate este egal sau chiar mai mare decât restul de 
pedeapsă rămas neexecutat (termenul de supraveghere al liberării condiţionate); 


De pildă, dacă instanța dispusese liberarea condiționată din executarea pedepsei 
de 1 an şi 6 luni închisoare, stabilită pentru o infracţiune de loviri şi alte violenţe, 
reținând existența unui rest de pedeapsă rămas neexecutat de 6 luni, iar potrivit 
art. 55! din Legea nr. 254/2013 (pentru perioada cuprinsă între 24.07.2012 - 
22.12.2019 când se aplică drept lege penală mai favorabilă) persoana liberată 
beneficiază de două luni considerate ca executate ca măsură compensatorie şi în 
termenul de supraveghere este comisă o infracțiune de furt, se va proceda astfel: se 
va dispune condamnarea pentru infracțiunea de furt (de pildă, la 2 ani închisoare), se 
va revoca liberarea condiționată, apoi se vor cumula aritmetic restul rămas neexe- 
cutat de 4 luni (în urma acordării măsurii compensatorii) cu pedeapsa de 2 ani închi- 
soare, rezultând o pedeapsă de 2 ani şi 4 luni închisoare, pe care condamnatul va 
trebui să o execute în regim de detenţie. 


- în ipoteza de mai sus, dacă instanţa învestită să judece infracţiunea comisă în 
termenul de supraveghere al liberării condiţionate a omis să facă aplicarea 
art. 55! din Legea nr. 254/2013 şi să procedeze la reducerea restului de pedeapsă, 
persoana condamnată va putea obţine deducerea zilelor considerate ca executate prin 
efectul măsurii compensatorii pe calea unei contestaţii la executare, iar nu în cadrul 
unei noi proceduri de liberare condiţionată; 


(iü) în ipoteza în care, în termenul de supraveghere, este comis un concurs de 
infracţiuni în condiţiile pluralității intermediare, iar instanța judecă în aceeaşi 
cauză pluralitatea de infracţiuni va proceda după cum urmează: 


1. va dispune condamnarea pentru fiecare dintre infracțiunile concurente; (cel 
puţin pentru o infracțiune trebuie să se aplice pedeapsa închisorii); 

2. va revoca liberarea condiționată; astfel, revocarea liberării este unică (nu se 
dispun atâtea revocări câte infracțiuni concurente sunt comise); 


3. vor aplica regulile pluralității intermediare (adică cele de la concursul de infrac- 
ţiuni), contopind pedeapsa stabilită pentru fiecare dintre infracțiunile nou-comise cu 
pedeapsa din a cărei executare s-a dispus liberarea condiționată; aşadar, pentru 
determinarea pedepsei rezultante nu se vor aplica dispoziţiile art. 43 alin. (2) C.pen. 
care vizează numai termenul al doilea al recidivei postcondamnatorii, ori ipoteza în 
care pentru cel puţin una dintre infracțiunile concurente se reţine starea de recidivă 
postcondamnatorie; doar procedând în acest fel se poate respecta decizia 
nr. 7/RIL/2020; pedeapsa rezultantă nu poate fi suspendată sub supraveghere, 
urmând a fi executată în regim de detenţie; partea din pedeapsă executată anterior 
liberării condiționate va fi dedusă din pedeapsa rezultantă. 


De exemplu, dacă instanța dispusese liberarea condiționată din executarea pedep- 
sei de 9 luni închisoare, stabilită pentru o infracțiune de vătămare corporală din 
culpă, iar în termenul de supraveghere sunt comise două infracțiuni de furt, se va 
proceda astfel: se va dispune condamnarea pentru infracțiunile de furt (de pildă, la 
2 ani închisoare pentru prima infracțiune, respectiv la 1 an și 6 luni pentru cea de-a 
doua infracţiune), se va revoca liberarea condiționată, apoi se va contopi (potrivit 
regulilor pluralităţii intermediare) pedeapsa de 9 luni închisoare cu pedeapsa de 2 ani 
închisoare, şi cu pedeapsa de 1 an şi 6 luni închisoare, iar la pedeapsa de bază de 
2 ani închisoare se va adăuga sporul obligatoriu de 9 luni (o treime din celelalte 
pedepse), în final, inculpatul urmând să execute 2 ani şi 9 luni închisoare; perioada 
de timp executată în regim de detenție înainte de dispunerea liberării condiționate va 
fi dedusă din pedeapsa rezultantă. 


(iv) dacă în termenul de supraveghere este comis un concurs de infracțiuni, 
toate în stare de recidivă postcondamnatorie, iar instanța judecă în aceeași cauză 
pluralitatea de infracţiuni va proceda după cum urmează: 


1. va dispune condamnarea pentru fiecare dintre infracțiunile concurente; 


2. va revoca liberarea condiționată; astfel, revocarea liberării este unică (nu se 
dispun atâtea revocări câte infracţiuni concurente sunt comise); 


3. va aplica regulile de la concursul de infracțiuni, contopind pedepsele stabilite 
pentru infracțiunile concurente (pedeapsă rezultantă parțială); 


4. se va cumula aritmetic pedeapsa rezultantă (parțială) cu restul de pedeapsă 
Tămas neexecutat (fără a fi avută în vedere partea din pedeapsă considerată ca 
executată în baza muncii prestate), aşadar, pentru determinarea pedepsei rezultante 
finale se vor aplica dispoziţiile art. 43 alin. (2) C.pen. care vizează termenul al doilea 
al recidivei postcondamnatorii; pedeapsa astfel stabilită nu poate fi suspendată sub 
Supraveghere, urmând a fi executată în regim de detenție. 


De pildă, dacă instanța dispusese liberarea condiţionată din executarea pedepsei 
de 1 an și 6 luni închisoare, stabilită pentru o infracțiune de loviri și alte violențe, 
reținând existenţa unui rest de pedeapsă neexecutat de 6 luni, iar în termenul de 
supraveghere sunt comise două infracțiuni de furt, se va proceda astfel: se va dispune 
condamnarea pentru infracțiunile de furt (de pildă, la 2 ani închisoare pentru prima 
infracţiune, respectiv la 1 an şi 6 luni pentru cea de-a doua infracțiune), se va revoca 

liberarea condiționată, iar apoi se vor contopi pedepsele pentru infracțiunile săvârşite 
în stare de recidivă [2 ani închisoare cu 1 an şi 6 luni închisoare, rezultând pedeapsa 
de bază de 2 ani închisoare, la care se adaugă sporul de 6 luni închisoare (1 an şi 
6 luni închisoare : 3 = 6 luni închisoare)], în final, rezultând 2 ani şi 6 luni închisoare; 
această ultimă pedeapsă va fi cumulată aritmetic, potrivit regulilor de la recidiva 
postcondamnatorie, cu restul de pedeapsă rămas neexecutat de 6 luni închisoare, 
inculpatul urmând să execute 3 ani închisoare în regim de detenție. 


(v) în situaţia în care în termenul de supraveghere este comis un concurs de 
infracțiuni, în cadrul căruia unele dintre infracţiuni sunt în stare de recidivă 
postcondamnatorie, iar altele în condiţiile pluralităţii intermediare, iar instanța 
judecă în aceeaşi cauză pluralitatea de infracţiuni va proceda după cum urmează: 


1. va dispune condamnarea pentru fiecare dintre infracțiunile concurente; 


2. va revoca liberarea condiţionată; astfel, revocarea liberării este unică (nu se 
dispun atâtea revocări câte infracţiuni concurente sunt comise); 


3. se vor aplica regulile de la concursul de infracțiuni, contopind pedepsele stabi- 
lite pentru infracțiunile concurente (pedeapsă rezultantă parțială); 


4. se va cumula aritmetic pedeapsa rezultantă parțială cu restul de pedeapsă rămas 
neexecutat (fără a fi avută în vedere partea din pedeapsă considerată ca executată în 
baza muncii prestate), aşadar, pentru determinarea pedepsei rezultante finale se vor 
aplica dispoziţiile art. 43 alin. (2) C.pen. cu referire la ipoteza în care pentru cel puţin 
una dintre infracțiunile concurente se reţine starea de recidivă postcondamnatorie; 
pedeapsa rezultantă finală astfel stabilită nu poate fi suspendată sub supraveghere, 
urmând a fi executată în regim de detenţie. 


(vi) în ipoteza în care un concurs de infracţiuni, toate în stare de recidivă post- 
condamnatorie, este comis atât în termenul de supraveghere al liberării (cel puțin 
una dintre infracţiuni), cât şi după împlinirea acestui termen, iar instanța judecă 
în aceeași cauză pluralitatea de infracţiuni va proceda după cum urmează: 

1. va dispune condamnarea pentru fiecare dintre infracțiunile concurente; 


2. va revoca liberarea condiționată; astfel, revocarea liberării este unică (nu se 
dispun atâtea revocări câte infracţiuni concurente sunt comise), iar consecutiv 
acesteia nu se mai produc efectele definitive ale liberării şi toate infracțiunile vor fi 
reţinute ca fiind comise în stare de recidivă postcondamnatorie; prin urmare, faptul că 
una sau mai multe infracțiuni sunt comise după împlinirea termenului de supra- 
veghere nu face ca acestea să fi considerate a fi săvârşite în stare de recidivă post- 
executorie, efectul revocării fiind acela de a considera toate aceste infracţiuni ca fiind 
comise înainte de executarea sau considerarea ca executată a pedepsei anterioare; 


3. va aplica regulile de la concursul de infracţiuni, contopind pedepsele stabilite 
pentru infracțiunile concurente (pedeapsă rezultantă parțială); 


4. se va cumula aritmetic pedeapsa rezultantă parţială cu restul de pedeapsă rămas 
neexecutat (fără a fi avută în vedere partea din pedeapsă considerată ca executată în 
baza muncii prestate), aşadar, pentru determinarea pedepsei rezultante finale se vor 
aplica dispoziţiile art. 43 alin. (2) C.pen. care vizează termenul al doilea al recidivei 

postcondamnatorii; pedeapsa rezultantă finală astfel stabilită nu poate fi suspendată 
sub supraveghere, urmând a fi executată în regim de detenţie. 


În mod similar se va proceda şi în ipoteza în care infracțiunile concurente se 
comit atăt în termenul de supraveghere al liberării (cel puţin una dintre infracțiuni), 
cât şi după împlinirea acestui termen, iar cel puțin pentru una dintre acestea se 
reține starea de recidivă postcondamnatorie (celelalte putând fi comise în condițiile 
pluralităţii intermediare), pedeapsa rezultantă finală fiind determinată tot prin 
aplicarea dispozițiilor art. 42 alin. (3) C.pen. 

(vii) dacă un concurs de infracțiuni, toate în condiţiile pluralității intermediare, 
este comis atât în termenul de supraveghere al liberării, cât şi după împlinirea 
acestui termen, iar instanța judecă în aceeași cauză pluralitatea de infracţiuni va 
proceda după cum urmează: 


1. va dispune condamnarea pentru fiecare dintre infracțiunile concurente (cel 
puţin pentru o infracţiune trebuie să se aplice pedeapsa închisorii); 


2. va revoca liberarea condiţionată; astfel, revocarea liberării este unică (nu se 
dispun atâtea revocări câte infracţiuni concurente sunt comise), iar consecutiv 
acesteia nu se mai produc efectele definitive ale liberării şi toate infracțiunile vor fi 
reţinute ca fiind comise în stare de pluralitate intermediară; prin urmare, faptul că una 
sau mai multe infracţiuni sunt comise după împlinirea termenului de supraveghere nu 
face ca pentru acestea să nu mai fie întrunite condiţiile pluralităţii intermediare, cu 
reținerea unei pluralităţi nenumite, efectul revocării fiind acela de a considera toate 
aceste infracţiuni ca fiind comise înainte de executarea sau considerarea ca executată 
a pedepsei anterioare; 


3. apoi vor fi aplicate regulile pluralităţii intermediare (adică cele de la concursul 
de infracţiuni) pentru stabilirea pedepsei rezultante, contopind pedepsele stabilite 
pentru infracțiunile nou-comise cu pedeapsa din a cărei executare s-a dispus liberarea 
condiționată; doar procedând în acest fel se poate respecta decizia nr. 7/RIL/2020; 
aşadar, pentru determinarea pedepsei rezultante nu se vor aplica dispoziţiile art. 43 
alin. (2) C.pen. care vizează numai termenul al doilea al recidivei postcondamnatorii, 
ori ipoteza în care pentru cel puţin una dintre infracțiunile concurente se reţine starea 
de recidivă postcondamnatorie; pedeapsa rezultantă finală astfel stabilită nu poate fi 
suspendată sub supraveghere, urmând a fi executată în regim de detenție. 


(viii) în situația în care se dispune liberarea condiționată, pedeapsa detențiunii 
pe viață se consideră executată dacă în termen de 10 ani de la liberare nu a săvârşit 
din nou o infracțiune; în cazul în care în termenul de supraveghere a liberării condi- 
ționate se săvârşeşte o nouă infracțiune, liberarea condiționată se revocă, iar infrac- 
torul va executa în continuare pedeapsa detenţiunii pe viaţă, indiferent de natura sau 
durata pedepsei aplicate pentru noua infracțiune; 


- în ultimii ani, în practica judiciară a fost frecvent întâlnită situaţia în care libe- 
Tarea condiţionată fusese acordată potrivit Codului penal din 1969, iar în termenul de 
încercare al liberării a fost comisă o nouă infracțiune care atrage revocarea liberării; 
în acest caz trebuie pornit de la data comiterii noii infracțiuni fiind necesar de distins 
între următoarele două ipoteze: ” 

1. dacă infracțiunea comisă în termenul de încercare al liberării condiționate a fost 
comisă înainte de 1 februarie 2014, mai întâi se va stabili potrivit criteriului aprecierii 
globale legea penală mai favorabilă, când Codul penal din 1969 sau o lege specială în 
vigoare înainte de 1 februarie 2014 este stabilită ca fiind legea penală mai favorabilă 
se vor aplica dispozițiile art. 61 C.pen. din 1969, fiind tratat potrivit vechii legi şi 
regimul sancționator al pluralității de infracțiuni (recidivă postcondamnatorie sau 
pluralitate intermediară); dacă Codul penal actual este legea penală mai favorabilă, 
atunci revocarea liberării condiţionate se va realiza potrivit art. 104 alin. (2) C.pen., 
fiind tratat potrivit noii legi şi regimul sancționator al pluralității de infracțiuni 
(recidivă postcondamnatorie sau pluralitate intermediară); 


2. în situaţia în care infracţiunea care atrage revocarea liberării condiționate a fost 
comisă după 1 februarie 2014, revocarea liberării condiționate se va dispune în con- 
dițiile art. 104 alin. (2) C.pen. Tot potrivit Codului penal actual se va stabili și 
regimul sancționator al pluralității de infracţiuni (recidivă postcondamnatorie sau 
pluralitate intermediară); 


b) pe parcursul termenului de supraveghere, persoana liberată condiţionat, 
cu rea-credinţă, nu respectă măsurile de supraveghere sau nu execută obligaţiile 
impuse. 

- nerespectarea măsurilor de supraveghere sau neexecutarea obligaţiilor impuse 
de către instanță trebuie să fie făcută cu intenţie calificată de către persoana liberată 
condiționat, arătând astfel că beneficiul liberării acordat de instanță nu este eficient 
[de pildă, în ipoteza în care, deşi avea cunoştinţă de obligaţiile impuse ca urmare a 
comunicării în mod legal a copiei minutei hotărârii de liberare, condamnatul decide 
să nu le respecte (e.g. părăseşte domiciliul fără a putea fi stabilit locul unde locuieşte, 
nu se prezintă la datele stabilite de consilierul de probaţiune etc.)]; 


- spre deosebire de suspendarea sub supraveghere a executării pedepsei sau de 
amânarea aplicării pedepsei, revocarea liberării condiţionate nu poate interveni în 
legătură cu îndeplinirea obligaţiilor civile în termenul de supraveghere; îndeplinirea 
obligaţiilor civile este o condiţie ce se analizează la momentul dispunerii măsurii 
liberării condiţionate; 

- dacă nerespectarea măsurilor de supraveghere sau neexecutarea obligaţiilor este 
realizată din culpă, ori dacă persoana liberată condiționat s-a aflat într-o imposibili- 
tate obiectivă de a respecta aceste măsuri ori de a executa obligațiile impuse (de 
pildă, în ipoteza în care a fost internat în spital din cauza bolii grave de care suferea 
şi s-a aflat în imposibilitatea de a anunţa consilierul de probaţiune), nu se poate 
dispune revocarea liberării condiționate; 


- în cazul în care constată nerespectarea uneia sau a unora dintre măsurile de 
supraveghere sau obligațiile stabilite de instanță pe durata termenului de suprave- 
ghere, consilierul de probaţiune verifică motivele care au determinat această neres- 
pectare şi întocmește un raport. Dacă apreciază că nerespectarea s-a făcut cu rea-cre- 
dință, sesizează instanţa în vederea revocării liberării condiționate; 


- în situaţia în care constată încălcarea uneia dintre obligațiile impuse prin hotă- 
rârea de liberare condiționată, organele abilitate însărcinate cu verificarea modului de 

îndeplinire a acestor obligații sesizează serviciul de probaţiune; încălcarea acestor 
obligații poate fi sesizată şi de persoana vătămată sau de altă persoană interesată; 


- instanța competentă să se pronunţe cu privire la revocarea liberării condiționate 
în acest caz este judecătoria care a dispus liberarea condiționată, respectiv jude- 
cătoria în a cărei circumscripție se afla locul de deținere în care condamnatul 
executa pedeapsa privativă de libertate; 


- sesizarea instanţei în vederea revocării liberării condiționate poate fi făcută şi 
de către procuror, în cazul comiterii unei noi infracțiuni în termenul de supraveghere, 
şi de către judecătorul delegat cu executarea, la cererea persoanei vătămate sau a 
altei persoane interesate, după consultarea raportului întocmit de consilierul de 
probaţiune. Raportul de evaluare însoțește sesizarea judecătorului delegat; 


- indiferent dacă sesizarea instanţei de executare este făcută de consilierul de 
probaţiune sau de judecătorul delegat cu executarea este necesar ca acesta să fie 
realizată în termenul de supraveghere; prin urmare, nu se va putea dispune revocarea 
liberării condiţionate dacă nerespectarea măsurilor de supraveghere sau neexecutarea 
obligațiilor este descoperită după expirarea termenului de supraveghere, ori atunci 
când, deşi este descoperită în termenul de supraveghere, sesizarea instanţei de 
executarea cu cererea de revocare are loc după expirarea termenului; 


- dacă instanţa constată incidența acestui caz, va dispune revocarea liberării con- 
diționate şi executarea restului de pedeapsă (fără a fi avută în vedere partea din 
pedeapsă considerată ca executată în baza muncii prestate) în regim de detenţie. 


5.11. Anularea liberării condiționate 


- este o măsură ce se dispune de instanța de judecată atunci când sunt îndeplinite 
următoarele condiții: 


a) persoana liberată condiționat să mai fi săvârşit o infracţiune înainte de pronun- 
tarea hotărârii prin care s-a dispus liberarea condiționată ori până la rămânerea 
definitivă a acesteia (de care instanța care a dispus liberarea nu a avut cunoștință), de 
pildă, infracțiunea nou descoperită a fost comisă după pronunţarea în primă instanță a 
hotărârii prin care s-a dispus liberarea condiţionată, în interiorul termenului în care 
putea fi declarat apelul; 


b) noua infracţiune să fie descoperită înainte de expirarea termenului de supra- 
veghere;, prin descoperire înţelegem atât situaţia în care organele de urmărire penală 
sunt sesizate (din oficiu sau prin plângere, denunţ, ori plângere prealabilă), cât şi 
ipoteza în care fapta este descoperită de organele de constatare prevăzute de art. 61 
C.proc.pen., procesul-verbal întocmit de acestea constituind actul de sesizare al 
organelor de urmărire penală; relevanță prezintă numai data descoperirii infracţiunii, 
nu şi data descoperirii infractorului, aceasta putând fi şi ulterioară expirării terme- 
nului de supraveghere; 


c) pentru infracțiunea descoperită ulterior instanța a stabilit pedeapsa închisorii, 
chiar după expirarea termenul de supraveghere; această condiție nu este îndeplinită dacă 
pentru infracțiunea nou descoperită pedeapsa stabilită a fost amenda (caz în care nu se va 
anula liberarea condiţionată condamnatul urmând să execute pedeapsa amenzii). 

- sunt îndeplinite condițiile în care se dispune anularea şi atunci când, înainte de rămâ- 
nerea definitivă a hotărârii prin care s-a dispus liberarea condiționată, este descoperită 
infracțiunea ce atrage anularea liberării, fiind începută urmărirea penală, iar pe parcursul 
termenului de supraveghere este identificat ca fiind infractorul persoana liberată; 


- având în vedere că art. 105 alin. (1) C.pen. prevede că instanța anulează libe- 
rarea condiționată dacă sunt îndeplinite condițiile de mai sus rezultă că dispunerea 
anulării este obligatorie pentru instanță, iar nu facultativă atunci când constată înde- 
plinirea condițiilor prevăzute de lege; 

- cauza anulării este anterioară rămânerii definitive a hotărârii prin care s-a 
dispus liberarea condiționată; 


- instanța competentă să se pronunțe asupra anulării liberării condiționate este cea 
care judecă ori a judecat în primă instanță infracţiunea ce ar putea atrage anularea; 
această instanță constând incidența dispoziţiilor art. 105 alin (1) C.pen. va proceda 
după cum urmează: 


a) va stabili pedeapsa pentru infracțiunea dedusă judecății care atrage anu- 
larea liberării condiționate (în ipoteza în care aceasta este concurentă cu infrac- 
țiunea pentru care s-a dispus liberarea) potrivit criteriilor generale de indivi- 
dualizare a pedepsei prevăzute de art. 74 C.pen.; 


b) va dispune anularea liberării condiționate, în ipoteza în care pedeapsa stabi- 
lită este închisoarea; 


c) va aplica tratamentul sancționator al pluralității de infracțiuni; urmează 
regulile de la concursul de infracțiuni sau, după caz, de la recidivă [primul termen al 
recidivei este hotărârea definitivă prin care s-a aplicat pedeapsa închisorii mai mare 
de 1 an pentru comiterea unei infracțiuni (intenţionate sau praeterintenţionate), 
descoperită înainte de expirarea termenului de supraveghere şi care atrage anularea 
liberării, iar cel de-al doilea termen este infracţiunea comisă după rămânerea 
definitivă a hotărârii de condamnare, pentru care s-a dispus liberarea condiționată] 
ori de la pluralitatea intermediară (primul termen al pluralităţii intermediare este 
hotărârea definitivă pronunţată pentru comiterea unei infracţiuni descoperită înainte 
de expirarea termenului de supraveghere şi care atrage anularea liberării, iar cel de-al 
doilea termen este infracțiunea pentru care s-a dispus liberarea condiționată); 


- dacă, în raport de pedeapsa rezultantă aplicată în urma anulării potrivit regulilor 
de la concursul de infracţiuni sau de la recidivă ori de la pluralitatea intermediară, 
sunt îndeplinite condiţiile prevăzute de lege pentru dispunerea liberării condiționate, 
instanța poate acorda acest beneficiu. În cazul în care s-a dispus liberarea condi- 
ționată din executarea pedepsei rezultante, termenul de supraveghere se calculează de 
la data acordării primei liberări, iar nu de la data rămânerii definitive a hotărârii 
prin care s-a dispus anularea liberării condiționate; 


În cazul în care instanţa este învestită cu judecarea unei infracțiuni 
săvârşite sub imperiul Codului penal anterior, în concurs cu o infracțiune 
săvârşită sub imperiul noului Cod penal, pentru care s-a dispus condamnarea la 
pedeapsa închisorii, sunt incidente dispoziţiile art. 10 din Legea nr. 187/2012 şi, 

în consecinţă, este aplicabil tratamentul sancţionator al pluralităţii de infracţiuni 
prevăzut în noul Cod penal. În acest caz, dacă s-a dispus liberarea condiționată 
din executarea pedepsei închisorii aplicate pentru infracţiunea săvârşită sub 
imperiul noului Cod penal, iar în raport cu pedeapsa rezultantă aplicată potrivit 
dispoziţiilor noului Cod penal sunt întrunite condiţiile prevăzute în art. 100 din 
acelaşi Cod, instanţa poate acorda liberarea condiţionată, în temeiul dispoziţiilor 
art. 105 alin. (2) C.pen. (...) Înalta Curte de Casaţie și Justiţie nu poate face 
abstracţie de împrejurarea că infracţiunea ce formează obiectul prezentei cauze a 
fost săvârşită înaintea celor pentru care a fost condamnat la o altă pedeapsă cu 
închisoarea din executarea căreia a fost liberat condiţionat, că prezenta infrac- 
țiune prezintă un grad de pericol social mai redus decât al celor pentru care 
fusese condamnat definitiv anterior şi că, prin sentinţa nr. 2683 din 15 noiembrie 
2016 a Judecătoriei Târgu-Jiu prin care s-a dispus liberarea condiţionată a lui A., 
s-a arătat că acesta se poate reintegra în societate şi beneficiază de mediul de 
suport necesar reinserţiei sociale, în cursul judecății în prezenta cauză făcând 
dovada cu înscrisuri că este angajat, ca dispecer, pe perioadă nedeterminată 
începând cu data de 23 februarie 2017 la societatea F., caracterizarea primită de 
la locul de muncă fiind una favorabilă (I.C.C.J., secția penală, decizia nr. 329/4 
din 1] decembrie 2018, www.scj.ro). 


- în situaţia în care anularea intervine după expirarea termenului de supraveghere, 
iar, după anulare, instanța dispune executarea pedepsei rezultante, partea din durata 
pedepsei complementare a interzicerii exercitării unor drepturi neexecutată la data 
anulării liberării se va executa după executarea pedepsei închisorii; 


- dacă instanța este sesizată cu judecarea a două infracțiuni săvârşite de același 
inculpat, dintre care una anterior și cealaltă ulterior rămânerii definitive a hotărârii 
prin care s-a dispus liberarea condiționată, va dispune numai anularea liberării, nu 
atât anularea, cât și revocarea liberării condiționate; astfel, instanța mai întâi va 
stabili pedeapsa pentru fiecare dintre cele două infracțiuni, apoi va dispune anularea 
liberării condiţionate, pentru ca, în final, să contopească toate aceste pedepse potrivit 
regulilor de la concursul de infracțiuni, pluralitate intermediară ori recidivă; 


- o ipoteză specială de anulare a liberării condiționate este prevăzute de art. 130 
C.pen. care stipulează că, dacă pe durata termenului de supraveghere al liberării con- 
diționate din executarea pedepsei închisorii, se descoperă că persoana supravegheată 
(majoră) mai săvârşise o infracțiune în timpul minorităţii, pentru care s-a luat, chiar 
după expirarea acestui termen, o măsură educativă privativă de libertate (internarea 
într-un centru educativ sau de detenţie), liberarea condiționată se anulează, apli- 
Cându-se în mod corespunzător regulile prevăzute de art. 129 alin. (2)-(4) C.pen.!; 


- dacă infracțiunea/infracțiunile săvârşite în minorat nu au fost descoperite înăun- 
trul termenului de supraveghere, nu se va mai putea dispune anularea liberării condi- 
ționate; pentru aceste infracțiuni se va aplica totuși o măsură educativă (dacă nu a 
intervenit între timp vreo cauză de înlăturare a răspunderii penale), care va fi execu- 
tată chiar dacă infractorul a devenit între timp major, nu se va mai putea dispune 


! A se vedea explicaţiile din Capitolul X. Infractorii minori, p. 646. 

anularea liberării condiționate, dacă pentru infracțiunea/infracțiunile comise în 
minorat și descoperite în termenul de supraveghere s-a aplicat o măsură educativă 
neprivativă de libertate; în acest caz, măsura educativă neprivativă de libertate se va 
executa chiar dacă infractorul a devenit între timp major, alături de măsurile de 
supraveghere şi/sau obligațiile stabilite de către instanță odată cu dispunerea liberării 
condiţionate. 


Capitolul IX 
Măsurile de siguranță 


În acest capitol vor fi analizate sancţiunile de drept penal care produc 

£5 unele efecte intruzive în dreptul la libertate şi siguranţă, libera alegere a 

profesiei, sau dreptul de proprietate. Deopotrivă, unele măsuri cu caracter medical 
impun făptuitorului un set de restricţii ale libertăţii individuale. 


Astfel, ţinând seama că esenţial în aplicarea acestor măsuri este starea de 

pericol care se urmăreşte a fi înlăturată, iar nu răspunderea penală pentru fapta 

comisă, vor fi prezentate obligarea la tratament medical, internarea medicală, 

interzicerea de a ocupa o funcţie sau de a exercita o profesie, confiscarea 

specială şi confiscarea extinsă, prin raportare la condiţiile în care pot fi. 
impuse, conținutul măsurilor de siguranță şi modalitatea de executare a 

măsurilor impuse. 


Secţiunea 1. Reguli generale 


- măsurile de siguranță sunt sancțiuni de drept penal cu caracter preventiv! 
constând în măsuri de constrângere care au ca scop înlăturarea unei stări de pericol 
şi prevenirea săvârşirii unor fapte prevăzute de legea penală; 


l! În literatura de specialitate (N. Neagu, op. cit., p. 390) s-a arătat că este dificil de 
imaginat includerea măsurilor de siguranţă în categoria sancţiunilor în materia dreptului penal 
atât timp cât acestea se aplică şi în cazul săvârşirii unei fapte prevăzute de legea penală, 
nejustificate. S-a mai subliniat că încercarea doctrinară de includere a măsurilor de siguranță 
în categoria sancţiunilor prin diferenţierea între sancţiunile penale (aplicabile în cazul 
săvârşirii unei infracţiuni) şi sancţiunile de drept penal (aplicabile în cazul săvârşirii unei fapte 
prevăzute de legea penală) reprezintă în realitate este un joc de cuvinte inovativ care diferen- 
țiază cele două categorii şi introduce un concept aparţinând dreptului anglo-saxon, răspun- 
derea obiectivă (în lipsa vinovăţiei), concept aparent străin ordinii noastre juridice. Astfel, s-a 
arătat că „pedepsele au în principal un rol represiv şi numai indirect un rol preventiv, în vreme 
ce măsurile de siguranţă, au, dimpotrivă, un rol preponderent preventiv; că pedepsele reali- 
zează şi o prevenţie generală, pe când măsurile de siguranță se mărginesc la prevenţiunea spe- 
Cială; că pedepsele sunt determinate de vinovăția făptuitorului, pe când măsurile de siguranţă 
Sunt determinate de starea de pericol a făptuitorului (periculozitate subiectivă) sau a lucrurilor 
(periculozitate obiectivă) constatată de organele judiciare; aplicarea de pedepse este condi- 
ționată de capacitatea psiho-fizică a infractorului, pe când măsurile de siguranţă nu; pedepsele 
se aplică pe o durată determinată, măsurile de siguranţă sunt de regulă nedeterminate, durând 

- aplicarea măsurilor de siguranță este determinată de existența unei Stări de 
pericol şi este supusă principiului legalităţii sancţiunilor de drept penal stipulat de 
art. 2 C.pen.; astfel, aceste sancţiuni nu pot fi impuse decât în cazurile şi condiţiile 
strict determinate de lege; 


- măsurile de siguranţă sunt imprescriptibile și, în principiu, revocabile!; 
- scopul imediat al măsurilor de siguranţă este înlăturarea unei stări de pericol, 


iar scopul mediat al acestora îl constituie preîntâmpinarea săvârșirii faptelor prevă- 
zute de legea penală; 


- nu este întotdeauna necesar pentru dispunerea unei măsuri de siguranță ca fapta 
comisă să constituie infracțiune; măsurile de siguranță se pot dispune și dacă fapta 
săvârșită este tipică (prevăzută de legea penală) și antijuridică (nejustificată), chiar 
dacă îi lipsește trăsătura esențială a imputabilității, cu alte cuvinte, cu excepția 
confiscării extinse, toate celelalte măsuri de siguranță pot fi luate față de persoane 
care nu răspund penal pentru fapta tipică şi antijuridică comisă; 

- în măsura în care sunt îndeplinite condiţiile legale pentru dispunerea unei măsuri 
de siguranţă, nu prezintă importanţă dacă fapta tipică şi antijuridică este comisă în 
calitate de autor sau de participant, ori dacă este o faptă tentată, consumată sau epui- 
zată, ori o formă de bază sau o variantă agravată ori atenuată; 


- în situația în care se constată că lipsește tipicitatea faptei (de pildă, în cazul în care 
a intervenit dezincriminarea), ori dacă există o cauză justificativă, nu se va putea aplica 
o măsură de siguranță; 


- existenţa unui impediment la exercitarea acţiunii penale poate conduce în unele 
cazuri la imposibilitatea dispunerii unei măsuri de siguranță (de pildă, în cazul în care 
se dispune o soluţie de achitare sau încetare a procesului penal nu se poate proceda la 
confiscarea extinsă, sau în cazul în care soluţia de achitare este dispusă pe motiv că 
fapta nu există); pot exista însă şi situaţii în care impedimentul la exercitarea acţiunii 
penale să nu constituie, totodată, şi un impediment la dispunerea unei măsuri de 


atâta timp cât durează starea de pericol care a provocat aplicarea lor”. În consecință, legând 
aplicarea sancţiunilor penale de conceptual de răspundere penală şi reținând că infracțiunea 
este singurul temei al răspunderii penale autorul opinează că măsurile de siguranță nu sunt 
sancțiuni penale, ci măsuri preventive, luate în scopul înlăturării unei stări de pericol. 

! Măsura confiscării speciale și cea a confiscării extinse sunt singurele măsuri de siguranță 
irevocabile. 

2 În privinţa scopului imediat în doctrină (N. Neagu, op. cit., p. 381) s-a arătat că „Nu este 
necesar ca prin luarea măsurii de siguranţă să se realizeze şi înlăturarea cauzei obiective care 
generează starea de pericol, ci numai ca acea stare obiectivă să fie pusă sub control. Pentru a 
trage concluzii cu privire la starea de pericol pe care o prezintă o persoană, organul judiciar 
trebuie să ţină seama de împrejurările în care s-a comis fapta, de persoana făptuitorului, de 
înclinațiile lui specifice, de antecedentele lui penale, de conduita sa după săvârşirea faptei. 
Persoana făptuitorului trebuie analizată sub aspect biologic, criminologic şi social. În acest fel, 
organul judiciar poate ajunge la concluzia că făptuitorul prezintă o stare de pericol datorită 
unor cauze endogene (alienație mintală, alcoolism, nepregătire profesională etc.) sau exogene 
(făptuitorul deţine mijloace sau instrumente periculoase pentru ordinea publică). În justificarea 
acestui scop, măsurile de siguranţă se iau pe o durată nedeterminată, ele având legitimitate atât 
timp cât starea de pericol persistă”. 

siguranță (de pildă, 1. existența unei cauze de neimputabilitate, deşi conduce la 
dispunerea unei soluții de achitare, nu împiedică aplicarea unei măsuri de siguranță; 
2, intervenția prescripției răspunderii penale sau decesul inculpatului, deşi conduc la o 
soluţie de încetare a procesului penal, nu constituie impedimente la confiscarea 
specială a bunurilor dobândite prin comiterea faptei prevăzute de legea penală); 


- nu constituie impediment pentru dispunerea unei măsuri de siguranță faptul că 
organele judiciare au constatat existența unei cauze de neimputabilitate (de pildă, 
iresponsabilitatea, intoxicația etc.) a unei cauze de nepedepsire (de exemplu, desis- 
tarea, împiedicarea producerii rezultatului), ori a unei cauze de înlăturare a răspun- 
derii penale (de pildă, prescripţia răspunderii penale) dacă există o stare de pericol 
care să justifice temerea săvârșirii în viitor a unei noi fapte prevăzute de legea penală; 


- măsurile de siguranță (cu excepţia confiscării extinse) pot fi luate față de 
inculpatul în privinţa căruia s-a dispus renunțarea la aplicarea pedepsei sau amânarea 
aplicării pedepsei, întrucât pentru dispunerea acestor soluţii trebuie să existe o faptă 
prevăzută de legea penală, săvârşită de către inculpat în mod nejustificat. De 
asemenea, măsurile de siguranță (inclusiv confiscarea extinsă) pot fi luate şi față de 
minorul care a săvârșit o faptă prevăzută de legea penală și nejustificată, chiar dacă 
instanța reţine că minorul nu a săvârșit fapta cu discernământ; 


- așadar, nu reprezintă o condiție pentru impunerea unei măsuri de siguranță ca 
inculpatului să i se fi aplicat o pedeapsă, atât timp cât acestea pot fi dispuse şi conse- 
cutiv unei soluții de clasare, renunțare la urmărirea penală sau la aplicarea pedepsei, 
amânarea aplicării pedepsei, ori chiar de achitare sau încetare a procesului penal; 


- măsurile de siguranță se iau pe durată nedeterminată față de scopul imediat 
urmărit prin acestea, însă în unele cazuri dispariţia stării de pericol poate conduce la 
înlăturarea executării măsurii; 


- potrivit actualului Cod penal interzicerea de a se afla în anumite localități, 
expulzarea şi interzicerea de a reveni în locuința familiei pe o perioadă determinată, 
care erau prevăzute ca măsuri de siguranță în Codul penal din 1969, au fost incluse de 
Codul penal în categoria pedepselor complementare, având în vedere caracterul 
acestora preponderent punitiv. În jurisprudență au existat situaţii care au generat un risc 
de practică neunitară prin raportare la conţinutul constitutiv al infracțiunii prevăzute de 
art. 288 alin. (1) C.pen., relativ la sancţionarea sustragerii de la executare sau neexe- 
Cutarea conform legii a pedepselor complementare; în această privinţă, prin decizia 
nr. 2/HP/2019 instanţa supremă a apreciat că fapta de sustragere de la executarea 
măsurii de siguranță prevăzută în art. 112 lit. d) C.pen. anterior (din 1969) nu realizează 
condiţiile de tipicitate ale infracțiunii prevăzute de art. 288 alin. (1) C.pen.; 


- reglementare generală a măsurilor de siguranță este în art. 109-art. 112! C.pen.; 
în legislația specială mai este reglementată o măsură de siguranță, respectiv inter- 
zicerea accesului la competiţiile sportive de genul celor la care fapta a fost săvârşită 
(art. 48 din Legea nr. 4/2008 privind prevenirea şi combaterea violenţei cu ocazia 
competiţiilor și a jocurilor sportive!). 


O Ř 


l! Potrivit art. 48 din Legea nr. 4/2008, în cazul în care o persoană, cu ocazia desfăşurării 
unei competiţii sau a unui joc sportiv ori în legătură cu acesta, a săvârșit o faptă prevăzută de 

Secţiunea a 2-a. Obligarea la tratament medical 


§1. Noţiune. Condiţii 


- este măsura de siguranță restrictivă de drepturi constând în obligaţia făptui- 
torului, care prezintă pericol pentru societate din cauza unei boli, inclusiv cea provo- 
cată de consumul cronic de alcool sau de alte substanțe psihoactive, de a se prezenta 
în mod regulat la tratament medical, până la însănătoşire sau până la obținerea unei 
ameliorări care să înlăture starea de pericol [art. 109 alin. (1) C.pen.]; 


- se poate dispune împotriva persoanei fizice care a săvârşit o faptă prevăzută de 
legea penală, nejustificată (nu este necesar ca fapta să fie infracțiune) şi care prezintă 
pericol pentru societate din cauza unei boli, inclusiv cea provocată de consumul cronic 
de alcool sau de alte substanţe psihoactive, în cazul în care instanța apreciază că prin 
luarea măsurii obligării la tratament medical starea de pericol poate fi înlăturată; 


- măsura de siguranţă a obligării la tratament medical nu poate fi impusă inculpa- 
tului persoană juridică; 

- în principiu, aplicarea măsurii de siguranță a obligării la tratament medical este 
facultativă, ca excepţie, luarea măsurii obligării la tratament medical este obligatorie 
în cazul săvârșirii infracțiunii de contaminare venerică, prevăzută de art. 353 C.pen.; 


- poate fi impusă atât în cazul în care procurorul a dispus o soluţie de clasare sau 
renunțare la urmărirea penală, cât și atunci când instanța dispune o soluție de achi- 
tare, încetare a procesului penal!, renunțare la aplicarea pedepsei, amânarea aplicării 
pedepsei, condamnare inclusiv cu executarea pedepsei închisorii în regim de detenție; 
în această din urmă privinţă trebuie menţionat că executarea pedepsei închisorii sau a 
detenţiunii pe viaţă nu este incompatibilă cu obligarea condamnatului la tratament 
medical, măsura de siguranţă urmând a fi executată pe durata privării de libertate; 


2 Concluziile raportului de expertiză medico-legală psihiatrică au relevat 
că inculpata prezintă, în esenţă, tulburare mixtă de personalitate cu manifestări 
antisociale şi heteroagresivitate, personalitate structurată dizarmonic, cu 
accentuate tendinţe instabil-impulsive şi antisociale şi a avut păstrată capacitatea 
psihică de apreciere critică asupra conţinutului şi mai ales asupra consecinţelor 
social negative ale faptelor pentru care este cercetată şi față de care discernă- 
mântul a fost păstrat. Dată fiind afecțiunea psihică şi potenţialul antisocial, 
comisia a recomandat aplicarea măsurilor de siguranță medicală a obligării la 
tratament medical (C.A. București, secția I penală, decizia nr. 312 din 12 martie 
2019, www.sintact.ro). 


legea penală potrivit art. 31-45, se va lua faţă de aceasta măsura de siguranţă a interzicerii 
accesului la competiţiile sportive de genul celor la care fapta a fost săvârşită. 

! De pildă, în cazul în care se constată că a intervenit împăcarea/retragerea plângerii 
prealabile, însă din concluziile raportului de expertiză medico-legală rezultă că inculpatul 
suferă de o boală psihică care îi provoacă tulburări de comportament. 

% În condițiile în care inculpatul suferă de tulburare afectivă bipolară, 
având discernământul critic diminuat în raport cu faptele deduse judecății şi 
fiind în mod repetat internat în Secţia Psihiatrie a Spitalului Judeţean N., din 
cauza acutizării afecțiunii psihice, instanţa a constatat că acesta nu poate presta 
muncă neremunerată în folosul comunităţii, astfel că nu i-a mai impus o atare 
obligaţie. În mod evident, starea de sănătate psihică precară şi discernământul 
diminuat constituie circumstanţe personale care atrag imposibilitatea pentru 
inculpatul I.M.E. de a presta munca neremunerată în folosul comunităţii, actele 
medicale depuse la dosar fiind edificatoare în acest sens. Chiar dacă inculpatul 
nu şi-a pierdut, practic, capacitatea de muncă, afecțiunile psihice de care suferă 
îl împiedică să execute în mod corespunzător munca neremunerată în folosul 
comunităţii (care presupune, de regulă, şi efort fizic), existând chiar riscul 
punerii în pericol a propriei persoane sau a celor din jur. Faţă de reperele afec- 
țiunii medicale a inculpatului, instanţa a apreciat necesară luarea unei măsuri de 
Siguranţă, respectiv cea a obligării la tratament medical. (...) Instanţa poate 
dispune obligarea la tratament medical a inculpatului, dacă se află în situaţia 
prevăzută de art. 109 alin. (1) C.pen., măsura constând în obligarea inculpatului 
să urmeze în mod regulat tratamentul medical prescris de un medic de specia- 
litate, până la însănătoşire sau până la obţinerea unei ameliorări care să înlăture 
starea de pericol. Procedând la efectuarea unei analize asupra datelor concrete 
ale cauzei, instanţa a concluzionat că sunt întrunite toate cerințele prevăzute de 
textele evocate, pentru a putea fi luată, în mod legal, măsura de siguranţă a 
obligării la tratament medical, faţă de inculpatul I.M.E. Instanţa a avut în vedere, 
ca prim aspect, faptul că inculpatul I.M.E. a fost diagnosticat, de către o comisie 
medicală de specialitate, cu o afecţiune psihică (tulburare afectivă bipolară) care 
îi afectează discernământul şi necesită tratament medical. Acest raport a fost 
întocmit ca urmare a examinării medicale de specialitate a inculpatului şi a 
analizării istoricului medical al acestuia, pe baza actelor existente în dosarul său. 
Prin urmare, s-a constatat că tratamentul medical reprezintă o măsură necesară şi 
suficientă pentru a proteja interesul personal al inculpatului, dar şi interesul 
public de riscul reiterării comportamentului antisocial. În al doilea rând, instanța 
a ţinut cont de materialul probatoriu administrat în cauză, care demonstrează 
existenţa unui pericol pentru societate, generat de starea de sănătate psihică a 
inculpatului. Astfel, inculpatului urma a i se stabili o pedeapsă pentru săvârşirea 
infracţiunilor de conducere pe drumurile publice a unui autovehicul de către o 
persoană care nu posedă permis de conducere şi furt calificat în scop de 
folosinţă, iar împrejurările comiterii acestora, redate în cadrul analizei situaţiei 
de fapt, sunt de natură a crea un sentiment de insecuritate opiniei publice. În 
acest context, s-a constatat că, dacă inculpatul nu ar fi obligat să urmeze constant 
un tratament medical, s-ar crea premise favorabile repetării faptelor de aceeaşi 
natură, creând un sentiment de neliniște în cadrul comunităţii locale. De altfel, 
însuşi inculpatul admite, în cuprinsul memoriului adresat instanţei, că faptele 
deduse judecății au fost comise în perioada în care a întrerupt tratamentul 
medical şi că nu îşi aminteşte integral succesiunea evenimentelor. Date fiind 
recomandările medicilor de specialitate, în momentul de faţă instanţa a apreciat 
că tratamentul medical, urmat cu regularitate şi strictețe de către inculpatul 
I.M.E,, este suficient pentru a înlătura starea de pericol, iar măsura va putea fi 

reevaluată în viitor, dacă tratamentul se va dovedi insuficient sau dacă inculpatul 
nu va respecta, cu rea-credință, obligațiile ce îi revin în legătură cu măsura de 
siguranță dispusă. Astfel fiind, în temeiul art. 107 alin. (3) C.pen. raportat la 
art. 109 alin. (1) C.pen., instanța a dispus obligarea la tratament medical a incul- 
patului I.M.E., până la însănătoşire sau până la obținerea unei ameliorări care să 
înlăture starea de pericol (C.A. Bacău, secția penală, decizia nr. 220 din 
20 februarie 2019, www.sintact.ro). 


$2. Conţinut. Executare 


- măsura de siguranță presupune obligația impusă de instanța de judecată făptuito- 
rului de a se prezenta în mod regulat la tratament medical, până la însănătoşire (care 
echivalează cu înlăturarea stării de pericol) sau până la obținerea unei ameliorări 
care să înlăture starea de pericol; 


- măsura de siguranță a obligării la tratament medical luată printr-o hotărâre defi- 
nitivă se pune în executare prin comunicarea copiei de pe dispozitiv și a copiei de pe 
raportul de expertiză medico-legală autorităţii de sănătate publică din judeţul pe 
teritoriul căruia locuiește persoana față de care s-a luat această măsură, respectiv 
administraţiei locului de deținere în cazul în care obligarea la tratament medical 
însoţeşte pedeapsa închisorii ori a detenţiunii pe viață sau priveşte o persoană aflată 
în stare de deținere; 


- autoritatea de sănătate publică va comunica de îndată persoanei față de care s-a 
luat măsura obligării la tratament medical unitatea sanitară la care urmează să efec- 
tueze tratamentul; 


- unitatea sanitară la care făptuitorul a fost repartizat pentru efectuarea trata- 
mentului medical este obligată să comunice instanței de executare: 


a) dacă persoana obligată la tratament s-a prezentat pentru a urma tratamentul, în 
ipoteza prezentării se procedează la luarea în evidența unității sanitare a persoanei 
obligate la tratament medical și la prescrierea tratamentului și eventual al datelor la 
care acesta trebuie administrat ori a periodicităţii cu care persoana trebuie să se 
prezinte pentru evaluare medicală în vederea adecvării tratamentului bolii de câre 
acesta suferă; 


b) dacă persoana obligată la tratament se sustrage de la efectuarea tratamentului 
după prezentare; astfel în cazul în care după prima prezentare persoana obligată la 
tratament nu se mai prezintă chiar și la o singură programare ulterioară trebuie efec- 
tuată de îndată comunicarea; 


c) dacă, din cauza înrăutățirii stării de sănătate a persoanei față de care s-a luat 
măsura obligării la tratament medical, este necesară internarea medicală, dacă starea 
de sănătate nu se înrăutățește nu există temei pentru înlocuirea obligării la tratament 
medical cu internarea medicală; odată cu comunicarea unitatea sanitară trebuie să 
facă şi recomandările medicale necesare; 


d) dacă, datorită ameliorării stării de sănătate a persoanei față de care s-a luat 
măsura de siguranță a obligării la tratament medical, efectuarea tratamentului medical 

nu se mai impune; odată cu comunicarea unitatea sanitară trebuie să facă şi recoman- 
dările medicale necesare; nu se va face această comunicare în ipoteza ameliorării stării 
de sănătate care impune stabilirea unui alt tratament medical (nu încetarea trata- 
mentului), unitatea sanitară având obligația de a prescrie tratamentul medical adecvat. 


- în cazul când unitatea sanitară nu se află în circumscripţia instanţei de executare, 
comunicarea prevăzută la lit. b)-d) de mai sus se face judecătoriei în a cărei 
circumscripție se află unitatea sanitară; rezultă că, în ceea ce priveşte prezentarea 
persoanei pentru a urma tratamentul, comunicarea se va face numai instanţei de 
executare; aşadar, supravegherea executării măsurii de siguranță a obligării la trata- 
ment medical revine instanței de executare (dacă unitatea sanitară se află în cir- 
cumscripția acesteia, precum şi cu privire la obligaţia de prezentare la tratament), res- 
pectiv judecătoriei în a cărei circumscripție se află unitatea sanitară (dacă unitatea 
sanitară nu se află în circumscripţia instanţei de executare); 


- aspectele care pot apărea pe parcursul executării măsurii de siguranță (sustra- 
gerea de la tratament medical, înrăutățirea situaţiei de sănătate ce impune luarea 
măsurii internării medicale, respectiv, ameliorarea stării de sănătate ce face ca trata- 
mentul să nu mai fie necesar) indiferent dacă persoana obligată la tratament medical 
este în stare de libertate sau de detenţie trebuie aduse la cunoștința instanței de 
executare (dacă unitatea sanitară se află în circumscripţia acesteia), respectiv judecă- 
toriei în a cărei circumscripție se află unitatea sanitară (dacă unitatea sanitară nu se 
află în circumscripţia instanței de executare); în acest ultim caz nu prezintă impor- 
tanță competența materială a instanței de executare, încunoştințarea trebuind să fie 
făcută întotdeauna judecătoriei (de pildă, chiar dacă instanța de executare este 
tribunalul, comunicările nu se vor face tribunalului în a cărui circumscripție se află 
unitatea sanitară, ci judecătoriei în a cărei circumscripție se află unitatea sanitară); 


- costurile tratamentului medical sunt acoperite de la bugetul de stat; 


- în cadrul procesului penal, în cazul în care măsura obligării la tratament 
medical se dispune, în mod provizoriu, ca măsură procesuală, în cursul urmăririi, de 
judecătorul de drepturi şi libertăţi, al procedurii de cameră preliminară, de către jude- 
Cătorul de cameră preliminară, sau al judecății, de către instanță, dispoziţia judecătorului 
este executorie de la data pronunțării, iar nu de la data rămânerii definitive a încheierii 
prin care a fost dispusă [art. 246 alin. (7) teza finală C.proc.pen.]. Calea de atac este 
contestaţia care poate fi formulată în termen de 5 zile de la pronunțare; 


- dacă procesul penal a avut o singură fază procesuală (urmărirea penală) şi 
a fost finalizat printr-o soluţie de clasare/renunţare la urmărirea penală, procurorul 
poate sesiza judecătorul de cameră preliminară pentru: 7. luarea măsurii de siguranţă 
a obligării la tratament medical, când în cursul procesului penal nu a fost dispusă o 
astfel de măsură; 2. a se pronunța cu privire la menţinerea, înlocuirea sau încetarea 
măsurii de siguranță, atunci când obligarea la tratament medical a fost luată ca măsură 
procesuală provizorie pe parcursul procesului penal. În ambele situaţii: 


a) măsură nu se ia cu titlu provizoriu, ci pe o perioadă nedeterminată; 


b) calea de atac este coritestaţia care poate fi formulată în termen de 3 zile de la 
Pronunţare, deoarece dispoziţiile art. 315 alin. (2) lit. e) C.proc.pen. fac trimitere la 
regulile procedurale de la art. 246 alin. (13) C.proc.pen.; 

c) în lipsa unei prevederi explicite cu privire la caracterul nesuspensiv de execu- 
tare al contestației în art. 246 alin. (13) C.proc.pen., apreciez că măsura se va pune 
în executare la data rămânerii definitive a încheierii primei instanțe, întrucât prin 
aplicarea regulilor generale prevăzute de art. 425! alin. (4) teza I C.proc.pen., contes- 
tația formulată are caracter suspensiv de executare. 


$3. Durata 


- obligarea la tratament medical se dispune pe durată nedeterminată, până la 
însănătoșire sau până la obținerea unei ameliorări care să înlăture starea de pericol, 


- durata nedeterminată pentru care se ia măsura decurge din scopul imediat 
urmărit prin luarea măsurii de siguranță, referitor la înlăturarea stării de pericol; 


- dacă nu fost înlăturată starea de pericol până la terminarea executării pedepsei, 
condamnatul va continua tratamentul şi după ce a executat pedeapsa sau după ce 
aceasta este considerată ca executată; în acest caz, nu se schimbă natura măsurii, ci 
numai modul de executare; 


- în ipoteza în care intervine o ameliorare a stării de sănătate care nu înlătură însă 
starea de pericol se poate proceda la schimbarea tratamentului medical; 


- în situaţia în care temeiurile care au impus luarea măsurii au încetat se dispune 
încetarea obligării la tratament medical; 


- în cazul în care internarea medicală s-a dispus ca măsură procesuală, aceasta va 
dura în cursul procesului penal până la obținerea unei ameliorări care să înlăture 
starea de pericol, sau cel târziu până la data rămânerii definitive a hotărârii jude- 
cătorești, după data rămânerii definitive a hotărârii judecătoreşti tratamentul medical 
poate continua numai dacă acesta a fost dispus ca măsură de siguranță. 


$4. Înlocuirea sau încetarea obligării la tratament medical 


- trebuie realizată o distincţie în funcţie de incidentele ce pot apărea în cursul 
executării măsurii de siguranță după cum urmează: 


a) dacă instanța de executare primeşte comunicarea unităţii sanitare cu privire la 
faptul că persoana supusă la tratament medical nu s-a prezentat pentru a urma trata- 
mentul, fără a exista o justificare obiectivă dispune internarea medicală a acestuia; 


b) atunci când instanța de executare (în a cărei circumscripție se află unitatea 
sanitară), respectiv judecătoria în a cărei circumscripție se află unitatea sanitară 
(dacă unitatea sanitară nu se află în circumscripția instanței de executare) primește 
comunicarea unităţii sanitare cu privire la faptul că persoana supusă la tratament 
medical se sustrage tratamentului medical, va evalua dacă în cauză se reţine O 
absenţa justificată sau o sustragere de la tratament, iar în acest din urmă caz va dis- 
pune internarea medicală; 


- în cele două cazuri de mai sus procedura se desfășoară în ședință publică, cu 
citarea persoanei obligate la tratament medical și participarea procurorului; în aceste 
cazuri nu este obligatorie efectuarea expertizei medico-legale, fiind posibilă adminis- 

trarea probei cu înscrisuri sau cu martori; instanța competentă ascultă concluziile pro- 
curorului, ale persoanei față de care este luată măsura de siguranță și ale avocatului 
acesteia (dacă persoana față de care s-a luat măsura de siguranță nu are avocat, i se 
asigură un avocat din oficiu, asistența juridică fiind obligatorie); instanța se pronunță 
prin sentință care poate fi atacată cu contestaţie; întocmirea minutei în două exem- 
plare este obligatorie. 


c) în situaţia în care instanța de executare (în a cărei circumscripție se află uni- 
tatea sanitară), respectiv judecătoria în a cărei circumscripție se află unitatea 
sanitară (dacă unitatea sanitară nu se află în circumscripţia instanței de executare) 
primește comunicarea unității sanitare cu privire la faptul că datorită ameliorării 
stării de sănătate a persoanei față de care s-a luat măsura de siguranță a obligării la 
tratament medical, efectuarea tratamentului medical nu se mai impune, sau că, din 
cauza înrăutățirii stării de sănătate a persoanei față de care s-a luat măsura obligării la 
tratament medical, este necesară internarea medicală dispune efectuarea unei exper- 
tize medico-legale cu privire la starea de sănătate a persoanei față de care este luată 
măsura de siguranță; efectuarea expertizei medico-legale este obligatorie; deopotrivă, 
este posibilă administrarea probei cu înscrisuri sau cu martori. 


- persoana obligată la tratament medical are dreptul de a cere să fie examinată și 
de un medic de specialitate desemnat de aceasta, ale cărui concluzii sunt înaintate 
instanței de executare, respectiv judecătoriei în a cărei circumscripție se află unitatea 
sanitară; 


- dacă persoana obligată la tratament medical refuză să se prezinte la examinare în 
vederea efectuării expertizei, organul de cercetare penală sesizează procurorul sau 
judecătorul de drepturi şi libertăți în vederea emiterii unui mandat de aducere în 
scopul prezentării la comisia medico-legală; 

- după primirea raportului de expertiză medico-legală și, după caz, a concluziilor 
medicului de specialitate instanța de executare, în şedinţă publică, ascultă concluziile 
procurorului (prezența acestuia fiind obligatorie la procedură), ale persoanei față de 
care este luată măsura de siguranță și ale avocatului acesteia (dacă persoana față de 
care s-a luat măsura de siguranță nu are avocat, i se asigură un avocat din oficiu, 
asistenţa juridică fiind obligatorie), precum și ale expertului şi medicului desemnat 
de aceasta, atunci când consideră necesar, și dispune prin sentință, fie încetarea 
măsurii obligării la tratament medical, fie internarea medicală; sentința pronunţată 
poate fi atacată cu contestaţie; întocmirea minutei în două exemplare este obligatorie; 


- copie de pe hotărârea definitivă a judecătoriei în a cărei circumscripție se află 
unitatea sanitară se comunică instanței de executare. 


ə Persoana față de care a fost luată măsura nu poate solicita instanței de 
executare modificarea tratamentului, mutarea la o altă unitate sanitară, astfel de 
cereri fiind inadmisibile. Astfiel de cereri pot fi adresate autorității de sănătate publică 
din judeţul pe teritoriul căruia locuieşte persoana față de care s-a luat această măsură 
(Jud. Sectorului 6 Bucureşti, sentința penală nr. 100/2014, nepublicată). 


# S Atunci când măsura este justificată prin circumstanțe personale care 
sunt susceptibile de a se modifica în timp, cum ar fi existența unui pericol social 

datorat unor afecțiuni psihiatrice, statul are obligația de a efectua controale 
periodice pentru a verifica persistența motivelor care ar justifica restrângerea 
drepturilor conferite de art.2 din Protocolul nr. 4. Având în vedere că într-o 
perioadă de 1 an și 10 luni au existat 5 verificări asupra măsurii, realizate de 
către un judecător independent și imparţial, iar în motivele avansate de către 
instanțe, pentru a prelungi, de fiecare dată, durata măsurii respective, Curtea nu 
a găsit vreun indiciu de arbitrariu, nu există o încălcare a art. 2 din Protocolul 
nr. 4 pentru această perioadă. Cu toate acestea, având în vedere că de la data 
ultimei verificări de către judecătorul însărcinat cu executarea pedepselor, prin 
care acesta a revocat măsura libertății supravegheate şi până la momentul 
revocării efective a măsurii a trecut o perioadă mai mare de 4 luni, restricțiile 
privind libertatea de circulaţie a reclamantului au devenit disproportionate 
(CEDO, hotărârea din 20 aprilie 2010, în cauza Villa c. Italiei, parag. 49, 52). 


Secţiunea a 3-a. Internarea medicală 


§1. Noţiune. Condiţii 


- este măsura de siguranță privativă de libertate care se poate dispune față de per- 
soana care a săvârşit o faptă prevăzută de legea penală, nejustificată (nu este necesar 
ca fapta să fie infracțiune) şi care prezintă pericol pentru societate din cauza unei boli 
psihice, a consumului cronic de substanțe psihoactive sau a unei boli infecto-con- 
lagioase (de exemplu, sifilis, holeră), când instanța apreciază că prin luarea măsurii 
internării medicale starea de pericol poate fi înlăturată; aplicarea ei este așadar 
facultativă (art. 110 C.pen.); 


- aplicarea măsurii de siguranță a internării medicale este facultativă, legea nepre- 
văzând vreun caz în care să fie obligatorie privarea de libertate prin impunerea 
acestei măsuri de siguranță; 


- internarea medicală se poate dispune şi în cazul în care nu este respectată 
măsura de siguranță a obligării la tratament medical (neprezentare sau sustragere de 
la tratament) sau când această din urmă măsură este ineficientă față de înrăutățirea 
stării de sănătate a persoanei supuse la tratament, în aceste ipoteze, măsura obligării 
la tratament medical se poate înlocui cu măsura internării medicale; 


- prin substanţe psihoactive se înţeleg substanţele stabilite prin lege, la propunerea 
Ministerului Sănătăţii (art. 241 LPANCP); 


- potrivit art. 5 lit. a) şi b) din Legea nr. 487/2002 prin persoană cu tulburări 
psihice se înţelege persoana cu dezechilibru psihic sau insuficient dezvoltată psihic 
ori dependentă de substanțe psihoactive, ale cărei manifestări se încadrează în 
criteriile de diagnostic în vigoare pentru practica psihiatrică, respectiv prin persoană 
cu tulburări psihice grave se înţelege persoana cu tulburări psihice care nu este în 
stare să înțeleagă semnificaţia și consecinţele comportamentului său, astfel încât 
necesită ajutor psihiatric imediat; 

- în cazul în care instanța dispune internarea medicală a făptuitorului, nu îl poate 
supune pe acesta, concomitent, şi măsurii de siguranță a obligării la tratament medical; 


- poate fi dispusă atât în cazul în care procurorul a dispus o soluţie de clasare sau 
renunțare la urmărirea penală, cât şi atunci când instanţa dispune o soluție de achi- 
tare, încetare a procesului penal, renunțare la aplicarea pedepsei, amânarea aplicării 
pedepsei, condamnare inclusiv cu executarea pedepsei închisorii în regim de detenţie. 


» Fapta inculpatului P.C.B. care, la data de 1.03.2018, în jurul orei 
18:00, a cuprins-o în braţe pe numita C.M. şi, împotriva voinţei ei, a sărutat-o pe 
gât, întruneşte elementele constitutive ale infracţiunii de agresiune sexuală, 
prevăzută de art. 219 alin. (1) C.pen. (...) Întrucât inculpatul a avut un compor- 
tament violent, constând într-o agresiune fizică de o gravitate sporită, acest 
comportament nu a fost unul izolat, iar fapta are caracter imprevizibil, aflându- 
se în legătură cu afecțiunea psihică de care suferă, instanţa apreciază că incul- 
patul, din cauza bolii cu care a fost diagnosticat, prezintă pericol pentru 
societate. Susţinerile inculpatului cu privire la faptul că doreşte să se trateze 
singur la nevoie şi nu doreşte la acel moment internarea medicală nu sunt 
întemeiate, deoarece nu poate fi supravegheat de altcineva, neavând familie. Prin 
urmare, dacă faţă de inculpat nu ar fi luată măsura de siguranță a internării 
medicale, există riscul săvârşirii de noi fapte de violenţă fizică, agresiuni sexuale 
față de persoanele din jur (Jud. Ploieşti, secția penală, sentinţa nr. 1315/2019, 
www.sintact.ro). 


a În mod legal şi temeinic, instanța de fond a apreciat că inculpatul 
G.F.N. prezintă un pericol pentru societate, având în vedere afecțiunile psihice 
de care suferă, constatate prin raportul de expertiză medico-legală efectuat în 
cauză şi modul în care a reacţionat sau poate reacţiona pe fondul acestor 
afecţiuni, apreciind că măsura de siguranţă a obligării la tratament medical este 
suficientă. Este real că prin raportul de expertiză medico-legală s-a concluzionat 
că se impune măsura de siguranță a internării medicale, însă concluziile 
medicale trebuie coroborate cu celelalte probe şi elemente de fapt aflate la dosar. 
Or, aşa cum a reţinut şi instanţa de fond, de la data liberării din penitenciar şi 
până în prezent inculpatul a urmat un tratament voluntar, fiind conştient că are 
nevoie de acesta, internându-se de mai multe ori în spital în acest sens. Mai 
mult, de la data eliberării din penitenciar, inculpatul nu a mai comis nicio faptă 
de natură penală şi nu a mai fost implicat în alte incidente violente sau de altă 
natură. Pe de altă parte, inculpatul încearcă să se integreze în societate, să 
respecte regulile de convieţuire, conştientizând în parte consecinţele comiterii 
unor fapte de natură penală. Curtea mai reţine că inculpatul s-a căsătorit, dispune 
de o locuinţă şi are mijloace licite de a-şi câştiga existenţa şi nu este cunoscut în 
comunitatea în care locuieşte ca fiind o fire violentă. În fine, se mai reţine că 
măsura obligării la tratament medical poate fi înlocuită oricând cu măsura de 
Siguranţă a internării medicale, în cazul în care inculpatul nu se va supune 
tratamentului medical (C.A. Cluj, secția penală, decizia nr. 45 din 19 ianuarie 
2016, www.sintact.ro). 

§2. Conţinut. Executare 


- măsura de siguranță presupune internarea făptuitorului (persoană fizică) care are 
o boală sau o tulburare psihică, inclusiv cea produsă de consumul cronic de alcool 
sau de alte substanţe psihoactive, într-o unitate sanitară de specialitate; 


- măsura de siguranţă a internării medicale nu poate fi impusă inculpatului per- 
soană juridică; 

- măsura de siguranță a internării medicale luată printr-o hotărâre definitivă se 
pune în executare prin comunicarea copiei de pe dispozitiv şi a unei copii de pe 
raportul de expertiză medico-legală autorităţii de sănătate publică din judeţul pe 
teritoriul căruia locuieşte persoana față de care s-a luat această măsură; 

- judecătorul delegat cu executarea care funcţionează la instanța de executare 


comunică judecătoriei în a cărei circumscripție se află unitatea sanitară la care s-a 
făcut internarea dara la care aceasta s-a efectuat, în vederea luării în supraveghere; 


- autoritatea de sănătate publică este obligată să asigure internarea, încunoştințând 
despre aceasta instanţa de executare; 


- în cazul în care persoana faţă de care s-a luat măsura internării medicale refuză 
să se supună internării, executarea acestei măsuri se va face cu sprijinul organelor de 
poliție; în vederea executării măsurii internării medicale, organul de poliţie poate 
pătrunde în domiciliul sau reședința unei persoane fără învoirea acesteia (fie în 
domiciliul sau reşedinţa persoanei faţă de care s-a dispus internarea medicală, fie în 
domiciliul sau reşedinţa altei persoane unde se bănuiește că s-ar afla persoana care 
trebuie internată), precum şi în sediul unei persoane juridice fără învoirea reprezen- 
tantului legal al acesteia şi fără a fi necesară prezentarea unui mandat de percheziție 
domiciliară sau de vreo încuviințare din partea judecătorului delegat cu executarea 
sau a instanței de executare; legea nu prevede (ca în cazul percheziției domiciliare) 
un interval orar în care organele de poliție pot pătrunde în domiciliul sau reședința 
persoanei fizice, respectiv în sediul persoanei juridice, aceasta putându-se realiza 
oricând, nu doar în intervalul orar 6:00-20:00; 


- dacă persoana față de care s-a luat măsura internării medicale nu este găsită, 
autoritatea de sănătate publică sesizează organele de poliție pentru darea în urmărire, 
precum și pentru darea în consemn la punctele de trecere a frontierei. Un exemplar al 
sesizării adresate organelor de poliţie se trimite instanţei de executare; 


- sustragerea de la executarea măsurii internării medicale constituie infracțiunea 
de neexecutare a sancţiunilor penale, prevăzută de art. 288 alin. (1) C.pen.; 


- în cadrul procesului penal, în cazul în care măsura internării medicale se 
dispune, în mod provizoriu, ca măsură procesuală, în cursul urmăririi, de judecătorul de 
drepturi și libertăţi, al procedurii de cameră preliminară, de către judecătorul de cameră 
preliminară, sau al judecății, de către instanță, dispoziţia judecătorului este executorie de 
la data pronunțării, iar nu de la data rămânerii definitive a încheierii prin care a fost 
dispusă [art. 248 alin. (8) teza finală C.proc.pen.]. Calea de atac este contestaţia care 
poate fi formulată în termen de 5 zile de la pronunțare; 

- dacă procesul penal a avut o singură fază procesuală (urmărirea penală) şi 
a fost finalizat printr-o soluţie de clasare/renunţare la urmărirea penală, procurorul 
poate sesiza judecătorul de cameră preliminară pentru: 7. luarea măsurii de siguranță 
a internării medicale, când în cursul procesului penal nu a fost dispusă o astfel de 
măsură; 2. a se pronunţa cu privire la menţinerea, înlocuirea sau încetarea măsurii 
de siguranţă, atunci când internarea medicală a fost luată ca măsură procesuală 
provizorie pe parcursul procesului penal. În ambele situaţii: 


a) măsura nu se ia cu titlu provizoriu, ci pe o perioadă nedeterminată; 


b) calea de atac este contestaţia care poate fi formulată în termen de 3 zile de la 
pronunțare, deoarece dispoziţiile art. 315 alin. (2) lit. e) C.proc.pen. fac trimitere la 
regulile procedurale de la art. 246 alin. (13) C.proc.pen.; 


c) în lipsa unei prevederi explicite cu privire la caracterul nesuspensiv de execu- 
tare al contestaţiei în art. 248 alin. (14) C.proc.pen. cu referire la art. 246 alin. (13) 
C.proc.pen., apreciez că măsura se va pune în executare la data rămânerii defini- 
tive a încheierii primei instanţe, întrucât prin aplicarea regulilor generale prevăzute 
de art. 425! alin. (4) teza I C.proc.pen., contestaţia formulată are caracter suspensiv 
de executare. 


$3. Durata 


- internarea medicală se dispune pe o perioadă nedeterminată și durează până la 
însănătoşire ori până la obținerea unei ameliorări care să înlăture starea de pericol; 


- durata nedeterminată pentru care se ia măsura decurge din scopul imediat 
urmărit prin luarea măsurii de siguranță, referitor la înlăturarea stării de pericol; 


- în caz de ameliorare a sănătăţii celui internat, internarea medicală poate fi înlo- 
cuită cu măsura de siguranță a obligării la tratament medical; 


- în cazul în care internarea medicală s-a dispus ca măsură procesuală, aceasta va 
dura în cursul procesului penal până la însănătoşire ori până la ameliorarea care 
înlătură starea de pericol ce a determinat luarea măsurii, sau cel târziu până la data 
Tămânerii definitive a hotărârii judecătorești, după data rămânerii definitive a 
hotărârii judecătoreşti privarea de libertate prin internarea medicală poate continua 
numai dacă aceasta a fost dispusă ca măsură de siguranţă. 


$4. Menţinerea, înlocuirea sau încetarea măsurii internării medicale 


- judecătoria în a cărei circumscripție se află unitatea sanitară la care s-a făcut 
internarea are competenţa de a se pronunţa cu privire la menţinerea, înlocuirea sau 
încetarea măsurii internării medicale; 


- judecătorul delegat cu executarea de la judecătoria în a cărei circumscripție se 
află unitatea sanitară are obligaţia de a verifica periodic, dar nu mai târziu de 
12 luni, dacă internarea medicală mai este necesară, în acest scop, judecătorul 
delegat cu executarea (nu instanţa de executare) dispune efectuarea unei expertize 
medico-legale cu privire la starea de sănătate a persoanei față de care s-a luat măsura 

internării medicale pentru a se stabili dacă cel internat s-a însănătoșit şi nu maj 
prezintă pericol pentru societate; 


- după primirea expertizei medico-legale, indiferent de concluziile acesteia, jude- 
cătorul delegat cu executarea are obligația de a sesiza judecătoria în a cărei cir- 
cumscripție se află unitatea sanitară pentru a dispune asupra menținerii, înlocuirii 
sau încetării măsurii; 

- încetarea sau înlocuirea măsurii internării medicale poate fi solicitată și de 
unitatea sanitară la care s-a făcut internarea; aceasta are obligaţia, în cazul în care 
consideră că internarea nu mai este necesară, să încunoștințeze judecătoria în a cărei 
circumscripție se găsește unitatea sanitară, judecătoria, după primirea încunoștințării 
dispune efectuarea unei expertize medico-legale pentru a se stabili dacă cel internat 
s-a însănătoşit şi nu mai prezintă pericol pentru societate; 

- încetarea sau înlocuirea măsurii internării medicale poate fi cerută și de persoana 
internată sau de procuror; şi în această ipoteză judecătoria în a cărei circumscripție se 
găsește unitatea sanitară dispune efectuarea expertizei medico-legale; 


- având în vedere necesitatea respectării drepturilor persoanei internate, cât și cea 
a efectuării expertizei medico-legale cu respectarea dispoziţiilor art. 173 C.proc.pen., 
persoana internată poate solicita ca un expert-parte desemnat de aceasta să participe 
la efectuarea expertize medico-legale; 


- judecătoria în a cărei circumscripție se găsește unitatea sanitară sesizată fie de 
judecătorul delegat cu executarea în urma verificării periodice a stării de sănătate a 
celui internat, fie de procuror sau de persoana internată, fie încunoştințată de 
unitatea sanitară se pronunță asupra sesizării după ascultarea concluziilor procu- 
rorului (prezența acestuia fiind obligatorie la procedură), ale persoanei față de care 
este luată măsura internării, atunci când aducerea acesteia în faţa instanței este 
posibilă, ale avocatului său (dacă persoana faţă de care s-a luat măsura de siguranță 
nu are avocat, i se asigură un avocat din oficiu, asistenţa juridică fiind obligatorie), 
precum şi ale expertului care a întocmit expertiza medico-legală, atunci când con- 
sideră necesar; 


- instanța se pronunță prin sentință, putând dispune menţinerea internării medi- 
cale, încetarea acesteia sau înlocuirea cu măsura obligării la tratament medical; 
sentința pronunțată poate fi atacată cu contestaţie; 


- o copie de pe hotărârea definitivă prin care s-a dispus menţinerea, înlocuirea sau 
încetarea internării medicale se comunică instanţei de executare. 


În cauză, măsura internării medicale s-a luat pe baza concluziilor 
expertizei medico-legale psihiatrice efectuate la cererea procurorului, în dosarul 
nr. 2680/1997 al Parchetului de pe lângă Tribunalul Bucureşti, în care cel în 
cauză era urmărit pentru tentativă la infracțiunea de omor săvârşită la 3 decem- 
brie 1996. Revocarea măsurii de internare medicală s-a dispus fără să se verifice 
dacă temeiurile pentru care măsura a fost luată au încetat. Ca şi prima instanță, 
instanța de apel şi-a motivat soluţia prin luarea în considerare a unor acte 
medico-legale dintr-o altă cauză, în care inculpatul a fost condamnat la închi- 
soare cu obligarea la tratament medical, pentru săvârşirea infracțiunii de tâlhărie, 

comisă după ce a fugit din instituţia medicală în care fusese internat pe baza 
sentinței penale nr. 188/1997 a Tribunalului București, secţia a Il-a penală. Aşa 
cum rezultă din motivarea deciziei atacate, prin expertiza medico-legală pe baza 
căreia s-a dispus obligarea inculpatului la tratament medical s-a constatat că este 
bolnav, având din această cauză un discernământ diminuat, și s-a recomandat să 
fie obligat la tratament medical pe timpul executării pedepsei. Ţinând seama de 
pericolul grav pentru societate pe care îl prezintă petentul datorită bolii psihice 
de care suferă se impune, în vederea soluționării cererii de revocare a măsurii de 
internare medicală, să se dispună efectuarea unei noi expertize medico-legale 
psihiatrice şi să se solicite avizul unităţii sanitare în care acesta a fost internat 
(C.S.J., secția penală, decizia nr. 2411/2001, www.legalis.ro). 


Secţiunea a 4-a. Interzicerea ocupării unei funcții 
sau a exercitării unei profesii 


$1. Noţiune. Condiţii 


- este măsura de siguranță constând în interdicţia de a ocupa o anumită funcţie ori 
de a exercita o anumită profesie sau meserie ori de a desfășura o altă activitate, care 
se poate lua când fapta prevăzută de legea penală și nejustificată a fost săvârşită de 
făptuitor datorită incapacității, nepregătirii sau altor cauze ce îl fac inapt pentru 
ocuparea acelei funcţii ori pentru exercitarea respectivei meserii, profesii sau activi- 
tăți [art. 111 alin. (1) C.pen.]; 

- se poate dispune împotriva persoanei fizice care a săvârşit o faptă prevăzută de 
legea penală și nejustificată (nu este necesar ca fapta să fie infracţiune) în exercitarea 
unei funcții, profesii, meserii sau activităţi! şi care prezintă pericol pentru societate 
datorită incapacității, nepregătirii sau altor cauze ce îl fac inapt pentru ocuparea 
acelei funcţii ori pentru exercitarea respectivei meserii, profesii sau activităţi, în cazul 
în care instanța apreciază că prin luarea măsurii de siguranţă a interzicerii unei funcții 
sau profesii starea de pericol poate fi înlăturată; 


- măsura de siguranţă nu poate fi impusă inculpatului persoană juridică; 


1 În doctrină (N. Neagu, op. cit., p. 394) s-a arătat că „Funcţia desemnează o activitate 
administrativă pe care o prestează o persoană în mod regulat şi organizat într-o instituţie, în 
schimbul unei remuneraţii, dar şi o anumită poziţie deţinută într-o ierarhie administrativă, 
indiferent dacă activitatea este prestată în mediul public sau privat (spre exemplu, director, 
asistent manager etc.). Profesia este o îndeletnicire social utilă care necesită o pregătire 
teoretică şi practică superioară, iar desfăşurarea ei este reglementată prin acte normative (spre 
exemplu, medic, inginer, jurist, contabil, farmacist etc.). Meseria este o îndeletnicire utilă din 
punct de vedere social care se realizează prin muncă manuală şi necesită o pregătire prepon- 
derent practică (spre exemplu, tâmplar, zugrav, fierar etc.). Alte activități presupun îndelet- 
niciri licite ce pot fi exercitate în mod permanent sau temporar şi care necesită anumite deprin- 
deri (spre exemplu, conducător auto amator, vânător amator, pescar amator)”. 

- aplicarea măsurii de siguranță a interzicerii unei funcții sau profesii este facultativă; 


- se poate dispune alături de alte măsuri de siguranță, și chiar alături de pedeapsa 
complementară a interzicerii de a ocupa o funcţie sau de a exercita o profesie, 
meserie sau activitate de care s-a folosit condamnatul pentru săvârşirea infracțiunii, 
pedeapsă prevăzută de art. 66 alin. (1) lit. g) C.pen., având temeiuri diferite!; 


- poate fi dispusă numai prin hotărâre judecătorească definitivă, indiferent de soluţia 
pronunțată de către instanță, dacă se reţine tipicitatea şi antijuridicitatea faptei care face 
obiectul judecății; astfel, această măsură poate fi luată atât atunci când instanţa dispune 
o soluție de achitare, ori încetare a procesului penal, cât și în situaţia în care instanța 
dispune renunțarea la aplicarea pedepsei, amânarea aplicării pedepsei, sau 
condamnarea inclusiv cu executarea pedepsei închisorii în regim de detenţie; 


- spre deosebire de cele două măsuri de siguranţă cu caracter medical prezentate 
anterior, interzicerea ocupării unei funcții sau exercitării unei profesii nu poate fi 
dispusă în cazul în care procurorul a adoptat o soluție de clasare sau renunțare la 
urmărirea penală; tot spre deosebire de obligarea la tratament medical şi internarea 
medicală, interdicția de a ocupa o anumită funcție ori de a exercita o anumită profesie, 
meserie ori altă ocupaţie nu poate fi dispusă şi în mod provizoriu, ca măsură procesuală, 


! Pedeapsa complementară prevăzută de art. 66 alin. (1) lit.g) C.pen. presupune o 
decădere temporară (de la 1 la 5 ani) din dreptul de a exercita anumite funcții, profesii, meserii 
sau activități de care inculpatul s-a folosit la săvârşirea infracțiunii (exercitare abuzivă a 
funcţiei, profesiei, meseriei ori activității). Pentru dispunere pedepsei complementare instanța 
trebuie să se orienteze către pronunțarea unei soluții de condamnare (indiferent de natura 
pedepsei aplicate), iar din probele administrate să opineze că infractorul este nedemn să 
exercite funcţia, profesia, meseria sau activitatea. Instanța trebuie să procedeze la individua- 
lizarea în concret a conţinutului pedepsei și a duratei acesteia. Pedeapsa complementară nu se va 
executa imediat după rămânerea definitivă a hotărârii de condamnare, ci după executarea 
pedepsei principale, excepție făcând situaţia în care executarea pedepsei principale a fost 
suspendată sub supraveghere, când pedeapsa complementară se va executa pe durata termenului 
de supraveghere. Spre deosebire de pedeapsa complementară prevăzută de art. 66 alin. (1) 
lit. g) C.pen., dispunerea măsurii de siguranță prevăzute de art. 110 C.pen. nu este condiţionată 
de existența unei infracțiuni, ori de aplicarea unei pedepsei, putând fi dispusă și atunci când se 
reține existența unei cauze de neimputabilitate (caz în care instanța depune achitarea), ori a unei 
cauze de nepedepsire sau de înlăturare a răspunderii penale, când instanța pronunță o soluţie de 
încetare a procesului penal. Prin impunerea măsurii de siguranță prevăzute de art. 110 C.pen. nu 
se urmăreşte sancţionarea unei nedemnităţi a inculpatului, ci înlăturarea unei stări de pericol 
rezultate din lipsa de pregătire, din incapacitatea ori din alte cauze care fac inaptă o persoană să 
ocupe o funcţie ori să exercite o profesie, meserie sau activitate în exercitarea căreia a fost 
săvârşită fapta. În acest caz, funcţia, profesia, meseria ori activitatea nu este exercitată abuziv, Ci 
cu bună-credință, însă fapta prevăzută de legea penală se săvârşeşte din cauza nepregătirii, 
incapacității, inaptitudinii făptuitorului de a exercita aceste activități. Măsura de siguranță se 
dispune pe o perioadă nedeterminată ca urmare a scopului imediat urmărit prin aceasta, putând 
însă fi revocată după trecerea unui an, în vreme ce pedeapsa complementară trebuie dispusă pe 
o perioadă determinată, care nu poate fi redusă pe parcursul executării. Spre deosebire de 
pedeapsa complementară, măsura de siguranță prevăzută de art. 110 C.pen. începe să se 
executate de la data rămânerii definitive a hotărârii prin care a fost dispusă. 

în cursul urmăririi, de judecătorul de drepturi și libertăți, al procedurii de cameră 
preliminară, de către judecătorul de cameră preliminară sau al judecății, de către instanță. 


% Măsura de siguranță este menită să înlăture o stare de pericol de o 
anumită intensitate, când inaptitudinea inculpatului poate genera consecințe 
grave sau ireparabile. Nu constituie un indiciu al existenței stării de pericol de 
natură să atragă luarea măsurii de siguranță încălcarea oricăror norme privitoare 
la circulația rutieră. Particularizând, instanța trebuia să aibă în vedere urmările 
produse, atitudinea inculpatului și orice alte cauze care îl fac impropriu pentru 
desfăşurarea activităţii de șofer (Trib. Suprem, secția penală, decizia 
nr. 386/1986, în CP comentat, p. 254). 


Faţă de șoferul găsit vinovat pentru producerea unui accident de circu- 
laţie se poate lua măsura de siguranţă a interzicerii exercitării profesiei, dacă se 
stabilește că inaptitudinea sau lipsa sa de pregătire în ce privește exercitarea 
profesiei constituie un pericol pentru viaţa cetăţenilor, justificând temerea că va 
mai comite astfel de fapte (Trib. Suprem, secția penală, decizia nr. 41/1963, în 
CP comentat, p. 254). 


$2. Conţinut. Executare 


- măsura de siguranță presupune interdicția de a ocupa o anumită funcţie ori de a 
exercita o anumită profesie, meserie ori altă ocupație, în exercitarea căreia a fost 
săvârşită fapta prevăzută de legea penală; 

- punerea în executare a măsurii de siguranţă a interzicerii ocupării unei funcţii sau 
a exercitării unei profesii se face după rămânerea definitivă a hotărârii judecătorești 
prin care a fost aplicată, prin comunicarea de către judecătorul delegat cu executarea 
unei copii de pe dispozitivul hotărârii persoanei juridice în cadrul căreia persoana 
exercită respectiva funcţie, profesie, meserie sau activitate, precum și, dacă este cazul, 
persoanei juridice care asigură organizarea şi coordonarea exercitării profesiei sau 
activităţii respective (de pildă, organelor asociaţiilor profesionale sau organelor de 
poliţie din localitatea în care condamnatul nu are permisiunea de a se afla); astfel, este 
posibil ca măsura de siguranţă să se execute simultan cu pedeapsa principală aplicată 
prin hotărâre; 

- în cazul în care interdicția vizează o meserie sau altă activitate, comunicarea se 
face inspectoratului județean de poliţie în a cărui circumscripție îşi are domiciliul 
condamnatul; 


- în cazul în care se dispune o soluţie de clasare/renunţare la urmărirea penală, 
procurorul nu poate sesiza judecătorul de cameră preliminară pentru luarea măsurii 
de siguranţă constând în interdicţia de a ocupa o anumită funcţie ori de a exercita o 
anumită profesie, meserie ori altă ocupaţie, în exercitarea căreia a fost săvârşită fapta; 
prin urmare, se va respinge ca inadmisibilă o astfel de sesizare având la bază 
aplicarea prin analogie a dispoziţiilor procedurale din materia masurilor de siguranță 
de natură medicală sau din materia confiscării speciale; 

- sustragerea de la executare ori neexecutarea conform legii a măsurii de siguranță 
a interzicerii ocupării unei funcţii sau a exercitării unei profesii constituie infrac- 
țiunea de neexecutarea sancţiunilor penale [art. 288 alin. (1) C.pen.], ce poate fi 
reţinută în concurs cu infracţiunea de uzurpare de calităţi oficiale (art. 258 C.pen.) 
sau cu infracțiunea de exercitare fără drept a unei profesii sau activități (art. 348 
C.pen.). 


$3. Durata 


- măsura de siguranţă se dispune pe o perioadă nedeterminată şi durează până la 
încetarea inaptitudinii celui căruia i s-a interzis exercitarea unei funcții sau profesii, 
dar nu mai puţin de 1 an, 


- durata nedeterminată pentru care se ia măsura decurge din scopul imediat 
urmărit prin luarea măsurii de siguranță, referitor la înlăturarea stării de pericol; 


- persoana cu privire la care s-a luat măsura de siguranță a interzicerii exercitării 
dreptului de a ocupa o funcție sau de a exercita o profesie ori o altă activitate poate 
cere, după trecerea a cel puțin un an de la data punerii în executare, revocarea 
măsurii, când temeiurile care au impus luarea acesteia au încetat; competența de solu- 
ționare a cererii de revocare aparține instanței de executare, procedura desfășurându-se 
în ședință publică, cu citarea persoanei față de care este luată măsura; nu este 
obligatorie prezența acesteia, procedura putându-se desfăşura și în absența persoanei 
supuse măsurii de siguranță, care a fost legal citată; asistența juridică și participarea 
procurorului la soluționarea cererii de revocare sunt însă obligatorii, instanța poate 
dispune, prin sentință, admiterea (dacă se constată că făptuitorul poate exercita funcția, 
profesia, meseria sau activitatea ce i-a fost interzisă, fără să creeze o stare de pericol 
pentru societate) sau respingerea cererii de revocare; sentința pronunțată poate fi 
atacată cu contestaţie; 


- în cazul în care cererea de revocare este respinsă, o nouă cerere poate fi formu- 
lată doar după trecerea unui termen de cel puțin 1 an de la data rămânerii definitive a 
hotărârii judecătoreşti prin care s-a respins cererea de revocare anterior formulată. 


Secţiunea a 5-a. Confiscarea specială 


§1. Noţiune. Condiţii 


- este măsura de siguranță privativă de proprietate ce constă în trecerea în patri- 
moniul statului a unui bun provenit dintr-o faptă prevăzută de legea penală și 
nejustificată!, în cazurile şi în condiţiile prevăzute de lege; 


' Faţă de proveniența bunului şi de scopul urmărit prin instituirea celor 6 cazuri de privare 
de proprietate, cred că este satisfăcut exigenţa interesului legitim astfel cum este dezvoltat în 

- este o sancțiune penală, fiind asimilată de către Curtea de la Strasbourg unei 
veritabile pedepse (CtEDO, Welch c. Regatului Unit, hotărârea din 9 februarie 1994, 
parag. 35); faţă de această natură juridică se poate constata că măsura confiscării are 
caracter personal (nu sunt aplicabile prevederile referitoare la indivizibilitatea sau 
solidaritatea răspunderii civile) și irevocabil, 


- confiscarea specială se poate dispune în cazurile strict şi limitativ prevăzute de 
lege, față de o persoană care a săvârşit o faptă prevăzută de legea penală și nejusti- 
ficată, atunci când judecătorul apreciază că există o stare de pericol prin lăsarea în 
circulație a anumitor bunuri, iar prin luarea măsurii de siguranță a confiscării, starea 
de pericol poate fi înlăturată (scopul imediat) şi dacă măsura de siguranță este 
proporțională cu scopul urmărit prin aceasta; 


- din necesitatea evaluării întrunirii condiţiilor de mai sus, precum şi din natura sa 
de sancțiune de drept penal privativă de proprietate rezultă că, de regulă, confiscarea 
specială are caracter facultativ!; 


- starea de pericol ce este necesar a fi înlăturată prin dispunerea confiscării 
speciale nu este legată de persoana făptuitorului/suspectului/inculpatului, ci de 
împrejurările din care provine bunul, ori de natura acestuia?; sunt vizate, aşadar, în 


jurisprudenţa CtEDO în interpretarea art. 1 din Protocolul Adiţional nr. 1 la CEDO (de pildă, 
cauza Raimondo c. Italiei, hotărârea din 22 februarie 1994). Deopotrivă, trebuie avut în vedere 
că măsura confiscării speciale se dispune „în interesul general al societăţii, iar nu în interesul 
particular al victimei” (L.V. Lefterache, Confiscarea extinsă în jurisprudenţa Curţii Europene a 
Drepturilor Omului, Conferinţa Reglementării fundamentale în noul Cod penal şi noul Cod de 
procedură penală, Analele Universităţii Bucureşti, Supliment 2014, Ed. C.H. Beck, Bucureşti, 
2014, p. 92-93). 

! Ca excepţie, există și infracţiuni la care norma de incriminare stipulează, între altele, 
obligativitatea aplicării confiscării speciale [de pildă, în cazul infracţiunii de luare de mită, 
art. 289 alin. (3) C.pen. prevede obligativitatea confiscării banilor, valorilor sau oricăror alte 
bunuri primite de mituit, iar când acestea nu se mai găsesc, se dispune confiscarea prin 
echivalent, tot astfel, în cazul infracțiunii de dare de mită, art. 290 alin. (5) stipulează că banii, 
valorile sau orice alte bunuri oferite sau date sunt supuse confiscării, iar când acestea nu se 
mai găsesc, se dispune confiscarea prin echivalent, o reglementare similară există și în cazul 
infracțiunii de trafic de influență — art. 291 alin. (2) C.pen., respectiv cumpărare de influență — 
art. 292 alin. (4) C.pen. ]. 

2 În acest sens, în doctrină (N. Neagu, op. cit., p. 399) s-a arătat că „Confiscarea specială 
se deosebeşte de toate celelalte măsuri de siguranţă prin izvorul sursei de pericol. Astfel, dacă 
în cazul celorlalte măsuri de siguranţă pericolul provine de la o anumită stare a persoanei, în 
cazul confiscării speciale starea de pericol provine din condiţia pe care o au anumite bunuri. 
(...) Confiscarea specială îşi află justificarea în existenţa unei stări de pericol pe care ar 
prezenta-o anumite bunuri lăsate la îndemâna făptuitorului, în sensul că ar putea servi, în 
diverse moduri, la săvârşirea unei fapte prevăzute de legea penală. Unele din aceste bunuri 
sunt primejdioase prin natura lor (de exemplu, arme, substanţe explozive, otrăvuri), altele 
devin primejdioase prin destinaţia ce li s-a dat sau întrebuinţarea pe care au primit-o (de 
exemplu, matrițe ori hârtie filigranată pentru falsificarea de monede). Pericolul trebuie să se 
înfăţişeze sub forma unei temeri serioase că bunurile considerate primejdioase, dacă nu vor fi 
scoase din circulaţie, ar putea servi la săvârşirea de infracţiuni sau ar constitui o încurajare la 
folosirea activităţilor infracţionale ca mijloc lesnicios de realizare a unor profituri ilicite. Nu în 

principiu, bunurile care aparţin persoanei care a comis fapta tipică și antijuridică, 
deoarece sancţiunea penală nu are caracter real; 

- în mod întemeiat s-a arătat în doctrină! că pentru a fi dispusă măsura confiscării 
speciale trebuie ca instanţa să rețină proporționalitatea sancțiunii penale cu scopul 
urmărit, astfel s-a arătat că „atât în cazul confiscării simple, cât și al celei extinse, 
măsura constituie o ingerință în dreptul de proprietate. În aplicarea acestei sancțiuni, 
instanța de judecată va examina dacă restricția dreptului îndeplinește exigenţele 
art. 53 din Constituţie, respectiv va examina: prevederea în lege; scopul urmărit, 
caracterul necesar, caracterul proporțional, astfel încât, deși obligatorie, măsura nu se 
va aplica ope legis. Instanţa trebuie să asigure un raport rezonabil de proporționalitate 
între confiscare, ca modalitate de asigurare a interesului general și protecţia dreptului 
persoanei acuzate de a se folosi de bunurile sale, pentru a evita să impună o sarcină 
individuală excesivă (CtEDO, Ismayilov c. Rusia, parag. 34)”; 


- se poate dispune de instanţa de judecată sau de judecătorul de cameră prelimi- 
nară, care trebuie să analizeze nu numai existența unui caz în care se poate dispune 
măsura confiscării speciale?, ci şi dacă există un just echilibru între interesul public 
urmărit şi ingerința în dreptul de proprietate al persoanei interesate, conform 
standardului stabilit de art. 1 din Protocolul 1 al Convenţiei (CtEDO, Waldemar 
Nowakowski c. Poloniei, hotărârea din 24 iulie 2012, parag. 44-58); 


- nu se poate dispune confiscarea specială ca măsură procesuală provizorie pe 
parcursul procesului penal; 


- în aceeași cauză se poate dispune atât confiscarea specială, cât şi confiscarea 
extinsă, însă măsurile de siguranţă privative de proprietate vor avea obiecte diferite; 
acelaşi bun nu poate face obiectul atât al confiscării speciale, cât şi al confiscării 
extinse; 


- spre deosebire de confiscarea extinsă, confiscarea specială poate fi aplicată şi 
atunci când instanţa nu se orientează către o soluţie de condamnare, dispunând renun- 
tarea la aplicarea pedepsei, amânarea aplicării pedepsei sau chiar achitarea pe temei 
de neimputabilitate a faptei ori încetarea procesului penal; în caz de achitare sau 
încetare a procesului penal trebuie avut în vedere ca măsura de siguranţă să nu 
încalce prezumția de nevinovăție“ sau eficienţa principiului ne bis in idem; a fortiori 


ultimul rând, pentru dispunerea măsurii de siguranță este necesar ca aceasta să fie singurul 
mijloc adecvat de înlăturare a stării de pericol”. 

l! F. Vasile, în CP comentat, p. 256. 

? Lipsa temeiului legal al confiscării special va atrage o încălcarea art. 1 din Protocolul 1 la 
Convenţie (CtEDO, Ziaunys c. Republicii Moldova, hotărârea din 11 februarie 2014). 

3 În plus, spre deosebire de confiscarea specială, confiscarea extinsă nu poate fi dispusă 
decât de instanţa de judecată şi doar dacă s-a pronunţat o hotărâre de condamnare. Deopotrivă, 
sfera infracţiunilor pentru care se poate dispune confiscarea extinsă este limitată ex lege. 

+ Trebuie avut în vedere că dispunerea confiscării speciale în urma pronunțării unei soluţii 
de achitare pe motiv că faptele imputate inculpatului nu au fost dovedite dincolo de orice 
îndoială rezonabilă (s-a reţinut că parchetul nu a probat că obiectele pretinse a fi sustrase de 
inculpat, s-ar aflat în posesia acestuia), sau ca urmare a intervenţiei prescripției răspunderii 

aceleaşi exigențe trebuie avute în vedere şi în ipoteza în care se solicită dispunerea 
confiscării speciale în urma adoptării unei soluţii de clasare; 


- de lege lata bunurile aflate în proprietatea unor terțe persoane (rude ale inculpa- 
tului, martori etc.) cu privire la care nu s-a formulat o acuzaţie penală nu pot fi 
supuse confiscării speciale! decât dacă se probează în cadrul procesului penal că 
proprietarul real al bunului este inculpatul care a comis fapta tipică şi antijuridică, că 
există unul dintre cazurile prevăzute de art. 112 alin. (1) C.pen. în legătură cu bunul 
respectiv şi că terțul este doar proprietarul aparent; reţinea simulaţiei prin interpunere 
de persoană conduce la concluzia că a existat o transmitere fictivă a bunului de către 
făptuitor la terţ, iar acest act nu este opozabil statului care solicită instanței prin 
intermediul procurorului să se dispună luarea măsurii de siguranță”; 


penale a fost apreciată ca încălcând prezumția de nevinovăție în cauzele Geerings c. Olandei 
(hotărârea din 1 martie 2007), respectiv G./.E.M ș.a. c. Italiei (hotărârea din 28 iunie 2018). 

! Potrivit jurisprudenţei CtEDO (cauza Silikiene c. Lituaniei, hotărârea din 10 aprilie 2012) 
dispunerea confiscării de la terți nu este incompatibilă per se cu dispoziţiile art. 6, art. 7 sau 
art. 1 din Protocolul nr. 1 adiţional la CEDO, dacă aceasta este prevăzută în dreptul intern, iar 
norma penală satisface exigenţele de previzibilitate şi accesibilitate, deoarece intră în marja de 
apreciere a statelor reglementarea modalității de recuperare a produselor infracțiunilor. 

2 În doctrină (L.V. Lefterache, Confiscarea extinsă, în C.J. nr. 7/2015, p. 396) s-a arătat că 
„terţii ar putea face obiectul unor măsuri de siguranţă, cu condiţia să se stabilească faptul că 
sunt asociaţi ai inculpatului în cauză, că activităţile acestora se află sub controlul inculpatului, 
că activităţile au beneficiat de surse de finanţare care nu au provenienţă licită”. Recent în 
literatura de specialitate (. Vişinescu, Confiscarea de la terţe persoane, în C.D.P. nr. 1/2019) 
s-a învederat următorul mecanism prin care se poate aplica măsura confiscării speciale în 
cazul constatării simulației reţinându-se: „Instanţa are posibilitatea astfel de a pune în discuţia 
contradictorie a părţilor solicitarea reprezentantului Ministerului Public (în calitate de 
reprezentant al intereselor statului — creditor chirografar). Nu trebuie omis că este obligatorie 
citarea terţului în procesul penal, aducându-i-se la cunoştinţă consecinţele ce se pot produce 
cu privire la patrimoniul său şi pentru ca acesta să îşi poată face o apărare atât cu privire la 
reaua-credinţă care e susţinută de Ministerul Public, dar şi cu privire la simulaţia actului 
juridic. De asemenea, din moment ce este posibilă luarea unei măsuri asigurătorii şi asupra 
bunurilor altei persoane, în vederea confiscării, aşa cum am menţionat anterior, apare ca 
firească citarea acelei persoane în procesul penal. Mai mult decât atât, încă de la luarea 
măsurii asigurătorii, terţul a cunoscut consecinţele ce se pot produce indirect asupra patrimo- 
niului său, prin constatarea unei transmiteri fictive a bunurilor dobândite din săvârşirea faptei 
prevăzute de legea penală. Astfel, fiind discutată în contradictoriu luarea măsurii confiscării 
bunului transmis către terţ, reprezentantul Ministerului Public va invoca transmiterea fictivă a 
bunului de la persoana acuzată către terţul de rea-credinţă. În această situaţie, instanţa trebuie 
să stabilească pe baza mijloacelor de probă ce le deţine la dosar, dacă transmiterea bunului 
către terţul de rea-credinţă a fost sau nu una fictivă, efectuată în scopul fraudării intereselor 
statului. Întrucât sancţiunea simulaţiei este inopozabilitatea actului juridic simulat, terţii pot 
invoca împotriva părţilor existenţa contractului secret, atunci când acesta le vatămă drepturile 
(actul secret fiind de fapt acordul simulatoriu care prevede că actul public — vânzarea bunului 
— de fapt nu există). Ar fi greşit ca instanţa, fără a exista o propunere din partea Ministerului 
Public, să introducă din oficiu în proces terţul de rea-credinţă căruia i s-a transmis bunul şi să 
invoce tot din oficiu simulaţia actului juridic sau transmiterea fictivă a bunului, încălcându-se 
astfel regulile de drept civil la care fac trimitere dispoziţiile art. 52 C.proc.pen. Instanţa va 

- o altă consecință a caracterului personal al sancţiunii este faptul că nu este 
posibilă confiscarea echivalentului valoric al bunului care nu a fost găsit de Ja 
succesorii legali sau testamentari ai inculpatului în ipoteza în care față de inculpat s-a 
dispus încetarea procesului penal ca urmare a constatării decesului; 


- deopotrivă, din natura personală a sancțiunii rezultă că instanța nu poate 
dispune confiscarea în solidar de la inculpaţi a unor bunuri sau sume de bani, fiind 
necesar să indice pentru fiecare inculpat în parte banii şi/sau bunurile care se vor 
confisca din patrimoniul acestuia (de pildă, în cazul în care cinci inculpaţi au 
participat succesiv, organizați în grupuri de câte trei, la comiterea a şapte infracțiuni 
de furturi din locuinţe, în urma cărora au vândut bunurile sustrase şi au împărțit banii 
astfel obținuți, instanța va trebui să determine la câte fapte a participat fiecare 
inculpat, precum şi sumele bani obținute din comiterea fiecărei fapte, iar apoi să 
dispună confiscarea acestora de la inculpaţi, asumând că persoanele prejudiciate nu s- 
au constituit părţi civile în cauză); 


% Din examinarea textului de lege în baza căruia s-a dispus confiscarea 
se constată că măsurile de siguranţă, fiind sancţiuni penale, au un caracter 
personal. Având acest caracter, cu excepţia lucrurilor a căror deţinere este 
interzisă și se confiscă indiferent în posesia cui s-ar afla, în celelalte cazuri când 
fapta este săvârșită în condiţiile participaţiei, obligarea la plata contravalorii 
bunurilor supuse confiscării nu poate fi dispusă decât în limitele în care fiecare 
participant a beneficiat de lucrurile dobândite prin săvârşirea infracţiunii 
(I.C.C.J., secția penală, decizia nr. 391 din 19 ianuarie 2005, www.scj.ro). 


> În cazul confiscării speciale a sumei de bani dobândite în mod vădit de 
inculpați prin săvârşirea infracţiunii, este nelegală obligarea solidară a acestora 
la plata întregii sume către stat cu titlu de confiscare specială, atâta vreme cât 
fiecare a dobândit o sumă distinctă, întrucât măsurile de siguranţă constituie 
sancţiuni şi, ca atare, au caracter personal şi exclud solidaritatea (7.C.C.J., secția 
penală, decizia nr. 4457 din 21 iulie 2005, www.scj.ro). 


% Spre deosebire de obligarea inculpatului la plata despăgubirilor, care se 
întemeiază pe răspunderea delictuală pentru fapta proprie şi are ca scop 
dezdăunarea persoanei prejudiciate prin faptul culpabil ce corespunde infracţiunii 
deduse judecății, confiscarea este o măsură de siguranță şi constituie o sancțiune 


constata astfel prin considerente că actul juridic încheiat între persoana care a săvârşit o faptă 
prevăzută de legea penală şi nejustificată sau o infracţiune şi terţul de rea-credinţă (pentru 
confiscarea specială), respectiv între persoana condamnată şi membrul de familie sau persoana 
juridică asupra căreia persoana condamnată deține controlul (pentru confiscarea extinsă) este 
inopozabil statului, bunul fiind de fapt întotdeauna în patrimoniul inculpatului/persoanei con- 
damnate, urmând astfel ca în urma constatării inopozabilităţii ca o chestiune prealabilă soluţio- 
nării fondului, să fie dispusă măsura confiscării bunului de la inculpat/persoana condamnată, 
aceasta din urmă fiind proprietarul real al bunului. În acest mod, statul prin Ministerul de 
Finanţe va avea un titlu asupra bunului respectiv, titlul terțului nefiind opozabil statului”. 

de drept penal ce are drept scop înlăturarea unei stări de pericol și prevenirea 
comiterii altor fapte prevăzute de legea penală. În ambele cazuri, patrimoniul 
persoanei culpabile se diminuează corelativ cu trecerea în patrimoniul statului a 
unor bunuri sau valori, însă cele două măsuri au o natură, temeiuri juridice și 
scopuri diferite, așa încât pot coexista. Este diferit și obiectul celor două măsuri: în 
cazul confiscării este vorba despre bunurile de contrabandă, pe când obligația de 
despăgubire are în vedere taxele vamale calculate la valoarea acestor bunuri. 
Confiscarea specială îşi păstrează caracterul de sancţiune penală și atunci când 
bunurile nu se găsesc pentru a fi confiscate în natură şi se dispune confiscarea prin 
obligarea la plata echivalentului bănesc al acestora. Pe când obligarea la plata unei 
sume de bani echivalente valorii bunurilor supuse confiscării este o măsură de 
siguranță, ca și confiscarea specială a bunurilor, căreia i se substituie, obligarea la 
plata taxelor vamale aferente bunurilor care au constituit obiectul infracțiunii de 
contrabandă, dacă acestea nu se mai găsesc, este o sancțiune materială bazată pe 
dispoziţiile civile, dar și pe cele ce reglementează obligaţiile fiscale. În concluzie, 
datoria vamală nu se confundă cu confiscarea specială, chiar dacă aceasta din 
urmă se dispune prin obligarea la plata echivalentului bunurilor care nu pot fi 
confiscate în natură (I.C.C.J, Completul pentru dezlegarea unor chestiuni de 
drept în materie penală, decizia nr. 11/2015, www.scj.ro). 


- Codul penal nu a mai menținut limitarea generală a măsurii confiscării din 
vechiul Cod, putându-se dispune confiscarea bunului chiar dacă acesta face parte din 
mijloacele de existență, de trebuință zilnică ori de exercitare a profesiei infractorului 
sau a persoanei asupra căreia ar putea opera măsura confiscării speciale; 


- în cazul concursului de infracţiuni, măsurile de siguranţă luate conform art. 112 
C.pen. se cumulează; 


- confiscarea specială se poate dispune în integralitate prin echivalent, cu 
excepția cazurilor prevăzute de art. 112 alin. (1) lit. a) şi f) C.pen. (bunurile produse 
prin săvârșirea infracțiunii sau a căror deţinere este interzisă de legea penală), când se 
impune confiscarea în natură; 


- confiscarea specială se poate dispune în parte prin echivalent numai în cazurile 
prevăzute de art. 112 alin. (1) lit. b) şi c) C.pen. (bunurile folosite sau destinate a fi 
folosite la săvârşirea unei fapte prevăzute de legea penală, respectiv bunurile utilizate 
pentru a scăpa sau a păstra produsul infracţiunii), nu şi în cazurile prevăzute de 
art. 112 alin. (1) lit. d) şi e) C.pen;; 

- nu se poate dispune confiscare nici în natură și nici integral sau în parte prin 
echivalent a bunurilor care au fost folosite, în orice mod, sau destinate a fi folosite la 
săvârşirea unei fapte prevăzute de legea penală prin presă; 


- se poate dispune confiscarea bunurilor obținute din exploatarea sau utilizarea 
bunurilor supuse confiscării în cazurile prevăzute de art. 112 alin. (1) lit. a) şi d)-f) 
C.pen.; exceptarea de la confiscare a acestor bunuri în ipotezele prevăzute de art. 112 
alin. (1) lit. b) şi c) C.pen. se impune întrucât în aceste cazuri deținerea bunului, 
exploatarea sau utilizarea sa este legală, în condiţiile în care acesta aparține făptuito- 
rului/infractorului sau terţului care a cunoscut scopul folosirii; astfel, ilicitul constând 
în comiterea faptei tipice şi antijuridice, nu iradiază şi cu privire la bunurile obţinute 
ex post din exploatarea sau utilizarea „bunului delict”. 

§2. Conținut 


- confiscarea specială presupune trecerea gratuită în patrimoniul statului a unor 
categorii de bunuri strict şi limitativ prevăzute de lege. 


2.1. Bunurile produse prin săvârşirea faptei prevăzute de legea penală — 
art. 112 alin. (1) lit. a) C.pen. 


- aceste bunuri sunt produse, fabricate, create prin acțiunea ce constituie elementul 
material al faptei prevăzute de legea penală [de exemplu, bunurile contrafăcute!, 
drogurile produse sintetic sau bunurile rezultate ca urmare a săvârșirii infracţiunilor de: 
falsificare de monede (art. 310 C.pen.), falsificare de timbre sau efecte poştale (art. 312 
C.pen.), falsificare sau substituire de alimente sau alte produse (art. 357 C.pen.)]; 


- nu sunt bunuri produse prin săvârșirea unei fapte prevăzute de legea penală cele 
pe care făptuitorul şi le-a însuşit de la persoanele vătămate (de pildă, prin comiterea 
unui furt, a unei înșelăciuni etc.); acestea vor putea fi confiscate dacă sunt îndeplinite 
condiţiile prevăzute de art. 112 alin. (1) lit. e) C.pen.; 


- nu este necesar ca fapta să constituie infracţiune, măsura de siguranță putând fi 
dispusă şi în situaţia în care se constată că fapta este prevăzută de legea penală și 
nejustificată, lipsind trăsătura esenţială a imputabilității,; 


- se confiscă, de asemenea, bunurile și banii obţinuţi din exploatarea bunurilor 
supuse confiscării, precum şi bunurile produse de acestea; 


- în cazul în care bunurile produse prin săvârșirea faptei prevăzute de legea penală 
nu se mai găsesc ori au fost distruse de făptuitor, nu se va putea dispune confiscarea 
prin echivalent; 


- dacă bunurile produse prin săvârşirea unei fapte prevăzute de legea penală sunt 
înstrăinate, vom distinge între următoarele situaţii: 


! Distinct de problematica confiscării speciale, în privinţa bunurilor contrafăcute se mai 
poate pune în discuţie şi acoperirea prejudiciului constând în neplata TVA pentru produsele 
contrafăcute. În această privinţă, CJUE a reţinut în cauza Procedura penală c. John Charles 
Goodwin (hotărârea din 28 mai 1998, cauza C-3/97) că: „tranzacţiile cu produse contrafăcute 
încalcă drepturile de proprietate intelectuală, iar interdicţia care i se aplică nu are legătură cu 
natura sau caracteristicile esenţiale ale acestor produse, ci cu atingerea adusă drepturilor 
terţilor. (...) Interdicţia care rezultă din încălcarea drepturilor de proprietate intelectuală are un 
caracter condiţionat, şi nu unul absolut, ca cea impusă drogurilor sau monedei falsificate. 
Interdicţia care priveşte produsele contrafăcute, din cauza încălcării drepturilor de proprietate 
intelectuală, nu poate fi suficientă pentru a plasa comercializarea acestor produse în afara 
domeniului de aplicare a Directivei nr. 77/388/CEE a Consiliului din 17 mai 1977 (privind 
armonizarea legislaţiilor statelor membre referitoare la impozitele pe cifra de afaceri); (...) nu 
este exclus ca într-un caz precum cel din speţă să se instituie concurenţa între produsele 
contrafăcute şi cele care fac obiectul operaţiunilor realizate în cadrul unui circuit legal, în 
măsura în care există o piaţă legală a articolelor de parfumerie, care este afectată în mod 
special de produsele contrafăcute. Rezultă că astfel de bunuri nu pot, spre deosebire de droguri 
şi de moneda falsificată, să fie considerate ca fiind excluse din circuitul economic. Prin 
urmare, (...) livrarea de parfumuri contrafăcute este supusă taxei pe valoarea adăugată”. 

1. dacă dobânditorul este de rea-credință, se va dispune confiscarea bunului, 
indiferent dacă deținerea acestuia este permisă sau nu de lege; în cazul în care înstrăi- 
narea bunului a cărui deținere este interzisă de lege a fost realizată cu titlu oneros, 
vor fi confiscați și banii pe care făptuitorul i-a obținut din înstrăinarea bunului; 


2. când dobânditorul este de bună-credință, vom distinge între următoarele 
situații: (i) când deținerea bunului este permisă de lege, nu se va dispune confiscarea 
acestuia, ci numai a sumei de bani obținute de făptuitor (în ipoteza înstrăinărilor cu 
titlu oneros); (ii) când deținerea bunului este interzisă de lege, se va dispune confis- 
carea bunului, iar dacă înstrăinarea bunului a fost realizată cu titlu oneros, vor fi 
confiscați şi banii pe care făptuitorul i-a obținut din înstrăinarea bunului. 


2.2. Bunurile care au fost folosite, în orice mod, sau destinate a fi folosite 
la săvârşirea unei fapte prevăzute de legea penală, dacă sunt ale făptui- 
torului sau dacă, aparținând altei persoane, aceasta a cunoscut scopul folo- 
sirii lor — art. 112 alin. (1) lit. b) C.pen. 


Pentru a se dispune măsura confiscării este necesar să fie îndeplinite următoarele 
condiții. 

1. să se fi săvârșit cu intenţie sau praeterintenţie o infracţiune ori o faptă prevă- 
zută de legea penală, nejustificată; 

- este necesar ca fapta comisă să constituie infracțiune sau să satisfacă cerinţele 
esenţiale ale tipicităţii (obiective şi subiective) şi ale antijuridicităţii, chiar dacă lipseşte 
trăsătura esenţială a imputabilității (de pildă, în cazul faptei de furt săvârșite de un 
minor în vârstă de 12 ani); în cazul în care fapta este infracţiune ea poate fi comisă în 
forma tentativei, poate fi consumată sau comisă în formă continuă sau continuată; 


- fapta prevăzută de legea penală trebuie să fie săvârşită cu intenție sau praeterin- 
fenţie; nu se va putea dispune confiscarea unui bun ce constituie mijlocul de săvârşire 
a unei infracțiuni din culpă (de exemplu, o scândură cu care făptuitorul a lovit-o din 
greşeală pe victima infracțiunii de vătămare corporală din culpă, sau autovehicul cu 
care a fost produs accidentul în urma căruia s-a produs decesul victimei, chiar dacă 
culpa în producerea evenimentului rutier a fost exclusiv a şoferului); 


- nu se va putea dispune confiscarea în cazul faptelor săvârșite prin presă. 


2. bunurile să fi fost folosite, în orice mod, sau destinate a fi folosite la săvâr- 
șirea infracțiunii sau a faptei prevăzute de legea penală, nejustificate; 

- bunurile trebuie să fi fost folosite efectiv la comiterea faptei, indiferent de moda- 
litatea în care au fost utilizate, sau să fi fost destinate să fie folosite la comiterea 
faptei — nefiind in concreto folosite (de exemplu, arma folosită pentru săvârşirea unei 
infracțiuni de omor, calculatorul, în cazul săvârşirii infracțiunii de acces ilegal la 
sisteme informatice etc.); 


- Codul penal include în această categorie și bunurile produse, modificate sau 
adaptate în scopul săvârșirii faptei, dacă au fost folosite efectiv la comiterea 
acesteia, care, potrivit Codului penal din 1969, puteau fi confiscate pe un temei 
distinct (de exemplu, cheile mincinoase produse pentru a pătrunde într-o locuinţă, 
autoturismul ce a fost modificat sau adaptat pentru a transporta în mod ilicit droguri). 

- mențiunea „în orice mod” din cuprinsul art. 112 alin. (1) lit. b) C.pen. conduce 
la concluzia că pentru dispunerea măsurii confiscării speciale trebuie probată orice 
fel de folosire sau afectare a bunurilor pentru comiterea infracțiunii; prin urmare, 
soluția pronunțată de instanța supremă în recurs în interesul legii prin decizia 
nr. 18/2005!, trebuie privită în contextul legislativ în vigoare la data pronunțării, care 
nu făcea referire la cerința folosirii „în orice mod” pentru dispunerea confiscării şi 
trebuie considerat că şi-a încetat efectele în condiţiile extinderii pe cale legală a 
ipotezelor în care poate fi dispusă confiscarea față de abordarea restrictivă adoptată 
de instanţa supremă (de pildă, se poate dispune confiscarea specială nu numai în 
cazul în care mijlocul de transport a fost fabricat, pregătit ori adaptat cu scopul de a 
servi la comiterea infracțiunii, ci şi atunci când acesta este folosit în orice mod de 
către proprietar sau cu ştiinţa acestuia); 


% În cazul tentativei la infracţiunea de omor deosebit de grav, săvârşită 
prin executarea mai multor focuri de armă, din autoturismul cu care inculpatul 
se deplasa, arma aparținând inculpatului folosită la comiterea infracțiunii este 
supusă confiscării speciale, constituind bun care a fost folosit, în orice mod, la 
săvârşirea unei infracțiuni, iar autoturismul folosit la deplasarea inculpatului, 
aflat în proprietatea acestuia, nu este supus confiscării speciale, întrucât nu 
constituie bun folosit, în orice mod, la săvârşirea infracțiunii, ci numai bun 
folosit ca mijloc de transport de către inculpat (.C.C.J,, secția penală, decizia 
nr. 2536 din 25 iunie 2010, www.scj.ro). 


3. bunurile să fi fost proprietatea făptuitorului/infractorului la momentul comi- 
terii faptei, respectiv ale unui tert care a cunoscut scopul folosirii lor; 


- bunurile pot fi deținute de autor, coautor, complice ori instigator, în proprietate 
exclusivă sau coproprietate; are calitatea de complice şi persoana care a încredințat 
bunul autorului/coautorului, cunoscând că urmează a fi folosit la săvârșirea faptei; 


- în cazul în care proprietarul bunurilor este o terță persoană (nu făptuitorul/ 
infractorul) care a cunoscut la momentul încredințării sau ulterior scopul folosirii lor, 
bunurile urmează a fi confiscate, această concluzie se desprinde din formularea 
explicită a art. 112 alin. (1) lit. b) teza finală C.pen.; totuşi cred că pentru aplicarea 
măsurii de siguranţă trebuie respectate exigenţele achitabilității procedurii prevăzute 
de art. 6 CEDO (inclusiv în componenta referitoare la prezumția de nevinovăție) şi 
evitate situaţiile în care sancţiunea de drept penal este impusă unui terțe persoane 
(confiscarea de la tert)?, astfel, în principiu, proprietarul bunului care-l încredințează 


1 Măsura de siguranță a confiscării speciale a mijlocului de transport se dispune numai în 
cazul în care acesta a servit efectiv la realizarea uneia dintre modalităţile de săvârşire a 
infracţiunilor prevăzute în art. 2-10 din Legea nr. 143/2000, republicată, precum și în cazul în 
care se dovedeşte că mijlocul de transport a fost fabricat, pregătit ori adaptat cu scopul de a 
servi la comiterea aceloraşi infracţiuni, dacă este al infractorului (I.C.C.J, Secţiile Unite, 
decizia nr. 18/2005, www.legalis.ro). 

2 În acest sens în literatura juridică recentă (Z. Vişinescu, loc. cit.) s-a arătat că măsura de 
Siguranţă a confiscării „de la terţa persoană nu îşi poate găsi aplicarea în practică întrucât per- 

şi are cunoştinţă despre scopul folosirii lui de către făptuitor/infractor ar trebui să 
aibă calitatea de inculpat în cadrul procesului penal sub acuzaţia de complicitate la 
comiterea infracţiunii la care a fost folosit bunul; deopotrivă terţul proprietar poate fi 
şi o persoană față de care s-a dispus o soluţie de netrimitere în judecată ca urmare a 
constatării incidenţei unei cauze de neimputabilitate, sau o persoană faţă de care s-a 
dispus o soluţie de renunțare la urmărire penală confirmată de judecător, în aceste 
ultime ipoteze fiind imperativă asigurarea posibilităţii de a participa efectiv în 
procesul penal şi toate garanţiile stipulate de art. 6 CEDO; 


- dacă proprietarul bunurilor nu a cunoscut scopul folosirii bunurilor se va 
confisca echivalentul lor în bani de la făptuitor/infractor,; 


- în cazul în care făptuitorul/infractorul a înstrăinat aceste bunuri, se poate dis- 
pune confiscarea acestora şi de la terțul dobânditor de rea-credință, care a cunoscut 
scopul folosirii lor indiferent dacă acesta are sau nu calitatea de inculpat în cauza în 
care se dispune măsura de siguranță!; dacă terțul dobânditor este de bună-credinţă, 
necunoscând scopul folosirii lor, se va dispune confiscarea acestora în echivalent 
bănesc de la făptuitor/infractor; 


- când bunurile produse, modificate sau adaptate în scopul săvârșirii faptei 
aparțin altei persoane, confiscarea se dispune dacă producerea, modificarea sau adap- 
tarea a fost efectuată de proprietar ori de făptuitor/infractor cu știința proprietarului; 
în acest caz, se poate reţine participaţia proprietarului la săvârşirea infracțiunii sub 
forma complicității,; 

4. bunurile folosite sau destinate a fi folosite la comiterea faptei să fi fost găsite; 


- dacă bunurile supuse confiscării nu se găsesc, în locul lor se confiscă prin 
echivalent bani şi bunuri până la concurenţa valorii acestora. 


5. valoarea bunurilor supuse confiscării să nu fie vădit disproporționată faţă de 
natura şi gravitatea faptei. 


soana care cunoaşte scopul folosirii bunului şi îl dă spre folosire în acel scop devine complice 
la săvârşirea faptei prevăzute de legea penală. Devenind complice, persoana respectivă nu este 
o altă persoană decât făptuitorul, ci este unul dintre făptuitori. Prin «făptuitor» nu se poate 
înţelege doar «autorul», ci orice participant la săvârşirea faptei prevăzute de legea penală. (...) 
întotdeauna trebuie verificate cele două condiţii generale: măsura de siguranţă se ia faţă de 
persoana care a comis o faptă prevăzută de legea penală şi fapta prevăzută de legea penală este 
nejustificată. Apreciem că nu este suficient ca terța persoană care a dat inculpatului bunul 
pentru a-l folosi la săvârşirea faptei prevăzute de legea penală şi nejustificată să fie citată în 
procesul penal, întrucât nu există cadrul procesual adecvat pentru a stabili dacă persoana din 
patrimoniul căreia urmează să fie confiscat bunul (terța persoană care a încredinţat bunul) a 
săvârşit o faptă prevăzută de legea penală şi nejustificată. Culpa organelor judiciare de a 
trimite în judecată şi persoana care a dat un bun spre a fi folosit la săvârşirea unei fapte 
prevăzute de legea penală şi nejustificată sub aspectul cel puţin al complicităţii la săvârşirea 
faptei nu poate fi acoperită prin simpla confiscare a bunului de la această terță persoană”. 

! Asigurarea exigenţelor echitabilităţii procedurii implică necesitatea citării terţului şi 
asigurării posibilităţii efectuării unei apărări concrete şi efective cu privire la măsura de 
siguranţă solicitată de parchet. 

- dacă valoarea bunurilor supuse confiscării este vădit disproporționată față de 
natura şi gravitatea faptei, se dispune confiscarea în parte, prin echivalent bănesc, 
tinând seama de urmarea produsă sau care s-ar fi putut produce şi de contribuția 
bunului la aceasta; 


- ca excepție, dacă bunurile au fost produse, modificate sau adaptate în scopul 
săvârşirii faptei prevăzute de legea penală, se dispune confiscarea lor în întregime, 
indiferent de valoarea acestora, această ipoteză stipulată de art. 112 alin. (2) teza a I-a 
C.pen. instituie o excepție de la aplicarea principiului proporționalității în materia 
confiscării impunând necesitatea instituirii măsurii de siguranță cu privire la întreg 
bunul sau la întreaga valoare a bunului dacă sunt întrunite condițiile art. 112 alin. (1) 
lit. b) C.pen.; art. 112 alin. (2) teza a II-a C.pen. nu are şi natura juridică a unei 
excepții de la cerința prevăzută de art. 112 alin. (1) lit. b) C.pen. în baza căreia să se 
poate dispună confiscarea în întregime a bunului/bunurilor care au fost produse, 
modificate sau adaptate în scopul săvârșirii faptei prevăzute de legea penală de la 
proprietarul bunului care nu a cunoscut intervențiile realizate asupra acestuia; practic, 
în cazul în care făptuitorul nu este proprietarul bunului produs, modificat sau adaptat 
în scopul săvârșirii faptei prevăzute de legea penală şi dacă proprietarul nu a 
cunoscut scopul folosirii bunului, se va dispune confiscarea prin echivalent a întregii 
valori a bunului folosit de la făptuitor, iar nu confiscarea în natură a bunului de la 
proprietar; 


% Referitor la măsurile de siguranță, Curtea a apreciat ca fiind nefondată 
solicitarea Parchetului de pe lângă Înalta Curte de Casație și Justiție, Direcția 
Națională Anticorupție, privind confiscarea, în temeiul art. 112 lit. b) C.pen., de 
la inculpatul C. a imobilului său în baza art. 112 alin. (3) C.pen., pentru 
următoarele motive. Pentru a fi supus confiscării speciale prevăzute de art. 112 
lit. b) C.pen., lucrul trebuie „să fi fost folosit” la săvârşirea infracțiunii, adică să 
fi fost unul dintre mijloacele de care făptuitorul s-a folosit efectiv, pentru a 
săvârşi infracțiunea. Această constatare de fapt trebuie să fie însoțită de o a doua 
constatare, impusă de principiile generale în materia măsurilor de siguranţă, şi 
anume că lucrul care a servit la săvârşirea infracţiunii, dacă nu ar fi confiscat şi 
ar fi lăsat la libera dispoziţie a făptuitorului sau a altor persoane, aceasta ar 
constitui o stare de pericol, lucrul putând fi folosit din nou la săvârşirea altor 
infracţiuni. Aşadar, nu orice lucru care a servit la săvârşirea unei fapte prevăzute 
de legea penală este supus confiscării, ci numai lucrurile care prin natura lor sau 
prin felul în care au fost prelucrate prezintă o stare de pericol, creând temerea că 
ele vor servi şi în viitor la săvârșirea de infracţiuni. Așa cum a arătat și Înalta 
Curte de Casaţie şi Justiţie cu ocazia pronunțării Deciziei în interesul legii 
nr. 18/2005, ale cărei considerente își menţin valabilitatea şi după intrarea în 
vigoare a noilor legi penale, măsura de siguranță a confiscării speciale a unui 
bun (cum ar fi mijlocul de transport) se dispune numai în cazul în care se 
dovedește că acesta a servit efectiv la realizarea laturii obiective a uneia dintre 
modalitățile normative ale infracţiunilor prevăzute de legea penală, precum şi în 
cazul în care se dovedeşte că mijlocul de transport a fost fabricat, pregătit ori 
adaptat în scopul realizării laturii obiective a acestor infracțiuni. Având în 
vedere aceste aspecte, s-a constatat că imobilul inculpatului C. în care inculpații 

se întâlneau să discute printre altele, și despre infracțiunile care făceau parte din 
scopul constituirii grupului infracțional, nu a servit efectiv la săvârșirea 
infracțiunilor care fac obiectul prezentului dosar, iar în al doilea rând, că lăsarea 
lui în proprietatea inculpatului C. nu prezintă o stare de pericol în sensul celor 
arătate anterior, astfel încât nu poate face obiectul confiscării speciale conform 
art. 112 lit. b) C.pen. (I.C.C.J., secția penală, decizia nr. 199 din 11 mai 2016, 
www.Sc].ro). 


Prima condiţie instituită de art. 112 alin (1) lit. b) C.proc.pen. este 
îndeplinită, mijlocul de transport Renault Laguna cu care inculpat a transportat 
migranţii a servit efectiv la comiterea infracţiunii de trafic de migranţi, în condi- 
tiile în care a fost chiar adaptat pentru a-i ascunde pe migranţi. Nu are relevanţă 
persoana care a produs această adaptare, în condiţiile în care din probaţiune, 
cum a fost analizată, rezultă mai presus de orice dubiu că inculpat a cunoscut 
această adaptare şi a folosit-o în cunoştinţă de cauză pentru a săvârşi infrac- 
țiunea de trafic de migranţi. Mai mult, date fiind modalităţile alternative ale 
elementului material al infracţiunii de trafic de migranţi prevăzută de art. 263 
alin. (1) la care se raportează art. 263 alin. (2) lit. a) C.pen., respectiv: racolarea, 
îndrumarea, călăuzirea, transportarea, transferarea sau adăpostirea unei per- 
soane, în scopul trecerii frauduloase a frontierei de stat a României, este evident 
că în varianta transportării, elementul material presupune cu necesitate folosirea 
unui mijloc de transport de orice fel. Săvârşirea acestei infracţiuni şi fără un 
mijloc de transport s-ar putea realiza în modalitatea îndrumării sau călăuzirii, 
însă folosirea unui mijloc de transport este de esenţa elementului material în 
varianta transportării. Prin urmare, chiar şi în ipoteza lipsei unei adaptări 
speciale a mijlocului de transport folosit de inculpat la transportul migranţilor, ar 
fi fost îndeplinită condiţia prevăzută de art. 112 alin. (1) lit. b) C.pen., mijlocul 
de transport servind efectiv la comiterea infracţiunii de trafic de migranţi, ţinând 
chiar de modul de concepere al infracţiunii, autoturismul fiind indispensabil 
săvârşirii infracţiunii de către inculpată în această modalitate. Având însă în 
vedere că mijlocul de transport nu este al inculpatei, se impune cercetarea 
îndeplinirii următoarei condiţii, prevăzută de art. 112 alin. (1) lit. b) C.pen., 
respectiv dacă persoana căreia îi aparţine a cunoscut scopul folosirii bunului. În 
această privinţă, din probaţiunea administrată, rezultă că nu s-a putut stabilit că 
proprietarul, cetăţean bulgar, are vreo legătură cu comiterea infracţiunii sau că a 
cunoscut scopul în care inculpatul a folosit autoturismul. Or, această cunoaştere 
a scopului folosirii nu poate fi prezumată, trebuind a fi dovedită în concret. Cum 
s-a arătat deja, faţă de săvârşirea de către inculpată a infracţiunii în modalitatea 
transportării, mijlocul de transport ar fi fost supus confiscării (dacă aparţinea 
acesteia) chiar şi în lipsa unei adaptări speciale, fiind cu atât mai evidentă 
necesitatea dovedirii cunoaşterii de către proprietarul autoturismului a scopului 
infracţional concret în care acesta urma a fi folosit de către inculpată. Având în 
vedere că, aşa cum s-a arătat deja, este întrunită prima condiţie prevăzută de 
art. 112 alin. (1) lit. b) C.proc.pen., autoturismul fiind folosit de către inculpată 
la săvârşirea infracţiunii, dar acesta nu poate fi confiscat întrucât nu aparţine 
inculpatei, iar proprietarul A.O.M. nu a cunoscut scopul folosirii bunului, devin 
incidente dispoziţiile art. 112 alin. (3) care obligă în această situaţie la 

confiscarea echivalentului în bani al bunului, cu aplicarea dispoziţiilor alin. (2), 
Potrivit art. 112 alin. (2) C.proc.pen., în acest caz, dacă valoarea bunurilor 
supuse confiscării este vădit disproporţionată faţă de natura şi gravitatea faptei, 
se dispune confiscarea în parte, prin echivalent bănesc, ţinând seama de urmarea 
produsă sau care s-ar fi putut produce şi de contribuţia bunului la aceasta. 
Observând că, faţă de configuraţia concretă a faptei săvârşite de inculpată, faţă 
de folosul material urmărit şi obţinut de aceasta, respectiv suma de 400 euro, ar 
fi disproporţionată confiscarea de la inculpată a întregii contravalori a autotu- 
rismului, se va dispune confiscarea doar în parte a valorii acestuia de la incul- 
pată, ţinând seama însă şi de contribuţia esenţială a vehiculului la săvârşirea 
infracțiunii (C.A. Timișoara, secția penală, decizia nr. 852 din 23 septembrie 
2015, wwwssintact.ro). 


2 Referitor la confiscarea prin echivalent a autoturismului marca Seat 
Inka cu care a fost transportată cantitatea de 440 litri motorină, Curtea apreciază 
că întemeiat prima instanţă a respins această solicitare a procurorului. (...) În 
cauză, autoturismului marca Seat Inka nu este proprietatea inculpatului. Deşi 
inculpatul a susţinut că ar fi cumpărat autoturismul, nu a făcut dovezi în acest 
sens, astfel că nu ar fi posibilă confiscarea în natură, însă oricum nu ar fi 
proporţională cu gravitatea faptei. Pentru a aprecia asupra posibilităţii confiscării 
în parte, prin echivalent bănesc, este necesar a fi îndeplinite condiţiile prevăzute 
de art. 112 alin. (1) lit. b) C.pen., respectiv bunul să fi fost folosit în orice mod 
sau destinat a fi folosit la săvârşirea infracţiunii din cauză, condiţie care nu este 
realizată în cauză. Infracţiunea de tăinuire a fost realizată în modalitatea dobân- 
dirii, dat fiind că inculpatul a cumpărat cantitatea de 440 litri motorină. Pentru a 
considera că un bun a fost folosit la săvârşirea infracţiunii, teză invocată în 
apelul procurorului, este necesar ca bunul să fi fost utilizat într-o modalitate care 
indică legătura cu realizarea elementului material al infracţiunii, respectiv în 
conexiune cu dobândirea cantităţii de 440 litri motorină. Infracţiunea de tăinuire 
comisă de inculpat s-a consumat la momentul în care a preluat de la numitul 
S.M. cantitatea de 440 litri motorină, activitate ce a fost independentă de 
folosirea autoturismului, așa încât nu se poate susţine că acest bun a fost folosit 
la comiterea infracţiunii. Activitatea de transportare a bunului dobândit (pentru 
care s-a utilizat autoturismul) este ulterioară consumării infracţiunii de tăinuire, 
iar aceasta oricum nu reprezintă o modalitate de realizare a elementului material, 
care este limitată la acţiunile de primire, dobândire, transformare sau înlesnire a 
valorificării bunului provenit din săvârşirea unei fapte prevăzute de legea penală. 
Aşadar, cum autoturismul nu a fost folosit pentru realizarea unei acţiuni 
specifice laturii obiective a infracţiunii de tăinuire, nu se poate reţine că a fost 
folosit la săvârşirea infracţiunii din cauză, pentru a fi incidente dispoziţiile 
art. 112 alin. (1) lit. b) C.pen. Totodată, confiscarea în parte, prin echivalent 
bănesc, nu poate fi dispusă şi luând în considerare şi decizia nr. 18/2005 pronun- 
tată de Înalte Curte de Casaţie şi Justiţie în recurs în interesul legii, ce îşi 
păstrează actualitatea. (...) Deşi decizia face referire directă la infracţiunea de 
trafic de droguri, raţionamentul care a stat la baza adoptării sale este aplicabil şi 
pentru alte infracţiuni în legătură cu care se susţine că ar fi fost comise prin 
folosirea unui mijloc de transport. Mai trebuie reţinut că măsura de siguranţă a 

confiscării speciale a mijlocului de transport se dispune atunci când există o 
stare de pericol rezultată din întrebuințarea pe care acesta a primit-o în săvâr- 
şirea unei infracţiuni sau din destinaţia care i s-a dat mijlocului de transport, în 
scopul comiterii infracţiunii, însă în cauză nu sunt elemente nici pentru existenţa 
unei astfel de stări de pericol. Autoturismul folosit de inculpat pentru transpor- 
tarea motorinei nu a fost fabricat, pregătit ori adaptat în scopul realizării laturii 
obiective a infracţiunii de tăinuire, după cum nu a servit efectiv la realizarea 
laturii obiective a infracţiunii, de aceea nu sunt îndeplinite cerinţele cumulative 
prevăzute de art. 112 alin. (1) lit. b) şi alin. (2) C.pen. pentru a se putea dispune 
confiscarea în parte, prin echivalent bănesc, a autoturismului marca Seat Inka 
(C.A. Constanţa, secţia penală, decizia nr. 1244 din 17 decembrie 2018, 
www.sintact.ro). 


> Într-adevăr dispoziţiile art. 112 alin. (1) lit. b) C.pen. prevăd că „sunt 
supuse confiscării speciale bunurile care au fost folosite, în orice mod, sau 
destinate a fi folosite la săvârşirea unei fapte prevăzute de legea penală, dacă 
sunt ale făptuitorului sau dacă, aparţinând altei persoane, aceasta a cunoscut 
scopul folosirii lor”, iar transportarea bunurilor sustrase cu autoturismele 
proprietate personală nu reprezintă una dintre modalităţile proprii de săvârşire a 
infracţiunii de furt, însă Curtea apreciază că prin „săvârşirea unei fapte 
prevăzute de legea penală” trebuie să se înţeleagă întregul complex al activităţii 
psihice şi materiale, aflate într-o strânsă intercondiţionare ce include atât luarea 
hotărârii de a comite infracţiunea, cât şi toate activităţile legale de comiterea 
acesteia. Aşa fiind, caracterul determinant al folosirii efective sau al posibilităţii 
folosirii autovehiculului la sustragerea unor bunuri nu trebuie raportat numai la 
executarea nemijlocită a activităţii de sustragere definită în lege prin „luarea 
lucrului”, ci şi la procesul de formare a rezoluţiei infracționale, impunându-se a 
se stabili dacă hotărârea făptuitorului de a comite fapta ar mai fi fost luată în 
cazul în care acesta nu era conştient că se poate folosi de autovehiculul care îi 
aparţine. Deci dispoziţiile art. 112 alin. (1) lit. b) C.pen. au avut în vedere 
întreaga activitate ilicită, toată complexitatea ei, atât din punct de vedere 
obiectiv, cât şi subiectiv. Or, Ș.I., în momentul luării hotărârii infracţionale, a 
conceput şi modul în care se va realiza însuşirea pe nedrept a bunurilor, şi 
anume prin folosirea autoturismelor, altfel săvârşirea furtului nu ar fi fost 
posibilă datorită cantităţii mari de bunuri sustrase, a volumului şi a greutăţii 
acestora (52 saci cu adeziv şi 12 baxuri de polistiren). Pentru aplicarea 
art. 112 alin. (1) lit. b) C.pen. este necesar să se stabilească mai întâi existenţa 
unui raport între folosinţa autoturismului şi săvârşirea infracţiunii, în sensul că 
autovehiculul a servit la acest lucru, iar în al doilea rând, trebuie să se verifice 
existenţa unei stări de pericol pentru societate, ca urmare de deţinerii în conti- 
nuare a autovehiculelor de către inculpat. Prin activitatea de a lua, caracteristică 
laturii obiective a infracţiunii de furt se înţelege luarea din sfera de stăpânire a 
persoanei a bunurilor respective, în posesia sau detenţia în care se găsea, aşa 
încât acea persoană încetează să mai aibă la dispoziţia sa bunurile luate. Luarea 
este realizată din moment ce prin schimbarea situaţiei de fapt anterioare a 
bunurilor, acestea nu se mai află la dispoziţia celui dë la care s-a săvârşit 
sustragerea, persoana deposedată nemaiavând cunoştinţă de locul unde se găsesc 

bunurile sustrase şi nemaiavând posibilitatea de a mai efectua vreun act materia] 
cu privire la ele. În consecinţă, în prezenta cauză, furtul nu s-a consumat în 
momentul în care sacii cu adeziv sau baxurile cu polistiren au fost ridicate de la 
pământ, fiind relevantă împrejurarea că inculpatul Ş.I. a încărcat aceste bunuri în 
autovehicule şi le-a transportat spre domiciliul martorului sau spre propriul 
domiciliu. Prin această activitate s-a realizat aproprierea în sens juridic, adică 
luarea în stăpânire a bunului de către inculpat. Autovehiculele au fost folosite în 
principal şi în primul rând la împosedarea inculpatului cu bunurile sustrase şi, 
ulterior, şi la transportarea acestora. Relevante în acest sens sunt declaraţiile 
inculpatului Ş.I. care a arătat în mod indirect că a pătruns cu autoturismul în 
incinta şantierului, iar „în momentul în care am încărcat sacii de adeziv, agentul 
de pază nu îmi amintesc unde era, acesta se tot plimba prin şantier. Poarta de 
ieşire din şantier a deschis-o C., după care am plecat”, precum şi precizările 
numitului C.S.A. „ajunşi pe şantier $. a luat un alt autoturism marca Dacia 
papuc fără număr de înmatriculare pe care acesta îl avea în şantier pentru a 
transporta marfă, pe care l-a parcat în apropierea locului unde se aflau sacii cu 
adeziv, în şantier. Am început amândoi să încărcăm un palet întreg de saci de 
adeziv. După ce am încărcat autoturismul eu am urcat în spate, iar Ş. la volan şi 
ne-am deplasat în locaţia unde am descărcat sacii”. (...) nu are relevanţă 
transportul, ci împrejurarea că s-a recurs la autovehicule pentru a fi luaţi sacii cu 
adeziv şi baxurile de polistiren (bunuri care datorită numărului, volumului şi 
greutăţii lor nu ar fi putut fi sustrase altfel, decât prin folosirea unor mijloace de 
transport). Totodată, din interpretarea dispoziţiilor art. 107 alin. (1) C.pen. 
rezultă că pentru luarea acestei măsuri trebuie să se verifice şi dacă există stare 
de pericol ca urmare a deţinerii în continuare a autovehiculului de către inculpat, 
aceasta putând fi apreciată, între altele, în raport cu numărul actelor de sustra- 
gere săvârşite de Ş.I., folosindu-se de respectivele mijloace de transport. Or, în 
raport cu împrejurarea că autovehiculele au fost folosite în cursul zilei de 
26.09.2015 de mai multe ori pentru sustragerea unei cantităţi impresionante de 
bunuri, în mod corect instanţa de fond a conchis în sensul existenţei stării de 
pericol în cazul lăsării autovehiculelor, în continuare, în patrimoniul 
inculpatului, existând temerea că acesta s-ar putea servi de ele la comiterea altor 
sustrageri. Având în vedere că instanţa de fond a efectuat verificările impuse de 
dispoziţiile art. 112 alin. (2) C.pen. (privind proporţionalitatea bunurilor supuse 
confiscării faţă de natura şi gravitatea faptei de furt), Curtea va respinge 
solicitarea lui Ş.I. de înlăturare a dispoziţiilor acesteia de aplicare a măsurii 
sechestrului asigurător în vederea confiscării celor două autoturisme ale incul- 
patului (C.A. Cluj, secția penală, decizia nr. 1178 din 25 septembrie 2017, 
www.sintact.ro). 


În cazul comiterii unei tentative la infracţiunea de omor prin lovirea 
victimei cu un autovehicul, acesta constituie un lucru ce a servit la comiterea 
faptei şi ca urmare va fi supus confiscării. Pentru luarea măsurii confiscării nu se 
cere ca lucrul să fie dintre cele cu care în mod obișnuit se comit astfel de fapte 
(Trib. Suprem, secția penală, decizia nr. 1606/1984, în CP comentat, p. 258). 

E Atâta timp cât cuțitul ce a servit la săvârşirea infracţiunii nu a fost 
recuperat, iar scopul măsurii de siguranță este îndepărtarea unei stări de pericol 
şi preîntâmpinarea săvârşirii de noi infracţiuni, confiscarea corpului delict nu se 
impunea. În plus, această măsură, dacă ar fi luată, nu ar putea fi pusă în 
executare, bunul menționat nefiind ridicat şi depus la camera de corpuri delicte 
(CA. Bucureşti, secția a Il-a penală, decizia nr. 171/4/1994, în RDP. 
nr. 4/1995, p. 142). 


“2 Autoturismul cu care făptuitorul a venit din străinătate având asupra 


sa, în buzunarul hainei, o cantitate de droguri ce urma să fie vândută în România 
nu este supus confiscării, deoarece drogul nu a fost ascuns în autoturism și, ca 
atare, acesta nu a servit la săvârșirea infracțiunii (C.S.J., secția penală, decizia 
nr. 4333/2003, în CP comentat, p. 257). 


% Referitor la cererea de confiscare a telefoanelor şi aparaturii electro- 
nice aparţinând inculpaţilor, conform art. 112 alin. (1) lit. b) C.pen., Curtea 
apreciază că aceasta nu se justifică, bunurile respective fiind ridicate de la 
inculpaţi ca mijloace de probă, sunt obiecte indispensabile oricărei persoane, 
facilitează comunicarea uzuală şi accesarea reţelei de internet, scopul achizi- 
ționării şi utilizării acestora nefiind acela al săvârşirii faptelor penale din 
prezentul dosar (efectuare de operaţiuni ilegale cu substanțe susceptibile de a 
produce efecte psihoactive) (C.A. Cluj, secția penală, decizia nr. 1128/A din 
10 octombrie 2018, www.sintact.ro). 


2.3. Bunurile folosite, imediat după săvârşirea faptei cu intenție sau 
praeterintenţie, pentru a asigura scăparea făptuitorului sau păstrarea 
folosului ori a produsului obţinut, dacă sunt ale făptuitorului sau dacă, 
aparţinând altei persoane, aceasta a cunoscut scopul folosirii lor — art. 112 
alin. (1) lit. c) C.pen. 


- acest caz de confiscare a fost introdus prin Codul penal şi se poate dispune 
atunci când îndeplinite următoarele condiţii: 

1. să se fi săvârșit o infracțiune ori o faptă prevăzută de legea penală, nejusti- 
ficată; 

- este necesar ca fapta comisă să constituie infracțiune sau să satisfacă cerinţele esen- 
țiale ale tipicităţii (obiective şi subiective) şi ale antijuridicităţii, chiar dacă lipseşte tră- 


în forma tentativei, poate fi consumată sau comisă în formă continuă sau continuată; 


- fapta prevăzută de legea penală trebuie să fie săvârşită cu intenție sau praeterin- 
tenţie; nu se va putea dispune confiscarea unui bun folosit imediat după săvârșirea 
unei infracțiuni din culpă. 

2. bunurile să fi fost folosite efectiv, în orice mod, imediat după săvârșirea 
faptei pentru a asigura scăparea făptuitorului sau păstrarea folosului ori a produ- 
Sului obținut; 


- bunurile pot fi folosite de făptuitor sau de o altă persoană (favorizator); 

- aceste bunuri sunt folosite efectiv imediat după comiterea faptei pentru a asigura 
scăparea făptuitorului ori păstrarea folosului sau produsului obținut (lucrurile produse 
sau dobândite); de exemplu, motocicleta cu care a fugit făptuitorul de la locul tâlhăriei; 
nu prezintă importanță dacă scopul urmărit a fost atins sau nu (de pildă, tâlharul fuge 
de la locul faptei cu motocicleta având asupra sa bunul sustras, însă este prins în scurt 
timp de organele de poliție); 

- asigurarea scăpării presupune că făptuitorul era urmărit de strigătul public, de 
victimă, de un terţ sau de autorităţi, nu se va reţine această ipoteză dacă făptuitorul 
pleacă în condiţii obişnuite de la locul comiterii infracțiunii, fără a fi fost urmărit de 
cineva sau fără a fi observat că este urmărit-monitorizat; 


- asigurarea păstrării folosului sau produsului obținut implică faptul ca folosirea 
bunului supus confiscării să fi fost necesară pentru păstrarea bunului; nu este 
îndeplinită această cerință dacă bunul putea fi păstrat indiferent de mijloacele folosite; 


- dacă bunurile erau pregătite pentru a fi folosite pentru a asigura scăparea făptui- 
torului ori păstrarea folosului sau produsului obținut însă din orice motiv nu au efectiv 
folosite nu vor fi supuse confiscării,; 


- în ipoteza în care bunul folosit pentru a se asigura scăparea este aceleași cu cel 
pe care făptuitorul l-a folosit la comiterea faptei, confiscarea se va dispune în temeiul 
art. 112 alin. (1) lit. b) C.pen., iar nu în baza art. 112 alin. (1) lit. c) C.pen. [de pildă, 
după sustragerea unor bunuri dintr-o locuință, făptuitorul ameninţă cu ranga (pe care 
o folosise și la spargerea ușii de la intrarea în locuință) pe un organ de poliţie, pentru 
a-şi asigura scăparea și păstrarea bunurilor furate). 


3. bunurile să fi fost proprietatea făptuitorului/infractorului la momentul comi- 
terii faptei sau a unui tert care a cunoscut scopul folosirii lor; 


- bunurile pot fi deținute de autor, coautor, complice ori instigator în proprietate 
exclusivă sau coproprietate; 


- în cazul în care proprietarul bunurilor este o terță persoană (nu făptuitorul/ 
infractorul) care a cunoscut la momentul încredințării sau ulterior scopul folosirii lor, 
bunurile urmează a fi confiscate, această concluzie se desprinde din formularea 
explicită a art. 112 alin. (1) lit. c) teza finală C.pen.; totuşi cred că pentru aplicarea 
măsurii de siguranţă trebuie respectate exigenţele echitabilităţii procedurii prevăzute 
de art. 6 CEDO (inclusiv în componenta referitoare la prezumția de nevinovăție) şi 
evitate situaţiile în care sancţiunea de drept penal este impusă unui terţe persoane 
(confiscarea de la terț); 


- dacă proprietarul bunurilor nu a cunoscut scopul folosirii bunurilor se va 
confisca echivalentul lor în bani de la făptuitor/infractor, 
- în cazul în care făptuitorul/infractorul a înstrăinat aceste bunuri, se poate dis- 


pune confiscarea acestora și de la terțul dobânditor de rea-credință, care a cunoscut 
scopul folosirii lor indiferent dacă acesta are sau nu calitatea de inculpat în cauza în 

care se dispune măsura de siguranţă!, dacă terțul dobânditor este de bună-credinţă, 
necunoscând scopul folosirii lor, se va dispune confiscarea acestora în echivalent 
bănesc de la făptuitor/infr actor. 


4. bunurile să fi fost găsite; 

- dacă bunurile supuse confiscării nu se găsesc, în locul lor se confiscă prin 
echivalent bani şi bunuri până la concurența valorii acestora. 

5. valoarea bunurilor supuse confiscării să nu fie vădit disproporționată față de 
natura şi gravitatea faptei. 


- dacă valoarea bunurilor supuse confiscării este vădit disproporționată față de 
natura şi gravitatea faptei, se dispune confiscarea în parte, prin echivalent bănesc, 
ținând seama de urmarea produsă sau care s-ar fi putut produce și de contribuția 
bunului la aceasta. 


ə Din toate probatoriile administrate în cauză rezultă că după sustragerea 
celor aproximativ 400-450 kg de fier vechi, cei patru inculpaţi au încărcat 
această cantitate în autovehiculul marca Dacia „papuc”, cu care veniseră la locul 
faptei, fiind prinşi la scurt timp de organele de poliţie, alertate de martora B.E. 
Or, din dovezile administrate rezultă că, indiferent de neîndeplinirea în totalitate 
a formalităţilor de înregistrare a vânzării-cumpărării, care reprezintă un act 
juridic consensual, iar nu solemn, autoturismul a fost înstrăinat de numitul L.I. 
către I.A., mama inculpatului D.D. Acesta din urmă folosea în fapt autoturismul, 
inclusiv pentru comiterea infracţiunii ce face obiectul cauzei de faţă. De altfel, în 
raport de împrejurările concrete ale săvârşirii faptei — sustragerea unor bucăţi mari 
de fier vechi, cântărind în total 400-450 kg — utilizarea unui mijloc de transport de 
acest gen era de esenţa comiterii infracţiunii şi absolut indispensabilă (C.A. 
București, secția penală, decizia nr. 921 din 1 iunie 2016, www.sintact.ro). 


2.4. Bunurile care au fost date pentru a determina săvârşirea unei fapte 
prevăzute de legea penală sau pentru a răsplăti pe făptuitor — art. 112 
alin. (1) lit. d) C.pen. 


- nu este necesar ca fapta să constituie infracţiune, măsura de siguranță putând fi 
dispusă şi în situaţia în care se constată că fapta este prevăzută de legea penală şi 
nejustificată, lipsind trăsătura esenţială a imputabilităţii; în cazul în care fapta este 
infracţiune, ea poate fi comisă în forma tentativei, poate fi consumată sau comisă în 
formă continuă sau continuată; 


- este necesar ca bunurile (bani sau alte valori patrimoniale) să fi fost date (iar nu 
Promise sau oferite) înainte de comiterea faptei, pentru a determina săvârșirea aces- 
teia sau după comiterea acesteia, ca o recompensă a făptuitorului; 


- remiterea bunurilor trebuie să fie voluntară, iar nu urmare a unei constrângeri; 


! Asigurarea exigenţelor echiţabilităţii procedurii implică necesitatea citării terțului şi 
asigurării posibilităţii efectuării unei apărări concrete şi efective cu privire la măsura de 
siguranţă solicitată de parchet. 

- se va dispune confiscarea și în ipoteza în care autorul comite o altă infracțiune 
decât cea pentru care au fost date bunurile (de pildă, bunurile sunt date pentru ca 
autorul să o vatăme corporal pe victimă, însă, în urma loviturilor aplicate, aceasta din 
urmă decedează, comițându-se astfel infracțiunea de loviri sau vătămări cauzatoare 
de moarte); 


- se confiscă, de asemenea, bunurile și banii obținuți din exploatarea sau folosirea 
bunurilor supuse confiscării; 


- dacă bunurile supuse confiscării nu se găsesc, în locul lor se confiscă prin echi- 
valent bani şi bunuri până la concurenţa valorii acestora; 


- se va putea dispune confiscarea și în cazul infracțiunilor săvârşite prin presă. 


2 Bunurile promise a fi date pentru a determina săvârșirea unei infrac- 
țiuni sau pentru a răsplăti pe infractor nu pot fi confiscate, întrucât textul de lege 
prevede cerința ca acestea să fi fost efectiv remise. Confiscarea nu s-ar putea 
dispune nici pe un alt temei, întrucât aceste bunuri nu au servit şi nu au fost 
destinate să servească la săvârșirea unei infracțiuni (Trib. Suprem, secția penală, 
decizia nr. 2095/1984, în C.D. 1984, p. 244). 


> Lucrurile date pentru determinarea săvârşirii unei infracțiuni sunt 
supuse confiscării și atunci când cel ce le-a primit nu a săvârșit infracțiunea, 
chiar şi atunci când nu a existat intenţia de a o săvârși, înşelând, sub acest 
aspect, pe cel de la care le-a primit (Trib. Suprem, secția penală, decizia 
nr. 1753/1984, în CP comentat p. 258). 


2.5. Bunurile dobândite prin săvârșirea faptei prevăzute de legea penală, 
dacă nu sunt restituite persoanei vătămate și în măsura în care nu servesc la 
despăgubirea acesteia — art. 112 alin. (1) lit. e) C.pen. 


- pot fi suspuse confiscării în baza acestui temei de exemplu, bunuri dobândite 
prin săvârşirea infracțiunii de tâlhărie, delapidare, trafic de persoane, şantaj etc.; 

- nu este necesar ca fapta să constituie infracţiune, măsura de siguranță putând fi 
dispusă și în situaţia în care se constată că fapta este prevăzută de legea penală și 
nejustificată, lipsind trăsătura esenţială a imputabilității, în cazul în care fapta este 
infracțiune ea poate fi consumată sau comisă în formă continuă sau continuată; 


- dobândirea acestor bunuri este, în principiu, urmărită prin comiterea fapte! 
prevăzute de legea penală; 


- în funcţie de situaţia bunului după comiterea faptei prevăzute de legea penală 
distingem între următoarele două situaţii: 


1. dacă bunul dobândit se află în posesia inculpatului sau dacă nu există probe 
că inculpatul ar fi înstrăinat bunul dobândit: se poate dispune măsura confiscării 
speciale dacă persoana prejudiciată nu s-a constituit parte civilă în procesul penal ȘI 

pici instanţa nu a putut să procedeze din oficiu la restabilirea situaţiei anterioare!; nu 
se va putea dispune măsura confiscării speciale dacă s-a dispus restituirea bunului 
persoanei prejudiciate (de pildă, în cazul în care hoţul este prins în flagrant imediat 
după comiterea faptei şi bunul este ridicat din posesia acestuia şi predat persoanei 
vătămate) sau dacă prejudiciul creat acesteia a fost reparat prin echivalent bănesc (de 
pildă, în cazul în care prejudiciul nu poate fi acoperit în natură, ci prin echivalent); 


2. dacă există probe că inculpatul a înstrăinat bunul dobândit trebuie avute în 
vedere următoarele: 


(i) nu se va putea dispune măsura confiscării speciale de la terţ a bunului 
dobândit prin comiterea faptei prevăzute de legea penală şi antijuridice dacă dobân- 
ditorul cu titlu oneros sau gratuit este de bună-credinţă, ci instanţa va trebui să 
analizeze modalitatea în care va proceda la restabilirea situaţiei anterioare comiterii 
faptei dacă există o acţiune civilă exercitată în procesul penal; dacă persoana preju- 
diciată nu se constituie parte civilă în procesul penal se va confisca de la inculpat 
numai suma obţinută în urma înstrăinării bunului, indiferent de opţiunea persoanei 
prejudiciate în legătură cu exercitarea sau nu a acţiunii civile în procesul penal nu 
cred că există vreo dispoziţie legală care să impună organelor judiciare ridicarea silită 
a bunului mobil din posesia dobânditorului de bună-credinţă în vederea restituirii 
persoanei prejudiciate, având în vedere că acesta are calitatea de parte într-un 
contract translativ de proprietate, valabil încheiat, chiar dacă a avut ca obiect bunul 
altuia; bineînțeles nimic nu împiedică dobânditorul de bună-credinţă să predea 
voluntar bunul organelor judiciare în vederea restabilirii situaţiei anterioare comiterii 
infracţiunii, în această situaţie dobânditorul putând să îşi recupereze prețul plătit făp- 
tuitorului fie pe cale amiabilă, fie în faţa instanţei civile, nefiind posibilă constituirea 
acestuia ca parte civilă în procesul penal deoarece nu are calitatea de persoană preju- 
diciată prin comiterea faptei care face obiectul acţiunii penale?; 


1 Art. 1386 alin. (1) C.civ. prevede că repararea prejudiciului se face în natură, prin 
restabilirea situaţiei anterioare, iar dacă aceasta nu este cu putinţă ori dacă victima nu este 
interesată de reparația în natură, prin plata unei despăgubiri, stabilită prin acordul părţilor sau, 
în lipsă, prin hotărâre judecătorească. Potrivit art. 25 alin. (3) C.proc.pen. instanța, chiar dacă 
nu există constituire de parte civilă, se pronunţă cu privire la desfiinţarea totală sau parţială a 
unui înscris sau la restabilirea situaţiei anterioare săvârșirii infracţiunii; tot astfel, art. 397 
alin. (3) C.proc.pen. stipulează că instanța se pronunţă prin hotărâre şi asupra restituirii lucrurilor 
şi restabilirii situaţiei anterioare; conform art. 256 C.proc.pen. instanța de judecată, în cursul 
Judecăţii, poate lua măsuri de restabilire a situaţiei anterioare săvârșirii infracţiunii, când 
Schimbarea acelei situaţii a rezultat din comiterea infracţiunii, iar restabilirea este posibilă. 

2 În această privinţă, în doctrină (. Vişinescu, loc. cit.) s-a arătat că „nu trebuie omis că 
buna-credinţă se prezumă, astfel că organele judiciare sunt cele care trebuie să demonstreze 
Prin intermediul mijloacelor probatorii contrariul. Prin restituirea bunului de la terţul de bună- 
Credinţă către persoana vătămată, organele judiciare penale îşi depăşesc atribuţiile, ajungându-se a 
nu se ţine cont de contractul (valabil) încheiat între cel care a dobândit bunul prin săvârşirea 
faptei prevăzute de legea penală şi terţul de bună-credință. Vânzarea bunului altuia este un 
Contract valabil potrivit dispoziţiilor Codului civil, sancţiunea nefiind nicidecum nulitatea 
Contractului. Implicit, terţul de bună-credință, care este parte a unui contract valabil încheiat 

(ii) dacă bunul dobândit prin comiterea faptei prevăzute de legea penală şi antiju- 
ridice este înstrăinat unui dobânditor de rea-credință, care primeşte/dobândeşte bunul 
ştiind că provine din săvârşirea unei fapte prevăzute de legea penală, se va reţine 
comiterea infracţiunii de tăinuire de către dobânditor, astfel că în urma formulării 
unei acuzaţii penale şi împotriva acestuia sau a constatării existenței cauzei de nepe- 
depsire prevăzute de art. 270 alin. (3) C.pen. instanţa va analiza posibilitatea restabi- 
lirii situaţiei anterioare sau va putea dispune confiscarea bunului dacă persoana 
prejudiciată nu se constituie parte civilă în procesul penal; 


(iii) se va putea dispune măsura confiscării speciale dacă bunul nu serveşte la 
despăgubirea persoanei prejudiciate şi atunci când actul de înstrăinare oneroasă sau 
gratuită este simulat, deoarece în acest caz este inopozabil statului reprezentat prin 
Ministerul Public, bunul fiind considerat că nu a ieşit din patrimoniul făptuitorului/ 
infractorului, care este proprietarul real al bunului; 


- se confiscă, de asemenea, bunurile şi banii obţinuţi din exploatarea bunurilor 
supuse confiscării, precum şi bunurile produse de acestea; 


- dacă bunurile supuse confiscării nu se găsesc, în locul lor se confiscă prin 
echivalent bani şi bunuri până la concurenţa valorii acestora, 


- se va putea dispune confiscarea și în cazul infracțiunilor săvârșite prin presă. 


I În ceea ce priveşte confiscarea specială de la inculpatul S.I. a sumei 
de 237 lei, Curtea constată că nu sunt fondate criticile Ministerului Public, 
apelul inculpatului Ş.I. urmând a fi admis cu privire la acest aspect, având în 
vedere că sunt incidente dispoziţiile art. 255 C.proc.pen., iar nu cele ale art. 112 
alin. (1) lit. e) C.pen. Astfel, la data de 20.10.2017 inculpatul Ş.I. a predat 


cu inculpatul, ar ajunge să suporte riscul insolvabilităţii inculpatului pentru restituirea preţului 
achitat deja. Aşa cum este greşită practica organelor judiciare de a ridica bunul de la terţul de 
bună-credinţă în vederea restituirii părţii civile şi obligarea inculpatului la plata unei sume de 
bani pentru repararea prejudiciului cauzat terţului de bună-credinţă, este greşită și practica de 
a ridica bunul de la terțul de bună-credinţă în vederea confiscării acestuia. (...) Pentru situaţia 
în care transmiterea bunului către terțul de bună-credință s-a realizat printr-un act juridic cu 
titlu gratuit se ridică problema dacă se aplică principiul conform căruia trebuie protejat cel 
care se străduiește să evite o pagubă (certat de damno vitando), iar nu cel care urmăreşte să 
păstreze un câştig (certat de lucro captando). Situaţiile care pot fi întâlnite în practică pot fi 
diverse şi trebuie analizat dacă forma autentică a actului juridic era necesară ad validitatem 
sau dacă sunt îndeplinite condiţiile darului manual (bunuri mobile corporale cu o valoare de 
până la 25.000 lei). (...) în acest caz nu există niciun mecanism juridic pe care să îl poată 
aplica instanța penală astfel încât să poată aduce bunul din patrimoniul terțului în patrimoniul 
celui care a săvârşit o faptă prevăzută de legea penală şi nejustificată, astfel încât măsura de 
siguranţă a confiscării bunului să fie luată față de această din urmă persoană. Terţul de bună- 
credință este protejat atât de dispoziţiile din Codul penal care prevăd că măsura de siguranță se 
ia față de persoana care a săvârșit o faptă prevăzută de legea penală și nejustificată, dar și de 
dispoziţiile Codului civil, buna-credință fiind protejată, neexistând nicio cauză de nulitate a 
contractului de donaţie a unui bun dobândit din săvârşirea unei fapte prevăzute de legea 
penală, fiind licită transmiterea prin acte juridice a bunurilor altor persoane în baza art. 1230 
C.civ., sancţiunile pentru fraudarea intereselor creditorilor chirografari fiind altele”. 

organelor de poliţie suma de 237 lei, ca fiind o parte din suma dobândită în urma 
comiterii infracţiunii de tâlhărie, însă la termenul de judecată din data de 
6.03.2018 persoana vătămată A.N. a declarat că nu doreşte să se constituie parte 
civilă în cauză, deoarece şi-a recuperat integral prejudiciul, fiindu-i restituită 
suma de bani. (...) situaţia premisă avută în vedere de art. 112 alin. (1) lit. e) 
C.pen. este aceea în care, deşi există un prejudiciu, persoana vătămată fie nu se 
constituie parte civilă în cauză, fie doreşte doar o acoperire parţială a prejudi- 
ciului, aşa încât în mod firesc se impune confiscarea bunurilor sau a sumelor de 
bani obţinute din comiterea infracţiunii şi care nu sunt restituite persoanei 
vătămate sau nu servesc la despăgubirea acesteia, pentru ca infractorul să nu 
aibă niciun folos de pe urma săvârșirii activităţii ilicite. În cauză, însă, suma de 
237 lei nu se impune a fi confiscată ca urmare a faptului că nu ar servi la 
despăgubirea părţii civile, atât timp cât partea civilă a fost despăgubită, fiindu-i 
acoperit integral prejudiciul, inculpatul $.I. plătind partea sa de prejudiciu (plata 
fiind efectuată în numele inculpatului) şi, deci, nerămânând cu niciun folos de pe 
urma comiterii infracţiunii. În acest context, devin incidente dispoziţiile art. 255 
C.proc.pen., Curtea urmând a dispune restituirea către inculpatul Ş.I. a sumei de 
237 lei ridicată de la inculpat în cursul urmăriri penale (C.A. București, secția 
a Il-a penală, decizia nr. 984 din 6 august 2018, www.sintact.ro). 


è În cazul infracțiunii de evaziune fiscală, indiferent dacă această infrac- 
ţiune intră sau nu în concurs cu infracţiunea de spălare a banilor, sumele de bani 
reprezentând obligaţiile fiscale datorate statului nu pot face concomitent obiect 
al obligaţiei de plată a inculpatului atăt ca efect al confiscării speciale, cât şi ca 
efect al obligării inculpatului la plata despăgubirilor. În condiţiile în care suma 
de bani dobândită în urma comiterii unei infracţiuni nu se mai află în posesia 
făptuitorului, ci a fost folosită pentru despăgubirea persoanei vătămate, nu mai 
există situația premisă a deţinerii produsului unei infracțiuni şi, implicit, nu 
există nicio stare de pericol, nejustificându-se sub niciun aspect luarea măsurii 
de siguranță a confiscării speciale. (...) Aşadar, confiscarea specială este o 
măsură de siguranţă care are ca scop înlăturarea stării de pericol asupra circui- 
tului economic, stare generată de operaţiunile nelegale efectuate. Pe de altă 
parte, obligarea unui inculpat la plata sumelor reprezentând obligaţii fiscale 
datorate statului ca urmare a săvârșirii infracţiunii de evaziune fiscală are ca 
temei răspunderea civilă delictuală pentru fapta proprie, având drept scop 
repararea prejudiciului produs prin comiterea acestei infracţiuni. (...) Revine 
judecătorului fondului obligaţia de a verifica în urma probelor administrate în 
cauză dacă întreaga sumă de bani obţinută a avut sau nu la bază operaţiuni 
legale, iar, pentru ipoteza în care aceste sume nu au avut la bază operaţiuni reale, 
să stabilească dacă acestea au fost supuse procesului de „albire”, pentru că doar 
cu privire la aceste sume operează confiscarea specială; reținerea celor două 
infracţiuni în concurs nu atrage de plano aplicabilitatea dispoziţiilor art. 33 din 
Legea nr. 656/2002, republicată, cu modificările şi completările ulterioare. În 
ipoteza existenţei unui prejudiciu rezultat din săvârşirea faptei de evaziune 
fiscală, acesta trebuie acoperit, măsura confiscării ca urmare a infracțiunii de 
spălare a banilor nemaifiind operabilă, întrucât ne aflăm în prezenţa unui preju- 
diciu unic, iar aplicarea concomitentă a celor două măsuri ar avea drept consecință 
o dublă sancţionare a persoanei acuzate şi condamnate pentru comiterea ambelor 
infracţiuni. (...) În interpretarea dispoziţiilor art. 33 din Legea nr. 656/2002 pentru 

prevenirea şi sancţionarea spălării banilor şi art. 9 din Legea nr. 241/2005 pentru 
prevenirea şi combaterea evaziunii fiscale, în ipoteza concursului de infracțiuni 
dintre infracţiunea de evaziune fiscală şi infracţiunea de spălare a banilor nu se 
impune luarea măsurii de siguranţă a confiscării speciale a sumelor de bani ce au 
făcut obiectul infracţiunii de spălare a banilor şi care provin din săvârşirea 
infracțiunii de evaziune fiscală concomitent cu obligarea inculpaţilor la plata 
sumelor reprezentând obligaţii fiscale datorate statului ca urmare a săvârşirii 
infracțiunii de evaziune fiscală” (I.C.C.J., Completul pentru dezlegarea unor 
chestiuni de drept în materie penală, decizia nr. 23/2017, www.scj.ro). 


% Instanţa este obligată să determine sumele obţinute ilicit și este nele- 
gală înlăturarea aplicării confiscării speciale, cu motivarea că sumele obținute de 
către inculpată nu pot fi determinate cu certitudine (C.A. Iaşi, secția penală, 
decizia nr. 843/2004, în B.J. 2004, p. 111). 


X Când inculpatul plătește celui păgubit, în cursul procesului, o sumă de 
bani reprezentând valoarea lucrului sustras, banii obținuți din vânzarea lucrului 
nu pot fi confiscați (C.S.J., secția penală, decizia nr. 3683/2003, în CP 
comentat, p. 259). 


2 Banii dobândiţi de participanţi prin săvârșirea infracţiunii se confiscă, 
dispunându-se obligarea fiecăruia la plata sumei de care a beneficiat în urma 
vânzării lucrurilor sustrase, iar nu la plata întregii sume, în solidar (I. C.C.J., 
secția penală, decizia nr. 391/2005, www.legalis.ro). 


d Dacă lucrurile sustrase de infractori și vândute unui terţ se găsesc, 
acestea se ridică şi se restituie părții vătămate. În situația când cumpărătorul este 
de bună-credință, acesta se poate constitui parte civilă în procesul penal, cadru în 
care inculpatul poate fi obligat, către cumpărător, la plata unei sume egale cu 
preţul pe care l-a primit. Dacă terţul-cumpărător este de rea-credință (...), nu are 
dreptul la despăgubiri, banii obţinuţi din vânzarea bunului trebuind să fie confis- 
caţi de la inculpat, în temeiul prevederilor art. 118 lit. d) C.pen. din 1969 (C. S.J., 
secția penală, decizia nr. 243/1992, în Probleme de drept... 1990-2000, p. 149). 


e În situația în care inculpaţii au vândut o parte din bunuri, banii obținuți 
din vânzarea acestora nu pot fi confiscaţi atâta timp cât prejudiciul cauzat părții 
vătămate nu a fost acoperit integral, iar aceasta s-a constituit parte civilă (C.A. 
București, secția penală, decizia nr. 1565/2000, în CP comentat, p. 259). 


3 Corespondentul valoric al pagubei produse părții vătămate neconsti- 
tuite parte civilă, prin degradarea unui bun, valoare ce nu a sporit patrimoniul 
inculpatului, nu poate face obiect al confiscării prin obligarea inculpatului la plata 
echivalentului bănesc al pagubei (C.$.J., secția penală, decizia nr. 818/2001, 
www.legalis.ro). 


> În cazul confiscării prin plata echivalentului în bani a lucrului ce nu a 
fost găsit, obligarea şi la plata dobânzilor calculate la suma ce formează obiectul 

confiscării nu este legală (Trib. Suprem, secția penală, decizia nr. 2837/1984, în 
CP comentat, p. 259). 


“2 Nu se poate dispune obligarea solidară a părților responsabile civil- 
mente cu inculpaţii pentru executarea confiscării speciale având ca obiect 
beneficiul realizat din infracțiune de către minorii inculpați (C.A. Ploiești, secția 
penală, decizia nr. 427/1994, în BJ.C.P.J. 1993-1997, p. 66). 


ə Sunt supuse confiscării speciale lucrurile dobândite în mod vădit prin 
săvârşirea infracțiunii, dacă nu sunt restituite persoanei vătămate şi în măsura în 
care nu servesc la despăgubirea acesteia. Or, suma obţinută de inculpaţi prin 
vânzarea bunurilor sustrase a fost de 325.000 lei. Împrejurarea că aceştia au 
împărțit banii în mod egal cu martorul A.G. nu poate conduce la concluzia la 
care a ajuns instanţa de apel, și anume că se confiscă numai sumele de care au 
beneficiat efectiv inculpaţii. Suma dobândită de inculpaţi în înțelesul textului de 
lege este de 325.000 lei, astfel că de la fiecare trebuie confiscată suma de 
162.500 lei, suma de 108.000 lei dată martorului constituind o liberalitate din 
partea ambilor inculpați, ce face obiectul măsurii de siguranță (C.A. Brașov, 
secția penală, decizia nr. 918/R/2003, în CP comentat, p. 258). 


X% Banii primiți de inculpat în urma vânzării unor bunuri sustrase nu pot 
fi confiscaţi, dacă servesc la despăgubirea părții vătămate, cu condiţia imposi- 
bilităţii acoperirii în natură a prejudiciului, prin restituire. Ca urmare, confis- 
carea banilor și obligarea inculpatului la despăgubiri către partea civilă repre- 
zentând contravaloarea bunurilor furate este nelegală întrucât constituie o dublă 
obligare a inculpatului la plata aceleiași sume de bani (C.S.J., secția penală, 
decizia nr. 1694/1997, în CP comentat, p. 259). 


- în cazul infracțiunii de dare de mită se va dispune confiscarea în baza art. 290 
alin. (5) C.pen. (temei special al confiscării) a banilor, valorilor sau oricăror alte bunuri 
necuvenite oferite (chiar dacă nu au fost acceptate) sau dare, iar dacă nu se găsesc, 
infractorul va fi obligat la plata echivalentului lor în bani; nu vor fi confiscați banii sau 
foloasele necuvenite promise. 


2.6. Bunurile a căror deţinere este interzisă de legea penală 


- pot fi confiscate de exemplu, bunuri introduse în ţară prin contrabandă, arme sau 
muniții deținute cu încălcarea dispoziţiilor legale, droguri etc.; 

- este necesar nu ca deținerea unor anumite bunuri să fie interzisă de lege în general, 
ci pentru luarea măsurii confiscării speciale trebuie ca legea penală să interzică 
deținerea bunurilor şi să prevadă sancţiuni pentru deținerea ilicită; în acest fel, legea 
prezumă relativ existența unei stări de pericol rezultată din deținerea bunurilor, când 
această faptă este prevăzută de norma de incriminare; 


- sunt supuse confiscării toate bunurile a căror deţinere este interzisă de legea 
penală (inclusiv pentru cazurile în care lipseşte autorizaţia prevăzută de lege pentru 
deținerea bunului), indiferent de natura sau regimul acestora sau de faptul că o lege 

generală sau specială stipulează în mod explicit necesitatea luării măsurii de sigu- 
ranță a confiscării speciale; 


- nu este necesar ca fapta să constituie infracțiune, măsura de siguranță putând fi 
dispusă și în situația în care se constată că fapta este prevăzută de legea penală si 
nejustificată, lipsind trăsătura esenţială a imputabilității; în cazul în care soluţia de 
clasare se dispune atunci când nu sunt întrunite cerinţele de tipicitate obiectivă 
prevăzute de legea penală [art. 16 alin. (1) lit. b) teza I C.proc.pen.] apreciez că nu se 
poate dispune de judecătorul sesizat de procuror confiscarea specială a bunurilor, 
când nu este îndeplinită condiţia ca deținerea bunului să fie interzisă de legea penală; 


- se confiscă, de asemenea, bunurile și banii obținuți din exploatarea bunurilor 
supuse confiscării, precum şi bunurile produse de acestea, 


- în cazul bunurilor a căror deţinere este interzisă de legea penală este obligatorie 
confiscarea specială în natură a acestora, fără a se analiza proporţionalitatea măsurii 
de siguranţă cu scopul urmărit prin aceasta, posesia acestor relevând în mod obiectiv 
un pericol social; 


- în vederea unificării practicii judiciare, prin decizia nr. 10/RIL/2019, instanţa 
supremă a considerat că în cazul faptei prevăzute de art. 342 alin. (6) C.pen., cu 
privire la care s-a dispus o soluţie de clasare întemeiată pe dispoziţiile art. 16 alin. (1) 
lit. b) teza a II-a C.proc.pen., arma şi muniţia intră sub incidenţa confiscării speciale, 
în temeiul art. 112 alin. (1) lit. f) C.pen., în procedura reglementată de art. 549! 
C.proc.pen., în ipoteza în care făptuitorul nu a depus arma şi muniţia la un armurier 
autorizat în termen de 10 zile de la expirarea perioadei de valabilitate a permisului de 
armă, şi în acest caz este necesară respectarea testului de proporţionalitate între 
valoarea armei sau muniției supuse confiscării şi pericolul social al faptei şi persoana 
făptuitorului, pentru ca sancţiunea penală aplicată să fie compatibilă cu art. 1 din 
Protocolul nr. 1 CEDO. Relevantă în evaluarea pericolului social al faptei poate fi şi 
împrejurarea că prin Legea de modificare a Codului penal s-a decis dezincriminarea 
faptei prevăzute de art. 342 alin. (6) C.pen. 


S% În cazul infracţiunii de contrabandă prevăzute de Legea nr. 86/2006 
privind Codul vamal al României, se impune luarea măsurii de siguranță a 
confiscării speciale a bunurilor sau mărfurilor introduse ilegal pe teritoriul vamal 
al României, concomitent cu obligarea inculpaţilor la plata sumelor reprezentând 
datoria vamală, numai în ipoteza în care acestea au trecut de primul birou vamal 
situat pe teritoriul vamal comunitar fără să fi fost prezentate în vamă şi transpor- 
tate spre acest birou vamal (I.C.C.J, Completul pentru dezlegarea unor 
chestiuni de drept în materie penală, decizia nr. 11/2015, www.scj.ro) 


2.7. Banii, valorile sau orice alte bunuri care au făcut obiectul luării de 
mită, în măsura în care nu se restituie mituitorului 


- potrivit art. 289 alin. (3) C.pen. (temeiul special al confiscării) în cazul infracţiunii 
de luare de mită banii, valorile sau orice alte bunuri primite (remise efectiv) sunt 
supuse confiscării, iar dacă acestea nu se găsesc, se va dispune confiscarea prin echi- 
valent; art. 289 alin. (3) C.pen. nu limitează sfera persoanelor de la care se poate 

dispune confiscarea doar la persoana condamnatului, având în vedere posibilitatea 
dispunerii și a confiscării extinse; deopotrivă, nu este limitată măsura confiscării doar 
la echivalentul în bani a foloaselor primite, orice bun susceptibil a fi evaluat putând fi 
supus confiscării; 


- în cazul participației penale, de la fiecare participant se va confisca prin echivalent 
valoarea bunurilor de care a profitat efectiv prin săvârşirea infracțiunii; 


- nu Sunt supuse confiscării bunurile, valorile sau orice alte bunuri necuvenite pre- 
tinse ori cele ce fac obiectul unei promisiuni acceptate, dacă nu au fost remise efectiv, 


- de asemenea, nu pot fi confiscaţi banii, valorile sau orice alte bunuri date, dacă 
acestea au fost date de mituitorul constrâns [care beneficiază de cauza de neimpu- 
tabilitate specială prevăzută de art. 290 alin. (2) C.pen.] sau de mituitorul care benefi- 
ciază de cauza de nepedepsire specială prevăzută de art. 290 alin. (3) C.pen. (denun- 
farea faptei înainte de sesizarea organelor de urmărire penală), dacă au fost date după 
efectuarea denunțului; în ambele cazuri banii, valorile sau orice alte bunuri se restituie 
persoanei care le-a dat; 


- tot astfel, nu pot fi confiscate sumele de bani puse la dispoziţia mituitorului pentru 
realizarea flagrantului la infracţiunea de luare de mită, acestea restituindu-se organelor 
de urmărire penală; 


- dacă banii, valorile sau orice alte bunuri au fost date de mituitor înainte de reali- 
zarea denunțului, chiar dacă acesta beneficiază de cauza specială de nepedepsire, aceste 
bunuri vor fi supuse confiscării. 


ə În cazul în care cel mituit este surprins în flagrant primind banii puşi 
de către poliție la dispoziția denunțătorului, aceștia se restituie poliției, nepu- 
tându-se dispune confiscarea sumei de la inculpat (C.S.J., secția penală, decizia 
nr. 1753/2002, www.legalis.ro). 


2.8. Banii, valorile sau orice alte bunuri date sau oferite care au făcut 
obiectul infracțiunii de trafic de influență, dacă nu au fost restituite 
persoanei care le-a dat. 


- potrivit art. 291 alin. (2) C.pen., în cazul infracțiunii de trafic de influenţă banii, 
valorile sau orice alte bunuri primite se confiscă de la persoana care le deţine, iar 
dacă nu se găsesc, se vor confisca prin echivalent; aceste bunuri pot fi restituite cum- 
părătorului de influenţă care a denunţat fapta sa organelor de urmărire penală înainte 
ca acestea să se fi fost sesizate, cu condiţia să fi fost date după efectuarea denunțului; 
dacă banii, valorile sau orice alte bunuri au fost date de cumpărătorul de influență 
înainte de realizarea denunțului, chiar dacă acesta beneficiază de cauza specială de 
nepedepsire, aceste bunuri vor fi supuse confiscării; 


- nu se vor confisca banii, valorile sau orice alte bunuri pretinse sau cele cu privire 
la care a fost acceptată promisiunea că vor fi date; 


- de asemenea, nu pot fi confiscate sumele de bani puse la dispoziţie pentru 
realizarea flagrantului la infracţiunea de trafic de influență, acestea restituindu-se 
organelor de urmărire penală; 

Măsura de siguranță a confiscării speciale se poate dispune, după caz, de instanța 
de judecată!, prin hotărârea de condamnare, achitare sau încetare a procesului penal, 
renunțare la aplicarea pedepsei sau amânarea aplicării pedepsei sau de judecătorul de 
cameră preliminară, la sesizarea procurorului care a dispus clasarea sau renunțarea Ja 
urmărire penală. 


- în vederea garantării confiscării speciale, procurorul, judecătorul de cameră preli- 
minară sau instanța de judecată pot lua în cursul procesului penal măsuri asigurătorii. 


> 1. În cazul săvârșirii infracţiunii de trafic de influență bunurile primite 
de făptuitor în schimbul promisiunii folosirii influenţei pe lângă funcţionarii 
publici se confiscă, iar dacă acestea „nu se găsesc”, se dispune confiscarea prin 
echivalent. Această dispoziţie legală reprezintă o aplicare specială a cazului 
general de luare a măsurii de siguranţă a confiscării, prevăzut în art. 112 alin. (1) 
lit. e) C.pen. Diferenţa dintre acestea constă în aceea că prin „primire” bunul 
este dobândit în mod direct de la cumpărătorul de influență, în timp ce 
„dobândirea” poate fi şi rezultatul unei operaţiuni mai complexe, care are ca 
rezultat transmiterea bunului în patrimoniul celui de la care se confiscă. 
Rațiunea instituirii acestei obligaţii instituite în sarcina instanţei, de a confisca 
bunurile primite de o persoană ca urmare a săvârşirii infracţiunii de trafic de 
influență, este aceea de a preveni posibilitatea ca săvârşirea unor infracţiuni să 
constituie un prilej de dobândire a unor bunuri de către orice persoană, indiferent 
dacă este vorba de un participant la săvârşirea infracțiunii sau de o terță 
persoană. Dacă terța persoană care a dobândit bunul este de rea-credinţă, 
instanța dispune confiscarea bunului în natură de la aceasta, iar dacă acesta este 
un dobânditor de bună-credinţă, se va dispune confiscarea prin echivalent, de la 
inculpat, a contravalorii bunului înstrăinat. Din probele administrate în cauză 
rezultă că inculpata a dobândit bunurile Pădurea Snagov şi Ferma Regală 
Băneasa ca urmare a săvârşirii de către inculpatul T.R. a infracţiunii de trafic de 
influenţă. Totodată, având în vedere condiţiile şi modul în care a fost comisă 
fapta, precum şi interesul societăţii în comiterea infracţiunii, instanţa a reţinut 
săvârşirea infracţiunii de trafic de influenţă şi în sarcina inculpatei, fapt care 
împiedică reținerea bunei-credinţe a acesteia în dobândirea bunurilor ce au făcut 
obiectul traficului de influenţă. (...) instanţa constată că se impune confiscarea 
în întregime a acestor bunuri de la societatea R. SRL, fie în mod direct, a părţilor 
din bunuri care mai sunt în prezent în proprietatea societăţii, fie prin echivalent, 
pentru părțile din bunuri care au fost înstrăinate unor persoane de bună-credinţă 
ori pentru care s-au făcut acte de dispoziţie. 2. În ce priveşte terenul din Ferma 
Regală Băneasa, care a fost înstrăinat la 15.01.2009 de către societatea R. SRL 


l! Nu prezintă importanţă pentru dispunerea măsurii confiscării speciale dacă instanţa a fost 
sesizată prin rechizitoriu sau prin încheierea judecătorului ori printr-un acord de recunoaştere 
a vinovăţiei. Cu privire la această ultimă modalitate de sesizare subliniez că, deşi dispunerea 
măsurii confiscării speciale nu face obiectul negocierii, trebuind să fie dispusă ori de câte ori 
sunt îndeplinite condiţiile prevăzute de art. 112 C.pen., totuşi, instanța de judecată trebuie să 
manifeste toate diligenţele pentru ca inculpatul sau orice altă persoană ale cărei drepturi şi 
interese legitime ar putea fi afectate prin dispunerea măsurii confiscării să aibă posibilitatea de a 
participa la proces şi a dezbate problematica incidenţei cazului de confiscare prevăzut de lege. 


Măsurile de siguranță 795 


către societatea H. sub forma a două loturi, de 5583 m?, întrucât nu se poate 
reţine reaua-credinţă a terțului dobânditor, instanţa va dispune confiscarea prin 
echivalent a acestora, aşa cum prevede acelaşi text de lege. Practica judiciară a 
interpretat sintagma „dacă acestea nu se găsesc” ca referindu-se atât la o imposi- 
bilitate fizică de confiscare a bunurilor, atunci când acestea nu se mai găsesc 
fizic în patrimoniul făptuitorului, cât şi la o imposibilitate juridică, atunci când 
bunul a intrat în mod legal în patrimoniul unui dobânditor de bună-credinţă. 
Interpretarea contrară, potrivit căreia bunul ar putea fi confiscat şi de la dobân- 
ditorul de bună-credinţă, ar aduce atingere dreptului de proprietate al acestuia, 
garantat de Constituţie şi de Convenţia europeană a drepturilor omului, şi 
principiului securităţii raporturilor juridice. Din declaraţia martorului B.A.M. 
rezultă că a primit aceste terenuri în schimbul serviciilor prestate societăţii R. 
SRL, astfel încât această societate a beneficiat de pe urma înstrăinării lor şi de la 
ea trebuie confiscat echivalentul. În ce priveşte stabilirea valorii echivalente a 
bunului înstrăinat, dobânditorului de bună-credinţă, având în vedere că măsura 
confiscării speciale se dispune prin sentinţă şi produce efecte de la momentul 
dispunerii, iar nu retroactiv, instanţa reţine că trebuie luată în considerare 
valoarea actuală a bunului, iar nu valoarea pe care acesta o avea la momentul 
înstrăinării. Din acest motiv, instanţa va lua în considerare valoarea actuală a 
terenului, stabilită de expertul topografic desemnat de instanță (C.A. Brașov, 
secția penală, sentinţa nr. 39 din 27 iunie 2019, nepublicată). 


$3. Executarea măsurii confiscării speciale 


- măsura de siguranță a confiscării speciale sau a confiscării extinse luată prin 
hotărârea instanței de judecată se execută după cum urmează: 


(i) lucrurile confiscate se predau organelor în drept a le prelua sau valorifica 
potrivit legii; 

- potrivit art. 348 C.proc.fisc. (Legea nr. 207/2015), sunt organe de executare a 
măsurii confiscării speciale sau a confiscării extinse: Ministerul Finanţelor Publice, 
Ministerul Afacerilor Interne sau, după caz, de către alte autorități publice abilitate de 
lege, prin organele competente, stabilite prin ordin comun al conducătorilor 
instituțiilor în cauză; 

- chiar dacă asupra bunurilor cu privire la care a fost dispusă confiscarea specială 
Sau extinsă exista instituită o măsură asigurătorie în cursul procesului penal, aducerea 
la îndeplinire a dispoziţiei instanței se va realiza tot prin organele enumerate mai sus, 
iar nu prin intermediul organelor de urmărire penală; 


- valorificarea bunurilor şi valorilor confiscate se realizează de organele com- 
petente ale Ministerului Finanţelor Publice sau de către alte autorităţi publice abilitate 
de lege; 

- sunt organe de valorificare: a. unităţile subordonate ANAF, stabilite prin ordin 
al președintelui ANAF pentru bunurile intrate în proprietatea privată a statului aflate 
pe teritoriul României; b) structurile de specialitate cu atribuţii în acest sens din 
cadrul Ministerului Afacerilor Externe, pentru bunurile intrate în proprietatea 
privată a statului, care nu se află pe teritoriul României; 

- după rămânerea definitivă a hotărârii prin care s-a dispus confiscarea! dețină. 
torii (persoane fizice sau juridice) bunurilor confiscate intrate în proprietatea privată 
a statului au următoarele obligaţii: 


a) să declare bunurile trecute în proprietatea privată a statului la organele de 
valorificare, în termen de 10 zile de la data primirii de către deținător a documentului 
care constituie titlu de proprietate al statului asupra acestora; 


b) să predea bunurile trecute în proprietatea privată a statului organelor de valo- 
rificare; 


c) să inventarieze bunurile trecute în proprietatea privată a statului, luând în 
acelaşi timp şi măsurile de securitate, de păstrare și de conservare corespunzătoare?; 


- Agenţia Naţională de Administrare a Bunurilor Indisponibilizate are, de ase- 
menea, obligaţia de predare către organele de valorificarea bunurilor aflate în admi- 
nistrarea sa care au făcut obiectul confiscării; 


- după predarea bunurilor vor fi urmaţi paşii procedurali în vederea valorificării 
acestora după cum urmează: 


! Potrivit Codului de procedură penală, confiscarea poate fi dispusă prin hotărârea instanţei 
de judecată (sentință rămasă definitivă prin neapelare sau ca urmare a tardivității apelului ori 
deciziei pronunţate în urma judecării apelului) în cazul în care confiscarea s-a dispus în urma 
unui proces penal care a parcurs faza de judecată, respectiv încheierea judecătorului atunci 
când confiscarea s-a dispus în condiţiile art. 549! C.proc.pen. după dispunerea unei soluţii de 
netrimitere în judecată și sesizarea de către procuror a judecătorului potrivit art. 315 alin. (2) 
lit. d) C.proc.pen. 

2? Potrivit art. 5 alin. (2) din O.G. nr. 14/2007, republicată, sunt exceptate de la aceste 
reguli de predare şi valorificare următoarele categorii de bunuri: a) medicamentele, mate- 
rialele consumabile de utilitate medicală, materialele de natura obiectelor de inventar medi- 
cale, aparatura medicală, substanțele toxice, materialele radioactive, bunurile culturale de 
patrimoniu, documentele istorice, materialele de arhivă, obiectele, veșmintele şi cărțile de cult, 
timbrele filatelice, materialele lemnoase, detectoarele de metale, fildeșul și orice bunuri a 
căror comercializare este interzisă prin lege, care se predau organelor de specialitate ale 
statului competente a gestiona astfel de bunuri, conform prevederilor legale; b) mijloacele de 
plată în valută neconvertibilă care se depun la Banca Naţională a României în condițiile legii; 
c) armele de foc, muniţiile, materiile explozive şi bunurile cu specific militar, care se predau 
imediat, cu titlu gratuit, Poliţiei Române, Ministerului Apărării Naţionale ori, după caz, altor 
persoane juridice autorizate, prevăzute de legislaţia privind regimul armelor și munițiilor. 

Aceste bunuri enumerate mai sus se vor evalua, utiliza, valorifica, distruge sau se vor casa de 
către organele specializate care le-au preluat, dispunând de acestea conform atribuţiilor legale ce 
le revin. Sumele obținute ca urmare a valorificării acestor bunuri se virează la bugetul de stat, în 
termen de 5 zile lucrătoare de la încasare, după deducerea cheltuielilor efectuate conform 
prevederilor legale în vigoare, precum și a altor reţineri prevăzute prin legi speciale. Excepţie de 
la această regulă fac sumele rezultate din valorificarea bunurilor ce intră sub incidența legislaţiei 
în vigoare privind dreptul exclusiv al cultelor religioase pentru producerea obiectelor de cult, 
care rămân la dispoziţia cultelor religioase. Precursorii de droguri se valorifică de organele de 
valorificare numai către un operator cu substanțe clasificate, potrivit legislaţiei privind 
regimul juridic al precursorilor de droguri. O copie a documentului care atestă valorificarea 
sau distrugerea precursorilor de droguri se comunică Agenţiei Naţionale Antidrog. 

a) se va proceda la evaluarea bunurilor de o comisie de evaluare în termen de 21 
de zile de la preluare; 


b) după evaluare se va proceda la valorificarea bunurilor. 


- ca excepţie, bunurile de consum alimentar cu grad ridicat de perisabilitate sau 
care, prin trecerea timpului, pierd din greutate ori din valoare, inclusiv animalele, 
păsările vii şi plantele, se valorifică de îndată. Bunurile se predau imediat persoa- 
nelor juridice specializate sau persoanelor fizice autorizate pentru comercializarea 
acestor bunuri către populaţie, la prețul de piață. Valorificarea acestor bunuri se face 
fără efectuarea procedurilor de evaluare; instituțiile abilitate prin lege să ateste cali- 
tatea bunurilor, pentru bunurile supuse valorificării, sunt obligate să emită avizul 
constatator în termenul solicitat de organul de valorificare, cu excepția bunurilor 
perisabile, pentru care avizul constatator se va emite de îndată; 


- valorificarea bunurilor intrate în proprietatea privată a statului care se află pe 
teritoriul României se face prin bursele de mărfuri, prin magazine proprii, licitaţie 
publică, în regim de consignație sau direct de la locul unde acestea se află; dacă 
bunurile care se află în străinătate, valorificarea se face prin licitație publică sau alte 
proceduri legale, potrivit legislației aplicabile din statul pe teritoriul căruia se află; 


- veniturile încasate din valorificarea bunurilor confiscate se fac venit la bugetul 
de stat sau la bugetele locale, după deducerea cheltuielilor impuse de ducerea la 
îndeplinire şi de valorificare!; 


- prin Legea nr. 318/2015 au fost conferite Agenției Naţionale de Administrare a 
Bunurilor Indisponibilizate atribuţii în legătură cu bunurile confiscate după cum 
urmează: 


a) ținerea evidenţei hotărârilor şi a încheierilor prin care s-a luat măsura de sigu- 
ranță a confiscării speciale sau a confiscării extinse dispuse de instanțele române, 
precum și a celor comunicate autorităţilor române de către instanțele străine; în 
vederea realizării acestei atribuţii a fost instituită obligația judecătorului delegat cu 
executarea de a transmite Agenţiei o copie a hotărârii sau a încheierii prin care s-a 
luat măsura de siguranță a confiscării speciale sau a confiscării extinse; 


! Potrivit art. 11 din O.G. nr. 14/2007: Veniturile încasate din valorificarea bunurilor se 
varsă la bugetul de stat, după deducerea cheltuielilor efectuate conform prevederilor legale în 
vigoare, precum şi a altor rețineri prevăzute prin legi speciale în cazul organelor abilitate, în 
termen de 5 zile lucrătoare de la încasare. Bunurile confiscate de organele autorităţii admi- 
nistraţiei publice locale se predau organelor de valorificare, iar sumele încasate din valorifi- 
Carea acestora se fac venit la bugetul local, după deducerea cheltuielilor cu valorificarea 
efectuate conform legislaţiei în vigoare și a unui comision de 20% din veniturile rămase după 
deducerea cheltuielilor cu valorificarea. Comisionul de 20% se varsă la bugetul de stat, în 
termen de 5 zile lucrătoare de la încasare. În situaţia în care nivelul veniturilor încasate din 
valorificarea bunurilor nu asigură acoperirea cheltuielilor necesare în vederea valorificării 
acestora, diferența va fi acoperită de la bugetul de stat sau de la bugetele locale, după caz. În 
categoria cheltuielilor efectuate în vederea valorificării bunurilor intrate în proprietatea privată 
a statului se cuprind cheltuielile efectuate de la preluarea acestora și până la valorificare, 
atribuirea cu titlu gratuit sau distrugere, precum și cele efectuate pentru stabilirea bunurilor 
care îndeplinesc condiţiile de comercializare. ~ 

b) efectuarea unei analize trimestriale a modului și gradului de valorificare a 
bunurilor care fac obiectul confiscării speciale sau al confiscării extinse, respectiv a 
modului de utilizare a bunurilor imobile confiscate, bunurilor imobile intrate, prin 
confiscare, în proprietatea privată a statului. 


- bunurile imobile intrate, prin confiscare, în proprietatea privată a statului por fi 
transmise cu titlu gratuit în domeniul privat al unităţilor administrativ-teritoriale, la 
cererea consiliului judeţean, respectiv a Consiliului General al Municipiului 
Bucureşti sau a consiliului local, după caz, prin hotărâre a Guvernului, inițiată de 
Ministerul Finanţelor Publice la propunerea Agenţiei, pentru a fi utilizate pentru 
obiective de natură socială; 


- bunurile imobile intrate, prin confiscare, în proprietatea privată a statului por fi 
date în folosință gratuită asociaţiilor şi fundațiilor, precum şi Academiei Române și 
academiilor de ramură înființate în baza unei legi speciale, prin hotărâre a Guver- 
nului, inițiată de Ministerul Finanţelor Publice la propunerea Agenţiei, pentru a fi 
utilizate pentru obiective de natură socială, de interes public, sau în raport cu obiectul 
lor de activitate, după caz. 


(ii) dacă lucrurile confiscate se află în păstrarea organelor de poliţie sau a 
altor instituţii, judecătorul delegat cu executarea trimite o copie de pe dispozitivul 
hotărârii organului la care se află; 


- după primirea copiei de pe dispozitiv, lucrurile confiscate se predau în termen de 
30 de zile organelor în drept a le prelua sau valorifica potrivit dispoziţiilor legii. La 
cererea organelor care se ocupă de valorificare, bunurile pot rămâne în custodia 
poliției până la valorificare. 

(iii) când confiscarea privește sume de bani ce nu au fost consemnate la unități 
bancare, judecătorul delegat cu executarea trimite o copie de pe dispozitivul hotă- 
rârii organelor fiscale, în vederea executării confiscării, potrivit dispozițiilor 
privind creanțele bugetare; 


- sumele exprimate în monedă străină sumele se convertesc în lei la cursul de 
schimb comunicat de Banca Naţională a României, valabil la data rămânerii defini- 
tive a hotărârii judecătorești prin care s-a dispus confiscarea; 


- sumele confiscate fac venit la bugetul de stat sau la bugetele locale după dedu- 
cerea cheltuielilor impuse de aducerea la îndeplinire și de valorificare. 


(iv) când s-a dispus distrugerea lucrurilor confiscate (de pildă, bunurile dovedite că 
aduc atingere unui drept de proprietate intelectuală), dacă prin lege nu se prevede altfel, 
aceasta se face în prezența unei comisii formate din judecătorul delegat cu executarea al 
instanței de executare, un reprezentant al parchetului de pe lângă aceeași instanță, un 
reprezentant al inspectoratului județean de poliție, gestionarul camerei de corpuri delicte 
în gestiunea căruia se aflau bunurile supuse distrugerii și, dacă este cazul, reprezentanți al 
altor autorități cu competenţe în domeniu desemnați de judecătorul delegat. Comisia 
întocmește un proces-verbal care se trimite, în copie, spre a fi depus la dosarele privind 
cauzele în care s-a dispus confiscarea respectivelor bunuri. În cazul în care distrugerea nu 
are loc în circumscripţia instanţei de executare, din comisie face parte judecătorul delegat 


Măsurile de siguranţă 799 


cu executarea de la instanța corespunzătoare în grad în circumscripția căreia are loc 
distrugerea. Un exemplar al procesului-verbal se trimite instanţei de executare. 


- distrugerea drogurilor, precursorilor, medicamentelor, materialelor consumabile 
de utilitate medicală, materialelor de natura obiectelor de inventar medicale și a apara- 
turii medicale, substanţelor toxice şi a materialelor radioactive confiscate se efectuează 
în condiţiile prevăzute în legile speciale care reglementează regimul acestor substanţe; 


- în mod similar se va proceda și în ipoteza în care măsura confiscării speciale 
este dispusă de judecătorul de cameră preliminară sesizat de procurorul care a dispus 
soluţia de clasare sau de renunțare la urmărirea penală. 


Secţiunea a 6-a. Confiscarea extinsă 


ŞI. Noţiune 


- este măsura de siguranță ce constă în trecerea în patrimoniul statului a unor 
bunuri (altele decât cele pentru care se dispune măsura de siguranță a confiscării 
speciale), în cazurile și în condițiile prevăzute de lege; 


- este o sancţiune penală (pedeapsă în sens european), ce are caracter personal 
(nu sunt aplicabile prevederile referitoare la indivizibilitatea sau solidaritatea răspun- 
derii civile) și irevocabil şi este consecutivă dispunerii unei soluţii de condamnare; 


- confiscarea extinsă nu poate fi dispusă decât de instanţa de judecată (nu de 
judecătorul de cameră preliminară sau de procuror), printr-o hotărâre judecătorească 
definitivă; 

- nu se poate dispune confiscarea extinsă ca măsură procesuală provizorie pe 
parcursul procesului penal şi nici ca măsură de siguranţă în alte faze ale procesului 
penal decât cea de judecată ori în cadrul unor proceduri penale care nu sunt 
circumscrise procesului penal; 


- în faza de judecată confiscarea extinsă poate fi dispusă indiferent de modalitatea 
de sesizare a instanţei; deopotrivă, nu prezintă importanţă dacă judecata cauzei s-a 
desfăşurat potrivit procedurii de drept comun, ori potrivit procedurii abreviate în 
cazul recunoaşterii învinuirii, sau în condiţiile procedurii speciale a acordului de 
recunoaștere a vinovăţiei; 


- confiscarea extinsă se dispune, în principal, în natură; în subsidiar, această 
măsură de siguranță poate fi dispusă prin echivalent atunci când bunurile supuse 
confiscării nu se găsesc în materialitatea lor sau au fost înstrăinate unui posesor de 
bună-credinţă; în acest din urmă caz se vor confisca bani sau bunuri până la 
concurenţa valorii bunurilor de confiscat; 


- în scopul garantării executării măsurii confiscării extinse pot fi instituite măsuri 
asiguratorii încă din cursul urmăririi penale; 

- asigurarea aplicării eficiente a confiscării extinse şi evitarea impedimentelor 
procedurale necesită coerentizarea soluţiilor legislative de drept substanţial şi 

procedural, înțelegerea standardului de probă al condițiilor necesare pentru aplicarea 
sancțiunii de drept penal, precum şi îndeplinirea obligațiilor procedurale pozitive în 
materia strângerii probelor de către organele de urmărire penală; 


$2. Condiţii 


- pentru a se dispune confiscarea extinsă, trebuie îndeplinite următoarele condiții: 


1. să fi fost comisă una sau mai multe dintre următoarele infracţiuni limitativ 
prevăzute de lege: 


a) infracțiuni privind traficul de droguri şi de precursori; 

b) infracţiuni privind traficul și exploatarea persoanelor vulnerabile; 

c) infracțiuni privind frontiera de stat a României; 

d) infracțiunea de spălare a banilor; 

e) infracțiuni din legislația privind prevenirea şi combaterea pornografiei; 
f) infracţiuni din legislaţia privind combaterea terorismului; 

g) constituirea unui grup infracțional organizat; 

h) infracţiuni contra patrimoniului; 


i) nerespectarea regimului armelor, munițiilor, materialelor nucleare şi al mate- 
riilor explozive; 


j) falsificarea de monede, timbre sau de alte valori; 


k) divulgarea secretului economic, concurența neloială, nerespectarea dispozi- 
țiilor privind operaţii de import sau export, deturnarea de fonduri, infracțiuni privind 
regimul importului şi al exportului, precum şi al introducerii și scoaterii din ţară de 
deșeuri și reziduuri; 

I) infracţiuni privind jocurile de noroc; 


m) infracțiuni de corupţie, infracțiunile asimilate acestora, precum şi infracțiunile 
împotriva intereselor financiare ale Uniunii Europene; 


n) infracţiuni de evaziune fiscală; 
o) infracțiuni privind regimul vamal; 


p) infracțiuni de fraudă comise prin sisteme informatice și mijloace de plată 
electronice; 


q) traficul de organe, țesuturi sau celule de origine umană. 


- în ceea ce priveşte sfera infracțiunilor pentru care este permisă luarea confiscării 
extinse, observăm că în enumerarea limitativă a Codului penal lipsesc infracțiunile de 
proxenetism și traficul de migranți. Aceasta nu însemnă că potrivit legii noi măsura 
confiscării nu poate fi luată în aceste cazuri, întrucât legiuitorul a făcut trimitere la 
titlurile capitolelor în care sunt incluse aceste infracţiuni. Astfel, pentru infracțiunea 
de proxenetism (art. 213 C.pen.), observăm că aceasta se încadrează în cazul 
prevăzut la lit. b), iar traficul de migranţi (art. 263 C.pen.) aparține categoriei 
infracţiunilor privind frontiera de stat, caz prevăzut la lit. c); 

- nu se poate dispune confiscarea extinsă dacă fapta este prevăzută de legea penală, 
nejustificată, dar neimputabilă; 

- față de exprimarea generică a legii, infracțiunile enumerate mai sus pot fi regle- 
mentate fie de Codul penal, fie de vreo lege specială ce cuprinde dispoziţii penale (de 
pildă, infracțiunile contra patrimoniului sau cele de corupție); 


- în practica judiciară cele mai frecvente infracțiuni pentru care s-a dispus con- 
fiscarea extinsă sunt cele de trafic de droguri, corupţie, fraudele comise prin sisteme 
informatice şi mijloace de plată electronice, trafic de persoane/minori, proxenetism şi 
contrabandă; 


2. legea să prevadă pentru infracțiunea/infracţiunile comise (enumerate mai 
sus) pedeapsa închisorii de 4 ani sau mai mare; 


- este necesar ca maximul special prevăzut de lege pentru forma consumată a 
infracţiunii să fie de 4 ani închisoare sau mai mare (indiferent dacă legea prevede sau 
nu pedeapsa alternativă a amenzii), deopotrivă, se poate dispune confiscarea extinsă 
şi atunci când pedeapsa prevăzută de lege este detențiunea pe viaţă prevăzută 
alternativ cu pedeapsa închisorii’; 

- există infracţiuni care se încadrează în enumerarea limitativă de la condiţia 1, 
însă nu satisfac exigenţa maximului special al închisorii de 4 ani sau mai mare [de 
pildă, furtul simplu (art. 228 C.pen.) ori abuzul de încredere (art. 238 C.pen.), sau 
folosirea unui minor în scop de cerşetorie (art. 215 C.pen.)]; 

3. infracţiunea concretă comisă să fie susceptibilă să îi procure infractorului 
un folos material; 


- legea nu cere ca prin infracţiune să se fi produs în concret un folos patrimonial 
infractorului, ci ca fapta să fie susceptibilă, în condiţiile în care a fost săvârşită, să 
procure direct sau indirect un folos material?; 


- prin folos material trebuie înțeles orice avantaj de natură patrimonială (bani, 
bunuri, drepturi patrimoniale, instrumente financiare etc.), nu doar câştigurile 
financiare; 


! Infracţiunea de genocid prevăzută de art. 438 C.pen. pentru care legea prevede pedeapsa 
unică a detenţiunii pe viaţă nu se regăseşte în enumerarea de la pct. 1. 

2 În literatura de specialitate (F. Ciopec, Confiscarea extinsă: între de ce şi cât de mult?, 
Ed. C.H. Beck, București, 2015, p. 109) s-a apreciat că soluţia de confiscare este justificată 
din următoarele considerente: 1. Dacă unui profit sau beneficiu reprezintă motivul principal al 
comiterii infracţiunilor economice sau patrimoniale, atunci eliminarea motivului ar trebui să 
Constituie un puternic factor disuasiv în comiterea pe viitor a altor infracţiuni similare; 
2. Neutralizarea beneficiilor obţinute din infracţiuni contribuie la prevenirea infiltrării de bani 
murdari în economie şi coruperea economiei legale; 3. Prin confiscare se previne acumularea 
de capital ce poate fi utilizat pentru comiterea de infracţiuni în viitor; 4. În considerarea prin- 
Cipiului moral conform căruia un infractor nu ar trebui să profite de comiterea unei infracţiuni. 
S-a observat că aceste considerente au o situaţie premisă comună: obţinerea unui folos patri- 
monial prin săvârşirea de infracţiuni de către persoana condamnată; astfel, relevant nu este 
obţinerea de avantaje morale, nepatrimoniale, ci de avantaje cuantificabile material obţinute 
din comiterea infracțiunii. 


802 Sinteze de drept penal. Partea generală 


- foloasele materiale dobândite direct din comiterea infracțiunii pentru care s-a 
dispus condamnarea nu vor face obiectul confiscării extinse, ci al confiscării speciale 
în condiţiile art. 112 alin. (1) lit. e) C.pen; 


- nu este îndeplinită această condiţie dacă în urma unei analize in concreto se 
constată că infracțiunea era susceptibilă să producă numai un folos personal nepa- 
trimonial; 


- nu se va putea dispune confiscarea extinsă chiar dacă infracţiunea este vreuna 
din enumerarea limitativă de la pct. 1 şi sancţionată de lege cu pedeapsa închisorii de 
4 ani sau mai mare, dacă nu era susceptibilă in concreto să procure infractorului un 
folos material. 


4.instanța să fi dispus condamnarea inculpatului pentru vreuna dintre 
infracțiunile enumerate mai sus; 


- este necesar ca instanţa să pronunţe o hotărâre de condamnare, indiferent dacă 
pedeapsa aplicată se execută ori executarea este suspendată sub supraveghere; 

- confiscarea extinsă poate fi dispusă chiar dacă pedeapsa concretă la care 
infractorul a fost condamnat este amenda penală sau închisoarea mai mică de 4 ani, 


atâta vreme cât maximul special prevăzut de lege pentru sancţionarea infracțiunii în 
formă consumată este închisoarea de 4 ani sau mai mare; 


- nu se poate dispune confiscarea extinsă de procuror, de judecătorul de cameră pre- 
liminară (sesizat în urma dispunerii unei soluţii de clasare sau renunțare la urmărirea 
penală) sau de instanţa de judecată care a dispus achitarea, încetarea procesului penal, 
renunțarea la aplicarea pedepsei ori amânarea aplicării pedepsei; deopotrivă, după 
rămânerea definitivă a hotărârii de condamnare nu se poate aplica sancţiunea de drept 
penal a confiscării extinse pe calea unei contestaţii la executare, față de cazurile şi 
condiţiile în care acesta poate fi exercitată prevăzute de art. 598 şi urm. C.proc.pen.; 


- nu este necesar pentru dispunerea confiscării extinse ca soluția de condamnare să 
vizeze aplicarea pedepsei închisorii cu executare în regim de detenţie, putându-se dispune 
şi atunci când instanța decide suspendarea sub supraveghere a executării pedepsei; 


- fiind o hotărâre de condamnare şi cea prin care se dispune aplicarea unei măsuri 
educative (privative sau neprivative de libertate) unui inculpat care a comis o infracţiune 
în minorat, nu există vreun argument pentru neaplicarea măsurii confiscării extinse şi 
infractorilor minori sau cei care au comis infracţiuni în minorat. 


5. instanţa să aibă convingerea că bunurile dobândite provin din activități 
infracţionale de natura celor enumerate mai sus; 


- spre deosebire de măsura de siguranță a confiscării speciale, nu se poate reține 
existența unei legături de cauzalitate directe între bunurile supuse confiscării extinse 
şi infracţiunea pentru care s-a dispus condamnarea (acestea nefiind obiectul, produsul 
sau instrumentul infracţiunii), iar proveniența ilicită a bunurilor se prezumă relativ 
(în baza disproporţiei dintre venituri şi bunuri deținute, precum şi din alte indicii 
temeinice ce rezultă din cauză); 


- activităţile din care provin bunurile supuse confiscării extinse nu sunt avute în 
vedere la pronunțarea hotărârii de condamnare (altfel s-ar fi dispus confiscarea spe- 
cială), ci sunt de natura acesteia (de pildă, trebuie să existe dovada că inculpatul 

acuzat de comiterea infracţiunii de trafic de droguri mai fusese implicat în activităţi 
relative la deținerea şi comercializarea de stupefiante apte să justifice proveniența 
sumelor de bani necesare achiziţionării unui bun; o situaţie similară se poate reţine şi 
în cazul acuzațiilor de trafic de persoane sau proxenetism ori de contrabandă când din 
probele administrate în cauză rezultă implicarea inculpatului în activități similare 
celor pentru care a fost trimis în judecată); prin urmare, nu este necesar ca bunul să 
fie dobândit în perioada comiterii infracţiunii, confiscarea extinsă putând fi dispusă şi 
cu privire la bunuri dobândite anterior sau ulterior activității infracţionale cu care a 
fost sesizată instanța în măsura în care rezultă activități infracționale de natura 
(similare sau identice) celor descrise în actul de sesizare; 


- în mod întemeiat s-a arătat în doctrină! că sintagma bunuri dobândite folosită de 
art. 112! alin. (2) lit. a) C.pen. semnifică bunurile (inclusiv sume de bani) intrate cu 
titlu de proprietate în patrimoniul persoanei, dacă au dus la mărirea activului patri- 
monial, precum şi serviciile cu valoare economică prestate gratuit în favoarea 
persoanei în cauză; 


- simplul fapt al deţinerii unor bunuri sau sume de bani cu privire la proveniența 
cărora inculpatul nu poate oferi organelor judiciare o explicaţie credibilă nu este de 
natură să conducă per se la aplicarea măsurii confiscării extinse atâta timp cât nu se 
poate proba că aceste bunuri provin din comiterea unor acţiuni sau inacţiuni similare 
celor care fac obiectul sesizării, deopotrivă, reținerea suspiciunii implicării 
inculpatului într-o activitate infracțională similară de mică amploare, aptă să îi ofere 
venituri reduse nu poate justifica aplicarea măsurii confiscării extinse cu privire la un 
bun având o valoare semnificativ mai ridicată (de pildă, dacă din probele adminis- 
trate rezultă că inculpatul a mai fost implicat ocazional în activităţi de comercializare 
de droguri la diferite petreceri care nu îi puteau aduce un venit mai mare de 1.000 lei 
nu se impune confiscarea extinsă a unui autoturism deţinut de acesta în valoare de 
10.000 euro). 


> Instanţa dispune confiscarea extinsă a sumelor de bani deţinute de 
persoana condamnată pentru comiterea infracţiunii prevăzute în art. 367 alin. (1) 
C.pen., dacă valoarea sumelor de bani depăşeşte în mod vădit veniturile obţinute 
de persoana condamnată în mod licit, în condiţiile în care aceasta nu are o 
ocupaţie, iar instanţa are convingerea că sumele de bani provin din activităţile 
persoanei condamnate în cadrul grupului infracţional organizat, convingere 
formată pe baza modalităţii în care persoana condamnată a participat la activi- 
tățile infracţionale ale grupului, a rolului în luarea deciziilor şi executarea aces- 
tora în cadrul grupului şi a acţiunilor efectuate în scopul ascunderii sumelor de 
bani. Astfel, modalitatea de implicare a inculpatului în activitatea grupului 
infracțional organizat, împrejurarea că acesta s-a implicat alături de A., B. şi C. 
în operaţiunile de relocare a utilajelor de producere a ţigaretelor, dovedindu-se 
că a avut un rol determinant în luarea deciziilor şi executarea acestora de către 
C., sunt elemente de fapt pe baza cărora instanța şi-a format convingerea că 


! A. Crişu-Ciocîntă, Confiscarea extinsă. Teorie şi practică: judiciară, Ed. Hamangiu, 
București, 2019, p. 193. 

sumele de bani provin din activități infracţionale. Această concluzie se impune 
cu atât mai mult cu cât se constată eforturile inculpatului E. de a ascunde sume 
de bani într-o casetă de valori deschisă de cumnatul său, G., care acţiona sub 
îndrumarea inculpatului (.C.C.J,, secția penală, decizia nr. 1294 din 30 martie 
2016, www.scj.ro). 


ə Instanţa va dispune confiscarea extinsă a următoarelor sume de bani 
ridicate cu ocazia percheziţiilor de la inculpatul V.A.A.: suma totală de 5670 
euro, sumele de 70 lire sterline şi 40 leva. În acest sens, tribunalul are în vedere 
următoarele elemente: fapta de trafic de droguri de mare risc pentru care a fost 
trimis în judecată inculpatul V.A.A. i-a procurat acestuia un folos material; 
pentru infracţiunea de trafic de droguri de mare risc pedeapsa prevăzută de lege 
este mai mare de 4 ani, în cursul anilor 2011-2017, inculpatul nu figurează 
înregistrat cu venituri; din declaraţiile martorilor T.A.D. şi V.I.C. cu care incul- 
patul V.A.A. a locuit mai multe luni până la momentul imediat anterior reţinerii 
acestuia, rezultă că inculpatul nu avea un loc de muncă, însă dispunea de sume 
considerabile de bani, având un mod de viaţă opulent. Pe cale de consecinţă, din 
mijloacele de probă administrate în cauză, rezultă faptul că sumele de bani 
ridicate de la inculpatul V.A.A. cu ocazia percheziţiei domiciliare provin din 
săvârşirea unor fapte de trafic de droguri (Trib. Bucureşti, secția penală, sentința 
nr. 2369 din 15 noiembrie 2017, www.sintact.ro). 


6. valoarea bunurilor dobândite de persoana condamnată, într-o perioadă de 
5 ani înainte și, dacă este cazul, după momentul săvârșirii infracțiunii, până la 
data emiterii actului de sesizare a instanței, să depăşească în mod vădit veniturile 
obținute de aceasta în mod licit (criteriul temporal și cel al proporționalităţii); 


- la calculul perioadei de referință ce urmează a fi avută în vedere, se pornește de 
la data emiterii rechizitoriului, a încheierii acordului de recunoaștere a vinovăţiei 
sau a pronunțării hotărârii judecătorului prin care este admisă plân gerea formu- 
lată împotriva soluţiei de netrimitere în judecată, cu reținerea cauzei spre judecare, 
dată de la care se va calcula înapoi termenul de 5 ani (rermen de regresiune); 


- termenul de 5 ani este un termen substanţial care se calculează potrivit dispozi- 
țiilor art. 186 C.pen.; 


- nu se va proceda la evaluarea bunurilor obținute după data emiterii rechizitoriului; 


- la aprecierea caracterului vădit disproporționat al bunurilor dobândite de 
infractor față de veniturile licite ale acestuia, în perioada de referință, se va ține 
seama și de valoarea bunurilor transferate cu titlu oneros sau gratuit de către 
persoana condamnată sau de un terţ unui membru de familie (în sensul art. 177 
C.pen.) ori persoanelor juridice asupra cărora persoana condamnată deține 
controlul’; faţă de scopul urmărit prin reglementarea confiscării extinse, vor fi avute 


! Potrivit art. 6 din Directiva 2014/42/UE: Confiscarea aplicată terţilor. „(1) Statele 
membre adoptă măsurile necesare pentru a permite confiscarea produselor sau a altor bunuri a 
căror valoare corespunde produselor care, în mod direct sau indirect, au fost transferate de o 
persoană suspectată sau învinuită către terți sau care au fost dobândite de terţi de la o persoană 

în vedere atât actele prin care bunurile au fost transferate în mod real, efectiv per- 
soanelor enumerate mai sus, cât şi actele prin care bunurile au ajuns să figureze, în 
mod fictiv, ca aparţinând acestor persoane, fiind, în realitate, achiziționate prin 
mijloacele financiare ale infractorului (în această ultimă ipoteză, bunurile aparținând 
unor proprietari fictivi nu trebuie să facă obiectul confiscării speciale!); 


- la stabilirea diferenţei dintre veniturile licite şi valoarea bunurilor dobândite se 
vor avea în vedere valoarea bunurilor la data dobândirii lor [nu la o dată anterioară 
sau ulterioară dobândirii, indiferent de fluctuațiile cursului valutar sau al pieţei 
relevante pentru acel bun (de pildă, nu se va avea în vedere valoarea de piaţă a 
imobilului de la data pronunțării hotărârii judecătoreşti, indiferent dacă valoarea 
acestuia a crescut, respectiv scăzut începând cu data dobândirii)] și cheltuielile făcute 
de persoana condamnată sau de un membru de familie ori de persoanele juridice 
asupra cărora persoana condamnată deţine controlul; dispoziţiile art. 112? alin. (5) 
C.pen. nu reușesc să clarifice dacă în intenţia legiuitorului a fost ca prin cheltuielile 
făcute de acuzat sau de terții apropiaţi ai acestuia se au în vedere numai cheltuieli 
făcute cu bunurile dobândite (transferate) sau și alte cheltuieli (care pot fi acoperite 
din sume cu provenienţă ilicită, de regulă cheltuieli extravagante). Spre deosebire de 
Codul penal român, în Codul penal belgian se are în vedere creșterea patrimoniului și 
cheltuielilor persoanei. În plus, cheltuielile extravagante pot consuma în egală 
măsură produsul infracţional, la fel ca investiţiile imobiliare sau cele bancare?. Având 


suspectată sau învinuită, cel puţin în cazurile în care terţii ştiau sau ar fi trebuit să știe faptul că 
scopul transferului sau al achiziţionării era evitarea confiscării, pe baza unor elemente de fapt 
şi circumstanţe concrete, inclusiv a faptului că transferul sau dobândirea a avut loc în mod 
gratuit sau în schimbul unei sume de bani semnificativ mai reduse decât valoarea de piață a 
bunurilor. (2) Alineatul (1) se interpretează astfel încât să nu aducă atingere drepturilor terţilor 
de bună-credință”. În această privinţă, în doctrină (D. Niţu, Confiscarea extinsă. Confiscarea 
specială. Confiscarea de la terţi, în C.D.P. nr. 4/2017, p. 61) s-a apreciat că de lege lata 
„confiscarea fie ea specială sau extinsă, nu poate opera de la terți (prin terţi înțelegând orice 
altă persoană în afară de cea care a comis o faptă prevăzută de legea penală, în sensul art. 174 
C.pen.). (...) Confiscarea specială sau extinsă va putea privi şi bunurile aflate iniţial şi aparent 
în patrimoniul unor terţe persoane doar după ce instanța penală, aplicând regulile din materia 
de drept incidentă, în procesul penal, conform art. 52 C.proc.pen. va constata că terţii sunt 
simpli posesori ai bunurilor, în realitate nişte interpuşi ai făptuitorului sau condamnatului 
(distincţie în funcţie de confiscarea specială sau cea extinsă)”. 

! De pildă, vor face obiectul confiscări speciale, iar nu al confiscării extinse bunurile dobândite 
din comiterea infracţiunii pentru care s-a dispus condamnare, care au fost transferate în mod fictiv 
de infractor în patrimoniul unui membru de familie al acestuia. Tot astfel, vor face obiectul 
confiscării speciale şi bunurile provenite din comiterea infracţiunii dobândite de terţul de rea- 
credinţă în măsura în care se dovedeşte că acesta a comis infracțiunea de spălarea banilor. 

2 În doctrină este citat un judecător american în cauza United States c. Ginsberg (7* circuit 
1985), care a afirmat următoarele: „A racketeer who dissipates the profits ... on wine, women 
and song has profited from organised crime to the same extent as if he had put the money in 
his bank account” (un infractor care își cheltuie veniturile ... pe vin, femei şi distracții profită 
de activitățile infracționale în același mod în care ar fi profitat dacă și-ar fi depozitat veniturile 
infracţionale într-un cont bancar), a se vedea G. Stessens, Money Laundering — A New Inter- 
national Law Enforcement Model, Cambridge University Press, 2000, p. 33. 

în vedere referinţa la cheltuielile terţilor apropiaţi, intenţia legiuitorului pare a fi să 
limiteze textul la cheltuielile cu bunurile dobândite, deși este foarte probabil ca o 
parte din profitul ilicit să fie cheltuit în mod direct şi nu investit în bunuri 
(dobândite/transferate); 


- bunurile care au făcut obiectul confiscării speciale (de pildă, bunurilor dobândite 
prin comiterea infracțiunii) ori cele cu privire la care instanța a dispus măsura restituirii 
către partea civilă ori către persoana căreia îi aparțin nu vor fi avute în vedere pentru 
stabilirea bunurilor dobândite de infractor, în scopul aplicării confiscării extinse. 


7. să existe o stare de pericol prin lăsarea în circulaţie a acestor bunuri, iar 
prin luarea măsurii de siguranță a confiscării extinse starea de pericol poate fi 
înlăturată. 


2 În ceea ce priveşte sintagma „bunuri dobândite”, aceasta se referă la 
bunurile care se află în patrimoniul inculpatului cu titlu de proprietate şi negrevate 
de obligaţii corelative care ar putea conduce până la pierderea totală a valorii lor 
intrinseci. Astfel, nu pot fi supuse confiscării sumele de bani dobândite cu titlu de 
împrumut, întrucât, deşi în acest caz dreptul de proprietate se strămută în patri- 
moniul împrumutatului (astfel cum se prevede în art. 2160 C.civ.), acesta a dobân- 
dit, la momentul încheierii contractului, şi obligaţia corelativă a restituirii lor inte- 
grale. În speță, Curtea observă că inculpatul A.S.A. are o pensie de 426 lei/lunar, 
A.V.L. de 350 lei/lunar, A.I.A. de 1400 lei/lunar. Potrivit contractelor de vânzare- 
cumpărare, la data de 20.12.2012 acelaşi inculpat a vândut un autoturism VW Golf 
pentru suma de 17.000 lei şi un autoturism BMW 560/525 pentru suma de 5000 
euro. Cu declaraţia martorei C.E., cumnata sa, A.S.A. a făcut dovada că a 
împrumutat de la aceasta suma de 10.000 euro pentru a efectua o operaţie fiicei 
lui, care are probleme de sănătate. Relativ la prezenta declaraţie, pe de o parte, nu 
s-a făcut dovada că ar conţine afirmaţii nereale, pentru a putea fi astfel înlăturată 
ca mijloc de dovadă, iar pe de altă parte, martora a depus şi înscrisul doveditor al 
ridicării respectivei sume, la data de 6.03.2014, dintr-un cont bancar pe care îl 
avea deschis la Banca Comercială Carpatica Sucursala S. În legătură cu declaraţia 
martorului P.G., care susţine, la rândul său, că a împrumutat inculpatului A.S.A. o 
sumă de bani, el a justificat proveniența lor din activităţi agricole, dar şi ca fiind 
primite de la fiica sa, care lucrează în Belgia. Deşi nu a făcut vreo dovadă concretă 
în sprijinul celor afirmate, nu s-a făcut în cauză, de către acuzare, nici proba că nu 
putea deţine respectiva sumă de bani. Niciuna dintre cele două persoane audiate ca 
martor nu a prezentat vreun contract de împrumut încheiat cu inculpatul, însă 
având în vedere calitatea de afin (cumnată), respectiv prieten, astfel de înscrisuri 
nu se încheie, îndeplinirea obligaţiei de plată fiind bazată pe relaţiile de încredere 
ce se stabilesc între ele. În ceea ce priveşte inculpatul A.M.I., acesta este salariat, 
obţinând astfel venituri din activităţi licite. Este real că la data efectuării 
percheziţiei, inculpatul A.S.A. nu a precizat sursa sumelor de bani pe care le 
deţinea la domiciliu, însă nu avea această obligaţie, în condiţiile în care în favoarea 
sa operează principiul potrivit căruia orice act sau fapt juridic este licit până la 
dovada contrarie, impunând, în ce priveşte averea unei persoane, ca dobândirea 
ilicită a acesteia să fie dovedită de către acuzare. Pe de altă parte, din înscrisurile 
medicale depuse la dosar, reiese că, într-adevăr, fiica lui minoră, A.V.L., suferă de 

afecţiuni oculare congenitale, care necesită anumite intervenţii chirurgicale de 
specialitate, astfel că susţinerile sale în sensul că avea nevoie de resurse financiare 
suplimentare în acest scop este pertinentă şi credibilă. Cât priveşte aspectul că 
banii găsiţi la locuinţa inculpaţilor ar proveni din activităţi infracționale, acuzarea 
nu a făcut vreo dovadă în prezentul sens, nici pe calea vreunei hotărâri de 
condamnare şi nici pe alte căi, care să confirme implicarea lor sub orice formă în 
derularea unor acte ilicite cu caracter penal producătoare de venituri. Relativ la 
bijuteriile ridicate de la domiciliul inculpaţilor în aceleaşi împrejurări, cantitatea, 
natura şi greutatea acestora nu depăşesc un cadru normal, raportat şi la numărul 
membrilor de familie, fiind de notorietate că fiecare persoană posedă astfel de 
obiecte, moștenite sau primite cadou la diverse evenimente (aniversări, schimbări 
de stare civilă, botez etc.). În plus, nici în acest caz nu s-a făcut dovada că au fost 
cumpărate în ultimii 5 ani anterior comiterii faptelor deduse judecății din bani 
dobândiţi în urma săvârşirii unor infracţiuni. Aspectul că la dezbaterea succesorală 
după defuncta A.V.L. nu au fost avute în vedere, ca o componentă a masei de 
partaj, bijuteriile, nu reprezintă o prezumție absolută a faptului că au fost 
dobândite ulterior decesului acesteia, respectiv datei de 16.11.2012. Având în 
vedere argumentele mai sus expuse, rezultă că acuzarea nu a putut crea instanței 
convingerea, dincolo de orice îndoială rezonabilă, că sumele de bani şi bijuteriile 
care au făcut obiectul ridicării cu ocazia percheziției efectuate la locuinţa 
inculpaţilor au fost dobândite în mod ilicit, pentru a se putea dispune în mod legal 
confiscarea extinsă a acestor bunuri (C.A. Suceava, secția penală, decizia 
nr. 184/2016, www.sintact.ro). 


ta În ceea ce priveşte prima condiţie prevăzută de lege pentru a se dispune 
confiscarea extinsă se observă că în cauză s-a pronunţat condamnarea inculpatului 
pentru infracţiunea de trafic de droguri de risc şi în formă continuată şi în stare de 
recidivă. Referitor la cea de a doua condiție, judecătorul va avea în vedere 
următoarele elemente de analiză: Inculpatul G.S. nu a desfăşurat niciodată vreo 
activitate remunerată, intenţionând să se angajeze la împlinirea vârstei de 30 ani, 
iar din verificările efectuate la instituţiile de administrare fiscală a rezultat că nu a 
avut niciun fel de alte venituri. Cu privire la sumele de bani găsite la adresa din 
municipiul Bucureşti, sector 2, inculpatul a susţinut că îi aparţin sorei sale, martora 
G.M., care, la rândul său, conform declaraţiei sale, ar fi desfăşurat perioade scurte 
de timp activităţi remunerate pe teritoriul Italiei, această susţinere a martorei fiind 
confirmată de autoritățile din Italia, care au precizat că martora a declarat sume de 
bani obţinute legal pe teritoriul acestui stat doar în 2015. Martora a mai susţinut că 
locuieşte în Italia din 2003 şi a fost căsătorită până în 2008, soţul său asigurându-i 
întreţinerea, iar în perioada căsătoriei ar fi adus în România de circa 5 ori pe an o 
sumă medie de 6000 euro, aşadar, o sumă de circa 150.000 euro. De asemenea, 
martora ar mai fi primit în perioada 2009-2017 de la un alt cetăţean italian, suma 
totală de 200.000 euro, din care şi-ar fi asigurat şi întreţinerea sa şi, întrucât fratele 
său, inculpatul G.S. nu a lucrat niciodată, şi întreţinerea fratelui său. Totodată, 
martora mai susţine că i-ar fi dat personal martorului M.I., circa 100.000 euro, pe 
care acesta, la rândul său, i-ar fi dat-o fratelui său, inculpatul G.S., pentru a-şi 
cumpăra un imobil cu destinaţie de locuință, împrejurare infirmată de către 
martorul M.I. Sintetizând, conform depoziţiei martorei G.M., aceasta, în perioada 

2006-2008, ar fi trimis fratelui său pentru întreţinerea sa, suma totală de 
aproximativ 150.000, respectiv, circa 2500 euro/lună, iar în perioada 2009-2017, 
martora ar fi primit de la un cetăţean italian, suma totală de 200.000 lei, care a 
asigurat întreţinerea sa, a fratelui său, inculpatul G.S. şi, în parte, şi a sorei sale 
G.C.E., deci, suma de circa 617,28 euro/persoană/lună. Chiar totalizând cele două 
sume de bani pretins obţinute de către martora G.M. de la cei doi cetăţeni italieni, 
soţul şi prietenul său, pentru perioada 2003-2017, fără a realiza nicio cheltuială de 
întreţinere, aceasta ar fi fost în cuantum de 350.000 euro, ceea ce nu justifică 
deținerea de către inculpat a sumelor de bani găsite la adresa la care locuia 
inculpatul G.S. (aproximativ 400.000 euro) şi a contravalorii bunurilor dobândite 
de acesta în cursul anului 2016, respectiv, un imobil în valoare de 140.000 euro, 
achiziţionat, conform contractului din 27.04.2016, cu suma de 80.000 euro și un 
autovehicul achiziţionat cu suma de 10.000 euro, la data de 18.03.2016 (aşadar, o 
sumă totală de aproximativ 500.000 euro). Pe de altă parte, martora a precizat că 
nu deţine niciun fel de documente cu privire la transferul unor sume de bani către 
fratele său, inculpatul G.S., şi a oferit o explicaţie neplauzibilă cu privire la faptul 
că nu ar fi realizat trimiterea banilor din Italia în România, prin transferuri bancare, 
respectiv că nu ar fi dorit să cunoască tatăl său despre aceste transferuri, deşi era 
opţiunea titularului contului (a martorei G.M.) să împuternicească pentru 
efectuarea de operaţiuni doar persoanele agreate de titular, neavând vreo obligaţie 
în a-şi împuternici tatăl. Şi în faza de cercetare judecătorească apărarea 
inculpatului a depus înscrisuri, însă acestea nu aduc elemente probaţionale în plus 
care să susțină poziţia inculpatului şi a martorei G.M. cu privire la remiterea 
acestor sume de bani. În ceea ce priveşte explicaţiile inculpatului cu privire la 
sumele de bani deţinute în locuinţă şi la cele utilizate pentru dobândirea unor 
bunuri, acestea sunt concordante cu susținerile martorei G.M. doar în ceea ce 
priveşte pretinsa provenienţă a sumelor de bani, respectiv, faptul că acestea ar 
aparţine martorei, însă, în timp ce inculpatul susţine că cea mai mare parte a 
sumelor de bani, respectiv, câte 5000 euro/lună, ar fi fost trimise în România prin 
unităţi bancare şi prin serviciul Western Union, începând cu anul 2004, martora 
susține că cea mai mare parte a banilor ar fi fost introduşi în ţară, cash, împrejurare 
care nu poate fi confirmată prin niciun mijloc de probă. Referitor la susţinerile 
inculpatului în sensul că banii ar fi fost trimişi prin BRD şi Western Union, acestea 
nu au fost confirmate prin verificările efectuate, prin Western Union, inculpatul 
primind de la martoră suma totală de 6616 euro. Din analiza probelor mai sus- 
menţionate rezultă că martora G.M. nu a dispus niciodată de întreaga sumă găsită 
la adresa la care locuia inculpatul şi cea utilizată în cursul anului 2016 pentru 
achiziţionarea unui imobil cu destinaţie de locuinţă şi a unui autovehicul. Pe de 
altă parte, conform probatoriului administrat, inculpatul G.S. a mai deţinut un 
număr de 34 de saci din material plastic, cu dimensiuni cuprinse între 55/46 cm şi 
99/66 cm, găsiţi, la data de 25.05.2017, în autoturismul marca VW Jetta (similari 
celor ridicaţi din garajul situat la adresa din municipiul Bucureşti, sector 1, unde 
inculpatul deţinea cantitatea de 3,76 kg canabis), toţi prezentând urme de 
tetrahidrocannabinol (THC), substanță psihotropă biosintetizată de planta de 
canabis, ceea ce confirmă faptul că în posesia inculpatului s-au mai aflat şi alte 
cantități de canabis, a căror greutate totală, având în vedere cantităţile menţionate 
pe sacii găsiți în garajul din municipiul Bucureşti, sector 1, în medie de 3,25 kg 

canabis/sac, ar fi totalizat circa 110 kg canabis, care, în urma vânzării cu suma de 
25.000 lei/kg, ar fi condus la obţinerea unei sume de aproximativ 613.000 euro, 
ceea ce reprezintă atât suma de bani găsită în locuinţa inculpatului, cât şi 
contravaloarea imobilului cu destinaţie de locuinţă şi a autovehicului marca VW 
Jetta de culoare albă, înmatriculat cu numărul X., achiziţionate de către 
inculpatul G.S. în cursul anului 2016. Faptul că inculpatul a achiziţionat un 
autoturism şi un imobil pe numele său este un risc pe care şi l-a asumat în ipoteza 
în care banii ar fi provenit măcar în parte de la sora sa, în condiţiile în care aceasta 
nu poate face dovada transferării în condiţii legale a sumelor de bani necesare 
pentru aceste achiziţii inculpatului. Or, în această ipoteză este greu de acceptat 
faptul că o persoană care nu realizează venituri, dar are activităţi pe linia traficului 
de droguri, îşi achiziţionează bunuri de mare valoare, cum ar fi un autoturism şi un 
imobil şi deţine şi în domiciliu sume foarte mari de bani, indicând ca unică sursă 
pe sora sa. Aceasta chiar dacă face în parte dovada faptului că a deţinut diverse 
sume de bani nu a putut să facă o dovadă directă şi concretă a remiterii acestor 
sume de bani inculpatului cu scopul de a achiziţiona în numele ei şi pentru ea 
bunuri, cu atât mai mult cu cât exista posibilitatea de împuternicire a acesteia în 
faţa unui notar public pentru a face astfel de acte de dispoziţie. În raport de aceste 
aspecte, Tribunalul constată că este îndeplinită şi cea de a doua condiţie pentru a 
opera confiscarea extinsă. În fine, ultima condiţie este şi ea îndeplinită, respectiv 
instanţa şi-a format convingerea că bunurile respective provin din activități 
infracţionale de natura celor pentru care a fost condamnat, având în vedere cel 
puţin două aspecte. Primul aspect îl constituie identificarea unui număr de 34 de 
saci din material plastic cu dimensiuni cuprinse între 55/46 cm şi 99/66 cm, găsiţi 
la data de 25.05.2017 în autoturismul marca VW Jetta, similar celor ridicaţi din 
garajul situat din mun. Bucureşti, sector 1, unde inculpatul deţinea şi o cantitate de 
3,76 kg canabis, toţi prezentând urme de THC, substanţă psihotropă biosintetizată 
de planta de canabis. Acest lucru conferă judecătorului convingerea că inculpatul 
ar mai fi fost şi în posesia altor cantităţi de canabis care conform celor menţionate 
pe sacii găsiţi în garaj de 3,25 kg canabis/sac, ar fi totalizat cu aproximaţie 110 kg 
canabis, cantitate foarte mare, procurorul făcând un calcul raportat la valoarea cu 
care se vinde de aproximativ 613.000 euro. Al doilea argument care susţine 
această din urmă condiţie ce determină confiscarea extinsă este legată şi de 
preocupările inculpatului pe linia traficului de droguri de risc în condiţiile în care 
inculpatul a mai fost condamnat prin sentinţa penală nr. 2307 din 18 septembrie 
2014 a Tribunalului Bucureşti, secţia I penală, definitivă prin neapelare la o 
pedeapsă de 1 an şi 4 luni închisoare cu suspendarea sub supraveghere pentru 
infracţiunea de trafic de droguri de risc prevăzută de art. 2 alin. (1) din Legea 
nr. 143/2000. În concluzie, Tribunalul apreciază că sunt îndeplinite concluziile 
cumulative pentru a opera în cauză confiscarea extinsă, sens în care, în baza 
art. 112! C.pen. va dispune confiscarea extinsă asupra sumelor de 586.050 lei, 
280.570 euro, 20 lire sterline, 900 de franci elveţieni, 60 de dolari, ridicate cu ocazia 
percheziţiei imobiliare de la inculpatul G.S., a autoturismului marca Volkswagen, tip 
Jetta, precum şi a imobilului situat în municipiul Bucureşti, sector 2, al cărui drept de 
proprietate a fost intabulat pe numele inculpatului (Trib. București, secția penală, 
sentinţa nr. 2567 din 15 decembrie 2017, www.sintact.ro). , 

§2. Standardul de probă. Impedimente procedurale la aplicarea 
confiscării extinse 


- pentru a se dispune în mod legal măsura de siguranță a confiscării extinse pe 
lângă îndeplinirea condițiilor prevăzute de legea substanțială din jurisprudența 
CtEDO [cauzele Silickienė c. Lituaniei (hotărârea din 20 martie 2012), Arcuri ş.a. c. 
Italiei (hotărârea din 27 iunie 2002), Philips c. Marii Britanii (hotărârea din 5 iulie 
2001)] se remarcă necesitatea respectării şi unor exigențe procedurale ce țin de 
dreptul la un proces echitabil; astfel, este necesar să existe o procedură publică şi 
contradictorie, despre care trebuie încunoștințată persoana care figurează în scriptele 
publice în calitate de proprietar al bunului, căreia trebuie să i se acorde timpul şi 
facilitățile necesare pregătirii apărării şi posibilitatea efectivă de a propune probe 
pentru a combate sau ridica un dubiu cu privire la temeinica susţinerilor parchetului 
ori în scopul răsturnării prezumțiilor legale relative instituite de lege, în considerarea 
inversării sarcinii probei; 

- din analiza condiţiile enumerate mai sus rezultă că pentru dispunerea confiscării 
extinse instanța de judecată operează cu un dublu standard de probă: 


a. Standardul probei dincolo de orice îndoială rezonabilă cu privire la comi- 
terea uneia sau mai multora dintre infracțiunile limitativ prevăzute de lege şi pentru 
care legea prevede pedeapsa închisorii de 4 ani sau mai mare, cu privire la care a fost 
sesizată deoarece aceasta este standardul impus de art. 103 alin. (2) C.proc.pen. 
pentru dispunerea unei soluţii de condamnare!; 


b. Standardul suficienţei probei („preponderance of evidence/probabilities ”) cu 
privire la următoarele împrejurări de fapt: bunurile dobândite de inculpat provin din 
activități infracționale de natura celor enumerate mai sus; valoarea bunurilor dobân- 
dite de inculpat, într-o perioadă de 5 ani înainte și, dacă este cazul, după momentul 
săvârşirii infracțiunii, până la data emiterii actului de sesizare a instanţei, să depășească 
în mod vădit veniturile obținute de aceasta în mod licit. Opinez că reținerea acestui din 


1 În DCC nr.650/2018 s-a constatat neconstituționalitatea dispoziţiei din Legea de 


modificare a Codului penal prin care s-a impus standardul probei dincolo de orice îndoială 
rezonabilă şi cu privire la activități infracționale din care provin bunurile supuse confiscării 
extinse. Astfel, în considerente deciziei s-a arătat că „folosirea sintagmei «dincolo de orice 
îndoială» face inutilă reglementarea instituţiei confiscării extinse, întrucât instituie un standard 
de probă ce presupune soluţionarea în întregime a raportului juridic penal de conflict, cu 
consecința aplicabilităţii instituţiei confiscării speciale, dar şi a instituirii unei condiții mai 
severe decât cele prevăzute în Directiva 2014/42/UE în privința regimului probator. (...) 
Sarcina dovedirii acuzațiilor dincolo de orice îndoială — sau chiar dincolo de orice îndoială 
rezonabilă — pentru a putea fi dispusă măsura confiscării extinse, presupune, de fapt, 
soluționarea de către organele judiciare a raportului juridic penal de conflict, anterior luării 
acestei măsuri. Însă aceasta înseamnă, de fapt, soluționarea laturii penale a cauzei și stabilirea 
legăturii bunurilor supuse confiscării cu activităţile infracționale ale persoanei condamnate, 
condiţii care permit însă instanței să dispună confiscarea specială a bunurilor. Or, într-o astfel 
de situaţie, reglementarea măsurii de siguranţă a confiscării extinse nu mai este necesară, fiind 
lipsită de finalitate”. 

urmă standard de probă este necesar atât în considerarea faptului că măsura de sigu- 
ranță a confiscării extinse are natura unei sancțiuni de drept penal, cât şi având în 
vedere că prezumția relativă constituțională a dobândirii licite a averii reprezintă o 
aplicație a prezumției de nevinovăție. În acest sens, în cauza Telbiş şi Viziteu c. 
României (hotărârea din 26 iunie 2018, parag. 68) CtEDO a arătat că în mod legitim 
autorităţile naţionale pot dispune măsura confiscării în condiţiile în care prin 
raportare la standardul suficienţei probei se poate stabili că veniturile licite ale unei 
persoane nu pot fi suficiente pentru dobândirea bunurilor vizate de măsura confis- 
cării. Curtea a mai subliniat că, atunci când dispoziţia de confiscare a fost în legătură 
cu un proces penal vizând acuzaţii grave, nu se impune dovedirea caracterului ilicit 
prin raportare la standardul probei dincolo de orice îndoială rezonabilă. Astfel, în 
măsura în care standardul suficienţei probei este satisfăcut cu privire la originea 
ilicită a bunului şi se reţine incapacitatea proprietarului de a dovedi contrariul, Curtea 
a apreciat că sunt îndeplinite exigenţele testului de proporţionalitate prevăzut de art. 1 
din Protocolul nr. 1 adiţional la Convenţia europeană. În plus, CtEDO a apreciat că 
nu este incompatibilă cu exigenţele convenţionale confiscarea bunurilor şi de la alte 
persoane decât cele acuzate de comiterea de infracţiuni, inclusiv de la membri de 
familie ai acuzatului ori de la alte rude apropiate care sunt prezumate că posedă sau 
administrează bunuri ale acuzatului, sau care sunt deținători de rea-credinţă!. 


! Soluţia CtEDO din cauza Telbiş şi Viziteu c. României a fost criticată pe bună dreptate în 
doctrină [D. Moroşan, Controlul de convenţionalitate — viziunea CEDO asupra instituției 
confiscării (speciale, extinse, în lipsa unei soluţii de condamnare, de la terți) conform 
Directivei 2014/42/EU în C.D.P. nr. 1/2019] arătându-se că „este atât superficială cât și 
«greșită». (...) chiar dacă am fi de acord că aplicarea unei confiscări extinse într-o procedură 
eminamente penală este protejată doar în sensul art. 6 §1 din Convenţie, şi chiar dacă am 
aprecia că aceasta nu este o instituţie de drept material (a se vedea deja Conflictul — CCR vs. 
CEDO) în sensul Convenţiei și nu se aplică nici garanţiile prevăzute de art. 7 din Convenţie, 
tot această hotărâre este profund greșită. Rațiunea pentru vehemenţă nu constă în — astfel cum 
a fost în cazul Curţii Constituţionale Italiene, o relativ veche și contradictorie relaţie în raport 
de opinii. Pur şi simplu, dacă ne raportăm la cea dintâi condiţie în vederea limitării impuse în 
controlul exercitării proprietății de către însăși Curtea Europeană, autorităţile române şi-au 
încălcat obligaţiile pozitive. De ce? Pentru că textul art. 112! C.pen. trebuie coroborat cu 
textul art. 107 C.pen. ce reglementează condiţiile de dispunere a tuturor măsurilor de siguranță 
şi implicit și dispunerea confiscării extinse. Cele specifice: (1) condamnare, (2) săvârșirea 
unei infracţiuni grave susceptibile de a genera profit, (3) convingerea instanţei că bunurile 
provin din săvârșirea de infracțiuni similare celei pentru care a fost dispusă condamnarea și 
cele generale: (1) săvârşirea unei fapte prevăzută de legea penală şi (2) nejustificată. Cele 
două condiții generale vizează persoana față de care se dispune măsura: condamnatul. În mod 
evident, în speța de față, aceste condiţii sunt îndeplinite față de acesta, dar nu şi față de soţie, 
fiică și nepoată. Credem că este excesiv să susții că în acest caz, atât timp cât se poate proba 
existența unui drept de proprietate asupra unui bun, că o persoană, în calitate de membru de 
familie ştia că tatăl/soțul/unchiul săvârşeşte infracțiuni şi de aceea primeşti cadouri ori familia 
are o situaţie financiară bună. Mai mult, dacă opinia parchetului era că pentru cele 219 acţiuni 
de luare de mită, soţia, fiica şi nepoata ştiau, acestea trebuiau să fie condamnate, fie pentru o 
formă de participaţie la infracțiunea de luare de mită, fie pentru o faptă de tăinuire. Trecând 
peste aceste argumente ce se raportează de principiu la probaţiune, consider că autoritățile 

- în esenţă, pot fi identificate două impedimente la aplicarea măsurii confiscării 
extinse: 


1. Impedimentul de facto, constând în carențele investigative şi efectele 
acestora cu privire la standardul de probă necesar constatării îndeplinirii condiţiilor 
pentru dispunerea confiscării extinse în ipoteza în care judecata se desfăşoară potrivit 
procedurii abreviate în cazul recunoaşterii învinuirii; 


- pot exista situaţii în care ancheta să fie concretă şi efectivă şi din probele 
administrate să rezulte dincolo de orice îndoială rezonabilă existența faptei, a 
elementelor constitutive ale infracțiunii, sub aspect subiectiv şi obiectiv, precum şi a 
lipsei vreunui impediment la punerea în mişcare sau exercitarea acţiunii penale, pre- 
văzut de art. 16 C.proc.pen., însă organele de urmărire penală să fi neglijat în activi- 
tatea de strângere a probelor să lămurească unul sau mai multe dintre următoarele 
aspecte: bunurile aflate în patrimoniul inculpatului; bunurile care sunt deţinute de 
inculpat prin persoane interpuse; veniturile licite ale inculpatului; existenţa unei 
diferenţe nejustificate între veniturile licite ale inculpatului şi bunurile deţinute de 
acesta, existenţa faptelor sau a actelor de natura celor care au făcut obiectul acţiunii 
penale cu care a fost învestită instanţa; 


- deopotrivă, trebuie avut în vedere că în cazul în care inculpatul solicită judecata 
potrivit procedurii abreviate în cazul recunoaşterii învinuirii recunoaşterea vizează 
doar situaţiile de fapt cu care a fost învestită instanța, iar nu şi a existenţei unor fapte 
similare acestora din care pot proveni bunuri supuse confiscării extinse ori a faptului că 
bunurile asupra cărora au fost instituite măsuri asiguratorii provin din fapte similare 
celor care fac obiectul judecății; în plus, nu poate fi omis faptul că singurele probe care 
pot fi administrate în cadrul cercetării judecătoreşti abreviate sunt cele cu înscrisuri. În 
aceste condiţii, carenţele urmăririi penale coroborate cu pasivitatea procurorului în a 
proba cu înscrisuri aspectele enumerate mai sus constituie veritabile impedimente 


române nu şi-a îndeplinit obligaţia de a reglementa într-un mod satisfăcător instituția confis- 
cării extinse prin raportare la includerea acesteia în cadrul măsurilor de siguranță, ce constituie 
o limitare ab initio în raport de aplicarea măsurii, pe de o parte şi în raport de clarificarea 
situaţiei terţilor, pe de altă parte. Ca atare, măsura nu putea fi dispusă asupra bunurilor soţiei și 
ale fiicei, acestea necomiţând fapte tipice şi antijuridice”. 

Deopotrivă alt autor (J. Vişinescu, loc. cit.) a apreciat că „Deşi în această cauză Curtea 
analizează ca fiind posibilă confiscarea bunurilor de la terţe persoane, în anumite 
circumstanţe, trebuie avute în vedere două aspecte. Pe de o parte, părţile nu au invocat lipsa 
prevederii în lege a confiscării de la terţ, ci contradicţia cu decizii ale Curţii Constituţionale şi 
cu Directiva 2014/42/UE, precum şi că nu s-a avut în vedere faptul că erau terţi de bună- 
credinţă. Pe de altă parte, Curtea Europeană a Drepturilor Omului menţionează la parag. 80 
din hotărâre că nu are atribuţia de a analiza circumstanţele concrete în baza cărora instanţele 
române au dispus confiscarea faţă de reclamanţi. Astfel, în opinia noastră, decizia este 
relevantă din prisma compatibilităţii legislaţiei din România cu standardele CEDO în ceea ce 
priveşte folosirea prezumțţiilor relative privind convingerea instanţei că bunurile pe care 
doreşte să le confişte provin din activităţi infracţionale şi că au fost transferate în mod fictiv 
către un terţ, iar nu şi cu privire la conformitatea cu standardele CEDO a confiscării bunurilor 
direct din patrimoniul terţului”. 

procedurale de facto la dispunerea măsurii de siguranță a confiscării extinse în 
condiţiile în care nu se poate reţine existenţa unor probe care să conducă la reținerea 
întrunirii standardului suficienţei probei cu privire la condiţiile confiscării extinse; 


- apreciez ca eronate considerentele DCC nr. 356/2014 potrivit cărora prezumția 
legală relativă a dobândirii licite a bunurilor poate fi răsturnată nu doar prin probe, ci 
şi prin prezumții simple. Lipsa de perspectivă a Curţii Constituţionale cu privire la 
standardul de probă în materia confiscării extinse este şi mai evidentă în recenta 
DCC nr. 650/2018 când, după o motivare eclectică în care s-a făcut trimitere la 
hotărâri CtEDO (nerelevante prin raportare la obiectul analizei) sau la probatio dia- 
bolica (aspecte apte să sublinieze confuzia profundă a instanţei de contencios consti- 
tuţional), s-a conchis că „în privinţa confiscării extinse se operează cu prezumţii care 
să formeze convingerea instanţei, iar garanţiile asociate trebuie să vizeze următoa- 
rele: evaluarea trebuie făcută de către o instanţă în cadrul unei proceduri judiciare, ce 
include o audiere publică; apărarea trebuie să aibă acces la dosarul cauzei/comunicarea 
în avans a argumentelor acuzării, persoanele în cauză trebuie să aibă posibilitatea să 
administreze probe, să ridice obiecțiile şi să prezinte dovezile (fie ele mărturii 
documentare sau verbale) pe care le consideră necesare; prezumţiile pe care acuzarea 
se bazează să nu fie absolute, astfel încât ele să poată fi răsturnate de inculpat”. 


În acest context, cred că prin intermediul prezumţiilor simple nu poate fi 
satisfăcut nici măcar standardul de probă al suspiciunii rezonabile instituit de Codul 
de procedură penală în materia măsurilor preventive sau al procedeelor probatorii 
intruzive în viaţa privată, astfel că este exclus ca pentru una din aplicaţiile prezumţiei 
de nevinovăție şi pentru aplicarea unei sancţiuni penale standardul de probă să fie 
apreciat drept suficient atunci când se raportează doar la prezumțţiile simple. 


2. Impediment de iure, rezultat în urma unei nefericite opţiuni a legiuitorului de 
metamorfozare în art. 396 C.proc.pen. a unor modalităţi de individualizare a 
tratamentului sancționator (renunțare la aplicarea pedepsei sau de amânare a aplicării 
pedepsei) în soluţii procedurale autonome pe care le poate dispune instanţa. 


- necorelarea acestei soluţii procedurale cu condiţiile prevăzute de art. 112! C.pen. 
pentru dispunerea confiscării extinse a condus la excluderea posibilităţii de a dispune 
confiscarea extinsă în cazul dispunerii unei soluţii de amânare a aplicării pedepsei 
sau de renunțare la aplicarea pedepsei chiar şi în cazul în care este probată existenţa 
unei diferenţe nejustificate între veniturile licite ale inculpatului şi bunurile deţinute 
de acesta, precum şi existenţa unor fapte sau acte de natura celor care au făcut 
obiectul acţiunii penale cu care a fost învestită instanţa din care instanţa are convin- 
gerea că provin bunurile dobândite ilicit. 


Din compararea veniturilor licite obţinute şi a averii dobândite de 
inculpaţii în calitate de coproprietari ai construcţiilor edificate la adresa menţio- 
nată în perioada de referinţă reiese o diferență de 974.900 lei reprezentând 
216.644 euro. Instanţa a avut în vedere că în ceea ce priveşte confiscarea 
extinsă, se iau în considerare şi alte standarde de dovedire decât cele pentru a 
dispune condamnarea (preponderența dovezilor, balanţa probabilităților, în cazul 
confiscării, versus dincolo de orice dubiu rezonabil, în cazul condamnării). În 

acest fel, aplicând dispoziţiile art. 112! C.pen., se va preveni infiltrarea 
produsului infracţiunii în circuitul civil, prin neutralizarea instrumentului de 
săvârşire a unor noi infracţiuni, asigurând, altfel spus, reinstaurarea legalităţii 
conform principiului potrivit căruia „criminalitatea nu produce venituri”. 
Posibilitatea confiscării unor bunuri obţinute din activităţi infracţionale 
anterioare actului ilicit penal dedus judecății cu respectarea anumitor garanţii 
legate de exerciţiul dreptului la apărare este recunoscută şi de CtEDO care atestă 
că acest demers nu este contrar exigenţelor art. 6 parag. 1. Hotărârile CtEDO 
relevante în această materie au statuat următoarele principii: instanţele pot 
acorda valoarea probatorie unei prezumţii de fapt, care în cazul îmbogăţirii 
ilicite, este faptul că diferenţa dintre patrimoniul real şi veniturile legale provine 
din săvârşirea altor infracţiuni generatoare de profit, această prezumție nu 
trebuie să opereze automat; nu trebuie eludate garanţiile procedurale, nici 
drepturile terţilor de bună-credinţă (cauza Grayson şi Barnham c. Regatului 
Unit, hotărârea din 23 septembrie 2008); inversarea sarcinii probei nu semnifică 
în aceste cazuri eludarea prezumțţiei de nevinovăție; de altfel, este impropriu a se 
vorbi în această materie despre „inversarea sarcinii probei”, sintagma potrivită 
fiind aceea de „partajare a sarcinii probei”. Această nuanţă este pusă în evidenţă 
de hotărârea CtEDO în Salabiaku c. Franţei, fiind cu totul inadecvat a se consi- 
dera că o prezumție relativă (cum este cea conținută şi în textul constituţional — 
art. 44 alin. (8) din Constituţia României — prezumarea caracterului licit al 
dobândirii averii) să confere onestitate ireproşabilă cuiva. Conform hotărârii din 
7 octombrie 1988 în cauza Salabiaku c. Franţei (parag. 28), art. 6 parag. (2) 
CEDO prezumția de nevinovăție cere statelor „să opereze cu prezumțiile de fapt 
sau de drept în limite rezonabile care să ţină cont de importanţa mizei şi să 
menţină dreptul la un proces echitabil”. Parag. 26 al aceleiaşi hotărâri face 
vorbire despre „partajarea sarcinii probei”, situaţie care se regăseşte inclusiv în 
legislaţia românească care obligă organul judiciar să efectueze verificări asupra 
veniturilor licite ale inculpatului pentru o perioadă de 5 ani anterioară emiterii 
rechizitoriului, eventualele explicaţii şi probe cu privire la situaţia financiară 
anterioară urmând a fi oferite în mod direct de inculpat. În concordanță cu acest 
principiu convenţional s-a procedat din oficiu în cauză inclusiv la verificarea 
situaţiei financiare a inculpaţilor şi rudelor acestora pe o perioadă anterioară 
celor 5 ani prevăzuţi de lege, însă inculpaţii, terțul audiat şi martorii propuşi nu 
au oferit explicaţii rezonabile care să ateste tot la nivelul de probă cerut de 
„balance of probabilities”, încasarea unor sume da bani din surse legitime, motiv 
pentru care instanţa a apreciat că se impune luarea măsurii confiscării extinse 
având ca obiect suma de 974.900 lei reprezentând 216.644 euro din patrimonial 
inculpaţilor. Pe fondul tuturor acestor considerente, s-a dispus confiscarea 
extinsă de la fiecare dintre inculpaţii a câte 487.450 lei (C.A. București, secția 
a Il-a penală, decizia nr. 1476/2017, wwwsintact.ro). 


$3. Conţinut. Executare 


- măsura de siguranță presupune trecerea în patrimoniul statului a bunurilor 
mobile (inclusiv sume de bani) ori imobile ori a contravalorii unor servicii obținute 
de persoana condamnată care au o valoare economică; 

- confiscarea extinsă se dispune numai prin hotărârea de condamnare definitivă 
(sentinţă sau decizie); 

- dacă bunurile supuse confiscării nu se găsesc, în locul lor se confiscă bani și 
bunuri până la concurența valorii acestora; 


- sunt supuse confiscării, de asemenea, bunurile și banii obținuți din exploatarea 
sau folosirea bunurilor supuse confiscării; 


- limita generală a măsurii confiscării extinse: confiscarea nu poate depăși 
valoarea bunurilor dobândite în perioada de 5 ani înainte şi, dacă este cazul, după 
momentul săvârșirii infracțiunii, până la data emiterii actului de sesizare a instanței, 
care excedează nivelul veniturilor licite ale persoanei condamnate; 


- în vederea garantării confiscării extinse, procurorul sau instanța de judecată pot 
lua, în cursul procesului penal, măsuri asigurătorii; 


- executarea măsurii de siguranță a confiscării extinse se realizează în aceleași 
condiții ca și executarea măsurii confiscării speciale (descrise mai sus). 


- având în vedere legile succesive, putem deduce următoarele ipoteze de aplicare 
a principiului legalităţii pedepsei: 

(î) faptele săvârşite înainte de 22 aprilie 2012 şi bunurile dobândite anterior 
acestei date — Măsura confiscării extinse nu poate fi dispusă; 


(ii) faptele săvârşite între 22 aprilie 2012 și 1 februarie 2014 şi bunurile dobân- 
dite după data de 22 aprilie 2012 — Măsura confiscării extinse poate fi luată numai cu 
privire la faptele pentru care pedeapsa prevăzută de Codul penal din 1969 este închi- 
soarea mai mare de 5 ani; 


(iii) faptele săvârșite după data de 1 februarie 2014 şi bunurile dobândite după 
data de 22 aprilie 2012 — Măsura confiscării extinse poate fi luată numai cu privire la 
faptele pentru care pedeapsa prevăzută de Codul penal este închisoarea mai mare de 
4 ani. 


Prin DCC nr. 356/2014, Curtea Constituţională a arătat că dispoziţiile art. 118? 
alin. (2) lit. a) C.pen. din 1969 sunt constituţionale în măsura în care confiscarea 
extinsă nu se aplică asupra bunurilor dobândite înainte de intrarea în vigoare a 
Legii nr. 63/2012 pentru modificarea şi completarea Codului penal al României şi a 
Legii nr. 286/2009 privind Codul penal. Ulterior, în același sens, însă cu referire la 
Codul penal, în data de 15 ianuarie 2015, Curtea Constituţională a decis că 
dispoziţiile art. 112! alin. (2) lit. a) C.pen. sunt constituționale în măsura în care 
confiscarea extinsă nu se aplică asupra bunurilor dobândite înainte de intrarea în 
vigoare a Legii nr. 63/2012 pentru modificarea şi completarea Codului penal al 
României şi a Legii nr. 286/2009 privind Codul penal; așadar, în lumina DCC 
nr. 11 din 15 ianuarie 2015 privind dispoziţiile art. 112? alin. (2) lit.a) C.pen. sunt 
supuse confiscării extinse numai bunurile care dobândite după intrarea în vigoare a 
Legii nr. 63/2012 (22 aprilie 2012) în cazul în care infracțiunea pentru care se 
dispune condamnarea a fost comisă după 22 aprilie 2012. 

acest fel, aplicând dispoziţiile art. 112! C.pen., se va preveni infiltrarea 
produsului infracţiunii în circuitul civil, prin neutralizarea instrumentului de 
săvârşire a unor noi infracţiuni, asigurând, altfel spus, reinstaurarea legalităţii 
conform principiului potrivit căruia „criminalitatea nu produce venituri”. 
Posibilitatea confiscării unor bunuri obţinute din activităţi infracţionale 
anterioare actului ilicit penal dedus judecății cu respectarea anumitor garanții 
legate de exerciţiul dreptului la apărare este recunoscută şi de CtEDO care atestă 
că acest demers nu este contrar exigenţelor art. 6 parag. 1. Hotărârile CtEDO 
relevante în această materie au statuat următoarele principii: instanţele pot 
acorda valoarea probatorie unei prezumțţii de fapt, care în cazul îmbogățirii 
ilicite, este faptul că diferenţa dintre patrimoniul real şi veniturile legale provine 
din săvârşirea altor infracţiuni generatoare de profit; această prezumție nu 
trebuie să opereze automat; nu trebuie eludate garanţiile procedurale, nici 
drepturile terţilor de bună-credinţă (cauza Grayson şi Barnham c. Regatului 
Unit, hotărârea din 23 septembrie 2008), inversarea sarcinii probei nu semnifică 
în aceste cazuri eludarea prezumțţiei de nevinovăție; de altfel, este impropriu a se 
vorbi în această materie despre „inversarea sarcinii probei”, sintagma potrivită 
fiind aceea de „partajare a sarcinii probei”. Această nuanţă este pusă în evidenţă 
de hotărârea CtEDO în Salabiaku c. Franţei, fiind cu totul inadecvat a se consi- 
dera că o prezumție relativă (cum este cea conținută şi în textul constituţional — 
art. 44 alin. (8) din Constituţia României — prezumarea caracterului licit al 
dobândirii averii) să confere onestitate ireproşabilă cuiva. Conform hotărârii din 
7 octombrie 1988 în cauza Salabiaku c. Franţei (parag. 28), art. 6 parag. (2) 
CEDO prezumția de nevinovăție cere statelor „să opereze cu prezumţiile de fapt 
sau de drept în limite rezonabile care să ţină cont de importanţa mizei şi să 
menţină dreptul la un proces echitabil”. Parag. 26 al aceleiaşi hotărâri face 
vorbire despre „partajarea sarcinii probei”, situaţie care se regăseşte inclusiv în 
legislaţia românească care obligă organul judiciar să efectueze verificări asupra 
veniturilor licite ale inculpatului pentru o perioadă de 5 ani anterioară emiterii 
rechizitoriului, eventualele explicaţii şi probe cu privire la situaţia financiară 
anterioară urmând a fi oferite în mod direct de inculpat. În concordanţă cu acest 
principiu convenţional s-a procedat din oficiu în cauză inclusiv la verificarea 
situaţiei financiare a inculpaţilor şi rudelor acestora pe o perioadă anterioară 
celor 5 ani prevăzuţi de lege, însă inculpaţii, terţul audiat şi martorii propuşi nu 
au oferit explicaţii rezonabile care să ateste tot la nivelul de probă cerut de 
„balance of probabilities”, încasarea unor sume da bani din surse legitime, motiv 
pentru care instanţa a apreciat că se impune luarea măsurii confiscării extinse 
având ca obiect suma de 974.900 lei reprezentând 216.644 euro din patrimonial 
inculpaţilor. Pe fondul tuturor acestor considerente, s-a dispus confiscarea 
extinsă de la fiecare dintre inculpaţii a câte 487.450 lei (C.A. Bucureşti, secția 
a II-a penală, decizia nr. 1476/2017, www.sintact.ro). 


$3. Conţinut. Executare 


- măsura de siguranță presupune trecerea în patrimoniul statului a bunurilor 
mobile (inclusiv sume de bani) ori imobile ori a contravalorii unor servicii obținute 
de persoana condamnată care au o valoare economică; 

- confiscarea extinsă se dispune numai prin hotărârea de condamnare definitivă 
(sentinţă sau decizie); 

- dacă bunurile supuse confiscării nu se găsesc, în locul lor se confiscă bani şi 
bunuri până la concurenţa valorii acestora; 


- sunt supuse confiscării, de asemenea, bunurile și banii obținuți din exploatarea 
sau folosirea bunurilor supuse confiscării, 


- limita generală a măsurii confiscării extinse: confiscarea nu poate depăși 
valoarea bunurilor dobândite în perioada de 5 ani înainte și, dacă este cazul, după 
momentul săvârşirii infracțiunii, până la data emiterii actului de sesizare a instanţei, 
care excedează nivelul veniturilor licite ale persoanei condamnate; 


- în vederea garantării confiscării extinse, procurorul sau instanța de judecată pot 
lua, în cursul procesului penal, măsuri asigurătorii; 


- executarea măsurii de siguranță a confiscării extinse se realizează în aceleași 
condiţii ca şi executarea măsurii confiscării speciale (descrise mai sus). 


- având în vedere legile succesive, putem deduce următoarele ipoteze de aplicare 
a principiului legalității pedepsei: 

(i) faptele săvârşite înainte de 22 aprilie 2012 şi bunurile dobândite anterior 
acestei date — Măsura confiscării extinse nu poate fi dispusă; 


(îi) faptele săvârşite între 22 aprilie 2012 și 1 februarie 2014 şi bunurile dobân- 
dite după data de 22 aprilie 2012 — Măsura confiscării extinse poate fi luată numai cu 
privire la faptele pentru care pedeapsa prevăzută de Codul penal din 1969 este închi- 
soarea mai mare de 5 ani; 


(iii) faptele săvârşite după data de 1 februarie 2014 şi bunurile dobândite după 
data de 22 aprilie 2012 — Măsura confiscării extinse poate fi luată numai cu privire la 
faptele pentru care pedeapsa prevăzută de Codul penal este închisoarea mai mare de 
4 ani. 


Prin DCC nr. 356/2014, Curtea Constituţională a arătat că dispoziţiile art. 1182 
alin. (2) lit. a) C.pen. din 1969 sunt constituţionale în măsura în care confiscarea 
extinsă nu se aplică asupra bunurilor dobândite înainte de intrarea în vigoare a 
Legii nr. 63/2012 pentru modificarea și completarea Codului penal al României și a 
Legii nr. 286/2009 privind Codul penal. Ulterior, în acelaşi sens, însă cu referire la 
Codul penal, în data de 15 ianuarie 2015, Curtea Constituţională a decis că 
dispoziţiile art. 112! alin. (2) lit. a) C.pen. sunt constituționale în măsura în care 
confiscarea extinsă nu se aplică asupra bunurilor dobândite înainte de intrarea în 
vigoare a Legii nr. 63/2012 pentru modificarea și completarea Codului penal al 
României şi a Legii nr. 286/2009 privind Codul penal; așadar, în lumina DCC 
nr. 11 din 15 ianuarie 2015 privind dispoziţiile art. 112? alin. (2) lit. a) C.pen. sunt 
supuse confiscării extinse numai bunurile care dobândite după intrarea în vigoare a 
Legii nr. 63/2012 (22 aprilie 2012) în cazul în care infracţiunea pentru care se 
dispune condamnarea a fost comisă după 22 aprilie 2012. 


Capitolul X 
Infractorii minori 


În acest capitol vor fi analizate condiţiile în care o persoană cu 

aj vârsta cuprinsă între 14 și 18 ani poate fi trasă la răspundere penală 

şi sancționată pentru comiterea unei infracțiuni sau a unei pluralități de infrac- 

țiuni. Vor fi studiate cazurile şi condiţiile de aplicare a măsurilor educative 

privative sau neprivative de libertate, regimul executării măsurilor educative, 

precum şi modificările care pot interveni pe parcursul acestora. Deopotrivă, se 

va comenta regimul sancţionator al pluralităţii de infracţiuni comise de un 

infractor minor, precum și situaţiile în care o persoană comite infracţiuni atât 
în minorat, cât şi după majorat. 


Secţiunea 1. Regimul răspunderii penale a infractorilor minori 


§1. Reguli generale. Limitele răspunderii penale a minorului 


- minorul este persoana fizică ce nu a împlinit vârsta de 18 ani. Faptul că minorul 
căsătorit înainte de împlinirea vârstei de 18 ani dobândește capacitatea deplină de 
exercițiu sub aspect civil nu atrage aplicarea în materie penală a regimului sancțio- 
nator prevăzut de legea penală pentru majori; 


- minorii care nu au împlinit vărsta de 14 ani la data săvârşirii infracțiunii nu 
răspund penal (prezumție absolută de incapacitate penală)!; în ipoteza în care minorul 


! În art. 62 şi art. 84-88 din Legea nr. 272/2004 privind protecția și promovarea drepturilor 
copilului, republicată, sunt prevăzute măsuri pentru protecţia copilului care a săvârșit o faptă 
penală şi nu răspunde penal: „Art. 62. (1) Plasamentul copilului constituie o măsură de pro- 
tecție specială, având caracter temporar, care poate fi dispusă, în condiţiile prezentei legi, după 
caz, la: a) o persoană sau familie; b) un asistent maternal, c) un serviciu de tip rezidenţial, pre- 
văzut la art. 123 alin. (2) şi licenţiat în condiţiile legii. (2) Persoana sau familia care primește 
un copil în plasament trebuie să aibă domiciliul în România şi să fie evaluată de către direcția 
generală de asistență socială şi protecţia copilului cu privire la garanţiile morale și condiţiile 
materiale pe care trebuie să le îndeplinească pentru a primi un copil în plasament. 

Art. 84. (1) Pentru copilul care a săvârşit o fapta prevăzută de legea penală şi care nu 
răspunde penal, la propunerea direcţiei generale de asistență socială și protecţia copilului în 
a cărei unitate administrativ-teritorială se afla copilul, se va lua una dintre măsurile prevăzute 
la art. 59 lit. a) și c) [n.n. plasamentul şi supravegherea specializată]. (2) În dispunerea uneia 
dintre măsurile prevăzute la art. 59 lit. a) şi c) [n.n. plasamentul şi supravegherea speciali- 

săvârşeşte infracțiunea chiar în ziua în care împlinește 14 ani, răspunde penal numai 
dacă se dovedește că a săvârșit fapta cu discernământ; 


- minorii care au împlinit 14 ani, dar nu au împlinit vârsta de 16 ani la data 
săvârşirii infracțiunii răspund penal numai dacă se dovedește prin intermediul unei 
expertize medico-legale psihiatrice că au săvârșit fapta cu discernământ (prezumție 
relativă de incapacitate penală); 


- minorii care au împlinit vârsta de 16 ani la data săvârșirii infracţiunii răspund 
penal; 


- în ipoteza în care se reţine lipsa discernământului minorului [fie prin aplicarea 
dispoziţiilor art. 113 alin. (1) C.pen., fie dintr-o expertiză medico-legală psihiatrică], 
se va constata existența cauzei de neimputabilitate prevăzute de art. 27 C.pen. 
(minoritatea făptuitorului) pentru toţi minorii care nu au împlinit vârsta de 16 ani și 
iresponsabilitatea (art. 28 C.pen.), pentru minorii care au împlinit vârsta de 16 ani; 


- în cazul infracțiunilor continue, continuate sau de obicei, nu va fi avută în 
vedere în conținutul unităţii legale activitatea infracțională anterioară vârstei de 


zată], comisia pentru protecţia copilului, atunci când există acordul părinţilor sau al altui 
reprezentant legal ai copilului, ori, după caz, instanța judecătorească, atunci când acest acord 
lipsește, va ține seama de: a) condiţiile care au favorizat săvârșirea faptei, b) gradul de pericol 
social al faptei; c) mediul în care a crescut şi a trăit copilul; d) riscul săvârșirii din nou de către 
copil a unei fapte prevăzute de legea penală; e) orice alte elemente de natura a caracteriza situația 
copilului. (3) Părinţii copilului care săvârşeşte fapte penale și nu răspunde penal au obligația de 
a participa la ședințele de consiliere efectuate de către direcţia generală de asistență socială şi 
protecţia copilului, în baza unui program personalizat de consiliere psihologică. 

Art. 85. (1) Măsura supravegherii specializate constă în menţinerea copilului în familia sa, 
sub condiţia respectării de către acesta a unor obligaţii, cum ar fi: a) frecventarea cursurilor 
şcolare; b) utilizarea unor servicii de îngrijire de zi, c) urmarea unor tratamente medicale, 
consiliere sau psihoterapie; d) interzicerea de a frecventa anumite locuri sau de a avea legături 
cu anumite persoane. (2) În cazul în care menţinerea în familie nu este posibilă sau atunci 
când copilul nu își îndeplineşte obligaţiile stabilite prin măsura supravegherii specializate, 
comisia pentru protecția copilului ori, după caz, instanța judecătorească, după distincţiile 
prevăzute la art. 84 alin. (2), poate dispune plasamentul acestuia în familia extinsă ori în cea 
substitutivă, precum și îndeplinirea de către copil a obligaţiilor prevăzute la alin. (1). 

Art. 86. În cazul în care fapta prevăzută de legea penală, săvârşită de copilul care nu răs- 
punde penal, prezintă un grad ridicat de pericol social, precum și în cazul în care copilul 
pentru care s-au stabilit măsurile prevăzute la art. 85 săvârşeşte în continuare fapte penale, 
comisia pentru protecţia copilului sau, după caz, instanța judecătorească dispune, pe perioadă 
determinată, plasamentul copilului într-un serviciu de tip rezidenţial specializat. 

Art. 87. Este interzis să se dea publicităţii orice date referitoare la săvârşirea de fapte 
penale de către copilul care nu răspunde penal, inclusiv date privitoare la persoana acestuia. 

Art. 88. (1) Pe toată durata aplicării măsurilor destinate copilului care săvârşeşte fapte 
penale și nu răspunde penal, vor fi asigurate servicii specializate, pentru a-i asista pe copii în 
procesul de reintegrare în societate. (2) Tipurile de servicii specializate prevăzute la alin. (1), 
precum şi standardele referitoare la modalitatea de asigurare a acestor servicii se aprobă prin 
hotărâre a Guvernului. (3) Copilul care a săvârșit o faptă prevăzută de legea penală şi care nu 
răspunde penal va fi însoțit şi asistat de către un psiholog sau asistentul social, desemnat de 
direcţia generală de asistență socială și protecţia copilului în orice etapa.a cercetării penale”. 

14 ani, respectiv 16 ani, în cazul săvârșirii faptei fără discernământ, întrucât aceasta 
nu are relevanță penală; dacă aceste infracțiuni s-au consumat înainte de împlinirea 
vârstei de 18 ani, epuizându-se după acest moment, întregii unității infracționale i se 
va aplica regimul majorilor; 

- în ipoteza infracțiunilor progresive, nu se va reține răspunderea penală dacă la 
momentul săvârșirii faptei (acțiune sau inacțiune), minorul nu avea capacitate penală 
(anterior vârstei de 14 ani, respectiv 16 ani, în cazul săvârşirii faptei fără discernământ), 
Chiar dacă urmarea mai gravă se produce după ce minorul a atins vârsta de la care 
începe să răspundă penal; dacă infracțiunea progresivă s-a consumat înainte de împli- 
nirea vârstei de 18 ani, epuizându-se după acest moment, va fi aplicat regimul răspun- 
derii penale a minorilor; 


- în situaţia în care activitatea infracțională este realizată chiar în ziua în care 
infractorul împlinea 18 ani, va fi aplicabil numai regimul sancţionator al majorilor. 


- sistemul sancţionator pentru infracțiunile comise de minori cu vârsta între 14 şi 
18 ani a fost complet restructurat de Codul penal, singurele sancțiuni penale ce pot fi 
aplicate fiind măsurile educative, chiar dacă, pe parcursul procesului penal, inculpatul a 
devenit major; astfel, persoanei care a comis infracțiuni în minorat și care răspunde 
penal i se poate aplica fie o măsură educativă neprivativă de libertate (stagiul de for- 
mare civică; supravegherea; consemnarea la sfârșit de săptămână; asistarea zilnică), fie 
o măsură educativă privativă de libertate (internarea într-un centru educativ; internarea 
într-un centru de detenţie). Așadar, infractorului care a comis infracțiuni în perioada în 
care avea vârsta cuprinsă între 14 şi 18 ani nu-i va mai putea fi aplicată nicio categorie 
de pedepse (principale, accesorii sau complementare), chiar dacă la data pronunțării 
hotărârii a devenit major; astfel, Codul penal a renunțat la sistemul „penal” al justiţiei 
pentru minori, caracterizat prin opțiunea, în materia sancţionării, între pedepse și 
măsuri educative, adoptând sistemul „nepenal”, în care sancţiunile ce pot fi aplicate 
minorilor se cantonează doar în sfera măsurilor educative. Codul penal plasează 
centrul de greutate al sistemului sancționator pe prevenirea comiterii de noi infrac- 
țiuni, prin reintegrarea socială a minorilor care au comis o infracțiune; 

- inculpaţii minori, cu încuviințarea reprezentantului legal, în condiţiile legii pot 
încheia acorduri de recunoaştere a vinovăţiei sau pot solicita ca judecata să se 
desfăşoare potrivit procedurii abreviate a recunoașterii învinuirii; 


- în cazul în care procurorul consideră că deşi minorul a comis o infracţiune pentru 
care legea prevede pedeapsa închisorii de 7 ani sau mai mică şi nu există un interes 
public în urmărirea faptei, poate dispune o soluţie de renunțare la urmărirea penală; 


- soluţia procesuală prin care instanța de judecată aplică minorului o măsură 
educativă (privativă sau neprivativă de libertate) este una de condamnare. 


$2. Consecințele răspunderii penale a minorilor 
- art. 114 alin. (1) C.pen. stabileşte cu titlu de principiu că față de minorul care, 


la data săvârșirii infracțiunii, avea vârsta cuprinsă între 14 și 18 ani se ia o măsură 
educativă neprivativă de libertate; 

- prin urmare, în toate cazurile în care nu sunt incidente dispoziţiile art. 114 
alin. (2) C.pen., instanța de judecată trebuie să aplice o măsură educativă neprivativă 
de libertate; astfel, dacă minorul se află la primul conflict cu legea penală, iar pedeapsa 
prevăzută de lege pentru infracţiunea comisă este fie amenda sau amenda alternativ cu 
pedeapsa închisorii de până la 7 ani, fie numai pedeapsa închisorii de până la 7 ani, 
instanţa este obligată să dispună o măsură educativă neprivativă de libertate; 


- ca excepție, art. 114 alin. (2) C.pen. prevede posibilitatea instanței ca, în raport 
cu gravitatea infracțiunii săvârșite și cu periculozitatea infractorului, evaluată potrivit 
criteriilor generale prevăzute de art. 74 alin. (1) lit. a)-g) C.pen.!, să dispună față de 
minorul care, Ja data săvârșirii infracțiunii, avea vârsta cuprinsă între 14 şi 18 ani o 
măsură educativă privativă de libertate, în următoarele doză cazuri. 


a) dacă a mai săvârşit o infracțiune, pentru care i s-a aplicat o măsură educa- 
tivă ce a fost executată ori a cărei executare a început înainte de comiterea 
infracțiunii pentru care este judecat; 


- este reglementată o formă a „recidivei” minorului care poate justifica aplicarea 
unei măsuri educative privative de libertate față de perseverenţa infracțională şi lipsa 
de efecte a măsurii educative anterior dispuse; 


- pentru aplicarea măsurii educative privative de libertate trebuie să fie îndeplinite 
următoarele condiţii: 

(i) Minorului să îi fi fost aplicată anterior printr-o hotărâre definitivă o măsură 
educativă privativă sau neprivativă de libertate; 

- nu prezintă importanţă forma de vinovăţie cu care a fost comisă infracţiunea sau 
pedeapsa prevăzută de lege pentru aceasta; 


- este irelevant dacă infracţiunea a fost comisă în calitate de autor sau de participant 
sau dacă infracțiunea a rămas în faza tentativei, ori a fost consumată sau epuizată, sau 
dacă s-a reţinut forma de bază a infracţiunii ori o variantă atenuată sau agravată; 


- nu poate fi aplicată o măsură educativă privativă de libertate dacă pentru fapta 
anterioară s-a reținut existenţa unei cauze justificative sau de neimputabilitate; 


- având în vedere modificarea prin Codul penal a regimului sancționator al mino- 
rului, consider că se poate aplica o măsură educativă privativă de libertate și în ipoteza 
în care anterior minorul fusese condamnat la pedeapsa închisorii în temeiul Codului 
penal din 1969, pedeapsă care fusese executată sau considerată ca executată şi care nu a 
mai fost înlocuită cu o măsură educativă în condiţiile art. 20-21 LPANCP. 


! Criteriile generale de evaluare prevăzute de art. 74 alin. (1) C.pen. sunt următoarele: 
a) împrejurările și modul de comitere a infracțiunii, precum şi mijloacele folosite; 

b) starea de pericol creată pentru valoarea ocrotită; 

c) natura și gravitatea rezultatului produs ori a altor consecinţe ale infracțiunii; 

d) motivul săvârșirii infracțiunii şi scopul urmărit; 

e) natura şi frecvenţa infracțiunilor care constituie antecedente penale ale infractorului; 
f) conduita după săvârșirea infracțiunii şi în cursul procesului penal; 

g) nivelul de educaţie, vârsta, starea de sănătate, situația familială şi socială. 

(ii) Minorul să comită o nouă infracțiune după începerea executării măsurii 
educative aplicate prin hotărâre definitivă şi până la executarea efectivă a acesteia 
ori până când este considerată ca executată sau după executarea acesteia, 


- nu prezintă importanţă forma de vinovăţie cu care a fost comisă noua infracțiune; 


- este irelevant dacă infracţiunea a fost comisă în calitate de autor sau de participant 
sau dacă infracţiunea a rămas în faza tentativei, ori a fost consumată sau epuizată, sau 
dacă s-a reţinut forma de bază a infracţiunii ori o variantă atenuată sau agravată; 


- pedeapsa prevăzută de lege pentru infracțiunea nou-comisă poate să fie amenda 
sau amenda alternativ cu pedeapsa închisorii de până la 7 ani ori numai pedeapsa închi- 
sorii de până la 7 ani; dacă pedeapsa prevăzută de lege pentru infracțiunea nou-comisă 
este închisoarea de 7 ani sau mai mare, va fi incident cazul prevăzut la Jit. b); 


- nu sunt îndeplinite cerinţele art. 114 alin. (2) lit. a) C.pen.: (i) dacă nouă infrac- 
țiune este comisă anterior rămânerii definitive a hotărârii judecătoreşti prin care a 
fost aplicată o măsură educativă privativă sau neprivativă de libertate, în această 
ipoteză neexistând un caz de „recidivă? a minorului, ci numai reținerea comiterii 
unor infracţiuni concurente judecate succesiv; (îi) dacă noua infracţiune este săvârşită 
înainte de începerea executării măsurii educative aplicate prin hotărârea definitivă; în 
ambele situaţii [(î) şi (îi)] se poate aplica o măsură educativă privativă de libertate 
doar dacă sunt îndeplinite condiţiile art. 114 alin. (2) lit. b) C.pen. 


b) atunci când pedeapsa prevăzută de lege pentru infracțiunea săvârșită este 
închisoarea de 7 ani sau mai mare ori detențiunea pe viață. 


- se va avea în vedere pedeapsa prevăzută de lege pentru infracțiunea fapt consumat; 


- în cazul comiterii unui concurs de infracțiuni este suficient ca pentru una dintre 
infracțiunile concurente legea să prevadă pedeapsa închisorii de 7 ani sau mai mare 
ori detențiunea pe viaţă; aşadar, deşi se va aplica o singură măsură educativă priva- 
tivă de libertate pentru toate infracțiunile concurente comise, nu este necesar ca 
fiecare dintre acestea să satisfacă exigenţa referitoare la pedeapsa prevăzută de lege: 


- nu prezintă importanță forma de vinovăţie cu care minorul a comis infracțiunea 
şi nici dacă acestuia i-a mai fost aplicată anterior vreo măsură educativă (privativă 
sau neprivativă de libertate); 


- astfel, sunt reflectate în Codul penal prevederile atât art. 37 lit. b) teza finală din 
Convenţia Organizației Naţiunilor Unite cu privire la drepturile copilului din 1989, 
potrivit căruia orice privare de libertate a minorilor trebuie să fie o măsură extremă și 
cât mai scurtă posibil, cât și ale art. 2.5. din Regulile minimale ale Naţiunilor Unite 
pentru elaborarea unor măsuri neprivative de libertate (Regulile de la Tokyo), potrivit 
căruia recurgerea la măsuri neprivative de libertate trebuie să se înscrie în cadrul 
eforturilor de depenalizare şi de dezincriminare, și nu trebuie să le aducă atingere sau 
să le interzică; 


1 Legea nr. 18/1990 pentru ratificarea Convenţiei cu privire la drepturile copilului, 


republicată (M.Of. nr. 314 din 13 iunie 2001). 

- măsurile educative privative sau neprivative de libertate se pot dispune şi în 
cazul în care, la data pronunțării hotărârii judecătoreşti, infractorul împlinise vârsta 
de 18 ani, deoarece, potrivit art. 114 C.pen., prezintă importanță pentru regimul sanc- 
ționator al minorului gata comiterii infracțiunii, de aceea, pentru obținerea unei 
eficiențe sporite a scopului educativ al sancţiunilor penale, este important ca, în 
cauzele având ca obiect infracțiuni comise de suspecți sau inculpați minori, proce- 
durile să se desfăşoare cu celeritate; 


- în cazul infracțiunilor săvârșite în timpul minorității, cauzele de atenuare (cir- 
cumstanțe atenuante, tentativa) şi agravare (circumstanţe agravante, forma continuată 
a infracțiunii, concursul de infracțiuni) sunt avute în vedere la alegerea măsurii edu- 
cative şi produc efecte numai între limitele prevăzute de lege pentru fiecare măsură 
educativă, neoperând o reducere sau o majorare a acestor limite (de pildă, în ipoteza 
reţinerii unei circumstanțe atenuante, aceasta va servi la reținerea individualizării 
măsurii educative către minimul special, neavând ca efect reducerea atât a minimului, 
cât și a maximului duratei măsurii educative cu o treime); singura excepţie este cea 
prevăzută de art. 396 alin. (10) C.proc.pen. care prevede reducerea limitelor speciale 
ale măsurilor educative privative de libertate în cazul în care judecata se desfăşoară 
potrivit procedurii abreviate a recunoaşterii învinuirii; 


- măsurile educative nu constituie antecedente penale, nu atrag ulterior interdicții, 
incapacități ori decăderi pentru persoanele minore condamnate și nu sunt avute în 
vedere la stabilirea stării de recidivă. 


$3. Referatul de evaluare 


- în cauzele cu suspecți sau inculpaţi minori, organele de urmărire penală pot să 
solicite, atunci când consideră necesar, efectuarea referatului de evaluare de către 
serviciul de probaţiune de pe lângă tribunalul în a cărui circumscripție teritorială îşi 
are locuința minorul, potrivit legii; efectuarea referatului de evaluare în cursul 
urmăririi penale este facultativă; 


- spre deosebire de faza de urmărire penală, în faza de judecată instanța are 
obligația să dispună efectuarea referatului de evaluare de către serviciul de proba- 
țiune de pe lângă tribunalul în a cărui circumscripție își are locuința inculpatul 
minorul, cu excepția cazului în care referatul de evaluare a fost efectuat în cursul 
urmăririi penale, când dispunerea referatului de către instanță este facultativă; în 
ipoteza în care referatul de evaluare nu a fost întocmit nici în cursul urmăririi penale 
Şi nici cu ocazia judecății în primă instanță, iar împotriva sentinţei pronunţate s-a 
declarat apel, instanța de apel are obligația de a dispune efectuarea referatului de 
evaluare, neputând desființa sentința atacată și trimite cauza spre rejudecare pentru 
acest motiv, având în vedere prevederile art. 421 pct. 2 lit. b) C.proc.pen. care regle- 
mentează limitativ cazurile în care se poate dispune o asemenea soluţie; 


- chiar dacă inculpatul care a comis o infracţiune în minorat a devenit major, se 
impune efectuarea referatului de evaluare (dacă nu a fost efectuat în cursul urmăririi 
penale), având în vedere considerente de ordin practic ce ţin de individualizarea măsurilor 

educative privative sau neprivative de libertate care urmează a fi aplicate minorului, 
precum şi dispozițiile art. 116 C.pen.; 

- instanța va avea în vedere criteriile generale prevăzute de art. 74 alin. (1) 
lit. a)-g) C.pen. la alegerea uneia dintre măsurile educative neprivative de libertate, în 
ipoteza prevăzută de art. 114 alin. (1) C.pen., respectiv la alegerea între măsurile edu- 
cative privative sau neprivative de libertate, precum și după aceasta, la stabilirea şi 
individualizarea unei măsuri educative, în cazurile prevăzute de art. 114 alin. (2) 
C.pen; 

- evaluarea inculpatului minor se realizează de către consilierul de probaţiune din 
cadrul serviciului de probaţiune în a cărui circumscripție teritorială locuiește efectiv 
inculpatul minor; referatul de evaluare se întocmește şi se comunică în termen de 21 
de zile de la data primirii la serviciul de probaţiune a solicitării; 


- referatul de evaluare conține: 


a) date privind mediul familial şi social al minorului, situaţia educaţională și pro- 
fesională, conduita generală a minorului; 


b) analiza comportamentului infracțional, riscul de săvârşire a unor infracțiuni; 


c) referiri la starea de sănătate, la evoluţia minorului din punct de vederea fizic, 
afectiv, moral și intelectual, în măsura în care acestea au influenţat sau pot influența 
comportamentul infracțional; 


d) orice alte date relevante pentru situaţia minorului; 


e) propuneri motivate privind măsura educativă considerată a fi potrivită pentru 
minor, cu referire la natura și durata programelor de reintegrare socială, precum şi la 
alte obligaţii care pot fi impuse acestuia, în vederea reducerii riscului de săvârşire de 
infracțiuni. 

- pentru obţinerea datelor necesare evaluării inculpatului minor, consilierul de 
probaţiune poate colabora cu asistenţi sociali, psihologi, consilieri şcolari, pedagogi, 
medici sau alți specialişti; la solicitarea consilierului de probaţiune, instituţiile și 
organizațiile în evidența cărora s-a aflat sau se află minorul pentru îngrijire, tratament 
sau protecție socială sau educație, pun la dispoziţia consilierului de probaţiune, în 
termen de 7 zile, informaţiile care prezintă relevanță pentru procesul de evaluare; 


- evaluarea are un caracter personal şi se realizează în baza uneia sau mai multor 
întrevederi între consilierul de probaţiune și inculpatul minor și a datelor obținute din 
alte surse de informații; în cazul în care inculpatul minor nu colaborează la realizarea 
evaluării, consilierul de probaţiune întocmeşte referatul de evaluare și menţionează în 
cuprinsul acestuia refuzul de colaborare al minorului. La referatul de evaluare este 
ataşată declarația minorului cu privire la refuzul de colaborare; în situația în care 
inculpatul minor nu este găsit, consilierul de probaţiune întocmește o adresă de infor- 
mare privind imposibilitatea întocmirii referatului de evaluare pe care o înaintează 
organului judiciar; 

- instanța de judecată poate dispune citarea consilierului de probaţiune care a 
întocmit referatul de evaluare pentru a fi audiat; consilierul de probaţiune din cadrul 
serviciului de probaţiune prezent la judecarea minorului poate oferi instanţei de 
judecată informații şi lămuriri suplimentare față de conținutul referatului de evaluare 


Infractorii minori 823 


întocmit; în fața instanței de judecată, consilierul de probaţiune poate formula cereri 
pentru solicitarea de informaţii suplimentare instituţiilor, organizaţiilor sau persoa- 
nelor fizice care deţin informaţii considerate necesare pentru clarificarea situaţiei 
minorului și completarea evaluării; dacă apreciază necesar, consilierul de probaţiune 
prezintă instanţei de judecată propunerile privind măsurile care pot fi luate față de 
minor, aşa cum au fost formulate în conţinutul referatului de evaluare, sau formu- 
lează completări, atunci când este cazul; 


- în cazul întocmirii unui referat față de un inculpat minor care se află, în același 
timp, în executarea unei măsuri educative, referatul de evaluare va cuprinde şi men- 
țiuni referitoare la respectarea condiţiilor de executare a măsurii și a obligaţiilor 
impuse, atunci când este cazul; 


- referatul de evaluare privind respectarea condițiilor de executare a măsurii 
educative sau a obligaţiilor impuse se întocmeşte de către serviciul de probaţiune în 
toate cazurile în care instanța dispune asupra măsurii educative ori asupra modificării 
sau încetării executării obligațiilor impuse, cu excepţia situației schimbării regimului 
de executare a măsurii educative privative de libertate, când acesta va fi întocmit de 
către centrul educativ ori de detenţie. 


Secţiunea a 2-a. Regimul măsurilor educative 
'neprivative de libertate 


$1. Reguli generale 


- art. 115 alin. (1) pct. 1 C.pen. enumeră măsurile educative neprivative de liber- 
tate în ordinea crescătoare a gravităţii lor după cum urmează: 


a) stagiul de formare civică; 

b) supravegherea; 

c) consemnarea la sfârşit de săptămână; 
d) asistarea zilnică. 


- Codul penal lasă la latitudinea instanței de judecată stabilirea în concret a 
conţinutului măsurilor educative neprivative de libertate; conţinutul modalităților 
concrete de executare a măsurilor educative neprivative de libertate urmează a fi stabilit 
ținând seama de vârsta, personalitatea, starea de sănătate, situaţia familială şi socială a 
minorului; 


- potrivit principiului nr. 5 din Recomandarea Consiliului Europei nr. 2008/11 
privind regulile europene pentru infractorii minori, impunerea şi punerea în aplicare a 
unei sancțiuni sau măsuri neprivative de libertate trebuie să respecte interesul 
superior al minorului, limitat de gravitatea infracțiunilor comise (principiul propor- 
ționalității), să ţină cont de vârsta, sănătatea mintală şi fizică, de dezvoltarea, de 
capacitățile și circumstanţele personale (principiul individualizării) şi, de fiecare dată 
când este necesar, de rapoartele psihiatrice, psihologice ori sociale; tot astfel, prin- 

cipiul nr. 6 din aceeași Recomandare stipulează că în scopul de a adapta implemen- 
tarea sancţiunilor și măsurilor comunitare la circumstanțele particulare fiecărui caz, 
autorităţile responsabile de implementarea acestora trebuie sa aibă un grad suficient 
de libertate, fără a conduce la inegalităţi grave de tratament; 


- măsurile educative neprivative de libertate se execută în comunitate’, pe durata 
executării acestora asigurându-se menținerea şi întărirea legăturilor minorului cu 
familia şi comunitatea, dezvoltarea liberă a personalității minorului, precum şi impli- 
carea acestuia în programele derulate, în scopul formării sale în spirit de responsa- 
bilitate și respect pentru drepturile și libertăţile celorlalți; 


- nu este posibil ca măsurile educative neprivative de libertate să se execute în 
penitenciar, după împlinirea vârstei de 18 ani, chiar dacă se reține comportamentul 
necorespunzător al persoanei supuse măsurii devenite majore, dispozițiile art. 126 
C.pen. şi art. 134 alin. (2) C.pen. aplicându-se numai în cazul în care se execută o 
măsură educativă privativă de libertate de persoana care a împlinit 18 ani; 


- minorului aflat în executarea unei măsuri educative neprivative de libertate i se 
asigură, potrivit principiului interesului superior al copilului, respectarea drepturilor 
şi libertăților fundamentale prevăzute de Constituţie, convențiile internaţionale la 
care România este parte şi de legislația specială, în măsura în care exercitarea 
acestora nu este incompatibilă cu natura și conţinutul măsurii; 


- organizarea, supravegherea și controlul executării măsurilor educative neprivative 
de libertate se desfăşoară sub coordonarea serviciului de probaţiune; serviciul de 
probaţiune poate încredința supravegherea executării măsurilor educative neprivative 
de libertate prevăzute în Codul penal unor instituții din comunitate abilitate; 


- măsurile educative neprivative de libertate se pun în executare după rămâ- 
nerea definitivă a hotărârii prin care au fost aplicate, iar nu la momentul rămă- 
nerii definitive a hotărârii judecătorești, astfel, după rămânerea definitivă a hotărârii 
prin care s-a luat față de minor o măsură educativă neprivativă de libertate, judecă- 
torul delegat cu executarea (nu instanța de executare) fixează un termen, dispunând 
aducerea minorului şi citarea reprezentantului legal al acestuia (părinții naturali sau 
adoptivi ori, după caz, tutorele), a reprezentantului serviciului de probaţiune pentru 
punerea în executare a măsurii luate și a persoanelor desemnate cu supravegherea 
acesteia?; împreună cu citaţia, serviciului de probaţiune i se comunică şi o copie de 
pe hotărârea instanţei; 


! Potrivit glosarului Recomandării Consiliului de Miniştri al Consiliului Europei (R) 
nr. 16/1992 privind regulile europene asupra masurilor și sancţiunilor comunitare, măsurile 
educative neprivative de libertate sunt considerate a fi măsuri comunitare, fiind întrunite cele 
trei standarde europene rezultate din recomandare: 7. măsura educativă neprivativă de liber- 
tate se execută în comunitate, 2. măsura educativă neprivativă de libertate are asociat un con- 
trol judiciar constând din una sau mai multe obligații de supraveghere impuse de către 
instanță; 3. măsura educativă neprivativă de libertate se execută sub autoritatea de implemen- 
tare a serviciului de probaţiune. 

2 Dacă pentru supravegherea minorului pe durata stagiului de formare civică sau, după 
caz, a măsurii educative a asistării zilnice, a fost desemnată până la termenul stabilit de 

- dacă minorul nu este adus sau nu se prezintă la termenul stabilit potrivit art. 511 
C.proc.pen., se va dispune stabilirea unui nou termen, neputându-se considera că 
hotărârea a fost pusă în executare în lipsa sa; noțiunea de aducere prevăzută de 
art. 511 C.proc.pen. trebuie interpretată că se poate realiza fie prin citarea minorului, 
fie prin emiterea unui mandat de aducere în cazul în care acesta nu se prezintă de 
bunăvoie; chiar dacă dispozițiile art. 265 C.proc.pen. nu prevăd posibilitatea emiterii 
unui mandat de aducere a minorului de către judecătorul delegat cu executarea, 
apreciez că față de terminologia folosită de legiuitor este stipulat un caz special în 
care judecătorul poate emite mandat de aducere; această soluţie este compatibilă cu 
dispoziţiile art. 5 parag. 1 lit. b) din Convenţia europeană, mandatul fiind emis de un 
judecător în vederea aducerii minorului la procedura de punere în executare a unei 
hotărâri judecătorești, fiind astfel proporțională cu scopul urmărit; în cazul în care 
constată că minorul legal citat nu se prezintă la data stabilită, judecătorul delegat cu 
executarea poate proceda şi la introducerea unei semnalări în Sistemului Informatic 
Naţional de Semnalări potrivit art. 6 lit. c) raportat la art. 14 alin. (1) lit. c) din Legea 
nr. 141/2010, republicată, minorul fiind o persoană căutată în vederea participării la o 
procedură judiciară pentru a i se comunica o hotărâre judecătorească; 


- în cazul în care minorul nu are domiciliu în raza instanţei de executare, jude- 
cătorul delegat cu executarea din cadrul instanței de executare poate delega unele 
atribuţii judecătorului delegat cu executarea de la instanța corespunzătoare în grad 
instanței de executare în circumscripţia căreia locuiește minorul; 


- în situaţia în care, prin hotărârea definitivă prin care s-a aplicat măsura educativă 
neprivativă de libertate a supravegherii, respectiv, a consemnării la sfârșit de săptă- 
mână, nu a fost desemnată de instanță persoana care asigură supravegherea minorului 
în executarea măsurii educative, desemnarea acesteia se va face de judecătorul dele- 
gat cu executarea, după consultarea consilierului de probaţiune, anterior datei întâl- 
nirii pentru care va fi citată şi această persoană; 


- în cadrul întâlnirii judecătorul delegat le prezintă minorului prezent și persoanei 
desemnate cu supravegherea acestuia scopul și conținutul sancţiunii aplicate, precum 
și consecințele nerespectării acesteia, întocmind în acest sens un proces-verbal; în 
cazul în care minorul este prezent, neprezentarea persoanelor legal citate nu afectează 
momentul de început al curgerii termenelor de exercitare a supravegherii minorului în 
executarea măsurii educative a supravegherii, de începere a executării măsurii 
educative a consemnării la sfârşit de săptămână și pentru stabilirea programului zilnic 
pentru executarea măsurii educative a asistării zilnice, care este cel al datei la care a 
fost stabilită întâlnirea cu judecătorul delegat cu executarea; 


judecătorul delegat o persoană din cadrul instituţiei din comunitate, se va proceda și la citarea 
acesteia; în ipoteza în care față de infractorul minor a fost dispusă măsura educativă a 
supravegherii ori cea a consemnării la sfârşit de săptămână, se vor cita ca persoane desemnate 
cu supravegherea acesteia părinţii minorului, cei care l-au adoptat sau tutorele, respectiv, 
persoana majoră cu care locuieşte minorul ori orice altă persoana majoră desemnată de 
instanța de judecată. 

- graţierea nu are efecte asupra măsurilor educative neprivative de libertate, în 
afară de cazul când se dispune altfel prin actul de grațiere; 


§2. Stagiul de formare civică 


- este măsura educativă neprivativă de libertate constând în obligația minorului de a 
participa la un program cu o durată de cel mult 4 luni stabilit de instanță, pentru a-l 
ajuta să înțeleagă consecinţele legale și sociale la care se expune în cazul săvârşirii de 
infracțiuni și pentru a-l responsabiliza cu privire la comportamentul său viitor; 


- legea prevede numai limita maximă de timp pentru care se poate dispune 
măsura, nu şi o durată minimă a acesteia; prin urmare, instanța poate stabili orice 
perioadă de timp pentru stagiul de formare civică, de la o zi la 4 luni; 


- obiectivul măsurii educative a stagiului de formare civică constă în sprijinirea 
minorului în conştientizarea consecințelor legale şi sociale la care se expune în cazul 
săvârșirii de infracţiuni şi responsabilizarea acestuia cu privire la comportamentul său; 


- cursurile de formare civică se elaborează în baza programei-cadru aprobate prin 
ordin comun al ministrului justiţiei şi al ministrului educaţiei, cercetării, tineretului și 
sportului, care se publică în Monitorul Oficial al României; 


- consilierul de probaţiune sau, după caz, persoana desemnată de acesta din 
cadrul instituţiei din comunitate stabilite de către consilier, organizează și efec- 
tuează demersurile necesare în vederea participării și supraveghează minorul pe 
durata stagiului de formare civică; 


- includerea minorului într-un curs de formare civică se efectuează în cel mult 60 
de zile de la punerea în executare a hotărârii; 


- stagiul de formare civică este organizat sub forma unor sesiuni continue sau 
periodice, derulate pe durata a cel mult 4 luni, și include unul sau mai multe module 
cu caracter teoretic sau aplicativ, adaptate vârstei şi personalității minorilor incluşi în 
respectivul stagiu și ținând seama, pe cât posibil, de natura infracțiunii comise. În 
desfășurarea stagiului stabilit de instanță, se va avea în vedere un număr de 8 ore de 
formare civică lunar, fără a afecta programul școlar sau profesional al minorului; 


- consilierul de probaţiune din cadrul serviciului de probaţiune în a cărui cir- 
cumscripţie locuieşte minorul care trebuie să frecventeze cursul de formare civică 
decide, pe baza evaluării inițiale a minorului, instituția din comunitate în care 
urmează să aibă loc acesta, comunicând acestei instituţii copie de pe dispozitivul 
hotărârii, precum și decizia sa; 

- instituţia din comunitate sau serviciul de probaţiune, după caz, adaptează conți- 
nutul concret al stagiului, potrivit programei-cadru, în funcție de particularitățile 
minorului, cu aprobarea consilierului de probaţiune; 


- desfășurarea cursului de formare civică se realizează de către un reprezentant al 
instituției din comunitate stabilită prin decizia consilierului de probaţiune; 

- în cazul în care minorul nu respectă, cu rea-credinţă, condițiile de desfăşu- 
rare ale stagiului de formare civică sau obligaţiile impuse conform art. 121 C.pen., 
instanta va putea: 


(i) să prelungească durata de efectuare a stagiului de formare civică, până la 
durata maximă de 4 luni (dacă această măsură nu fusese dispusă ab initio pe durata 
maximă), măsura educativă se menţine, modificându-se doar durata acesteia; com- 
portamentul minorului va atrage o reindividualizare a duratei măsurii stagiului pe 
parcursul executării acestuia; 


(ii) să înlocuiască stagiul civil cu o altă măsură neprivativă de libertate mai 
severă (supraveghere, consemnarea la sfârşit de săptămână sau asistarea zilnică); 
comportamentul minorului va atrage o reindividualizare a naturii măsurii educative 
dispuse prin hotărârea definitivă pe parcursul executării acestuia. 


- în plus, în ambele situații descrise mai sus, instanța va putea (măsură faculta- 
tivă, iar nu obligatorie) impune noi obligaţii dintre cele prevăzute de art. 121 C.pen. 
sau spori condiţiile de executare ale celor existente; 


- dacă nici după luarea măsurilor de mai sus minorul nu respectă cu rea-credință 
condiţiile de executare ale măsurii educative neprivative sau obligaţiile impuse 
(perseverând astfel în comportament inadecvat) instanța va înlocui (măsură obli- 
gatorie, iar nu facultativă) măsura stagiului de formare civică [prelungită potrivit 
pct. (i)] sau măsura educativă neprivativă de libertate mai severă dispusă potrivit pct. 
(ü) cu măsura internării într-un centru educativ (cea mai uşoară măsură educativă 
privativă de libertate); 


- în cazul în care minorul săvârşește două sau mai multe infracțiuni concurente de 
mică gravitate, judecate împreună, pentru care instanța consideră că este suficientă 
aplicarea acestei măsuri educative, va aplica o singură măsură educativă a stagiului 
de formare civică cu privire la toate faptele; 

- dacă în cadrul pluralității de infracţiuni se regăseşte şi o faptă săvârşită după 
împlinirea vârstei de 18 ani, atunci instanţa va aplica regulile prevăzute de art. 129 
alin. (2) C.pen.; 

- dacă măsura stagiului de formare civică a fost dispusă pentru o infracțiune 
judecată definitiv, iar în cadrul termenului de executare a măsurii, minorul este 
judecat pentru o infracțiune concurentă sau săvârşeşte o nouă infracțiune înainte 
de majorat (indiferent de natura acesteia sau de forma de vinovăţie cu care este 
comisă), instanța va putea, conform art. 123 alin. (3) C.pen.: 


a) să prelungească durata de efectuare a stagiului de formare civică, până la 
durata maximă de 4 luni (dacă această măsură nu fusese dispusă ab initio pe durata 
maximă); măsura educativă se menține, modificându-se doar durata acesteia; plura- 
litatea de infracţiuni sau perseverenţa infracțională a minorului va atrage o reindivi- 
dualizare a duratei măsurii stagiului pe parcursul executării acestuia; 


b) să înlocuiască stagiul cu o altă măsură neprivativă de libertate mai severă 
(supraveghere, consemnarea la sfârşit de săptămână sau asistarea zilnică); pluralitatea 
de infracţiuni sau perseverența infracțională a minorului va atrage o reindividualizare 
a naturii măsurii educative dispuse prin hotărârea definitivă pe parcursul executării 
acesteia; 

sau 


c) să înlocuiască măsura stagiului de formare civică cu măsura internării 
într-un centru educativ sau într-un centru de detenţie. Această din urmă înlocuire 
poate fi dispusă direct, fără a parcurge etapele prevăzute de lit. a) şi b), dacă există 
vreuna dintre ipotezele prevăzute de art. 114 alin. (2) C.pen. 


- în plus, în ipoteza în care instanța optează pentru vreuna dintre soluțiile de la 
lit. a) sau b) de mai sus, va putea (măsură facultativă, iar nu obligatorie) impune 
noi obligaţii dintre cele prevăzute de art. 121 C.pen. sau spori condiţiile de execu- 
tare ale celor existente. 


$3. Supravegherea 


- este măsura educativă neprivativă de libertate constând în controlarea şi îndru- 
marea minorului în cadrul programului său zilnic, pe o durată cuprinsă între 2 și 6 
luni, sub coordonarea serviciului de probaţiune, pentru a asigura participarea la 
cursuri școlare sau de formare profesională și prevenirea desfășurării unor activități 
sau intrarea în legătură cu anumite persoane care ar putea afecta procesul de îndrep- 
tare a acestuia; 


- supravegherea şi îndrumarea minorului în executarea măsurii educative a 
supravegherii se realizează de către părinţii minorului, cei care l-au adoptat sau 
tutore. Dacă aceştia nu pot asigura supravegherea în condiţii satisfăcătoare, instanța 
dispune încredințarea supravegherii minorului, pe același interval de timp, unei 
persoane de încredere, de preferință unei rude mai apropiate a minorului, la 
cererea acesteia; 


- controlul executării măsurii educative a supravegherii și controlul îndeplinirii 
atribuţiilor de către persoana care exercită supravegherea se realizează de către 
consilierul de probaţiune; aşadar, nu intră în competența serviciului de probaţiune 
stabilirea programului zilnic al minorului, acesta monitorizând numai modalitatea în 
care minorul îşi respectă programul zilnic; 


- supravegherea și îndrumarea minorului în cadrul programului său zilnic presu- 
pun verificarea modului în care acesta își respectă obligațiile care decurg din statutul 
său familial, şcolar sau profesional; 


- exercitarea supravegherii începe în cel mult 30 de zile de la momentul prezen- 
tării minorului și a persoanei desemnate cu supravegherea în fața judecătorului 
delegat cu executarea; 


- în cazul în care minorul nu respectă, cu rea-credinţă, condiţiile de desfă- 
șurare ale supravegherii sau obligaţiile impuse conform art. 121 C.pen., instanță 
va putea: 


(i) să prelungească durata măsurii supravegherii până la limita maximă de 6 luni 
(dacă această măsură nu fusese dispusă ab initio pe durata maximă); măsura educativă 
se menţine, modificându-se doar durata acesteia; comportamentul minorului va atrage 
o reindividualizare a duratei măsurii supravegherii pe parcursul executării acesteia; 

(ii) să înlocuiască supravegherea cu o altă măsură neprivativă de libertate mai 
severă (consemnarea la sfârşit de săptămână sau asistarea zilnică); comportamentul 
minorului va atrage o reindividualizare a naturii măsurii educative dispuse prin hotă- 
rârea definitivă pe parcursul executării acesteia. 


- în plus, în ambele situații descrise mai sus, instanța va putea (măsură facul- 
tativă, iar nu obligatorie) impune noi obligaţii dintre cele prevăzute de art. 121 
C.pen. sau spori condiţiile de executare ale celor existente; 


- dacă nici după luarea măsurilor de mai sus minorul nu respectă cu rea-credință 
condiţiile de executare ale măsurii educative neprivative sau obligaţiile impuse (per- 
severând astfel în comportament inadecvat) instanța va înlocui (măsură obligatorie, iar 
nu facultativă) măsura supravegherii [prelungită potrivit pct. (;)] sau măsura educativă 
neprivativă de libertate mai severă dispusă potrivit pct. (ii) cu măsura internării 
într-un centru educativ (cea mai ușoară măsură educativă privativă de libertate); 


- în cazul în care minorul săvârşeşte două sau mai multe fapte concurente, 
judecate împreună, pentru care instanța consideră că este suficientă aplicarea acestei 
măsuri educative, va aplica o singură măsură educativă cu privire la toate faptele, 
conform art. 129 alin. (1) C.pen.; 

- atunci când în cadrul pluralității de infracțiuni se regăsește și o faptă săvârșită 
după împlinirea vârstei de 18 ani, instanţa va aplica regulile prevăzute de art. 129 
alin. (2) C.pen; 

- dacă măsura supravegherii a fost dispusă pentru o infracțiune judecată 
definitiv, iar în cadrul termenului de executare a măsurii, minorul este judecat 
pentru o infracțiune concurentă sau săvârşeşte o nouă infracțiune înainte de 
majorat (indiferent de natura acesteia sau de forma de vinovăţie cu care este 
comisă), instanța va putea, conform art. 123 alin. (3) C.pen.: 


a) să prelungească măsura supravegherii până la limita superioară de 6 luni (dacă 
această măsură nu fusese dispusă ab initio pe durata maximă), măsura educativă se 
menține, modificându-se doar durata acesteia; pluralitatea de infracțiuni sau perse- 
verența infracțională a minorului va atrage o reindividualizare a duratei măsurii 
supravegherii pe parcursul executării acesteia; 


b) să înlocuiască măsura supravegherii cu o altă măsură neprivativă de libertate mai 
severă (consemnarea la sfârșit de săptămână sau asistarea zilnică); pluralitatea de infrac- 
țiuni sau perseverența infracțională a minorului va atrage o reindividualizare a naturii 
măsurii educative dispuse prin hotărârea definitivă pe parcursul executării acesteia; 


sau 


c) să înlocuiască măsura supravegherii cu măsura internării într-un centru 
educativ sau într-un centru de detenţie. Această din urmă înlocuire poate fi dispusă 
direct, fără a parcurge etapele prevăzute de lit. a) şi b), dacă există vreuna dintre 
ipotezele prevăzute de art. 114 alin. (2) C.pen.; 


- în plus, în ipoteza în care instanța optează pentru vreuna dintre soluțiile de la 
lit. a) sau b) de mai sus, instanța va putea (măsură facultativă, iar nu obligatorie) 
impune noi obligaţii dintre cele prevăzute de art. 121 C.pen. sau spori condiţiile de 
executare ale celor existente. 

% Este adevărat că inculpatul nu este cunoscut cu antecedente penale, cu 
ocazia judecății a manifestat o atitudine sinceră, iar din înscrisul denumit 
„Caracterizare” depus în faza apelului rezultă că provine dintr-o familie respec- 
tată de cetăţenii comunei, este o persoană calmă, liniştită, serviabilă, înțelegător 
cu cei din jurul său, nu este cunoscut cu probleme disciplinare la nivelul 
comunei, locuieşte cu părinţii şi bunicii săi, se ocupă cu agricultura şi este elev 
în clasa a IX-a la Colegiul Tehnic M.B. Caracal. Datele ce caracterizează faptele 
comise de inculpat, prezintă însă o gravitatea relativ ridicată, de natură să 
infirme în parte aspectele favorabile reţinute în raport de acest înscris. Curtea are 
astfel în vedere faptul că, la data comiterii faptelor inculpatul, deşi minor, împli- 
nise 17 ani, vârstă situată în apropierea aceleia de la care se angajează răspun- 
derea penală pentru majori, procesul de dezvoltare fizică şi psihică fiind aşadar 
aproape finalizat. Cu toate acestea, dovedind lipsă de răspundere, a procedat la 
comiterea faptelor din prezenta cauză cu menţiunea că persoana accidentată de 
inculpat era o persoană vârstnică — 73 de ani — posibilitatea ca vătămarea cauzată 
să fie una cu repercusiuni grave şi de durată fiind mult mai mare, procesul de 
vindecare fiind mult mai dificil în cazul persoanelor vârstnice. Or, în loc să se 
preocupe de starea persoanei pe care a rănit-o după ce a condus pe drumurile 
publice un moped fără să deţină permis de conducere, inculpatul a plecat de la 
locul accidentului, dovedind în felul acesta că este o persoană care acordă o 
importanţă redusă unor valori importante pentru dezvoltarea unei personalități 
armonioase: asumarea responsabilităţii, empatie faţă de persoana rănită, respect 
datorat persoanelor vârstnice, persoane care ar trebui considerate un segment 
foarte important al societăţii, lipsa de respect faţă de acestea reprezentând o 
dovadă a decăderii unei societăţii. Pentru considerentele de mai sus, Curtea 
apreciază că stagiul de formare civică, cea mai blândă dintre măsurile educative, 
nu prezintă aptitudinea de a conduce la realizarea scopului măsurilor educative, 
impunându-se o măsură educativă mai severă, în cadrul căreia inculpatul să 
poate fi controlat şi îndrumat în cadrul programului său zilnic, fiindu-i totodată 
asigurată şi participarea la cursurile şcolare, cu consecinţa conştientizării nece- 
sităţii respectării unui set de valori sociale, proces indispensabil pentru evitarea 
reiterării comportamentului infracțional. Faţă de cele de mai sus, în baza art. 118 
C.pen. va aplica inculpatului minor B.S.A. măsura educativă a supravegherii, pe 
durata maximă, de 6 luni, pentru săvârşirea infracţiunilor prevăzute de art. 335 
alin. (1) C.pen. şi art. 338 alin. (1) C.pen., fiecare cu aplicarea art. 113 C.pen., 
supravegherea şi îndrumarea urmând a fi realizată de părinţi sub coordonarea 
Serviciului de Probaţiune O. (C.A. Craiova, secția penală, decizia nr. 120 din 
4 februarie 2019, www.sintact.ro). 


$4. Consemnarea la sfârșit de săptămână 


- este măsura educativă neprivativă de libertate constând în obligația minorului de 
a nu părăsi locuința în zilele de sâmbătă și duminică, pe o durată cuprinsă între 4 și 
12 săptămâni, afară de cazul în care, în această perioadă, are obligaţia de a participa 
la anumite programe ori de a desfășura anumite activități impuse de instanță; 


Infractorii minori 831 


- se poate dispune chiar dacă anterior minorului i-a fost aplicată o măsură educa- 
tivă mai blândă pe care o executase la data comiterii noii infracțiuni!; 


- potrivit art. 20 LPANCP, pedeapsa amenzii executabilă, aplicată pentru infrac- 
țiuni comise în timpul minorităţii în baza vechiului Codului penal și neexecutată în 
tot sau în parte până la intrarea în vigoare a Codului penal se înlocuiește cu măsura 
educativă a consemnării la sfârşit de săptămână, ținând seama și de partea care a 
fost executată din amendă; 


- măsura educativă a consemnării la sfârşit de săptămână are ca obiectiv evitarea 
contactului minorului cu anumite persoane sau a prezenţei acestuia în anumite locuri 
care să-l predispună pe minor la manifestarea unui comportament infracțional; 


- interdicția impusă minorului de a părăsi locuința operează începând cu ora 0.00 
a zilei de sâmbătă și până la ora 24.00 a zilei de duminică, inclusiv pentru minorii 
care, datorită cultelor religioase legale din care fac parte, au alte zile de repaus decât 
sâmbăta şi duminica; 

- măsura educativă se execută pe durata unor sfărșituri de săptămână consecutive, 
afară de cazul în care instanța sau judecătorul delegat cu executarea, la propunerea 
consilierului de probaţiune, a dispus altfel, de regulă, sub supravegherea persoanei 
majore cu care locuiește minorul ori a altei persoane majore desemnate de instanța de 
judecată, în cazul în care persoana majoră în supravegherea căreia se află executarea 
măsurii nu este desemnată prin hotărârea instanței sau persoana desemnată de instanță 
nu mai poate exercita supravegherea, judecătorul delegat cu consultarea consilierului 
de probaţiune desemnează persoana ce urmează să exercite supravegherea; 


- controlul executării măsurii educative a consemnării la sfârşit de săptămână şi 
controlul îndeplinirii atribuţiilor de către persoana care exercită supravegherea se 
realizează de către consilierul de probaţiune sau, după caz, persoana desemnată de 
acesta din cadrul unei instituţii din comunitate; 


- în vederea exercitării controlului, minorul care locuiește singur sau, după caz, 
persoana majoră în supravegherea căreia se află executarea măsurii are obligația de a 
permite persoanei desemnate cu controlul executării şi supravegherii executării 
măsurii efectuarea vizitelor programate sau inopinate la locuința minorului, în zilele 
în care minorul trebuie să se afle în acel spaţiu potrivit hotărârii instanței. Neres- 
pectarea acestei obligații atrage aplicarea dispoziţiilor art. 123 C.pen. referitoare la 
prelungirea sau înlocuirea măsurilor neprivative de libertate; 


- consemnarea la sfârşit de săptămână se pune în executare în termen de cel mult 
15 zile de la momentul prezentării minorului și a persoanei desemnate cu suprave- 
gherea în faţa judecătorului delegat cu executarea; 


! Nu este exclus ca și în ipoteza în care anterior minorului îi fusese aplicată măsura educa- 
tivă neprivativă de libertate a asistării zilnice, pe care o executase integral la data comiterii 
noii infracțiuni, pentru aceasta din urmă, instanța având în vedere criterii stipulate de art. 74 
C.pen., să aplice măsura consemnării la final de săptămână sau chiar o măsură educativă 
neprivativă şi mai ușoară (de pildă, în cazul în care noua infracțiune este comisă din culpă, iar 
din probele administrate în cauză, inclusiv din referatul de evaluare, rezultă că minorul este 
integrat social şi are un risc extrem de scăzut de a comite noi fapte penale). 

- în cazul în care minorul nu respectă, cu rea-credință, condiţiile de desfășu- 
rare ale consemnării la sfârșit de săptămână sau obligaţiile impuse conform 
art. 121 C.pen., instanţa va putea: 


(i) să prelungească măsura consemnării la sfârșit de săptămână până la durata 
maximă de 12 săptămâni (dacă această măsură nu fusese dispusă ab initio pe durata 
maximă), măsura educativă se menține, modificându-se doar durata acesteia; com- 
portamentul minorului va atrage o reindividualizare a duratei măsurii consemnării pe 
parcursul executării acesteia; 


(ii) să înlocuiască consemnarea la sfârşit de săptămână cu asistarea zilnică; com- 
portamentul minorului va atrage o reindividualizare a naturii măsurii educative 
dispuse prin hotărârea definitivă pe parcursul executării acesteia. 


- în plus, în ambele situaţii descrise mai sus, instanța va putea (măsură facul- 
tativă, iar nu obligatorie) impune noi obligaţii dintre cele prevăzute de art. 121 
C.pen. sau spori condiţiile de executare ale celor existente; 


- dacă nici după luarea măsurilor de mai sus minorul nu respectă cu rea-credință 
condiţiile de executare ale măsurii educative neprivative sau obligaţiile impuse (per- 
severând astfel în comportament inadecvat), instanța va înlocui (măsură obligatorie, 
iar nu facultativă) măsura consemnării la sfârşit de săptămână [prelungită potrivit 
pct. (î)] sau măsura asistării zilnice dispuse potrivit pct. (ii) cu măsura internării 
într-un centru educativ (cea mai ușoară măsură educativă privativă de libertate); 

- în cazul în care minorul săvârşeşte două sau mai multe fapte concurente, 
judecate împreună, pentru care instanța consideră că este suficientă aplicarea acestei 
măsuri educative, va aplica o singură măsură educativă cu privire la toate faptele, 
conform art. 129 alin. (1) C.pen.; 

- atunci când în cadrul pluralităţii de infracțiuni se regăsește şi o faptă săvârşită 
după împlinirea vârstei de 18 ani, atunci instanța va aplica regulile prevăzute de 
art. 129 alin. (2) C.pen.; 


- dacă măsura consemnării la sfârșit de săptămână a fost dispusă pentru o 
infracţiune judecată definitiv, iar în cadrul termenului de executare a măsurii, 
minorul este judecat pentru o infracţiune concurentă sau săvârşeşte o nouă infrac- 
țiune înainte de majorat (indiferent de natura acesteia sau de forma de vinovăţie 
cu care este comisă), instanța va putea, conform art. 123 alin. (3) C.pen.: 


a) să prelungească măsura consemnării la sfârșit de săptămână până la durata 
maximă de 12 săptămâni (dacă această măsură nu fusese dispusă ab initio pe durata 
maximă), măsura educativă se menţine, modificându-se doar durata acesteia; plurali- 
tatea de infracțiuni sau perseverenţa infracțională a minorului va atrage o reindivi- 
dualizare a duratei măsurii consemnării pe parcursul executării acesteia; 

b) să înlocuiască consemnarea la sfârşit de săptămână cu asistarea zilnică; plura- 
litatea de infracţiuni sau perseverenţa infracțională a minorului va atrage o reindi- 
vidualizare a naturii măsurii educative dispuse prin hotărârea definitivă pe parcursul 
executării acestuia; 


sau 

c) să înlocuiască măsura consemnării la sfârşit de săptămână cu măsura inter- 
nării într-un centru educativ sau într-un centru de detenţie. Această din urmă 
înlocuire poate fi dispusă direct, fără a parcurge etapele prevăzute de lit. a) şi b), 
dacă există vreuna dintre ipotezele prevăzute de art. 114 alin. (2) C.pen.; 

- în plus, în ipoteza în care instanța optează pentru vreuna dintre soluţiile de la 
lit. a) sau b) de mai sus, va putea (măsură facultativă, iar nu obligatorie) impune 
noi obligaţii dintre cele prevăzute de art. 121 C.pen. sau spori condiţiile de execu- 
tare ale celor existente. 


% Prin sentinţa penală nr. 673 din 12.10.2015, pronunţată de Judecătoria 
Sectorului 1 Bucureşti, definitivă prin neapelare la data de 5.11.2015, inculpa- 
tului M.L.G. i-a fost aplicată măsura educativă neprivativă de libertate constând 
în consemnarea la sfârşit de săptămână, pe o perioadă de 12 săptămâni, cu 
începere de la data rămânerii definitive a hotărârii. Prin aceeaşi sentinţă intima- 
tului i-a fost impus ca pe durata executării măsurii educative a consemnării la 
sfârşit de săptămână să urmeze un curs de pregătire şcolară sau formare 
profesională şi să se prezinte la Serviciul de probaţiune Bucureşti la datele fixate 
de acesta. (...) M.L.G. a părăsit teritoriul României încă din cursul procesului 
penal, soluţia pronunţată de instanța de fond nefiindu-i comunicată efectiv 
niciodată. Astfel, măsura educativă dispusă faţă de acesta nu a fost pusă în 
executare şi nu se poate aprecia că intimatul s-a sustras cu rea-credinţă de la o 
măsură educativă ce nu i-a fost adusă la cunoştinţă şi a cărei punere în executare 
nu a fost posibilă. Mai mult, în prezent intimatul se află încarcerat în peniten- 
ciarul de tineri şi minori din Malaga, Spania, situaţie în care în continuare este 
imposibilă punerea în executare a oricărei măsuri educative (Trib. București, 
secția penală, decizia nr. 555 din 12 iulie 2016, www.sintact.ro). 


$5. Asistarea zilnică 


- este măsura educativă neprivativă de libertate constând în obligaţia minorului de 
a respecta pe o durată cuprinsă între 3 și 6 luni un program stabilit de serviciul de 
probaţiune, care conţine orarul şi condițiile de desfășurare a activităţilor, precum şi 
interdicțiile impuse minorului; 

- Supravegherea executării măsurii educative a asistării zilnice se realizează de 
consilierul de probaţiune sau, după caz, de persoana desemnată prin decizia aces- 
tuia, din cadrul unei instituții din comunitate; 


- dacă în cazul măsurii educative a supravegherii, programul zilnic al minorului 
este cel stabilit de acesta, singur sau împreună cu persoanele care se ocupă de supra- 
vegherea şi îndrumarea sa (părinții minorului, cei care l-au adoptat sau tutorele), 
art. 118 C.pen. făcând referire la supravegherea minorului „în cadrul programului 
său zilnic”, în situaţia măsurii educative a asistării zilnice, art. 120 C.pen. prevede că 
„programul zilnic” pe care minorul este obligat să îl respecte se stabilește de servi- 
ciul de probaţiune; 

- interdicțiile care pot fi impuse minorului în cadrul programului zilnic de către 
serviciul de probaţiune nu trebuie să aibă conţinutul vreuneia dintre obligaţiile de „a 
nu face” prevăzute de art. 121 alin. (1) C.pen., deoarece acestea pot fi impuse doar de 
instanța de judecată în măsură în care apreciază că sunt necesare pentru reeducarea 
minorului; 


- programul zilnic pe care trebuie să-l respecte minorul și activitățile pe care 
trebuie să le îndeplinească minorul sunt stabilite de comun acord de către consi- 
lierul de probaţiune și părinţi, tutore sau altă persoană în grija căreia se află 
minorul, cu consultarea acestuia. In caz de dezacord, programul se stabileşte de 
către judecătorul delegat cu executarea, prin încheiere motivată, după audierea celor 
interesaţi. Încheierea nu este supusă niciunei căi de atac; 


- programul zilnic trebuie să țină cont de nevoile identificate ale minorului, de 
situația sa socială și, după caz, profesională și de obligaţiile şi interdicțiile impuse 
acestuia pe perioada executării măsurii. Programul are în vedere dezvoltarea armo- 
nioasă a personalităţii minorului, prin implicarea acestuia în activități ce presupun 
relaționare socială, organizarea modului de petrecere a timpului liber și valorificarea 
aptitudinilor sale; 


- stabilirea programului zilnic se face în termen de cel mult 30 de zile de la 
momentul prezentării minorului în faza judecătorului delegat cu executarea, iar 
asistarea zilnică începe cel mai târziu în 5 zile de la stabilirea programului; 


- în cazul în care măsura asistării zilnice a înlocuit o măsură educativă privativă 
de libertate, stabilirea programului zilnic se face în termen de cel mult 15 zile de la 
de la punerea în libertate a minorului; 


- în cazul în care minorul nu respectă, cu rea-credinţă, condiţiile de desfășu- 
rare ale asistării zilnice sau obligaţiile impuse conform art. 121 C.pen.: 


(i) dacă măsura educativă a asistării zilnice nu a fost dispusă ab initio pe durată 
maximă, instanţa are obligaţia să prelungească măsura asistării zilnice până la 
durata maximă de 6 luni, nefiind posibilă înlocuirea acesteia cu măsura internării 
într-un centru educativ, nu este însă obligatoriu ca în urma prelungirii să se stabi- 
lească durata maximă a măsurii; 


- măsura educativă se menţine, modificându-se doar durata acesteia; comporta- 
mentul minorului va atrage o reindividualizare a duratei măsurii asistării zilnice pe 
parcursul executării acesteia; 


- instanța va putea (măsură este facultativă, iar nu obligatorie) impune noi obli- 
gaţii dintre cele prevăzute de art. 121 C.pen. sau spori condițiile de executare ale 
celor existente, 


- dacă nici după prelungirea măsurii asistării zilnice minorul nu respectă cu 
rea-credință condiţiile de executare ale măsurii educative neprivative sau obligaţiile 
impuse (perseverând astfel în comportament inadecvat), instanța va înlocui (măsură 
obligatorie, iar nu facultativă) măsura asistării zilnice cu măsura internării într-un 
centru educativ (cea mai uşoară măsură educativă privativă de libertate); 

(ii) dacă măsura educativă a asistării zilnice a fost dispusă ab initio pe durată 
maximă (6 luni) instanţa are obligaţia să înlocuiască asistarea zilnică cu măsura 

internării într-un centru educativ, comportamentul minorului va atrage o reindi- 
vidualizare a naturii măsurii educative dispuse prin hotărâre definitivă pe parcursul 
executării acesteia. 


- în cazul în care minorul săvârşește în timpul minorității două sau mai multe 
fapte concurente, judecate împreună, pentru care instanța consideră că este suficientă 
aplicarea acestei măsuri educative, va aplica o singură măsură educativă cu privire 
la toate faptele, conform art. 129 alin. (1) C.pen.; 

- atunci când în cadrul pluralităţii de infracţiuni se regăseşte și o faptă săvârşită 
după împlinirea vârstei de 18 ani, atunci instanţa va aplica regulile prevăzute de 
art. 129 alin. (2) C.pen, 


- dacă măsura asistării zilnice a fost dispusă pentru o infracțiune judecată defi- 
nitiv, iar în cadrul termenului de executare a măsurii minorul este judecat pentru o 
infracțiune concurentă sau săvârşeşte o nouă infracțiune înainte de majorat (indi- 
ferent de natura acesteia sau de forma de vinovăţie cu care este comisă), instanța 
va putea, conform art. 123 alin. (3) C.pen.: 


a) să prelungească măsura asistării zilnice până la durata maximă de 6 luni (dacă 
această măsură nu fusese dispusă ab initio pe durata maximă), măsura educativă se 
menține, modificându-se doar durata acesteia; pluralitatea de infracțiuni sau perseve- 
rența infracțională a minorului va atrage o reindividualizare a duratei măsurii asistării 
zilnice pe parcursul executării acesteia; în plus, instanța va putea (măsura este 
facultativă, iar nu obligatorie) impune noi obligatii dintre cele prevăzute de art. 121 
C.pen. sau spori condiţiile de executare ale celor existente, 


sau 


b) să înlocuiască măsura asistării zilnice cu măsura internării într-un centru 
educativ sau într-un centru de detenţie. Această din urmă înlocuire poate fi dispusă 
direct, fără a parcurge etapa prevăzută de lit. a), dar numai dacă există vreuna 
dintre ipotezele prevăzute de art. 114 C.pen. 


- dacă măsura asistării zilnice a fost dispusă pe durata maximă de 6 luni pentru 
o infracțiune judecată definitiv, iar în cadrul termenului de executare a măsurii, 
minorul este judecat pentru o infracţiune concurentă sau săvârşeşte o nouă infrac- 
țiune înainte de majorat instanța va putea: 


1. să înlocuiască măsura asistării zilnice cu măsura internării într-un centru 
educativ sau într-un centru de detenţie, dacă există vreuna dintre ipotezele de la 
art. 114 alin. (2) C.pen.; 


2. să menţină măsura asistării zilnice dispuse pe durată maximă dacă infrac- 
țiunile sunt concurente şi nu este îndeplinită condiţia prevăzută de art. 114 alin. (2) 
lit. b) C.pen. cu privire la limita de pedeapsă pentru cel puţin una dintre infracțiunile 
concurente (de pildă, în ipoteza în care infracțiunile judecate succesiv sunt 
concurente, iar în cauza pendinte legea prevede pentru acuzaţia care face obiectul 
judecății pedeapsa închisorii mai mică de 7 ani sau amenda). 

$6. Obligații 


- pe lângă oricare dintre măsurile educative neprivative de libertate enumerate 
mai sus, instanța poate impune (măsura facultativă, nu obligatorie) minorului să 
execute una sau mai multe obligații dintre cele prevăzute limitativ de art. 121 
alin. (1) C.pen. 


6.1. Obligaţii de „a face” 


- specificitatea executării obligaţiilor de „a face” este aceea că data rămânerii 
definitive a hotărârii nu constituie și data de început a executării acestor obligaţii; în 
cazul tuturor obligaţiilor de „a face” este necesar ca după rămânerea definitivă a 
hotărârii judecătorul delegat cu executarea sau consilierul de probaţiune să aducă la 
cunoștința minorului conţinutul concret al obligaţiei, iar din acest moment se poate 
evalua dacă minorul respectă sau nu conţinutul obligaţiilor; 


Pe durata executării oricărei măsuri educative neprivative de libertate, instanța 
poate impune infractorului minor obligația/obligațiile următoare: 


a) să urmeze un curs de pregătire şcolară ori de calificare profesională; 


- consilierul de probaţiune din cadrul serviciului de probaţiune în a cărui 
circumscripție locuiește minorul care trebuie să urmeze un curs de pregătire școlară 
ori de calificare profesională, primind copia hotărârii judecătoreşti, decide, pe baza 
evaluării inițiale a minorului, cursul ce trebuie urmat și instituţia din comunitate în 
care urmează să aibă loc, comunicând acestei instituţii o copie de pe dispozitivul 
hotărârii, precum şi decizia sa; aşadar, consilierul de probaţiune manager de caz 
stabileşte conţinutul concret al acestei obligații în funcţie de evaluarea inițială a 
minorului și de posibilitățile concrete de executare existente la nivelul comunității; 


- supravegherea și controlul respectării obligaţiei de a urma un curs de pregătire 
şcolară ori de calificare profesională, atât cu privire la minor, cât şi cu privire la 
instituția stabilită, se efectuează de serviciul de probaţiune competent, 


- în cazul în care minorul va urma un curs de calificare, aceasta va începe cursul 
în termen de maxim 6 luni de la data primei întrevederi, iar dacă va urma un curs de 
pregătire școlară, aceasta se va înscrie în anul școlar următor; 


- executarea obligaţiei încetează de drept la data executării sau considerării ca 
executată a măsurii educative pe care o însoţeşte. 


Contrar susținerilor Parchetului, Curtea apreciază că nu se impune 
aplicarea obligaţiei prevăzute de art. 121 alin. (1) lit. a) C.pen. în sarcina incul- 
patului, aceasta nefiind necesară față de împrejurările comiterii faptei, persoana 
şi atitudinea inculpatului. În acest sens, se constată că inculpatul a condus 
autoturismul fără a avea permis de conducere, însă la o oră destul de târzie (ora 
21:00 la data de 16.03.2016) şi în comuna de domiciliu unde traficul este foarte 
redus, nu au existat urmări grave, nefiind vătămate persoane şi nici pagube 
materiale. De asemenea, se observă că inculpatul este la primul impact cu legea 
penală, a recunoscut și regretat fapta comisă, între timp a devenit major, are o 
relație de concubinaj în urma căreia a rezultat un copil, pe care îl are în 


Infractorii minori 837 


întreținere, desfășoară o activitate lucrativă de unde obține veniturile necesare 
pentru întreţinerea familiei sale. Cu privire la studiile inculpatului, se constată că 
acesta absolvit 10 clase la Liceul Tehnologic R., profil mecanic, a mai absolvit 
un curs de calificare în meseria de stivuitorist, precum şi un curs de agent de 
pază, şi a urmat cursurile unei şcoli de şoferi amatori, obținând permisul de 
conducere. Având în vedere că inculpatul a urmat cursurile şcolare, a absolvit 
mai multe cursuri de formare profesională, în prezent este major, are o familie 
de care se îngrijeşte, desfășoară o activitate lucrativă pentru întreţinerea sa, a 
copilului şi concubinei, Curtea apreciază că impunerea în sarcina inculpatului a 
obligaţiei de a urma un curs de pregătire școlară sau de formare profesională ar 
fi pur formală, nefiind necesară pentru atingerea scopului sancțiunii, inculpatul 
dând suficiente dovezi că a înțeles consecinţele negative ale faptei comise (C.A. 
Galaţi, secția penală, decizia nr. 791 din 7 septembrie 2018, www.sintact.ro). 


b) să se prezinte la serviciul de probaţiune la datele fixate de acesta; 


- executarea obligaţiei începe la data aducerii la cunoştinţa minorului a conținu- 
tului concret al obligaţiei, stabilit de către consilierul de probaţiune; 


- executarea obligaţiei încetează de drept la data executării sau considerării ca 
executată a măsurii educative pe care o însoţeşte. 


c) să se supună măsurilor de control, tratament sau îngrijire medicală. 

- în cazul dispunerii acestei obligaţii, o copie de pe dispozitivul hotărârii se comu- 
nică de către consilierul de probaţiune instituţiei în care urmează să aibă loc con- 
trolul, tratamentul sau îngrijirea medicală, menționată în hotărâre; 


- instanța de judecată trebuie să stabilească instituţia în care persoana suprave- 
gheată urmează a se supune acestor măsuri ce au scop curativ; în cazul în care insti- 
tuția nu este menţionată în hotărâre, consilierul de probaţiune stabilește prin decizie 
instituția în care urmează să aibă loc controlul, tratamentul sau îngrijirea medicală și 
comunică acesteia copia de pe dispozitivul hotărârii, precum și decizia sa; 


bugetul de stat; 

- executarea obligaţiei începe la data aducerii la cunoştinţa minorului a conți- 
nutului concret al obligaţiei, stabilit de către consilierul de probaţiune; 

- executarea obligaţiei încetează de drept la data executării sau considerării ca 
executată a măsurii educative pe care o însoţeşte. 


Aceste obligaţii urmăresc, în esență, reintegrarea socială a minorului faţă de 
care s-a dispus o măsură educativă neprivativă de libertate. 


6.2. Obligatii de „a nu face” 


- specificitatea executării obligaţiilor de „a nu face” este aceea că data rămânerii 
definitive a hotărârii constituie și data de început a executării acestor obligaţii, 
nefiind necesar ca în cazul obligațiilor de „a face” ca minorului să îi fi fost adus la 
cunoştinţă de consilierul de probaţiune conţinutul concret al obligaţiei; 

Pe durata executării oricărei măsuri educative neprivative de libertate, instanța 
poate impune (măsura facultativă, nu obligatorie) infractorului minor obligația/obli- 
gatțiile următoare: 


a) să nu depășească, fără acordul serviciului de probaţiune, limita teritorială 
stabilită de instanță; 


b) să nu se afle în anumite locuri sau la anumite manifestări sportive, cultu- 
rale ori la alte adunări publice, stabilite de instanță; 


c) să nu se apropie şi să nu comunice cu victima sau cu membri de familie ai 
acesteia, cu participanţii la săvârşirea infracțiunii ori cu alte persoane stabilite 
de instanță. 


- având în vedere caracterul general al obligaţiilor de „a nu face”, dar și scopul 
acestora (prevenirea săvârșirii de noi infracțiuni), instanţa trebuie să individualizeze, 
în concret, conţinutul fiecărei obligații, ţinând seama de împrejurările cauzei (de 
pildă, să nu comunice cu X sau Y, membrii ai familiei victimei Z, sau să nu se afle pe 
stadionul Ghencea din Bucureşti etc.); 


In cazul impunerii față de minor a unei/unor obligații de „a nu face”, judecătorul 
delegat cu executarea trimite o copie de pe dispozitivul hotărârii definitive următoa- 
relor instituții sau autorități, după cum urmează: 


(i) pentru obligaţia de a nu depăşi, fără acordul serviciului de probaţiune, limita 
teritorială stabilită de instanță, inspectoratului județean de poliţie în a cărui 
circumscripție locuieşte minorul; 


(ii) pentru obligaţia de a nu a se afla în anumite locuri sau la anumite manifestări 
sportive, culturale ori la alte adunări publice, stabilite de instanță, comunicarea se 
face inspectoratului judeţean de poliţie în a cărui circumscripție își are domiciliul, 
precum și, dacă este cazul, celui în care își are locuinţa minorul şi, pentru cazurile în 
care s-a dispus interdicția pentru locuri, manifestări sau adunări în afara acestei 
circumscripții, Inspectoratului General al Poliţiei Române; 


(iii) pentru obligaţia de a nu se apropia și de a nu comunica cu victima sau cu 
membri de familie ai acesteia, cu participanții la săvârșirea infracţiunii ori cu alte 
persoane stabilite de instanță, comunicarea se face persoanelor cu care minorul nu are 
dreptul să intre în legătură ori să se apropie, inspectoratului judeţean de poliţie în a 
cărui circumscripție își are domiciliul, precum şi, dacă este cazul, celui în a cărui cir- 
cumscripție îşi are locuința minorul şi, pentru cazurile în care victima sau persoanele 
stabilite de instanță nu domiciliază în aceeași circumscripție, inspectoratelor județene 
de poliție de la domiciliul acestora. 


Verificarea respectării obligaţiilor de „a nu face” nu cade în sarcina Servi- 
ciului de probaţiune, ci a autorităților sau instituțiilor enumerate mai sus, care sunt 
notificate de către judecătorul delegat cu executarea; în cazul constatării încălcării 
unei/unor obligaţii de „a nu face”, autoritățile sau instituţiile competente vor sesiza 
Serviciul de probaţiune, iar nu judecătorul delegat cu executarea. 


a 


- executarea obligaţiilor de „a nu face” începe la data rămânerii definitive a 
hotărârii prin care au fost stabilite; 

- executarea obligațiilor de „a nu face” încetează de drept la data executării sau 
considerării ca executată a măsurii educative pe care o însoțesc; 


- pe durata executării măsurii educative neprivative de libertate, serviciul de 
probaţiune are obligaţia să sesizeze instanţa, dacă: 


(i) au intervenit motive care justifică fie modificarea obligaţiilor impuse de 
instanță, fie încetarea executării unora dintre acestea; 


(ii) persoana supravegheată nu respectă condiţiile de executare a măsurii educa- 
tive sau nu execută, în condiţiile stabilite, obligaţiile ce îi revin, caz în care instanța 
va dispune prelungirea sau înlocuirea măsurii educative neprivative de libertate. 


6.3. Modificarea obligațiilor 


- procesul de supraveghere a minorului căruia i s-a aplicat o măsură educativă 
neprivativă de libertate însoţită de impunerea unei/unor obligaţii de „a face” sau „a 
nu face”, reglementat de Codul penal, este unul flexibil, art. 122 C.pen. prevăzând 
posibilitatea ca, pe parcursul supravegherii, obligaţiile impuse prin hotărârea judecă- 
torească definitivă să poată fi modificate de instanța de executare, în funcție de pro- 
gresele înregistrate de minor, pentru a asigura minorului șanse sporite de îndreptare și 
reintegrare socială, fie prin impunerea unor noi obligaţii care nu fuseseră anterior 
impuse de instanţă, fie prin modificarea conținutului obligațiilor existente prin spo- 
rirea/diminuarea condițiilor de executare (de pildă, când deşi iniţial fusese impusă 
obligaţia de a nu se afla pe stadionul Ghencea din București, iar ulterior, având în 
vedere comportamentul persoanei supravegheate, instanța impune acesteia obligația 
de a nu se afla pe niciunul dintre stadioanele din capitală); 


- dispoziţiile art. 122 C.pen. sunt de natură să asigure respectarea principiului 
intervenţiei adaptate, prin stabilirea și continuarea intervenției în acord cu dinamica 
cazului; 


- sesizarea instanţei în vederea modificării obligaţiilor se poate face de Serviciul 
de probaţiune ori de judecătorul delegat cu executarea (la cererea minorului, părin- 
ților, tutorelui sau a altei persoane în grija căreia se află minorul ori a persoanei vătă- 
mate, după consultarea referatului de evaluare întocmit de consilierul de probaţiune); 


- pe parcursul executării măsurii educative neprivative de libertate, se poate dis- 
pune de mai multe ori modificarea obligaţiilor, legea neprevăzând în această materie 
nicio limitare; 

- nu constituie modificare a obligaţiilor obţinerea de către minor a permisiunii în 
executarea obligaţiilor prevăzute la art. 121 alin. (1) lit. c) şi d) C.pen. (obligaţia de 
a nu se afla în anumite locuri sau la anumite manifestări sportive, culturale ori la alte 
adunări publice, stabilite de instanță, precum și obligaţia de a nu se apropia și de a nu 
comunica cu victima sau cu membri de familie ai acesteia, cu participanții la săvâr- 
şirea infracțiunii ori cu alte persoane stabilite de instanță). Permisiunea poate fi 
acordată, la solicitarea minorului, pentru o perioadă de timp de maxim 5 zile, de 
consilierul de probaţiune, prin decizie, pentru motive temeinic justificate (de pildă, 
participarea minorului la funeraliile unui membru de familie), legea nu prevede 
cazuri limitative în care se poate dispune permisiunea, acestea urmând a fi apreciate 

in concreto de către consilierul de probaţiune. Pe durata permisiunii, prezența per- 
soanei supravegheate în anumite locuri sau luarea legăturii cu anumite persoane nu 
reprezintă o încălcare a obligațiilor impuse. Durata permisiunii se include în termenul 
de supraveghere; 


- deopotrivă, dacă instanţa de judecată a impus în sarcina minorului executarea 
obligaţiei de a nu depăși, fără acordul serviciului de probaţiune, limita teritorială 
stabilită de instanță, la solicitarea minorului, pentru motive obiective, consilierul de 
probaţiune! poate să acorde minorului, prin decizie, permisiunea de a depăși limita 
teritorială stabilită de instanță; și în acest caz, nu prevede cazuri limitative în care se 
poate dispune permisiunea, acestea urmând a fi apreciate in concreto de către consi- 
lierul de probaţiune; de asemenea, față de motivele concrete ale solicitării, consilierul 
de probaţiune va stabili şi durata pentru care se acordă permisiunea, aceasta nefiind 
limitată în timp printr-o dispoziție legală; pe durata permisiunii, minorul poate depăși 
limita teritorială impusă, aceasta nereprezentând o încălcare a obligaţiei impuse; 

- despre acordarea permisiunii, consilierul de probaţiune încunoștințează, după 
caz, inspectoratul judeţean de poliție în a cărui circumscripție îşi are domiciliul, 
precum și, dacă este cazul, cel în care își are locuința minorul şi, pentru cazurile în 
care s-a dispus interdicția pentru locuri, manifestări sau adunări în afara acestei 
circumscripții, Inspectoratul General al Poliţiei Române, și, pentru cazurile în care 
victima sau persoanele stabilite de instanță nu domiciliază în aceeași circumscripție, 
inspectoratele judeţene de poliţie de la domiciliul acestora, precum și judecătorul 
delegat cu executarea. 


ə Se impune înlocuirea obligaţiei de a urma un curs de formare profe- 
sională cu un curs de pregătire școlară, având în vedere situația concretă a mino- 
rului. Minorul este înscris la un liceu, în clasa a XII-a, la forma de învățământ de 
zi. Astfel, constatând că intimatul nu a absolvit încă 12 clase şi nici nu le va 
absolvi pe durata executării măsurii asistării zilnice de 5 luni, care se încheia la 
24.10.2018, aceasta fiind o condiţie necesară pentru a putea urma un curs de 
formare profesională, instanţa a reținut că intimatul se află în imposibilitatea 
obiectivă de a urma un astfel de curs de formare profesională (Jud. Sectorului 5 
Bucureşti, secția penală, sentința nr. 2726 din 21 septembrie 2018, în A. Iugan, 
C.pen. adnotat). 


6.4. Încetarea obligaţiilor 


- tot ca expresie a caracterului flexibil al procesului de supraveghere, art. 122 
C.pen. stipulează că instanța de executare va dispune încetarea executării 
uneia/unora dintre obligaţiile pe care le-a impus prin hotărârea definitivă, atunci când 
apreciază că, față de progresele înregistrate de minor, menţinerea acestora nu mai 


! Stipularea de către lege a competenţei consilierului de probaţiune de a acorda permisiu- 
nea în executarea obligaţiilor se aliniază regulii nr. 71 din Recomandarea Consiliului Europei 
nr. 1992/16 privind regulile europene privind sancţiunile şi măsurile comunitare având la bază 
principiul intervenţiei adaptate. 

este necesară (de pildă, instanţa apreciază că nu mai este necesară și proporțională cu 
scopul urmărit restrângerea libertății de circulaţie a minorului, dispunând încetarea 
obligaţiei de a nu părăsi teritoriul României); 

- dispozițiile art. 122 C.pen. sunt de natură să asigure respectarea principiului 
intervenţiei adaptate, prin stabilirea şi continuarea intervenției în acord cu dinamica 
cazului; 


- sesizarea instanţei de executare în vederea încetării obligaţiilor se poate face 
de Serviciul de probaţiune ori de judecătorul delegat cu executarea (la cererea 
minorului, părinţilor, tutorelui sau a altei persoane în grija căreia se află minorul ori a 
persoanei vătămate, după consultarea referatului de evaluare întocmit de consilierul 
de probaţiune); 

- pe parcursul executării măsurii educative neprivative de libertate, se poate dis- 
pune de mai multe ori încetarea executării unor obligaţii, legea neprevăzând în 
această materie nicio limitare. 


% Starea de sănătate i-a creat probleme minorului înainte de a primi 
măsura educativă neprivativă de libertate. Astfel, pe parcursul procesului penal a 
fost internat în cadrul Spitalului de Psihiatrie şi Pentru Măsuri de Siguranță 
Sapoca, Secţia Nifon, judeţul Buzău. Cu ocazia primei întrevederi din data de 
21.12.2018 a fost depusă la dosarul de supraveghere o scrisoare medicală- 
eliberată de către Spitalul Clinic de Psihiatrie Alexandriu Obregia din care 
reieşea faptul minorul a fost internat în perioada 16.11.2017 - 15.12.2017, fiind 
diagnosticat cu tulburare psihotică polimorfă acută, fără simptome schizofrenice. 
Ultima internare a avut loc la jumătatea lunii aprilie 2018 şi a durat până la 
începutul lunii iunie 2018, minorul fiind diagnosticat cu schizofrenie nediferen- 
țiată, primind tratamentul specific cu paliperiodină ing/zi, reevaluarea făcându- 
se după 6 luni de tratament. De la externare şi până în prezent nu a mai ajuns la 
Serviciul de Probațiune Bucureşti, tratamentul dându-i o stare de somnolentă, 
ţinându-se legătura telefonică cu mama acestuia. Privitor la obligaţia de a urma 
un curs de pregătire şcolară sau formare profesională, aceasta nu a putut fi pusă 
în executare datorită stării precare de sănătate psihică a minorului. Acesta era 
elev în clasa a XII-a înainte de a fi trimis în judecată, însă a fost retras din cauza 
problemelor medicale apărute. Raportat la starea de sănătate a intimatului, este 
evident că această obligație nu poate fi executată, urmând a se dispune încetarea 
ei (Trib. București, secţia penală, decizia nr. 1416 din 27 iunie 2018, în 
A. Iugan, C.pen. adnotat). 


$7. Prelungirea sau înlocuirea măsurilor educative neprivative de 
libertate 


Pentru a se dispune prelungirea sau înlocuirea măsurii educative neprivative de 
libertate aplicate printr-o hotărâre definitivă este necesar ca aceasta să fi fost în 
prealabil pusă în executare, dacă în ciuda demersurile efectuate de Serviciul de 
Probaţiune şi de către judecătorul delegat la compartimentul executări penale nu s-a 
reușit punerea în executare a măsurii educative neprivative de liberate, opinez că nu 


842 Sinteze de drept penal. Partea generală 


se va putea dispune înlocuirea măsurii educative aplicate cu una mai severă say 
prelungirea acesteia. 


Art. 123 C.pen. stipulează două cazuri de prelungire sau înlocuire a măsurilor 
educative neprivative de libertate: 


1. Nerespectarea cu rea-credință a condițiilor de executare a măsurii educa- 
tive sau a obligațiilor impuse de instanță; 


Dacă minorul nu respectă, cu rea-credință, condițiile de executare a măsurii 
educative sau ale obligațiilor impuse, instanța poate dispune: 


a) prelungirea măsurii educative, fără a putea depăşi maximul prevăzut de lege 
pentru aceasta; 

- în acest caz, comportamentul minorului relevă că este nevoie de o durată mai 
mare de timp în care să fie supus măsurii educative pentru a se obține îndreptarea sa 
şi reintegrarea în comunitate, fără a putea fi depășit maximul prevăzut de lege pentru 
aceste măsuri (4 luni — în cazul stagiului de formare civică, 6 luni — în ipoteza supra- 
vegherii, 72 săptămâni — în situația consemnării la sfârşit de săptămână, respectiv 
6 luni — în cazul asistării zilnice); 

- este necesar ca măsura educativă să nu fi fost dispusă ab initio prin hotărârea 
definitivă pe durata ei maximă, deoarece, în această ipoteză, intervine fie înlocuirea 
măsurii existente cu o altă măsură educativă neprivativă de libertate mai severă, fie 
înlocuirea măsurii educative a asistării zilnice luată pe o durată de 6 luni cu măsura 
educativă a internării într-un centru educativ; 

- instanța poate impune noi obligații în sarcina minorului ori spori condițiile de 
executare a celor existente. 

b) înlocuirea măsurii luate cu o altă măsură educativă neprivativă de libertate 
mai severă; 


- la înlocuirea măsurilor educative neprivative de libertate, instanța va avea în 
vedere severitatea acestor măsuri, în ordinea prevăzută la art. 115 alin. (1) pct. 1 
C.pen. (de pildă, se poate dispune înlocuirea stagiului de formare civică cu supra- 
vegherea, sau a supravegherii cu consemnarea la sfârșit de săptămână); 


- legea nu impune obligația de a dispune înlocuirea unei măsuri neprivative de 
libertate cu măsura educativă imediat următoare, instanța putând aprecia in concreto 
că este necesară impunerea unei măsuri educative mai severe (de pildă, se poate 
dispune înlocuirea măsurii supravegherii cu măsura asistării zilnice); 

- instanța poate impune noi obligații în sarcina minorului ori spori condițiile de 
executare a celor existente. 

Instanța va opta între soluțiile prevăzute la Jit. a) sau b) în funcție de particula- 
ritățile cauzei, soluția de la iz. b) nefiind condiționată de dispunerea în prealabil a 
soluției de la /ir. a). Prin urmare, atunci când prin hotărârea definitivă, măsura educa- 
tivă a stagiului de formare civică, supravegherii, respectiv consemnarea la sfârșit de 
săptămână nu au fost luate pe durata lor maximă, instanța va aprecia dacă se impune 
prelungirea duratei măsurii educative, fără a depăși durata maximă prevăzută de lege 
ori înlocuirea acesteia cu o altă măsură educativă neprivativă de libertate mai severă. 

Dacă măsura educativă a asistării zilnice nu a fost luată pe durata ei maximă, instanța 
va trebui să dispună prelungirea ei pe durata maximă, cu eventuala impunere de noi 
obligații ori de sporire a condiţiilor de executare a celor existente, nefiind posibilă 
înlocuirea acesteia cu măsura internării într-un centru educativ. 


c) înlocuirea măsurii luate cu internarea într-un centru educativ, în cazul în 
care, inițial, s-a luat măsura educativă neprivativă de libertate cea mai severă, pe 
durata sa maximă. 


- privarea de libertate a minorului prin internarea lui într-un centru educativ se va 
putea dispune numai dacă instanţa îi aplicase, prin hotărâre definitivă, măsura edu- 
cativă a asistării zilnice pe o durată de 6 luni, iar minorul nu respectă, cu rea-credință, 
această măsură sau obligaţiile impuse pe lângă aceasta; 


- internarea într-un centru educativ se va dispune (măsură obligatorie, iar nu 
facultativă) atunci când, după ce instanţa a dispus anterior prelungirea măsurii educa- 
tive neprivative de libertate sau înlocuirea celei dispuse iniţial cu o măsură educativă 
neprivativă de libertate mai severă, minorul persistă în comportamentul său şi nici de 
această dată nu sunt respectate condiţiile de executare a măsurii educative sau a 
obligațiilor impuse. 

Dacă minorul nu respectă condiţiile de executare a măsurii educative sau obliga- 
tiile impuse, sesizarea instanței de executare pentru prelungirea sau înlocuirea 
măsurii educative neprivative de libertate se face de către consilierul de probaţiune. 


Prelungirea măsurii educative neprivative de libertate în cazul în care minorul nu 
respectă, cu rea-credință, condiţiile de executare și obligațiile impuse se dispune de 
instanța de executare. 


Inlocuirea măsurii luate inițial cu o altă măsură educativă neprivativă de libertate 
mai severă ori înlocuirea măsurii luate inițial cu o măsură educativă privativă de 
libertate se dispune de instanța de executare. 


- neprezentarea minorului la termenul stabilit potrivit art. 511 C.proc.pen. pentru 
punerea în executare a măsurii educative neprivative de libertate nu conduce în toate 
cazurile la reținerea existenței unui caz de prelungire sau înlocuire a măsurii 
educative neprivative de libertate; astfel, trebuie distins între următoarele ipoteze: 


a) în cazul în care minorului i-a fost impusă una sau mai multe obligații de „a 
face” prevăzute de art. 121 alin. (1) lit. a), e) și f) C.pen. care pot fi executate numai 
după începerea executării măsurii educative neprivative de libertate (după acest 
moment are loc aducerea la cunoştinţa minorului a conținutului concret al obliga- 
țiilor), neprezentarea la termenul stabilit potrivit art. 511 C.proc.pen. nu echivalează 
cu o nerespectare cu rea-credință a obligaţiilor, hotărârea nefiind încă pusă în 
executare; cu privire la aceste obligaţii de „a face” legea nu prevede că se execută de 
la data rămânerii definitive a hotărârii; prin urmare, sesizările având ca obiect 
prelungirea sau înlocuirea măsurii educative neprivative de libertate întemeiate pe 
motivul că minorul nu s-a prezentat în faţa judecătorului delegat cu executarea la ter- 
menul stabilit în baza art. 511 C.proc.pen. şi nu a respectat obligaţiile de „a face” ar 
trebui respinse ca inadmisibile, deoarece acestea nu pot fi formulate înainte de 
punerea în executare a hotărârii definitive; 

b) în ipoteza în care minorului i-a fost impusă una dintre obligaţiile de „a nu 
face” prevăzute de art. 121 alin. (1) lit. b)-d) C.pen. a căror executare începe de la data 
rămânerii definitive a hotărârii judecătorești prin care au fost impuse, nerespectarea 
acestora imediat după rămânerea definitivă a hotărârii poate conduce la prelungirea sau 
înlocuirea măsurii educative neprivative de libertate, chiar dacă minorul nu s-a pre- 
zentat la termenul stabilit de judecătorul delegat cu executarea potrivit art. 511 
C.proc.pen. 


Din analiza condiţiilor ce se impun a fi îndeplinite pentru a putea 
interveni înlocuirea măsurii luate cu o altă măsură mai severă, trebuie ca minorul 
să nu fi respectat cu rea-credinţă obligaţiile impuse de instanţa de judecată. Se 
reţine că pe toată perioada supravegherii, minorul a respectat obligaţiile de a nu 
depăşi limita teritorială a municipiului Bucureşti şi de a se prezenta la Serviciul de 
Probaţiune Bucureşti la datele fixate de acesta, încălcând însă obligaţia de a urma 
un curs de pregătire şcolară sau formare profesională. Astfel, neexecutarea 
obligaţiilor din partea minorului a fost numai parţială, acesta prezentându-se la 
Şcoala Profesională nr. 3 pentru a frecventa orele de curs doar în perioada (...), 
motivând lipsa de la orele de curs ca urmare a angajării acestuia în încercarea de a 
obţine venituri pentru a-şi asigura traiul necesar. Din analiza conduitei intimatului 
minor pe toată perioada supravegherii nu se poate conchide că acesta cu rea- 
credinţă nu şi-a îndeplinit obligaţiile, încălcarea fiind numai parţială, justificată de 
minor ca urmare a desfăşurării de activităţi lucrative pentru a obţine venituri. 
Conduita minorului se analizează de către instanţă în mod global şi nu singular, în 
raport de o anumită obligaţie impusă, astfel, văzând că minorul şi-a respectat 
celelalte obligaţii de a nu depăşi limita teritorială a municipiului Bucureşti şi de a 
se prezenta la Serviciul de Probaţiune conform programului de supraveghere, 
prezentându-se chiar şi la unitatea de învăţământ, însă pe o perioadă scurtă, nu se 
poate reţine reaua-credinţă a acestuia. Mai mult, în raport cu dispoziţiile legale 
incidente în cauză, instanţa constată că în caz de încălcare cu rea-credinţă de către 
minor a obligaţiilor impuse prin măsura educativă neprivativă de libertate, se poate 
dispune înlocuirea măsurii luate cu internarea într-un centru educativ, în cazul în 
care, iniţial, s-a luat măsura educativă neprivativă de libertate cea mai severă, pe 
durata sa maximă, ori în cazul dat, faţă de minor nu a fost luată măsura educativă 
neprivativă de libertate cea mai severă pe durata ei maximă pentru a o putea 
înlocui cu internarea într-un centru educativ, existând astfel doar posibilitatea de a 
prelungi măsura educativă luată inițial sau de a o înlocui pe aceasta cu o altă 
măsură educativă neprivativă de libertate mai severă (Jud. Sectorului 3 București, 
sentința penală nr. 154 din 26 februarie 2018, wwwssintact.ro). 


2. Comiterea de minorul aflat în executarea unei măsuri educative nepriva- 
tive de libertate a unei noi infracțiuni (în timpul minorităţii) sau judecarea ulte- 
rioară a acestuia pentru o infracţiune concurentă (chiar și în ipoteza în care, în 
cadrul pluralităţii de infracţiuni, se regăsește şi o faptă săvârșită după împli- 
nirea vârstei de 18 ani). 

În primul rând, trebuie subliniat că, potrivit art. 129 alin. (1) C.pen., în caz de 
concurs de infracțiuni săvârşite în timpul minorității, se stabilește şi se ia o singură 
măsură educativă pentru toate faptele. 

Dacă minorul aflat în executarea unei măsuri educative neprivative de libertate 
săvârşeşte o nouă infracțiune sau este judecat pentru o infracțiune concurentă, 
instanța, având în vedere gravitatea infracțiunii și periculozitatea infractorului, 
evaluate în funcție de criteriile generale prevăzute de art. 74 alin. (1) C.pen., dispune: 

a) prelungirea măsurii educative luate inițial, fără a putea depăşi maximul 
prevăzut de lege pentru aceasta; 

- este necesar ca măsura educativă să nu fi fost dispusă ab initio prin hotărârea 
definitivă pe durata ei maximă, deoarece, în această ipoteză, intervine fie înlocuirea 
măsurii existente cu o altă măsură educativă neprivativă de libertate mai severă, fie 
înlocuirea măsurii educative cu o măsură educativă privativă de libertate; 


- instanța poate impune noi obligații în sarcina minorului ori spori condiţiile de 
executare a celor existente. 


b) înlocuirea măsurii luate inițial cu o altă măsură educativă neprivativă de 
libertate mai severă; 


- la înlocuirea măsurilor educative neprivative de libertate, instanța va avea în 
vedere severitatea acestor măsuri, în ordinea prevăzută la art. 115 alin. (1) pct. 1 
C.pen.; 

- legea nu impune obligaţia de a dispune înlocuirea unei măsuri neprivative de 
libertate cu măsura educativă imediat următoare, instanța putând aprecia in concreto 
că este necesară impunerea unei măsuri educative mai severe (de pildă, se poate 
dispune înlocuirea măsurii supravegherii cu măsura asistării zilnice); 


- instanța poate impune noi obligații în sarcina minorului ori spori condiţiile de 
executare a celor existente. 


c) înlocuirea măsurii luate iniţial cu o măsură educativă privativă de libertate. 


- nu este necesar ca prin hotărârea definitivă măsura educativă să fi fost luată pe 
durata ei maximă, instanța putând aprecia că, față de gravitatea infracțiunii nou 
săvârşite, respectiv a infracțiunii concurente, se impune luarea unei măsuri educative 
privative de libertate (internarea într-un centru educativ sau internarea într-un centru 
de detenţie). 

Atunci când, în cadrul pluralității de infracțiuni, se regăseşte și o faptă săvârșită 
după împlinirea vârstei de 18 ani, instanţa va aplica regulile prevăzute de art. 129 
alin. (2) C.pen. 

Prelungirea măsurii educative neprivative de libertate se dispune de instanța 
care judecă noua infracţiune sau infracțiunea concurentă. 


Înlocuirea măsurii luate iniţial cu o altă măsură educativă neprivativă de libertate 
mai severă ori înlocuirea măsurii luate iniţial cu o măsură educativă privativă de 
libertate se dispune de instanța care judecă noua infracțiune sau infracţiunea 
concurentă. 

Secţiunea a 3-a. Regimul măsurilor educative 
privative de libertate 


§1. Reguli generale 


- art. 115 alin. (1) pct. 2 C.pen. enumeră măsurile educative privative de libertate 
în ordinea crescătoare a gravităţii lor, după cum urmează: 


a) internarea într-un centru educativ; 
b) internarea într-un centru de detenţie. 


- durata executării măsurii educative privative de libertate se socoteşte din ziua în 
care infractorul a început executarea hotărârii definitive de condamnare; ziua în care 
începe executarea măsurii educative privative de libertate și ziua în care încetează se 
socotesc în durata executării. Perioada în care infractorul, în cursul executării măsurii 
educative privative de libertate, se află bolnav în spital intră în durata executării, în 
afară de cazul în care şi-a provocat în mod voit boala, iar această împrejurare se 
constată în cursul executării măsurii educative privative de libertate; 


- potrivit art. 127 C.pen. raportat la art. 72 alin. (1) C.pen., perioada în care o per- 
soană a fost supusă unei măsuri preventive privative de libertate se scade din durata 
pedepsei măsurii educative privative de libertate pronunțate. Scăderea se face și atunci 
când infractorul a fost urmărit sau judecat, în același timp ori în mod separat, pentru mai 
multe infracțiuni concurente, chiar dacă 1-a fost aplicată o măsură educativă privativă de 
libertate pentru o altă faptă decât cea care a determinat dispunerea măsurii preventive; 


- în cazul infracțiunilor săvârșite în străinătate pentru care se aplică și legea 
penală română, partea din măsura educativă privativă de libertate, precum şi durata 
măsurilor preventive privative de libertate executate în afara teritoriului țării se scad 
din durata măsurii educative privative de libertate aplicate pentru aceeași infracțiune 
în România; 

- măsurile educative privative de libertate pot face obiectul unei legi de grațiere; 

- când, la data pronunțării hotărârii prin care s-a luat o măsură educativă privativă de 


sale de îndreptare, de vârsta acestuia, precum şi de celelalte criterii generale prevăzute în 
art. 74 alin. (1) C.pen., poate dispune executarea măsurii educative într-un penitenciar; 

- sustragerea de la executarea unei măsuri educative privative de libertate, prin 
părăsirea fără drept a centrului educativ sau de detenţie ori prin neprezentarea după 
expirarea perioadei în care s-a aflat legal în stare de libertate, constituie infracțiunea 
de neexecutarea sancţiunilor penale, prevăzută de art. 288 alin. (2) C.pen. 


$2. Internarea într-un centru educativ 


2.1. Noţiune. Condiţii 


- este măsura educativă privativă de libertate constând în internarea minorului 
într-o instituţie specializată în recuperarea minorilor (centru educativ), unde va urma 

un program de pregătire şcolară şi formare profesională, potrivit aptitudinilor sale, 
precum şi programe de reintegrare socială; 


Măsura internării într-un centru educativ se poate dispune atunci când, în 
raport cu gravitatea infracțiunii săvârşite și cu periculozitatea infractorului, evaluată 
potrivit criteriilor generale prevăzute de art. 74 alin. (1) lit. a)-g) C.pen., instanța 
apreciază că se impune privarea de libertate a infractorului care, la data săvârșirii 
infracţiunii, avea vârsta cuprinsă între 14 și 18 ani şi care: 

(i) a comis o nouă infracțiune pe parcursul executării unei măsuri educative 
(privative sau neprivative de libertate) aplicate printr-o hotărâre definitivă 


- prin comparaţie cu regimul sancționator al majorilor aceasta este o formă de 
„recidivă postcondamnatorie” a minorului delincvent; 


- pentru infracțiunea comisă anterior instanţa trebuie să fi dispus prin hotărâre 
definitivă aplicarea unei măsuri educative privative sau neprivative de libertate, este 
posibil ca măsura educativă să fi fost dispusă prin hotărâre definitivă pentru 
sancţionarea unui concurs de infracţiuni; noua infracțiune este comisă pe parcursul 
executării măsurii educative aplicate prin hotărârea definitivă; 


- nu prezintă importanță gravitatea infracțiunii comise anterior, nici dacă aceasta 
a fost comisă cu intenţie, praeterintenție sau din culpă, ori în calitate de autor, 
coautor, instigator sau complice, și nici dacă infracțiunea a rămas în faza tentativei 
sau a fost consumată ori epuizată; deopotrivă, nu prezintă importanță dacă infrac- 
țiunea nou-comisă a rămas în faza tentativei sau a fost consumată ori epuizată, ori 
dacă a fost săvârșită cu intenţie, praeterintenţie sau din culpă ori în calitate de autor, 
coautor, instigator sau complice; 


- pedeapsa prevăzută de lege pentru infracțiunea nou-comisă poate să fie amenda 
sau amenda alternativ cu pedeapsa închisorii de până la 7 ani ori numai pedeapsa 
închisorii de până la 7 ani; în ipoteza în care fapta a rămas în faza tentativei prezintă 
importanță pedeapsa prevăzută de lege pentru infracțiunea consumată; dacă pedeapsa 
prevăzută de lege este închisoarea de 7 ani sau mai mare ori detenţiunea pe viață este 
incident cazul de la pct. (iii) de mai jos; 

- competența de a dispune luarea măsurii internării într-un centru educativ în 
acest caz aparține instanţei care judecă noua infracțiune. 

(ii) a mai săvârşit o infracțiune pentru care i s-a aplicat prin hotărâre definitivă 
o măsură educativă (privativă sau neprivativă de libertate) ce a fost executată; 

- prin comparaţie cu regimul sancţionator al majorilor aceasta este o formă de 
„recidivă postexecutorie” a minorului delincvent; 


- pentru infracțiunea comisă anterior instanţa trebuie să fi dispus prin hotărâre 
definitivă aplicarea unei măsuri educative privative sau neprivative de libertate; este 
posibil ca măsura educativă să fi fost dispusă prin hotărâre definitivă pentru sanc- 
ționarea unui concurs de infracțiuni; noua infracțiune este comisă după executarea 
măsurii educative aplicate prin hotărârea definitivă; 


- nu prezintă importanță gravitatea infracțiunii comise anterior, nici dacă aceasta 
a fost comisă cu intenție, praeterintenţie sau din culpă, ori în calitate de autor, 
coautor, instigator sau complice, şi nici dacă a rămas în faza tentativei sau a fost con- 

sumată ori epuizată; deopotrivă, nu prezintă importanță dacă infracțiunea nou-comisă 
a rămas în faza tentativei sau a fost consumată ori epuizată, ori dacă a fost săvârșită 
cu intenție, praeterintenție sau din culpă, ori în calitate de autor, coautor, instigator 
sau complice; 


- pedeapsa prevăzută de lege pentru infracțiunea nou-comisă poate să fie amenda 
sau amenda alternativ cu pedeapsa închisorii de până la 7 ani ori numai pedeapsa 
închisorii de până la 7 ani; în ipoteza în care fapta a rămas în faza tentativei prezintă 
importanță pedeapsa prevăzută de lege pentru infracțiunea consumată; dacă pedeapsa 
prevăzută de lege este închisoarea de 7 ani sau mai mare ori detenţiunea pe viaţă este 
incident cazul de la pct. (iii) de mai jos. 


(iii) a comis o infracțiune pentru care legea prevede pedeapsa închisorii de 
7 ani sau mai mare ori detenţiunea pe viaţă. 


- se va avea în vedere pedeapsa prevăzută de lege pentru infracţiunea fapt consumat; 


- nu prezintă importanță forma de vinovăţie cu care minorul a comis infracțiunea 
(intenţie, praeterintenţie sau culpă) nici dacă aceasta a rămas în faza tentativei sau a 
fost consumată ori epuizată, și nici dacă acestuia i-a mai fost aplicată anterior vreo 
măsură educativă (privativă sau neprivativă de libertate); 


La executarea măsurii internării într-un centru educativ se poate ajunge şi în ipoteza 
înlocuirii unei măsuri educative neprivative de libertate dispuse printr-o hotărâre 
definitivă cu măsura internării într-un centru de educare în următoarele cazuri: 


1. Nerespectarea cu rea-credință a condiţiilor de executare a măsurii educa- 
tive neprivative de libertate sau a obligaţiilor impuse de instanță; 


Dacă minorul nu respectă, cu rea-credință, condiţiile de executare a măsurii 
educative neprivative de libertate sau ale obligațiilor impuse, instanţa poate dispune 
înlocuirea acesteia cu măsura internării într-un centru de educare atunci când: 


a) instanța îi aplicase minorului, prin hotărâre definitivă, măsura educativă a asis- 
tării zilnice pe o durată maximă de 6 luni, iar minorul nu respectă, cu rea-credință, 
această măsură sau obligaţiile impuse pe lângă aceasta; 

b) după ce instanţa a dispus anterior prelungirea măsurii educative neprivative de 
libertate sau înlocuirea celei dispuse inițial cu o măsură educativă neprivativă de 
libertate mai severă, minorul persistă în comportamentul său şi nici de această dată 
nu sunt respectate condiţiile de executare a măsurii educative sau a obligațiilor 
impuse; în această ultimă ipoteză înlocuirea este obligatorie, iar nu facultativă. 


2. Comiterea de minorul aflat în executarea unei măsuri educative nepriva- 
tive de libertate a unei noi infracțiuni (în timpul minorității) sau judecarea ulte- 
rioară a acestuia pentru o infracțiune concurentă (chiar şi în ipoteza în care, în 
cadrul pluralităţii de infracțiuni, se regăsește și o faptă săvârşită după împli- 
nirea vârstei de 18 ani). 

- măsura internării într-un centru educativ se poate dispune pe o perioadă deter- 
minată, cuprinsă între 1 și 3 ani, ce va fi stabilită în funcţie de criteriile generale de 
individualizare prevăzute de art. 74 alin. (1) C.pen., executându-se fie înainte, fie 
după împlinirea vârstei de 18 ani, fie atât înainte, cât și după împlinirea vârstei de 
18 ani, în funcţie de data rămânerii definitive a hotărârii judecătorești; așadar, 

instanța de judecată nu va menționa în minută că internarea într-un centru educativ se 
dispune până la împlinirea vârstei de 18 ani; 

- după rămânerea definitivă a hotărârii judecătorești, punerea în executare a 
internării într-un centru educativ se face de judecătorul delegat cu executarea prin 
trimiterea unei copii de pe hotărâre organului de poliție de la locul unde se află 
minorul (organul de poliție în circumscripţia căruia la momentul rămânerii defi- 
nitive a hotărârii judecătorești locuieşte în fapt minorul), organul de poliție ia măsuri 
pentru internarea minorului; 


- cu ocazia punerii în executare a măsurii educative a internării într-un centru 
educativ, organul de poliție poate pătrunde în domiciliul sau reședința unei persoane, 
fără învoirea acesteia, precum şi în sediul unei persoane juridice, fără învoirea repre- 
zentantului legal al acesteia; pentru pătrunderea în spaţiile private în vederea punerii 
în executare a măsurii educative privative de libertate nu este necesară obținerea în 
prealabil a unei autorizații de percheziţie; 


- dacă minorul față de care s-a luat măsura educativă a internării într-un centru 
educativ nu este găsit, organul de poliție constată aceasta printr-un proces-verbal şi 
sesizează de îndată organele competente pentru darea în urmărire, precum și pentru 
darea în consemn la punctele de trecere a frontierei; 


- un exemplar al procesului-verbal se înaintează centrului educativ în care se va 
face internarea; copia de pe hotărâre se predă, cu ocazia executării măsurii, centrului 
educativ în care minorul este internat; conducătorul centrului educativ comunică de 
îndată instanţei care a dispus măsura despre efectuarea internării,; 


- potrivit art. 189 din Legea nr. 254/2013, la data intrării în vigoare a acestei legi, 
penitenciarele pentru minori şi tineri şi centrele de reeducare se reorganizează în 
centre de detenție şi centre educative. 


2.2. Prelungirea sau înlocuirea internării într-un centru educativ cu 
internarea într-un centru de detenţie 


- aplicarea dispoziţiilor art. 124 alin. (3) C.pen. are ca situație premisă existența 
măsurii internării într-un centru educativ aflată în curs de executare; 


- dacă în perioada internării într-un centru educativ, minorul săvârşeşte o nouă 
infracțiune sau este judecat pentru o infracțiune concurentă săvârşită anterior, 
instanța poate dispune una dintre următoarele soluţii: 


a) menținerea măsurii internării într-un centru educativ, prelungind (măsură 
obligatorie) însă durata acesteia, fără a depăși maximul de 3 ani prevăzut de lege; 
măsura educativă se menține, modificându-se doar durata acesteia; pluralitatea de 
infracţiuni sau perseverenţa infracțională a minorului va atrage o reindividualizare a 
duratei măsurii internării într-un centru educativ pe parcursul executării acesteia; 


- chiar dacă art. 124 alin. (3) C.pen. nu conţine o dispoziţie similară art. 125 
alin. (3) teza finală C.pen., cred că necesitatea respectării principiului legalității 
sancţiunilor de drept penal prevăzut de art. 2 C.pen. prin impunerea executării unei 
măsuri educative privative de libertate pentru o durată mai mare decât maximul 
special prevăzut de lege impune aplicarea prin analogie in favorem a art. 125 alin. (3) 

teza finală C.pen. şi în privinţa măsurii internării într-un centru educativ; aşadar, cred 
că faţă de unicitatea sancţiunii de drept penal, astfel cum a fost prelungită, se impune 
deducerea perioadei deja executate; 


b) înlocuirea măsurii internării într-un centru educativ cu măsura internării 
într-un centru de detenţie; pluralitatea de infracțiuni sau perseverenţa infracțională a 
minorului va atrage reindividualizarea naturii măsurii educative neprivative de 
libertate dispuse prin hotărârea definitivă pe parcursul executării acesteia. 


- una dintre soluţiile de mai sus vor putea fi dispuse și în ipoteza în care, în 
perioada internării într-un centru educativ, minorul a comis un concurs (real sau 
ideal) de infracţiuni sau este judecat pentru un concurs (real sau ideal) de infracțiuni 
comise anterior; 


- chiar și în ipoteza în care măsura internării într-un centru educativ a fost dispusă 
ab initio pe durata ei maximă, legea nu impune instanței obligaţia de a înlocui această 
măsură cu cea a internării într-un centru de detenţie, putându-se dispune doar 
menținerea măsurii iniţiale (de pildă, în ipoteza comiterii din nou a unei infracțiuni 
din culpă, ce are un pericol social foarte redus); 

- art. 124 C.pen. nu prevede posibilitatea ca din durata măsurii internării într-un 
centru de detenţie să fie dedusă perioada în care minorul s-a aflat într-un centru 
educativ; cu toate acestea, art. 127 C.pen. prevede aplicarea în materie a dispoziţiilor 
art. 71-73 C.pen., ceea ce ar permite totuşi computarea duratei privării de libertate 
anterioare executate într-un centru educativ din durata măsurii internării într-un 
centru de detenţie; 


- instanță competentă să dispună prelungirea duratei măsurii educative sau înlo- 
cuirea acesteia cu măsura educativă a internării într-un centru de detenţie este 
instanța căreia îi revine competenţa să judece noua infracțiune sau infracțiunea 
concurentă săvârşită anterior. 


2.3. Inlocuirea internării într-un centru educativ cu măsura asistării zilnice 


- în cazul în care, pe durata internării într-un centru educativ, minorul a dovedit 
interes constant pentru însuşirea cunoştinţelor școlare şi profesionale şi a făcut pro- 
grese evidente în vederea reintegrării sociale, după executarea a cel puțin jumătate 
din durata internării, instanţa poate dispune (măsură facultativă) înlocuirea inter- 
nării într-un centru educativ cu măsura educativă a asistării zilnice pe o perioadă 
egală cu durata internării neexecutate, dar nu mai mult de 6 luni; 


- este reglementată o modalitate de reindividualizare a naturii măsurii educative 
aplicate prin hotărârea definitivă pe parcursul executării acesteia în considerarea 
comportamentului minorului; 


- este necesar pentru a se dispune înlocuirea internării într-un centru educativ CU 
măsura educativă a asistării zilnice ca minorul să fi executat cel puţin jumătate din 
durata internării într-un centru educativ și să nu fi împlinit vârsta de 18 anila 
data pronunțării hotărârii rămase definitive; 

- dacă minorul a împlinit vârsta de 18 ani pe parcursul executării măsurii educa- 
tive privative de libertate sau pe parcursul procedurii de înlocuire a acesteia CU 

asistarea zilnică, înlocuirea nu va putea fi dispusă putând fi incidentă în cauză doar 
liberarea din executarea măsurii internării într-un centru educativ; 


- potrivit art. 179 din Legea nr. 254/2013, consiliul educativ’, cu participarea 
judecătorului de supraveghere a privării de libertate la centrul educativ, în calitate de 
preşedinte, şi a unui consilier de probaţiune din cadrul serviciului de probaţiune de pe 
lângă tribunalul în circumscripţia căruia se află centrul, stabilește dacă minorul a 
dovedit interes constant pentru însuşirea cunoștințelor școlare şi profesionale și a 
făcut progrese în vederea reintegrării sociale, în prezența acestuia, și formulează 
propunerea de înlocuire a internării într-un centru educativ cu măsura educativă a 
asistării zilnice. La formularea propunerii se ține seama și de perioadele de internare 
anterioare. Dacă se apreciază că se impune înlocuirea internării cu măsura educativă 
a asistării zilnice, propunerea cuprinsă într-un proces-verbal motivat, împreună cu 
documentele care atestă mențiunile consemnate în acesta, se înaintează instanței în a 
cărei circumscripție teritorială se află centrul educativ, corespunzătoare în grad 
instanței de executare; în cazul în care comisia constată că minorul nu întruneşte 
condițiile pentru a fi dispusă înlocuirea măsurii internării în centrul educativ cu aceea 
a asistării zilnice, în procesul-verbal se fixează un termen pentru reexaminarea 
situației acesteia, care nu poate fi mai mare de 4 luni. Totodată, comisia comunică 
procesul-verbal minorului, care are posibilitatea ca, în termen de 3 zile de la aducerea 
la cunoştinţă, sub semnătură, să se adreseze cu cerere de înlocuire a măsurii inter- 
nării în centrul educativ cu măsura educativă a asistării zilnice instanţei în a cărei 
circumscripție teritorială se află centrul educativ, corespunzătoare în grad instanţei 
de executare; 


- competenţa de a se pronunţa asupra înlocuirii aparţine instanței în circumscrip- 
ţia teritorială a căreia se află centrul educativ, corespunzătoare în grad instanţei 
de executare; instanţa se pronunţă prin sentință care poate fi atacată cu contestaţia în 
termen de 3 zile de la comunicare; competenţa soluționării contestației aparține, 
potrivit dispoziţiilor art. 181 alin. (3) din Legea nr.254/2013, instanței în cir- 
cumscripția teritorială a căreia se află centrul, corespunzătoare în grad instanței care a 
avut competenţa să judece apelul hotărârii prin care s-a aplicat măsura educativă; rezultă, 
aşadar, că art. 181 alin. (3) din Legea nr. 254/2013 instituie competenţa de soluționare a 
contestației în favoarea curţii de apel în circumscripția căreia se află centrul educativ [prin 
derogarea de la regulile generale prevăzute de art. 425! alin. (5) C.proc.pen.]. 


- instanța va proceda la individualizarea concretă a duratei măsurii educative a 
asistării zilnice care va fi impusă pentru o perioadă egală cu durata internării 
într-un centru educativ rămase neexecutate, dar nu mai mult de 6 luni; 


! Conform art. 145 din Legea nr. 254/2013, în fiecare centru educativ se constituie un con- 
siliu educativ al cărui scop este individualizarea regimului de executare a măsurii educative a 
internării într-un centru educativ, prin stabilirea asistenţei educaţionale, psihologice și sociale 
acordate fiecărei persoane internate. Consiliul educativ este alcătuit din directorul centrului, 
directorul adjunct pentru educaţie și asistenţă psihosocială, educatorul responsabil de caz, 
învățătorul sau dirigintele, un psiholog, un asistent social şi şeful serviciului supraveghere, 
evidență şi acordare drepturi persoane internate. 

- odată cu înlocuirea internării într-un centru educativ cu măsura asistării zilnice 
instanța trebuie să impună respectarea uneia sau mai multora dintre obligațiile pre- 
văzute de art. 121 C.pen. până la împlinirea duratei măsurii internării; 


- dacă minorul respectă obligaţiile impuse şi nu mai comite vreo altă infracțiune 
măsura educativă se consideră executată; 


- dacă minorul nu respectă, cu rea-credinţă, condiţiile de executare a măsurii asis- 
tării zilnice sau obligațiile impuse instanța care a judecat cauza în primă instanță, 
la sesizarea procurorului ori a consilierului de probaţiune, revine asupra înlocuirii 
(măsură obligatorie, iar nu facultativă) și dispune executarea restului rămas neexe- 
cutat (la data înlocuirii) din durata măsurii internării într-un centru educativ. 


- în cazul în care pe durata de executare a măsurii asistării zilnice (care a 
înlocuit internarea într-un centru educativ) minorul comite în calitate de autor, 
coautor instigator sau complice o nouă infracțiune sau un concurs (real sau ideal) de 
infracțiuni [indiferent de gravitatea infracţiunii ori de pedeapsa prevăzută de lege, sau 
de forma de vinovăţie cu care a fost săvârșit comisă (intenție, praeterintenţie sau din 
culpă) ori de forma acesteia (tentativă, infracţiune fapt consumat sau epuizat)] 
instanța căreia îi revine competența să judece noua infracțiune săvârșită de minor 
va dispune revenirea asupra înlocuirii (măsură obligatorie, iar nu facultativă) şi 
apoi, în funcție de particularitățile cauzei va dispune: 

(i) executarea restului rămas neexecutat (la data înlocuirii) din durata 
măsurii internării inițiale, cu posibilitatea prelungirii duratei acesteia până la 
maximul de 3 ani (în acest ultim caz fiind necesar ca ab initio internarea să nu fi fost 
dispusă pe durata ei maximă); prelungirea duratei măsurii internării într-un centru 
educativ rămâne la libera apreciere a instanţei în funcţie de particularităţile cauzei; 


(îi) internarea într-un centru de detentie. 


Codul penal nu mai foloseşte instituția revocării în această ipoteză, ci pe cea a 
revenirii, care în esenţă are aceeași logică de funcţionare ca și revocarea. 


- în situaţia în care pe durata de executare a măsurii asistării zilnice (care a înlo- 
cuit internarea într-un centru educativ) este comisă de persoana care execută măsura 
educativă o nouă infracţiune în calitate de autor, coautor instigator sau complice 
după împlinirea vârstei de 18 ani, instanța va dispune revenirea asupra înlocuirii; 
apoi pentru infracţiunea comisă se va aplica regimul sancționator al majorilor prin 
stabilirea unei pedepse; pedeapsa astfel stabilită se va contopi potrivit regulilor 
prevăzute de art. 129 alin. (2) lit. b)-d) C.pen. cu măsura educativă a internării într-un 
centru educativ. 


2.4. Liberarea minorului din centrul educativ 


În cazul în care, pe durata internării într-un centru educativ, persoana care a 
împlinit vârsta de 18 ani aflată în executarea măsurii educative a dovedit interes 
constant pentru însuşirea cunoștințelor școlare și profesionale şi a făcut progrese 
evidente în vederea reintegrării sociale, poate fi liberată de instanță (măsură facul- 
tativă) după executarea a cel puțin jumătate din durata internării; 

- este reglementată o modalitate de individualizare a executării măsurii internării 
într-un centru educativ aplicate prin hotărârea definitivă în considerarea comporta- 
mentului persoanei internate majore; 


- este necesar pentru a se dispune liberarea din executarea măsurii internării 
într-un centru educativ să fie executată cel puțin jumătate din durata internării şi 
persoana aflată în executarea măsurii să fi împlinit vârsta de 18 ani la data pro- 
nunțării hotărârii rămase definitive cu privire la liberare; 

- potrivit art. 180 din Legea nr. 254/2013, consiliul educativ, cu participarea jude- 
cătorului de supraveghere a privării de libertate de la centrul educativ, în calitate de 
preşedinte, și a unui consilier de probaţiune din cadrul serviciului de probaţiune de pe 
lângă tribunalul în circumscripția căruia se află centrul, stabileşte, în prezența 
acesteia, dacă persoana internată a dovedit interes constant pentru însuşirea cunoş- 
tințelor şcolare și profesionale şi a făcut progrese în vederea reintegrării sociale și 
formulează propunerea de liberare din centrul educativ. La formularea propunerii 
se ține seama şi de perioadele de internare anterioare; propunerea cuprinsă într-un 
proces-verbal motivat, împreună cu documentele care atestă menţiunile consemnate 
în acesta, se înaintează instanței în a cărei circumscripție teritorială se află centrul 
educativ, corespunzătoare în grad instanţei de executare. Dacă se apreciază că 
minorul nu întruneşte condiţiile pentru a fi dispusă liberarea sa, în procesul-verbal se 
fixează un termen pentru reexaminarea situației acesteia, care nu poate fi mai mare 
de 6 luni. Totodată, comisia comunică procesul-verbal minorului, care are posibi- 
litatea ca, în termen de 3 zile de la aducerea la cunoștință, sub semnătură, să se 
adreseze cu cerere de liberare din centrul educativ, instanţei în circumscripția căreia 
se află centrul educativ; 


- la evaluarea interesului constant pentru însuşirea cunoștințelor școlare şi profe- 
sionale şi a progreselor evidente făcute în vederea reintegrării sociale se va avea în 
vedere atât perioada executată în timpul minoratului cât şi după majorat; 


- liberarea dintr-un centru educativ nu poate fi dispusă înainte de împlinirea 
vârstei de 18 ani; în cazul minorilor, comportamentul bun pe durata executării 
măsurii internării într-un centru educativ poate conduce la înlocuirea acestei măsuri 
cu asistarea zilnică; 


- competența de a se pronunţa asupra liberării din centrul educativ aparţine 
instanței în circumscripția teritorială a căreia se află centrul educativ, corespun- 
zătoare în grad instanței de executare; instanţa se pronunţă prin sentință care poate 
fi atacată cu contestaţie în termen de 3 zile de la comunicare; competenţa soluționării 
contestaţiei aparține, potrivit dispoziţiilor art. 181 alin. (3) din Legea nr. 254/2013, 
instanţei în circumscripția teritorială a căreia se află centrul, corespunzătoare în grad 
instanței care a avut competenţa să judece apelul hotărârii prin care s-a aplicat 
măsura educativă; rezultă, aşadar, că art. 181 alin. (3) din Legea nr. 254/2013 insti- 
tuie competența de soluţionare a contestației în favoarea curții de apel în 
circumscripția căreia se află centrul educativ [prin derogarea de la regulile generale 
prevăzute de art. 425! alin. (5) C.proc.pen.]. 

- odată cu liberarea dintr-un centru educativ, instanța trebuie să impună respec- 
tarea uneia sau mai multora dintre obligaţiile prevăzute de art. 121 C.pen. până la 
împlinirea duratei măsurii internării; 

- dacă obligaţiile impuse sunt respectate până la împlinirea duratei măsurii inter- 
nării, aceasta se consideră executată; 


- dacă nu sunt respectate obligațiile impuse, instanţa care a judecat cauza în primă 
instanță, la sesizarea procurorului ori a consilierului de probaţiune, revine asupra 
liberării (măsură obligatorie, iar nu facultativă) şi dispune executarea restului rămas 
neexecutat (la data liberării) din durata măsurii internării într-un centru educativ, 


- în cazul săvârșirii după liberare a unei noi infracțiuni, respectiv a unui concurs 
(real sau ideal) de infracţiuni până la împlinirea duratei măsurii internării, vor fi 
incidente dispozițiile art. 129 alin. (2) lit. b)-d) C.pen., ce reglementează pluralitatea 
de infracţiuni, atunci când una dintre infracțiuni este comisă în minorat, iar cealaltă 
după împlinirea vârstei de 18 ani, iar nu instituția revocării liberării, noile infrac- 
țiuni fiind comise de un major. 


2.5. Obligatii ce trebuie impuse în cazul înlocuirii internării ori liberării 


Odată cu înlocuirea internării într-un centru educativ cu măsura asistării zilnice 
sau odată cu dispunerea /iberării din centrul educativ, instanța trebuie să impună 
(măsură obligatorie) respectarea uneia sau mai multora dintre următoarele obligaţii 
prevăzute de art. 121 C.pen. (aceleaşi cu cele care pot fi impuse alături de măsurile 
educative neprivative de libertate). 


2.5.1. Obligaţii de „a face” 


a) să urmeze un curs de pregătire şcolară ori de calificare profesională; 


- consilierul de probaţiune din cadrul serviciului de probaţiune în a cărui 
circumscripție locuiește minorul care trebuie să urmeze un curs de pregătire şcolară 
ori de calificare profesională, primind copia hotărârii judecătoreşti, decide, pe baza 
evaluării inițiale a minorului, cursul ce trebuie urmat și instituția din comunitate în 
care urmează să aibă loc, comunicând acestei instituţii o copie de pe dispozitivul 
hotărârii, precum şi decizia sa; aşadar, consilierul de probaţiune manager de caz 
stabileşte conţinutul concret al acestei obligații în funcţie de evaluarea inițială a 
minorului şi de posibilitățile concrete de executare existente la nivelul comunității; 


- supravegherea și controlul respectării obligaţiei de a urma un curs de pregătire 
şcolară ori de calificare profesională, atât cu privire la minor, cât şi cu privire la 
instituţia stabilită, se efectuează de serviciul de probafiune competent; 


- executarea obligaţiei încetează de drept la data executării sau considerării ca 
executată a măsurii educative pe care o însoțește, respectiv din care s-a dispus liberarea. 


b) să se prezinte la serviciul de probaţiune la datele fixate de acesta; 


- executarea obligaţiei începe la data aducerii la cunoștința minorului a conținu- 
tului concret al obligaţiei, stabilit de către consilierul de probaţiune; 


- executarea obligaţiei încetează de drept la data executării sau considerării ca exe- 
cutată a măsurii educative pe care o însoţeşte, respectiv din care s-a dispus liberarea. 

c) să se supună măsurilor de control, tratament sau îngrijire medicală. 

- în cazul dispunerii acestei obligaţii, o copie de pe dispozitivul hotărârii se comu- 
nică de către consilierul de probaţiune instituţiei în care urmează să aibă loc 
controlul, tratamentul sau îngrijirea medicală, menţionată în hotărâre; 


- instanţa de judecată trebuie să stabilească instituţia în care persoana suprave- 
gheată urmează a se supune acestor măsuri ce au scop curativ; în cazul în care insti- 
tuția nu este menționată în hotărâre, consilierul de probaţiune stabilește prin decizie 
instituția în care urmează să aibă loc controlul, tratamentul sau îngrijirea medicală și 
comunică acesteia copia de pe dispozitivul hotărârii, precum și decizia sa; 


bugetul de stat; 


- executarea obligaţiei începe la data aducerii la cunoștința minorului a conți- 
nutului concret al obligaţiei, stabilit de către consilierul de probaţiune; 


- executarea obligaţiei încetează de drept la data executării sau considerării ca exe- 
cutată a măsurii educative pe care o însoțește, respectiv din care s-a dispus liberarea. 


Aceste obligaţii urmăresc, în esență, reintegrarea socială a minorului față de 
care s-a dispus înlocuirea măsurii internării într-un centru educativ cu măsura 
asistării zilnice, respectiv care a fost liberat din executarea măsurii internării într-un 
centru educativ. 


2.5.2. Obligatii de „a nu face” 


a) să nu depăşească, fără acordul serviciului de probaţiune, limita teritorială 
stabilită de instanță; 


b) să nu se afle în anumite locuri sau la anumite manifestări sportive, cultu- 
rale ori la alte adunări publice, stabilite de instanță; 


c) să nu se apropie şi să nu comunice cu victima sau cu membri de familie ai 
acesteia, cu participanţii la săvârşirea infracţiunii ori cu alte persoane stabilite 
de instanță. 


- având în vedere caracterul general al obligaţiilor de „a nu face”, dar şi scopul 
acestora (prevenirea săvârşirii de noi infracțiuni), instanţa trebuie să individualizeze, 
în concret, conținutul fiecărei obligaţii, ţinând seama de împrejurările cauzei (de 
pildă, să nu comunice cu X sau Y, membrii ai familiei victimei Z, sau să nu se afle pe 
stadionul Ghencea din Bucureşti etc.); 


In cazul impunerii față de minor a unei/unor obligații de „a nu face”, judecătorul 
delegat cu executarea trimite o copie de pe dispozitivul hotărârii definitive următoa- 
relor instituţii sau autorități, după cum urmează: 


a) pentru obligaţia de a nu depăși, fără acordul serviciului de probaţiune, limita 
teritorială stabilită de instanță, inspectoratului judeţean de poliție în a cărui cir- 
cumscripție locuieşte minorul; 


b) pentru obligaţia de a nu a se afla în anumite locuri sau la anumite manifestări 
sportive, culturale ori la alte adunări publice, stabilite de instanță, comunicarea se 
face inspectoratului județean de poliţie în a cărui circumscripție îşi are domiciliul, 

precum și, dacă este cazul, celui în care își are locuinţa minorul și, pentru cazurile în 
care s-a dispus interdicţia pentru locuri, manifestări sau adunări în afara acestei 
circumscripţii, Inspectoratului General al Poliției Române; 


c) pentru obligaţia de a nu se apropia şi de a nu comunica cu victima sau cu 
membri de familie ai acesteia, cu participanţii la săvârşirea infracţiunii ori cu alte 
persoane stabilite de instanță, comunicarea se face persoanelor cu care minorul nu are 
dreptul să intre în legătură ori să se apropie, inspectoratului judeţean de poliţie în a 
cărui circumscripție îşi are domiciliul, precum și, dacă este cazul, celui în a cărui cir- 
cumscripţie îşi are locuința minorul şi, pentru cazurile în care victima sau persoanele 
stabilite de instanță nu domiciliază în aceeași circumscripție, inspectoratelor judeţene 
de poliţie de la domiciliul acestora. 


voee 


Verificarea respectării obligațiilor de „a nu face” nu cade în sarcina Servi- 
ciului de probaţiune, ci a autorităților sau instituțiilor enumerate mai sus, care sunt 
notificate de către judecătorul delegat cu executarea; în cazul constatării încălcării 
unei/unor obligații de „a nu face”, autoritățile sau instituţiile competente vor sesiza 
Serviciul de probaţiune, iar nu judecătorul delegat cu executarea. 


- executarea obligaţiilor de „a nu face” începe la data rămânerii definitive a hotă- 
rârii prin care au fost stabilite; executarea obligaţiei încetează de drept la data execu- 
tării sau considerării ca executată a măsurii educative pe care o însoţeşte, respectiv 
din care s-a dispus liberarea. 


- pe durata măsurii asistării zilnice (care a înlocuit măsura internării într-un centru 
educativ), respectiv a liberării din executarea măsurii internării într-un centru edu- 
cativ, serviciul de probaţiune are obligaţia să sesizeze instanța, dacă: 


(i) au intervenit motive care justifică fie modificarea obligaţiilor impuse de 
instanță, fie încetarea executării unora dintre acestea; 


(ii) persoana supravegheată nu respectă condițiile de executare a măsurii educa- 
tive a asistării zilnice sau nu execută, în condiţiile stabilite, obligațiile ce îi revin. 


Dacă nu sunt respectate, cu rea-credință, condiţiile de executare a măsurii asistării 
zilnice sau obligaţiile impuse, instanţa care a judecat cauza în primă instanță, la 
sesizarea procurorului ori a consilierului de probaţiune, revine asupra înlocuirii 
sau liberării (măsură obligatorie) şi dispune executarea restului rămas neexecutat 
(la data înlocuiri/liberării) din durata măsurii internării într-un centru educativ. 


Codul penal nu mai folosește instituția revocării în această ipoteză, ci pe cea a 
revenirii, care, în esenţă, are aceeași logică de funcționare ca şi revocarea. 


% Competența de a dispune revenirea asupra liberării dintr-un centru 
educativ — în cazul nerespectării, cu rea-credinţă, a obligaţiilor impuse până la 
împlinirea duratei măsurii internării — îi aparţine instanţei care a judecat cauza în 
primă instanţă, în conformitate cu dispoziţiile art. 516 alin. (2) teza a I-a 
C.proc.pen., iar nu instanţei în a cărei circumscripție se află centrul educativ, 
întrucât, potrivit dispoziţiilor menţionate, instanţa care a judecat cauza în primă 
instanță reprezintă unica instanță competentă să dispună revenirea asupra 
liberării din centrul educativ (I.C.C.J., secția penală, încheierea nr. 426 din 
17 iulie 2018, www.scj.ro). 

2.6. Modificarea obligaţiilor 


- procesul de supraveghere a minorului faţă de care s-a dispus înlocuirea măsurii 
intenării într-un centru educativ cu asistarea zilnică, respectiv a persoanei liberate din 
executarea măsurii intemării într-un centru educativ însoțită de impunerea unei/unor 
obligații de „a face” sau „a nu face”, reglementat de Codul penal, este unul flexibil, 
art. 122 C.pen. prevăzând posibilitatea ca, pe parcursul supravegherii, obligaţiile 
impuse prin hotărârea judecătorească definitivă să poată fi modificate de instanța de 
executare, în funcție de progresele înregistrate de minor, pentru a asigura minorului 
şanse sporite de îndreptare şi reintegrare socială, fie prin impunerea unor noi obligații 
care nu fuseseră anterior impuse de instanță, fie prin modificarea conținutului 
obligaţiilor existente prin sporirea/diminuarea condiţiilor de executare (de pildă, când 
deşi inițial fusese impusă obligaţia de a nu se afla pe stadionul Ghencea din Bucureşti, 
iar ulterior, având în vedere comportamentul persoanei supravegheate, instanța impune 
acesteia obligaţia de a nu se afla pe niciunul dintre stadioanele din capitală); 


- dispozițiile art. 122 C.pen. sunt de natură să asigure respectarea principiului 
intervenţiei adaptate, prin stabilirea şi continuarea intervenţiei în acord cu dinamica 
cazului; 


- sesizarea instanţei în vederea modificării obligaţiilor se poate face de Serviciul 
de probaţiune ori de judecătorul delegat cu executarea (la cererea minorului, părin- 
ților, tutorelui sau a altei persoane în grija căreia se află minorul ori a persoanei vătă- 
mate, după consultarea referatului de evaluare întocmit de consilierul de probaţiune); 


- pe parcursul asistării zilnice sau a liberării se poate dispune de mai multe ori 
modificarea obligațiilor, legea neprevăzând în această materie nicio limitare; 


- nu constituie modificare a obligaţiilor obţinerea de către minor a permisiunii în 
executarea obligaţiilor prevăzute la art. 121 alin. (1) lit. c) și d) C.pen. (obligaţia de 
a nu se afla în anumite locuri sau la anumite manifestări sportive, culturale ori la alte 
adunări publice, stabilite de instanță, precum şi obligaţia de a nu se apropia şi de a nu 
comunica cu victima sau cu membri de familie ai acesteia, cu participanţii la săvâr- 
şirea infracțiunii ori cu alte persoane stabilite de instanță). Permisiunea poate fi acor- 
dată, la solicitarea minorului, pentru o perioadă de timp de maxim 5 zile, de consi- 
lierul de probaţiune, prin decizie, pentru motive temeinic justificate (de pildă, 
participarea minorului la funeraliile unui membru de familie), legea nu prevede 
cazuri limitative în care se poate dispune permisiunea, acestea urmând a fi apreciate 
in concreto de către consilierul de probaţiune. Pe durata permisiunii, prezenţa per- 
soanei supravegheate în anumite locuri sau luarea legăturii cu anumite persoane nu 
reprezintă o încălcare a obligațiilor impuse. Durata permisiunii se include în termenul 
de supraveghere; 


- deopotrivă, dacă instanța de judecată a impus în sarcina minorului executarea 
obligaţiei de a nu depăși, fără acordul serviciului de probaţiune, limita teritorială 
stabilită de instanță, la solicitarea minorului, pentru motive obiective, consilierul de 

probaţiune! poate să acorde minorului, prin decizie, permisiunea de a depăşi limita 
teritorială stabilită de instanță; şi în acest caz, nu prevede cazuri limitative în care se 
poate dispune permisiunea, acestea urmând a fi apreciate in concreto de către consi- 
lierul de probaţiune; de asemenea, față de motivele concrete ale solicitării, consilieryl 
de probaţiune va stabili şi durata pentru care se acordă permisiunea, aceasta nefiind 
limitată în timp printr-o dispoziție legală; pe durata permisiunii, minorul poate depăşi 
limita teritorială impusă, aceasta nereprezentând o încălcare a obligaţiei impuse; 

- despre acordarea permisiunii, consilierul de probaţiune încunoștințează, după 
caz, inspectoratul judeţean de poliţie în a cărui circumscripție își are domiciliul, 
precum și, dacă este cazul, cel în care îşi are locuinţa minorul și, pentru cazurile în 
care s-a dispus interdicția pentru locuri, manifestări sau adunări în afara acestei 
circumscripţii, Inspectoratul General al Poliţiei Române, şi, pentru cazurile în care 
victima sau persoanele stabilite de instanță nu domiciliază în aceeaşi circumscripție, 
inspectoratele județene de poliţie de la domiciliul acestora, precum şi judecătorul 
delegat cu executarea. 


2.7. Încetarea obligațiilor 


- tot ca expresie a caracterului flexibil al procesului de supraveghere, art. 122 
C.pen. stipulează că instanța de executare va dispune încetarea executării 
uneia/unora dintre obligaţiile pe care le-a impus prin hotărârea definitivă, atunci când 
apreciază că, față de progresele înregistrate de minor, menţinerea acestora nu mai 
este necesară (de pildă, instanța apreciază că nu mai este necesară și proporţională cu 
scopul urmărit restrângerea libertăţii de circulație a minorului, dispunând încetarea 
obligaţiei de a nu părăsi teritoriul României); 

- dispoziţiile art. 122 C.pen. sunt de natură să asigure respectarea principiului 
intervenţiei adaptate, prin stabilirea şi continuarea intervenţiei în acord cu dinamica 
cazului; 


- sesizarea instanţei de executare în vederea încetării obligațiilor se poate face 
de Serviciul de probaţiune ori de judecătorul delegat cu executarea (la cererea 
minorului, părinţilor, tutorelui sau a altei persoane în grija căreia se află minorul ori a 
persoanei vătămate, după consultarea referatului de evaluare întocmit de consilierul 
de probaţiune); 

- pe parcursul asistării zilnice (care a înlocuit internarea într-un centru educativ), 


respectiv al liberării, se poate dispune de mai multe ori încetarea executării unor 
obligaţii, legea neprevăzând în această materie nicio limitare. 


2.8. Schimbarea regimului de executare 


- dacă în cursul executării măsurii internării într-un centru educativ, persoana 
internată care a împlinit vârsta de 18 ani are un comportament prin care influen- 


! Stipularea de către lege a competenţei consilierului de probaţiune de a acorda permisiu- 
nea în executarea obligaţiilor se aliniază regulii nr. 71 din Recomandarea Consiliului Europe! 
nr. 1992/16 privind regulile europene privind sancțiunile și măsurile comunitare având la bază 
principiul intervenţiei adaptate. 

tează negativ sau împiedică procesul de recuperare și reintegrare a celorlalte per- 
soane internate, instanța poate dispune (măsură facultativă, nu obligatorie) conti- 
nuarea executării măsurii educative într-un penitenciar; 


- prin schimbarea regimului de executare, măsura educativă privativă de libertate 
nu îşi schimbă natura juridică, nefiind vorba de o transformare a acesteia într-o 
pedeapsă, ci se schimbă numai locul unde urmează a fi executată; 


- nu se va putea dispune schimbarea regimului de executare dacă persoana inter- 
nată este încă minoră; 


- potrivit art. 182 alin. (2) din Legea nr. 254/2013, prin comportament care 
influențează negativ sau împiedică procesul de recuperare şi reintegrare a celorlalte 
persoane internate, se înțelege: 


1. iniţierea de acţiuni care conduc la nefrecventarea sau refuzul său constant, pre- 
cum şi a altor persoane internate, de a participa la cursuri de instruire şcolară şi 
formare profesională, la programe de educaţie, asistență psihologică şi asistență 
socială specifică; 

2. introducerea, deținerea sau traficul de arme, materiale explozive, droguri, 
substanţe toxice sau alte obiecte şi substanţe care pun în pericol siguranța centrului, a 
misiunilor sau a persoanelor, 


3. nerespectarea interdicţiilor prevăzute de art. 82 lit. a)-c) din Legea nr. 254/2013 
[a) exercitarea sau încercarea de exercitare de acte de violență asupra personalului, 
persoanelor care execută misiuni în penitenciar sau care se află în vizită, asupra 
celorlalte persoane condamnate, precum și asupra oricăror alte persoane; b) organi- 
zarea, sprijinirea sau participarea la revolte, răzvrătiri, acte de nesupunere pasive sau 
active ori alte acțiuni violente, în grup, de natură să pericliteze ordinea, disciplina și 
siguranța penitenciarului; c) inițierea sau participarea la acte de sustragere de la 
executarea pedepselor privative de libertate]; 


4. nerespectarea în mod repetat a interdicţiilor prevăzute de art. 82 lit. f) şi h) din 
Legea nr. 254/2013 [/ instigarea altor persoane condamnate la săvârșirea de abateri 
disciplinare, 4) sustragerea sau distrugerea unor bunuri sau valori de la locul de 
muncă ori aparținând penitenciarului, personalului, persoanelor care execută activi- 
tăți în penitenciar sau se află în vizită, precum şi a bunurilor aparţinând altor 
persoane, inclusiv celor condamnate]; 


- consiliul educativ, cu participarea judecătorului de supraveghere a privării de 
libertate, în calitate de preşedinte, și a asistentului social, din oficiu sau la sesizarea 
comisiei de disciplină, analizează situaţia persoanei internate care a săvârşit una din 
faptele menţionate, în prezenţa acesteia, şi poate propune continuarea executării 
măsurii educative privative de libertate în penitenciar, procesul-verbal ce conține 
propunerea motivată de continuare a executării măsurii educative privative de liber- 
tate în penitenciar, împreună cu documentele care atestă menţiunile consemnate în 
acesta, se înaintează instanței din circumscripția teritorială în care se află centrul, 
corespunzătoare în grad instanţei de executare competente, după ce acesta a fost 
comunicat persoanei internate; instanţa poate consulta dosarul individual al persoanei 
aflate în centru educativ sau poate solicita copii ale actelor și documentelor din acesta; 

- şedinţă este publică şi se desfăşoară cu citarea persoanei internate şi participarea 
procurorului; asistenţa juridică este obligatorie; potrivit art. 182 alin. (6) din Legea 
nr. 254/2013, instanţa se pronunţă prin sentință definitivă. 


$3. Internarea într-un centru de detenţie 


3.1. Noţiune. Condiţii 


- este măsura educativă privativă de libertate constând în internarea minorului într-o 
instituţie specializată în recuperarea minorilor, cu regim de pază și supraveghere 
(centru de detenţie), unde va urma programe intensive de reintegrare socială, precum și 
programe de pregătire şcolară şi formare profesională potrivit aptitudinilor sale; 


- măsura internării într-un centru de detenție se poate dispune atunci când, în 
raport cu gravitatea infracțiunii săvârşite şi cu periculozitatea infractorului, evaluată 
potrivit criteriilor generale prevăzute de art. 74 alin. (1) lit. a)-g) C.pen., instanța 
apreciază că se impune privarea de libertate a infractorului care, la data săvârșirii 
infracțiunii, avea vărsta cuprinsă între 14 şi 18 ani şi care: 

(i) a comis o nouă infracțiune pe parcursul executării unei măsuri educative 
(privativă sau neprivativă de libertate) aplicate printr-o hotărâre definitivă; 


- prin comparaţie cu regimul sancționator al majorilor aceasta este o formă de 
„recidivă postcondamnatorie” a minorului delincvent; 


- pentru infracțiunea comisă anterior instanţa trebuie să fi dispus prin hotărâre 
definitivă aplicarea unei măsuri educative privative sau neprivative de libertate, este 
posibil ca măsura educativă să fi fost dispusă prin hotărâre definitivă pentru sancțio- 
narea unui concurs de infracțiuni; noua infracțiune este comisă pe parcursul execu- 
tării măsurii educative aplicate prin hotărârea definitivă; 


- nu prezintă importanță gravitatea infracțiunii comise anterior, nici dacă aceasta 
a fost comisă cu intenţie, praeterintenţie sau din culpă ori în calitate de autor, coautor, 
instigator sau complice, și nici dacă infracțiunea a rămas în faza tentativei sau a fost 
consumată ori epuizată; deopotrivă, nu prezintă importanță dacă infracțiunea 
nou-comisă a rămas în faza tentativei sau a fost consumată ori epuizată, ori dacă a 
fost săvârşită cu intenție, praeterintenţie sau din culpă ori în calitate de autor, coautor, 
instigator sau complice; 


- pedeapsa prevăzută de lege pentru infracțiunea nou-comisă poate să fie amenda 
sau amenda alternativ cu pedeapsa închisorii de până la 7 ani ori numai pedeapsa 
închisorii de până la 7 ani; în ipoteza în care fapta a rămas în faza tentativei prezintă 
importanță pedeapsa prevăzută de lege pentru infracțiunea consumată; dacă pedeapsa 
prevăzută de lege este închisoarea de 7 ani sau mai mare ori detenţiunea pe viață este 
incident cazul de la pct. (iii) de mai jos; 

- instanța căreia îi revine competența să dispună luarea măsurii internării într-un 
centru de detenție în acest caz este instanța care judecă noua infracțiune. 

(ii) a mai săvârşit o infracțiune pentru care i s-a aplicat prin hotărâre definitivă 
o măsură educativă (privativă sau neprivativă de libertate) ce a fost executată; 


- prin comparaţie cu regimul sancționator al majorilor aceasta este o formă de 
„recidivă postexecutorie” a minorului delincvent,; 


- pentru infracțiunea comisă anterior instanţa trebuie să fi dispus prin hotărâre 
definitivă aplicarea unei măsuri educative privative sau neprivative de libertate, este 
posibil ca măsura educativă să fi fost dispusă prin hotărâre definitivă pentru sanc- 
ționarea unui concurs de infracțiuni; noua infracțiune este comisă după executarea 
măsurii educative aplicate prin hotărârea definitivă; 


- nu prezintă importanță gravitatea infracțiunii comise anterior, nici dacă aceasta 
a fost comisă cu intenție, praeterintenţie sau din culpă, ori în calitate de autor, 
coautor, instigator sau complice, și nici dacă a rămas în faza tentativei sau a fost con- 
sumată ori epuizată; deopotrivă, nu prezintă importanță dacă infracțiunea nou-comisă 
a rămas în faza tentativei sau a fost consumată ori epuizată, ori dacă a fost săvârșită 
cu intenție, praeterintenție sau din culpă ori în calitate de autor, coautor, instigator 
sau complice; 


- pedeapsa prevăzută de lege pentru infracțiunea nou-comisă poate să fie amenda 
sau amenda alternativ cu pedeapsa închisorii de până la 7 ani ori numai pedeapsa 
închisorii de până la 7 ani; în ipoteza în care fapta a rămas în faza tentativei, prezintă 
importanță pedeapsa prevăzută de lege pentru infracţiunea consumată; dacă pedeapsa 
prevăzută de lege este închisoarea de 7 ani sau mai mare ori detențiunea pe viață este 
incident cazul de la pct. (iii) de mai jos. 


(iii) a comis o infracţiune pentru care legea prevede pedeapsa închisorii de 7 
ani sau mai mare ori detenţiunea pe viaţă. 


- se va avea în vedere pedeapsa prevăzută de lege pentru infracțiunea fapt consumat; 


- este îndeplinită această condiţie şi în cazul în care pentru cel puţin una dintre 
infracțiunile concurente legea prevede pedeapsa închisorii de 7 ani sau mai mare ori 
detențiunea pe viață; 

- nu prezintă importanță forma de vinovăţie cu care minorul a comis infracțiunea 
(intenţie, praeterintenţie, sau culpă) nici dacă aceasta a rămas în faza tentativei sau a 
fost consumată ori epuizată, şi nici dacă acestuia i-a mai fost aplicată anterior vreo 
măsură educativă (privativă sau neprivativă de libertate); 


În cazul tentativei la infracţiunea de omor prevăzută în art. 32 C.pen. 
raportat la art. 188 C.pen., săvârșită în timpul minorităţii, instanța poate lua 
măsura educativă privativă de libertate a internării într-un centru de detenţie, pe 
o perioadă cuprinsă între 5 şi 15 ani, întrucât tentativa constituie o cauză de 
reducere a pedepsei, care nu se ia în considerare la stabilirea „pedepsei prevă- 
zute de lege”, în sensul dispoziţiilor art. 114 alin. (2) lit. b) C.pen. și art. 125 
alin. (2) C.pen. (.C.C.J, secția penală, decizia nr. 55/RC din 10 februarie 2015, 
www.scj.ro). 


a 


La executarea măsurii internării într-un centru de detenţie se poate ajunge și în 
ipoteza înlocuirii unei măsuri educative neprivative de libertate dispuse printr-o 

hotărâre definitivă cu măsura internării într-un centru de detenție, dacă se constată 
comiterea de minorul aflat în executarea unei măsuri educative neprivative de 
libertate a unei noi infracţiuni (în timpul minorității) sau judecarea ulterioară a 
acestuia pentru o infracțiune concurentă (chiar și în ipoteza în care, în cadrul 
pluralităţii de infracţiuni, se regăsește și o faptă săvârșită după împlinirea 
vârstei de 18 ani). 

- internarea într-un centru de detenție mai poate fi dispusă și în ipoteza în care 
instanța decide înlocuirea măsurii internării într-un centru educativ cu măsura inter- 
nării într-un centru de detenţie, dacă în perioada internării într-un centru educativ 
minorul săvârşeşte o nouă infracțiune sau este judecat pentru o infracțiune concu- 
rentă săvârşită anterior, 

- internarea într-un centru de detenţie se dispune pe o perioadă determinată, 
cuprinsă între 2 și 5 ani, dacă pentru infracțiunea comisă legea prevede pedeapsa 
închisorii mai mică de 20 de ani, respectiv între 5 și 15 ani, în cazul în care pedeapsa 
prevăzută de lege pentru infracțiunea săvârşită este închisoarea de 20 de ani sau mai 
mare ori detențiunea pe viață. Instanţa va avea în vedere la individualizarea duratei 
internării într-un centru de detenție criteriile generale de individualizare prevăzute de 
art. 74 alin. (1) C.pen; 


- măsura internării într-un centru de detenție se va executa fie înainte, fie după 
împlinirea vârstei de 18 ani, fie atât înainte, cât și după împlinirea vârstei de 18 ani, 
în funcţie de data rămânerii definitive a hotărârii judecătoreşti; aşadar, instanța de 
judecată nu va menţiona în minută că internarea într-un centru de detenție se dispune 
până la împlinirea vârstei de 18 ani; 

- în principiu, măsura internării într-un centru de detenție urmează a fi aplicată în 


ipotezele în care instanța se orienta, în temeiul Codului penal din 1969, către 
aplicarea pedepsei închisorii cu executare în regim de detenţie; 


- după rămânerea definitivă a hotărâri judecătorești punerea în executare a 
internării într-un centru de detenţie se face de judecătorul delegat cu executarea 
prin trimiterea unei copii de pe hotărâre organului de poliție de la locul unde se 
află minorul (organul de poliţie în circumscripţia căruia la momentul rămânerii defi- 
nitive a hotărârii judecătorești locuieşte în fapt minorul), când acesta este liber, ori 
comandantului locului de deţinere, când acesta este arestat preventiv; 


- odată cu punerea în executare a măsurii educative a internării minorului într-un 
centru de detenţie, judecătorul delegat cu executarea va emite și ordinul prin care 
interzice minorului să părăsească ţara; conţinutul ordinului de interzicere de a părăsi 
țara al minorului este similar cu cel al ordinului corespunzător emis în cazul executării 
pedepsei închisorii sau detențiunii pe viață (art. 555 C.proc.pen.), iar punerea în 
executare presupune aceleaşi activități prevăzute de art. 556-557 C.proc.pen.; 

- regimurile de executare a măsurii educative a internării într-un centru de deten- 


ție sunt bazate pe sistemele progresiv şi regresiv, persoanele internate trecând 
dintr-un regim în altul, în condiţiile prevăzute de aceeași lege; 


- regimurile de executare a măsurii educative a internării într-un centru de detenție 
se diferenţiază în raport cu gradul de limitare a libertăţii de mişcare a persoanei inter- 

nate, precum şi cu modul şi locul de organizare şi desfăşurare a activităților. Legea pre- 
vede următoarele regimuri de executare a măsurii internării într-un centru de detenție: 


a) regimul închis; 
- se aplică persoanei internate pentru o perioadă mai mare de 3 ani. În mod excep- 
tional, natura și modul de săvârşire a infracțiunii, persoana internatului, precum și 


comportarea acestuia până la stabilirea regimului de executare pot determina inclu- 
derea în regimul deschis; 


- persoanele internate care execută măsura educativă în regim închis sunt cazate, de 
regulă, în comun, desfăşoară activități de instruire şcolară și formare profesională, edu- 
cative, culturale, moral-religioase, de asistența psihologică și asistență socială specifică 
şi prestează muncă în grupuri, în interiorul centrului, sub supraveghere, iar în exteriorul 
centrului, sub pază și supraveghere continuă, cu aprobarea directorului centrului. 


b) regimul deschis. 


- se aplică persoanei internate pentru o perioadă mai mică de 3 ani. În mod excep- 
tional, natura şi modul de săvârşire a infracțiunii, persoana internatului, precum și 
comportarea acestuia până la stabilirea regimului de executare pot determina inclu- 
derea în regimul închis; 


- persoanele internate care execută măsura educativă în regim deschis sunt cazate 
în comun, se pot deplasa neînsoțite în zone din interiorul centrului stabilite prin 
regulamentul de ordine interioară, desfăşoară activități de instruire şcolară şi formare 
profesională, educative, culturale, moral-religioase, de asistenţa psihologică și asis- 
tență socială specifică și prestează muncă în spații din interiorul centrului care rămân 
deschise în timpul zilei, iar în afara centrului, însoțite de personal al centrului, cu 
aprobarea directorului. 


3.2. Prelungirea internării într-un centru de detenție 


- executarea măsurii internării într-un centru de detenţie constituie situaţia 
premisă pentru aplicarea dispoziţiilor art. 125 alin. (3) C.pen.; 


- dacă în perioada internării într-un centru de detenţie, minorul săvârşeşte o 
nouă infracțiune sau este judecat pentru o infracțiune concurentă săvârşită anterior, 
instanța va dispune prelungirea măsurii internării (măsură obligatorie), fără a 
depăși maximul prevăzut în art. 125 alin. (2) C.pen. (5 ani, dacă pentru infracţiunea 
comisă legea prevede pedeapsa închisorii mai mică de 20 de ani, respectiv 15 ani, în 
cazul în care pedeapsa prevăzută de lege pentru infracțiunea săvârşită este închi- 
soarea de 20 de ani sau mai mare ori detenţiunea pe viață), determinat în raport cu 
pedeapsa cea mai grea dintre cele prevăzute de lege pentru infracțiunile săvârșite; 

- în mod întemeiat s-a arătat în doctrină! că în ipoteza în care infracţiunea săvâr- 
şită anterior ori cea săvârșită în timpul internării într-un centru de detenție nu atrage 
schimbarea limitelor măsurii educative de la 2 la 5 ani, prelungirea va putea avea loc 
până la maximul special de 5 ani, iar dacă acesta era deja atins de la început prelun- 


! Crin. Mitrache, C. Mitrache, op. cit., p. 431. 

girea nu mai poate avea loc; în continuare s-a subliniat că în situaţia în care infrac- 
țiunea concurentă comisă anterior ori cea săvârșită în timpul internării atrage schim- 
barea limitelor măsurii, în sensul că acestea devin între 5 și 15 ani, se va dispune 
măsura internării între noile limite, iar în durata acesteia va intra şi perioada execu- 
tată până la data hotărârii; 

De pildă, în cazul în care minorul care se afla în executarea măsurii internării 
într-un centru de detenţie dispusă pentru o perioadă de 2 ani comite o nouă infrac- 
țiune pentru care legea prevede pedeapsa închisorii de la 3 la 10 ani, prelungirea 
internării se va putea dispune până la limita maximă de 5 ani, iar dacă pedeapsa 
prevăzută de lege este închisoarea de la 10 la 20 de ani, prelungirea se va putea 
dispune până la limita de 15 ani; tot astfel, în cazul în care minorul care se afla în 
executarea măsurii internării într-un centru de detenție, dispusă pentru o perioadă de 
6 ani, comite o nouă infracțiune pentru care legea prevede pedeapsa închisorii de la 3 
la 10 ani, prelungirea internării se va putea dispune până la limita maximă de 15 ani, 
care va fi dată de maximul special al pedepsei închisorii prevăzut de lege pentru 
infracțiunea pentru care se dispusese anterior internarea într-un centru de detenţie); 

- prelungirea măsurii internării va fi dispusă de instanță și atunci când, în perioada 
internării într-un centru de detenţie, minorul a comis un concurs (real sau ideal) de 
infracțiuni sau este judecat pentru un concurs (real sau ideal) de infracțiuni comise 
anterior; 


- din durata măsurii internării într-un centru de detenție astfel cum a fost prelun- 
gită se deduce perioada executată deja până la data rămânerii definitive a hotărârii 
prin care s-a dispus prelungirea; 

- dacă noua infracțiune, respectiv concursul (real sau ideal) de infracțiuni este 
comis în timp ce minorul se afla într-un centru de detenție, dar după împlinirea 
vârstei de 18 ani, vor fi incidente dispoziţiile art. 129 alin. (2) lit. b)-d) C.pen. ce 
reglementează pluralitatea de infracţiuni atunci când una dintre infracțiuni este 
comisă în minorat, iar cealaltă după împlinirea vârstei de 18 ani, iar nu instituția 
prelungirii internării într-un centru de detenție, 


- instanță competentă să dispună prelungirea măsurii educative este instanța căreia 
îi revine competenţa să judece noua infracțiune sau infracţiunea concurentă săvârșită 
anterior. 


> În ceea ce priveşte tratamentul juridic al inculpatului minor P.N., 
Tribunalul a reţinut că faţă de acesta sunt incidente dispoziţiile art. 125 alin. (3) 
teza a Il-a C.pen., în condiţiile în care faţă de acesta au fost aplicate în precedent 
măsuri educative neprivative de libertate pentru comiterea unor fapte de furt, la 
data hotărârii, inculpatul aflându-se în executarea măsurii educative a internării 
într-un centru de detenţie pe o perioadă de 1 an, potrivit sentinței penale nr. 71 
din 3 februarie 2016, pronunţată de Judecătoria Sectorului 2 Bucureşti, defini- 
tivă prin neapelare la data de 1.03.2016, prin care s-a dispus măsura educativă 
neprivativă de libertate a asistării zilnice pe o durată de 6 luni, a fost revocată 
suspendarea executării sub supraveghere a pedepsei rezultante de 1 an închi- 
soare aplicată prin sentinţa penală nr. 1858 din 19 decembrie 2013, pronunţată 

de Judecătoria Sectorului 3 Bucureşti şi înlocuită cu măsura educativă a 
internării într-un centru de detenţie pe o perioadă de 1 an. Tribunalul a reţinut că 
actualul Cod penal prevede ca tratament sancţionator în cazul minorilor exclusiv 
aplicarea de măsuri educative, dar şi aplicarea unei sancţiuni unice în cazul 
pluralităţii de infracțiuni, fie că sunt judecate simultan — art. 129 C.pen., fie că 
sunt judecate separat — art. 123 C.pen., astfel încât va proceda la prelungirea 
măsurii educative a internării într-un centru de detenţie de la un an la 2 ani, 
conform art. 125 alin. (3) teza a II-a C.pen. Astfel, Tribunalul a reținut că 
potrivit art. 125 alin. (3) teza a Il-a C.pen., dacă în perioada internării minorul 
este judecat pentru o infracțiune concurentă săvârşită anterior, instanţa a pre- 
lungit măsura internării fără a depăşi maximul prevăzut în alin. (2), determinat 
în raport cu pedeapsa cea mai grea dintre cele prevăzute de lege pentru infrac- 
țiunile săvârșite. În vederea respectării caracterului gradual al aplicării măsurilor 
educative, ce se desprinde din interpretarea sistematică a Titlului V privind 
minoritatea din Codul penal, Tribunalul a prelungit acestuia măsura educativă a 
internării într-un centru de detenţie pe o durată medie de 2 ani, dată fiind perse- 
verenţa reliefată de minor în adoptarea unui comportament indezirabil social, de 
încălcare repetată a normelor penale, dar şi în raport de faptul că minorul a 
refuzat evaluarea socială dispusă în cursul urmăririi penale, sub rezerva dispo- 
ziţiilor art. 125 alin. (4) C.pen. care permit înlocuirea măsurii educative privative 
de libertate cu măsura educativă a asistării zilnice sau liberarea din centrul de 
detenţie în situaţia în care minorul dovedeşte interes constant pentru însuşirea 
cunoştinţelor şcolare şi profesionale şi a făcut progrese evidente în vederea 
reintegrării sociale. Pe parcursul soluționării cauzei, inculpatul a fost liberat din 
centrul de detenţie la data de 26.07.2016, astfel că măsura prelungirii măsurii 
educative aplicată de instanţa de fond nu mai corespunde. Pe cale de consecinţă, 
având în vedere gravitatea faptei, precum şi elementele ce circumstanţiază 
persoana inculpatului legate de perseverenţa infracţională a acestuia, Curtea va 
dispune măsura internării inculpatului într-un centru de detenție pe aceeaşi 
perioadă avută în vedere de instanţă. Nu este temeinică menţinerea beneficiului 
liberării din centrul de detenţie, având în vedere că inculpatul a săvârşit mai 
multe infracţiuni aflat în concurs, dând dovadă de perseverenţă şi consecvență 
infracţională, astfel că scopul preventiv al măsurii dispuse prin prezenta nu ar 
avea finalitate în acest context. Va deduce prevenţia până la data liberării 
condiţionate (C.A. București, secția I penală, decizia nr. 1748 din 22 noiembrie 
2016, nepublicată). 


a Curtea consideră însă criticabilă modalitatea concretă de stabilire a 
tratamentului sancţionator aplicat inculpatului Z.A. Atunci când un inculpat 
minor este judecat pentru o infracţiune concurentă ulterior eliberării dintr-un 
centru educativ sau dintr-un centru de detenţie nu sunt aplicabile prevederile 
art. 124 alin. (3) C.pen., respectiv 125 alin. (3) C.pen., neputându-se dispune 
prelungirea măsurii educative. Situaţia premisă în cazul prelungirii unei măsuri 
este ca aceasta să fie în fiinţă, neputându-se dispune prelungirea a ceva ce nu 
mai există. Într-o astfel de situaţie, instanţa dispune o măsură educativă pentru 
întreaga pluralitate de infracţiuni (şi nu prelungeşte), măsură educativă care nu 
poate fi mai blândă decât măsurile aplicate prin hotărârile anterioare în privinţa 

minorului, deducând perioadele efectiv executate. Criticabilă este şi modalitatea 
de deducere a perioadei executate anterior, instanța fiind obligată să menţioneze 
efectiv perioadele în care inculpatul a fost privat de libertate, nefiind suficient să se 
menţioneze în mod generic că se deduc 3 ani. Raportat la faptul că infracțiunile care 
fac obiectul prezentei cauze au fost comise în urmă cu circa 5 ani, la natura acestora 
(lovire sau alte violenţe), precum şi la vârsta inculpatului (20 de ani), Curtea 
apreciază ca fiind excesivă dispunerea executării măsurii educative într-un 
penitenciar, scopul sancţiunii putând fi atins şi prin executarea ei într-un centru de 
detenție. Plasarea inculpatului, aflat încă la o vârstă fragedă, într-un mediu 
penitenciar, cu persoane adulte având o experienţă infracţională bogată poate 
afecta procesul de reeducare şi de reintegrare socială al acestuia (C.A. București, 
secția I penală, decizia nr. 1700 din 20 decembrie 2019, wwwssintact.ro). 


% La individualizarea măsurii educative, instanţa constată, mai întâi, că 
infracţiunea din prezenta cauză (acte materiale din 21.11.2016, 31.12.2016 şi 
28.01.2017) este săvârşită după rămânerea definitivă a sentinţei penale nr. 1741 
din 14 iulie 2016, pronunţate de Judecătoria Sectorului 4 Bucureşti, prin care 
inculpatei i-a fost aplicată măsura educativă a asistării zilnice pe durata de 
5 luni, prelungită la 6 luni, prin sentinţa penală nr. 828 din 28 martie 2017 
pronunțată de Judecătoria Sectorului 4 Bucureşti. Totodată, inculpata a mai fost 
condamnată pentru infracţiuni concurente cu prezenta infracţiune, prin mai 
multe sentinţe penale. Nu în ultimul rând, măsurile educative aplicate prin sen- 
tinţele anterioare au fost înlocuite, fiind dată spre executare măsura educativă a 
internării într-un centru de detenţie pe durata de 2 ani. Faţă de această situaţie 
juridică a inculpatei, devin incidente dispoziţiile art. 129 raportat la art. 124 
alin. (3) şi art. 125 alin. (3) C.pen., potrivit cărora dacă minorul este judecat 
pentru o infracţiune concurentă săvârşită anterior, instanţa prelungeşte măsura 
internării, fără a depăşi maximul prevăzut de alin. (2) al aceluiaşi text. Aşadar, în 
restrânse semnificativ, putând fi doar prelungită internarea întru-un centru de 
detenţie deja existentă. La stabilirea duratei cu care va fi prelungită măsura 
educativă în fiinţă, instanţa are în vedere gravitatea infracţiunii şi periculozitatea 
inculpatei, evaluate potrivit criteriilor prevăzute de art. 115 alin. (2) raportat la 
art. 74 alin. (1) C.pen. Cu privire la gravitatea infracţiunii (împrejurările, modul 
de comitere, mijloacele folosite, starea de pericol creată, natura şi gravitatea 
rezultatului produs, mobilul şi scopul urmărit), se reţine că: į) inculpata a avut de 
la început intenţia de a sustrage bunuri (intenţie iniţială), i;) faptele au fost 
comise în magazine, în timpul programului, profitând de aglomeraţie şi de 
neatenţia cumpărătorilor, iii) din modalitatea de acţiune ce se observă în 
înregistrările video rezultă că, în ciuda vârstei fragede, inculpata a dobândit deja 
o dibăcie caracteristică infractorilor specializaţi, descheind fermoarele genţilor şi 
rucsacilor şi introducând mâna în buzunarele persoanelor, fără a fi observată de 
către aceştia; iv) inculpata a comis 3 acte materiale; v) actele materiale au fost 
comise într-un interval scurt de timp (3 luni), vi) prejudiciile sunt destul de 
însemnate (500 lei, 3000 lei şi 4000 lei) şi nu au fost recuperate/acoperite nici 
măcar parţial; vii) exista o mare posibilitate ca inculpata să fie observată atât de 
alţi cumpărători, cât şi de sistemele de supraveghere video ale magazinelor, 

aspecte de denotă îndrăzneala antisocială a inculpatei. Cu privire la persoana 
inculpatei (antecedentele penale, conduita după săvârşirea infracţiunii, conduita 
procesuală, nivelul de educaţie, vârsta, starea de sănătate, situaţia familială şi 
socială), se reţine că a mai fost sancționată de mai multe ori pentru infracţiuni 
similare, că nu este şcolarizată, precum şi că nu beneficiază, în concret, de 
ocrotire din partea familiei sale. De asemenea, inculpata nu are o locuinţă stabilă 
şi a fost consumatoare de droguri. Pe de altă parte, inculpata a avut o conduită 
procesuală pozitivă (a recunoscut faptele şi a colaborat cu organele judiciare), 
are încă o vârstă fragedă (17 ani) şi are deja un copil în întreţinere (născut 
prematur în luna ianuarie 2017). Faţă de cele expuse, instanţa concluzionează că 
pentru sancţionarea, dar şi formarea unei atitudini corecte faţă de ordinea de 
drept şi prevenirea săvârşirii de infracţiuni este necesară prelungirea măsurii 
educative cea mai grea (2 ani internare într-un centru de detenţie) cu o perioadă 
de 6 luni (Jud. Sectorului 6 București, sentința penală nr. 600 din 6 decembrie 
2017, www.sintact.ro). 


3.3. Inlocuirea internării într-un centru de detenţie cu măsura asistării 
zilnice 


În cazul în care, pe durata internării într-un centru de detenţie, minorul a dovedit 
interes constant pentru însuşirea cunoştinţelor școlare și profesionale și a făcut pro- 
grese evidente în vederea reintegrării sociale, după executarea a cel puțin jumătate 
din durata internării, instanţa poate dispune (măsură facultativă) înlocuirea inter- 
nării într-un centru de detenţie cu măsura educativă a asistării zilnice pe o 
perioadă egală cu durata internării neexecutate, dar nu mai mult de 6 luni; 


- este reglementată o modalitate de reindividualizare a naturii măsurii educative 
aplicate prin hotărârea definitivă pe parcursul executării acesteia în considerarea 
comportamentului minorului; 


- este necesar pentru a se dispune înlocuirea internării într-un centru de detenție 
cu măsura educativă a asistării zilnice ca minorul să fi executat cel puţin jumătate 
din durata internării într-un centru de detenţie și să nu fi împlinit vârsta de 18 ani 
la data pronunțării hotărârii rămase definitive; 

- dacă minorul a împlinit vârsta de 18 ani pe parcursul executării măsurii 
educative privative de libertate sau pe parcursul procedurii de înlocuire a acesteia cu 
asistarea zilnică, înlocuirea nu va putea fi dispusă, putând fi incidentă în cauză doar 
liberarea din executarea măsurii internării într-un centru de detenţie; 


- potrivit art. 179 din Legea nr. 254/2013, comisia pentru stabilirea, individua- 
lizarea şi schimbarea regimului de executare a măsurii internării., cu participarea 
judecătorului de supraveghere a privării de libertate la centrul de detenție, în calitate 
de președinte, și a unui consilier de probaţiune din cadrul serviciului de probaţiune de 


1 În fiecare centru de detenţie se constituie o comisie pentru stabilirea, individualizarea şi 
schimbarea regimului de executare a măsurii internării, alcătuită din directorul centrului, 
directorul adjunct pentru educaţie şi asistență psihosocială, directorul adjunct pentru siguranța 
deținerii, medicul şef, educatorul responsabil de caz, un psiholog și un asistent social. 

pe lângă tribunalul în circumscripția căruia se află centrul, stabileşte dacă minorul a 
dovedit interes constant pentru însuşirea cunoștințelor şcolare și profesionale și a 
făcut progrese în vederea reintegrării sociale, în prezența acestuia, şi formulează 
propunerea de înlocuire a internării într-un centru de detenţie cu măsura edu- 
cativă a asistării zilnice. La formularea propunerii se ține seama şi de perioadele de 
internare anterioare. Dacă se apreciază că se impune înlocuirea internării cu măsura 
educativă a asistării zilnice, propunerea cuprinsă într-un proces-verbal motivat, 
împreună cu documentele care atestă mențiunile consemnate în acesta, se înaintează 
instanţei în a cărei circumscripție teritorială se află centrul de detenţie, corespun- 
zătoare în grad instanţei de executare, în cazul în care comisia constată că minorul 
nu întrunește condiţiile pentru a fi dispusă înlocuirea măsurii internării în centrul 
educativ cu aceea a asistării zilnice, în procesul-verbal se fixează un termen pentru 
reexaminarea situaţiei acesteia, care nu poate fi mai mare de 4 luni. Totodată, 
comisia comunică procesul-verbal minorului, care are posibilitatea ca, în termen de 3 
zile de la aducerea la cunoştinţă, sub semnătură, să se adreseze cu cerere de înlocuire 
a măsurii internării în centrul de detenţie cu măsura educativă a asistării zilnice 
instanţei în a cărei circumscripție teritorială se află centrul de detenţie, corespun- 
zătoare în grad instanţei de executare, 


- competența de a se pronunța asupra înlocuirii aparţine instanței în circumscrip- 
tia teritorială a căreia se află centrul de detenţie, corespunzătoare în grad instanţei 
de executare; instanţa se pronunță prin sentință care poate fi atacată cu contestaţia în 
termen de 3 zile de la comunicare; competenţa soluționării contestaţiei aparține, 
potrivit dispozițiilor art. 181 alin. (3) din Legea nr. 254/2013, instanței în cir- 
cumscripția teritorială a căreia se află centrul, corespunzătoare în grad instanţei care a 
avut competența să judece apelul hotărârii prin care s-a aplicat măsura educativă; 
rezultă, așadar, că art. 181 alin. (3) din Legea nr. 254/2013 instituie competenţa de 
soluţionare a contestaţiei în favoarea curţii de apel în circumscripția căreia se află 
centrul de detenție [prin derogarea de la regulile generale prevăzute de art. 425! 
alin. (5) C.proc.pen. ]; 

- instanţa va proceda la individualizarea concretă a duratei măsurii educative a 
asistării zilnice care va fi impusă pentru o perioadă egală cu durata internării 
într-un centru de detenţie rămase neexecutate, dar nu mai mult de 6 luni, 


- odată cu înlocuirea internării într-un centru de detenţie cu măsura asistării 
zilnice instanța trebuie să impună respectarea uneia sau mai multora dintre obliga- 
tiile prevăzute de art. 121 C.pen. până la împlinirea duratei măsurii internării; 


- dacă minorul respectă obligațiile impuse şi nu mai comite vreo altă infracțiune, 
măsura educativă se consideră executată; 


- dacă minorul nu respectă, cu rea-credință, condiţiile de executare a măsurii asis- 
tării zilnice sau obligaţiile impuse instanţa care a judecat cauza în primă instanță, 
la sesizarea procurorului ori a consilierului de probaţiune, revine asupra înlocuirii 
(măsură obligatorie, iar nu facultativă) și dispune executarea restului rămas neexe- 
cutat (la data înlocuirii) din durata măsurii internării într-un centru de detenţie; 


- în cazul în care pe durata de executare a măsurii asistării zilnice (Care a 
înlocuit internarea într-un centru de detenţie) minorul comite în calitate de autor, 

coautor instigator sau complice o nouă infracţiune sau un concurs (real sau ideal) de 
infracțiuni [indiferent de gravitatea infracţiunii ori de pedeapsa prevăzută de lege, sau 
de forma de vinovăţie cu care a fost săvârșit comisă (intenţie, praeterintenție sau din 
culpă) ori de forma acesteia (tentativă, infracţiune fapt consumat sau epuizat)] 
instanța căreia îi revine competenţa să judece noua infracţiune săvârșită de minor 
va dispune revenirea asupra înlocuirii (măsură obligatorie, iar nu facultativă) şi 
apoi, în funcţie de particularitățile cauzei va dispune: 

(i) executarea restului rămas neexecutat (la data înlocuirii) din durata 
măsurii internării inițiale într-un centru de detenție; 

(ii) prelungirea duratei internării într-un centru de detenţie, fără a depăși 
maximul prevăzut în art. 125 alin. (2) C.pen. (5 ani, dacă pentru infracțiunea comisă 
legea prevede pedeapsa închisorii mai mică de 20 de ani, respectiv 15 ani, în cazul în 
care pedeapsa prevăzută de lege pentru infracțiunea săvârşită este închisoarea de 
20 de ani sau mai mare ori detenţiunea pe viață), determinat în raport cu pedeapsa 
cea mai grea dintre cele prevăzute de lege pentru infracțiunile săvârșite. 


Codul penal nu mai foloseşte instituția revocării în această ipoteză, ci pe cea a 
revenirii, care, în esență, are aceeași logică de funcționare ca şi revocarea. 


- în situația în care pe durata de executare a măsurii asistării zilnice (care a 
înlocuit internarea într-un centru de detenţie) este comisă de persoana care execută 
măsura educativă o nouă infracțiune în calitate de autor, coautor instigator sau 
complice după împlinirea vârstei de 18 ani instanța va dispune revenirea asupra 
înlocuirii, apoi, pentru infracțiunea comisă se va aplica regimul sancționator al 
majorilor prin stabilirea unei pedepse; pedeapsa astfel stabilită se va contopi potrivit 
regulilor prevăzute de art. 129 alin. (2) lit. b)-d) C.pen. cu măsura educativă a inter- 
nării într-un centru detenţie. 


3.4. Liberarea minorului din centrul de detenţie 


În cazul în care, pe durata internării într-un centru de detenţie, persoana care a 
împlinit vârsta de 18 ani aflată în executarea măsurii educative a dovedit interes 
constant pentru însuşirea cunoştinţelor școlare și profesionale şi a făcut progrese evi- 
dente în vederea reintegrării sociale, poate fi liberată de instanță (măsură facultativă) 
după executarea a cel puțin jumătate din durata internării; 


- este reglementată o modalitate de individualizare a executării măsurii internării 
într-un centru detenţie aplicate prin hotărârea definitivă în considerarea comporta- 
mentului persoanei internate majore; 


- este necesar pentru a se dispune liberarea din executarea măsurii internării 
într-un centru de detenţie să fi fost executată cel puţin jumătate din durata inter- 
nării şi persoana aflată în executarea măsurii să fi împlinit vârsta de 18 ani la data 
pronunțării hotărârii rămase definitive cu privire la liberare; 


- potrivit art. 180 din Legea nr. 254/2013, comisia pentru stabilirea, individua- 
lizarea și schimbarea regimului de executare a măsurii internării, cu participarea 
judecătorului de supraveghere a privării de libertate de la centrul de detenţie, în cali- 
tate de preşedinte, și a unui consilier de probaţiune din cadrul serviciului de proba- 

țiune de pe lângă tribunalul în circumscripția căruia se află centrul, stabilește, în 
prezența acesteia, dacă persoana internată a dovedit interes constant pentru însușirea 
cunoștințelor școlare şi profesionale şi a făcut progrese în vederea reintegrării sociale 
și formulează propunerea de liberare din centrul de detenție. La formularea propu- 
nerii se ține seama și de perioadele de internare anterioare; propunerea cuprinsă 
într-un proces-verbal motivat, împreună cu documentele care atestă menţiunile con- 
semnate în acesta, se înaintează instanței în a cărei circumscripție teritorială se află 
centrul de detenţie, corespunzătoare în grad instanței de executare. Dacă se apre- 
ciază că minorul nu întrunește condiţiile pentru a fi dispusă liberarea sa, în 
procesul-verbal se fixează un termen pentru reexaminarea situației acestuia, care nu 
poate fi mai mare de 6 luni. Totodată, comisia comunică procesul-verbal minorului, 
care are posibilitatea ca, în termen de 3 zile de la aducerea la cunoștință, sub sem- 
nătură, să se adreseze cu cerere de liberare din centrul de detenţie instanţei în cir- 
cumscripția căreia se află centrul educativ; 


- la evaluarea interesului constant pentru însușirea cunoştinţelor școlare şi profe- 
sionale și progreselor evidente făcute în vederea reintegrării sociale se va avea în 
vedere atât perioada executată în timpul minoratului, cât şi după majorat; 


- liberarea dintr-un centru de detenţie nu poate fi dispusă înainte de împlinirea 
vârstei de 18 ani; în cazul minorilor comportamentul bun pe durata executării 
măsurii internării într-un centru de detenţie poate conduce la înlocuirea acestei 
măsuri cu asistarea zilnică; 


- competența de a se pronunţa asupra liberării aparține instanței în circumscripția 
teritorială a căreia se află centrul de detenţie, corespunzătoare în grad instanţei de 
executare, instanța se pronunță prin sentință care poate fi atacată cu contestaţia în 
termen de 3 zile de la comunicare; competenţa soluționării contestației aparține, 
potrivit dispoziţiilor art. 181 alin. (3) din Legea nr.254/2013, instanței în cir- 
cumscripția teritorială a căreia se află centrul, corespunzătoare în grad instanţei care a 
avut competenţa să judece apelul hotărârii prin care s-a aplicat măsura educativă; 
rezultă așadar, că art. 181 alin. (3) din Legea nr. 254/2013 instituie competența de 
soluţionare a contestaţiei în favoarea curții de apel în circumscripția căreia se află 
centrul de detenţie [prin derogarea de la regulile generale prevăzute de art. 425! 
alin. (5) C.proc.pen.]; 

- odată cu liberarea din executarea măsurii internării într-un centru de detenţie 
instanța trebuie să impună respectarea uneia sau mai multora dintre obligațiile 
prevăzute de art. 121 C.pen. până la împlinirea duratei măsurii internării; 


- dacă obligaţiile impuse sunt respectate până la împlinirea duratei măsurii inter- 
nării, aceasta se consideră executată; 


- dacă nu sunt respectate obligaţiile impuse, instanța care a judecat cauza în 
primă instanță, la sesizarea procurorului ori a consilierului de probaţiune, revine 
asupra liberării (măsură obligatorie, iar nu facultativă) şi dispune executarea 
restului rămas neexecutat (la data liberării) din durata măsurii internării într-un 
centru de detenţie, 

- în cazul săvârșirii după liberare a unei noi infracțiuni, respectiv a unui concurs 
(real sau ideal) de infracțiuni, până la împlinirea duratei măsurii internării, vor fi 
incidente dispoziţiile art. 129 alin. (2) lit. b)-d) C.pen. ce reglementează pluralitatea 
de infracțiuni atunci când una dintre infracţiuni este comisă în minorat, iar cealaltă 
după împlinirea vârstei de 18 ani, iar nu instituția revocării liberării, noile infracţiuni 
fiind comise de un major. 


3.5. Obligatii ce trebuie impuse în cazul înlocuirii internării ori liberării 


Odată cu înlocuirea internării într-un centru de detenţie cu măsura asistării 
zilnice sau odată cu dispunerea liberării din centrul de detenţie, instanţa trebuie să 
impună (măsură obligatorie) respectarea uneia sau mai multora dintre următoarele 
obligaţii prevăzute de art. 121 C.pen. (aceleași cu cele care pot fi impuse alături de 
măsurile educative neprivative de libertate): 


3.5.1. Obligaţii de „a face” 


a) să urmeze un curs de pregătire școlară ori de calificare profesională; 


- consilierul de probaţiune din cadrul serviciului de probaţiune în a cărui 
circumscripție locuieşte minorul care trebuie să urmeze un curs de pregătire școlară 
ori de calificare profesională, primind copia hotărârii judecătoreşti, decide, pe baza 
evaluării inițiale a minorului, cursul ce trebuie urmat şi instituţia din comunitate în 
care urmează să aibă loc, comunicând acestei instituţii o copie de pe dispozitivul 
hotărârii, precum și decizia sa; așadar, consilierul de probaţiune manager de caz sta- 
bileşte conţinutul concret al acestei obligaţii în funcție de evaluarea inițială a mino- 
rului şi de posibilitățile concrete de executare existente la nivelul comunității; 


- supravegherea și controlul respectării obligaţiei de a urma un curs de pregătire 
şcolară ori de calificare profesională, atât cu privire la minor, cât și cu privire la insti- 
tuţia stabilită, se efectuează de serviciul de probaţiune competent; 


- executarea obligaţiei încetează de drept la data executării sau considerării ca exe- 
cutată a măsurii educative pe care o însoţeşte, respectiv din care s-a dispus liberarea. 


b) să se prezinte la serviciul de probaţiune la datele fixate de acesta; 


- executarea obligaţiei începe la data aducerii la cunoştinţa minorului a conţinu- 
tului concret al obligaţiei, stabilit de către consilierul de probaţiune; 


- executarea obligaţiei încetează de drept la data executării sau considerării ca exe- 
cutată a măsurii educative pe care o însoţeşte, respectiv din care s-a dispus liberarea. 


c) să se supună măsurilor de control, tratament sau îngrijire medicală. 

- în cazul dispunerii acestei obligaţii, o copie de pe dispozitivul hotărârii se comu- 
nică de către consilierul de probaţiune instituţiei în care urmează să aibă loc 
controlul, tratamentul sau îngrijirea medicală, menționată în hotărâre; 


- instanța de judecată trebuie să stabilească instituția în care persoana suprave- 
gheată urmează a se supune acestor măsuri ce au scop curativ; în cazul în care insti- 
tuția nu este menționată în hotărâre, consilierul de probaţiune stabilește prin decizie 
instituţia în care urmează să aibă loc controlul, tratamentul sau îngrijirea medicală și 
comunică acesteia copia de pe dispozitivul hotărârii, precum şi decizia sa; 

bugetul de stat; 


- executarea obligaţiei începe la data aducerii la cunoștința minorului a conți- 
nutului concret al obligaţiei, stabilit de către consilierul de probaţiune; 


- executarea obligaţiei încetează de drept la data executării sau considerării ca exe- 
cutată a măsurii educative pe care o însoțește, respectiv din care s-a dispus liberarea. 


Aceste obligaţii urmăresc, în esență, reintegrarea socială a minorului față de 
care s-a dispus înlocuirea măsurii internării într-un centru de detenţie cu măsura 
asistării zilnice, respectiv care a fost liberat din executarea măsurii internării într-un 
centru de detenţie. 


3.5.2. Obligatii de „a nu face” 


a) să nu depășească, fără acordul serviciului de probaţiune, limita teritorială 
stabilită de instanță; 


b) să nu se afle în anumite locuri sau la anumite manifestări sportive, cultu- 
rale ori la alte adunări publice, stabilite de instanță; 


c) să nu se apropie și să nu comunice cu victima sau cu membri de familie ai 
acesteia, cu participanţii la săvârşirea infracțiunii ori cu alte persoane stabilite 
de instanță. 


- având în vedere caracterul general al obligațiilor de „a nu face”, dar şi scopul 
acestora (prevenirea săvârşirii de noi infracţiuni), instanţa trebuie să individualizeze, 
în concret, conţinutul fiecărei obligații, ţinând seama de împrejurările cauzei (de 
pildă, să nu comunice cu X sau Y, membrii ai familiei victimei Z, sau să nu se afle pe 
stadionul Ghencea din Bucureşti etc.). 


In cazul impunerii faţă de minor a unei/unor obligaţii de „a nu face”, judecătorul 
delegat cu executarea trimite o copie de pe dispozitivul hotărârii definitive următoa- 
relor instituţii sau autorități, după cum urmează: 


a) pentru obligația de a nu depăși, fără acordul serviciului de probaţiune, limita 
teritorială stabilită de instanță, inspectoratului judeţean de poliţie în a cărui cir- 
cumscripţie locuieşte minorul; 


b) pentru obligația de a nu a se afla în anumite locuri sau la anumite manifestări 
sportive, culturale ori la alte adunări publice, stabilite de instanță, comunicarea se 
face inspectoratului judeţean de poliţie în a cărui circumscripție îşi are domiciliul, 
precum și, dacă este cazul, celui în care îşi are locuința minorul și, pentru cazurile în 
care s-a dispus interdicția pentru locuri, manifestări sau adunări în afara acestei 
circumscripții, Inspectoratului General al Poliției Române; 


c) pentru obligaţia de a nu se apropia şi de a nu comunica cu victima sau cu 
membri de familie ai acesteia, cu participanţii la săvârşirea infracţiunii ori cu alte 
persoane stabilite de instanță, comunicarea se face persoanelor cu care minorul nu are 
dreptul să intre în legătură ori să se apropie, inspectoratului judeţean de poliţie în a 
cărui circumscripție îşi are domiciliul, precum și, dacă este cazul, celui în a cărui cir- 
cumscripție îşi are locuința minorul și, pentru cazurile în care victima sau persoanele 

stabilite de instanță nu domiciliază în aceeași circumscripție, inspectoratelor judeţene 
de poliție de la domiciliul acestora. 


Verificarea respectării obligaţiilor de „a nu face” nu cade în sarcina Servi- 
ciului de probaţiune, ci a autorităților sau instituţiilor enumerate mai sus, care sunt 
notificate de către judecătorul delegat cu executarea; în cazul constatării încălcării 
unei/unor obligații de „a nu face”, autoritățile sau instituţiile competente vor sesiza 
Serviciul de probaţiune, iar nu judecătorul delegat cu executarea. 


- executarea obligaţiilor de „a nu face” începe la data rămânerii definitive a hotă- 
rârii prin care au fost stabilite, executarea obligaţiei încetează de drept la data exe- 
cutării sau considerării ca executată a măsurii educative pe care o însoțește, respectiv 
din care s-a dispus liberarea,; 


- pe durata măsurii asistării zilnice (care a înlocuit măsura internării într-un centru 
de detenţie), respectiv a liberării din executarea măsurii internării într-un centru de 
detenţie, serviciul de probaţiune are obligaţia să sesizeze instanţa, dacă: 


(i) au intervenit motive care justifică fie modificarea obligaţiilor impuse de 
instanță, fie încetarea executării unora dintre acestea; 


(ii) persoana supravegheată nu respectă condiţiile de executare a măsurii educa- 
tive a asistării zilnice sau nu execută, în condiţiile stabilite, obligaţiile ce îi revin. 


Dacă nu sunt respectate, cu rea-credinţă, condiţiile de executare a măsurii asistării 
zilnice sau obligaţiile impuse, instanța care a judecat cauza în primă instanţă, la 
sesizarea procurorului ori a consilierului de probaţiune, revine asupra înlocuirii 
sau liberării (măsură obligatorie) și dispune executarea restului rămas neexecutat 
(la data înlocuiri/liberării) din durata măsurii internării într-un centru de detenţie. 


Codul penal nu mai foloseşte instituția revocării în această ipoteză, ci pe cea a 
revenirii, care, în esenţă, are aceeași logică de funcționare ca şi revocarea. 


3.6. Modificarea obligațiilor 


- procesul de supraveghere a minorului față de care s-a dispus înlocuirea măsurii 
internării într-un centru de detenţie cu asistarea zilnică, respectiv a persoanei liberate 
din executarea măsurii internării într-un centru de detenţie însoțită de impunerea 
unei/unor obligaţii de „a face” sau „a nu face”, reglementat de Codul penal, este unul 
flexibil, art. 122 C.pen. prevăzând posibilitatea ca, pe parcursul supravegherii, 
obligațiile impuse prin hotărârea judecătorească definitivă să poată fi modificate de 
instanța de executare, în funcţie de progresele înregistrate de minor, pentru a asigura 
minorului şanse sporite de îndreptare şi reintegrare socială, fie prin impunerea unor noi 
obligații care nu fuseseră anterior impuse de instanță, fie prin modificarea conținutului 
obligațiilor existente prin sporirea/diminuarea condiţiilor de executare (de pildă, când 
deși iniţial fusese impusă obligaţia de a nu se afla pe stadionul Ghencea din Bucureşti, 
iar ulterior, având în vedere comportamentul persoanei supravegheate, instanța impune 
acesteia obligația de a nu se afla pe niciunul dintre stadioanele din capitală); 


- dispoziţiile art. 122 C.pen. sunt de natură să asigure respectarea principiului 
intervenţiei adaptate, prin stabilirea şi continuarea intervenției în acord cu dinamica 
cazului; 

- sesizarea instanţei în vederea modificării obligaţiilor se poate face de Serviciu] 
de probaţiune ori de judecătorul delegat cu executarea (la cererea minorului, părin- 
ților, tutorelui sau a altei persoane în grija căreia se află minorul ori a persoanei vătă- 
mate, după consultarea referatului de evaluare întocmit de consilierul de probaţiune); 


- pe parcursul asistării zilnice sau a liberării se poate dispune de mai multe ori 
modificarea obligaţiilor, legea neprevăzând în această materie nicio limitare; 


- nu constituie modificare a obligaţiilor obţinerea de către minor a permisiunii în 
executarea obligaţiilor prevăzute la art. 121 alin. (1) lit. c) şi d) C.pen. (obligaţia de 
a nu se afla în anumite locuri sau la anumite manifestări sportive, culturale ori la alte 
adunări publice, stabilite de instanță, precum şi obligaţia de a nu se apropia şi de a nu 
comunica cu victima sau cu membri de familie ai acesteia, cu participanții la 
săvârşirea infracţiunii ori cu alte persoane stabilite de instanță). Permisiunea poate fi 
acordată, la solicitarea minorului, pentru o perioadă de timp de maxim 5 zile, de 
consilierul de probaţiune, prin decizie, pentru motive temeinic justificate (de pildă, 
participarea minorului la funeraliile unui membru de familie), legea nu prevede 
cazuri limitative în care se poate dispune permisiunea, acestea urmând a fi apreciate 
in concreto de către consilierul de probaţiune. Pe durata permisiunii, prezența per- 
soanei supravegheate în anumite locuri sau luarea legăturii cu anumite persoane nu 
reprezintă o încălcare a obligaţiilor impuse. Durata permisiunii se include în termenul 
de supraveghere; 


- deopotrivă, dacă instanţa de judecată a impus în sarcina minorului executarea 
obligaţiei de a nu depăși, fără acordul serviciului de probaţiune, limita teritorială 
stabilită de instanță, la solicitarea minorului, pentru motive obiective, consilierul de 
probatiune! poate să acorde minorului, prin decizie, permisiunea de a depăşi limita 
teritorială stabilită de instanță; și în acest caz, nu prevede cazuri limitative în care se 
poate dispune permisiunea, acestea urmând a fi apreciate in concreto de către consi- 
lierul de probaţiune; de asemenea, față de motivele concrete ale solicitării, consilierul 
de probaţiune va stabili și durata pentru care se acordă permisiunea, aceasta nefiind 
limitată în timp printr-o dispoziție legală; pe durata permisiunii, minorul poate depăși 
limita teritorială impusă, aceasta nereprezentând o încălcare a obligaţiei impuse; 

- despre acordarea permisiunii, consilierul de probaţiune încunoștințează, după 
caz, inspectoratul judeţean de poliţie în a cărui circumscripție își are domiciliul, 
precum şi, dacă este cazul, cel în care își are locuința minorul şi, pentru cazurile în 
care s-a dispus interdicţia pentru locuri, manifestări sau adunări în afara acestei 
circumscripţii, Inspectoratul General al Poliției Române, şi, pentru cazurile în care 
victima sau persoanele stabilite de instanță nu domiciliază în aceeaşi circumscripție; 
inspectoratele judeţene de poliţie de la domiciliul acestora, precum şi judecătorul 
delegat cu executarea. 


! Stipularea de către lege a competenţei consilierului de probaţiune de a acorda permisiu- 
nea în executarea obligaţiilor se aliniază regulii nr. 71 din Recomandarea Consiliului Europei 
nr. 1992/16 privind regulile europene privind sancțiunile și măsurile comunitare având la bază 
principiul intervenției adaptare. 

3.7. Încetarea obligațiilor 


- tot ca expresie a caracterului flexibil al procesului de supraveghere, art. 122 
C.pen. stipulează că instanța de executare va dispune încetarea executării 
uneia/unora dintre obligațiile pe care le-a impus prin hotărârea definitivă, atunci când 
apreciază că, față de progresele înregistrate de minor, menținerea acestora nu mai 
este necesară (de pildă, instanța apreciază că nu mai este necesară şi proporțională cu 
scopul urmărit restrângerea libertății de circulaţie a minorului, dispunând încetarea 
obligaţiei de a nu părăsi teritoriul României); 

- dispoziţiile art. 122 C.pen. sunt de natură să asigure respectarea principiului 
intervenţiei adaptate, prin stabilirea și continuarea intervenţiei în acord cu dinamica 
cazului; 


- sesizarea instanţei de executare în vederea încetării obligaţiilor se poate face 
de Serviciul de probaţiune ori de judecătorul delegat cu executarea (la cererea 
minorului, părinţilor, tutorelui sau a altei persoane în grija căreia se află minorul ori a 
persoanei vătămate, după consultarea referatului de evaluare întocmit de consilierul 
de probaţiune); 

- pe parcursul asistării zilnice (care a înlocuit internarea într-un centru educativ), 
respectiv al liberării se poate dispune de mai multe ori încetarea executării unor obli- 
gaţii, legea neprevăzând în această materie nicio limitare. 


3.8. Schimbarea regimului de executare 


- dacă în cursul executării măsurii internării într-un centru de detenție, persoana 
internată, care a împlinit vârsta de 18 ani, are un comportament prin care influen- 
țează negativ sau împiedică procesul de recuperare şi reintegrare a celorlalte per- 
soane internate, instanța poate dispune (măsură facultativă, nu obligatorie) conti- 
nuarea executării măsurii educative într-un penitenciar; 


- prin schimbarea regimului de executare, măsura educativă privativă de libertate 
nu își schimbă natura juridică, nefiind vorba de o transformare a acesteia într-o 
pedeapsă, ci se schimbă numai locul unde urmează a fi executată; 


- nu se va putea dispune schimbarea regimului de executare dacă persoana inter- 
nată este încă minoră; 


potrivit art. 182 alin. (2) din Legea nr. 254/2013, prin comportament care 
influențează negativ sau împiedică procesul de recuperare şi reintegrare a celorlalte 
persoane internate, se înţelege: 


1. inițierea de acţiuni care conduc la nefrecventarea sau refuzul său constant, 
precum și a altor persoane internate, de a participa la cursuri de instruire şcolară și 
formare profesională, la programe de educație, asistență psihologică şi asistență 
socială specifică; 

2. introducerea, deținerea sau traficul de arme, materiale explozive, droguri, 
substanţe toxice sau alte obiecte şi substanţe care pun în pericol siguranța centrului, a 
misiunilor sau a persoanelor; » 

3. nerespectarea interdicţiilor prevăzute de art. 82 lit. a)-c) din Legea nr. 254/2013 
[a) exercitarea sau încercarea de exercitare de acte de violență asupra personalului, 
persoanelor care execută misiuni în penitenciar sau care se află în vizită, asupra 
celorlalte persoane condamnate, precum și asupra oricăror alte persoane; b) organi- 
zarea, sprijinirea sau participarea la revolte, răzvrătiri, acte de nesupunere pasive sau 
active ori alte acțiuni violente, în grup, de natură să pericliteze ordinea, disciplina şi 
siguranța penitenciarului; c) iniţierea sau participarea la acte de sustragere de la 
executarea pedepselor privative de libertate]; 


4. nerespectarea în mod repetat a interdicțiilor prevăzute de art. 82 lit. f) și h) din 
Legea nr. 254/2013: [/ instigarea altor persoane condamnate la săvârşirea de abateri 
disciplinare; 4) sustragerea sau distrugerea unor bunuri sau valori de la locul de 
muncă ori aparținând penitenciarului, personalului, persoanelor care execută activi- 
tăți în penitenciar sau se află în vizită, precum și a bunurilor aparținând altor per- 
soane, inclusiv celor condamnate]. 


- comisia pentru stabilirea, individualizarea şi schimbarea regimului de execu- 
zare a măsurii internării cu participarea judecătorului de supraveghere a privării de 
libertate, în calitate de preşedinte, şi a asistentului social, din oficiu sau la sesizarea 
comisiei de disciplină, analizează situația persoanei internate care a săvârşit una din 
faptele menţionate, în prezența acesteia, şi poate propune continuarea executării 
măsurii educative privative de libertate în penitenciar; procesul-verbal ce conţine 
propunerea motivată de continuare a executării măsurii educative privative de 
libertate în penitenciar, împreună cu documentele care atestă mențiunile consemnate 
în acesta, se înaintează instanței din circumscripţia teritorială în care se află 
centrul, corespunzătoare în grad instanţei de executare competente, după ce 
acesta a fost comunicat persoanei internate; instanța poate consulta dosarul individual 
al persoanei aflate în centru educativ sau poate solicita copii ale actelor şi docu- 
mentelor din acesta; instanţa se pronunţă prin sentință definitivă. 


Într-adevăr, abaterile disciplinare cu care este cunoscut condamnatul 
în penitenciar nu sunt dintre acelea expres menţionate de art. 182 alin. (2) lit. c) 
şi d) din Legea nr. 254/2013 de natură a atrage continuarea executării de către 
condamnat a măsurii educative privative de libertate într-un penitenciar, însă, 
raportat la probele cauzei instanța consideră că sunt îndeplinite în speţă 
condiţiile prevăzute de art. 182 alin. (1) lit. a) din Legea nr. 254/2013 în sensul 
că deţinutul R.S.C. a trecut la iniţierea de acţiuni care conduc la nefrecventarea 
sau refuzul său constant de a participa la cursuri de instruire şcolară prin aceea 
că în perioada 2.03.2015 - 31.03.2015 a avut o prezenţă sporadică la cursurile de 
instruire şcolară, acumulând 20 de absenţe nemotivate. Justificarea condamna- 
tului conform cu care nu ar fi avut haine pentru a se prezenta la cursurile de 
instruire şcolară nu poate fi luată în considerare. De asemenea, nu pot fi luate în 
considerare ca motive de neprezentare la cursurile de instruire şcolare nici 
motivele medicale ale condamnatului, pentru că, chiar în condiţiile în care acesta 
este cunoscut cu un retard mintal, cu un IQ scăzut, precum şi cu citoliză 
hepatică, această din urmă boală se află sub control medical, condamnatul a 
primit tratamentul recomandat şi nu avea recomandare de repaus, nu avea scutire 

de la cursurile şcolare, nu se afla internat în vreun spital penitenciar în perioada 
în care au avut loc cursurile şcolare, aşa încât condamnatul nu-şi poate justifica 
în niciun fel lipsa de la cursurile de instrucţie şcolară în această perioadă. Se 
concluzionează astfel că în cursul executării măsurii educative privative de 
libertate persoana internată, care a împlinit vârsta de 18 ani, a avut un compor- 
tament prin care influenţează negativ şi împiedică procesul de recuperare şi 
reintegrare a celorlalte persoane internate, ţinând cont de faptul că persoanele 
minore internate în centrele de detenţie sunt uşor influenţabile, datorită slabei 
dezvoltări psihico-fizice, în desfăşurarea de activităţi de sustragere de la efec- 
tuarea cursurilor şcolare, la fel ca şi condamnatul, văzându-l pe acesta că între- 
prinde asemenea lucruri şi autorităţile nu iau măsurile care se impun. Prin 
urmare, apreciind că sunt întrunite condiţiile prevăzute de lege, dând eficiență 
dispoziţiilor menţionate, în baza art. 518 C.proc.pen., raportat la art. 182 din 
Legea nr. 254/2013 privind executarea pedepselor şi a măsurilor privative de 
libertate dispuse de organele judiciare în cursul procesului penal va admite 
propunerea formulată de Comisia constituită în baza art. 146 şi în conformitate 
cu art. 182 alin. (3) din Legea nr. 254/2013 privind executarea pedepselor şi a 
măsurilor dispuse de organele judiciare în cursul procesului penal şi în conse- 
cinţă va dispune continuarea executării într-un penitenciar a măsurii educative 
privative de libertate a internării într-un centru de deţinere luată pe o durată de 
5 ani faţă de condamnatul R.S.C. prin sentința penală nr. 236/2013 a Tribunalului 
C. (Trib. Brăila, sentința penală nr. 106 din 19 iunie 2015, www.sintact.ro). 


$4. Amânarea sau întreruperea executării măsurilor privative de 
libertate 


- executarea măsurii educative a internării într-un centru educativ sau a măsurii 
educative a internării într-un centru de detenție poate fi amânată sau întreruptă în 
următoarele cazuri: 


a) când se constată, pe baza unei expertize medico-legale, că persoana internată 
suferă de o boală ce nu poate fi tratată în rețeaua sanitară a Administraţiei Naţionale a 
Penitenciarelor şi face imposibilă executarea imediată a măsurii educative a internării 
într-un centru educativ sau într-un centru de detenţie, iar instanţa constată, pe baza 
probelor, că specificul bolii nu permite tratarea acesteia cu asigurarea pazei perma- 
nente în reţeaua sanitară a Ministerului Sănătăţii şi apreciază că amânarea executării 
şi lăsarea în libertate nu prezintă un pericol pentru ordinea publică. În această 
situaţie, executarea măsurii educative se amână pentru o durată determinată; 


b) când o persoană internată este gravidă sau are un copil mai mic de un an. În 
aceste cazuri, executarea măsurii educative se amână până la încetarea cauzei care a 
determinat amânarea. 


- cererea de amânare a executării măsurii educative privative de libertate poate 
fi făcută de procuror sau de cel faţă de care s-a dispus măsura educativă privativă de 
libertate, competenţa de soluţionare a cererii de amânare a executării măsurii 
educative privative de libertate aparţine instanței de executare; cererea de amânare a 
executării măsurii educative privative de libertate întemeiată pe motive medicale se 

depune la judecătorul delegat cu executarea, însoţită de înscrisuri medicale; judecă- 
torul delegat cu executarea verifică competenţa instanţei şi dispune, după caz, prin 
încheiere, declinarea competenţei de soluţionare a cauzei sau efectuarea expertizei 
medico-legale; în cazul în care petentul îşi menţine cererea, după primirea raportului 
de expertiză medico-legală judecătorul delegat cu executarea va sesiza instanța de 
executare în vederea soluționării cererii de amânare a executării măsurii educative 
privative de libertate; în ipoteza în care până la întocmirea raportului de expertiză 
medico-legală petentul îşi retrage cererea, judecătorul delegat cu executarea va lua 
act prin sentință de manifestarea de voinţă a acestuia, nefiind necesară sesizarea 
instanţei de executare care să pronunţe o asemenea soluţie; 


- cererea de întrerupere a executării măsurii educative privative de libertate 
poate fi făcută de procuror sau de cel faţă de care s-a dispus măsura educativă; în 
plus, cererea de întrerupere poate fi făcută şi de administraţia centrului educativ/de 
detenţie în cazul în care se solicită întreruperea executării din motive medicale; când 
minorul se află în stare de deținere, instanţa competentă să dispună asupra întreru- 
perii este numai instanța în a cărei rază teritorială se află locul de deţinere la 
momentul formulării cererii corespunzătoare în grad instanţei de executare (chiar 
dacă între timp minorul a fost transferat în alt centru educativ sau de detenţie), după 
dispunerea unei întreruperi, minorul poate formula cerere de prelungire a întreru- 
perii anterior acordate, care se soluţionează de instanţa care a dispus întreruperea 
executării măsurii educative privative de libertate, cererea de întrerupere a executării 
măsurii educative privative de libertate întemeiată pe motive medicale se depune la 
judecătorul delegat cu executarea din cadrul instanţei în a cărei rază teritorială se 
află locul de deţinere, însoţită de înscrisuri medicale; judecătorul delegat cu execu- 
tarea verifică competenţa instanţei şi dispune, după caz, prin încheiere, declinarea 
competenţei de soluționare a cauzei sau efectuarea expertizei medico-legale; în cazul 
în care petentul îşi menţine cererea, după primirea raportului de expertiză 
medico-legală, judecătorul delegat cu executarea va sesiza instanţa în a cărei rază 
teritorială se află locul de deținere în vederea soluționării cererii de întrerupere a 
executării măsurii educative privative de libertate; în ipoteza în care, până la întoc- 
mirea raportului de expertiză medico-legală, petentul îşi retrage cererea, judecătorul 
delegat cu executarea va lua act prin sentință de manifestarea acestuia de voinţă, 
nefiind necesară sesizarea instanței în a cărei rază teritorială se află locul de deți- 
nere care să pronunţe o asemenea soluţie; 


- în cazul în care admite amânarea/întreruperea executării internării măsurii edu- 
cative a internării într-un centru educativ sau a măsurii educative a internării într-un 
centru de detenţie instanţa trebuie să impună respectarea cumulativă a următoa- 
relor obligaţii: 

a) să nu depăşească limita teritorială fixată (localitate, judeţ, ţară etc.) decât în 
condiţiile stabilite de instanţă prin hotărârea prin care se dispune amânarea/între- 
ruperea executării; 


b) să ia legătura, în termenul stabilit de instanță, cu organul de poliţie desemnat 
de aceasta în cuprinsul hotărârii de amânare a executării pedepsei închisorii pentru â 
fi luat în evidenţă și a stabili mijlocul de comunicare permanentă cu organul de 
supraveghere, precum şi să se prezinte la instanţă ori de câte ori este chemat; 

c) să nu îşi schimbe locuinţa fără informarea prealabilă a instanţei care a dispus 
amânarea; 
d) să nu deţină, să nu folosească şi să nu poarte nicio categorie de arme; 


e) pentru cazul prevăzut la art. 589 alin. (1) lit. a) C.proc.pen. (motive medicale), să 
se prezinte de îndată la unitatea sanitară la care urmează să facă tratamentul, iar pentru 
cazul prevăzut la art. 589 alin. (1) lit. b) C.proc.pen. să îngrijească copilul mai mic de 
un an. 


- pe lângă obligaţiile enumerate mai sus, instanţa care dispune măsura amânării/ 
întreruperii executării măsurii educative privative de libertate poate impune respec- 
tare uneia sau a mai multor obligaţii: 


a) să nu se afle în anumite locuri sau la anumite manifestări sportive, culturale ori 
la alte adunări publice, stabilite de instanţă; 


b) să nu comunice cu persoana vătămată sau cu membrii de familie ai acesteia, cu 
persoanele cu care a comis infracţiunea sau cu alte persoane, stabilite de instanţă, ori 
să nu se apropie de acestea; 


c) să nu conducă niciun vehicul sau anumite vehicule stabilite. 


- celelalte aspectele procedurale prevăzute de art. 589-594 C.proc.pen. în materia 
amânării sau întreruperii executării pedepsei închisorii sau detenţiunii pe viaţă se vor 
aplica în mod corespunzător şi în materia amânării sau întreruperii măsurii educative 
a internării într-un centru educativ sau a măsurii educative a internării într-un centru 
de detenţie. 


$5. Pluralitatea de infracțiuni comise în minorat și/sau majorat 


5.1. Pluralitatea de infracţiuni săvârșite numai în timpul minorităţii 


- potrivit art. 129 C.pen. tratamentul sancționatoriu al concursului de infracţiuni 
comis de un minor este radical diferit de cel al concursului de infracţiuni comis de un 
major, instanța netrebuind să stabilească în cazul minorului mai întâi o măsură 
educativă pentru fiecare infracțiune componentă a concursului, iar ulterior să aplice o 
măsură educativă rezultantă care să includă şi un spor obligatoriu pentru întreaga 
activitate infracţională; 


- atunci când toate faptele care intră în compunerea pluralității de infracțiuni au 
fost săvârșite în timpul minorităţii trebuie distins între următoarele ipoteze: 


a) Dacă toate infracțiunile concurente comise de minor sunt judecate în 
aceeași cauză — se stabileşte și se ia o singură măsură educativă pentru toate 
infracțiunile concurente; 


b) În situaţia în care una sau mai multe infracţiuni concurente comise de minor 
sunt judecate după rămânerea definitivă a hotărârii prin care a fost aplicată o 
măsură educativă pentru o altă infracțiune concurentă, respectiv dacă obiectul 
judecății constă în infracțiuni săvârșite în timpul executării măsurii educative 
(privative sau neprivative de libertate) sau pe parcursul executării măsurii asistării 
zilnice care a înlocuit internarea într-un centru educativ/de detenţie: 

(i) în cazul în care minorul se află în executarea unei măsuri neprivative de liber- 
tate — se poate dispune în funcţie de particularitățile cauzei fie prelungirea măsurii 
educative neprivative până la maximul, fie înlocuirea măsurii cu o altă măsură 
educativă neprivativă mai severă ori cu o măsură educativă privativă de libertate, 
conform art. 123 alin. (3) C.pen; 


(ii) dacă minorul se află în executarea internării într-un centru educativ — se poate 
dispune în funcţie de particularitățile cauzei fie prelungirea măsurii internării 
într-un centru educativ până la maximul acesteia, fie înlocuirea măsurii cu cea a 
internării într-un centru de detenţie, conform art. 124 alin. (3) C.pen.; 


(iii) dacă faţă de minor s-a dispus anterior înlocuirea măsurii internării într-un 
centru educativ cu asistarea zilnică — după dispunerea revenirii asupra înlocuirii se va 
putea dispune în funcţie de particularitățile cauzei fie executarea restului rămas 
neexecutat, fie internarea într-un centru de detenţie conform art. 124 alin. (7) C.pen,; 


(iv) In cazul în care minorul se află în executarea internării într-un centru de 
detenţie — se va dispune prelungirea măsurii internării într-un centru de detenție 
conform art. 125 alin. (3) C.pen.; 


(v) dacă față de minor s-a dispus anterior înlocuirea măsurii internării într-un 
centru de detenție cu asistarea zilnică — după dispunerea revenirii asupra înlocuirii se 
va putea dispune în funcție de particularitățile cauzei fie executarea restului rămas 
neexecutat, fie prelungirea duratei internării într-un centru de detenţie conform 
art. 125 alin. (7) C.pen. 


- în cazul în care măsura educativă aplicată pentru o infracţiune comisă în timpul 
minorității a fost deja executată la momentul judecării unei alte infracţiuni concu- 
rente comise în minorat, nu se va proceda la prelungirea/înlocuirea măsurii deja 
executate, dispoziţiile art. 129 alin. (1), art. 123 alin. (3), art. 124 alin. (3) şi art. 125 
alin. (3) C.pen. neacoperind o asemenea ipoteză; prin urmare, în acest caz se va 
aplica o nouă măsură educativă la alegerea și stabilirea căreia se va ţine seama de 
durata măsurii educative neprivative sau privative de libertate executate; în acest 
sens, prin decizia nr. 2/HP/2016 s-a apreciat că: „în ipoteza infracţiunilor concurente 
săvârşite în timpul minorităţii, judecate separat, durata măsurii educative neprivative 
de libertate, dispuse pentru o infracţiune concurentă şi executată, nu se scade din 
durata măsurii educative neprivative sau privative de libertate, stabilită conform 
art. 129 alin. (1) C.pen. (...) Diversitatea obligaţiilor şi a restricţiilor ce caracteri- 
zează diferitele măsuri educative neprivative de libertate nu permite echivalarea 
acestora şi, implicit, posibilitatea de a scădea durata unei măsuri educative nepriva- 
tive de libertate executate din durata unei măsuri educative neprivative de libertate 
care implică o altă obligaţie sau restricţie. Valorificarea măsurii educative deja 
executate se realizează în procesul de individualizare a măsurii aplicabile pentru 
întregul concurs de infracţiuni, în sensul că la alegerea acestei din urmă măsuri şi la 
stabilirea duratei ei se va ţine seama de faptul că pentru una dintre infracțiunile 
concurente s-a luat şi s-a executat deja o altă măsură educativă. În procesul de 
individualizare a măsurii, instanţa urmează să stabilească mental măsura educativă pe 
care ar lua-o pentru întregul concurs de infracţiuni dacă nu s-ar fi executat nimic 
anterior pentru o faptă concurentă, iar apoi să analizeze în ce măsură sancţiunea deja 

executată ar influența măsura rezultantă. În mod evident, nu există un algoritm 
matematic pentru derularea acestor operaţiuni, dar ele trebuie menţionate în consi- 
derentele hotărârii. (...) În ipoteza infracţiunilor concurente săvârşite în timpul mino- 
rităţii, judecate separat, durata măsurii educative neprivative de libertate, dispusă 
pentru o infracţiune concurentă şi executată, nu se scade din durata măsurii educative 
neprivative sau privative de libertate, dar va fi avută în vedere la alegerea şi stabilirea 
sancţiunii conform art. 129 alin. (1) C.pen. În ipoteza analizată, executarea integrală 
a măsurii educative neprivative de libertate aplicate anterior pentru o infracţiune 
concurentă cu cea din cauza pendinte trebuie avută în vedere în procesul de 
individualizare a sancţiunii unice aplicabile întregului concurs de infracţiuni, raportat 
la art. 74 C.pen., pentru a nu se ajunge la o sancţionare excesivă a minorului ale cărui 
fapte nu au fost judecate în cadrul aceluiaşi proces”; 


- în cazul în care minorul a fost condamnat anterior pentru o infracțiune comisă 
înainte de data de 1 februarie 2014 la o pedeapsă cu închisoarea a cărei executare a 
fost suspendată condiționat şi este judecat ulterior intrării în vigoare a Codului penal 
pentru o infracțiune concurentă, comisă de asemenea în minorat, mai întâi se va 
dispune anularea suspendării condiționate a executării pedepsei închisorii pentru 
infracţiunea concurentă anterioară, în temeiul art. 15 alin. (2) LPANCP, pentru ca 
apoi să se procedeze la înlocuirea pedepsei închisorii cu măsura educativă privativă 
de libertate a internării în centrul de detenţie. Măsura educativă pentru noua 
infracțiune concurentă se va aplica în condiţiile art. 125 alin. (3) C.pen. 


5.2. Pluralitatea de infracțiuni săvârșite atât în timpul minorității, cât și 
după majorat 


- dacă o infracțiune a fost săvârșită în timpul minorității (Fmin), iar altă infrac- 
țiune a fost săvârșită după majorat (Fmaj), instanţa va aplica, atât pentru faptele 
concurente, cât şi pentru cele săvârșite în perioada executării măsurii educative, 
prevederile art. 129 alin. (2) C.pen.! 


A. În cazul infracţiunilor concurente judecate în aceeaşi cauză, instanţa va 
stabili o măsură educativă pentru infracțiunea săvârșită în timpul minorităţii (Emin) 
și o pedeapsă pentru infracțiunea săvârșită după majorat (Fmaj), după care: 

a) Dacă pentru Fmin a stabilit o măsură educativă neprivativă de libertate, se va 
executa numai pedeapsa (amendă penală, închisoare sau închisoarea însoțită de 
amenda penală); 


b) Dacă pentru F'min este stabilită o măsură educativă privativă de libertate, iar 
pentru Fmaj pedeapsa închisorii, instanţa va aplica pedeapsa închisorii, la care va 
adăuga un spor fix şi obligatoriu de 1/4 din durata măsurii educative?, în acest 


! Concluzia regimului de sancţionare comun o extragem din denumirea marginală a dispo- 
Ziţiei, care stabileşte reguli pentru pluralitatea de infracțiuni, fără a distinge între fapte 
concurente şi fapte săvârșite pe parcursul executării unei măsuri educative, numai alin. (1) 
referindu-se la concursul de infracțiuni. 

2 Prin DCC nr. 601/2018 a fost admisă excepţia de neconstituţionalitate a dispoziţiilor 
art. 129 alin. (2) lit. b) din Codul penal și a constatat că sintagma „cel puțin” din cuprinsul 

caz, pedeapsa de bază este întotdeauna închisoarea, indiferent de cuantumul acesteia, 
chiar și atunci când durata măsurii educative privative de libertate este mai mare 
decât cea a pedepsei; 


Spre exemplu, minorul săvârşeşte două fapte concurente de furt, una în timpul 
minorității şi cealaltă după majorat. Dacă pentru Fmin instanța stabileşte măsura 
internării într-un centru educativ pentru o perioadă de 1 an, iar pentru Fmaj stabileşte 
pedeapsa închisorii de 2 ani, instanța va aplica pedeapsa închisorii 2 ani, pe care o va 
majora cu cel puțin 3 luni (1/4 din 1 an). 


- pedeapsa închisorii astfel stabilită se va executa în regim de detenție, nefiind 
posibilă amânarea aplicării pedepsei sau suspendarea sub supraveghere a executării 
acesteia; 


c) Dacă pentru F'min este stabilită o măsură educativă privativă sau neprivativă 
de libertate, iar pentru Fmaj pedeapsa aplicată este detenţiunea pe viață, va fi 
aplicată numai această pedeapsă; 


d) Dacă pentru Fmin este stabilită o măsură educativă privativă de libertate, iar 
pentru Fmaj este stabilită pedeapsa amenzii, atunci se va aplica măsura educativă, 
care poate fi majorată cu 6 luni, dar nu mai mult de maximul prevăzut de lege 
pentru respectiva măsură. 


În ipoteza în care după majorat sunt comise mai multe infracțiuni concurente 
cu infracțiunea comisă în minorat instanța va proceda după cum urmează: 

l. va stabili măsura educativă pentru infracțiunea comisă în minorat (Emin); 

2. instanța va stabili pedeapsa pentru fiecare dintre infracțiunile comise după 
majorat; apoi va aplica pedeapsa rezultantă potrivit regulilor prevăzute de art. 39 


C.pen. (dreptul comun în materia aplicării pedepsei principale în caz de concurs de 
infracțiuni comise de majori); această pedeapsă rezultantă va fi Fmaj; 


3. va aplica regulile descrise mai sus pentru determinarea pedepsei/măsurii edu- 
cative privative de libertate pentru pluralitatea de infracţiuni. 


În ipoteza în care atât în minorat, cât și după majorat sunt comise mai multe 
infracțiuni concurente instanța va proceda după cum urmează: 


acestora este neconstituțională. În motivarea soluției de admitere pronunțate, Curtea a reținut că 
dispoziţiile art. 129 alin. (2) lit. b) C.pen. încalcă principiul egalităţii în drepturi și libertatea 
individuală, prevăzute la art. 16 şi art. 23 din Constituţie. În acest sens, s-a reţinut că textul 
criticat prevede, în privința persoanelor majore, care au săvârșit o infracțiune ulterior 
împlinirii vârstei majoratului şi o infracţiune în timpul minorităţii, un regim sancționator al 
concursului de infracțiuni care poate fi mai sever decât cel reglementat în privința persoanelor 
majore care au săvârșit infracțiuni după împlinirea majoratului. În aceste condiţii, majorarea 
pedepsei închisorii este fixă — o pătrime din durata măsurii educative ori din restul rămas 
neexecutat din aceasta la data săvârșirii infracțiunii comise după majorat, nemaiputându-s€ 
aplica un spor de pedeapsă superior până la durata integrală a măsurii educative sau a restului 
neexecutat. Cu privire la efectele produse de DCC nr. 601/2018 în calitate de lege penală mat 
favorabilă şi la aplicabilitatea art. 6 C.pen. atunci când sporul de pedeapsă este mai mare de 
1/4 din durata măsurii educative privative de libertate, a se vedea comentariile de la p. 53. 

l. va stabili măsura educativă rezultantă pentru toate infracțiunile comise în 
minorat (Emin); 

2. va stabili pedeapsa pentru fiecare dintre infracțiunile comise după majorat; 
apoi va aplica pedeapsa rezultantă potrivit regulilor prevăzute de art. 39 C.pen. 
(dreptul comun în materia aplicării pedepsei principale în caz de concurs de infrac- 
țiuni comise de majori); această pedeapsă rezultantă va fi Fmaj; 


3. va aplica regulile descrise mai sus pentru determinarea pedepsei/măsurii 
educative privative de libertate pentru pluralitatea de infracțiuni. 


B. În cazul comiterii de ma jor a unei infracțiuni după rămânerea definitivă a 
hotărârii prin care a fost aplicată o măsură educativă, înainte sau în timpul execu- 
tării acesteia, pe durata liberării din executarea măsurii educative privative de 
libertate sau pe durata executării asistării zilnice care a înlocuit internarea într-un 
centru educativ/de detenție; altfel spus, atunci când minorul căruia i-a fost aplicată 
o măsură educativă împlineşte vărsta de 18 ani pe parcursul executării măsurii edu- 
cative și săvârşeşte o infracțiune după majorat. În acest caz, pentru Fmaj instanța va 
aplica obligatoriu o pedeapsă: 

a) Dacă pentru F'min a stabilit o măsură educativă neprivativă de libertate, se va 
executa numai pedeapsa (spre exemplu, în executarea măsurii educative a stagiului 
de formare civică, săvârşeşte Fmaj, pentru care îi este stabilită pedeapsa închisorii); 


b) Dacă pentru Fmin este stabilită o măsură educativă privativă de libertate, iar 
pentru Fmaj instanţa stabilește pedeapsa închisorii, instanța va aplica pedeapsa 
închisorii la care va adăuga un spor fix şi obligatoriu de 1/4 din durata măsurii 
educative ori din restul rămas neexecutat din aceasta. 


Spre exemplu, atunci când minorului de 17 ani i-a fost aplicată măsura internării 
într-un centru educativ pe o perioadă de 2 ani (Emin). Dacă la împlinirea vârstei de 18 
ani, acesta săvârşeşte o nouă infracţiune, pentru care instanța stabilește pedeapsa 
închisorii de 2 ani (Fmaj), inculpatului i se va aplica pedeapsa închisorii de 2 ani, care 
va fi majorată obligatoriu cu cel puțin 3 luni (o pătrime din restul neexecutat de 1 an). 


- din durata pedepsei aplicate se scade ceea ce s-a executat din momentul săvâr- 
șirii infracţiunii comise după majorat până la data judecării; 
- pedeapsa închisorii astfel stabilită se va executa în regim de detenţie, nefiind 


posibilă amânarea aplicării pedepsei sau suspendarea sub supraveghere a executării 
acesteia; 


c) Dacă pedeapsa aplicată pentru Fmaj este detenţiunea pe viață, va fi aplicată 
numai această pedeapsă; 


d) Dacă pentru Fmin este stabilită o măsură educativă privativă de libertate, iar 
pentru Fmaj este stabilită pedeapsa cu amenda, atunci se va aplica măsura educa- 
tivă, care poate fi majorată cu 6 luni, dar nu mai mult de maximul prevăzut de lege 
pentru respectiva măsură. 


În ipoteza în care după majorat sunt comise mai multe infracțiuni concurente 
după rămânerea definitivă a hotărârii prin care a fost aplicată o măsură educativă, 
înainte sau în timpul executării acesteia, pe durata liberării din executarea măsurii 
educative privative de libertate sau pe durata executării asistării zilnice care a 

înlocuit internarea într-un centru educativ/de detenţie instanța va proceda după 
cum urmează: 


l. va stabili pedeapsa pentru fiecare dintre infracțiunile comise după majorat; 
apoi va aplica pedeapsa rezultantă potrivit regulilor prevăzute de art. 39 C.pen. 
(dreptul comun în materia aplicării pedepsei principale în caz de concurs de 
infracțiuni comise de majori; această pedeapsă rezultantă va fi Fmaj; 


2. va aplica regulile descrise mai sus pentru determinarea pedepsei/măsurii edu- 
cative privative de libertate pentru pluralitatea de infracțiuni. 


2 Infracţiunile ce fac obiectul prezentei cauze sunt concurente cu alte 
infracțiuni comise în timpul minorităţii, dar şi după majorat, pentru care s-au 
aplicat, prin hotărâri definitive, măsuri educative, respectiv, pedepse. Existenţa 
unor astfel de hotărâri definitive prin care, pentru o parte din infracțiunile 
concurente săvârşite în timpul minorităţii de o persoană, s-au aplicat măsuri edu- 
cative, nu înlătură şi nici nu împiedică aplicarea dispoziţiilor art. 129 alin. (1) 
C.pen. Dimpotrivă, odată reţinut caracterul concurent al infracţiunilor pentru 
care s-au aplicat măsuri educative prin hotărâri definitive cu cele ce fac obiectul 
judecății, odată reţinută împrejurarea că toate aceste infracţiuni au fost comise în 
timpul minorităţii, instanţa de judecată este obligată să aplice o singură măsură 
educativă pentru toate. Operaţiunea este identică şi în ipoteza în care se constată 
că inculpatul a săvârşit mai multe infracţiuni, unele în timpul minorităţii, altele 
după majorat, deoarece conform art. 129 alin. (2) C.pen., în cazul săvârşirii a 
două infracţiuni, dintre care una în timpul minorităţii şi una după majorat, pentru 
infracţiunea comisă în timpul minorităţii se ia o măsură educativă, iar pentru 
infracțiunea săvârşită după majorat se stabileşte o pedeapsă. Textul de lege de 
mai sus îşi găseşte aplicarea şi în cazul pluralităţii de infracţiuni comise în 
timpul minorităţii şi după majorat, ipoteză în care, conform alin. (4), se aplică 
mai întâi regulile referitoare la concursul de infracţiuni, după care se face apli- 
carea dispoziţiilor alin. (2). Altfel spus, pentru infracţiunea/infracţiunile comise 
în timpul minorităţii se ia o măsură educativă, iar pentru infracţiunea/ infracțiu- 
nile comise după majorat se stabileşte o pedeapsă, după care se procedează 
potrivit lit. a)-d). Aplicând aceste reguli situaţiei juridice a inculpatului B.N., se 
reţine incidenţa dispoziţiilor art. 113 C.pen., în privinţa celor două infracţiuni ce 
fac obiectul prezentei cauze, în condiţiile în care la data săvârşirii acestora incul- 
patul era minor, având 16 ani împliniţi, devenind astfel incidente dispoziţiile 
art. 114 C.pen., conform cărora faţă de minorul care, la data săvârșirii infrac- 
țiunii, avea vârsta cuprinsă între 14 şi 18 ani se ia o măsură educativă, privativă 
(ca regulă) sau neprivativă de libertate (în ipotezele prevăzute de alineatul 2). 
Dispoziţiile art. 114 C.pen. se impun a fi analizate prin prisma celor prevăzute 
de art. 129 alin. (1) C.pen. Conform acestora, în caz de concurs de infracţiuni 
săvârşite în timpul minorităţii, se stabileşte şi se ia o singură măsură educativă 
pentru toate faptele, în condiţiile art. 114 C.pen, ţinând seama de criteriile 
prevăzute în art. 74 C.pen. Natura unei astfel de măsuri educative — privative sau 
neprivative de libertate — se stabileşte prin raportare la natura infracţiunilor 
concurente, aplicarea unei măsuri educative privative de libertate justificându-se 
ori de câte ori, cel puţin față de una din infracțiunile concurente componente ale 
concursului, sunt îndeplinite condiţiile prevăzute de art. 114 alin. (2) C.pen. 

Or, aceste condiţii au fost analizate prin sentinţa penală nr. 29/2015 a Judecă- 
toriei N.O. prin care s-a aplicat inculpatului B.N. măsura educativă privativă de 
libertate a internării într-un centru educativ pe o durată de 1 an. În raport de 
considerentele de mai sus, aplicarea de către instanţa de fond, pentru faptele ce 
fac obiectul prezentei cauze, a unei măsuri educative neprivative de libertate 
distincte de măsura educativă a internării într-un centru educativ pe o durată de 1 
an aplicată deja acestuia, urmată de dispoziţia instanţei de fond ca măsură 
educativă neprivativă de libertate să nu se execute, încalcă prevederile art. 129 
alin. (1) C.pen., deoarece procedându-se în acest mod, s-a ajuns ca pentru faptele 
concurente săvârşite de inculpatul B.N. în timpul minorităţii (caracter concurent 
constatat şi de instanţa de fond), acestuia să-i fie aplicate mai multe măsuri 
educative. Pentru înlăturarea acestei nelegalităţi, se impune aplicarea faţă de 
inculpatul B.N., în baza art. 129 alin. (1) C.pen., a unei singure măsuri educative 
privative de libertate, aceea a internării într-un centru educativ pe o durată de 
1 an, atât pentru infracțiunile ce fac obiectul prezentei cauze, cât şi pentru 
infracțiunile concurente pentru care inculpatului i s-a aplicat măsura educativă 
privativă de libertate a internării într-un centru educativ pe o durată de 1 an, prin 
sentinţa penală nr. 29/2015 a Judecătoriei N.O. şi pentru infracțiunile concurente 
pentru care inculpatului i s-a aplicat măsura educativă a asistării zilnice, pe o 
perioadă de 6 luni prin sentinţa penală nr. 1027/2016, pronunţată de Judecătoria 
S.M. În continuare, reţinându-se caracterul concurent al infracţiunilor comise în 
timpul minorităţii cu cea comisă de acelaşi inculpat după majorat, pentru care 
prin sentința penală nr. 1027/2016, pronunţată de Judecătoria S.M. a fost 
condamnat inculpatul B.N., la pedeapsa de 1 an închisoare, se impune a se face 
aplicarea dispoziţiilor art. 129 alin. (2) lit. b) C.pen. (C.A. Oradea, secția penală, 
decizia nr. 449/2017, nepublicată). 


2 Curtea apreciază că se impune reducerea sporului de 6 luni aplicat 
inculpatului G.T.P. prin sentinţa penală nr. 190 din 7 februarie 2017 pronunţată 
de Judecătoria G., neputându-se vorbi de autoritate de lucru judecat în acest caz. 
Curtea reţine că ulterior pronunțării sentinţei menţionate, prin Decizia Curţii 
Constituţionale nr. 601/2018, publicată în M.Of. nr. 1057 din 13 decembrie 2018 
s-a stabilit că sintagma „cel puţin” din cuprinsul art. 129 alin. (2) lit. b) C.pen. 
este neconstituţională. Urmare a acestei decizii, în cazul unui concurs între 
infracţiuni pentru care s-au aplicat pedepse cu închisoarea şi infracţiuni pentru 
care s-a aplicat o măsură educativă privativă de libertate se va aplica un spor fix 
de o pătrime din durata măsurii educative la pedeapsa rezultantă. Revenind la 
problema autorităţii de lucru judecat a sporului aplicat, Curtea reţine că singura 
situaţie în care autoritatea de lucru judecat a unei pedepse definitiv aplicate mai 
poate fi înfrântă este aceea în care tratamentul sancţionator aplicat excedează 
limitei maxime prevăzute de legea nouă. Aşadar, principiul legalităţii pedepselor 
impune ca pedeapsa să aibă susţinere legală şi după aplicarea ei, nefiind admisă 
executarea unei pedepse mai mari decât cea prevăzută în legea nouă mai favo- 
rabilă. Curtea, dând eficienţă principiului protecţiei şi al efectului direct al 
CEDO, consideră că se impune remedierea neîntârziată a acestei încălcări 
evidente a principiului legalităţii pedepsei reglementat de art. 7 parag. 1 teza 
finală din Convenţie, rezultată din aplicarea față de inculpat a unui spor de 
pedeapsă mai mare decât cel prevăzut în prezent. În acest sens, Curtea, ţinând 

seama şi de imperativul de a da întâietate principiului legalităţii pedepsei (care, 
după cum am arătat are întâietate faţă de principiul securităţii raporturilor juri- 
dice), găseşte că prin aplicarea directă a art. 7 parag. 1 teza finală din Convenţie 
este posibilă şi chiar recomandată punerea de acord a sporului de pedeapsă 
aplicat inculpatului cu legea aflată în vigoare la momentul săvârşirii faptei, prin 
reducerea de la 6 luni la 3 luni. Cu privire la acest aspect, Curtea va avea în 
vedere şi considerentele DCC nr. 651/2018 în cuprinsul căreia s-a arătat 
că deciziile Curţii Constituţionale pot fi aplicate şi situaţiilor juridice epuizate 
printr-o hotărâre definitivă dacă au ca efect micşorarea limitei maxirne a pedep- 
sei prevăzute de lege. Referitor la principiul autorităţii de lucru judecat, funda- 
mental în ordinea juridică naţională şi europeană, precum şi la nivelul CtEDO, 
Curtea Constituţională a reţinut că atingerea adusă acestuia prin legislaţia 
naţională trebuie să fie strict limitată, derogarea fiind permisă doar dacă o impun 
motive substanţiale şi imperioase. Or, normele legale criticate referitoare la 
intervenirea unei legi penale noi sunt esenţiale pentru desfăşurarea procesului 
penal, astfel că o decizie de admitere a excepţiei de neconstituţionalitate 
referitoare la o normă de incriminare constituie un motiv substanţial şi imperios 
care să justifice derogarea de la principiul autorităţii de lucru judecat, fiind astfel 
permisă şi posibilă afectarea principiului securităţii raporturilor juridice. Drept 
urmare, derogarea menţionată se justifică prin intervenirea unui motiv „substan- 
țial şi imperios”, respectiv decizia de admitere a Curţii Constituţionale privind o 
normă de incriminare. Aşa fiind, Curtea a constatat că instituţiile juridice 
referitoare la legea penală de dezincriminare, precum şi la intervenirea unei legi 
penale noi există pentru ca nicio persoană să nu fie nevoită să execute o 
pedeapsă pentru o faptă care nu mai este prevăzută de lege ca infracţiune ori o 
pedeapsă pentru care legea nouă prevede un prag mai mic decât cel al pedepsei 
care se execută ori urmează a se executa. În aceste condiţii, în vederea respec- 
tării principiului legalităţii pedepsei se impune reducerea sporului menţionat la 
3 luni, cu păstrarea pedepsei aplicate în prezenta cauză şi mecanismului sancţio- 
nator aplicat de prima instanţă (C.A. București, secția I penală, decizia nr. 1700 
din 20 decembrie 2019, www.sintact.ro). 


$6. Descoperirea ulterioară a unei infracţiuni săvârșite în timpul 
minorităţii 


- potrivit art. 130 C.pen. dacă pe durata termenului de supraveghere al amânării 
aplicării pedepsei (amenzii sau închisorii), al suspendării sub supraveghere a execu- 
tării pedepsei închisorii ori al liberării condiționate din executarea pedepsei închi- 
sorii, se descoperă că persoana supravegheată (majoră) mai săvârşise o infracțiune în 
timpul minorităţii, pentru care s-a luat, chiar după expirarea acestui termen, o măsur ă 
educativă privativă de libertate (internarea într-un centru educativ sau de detenție), 
amânarea, suspendarea sau liberarea se anulează, aplicându-se în mod corespunzător 
regulile prevăzute de art. 129 alin. (2)-(4) C.pen., descrise mai sus; 


- din interpretarea per a contrario a dispozițiilor art. 130 C.pen. pot rezulta două 
situații: 

a) dacă infracțiunea/infracţiunile săvârşite în minorat nu au fost descoperite 
înăuntrul termenului de supraveghere, nu se va mai putea dispune anularea amânării 
pedepsei, a suspendării sub supraveghere a executării pedepsei ori a liberării condi- 
ționate; pentru aceste infracţiuni se va aplica totuşi o măsură educativă (dacă nu a 
intervenit între timp vreo cauză de înlăturare a răspunderii penale), care va fi execu- 
tată chiar dacă infractorul a devenit între timp major; 


b) nu se va mai putea dispune anularea amânării pedepsei, a suspendării sub 
supraveghere a executării pedepsei ori a liberării condiţionate, dacă pentru infrac- 
țiunea/infracțiunile comise în minorat şi descoperite în termenul de supraveghere s-a 
aplicat o măsură educativă neprivativă de libertate; în acest caz, măsura educativă 
neprivativă de libertate se va executa chiar dacă infractorul a devenit între timp 
major, alături de măsurile de supraveghere și/sau obligaţiile stabilite de către instanță 
odată cu dispunerea amânării aplicării pedepsei, a suspendării sub supraveghere a 
executării pedepsei, respectiv a liberării condiționate. 


$7. Probleme referitoare la aplicarea legii penale în timp, în cazul 
infracţiunilor comise de minori 


Intrarea în vigoare a Codului penal a pus în discuţie o serie de probleme legate de 
aplicarea legii penale mai favorabile în privința infracțiunilor comise de minori. 


7.1. Aplicarea legii penale mai favorabile în cursul procesului penal 


În cazul în care o infracţiune a fost comisă de un minor cu vârsta între 14 și 18 
ani sub Codul penal din 1969, iar judecarea cauzei are loc după intrarea în 
vigoare a Codului penal, este eronat a se considera a priori că prin stabilirea de către 
Codul penal a unui regim sancționator compus numai din măsuri educative, cu exclu- 
derea pedepselor, acesta va fi în toate cazurile legea penală mai favorabilă. Apre- 
cierea legii penale mai favorabile se va realiza in concreto, instanţa trebuind să com- 
pare sancţiunile spre care s-ar fi orientat potrivit fiecăruia dintre cele două Coduri. 
Astfel, vom reţine următoarele situaţii de aplicare a legii penale mai favorabile: 

1. dacă după comiterea infracțiunii, și până la pronunțarea hotărârii, infrac- 
torul a împlinit vârsta de 18 ani, va fi, în principiu, mai favorabil Codul penal, 
care prevede posibilitatea aplicării în continuare numai a măsurilor educative, cu 
excluderea pedepselor; de la acest principiu, putem reține două excepții: 


voee 


a) legiuitorul a apreciat că o pedeapsă cu suspendarea executării, aplicabilă 
potrivit Codului penal din 1969, este considerată mai favorabilă decât o măsură 
educativă privativă de libertate prevăzută de Codul penal (art. 17 LPANCP); 


b) având în vedere logica dispoziţiilor art. 129 alin. (2) lit. d) C.pen., se poate 
aprecia în materia aplicării legii penale în timp că o pedeapsă cu amenda, aplicabilă 
potrivit Codului penal din 1969, este mai favorabilă decât o măsură educativă 
privativă de libertate prevăzută de Codul penal. 


o. 


2. în ipoteza în care infractorul este minor și la momentul pronunțării hotă- 
rârii, din compararea celor două Coduri penale se vor reține următoarele: 

a) măsura mustrării prevăzută de Codul penal din 1969 este mai favorabilă decât 
orice măsură educativă neprivativă de libertate (şi, implicit, şi privativă de libertate) 
prevăzută de Codul penal; 

b) în ceea ce priveşte măsura libertății supravegheate, considerăm că atunci când 
instanța ar considera necesară impunerea obligaţiei de prestare a muncii în folosul 
comunității, conform legii vechi, va fi mai favorabilă măsura educativă a consem- 
nării la sfârşit de săptămână. Dacă însă instanța consideră că libertatea supravegheată 
ar putea fi aplicată conform legii vechi, fără impunerea altor obligaţii, Codul penal din 
1969 va fi considerată lege mai favorabilă, chiar dacă durata libertăţii supravegheate 
este mai mare, întrucât consemnarea la sfârșit de săptămână atrage restricții mai severe 
asupra libertăţii de mișcare a minorului decât libertatea supravegheată; 


c) măsura internării într-un centru educativ prevăzută de Codul penal este mai 
favorabilă decât măsura internării într-un centru de reeducare sau într-un institut 
medical educativ prevăzută de Codul penal din 1969; 


d) măsura internării într-un centru de reeducare sau într-un institut medical 
educativ prevăzută de Codul penal din 1969 este mai favorabilă decât măsura 
internării într-un centru de detenţie prevăzută de Codul penal; 


e) orice măsură educativă neprivativă de libertate din Codul penal este mai 
favorabilă decât orice măsură educativă privativă de libertate din Codul penal din 
1969; 


f) orice măsură educativă neprivativă de libertate din Codul penal din 1969 este 
mai favorabilă decât orice măsură educativă privativă de libertate din Codul penal, 


g) orice măsură educativă privativă de libertate din Codul penal este mai 
favorabilă decât pedeapsa închisorii cu executarea în regim de detenție stabilită 
potrivit Codului penal din 1969; 


h) o pedeapsă cu suspendarea executării, aplicabilă potrivit Codului penal din 
1969, este mai favorabilă decât o măsură educativă privativă de libertate prevăzută de 
Codul penal. 


7.2. Aplicarea legii penale mai favorabile postsententiam 


În situaţia în care, pentru infracţiunea comisă de un minor având vârsta între 14 şi 
18 ani, a fost aplicată o sancţiune printr-o hotărâre definitivă pronunţată în baza 
Codului penal din 1969, la data intrării în vigoare a Codului penal, vom reţine 
următoarele ipoteze de aplicare a legii penale mai favorabile: 


1. măsura educativă a libertății supravegheate pronunţată în baza Codului penal 
din 1969 se execută potrivit dispoziţiilor acestuia şi după intrarea în vigoare a 
Codului penal [art. 18 alin. (1) LPANCP); 


2. dacă măsura libertății supravegheate aplicată în baza Codului penal din 1969 se 
revocă după intrarea în vigoare a Codului penal, din cauza faptului că înăuntrul 
termenului libertăţii supravegheate minorul se sustrage de la supravegherea ce SC 
exercită asupra lui sau are purtări rele, libertatea supravegheată se înlocuiește CU 
internarea într-un centru educativ pe o perioadă de 1 an [art. 18 alin. (2) LPANCP]; 

3. dacă măsura libertății supravegheate aplicată în baza Codului penal din 1969 
se revocă din cauza săvârșirii unei noi infracțiuni înainte de majorat, instanţa va 
dispune, ţinând seama de gravitatea infracțiunii comise, o măsură educativă priva- 
tivă de libertate prevăzută de Codul penal [art. 18 alin. (3) LPANCP]; 


4. măsura educativă a infernării într-un centru de reeducare dispusă în baza 
Codului penal din 1969 se înlocuiește cu măsura educativă a internării într-un 
centru educativ pe o durată egală cu timpul rămas din momentul rămânerii definitive 
a hotărârii prin care s-a luat măsura internării în centrul de reeducare și până la 
majoratul celui în cauză, dar nu mai mult de 3 ani; perioada executată din măsura 
educativă a internării în centrul de reeducare, precum și durata reţinerii și arestării 
preventive se consideră ca parte executată din durata măsurii educative a internării în 
centrul educativ [art. 19 alin. (1) şi (2) LPANCP]; 


5. în cazul în care, potrivit Codului penal din 1969, s-a dispus prelungirea duratei 
măsurii educative a internării într-un centru de reeducare, măsura se va executa 
într-un centru educativ, după intrarea în vigoare a Codului penal [art. 19 alin. (3) 
LPANCP]; 


6. pedeapsa amenzii executabilă, aplicată pentru infracțiuni comise în timpul 
minorităţii, în baza Codului penal din 1969, şi neexecutată, în tot sau în parte, până la 
intrarea în vigoare a Codului penal, se înlocuiește cu măsura educativă a consem- 
nării la sfârșit de săptămână, ţinând seama şi de partea care a fost executată din 
amendă [art. 20 LPANCP]; dacă executarea amenzii a fost suspendată condiţionat în 
baza Codului penal din 1969, această soluţie se va menţine şi după intrarea în vigoare 
a Codului penal; 


7. pedeapsa închisorii executabilă sau pedeapsa rezultantă a închisorii aplicată 
în cazul pluralității de infracțiuni executabilă, aplicată pentru infracțiunile comise în 
timpul minorităţii, al cărei cuantum este până în 15 ani, se va înlocui cu măsura 
educativă a internării într-un centru de detenţie pe o perioadă egală cu durata 
pedepsei închisorii [art. 21 alin. (1) LPANCP interpretat potrivit deciziei 
nr. 18/HP/2014); partea executată din pedeapsa închisorii, precum şi durata reţinerii 
şi arestării preventive se consideră ca parte executată din durata măsurii educative a 
internării în centrul de detenţie; 


8. pedeapsa închisorii executabilă sau pedeapsa rezultantă a închisorii aplicată 
în cazul pluralității de infracțiuni executabilă aplicată pentru infracțiunile comise în 
timpul minorităţii al cărui cuantum este mai mare de 15 ani, însă care nu depășește 
20 de ani, se va înlocui cu măsura educativă a internării într-un centru de 
detenţie pe o perioadă de 15 ani [art. 21 alin. (2) LPANCP interpretat potrivit deci- 
ziei nr. 18/HP/2014);, partea executată din pedeapsa închisorii, precum și durata 
reţinerii şi arestării preventive se consideră ca parte executată din durata măsurii 
educative a internării în centrul de detenţie; 


9. măsura suspendării condiționate a pedepsei amenzii sau închisorii, respectiv 
măsura suspendării sub supraveghere sau sub control a pedepsei închisorii dispusă 
în baza Codului penal din 1969 pentru infracţiuni comise în timpul minorității se 
menține şi după intrarea în vigoare a Codului penal [art. 22 alin. (1) LPANCP]; 

10. în cazul în care suspendarea condiționată, sub supraveghere ori sub control a 
executării unei pedepse cu închisoarea dispusă în baza Codului penal din 1969 
pentru infracțiuni comise în timpul minorității se revocă din alte cauze decât 
comiterea unei noi infracţiuni [neîndeplinirea cu rea-credință a obligațiilor civile, 
sustragerea minorului de la îndeplinirea obligațiilor prevăzute de art. 103 alin. (3) 
C.pen., neîndeplinirea măsurilor de supraveghere ori obligaţiilor prevăzute de art. 86% 
C.pen.], pedeapsa închisorii se înlocuiește cu măsura educativă a internării într-un 
centru educativ pe o perioadă egală cu durata pedepsei suspendate, dar nu mai 
mult de 3 ani [art. 22 alin. (2) LPANCP]; 


11. în cazul în care suspendarea condiționată a executării pedepsei amenzii 
dispusă în baza Codului penal din 1969 pentru infracțiuni comise în timpul minori- 
tăţii se revocă din alte cauze decăt comiterea unei noi infracțiuni, pedeapsa amenzii 
a cărei executare a fost suspendată se înlocuiește cu măsura educativă a consemnării 
la sfârşit de săptămână, pe o durată de 6 săptămâni; 

12. în cazul în care suspendarea condiţionată, sub supraveghere ori sub control a 
executării unei pedepse cu închisoarea dispusă în baza Codului penal din 1969 pentru 
infracțiuni comise în timpul minorităţii se revocă din cauza comiterii unei noi 
infracțiuni în termenul de încercare, după intrarea în vigoare a Codului penal, 
instanța va proceda în doi paşi: mai întâi va înlocui pedeapsa închisorii cu măsura 
educativă a internării într-un centru educativ pe o perioadă egală cu durata 
pedepsei suspendate, dar nu mai mult de 3 ani, iar apoi. 


a) dacă noua infracțiune a fost comisă în timpul minorităţii, se stabilește şi pentru 
aceasta o măsură educativă, după care se aplică măsura educativă cea mai grea 
[art. 22 alin. (4) lit. a) LPANCP]; 


b) dacă noua infracţiune a fost comisă după majorat, se aplică o sancţiune rezul- 
tantă stabilită potrivit art. 129 alin. (2) C.pen. [art. 22 alin. (4) lit. b) LPANCP]. 


- în această ultimă privinţă prin decizia nr. 4/HP/2014 instanța supremă a arătat 
că prevederile art. 22 alin. (4) lit. b) LPANCP cu referire la art. 129 alin. (2) lit. b) 
C.pen. nu sunt aplicabile faptelor definitiv judecate la data de 1 februarie 2014, 
ceea ce face ca această problemă de drept să nu se circumscrie aplicării legii penale 
mai favorabile postsententiam. Astfel, art. 22 alin. (4) LPANCP este aplicabil în 
cauzelor aflate în curs de judecată la 1 februarie 2014 şi nu atunci când există O 
pedeapsă rezultantă stabilită printr-o hotărâre definitivă, în care se găsesc înglobate, 
ca urmare a revocării suspendării condiţionate, pedepse aplicate în timpul minorității 
şi pedepse aplicate în majorat. 

13. în cazul în care suspendarea condiționată a executării pedepsei amenzii 
dispusă în baza Codului penal din 1969 pentru infracţiuni comise în timpul 
minorității se revocă din cauza comiterii unei noi infracțiuni în termenul de încercare, 
după intrarea în vigoare a Codului penal, instanţa va proceda în doi paşi: mai întâi va 
înlocui pedeapsa închisorii cu măsura educativă a consemnării la sfârşit de săptămână 
pe o durată de 6 săptămâni, iar apoi: 

a) dacă noua infracțiune a fost comisă în timpul minorităţii, se stabileşte şi pentru 
aceasta o măsură educativă, după care se aplică măsura educativă cea mai grea 
[art. 22 alin. (4) lit. a) LPANCP],; 


b) dacă noua infracțiune a fost comisă după majorat, se aplică o sancțiune 
rezultantă stabilită potrivit art. 129 alin. (2) C.pen. [art. 22 alin. (4) lit. b) LPANCP]). 


- în această ultimă privință, prin decizia nr. 4/HP/2014 instanţa supremă a arătat 
că prevederile art. 22 alin. (4) lit. b) LPANCP cu referire la art. 129 alin. (2) lit. b) 
C.pen. nu sunt aplicabile faptelor definitiv judecate la data de 1 februarie 2014, 
ceea ce face ca această problemă de drept să nu se circumscrie aplicării legii penale 
mai favorabile postsententiam. 


Capitolul XI 
Cauze care înlătură răspunderea penală. 
Cauze care înlătură sau modifică executarea pedepselor. 
Cauze care înlătură consecinţele condamnării 


ES În acest capitol vor fi analizate instituțiile ce pot interveni în legătură cu 
aplicarea ori executarea sancţiunilor penale și care au drept urmare 
înlăturarea răspunderii penale (amnistia antecondamnatorie, prescripția răspun- 
derii penale, lipsa plângerii prealabile, împăcarea părților) ori înlăturarea sau 
modificarea executării pedepselor (amnistia postcondamnatorie, grațierea, 
prescripția executării pedepsei) sau înlăturarea consecințelor condamnării 
(reabilitarea de drept sau judecătorească). 


Secțiunea 1. Cauze care înlătură răspunderea penală 


- sancţionarea unei persoane pentru comiterea unei infracțiuni presupune analiza a 
trei paliere: 1. existența infracțiunii prin raportare la cele trei trăsături esențiale ale 
acesteia, și implicit analiza existenței vreunei cauze justificative sau de neimputabi- 
litate; 2. răspunderea penală pentru comiterea infracțiunii cu analiza existenței vreunei 
cauze care înlătură răspunderea penală; 3. pedeapsa (plus celelalte sancțiuni penale) ce 
implică şi analiza modalităților de individualizare a pedepsei sau a executării acesteia, 
respectiv a existenței vreunei cauze de nepedepsire; 


- cauzele care înlătură răspunderea penală (palierul 2) nu privesc caracterul penal al 
faptei, care va rămâne infracțiune! (palierul 1), din această perspectivă cauzele care 
înlătură răspunderea penală se deosebesc atât de cauzele justificative, cât şi de cele de 
neimputabilitatea care înlătură caracterul penal al faptei, aceasta nefiind infracțiune; 


- cauzele care înlătură răspunderea penală (palierul 2) nu se confundă cu cauzele 
care înlătură pedeapsa (palierul 3: cauze generale sau speciale de nepedepsire), Ce 
presupun existenţa unei infracțiuni şi a răspunderii penale pentru aceasta, înlătu- 
rându-se doar posibilitatea aplicării pedepsei; 

- sunt cauze de nepedepsire: amnistia antecondamnatorie, prescripţia răspunderii 
penale, lipsa plângerii prealabile, împăcarea părţilor; în plus, în literatura de specialitate 


! Potrivit art. 15 alin. (2) C.pen., infracțiunea este singurul temei al răspunderii penale. 
2 D, Niţu, Imunitatea şefului de stat în dreptul penal, Ed. Universul Juridic, București; 
2012, p. 45-48. 

s-a arătat în mod întemeiat că imunitatea de drept material a şefului statului sau a 
parlamentarilor constituie cauză specială (constituţională) de înlăturare a răspunderii 
penale; 


- în situaţia în care o cauză care înlătură răspunderea penală se constată în cursul 
urmăririi penale, procurorul dispune clasarea, iar dacă aceasta se constată în cursul 
judecății, instanţa dispune încetarea procesului penal; judecătorul de cameră preli- 
minară nu poate constata existența unui unei cauze care înlătură răspunderea penală 
şi da efect dispozițiilor art. 16 C.proc.pen.; 


- în caz de amnistie antecondamnatorie, prescripţie a răspunderii penale ori de 
retragere a plângerii prealabile, suspectul sau inculpatul poate cere continuarea pro- 
cesului penal (art. 18 C.proc.pen.). 


ə (...) Cauzele care înlătură răspunderea penală sunt instituţii de drept 
penal care fac ca incidenţa şi funcţionarea constrângerii juridice penale să 
corespundă scopului legii penale şi scopului pedepsei. Ele sunt definite ca fiind 
acele stări, situaţii, împrejurări, posterioare săvârşirii infracţiunii, reglementate 
de lege, care conduc la stingerea raportului juridic penal de conflict. Aceste 
cauze se împart în: cauze generale, respectiv prescripţia răspunderii penale, 
amnistia, lipsa plângerii prealabile etc., şi sunt incidente pentru orice infracţiune 
şi cauze speciale care înlătură răspunderea penală sau de impunitate şi sunt 
reglementate în Partea generală şi în Partea specială a Codului penal, cu referire 
la desistarea şi împiedicarea producerii rezultatului; împiedicarea săvârşirii 
faptei de către participant; denunţarea faptei de către mituitor — sau în legi 
penale speciale ori în legi ce conţin dispoziţii penale. Deşi în doctrină unii autori 
au făcut distincţia între cauzele de nepedepsire şi cele care înlătură răspunderea 
penală, într-o decizie de îndrumare, Plenul Tribunalului Suprem a stabilit că 
denunţarea şi desistarea se asimilează cauzelor de înlăturare a răspunderii penale 
(Decizia de îndrumare a Tribunalului Suprem nr. 3/1969). Ca atare, cauzele 
speciale de nepedepsire prevăzute în Partea specială a Codului penal sau în legi 
speciale care conţin dispoziţii penale sunt împrejurări, stări subiective şi au în 
vedere conduita făptuitorului după săvârşirea faptei, iar cauzele speciale prevă- 
zute în Partea generală a Codului penal, deşi sunt tot împrejurări, stări subiective, 
au în vedere conduita făptuitorului în timpul săvârșirii faptei. În concluzie, în 
situaţia în care se constată incidența unor asemenea cauze considerate exclusive de 
infracţiune, fapta este considerată infracţiune, fiind înlăturată doar consecinţa 
comiterii ei, respectiv răspunderea penală. Cauzele care înlătură caracterul penal al 
faptei constau în anumite situaţii, stări, împrejurări existente în momentul săvâr- 
şirii faptei, care împiedică realizarea unei trăsături esenţiale a infracţiunii şi prin 
aceasta exclud caracterul penal al faptei. Spre deosebire de cauzele care înlătură 
răspunderea penală, aceste cauze există în momentul comiterii faptei, împiedică 
realizarea unei trăsături esenţiale a infracţiunii şi, ca atare, exclud caracterul penal 
al faptei. Astfel, în ipoteza în care se constată incidența acestor cauze care înlătură 
caracterul penal al faptei, aceasta nu mai constituie infracţiune şi nu mai putem 
vorbi de o răspundere penală care nu poate avea alt temei decât săvârşirea unei 
infracţiuni (I.C.C.J., decizia nr. YHP/2017, www.scj.ro). 


894 Sinteze de drept penal. Partea generală 


§1. Amnistia 


1.1. Noţiune 


- amnistia este un act de clemență!, cu caracter excepţional, ce poate fi adoptat de 
Parlament printr-o lege organică, prin care este înlăturată răspunderea penală sau 
consecințele condamnării [executarea pedepsei principale, complementare (cu 
excepţia degradării militare care se consideră executată din momentul rămânerii defi- 
nitive a hotărârii) sau accesorii] pentru infracțiuni săvârșite (nu pentru pedepse 
aplicate ca în cazul graţierii) până la data intrării sale în vigoare sau până la o altă 
dată prevăzută în lege; având în vedere că ordonanţele de urgenţă ale Guvernului pot 
fi emise în domeniul legilor organice, nu este exclusă din punct de vedere teoretic 
posibilitatea dispunerii amnistiei şi printr-o ordonanță de urgență”; 


- poate fi incidentă atât în cazul infractorilor persoane fizice, cât şi al celor per- 
soane juridice; 


- legea de amnistie nu instituie o cauză care înlătură caracterul penal al faptei, care 
rămâne în continuare infracțiune și nici nu echivalează cu un act de dezincriminare care 
produce efecte erga omnes; 


- legea de amnistie are caracter retroactiv, aplicându-se cu privire la infracțiunile 
prevăzute în actul de clemență săvârșite până la data intrării în vigoare a legii sau 
până la data prevăzută în această lege”; având în vedere că legea intră în vigoare în 
termen de 3 zile de la data publicării în Monitorul Oficial, este important ca legiui- 
torul să prevadă în cuprinsul legii data până la care infracțiunile comise vor fi 
amnistiate (raportare la data comiterii infracțiunii, nu la cea a judecării definitive a 


! În principiu, reglementarea amnistiei în Codul penal este identică cu cea din Codul 
anterior; excepție face clarificarea făcută de Codul penal cu privire la faptul că amnistia înlă- 
tură răspunderea penală pentru infracțiunea săvârșită (iar nu pentru fapta săvârşită, aşa cum 
stipula Codul penal din 1969), precum şi înlăturarea de către Codul penal a limitării aplicării 
amnistiei cu privire la măsurile educative. 

2 În doctrină (C. Ghigheci, Cauzele care înlătură răspunderea penală în Noul Cod penal, 
Ed. Universul Juridic, Bucureşti, 2014, p. 40) s-a arătat că: „Etimologia termenului «amnistie», 
care își are rădăcina comună cu termenul de origine grecească «amnezie», relevă natura juridică 
a acestei instituţii. Ea reprezintă de fapt o «uitare», pe care societatea o așterne peste infracțiunile 
săvârşite într-un anumit context social-politic”. În plus s-a reţinut că „în realitate, amnistia este 
o uitare convențională, fictivă, iar nu o uitare reală, fiindcă, din punct de vedere logic, faptele 
cu adevărat uitate nu mai pot fi declarate şi formal uitate; că nu este o uitare reală, ci 
convenţională, rezultă și din împrejurarea că faptele declarate uitate prin amnistie continuă a fi 
cercetate şi judecate de instanțele judiciare, în vederea stabilirii consecințelor lor civile” 
(N. Buzea, Curs de drept penal, Editori G. Dărângă şi N. Daniil, 1934-1935, p. 338). 

3 De pildă, prin Decretul-lege nr. 3/1990 s-au prevăzut următoarele: „Art. 1. Se amnistiază 
infracțiunile politice prevăzute în Codul penal și în legile speciale săvârșite după data de 
30 decembrie 1947. (...) Art. 2. Se amnistiază infracțiunile pentru care Codul penal sau legile 
speciale prevăd o pedeapsă privativă de libertate până la 3 ani inclusiv sau amendă. (...) 
Art. 11. Dispoziţiile prezentului decret-lege se aplică numai faptelor comise până la data de 
22 decembrie 1989 inclusiv”. 

cauzei), altfel, în perioada de trei zile de vacatio legis ar putea fi comise infracțiuni 
pentru care răspunderea penală ar fi înlăturată; 


- producerea de efecte retroactive de legea de amnistie, iar nu ex nunc, conduce la 
concluzia că în privința acestei legi nu este posibilă abrogarea după intrarea ei în 
vigoare; 

- infracțiunile săvârșite în ziua intrării în vigoare a actului de amnistie nu vor 
beneficia de efectele acestuia; 


- în cazul infracțiunilor continue, continuate sau de obicei, momentul epuizării 
acestora trebuie să fie anterior intrării în vigoare a legii de amnistie sau datei prevăzute în 
această lege, în vreme ce, în cazul infracțiunii progresive, este necesar ca momentul 
comiterii activității infracționale (acţiune sau inacţiune) să fie anterior acestor datel; 


În cazul infracțiunilor continue, al celor continuate consecințele juri- 


dice ale amnistiei se produc de la data săvârşirii acestor infracțiuni, dată care 
este aceea a încetării acțiunii sau inacțiunii, respectiv aceea a comiterii ultimei 
acțiuni sau inacțiuni (Plenul Trib. Suprem, decizia de îndrumare nr. 1/1987, în 
CP comentat, p. 316). 


% În cazul unei infracţiuni continuate, intervenţia unui act de amnistie nu 
scindează activitatea infracțională în două entități autonome, inculpatul nu bene- 
ficiază de prevederile acelui act nici pentru ansamblul activității sale ilicite, nici 
pentru segmentul care precede acordarea amnistiei sau graţierii (C.A. București, 
secția a Il-a penală, decizia nr. 396/1995, în CP comentat, p. 316). 


- în cazul existenței unui concurs de infracțiuni, incidenţa legii de amnistie se va 
aprecia în funcţie de fiecare infracțiune comisă, iar nu prin raportare la pedeapsa 
rezultantă; în ipoteza în care din cele două infracţiuni concurente una este amnistiată, 
persoana condamnata va executa numai pedeapsa pentru infracțiunea neamnistiată, 
nefiind incidente regulile de aplicare a pedepsei în caz de concurs de infracțiuni 
prevăzute de art. 39 C.pen. şi, implicit, aplicarea unui spor; 


- are, în principiu, caracter real (in rem), profitând tuturor participanţilor la săvâr- 
şirea infracțiunii amnistiate; în cazul participaţiei penale se va avea în vedere 
momentul consumării sau epuizării infracţiunii, iar nu cel al efectuării actelor de 
către participanți; este posibil totuși ca legea de amnistie să cuprindă anumite cerințe 
suplimentare care să condiționeze acordarea amnistiei de îndeplinirea unor exigenţe 
de către infractor (de pildă, să nu fie recidivist sau să nu fi comis o infracțiune pentru 
care lege prevede pedeapsa închisorii mai mare de 7 ani), caz în care amnistia pro- 
duce efecte in personam’; 


1 În cazul infracţiunii progresive este necesar ca legea de amnistie să nu le excludă prin 
raportare la rezultatul mai grav produs după intrarea în vigoare a actului de clemență. 

2 De pildă, potrivit art. 4 din Decretul-lege nr. 3/1990, de prevederile art. 2 şi 3 nu bene- 
ficiază recidiviştii, cei care au săvârşit infracţiuni de omor, tâlhărie, vătămare corporală gravă, 
viol, distrugere calificată, luare de mită, arestare nelegală și cercetare abuzivă, supunere la rele 

- produce efecte obligatorii, totuşi, în vederea protecției prezumției de nevi- 
novăție atât art. 18 C.proc.pen., cât şi art. 319 C.proc.pen. stipulează dreptul suspec- 
tului sau inculpatului de a cere continuarea urmăririi penale sau a judecății pentru a 
obține o soluție de clasare/achitare în baza vreunuia dintre temeiurile stipulate de 
art. 16 alin. (1) lit. a)-d) C.proc.pen.; 


% Existența unor circumstanțe atenuante care determină reducerea 
pedepsei sub minimul special prevăzut de lege nu determină aplicarea amnistiei 
dacă pedeapsa pentru infracțiunea săvârșită este mai mare decât cea stabilită prin 
actul de amnistie (Trib. Suprem, colegiul penal, decizia nr. 1824/1968, în CP 
comentat, p. 316). 


C Existența unor circumstanțe agravante care, prin posibilitatea aplicării 
unui spor, vor determina un cuantum al pedepsei mai mare decât cel prevăzut în 
actul de amnistie, nu vor înlătura această amnistie (Trib. Suprem, secția penală, 
decizia nr. 1112/1988, în CP comentat, p. 316). 


1.2. Clasificare 


1. În funcţie de momentul în care intervine: 


a) amnistie antecondamnatorie (proprie) — când intervine înainte de pronunţarea 
unei hotărâri judecătoreşti definitive de condamnare; 


b) amnistie postcondamnatorie (improprie) — dacă intervine după pronunțărea 
unei hotărâri judecătorești definitive de condamnare. 

2. În funcție de întinderea efectelor legii de amnistie: 

a) amnistie generală — când legea prevede că amnistia este acordată pentru orice 
infracțiune; în istoria legislativă română nu a existat nicio lege de amnistie generală; 


b) amnistie specială — când se acordă numai pentru anumite infracțiuni determi- 
nate, de regulă, prin raportare la maximul special stipulat de norma de incriminare, 
sau nominalizate explicit. 


tratamente, represiune nedreaptă, evadare, precum și orice infracțiuni sancţionate de lege cu 
pedeapsa închisorii de 10 ani sau mai mare. Tot astfel, art. 1 din Decretul nr. 147/1977 
prevedea că „Se amnistiază infracțiunile prevăzute de Codul penal și legile speciale, săvârşite 
de minori, precum şi de tineri în vârsta de 18-21 ani. De prevederile alineatului precedent 
beneficiază şi cei aflați în executarea măsurii educative a internării în centre de reeducare”. 
Deopotrivă, art. 3 din Decretul nr. 110/1974 prevedea că: „nu beneficiază de prevederile art. | 
recidiviştii, cei care nu au început executarea pedepsei, deoarece s-au sustras de la aceasta, 
precum și cei care au săvârşit mai multe infracțiuni intenţionate sau neintenţionate, prin care 
s-a produs o paguba avutului obştesc, dacă totalul pagubei este de până la 30.000 lei inclusiv; 
iar paguba produsă prin infracțiunile intenţionate este mai mare de 5.000 lei. 

1 În legislația română se remarcă următoarele dispoziţii prin care s-a acordat amnistia 
specială: art. 4 şi art. 5 din Legea nr. 8/1957, art. 6 şi art. 7 din Decretul nr. 315/1959, art. | şi 
art. 3 din Decretul nr. 147/1977, art. |, art. 4, art. 5 şi art. 11 din Decretul nr. 185/1986, 
precum și art. 1, art. 2, art. 4 şi art. 11 din Decretul-lege nr. 3/1990. 

3. În funcţie de condiţiile de acordare: 


a) amnistie necondiționată (pură şi simplă) — când în lege nu se prevede nicio 
condiţie pentru a obţine beneficiul amnistiei, aceasta fiind incidentă doar prin 
raportare la infracțiunile amnistiate şi la data comiterii acestora; 


b) amnistie condiționată — este acordată numai dacă sunt îndeplinite anumite 
condiții prevăzute de lege, suplimentar celor referitoare la infracțiunile amnistiate și 
data comiterii (de pildă, prin intermediul condiţiilor impuse de lege se poate stipula 
că amnistia nu se aplică celor condamnaţi pentru infracţiuni săvârșite în stare de 
recidivă şi celor care sunt recidiviști prin condamnări anterioare, sau celor care până 
la data stabilită în actul de clemență n-au început executarea pedepsei, deoarece s-au 
sustras de la aceasta). 


1.3. Efectele amnistiei 
1.3.1. Efectele amnistiei antecondamnatorii 


Amnistia antecondamnatorie produce următoarele efecte: 


a) înlăturarea răspunderii penale pentru infracțiunea săvârşită; în lipsa unei pre- 
vederi exprese în lege, amnistia nu înlătură răspunderea penală a tăinuitorului 
bunului provenit din infracțiunea amnistiată, a persoanei care săvârşeşte infracţiunea 
de spălare de bani cu privire la bunuri provenind din comiterea unei infracțiuni 
amnistiate, a favorizatorului infractorului a cărui faptă a fost amnistiată; 

b) acțiunea penală nu mai poate fi pusă în mișcare sau dacă a fost pusă în mişcare, 
se stinge. În această situaţie, procurorul va dispune clasarea, iar instanța, încetarea 
procesului penal. Prin urmare, instanța nu va putea dispune, în cazul intervenției 
amnistiei antecondamnatorii, o soluție de condamnare la pedeapsa amenzii sau 
închisorii, amânare a aplicării pedepsei, renunțare la aplicarea pedepsei, nici aplica 
pedepse complementare sau accesorii și nici măsuri educative (privative sau nepriva- 
tive de libertate). Suspectul sau inculpatul poate cere continuarea urmăririi penale sau a 
judecății pentru a-şi dovedi nevinovăția. Intervenția amnistiei face ca instanța să lase 
nesoluționată acţiunea civilă exercitată în cadrul procesului penal; 


c) acțiunea civilă va fi lăsată nesoluţionată, persoana prejudiciată putându-se 
adresa instanţei civile [art. 25 alin. (5) C.proc.pen.]. 


Amnistia antecondamnatorie produce efecte şi în cazul în care suspectul sau 
inculpatul este un minor care răspunde penal. 


1.3.2. Efectele amnistiei postcondamnatorii 


Amnistia postcondamnatorie produce următoarele efecte: 


a) efectele se produc numai pentru viitor, acestea nu sunt similare cu cele produse 
de prescripția executării pedepsei sau de reabilitare; 


c) înlătură executarea (sau începerea executării) pedepsei principale, accesorii sau 
complementare, care nu au fost executate; 

d) înlătură executarea măsurilor educative privative sau neprivative de libertate 
care nu au fost executate; Codul penal a înlăturat limitarea efectelor amnistiei cu 
privire la măsurile educative; 


e) condamnarea la pedeapsa închisorii mai mare de / an aplicată unui infractor 
major pentru săvârşirea unei infracțiuni intenționate sau praeterintenţionate nu consti- 
tuie prim termen al recidivei; 


f) condamnarea anterioară nu constituie impediment la dispunerea renunțării la 
aplicarea pedepsei, amânarea aplicării pedepsei sau suspendarea sub supraveghere a 
executării pedepsei ce se aplică pentru săvârșirea unei noi infracțiuni; 

g) înlătură posibilitatea revocării grațierii condiționate a pedepsei; în mod înte- 
meiat, în doctrină! s-a arătat că, în cazul pedepselor graţiate condiționat, amnistia 
postcondamnatorie înlătură posibilitatea revocării grațierii condiţionate, nu și execu- 
tarea acestor pedepse, deoarece aceasta a fost deja înlăturată prin grațiere; dacă gra- 
țierea condiţionată este parțială, atunci amnistia înlătură şi executarea acelei părți de 
pedeapsă care nu a fost grațiată, alături de înlăturarea posibilității de revocare a 
grațierii condiționate; 

h) înlătură posibilitatea revocării liberării condiționate dacă infracțiunea pentru care 


s-a pronunțat condamnarea la pedeapsa din care infractorul a fost liberat condiționat a 
fost amnistiată; 


i) nu înlătură posibilitatea solicitării constatării intervenţiei reabilitării de drept 
sau de a se dispune reabilitarea judecătorească, amnistia postcondamnatorie produ- 
când efecte mai restrânse decât reabilitarea, 


j) persoanele fizice înscrise în cazierul judiciar sau cu privire la care s-au făcut 
notări provizorii se scot din evidență dacă a intervenit amnistia [art. 15 alin. (1) lit. c) 
din Legea nr. 290/2004 privind cazierul judiciar, republicată]. 


Invocarea amnistiei postcondamnatorii se poate face de persoana condamnată pe 
calea contestaţiei la executare. 


Se remarcă așadar că, spre deosebire de grațiere sau de prescripția executării 
pedepsei care înlătură executarea pedepsei principale (care este astfel considerată ca 
executată) și implicit executarea pedepsei accesorii, amnistia postcondamnatorie înlă- 
tură atât executarea pedepsei principale, cât şi a pedepselor accesorii sau comple- 
mentare şi a celorlalte consecințe ale condamnării ca şi cum nu ar fi existat vreodată 
o soluție de condamnare. 


1.3.3. Limitele efectelor amnistiei 


Amnistia nu produce efecte asupra: 


a) pedepsei amenzii executate; astfel, amenda încasată anterior amnistiei nu se 
restituie; amnistia nu produce o restitutio in integrum în materia amenzii executate 
integral sau parţial; condamnatul nu are dreptul la despăgubiri pentru partea deja exe- 
cutată din pedeapsă până la momentul intervenției legii de amnistie postcondamnatorie; 


! 1. Nedelcu, în CP comentat, p. 317. 

b) măsurilor de siguranță, cu excepţia a confiscării extinse, întrucât pentru apli- 
carea acesteia este necesară existența unei hotărâri de condamnare; această limită este 
justificată de faptul că, potrivit art. 107 alin. (1) C.pen., măsurile de siguranță au ca 
scop înlăturarea unei stări de pericol şi preîntâmpinarea săvârșirii faptelor prevăzute 
de legea penală, nejustificate; astfel, în cursul urmăririi penale procurorul va dispune 
clasare ca urmare a intervenției amnistiei, dar va sesiza judecătorul de cameră preli- 
minară pentru dispunerea confiscării speciale; în cursul judecății, instanța va dispune 
încetarea procesului penal, dar va putea aplica o măsură de siguranță (cu excepția 
confiscării extinse pentru care este necesară pronunțarea unei soluții de condamnare); 


c) drepturilor persoanei vătămate/civile [de exemplu, despăgubirile civile, chel- 
tuielile judiciare! efectuate de persoana vătămată sau de partea civilă (de pildă, cele 
efectuate cu deplasarea la sediul instanței sau al parchetului, ori cu angajarea unui 
apărător ales), chiar dacă acţiunea civilă este lăsată nesoluţionată]; 


d) acțiunii civile exercitate în cadrul procesului penal, instanţa sesizată cu jude- 
carea cauzei trebuind să dispună lăsarea nesoluționată a acțiunii civile; în acest caz, 
persoana prejudiciată va putea solicita repararea daunelor provocate prin infracțiune 
în faţa instanţei civile; 

e) posibilității decăderii din drepturile părintești potrivit legii civile sau a cazurilor 
care atrag nedemnitatea succesorală?. 


'§2. Prescripția răspunderii penale 


2.1. Noţiune 


- este o cauză ce înlătură răspunderea penală ca urmare a trecerii unei perioade de 
timp prevăzute de lege, fiind, pe de o parte, sancționată astfel neglijența, pasivitatea 
ori inerția subiectului activ al acțiunii penale în desfăşurarea procedurilor ori în 
activitățile investigative, iar pe de altă parte, asigurată securitatea juridică și termenul 
rezonabil al procesului penal’; 


! Din analiza art. 275 alin. (1) pct. 2 C.proc.pen., precum şi a art. 275 alin. (3) C.proc.pen. 
reiese că în caz de clasare/încetare a procesului penal ca urmare a intervenției amnistiei 
antecondamnatorii, cheltuielile judiciare avansate de stat vor rămâne în sarcina acestuia. 
Totuşi, dacă inculpatul solicită continuarea procesului penal va suporta cheltuielile judiciare 
avansate de stat în ipoteza în care se dispune clasarea pentru alte situații decât cele prevăzute 
în dispozițiile art. 16 alin. (1) lit. a}c) C.proc.pen. ori încetarea procesului penal. 

2 În același sens, a se vedea C. Ghigheci, op. cit., p. 61. 

3 În considerentele DCC nr. 650/2018 s-a reţinut că instituţia „prescripţiei răspunderii 
penale se impune a fi analizată dintr-o dublă perspectivă, întrucât aceasta instituie, pe de o 
parte, un termen de decădere a organelor judiciare din dreptul de a trage la răspundere penală 
persoanele care săvârşesc infracţiuni, iar, pe de altă parte, un termen, apreciat de legiuitor ca 
fiind suficient de mare, pentru ca societatea să uite faptele de natură penală săvârşite şi efec- 
tele acestora, ca urmare a diminuării treptate a impactului lor asupra relaţiilor sociale. Astfel, 
prescripția răspunderii penale este, din punctul de vedere al naturii sale juridice, o cauză de 
stingere a răspunderii penale şi, prin urmare, a acţiunii de tragere la răspundere penală, cauză 

- prescripţia răspunderii penale nu este în dreptul român o instituție procedurală, 
ci una de drept substanţial, supusă regimului interpretării stricte, principiului legali- 
tății şi susceptibilă de a conduce la aplicarea regulilor legii penale mai favorabile, 
respectiv incompatibilă cu aplicarea retroactivă a legii penale mai severe; efectul 
principal al acestei instituții este înlăturarea răspunderii penale la data împlinirii 
termenului de prescripţie, iar nu de stingere a acţiunii penale; consecutiv producerii 
efectului substanţial la momentul împlinirii termenului de prescripţie, se produce, în 
subsidiar, și un efect procedural constând în impedimentul la punerea în mișcare ori 
exercitarea acţiunii penale; acest efect secundar nu face ca prescripția răspunderii 
penale să poată fi percepută ca o instituție hibridă atât substanţială, cât şi procedurală, 
deoarece impedimentul procedural este o consecinţă directă a efectului substanțial 
principal, neavând valenţe proprii; 

- are caracter general, fiind incidentă cu privire la răspunderea penală subsecventă 
săvârşirii unei infracțiuni; 

- ca excepţie, prescripţia nu înlătură răspunderea penală în cazul: 


a) infracţiunilor de genocid, contra umanităţii și de război, indiferent de data la 
care au fost comise (art. 438-445 C.pen.)!; 


determinată şi justificată de efectele trecerii timpului asupra nevoii societăţii de tragere la 
răspundere penală. Aceasta, întrucât, după trecerea unui anumit interval de timp, de la 
momentul săvârşirii infracţiunii, aplicarea unei pedepse penale nu mai contribuie la realizarea 
scopului legii penale, nemaiexistând necesitatea social-politică ce determină mecanismul 
juridic al angajării răspunderii penale. Aşa fiind, analiza dispoziţiilor legale ce reglementează 
întreruperea cursului termenului de prescripţie a răspunderii penale trebuie făcută din aceeaşi 
dublă perspectivă, ea reprezentând, pe de o parte, o soluţie juridică de repunere a organelor 
judiciare într-un nou termen, integral, de prescripţie, în care îşi poate exercita rolul activ, 
conferit de dispoziţiile art. 5 C.proc.pen., de stabilire a adevărului, în cauzele penale, pe baza 
probelor administrate, iar, pe de altă parte, o manieră prin care societatea, prin intermediul 
organelor statului, aduce la cunoştinţa suspectului sau a inculpatului că fapta de natură penală 
pe care a săvârşit-o nu şi-a pierdut rezonanţa socială avută în momentul comiterii sale”. 
Deopotrivă, în DCC nr. 443/2017 instanţa de contencios constituţional a arătat că „printre 
principiile care guvernează răspunderea penală prezintă relevanţă şi cel al prescriptibilităţii 
răspunderii penale. Potrivit acestuia din urmă, dreptul statului de a trage la răspundere penală 
persoanele care săvârşesc infracţiuni se stinge, dacă acesta nu este exercitat într-un anumit interval 
de timp. Prescripţia răspunderii penale are la bază ideea că, pentru a-şi atinge scopul, acela al 
realizării ordinii de drept, răspunderea penală trebuie să intervină prompt, cât mai aproape de 
momentul săvârşirii infracţiunii, întrucât doar în acest fel poate fi realizată prevenţia generală şi cea 
specială şi poate fi creat, pe de o parte, sentimentul de securitate a valorilor sociale ocrotite, iar, pe 
de altă parte, încrederea în autoritatea legii. Cu cât răspunderea penală este angajată mai târziu față 
de data săvârșirii infracțiunii, cu atât eficienţa ei scade, rezonanţa socială a săvârșirii infracţiunii se 
diminuează, iar stabilirea răspunderii penale pentru săvârşirea infracţiunii nu mai apare ca necesară, 
deoarece urmările acesteia ar fi putut fi înlăturate sau şterse. Totodată, în intervalul de timp scurs de 
la săvârşirea infracţiunii, autorul acesteia, sub presiunea amenințării răspunderii penale, se poate 
îndrepta, fără a mai fi necesară aplicarea unei pedepse”. f 
! Codul penal a avut în vedere, în această privință, Convenţia asupra imprescriptibilității cri- 
melor de război şi a crimelor contra umanității, Convenția europeană privind imprescriptibilitatea 

b) infracțiunilor de omor (art. 188 C.pen.), omor calificat (art. 189 C.pen.), 
precum și al infracțiunilor intenționate urmate de moartea (nu şi sinuciderea) victimei 
— lovirile sau vătămările cauzatoare de moarte (art. 195 C.pen.), violul urmat de 
moartea victimei [art. 218 alin. (4) C.pen.], tâlhăria urmată de moartea victimei 
(art. 236 C.pen.); întrucât legea nu distinge în funcţie de forma infracţiunii, imprescrip- 
tibilitatea răspunderii penale pentru infracțiunile enumerate mai sus va opera atât în 
ipoteza formei tentate a infracțiunii, cât și în ipoteza formei consumate, fie că aceste 
infracțiuni au fost comise de un infractor minor sau de unul major; deopotrivă, vor fi 
imprescriptibile şi infracțiunile complexe care absorb vreuna dintre infracțiunile 
menționate mai sus (de pildă, ultrajul, ultrajul judiciar); așadar, nu vor fi imprescrip- 
tibile infracțiunile de ucidere la cererea victimei, ucidere din culpă, determinarea sau 
înlesnirea sinuciderii; 


- în plus, mai trebuie avute în vedere standardele rezultate din jurisprudenţa 
CtEDO care echivalează cu instituirea unei obligaţii substanţiale pozitive în sarcina 
statului de a declara imprescriptibile anumite infracţiuni grave; astfel, în cauza 
Mocanu ş.a. c. României, CtEDO a arătat că în materie de tortură sau rele trata- 
mente aplicate de agenți ai statului, acţiunea penală nu ar trebui să se stingă ca efect 
al prescripției, după cum nici amnistia sau graţierea nu ar trebui să fie acceptate în 
acest domeniu; 

- potrivit art. 153 alin. (3) C.pen., potrivit căruia prescripția nu înlătură răspun- 
derea penală în cazul infracţiunilor prevăzute la lit. b) pentru care nu s-a împlinit 
termenul de prescripţie, generală sau specială, la data intrării în vigoare a Codului 
penal, se legitimează, în fapt, aplicarea retroactivă a legii penale mai severe, fiind în 
contradicţie cu dispoziţiile art. 7 parag. 1 din Convenţia europeană; 


- are caracter real, profitând tuturor participanţilor la săvârșirea infracțiunii, indi- 
ferent de calitatea infractorului; 


- operează din oficiu de la momentul împlinirii termenului de prescripţie, iar nu de 
la momentul în care organele judiciare o constată, dispunând o soluţie în cauză. 


2.2. Termenele de prescripţie a răspunderii penale 

a) Termenele de prescripţie a răspunderii penale pentru persoana fizică 
(autor sau participant la săvârșirea infracţiunii) sunt: 

(î) 15 ani, când pedeapsa prevăzută de lege pentru infracțiunea săvârşită este 
detențiunea pe viață sau închisoarea mai mare de 20 ani; 

(ii) 10 ani, când legea prevede pentru infracțiunea săvârşită pedeapsa închisorii 
mai mare de 10 ani, dar care nu depășește 20 ani; 

(iii) 8 ani, când legea prevede pentru infracțiunea săvârşită pedeapsa închisorii 
mai mare de 5 ani, dar care nu depăşeşte 10 ani; 

(iv) 5 ani, când legea prevede pentru infracțiunea săvârşită pedeapsa închisorii 
mai mare de 1 an, dar care nu depăşeşte 5 ani; 


crimelor împotriva umanității şi a crimelor de război, dar și considerentele hotărârii Curţii Euro- 
pene din cauza Asociația 21 Decembrie ş.a. c. României (CtEDO, hotărârea din 24 mai 2011). 

(v) 3 ani, când legea prevede pentru infracțiunea săvârşită pedeapsa închisorii care 
nu depăşeşte 1 an sau amenda. 


- determinarea termenul de prescripţie se va realiza prin raportare la pedeapsa 
prevăzută de lege pentru infracțiunea săvârşită (nu prin raportare la pedeapsa apli- 
cată, deoarece, în cazul prescripției răspunderii penale, nu se poate ajunge la aplica- 
rea unei pedepse); 


- în cazul în care norma de incriminare prevede pentru sancţionarea infracțiunii 
pedepse alternative, raportarea se va face la pedeapsa cea mai grea (la pedeapsa 
detențiunii de viață, când aceasta este prevăzută de lege alternativ cu pedeapsa închi- 
sorii, respectiv la maximul special al pedepsei închisorii, dacă aceasta este prevăzută 
alternativ cu pedeapsa amenzii); 


- raportarea se va face întotdeauna la maximul special al pedepsei prevăzute de 
lege pentru infracțiunea consumată, chiar dacă fapta a rămas în faza tentativei; nu vor 
fi avute în vedere eventualele cauze de atenuare (circumstanţe atenuante, ori cauzele 
speciale de reducere a pedepsei) sau agravare a pedepsei (circumstanțe agravante, 
infracțiune continuată, concurs de infracțiuni sau recidivă); 


- în cazul în care acuzaţia vizează o variantă atenuantă sau agravată a infracţiunii, 
se va avea în vedere pedeapsa prevăzută de lege pentru această variantă, iar nu 
pedeapsa prevăzută de lege pentru forma de bază a infracţiunii (care nu face obiectul 
acuzaţiei penale); în acest sens, prin decizia nr. 1/HP/2015 instanţa supremă a reţinut 
că dispoziţiile art. 308 C.pen. reprezintă o variantă atenuată a infracţiunii de 
delapidare prevăzute de art. 295 C.pen., iar la calcularea termenului de prescripţie a 
răspunderii penale se ţine seama de pedeapsa prevăzută de art. 295 C.pen. raportat la 
art. 308 alin. (2) C.pen; 


- art. 269 alin. (2) C.pen. poate ridica o problemă relativă la incidenţa instituţiei 
prescripţiei răspunderii penale în cazul în care maximul special prevăzut de norma de 
incriminare pentru fapta comisă de cel favorizat este de 1 an închisoare; în aceste 
condiţii, deşi pedeapsa concretă nu poate depăși un 1 închisoare (implicit maximul 
special al faptei favorizate devine şi maximul special al favorizării), fapta favoriza- 
torului s-ar prescrie într-un termen de 5 ani, în vreme ce fapta celui favorizat într-un 
termen de 3 ani. Apreciez că asigurarea unei previzibilităţi a represiunii penale impune 
ca termenul de prescripţie a răspunderii penale să fie similar celui prevăzut de lege 
pentru fapta comisă de cel favorizat, în cazul în care acesta din urmă este mai redus. 


Prima nuanțare necesară vizează pedeapsa în funcţie de care trebuie 
calculat termenul de prescripţie a răspunderii penale, raportat la ceea ce se 
înţelege în cazul infracţiunii de favorizare a infractorului, prevăzută de art. 264 
alin. (1) C.pen. din 1969, prin pedeapsă prevăzută de lege, având în vedere 
modalitatea atipică de sancţionare prevăzută de acest text. Astfel, art. 264 
alin. (1) C.pen. din 1969 dispune că favorizarea infractorului se pedepsește cu 
închisoare de la 3 luni la 7 ani, dar alineatul al doilea prevede o altă limită de 
pedeapsă, dispunând că pedeapsa aplicată favorizatorului nu poate fi mai mare 
decât pedeapsa prevăzută de lege pentru autor. Din perspectiva art. 141! C.pen. 
din 1969, introdus de pct. 50 al Legii nr. 278/2006 (M.Of. nr. 601 din 12 iulie 

2006), prin pedeapsă prevăzută de lege se înțelege pedeapsa prevăzută în textul 
de lege care incriminează fapta săvârşită în forma consumată, fără luarea în 
considerare a cauzelor de reducere sau de majorare a pedepsei. Ca atare, 
pedeapsa prevăzută de lege, care trebuie luată în considerare conform art. 122 
C.pen. din 1969, este pedeapsa prevăzută de lege pentru forma consumată a 
infracţiunii de favorizare deduse judecății, iar aceasta este pedeapsa prevăzută de 
lege pentru autorul faptei la care s-a favorizat. Din altă perspectivă, cea a doc- 
trinei juridice, infracţiunea de favorizare a infractorului este o infracţiune corela- 
tivă, deci nu poate fi concepută independent de comiterea unei alte infracțiuni. 
Ca atare, pericolul ei social nu poate depăşi pericolul abstract al faptei penale la 
care s-a favorizat, ce este reflectat în norma acesteia de sancţionare penală, la 
care face trimitere norma de sancţionare a favorizării, din alineatul al doilea al 
art. 264 C.pen. din 1969. Cum termenele de prescripţie a răspunderii penale sunt 
stabilite de legiuitor în funcţie de pericolul social reflectat de limita maximă a 
pedepsei, atunci, la favorizarea infractorului, termenul de prescripţie este cel 
stabilit, raportat la pedeapsa pentru infracţiunea la care s-a favorizat. Din 
perspectivă jurisprudenţială, prin decizia RIL nr. 7 din 9 februarie 2009 pronun- 
tată de Înalta Curte de Casaţie şi Justiţie, Secţiile Unite, s-a clarificat o sintagmă 
legală similară, cuprinsă în art. 160? alin. (2) C.proc.pen. din 1968, text legal 
referitor la posibilitatea acordării liberării provizorii sub control judiciar în cazul 
infracţiunilor intenţionate pentru care legea prevede pedeapsa închisorii ce nu 
depăşeşte 18 ani, în cazul concret al infracţiunii prevăzute de art. 7 alin. (1) din 
Legea nr. 39/2003. Această infracţiune era sancţionată cu închisoare de la 5 la 
20 de ani, dar, art. 7 alin. (2) din legea menţionată prevedea, similar art. 264 
alin. (2) C.pen. din 1969, că pedeapsa pentru faptele prevăzute la alin. (1) nu 
poate fi mai mare decât sancţiunea prevăzută de lege pentru infracţiunea cea mai 
gravă care intră în scopul grupului infracţional organizat. În acest context, Înalta 
Curte de Casaţie şi Justiţie a statuat că, raportat la înțelesul dat de legiuitorul 
penal noțiunii de pedeapsă prevăzută de lege, trebuie să se considere că, în 
accepțiunea art. 160? alin. (1) şi, implicit, a art. 160* alin. (1) C.proc.pen. (din 
1969), sancţiunea pentru infracțiunea reglementată de art. 7 alin. (1) din Legea 
nr. 39/2003 este cea fixată în însuşi cuprinsul alineatului ce conţine dispoziția 
de incriminare, numai în măsura în care pedeapsa pentru infracțiunea cea mai 
gravă, care intră în scopul grupului infracţional organizat, nu este mai uşoară 
decât aceea prevăzută în primul alineat. Curtea a concluzionat că această 
interpretare se impune pentru că, în cazul infracțiunii incriminate de art. 7 
alin. (1) din Legea nr. 39/2003, a fost adoptat un mod atipic, indirect, de sanc- 
ționare — folosit de altfel şi în cazul infracțiunii de complot [art. 167 alin. (2) 
C.pen.] — prin aplicarea căruia determinarea limitelor minime şi maxime ale 
pedepsei voite de legiuitor nu sunt susceptibile de a crea dificultăţi. Aşadar, 
termenul de prescripţie a răspunderii penale se calculează raportat la pedeapsa 
mai uşoară la care face trimitere alineatul al doilea al art. 264 C.pen. din 1969 
(C.A. Cluj, secția penală, decizia nr. 380/2017, nepublicată). 


- termenele de prescripţie a răspunderii penale se reduc la jumătate pentru cei 
care la data săvârșirii infracțiunii erau minori, chiar dacă au împlinit vârsta de 18 
ani pe parcursul termenului de prescripţie, acest beneficiu nu intervine decât cu 
privire la durata termenului de prescripţie, nu şi cu privire la data la care acesta 

începe să curgă, ori la cauzele de întrerupere sau suspendare a cursului prescripției 
răspunderii penale a infractorului minor. 


b) Termenele de prescripţie a răspunderii penale pentru persoana juridică; 


Codul penal prevede aceleași termene de prescripţie a răspunderii penale! pentru per- 
soana juridică ca şi în cazul persoanei fizice (art. 148 C.pen.), având în vedere că, de 
regulă, răspunderea penală a persoanei fizice şi a celei juridice este angajată simultan. 


Determinarea duratei termenului de prescripţie a răspunderii penale pentru per- 
soana juridică se va realiza prin raportare la pedeapsa prevăzută de lege pentru 
infracțiunea de care este acuzată persoana juridică. 


c) Calculul termenului de prescripţie a răspunderii penale. 


- sunt termene substanţiale de drept penal: ziua se socotește de 24 de ore şi săp- 
tămâna de 7 zile; luna şi anul se socotesc împlinite cu o zi înainte de ziua corespun- 
zătoare datei de la care au început să curgă [art. 186 alin. (1) C.pen.], chiar dacă 
ultima zi a termenului de prescripţie a răspunderii penale cade într-o zi nelucrătoare, 
aceea va fi data de la care va fi înlăturată răspunderea penală, în această materie 
neoperând instituţia prorogării termenului (specifică termenelor procedurale); 


- momentul de început al termenului de prescripţie a răspunderii penale pentru 
toți participanții la săvârşirea infracţiunii este data săvârșirii infracțiunii de către 
autor (data producerii rezultatului, în cazul infracțiunilor de rezultat, sau data acțiunii 
sau inacţiunii infracţionale, în cazul infracțiunilor de pericol) indiferent dacă aceasta 
este simultană sau anterioară datei descoperii faptei; nu prezintă astfel importanță, 
sub aspectul curgerii termenului de prescripţie a răspunderii penale, data comiterii 
actelor de instigare ori a celor de complicitate anterioară; 


- prin decizia nr. 5/RIL/2019 instanţa supremă a considerat că în cazul infrac- 
țiunilor simple a căror latură obiectivă implică producerea unei pagube ori realizarea 
unui folos necuvenit pe o perioadă de timp data de la care începe să curgă termenul 
de prescripţie a răspunderii penale este momentul apariției primei pagube ori al 
obținerii primului folos necuvenit; 


- în mod întemeiat s-a arătat în literatura de specialitate? că „în cazul infracțiu- 
nilor complexe create prin reunirea a două sau mai multe infracțiuni, din care, de 
regulă, una este principală şi alta este adiacentă, consumarea presupune producerea 
atât a rezultatului acţiunii principale, cât şi a rezultatului acțiunii adiacente. Astfel, 
consumarea infracţiunii de tâlhărie presupune atât consumarea infracţiunii principale 
de furt, cât şi a infracţiunilor adiacente de lovire sau amenințare. Atunci când s-a 
realizat în întregime doar una dintre acţiunile sau inacțiunile componente ale infrac- 
țiunii complexe, fără a fi începută executarea celeilalte/celorlalte acţiuni sau inacțiuni, 


! Codul penal din 1969 prevedea un regim special al termenelor de prescripţie a răspun- 
derii penale a persoanei juridice. Astfel, termenele de prescripţie erau: (î) 10 ani, când legea 
prevede pentru infracțiunea săvârșită de persoana fizică pedeapsa detenţiunii pe viață sau 
pedeapsa închisorii mai mare de 10 ani; (ii) 5 ani, când legea prevede pentru infracțiunea 
săvârşită de persoana fizică pedeapsa închisorii de cel mult 10 ani sau amenda. 

2 C, Ghigheci, op. cit., p. 107. 

s-a făcut distincţie după cum este vorba de realizarea acţiunii principale sau de reali- 
zarea acțiunii adiacente, iar, în funcție de aceasta, vom fi în prezenţa infracţiunii 
complexe sau doar a uneia dintre infracțiunile ce o compun. În acest caz, prescripția 
răspunderii penale pentru infracțiunea complexă va curge din momentul în care s-au 
consumat ambele acțiuni sau inacțiuni ce compun această infracțiune” (s.n., M.U.); 


- în cazul infracţiunilor cu durată de consumare, termenele de prescripţie curg 
după cum urmează: 


(i) la infracțiunile continue, termenul de prescripţie a răspunderii penale începe să 
curgă de la data încetării acțiunii sau inacțiunii infracţionale [art. 154 alin. (2) teza I 
C.pen.]; 

(ii) în cazul infracțiunilor continuate, termenul de prescripţie a răspunderii penale 
începe să curgă de la data săvârșirii ultimei acțiuni sau inacţiuni (art. 154 alin. (2) 
teza a II-a C.pen.]; așadar, în această ipoteză, deşi fiecare acţiune sau inacțiune are 
caracter infracţional, prescripţia răspunderii penale nu se va analiza separat pentru 
fiecare dintre acestea, ci prin raportare la momentul ultimei acțiuni sau inacțiuni ce 
intră în unitatea legală, 


(iii) în cazul infracțiunilor de obicei, termenul de prescripţie a răspunderii penale 
începe să curgă de la data săvârșirii ultimului act |art. 154 alin. (2) teza finală C.pen.]; 


Așadar, în cazurile de la pct. (i)-(iii), data de la care va începe să curgă termenul 
de prescripţie a răspunderii penale este momentul epuizării infracțiunii. 

- în principiu, momentul epuizării va fi avut în vedere şi pentru calculul prescrip- 
tiei răspunderii penale a participanţilor la infracțiunile continue, continuate sau 
progresive; totuşi, în cazul infracţiunilor continuate trebuie analizat dacă persoana 
acuzată ca fiind instigator sau complice la un act de executare putea în mod rezonabil 
să prevadă ansamblul actelor de executare, iar în ipoteza unui răspuns afirmativ 
momentul de început al prescripţiei răspunderii penale va fi cel al epuizării infrac- 
țiunii; în situaţia în care instigatorul sau complicele au participat la un singur act de 
executare și nu există vreo dovadă că au putut să prevadă că autorul va mai comite și 
alte acte de executare în baza aceleiași rezoluții infracționale, apreciez că momentul 
de început al termenului de prescripţie a răspunderii penale pentru acești participanți 
va fi data efectuării actelor de determinare sau ajutorare, deoarece se impune schim- 
barea încadrării juridice, înlăturarea participaţiei penale la o infracţiune continuată şi 
reținerea participaţiei penale numai la actul de executare prevăzut şi urmărit/acceptat. 


(iv) în cazul infracțiunilor progresive, termenul de prescripţie a răspunderii penale 
începe să curgă de la data săvârșirii acțiunii sau inacţiunii (activităţii infracționale), 
iar nu de la data producerii rezultatului mai grav [art. 154 alin. (3) C.pen.]; durata ter- 
menului de prescripţie va fi stabilită în funcție de pedeapsa prevăzută de lege pentru 
infracțiunea progresivă prin raportare la rezultatul mai grav definitiv produs. 


- potrivit art. 154 alin. (4) C.pen., în cazul săvârșirii unei infracțiuni contra libertății 
şi integrității sexuale (art. 218-223 C.pen.), a celor de trafic şi exploatare a persoanelor 
vulnerabile (art. 209-216 C.pen.), precum şi al infracţiunii de pornografie infantilă 
(art. 374 C.pen.) săvârşite faţă de un minor, termenul de prescripţie începe să curgă de 
la data la care acesta a devenit major, indiferent de momentul săvârșirii infracțiunii. 

Este extinsă astfel perioada în care pot fi investigate şi judecate infracțiunile având ca 
victime minorii, creându-se astfel posibilitatea supunerii rigorilor procesului penal şi a 
faptelor săvârșite asupra minorilor care nu sunt descoperite imediat după comiterea 
lor!. Dacă minorul a decedat înainte de împlinirea majoratului, termenul de prescripţie 
începe să curgă de la data decesului; 


- în situaţia în care a fost săvârşit un concurs real de infracțiuni, termenul de 
prescripţie a răspunderii penale curge separat pentru fiecare infracțiune în parte (în 
funcție de momentul consumării, respectiv al epuizării); în acest caz, este posibil ca 
prescripţia răspunderii penale să opereze numai pentru unele infracțiuni, chiar și în 
ipoteza în care termenul de prescripţie ar avea aceeași durată pentru toate infrac- 
țiunile concurente; 


- în cazul concursului ideal, termenul curge de la data săvârșirii acțiunii sau 
inacţiunii infracționale. 


ə Infracțiunea de vătămare corporală din culpă este o infracțiune progre- 
sivă, care cunoaște un moment al consumării (momentul producerii primei 
urmări) şi un moment al epuizării (momentul în care survine urmarea cea mai 
gravă), pe baza căreia se stabilește încadrarea juridică finală. Spre deosebire de 
celelalte infracțiuni cu durată de consumare, în cazul infracțiunii progresive, 
pentru determinarea stabilirii momentului de la care începe să curgă prescripția 
răspunderii penale, se va avea în vedere momentul consumării şi nu cel al 
epuizării. Soluţia este justificată datorită faptului că în cazul infracțiunii progre- 
sive, spre deosebire de celelalte infracțiuni din această categorie, agravarea 
urmării se produce fără o nouă intervenţie a autorului, ceea ce înseamnă că nu 
există o acţiune ilicită a acestuia (Jud. Timișoara, sentința penală nr. 682 din 
27 februarie 2014, wwwssintact.ro). 


2 În ceea ce priveşte infracțiunea de înșelăciune în formă continuată, 
Tribunalul reţine că pentru actul material din 23 decembrie 2009, într-adevăr, 
extinderea urmăririi penale față de inculpată s-a realizat în 2015, ulterior împli- 
nirii termenului de prescripţie de 5 ani. Cu toate acestea, o astfel de împrejurare 
este lipsită de relevanţă juridică, deoarece întreruperea prescripţiei răspunderii 
penale operează raportat la o infracțiune și nu la un act material din acea infrac- 
țiune; prin urmare, nu se poate constata prescripția raportat doar la un anumit act 
material. În condiţiile în care față de inculpată s-a început urmărirea penală 
pentru infracțiunea de înşelăciune în anul 2010, faptul că extinderea urmăririi 
penale cu privire la un alt act material s-a realizat la mai mult de cinci ani după 
epuizarea infracțiunii nu este un element care să impună pronunţarea unei soluții 
de încetare a procesului penal (Trib. București, secția penală, sentința nr. 221 
din 13 februarie 2019, wwwsintact.ro). 


! Preocuparea sporită pentru tragerea la răspundere penală a celor care au comis infracțiuni 
contra minorilor reiese și dintr-o serie de documente intemaţionale, cum ar fi: Convenţia Consi- 
liul Europei pentru protecţia copiilor împotriva exploatării sexuale şi a abuzurilor sexuale (Con- 
venţia de la Lanzarote din 25 octombrie 2007) sau Directiva 2011/92/UE privind combaterea 
abuzului sexual asupra copiilor, a exploatării sexuale a copiilor şi a pomografiei infantile. 

a În mod eronat a reţinut prima instanţă că, în caz de participaţie, 
termenele de prescripţie sunt aceleaşi pentru toţi participanții, indiferent de 
contribuţia acestora (autor, instigator, complice), la săvârşirea infracţiunii. A mai 
arătat instanţa de fond că în caz de participaţie, termenul de prescripţie a 
răspunderii penale curge pentru toţi participanţii de la data comiterii (sau 
epuizării infracţiunii — în cazul infracţiunii continuate, cum este situaţia în cauza 
pendinte) de către autor a acţiunii (sau inacţiunii), indiferent de momentul în 
care ceilalţi participanţi şi-au adus contribuţia. Astfel, potrivit art. 154 alin. (2) 
C.pen., termenele de prescripţie a răspunderii penale încep să curgă de la data 
săvârşirii infracţiunii; în cazul infracţiunilor continuate (cum este şi cea dedusă 
judecății), termenul de prescripţie începe să curgă de la data săvârșirii ultimei 
acţiuni sau inacţiuni. Curtea observă că dispoziţiile legale menţionate nu fac dis- 
tincţie în funcţie de calitatea participantului la săvârşirea infracţiunii, respectiv 
de autor, complice ori instigator. Ca atare, nu este justificată concluzia, de ordin 
general, că în toate cazurile termenele de prescripţie a răspunderii penale pentru 
complice şi instigator curg de la data comiterii ultimei acţiuni sau inacţiuni de 
către autor, cu referire în particular la infracțiunile continuate. În multe cazuri, 
termenul de prescripţie pentru alți participanţi începe să curgă de la data comi- 
terii infracţiunii ori ultimei acţiuni sau inacţiuni de către autor. Spre exemplu, în 
cazul unei instigări sau complicităţi anterioare, termenul de prescripţie nu poate 
să înceapă să curgă decât de la data comiterii infracţiunii de autor, întrucât până 
la acest moment nu se poate cunoaşte dacă autorul va pune în executare rezoluția 
infracțională. Aceeaşi este concluzia şi în cazul unei instigări sau complicităţi 
concomitente. În cazul comiterii unei infracţiuni continuate, însă, soluţia este 
diferită în funcţie de circumstanţele speţei. Astfel, termenul de prescripţie pentru 
instigator şi complice începe să curgă de la data comiterii ultimei acţiuni sau 
inacţiuni de către autor în situaţia în care aceştia au participat efectiv la comi- 
terea fiecărui act material în parte, ori cel puţin au cunoscut că autorul urmează 
să comită mai multe acte materiale. În cazul în care instigatorul ori complicele 
participă doar la săvârşirea unuia sau mai multor acte materiale, fără a cunoaşte 
sau să prevadă că autorul urmează să comită şi alte acte materiale în temeiul 
aceleiaşi rezoluţii infracţionale, prescripţia răspunderii penale începe să curgă de 
la momentul comiterii ultimului act material la care instigatorul sau complicele a 
contribuit efectiv sau a cunoscut că se va comite, neavând relevanţă sub acest 
aspect că autorul a continuat să comită şi alte acte materiale, despre care partici- 
panţii inițiali nu au cunoştinţă. A raţiona în sens invers ar însemna ca în situaţia 
în care, spre exemplu, complicele participă la săvârşirea a două acte materiale în 
cursul anului 2000, iar ulterior autorul, fără cunoştinţa şi participarea compli- 
celui, continuă să săvârşească acte materiale din conţinutul infracţiunii conti- 
nuate, în virtutea aceleiaşi rezoluţii infracţionale, până în anul 2019, prescripţia 
răspunderii penale pentru actele materiale săvârşite de complice în urmă cu 
19 ani să înceapă să curgă abia la data epuizării infracţiunii continuate, respectiv 
ultimul act material comis de autor, concluzie inacceptabilă (C.A. București, 
secția penală, decizia nr. 1256 din 2 octombrie 2019, www.sintact.ro). 


> Deşi infracţiunea de constituire de grup infracţional organizat este o 
infracţiune momentană, totuşi după consumare fapta este susceptibilă, în raport 
cu programul grupului, de o prelungire în timp a activităţii infracţionale. Această 

prelungire este posibilă fie prin voinţa făptuitorilor, în cazul unora dintre moda- 
lităţile infracţiunii, fie prin însăşi natura acţiunii, în cazul altor modalităţi. Astfel, 
în cazul iniţierii constituirii grupului, deşi momentul consumării infracţiunii este 
acela al săvârşirii unui act de iniţiere, dacă făptuitorul nu este împiedicat, el va 
continua în baza aceleiaşi rezoluţii să săvârşească şi alte asemenea acte în 
vederea efectivei constituiri a grupului. Tot astfel, în cazul sprijinirii sub orice 
formă a unui grup pentru săvârşirea de infracţiuni, deşi consumarea infracţiunii, 
în această modalitate, are loc în momentul săvârşirii unui act de sprijinire, 
făptuitorul poate totuşi continua să săvârşească alte asemenea acte, pe baza 
aceleiaşi rezoluţii infracţionale. În ambele aceste cazuri, pluralitatea de acte nu 
schimbă forma şi unitatea infracțiunii, dar pentru stabilirea exactă a faptei şi, 
deci, pentru individualizarea pedepsei, vor trebui avute în vedere toate actele de 
executare săvârşite, rezultatul social periculos epuizându-se odată cu ultimul act. 
În cazul constituirii unui grup infracţional, momentul consumării este acela în 
care s-a realizat sau s-a constituit asocierea sau gruparea. Dar odată atins acest 
moment, starea infracțională se prelungeşte în mod natural până în momentul în 
care intervine o acţiune contrară care pune capăt grupului. Tot astfel, în cazul 
aderării la grup, deşi se consumă în momentul săvârşirii actului de aderare, 
activitatea ilicită se prelungeşte în timp până la desfiinţarea grupării sau până la 
ieşirea făptuitorului din ea. Aşadar, în cazul acestor ultime modalităţi, infrac- 
țiunea prevăzută de art. 367 C.pen., activitatea infracţională se prelungeşte în 
mod natural dincolo de momentul consumării, căpătând forma infracţională a 
faptei continue şi făcând să apară, ca la orice infracţiune continuă, un moment al 
epuizării. Caracterul continuu al infracţiunii prevăzute de art. 367 C.pen. în 
variantele constituirii sau aderării este subliniat şi de jurisprudenţa recentă a 
Înaltei Curți de Casaţie şi Justiţie. „Chiar dacă momentul consumării infracţiunii 
a fost acela al primului act de constituire, acesta a continuat, în baza aceleiaşi 
rezoluţii, să săvârşească alte asemenea acte în vederea realizării scopului 
asocierii. Ca atare, activitatea infracţională s-a prelungit, în mod natural, dincolo 
de momentul consumării, a dobândit forma infracţională a faptei continue, care 
s-a epuizat în anul 2005” (T.C.C.J., secția penală, decizia nr. 71/RC din 4 martie 
2016). Concluzionând, Tribunalul arată că, în ceea ce priveşte inculpaţii față de 
care s-au reținut modalităţile normative ale constituirii sau aderării, termenul de 
prescripţie va fi calculat de data încetării activităţii infracţionale a grupului 
(august 2010). Chiar dacă ultimul credit a fost obţinut în luna aprilie 2010, acest 
moment nu poate fi asimilat cu data încetării activităţii grupului. După cum a 
rezultat şi în urma percheziţiilor efectuate, la domiciliile inculpaţilor au fost des- 
coperite numeroase înscrisuri care atestă dorinţa acestora de a continua activi- 
tatea infracţională, respectiv tipizate în alb de adeverinţe de la mai toate unităţile 
bancare din ţară, cărţi de muncă şi contracte individuale de muncă, atât în alb, 
cât şi fie completate, dar neştampilate, fie ştampilate, dar necompletate, inclusiv 
cărți de muncă peste ale căror menţiuni legale s-a aplicat pastă corectoare, 
urmând a fi completate cu date false, precum şi copii ale unor cărţi de identitate. 
Cu privire la inculpaţii faţă de care s-a reținut infracţiunea de constituirea de 
grup infracţional organizat în varianta sprijinirii, termenul de prescripţie se va 
calcula de la data actului de sprijinire a grupului (Trib. București, secția penală, 
sentința nr. 221 din 13 februarie 2019, în A. lugan, C.pen. adnotat). 

2.3. Efectele prescripţiei răspunderii penale 


- prescripția răspunderii penale produce aceleași efecte ca şi amnistia antecon- 
damnatorie, înlăturând răspunderea penală pentru infracțiunea săvârşită; în acest 
sens, în DCC nr.297/2018 instanța de contencios constituțional a reținut că 
„prescripţia răspunderii penale constă în stingerea raportului juridic penal de conflict 
şi, prin aceasta, în stingerea dreptului statului de a trage la răspundere penală 
persoana care săvârşeşte o infracţiune, după trecerea unui anumit interval de timp de 
la data comiterii acesteia, respectiv după scurgerea termenului de prescripţie. (...) 
termenul de prescripţie reprezintă intervalul de timp în care organele judiciare își pot 
exercita dreptul de a trage la răspundere penală persoanele care săvârşesc infracțiuni 
şi de a aplica pedepse pentru faptele comise. Prin urmare, împlinirea acestui termen are 
ca efect decăderea organelor judiciare din dreptul anterior menționat. (...) prescripția 
răspunderii penale apare ca o cauză de înlăturare a răspunderii penale și, pe cale de 
consecință, ca o cauză de înlăturare sau de neaplicare a pedepsei, cauză care face să 
înceteze dreptul de a trage la răspundere penală și obligaţia corespunzătoare”; 


- efectele prescripţiei răspunderii penale se produc de drept la data împlinirii 
termenului general sau, după caz, special; pe cale de consecință, organele judiciare au 
obligația procedurală de a constata din oficiu intervenția prescripției răspunderii 
penale şi de a verifica dacă suspectul sau inculpatul uzează de dreptul la continuarea 
procesului penal; 


- efectele prescripției răspunderii penale operează in rem, profitând nu numai 
autorului sau coautorilor, ci și instigatorilor sau complicilor anteriori/concomitenți, 
materiali/morali; astfel, nu se poate constata că fapta autorului este prescrisă, însă 
instigatorul sau complicele pot răspunde penal, sau viceversa; 


- intervenţia prescripției răspunderii penale constituie un impediment la punerea 
în mișcare a acțiunii penale, iar dacă aceasta a fost pusă în mișcare prin intervenţia 
prescripţiei răspunderii penale, se va stinge; 

- dacă procurorul constată că a intervenit prescripția răspunderii penale, dispune, 
prin ordonanţă, clasarea, iar instanța, prin hotărâre (sentință sau decizie), încetarea 
procesului penal. Suspectul sau inculpatul poate cere continuarea urmăririi penale sau 
a judecății pentru a-și dovedi nevinovăția; 


3 Măsura de siguranță a confiscării speciale se dispune şi în cazul în care a 
intervenit prescripția răspunderii penale, întrucât scopul acesteia îl constituie 
înlăturarea unei stări de pericol şi preîntâmpinarea săvârşirii faptelor prevăzute de 
legea penală, putând fi luată chiar dacă făptuitorului nu i se aplică o pedeapsă (C.A. 
București, secția a I-a penală, decizia nr. 2592/2002, în P.J.P. 2001-2002, p. 72). 


- prescripția răspunderii penale nu produce efecte asupra: 


(i) măsurilor de siguranță, cu excepţia confiscării extinse, întrucât, pentru apli- 
carea acesteia, este necesară existența unei hotărâri de condamnare; această limită 
este justificată de faptul că, potrivit art. 107 alin. (1) C.pen., măsurile de siguranță au 
ca scop înlăturarea unei stări de pericol şi preîntâmpinarea săvârșirii faptelor prevă- 
zute de legea penală, nejustificate; astfel, în cursul urmăririi penale procurorul va 

dispune clasare ca urmare a intervenţiei prescripţiei răspunderii penale, dar va sesiza 
judecătorul de cameră preliminară pentru dispunerea confiscării speciale; în cursul 
judecății, instanţa va dispune încetarea procesului penal, dar va putea aplica o măsură 
de siguranță (cu excepția confiscării extinse); 


(ii) drepturilor persoanei vătămate/civile (de exemplu, despăgubirile civile, chel- 
tuielile judiciare, costul expertizelor efectuate în scopul stabilirii prejudiciului); 
(iii) acţiunii civile exercitate în cadrul procesului penal, instanţa sesizată cu jude- 


carea cauzei trebuind să se pronunţe cu privire la pretenţiile părţii civile ca urmare a 
DCC nr. 586/2016. 


2.4. Întreruperea cursului prescripției răspunderii penale 


- prin DCC nr. 297/2018 instanța de contencios constituţional a apreciat că 
soluția legislativă care prevede întreruperea cursului termenului prescripţiei răspun- 
derii penale prin îndeplinirea „oricărui act de procedură în cauză”, din cuprinsul dis- 
poziţiilor art. 155 alin. (1) C.proc.pen., este neconstituțională, DCC nr. 297/2018 nu 
este nici o decizie propriu-zisă de neconstituționalitate referitoare la un articol de 
lege sau la o sintagmă, şi nici nu poate fi asimilată unei decizii interpretative stricto 
sensu, întrucât prin intermediul acesteia instanţa de contencios constituţional nu a 
oferit o nouă interpretare în acord cu exigenţele constituționale unui termen sau 
sintagme din cuprinsul normei de drept substanţial; prin urmare, DCC nr. 297/2018 
trebuie calificată ca fiind o decizie aditivă (constitutivă sau manipulatorie, astfel cum 
se reține în doctrina de drept comparat), întrucât se referă la neconstituţionalitatea 
unei soluţii legislative, conducând astfel la reconfigurarea conținutului normei de 
drept substanţial, pentru a-l face să corespundă exigenţelor constituţionale, astfel cum 
acestea sunt înţelese de Curte; 


- în urma publicării la data de 25 iunie 2018 a DCC nr. 297/2018 în M.Of. s-au 
produs următoarele efecte: 


a. reconfigurarea dispoziţiilor art. 155 alin. (1) C.pen. în sensul că actele de 
procedură întreruptive de prescripţie sunt numai acelea care, potrivit legii, trebuie 
comunicate suspectului sau inculpatului; prin urmare, primul act care este susceptibil 
de a întrerupe prescripţia este ordonanța prin care se dispune continuarea efectuării 
urmăririi penale față de suspect. Trebuie avut în vedere că numai actele de procedură 
legal îndeplinite, care potrivit legii trebuie comunicate suspectului şi/sau inculpa- 
tului, vor conduce la întreruperea cursului prescripției răspunderii penale; dacă actele 
de procedură efectuate in personam sunt anulate de judecător, efectele nulității se vor 
produce retroactiv, astfel că nu se va putea considera, cu ocazia reluării urmăririi 
penale, că a intervenit întreruperea cursului prescripției răspunderii penale; 


b. aplicarea dispoziţiilor art. 5 C.pen. referitoare la legea penală mai favorabilă ca 
urmare a reconfigurării in melius a normei substanţiale. În consecință, actele de pro- 
cedură efectuate până data de 25 iunie 2018 vor putea întrerupe prescripţia răspun- 
derii penale numai dacă au fost legal efectuate şi dacă, potrivit legii, trebuiau comu- 
nicate suspectului sau inculpatului; 

c. nu se va putea reține abrogarea sau ieşirea din vigoare a art. 155 alin. (1) C.pen. 
ca efect al DCC nr.297/2018, deoarece aceasta nu are natura unei decizii de 
neconstituţionalitate a acestui text de lege, ci a unei soluţii legislative cuprinse de 
norma de drept substanţial. Prin urmare, nu se poate aprecia că începând cu data de 
25 iunie 2018 Codul penal reglementează doar prescripția generală a răspunderii 
penale, şi că nu mai pot fi incidente dispozițiile relative la prescripţia specială în 
absența unei norme care să reglementeze modalitatea în care poate fi întreruptă 
prescripția răspunderii penale; 

d. întreruperea curgerii termenului prescripției răspunderii penale nu se va mai 
putea realiza prin îndeplinirea în mod legal de organele judiciare competente, înainte 
de împlinirea termenului de prescripţie, a oricărui act de procedură, aşadar, nu 
orice ieşire din inerție a organelor judiciare prin efectuarea unor acte de procedură, 
dacă acestea nu trebuie comunicate suspectului sau inculpatului, are ca efect întreru- 
perea cursului prescripției răspunderii penale. Ca efect al aplicării retroactive a legii 
penale mai favorabile, nici actele de procedură in rem efectuate anterior datei de 25 
iunie 2018 nu vor putea fi considerate că au întrerupt prescripţia răspunderii penale. 


- întreruperea termenului de prescripţie a răspunderii penale poate interveni în 
orice fază a procesului penal [urmărire penală, cameră preliminară, judecată (în primă 
instanță sau în apel)] cu condiția ca actul de procedură in personam să fi fost îndeplinit 
de organul judiciar competent înainte de împlinirea termenului de prescripţie; prin 
urmare, nu va opera întreruperea prescripţiei dacă organul care a efectuat actul nu era 
un organ judiciar (de pildă, actele organelor de constatare prevăzute de art. 61 
C.proc.pen. care au natura unor acte de sesizare) sau dacă organul judiciar care a 
efectuat actul nu era competent material, personal sau funcțional în măsura în care 
necompetenţa atrage incidenţa sancțiunii nulității actului (absolută sau relativă); 


- imposibilitatea aducerii la cunoştinţa suspectului sau inculpatului a actului/ 
actelor de procedură care, potrivit legii, se comunică acuzatului (efectuarea în conti- 
nuare a urmăririi penale, punerea în mișcare a acțiunii penale, aducerea la cunoştinţă 
a drepturilor înainte de audiere, înmânarea mandatului de arestarea preventivă etc.) 
nu constituie un impediment la reținerea incidenţei unei cauze interuptive a prescrip- 
tiei răspunderii penale; 


% Prin Decizia nr. 297/2018 a Curţii Constituţionale, nu s-a constatat 
numai neconstituționalitatea soluţiei legislative care prevede întreruperea 
cursului termenului prescripției răspunderii penale prin îndeplinirea oricărui act 
de procedură în cauză din cuprinsul dispoziţiilor art. 155 alin. (1) C.pen., ci 
instanţa de contencios constituţional a oferit o interpretare sintagmei respective 
prin trimiterea făcută la reglementarea din cuprinsul art. 123 alin. (1) C.pen. 
anterior care prevedea întreruperea cursului prescripţiei răspunderii penale 
prin îndeplinirea unui act care, potrivit legii, trebuia comunicat suspectului sau 
inculpatului, statuând, astfel, că în această interpretare legea să devină previ- 
zibilă. Aşadar, Curtea Constituţională nu a înţeles să considere că nu ar mai 
exista instituţia prescripţiei speciale a răspunderii penale şi actele de procedură 
întrerupătoare de prescripţie, ci a statuat că norma trebuie aplicată în raport cu 
prevederile art. 123 alin. (1) C.pen. anterior. Efectele Deciziei nr. 297/2018 a 
Curţii Constituţionale a României, publicată în M.Of. nr. 518 din 25 iunie 2018, 

au influenţă asupra dispoziţiilor art. 5 C.pen. privind aplicarea legii penale mai 
favorabile până la judecarea definitivă a cauzei, organul judiciar având atributul 
să identifice dacă, până la împlinirea termenului general al prescripţiei răspun- 
derii penale, a fost îndeplinit un act care, potrivit legii, trebuia comunicat 
suspectului sau inculpatului, cu posibilitatea aplicării dispoziţiilor privind 
întreruperea cursului prescripţiei şi a celor ce reglementează prescripţia specială 
a răspunderii penale, situaţie în funcţie de care se stabileşte legea penală mai 
favorabilă. Aplicarea pentru viitor a deciziilor Curţii Constituţionale vizează, în 
mod primordial, situaţiile juridice pendinte, deci cele care nu au devenit facta 
praeterita. Pornind de la aceste consideraţii de ordin teoretic, se reţine că 
inculpatul A. a fost cercetat pentru infracțiunile de evaziune fiscală prevăzute în 
art. 9 alin. (1) lit. c) şi alin. (2) din Legea nr. 241/2005 şi în art. 9 alin. (1) lit. c) 
din Legea nr. 241/2005, iar inculpatul B. pentru complicitate la infracţiunea de 
evaziune fiscală prevăzută în art. 9 alin. (1) lit. c) din Legea nr. 241/2005, 
presupus săvârşite în iunie 2008 şi epuizate sau comise din nou în octombrie și 
decembrie 2008. Raportat la limitele de pedeapsă ale infracţiunii de evaziune 
fiscală, se constată că termenul general al prescripţiei răspunderii penale este de 
8 ani (cel mai scurt, raportat la limitele de pedeapsă prevăzute în timp, de la data 
presupuselor infracţiuni de evaziune fiscală) şi nu s-a împlinit mai înainte de a fi 
întrerupt prin acte care trebuie comunicate suspectului sau inculpatului. Astfel, 
în cauză, a fost începută urmărirea penală faţă de inculpaţi la data de 29 iunie 
2011 — confirmată la aceeaşi dată prin rezoluţie — fiind extinse cercetările penale 
la data de 29 iunie 2011 şi schimbată încadrarea juridică la data de 9 mai 2013, 
pusă în mişcare acţiunea penală prin ordonanța din 9 mai 2013 şi întocmite 
procese-verbale, la 8 iulie 2015, de aducere la cunoştinţă a schimbării încadrării 
juridice, procesul continuând cu toate actele procedurale efectuate ulterior 
sesizării instanţei prin rechizitoriu. În cauză au aplicabilitate dispoziţiile art. 4 
din Legea nr. 255/2013 de punere în aplicare a Codului de procedură penală, 
potrivit cărora actele de procedură penală îndeplinite înainte de intrarea în 
vigoare a Codului de procedură penală, cu respectarea dispoziţiilor legale în 
vigoare la data îndeplinirii lor, rămân valabile. Aşadar, termenul de prescripţie 
generală a răspunderii penale pentru inculpaţii A. şi B. a fost întrerupt, situaţie în 
care prescripţia răspunderii penale se stabileşte raportat la termenul de 
prescripţie specială a răspunderii penale, care nu era împlinit la data pronunțării 
deciziei recurate. În acelaşi sens, decizia nr. 285/A din 31 octombrie 2014 a 
secției penale a Înaltei Curți de Casaţie şi Justiţie (I.C.C.J., secția penală, 
decizia nr. 174/RC din 15 mai 2019, www.scj.ro). 


X% Potrivit dispoziţiilor art. 244 alin. (1) şi (2) C.pen., pedeapsa închisorii 
pentru infracţiunea de înşelăciune este de maxim 5 ani, iar, pe de altă parte, că 
faptele inculpatelor au fost săvârşite la 17 decembrie 2007 şi respectiv 
24 ianuarie 2008, astfel încât termenul de prescripţie a răspunderii penale s-a 
împlinit pentru A. la data de 16 decembrie 2012, iar pentru B. la 23 ianuarie 
2013. Totodată, se mai observă că prin rezoluţia din 18 noiembrie 2013 a 
Parchetului de pe lângă Tribunalul Constanţa s-a dispus începerea urmăriri 
penale faţă de A. şi B. pentru săvârşirea, între altele, a câte unei infracţiuni de 
înşelăciune prevăzută în art. 215 alin. (1), (2) şi (3) C.pen. din 1969, astfel încât 
îndeplinirea ulterioară, în cauză, a acestui prim act de procedură nu a putut 
conduce la întreruperea cursului termenului de prescripţie a răspunderii penale, 

în sensul prevăzut de dispoziţiile art. 155 alin. (1) C.pen. În aceste condiţii, 
Înalta Curte de Casaţie şi Justiţie, raportându-se la limitele de pedeapsă prevă- 
zute de lege (maxim 5 ani) pentru infracţiunea de înşelăciune reţinută în sarcina 
inculpatelor A. şi B., în raport cu încadrarea juridică a faptei [art. 244 alin. (1) 
şi (2) C.pen.] şi legea penală mai favorabilă (actuala codificare), stabilite cu 
caracter definitiv de instanţa de apel, constată că, în cauză, termenul general de 
prescripţie a răspunderii penale s-a împlinit la data de 16 decembrie 2012 (pentru 
A.) şi respectiv 23 ianuarie 2013 (pentru B.), având în vedere şi împrejurarea că nu 
a existat niciun act de întrerupere a acestui termen, aşa cum s-a menţionat anterior, 
astfel încât, în mod corect, s-a dispus încetarea procesului penal (1.C.C.J., secția 
penală, decizia nr. 39/RC din 2 februarie 2017, www.scj.ro). 


ə Începerea urmăririi penale şi audierea inculpatului în această fază sunt 
acte procesuale de natură să ducă la întreruperea cursului prescripției (C.A. 
Timișoara, secția penală, decizia nr. 796/2000, în B.J. C.P.J. 2000-2001, p. 345). 


- potrivit art. 155 alin. (5) C.pen., admiterea cererii de redeschidere a procesului 
penal face să curgă un nou termen de prescripţie a răspunderii penale; această 
prevedere a fost reglementată ca efect al prevederii în Codul de procedură penală a 
unei noi căi extraordinare de atac intitulată „redeschiderea procesului în cazul 
judecării în lipsă a persoanei condamnate”, această nouă cale de atac vine să 
garanteze dreptul la un proces echitabil al persoanelor judecate in absentia, în acord 
cu jurisprudenţa Curţii Europene; pentru a se proceda la rejudecare cauzei, instanța 
de judecată trebuie să admită cererea de redeschidere a procedurii, în cazul în care o 
astfel de cerere este admisă, judecata se reia potrivit regulilor de drept comun; or, în 
asemenea situaţii, trecerea timpului până la rejudecare poate conduce la punerea în 
discuţie a instituției prescripției răspunderii penale; pentru aceste cazuri, Codul penal 
a prevăzut că admiterea căii extraordinare de atac echivalează cu întreruperea cursului 
prescripției răspunderii penale; de la data pronunțării încheierii prin care a fost admisă 
calea extraordinară de atac începe să curgă un nou termen de prescripţie a răspunderii 
penale; prescripția răspunderii penale va produce totuşi efecte, oricâte întreruperi ar 
avea loc, dacă termenul de prescripţie prevăzut de lege, calculat de la data săvârșirii 
infracțiunii (nu de la data ultimei întreruperi), a fost depăşit cu încă o dată 
(prescripția specială), fără a fi luată în calcul perioada de timp scursă de la data rămâ- 
nerii definitive a hotărârii până la data pronunțării încheierii prin care a fost admisă 
calea extraordinară de atac; 


- în cazul extrădării pasive, când un stat străin (stat solicitant) solicită extrădarea din 
România (star solicitat) a persoanelor aflate pe teritoriul țării care sunt urmărite penal sau 
sunt trimise în judecată pentru săvârșirea unei infracțiuni ori sunt căutate în vederea 
executării unei măsuri de siguranţă, a unei pedepse sau a unei alte hotărâri a instanței 
penale în statul solicitant, depunerea cererii de extrădare întrerupe prescripția neîm- 
plinită anterior, extrădarea nu se acordă în cazul în care prescripția răspunderii penale 
sau prescripţia executării pedepsei este împlinită fie potrivit legislației române, fie potrivit 
legislaţiei statului solicitant (art. 18 şi art. 33 din Legea nr. 302/2004, republicată); 

- după fiecare întrerupere începe să curgă un nou termen de prescripţie (cu aceeaşi 
durată ca și cel întrerupt), perioada de timp anterioară nefiind luată în considerare la 
calculul termenului de prescripţie; 

- întreruperea cursului prescripției produce efecte in rem față de toți participanţii 
la infracțiune, chiar dacă actul de întrerupere priveşte numai pe unii dintre ei; 


- pe parcursul procesului penal pot interveni mai multe acte interuptive ale 
prescripției răspunderii penale; prescripţia va produce totuși efecte, oricâte întreru- 
peri ar avea loc, dacă termenul de prescripţie prevăzut de lege, calculat de la data 
săvârșirii infracțiunii (nu de la data ultimei întreruperi), a fost depăşit cu încă o 
dată (prescripția specială). 


% Prin urmare, analizând conţinutul art. 124 C.pen. din 1969, Curtea 
constată că acesta nu dispune nimic cu privire la conflictul de legi în timp. Așa 
cum s-a arătat mai sus, nici nu era nevoie de o asemenea reglementare, deoarece 
împlinirea termenului de prescripţie specială începe să curgă, indiferent de câte 
întreruperi ar interveni, de la data săvârșirii faptei și se împlineşte, în acord 
cu principiul legii penale mai favorabile, la data prevăzută de aceasta. Prin 
urmare, câtă vreme prescripția specială este o cauză care înlătură răspunderea 
penală, este evident că împlinirea sa sub imperiul legii vechi este mai favorabilă 
decât împlinirea prevăzută de legea nouă, deoarece aceasta din urmă mărește 
intervalul de timp ce poate genera neaplicarea unei pedepse. Aceleaşi valenţe le 
are textul şi în ceea ce priveşte principiul egalităţii în fața legii a cetățenilor. 
Astfel, este posibil ca un coautor să fie definitiv judecat sub imperiul legii vechi 
și, pe cale de consecință, să se dispună încetarea procesului penal deoarece s-a 
împlinit termenul vechi de prescripţie specială. În ce privește pe celălalt coautor, 
care se află încă în faza procedurilor judiciare, nepronunţându-se o hotărâre 
definitivă până la apariția legii noi, Curtea constată că, în măsura în care nu ar fi 
opozabilă legea penală mai favorabilă, acesta ar fi discriminat fără nicio justi- 
ficare obiectivă şi rezonabilă față de primul. Altfel spus, termenul de prescripţie 
specială prevăzut de legea veche are valenţe constituționale în măsura în care 
ultraactivează aplicându-se faptelor comise sub imperiul său şi care, în acord cu 
principiul securităţii juridice, nu au fost judecate definitiv până la apariţia legii 
noi. Totodată, termenul de prescripţie specială prevăzut de legea nouă este 
constituțional în măsura în care se aplică numai faptelor săvârşite sub imperiul 
noii soluţii legislative. În concluzie, Curtea constată că normele legale criti- 
cate sunt constituţionale în măsura în care nu împiedică aplicarea legii 
penale mai favorabile faptelor săvârşite sub imperiul legii vechi (DCC 
nr. 1092/2012, în M.Of. nr. 67 din 31 ianuarie 2013). 


2.5. Suspendarea prescripţiei răspunderii penale 


- suspendarea curgerii termenului de prescripţie a răspunderii penale intervine: 

a) pe durata cât o dispoziţie legală împiedică punerea în mișcare a acţiunii penale 
sau continuarea procesului penal 

- acest caz de suspendare a cursului prescripţiei răspunderii penale este dependent 
de existența unei dispoziţii legale care constituie un impediment de iure fie la punerea 
în mişcare a acţiunii penale, fie la continuarea procesului penal; astfel, sunt ipotezele în 
care este obligatorie dispunerea suspendării urmăririi penale [de pildă, atunci când 
inculpatul suferă de o boală gravă care îl împiedică să participe la proces (art. 312-313 

C.proc.pen.) sau în situaţia în care există un impediment legal temporar pentru 
punerea în mişcare a acţiunii penale faţă de o persoană (de exemplu, în ipoteza lipsei 
autorizaţiei procurorului general al Parchetului de pe lângă Înalta Curte de Casaţie și 
Justiţie, în cazul infracțiunilor pentru care legea română se aplică în baza principiului 
realităţii [art. 10 alin. (2) C.pen.] sau în cazul existenței unei imunităţi procedurale! 
prevăzute de Constituţie [pe pildă, imunitatea procedurală a Președintelui pe durata 
mandatului prevăzută de art. 84 alin. (2) din Constituţie] sau de o lege specială (de 
pildă, imunitatea ministerială prevăzută de Legea nr. 115/1999 interpretată în lumina 
DCC nr. 665/2007)], ori cele în care este obligatorie suspendarea judecății [de pildă, 
în ipoteza stipulată de art. 2 alin (3) din Legea nr. 340/2009, când instanța de apel 
sesizează CJUE în vederea pronunțării unei hotărâri preliminare care să asigure 
interpretarea şi aplicarea uniformă a dreptului Uniunii Europene în toate statele 
membre, ori atunci când instanţa de apel decide să sesizeze Înalta Curte de Casaţie şi 
Justiţie în vederea pronunțării unei hotărâri prealabile pentru dezlegarea unor chestiuni 
de drept după finalizarea cercetării judecătorești sau în stadiul dezbaterilor]; 


- nu va opera suspendarea cursului prescripţiei răspunderii penale în cazurile în 
care legea nu impune suspendarea urmăririi penale (de pildă, pe perioada desfăşurării 
procedurii de mediere) sau a judecății (de exemplu, atunci când instanţa care 
sesizează CJUE în vederea pronunțării unei hotărâri preliminare care să asigure 
interpretarea și aplicarea uniformă a dreptului Uniunii Europene în toate statele 
membre este cea învestită cu judecarea cauzei penale în primă instanţă), în aceste 
ipoteze organul judiciar decide să se plaseze într-o situaţia de pasivitate, deşi nu 
există niciun impediment legal pentru continuarea procesului penal, administrarea de 
probe, dispunerea de acte ori măsuri procesuale (de pildă, art. 2 alin (8) din Legea 
nr. 340/2009 prevede că, în cazul în care cauza nu a fost suspendată, deşi prima 
instanţă a sesizat CJUE, judecata poate continua pe alte aspecte decât cele semnalate 
CJUE, neputându-se însă finaliza dezbaterile înainte de pronunţarea CJUE); în aceste 
ipoteze, opţiunea organului judiciar de a nu continua procedurile, deşi o asemenea 
posibilitate nu era interzisă de lege, nu va împiedica curgerea termenului de 


1 În această privință, în mod întemeiat s-a subliniat în doctrină că: „În aceste condiții, ar 
trebui ca suspendarea prescripției răspunderii penale să opereze efectiv din momentul în care 
organele judiciare au solicitat avizul sau autorizarea necesară (s.n., M.U.) şi nu l-au obținut sau 
nu au primit niciun răspuns la solicitarea efectuată. Altfel, dacă organele judiciare nu au făcut 
niciun demers pentru tragerea la răspundere penală a infractorului (de exemplu, nu au solicitat 
avizul sau autorizarea, deși aveau această posibilitate) sau chiar fapta acestuia a rămas necunos- 
cută pe toată durata pe care acesta a beneficiat de imunitatea de procedură, nu ar exista vreo 
rațiune pentru care să fie suspendată prescripția răspunderii penale. Aceasta ar trebui să fie 
soluția şi în celelalte cazuri în care este necesară obţinerea unui aviz sau autorizație pentru 
tragerea la răspundere penală a unei persoane, cum ar fi autorizația procurorului general al 
Parchetului de pe lângă Înalta Curte de Casaţie și Justiţie, în cazul infracțiunilor pentru care 
legea română se aplică în baza principiului realităţii, sesizarea comandantului pentru infracțiunile 
prevăzute de art. 413-417 C.pen. sau chiar plângerea prealabilă a persoanei vătămate. Altfel, ar 
însemna ca aceste infracţiuni să fie declarate, practic, imprescriptibile dacă s-ar considera că 
termenul de prescripţie ar începe să curgă doar de la data sesizării comandantului, de pildă, 
pentru că până la acel moment ar fi fost suspendată prescripția răspunderii penale”. 


916 Sinteze de drept penal. Partea generală 


prescripţie a răspunderii penale şi, pe cale de consecinţă, dreptul statului de a trage la 
răspundere penală persoanele care săvârşesc infracţiuni se stinge, dacă acesta nu este 
exercitat în termenul imperativ prevăzut de lege; 


- deopotrivă, nu pot conduce la suspendarea curgerii termenului prescripției 
răspunderii penale ipotezele prevăzute de normele de procedură sau de organizare 
judiciară care nu constituie impedimente de iure la desfăşurarea procesului penal, dar 
care conduc la o suspendare de facto a judecății, acestea neputând fi asimilate insti- 
tuţiei procedurale a suspendării (obligatorii) judecății prevăzute de art. 367 C.proc.pen. 
O primă instituţie este cea întreruperii cursului justiției care a fost apreciată în juris- 
prudenţă (7.C.C.J., secția penală, încheierea nr. 434 din 24 iulie 2018, www.scj.ro) 
ca fiind „o situaţie excepţională care constituie o împiedicare a desfăşurării normale a 
procesului penal; de exemplu, o astfel de ipoteză se poate reţine în cazul desesizării 
organului judiciar, fără pronunţarea unei soluţii legale şi fără ca dosarul să fie preluat 
de un alt organ, sesizat în acest scop (când o instanţă pronunţă o hotărâre de declinare 
de competenţă, fără să indice în mod corect instanţa căreia îi revine competenţa, 
cursul justiţiei va fi întrerupt, deoarece în locul organului desesizat niciun alt organ 
nu va fi învestit cu judecarea în continuare a cauzei). Întreruperea cursului justiţiei 
presupune împrejurarea în care se poate afla o cauză penală, aflată pe rolul unei 
instanţe judecătoreşti, de imposibilitate a realizării scopului final al procesului penal, 
ca urmare a inaplicabilității niciuneia din prevederile procedurale referitoare la 
competenţă, astfel încât nu se poate determina instanța competentă a dispune o 
soluţie legală”. Astfel, spre deosebire de întreruperea cursului justiţiei care poate 
interveni ca urmare a aplicării eronate a normelor de procedură consecutiv unei inter- 
pretări deficitare, ori în condiţiile încălcării explicite a normelor procedurale, când 
instanța se dezînvesteşte, în situația suspendării judecății instanţa continuă să rămână 
învestită cu cauza penală; în această ipoteză nu poate interveni suspendarea cursului 
prescripţiei răspunderii penale, deoarece culpa autorităților în întreruperea judecății nu 
poate constitui un motiv de prelungire a termenului de prescripţie a răspunderii penale, 
care vine să sancționeze tocmai pasivitatea statului în tragerea la răspundere penală a 
infractorului; 


- cea de-a doua instituţie este întreruperea judecății prevăzută de art. 26 din 
Legea nr. 304/2004 potrivit căruia „dacă o secţie a Înaltei Curți de Casaţie şi Justiţie 
consideră că este necesar să revină asupra propriei jurisprudenţe, întrerupe judecată 
şi sesizează Secţiile Unite ale Înaltei Curți de Casaţie şi Justiţie, care judecă cu citarea 
părţilor din dosarul a cărui judecată a fost întreruptă. După ce Secţiile Unite s-au 
pronunțat asupra sesizării privind schimbarea jurisprudenţei, judecata continuă”. Cu 
toate că şi în acest caz operează o suspendare de facto a cursului judecății, nu sè 
poate reţine incidența unui caz de suspendare a cursului prescripţiei răspunderii 
penale întemeiat pe o dispoziţie legală ce împiedică continuarea procesului penal; 


- nu se va putea dispune încetarea procesului penal în considerarea intervenției 
prescripţiei răspunderii penale cu luarea în calcul şi a timpului scurs de la data 
rămânerii definitive a hotărârii şi până la data pronunțării hotărârii judecătorești în 
căile extraordinare de atac prin care este anulată/desființată hotărârea definitivă (de 
pildă, încheierea prin care se dispune redeschiderea procesului penal în cazul jude- 

căţii în lipsă, a deciziei prin care se admite contestaţia în anulare şi se dispune reju- 
decarea cauzei sau a apelului, ori a deciziei prin care este admis recursul în casaţie şi 
trimisă cauza spre rejudecare). Astfel, odată cu rămânerea definitivă a hotărârii împo- 
triva căreia a fost exercitată calea extraordinară de atac, termenul de prescripţie a 
răspunderii penale nu mai curge, deoarece există dispoziții legale în materia stingerii 
acțiunii penale [art. 17 alin.(2) C.proc.pen.], a efectelor ne bis in idem (art.6 
C.proc.pen.) şi, consecutiv, în materia rămânerii definitive a hotărârii judecătoreşti, a 
efectelor pe care le produce o hotărâre definitivă, precum şi în materia executării 
pedepselor [art. 550 şi urm. C.proc.pen.] care constituie veritabile cauze de împiedi- 
care a punerii în mişcare a acţiunii penale sau continuarea procesului penal cu privire 
la fapta pentru care s-a pronunțat hotărârea penală definitivă. Astfel, odată cu 
rămânerea definitivă a hotărârii penale începe să curgă termenul de prescripţie al 
executării pedepsei. 


b) pe durata cât o împrejurare de neprevăzut ori care nu poate fi înlăturată 
împiedică punerea în mişcare a acţiunii penale sau continuarea procesului penal 
(de exemplu, în cazul în care o anumită regiune este calamitată datorită efectelor unei 
inundații), conduc la suspendarea termenului de prescripţie atât împrejurările impre- 
vizibile, cât și cele previzibile, dar care nu pot fi înlăturate. 


- termenul de prescripţie a răspunderii penale va fi suspendat pe întreaga perioadă 
în care este incidentă vreuna dintre cele două cauze de suspendare prezentate mai 
sus, indiferent de durata de timp; 


- în doctrină! s-a arătat că spre deosebire de întrerupere cursul prescripţie care este 
instantanee, suspendarea presupune o durată de timp în care operează. Suspendarea 
cursului prescripției are un efect mai limitat decât întreruperea întrucât este, de fapt, 
numai o amânare a cursului prescripției pe durata existenței cauzei de suspendare; 


- produce efecte in personam, numai cu privire la persoana pentru care a fost 
împiedicată punerea în mișcare a acțiunii penale sau continuarea procesului penal; 


- prescripția îşi reia cursul din ziua în care a încetat cauza de suspendare, termenul 
său prelungindu-se cu durata de timp a suspendării; astfel, dacă în ipoteza întreruperii 
prescripției răspunderii penale începe să curgă un nou termen de prescripţie, în cazul 
suspendării prescripției răspunderii penale, termenul inițial de prescripţie continuă să 
curgă după încetarea cauzei de suspendare, luându-se astfel în calcul şi perioada de 
timp scursă înainte de intervenţia cauzei de suspendare; 


- perioada de timp în care termenul de prescripţie a răspunderii penale a fost sus- 
pendat nu se ia în calcul pentru stabilirea termenului prescripției speciale?. 


! I. Nedelcu, CP comentat, p. 330. 

2 Într-o cauză în care de la data faptei care făcea obiectul acuzaţiei penale şi până la 
momentul pronunțării hotărârii judecătoreşti trecuseră peste 18 ani, timp în care peste 10 ani 
judecata cauzei fusese suspendată pe motive medicale (reţinându-se în expertizele medico-legală 
că leziunile produse prin împuşcare cu afectare craniană severă în anul 2003 determină un 
ansamblu de sechele psihomotorii severe, deficit important de atenţie, concentrare, amnezie 
anterogradă şi retrogradă severă, hemiplegie stângă, inflexibilitate cognitivă şi sechelele de 

OR RI N a n RR a N E E Ra E N NR 
care suferă inculpatul au caracter cronic şi ireversibil cu repercusiuni grave în capacitatea de 
participare în cadrul unei proceduri judiciare, având în vedere că există o afectare severă a 
capacităţii de depunere a mărturiei şi a declaraţiilor, precum şi de înţelegere a naturii acțiu- 
nilor juridice şi a consecinţelor lor) s-a apreciat că se impune reținerea incidenţei prescripţiei 
speciale, chiar dacă cursul termenul de prescripţie fusese suspendat consecutiv suspendării 
judecății, în scopul garantării dreptului la un proces echitabil al inculpatului. În considerentele 
deciziei pronunţate (C.A. Bucureşti, secția a II-a penală, decizia nr. 1384/A din 11 octombrie 
2017, www.sintact.ro) instanţa nu abordează decât in abstracto posibilitatea reţinerii unui caz 
de suspendare a cursul prescripţiei răspunderii penale, omite să constate că situaţia de fapt 
reținută conducea la suspendarea curgerii prescripției răspunderii penale şi plasează ansamblul 
discuţiei în materia întreruperii cursului prescripţiei, care făcea previzibilă constatarea inci- 
denţei prescripţiei speciale. În final, instanţa reţine că o astfel de soluţie este aptă să asigure 
echitabilitatea procedurii. Astfel, s-a reținut că „existența unei boli grave şi permanente nu 
poate fi inclusă în categoria cauzelor prevăzute de art. 156 (n.n., M.U., fără a se observa inci- 
dența dispoziţiilor art. 312-313 C.proc.pen.), neputând echivala cu o dispoziţie legală sau 
împrejurare de neprevăzut, aceasta din urmă referindu-se la catastrofe naturale sau alte 
împrejurări asemănătoare, astfel că în speţă sunt supuse analizei dispoziţiile prevăzute de 
art. 155 alin. (4) C.pen., referitoare la prescripţia specială, în sensul că termenele prevăzute la 
art. 154 alin. (1) lit. c) C.pen. au fost depăşite cu încă o dată, în raport de data săvârşirii 
faptelor. (...) Curtea, în acord cu instanța de fond, a constatat că de la data săvârșirii faptelor 
s-a scurs o perioadă de aproximativ 18 ani, perioadă de timp ce coincide şi cu împlinirea 
termenelor de prescripţie specială a răspunderii penale, ce face ineficientă aplicarea unor 
sancţiuni inculpatului care nu are capacitatea psihică de a înţelege consecinţele faptelor sale, 
înţelegere ce ar conduce la reeducarea sa, în raport de diagnosticul ireversibil stabilit prin 
rapoartele de expertiză medico-legală efectuate în străinătate. Dreptul penal român recunoaşte 
principiul prescriptibilităţii răspunderii penale cu excepţia infracţiunilor prevăzute de 
art. 153 C.pen., iar neluarea în considerare a dispoziţiilor art. 155 alin. (4) C.pen. ar conduce 
la concluzia inacceptabilă a imprescriptibilităţii infracţiunilor de furt şi conducere a unui 
vehicul fără permis de conducere. Aşa cum s-a arătat, prevederile art. 155 C.pen. prevăd că 
prescripţia răspunderii penale intervine oricâte întreruperi ar exista dacă termenele prevăzute 
de art. 154 sunt depăşite cu încă o dată, însă nu face precizări cu privire la situaţia suspendării 
termenelor generale de prescripţie. O astfel de prevedere apreciem că nici nu ar fi necesară 
atâta vreme cât în cazul termenului de prescripţie specială acesta se consideră a fi îndeplinit 
dacă a fost depăşit cu încă o dată, indiferent câte întreruperi ar fi intervenit pe parcursul 
acestuia. Instanţa trebuie să se raporteze la efectele întreruperii cursului prescripţiei şi efectele 
suspendării aceluiaşi curs. Dacă în cazul întreruperii, astfel cum este aceasta prevăzută de 
art. 155 C.pen., începe să curgă un nou termen de prescripţie, în cazul suspendării termenului 
general de prescripţie, cursul termenului doar se suspendă, urmând ca acesta să-şi reia cursul 
după încetarea cauzei de suspendare. Ca atare, din punct de vedere al efectelor produse de cele 
două instituţii apte să influenţeze calcularea termenelor de prescripţie, întreruperea generează 
efecte mult mai grave din perspectiva calculării termenului de prescripţie a răspunderii penale 
pentru infractor. Raportat la raţiunea stabilirii unui termen maximal în care poate interveni 
prescripţia răspunderii penale, Curtea a apreciat că intenţia legiuitorului român a fost aceea de 
a exclude orice situaţie de natură a aduce atingere acestui termen, inclusiv situaţiile de 
întrerupere a cursului prescripţiei. Tocmai de aceea, termenul de prescripţie specială nu poate 
fi influenţat de suspendare, așa cum nu poate fi influenţat de întrerupere. Pe de altă parte, O 
altă interpretare ar conduce la încălcarea dispoziţiilor art. 6 din Convenţia europeană a drep- 
turilor omului, în conformitate cu care orice persoană are dreptul la judecarea în mod 
echitabil, în mod public şi într-un termen rezonabil a cauzei sale”. 

2 Curtea reține că termenul de prescripţie a răspunderii penale a curs 
până la data rămânerii definitive a hotărârii de condamnare dispuse prin decizia 
penală nr. 165 din 9 februarie 2019. Din data de 9.02.2019, dispoziţiile legale 
privind rămânerea definitivă a hotărârii de condamnare, prescripţia executării 
pedepsei şi executarea pedepsei au reprezentat cauza de suspendare a cursului 
termenului prescripţiei răspunderii penale, în conformitate cu art. 156 alin. (1) 
C.pen., deoarece aceste dispoziţii legale, prin ele însele, exclud posibilitatea 
continuării cursului prescripției răspunderii penale. Odată cu pronunțarea 
prezentei decizii prin care a fost desființată decizia instanţei de apel, s-a reluat 
cursul prescripţiei, conform art. 156 alin. (2) C.pen., întrucât a încetat cauza de 
suspendare. Având în vedere că la momentul pronunțării deciziei instanței de 
apel nu se împlinise termenul de prescripţie specială a răspunderii penale pentru 
infracțiunile pentru care inculpatul a fost trimis în judecată, cererea acestuia este 
neîntemeiată. Dintr-o altă perspectivă, raţiunea pentru care legiuitorul a regle- 
mentat căile extraordinare de atac nu este aceea de a oferi posibilitatea de a se 
obţine o soluţie de încetare a procesului penal pentru împlinirea termenului de 
prescripţie a răspunderii penale, ci de a se permite rejudecarea cauzei când se 
constată anumite erori fundamentale care lovesc o hotărâre rămasă definitivă. 
Practic, desfiinţarea hotărârii judecătorești definitive anterior pronunţate a 
reprezentat o „reînviere” a acţiunii penale iniţiale și a dus la continuarea cursului 
termenului prescripţiei răspunderii penale (C.A. București, secția I penală, 
incheierea din 14 iunie 2019, în A. lugan, C.pen. adnotat). 


E În mod corect a constatat prima instanţă că în cauză nu s-a împlinit 
termenul de prescripţie a răspunderii penale. Pentru toate cele cinci infracţiuni 
reţinute în sarcina inculpatului, limitele de pedeapsă atrag aplicarea termenului 
de prescripţie prevăzută de art. 154 alin. (1) lit. d) C.pen., fiind vorba de pedepse 
mai mari de un an, dar care nu depăşesc 5 ani închisoare, calculat potrivit 
art. 154 alin. (2) C.pen. (de la data săvârşirii infracţiunii/ultimei acţiuni — la 
infracţiunea continuată). Acest termen, de 5 ani, a fost întrerupt potrivit art. 155 
C.pen., aşa că prescripţia va opera numai după depăşirea lui cu încă o dată, deci 
după 10 ani (când intervine prescripţia specială). În speţă este incident art. 156 
C.pen. privind suspendarea cursului prescripţiei răspunderii penale, întrucât o 
împrejurare de neînlăturat a împiedicat continuarea procesului penal. Astfel, în 
perioada 5.11.2014 - 2.08.2017, a fost suspendată judecarea cauzei, potrivit 
art. 368 alin. (1) C.proc.pen. privind suspendarea judecății în caz de extrădare 
activă (în cazul în care, potrivit legii, se cere extrădarea unei persoane în vederea 
judecării într-o cauză penală, instanţa pe rolul căreia se află cauza poate dispune, 
prin încheiere motivată, suspendarea judecății până la data la care statul solicitat 
va comunica hotărârea sa asupra cererii de extrădare). În concret, atât timp cât 
inculpatul a fost arestat (fără a fi extrădat la cererea Ministerului Justiţiei) sau 
doar oprit a se deplasa în România pentru că era necesară prezenţa sa în calitate 
de „martor protejat” în desfăşurarea de proceduri judiciare de către autorităţile 
competente din S.U.A., cauza de faţă nu a putut să îşi urmeze cursul obişnuit. 
Abia după ce s-a cunoscut că inculpatul nu mai era arestat în S.U.A. şi circula 
liber pe teritoriul S.U.A., chiar sub o identitate primită de la autorităţile ameri- 
cane, judecarea cauzei a putut fi reluată. Faptul că inculpatul nu dorea să vină în 

România pentru că era arestat în lipsă, şi nu dorea să fie arestat preventiv la 
sosire, cum a recunoscut — finalmente — apărătorul său ales, constituie pur şi 
simplu o împrejurare care nu mai are relevanţă din punctul de vedere al 
prescripției răspunderii penale. Perioada mai sus învederată, însă, nu va putea fi 
luată în seamă în calculul prescripţiei. Conchizând, niciuna dintre infracțiunile 
pentru care inculpatul este judecat nu va putea fi considerată prescrisă până la 
împlinirea unui termen de 10 ani, din care se vor exclude cei aproximativ 2 ani 
şi 9 luni (perioada cuprinsă între 5.11.2014 şi 2.08.2017), în această perioadă 
existând o împrejurare legală care a împiedicat desfăşurarea procesului (suspen- 
darea judecății cauzei) (C.A. București, secția I penală, decizia nr. 1696 din 
20 decembrie 2019, wwwsintact.ro). 


$3. Lipsa plângerii prealabile. Retragerea plângerii prealabile 


3.1. Plângerea prealabilă 


- plângerea prealabilă este plângerea de a cărei formulare legea condiţionează 
punerea în mișcare a acțiunii penale în cazul anumitor infracțiuni prevăzute în Partea 
specială a Codului penal! sau în legile speciale [de pildă, vătămarea corporală din 
culpă (art. 196 C.pen.); violarea de domiciliu (art. 224 C.pen.), abandonul de familie 
(art. 378 C.pen.)]; reprezintă atât o condiţie de pedepsibilitate, cât şi o condiţie de 
procedibilitate, în aceste cazuri; 


- în mod întemeiat s-a susţinut în doctrină? că prin reglementarea cerinței 
plângerii prealabile legiuitorul a urmărit ca victima să se poată opune la punerea în 
mişcare a acţiunii penale, în considerarea impactului sau ecoului suplimentar pe care 
l-ar putea produce procesul penal sau mediatizarea acestuia; 


l! Punerea în mișcare a acțiunii penale este condiționată de formularea în termen și în mod 
legal a plângerii prealabile pentru următoarele infracțiuni: lovirea sau alte violenţe [art. 193 
C.pen.], vătămarea corporală din culpă [art. 196 C.pen.];, amenințarea [art. 206 C.pen.], 
agresiunea sexuală în forma de bază [art. 219 alin. (1) C.pen.], hărţuirea sexuală [art. 223 
C.pen.], violarea de domiciliu [art. 224 C.pen.], violarea sediului profesional [art. 225 C.pen.], 
violarea vieţii private [art. 226 alin. (1) și (2) C.pen.], divulgarea secretului profesional 
[art. 227 C.pen.], furtul comis de persoanele menţionate art. 231 alin. (1) C.pen.; abuzul de 
încredere [art. 238 C.pen.], abuzul de încredere prin fraudarea creditorilor [art. 239 C.pen.]; 
bancruta simplă [art. 240 C.pen.], bancruta frauduloasă [art.241 C.pen.], gestiunea 
frauduloasă [art. 242 C.pen.], distrugerea prevăzută în art. 253 alin. (1) şi (2) C.pen; 
tulburarea de posesie [art. 256 C.pen.], asistenţa şi reprezentarea neloială [art. 284 C.pen], 
nerespectarea hotărârilor judecătorești prevăzută în art. 287 alin. (1) lit. d)-g) C.pen. violarea 
secretului corespondenţei în forma de bază [art. 302 alin. (1) C.pen.], abandonul de familie 
[art. 378 C.pen.], nerespectarea măsurilor privind încredințarea minorului [art. 379 C.pen.]; 
împiedicarea exercitării libertăţii religioase [art. 381 C.pen.]. 

2 B. Beignier, B. de Lamy, E. Dreyer (dir.), Traité de droit de la presse et des medias, 
Litec, 2009, n° 983, p. 584. 

- plângerea prealabilă se face în scris sau oral! (consemnându-se într-un pro- 
ces-verbal de organul care o primeşte) de persoana vătămată personal sau prin man- 
datar special (ataşând plângerii procura); 

- caracterul special al mandatul este necesar chiar şi atunci când mandatarul are 
calitatea de avocat al persoanei vătămate; 


- pentru a se reţine caracterul special al mandatul este necesar a se analiza atent 
obiectul acestuia, deoarece este de strictă interpretare şi aplicare; astfel, trebuie ca 
mandatarul să fie împuternicit în mod expres pentru formularea plângerii prealabile 
pentru infracţiunea a cărei victimă a fost mandantul; prin urmare, mandatul special 
trebuie să fie dat întotdeauna după comiterea infracțiunii asupra mandantului 
(persoana vătămată) şi să indice explicit infracţiunea pentru care mandatarul este 
împuternicit să formuleze plângere prealabilă şi, dacă este cunoscut, numele 
persoanei împotriva căreia se formulează sesizare; 


- în cazul infracţiunilor contra patrimoniului trebuie analizată cu atenţie calitatea 
de persoană vătămată a petentului, precum şi existenţa mandatului special, întrucât 
nu sunt rare ipotezele în care bunul sustras/distrus nu aparținea/nu era folosit de cel 
care a formulat plângerea prealabilă, ci unei persoane juridice, iar persoana fizică 
care a formulat plângerea prealabilă nu avea putere de reprezentare a persoanei 
juridice pentru formularea şi depunerea actului de sesizare; 


- plângerea prealabilă trebuie să îndeplinească condiţiile prevăzute de lege 
[art. 295 alin. (3) raportat la art. 289 alin. (1)-(6) şi (8) C.proc.pen.?], să evidențieze 
manifestarea de voință în sensul tragerii la răspundere penală a făptuitorului și să fie 
adresată organului de urmărire penală competent; se va reţine că a fost formulată o 
plângere prealabilă, indiferent de titulatura/denumirea dată de petent actului de 
sesizare (e.g. notificare, informare, declaraţie etc.), dacă din cuprinsul acestuia 
rezultă că sunt satisfăcute cerințele legale, precum şi manifestarea de voinţă în sensul 
tragerii la răspundere penală a făptuitorului; 


! Potrivit Codului de procedură penală, plângerea prealabilă poate fi depusă și în formă 
electronică, fiind legal formulată numai dacă este certificată prin semnătură electronică, în 
conformitate cu prevederile legale. 

? Plângerea prealabilă trebuie să cuprindă: numele, prenumele, codul numeric personal, 
calitatea şi domiciliul petiționarului ori, pentru persoane juridice, denumirea, sediul, codul 
unic de înregistrare, codul de identificare fiscală, numărul de înmatriculare în registrul comer- 
tului sau de înscriere în registrul persoanelor juridice şi contul bancar, indicarea reprezentan- 
tului legal ori convenţional, descrierea faptei care formează obiectul plângerii, precum şi 
indicarea făptuitorului şi a mijloacelor de probă, dacă sunt cunoscute. 

3 În scopul asigurării celerității procedurilor, în cazul în care plângerea prealabilă a fost 
greşit îndreptată la organul de urmărire penală necompetent sau la instanța de judecată, se 
trimite, pe cale administrativă, organului de urmărire penală competent; în acest caz nu se va 
dispune nici restituirea pe cale administrativă şi nicio soluţie de clasare (de pildă, în ipoteza în 
care organul de urmărire penală necompetent apreciază că plângerea este tardivă). Plângerea 
prealabilă greșit îndreptată se consideră valabilă, dacă a fost introdusă în termen la organul 
judiciar necompetent. 

- potrivit art. 157 alin. (4) teza I C.pen., în cazul în care persoana vătămată este 
lipsită de capacitate de exercițiu, plângerea prealabilă se formulează de reprezen- 
tanţii ei legali (părinte, tutore, curator), dacă persoana vătămată are capacitate de 
exercițiu restrânsă, plângerea prealabilă se formulează personal, cu încuviințarea 
persoanelor prevăzute de legea civilă!; în ambele cazuri, acțiunea penală se poate 
pune în mișcare şi din oficiu (caracter facultativ, iar nu obligatoriu); 


- în cazul în care făptuitorul este reprezentantul legal al persoanei vătămate minore 
sau incapabile, plângerea prealabilă se formulează/încuviințează de noul reprezentant 
legal al minorului; în aceste cazuri, continuarea efectuării urmăririi penale față de 
suspect şi punerea în mișcare a acțiunii penale se poate dispune și din oficiu (caracter 
facultativ, iar nu obligatoriu), nefiind condiționate de existența plângerii prealabile; 
posibilitatea organelor de urmărire penală de a acționa din oficiu reprezintă o consa- 
crare a regulii oficialităţii exercitării funcției de acuzare în cauzele în care persoanele 
vătămate sunt minore, astfel că procurorul sau organele de cercetare penală nu au 
obligația de a aștepta expirarea termenului în care poate fi formulată plângerea preala- 
bilă, ci vor acționa din oficiu potrivit regulilor generale de procedură; 


- de asemenea, potrivit art. 157 alin. (4) teza a Il-a C.pen. acțiunea penală poate 
fi pusă în mişcare și din oficiu (caracter facultativ, iar nu obligatoriu) nefiind 
condiționate de existența plângerii prealabile în situația în care persoana juridică 
vătămată prin săvârșirea infracțiunii este reprezentată chiar de către infractor, pentru 
a se evita situaţiile în care organele judiciare nu pot efectua acte de tragere la 
răspundere penală a infractorului pentru că acesta nu formulează plângere prealabilă 
în numele persoanei juridice care este subiectul pasiv al infracțiunii; 


- în vederea evitării interpretărilor jurisprudenţiale prin analogie, art. 157 alin. (5) 
C.pen. a prevăzut că, în situaţia în care persoana vătămată a decedat (indiferent de 
cauza decesului) sau persoana juridică a fost lichidată, înainte de expirarea terme- 
nului prevăzut de lege pentru introducerea plângerii prealabile, acţiunea penală poate 
fi pusă în mișcare din oficiu (caracter facultativ, iar nu obligatoriu), punerea în 
mişcare din oficiu a acțiunii penale poate fi făcută, în acest caz, atât înainte, cât și 
după expirarea termenului de formulare a plângerii prealabile, în această ipoteză 
organul de urmărire penală nu este ținut de termenul de formulare a plângerii preala- 
bile pentru a dispune începerea urmăririi penale; considerăm că acțiunea penală se 
poate pune în mișcare din oficiu şi în ipoteza în care, pe întreaga durată a termenului 
de formulare a plângerii prealabile, persoana vătămată a fost într-o imposibilitate 
obiectivă de a formula plângere prealabilă, aflată în legătură directă cu infracțiunea, 
decedând ca urmare a infracțiunii după expirarea termenului de formulare a plângerii 
prealabile (de pildă, după comiterea infracţiunii de viol, infractorul încearcă Să 
omoare victima, lăsând-o în stare de comă, în ipoteza în care starea comatoasă se pre- 
lungește pe întreaga durată a termenului de formulare a plângerii prealabile, victima 
decedând după expirarea acestui termen, acţiunea penală poate fi pusă în mișcare din 


! În această ipoteză trebuie avut în vedere că atunci când victima minoră a împlinit vârsta 
de 14 ani plângerea prealabilă nu mai poate fi făcută în numele ei de reprezentanții legali (e.£- 
părinți), ci trebuie formulată de minor în nume personal şi încuviințată de reprezentantul legal. 

oficiu); în situaţia în care decesul sau lichidarea intervin imediat după expirarea ter- 
menului de formulare a plângerii prealabile, iar victima nu s-a aflat într-o imposi- 
bilitate obiectivă de a formula plângere prealabilă, acțiunea penală nu poate fi pusă în 
mişcare din oficiu; 


- în toate cazurile în care legea permite sesizarea din oficiu a procurorului aceasta 
nu este condiţionată de formularea plângerii prealabile; numai o astfel de interpretare 
este aptă să asigure atingerea scopului normei substanțiale, precum şi aplicarea 
dispoziţiilor art. 158 alin. (4) C.pen. potrivit cărora, în cazul în care organele de 
urmărire penală s-au sesizat din oficiu, retragerea plângerii produce efecte numai 
dacă este însușită de procuror prin ordonanță/declaraţie orală consemnată în 
încheierea de şedinţă!; 

- potrivit art. 157 alin. (2) C.pen., în situaţia în care prin săvârșirea infracțiunii 
(aceeaşi faptă, iar nu fapte diferite) au fost vătămate mai multe persoane, infractorul 
va răspunde penal, chiar dacă plângerea prealabilă a fost formulată numai de una din 
persoanele vătămate; astfel, în legătură cu formularea plângerii prealabile este con- 
sacrată indivizibilitatea activă a răspunderii penale; această situaţie de indivizibi- 
litate nu se aplică în mod corespunzător şi în cazul retragerii plângerii prealabile; 


- conform art. 157 alin. (3) C.pen. dacă infracţiunea a fost săvârşită de mai multe 
persoane fizice sau juridice (autori, coautori, instigatori, complici), aceștia vor 
răspunde penal, chiar dacă plângerea prealabilă a fost formulată numai cu privire la 
unul dintre participanți (indivizibilitatea pasivă a răspunderii penale), această 
situaţie de indivizibilitate nu se aplică în mod corespunzător şi în cazul retragerii 
plângerii prealabile; 

- în situaţia în care persoana juridică nu este participant la infracțiunea comisă de 
persoana fizică (de pildă, un organ de conducere al acesteia etc.), plângerea preala- 
bilă trebuie formulată în mod explicit şi împotriva acesteia pentru a-i fi angajată răs- 
punderea penală, având în vedere că persoana juridică are o răspundere penală directă 
pentru fapta proprie; 

- plângerea prealabilă trebuie formulată în termen de 3 luni, care are natura 
juridică a unui termen procedural de decădere, calculat potrivit dispoziţiilor 
art. 269 C.proc.pen. şi art. 270 C.proc.pen.; momentul de început al termenului este 
ziua în care persoana vătămată a aflat despre săvârșirea faptei, această modalitate de 
calcul a datei de început a termenului de formulare a plângerii prealabile se aplică și 
în cazul infracţiunilor continue sau continuate, efectele deciziei pronunţate în recurs 
în interesul legii nr. 10/2008 încetându-și valabilitatea; 


- când persoana vătămată este un minor (indiferent de vârsta acestuia) sau un 
incapabil, termenul de 3 luni curge de la data când reprezentantul său legal a aflat 
despre săvârşirea faptei; 

- în cazul în care făptuitorul este reprezentantul legal al persoanelor vătămate 
minore sau incapabile, termenul de 3 luni curge de la data numirii unui nou repre- 
zentant legal, 


a 


l În acest sens, a se vedea 7. Nedelcu, CP comentat, op. cit., p. 405. 

- în condiţiile în care, după data deschiderii procedurii insolvenţei, a fost 
desemnat un administrator judiciar, acesta are calitatea de reprezentant legal al 
persoanei juridice (victimă a infracţiunii) și, implicit, dreptul de a formula o plângere 
penală prealabilă; 

- în cazul în care, în urma schimbării încadrării juridice dintr-o infracţiune cu 
privire la care urmărirea penală se efectuează din oficiu într-o infracțiune pentru care 
este necesară plângerea prealabilă, care este în competența organelor de urmărirea 
penală sesizate, acestea au obligaţia de a chema persoana vătămată pentru a o întreba 
dacă înțelege să facă plângere prealabilă (în această situaţie, termenul de 3 luni 
pentru formularea plângerii prealabile curge de la data încunoștințării cu privire la 
schimbarea încadrării juridice într-o infracțiune pentru care acţiunea penală se pune 
în mișcare la plângerea prealabilă); în caz afirmativ — organul de urmărire penală 
continuă cercetarea; în caz contrar — înaintează procurorului actele încheiate și propu- 
nerea de clasare. În situaţia în care, în urma schimbării încadrării juridice, compe- 
tența aparține altui organ de urmărire penală, procurorul dispune declinarea compe- 
tenței de efectuare a urmăririi penale către acest organ care are obligaţia de a chema 
persoana vătămată pentru a o întreba dacă înțelege să formuleze plângere prealabilă; 


- prin decizia nr. 2/HP/2020 instanţa supremă a apreciat că în cazul infracţiunii de 
abandon de familie prevăzută în art. 378 alin. (1) lit. c) C.pen., termenul de 
introducere a plângerii prealabile prevăzut în conținutul art. 296 alin. (1) şi (2) 
C.proc.pen. — de 3 luni din ziua în care persoana vătămată sau reprezentantul său 
legal a aflat despre săvârşirea faptei — curge de la data la care persoana vătămată ori 
reprezentantul său legal a cunoscut săvârşirea faptei. Termenul de 3 luni prevăzut în 
conţinutul art. 296 alin. (1) şi (2) C.proc.pen. poate să curgă din trei momente 
diferite, după cum urmează: 


a) din momentul consumării infracțiunii, dacă acest moment este identic cu cel al 
cunoașterii faptei; 


b) din momentul cunoașterii săvârșirii faptei, care se poate situa între momentul 
consumării faptei până la momentul epuizării; şi 

c) din momentul epuizării infracțiunii sau ulterior acestuia, odată cu cunoaşterea 
săvârşirii faptei, caz în care nu trebuie să fi fost împlinit termenul de prescripţie a 
răspunderii penale; 

- potrivit art. 69 alin. (2) din Legea nr. 192/2006 privind medierea şi organizarea 
profesiei de mediator, termenul prevăzut de lege pentru introducerea plângerii 
prealabile se suspendă pe durata desfăşurării medierii. Dacă părțile aflate în conflict 
nu au încheiat o înțelegere, persoana vătămată poate introduce plângerea prealabilă în 
același termen, care îşi va relua cursul de la data întocmirii procesului-verbal de 
închidere a procedurii de mediere, socotindu-se și timpul scurs înainte de suspendare; 


- în caz de infracțiune flagrantă, organul de urmărire penală este obligat să 
constate săvârşirea acesteia, chiar în lipsa plângerii prealabile; după constatarea 
infracțiunii flagrante, organul de urmărire penală cheamă persoana vătămată şi, dacă 
aceasta declară că face plângere prealabilă, continuă cercetările putând dispune înce- 
perea urmăririi penale (în această ipoteză, termenul de 3 luni de formulare a plângeri! 

prealabile curge de la data încunoștințării cu privire la posibilitatea formulării plân- 
gerii), în caz contrar, organul de cercetare penală înaintează procurorului actele 
încheiate și propunerea de clasare; procurorul va dispune clasarea, în cauză fiind inci- 
dent impedimentul la punerea în mișcare a acţiunii penale prevăzut de art. 16 alin. (1) 
lit. e) C.proc.pen.; în acelaşi mod vor proceda organele de cercetare penală și în cazul 
în care iau cunoștință în orice mod (de pildă, în urma unui apel la serviciu de urgență 
112) cu privire la săvârșirea unei infracțiuni pentru care începerea urmăririi penale 
este condiționată de plângerea prealabilă a persoanei vătămate, în cazurile în care 
fapta nu a fost constatată în flagrant de către acestea. 


» Astfel, legat de nelegala sesizare a organelor judiciare în condiţiile în 
care plângerea prealabilă este tardivă, iar la dosar nu se regăseşte procesul- 
verbal de sesizare din oficiu necesar pentru a se putea exercita din oficiu acţiu- 
nea penală, Tribunalul reţine că se impune a se face o distincţie între sesizarea 
organelor judiciare şi punerea în mişcare sau exercitarea acţiunii penale. 
Sesizarea organelor judiciare se realizează potrivit art. 221 C.proc.pen. anterior 
prin denunţ, plângere penală, plângere prealabilă sau sesizare din oficiu, această 
din urmă situaţie atunci când organul de urmărire penală află pe orice altă cale 
că s-a săvârşit o infracţiune. Dacă plângerea prealabilă este tardiv formulată, 
acţiunea penală nu poate fi exercitată, exceptând situația când, potrivit legii, 
aceasta se poate exercita din oficiu. Nu este absolut necesar a se încheia un 
proces-verbal de sesizare din oficiu atunci când acţiunea penală se exercită din 
oficiu, când, spre exemplu, faptele penale pentru care se exercită din oficiu 
acţiunea penală au ajuns la cunoştinţa organelor judiciare în alt mod, dintre cele 
prevăzute de lege. Prin urmare, plângerea prealabilă formulată în cauză pentru 
fapta comisă în data de 15.10.2009, respectiv 22.11.2009 a fost într-adevăr 
formulată tardiv însă, fiind un caz în care exercitarea acţiunii penale se poate 
realiza şi din oficiu, organele de urmărire penală au arătat că înțeleg să exercite 
din oficiu acţiunea penală, şi, întrucât faptele erau aduse la cunoştinţa acestora 
prin plângerea prealabilă, nu s-a mai impus încheierea unui proces-verbal de 
sesizare din oficiu. Împrejurarea că în ceea ce priveşte fapta comisă la data 
de 30.05.2014 nu s-a formulat o plângere prealabilă cuprinsă într-un înscris 
intitulat ca atare, nu poate conduce la concluzia că lipseşte plângerea prealabilă 
câtă vreme persoana vătămată a expus în cuprinsul declaraţiei fapta expres 
comisă de inculpat şi a solicitat şi tragerea la răspundere penală a acestuia (Trib. 
Cluj, secția penală, decizia nr. 49 din 20 iunie 2014, wwwsintact.ro). 


> Când tragerea la răspundere penală este condiţionată de plângerea 
prealabilă a persoanei vătămate, plângerea făcută de soț pentru soție sau de 
părinte pentru copilul său minor cu capacitate de exercițiu restrânsă nu poate 
duce la punerea în mişcare a acţiunii penale. Ratificarea unei asemenea plângeri 
de către persoana efectiv vătămată, cu efect de promovare a acțiunii penale, nu 
ar putea fi făcută decât în termenul prevăzut de lege (C.S.J., secția penală, 
decizia nr. 1566/2000). 


Infracţiunea de abandon de familie face parte din categoria infracțiu- 
nilor pentru care acţiunea penală se pune în mişcare la plângerea prealabilă a 

persoanei vătămate. În concluzie, Curtea reţine că persoana vătămată V.M.G., 
prin reprezentant legal B.E., a formulat plângerea prealabilă împotriva inculpa- 
tului cu depăşirea termenului procedural de 3 luni, fiind tardivă. Mai învederăm 
şi faptul că persoana vătămată V.M.G. este o persoană lipsită de capacitate de 
exerciţiu, ceea ce permitea ca acţiunea penală să fie pusă în mişcare din oficiu, 
conform art. 157 alin. (4) C.pen., însă în cauză acţiunea penală nu a fost pusă în 
mişcare din oficiu, ci ca urmare a plângerii prealabile a reprezentantului legal al 
minorei, act de sesizare tardiv. Acest impediment procedural împiedică punerea 
în mişcare şi exercitarea în continuare a acţiunii penale, ceea ce presupune 
adoptarea unei soluţii de încetare a procesului în baza art. 16 alin. (1) lit. e) 
C.proc.pen., pentru lipsa plângerii prealabile, nefiind îndeplinită o cerință de 
procedibilitate, astfel că acţiunea penală nu poate fi exercitată împotriva incul- 
patului cu consecinţa pronunțării unei soluţii de încetare a procesului penal. În 
mod corect a reţinut judecătorul fondului că, deşi procurorul avea posibilitatea 
prevăzută de lege de a se sesiza din oficiu, conform dispoziţiilor art. 157 alin. (4) 
C.pen., această ipoteză legală nu este incidentă în speţă, întrucât procurorul nu a 
înţeles să facă uz de posibilitatea oferită de art. 157 alin. (4) C.pen cu prilejul 
punerii în mişcare şi exercitării acţiunii penale, ci acesta a făcut referire la 
respectiva dispoziţie legală abia în cuprinsul rechizitoriului, aspect ce nu poate 
valida, cu titlu retroactiv, actele procesuale îndeplinite pe parcursul urmăririi 
penale, cu neobservarea termenului legal de introducere a plângerii prealabile. 
Totodată s-a examinat cuprinsul rezoluţiei de începere a urmăririi penale şi 
ordonanţei de punere în mişcare a acţiunii penale, din care nu rezultă nicio 
trimitere la punerea în mișcare şi exercitarea acţiunii penale din oficiu, ci aceştia 
au avut în vedere, ca act de sesizare, plângerea prealabilă formulată de reprezen- 
tantul legal al minorei, aspect reiterat în cuprinsul referatului de terminare a 
urmăririi penale, concluzionându-se că în lipsa punerii în mişcare şi exercitării 
acţiunii penale din oficiu, procurorul nu putea da eficienţă, prin rechizitoriu, 
prevederilor art. 157 alin. (4) C.pen. (C.A. Constanța, secția penală, decizia 
nr. 637 din 20 iunie 2019, www.sintact.ro). 


% În cazul infracţiunilor de obicei, cum este cazul infracțiunii de 
hărțuire, diferitele acte materiale a căror repetabilitate formează conţinutul 
constitutiv al infracţiunii nu au autonomie infracțională. În consecință, formu- 
larea unei plângeri prealabile pentru o parte dintre actele materiale nu este de 
natură să văduvească acțiunea penală în privinţa celorlalte acte materiale. Din 
contră, aceasta este perfect valabilă pentru întreaga infracțiune de obicei, cât 
timp aceasta nu s-a epuizat. Prin urmare, instanța a înlăturat susţinerile inculpa- 
tului sub acest aspect (C.A. Braşov, secția penală, decizia nr. 348 din 18 aprilie 
2019, www.sintact.ro). 


ə Plângerea penală prealabilă, ca şi condiţie legală de procedibilitate şi 
pedepsibilitate în cazul abuzului de încredere, a fost formulată în cazul ambelor 
infracţiuni cu respectarea termenului de la data la care persoana vătămată 
cunoştea făptuitorul. În modalitatea alternativă a refuzului de restituire din 
cadrul conţinutului infracţiunii de abuz de încredere, infracţiunea nu este una 
continuă (elementul material nu se prelungeşte în timp, până la un moment 

ulterior al epuizării), ci este o infracţiune de consumare imediată, simplul refuz 
nejustificat ducând la consumarea infracţiunii. În cauză, momentul iniţial de la 
care curge termenul pentru formularea plângerii prealabile nu poate fi decât unul 
ulterior emiterii somaţiilor/înştiinţărilor de către cele două societăţi de leasing, 
comunicate către inculpat, eventual după recepţionarea acestora de către parte şi 
expirarea acelui termen de 10 zile în care se puteau rezolva nelămuririle. Prin 
raportare la aceste date, termenul de formulare a plângerii penale prealabile, 
separat, pentru fiecare persoană vătămată în parte, nu expirase la data depunerii 
sesizării la organele de poliţie. Momentul de referință la care trebuie raportat 
pentru calculul termenului, dies a quo, nu poate fi cel menţionat de inculpat, 
întrucât societatea de leasing este îndrituită să solicite în mod expres restituirea 
bunului abia la momentul încetării raporturilor contractuale, prin producerea 
efectelor rezilierii unilaterale, care a survenit ulterior, în anul 2010. Nu se poate 
aprecia că termenul de 2 luni ar fi început să curgă de la data dispunerii de cele 
două autoturisme prin vânzarea către terţi, martorii din cauză, în primul rând, aşa 
cum s-a reţinut, aceste operaţiuni juridice au fost efectuate de către o altă 
persoană, fără ştirea inculpatului, care a aflat ulterior, iar, în al doilea rând, 
aceste transmisiuni erau cu totul străine celor două societăţi de leasing, s-au 
efectuat pe perioada executării prestaţiilor, nu aveau cunoştinţă de ele, în mod 
logic, astfel că nu exista posibilitatea de a acţiona, nefiindu-le opozabile. 
Momentul real, determinant, la care cele două societăţi au luat la cunoştinţă de 
atitudinea inculpatului de a nu restitui bunurile nu poate fi situat mai devreme de 
data comunicării somaţiei/înştiinţării de reziliere (C.A. București, secția a I-a 
penală, decizia nr. 624/A din 30 mai 2017, www.sintact.ro). 


3.2. Lipsa plângerii prealabile 


- reprezintă o cauză care înlătură răspunderea penală în materia infracțiunilor 
pentru care punerea în mișcare a acțiunii penale se face la plângerea prealabilă a per- 
soanei vătămate, constând în absența plângerii prealabile legal formulate și a 
posibilității procurorului de a exercita acțiunea penală din oficiu; 


- pe de o parte, organele judiciare trebuie să verifice dacă se poate reține existența 
unui caz în care lipsește plângerea prealabilă [atunci când nu există plângerea în 
materialitatea ei, sau dacă plângerea există, dar a fost introdusă de o persoană ce nu 
avea calitate, ori cu nerespectarea condițiilor prevăzute de lege (formă, termen)]; 
deopotrivă, trebuie evaluat dacă prin plângerea formulată a fost sesizată comiterea 
unei fapte prevăzute de legea penală în scopul tragerii la răspundere a făptuitorului, 
precum și existenţa vreunui caz de indivizibilitate activă sau pasivă [art. 157 alin. (2) 
şi (3) C.pen.]; pe de altă parte, procurorul trebuie să analizeze dacă, în lipsa plângerii 
prealabile, se impune exercitarea acțiunii penale din oficiu [art. 157 alin. (4) şi (5) 
C.pen.], deoarece în acest caz este compensată lipsa plângerii astfel încât nu se mai 
poate reține existența unui impediment la punerea în mișcare a acțiunii penale; 


- nesemnarea plângerii prealabile în termenul de decădere prevăzut de lege sau 
neînsuşirea acestei plângeri în orice alt mod de persoana vătămată în interiorul 
acestui termen, echivalează cu lipsa plângerii prealabile; 


- efectele lipsei plângerii prealabile se produc in rem; 


928 Sinteze de drept penal. Partea generală 


- în situația în care lipsa plângerii prealabile este constatată în cursul urmăririi 
penale, procurorul dispune clasarea, iar dacă aceasta este constatată în cursul jude- 
căţii, instanța dispune încetarea procesului penal; 


-lipsa plângerii prealabile poate fi suplinită prin exercitarea acţiunii penale din 
oficiu, în cazurile explicit stipulate de lege; 


- nu este posibil ca în cazul constatării lipsei plângerii prealabile, suspectul sau 
inculpatul să solicite continuarea procesului penal, acest drept putând fi exercitat 
numai în cazul retragerii plângerii prealabile conform art. 18 C.proc.pen. 


2 Plângerea formulată în scris şi nesemnată echivalează cu lipsa plân- 
gerii, atrăgând incidenţa art. 16 alin. (1) lit. e) teza I C.proc.pen. Acest aspect are 
caracter prioritar în raport cu aspectele reţinute de instanţa de fond privind 
împrejurarea că plângerea prealabilă, vizând o persoană vătămată minoră, dar cu 
o vârstă mai mare de 14 ani, trebuia formulată personal de aceasta, dar cu încu- 
viinţarea asistentului legal (părinte), plângerea formulată de părinte în asemenea 
situații echivalând cu lipsa plângerii (C.A. Bucureşti, secția a Il-a penală, 
decizia nr. 1274 din 7 octombrie 2015, în C.Ad. 3, p. 67). 


> Instanţa apreciază că nu poate fi antrenată răspunderea penală a 
inculpatului pentru comiterea infracțiunii de violare a vieții private prevăzută de 
art. 226 alin. (1) C.pen., în cauză fiind incident cazul de împiedicare prevăzut de 
art. 16 lit. e) C.proc.pen., respectiv lipseşte plângerea prealabilă. Din analiza 
Plângerii şi a declaraţiilor persoanei vătămate se observă clar că persoana vătă- 
mată nu a menţionat niciun moment că inculpatul l-ar fi fotografiat fără drept şi 
nu a solicitat tragerea la răspundere penală a inculpatului pentru această faptă, 
fiind făcute referiri doar la infracţiunea prevăzută de art. 226 alin. (2) C.pen., 
respectiv transmiterea de imagini fără drept (Jud. Sectorului 5 București, secția 
penală, sentinţa nr. 1576 din 27 iunie 2017, în A. lugan, C.pen. adnotat). 


În Codul de procedură penală nu se precizează ce se înţelege prin 
procură specială (mandat special), definiţia acestui act juridic regăsindu-se în 
art. 2016 alin. (2) C.civ. care prevede că pentru a încheia acte de înstrăinare 
(vânzare, donaţie etc.) sau grevare (constituirea unei ipoteci), tranzacţii ori 
compromisuri, pentru a se putea obliga prin cambii sau bilete la ordin ori pentru 
a intenta acţiuni în justiție, precum şi pentru a încheia orice alte acte de 
dispoziţie, mandatarul trebuie să fie împuternicit în mod expres. Procura este 
aşadar specială numai dacă se acordă pentru o singură operaţie juridică sau 
pentru anumite operaţii determinate şi este generală, când mandatarul primeşte 
împuternicirea de a se ocupa (în cazul procurii judiciare) de toate afacerile 
judiciare ale mandantului. Atunci când plângerea prealabilă este formulată prin 
mandatar, este necesar ca în procură să se precizeze împotriva cui se face 
plângere prealabilă şi pentru ce faptă, o procură generală neputând servi pentru 
introducerea plângerii prealabile. În caz contrar, dacă s-ar admite că plângerea 
prealabilă poate să fie formulată şi de un mandatar împuternicit printr-o procură 
generală judiciară s-ar ajunge la situaţia în care persoana vătămată nu ar avea 
nici cel puţin cunoştinţă de faptul că împotriva inculpatului s-a formulat 

plângere prealabilă, cu consecinţa eludării voinţei legiuitorului care, prin 
condiţionarea punerii în mişcare a acţiunii penale în cazul anumitor infracţiuni 
numai la plângerea prealabilă a persoanei vătămate a avut în vedere inclusiv 
posibilitatea ca inculpatul să fie iertat de persoana vătămată şi astfel să înceteze 
procesul penal. În speţă, examinând actele şi lucrările dosarului se constată că 
plângerea prealabilă a fost formulată de soţul persoanei vătămate, B.C. Este 
adevărat că la plângere a fost ataşată şi o procură. Din examinarea acesteia 
rezultă însă că mandatul nu este unul special, aşa cum impune art. 289 alin. (3) 
C.proc.pen., ci o procură generală judiciară, care este aşadar anterioară comiterii 
faptei şi în care nici nu ar fi fost posibil să se menţioneze persoana împotriva 
căreia mandatarul este împuternicit să formuleze plângere prealabilă, respectiv 
fapta pentru care formulează o astfel de plângere. Pentru aceste considerente, 
Curtea constată că lipseşte plângerea prealabilă, astfel încât răspunderea penală a 
inculpatului nu poate fi antrenată, împrejurare în prezenţa căreia nu se mai 
justifică examinarea celorlalte motive de apel (C.A. Craiova, secția penală, 
decizia nr. 44 din 19 ianuarie 2016, wwwssintact.ro). 


2 Constată Tribunalul Bucureşti că prin actul de trimitere în judecată s-a 
apreciat că fapta inculpatului S. constând în aceea că la data de 15.04.2016, în 
jurul orei 23:00, în timp ce se afla pe strada M., a intrat în curtea imobilului 
persoanei vătămate T. situat la nr. 39, sector 5, Bucureşti, ocazie cu care a spart 
geamul de la ușa de acces în imobil în urma unei lovituri cu pumnul, întrunește 
în mod obiectiv şi subiectiv elementele constitutive ale infracţiunii de distrugere, 
faptă prevăzută şi pedepsită de art. 253 alin. (1) C.pen. Potrivit art. 253 alin. (1) 
C.proc.pen. acţiunea penală se pune în mişcare la plângerea prealabilă a 
persoanei vătămate, iar potrivit art. 295 alin. (3) C.proc.pen. raportat la art. 289 
alin. (3) C.proc.pen. aceasta poate fi depusă şi prin mandatar, iar mandatul 
trebuie să fie special. Conform dispozițiilor art. 1535 C.civ. anterior, mandatul 
era special când era „pentru o afacere, sau pentru oarecare anume afaceri” şi 
general când era dat „pentru toate afacerile mandantului”. Relevante pentru 
problematica întinderii mandatului erau și dispoziţiile art. 1536 C.civ. anterior 
potrivit căruia „mandatul conceput în termeni generali cuprinde numai actele de 
administrare. Când este vorba de înstrăinare, ipotecare sau de facerea unor acte 
ce trec peste administrarea ordinară, mandatul trebuie să fie special”. Noul Cod 
civil reglementează „întinderea mandatului” la art. 2016. Potrivit acestui text de 
lege, „(1) Mandatul general îl autorizează pe mandatar să efectueze numai acte 
de conservare și de administrare. (2) Pentru a încheia acte de înstrăinare sau 
grevare, tranzacții ori compromisuri, pentru a se putea obliga prin cambii sau 
bilete la ordin ori pentru a intenta acțiuni în justiţie, precum şi pentru a încheia 
orice alte acte de dispoziţie, mandatarul trebuie să fie împuternicit în mod 
expres. (3) Mandatul se întinde şi asupra tuturor actelor necesare executării lui, 
chiar dacă nu sunt precizate în mod expres”. Analizând procura folosită de către 
numitul M. pentru a depune plângere prealabilă împotriva numitului S. instanţa 
constată că aceasta a fost acordată pentru administrarea şi conservarea imobi- 
lului situat în București, str. M., nr. 39, sector 5, îmbrăcând o formă autentică şi 
un caracter general. Apreciază instanţa de judecată că mandatul pentru a fi 
special trebuie dat în termenul prevăzut de legea penală pentru a depune 

plângerea prealabilă, în conţinutul mandatului trebuie prevăzut împotriva cui se 
face plângere prealabilă şi pentru ce faptă. Plângerea prealabilă poate fi 
introdusă şi de un mandatar special al persoanei vătămate, în acest caz fiind 
necesar ca în procură să se precizeze împotriva cui se face plângerea prealabilă 
şi pentru ce faptă; o procură cu caracter general nu poate servi pentru introdu- 
cerea plângerii prealabile. Persoana juridică introduce plângerea prealabilă prin 
reprezentanţii săi legali. Plângerea prealabilă, ca act de sesizare, se deosebeşte 
de celelalte acte de sesizare obişnuită a organelor de urmărire penală (denunţ, 
plângere, sesizare din oficiu) prin caracterului ei necesar şi indispensabil, de 
condiţie pentru pornirea procesului penal, ca şi prin caracterul exclusiv, plân- 
gerea prealabilă fiind singurul mod de sesizare valabilă pentru pornirea proce- 
sului penal pentru anumite infracţiuni, aceasta neputând avea loc dacă s-a produs 
o sesizare obişnuită. Apreciază instanţa de judecată că procura folosită nu are un 
caracter special şi totodată nu a fost dată pentru a întocmi acte de dispoziţie, 
condiţie necesară pentru a depune o plângere prealabilă în mod valabil. De 
asemenea, depunerea unei plângeri prealabile nu poate fi asimilată unei acţiuni 
de „conservare sau administrare a imobilului situat în Bucureşti, str. M., nr. 39, 
sector 5” raportat la dispoziţiile art. 14 C.proc.pen. care definesc obiectul 
acţiunii penale precum şi ale art. 19 alin. (4) C.proc.pen. care stabilesc caracterul 
accesoriu al acţiunii civile, motiv pentru care, apreciază instanţa de judecată că, 
recuperarea prejudiciului cauzat prin distrugere geamului, nu poate legitima 
depunere unei plângeri prealabile valabilă având la bază procura ataşată la dosarul 
de urmărire penală. Pentru toate aceste motive apreciază Tribunalul Bucureşti că 
în cauză sunt incidente prevederile art. 16 alin. (1) lit. e) C.proc.pen., respectiv 
lipseşte plângerea prealabilă (Trib. București, secția penală, sentința nr. 2517 din 
6 decembrie 2015, în A. lugan, C.pen. adnotat). 


3.3. Retragerea plângerii prealabile 


- reprezintă o cauză care înlătură răspunderea penală în materia infracțiunilor 
pentru care punerea în mișcare a acţiunii penale se face la plângerea prealabilă a per- 
soanei vătămate, constând în manifestarea unilaterală și explicită de voință în sensul 
retragerii plângerii prealabile legal formulate, în orice fază a procesului penal, înainte 
ca hotărârea judecătorească să devină definitivă!; 


- pentru a opera instituţia retragerii plângerii prealabile, în mod paradoxal, nu este 
întotdeauna necesar să fi fost formulată o plângere prealabilă, această ipoteză 
trădează înclinația legiuitorului numai spre natura substanțială a instituției drept 
cauză de înlăturare a răspunderii penale ca urmare a manifestării de voință a 
persoanei vătămate cu privire la tragerea la răspundere penală a făptuitorului în 


l În situaţia în care o hotărâre definitivă este desființată ca urmare a exercitării căii extra- 
ordinare de atac a revizuirii, contestaţiei în anulare, recursului în casație, precum și în ipoteza 
rejudecării procesului penal în cazul judecării în lipsa persoanei condamnate, procesul se va 
relua în vederea pronunțării unei hotărâri legale și temeinice definitive; în aceste împrejurări, 
la data rejudecării ca urmare a admiterii căii extraordinare de atac, este posibilă retragerea 
plângerii prealabile. 

condiţiile incidenţei principiului disponibilității, ignorând aproape complet compo- 
nenta sa procedurală de act de sesizare sau, după caz, de condiţie impeditivă cu 
privire la punerea în mișcare a acțiunii penale, în acord cu care nu ar putea opera 
retragerea, fără o prealabilă formulare a plângerii; astfel, trebuie reţinut încă de pe 
acum că art. 158 alin. (4) C.pen. stipulează posibilitatea reţinerii incidenței impedi- 
mentului la punerea în mişcare a acţiunii penale, respectiv a cauzei de stingere a 
acțiunii penale și atunci când acţiunea penală a fost exercitată din oficiu și se constată 
manifestarea de voință a persoanei vătămate, sau a reprezentantului legal de retragere 
a plângerii prealabile, care este însușită de procuror; 


- retragerea plângerii prealabile trebuie să fie explicită (personal sau prin man- 
datar special), necondiționată și trebuie să fie realizată până la judecarea definitivă 
a cauzei; în cazul în care persoana vătămată a decedat, moștenitorii acestei nu pot 
retrage plângerea prealabilă, faţă de natura de act de voinţă personal al persoanei 
vătămate, care nu se transmite pe cale succesorală; 


- Codul penal a renunţat la reglementarea principiului indivizibilității (active sau 
pasive) în cazul retragerii plângerii prealabile; această soluţie este justificată prin 
prisma faptului că instituţia împăcării, care produce efecte in personam, a fost 
regândită, fiind incidentă numai în cazul infracţiunilor la care acţiunea penală se pune 
în mişcare din oficiu la care legea prevede o asemenea posibilitate de stingere a 
conflictului penal, nu şi în ipoteza infracțiunilor la care acțiunea penală se pune în 
mișcare la plângerea prealabilă a persoanei vătămate; astfel, potrivit art. 157 alin. (2) 
C.pen., retragerea plângerii prealabile înlătură răspunderea penală a persoanei cu 
privire la care plângerea a fost retrasă. Prin urmare, este posibilă retragerea plângerii 
prealabile numai cu privire la unul sau unii dintre participanții la săvârşirea infracțiunii 
(produce efecte in personam, nu in rem), urmând ca procesul penal să continue cu 
privire la suspecţii sau inculpaţii cu privire la care plângerea nu a fost retrasă; dacă însă 
cu privire la autorul infracţiunii se dispune o soluție de achitare, va fi ineficientă 
retragerea plângerii prealabile făcute numai față de complici sau de instigator, deoarece 
şi cu privire la aceștia instanța va trebui să dispună o soluție de achitare, iar nu de 
încetare a procesului penal în considerarea retragerii plângerii prealabile; 


- se face în scris sau oral în fața organelor judiciare, care consemnează manifes- 
tarea unilaterală de voință a persoanei vătămate într-un proces-verbal (de organele de 
urmărire penală), respectiv în încheiere (instanţa de judecată); în situaţia în care retra- 
gerea plângerii prealabile intervine în cursul urmăririi penale, procurorul dispune 
clasarea, iar dacă aceasta intervine în cursul judecății, instanța dispune încetarea 
procesului penal. Suspectul sau inculpatul poate cere continuarea urmăririi penale 
sau a judecății pentru a-şi dovedi existența unuia dintre impedimentele stipulate de 
art. 16 alin. (1) lit. a)-d) C.proc.pen. (fie fapta nu există sau nu a fost comisă de 
acuzat, fie fapta nu întruneşte trăsăturile esenţiale ale infracțiunii)’; 


! În situaţia în care, după continuarea procesului penal, se constată existența vreunuia 
dintre cazurile prevăzute în art. 16 alin. (1) lit. a)-d) C.proc.pen., procurorul dispune clasarea, 
iar instanţa de judecată pronunţă achitarea, având în vedere unul dintre aceste temeiuri. In 

- pentru persoanele vătămate lipsite de capacitate de exercițiu, retragerea plângerii 
prealabile se face numai de reprezentanții lor legali. În cazul persoanelor vătămate 
cu capacitate de exercițiu restrânsă, retragerea se face cu încuviințarea persoanelor 
prevăzute de lege; în aceste situaţii, retragerea plângerii prealabile poate fi lipsită de 
efecte, întrucât acţiunea penală se poate pune în mişcare şi din oficiu; 


- Codul penal a introdus o condiţie suplimentară în cazul infracţiunilor pentru care 
punerea în mișcare a acţiunii penale este condiționată de introducerea unei plângeri 
prealabile, dar acţiunea penală a fost pusă în mișcare din oficiu în condiţiile legii (în 
situațiile în care persoana vătămată este: o persoană fizică lipsită de capacitate de 
exerciţiu, o persoană fizică cu capacitate de exerciţiu restrânsă sau o persoană juri- 
dică reprezentată de făptuitor), în aceste cazuri potrivit art. 158 alin. (4) C.pen. 
retragerea plângerii produce efecte numai dacă este însuşită de procuror prin 
ordonanţă/declaraţie orală consemnată în încheierea de şedinţă, limitându-se 
astfel dreptul de dispoziţie al persoanei vătămate tocmai în vederea asigurării unei 
protecţii mai eficiente a acestor persoane care se află într-o poziţie vulnerabilă; este 
necesar ca din actele procesuale efectuate în cauză să rezulte că organele de urmărire 
penală au acţionat în urma sesizării din oficiu ori a unui denunţ, iar nu în temeiul 
plângerii formulate de persoana vătămată; 


- potrivit art. 158 alin. (4) C.pen. dacă persoana vătămată îşi retrage plângerea, 
dar procurorul (care efectuează urmărirea penală sau care a efectuat urmărirea 
penală, ori procurorul care participă la şedinţa de judecată) nu îşi însuşeşte această 
manifestare de voință (de exemplu, în ipoteza în care există motive rezonabile de a se 
crede că infractorul a făcut presiuni asupra victimei pentru retragerea plângerii), 
procesul penal va continua în condițiile principiului oficialităţii. Pentru însuşirea 
retragerii plângerii Codul de procedură penală nu impune obligaţia procurorului de a 
proceda la ascultarea persoanei vătămate; nimic nu interzice procurorului de a pro- 
ceda la o astfel de consultare pentru o deplină convingere cu privire la manifestarea 
de voinţă a persoanei vătămate; 


- o problemă de incoerență legislativă se remarcă în privinţa infracţiunii de 
violență în familie. Astfel, potrivit art. 199 alin. (2) C.pen., în cazul infracţiunilor 
prevăzute în art. 193 C.pen. (loviri sau alte violențe) și art. 196 C.pen. (vătămarea 
corporală din culpă) săvârșite asupra unui membru de familie, acțiunea penală poate 
fi pusă în mișcare și din oficiu. Împăcarea înlătură răspunderea penală!. Acest text 
vine în contradicţie cu dispoziţiile art. 158 alin. (4) C.pen. conform căruia în cazul 
infracțiunilor pentru care punerea în mișcare a acțiunii penale este condiționată de 
introducerea unei plângeri prealabile, dar acţiunea penală a fost pusă în mișcare din 
oficiu în condiţiile legii, retragerea plângerii produce efecte numai dacă este însuşită 


cazul în care, după continuarea procesului penal, nu se constată existenţa vreunuia dintre 
cazurile prevăzute în art. 16 alin. (1) lit. ad) C.proc.pen., procurorul dispune clasarea, iar 
instanţa de judecată încetarea procesului penal ca urmare a intervenţiei retragerii plângerii 
prealabile. 

l! Potrivit art. 159 alin. (1) C.pen., împăcarea poate interveni în cazul în care punerea în 
mișcare a acțiunii penale s-a făcut din oficiu, dacă legea o prevede în mod expres. 

de procuror. Interpretarea coroborată a art. 199 alin. (2) C.pen. și a art. 158 alin. (4) 
C.pen. pare a lăsa să se înțeleagă că în aceste ipoteze de violenţe în familie ar fi 
posibilă atât împăcarea, cât şi retragerea plângerii prealabile (această din urmă 
opţiune fiind mai avantajoasă întrucât nu este limitată în timp la debutul fazei de 
judecată, cum este împăcarea). În scopul unificării practicii, prin decizia 
nr. 11/RIL/2019, instanţa supremă a arătat că „pentru infracțiunea de lovire sau alte 
violenţe săvârşită asupra unui membru de familie prevăzută de art. 193 raportat la 
art. 199 alin. (1) C.pen., atunci când acțiunea penală a fost pusă în mişcare la 
plângerea prealabilă a persoanei vătămate, încetarea procesului penal poate fi 
dispusă numai ca efect al retragerii plângerii prealabile şi nu ca efect al împă- 
cării”. Când acţiunea penală a fost pusă în mişcare din oficiu, încetarea procesului 
penal se dispune ca efect al împăcării, având în vedere că sunt îndeplinite cumulativ 
condiţiile prevăzute de art. 159 alin. (1) C.pen. În mod similar se va proceda şi în 
cazul infracţiunii de vătămare corporală din culpă a unui membru de familie pre- 
văzută de art. 196 C.pen.; 

- în cazul retragerii plângerii prealabile instanţa trebuie să lase nesoluționată 
acțiunea civilă alăturată acțiunii penale [art. 25 alin. (5) C.proc.pen.]; teoretic, 
persoana prejudiciată s-ar putea adresa instanţei civile pentru repararea prejudiciului 
în termenul de prescripţie a dreptului la acțiunea în pretenții. 


Sa Când persoana vătămată este surdo-mut, retragerea plângerii preala- 
bile făcută prin declaraţie consemnată în încheiere nu este valabilă, dacă nu s-a 
făcut prin interpret sau printr-un înscris depus la dosar (C.S.J, secția penală, 
decizia nr. 1397/1992, în Probleme de drept... 1990-1992, p. 436). 


%» Declaraţia autentificată dată în faţa notarului public, prin care per- 
soana vătămată arată că „renunţă la acţiunea penală” cu privire la o infracţiune 
pentru care legea prevede că acţiunea penală se pune în mişcare la plângerea 
prealabilă a persoanei vătămate, echivalează cu retragerea plângerii prealabile, 
instanţa dispunând încetarea procesului penal (I.C.C.J., secția penală, decizia 
nr. 158/A din 13 aprilie 2016, www.scj.ro). 


a În primul rând, trebuie observate prevederile art. 158 alin. (4) C.pen., 
potrivit cărora „În cazul infracţiunilor pentru care punerea în mişcare a acţiunii 
penale este condiţionată de introducerea unei plângeri prealabile, dar acţiunea 
penală a fost pusă în mişcare din oficiu în condiţiile legii, retragerea plângerii 
produce efecte numai dacă este însuşită de procuror”. Prin urmare, întrucât 
legiuitorul nu exceptează prin prezenta dispoziţie penală faptele de lovire sau 
alte violenţe săvârşite asupra unui membru de familie, judecătorul nu poate 
distinge, astfel că şi într-o astfel de situaţie retragerea plângerii este posibilă, în 
condiţiile arătate. În al doilea rând, după cum se va arăta, în cauza supusă 
analizei acţiunea penală nu a fost pusă în mişcare din oficiu. Astfel, la data de 
1.03.2016, agenţii de poliţie din cadrul Secţiei de poliţie Păltinoasa au încheiat 
un proces-verbal de sesizare din oficiu, în care au descris evenimentele petrecute 
la aceeaşi dată şi despre care au luat cunoştinţă în urma sesizării primite de la 
C.C. Se menţionează la finalul acestui înscris că „În cauză se impune a se 

efectua cercetări sub aspectul săvârşirii infracţiunii de lovire sau alte violenţe, 
faptă prevăzută şi pedepsită de art. 193 alin. (1) C.pen. faţă de C.D.I.” La data de 
2.03.2016, C.C. a formulat plângere prealabilă împotriva „fiului meu, C.D.I., 
(...) pentru comiterea infracţiunii de lovire sau alte violenţe, faptă prevăzută şi 
pedepsită de art. 193 alin. (1) C.pen.”, solicitând „efectuarea cercetărilor şi 
luarea măsurilor legale ce se impun”. Având în vedere cele de mai sus, prin 
ordonanța de începere a urmăririi penale din data de 8.03.2016, agentul principal 
de poliţie din cadrul Postului de Poliţie Capu Câmpului a hotărât „Începerea 
urmăririi penale în cauza cu privire la infracţiunea de lovire sau alte violenţe, 
faptă prevăzută şi pedepsită de art. 193 alin. (1) raportat la art. 199 alin. (1) 
C.pen.” În considerentele acestui act procesual se menţionează că soluţia arătată 
a fost dispusă „Examinând plângerea persoanei vătămate C.C. din dosarul 
penal”. Prin urmare, chiar dacă a existat la dosar procesul-verbal de sesizare din 
oficiu la care s-a făcut referire în cele ce preced, în cauză urmărirea penală s-a 
început la plângerea prealabilă a persoanei vătămate. Pe cale de consecinţă, toate 
celelalte acte procesuale efectuate în faza de urmărire penală şi finalizate prin 
trimiterea inculpatului în judecată au avut la bază această plângere prealabilă şi 
nu o sesizare din oficiu. În prezentul context, nu se poate reţine că retragerea, de 
către persoana vătămată C.C. a plângerii prealabile nu ar fi putut produce 
efectele reglementare de prevederile art. 158 alin. (2) C.pen. (C.A. Suceava, 
secţia penală, decizia nr. 1125 din 10 noiembrie 2017, wwwssintact.ro). 


$4. Împăcarea 
4.1. Noţiune. Condiţii 


- împăcarea este cauza care înlătură răspunderea penală pentru săvârșirea anumitor 
infracţiuni prevăzute de lege (pentru care acțiunea penală se pune în mișcare din oficiu), 
constând în acordul intervenit între persoana vătămată și cel care a săvârşit infracțiunea, 
în scopul stingerii conflictului născut ca urmare a săvârşirii infracțiunii; reprezintă un 
impediment la punerea în mișcare sau exercitarea acțiunii penale; 

- Codul penal a reglementat instituția împăcării (nu a împăcării părților), deoa- 
rece, potrivit Codului de procedură penală, victima infracțiunii are în procesul penal 
numai calitatea de persoană vătămată, fiind subiect procesual principal, neputându-se 
constitui parte procesuală (parte vătămată); 


- procurorul poate lua act de împăcarea survenită între persoana vătămată și făp- 
tuitor chiar dacă aceasta a survenit înainte ca în cauză să fi fost dispusă continuarea 
efectuării urmăririi penale față de suspect; 

- noua codificare a restrâns sfera aplicării instituţiei împăcării numai la infracțiunile 
la care acţiunea penală se pune în mișcare din oficiu, în cazurile în care aceasta este 
prevăzută explicit de lege [în cazul infracţiunii de furt (art. 228 C.pen.) sau furt 
calificat, comis în condiţiile art. 229 alin. (1) şi alin. (2) lit. b) şi c) C.pen., şi furt de 
folosință (art. 230 C.pen.), la însuşirea bunului găsit sau ajuns din eroare la făptuitor 
(art. 243 C.pen.), înşelăciune (art. 244 C.pen.), înşelăciune privind asigurările (art. 245 
C.pen.)]; prin urmare, în principiu, instituția împăcării nu va fi incidentă în cazul 

infracţiunilor la care acțiunea penală se pune în mișcare la plângerea prealabilă a 
persoanei vătămate; ca excepție, în cazurile în care legea prevede cu referire la aceste 
infracţiuni posibilitatea procurorului de a exercita acţiunea penală din oficiu, iar, în 
concret, procurorul a acționat în acest sens, împăcarea este posibilă dacă legea o prevede 
în mod explicit; 

- pentru persoanele vătămate lipsite de capacitate de exercițiu, împăcarea se face 
numai de reprezentanţii lor legali. Cei cu capacitate de exercițiu restrânsă se pot împăca 
personal şi cu încuviințarea persoanelor prevăzute de lege; 


- în cazul persoanei juridice, împăcarea se realizează de reprezentantul său legal 
sau convențional ori de către persoana desemnată în locul acestuia; 


- întrucât răspunderea penală a persoanei juridice este personală, împăcarea inter- 
venită între persoana juridică ce a săvârşit infracțiunea și persoana vătămată nu 
produce efecte față de persoanele fizice care au participat la comiterea aceleiași fapte, 
răspunderea acestora fiind distinctă de răspunderea penală a persoanei juridice; 
pentru a opera cauza care înlătură răspunderea penală şi în favoarea acestor persoane 
fizice, este necesar ca ele să se împace personal cu victima infracțiunii; 


- împăcarea părților trebuie să reflecte acordul de voință liber exprimat al părţilor 
(bilateral sau, după caz, multilateral) şi trebuie să fie personală (de persoana vătămată 
şi suspect/inculpat sau de persoanele abilitate de lege, enumerate mai sus; nu se poate 
realiza împăcarea între inculpat şi moștenitorii persoanei vătămate), explicită, totală (atât 
cu privire la latura penală, cât și la latura civilă a cauzei!), necondiționată, definitivă şi 
trebuie realizată pe tot parcursul urmăririi penale, în faza camerei preliminare sau în 
faza judecății, până la citirea actului de sesizare al instanţei (art. 159 alin. (3) C.pen.]; 
potrivit art. 374 alin. (1) C.proc.pen., citirea actului de sesizare are loc la primul 
termen de judecată la care procedura de citare este legal îndeplinită și cauza se află în 
stare de judecată; astfel, infractorul trebuie să facă demersuri pentru stingerea 
conflictului cu persoana vătămată până la începerea cercetării judecătorești; în ipoteza în 
care împăcarea intervine după citirea actului de sesizare sau în cursul judecății în apel, nu 
va avea ca efect încetarea procesului penal, atitudinea inculpatului putând fi avută în 
vedere în procesul de individualizare a regimului sancţionator (de pildă, instanţa poate 
considera că, faţă de situaţia concretă a cauzei, se impune dispunerea renunțării la 
aplicarea pedepsei în condiţiile constatării tardivităţii împăcării); 

- după citirea actului de sesizare al instanţei, deşi nu mai era posibilă împăcarea, 
conflictul de drept penal putea fi stins prin încheierea unui acord de mediere, deoarece 
prin decizia nr. 9/HP/2015 pronunţată de Înalta Curte de Casaţie şi Justiţie s-a 


1 În ceea ce priveşte latura civilă, art. 159 alin. (2) C.pen. stipulează că împăcarea stinge 
acţiune civilă, în vreme ce, potrivit art. 25 alin. (5) C.proc.pen. raportat la art. 16 alin. (1) 
lit. g) C.proc.pen., în cazul încetării procesului penal pe motiv de împăcare instanța va lăsa 
nesoluționată acțiunea civilă. În această privință trebuie distins între următoarele două ipoteze: 
]. dacă acţiunea civilă este exercitată de alte persoane decât persoana vătămată, instanța va 
dispune lăsarea nesoluționată a acţiunii civile, neputând costata stinsă acţiunea civilă; 2. dacă 
acţiunea civilă este exercitată de persoana vătămată, se poate” face sau nu menţiune privind 
stingerea acțiunii penale, alături de soluţia de lăsare nesoluționată a acesteia. 

considerat că medierea constituie o cauză sui-generis de înlăturare a răspunderii penale, 
şi deci un impediment distinct la punerea în mişcare şi exercitarea acţiunii penale; 
ulterior, Curtea Constituţională, prin DCC nr. 397/2016, a admis excepţia de 
neconstituționalitate şi a constatat că art. 67 din Legea nr. 192/2006 în interpretarea 
dată de I.C.C.J., Completul pentru dezlegarea unor chestiuni de drept în materie 
penală, prin Decizia nr. 9/2015, este constituţional în măsura în care încheierea unui 
acord de mediere cu privire la infracțiunile pentru care poate interveni împăcarea 
produce efecte numai dacă are loc până la citirea actului de sesizare; 


- în cazul în care inculpatul este trimis în judecată pentru acuzaţia comiterii unei 
infracţiuni pentru care acţiunea penală se pune în mişcare din oficiu, iar ulterior, pe 
parcursul judecății, cu respectarea DCC nr. 250/2019, instanţa dispune schimbarea 
încadrării juridice într-o infracţiune pentru care este posibilă împăcarea, cred că 
respectarea echitabilității procedurii ar trebui să permită realizarea împăcării la 
termenul de judecată la care s-a dispus schimbarea încadrării, ori cel târziu până la 
termenul de judecată următor, având în vedere că inculpatul are dreptul prevăzut de 
art. 386 C.proc.pen. de a solicita acordarea unui termen în vederea pregătirii apărării 
şi că acest termen este primul din faza de judecată în care putea să se împace; 


- împăcarea se face oral sau în scris, în fața organelor judiciare, care trebuie să verifice 
valabilitatea consimțământului; atunci când împăcarea se realizează în scris, nu este 
întotdeauna necesar ca înscrisul să fie un act autentic, împăcarea putând fi consemnată şi 
într-un înscris sub semnătură privată din care să rezulte în mod neechivoc manifestarea 
de voință a persoanei vătămate şi a făptuitorului în sensul împăcării, aptă să conducă 
la înlăturarea răspunderii penale; 


- în cazul în care asistenţa juridică este obligatorie, împăcarea părților trebuie să se 
realizeze numai în prezența apărătorului ales sau a apărătorului din oficiu; 


- în cazul în care infracțiunea este săvârşită de reprezentantul persoanei juridice 
vătămate, împăcarea va produce efecte numai dacă este însuşită de procuror prin 
ordonanță/declaraţie orală consemnată în încheierea de şedinţă [art. 159 alin. (6) 
C.pen.]; printr-o altfel de dispoziție se evită situaţiile în care reprezentantul unei 
persoane juridice care comite o infracțiune în dauna acesteia să se poată sustrage de 
la răspunderea penală și civilă încheind o împăcare frauduloasă cu persoana juridică, 


22 Din economia actelor existente la dosarul cauzei, instanța constată că 
prin adresa din 27 ianuarie 2016, depusă de partea civilă SC D. SA, Sucursala 
Covasna, a precizat că prejudiciul cauzat de inculpaţi a fost integral recuperat și 
că renunță la calitatea ei de persoană vătămată. Cu toate acestea față de lipsa 
inculpaților B., şi C., arestaţi în altă cauză s-a dispus amânarea cauzei, pentru ca 
la solicitarea instanţei de fond ca partea civilă să precizeze concret intenţia sa de 
împăcare, a arătat că din motive evidente nu poate negocia cu inculpaţii, și lasă 
soluționarea cauzei la aprecierea instanței. Faţă de acest aspect, în ședința de 
judecată din data de 27 mai 2016 s-a dat citire actului de sesizare, după care s-au 
audiat toți cei patru inculpaţi, care au recunoscut în totalitate faptele pentru care 
au fost trimişi în judecată, solicitând a se uza de procedura simplificată, în jude- 
carea cauzei. Ulterior, prin adresa din data de 28 septembrie 2016, partea civilă a 
întărit intenţia ei de a se împăca cu fiecare inculpat în parte, în acest sens 

depunând la data de 7 noiembrie 2016, o nouă declaraţie, prin care i-a nomina- 
lizat pe toţi inculpaţii, care prin declarațiile lor date în faţa instanței în ședința 
publică din 24 noiembrie 2016 au arătat personal că s-au împăcat cu partea 
civilă. Referitor la momentul la care a intervenit împăcarea părţilor, Înalta Curte, 
reține că anterior citirii actului de sesizare al instanţei exista la dosar dovada 
împăcării părţii civile cu inculpaţii, partea civilă precizând prin adresa din 
27 ianuarie 2016 că prejudiciul cauzat de inculpaţi a fost integral recuperat şi că 
renunță la calitatea de persoană vătămată. Cât privește aplicabilitatea, Deciziei 
nr. 27/2006 pronunțată în cadrul unui recurs în interesul legii, prin care s-a 
statuat că manifestarea de voință în sensul împăcării intervenită între părți se 
poate realiza personal sau prin mandatar special ori prin înscrisuri autentice se 
constată că prin înscris autentic se înțelege un înscris notarial ori un înscris 
emanat de la un funcţionar public. Înalta Curte, constată în ceea ce priveşte 
aplicabilitatea sub imperiul noi legi de procedură că, decizia pronunţată în cadrul 
recursului în interesul Legii nr. 27/2006, ridică o problemă din perspectiva 
faptului că adaugă la lege, forma autentică a înscrisurilor, în contextul în care 
art. 159 alin. (5) C.proc.pen. prevede că în cazul persoanei juridice împăcarea se 
realizează de reprezentantul său legal ori convenţional sau de persoana desem- 
nată în locul acestuia. Modalitatea de luare a deciziilor în cadrul persoanei 
juridice, numărul funcţionarilor implicaţi și a formalităţilor îndeplinite, existența 
consilierilor juridici, evaluarea oportunității actului de către foruri colegiale, 
exclud utilitatea actului notarial ce devine astfel redundant. Înalta Curte reţine 
că, Decizia nr. 27/2006, își menţine aplicabilitatea în sensul că voinţa trebuie să 
fie întotdeauna neechivocă şi clar exprimată, iar în cauză partea civilă a con- 
firmat prin adresa din 28 septembrie 2016 voinţa de a se împăca cu inculpaţii și 
a confirmat adresa din 27 ianuarie 2016, înscris care se află la dosarul cauzei. 
Înscrisul producător de consecințe juridice este semnat şi ștampilat de către 
reprezentanţii părții civile, rezultând fără echivoc manifestarea de voință a 
reprezentanților legali, în conformitate cu adresa din data de 27 ianuarie 2016, 
semnată de reprezentantul legal al societăţii. În raport de toate aceste aspecte, 
Înalta Curte, apreciază că ne aflăm în prezenţa unui recurs în casaţie ce vizează 
aspecte strict formale care nu pot fi imputate inculpaţilor și care nu pot justifica 
lipsa manifestării exprese de voinţă a părţii civile în sensul împăcării (I.C.CJ, 
secția penală, decizia nr. 492/RC/2017, wwwsscj.ro). 


Împăcarea este un act de voinţă bilateral sau, după caz, multilateral, 
ceea ce înseamnă că pentru a produce efecte juridice fiecare dintre părţile 
implicate trebuie să îşi exprime un consimțământ valabil de împăcare; nu 
prezintă importanţă dacă manifestările de voinţă sunt consemnate în acelaşi act 
sau în înscrisuri separate şi nici dacă aceste manifestări sunt concomitente sau 
succesive (C.A. Târgu Mureş, secția penală şi pentru cauze cu minori şi de 
familie, decizia nr. 203 din 16 aprilie 2015, citată în CP comentat 2, p. 890). 


> Instanţa a constatat că partea civilă, prin administrator special, a depus 
un înscris sub semnătură privată prin care a arătat că inculpatul a achitat contra- 
valoarea prejudiciului creat prin săvârșirea infracțiunii, intervenind astfel 
împăcarea. În acest sens, a fost depus și un extras de cont care atestă plata 

efectuată de către inculpat către partea civilă. Într-adevăr, înscrisul depus este un 
înscris sub semnătură privată şi emană doar de la partea civilă, purtând doar 
semnătura reprezentantului acesteia, însă instanța a apreciat că împăcarea 
intervenită își produce efectele, în sensul înlăturării răspunderii penale a inculpa- 
tului și, pe cale de consecință, încetarea procesului penal, având în vedere 
împrejurarea că instanţa de fond a constatat că între părţi a intervenit împăcarea, 
constatare anterioară citirii actului de sesizare a instanţei. Deşi în speță, ca urmare 
a unei interpretări restrictive a dispoziţiilor legale, s-ar putea aprecia că împăcarea 
intervenită nu respectă cu stricteţe cerințele formale și procedurale cerute de lege, 
totuși este cert faptul că aceasta implică acordul de voință liber exprimat al 
părților, că este definitivă, neechivocă și aptă a conduce la înlăturarea răspunderii 
penale. Sub acest aspect, instanţa a avut în vedere și o convenție autentificată 
încheiată între partea civilă și inculpat, prin care se atestă achitarea sumei 
reprezentând prejudiciu și depusă la dosarul cauzei, în fața instanței de apel, 
convenţie care formează convingerea instanței că împăcarea intervenită între părți 
este de natură a conduce la încetarea procesului penal pentru inculpat (.C.CJ, 
secția penală, decizia nr. 100/RC din 25 martie 2016, www.scj.ro). 


4.2. Efecte 


- împăcarea părţilor produce efecte in personam, numai cu privire la suspectul sau 
inculpatul cu care s-a împăcat persoana vătămată sau reprezentantul acesteia, în cazul 
minorilor; 

- potrivit art. 69 alin. (1) din Legea nr. 192/2006, în cazul în care procedura de 
mediere se desfăşoară înaintea începerii procesului penal și aceasta se închide prin 
soluţionarea conflictului şi încheierea unei înțelegeri, fapta nu va atrage răspunderea 
penală pentru făptuitorul cu privire la care conflictul s-a încheiat prin mediere; 


- în situaţia în care împăcarea intervine în cursul urmăririi penale, procurorul dispune 
clasarea, iar dacă aceasta intervine în cursul judecății până la citirea actului de sesizare, 
instanța dispune încetarea procesului penal. Suspecrul sau inculpatul poate cere 
continuarea urmăririi penale sau a judecății pentru a-și dovedi existența unuia 
dintre impedimentele stipulate de art. 16 alin. (1) lit. a)-d) C.proc.pen. (fie fapta nu 
există sau nu a fost comisă de acuzat, fie fapta nu întrunește trăsăturile esenţiale ale 
infracțiunii) !; 

- instanța trebuie să constate stinsă acțiunea civilă potrivit art. 159 alin. (2) C.pen., 
în cazul încetării procesului penal pronunţate ca urmare a împăcării. 


1 În situaţia în care, după continuarea procesului penal, se constată existenţa vreunuia 
dintre cazurile prevăzute în art. 16 alin. (1) lit. a)-d) C.proc.pen., procurorul dispune clasarea, 
iar instanţa de judecată pronunţă achitarea, având în vedere unul dintre aceste temeiuri. In 
cazul în care, după continuarea procesului penal, nu se constată existenţa vreunuia dintre cazu- 
rile prevăzute în art. 16 alin. (1) lit. a)-d) C.proc.pen., procurorul dispune clasarea, iar instanța 
de judecată încetarea procesului penal ca urmare a intervenţiei împăcării. 

Spre deosebire de retragerea plângerii prealabile, care este un act uni- 
lateral de voință, împăcarea părților constituie un act bilateral, implicând în mod 
necesar acordul de voință al persoanei vătămate şi al inculpatului. În această 
privință, este de observat că împăcarea are caracter personal și trebuie să fie 
definitivă. De aceea, ea nu poate fi echivocă, fiind necesar să conţină în mod 
clar acordul de voință al persoanelor care s-au hotărât să se împace. (...) 
încetarea procesului penal poate fi dispusă numai atunci când instanța ia act 
nemijlocit de acordul de voinţă al inculpatului şi al persoanei vătămate de a se 
împăca, exprimat în şedinţa de judecată, personal sau prin persoane cu mandat 
special, ori când acesta rezultă din înscrisuri autentice (.C.C.J., Secţiile Unite, 
decizia nr. 27/2006, www.legalis.ro). 


$5. Incheierea unui acord de mediere 


- Codul de procedură penală prevede un impediment la punerea în mişcare sau 
exercitarea acţiunii penale constând în încheierea unui acord de mediere cu privire la 
latura penală a cauzei, în cazul infracțiunilor pentru care retragerea plângerii sau 
împăcarea înlătură răspunderea penală, dacă făptuitorul/suspectul sau inculpatul a 
recunoscut fapta în faţa organelor judiciare sau, în cazul în care medierea are loc 
înainte de începerea urmăririi penale, în fața mediatorului; 


- acest impediment, care are natura unei cauze ce înlătură răspunderea penală, 
presupune ca părţile să fi finalizat procedura de mediere prin încheierea unui acord în 
care să fi fost tranşate toate aspectele privind conflictul de drept penal dintre acestea; 


- în considerentele DCC nr. 397/2016 (M.Of. nr. 532 din 15 iulie 2016) s-a 
reținut că încheierea acordului de mediere nu constituie un caz separat de împie- 
dicare a exercitării acţiunii penale, distinct de retragerea plângerii şi împăcare; 
astfel, instanţa de contencios constituţional a considerat că înlăturarea răspunderii 
penale nu se produce ca urmare a medierii, ci doar ca urmare a retragerii plângerii 
prealabile ori a împăcării, inclusiv atunci când sunt realizate pe calea medierii, 
arătând că „încheierea unui acord de mediere cu privire la infracțiunile pentru care 
poate interveni împăcarea nu este, în esență, altceva decât o modalitate de realizare a 
împăcării, ca și cauză de înlăturare a răspunderii penale”; (...) acordul de mediere nu 
poate fi încheiat oricând în cursul procesului penal, ci doar atât timp cât poate 
interveni şi împăcarea, şi anume până la citirea actului de sesizare a instanței; (...) 
art. 67 din Legea medierii este constituţional numai în măsura în care încheierea unui 
acord de mediere cu privire la infracțiunile pentru care poate interveni împăcarea 
produce efecte numai dacă are loc până la citirea actului de sesizare a instanţei, 
întrucât, altfel, se aduce atingere principiului privind unicitatea, imparțialitatea şi 
egalitatea justiției, consacrat de art. 124 alin. (2) din Constituţie”; în consecinţă, prin 
DCC mr. 397/2016 a fost, în mod eronat, lipsită de efecte juridice decizia 
nr. 9/HP/2015 pronunţată de Înalta Curte de Casaţie şi Justiţie prin care se apreciase 
că medierea constituie o cauză sui-generis de înlăturare a răspunderii penale şi, 
deci, un impediment distinct la punerea în mişcare şi exercitarea acţiunii penale; 

- DCC ur. 397/2016 relevă incapacitatea instanţei de contencios constituţional de 
a înţelege adevărata natură a medierii de opţiune flexibilă şi cuprinzătoare, axată pe 
rezolvarea problemei şi pe implicarea părţilor, în completarea sau ca alternativă a 
procedurii penale tradiţionale [astfel cum rezultă din Recomandarea nr. (99) 19 a 
Comitetului miniştrilor către statele membre privind medierea în materie penală] şi 
disponibilitatea acesteia de a sacrifica natura juridică sui-generis strict în considerarea 
faptului că acordul de mediere putea fi încheiat pe tot parcursul procesului penal; 


- ulterior DCC mr. 397/2016, legiuitorul a intervenit prin Legea nr. 97/2018 
precizând în art. 67 alin. (22) că încheierea unui acord de mediere în latura penală a 
unei infracţiuni, constituie o cauză sui-generis care înlătură răspunderea penală şi 
că încheierea unui acord de mediere în latura penală poate interveni până la citirea 
actului de sesizare a instanţei; pe de o parte, soluţia legislativă consacră o înţelegere 
corectă a instituţiei medierii şi a naturii efectelor acordului de mediere de impedi- 
ment autonom la punerea în mişcare a acţiunii penale prin consacrarea acestuia drept 
cauză sui-generis care înlătură răspunderea penală; pe de altă parte, soluţia legislativă 
este eronată în condiţiile în care stabileşte ca acordul de mediere poate interveni până 
la citirea actului de sesizare a instanţei, inclusiv atunci când în urma medierii 
persoana vătămată decide să îşi retragă plângerea prealabilă; această eroare legisla- 
tivă face ca intervenţia legiuitorului să fie aptă în continuare de a ridica serioase 
obiecţiuni de neconstituţionalitate față de considerentele DCC nr. 397/2016 şi de 
lipsa de coerenţă a reglementării impedimentelor la punerea în mişcare a acţiunii 
penale la infracțiunile pentru care legea permite retragerea plângerii prealabile; 


- faţă de soluţia legislativă stipulată de art. 67 alin. (22) din Legea nr. 192/2006 
cred că făcută următoare distincţie: 


a) dacă prin intermediul medierii se realizează împăcarea (la infracțiunile pentru 
care legea permite împăcarea) sau se convine retragerea plângerii prealabile (la 
infracțiunile pentru care legea permite retragerea plângerii prealabile), acordul trebuie 
încheiat până la citirea actului de sesizare a instanței pentru ca să poată fi valorificat 
ca impediment autonom la punerea în mişcare a acţiunii penale prevăzut de art. 16 
alin. (1) lit. g) teza finală C.proc.pen.; 


b) la infracțiunile pentru care legea permite retragerea plângerii prealabile 
dispoziţiile art. 158 alin. (1) C.pen. permit în continuare valorificarea manifestării de 
voinţă a persoanei vătămate de a stinge acțiunea penală şi după momentul citirii actului 
de sesizare, prin raportare la impedimentul retragerii plângerii prealabile prevăzut de 
art. 16 alin. (1) lit. g) teza I C.proc.pen; 


- potrivit art. 58 alin. (2) din Legea nr. 192/2006 privind medierea şi organizarea 
profesiei de mediator, acordul de mediere în care se consemnează înţelegerea părţilor 
nu trebuie să cuprindă prevederi care aduc atingere legii şi ordinii publice; tot astfel, 
medierea trebuie să se desfăşoare astfel încât să fie respectate drepturile fiecărei părți 
ori subiect procesual la asistenţă juridică și, dacă este cazul, la serviciile unui inter- 
pret. Procesul-verbal întocmit potrivit prezentei legi, prin care se închide procedura 
medierii, trebuie să arate dacă persoanele între care s-a desfăşurat procedura medierii 
au beneficiat de asistenţa unui avocat şi de serviciile unui interpret ori, după caz, Să 
menţioneze faptul că au renunţat expres la acestea; 

- termenul prevăzut de lege pentru introducerea plângerii prealabile se suspendă 
pe durata desfăşurării medierii (ipoteză de suspendare a unui termen procedural). 
Dacă părţile aflate în conflict nu au încheiat o înţelegere, persoana vătămată poate 
introduce plângerea prealabilă în acelaşi termen, care îşi va relua cursul de la data 
întocmirii procesului-verbal de închidere a procedurii de mediere, socotindu-se şi 
timpul scurs înainte de suspendare; 


- în cazul în care procedura de mediere se desfăşoară înaintea începerii procesului 
penal şi aceasta se închide prin soluţionarea conflictului şi încheierea unui acord de 
mediere, fapta nu va atrage răspunderea penală pentru făptuitorul cu privire la care 
conflictul s-a încheiat prin mediere, reţinându-se existenţa impedimentului la punerea 
în mişcare a acţiunii penale; 


- dacă medierea cu privire la latura penală a cauzei se desfăşoară după începerea 
procesului penal (mediere procesuală), urmărirea penală sau, după caz, judecata se 
poate suspenda, în temeiul prezentării de către părți a contractului de mediere; sus- 
pendarea durează până când procedura medierii se închide prin oricare dintre modu- 
rile prevăzute de prezenta lege, dar nu mai mult de 3 luni de la data la care a fost 
dispusă; procesul penal se reia din oficiu, imediat după primirea procesului-verbal 
prin care se constată că nu s-a încheiat acordul de mediere sau, dacă acesta nu se 
comunică, la expirarea termenului de trei luni; 


- pentru soluţionarea acţiunii penale în baza acordului de mediere, mediatorul este 
obligat să transmită organului judiciar acordul de mediere şi procesul-verbal de înche- 
iere a medierii în original şi în format electronic, dacă părţile au ajuns la o înţelegere. 


5.2. Efecte 


- acordul de mediere produce efecte in personam, numai cu privire la suspectul sau 
inculpatul cu care s-a împăcat persoana vătămată sau reprezentantul acesteia, în cazul 
minorilor; 


- potrivit art. 69 alin. (1) din Legea nr. 192/2006, în cazul în care procedura de 
mediere se desfășoară înaintea începerii procesului penal și aceasta se închide prin 
soluţionarea conflictului şi încheierea unei înțelegeri, fapta nu va atrage răspunderea 
penală pentru făptuitorul cu privire la care conflictul s-a încheiat prin mediere; 


- în situaţia în care acordul de mediere intervine în cursul urmăririi penale, procurorul 
dispune clasarea, iar dacă aceasta intervine în cursul judecății până la citirea actului de 
sesizare, instanţa dispune încetarea procesului penal; 


- instanţa trebuie să constate stinsă acţiunea civilă potrivit art. 159 alin. (2) C.pen., 
în cazul încetării pronunţate ca urmare a împăcării, când împăcarea are loc ca urmare 
a încheierii unui acord de mediere [art. 16 alin. (1) lit. g) teza a II-a C.proc.pen.]; 


- dacă părţile au încheiat o tranzacție în urma medierii, instanța poate lua act de 
înțelegerea părților. 

Secţiunea a 2-a. Cauze care înlătură sau modifică 
executarea pedepselor 


ŞI. Graţierea 


1.1. Noţiune 


- graţierea este măsura de clemență prin care Președintele României sau Parla- 
mentul dispune înlăturarea, în tot sau în parte, a executării măsurii educative pri- 
vative de libertate ori a pedepsei sau comutarea acesteia într-o pedeapsă mai ușoară, 
prevăzută de Codul penal, și numai în limitele stabilite de acesta (de exemplu, 
comutarea detenţiunii pe viață în pedeapsa închisorii); 


- actul de clemenţă trebuie să se refere la pedepse sau măsuri educative privative 
de libertate aplicate! pentru infracţiuni săvârșite, de regulă, până la data prevăzută în 
actul colectiv de clemență; această dată trebuie să fie întotdeauna anterioară datei 
publicării legii de grațiere în Monitorul Oficial; 

- în cazul graţierii colective lipsa unei asemenea date echivalează cu o eroare 
legislativă pentru că, legea de grațiere intrând în vigoare în termen de trei zile de la 
data publicării în Monitorul Oficial, omisiunea reprezintă practic o invitaţie 
subliminală la comiterea de fapte susceptibile de a fi grațiate între data publicării şi 
cea a intrării în vigoare; deopotrivă, pentru aceleași argumente ar trebui să fie excluse 
de la grațiere și infracțiunile comise în ziua intrării în vigoare a legii de grațiere; 
numai în acest fel este garantat caracterul retroactiv al legii de grațiere; 

- reprezintă o cauză de înlăturare a executării pedepsei/măsurii educative priva- 
tive de libertate; aşadar, este necesar ca pedepsele sau măsurile educative privative 
de libertate să nu fi fost executate la data prevăzută în actul de clemență, ori, în lipsa 
unei asemenea prevederi, la data intrării în vigoare a legii de grațiere; 


- grațierea nu constituie o cauză de înlăturare a răspunderii penale, fapta grațiată 
urmând a fi înscrisă în cazierul judiciar; 


- spre deosebire de Codul penal din 1969, actualul Cod penal prevede că gra- 
țierea poate privi numai pedepsele aflate în curs de executare, excluzând din obiectul 
acesteia pedepsele a căror executare a fost suspendată sub supraveghere ori 
pedepsele stabilite cu privire la care s-a dispus amânarea aplicării pedepsei având 
în vedere natura acestei instituţii de cauză ce înlătură executarea pedepselor, excep- 
ție făcând ipoteza în care prin actul de grațiere se dispune altfel; deopotrivă, gra- 
țierea nu vizează măsurile educative neprivative de libertate, în afară de cazul în 
care se dispune altfel prin actul de grațiere; tot astfel, graţierea nu poate viza obli- 
garea la prestarea unei munci în folosul comunităţii; Codul penal a mai prevăzut în 
mod explicit că graţierea nu produce efecte asupra drepturilor persoanei vătămate. 


l Spre deosebire de grațiere, amnistia se referă la infracțiunile indicate în actul de 
clemență, iar nu la pedepse sau măsuri educative. 


Cauze care înlătură răspunderea penală 943 


- indiferent de actul normativ prin care este adoptată, graţierea produce 
efecte obligatorii! şi retroactive, iar în funcţie de natura şi conținutul actului 
prin care se adoptă poate avea repercusiuni ir personam (graţierea indivi- 
duală), in rem sau mixte (graţierea colectivă). 


1.2. Clasificare 


1. În funcţie de persoanele care beneficiază de grațiere 


a) grațiere individuală — se acordă unor persoane fizice determinate în mod indi- 
vidual (chiar dacă mai multe persoane sunt nominalizate în decretul de grațiere), prin 
decret, de Președintele României, la cerere sau din oficiu, numai după rămânerea 
definitivă a hotărârii de condamnare; 


- în cazul persoanei fizice graţierea individuală poate privi una sau mai multe 
pedepse privative de libertate” sau o măsură educativă privativă de libertate; 

- în cazul persoanei juridice, pot fi grațiate atât pedeapsa principală, cât și pedeapsa 
complementară a dizolvării ori a suspendării activităţii persoanei juridice; 

- este o grațiere întotdeauna postcondamnatorie și necondiționată, 


- în cazul concursului de infracțiuni, graţierea individuală vizează numai pedeapsa 
rezultantă; 


- graţierea individuală nu poate privi: 
(i) pedepsele deja executate; 


(ii) pedepsele a căror executare nu a început din cauza sustragerii condamnatului 
de la executare; 


(iii) pedepsele a căror executare a fost suspendată sub supraveghere; 
(iv) pedeapsa amenzii penale; 
(v) pedepsele complementare şi cele accesorii aplicate persoanei fizice. 


- nu are efect asupra laturii civile şi asupra măsurilor administrative pronunțate 
într-o cauză penală; 


- cererea de grațiere individuală poate fi formulată de persoana fizică condamnată, 
de apărătorul ori reprezentantul legal al acesteia, precum și de soțul persoanei con- 
damnate, ascendenții, descendenții, fraţii, surorile ori copiii acestora, precum și de 
aceleași rude ale soțului persoanei condamnate ori de reprezentantul legal sau avo- 
catul persoanei juridice condamnate; 


! Legea prevede o singură excepţie de la caracterul obligatoriu al graţierii, în ipoteza în 
care grațierea individuală a fost acordată condamnatului major la cererea altor persoane, iar 
condamnatul refuză efectele grațierii (în absenţa unor cazuri patologice, ipoteza ar trebui să fie 
mai degrabă teoretică). 

2 A se vedea, în acest sens, art. 1-3 şi art. 5 din Legea nr. 8/1957, art. 1-5 din Decretul 
nr. 315/1959, art. 2-6 şi 11-13 din Decretul nr. 185/1986, art. 3, art. 4, art. 9 şi art. 11 din 
Decretul-lege nr. 3/1990, sau Legea nr. 543/2002. 

3 Analiza decretelor de grațiere relevă că acestea au privit întotdeauna numai condamnări 
la pedeapsa închisorii. 

- în vederea exercitării prerogativei de grațiere, Președintele României poate soli- 
cita, atunci când socoteşte necesar, avize consultative de la Ministerul Justiţiei, care 
este obligat să le înainteze în termen de 30 de zile de la data solicitării, de asemenea, 
atunci când consideră necesar, Președintele României poate solicita informaţii cu pri- 
vire la persoana fizică organelor administraţiei publice locale, conducătorului locului 
de detenţie, organelor judecătorești şi ale parchetelor, organelor de poliţie şi altor 
instituții publice, precum şi comandantului unității, pentru condamnații militari; în 
cazul cererilor de grațiere formulate pentru persoana juridică, Preşedintele României 
poate solicita, atunci când socotește necesar, informaţii de la registrul comerțului, de 
la autorităţile cu atribuţii de control în domeniul fiscal şi vamal, de la organul care a 
autorizat înființarea persoanei juridice sau care a înregistrat persoana juridică, de la 
organele administraţiei publice locale, precum și de la orice altă instituţie publică; 


- poate fi refuzată de către beneficiarul ei, cu excepţia condamnaților minori, 
atunci când cererea de grațiere individuală a fost făcută de altă persoană; 


- decretul de grațiere individuală se publică în Monitorul Oficial al României, 
Partea I; 


- decretul de grațiere individuală nu poate fi revocat. 


b) grațiere colectivă — se acordă unui număr nedeterminat de persoane, prin lege 
organică (ce are întotdeauna caracter retroactiv), de Parlament, pentru condamnări 
determinate prin cuantumul pedepselor sau prin infracțiunile pentru care au fost 
pronunţate!; având în vedere că ordonanțele de urgență ale Guvernului pot fi emise în 
domeniul legilor organice, nu este exclusă din punct de vedere teoretic posibilitatea 
dispunerii grațierii şi printr-o ordonanță de urgență; 


! Prin DCC nr. 86/2003 Curtea Constituţională a reţinut că „Pe lângă deosebirea de 
emitent, o altă diferenţă esenţială între cele două forme ale graţierii este rațiunea pentru care 
acestea sunt acordate. Dacă în cazul graţierii individuale Preşedintele României are în vedere, 
cel mai adesea, raţiuni umanitare, izvorâte din circumstanţe deosebite în care se găseşte 
condamnatul sau în care a săvârşit fapta, în cazul graţierii colective sunt preponderente raţiu- 
nile de realizare a unei politici penale şi sociale faţă de o anumită categorie de condamnaţi 
pentru infracţiuni ce nu prezintă un pericol social ridicat şi care au dat dovezi temeinice de 
îndreptare, oferindu-li-se acestora posibilitatea de a beneficia de clemenţa legiuitorului. Pe 
lângă aceste considerente sociale, graţierea colectivă are în vedere adesea şi reducerea 
numărului de persoane condamnate care vor rămâne în continuare în penitenciare, precum şi 
diminuarea supraaglomerării unităţilor din sistemul penitenciar. Aşa fiind, graţierea colectivă 
creează, printr-un act normativ cu aplicabilitate generală, premisa îndreptării comportamen- 
tului social al unei întregi categorii de condamnaţi. Legea de grațiere este impersonală, spre 
deosebire de decretul Preşedintelui României, care se aplică uneia sau mai multor persoane 
individualizate. Sfera de aplicare a legii de grațiere se face prin stabilirea unor criterii obiec- 
tive, care se pot referi la natura infracţiunilor săvârşite, durata pedepselor, existenţa stării de 
recidivă sau la situaţia personală a condamnaților, spre exemplu, la conduita şi vârsta acestora 
sau la starea lor de sănătate. Cu toate că stabilirea acestor criterii este atributul exclusiv al 
legiuitorului, actul normativ de grațiere trebuie să respecte prevederile constituţionale şi 
principiile de drept general valabile”. 

- poate avea ca obiect numai pedepse aplicate de instanță cu executarea în regim 
de detenție sau măsuri educative privative de liberate, pentru fapte săvârşite anterior 
datei prevăzute în legea de grațiere; 


- prin lege de grațiere colectivă se poate dispune comutarea pedepsei aplicate într- 
una mai uşoară; 


- poate fi antecondamnatorie sau postcondamnatorie, condiţionată sau necondi- 
ționată; 

- în cazul concursului de infracțiuni, graţierea colectivă vizează numai pedeapsa 
individuală stabilită/aplicată pentru fiecare infracțiune concurentă care cade sub 
incidența legii, iar nu pedeapsa rezultantă ca în cazul grațierii individuale; 


2. În funcție de modul în care se produc efectele 


a) grațiere pură și simplă — când producerea efectelor ei nu este supusă niciunei 
condiţii, având loc în mod definitiv la data aplicării actului de clemență; 


- grațierea individuală este întotdeauna pură și simplă, nefiind condiționată; gra- 
țierea colectivă poate fi atât pură şi simplă, cât şi condiționată. 

b) grațiere condiționată — când producerea efectelor ei este supusă uneia sau mai 
multor condiţii (de exemplu, persoana graţiată să nu săvârșească în termen de 5 ani 
de la data graţierii nicio infracțiune intenţionată sau prevederea unei liste de infrac- 
țiuni exceptate de la grațiere etc.). 


De pildă, art. 4 din Legea nr. 543/2002 privind graţierea unor pedepse și înlătu- 
rarea unor măsuri şi sancțiuni prevedea că nu beneficiază de grațiere: (i) persoanele 
condamnate pentru infracțiuni săvârșite în stare de recidivă şi cei care sunt recidiviști 
prin condamnări anterioare (în acest ultim caz, trebuie să existe o hotărâre de 
condamnare definitivă care să constate starea de recidivă, exceptarea este intuitu 
personae şi vizează toate infracțiunile săvârșite de aceste persoane, inclusiv cele din 
culpă; această calitate se stabileşte în funcţie de momentul săvârșirii infracțiunii 
susceptibile de a fi grațiată); (ii) cei cărora li s-au aplicat pedepse sau măsuri educative 
pentru următoarele infracțiuni: infracțiunile de omor, vătămarea corporală gravă, lovi- 
rile sau vătămările cauzatoare de moarte, lipsirea de libertate în mod ilegal, violul etc. 


3. În funcţie de întinderea efectelor pe care le produce 


a) grațiere totală — când priveşte pedeapsa principală în integralitatea ei (remi- 
tere de pedeapsă); 


b) grațiere parţială — poate privi o parte determinată din pedeapsă, o parte calcu- 
lată prin raportare la pedeapsa în întregul ei, precum şi restul pedepsei rămase de 
executat (reducere de pedeapsă). 


- poate avea ca efect și înlocuirea (comutarea) unei pedepse mai grele cu una mai 
uşoară (de exemplu, pedeapsa detențiunii pe viaţă se înlocuieşte cu cea a maximului 
special al închisorii prevăzut de lege pentru infracțiunea săvârşită). 


4. In funcţie de momentul în care intervine 


a) grațiere postcondamnatorie — se acordă pentru pedepsele sau măsurile 
educative privative de libertate aplicate prin hotărâri judecătorești rămase definitive 
la data actului de grațiere; 

- poate privi pedepse sau măsuri educative privative de libertate aflate în curs de 
executare sau pe cele din care s-a dispus liberarea; deopotrivă, intră sub incidența 
grațierii postcondamnatorii și pedepsele a căror executarea nu a început încă din cauza 
dispunerii de către instanță a amânării executării pedepsei (art. 589 C.proc.pen.), 
respectiv pedepsele a căror executare a fost întreruptă (art. 592 C.proc.pen.); 


- produce efecte prin efectul legii, de la data intrării în vigoare a actului de gra- 
tiere, indiferent dacă a fost constatată sau nu de către organul judiciar (de judecătorul 
de la instanţa de executare, iar dacă cel condamnat se află în executarea pedepsei, de 
judecătorul de la instanța corespunzătoare, în a cărei rază teritorială se află locul de 
deținere). 

b) grațiere antecondamnatorie — se acordă pentru pedepsele sau măsurile edu- 
cative privative de libertate ce se vor aplica faptelor comise înainte de intrarea în 
vigoare a legii de grațiere, care nu au fost judecate definitiv (de pildă, cele nedesco- 
perite încă sau aflate în curs de urmărire penală sau judecată în primă instanță ori în 
căile ordinare de atac). 


- când legea de grațiere colectivă intră în vigoare înaintea rămânerii definitive a 
hotărârii de condamnare, graţierea îşi produce efectele numai de la data rămânerii 
definitive a hotărârii; în acest caz, dacă procurorul constată că a fost săvârșită o 
infracţiune, trebuie să înceapă urmărirea penală, să pună în mişcare acțiunea penală, 
să dispună trimiterea în judecată a infractorului, iar instanța, după dispunerea con- 
damnării pentru infracțiunea săvârşită, va constata că pedeapsa/măsura educativă pri- 
vativă de libertate stabilită este grațiată; nu intră sub incidenţa legii de grațiere pedep- 
sele stabilite, dar cu privire la care s-a dispus amânarea aplicării acestora, această 
soluţie de individualizare a pedepsei nefiind o soluţie de condamnare; 


- în situația pluralităţii de infracțiuni pentru care s-au aplicat pedepse ce au fost 
contopite, obiectul graţierii colective îl constituie pedepsele stabilite pentru fiecare 
dintre infracțiuni, şi nu pedeapsa rezultantă. Dacă pentru unele dintre aceste pedepse 
este incidentă grațierea, ele vor fi descontopite, iar dacă a rămas o singură pedeapsă 
din pedeapsa rezultantă, care nu este graţiată, va fi înlăturat și sporul eventual aplicat; 


- în cazul infracțiunilor continue, continuate sau de obicei, este necesar ca acti- 
vitatea infracțională să se fi epuizat anterior datei adoptării actului de clemență; 


- în cazul infracțiunilor progresive, trebuie ca activitatea infracţională, iar nu 
rezultatul mai grav, să fie realizată anterior datei adoptării actului de clemență; 


- în cazul pluralității de infractori, este necesar ca data comiterii faptei de către 
autor să fie anterioară datei actului de grațiere; 


- se aplică de către instanţa de judecată prin hotărârea pronunţată în primă instanță 
sau în căile ordinare de atac. 


1.3. Efecte 


- graţierea are ca efect înlăturarea în tot sau în parte a executării măsurii edu- 
cative privative de libertate ori a pedepsei principale sau comutarea acesteia în alta 
mai ușoară (detenţiunea pe viaţă în închisoare sau închisoarea în amendă); nu pro- 
duce efecte asupra pedepselor executate integral ori a celor pentru care a intervenit 

prescripția executări pedepsei ori a pedepsei închisorii a cărei executare a fost sus- 
pendată sub supraveghere (afară de cazul când legea prevede altfel) aceasta vizând, 
în principiu, pedepsele care se execută efectiv; 


- graţierea nu are ca efect reabilitarea de drept a persoanei condamnate; condam- 
narea la o pedeapsă mai mare de 1 an închisoare care a fost graţiată constituie prim 
termen al recidivei; termenul de reabilitare începe să curgă de la data graţierii totale 
sau a restului de pedeapsă şi se calculează în raport de pedeapsa aplicată de către 
instanță, iar nu în raport de pedeapsa ce a mai rămas de executat în ipoteza unei 
graţieri parțiale; 

- în mod întemeiat s-a reținut în literatura de specialitate! că graţierea nu împie- 
dică exercitarea căilor extraordinare de atac de către condamnat, în condiţiile legii, şi 
nu poate constitui temei pentru respingerea acestora; 


- graţierea totală necondiționată face ca pedeapsa aplicată să fie considerată exe- 
cutată la data aplicării actului de grațiere (grațiere postcondamnatorie), respectiv la 
data rămânerii definitive a hotărârii judecătorești (grațiere antecondamnatorie); 
săvârşirea unei noi infracțiuni poate atrage, în condiţiile legii, reținerea recidivei 
postexecutorii; 

- graţierea parțială necondiționată poate atrage fie înlăturarea executării pedepsei 
(dacă restul rămas de executat este egal sau mai mic decât fracția din pedeapsă ce a 
fost grațiată sau dacă durata reţinerii sau arestării preventive este egală ori mai mare 
decât fracția din pedeapsă ce nu a fost graţiată), fie numai a unei părți din aceasta; 


- în cazul graţierii parţiale a pedepsei, calculul fracției de pedeapsă ce trebuie 
executată pentru a obține liberarea condiționată se face prin raportare la pedeapsa pe 
care condamnatul o execută efectiv, nu la cea la care a fost condamnat de către 
instanță (de exemplu, prin raportare la restul de pedeapsă pe care condamnatul tre- 
buie să îl execute în urma unei graţieri parţiale, iar nu la pedeapsa integrală aplicată 
de instanța de judecată), tot astfel, în ipoteza grațierii parţiale a unei părți din 
pedeapsă termenul de prescripţie a executării pedepsei se va calcula în raport de 
durata părții din pedeapsă care a mai rămas de executat; 


- grațierea necondiționată produce aceleași efecte ca şi cea condiționată, cu 
mențiunea că, în situaţia acesteia din urmă, efectele au un caracter provizoriu, până la 
împlinirea termenului de încercare din actul de clemență; în cazul comiterii unei 
infracțiuni în termenul de încercare al grațierii condiționate care atrage revocarea 
graţierii se va reţine existenţa stării de recidivă postcondamnatorie sau, după caz, a 
pluralităţii intermediare; în schimb, comiterea unei infracțiuni după intervenția gra- 
țierii necondiționate, sau după intervenţia graţierii condiţionate dacă noua infracţiune 
nu este aptă să atragă revocarea graţierii, poate conduce la reținerea recidivei 
postexecutorii, dacă sunt întrunite şi celelalte cerinţe legale; 


- după graţierea pedepsei principale sau a restului de pedeapsă rămas neexe- 
cutat, pedepsele accesorii nu se mai execută; pedeapsa complementară a interzicerii 


! N. Neagu, op. cit., p. 601. 

exercitării unor drepturi se va executa de la data grațierii pedepsei principale sau a 
restului de pedeapsă; 


- dacă pe parcursul executării pedepsei intervin mai multe acte de grațiere par- 
țială, pedeapsa aplicată condamnatului se reduce succesiv!; 


- în caz de concurs de infracţiuni, atât grațierea antecondamnatorie, cât şi gra- 
țierea (colectivă) postcondamnatorie se va analiza în raport de fiecare dintre infrac- 
ţiunile concurente; astfel, dacă unele infracțiuni intră sub incidența graţierii antecon- 
damnatorii, iar altele nu la aplicarea pedepsei rezultante pentru concursul de infrac- 
țiuni se vor avea în vedere doar pedepsele executabile stabilite pentru infracțiunile 
pentru care nu operează grațierea; dacă pentru unele infracțiuni s-au stabilit pedepse 
ce intră sub incidenţa grațierii postcondamnatorii, dispoziţiile referitoare la contopire 
în urma graţierii se aplică numai cu privire la pedepsele executabile ce nu au făcut 
obiectul graţierii sau care au fost grațiate parţial; aşadar, nu se va analiza grațierea 
(colectivă) postcondamnatorie prin raportare la pedeapsa rezultantă aplicată pentru 
infracțiunile concurente; 


- graţierea colectivă postcondamnatorie poate conduce la înlăturarea sporului de 
pedeapsă aplicat pentru un concurs de infracțiuni, dacă numai una dintre infracțiunile 
concurente este exceptată de la grațiere; tot astfel, este posibil să fie redus sporul de 
pedeapsă în cazul în care o parte dintre pedepsele stabilite/aplicate pentru infracțiu- 
nile concurente sunt grațiate; 


- în situaţia în care, în aceeași cauză, se constată că s-a împlinit termenul de 
prescripţie a răspunderii penale, dar și intervenţia unei legi de grațiere, se va dispune 
încetarea procesului penal, iar nu condamnarea inculpatului urmată de constatarea că 
pedeapsa aplicată a fost grațiată; 


- graţierea nu are efecte asupra pedepselor complementare şi a măsurilor educa- 
tive neprivative de libertate (dar produce efecte cu privire la măsurile educative 
privative de libertate, înlăturând executarea acestora), afară de cazul în care prin actul 
de grațiere se dispune altfel; 


- graţierea nu produce în niciun caz efecte asupra măsurilor de siguranță (indi- 
ferent de natura acestora) şi asupra drepturilor persoanei vătămate (despăgubiri 
civile, cheltuieli judiciare); 


! În această privință, în doctrină (C. Mitrache, Ctin. Mitrache, op. cit., p. 507) s-a subliniat 
că „Graţierile parţiale succesive intervenite în cursul executării unei pedepse de mai lungă 
durată au ca efect reducerea succesivă a pedepsei, corespunzător fiecărei graţieri. O astfel de 
soluţie poate fi prevăzută chiar prin actul de acordare a graţierii parţiale. Prin actul de acordare 
a graţierii se poate prevedea şi soluţia contrară, că nu beneficiază de grațiere condamnaţii 
cărora li s-a mai redus pedeapsa ca urmare a unei graţieri anterioare ori că vor beneficia de 
dispoziţiile de grațiere mai favorabile”. În literatura de specialitate (V. Neagu, op. cit., p. 601) 
s-au oferit exemple de astfel de opţiuni legislative, reținându-se că „în art. 12 din Decretul 
nr. 185/1986 se prevede că în cazul aplicării, în mod succesiv, a unor decrete de grațiere cu 
privire la aceeaşi pedeapsă, se va lua în considerare numai dispoziţia de grațiere mai favora- 
bilă condamnatului, interzicând efectele graţierilor succesive. Dimpotrivă, art. 5 din Decretul 
nr. 315/1959 permite o asemenea ipoteză: dispoziţiile decretului se aplică şi pedepselor reduse 
ca efect al unor graţieri anterioare”. 

- deseori se remarcă dificultăți în distingerea efectelor graţierii de cele ale 
amnistiei, din acest motiv se impune efectuarea unor precizări: 


a) cele două instituţii au o natură juridică diferită: amnistia constituie o cauză care 
înlătură răspunderea penală, în vreme ce grațierea constituie o cauză care înlătură 
executarea pedepsei sau a măsurii educative privative de libertate; având în vedere 
aceste naturi juridice, amnistia constituie un impediment la punerea în mișcare sau 
exercitarea acţiunii penale, în vreme ce grațierea nu se regăsește între cauzele prevă- 
zute de art. 16 C.proc.pen.; 


b) spre deosebire de amnistie care se dispune numai prin lege organică și este 
numai colectivă (nu individuală) și totală (nu parţială), graţierea poate fi individuală 
(postcondamnatorie dispusă prin decret prezidențial) sau colectivă (antecondamna- 
torie sau postcondamnatorie dispusă prin lege organică), respectiv totală, parțială sau 
poate consta în comutarea pedepsei într-una mai uşoară; 


c) amnistia antecondamnatorie care are ca obiect infracțiunea care face obiectul 
procesului penal fie în cursul urmăririi penale, fie în cursul judecății, în vreme ce 
grațierea antecondamnatorie are ca obiect pedeapsa sau măsura educativă privativă de 
libertate stabilită pentru infracțiunea care face obiectul judecății prevăzută de legea de 
grațiere; astfel, în ipoteza intervenţie amnistie antecondamnatorii instanța va dispune 
încetarea procesului penal fără a putea aplica pedepse principale, măsuri educative 
(privative sau neprivative de libertate), pedepse accesorii sau pedepse complementare; 
în schimb, în ipoteza intervenţiei unei grațieri colective antecondamnatorii instanța 
poate dispune condamnarea la pedepse principale sau la măsuri educative privative de 
libertate pe care le va constata graţiate, sau poate aplica pedepse complementare pe 
lângă pedepsele principale grațiate, ori măsuri educative neprivative de libertate (dacă 
prin legea de grațiere nu se dispune altfel); așadar, spre deosebire de amnistie, grațierea 
nu are efecte asupra pedepselor complementare şi măsurilor educative neprivative de 
libertate, cu excepția situaţiei în care se dispune altfel prin legea de grațiere; 


d) atât amnistia postcondamnatorie, cât și grațierea postcondamnatorie presupun o 
pedeapsă care nu a fost executată; în schimb, amnistia postcondamnatorie înlătură 
atât executarea pedepsei principale, cât şi a pedepselor accesorii și complementare, 
precum şi a celorlalte consecinţe ale condamnării, în vreme ce graţierea postcon- 
damnatorie înlătură executarea pedepsei principale (care este considerată ca execu- 
tată) şi implicit şi a pedepsei accesorii, neproducând efecte cu privire la pedeapsa 
complementară a interzicerii exercitării unor drepturi; 

e) amnistia postcondamnatorie înlătură executarea măsurilor educative (privative 
sau neprivative de libertate), în vreme ce graţierea postcondamnatorie înlătură exe- 
cutarea măsurilor educative privative de libertate (dacă nu se dispune altfel prin actul 
de grațiere); 

f) atât amnistia, cât şi graţierea nu au efect asupra măsurilor de siguranţă ori a 
drepturilor persoanei vătămate. 


1.4. Revocarea graţierii 


- este o măsură ce se poate dispune de instanţa de judecată, constând în revenirea 
asupra graţierii condiționate a pedepsei, în cazul în care nu este respectată condiția 
prevăzută de lege pe durata termenului de încercare (de pildă, ca în termen de 5 ani 

de la data graţierii, persoana condamnată căreia i s-a aplicat măsura de clemență să 
nu mai săvârşească din nou o infracțiune intenționată — în cazul infracţiunilor con- 
tinue sau continuate, este suficient ca un singur act să fie realizat în acest termen); 


- în situaţia în care se revocă graţierea, în principiu, pedeapsa aplicată pentru noua 
infracțiune se va cumula aritmetic cu pedeapsa neexecutată a cărei grațiere a fost 
revocată. 


$2. Prescripţia executării pedepsei 
2.1. Noţiune 


- este prescripția ale cărei efecte constituie un impediment la executarea pedepsei 
principale/măsurii educative (privative sau neprivative de libertate) aplicate printr-o 
hotărâre definitivă unei persoane fizice, respectiv la executarea pedepsei principale 
aplicate unei persoane juridice; cu alte cuvinte, statul nu mai poate solicita și obține 
executarea pedepsei aplicate prin hotărârea definitivă, trecerea timpului anihilând 
efectul executoriu al hotărârii; 


- ca urmare a prescripției executării pedepsei principale nu se va executa nici 
pedeapsa accesorie aplicată persoanelor fizice; persoanelor juridice nu le pot fi 
aplicate pedepse accesorii şi prin urmare nu poate fi vorba de efecte ale prescripţie 
executării acestora; 


- în principiu, nu prezintă importanță infracțiunea pentru care s-a dispus condam- 
narea definitivă sau natura pedepsei aplicate; 


- ca excepţie, prescripția nu înlătură executarea pedepsei principale în cazul con- 
damnărilor definitive dispuse pentru: 


a) infracțiunile de genocid, contra umanităţii și de război, indiferent de data la 
care au fost comise (art. 438-445 C.pen.); 


b) infracțiunilor de omor (art. 188 C.pen.), omor calificat (art. 189 C.pen.), 
precum şi al infracțiunilor intenționate urmate de moartea (nu și sinuciderea) victimei 
(lovirile sau vătămările cauzatoare de moarte (art. 195 C.pen.), violul urmat de 
moartea victimei [art. 218 alin. (4) C.pen.], tâlhăria urmată de moartea victimei 
(art. 236 C.pen.); întrucât legea nu distinge în funcție de forma infracțiunii, 
imprescriptibilitatea executării pedepsei principale pentru infracțiunile enumerate 
mai sus va opera atât în ipoteza condamnării pentru forma tentată a infracțiunii, cât şi 
în ipoteza condamnărilor pentru forma consumată; deopotrivă, vor fi imprescriptibile 
şi pedepsele aplicate pentru infracțiuni complexe care absorb vreuna dintre infracțiu- 
nile menționate mai sus (de pildă, ultrajul, ultrajul judiciar). 

- dispoziţiile art. 161 alin. (3) C.pen., potrivit cărora prescripţia nu înlătură execu- 
tarea pedepselor principale nici în cazul infracţiunilor de la lit. b) de mai sus, pentru 


! Codul penal a avut în vedere, în această privință, Convenţia asupra imprescriptibilității 
crimelor de război şi a crimelor contra umanităţii, Convenţia europeană privind imprescriptibi- 
litatea crimelor împotriva umanității şi a crimelor de război, dar și considerentele hotărârii Curţii 
Europene din cauza Asociaţia 2] Decembrie ș.a. c. României (CtEDO, hotărârea din 24 mai 2011). 

care, la data intrării în vigoare a Codului penal, nu s-a împlinit termenul de 
prescripţie a executării, legitimează, în fapt, aplicarea retroactivă a legii penale mai 
severe, fiind în contradicţie cu dispoziţiile art. 7 parag. 1 din Convenţia europeană (în 
acelaşi sens, a se vedea opinia separată la DCC nr. 511/2013); 


- condamnarea va constitui în continuare un antecedent penal; în ipoteza comiterii 
din nou a unei infracțiuni intenționate sau praeterintenționate, se va putea reține 
starea de recidivă postexecutorie; 


- este prescriptibilă executarea pedepselor principale aplicate persoanei fizice sau 
juridice ori a pedepselor complementare aplicate oricărei persoane juridice (nu doar 
executarea pedepselor complementare aplicate persoanelor juridice ce nu pot fi 
dizolvate sau a căror activitate nu poate fi suspendată, așa cum prevedea Codul penal 
din 1969), deopotrivă este prescriptibilă executarea măsurilor educative privative sau 
neprivative de libertate; 


- nu se prescrie executarea măsurilor de siguranță indiferent dacă acestea au fost 
aplicate unei persoane fizice sau juridice (față de scopul acestora: înlăturarea stării de 
pericol și prevenirea comiterii altor infracțiuni), precum şi executarea pedepselor 
complementare aplicate persoanei fizice; 


- după expirarea termenului de prescripţie a executării pedepsei principale, se vor 
executa pedepsele complementare aplicate persoanei fizice; 


- poate fi invocată de persoana condamnată personal sau prin mandatar pe calea 
contestației la executare, atât în ipoteza în care contestatorul a fost privat de libertate 
pentru executarea unei pedepse/măsuri educative prescrise, cât şi atunci când acesta 
se află în continuare în stare de libertate; 


- având în vedere faptul că prescripția executării pedepsei operează de drept de la 
momentul împlinirii termenului prevăzut de lege, organele judiciare au obligația 
procedurală pozitivă de a acţiona din oficiu în vederea evitării privării de libertate a 
unei persoane în baza unui mandat de executare a pedepsei emis anterior, dacă cu 
privire la această pedeapsă a intervenit prescripția executării; astfel, incidența 
impedimentul la executarea pedepsei trebuie să facă obiectul unei sesizări din oficiu 
a judecătorului delegat cu executarea pedepsei, care atunci când constată incidența 
prescripției va trebui să sesizeze de îndată instanța de executare. 


2.2. Termenele de prescripţie a executării pedepsei/măsurilor educative 


a) Termenele de prescripţie a executării pedepsei pentru persoana fizică 
majoră sunt: 


(i) 20 de ani, când pedeapsa care urmează a fi executată! este detențiunea pe 
viaţă? sau închisoarea mai mare de 15 ani; 


! Spre deosebire de prescripţia răspunderii penale unde termenele se calculează prin 
raportare la pedeapsa prevăzută de lege, în cazul prescripției executării pedepsei raportarea se 
face numai la pedeapsa ce se execută. 

2 În cazul în care pedeapsa detențiunii pe viață a fost înlocuită cu pedeapsa închisorii, 
termenul de prescripţie a executării pedepsei închisorii va fi tot de 20 de ani. 

(ü) 5 ani plus durata pedepsei ce urmează să fie executată, dar nu mai mult de 
15 ani, în cazul celorlalte pedepse cu închisoarea; 


(iii) 3 ani, în cazul în care pedeapsa ce urmează să fie executată este amenda. 


- prin pedeapsa ce se execută se înţelege pedeapsa stabilită de instanță, ținându-se 
cont de cauzele ulterioare de modificare a acesteia, se va avea astfel în vedere 
pedeapsa aplicată pentru infracţiunea pentru care inculpatul a fost condamnat sau 
pedeapsa rezultantă în cazul concursului de infracţiuni, recidivei sau pluralităţii inter- 
mediare; în ipoteza în care, în condiţiile art. 585 C.proc.pen., intervine modificare 
pedepsei, se va avea în vedere la stabilirea termenului de prescripţie noua pedeapsă 
aplicată, 

- în ipoteza în care inculpatul a fost privat de libertate pe parcursul procesului penal, 
durata privării preventive de libertate nu va influența modul de stabilire a duratei 
termenului de prescripţie a executării pedepsei, care nu se va calcula doar prin raportare 
la restul de pedeapsă rămas neexecutat, ci tot în funcţie de pedeapsa aplicată de 
instanță; privarea preventivă de libertate nu are natura unei cauze ulterioare de modi- 
ficare a pedepsei, întrucât, pe de o parte, nu produce modificarea pedepsei de executat, 
aceasta fiind cea aplicată de către instanță, iar pe de altă parte, nu este ulterioară 
rămânerii definitive a hotărârii judecătoreşti; 

- în cazul măsurilor educative (privative sau neprivative de libertate) se va avea în 
vedere măsura educativă care se execută; dacă pe parcursul executării măsurii 
educative neprivative de libertate aceasta este înlocuită cu o măsură educativă privativă 
de libertate, se va avea în vedere durata acestei din urmă măsuri; 


- în situația în care intervine revocarea liberării condiționate din cauza nerespec- 
tării cu rea-credință a măsurilor de supraveghere sau a neîndeplinirii obligațiilor 
impuse de către instanță pe durata termenului de supraveghere, termenul de prescrip- 
ție începe să curgă de la data rămânerii definitive a hotărârii de revocare și se calcu- 
lează în raport cu restul de pedeapsă neexecutat („pedeapsa ce se execută”); atunci 
când revocarea liberării condiționate are loc pentru săvârșirea unei noi infracțiuni pe 
durata termenului de supraveghere, termenul de prescripţie a executării pedepsei 
începe să curgă de la data rămânerii definitive a hotărârii de revocare, însă se 
calculează raportat la pedeapsa rezultantă stabilită potrivit regulilor de la recidivă, 
respectiv de la pluralitatea intermediară („pedeapsa ce se execută”); 


- în cazul înlocuirii pedepsei amenzii cu pedeapsa închisorii, termenul de 
prescripţie se calculează în raport cu durata pedepsei închisorii care a înlocuit 
pedeapsa amenzii („pedeapsa ce se execută”); 

- în cazul graţierii parţiale a unei părți din pedeapsă, termenul de prescripţie a 
executării pedepsei se va calcula în raport de duraza părții din pedeapsă care a mai 
rămas de executat („pedeapsa ce se execută”); 


! Potrivit art. 585 alin. (1) C.proc.pen.: „Pedeapsa pronunţată poate fi modificată, dacă la 
punerea în executare a hotărârii sau în cursul executării pedepsei se constată, pe baza unei alte 
hotărâri definitive, existența vreuneia dintre următoarele situații: a) concursul de infracțiuni; 
b) recidiva; c) acte care intră în conţinutul aceleiaşi infracțiuni”. 

- în ipoteza intervenţiei graţierii parțiale antecondamnatorii şi necondiționate, 
termenul de prescripţie a executării se calculează în raport de partea din pedeapsa 
negrațiată; 


b) Termenele de prescripţie a executării pedepsei pentru persoana juridică 
sunt: 


(©) 5 ani, pentru pedeapsa principală a amenzii; 
(îi) 3 ani, pentru pedeapsa complementară aplicată persoanelor juridice. 


Codul penal va fi legea penală mai favorabilă, deoarece introduce în domeniul de 
aplicare a prescripției executării orice pedepse complementare aplicate oricărei per- 
soane juridice. 


o... 


c) Termenele de prescripţie a executării măsurilor educative sunt: 
(i) 2 ani, pentru măsurile educative neprivative de libertate; 


(ü) un termen egal cu durata măsurii educative privative de libertate luată, dar nu 
mai puțin de 2 ani. 


Ín cazul înlocuirii măsurilor educative, executarea se prescrie în raport cu măsura 
educativă mai grea. 


wee 


d) Calculul termenului de prescripţie a executării pedepsei/măsurilor educative. 


- sunt termene substanţiale de drept penal: ziua se socotește de 24 de ore şi 
săptămâna de 7 zile; luna şi anul se socotesc împlinite cu o zi înainte de ziua cores- 
punzătoare datei de la care au început să curgă [art. 186 alin. (1) C.pen.]; chiar dacă 
ultima zi a termenului de prescripţie a executării pedepsei cade într-o zi nelucrătoare, 
aceea va fi data de la care va fi înlăturată răspunderea penală, în această materie 
neoperând instituția prorogării termenului (specifică termenelor procedurale); 


- momentul de început al termenului de prescripţie a executării pedepsei se calcu- 
lează de la data rămânerii definitive a hotărârii de condamnare, respectiv a hotă- 
rârii prin care s-a dispus măsura educativă (privativă sau neprivativă de libertate); 

- în cazul revocării sau anulării amânării aplicării pedepsei, a suspendării sub 
supraveghere a executării pedepsei sau a liberării condiționate (ca urmare a comiterii 
unei noi infracţiuni în termenul de supraveghere), termenul de prescripţie începe să 
curgă de la data când hotărârea de revocare sau anulare a rămas definitivă; 


- în situația în care intervine revocarea liberării condiţionate din cauza neres- 
pectării cu rea-credință a măsurilor de supraveghere sau a neîndeplinirii obligațiilor 
impuse de către instanţă, termenul de prescripţie începe să curgă de la data când 
hotărârea de revocare a rămas definitivă; 


- în cazul contopirii în faza de executare a pedepselor aplicate din hotărâri 
judecătoreşti definitive pentru infracţiuni concurente, termenul de prescripţie a exe- 
cutării pedepsei se va calcula de la data rămânerii definitive a hotărârii de contopire, 
iar nu de la data rămânerii definitive a hotărârilor prin care s-au aplicat pedepsele 
pentru infracțiuni concurente, întrucât pedeapsa rezultantă are ca scop sancţionarea 
pluralităţii de infracţiuni, fiind aşadar distinctă de pedepsele aplicate pentru infrac- 
țiunile concurente; 

- termenul de prescripţie a executării amenzii nu curge în paralel cu cel de 
reabilitare, pentru ca acesta din urmă să înceapă să curgă fiind necesar ca pedeapsa să 
fi fost executată sau considerată ca executată, ori ca executarea amenzii penale să se 
fi stins în orice alt mod; 


- în cazul înlocuirii pedepsei amenzii cu pedeapsa închisorii, termenul de 
prescripţie curge de la data când hotărârea de înlocuire a rămas definitivă, 


- termenul de prescripţie al pedepsei complementare aplicate persoanelor juridice 
curge de la data la care pedeapsa principală a amenzii a fost executată sau consi- 
derată ca executată (în cazul prescrierii executării pedepsei amenzii penale, termenul 
de prescripţie al executării pedepsei complementare curge de la data împlinirii 
termenului de prescripţie al executării pedepsei principale, iar nu paralel cu acesta); 


- în cazul înlocuirii măsurilor educative, termenul de prescripţie curge de la data 
rămânerii definitive a hotărării prin care s-a dispus înlocuirea; 


- chiar dacă a intervenit prescripţia executării pedepsei de peste 1] an închisoare, 
condamnarea pronunțată pentru o infracţiune intenționată sau praeterintenționată 
constituie prim termen al recidivei postexecutorii. 


2.3. Întreruperea cursului prescripţiei executării pedepsei 


- reprezintă încetarea curgerii termenului prescripţiei executării pedepsei aplicate 
unui infractor (persoană fizică sau juridică) prin: 


a) începerea executării pedepsei (încarcerarea efectivă! în vederea executării 
pedepsei închisorii sau a detenţiunii pe viață, ori plata unei rate sau părți din amenda 
penală); 


b) săvârşirea din nou a unei infracțiuni (nu prezintă importanță natura sau gravi- 
tatea infracțiunii săvârșite, data descoperirii acesteia etc.) în cursul termenului de 
prescripţie a executării; se va reţine această ipoteză şi atunci când infracţiunea a fost 
comisă în străinătate şi judecată definitiv de instanţele străine; faţă de considerentele 
deciziei CJUE pronunţată în cauza Daniel Bertold Lada” (C-390/16), cred că pentru a 


! Actele procedurale efectuate în vederea punerii în executare a pedepsei închisorii nu au 
ca efect întreruperea cursului prescripției executării. 

2 Prin hotărârea pronunţată în 5 iulie 2018 în cauza Daniel Bertold Lada (C-390/16), 
CJUE a apreciat că Decizia-cadru 2008/675/JAI, examinată în lumina articolului 82 TFUE, 
trebuie interpretată în sensul că se opune ca luarea în considerare într-un stat membru, cu 
ocazia unui nou proces penal desfăşurat împotriva unei persoane, a unei hotărâri de condam- 
nare penală definitivă, pronunţată anterior de o instanţă dintr-un alt stat membru împotriva 
aceleiaşi persoane, pentru fapte diferite, să fie supusă unei proceduri speciale de recunoaştere 
prealabilă de către instanţele acestui prim stat membru. In considerentele acestei hotărâri, 
instanţa europeană a reţinut că art. 3 alin. (2) din Decizia-cadru 2008/675/JAI precizează că 
această obligaţie se aplică în etapa care precede procesul penal, în timpul procesului penal şi 
în etapa executării condamnării, în special în ceea ce priveşte normele procedurale aplicabile, 
inclusiv cele referitoare la definiţia infracţiunii, la tipul şi gravitatea sentinţei, precum şi la 
normele privind executarea hotărârii. Astfel, instanţa naţională trebuie să fie în măsură să ia în 
considerare condamnările pronunţate în celelalte state membre, inclusiv pentru a stabili 

produce efectul întreruptiv de prescripţie a executării nu este necesar ca hotărârea 
străină pronunţată de o instanţă din UE să fi fost în prealabil recunoscută în România; 


c) sustragerea de la executare, după începerea executării pedepsei (de pildă, 
evadarea sau neplata amenzii după plata unei prime rate); termenul de prescripţie a 
executării pedepsei închisorii care începe să curgă de la data sustragerii de la 
executare se calculează tot în raport cu durata pedepsei închisorii aplicată prin hotă- 
rârea definitivă de condamnare, restul de pedeapsă rămas neexecutat nefiind relevant 
sub acest aspect; 


d) înlocuirea obligaţiei de plată a amenzii cu obligaţia de a presta o muncă 
neremunerată în folosul comunității! ; 


e) în cazul extrădării pasive depunerea cererii de extrădare în vederea executării 
pedepsei întrerupe prescripția neîmplinită anterior; 


f) în cazul mandatului european de arestare transmiterea directă a mandatului 
emis de autoritățile române către autorităţile judiciare ale altui stat membru, pe 
teritoriul căruia a fost localizată persoana, indiferent dacă aceasta este sau nu arestată 
provizoriu în vederea predării; nu produce efect întreruptiv de prescripţie transmi- 
terea mandatului european de arestare prin difuzare; pentru a se produce efectul 
întreruptiv nu prezintă importanță dacă mandatul european de arestare a fost sau nu 
adus la cunoştinţă condamnatului sau dacă autorităţile străine au pus în executare 
mandatul sau au respins punerea acestuia în executare; 


- toate cazurile de întrerupere a curgerii termenului de prescripţie a executării 
pedepsei sunt legate de un comportament al persoanei condamnate, ori de o acţiune a 
autorităţilor relativ la această persoană; în aceste condiţii întreruperea cursului prescripției 
va produce efecte numai față de persoana în cauză, iar nu față de toți participanții la 
comiterea infracțiunii pentru care s-a dispus condamnarea; astfel, cazurile de întrerupere a 
prescripției executării pedepsei, produc efecte in personam?, iar nu in rem; 


- după fiecare întrerupere începe să curgă un nou termen de prescripţie, perioada 
de timp anterioară nefiind luată în considerare la calculul termenului de prescripţie; 


- spre deosebire de prescripția răspunderii penale, în cazul prescripției executării 
pedepsei nu există instituția prescripţiei speciale. 


modalităţile de executare susceptibile să fie puse în aplicare, şi că efectele acestor condamnări 
ar trebui să fie echivalente cu efectele hotărârilor pronunţate la nivel naţional în fiecare dintre 
aceste faze ale procedurii (CtEDO, Bseshkov, C-171/26, hotărârea din 21 septembrie 2017, 
pct. 27). 

! Acest caz de întrerupere a prescripției executării pedepsei nu era prevăzut de Codul penal din 
1969. 

2 În același sens, L. Lefierache, op. cit., p. 478 şi N. Neagu, op. cit., p. 607 care arată că 
efectul in personam al cauzelor de întrerupere a prescripţiei executării pedepsei este conse- 
cința faptului că răspunderea penală şi executarea pedepsei aplicate sunt guvernate de princi- 
piul personalității. 

m Cererea de extrădare în vederea executării unei pedepse definitive 
întrerupe cursul prescripţiei executării pedepsei; ca atare, din momentul întreru- 
perii, un nou termen de prescripţie începe să curgă (I.C.C.J., secția penală, 
decizia nr. 4543/2005, wwwsscj.ro). 


IR Cursul termenului de prescripţie a executării pedepsei se întrerupe în 
cazul în care cel condamnat, după începerea executării pedepsei, se sustrage de la 
executare; în acest caz, un nou termen de prescripţie curge de la data sustragerii de 
la executarea în continuare a pedepsei. Termenele de prescripţie a executării se 
stabilesc în raport cu pedeapsa aplicată prin hotărârea definitivă de condamnare, 
de la a cărei dată începe să curgă termenul de prescripţie, și nu în raport cu 
pedeapsa redusă ulterior ca urmare a graţierii parţiale sau a comutării pedepsei în 
alta mai uşoară (C.S.J,, secția penală, decizia nr. 792/2002, www.legalis.ro). 


2 Raportat la pedeapsa aplicată prin sentinţa penală nr. 36 din 2 noiem- 
brie 2004, pronunţată de Curtea de Apel Bacău, astfel cum a rămas definitivă 
prin decizia penală nr. 6203 din 2 noiembrie 2005, pronunţată de Înalta Curte de 
Casaţie şi Justiţie, respectiv 3 ani şi 6 luni, se constată că termenul de prescripţie 
a executării pedepsei închisorii este de 8 ani şi 6 luni, acesta începând să curgă 
de la 11 noiembrie 2006, data arestării condamnatului în baza mandatului de 
executare a pedepsei închisorii din 15 noiembrie 2005. Contrar susţinerilor 
apărării, Înalta Curte de Casaţie şi Justiţie arată că prin „pedeapsa ce urmează a 
fi executată” nu se înţelege pedeapsa ce a mai rămas de executat, respectiv 700 
de zile închisoare, ci pedeapsa stabilită de instanță, de 3 ani şi 6 luni închisoare. În 
acest sens sunt atât practica anterioară a Curţii Supreme de Justiţie (decizia 
nr. 792/2002), cât şi definiţia dată acestei sintagme în noua codificare [art. 162 
alin. (7) C.pen.], actualul legiuitor stabilind că „prin pedeapsa ce se execută se 
înţelege pedeapsa stabilită de instanță, ţinându-se cont de cauzele ulterioare de 
modificare a acesteia”. Pe de altă parte, în conformitate cu dispoziţiile art. 127 
alin. (2) C.pen. din 1969, sustragerea de la executare, după începerea executării 
pedepsei, face să curgă un nou termen de prescripţie de la data sustragerii. Or, 
din actele dosarului rezultă că întreruperea executării pedepsei pe o perioadă de 
3 luni, dispusă prin sentinţa penală nr. 68 din 4 iunie 2008, pronunţată de Curtea 
de Apel Cluj, a expirat la data de 9 septembrie 2008, dată la care condamnatul ar 
fi trebuit să se prezinte la penitenciar în vederea executării în continuare a 
sancţiunii aplicate, respectiv a restului de 700 zile de închisoare. Încălcându-şi 
această obligaţie, condamnatul A. a părăsit ţara, sustrăgându-se, astfel, de la 
executarea pedepsei, situaţie în care a intervenit cauza de întrerupere a cursului 
prescripţiei, prevăzută în art. 127 alin. (2) C.pen. din 1969. Ca atare, de la acest 
moment, a început să curgă un nou termen de prescripţie a executării pedepsei, 
care, contrar susţinerilor apărării, nu este format din 5 ani la care se adaugă 
restul pedepsei rămase neexecutate, ci, aşa cum în mod corect a reţinut prima 
instanţă, din 5 ani la care se adaugă pedeapsa stabilită în cauză, respectiv 3 ani şi 
6 luni. În consecinţă, se constată că, la momentul soluționării prezentei contes- 
taţii, în cauză nu a intervenit prescripţia executării pedepsei aplicate, situaţie în 
care nu este incident cazul de contestaţie la executare prevăzut în dispoziţiile 
art. 598 alin. (1) lit. d) C.proc.pen. (I.C.C.J, secția penală, decizia nr. 1346 din 
20 octombrie 2016, www.scj.ro). 

Ik Curtea reține că motivele invocate în contestaţia scrisă a Parchetului 
sunt nefondate. Astfel, în mod corect a arătat prima instanță că din fişa de cazier 
judiciar a petentului rezultă că A.M. a fost condamnat prin sentinţa penală nr. 12 
din data de 26.01.2006 a Tribunalului Călărași în dosarul nr. 438/P/2005, la o 
pedeapsă rezultantă de 7 ani închisoare. Această hotărâre a rămas definitivă la 
data de 2.06.2006, prin nerecurarea deciziei penale nr. 381/A a Curţii de Apel 
Bucureşti pronunţată la data de 11.05.2016 şi prin care petentului A.M. i-a fost 
respins apelul. Ulterior, prin sentinţa penală nr. 376 din data de 3.08.2006 a 
Judecătoriei Călăraşi, pronunţată în dosarul penal nr. 2811/2006, definitivă prin 
neapelare la data de 18.08.2006, petentul a fost condamnat la o pedeapsă 
rezultantă de 7 ani şi 9 luni (din care 9 luni reprezintă spor de pedeapsă), urmare 
a aplicării unei pedepse noi de 3 ani închisoare pentru o infracţiune de furt şi a 
contopirii acesteia cu pedepsele stabilite prin sentințele mai sus-menţionate. 
Totodată, în baza acestei sentinţe s-au anulat formele de executare emise 
anterior în baza sentinţei penale nr. 12 şi s-a emis un nou mandat de executare, 
nr. 627 din 22.08.2006 pentru pedeapsa de 7 ani şi 9 luni. La data de 23.10.2007 
a fost emis pe numele petentului şi un mandat european de arestare, care a fost 
tradus şi transmis autorităţilor spaniole la data de 20.12.2018, unde fusese 
reţinut în vederea extrădării la data de 18.12.2018. După ce a fost extrădat, 
petentul a formulat o cerere de redeschidere a procesului penal pentru judecarea 
în lipsă, iar la data de 12.04.2019, Judecătoria Călăraşi, prin încheiere, a admis 
în principiu cererea de redeschidere a procesului penal în dosarul nr. 2811/2006 
în care s-a pronunţat sentința penală nr. 376 din data de 3.08.2006 şi în temeiul 
căreia s-a emis mandatul de executare a pedepsei nr. 627 din 22.08.2006. Pe cale 
de consecinţă, instanţa a constatat desfiinţată de drept sentinţa nr. 376, precum şi 
toate formele de executare emise în baza acestei sentințe. Totodată, a dispus 
redeschiderea procesului penal, iar prin sentința penală nr. 244 din data de 
30.05.2019 (nedefinitivă), rejudecând cauza, a dispus încetarea procesului penal 
pentru fapta de furt pentru care fusese anterior condamnat petentul A.M. 
Ulterior, pentru că, la data de 12.04.2019, petentul a fost liberat ca urmare a 
anulării mandatului de executare nr. 627 din 22.08.2006, Trib. Călăraşi a emis 
un nou mandat de executare a pedepsei, respectiv nr. 14/2006 din data de 
30.05.2019 în baza sentinţei penale nr. 12 din 26.01.2006, pentru o pedeapsă de 
7 ani. Acest mandat a fost pus în executare, iar petentul se află în executarea 
pedepsei în Penitenciarul Slobozia. În aceste condiţii, în mod corect a reţinut 
prima instanţă că termenul de prescripţie trebuie calculat prin raportare la noua 
pedeapsă de 7 ani închisoare. Curtea va avea în vedere şi prevederile art. 162 
alin. (7) C.pen. — prin pedeapsa ce se execută se înţelege pedeapsa stabilită de 
instanţă, ţinându-se cont de cauzele ulterioare de modificare a acesteia. Având în 
vedere că pentru infracţiunea de furt calificat (pentru care a fost aplicat un spor 
de pedeapsă de 9 luni), ulterior redeschiderii procesului penal, s-a dispus 
încetarea procesului penal, termenul de prescripţie nu poate fi calculat şi prin 
raportare la acea infracţiune. Termenul de prescripţie trebuie analizat prin 
raportare la pedeapsa de 7 ani închisoare, fără a lua în calcul şi sporul de 9 luni, 
deoarece în urma exercitării unei căi extraordinare de atac infracţiunea care a 
atras aplicarea acestui spor nu a mai fost aptă să atragă răspunderea penală a 
inculpatului. Faptul că, anterior, prescripţia executării pedepsei fusese întreruptă, 

prin raportare la pedeapsa rezultantă de 7 ani şi 9 luni închisoare nu are nicio 
relevanţă, deoarece încetarea procesului penal pentru infracţiunea de furt cali- 
ficat (care a determinat aplicarea sporului de 9 luni) produce efecte retroactive şi 
în ceea ce priveşte termenul de prescripţie a executării pedepsei. Astfel, chiar 
dacă termenul de prescripţie a fost întrerupt prin raportare la o pedeapsă, 
reducerea acelei pedepse determină un alt termen de prescripţie, lăsând fără 
efect întreruperea anterioară, dacă actul de întrerupere este situat din punct de 
vedere cronologic în afara termenului de prescripţie. Contestaţia formulată de 
Parchetul de pe lângă Trib. Ialomiţa este întemeiată prin raportare la faptul că nu 
a fost anulat mandatul de executare a pedepsei închisorii, în lipsa unei astfel de 
menţiuni, persoana condamnată neputând fi pusă în libertate (C.A. București, 
secția I penală, decizia nr. 245 din 9 iulie 2019, www.sintact.ro). 


2.4. Suspendarea cursului prescripţiei executării pedepsei 


- suspendarea curgerii termenului de prescripţie a executării pedepsei aplicate 
unui infractor (persoană fizică sau juridică) intervine: 


a) în cazurile în care instanţa dispune amânare sau întrerupere a executării 
pedepsei!; 

b) în cazul în care instanța dispune până la soluționarea recursului în casație, a 
revizuirii, contestaţiei în anulare, respectiv a rejudecării în cazul condamnărilor pro- 
nunțate în lipsă, suspendarea executării pedepsei. 


- cursul termenului prescripţiei este suspendat până la data la care condamnatul 
începe sau continuă executarea pedepsei, respectiv până la soluţionarea recursului în 
casație, a contestaţiei în anulare sau a revizuirii; 


- prescripția îşi reia cursul din ziua în care a încetat cauza de suspendare, termenul 
său prelungindu-se cu durata de timp a suspendării. 


! Potrivit art. 589 C.proc.pen. executarea pedepsei închisorii sau a detenţiunii pe viață 
poate fi amânată /întreruptă în următoarele cazuri: 

a) când se constată, pe baza unei expertize medico-legale, că persoana condamnată suferă 
de o boală care nu poate fi tratată în reţeaua sanitară a Administraţiei Naţionale a Penitencia- 
relor şi care face imposibilă executarea imediată a pedepsei, dacă specificul bolii nu permite 
tratarea acesteia cu asigurarea pazei permanente în reţeaua sanitară a Ministerului Sănătăţii şi 
dacă instanţa apreciază că amânarea executării şi lăsarea în libertate nu prezintă un pericol 
pentru ordinea publică. 

b) când o condamnată este gravidă sau are un copil mai mic de un an. Prin DCC din 
24 septembrie 2019 instanța de contencios constituțional a apreciat că soluţia legislativă 
cuprinsă în dispoziţiile art. 589 alin. (1) lit. b) fraza întâi teza a II-a C.proc.pen., care exclude 
bărbatul condamnat care are un copil mai mic de un an de la posibilitatea amânării executării 
pedepsei închisorii sau a detenţiunii pe viaţă este neconstituţională. 

Secţiunea a 3-a. Cauze care înlătură consecinţele condamnării 


Deşi Titlul al IX-lea al Părţii generale a Codului penal se referă la „cauze” care 
înlătură consecințele condamnării, dispoziţiile art. 165-171 reglementează o singură 
cauză, reabilitarea, care poate fi de drept sau judecătorească. 


ŞI. Reabilitarea 


1.1. Noţiune 


- este instituţia prin efectul căreia încetează pentru viitor consecinţele juridice ale 
unei condamnări (decăderi, interdicții, incapacităţi); are o funcţie reeducativă!; 


- reabilitarea poate interveni în urma pronunțării unei soluţii de condamnare la 
pedeapsa detențiunii pe viață, închisorii ori a amenzii a persoanei fizice care a comis 
o infracțiune după împlinirea vârstei de 18 ani?, ori a unei persoane juridice; 


- se dispune sau se constată cu privire la roate condamnările pe care le-a suferit 
o persoană, iar nu doar pentru o parte a acestora (indivizibilitatea reabilitării), pro- 
nunţate în țară sau în străinătate (acestea din urmă, în măsura în care au fost recu- 
noscute în dreptul intern, potrivit Legii nr. 302/2004, republicată), indiferent de 
natura şi gravitatea condamnării; 


- reabilitarea nu priveşte soluţiile de renunțare la aplicarea pedepsei sau de amâ- 
nare a aplicării pedepsei care nu sunt soluţii de condamnare, iar în măsura în care 
nu se dispune anularea, sau, după caz, revocarea măsurii de individualizare a regi- 
mului sancţionator, persoana faţă de care s-a dispus această soluţie nu este supusă 
niciunei decăderi, interdicții sau incapacităţi care ar putea decurge din infracțiunea 
comisă; în cazul în care se dispune anularea renunţării la aplicarea pedepsei şi se 
stabileşte o pedeapsă, sau atunci când se dispune revocarea sau anularea amânării 
pedepsei şi se impune executarea pedepsei stabilite, după executarea sau considerarea 
ca executată a acestor pedepse va putea opera reabilitarea (de drept sau, după caz, 
judecătorească); 


- reabilitarea produce efecte numai in personam şi pentru viitor; 


- termenele de reabilitare (de drept sau judecătorești) sunt termene substanţiale de 
drept penal: ziua se socotește de 24 de ore și săptămâna de 7 zile; luna și anul se 
socotesc împlinite cu o zi înainte de ziua corespunzătoare datei de la care au început 


! În doctrină (C. Bulai, B. Bulai, op. cit., p. 649) s-a apreciat că prin reabilitarea unui fost 
condamnat se înţelege reinserarea socială completă a acestuia prin înlăturarea pentru viitor a 
tuturor incapacităților, interdicţiilor şi decăderilor ce decurg în general dintr-o hotărâre de 
condamnare şi prin repunerea lui, din punct de vedere moral şi social, în situaţia pe care o 
avea înainte de condamnare”. 

? Pentru infracțiunile comise în minorat se pot aplica numai măsuri educative privative sau 
neprivative de libertate, care, potrivit art. 133 C.proc.pen. nu âtrag interdicții, incapacități sau 
decăderi și cu privire la care nu este incidentă instituţia reabilitării. 

să curgă [art. 186 alin. (1) C.pen.]; chiar dacă ultima zi a termenului de reabilitare 
cade într-o zi nelucrătoare aceea va fi data de la care vor înceta incapacitățile, 
interdicțiile, decăderile, în această materie neoperând instituția prorogării termenului 
(specifică termenelor procedurale); 


- în funcţie de modul în care poate fi obținută, reabilitarea este de drept sau jude- 
cătorească. 


1.2. Reabilitarea de drept 
1.2.1. Cazurile în care poate interveni reabilitarea de drept 


- este reabilitarea ce intervine din oficiu (ope legis) în cazul condamnării unei 
persoane fizice pentru comiterea, după împlinirea vârstei de 18 ani, a unei infracțiuni 
(formă tentată, consumată sau epuizată) la pedeapsa amenzii (indiferent de numărul 
zilelor-amendă aplicat ori de cuantumul acestora) sau la pedeapsa închisorii care nu 
depășește 2 ani! (inclusiv atunci când s-a dispus executarea pedepsei în regim de 
detenţie), pedeapsa poate fi aplicată fie unui infractor primar, fie unei persoane 
condamnate pentru comiterea unei infracțiuni în stare de recidivă? sau pluralitate 
intermediară, ori pentru un concurs de infracţiuni (de pildă, va interveni reabilitarea 
de drept și în ipoteza în care după condamnarea pentru comiterea infracțiunii de 
violare de domiciliu la pedeapsa închisorii de 1 an şi 2 luni, infractorul mai comite în 
stare de recidivă postcondamnatorie sau postexecutorie o nouă infracțiune de loviri 
sau alte violențe pentru care i se aplică pedeapsa amenzii), reabilitarea de drept 
intervine şi pentru condamnări la pedeapsa amenzii penale aplicată alături de 
pedeapsa închisorii care nu depășește 2 ani, în acest caz reabilitarea intervine dacă pe 
durata termenului de 3 ani condamnatul nu a săvârşit o altă infracțiune; 


- 0 a doua ipoteză în care intervine reabilitarea de drept este cea a condamnării 
unei persoane fizice pentru comiterea, după împlinirea vârstei de 18 ani, a unei 
infracțiuni (formă tentată, consumată sau epuizată) la pedeapsa închisorii de 3 ani 
sau mai mică, dacă executarea acesteia a fost suspendată sub supraveghere; 
pedeapsa poate fi aplicată fie unui infractor primar, fie unei persoane condamnate 
pentru comiterea unei infracțiuni ori a reţinerii pluralității de infracțiuni în forma 
concursului ori a pluralității intermediare; în acest caz reabilitarea de drept nu 
intervine la expirarea termenului de supraveghere, ci numai dacă în decurs de 3 ani de 


! Astfel, se constată că Codul penal a extins sfera aplicării instituţiei reabilitării de drept şi 
cu privire la condamnările la pedeapsa închisorii mai mare de 1 an, dar nu mai mult de 2 ani, 
constituind astfel un stimul pentru condamnaţii la aceste pedepse să se reintegreze în societate 
cât mai rapid cu putință pentru a putea beneficia de înlăturarea consecinţelor condamnări. Faţă 
de dispoziţiile art. 15 LPANCP nu este exclus ca şi în prezent instanţele să fie sesizate cu 
cereri de constatare a reabilitării de drept în condiţiile art. 86 C.pen din 1969, dacă s-a împlinit 
termenul de încercare fără ca pe durata lui să fi fost comisă vreo infracţiune (condiţie care nu 
este îndeplinită în cazul existenţei unei soluţii de renunțare la urmărire penală pentru o infrac- 
ţiune comisă în termenul de încercare) sau să fi intervenit revocarea suspendării condiționate. 

2 În această privință, a se vedea și explicaţiile de mai jos cu privire la condamnările 
succesive. 

la data împlinirii termenului de supraveghere condamnatul nu a săvârşit o altă 
infracțiune; astfel, în mod întemeiat s-a remarcat în doctrină! că „reabilitarea de drept 
intervine pentru condamnările de cel mult doi ani, indiferent de modul de individua- 
lizare a executării pedepsei (cu executare sau cu suspendarea executării sub supra- 
veghere), iar pentru condamnările mai mari de 2 ani şi până la cel mult 3 ani este 
necesar ca executarea pedepselor aplicate să fie suspendată sub supraveghere”; 


- a treia ipoteză vizează cazul condamnaților persoane juridice, cu privire la care 
intervine numai reabilitarea de drept, dacă în decurs de 3 ani de la data la care 
pedeapsa amenzii a fost executată sau considerată ca executată, respectiv de la data 
când atât pedeapsa amenzii, cât şi pedeapsa complementară aplicată alături de 
pedeapsa amenzii au fost executate sau considerate ca executate, persoana juridică nu 
a mai săvârșit nicio altă infracţiune; 

- dacă hotărârea de condamnare a fost pronunțată de o instanță străină, este 
necesar în prealabil ca acea hotărâre să fie recunoscută în România, în condiţiile 
Legii nr. 302/2004, republicată; 


- chiar dacă persoana față de care s-a dispus renunţarea la aplicarea pedepsei nu 
este supusă niciunei decăderi, interdicții sau incapacități ce ar putea decurge din 
infracţiunea comisă [art. 82 alin. (1) C.pen.], nu se poate reține că în acest caz va 
opera reabilitarea de drept (deși efectele sunt similare), întrucât, în această ipoteză, 
nu putem vorbi de o hotărâre de condamnare la o pedeapsă, ca în ipoteza reabilitării; 
aceeaşi concluzie este valabilă şi pentru situaţiile în care s-a dispus amânarea apli- 
cării pedepsei, dacă nu s-a săvârşit din nou o infracțiune până la expirarea termenului 
de supraveghere, nu s-a dispus revocarea amânării și nu s-a descoperit o cauză de 
anulare [art. 90 alin. (1) C.pen.], deoarece, prin amânarea aplicării pedepsei, instanța 
nu dispune o soluție de condamnare, ci instanța stabileşte numai pedeapsa a cărei 
amânare o dispune; 


- în cazul condamnărilor succesive, este necesar ca pentru toate condamnările să 
opereze reabilitarea de drept şi niciuna dintre infracțiuni să nu fi fost săvârșită în cadrul 
termenului de reabilitare de drept pentru condamnarea anterioară; în cazul în care unele 
dintre condamnări sunt susceptibile de reabilitare de drept, iar altele de reabilitare 
judecătorească, reabilitarea se obține numai în condiţiile reabilitării judecătoreşti; în 
acest sens, în doctrină? s-a arătat: „Este necesară stabilirea ipotezelor care pot exista și 
identificarea, în cadrul acestora, a acelora în care este posibilă reabilitarea de drept: 
a) condamnările succesive sunt toate susceptibile de reabilitare de drept: 1. în 
cazul în care fiecare dintre infracțiunile pentru care s-au pronunţat condamnări succe- 
sive a fost comisă după împlinirea termenului de 3 ani, după ce a operat reabilitarea 
de drept pentru condamnarea precedentă, condamnatul va fi considerat reabilitat de 
drept de atâtea ori câte condamnări a suferit, 2. în cazul în care fiecare dintre infrac- 
țiunile pentru care s-au pronunțat condamnări succesive a fost comisă astfel încât 
săvârşirea fiecăreia dintre ele a întrerupt curgerea termenului de 3 ani de la exe- 


! Ctin. Mitrache, C. Mitrache, op. cit., p. 515. 
2 I. Nedelcu, în CP comentat, p. 354-355. 

cutarea condamnării precedente, nu poate fi solicitată decât reabilitarea judecăto- 
rească; b) condamnări succesive susceptibile de reabilitări diferite: în cazul în 
care condamnările pentru infracțiunile succesive care întrerup termenul de reabilitare 
de drept, unele sunt susceptibile de reabilitare de drept și altele de reabilitare judecă- 
torească, nu poate opera decât reabilitarea judecătorească, termenul se calculează de 
la executarea ultimei condamnări, iar durata termenului se stabilește în raport cu 
condamnarea cea mai grea; c) condamnarea care succede nu întrerupe termenul 
reabilitării de drept al condamnării căreia îi succede și este o condamnare sus- 
ceptibilă de reabilitare judecătorească, dar ale cărei condiții încă nu sunt înde- 
plinite — datorită caracterului personal şi indivizibil al reabilitării, nu este posibilă o 
reabilitare parţială; nu poate fi constatată reabilitarea de drept pentru prima condam- 
nare; dacă condiţiile reabilitării judecătoreşti sunt îndeplinite, prin aceeași hotă- 
râre se va constata reabilitarea de drept cu privire la prima condamnare şi se va 


dispune reabilitarea judecătorească cu privire la cea de a doua”; 


Cerinţa esenţială: pentru a opera reabilitarea de drept este necesar ca persoana 
condamnată să nu mai comită în termenul de reabilitare o altă infracțiune; nu 
prezintă importanță natura și gravitatea infracțiunii săvârşite, forma de vinovăţie sau 
modalitatea de individualizare judiciară a pedepsei, astfel, chiar dacă şi prin raportare 
la pedeapsa aplicată pentru infracţiunea comisă în termenul de reabilitare ar fi teoretic 
posibilă reabilitarea de drept, cred că neîntrunirea cerinţei esenţiale stipulate de teza 
finală a art. 165 C.pen. va conduce la imposibilitatea aplicării regulilor reabilitării de 
drept; în această ipoteză condamnatul va putea obţine doar reabilitarea judecătorească, 
termenul urmând a se calcula de la data executării sau considerării ca executate a 
ultimei pedepse; 

- va opera reabilitarea de drept dacă, deși este comisă o faptă prevăzută de legea 
penală în termenul de reabilitare, în privința acesteia a fost reținută o cauză justificativă 
sau de neimputabilitate, fapta nefiind infracţiune; constatarea lipsei caracterului 
infracțional poate rezulta fie dintr-o ordonanță de clasare dispusă în temeiul art. 16 
alin. (1) lit. a)-d) C.proc.pen. (indiferent dacă a fost sau nu supusă controlului de 
legalitate al judecătorului de cameră preliminară), fie dintr-o încheiere a judecăto- 
rului de cameră preliminară care a confirmat soluţia de clasare dispusă în temeiul 
art. 16 alin. (1) lit. ay-d) C.proc.pen. (respingând plângerea formulată împotriva 
acesteia) sau care a dispus înlocuirea soluţiei de renunțare la urmărirea penală cu o 
soluţie de clasare în temeiul art. 16 alin. (1) lit. a)-d) C.proc.pen., sau dintr-o soluţie de 
achitare dispusă printr-o hotărâre definitivă; 


- nu este îndeplinită această condiţie şi, prin urmare, nu poate opera reabilitarea de 
drept în cazul în care pentru fapta comisă în termenul de reabilitare se dispune o soluţie 
de renunțare la urmărirea penală confirmată de judecătorul de cameră preliminară 
prin încheiere definitivă, respectiv atunci când printr-o hotărâre definitivă se dispune o 
soluţie de renunțare la aplicarea pedepsei, amânarea aplicării pedepsei sau de condam- 
nare (cu executarea pedepsei în regim de detenţie sau cu suspendarea sub suprave- 
ghere a executării pedepsei), deopotrivă se va reţine existenţa unei infracțiuni şi 
atunci când s-a dispus o soluţie de clasare sau de încetare a procesului penal, dacă 
prin ordonanța procurorului sau hotărârea instanței se reține comiterea unei 

infracțiuni, fără a fi însă încălcată prezumția de nevinovăție a inculpatului (de pildă, 
ca urmare de reţinerii unei cauze de nepedepsire); 


- în cazul comiterii unei infracţiuni cu durată de consumare prezintă relevanță 
pentru reținerea neîndeplinirii condițiilor reabilitării dara consumării infracţiunii 
progresive, continue sau continuate, sau de obicei, iar nu data epuizării. 


IK Instanța reține că cele două condamnări suferite de către petent sunt 
susceptibile, prin prisma cuantumului, de reabilitare de drept. Cu toate acestea, 
instanța reține că reabilitarea de drept este incidentă doar în cazul în care într-un 
interval de timp 3 ani de la data executării pedepsei, persoana respectivă nu mai 
comite o altă infracțiune. Această condiție nu este îndeplinită în prezenta cauză, 
deoarece petentul a comis infracțiunea pentru care a fost condamnat la pedeapsa 
de 2 ani de închisoare prin sentința penală nr. 102 din 19.01.2009 a Judecătoriei 
Sector 5 Bucureşti la data de 7.03.2005, înainte de data la care a executat 
pedeapsa amenzii penale în cuantum de 600 lei aplicată prin sentința penală 
nr. 187 din 16.01.2006 a Judecătoriei Sector 5 Bucureşti, definitivă prin 
neapelare (amenda fiind achitată la data de 8.05.2006). În acest caz persoana 
condamnată nu poate solicita decât reabilitarea judecătorească, termenul de 
reabilitare incident fiind cel mai scurt termen de la reabilitarea judecătorească şi 
care se va calcula de la data executării sau considerării ca executate a ultimei 
pedepse (Jud. Sectorului 5 Bucureşti, sentința penală nr. 2539 din 1 noiembrie 
2016, în A. Tugan, C.pen. adnotat). 


1.2.2. Termenul reabilitării de drept 


Termenul de reabilitare de drept, în cazul condamnaților persoane fizice, este de 
3 ani şi curge de la data la care pedeapsa principală este executată sau considerată 
executată, respectiv: 


a) data punerii efective în libertate, când pedeapsa închisorii de cel mult 2 ani a 
fost integral executată în regim de detenție; 


b) data actului de grațiere postcondamnatorie, în cazul grațierii totale sau a res- 
tului de pedeapsă; 

c) data rămânerii definitive a hotărârii, în cazul grațierii totale antecondamnatorii 
sau dacă, după deducerea duratei privării de libertate, nu mai rămâne niciun rest de 
pedeapsă de executat (de pildă, dacă pedeapsa aplicată este egală cu durata arestării 
preventive/arestului la domiciliu/internării medicale nevoluntare executate de 
inculpat anterior condamnării); 

d) data împlinirii termenului de prescripţie a executării pedepsei; 

e) data împlinirii termenului de supraveghere, în situaţia în care executarea pedep- 
sei a fost suspendată sub supraveghere; potrivit Codului penal, împlinirea termenului 
de supraveghere al suspendării sub supraveghere a executării pedepsei închisorii nu 
are ca efect intervenţia reabilitării de drept, ci numai considerarea pedepsei ca exe- 
cutată [art. 98 alin. (1) C.pen. J; 


f) data împlinirii termenului de supraveghere al liberării condiţionate (nu de la 
data rămânerii definitive a hotărârii prin care s-a dispus liberarea condiţionată); 

g) data la care amenda penală a fost achitată integral, respectiv data la care execu- 
tarea amenzii penale s-a stins în orice alt mod (prin prestarea muncii neremunerate în 
folosul comunităţii). 


- în cazul persoanei fizice, pe durata termenului reabilitării de drept, nu se execută 
pedepsele accesorii (pedeapsa principală fiind executată sau considerată ca execu- 
tată), însă poate fi executată pedeapsa complementară a interzicerii exercitării unor 
drepturi (aceasta putând fi dispusă şi pentru condamnări la pedeapsa închisorii mai 
mică de 2 ani ori la pedeapsa amenzii) ori măsurile de siguranță (de pildă, obligarea 
la tratament medical); 


Termenul de reabilitare de drept, în cazul condamnaților persoane juridice, este 
de 3 ani şi curge de la data la care pedeapsa amenzii a fost executată sau considerată 
ca executată, respectiv de la data când atât pedeapsa amenzii, cât și pedeapsa 
complementară aplicată alături de pedeapsa amenzii au fost executate sau considerate 
ca executate, persoana juridică nu a mai săvârșit nicio altă infracțiune. 


wote 


1.2.3. Procedura reabilitării de drept 

- în cazul persoanelor fizice, la împlinirea termenului de reabilitare de drept, 
dacă persoana condamnată nu a mai săvârșit o altă infracțiune, autoritatea care ține 
evidența cazierului judiciar! va şterge din oficiu mențiunile privind pedeapsa (prin- 
cipală, accesorie şi complementară) aplicată condamnatului persoană fizică (indife- 


rent dacă aceasta a fost aplicată de instanțele române sau de instanțe străine ale căror 
hotărâri au fost recunoscute în RomâniaY; 


- în cazul persoanei juridice, la împlinirea termenului de reabilitare, organul 
care a autorizat înființarea persoanei juridice și organul care a înregistrat persoana 
juridică? vor şterge din oficiu mențiunile privind pedeapsa aplicată persoanei juri- 


! Evidenţa cazierului judiciar este ținută de: 

1. Cazierul judiciar central, din cadrul Inspectoratului General al Poliţiei Române în ceea 
ce priveşte evidența persoanelor fizice născute în afara României și a persoanelor juridice 
străine care fac obiectul cazierului judiciar, care au comis infracțiuni pe teritoriul României 
și au fost condamnate [art. 6 alin. (1) din Legea nr. 290/2004, republicată]; 

2. Cazierul judiciar local din cadrul Inspectoratelor de poliție judeţene și al Direcţiei 
Generale de Poliție a Municipiului Bucureşti, în ceea ce privește evidența persoanelor fizice 
născute în raza administrativ-teritorială a judeţului, respectiv a municipiului Bucureşti [art. 7 
alin. (1) din Legea nr. 290/2004, republicată]. 

Activitatea privind cazierul judiciar este condusă, la nivel central, de Direcţia cazier 
judiciar, statistică şi evidențe operative din cadrul Inspectoratului General al Poliţiei Române 
art. 5 alin. (2) din Legea nr. 290/2004, republicată]. 

2 Chiar dacă a intervenit reabilitare de drept nu vor fi şterse din evidența cazierului judiciar 
mențiunile referitoare la măsurile de siguranță luate prin hotărârea de condamnare, datele înregis- 
trate prin comunicarea fişei dactiloscopice în condiţiile art. 14 alin. (2) din Legea nr. 290/2004, 
republicată. 

3 Potrivit art.495 alin. (6) C.proc.pen., după rămânerea definitivă a hotărârii de condam- 
nare la pedeapsa amenzii, instanța de executare comunică o copie de pe dispozitivul hotărârii 
organului care a autorizat înființarea persoanei juridice, organului care a înregistrat persoana 
juridică, organului care a înființat instituția nesupusă autorizării sau înregistrării, precum şi 

dice; această obligație de ştergere din oficiu incumbă și autorității care ține evidenţa 
cazierului judiciar; 


- în situaţia în care autoritatea care ţine evidența condamnărilor nu procedează din 
oficiu la ştergerea menţiunilor referitoare la condamnare, condamnatul poate formula 
cerere de constatare! a intervenţiei reabilitării de drept la instanţa care a judecat în 
primă instanţă cauza în care s-a pronunțat condamnarea sau la instanța cores- 
punzătoare în grad în a cărei rază teritorială domiciliază condamnatul, 


- existența unei proceduri administrative de rectificare a datelor înscrise sau a 
notărilor provizorii din cazierul judiciar prevăzute de art. 32 din Legea nr. 290/2004, 
republicată, aplicabilă în cazurile în care acestea nu corespund situaţiei reale sau dacă 
înregistrarea lor nu s-a făcut cu respectarea dispoziţiilor legale nu poate conduce la 
constatarea inadmisibilităţii cererii de constatare a intervenţiei reabilitării de drept; 
astfel, procedura administrativă poate fi declanșată la cererea motivată persoanei 
care figurează în evidența cazierului judiciar și este dată de legea specială în compe- 
tenţa unității de poliție care a emis certificatul de cazier judiciar, care este obligată 
să verifice susținerile petiționarului, iar în cazul în care constată că în cazierul 
judiciar s-a înscris o mențiune greşită, procedează la rectificarea datelor și comunică 
sau eliberează un nou act în locul celui contestat. Unitatea de poliție poate dispune în 
cadrul procedurii administrative o soluţie de admitere a cererii sau de respingere a 
acesteia. Persoana căreia i s-a respins cererea de rectificare a cazierului judiciar poate 
introduce contestaţie în termen de 30 de zile de la comunicare, la judecătoria în a 
cărei rază teritorială de competență domiciliază. Competența de soluționare se va 
desfăşura potrivit procedurii civile având natura unui litigiu nepenal prin care se 
contestă dispoziția dată în procedura administrativă; spre deosebire de această proce- 
dură administrativă, cererea de constatare a intervenției reabilitării de drept este 
formulată în baza dreptului de liber acces la justiție în fața instanţei penale care a 
judecat în primă instanță cauza în care s-a pronunţat condamnarea sau la instanța 
corespunzătoare în grad în a cărei rază teritorială domiciliază condamnatul și presupune 
analiza de către o instanță specializată a unor elemente inerente instituţiei de drept 
penal, cum ar fi: existența unei/unor condamnări susceptibile de reabilitare de drept 
pentru a determina dacă cererea vizează constatarea reabilitării de drept sau are natura 
unei cererii prin care se solicită dispunerea reabilitări judecătoreşti, precum şi data de 
început a curgerii termenului de reabilitare (având în vedere atât datele diferite de la 
care acesta poate curge, cât și situația existenței unor condamnări succesive) sau data 
împlinirii termenului substanțial de reabilitare de drept; toate aceste elemente de 
analiză justifică necesitatea asigurării efectivităţii dreptului de acces la justiție în 
materie penală neputându-se considera că prin existența reglementării procedurii admi- 
nistrative cu drept de contestaţie în fața instanţei civile persoana condamnată nu este 
titulara dreptului de a se adresa instanţei penale; 


organelor cu atribuţii de control şi supraveghere a persoanei juridice, în vederea efectuării 
menţiunilor corespunzătoare. 

1 Având în vedere dispoziţiile art. 2 alin. (2) C.proc.civ. şi în scopul garantării liberului 
acces la justiţie, pot fi aplicate în mod corespunzător dispoziţiile procesual civile din materia 
acțiunii în constatare. 

- procedura de soluţionare a cererii de constatare a intervenției reabilitării de drept 
nu are natura unei proceduri speciale, fiind aplicabile regulile de drept comun care 
presupun necesitatea citării, publicitatea ședinței de judecată, participarea obligatorie 
a procurorului, pronunțarea în ședință publică, obligativitatea întocmirii minutei; 


- hotărârile prin care se admite cererea de reabilitare de drept au efect declarativ; 
în ipoteza în care instanța, sesizată cu cererea de constatare a intervenţiei reabilitării 
de drept, reţine din probele administrate că autorităţile competente au efectuat din 
oficiu ştergerea mențiunilor referitoare la condamnarea persoanei fizice sau juridice 
ca urmare a intervenţie reabilitării de drept, cererea formulată va fi respinsă ca inad- 
misibilă (având caracter subsidiar față de obligația administrativă pozitivă a autori- 
tăților competente); 


- dacă instanța sesizată cu cerere de constatare a intervenţiei reabilitării de drept 
constată că în privința condamnării persoanei fizice sau juridice este incidentă insti- 
tuția reabilitării judecătoreşti, nu va respinge cererea astfel formulată ca inadmi- 
sibilă, ci o va recalifica ca cerere de reabilitare judecătorească, urmând apoi proce- 
dura prevăzută de lege pentru aceasta. 


Ik Dacă nu sunt întrunite condițiile pentru pronunțarea unei hotărâri prin 
care să se constate intervenită reabilitarea de drept, cererea trebuie examinată ca 
o cerere de reabilitare judecătorească (Trib. jud. Timiş, secția penală, decizia 
nr. 1055/1973, în R.R.D. nr. 2/1974, p. 158). 


C a Având în vedere că X. a fost condamnat pentru o infracțiune comisă în 
timpul minorității, iar potrivit art.9 din Legea nr. 187/2012 pedepsele cu 
închisoarea aplicate în baza dispozițiilor Codului penal din 1969 pentru infrac- 
țiuni comise în timpul minorității, nu vor fi luate în considerare la stabilirea 
stării de recidivă potrivit dispozițiilor actualului Cod penal, nu se poate solicita 
reabilitarea față de acestea, ci rectificarea lor în datele de cazier. Potrivit art. 32 
din Legea nr. 290/2004 cererea de rectificare a datelor din cazier se adresează 
unității de poliție care a emis cazierul judiciar, iar în situația în care i se respinge 
cererea, se adresează instanței cu contestaţie, respectiv judecătoriei în a cărei 
rază teritorială domiciliază, în 30 zile de la comunicare. Întrucât petentul s-a 
adresat direct instanței, fără să facă dovada că i-a fost respinsă cererea de recti- 
ficare de către poliție, instanța va respinge cererea de reabilitare formulată de 
petentul U. ca inadmisibilă (Jud. Sectorului 6 Bucureşti, sentința penală nr. 225 
din 17 mai 2016, www. sintact.ro). 


1.3. Reabilitarea judecătorească 


- priveşte numai condamnații persoane fizice, nu şi pe condamnații persoane 
juridice; 

- este reabilitarea ce poate fi acordată de instanța judecătorească în cazul condam- 
nării unei persoane fizice pentru comiterea, după împlinirea vârstei de 18 ani, a unei 


infracțiuni (formă tentată, consumată sau epuizată) la pedeapsa închisorii mai mare 
de 2 ani cu executare în regim de detenție, ori la pedeapsa detenţiunii pe viaţă; 

- pedeapsa poate fi aplicată fie unui infractor primar, fie unei persoane condam- 
nate pentru comiterea unei infracțiuni în stare de recidivă sau pluralitate interme- 
diară, ori pentru un concurs de infracțiuni. 


1.3.1. Condiţii 


- instanța de judecată trebuie să evalueze dacă sunt îndeplinite condiţiile strict şi 
limitativ prevăzute de art. 166-168 C.pen., respectiv: 


1. să se fi împlinit termenul de reabilitare prevăzut de lege; 


Codul penal actual prevede termene de reabilitare judecătorească mai mici decât 
cele ce erau prevăzute de Codul penal din 1969; termenele de reabilitare judecăto- 
rească au o durată fixă, explicit prevăzută de lege, fiind înlăturată adiționarea la 
acestea a duratei egală cu jumătate din pedea psa pronunțată. 


- condamnatul poate fi reabilitat după trecerea unui termen substanțial de: 


a) 4 ani, în cazul condamnării la pedeapsa închisorii mai mare de 2 ani, dar care 
nu depășește 5 ani; 

b) 5 ani, în cazul condamnării la pedeapsa închisorii mai mare de 5 ani, dar care 
nu depășește 10 ani; 

c) 7 ani, în cazul condamnării la pedeapsa închisorii mai mare de 10 ani ori în 
cazul detenţiunii pe viață, comutate sau înlocuite cu pedeapsa închisorii; 


d) 10 ani, în cazul condamnării la pedeapsa detenţiunii pe viață, considerată 
executată ca urmare a graţierii, a împlinirii termenului de prescripţie a executării 
pedepsei sau a liberării condiţionate. 


- aşadar, nu este exclusă obținerea reabilitării judecătorești de către persoanele 
care au fost condamnate la pedeapsa detenţiunii pe viață; 


- pentru stabilirea termenului de reabilitare, se va avea în vedere pedeapsa 
aplicată de instanță prin hotărârea de condamnare; nu prezintă importanță pentru 
durata termenului dacă pedeapsa a fost aplicată pentru o infracţiune unică sau pentru 
o pluralitate de infracţiuni (concurs, recidivă, pluralitate intermediară); termenul de 
reabilitare judecătorească se socotește în raport de pedeapsa cea mai grea ce intră 
în componenţa pedepsei rezultante ca urmare a cumulului juridic sau aritmetic, nu în 
funcţie de pedeapsa rezultantă, nu prezintă importanță dacă pedeapsa cea mai grea a 
fost aplicată pentru o infracțiune intenționată sau praeterintenţionată ori pentru o 
infracţiune comisă din culpă; 


e, În cazul concursului de infracțiuni, termenul de reabilitare va curge 
de la data executării pedepsei rezultante, iar durata sa va fi determinată în raport 
cu condamnarea susceptibilă de regimul de reabilitare cel mai greu (.C.CJ, 
Secţiile Unite, decizia nr. 3/2009, www. legalis.ro). 


- dacă pe lângă pedeapsa închisorii mai mare de 2 ani, a fost aplicată și pedeapsa 
amenzii, termenul de reabilitare judecătorească se va stabili în funcție de pedeapsa 
închisorii; 

- în ipoteza în care hotărârea de condamnare a fost pronunțată de o instanță 
străină, este necesar, în prealabil, ca acea hotărâre să fie recunoscută în România, în 
condiţiile Legii nr. 302/2004, republicată; 


% Raportat la cererea formulată de către persoana condamnată, pentru 
lămurirea situaţiei juridice a petentului, se impunea ca prima instanță să 
procedeze la calificarea/recalificarea cererii privind reabilitarea, cu care a fost 
învestită, în raport și de menţiunile din fişa de cazier judiciar a persoanei con- 
damnate privitoare la multiplele condamnări suferite de către aceasta în străină- 
tate şi nu să se limiteze doar la condamnările invocate/arătate de către persoana 
condamnată prin cererea de reabilitare formulată (respectiv: condamnarea la 
pedeapsa de 1 (unu) an si 6 (șase) luni închisoare, cu suspendarea condiționată a 
executării pedepsei — conform art. 81 şi 82 C.pen. din 1969 — dispusă prin 
sentința penală nr. 994 din 24 februarie 2006 a Judecătoriei Iași, rămasă defini- 
tivă prin decizia penală nr. 660 din 10 octombrie 2006 a Tribunalului Iași, 
respectiv condamnarea la pedeapsa de 500 lei amendă penală, dispusă prin 
sentința penală nr. 4713 din 2 octombrie 2006, rămasă definitivă]. Aceasta 
întrucât, potrivit doctrinei şi practicii judiciare, reabilitarea constituie mijlocul 
legal prin care se înlătura pentru viitor toate incapacităţile şi interdicțiile ce 
decurg dintr-o hotărâre de condamnare şi asigură reintegrarea socială completă a 
unui condamnat, prin repunerea lui în situația anterioară condamnării. Prin 
urmare, reabilitarea, fie ea de drept sau judecătorească, este o cauză extinctivă, 
indivizibilă şi care operează in personam şi, ca atare, trebuie să se dispună sau să 
se constate cu privire la toate condamnările pe care le-a suferit o persoană, iar nu 
doar pentru o parte a acestora pronunţate în ţară sau în străinătate (acestea din 
urma, în măsura în care au fost recunoscute în dreptul intern). Motivat de faptul 
că, potrivit dreptului penal român, reabilitarea operează in personam, prin Legea 
nr. 302/2004 privind cooperarea judiciară internațională în materie penală, cu 
modificările şi completările ulterioare, s-au introdus dispoziții legale care să 
faciliteze lămurirea situaţiei juridice a persoanelor care au suferit condamnări în 
străinătate. Recunoaşterea hotărârilor judecătoreşti străine, în vederea producerii 
de efecte juridice, altele decât executarea în regim de detenție a pedepsei, se face 
şi pe cale incidentală, în cadrul unui proces penal în curs, de către procuror, în 
faza de urmărire penală, sau de către instanța de judecată pe rolul căreia se afla 
cauza spre soluționare, atunci când se dovedeşte necesară soluționării unei cauze 
penale sau poate contribui la îmbunătăţirea situaţiei persoanei cercetate ori a 
persoanei condamnate sau la reintegrarea sa. În acest context, tribunalul reține 
că, în ipoteza în care într-o cauză aflată spre soluţionare în fața procurorului sau 
a instanţei de judecată se dovedeşte că recunoașterea unei hotărâri judecătoreşti 
străine este necesară soluționării acelei cauze, procurorul, respectiv instanța de 
judecată va proceda la recunoașterea respectivei hotărâri pe cale incidentală, cu 
menţiunea că hotărârea va produce alte efecte juridice decât executarea în regim 
de detenţie a pedepsei. Rezultă fără echivoc din Legea nr. 302/2004 privind 
cooperarea judiciară internațională în materie penală, cu modificările şi com- 
pletările ulterioare, că recunoaşterea hotărârii judecătorești străine se realizează 
atunci când acest lucru fie este necesar soluționării unei cauze penale (cum este 
situaţia din speța de față), fie poate contribui la îmbunătățirea situației inculpatului 

sau a persoanei condamnate ori la reintegrarea sa. De remarcat că aceste două 
situații sunt prevăzute alternativ şi nu cumulativ, caz în care este suficientă 
existența doar a uneia dintre variantele prevăzute de legiuitor. Or, analizând 
dispoziţiile legale anterior menţionate, rezultă că recunoașterea în Romania a 
hotărârilor judecătorești străine în alte scopuri decât în vederea executării în 
regim de detenţie a pedepsei — în speța concreta, în vederea soluționării unei 
cereri/cererii de reabilitare — se poate face atât pe cale principală, la cererea 
procurorului sau a persoanei vizate de hotărârea de condamnare pronunțată în 
străinătate, cât şi pe cale incidentală, în cadrul unui proces în curs — respectiv, în 
cadrul soluționării cererii de reabilitare — de către instanţa învestită cu soluţio- 
narea cererii de reabilitare, dacă aceasta este necesară soluționării cauzei sau 
dacă poate contribui la îmbunătăţirea situaţiei persoanei condamnate sau la 
reintegrarea sa. Ca atare, instanţa învestită cu soluționarea cererii de reabilitare, 
dacă apreciază că recunoașterea hotărârii/hotărârilor penale pronunțate de 
instanţa/instanţele străina/e este necesară pentru soluționarea cauzei sau poate 
contribui la îmbunătăţirea situației persoanei condamnate sau la reintegrarea sa, 
are, conform legii, competența și îndrituirea de recunoaștere, pe cale incidentală, 
a hotărârii judecătoreşti străine, de care va ţine seama la soluţionarea cererii 
principale cu care a fost învestită, respectiv la soluţionarea cererii de reabilitare 
(Trib. Iaşi, secția penală, decizia nr. 355 din 4 octombrie 2018, www.sintact.ro). 


- în doctrină! s-a arătat că reabilitarea judecătorească poate fi incidentă și pentru o 
condamnare cu privire la care a intervenit amnistia, deoarece reabilitarea apare 
uneori cu efecte mai favorabile decât amnistia; astfel, trebuie avut în vedere faptul că 
amnistia produce efecte in rem, efecte care se produc şi pentru trecut, în vreme ce 
reabilitarea are efecte in personam şi numai pentru viitor; 


Termenul de reabilitare judecătorească curge de la data la care pedeapsa 
principală (pedeapsă unică sau pedeapsă rezultantă) este executată sau consi- 
derată executată, respectiv: 


(î) data punerii efective în libertate, când pedeapsa a fost integral executată în regim 
de detenţie; 


(ii) data actului de grațiere postcondamnatorie, în cazul graţierii totale sau a 
restului de pedeapsă; 


(iii) data rămânerii definitive a hotărârii, în cazul graţierii antecondamnatorii, ori 
în cazul în care, după deducerea duratei privării de libertate, nu mai rămâne niciun 
rest de pedeapsă de executat (de pildă, dacă pedeapsa aplicată este egală cu durata 
arestării preventive/arestului la domiciliu/intemmării medicale nevoluntare executate 
de inculpat anterior condamnării); 

(iv) data împlinirii termenului de prescripţie a executării pedepsei (cu condiția ca 
lipsa executării să nu fie imputabilă condamnatului); 

(v) data împlinirii termenului de supraveghere al liberării condiționate (nu de la 
data rămânerii definitive a hotărârii prin care s-a dispus liberarea condiționată). 


! 1. Nedelcu, în CP comentat, p. 560; Crin. Mitrache, C. Mitrache, op. cit., p. 518. 

- potrivit art. 166 alin. (2) C.pen., se poate dispune reabilitarea judecătorească și 
în cazul în care condamnatul a decedat până la împlinirea termenului de reabi- 
litare, dacă instanța, evaluând comportarea condamnatului până la deces, apreciază 
că merită acest beneficiu; prin urmare, nu este necesar pentru obținerea reabilitării 
judecătorești post-mortem ca la până la momentul decesului să fi fost împlinit 
termenul de reabilitare; în acest caz, cererea de reabilitare judecătorească poate fi 
formulată de soţul sau rudele apropiate ale condamnatului decedat, însă dispunerea 
reabilitării poate fi respinsă de către instanță pe motive de oportunitate (de pildă, în 
ipoteza în care decesul condamnatului a survenit imediat după eliberarea sa din peni- 
tenciar, în urma executării integrale a pedepsei); 


- perioada în care executarea pedepsei a fost întreruptă nu intră în calculul terme- 
nului de reabilitare judecătorească; 


- în situaţia în care o persoană a suferit mai multe condamnări, termenul de reabi- 
litare judecătorească se stabileşte în funcție de cea mai grea pedeapsă aplicată şi curge 
de la data la care ultima pedeapsă este executată sau considerată ca executată, prin 
urmare, este posibil ca ultima pedeapsă executată să fie chiar pedeapsa amenzii, caz în 
care de la data executării acesteia va curge termenul de reabilitare judecătorească; 


- potrivit Codului penal, procurorul general al Parchetului de pe lângă Înalta 
Curte de Casaţie și Justiție nu mai are posibilitatea de a dispune, în cazuri excep- 
tionale, reducerea termenelor de reabilitare judecătorească. 


Ik Nu se poate face abstracție de condamnările anterioare, deoarece 
reabilitarea este o instituție care se raportează la persoana condamnatului, iar nu 
la fiecare pedeapsă în parte. Prin urmare, deși la data săvârșirii ultimei infracțiuni 
din antecedența penală a condamnatului (7.08.2008) se împlinise termenul de 
reabilitare pentru condamnările anterioare, acesta nu prezintă relevanță în condi- 
tiile în care reabilitarea nu a fost pronunţată de o instanță, împlinirea termenului de 
reabilitare având consecințe doar în nereținerea stării de recidivă (Trib. București, 
secția penală, decizia nr. 153 din 3 martie 2016, www.sintact ro). 


2. persoana condamnată să nu fi săvârșit o altă infracțiune în termenul de 
reabilitare; 


- este necesar ca fapta săvârșită în termenul de reabilitare să întrunească toate cele 
trei trăsături esențiale ale infracțiunii: tipicitatea, antijuridicitatea şi imputabilitatea; 

- în cazul comiterii unei infracțiuni cu durată de consumare prezintă relevanță 
pentru reținerea neîndeplinirii condițiilor reabilitării dara consumării infracțiunii 
progresive, continue sau continuate, sau de obicei, iar nu data epuizării; 

- nu prezintă importanță natura şi gravitatea infracțiunii săvârşite, forma de 
vinovăţie sau modalitatea de individualizare judiciară a pedepsei; 

- această condiție este îndeplinită dacă, deși este comisă o faptă prevăzută de legea 
penală în termenul de reabilitare, în privința acesteia a fost reținută o cauză justificativă 
sau de neimputabilitate, fapta nefiind infracțiune; constatarea lipsei caracterului 
infracţional poate rezulta fie dintr-o ordonanţă de clasare dispusă în temeiul art. 16 
alin. (1) lit. a)-d) C.proc.pen. (indiferent dacă a fost sau nu supusă controlului de 

legalitate al judecătorului de cameră preliminară), fie dintr-o încheiere a judecăto- 
rului de cameră preliminară care a confirmat soluția de clasare dispusă în temeiul 
art. 16 alin. (1) lit. a)-d) C.proc.pen. (respingând plângerea formulată împotriva 
acesteia) sau care a dispus înlocuirea soluției de renunțare la urmărirea penală cu o 
soluție de clasare în temeiul art. 16 alin. (1) lit. a)-d) C.proc.pen., sau dintr-o soluție de 
achitare dispusă printr-o hotărâre definitivă; 


- nu este îndeplinită această condiție şi, prin urmare, nu poate opera reabilitarea în 
cazul în care pentru fapta comisă în termenul de reabilitare se dispune o soluţie de 
renunțare la urmărirea penală confirmată de judecătorul de cameră preliminară prin 
încheiere definitivă, respectiv atunci când printr-o hotărâre definitivă se dispune o 
soluţie de renunțare la aplicarea pedepsei, amânarea aplicării pedepsei sau de condam- 
nare (cu executarea pedepsei în regim de detenţie sau cu suspendarea sub suprave- 
ghere a executării pedepsei), deopotrivă se va reţine existenţa unei infracţiuni şi 
atunci când s-a dispus o soluţie de clasare sau de încetare a procesului penal (de 
pildă, ca urmare de reţinerii unei cauze de nepedepsire); 


- din momentul punerii în mișcare a acțiunii penale pentru noua acuzaţie penală 
formulată împotriva persoanei condamnate referitoare la comiterea unei infracțiuni în 
termenul de reabilitare, examinarea cererii de reabilitare se suspendă până la soluţio- 
narea definitivă a cauzei privitoare la noua învinuire [art. 533 alin. (2) C.proc.pen.]; 
în cazul în care, după soluționarea definitivă a cauzei, se pronunță o soluţie de 
condamnare, va curge un nou termen de reabilitare de la data la care ultima pedeapsă 
este executată sau considerată ca executată, care va fi stabilit în funcţie de cea mai grea 
pedeapsă aplicată dintre pedepsele succesive; 


2 În cazul săvârșirii infracţiunilor continue și continuate, întreruperea 
cursului termenului de reabilitare se produce din momentul în care elementele 
constitutive ale infracțiunii sunt întrunite, când, potrivit legii, făptuitorul poate fi 
tras la răspundere penală (Plenul Trib. Suprem, decizia de îndrumare nr. 1/1987, 
în CP comentat, p. 359). 


3. persoana condamnată să fi achitat în întregime cheltuielile de judecată și 
despăgubirile civile la plata cărora a fost obligată. 


- art. 168 lit. b) C.pen. prevede şi o excepție de la îndeplinirea acestei condiţii, 
când persoana condamnată nu a avut posibilitatea să achite în întregime cheltuielile 
de judecată sau despăgubirile civile sau când partea civilă a renunţat explicit şi 
voluntar la despăgubiri; 


! Potrivit art. 534 C.proc.pen.: „(1) Când condamnatul sau persoana care a făcut cererea de 
reabilitare dovedește că nu i-a fost cu putință să achite despăgubirile civile și cheltuielile judi- 
ciare, instanța, apreciind împrejurările, poate dispune reabilitarea sau poate să acorde un termen 
pentru achitarea în întregime sau în parte a sumei datorate. (2) Termenul prevăzut la alin. (1) nu 
poate depăşi 6 luni. (3) În caz de obligaţie solidară, instanţa fixează suma ce trebuie achitată, în 
vederea reabilitării, de condamnat sau de urmașii săi. (4) Drepturile acordate părții civile prin 
hotărârea de condamnare nu se modifică prin hotărârea dată asupra reabilitării”. 

- condamnatul trebuie să dovedească achitarea despăgubirilor civile sau a cheltu- 
ielilor judiciare la care a fost obligat către părțile din proces prin orice mijloc de 
probă (de exemplu, înscrisuri, acte notariale sau sub semnătură privată, acte eliberate 
de executorul judecătoresc, declaraţii de martori etc.); 


- dovada achitării cheltuielilor judiciare către stat se poate face cu înscrisurile 
(chitanţe sau certificate fiscale) eliberate de organele financiare din care rezultă că 
persoana condamnată nu figurează cu debite provenite din datorii ce reprezintă 
cheltuieli judiciare către stat; 


- renunţarea părților civile la plata despăgubirilor civile datorate de către persoana 
condamnată trebuie să fie neechivocă şi voluntară; nu echivalează cu renunțarea la 
pretenţiile civile de către partea civilă faptul că aceasta nu poate obţine executarea 
silită a acestora datorită intervenției prescripției executării silite, deoarece în această 
ipoteză nu se poate reţine că există o manifestare explicită a creditorului de a renunța 
la pretenţiile civile. 


- Codul penal a renunțat la reglementarea drept condiții pentru a se dispune 
reabilitarea judecătorească a cerințelor ca persoana condamnată să aibă asigurată 
existența prin muncă sau prin alte mijloace oneste ori ca persoana condamnată să fi 
avut o bună conduită; 


- îndeplinirea condițiilor enumerate mai sus dă dreptul persoanei condamnate la obți- 
nerea reabilitării judecătoreşti, instanța de judecată neputând aprecia că, deşi sunt înde- 
plinite condițiile reabilitării, aceasta nu este oportună, ca în cazul liberării condiționate. 


C Petentul trebuie să facă dovada achitării cheltuielilor judiciare către 
stat în cuantumul stabilit prin hotărârea de condamnare, fiind lipsită de relevanță 
împrejurarea că aceste sume s-au devalorizat până la momentul achitării. Sarcina 
stabilirii penalizărilor sau majorărilor de întârziere ce ar fi trebuit achitate 
potrivit dispozițiilor Codului de procedură fiscală revine organelor financiare la 
momentul la care acestea au fost achitate de petent sau sunt executate silit, în 
lipsa stabilirii de către organele abilitate a penalizărilor de întârziere sau a majo- 
rărilor de întârziere, instanța urmând să verifice îndeplinirea obligațiilor de plată 
a acestor sume în cuantumul stabilit prin hotărârea de condamnare. De ase- 
menea, instanța a apreciat că nu este necesar să se procedeze la momentul exa- 
minării cererii de reabilitare la reactualizarea despăgubirilor civile, prin rapor- 
tare la indicele de inflație, la care petentul a fost obligat către unitatea sanitară 
(ce face parte din sistemul public de sănătate) şi să se stabilească un cuantum al 
despăgubirilor civile ce urmează a fi achitat de către petent, majorat față de cel 
stabilit prin hotărârea de condamnare, întrucât acţiunea civilă este guvernată de 
principiul disponibilităţii (T.M.B., secția I penală, sentința nr. 2879/2014, 
rămasă definitivă, nepublicată). 


Ik În dovedirea bunei-credințe este suficient să se facă dovada demersu- 
rilor pe care le-ar fi efectuat în vederea achitării despăgubirilor, prin plata 
constantă a unei sume, cât de infime, reprezentând parte din despăgubirile la 
care a fost obligat. În lipsa unor asemenea dovezi, condiţiile pentru care instanța 
de judecată poate acorda reabilitarea judecătorească nu sunt îndeplinite (C.A. 
Timişoara, secția penală, decizia nr. 307 din 14 mai 2014, www.sintact.ro). 

“e Nu este îndeplinită o condiţie esenţială pentru a se dispune reabilitarea 
judecătorească, cea prevăzută de art. 168 lit. b) C.pen., respectiv petentul a 
achitat în întregime despăgubirile civile la care a fost obligat prin sentința de 
condamnare, întrucât invocarea intervenirii prescripţiei extinctive a acestei obli- 
gaţii este incompatibilă cu raţiunea juridică a instituţiei reabilitării, care presu- 
pune, tocmai, buna-credință și achitarea de bunăvoie în întregime a despăgu- 
birilor civile la plata cărora a fost obligat (Jud. Sectorului 6 București, secția I 
penală, sentința nr. 327/2014, definitivă, nepublicată). 


* Împrejurarea că a intervenit prescripţia dreptului material la acţiune al 
părții civile nu poate conduce la admiterea cererii de reabilitare judecătorească, 
întrucât petenta a avut posibilitatea de a achitat benevol obligaţiile civile, fiindu- 
i acordat un termen de judecată în acest sens, însă nu a înțeles să procedeze în 
acest sens. Drept urmare, atât timp cât petenta nu a dovedit că nu a avut posibi- 
litatea să achite respectivele despăgubiri, sau că partea civilă a renunţat la 
acestea, Curtea nu poate da curs favorabil solicitării din contestaţia ce face 
obiectul cauzei (C.A. București, secția penală, decizia nr. 333 din 8 octombrie 
2019, www.sintact.ro). 


ə Curtea opinează că persoana condamnată a făcut dovada plăţii 
cheltuielilor de judecată astfel cum rezultă din situaţia analitică — debite, plăţi, 
solduri — emisă de Administraţia Judeţeană a Finanţelor Publice Satu-Mare. 
Deopotrivă, în privinţa daunelor materiale şi a cheltuielilor de judecată datorate 
de persoana condamnată părţii civile PSD, Curtea reţine că aceasta a renunţat în 
mod expres la pretenţiile civile în cuantum de 5.000 euro, precum şi la cheltuie- 
lile de judecată acordate conform sentinţei penale nr. 806 din 22 aprilie 2005 
pronunţată în dosar nr. 3403/2004 de Judecătoria Satu-Mare, arătând că nu mai 
are nicio pretenţie materială sau morală, prezentă sau viitoare, faţă de contes- 
tator, cu privire la procesul ce face obiectul dosarului sus indicat, astfel cum 
rezultă din declaraţia autentificată prin încheierea de autentificare nr. 1652 din 
data de 23 mai 2019 a Biroului Individual Notarial C.A.G. din Satu-Mare (C.A. 
Oradea, secția penală, decizia nr. 41/2019, nepublicată). 


1.3.2. Cererea de reabilitare judecătorească 


- cererea de reabilitare judecătorească poate fi formulată de către condamnat 
(cât timp este în viață), iar după moartea acestuia, de soț sau de rudele apropiate 
(substituiţi procesuali)! (ascendenţii şi descendenţii, fraţii şi surorile, copiii acestora, 
precum și persoanele devenite prin adopție, potrivit legii, astfel de rude); 


! Nici Codul penal şi Codul de procedură penală nu oferă o definiţie a noţiunii de rude 
apropiate, această fiind o reminiscență din vechile coduri, necorelată de legiuitor. Prin 
urmare, nu va putea asimilată noţiunea de rude apropiate (art. 149 C.pen. din 1969), cu cea de 
membru de familie (art. 177 C.pen.) şi prin urmare apreciez că persoanele care au stabilit 
relaţii asemănătoare acelora dintre soți sau dintre părinţi și copii, în cazul în care conviețuiesc 
nu au calitatea procesuală activă de a formula cerere de reabilitare judecătorească. 

- cererea poate fi formulată personal de titularii enumerați mai sus sau prin man- 
datar special; în acest ultim caz, cererea de reabilitare va fi însoţită de procură care va 
fi atașată în original ori în copie legalizată; 


- potrivit art. 532 alin. (3) C.proc.pen. în cazul prescripției executării pedepsei, nu 
se poate depune cerere de reabilitare dacă lipsa executării este imputabilă persoanei 
condamnate (de pildă, în cazul în care s-a sustras de la executare), cred că dispoziţia 
procedurală este neconstituțională/neconvențională întrucât legitimează o situație în 
care persoana condamnată nu poate obţine vreodată reabilitarea, chiar dacă pedeapsa 
principală este considerată ca executată; de aceea cred că în cazul în care nu se poate 
reține existența vreunui motiv de inadmisibilitate sau netemeinicie a cererii de 
reabilitare, respingerea acesteia nu se poate întemeia doar pe dispoziţiile art. 532 
alin. (3) C.proc.pen.; 

- cererea de reabilitare judecătorească trebuie să cuprindă: 


a) adresa condamnatului, iar când cererea este făcută de altă persoană, 
adresa acesteia; 


- se vor menţiona numele, prenumele și adresa condamnatului sau a substitutului pro- 
cesual, numele, prenumele și calitatea de reprezentant (când cererea a fost depusă prin 
mandatar special), datele de stare civilă, inclusiv codul numeric personal, pentru per- 
soanele fizice și datele de identificare, inclusiv codul fiscal, pentru persoanele juridice. 


b) condamnarea pentru care se cere reabilitarea și fapta pentru care a fost 
pronunțată acea condamnare; 


- se vor menţiona toate hotărârile judecătorești prin care s-a dispus o soluţie de 
condamnare a petentului (dacă pentru infracțiunile comise anterior nu a intervenit/s-a 
dispus reabilitarea), descrierea faptelor pentru care s-a dispus condamnarea și înca- 
drarea juridică a acestora. 


c) localităţile unde condamnatul a locuit şi locurile de muncă din tot inter- 
valul de timp de la executarea pedepsei și până la introducerea cererii, iar în 
cazul când executarea pedepsei a fost prescrisă, de la data rămânerii definitive a 
hotărârii şi până la introducerea cererii; 


- această menţiune este inutilă, Codul de procedură penală nefiind corelat cu 
Codul penal care nu mai prevede între condițiile necesare pentru a se dispune 
reabilitarea judecătorească pe cea a asigurării existenței condamnatului prin 
muncă. 


d) temeiurile cererii; 


- se vor menţiona temeiurile de fapt şi de drept substanțial sau procedural ale 
cererii. 


e) indicaţii utile pentru identificarea dosarului și orice alte date pentru solu- 
ționarea cererii. 


- se vor menţiona numărul dosarului, instanţa care a soluționat cauza în primă 
instanță, numărul şi anul în care a fost pronunțată hotărârea de condamnare pentru 
care se cere reabilitarea; 

- la cererea de reabilitare se anexează actele din care reiese că sunt îndeplinite 
condiţiile reabilitării [hotărârea de condamnare pentru care se cere reabilitarea 
însoţită de un referat întocmit de biroul de executări penale al instanței din care să 
rezulte modul în care a rămas definitivă hotărârea (de pildă, prin neapelare sau prin 
decizia instanței de control judiciar), stadiul executării pedepsei, dovada achitării 
cheltuielilor judiciare ori a despăgubirilor civile etc.]. 


1.3.3. Competența 


- competenţa de soluţionare a cererii de reabilitarea judecătorească este alterna- 
tivă şi aparţine!: 

a) fie instanţei care a judecat în primă instanță cauza în care s-a pronunțat 
condamnarea pentru care se cere reabilitarea (judecătoria, tribunalul, curtea de apel 
ori I.C.C.J. sau, după caz, instanţele militare); 


- aceasta este, în principiu și instanța de executare a hotărârii de condamnare (ca 
excepție, în cazul în care instanța supremă a judecat cauza în primă instanța aceasta 
va avea competenţa de a analiza cererea de reabilitare, însă instanţa de executare va fi 
Tribunalul Bucureşti); 


- chiar dacă competenţa instanței care a judecat cauza a fost atrasă de infracțiunile 
pentru care a fost dispusă achitarea, aceasta nu prezintă relevanță sub aspectul 
determinării instanţei competente să soluţioneze cererea de reabilitare judecătorească, 
determinarea competenţei raportându-se la cauză, nu la infracțiunile pentru care s-a 
dispus soluția de condamnare”; 


- în situaţia în care o persoană a suferit mai multe condamnări, dacă hotărârile au 
fost pronunțate de mai multe instanțe de acelaşi grad, competentă să soluţioneze 
cererea de reabilitare judecătorească va fi oricare dintre aceste instanțe, iar dacă 
hotărârile au fost pronunţate de instanţe de grad diferit, va fi competentă să solu- 
ționeze cererea instanța mai mare în grad; 


- în ipoteza în care persona fizică a fost condamnată în străinătate, iar hotărârea a 
fost recunoscută conform Legii nr. 302/2004, republicată, instanța competentă să se 
pronunțe asupra cererii de reabilitare judecătorească va fi instanța care ar fi fost 
competentă să judece în primă instanță infracțiunea pentru care s-a pronunțat 
condamnarea recunoscută, determinată în funcţie de data formulării cererii de 
reabilitare judecătorească. 


Dacă cererea de reabilitare judecătorească privește mai multe pedepse, 
ea trebuie rezolvată integral de către aceeași instanță, nefiind posibil ca un 
condamnat să fie în același timp reabilitat și nereabilitat, iar dacă pedepsele au 


! Aceste ipoteze de competență alternativă vizează condamnările pronunţate în cauze 
privind numai infractori civili. 

2 În același sens, a se vedea V. Dongoroz, Explicaţiile teoretice ale Codului de procedură 
penală român, ed. a 2-a, vol. VI, Ed. Academiei Romiâne, Ed. All Beck, Bucureşti, 2003, 
p. 393. 

fost aplicate de către instanțe de grad diferit, competentă să soluţioneze o astfel 


de cerere este instanța superioară în grad (Trib. Suprem, secția penală, decizia 
nr. 4725/1969, în R.R.D. nr. 5/1970, p. 170). 


b) fie instanței corespunzătoare în grad celei care a judecat cauza în primă 
instanţă în a cărei circumscripție domiciliază condamnatul, ori soțul sau rudele 
apropiate ale condamnatului (dacă cererea este formulată de acestea după decesul 
condamnatului), respectiv instanţei corespunzătoare în grad celei care a judecat 
cauza în primă instanţă în a cărei circumscripție a avut ultimul domiciliu condam- 
natul, dacă la data introducerii cererii acesta domiciliază în străinătate). 


- prin domiciliu se va înţelege atât cel menţionat în cartea de identitate a condam- 
natului, cât şi locuința unde în mod statornic își desfășoară condamnatul viaţa pri- 
vată; nu se vor avea în vedere locuinţele temporare sau pasagere ale condamnatului 
sau adresele indicate de acesta pentru a fi realizată procedura de citare sau de 
comunicare a actelor de procedură; 


- se va avea în vedere adresa „de domiciliu” /a data formulării cererii de reabi- 
litare judecătorească, chiar dacă ulterior condamnatul şi-a schimbat domiciliu sau nu 
mai locuiește în fapt la acea adresă; 


- în cazul în care cererea de reabilitare judecătorească este formulată, după 
decesul condamnatului, de soț ori de rudele apropiate, competența va aparține 
instanţei corespunzătoare în grad celei care a judecat cauza în primă instanță în a 
cărei circumscripție domiciliază soțul sau rudele apropiate ale condamnatului, nu 
prin raportare la fostul domiciliu al condamnatului decedat, 


- în cazul în care de la data condamnării până la momentul împlinirii termenului 
de reabilitare judecătorească au intervenit modificări legislative în competenţa instan- 
telor, cererea de reabilitare va fi introdusă la instanța căreia la momentul formulării 
cererii îi revine competența să judece în primă instanță infracțiunea pentru care a fost 
dispusă condamnarea; 


În conformitate cu dispoziţiile art. 494 C.proc.pen., astfel cum au fost 
interpretate prin Decizia nr. 83 din 10 decembrie 2007 a Secţiilor Unite ale 
Înaltei Curți de Casaţie și Justiţie — potrivit căreia, în caz de modificare a nor- 
melor de competență, cererea de reabilitare va fi soluționată de instanța compe- 
tentă să judece cauza în primă instanță, potrivit legii în vigoare la momentul 
introducerii cererii — instanţa civilă în a cărei rază teritorială domiciliază con- 
damnatul, competentă să judece în primă instanță cauza la momentul introdu- 
cerii cererii, este instanța competentă să soluţioneze cererea de reabilitare a 
condamnatului care nu are calitatea de militar, chiar dacă instanţa ce a judecat în 
primă instanță cauza în care s-a pronunțat condamnarea este o instanță militară 
(.C.CJ., secția penală, încheierea nr. 1555/2009, www. legalis.ro). 


- în ipoteza în care hotărârea de condamnare a fost pronunțată față de unul sau 
mai mulți militari competenţa alternativă de soluționare a cererii de reabilitare 
judecătorească aparţine: 


1. fie instanţei căreia i-ar reveni competența să judece cauza în primă instanță 
având în vederea următoarele ipoteze: 

(i) dacă obiectul cauzei a constat într-o infracţiune sau un concurs de infracțiuni 
comis de unul sau mai mulți militari, iar soluţia a fost pronunţată de o instanţă 
militară, competența de soluționare a cererii de reabilitare judecătorească aparţine 
instanței militare căreia i-ar reveni după 1 februarie 2014 competența să judece 
cauza în primă instanţă, 

(îi) dacă obiectul cauzei a constat într-o infracțiune sau un concurs de infracțiuni 
comis de unul sau mai mulți militari, iar soluția a fost pronunţată de o instanță 
civilă, competenţa de soluționare a cererii de reabilitare judecătorească aparține 
instanței militare căreia i-ar reveni după 1 februarie 2014 competenţa să judece 
cauza în primă instanță; 

(iii) dacă obiectul cauzei a constat într-o infracțiune sau un concurs de infracțiuni 
comis de unul sau mai mulți militari alături de unul sau mai multi civili, iar soluția 
a fost pronunțată de o instanță civilă, competența de soluționare a cererii de 
reabilitare judecătorească aparține instanţei civile competente să judece cauza în 
primă instanță. 

2. fie instanței corespunzătoare în grad celei care a judecat cauza în primă 
instanță (respectiv i-ar reveni competenţa să judece cauza în primă instanţă) în a 
cărei circumscripție domiciliază condamnatul, ori soţul sau rudele apropiate ale 
condamnatului (dacă cererea este formulată de acestea după decesul condam- 
natului), respectiv instanţei corespunzătoare în grad în grad celei care a judecat 
cauza în primă instanță (respectiv i-ar reveni competenţa să judece cauza în 
primă instanţă) în a cărei circumscripție a avut ultimul domiciliu condamnatul 
dacă la data introducerii cererii acesta domiciliază în străinătate); astfel 
competenţa va aparține fie instanțelor militare, fie instanțelor civile echivalente în 
grad acestora în a căror circumscripție domiciliază condamnatul sau în care a 
avut ultimul domiciliu, dacă la data introducerii cererii domiciliază în străinătate. 


1.3.4. Procedura de soluționare 


- cererea de reabilitare judecătorească se repartizează aleatoriu unuia dintre 
completele instanței; 


- preşedintele completului dispune prin rezoluție administrativă citarea persoanei 
care a solicitat reabilitarea și a persoanelor a căror ascultare instanța o consideră 
necesară, atașarea dosarului în care se găsește hotărârea de condamnare când din 
conținutul hotărârii nu rezultă suficiente date relevante pentru analiza întrunirii 
condiţiilor reabilitării sau numai atașarea unei copii a hotărârii de condamnare 
însoţită de un referat al biroului de executări penale cu privire la modul în care 
aceasta a rămas definitivă stadiul executării pedepsei şi dacă s-a confirmat achitarea 
cheltuielilor judiciare, şi solicită o copie de pe fişa actualizată a cazierului judiciar al 
condamnatului!; aceste măsuri sunt dispuse înainte de primul termen de judecată 
pentru a pregăti soluționarea cauzei; 


! În copia de pe cazierul judiciar, comunicată instanţei se trec datele înscrise în cazier, 
alături de notările provizorii care nu au fost şterse, informaţiile referitoare la sancțiunile cu 

- şedinţa de judecată nu este publică, asistenţa juridică nu este obligatorie; proce- 
dura poate avea loc în prezenţa petentului legal citat, dar şi în lipsa acestuia atunci 
când fiind legal citat nu se prezintă; participarea procurorului este obligatorie; 


- dacă înainte de soluţionarea cererii de reabilitare rezultă din actele dosarului (de 
pildă, din fişa de cazier judiciar) că a fost pusă în mişcare acțiunea penală pentru o altă 
infracțiune săvârşită de condamnat, examinarea cererii se suspendă (măsură obligatorie, 
iar nu facultativă) până la soluționarea definitivă a cauzei privitoare la noua învinuire; 
suspendarea cauzei se dispune prin încheiere ce poate fi atacată cu contestaţie odată cu 
fondul cauzei; potrivit art. 84 pct. 29 din Regulamentul de ordine interioară al instanțelor 
judecătoreşti, instanţa care a suspendat cererea de reabilitare verifică periodic (din 3 în 3 
luni) dacă mai subzistă cauza de suspendare; repunerea cauzei pe rol se va dispune din 
oficiu de către instanță la momentul dispariţiei cauzei ce a atras suspendarea!; la 
analiza temeiniciei cererii de reabilitare judecătorească va fi avută în vedere şi soluția 
dispusă cu privire la infracțiunea care a atras suspendarea judecății; 


- la primul termen de judecată instanţa îl întreabă pe petent sau pe procuror dacă 
mai au cereri de formulat sau probe de administrat în legătură cu condițiile cerute de 
lege pentru admiterea reabilitării; când din materialul aflat la dosar sau din cererile for- 
mulate nu rezultă date suficiente cu privire la îndeplinirea condițiilor de reabilitare, 
instanța dispune completarea materialului de către petent, iar dacă consideră necesar, 
cere de la organele competente relaţii cu privire la comportarea acelui condamnat; 


- în cazul în care cererea de reabilitare judecătorească nu cuprinde adresa con- 
damnatului sau când cererea este făcută de altă persoană, adresa acesteia, iar petentul 
se prezintă în faţa instanței această omisiune poate fi suplinită la primul termen de 
judecată; 


- în cazul în care cererea de reabilitare judecătorească nu cuprinde condamnarea 
pentru care se cere reabilitarea şi fapta pentru care a fost pronunţată acea condam- 
nare; temeiurile cererii; indicații utile pentru identificarea dosarului și orice alte date 
pentru soluționarea cererii, aceste omisiuni pot fi suplinite la primul termen de 
judecată sau prin acordarea unui termen în vederea completării cererii; 


- în situaţia în care condamnatul sau persoana care a făcut cererea de reabilitare 
dovedește că nu i-a fost cu putință să achite despăgubirile civile și cheltuielile judi- 
ciare, instanța, apreciind împrejurările, poate dispune reabilitarea sau poate să acorde 
un termen de maximum 6 luni pentru achitarea în întregime sau în parte a sumei 
datorate; în caz de obligaţie solidară, instanța fixează suma ce trebuie achitată, în 


caracter administrativ aplicate potrivit art. 91 C.pen. din 1969 și cele privind măsurile 
preventive, și pedepsele dispuse de organele judiciare ale altor state, în baza comunicărilor 
efectuate de acestea [art. 21, art. 6 alin. (2) din Legea nr. 290/2004, republicată]. 

! Se va avea în vedere data rămânerii definitive a hotărârii judecătorești prin care instanța 
s-a pronunţat cu privire la infracțiunea pentru care a fost pusă în mişcare acțiunea penală, 
respectiv data ordonanţei de clasare sau de renunțare la urmărirea penală (dacă soluția de 
netrimiterea în judecată nu a fost atacată cu plângere la judecător), sau data încheierii 
judecătorului prin care a fost respinsă plângerea formulată împotriva ordonanţei prin care s-a 
dispus netrimiterea în judecată. 

vederea reabilitării, de condamnat sau de urmașii săi; drepturile acordate părții civile 
prin hotărârea de condamnare nu se modifică prin hotărârea dată asupra reabilitării; 


% Pentru verificarea situaţiei patrimoniale și financiare a persoanei 
condamnate se poate dispune efectuarea de verificări la Inspectoratul Teritorial de 
Muncă București pentru a se stabili dacă, pe parcursul termenului de reabilitare, 
petentul a fost înregistrat cu contract individual de muncă, precum și veniturile 
lunare realizate, la organul financiar în circumscripţia căruia își are domiciliul 
petentul pentru a se verifica dacă acesta figurează în aceeaşi perioadă cu venituri 
din activităţi independente și care este cuantumul acestor venituri sau dacă 
figurează cu imobile sau alte bunuri mobile pentru care achită taxe şi impozite, 
precum și la Oficiul Naţional al Registrului Comerţului pentru a se comunica dacă 
petentul figurează înregistrat în calitate de asociat/administrator/beneficiar real al 
unor societăți comerciale, în caz afirmativ urmând a se depune la dosarul cauzei 
relații privind situația financiară ale respectivelor societăți (7. M.B., secția I penală, 
sentinţa nr. 1378/2014 definitivă, nepublicată). 


- în cazul în care persoana condamnată decedează după depunerea cererii la instanță 
şi înainte de soluționarea cererii, soțul sau rudele apropiate ale acesteia pot continua 
procedura de reabilitare; în acest scop instanța va proceda la citarea acestora pentru a le 
aduce la cunoștință dreptul de a continua procedura de reabilitare punându-le în vedere 
sub sancţiunea respingerii cererii să exprime o poziţie procesuală; dacă soțul sau rudele 
apropiate sunt prezente în sala de judecată, comunicarea dreptului va avea loc în 
şedinţa de judecată fiind consemnată în încheiere; dacă soțul sau rudele apropiate ale 
condamnatului comunică instanței dorința de a continua procedura de reabilitare 
procesul va continua; în situația în care, după aducerea la cunoștință a dreptului de 
continua procedura substituţii procesuali nu solicită continuarea procedurii sau nu 
comunică niciun răspuns la solicitarea instanţei cererea de reabilitare va fi respinsă; 


- în situaţia în care petentul şi procurorul nu mai au cereri de formulat sau probe 
de administrat, instanţa ascultă persoanele citate prezente, concluziile procurorului şi 
ale petiționarului; 

- petentul condamnat poate să retragă cererea de reabilitare formulată; 

- după deliberare instanța poate dispune prin sentință una dintre următoarele soluții: 


a) admiterea cererii şi dispunerea reabilitării judecătoreşti; 


- această soluție presupune faptul că petentul a îndeplinit condiţiile de fond 
prevăzute de art. 168 C.pen. (nu a comis o altă infracțiune în termenul de reabilitare, a 
achitat cheltuielile judiciare, şi-a îndeplinit obligaţiile civile stabilite prin hotărârea 
de condamnare); 

- dacă sunt îndeplinite condițiile de mai sus se va putea dispune reabilitarea jude- 
cătorească și în ipoteza în care procurorul a dispus o soluție de clasare, respectiv 
instanța de judecată o soluție de achitare întemeiată pe dispoziţiile art. 16 alin. (1) 
lit. a)-d) C.proc.pen., pentru infracțiunea care a atras suspendarea procedurii de 
reabilitare; tot astfel, cererea de reabilitare va fi admisă în cazul în care procurorul 
dispune clasarea, respectiv instanţa dispune achitarea întemeiată pe dispoziţiile 
art. 19 LPANCPP raportat la art. 18! C.pen. din 1969. 

b) respingerea cererii de reabilitare: 


1. ca prematură, când a fost introdusă înainte de împlinirea termenului de reabi- 
litare; o nouă cerere poate fi introdusă după momentul împlinirii termenului de reabi- 
litare judecătorească; 


% În aplicarea art. 6 alin. (7) C.pen., la soluţionarea cererii de reabilitare, 
instanța va analiza, cu prioritate, legea penală mai favorabilă, incidentă în ceea 
ce privește limitele maxime de pedeapsă pentru infracţiunea săvârșită de petent 
(Jud. Sectorului 6 Bucureşti, secţia penală, sentința nr. 501 din 8 octombrie 
2014, definitivă, nepublicată). 

MT 

S% Urmare a succesiunii de legi penale [Codul penal din 1969 (CtEDO, 
hotărârea din 26 martie 1996, în cauza Doorson c. Olandei, parag. 70-75) şi 
Legea nr. 286/2009 privind Codul penal] aplicarea instituţiei reabilitării judecă- 
toreşti presupune alegerea legii penale mai favorabile dintre cele două acte 
normative menţionate, Codul penal fiind lege penală mai favorabilă. În cauză, cu 
privire la reabilitare sunt incidente dispoziţiile Codului penal, dispoziţii care 
sunt mai favorabile față de dispoziţiile Codului penal din 1969, atât în ceea ce 
privește termenul de reabilitare, cât şi în ceea ce privește condiţiile de fond ce 
trebuie îndeplinite pentru admiterea cererii. În cauză, în raport de pedeapsa cea 
mai grea de 1 an și 7 luni închisoare aplicată petentului, potrivit dispoziţiilor 
art. 135 alin. (1) lit. a) C.pen. din 1969, termenul de reabilitare ar fi fost de 4 ani, 
9 luni şi 15 zile mai mare decât termenul de 3 ani prevăzut de dispoziţiile 
art. 165 C.pen. Cu toate acestea, se constată că, în cauză, termenul de 3 ani, 
calculat potrivit dispoziţiilor art. 165 C.pen. nu s-a împlinit, acest termen calcu- 
lându-se de la data la care se consideră executată pedeapsa, respectiv de la data 
de 6 mai 2012, termenul împlinindu-se la data de 6 mai 2015. Pentru aceste 
considerente, în baza art. 523 alin. (1) lit.a) C.proc.pen. raportat la art. 165 
C.pen., instanța a respins cererea de reabilitare formulată de petent (Jud. 
Sectorului 5 București, secția penală, sentința nr. 2516 din 28 octombrie 2014, 
rămasă definitivă prin necontestare, nepublicată). 


2. pentru neîndeplinirea condiţiilor de formă ale cererii în cazul în care cererea 
nu cuprindea adresa petentului, iar acesta, deși legal citat, nu s-a prezentat în fața 
instanței sau nu a completat cererea până la termenul de judecată, precum şi atunci 
când lipsesc celelalte menţiuni obligatorii, iar petentul nu a completat cererea la 
prima înfățișare și nici la termenul ce i s-a acordat în vederea completării; o nouă 
cerere de reabilitare poate fi formulată oricând; 


- în situația în care, după aducerea la cunoștință a dreptului de a continua 
procedura, substituții procesuali nu solicită continuarea procedurii sau nu comunică 
niciun răspuns la solicitarea instanţei cererea de reabilitare va fi respinsă. 


3. ca neîntemeiată dacă nu sunt îndeplinite condiţiile de fond prevăzute de lege; 


- această soluție presupune faptul că petentul nu a îndeplinit condiţiile de fond pre- 
văzute de art. 168 C.pen. (a comis o altă infracțiune în termenul de reabilitare, nu a 
achitat cheltuielile judiciare, nu şi-a îndeplinit obligaţiile civile stabilite prin hotă- 

rârea de condamnare, afară de cazul când acesta dovedeşte că nu a avut posibilitatea 
să le îndeplinească sau când partea civilă a renunțat la despăgubiri); 


- în cazul în care noua infracțiune este săvârșită în termenul de reabilitare, după 
reluarea procedurii în urma suspendării, instanța va dispune respingerea cererii de 
reabilitare în cazul în care constată că pentru această infracțiune s-a dispus renunțarea 
la urmărirea penală, renunțarea la aplicarea pedepsei, amânarea aplicării pedepsei sau 
condamnarea; nu prezintă importanță natura sau gravitatea infracțiuni comise, forma 
de vinovăţie cu care a fost comisă, pedeapsa prevăzută de lege pentru infracțiune sau 
faptul că aceasta a fost săvârşită în formă tentată, consumată sau epuizată; cererea de 
reabilitare va fi respinsă şi în ipoteza în care s-a dispus clasarea sau încetarea proce- 
sului penal ca urmare a reţinerii unei cauze de nepedepsire sau a unei cauze care 
înlătură răspunderea penală pentru infracțiunea săvârşită (împăcarea, acord de 
mediere, retragerea plângerii prealabile etc.); 


- în situaţia în care instanța de judecată a respins cererea de reabilitare judecă- 
torească ca neîntemeiată, petentul condamnat nu poate formula o nouă cerere decât 
după trecerea unui termen de un an de la data respingerii cererii prin hotărâre defi- 
nitivă; este necesar ca în acest termen condamnatul să îndeplinească condiţiile prevă- 
zute de art. 168 C.pen,,; 


- în mod întemeiat s-a arătat în literatura de specialitate! că în situaţia în care, după 
ce a fost respinsă cererea de reabilitare cu privire la o condamnare, pe parcursul 
termenului de un an prevăzut de art. 170 C.pen. condamnatul suferă o nouă condam- 
nare, va începe să curgă un nou termen de reabilitare în raport cu ultima condamnare. 
În această ipoteză, condamnatul nu va putea să reînnoiască cererea de reabilitare 
anterior respinsă (reabilitarea este indivizibilă, neputând fi admisă numai pentru o parte 
a condamnărilor suferite de persoana care o solicită), ci doar să formuleze o nouă 
cerere de reabilitare pentru toate condamnările, evident cu îndeplinirea condiţiilor 
privind termenul de reabilitare (art. 166 C.pen.) și a celor prevăzute de art. 168 C.pen.; 


- dacă pentru infracţiunea comisă în termenul de reabilitare s-a dispus condamnarea, 
şi pe cale de consecință, după reluarea procedurii de reabilitare după suspendare a 
fost respinsă cererea de reabilitare, reînnoirea cererii se va putea face la împlinirea 
termenului de reabilitare, calculat potrivit dispoziţiilor art. 167 alin. (5) C.pen., în 
condiţiile condamnărilor succesive, în funcție de pedeapsa cea mai grea şi de la data 
executării ultimei pedepse. 


4. ca inadmisibilă în cazul în care executarea pedepsei pentru care s-a dispus 
condamnarea a fost prescrisă, dacă lipsa executării este imputabilă persoanei con- 
damnate (de pildă, în cazul în care s-a sustras de la executare); 


- deopotrivă, cererea de reabilitare va fi respinsă ca inadmisibilă atunci când este 
formulată de o persoană care nu are calitate procesuală activă sau dacă nu vizează o 
hotărâre de condamnare rămasă definitivă. 


! I. Nedelcu, în CP comentat, p. 360. 

c) ia act de retragerea cererii de reabilitare judecătorească. 


- sentința pronunțată de prima instanță poate fi atacată cu contestaţie în termen de 
10 zile de la comunicare (termen derogatoriu de la cel stabilit de dispoziţiile art. 425! 
C.proc.pen.; 


- contestaţia este suspensivă de executare; 


- în cazul în care, pe parcursul procedurii de soluţionare a contestaţiei instanța de 
control judiciar constată că față de condamnat a fost pusă în mișcare acțiunea penală 
pentru altă infracțiune, examinarea contestaţiei se suspendă până la soluţionarea 
acelei cauze; 


- contestaţia se soluţionează de instanţa ierarhic superioară în ședință nepublică, 
cu citarea petentului. Participarea procurorului este obligatorie. Decizia instanței prin 
care se soluţionează contestaţia este definitivă; 


- după rămânerea definitivă a hotărârii de reabilitare sau de anulare a acesteia, 
instanţa dispune să se facă mențiune despre aceasta pe hotărârea prin care s-a pro- 
nunțat condamnarea. 


1.4. Efectele reabilitării 


- încetează pentru viitor consecinţele juridice ale unei condamnări (decăderi, 
interdicții, incapacităţi ce rezultă din condamnare); 


- produce efecte in personam, cu privire la persoana condamnatului, iar nu cu 
privire la infracţiunea pentru care s-a dispus condamnarea; 


- reabilitarea are caracter indivizibil deoarece se dispune sau se constată cu 
privire la roate condamnările pe care le-a suferit o persoană; 


- în cazul în care persoana reabilitată săvârşeşte din nou o infracțiune, nu se va 
reține starea de recidivă; 


- nu are ca urmare obligația de reintegrare în funcția din care infractorul a fost 
destituit în urma condamnării, nici rechemarea în cadrul armatei sau redarea gradului 
militar pierdut în urma condamnării; 


- Codul penal prevede că reabilitarea nu are efect asupra măsurilor de siguranță 
(faţă de caracterul preventiv al acestora, executarea lor subzistând, în vederea 
înlăturării stării de pericol ce a determinat impunerea lor), fără a menţiona excepția din 
Codul penal din 1969 privind interzicerea de a se afla în anumite localităţi. Modificarea 
este firească, întrucât, în legea nouă, interzicerea de a se afla în anumite localități nu se 
mai regăsește printre măsurile de siguranță, ci acest drept poate fi interzis în cadrul 
pedepsei complementare a interzicerii exercitării unor drepturi, conform art. 66 alin. (1) 
lit. 1) C.pen; 

- prin decizia nr. 17/HP/2018 Înalta Curte de Casaţie şi Justiţie a apreciat că în 
cazul săvârşirii unei noi infracţiuni de omor sau tentative la infracţiunea de omor, 


reabilitarea ori împlinirea termenului de reabilitare cu privire la persoana condam- 
nată definitiv care a comis anterior o infracţiune de omor sau o tentativă la infracţiunea 

de omor nu împiedică reținerea elementului circumstanţial agravant prevăzut în art. 189 
alin. (1) lit. e) C.pen.!; 

- intervenţia amnistie postcondamnatorii nu înlătură posibilitatea solicitării 
constatării intervenţiei reabilitării de drept sau de a se dispune reabilitarea judecăto- 
rească, amnistia postcondamnatorie producând efecte mai restrânse decât reabilitarea; 


- intervenţia grațierii nu produce efecte similare reabilitării, termenul de reabilitare 
începând să curgă de la data la care pedeapsa este considerată ca executată ca efect al 
graţierii totale sau a restului de pedeapsă. 


Efectele reabilitării sunt mai favorabile ca cele ale amnistiei, astfel 
încât o atare cerere nu poate fi respinsă ca lipsită de obiect, cu motivarea că 
infracţiunea pentru care s-a pronunţat reabilitarea este amnistiată (Trib. Suprem, 
secția penală, decizia nr. 239/1985, în R.R.D. nr. 1/1986, p. 77). 


= 


1.5. Anularea reabilitării 


- este o măsură ce se dispune de instanţa de judecată când, după rămânerea defi- 
nitivă a hotărârii prin care s-a dispus reabilitarea judecătorească, se descoperă 
că cel reabilitat mai săvârșise o altă infracțiune în termenul de reabilitare judecăto- 
rească, care, dacă ar fi fost cunoscută, ar fi dus la respingerea cererii de reabilitare; 


- în cazul în care infracţiunea nouă este descoperită în termenul de reabilitare 
judecătorească, iar pentru aceasta a fost pusă în mișcare acțiunea penală, soluționarea 
cererii de reabilitare se suspendă, nefiind incidentă în această ipoteză instituţia 
anulării reabilitării; 


! În considerentele acestei decizii instanța supremă a considerat că „efectele reabilitării nu 
pot fi extinse, pe calea unei interpretări prin analogie, asupra a ceea ce s-a stabilit cu autoritate 
de lucru judecat prin hotărârea judecătorească anterioară în privinţa caracterului penal al faptei 
şi a tipicităţii infracţiunii, chestiuni asupra cărora nu se mai poate statua decât într-o cale de 
atac extraordinară. A considera că intervenirea reabilitării sau împlinirea termenului de reabi- 
litare cu privire la persoana unui inculpat, condamnat anterior definitiv pentru o infracţiune de 
omor sau tentativă la infracţiunea de omor, ar împiedica reținerea agravantei prevăzute de 
art. 189 alin. (1) lit. e) C.pen., în cazul comiterii unei noi infracţiuni de omor sau tentative la 
infracţiunea de omor ar anihila autoritatea de lucru judecat a unei hotărâri judecătoreşti prin 
care s-a statuat definitiv în sensul că fapta există, constituie infracţiune şi a fost săvârşită de 
persoana condamnată”. Soluţia obligatorie a instanţei supreme o apreciez ca fiind eronată, 
deoarece, spre deosebire de Codul penal din 1969, actualul Cod penal face referire la o 
infracțiune de omor cu privire la care dispunerea reabilitării face ca aceasta să nu mai fie aptă 
să producă consecinţe sau efecte juridice, iar nu la un omor privit ca fapt material (realitate 
faptică). În mod surprinzător, Înalta Curte de Casaţie şi Justiţie a anihilat efectele reabilitării 
prin opunerea autorităţii de lucru judecat a hotărârii definitive de condamnare, invocând faptul 
că asupra acestor chestiuni nu se mai poate statua decât într-o cale de atac extraordinară. 
Or, este evident că în analiza ce ar trebui efectuată nu se pune în discuţie autoritatea de lucru 
judecat a hotărârii definitive de condamnare pentru prima infracţiune de omor, aceasta nefiind 
afectată prin analiza efectelor pe care reabilitarea le poate produce asupra consecinţelor 
condamnării definitive. 

- anularea reabilitării nu se aplică în ceea ce priveşte reabilitarea de drept, ci 
face ca efectele ope legis ale reabilitării de drept să nu opereze, caz în care nu se 
impune anularea reabilitării de drept, ci doar constatarea faptului că aceasta nu a 
intervenit!; 

- simpla săvârşire a unei infracțiuni? conduce la anularea reabilitării, nemaifiind 
necesară şi existența unei condamnări pentru această infracţiune; 


- este necesar ca pentru infracțiunea nou descoperită să fie pronunțată o soluţie, 
fie de procuror, fie de instanța de judecată din care să rezulte întrunirea celor trei 
trăsături esenţiale ale infracţiunii [de pildă, renunțarea la urmărirea penală confirmată 
de judecător, renunţarea la aplicarea pedepsei, amânarea aplicării pedepsei sau con- 
damnarea (cu executarea pedepsei în regim de detenţie sau cu suspendarea sub supra- 
veghere a executării pedepsei), clasarea sau încetarea procesului penal ca urmare a 
reţinerii unei cauze de nepedepsire]; 


- nu prezintă importanță natura sau gravitatea infracțiunii comise, forma de vino- 
văţie cu care a fost comisă, pedeapsa prevăzută de lege pentru infracțiune sau faptul 
că aceasta a fost săvârșită în formă tentată, consumată sau epuizată; 


- infracțiunea descoperită după rămânerea definitivă a hotărârii de admitere a 
cererii de reabilitare poate fi săvârșită anterior celei pentru care s-a dispus reabilitarea 
sau pe parcursul termenului de reabilitare; 


- se dispune din oficiu sau la cererea procurorului, de instanța care a judecat în primă 
instanță cauza în care s-a pronunţat condamnarea pentru care se cere reabilitarea, fie 
instanța corespunzătoare în a cărei circumscripție domiciliază condamnatul sau în care a 
avut ultimul domiciliu, dacă la data introducerii cererii domiciliază în străinătate 
(competenţă alternativă); 


- procedura prevăzută de lege pentru soluționarea cererii de reabilitare se aplică în 
mod corespunzător și pentru soluţionarea cererii de anulare (ședință nepublică, cu 
citarea condamnatului și participarea procurorului); 


1 În această privință, în mod întemeiat s-a reținut în doctrină (N. Neagu, op. cit., p. 618) că 
inexistența unor dispoziții relative la anularea reabilitării de drept „se explică prin faptul că 
reabilitarea judecătorească este o vocaţie, împlinirea termenului de reabilitare nepresupunând 
neapărat şi intervenirea reabilitării judecătoreşti, care trebuie acordată, nu constatată, de o 
instanţă de judecată. Dimpotrivă, reabilitarea de drept operează în virtutea legii, ea nu este 
acordată de niciun organ judiciar sau administrativ, astfel că nefiind acordată, nu poate fi 
anulată. În cazul în care se constată neîndeplinirea condiţiilor reabilitării de drept (săvârşirea 
unei infracţiuni în termenul de reabilitare), aceasta nu va interveni, indiferent de momentul la 
care se constată săvârşirea infracţiunii (anterior sau ulterior îndeplinirii termenului de reabili- 
tare). Faptul că s-au operat anumite menţiuni sau că s-au radiat menţiunile referitoare la con- 
damnare (ştergerea automată a menţiunilor din cazier la împlinirea termenului de reabilitare 
de drept) nu înseamnă că reinserarea menţiunilor respective echivalează cu o anulare a 
reabilitării de drept, ci cu o acţiune administrativă de rectificare a unor menţiuni eronate”. 

2 I. Nedelcu, în CP comentat, p. 362. 

- după anularea reabilitării ca urmare a condamnării pentru noua infracţiune per- 
soana condamnată poate formula o nouă cerere de reabilitare atunci când sunt 
îndeplinite condițiile art. 168 C.pen; 


- dacă pentru noua infracțiune se dispune o soluţie de renunțare la aplicarea 
pedepsei sau de amânare a aplicării pedepsei, reabilitarea se va anula, dar persoana 
care a beneficiat de o astfel de soluție va putea formula o nouă cerere de reabilitare în 
termen de un an de la data rămânerii definitive a hotărârii de anulare a reabilitării 
care ar putea fi admisă dacă sunt îndeplinite condițiile prevăzute de art. 168 C.pen. 


X Faptul că în mod eronat organul administrativ responsabil cu ţinerea şi 
îngrijirea fișelor de cazier a constatat intervenită reabilitarea de drept nu leagă în 
vreun fel instanța penală în constatarea incidenței pluralității intermediare. Nu 
este necesară anularea reabilitării, întrucât această dispoziție de natură mixtă (de 
drept penal şi procesual penal) este aplicabilă doar în cazul reabilitării 
judecătoreşti, iar nu şi în cel al reabilitării de drept (C.A. Cluj, secția penală, 
decizia nr. 884 din 6 septembrie 2018, wwwssintact.ro). 

Aberratio ictus, 246, 304, 571 
abrogare, 6-10, 13, 14, 35, 397 
actio libera in causa, 215, 235, 236, 
241, 242 
actul sexual de orice natură, 22 
acţiunea de salvare, 185, 193-199, 215, 
218, 230, 231, 581, 582 
amânarea aplicării pedepsei 
- anulare, 667-672 
- condiţii, 630-637 
- efecte, 655, 656 
- termen de supraveghere, 637-639 
- revocare, 657-667 
amenda 
- care însoțește pedeapsa închisorii, 
494, 495, 511, 706 
- criterii de individualizare, 497 
- determinarea numărului de 
zile-amendă, 63, 365-367, 493, 496 
- efectele cauzelor de atenuare sau de 
agravare, 496 
- stabilirea, 510 
amnistia 
- clasificare 896 
- efecte 897, 898 
- antecondamnatorie, 892, 909, 949 
- postcondamnatorie , 385, 386, 401, 
402, 409, 419, 530, 622, 633, 675, 
892, 898, 949, 983 
antijuridicitatea, 176 
anularea/revocarea suspendării sub 
supraveghere a executării pedepsei/ 
amânării aplicării pedepsei, 352, 375, 
645, 651, 652, 656-658, 661-664, 666, 
668-670, 691, 698-700, 707, 708, 710, 
711, 713, 715, 717, 718 
anularea reabilitării, 984, 985 
anularea liberării condiţionate, 738, 739, 
740, 748, 749 


Index“ 


anularea suspendării condiționate a 
executării pedepsei, 29, 881 
apărare 
- îndreptată împotriva agresorului, 185, 
187, 225, 226, 579 
- proporțională, 179, 186, 190, 230 
apele maritime interioare, 70, 76 
apele teritoriale, 72 
aplicarea legii 
- penale în timp, 51, 289, 887 
- penale temporare, 31, 32 
- legii penale de dezincriminare, 12-14, 16 
aplicarea legii penale mai favorabile 
intrate în vigoare ulterior rămânerii 
definitive a hotărârii judecătoreşti, 54 
aplicarea detențiunii pe viață în caz de 
recidivă postcondamnatorie, 394 
aplicarea retroactivă a legii penale mai 
favorabile, 2, 32 
aplicarea pedepsei pentru pluralitate de 
infracțiuni, 351, 967 
aplicarea legii penale mai favorabile în 
privința măsurilor de siguranță, 53 
aplicarea legii penale mai favorabile în pri- 
vința circumstanțelor atenuante, 45, 46 
aplicarea legii penale mai favorabile în 
privința circumstanțelor agravante, 608 
aplicarea legii penale mai favorabile în 
cazul individualizării pedepselor, 556 
aplicarea legii penale mai favorabile 
în cazul prescripției răspunderii 
penale, 914 
aplicarea legii penale mai favorabile 
post sententiam, 56 
aplicarea pedepsei complementare, 370, 
406, 513, 515, 521, 524, 526, 527, 528, 
529, 530, 538, 540, 541, 542, 543, 549, 
552, 553, 566 

aplicarea pedepsei complementare a 
interzicerii unor drepturi, 370 

aplicarea legii penale în spaţiu 
- mecanismul, 1 
- faptelor săvârşite pe teritoriul țării 

noastre, 69 

- excepţii, 75 

aplicarea unui spor de pedeapsă, 394, 609 

autorat, 117, 291, 432, 436, 447, 452, 
453, 463, 471 

autoritatea de lucru judecat, 374, 692, 716, 
885, 983 

autorizarea prealabilă punerii în mișcare a 
acțiunii penale, 81 


Bun provenit din infracţiune, 465 

bunuri care au făcut obiectul luării de 
mită, 792 

bunurile care prin efectul confiscării 
speciale sau extinse au trecut în 
patrimoniului statului, 29 

bunurile de contrabandă, 773 

bunurile produse prin săvârșirea faptei 
prevăzute de legea penală, 774 


Calculul termenului de reabilitare, 69, 970 
cauze justificative, 94, 176-178, 200, 201, 
205, 206, 208, 214, 255, 571, 819, 892 

- concept, 94, 96 
- efecte, 193, 199, 204, 210 
- condiţii, 179-193, 194-199 
- generale, 176 
- speciale, 176, 177 

cauze de neimputabilitate, 97, 173, 196, 
213, 214, 221, 242, 250, 252, 439, 474, 
753, 766, 777 

cauze de nepedepsire, 34, 40, 116, 119, 
284, 455, 472, 478, 753, 766, 892, 963, 
971, 981, 984 

cazul fortuit, 164, 213, 257, 258, 261, 
263, 431 

cerșetoria, 618, 801 

cererea de redeschidere a procesului 
penal/a procedurii, 913, 957 

circumstanţe agravante, 58, 116, 254, 
313, 492, 493, 510, 568, 580, 594, 596, 
601, 606, 608, 609, 614, 615, 616,821, 
896, 902 


circumstanţe atenuante, 46, 254, 284, 
492, 493, 510, 556, 568, 572, 583, 587, 
588, 589, 591, 593, 594, 606, 611-613, 
616, 620, 632, 673, 821, 896, 902 

completul pentru dezlegarea unor 
chestiuni de drept în materie penală, 8, 
14, 20, 23, 24, 28, 60, 99, 103, 124, 
126, 127, 176, 202, 298, 362, 586, 588, 
773, 790, 792, 936 

coautorat 
- la omor, 441 
- la săvârşirea infracțiunii de furt, 443 
- în cazul infracţiunilor complexe, 446 
- la infracțiunile continue, 446 
- în cazul infracţiunilor continuate, 446 
- în cazul infracţiunii de obicei, 446 
- la infracțiunile omisive improprii 

(comisive prin omisiune), 447 
combinarea prevederilor din legi 
succesive în stabilirea şi aplicarea legii 
penale mai favorabile, 45 

completarea unui act normativ, 6 

complicitate 
- anterioară, 73, 265, 458, 472, 904 
- concomitentă, 458, 471, 472, 603 
- în cazul infracţiunilor simple, 3 
- la infracțiunea de tâlhărie, 463 
- la infracţiunea intenţionată și autorat 

la infracţiunea săvârșită din culpă, 432 
- la cumpărare de influență, 318 
- la dare de mită, 318 
- la instigare, 452 
- materială, 459, 466, 468, 472 
- mijlocită, 452, 472 
- morală, 450, 451, 459, 466, 469, 
410, 472 
- nemijlocită, 472 
- prin asistență, 464, 471 

concurs de infracţiuni, 39, 60, 80, 88, 
117, 125, 291, 292- 294, 303, 310, 313, 
316, 317, 329, 335, 350, 351, 352, 353, 
356, 358, 363, 365, 370, 372, 373, 382, 
383, 387, 390, 391, 393, 400, 402, 404, 
406, 410-413, 419, 420, 426, 463, 527, 
593, 616, 624, 625, 629, 657, 659, 666, 
668, 672, 674, 698, 702-705, 716, 740, 
742-745, 820, 844, 847, 860, 861, 880- 
884, 895, 902, 948, 960, 967, 977 


- concurs formal sau ideal, 348, 358- 
361, 432, 452, 465 
- pedepse complementare, 369, 370 
- comis de o persoană fizică majoră, 363 
- comis de o persoană juridică, 373 
- pedeapsa rezultantă, 366, 369 
- în caz de recidivă, 615-616 
confiscarea extinsă, 54, 372, 751-753, 
770, 772, 799, 800-804, 807, 813, 815 
confiscarea specială, 67, 216, 223, 230, 
233, 238, 242, 372-374, 412, 423, 424, 
751, 753, 769, 770, 772-774, 776, 788, 
789, 792, 795, 802, 805, 810 
condamnări pentru care a intervenit 
reabilitarea, 409 
control de constituţionalitate, 6, 34 
cooperare internaţională în materie 
penală, 78 
consecinţe deosebit de grave, 64, 176, 315 
consimțământul persoanei vătămate, 177, 
205, 206, 209, 210 
constrângerea fizică, 214-217, 220, 431 
constrângerea morală, 214, 217-220, 223, 
224, 431 
contopirea pedepselor, 49, 52, 365, 375- 
377, 384, 404, 405, 414, 527, 669 
cooperarea la săvârșirea faptei, 596 
cooperarea subiectivă a făptuitorilor, 441 
culpă cu prevedere, 153, 154, 581 


Data săvârşirii faptei, 24, 177, 212, 233, 
237, 914 

degradarea militară, 67, 369, 422, 511, 
527, 535, 536, 625 

denunţarea, 220, 221, 479, 793, 893 

descoperirea faptei, 280-286, 478-480, 
588, 596 

descoperirea ulterioară a stării de 
recidivă, 416 

desistarea, 271, 280-283, 285, 478, 479, 
753, 893 

detenţiunea pe viaţă 61, 78, 278, 369, 380, 
381, 386, 394-396, 402, 417, 418, 420, 
482, 483, 485, 486, 505, 510, 526, 527, 
529, 535, 536, 553, 554, 593, 647, 687, 
707, 718, 734, 740, 801, 820, 847, 848, 
860-863, 869, 882, 883, 901, 946, 951 

dezincriminarea, 7, 10, 13-15, 17, 18, 23, 
24, 27-31, 752, 792 

distincția dintre actele de pregătire și 
actele de executare, 226 
dreptul la un proces echitabil, 810, 814, 913 
dubla incriminare, 78, 90, 91, 380, 395 
dubla obligare a inculpatului, 791 
dreptul de a se afla în anumite localităţi, 
521, 533, 551 
depășirea 
- limitelor legitimei apărări, 226, 231, 
573, 576, 580 
- limitelor stării de necesitate, 581 
- limitelor unei apărări proporționale, 
187, 225, 226, 579 
- voluntară a limitelor unei apărări 
proporţionale, 225 
descoperirea unei infracţiuni săvârşite în 
timpul minorităţii, 886 


Efecte retroactive ale legii de amnistie, 894 
eroare 
- asupra antijuridicităţii, 180, 244-247, 
252, 255, 256, 589, 590 
- asupra caracterului nejustificat al 
faptei, 247 
- asupra conţinutului normei de drept 
extrapenal, 247 
- asupra elementelor constitutive ale 
infracțiunii, 244, 252 
- asupra existenţei și limitelor cauzelor 
justificative, 255 
- asupra tipicității, 99, 254 
- asupra unei circumstanţe agravante 
generale, 254 
- asupra unei circumstanţe atenuante, 254 
- cu privire la identitatea victimei 
infracțiunii, 246 
- de drept extrapenal, 245, 255 
- de drept, 245, 246, 255 
- de fapt, 245, 255, 603, 604 
- invincibilă, 244, 254 
- organelor de conducere ale persoanei 
juridice, 243 
- vincibilă (culpabilă), 244, 245, 590 
exercitarea unui drept sau îndeplinirea 
unei obligaţii, 200 
exces justificat de legitimă apărare, 
179, 227 

executarea pedepsei amenzii prin 
prestarea unei munci neremunerate în 
folosul comunităţii, 505 
excepţii 
- de la principiul neretroactivităţii legii 
penale, 11 
- de la principiului teritorialităţii, 75 
excesul neimputabil, 186, 198, 224-226, 
230, 231, 431, 573 
exploatarea 
- cerșetoriei, 618 
- bunurilor supuse confiscării, 774, 
788, 792 
- persoanelor vulnerabile, 800 
extrădarea 
- infractorului, 87 
- unor acuzaţi, 81, 89 


Fapta comisă 
- cu intenție, 153, 194, 473 
- din culpă, 194 
- în străinătate, 85 
- în termenul de reabilitare, 962, 971 
faptă dezincriminată până la apariţia unei 
noi norme completatoare, 11 
formele infracțiunii complexe, 329 
fracţie de pedeapsă, 728 
frontiera de stat a României, 70, 362, 583, 
587, 800 
funcţionar public, 24, 42, 115, 116, 168, 
201-203, 439, 447, 449, 466, 475, 618, 
619, 937 


Graţierea, 365, 942 
grup infracţional organizat, 20, 39, 270, 
425-428, 596, 800, 907, 908 


Imunitatea 
- de drept material a şefului statului sau 
a parlamentarilor, 893 
- de jurisdicție, 75 
- diplomatică, 75, 88, 91 
- procedurală a Președintelui pe durata 
mandatului, 915 
- penală a instituţiilor publice, 108 
- penală a persoanei juridice, 108 
influenţa băuturilor alcoolice ori a unei 
substanţe psihoactive, 20 


informaţii secrete de stat, 21 
instituţii autonome, 51 
interpretarea legală 
- per a contrario, 165, 471,701 
- in peius, 11, 328, 338, 344, 398, 399, 
698, 715, 730 
infracţiuni 
- comisive prin omisiune, 312, 339 
- comise în timpul minorităţii, 66, 386, 
402, 831, 884, 889, 890, 966 
- complexe, 100, 101, 119, 131, 270, 
299, 328, 329, 330, 334, 597, 950 
- continuate, 293, 296, 303, 308, 312, 
313, 315, 326, 327, 357, 359, 436, 
618, 671, 895, 907 
instigare, 3, 73, 77, 86, 90, 117, 221, 267, 
299, 335, 339, 426, 430, 432, 436, 438, 
448-455, 471, 472, 475, 476, 559, 603, 
904 
intenţie depășită, 145, 152, 170, 171,271, 
279, 337, 340, 408 
internarea 
- într-un centru educativ, 174, 669, 717, 
749, 818, 843-846, 849, 852, 858, 875, 
879, 883, 884, 886, 888 
- într-un centru de detenţie, 66, 174, 
818, 845, 846, 849, 852, 862, 864, 
868, 869, 880 
- medicală, 233, 238, 242, 372, 373, 
397, 474, 638, 751, 756, 758, 759, 
760-763, 766 
interzicerea 
- dreptului de a deţine purta și folosi 
orice categorie de arme, 532 
- de a participa la procedurile de 
achiziții publice, 539, 544 
- de a se afla în anumite localități, 54, 
67, 68, 753, 982 
- desfăşurării activității sau a uneia dintre 
activitățile persoanei juridice, 542 
- dreptului de a alege, 531 
- dreptului de a comunica cuun anumit 
complice, 522 
- dreptului de a conduce anumite 
categorii de vehicule, 532 
- dreptului de a fi tutore sau curator, 532 
- dreptului de a ocupa funcţia de a 
exercita profesia sau meseria ori de a 


desfășura activitatea de care s-a folosit 
pentru săvârşirea infracțiunii, 532 

- dreptului de a se afla în anumite loca- 
lități stabilite de instanță, 521, 533 

- dreptului de a se afla în anumite locuri 
sau la anumite manifestări sportive, 
533, 651 

- dreptului de a comunica cu victima 
ori cu membri de familie ai acesteia, 
533, 651 

- dreptului de a fi ales în autoritățile 
publice sau în orice alte funcţii 
publice, 512, 521, 525 

- dreptului de a ocupa o funcţie care 
implică exercițiul autorității de stat, 531 

- dreptului de a ocupa o funcție publică, 
523, 525, 553 

- organizaţiilor și simbolurilor cu carac- 
ter fascist rasist sau xenofob, 583 

- unor drepturi, 41-43, 372, 526, 585 

- dreptului străinului de a se afla pe teri- 
toriul României, 512, 513, 530, 531 

- drepturilor părintești, 532 

intoxicația 

- cu mercur, 272 

- completă, 239, 241 

- incompletă, 240 

- involuntară, 239-243, 432 

- voluntară 239, 240, 242 

- cu alcool sau alte substanţe, 239, 241 

Iresponsabilitatea, 183, 232, 234, 236- 
239, 431, 432, 753, 817 


Împăcarea, 40, 44, 56, 177, 754, 892, 932- 
941, 981 
împiedicarea 
- accesului la învățământul general, 
636, 657, 698 
- consumării infracţiunii, 479 
- producerii rezultatului, 271, 280, 284, 
285, 286, 479, 753, 893 
- săvârşirii infracţiunii, 280-282, 478 
înlocuirea 
- internării într-un centru de detenţie cu 
măsura asistării zilnice, 867 
- internării într-un centru educativ cu 
măsura asistării zilnice, 850 
- măsurii supravegherii cu măsura 
asistării zilnice, 842, 845 

- măsurilor neprivative de libertate, 831 

- muncii în folosul comunității cu 
închisoarea, 504, 505 

- obligaţiei de plată a amenzii cu 
obligația de a presta o muncă neremu- 
nerată în folosul comunității, 955 

- obligării la tratament medical cu 
internarea medicală, 756 

- pedepsei executate sau considerate ca 
executate, 69 

- pedepsei închisorii aplicate în baza 
legii vechi cu maximul special al 
amenzii prevăzute de legea nouă, 62 

- pedepsei amenzii cu pedeapsa 
închisorii, 498 

- pedepsei detenţiunii pe viață cu 
pedeapsa închisorii, 417, 418, 485, 
486, 610 

- stagiului de formare civică cu 
supravegherea, 842 


Legea penală mai favorabilă, 12, 32, 33, 
35, 37-42, 44-46, 48, 50-56, 59, 62, 67, 
68, 108, 382, 422, 586, 700, 711, 723, 
746, 887, 910, 912-914, 953, 980 

legitima apărare, 178, 179, 188, 227, 989 

liberarea condiţionată, 49, 56, 59, 60, 
398, 486, 530, 531, 553, 556, 557, 719, 
721-724, 727, 728-732, 734, 735, 738- 
745, 747-749, 947, 963, 969 

libertatea supravegheată, 888 

lipsa plângerii prealabile, 892, 893, 924, 
926-928 


Marea teritorială a României, 76 
măsurile de siguranță, 53, 67, 68, 204, 
211, 347, 372-374, 406, 412, 415, 423, 
424, 481, 594, 738, 739, 751-753, 770, 
772, 773, 778, 899, 909, 964, 982 
măsurile educative 
- neexecutate şi neprevăzute în legea 
nouă mai favorabilă, 65 
- privative sau neprivative de libertate, 
821, 822 
mecanismul compensatoriu, 399 
minoritatea 
- la momentul săvârșirii faptei, 232 
- efectele stării de minoritate, 233, 234 
- făptuitorului, 817 

modificarea 
- normei completatoare, 8, 23 
- normei incomplete, 9 
- normei împrumutate, 9 
- obligaţiilor, 649, 690, 735, 839, 857, 
873 
- sau încetarea măsurilor de 
supraveghere, 640, 652, 732 
- sau înlocuirea pedepsei principale, 
67, 68 
- unor elemente ale conţinutului 
constitutiv, 97 
- unui act normativ, 5 
muncă neremunerată în folosul comuni- 
tăţii, 493, 497, 499, 503, 504, 506, 508, 
634, 635, 642, 643, 654, 669, 670, 676, 
681-684, 688, 693-695, 706, 708, 755 


Ne bis in idem, 74, 80, 83-85, 90, 92, 330, 
345, 770, 917 
norme incomplete, 9, 23 


Obiectul 
- acuzaţiei penale, 16, 26, 902, 917 
- juridic, 19, 90, 99, 100, 300, 329, 334, 
462, 587 
- material, 17, 99, 100-102, 121, 320, 349 
- de activitate al persoanei juridice, 110, 
111, 539 
obligarea 
- la plata despăgubirilor civile, 542 
- la prestarea unei munci neremunerate 
în folosul comunității, 634 
- la tratament medical, 233, 238, 242, 
372, 373, 474, 751, 755-758, 764, 
766, 964 


Participaţia 

- anterioară, 430 

- eterogenă, 438 

- principală, 438 

- secundară, 436, 438 

- simplă, 438 

- improprie, 48, 213, 214, 217, 224, 
231, 233, 238, 242, 256, 276, 309, 
310, 429, 430-434, 437, 448, 449, 
474, 595, 603 

- proprie, 425, 432 


pedepse complementare de natură 


diferită, 369, 422, 535 


pedeapsa 


- accesorie, 370-372, 407, 408, 423, 
524, 550-555, 680, 696, 950 
- cea mai grea, 364, 370, 383, 863, 865, 
869, 902, 967, 980, 981 
- complementară, 29, 53, 54, 67, 68, 69, 
104, 105, 369, 370, 371, 376, 377, 
395, 406-409, 423, 485, 511, 512, 
514, 515, 517, 518, 520-522, 524, 
526-530, 533, 534-539, 541-546, 548, 
552-555, 655, 661, 664, 696, 697, 
734, 738, 739, 766, 943, 947, 949, 
953, 961, 964 
- închisorii, 28, 40, 41-43, 46, 52, 58, 
59, 61-63, 66, 78, 79, 95, 267, 278, 
279, 287, 331, 355, 364, 366-369, 
375, 377, 380-382, 385-387, 392, 394, 
395, 397, 400-402, 405, 406, 417-423, 
456, 473, 483, 485-492, 494-501, 
503-506, 508, 510, 523, 525-527, 529, 
530, 535, 539, 551, 553, 555, 566, 
592, 593, 609, 612, 613, 618, 620, 
624, 628, 630, 631-633, 638, 655, 
666, 667, 672-675, 679, 680, 682, 
687, 696-698, 701-703, 705-707, 
713-717, 721, 724, 731, 732, 734, 
739, 741, 742, 745, 747, 748, 756, 
801, 802, 810, 818- 820, 835, 847, 
848, 860-864, 869, 881-883, 888-890, 
895, 896, 898, 901-904, 912, 942, 
943, 951, 952, 954, 960, 963, 964, 
966, 967, 989 
pericol 
- abstract, 133, 136, 271, 287 
- grav, 177, 179, 181, 183, 187, 198, 
217, 219, 220, 221, 227 
- iminent, 155, 165, 186, 193-195, 199, 
222, 581 
- social concret, 94, 566-568, 634 
pluralitate intermediară, 38, 39, 48, 51, 
347, 364, 368, 375, 384, 385, 392, 419, 
420, 421, 423, 424, 530, 616, 629, 668, 
700, 705, 717, 745, 746, 749, 960, 967 
predarea 
- bunurilor, 796 
- infractorului, 74, 91, 93 


prescripția 
- răspunderii penale, 37, 45, 46, 347, 
419, 753, 892, 893, 899, 900, 905, 
906, 907, 909, 910-913, 915, 918, 
951, 955 
- specială, 46, 911-914, 918, 919 
prestarea unei munci neremunerate în 
folosul comunității, 493, 494, 498, 506- 
509, 640, 681, 682, 684 
prevederea faptei în legea penală, 96, 98 
principiul 
- teritorialităţii, 69 
- realităţii, 86 
- universalităţii, 90 
- legalităţii incriminării, 2, 37, 57, 98 
- activităţii legii penale, 2 
- extraactivităţii, 11 
- legalităţii pedepselor, 55 
- minimei intervenţii, 99 
- intervenţiei adaptate, 839, 840, 841, 
857, 858, 873-875 
- mitior lex, 4, 11, 32, 36, 59, 65 
- neretroactivității, 11 
- personalităţii, 77 
- ubicuității, 81, 82, 89 
prostituția, 18, 72, 210, 251, 428 
protecţia martorilor, 583, 611 
provocarea, 163, 236, 242, 563, 569, 571- 
573, 575, 576, 578, 593, 597, 598, 606 
publicarea hotărârii definitive de 
condamnare, 511, 536, 537, 538 


Răspundere 
- limitată, 105, 113 
- obiectivă, 172 
- administrativă, 95 
- civilă, 199, 205, 211, 234, 243, 
263, 789 
- delictuală, 193, 199, 205, 217, 224, 
233, 239, 243, 263, 662, 710, 772 
- disciplinară, 22 
- penală a suspectului, 81, 89 
reabilitare 
- de drept, 530, 697, 739, 961, 962-966, 
984 
- judecătorească, 400, 401, 403, 961, 
962, 966, 967, 969, 970, 973-978, 
980, 981-983 

recalcularea pedepsei, 327, 328, 337, 344 
recidiva 
- absolută, 378 
- cu efect unic, 378 
- cu efecte progresive, 378 
- generală, 378 
- internaţională, 378, 380, 396 
- în cazul persoanei juridice, 408 
- mare, 380 
- mică, 380 
- națională, 378 
- postcondamnatorie, 65, 303, 325, 340, 
343, 354, 378, 380, 387, 388, 393, 395, 
403, 404, 406, 408, 411, 416, 614, 615, 
673, 700, 702, 704, 741, 744 
- postexecutorie, 303, 325, 340, 343, 
378, 388, 398, 399, 400, 401, 403, 
404, 615 
- relativă, 378 
- specială, 378 
recunoașterea hotărârilor străine, 92 
regimul 
- de maximă siguranță, 487, 488 
- deschis, 487, 863 
- închis, 487, 724, 863 
- semideschis, 487, 724 
retragerea plângerii prealabile, 920, 930 


Sancţionarea 
- concursului de infracțiuni, 363 
- minorilor, 43 
- recidivei, 389, 403, 409 
- tentativei în cazul infracțiunilor 
contra securităţii naţionale, 265 
schimbarea încadrării juridice, 80, 81, 88, 
115, 116, 298, 312, 326, 905, 924, 936 
schimbarea regimului de executare, 487, 
859, 867, 869, 875, 876 
serviciul de probaţiune, 508, 526, 624, 
626, 635, 639, 641-645, 648, 650, 653, 
654, 661, 677, 680, 681, 682, 683, 685- 
688, 690-692, 694, 695, 732, 733, 735- 
738, 747, 821-824, 826, 833, 834, 836, 
837, 839, 854, 856, 871, 873 
sistem informatic, 82 
solidaritatea răspunderii civile, 769, 799 
stabilirea regimului de executare, 487, 
488, 557, 863 

stabilirea stării de recidivă, 385, 386, 400, 
402, 821, 966 
stare de necesitate, 194, 195, 197, 199, 
224, 582 
statul solicitant, 78, 498, 913 
suspendarea 
- activităţii persoanei juridice, 542 
- condiţionată a executării pedepsei, 35, 
48, 381, 630, 890, 968 
- executării unei pedepse cu 
închisoarea, 66 
- fuziunii a divizării sau a reducerii 
capitalului social al persoanei 
juridice, 106 
sustragerea 
- de la executare ori neexecutarea 
conform legii a unei pedepse 
accesorii, 552, 555 
- de la executare ori neexecutarea în 
condiţiile legii a unei pedepse 
complementare, 531 
- de la executarea măsurii internării 
medicale, 762 
- de la urmărire penală, 560 
- de la executarea unei măsuri educative 
privative de libertate, 846 
- de la răspunderea penală a persoanei 
juridice, 106 


Tentativa, 131, 133, 152, 180, 190, 264, 
266-272, 275-279, 286, 290, 313, 315, 
330, 336, 337, 342, 357, 455, 459, 472, 
480, 567, 610, 612, 821, 861 

timp de război, 146 

tratamentul sancţionator 
- al concursului, 50, 364 
- al pluralității de infracțiuni, 37, 51, 361, 

628, 668, 700, 701, 715, 748, 749 
- al recidivei postexecutorii, 404, 405, 
414 
- al tentativei, 63 
tulburarea de posesie, 20, 920 


Unitatea 
- de infracţiune, 125, 290, 300, 306, 360 
- de subiect pasiv, 119, 296, 307, 311, 
345 
- de rezoluţie infracţională, 38, 308, 
312, 316, 322, 323 
ultraactivitatea, 2, 11, 31, 700 


Vinovăţia 
- persoanei juridice, 111, 172 
- element constitutiv al infracțiunii, 
212, 255 
- cu care poate fi săvârşită o 
infracțiune, 148 


Scrisă de unul dintre membrii Comisiei de elaborare a proiectului Noului 
Cod penal, lucrarea conține un comentariu aprofundat şi clar al noilor 
instituţii de Drept penal, Partea generală, în scopul înţelegerii intenţiei 
legiuitorului, dar și a modului în care se aplică în practică noile dispoziţii 
penale. Lucrarea nu conţine doar informaţii complete pe fiecare temă de 
Drept penal, Partea generală, dar şi acele detalii care fac diferența în 
susţinerea oricărui examen, fie de licenţă, de admitere la Institutul 
Naţional al Magistraturii, în magistratură sau avocatură, de promovare în 
funcţii de execuţie a magistraţilor, de capacitate al magistraţilor stagiari, 
respectiv definitivat al avocaţilor stagiari. Lucrarea acoperă atât 
examenele tip test-grilă, cât şi cele pentru proba scrisă de verificare a 
cunoștințelor juridice, în acest sens: 
- sunt evidenţiate operaţiile gândirii — analiză, sinteză, generalizare — și 
trăsături ale procesului de gândire, cum ar fi: flexibilitatea și 
dimensiunea critică în analiza instituţiilor dreptului penal; 


Din această perspectivă, prezenta lucrare constituie una dintre cele mai 
performante cărți de Drept penal, Partea generală, în înţelegerea şi 
aplicarea Noului Cod penal. 


Cuprinde: 


> analiza sistematică a temelor esențiale de Drept penal, Partea 
generală. 


analiza deciziilor Curții Constituționale, precum și a tuturor 
soluțiilor pronunțate de Înalta Curte de Casaţie şi Justiție în recurs 
în interesul legii şi hotărâri prealabile până în martie 2020. 

> jurisprudența recentă relevantă în aplicarea Noului Cod penal 
(în mare parte nepublicată). 


> corelaţiile necesare unei bune înţelegeri a materiei. 

